
UNDER  PRØJSSISK  STYRE 

Af  Redaktor  FRANZ  v.  JESSEN. 


DEN  Drøm,  som  begejstrede  saa  mange 
indfødte  Borgere  i  Christian  VIII's  og 
Frederik  VH's  danske  Monarki,  skulde  aldrig 
omsættes  i  Virkeligheden.  Der  findes  nu  et 
„Schleswig- Holstein",  men  blot  som  en  prøjs- 
sisk  Provins,  styret  af  en  tilfældig  Embedsmand, 
der  snart  er  af  brandenborgsk,  snart  af 
vestprøjssisk  Æt,  snart  atter  nedstammer 
fra  en  polsk  Renegatfamilje.  Der  findes  ogsaa 
en  Augustenborger,  som  bærer  lovlig  Titel 
af  „Herzog  von  Schleswig- Holstein"  ;  men  han 
har  faaet  den  som  Naadegave  gennem  den 
prøjssiske  Krones  Patent  af  1ste  April  1885, 
nitten  Aar  efter  at  Prøjssen  havde  lagt  sin  Haand 
paa  ., Hertugdømmets"  Riger  og  Lande,  Suve- 
rænitet og  Herligheder.  Schleswig- Holsteinis- 
men døde  en  æreløs  Straadød,  begravedes  i 
prøjssisk  Administrationspapir  og  har  intet 
andet  Mindesmærke  i  Vente,  end  det  der 
sættes  den  af  dansk  Historieskrivning,  som 
er  den  eneste,  der  hidtil  har  vist  Vilje  til 
at  behandle  den  med  Retfærdighed 

Da  tvende  Stænderdeputerede  under  Sam- 
lingen i  Flensborg  i  Oktober  1853  havde 
benyttet  Udtrykket  „ Regering"  og  „Øvrighed" 
om  de  slesvigholstenske  Oprøreres  saakaldte 
Statholder  skab,  sendte  den  holstenske  Adels- 
mand, der  den  Gang  var  slesvigsk  Minister, 
Grev  Carl  Moltke  (NOtschau),  den  kgl. 
Kommissarius  ved  Stænderforsamlingen  en 
Skrivelse,  hvori  han  udtalte,  at  han  ikke 
vilde  taale,  „at  Kongens  Regering  og  Hertug- 
dømmets lovlige  Øvrighed  forhaanedes  ved  at 
blive  sat  paa  lige  Fod  med  Ophavsmændene 
til  det  skammeligste  Oprør,  der  nogensinde 
havde    fundet  Sted  i  noget  som  helst  Land: 


et  Oprør,  der  blev  forberedt  ved  de  mest 
uforskammede  Løgne  og  Bagvadskelser,  paa- 
begyndt med  det  sorteste  Forræderi,  fortsat 
med  mageløs  Haardnakkethed,  Hovmod  og 
Grusomhed  og  endt  med  Nederdrægtighed". 
Naar  man  nu  læser  disse  (ofte  anførte)  Ord, 
som  den  Gang  faldt  en  loyal  Holstener  na- 
turlige, modtager  man  et  levende  Indtryk  af  den* 
Magt,  Schleswigholsteinismen  har  siddet  inde 
med;  saaledes  hades  kun  den  Fjende,  der  er 
farlig.  De  fleste  i  den  Slægt,  der  nu  præ- 
ger Tiden,  vil  imidlertid  finde,  at  Carl  Moltkes 
Udtalelser  lyder  underlig  gammeldags  bomba- 
stiske og  skyder  langt  over  Maalet.  Ganske 
vist  har  Schleswigholsteinismen  tilføjet  vor 
Nation  dyb  og  sviende  Fortræd,  fordi  den 
var  det  Gærstof,  der  dristigt  blev  benyttet 
til  at  gennemføre  de  Forandringer  i  Nord- 
evropas  Stats-  og  Folkeliv,  hvorved  det  danske 
Monarkis  Grænse  rykkedes  op  til  Kongeaaen. 
Men  ogsaa  den  ynkeligt  skibbrudne  Fjende 
vækker  Medfølelse.  Allerede  A.  D.  Jørgen- 
sen begyndte  med  hele  sin  Myndighed  som 
dansk  Slesviger  og  Tidens  ypperste  Stats- 
historiker  at  omtegne  Billedet  fra  Hundred- 
aarets  Midte  og  fordele  Lys  og  Skygge  efter 
det  forlængede  Perspektivs  Krav;  havde  han 
levet  endnu  en  Stund,  vilde  han  have  fore- 
taget den  Omvurdering  af  de  overleverede 
historiske  Værdier,  som  foresvævede  ham  hin 
Juniaften  1895,  da  han  efter  Regenburgs 
Jordefærd  vandrede  ene  i  Skoven  ved  Skander- 
borg Sø,  og  da  han  saa  stærkt  følte  Kaldet 
til  at  „gøre  Ret  og  Skel  ogsaa  mod  dem, 
som  Regenburg  og  hans  samtidige  fordømte 
eller  dog    ikke  forstod"   (En  Redegørelse  for 

min  Udvikling  og  mit  Forfatterskab,  S.  186). 
Siden  da  er  der  mange,  der  er  begyndt  at 
forstaa,  at  naar  de  statsretlige  Spidsfindig- 
heder og  de  historisk-dynastiske  Fortolknings- 
kunster skrælles  bort  fraSchleswigholsteinismen, 
saa  bliver  der  inderst  inde  en  Kærne  tilbage, 
hvis  Ret  til  Liv  og  Forplantning  er  ubestri- 
delig. I  hvert  Fald  i  nogle  Egne  af  Hertug- 
dømmerne havde  denne  politiske  Bevægelse 
grebet  saa  vidt  om  sig  og  slaaet  Rod  saa 
dybt  nedefter  i  Samfundet,  at  den  holdt  Jævn- 
maal  med  de  betydeligste  folkelige  Strøm- 
ninger i  sin  Tid.  Det  dynastiske  Tilsnit,  den 
fik  ved  Forbindelsen  med  de  augustenborgske 
Arvekrav,  og  hele  det  Præg  af  Smaafyrste- 
Agitation,  der  kom  til  at  klæbe  ved  den, 
gjorde  den  ubodelig  Fortræd  og  omgav  den 
med  et  Skær  af  Latterlighed,  som  har  holdt 
sig  ud  over  dens  forøvrigt  forladte,  ukrudt- 
bevoksede Grav.  Men  Schleswigholsteinismen 
som  national  Stræben,  som  Kamp  for  fol- 
kelig Selvhævdelse  og  Frigørelse 
er  en  historisk  Foreteelse,  der  har  Krav  paa 
Respekt,  og  hvis  Endemaals  Berettigelse  ingen- 
lunde helt  kan  fordunkles  af  Uviljen  mod  de 
Midler,  som  blev  bragt  i  Anvendelse  for  at 
føre  det  igennem. 

Det  er  sandsynligt,  at  Danmark  aldrig 
havde  formaaet  ved  egne  Kræfter  at  slaa 
denne  tyske  Folkebevægelse  ned,  efter  at  den 
een  Gang  var  bleven  rejst  inden  for  Monar- 
kiets Grænser.  Der  skulde  en  Bismarck  til 
at  gøre  det  af  saa  vel  med  Augustenborgerne 
—  paa  Trods  af  Folkemening  og  Fyrstevilje  — 
som  med  Schleswigholsteinismen.  Han  gjorde 
det  grundigt.  De  „tyske  Brødre"  i  Lauen- 
borg,  Holsten,  Ditmarsken  samt  Syd-  og 
Mellemslesvig,  der  i  1864  blev  befriede 
fra  det  danske  Aag  ved  Hjælp  af  polske 
og  magyariske  Regimenter,  fik  næppe  Tid  til 
at  raabe  et  sidste  Hurra,  før  de  modtog 
Meddelelse  om,  at  nu  var  den  nye  Herre 
kommen  og  agtede  at  tage  sit  Gods  i  Besid- 
delse. De  prøjssiske  Kronjuristers  Kendelse 
af  11.  Septbr.    1865  bortsprængte  med  lærd 


og    brutal   Hensynsløshed    hele  Schleswighol- 
steinismens    møjsommelig    opbyggede,     stats - 
og  arveretlige  Grundvold.    Det  statelige    Hus 
begyndte    at    vakle;     Taarne    og   Spir    faldt 
sammen;     Murene    revnede     og     sank     ned 
i    det   augustenborgske    Morads,   som  mange 
godtroende   og    ikke  faa  ærlige  Mænd  havde 
antaget    for   klippefast    Grund.     Men    det  af- 
gørende, uoprettelige  Stød  leverede  Bismarck 
mod     selve    Schlesvvigholsteinismens    Hoved- 
værk.     Kort  udtrykt   kan  man  sige,  at  han 
berøvede   den    nationale  Bevægelse  ikke  blot 
Livsbetingelserne,    men  selve  Retten  til  Livet 
ved  at  opfylde  dens  Ønske  og  Stræben,  idet 
han   forenede    de    fraskilte    Brødre    med   den 
mægtigste    af    alle   tyske   Stater,    Kongeriget 
Prøjssen,   og  derved  aabnede  dem  Udsigt  til 
at  blive  optagne  —  Trin  for  Trin  —  i  det 
nordtyske  Forbund   og  Kejserriget  Tyskland. 
Naar    Holstenere,    Ditmarskere   og   Sydslesvi- 
gere   vilde    hævde,    at   der    for   dem  var  en 
betydelig  Forskel  mellem  Begreberne  Tyskland 
og  Prøjssen,  saa    var  denne  Tale  altfor  sub- 
til   til  at  kunne  bære  en  levedygtig,  folkelig 
Modstand.  Schleswigholsteinismen  havde  villet 
befri  det  havomslyngede  Land  fra  dansk  Ty- 
ranni —  og  dette  var  sket.    Den  havde  villet 
bevare    de    „evigt    udelelige"    Hertugdømmer 
sammen   og  knytte  deres  Skæbne  og  Udvik- 
ling til  det  tyske  Folks  —  hvilket  ogsaa  var 
sket.    Den  havde  villet  oprette  et  „Schleswig- 
Holstein"    under   en   suveræn   Hertug    —  og 
det    skete,    kun    at    Hertugen    blev    udeladt 
og    erstattet    med    Overpræsidenten    for    den 
prøjssiske  Provins  af  samme  Navn  som  Her- 
tugdømmet.   Ellers,  paa  denne  Enkelhed  nær, 
havde  den  slesvigholstenske  Bevægelses  Hoved- 
tanke    sejret    fra    samme    Stund,    Bismarck 
tog  den  i  sin  Varetægt.    Og  i  dette  Favntag 
skulde  den  drage  sit  sidste  Suk. 

Det  er  nu  snart  41  Aar  siden,  at  den 
angelske  Slesvigholstener,  Gaardejer  Hansen 
fra  Grumby  paa  sin  berømte  „Dånenfahrt" 
søgte  de  danske  Nordslesvigeres  Bistand  til 
Kampen  mod  Prøjssen.    Han  blev  høfligt,  men 

bestemt  afvist  (Decbr.  1865).  Aaret  efter 
trak  han  sig  helt  tilbage  fra  det  politiske  Liv. 
Og  saadan  gik  det  Schleswigholsteinismen 
selv.  Efter  at  have  famlet  om  efter  Forbunds- 
fæller og  en  Tid  lang  haabet  paa,  at  den 
„angestammte"  Hertug  skulde  vise  sig  som 
en  Mand  og  Fører,  trak  den  sig  tilbage  fra 
det  politiske  Liv.  Den  slukkedes  som  en 
Lampe,  der  har  været  skruet  for  højt  op,  og 
som  for  hurtigt  har  opbrugt  sin  Olje. 

Men  Osen  ligger  endnu  over  Landet  mel- 
lem Flensborg  Fjord  og  Elben.  Skuffelsen 
og  Harmen  over  at  være  bleven  narret,  det 
Xag,  Nederlaget  afføder,  og  Modviljen  mod 
det  fremmedartede  prøjssiske  Herrevæsen, 
som  den  befriende  „tyske  Broder"  har  ført 
med  sig  —  alt  dette  skaber  den  særegne, 
tunge,  trykkede  og  indestængte  Atmosfære, 
som  har  hæmmet  A  ands  væksten  og  den  kul- 
turelle Udvikling  i  samtlige  Hertugdømmernes 
tyske  Landsdele.  Mellemslesvig,  hvis 
Xationalitetsskifte  først  er  fuldbyrdet  i  sidste 
Hundredaar,  visner  aandelig  talt  hen  i  en 
hidtil  uforstyrrelig  Dvaletilstand;  ikke  den 
mest  afsides  og  isolerede  danske  Egn  kan 
opvise  saa  tyk  en  Materialisme,  saa  indgroet 
en  Træghed  som  disse  rige  og  frugtbare 
Strækninger  ved  alfar  Vej.  Sydslesvig  har 
mistet  ethvert  Særpræg;  Ejderen  skiller  ikke 
længere  to  Folkeracer  fra  hinanden,  lige  saa 
lidt  som  den  nu  sætter  Grænse  for  de  ro- 
merske Kejseres  Magtomraade;  ved  begge 
den  graa,  plumrede  Strøms  Bredder  er  Plat- 
tysken Befolkningens  Modersmaal  og  Hj ærte- 
sprog, der  helt  tilfredsstiller  dens  Behov;  de 
prøjssiske  Skoler  og  den  højtyske  Presse  er 
uden  virkelig  Indflydelse,  fordi  Bønderne  og 
de  smaa  Købstæders  Indbyggere  lever  Livet 
med  snæver  Horisont,  stærkt  optagne  af  deres 
eget,  uden  politisk  og  aandelig  Samfølelse 
med  de  „rigtige"  Prøjssere  syd  paa,  nationalt 
afstumpede  og  yderlig  fattige  paa  folkelige 
Minder.  Hos  Ditmarskerne  har  de  store 
Begivenheder  i  sidste  Hundredaar  derimod 
sat  andre  Spor:   dette   kraftige   lille   Folk  er 


det  eneste  i  Hertugdømmernes  tyske  Dele, 
som  i  nyere  Tid  har  gjort  en  nævneværdig 
Indsats  i  Kulturlivet;  Kærligheden  til  Landets 
Overleveringer  holdes  vaagen,  og  i  den  be- 
vidste Stræben  efter  en  Art  provinsiel  Selv- 
hævdelse øjnes  Tilbageslaget  fra  de  grove 
prøjssiske  Forsøg  paa  at  overvælde  Befolk- 
ningen med  administrativ  Uniformering;  „den 
danske  Tid"  omtales  i  Ditmarsken  ikke  alene 
uden  Bitterhed,  men  med  en  vis  Veneration, 
mindre  maaske  for  sin  egen  Skyld,  end  fordi 
den  vinder  ved  i  sin  Fjærnhed  at  blive  sam- 
menlignet med  den  prøjssiske  Nutid;  baade 
ude  paa  Landet  og  i  Byerne  vil  Ditmarskerne 
tale  aabent  og  afgjort  om  det  Modsætnings- 
forhold, hvori  de  paa  deres  egen  Jord  be- 
finder sig  til  den  nye  Herre,  og  om  den  uvil- 
lige Ligegyldighed,  hvormed  de  betragter  hans 
Færd  og  Handlemaade  paa  hans  egenlige 
Virkefelt  i  det  dem  fremmede  Prøjssen  og 
Tyskland.  Havnen  har  naturligvis  gjort  Kiel 
til  en  helt  prøjssisk  By;  men  i  det  østlige 
Holsten  findes  mange  gamle,  fornemme 
Slægter,  som  bevarer  Erindringen  om  den 
Tid,  da  det  var  dem,  der  beklædte  de  høje- 
ste Æres-  og  Tillidsposter  i  det  danske  Mo- 
narki, og  hvis  Indflydelse  strakte  sig  fra 
Elben  til  Nordkap,  fra  København  til  Mellem- 
og  Vestevropas  Residensstæder,  medens  de 
nu  højt  regnet  er  stedlige  Magnater,  grevelige 
og  friherrelige  Honoratiores,  der  faar  anvist 
Plads  bagude  i  en  eller  anden  prøjssisk  Em- 
bedsmands Følge.  Det  holstenske  Ridderskab 
er  som  slettet  af  Jordens  Overflade;  Schles- 
wigholsteinismen lagde  Øksen  ved  dets  Rod 
—  og  Prøjssen  greb  den  for  med  et  eneste 
Slag  at  hugge  den  stolte  Stamme  igennem 
og  derefter  pinde  den  ud  til  Smaatbrug  i 
Assessor-Embeder,  Løjtnant-Stillinger  og  lidt 
Forvaltningstjeneste  hist  og  her  i  det  nye 
Fædreland. 

Den  Feighed,  hvorved  Schleswigholsteinis- 
men straks  kapitulerede  og  sprang  over  den 
prøjssiske  Klinge,  har  alt  i  alt  været  til  megen 
Fortræd    for   de    tyske    Befolkningsdele   i   de 

annekterede  Hertugdømmer.  Thi  da  den  saa 
ubetinget  opgav  Ævred,  og  da  dens  fødte 
Fører,  Hertugen  af  Augustenborg,  lod  sig 
affinde  med  nogle  Penge  og  en  tom  Titel, 
var  det  afgjort,  at  den  eneste  store  og  dybt- 
gaaende,  politiske  Bevægelse,  som  havde  sin 
Oprindelse  i  selve  Hertugdømmernes  tyske 
Befolkning,  havde  lidt  et  forsmædeligt  og 
uopretteligt  Nederlag,  der  politisk  set 
gjorde  den  opvoksende  Slægt  i  disse 
Egne  arveløs.  Den  idelige  Modsætning  i 
Lys-  og  Vindforholdene,  alt  eftersom  Syd 
eller  Nord  fik  Overtaget,  havde  jo  i  disse 
Brydningsegne,  hvorover  Stormcentrerne  be- 
standig samledes,  skabt  ganske  særegne  Kaar 
for  Folkelivets  Vækst.  Omplantningen  til  en 
hegnet  Udkant  af  det  prøjssiske  Mønsterbrug 
maatte  derfor  mislykkes  fuldstændig,  naar 
den  skete  brat  og  unænsomt.  I  Prøjssen  var 
Hertugdømmernes  Befolkning  rodløs;  disse 
voldelig  sammenbragte  og  hverandre  fjærnt- 
staaende  Familjemedlemmer  havde  hverken 
Historie,  Minder,  Kultur  eller  Interesser  fælles. 
Hvor  Slesvigholstenerne  drømte  sværmerisk 
om  en  selvstændig  tysk  Smaastat,  lagde 
Prøjssen  dristige,  haandfaste  Planer  om  et 
tysk  Rige,  der  under  dets  Ledelse  skulde 
vinde  Magt  over  Evropa  og  Verden.  Hvor 
slesvigske  og  holstenske  Bønder  tænkte  paa 
Marskkvægets  Udførelse  eller  Mejeriproduk- 
ternes Afsætning  og  Greverne  paa  et  hertuge- 
ligt Hof  med  Ministre  og  Diplomati,  bereg- 
nede Prøjssen  Kielerhavns  Værdi  for  Magt- 
fordelingen paa  Østersøen  og  Omfanget  af 
det  Matrosmateriale,  der  kunde  skaffes  til  at 
sikre  en  tysk  Flaades  Fremtid  paa  Verdens- 
havene. Naar  Hertugdømmerne  sagde:  „Dan- 
mark og  vi  selv",  havde  de  en  tusindaarig 
Udvikling  i  Erindring;  naar  Prøjssen  sagde: 
„Østerrig,  Frankrig,  England",  mente  det  en 
Fremtid,  fuld  af  Storhed,  Vidsyn  og  Haab. 
Og  de  forstod  ikke  hinanden.  Det  var  ved- 
taget, at  de  var  Brødre;  men  de  talte  et 
forskelligt  Sprog. 

De  gør  det  den  Dag  i  Dag.    Endnu  efter 


40  Aars  Forløb  er  der  ikke  i  de  tyske  Dele 
af  Hertugdømmerne  udviklet  noget  folkeligt 
Fællesskab  med  Prøjssen  og  ikke  heller  nogen 
tysk  Rigs  følelse.  Uden  at  der  kan  være  Tale 
om  en  virkelig  slesvigholstensk  Partikularisme 
—  fordi  den  største  Del  af  Befolkningen  i 
disse  Egne  er  sløv  og  uselvstændig  —  saa 
leves  der  dog  her  et  isoleret  Folkeliv,  svagt  0g. 
tamt  i  sine  Ytringsformer,  trægt  i  Udviklingen, 
prøjssisk  farvet  paa  Overfladen,  men  uden  at 
have  indgaaet  nogen  forplantningsdygtig  For- 
bindelse med  prøjssisk  Overlevering,  Tanke- 
gang, Virkelyst  og  Stræben. 


Schleswigholsteinismen  blev  altsaa  uhjælpe- 
lig besejret  af  Prøjssen,  og  det  Folkeomraade, 
den  en  Tid  lang  havde  behersket  som  en 
mægtig  national  Tanke  med  historisk  Kald, 
forvandledes  lidt  efter  lidt  til  en  Kirkegaard, 
en  Sump  uden  Tilstrømning  og  Afløb.  Den 
anden  af  de  store  folkelige  Bevægelser  i  Her- 
tugdømmerne, baaret  af  de  danske  Nord- 
slesvigeres Nationalbevidsthed,  har 
derimod  tilføjet  Prøjssen  Nederlag  paa  Neder- 
lag, og  hvor  den  i  uforandret  Styrke  hersker 
over  Befolkningens  Sind  og  Tanke,  blomstrer 
Livet  frodigt,  overrislet  af  Kulturstrømnin- 
gerne nord  fra,  befrugtet  af  Samfølelsen  med 
Folket  hinsides  Statsgrænsen. 

Prøjssens  Styrekunst  er  ofte  bleven  stærkt 
beundret,  ogsaa  her  i  Danmark.  Men  de 
Erfaringens  Aar,  der  er  gaaede,  siden  Ulyk- 
kernes sorte  Flok  formørkede  alle  klare  Over- 
vejelser, har  kunnet  lære  os,  at  er  den  prøjs- 
siske Organisme  end  fortrinligt  udstyret  med 
alle  Redskaber,  der  hører  til  for  at  gribe, 
lamme  og  nedsvælge  et  Bytte,  saa  er  den 
ikke  i  samme  Grad  indrettet  paa  at  optage 
og  fordøje.  Det  er  mislykkedes  fuldkommen 
i  det  nuværende  Østprøjssen,  de  gamle  pol- 
ske Landsdele.  Det  er  ikke  gaaet  godt  i  det 
franske  Lorraine  og  næppe  heller  i  det  natio- 
nalitetsblandede    Alsace.     Det    er  paa   ingen 

Maade  lykkedes  i  det  danske  Nordslesvig. 
Alle  Kure  er  bleven  forsøgt,  og  bestandig  er 
de  slaaet  fejl.  Som  prøjssisk  Indenrigsmini- 
ster, slesvigsk  Overpræsident  og  Statssekretær 
i  Rigslandene  har  Excellensen  von  KOller 
haft  Lejlighed  til  baade  i  de  polske,  de  dan- 
ske og  de  franske  Provinser  at  experimentere 
med  de  skrappeste  Midler,  der  overhovedet 
kunde  udfindes.  Og  da  Grev  VON  Caprivi 
var  tysk  Rigskansler  og  prøjssisk  Minister- 
præsident, var  netop  den  modsatte  Behand- 
lingsmaade  —  Skaansomheden  og  Mildheden 

—  bleven  bragt  til  Anvendelse.  Resultatet 
blev  i  Hovedsagen  det  samme  efter  begge 
Førsøg  som  efter  alle  de  blandede  Kure,  der 
gik  forud  og  siden  fulgte :  Rigets  Besiddelser 
forblev  territorialt  uforandrede,  men  det  her- 
skende Folks  Indflydelse  paa  de  erobrede 
Nationer  havde  ikke  gjort  en  Tommes  Frem- 
skridt, og  Modsætningen  mellem  det  prøjssisk- 
tyske  og  det  i  de  annekterede  Provinser 
hjemmehørende  Befolkningselement  var  haab- 
løst  uddybet,  hjælpeløst  blotlagt.  Prøjssisk 
Regeringskunst  forslaar  da  i  hvert  Fald  ikke 
til  at  udføre  de  Opgaver,  der  paahviler  den 
som  Redskab  for  en  Erobringsstats  Politik. 
Den  har  tværtimod  i  de  sidste  30 — 40  Aar 
spillet  Fallit  alle  Vegne,  hvor  den  stod  over- 
for ikke-tyske  Befolkningsdele ,  der  havde 
Vilje  til  at  yde  en  jævnt  udholdende  Mod- 
stand mod  —  aabenlyse  eller  skjulte  —  An- 
greb paa  deres  Nationalitet.  Den  har  været 
uregelmæssig,  kantet  og  klodset;  end  ikke  i 
sin  aggressive  Anvendelse  af  Statsmagten  har 
den  formaaet  at  gennemføre  nogen  Konse- 
kvens;   den   har   forbrugt  uhyre  Pengemidler 

—  de  maa  tælles  i  Milliarder  —  for  ad 
kunstig  Vej  at  fremme  Denationaliseringen  af 
den  erobrede  Jord  og  dens  Befolkning,  men 
uden  at  Udbyttet  staar  i  nævneværdigt  For- 
hold til  Indsatsen;  den  har  endvidere  ved 
alle  disse  og  endnu  flere  Fejl  hjulpet  til  at 
demokratisere  Nationalitetskampen,  saa  nu 
prøjssisk  Tvang  og  Vilkaarlighed  baade  i 
Øst,    Vest   og   Nord    har   alle   Tilhængere  af 


folkelig  Frihed  til  Modstandere;  og  endelig 
har  den  skabt  Martyrer,  hvis  Savn  og  Li- 
delser virker  ophidsende  paa  de  overvundne 
og  opflammer  til  Udholdenhed  i  den  Strid, 
der  alt  forud  i  alle  civiliserede  Nationer  aner- 
kendtes som  helliget  et  højt  og  stort  For- 
maal. 

Franskmændene  i  Alsace  og  Lorraine  og 
.Danskerne  i  Nordslesvig  har  haft  en  stærk 
Støtte  ved  at  kunne  læne  sig  til  den  langt 
overvejende  Del  af  deres  Nationalitet,  der  var 
forbleven  samlet  i  et  suverænt  Rige,  og  denne 
Fordel  har  for  deres  tysk-prøjssiske  Modstan- 
dere og  Herrer  skabt  tilsvarende  Vanskelig- 
heder, som  det  er  retfærdigt  at  tage  i  Be- 
tragtning. Men  afgørende  for  Bedømmelsen 
af  den  prøjssiske  Statskunst  bliver  dette  For- 
hold ikke,  navnlig  naturligvis  ikke  i  Nord- 
slesvig, hvis  Rygstød,  storpolitisk  og  inter- 
nationalt set,  savner  Styrke.  Og  i  hvert  Fald  vil 
denne  Betragtning  jo  ikke  have  Gyldighed  i 
Prøjssens  polske  Provinser,  der  netop  er  Dele 
af  et  søndersplittet  Rige,  hvis  Stumper  tre  for- 
skellige Stormagter  har  lagt  Haand  paa,  og  — 
hvad  der  er  væsenligt  —  hvis  Kulturstand- 
punkt i  Erobringsøjeblikket  var  betydelig  la- 
vere end  baade  Franskmændenes  i  1870  og 
Danskernes  i  1864.  Den  længere  Besiddelse  og 
de  ringere  Forudsætninger  for  virkningsfuld 
Modstand  har  imidlertid  ikke  bragt  prøjssisk 
Politik  større  Resultater  i  de  polske  Lands- 
dele end  andetsteds.  Tværtimod  er  det  her, 
den  har  lidt  sine  alvorligste  Nederlag,  idet 
den  har  forenet  Over-  og  Underklasserne  i 
Kampen  mod  sig  og  drevet  Modsætningen 
op  til  en  saadan  Højde,  at  hverken  Kirken 
(i  Centrumsform)  eller  Socialismen  har  kun- 
net holde  Stillingen  mellem  de  to  stridende 
Elementer,  men  er  bleven  tvungen  til  Valg 
mellem  de  alt  beherskende  Alternativer:  tysk- 
prøjssisk  eller  national-polsk. 

Det  er  Iagttagelser  af  denne  Art,  der  kan 
være  medvirkende  til  at  give  en  vis  Opti- 
misme i  Betragtningen  af  det  dansk-prøjs- 
siske  Forhold  i  Nordslesvig  Berettigelse.    Set 

nærved  synes  den  prøjssiske  Modstander  i 
Embedsmandsskikkelse,  rustet  til  Tænderne 
med  Statsmagtens  vidtrækkende  Vaaben,  helt 
overvældende  farlig  i  Sammenligning  med  den 
lille  Flok  danske  Bønder  og  Smaaborgere 
fra  forkrøblede  Købstæder.  Men  set  paa 
større  »—  historisk  og  politisk  —  Afstand  faar 
man  Øje  for,  at  denne  Modstanders  Styrke 
dog  maaske,  naar  alt  kommer  til  alt,  er  ble- 
ven noget  overvurderet.  Har  han  end  ube- 
stridelig baade  Ævne  og  Vilje  til  at  drille, 
plage,  skabe  Utryghed  og  bringe  Sorg  til 
Huse,  saa  er  det  dog  lige  saa  sikkert,  at 
hans  Magt  ikke  varigt  har  ødelagt  afgørende 
nationale  Værdier.  Har  han  end  formaaet 
at  overstryge  med  fremmed  Farve,  saa  har 
han  dog  ingenlunde  kunnet  bygge  om  og 
forandre  det  oprindelige  til  sit  eget  nye. 
Og  har  han  end  endelig  slaaet  sig  ned  i 
Landet  som  dets  Herre,  der  daglig  for- 
kynder sin  Myndighed  og  kræver  den  æret, 
saa  har  dog  hver  af  hans  Handlinger  bidra- 
get til,  at  han  opfattedes  som  en  fremmed, 
og  derved  er  det  sket,  at  han  aldrig  vandt 
Adgang  til  Folket.  Ved  den  Anvendelse 
Prøjsscn  som  erobrende  Stat  hidtil  har  gjort 
af  sine  Magtmidler,  har  det  saaledes  selv 
indsnævret  Magtens  Grænser.  Det  har  for- 
tabt sig  i  Nærkamp,  besejret  den  enkelte, 
men  lidt  Nederlag  i  Hærtoget  mod  Nationen. 
Og  derfor  er  der  gemt  dyb  Sandhed  i  den 
gamle  nordslesvigske  Bondes  Ord:  „Havde 
det  været  Vorherres  Mening,  at  vi  skulde 
have  været  Tyskere,  saa  havde  han  givet  dem 
en  bedre  Forstand". 

Alle  de  Forbud,  Domme,  Udvisninger,  Und- 
tageiseslove,  Politi-Chicanerier  og  administra- 
tive Overgreb,  som  Prøjsserne  lod  regne  ned 
over  de  danske  Nordslesvigere,  krævede  mange 
Ofre;  men  deres  væsenligste  Virkning  blev 
dog  den,  at  de  dyngede  sig  op  til  en  hel 
Mur,  der  efterhaanden  blev  en  uoverstigelig 
Hindring  mellem  de  fremmede  og  Landets 
egne  Børn,  og  som  nu  danner  en  stærk 
Forsvarslinje  paa  dansk  Side.    Selv  om 


den  unge  Slægt  kunde  tænkes  at  blive  holdt 
i  Uvidenhed  om  Fædrenes  Kamp  og  om 
Folkelivets  tusindaarige  Minder,  og  selv  om 
det  var  muligt,  at  den  kunde  fornægte  Sam- 
følelsen med  sit  eget  Folk  —  aldrig  vilde 
den  dog  komme  uden  om  den  prøjssiske 
Mur,  der  sætter  Skel  mellem  Sejrherren  og 
de  overvundne.  Dette  mægtige  Monument 
over  Fremmedherredømmets  Vælde,  bygget 
fra  Grund  til  Top  af  prøjssiske  Hænder, 
skygger  fra  Vuggen  til  Graven  over  Nord- 
slesvigerens Liv.  Og  han  lærer  uden  Hjælp 
at  hade  det,  som  Fangen  sin  Lænke,  som 
den  fribaarne  Mand  Trældommens  Symbol. 

Dette  er  Sagens  ene  Side.  Paa  den  anden 
staar  Folkets  aktive  Modstand,  den  organi- 
serede Samvirken  til  Støtte  for  Sprogets  og 
Jordens  Bevarelse,  Ungdommens  Uddannelse 
paa  Modersmaalat  og  Varetagelsen  af  de  po- 
litiske Rettigheder.  Her  ligger  den  stær- 
keste og  vigtigste  danske  Forsvars- 
linje, tæt  bemandet,  vel  udrustet  og  aar- 
vaagent  bevogtet,  med  Ryggen  dækket  og 
Forbindelsesvejen  sikret.  Taget  i  sin  Helhed 
er  Positionen  derfor  ikke  alene  i  lang  Tid 
holdbar,  men  byder  Mulighed  for  Fremryk- 
ning paa  flere  vigtige  Punkter.  Og  under 
alle  Omstændigher  har  det  mærkelige,  ved  de 
prøjssiske  Regeringsmetoders  Fejlgreb  hidførte 
Sammenspil  mellem  Angreb  og  Forsvar  be- 
virket, at  Situationen  nu  efter  42  Aars  uaf- 
brudt Kamp  kan  opgøres  saaledes,  at  Dansk- 
hedens nationale  TabiSønder Jylland 
har  været  mindre  under  Prøjssens 
Styre  end  i  den  Tid,  Danmark  selv 
havde    Hertugdømmet    i    Besiddelse. 

En  Undersøgelse  i  Enkelheder  bekræfter 
denne  Opfattelse,  selv  om  Skinnet  paa  nogle 
Omraader  gaar  Danskheden  imod.  Tydeligst 
træder  det  danske  Forsvars  Værd  og  det 
prøjssiske  Angrebs  Fejl  frem  gennem  en  Bc- 
tragning  af  Foreningsvæsenet.  SPROGFOR- 
ENINGEN  (off.  „Foreningen  til  det  danske 
Sprogs  Bevarelse  i  Nordslesvig",  stiftet  10. 
Okt.    1880)  havde  i  1885:   676  Medlemmer ; 

i  de  følgende  Femaars  Perioder  voksede  Med- 
lemstallet gennem  en  normal  Stigning  til  hen- 
holdsvis 820,  og  1024  og  1614.  Paa  dette 
Tidspunkt  (1898)  griber  imidlertid  Overpræ- 
sident v.  Koller  ind  i  Udviklingen.  Det  reg- 
ner med  Retssager  og  Politiundersøgelser; 
paa  een  Gang  paaføres  der  Foreningen  150 
Sagsanlæg,  der,  hvis  de  alle  havde  resulteret  i 
Domfældelse,  vilde  have  kostet  en  Formue 
paa  20,000  Mark  i  Bøder.  Samtidig  stævner 
Øvrigheden  danske  Mænd  for  sig  og  medde- 
ler dem,  at  hvis  de  ikke  træder  ud,  vil  deres 
Tjenestefolk  eller  Naboer  eller  Slægtninge,  som 
ikke  er  prøjssiske  Undersaatter,  skaanselløst 
blive  jagne  fra  Tjeneste,  Hus  og  Hjem.  I  Aaret 
1903  havde  Sprogforeningen  derpaa  2530 
Medlemmer,  og  dens  Indtægt,  som  i  Perioden 
1889—1893  havde  andraget  et  aarligt  Gen- 
nemsnit paa  3800  Mark,  beløb  sig  i  Perioden 
1899—  1903  til  gennemsnitlig  11.400  Mark 
aarlig. —  For  Skoleforeningens  vedkommende 
(stiftet  30.  Novbr.  1892)  er  Forholdet  noget 
anderledes.  Efter  fem  Aars  Forløb  havde 
den  samlet  4740  Medlemmer  om  sit  Formaal: 
at  tilvejebringe  Midler  til  unge  nordslesvig- 
ske Mænds  og  Pigers  Ophold  paa  kongerig- 
ske  Høj-  og  Efterskoler.  I  rigtig  Erkendelse 
af,  at  dette  Arbejde,  der  var  nødvendiggjort 
ved  det  prøjsiske  Skolevæsens  Bekæmpelse 
af  Ungdommens  Modersmaal  og  dets  øvrige 
Uformuenhed,  udgjorde  en  vigtig  Del  af  det 
danske  Forsvar,  rettede  Hr.  v.  Koller  og  hans 
ivrigste  Embedsmænd  de  voldsomste  Angreb 
mod  netop  denne  Forening.  Til  Retssagerne, 
Udvisningstruslerne  og  Politi-Overgrebene 
føjedes  de  utrolig  raa  Forsøg  paa  ad  admi- 
nistrativ Vej  at  tage  Forældremyndigheden 
fra  de  danske  Forældre,  som  sendte  deres 
konfirmerede  Børn  til  kongerigske  Skoler,  og 
overføre  den  til  tysksindede  Personer.  Her- 
ved opstod  der  Fare  for  Øvrighedens  Ind- 
griben i  de  helligste  og  dyreste  Intesesser, 
og  mange  af  Skoleforeningens  Medlemmer 
anmodede  derfor  af  Hensyn  til  Naboer  og 
Genboer,  Venner  og  Slægtninge  om  at  blive 


strøgne  af  Medlemslisten.  Men  samtidig  med 
denne  Bevægelse,  der  formindskede  Medlems- 
tallet med  c.  1000,  voksede  Bidragene  til 
Skoleforeningens  Formaal  med  c.  5000  Mark 
aarlig.  I  Perioden  1893—1897  havde  Ind- 
tægternes Gennemsnit  nemlig  været  12.100 
Mark;  men  i  Perioden  1898—1902  var  det 
steget  til  17.000  Mark.  —  I  Forbindelse 
hermed  staar  Befolkningens  og  Myndighedernes 
Forhold  til  de  danske  Møder  og  Sam- 
menkomster. Det  Køllerske  Tidsafsnit  fuld- 
byrdede den  allerede  tidligere  indledede  Ud- 
vikling, som  tilstræbte  at  gøre  danske  For- 
samlinger husvilde.  Den  Krovært,  som  lejede 
sin  „Sala  ud  til  Danskerne,  fik  Øvrighedens, 
Uvilje  at  føle  til  den  Grad,  at  han  ikke 
kunde  bestaa  i  sin  Næring.  Og  naar  en  pri- 
vat Mand,  der  ejede  store  Lokaliteter  i  sin 
Gaard,  stillede  disse  til  Raadighed,  skred 
Gensdarmerne  ind  under  Paaskud  af,  at  der 
ikke  fandtes  fyldestgørende  Sikkerhed  mod 
Brandfare,  eller  at  en  Revne  i  Loftet  vakte 
Mistanke  om,  at  Huset  vilde  styrte  sammen. 
Gustav  Johannsen  er  saaledes  en  Gang  i 
Køllertiden  bleven  fordrevet  fra  Sted  til  Sted, 
indtil  han  endelig  i  Spidsen  for  sine  Vælgere 
vandrede  ind  over  den  danske  Grænse  og 
fortsatte  Mødet  i  Frederikshøj  Kro.  Svaret 
paa  dette  prøjssiske  Angreb  har  været,  at 
Nordslesvigerne  nu  har  rejst  (henholdsvis  er- 
hvervet) 30  Forsamlingshuse  rundt  om  i  deres 
Land,  og  flere  vil  efterhaanden  følge  til  Fuld- 
stændiggørelse af  det  danske  Forsvar.  —  Paa 
samme  Maade  har  endelig  Statskirkens  over- 
haandtagende  Fortyskning  affødt  den  nord- 
slesvigske Frimenighedsbevægelse,  der  fore- 
løbig raader  over  fire  Kirker. 

Det  interessanteste,  men  samtidig  ogsaa 
mest  indviklede  Omraade,  hvorpaa  den  or- 
ganiserede danske  Modstand  har  gjort  sig 
gældende,  er  de  politiske  Valg,  hvorved 
her  udelukkende  skal  forstaaes  Valgene  til  DEN 
TYSKE  Rigsdag  (idetValgmaaden  til  det  prøjs- 
siske Andetkammer  ikke  tillader  en  talmæssig 
Maaling  af  Styrkeforholdene  i  Befolkningen). 

Begyndelsen  var  glimrende,  da  der  —  for 
første  Gang  siden  Krigen  —  i  Aaret  1867 
blev  afholdt  Valg  i  Sønderjylland,  henholds- 
vis 12.  Februar  til  det  den  Gang  nydannede 
„nordtyske  Forbunds"  grundlovgivende 
Rigsdag  og  31.  August  s.  A.  til  dette  For- 
bunds ordinære  Rigsdag.  Paragraf  5, 
der  har  betydet  saa  meget,  baade  til  godt 
og  ondt,  i  Nordslesvig,  var  paa  hint  Tids- 
punkt frisk  og  ny.  Det  gjaldt  da  om  at 
vise  Verden,  hvilken  dybt  alvorlig  Virkelig- 
hed der  laa  bag  de  Bestemmelser  om  Slesvigs 
„nordlige  Distrikter u,  som  de  Franskes  Kejser 
havde  tvunget  Prøjssen  og  Østerrig  til  at 
indsætte  i  Pragfreden.  Og  det  blev  i  Sand- 
hed en  mægtig  Tilkendegivelse.  Ved  Fe- 
bruarvalget 1867  var  41  p.  Ct.  af  samt- 
lige i  Hertugdømmet  Slesvig  afgivne 
Stemmer  danske.  Men  ved  Augustvalget 
s.  A.  var  5  1 1/8  p.  Ct.  af  samtlige  Her- 
tugdømmets Stemmer  danske;  skønt 
Regeringen  ved  en  overmaade  kunstig  og 
vilkaarlig  Omlægning  af  Valgkresene  havde 
paralyseret  mange  danske  Stemmer,  kunde 
den  naturligvis  ikke  forhindre,  at  det  blev 
fastslaaet,  at  Flertallet  i  Sønderjylland  var 
dansk  og  dansksindet;  mod  24.664  tyske 
stod  25.598  danske  Vælgere.  Dog,  dette 
var  jo  væsenlig  en  moralsk  Sejr  uden  virke- 
lig politisk  Rækkevidde,  fordi  Pragfreden  ikke 
talte  om  Hertugdømmet  som  en  Helhed,  men 
netop  ved  at  tilsige  de  „nordlige  Distrikter" 
en  fremtidig  Særstilling  efter  eget  Valg  hæv- 
dede Nationalitetsprincipet  som  Grundlag  for 
det  slesvigske  Spørgsmaals  Løsning.  Hele 
Interessen  samlede  sig  derfor  om  Afstem- 
ningen i  Nordslesvig.  Og  aldrig  har  Tale 
kunnet  være  tydeligere.  I  de  Egne  af  Søn- 
derjylland, der  ligger  mellem  Kongeaaen  og 
en  Linje  Syd  for  Flensborg,  Hanved,  Me- 
delby,  Ladelund  og  Tønder,  var  ved  Februar- 
valget 7  5  p.  Ct.  og  ved  Augustvalget  8  0 
p.  Ct.  af  samtlige  afgivne  Stemmer 
danske.  Hvis  Paragraf  5  var  bleven  bragt 
til  en  blot  nogenlunde  loyal  Udførelse  i  1867 


eller  de  nærmest  følgende  Aar,  vilde  da 
mindst  95 — 96  p.  Ct.  af  de  Stemmeberet- 
tigede have  begæret  Slesvigs  nordlige  Di- 
strikter genforenede  med  Danmark. 

Men  paa  disse  Højder  kunde  det  danske 
Stemmetal  ikke  holde  sig.  Krigen  i  1870 
omstyrtede  det  hævdvundne  Ligevægtsforhold 
i  Evropa,  tilintetgjorde  det  franske  Kejser- 
dømme, ved  hvis  Vilje  Paragraf  5  var  bleven 
indsat  i  Pragfreden,  og  beseglede  den  Ny- 
ordning, hvorved  Prøjssen  havde  trængt 
Østerrig  ud  af  Kappestriden  paa  det  mellem- 
evropæiske  Fastland  og  ene  overtaget  det 
tyske  Førerskab.  Som  tungt  rullende  Døn- 
ninger sporedes  disse  Verdensbegivenheder 
ogsaa  i  det  nye,  straalende  Tysklands  fjærne 
nordslesvigske  Udkant.  Danske  Sønderjyder 
havde  maattet  kæmpe  ved  Sedan  og  Grave- 
lotte. Hvorhen  skulde  Nordslesvigs  Ungdom 
næste  Gang  føres  under  den  sort-hvide  Fane? 
Uro  og  Bekymring  sad  til  Huse  i  Hjemmene 
dernede;  alle  Sind  var  optagne  af  dette  ene 
og  store:  Løftet  i  Paragraf  5,  forkyndt  for 
Verden,  besvoret  i  den  allerhelligste  Treenig- 
heds Navn.  —  Men  Dagene  gik,  og  de  blev 
til  Maaneder  og  Aar,  uden  at  Forjættelsen 
skete  Fyldest. 

Da  voksede  og  voksede  Strømmen  af  sles- 
vigske Vandrere,  der  forlod  det  omstridte 
Land  for  at  søge  Fred  og  Læ  hinsides 
Kongeaaen.  Et  langt  Tog  af  danske  Søn- 
derjyder satte  sig  i  Bevægelse  nord  paa,  op- 
gav Hus  og  Ejendom,  vovede  at  friste  Lyk- 
ken i  andre  danske  Egne,  hvor  de  kunde 
være  fri  for  den  evige  Trusel  om  Indrullering 
i  den  Hær,  som  havde  bekæmpet  deres  eget 
Fædreland,  og  som  maaske  —  ingen  kunde 
vide,  hvor  snart  —  atter  skulde  sendes  i 
Fejde  mod  Fjender,  der  hverken  var  deres 
eller  Danmarks.  Det  gjaldt  jo  desuden 
slet  ikke  nogen  varig  Afsked  med  Hjemmet. 
Hver  Familje,  der  vandrede  ind  over  Græn- 
sen, vinkede  et  fortrøstningsfuldt:  Paa  Gen- 
syn! tilbage.  Og  alle  tænkte  de  herved  det 
samme :  Vi  kommer  igen  til  disse  vort  Hjem- 

lands  dyrebare,  minderige  Egne,  naar  Paragraf  5 
atter  har  forenet,  hvad  der  i  disse  tunge  Land- 
flygtighedens Aar   har  maattet  være  adskilt! 

Vandringen  nord  paa  tappede  Nordslesvig 
for  Ungdom,  Formue  og  —  Vælgere.  Det 
Tab  i  Penge,  de  fire  nordslesvigske  Amter 
(Flensborg,  Tønder,  Aabenraa  og  Haderslev) 
har  lidt  herved,  er  for  Tiden  fra  1867  til 
1900  opgjort  til  120  Millioner  Mark.  Og 
saa  dybt  greb  Bevægelsen  ind  i  Landets 
Udvikling,  at  Folketallet  paa  disse  rige  og 
frugtbare  Strækninger  Aar  efter  Aar  ikke 
blot  ikke  gik  frem,  men  bestandig  tog  af; 
endnu  i  1900  var  der  godt  6500  Mennesker 
færre  i  Nordslesvigs  fire  Amter,  end  der 
havde  været  i   1867. 

De,  der  blev  tilbage,  fordi  deres  personlige 
Forhold  tvang  dem  til  at  holde  Ventetiden 
ud  paa  deres  egen  Jord.  tog  i  stort  Antal 
deres  Tilflugt  til  Wienfredens  Artikel  19, 
der  havde  sikret  dem  Ret  til  at  vælge  (op- 
tere)  dansk  Undersaatsforhold.  Det  mylrede 
med  Optanter  i  Nordslesvig,  fordi  Optionen 
befriede  fra  den  tungeste  af  Fremmed  herre- 
dømmets Byrder:  Værnepligten.  I  1867 
taltes  kun  godt  4000  danske  Undersaatter  i 
hele  Slesvig;  men  i  1871  var  der  allerede 
c.  12.000.  Og  Væksten  fortsattes  helt  op 
til  1890,  da  Antallet  af  Optanter,  Optant- 
børn  (disse  sidste  er  de  saakaldte  „Hjem- 
løse*, idet  de  hverken  har  anerkendt  Stats- 
borgerret i  Prøjssen  eller  i  Danmark)  samt 
danske  Undersaatter  fra  Kongeriget  beløb  sig 
til  rundt  28.000.  I  1900  endelig  var  Tallet 
dalet  til   17.246. 

Optanterne  havde  gennem  Optionen  sikret 
sig  mod  den  prøjssiske  Værnepligts  Byrder. 
Men  samtidig  havde  de  fraskrevet  sig  den 
vigtige  statsborgerlige  Rettighed:  at  udøve 
Valgret  til  Prøjssens  og  Tysklands  lovgivende 
Forsamlinger.  Dette  Afkald  syntes  ringe; 
thi  Optanterne  tænkte  som  Udvandrerne:  Det 
hele  er  jo  blot  en  Overgangstid,  saa  vist 
som  Paragraf  5  bestaar  og  vil  føre  os  til- 
bage til  Danmark. 


I  Tillid  hertil  fortsattes  da  disse  to  for 
Nordslesvig  saa  skæbnesvangre  Bevægelser, 
og  de  rullede  videre  endnu  en  lang  Tid  efter, 
at  den  prøjssisk- østerrigske  Traktat  af  11. 
Oktober  1878  havde  kundgjort,  at  Prag- 
fredens femte  Artikel  var  „sat  ud  af  Kraft". 
Virkningerne  af  Optionen  og  Udvandringen 
kan  spores  den  Dag  i  Dag.  Men  afgørende 
blev  de  for  Stemmeafgivningen  ved  samtlige 
Valg  fra  1871  til  1886.  Som  det  fremgaar 
af  omstaaende  Diagram,  sank  de  danske 
Stemmer  i  disse  Aar  fra  18.725  til  11.616, 
eller  ialt  med  rundt  7000.  I  det  samme 
Tidsrum  steg  derimod  de  tyske  Stemmer  fra 
3570  til  5052,  eller  ialt  med  rundt  1500. 
Opløser  man  disse  Tal  (hvori  Flensborg  By 
ikke  er  medregnet)  i  deres  to  Hovedbestand- 
dele: Stemmer  fra  Landet  og  Stemmer  fra 
Købstæder  og  Flækker,  saaledes  som  det  er 
sket  paa  de  andre  Diagrammer,  vil  man 
finde,  at  den  danske  Nedgang  i  Landkom- 
munerne andrager  6438,  den  tyske  Opgang 
i  samme  Tidsrum  1004  —  eller  med  andre 
Ord,  at  Bevægelsen  hovedsagelig  er  foregaaet 
paa  Landet.  I  Bykommunerne  var  den  dan- 
ske Nedgang  kun  67  1,  den  tyske  Opgang 
470.  Medens  Nedgangen  i  de  danske  Stem- 
mer i  disse  Udvandringens  og  Optionens 
værste  Aar  er  rivende  —  fra  Valg  til  Valg 
sænker  Linjen  sig  i  bratte  Fald  nedefter  — 
foregaar  den  tyske  Opgang  derimod  uregel- 
mæssigt baade  paa  Land  og  i  By.  Dette 
hænger  sammen  med,  at  den  Del  af  den 
hjemmehørende  Befolkning,  som  af  den  ene 
eller  anden  Grund  holdt  til  paa  Øvrighedens 
Side,  kun  vanskeligt  var  til  at  formaa  til  at 
stemme  tysk  —  d.  v.  s.  tage  bindende  Stil- 
ling ved  en  afgørende  Handling  —  saa  længe 
Paragraf  fems  vidtrækkende  Muligheder  kunde 
ventes  at  blive  til  Virkelighed;  derfor  an- 
drager den  faktiske  Vækst  i  de  tyske  Stem- 
mer i  Aarene  indtil  1878  ogsaa  kun  843, 
hvoraf  497  paa  Landet,  og  346  (eller  for- 
holdsvis det  langt  overvejende  Antal)  i  By- 
erne.    Opgangen    paa    tysk    Side    skyldes  i 

Hovedsagen  en  Indvandring  syd  fra,  dels  i 
mindre  Omfang  af  Arbejdere  til  større  offen- 
lige  og  private  Foretagender,  dels  og  navnlig 
af  Embeds-  og  Bestillingsmænd,  som  imidler- 
tid i  Følge  Forholdenes  Natur   maa   blive  et 


dommen  var  naaet  frem  til  Valgretsalderen. 
Men  naturligvis  kunde  Omslaget  ikke  komme 
brat  og  stærkt.  De  samlede  Vilkaar  var 
bestandig  for  ugunstige.  Med  en  Valgkres- 
ordning,  der  paa  Forhaand  gjorde  alle  danske 

i     sine    Bevægelser     uregelmæssigt     Vælger- 
materiale. 

Aaret  1886  danner  Vendepunktet.  Ud- 
vandringen var  sagtnet  noget;  der  var  for- 
løbet henved  16  Aar  siden  Optionsfristens 
Udløb  (16.  Novbr.    1870):    en   Del  af  Ung- 


Stemmer  udenfor  første  Kres  (Haderslev-Søn- 
derborg) magtesløse,  under  stadigt  Tryk  fra 
Myndighedernes  Side,  i  uafbrudt  Kampstilling 
overfor  et  overmægtigt  og  hensynsløst  Frem- 
medherredømme  maatte  de  danske  Stemmers 
Vækst  foregaa  langsomt,  og  man  kunde  næsten 

sige:  forsigtigt.  Men  Fremgang  var  der,  og 
dermed  Vidnesbyrd  om,  at  ingen  Undertryk- 
kelse, ingen  Uretfærdighed,  ingen  Skræmme- 
midler eller  Skuffelser  havde  formaaet  at  om- 
bringe Nordslesvigs  Danskhed  eller  tvinge  den 
til  Underkastelse.  Fra  1886  til  1890  steg 
det  danske  Stemmetal  med  c.  1250  Stemmer, 
hvoraf  1084  paa  Landet  og  160  i  Byerne. 
I  1898  var  den  samlede  Vækst  bleven  til 
3200    (2837    paa   Landet,    368    i    Byerne). 


kommunerne,  de  671  paa  Bykommunerne. 
Men  ved  de  fera  Valg  fra  1886  til  1903 
indvandt  Danskerne  paany  27  79  Stemmer, 
hvoraf  de  2442  i  Landkommunerne,  de  337 
i  Bykommunerne.  Det  samlede  Tab, 
Danskerne  har  lidt  i  Løbet  af  de  31 
Aar,  hvorover  disse  12  Valg  spæn- 
der, beløber  sig  derfor  til  Trods  for 
Udvandring,  Optioner,  Tvang  og 
Forfølgelse    kun    til    3996    Stemmer 

„Optantlaveriet",  hvorved  forstaaes  den  Vil- 
kaarlighed,  hvormed  de  tyske  Myndigheder 
pludselig  strøg  danske  Vælgere  af  Valg- 
listerne under  Paaskud  af,  at  de  vpr  eller 
burde  opfattes  som  eller  formodedes  at  være 
Optanter,  hidførte  en  lille  Nedgang  i  det 
danske  Stemmetal  ved  Valget  1903  (427 
Stemmer).  Regner  vi  imidlertid,  som  rigtigt 
vil  være,  ogsaa  denne  kunstigt  hidførte 
Formindskelse  med,  kommer  vi  til  følgende 
Hovedresultater:  Ved  de  syv  Valg  fra  1871 
til  1886  tabte  Danskerne  i  Nordslesvig  7109 
Stemmer,  hvoraf  de  6438    falder   paa  Land- 


paa  Landet,  334  Stemmer  i  Byerne, 
ialt  4330  Stemmer. 

Dette  Resultat  viser  med  overordenlig  Klar- 
hed det  organiserede,  danske  Forsvars  Styrke 
og  Værdi  samt  ikke  mindre  tydeligt,  naar 
alle  Aarsager  tages  i  Betragtning,  de  tyske 
Angrebsmetoders  Uformuenhed. 

Væksten  i  de  tyske  Stemmer  beløber  sig 
i  det  hele  til  4559,  hvoraf  omtrent  Halv- 
delen (2192)  falder  paa  de  fem  Valg  efter 
1886.  Paa  Landet  i  Nordslesvig  er  Tyskerne 
gaaet  frem  med  3774  Stemmer  i  31  Aar,  i 
Byerne  med   78  5.    Et  Mindretal  af  disse  til- 

komne  Stemmer  skyldes  den  oprindelige,  i 
Nordslesvig  hjemmehørende  Befolknings  Til- 
slutning til  Fremmedherredømmet;  det  over- 
vejende Antal  nye  Stemmer  har  Tyskerne 
vundet  gennem  Indvandring  sydfra  samt  ved 
skrap  Udnytning  af  Bestillingsmandsklassens 
Afhængighed.  Naar  undtages  Præsten  C.  J. 
Jacobsen  (tidligere  i  Skærbæk),  der  foreløbig 
er  endt  som  falleret  Pengespekulant,  har  de 
tysksindede  Nordslesvigere  da  ikke  hel  er 
frembragt  en  eneste  Fører  ndenfor  deres 
egen  Midte;  de  ledes  i  Pressen  og  det  øv- 
rige offenlige  Liv  udelukkende  af  indvandrede 
fremmede,  hvoraf  atter  de  betydeligere  er 
Embedsmænd  i  Forvaltningen  eller  ved  Dom- 
stolene. 

Kunde  man  forestille  sig  Nordslesvig  forud 
for  en  Stemmeafgivning  styret  af  en  neutral 
Magt,  vilde  Tallet  paa  de  tyske  Stemmer 
synke  langt  ned  under  Halvdelen.  Omvendt 
vilde  de  danske  Stemmer  naa  op  til  en 
Højde,  der  kunde  taale  Sammenligning  med 
Tallene  fra  1867,  og  de  vilde  da  ogsaa  — 
stadig  udenfor  Flensborg  By  —  helt  opsluge 
de  knap  2000  socialdemokratiske  Stemmer, 
som  blev  afgivet  ved  Valget   1903. 


Indtil  Traktaten  af  11.  Oktober  1878,  der 
ved  en  prøjssisk-østerrigsk  Viljesakt  —  uden 
Hensyn  til  den  i  Sagen  delagtige  Tredjepart, 
de  danske  Nordslesvigere  —  erklærede  Para- 
graf 5  for  at  være  „sat  ud  af  Kraft",  be- 
roede DET  NORDSLESVIGSKE  SPøRGSMAALS 
Løsning  paa  Udførelsen  af  Pragfredens  Be- 
stemmelser og  delte  altsaa  Vilkaar  med  saa 
mange  andre  uordnede,  mellemfolkelige  An- 
liggender i  Evropa.  Siden  Oktober- Traktatens 
Offenliggørelse  er  det  imidlertid  fra  tysk  Side 
bestandig  bleven  hævdet,  at  nu  bestod  der 
ikke  mere  noget  nordslesvigsk  Spørgsmaal, 
men  kun  et  indre  prøjssisk  Anliggende,  hvis 
endelige  Ordning  Prøjssen  vel  skulde  vide 
at  gennemføre   alene.     Denne  Opfattelse   har 


dog  paa  alle  Punkter  vist  sig  aldeles  uhold- 
bar. Det  nordslesvigske  Spørgsmaal  bestaar 
uforandret  den  Dag  i  Dag,  og  dets  mellem- 
folkelige Betydning  maales  tydeligt  paa  den 
Kendsgærning  —  der  ogsaa  i  Tyskland  er 
bleven  rigtig  forstaaet  —  at  det  nu  danner 
den  eneste  alvorlige  Hindring  for  en  aktiv 
og  praktisk  Samvirken  mellem  Tyskland  og 
Danmark.  Heller  ikke  har  Prøjssen  formaaet 
at  optage  og  fordøje  det  Bytte,  det  gjorde 
i  1864 — 66;  endnu  den  Dag  i  Dag  vilde 
en  prøjssisk  Statsmand  med  Føje  kunne  gen- 
tage Bismarcks  Ord  i  Landdagen  den  20. 
Decbr.  1866:  „Jeg  har  altid  været  af  den 
Mening,  at  en  Befolkning,  som  virkelig  utvivl- 
somt og  til  Stadighed  manifesterer,  at  den 
ikke  vil  være  prøjssisk  eller  tysk,  men  tvært- 
imod at  den  nationalt  vil  tilhøre  en  umiddel- 
bart tilgrænsende  Nabostat,  ikke  bliver  nogen 
Styrke  for  den  Magt,  fra  hvilken  den  stræber 
at  skille  sig."  Gennem  42  Aar  har  den 
nordslesvigske  Befolkning  stadigt  og  utvivl- 
somt tilkendegivet,  at  den  ønskede  at  tilhøre 
den  danske  Nabostat,  og  at  den  paa  alle 
Punkter,  med  hele  sin  folkelige  Magt  vilde 
yde  Modstand  imod  og  virkelig  ogsaa  var  i 
Stand  til  at  forhindre  sin  egen  Denationali- 
sering. 

Derfor  kan  det  trygt  hævdes,  at  Prøjssens 
politiske  Kunst  ikke  har  ført  til  ærefulde 
eller  for  Riget  gavnlige  Resultater  i  de  Her- 
tugdømmer, som  tidligere  hørte  under  den 
danske  Krone.  Schleswigholsteinismen,  der 
er  den  ene  af  de  store  Folkebevægelser,  som 
har  grebet  Sindene  mellem  Kongeaa  og  El- 
ben, Wev  af  Prøjssen  slaaet  ned  for  bestan- 
digt; men  Landet  lagdes  samtidig  aandeligt 
øde.  Den  anden  store  Folkebevægelse,  der 
er  den  sønderjydske  Danskhed,  har  derimod 
tilføjet  Prøjssen  en  lang  Række  Nederlag,  og 
dens  Kamp  har  vakt  voksende  Styrke  og 
Liv,  som  forjætter,  at  før  eller  senere  vil 
den  vinde  frem  til  Sejr. 


PEDER  OXES  UNGDOM 


Af  Prof.  Dr.  phil.  TROELS-LUND. 

(Brudstykke  al  et  Skrift  af  samme  Forfatter:  »Peder  Oxeu,  der  snart  udkommer 
paa  det  Schubotheske  Forlag.) 


Det  maa  lades  Johan  Oxe  og  hans  Hu- 
stru Mette  Gjøe,  at  de  i  deres  Velmagt 
sørgede  efter  Evne  for  deres  ældste  Barns, 
den  lille  Peders  Opdragelse.  Han  var  født 
den  7.  Januar  1520  og  skønt  der  efter  Ti- 
dens Skik  kom  mange  Søskende  efter,  tolv 
i  alt,  saa  sendte  de  ham  dog,  just  som  Du- 
sinet var  fuldt,  alligevel  afsted  paa  en  mange- 
aarig,  kostbar  Udenlandsrejse.  Aar  1532 
forlod  han  tolv  Aar  gammel  Danmark  for  at 
studere  i  Frankrig,  Tyskland,  Holland,  Italien 
og  Sveits.  Med  Valget  af  Ledsager  havde 
de  været  meget  heldige.  Der  var  uden  Tvivl 
altid  rigeligt  Tilbud  af  studerede,  fattige,  unge 
Mænd,  der  kunde  have  Lyst  til  i  nogle  Aar 
gratis  som  Hofmester  for  en  adelig  Dreng  at 
opholde  sig  i  Udlandet.  Men  en  dertil  saa 
vel  skikket,  dygtig  og  paalidelig  Person  som 
Magister  Christian  Morsing  skulde  man  van- 
skeligt finde.  Ham  skyldtes  det  for  en  ikke 
ringe  Del,  at  Udbyttet  af  Rejsen  blev  saa  rigt 
for  hans  unge  Ledsager,  som  Udfaldet  siden 
viste. 

Ikke  mindre  end  fem  Aar  1532 — 37  va- 
rede Rejsen.  Rige  paa  ny  erhvervede  Kund- 
skaber for  den  lille  Peder  Oxe,  der  uformærkt 
modnedes  til  Yngling.  Endnu  rigere  paa  Be- 
givenheder hjemme.  Underligt  maa  det  have 
været  for  de  rejsende  at  modtage  brudstykke- 
agtige Efterretninger  hjemmefra  gennem  sjældne 
og  tungt  affattede  Breve  eller  af  tilfældigt 
trufne  Landsmænd.  Den  spændende  Strid  om 
Gisselfeld  mellem  Peder  Oxes  Fader  og  Mor- 
fader var  alt  i  fuld  Gang,  da  de  drog  hjem- 
mefra. Saa  fulgte  Aaret  efter  Morbroder 
Henrik  Gjøes  Død  i  Armod.    Saa  kom  Ufre- 


dens og  Grevefejdens  uhyggelige  Tider.  Mor- 
fader maatte,  skønt  Rigshofmester,  flygte 
hemmeligt  om  Natten  fra  Herredagen  i  Kø- 
benhavn, fordi  han  holdt  paa  Hertug  Chri- 
stian til  Konge.  Fader  holdt  med  de  andre. 
—  Lybækkerne  er  landede  paa  Sjælland.  Nu 
maa  Fader  nødtvungen  lyde  dem  og  gamle 
Kong  Christian,  ham  der  havde  ladt  Farbro- 
der Torben  halshugge.  —  Far  er  død.  Det 
var  Juleaften,  ligesom  det  nye  Aar  skulde 
begynde.  Men  de  havde  nok  andet  at  tænke 
paa  hjemme  paa  Nielstrup.  Far  stod  og 
rettede  selv  Falkonetten  (lille  Kanon)  mod 
Borgerne  og  Bønderne,  der  kom  for  at  an- 
gribe os.  Men  idet  den  luntedes  af,  sprang 
den  og  slog  ham  selv  sønder,  saa  han  blev 
død.  Stakkels  Mor  og  de  andre.  Det  maa 
have  været  en  sørgelig  Jul.  —  Morfader,  han 
hytter  sig  nok.  Nu  er  han  bleven  Statholder 
i  hele  Nørrejylland.  De  slaaes  endnu  paa 
Fyn.  —  Mor  er  død.  —  Nu  træffer  jeg  ingen 
uden  mine  Søskende,  naar  jeg  kommer  hjem. 
Disse  og  lignende  Tanker  maa  til  Tider 
have  fyldt  Peder  Oxe,  medens  han  opholdt 
sig  i  det  Fjærne.  Hvorfor  vendte  han  ikke 
tilbage  straks  efter  Faderens  eller  dog  idet- 
mindste  efter  Moderens  Død?  Der  var  saa 
vist  nok  for  ham  at  tage  vare  hjemme.  Som 
ældste  Broder  var  han  jo  nærmest  kaldet  til 
at  værne  baade  om  Søskende  og  om  Arv. 
Hvorfor  tøvede  han  da  fremdeles?  Indtraf 
der  maaske  uventede  Hindringer,  som  stan- 
sede ham?  Eller  var  han  selv  ikke  Herre 
over  sin  Rejseplan,  men  maatte  lystre  en 
anden?  Eller  laa  Grunden  muligt  netop  hos 
ham  selv,  idet-  han  ikke  vilde  vende,  tilbage 

førend  han  som  myndig  helt  kunde  overtage 
Styret?  Vi  véd  intet  herom.  Kun  det  knappe: 
Aar  1537  vendte  han  tilbage.  Den  ?.  Ja- 
nuar  1538  fyldte  han  atten  Aar. 

En  ung"  Mand  i  Forhold  til  de  store  Op- 
gaver, der  ventede  paa  ham.  Han  skulde 
ikke  blot  lede  sine  Søskendes  Opdragelse, 
men  drive  Fædrenegaarden  Nielstrup,  bestyre 
de  uskiftede  Pengemidler  og  det  spredte  Strø- 
gods og  —  som  om  alt  dette  ikke  var  nok 
—  desuden  være  Lensmand  over  Ravnsborg 
Len  paa  Lolland  (Nørre-  og  Sønderherred), 
som  hans  Fader  havde  haft  i  Pant  og  som 
fremdeles  henstod  uindløst.  Tilsyneladende 
mødte  han  ganske  uforberedt  hertil.  Thi 
hvad  skulde  et  femaarigt  Ophold  i  Udlandet 
have  lært  en  tolvaars  Dreng  om  Drift  og  Styre 
af  dansk  Jordegods,  om  erfaren  og  myndig 
Optræden  i  mangfoldige  rent  praktiske  Spørgs- 
maal  og  om  Snildhed  i  Retstvist?  Men  ikke 
for  intet  flød  Oxernes  og  Gjøernes  Blod  i 
hans  Aarer.  Som  født  paa  Hesteryg  og  op- 
vant  dér,  greb  han  Tøjlerne  og  styrede  alt 
som  gammel  øvet  Rytter. 

Og  mere  end  dette.  Med  Kraft  gik  han 
paa.  I  Løbet  af  en  halv  Snes  Aar  erhver- 
vede han  sig  flere  og  flere  Smaalen  paa 
Laaland,  tilsidst  det  store  Len  Halsted  Klo- 
ster. Foruden  disse  fik  han  under  sig  For- 
svar af  samtlige  Præster,  Degne  og  Kirker 
og  deres  Fæstere  paa  Laaland  og  Falster, 
Oppebørsel  af  Kronens  Part  af  Tiender  og 
Regnskab  over  alle  Kronens  Indtægter  paa 
begge  Øer.  Paa  eventyrlig  Maade  voksede 
hans  Pengemidler.  Han,  der  blot  var  værd 
en  Tolvtedel  af  Johan  Oxes  og  Mette  Gjøes 
efterladte  jævne  Velstand,  var  ikke  alene  Mand 
for  at  udlaane  ret  betydelige  Pengesummer 
baade  til  Kongen  og  andre,  men  formaaede 
at  rejse  til  eget  Brug  overordentlig  store 
Midler  til  nye  Foretagender  og  Indløsnirjg  af 
gammel  Gæld. 

Gammel  Gæld.  Der  var  et  gammelt  Regn- 
skab, der  kunde  trænge  til  at  tages  op  paany, 
skønt  det  skulde  synes  afsluttet.    Den  gamle 


Strid  om  Gisselfeld,  som  Hr.  Mogens  Gjøe 
til  Spot  og  Spe  for  sin  Broder  Henrik  og  til 
Tab  og  Skam  for  Peder  Oxes  Fader  havde 
ved  Rigsraadsdom  faaet  afgjort  derhen,  at 
Salget  erklæredes  for  ugyldigt,  og  Gaarden 
saaledes  forblev  i  et  uklart  Afhængigheds 
Forhold  til  Rigshofmesteren,  der  havde  For- 
købsret. Siden  da  var  begge  de  to  tabende 
gaaet  i  Graven  og  Rigshofmesteren  vokset 
stærkt  i  Anseelse. 

Men  netop  derfor  var  han  værd  at  binde 
an  med.  Hvilken  Opgave  at  gaa  løs  paa 
ham,  besejre  Tidens  mægtigste  Mand  og  snil- 
deste Rethaver,  hævne  gammel  Uret,  gen- 
erhverve Gisselfeld  !  Oxernes  ubændige  Vold- 
somhed kogte  over  hos  Slægtens  yngste  Mand, 
denne  Gang  dog  mærkelig  blandet  med  Gjø- 
ernes rolige  Beregning  og  Retskløgt.  Knap 
en  Snes  Aar  gammel  indlod  Peder  Oxe  sig 
i  Proces  med  sin  berømte  Morfader  om  Gis- 
selfeld. 

Peder  Oxe  førte  sin  Sag  saa  vel,  at  han 
sejrede.  Efter  en  vidtløftig  Række  af  Pro- 
cesser, først  mod  Henrik  Gjøes  Enke,  fik  han 
endelig  fastslaaet,  at  hvad  hans  Fader  i  sin 
Tid  havde  laant  afdøde  Henrik  Gjøe  skulde 
tilbagebetales  ved  Udlæg  i  Gisselfeld  Gaard 
og  Gods.  Sluttelig  opnaaede  han  1 540  en 
kongelig  Rettertingsdom  for,  at  da  Salget  af 
Gisselfeld  til  Johan  Oxe  var  blevet  dømt  at 
være  ugyldigt,  da  Henrik  Gjøe  altsaa  maatte 
ansees  for  at  have  været  Ejer  af  Gaarden 
til  sin  Død,  da  dennes  Enke  og  Børn  der- 
efter var  gaaede  fra  Arv  og  Gjæld,  og  da 
Peder  Oxe  nu  havde  faaet  Indførsel  i  Henrik 
Gjøes  Gods  —  saa  bor  Peder  Oxe  have 
Ejendom  i  Gisselfeld  Gaard  og  Gods  og  be- 
tale Hr.  Mogens  Gjøe  efter  Pantebrevs  Ly- 
delse. 

Ad  en  Bagdør  var  saaledes  Peder  Oxe 
trængt  ind  og  havde  faaet  sat  sin  Bedste- 
fader udenfor.  Men  skønt  Sagen  hermed 
skulde  synes  afgjort,  var  dette  dog  langt  fra 
Tilfældet.  Forgæves  mødte  Peder  Oxe  paa 
Sjællandsfars  Landsting    for   at   faa  Overdra- 

gelsens  Enkeltheder  ordnede.  Mogens  Gjøes 
Befuldmægtige  gjorde  Vanskeligheder,  og  det 
endte  med,  at  Peder  Oxe  maatte  drage  bort 
med  uforrettet  Sag  efter  at  have  nedlagt  de 
tilbudne  Penge  i  Landskisten.  Sagen  blev 
da  paany  bragt  for  Kongen  og  Rigsraaderne, 
denne  Gang  dog  ikke  som  Retssag  —  der 
var  jo  fældet  Dom  —  men  Kongen  og  Rigs- 
raadet  maatte  optræde  som  Mæglere. 

Saa  vidt  man  kan  skønne,  har  Rigshof- 
mesteren her  udfoldet  al  sin  Indflydelse  for 
at  tilvriste  sig  en  Sejr.  Det  Forlig,  som  Kon- 
gen og  Rigsraadet  endelig  fjerde  Søndag  efter 
Paaske  1541  bragte  i  Stand,  synes  nemlig 
ufordelagtigt  for  Peder  Oxe.  Skønt  han  ved 
Kongens  Retterting  havde  faaet  tildømt  Ejen- 
dom i  Gisselfeld  Gaard  og  Gods  maatte  han 
Jog  gaa  ind  paa  straks  at  rømme  Gaarden 
og  Godset  til  Mogens  Gjøc  og  den  anden 
Parthaver.  Gisselfeld  skulde  først  overlades 
til  ham  Mortensdag  1541,  saafrcmt  han 
inden  denne  Dag  havde  udbetalt  Modparten 
Pantebrevenes  Paalydende,  derhos  en  meget 
stor  Erstatningssum  for,  hvad  Johan  Oxe  i 
rlre  Aar  havde  oppebaaret  af  Gaarden,  og 
endelig  n  1000  Mark  danske  og  500  Mark 
lybsk  for  Kost,  Tæring  og  Skadegæld". 

Dette  maatte  synes  haarde  Vilkaar  for  Peder 
Oxe,  der  jo  ifølge  Dommen  skulde  antages 
straks  at  være  bleven  Ejer  og  kun  at  skulle 
betale  Pantebrevenes  Paalydende.  Man  fristes 
til  at  formode,  at  Mogens  Gjøe  og  dennes 
Parti  "nar  ment  i  disse  meget  store  Penge- 
krav at  have  rejst  en  uoverstigelig  Hindring 
for  at  Peder  Oxe  skulde  kunne  vinde  Gissel- 
feld. Hvis  dette  muligt  har  været  deres  Plan, 
blev  de  dog  skuffede.  Inden  Mortensdag 
1541  havde  Peder  Oxe  udbetalt  alle  Pengene.  t 
Gisselfeld  var  tilbagevundet.  Hvor  kær  Sejren 
var  ham,  kan  ses  af,  at  han  nogle  Aar  efter, 
da  Brødrene  var  voksne,  tilbyttede  sig  Gis- 
selfeld af  dem  mod  at  afstaa  dem  sin  Part 
i  Xielstrup  og  andre  Gaarde.  Vistnok  fra 
1545  skrev  han  sig:  Peder  Oxe  til  Gisselfeld. 

Men  jo  større  Sejren  og  Glæden  var  hos 


Peder  Oxe,  desmere  maatte  Nederlaget  ærgre 
Bedstefaderen.  Kun  de  færreste  tænkte  nær- 
mere over,  hvor  dyre  Krigsomkostningerne 
var  blevne  for  den  Sejrende.  Det,  der  hu- 
skedes, var  at  Peder  Oxe  virkelig  havde  nødt 
Hr.  Mogens  til  at  afstaa  ham  Gisselfeld.  For 
første  Gang  i  umindelige  Tider  var  Rigshof- 
mesteren bleven  overvunden  i  Strid  om  Jor- 
degods og  'det  af  en  Grønskolling.  Tilmed 
hans  egen  Dattersøn.  Paa  sine  bare  Knæ 
burde  Pederlille  takket  Gud  for  at  have  en 
saadan  Morfader.  Og  saa  havde  han  tvært- 
imod understaaet  sig  at  anlægge  Sag  imod 
ham  og  — r  at  vinde  den.  Det  var  mere 
end  harmeligt. 

Men  del  blev  ikke  derved. 


Næppe  havde  Peder  Oxe  overvundet  Mogens 
Gjøe  i  det  første  Slag,  førend  han  straks 
tilbød  ham  det  næste.  Gisselfeld  var  tilbage- 
vundet, som  Rigshofmesteren  i  Peder  Oxes 
Tid  havde  fralistet  hans  Fader  Johan  Oxe. 
Nu  skulde  Striden  rejses  om  en  ny  Gaard, 
den,  for  hvis  Skyld  Mogens  Gjøe  i  sin  Tid 
havde  fundet  det  klogest  at  binde  Mund  paa 
Johan  Oxe  ved  at  give  ham  sin  Datter  Mette 
til  Ægte.  Det  var  Oxernes  gamle  Gaard 
Tordsø  i  Skaane. 

Peder  Oxes  Stilling  var  her  den  modsatte 
af  ved  Gisselfeld.  I  Striden  om  denne  Gaard 
havde  han  faaet  de  egentlige  Arvinger  skudt 
til  Side  ved  at  henvise  til,  at  de  var  gaaede 
fra  Arv  og  Gæld.  Uheldigvis  var  just  det 
samme  Tilfældet  med  Arvingerne  efter  den 
Farbroder,  Oluf  Oxe,  gennem  hvem  han  nu 
vilde  hidlede  sin  og  sine  Søskendes  Adkomst 
til  Tordsø.  Han  anvendte  da  det  Fif  først 
at  faa  Kronen  til  at  afstaa  til  ham  og  Sø- 
skende den  Ret,  som  den  maatte  have  til 
Tordsø,  efterdi  Arvingerne  var  gaaet  fra  Arv 
og  Gæld.  Som  saadan  nyoppudset  Arving 
gjorde  han  derpaa  Fordring  paa  Ret  til  at 
indløse  sin  Morfader,  Mogens  Gjøes  Pante- 
brev i  Gaarden. 

Denne  Gang  var  dog  Rigshofmesteren  fast 
bestemt  paa  ikke  at  vige.  Han  mødte  vel 
lige  saa  lidt  nu  selv  personlig  som  i  Sagen 
om  Gisselfeld.  Men  Mogens  Gyldenstjerne 
førte  Sagen  paa  hans  Vegne  og  var  saa  hel- 
dig paa  Skaane  Landsting  at  faa  tildømt 
Mogens  Gjøe  Indførsel  i  Tordsø.  Kampen 
var  hed.  Hensynsløst  udslyngedes  Beskyld- 
ninger for  Voldsomheder  og  Rævestreger, 
der  mindede  om  Oxernes  gyldne  Tid.  Salig 
Torben  og  Johan  Oxe  beskyldtes  saaledes 
for  at  have  sat  Broderen  Oluf  Oxes  Datter 
i  Kloster  i  Roskilde  og  bagefter  ladet  hende 
i  et  falsk  dateret  Brev  give  dem  Skøde  paa 
hendes  Arveret  til  Tordsø,  da  klostergiven 
Kvinde  ikke  kunde  gøre  sligt.  Det  forbed- 
rede ikke  Sagen,  at  det  var  Torbens  og  Jo- 
han Oxes  egen  Søster  Birgitte,  der  havde 
sladret  dette  af  Skole  til  Mogens  Gjøes  Skri- 
ver. Ikke  heller  svækker  det  Troværdigheden 
af  Birgitte  Oxes  Udsagn,  at  Peder  Oxe  se- 
nere lovede  samme  „kære  Faster"  et  aarligt 
Underhold,  saafremt  hun  vilde  forblive  i  Ro 
i  Maribo  Kloster  og  ikke  komme  i  Taleporten 
til  Samtale  med  andre  end  hendes  nære  Slægt 
og  Venner. 

Rigshofmesteren  synes  kampivrig  og  op- 
muntret af  Udfaldet.  Han  lod  straks  Mogens 
Gyldenstjerne  ifølge  den  opnaaede  Landstings- 
dom  gøre  Indførsel  i  Tordsø.  Peter  Oxe  be- 
svarede imidlertid  dette  ved  at  beskylde  Mo- 
gens Gyldenstjerne  og  hans  Ledsagere  for  at 
øve  Vold.  Rigshofmesteren  gav  da  sin  Søn 
og  Svigersøn  Befaling  til  at  gaa  frem  paa 
samme  Vis  og  indstævne  Peder  Oxe  paa 
Sjællands  Landsting  for  ved  Indførselen  i 
Gisselfeld  at  have  gjort  sig  skyldig  i  Vold. 
Hele  den  nys  afgjorte  Sag  truede  altsaa  med 
at  blusse  op  paany. 

Men  denne  Gang  synes  Peder  Oxe  at  have 
haft  flest  formaaende  Venner.  Med  stor  Bit- 
terhed udtalte  Mogens  Gjøe  sig  i  hvert  Fald 
om  Rigskansleren,  Antonius  Bryske,  med 
hvem  han  selv  just  samtidig  laa  i  Proces  om 
Kjeldkjær  Gods  ved  Vejle,  og  hvem  han  be- 


skyldte for  i  den  Anledning  at  være  ham 
ildesindet.  Om  Sagen  med  Peder  Oxe  skrev 
han  mistrøstig:  Kongen  vil  ikke  kunne  ud- 
stede Breve,  der  er  i  Strid  med  Loven,  med 
mindre  de  forhverves  ved  nogen  vrang  Un- 
dervisning. „Men  hvad  den  Kansler  kan 
gøre  derudi,  det  han  veed  kan  være  mig 
imod,   tvivler  jeg  ikke  paa,  at  han  jo  gør." 

Hvad  der  nu  end  kan  have  været  Grun- 
den, Peder  Oxe  erhvervede  en  kongelig  Ret- 
tertingsdom  for,  at  Mogens  Gyldenstjernes 
Indførsel  paa  Mogens  Gjøes  Vegne  i  Tordsø 
Gaard  skulde  anses  for  ulovlig  og  magtesløs. 
Da  Rigshofmesteren  saaledes  saa  sig  Vaab- 
nene  slaaet  af  Haanden,  var  der  ikke  andet 
for  end  at  skjule  Nederlaget  ved  at  indgaa 
Forlig.  Det  blev  sluttet  i  Heliiggæsthus  i 
København  i  November  1542,  men  det  var 
ikke  nær  saa  gunstigt  for  Mogens  Gjøe  som 
det,  der  Aaret  forud  var  blevet  indgaaet  oppe 
paa  Slottet  angaaende  Gisselfeld.  Der  be- 
stemtes nemlig,  at  Peder  Oxe  „nu  straks  maa 
til  sig  annamme  Tordsø  Gaard  og  Gods". 
Mogens  Gjøe  skulde  erstatte,  hvad  der  mulig- 
vis var  bortsolgt.  Inden  førstkommende 
Paaske  skulde  Peder  Oxe  udbetale  Mogens 
Gjøe,  hvad  Pantebreve  denne  havde  i  Tordsø. 

Det  allerværste  ved  Forliget  var  imidlertid 
Maaden,  hvorpaa  det  blev  efterkommet. 

Peder  Oxe  overtog  vel  straks  paa  egne 
og  Søskendes  Vegne  Gaard  og  Gods,  men 
—  undlod  at  udbetale  Pengene,  hvad  enten 
han  nu  ikke  har  kunnet  eller  ikke  fundet 
det  nødvendigt.  Hvis  han  paa  sine  bare 
Knæ  maatte  have  takket  Gud  for  slig  en 
Morfader,  har  det  da  maaske  nærmest  været, 
fordi  den  skyldige  Sum  kunde  betegnes  som 
Forskud  paa  Arv. 

Men  slig  en  Haan :  at  narres  baade  for 
Gaard  og  Penge,  blev  den  gamle  Mogens 
Gjøe  formeget.  Endnu  i  Foraaret  1544 
havde  han  intet  faaet  og  skrev  derfor  til  sin 
Befuldmægtigede  under  Sagen,  Mogens  Gyl- 
denstjerne: „De  (Peder  Oxe  og  Søskende) 
have  baade  Godset  og  Pengene,  og  kan  jeg 

troc,  de  cre  vel  tilfredse,  hvor  længe  de  sidde 
saa  hen  dermed.  Thi  begærer  jeg  gærne  dit 
gode  Raad  herudi,  kære  Hr.  Mogens !  hvor- 
ledes jeg  skal  forholde  mig  hermed.  De  handle 
nu  med  mig  paa  min  Alderdom,  som  de  ville. 
Men  jeg  forhaaber  dog,  det  vil  anderledes 
komme  sig." 

Hans  Haab  gik  ikke  i  Opfyldelse.  Allerede 
Palmesøndag  døde  han.  Pantet  i  Tordsø, 
der  havde  voldet  saa  mangen  bitter  Kiv,  sank 
atter,  som  en  Bølge  der  lægger  sig,  stille 
hen  i  Boets  samlede  Masse. 


En  Optræden  som  Peder  Oxes  vækker  Op- 
sigt og  virker  Anseelse.  En  usædvanlig 
dygtig  ung  Mand,  nu  desuden  en  af  Arvin- 
gerne efter  den  hovedrige  Mogens  Gjøe.  Pe- 
der Oxe  forstod  at  indkassere  alle  Fordelene. 

Kongen,  der  fra  først  af  vel  kun  havde 
antaget  ham  som  Hofsinde  paa  hans  gode 
Navn  og  glatte  Ansigt,  synes  lidt  efter  lidt, 
vejledt  af  Peder  Oxe  selv,  at  have  opdaget 
ham.  Han  besad  ogsaa  en  sjælden  Evne  til 
at  vinde,  hvem  han  vilde.  Der  var  noget 
eget  Tiltalende  ved  denne  kundskabsrige, 
belevne  unge  Mand,  der  tilsyneladende  blot 
lutter  Form  indesluttede  en  saadan  Sum  af 
Kraft  og  Snille.  At  have  besejret  gamle  Hr. 
Mogens  endog  gentagne  Gange  i  Lovens 
Brætspil  gjaldt  med  Rette  ved  Hove  som  af- 
lagt ypperste  Prøve  paa  enestaaende  Dygtig- 
hed. Kongen  saa  med  Føje  i  ham  en  ganske 
usædvanlig  brugbar  og  lovende  ung  Mand. 

Herved  forandredes  Peder  Oxes  Stilling. 
Den  havde  allerede  fra  første  Færd  været 
dobbeltsidig  og  uklar.  Som  pur  ung  Hof- 
sinde var  hans  Betydning  kun  ringe,  nær- 
mest kun  en  pænere  Drabant,  der  i  kort 
Fløjels  Kappe  kunde  tage  sig  ud  til  Hest  og 
anvendes  til  Opvartning.  Men  allerede  fra 
første  Færd  havde  han  som  Arving  af  Pantet 
i  Ravnsborg  Len  været  Lensmand  tillige, 
altsaa  Indehaver    af   noget,    som    Hofsinder 


ellers  først  efter  lang  og  god  Tjeneste  kunde 
gøre  sig  Haab  om  at  naa  frem  til.  At  han 
fik  Lov  til  at  beholde  Lenet  skyldtes  vistnok 
oprindelig  nærmest  Kongens  Pengeforlegenhed, 
der  ikke  tillod  at  indløse  Pantet.  Men  her- 
ved besad  Peder  Oxe  en  Springstav,  der, 
snildt  anvendt,  vel  skulde  bringe  ham  fremad. 
Med  stor  Behændighed  synes  han  at  have 
faaet  sin  Stilling  svunget  om,  saa  at  Lens- 
manden blev  Hovedsagen,  den  blotte  Hofsinde 
gik  i  Glemme.  Dette  Forhold  fik  øget  Fart, 
da  han  efter  Bedstefaderens  Død  kom  til 
endnu  flere  Penge.  Han  kunde  nu  laane 
Kongen  endnu  større  Summer,  og  det  faldt 
naturligt,  at  han  fik  Smaalen  i  Pant  og  Ve- 
derlag. Aar  1549  opnaaede  han  endog  det 
store  Len  Halsted  Kloster. 

Dette  var  uden  Tvivl  en  Slags  Løn  for, 
hvad  han  Aaret  forud  havde  udført.  Kongen, 
der  selv  satte  megen  Pris  paa  ham,  betroede 
ham  nemlig  det  ikke  lette  Hverv  som  Mar- 
skal at  lede  det  store  og  pragtfulde  Brudetog 
til  Sachsen.  Dronning  Dorothea  vilde  selv- 
ledsage  sin  Datter  Prinsesse  Anna  ned  til 
Torgau,  hvor  Brylluppet  skulde  staa  med 
Hertug  August.  Det  var  allerede  en  vanske- 
lig Sag  at  være  den  sikre  Dronning  tilpas, 
dobbelt  vanskelig,  naar  ogsaa  hendes  Broder 
samt  Kongens  Broder  og  Søster  fulgte  med. 
Og  ned  efter  i  hele  det  lange  Tog  af  for- 
gyldte Vogne,  hængende  Karme,  Fruervogne, 
Kudskvogne,  Rustvogne  og  Ryttere,  omtrent 
900  Heste  ialt,  var  der  en  Sum  af  stridige 
Viljer,  lige  fra  Dronning  Dorotheas  Hofmester, 
Peder  Oxes  gamle  Modstander  Hr.  Mogens 
Gyldenstjernc,  de  mange  Lensmænd  og  Hof- 
sinder, som  Peder  Oxe  havde  sprunget  forbi, 
og  ned  til  den  ringeste  Kok,  Sølvpop  eller 
Dørs  vend.  Alle  misfornøjede  enten  med  Be- 
spisning, Natteleje,  Følge  eller  Føre,  alle  rede 
til  Klager  og  Opsætsighed.  Der  skulde  derhos 
skiftevis  spares  og  flottes,  gaaes  høfligt  til 
Side,  prales  og  vigtes,  alt  efter  Lejlighed  og 
rette  Skøn.  Peder  Oxe  viste  sig  Opgaven 
voksen.    Han  var  myndig,  smidig,  snarraadig. 

Han  var  fra  den  Stund  lige  vel  anskreven 
baade  hos  Kong  Christian  og  Dorothea  i 
Danmark  og  hos  Hertug  August  og  Anna  i 
Sachsen. 

Sit  sidste  store  Bevis  paa  hurtig  Fremgang 
i  Kongegunst  fik  han  endelig,  da  han  kun 
32  Aar  gammel  1552  blev  Rigsraad. 

Det  var  dog  ikke  blot  opefter,  at  Peder 
Oxe  forstod  at  gøre  sig  gældende.  Sejren 
over  Mogens  Gjøe  og  den  voksende  Guld- 
glans om  hans  Navn  skabte  Respekt  ogsaa 
blandt  hans  Standsfæller.  Var  man  i  Be- 
gyndelsen mest  rede  til  at  overse  den  dun- 
hagede  Hofsinde  og  Pantelensmand,  saa  til- 
tvang han  sig  uvilkaarligt  Agtelse,  da  han 
kunde  skrive  sig  ikke  blot  som  hele  Brødre- 
flokken med  Faderens  gamle  „til  Nielstrup", 
men  med  dtst  nye,  selvstændige :  „Peder  Oxe 
til  Gisselfeld".  I  dette  „til  Gisselfeld"  laa 
der  saa  grumme  meget,  der  løftede.  Først, 
hvad  hver  i  Samtiden  straks  fornam :  erobret 
fra  Hr.  Mogens.  Dernæst,  en  Hofsinde  „til 
Gisselfeld"  var  mer  end  en  almindelig  Hof- 
sinde. Man  kunde  lige  saa  godt  straks  ind- 
rømme, at  han  egentlig  var  Lensmand.  Det 
var  da  kun  ganske  rimeligt,  at  Benævnelsen 
„Hofsinde"  kort  efter  helt  faldt  bort,  og  han 
fik  Sølvsporer  og  blev  Væbner.  Men  endelig 
dette  „til  Gisselfeld"  taalte  at  ses  efter  i 
Sømmene.  Havde  ikke  denne  unge  Fyr  styret 
sin  og  sine  Brødres  Sag  saa  vel,  at  de  nu, 
da  de  var  bleven  myndige,  kunde  møde  hver 
med  sin  Herregaard!  Det  skulde  ingen  let 
have  gjort  ham  efter,  at  begynde  1538  med 
Nielstrup  alene  og  paa  Skiftet  1545  — 
ganske  vist  efter  Morfaderens  Død  —  at 
kunne  udstyre  fire  Brødre  hver  med  sin 
Gaard:  Peder  til  Gisselfeld,  Albert  til  Niel- 
strup, Eskild  til  Løgismose  og  Johan  til 
Tordsø. 

At  Peder  Oxe  hjemme  paa  Laaland  baade 
paa  Fædrenegaarden  og  i  det  store  Len, 
Ravnstrup,  som  han  havde  arvet  Styret  over, 
hurtigt  blev  lystret,  er  lettere  forstaaeligt. 
Han  havde  jo  Magten.    Og  mangen  en  skulede 


vel  endnu  lidt  frygtsomt  hver  Søndag  i  Vaa- 
bensted  Kirke  til  Stenen  over  gamle  Hr.  Jo- 
han under  Kirkegulvet  og  videre  over  til 
Oxernes  Stol.  At  gamle  Hr.  Johan  var  død 
paa  Nielstrup  den  Torsdag  før  Jul  i  Herrens 
Aar  1534  stod  til  at  læse  paa  Stenen  for 
enhver,  der  forstod  Skrift.  Hvordan  salig 
Herren  var  død,  var  jo  Gud  og  Hvermand 
bekendt;  at  Falkonetten  just  skulde  springe 
og  slaa  hans  Laar  sønder,  saa  han  blev  død. 
Men  vidste  mon  han,  Peder  derovre,  ogsaa 
hvem  der  havde  været  med  i  Flokken  mod 
Gaarden  ?  Hvem  det  var,  der  havde  dræbt 
Førerne,  just  som  Hr.  Johan  havde  skænket 
dem  de  skønne  Sølvbægere  for  at  gaa  væk? 
Hvem  det  var,  der  havde  ført  Flokken  videre 
for  at  gøre  det  af  med  Gaarden,  den  gamle 
og  alle  Ungerne?  —  Peder  var  jo  langt  borte 
dengang  og  kom  først  hjem  tre  Aar  efter. 
Bedst  dog  at  dukke  sig  nu  og  tage  sig  i  vare. 
Sin  største  Sejr  vandt  Peder  Oxes  stigende 
Anseelse  og  Evne  til  at  tækkes  og  bedaare 
enhver*,  da  han  ved  Skiftet  efter  Morfaderen 
ikke  blot  forligtes  med  men  blev  Tillidsmand 
for  samtlige  Arvinger.  Han,  der  som  ingen 
anden  havde  forringet  Boet  ved  sine  Angreb 
paa  Morfaderen,  han,  der  havde  bortført 
baade  Gisselfeld  og  Tordsø,  valgtes  nu, 
skønt  kun  en  ung  Søstersøn,  af  samtlige 
Onkler  og  Tanter  til  at  varetage  deres  fælles 
Tarv.  Og  de  valgte  ikke  den  urette.  Med 
vante  Kraft  gik  han  paa.  Først  i  Proces 
mod  Rigskansler  Antonius  Bryske  om  Kjeld- 
kjær Gods  ved  Vejle.  Det  Gods,  som  Peder 
Oxe  formentlig  skyldte  sin  Sejr  over  Hr. 
Mogens  om  Tordsø,  idet  Rigskansleren  an- 
toges at  se  ondt  til  denne  for  Tvisten  om 
Kjeldkjær.  Men  nu  var  det  andre  Tider. 
Tordsø  var  reddet.  Saa  gjaldt  det  om  at 
bjerge  ogsaa  Redningsbøjen  Kjeldkjær.  Efter 
flere  Domme  fik  Peder  Oxe  ved  Forlig  er- 
hvervet Kjeldkjær  for  Mogens  Gjøes  Arvin- 
ger. Ligesaa  heldig  var  han  i  en  anden  be- 
tydelig Retssag  om  det  saakalte  „store  Pant 
i  Skaane". 

Hvis  Tarv  havde  Peder  Oxe  særligt  vare- 
taget, samtlige  Arvingers  eller  sit  eget?  Ved 
et  underligt  Træf  fik  han  udlagt  som  sin  Lod 
baade  Kjeldkjær  Gods  og  en  Sjettedel  af  det 
„store  Pant  i  Skaanett. 


Hvem  var  egentlig  den  Peder  Oxe,  der 
ved  Nytaarstid  1552  fik  som  Fødselsdagsgave 
kun  32  Aar  gammel  at  blive  optagen  i  det 
danske  Rigsraad?  Hvad  boede  der  i  ham? 
Han  vidste  det  næppe  selv.  Andre  endnu 
mindre. 

Thi  Naturen  havde  ødslet  paa  ham  med 
Anlæg  og  Evner,  men  tillige  blandet  i  ham 
de  stærkeste  Modsætninger,  der  kun  løst 
sammenholdtes  ved  et  Dække  af  Belevenhed 
og  Sans  for  Harmoni. 

Paa  sin  Udenlandsrejse  havde  han  med 
lyst,  modtageligt  Sind  og  under  sin  fortræf- 
felige Lærers,  Magister  Morsings  Vejledning 
opsuget  Indtryk,  Kundskaber  og  Inderesser, 
der  aldrig  siden  tabtes,  men  lod  ham  et  helt 
Liv  igennem,  hvor  han  saa  færdedes  i  Dan- 
mark eller  Udlandet,  lyse  med  en  egen  Glans 
som  en  gennemdannet,  fint  sleben  Aand.  Paa 
Videnskabs,  paa  Kunsts,  paa  fælles  Menne- 
skeligts  Omraade  syntes  han  at  eje  Betingel- 
ser for  at  kunne  blive  en  Mand  af  Betyd- 
ning. 

Men  under  denne  Sum  af  Anlæg  og  In- 
teresser, der  alle  pegede  mod  et  Liv  i  Fred 
og  Harmoni  eller  dog  et  Liv  med  disse  som 
Ledestjerne  og  Maal,  laa  der  en  Naturbund 
af  stærke  Drifter,  Arv  efter  baade  Oxer  og 
Gjøer.  En  ustyrlig  Voldsomhed  og  Trang 
til  stampende  at  gaa  paa,  parret  med  en 
Sans  for  Penge  og  Penges  Værd,  der  aldrig 
undte  Ro,  saa  længe  der  endnu  var  noget  at 
indvinde.  Det  hjalp  kun  lidt  at  denne  Ubæn- 
dighed og  Gridskhed  atter  ifølge  mange  Slægt- 
leds Vane  var  parret  med  eller  iklædt  Lyst 
til  at  stige  opad  til  Ærens  og  Magtens  Tinde. 

Allerede   denne   Undergrund   maatte    være 


en  højst  farlig  Vulkanbund  for  hans  lyse, 
livsvenlige  Dannelse.  Men  hertil  kom  endnu 
en  Form  for  Begavelse,  som  Naturen  i  sin 
Ødselhed  havde  udrustet  ham  med,  og  her- 
ved fra  Vuggen  mærket  ham  til  Fører.  Det 
var  en  Slags  Glimtevne,  en  Evne  til  jo  højere 
Vanskelighederne  taarnede  sig,  des  mere  at 
blive  fuldt  sig  selv  og  lyse  af  Forstaaelse 
og  Raad  for  Udveje.  Til  daglig  ytrede  denne 
kostelige  Gave  sig  nærmest  kun  som  Frodig- 
hed i  Ideer  og  Interesser.  Men  hos  en  ung 
Mand  og  indpodet  paa  Oxernes  Ustyrlighed 
kunde  den  let  antage  Form  af  en  Trang  til 
at  slaa  hele  Spillet  overende  for  nyfigent  og 
kampklar  at  se,  hvad  der  nu  kom. 

Ved  Siden  af  dette  Myldresind  og  Storm- 
snille  laa  der  saa  endelig,  halv  skjult  og 
ubevidst,  men  i  lønlig  Forbindelse  med  hans 
milde  Dannelse,  en  egen  dyb  Trofasthed  og 
Hjemmehang.  Saa  besynderligt  det  lød,  han 
vilde  kunne  ikke  blot  slaa  alt  i  Stykker, 
naar  man  handlede  ham  imod  —  glemme 
Hensyn  til  Konge,  Fædreland  og  eget  Vel- 
færd —  men  han  vilde  tillige,  som  Morbroder 
Henrik  Gjøe,  kunne  hengive  sig  og  alt  sit 
til  Forsvar  for  Land  og  Konge,  kunne  sygne 
hen  af  Hjemve,  naar  han  udelukkedes  derfra. 

Over  alle  disse  rige  Muligheder  men  stærke 
Modsætninger  dækkede,  som  sagt,  kun  en 
tynd  Skal  af  belevent  Væsen  og  Trang  til 
Harmoni,  der  endda,  flygtigt  set,  kunde  for- 
veksles med  blot  Lyst  til  at  indsmigre  sig. 

Intet  Under,  at  saa  modsat  Indhold  i  saa 
let  en  Indpakning  hverken  lod  sig  fuldt  tyde 
eller  holde  sammen.  De  Standsfæller,  der 
mente  at  forstaa  ham  gennem  hans  Stamtræ, 
stillede  vel  Horoskopet  saalunde:  en  Stats- 
mand som  salig  Hr.  Mogens  Gjøe,  solid  og 
snild  —  hvis  han  da  ikke  skulde  falde  paa 
Oxe-Dumheder.  Selv  forstod  han  næppe  sit 
sammesatte  Væsen,  anede  ikke,  at  den  Frem- 
gang, der  hidtil  havde  fulgt  ham,  med  Nød- 
vendighed maatte  føre  til  hans  Fald.  Muligt 
kunde  stram,  idelig,  men  jævnt  afpasset  Mod- 
stand have  langsomt  hærdet  og  udviklet  det 

bedste  og  ejendommeligste  i  håns  Natur. 
Som  det  nu  gik,  maatte  det  ende  med  For- 
dærv, Oxerne  og  Gjøerne  i  ham  maatte  for 
slupne  Tøjler  løbe  løbsk  med  Resten.  Men 
han  anede  det  næppe  selv. 

Hvem  var  heller  han  selv?  Var  han  over- 
.  hovedet  endnu  bleven  sig  selv,  eller  var  han 
fremdeles  kun  en  uudviklet,  uafgæret  Del 
deraf? 

Man  tør  sikkert  sige,  at  han  næppe,  hvor- 
meget  han  end  kendte  sig  selv,  fuldt  kunde 
klare,  hvilke  hans  Bevæggrunde  havde  været 
i.  Eks.  til  Kampen  mod  Morfaderen.  Var  det 
blot  Trods  og  Hævnlyst?  Var  det  Oxen,  der 
stangede  Gjeen?  Var  det  Retfærdighedstrang 
eller  dog  indslaaede  Barndomsindtryk  fra  den 
Tid  en  lille  Haand  knyttede  sig  ved  Synet 
af  Faderens  og  Moderens  Bekymring  over 
det  Skete  ?  Eller  var  det  den  reneste  Penge- 
begærlighed,  Peder,  der  da  han  saa  sit  Snit, 
skamløst  plyndrede  selv  fra  sin  Bedstefader? 


Sit  reneste  Udtryk  fik  hans  sammensatte 
Natur  i  hans  Behandling  af  Gisselfeld,  da 
han  først  var  kommen  i  fuld  Besiddelse  deraf. 
Det  var  en  hel  anden  Peder  Oxe,  der  fær- 
dedes her  og  syslede  med  at  skabe  et  Stor- 
værk. Ikke  at  han  glemte  sin  gamle  Sans 
for  Penge  og  Jordegods.  Indtil  det  sidste 
vedblev  han  ved  Køb  og  Magelæg  af  Bøn- 
dergaarde at  afrunde  Besiddelsen,  et  Mosaik- 
arbejde,  der  i  al  sin  Mængde  af  Midler  og 
Hensyn  viser  den  mest  levende  Forretnings- 
sans. Men  over  denne  gamle  Naturbund  kom 
der  noget  Nyt  tilsyne,  hvor  Penge  blev  blot 
Middel  til  at  fremme  noget  andet  og  højere. 
I  Strid  med  Slægtens  Overleveringer,  der  i 
Gaard  og  Gods  kun  saa  fordelagtigt  Eje, 
brød  han  ud  og  stræbte  efter  af  denne  Form 
at  skabe  et  Udtryk  for  det  Skønneste  han 
vidste.  Han  viste  sig  greben  af  Renæssan- 
cens Aand  derude  fra  og  blev  en  af  dens 
første  og  ypperste  Talsmænd  herhjemme. 


Nadveren.    (Chr.  E.  Jerge risen  fot.) 

ET  KUNSTENS  STORVÆRK 

JOAKIM  SKOVGAARD  OG  VIBORG  DOMKIRKE 
Af  Kunstmaler  Joh.  Mielche. 


DEN,  der  som  jeg  —  engang  i  90erne  — 
traadte  ind  i  Viborg  Domkirke  med 
Forventningens  Højtid  i  Sindet  —  maatte 
lide  en  dyb  Skuffelse.  Kirken,  hvis  Mate- 
riale er  henrivende,  saa  ud  som  om  den  fiks 
og  færdig,  renhugget  og  afglattet  var  leveret 
fra  et  mekanisk  Stenhuggeri  paa  Nørrebro, 
der  ellers  kun  beskæftigede  sig  med  Grav- 
monumenter. 

Nu  er  det  anderledes:  Skovgaard  har 
„draget*  Væggene  „fremover  lige  mod  Ko- 
ret", ja  helt,  helt  rundt  flyder  Billedrækken, 
ud  fra  Hvælvingernes  dybe  Blaa  lyser  de  op 
fra  Midtkuplens  festlige  Gule  for  lige  som  at 
samles  i  Korrundingens  mægtige  tronende 
Kristus,  der  favner  de  Saliges  Skarer,  og  det 
er,  som  Sideskibenes  Billedflader  ved  Hjælp 
af  Triforiefelterne  kaster  legende  Blink  op 
mod  det  ældre  Trælofts  marvløse  Farver. 
Endelig  er  Domkirkemurene  blevne  levende. 

Saadan  vil  det  gaa  mange,  som  det  for- 
leden gik  en  Bonde  tra  Hammelegnen,  der 
tilfældig   var    kommen   ind   i  Kirken  og  dér 


med  Undren  saa*  sin  Bibelhistorie  i  levende 
Billeder :  Adam  og  Eva  og  Syndflodens  Vande 
.—  hele  den  gamle  Pagts  Historie,  indtil  den 
kære  Frelser  selv  begyndte  at  tage  sig  af  de 
forfaldne  Sager,  truede  Satan  og  jog  hans 
Yngel  ud  af  Templet  —  velsignede  de  smaa, 
helbredte  syge  og  kaldte  døde  frem  til  Livet, 
stred  i  Gethsemane  og  led  paa  Golgatha, 
stod  op  paa  Paaskemorgen  og  fo'r  til  Him- 
mels „hvid  og  red"  for  endelig  tronende  i 
sin  Herlighed  at  modtage  sine  dyrekøbte 
smaa  med  aabne  Arme. 

Da  Bonden  kom  hjem,  samlede  han  Na- 
boer og  Kendinger,  og  saa  drog  de  i  samlet 
Trop  til  Viborg  og  saa*  Billeder. 

Men  hvorfor  er  Arbejdet  lykkedes  Skov- 
gaard og  saa  temmelig  mislykkedes  for  de 
andre  —  ja  dertil  er  naturligvis  flere  Grunde. 

Maaske  er  vi  komne  lidt  længere  i  For- 
staaelsen  af,  at  i  Kunsten  saa  vel  som  i  alt 
andet  kommer  det  ikke  an  paa  Læresætnin- 
ger, men  paa  Liv.     Livet  er  Maalet  og  Ind- 

satsen.  Det  er  ikke  nok  at  vide,  at  romansk 
er  Rundbuer  og  gotisk  er  Spidsbuer  og  saa 
grifle  væk. 

I  det  12te  Aarhundrede  blev  Grundstenen 
lagt  til  Viborg  Domkirke,  der  skal  være  Lan- 
dets første  Granitkirke,  bygget  som  treskibet 
Basilika  med  halvrund  Korafslutning  og  en 
lille  Krypt  eller  Kælderkirke.  Krypten  er  be- 
varet fra  den 
Tid,  og  en  Kri- 
sten med  nogen 
Næse  vil  endnu 

kunne  lugte 
Troldeblod,     thi 
selv  om  Kirken 
idet  12te— 13de 

Aarhundrede 
havde  vokset  sig 
saa  stærk,  at  den 
kunde  øge  sine 
Bygningers  An- 
tal og,  hvor  de 
forefandtes,  om- 
bytte Trækirker- 
ne, som  sikkert 

har  bundet 
stærkt  i  det  vi- 
gende Heden- 
skab, med  mere 
kristnede  af  Sten 
—  saa  var  der 

dog  Trold  ogsaa  i  dem  —  det  var  ikke  alene 
i  Lund,  at  de  hjalp  til  ved  Kirkebygningen, 
men  alle  Steder,  hvor  der  er  godt  Arbejde 
fra  den  Tid.  Men  der  er  sandfærdig  ikke 
meget  Trold  ved  den  øvrige  Del  af  Kirken! 

Den  er  nemlig  efter   1863. 

Paa  den  Tid  var  Viborg  Domkirke  saa 
medtaget  af  Ildebrande  og  Restaurationer  og 
Tilbygninger,  at  man  bestemte  sig  til  at  ned- 
rive den  til  Grunden  —  den  skulde  genop- 
føres i  sin  oprindelige,  rene  romanske  Stil. 
Hele  Landet  slog  sig  sammen  om  Opgaven, 
bistaaet  af  den  højeste  Sagkundskab. 


Adam  og  Eva.    (Chr.  E.  Jørgensen  fot.) 


En  Arkitekt  tog  fat,  støttet  til  sit  Kend- 
skab til  den  Stilart,  der  forlangtes ;  han  havde 
Kirkens  Grundplan  og  Anlæg  givet,  Krypt 
og  Korslutning  at  støtte  sig  til  —  Krypten 
behøvede  næppe  at  røres,  kun  at  pyntes  lidt 
hist  og  her  —  Korrundingen  blev  vel  ned- 
revet til  Grunden  og  denne  rettet  af,  men 
Stenene  bleve  lagte  paa  deres  oprindelige 
Plads,    maaske  renhuggede  en   Smule,    man 

havde  jo  Empi- 
rens og  Nygræ- 
kerens  Pyntelig- 
hed -  i  sig  end- 
nu —  og  saa 
var  det  for  Re- 
sten blot  at 
bruge  sin  Ho- 
vedlineal, Tre- 
kant og  Passer 
med  Omsigt  og 
Grundighed,  og 
det  blev  de. 

De  lodrette  og 
vandrette  Linjer 
droges  med 
ubarmhjertig 
Fasthed.  Halv- 
cirkler sloges 
over  2  og  2 
lodrette  Linjer 
til  Vinduer  og 
Døre,  3  Rum 
afpassedes  til  Triforier,  3  smaa  og  1  stor 
Halvcirkel  slaaet;  saa  var  de  færdige,  en- 
delig blev  der  slaaet  en  stor  Cirkel  i  Gav- 
len —  og  det  er  sandt  —  Taarnhattene 
—  lad  os  vælge  et  Punkt  foroven  f.  Eks. 
her  og  saa  trække  4  Linjer  ned  til  Taarn- 
kanterne  og  saa  anbringe  Glamhullerne:  de 
kom  skam  omtrent  til  at  sidde  rigtigt,  en 
Kende  lavt  maaske,  saa  de  tog  Taarnet  af 
Taarnet  —  men  alligevel,  Stilen  er  ren  — 
og  det  er  Hovedsagen. 

Krypt  og  Apsis  sagde  noget  andet,  men 
det  var  der  ingen,  der  hørte. 

Og  dog  er  Kirken  smuk  —  smuk  i  sit 
Anlæg  og  sin  Fordeling,  som  vel  er  over- 
leveret fra  den  gamle  Kirke,  smuk  af  Mate- 
riale, hvor  dette  er  broget  og  skiftende  — 
desværre  er  store  Partier  af  den  bygget  af 
en  ensartet  graa  Granit,  der  er  næsten  lige 
saa  død  som  Cement,  det  dødeste  af  alt  Ma- 
teriale —  det  forøger  det  Indtryk  af  Spar- 
sommelighed eller  Kniberi,  dette  ikke  at  ofre 
mere  end  det  strengt  nødvendige,  som  præ- 
ger hele  den 
nye  Del  i  Mod- 
sætning til  den 
gamle.  Professor 
Storck,  der  har 
fuldendt  Kirkens 
Indre  efter  to  af- 
døde Forgænge- 
re, har  ganske 
vist  ydet  fin,  men 
meget  forsigtig 
Kunst;  men  de 
Mænd,  der  skul- 
de forme  og  frem- 
stille hans  Tanke 
i  de  forskellige 
Slags  Materiel 
har  gjort  dette 
med  den  yder- 
ste Tørhed  — 
man  behøver 
kun  at  kaste  et 
Blik  paa  den  smukt  tænkte  Prædikestol:  fryg- 
telig tørt  er  Sandstenen  behandlet,  og  de  3 
Løver,  der  bærer  den,  er  nærmest  formede 
over  en  lam  Puddel. 

Hejkirkens  Loft  har  vist  næppe  nogen 
Sinde  været  Udtryk  for  Prof.  Storcks  Me- 
ning dermed. 

Altret  er  bedre,  selv  om  dets  Reliefer  ere 
stærkt  overskyggede  af  Thorvaldsen;  det  er 
naturligvis  en  saare  vanskelig  Opgave  saa- 
ledes  at  skulle  opgive  den  Tid,  i  hvilken 
man  har  sin  levende  Udvikling  og  sætte  sig 
saa  livagtig  tilbage  i  en  anden  Tids  Liv  og 


Kain  og  Abel.    (Chr.  E.  Jergensen  fot.) 


Udtryksform,  at  man  kan  skabe  overbevisende 
Billeder  i  dens  Aand. 

Er  det  lykkedes  Skovgaard? 
Han    er   i   hvert   Fald   kommen  Opgavens 
Løsning  nærmere,  efterhaanden  som  han  har 
arbejdet    sig   ind    i  den  og  faaet  Mod  til  at 
give  sig  selv. 

I  vor  Tid,  da  vi  tillægger  Afstamning  og 
Slægtsarv  saa  stor  en  Betydning  —  vist  nok 
med  god  Grund  —  er  det  naturligvis  bedst 

paa  dette  Tids- 
punkt at  gøre 
Rede  for,  hvor- 
ledes det  stiller 
sig  med  Skov- 
gaard i  saa  Hen- 
seende. 

Det  ser  da 
næsten  ud,  som 
om  han  af 
Skæbnen  var 
forudbestemt  til, 
naar  han  trø- 
stig giver  sig 
hen  til  sit  eget, 
sin  Slægtsarv, 
at  frembringe 
nordisk- romansk 
Kunst.  Hans 
fædrene      Slægt 

var  renlivet 
dansk  —  Fade- 
ren var  jo  Landskabsmaleren  Prof.  P.  C.  Skov- 
gaard; gennem  Moderen  flyder  der  romansk 
Blod  i  hans  Aarer.  Som  ung  har  han  ar- 
bejdet med  i  Domkirken  og  derved  grundig 
lært  dens  Rum  at  kende:  han  har  sikkert 
dengang  faaet  en  levende  Følelse  af  Forskel- 
len mellem  gammelt  og  nyt  i  Kirken.  Disse 
Indtryk  har  han  senere  udviklet  paa  sine 
Rejser  og  sine  lange  Ophold  i  Italien  og  i 
Grækenland,  hvis  fribaarne  Kunst  han  kender 
til  Bunds. 

Givet  sig  hen  til  sin  Opgave  har  Skov- 
gaard —  fra  hans  Side  er  der  ikke  Tale  om 

Sparsommelighed  eller  Kniberi  —  hvad  han 
har  skænket  Kirken,  har  han  givet  med  fulde 
Hænder.  Han  har  kun  haft  een  Bekymring, 
at  det  Guld,  han  skænkede,  ikke  var  lødigt 
nok:  derfor  de  mange,  mangfoldige  Omma- 
linger,  om  Guldet  dog  ikke  ved  Omsmeltning 
kunde  drives  nogle  Karat  højere  op  —  og 
det  skal  siges,  at  hans  Rettelser,  saa  vidt 
jeg  véd  og  forstaar,  aldrig  er  gaaet  den  for- 


get  havde  ødelagt  Forgængernes  Arbejde, 
udløste  denne  af  romanske  Ornamenter  og 
en  Sammenpakning  af  Motiver  indeklemte 
Virkelyst  sig  i  en  storladent  fremadskridende 
Fortællen.  Thi  Skovgaard  fortæller  udmær- 
ket —  naivt,  ligefremt  —  aldrig  kedsom- 
meligt. 

Lad  os  først  kaste  et  Blik  op  mod  Apsis' 
store    paa    lys   gylden   Bund    malte   Kristus. 


Gethsemane.    (Chr.  E.  Jergensen  fot.) 


kerte  Vej!  Et  Særkende  for  Skovgaards 
Kunst  er  en  munter  Virksomhedstrang  —  en 
frodig  Foretagsomhed. 

Det  er  morsomt  at  se  Skovgaards  første 
Udkast  til  Dekorationen.  Det  pibler  med 
Virkelyst  deri:  de  smaa  Figurer  i  den  tem- 
melig lille  Maalestok  er  ligefrem  ladede  med 
Lyst  til  at  forestille  det,  de  skal. 

Da  Skovgaard  begyndte  i  Kirken,  og  paa- 
virket af  dens  Helhed  i  Anlæget,  frigjorde 
sig  fra  den  direkte  Stilefterligning,  der  i  me- 


Han  troner  i  al  Herlighed,  modtagen  og  hyl- 
det af  hvide  Skarer  til  højre  og  venstre  — 
alt  trædende  frem  fra  den  dybe  Blaa,  der 
ogsaa  er  anvendt  i  den  foran  værende  Kor- 
hvælving —  hvor  store,  grønt  draperede 
Engle  staar  med  Basuner  i  Hænderne;  foran 
ses  Midtkuplens  gule  Felt  med  tronende 
Apostle.  Saa  kommer  Højkirkens  Granit- 
kvadre. 

Men  lad  os,  som  det  sig  hør  og  bør,  be- 
gynde ved  Begyndelsen:    Adam   navner  Dy- 

rene.  Det  er  malt  paa  nordre  Sideskib, 
vestre  Væg  —  Adam  sidder  under  et  levende 
løvet  Træ,  og  frem  for  ham  gaar  Isbjørn, 
Daakalv  og  Løve  —  og  engang  naar  Synde- 
faldet har  været  —  hvilke  Snepper  og  Høns 
for  en  Jægersmand! 

Paa  Væggen  ved  Siden  er  malet  Evas 
Skabelse.  —  »Her  ser  De  Adams  Forbav- 
selse*, forklarer  Kirketjeneren,  „saadant  har 
han  aldrig  set  føra.    Vi  saa  sandt  ikke  hel- 


ud;  og  det  gør  hun  ogsaa,  hvor  hun  og 
Adam  skjuler  sig  —  hun  er  fuldkommen 
dejlig  af  Farve! 

Se  engang  over  mod  nordre  Sideskib  — 
nu  her  fra  søndre  —  hvor  vel  mærket  Or- 
namenterne, der  smykker  Krydshvælvingen, 
ligesom  leder  Øjet  op  mod  Triforiefeltet  oven 
over:  „Adam  rydder  Tidsler"  —  man  bør 
se  Vægbilledet   og  Triforiebilledet  under  eet. 


Indtoget  i  Jerusalem.    (Chr.  E.  Jergensen  fot) 


ler!     Hvor    er   dog  Adam   og  Eva  malt  — 
ligesom  i  eet  Strøg. 

En  Falk  sidder  i  et  Træ  og  gør  sig  til- 
gode med  Figen ;  det  er  Menneskeslægtens 
gyldne  Drøm:  Drømmen  om  Edens  Have,  vi 
her  staar  midt  i  —  Slangen  er  endnu  ikke 
gledet  frem  —  men  her  er  den;  i  søndre 
Sideskib  —  thi  Fortællingen  krydser  sig  frem 
gennem  Kirkens  Skib,  fra  nordre  til  søndre 
Væg  op  med  Korsarmen.  Slangen  hænger 
ned  fra  Kundskabens  Træ  og  hvisker  i  Evas 
Øre,  hvorledes  hun  skal  faa  Adam  til  at 
bide  af  Æblet  —  ved  at  se  rigtig  forførende 


Nu  bliver  vi  med  Adam  og  Eva  drevne 
ud  af  Paradis  ved  en  prægtig  klædt  EngeJ 
med  Flammesværd  —  Slangen  gaar  i  Jorden. 
Lofthus  har  malet  Englens  Draperi;  han  har 
ogsaa  malet  Syndflodens  Vande  ved  Siden  af, 
saaledes  at  en  kolerisk  Herre,  der  en  Dag 
besaa  Kirken,  tog  Forargelse  deraf  og  skældte 
Kirketjeneren  og  hans  Kone  Huden  fuld. 

Jeg  maa  her  indskyde,  at  Lofthus  er  en 
af  Skovgaards  trofaste  Hjælpere.  Han  er 
Bergenser  og  en  Maler  med  en  levende  kvik 
Pensel.  Han  var  med  fra  1901.  Endda 
ældre  i  Arbejdet  er  Maleren  Stevns,  som  har 

været  med  lige 
fra  den  første 
Begyndelse  og 
varSkovgaards 
Hjælper  ved 
flere  tidligere 
Arbejder.  Det 
er  maaske  en 
Husmandslod  i 
Kunstens  Rige, 
han  har  valgt 
sig,  men  den 
er  fortrinlig 
dyrket.  Han 
maler,  skærer 
i  Træ  og  hug- 
ger i  Sten,  alt- 
sammen godt 
og  ejendomme- 
ligt. 

Men  vi  kom 
forbi  Kain  og 
Abels  skjønne 
Felt  —  det  er 
det  første  i 
Fresko  færdig- 
malte  Felt  i 
Sideskibene  — 
disse  to. 

Saa  to  Felter  med  Abrahams  Historie,  et 
i  nordre,  et  i  søndre  Skib  —  Jakobs  vid- 
underlige Drøm,  der  klinger  som  dæmpet 
Musik,  Josefs  Historie  baade  paa  Væg  og  i 
Triforiefelt,  Moses  paa  Sinai  —  hvor  herlige 
er  de  tre  Piger,  der  er  med  i  Dansen  om 
Guldkalven  —  Moses  ved  det  røde  Hav. 
David,  der  danser  foran  Pagtens  Ark  —  et 
godt  Motiv  —  graciøst  udført.  Endelig  Elias 
og  Johannes  den  Døber  i  de  to  sidste  Felter. 
Endevæggene  ind  mod  Korsarmene  illustrerer: 
„Ved  Babylons  Floder  vi  sørgende  sad",  og 
Jerusalems  Genopførelse  efter  Udlændigheden. 

Saa  har  vi  gennemgaaet  den  gamle  Pagts 
Historie,  men  der  er  selvfølgelig  mange  Ting, 
der  slet  ikke  blev  omtalt  —  som  de  vidun- 


Den  store  Nadver.    (Cbr.  E.  Jergensen  fot.) 


derlig  malte 
Kalkuner  i 
Syndefaldsfel- 
tet  og  Vandet 
og  de  prægtigt 
fremstormende 
Engle  i  „Over- 
gangen over  det 
røde  Hav",  og 
nu  staar  vi 
over  for  Kors- 
armens  mæg- 
tige Billedfla- 
der, hvorpaa 
Jesu  Liv  indtil 
hans  Død  paa 
Korset  er  frem- 
stillet. 

Skovgaard 
fik  i  sin  Tid 
paa  det  særlige 
Kirkesyns  An- 
befaling Mini- 
steriets Tilla- 
delse til  her 
at  borttage  4 
Granitskifter 


malet     af     Skovgaard     og 


hele  Vejen  rundt,  derved  vandt  Billedfladerne 
en  langt  bedre  Form,  og  da  han  desuden  ude- 
lod en  hel  Del  paa  Skitserne  angivne  Motiver, 
naaede  hans  Billeder  den  storladne  Simpelhed, 
de  nu  ejer. 

Hvor  smukt  i  Farven  Væggen  med  Geth- 
semane  staar,  set  herfra  søndre  Sideskib! 
Der  er  noget  i  dette  Billede,  der  minder  om 
skælvende  Poppelløv  en  dyster,  stille  Aften 
—  mod  Nat. 

Og  saa  har  vi  Væggen  med  Kristi  Indtog 
i  Jerusalem,  Kristus,  der  opvækker  Lasarus, 
og  Kristus  hos  Martha  og  Maria. 

Betragt  derefter  Korsfæstelsen  med  den 
grønne  Krukke  og  de  lodkastende  Sol- 
daters smukke  sorte  Farver  i  Brynjerne.  — 
Dér  lige  over  for:  Væggen  med  dets  ud- 
mærket fortalte  Lignelse  om   den  store  Nad- 

Himmelfarten.     (Chr.  E.  Jørgensen  foi.) 


vere.  Hvor  er  Stevns'  Studepranger,  med 
Blinket  i  Øjet  og  den  skæve  Næse,  morsom. 
„Det  er  et  rigtigt  Punseansigt",  udbrød  Kir- 
kens Tømrer,  da  han  saa*  ham  første  Gang. 
Han  er  ogsaa  malet  paa  en  Markedsdag.  — 
„Men  længer  ud  i  Naturalisme  maa  vi  ikke 
komme",  sagde  Skovgaard,  „her  er  Grænsen 
naaet".    Og  se  Skovgaards  smukke  Brudepar! 

De  to  Vindusvægge,  hvis  Billeder  er  no- 
get vanskelige  at  se  paa  Grund  af  det  gen- 
nem de  store  Vinduer  indstrømmende  Lys  — 
men  man  kan  alligevel  se  nok  til  at  glæde 
sig  over  Holdningen  i  Kristi  Fristelse  paa 
Bjerget.  —  Det  er  den  Mandorla,  Kristus 
staar  i,  der  i  sin  Tid  fik  Dr.  Bierfreund  til 
at  koge  over.  Hvor  udmærket  er  Arkitek- 
turen i  Billederne  her  benyttet  til  at  stive 
Væggen  af! 

Hvælvingerne  er  malte  om  atter  og  atter, 
baade  de  to  blaa  med  de  vældige  Engle, 
som  stadig  maatte  øges  nedefter  —  og  den 


gule  med  de  tolv  tronende  Apostle  foroven 
og  de  fire  Evangelister  i  Hvælvingsfagene. 

Hvilken  Fryd  er  det  ikke  at  se,  hvor  Be- 
handlingen er  gaaet  frem  i  Friskhed  fra  disse 
Hvælvinger  og  saa  til  Hvælvingerne  i  Kor 
og  Apsis.  „Naar  vi  engang  bliver  færdige", 
siger  Skovgaard,  „saa  véd  vi  først  rigtig, 
hvordan  en  Domkirke  skulde  males". 

Af  Korets  Vægge  fremstiller  den  ene  Kristi 
Opstandelse  og  de  ved  Kristi  Blod  frigjorte, 
der  med  ham  og  Adam  og  Eva  i  Spidsen  i 
store  Masser  drager  ind  i  det  genvundne  Pa- 
radis —  den  anden  Himmelfarten  —  to  over- 
ordentlig dejlige  Billeder! 

Og  nu  er  vi  ved  Apsis,  hvis  Runding  er 
fortrinlig  fyldt,  især  naar  man  ser  Linjerne 
langt  nede  i  Kirken:  i  Kristus-Skikkelsen 
mødes  og  samles  hele  Dekorationen. 

Det  er  mærkeligt,  hvor  det  personlige  Ind- 
tryk bundfælder  sig,  uvilkaarligt.  En  af  de 
Skikkelser,    jeg   holder   mest  af,    er  Kristus, 

der  opvækker  Lazarus  —  jeg  synes,  den 
har  en  intensiv  Kraft  og  Liv  og  en  Ejen- 
dommelighed, som  er  sjælden;  men  den  er 
der  mange,  som  har  haft  meget  at  ind- 
vende mod. 

Saa  er  der  den  grønne  Krukke  paa  Kors- 
fæstelsen« den  er  —  skønt  den  straks,  stødte 
mig  —  blevet  for  mig  et  Skrig  i  Farve, 
som  passer  til  Billedet,  og  saa  holder  den 
vist  tillige  godt  paa  Vægfladen. 

Skovgaard  har  næppe  tænkt  ret  meget  ved 
den  Farve-Krukke,  men  Tilfældet  har  faaet 
sin  store  Ret 

Endnu  maa  jeg  nævne  det  Triforiefelt,  hvor 
Moses  bliver  funden  op  af  Nilfloden  —  des- 
værre skal  det  vist  „stiliseres"  ned  i  jevn 
Almindelighed  —  men  som  det  i  Øjeblikket 
er,  rummer  dets  Fortælling  for  mig  det  mest 


nordisk-romerske  i  hele  Kirken,  et  Folke- 
æventyrs  Fylde,   Enkelthed   og  gode  Humør. 

Det  er  et  stort  Pund,  Skovgaard  har  faaet 
at  aagre  med,  og  han  har  ikke  gravet  det 
ned,  men  altid  været  paa  Færde  —  flittigt 
lagt  Rente  til  Rente;  han  er  som  den,  der 
efterhaanden  har  lagt  Ejendom  til  Ejendom, 
saa  vi  nu  ser  ud  over  et  smukt  Gods  med 
store  Marker  i  ensartede  Sædskifter  —  Him- 
len hvælver  sit  Blaa  derover,  og  Fuglene 
synger.  Kan  Jorden  dér  end  ikke  altid  hol- 
des saa  ren  som  paa  de  smaa  Ejendomme, 
saa  er  deres  udstrakte  Fylde  en  Fryd  for 
Øjet. 

Skovgaard  har  samlet  Rummet  i  Viborg 
Domkirke,  og  han  har  fyldt  det  med  Liv. 

Jeg  tror  ikke,  det  oftere  vil  være  en  Skuf- 
felse at  betræde  det. 


Kristus  hos  Martha  og  Maria.   (Chr.  E.  Jørgensen  fot.) 

1  afdøde  Projessor  Nicolai  Bøghs  Manuskriptsamling  findes  neden- 
staaende  Aktstykke,  som  ikke  tidligere  har  varet  offentliggjort. 

Det  fremkommer  nu  som  et  nyt  Vidnesbyrd  om  den  Interesse,  Grundtvig 
nærede  for  Studenterne  og  Universitetet. 


Lengangs- Stræde  118 
17de  Septbr.  1819 

VED  min  Hjemkomst  fra  Landet,  i  Over- 
gaars,  forefandt  jeg  et  anonymt  Brev 
af  4de  dennes,  der  udgiver  sig  for  at  være 
fra  endeel  Studenter  ved  Kiøbenhavns  Uni- 
versitet, som  ønske  at  vide  mine  Tanker  om 
en  selskabelig  Forbindelse,  de  agte  at  ind- 
gaae  o.  s.  v. 

Egenlig  maa  mit  Svar  herpaa  være:  Hvem 
lader  spørge?  thi  deels  kunde  jo  det  Hele 
være  Værk  af  Kaadhed,  som  vilde  have  mig 
til  Bedste,  og  deels  kan  jeg  umuelig  sige, 
hvad  jeg  synes  om  en  Forbindelse  mellem 
hvem  jeg  ei  kiender  det  Ringeste  til. 

Imidlertid,  en  saadan  Kaadhed,  som  den, 
der  maatte  her  have  drevet  sit  Spil,  er  saa 
aldeles  udansk,  at  jeg  heller  vilde  haves  lidt 
til  Bedste,  end  lade  Mistanken  derom,  hvor 
tilgivelig  den  end  hos  mig  turde  være,  have 
Indflydelse  paa  min  Handlemaade,  og  uagtet 
jeg  Intet  kan  sige  om  det  Enkelte,  der  er 
mig  ubekiendt,  vil  jeg  give  hvad  jeg  kan: 
aabenhjertig  sige  mine  Tanker  om  Studenter- 
Standen  [?]  med  Hensyn  paa  Fædrelandet. 

Forudsat  nu,  hvad  jeg  vil  antage  for  af- 
gjort, at  hint  anonyme  Brev  virkelig  er  mig 
tilstillet  fra  endeel  danske  Studenter,  som 
mene  det  godt  med  Fædrenelandet,  Viden- 
skaberne og  sig  selv,  da  bør  jeg  ei  fortie: 
det  glæder  mig,  ei  blot  som  et  Agtelsestegn 
fra  dem,  hvis  grundede  Agtelse  er  mit  høieste 
videnskabelige  Ønske,   men  fornemmelig  som 


et  Vidnesbyrd  om  den  Indsigt,  at  en  Sag  af 
den  Beskaffenhed,  som  et  Studenter-Selskab, 
der  skal  vorde  gavnligt  for  Videnskaberne  og 
Fædrenelandet,  trænger  til  at  overlægges  med 
ældre  Videnskabs-Mænd,  da  kun  de  kan  have 
den  nødvendige  Erfaring  af  og  om  hvad  der 
befordrer  og  hvad  der  hindrer  Fremskridtene 
paa  Banen,  vi  alle  kaldtes  til  at  betræde,  og, 
efter  Evnernes  Maal,  med  Æren,  til  Gavn, 
at  fuldende;  ligesom  det  og  kun  er  af 
dem  man  kan  vente  det  øvede,  rolige  Blik, 
der  ligesaalidt  miskiender  som  henrives  af  de 
glimrende  Udsigter,  der  hos  den  ædle  Yng- 
ling nødvendig  parre  sig  med  en  god  Hen- 
sigt! 

En  Forening  af  de  Studerende,  som  gjorde 
dem  Dyden  fromt  [?]  Fædrenelandet  sønlig, 
hinanden  broderlig,  og  Videnskaberne  med  Liv 
og  Sjæl  hengivne;  en  saadan  Forening  frem- 
byder tilvisse  et  Syn,  som  Engle,  end  sige 
Mennesker,  maatte  glædes  ved,  og  vee  os, 
om  vi  i  nogen  Alder  agte  Tanken  herom  for 
et  Blændværk  og  et  latterligt  Foster  af  Ung- 
doms-Drømme! thi  sandelig,  det  er  Billedet, 
som  fra  det  første  til  det  sidste  Skridt  paa 
Videnskabernes  Bane  skal  svæve  os  levende 
for  Øje,  hvad  enten  saa  vor  Lyst  og  vore 
Evner  anvise  os  for  Alteret,  paa  Domstolene, 
ved  Skole-Bordet  eller  i  Studere-Kamret  vort 
særegne  Dagværk;  ja,  det  er  et  Billede,  vi 
ei  maa  betragte  blot  som  en  glimrende,  lyste- 
lig Skygge,  men  skal  stræbe  at  give  Liv  og 
Virkelighed    i  vort   eget  Inderste,    dannende 

os  selv  til  værdige  Led  i  de  ægte  Forstan- 
diges, Oplystes  hellige  Kiæde!  Kun,  naar 
mange  af  os  ærlig  tænke  saa,  kun  da  kan 
skiønnere  og  lysere  Tider  oprinde,  kun  da  kan 
de  herlige  Fædre  i  Aanden  opstaae,  gien- 
fødes  i  os  og  ved  os  paa  Marken;  kun  da 
kan  vi  vorde,  hvad  vi  kaldtes  til:  vore  Brø- 
dres Lærere  og  Mønstre  i  Aand  og  Sandhed ; 
thi  kun  da  er  der  Liv  i  vort  Ord,  og  Lys 
i  vort  Levned;  kun  da  kan  Folket  see  paa 
os,  hvortil  boglig  Kunst  er  nyttig,  lære,  at 
der  er  en  Oplysning,  der  ei  som  Lygtemænd 
forvilder  fra  Fromhedens  gamle  Stie,  ei  som 
tindrende  Stjerner  i  Vinter-Natten  kun  for- 
kynder Kuldens  Strænghed;  men  som  Solen 
paa  sin  klare  Bane  belyser  den  ene  ufravigelige 
Vei,  og  indgyder  med  Varme,  Liv  og  Styrke  til 
at  vandre  den,  og  paa  den  bestige  de  evige  Høie. 

At  dette  er  min  stadige  Overbeviisning, 
behøver  jeg  neppe  at  forsikkre,  thi  dersom 
min  Forsikkring  kan  staae  til  Troende,  da 
tvivle  mine  Læsere,  blandt  hvilke  jeg  med 
Glæde  tæller  mange  af  Dannemarks  Studen- 
ter, ei  noget  Øieblik  derom;  men  kalde  det 
i  Erindring  maatte  jeg  alligevel  her,  hvor  jeg 
nødes  til  at  misbillige  Tanken  om  et  Selskab, 
hvis  Gienstand  skulde  være  hint  hellige,  uop- 
løselige, evige  Broderskab  mellem  de  Stu- 
derende, hvorom  vi  tale,  og  som  neppe  No- 
gen ønsker  inderligere  end  jeg. 

Hint  Broderskab  nemlig  er  enten  ene  Hjer- 
tets Sag,  og  kan  da  umuelig  opnaaes  ved 
nogen  Eed  eller  Forpligtelse,  men  kun  ved 
det  som  forener  Hjerter:  eenTroe,  eet  Haab, 
een  Gud,  som  er  Alles  Fader,  i  Alle  og  over 
Alle,  altsaa  kun  i  hvad  vi  kalde  den  sande, 
usynlige  Kirke;  eller  ogsaa  er  hiint  Broder- 
skab kun  et  Fostbroderskab,  som  skal  med- 
iere Sammenhold  og  udvortes  Bistand  paa 
Liv  og  Død  imod  alle  Andre,  og  da  er  det 
Afsondring  fra  den  Stat  hvori  vi  leve,  og 
enten  Stiftelse  af  en  nye,  eller  Dannelse  af 
en  Røver-Trop. 

Heraf  følger  klart,  at  Broderskabet  i  første 
Betydning   er   for   høit  og  i   anden  for  lavt 


til  at  være  Gienstanden  for  en  Studenter- 
Forbindelse;  hint  kan  ved  denne  umuelig  op- 
naaes, og  dette  maa  ikke  attraaes;  ansee  vi 
den  Kirke,  hvori  vi  ved  Daaben  indlemmedes, 
for  falsk  og  uskikket  til  at  forbinde  os  i 
i  broderlig  Kiærlighed  baade  med  de  Nær- 
meste og  Fjerneste,  de  Lærde  og  de  Læge, 
som  give  Sandhed  Magt,  da  skal  vi  søge 
den  sande  Kirke  og  indlemme  os  i  den;  an- 
see  vi  den  Stat,  hvori  vi  fødtes,  for  at  være 
Menneskets  sunde  Udvikling  og  rette  Bestem- 
melse fiendsk,  da  skal  vi  vandre  ud,  søge 
den  rette  Stat  og,  hvis  vi  ikke  finde  den, 
stræbe  at  stifte  en  saadan  paa  et  Jordsmon, 
hvor  ingen  Stat  er;  men  en  Vinkel-Kirke  og 
en  Vinkel-Stat  maae  vi  ingenlunde  stræbe  at 
danne  der,  hvor  vi  vil  have  Ord  for  at  danne 
os  til  den  Kirkes  og  Stats  Tjenere,  vi  derved 
spotte  og  undergrave. 

Universitetet,  det  maae  vi  aldrig  glemme, 
er  en  Høi-Sfofe,  og  skole-massig  maa  derfor 
enhver  Forbindelse  vi,  som  academiske  Borgere 
indgaae,  nødvendig  være,  naar  den  skal  være 
tilladelig,  og,  jeg  tør  lægge  til,  naar  den 
skal  være  gavnlig,  naar  den  ei  skal  forstyrre, 
men  befordre  vore  boglige  Sysler,  ei  skade 
men  gavne  Høiskolen,  vi  betraadte  for  at 
voxe  i  Kundskab  og  Indsigt,  og  derved  blive 
dygtige  til  at  virke,  aandelig  talt,  som  det 
Folks  Øine  og  Tunge  vi  tilhøre.  At  al  vor 
Viden  i  Grunden  er  Intet  bevendt,  dersom 
den  ei  er  forenet  med  Fromhed  og  Kiærlig- 
hed, det  er  vist  nok  unægteligt;  og  at  Fæ- 
drenelandet kun  har  lidet  Gavn  af  vor  Lær- 
dom, dersom  ikke  et  fast,  uopløseligt  Baand 
sammenknytter  os  til  dets  villige  Tjeneste,  er 
ligesaa  vist;  men  Forpligtelsen  at  frygte  Gud 
og  elske  hinanden  have  vi  tilfælles  med  alle 
Mennesker,  og  opfylde  den  slet  ikke  bedre 
ved  at  love  hinanden  det,  eller  rettere  ved 
at  love  Enkelte  hvad  vi  ere  Alle  skyldige, 
Fopligtelsen  til  Sammenhold  og  til  gjensidig 
Bistand  paa  Liv  og  Død  have  vi  tilfælleds 
med  alle  vore  Medborgere,  og  udvide  ei, 
men  indskrænke  den  netop,    ved  at  overføre 

den  paa  et  sluttet  Selskab,  med  mindre  det 
gjaldt  en  bestemt  Daad  til  Fædrenelandets 
øjensynlige  og  almindelige  Fordeel,  i  hvilket 
Tilfælde  vi  ei  forbandt  os  som  academiskc  Bor- 
gere, men  som  Fædrenelandets  Sønner,  der  sor- 
rigfulde savnede  det  almindelige  Sammenhold, 
og  stræbde  i  det  Mindste  for  Øieblikket  at 
bøde,  saavidt  mueligt,  derpaa  ved  et  Fost- 
broderskab mod  Fædrenelandets  Fjender.  For- 
pligtelsen derimod  til  at  dyrke  Videnskaberne 
med  Flid  og  Alvor,  og  med  særdeles  Hensyn 
paa  Kirkens,  Statens  og  Skolens  Tarv  i  vort 
*  Fædreneland,  den  har  vi  ikke  tilfælles  med 
Andre  end  os  selv  indbyrdes,  den  indgik  vi 
som  danske  academiske  Borgere,  og  i  For- 
bindelsen som  Saadanne,  maa  enhver  lovlig 
Forbindelse,  vi  som  Studenter  indgaae,  kunne 
indbefattes,  til  Opnaaelsen  af  dette  vort  sær- 
egne Maal  maa  enhver  Studenter-Forbindelse 
sigte,  naar  den  ei  skal  lede  fra,  men  til 
Maalet.  Naar  vi  undtage  det  eneste  Tilfælde, 
at  Fædrenelandet  er  i  øiensynlig  Fare,  og 
derved  kalder  os  dobbelt  til  Daad,  baade 
som  sine  Sønner,  og  som  de,  der  maa  føle 
sig  indvortes  tilintetgjorte,  ved  Fædrenelan- 
dels Forstyrrelse  eller  Trældom  under  frem- 
med Herskab,  naar  vi  undtage  dette  Tilfælde, 
da  har  Studenten  ei  andet  med  Staten  at 
giøre  end  at  lyde  dens  Love;  thi  han  er 
netop,  som  academisk  Borger,  løst  fra  de 
almindelige  Borger-Pligter,  for  i  Stilhed  at 
dannes  til  en  oplyst  Borger,  der  ei  blot  for- 
staaer  at  lyde,  men  ogsaa  at  byde,  ei  blot 
at  følge,  men  ogsaa  at  styre  i  sin  Kreds,  ei 
blot  at  efterkomme  hvad  Staten  kræver,  men 
ogsaa  eftergrandske  hvad  der  er  dens  Tarv. 
Skal  han  vorde  dygtig  hertil,  da  maa  han, 
saavidt  mueligt  udelukkende,  bruge  sin  Tid 
og  Flid  til  at  lære,  og  Stats-Forholdet  maa, 
indtil  Videre,  ei  være  Gienstand  for  hans 
Handling,  men  kun  for  hans  Betragtning, 
netop  for  at  han  kan,  med  øvet  Øie  og  sik- 
ker Haand,  tage  fat,  naar  han  enten  vorder 
Embedsmand,  eller  føler  sig  modnet  til  at 
fremtræde  som  Skribent. 


Jeg  skulde  ikke  brugt  saamange  Ord  til 
at  omtale  denne  Sag,  der  i  sig  selv  er  saare 
klar,  dersom  jeg  ikke  vidste,  at  uindskrænket 
Fostbroderskab  mellem  Studenter  hører  til 
Dagens  Orden  paa  Tydsklands  Høiskoler,  og 
maa,  saavel  derfor,  som  ved  det  tillokkende, 
romantiske  Anstrøg,  et  Saadant  i  Modsæt- 
ning til  en  kold  [?],  egennyttig  Slægts  Ge- 
meenhed,  unægtelig  har,  nød vendig  synes  netop 
de  bedre  og  fyrigere  danske  Studenter  ønske- 
ligt; uagtet  det  lader  sig  vise,  hvorledes  en 
saadan  Forbindelse,  naar  den  skal  være  mere 
end  et  Mundsveir,  maa  med  stræng  Nødven- 
dighed føre  til  Stats-Opløsning  og  videnska- 
beligt Barbarie  o:  Barbarie  med  videnskabe- 
ligt Anstrøg.  En  Efterabeise  af  hine  tydske 
Studenter-Forbund  vil  sagtens  være  uafvende- 
lig, men  kun  Abekatte  efterabe,  og  kom  den 
Tid,  da  Abekatte  førte  det  store  Ord  paa  vor 
Høiskole,  da  spildte  man  sine  Ord,  ved  at 
tiltale  den  som  Plante-Skolen  for  Videnskabs- 
Mænd;  kun  Efter-Ligningen  frygter  jeg  der- 
for; thi  den  er  naturlig,  saa  meget  mere, 
som  vi  giennem  tre  Aarhundreder  ere  vante 
til  at  betragte  Tydskerne  som  vore  viden- 
skabelige Forgiængere  og  Mærkes-Mænd,  og 
denne  Efterligning  er  det  min  Pligt,  da  jeg 
adspørges,  paa  det  Inderligste  at  fraraade, 
blev  det  min  Pligt,  hvis  jeg  saae  den  iværk- 
sat, paa  det  Kraftigste  at  bekæmpe  med  det 
Sandhedens  giennemtrængende  Ord,  for  hvil- 
ket, med  Guds  Hjelp,  det  danske  Folk  skal 
aldrig  døves.  Paa  en  anden  Tid  vilde  maa- 
skee  et  Fostbroderskab  mellem  Studenterne 
blot  være  fantastisk,  men  for  nærværende 
Tid,  da  en  stor  politisk  Giæring  er  deels  alt 
udbrudt,  dels  i  uafvendeligt  Udbrud,  nu  er 
det  farligt,  og  vilde,  om  det  end  aldrig  ud- 
artede til  en  Sammenrotteise  mod  Staten, 
nødvendig,  ved  paa  sine  Steder  at  udarte 
dertil,  overalt  faae  Skin  deraf,  og,  selv  naar 
det  gjorde  allermindst  Skade,  indskyde  Øv- 
righeden en  Mistroe  til  de  vordende  Embeds- 
mænd, og,  som  Følge  heraf,  disse  en  Kulde 
for   den,   hvis   Frugt   blev,    om  ikke  en  Op- 

løsning,    dog    en    Rørelse    i    Stats-Legemets 
høire  Side,   der  seent  eller  aldrig  helbredtes. 

Dette  om  Gienstanden  for  en  Studenter- 
Forbindelse,  og  skal  vi  nu  tale  om  Tegnene 
derpaa,  da  er  det  en  følgelig  Sag,  at  de  maa 
ei  hentes  uden  fra,  men  komme  indenfra,  ei 
være  Skræderens  eller  Pursemyhtmagerens  men 
Aandens  Værk,  udmærket  Flid  og  Sædelig- 
hed, større  Kundskab  og  højere  Indsigt,  det 
skulde  være  Kiendetegnene  paa  et  Medlem  af 
Selskabet,  som  en  Student  i  høiere  Forstand 
og  ædlere  Bemærkelse. 

Men,  vil  man  kanskee  sige,  det  kunde  dog 
ikke  skade  tillige  at  have  en  særskilt  Dragt! 

Om  det  vilde  skade,  veed  jeg  ikke,  men 
at  det  lettelig  kunde  skade,  og  vilde  aldrig 
gavne,  derom  er  jeg  overbéviist.  Om  endeel 
Studenter  besluttede  at  gaae  eens  klædt,  der- 
ved var  i  sig  selv  intet  Ondt,  men  heller 
intet  Godt,  og  hvad  skulde  da  bevæge  dem 
dertil?  Hvad  kan  fornuftigviis  bevæge  os 
til  at  giøre  en  Bestemmelse  om  aldeles  lige- 
gyldige Ting?  Altsaa,  naar  et  Studenter-Sel- 
skab antog  en  særegen  Dragt,  da  viiste  dets 
Medlemmer,  at  Dragten  var  dem  ikke  lige- 
gyldig, men  at  de  satte  Noget  deri  og  lagde 
Vægt  derpaa,  Noget,  der  er  aldeles  usømme- 
ligt for  Videnskabens  Dyrkere,  som  netop  er 
dem,  der  skal  lære  Folk  ei  at  skue  Hund 
paa  Haar  og  Karl  paa  Kjortel-Ski  ød,  Stu- 
denter, som  aldrig  maae  see  paa  Hatte,  end 
ikke  paa  Doctor-Hatte,  men  kun  paa  Hove- 
der. Var  det  Umagen  værd,  lod  det  sig  let 
bevise,  at  under  alle  Omstændigheder  er  det 
et  Misgreb,  naar  Selskaber  vil  udmærke  sig 
ved  egen  Dragt,  eller  andre  vilkaarlige  Egen- 
heder, og  er  ligesom  en  taus  Tilstaaelse  om, 
at  de  ei  tør  haabe  at  udmærke  sig  ved  An- 
det, en  Anelse,  der  ogsaa  sjelden  har  glippet ; 
thi  slig  en  Komoediant- Forklædning  er  noget 
ganske  Andet,  end  den  Kiende-Dragt,  Staten 
forordner  for  sine  Embedsmænd  og  Andre, 
hvis  Stilling  i  Borger-Samfundet  bør  være 
udvortes  kiendelig.  For  Studenter,  som  ere 
det  virkelig,  troer  jeg  derimod  at  have  sagt 


nok,  thi  de  indsee  straks  at  i  det  Mindste 
de  kun  bør  udmærke  sig,  ved  ei  blot  at  have 
Bogen  under  Armen  men  i  Hovedet,  og  vi 
veed  Alle,  at  kunde  Uniform  skabe  Broder- 
skab, behøvede  de  danske  Studenter  kun  at 
drage  deres  paa,  for  at  giøre  Sagen  klar. 
Tingen  var  derfor  ikke  Talen  værd,  dersom 
ikke  paa  den  ene  Side  det  tydske  Exempel 
fristede  Tosserne  til  Efterabeise,  og  selv  de 
Klogere  til  Efterligning  af  hvad  der  i  Grun- 
den ikke  er  en  Bønne  værd,  og  dersom  paa 
den  anden  Side  ikke  netop  dette  høitydske 
Kvækerie  hængde  saa  nær  sammen  med  det 
hele  Burschen- Væsen,  at  selv  naar  dette  ikke 
fulgde  med,  vilde  Staten  ei  ganske  uden 
Føie  frygte  for,  dét  kom  med  næste  Post, 
Noget  der  for  danske  Studenter  burde  være 
Grund  nok  til  at  slaae  Klæderne  af  Hovedet, 
om  de  ogsaa,  hvad  lykkeligviis  slet  ikke  er 
Tilfældet,  havde  lidt  dermed  at  giøre!  Lad 
hvem  der  har  Lyst  studere  deres  Fædres 
Skygger,  for  at  see  ud  som  deres  livagtige 
Gienfærd!  vi  vil  imidlertid  studere  vore  Fæ- 
dres Aand,  for  at  kunne  tee  os  som  deres 
ægte,  lyslevende  Sønner;  thi  deraf  turde 
komme  baade  lidt  Mere  og  lidt  Bedre  ud! 

Vil  jeg  da  nu  fraraade  dem  af  vore  Stu- 
denter, som  føle  Trang  dertil,  at  træde  i  en 
nærmere  selskabelig  Forbindelse? 

Nei,  tvertimod,  styrke  dem  vilde  jeg  i  et 
Forsæt,  hvis  Udførelse,  selv  om  den  i  det 
Hele  mislykkedes,  sikkert  vilde  for  hver  En- 
kelt, som  arbeidede  derpaa,  være  saa  gavn- 
lig, at  han  aldrig  fristedes  til  at  angre  For- 
søget, hvor  latterligt  saa  end  Dagdriveren 
fandt  det;  men  advare  vilde  og  maatte  jeg 
tillige  for  Afveie,  der  desværre  ere  noksom 
betraadte,  medens  der  groer  høit  Græs  paa 
den  Stie,  der  fører  til  Maalet.  Skolemæssig, 
høiskolemæssig-videnskabelig  maa  Forbindel- 
sen være;  thi,  som  sagt,  alt  Andet  forbi- 
gaaet,  ere  vi  forbundne  til  ved  Academief  at 
studere  af  alle  Livsens  Kræfter,  og  skeer  det 
ikke  i  Almindeligbed,  da  kan  vel  et  enkelt 
opvakt  Hoved,  men  Videnskabeligheden  i  det 

Hele  aldrig  blive  til  Noget,  den  Enkeltes 
Fremskridt  ere  da  tabte  for  Folket,  og  ved 
mekanisk  at  lade  sig  fabrikere  til  Embeds- 
mand i  dette  eller  hiint  Fag  vanærer  man 
Studenter-Navnet,  og  spaaer  om  den  Tid,  da 
der,  aandelig  talt,  ei  er  Mere  tilbage  af  de 
nye  Folk  end  af  de  gamle:  et  Læs  Bøger, 
eller,  om  man  vil,  en  mageløs  Pyramide  af 
Tryk-Papir,  som  Videnskabeligheds  Mausole. 

At  virke  saavel  imod  Examen-Slendrian  og 
Papegøie-Væsen,  som  mod  Udsvævelser  og 
Lediggang,  at  føre  de  gode  Hoveder  fra  alle 
Kanter  og  af  alle  Slags  i  Berørelse,  at  samle 
de  adspredte  og  vække  de  slumrende  Kræf- 
ter, at  befordre  hinandens  Udvikling,  ved  at 
befordre  sin  egen,  at  indføre  ved  Høiskolen 
en  vel  fri,  men  sømmelig  Tone,  og  give  et 
lysende  Exempel  paa,  hvor  sandt  det  Ord- 
sprog er,  at  Alvor  og  Gammen  kan  godt 
sammen,  saa  dette  udtrykker  omtrent  hvad 
der  allevegne  burde  være  Gienstanden  for 
Studenter- Forbindelser,  og  for  danske  Stu- 
denter vilde  i  en  saadan  Forbindelse  Fædrene- 
landets Historie  ei  blot  være,  hvad  Alle  kap- 
pedes om  at  lære  tilgavns  at  kiende,  fordi 
den  til  Dygtighed  i  enhver  dansk  Stilling  er 
uundværlig,  men  den  vilde  tillige  være,  hvad 
neppe  noget  andet  Folks  Historie  kan  være 
for  sine  Studenter,  et  Kiærminde  Baand,  som 
omslyngede  dem  Alle,  og  det  ei  som  en  af- 
sondret Skare,  men  som  Dannemarks  Sønner 
opfostrede  i  Skjoldungers  Gaard  til  Livvagt 
om  Kongen  og  Høvedsmænd  for  Folket. 

Et  saadant  Selskab  burde  det  være  alle, 
nu  [er]  det,  vil  jeg  haabe,  mange  Studenters 
Lyst  at  danne,  og  ved  Dannelsen  heraf  kan 
alt  det  Paafaldende,  Overspændte  og  Hemme- 
lighedsfulde, som  Studenterne  bør  skye,  som 
den  oplyste  Stat  altid  maatte  misbillige,  og 
som  i  de  nærværende  Dage  selv  den  umis- 
tænkeligste Stat  maa  mistænke  og  hade,  kan 
alt  Sligt  undgaaes,  medens  paa  den  anden 
Side  der  ved  et  saadant  Selskab  kan  opnaaes 
alt  det  Gode,  der  med  modnet  Betænksomhed 
lader   sig  vente   af  en  Studenter-Forbindelse, 

der  ei  er  Noget  uden  fra  indført,   men  indén- 
fra  opkommet. 

Hvor  langt  roligere  vilde  ei  kiærlige  For- 
ældre sige  Sønnerne  Farvel  paa  Reisen  til 
den  Hoved-Stad,  hvor  saa  mangt  et  godt 
Hoved  forfalder,  saa  mange  skiønne,  uigien- 
kaldelige  Ungdoms-Aar  tabes,  naar  de  vidste 
der  var  et  Samfund,  udmærket  ved  Evner, 
Flid  og  Sædelighed,  der  stod  de  Nykomne 
aabent  og  lyste  som  en  Bavn  til  at  betegne 
dem  den  rette  academiske  Bane !  Hvor  langt 
sikkrere  vilde  de  ikke  være  paa  deres  Søn- 
ners Fremgang  og  sømmelige  Adfærd,  naar 
disse  befandt  sig  i  et  Selskab,  der  kunde 
kiende  sine  Medlemmers  Adfærd,  og  ei  taalde 
Andre  iblandt  sig  end  dem  det  uden  Skam 
kunde  vedkiende  pig ! ,  Hvormangen  fyrig  Un- 
gersvend vilde  ikke  ved  et  saadant  Selskabs- 
Baand,  der  ei  bandt  ham  til  Andet  end  hvad 
han  desuden  burde  følge,  og  knyttede  ham 
til  beslægtede  Naturer,  søm  ønskede  at  hæve, 
ei  at  styrte  ham,  Hvormangen  siger  jeg,  vilde 
ei  herved  reddes  fra  den  Hvirvel,  som  især 
i  de  førsfe  academiske  Aar  er  saa  farlig  og 
henrivende,  hvori  Saamange  gik  til  Grunde, 
og  hvorfra  Ingen  hæver  sig  uden  smerteligt r 
tit  uerstatteligt  Tab  og  bitter  Anger!  Hvor 
var  en  bedre  Leilighed  for  de  Nykomne  til 
at  mærke,  hvad  det  egenlig  var  for  en  Vi- 
denskab, hvad  det  var  for  et  Fag,  deres 
Lyst  og  Evner  anviiste  dem !  hvor  kunde  de 
bedre  helbredes  for  den  aandsdræbende  Een- 
sidighed,  og  for  den  ligesaa  ødelæggende 
som  latterlige  Indbildning,  at  de  havde  slugt 
al  Verdens  Viisdom,  fordi  de  havde  saa  no- 
genlunde lært,  hvilke  danske  Ord  der  svare 
til  de  græske  og  latinske,  og  med  Æren 
gjort  Rede  for  de  første  videnskabelige  Ele- 
menter! Hvor  kunde  den  videlystne  Unge 
nemmere  erholde  Kundskab  om  hvor  han 
skulde  finde  hvad  han  søgde,  end  hos  sine 
nærmeste  Forgiængere,  der  havde  det  i  frisk 
Minde  baade  hvor  deres  Forventninger  skuf- 
fedes og  hvor  de  opfyldtes,  og  hvad  kan  i 
de  første  academiske  Aar   opveie   en  saadan 

indbyrdes  Underviisning,  hvor  man  ei  dandser 
efter  Nogens  Pibe,  men  gaaer  efter  Aandens 
Rest,  staver  i  Hovedet  og  ei  med  Pege-Pinde ! 
Ja,  endelig,  hvad  kan  der  ved  en  udvortes 
Forbindelse  Mere  giøres  for  at  fremkalde  det 
inderlige,  uopløselige  Broderskab  mellem  danske 
Studenter,  som  vi  ønske,  end  hvad  her  vilde 
skee!  Vi  veed  det  jo  Alle,  at  Eed  og  Løf- 
ter kan  hverken  smelte  eller  i  nogen  Hen- 
seende forvandle  Hjerter,  og  over  deres  Fø- 
lelser kan  kun  den  Eneste  holde  Bog;  men 
vi  veed  ogsaa,  hvorledes  fælles  Beskæftigel- 
ser, fælles  Studier,  venskabelig  Omgang, 
Tanke-Meddelelse  og  Ord-Skifte  af  sig  selv 
knytter  i  Ungdommens  Aar  søde  uopløselige 
Venskabs-Baand  mellem  beslægtede  Hjerter, 
som  dog  stedse  vil  være  de  eneste,  der  for- 
staae,  og  fyrigt  banke  for  hinanden!  Det 
herlige  Maal :  hjertelig  Forening  mellem  danske 
Studenter  vil  da  i  det  studerende  Selskab  af 
sig  selv  opnaaes,  saavidt  det  virkelig  kan 
opnaaes,  uden  at  Nogen  fristes  til  at  hykle 
Følelser  han  ikke  har,  indgaae  Forpligtelser 
han  ei  kan  opfylde  eller  engang  maa  angre, 
lutter  Ting,  der  ere  høist  fordærvelige,  men 
dog  uundgaaelige  ved  enhver  Sammen-Svær- 
gelse,  ethvert  Fost-Broderskab  af  foromtalte 
Slags. 

Er  der  da  nu  virkelig  Endeel  danske  Stu- 
denter, som  have  Lyst  til  en  gavnlig  aca- 
demisk  Forbindelse,  og  ændse  i  denne  Sag 
mit  velmeente  Raad,  da  stile  de  paa  en 
saadan,  som  jeg  stræbde  at  betegne,  og  jeg 
tør  love  dem,  de  skal  aldrig  faae  A årsag  til 
at  fortryde  det! 

Men,  for  Intet  at  efterlade,  vil  jeg  end 
sige  mine  Tanker  om  den  Fremgangs- Maade, 
jeg  troer,  det  ved  et  saadant  Selskabs  Stif- 
telse var  raadeligst  at  følge. 

De  Ældre,  som  ønske  Forbindelsen,  og 
ved  de  Ældre  forstaaer  jeg  naturligviis  dem, 
der  enten  alt  have  Embeds-Examen ,  eller 
med  Æren  berede  sig  til  den,  thi  kun  af 
saadanne  burde  det  egenlige  Selskab  bestaae, 
da  de  Yngre  kun  maatte  have  Adgang,    og 


først  optages  til  Medlemmer,  naar  de  i  det 
første  academiske  Aar  have  ved  Flid  og 
Sædelighed  viist  sig  værdige  dertil,  de  Ældre 
altsaa,  mener  jeg,  burde  anmode  to  eller  tre 
af  Universitetets  Professorer,  som  de  tiltroede 
mest  Indsigt  i  og  Interesse  for  Sagen,  om 
at  forfatte  et  Lov-Udkast  bygget  paa  de 
Grundsætninger,  hvorom  man  var  blevet 
enig.  Naar  dette  var  færdigt,  og  de  Ældre 
dermed  fandt  sig  tilfreds,  skulde  det  være 
en  ufravigelig  Regel  for  Selskabet,  men  kun 
paa  en  vis  Tid,  f.  Ex.  3  Aar;  thi  kun  Er- 
faringen er  istand  til  fuldelig  at  afgiøre 
Hensigtsmæssigheden  af  Meget  i  en  Indret- 
ning, der  er  nye  i  sit  Slags,  og  ethvert 
Selskab,  som  efterat  have  antaget  faste  Love, 
lægger  dem  paa  Hylden,  eller  forandrer  dem, 
opløser  sig  omtrent  selv!  Først  naar  Erfa- 
ringen havde  givet  sin  Stemme,  skulde  Lov- 
Udkastet,  enten  som  det  var,  eller  revideret 
efter  Erfaringen  giøres  til  en  Lov,  hvis  Brud 
erklæredes  som  en  Opløsning  af  Selskabet. 

Ingen,  som  med  Agtsomhed  læser  det 
Foregaaende,  kan  troe  det  er  af  Mangel  paa 
Interesse  for  Sagen,  eller  af  Magelighed,  at 
jeg  henviser  til  Andre,  uden  at  tilbyde  min 
Tjeneste,  men  for  at  der  slet  intet  Gaade- 
fuldt  skal  være  heri,  vil  jeg  dog  tilføje,  at 
det  er  min  Pligt  at  handle  saa,  deels  fordi 
neppe  alle  de  ældre  Boglærde  endnu  ere 
komne  ud  af  den  Drøm,  at  jeg  har  Mod 
paa  at  være  Partie-Stifter,  og  vilde  udentvivl 
lade  deres  Uvillie  imod  mig  gaae  over  paa 
Sagen,  som  er  mig  for  vigtig,  til  at  jeg  vilde, 
den  skulde  lide  under  mine  Skribent- Forhold ; 
deels  fordi  Studenterne,  især  paa  saa  be- 
tænkelig en  Tid,  strax  bør  give  Staten  et 
Pant  paa  deres  Hensigts  Lovlighed,  ved  at 
sige  dem  paa  Haand,  Staten  selv  gav  dem 
til  Ledsagere  og  Raadgivere.  Kun  det  Til- 
bud kan  jeg  da  i  denne  Henseende  giøre, 
at  naar  der  vælges  to  Professorer,  som  Intet 
have  imod,  at  faae  mig  til  tredie  Mand, 
skal  jeg  altid  være  beredvillig  til  at  arbejde 

med   paa  et  Lov-Forslag,    der   i   mine  Øjne 
har  ligesaamegen  Interesse  som  Vigtighed. 

Neppe  behøvede  jeg  at  angive  Grunden, 
hvi  jeg  maa  undslaae  mig  for  det  hæderlige 
Hverv  at  tale  i  en  Studenter-Forsamling 
ægte  Selskabeligheds  og  Videnskabeligheds 
store  Sag,  men  det  skader  dog  ei  heller  op- 
rigtig at  angive  den.  Her  kunde  nemlig 
ikke  blot  Frygten  for  at  belyves,  ved  Umue- 
ligheden  at  saaledes  at  bevise  hvad  man  har 
sagt,  som  hvad  man  har  skrevet,  afholde 
mig ;  thi  Skvalder  kunde  og  burde  jeg  trodse, 
naar  jeg,  med  det  Samme  jeg  stræbde  at 
vække  Varme  for  Sagen,  skiød  den  i  Øvrigt 
fra  mig;  men  jeg  tør  ikke  sige,  at  jeg,  efter 
Lovene  har  ubestridelig  Ret  til  at  tale  i  en 
Studenter-Forsamling,  og  om  der  end  ingen 
Modsigelse  var  at  befrygte,  er  og  bør  det 
være  mig  en  Lov,  aldrig  at  give  Anledning 
til  den  Beskyldning,  at  jeg  trængte  mig  ind, 
hvor  jeg,  efter  Forfatningen,  Intet  havde  at 
giøre.  Det  er  sandt:  engang  har  jeg,  uden 
at  spørge  om  Tilladelse,  tiltalt  Studenter*); 
men  det  var  i  et  af  de  sjeldne  Tilfælde,  da 
Staten  ikke,  uden  Raserie,  kan  optage  en 
Borger  det  ilde,  at  han  søger  sin  Plads, 
uden  at  ændse  tidsspildende  Formaliteter. 
Her  er  derimod  intet  saadant  Tilfælde,  her 
kan  vi  ikke  med  Bestemthed  sige,  det  kom- 
mer an  paa  Dage  eller  Uger,  og  Selskabet 
vilde  desuden  vel  kun  blive  lidet  nyttigt, 
dersom  dets  Stiftelse  beroede  endogsaa  paa 
den  mest  begeistrede  Tale,  da  Stiftelsen  maa 
være  en  Trang  de  Bedre  selv  ved  det  kol- 
deste Overlæg  see  sig  drevne  til  at  afhjelpe, 
dersom  det  ellers  skal  ret  have  Noget  at 
betyde.  En  ganske  anden  Sag  er  det  efter 
Stiftelsen,  thi  da  bør  man  haabe,  ethvert 
godt  Ord  vil  i  Studenter-Selskabet  finde  et 
godt  Sted,    og,  saalidet  jeg  vilde  tilraade  at 

*)  Heri  sigter  han  naturligvis  til  sine  Taler  paa 
Ehlers  Kollegium  i  Januar  1814,  hvor  han,  da  de 
Allieredes  Tropper  rykkede  frem  mod  Kongerne, 
opmandede  Studenterne  til  at  gaa  i  Krig  for  Dan- 
marks Sag. 


give  Selskabet  andre  Forstandere  end  nogle 
af  dets  ældste  Medlemmer,  da  ethvert  andet 
Forstanderskab  danner  en  Myndighed  om 
ikke  over,  saa  dog  ved  Siden  af  Loven, 
som  ikke  duer  paa  det  Sted,  saameget  skulde 
jeg  tilraade  ikke  blot  hvad  der  egenlig  er 
nødvendigt,  at  erklære  alle  Universitetets 
virkelige  Professorer  for  Æres- Medlemmer  paa 
Embedstid,  men  ogsaa  at  kaare  dertil  enkelte 
andre  Videnskabsmænd,  som  kunde  indfinde 
sig  i  Selskabet,  og  efter  foregaaende  An- 
meldelse tale  et  Par  Ord  om  hvad  dem 
tykdes  passende.  Dette  mener  jeg  vilde  give 
Selskabet  mere  baade  Liv  og  Betydning, 
men  dog  vilde  jeg  her  raade  til  den  For- 
sigtighed, ei  at  vælge  for  mange,  og  især 
Ingen  paa  Livstid,  men  kun  paa  nogle  helst 
vel  3  Aar;  thi  i  et  saadant  Tidsløb  vil 
Personalet  i  et  Studenter-Selskab  være  saa 
forandret,  at  vel  ingen  Æres-Medlem  kan 
vide  hvad  Selskabet  da  mener  om  ham,  men 
uden  det  har  hans  Forhold  til  Selskabet 
tabt  sin  Betydning. 

Nu  troer  jeg  at  have  svaret  saa  bestemt 
og  omstændeligt  som  det  var  mueligt  paa 
Spørgsmaalet  i  den  ubestemte  Form,  og  jeg 
er  nu  ret  glad  ved,  at  jeg  slet  ikke  veed, 
hvem  Spørgeren  er,  thi  desmere  umistænke- 
ligt er  mit  Svar,  og  den  Muelighed  at  jeg 
kan  have  spildt  den  Tid,  Brevet  kostede, 
seer  jeg  langt  heller  end  den  Rimelighed,  at 
man  kunde  troet,  personlig  Fordom,  god 
eller  ond,  havde  tilsagt  mig  Svaret.  Hvad 
jeg  har  sagt,  er  min  Overbeviisning,  som 
jeg  til  hver  Tid  og  hvert  Sted  vil  vedkiende 
mig,  og  hvoraf  man  derfor  maa  giøre  ethvert 
sømmeligt  Brug,  man  ønsker;  kun  maa  jeg 
bede,  da  min  Tid  ei  tillader  mig  at  tage 
nogen  Afskrift,  og  det  ei  blot  var  mig  kiært, 
men  blev  mig  maaskee  engang  nødvendigt, 
at  kunne  vise,  hvad  jeg  har  skrevet  i  denne 
Sag,  at  -Brevet  efter  nogle  Dages  Forløb 
skikkes  mig  tilbage,  enten  i  Original,  eller, 
om  man  skulde  ønske  at  beholde  den,  i  en 
Afskrift,   hvis  Rigtighed    bevidnes  af  samme 

Haand,  som  tilskrev  mig  Brevet  af  4.  Septbr., 
og  med  det  deri  opgivne  Mærke. 

Slutte  vil  jeg  med  det  Ønske,  at  Sagen 
ei  maa  hendøe,  men  udvikles  til  et  langt  og 
daadfuldt  Liv  paa  Danmarks  Høiskole,  og 
jeg  behøver  neppe  at  tilføie,  at  hvis  Enkelte 
enten  blot  paa  egne  eller  tillige  paa  Fleres 
Vegne,  ønske  mundtlig  at  tale  med  mig  om 
Sagen,  da  er  det  mig  altid  en  Fornøielse  at 


tale  med  hvem  der  vil  noget  Godt,  hvor- 
meget  mere  da  med  velmenende  danske  Stu- 
denter, der  kaldtes  til  ei  blot  at  ville,  men 
ogsaa  at  virke  meget  Godt,  og  til  hvis  Tal 
det  er  mit  glade  Haab,  saalænge  man  husker 
mit  Navn,  at  blive  regnet! 


N.  F.  S.  Grundtvig. 


Til 


S.  U.  H. 

Engelsk  Damptrawler  i  Vestmane  Havn. 
(Idømtes  en  Bede  paa  80  £  og  fik  sin  Fangst  og  sine  Fangstredskaber  konfiskerede). 


ISLANDS-FISKERI  OG  TRAWLER-JAGT 

Af  Kaptejn  C.  G.  Schack. 


Havet  om  Island  er  saa  rigt  paa  Fisk, 
at  det  i  flere  Aarhundreder  har  været 
efterstræbt  af  fremmede  Nationers  Skibe.  Alle- 
rede i  Begyndelsen  af  det  1 6de  Aarhundrede 
kom  der  engelske  og  hollandske  Fiskefartøjer 
og  hjembragte  ofte  et  rigt  Bytte.  Senere 
fulgte  Franskmændene,  men  de  mødte  til 
Gjengæld  med  et  langt  større  Materiel.  Is- 
lænderne selv  fiskede  dengang  kun  lidet.  De 
havde  blot  deres  smaa  skrøbelige  aabne  Baade, 
der  ikke  fjernede  sig  langt  fra  Kysten,  og 
ejede  ingen  Kapital  til  Anskaffelse  af  større, 
søgaaende  Fiskefartøjer. 

Skjønt  saaledes  de  fremmede  Nationer  i 
Aarhundreder  har  taget  for  sig  af  Islands  Rig- 
domme, kom  der  dog  først  rigtig  Fart  i 
Udviklingen  af  Fiskeriet  for  c.  en  Snes  Aar 
siden,  da  de  engelske  Damptrawlere  begyndte 
at  søge  derop.  Tidligere  var  der  kun  fisket 
med   Sejlfartøjer    og   alene  fisket   med  Line, 


og  skjøndt  der  til  Tider  laa  c.  200  store 
franske  Fiskefartøjer  deroppe,  kunde  disse 
ingenlunde  gjøre  noget  nævneværdigt  Indhug 
i  de  umaadelige  Rigdomme,  som  Havet  inde- 
holdt. 

Damptrawlernes  Ankomst  til  Landet  for- 
andrede ganske  Fiskeri  forholdene.  Tidligere 
havde  det  danske  Stationsskib,  der  mødte 
med  den  Opgave  at  forhindre  Lovbrud  og 
Overgreb  fra  de  fremmede  Fiskeres  Side,  en 
let  Opgave.  Det  havde  hovedsagelig  at  gøre 
med  franske  Fiskefartøjer;  Besætningerne  der 
om  Bord  vare  lovlydige  Folk,  og  der  fiske- 
des kun  med  Line,  hvad  der  ikke  byder 
større  Fare  for  Fisk  eller  YngeJ. 

En  Damptrawler  er  et  Dampskib,  der  fis- 
ker med  Trawl.  Ved  det  engelske  Ord 
„trawl"  forstaaes  et  Vaad  i  Form  af  en  stor 
Pose,  der  ved  Hjælp  af  nogle  store  jernbe- 
slaaede  Træskovle  og  en  Slæbetrosse  bringes 

til  i  udspilet  Form  at  slæbe  langs  Bunden. 
Damptrawleren  gaar  langsomt  frem  —  2  å  3 
Knob  —  og  alt,  hvad  den  møder  paa  sin 
Vej,  baade  levende  Fisk  og  Yngel,  skrabes 
ind  i  den  udspilede  Pose.  Der  trawles  paa 
Dybder  fra  10  Favne  og  indtil  100  Favne. 
Der  foraarsages  selvfølgelig  en  Del  Skade  ved 
hensynsløs  Trawling.  Dels  ødelægges  en 
Masse  Yngel  og  dels  en  Mængde  Fisk,  idet 
den  Fisk,  der  ikke  bruges,  kastes  over  Bord 
i  død  Tilstand,  knust  under  Ophejsningen  af 
den  store  Vægt  over  den. 

De  engelske  Damptrawlere  mødte  paa  Is- 
land i  Begyndelsen  af  Halvfemserne;  noget 
senere  kom  Tyskere,  Franskmænd  og  Hol- 
lændere. De  blev  snart  Islændernes  bitreste 
Fjender.  De  respekterede  nemlig  intetsom- 
helst.  De  overskred  Ter- 
ritorialgrænsen, borttog 
al  Fisken  for  Næsen  af 
Islænderne,  ødelagde  Is- 
lændernes Fiskeredska- 
ber —  Næt  og  Liner 
—  ved  at  slæbe  Traw- 
len hen  over  dem;  de 
jog  endog  Islænderne 
ind,  naar  de  vovede 
sig  ud  paa  Havet,  og  tilføjede  dem  ofte  le- 
gemlig Molest.  Undertiden  gik  de  i  Land 
og  tog  Islændernes  Faar. 

Til  nærmere  Forklaring  af  Territorialgræn- 
sen skal  jeg  anføre,  at  et  Lands  Søterrito- 
rium regnes  —  efter  international  Overens- 
komst —  til  3  Kvartmil  (8/4  danske  Mil) 
udenfor  Landets  Kyster,  Øer  og  Skær,  hvor 
disse  ere  tørre  ved  Lavvande.  Indenfor 
denne  Grænse  maa  kun  Landets  Børn  fiske, 
Havet  udenfor  er  internationalt. 

De  ovennævnte  Forhold  kunde  jo  i  Læng- 
den ikke  taales.  Det  ålandske  Althing  ved- 
tog Love  (af  1 889—94—98—  1 902),  hvorved 
al  Fiskeri  med  Trawl  forbødes  paa  Islands 
Søterritorium  (altsaa  indtil  3  Kvartmil  af 
Land),  saaledes  at  forstaa,  at  det  ogsaa  var 
forbudt  Danske  og  Islændere  at  trawle  paa 


En  Trawl, 


Søterritoriet,  og  der  fastsattes  meget  strænge 
Straffe  for  Overtrædelse  af  Loven;  men  ét  er 
jo  at  vedtage  Love,  et  andet  er  at  sørge  for, 
at  de  blive  adlydte.  De  fremmede  Damp- 
trawlere brød  sig  fejlt  om  Loven,  og  det 
var  derfor  nødvendigt  for  Danmark  ved  de 
skarpeste  Midler  at  søge  Loven  respekteret. 
Tidligere  havde  Danmark  haft  et  ældre,  lang- 
somt Orlogsskib  som  Stationsskib  deroppe; 
det  kunde  ikke  løbe  Damptrawlerne  op,  og 
disse  havde  derfor  ingen  Respekt  for  det.  I 
1895  sendtes  derfor  en  ny,  hurtig  og  mo- 
derne Krydser  derop,  og  fra  dette  Aar  be- 
gynder den  egentlige  Fiskeriinspektion  paa 
Island. 

Fiskeriinspektionen  og  Jagten  efter  Traw- 
lerne er  overordentlig  spændende;  den  har 
lidt  af  Krigen  i  sig; 
man  har  jo  under  visse 
Forhold  Ret  til  at  sky- 
de skarpt  for  at  skaffe 
Loven  og  sin  Vilje  re- 
spekteret; og  dette  har 
en  særlig  Charme  for 
den,  der  ellers  kun  er 
vant  til  at  sende  de 
skarpe  Skud  ud  efter 
udlagte  Skydebøjer. 

Man  sejler  sin  Kurs  langs  Islands  Kyster 
og  opdager  Røgsøjler  i  det  fjerne  ind  mod 
Land  —  og  saa  véd  man,  der  er  Ugler  i 
Mosen.  Farten  sættes  op  for  at  være  klar 
til  Forfølgelse,  thi  en  Trawlskipper  giver 
sig  ikke  altid  godvillig,  han  maa  tidt  for- 
følges skarpt.  Der  bliver  Røre  blandt  Offi- 
cerer og  Mandskab  ved  Udsigten  til  en  lille 
rask  Jagt  og  lidt  Forandring  i  det  daglige 
Liv.  Kanonerne  gøres  klare.  Fartøjerne 
rigges  til,  og  Mandskabet,  der  skal  om  Bord 
i  Trawlerne,  spænder  Sablen  om  Lænd,  hæn- 
ger Revolveren  i  Bæltet  og  lægger  de  skarpe 
Patroner  i  Tasken. 

Naar  man  nærmer  sig  corpus  delicti  og 
efterhaanden  har  faaet  Sikkerhed  for,  at  det 
er  Damptrawlere,  der  er  paa  forbudne  Veje, 

maa  man  nøjagtig  bestemme  sin  Plads  og 
Trawlerens  Plads  for  at  have  aldeles  sikkert 
Bevis  for,  at  Territorialgrænsen  er  overskre- 
den. Man  kan  i  saa  Henseende  ikke  være 
forsigtig  nok;  det  maa  erindres,  at  Danmark 
er  en  lille  Nation  og  England,  Frankrig  og 
Tyskland  Stormagter;  enhver  nok  saa  lille 
Uregelmæssighed  gribes  straks  af  Trawlskip- 
peren og  gøres  til  Genstand  for  Klage.  Den 
engelske  Regering  har  jævnlig  udbedt  sig 
nøjagtige  Oplysninger  om  den  Plads,  paa 
hvilken  engelske  Damptrawlere  ere  blevne 
anholdte,  og  vé  den  danske  Skibschef,  der 
saa  ikke  har  sine  Papirer  i  behørig  Orden. 

Er  man  som  sagt  overbevist  om,  at  Damp- 
trawleren eller  Trawlerne  er  inde  paa  Søter- 
ritoriet, hejses  Inspektionsstanderen  samt  det 
internationale  Signal  „Stop".  Det  lystres  i 
Reglen  ikke,  og  efterfølges  derfor  af  et  løst 
Skud  fra  Kanonen.  Lystres  dette  heller  ikke, 
sendes  der  et  skarpt  Skud  for  Bougen  af 
Damptrawleren.  Dette  kan  Skipperen  sjæl- 
dent staa  for,  og  han  stopper;  men  jeg  har 
dog  maattet  sende  3  skarpe  Skud  efter  en 
Damptrawler,  før  den  stoppede.  Efter  Be- 
stemmelserne har  man  Lov  til,  naar  Damp- 
trawleren ikke  lystrer  det  første  skarpe  Skud, 
at  anholde  den  med  Magt,  d.  v.  s.  for  Al- 
vor at  beskyde  den,  til  den  stopper;  men 
man  maa  selvfølgelig  være  yderst  forsigtig  i 
saa  Henseende,  og  atter  huske  paa  den  lille 
Nation  overfor  den  store.  Der  er  desværre 
ingen  Tvivl  om,  at  den  danske  Chef,  der 
handlede  efter  Bestemmelserne  og  derved 
maaske  dræbte  nogle  Mennesker  eller  tilføjede 
Damptrawlerne  alvorlig  Skade,  han  vilde 
blive  desavoueret  af  den  danske  Regering, 
selv  om  han  var  i  sin  soleklare  Ret.  Det 
er  jo  en  af  de  Ulæmper,  der  klæber  ved  at 
høre  til  en  lille  Nation  og  have  en  Regering, 
om  hvis  Fasthed  man  ikke  har  de  højeste 
Tanker.  Jeg  sagde  derfor  altid  til  min  Ka- 
noneer,  paa  hvis  sikre  Haand  og  Øje  jeg 
fuldt  stolede:  „Skyd  ganske  tæt  forbi  ham, 
men   ram   ham    ikke".     Et  saadant  Tilfælde 


indtraf  for  et  Par  Aar  siden  i  Kanalen,  hvor 
det  engelske  Stationsskib  skød  paa  en  fransk 
Trawler,  der  ikke  lystrede,  og  dræbte  2 
Mand.  Hvad  Resultatet  blev  for  den  en- 
gelske Chef,  véd  jeg  ikke;  men  den  Slags 
Ting  kan  man  tillade  sig,  naar  man  hører 
til  en  stor  Nation. 

Damptrawlerne  —  særlig  de  engelske  — 
søge  paa  alle  Maader  at  slippe  fra  Stations- 
skibet,  vel  vidende,  at  det  ikke  er  nogen 
blid  Behandling,  der  venter  dem,  naar  de 
først  er  i  Fælden.  Under  Flugten  opfører 
de  sig  undertiden  rent  desperat:  der  er  Eks- 
empler paa,  at  de  søge  at  fremkalde  Kolli- 
sion med  Krydseren  for  derved  at  faa  Skyl- 
den lagt  over  paa  denne.  Det  er  derfor 
nødvendigt  for  Chefen  at  vise  den  yderste 
Agtpaagivenhed  og  ikke  lade  sig  narre  af 
Trawlerens  Manøvrer. 

Skønt  man  i  de  fleste  Tilfælde  faar  Trawl- 
skipperne  til  at  lystre  uden  at  anvende  for 
yderliggaaende  Midler,  er  der  dog  Tilfælde, 
hvor  det  kan  holde  haardt  nok  inden  Skip- 
peren giver  sig.  Jeg  skal  nærmere  omtale 
den  Anholdelse,  der  voldte  mest  Besvær  un- 
der Kampagnen  forrige  Aar.  Det  var  Trawl- 
damperen H.  (Hull)  Nr.  8  „Lord  Kitchener* 
Skipper  J.  Barker.  Da  Krydseren  en  Middags- 
stund kom  rundt  Portland  —  en  fremsprin- 
gende Klippe  paa  Islands  Sydkyst  —  vester- 
fra,  saas  i  nogen  Afstand  langt  indenfor  Ter- 
ritorialgrænsen en  Damptrawler,  der  var  igang 
med  at  hive  sin  Trawl  hjem.  Dette  —  at 
den  hiver  Trawlen  hjem  —  kan  ofte. ses  paa, 
at  Spildedampen  fra  Dampspillet,  der  gaar 
rundt,  stødvis  drives  ud  gennem  Skorstenen. 
Krydseren  gik  straks  med  fuld  Fart  ned  imod 
den  med  Signalet  „Stop"  vajende.  Saasnart 
den  opdagede  Krydseren,  flygtede  den  straks 
med  fuld  Fart,  hvorved  man  er  paa  det  Rene 
med,  at  den  maa  have  kappet  sin  Trawl  fra 
sig,  da  den  ellers  er  bunden  nogen  Tid  til 
Stedet  af  denne  og  ikke  kan  komme  afsted 
i  en  Fart.  Der  sendtes  først  2  løse  Skud 
efter  den,    som   den  ikke  ændsede.     Den  fik 

derpaa  et  skarpt  Skud  tæt  forbi  sig,  hvad 
der  dog  heller  ikke  lod  til  at  genere  Skippe- 
ren, han  fortsatte  Flugten.  Det  næste  skarpe 
Skud  slog  ned  lige  foran  Bougen,  men  heller 
ikke  det  bragte  Skipperen  paa  andre  Tanker. 
Jeg  tænkte  da,  at  det  vistnok  blev  nødven- 
digt at  sende  den  et  Skud  gennem  Rejsningen 
for  at  lade  den  føle,  at  det  var  Alvor;  først 
sendte  jeg  den  dog  endnu  et  Skud  lige  for 
Bougen,  saa  tæt,  at  Vandet  sprøjtede  op  paa 
den  — -  og  saa  gav  den  sig.  Krydseren  var 
imidlertid  ved  sin  overlegne  Fart  naaet  stærkt 
ind  paa  Damptrawleren,  og  idet  denne  sagt- 
nede sin  Fart  og  stoppede,  drejede  den  tvers 
paa  Krydserens  Kurs;  men  det  lykkedes  den 
dog  ikke  at  fremkalde  nogen  Kollision.  Efter 
Sigende  var  Skipperen,  der  var  hvad  man 
kalder  „en  haard  Negl",  bleven  tvungen  til 
at  stoppe  af  Besætningen,  der  syntes  at  Pro- 
jektilerne faldt  i  en  uhyggelig  Nærhed  af 
Skibet.  Da  Officeren  kom  ombord,  var  Traw- 
len selvfølgelig  borte,  men  han  fik  den  sæd- 
vanlige Besked,  at  den  var  mistet  udenfor 
Territoriet  kort  Tid  før  Krydseren  kom  i 
Sigte.  Paa  Spørgsmaalet  om,  hvorfor  han 
da  flygtede,  naar  han  havde  en  god  Sam- 
vittighed, og  ikke  lystrede  Skuddene,  svarede 
Skipperen  ganske  frækt,  at  han  først  ved 
det  sidste  Skud  havde  opdaget,  at  Krydseren 
skød  paa  ham. 

Naar  Damptrawleren  er  stoppet,  sendes 
der  et  Fartøj  med  Officer  og  bevæbnet  Mand- 
skab om  Bord  i  den;  hvis  Trawlen  endnu 
er  ude,  behøver  man  intet  andet  Bevis  for 
den  Paagældendes  Skyldighed.  Han  bliver 
underrettet  om,  at  han  er  antruffen  i  ulov- 
ligt Fiskeri  paa  Søterritoriet,  erklæres  for  an- 
holdt og  beordres  til  at  følge  Krydseren  til 
den  nærmeste  Dommer  (Sysselmand).  Under- 
tiden har  Skipperen  imidlertid,  naar  han  op- 
dager Krydseren  i  Tide,  kappet  sin  Trawl 
fra  sig  (denne  gaar  saa  til  Bunds),  og  naar 
Officeren  kommer  om  Bord,  er  der  intet  di- 
rekte Bevis  imod  ham.  Skipperen  fortæller, 
at   han    for   kort  Tid    siden  har  mistet  sin 


Trawl  paa  en  Klippe,  hvad  der  selvfølgelig 
altid  er  Usandhed,  men  vanskeligt  at  mod- 
bevise; det  gælder  da  om  at  fremskaffe  Be- 
viser, som  at  der  findes  levende  Fisk  paa 
Dækket  eller  i  Lasten  o.  1. 

Naar  Damptrawleren  er  anholdt,  skal  den 
føres  for  Dommeren.  Da  det  overvejende 
Antal  af  Overtrædelser  finder  Sted  paa  Syd- 
landet, hvor  Fisken  (særlig  Torsk)  næsten 
altid  er  til  Stede  i  store  Mængder,  føres  de 
fleste  anholdte  Damptrawlere  til  Sysselman- 
den paa  Vestmanøerne,  en  lille  Øgruppe  paa 
Sydsiden  af  Island.  Paa  Vejen  fra  det  Sted, 
hvor  Anholdelsen  sker,  til  Domsstedet,  maa 
en  Officer  og  Mandskab  med  skarpladt  Vaa- 
ben  være  om  Bord  i  Trawleren  for  at  paase, 
at  der  ikke  gøres  Forsøg  paa  at  bortskaffe 
Beviserne  for  Forseelsen.  Saadan  en  Rejse 
til  nærmeste  Dommer  kan,  særlig  under  ugun- 
stige Vejrforhold,  vare  henved  24  Timer; 
Officeren  og  Mandskabet  maa  da  uafbrudt 
opholde  sig  paa  Dækket;  de  maa  selv  have 
deres  Kost  med,  thi  det  er  forbudt  at  mod- 
tage nogetsomhelst  af  Besætningen  i  Trawle- 
ren. Man  vil  forstaa,  at  en  saadan  Rejse 
Vinterdage  paa  Islands  ugæstmilde  Kyst  ikke 
er  nogen  Lystrejse  for  Officerer  og  Mand- 
skab. 

Naar  Dommeren  kommer  om  Bord,  sættes 
Retten.  Chefen  for  Stationsskibet  er  Ankla- 
ger, 2  af  Officererne  fungerer  som  Tolk  og 
Retsvidne.  Det  gælder  jo  nu  for  Dommeren 
paa  Grundlag  af  de  foreliggende  Omstændig- 
heder at  fremskaffe  Tilstaaelsen,  hvad  der, 
særlig  for  Englændernes  Vedkommende,  ofte 
er  meget  vanskeligt  og  kan  trække  længe 
ud.  Der  er  en  betydelig  Forskel  paa  de 
forskellige  Nationers  Optræden  i  Retten.  Hvad 
angaar  Disciplin,  Høflighed  og  net  Optræden, 
staar  Tyskerne  absolut  som  Nr.  1.  Den 
tyske  Trawlskipper  møder  om  Bord  i  sit 
bedste  Puds,  han  bukker  for  Retten  og  ind- 
rømmer næsten  altid  straks  sin  Brøde,  naar 
Beviserne  ere  ham  forelagte.  Retsforhand- 
lingen  er   for  Tyskernes  Vedkommende  altid 

yderlig  kort;  man  mærker  paa  alt,  at  man 
har  at  gøre  med  en  Mand,  der  i  3  Aar  har 
lært  Lydighed  og  Disciplin  i  den  tyske  Ma- 
rine. 

Diametralt  modsat  er  den  engelske  Trawl- 
skippers Optræden,  skøndt  der  naturligvis  er 
hæderlige  Undtagelser.  Han  møder  som  of- 
test for  Retten  i  sin  smudsige  Arbejdsdragt, 
,  undertiden  med  begge  Hænderne  i  Bukse- 
lommerne, og  betragter  det  hele  militære  og 
judicielle  Apparat  med  den  største  Ligegyl- 
dighed, som  om  det  hele  ikke  vedkom  ham. 
Paa  Spørgsmaal  om  han  erklærer  sig  skyldig, 


Officerer  kan  aflægge  Ed  paa  det  modsatte, 
og  spørger  man  dem,  hvorfor  de  da  flygter 
og  ikke  stopper  trods  Signal,  løse  og  skarpe 
Skud,  saa  er  Svaret,  at  de  ikke  har  set  Sig- 
nalet, ikke  hørt  Skuddet,  og  det  Projektil, 
som  vandede  lige  for  Bougen  af  dem,  troede 
de  gjaldt  et  andet  Skib,  som  laa  1/2  Mil 
borte;  kort  sagt,  Englænderen  giver  sig  nø- 
dig. Undertiden  blive  de  store  paa  det  og 
true  med  Parlament  og  Regering  og  love,  at 
Danmark  skal  nok  komme  til  at  undgælde 
for  det  begaaede  Lovbrud.  En  Skipper,  som 
maatte  have  3  skarpe  Skud,  før  han  stoppede, 


Tysk  Damptrawler  paa  Vestmane  nordlige  Ankerplads. 
(I  dem  tes  en  Bøde  paa  1200  Mark). 


svarer  han  altid  „Nej",  selv  om  de  klareste 
Beviser  foreligger,  ja  selv  om  han  er  greben 
paa  fersk  Gerning  med  Trawlen  i  Bund. 
Dette  har  noget  sin  Grund  i,  at  den  engelske 
Rettergangsmaade  —  Jurysystemet  —  er 
saa  vidt  forskellig  fra  den  danske,  overfor 
hvilken  Englænderne  i  Reglen  staa  ganske 
uforstaaende.  Dommeren  maa  tidt  herse  med 
dem  i  flere  Timer,  førend  de  indrømme  en 
Forseelse,  for  hvilken  der  foreligger  de  sole- 
klareste  Beviser.  Jeg  har  haft  Eksempel  paa, 
at  en  Skipper,  skøndt  hele  hans  Mandskab 
vidnede  imod  ham,  dog  fastholdt  sin  Benæg- 
telse. De  paastaar,  at  de  ikke  var  inde  paa 
Søterritoriet,    selv    om    Krydserens   Chef  og 


forklarede,  at  han  var  bleven  i  den  Grad 
bestyrtet  ved  de  Projektiler,  der  susede  om- 
kring ham,  at  han  slet  ikke  var  Herre  over 
sine  Handlinger. 

Tilstaaelsen  kommer  dog  som  oftest  tilsidst, 
og  kort  efter  falder  Dommen.  Den  laveste 
Bøde  er  1000  Kr. ;  den  idømmes  for  første 
Gang  begaaet  ulovlig  Trawling,  naar  Til- 
staaelsen har  været  uforbeholden  og  ingen 
skærpende  Momenter  foreligger ;  men  for  gen- 
tagen Overtrædelse  af  Loven,  naar  Trawl- 
skipperen  ikke  har  lystret  Stoppesignalet,  naar 
det  har  været  nødvendigt  at  skyde  skarpt, 
eller  Tilstaaelsen  først  er  fremtvungen  efter 
usandfærdige  Udflugter,   kan  Bøden   stige  til 

1500— 2000 — 3000  Kr.  Tillige  konfiskeres 
altid  alle  Fangstredskaberne  og  hele  Fang- 
sten, og  heri  ligger  den  egentlige  haarde 
Straf.  Bøden  bryder  Besætningen  sig  ikke 
om;  thi  den  betaler  Rederiet,  men  ved  Kon- 
fiskation af  Fangsten  mister  de  deres  Andel 
deri,  og  det  er  en  Straf,  de  kan  forstaa.  Jeg 
har  set  gamle  Trawlskippere  græde  ved  Ud- 
losningen af  al  deres  dejlige  Fisk.  Bestem- 
melsen i  Loven  om,  at  al  Fangsten  skal 
konfiskeres,  er  i  Grunden  ogsaa  uretfærdig, 
da  den  samme  Forseelse  derved  straffes  saa 
uhyre  forskelligt.  Fangsten  er  jo  nemlig  me- 
get forskellig.  Anholdes  Damptrawleren 
samme  Dag,  som  den  kommer  hjemmefra, 
saa  har  den  jo  næsten  ingen  Fisk  i  Skibet; 
men  sker  Anholdelsen  den  Dag,  da  den  skal 
gaa  hjem  med  fuld  Last,  saa  kan  den  have  ind- 
til 150,000  fr  Fisk  om  Bord  til  en  Værdi 
af  over  10,000  Kr.  Ja  for  Franskmændenes 
Vedkommende,  der  have  meget  store  Damp- 
trawlere, som  tilberede  og  nedsalte  deres  Fisk 
i  Tønder  med  det  samme,  kan  fuld  Last 
have  en  Værdi  af  over  20,000  Kr.;  2  saa- 
danne  fuldlastede  Franskmænd  anholdt  jeg 
forrige  Aar,  og  det  Tab,  som  Rederi  og  Be- 
sætning led  ved  Bøde  og  Konfiskation,  an- 
drog 25,000  Kr.  for  hver  Damptrawler. 
Skipperne  græd  da  ogsaa,  da  Fisken  blev 
udlosset.  Det  er  ikke  lutter  Solskin  at  blive 
taget  i  ulovlig  Trawling. 

Efter  hvad  jeg  har  bragt  1  Erfaring  har 
den  franske  Regering  i  Anledning  af  disse  2 
Anholdelser  henvendt  sig  til  den  danske  Re- 
gering med  Forespørgsel,  om  ikke  noget  af 
det  store  Tab,  som  Rederierne  havde  lidt, 
kunde  erstattes,  da  det  var  ret  ødelæggende 
for  disse;  saavidt  jeg  véd,  var  Svaret  be- 
nægtende, og  det  vilde  jo  ogsaa  være  et 
højst  farligt  Skraaplan  at  komme  ind  paa; 
blev  ét  saadant  Andragende  bevilget,  vilde 
det  sikkert  strømme  ind  med  Reklamationer. 

Den  konfiskerede  Fisk  bliver  solgt  ved 
Auktion  paa  Island  til  Fordel  for  den  is- 
landske   Landskasse;    men   Priserne    er   kun 


smaa;  saadanne  Ladninger  som  de  oven- 
nævnte, der  i  Frankrig  var  sine  20,000  Kr. 
værd,  indbringer  ved  Auktion  paa  Island 
højst  4000  Kr. 

Under  Udlosningen  af  Fangsten  er  det 
nødvendigt  at  have  bevæbnet  Mandskab  om 
Bord  i  Damptrawlerne;  thi  disses  Mandskab 
er  tidt  saa  rasende  over,  at  de  skal  aflevere 
Fangsten  —  flere  Dages  møjsommeligt  Ar- 
bejde —  at  de  utvivlsomt  vilde  kaste  de  Is- 
lændere, der  besørgede  Udlosningen,  over 
Bord,  hvis  ikke  den  væbnede  Magt  hang 
over  deres  Hoveder. 

Synes  man  nu  at  Straffen  over  Trawlerne 
er  haard,  og  t  det  kan  jo  ikke  undlade  at  gaa 
et  Menneske  til  Hjertet,  naar  man  ser  en 
gammel  Skipper  staa  og  græde,  saa  maa 
man  paa  den  anden  Side  erindre  al  den  For- 
træd, de  volde  Islænderne,  og  det  er  ikke 
lidet;  det  Had,  som  disse  nære  til  Traw- 
lerne, er  forstaaeligt.  Det  maa  erindres,  at 
Stationsskibet  indtil  sidste  Aar  kun  var  der- 
oppe det  halve  Aar,  og  saasnart  Stations- 
skibet  forlod  Island,  hvad  Trawlerne  var  sær- 
deles godt  underrettede  om,  saa  begyndte 
de  øjeblikkelig  deres  Hærværk,  og  de  kan  i 
deres  Gerning  være  utrolig  hensynsløse.  Det  er 
maaske  i  friskt  Minde,  hvorledes  en  Trawl- 
skipper for  nogle  Aar  siden  optraadte  mod 
den  daværende  Sysselmand  paa  Isafjord  — 
nuværende  Minister  Hafstein  —  da  han  i 
sin  Egenskab  af  Politimester  vilde  arrestere 
en  engelsk  Damptrawler,  der  trawlede  klods 
i  Land  paa  en  af  Vestfjordene.  Trawlskip- 
peren manøvrerede  med  Forsæt  saaledes,  at 
Baaden,  hvori  Sysselmanden  og  3  Islændere 
befandt  sig,  kæntrede.  De  3  Mand  druknede, 
og  Sysselmanden  reddedes  i  sidste  Øjeblik  i 
bevidstløs  Tilstand  uden  at  der  fra  Damp- 
trawlerens Side  gjordes  noget  Forsøg  paa  at 
redde  de  Forulykkede. 

Paa  Vestfjordene  laa  i  Vinteren  1903 — 04 
en  hel  Flaade  af  Damptrawlere  og  borttraw- 
lede  Rub  og  Stub,  saaledes  at  den  fattige 
Befolkning    aldeles    ikke  kunde  komme  paa 

Søen  og  hente  sit  Livsophold.  Tilsidst  ind- 
sendte Befolkningen  en  Petition  til  Regerin- 
gen og  bad  om  Beskyttelse,  da  de  ellers 
maatte  udvandre  fra  deres  Hjemstavn.  Man 
kan  forstaa,  at  Islænderne  under  saadanne 
Forhold  komme  til  grundig  at  hade  deres 
Plageaander  og  glæde  sig,  hver  Gang  Sta- 
tionsskibet  faar  fat  i  en  af  dem.  Da  jeg 
forrige  Aar  en  Nat  ved  Midnatstide  (det  var 
Sommer  og  altsaa  lyse  Nætter)  kom  ind  paa 
en  stor  Vig  paa  Nordvestlandet  og  arreste- 
rede en  engelsk  Trawler,  der  i  et  Par  Dage 
havde  generet  Befolknin- 
gen, var  Glæden  saa  stor, 
at  hele  Vigens  Befolkning 
lige  til  de  mindste  Børn 
blev  purret  ud  for  at 
overvære  det  glædelige 
Syn  af  deres  Plageaands 
Arrestation.  —  Desværre 
havde  jeg  den  Sorg  at 
opdage,  at  baade  Skip- 
peren, Styrmanden  og 
Baadsmanden  i  Trawleren 
vare  Danske  (Vestjyder). 
A  propos  Danske,  af 
hvilke  adskillige  særlig 
Vestjyder,  tjene  som  Skip- 
pere og  Styrmænd  i  de 
engelske  Trawlere ,  saa 
have  de  desværre  aldeles 
Intet  at  lade  Englænderne  høre,  idet  mange 
danskfødte  Trawlskippere  ere  straffede  for 
Overtrædelse  af  Fiskeriloven.  Det  lader  til, 
at  samtidig  med  at  Vestjyderne  vier  deres 
Energi  og  Kræfter  til  Trawlerbeskæftigelsen, 
saa  farer  der  en  Hensynsløshedens  og  Ulov- 
lighedens Aand  i  de  ellers  saa  brave  og  lov- 
lydige Mænd. 

Trawleruvæsenet  paa  Island  er  trods  de 
strænge  Straffe  ikke  let  at  komme  til  Livs. 
Fristelsen  til  at  gaa  ind  paa  Territoriet  er, 
særlig  Foraar  og  Efteraar,  naar  Torsken  staar 
i  store  Mængder  under  Land,  for  stor. 
Trawlskipperne    er    Sangvinikere,    der    stole 


En  Trawlerkaptejn  faar  en  skarp  Advarsel. 


paa  deres  gode  Lykke,  vel  vidende  at  Sta- 
tionsskibet  ikke  kan  være  allestedsnærvæ- 
rende paa  den  udstrakte  Kyst,  der  er  over 
1200  Kvartmil  i  Omkreds. 

Undertiden  kan  man  paa  Grund  af  For- 
holdene pludselig  komme  ind  i  en  hel  Flaade 
af  Damptrawlere,  der  drive  ulovligt  Fiskeri. 
Det  er  jo  under  saadanne  Forhold  umuligt 
at  anholde  dem  alle.  De  kappe  øjeblikkelig 
Trawl  og  alt  fra  sig  og  flygte  til  alle  Sider, 
som  om  Fanden  var  i  Hælene  paa  dem,  hvad 
han  jo  forresten  ogsaa  —  set  fra  deres  Stand- 
punkt —  er.  Det  gæl- 
der under  saadanne  For- 
hold om  hurtigst  at  faa 
sine  4  Fartøjer  i  Vandet 
og  sende  nogle  velrettede 
skarpe  Skud  for  Bougen 
af  de  nærmeste  for  saa 
godt  som  mulig  at  for- 
skrække dem.  Tillige 
maa  man  saa  vidt  mulig 
notere  Hjemsted  og  Nr. 
(hver  Trawler  skal  have 
sit  Hjemsteds  Forbogstav 
og  et  Nr.  i  meget  stort 
Format  paamalede  for  og 
agter).  Har  man  Bogstav 
og  Nr.  og  har  set  Traw- 
leren trawle  paa  Territo- 
riet, saa  kan  mant  hvis 
man  senere  træffer- den  paa  Territoriet,  anholde 
den.  Ved  en  saadan  Razzia  er  der  anholdt  4 
Damptrawlere  paa  én  Gang,  men  der  undslipper 
rigtignok  mange  flere.  De  have  undertiden 
ogsaa  Forbindelse  med  Folk  i  Land  for 
derigennem  saavidt  muligt  at  faa  at  vide, 
hvor  Krydseren  er  og  hvor  den  agter  sig 
hen.  Det  er  derfor  af  stor  Betydning,  at 
dette  ikke  kendes,  og  navnlig  er  det  af  Be- 
tydning, at  man  stadig  forandrer  sin  Rute 
og  i  Nattens  Mulm  og  Mørke  vender  om  og 
kommer  over  Trawlerne,  naar  disse  tro,  at 
man  er  vel  passeret,  og  den  hellige  Grav  vel 
forvaret.     Paa  denne  Maade  gør   man  dem 

utrygge.     At  vedblive   at  løbe  Landet  rundt 
i  samme  Retning  ger  liden  Nytte.    Skipperne 
lærer  i  saa  Tilfælde  hurtig,  at  naar  Stations- 
skibet   er    vel    passeret,    er   Faren    foreløbig 
overstaaet,  og  de  gaa  derfor  straks  efter  ro- 
lig ind  paa  Territoriet.    Anholdelser  og  Dom- 
fældelser er  nemlig  en  Nødvendighed  for  at 
holde  Trawleruvæsenet  indenfor  rimelige  Græn- 
ser.   Trawlskipperne   lade    sig   absolut   ikke 
imponere  af  at  se  Stationsskibet  sejle  rundt, 
naar  de  ikke  mærker  dets  kraftige  Arm,  m. 
a.  0.,  naar  der  ingen  Anholdelser  sker.    Det 
er  kun,  naar  Arrestationerne  falde  Slag  i  Slag, 
naar  Trawlskipperne   høre   og   se,    at   deres 
Kollegaer   ere   blevne   arresterede  og  Ladnin- 
gerne   konfiskerede,    at    de   faa  Respekt    for 
Inspektionsskibet  og  føle  sig  generede  af  In- 
spektionen og  —  i  nogen  Tid  i  ethvert  Til- 
fælde —  holde  sig  udenfor  Territoriet.     Der 
er  næsten   altid   et  eller  andet  Sted  paa  den 
udstrakte  Kyst  Trawlere  inde  paa  Søterritoriet. 
Skipperen  véd,  at  han  paa  ganske  kort  Tid  kan 
faa  Skibet  fyldt  med  Fisk,  naar  han  gaar  ind 
paa  forbudt  Territorium,  og  saa  lader  han  staa 
til.   Saaledes  vil  det  vedblive  at  gaa,  saalænge 
Inspektionen  paa  Island  ikke  er  effektiv,  d.  v.  s. 
saalænge  Inspektionen  ikke  kan  overkommes 
af  ét  Skib.     Thi    det   maa  erindres,    at  Sta- 
tionsskibet  har  andre  Opgaver  end  at  paase 
Trawlfiskeriet,    der  jo  kun  tilstræber  Fiskeri 


efter  Torsk  og  Rødspætter.  Der  har  paa 
Nordlandet  i  de  sidste  Aar  udviklet  sig  et 
storartet  Sildefiskeri,  som  for  den  langt  over- 
vejende Del  drives  af  Nordmændene,  et  Silde- 
fiskeri, der  snart  kan  maale  sig  med  Silde- 
fiskeriet paa  Norges  Vestkyst.  Der  er  i  Aar 
udrustet  hele  Flaader  paa  flere  hundrede  Skibe 
fra  Norge  til  Sildefiskeri  paa  Island;  og 
Nordmændene  optræde  sandt  for  Dyden  ikke 
beskedent  deroppe;  de  optræde  som  om  de 
var  Herrer  i  Landet,  saa  det  er  nødvendigt 
at  føre  streng  Kontrol  med  dem.  At  et 
mindre  Skib  som  det  nuværende  Stationsskib 
„Islands  Falk"  ikke  kan  overkomme  dette 
strenge  Tilsyn  paa  den  udstrakte  Kyst  er 
indlysende,  og  derfor  er  det  jo  ogsaa,  at 
fremmede,  foretagsomme  Folk  benytte  sig  af 
den  tildels  lovløse  Tilstand,  der  hersker  der- 
oppe, og  drage  alle  Fordelene  af  Øens  Rig- 
domme, medens  Danmark  ser  til  og  lader 
det  gaa,  som  det  bedst  kan.  Der  ligger 
store  og  rige  Felter  at  opdyrke  paa  Island 
for  Danske  og  Islændere,  hvis  vi  kun  havde 
den  fornødne  Energi  og  Foretagsomhed,  og 
Staten  vilde  sikre  Danske  og  Islændere  den 
nødvendige  Beskyttelse,  som  ethvert  andet 
Land  sikrer  sine  Undersaatter  ligeoverfor 
Fremmedes  Udbytning;  men  herom  kan  jeg 
tale  nærmere  næste  Gang. 

Et  Udkast  af  Karl  Larsen. 


Ude  paa  Landet,  men  meget  nær  ved 
København,  ligger  der  en  Landsby, 
som  er  ved  at  gaa  i  Opløsning.  Fra  den- 
gang den  nye  Bane  kom,  gled  Bønderne 
langsomt  over  til  at  blive  Grundspekulanter, 
de  bløde  Højdedrag  omkring  den  lille  By 
bespyttedes  med  Villaer,  og  om  det  saa 
var  lige  overfor  Gadekæret  rejste  der  sig  et 
7 -Værelsers  Hus  med  Skifertag,  trekantet 
Gavl  og  som  Hovedindgang  til  nederste  Etage 
en  Parodi  paa  romersk  Søjlehal  med  to  Sten- 
huggerløver hvilende  paa  de  øverste  Trappe- 
trin der  op  til. 

I  Byen  lever  der  endnu  en  Hjulmand  og 
hans  Kone,  men  de  nærer  sig  snart  mere  af 
at  handle  med  Frugt  fra  deres  egen  og  an- 
dres Haver  end  af  Mandens  Haandværk  og 
tilfældige  Arbejde.  Han  skal  i  sin  Tid  være 
kommen  ovre  fra  Kolding-Egnen  og  kaldes 
Peter  Ib,  er  nu  op  i  de  halvhundrede,  men 
har  holdt  sig  sort,  mager  og  med  et  Par 
gnistrende  brune  Øjne.  Den  noget  yngre 
Kone  bevarede  en  rødmusset  Teint  og  hvide 
Tænder;  men  hendes  svære  Haar  er  helt 
graat,  og  hun  er  bleven  overmaade  fed. 

Hele  den  Udvikling,  der  kom  i  Gang  paa 
Egnen,  med  Byggeri  og  Rykind  af  Fremmede, 
hjalp  ikke  paa  Hjulmandens  Regelmæssighed 
i  Arbejde  og  Vaner.  Den  havde  aldrig  været 
stor,  og  nu  baade  drak  han  tæt  og  havde 
tykt  med  Kærester.  Der  gik  utallige  Histo- 
rier om  Fru  Hjulmandens  drastiske  Optræden 
overfor  sine  Medbejlersker,  og  tit  og  ofte 
hørte  man  i  Landsbyen  Brag  og  Skrig  og 
Klask  fra  Hjulmandens  Hus;  Dagen  efter 
saas  da  Konen  med  hele  Gruber  af  blaa 
Øjne   i    Ansigtet,    medens    den  lange   Mand 


gik  omkring  og  spædede  sin  Rus  op  med 
Brændevin,  som  han  fik  de  svenske  Ar- 
bejdere paa  et  Teglværk  i  Nærheden  til  at 
give. 

Ikke  sjældent  var  Mand  og  Kone  oppe 
for  Stedets  yderst  godmodige  Birkedommer. 
Naar  Hjulmanden  rigtig  havde  gennembanket 
Konen,  klagede  hun  over  Mishandling  og 
vilde  skilles;  men  naar  saa  Birkedommeren 
vilde  til  at  gøre  Alvor  af  Sagen,  bad  hun 
for  Manden,  og  de  saas  vandre  hjem  sam- 
men, for  en  fjorten  Dage  efter  igen  at  ligge 
i  Haarene  paa  hinanden,  hvorpaa  hun  atter, 
forslaaet  og  bulet,  styrede  løs  paa  Birke- 
dommerboligen, i  sin  bedste  Kjole,  med  Stads- 
sjal,  Hat  med  Roser  paa  og  højrød  i  Hovedet. 

Rent  galt  blev  det,  efter  at  en  ældre  Mand 
med  en  yngre  svensk  Kone  var  flyttet  ind  i 
Huset  ved  Siden  af  dem.  Saa  glemte  Ma- 
dam Ib  ganske  sit  gamle  Fjendskab  til  Ma- 
dam Poulsen,  der  gjorde  rent  nede  paa  den 
nye  Jernbanestation. 

„Jeg  ser  ikke  mer  til  Madam  Poulsen," 
sagde  hun  en  Dag  til  Birkedommeren,  da 
hun  var  oppe  hos  ham  for  at  klage  i  An- 
ledning af  den  anden. 

„Jamen  det  skal  De  ogsaa  helst  lade  være 
med,  Madam  Ib.  For  De  saa  for  meget  til 
hende  engang,  kan  De  nok  huske." 

„Ja,  det  ved  jeg  meget  godt,  Hr.  Birke- 
dommer, at  jeg  blev  dømt  for  det;  men  der 
var  megen  Overdrivelse  til  Stede  dengang. 
For  naar  jeg  kom  med  mine  Kurve  og  skulde 
paa  Banen  og  ud  at  sælge  Frugt,  saa,  naar 
hun  ligefrem  stiller  sig  i  Vejen  for  mig  og 
ser  paa  mig  med  denne  nederdrægtige  Mine 
uden  at  sige   et  Ord,   saa   kan  det  jo  godt 

være,  jeg  skubbede  hende  lidt  til  Side  med 
Kurvene,  og  Hjulmandsmær !  det  sagde  jeg; 
det  har  jeg  aldrig  nægtet.  Men  at  jeg 
skulde  have  flænset  hele  Overstykket  af 
hende,  fordi  der  maaske  kan  være  kommet 
en  Smule  Rift  i  saadan  et  Stykke,  det  har 
jeg  aldrig  ku't  indrømme.  Og  de  Nap,  som 
hun  havde  i  Ansigtet,  det  sagde  jeg  ogsaa 
straks  til  Stationsforstanderen,  dem  kunde 
hun  vist  godt  have  faaet  af  nogen  af  alle 
sine  Mandfolk,  som  hun  gik  og  gjorde  Sta- 
tionen til  —  jeg  vil  ikke  sige  hvad,   med." 

„Skulde  vi  nu  ikke  hellere  blive  ved  det, 
som  De  vilde  tale  med  mig  om,"  sagde 
Birkedommeren  sagtmodig. 

„Jo,*  tog  Madam  Ib  straks  fat,  meget 
villig,  „det  er  denne  rødhaarede  svenske 
Fladtæve  .  .  ." 

„Det  er  vist  ikke  værd,  vi  .bruger  Ukvems- 
ord!- 

„Nej,  Hr.  Birkedommer,  det  er  saamænd 
ikke  fordi  jeg  tager  mig  af  og  sætter  Pris  paa 
saadan  Ord,  men  som  Kone  betragtet,  er  det 
dog  temlig  meget,  at  man  skal  tage  imod 
saadan  et  Par  Gevinster"  —  Madamen  pe- 
gede paa  et  Par  vældige  blodunderløbne  Mær- 
ker —  „for  saadan  ens  Skyld,  som  at  hendes 
Mand  har  samlet  sammen  paa  Landevejen 
og  at  hun  saa  ikke  engang  kan  te  sig  or- 
dentligt. Men  det  kan  der  vel  ikke  gøres 
noget  for,  jeg  mener  fra  Lovlighedens  Side 
a'  .  .  .• 

Der  mødte  Birkedommeren  et  hurtigt  for- 
skende Blik. 

„.  .  .  jeg  mener,"  blev  hun  ved,  opmun- 
tret af  hans  Tavshed,  „at  saadan  en  kan 
da  ikke  betragtes  som  mere  end  som  en 
ligefrem  under  Politiet  ..." 

Men  da  blev  Birkedommeren  utaalmodig. 
„Nu  er  jeg  ked  af  alle  Deres  Dumheder, 
Madam  Ib;  det  kan  ikke  nytte,  De  bliver 
ved  at  løbe  her  paa  denne  Maade;  der  maa 
gøres  noget  radikalt;  jeg  har  tænkt  meget 
over  det;  der  er  ikke  andet  for,  end  at  Deres 
Mand  han  maa  blive  totalafholdende." 


„Skal  han  blive  total?"  spurgte  Madam 
Ib,  ganske  overrasket. 

„Ja,  det  er  jo  altid  rent  galt,  naar  han 
kommer  svirende  hjem." 

„Jo-o;  ja,  det  er  det  jo,"  sagde  Konen 
noget  nølende. 

„De  har  tit  fortalt  mig,  at  saa  bliver 
han  helt  rasende." 

„Ja,  det  passer.  Hvor  Brændevinen  gaar 
ind,  der  gaar  Forstanden  ud,  hedder  det  jo 
for  et  gammelt  Ord." 

„Saa  snakker  vi  ikke  mere  om  det.  De 
bliver  ogsaa  total." 

„Gør  jeg?" 

„Ja,  naturligvis." 

„Naa,  ja  —  Kaffen  ta'er  de  jo  ikke  fra 
en  .  .  ." 

—  Og  en  Uge  efter  var  Hjulmanden  vir- 
kelig bleven  total. 


Birkedommeren  var  yderst  tilfreds  med 
Resultaterne  af  hans  Indskriden  overfor  Hjul- 
manden. 

Peter  Ib  drak  virkelig  ikke  mere,  og  han 
blev  en  ivrig  Gæst  i  den  stedlige  Afholds- 
forening. 

Den  havde,  takket  være  en  energisk  Læges 
Arbejde,  gjort  store  Fremskridt,  en  Velhaver 
havde  skænket  en  Grund,  hvorpaa  der  var 
bleven  opført  en  spaan tækket,  nøgen,  rød 
Bygning,  med  en  Rade  tynde  Yperntræer 
udenfor  og  et  Par  større  Rum  indeni,  hvor 
der  holdtes  Loge.  Afholdsfolkene  gjorde 
ogsaa  Udflugter  sammen,  og  Birkedommeren 
saa  med  virkelig  Glæde  en  smuk  Sommerdag 
Hjulmanden  trække  af  med  Konen  midt  i  en 
stor  Skare  Mænd  og  Kvinder,  til  en  op- 
muntrende Hornmusik,  i  den  grønne  Skov, 
under  et  blaat  Banner  med  Indskriften  „Af- 
hold adler". 

Rigtignok  hørte  han  efter  kort  Tids  For- 
løb berette,  at  det  stadig  gik  højrøstet  til 
omme  hos  Hjulmandens;  men  Folk  havde 
nu  engang  saa  travlt  med  de  Mennesker,  og 

der  var  øjensynlig  allerede  dem,  som  var 
blevet  misundelige  over,  at  Hjulmanden  ken- 
delig havde  forbedret  sig  i  Udseende  og 
Manerer  og  var  bleven  helt  pyntelig  i  Klæ- 
derne, nu,  han  ikke  mere  ødede  sine  Penge 
til  Brændevin. 

Men  en  skønne  Dag  stod  Madam  Hjul- 
manden atter  i  Birkedommerens  Stue  med  et 
Par  frygtelige  Gruber  af  blaa  Øjne  i  Ansigtet 
og  blussende  i  Hovedet  af  den  aabenbareste 
Ophidselse. 

Birkedommeren  kunde  ikke  gøre  ved  det, 
men  han  blev  ligefrem  arrig. 

„Har  De  da  nu  heller  ikke  kunnet  holde 
Fred  igen!"  busede  han  ud  til  Madam  Ib. 

„Jeg  — !"  Stemmen  dirrede. 

„Ja,  De!  Der  maa  jo  ogsaa  være  Fejl 
fra  Deres  Side.  Nu  drikker  Deres  Mand 
ikke  længere.  Det  véd  jeg  ganske  paalideligt. 
Han  kommer  ikke  mere  fuld  hjem  og  gør 
Spektakler  og  ypper  Kiv  og  slaar  i  Styk- 
ker 

»Nej,  Hr.  Birkedommer, "  for  Madammen 
op  med  stærkt  hævet  Røst,  „nu  driller  han 
ædru  .  .  ." 

„Hvad  gør  han?a 

„Han  driller  ædru  —  og  det  er  meget 
værre." 

Den  tykke,  halvgamle  Kone  gav  sig  til 
at  snøfte  og  flæbe:  „De  véd  ikke,  Hr.  Birke- 
dommer, som  han  kan  drille  mig,  jeg  kan 
ikke  holde  det  ud,  og  saa  svarer  jeg  igen 
og  bliver  gal,  og  saa  slaar  han  —  og  nu 
er  han  ædru,  lige  saa  ædru  som  baade  De 
°g  JeS-  Før  var  der  dog  ligesom  en  Und- 
skyldning, saadan  ogsaa  for  fremmede  .  .  ." 

Det  begyndte  at  dæmre  underligt  inde  i 
Hjernen  paa  Birkedommeren. 

„Før  sagde  de,  at  naar  han  er  fuld,  saa 
tæver  han  Konen;  men  nu  griner  de  bare 
og  siger,  han  kommer  fra  sine  Tøser.  — 
Og  nu  har  han  jo  slet  ikke  andet  heller 
at  tænke  paa.  Før  i  Tiden  sad  han  ovre 
paa  Kroen  og  hos  Nielsen  med  Teglværks- 
arbejderne og  de  andre,    og   der  gik   megen 


Tid  med  det,  og  naar  han  kom  svirendes 
hjem,  saa  var  han  aldrig  ondskabsfuld,  uden- 
tagen  han  havde  været  sammen  med  nogen 
af  hans  Tøser,  og  det  er  dog  alt  for  kra- 
perende  for  en  Kone,  at  man  skal  finde  sig 
i  alle  de  Duller  og  møde  dem  paa  Vej  og 
Sti  og  de  ser  paa  en  uden  at  sige  noget. a 

„Naa  ja,"  kunde  Birkedommeren  ikke  lade 
være  med  at  indskyde,  „det  var  da  egentlig 
ikke  bedre,  om  de  sagde  noget." 

„Jo,  Hr.  Birkedommer,  for  saa  kan  man 
svare  dem  igen  med  samme  Salut.  Men  den 
svenske  Jævelsatan,  hun  siger  heller  aldrig 
et  Ord,  hun  bare  glor.  Og  hende  og  Man- 
den fik  han  ogsaa  til  totale.  Det  var  et 
kønt  Formaal." 

Birkedommeren  bøjede  stille  Hovedet. 

„De  totale  i  det  hele  taget,"  blev  Madam 
Ib  ved,  „der  er  et  helt  Sjak  af  Fruentimmer 
og  møder  op  til  alle  Sammenkomster,  og  der 
er  en  fra  Fabriken,  hende  er  jeg  nu  gan- 
ske sikker  paa,  at  han  ogsaa  render  med. 
Kan  der  dog  ikke  gøres  noget  ved  saadan 
noget,  Hr.  Birkedommer?" 

Birkedommeren  gav  sig  til  at  flytte  frem 
og  tilbage  paa  en  Bog,  der  laa  paa  Bordet 
foran  ham. 

„Ja,  undskyld  Hr.  Birkedommer,  men  jeg 
mener  — u  Madam  Ib  stirrede  helt  anstrengt, 
Sveden  stod  hende  paa  Panden  —  „man  ser 
jo  dog  i  Bladene  saa  meget,  og  man  maa 
jo  sige,  at  min  Mand  han  kan  ikke  være 
normal.  Naar  en  Mand  ikke  bliver  ved  sit 
Hjem,  men  han  holder  sig  med  saadan  en 
som  den  rødhovedede  Svenske,  der  har  lagt 
med  hele  Sognet,  og  med  unge  Tøser,  som 
jo  bare  gør  Nar  ad  ham,  for  det  siger  jeg 
til  ham  altid,  om  han  saa  slaar  mig  halvt 
fordærvet:  De  gør  Nar  ad  Dig,  de  unge 
Tøser,  de  griner  ad  Dig  bag  din  Ryg  .  .  ." 

Madam  Ib  tog  Vejret  et  Øjeblik. 

„Kunde  man  ikke  faa  ham  erklæret 
umyndig,  Hr.  Birkedommer?" 

Birkedommeren  spærrede  Øjnene    højt  op. 

„Umyndig  — !"   sagde  han  bare. 

„Ja,  og  saa  faa  et  Tilhold  om  at  han 
skulde  holde  sig  fra  Svenskeren,  ligesom 
han,  Jens  Fuglevad,  der  fik  et  Tilhold  af 
Politiet  om,  at  han  maatte  ikke  sjenere  hans 
fraskilte  Kone  og  blive  ved  at  passe  hende 
op.  Jeg  mener,  kunde  han  ikke  faa  saadan  et 
Tilhold,  naar  han  blev  gjort  umyndig;  for  nor- 
mal, det  er  han  ikke,  det  kan  han  ikke  være." 

„Aa,  jeg  tror,  De  er  gal,  Madam  Ib.a 

Madam  Ib  saa  forknyt  paa  ham: 

„Naa,  er  Lovene  ikke  for  det?  Ja,  det 
maa  De  jo  vide,  Hr.  Birkedommer." 

„Men,tt  føjede  hun  til  efter  en  lille  Be- 
tænkning og  resolut,  „saa  maa  han  i  hvert 
Fald  ud  af  de  totale." 

Men  da  blev  Birkedommeren  vred:  „Nej, 
det  vil  jeg  sige  Dem,  at  saa  bliver  vi  to 
ikke  gode  Venner.  Det  var  virkelig  slet 
ikke  saa  let  for  mig  at  faa  ham  til  at  blive 
totalafholdende,  og  det  kan  dog  ikke  være 
andet  end  en  Fordel.  Han  giver  ikke  Pen- 
gene ud  til  Brændevin  .  .  .** 

„Aa,  skidt!" 

„Siger  De:  aa  skidt?a 

„Ja,  undskyld,  men  jeg  mener,  der  har 
fer  været  Tider,  hvor  han  ikke  tjente  et  rødt 
Øre  og  drak  paa  den  Borg,  de  vilde  give 
ham,  men  jeg  har  alligevel  ku't  ernære  ham 
med   hvad  jeg    solgte.     Og  naar  han   drak, 


og  han  var  fuld,  saa  naar  han  blev  ra- 
sende, var  det  Tøserne,  der  havde  sat  det  i 
ham.  For  jeg  skal  sige  Dem,  Hr.  Birke- 
dommer" —  og  Madam  Ib  sænkede  for- 
klarende Stemmen  —  „der  er  jo  megen  For- 
skel, og  min  Mand  han  er  ikke  af  de  Mand- 
folk, der  bliver  gal  hovedede  i  Kæfer,  det  er 
han  ikke.  Han  bliver  meget  før  behagelig 
af  Brændevin,  naar  der  ikke  bliver  sat  ondt 
i  ham.  Og  med  det  at  være  total,  der  maa 
jeg  rigtignok  sige:  de  totale,  der  er  ingen, 
der  kan  være  saa  ondskabsfulde,  det  har  jeg 
rigtignok  maattet  prober't!" 

Birkedommeren  tav  ganske.  Han  følte, 
hvorledes  han  fra  Teoriernes  Landevej  var 
kommen  ud  paa  Livets  underfundigt  gyn- 
gende Mosebund. 

Og  som  tra  en  Røst  fjernt  borte  hørte 
han  Madam  Ib  fortroligt  fortsætte:  „De  to- 
tale, Hr,  Birkedommer,  for  min  Mands  Ved- 
kommende, det  er  nu  min  Tanke,  at,  lige 
modsat:  det,  de  ikke  faar  i  Sprut,  det  ska' 
de  ta'  paa  den  anden  Maade." 

Og  da  Birkedommeren  stadig  ikke  sagde 
noget,  tav  hun  ogsaa  lidt  og  tilføjede  i  en 
undskyldende  Tone:  „Jeg  mener  naturligvis 
bare  som  for  min  Mands  Vedkommende,  Hr. 
Birkedommer!"   — 

UNGDOM  OG  UDVIKLING 


Af  Lorens  Frolich. 


Selvportrait. 

Redaktionen  har  opfordret  mig  til  at 
nedskrive  Erindringer  fra  et  Afsnit  af  mit 
Liv.  Jeg  vælger  dertil  min  Barndom  og 
Ungdom;  det  er  Udviklingen  jeg  anseer 
for  det  Vigtigste  i  mit  Kunstnerliv,  men 
som  forresten  ej  vil  blive  begrændset  efter 
en  Tidsgrændse,  naar  Forstaaelsen  kan 
forbedres  ved  at  medtage  større  og  min- 
dre Udløbere,  der  høre  sammen,  uagtet 
de  føre  ind  i  en  senere  Tid.  Helst  vil 
jeg  kalde,  hvad  jeg  skriver,  Udviklingen 
i  mit  Liv;  den  hænger  sammen  med 
Ungdom.  Der  kan  ogsaa  findes  Ungdom 
under  graa  Haar. 


Jeg  fødtes  i  en  Slægt,  der 
som  en  Deel  andre  her  kun 
havde  været  i  en  eller  et 
Par  Slægtled  her  i  Landet  — 
altsaa  ikke  rette  Danske  ved 
Sprog  og  hele  Udvikling.  For 
de  bildende  Konster  var  der 
almen  Sands  i  min  Familie. 
Min  Farmors  Fader  var  den 
meget  fremstaaende  Konsl- 
drejer  Sprengler,  der  af  Hof- 
fet var  indkaldt  som  Lærer; 
Konstdrejning  var  da  en  for- 
nem Mode,  som  Sporten  er 
almen  nu.  I  flere  Retninger 
var  han  udviklet,  virkede  som 
Samler  (hans  Concylier  er 
gaaet  over  i  vor  naturhistori- 
ske Samling)  og  Museums- 
inspecteur.  Han  var  ligesom 
Frøhlich'erne  tysk  Schweizer. 
Min  Farfar  var  af  sin  Mor- 
bror Iseling  kaldet  hertil  fra 
Bruck  i  Argau;  Kirkebøgerne  der  ud- 
vise, at  vor  Stamfader  i  det  15de  Aar- 
hundrede  var  en  Indvandret  (formodentlig 
Albigenser)  Joyeux,  der  saa,  vel  for  Be- 
qvemmeligheds  Skyld,  oversatte  sit  Navn 
til  „Frøhlich". 

Da  jeg  fødtes  1820,  var  denne  min 
Oldefader  død,  men  hans  Søn  Conrad 
Sprengler  var  efter  ham  Direktør  for  Konst- 
kammeret  og  den  kongelige  Malerisam- 
ling. Samlingerne,  den  Gang  ej  tilgæn- 
gelige som  nu,  stod  aabne  for  mig  lige- 
som Onkels  Samlinger  af  Haandtegninger; 
ligeledes  glædedes  jeg  ved   hans    mun- 

trende  Omgang.  Mine  to  halvvoksne 
flinke  Brødre  holdt  af  at  tegne  —  havde 
og  Evner;  den  ældste,  Elev  af  Dyremaler 
Holm,  vilde  som  udøvende  Konstner  i 
visse  Maader  nok  have  bragt  det  videre 
end  jeg.  Fra  min  Moders  Haand  har 
jeg  endnu  en  køn  Sortkridtstegning  efter 
van  der  Velde,  mine  Søstre  copierede 
Blomster  sirlig  og  net  Vi  havde  M. 
Rørby  til  Lærer;  efterhaanden  tog  han 
sig  og  af  mig  og  lod  mig  tegne  efter 
Gips,  indtil  hans  Rejse  til  Italien  afbrød 
det  Forhold. 

Jeg  var  et  sart,  nervøst  Barn  og  som 
det  yngste  blev  jeg  da  forkælet  og  fulgte 
al  Slags  Fantasier,  som  saa  tog  Fart  i 
Tegninger,  der  forbavsende  tidligt  vakte 
Opmærksomhed.  Det  var  navnlig  Dyr, 
mest  Heste,  helst  i  stærk  Anspænding, 
løbende,  springende:  en  velvillig  Dame 
har  senere  foræret  mig  en  slig,  hun 
havde  opbevaret  fra  mit  sjette  Aar.  Den 
er  ej  ilde,  har  Karakter  og  Bevægelse. 
Min  Fader  og  Farbror  (som  Grosserere 
havde  de  Kontor  sammen),  der  havde 
øje  for  Spirerne  i  min  Natur,  gav  Ordre 
til,  at  jeg  kunde  faa  reent  Papir  saa 
meget,  som  vilde  paa  Kontoret.  —  Saa 
malede  jeg  da  løs  i  det  uendelige.  Jeg 
lagde  Papiret  paa  det  runde  Spisebord 
og  saa  hengav  jeg  mig  til  mine  Drøm- 
merier og  rundt  om  Bordet  i  Galop,  der 
tog  vild  Fart  med  Tankernes,  til  der 
dannede  sig  et  Billede  i  Hjærnen.  Da 
stoppede  jeg  foran  Papiret  og  tegnede 
dette  i  en  Fart,  hvoretter  Galoppen  atter 
fortsattes  —  det  var  saaledes  Fantasier. 
Det  skulde  more  mig  at  gensee  nogle 
af  de  Billeder;  kanske  jeg  kunde  give 
Tekst  til  dem?  Men  hverken  jeg  eller 
nogen  Anden  tænkte  paa  at  tage  vare 
paa  de  Kradserier,  hellere  lave  nye. 

I  Skoleaarene  (fra  det  syvende  Aar) 
trængtes  Barnets  Leg  tilbage.    Naar  der 

var  Tid  og  Lejlighed  tegnedes  efter  Na- 
turen Dyr  og  Landskaber,  og  vedblev 
jeg  at  gøre  Udkast  af  alle  Slags.  Dette 
bragte  mig,  da  jeg  var  14  Aar  gammel, 
i  Berøring  med  Baron  Rumohr,  en  over- 
ordentlig overlegen  Aand,  der  havde  an- 
vendt sin  meste  Tid  paa  Konststudier. 
Han  sagde  om  sig  selv:  „Jeg  var  for 
fattig  til  at  være  Konstmæcen,  for  rig  til 
at  blive  udøvende  Konstner.14  Han  lærte 
mig  at  benytte  Pennen  (dens  Fortrin  be- 
roer paa  at  den  udvikler  en  concis  Ud- 
tryksmaade;  Stregen  staar  fast,  kan  ej 
ændres)  til  at  gøre  Studier  efter  Naturen. 
Ifølge  hans  Indbydelse  tilbragte  jeg  to 
Sommerferier  hos  ham  paa  et  Gods  i 
Lauenborg,  saae  hvad  andre  Konstnere 
under  hans  Ledning  havde  tegnet  og 
tegnede  daglig  ivrigt;  selv  tegnede  han 
gerne  med  Pen,  componerede  italienske 
Landskaber  og  alleslags  Karakteerhove- 
der;  han  var  en  talentfuld  Dilettant. 

Ved  det  daglige  Samliv  fik  jeg  Indblik 
i  hans  Betragtning  af  Konst  og  Konst- 
forhold.  Middelalderens  Italienere  var 
hans  Ideal.  Kirken,  Prindser  og  Adels- 
mænd stillede  decorative  Opgaver  for 
Konstnerne.  Den  valgte  Mester  lagde 
Planen  for  Arbejdet ;  han  tog  Læredrenge, 
og  disse  udvikledes,  i  det  Mester  satte 
hver  til  det  Arbejde,  han  var  skikket  til. 
Ad  denne  Vej  naaede  de  forskellige  Sko- 
ler at  give  hver  sit,  til  den  højeste  Ud- 
vikling i  Renaissancen  stod  færdig.  — 
De  Folkeslag,  der  ej  havde  havt  denne 
naturlige  Konstudvikling,  søgte  senere  at 
erstatte  Mangelen  ved  Academier,  hvor 
Professorer  som  Lærere  skulde  føre  de 
unge  Mænd,  der  ønskede  at  blive  Konst- 
nere frem  i  Udvikling.  —  Rumohr  var 
ingen  Ven  af  Academierne,  der  gjorde 
Konst  til  en  Drivhusplante  \  naturligvis  af- 
hænger deres  Værd  af  de  enkelte  Mænd, 
der  sættes  i  Spidsen  for  dem,  og  Folk 
som  Eckersberg  gav  han  sit  Bifald. 

Da  han  saa  mine  Evner  og  min  Iver 
ved  Arbejdet,  gav  han  min  Fa'r  det  Raad 
at  lade  mig  selv  styre  min  Kaas.  Raa- 
det  blev  fulgt.  —  Til  mig  sagde  han 
„Under  Arbejdet  fremad  vil  De  miste  den 
Lethed,  De  nu  har  ved  at  producere, 
men  ved  ufortrøden  Fremskriden  vil  den 
komme  forklaret  tilbage."  —  Han  tiltro- 
ede mig  sagtens  for  meget.  Sygdom  og 
Død  hindrede  ham  i  at  beholde  Indfly- 
delse paa  min  Udvikling. 

Helt  ung  stod  jeg  saaledes  fri  og  uaf- 
hængig ;  mit  Arbejde  var  min  Glæde.  — 
Følte  Impuls  nok;  da  jeg  tillige  var  nøj- 
som, fandt  min  Fa'r  ingen  Grund  til  at 
begrændse  sine  Tilskud.  Men  jeg  havde 
for  stor  Tillid  til  mig  selv,  hvilket,  maa- 
ske  uheldigen,  dækkedes  af  et  beskedent 
Væsen.  — 

V.  Bissen  kom  hjem  fra  Italien.  Han 
viste  sig  meget  venlig  mod  mig  —  jeg 
blev  feriegæst  hos  ham  i  Hesterkøb  i 
en  Vinterferie;  han  tegnede  da  sin  Frise, 
der  var  bestilt  til  Festsalen  paa  Christi- 
ansborg. Jeg  blev  Elev  hos  ham,  da 
han  aabnede  sine  Atelierer  ved  Frede- 
riksholms Kanal,  uagtet  jeg  jo  vilde  være 
Maler.  Min  Fremgang  i  at  modelere  blev 
ej  stor,  hvilket  jo  var  Skade;  derimod 
modtog  jeg  stærk  Paavirkning  af  hans 
Compositioner  og  den  Thorvaldsenske  Stil- 
følelse. Uagtet  jeg  ej  besøgte  Academiet 
som  Elev,  nød  jeg  gennem  Familieven- 
skab Velvilje  af  dets  Professorer  og  be- 
søgte Academiets  forskellige  Forelæs- 
ninger. 

Strax  efter  Rørbys  Bortrejse  var  jeg 
kommen  til  Købke.  Hvis  han  var  traadt 
op  med  nogen  Myndighed  ligeover  tor 
mig,  maatte  han  kunne  øvet  en  fortrinlig 
Lærer-Indflydelse  paa  mig,  thi  jeg  følte 
da  stor  Beundring  for  hans  Konst.  Den 
Eckersbergske  Soliditet  var  hos  ham 
genfødt  i  en  saa  elskværdig  barneglad 
Renhed,    at    adskillige    af   hans    Billeder 


altid  maa  glæde.  Hans  sollyse  Billeder 
fra  Kjøbenhavns  Omegn,  fra  Kastelsvol- 
den  og  fra  Søerne  er  der  en  Lyrik  over, 
som  gør  dem  enestaaende  i  sin  Slags. 
Hoveder  og  Portrætstudier  findes  der  at 
ham,  der  vise  en  henrivende  Troskab  og 
Varme  for  Naturen,  Dygtighed  og  Finhed 
i  Behandling  af  Oliefarven  for  at  udtrykke 
de  opfattede  Natur-Indtryk.  —  Alt  dette 
fik  dog  ej  Indflydelse  paa  mit  eget  Ar- 
bejde. 

Da  jeg  nu  begyndte  selv  at  arbejde 
som  Konstner,  gjorde  jeg  efterhaanden 
Bekendtskab  med  andre  unge  Konstnere. 
Den  første  var  min  tro  Ven  Th.  Læssøe, 
der  havde  forladt  Landvæsenet  og  taget 
fat  paa  efter  Naturen  at  male  Architektur 
og  Landskaber.  Hans  Ven  var  J.  A. 
Jerichau,  der  var  kendt  for  sine  fortrin- 
lige Tegninger  fra  Academiets  Model- 
skole.  Han  malede  og  modelerede.  Et 
Par  Aar  senere  naaede  han  at  komme 
til  Rom,  hvor  han  snart  udfoldede  sit  be- 
tydelige Talent  som  Billedhugger.  Han 
beklagede,  at  Thorvaldsen  dengang  for- 
lod Rom,  ellers  troede  han,  at  han  ved 
at  slutte  sig  til  denne  berømte,  stærkt 
skabende  Landsmand  —  der  kun  ved 
Hjælp  af  Elever  kunde  overkomme  alle 
sine  mange  Bestillinger  —  kunde  øget 
disses  store  Kunstværd  ved  sin  Evne  til 
at  fordybe  sig  i  Formen  for  at  give  denne 
overordentlig  Gennemførelse.  Dette  For- 
søg kunde  nu  ej  gøres.  Jerichau  var 
meget  tænkende,  selvstændig  i  sine  Me- 
ninger, stærkt  stræbende,  men  tynget  at 
et  mørkt  Sind. 

Ogsaa  gennem  Læssøe  fik  jeg  en  Ven 
i  J.  Th.  Lundbye.  Da  hans  ældste  Bror, 
den  senere  Krigsminister,  blev  spurgt, 
om  han  ej  havde  en  Bror,  der  var  Maler 
af  Profession,  svarede  han:  „Nej,  af  Liden- 
skab!"  Denne  træffende  Bemærkning 
passede  ogsaa  paa  mig,  og  denne  Lighed 
sluttede    os  nøje  sammen  i  de  tre  Aar, 

der  fik  den  største  Betydning  for  mit 
hele  Liv:  fra  mit  syttende  til  mit  tyvende 
Aar,  den  Tid,  da  de  stærke  Indtryk  gjorde 
mig  fra  Barn  til  Yngling.  Disse  Indtryk 
modtog  vi  sammen.  Han,  der  var  et  Aar 
ældre  end  jeg,  var  ogsaa  paa  flere  Punk- 
ter mere  udviklet  end  jeg ;  han  havde  da 
malet  fortrinlige  Landskabs-  og  Dyre- 
Malerier,  mens  jeg  malede  Studier  i  begge 
disse  Retninger,  som  jeg  selv  og  andre 
Konstnere  endnu  sætte  Pris  paa.  I  Sam- 
menligning med  Lundbyes  ere  de  be- 
skedne, barnlige. 

Jeg  havde  min  meget  levende  Fantasi, 
der  nu  fik  sit  gribende  Stof.  Dens  Ejen- 
dommelighed var  følgende:  Naar  jeg  blev 
greben  af,  hvad  jeg  læste  af  Poesi  (slet 
ikke  al)  formede  det  sig  til  Billeder,  som 
jeg  gengav  hurtig  og  levende.  De  var 
strax  helstøbte,  saa  der  i  Hovedsagen 
Intet  var  at  ændre  paa  dem. 

Jeg  hørte  Forelæsninger  i  Konsthistorie 
af  N.  L.  Høyen;  han  var  varmt,  ja  liden- 
skabelig grebet  af,  hvad  han  foredrog, 
hvorved  der  kom  en  festivitas  og  pathos 
i  Foredraget,  der  rev  Tilhørerkredsen  med 
sig  i  den  Grad,  at  man  kunde  høre  en 
Knappenaal  falde.  —  Dette  har  ogsaa 
fremkaldt  Marstrands  Portræt. 

Ved  den  indre  Storhed  i  Opgaven  er 
dette  Portrait  for  mig  monumentalt  i  en 
Grad,  at  det  ej  naaes  i  saa  Henseende 
af  noget  andet  i  dansk  Konst,  mens 
Const.  Hansen  hæderligt  har  stræbt  at 
give  denne  Værdi  i  Billedet  af  Grund- 
lovsforsamlingen. 

Lundbye  og  jeg  sammen  med  fiere 
unge  Studenter  kom  ugentlig  en  Aften 
sammen.  Herved  kom  jeg  meer  og  meer 
ind  i  Kjendskab  af  vore  Digtere  og  fæ- 
stede mig  ved,  hvad  der  var  mig  meest 
sympatetisk  og  gav  mig  meest  Udbytte 
for  det  Skabende  i  min  Konst.  Dette 
blev  det  Oldnordiske.  Vi  morede  os, 
fortalte  Historier,  hvori  Lundbye  var  Me- 


ster, debatterede  og  snakkede,  sang 
Kæmpeviser,  saa  vel  som  Bellraann.  — 
Alt  gik  uden  Mislyd.  En  Aften  L.  for- 
talte en  morsom  Bondehistorie,  stop- 
pede han  med  „jeg  har  vist  fortalt  den 
før?"  „Gaa  paa,"  raabte  B.,  „jeg  har 
kun  hørt  den  3  Gange!"  —  Man  kunde 
høre  dem  20  Gange;  det  var  Bondé- 
dialecten  og  hele  Foredraget,  der  gjorde 
dem  kostelige. 

Enkelte  af  Øhlenschlægers  Arbejder, 
Ingemanns  levende  Fantasi,  og  rene  og 
varme  Lyrik  henrev  mig,  saa  at  jeg 
seent  blev  kritisk  ligeoverfor  det  svage 
i  hans  Arbejder,  der  gør  ham  usmagelig 
for  Nutiden.  —  Grundtvig  var  mig  den 
kæreste;  dog  fastholdt  jeg  hans  eget 
Ord  „jeg  ønsker  at  vække  Eftertanke, 
ej  Eftersnak."  Jeg  blev  ej  Grundtvig- 
ianer. —  De  Islandske  Sagaer,  Saxo, 
Snorre,  Kæmpeviser  blev  kær  Læsning. 

Det  jeg  søgte  i  Konsten  var  det  Ideale, 
det  saae  jeg  i  hele  Naturen,  hvor  kun 
en  Skabers  Villie  er  synlig,  hos  Dyret  i 
høj  Grad,  i  det  naive  ved  Barnet  med; 
men  hvor  Menneskevillien  træder  til, 
egentlig  kun  i  det  heroiske;  jeg  kunde 
forstaae  og  glædes  ved  det  komiske,  det 
vittige,  det  humoristiske,  men  .  overlod 
det  meest  til  andre.  —  Det  complicerede 
i  Livet  forstod  jeg  mig  kun  lidt  paa. 

Høyen  havde  megen  Indflydelse  paa 
en  Deel  af  Kunstnerne;  ligeoverfor  de 
Yngre  sammen  med  Myndighed.  Lundbye 
holdt  han  stærkt  til  at  fastholde  et  strengt 
Studium  for  at  naae  noget  Betydeligt. 
L.  vred  sig  ved  det,  men  holdt  ud,  og 
Frugten  af  dette  er  det  store  Billede  med 
Klinten,  Skrænten,  der  findes  paa  Gale- 
riet. Lundbye  sagde  „maaskee  er  allige- 
vel de  Tegninger,  jeg  gør  næsten  som 
Leg,  det  bedste,  jeg  kan  yde".  Mig 
synes,  de  begge  have  Ret ;  vi  kan  glæde 
os  over  at  eje  begge  Dele. 

Høyen  vilde  have  os  til  Landskabs-  og 

Genre- Malere,  han  henviste  til  den  hol- 
landske Malerskole,  hvis  Opgaver  kunde 
ligge  naturligt  for  os  at  efterstræbe;  han 
havde  den  Glæde  at  see  Folk  som  Skov- 
gaard, Rump  og  Dalsgaard  at  udvikles. 
Jeg  glædedes  og  ved  at  see  det.  Med  lidt 
Forandring  i  Forholdene  kunde  jeg  maa- 
skee  blevet  en  Mand  til  i  samme  Geled; 
som  det  var  gaaet,  havde  jeg  andre 
Aspirationer. 

Jeg  havde  debuteret  med  nogle  smaa 
Dyremalerier;  derefter  malede  jeg  Frithiof 
og  Ingeborg  som  Børn ;  Palnatoke  skyder 
Kong  Svend  Tveskæg,  ej  ilde  som  Kom- 
positioner, men  ringe  i  Udførelsen.  Der- 
efter Kampen  paa  Samsøe,  hvor  Hjalmar 
og  Angantyr  falde,  kun  Ørvarodd  over- 
lever. Da  dette  Billede  var  kommet 
paa  Udstillingen,  mødte  jeg  der  Prof.  I. 
P.  Møller.  Han  førte  mig  hen  til  mit 
Billede  og  gennemgik  det  vidtløftig  og 
detailleret,  saavidt  jeg  opfattede  og  min- 
des, aldeles  tilintetgørende  fra  et  optisk 
naturalistisk  Standpunkt.  Jeg,  som  var 
grebet  af  det  dramatisk  tragiske  Æmne, 
som  jeg  havde  søgt  at  give  i  sin  natur- 
lige pathos,  hvorved  jeg  havde  søgt  for- 
øget Stemning  ved  Landskab  og  Belys- 
ning, følte,  at  det,  jeg  havde  villet,  blev 
helt  forbigaaet  som  ubemærket  og  betyd- 
ningsløst. Jeg  blev  kanske  for  lidt  berørt  af 
Kritiken,  men  indvendte  Intet  mod  den 
gamle  Professor,  som  jeg  var  vant  at 
vise  Respect  Om  han  handlede  efter 
andres  ønske  eller  af  egen  Drift,  veed 
JeS  eJ-  —  Men  Billedet  har  en  længere 
Historie.  Jeg  forærede  det  til  min  Ven, 
V.  Kyhn,  da  jeg  forlod  Landet.  Før  hans 
Død  sagdes  mig,  at  han  vilde  efterlade 
det  til  Galeriet,  der  omtrent  Intet  ejer 
af  mig.  Dette  skete  ej  og  ved  Auctionen 
købte  F.  Hendriksen  det. 

Dog  dette  fører  mig  utilbørlig  og  for- 
styrrende frem  i  Tiden.  Efteraaret  1840 
rejste  jeg   til   Miinchen   over   Berlin    og 


Dresden,  hvor  jeg  blev  henimod  2  Aar. 
Det  er  mig  nu  klart,  at  jeg  saa  snart 
følte  mig  hjemligt  her  paa  Grund  af  de 
forskellige  Elementer  i  min  Udvikling. 
Alligevel  blev  Indtrykket  fra  mit  Samliv 
med  Lundbye,  og  hvad  der  knyttede  sig 
dertil,  liggende  i  min  Sjæl  som  noget 
inderligt,  uberørt  af  alt  andet,  og  med 
sin  egen  Spirekraft. 

Jeg  følte  mig  ret  vel  mellem  nye  Ven- 
ner og  saae  paa  den  tydske  Udvikling 
med  langt  meer  Sympati,  end  andre 
danske  Konstnere  har  gjort  —  den  Konst, 
som  Kong  Ludwig  havde  fremkaldt  ved 
sine  Bestillinger  hos  de  bedste  Kræfter, 
han  forefandt.  Jeg  saae  gerne  paa  Cor- 
nelius's Arbejder,  paa  Schnorrs,  Kaul- 
bachs,  Rottecks,  Schwanthalers  og  flere. 
Den  Kritik,  jeg  nu  kunde  øve  overfor, 
hvad  jeg  saae,  tav  den  Gang,  og  jeg 
mødte  Velvillie  overalt.  Selv  tegnede  jeg 
med  Varme  efter  Naturen  og  efter  An- 
tiker, og  navnlig  under  et  Sommerophold 
i  Tyrol  tegnede  jeg  meget  efter  Bjergene 
og  de  smukke  Bønder.  Baseret  paa 
disse  Studier  malede  jeg  i  Miinchen  et 
Maleri  med  Børn,  ivrige  ved  deres  Spil; 
formodentlig  har  det  havt  Finhed  i  Ka- 
rakter og  Tegning  og  været  tørt  i  Farve. 
Jeg  solgte  det  til  Konstforeningen  der. 
Et  Billede  sendte  jeg  hjem,  Bønder  spil- 
lende Kort;  det  hænger  paa  min  Væg, 
og  jeg  holder  af  det;  men  mens  jeg  deri 
gav,  hvad  der  bevægede  mig  i  min  Na- 
turopfatning, ejer  det  slet  ikke,  hvad  det 
Danske  Genremaleri  giver :  nøjagtig  Gen- 
givelse i  alle  Enkeltheder  fra  en  bestemt 
Egn,  eller  Studie -Gengivelse  af  noget 
specielt  foreliggende.  Mens  Skovgaard  i 
et  Landskabsmaleri  søger  at  give  noget 
andet  end  i  Studierne,  han  benytter  der- 
ved, kommer  man  nu  til,  naar  Studiets 
Friskhed  bliver  det  fremtidig  attraaede, 
at  male  Maleriet  directe  efter  Naturen; 
det  kalder   Franskmændene    „Impressio- 

nisme14,  drives  dog  sjældent  til  den  Yder- 
lighed, saavidt  jeg  kender  det. 

En  Søster  og  Svoger  af  mig  boede  i 
de  Aar  i  Dresden  og  opfordrede  mig  at 
komme  did.  —  Det  var  sagtens  Foraaret 
1842,  at  jeg  forlod  Miinchen  og  dermed 
Kammerat- Livet  paa  Kafeer,  hvor  jeg 
havde  lært  at  drikke  01  og  ryge  Tobak; 
i  Dresden  kotn  jeg  ind  i  et  meget 
dannet  Selskabsliv.  Denne  smukke  Elb- 
stad med  sin  Zwinger  og  den  store  ka- 
tholske  Rokokokirke,  sin  store  Elbbro  og 
sin  anseelige  Briihlsche  Terrasse,  sin  for- 
trinlige Maleri-Samling  og  mange  andre 
Samlinger,  med  Udsigt  til  det  lokkende 
Sachsiske  Schweiz,  til  en  anden  Side 
Meissen  med  smukke  gothiske  Bygninger 
og  sit  Porcelain  o.  s.  v.  var  den  Gang 
frem  for  alt  en  Musik-By.  Den  geniale 
Architect  Semper  havde  bygget  et  for- 
tryllende Theater,  uligt  andre  Europæiske 
Theatre  (det  brændte  og  erstattedes  ved 
et  nyt  af  hans  Søn,  der  ej  syntes  mig 
at  erstatte  Faderens).  —  Wagner,  der 
den  Gang  nok  kup  havde  komponeret 
sin  flyvende  Hollænder,  var  Kapelmester 
ved  Theatret,  hvor  saavel  Skuespillet  som 
Operaen  var  forsynet  med  fortrinlige 
Kræfter., —  Den  norske  Landskabsmaler 
Dahl  levede  og  virkede  her.  E.  Kende- 
mann  var  kaldet  hertil  for  at  decorere  2 
store  Sale  i  det  Kongelige  Slot.  —  Retsch, 
der  har  illustreret  Schillerske  Digte,  die 
Glocke  o.  fl.  med  Raderinger  i  Konturer, 
var  maaske  død  den  Gang.  Den  geniale 
Landskabsmaler  L.  Richter,  var,  troer  jeg, 
den  Gang  hjemkommet  fra  Italien;  han 
var  en  stille,  beskeden  Mand,  der  vist 
helt  levede  for  sit  Arbejde.  Nu  havde 
han  taget  fat  paa  at  tegne  Illustrationer, 
først  til  Volksbiicher,  romantiske  Fortæl- 
linger, derefter  til  andre  Texter,  Riibezahl, 
Allemannische  Gedichte  o.  s.  v.  —  Han 
har  dannet  sig  sin  egen  enkelte  Tegne- 
maade,  der  er  fortræffelig  gengivet  i  Træ- 


snit. —  Med  disse  2  Konstnere  har  jeg 
Lighed.  Muligvis  det  tildels  beroer  paa, 
at  jeg  har  modtaget  Paavirkning  af  at 
see  paa  deres  Arbejder.  —  Vi  er  alle  3 
fortællende  i  vore  Arbejder.  L.  Richter 
hører  til  det  elskværdigste,  jeg  kjender. 

Jeg  havde  i  Kjøbenhavn  beskjæftiget 
mig  med  Tegninger  til  Øhlenschlågers 
Vise,  de  2  Kirketaarne.  Digteren  har  for- 
staaet  at  benytte  alt  det  ejendommelige 
af  den  gamle  Viseform,  og  Indholdet  er 
saa  smukt,  at  for  mig  giver  den  en  Hel- 
hed, kærere  end  nogen  anden  gammel 
eller  ny  Vise.  Saa  vidt  jeg  erindrer 
var  det  nu  i  Dresden,  jeg  udførte  dem 
som  Raderinger.  Jeg  solgte  dem  for 
en  ringe  Penge  til  den  Københavnske 
Konstforening.  —  Jeg  betragter  det  som 
mit  bedste  Arbejde,  for  det,  der  i  sin 
Vanskelighed  giver  mest  Konst- Værdi; 
i  hvert  Fald  har  jeg  ej  gjort  noget  bedre. 
—  Vilh.  Wanscher  har  for  nogle  Aar 
siden  („Dansk  Tidsskrift"  1901)  fornøjet 
mig  ved  at  skrive  forstaaende  og  meget 
anerkendende  om  dette  og  flere  af  mine 
Arbejder.  —  Samlingen  ligger  nu  unyttet 
i  Konstforeningen,  idet  Aftryk  kun  tages, 
naar  et  Medlem  ønsker  et  Exemplar. 

Jeg  boede  hos  min  Svoger  i  et  Hus 
ud  mod  Elben  ved  Siden  af  den  store 
Elbbro.  Dets  Ejer,  Prof.  Vogel,  en  bekendt 
Portraitmaler,  havde,  da  han  gjorde  en 
Rejse,  lejet  det  bort.  —  Dejligt  beliggende, 
havde  vi  Venner  rundt  omkring.  —  Uden 
at  bo  i  en  meget  stor  By,  havde  man 
omtrent  alt,  hvad  fcaadanne  kan  yde. 
Skulde  man  i  daarligt  Vejr  i  et  fint  Sel- 
skab, fik  vi  ej  fat  i  en  Droske,  men  blev 
baaret  i  Portechaise  af  to  Fyre  i  kanarie- 
gul Uniform  som  i  det  18  Aarhundrede. 
Disse  Karle  udgjorde  Laug;  de  fandtes  i 
en  Stueetage  i  Hovedgaden.  Naar  de  ej 
var  i  Arbejde,  brugte  de  Tiden  til  at 
strikke  Strømper.  Der  stod  gerne  nogle 
af  dem  paa  Gaden   foran  de  Buer,   der 

førte  ind  i  deres  Locale,  strikkende  paa 
en  lang  sort  Strømpe.  —  Findes  de  der 
endnu?  jeg  tror  det  knap. 

Som  ingensinde  før  eller  senere  var  jeg 
stadig  i  Theatret,  Selskaber  o.  s.  v.,  men 
om  Dagen  arbejdede  jeg.  Jeg  malede 
Fantasibilleder,  f.  Ex.:  I  en  Baad  ude 
paa  Havet  en  Slump  nøgne  Smaadrenge, 
der  jublende  søge  at  drage  et  Vaad  op 
i  Baaden;  i  Vaadet  en  Slump  smaa  hvi- 
nende Havfruer  eller  Piger.  —  Jeg  troer 
der  nærmede  sig  en  Havmand  for  at  fri- 
gøre sine  Smaapiger.  Det  var  maaske 
første  Gang,  jeg  havde  Tag  i  at  gengive 
Børnenes  Naivetet.  Prof.  Steinla,  en 
af  de  Kobberstikkere,  der  have  gengivet 
Rafaels  Sixtinske  Madonna,  viste  mig  ved 
mit  Besøg  hos  ham  dette  Billede,  som 
han  havde  købt,  som  Maleri,  ej  i  Teg- 
ninger, ophængt  over  sin  Seng.  Som 
Morgenindtryk  gav  det  ham  en  glad  Ind- 
vielse til  Dagens  Besvær;  jeg  malede  ad- 
skillige Billeder  af  lignende  Æmner.  — 
Et  maatte  jeg  gentage,  formodentlig  for 
den  pikante  Tanke,  der  havde  fundet  sin 
billedlige  Form  deri.  En  lille  Amor  har 
saaret  en  lille  Najade  med  en  af  sine 
Pile.  Hun  har  grebet  hans  Been  for  at 
trække  ham  ned  i  sit  Element.  Han 
stritter  af  alle  Kræfter  imod. 

Jeg  malede  flittigt  Hoveder  efter  Na- 
turen, som  dog  ej  gjorde  mig  til  Portrait- 
maler.  Jeg  har  et  godt  lithografisk  Billede, 
Gengivelse  af  et  Maleri,  jeg  solgte  til 
Dresdner  Konstforeningen.  En  Gruppe 
Børn,  leirede  ved  en  Marksti;  en  halv- 
voxen  Pige  fortæller  Æventyr  for  de  an- 
dre. Jeg  holder  af  det,  men  agtede  mig 
for  at  sende  af  mine  Billeder  hjem  under 
den  Følelse,  at  de  hjemme  havde  Konst- 
nere,  der  malte,  som  man  ønskede  det, 
og,  i  det  mindste  i  Konstkredsene,  vilde 
stille  sig  uforstaaende  og  afvisende  mod 
mine  Produktioner.  —  Derimod  blev  man 
ad  andre  Veje   bekendt  med   mine  Illu- 


strationer til  Kalendere,  udførte  af  min  gode 
Ven  Fr.  Biirchner,  god  Træskærer  og  Ra- 
derer, der  ogsaa  tog  sig  af  vor  Træskærer, 
min  Ven  Henneberg,  som  jeg  havde  faaet 
did.  Ved  mine  Forbindelser  i  Dresden, 
navnlig  til  den  elskværdige  Prof.  E. 
Bendemann,  i  hvis  Atelier  jeg  malede,  og 
i  hvis  smukke  Hjem  jeg  blev  venlig 
modtaget,  kunde  jeg  have  havt  en  god 
Fremtid,  men  jeg  længtes  efter  andet,  og 
rejste  hjem  efter  en  Fraværelse  af  4  Aar. 

I  det  Aar  jeg  var  hjemme  har  jeg  de 
meest  levende  Erindringer  fra  Grundtvigs 
Forelæsninger;  ved  sit  beaandede  Fore- 
drag fængslede  han  alle  Tilhørerne.  — 
Naar  jeg  nu  vil  genkalde  mig  Lundbye, 
som  her  stod  ved  min  Side,  er  det  med 
det  forklarede  Udtryk,  jeg  der  iagttog. 
—  Han,  som  var  bleven  Ven  med  Grundt- 
vigs Sønner,  indførte  mig  i  Familien,  der 
boede  den  Gang  i  Vimmelskaftet;  Fade- 
ren var  mest  taus  i  min  Erindring,  men 
navnlig  med  Svend  og  Meta  (senere  Fru 
Bojsen),  blev  jeg  i  venskabeligt  Forhold 
til  deres  Død;  —  og  fremdeles  endnu 
med  hendes  Børn.  — 

Det  efterfølgende  Aar  rejste  Th.  Lund- 
bye til  Italien;  vi  saaes  ej  senere. 

Den  kommende  Sommer  tilbragte  jeg 
paa  en  Egn,  nær  Skarritsøe  ved  Kongens 
Møller;  Skovgaard  og  Dalgas  boede  der 
ogsaa,  hver  sit  Sted;  jeg  hos  Sogne- 
fogeden i  Holmstrup:  Familien  bestod  af 
rare  Folk,  der  viste  mig  megen  Venlig- 
hed. Men  vi  kom  næsten  daglig  sammen. 
Jeg  tegnede  adskilligt,  Dyr  og  Landskab, 
malede  lidt.  Jeg  besøgte  i  Kallundborg 
Lundbyes  Moder,  der  boede  hos  sin  Fa'r, 
den  smukke  gamle  Mand,  som  Lundbye 
har  foreviget,  hvilende  i  sin  Lænestol 
(raderet).  —  J.  Th.  var  Moderens  Hjærte- 
søn,  blandt  hendes  syv  Børn,  troer  jeg  nok. 

Efter  dette  Efteraar  tilbragte  jeg  endnu 
et  Aar  i  Dresden  og  rejste  saa  med  en 
god  Ven,  en  engelsk  Billedhugger  West- 

macott,  der  i  Dresden  havde  arbejdet 
under  Rietschel.  Westmacott  var  smuk  og 
elskværdig,  vi  rejste  sammen  med  en  en- 
gelsk Dame,  der  søgte  Helbredelse  i  Syden 
for  en  brystsyg  Søn,  en  smuk  ung  Mand, 
der  døde  i  Rom;  desuden  havde  hun  en 
nydelig  Datter  med.    Ved  denne  fik  hun 


sig  en  frisk  Søn ;  vi  oplevede  paa  de  dag- 
lige Vetturinture  ned  gennem  det  skønne 
Land  at  see  et  Forhold  udvikle  sig  mel- 
lem de  to  unge  Mennesker.  Vi  saa  Flo- 
rens hver  for  sig;  de  naaede  Rom  som 
forlovede  og  blev  senere  et  lykkeligt 
Ægtepar. 


57 


Kornbørsens  Mænd.   Tegning  at  E.  Krause. 

I  Forgrunden  Grossererne  Clausen,  Colding  og  Muus. 

De  ovrige  Personer  fra  venstre  til  hejre:  Grosserer  Lund,  Direktør  Hytten,  Grossererne  F.  Bay,  Smith,  Levin, 

Varemægler  Cohen,  (Børstjeneren),  Grosserer  Hirsch  og  Carøe. 

KJØBENHAVNS  KORNBØRS 

Af  Kontorchef  A.  Schovelin. 


Nu  Høsten  er  bragt  i  Huse  —  somme 
Steder  lidt  nok  og  med  stort  Besvær, 
andre  Steder  rigeligt  og  let  —  gælder  det 
for  alt  det  Korn,  der  ikke  skal  fodres  op  i 
Hjemmedriften,  at  faa  det  fordelagtigst  muligt 
afsat. 

I  gamle  Dage  eller  nærmere  bestemt:    for 


en  Menneskealder  siden  gik  Vejen  hertil  over 
Kjøbenhavns  Børs.  Rundt  om  i  Landet  købte 
Provinskøbmændene  Kornet  op  og  gav  det  i 
Kommissions-Salg  til  de  store  Kjøbenhavner- 
Firmaer.  Den  Gang  flød  Børsgulvet  om  Ef- 
teraaret  daglig  af  Markens  Guld,  den  Gang 
var  Danmark  ogsaa  et  kornexporterende  Land 

i  største  Stil  —  det  var  Jordens  langtstraaede 
Afgrøde,  der  bragte  os  Penge  ind  udenlandsfra. 

Alt  dette  er  nu  fuldstændig  skiftet  om  — 
nu  laver  vort  Landbrug  ej  alene  i  største 
Omfang  sit  eget  Korn  om  til  Smør  og  Flæsk, 
men  indfører  desuden  Bunker  af  fremmed 
Korn  til  det  samme  Brug:  fra  Amerikas  Præ- 
rier, fra  Sydruslands  Stepper,  fra  Donaulan- 
dene, kort  sagt  fra  den  hele  vide  Verden 
hidslæbes  der  saaledes  aarlig  sande  Bjerge  af 
Majs  og  Foderbyg,  som  gaar  lige  i  Svinene 
og  Køerne.  Men  ogsaa  Hvede  henter  vi  fra 
den  anden  Side  Jordkloden  —  der  er  over- 
hovedet ingen  Kornart,  som  vi  ikke  impor- 
terer i  Masse  og  Mængde  uden  Maltebyg. 
Af  Maltebyg  er  vi  endnu  Sælgere  til  Udlan- 
det, for  al  anden  Sæds  Vedkommende  er 
Landet  trods  sin  Lidenhed  Storkøber. 

Samtidig  med  denne  Udvikling  er  vore 
Provinskøbstæder  voxede  i  Størrelse  og  Vel- 
stand, har  faaet  Banker  og  moderne  Havne 
—  og  dygtige,  selvstændige  Købmænd,  som 
forstaar  at  handle  direkte  og  ladningsvis. 

Følgen  heraf  er  ganske  naturligt,  at  Kjø- 
benhavns Kornbørs  fuldstændig  har  ændret 
Fysiognomi :  Kommissionshandel  med  Provin- 
sernes Korn  er  forsvunden,  dansk  Vintersæd 
spiller  mindre  og  mindre  Rolle  i  Omsætningen, 
der  er  Aar,  hvor  det  for  Børsen  er,  som  om 
der  saa  at  sige  slet  ikke  var  høstet  dansk 
Hvede  eller  Rug.  Kun  i  Maltebyggen  holder 
de  store  Bryggerier  stadig  Forretningen  oppe. 

Men  her  er  vi  gaaet  modsat  det  bekendte 
Ord:  hvad  indad  tabtes,  er  her  udad  vundet. 
Der  er  endnu  Mange  paa  Børsen,  der  kan 
huske  den  første  Majsladning,  som  Jørgen 
Jensen  i  sin  Tid  lod  komme  hertil  —  og  nu 
dominerer  denne  oversøiske  Kornsort  fuld- 
stændig det  kjøbenhavnske  Kornmarked.  Og 
i  dens  Følge  er  traadt  Handelsf oderet :  de  for- 
skellige Slags  Oliekager  til  Kreaturfoder  samt 
Klid  og  fremmed  Foderbyg. 


Kjøbenhavn  er  bleven  en  Kornimportens 
Stad.  Og  trods  al  den  Indlandssæd,  som 
er  mistet,  og  den  Konkurrence  fra  Provinsen, 
som  er  paaført,  er  Omsætningen  paa  Korn- 
børsen  dog  i  Sammenligning  med  den  „glim- 
rende"  Fortid  adskillige  Gange  mangedoblet. 

Men  nødvendigt  er  det  ogsaa,  thi  den 
gode,  gamle  Tid,  „Nevadas  flotte  Dage",  da 
man  aldrig  handlede  om  mindre  end  1  Mark 
Tønden  op  og  ned  og  naar  man  var  en  ren 
Fedtehans  kneb  Budet  ned  til  en  Otteskilling, 
er  længst,  længst  forbi.  Avancerne  er  nu- 
omstunder  saa  udpinte,  at  5  Øre,  ja  til  Ti- 
der endog  21/«  Øre  mere  for  100  ft  ligefrem 
er  „gefundenes  Fressen". 

Paa  Kjøbenhavns  Børs  holder  Kornhand- 
lerne til  i  et  Hjørne  af  den  store  Sal  —  naar 
man  kommer  fra  Rampen  i  det  Hjørne,  der 
er  længst  oppe  til  Venstre.  Her  summer  der 
rigtig  som  i  en  stor  Bikube,  Købmænd  og 
Mæglere  klumper  sig  ivrig  sammen  i  Vindues- 
fordybninger  eller  omkring  Pillerne,  fra  smaa 
raslende  Poser  glider  de  gule  Prøvekorn  ud 
i  geskæftige  Hænder  for  at  synes  af  kræsne 
Øjne  —  og  endnu  hænder  det  jævnlig,  at 
naar  Slaget  er  endt  paa  den  snævre  Plads, 
som  nylig  genlød  af  Kampen,  findes  den  for- 
ladte Valplads  symbolsk  overstrøet  med  lækre, 
lyse  Smaakorn. 

Hvor  der  handles,  spildes  der! 

I  gamle  Dage  kunde  der  ofte  bagefter  en 
rigtig  Børsdag  i  Høst  fejes  saa  meget  op  fra 
Gulvet  af  Budene,  at  de  kunde  „sælge  af 
deta.  Nu  hænder  det  jo  stundom,  det  gaar 
den  som  Hønen  i  Fabeldigtet,  da  den  ende- 
lig med  Møje  og  Besvær  har  tilvristet  sig 
det  fede,  gyldne  Korn:  Den  saa'  og  den 
saa*  —  og  saa  var  det  ikke  andet  end  en 
lille  Stump  af  et  Straa. 

Og  med  Profiten  paa  Kornbørsen  kan  det 
gaa  ligedan. 


59  = 


KVINDEVALGRETSBEVÆGELSEN 

Af  Cand.  theol.  Andreas  Mollerup. 


VI  er  i  Amerika  i  Midten  af  forrige  Aar- 
hundrede,  i  en  af  de  nordamerikanske 
Fristater.  Vi  er  i  et  amerikansk  Arbejder- 
hjem, i  en  nøgen  Stue,  uden  Kul  i  Kakkel- 
ovnen, og  med  Vinden  pibende  gennem 
Sprækker  i  Døre  og  Vinduer.  Paa  Gulvet 
leger  et  Par  fattigt  klædte,  men  renvaskede 
Børn  om  et  vaklevornt  Fyrretræsbord.  Stuens 
eneste  Pryd  er  foruden  Børnene  —  et  Par  solide 
gammeldags  Stole,  og  paa  Væggen  et  Billede 
af  Washington.  I  Køkkenet  træffer  vi  Ko- 
nen i  Færd  med  at  koge  Kartofler.  Hun  er 
mager  og  bleg,  gør  et  træt  og  udslidt  Ind- 
tryk og  fortæller  os  den  gamle  Historie  om 
det  gode,  som  var,  og  hvordan  det  siden 
gik  ned  ad  Bakke. 

Kort  efter  Giftermaalet  slog  Manden  sig 
paa  Drik  og  daarlige  Kammerater.  De  gode 
Møbler,  hun  havde  medbragt,  gik  til  Pante- 
laaneren.  Hustruen  havde  den  Gang  ingen 
Raadighed  over  sin  egen  Ejendom.  Da  hun 
tog  Arbejde  paa  Fabrikken,  hævede  han 
Lønnen.  Hustruen  havde  heller  ikke  Raadig- 
hed over  sin  Arbejdsfortjeneste.    Og  Børnene 

—  hendes  sidste  og  dyrebareste  Interesse  — 
dem  slog  og  skældte  han  og  jog  dem  ud  at 
tigge  til  Svir  og  Udsvævelser.  Ikke  engang 
Børnene,  dem  hun  selv  havde  født,  givet 
Die,  syet  om  og  opdraget  paa,  ikke  engang 
dem  havde  Hustruen  Ret  til  at  værne  om. 

1 860  —  endelig  —  faar  Hustruen  Raadighed 
over  sin   egen  Arbejdsfortjeneste.     Og   1862 

—  allerede  —  bliver  denne,  man  skulde  mene 
selvfølgelige  Ret,  atter  frataget  hende. 

„Da  forstod  jeg,"  siger  Susan  B.  Anthony, 
„at    det   var   Valgretten,    Kvinderne    maatte 


have.  Uden  den  vilde  de  være  de  forskel- 
ligste Luner-  prisgivne.  Først  naar  Kvinderne 
sidder  i  Lovgivningens  Raad,  vil  de  have  Tryg- 
hed for  Varigheden  af  de  indvundne  Goder." 
Kvindevalgretsbevægelsen,  den  Bevægelse, 
der  har  til  Formaal  at  skaffe  Kvinderne  de 
samme  politiske  Rettigheder  som  Mændene, 
er  ikke  født  i  Gaar,  saa  lidt  som  den  vil  de 
i  Morgen.  Allerede  i  det  17.  Aarhundrede 
træffer  vi  hos  de  engelske  Kvinder  et  udtalt 
Krav  paa  politisk  Indflydelse.  De  indgiver 
i  Aaret  1643  et  Andragende  til  Parlamentet, 
hvori  de,  under  Henvisning  til  de  økonomi- 
ske Nødstilstande,  fordrer  Genindførelse  af 
rolige  og  fredelige  Forhold.  —  Den  franske 
Revolution,  der  har  Brug  for  alle  Viljer,  for- 
smaar  heller  ikke  at  tage  Kvindeviljen  i  sin 
Tjeneste.  Kvinderne  bliver  Revolutionens 
Avantgarde.  Hør  Charlotte  Cordays  Raab, 
medens  Revolutionstribunalets  Rovdyr  knur- 
rer og  staar  paa  Spring:  „Jeg  var  Republi- 
kaner før  Revolutionen !  Jeg  har  aldrig  mang- 
let Energi!"  Hør  Madame  Rolands:  „O, 
Frihed,  hvor  mange  Forbrydelser  er  ikke 
øvede  i  dit  Navn!"  —  Allerede  før  Revo- 
lutionen indgiver  franske  Kvinder  et  Andra- 
gende til  Ludvig  d.  16de,  hvori  de  under- 
danigst beder  Majestæten  holde  sin  allemaa- 
digste  Haand  over  de  særligt  kvindelige  Er- 
hverv som  Syning  og  Brodering.  1795  ud- 
kommer Olympe  de  Gourge's  pompøse:  „Dé- 
claration  des  femmes".  Og  snart  derefter 
overrækkes  der  Nationalforsamlingen  et  An- 
dragende, hvori  der  stilles  følgende  Fordrin- 
ger: 1)  Alle  Mandkønnets  Forrettigheder  op- 
hæves fuldstændigt  og  for  alle  Tider,  og  2) 

Kvindekønnet  har  samme  Frihed,  samme 
Fordele,  samme  Rettigheder  som  Mændene. 

Skade,  at  Menneskerettighedernes  Erklæ- 
ring i  Virkeligheden  var  en  Mandsrettighe- 
dernes  Erklæring.  RousseaiTs  Forkyndelse 
af  Kvindens  Underdanighedsforhold  til  Man- 
den var  endnu  en  Magt  i  Sindene  og  Mar- 
quis  Caritat  de  Condorcet  var  en  Røst  i 
Ørkenen.  Dog,  helt  tomhændede  gaar  Kvin- 
derne ikke  bort  fra  Revolutionens  Gæstebud. 
Døtre  faar  lige  Arveret  med  Sønner;  ugifte 
Kvinder  faar  lige  Myndighed  med  Mænd  og 
samme  Næringsfrihed  som  Mænd.  Der- 
imod er  der  ikke  Tale  om  politiske  Rettig- 
heder. Den  store  Soldaterkejser  var  Kvin- 
derne gram.  Hustruen  bliver  aldeles  afhæn- 
gig af  sin  Ægtefælle  og  faar  ikke  mindste 
Raadighed  over  Formuen,  om  hun  ogsaa 
selv  har  medbragt  den  i  Fællesboet.  „Code 
civil"  stiller  Kvinden  lige  med  umyndige, 
med  Taaber  og  Forbrydere.  Man  forstaar 
de  Følelser,  hvormed  franske  Kvinder  maa 
betragte  den.  Man  forstaar  dem,  naar  de 
d.  19.  Oktbr.  1904  lader  Flammerne  for- 
tære den.  Code  civil  af  1804  er  det  ty- 
piske Eksempel  paa  de  Uretfærdigheder,  der 
er  begaaede,  hvor  Mænd  har  været  ene  om 
den  lovgivende  Myndighed*). 

9  Politik  skal  Kvinderne  ikke  give  sig  af 
med,*  har  Grev  Posadowsky  udtalt.  Netop 
Ægteskabslovgivningen  afgiver  i  alle  Lande  det 
bedste  Bevismateriale  for  Nødvendigheden  af 
Kvindernes  Medvirkning  ved  Loves  Affattelse. 

Det  vil  føre  os  for  vidt  at  følge  Kvinde- 
valgretsbevægelsen  i  alle  dens  Faser  og  i 
alle  Lande.  Endnu  videre,  at  efterspore  dens 
Kilder  og  bevægende  Kræfter.  Den,  der  vil 
fatte  dens  Betydning,  maa  se  den  i  Sammen- 
hæng med  hele  den  kvindelige  Kulturbevæ- 
gelse, alle  de  mangfoldige  Bestræbelser,  etiske, 
økonomiske,  sociale  og  literære,    der  samler 


*)  Oer  er  for  Tiden  nedsat  en  Kommission, 
som  reviderer  Ægteskabslovgivningen  ud  fra  hu- 
mane Grundsætninger.  Jfr.  „Frauenbewegung", 
15.  Aug.  1906. 


sig  i  det  ene  Brændpunkt:  Frigørelsen  af 
den  kvindelige  Personlighed. 

„Jeg  tror,  at  jeg  er  først  og  fremmest  et 
Menneske,  eller  at  jeg  i  al  Fald  skal  for- 
søge paa  at  blive  det.a  Det  er  Kvindesagens 
Idé  og  Maal. 

Alle  politiske  Kampe  er  til  syvende  og 
sidst  Kampe  om  Kultur,  Kampe  om  Aands- 
værdier.  At  benægte  dette,  er  simpelt  hen 
Materialisme.  Det  er  at  berøve  Historien 
dens  Perspektiv.  Arbejdernes  Kampe  det 
19.  Aarhundrede  igennem  er  saadanne 
Kampe,  De  er  det  endnu.  Og  om  Kvin- 
dernes gælder  det  samme.  Formaalet  for 
Kvindens  politiske  Bestræbelser  er,  som 
Helene  Lange  udtrykker  det,  at  tilvejebringe 
de  Livsformer,  hvori  hun  som  etisk  Person- 
lighed kan  gøre  sig  gældende. 

Først  fra  Midten  af  forrige  Aarhundrede 
træder  den  politiske  Kvindebevægelse  frem 
som  en  organiseret,  maalbevidst  Bestræbelse. 
1832  forelægges  det  første  Andragende  om 
Valgret  for  Underhuset  i  England.  1848 
foreslaar  Victor  Considérant  at  give  Kvin- 
derne politisk  Valgret  i  Frankrig.  Og  samme 
Aar  holdes  det  store  Kvinderetsmøde  i 
Seneca  Falls  i  New  York,  hvor  de  ameri- 
kanske Kvinder  vedtager  7  Resolutioner,  af 
hvilke  den  syvende  og  sidste  fastslaar  Kvinder- 
nes Ret  til  ved  Afstemninger  at  deltage  i  Stats- 
styrelsen  for  derigennem  at  hævde  deres  øvrige 
Rettigheder. 


I  de  Kampe,  som  nu  følger  paa,  de  Kampe, 
vi  staar  midt  i,  er  det  Amerika,  der  gaar  i 
Spidsen.  Bevægelsens  litterære  Hovedværker 
er  af  europæisk  Oprindelse,  Stuart  Mill: 
Kvindernes  Frigørelse  1851,  Kvindernes  Un- 
derkuelse 1865.  Amerika  gaar  forrest  blandt 
dem,  der  gør  Ideerne  til  Virkelighed.  Den 
utrættelige,  heroiske  Forkæmperinde  for  Kvin- 
dernes politiske  Frigørelse  er  Susan  B.  An- 
thony, død  i  Aar  i  en  Alder  af  86  Aar. 
Naar  en  Gang  Tidsrummets  Historie  skrives, 

vil  hun  faa  sin  Plads  blandt  de  ypperste 
Mænds.  Hendes  Minde  vil  leve  i  de  ædle- 
stes Erindring.  „Det  dybeste  i  hendes  Væ- 
sen, a  siger  Miss  Anna  Shaw  ved  hendes 
Grav,  „var  en  altomfattende  Kærlighed,  en 
Kærlighed,  som  hverken  Ligegyldighed  eller 
Forfølgelse,  Foragt  eller  Forræderi,  Had  eller 
Smiger  kunde  besejre,  en  Kærlighed,  der 
stedse  kun  havde  ét  Maal  for  Øje :  at  udrydde 
Urettens  og  Ondskabens  Magter  og  bringe 
Kærligheden  og  Retfærdigheden,  alle  ædle  og 
gode  Kræfter  til  Udfoldelse   i  Mennesket." 

Susan  B.  Anthony  og  hendes  Medhjælpere 
er  den  moderne  Valgretsbevægelses  Pionerer. 
Umiddelbart  eller  middelbart  staar  alle  kvinde- 
politiske Bestræbelser  Verden  over  i  Gæld 
til  dem. 

En  Oversigt  over  Bevægelsens  nuværende  Stil- 
ling i  Kulturlandene  giver  følgende  Resultater. 

Australien  er  naaet  videst.  Det  har  fri- 
villig givet  alle  Kvinder  fuld  Valgret  lige 
med  Mændenes.  Den  eneste  Undtagelse  er 
Victoria,  hvor  Kvinderne  endnu  ikke  kan 
stemme  ved  Valget  til  det  særlige  Statspar- 
lament,  skønt  de  har  Valgret  ved  Valgene 
til  Nationalparlamentet  og  ved  alle  andre 
Valg.  Ogsaa  i  Nau  Zeeland  har  Kvinder 
samme  Ret  som  Mænd.  I  de  forenede 
Stater  har  Kvinderne  fuld  Stemmeret  i  4  Sta- 
ter og  delvis  Stemmeret  i  21  andre.  —  I 
England,  Skotland  og  Irland  kan  Kvinder 
stemme  ved  alle  Valg  saa  nær  som  Parla- 
mentsvalgene. Fra  1892  har  Kvinder  po- 
litisk Ligeberettigelse  paa  Øen  Man.  I 
Canada  har  Kvinderne  kommunal  Valgret, 
i  nogle  Provinser  er  den  udstrakt  til  alle 
Kvinder,  i  andre  kun  til  ugifte  og  Enker. 
Skandinaverne  —  den  Ros  giver  Mrs. 
Chapman  Catt  dem  —  følger  tæt  efter  Angel- 
sakserne i  deres  Retfærdighedshandlinger  over- 
for Kvinderne.  Danske  har  dog  i  denne 
Henseende  kun  lidet  at  rose  sig  af.,  Dan- 
mark staar  tilbage  for  Island,  der  fra  1882 
giver  selvstændige  Kvinder  kommunal  Valg- 
ret.     Videst     i     Norden    er    Finland    naaet. 


Den  almindelige  Valgret  giver  de  finske  Kvin- 
der fuld  Stemmeret  og  Valgbarhed. 

I  Sverrig  har  skatteydende  Kvinder  haft 
kommunal  Valgret  lige  fra. det  17.  Aarhun- 
drede,  en  Ret,  der  er  stadfæstet  ved  Loven  af 
1862.  Det  konservative  Kabinet,  der  til- 
traadte  i  Maj,  har  nedsat  en  Kommission  til 
Undersøgelse  af  Spørgsmaalet  om  Kvindernes 
politiske  Valgret.  —  I  Norge  kan  Kvinder 
stemme  ved  alle  Valg  saa  nær  som  Rigsdags- 
valgene.  Det  socialdemokratiske  Parti  har 
gjort  Kvindernes  Valgret  til  et  særskilt  Punkt 
paa  deres  Partiprogram;  og  Venstre  støtter 
Kravet  om  politisk  Ligeberettigelse,  men  fast- 
holder af  opportunistiske  Grunde  den  til 
Kvindernes  kommunale  Valgret  knyttede 
Census. 

Og  endelig  Danmark.  —  Dette  Land,  der  altid 
roses  for  dets  høje  Kulturtrin,  har  paa  dette 
Punkt  hidindtil  været  blandt  de  bageste. 
Maaske  har  det  slette  Eksempel  fra  vor  syd- 
lige Nabo  virket  smittende.  Maaske  staar 
vi  her  over  for  et  Udslag  af  den  samme 
Slendrian,  der  endnu  stadig  lader  os  sidde 
med  den  højeste  Valgretsalder,  Kloden  over- 
hovedet kender.  —  Hvad  Kvindens  sociale 
Stilling  angaar,  staar  Danmark  i  det  hele  og 
store  paa  Højde  med  de  mest  fremskredne 
Lande.  1857  bliver  ugifte  Kvinder  myndige, 
Søstre  faar  lige  Arveret  med  Brødre,  og 
selvstændige  Kvinder  faar  Næringsfrihed. 
1880  faar  de  gifte  Kvinder  Raadighed  over 
Selverhverv.  1899  bliver  Hustruer  myndige. 
Der  lettes  dem  Adgang  til  Særeje,  der  mulig- 
.gøres  Bodeling  med  efterfølgende  Særraadig- 
hed.  —  Og  hvad  Kvindens  Stilling  i  Erhvervs- 
livet angaar,  er  Udviklingen  ogsaa  her  jævnt 
fremadskridende.  Jeg  skal  minde  om,  at 
Ægteskab  ikke  længer  medfører  Afskedigelse 
i  Telegrafvæsenet,  og  at  Lærerinder  nu  og- 
saa kan  blive  Inspektører,  altsaa  beklæde 
ledende,  overordnede  Stillinger  indenfor  det 
kommunale  Skolevæsen. 

Men  hvorfor  har  de  danske  Kvinder  ingen 
politiske  Rettigheder?     Hvori  stikker  den  For- 

skel,  der  giver  f.  Eks.  Danmarks  Lærere 
Adgang  til  Kommunalraad  og  Rigsdag,  ja 
til  selve  Konsejlspræsidiet,  medens  Kvinder 
ikke  kan  sætte  sig  højere  Maal  end  Skole- 
kommissioner, Værge-  og  Menighedsraad. 
Det  er  sørgelige  Udsigter  for  de  Dronning- 
Margrete-Emner,  der  maatte  findes  her  i  Lan- 
det. Men  maaske,  som  sagt,  Kulturforbin- 
delsen med  Tyskland  har  virket  hæmmende 
paa  Udviklingen  her  i  Danmark. 

Gaar  vi  fra  Danmark  til  Tyskland,  maa 
vi  give  Minna  Cauer  Ret,  naar  hun  i  sin 
fortræffelige  Bog:  „Kvinden  i  det  19de  Aar- 
hundrede",  karakteriserer  Situationen  med 
Sybels  Vending:  saa  ugunstig  som  mulig. 
Tyskland,  hvis  Digtere  i  højere  Grad  end 
noget  andet  Lands  har  svælget  i  Lovpris- 
ninger af  Kvindens  Guddommelighed,  og  hvis 
store  Mænd  staar  i  saa  dyb  en  Gæld  til 
Kvindens  Paavirkning — jeg  nævner  Navne  som 
Schiller,  Schleiermacher,  Borne  og  Lassalle  — , 
Tyskland  har  været  blandt  de  sidste  til  at 
indrømme  Kvinderne  jordiske  Rettigheder. 
Heinrich  von  Treitschke  ser  i  Kvindebevæ- 
gelsen kun  et  Udtryk  for  Degeneration  og 
karakteriserer  den  i  følgende  Sætning:  „Som 
fordum  i  den  klassiske  Kulturs  Forfalds- 
periode, saaledes  stiger  nu  Læren  om  Kvin- 
dernes Frigørelse  op  af  Overkulturens  Dynd. u 
En  mægtig  Hindring  for  Kvindesagens  poli- 
tiske Udformning  har  de  tyske  Forsamlings- 
love  været.  I  Foreninger,  der  har  til  For- 
raaal  at  drøfte  politiske  Spørgsmaal,  maa 
Kvinder  ikke  være  Medlemmer.  Da  det 
tyske  Kvindevalgretsforbund  holder  sin  første 
Generalforsamling  i  Aaret  1903,  maa  denne 
derfor  henlægges  til  Hamborg.  Til  poli- 
tisk Ligeberettigelse  er  der  foreløbig  intet 
Tilløb. 

I  de  preussiske  Landsogne  har  dog  kvin- 
delige Grundejere  Valgret;  men  de  kan  kun 
udøve  den  gennem  deres  Mænd  eller  valg- 
berettigede  Stedfortrædere. 

1  Sachsen  gælder  lignende  Bestemmelser, 
og  i  Brunsvig  har  i  Følge  Lov  af  17.  Marts 


1850  de  ugifte  Kvinder  undtagelsesvis  Ret 
til  at  vælge  gennem  Stedfortrædere. 

Endnu  staar  tilbage  at  omtale  Belgien, 
hvor  en  Mand  faar  2  Stemmer,  naar  han  er 
gift,  samt  Østerrig  og  Rusland,  hvor  der  gæl- 
der lignende  Bestemmelser  som  i  Preussen. 
Ogsaa  i  Schweiz  har  skatteydende  Kvinder 
indirekte  Valgret  i  Kommunen.  Det  samme 
er  Tilfældet  i  Rumænien.  I  Frankrig, 
Spanien,  Portugal  og  Italien  har  Stemmerets- 
bevægelsen  endnu  ikke  sat  sig  Spor  i  Lan- 
denes Forfatninger. 

Gennemført  eller  dog  tilnærmelsesvis  gen- 
nemført politisk  Ligeberettigelse  har  Kvin- 
derne altsaa  kun  i  Australien,  paa  New  Zee- 
land,  i  4  amerikanske  Fristater,  paa  Øen 
Man  og  i  Finland. 

Jeg  lader  atter  Grev  Posadowsky  tage 
Ordet.  „Kvinden  skal  ikke  befatte  sig  med 
Politik,"  erklærede  han  i  den  tyske  Rigsdag. 
„Men,a  tilføjede  Greven  diplomatisk,  „hun 
bør  have  al  mulig  Adgang  til  at  erhverve  sig 
sit  Livsophold."  —  Hvad  der  ligger  bag  disse 
Ytringer,  er  den  velkendte  Distinktion  mel- 
lem politiske  og  sociale  Rettigheder,  en  Son- 
dring, Carlyle  ofrede  et  Liv  paa  at  ind- 
hamre i  den  britiske  Bevidsthed.  Den  er 
ikke  uden  Værdi.  Carlyle  og  Ruskin  har 
med  den  manet  Arbejdere  til  Taalmodighed, 
magthavende  Politikere  til  Retfærdighed.  Den 
engelske  Fabrikslovning,  den  engelske  Fagfor- 
eningsbevægelse  er  blevne  til  under  den  sociale 
Retfærdigheds  Auspicier.  Indtil  1880'erne  har 
de  engelske  Arbejderes  Interesser  været  røgtede 
af  de  Liberales  og  Toryernes  Politikere. 

Men  bag  den  hele  Tankegang  lurer  dog 
alligevel  en  Undervurdering  af  det  politiske 
Livs  Betydning.  Det  er  rigtigt,  at  den 
sociale  Frihed  er  Maalet.  Men  det  er  lige- 
saa  rigtigt,  at  den  politiske  Frihed  er  Midlet. 
En  saa  simpel  Ting  som  Retten  til  Organi- 
sation —  et  af  de  uundværligste  Led  i  den 
nuværende  Samfundsorden  —  hvorledes  sikre 
den  uden  ad  Lovgivningens ,  d.  v.  s.  den 
politiske  Selvbestemmelses  Vej?     „Nej,  først 

naar  Kvinderne  sidder  i  Lovgivningens  Raad,a 
sagde  Susan  Anthony,  „vil  de  have  Sikker- 
hed for  Varigheden  af  de  opnaaede  Goder." 

„Kvinder  skal  ikke  befatte  sig  med  Poli- 
tik. u  Ja,  hvis  Kvindesagen  var  en  Fritids- 
sport  for  ledige  Bourgeoisieladies.  Men, 
som  Doktor  Kathe  Schirmacher  har  frem- 
hævet det:  Kvindesagen  er  hele  det  arbej- 
dende Folks  Sag.  Paa  Fabrikker  og  Uni- 
versiteter, i  Hospitaler  og  ved  Telefoner,  i 
Køkkenet  og  Varietéen,  i  Skolerne  og  i 
Fængslerne,  der  finder  vi  Kvindesagens 
Troppemasser,  der  findes  dens  Førere,  dens 
Syge  og  Saarede,  dens  talløse  Kompagnier 
af  kampdygtige  Rekrutter.  Og  nu  denne 
Tale  om  det  ørkesløse  Bourgeoisi!  Det 
ørkesløse  Bourgeoisi  er  halvvejs  et  arbejdende 
Bourgeoisi,  et  Led  af  hele  det  arbejdende 
Folk.  Hvor  mange  af  Bourgeoisiets  Damer 
staar  ikke  i  Folkeskolens  Tjeneste,  hvor 
mange  har  ikke  viet  sig  til  Lærergerning  og 
Sygepleje.  Louise  Otto,  Arbejderskernes 
Talsmand,  var  Datter  af  en  højtstaaende 
Embedsmand.  Florence  Nightingale,  Krim- 
krigens  Sygeplejerske,  var  Datter  af  en 
engelsk  Godsejer.  Fra  et  solbeskinnet  Hjem 
gaar  Ilia  Fibiger  til  Kolerahospitalerne.  Og 
Camilla  Collett,  Clara  Raphael  og  Frederike 
Bremer,  tæller  de  ikke  med  blandt  de  arbej- 
dende Kvinder?  Nej,  Kvindesagen  er  alle 
Kvinders  Sag,  Hustruers  og  Mødres,  Søstres 
og  Enkers,  giftes  og  ugiftes.  De,  der  kræ- 
ver politisk  Indflydelse  for  Kvinden,  taler 
paa  Hundredtusindernes,  paa  Millionernes 
Vegne. 

Hvad  viser  Tallene? 

Efter  Folketællingen  14.  Juni  1895  var 
der  i  Tyskland  26,4  Millioner  Kvinder.  I  for- 
skellige Erhvervsgrene  arbejdede  6,6  Millioner, 
d.  v.  s.  l/*  af  den  samlede  kvindelige  Befolk- 
ning. De  Grunde,  der  driver  Kvinderne  ind 
i  Erhvervslivet,  skriver  Doktor  Epstein,  er 
højst  forskellige;  men  den  væsentligste  Driv- 
fjeder  er  Nød.  Betydningsfuldt  er  det  Fak- 
tum,   at  de   gifte  Arbejderskers  Antal  stadig 


er  i  Opadgaaende*).  —  Men  de  kvindelige 
Arbejderes  Tal  er  i  det  hele  i  Stigen. 

Generalkommissionen  for  Tysklands  frie 
Arbejderorganisationer  offentliggør  en  Beret- 
ning over  Status  i  1905  med  særlige  Op- 
lysninger om  de  kvindelige  Arbejderes  Tal. 
Antallet  af  kvindelige  Medlemmer  i  de  for- 
skellige Fag  er  steget  fra  48,604  i  Aaret 
1904  til  74,411  i  Aaret  1905,  altsaa  en 
Tilvækst  paa  25,807  eller  53,i  °/0.  Det 
største  Antal  kvindelige  Medlemmer  findes  i 
Tekstilarbejdernes,  Tobaksarbejdernes,  Metal- 
arbejdernes, Bogbindernes,  Bogtrykkermed- 
hjælpernes og  Skomagernes  Organisationer. 

En  Statistik,  anført  i  „Englishwomans* 
Review"  Januar  1905,  viser,  at  700.000 
preussiske  Børn  vilde  komme  til  at  gaa  uden 
Undervisning,  hvis  Lærerinderne  fratraadte 
deres  Stillinger.  I  alle  større  Byer  udgør 
Kvinderne  30—40,  ja  nogle  Steder  50  % 
af  den  samlede  Lærerstab. 

Samme  Steds  ser  man,  at  der  i  den  en- 
gelske Bomuldsindustri  arbejder  300.000 
Kvinder  mod  kun  200.000  Mænd.  Af  de 
organiserede  Bomuldsspindere  var  96.000 
Kvinder,  69.000  Mænd.  I  alt  findes  der  i 
England  c.  125.000  organiserede  kvindelige 
Arbejdere.  Og  for  at  tage  nogle  Tal  fra  Kø- 
benhavn! I  Følge  Folketællingen  1901  var 
der  i  København  og  Sundbyerne  tilsammen 
c.  216.000  Kvinder  og  185.000  Mænd.  Af 
Kvinderne  hører  76.700  til  Forsørgernes 
Klasse,  af  Mændene  115.000,  idet  det  dog 
maa  erindres,  at  alle  Hustruer  i  Folketæl- 
lingen henregnes  til  de  forsørgede. 

Tager  vi  et  Fag  som  Lærergerningen,  saa 
finder  vi  her  2000  Kvinder  mod  1000  Mænd. 
Tager  vi  Haandværk  og  Industri,  saa  er 
ganske  vist  Mændenes  Antal  over  det  dob- 
belte af  Kvindernes  Antal,  nemlig  53.800, 
men  Kvinderne  udgør  dog  deri  ret  betydelige 
Sum  af  22.000. 


*)    Jfr.    Epstein:     „Die   Erwerbsthåtigkeit    der 
Frau  in  der  Industrie".    Frankfurt  1901. 

Det  største  Antal  kvindelige  Arbejdere 
findes  i  Tobaksindustrien,  Væverierne  og 
Trikotagefabrikkerne  *). 

Hvad  viser  Tallene? 

De  viser  korteligt  dette,  at  vi  ikke  længer 
kan  regne  med  Hjemmet  som  Kvindens  Ar- 
bejdsplads, hverken  for  den  giftes  eller  den 
ugiftes  Vedkommende.  Den  industrielle  Re- 
volution, der  kastede  Manden  fra  Hjemmet 
hen  paa  Fabrikken,  slyngede  ogsaa  Kvinden 
ud  i  Konkurrencens  Hvirvelstrøm.  Rokkens 
og  Vævens  Idræt  øves  ikke  længer  i  Hjem- 
met, Smør  og  Ost  laves  paa  Mejerierne,  Brød 
bages  af  Bageren.  Hele  den  Arbejdskraft, 
der  ved  denne  Forvandling  bliver  ledig,  maa 
vandre  ud  af  Hjemmet  og  søge  sig  Plads  i 
Erhvervslivet.  Den  industrielle  Udvikling  og 
den  med  denne  følgende  Arbejdsdeling  har 
ikke  blot  fremkaldt  Arbejderbevægelsen;  den 
har  ogsaa  sin  store  Andel  i  Kvindebevægel- 
sens Opkomst.  „Retten  til  Arbejde"  er  et 
Krav,  som  bliver  fælles  for  Manden  og 
Kvinden.  Historien  kan  føje  et  nyt  Kapitel 
ind  i  sin  Aarbog.  Kapitlet  hedder:  Kvin- 
dens sociale  Arbejde.  Heraf  vor  Tids  store 
Problem:  Skal  Kvinden  være  Mandens  Kon- 
kurrent eller  hans  Medarbejder,  et  Problem, 
som  fra  det  forrige  Aarhundredes  Midte  er 
bleven  løst  gennem  Kvindernes  Optagelse  i 
de  mandlige  Organisationer.  Engelske  Vævere 
har  Æren  af  at  gøre  det  første  Skridt. 

Men  lad  os  se  lidt  nærmere  paa  dette  om 
Kvindernes  Arbejde.  Thi  ved  Arbejde  er 
det,  man  godtgør  sin  Ret  til  Repræsentation 
i  Samfundet,  og  ikke  ved  den  tilfældige  Be- 
siddelse af  en  bestemt  Skatteindtægt. 

Vi  lever  i  Lønarbejdets  Tid.  De  fleste  af 
os  er  Lønarbejdere.  Nogle  af  os  er  Løn- 
slaver. 20  Kr.  om  Maaneden  for  10  Timers 
dagligt  Kontorarbejde,  hvad  er  det  andet  end 
Lønslaveri?*)  Men  det  bedste  Arbejde  er  al- 
drig udført  for  Lønnens  Skyld.  Det  bedste 
Arbejde  er  det,  der  har  sin  Løn  i  sig  selv. 


*)  Jfr.  Kvinden  og  Samfundet"  20.  Juni  1905. 


I  Fyrst  Krapotkins  „Gensidig  Hjælp a  læser 
følgende  Historie:  Lille  Annie  W.  blev  af 
sin  Mor  sat  i  Pleje  hos  en  gammel  Kone  i 
Wilnot  Street.  Barnets  Moder  døde,  men 
denne  Kvinde,  som  var  meget  fattig,  beholdt 
den  Lille  uden  en  Øres  Vederlag.  Da  Barnet 
var  5  Aar  gammel,  døde  imidlertid  den 
gamle  Kone.  Barnet  var  naturligvis  bleven 
forsømt  under  hendes  Sygdom  og  havde 
næsten  ingen  Klæder  paa  Kroppen.  Ikke 
des  mindre  tog  en  Skomagers  Kone,  der 
selv  havde  seks  Børn,  hende  til  sig." 
Arbejde  af  denne  Slags  falder  udenfor  Stati- 
stikens Rammer.  Det  er  derfor  ikke  mindre 
værdifuldt,  og  det  tæller  med,  naar  Kvindens 
Samfundsværdi  skal  opgøres.  Den  gamle 
Kone,  der  i  Kaalunds  Digt  giver  Okserne  at 
æde,  har  større  Lod  og  Del  i  Samfundsbyg- 
ningen end  Kejseren,  der  afholder  Udgifterne 
af  Statskassen.  I  det  hele:  Barmhjertig- 
hedsgerningernes Omraade  —  er  her  ikke  et 
Felt,  hvor  Kvinden  baade  psykisk  og  fysisk 
er  Manden  overlegen?  Jeg  siger  fysisk  og- 
saa; thi  vi  Mænd  har  ikke  Haandelag  til  at 
skrubbe  Gulve,  vaske  Børnetøj,  lave  Mad  og 
lægge  Grødomslag  paa.  Og  ofte  er  just  det 
det  ene  fornødne.  Medlemmer  af  Menigheds- 
plejer  vil  kunne  tale  med  herom.  —  Lad 
mig  sige  et  Ord  om  Mødre  ogsaa.  Enhvers 
egen  Erfaring  vil  her  være  ham  det  bedste 
Vidnesbyrd.  En  Statistik  over  gennemvaagede 
Nætter,  over  nedbrudt  Helbred,  over  de  Tu- 
sinder af  Afsavn,  som  Mødre  har  lidt  for 
deres  Børn,  hvilket  bindstærkt  Værk  vilde 
det  ikke  blive! 

Og  nu  Kvindens  Betydning  for  store  Mænd ! 
Ruskin  siger  herom:  hun  peger  paa  Maalet 
for  Mandens  Energi.  Næsten  overalt,  hvor 
Mænd  har  øvet  et  Storværk,  maa  Histori- 
keren spørge:  „ou  est  la  femme?"  Kvinder 
som  George  Sand,  Rahel  Varnhagen,  Elisa- 
beth Browning  og  Sofie  Øhlenschlæger  hører 
til  denne  Gruppe.  Muhåmeds  Hustru, 
Marlborough's  Hustru  har  haft  denne  Ind- 
flydelse. 

For  Dig,  for  Dig  kun,  op  mod  Ærens  Tind 
jeg  stige  vil,  kun  for  at  se  Din  Kind 
af  Bifald  redme,  læse  min  Bedrift 
prist  i  Dit  Blik  som  i  en  Engels  Skrift, 
og  faa  som  Len  for  Kampens  haarde  Færd 
et  Smil  af  Dig,  Udødelighed  værd. 

Men  Kvinder  har  ikke  blot  kunnet  inspi- 
rere til  Storværker,  de  har  ogsaa  selv  kunnet 
øve  dem.  Der  er  dem,  der  paastaar,  at 
Kvinder  mangler  ledende  Evner  og  derfor 
ikke  egner  sig  for  overordnede  Stillinger. 
Saavidt  jeg  ved,  hylder  den  konservative 
Politiker,  Dr.  L.  Birck,  denne  Tankegang.  — 
Jeg  tør  ikke  garantere  forFourier's  Bemærk- 
ning: Fra  Semiramis  til  Katarina  af  Rusland 
har  der  altid  været  7  fremragende  Regent- 
inder mod  1  middelmaadig,  og  omvendt  7 
middelmaadige  Regenter  mod  1  enkelt  frem- 
ragende. Men  at  Kvinder  har  vist  Evner 
—  endogsaa  store  Evner  —  for  Statsstyrelse, 
just  det  aktuelle  Stridsspørgsmaal,  derom 
kan  der  dog  næppe  være  nogen  Tvivl.  Jeg 
skal  ikke  trætte  Dem  med  Verdenshistorie, 
men  blot  nævne  Navnene:  Elisabeth  af  Eng- 
land, Maria  Theresia  af  Østerrig-Ungarn,  Kata- 
rina d.  Anden  af  Rusland  og  vor  Dronning 
Margrete.  Naar  man  betænker,  hvor  for- 
holdsvis faa  kvindelige  Regenter,  der  i  det 
hele  taget  har  været,  bliver  det  des  mærke- 
ligere, at  saa  forholdsvis  mange  har  udmær- 
ket sig.  Herhjemme  er  vi  som  bekendt 
sikrede  mod  det  kvindelige  Regentskabs  Farer. 

Er  det  finansielle  Evner,  der  spørges  om, 
saa  kender  vi  alle  Moder  Sigbrit.  Og  selv 
strategisk  Begavelse  har  i  det  mindste  een 
Kvinde  haft.  Der  foreligger  officielle  Vidnes- 
byrd om,  at  det  var  Anna  Elba  Caroll,  som  i 
November  1861  udtænkte  den  Plan  til  at  kue 
Slayestaternes  Opstand,  der  senere  skaffede 
General  Grant  Verdensberømtheden  og  Præsi- 
dentposten*). Den  egentlige  Ophavsmand  til 
Planen  var  der  ingen,  der  tænkte  paa.   Hvor- 


for vel?  Fordi  Ophavsmanden  i  dette  Tilfælde 
var  en  Kvinde!  Gaar  vi  til  Videnskabens 
Dyrkere,  saa  træffer  vi  ogsaa  her  fremragende 
kvindelige  Begavelser.  Der  er  Astronomerne 
Maria  Mitchell  og  Caroline  Herschell.  Der 
er  Matematikeren  Sofie  Kovalévskij,  og  der 
er  Naturforskeren  Fru  Curie.  Mrs.  Faw- 
cett  og  Beatrice  Webb  er  bekendte  som  For- 
fattere af  udmærkede  nationaløkonomiske 
Værker. 

I  Skønlitteraturen  indtager  Kvinder  en 
fremragende  Plads  —  Navne  vil  være  over- 
flødige. I  Skuespilkunst  har  de  skabt  det 
ypperlige;  i  den  udøvende  Musik  staar  de 
i  første  Række.  Som  tøalere  og  Billedhug- 
gere viser  de  meget  Talent. 

Men  det  turde  være  unødvendigt  at  ofre 
flere  Ord  paa  at  godtgøre  Kvindens  Betyd- 
ning i  Samfundet. 

Vi  er  Gud  ske  Lov  ikke  i  Tyskland,  hvor 
en  Weininger  definerer  Kvinden  som  den 
personificerede  Seksualitet  eller  en  Dr.  Jo- 
hannes Muller  skildrer  den  kvindelige  Be- 
vidsthed som  et  forvirret  Kaos  af  forskellig- 
artede Forestillinger,  der  er  opstaaet  ved  den 
vilkaarlige  Blanding  af  oprindelige  Fornem- 
melser med  tilfældigt  opsnappede  Tanker.*) 

Kvindens  sociale  Arbejde  har  en  dobbelt 
Betydning:  det  sætter  hende  i  Stand  til  at 
lægge  sine  Evner  for  Dagen,  og  det  gør  det 
nødvendigt  for  hende  at  søge  Samfundets 
Beskyttelse.  Saasnart  man  anerkender  Kvin- 
den som  Bærer  af  sit  Fag,  betragter  hende 
som  Medlem  af  en  stor,  arbejdende  Klasse, 
saa  maa  man  indrømme,  at  hendes  Arbejde 
lige  saa  godt  som  Mændenes  staar.  og  falder 
med  de  store .  økonomiske  Spørgsmaal,  som 
nu  til  Dags  for  en  stor  Del  bestemmer  Ver- 
denshistorien. 

Naar  vi  i  „Englishwoman's  Reviewa  Jan. 
1905  læser,  at  statsansatte  Lærerinder  i 
Tyskland  mister  deres   Stilling  den  Dag,  de 


*)  Jfr.   E.  Elberling    „Kvindens    Stilling   i    det 
offentlige  Liv*. 


*)  Johannes    Muller:    Beruf  und   Stellung    der 
Frau. 

gifter  sig,  og  at  samme  Regel  gælder  i  Post- 
væsenet, har  da  ikke  Kvinder  her  et  Krav 
paa  Medbestemmelse  i  offentlige  Anliggender. 

Og  for  at  tage  et  af  de  videst  rækkende 
økonomiske  Spørgsmaal,  Forholdet  mellem 
Storhandel  og  Detailhandel,  har  det  saa  ikke 
den  mægtigste  Interesse  for  alle  Kvinder, 
Husmødre  som  ugifte,  at  Varepisernes  Stig- 
ning ved  Mellemhandelen  paa  Kontinentet 
beløber  sig  til  fra  25  til  40  pCt.  Som 
Regel  er  det  dog  Kvinden,  der  varetager 
Hjemmets  Proviantering,  det  er  hende,  der 
besørger  Indkøbene,  det  er  hende,  der  maa 
faa  Husholdningspengene  til  at  slaa  til. 

De  Spørgsmaal,  hvori  Kvinden  har  en 
Førstehaandsinteresse,  er  ikke  faa.  Ægte- 
skabets Ordning,  den  gifte  og  den  ugifte 
Moders  Stilling,  Kvinders  Opdragelse  og  Un- 
dervisning, hendes  Stilling  i  Erhvervslivet, 
Tyendespørgsmaalet.  Utallige  er  de,  hvori 
hun  har  samme  Interesse  som  Manden.  Jeg 
nævner  i  Flæng:  Fattigvæsen,  Kirkevæsen, 
Militærvæsen,  økonomiske  Spørgsmaal  og 
Forfatningsspørgsmaal.  Spørgsmaalet  om 
Kvindestemmerettens  Forhold  til  den  alminde- 
lige Valgret  vil  blive  et  af  Fremtidens  vig- 
tigste. 

Om  Kvindens  Betydning  for  Samfundet, 
om  Værdien  af  hendes  Indsats  i  Samfunds- 
arbejdet, kan  der  da  ikke  længer  herske 
væsentlig  Uenighed. 

Stuart  Mill  har  Ret,  naar  han  erklærer, 
at  det  under  Samfundets  nuværende  Tilstand 
er  umuligt  at  erhverve  sig  Grundlaget  for 
en  fuldstændig  og  nøjagtig  Besvarelse  af 
Spørgsmaalet  om  den  intellektuelle  og  mo- 
ralske Forskel  mellem  de  to  Køn.  De  Er- 
faringer, der  er  indvundne  i  de  40  Aar,  der 
er  gaaede  siden  Mills  epokegørende  Bog, 
kan  allerhøjst  muliggøre  en  Sondring  mellem 
Mandens  og  Kvindens  erhvervsmæssige  Funk- 
tioner, de  kan  ikke  begrunde  Kvindens  Ude- 
lukkelse fra  det  politiske  Livs  Omraade. 

Hvad  er  det  da,  der  alligevel  hindrer 
Manden  i  at  tilstaa  Kvinden,  hvad  der  alle- 


rede længe  har  været  hendes  Ret?  Det  maa 
unægtelig  være  Betragtninger  af  ganske  af- 
gørende Betydning.  Ja,  lad  os  til  Slutning 
kaste  et  Blik  paa  de  Argumenter,  der  stadig 
føres  i  Marken. 

Kvinderne  har  ikke  den  fornødne  Intelli- 
gens, siger  man.  Jeg  tror,  denne  Indvending 
er  tilstrækkelig  gendreven  i  det  foregaaende. 
Man  fristes  let  til  at  spørge:  Hvorledes  staar 
det  da  til  med  de  mandlige  Vælgeres  Intelli- 
gens? Mon  de  alle  er  saa  vel  funderede  i 
de  Spørgsmaal,  der  stemmes  om?  Og  tiltror 
man  Kvinden  Forstand  nok  til  at  afgive  sin 
Stemme,  men  ikke  til  som  Mændene  at  del- 
tage i  de  lovgivende  Handlinger,  saa  op- 
fordrer jeg  vedkommende  til  at  føre  Bevis 
for,  at  Mændene  her  har  et  Plus  i  Intelligens, 
som  Kvinderne  mangler. 

Men  Kvinderne  har  ingen  Interesse  for 
Samfundsspørgsmaal,  svares  der. 

Selve  Kvindevalgretsbevægelsen  slaar  denne 
Indvending  til  Jorden.  „Kvindens  Indtrædelse 
i  det  politiske  Liv"  anses  dog  selv  af  dens 
argeste  Modstandere  for  at  være  et  betyd- 
ningsfuldt Samfundsspørgsmaal.  De  Kvinder, 
der  arbejder  for  den,  har  altsaa  i  hvert  Fald 
saa  stort  et  Mon  af  Samfundsinteresse.  Hvor 
naivt  i  iøvrigt  at  sige  til  en  kvindelig  Ar- 
bejderske —  og  her,  hvor  Oplysningen  er 
mindst,  tør  man  vel  forudsætte  den  mindste 
Interesse  —  at  hun  ingen  Interesse  har  for 
sin  retslige  Stilling  i  Ægteskabet,  ingen  In- 
teresse for  sin  Arbejdstids  Længde  eller  for 
Fabriklokalernes   tidssvarende   Indretning. 

Det  paastaas  fremdeles,  at  Kvindens  Plads 
er  i  Hjemmet.  Ja,  Gud  give  det  var  saa 
vel!  Men  der  er  bare  ikke  Plads  i  det 
gamle  Hjem,  og  Manden  vil  ikke  hjælpe 
hende  med  at  danne  et  nyt.  Og  hvor  der 
er  et  Hjem,  var  det  saa  ikke  netop  en  Op- 
gave for  Kvinden  at  gøre  dette  Hjems  In- 
teresser gældende  i  Samfundets  Lovgivning? 
Den,  der  er  Hjemmets  gode  Genius,  maa 
vel,  som  Frigga  Carlberg  sagde,  ogsaa  kunne 
være  Samfundets  gode  Genius. 

Der  er  dem,  der  siger,  at  Politiken  vil 
bringe  Splid  ind  i  Hjemmene.  Jeg  tillægger 
ikke  dette  Argument  nogen  Vægt.  For  det 
første  er  den  politiske  Interesse  gennemgaa- 
ende  overordentlig  ringe.  Den  blusser  op, 
næret  af  Valgtidens  Papirdeklamationer,  og 
den  synker  hen,  saasnart  Valgdagen  er  omme. 
Og  for  det  andet.  Hvor  den  virkelig  betyder 
noget,  der  vil  den  snarere  virke  som  en  ide- 
aliserende Magt.  Den  vil,  som  A.  C.  Meier 
sagde  paa  Folkemødet  i  Frederiksberg  Have, 
„  afløse  Kiv  og  Kævl  med  Diskussion  og  al- 
vorlig Drøftelse. 

Endnu  eet  Argument  gøres  gældende:  det 
paastaas,  at  Kvinden  ikke  vil  faa  Tid  til  at 
varetage  sin  Valgret.  Tør  jeg  spørge,  hvad 
Tid  det  tager  de  fleste  at  læse  en  Avis  og 
gaa  et  Par  Timer  hen  paa  Afstemningsplad- 
sen,  det  Aar  Valget  finder  Sted.  Og  mere 
Tid  anvender  Mænd  vistnok  ikke  paa  deres 
politiske  Rettigheder,  i  Almindelighed  da. 

At  være  Repræsentant  kræver  selvfølgelig 
en  betydelig  Opofrelse  af  Tid  og  Arbejde. 
Men  de  Kvinder,  der  er  optagne  af  deres 
private  Arbejde,  maa  naturligvis  give  Afkald 
paa  offentlig  Virksomhed.  De  er  i  den  Hen- 
seende ikke  anderledes  stillede  end  Mændene. 

Større  Betydning  tilkommer  der  det  Argu- 
ment, at  Kvinden  ikke  aftjener  Værnepligt. 
De  samme  Rettigheder  maa  medføre  de  sam- 
me Pligter. 

Men  der  kan  dog  indvendes,  at  Kvinderne 
gentagne  Gange  har  erklæret  sig  villige  til 
at  aftjene  Værnepligten  i  Form  af  Sygepleje, 
en  Form,  der  vilde  falde  nøje  i  Traad  med 
et  almindelig  anerkendt  kvindeligt  Anlæg. 
Endelig  ved  vi  jo,  at  der  aarlig  kasseres  c. 
27  °/0  af  de  værnepligtige  Mænd,  uden  at  de 
dog  derfor  mister  deres  Borgenet.  Ja  der 
har,  saavidt  jeg  ved,  end  ikke  været  Forslag 


om  en  Værneskat  for  de  kasserede,  om  end 
denne  Tanke  er  optaget  paa  det  jyske  Højres 
Manifest. 

Ogsaa  Frygten  for  Virkningerne  af  Kvin- 
dens Indtræden  i  det  politiske  Liv  er  vistnok 
ret  ubegrundet.  Meningerne  herom  er  ogsaa 
højst  delte.  Man  maa  vistnok  have  flere 
Erfaringer  til  Raadighed,  før  man  kan  udtale 
sig  med  Sikkerhed.  Mange  konservative 
Politikere  mener,  at  Kvinderne  vil  støtte  den 
konservative  Sag.  Beaconsfield  og  Balfour 
har  givet  Tanken  deres  Tilslutning. 

I  modsat  Retning  gaar  en  Udtalelse  af  en 
New-Zeeland'sk  Minister,  Mr.  Rewe,  der  me- 
ner, at  Indførelsen  af  Kvindevalgretten  vil 
befordre  det  radikalt-socialistiske  Fremskridt 
hele  Verden  over.  Thi  Kvinderne,  siger  han, 
har  mindst  Grund  til  at  være  tilfreds  med 
Verden  som  den  er. 

De  Resultater,  der  foreligger  fra  de  Steder, 
hvor  Kvinderne  har  Valgret,  er  overalt  til- 
fredsstillende, saavel  i  Amerika  som  i  Au- 
stralien. Afholdssagen  og  Børnebeskyttelsen 
har  til  Eksempel  nydt  godt  af  Kvindernes 
politiske  Arbejde. 

Men  jeg  skal  ikke  længer  trætte  med  Gen- 
drivelse af  mere  eller  mindre  intetsigende 
Argumenter. 

Det  drejer  sig  her  om  Løsningen  af  et 
stort  og  gennemgribende  Samfundsspørgsmaal. 
Lad  os  danske  gaa  i  Spidsen  med  at  yde 
Retfærdigheden  Fyldest.  Lad  os  nulevende 
træde  i  Forfædrenes  Spor,  de  Mænds,  der 
lagde  Grunden  til  Kvindens  Frigørelse  her  i 
Danmark  med  Lovgivningen  af  1857,  Mænd 
som  Grundtvig  og  Clausen,  Tscherning  og 
Madvig,  Lehmann,  Monrad,  Ploug  og 
Krieger. 

Grundvolden  er  lagt!  Det  staar  til  os, 
de  nulevende  at  føre  Værket  til  Ende. 

Naar  jeg  efter  Anmodning  af  Redak- 
tionen giver  mig  i  Lag  med  at 
„skrive  noget  om  C.  Berg",  saa  kan  der 
selvfølgelig  ikke  være  Tale  om  at  skrive 
Bergs  Historie,  endog  i  meget  begrænset 
Omfang.  Jeg  maa  derfor  indskrænke  mig 
til  udaf  Stoffets  Mangfoldighed  at  fremdrage 
nogle  enkelte  Mærkepunkter  i  hans  politiske 
Liv. 

„Det  danske  Folk  har  mistet  sin  største 
politiske  Kraft",  saaledes  skrev  det  norske 
Blad  .Verdens  Gangtf  i  1891  ved  Bergs 
Død.  Herhjemme  var  en  lignende  Følelse 
almindelig  baade  blandt  Venner  og  Modstan- 
dere. „Nu  brast  Bolværket",  skrev  Mod- 
standerne i  Erkjendelse  af,  at  han  var  den 
store  Hindring  for  Gjennemførelsen  af  deres 
Planer,  medens  Vennerne  sørgede  over  at 
have  mistet  en  Kraft,  som  ikke  for  Tiden 
kunde  erstattes. 

Siden  de  store  Mænd  fra  1849  gik  bort, 
er  der  absolut  ingen,  der  har  fyldt  saaledes 
i  dansk  Politik  som  han.  Hans  enestaaende 
Arbejdsevne  i  Forbindelse  med  hans  store 
Trang  til  Virksomhed  har  sat  dybe  Spor  i 
vort  politiske  Liv.  Han  begyndte  sin  politi- 
ske Løbebane  med  at  blive  valgt  ind  i  Rigs- 
raadets  Folketing  for  Koldingkredsen  den  30. 
Januar  1865  midt  under  Grundlovskampen 
og  paa  en  Tid,  da  Grundlovssagen  var  sin 
endelige  Løsning  nær,  idet  de  hemmelige 
Underhandlinger,  kjendt  og  billiget  af  Ven- 
stres ledende  Mænd,  mellem  J.  A.  Hansen 
og  Grev  Frijs  allerede  da  var  begyndt.  Han 
blev  siden  valgt  ind  i  Rigsdagens  Folketing 
den  4.  Juni  1866  og  har  derefter  repræsen- 
teret Koldingkredsen  lige  til  sin  Død. 


Hans  første  Tale  i  Rigsraadet  var  et  varmt 
Forsvar  for  Junigrundloven  som  det  danske 
Folks  moralske  Ret,  men  for  øvrigt  tog  han 
til  at  begynde  med  ikke  nogen  væsentlig  Del 
hverken  i  Rigsraadets  eller  Rigsdagens  For- 
handlinger, og  udøvede  derfor  ikke  nogen 
særlig  Indflydelse  paa  Afgjørelsen  i  de  første 
Aar.  Derimod  kastede  han  sig  med  særlig 
Kraft  ind  i  Arbejdet  paa  at  forberede  sig  til 
sin  Rigsdagsgjerning.  De  første  Aar  af  hans 
Rigsdagsliv  blev  derfor  nærmest  Studieaar. 
Man  saa  ham  Dag  efter  Dag  siddende  i 
Rigsdagens  Bibliotekslokaler  ofte  til  langt 
ud  paa  Natten,  ivrigt  beskjæftiget  med  Lov- 
arbejder, Finanslovsstudier,  Læsning  af  Rigs- 
dagstidende  og  en  Mængde  andre  Ting,  som 
en  ung  Rigsdagsmand  har  Brug  for.  Resul- 
tatet heraf  var  en  enestaaende  Sagkundskab 
paa  saa  godt  som  alle  Omraader  indenfor 
Rigsdagsgjerningen,  en  Sagkundskab,  der  aner- 
kjendtes  ogsaa  af  politiske  Modstandere,  hvil- 
ket bl.  a.  fremgaar  af  følgende  Udtalelse  i 
„Parlamentariske  Stjernebilleder",  udgivet  af 
en  Højremand  i  1873  under  Mærket  „Zodia- 
kus":  „Der  kan  næppe  være  Tvivl  om,  at 
det,  som  fra  første  Færd  skaffede  Berg  hans 
politiske  Indflydelse,  og  som  siden  stadig  har 
styrket  hans  Stilling,  det  er  hans  enestaaende 
Kjendskab  til  det  danske  Lovarbejde,  som 
han  ved  sin  mageløse  Flid  og  sin  mærkvær- 
dige Hukommelse  har  tilegnet  sig  og  holdt  ved- 
lige. Der  er  for  Tiden  adskillige  i  vor  Rigs- 
dag, der  muligvis  har  lige  saa  gode  Evner 
som  Berg,  men  i  Sagkundskab  er  der  nappe 
nogen,  der  kan  maale  sig  med  ham.  Det  sikrer 
ham  hans  Magtstilling  i  Tinget,  og  saaledes 
nyder  han  Frugten  af  hans  ihærdige  Arbejde". 

Det  varede  imidlertid  ikke  ret  længe,  in- 
den han  med  Alvor  og  Kraft  kastede  sig 
ind  i  Arbejdet  baade  i  Folketingssalen  og 
ude  blandt  Vælgerne.  Højre  var  den  Gang 
i  Flertal  baade  i  og  udenfor  Rigsdagen,  og 
Berg  maatte  derfor  kjæmpe  sig  frem  med  de 
Ideer,  han  gjorde  sig  til  Talsmand  for.  Men 
hans  Sjælsstyrke,  baaren  af  en  glimrende 
Tro  paa  hans  Sags  Retfærdighed,  i  Forbin- 
delse med  den  Kundskabsmængde,  han  sad 
inde  med,  var  mægtige  Hjælpere,  der  havde 
til  Følge,  at  han  vandt  fremad  med  Kjæmpe- 
skridt  og  Dag  for  Dag  gjorde  sine  Erobringer. 

Efter  1866  havde  vi  i  nogle  Aar  til  ind 
i  Halvfjerdserne  en  nogenlunde  rolig  Periode, 
hvor  Forhandlingsvilligheden  fra  forskjellig 
Side  satte  Frugt  i  en  Række  af  Love,  som 
i  Forhold  til  Fortiden  maatte  betragtes  som 
gode.  Dernæst  blev  der  efter  „det  forenede 
Venstres"  Dannelse  i  1870  udført  et  stort 
Arbejde  paa  Rigsdagen  for  at  omsætte  Par- 
tiets forskjellige  Programpunkter  i  positive 
Lovforslag.  I  dette  Arbejde  tog  Berg  saa 
virksom  Del,  at  han  meget  hurtigt  kom  til 
at  indtage  en  Førers  Stilling  paa  Rigsdagen. 
Hans  mangfoldige  Foredrag  i  Folketingssalen 
fra  hine  Aar  indeholder  saa  vægtige  Bidrag 
til  Løsningen  og  Forstaaelsen  af  de  mange 
forskjellige  Samfundsspørgsmaal,  der  den  Gang 
og  til  Dels  endnu  den  Dag  i  Dag  staar  paa 
Dagsordenen,  at  man  dristig  tør  sige:  Her 
er  en  enestaaende  Sagkundskabens  Kilde, 
som  det  ogsaa  for  Nutidens  Politikere  vil 
være  rigtig  lønnende  flittigt  at  benytte. 

Det  kan  være  vanskeligt  at  udtale  sig  om, 
hvad  der  er  størst  hos  Berg  og  hvad  der 
har  havt  mest  Betydning,  enten  hans  Gjer- 
ning  paa  Rigsdagen  eller  hans  Arbejde  ude 
blandt  Befolkningen.  I  sidstnævnte  Hen- 
seende er  det  sikkert  og  vist,  at  ingen  dansk 
Mand  i  lange  Tider  paa  langt  nær  har  udført  en 
Gjerning  som  han,  hverken  med  Hensyn  til 
Arbejdets  Omfang  eller  dets  Indflydelse  paa 
Befolkningen.  Her  maa  man  igjen  lægge 
Mærke  til,  at  han  til  at  begynde  med  havde 


Flertallet  af  Befolkningen  imod  sig,  og  at 
han  maatte  arbejde  sig  frem  under  haard- 
nakket  Modstand.  Men  dette  svækker  ikke 
hans  Kraft  elier  Mod,  tværtimod:  han  høj- 
nedes i  Kampen  og  Kraften  øgedes.  Han 
havde  Mod  til  at  oprette  en  Del  Dagblade  i 
døde  og  højresindede  Egne,  uden  at  tænke 
paa,  at  han  derved  satte  meget  i  Vove  i 
pekuniær  Henseende.  Han  saa,  at  Trangen 
til  politisk  Oplysning  var  størst  i  saadanne 
Egne,  og  at  daglig  Paavirkning  her  var  mest 
nødvendig. 

Samtidig  hermed  begyndte  Berg  en  omfat- 
tende Foredragsvirksomhed,  der  var  størst  i 
Halvfjerdserne  og  ind  i  Firserne,  men  for 
øvrigt  blev  fortsat  lige  til  det  sidste  Aar, 
han  levede.  Intet  Navn  i  vor  Tid  har  kun- 
net samle  saa  mange  Tilhørere  omkring  en 
Talerstol  som  Navnet  C.  Berg.  De  største 
Møder,  der  har  været  holdt  her  i  Landet  i 
de  sidste  50  Aar,  har  i  særlig  Grad  samlet 
sig  om  ham.  De  ældre  af  os  har  i  frisk 
Erindring  de  mægtige  Møder  ved  Proviso- 
riets Begyndelse,  dernæst  i  Kjøbenhavn  og 
Kolding  i  Sommeren  1886,  da  Fængselstiden 
var  endt,  og  hvor  Folkets  Dom  gav  sig  Ud- 
slag i  en  enestaaende  Hyldest.  Ogsaa  efter 
hans  Død  har  hans  Navn  havt  Evne  til  at 
samle  Folk  i  saa  store  Tal,  at  man  ikke 
regner  med  Tusinder,  men  med  Titusinder. 
Hans  Ligfærd  i  Kjøbenhavn  ug  hans  Jord- 
fæstelse i  Kolding  var  som  en  Konges,  og 
endelig  har  vi  været  Vidne  til,  at  endnu  15 
Aar  efter  hans  Død  kunde  Mindefesten  for 
ham  forleden  samle  en  Folkeskare  fra  alle 
Landets  Egne,  der  almindelig  blev  anslaaet 
til  30.000  Mennesker. 

Han  har  berejst  Landet  Gang  efter  Gang, 
der  er  næppe  nogen  Krog  i  det  ganske  Land, 
hvor  ikke  hans  mægtige  Vidnesbyrd  har  lydt. 
Men  ogsaa  her  tog  han  sig  særlig  af  de 
døde  Egne,  og  hans  alvorsfulde  Røst  har  her 
vækket  Tusinder  og  atter  Tusinder  af  Dvale. 
Ingen  dansk  Folketaler  har  som  han  gjen- 
nem  sine  Foredrag  i  politisk  Henseende  kun- 

net  gribe  og  tiltale  det  danske  Folks  Hjærte, 
og  han  udøvede  derfor  en  ejendommelig 
Magt  over  Befolkningen.  De  mange,  endnu 
levende,  som  har  set  Berg  paa  de  store 
Møder,  vil  have  let  ved  at  forstaa  dette. 
Magten  i  hans  Foredrag  laa  ikke  i  en  glim- 
rende Stil,  ikke  i  kunstmæssige  Former  eller 
i  forud  beregnede  Effektsteder.  Han  lagde 
ikke  an  paa,  at  hans  Tale  skulde  være  „form- 
fuldendt", det  laa  ikke  for  ham.  Formen 
var  ham  mindre  væsentlig,  hans  Tale  var 
ikke  indstuderet  og  endnu  mindre  forud 
skreven  ned,  kun  i  ganske  enkelte  Tilfælde 
paatog  han  sig  det  dermed  forbundne  Ar- 
bejde. 'Skjøndt  han  oftest  talte  uden  videre 
Forberedelse,  var  hans  Foredrag  derfor  ikke 
mindre  vægtigt,  det  var  altid  præget  af 
selvstændige  Tanker  og  solid  Kundskab  og 
altid  baaren  af  Hjærtets  Varme  og  Hjærtets 
Tro.  Han  kjendte  sine  Folk  og  havde  i 
sjælden  Grad  Evnen  til  at  fængsle  sine  Til- 
hørere og  holde  dem  vaagne.  For  Berg 
selv  saavelsom  for  Tilhørerne  var  disse  store 
Møder  for  Alvor  Festdage,  og  han  var  aldrig 
gladere,  aldrig  friere,  end  naar  han  fra 
Talerstolen  saa  et  Hav  af  Hoveder  under  sig. 

Bergs  Taler  var  altid  alvorlige.  Han  gik 
ikke  ud  paa  at  vække  Latter,  men  Alvor. 
Grinet  var  han  altid  en  Modstander  af,  saa- 
velsom af  tomme  Talemaader  og  daarlige 
Vittigheder.  Han  tog  ikke  Sigte  paa  at  til- 
tale de  daarlige  Instinkter,  sligt  saa  han  paa 
med  Foragt.  Derimod  var  det  ham  altid 
om  at  gjøre  at  tiltale  de  bedre  Følelser  i 
Menneskets  Bryst.  Han  kunde  slaa  haardt, 
meget  haardt  til  sine  Modstandere,  men  altid 
med  saglige  Vaaben,  aldrig  med  personlige 
Angreb.  Han  var  imod  Anvendelsen  af 
personligt  saarende  Vaaben  over  for  hvem- 
somhelst;  han  troede  ikke,  at  sligt  fremmer 
den  Sag,  man  har  kjær,  men  skaber  derimod 
Hindringer. 

I  Begyndelsen  af  hans  Rigsdagsvirksomhed 
skrev  han  i  et  Brev  til  en  af  sine  Venner  i 
Kolding  følgende:    „ Kampen  skal  føres  med 


blanke  Vaaben,  der  skal  kjæmpes  med  Alvor 
og  med  Højsind  for  det  menige  Folk  og  dets 
Ret,  saa  gaar  det."  Dette  Ord,  der  første 
Gang  blev  brugt  i  Anledning  af,  at  nogle 
af  hans  delvise  Meningsfæller  havde  brugt 
Midler  i  Kampen,  som  han  misbilligede,  kom 
til  at  præge  hele  hans  følgende  politiske 
Gjerning  saaledes,  at  man  har  Lov  til  at 
sige,  at  disse  Ord  atter  og  atter  gaar  igjen 
som  den  røde  Traad  i  alt  hans  Arbejde. 
Dette  kjendes  ikke  mindst  i  hans  Foredrags- 
virksomhed. „Alvor  og  Højsind*  var  Løse- 
net for  ham  her  som  allevegne.  Det  var 
ham  ikke  særlig  om  at  gjøre  at  faa  sagt 
mange  fortræffelige  Ting,  eller  at  glimre  som 
Debattør.  Skjøndt  Modstanderne  som  oftest 
fik  at  føle,  at  det  ikke  var  saa  lige  til  at 
give  sig  i  Kast  med  ham,  fordi  Kampen 
med  dem  var  som  en  Leg  for  ham,  saa  var 
alt  dette  saavel  for  Berg  som  for  hans  Ven- 
ner det  mindre  væsentlige.  Det  afgjørende 
og  det,  der  i  særlig  Grad  vejede  til,  var  den 
Varme  og  den  urokkelige  Tro,  der  bar  hans 
Vidnesbyrd  om  den  Sag,  der  ejede  hans 
hele  Kjærlighed.  Herom  blev  der  ved  hans 
Død  bl.  a.  sagt  følgende:  „De  store  politi- 
ske Idealer  forstod  han  at  bringe  sine  Til- 
hørere saa  nær,  at  de  ligesom  kunde  gribe 
dem  med  Hænderne;  han  satte  dem  i  saa 
nøje  Forbindelse  med  de  religiøse  og  rent 
menneskelige  Grundfølelser  hos  dem,  han 
talte  til,  saa  de  paa  én  Gang  blev  dem 
hjemlige  og  forstaaelige  og  dog  i  Stand  til 
at  fylde  deres  Sind  med  Andagt.  Politiken 
blev  under  Bergs  Hænder  noget  af  en  Re- 
ligion". 

Naar  vi  kortelig  har  omtalt  Bergs  Rigs- 
dagsarbejde,  hans  Virksomhed  som  Blad- 
udgiver og  den  Mangfoldighed  af  Møder, 
han  holdt  rundt  omkring  i  Landet,  saa  — 
skjøndt  alt  dette  var  mere  end  nok  til  at 
udfylde  en  Mands  Liv  — ,  strækker  Bergs 
politiske  Gjerning  sig  videre  endnu.  Han 
handlede  ikke  saadan  paa  Maa  og  Faa,  der 
var   Plan    i   alt   hans   Arbejde.      De    mange 

Møder  blev  bl.  a.  Led  i  en  enestaaende 
Organisation,  som  kun  han  alene  var  i  Stand 
til  at  sætte  i  Værk.  Han  var  en  praktisk 
Mand,  der  forstod  at  underbygge  en  nyvakt 
politisk  Bevægelse  som  ingen  anden.  Det 
var  i  Reglen  saaledes,  at  naat  et  Møde  var 
forbi,  saa  begyndte  en  meget  vigtig  Del  af 
hans  Gjerning.  Saa  stiftede  han  Bekjendt- 
skab  med  Egnens  ledende  Mænd,  skaffede 
sig  Underretning  om  stedlige  Forhold  og 
vandt  sig  Venner,  hvis  Hjælp  han  kunde 
stole  paa.  Saadanne  Venner  holdt  han  fast, 
og  han  vandt  Tid  efter  anden  et  forbavsende 
Kjendskab  til  Personer  over  hele  Landet. 
Med  disse  Venner  førte  han  en  Brevvexling 
saa  omfangsrig,  at  den  alene  var  nok  til  at 
lægge  Beslag  paa  en  almindelig  Mands  Ar- 
bejdskraft. Derigennem  fik  Vennerne,  selv  i 
de  fjerneste  Kroge  af  Landet,  al  den  Vej- 
ledning, de  kunde  trænge  til,  og  derfor  var 
de  aldrig  i  Tvivl  om ,  hvad  de  skulde  tro 
og  gjøre. 

Ved  Slutningen  af  hver  Rigsdagssamling, 
særlig  foran  et  Valg,  gjennemgik  han  med 
sine  Partifæller  paa  Rigsdagen  alle  Landets 
Valgkredse,  og  drøftede  Stillingen  i  hver 
enkelt  af  dem.  Samtidig  gjennemgik  han 
Vinterens  Rigsdagsarbejde,  for  at  Partifællerne 
kunde  have  det  vigtigste  i  frisk  Minde  og 
være  godt  rustet  til  den  kommende  Sommer. 
Der  blev  sat  Mærke  ved  de  Valgkredse, 
hvor  der  var  særlig  Trang  til  Arbejde.  Nye 
Erobringer  fra  sidste  Valg  maalte  holdes 
fast  og  befæstes  samtidig  med,  at  man  maatte 
have  Opmærksomheden  henvendt  paa  Kredse, 
hvor  der  var  nyt  Land  at  vinde.  I  saa- 
danne Kredse  skulde  der  særlig  arbejdes. 
Foruden  enkelte  store  Møder,  som  han  selv 
i  Forening  med  én  eller  to  af  hans  Menings- 
fæller besørgede,  plejede  han  gjerne  at  sende 
enkelte  af  sine  Venner  ud  for  at  holde  Ræk- 
ker af  Møder,  ikke  sjelden  fra  Sogn  til  Sogn. 
I  Forbindelse  hermed  havde  han  Venstre 
organiseret  saa  godt  som  i  alle  Landets 
Valgkredse    og   ved  Siden    heraf  en  samlet 


Landsorganisation,  der  altid  havde  Midler  til 
Raadighed  til  det  Agitationsarbejde,  der  til 
enhver  Tid  var  fornøden. 


„Berg  var  en  Kampens  Mand,  hans  Poli- 
tik   var    en    Kamppolitik* ,    har    man    sagt. 
Hertil    kan    der    svares    baade    Ja    og    Nej. 
Hvis  man  dermed  tager  Sigte  paa,  hvorledes 
der  skal  ihærdigt  Arbejde  til  for  at  bekjæmpe 
Vanskeligheder  og  overvinde  Hindringer,    ja 
saa  var  Berg  en  Kampens  Mand  som  ingen 
anden.    Hvis  man  derimod  vil  sige,  at  Berg 
stilede  paa  Kamp,    og  at  hans  Politik  førte 
os   ud   i  Kamp  mellem   Lovgivningsmagtens 
forskjellige  Faktorer,    saa   er   dette  en   stor, 
stor  Misforstaaelse.    Han  var  ikke  bange  for 
at  tage  Kampen  op,    naar   den  ikke   kunde 
undgaas,   men  alligevel:    Ingen  har  i  højere 
Grad  end  han  stilet  paa  at  undgaa  Kampen. 
Det   var   Tilfældet  i    1877    med   Hensyn   til 
de  saakaldte  „konstitutionelle  Punkter" ,    der 
den  Gang  blev  sat  ind  paa  Finansloven,  og 
det    var    i    endnu    højere  Grad    Tilfældet    i 
1884—85.      Folketingsvalget    i    1884    gav 
Venstre   den  største  Sejr,    det  endnu   havde 
vundet,   og  gav  Højre   et  saa  føleligt  Knæk 
som  aldrig  før.     Dette  havde  bl.  a.  tilfølge, 
at    mangfoldige    Højremænd    holdt    paa,    at 
man  ikke  burde  spænde  Buen  højere,   og  at 
Estrup  nu  maatte  gaa,  hvis  ikke  Højre  helt 
skulde  ødelægges.      Men  de  vilde  Elementer 
i  Højre  vandt  Sejr,  og  man  vovede  Proviso- 
riet, fordi  visse  Tegn  bebudede  en  Deling  af 
Venstre.      Uden  i  øvrigt  at  komme  ind  paa 
Begivenhederne  fra  den  Tid,    der  endnu  lig- 
ger os  temmelig  nær,   skal  her  blot  anføres, 
at    adskillige    Elementer     indenfor    Venstre 
havde    det   saaledes,    at    Valgsejren    i   Juni 
1884  var  gaaet  dem  til  Hovedet  i  den  Grad, 
at  man  mente,   at   man  kunde  gjøre  næsten 
hvad  man  vilde,   og   at   man  nu  burde  slaa 
løs  og   ikke   være  bange  for  Kamp.     „Berg 
er  bleven  moderat",   hed  det,    „og   der  skal 

føres  en  ganske  anderledes  radikal  Politik". 
Det  Bergske  Organ  „  Morgenbladet "  var  ikke 
godt  nok  som  Fællesorgan  for  Venstre',  og 
Bladet  „Politiken*  blev  startet  den  1ste  Ok- 
tober 1884 . 

I  Modsætning  hertil  hævdede  Berg  med  al 
den  Styrke,  han  ejede:  „Vi  skal  gjøre  alt, 
hvad  vi  kan  gjøre  med  Ære,  for  at  undgaa 
Provisoriet,  mens  det  endnu  er  Tid;  thi  vi 
skal  huske  paa,  at  med  Provisoriet  saaes  der 
en  ond  Sæd,  der  vil  bære  bitter  Frugt  for 
lange  Tider".  I  Sandhed,  Berg  havde  Ret, 
„den  bitre  Frugt"  er  endnu  den  Dag  i  Dag 
skjæbnesvanger  for  os  i  mer  end  én  Retning ! 
Ud  fra  denne  Betragtning  satte  Berg  igjen- 
nem,  at  Folketinget  umiddelbart  før  Provi- 
soriet i  1885  tilbød  paa  Finansloven  at  ville 
gaa  l1/*  Mill.  Kroner  højere  op,  end  der 
var  bevilget  ved  3die  Behandling,  væsentlig 
til  militære  Øjemed,  med  den  Tilføjelse  af 
Ordføreren,  at  man  derhos  var  villig  til  at 
give  en  hvilkensomhelst  Bevilling,  som  Dhrr. 
Modstandere  kunde  paavise  som  nødvendig 
til  Statsstyreisens  forsvarlige  Førelse.  Ende- 
lig satte  han  igjennem,  at  Folketingets  Ord- 
fører i  sidste  Øjeblik  erklærede,  at  Folketinget 
var  villig  til  at  forhandle  om  den  midlerti- 
dige Finanslov  baade  med  Hensyn  til  Ind- 
hold og  til  Form. 

Men  alt  var  forgjæves.  Der  var  Tegn  til 
Splittelse  indenfor  Venstre,  og  Provisoriet 
kom.  Og  nu  var  det  ikke  blot  de  særlig 
„radikale  Elementer"  inden  for  Venstre,  der 
var  af  den  Mening,  at  man  nu  maatte  sætte 
Haardt  imod  Haardt  ved  at  mødes  med  Mod- 
standerne med  Midler,  der  laa  uden  for  Loven, 
men  der  var  ogsaa  adskillige  andre,  der  i 
retfærdig  Harme  over  Lovbrudet  mente,  at 
man  nu  burde  sætte  Magt  imod  Magt  ved 
Anvendelse  af  saadanne  Midler  som  Skatte- 
nægtelse, Riffelbevægelse,  økonomisk  Krig 
osv.  Men  Berg  var  en  afgjort  Modstander 
af  alt  saadant.  Det  var  hans  bestemte  Over- 
bevisning, at  Anvendelse  af  voldsomme  Mid- 
ler  kun    kunde  føre  til  Nederlag.     I   Kraft 


heraf  lykkedes  det  ham  i  et  Partimøde  den 
lste  April  1885  at  faa  vedtaget  en  enstem- 
mig Beslutning  om,  at  ingen  Rigsdagsmand 
maatte  tilraade  den  Slags  Midler.  „Midler, 
der  fører  til  at  svække  os  og  styrke  Mod- 
standerne, duer  ikke".  —  „Jeg  sætter  de 
moralske  Midler  over  de  brutale,  saaledes 
regner  jeg  altid,  og  jeg  tror,  at  disse  allige- 
vel blive  de  stærkeste,  selv  om  Sandheden 
og  Retten  for  Tiden  ligger  under".  —  „Vor 
Sag  er  for  god  til  at  betjenes  af  den  Slags 
Midler.  Jeg  har  stedse  manet  til  det  mod- 
satte, manet  til  Taalmodighedens  og  Udhol- 
denhedens Kraft  og  Viljestyrke.  Dette  er  det 
stærkeste  Vaaben.  Sammenholdets,  Taalmodets 
og  Udholdenhedens  Aand  styrker  vor  Vilje 
og  fører  vor  Kraft.  Vi  blive  ved  at  staa 
paa  Lovens  ijrund,  fortsættende  alle  lovlige 
Midler,  som  vi  ikke  nær  har  opbrugt  endnu". 

„Paa  Lovens  Grund"  var  sikker  og  solid 
Grundvold  for  Berg.  Tvivlerne  spørge: 
„Hvilke  Midler  have  1?  Men  jeg  spørger: 
hvilke  Midler  have  Modstanderne?  De  mene 
at  have  den  fysiske  Magt  paa  Trods  af  Lo- 
ven. Men  vi  have  Loven.  Er  vi  da  komne 
saa  vidt  i  Danmark,  at  Loven  intet  Middel 
er?  Paa  Lovens  Grund,  paa  Rettens  Grund 
kan  trofast  Arbejde  aldrig  være  forgjæves." 
I  Kraft  af  denne  Betragtning  stod  han  urok- 
kelig fast  overfor  Lovbruddet  og  vilde  ikke 
være  med  til  „at  gaa  paa  Akkord  med  Uret- 
ten". 

Samtidig  hermed  advarede  han  mod  det, 
som  han  betegnede  som  vor  værste  Fare, 
nemlig  Utaalmodighedens  Farer.  23de  Jan. 
1886,  Dagen  før  han  blev  fængslet,  siger 
han  herom  bl.  a.  følgende  i  Folketingssalen: 
„Hvor  skrappe  de  strænge  Herrer  end  træder 
op,  som  nu  har  Magten  i  Danmark,  er  jeg 
ikke  sikker  paa,  at  de  ere  vor  Sags  værste 
Fjender;  thi  dem  kan  man  have  tydelig  for 
Øje,  dem  tager  ingen  fejl  af,  de  har  skrevet 
et  Program  med  saa  tydelig  Flammeskrift,  at 
det  gaar  enhver  til  Hjærte  i  Danmark,  det 
kunne  vi  føle  os  til,  vi  behøve  ikke  at  tænke 

os  dertil.  Men  der  er  andre  Farer  for  vort 
Sammenhold  og  for  vor  Udholdenhed,  og  det  er 
Utaalmodighedens  Farer.  Der  er  2  Slags 
Utaalmodige ;  der  er  de  Utaalmodige,  der 
maaske  rasle  med  Sværdet,  inden  de  endnu 
har  kjøbt  det,  der  tale  om  „Krig  paa  Kni- 
ven" uden  endnu  at  have  den  skjærpet,  og 
der  er  en  anden  Slags  Utaalmodige,  som 
finde  en  saadan  Pinsel  i  at  regjeres  en  9 
Maaneders  Tid  paa  provisorisk  Vis,  at  vi 
strax  skulle  finde  paa  Udveje,  selv  om  de 
føre  til  Nederlag  for  os.  Den  Slags  Utaal- 
modige kunne  blive  vor  Sag  til  mere  Skade 
end  selve  Magthaverne.  Thi  dersom  De  tror, 
at  Magthaverne  har  det  godt  nu,  saa  tager 
De  storlig  fejl.  Dersom  De  tror,  at  de  gaa 
saa  roligt  til  Sengs  og  staa  saa  roligt  op 
som  vi,  saa  tager  De  fejl,  der  er  vist  ingen 
af  os  her  i  Oppositionen,  der  ønsker  at  være 
i  deres  Sted.  Det  er  det,  vi  maa  holde  os 
for  Øje,  Utaalmodigheden  efter  paa  enhver 
Maade  at  komme  ud  af  Sagen  er  absolut  i 
Ministeriets  (Estrup)  Favør;  det  holder  da 
den  samme  Betragtning  ved  lige,  som  det  har 
levet  paa  hidtil:  Holde  vi  ud,  gaar  Opposi- 
tionen fra  hinanden,  de  Utaalmodige  til  den 
ene  Side,  de  andre  til  den  anden,  saa  spræn- 
ges den,  saa  kile  vi  os  ind  og  saa  have  vi 
Tingene  gaaende,  som  vi  ville.  Det  er  For- 
ventningen, som  de  leve  paa".  Og  derfor: 
„Jo  bestemtere  og  fastere  vi  vise  os  her, 
saaledes  at  der  ikke  er  en  Sprække  at  se 
igjennem,  ikke  Tanke  om  Utaalmodighed, 
kun  den  mest  sejge,  bestemte  Fastholden  ved 
vor  simple,  ligefremme  Ret,  desto  vanske- 
ligere bliver  vore  Modstanderes  Stilling  Dag 
for  Dag,  og  desto  klarere  vil  man  blive  over, 
at  her  er  ingen  anden  Udvej  end  at  møde 
os  paa  Forfatningens  Grund". 

Man  har  sagt  om  Berg,  at  han  var  en 
Modstander  af  Forhandlingspolitik.  Men  dette 
er  igjen  en  stor  Misforstaaelse.  „Forhandling 
paa  Grundlovens  Grund"  var  hans  Løsen, 
og  ingen  har  med  større  Kraft  end  han  lagt 
an  paa  alvorlig  Forhandling  mellem  Lovgiv- 


ningsmagtens forskjellige  Faktorer.  Det  har 
han  vist  ved  sin  Indsats  af  et  Kæmpearbejde 
i  Rigsdagens  Forhandlinger  gjennem  mange 
Aar,  og  dernæst  derved,  at  det  stadig  var 
hans  Maal  at  tilvejebringe  og  bevare  Be- 
tingelser for  frugtbar  Forhandling.  Da  Uvejret 
i  Firserne  trak  op,  var  han  2  Gange  Folke- 
tingets Ordfører  for  en  Adresse  til  Kongen. 
Ved  den  Lejlighed  udtalte  han  bl.  a. :  „Adres- 
sen er  et  Tilbud  om  Fred,  den  udtrykker  fra 
Folketingets  Side  et  Ønske  om  Betingelser 
for  frugtbart  Samarbejde  mellem  Lovgivnings- 
magtens forskjellige  Faktorer,  for  at  vi  kan 
komme  til  at  arbejde  med  hinanden  paa 
Grundlovens  Grund  og  bygge  Landet  op,  i 
Stedet  for  at  ødelægge  det  i  Kiv  og  Strid." 
Den  samme  Opfattelse  har  han  gjort  sig  til 
Talsmand  for  ved  midt  under  Provisoriet 
atter  og  atter  at  gentage:  „Møde  de  os  paa 
Forfatningens  Grund,  saa  møde  de  os  strax 
paa  alle  Omraader  som  Forhandlingens  Mænd, 
der  erkjende,  at  som  Forfatningen  er,  er  vi 
nødt  til  at  slaa  af  paa  vore  Fordringer  paa 
begge  Sider,  og  saa  vil  ethvert  grundlovstro 
Ministerium  kunne  føre  et  frugtbart  Liv." 
Af  dette  sidste  vil  man  bl.  a.  forstaa,  at 
det  laa  ikke  for  Berg  at  sige:  „alt  eller 
intet",  og  at  dersom  han  ikke  kunde  faa  sin 
Vilje  fuldt  ud,  saa  var  han  rede  til  at  slaa 
løs.  En  saadan  Stilling  var  ikke  forenelig 
med  Bergs  Politik.  Tværtimod.  I  Troskab 
mod  Idealerne  gjaldt  det  for  ham  om  at 
komme  saa  langt  frem  mod  hans  Ønskers 
Maal,  som  det  til  enhver  given  Tid  var 
muligt,  og  med  sikker  Forventning  om,  at 
man  paa  denne  Vis  vilde  vokse  til  at  naa 
videre  siden. 

Der  har  været  sagt  om  Berg,  at  ingen  i 
det  ganske  Land  havde  saa  mange  Venner 
som  han.  Dette  er  vistnok  rigtigt,  ikke  blot 
i  politisk  Henseende,  men  ogsaa  rent  person- 
ligt har  dette  Ord  sin  Berettigelse.  Berg 
var  nemlig  en  godmodig  Natur,  og  havde 
en  forunderlig  Evne  til   at  omgaaes   Folk  i 

alle  Stillinger.  Han  var  et  Hjærtemenneske, 
der  særlig  havde  Lyst  og  Vilje  til  at  tage 
sig  af  de  smaa  i  Samfundet.  Det  turde 
være  en  afgjort  Sag,  at  jo  nærmere  man 
kom  ham,  des  mere  kom  man  til  at  holde 
af  ham,  fordi  han  virkelig  var  en  elskværdig 
Personlighed,  der  kunde  vise  Interesse  og 
Deltagelse  selv  for  de  mindste  Ting.  Alt 
dette  vil  selv  hans  mest  afgjorte  Modstandere 
erkjende.  Vandt  han  paa  den  Vis  mange 
Venner,  saa  gjælder  dette  ganske  i  Særdeles- 
hed de  Folk  i  underordnede  Stillinger,  han 
kom  i  Berøring  med.  Budene  i  Rigsdagen, 
Tjenestefolk,  baade  hans  egne  og  andres, 
holdt  særlig  meget  af  ham.  Nogle  enkelte 
Exempler  vil  vise  dette.  Et  Landstingsbud, 
gammel  Højremand  for  Resten,  der  som  saa- 
dan  havde  hørt  og  læst  meget  ondt  om  Berg, 
havde  særlig  Glæde  af  at  vise  mig  en  Sølv- 
krans, som  det  underordnede  Personale  paa 
Rigsdagen  vilde  lægge  paa  Bergs  Kiste,  og 
da  jeg  udtalte  min  Anerkjendelse  heraf,  ud- 
bred han  med  Taarer:  Ja,  Berg  var  en  rigtig 
god  Mand.  En  af  de  første,  Berg  mødte  i 
Fængslet,  var  en  af  hans  gamle  Elever  fra 
Bogø,  nemlig  Kjøkkenjomfruen.  Hun  brast 
i  Graad  ved  at  møde  sin  gamle  kjære  Ven 
paa  dette  Sted  og  havde  den  inderligste 
Lyst  til  at  vise  ham  særlig  Opmærksomhed, 
hvilken  Berg  som  pligttro  Mand  nægtede  at 
modtage. 

I  en  Fastelavnsferie  rejste  jeg  en  Gang 
sammen  med  Berg  til  Bogø  og  tilbragte 
nogle  Dage  i  hans  Hjem  der.  Jeg  havde 
lovet  at  holde  Foredrag  i  Øens  Forsamlings- 
hus, men  underligt  nok,  jeg  maatte  ikke  tale 
om  Politik,  jeg  skulde  holde  et  historisk 
Foredrag.  Bogø  var  for  ham  som  et  fred- 
helligt Sted,  hvor  han  kunde  rive  sig  løs 
fra  sin  daglige  Gjerning  og  rigtig  hvile  ud 
ikke  blot  i  sin  Families  Skjød,  men  i  Sam- 
livet med  alle  de  kjære  Mennesker  paa  Øen 
uden  Hensyn  til  politisk  Trosbekjendelse. 
Den  Dag,  Foredraget  skulde  holdes,  udbrød 
der  et  forrygende  Snevejr,  saa  det  var  næsten 


umuligt  at  komme  fra  Hus  til  Hus.  Jeg 
tænkte  ved  mig  selv,  at  jeg  nok  blev  fri  for 
at  holde  Foredrag  den  Aften;  men  da  Berg 
og  jeg  efter  megen  Møje  var  naaet  op  til 
Forsamlingshuset,  var  dette  propfuldt  af  Men- 
nesker. Hele  Øens  Befolkning,  Gamle  og 
Unge,  Kvinder  og  Mænd  var  mødt,  natur- 
ligvis ikke  for  Foredragets  Skyld,  men  tor 
at  hilse  paa  deres  kjære  Ven,  thi  der  var 
Højtid  paa  Øen,  naar  Berg  kom  hjem,  og 
sjælden  eller  aldrig  har  jeg  oplevet  noget 
lignende  som  det  hjærtelige  Forhold  mellem 
Gamle  og  Unge,  de  3  Dages  Ophold  paa 
Øen  bar  Vidnesbyrd  om.  Naar  der  derfor 
blev  sagt  ved  hans  Død,  at  „Berg  til  det 
sidste  var  som  en  Fader  for  Befolkningen 
paa  Bogø  og  blev  elsket  og  beundret  af 
allea,  saa  har  jeg  en  levende  Følelse  af,  at 
dette  i  fuldt  Maal  er  Sandhed. 


Bergs  store  Sjælsstyrke  kjendtes  bedst  i 
Modgangens  Dage.  Han  blegnede  ikke,  naar 
Bølgerne  gik  højt  og  det  trak  op  til  truende 
Uvejr,  og  han  tabte  aldrig  Modet.  Tvært- 
imod, det  var  som  om  Faren  gjorde  ham 
større  og  stærkere.  Ogsaa  her  vil  et  Par 
Exempler  være  paa  sin  Plads. 

Ilte  Januar  1886  faldt  den  svære  Høje- 
steretsdom, der  gik  ud  paa  Fængsel  med 
sædvanlig  Fangekost  i  6  Maaneder.  Vi 
troede  at  vide  forud,  at  6  Stemmer  i  Høje- 
steret vilde  lyde  paa  fuldstændig  Frifindelse, 
andre  6  paa  Domfældelse.  Det  endelige  Re- 
sultat vilde  altsaa  bero  paa  en  enkelt  Stemme. 
Under  Voteringen  i  Højesteret  holdt  vi  med 
Berg  som  Formand  Partimøde  om  vigtige 
Sager,  der  skulde  forhandles  paa  Rigsdagen 
i  de  følgende  Dage.  Vi  andre  var  i  spændt 
Forventning  med  Hensyn  til  Resultatet  i 
Højesteret,  men  Berg  ledede  Forhandlingerne 
med  sædvanlig  Ro,  Kraft  og  Dygtighed. 
Saa  gik  Døren  op,  et  Rigsdagsbud  kom  ind 
og  meldte,  at  Bergs  Sagfører,  Octavius  Han- 
sen,  ønskede    at    tale   med    ham.     Saa   gik 

Berg  ud,  modtog  Budskabet  om  den  svære 
Dom,  kom  ind  igjen,  gik  tilbage  til  sin  Plads 
uden  at  forandre  en  Mine,  og  ledede  For- 
handlingerne fremdeles  som  om  intet  var 
passeret.  Først  da  Mødet  var  forbi,  fik  vi 
andre  Besked  om  Udfaldet;  men  jeg  har 
aldrig  set  Berg  større,  end  han  stod  for  mig 
i  dette  for  ham  saa  skjæbnesvangre  Øjeblik. 
Saa  gik  han  hjem  og  udarbejdede  en  af  de 
største  Taler,  han  nogensinde  har  holdt  paa 
Rigsdagen.  Det  stod  for  ham,  j  som  om 
dette  Fængsel  vilde  blive  hans  Død,  og 
denne  Tale  kan  derfor  paa  en  vis  Maade 
betragtes  som  hans  politiske  Testamente  til 
det  danske  Folk.  Denne  Tale,  der  blev 
holdt  i  Folketinget  den  15de  Jan.  1886 
under  Forhandlingerne  om  det  Estrupske 
Grundlovsforslag,  og  som  findes  i  Folke- 
tingstidenden for  1885—86,  Spalte  421— 
57,  falder  særlig  i  3  Afsnit:  1)  Det  danske 
Folks  Ret,  2)  Hvorledes  har  det  danske 
Folk  brugt  denne  Ret?  Har  det  misbrugt 
den?  3)  Grunden  til  den  nuværende  Til- 
stand og  Midler  og  Veje  til  at  komme  ud 
af  den.  —  Dette  sidste  har  han  nærmere 
udviklet  i  en  Slutningstale  den  23de  Januar 
(se  Folketingstidende  1885—86,  Sp.  796 — 
81 1),  Dagen  før  Fængslingen.  Disse  2 
Taler,  holdt  saa  at  sige  umiddelbart  foran 
Fængselsdøren,  vidner  bl.  a.  om,  hvorledes 
Modgangen  kunde  højne  Kraften  hos  Berg. 
Livet  indenfor  Fængslets  Mure  vidner  om 
det  samme,  og  flere  Exempler  her  fortæller 
om  hans  store  Standhaftighed.  Hans  Kon- 
stitution kunde  ikke  taale  Fangekosten,  og 
man  gjorde  Forsøg  paa  at  vise  ham  Begun- 
stigelser i  saa  Henseender,  men  han  mod- 
satte sig  sligt  aldeles  bestemt.  Først  da  han 
blev  alvorlig  syg,  og  Lægen  som  Følge  heraf 
paabød  en  anden  Levemaade,  maatte  han 
bøje  sig.  Det  blev  paa  forskjellig  Maade 
antydet  for  ham,  at  han  nok  kunde  komme 
ud  af  Fængslet,  hvis  han  ønskede  dette. 
Svaret  paa  den  Slags  Antydninger  var:  „Jeg 
holder   af  at  opfylde  min   Pligt,    og  nu   er 


det  min  Pligt  at  sidde  her  i  6  Maaneder. 
Heri  skal. der  ikke  gjøres  nogen  Forandring.0 
Det  sidste  Forsøg  gik  ud  paa,  at  han 
trængte  til  at  gjøre  en  Rejse  for  sit  Hel- 
breds Skyld,  og  at  han  blot  behøvede  at 
udtale  et  Ønske  i  den  Retning,  for  at  blive 
fri.  Men  han  svarede:  „Jeg  modtager  under 
ingensomhelst  Form  Naade  af  mine  Fjender.  * 
Og  da  man  henstillede  til  ham  at  lade  hans 
Hustru  afgjøre  Sagen,  saa  lo  han  og  sagde: 
„Ja,  jeg  bøjer  mig  villigt  for  hendes  Afgjø- 
relse."  Men  som  hun  havde  sagt  til  mig 
Dagen  før  Fængslingen:  „Det,  jeg  nu  nå- 
digst af  alt  vilde  se,  er  dette,  at  man  skulde 
gaa  hen  og  benaade  ham,"  saaledes  var 
Berg  sikker  nok  paa,  at  hendes  Afgjørelse 
vilde  gaa  i  den  rigtige  Retning. 

Hvad  er  nu  Grunden  til  denne  mærkvær- 
dige Kraft  hos  Berg?  Bjørnstjerne  Bjørn- 
son har  en  Gang  for  mange  Aar  siden  paa 
en  Foredragsrejse  her  i  Landet  udtalt  Føl- 
gende: „Det  har  ingen  Nød  med  jer,  for 
jer  Politik  har  en  religiøs  Baggrund.0  Dette 
er  sandt.  Styrken  i  dansk  Politik  ligger 
deri,  at  den  har  en  religiøs  Baggrund.  Men 
deri  ligger  ogsaa  i  første  Række  Styrken  i 
Bergs  Politik.  Hans  Politik  var  i  bedste 
Forstand  en  Personifikation  af  ægte  dansk 
Venstrepolitik.  En  dyb  og  stærk  Tro  var 
Bærekraften  i  hans  Liv,  Livsnerven  i  al  hans 
Gjerning.  Han  troede  paa  Lovens  Magt, 
Sandhedens  og  Rettens  endelige  Sejr  gjen- 
nem  daadrig  Virksomhed.  Han  troede  paa 
Befolkningens  brede  Lag,  paa  dens  sunde 
og  ærlige  Vilje,  og  paa,  at  her  laa  gjerne 
store  Kræfter,  som  det  gjaldt  om  at  vække, 
kalde  frem  og  udvikle  til  Lykke  og  Velsig- 
nelse for  vort  Folk. 

Men  den  inderste  Kjærne  i  hans  Tro  var 
Overbevisningen  om,  at  Kristendom  var  den 
stærkeste  Livsmagt  paa  Jord.  Han  havde  i 
sine  unge  Dage  været  Ludvig  Kristian  Mul- 
lers Elev,  og  dennes  Indflydelse  paa  ham 
var  kjendelig  gjennem  hele  hans  Liv.  Naar 
det  saa  allermest  truende  ud,   var   hans  Til- 

flugt:  „Der  er  en  Gud,  som  over  Danmark 
vaager,u  en  Sætning,  jeg  flere  Gange  har 
hørt  ham  bruge.  Her  ligger  Grunden  til,  at 
ingen  Modstand  kunde  bringe  ham  til  at 
lade  Hænderne  synke. 

„Der  skal  kjæmpes  med  Alvor  og  med 
Hejsind,  saa  gaar  det*.  Dette  „saa  gaar  detu 
i  Bergs  Mund  var  Udtrykket  for  hans  inder- 
lige Overbevisning  om,  at  en  Kamp,  der  fø- 
res paa  denne  Maade,  er  sikker  paa  at  fange 
Sejr.  Endnu  et  Vidnesbyrd  i  saa  Henseende 
er  et  Brudstykke  i  hans  sidste  egentlige  Tale 
paa  Rigsdagen  kort  før  hans  Død.  Det  var 
i  Anledning  af  en  Opfordring  til  Regjeringen 
om  at  komme  frem  med  Forslag  til  en  Rets- 
reform.  Under  Forhandlingen  herom  havde 
Berg  sagt:  „Dersom  der  overhovedet  kunde 
være  Tale  om  at  opfordre  denne  Regjering 
til  nogetsomhelst,  saa  har  det  danske  Folk 
kun  én  eneste  Opfordring  tH  disse  Ministre, 
og  det  er  den:  „Gaa,  og  lad  Grundloven 
og  Grundlovstroskaben  komme  til".  Et  Blad 
skrev  i  den  Anledning:  „Underligt  at  den 
gamle  Mand  gider!"  Men  Dagen  efter  tog 
Berg  i  Folketingssalen  fat  paa  denne  Sæt- 
mng>  og  udtalte  bl.  a. :  „Det  er  mit  umiste- 
lige Haab,  mit  urimelige  Haab  maa  De  gjerne 
kalde  det,  at  der  vil  komme  den  Dag  her  i 
Danmark,  da  Folket  atter  vil  vinde  sin  Grund- 
lov saa  kjær,  at  det  faar  Sejr  over  Provi- 
sorismen, og  gjør  alle  onde  Spaadomme  til 
Skamme.  Jeg  slipper  ikke  dette  Haab.  Det 
er  nok  muligt,  at  mine  Øjne  ikke  faar  Lov 
til  at  se  dette  Haab  opfyldt,  men  hvad  gjør 


saa  det?  Der  er  Tusinder  og  atter  Tusinder 
i  det  danske  Folk,  som  deler  dette  Haab 
med  mig,  og  det  hører  ogsaa  til  mit  urime- 
lige Haab,  om  Gud  vil,  at  disse  Tusinders 
Tal  vil  voxe  Dag  for  Dag,  saaledes  at  den 
Dag  vil  komme,  da  Vrøvlet,  Fejgheden  og 
Modløsheden  vil  vige  for  Frihedskjærlighedeh 
i  Folkesindet.  Tillad  mig  at  beholde  dette 
Haab  som  min  Arvepart,  som  Frugten  af  min 
politiske  Gjeming,  og  gjør  ikke  alt  for  meget 
Nar  ad  den  gamle  Mand,  fordi  han  holder 
fast  ved  dette  Haab". 

Bergs  umistelige  Haab  gik  i  Opfyldelse, 
ja  tildels  allerede  inden  hans  Død.  Valgene 
i  1890  baade  til  Folketing  og  Landsting 
bar  Vidneshyrd  om  en  stærk  Strømkæntring 
i  Retning  af  den  Bergske  Politik.  Bevægel- 
sen fra  disse  Valg  lod  sig  ikke  stanse,  trods 
forskjellige  Forsøg  derpaa,  men  voxede  sig 
stærkere  og  stærkere  med  Aarene. 

I  1895  slog  den  igjennem  saaledes,  at 
det,  som  Berg  havde  kæmpet  for,  og  ofret 
sit  Liv  for,  naaede  at  faa  Flertal  i  Folke- 
tinget. Den  stærke  Væxt  i  de  følgende  Aar 
og  Frugten  deraf  er  i  frisk  Minde,  og  vi 
har  nu,  trods  Vrøvlet  i  de  allersidste  Aar, 
tilforladelig  Sikkerhed  for,  at  denne  Politik 
ejer  det  danske  Folks  Hjærte.  Den  inderste 
Kjc?rne  i  denne  Politik  har,  som  Bjørnson 
har  sagt,  en  religiøs  Baggrund.  Kun  en 
saadan  Politik  kan  føres  med  Alvor  og  med 
Højsind,  og  kun  en  saadan  Politik  har  For- 
jættelse om  en  rig  og  lykkelig  Fremtid  for 
vort  Folk. 

NORDISKE  KUNSTNERE  I  BAYREUTH 

Af  kgl.  Operasanger  Peter  Cornelius. 


Bayreuth  —  ja  det  stod  jo  altid  for 
mig  som  noget  uopnaaeligt,  noget  hel- 
ligt, og  mindst  drømte  jeg  mig  selv  saavidt, 
indtil  jeg  paa  en  Gang  sad  der  i  Virkelig- 
heden. Lediggang  ved  vor  egen  Opera  drev 
mig  til  Berlin  for  at  høre  Wagner,  og  der- 
nede, hvor  Musiklivets  Puls  banker  heftigt, 
hvor  Arbejdet  i  Musiken  med  rivende  Hast 
gennemføres,  der  hvirvledes  jeg  ogsaa  med 
ud  i  Strømmen,  og  landede  først  —  i  Bay- 
reuth, hvor  jeg  sang  for  Fru  Wagner,  først 
paa  Dansk  (Dele  af  „  Siegfried u)  og  dernæst 
efter  nøje  Indstudering  det  samme  paa  Tysk 
og  —  blev  antaget  til  at  synge  „Siegmund" 
ved  Festspillene  allerede  i  1906.  Jeg  rejste 
saa  hjem,  det  var  i  November,  og  ved  The- 
aterstyrelsens  Elskværdighed  fik  jeg  Løfte  om 


Orlov  i  Maj  Maaned.  Dette  skrev  jeg  til 
Fru  Wagner,  og  dermed  var  Sagen  i  Orden 
fra  hendes  Side.  Hun  sendte  en  Kapelmester 
op  til  mig  i  København  i  Marts,  vi  arbej- 
dede en  Maaned,  og  første  Maj  ankom  jeg  til 
Bayreuth. 

Her  begyndte  saa  det  Slid,  som  skulde 
føre  mig  sikkert  i  Havn.  Paa  Villa  Wahn- 
fried  (Fru  Wagners  Bolig)  begyndte  vi  strax 
paa  Arrangementsprøven  med  den  „gnådige 
Frau",  som  hun  altid  kaldes;  det  foregik  i 
en  hvælvet  Hal,  i  hvis  Hjørner  „Heltene"  i 
Marmor  var  placeret,  og  aldrig  glemmer  jeg, 
med  hvilke  bange  Følelser  jeg  skuede  den 
„gnådige  Frauu,  da  hun  spillede  hele  „Sieg- 
mundas  Rolle  igennem  i  den  „Stil",  som  hun 
ønskede  den. 

Utrættelig  var  hun, 
naar  det  gjaldt  at 
fastsætte  de  forskel- 
lige „Bevægelser"  paa 
Mellemspillene,  og 
elskværdigt  fandt  hun 
sig  i  mange  Gentagel- 
ser, naar  det  ikke 
strax  formede  sig  til 
det  Hele,  som  hun 
havde  tænkt  sig,  men 
efter  at  jeg  med  Sieg- 
fried Wagner  som 
Sieglinde  og  „gnå- 
dige  Frau"  som  Hun- 
ding  havde  faaet 
„fat  i  Stilen",  skred 
den  tyske  Siegmund 
fastere  og  tydeligere 
frem,  og  han  viste 
sig  helt  præsentabel, 
da  de  samlede  Prø- 
ver paa  Festspilhuset 
skulde  begynde. 

Nu  kom  der  jo  Liv  i  Byen  (i  den  for- 
løbne Tid  havde  alt  været  stille).  Fra  alle 
Kanter  ankom  Kunstnerne,  Kapelmestrene, 
Kor,  Orkester,  „Smededrenge",  „Engle",  a 
propos  Engle,  der  kom  en  Dag  en  lille 
Dreng  op  til  en  „Satan"  af  en  Kapelmester 
og  sagde:  „Jeg  vilde  gærne  være  en  Engel". 
»Ja,  det  vilde  jeg  ogsaa  gærne  være",  sva- 
rede Kapelmesteren ;  naa  —  det  viste  sig,  at 
Drengens  Stemmemidler  ikke  egnede  sig  for 
de  højere  Regioner  og  han  maatte  gaa  — 
uden  Vinger. 

I  Festspilhuset  var  alt  nu  i  Orden  til  at 
modtage  alle  disse  Mennesker,  og  naar  man 
ved  Foden  af  Bakken,  paa  hvilken  Festspil- 
huset laa,  ilede  af  Sted  for  at  naa  op  til 
Prøvesalene,  ligesom  droges  man  af  Toner, 
der  lød  ud  i  den  friske  lille  Skov,  som  om- 
giver „Kunsttemplet".  Fra  en  Prøvesal  hør- 
tes Strofer  af  „Ringen",  det  var  Dr.  Richter, 
der  med  hele  Orkestret  prøvede  „Rheingold", 


Peter  Cornelius  som  Siegmund. 


selv  stod  han  i 
Skjorteærmer  og  diri- 
gerede, samtidig  med 
at  han  uden  Partitur 
sang  alle  Partierne. 
Fra  et  Hjørnevin- 
due tonede  Bryn- 
hildes  „Hojotoho", 
det  var  den  præg- 
tige Fru  Ellen  Gul- 
branson,  der  forfri- 
skede sig  ved  at 
trænere  sin  herlige 
Røst.  Og  hvad  var 
det?  et  Sus  af  Vin- 
den? Nej,  nu  kom 
det  nærmere,  de  8 
Walkyriers  mægtige 
Ensemble  brusede 
igennem  Luften,  og 
hør !  —  her  stod  jeg 
andægtig  stille  — 
Englekoret  af  „Parsi- 
fal", de  skønne  Barnestemmer  plukket  sammen 
fra  forskellige  katolske  Kirker.  Ja  —  det 
kan  ikke  beskrives,  det  maa  høres,  og  derfor 
er  det  jo  ogsaa,  at  Tilstrømningen  til  Bay- 
reuth er  saa  stor,  at  der  allerede  i  Januar 
var  alt  udsolgt. 

Parsifal-Rovet  i  Amerika  har  ikke  skadet, 
tværtimod!  Men  Fru  Wagner  tilgiver  aldrig 
de  Kunstnere,  der  var  hende  utro  og  gik  med 
dertil,  det  fik  vi  Bevis  for:  der  kom  en 
Sangerinde  fra  Amerika,  hun  havde  før  sun- 
get „Freja"  i  Bayreuth  og  nu  havde  hun 
sunget  Kundry  i  Parsifal  i  New  York. 
Hende  blev  det  os  betydet,  at  vi  ikke  maatte 
omgaas,  og  hun  mærkede  snart,  at  det  var 
fornuftigst  at  fortrække:  hun  maatte  saa 
rejse  bort  uden  at  faa  noget  at  høre. 

Da  nærværende  Tidsskrift  har  ønsket  at 
høre  om  os  Skandinaver,  ja  da  maa  jeg  udtale, 
at  den,  der  har  gjort  betydeligst  Indtryk  paa 
mig,  er  Fru  Ellen  Gulbranson;  hun  var  na- 
turligvis   først   og   fremmest   en  imponerende 

og  i  de  mindste  Detailler  fuldendt  Brun- 
hilde og  ligeledes  fantastisk  og  vild  som 
Kundry,  men  hun  var  jo  ligesom  jeg  og- 
saa  Fremmed,  da  hun  i  sin  Tid  kom  til 
Bayreuth,  og  derfor  var  hun  ikke  alene 
paa  Scenen  min  beskyttende  Walkyrie,  men 
ogsaa  udenfor  denne,  og  hun  kunde  i  Kraft 
af  sin  enestaaende  Position  vise  sig  som  hun 
virkelig  var,  thi  ligesaa  sejrrigt  som  hendes 
Stemme  fylder  det  store  Rum,  ligsaa  menne- 
skeligt har  hun  forstaaet  at  bevare  sin  noble 
og  fine  Karakter.  De  Udtalelser,  man  hørte 
om  hende  og  hendes  Kunst,  var  ogsaa  af 
den  Beskaffenhed,  at  hun  fuldt  ud  honorerer 
sit  Ry  som  Verdens  Brunhilde. 

Erik  Schmedes,  min  berømte  Landsmand, 
hørte  jeg  (for  første  Gang  paa  en  Scene)  i 
Bayreuth,  han  sang  Parsifal  og  illuderede 
som  denne;  alle  vare  meget  begejstrede  for 
ham,  og  Tyskerne  betragter  ham  som  deres 
egen.  Han  har  sunget  alle  Wagnertenorpar- 
tierne  med  stor  Succes  og  har  en  glimrende 
Position. 

En  meget  sympa- 
thetisk  Baryton  lærte 
jeg  at  kende  i  Sven- 
skeren Karl  Leid- 
strom,  han  har  un- 
der Professor  Kniese 
studeret  2  Aar  i  Bay- 
reuth og  synger  alle 
Baryton  -  Partier 
Wagner;  han  sang 
Klingsor  i  „Parsifal", 
og  maatte  i  „ Tristan 
og  Isolde"  paa  Ge- 
neralprøven som  Føl- 
ge af  en  andens  Syg- 
dom „springe  ind"  og 
synge  „Kurwenal* ; 
han  høstede  stor  Ros 
for  begge  Dele. 

En  anden  Svensker 
(som   i    mange   Aar 

har      været      knyttet  Fru  Ellen  Gulbranson  som  Brunhilde. 


til  Bayreuther -Ensemblet)  Johannes  Elm- 
blad blev  desværre  syg  og  kom  ikke  til 
at  synge  med  ved  Opførelsen,  men  jeg 
hørte  ham  paa  Generalprøven  som  „Faf- 
nera  i  „Rheingold",  og  denne  Rolle  faldt 
fuldstændig  sammen  med  hans  egen  mægtige 
og  interessante  Skikkelse.  Forresten  var  han 
det  mest  oplivende  Element  under  Prøvetiden, 
hvor  vi  alle  om  Middagen  samledes  i  „  store 
Restaurant"  til  den  af  Fru  Wagner  for  os 
arrangerede  billige  Dinér.  Her  kunde  Elm- 
blad pludselig  rejse  sig  op  og  intonere  en  at 
de  rigtige  gode  gamle  Folkeviser,  som  aldrig 
forfejlede  sin  Virkning,  og  som  ogsaa  her 
blev  modtaget  af  en  forstaaende  Kreds, 
der  livligt  applauderede  deres  Kunstbroder. 

Om  mig  selv  kun  dette :  at  jeg  naturligvis 
har  maattet  arbejde  alvorligt,  det  er  jo  ikke 
let  at  synge  paa  et  fremmed  Sprog,  men 
dobbelt  svært  bliver  det  i  saadanne  Omgivel- 
ser, hvor  alle  Ens  Medspillende  ere  vel  be- 
vandrede baade  i  Stil  og  Sprog,  dog  det 
maa  jeg   sige:   Alle 


tyske  Kolleger  vare 
umaadelig  elskvær- 
dige og  hjælpsomme, 
det  vilde  være  mig 
umuligt  at  fremhæve 
Nogen  paa  Bekost- 
ning af  Andre,  og 
de  lagde  deres  Sym- 
pathi  lydelig  for  Da- 
gen, naar  Anledning 
gaves,  som  f.  Ex. 
efter  Generalprøven 
og  da  jeg  havde  sun- 
get første  Aften. 

To  Navne  maa 
jeg  dog  nævne:  det 
er  Dr.  Richter  og 
Siegfried  Wagner, 
mine  to  Dirigenter. 
Dr.  Richter  havde 
jo  slet  ikke  hørt  mig 
synge    til    Orchesler, 

og  det  gjorde  mig  naturligvis  lidt  nervøs  straks, 
men  da  jeg  saa  den  første  Aften  var  færdig 
med  min  „Fortælling*  i  1ste  Akt  og  gik  fra 
„HundingsBord",  da  faldl  mit  Øje  uvilkaar- 
ligt  ud  i  Rummet  og  paa  dets  Vej  traf  det 
to  milde  Øjne,  det  var  Dr.  Richters.  Hvor 
gjorde  det  mig  dog  godt,  da  han  tilmed  ved 
en  anerkende  begejstret  Haandbevægelse  til- 
vinkede mig  sit  Bifald,  og  efter  Akten  kom 
op  til  mig  sammen  med  Fru  Wagner  og 
gratulerede  og  takkede  mig  for  min  (som 
han  sagde)  udmærkede  Præstation. 

Siegfried  Wagner  skylder  jeg  Tak  for  hans 
store  forberedende  Arbeide  og  hans  opmuntrende 
behagelige  Væsen  imod  mig  baade  paa  Thea- 
tret,  i  lians  Hjem,  og  naar  vi  om  Aftenen  efter 
endt  Arbeide  sad  sammen  i  en  lille  Kneipe, 
hvor  han  altid  var  Hovedpersonen,  og  hvor  han 
rigtig  kunde  være  sig  selv.  Ogsaa  ham  skyl- 
des det,  at  jeg  anden  Aften  uden  Nervøsitet 
og  uden  Uheld  kunde  gennemføre  mit  Parti 
til  hans  Tilfredshed,  som  han  udtrykte  høj- 
lydt ogsaa  til   min  Hustru  udenfor  Theatret, 


ved  at  raabe  til  hende:  „Aber  ausgezeichnet 
susse  Frau  Peter  !a  Ja  til  Slut  kun  dette, 
som  jeg  jo  i  mit  Fædreland  ikke  er  vant  til, 
og  som  baade  glædede  og  morede  mig,  det 
var  den  Maade,  hvor  paa  Damerne  viste  mig 
deres  Hyldest,  nemlig  ved  midt  paa  Gaden 
at  komme  med  mit  Portræt  som  „Siegmund" 
hen  til  mig  og  bede  mig  om  at  skrive  der- 
paa,  og  den  Hjertelighed,  der  den  Aften  jeg 
forlod  Festspilhuset,  tilviftedes  mig  et  sidste 
Farvel  med  deres  Lommetørklæder. 

Ja  saaledes  endte  da  den  for  mig  saa  be- 
tydningsfulde Tid  i  Bayruth,  og  da  jeg  sam- 
men med  min  Hustru  Dagen  efter  fra  Jern- 
banen saa  Festspilhuset  forsvinde,  bøjede  jeg 
mit  Hoved  i  Taknemmelighed  for  Sjælen  i 
det,  Mesteren  Richard  Wagner,  hvem  jeg 
skylder  saa  uendelig  meget,  og  ved  hvem  jeg 
naaede  ud  i  den  store  Verden,  den  Verden, 
der  lokker  med  Guld  og  Ære,  men  for  hvil- 
ken dog  ingen  Dansk  glemmer  sit  eget 
Fædreland. 

Fig.  l.  Lillienthals  Flyveapparat. 

FLYVENDE  MENNESKER 

Af  Ingenier  C.  Hude. 


Hvem  der  kunde  flyve"  —  men  de  fleste 
vil  jo  føle  sig  fast  overbeviste  om,  at 
det  ligger  udenfor  menneskelig  Mulighed.  Vort 
naturlige  Ræsonnement  er  dette:  Mennesket 
er  utallige  Gange  tungere  end  Luften  og 
ejer  ikke  Fuglenes  enorme  Muskelstyrke,  ergo 
kan  man  ikke  uden  særlige  Hjælpemidler,  saa- 
som  en  Ballon,  hæve  sig  fra  Jorden  end  sige 
flyve  i  Luften.  Dette  holder  imidlertid  ikke 
Stik,  thi  i  Benzinmotoren  har  Mennesket  faaet 
en  mægtig  Kraftforøger  til  Fremdriften  og  i 
Aeroplanet,  d.  v.  s.  i  de  lidt  skraat  stillede 
store  lette  Flader,  et  Svævemiddel,  der  ikke 
giver  Fuglenes  Vinger  meget  efter.  Pointet 
bestaar  nu  i  at  indordne  disse  Hjælpemidler 
under  Menneskets  absolutte  Vilje,  saa  at 
Hjernen  kan  styre  og  regere  dem  med  samme 
Lethed,  som  Fuglens  Hjerne  regerer  Vinger- 
nes Flugt  og  Halens  Bevægelse.  Naar  denne 
Vanskelighed  engang  er  løst  —  ja  saa  flyver 
vi,  ligesom  vi  nu  cykler  eller  automobiler. 


Spørger  man  nu,  om  det  da  er  muligt  at 
flyve,  saa  besvares  det  bedst  ved  at  under- 
søge, hvorlangt  man  er  naaet  til  Dato. 

I  Oldtiden  nøjedes  man  med  at  digte  om 
flyvende  Mennesker.  Homer  beretter  om  Dai- 
dalos  og  hans  Søn  Ikaros,  der  undflyede 
Minos  Vrede  ved  at  flyve  ud  af  den  belej- 
rede By  paa  kunstige  af  Voks  formede  Vin- 
ger. Og  i  det  gamle  Testamente  findes  en 
indgaaende  om  end  utydelig  Beskrivelse  af 
den  Flyvemaskine,  Profeten  Esekiel  brugte  for 
at  rejse  fra  Babel  til  Jerusalem.  Jeg  har  for- 
gæves forsøgt  at  opfatte  Konstruktionen  efter 
den  bibelske  Forklaring,  men  en  amerikansk 
Præst  Mr.  Cannon  har  været  heldigere;  han 
har  forstaaet  Forklaringen  complet  og  har 
ladet  et  Luftskib  bygge  efter  dette  Princip 
kun  med  den  Ændring,  at  han  har  erstattet 
Profetens,  rimeligvis  overordenlig  stærke,  Arme 
med  en  6  Hestes  Benzinmotor.  Nu  er  Præ- 
sten  ved   at   danne   et  Aktieselskab   paa  en 

Fig.  2.  Pilchers  Flyvemaskine. 


Million  Dollars  til  at  overtage  Opfindelsen,  end  sige  flyve  tilvejrs.  I  Midten  af  August 
—  The  international  dragon  air  ship  Com-  1896  skulde  han  prøve  et  nyt  og  større 
pany  (System  Hesekiel).    Adresse:   The  rev      Apparat   (Fig.  1),   hvor   Vingerne    var   gjort 


Mr.  Cannon,  Syracuse,  U.  S.  A. 

Ogsaa  i  Oldnorden  beskæftigede  man  sig 
med  flyvende  Mennesker;  i  Fjederhammen 
kunde  Vølund  Smed  flyve  op  til  sin  Hervør 
Al  vide  under  Lysalf  og  S  var  tal  fs  Deltagelse, 
og  i  gamle  Æventyr  benyttes  den  ofte,  lige- 
som Sagnet  om  den  flyvende  Kuffert  gen- 
findes i  næsten  alle  Nationer. 

Den  første,  der  imidlertid  med  Held  tog 
Sagen  op  til  praktisk  Prøve,  var  en  Tysker 
ved  Navn  Lilienthal;  han  byggede  sig  i 
1891  en  høj  Platform,  der  var  hævet  30 
Meter  over  Jorden  og  sprang,  forsynet  med 
nogle  store  flagermusagtige  Vinger,  ud  fra 
sit  høie  Stade;  og  han  landede  med  stor  Sik- 
kerhed paa  Jorden  ofte  indtil  1  Kilometer 
fra  Taarnets  Fod.  Man 
kunde  imidlertid  kun 
uegentlig  tale  om  en 
Flyvning,  det  var  sna- 
rere en  Synken  eller  Da- 
len; thi  i  Virkeligheden 
dalede  han  langsomt  hele 
Tiden,  og  han  var  ikke 
istand  til  at  holde  sig 
svævende  i  samme  Højde 


Fig.  3.  Chanutes  Aeroplan. 

bevægelige,  men  han  kæntrede  i  Luften  ved 
et  skævt  Vindpust,  faldt  ned  og  slog  sig 
ihjel.  Hans  samtidige,  Englænderen  Pilcher, 
faldt  ligeledes  ned  og  -slog  sig  ihjel  den 
30te  December   1899. 

Man  blev  herved  opmærksom  paa,  at  en 
Faktor,  der  var  af  stor  Betydning  i  Flyve- 
sporten, var  Vindens  ulige  Styrke  og  Fart. 
Ikke  alene  blæser  Vinden  altid  ustadigt  i 
Henseende  til  Retning,  og  samtidig  kommer 
Vinden  i  Stød  og  med  svagere  Vind  imellem 
Vindstødene,  men  desuden  maa  det  bemærkes, 
at  Vinden  heller  ikke  altid  blæser  parallelt 
med  Jorden ;  der  kan  ofte  være  Vindstød, 
som  blæser  skraat  opad  eller  nedad,  og  saa- 
danne  pludselige  skraa  Vindstød  har  en 
stærk  Tendens  til  at 
kæntre  en  Flyvemaskine. 
Da  man  ikke  kunde  finde 
Midler  til  at  undgaa  denne 
Fare,  gik  man  helt  bort 
fra  Vingesystemet,  eller 
den  dynamiske  Vinge,  som 
den  tekniske  Benævnelse 
hedder,  og  man  gik  over 
til  Anvendelsen  af  faste, 
6* 

skraa  Flader,  drevne  af  vertikale  Luftskruer. 
Dette  Princip  ejr  blevet  gjennemexperimenteret 
i  de  sidste  10  Aar;  mange  Videnskabsmænd 
har  beregnet  Lovene  for  disses  Fart  gjennem 
Luften,  og  praktiske  Teknikere  har  gjort 
utallige  Forsøg  med  mere  eller  mindre  sin- 
drigt konstruerede  Modifikationer. 

I  Begyndelsen  anvendtes  en  Overgangs- 
form,  idet  der  vel  brugtes  Aeroplan  men 
uden  mekanisk  Fremdrivning.  Paa  denne 
Maade  foretog  den  amerikanske  Ingenieur 
Chanute  lange  flade  Spring  langs  med  Jor- 
den med  en  Aero- 
plan bestaaende  af 
1 6  skraat  stillede 
Flader. 

Pioneren  i  Luft- 
skibe efter  Aero- 
planprincippet var 
imidlertid  den  be- 
kendte amerikan- 
ske Prof.  Langly, 
der  selv  er  den, 
der  mest  indgaaen- 
de  har  studeret 
Flyveteknikken.  I 
1896  foretog  han 
mange  tildels  hel- 
dige korte  Spring 
med  sit  Luftskib,  der  gik  op  fra  Taget  af 
et  Hus  paa  en  Pontonflaade  i  Potomac- 
floden.  Han  fik  igennem  en  Del  Aar  Un- 
derstøttelse af  den  amerikanske  Regering, 
og  ved  hans  Død  for  nogle  faa  Aar  siden 
efterlod  han  en  for  Luftteknikere  uvurderlig 
Række  fortrinlige  Studier  over  Vinden  og  dens 
Nyttevirkning.  Hans  Luftskruer  dreves  af  en 
lille  Dampmaskine,  der  i  sin  Tid  blev  anset 
for  et  Vidunder  af  sindrig  Konstruktion. 

I  England  har  den  bekendte  Opfinder  af 
Maskinkanonen  Mr.  Hiram  Maxim  ligeledes 
foretaget  mange  indgaaendc  praktiske  Forsøg 
med  Luftskibe  tildels  af  endog  mægtige  Di- 
mensioner. Paa  et  af  hans  Luftskibe  repræ- 
senterede de  skraa  Flader  et  Areal  af  5400 


Fig.  4.  Prof.  Langlys  Dampaeroplan. 


Kvadratfod.  Luftskruerne  var  af  Træ  og 
vejede  hver  135  &,  de  var  17  Fod  i  Dia- 
meter og  arbejdede  med  575  Omdrejninger, 
medens  Dampmaskinen  havde  560  Hestekræf- 
ter og  hele  Apparatet  vejede  omtrent  4  Tons, 
altsaa  omtrent  8000  *&.  Luftskibet  var  mon- 
teret paa  Hjul,  der  løb  paa  Skinner,  og  naar 
Farten  var  naaet  op  til  58  Fod  pr.  Sekund 
hævede  Aeroplanet  sig  og  kørte  videre  paa 
nogle  Luftskinner  anbragte  1  Fod  over  Jor- 
den. Imidlertid  væltede  Apparatet  en  Dag 
og  sloges  i  Stykker. 

Derimod  har  de 
to  Brødre  Wright 
i  Dayton  ved  Ohio 
i  Amerika  været 
heldigere,  de  har 
skiftevis  foretaget 
Opstigninger  med 
et  Aeroplan  efter 
Chanutes  System 
med  en  Luftskrue, 
der  dreves  af  en 
Benzinmotor  paa 
24  Hestes  Kraft, 
og  i  Oktober  ifjor 
fløj  de  15,  20  og 
26  Mil  uden  mind- 
ste Uheld.  Deres 
Luftskib  hævede  sig  fra  Jorden  efter  at  have 
løbet  30  Fod  henad  en  Skinnevæg  og  Ned- 
stigningen var  saa  jævn,  at  Tilskuere  knapt 
kunde  se,  naar  det  berørte  Jorden.  Selve 
Luftskibet  er  ikke  fotograferet,  da  Patenterne 
endnu  ikke  er  i  Orden,  men  vi  gengiver  et 
Billede  af  en  af  deres  Luftskibe  til  Dalefor- 
søg. De  to  Brødre  har  nemlig  experimente- 
ret  i  over  6  Aar  først  med  Aeroplan  uden 
Bevægkraft  og  derefter  med  en  lille  Benzin- 
motor, indtil  de  som  nævnt  for  et  Aar  siden 
begyndte  for  Alvor.  De  har  imidlertid  ind- 
ledet Underhandlinger  med  den  franske  Re- 
gering om  Salg  af  alle  Patenterne,  og  af 
denne  Grund  ved  man  endnu  saa  lidt  om 
de  senere  Flyveforsøg  sidste  Sommer. 

Ogsaa  i  Danmark  findes  der  Mænd,  som 
har  experimenteret  og  stadig  arbejder  paa 
Løsningen  af  det  store  Problem. 

Blandt  de  mest  omtalte  er  den  bekendte 
Opfinder  Hr.  Ellehammer,  der  har  bygget  et 
Luftskib  med  2  store  Aeroplaner  og  en  Luft- 


særlige  Opfindelse  er  et  Ror,   der  automatisk 
holder  Skibet  i  samme  Højde  over  Jorden. 

Ved  Ellehammers  Forsøg  har  han  anvendt 
en  ny  Fremgangsmaade,  han  har  nemlig  forbun- 
det Aeroplanet  med  en  20  Meter  høj  Mast 
anbragt  midt  i  den  cirkulære  Bane.    Luftski- 


Fig.  5.  Br.  Wrights  Motoraeroplan. 


skrue,  der  drives  frem  af  en  20  Hestes  Ben- 
zinmotor. Paa  Øen  Lindholm  ud  for  Band- 
holm i  Smaalandsbugten  har  han  oprejst  et 
stort  Hus  og  en  cirkulær  Cementbane  med 
en  Diameter  paa  500  Meter.  Han  har  i  denne 
Sommer  været  oppe  fra  Jorden  omend  kun 
paa  korte  Distancer,  og  han  selv  er  ikke  i 
Tvivl  om,  at  det  skal  lykkes  ham  at  flyve 
lange  Ture  uafhængig  af  Vejr  og  Vind.    Hans 


bet  tøjres  nu  til  Masten  og  vil  derved  tvin- 
ges til  at  bevæge  sig  i  en  Cirkel.  Han  slip- 
per saaledes  for  at  bekymre  sig  om  Sidesty- 
ringen, der  paa  Forhaand  er  givet,  og  han 
anvender  al  sin  Opmærksomhed  paa  Opdrif- 
ten. I  August  naaede  han  flere  Gange  at 
faa  Aeroplanet  til  at  hæve  sig  og  gøre  Spring 
paa  50  til  80  Meter.  Han  maa  imidlertid 
op  paa  en  Fart   af  henimod  7  danske  Mil  i 

Timen,  for  at  faa  et  saa 
stort  Tryk  under  Aero- 
planet, at  der  kommer 
stærkere  Optryk  end  Luft- 
skibets samlede  Vægt. 

I  den  allersidste  Tid  er 
man  nu  andet  Steds  be- 
gyndt at  gaa  bort  fra 
Aeroplanet  som  upraktisk. 
I  Stedet  føreslaas  Anven- 
delsen af  horizontale  Luft- 
skruer til  Løftningen,  saa- 
ledes  at  disses  Bevægelser 
skulde  ligesom  skære  Luftskibet  opad,  medens 
vertikale  Skruer  paa  sædvanlig  Maade  skulde 
give  Fremdriften.  Allerede  for  flere  Aar  siden 
har  der  forsøgsvis  været  anbragt  en  vandret 
Skrue  i  Aeroplanet  for  at  hjælpe  med  Opdriften ; 
ogsaa  her  har  en  dansk  Mand,  nemlig  Kunst- 
maler Johannes  Elias  Holm,  bidraget  til  en 
Løsning  af  Spørgsmaalet,   han  har  foreslaaet 


Fig.  5.  Direkter  Ellchammer. 


at  forøge  Skibets  Opdrift 
ved  at  indsætte  i  Aeroplanet 
flere  eller  færre  korte  Ka- 
naler, hvori  der  arbejdede 
Luftskruer,  der  ved  deres 
Sugning  skulde  gøre  Aero- 
planet mere  effektivt. 

Den  bekendte  danske 
Videnskabsmand  Ingeniør 
H.  Vogt,  der  i  over  25  Aar 
har  syslet  med  Luftskibenes 
Teori  og  Praksis  mener  at 
have  fastslaaet,  at  Aeropla- 
net ikke  er  Midlet  til  Problemets  Løsning,  og 
hans  Paastand  synes  ikke  uden  videre  at  kunne 
forkastes.  Han  fremhæver,  at  Luftpropelleren 
drives  direkte  af  Maskinen,  medens  Aero- 
planet nødvendigvis  drives  indirekte,  idet  Ma- 
skinens Kraft  først  skal  overføres  paa  en 
Luftpropeller  med  horizontal  Aksel  med  et 
Krafttab  af  30  til  40  °/0,  og  denne  Propeller 


Fig.  7.  Bleriots  ovale  Aeroplan. 

Fig.  8.  Ingenier  Vogts  projekterede  Luftskib. 

driver  derefter  Aeroplanet.  Dernæst  kan  et 
Aeroplan  ikke  holde  en  konstant  Indfaldsvin- 
kel, idet  Vinden  som  tidligere  omtalt  aldrig 
blæser  konstant  og  følgelig  vil  Indfaldsvink- 
len stadig  variere.  Endelig  har  Aeroplanet 
ingen  Løfteevne  uden  ved  betydelig  Fart 
fremover:  mangler  denne  Fart  styrter  Ski- 
bet ned,  og  blot  en  Nedstigen  med  en  Fart 
af  over  2  Fod  i  Sekundet  vil  give  Havarier 
paa  Sejl  eller  Ror.  Et  Aeroplan  kan  derfor 
efter  Hr.  Vogts  Mening  ikke  med  Sikkerhed 
komme  op  og  endnu  mindre  komme  ned. 

Selvfølgelig  er  det  muligt  ved  Experimenter 
at  hæve  sig,  men  til  praktisk  Brug  er  det 
uanvendeligt.  I  Stedet  foreslaar  Ingeniør 
Vogt  alene  at  anvende  vandrette  Luftskruer 
til  at  hæve  Skibet  med  og  lodrette  til  at 
drive  det  frem  med.  Man  kan  efter  Hr.  Vogts 
Beregning  med  en  Mo- 
tor paa  230  HK.  løfte 
3000  #,  og  da  hele 
hans  projekterede  Luft- 
skib vejer  2600  %  vil 
der  altsaa  blive  ca. 
400  S  til  Passagerer 
og  Ladning.  Ved  et 
saadant  Luftskib  er 
man  sikker  paa  at  kom- 
me op,  og  Vindens  Styr- 
ke eller  Jævnhed  er  af 
fuldkommen  underord- 


net Betydning,  men  —  sker  der  et  Havari 
paa  Motoren,  saa  Luftskruen  stopper  —  ja 
saa  er  man  færdig,  thi  saa  styrter  Skibet 
ned  ligesom  naar  et  Skib  fyldes  med  Vand 
saa  det  synker. 

Imidlertid  synes  det,  som  Hr.  Vogt  har 
Ret,  i  hvert  Fald  har  en  saa  bekendt  Tek- 
niker som  Ingeniør  Santos  Dumont  begyndt 
Bygningen  af  et  Luftskib  efter  netop  dette 
Princip.  Han  begyndte  med  en  styrbar  Bal- 
lon, gik  derfra  over  til  Aeroplanforsøg  og 
har  nu  forladt  dette  for  at  gaa  over  til  ren 
Luftskrueflyvning. 

Der  kommer  vel  ogsaa  nok  den  Dag,  da 
man  enten  kan  fremstille  en  Motor  der  er 
saa  driftsikker,  at  man  ikke  behøver  at  regnr 


Fig.  10.  Eliehammers  Aeroplan. 


Fig.  9.  Santos  Dumonts  sidste  Lultskib. 

med  Faren  for  dens  pludselige  Svigten,  eller 
der  opfindes  saadanne  Sikkerhedsmidler,  at 
Motorens  Svigten  ikke  vil  betyde  Luftskibets 
Nedstyrten,  men  blot  foraarsage  en  langsom 
Dalen.  I  hvert  Fald 
experimenteres  der  i 
alle  Lande  og  af  geniale 
Videnskabsmænd,  og 
der  er  neppe  Tvivl  om, 
at  Problemet  bliver  løst. 
Saa  betragter  vi  det  at 
flyve  som  noget  lige 
saa  dagligdags  som  at 
telefonere,  at  cykle,  at 
høre  en  Fonograf,  at 
køre  i  Automobil  eller 
sejle  i  undersøisk  Baad. 

EN  STUMP  SAMTALE  MED  EN  MUMIE 


Af  Edgar  Allan  Poe. 


JEG  havde  spist  min  tarvelige  Aftensmad 
—  det  var  kun  fire-fem  Portioner  ristet 
Brød  og  Ost  og  saa  nogle  Flasker  Porter  — 
og  trukket  Nathuen  ned  over  Ørerne  i  det 
salige  Haab,  at  jeg  kunde  sove  sødeligt  til  op 
paa  Formiddagen  næste  Dag.  Jeg  lagde  mit 
Hoved  paa  Puden  og  faldt  strax  i  en  tryg 
Søvn,  saadan  som  en  god  Samvittighed 
giver  den. 

Men  hvornaar  gaar  vi  Menneskebørns 
Haab  i  Opfyldelse?  Jeg  havde  næppe  nok 
snorket  tredje  Gang,  da  der  lød  en  rasende 
Ringen  paa  Gadedørs-Klokken  og  saa  en 
utaalmodig  Dunken  med  Dørhammeren,  som 
med  et  Sæt  gjorde  mig  lysvaagen.  Et  Øje- 
blik efter,  mens  jeg  endnu  sad  og  gned  mine 
Øjne,  gav  min  Kone  mig  et  Brev  i  Hovedet. 
Det  var  fra  min  gamle  Ven,  Doktor  Ponnon- 
ner  og  lød  saaledes: 

„Kom  lige  med  det  samme  hen  til  mig, 
min  kære,  gamle  Ven.  Kom  og  vær  med  til 
en  stor  Fornøjelse.  Langt  om  længe  og  med 
den  allerstørste  Snedighed  har  jeg  faaet  Lov 
af  Direktørerne  for  Musæet  til  at  undersøge 
Mumien  —  du  ved,  hvad  for  en  jeg  mener. 
Jeg  har  Tilladelse  til  at  vikle  Svøbet  af  den 
og  aabne  den,  hvis  jeg  ogsaa  vil  dét.  Kun 
et  Par  enkelte  Venner  kommer  med  til  det 
—  mellem  dem  naturligvis  du.  Mumien  er 
nu  hjemme  hos  mig,  og  vi  begynder  at  rulle 
den  op  Klokken  elve  i  Aften.  Din  altid 
hengivne  Ponnonner.a 

Saa  snart  jeg  var  naaet  til  „Ponnonner", 
slog  det  ned  i  mig,  at  nu  var  jeg  saa  lys- 
vaagen som  noget  Menneske  behøver  at 
være.  I  Ekstase  sprang  jeg  ud  af  Sengen, 
væltede  alt,  hvad  der  kom  i  Vejen  for  mig, 


klædte  mig  paa  med  en  i  Sandhed  vidunder- 
lig Hurtighed  og  for  afsted  til  Doktoren,  saa 
hurtig  mine  Ben  kunde  bære  mig. 

Dér  fandt  jeg  et  brændende  ivrigt  Selskab 
samlet.  De  havde  ventet  mig  med  den  stør- 
ste Utaalmodighed ;  Mumien  laa  udstrakt  paa 
Spisebordet,  og  i  det  Øjeblik  jeg  traadte  ind, 
begyndte  Undersøgelsen  af  den. 

Det  var  den  ene  af  et  Par,  der  adskillige 
Aar  før  af  Kaptejn  Arthur  Sabeltask,  en 
Fætter  til  Ponnonner,  blev  bragt  fra  en  Grav 
i  Nærheden  af  Eleithias  i  de  Lybiske  Bjærge 
et  anseligt  Stykke  ovenover  Theben  ved  Ni- 
len. Grotterne  paa  dette  Sted  er  ganske  vist 
mindre  prægtige  end  Theben  Gravene,  men 
af  større  Interesse,  da  de  viser  os  talrigere 
Fremstillinger  af  Ægypternes  Privatliv.  Det 
Kammer,  hvorfra  vort  Exemplar  var  taget, 
sagdes  at  være  meget  rigt  paa  saadanne 
Fremstillinger,  idet  Væggene  var  fuldstændig 
dækkede  med  Fresco-Malerier  og  Bas-Reliefs, 
medens  Statuer,  Vaser  og  Mosaik  i  rige 
Mønstre  antydede  den  Afdødes  uhyre  Rig- 
dom. 

Denne  sjældne  Skat  var  bleven  overgivet 
til  Musæet  nøjagtig  i  samme  Stand,  i  hvil- 
ken Kaptejn  Sabeltask  havde  fundet  den ;  — 
det  vil  sige,  Hylstret  var  fuldkomment  ube- 
skadiget. I  otte  Aar  havde  det  staaet  saa- 
ledes, kun  udvendig  fra  til  Skue  for  Publi- 
kums Nysgerrighed.  Vi  havde  derfor  nu 
Mumien  urørt  til  vor  Raadighed,  og  de,  der 
er  vidende  om,  hvor  uhyre  sjældent,  uunder- 
søgte  Oldtidsminder  naar  til  vore  Egne,  vil 
saa  være  paa  det  rene  med,  at  vi  havde 
god  Grund  til  at  lykønske  os  til  vort  ual- 
mindelige Held. 

Da  jeg  nærmede  mig  til  Bordet,  saa  jeg 
paa  det  en  stor  Kasse  eller  Hylster  af  næsten 
syv  Fods  Længde  og  vel  tre  Fods  Bredde, 
med  to  og  en  halv  Fods  Dybde.  Den  var 
langagtig,  og  ikke  af  Form  som  en  Lig- 
kiste. Materialet  antoges  først  at  være  Mor- 
bær-Figentræ (platanus),  men  ved  at  skære  i 
det  fandt  vi,  at  det  var  en  Papmasse,  eller 
nøjagtigere :  papier  maché,  dannet  af  Papyrus. 
Det  var  tæt  prydet  med  malede  Billeder,  der 
forestillede  Gravscener  og  andre  højtidelige 
Æmner,  ind  imellem  hvilke  paa  alle  Ledder 
og  Kanter  der  fandtes  visse  Rækker  af  Hie- 
roglyph-Tegn,  Jder  utvivlsomt  angav  den 
Hedengangnes  Navn,  Heldigvis  var  Hr. 
Gliddon  med  i  Selskabet,  og  han  læste  uden 
Vanskelighed  Bogstaverne  Vadvedvio, 

Vi  havde  nogen  Vanskelighed  ved  at  faa 
dette  Hylster  aabnet  uden  at  ødelægge  det, 
men  da  vi  tilsidst  havde  faaet  det  gjort,  kom 
vi  til  et  andet,  kisteformet  og  betydelig  mindre 
af  Størrelse  end  det  yderste,  men  ellers  nøjag- 
tig lignende  dette  i  alle  Henseender.  Mel- 
lemrummet mellem  dem  var  fyldt  med  Har- 
pix,  som  til  en  vis  Grad  havde  udvisket 
Farverne  paa  den  indre  Æske. 

Da  vi  aabnede  denne  sidste  (hvad  vi 
gjorde  uden  Vanskelighed)  kom  vi  ind  til  et 
tredje  Hylster,  der  ligeledes  var  af  Kisteform 
og  ikke  væsenlig  forskelligt  fra  det  andet 
undtagen  i  dets  Materiale,  som  var  Cedertræ 
og  endnu  udsendte  den  særlige  og  højst  aro- 
matiske Duft,  som  er  dette  Træ  egen.  Mel- 
lem det  andet  og  tredje  Hylster  var  der 
intet  Mellemrum,  det  ene  passede  nøjagtig 
ind  i  det  andet. 

Idet  vi  aabnede  det  tredje  Hylster,  fandt 
vi  selve  Menneskelegemet  og  tog  det  frem. 
Vi  havde  ventet  at  finde  det,  som  sædvanlig, 
indhyllet  i  talrige  Svøb  eller  Bandager  af 
Lærred,  men  i  Stedet  for  disse  fandt  vi  et 
Slags  Foderal  lavet  af  Papyrus  og  overtruk- 
ket med  et  Lag  af  kraftig  forgyldt  og  malet 
Gibs.  Malerierne  forestillede  Æmner,  der 
stod   i    Forbindelse    med  Sjælens   formodede 


Prøvelser  og  dens  Fremstilling  for  forskellige 
Guddomme,  sammen  med  talrige  lignende 
menneskelige  Skikkelser,  der  sandsynligvis 
var  mente  som  Portræter  af  balsamerede 
Medmennesker.  Strækkende  sig  fra  Hoved 
til  Fod  fandtes  en  søjleformet  eller  lodret 
Indskrift,  i  fonetiske  Hieroglypher,  der  igen 
meddelte  hans  Navn  og  Titler,  og  Navnene 
og  Titlerne  paa  hans  Slægt. 

Rundt  om  den  altsaa  nu  afdækkede  Hals 
var  der  et  Halsbaand  af  cylindriske  Glas- 
perler, i  forskellige  Farver  og  ordnede,  saa 
de  dannede  Billeder  af  Guddomme,  af  Scara- 
bæer  eta,  tilligemed  den  vingede  Jordkugle. 
Om  Midien  laa  et  lignende  Baand  eller  Bælte. 

Idat  vi  fjærnede  Papyruslaget  fandt  vi  Kjø- 
det  udmærket  bevaret;  der  var  ingen  Lugt 
ved  det  at  mærke,  Farven  var  rødlig.  Hu- 
den var  fast,  glaf  og  glinsende,  Tænderne 
og  Haaret  var  udmærket  bevaret.  Øjnene, 
saa  det  ud  til,  havde  man  taget  ud  og  er- 
stattet med  Glasøjne,  der  var  meget  smukke 
og  af  et  forunderligt  Liv,  afset  fra  noget 
altfor  stift  stirrende  i  Blikket.  Fingre  og 
Negle  var  brillant  forgyldte. 

Hr.  Gliddon  var  af  den  Mening,  i  Be- 
tragtning af  Hudens  rødlige  Farve,  at  Bal- 
sameringen var  bleven  udført  helt  med  As- 
falt; men  da  vi  skrabede  Overfladen  med  et 
Staalinstrument  og  kastede  lidt  af  det  Støv, 
vi  saaledes  havde  faaet,  paa  Ilden,  fornam 
vi  tydelig  Lugten  af  Kamfer  og  andre  sødlig 
duftende  Gummier. 

Vi  søgte  særdeles  omhyggeligt  paa  Lege- 
met efter  de  sædvanlige  Aabninger,  gennem 
hvilke  Indvoldene  var  udtagne,  men  til  vor 
Overraskelse  kunde  vi  ingen  opdage.  Intet 
Medlem  af  Selskabet  var  paa. det  Tidspunkt 
vidende  om,  at  man  ikke  ganske  sjældent 
finder  hele  eller  uaabnede  Mumier.  Hjernen 
plejede  man  almindeligvis  at  udtage  gennem 
Næsen,  Indvoldene  gennem  et  Indsnit  i  Si- 
den ;  Legemet  blev  derefter  barberet,  vasket  og 
saltet  og  saa  lagt  til  Side  i  adskillige  Uger, 
inden  den  egentlige  Balsamering  begyndte. 

Da  vi  ikke  kunde  finde  noget  Spor  af,  at 
Legemet  havde  været  aabnet,  lavede  Dr.  Pon- 
nonner  sine  Dissektions-Instrumenter  i  Stand, 
men  saa  opdagede  jeg,  at  Klokken  var  ble- 
ven over  to.  Herefter  bestemte  vi  at  opsætte 
den  indvendige  Undersøgelse  til  næste  Aften ; 
og  vi  var  i  Færd  med  at  bryde  op  for  denne 
Gang,  da  der  var  en,  som  foreslog  et  Forsøg 
eller  to  med  Voltasøjlen. 

At  anvende  Elektricitet  paa  en  Mumie,  der 
i  det  mindste  var  tre  eller  fire  tusind  Aar 
gammel,  var  et  Indfald,  som  vel  ikke  kunde 
kaldes  videre  fornuftigt,  men  i  det  mindste 
tilstrækkelig  originalt,  og  det  slog  ned  i  os 
allesammen  paa  en  Gang.  Saadan  en  Tiende- 
del for  Alvor  og  ni  Tiendedele  forcSpøg 
lavede  vi  et  Batteri  til  i  Doktorens  Studere- 
værelse og  bragte  Ægypteren  derind. 

Det  var  først  efter  meget  Besvær,  at 
vi  fik  Held  til  at  blotte  et  Parti  af  Tindinge 
Musklen,  der  lod  til  at  være  mindre  haard 
end  Legemets  andre  Dele,  men  naturligvis 
viste  den,  som  vi  havde  forudset,  ikke  noget 
Tegn  paa  galvanisk  Modtagelighed,  da  den 
bragtes  i  Berøring  med  Ledningen.  Dette 
vort  første  Forsøg  syntes  i  Virkeligheden 
endelig  afgørende,  og  med  en  hjærtelig  Lat- 
ter over  vor  Taabelighed  stod  vi  og  sagde 
Godnat,  da  mine  Øjne  tilfældigvis  i  det 
samme  faldt  paa  Mumiens,  —  og  dér  nag- 
ledes de  i  det  samme  i  dyb  Forbavselse. 

Mit  flygtige  Blik  havde  i  Virkeligheden 
været  tilstrækkeligt  til  at  overbevise  mig  om, 
at  Øjeæblerne,  som  vi  allesammen  havde 
troet  var  af  Glas,  og  som  oprindelig  var 
mærkværdige  ved  en  vis  vild  Stirren,  nu  var 
saa  vidt  dækkede  af  Øjenlaagene,  at  kun  en 
ringe  Del  af  tunica  albuginea  endnu  var 
synlig. 

Med  et  højt  Raab  henledede  jeg  Opmærk- 
somheden paa  denne  Kendsgærning,  og  øje- 
blikkeligt var  det  dem  allesammen  paafal- 
dende. 

Jeg  kan  ikke  sige,  at  jeg  blev  forfærdet 
over   dette  Fænomen,   fordi  »forfærdet*   ikke 


rigtig  er  Ordet,  naar  det  gælder  mig.  Imid- 
lertid er  det  muligt,  at  jeg  kunde  være  ble- 
ven en  Smule  nervøs,  hvis  jeg  ikke  i  For- 
vejen havde  drukket  Porter.  Hvad  det  øv- 
rige Selskab  angaar,  saa  gjorde  det  absolut 
intet  Forsøg  paa  at  skjule  den  uforstilte 
Skræk,  som  de  blev  grebne  af.  Doktor 
Ponnonner  var  det  virkelig  helt  trist  at  se. 
Mr.  Gliddon  gjorde  sig  usynlig  paa  en  eller 
anden  mærkelig  Maade,  Mr.  Silk  Bucking- 
håm  tror  jeg  næppe  vil  være  saa  dristig  at 
nægte,  at  han  paa  alle  fire  gemte  sig  under 
Bordet. 

Efter  at  det  første  Antald  af  Forbløffelse 
var  ovre,  bestemte  vi  imidlertid  som  en  selv- 
følgelig Sag  uopholdelig  at  give  os  i  Lag 
med  videre  Experimenter.  Vore  Forsøg  ret- 
tedes nu  mod  højre  Fods  store  Taa.  Vi 
gjorde  et  Indsnit  ovenover  den  udvendige 
Side  af  det  ydre  os  sesamoideum  pollicis  pedis 
og  naaede  saaledes  til  Roden  af  abdudor 
Musklen.  Ved  atter  at  anbringe  Batteriet 
rettede  vi  Strømmen  mod  de  tvedelte  Ner- 
ver —  og  saa  trak  Mumien  først  med  en 
overmaade  Liv-lignende  Bevægelse  sit  højre 
Knæ  saa  højt  op,  at  det  næsten  kom  i  Be- 
røring med  Bugen  og  strakte  derpaa  samme 
Lem  med  en  ufattelig  Kraft,  saa  at  det  til- 
delte Doktor  Ponnonner  et  Spark,  der  havde 
den  Virkning,  at  det  sendte  denne  Herre 
som  en  Pil  fra  en  Catapult  gennem  et  Vin- 
due ud  paa  Gaden  nedenunder. 

Vi  styrtede  ud  en  masse  for  at  hente  de 
sønderlemmede  Rester  af  Ofret,  men  mødte 
ham  lykkeligvis  paa  Trappen,  ilende  op  i  en 
ubeskrivelig  Hast,  overstrømmende  af  den 
mest  brændende  videnskabelige  Iver  og  mere 
end  nogensinde  opfyldt  af  Nødvendigheden 
af  at  fortsætte  vore  Experimenter  med  Omhu 
og  Iver. 

Det  var  da  ogsaa  efter  hans  Raad,  at  vi 
lige  paa  Stedet  gjorde  et  dybt  Indsnit  i  Man- 
dens Næse,  medens  Doktoren  selv  voldelig 
lagde  Haand  paa  ham  og  bragte  ham  i  kraf- 
tig Forbindelse  med  den  elektriske  Traad. 

Moralsk  og  fysisk  —  figurligt  og  bog- 
staveligt —  var  Virkningen  elektriserende. 
For  det  første  aabnede  Væsnet  Øjnene  og 
blinkede  meget  hurtigt  i  nogle  Minutter,  lige- 
som Pjerrot  gjør  i  Pantomimen;  for  det 
andet  nyste  det,  for  det  tredje  rejste  det  sig 
over  Ende,  for  det  fjerde  plantede  det  sin 
Næve  i  Ansigtet  paa  Doktor  Ponnonner,  for 
det  femte  vendte  det  sig  til  de  Herrer  Glid- 
don og  Buckingham  og  tiltalte  dem  paa 
ganske  fortræffeligt  Ægyptisk  saalunde: 

„Jeg  maa  sige  Dem,  mine  Herrer,  at  jeg 
er  lige  saa  overrasket  som  krænket  over 
Deres  Opførsel.  Af  Doktor  Ponnonner  kunde 
man  ikke  vente  sig  bedre.  Han  er  en  stak- 
kels, lille,  taabelig  Nar,  som  ikke  ved  bedre. 
Jeg  har  Medlidenhed  med  ham  og  tilgiver 
ham.  Men  De,  Hr.  Gliddon,  —  og  De, 
Silk  —  som  har  arbejdet  og  opholdt  Dem  i 
Ægypten  saa  længe,  at  man  skulde  tro,  De 
var  som  skabt  til  det  Arbejde  —  De,  siger 
jeg,  som  har  været  saa  længe  iblandt  os,  at 
De  taler  Ægyptisk  fuldkommen  saa  godt  som 
De  skriver  Deres  Modersmaal  —  De,  hvem 
jeg  altid  har  været  vant  til  at  betragte  som 
Mumiernes  sande  Ven  —  jeg  var  fra  Deres 
Side  virkelig  belavet  paa  en  mere  dannet 
Opførsel.  Hvad  skal  jeg  tænke  om,  at  De 
staar  roligt  her  og  ser  mig  blive  saa  usøm- 
melig behandlet?  Hvad  skal  jeg  tro  om,  at 
De  tillader  Tom,  Dick  og  Harry  at  trække 
mig  ud  af  min  Kiste  og  mine  Klæder  i  det 
skrækkeligt  kolde  Klima?  I  hvilket  Lys  (for 
at  komme  til  det  afgørende  Punkt)  skal  jeg 
se  det,  at  De  hjælper  og  opmuntrer  den 
elendige,  lille  Kæltring,  Doktor  Ponnonner, 
til  at  tage  mig  ved  Næsen?" 

Uden  Tvivl  vil  det  blive  anset  som  givet, 
at  vi  alle  ved  at  høre  denne  Tale  under  de 
forhaandenværende  Omstændigheder  enten 
stak  ud  af  Døren  eller  blev  grebne  af  hyste- 
riske Anfald  eller  faldt  i  en  almindelig  Be- 
svimelse. En  af  de  tre  Ting,  siger  jeg, 
kunde  man  vente  sig.  I  Virkeligheden  kunde 
hvilken  som  helst   af  disse  Maader  at  tage 


Sagen  paa,  helt  forsvarligt  have  været  an- 
vendt. Og  paa  Æresord,  jeg  begriber  ingen- 
lunde, hvordan  eller  hvorfor  det  gik  saadan, 
at  vi  hverken  bar  os  ad  paa  den  ene  eller 
den  anden  Maner.  Men  maaske  kan 
den  sande  Grund  søges  i  Tidsaanden,  som 
allevegne  gaar  frem  efter  Urimelighedernes 
Lov,  og  nu  sædvanligvis  antages  som  Løs- 
ning paa  alt  muligt  i  Retning  af  Paradox  og 
Umulighed.  Eller,  naar  alt  kommer  til  alt, 
var  det  maaske  kun  Mumiens  overmaade 
naturlige  og  selvfølgelige  Mine,  som  tog  det 
skrækindjagende  bort  af  hans  Ord.  Hvor- 
dan det  nu  imidlertid  forholder  sig,  saa  er 
Sagen  selv  dog  klar,  og  ingen  af  Selskabet 
røbede  nogen  særlig  Ængstelse,  eller  syntes 
at  mene,  at  noget  var  gaaet  synderligt  for- 
kert til. 

Jeg,  for  min  Part,  var  overtydet  om,  at 
alt  var  i  sin  Orden, .  og  jeg  traadte  blot  til 
Side  udenfor  Rækkevidden  af  Ægypterens 
Næve.  Doktor  Ponnonner  stak  Hænderne  i 
sine  Buxelommer,  saa  haardt  paa  Mumien 
og  trak  op  i  sin  Skjorteflip.  Hr.  Bucking- 
ham hang  med  Hovedet  og  stak  sin  højre 
Tommelfinger  op  i  sin  venstre  Mundvig. 

Ægypteren  saa  nogle  Minutter  stift  paa 
ham  med  en  streng  Mine  og  sagde  tilsidst 
med  et  spodsk  Smil: 

„Hvorfor  siger  De  ikke  noget,  Hr.  Bucking- 
ham? Hørte  De,  hvad  jeg  spurgte  om  eller 
ej?  Tag  dog  den  Tommelfinger  ud  af 
Munden ! u 

Det  gav  saa  et  let  Ryk  i  Hr.  Bucking- 
ham, han  tog  sin  højre  Tommelfinger  ud  af 
sin  venstre  Mundvig  og  stak  —  efter  den 
almindelige  Ligevægts  Lov  —  sin  venstre 
Tommelfinger  ind  i  det  højre  Hjørne  af  oven- 
nævnte Aabning. 

Da  Væsnet  nu  ikke  var  i  Stand  til  at  faa 
et  Svar  fra  Hr.  B.,  vendte  det  sig  gnavent 
til  Hr.  Gliddon,  og  i  en  bestemt  Tone  spurgte 
det  i  almindelige  Udtryk,  hvad  vi  allesam- 
men mente. 

Hr.  Gliddon   svarede   særdeles   udførligt   i 

Lydstavelser;  og  hvis  vore  Trykkerier  ikke 
manglede  hieroglyphiske  Typer,  vilde  det 
være  mig  en  stor  Fornøjelse  at  optegne  hele 
hans  ganske  udmærkede  Tale  ordret. 

Jeg  kan  ligesaa  godt  benytte  denne  Lej- 
lighed til  at  bemærke,  at  hele  den  følgende 
Samtale,  i  hvilken  Mumien  tog  Del,  førtes 
paa  Oldægyptisk,  ved  Hjælp  af  (for  saa  vidt 
som  det  angik  mig  selv  og  andre  uberejste 
Medlemmer  af  Selskabet)  —  ved  Hjælp, 
siger  jeg,  af  D'Herrer  Gliddon  og  Bucking- 
ham  som  Tolke.  Disse  Herrer  talte  Mumiens 
Modersmaal  med  uforlignelig  Fart  og  Ynde; 
men  jeg  kunde  ikke  undgaa  at  bemærke 
(utvivlsomt  hidrørende  fra  Indførelsen  af  fuld- 
stændig moderne  Billeder,  der  naturligvis  var 
fuldstændig  nye  for  den  fremmede),  at  de  to 
berejste  Mænd  lejlighedsvis  blev  nødte  til  at 
anvende  let  begribelige  Formler  i  den  Hen- 
sigt at  tilvejebringe  en  nøjere  bestemt  Me- 
ning. Hr.  Gliddon  kunde  for  Exempel  en 
Gang  ikke  gøre  Ægypteren  Udtrykket  »Poli- 
tik" forstaaeligt,  før  han  med  en  Stump 
Trækul  i  grove  Træk  tegnede  paa  Væggen 
en  lille  Herre  med  karfunkelrød  Næse,  med 
Huller  paa  Albuen,  staaende  paa  en  Forhøj- 
ning med  sit  venstre  Ben  trukket  bagud,  sin 
højre  Arm  strakt  frem,  med  sin  Næve  knyt- 
tet, Øjnene  rullende  vendt  mod  Himlen  og 
Munden  aabnet  til  en  Vinkel  paa  halvfem- 
sindstyve Grader. 

Man  vil  let  forstaa,  at  Hr.  Gliddons  Tale 
hovedsagelig  drejede  sig  om  de  uhyre  For- 
dele, der  tilførtes  Videnskaben  ved  Oprul- 
ningen og  Aabningen  af  Mumier;  med  Hen- 
blik herpaa  førte  han  Forsvar  for  den  Ube- 
hagelighed, der  i  Særdeleshed  kunde  være 
foraarsaget  kam,  denne  bestemte  Mumie,  kal- 
det Vadvedvio;  og  han  sluttede  med  et  let 
Vink  (mere  kunde  det  næppe  betragtes  som) 
om,  at  nu  da  disse  Smaasager  var  udvik- 
lede, kunde  man  ligesaa  godt  skride  til  den 
tilsigtede  Undersøgelse.  Her  gjorde  Doktor 
Ponnonner  sine  Instrumenter  i  Stand. 

Hvad    angaar  Talerens    sidste  Henstilling, 


synes  det,  at  Vadvedvio  havde  visse  Sam- 
vittighedsskrupler, hvis  Natur  jeg  ikke  rigtig 
erfarede;  men  han  udtalte,  at  han  var  til- 
freds med  det  fremstillede  Forsvar,  og  idet 
han  steg  ned  fra  Bordet,  trykkede  han  hele 
Selskabet  i  Haanden. 

Da  denne  Ceremoni  var  til  Ende,  fik  vi 
øjeblikkelig  travlt  med  at  hele  de  Skader, 
som  vort  Forsøgs-Objekt  havde  faaet  af  Dis- 
sektionskniven.  Vi  syede  Saaret  i  Tindingen 
til,  lagde  Bandage  paa  hans  Fod  og  anbragte 
en  Kvadrattomme  sort  Plaster  paa  hans 
Næsetip. 

Det  iagttoges  nu,  at  Greven  (det  lader  til, 
at  det  var  Vadvedvios  Titel)  overfaldtes  af 
en  Skælven  —  utvivlsomt  kom  det  af  Kul- 
den. Strax  ilede  Doktoren  til  sin  Garde- 
robe og  kom  snart  efter  tilbage  med  en  sort 
Klædes  Kjole,  syet  i  det  fineste  Snit  efter 
nyeste  Mode,  et  Par  himmelblaa  tærnede 
Benklæder  med  Stropper,  en  blegrød  Gingham 
Skjorte,  en  langt  nedhængende  Brokades 
Vest,  en  hvid  Sækkeoverfrakke,  en  Spasere- 
stok  med  Kroghaandtag,  én  høj  Hat  med  ingen 
Skygge,  Patent  -  Læder  -  Støvler,  straafarvede 
Kidskinds  Handsker,  en  Monocle,  et  Par 
Whiskers  og  en  stor  brusende  Cravat.  Paa 
Grund  af  Størrelsesforskellen  mellem  Greven 
og  Doktoren  (Forholdet  mellem  dem  var  som 
to  til  en)  var  det  forbundet  med  en  Smule 
Vanskelighed  at  anbringe  dette  Kostume  paa 
Ægypterens  Person;  men  da  alt  var  arran- 
geret, kunde  han  nok  kaldes  velklædt. 

Hr.  Gliddon  bød  ham  derpaa  sin  Arm  og 
førte  ham  hen  til  en  magelig  Stol  ved  Ilden, 
medens  Doktoren  lige  paa  Stedet  ringede 
paa  Klokken  og  bestilte  en  Gang  Cigarer  og 
Vin  til. 

Samtalen  blev  snart  livlig.  Meget  blev 
der  naturligvis  yttret  med  Henblik  paa  den 
temmelig  mærkelige  Kendsgerning,  at  Vad- 
vedvio endnu  var  i  Live. 

„Jeg  skulde  tro,"  bemærkede  Hr.  Bucking- 
ham,   „at  det  var  paa  høje  Tid,  De  var  død.a 

„Hvadbehager?"    svarede  Greven   særdeles 

forbavset,  „jeg  er  ikke  stort  mere  end  syv 
hundrede  Aar  gammel.  Min  Fader  levede 
tusind,  og  han  var  paa  ingen  Maade  affæl- 
dig, da  han  døde.* 

Her  paafulgte  en  forvirret  Række  Spørgs- 
raaal  og  Beregninger,  ved  Hjælp  af  hvilke 
det  afgjordes,  at'  Mumiens  .  Alder  var  ble- 
ven højst  fejlagtig  bedømt  Det  var  fem- 
tusind og  halvtredsindstyve  Aar  og  nogle 
Maaneder,  siden  han  var  bleven  overgivet  til 
Katakomberne  ved  Eleithias. 

„Men  med  min  Bemærkning, "  vedblev  Hr. 
Buckingham,  „tænkte  jeg  ikke  paa  den  Al- 
der, De  havde  ved  Gravlæggelsen  (jeg  er  virke- 
lig villig  til  at  bevidne,  at  De  endnu  er  en  ung 
Mand),  jeg  hentydede  til  den  uhyre  lange  Tid, 
i  hvilken  De  —  som  De  selv  har  bevist  — 
maa  have  ligget  indpakket  i  Asphaltum." 

,1  hvad  for  noget?"  sagde  Greven. 

„I  Asphaltum,"  gentog  Hr.  B. 

„Ah,  saaledes;  jeg  har  et  svagt  Begreb 
om,  hvad  De  mener;  og  det  maatte  jo  uden 
Tvivl  kunde  gøre  god  Nytte,  men  paa  min 
Tid  anvendte  vi  næppe  noget  andet  end 
Bichloridet  af  Mercurialis. " 

„Men  hvad  vi  særligt  er  ude  af  Stand  til 
at  begribe, "  sagde  Doktor  Ponnonner,  „det 
er,  hvordan  det  gaar  til,  at  De,  der  er  død 
og  begravet  i  Ægypten  for  fem  tusind  Aar 
siden,  De  sidder  her  i  Dag  spillevende,  og 
ser  saa  dejligt  rask  ud." 

„Var  jeg,  som  De  siger,  død,u  svarede 
Greven,  „er  det  mere  end  sandsynligt,  at 
jeg  stadig  vilde  være  død  ogsaa  nu,  thi 
jeg  ser,  at  Galvanismen  hos  Dem  endnu  er 
i  sin  Barndom,  og  at  De  ikke  med  den  kan 
udføre,  hvad  der  var  noget  ganske  daglig- 
dags iblandt  os  i  gamle  Dage.  Men  Sagen 
er»  at  jeg  blev  greben  af  et  kataleptisk  An- 
fald, og  mine  bedste  Venner  var  af  den  Me- 
ning, at  jeg  enten  var  død  eller  kunde  have 
godt  af  at  være  det;  følgelig  balsamerede  de 
mig  med  det  samme  —  jeg  antager,  at  De 
er  bekendt  med  Hovedprincipet  for  Balsame- 
ringsprocessen  ?a 


„Aa,  ikke  fuldkomment." 

„Ah!  jeg  mærker  nok;  —  en  ynkelig 
Uvidenhed !  Naa,  jeg  kan  ikke  gaa  i  Detailler 
nu  ved  denne  Lejlighed ;  men  det  maa  nød- 
vendigvis staa  klart,  at  det  at  balsamere  (i 
Ordets  egentlige  Betydning)  i  Ægypten  var 
at  stanse  for  ubestemt  Tid  alle  de  animalske 
Funktioner.  Jeg  bruger  Ordet  „animalsk"  i 
dets  videste  Betydning,  indbefattende  i  lige 
Grad  den  fysiske,  moralske  og  vitale  Væren. 
Jeg  gentager,  at  det  ledende  Princip  ved 
Balsameringen  hos  os  bestod  i  den  øjeblikke- 
lige Standsning  og  Holden  i  en  vedblivende 
rolig  Ligevagt  af  alle  de  animalske  Funk- 
tioner. Kort  sagt,  i  hvilken  som  helst  Til- 
stand Individet  var  paa  det  Tidspunkt,  det 
blev  balsameret,  forblev  det  i  den  samme 
Tilstand.  Da  det  hu  er  mit  store  Held,  at 
jeg  er  af  Scarabæernes  Blod,  blev  jeg  bal- 
sameret levende,  som  De  ser  mig  her." 

„Scarabæernes  Blod?"  udbrød  Doktor  Pon- 
nonner. 

„Ja,  Scarabæen  var  Insignium  eller  „Vaa- 
ben"  for  en  meget  fremragende  og  en  meget 
sjælden  Adelsslægt.  At  være  af  „Scarabæer- 
nes Blod"  betyder  blot  være  Medlem  af  den 
Familie,  for  hvilken  Scarabæen  var  Insignium. 
Jeg  taler  billedligt." 

„Men  hvad  har  det  at  gøre  med,  at  De 
er  i  Live?" 

„Jo,  det  er  den  almindelige  Skik  i  Ægyp- 
ten før  Balsameringen  at  berøve  et  Legeme 
dets  Indvolde  og  Hjærne;  alene  Scarabæer- 
nes Slægt  delte  ikke  denne  Skik.  Havde  jeg 
ikke  været  en  Scarabæ,  vilde  jeg  derfor  have 
været  uden  Indvolde  og  Hjærne,  og  det  er 
ubekvemt  at  leve  uden  de  Dele." 

„Jeg  forstaar  det,"  sagde  Hr.  Bucking- 
ham, „og  jeg  antager,  at  de  hele  Mumier, 
som  man  faar  fat  i,  alle  er  af  Scarabæer- 
nes Blod." 

„Uden  Tvivl." 

„Jeg  troede,"  sagde  Hr.  Gliddon,  ganske 
ydmygt,  „at  Scarabæen  var  en  af  de  ægyp- 
tiske Guder." 

„En  af  de  ægyptiske  hvad  for  noget?" 
Taabte  Ægypteren,  og  for  op  af  Stolen. 

„Guder",  gentog  den  berejste. 

„Hr.  Gliddon,  jeg  er  virkelig  forbavset 
over  at  høre  Dem  tale  paa  den  Maade," 
sagde  Greven  og  satte  sig  ned  igen.  „Ingen 
Nation  paa  Jordens  Overflade  har  nogensinde 
troet  paa  mere  end  en  Gud.  Scarabæen, 
Ibis'en  o.  s.  v.  var  hos  os  (som  lignende 
Skabninger  har  været  hos  andre)  de  Sym- 
boler eller  Medier,  gennem  hvilke  vi  frembar 
vor  Andagt  for  Skaberen,  der  var  altfor  ære- 
frygtindgynde  til,  at  vi  skulde  nærme  os  mere 
direkte." 

Der  blev  her  en  Pavse.  Tilsidst  optog 
Doktor  Ponnonner  atter  Samtalen. 

„Det  er  altsaa  ikke  usandsynligt  efter  det, 
De  har  udviklet,"  sagde  han,  „at  der  mel- 
lem Katakomberne  i  Nilens  Nærhed  kan  exi- 
stere  andre  Mumier  af  den  Scarabæiske 
Stamme,  der  har  Mulighed  for  at  kunne 
komme  til  Live." 

„Der  kan  ikke  være  noget  Spørgsmaal  om 
det,"  svarede  Greven,  „alle  de  Scarabæer, 
der  ved  et  Tilfælde  er  blevne  balsamerede, 
medens  de  var  i  Live,  er  i  Live.  Endogsaa 
nogle  af  dem,  der  med  Forsat  er  blevne  saa- 
ledes  balsamerede,  kan  være  blevne  oversete 
af  deres  Executorer  og  endnu  hvile  i  Gra- 
vene." 

„Vil  De  være  saa  venlig  at  forklare  mig," 
sagde  jeg,  „hvad  De  mener  med  „balsame- 
rede saaledes  med  Forsæt"?" 

„Med  største  Fornøjelse,"  svarede  Mumien, 
efter  roligt  at  have  kigget  paa  mig  gennem 
sin  Monocle  i  nogen  Tid  —  thi  det  var  før- 
ste Gang  jeg  havde  vovet  at  henvende  et 
direkte  Spørgsmaal  til  ham. 

„Med  største  Fornøjelse,"  sagde  han. 
„Den  sædvanlige  Varighed  af  en  Mands  Liv 
var  paa  min  Tid  omkring  otte  hundrede  Aar. 
Kun  faa  Mennesker  døde,  uden  ved  særligt 
Ulykkestilfælde,  før  sex  hundrede  Aars  Alde- 
ren; [kun  faa  levede  længer  end  ti  Aarhun- 
dreder;  men  otte  blev  anset  for  at  være  den 


normale  Tid.  Efter  Opdagelsen  af  Balsa- 
merings-Principet,  som  jeg  allerede  har  be- 
skrevet for  Dem,  faldt  det  vore  Filosoffer 
ind,  at  en  rosværdig  Nysgerrighed  kunde  til- 
fredsstilles, og  paa  samme  Tid  de  videnska- 
belige Interesser  vinde  et  stort  Fremskridt, 
naar  denne  naturlige  Livstid  levedes  i  for- 
skellige Terminer.  Især  paa  Historiens  Om- 
raade  viste  Erfaringen  saa  sandelig,  at  noget 
i  den  Retning  var  uundgaaelig  nødvendigt. 
Det  kunde  f.  Ex  være  en  Historiker,  der 
var  bleven  fem  hundrede  Aar  gammel,  og 
som  skrev  en  Bog  i  sit  Ansigts  Sved,  hvor- 
efter han  lod  sig  omhyggelig  balsamere,  idet 
han  gav  Besked  til  sine  Executorer  pro  tern. , 
om  at  de  skulde  sørge  for,  han  blev  bragt 
til  Live  igen  efter  en  vis  Tids  Forløb  — 
lad  os  sige  fem  eller  sex  hundrede  Aar. 
Naar  han  atter  vaktes  til  Live  efter  den  Tids 
Forløb,  vilde  han  uvægerlig  finde  sit  store 
Værk  forvandlet  til  noget  som  en  tilfældig 
Samling  Noter  —  det  vil  sige  en  Slags  lite- 
rær  Arena  for  modstridende  Gætninger, 
dunkle  Forklaringer  og  personligt  Kiv  af  hele 
Horder  rasende  Kommentatorer.  Disse  Gæt- 
ninger o.  s.  v.,  der  gik  under  Navnet  oply- 
sende Noter  eller  Rettelser,  vilde  vise  sig  at 
have  overdækket  Texten  saadan,  at  Forfat- 
teren maatte  søge  rundt  med  en  Lygte  for 
at  finde  sin  egen  Bog  frem.  Naar  han  fandt 
den,  var  den  for  Resten  ikke  mejligheden 
med  Eftersøgningen  værd.  Naar  han  saa 
havde  skrevet  den  om  igen  fra  Ende  til 
anden,  blev  det  betragtet  som  en  given  Pligt 
for  Historikeren  øjeblikkelig  at  sætte  sig  hen 
og  rette  ud  fra  sin  egen  personlige  Viden  og 
Erfaring  de  nu  gældende  Meddelelser  om  den 
Epoke,  i  hvilken  han  oprindelig  levede. 
Denne  Fremgangsmaade  med  Omskrivninger 
og  personlige  Rettelser,  der  fortsattes  af  for- 
skellige Lærde  fra  Tid  til  anden,  havde  nu 
den  Virkning,  at  de  forhindrede  vor  Historie 
fra  at  udarte  til  den  rene  Fabelfortælling." 

„Undskyld,"  sagde  Doktor  Ponnonner  paa 
dette   Tidspunkt    og   lagde  sin   Haand   blidt 

paa  Ægypterens  Arm  —  „undskyld,  men 
tillader  De,  at  jeg  afbryder  Dem  et  Øjeblik?" 

„Bevares,"  svarede  Greven  og  vendte  sig 
opmærksomt  mod  ham. 

„Jeg  ønskede  blot  at  stille  Dem  et  Spørgs- 
maal,"  sagde  Doktoren.  „De  omtalte  Histo- 
rikerens personlige  Rettelser  af  Overleverin- 
gerne fra  hans  egen  Periode.  Tør  jeg  spørge, 
i  hvad  Forhold  gennemsnitlig  disse  Krøniker 
almindelig  viste  sig  at  være  rigtige?" 

„  Krøniker  er  ikke  noget  ilde  Udtryk  om 
dem.  De  viste  sig  almindeligt  alle  at  staa 
i  nøjagtigt  samme  Forhold  til  selve  den 
uskrevne  Historie;  —  det  vil  sige,  at  der 
ikke  var  et  ærligt  Bogstav  af  nogen  af  dem, 
som  ikke  i  enhver  Retning  var  fuldkomment 
grundfalsk." 

„Men  eftersom  det  nu  er  ganske  klart,"  be- 
gyndte Doktoren  igen,  „at  der  i  det  mindste 
er  gaaet  fem  tusind  Aar,  siden  De  blev  lagt 
i  Graven,  anser  jeg  det  for  givet,  at  Deres 
Historie,  selv  om  ikke  Deres  Overleveringer, 
var  fuldkomment  paa  det  Rene  med  en  Sag 
af  almindelig  Interesse,  nemlig  Skabelsen, 
som  fandt  Sted,  hvad  De  formodentlig  ved, 
knapt  ti  Aarhundreder  i  Forvejen?" 

„De  mener?"  sagde  Grev  Vadvedvio. 

Doktoren  gentog  sine  Bemærkninger,  men 
det  var  først  efter  mange  vidtløftige  Forkla- 
ringer, at  den  Fremmede  bragtes  til  at  be- 
gribe Meningen.     Tilsidst  sagde  han  nølende: 

„De  Tanker,  De  der  har  berørt,  er  mig 
ærlig  talt  særdeles  uvante.  Paa  min  Tid 
ved  jeg  ikke  en  eneste,  der  nærede  den  be- 
synderlige Forestilling,  at  Universet  (elier 
denne  Verden,  hvis  De  foretrækker  det  Ud- 
tryk) nogensinde  overhovedet  har  haft  en 
Begyndelse.  Jeg  mindes  en  Gang,  men  og- 
saa  kun  én  Gang,  jeg  har  hørt  noget  flygtig 
antydet  af  en  Mand,  der  spekulerede  meget 
over  Oprindelsen  af  den  menneskelige  Race; 
og  den  paagældende  anvendte  netop  det  Ord 
Adam  (eller:  Rød  Jord),  som  De  nu  brugte. 
Han  anvendte  det  imidlertid  i  videre  Be- 
tydning som  Symbol  for  den   spontane   Op- 


staaen  fra  Ur- Jorden  (akkurat  som  Tusind  af 
Skabningens  lavere  genera  er  opstaaede)  — 
den  spontane  Opstaaen,  siger  jeg,  af  fem 
uhyre  Menneskehorder,  der  samtidig  har  ud- 
viklet sig  i  fem  adskilte  og  omtrent  ligestore 
Dele  af  Kloden." 

Saa  at  sige  hele  Selskabet  trak  nu  ved  dette 
paa  Skulderen,  og  en  eller  to  af  os  pegede 
betydningsfuldt  paa  Panden.  Hr.  Silk  Bu- 
ckingham  kiggede  først  flygtigt  paa  Vad- 
vedvios  Baghoved  og  saa  paa  hans  Forhoved ; 
derefter  talte  han  som  følger: 

„Det  menneskelige  Livs  lange  Varighed 
paa  Deres  Tid,  i  Forening  med  den  alminde- 
lige Skik  at  udnytte  det  i  Afsnit,  som  De 
har  fortalt  os  om,  maa  unægtelig  have  haft 
en  stor  Betydning  i  Retning  af  almindelig 
Udvikling  og  Opsamling  af  Viden.  Jeg  an- 
tager derfor,  at  de  gamle  Ægypteres  uom- 
tvistelige Underlegenhed  paa  alle  Videnskabens 
Felter,  sammenlignet  med  vor  Tid,  maa  til. 
skrives  den  ægyptiske  Hovedskals  større  Tyk- 
kelse." 

„Nu  maa  jeg  igen  tilstaa,"  svarede  Greven 
overmaade  blidt,  „at  der  er  noget,  jeg  ikke 
fatter  af  det,  De  siger:  undskyld,  hvad  for 
en  Gren  af  Videnskaben  tænker  De  særlig 
paa?" 

Her  opregnede  nu  hele  vort  Selskab  med 
forenede  Røster  alle  Hypnotismens  og  Spiri- 
tismens mangfoldige  Vidundere. 

Greven  hørte  os  rolig  til  Ende,  og  saa 
fortalte  han  et  Par  Historier,  som  gjorde  det 
aabenbart,  at  vore  Mediers  forskellige  Kun- 
ster var  saa  gamle  i  Ægypten,  at  ingen 
længer  gad  se  paa  dem,  og  at  selv  de  fineste 
Aandematerialisationer  var  enfoldige  Tricks  i 
Sammenligning  med  de  Thebanske  Troldmænd, 
der  kunde  skabe  levende  Lus  og  mange  an- 
dre lignende  Ting. 

Nu  spurgte  jeg  Greven,  om  hans  Folk  var 
i  Stand  til  at  udregne  Solformørkelser.  Han 
smilede  lidt  foragteligt  og  sagde,  at  det  var 
de  dog. 

Det  forbløffede  mig  lidt,  men  jeg  begyndte 

at  stille  andre  Spørgsmaal  med  Henblik  paa 
hans  astronomiske  Viden,  da  en  af  Selskabet, 
som  endnu  ikke  selv  havde  aabnet  Munden, 
hviskede  mig  i  Øret,  at  naar  jeg  vilde  vide 
noget  om  det,  maatte  jeg  hellere  søge  Op- 
lysning hos  Ptolemæus  (Gud  maa  vide,  hvad 
det  er  for  en  Ptolemæus)  saa  vel  som  i 
Plutarchs  de  fade  lunæ. 

Saa  spurgte  jeg  Mumien  om  Brænd-Glas 
og  Linser  og  deres  Glassliberier  i  Almin- 
delighed; men  jeg  var  endnu  ikke  færdig 
med  mine  Spørgsmaal,  før  det  tavse  Medlem 
igen  stilfærdig  rørte  ved  min  Albue  og  bad 
mig  for  Guds  Skyld  huske  paa  Diodorus 
Siculus.  Hvad  Greven  angaar,  spurgte  han 
mig,  i  Stedet  for  at  svare,  om  vi  moderne 
Mennesker  besad  saa  gode  Mikroskoper,  at 
vi  var  i  Stand  til  at  skære  Cameer  saa  fine 
som  Ægypternes.  Medens  jeg  tænkte  over, 
hvad  jeg  skulde  svare  paa  dette  Spørgsmaal, 
kompromitterede  lille  Dr.  Pormonner  sig  i  en 
ganske  ualmindelig  Grad. 

„Se  til  vor  Arkitektur!"  udraabte  han  til 
begge  de  Berejstes  store  Harme  —  de  kneb 
ham  sort  og  blaa,  uden  at  det  nyttede  det 
mindste. 

„Se,"  raabte  han  med  Entusiasme,  „blot 
Capitoliet  i  Washington"  —  og  den  gode 
lille  Doktormand  gik  omhyggelig  i  Detailler 
med  Beskrivelsen  af  Bygningen.  Han  for- 
klarede, at  Porticus  alene  var  prydet  med 
ikke  mindre  end  fire  og  tyve  Søjler,  fem 
Fod  i  Diameter  og  med  ti  Fods  Mellemrum. 

Greven  sagde,  at  han  beklagede,  at  han 
ikke  lige  i  Øjeblikket  var  i  Stand  til  at  min- 
des de  nøjagtige  Dimensioner  af  en  eller 
anden  monumental  Bygning  i  Byen  Aznac, 
hvis  Fundamenter  var  lagte  i  Tidens  Morgen, 
men  hvis  Ruiner  endnu  stod  paa  den  Tid, 
da  han  blev  lagt  i  Graven,  paa  en  uhyre 
Sandslette  vest  ud  for  Theben.  Han  huskede 
imidlertid  (nu  da  De  nævnte  den  Porticus), 
at  en,  der  hørte  til  et  temmelig  ubetydeligt 
Palads  i  en  Slags  Forstad,  som  hed  Karnak, 
bestod   af  et   Hundred   og  fire  og  fyrretyve 


Søjler,  syv  og  tredive  Fod  i  Omkreds  og 
med  fem  og  tyve  Fods  Mellemrum.  Vejen 
til  denne  Porticus  gik  fra  Nilen  gennem  en 
en  halv  Mil  lang  Alle  af  Sfinxer,  Statuer  og 
Obelisker,  tyve,  treds  og  hundrede  Fod  i 
Højden.  Saa  vidt  han  huskede,  var  Paladset 
selv  en  lille  halv  Mil  i  den  ene  Retning  og 
kunde  vel  være  henved  to  Mil  i  Omkreds ;  dets 
Vægge  var  rigt  bemalede,  baade  indvendig 
og  udvendig  med  Hieroglyfer.  Han  vilde 
ikke  paastaa,  at  halvtreds  til  tredsindstyve 
af  Doktorens  Capitoiier  kunde  have  været 
byggede  indenfor  dets  Vægge9  men  han  var 
paa  ingen  Maade  sikker  paa,  at  en  to-tre 
hundrede  af  dem  ikke  med  lidt  Besvær  kunde 
have  været  sammenpressede  i  det.  Det  Pa- 
lads i  Karnak  var,  naar  alt  kom  til  alt,  en 
ussel  lille  Bygning. 

Her  greb  jeg  Lejligheden  til  at  spørge 
Greven  om,  hvad  han  havde  at  sige  om 
vore  Jernveje. 

„Intet  særligt,"  svarede  han,  de  var  baade 
daarligt  konstruerede  og  klodsede  i  Udførel- 
sen og  kunde  naturligvis  aldeles  ikke  sam- 
menlignes med  de  uhyre,  jævne,  direkte, 
jernhaarde  Landeveje,  ad  hvilke  Ægypterne 
transporterede  hele  Templer  og  solide  Obe- 
lisker paa   150  Fods  Højde. 

Jeg  talte  om  vor  mægtige  mekaniske  Kraft- 
udvikling. Han  indrømmede,  at  vi  nok 
kunde  noget  i  den  Retning,  men  spurgte 
mig,  hvorledes  jeg  vilde  have  baaret  mig  ad 
med  at  anbringe  Overliggerne  ovenover 
Dørkarmen  bare  i  det  lille  Palads  i  Karnak. 

Jeg  foretrak  at  overhøre  dette  Spørgsmaal 
og  spurgte,  om  han  kendte  noget  til  artesiske 
Brøndboringer;  men  han  løftede  kun  Øjen- 
brynene; i  det  samme  gjorde  Hr.  Gliddon 
Tegn  til  mig  og  hviskede  ganske  sagte,  at 
en  Ingeniør,  som  borede  efter  Vand  i  den 
store  Oase,  lige  for  nylig  havde  opdaget  en 
gammel  ægyptisk  Brøndboring. 

Jeg  talte  derpaa  om  vort  Staal;  men  den 
Fremmede  trak  paa  Næsen  og  spurgte  mig, 
om  vort  Staal  kunde  have  hugget  de  skarpt 

udskaarne  Billedarbejder,  som  vi  ser  paa 
Obeliskerne,  og  som  alle  var  udførte  med 
Værktøj  af  Kobber. 

Alt  dette  forstemte  os  saa  meget,  at  vi 
tænkte  det  var  klogere  at  variere  Temaet  og 
angribe  ham  paa  det  metafysiske  Omraade. 
Vi  sendte  Bud  efter  en  Bog,  som  hed  „Ud- 
viklingslæren eller  Fremskridtets  Velsignelser". 
Vi  læste  et  Kapitel  af  den  for  ham.  Det 
var  maaske  ikke  rigtig  klart,  men  det  lød 
nydeligt. 

Greven  sagde  blot,  at  man  ogsaa  i  hans 
Tid  havde  uhyre  Bryderi  med  Fremskridt, 
men  at  det  blot  aldrig  ret  skred  fremad. 

Saa  talte  vi  om  Demokratiets  store  Skøn- 
hed og  Betydning  og  fik  svært  travlt  med 
at  give  Greven  tilstrækkeligt  tydeligt  Indtryk 
af  de  Fordele,  vi  kunde  glæde  os  ved,  vi, 
som  levede  i  et  Land,  hvor  der  var  Stemmeret 
ad  libitum  og  ingen  Konge. 

Han  lyttede  med  paafaldende  Interesse,  og 
det  lod  i  Virkeligheden  til,  at  det  morede 
ham  ikke  saa  lidt.  Da  vi  var  færdige,  sagde 
han,  at  man  for  meget  længe  siden  havde 
kendt  noget  ganske  lignende.  Tretten 
ægyptiske  Provinser  besluttede  alle  paa  en 
Gang,  at  de  vilde  være  frie  og  saaledes  staa 
som  et  straalende  Forbillede  for  Resten  af 
Menneskeslægten.  De  forsamlede  deres  vise- 
ste Mænd  og  bryggede  saa  den  sindrigst 
tænkelige  Constitution  sammen.  En  Tid  lang 
regerede  de  virkelig  rigtig  godt,  kun  pralede 
de  paa  den  vidunderligste  Maade  med  det. 
Tingen  endte  imidlertid,  da  de  tretten  Stater 
havde  faaet  ordnet  deres  Sager  solidt  og 
varigt  i  Forening  med  femten  eller  tyve 
andre,  med  den  mest  ondsindede  og  utaale- 
lige  Despotisme,  som  man  nogensinde  har 
hørt  om  paa  nogen  Del  af  Kloden. 

Jeg  spurgte,  hvad  Navnet  da  var  paa  den 
Tyran,  der  tilrev  sig  Herredømmet. 

Saa  vidt  Greven  kunde  huske,  var  det 
MA. 

Da  jeg  ikke  vidste,  hvad  jeg  skulde  sige 
til  den  Ting,  tog  jeg  kraftig  til  Orde  med  en 


Beklagelse  over,  at  Ægypterne  ikke  havde 
kendt  det  mindste  til  Dampmaskinen. 

Greven  saa  ganske  forbavset  paa  mig, 
men  svarede  ikke  noget  til  det.  Den  tavse 
Herre  i  Selskabet  gav  mig  imidlertid  med 
Albuen  et  kraftigt  Puf  mellem  Ribbenene  — 
sagde,  at  jeg  havde  dummet  mig  tilstrække- 
lig én  Gang,  og  spurgte,  om  jeg  virkelig 
var  saa  uvidende,  at  jeg  ikke  havde  hørt, 
den  moderne  Dampmaskine  stammede  fra 
Heros  Opfindelse,  gennem  Solomon  de  Caus. 

Vi  sad  nu  og  følte  os  i  den  yderste  Fare 
for  at  maatte  give  tabt;  men  vor  gode 
Lykke  vilde,  at  Doktor  Ponnonner  nu  igen 
havde  faaet  samlet  sig  lidt  og  kunde  komme 
os  til  Undsætning:  han  spurgte,  om  det 
ægyptiske  Folk  for  Alvor  vilde  paastaa,  at 
det  kunde  tage  det  op  med  vor  Tid  i  Klæde- 
dragtens dog  virkelig  betydningsfulde  Ejen- 
dommelighed. 

Ved  dette  Spørgsmaal  kiggede  Greven 
paa  sin  høje  Hat,  tog  saa  fat  i  Snippen  af 
et  af  sine  Kjoleskøder  og  holdt  den  tæt  op 
til  Øjet  i  nogle  Minutter.  Saa  lod  han  det 
tilsidst  falde,  hans  Mund  udvidede  sig  lidt 
efter  lidt  fra  det  ene  Øre  til  det  andet;  men 
jeg  mindes  ikke  han  gav  et  eneste  Ord  til  Svar. 

Ovenpaa  dette  steg  Humøret  ikke  saa  lidt 
hos  os,  og  Doktoren  henvendte  sig  nu  til 
Mumien  med  stor  Værdighed  og  udbad  sig 
hans  oprigtige  Svar,  paa  Gentlemans  Tro  og 
Love,  om  Ægypterne  overhovedet  nogensinde 
havde  kunnet  lave  Magen  til  Ponnonners 
Sundheds-Salt  eller  Liebigs  Haar-Balsam  eller 
Pink-Pillerne. 

Vi  stirrede  paa  ham  i  angstfuld  Venten 
paa  hans  Svar,  men  forgæves.  Der  kom 
ikke  noget.  Ægypteren  sad  der  rød  og  hang 
med  Hovedet.  Aldrig  har  nogen  haft  en 
mere  komplet  Triumf;  aldrig  er  noget  Neder- 
lag bleven  baaret  saa  ynkeligt.  Oprigtig 
talt,  jeg  kunde  ikke  taale  Synet  af,  hvor 
haabløst  den  stakkels  Mumie  blev  pulverise- 
ret. Jeg  fik  fat  i  min  Hat,  bukkede  stift 
for  ham  og  tog  Afsked. 

Da  jeg  kom  hjem,  fandt  jeg,  det  var  ble- 
ven over  Fire  og  gik  paa  Øjeblikket  i  Seng. 
Nu  er  den  Ti,  Formiddag.  Jeg  har  været 
oppe  siden  syv,  for  at  nedskrive  denne  Rede- 
gørelse til  Bedste  for  min  Familie  saa  vel 
som  for  Menneskeslægten.  Den  første  vil 
jeg  ellers  ikke  mere  tage  Hensyn  til.  Min 
Kone  er  en  Hex. 

Sandheden    er,   at  jeg  er  hjertelig  ked  af 


dette  Liv  og  af  det  nittende  Aarhundrede  i 
Almindelighed.  Jeg  er  ganske  vis  paa,  at 
det  Hele  gaar  ad  Hekkenfeldt  til.  I  Særdeles- 
hed er  jeg  helt  ængstelig  for,  hvem  der  bliver 
Præsident  i  2045.  Saasnart  jeg  derfor  er 
bleven  barberet  og  har  faaet  slugt  en  Kop 
Kaffe,  springer  jeg  over  til  Ponnonners  og 
lader  mig  balsamere  for  et  Par  hundrede 
Aar. 

Mærkelig:  Brosammenstyrtning. 

Ved  en  Hændelse  kom  forleden  et  Damp- 
skib, der  langsomt  passerede  igennem  Sving- 
broen Duluth-Superior,  til  at  tørne  mod  Broen 
med  det  overraskende  Resultat,  at  Damperen 
ikke  tog  nævneværdig  Skade,  men  hele  Broen, 
skøndt  Stødet  var  ret  svagt,  styrtede  sam- 
men saa  uheldigt,  at  den  baade  spærrede 
Skibstrafikken  ad  Floden  og  Færdslen  tværs 
over  den.  Broen  var,  som  Billedet  viser,  en 
Bro  med  2  store  Spand  fra  Bredden  og  ud  i 
Srømmen  og  et  drejeligt  Midterspand  paa 
500  Fod. 

Damperen  ramte  Svingpartiet  ca.  20  Fod 
fra  Midterpillen    og    knækkede  en  af  Støtte- 


girderne,  og  da  den  ene  Brosides  Understøt- 
telse saaledes  blev  formindsket,  styrtede  den 
ned  i  Floden,  men  derved  forstyrredes  selv- 
følgelig Ligevægten,  og  den  anden  Arm  af 
Svingbroen,  der  nu  mistede  sin  Kontravægt, 
styrtede  derfor  ned  til  den  modsatte  Side. 

At  en  saa  stor  Virkning  kunde  følge  paa 
en  saa  lille  Aarsag,  skyldes  en  Konstruk- 
tionsfejl. Alt  var  nemlig  saa  nøjagtig  be- 
regnet, at  der  ikke  var  mindste  Overskud  af 
Modstandskraft  tilstede:  alle  Tryk  og  Træk 
var  nøjagtig  afbalancerede,  da  et  ringe  Uheld 
formindskede  Modstanden,  maatte  det  hele 
styrte  sammen. 

Der  er  ikke  Tvivl  om,  at  Broen  var  fuldt 
ud  stærk  og  paalidelig,  saalænge  alle  Tryk 
og  Vægte  kom  paa  de  Steder,  hvor  Inge- 
niørerne havde  beregnet  dem,  men  ligesaa- 
snart  Broen  fik  et  ringe  Stød  paa  et  ikke 
forud  beregnet  Sted  —  saa  blev  alle  Bereg- 
ninger kuldkastede. 


Kromarografen. 

Hvad  er  en  Kromarograf  vil  Læseren  ud- 
bryde —  og  Svaret  er:  det  er  en  mekanisk 
Nodeskriver.  Ligesom  Fonografen  optager 
Menneskets  Tale  og  Skrivemaskinerne  ad  me- 
kanisk Vej  optager  Ordet,  saaledes  nedskriver 
Kromarografen  et  Musikstykke  i  Noder.  Man 
tænke  sig  blot  Fordelen  for  en  Forfatter  ved, 
at  han  kan  benytte  en  Stenograf,  der  ned- 
skriver hans  Tanker  efterhaanden  som  de 
formes  i  Ord,  en  lignende  Fordel  har  Kom- 
ponisten ikke.  Han  maa  møjsommeligt  ned- 
skrive sin  Komposition  Takt  for  Takt;  en- 
hver vil  let  forstaa,  at  Kompositionen  i  hvert 
Fald  ikke  kan  høste  Gavn  af  en  saadan 
Sønderdeling. 

Nu  har  imidlertid  en  Østriger  ved  Navn 
Lauritz  Kromar  fra  Wien  opfundet  et  Appa- 
rat, der  anbringes  ved  Siden  af  et  Piano  og 
drives  af  en  lille  Elektromotor;  den  har  lige 
saa  mange  Elektromagneter  som  Pianoet  har 
Tangenter,  og  ved  Nedtrykningen  af  Tan- 
genterne afsættes  der  Tegn  paa  en  fortløbende 
Papirstrimmel. 

Disse  Tegn  kan  aflæses  med  samme  Let- 
hed som  en  Stenograf  aflæser  sit  Stenogram 
eller  som  en  Telegrafist  aflæser  Morses  Tele- 
graftegn. 

Tegnene  bestaar  af  to  korte  parallele  Stre- 
ger, svarende  til  de  hvide  Tangenter,  og  en 
kort  tyk  Streg,  svarende  til  de  sorte.  Ved 
at  variere  Afstanden  mellem  de  enkelte  Tegn- 
kolonner,  angives  de  forskellige  Takter,  me- 
dens et  Musikstykkes  Tempo  angives  ved  de 
enkelte  Stregers  Længde. 

Kromarografen  har  været  udstillet  i  Berlin 
ved  den  internationale  Musikudstilling  sidste 
Sommer,  og  det  synes,  som  om  dette  Appa- 
rat virkelig  har  løst  Opgaven  paa  en  tilfreds- 
stillende Maade. 

Tegnene,  som  de  nedskrives  af  Apparatet, 
kan  overgives  direkte  til  Nodestikkeren,  der 
vil  kunne  omsætte  dem  til  de  sædvanlige 
Nodetegn  paa  samme  Maade,  som  et  steno- 
grafisk Manuskript  kan  afskrives  med  almin- 
delige Bogstaver. 

Tiberius'  og  Caligulas  flydende  Villaer. 

Paa  Bunden  af  den  lille  Nemi  Sø  i  Italien 
ligger  to  store  Lystfartøjer,  der  engang  har 
tilhørt  de  to  romerske  Kejsere  Tiberius  og 
Caligula. 

Igennem  de  mange  Aarhundreder  har  Om- 
egnens Befolkning  bevaret  Sagnet  om  de  to 
med  Kostbarheder  fyldte  flade,  pramlignende 
Skibe,  der  laa  dybt  i  Mudderet  paa  Søens 
Bund.     I  det  16de  Aarhundrede  forsøgte  en 


Franskmand  at  efterforske,  hvor  meget  der 
laa  til  Grund  for  Sagnet,  og  han  fandt  ved 
sine  primitive  Hjælpemidler  den  ene  Gallej, 
men  videre  naaede  man  ikke,  før  Signor  Eliseo 
Borghi  i  Aaret  1895  begyndte  at  interessere 
sig  for  de  Værdier,  Søen  muligvis  skjulte. 
Han  engagerede  Dykkere  og  lod  foretage  om- 


fattende Undersøgelser.  Det  viste  sig  da,  at 
den  største  af  Gallejerne  var  230  Fod  lang 
og  80  Fod  bred,  medens  den  anden  Gallej 
var  30  Fod  kortere  og  1 5  Fod  smallere.  De 
var  begge  usædvanlig  vel  bevarede,  og  Dyk- 
kerne bragte  i  Hundredevis  af  Broncesager, 
Træudskæringer,  Ornamenter  af  Bly  og  lig- 
nende op  for  Dagens  Lys. 

Bly  havde  overhovedet  været  meget  an- 
vendt paa  disse  to  Skibe,  de  var  forsynede 
med  et  helt  Overtræk  af  Blyplader  paa  Skibs- 
bunden,  og  i  det  indre  fandt  man  Rør  og 
andre  Genstande  af  dette  Metal.  Blandt  andet 
er  der  kommet  for  Dagens  Lys  et  Stykke 
Bly,  hvorpaa  der  tydeligt  staar:  „C.  Caesaris 
Aug.  Germanici"  —  dette  var  netop  Kejser 
Caligulas  officielle  Navn. 

Dækkene  var  velbevarede  og  viste  sig  at 
bestaa  af  en  haard  Træsort,  der  dannede 
Underlag  for  Stenmosaik,  og  Skibssiderne 
bestod  af  Ege  tøm  mer,  som  var  samlede  med 
Kobbernagler. 

Der  er  nu  udarbejdet  et  Projekt  til  at  op- 
tage disse  to  interessante  Minder  om  romersk 
Kultur.  Forslaget  gaar  ud  paa  simpelt  hen 
at  lede  Søens  Vand  bort,  saaledes  at  man 
kan  læsse  de  to  Fartøjer  paa  et  Par  Slæder 
og  køre  dem  op  paa  det  højere  Land.  Det 
lader  til,  at  Forslaget  har  Udsigt  til  at  blive 
virkeliggjort  med  den  Ændring,  at  ikke  hele 
Søen  bliver  tørlagt,  men  at  der  lægges  en 
Dæmning  omkring  Skibene,  hvorefter  denne 
Del  af  Søen  tørlægges. 

Under  alle  Omstændigheder  vil  disse  to 
Skibes  Bjergning  give  værdifuldt  Stof  til  Be- 
lysning af  Kejsertidens  Kultur. 

Billedet  gengiver  de  to  Gallejer  saaledes 
som  de  maa  tænkes  at  have  set  ud  efter 
Dykkernes  Undersøgelser. 

Haven  i  Oktober. 

Om  Foraaret  og  om  Sommeren  kan  man  sag- 
tens være  Haveven ;  men  i  Oktober,  naar  det  er 
koldt  og  regnfuldt  og  Jorden  er  vaad,  saa  skal 
Venskabet  staa  sin  Prøve.  Haven  stiller  nemlig 


i  denne  Maaned  særlig  store  Krav,  der  er  saa 
meget  vanskeligere  at  opfylde,  som  det  paa 
Grund  af  de  korte  Dage  ikke  altid  er  let  for 
.  Amatører  at  faa  Tid  til  at  beskæftige  sig  med 
Havearbejde.      Nattefrostens   Indtræden,    der 

for  HavevenRerne  betegner  et  Vendepunkt  i 
Aarets  Løb,  indfinder  sig  her  i  Landet  nor- 
malt i  den  første  Uge  af  Oktober;  man  er 
endnu  ikke  ganske  klar  over  Aarsagerne  til 
dens  skadelige  Indflydelse  paa  en  Del  af  Ve- 
getationen, kun  synes  det,  som  om  det  ikke 
saa  meget  er  den  lave  Temperatur  som  den 
pludselige  Overgang  fra  Nattefrost  til  Morgen- 
sol, der  er  skadelig;  i  hvert  Fald  er  det  et 
udmærket  Middel  mod  Frosten  at  mildne 
nævnte  Overgang  ved  at  overbruse  let  frosne 
Planter  med  iskoldt  Vand  inden  Solen  naar 
at  skinne  paa  dem.  En  skønne  Morgen  vil 
imidlertid  Georginerne  staa  uhjælpelig  sorte 
og  frosne,  og  saa  maa  Arbejdet  med  at  bringe 
Knoldene  i  Hus  helst  begynde  saa  snart  som 
muligt  Nogle  lægger  dem  i  tørt  Sand,  an- 
dre drysser  tør  Jord  imellem  dem;  Hoved- 
sagen er,  at  de  opbevares  tørt  og  frostfrit. 
Det  samme  gælder  om  Begoniaknoldene  (der 
maa  behandles  med  særlig  Omhu)  Gladiolus 
og  Montbretia  (der  bør  beholde  Toppen  til 
den  er  helt  indtørret).  De  sidste  kan  jo  nok 
taale  at  blive  ude,  naar  Jordbunden  ikke  er 
for  fugtig,  og  Vinteren  ikke  bliver  for  stræng; 
men  det  klogeste  vil  dog  være  at  tage  dem 
op.  Pelargoniebedene  burde  allerede  i  Sep- 
tember have  været  ryddede  til  Fordel  for 
tidligblomstrende  Chrysantemum ;  i  hvert  Fald 
bør  de  ryddes  nu.  Hvor  Vinteren  er  kortere, 
f.  Eks.  i  Frankrig,  bruges  det  at  skære  Bla- 
dene og  de  bløde  Skud  af  Pelargonierne, 
ryste  Jorden  fra,  og  hænge  de  saaledes  be- 
handlede Planter  op  i  Bundter  i  en  tør  Kæl- 
der: de  saftige  Stængler  bevarer  deres 
Vitalitet  saaledes,  at  der  om  Foraaret  bryder 
unge  Skud  frem,  hvorpaa  man  planter  Pelar- 
gonierne ud  igen.  Men  saa  nemt  gaar  det 
nu  ikke  her;  vil  man  gemme  Pelargonier  til 
næste  Aar,  hvad  der  sjældent  lønner  sig, 
maa  man  plante  dem  i  Potte  og  overvintre 
dem  i  Stue,  hvor  de  virker  alt  andet  end 
dekorativt. 

Det  er  i  Oktober  Maaned  Tid  at  lægge 
Blomsterløg  og  i  det  hele  tænke  paa  det 
kommende  Foraarsflor.  Forglemmigej,  Crocus, 
Gyldenlak,  Aubretia  o.  1.  bør  henplantes  paa 
Blomstringsstedet,  hvis  det  ikke  allerede  har 
fundet  Sted.  Man  kan  opnaa  en  nydelig 
Gruppe  tidligt  paa  Aaret  ved  at  lægge  f.  Eks. 
ensfarvede  røde  eller  gule  Tulipaner  med  10 
Tommers  Afstand  og  derimellem  plante  For- 
glemmigej. Hvis  man  har  nogle  Blokke  Pæ- 
oner, bør  man  lægge    Paaskelilier    umiddel- 


bart i  Nærheden;  naar  disse  blomstre  vil  de 
unge  brune  Skud  af  Pæonerne  danne  dem  en 
meget  flatterende  Baggrund.  Eranthis  og 
Vintergjæk  bør  man  lægge  saaledes,  at  man 
kan  se  dem  fra  sit  Vindue;  de  blomstrer  jo 
paa  en  Aarstid,  hvor  man  ikke  færdes  meget 
i  Haven. 

Plænerne  bør  slaaes  tæt  inden  Vinterens 
Komme,  medmindre  de  skal  omlægges,  i  saa 
Fald  bør  de  gødes  og  graves  om. 

Oktober  er  for  de  fleste  Planters  Vedkom- 
mende en  udmærket  Plantetid,  saa  Forandrin- 
ger og  Nyplantninger  foretages  med  Fordel  nu. 

Den  sildige  Frugt  bør  nu  plukkes,  inden 
Storm  og  Frost  ødelægger  den.  Man  bør 
plukke,  i  hvert  Fald  en  begrænset  Del  af 
Frugten,  med  de  moderne  Frugtplukkere,  der 
som  tre  bløde  Fingre  griber  om  Frugten, 
selv  den  højstsiddende,  og  „drejer"  den  af. 
Den  bør  plukkes,  naar  den  er  tør,  og  derpaa 
i  nogen  Tid  lægges  ind,  saa  den  kan  „svede", 
senere  bør  den  indpakkes  i  Papir.  Naar  man 
saaledes  har  sikret  sig  en  passende  Portion 
fin  Taffelfrugt,  kan  man  ryste  Resten  ned 
paa  den  gode  gamle  Maade. 

Grøntsagerne,  undtagen  Selleri  og  Porrer, 
maa  nu  slaas  ind  i  Kælderen.  Dersom  man 
har  Blomkaal,  der  endnu  ikke  har  sat  Hoved, 
kan  man  slaa  den  ind  paa  en  lys  Plads, 
saa  vil  Hovedet  udvikles.  Den  Blomkaal, 
der  har  sat  Hovede,  kan  man,  efter  at  Bla- 
dene ere  sammenbundne,  hænge  op  ved  Ro- 
den i  Kælderen,  paa  den  Maade  vil  den 
kunne  holde  sig  lang  Tid. 

Til  alt  dette  og  meget  andet  Arbejde  kom- 
mer saa,  at  Løvet  falder  og  hvirvles  omkring 
og  stadig  maa  samles  og  bringes  væk,  i 
hvert  Fald  fra  Forhaven;  man  har  jo  altid 
Lov  at  lade  det  ligge  lidt  i  sin  Baghave  og 
glæde  sig  derover;  Løvet  er  dog  det  skøn- 
neste, Oktober  byder  os. 

G.  iV.  Brandt,  Handelsgartner. 

Hønsegaarden. 

1  denne  Maaned  bør  Hovedrengøringen  og 
Eftersynet  af  Hønsehuset  finde  Sted,  for  at 
man  fuldt  udrustet  kan  gaa  det  for  Fjer- 
kræet mindre  behagelige  Efteraar  og  Vinter- 
tiden imøde.  Sprækker  og  Revner  dækkes, 
Vinduer  og  det  løse  Inventarie  som  Reder, 
Siddestænger  osv.  vaskes  og  renses  grundig 
i  skoldende  Sæbe-  eller  Sodavand,  og  Huset 
hvidtes  efter  en  grundig  Udrensning  fra  øverst 
til  nederst  med  Kalkvand,  hvori  er  tilsat  Kar- 
bolvand.   Det  gælder  om  at  naa    ind   i   alle 


r—   ^    101    ^ 


-  -  Hus  og  Have 


Krogene  for  at  komme  Utøjet  til  Livs.  Fal- 
serne,  hvori  Siddestængerne  er  anbragte, 
bestryges  med  Karbolinium.  I  det  lyse,  luf- 
tige Læskur,  som  burde  findes  i  ethvert 
Hønsehus  ved  Siden,  under  eller  foran  Sove- 
rummet, graves  Jorden  op  og  fornyes,  for 
at  Hønsene  kan  faa  frisk  Bund  at  gaa  paa 
og  skrabe  i. 

Samtidig  med,  at  denne  Renselsesproces 
finder  Sted  i  Hønsehuset,  bør  Besætningen 
undersøges  for  Utøj,  og  kraftig  Insektpulver 
kan  i  dette  Tilfælde  gøre  Underværker.  In- 
sektpulveret bør  naa  hdt  ind  til  Kroppen; 
særlig  ved  Gumpen  og  under  Vingerne  sam- 
ler Utøjet  sig.  Er  Besætningen  særlig  befængt 
er  en  Gentagelse  af  Indgnidningen  nødvendig. 
Inden  Maanedens  Udgang  vil  Fældningen 
overvejende  være  overstaaét,  ligesom  Udsæt- 
ningen af  de  gamle  Høns  forlængst  burde 
have  fundet  Sted ;  nu  tærer  de  kun  paa  Fo- 
deret, taber  i  Vægt  ved  Fældningen,  og  i 
Værdi,  da  Vildtet  nu  snart  vil  overfylde 
Markedet  og  saaledes  trykke  Priserne,  og 
endelig  optager  saadanne  Dyr  Pladsen  for 
Ungdyrene,  hvorpaa  Opmærksomheden  nu 
særlig  bør  rettes,  thi  det  er  dog  nærmest 
dem,  man  kan  vente  sig  Æg  af  i  Vintertiden. 
Det  lønner  sig  overfor  saadanne  Kyllinger  at 
fodre  godt  og  give  rigelig  Plads,  for  at  de 
kan  udvikle  sig  saa  meget  som  mulig.  Naar 
Udvalget  af  Hanekyllinger  har  fundet  Sted, 
bør  Resten  afsættes  snarest  mulig. 

Sluttelig  er  det  paa  høje  Tid,  at  man  for- 
syner sig  med  tørt  Landevejsstøv,  Tørvejord 
samt  tørrede  Blade,  man  har  da  i  Vintertiden 
Materiale  til  Askebad,  fortrinlig  Strøelse  i 
Soverummet  og  Læskuret,  sidstnævnte  særlig 
nødvendig  for  at  skaffe  Hønsene  noget  at 
skrabe  i  i  Vintertiden,  thi  uden  Arbejde 
lægge  Hønsene  ikke  Æg. 

Foruden  Korn  og  animalsk  Føde  er  vege- 
tabilsk Føde  nødvendig  for  Hønsene,  men 
vanskelig  at  skaffe  til  Veje  om  Vinteren; 
tørrede  Nælder  og  2den  Slæt  Kløver  vejret  i 
Skyggen  er  en  fortrinlig  Tilsætning  til  Blød- 
foderet ;  det  betaler  sig  at  forsyne  sig  hermed. 
Disse  Stoffer  hakkes  i  Løbet  af  Vinteren, 
koges  til  en  geleagtig  Masse  og  blandes  i 
Blød  foderet. 

Tidspunktet  for  Anskaffelsen  af  nye  Dyr 
til  Betætningen  er  nu  ogsaa  inde,  og  det 
kan  ikke  noksom  anbefales  ved  Indkøbet  af 
saavel  Haner  som  Høner  at  søge  nøjagtig 
Oplysning  om  Afstamningsforholdene,  thi  in- 


denfor de  forskellige  Racer  findes  baade  gode 
og  daarlige  Individer,  og  Ydelsen  kan  svinge 
fra  nogle  faa  Æg  til  op  over  200  om  Aaret 
pr.  Individ. 

For  Gæssene,  Ænderne  og  Kalkunerne 
byder  Stubmarkerne  et  fortrinligt  Opholdssted 
inden  den  egentlige  Fedning  finder  Sted. 

Konsulent  W. A.Kock. 


Hjemmet. 

Af  Vibeke  Salicath. 


Efteraarsrengering. 

Hovedrengøringerne  besværliggøres  mere  og 
mere.  Gaardene  er  ikke  store  nok  til  at  have 
Sengelad,  og  Lejlighederne  er  efterhaanden  ble- 
ven saa  dyre,  at  man  maa  indrette  sig  uden 
overflødige  Værelser.  At  banke  Møbler  og  « 
Sengklæder,  saaledes  at  man  virkelig  faar 
Støvet  bort  og  ikke  blot  flytter  det.  kan 
volde  Hovedbrud.  Jo  større  Gadefærdslen  er 
i  det  Kvarter,  hvor  man  boer,  jo  mere  Støv 
samles  der  i  Stuerne.  Og  er  man  saa  heldig 
at  kunne  banke  sine  løse  Tæpper  ud  om 
Morgenen  i  Gaarden,  saa  er  der  som  Regel 
saa  snævert  fra  Væg  til  Væg,  at  alt  Støvet 
ryger  ind  til  Familierne  i  Stuen  og  paa  første  Sal. 
•  Men  da  vi  lever  i  Maskinernes  Tid,  saa 
er  vi  ogsaa  nødt  til  at  tage  dem  i  Brug. 
Det  bliver  dem,  der  maa  tage  de  Opgaver  op, 
som  Husmoderen  ikke  længer  selv  magter. 
Nu  er  det  Støvsugeren,  der  vil  komme  hende 
til  Hjælp.  Maaske  den  Tid  ikke  er  fjærn, 
hvor  hver  Ejendom  har  sin  Støvsugermaskine, 
som  paa  Tur  Foraar  og  Efteraar  vil  være  i 
Virksomhed  hos  Familierne.  Støvsugermaski* 
nen  kan  allerede  nu  tages  i  Tjeneste  af  Hus- 
mødrene ogsaa  i  de  mindre  Hjem.  Ganske 
vist  kører  den  ikke  ud  til  en  Støvsugning 
paa  mindre  end  25  Kroner,  men  Firmaet 
lader  meget  billigt  de  Møbler,  Madratser, 
Gulvtæpper  og  Gardiner,  som  man  ønsker 
renset,  afhente  og  levere  tilbage  samme  Dag, 
hvis  det  da  ikke  er  et  helt  Flyttelæs.  Men 
har  man  flere  større  Stuer  med  faste  Gulv- 
tæpper, sadelmagerophængte  Gardiner  og  Por- 
tierer, samt  mange  Bøger  i  Reoler,  saa  er 
det  billigere  at  faa  Maskinen  sat  i  Gang  i 
Huset.  Man  lader  da  Gardinerne  hænge  og 
sparer  derved  Udgiften  til  Sadelmageren. 

Det  kunde  maaske  ogsaa  tænkes,  at  to 
Familier  i  samme  hus,  naar  de  ikke  hver 
behøvede  at  anvende  25  Kr.,  kunde  slaa  sig 

liftende  frisk 

og  skinnende  hvid  bliver  Deres 
Vask  ganske  uden  den  sæd- 
vanlige infamt  slidende  Skrub- 
ning, naar  De  anvender 


Faas   bos  de   Handlende  i 
Pk.  å  25  &  12  0. 

fil  gros:  MIS  Lagerman  junr. 
MtmroJd  23,  T%lt  1080. 


Fest-  Brude-  og  Julegaver. 


P.  F.  Jensen. 

sammen  og  rekvirere  Støvsugeren  ud  til  Ste- 
det. Det  sidste  kunde  man  jo  spørge  Fir- 
maet om. 

At  transportere  Bøger  er  ikke  tilraadeligt 
Skal  man  dog  have  dem  ned  af  Reolerne, 
saa  maa  man  lige*  saa  gerne  støve  dem  af 
paa  den  gamle  Maade,  ved  Hylde  for  Hylde 
at  tage  *  dem  ned,,  og  naar  Hylden  er  vadsket, 
atter  sætte  de  afstøvede  Bøger  paa  Plads. 

Ved  telefonisk  Henvendelse  til  det  Firma, 
der  ved  Støvsuger  renser'  Lejligheder,  kan 
enhver  Husmoder  selv  forvisse  sig  om  Pris- 
beregningen. 

Sender  man  ved  Rengøringen  sine  polstrede 
Møbler  fra  Dagligstuen  bort  til  Rensning, 
saa  vinder  man  tillige  mere  Plads  til  Ren- 
gøringsarbejdet. 

At  gøre  Dagligstuen  ren. 

Dagen  før  selve  Rengøringen  afvadsker  og 
pudser  man  alle  Nipsgenstande,  tager  Billeder 
og  Malerier  ned  fra  Væggene  og  vadsker  dem 
af.  Det  sættes  alt  tilside,  hvor  man  kan 
skaffe  Plads.  Smaatingene  sættes  enten  i  et 
lukket  Skab,  eller  paa  et  Sted,  hvor  man 
kan  tildække  dem  med  Vidskestykker,  Lag- 
ner el.  lign.  Gardinerne  nedtages,  og  Støvet 
afrystes,  før  man  lægger  dem  til  Snavsetøjet. 
Næste  Morgen  tidlig  afhentes  de  polstrede 
Møbler.  Derpaa  støves  Væggene  og  Loftet 
af  med  en  Ugle,  eller  med  en  Fejekost  om- 
bunden med  et  Stykke  rent  Tøj.  Kakkel- 
ovnen børstes.  Vinduerne  hægtes  af,  Ram- 
merne afsæbes,  og  de  skylles  efter  i  en 
Balle  koldt  Vand.  Før  de  atter  hænges  i, 
maa  Vinduesfordybninger  og  Karme  være 
afsæbet.  Saa  tager  man  fat  paa  Væggenes 
Afsæbning,  hvis  de  er  oliemalede;  hvis  der 
er  Tapet,  da  blot  Paneler  og  Døre.  Er  disse 
sidste  eller  Vinduesfordybninger  og  Karme 
lakerede,  afvadskes  de  forsigtigt  med  lunkent, 
meget  tyndt  Sæbevand  (Sæben  maa  være 
fuldstændig  smeltet  og  udpisket  i  Vandet), 
skylles  efter,  i  koldt  Vand,  tørres  med  et 
linned  Stykke,  og  gnides  efter  med  et  tørt, 
blødt  Vadskeskind.  De  oliemalede  Vægge  af- 
sæbes med  varmt  Sodavand,  hvori  der  kan 
være  en  Ubetydelighed  Sæbe.  Man  vadsker 
ovenfra  nedad  og  tager  Væggene  Stykke  for 
Stykke,  thi  de  maa  altid  straks  skylles  efter 
med  koldt  Vand,  at  der  ikke  bliver  Striber 
af  Sodavandet.  Det  er  bedst  at  være  to  om 
dette  Arbejde,  den  ene  sæber  af,  den  anden 


skyller  efter.  Væggene  aftørres  med  tørre, 
linnede  Klude.  Afsæbningen  føretages  med 
uldne  Kliide,  .kun  i  pjørner  paa  Paneler  og 
Træværk  -  anvendes  den  sædvanlige  spidse 
Skurebørste.  Naar  dette  Arbejde  er  gjort, 
kommer  Turen  til  de  polerede  Møbler,  som 
afvadskes  med  en  Svamp  dyppet  i  rent  koldt 
Vand,  i  Ornamenternes  Kroge  benyttes  en 
blød  Pensel.  Møblerne  gnides  tørre  med  rene 
bløde  Stykker  og  blanke  med  et  tørt  Vadske- 
skind. Hvis  man  har  lukket  Bogskab  med 
Glasdøre,  vadskes  Hylderne  af,  og  Glasruderne 
poleres  med  lidt  Sprit.  Fpørnerne,  hvor  der 
gerne  har  samlet  sig  Støv,  renses  med  en 
spids  Pind,  omvunden  med  den  i  Sprit  dyp- 
pede Klud.  Da  Sprit  ødelægger  Polituren, 
maa  Husmoderen  selv  helst  udføre  dette  Ar- 
bejde, da  det  er  i  hendes  Interesse  intet  at 
faa  ødelagt.  Paa  samme  Maade  pudses  Spej- 
lene ogsaa  med  Sprit,  mens  Rammerne  af- 
vadskes ligesom  de  polerede  Møbler.  Vindu- 
erne pudses,  og  tilsidst  vadskes  Gulvet. 
Derefter  er  Stuen  i  Stand  til  atter  at  mod- 
tage, først  Billederne  paa  Væggene,  dernæst 
Ophængning  af  Vintergardinerne.  Naar  dette 
er  sket,  kan  de  rensede,  polstrede  Møbler 
modtages,  og  tilsidst  kan  alt  Nipset,  Blom- 
ster og  lign.  flyttes  ind.  Blomsterne  har 
imidlertid  ude  i  Køkkenet  faaet  en  grundig 
Vadskning  paa  Bladene,  og  Undcrskaalene  er 
bleven  vadsket  af.  Kan  man  naa  dette  Ar- 
bejde Dagen  forud,  og  kan  man  have  Urte- 
potterne staaende  Natten  over  ude  i  Køkkenet, 
saa  er  det  jo  det  nemmeste,  ellers  maa  de 
tages  ud  af  Stuen  om  Morgenen  før  Afstøv- 
ning  af  Vægge  og  Loft  finder  Sted. 

Alle  Empirebeslag  afvadskes  med  lunkent 
Vand  og  en  blød  Børste  og  tørres  grundigt, 
men  er  de  af  Messing,  maa  de  poleres  med 
Pudsepomade.  Dette  maa  gøres  saa  forsig- 
tigt, at  Pomaden  ikke  gnides  ind  paa  det 
polerede  eller  lakerede  Træværk.  —  Spar  ikke 
paa  Vandet  ved  en  Rengøring.  Anvend  en 
middelstor  Balle  til  Sæbevand  og  en  stor  Balle 
til  Skyllevand.  Vær  ikke  sparsommelig  med 
at  skifte  Vand.  Sørg  for  at  have  mange 
store,  linnede  Klude  parate  til  Rengøringstiden ; 
gamle  Chemiser  og  Skjorter  er  meget  anven- 
delige. Tre  gode,  hvide,  uldne  Klude  faar 
man  ogsaa  Brug  for.  Slidte  strikkede  Uld- 
trøjer og  Normaluldsklude  er  gode.  Desuden 
maa  man  helst  have  to  Vadskeskind,  et  til 
det  lakerede  Træværk  og  et  til  de  polerede 
Møbler. 

Venligt. 

Gæsten.    Aa.  vil  De  give  mig  Spisesedlen? 

Vårten.  Spisesedlen  er  lige  nu  optaget  henne  ved  det 
andet  Bord.  Men  jeg  har  Kalvehoved,  Oxebryst,  Lamraelaar, 
Gasetw  .... 

Gæsten.  Tak,  jeg  har  ikke  bedt  om  nogen  Beskrivelse  af 
Deres  egen  Person  —  jeg  vil  bare  have  noget  at  spise. 


Det  gjensidige  Forsikringsselskab 

„DANMARK" 

Hovedkontor:  Selskabets  Ejendom, 
V.  Boulevard  34,  Filialkontor:  Amagertorv  3. 

Desuden  har  Brandforsi krfngsafdelingen 
Agenturer  over  hele  Landet  og  Livsforsikrings- 
afdelingen  har  General  Agentur  i  Aarhus: 
Prip,  Clemensborg,  og  i  Odense:  Schreiner, 
Kongensgade  31. 

Brandfors-         Livsfars. 

Forsikringssum c.  877      Milt.       c.  50  Mill. 

Kekkenet. 

Naar  Sommeren  er  forbi,  og  Efteraaret  saa 
smaat  begynder  at  melde  sig,  kredser  Hus- 
moderens Tanker  om  Forberedelse  til  Vinteren 
ogsaa  paa  Madomraadet.  Lever  man  nogen- 
lunde selskabeligt,  men  dog  ikke  har  altfor 
rigeligt  at  rutte  med,  gælder  det  om  at  have 
de  Ingredienser  tilhuse,  hvormed  man  uden 
større  Udgifter  kan  fixe  op  paa  Maden, 
baade  den  daglige  og  den  finere.  —  I  Oktober 
Maaned  er  Tiden  inde  for  Syltning  af  Cham- 
pignons, Sellerier  og  Leg. 

Selleri  som  Champignons. 

8  store,  hvide  Sellerier  renses,  skrælles  og 
koges  møre  i  Vand  med  lidt  Salt  i.  Det 
Svampede,  som  undertiden  kan  være  i  Midten 
af  de  store  Sellerier,  bortskæres.  Naar  de  er 
kogt  heldes  Suppen  i  en  Krukke.  Naar  Sel- 
lerierne er  kolde,  skæres  de  i  smaa  firkantede 
Stykker. 

1  Pot  Eddike  koges  med  2  Theskefulde 
hel,  hvid  Peber  og  et  Stykke  Muskatblomme. 
Sellerierne  nedlægges  i  smaa  Sylteglas,  vædes 
med  ganske  lidt  af  Suppen,  overhældes  med 
den  varme  Eddike  og  tilbindes  straks  med 
Pergamentpapir.  De  kan  holde  sig  hele  Vin- 
teren og  anvendes  i  hvid  Sauce  til  hvide 
Kødsorter,  f.  Eks.  kogt  Kalve-,  Hønse-  og 
Kalkunkød,  men  Saucen  maa  da  legeres  med 
en  Æggeblomme  eller  to,  rørt  med  en  ube- 
tydelig Smule  hvidt  Melis.  Sellerierne  kan 
ogsaa  anvendes  stuvede  med  kQgt  Fisk,  Fiske- 
boller eller  Brisler  til  Fyld  i  Krustader,  Rou- 
letter og  Risolles.  Vol  au  vent  med  Høns, 
Fiskeboller  og  disse  Sellerier  er  en  nydelig 
Ret. 

Syltede  Løg. 

5  Pund  ægte  Skalotteløg  pilles  og  lægges 
i  en  Saltlage,  saa  stærk  at  den  kan  bære  et 
Æg.  Lagen  skiftes  hver  Dag  i  3  Dage.  Dette 
sker  nemmest  ved  at  ophelde  Løgene  paa  et 
Dørslag,  og  lade  den  løbe  fra,  og  derefter  atter 
helde  Løgene  i  Krukken  med  den  friske  Lage. 
Den  4de  "Dag  helder  man  atter  Løgene  paa 
Dørslaget,  at  Lagen  kan  løbe  fuldstændigt 
fra.  3  Potter  lys  Eddike  koges  med  3/4  & 
lyst  Kandis,  lidt  Muskatblomme  samt  10  hele 
Nelliker  og  skummes.  Derpaa  kommes  Lø- 
gene i  Eddiken  og  koges  møre.  De  tages 
op  og  lægges  i  Krukker.  Eddiken  koges  i 
et  Par  Minutter,  heldes  derpaa  over  Løgene. 


De  tilbindes  hede.  Løgene  er  først  anvende- 
lige efter  2  Maaneders  Forløb.  Jo  længere 
de  gemmes,  jo  bedre  bliver  de. 

Anvendes  i  brune  Saucer  til  Pirogi  og 
Risolles  med  Kødstuvning,  Aubain,  Hachispey, 
Kød-  og  KartofTelroulettter  samt  alle  Slags 
Retter  af  Kødfarce,  hvortil  hører  brun  Sauce. 

Champignons. 

Er  man  ikke  fuldstændig  sikker  paa  sit 
Kendskab  til  den  ægte  Champignon,  er  det 
ikke  tilraadeligt  at  samle  dem  selv,  skønt  det 
egentlig  ikke  er  vanskeligt  at  kende  den  ægte 
fra  den  uægte.  Køber  man  friskplukkede 
Champignons,  maa  man  ogsaa  nøje  undersøge 
dem  og  ikke  stole  paa,  at  den,  der  har  pluk- 
ket dem,  ogsaa  er  fuldt  ud  kompetent  til  at 
kende  dem. 

Svampene  frigøres  først  for  al  Jord  og 
Sand,  som  findes  ved  Roden.  Stilken  brydes 
af  helt  oppe  ved  Hatten,  skrælles  og  skrabes. 
Hatten  renses,  den  skæglignende  Frødannelse 
paa  Indersiden  af  Lamellerne  fjernes.  Lamel- 
lerne er  undertiden  vanskelige  at  faa  bort, 
da  Hatten  er  tynd  og  gerne  vil  gaa  i  Styk- 
ker. I  saa  Fald  maa  man  lade  Lamellerne 
blive  siddende,  thi  de  er  ganske  uskadelige. 
Hattens  Hud  trækkes  forsigtigt  af  eller  skræl- 
les ganske  tyndt.  Efterhaanden  som  Svam- 
pene bliver  rensede,  lægges  de  i  koldt  Vand 
med  lidt  Salt  i. 

Ægte  Champignons  til  Sauce. 

De  renses  som  ovenfor  beskrevet.  Er  de 
meget  smaa,  faste  og  lukkede,  behøver  man 
kun  at  skrabe  dem  rene  for  Sand  og  Jord 
paa  Stilken,  og  maaske  lidt  paa  Hatten,  hvis 
Skindet  lige  i  Midten  er  mørkt.  Er  det 
.  større  Champignons,  skrælles  Lamellerne  helt 
bort,  Skindet  trækkes  baade  af  Hat  og  Stilk, 
og  de  skæres  i  passende  Stykker.  Er  nogle 
af  de  indhøstede  Champignons  gamle  og 
mørke  i  Kødet,  maa  de  koges  for  sig,  da  de 
ellers  vil  farve  de  hvide.  Naar  Champignon- 
erne er  rensede  og  skyllede,  lægges  de  op 
paa  et  Klæde  for  at  rinde  af. 

Til  hvert  18  Champignons  tages  40  Kvint 
udvadsket  Smør,  der  afklares  og  sættes  over 
Ilden  i  en  Gryde,  hvor  Emaillen  er  hel. 
Champignonerne  kommes  deri,  og  det  bringes 
langsomt  i  Kog.  Naar  Champignonerne  — 
i  Reglen  efter  et  Kvarters  Forløb  —  er  møre, 
optages  de  med  Hulskeen  og  lægges  i  smaa 
Glas.   Smørret  og  den  Sky,  som  er  kogt  ud 

af  Svampene,  koges  langsomt  i  5  Minutter 
og  fordeles  derefter  i  Glassene,  der  staar  til 
Dagen  efter.  Da  heldes  der  saameget  af- 
klaret og  smeltet  Smør  over  Champignonerne, 
at  det  staar  saa  tykt  som  x/4  Tomme  højt. 
Naar  Smørret  er  koldt,  tilbindes  Glassene 
med  Pergamentpapir.. 

Champignonspulver. 

Svampene  renses,  flaaes  og  skylles  godt, 
hvorefter  de  sættes  paa  Ilden  i  en  Lergryde 
uden  andet  Vand,  end  hvad  der  hænger  ved 
efter  Skylningen.  Gryden  maa  ikke  staa 
længere  paa  Ilden  end  til  Champignonerne 
er  godt  gennemhede.  Man  maa  stadigt  røre 
rundt  i  Gryden  med  en  Træske.  De  slaas 
op  paa  et  fladt  Fad  for  at  blive  kolde.  Der- 
paa  kommes  de  i  en  Stenmorter  og  stødes 
til  Mos.  Mosen  blandes  med  saameget  fint 
Hvedemel,  at  det  bliver  som  en  Deig.  Denne 
vædes  med  lidt  Cognac,  for  at  Pulveret  ikke 
skal  ore.  '  I  Dejgen  æltes  lidt  stødt  Alle- 
haande,  Muskatblomme  og  Taffelsalt.  Af 
denne  Dejg  laves  smaa  runde  Kager,  som 
tørres  i  en  lunken  Ovn,  og  naar  de  er  kolde 
stødes  til  Pulver  og  opbevares  i  smaa  Glas- 
flasker med  vide  Halse,  der  tilproppes  godt. 
Kan  holde  sig  i  flere  Aar  og  er  anvendeligt 
i  alle  Retter  og  Saucer,  hvor  man  bruger 
Champignonssmag. 

Tørrede  Kantareller. 
Denne  Svampeart  har  en  lys  saffrangul 
Farve,  den  er  skaalformet  opadvendt,  og 
Lamellerne  udgaa  fra  Stilken.  De  behøver 
ej  at  renses  paa  anden  Maade  end  at  fri- 
gøres for  Sand  og  Jord  ved  Roden  og  der- 
efter skylles.  Lamellerne  skrabes  ikke.  Kan- 
tareller er  nemme  at  opbevare  ved  Tørring. 
Man  renser  dem,  trækker  dem  paa  tykt, 
hvidt  Bomuldsgarn  og  hænger  dem  i  lange 
Rækker  i  Solen.  Naar  de  er  tørre,  opbeva- 
res de  paa  et  tørt  og  luftigt  Sted,  helst  paa 
et  Loft,  stadig  hængende  paa  Snorene.  Paa 
denne  Maade  holder  de  sig  et  Par  Maane- 
der.  En  anden  Fremgangsmaade  ved  Kanta- 
rellerne er  saasnart  de  er  trukne  paa  Traa- 
den,  da  at  dyppe  dem  et  Sekund  i  kogende 
Vand,  derefter  lægge  dem  paa  et  Klæde  at 
de  kan  rinde  af,  og  saa  først  tørre  dem  i 
Solen  eller  paa  en  Plade  i  Ovnen,  belagt 
med  Linned.  Naar  de  tørrede  Kantareller 
skal    benyttes,    udblødes  de   først    i   lunkent 


Vand  eller  Mælk,  indtil  man  ser,  at  de  er 
godt  udbulnede.  Det  tager  mindst  12  Timer. 
Derefter  lægges  de  paa  et  Klæde  eller  et 
Stykke  Trækpapir  i  en  halv  Timesiid,  og  er 
saa  tjenlige  til  at  anvendes  i  brune  Saucer 
eller  i  brune  Stuvninger,  enten  de  benyttes 
som  friske  eller  som  tørrede. 

Champignonsoya. 

Naar  man  renser  Sampe  og  Champignons, 
faar  man  altid  en  Del  Skræller  og  Affald, 
der  ikke  egner  sig  til  at  koges  med,  lige- 
som Lamellerne  jo  ogsaa  er  afskrabede.  Alt 
dette  blandes  med  Salt,  Peber  og  et  Par 
Spiseskefulde  Eddike  og  stilles  hen  i  en  Krukke 
til  næste  Dag  for  at  safte.  Man  tager  hele 
Massen  op  i  et  Klæde  og  vrider  Saften  fra. 
Saften  faar  3  smaa  Opkog  lige  efter  hin- 
anden, heldes  hed  paa  smaa  Flasker,  der 
tiltroppes  med  ny  Propper  og  lakeres.  Denne 
Soya  giver  fin  Smag  i  Sauce. 

Fransk  Kryddereddike. 

Basilikum,  Timian,  Rosmarin  og  Estragon 
—  en  Haandfuld  af  hver.  Merian,  Kruse- 
mynte,  Salvie  og  La vr bærblad,  to  Haandfulde 
tilsammen.  Krydderurterne  maa  være  tørrede. 
Kan  man  ikke  skaffe  alle  disse  Sorter  tilveje, 
tager  man  saa  mange  man  kan  faa.  Paa 
Vilvorde  dyrkes  der  en  Del  Krydderurter, 
hos  adskillige  private  Haveejere  ligeledes. 
Urterne  stødes  tillige  med  to  Spiseskefulde 
tørret  Dild  og  en  Spiseskefuld  hel  sort  Peber, 
Allehaande  og  Nelliker  tilsammen.  Urterne 
kommes  i  en  Krukke  og  overheides  med  tre 
Potter  Vineddike.  Det  tilbindes  og  staar  i 
et  varmt  Værelse  i  14  Dage  å  3  Uger,  hvor- 
efter Eddiken  sies  fra.  For  at  faa  den  klar 
kan  man  langsomt  filtrere  den  gennem  hvidt 
Filtrerpapir. 

Denne  Eddike  er  meget  fin  til  Salater, 
Mayonnaise,  Remoulader  og  til  Sylte. 

Estragoneddike. 

Estragonen  udbredes  paa  Gulvet  eller  hæn- 
ges i  Knipper  oppe  paa  et  Kvistkammer  eller 
paa  Loftet,  hvor  der  er  varmt.  Naar  den  er 
tør,  stødes  den,  overheides  med  Vineddike  og 
behandles  paa  samme  Maade  som  ovenstaa- 
ende  Eddike.  Den  anvendes  med  Held  til 
at  syrne  Fiskegelé  og  til  Salater. 

nye  og  brugte,  sælges  og  ud- 
lejes billigst  med  fuldt  Garanti 
paa  moderateste  Vilkaar. 

~CTørreT7>oldg.  78 

(lige  ved  Frederiksborggade). 


De   i  daglig  Tale   og   i   Skriftsproget    hyppigst 
anvendte,  samlede  af  Oscar  Arlaud.  2.  Udg. 
7  Kr.,  indb.  8  Kr.  75  Øre. 
Faas  i  alle  Boglader. 

G.  E.  C.  GAD. 


SIDSTE  HÆFTE  AF 

TRAP:  DANMARK 

UDKOMMER  I  DISSE  DAGE 
DENNE  BOG  EJES  NU  AP  OVER  5000  MENNESKER 


(SE  SIDSTE  SIDE) 

Et  Mesterværk  af  fin  Mekanik. 

Adderer  hurtigere  end  den   mest  øvede  Regner. 

Enhver  Fejl  absolut  udelukket. 

^  Et  Aars  Garanti.  ^ 
Pris  Kp.  25,00  og  Kp.  30,00. 

Forlang  Prospekt. 

A/S  DB  FORENEDE  IMPORTØRER. 

Købmagergade  22.  Telf.  4954.  Kbhvn.  K. 

mest  fuldkomne  Klaverspilleapparat  hvorpaa 
enhver  med  eget  Foredrag  —  kan  udfore 
alle  Musikens  Mesterværker.  PUnoUen.  hvis 
Pris  er  IOOO  Kr..  forevises  beredvilligt  dagligt  i 

Petersen  &  Steenstrup's 

Harmoniums-Magasin, 

St.  Kirkestræde  1,1.  Sal. 


Speoial-Ateller  for  alt 
moderne  Haararbejde 

for  Damer  og  Herrer. 
Transformations.    Toupets. 

Parykfabrik  og  Lager. 

SF.  Platan         a 
Hoved vagtsgade O 

Ordres  pr.  Post  ekspederes  prompte 

Gennem  Bogladerne  faas : 

VORE  ALMINDELIGE 

FØDEMIDLERS 

PROCEITISKE  SAMMEIS/ETIII6. 

UNDER  MEDVIRKN.  AF  MICHAELLARSEN 
UDG.  AF  J.  BØKELUND 

FARVETRYKT  TAVLE  MBD  VEJLEDNING. 
Pris  1  Kr.  .30  Øre.      G.  E.  C.  GAD. 


Kgl.   Hof 
Instrument- 
mager 

CORNELIUS  KNUDSEN 

15  Købmagergade  15 


HAGE 


»s 


HAANDBOG  I 

HÅNDELSYIDENSKÅB 

ANDEN  UDGAVE 

VED 

MICHAEL  KOEFOED  og  EMIL  MEYER. 

20  Kr.,  indb.  23  Kr.  50  Øre. 
Faas  i  alle  Boglader. 

G  .E.  C.  GAD. 


I  disse  Dage  er  hos  undertegnede  udkommet  et 
nyt,  stort 

KORT  over  KBBEHHAVH 

med  indlemmede  Distrikter  samt 

FREDERIKSBERG 


Pris  i  2  Blade  8  Kr.,  opklæbet  i  Lommeformat 

11  Kr.  50  Øre, 

paa  Lærred  med  Stokke  og  ferniseret  14  Kr. 

(Kortet  leveres  uopklæbet 
til  Subskribenterne  paa  Traps  »Danmark«  uden  Vederlag). 

G.  £.  C.  Gad. 


Kløgtigt. 

Ser  De,  Herre,  nu  da  Københavnerne  er  rejst,  saa  er  der  egentlig  saadan  aller 
nydeligst  berude  hos  os. 

—  Det  bar  De  Ret  i  Petersen,  det  er  mærkeligt  nok,  at  ikke  alle  Mennesker 
ta'r  ud  netop  nu,  naar  Folk  er  væk. 


FERRIN 

mod  Blodmangel 

er  en  kemisk  Forbindelse  af  Mælkens 
Æggehvidestoffer  med  Jern. 

Denne  Forbindelse  afgiver  den  bed- 
ste Form  for  et  styrkende  organisk 
Jernpræparat.  Faas'paa  Apothekeroe. 

Pris  1  Kr.  50  Øre. 
Kbnvn.s  Leveapotheks  kemiske  Fabrik. 


/  alle  Boglader  faas: 

„Stjernehimlen". 

Stjernekort  med  Drejeskive. 
2  Kp. 

G.  E.  C.  GAD. 


mm  frues 

anerk.  russiske  Cigaretter 
anbefales  alle  Cigaretrygere 

'  Cadeau       Nr.  1.  25  Stk.  35  «re 

Reseda         » 18.  25  »    35  > 

Ooldene  Adler »  88.  25  »    35  » 

Troika         »33.  25  »    50  » 

Rassalka       »  17.  25  >    60  > 

BILLEDER 


AF 


NORDENS  FLORA 

MED  TEKST  AF 

A.  MENTZ  og  C.  H.  OSTENFELD. 

Udkommer  i  21   Hæfter  med  26  Tavler  og  et  Ark  Tekst  i  hvert  Hæfte.     Subskrip- 
tionspris  3  Kr.  pr.   Hæfte. 

Subskription  i  Bogladerne. 

G.  E.  C.  GAD. 


Gennem  alle  Boglader  faas: 

J.  P.TRAP: 

KONGERIGET 

DANMARK 

3.  OMARBEJDEDE  UDGAVE 

UNDER  MEDVIRKNING  AF 

V.  FALBE-HANSEN  og  H.  WESTERGAARD 

UDARBEJDET  AF 

H.  WEITEMEYER 

I_V  77  Kr.,  indbunden  94  Kr.  50  Øre. 


Traps  Danmark  er  ganske  uundværlig  for  en  Mængde  Autoriteter  og  Forretnings- 
folk; men  ogsaa  en  Mængde  almindelige  Mennesker,  der  strængt  taget  ikke 
skulde  synes  at  have  Brug  for  Statistik  og  Haandbøger,  vil  finde  den  uundværlig. 
Enhver,  der  holder  af  sit  Land,  vil  gærne  have  dette  Værk  i  sin  Boghylde.  Vil 
man  gøre  en  lille  Rejse  rundt  i  Danmark,  faar  man  mest  Glæde  deraf,  naar  man 
ved  Besked  om,  hvad  man  ser.  Men  intet  Sted  faar  man  en  saa  fornuftig  Besked 
som  i  Traps  Danmark.  Vi  har  Rejsehaand bøger  og  poetiske  Beskrivelser  i  Mængde, 
men  de  tilfredsstiller  ikke.  De  fortæller'  i  Reglen  kun,  hvad  vi  ved  eller  selv  kan 
se.  Men  Trap!  Ser  vi  en  gammel  Herregaard,  maa  vi  høre  Trap  fortælle  om 
den.  Færdes  vi  paa  en  Egn,  faar  vi  Svar  paa  vore  mange  Spørgsmaal  hos  Trap. 
Han  kender  Folkemængde,  Erhverv7,  Jordbonitet,  Historie,  Sagn;  han  ved  saa  at 
sige  alt,  hvad  vi  spørger  om.  Og  selv  om  man  ikke  rejser  og  ikke  vil  købe  Gaarde, 
men  blot  underholde  sig  i  en  ledig  Time,  kan  man  have  Glæde  af  Traps  Danmark. 
Det  er  næsten  lige  meget,  hvor  man  slaar  op  1  disse  Bind.  Allevegne  finder  man 
noget,  der  sætter  Fantasien  i  Bevægelse.  Det  er  en  Glæde  at  se  alle  disse  ypper- 
lige Billeder  af  vort  Lands  gamle  Gaarde  og  Slotte  og  læse  de  smaa  historiske 
Beretninger  om  dem.  Fra  den  tidlige  Barndom  elskede  man  Traps  Danmark  med 
de  store  tontrykte  Billeder;  nu  er  de  tontrykte  Billeder  erstattede  af  Arkitektur- 
maler  J.  Th.  Hansens  samvittighedsfuldt  tegnede  Billeder,  og  de  er  ligesaaa  gode. 
Der  er  naturligvis  kommet  mange  nye  Oplysninger  til,  og  alt  er  ført  frem  i  moderne 
Skikkelse.  Men  saa  kær  er  den  gamle  Trap  blevet,  at  man  beholder  ham  i  Reolen 
ved  Siden  af  den  nye,  og  man  maa  kun  haabe,  at  den  Ungdom,  som  nu  skal  tage 
fat  paa  den  sidste  Udgave,  maa  faa  ligesaa  stor  Kærlighed  til  denne,  som  vi  ældre 
fik  til  den  tidligere,  thi  Trap  lærte  os  at  kende  vort  Land,  at  elske  dets  gamle 
Mindesmærker.  (Af  en  Anm.  i  »Nordsjælland«.) 

Forlagt  af  G.  E.  C.  Gad's  Universitetsboghandel. 


Lakebaad. 


UNDERVANDSBAADE 

Af  Premierløjtnant  O.  Aarestrup. 


/ 


NAAR  de  store  Amerikapaketter  nærmer 
sig  Cherbourg,  ser  Passagererne  ofte 
med  Forundring  en  underlig  Genstand  dukke 
frem  af  Belgerne.  Det  ligner  en  kæmpemæs- 
sig Hval,  fra  hvis  grøngraa  Sider  Vandet 
driver.  Men  pludselig  smækkes  en  Luge  op, 
Matroser  springer  frem,  og  Trikoloren  udfol- 
des for  Vinden.  Det  er  en  af  Undervands- 
baadene  fra  Cherbourg,  der  har  øvet  sig  i 
Angreb.  Uset  og  uanet  har  den  nærmet  sig 
saa  meget,  at  den  med  sin  dødbringende 
Torpedo  kunde  have  sendt  den  store  Damper 
til  Havets  Bund.  Men  det  er  Fredens  Tider. 
Torpedoen  bliver  rolig  liggende  i  sit  Rør,  og 
Matroserne  vinker  fornøjet  til  Passagererne, 
som  svarer  igen  med  Viften  og  Tilraab.  Et 
Øjeblik  betragter  man  hinanden,  saa  forsvin- 
der Mandskabet  igen  ned  gennem  Lugerne, 
som  skrues  fast  til.  Dybere  og  dybere  sæn- 
ker Baaden  sig.    Tilsidst  slaar  Bølgerne  sam« 

men  over  den,  og  Havfladen  ligger  atter  mørk 
og  rolig  uden  at  røbe  den  lille  Skare  Men- 
nesker nede  i  Dybet. 

Det  var  kun  et  Glimt,  et  Syn;  men  det 
bragte  Hilsen  fra  det  20de  Aarhundredes  In- 
geniørkunst, der  sejrrig  har  overvundet  alle 
Vanskeligheder,  saa  man  nu  kan  sejle  lige 
saa  trygt  nede  i  Havets  Dybder  som  oppe 
paa  Overfladen. 

Den  Tanke,  at  kunne  konstruere  Fartøjer 
til  at  sejle  nede  i  Vandet,  er  imidlertid  ikke 
ny.  Det  er  ingen  genial  Idé,  der  pludselig 
er  slaaet  ned  i  en  Opfinderhjærne,  men  et 
gammelt  velkendt  Problem,  hvis  Historie  gaar 
tilbage  gennem  Aarhundreder. 

Allerede  i  1620  byggede  Hollænderen  Cor- 
nelius van  Drebbel  en  Undervandsbaad  af 
Træ,  tætnet  med  Læder.  Baaden  kunde  ros 
frem  under  Vandet  ved  Hjælp  af  Aarer,  an- 
bragt  i  vandtætte   Indfatninger  i  Skibssiden. 

8 


Undervandsbaade 


Diebbel  foretog  flere  heldige  Ture  paa  Them- 
sen og  havde  endogsaa  en  af  Gangene  selve 
Englands  Konge,  Jacob  den  1ste,  med  som 
Gæst. 

Efter  Drebbels  Død  tog  andre  Opfindere 
Tanken  op,  uden  at  det  dog  lykkedes  dem  at 
skabe  noget  særlig  nyt.  Hjælpemidlerne  var 
jo  den  Gang  kun  faa  og  smaa.  Den  første 
Baad,  til  hvilken  man  har  Tegninger,  er  kon- 
strueret af  Englænderen  Symons;  men  skønt 
den  først  fremkom  hundrede  Aar  senere,  sy- 
nes dog  Drebbels  Principper  i  Hovedsagen  at 
gaa  igen. 

Efterhaanden  som  Tekniken  imidlertid  skred 
fremad,  udvikledes  Under vandsbaadene  i  For- 
hold dertil,  og  samtidig  voxede  Opfindernes 
Skare  i  det  utrolige.  Det  er  mærkværdigt, 
at  de  vanskeligste  Problemer,  som  kan  faa 
dygtige  Ingeniører  til  at  studere  sig  næsten 
sindssvage,  altid  udøver  størst  Tiltrækning 
paa  Lægfolk.  Præster,  Læger,  Jurister,  Sko- 
magere, Skræddere,  Snedkere,  Tømrere,  Folk, 
der  aldrig  havde  set  Havet,  er  mødt  frem 
med  alle  Slags  vidunderlige  Forslag.  Hel- 
digvis for  Opfinderne  er  Størstedelen  af  disse 
Forslag  havnet  i  en  eller  anden  Papirkurv, 
men  enkelte  har  forstaaet  at  skaffe  de  nød- 
vendige Penge  til  Baadenes  Bygning  og  har 
i  blind  Tillid  til  deres  Værk  styret  ned  i 
Dybet  for  aldrig  mere  at  vise  sig  for  de 
ventende  Tilskuere. 

Det  er  ikke  faa  Menneskeliv,  der  paa  denne 
Maade  er  gaaet  tabt,  skønt  den  simpleste 
Beregning  vilde  have  kunnet  sagt,  at  Fore- 
tagendet var  ganske  meningsløst. 

Selvfølgelig  har  der  dog  ogsaa  været  vir- 
kelig dygtige  Konstruktører,  der  har  udtænkt 
betydelig  genialere  Planer.  I  Aaret  1800 
foreviste  Fulton  en  Baad  for  Napoleon,  der 
viste  Sagen  betydelig  Interesse,  idet  han  haa- 
bede  muligvis  ad  denne  Vej  at  faa  et  Vaa- 
ben,  hvormed  han  kunde  komme  Englænderne 
til  Livs.  Det  var  Tanken,  at  Baaden  skulde 
anbringe  Miner  under  Bunden  paa  fjendtlige 
Skibe   og  sprænge  dem  i  Luften.     Der  blev 


nedsat  en  Kommission  for  at  forhandle  med 
Opfinderen,  men  Forhandlingerne  strandede, 
og  mærkeligt  nok  hovedsagelig  paa  det  Punkt, 
at  Fulton  og  hans  Mandskab  ønskede  at  an- 
erkendes som  virkelige  Kombattanter,  for 
ikke  at  blive  hængt,  hvis  de  blev  taget  til 
Fange.  Det  vilde  man  imidlertid  absolut 
ikke  gaa  ind  paa,  da  Krigsførelse  med  Un- 
dervandsbaade ikke  kunde  anses  for  passende 
og  værdig  for  brave,  tapre  Søfolk. 

Det  var  først  Krigen  mellem  Nord-  og  Syd- 
staterne i  Amerika,  der  for  Alvor  vakte  In- 
teresse for  Sagen,  idet  det  under  Krigen  lyk- 
kedes en  Undervandsbaad  at  sprænge  et  stort 
Skib  i  Luften. 

Baaden,  hvis  Navn  var  „David",  var  byg- 
get som  en  aflang  Cylinder,  der  bevægedes 
frem  ved  en  Skrue,  som  blev  drejet  af  Be- 
sætningen, og  sænkedes  under  Vandet  ved 
Hjælp  af  et  Par  vandrette  Ror  paa  Siderne. 
5  Gange  foretoges  Forsørg  paa  Angreb,  men 
hver  Gang  skete  et  eller  andet  Uheld,  saa 
at  Baaden  sank,  og  Størstedelen  af  Besæt- 
ningen druknede.  Der  meldte  sig  imidlertid 
strax  nye  Folk,  og  endelig  lykkedes  det  at 
løbe  den  Stangtorpedo,  der  var  anbragt  i 
Forenden  af  Baaden,  mod  det  store  tremastede 
Skib  „Hausatonic",  der  laa  tilankers  paa 
Charlestowns  Red.  Der  skete  en  mægtig 
Explosion,  og  baade  Skib  og  Undervandsbaad 
forsvandt.  Man  troede  først,  at  Baaden  var 
undsluppet,  men  da  Dykkere  undersøgte  Vra- 
get, fandt  de  Undervandsbaaden  siddende  i 
det  Hul,  Explosionen  havde  frembragt  i  Skibs- 
siden.    Besætningen  var  selvfølgelig  kvalt. 

Da  Rygtet  om  denne  Begivenhed  spredtes 
over  Verden,  vakte  det  enorm  Opsigt,  og 
endnu  ivrigere  end  før  kastede  Konstruktø- 
rerne sig  over  Opgaven.  Men  det  var  dog 
først  Opfindelsen  af  den  whiteheadske  Tor- 
pedo, der  bragte  Udviklingen  ind  i  det  rette 
Spor.  Torpedoen  er  nemlig  ikke  alene  selv 
en  Art  Undervandsbaad,  men  den  er  ogsaa 
det  Vaaben,  der  fremfor  noget  andet  egner 
sig  til  Brug  i  Undervandsbaade. 

I  Firserne  fulgte  derfor  Opfindelserne  Slag 
i  Slag.  Blandt  Navnene  paa  Konstruktø- 
rerne skal  blot  nævnes:  Nordenfeldt,  Dupuy 
de  Lorne,  Gustave  Zédé  og  Goubet  i  Europa, 
og  Mr.  Holland  i  Amerika. 

Herhjemme  udarbejdede  Kaptain  W.  Hov- 
gaard, der  nu  er  Professor  ved  det  teknolo- 
giske Institut  i  Boston,  Planen  til  en  Under- 
vandsbaad,  der  paa  mange  Punkter  viste  et 
klart  Fremsyn  og  rummede  flere  nye  Ideer, 
men  de  Omkostninger,  der  skulde  medgaa  til 
Bygning  og  Forsøg,  var  saa  store,  at  hver- 
ken Staten  eller  Private  turde  indlade  sig  paa 
Foretagendet. 

I  det  hele 
taget  blev  de 
fleste  Forsøg 
temmelig  hur- 
tig opgivne, 
kun  i  Frankrig 
og  Amerika 
lykkedes  det 
virkelig  tilslut 
at  frembringe 
et  godt  Resul- 
tat. I  Frank- 
rig    var     det 

Staten,  der  tog  Sagen  i  sin  Haand,  medens 
det  i  Amerika  var  Privatmænd,  der  stod  bag. 
Men  begge  Steder  østes  Millioner  og  atter 
Millioner  ud,  før  det  ved  det  19de  Aarhun- 
dredes  Slutning  lykkedes  at  skabe  de  Typer, 
der  har  været  Forbilledet  for  hele  den  Flaade 
af  Undervandsbaade,  der  nu  svømmer  paa 
Havene. 

Takket  være  sin  Energi  opnaaede  Frankrig 
paa  dette  Omraade  at  skabe  sig  en  Fører- 
stilling, som  det  bevarer  den  Dag  idag,  men 
de  andre  Lande  er  begyndt  at  komme  stærkt 
efter,  og  da  navnlig  England. 

De  franske  Baade  bygges  udelukkende  paa 
Statsværfter,  og  der  vaages  strængt  over  Hem- 
meligholdelsen af  Detaillerne  ved  deres  Kon- 
struktion. Ellers  har  de  fleste  Stater  valgt 
den  Fremgangsmaade    at    købe  Baadene  hos 

et  af  de  private  Firmaer,  der  levere  Under- 
vandsbaade. Disse  Firmaer  er:  „The  Elec- 
tric boat  Co."  (forhen  „ The  Holland  torpedo- 
boat  Co  a)  i  New  York;  „The  Lake  Torpedo- 
boat  Co.a  med  Hovedkontor  i  Washington 
og  Berlin,  og  endelig  „Germania værftet"  i 
Kiel. 

De  tre  Firmaers  Baade  er  temmelig  for- 
skellige saavel  i  Udseende  som  i  Indretning, 
men  enkelte  Træk  er  dog  fælles  for  dem 
alle.  — 

Betragter  man  oppe  fra  Land  en  Holland- 
baad,  der  ligger  ved  Bolværket,    synes   man 

ved  første  Øje- 
kast, at  den  ser 
saa  ubetydelig 
ud,     at     man 
næppe        kan 
fatte,  der  kan 
være  Plads  til 
flere      Menne- 
sker i  Baadens 
Indre.  Kun  det 
øverste  af  det 
svære,     cigar- 
formede Skrog, 
der      er      saa 
stærkt,  at  det  kan  modstaa  Vandets  Tryk  paa 
300  Fods  Dybde,  rager  op  over  Vandskorpen 
og  bærer  paa  sin  Ryg  det  pansrede  Kommando- 
taarn  og  den  lange  smalle  Overbygning,  der 
paa  Midten  danner  et  lille  Dæk,  omgivet  af  et 
Gelænder.    Men  gaar  man  ned  gennem  Taarn- 
lugen    eller    Lugen    i    Fordækket,    forbavses 
man  over,  hvor  megen  Plads  der  i  Virkelig- 
heden er.     Man    staar    helt    oprejst    paa   et 
fladt  Dæk,    der    strækker    sig    fra   Forenden 
gennem  Størstedelen  af  Baadens  Længde  hen 
mod  Agterenden,  hvor  det  sænkes  lidt  for  at 
give  større  Højde  for  Maskinen.     Hele  Rum 
met,  der  i  de  smaa  Hollandbaade  er  ca.  60 
Fod    langt,    er    altsaa    et    sammenhængende 
Hele,    hvor    12   Mennesker  med  Lethed  kan 
bevæge    sig    omkring    og  passe  deres  Funk- 
tioner   uden   at  være  i  Vejen  for  hverandre. 

8* 


Underuandsbaade 


En  Hollandbaad  ved  Bolværket 


Ude  i  Forenden  ligger  Udskydningsrøret,  der 
rummer  en  Torpedo,  medens  2  andre  Tor- 
pedoer ligger  i  Reserve  udenfor  Røret.  Langs 
Siderne  ligger  en  Del  Luftbeholdere  og  nogle 
Vandtanke.  Luften  i  Beholderne  er  sammen- 
presset til  et  meget  højt  Tryk.  Den  bruges 
dels  til  at  blæse  Ballasttankene  læns  og  dels 
til  Udskydning  af  Torpedoer.  Agterude  staar 
en  Gasolinmaskine  og  en  Elektromotor  samt 
forskellige  Pumper.  Gasolinmaskinen  driver 
Baaden  frem  i  Overfladen,  medens  Elektro- 
motoren ved  Hjælp  af  et  Accumulatorbatteri 
besørger  Fremdrivning  under  Vandet.  Accu- 
mulatorbatteriet  staar  nede  under  Dækket  i 
Bunden  af  Baaden,  hvor  Rummet  forøvrigt 
er  opfyldt  af  Beholdere  til  Gasolin  og  til 
Vandballast.  Naar  man  vil  dykke,  fyldes 
saa  meget  Vand  i  Tankene,  at  Baaden  syn- 
ker, til  kun  lidt  af  Taarnet  er  over  Vandet. 
Man  sætter  saa  Elektromotoren  i  Gang  og 
styrer  Baaden    ned   ved    et    Par    horisontale 


Ror,  anbragt  agter.  Rorene  bevæges  ved  et 
Rat  akkurat  som  almindelige  Ror  og  Dybden 
aflæses  paa  en  stor  Trykmaaler,  der  er  ind- 
delt i  Fod. 

Under  Kommandotaarnet  er  anbragt  en 
lille  Platform,  hvorpaa  Føreren  tager  Plads, 
hans  Øje  er  da  i  Højde  med  de  smaa  Ko- 
øjne foroven  i  Taarnet,  saa  han  kan  se  ud 
igennem  dem,  naar  Baaden  er  i  Overfladen. 
Naar  Baaden  er  neddykket,  kigger  han  ind 
i  et  Glasprisme,  der  sidder  i  den  nederste 
Ende  af  det  lange  Rør,  der  rager  op  paa 
Taarnet.  Dette  Rør,  der  kaldes  Periscopet, 
har  i  sin  øverste  Ende  et  andet  Prisme,  der 
kaster  et  meget  klart  og  tydeligt  Billede  af 
Omgivelserne  ned  til  det  underste  Prisme, 
saa  at  man  med  dette  Apparat  fra  den  ned- 
dykkede Baad  kan  iagttage  alt,  hvad  der 
foregaar  oppe  over  Vandfladen  med  samme 
Tydelighed,  som  om  man  havde  Øjet  oppe 
ved  det  øverste  Prisme. 

Den  Hollandbaad,  der  ses  paa  Billederne, 
er  67  Fod  lang  og  har  en  Fart  af  9  Knob 
i  Overfladen  og  7  Knob  under  Vandet.  Den 
største  Hollandbaad  er  105  Fod  lang  og  har  en 
Fart  af  14  Knob  i  Overfladen,  8  under  Vandet. 

Lo£i-Baadene  har  ligesom  Hollandbaadene 
et  stærkt  cigarformet  Skrog,  men  op  fra  dette 
er  bygget  en  betydelig  større  Overbygning. 
Baaden  faar  derved  Form  som  et  almindeligt 
Overvandsfartøj  med  et  bredt  Dæk,  paa  hvil- 
ket der  staar  et  rummeligt  Kommandotaam. 
I  Overbygningen  findes  Brændselstanke  og 
Beholdere  til  komprimeret  Luft.  Paa  denne 
Maade  holdes  disse  to  farlige  Elementer  uden 
for  selve  Opholdsrummene.  Naar  Baaden 
skal  dykke,  fyldes  alle  de  resterende  Rum 
i  Overbygningen  med  Vand. 

I  det  Indre  er  Baaden  i  Modsætning  til 
Hollandbaadene  ved  vandtætte  Skodder  ind- 
delt i  forskellige  Rum.  Det  forreste  af  disse 
er  ganske  mærkeligt,  det  er  nemlig  beregnet 
til  at  Dykkere  derfra  skulle  kunne  gaa  ud 
og  arbejde,  medens  Baaden  ligger  stille  nede 
ved  Bunden.  Forneden  i  Rummet  findes 
derfor  en  Luge,  der  kan  aabnes  udefter,. 
Naar  Dykkeren  skal  gaa  ud,  slippes  først 
komprimeret  Luft    ind  i  Rummet  til  Trykket 


er  lige  saa  stort  som  Trykket  ude  i  Vandet, 
man  kan  da  aabne  Lugen  i  Bunden  af  Rum- 
met uden  at  der  vil  løbe  en  Draabe  Vand  ind,  og 
Dykkeren  kan  komme  og  gaa  saa  ofte,  han  lyster. 

Agterfor  Dykkerrummet  findes  en  Kahyt 
med  Køjer  til  8  Mand,  derefter  følger  et 
Køkken  med  elektrisk  Ovn  og  endelig  helt 
agter  Maskinrummet  med  2  Gasolinmaskiner, 
2  Elektromotorer  og  forskellige  Pumper. 

Under  disse  Rum  findes  Accumulatorbat- 
teri  og  Ballasttanke.  Der  er  2  Udskydnings- 
rør,  1  forude  og  1  agter,  hvert  Rør  inde- 
holder 1  Torpedo.  —  Baaden  sænkes  ligesom 
Holland-Baadene  ved  at  fylde  Vand  i  Tan- 
kene til  kun  lidt  afTaarnet  er  over  Vandet; 
derefter  styres  den  ned  ved  Hjælp  af  hori- 
sontale Ror,  men  disse  er  ikke  anbragt  agter, 
men  derimod  paa  Siderne,  1  Par  foran  og 
1  Par  agterfor  Taarnet.  Ved  denne  Dybde- 
styring  dykker  Baaden  ikke  under  en  Hæld- 
ning som  Hollandbaadene,  men  den  tvinges 
ned  paa  ret  Køl.  Rorene  betjenes  af  Føreren 
selv  inde  fra  Taarnet  samtidig  med,  at  han 
gennem  Periscopet,  eller  som  det  her  kaldes, 
Omniscopet,  iagttager  Horisonten. 

Baaden  har  endnu  en  mærkelig  Indretning, 
der  adskiller  den  fra  alle  andre  Undervands- 


Gennemsnit  af  en  Lakebaad.  A.  Kommandotaam,  B.  Sigtehætte,  C.  Luger,  D.  Afgangsror  fra  Maskinen,  E.  Udskydnings- 
rer,  F.  Overbygning,  G.  Inderskrog,  H.  Kokken,  I.  Kojer,  J.  Luftaflukke,  K.  Dykkerrum,  L.  Dykkerport,  M.  Accumu- 
latorer,  N.  Faldkel,  O.  Hjul,  P.  Ankre,  Q.  Vandballast.  R.  Ror. 

baade,  nemlig  et  Par  store  Hjul  under  Kølen. 
Hjulene  kan  hæves  og  sænkes  ved  hydrau- 
liske Presser ;  naar  de  er  nede,  kan  Baaden 
med  Skruerne  i  Gang  køre  henad  Bunden 
ligesom  en  Bicycle  oppe  paa  Land,  men  Op- 
driften maa  selvfølgelig  i  dette  Tilfælde  være 
negativ,  saa  at  Baaden  hviler  med  et  let 
Tryk  paa  Bunden.  Kaptain  Lake  siger,  at 
han  paa  denne  Maade  har  kørt  op  og  ned 
ad  stejle  Skraaninger  og  sprunget  over  Stene 
og  andre  Forhin- 
dringer. 

Som  man  ser, 
rummer  Lakebaa- 
dene  altsaa  en  Del 
praktiske  Indretnin- 
ger, men  netop  paa 
Grund  af  alle  disse 
Indretninger  er  For- 
men blevet  temme- 
lig tung  og  kluntet, 
saa  at  Farten  kun 
er  ringe.  Med  de 
Baade,  der  hidtil 
er  bygget,  er  størst 
Fart  under  Vandet 
ca.  5  Knob,  i  Over- 
fladen 7  å  8  Knob. 
De  mindste  Lake- 
baade  er  70  Fod 
lange,  de  største 
140  Fod. 

Germaniabaadene  er  delvis  byggede  efter 
samme  Principper  som  Lakebaadene,  nemlig 
med  et  stærkt  indre  Skrog  og  et  Yderskrog, 
der  indeholder  Brændselstanke  og  Luftbehol- 
dere. Inderskroget  er  ved  Skodder  delt  i 
følgende  Afdelinger:  Udskydningsrum,  Accu- 
mulatorrum,  Kahytter  til  Officerer  og  Besæt- 
ning, Køkken-  og  Maskinrum.  Men  medens 
Lakebaadene  er  korte  og  tunge,  er  Germania- 
baadene lange  og  slanke,  og  man  har  i  det 
hele  taget  gjort  alt  for  at  opnaa  saa  stor 
Fart  som  muligt.  De  to  Skruer  drives  i 
Overfladen  af  Petroleumsmotorer,   hvilket   er 


Kahytten  i  en  Lakebaad. 


bedre  end  Gasolinmaskiner,  da  Explosions- 
faren  er  langt  ringere.  Naar  man  har  bi- 
beholdt Gasolinen  saa  længe,  er  det  kun 
fordi  der  har  været  store  Vanskeligheder 
forbundet  med  at  konstruere  en  Petroleums- 
motor,  der  egnede  sig  til  Brug  i  Under- 
vandsbaade.  Germaniaværftet  er  det  første 
private  Værft,  der  har  Æren  af  at  have  løst 
dette  Problem  paa  tilfredsstillende  Maade. 
Baadene  har  et  Udskydningsrør  i  Stæv- 
nen, hvortil  hører 
3  Torpedoer.  Far- 
ten i  Overfladen 
er  11  Knob,  under 
Vandet  9  Knob. 
Dykning  iværksæt- 
tes ved  at  sænke 
Baadene  med  Vand- 
ballast til  de  akku- 
rat flyder,  og  der- 
efter styre  ned  ved 
2  Par  horisontale 
Ror.  Det  ene  Par 
er  anbragt  helt  ag- 
ter, de  sættes  fast 
under  en  bestemt 
Vinkel,  svarende  til 
Dybden  og  Farten. 
Det  andet  Par,  der 
sidder  helt  forude, 
bevæges  af  en  Ror- 
gænger, og  tilveje- 
bringer Dybdeforandringer.  Hidtil  har  Ger- 
maniaværftet kun  bygget  1  Type  Baade;  de 
er  120  Fod  lange.  Men  der  er  Planer  fær- 
dige saavel  til  større  som  til  mindre  Baade. 
Som  man  ser,  er  altsaa  Konstruktionen  af 
Undervandsbaade  nu  indenfor  faste  Grænser, 
idet  hvert  Firma  søger  at  udvikle  sine  Baade 
saa  godt  som  muligt.  Hvilken  Type  man 
vil  vælge  bliver  selvfølgelig  afhængig  af, 
hvilke  Fordringer  man  hovedsagelig  vil  lægge 
Vægt  paa.  Hollandbaade  er  anskaffet  til 
England,  Amerika,  Rusland,  Japan  og  Hol- 
land;   Lakebaade  til  Rusland,   og   Germania- 

baade  til  Tyskland  og  Rusland.  Italien  og 
Sverrig  har  selv  forsøgt  at  bygge  Under- 
vandsbaade. 

Det  er  altsaa  nu  omtalt,  hvorledes  Baa- 
dene  i  Hovedtrækkene  er  konstruerede.  Lad 
os  saa  en  Gang  gaa  ombord  i  en  af  dem, 
staa  med  ud  paa  Havet,  dykke  ned  i  det 
mørke  Dyb  og  se,  hvad  Indtryk  man  bringer 
med  tilbage. 

Baaden,  som  er  af  Hollandtypen,  ligger 
fortøjet  ved  Bolværket,  klar  til  Afgang.  Kun 
lidt  af  det  graahvide  Skrog   hæver   sig  over 


Et  Torpedomaal  er  udlagt.  Det  skal  fore- 
stille et  Panserskib,  der  skal  angribes. 

Telegrafens  Gongongklokke  lyder  ned  i 
Rummet.  Maskinerne  stoppes,  og  kort 
efter  ligger  Baaden  ubevægelig  paa  Vand- 
fladen. 

Saa  lyder  Ordren:  „Klar  til  Dykning". 
Hurtig  nedtages  Gelænder,  Rat  og  Kompas, 
og  alle  forsvinder  ned  i  Baaden  for  at  ind- 
tage deres  bestemte*  Pladser.  Føreren  i  Kom- 
mandotaarnet,  3  Mand  ved  Maskinen,  1 
Mand   ved   det    horisontale   Ror,    1    ved    det 


Germaniabaad. 


Vandfladen,  men  nede  i  det  mudrede  Vand 
skimtes  de  buede  Sider  og  Agterenden  med 
Skruen  og  Rorene. 

Nu  kastes  los.  Sirenefløjten  skingrer  et 
Hvin  ud  over  Havnen,  og  langsomt  glider 
Baaden  frem. 

En  Skare  Tilskuere  betragter  det  mærke- 
lige Fartøj,  paa  hvis  smalle  Dæk  en  lille 
Klynge  Mennesker  staar  samlede  omkring 
Kommandotaarnet. 

Nede  i  Baaden  hamrer  Explosionsmoto- 
rerne.  En  blaalig  Damp  fra  Maskinen  strøm- 
mer ud  agter  og  lægger  sig  som  et  let  Slør 
over  det  skummende  Kølvand. 

Hurtig  gaar  det  fremad.  Snart  svinder 
Havnen  i  det  fjærne,  og  det  aabne  Hav  bre- 
der sig  til  alle  Sider. 


vertikale    Ror,    2    Mand    ved    Udskydnings- 
røret  og  1  ved  Ventilerne. 

Endnu  er  Forbindelsen  med  Omverdenen 
ikke  afbrudt;  gennem  de  aabne  Luger  skim- 
tes den  blaa  Himmel,  og  Sollyset  falder  i 
skraa  Striber  ned  i  det  halvmørke  Rum. 
Men  paa  Kommandoen :  „luk  vandtæt  over- 
alt", smækkes  Lugerne  i,  og  det  sidste  Skær 
af  Dagslyset  forsvinder  samtidig  med  at  alle 
de  elektriske  Lamper  inde  i  Baaden  tændes. 
Kun  oppe  i  Taarnet  falder  lidt  Lys  ind  gen- 
nem de  smaa  Lysningsglas,  ellers  er  der 
ingen  Koøjne  i  Baaden,  de  er  nemlig  til 
ingen  Nytte,  da  man  nede  i  Vandet  kun 
kan  se  nogle  faa  Fod  frem  for  sig.  Igen- 
nem Glassene  i  Taarnet  kan  Føreren  der- 
imod se  ud   saalænge  Baaden   er   i   Overfla- 

den,  da  de  endnu  er  over  Vandet,  naar  Baa- 
den  er  klar  til  Dykning;  men  saasnart  Van- 
det gaar  over  dem,  maa  Periscopet  benyttes. 
Føreren  er  altsaa  den  eneste,  der  egentlig 
ved,  hvad  der  foregaar,  derfor  gælder  det 
om,  at  han  er  en  rolig,  bestemt  Mand,  til 
hvem  alle  har  Tillid.  Saa  gaar  alt,  som  det 
skal,  Mandskabet  passer  sin  Dont  og  man 
føler  sig  absolut  tryg  og  veltilpas  nede  i  det 
stærkt  oplyste  Rum,  der  netop  ved  sin  Snæ- 
verhed og  Afgrænsethed  virker  helt  hygge- 
ligt. 

Nu  lyder  Ordren  til  at  fylde  Tankene. 
Hanerne  aabnes  og  med  en  brusende  og 
kogende  Lyd  strømmer  Vandet  ind  i  de 
store  Beholdere. 

Man  ved,  at  Baaden  nu  synker,  men  hvor 
dybt,  ser  kun  Føreren  oppe  i  Taarnet,  der 
gennem  Koøjnene  iagttager  et  Par  smaa  af- 
mærkede Pejlstokke  ude  paa  Dækket.  Naar 
de  rette  Mærker  er  naaet,  lukkes  for  Tan- 
kene, og  alt  er  klart. 

Saa  lyder  Telegrafen.  Den  elektriske  Mo- 
tor sættes  i  Gang.  Dybden  beordres  til  20 
Fod,  og  styret  af  det  horisontale  Ror  glider 
Baaden  langsomt  ned  i  Dybet. 

Det  svage  Skær  oppe  i  Taarnet  forsvin- 
der, ellers  mærker  de,  der  er  inde  i  Baaden, 
ikke  mindste  Forandring.  Vidste  man  ikke 
bedre,  kunde  man  ligesaa  gerne  tro,  man 
sad  nede  i  et  af  de  underste  Rum  i  et  Pan- 
serskib. 

Alt  er  stille  og  tavst.  Vandet  lukker  sig 
lydløst  om  Baaden.  Der  er  ingen  Bølger, 
der  bryder  for  Bougen  og  intet  Kølvand, 
der  hvirvler  og  bruser.  Den  eneste  Lyd  er 
Motorens  ensformige,  søvndyssende  Snurren. 
Folkene  sidder  tavse  rundt  paa  deres 
Pladser,  kun  af  og  til  vexles  en  enkelt  Be- 
mærkning. De  eneste,  der  er  i  stadig  Ak- 
tivitet, er  de  to  Rorgængere,  der  med  Blik- 
ket fæstet  paa  Kompasset  og  Dybdemaaleren 
styrer  Baaden  efter  de  Ordrer,  Føreren  giver 
oppe  fra  Taarnet,  hvor  han  gennem  Peri- 
scopet iagttager  Horisonten. 


Luften  i  Baaden  er  fuldstændig  frisk  og 
god.  Man  skulde  tro,  at  den  efterhaanden 
maatte  blive  forurenet  ved  Uddunstningerne 
fra  de  mange  Mennesker,  men  dette  spores 
absolut  ikke.  Man  kan,  hvis  man  vil,  pumpe 
den  forbrugte  Luft  ud  og  tilsætte  frisk  Luft 
fra  Beholderne,  men  selv  ved  Lejligheder, 
hvor  Baaden  har  været  12  til  14  Timer 
nedsænket,  er  dette  ikke  gjort,  da  man  ikke 
trængte  til  det. 

Nu  nærmer  vi  os  imidlertid  Maalet.  Fø- 
reren varskor  klar  ved  Torpedoen,  og  Op- 
mærksomheden vendes  mod  Udskydnings- 
røret,  hvor  en  Mand  stiller  sig  klar  ved  Af- 
trækkeren. Endnu  et  Par  Ordrer  til  Ror 
gængerne,  saa  lyder  Kommandoen:  „Fyr!" 
og  med  et  dumpt  Smeld  farer  Torpedoen  ud 
af  Røret.  Man  hører  den  brusende  Lyd  af 
Vandet,  der  strømmer  ind  istedetfor,  saa 
falder  alt  igen  til  Ro,  som  om  der  intet  var 
hændt.  Det  hele  har  kun  staaet  paa  i  Se- 
kunder. 

Nu  vilde  Baaden  altsaa  i  Krigstid  vende 
om  og  i  Skjul  af  Vandet  søge  bort  for  at 
gøre  den  næste  Torpedo  klar;  men  Skyd- 
ningen er  jo  kun  til  Øvelse,  derfor  beordres 
Stigning,  det  horisontale  Ror  lægges  op  og 
Baaden  farer  mod  Overfladen. 

Motoren  stopper.  Et  Par  Tanke  blæses 
læns.  Taarnlugen  smækkes  op,  og  Føreren 
springer  nogle  Trin  op  for  med  Øjet  at  følge 
Torpedoens  Bane  og  se,  hvoriedes  den  ram- 
mer. Den  styrer  lige  løs  paa  Maalet,  glider 
gennem  Centrum  og  springer  op  paa  den 
anden  Side.  En  Slæbedamper  iler  til  for  at 
fiske  den  op,  medens  Undervandsbaaden  pum- 
per Tankene  læns  for  at  komme  helt  op  til 
Overfladen. 

Hermed  er  Øvelsen  forbi  for  denne  Dag. 
Stævnen  vendes  hjemad.  Gasolinmaskinerne 
sættes  i  Gang,  og  medens  Vandet  skummer 
om  Siderne,  gaar  det  for  fuld  Kraft  til- 
bage mod  Havnen,  hvor  Baaden  snart  efter 
ligger  fortøjet  paa  sin  sædvanlige  Plads. 
Man  gaar  i  Land   med    et   behageligt  Minde 

om  en  overordentlig  interessant  Dag  og  op- 
fyldt af  Beundring  for  denne  snilde  Meka- 
nisme, der  dog  er  saa  simpel,  at  man  ikke 
kan  fatte,  det  har  taget  Aarhundreder  at 
udvikle  den. 

Det  er  et  raskt  og  fornøjeligt  Liv  at  sejle 
med  Undervandsbaade,  fordi  man  møder  saa 
mange  nye  Problemer,  der  ikke  forekommer 
ved  almindelig  Sejlads.  Paa  nogen  Fare 
tænker  man  absolut  ikke.  Baadene  er  saa 
solide  og  alt  funktionerer  saa  fortrinligt,  at 
det  kun  indgyder  Tryghed.  At  der  har 
været  Ulykker,  er  noget,  alle  ved,  det  hæn- 
der hvergang,  noget  nyt  forsøges;  men  nu 
er  Undervandsbaadene  absolut  ude  over  For- 
søgsstadiet. 

Naar  Frankrig,  der  i  saa  mange  Aar  grun- 
dig har  studeret  Spørgsmaalet,  for  Tiden  har 
90  Undervandsbaade  færdige  eller  under  Byg- 
ning og  paa   sit   nye  Flaadeprogram   forlan- 


ger yderligere  90  inden  1919;  naar  Eng- 
land bygger  10  Baade  om  Aaret,  naar  Tysk- 
land har  bevilget  5  Millioner  aarlig  til  An- 
skaffelse af  Undervandsbaade  og  Amerika  og 
Rusland  et  lignende  Beløb,  saa  vidner  disse 
Tal  bedre  end  alt  andet  om,  paa  hvilket 
Trin  Udviklingen  staar.  Prøvernes  Tid  er 
forbi,  man  staar  foran  den  færdige  Under- 
vandsbaad,  og  ingen  Krigsmarine  tør  længer 
tøve  med  at  anskaffe  den;  navnlig  fordi 
den  som  Kystforsvarsvaaben  vil  faa  en  be- 
tydelig Værdi. 

Hvilken  Type  man  skal  anskaffe  er  ikke 
let  at  afgøre,  naar  man  staar  ganske  frem- 
med overfor  Spørgsmaalet;  derfor  vælger  de 
fleste  mindre  Stater  først  at  anskaffe  sig  en 
enkelt  Baad  af  ikke  for  store  Dimensioner. 
Et  grundigt  Studium  af  denne  Baad  vil  da 
klargøre,  hvor  stor  en  Del  af  sit  Forsvar 
man   kan   basere   paa   Undervandsbaade,    og 

hvilke  Fordringer  man  med  de  hjemlige  For- 
hold for  Øje  maa  stille  til  den  Type,  man 
vil  vælge. 

Saaledes  har  man  gjort  i  Sverrig  og  Hol- 
land og  det  er  man  for  Øjeblikket  ifærd  med 
i  Norge,  idet  der  iaar  paa  Finansloven  fin- 
des opført  en  Bevilling  til  en  Under vandsbaad. 

Selvfølgelig  er  Undervandsbaade  alene  ikke 


er  Kystforsvar,  de  er  kun  et  enkelt  Led  af 
det  samlede  Hele,  men  Spørgsmaalet  er  saa 
vigtigt,  at  ingen  Marine  længer  bør  stille  sig 
afventende,  hvis  den  da  nogenlunde  vil  følge 
med  Fremskridtene  i  andre  Lande. 

Undervandsbaaden  er  nu  et  Faktum,  som 
man  ligesaa  gerne  kan  anerkende  strax,  thi 
der  g\ves  dog  ingen  Vej  udenom. 


LJ-'Fj1  v***immw^* 

„David",  der  sked  „Hausatonic"  i  Sænk 
ok  selv  gik  med  til  Bunds. 

DANMARKS  PIONERER 

Af  Dr.  J.  ØSTRUP. 


Ide  moderne  Staters  økonomiske  Politik 
er  Kommandoen  Fremad!  i  en  Række 
Tilfælde  kommen  til  at  lyde  lig  med  Ordet 
Udad!  Landenes  Befolkning  voxer,  medens 
Arealet  forbliver  det  samme,  og  kun  uden- 
for Grænsen  kan  derfor  søges  Anvendelse 
for  den  overflødige  Arbejdskraft  og  det  over- 
flødige Initiativ;  samtidig  forøges  Produk- 
tionen, særlig  Industriens,  i  langt  hurtigere 
Tempo  end  Forbruget,  og  kun  udenfor  Græn- 
sen kan  man  derfor  lede  efter  det  Marked, 
hvis  Efterspørgsel  kan  aftage  den  overflødige 
Produktion.  I  feberagtig  Hast  deltager  alle 
Europas  fuldt  ud  civiliserede  Stater,  smaa  og 
store,  i  Kapløbet  om  at  erhverve  eller  ud- 
vide nye  Afsætningspladser  og  om  at  bane 
Vej  til  nye  Omraader  for  Anbringelse  af 
Kapital  og  Arbejdskraft. 

Jeg  har  allerede  tidligere  —  i  en  Afhand- 
ling i  n Dansk  Tidsskrift"  for  April  1906  — 
haft  Lejlighed  til  at  paavise  Betydningen  af, 
at  ogsaa  Danmark  kommer  med  i  dette  Kap- 
løb, og  at  det  skaber  sig  de  Organer,  som 
er  den  nødvendige  Betingelse  for,  at  denne 
Deltagelse  kan  bære  Frugt.  Siden  hin  Af- 
handling fremkom,  er  der  fra  den  danske 
Regerings  Side  gjort  et  vigtigt  Skridt  i  den 
antydede  Retning,  idet  man  har  nedsat  en 
Kommission  til  Undersøgelse  af,  hvorledes 
baade  Udenrigsministeriet  og  vor  udenrigske 
Repræsentation  bør  udvikles  og  omordnes  for 
at  kunne  gøre  Fyldest  til  de  gennem  hele 
den  moderne  økonomiske  Udvikling  stillede 
Opgaver. 

I  det,  der  er  meddelt  om  Kommissionens 
Instrux,  er  Konsulatvæsenet  særlig  fremhævet 
som  noget  af  det,  der  først  maa  tænkes 
paa.     Det   er   ikke  helt   udelukket,   at   Dan- 


marks i  sig  selv  beskedne  diplomatiske  Re- 
præsentation kan  yderligere  simplificeres,  da 
det  jo  kun  er  paa  ganske  enkelte  Pladser, 
at  der  for  vort  Fædreland  ///  Stadighed  fore- 
ligger Opgaver  af  egenlig  diplomatisk  Natur, 
men  med  endnu  større  Vished  kan  det  hæv- 
des, at  paa  den  anden  Side  den  konsulære 
Repræsentation  maa  gøres  fyldigere  og  til- 
lige dygtigere.  Thi  her  er  det  netop,  at 
Tampen  brænder ;  det  er  for  en  væsenlig  Del 
gennem  sine  udsendte  Konsuler,  at  Danmark 
skal  sættes  i  Stand  til  ikke  at  sakke  bag 
ud  i  det  internationale  Kapløb ;  de  skal  være 
nogle  af  de  Pionerer,  som  baner  Vejen  for 
dansk  Kapital,  dansk  Initiativ  og  dansk 
Arbejdskraft,  og  det  baade  Hjærnens  og  Haan- 
dens. 

Idet  Betydningen  af  disses  Virksomhed  er 
fastslaaet,  rejser  sig  Spørgsmaalet :  Men  hvor 
skal  man  da  faa  saadanne  Pionerer  fra, 
hvadenten  det  nu  bliver  Staten  eller  i  en- 
kelte Tilfælde  maaske  private  Interesser,  som 
sender  dem  ud?  Hvori  skal  disse  Mænds 
forudgaaende  Uddannelse  bestaa!  Og  her 
skal  der  i  det  følgende  forsøges  en  Besvarelse 
af  dette  Spørgsmaal  med  korte  Sideblik  til 
alle  dertil  knyttede  praktiske  Hensyn,  særlig 
Bekostningen  og  Anvendeligheden. 

Vi  spørger  altsaa  først:  Hvilke  Fag  skal 
en  saadan  eventuel  Uddannelsanstalt  omfatte? 

Dernæst:  Hvorledes  kan  den  billigst  og 
mest  praktisk  indrettes? 

Endelig:  I  hvilket  Omfang  kan  der  an- 
tages at  blive  Brug  for  den? 

De  Kundskabskrav,  der  kan  stilles  til  en 
fuldt  udrustet,  officiel  Repræsentant  for  Dan- 
marks økonomiske  Interesser  i  det  fremmede, 
vil  formenlig  omfatte  følgende  Fag:   1)  Stats- 

ret,  2)  Nationaløkonomi,  3)  moderne  Historie 
og  Handelsgeografi,  4)  almindelig  Handels- 
kundskab  og  endelig  5)  Sprog.  Det  er  klart, 
at  der  paa  de  forskellige  Pladser  og  de  for- 
skellige Virksomhedsomraader  ikke  i  lige 
Grad  vil  blive  Brug  for  alle  Fag,  men  natur- 
ligvis maa  den  Uddannelse,  som  der  hjemme- 
fra bydes  Mulighed  for,  alligevel  omfatte  dem 
alle.  Særlig  vil  Forskelligheden  i  Krav  træde 
frem  ved  Sprogene;  den  Mand,  der  sendes 
til  Østasien,  vil  have  Brug  for  andre  Kund- 
skaber end  den,  der  sendes  til  Sydamerika 
eller  Lilleasien.  Idet  vi  forudsætter  Kend- 
skab til  et  eller  flere  af  de  tre  Verdenssprog 
som  selvfølgelig  paa  Forhaand,  bør  Uddan- 
nelsen omfatte  følgende  andre:  Russisk, 
spansk,  arabisk  og  kinesisk,  saaledes  at  en- 
hver vælger  det  eller  dem,  han  kan  antage 
at  faa  Brug  for. 

Af  de  nævnte  Fag  behøver  de  under 
1) — 4)  nævnte  vel  næppe  nogen  nærmere 
Motivering;  lad  mig  i  denne  Sammenhæng 
blot  minde  om,  at  et  saa  vigtigt  Fag  som  Han- 
delsgeografi (commercial  geography),  Kend- 
skabet til  de  økonomiske  Hovedruter  og  til 
Aarsagerne  til  disses  skiftende  Forskydninger 
af  de  praktiske  Englændere  er  bleven  doteret 
med  en  selvstændig  Lærestol  ved  Londons 
Universitet.  Med  Hensyn  til  Sprogene  vil 
Betydningen  af  russisk  være  umiddelbart  selv- 
indlysende; større  Betænkelighed  kan  man 
maaske  nære  med  Hensyn  til  spansk;  dog 
er  Danmarks  Forbindelser  med  Sydamerika 
allerede  saa  livlige  og  vil  maaske  blive  det 
i  endna  højere  Grad,  at  dette  Sprog  sikkert 
bør  tages  med.  Til  de  to  sidstnævnte,  ara- 
bisk og  kinesisk,  er  at  bemærke  følgende: 
Den  moderne  Udvikling  har  mere  og  mere 
gjort  Asien,  baade  det  nærmere  og  fjærnere, 
til  Genstand  for  Europas  Erobringsforsøg  af 
fredelig  Vej ;  i  Kina,  Siam,  Persien,  Mesopo- 
tamien og  Lilleasien  —  for  blot  at  nævne 
de  vigtigste  Punkter  —  kappes  Nationerne 
om  at  skaffe  Plads  for  europæisk  Virksom- 
hed af  teknisk  eller  kommerciel  Natur.     Og 


Asien  falder  i  sin  Helhed  netop  i  to  Dele: 
en  østlig  med  buddhistisk  Kultur  og  med 
kinesisk  Sprog  som  Hovedmeddelelsesmiddel 
og  en  vestlig,  Hjemstedet  for  en  islamitisk 
Kultur,  for  hvilken  arabisk  er  det  for  alle 
Folkeslagene  fælles  sproglige  Udtryk. 

Man  maa  endvidere  lægge  Mærke  til,  at  naar 
det  drejer  sig  om  at  udruste  Pionerer  til  Ori- 
enten, da  gælder  det  fuldt  saa  meget,  at  disse 
tilegne  sig  de  kulturhistoriske  Forudsætninger 
som  de  rent  sproglige  som  en  nødvendig 
Betingelse  for  at  vinde  Terræn.  De  fleste 
af  de  Misgreb,  som  er  begaaede  af  Euro- 
pæere i  Samkvem  med  Orientalere,  har  netop 
deres  Aarsag  i  det  almindelige  Ukendskab 
til  disses  Tankesæt  og  Udtryksmaade.  En 
Undervisning  i  orientalske  Sprog  til  Brug 
for  Folk,  som  skal  ud  blandt  Orientalere  og 
tage  fat,  skal  derfor  fuldt  saa  meget  være 
en  Belæring  om  disse  Nationers  almindelige 
Kulturforhold  som  en  Indøvelse  af  Gloser 
og  Grammatik.  Og  her  bliver  da  netop  de 
to  nævnte  Sprog,  kinesisk  for  Østasien  og  ara- 
bisk for  Vestasien,  det  fælles  Grundlag,  hvor- 
fra der  i  alle  Tilfælde  maa  gaas  ud.  Der 
kan  vel  tænkes  Tilfælde,  hvor  Kendskab  til 
japansk  eller  tyrkisk  eller  maaske  endog 
dersisk  for  den  enkelte  kunde  tænkes  at  have 
større  Betydning;  men  da  man  i  et  lille 
Land  som  Danmark  af  rent  praktiske  Grunde 
vil  være  udelukket  fra  Fuldstændighed  i 
en  saadan  Fagliste,  gælder  det  om  først  og 
fremmest  at  faa  de  Sprog  med,  der  danner 
det  fælles  kulturhistoriske  Grundlag  for  en 
større  Enhed,  og  det  er  netop  de  to  nævnte; 
og  endelig  vil  disse  ogsaa  være  netop  det 
bedste  Udgangspunkt  for  en  eventuel  videre 
sproglig  Uddannelse  paa  egen  Haand. 

Betydningen  af  et  eventuelt  dansk  Pioner- 
arbejde i  Østasien  vil  for  de  fleste  vel  staa 
saa  meget  mere  klart,  som  vi  jo  allerede 
gennem  det  store  nordiske  Telegrafselskab 
har  faaet  Foden  godt  indenfor  Døren.  Men 
ogsaa  i  Vestasien  bliver  der  netop  i  den 
nærmeste  Fremtid   adskilligt    at    gøre.     Den 

af  „Deutsche  Bank"  med  saa  glimrende 
Energi  og  Fremsynethed  paabegyndte  Bag- 
dadbane vil  i  Løbet  af  det  første  Tiaar  være 
en  fuldbragt  Kendsgerning,  som  vil  frem- 
bringe en  Omvæltning  i  Verdenstrafikfor- 
holdene,  større  endnu  end  den,  der  i  sin 
Tid  foraarsagedes  af  Suezkanalen.  Hele  Lan- 
det mellem  Eufrat  og  Tigris,  der  indtil  Mon- 
golernes Hærtog  1258  var  et  af  Verdens 
rigeste,  vil  dernæst  atter  vaagne  til  nyt  Liv, 
og  baade  disse  Egne  og  det  bagved  liggende 
Lilleasien  vil  kræve  et  saadant  Forbrug  af 
Teknikere,  Maskinister  og  Handlende,  at  der 
ved  Siden  af  Tyskerne,  som  gennem  „Deutsche 
Bank"  og  Kejser  Wilhelm  jo  har  et  godt 
Forspring,  ogsaa  vil  blive  Plads  for  Repræ- 
sentanter for  en  lille  og  derfor  neutral  og 
politisk  ufarlig  Nation  som  den  danske,  for- 
udsat at  denne  i  Tide  har  sine  Sager  i  Or- 
den og  sine  Pionerer  paa  Pladsen  for  at 
bane  Vej.  Jeg  betænker  mig  ikke  paa  at 
hævde,  at  de  Chancer,  der  gennem  Bagdad- 
banens Fuldendelse  vil  bydes  europæisk  Fore- 
tagsomhed, vil  overgaa  alle  Østasiens  Her- 
ligheder, og  derfor  gælder  det  at  staa  forberedt 
i  Tide  til  ogsaa  at  være  med  paa  dette  Punkt. 

Man  vil  nu  kunne  sige:  Vi  anerkender 
Rigtigheden  af  den  rent  principielle  Betragt- 
ning, der  her  er  gjort  gjældende;  det  vilde 
være  meget  rart,  om  man,  naar  det  gælder 
at  sende  Folk  ud  for  at  erobre  nyt  Terræn, 
kunde  medgive  dem  en  Uddannelse  som  den 
ovenfor  antydede.  Men  vil  ikke  det  Appa- 
rat, som  dertil  fordres  tilvejebragt,  blive  alt- 
for bekosteligt  og  altfor  omfattende  i  Forhold 
til  den  forholdsvis  ringe  Anvendelse,  det  vil  faa? 

Denne  Indvending  er  af  den  Natur,  at  jeg 
overhovedet  ikke  vilde  have  fremsat  min 
Tanke,  hvis  jeg  ikke  mente  strax  at  kunne 
give  et  fyldestgørende  Svar.  Til  at  tilveje- 
bringe Mulighederne  for  en  Uddannelse  som 
den,  der  forlanges,  behøves  i  Virkeligheden 
saa  godt  som  slet  intet  nyt;  det  hele  vil 
kunne  fremstaa,  saa  at  sige,  af  sig  selv  ved 
et  stilfærdigt  Samarbejde  mellem  Universitetet 


og  Udenrigsministeriet,  hvilket  kan  tænkes 
gennemført  paa  følgende  Maade:  De  ovenfor 
antydede  Fag  findes,  med  Undtagelse  maaske 
af  almindelig  Handelskundskab  og  Handelsgeo- 
grafi  og  i  hvert  Fald  af  kinesisk,  allerede  nu  re- 
præsenterede, tildels  endog  paa  ret  fyldig  Maade, 
ved  Universitetet.  Det  vil  da  være  en  sim- 
pel Sag  under  et  af  Fakulteterne,  vel  nær- 
mest det  rets-  og  statsvidenskabelige,  at  hen- 
lægge en  Undervisningsrække  som  den  an- 
tydede. Det  Omfang,  hvori  hvert  Fag  bør 
læses  og  Arten  af  den  Prøve,  hvormed  for- 
mentlig efter  de  nødvendige  Semestre  hvert 
Kursus  bør  afsluttes,  bliver  at  fastsætte  ved 
Samraad  mellem  Universitetet,  som  skal  med- 
dele Uddannelsen,  og  Udenrigsministeriet,  som 
skal  finde  Anvendelse  for  en  Del  af  dem, 
der  har  modtaget  den.  Til  Lærerkræfter 
tages  dels  Fakultetets  egne  Professorer  og 
Docenter,  dels  kaldes  —  for  Historiens  og 
Sprogenes  Vedkommende  —  det  filosofiske 
Fakultets  Besætning  til  Hjælp;  allerede  nu 
foreligger  der  jo  Tilfælde  af,  at  et  Fakultets 
Lærere  anvendes  i  et  andet,  som  naar  f.  Ex. 
en  juridisk  Professor  læser  over  Kirkeret  for 
de  theologiske  Studerende  eller  en  Læge  læser 
over  Retsmedicin  for  Juristerne. 

Paa  denne  Maade  vil  de  samlede  Udgifter 
til  den  Institution,  der  skal  skaffes  til  Veje, 
blive  ret  forsvindende;  de  vil  samles  under 
følgende  Poster :  De  Udgifter,  der  foraarsages 
ved  den  forøgede  Anvendelse  af  Universitetets 
Lokaler ;  Tilskud  til  Løn  for  de  Lærerkræfter, 
der  vil  blive  Tale  om  at  anvende,  og  hvem 
der  herigennem  vil  paalægges  et  forøget  Ar- 
bejde; endelig  Løn  til  nye  Docentposter  i  de 
Fag,  der  endnu  ikke  er  repræsenterede  ved 
vort  Universitet.  Her  vil  maaske  lige  til  en 
Begyndelse  særlig  det  kinesiske  volde  Vanske- 
lighed; men  vi  har  saa  mange  dygtige  yngre 
Filologer  gaaende  ledige  eller  i  hvert  Fald 
uden  Udsigter  til  egenlig  videnskabelig  Virk- 
somhed, af  hvilke  med  Glæde  en  eller  anden, 
naar  han  blev  sendt  ud  et  Aar  eller  to  til 
en  af  de  større  Skoler  for  levende  orientalske 

Sprog  i  Paris  eller  Berlin,  vilde  ofre  sig  for 
denne  Karriere,  saafremt  efter  hans  Hjem- 
komst et  Docentur  blev  stillet  ham  i  Udsigt. 

Jeg  skal  ikke  paatage  mig  her  paa  Kroner 
og  Øre  at  opgive,  hvad  det  hele  kan  beløbe 
sig  til ;  men  saa  meget  kan  allerede  ved  dette 
løselige  Omrids  af  Planen  siges,  at  det  kun  vil 
komme  til  at  dreje  sig  om  nogle  faa  Tusinder 
af  Kroner.  For  denne  beskedne  Sum  vil  Dan- 
mark faa  en  Institution,  der  afpasset  til  vort 
Tarv  vil  gøre  samme  Nytte  og  give  danske 
Mænd,  der  sendes  ud,  tilsvarende  Chancer 
til  dem,  der  i  Udlandet  opnaaes  af  saa  dyre 
og  vidtløftige  Etablissementer  som  de  orien- 
talske Seminarer  i  Petersborg  og  Berlin  eller 
École  des  langues  vivantes  orientales  i  Paris. 

Ved  Anlæget  af  disse  Undervisningsserier 
bliver  der  endnu  to  Ting  at  fastsætte.  For 
det  første,  som  alt  antydet,  Omfanget  af 
Fordringerne  til  den  afsluttende  Prøve  i  hvert 
enkelt  Fag.  Det  lyder  maaske  noget  gam- 
meldags, men  det  er  min  faste  Tro,  at  skal 
en  Undervisning  som  den  antydede  bære 
praktiske  Frugter,  maa  den  baade  gaa  frem 
efter  en  forud  lagt  Plan  og  afsluttes  med  en 
formelig  Kundskabsprøve.  Fra  to  til  fire  Se- 
mestre å  tre  ugentlige  Timer  foruden  til- 
hørende Hjemmestudium  vil  antagelig  være 
en  tilstrækkelig  Tid,  og  da  hver  enkelt  jo 
kun  vil  faa  med  en  Del  af  Fagene  at  gøre, 
vil  disse  vel  alle  kunne  forfølges  samtidig. 

For  det  andet  maa  der  træffes  Bestemmel- 
ser om  Adgangen  til  denne  specielle  Under- 
visning. Enhver,  som  paa  Grundlag  af  den 
herved  erhvervede  Kundskabsmasse  vil  for- 
lange at  komme  særlig  i  Betragtning  ved 
Udenrigsministeriets  Valg  af  de  Folk,  der  for 
Fremtiden  skal  sendes  ud,  maa  paa  Grund 
af  den  planlagte  Uddannelses  ret  begrænsede 
Karakter  i  Forvejen  kunne  dokumentere  et 
vist  Kundskabsniveau  og  en  vis  Dannelse; 
her  vil  ogsaa  Fordringen  om  Kendskab  til 
et  eller  flere  af  de  tre  Verdenssprog  passende 
kunne  skydes  ind.  Jeg  tror  ikke,  at  det  vil 
være  klogt  at  gøre  den  nye  Fagprøve  til  et 


Appendix  til  en  af  de  allerede  bestaaende 
Examiner,  vel  nærmest  da  den  statsviden- 
skabelige. Tværtimod,  til  den  Slags  Virk- 
somhed, som  der  her  bliver  Tale  om,  vil  det 
ofte  være  heldigt  i  sit  Valg  ikke  at  være  be- 
grænset til  Examensmenneskerne  alene,  men 
ogsaa  at  kunne  tage  Folk  ud  af  praktiske 
Stillinger.  For  de  nærmere  Enkeltheder  i 
hvert  Tilfælde  vil  der  altid,  naar  Ideen  i  sin 
Helhed  findes  brugbar,  kunne  træffes  nøjere 
Bestemmelser. 

En  Indvending  er  der  endnu  mod  hele  den 
antydede  Tanke,  som  kan  synes  at  .ligge  ret 
nær,  og  som  derfor  her  skal  berøres.  Selv 
om  Danmark  ogsaa  i  adskillig  højere  Grad, 
end  hidtil  har  været  Tilfældet,  vender  sin  Op- 
mærksomhed mod  de  økonomiske  Opgaver  i 
Udlandet  og  tillige  skaber  sig  officielle  Vare- 
tagere af  disse  i  Form  af  et  ret  talrigt  Korps 
af  udsendte  Konsuler,  saa  vil  dette  dog  al- 
drig blive  saa  stort,  at  Tilgangen  til  det 
alene  vil  kunne  afgive  tilstrækkeligt  Elev- 
materiale  til  en  Undervisning  som  den  an- 
tydede, og  saa  staar  vi  der  blot  med  nogle 
nylavede,  maaske  i  og  for  sig  fortræffelige 
Rammer,  men  som  vi  ikke  har  noget  til  at 
fylde  i!  Hertil  er  at  svare  følgende:  Den 
Undervisning,  som  der  her  vil  blive  Tale  om, 
vil  ikke  alene  blive  brugbar  for  de  vordende 
udenrigsministerielle  Embedsmænd,  som  Dan- 
mark vil  ansætte  paa  de  oversøiske  Pladser, 
men  tillige  for  de  mange,  der  for  private 
Interessers  Skyld  søger  ud  i  det  fjærne :  Tele- 
fister  til  Østasien,  Polyteknikere  til  Siam, 
Jærnbaneingeniører  til  Lilleasien,  Handelsmænd 
til  Rusland,  Landmænd  til  Sibirien  eller  til 
Sydamerika,  for  dem  alle  vil  Adgangen  til 
Undervisningen  i  et  eller  et  Par  af  de  Fag, 
som  den  nye  Institution  spænder  over,  kunne 
blive  af  afgørende  Betydning;  det  vil  næppe 
kunne  undgaas,  naar  det  hele  lægges  an  paa 
denne  bredere  Basis,  at  den  sproglige  og 
kulturhistoriske  Undervisning  bliver  den  stær- 
kest benyttede,  men  deri  er  jo  i  og  for  sig 
ingen   Ulykke.     Hele  Institutionens   Karakter 

forandres  ikke  derved,  idet  Sprogene  indgaar 
blot  som  enkelte  Fag  i  den  samlede  Plan. 

For  de  udenrigsministerielle  Interessers  Røgt 
vindes  der  ved  en  saadan  Institution  det,  at 
Konsulatskarrieren  ikke  længere  faar  det  ret 
tilfældige  Præg,  den  hidtil  har  haft,  og  hvor- 
for den  ogsaa  ofte  blot  blev  et,  maaske 
endog  kortvarigt  Gennemgangsled  i  en  Mands 
Liv.  At  være  udsendt  Konsul  bør  være  et 
særligt  Kald,  som  skaber  sin  særlige  Ancien- 
nitet, men  som  derfor  ogsaa  kræver  sin  sær- 
lige Uddannelse.  Hidtil  har  vi  til  Konsuler 
haft  Jurister,  Officerer,  Statsøkonomer,  ja 
endog  Filologer;  nogle  af  disse  har  været 
saare  flinke,  men  endnu  bedre  vilde  det  dog 
ubestrideligt  være,  om  der  i  selve  deres  For- 
dannelse  laa  en  udtrykkelig  Garanti  for,  at 
de  var  i  Stand  til  at  tage  netop  den  Slags 
Opgaver  op,  som  fortrinsvis  vil  blive  stillet 
til  dem.  Der  kan  desværre  ved  Siden  af 
megen  udvist  Dygtighed  hos  vore  Konsuler 
ogsaa  nævnes  adskillige  Tilfælde  af  grave- 
rende Forsømmelser,  begrundede  paa  mang- 
lende Forudsætninger  hos  de  Mænd,  der 
burde  være  Udkigsmænd  og  Pionerer  for 
Hjemlandets  økonomiske  Interesser. 

Det  er  min  faste  Overbevisning,  at  Planen 
om  et  saadant  Seminarium  for  danske  Em- 
bedsmænd og  Forretningsmænd  i  Udlandet  — 
den  Plan,  som  jeg  her  kun  har  kunnet  frem- 
stille i  løst  skizzerede  Omrids  —  ved  sin 
Gennemførelse  vil  kunne  faa  Betydning  for 
hele  vort  Erhvervsliv  i  Udlandet,  og  at  den 


ringe  Sum,  som  vil  udkræves  hertil,  vil  for- 
rente sig  mangedobbelt.  Men  for  at  den  skal 
faa  fuld  Betydning,  vil  det  ogsaa  være  nød- 
vendigt ikke  at  betænke  sig  for  længe.  Jeg 
har  allerede  nævnet  det  store  Forspring,  som 
en  enkelt  Nation,  den  tyske,  har  faaet  i  hele 
Vestasien,  ikke  mindst  gennem  Kejser  Wil- 
helms personlige  Forhold  til  den  tyrkiske 
Sultan.  Men  ogsaa  mindre  Nationer  er  for- 
længst paa  Færde  for  at  skaffe  sig  Indpas 
paa  oversøiske  Pladser,  og  navnlig  kan  her 
fremhæves  Belgien  som  en  af  de  Stater,  Dan- 
mark kan  tage  Exempel  efter.  Det  belgiske 
Konsulkorps  er  fremgaaet  af  en  alsidig  og 
indgaaende  Uddannelse,  og  i  dets  praktiske 
Virksomhed  lægges  særlig  Vægt  paa  Sam- 
arbejdet .  med  den  private  Forretningsverdens 
Mænd.  Den  Handelsrejsende  og  Konsulen 
gaar  Haand  i  Haand,  den  ene  udsendt  af  sit 
Firma,  den  anden  af  Staten;  begge  er  de 
Fædrelandets  Pionerer. 

Den  Opgave  at  skaffe  dansk  Handel  og 
dansk  Virksomhed  i  det  hele  taget  Fodfæste 
i  Udlandet  krydser  ikke  nogen  af  de  Inter- 
esser, som  hvert  af  de  hjemlige  politiske 
Partier  fortrinsvis  kan  kalde  for  sine.  Det 
er  en  Opgave,  som  alle  uænset  deres  politiske 
Farve  med  Villighed  og  Iver  kan  samles  om. 
Og  derfor  tør  man  maaske  ogsaa  haabe  paa 
en  tilvarende  Enstemmighed,  hvor  det  gæl- 
der om  at  skabe  og  uddanne  de  Organer,' 
der  kan  blive  de  bedst  skikkede  til  denne 
Opgaves  Løsning. 

Frelich  tegner  efter  Model  i  de  Tyrolske  Bjærge.  Tegning  af  Kunstneren  selv. 


UNGDOM  OG  UDVIKLING 

Af  LORENS   FRØLICH 
Med  ikke  tidligere  offentliggjorde  Ungdomstegninger  af  Kunstneren. 


Saa  kom  jeg  da  til  Italien;  var  der  i 
5  Aar,  —  levede  i  dets  Skønhed, 
Landets,  Folkets,  og  Kunstmindernes. 
De  fleste  Sommere  i  Bjærgene,  søgte 
Formen  overalt,  men  mindre  Farven.  — 
Af  gamle  Venner  traf  jeg  Læssøe  og 
Jerichau.  Den  første  temmelig  uforandret, 
stedse  rede  til  kærlig  Hjælp  for  dem,  der 
trængte  til  den.  Jerichau  havde  ud- 
viklet sine  store  Evner  som  Billedhugger. 
Han  var  en  rigt  begavet  Natur.  Hans 
smukke  Hoved  er  vel  almindelig  erindret; 
som  Legeme  var  han  lige  saa  skøn, 
muskuløs,  meget  kraftig.  Han  havde  en 
klar    Forstand,    selvstændig    Tænkning. 


Han  var  energisk  og  arbejdsom,  sand  i 
hele  sit  Væsen. 

Aaret  forud  havde  vor  gamle  Ven 
Lundbye  været  i  Rom.  De  havde  boet 
sammen,  en  lille  Konstnerkoloni,  Jerichau 
Læssøe,  Ruben,  en  svensk  Billedhugger 
og  Kobberstikker,  som  stemte  godt  med 
J.  ved  sin  skarpe  Forstand;  Magnussen, 
en  frisk,  smuk,  kraftig  ung  Slesviger. 
Han  var  min  Ven,  hvor  jeg  traf  ham, 
til  hans  Død.  Han  var  Slesvigholstener, 
men  ej  synderlig  Preusser,  og  bevarede 
et  vist  Venskab  for  os  Danske;  han 
havde  begyndt  sin  Karriere  i  København. 

I    dette  Selskab   af  Venner  modtoges 

han  altsaa  1845  som  Kammerat,  men 
han  kom  ej  til  at  befinde  sig  vel  i  det 
Samliv.  Nok  værdsattes  han  højt  som 
Kunstner,  og  det  blev  mange  danske 
Kunstnere;  men  Kunsten  opfattedes  cos- 
mopolitisk.  Jerichau  følte  levende  som 
Dansk;  men  han  syntes  ilde  om  den 
herskende  politiske  Gang  i  vore  Sager, 
forudsagde  ulykkelig  Udgang  som  Re- 
sultat, og  troede  ene  paa  Muligheder,  som 
kun  et  politisk  Geni  kunde  gennemført.  — 

Lundbye  med  sit  varme  Følelsesliv 
stødte  her  paa  meget,  der  krænkede  ham, 
og  det  blev  forsvaret  med  skarp  For- 
stand, med  Ironi  og  Satire.  Det  gen- 
sidige Venskab  hindrede  Brud,  men 
skaffede  ej  Velvære.  — 

Da  jeg  kom  til  Rom,  var  Lundbye  rejst 
hjem;  Jerichau  havde  giftet  sig,  og 
Læssøe  havde  fulgt  ham  til  det  nystiftede 
Hjem.  Hans  Hustru  var  en  meget 
talentfuld  DQsseldorfferkunstnerinde,  Frø- 
ken Baumann,  polsk  af  Fødsel.  Ægte- 
fællerne beundrede  med  Rette  hinandens 
store  Kunstnergaver;  han  søgte  og  fik 
megen  Indflydelse  paa  hendes  Arbejder, 
der  ej  udmærkede '  sig  ved  correct  Teg- 
ning; hans  Paavirkning  har  vist  ogsaa 
medvirket  til  Salget  af  hendes  Billeder. 
Hun  havde  en  utrolig  Kraft  og  Energi 
til  at  overkomme  alt,  hvad  hun  tog  fat 
paa  og  —  hun  havde  „les  3  savoirs", 
som  efter  det  franske  Ordsprog  udkræves 
„pour  réussir:  le  savoir  1)  de  son  metier, 
2)  faire,  3)  vivre. 

Naar  jeg  nu  tænker  tilbage  paa  de 
Tider,  er  jeg  kommet  til  den  Erkendelse, 
at  jeg  foretrækker  Polakken  med  hendes 
Mangler,  men  med  det  stærke  Tempera- 
ment og  de  glødende  Farver,  fremfor 
hvad  hun  blev  til. 

Jeg  gjorde  mange  Tegninger,  som 
udvise  Forstaaelse  af  og  Fordybelse  i 
Naturen;  de  malede  Sager  var  ringere; 
med    Malerierne   gik  det   ej;   jeg  havde 

Ideer  nok,  men  jeg  kunde  ej  faa  Natur- 
studiet til  at  passe  ind  i  dem  som  jeg 
vilde;  saa  endte  det  altid  med,  at  jeg 
lagde  Studierne  tilside  og  malede  løs  paa 
Sagen  uden  at  naa  Maalet.  Jeg  savnede 
dog  ej  Folk,  der  gerne  vilde  hjælpe  mig, 
skal  nævne  fiogle  af  dem.  Da  Rorby 
kom  hjem  fra  sine  Rejser,  lod  han  mig 
vide,  at  han  gerne  vilde  overtage  mig 
som  Elev  paany,  men  jeg  søgte  mine 
egne  Veje.  —  J.  Th.  Lundbye  foreslog 
mig,  at  vi  skulde  følges  ad  paa  Rejser 
som  ellers,,  vi  havde  jo  altid  været  glade 
ved  hinanden  og  hinandens  Arbejder, 
saa  vi  oftere  havde  virket  i  Fællesskab. 
Men  jeg  havde  allerede  lagt  min  Rejse- 
plan, og  derved  blev  det. 

Var  hans  Forslag  kommet  til  Udførelse, 
havde  hans  Paavirkning  maaske  mildnet 
de  uheldige  Sider  i  min  Udvikling. 
Maaske  havde  det  havt  endnu  betyde- 
ligere Følger  for  ham. 

1848  modtog  jeg  det  sidste  af  hans 
kære,  kærnefulde  Breve.  Han  meddelte 
mig  sin  tagne  Beslutning,  at  gaa  med  i 
Krigen  som  Frivillig.  Jeg  forstod  ham; 
med  hans  dybe  Følelse  for  Danmark, 
dets  Natur,  dets  FolkJ  forstærket  af  den 
kraftige,  loyale  Aand  i  hans  helt  igennem 
militære  Familie;  endelig  Paavirkning 
af  hele  Folkestemningen. 

Men  jeg  mente,  at  han  havde  gjort 
bedre  i  ej  at  gribe  Bøssen.  Han  havde 
et  Pund  til  at  skaffe  «it  Folk  Gavn  og 
Glæde  i  Udvikling,  der  var  mere  værd, 
end  hvad  han  formaaede  som  Soldat; 
og  naar  jeg  tænkte  paa  hans  dybe,  øm- 
taalelige  Følelse,  hvordan  skulde  han 
bære  Krigens  Rædsler!  —  Ja,  jeg  er 
fristet  til  at  tro,  at  Vor  Herre  mente  det 
samme;  Kendsgerningen  er,  at  da  han 
med  sin  Hærafdeling  vandrede  fil  det 
første  Stevne  mod  Fjenden,  gik  et  Skud 
ved  Vaade  af  fra  en  faldende  Bøsse, 
Kuglen  gennem  Lundbys  Tinding.    Med 

et  Suk  laa  han  død  paa  den  Jord,  han 
vilde  værne  om.  Endnu  kan  jeg  spørge, 
om  jeg  ved  at  følge  hans  Opfordring, 
maaske  endnu  havde  ham  ved  min  Side; 
han  havde  en  sund 
og  kraftig  Natur. 

Endvidere      maa 
jeg  nævne,  at  min 
Fader  ej    trættedes, 
men    ved    hyppige, 
kærlige  Breve  søgte 
at  bringe  mig  til  at 
følge  fornuftige  Veje 
i  mine  Kunstbestræ- 
belser.   Endnu  har 
jeg    den     Sorg    at 
tænke  paa,    at  han 
ej  skulde  opleve  sit 
berettigede  ønske  at  se  mig  opnaa  nogen 
nævneværdig   Anerkendelse  som   Kunst- 
ner.   Min  Fader  fik  forøvrigt  en  Allieret 
i  Jerichau;   de  traf  sammen  i  Kbh.,   og 
formaaede  mig  til  i  Paris  at  søge  Udvik- 
ling paa  en  af  de  kendte  Malerskoler.  — 
Couture,  som  ledede  den,  viste  mig  me- 
gen Interesse.     Efter  nogen  Tid  naaede 
jeg  at  male  en  Figur,  der 
fik  den  Udmærkelse,  som 
der  kunde  naaes,  at  hæn- 
ges op  til   Minde  om  de 
bedste  afgaaende  Elever. 
Da  jeg  derefter  kom  til 
Danmark  fik  jeg  af  Mini- 
steren  for  Slesvig,   Grev 
Moltke   NUtschau,  Bestil- 
ling paa  to  store  Malerier 
til    Udsmykning    af   den 
ny  Appellationsrets- Byg- 
ning, somWinstrup  opførte 
i  Flensborg.  Opgaverne  er:  1)  „Valdemar 
2.  giver  sin  jydskeLov  til  Hertugdømmet." 
2)  „Frederik  4  hyldes  i  Slesvig  af  Ridder- 
skabet."    Disse  Æmner  udkrævede  saa 
mange  Studier,   Portraiter,   Dragter  osv. 
at  Arbejdet  tog  mig  31/*  Aar. 


Jeg  gjoree  mit  bedste;  dog  vil  det 
næppe  blive  disse  Arbejder,  der  give 
mit  Navn  Betydning. 

I  den  anden  slesvigske  Krig  var  disse 
Billeder  indpakkede  for  at  sendes  til  Kbh., 
da  Fjenden  drog  ind  i  Flensborg  og 
lagde  Beslag  paa  dem.  Billedet  for 
Jydske  Lov  er  ophængt  i  Flensborg; 
Hyldingen  i  Slesvig  i  Hertugdømmernes 
Præsidents  Localer. 

1855  blev  jeg  gift  med  en  Svensk 
Dame  og  bosatte  mig  i  Paris.  Hun 
kaldte  mig  sin   Goddags-pilte.     Det  var 


betegnende  nok.  —  Jeg  havde  havt 
mange  gode  Dage;  men  Ordsproget  siger, 
der  skal  en  bred  Ryg  til  at  bære  megen 
Medgang.  Practisk  havde  den  navnlig 
ikke  gjort  mig,  saa  jeg  maatte  være 
glad  ved  at  have  bedre  Lykke  end  For- 
stand, nu,  det  gjaldt  at  klare  sig  ved 
egne  Kræfter.  I  rette  Tid  blev  jeg  fore- 
stillet for  Forlæggeren  J.  Hetzel,  en  be- 
gavet Mand,  der  havde  været  Sekretær 
1848  hos  en  af  Republikens  Ministre, 
Arago.  Efter  Statscoupet  51  var  han 
blandt  de  landsforviste,  der  nu  som  be- 
naadet  fra  Tydskland  var  hjemkommet 
til  Paris.  —  Han  havde  lejet  en  lille 
Stueetage,  „rue  Jacob  18",  hvor  han 
havde  begyndt  en  Bog-  og  Forlægger- 
forretning; det  var  beskedent,  men  hvert 

Aar  behøvede  han  mere  Plads;  nogle 
Aar  sanere  indehavde  han  det  hele  høje 
Hus  fra  Kjælder  til  Qvist. 

Da    han    gennemsaa   en   Mappe  med 
mine   Tegninger,    stod    det   ham   straks 


klart,  at  nogle  Smaategninger  efter  min 
lille  Datters  Laden  og  Væren  kunde  der 
gøres  noget  ud  af.  Det  blev  til  „la 
journée  de  MUe  Lili,  paa  dansk  „Lille 
Lise44.  Nogle  Aar  senere  bød  han  mig 
en  maanedlig  Gage,  imod  at  jeg  ej  ar- 
bejdede for  andre  Pariserforlæggere.  Han 
havde  dermed  som  med  andet  gjort  en 
god  Forretning.  Tydskland  og  England 
havde  fortrinlige  Tegnere  til  Børnebøger. 
Det  havde  de  snilde  Franskmænd  savnet. 
Hetzel  fyldte  dette  ved  Hjælp  af  mig, 
(Doré  fremkom  paa  samme  Tid). 

Jeg  kunde  levere  ham  saa  mange 
Tegninger,  som  jeg  vilde,  og  jeg  havde 
Grund  til  at  være  flittig.  Jeg  havde 
Arbejdsdage  paa  14  Timer;  det  var  Held, 
at  jeg  ej  helt  ødelagde  mit  Helbred,  som 
dog  leed.  Hetzel  kunde  ej  bruge  de 
mange  Tegninger  strax,  et  Par  Bøger 
om  Aaret  var  fordelagtigst  at  levere,  — 
men  Tegningerne  var  saa  gode  Varer, 
at  han  kunde  laane  Penge  paa  dem  som 
Pant.  Han  indløste  dem  efter  Behov  i 
Aarenes  Løb;   hans  Søn  efter  ham,   til 

de   nu  alle  er  udkomne  for  et  Par  Aar 
siden. 

I  de  først  udgivne  Hæfter  er  Tegnin- 
gerne copieret  og  saaledes  trods  god 
Villie  endel  forringede;  derefter  ved  vor 
Tids  tekniske  Fremgang  er  Gengivelsen 
tilfredsstillende.  1  det  sidst  udkomne 
Hæfte  synes  Hetzel  jun.  at  have  villet 
udtømme  Beholdningen  af  Tegninger  ved 
at  gengive  dem  formindskede,  hvorved 
de  er  forringet.  Dog  tror  jeg,  de  alle 
nød  ligelig  Publikum's  Gunst.  Tiltrods 
for  den  Forringelse,  de  ved  mangelfuld 
Gengivelse  led,  var  det  aabenbart  Sand- 
heden i  Opfattelsen  af  Barnets  umiddel- 
bare Natur  og  Ynden  i  dets  Naivetet,  der 
dog  kom  til  sin  Ret  og  især  vandt  alle 
Mødres  Yndest.  Disse  Smaabøger  blev 
oversat  i  mange  Sprog  og  syntes  vel- 
komne overalt.  I  alle  Lande  ligne  Smaa- 
børnene  hverandre. 

Jeg  var  nu  i  min  kraftigste  Alder,  men 
ej  tilfreds  med  hvad  jeg  havde  opnaaet 
som  Maler.  Alligevel,  naar  jeg  lagde  i 
den  anden  Vægtskaal,  hvad  jeg  havde 
udrettet  i  Række- 
følge af  Tegnin- 
ger til  vor  Sagn- 
historie, til  den 
nordiske  Mytho- 
logi,  Andersens 
Æventyr  o.  a.,  i 
Paris  af  Barne- 
tegninger, rade- 
rede Hæfter,  som 

„Fader  Vor44, 
„Amor  og  Psy- 
che44  o.  m.  da 
vejede  Skaalen 
ned,  saa  jeg  ej 
burde  skamme  mig  ved,  hvad  jeg  havde 
brugt  Tid  og  Evner  til. 

Under  mit  Ophold  i  Paris  gjorde  jeg 
Iagttagelser  over  Kunstforhold  i  det  store, 
rige  Kulturland,  som  fik  mig  til  at  tænke 

paa  Baron  Rumohrs  Udtalelser.  Der 
gjorde  sig  stadig  en  udpræget  Retning 
enevældig  gjældende,  der  ej  lod  andet 
komme  op,  vel  navnlig  af  Mangel  paa 
Forstaaelse  af  andet  end  det,  der  faldt 
i  dens  egen  Udviklingsperiode.  I  det 
19de  Aarhundredes  Begyndelse  herskede 
Davids  Skole,  som  fremblomstrede  af 
Revolutionen.  1  den  fremtraadte  et  strengt, 
antikt  Element.  Den  Gang  holdtes  de 
Konstnere,  der  udviklede  den  romantiske 
Skole,  nede.  Der  findes  et  berømt  colos- 
salt  Maleri  „Medusas  Skibbrud"  (et  kendt 
fransk  Orlogsskib.)  Dets  Maler,  Gericault, 
stod  i  Begreb  med  at  sønderskære  det, 
for  muligt  at  kunne  afhænde  Stykkerne, 
saa  fik  han  det  solgt  til  England,  hvor- 
fra det  i  forandrede  Tider  købtes  tilbage 
for  at  smykke  Louvre.  s  Republiken 
1848 — 51  aabnede  Dørene  for  en  Række 
udmærkede  Kunstnere,  der  aarevis  var 
blevet  udelukket  fra  Udstillingerne.  Der- 
efter gjordes  det  samme  mod  Millet,  der 
uden  en  Vens  Hjælp  maatte  være  gaaet 
til  Grunde.  Efter  hans  Død  steg  denne 
Kunstners  Navn  til  den  største  Hæder, 
hans  Arbejder  til  de  højeste  Priser  i 
Frankrig,  som  i  Udlandet;  hans  Fatmlie 
sørgedes  der  for  ved  Statspension. 

Impressionisterne  udviklede  et  nyt  Syn 
paa  Naturen.  Deres  Fører,  Manet,  blev 
aarevis  udelukket  fra  Udstillingerne.  Før 
sin  Død,  uagtet  ung,  opnaaede  han  dog 
Medailler  og  Anerkendelser. 

Vi  have  oplevet  noget  tilsvarende  her 
hjemme  med  Willumsen.  Academiet  be- 
høvede ikke  at  udelukke  ham.  Han  med 
flere  havde  oprettet  deres  „Fri  Udstilling". 
Desuden  mente  det  større  Publikum  at 
burde  slaa  sig  til  Ridder  paa  Arbejder, 
hvis  fremmedartige  Besynderligheder  var 
let  at  see,  men  hvis  Evner  kun  vurderedes 
af  enkelte  Kunstnere  og  havde  de  Yngre 
for  sig. 

Hans  Genialitet  modsiges  vel  ej  mere, 


mens   hans   Værdi    næppe    forstaaes    af 
mange. 

Der  foreligger  det  Spørgsmaal,  om  der 
kan  gøres  noget  til  Kunstens  og  Kunst- 
nernes Tarv  i  saa  Henseende.  Det  er 
godt,  at  et  Antal  fremstaaende  Mænd 
have  Magten  med  Ansvar,  men  det  vilde 
maaske  være  nyttigt,  om  de  Unge  kunde 
faae  Indstillingsret  for  dem,  de  blev  enige 
om  at  fremhæve  til  Optagelse  i  de  Stillinger 
i  Academiet,  der  samvirke  til  den  jævne 
Udvikling  af  Tidens  gode  Spirer. 


Før  jeg  forlader  Paris,  vil  jeg  omtale, 
at  fremstaaende  Kritikere  i  Paris  og  Lon- 
don havde  skattet  mine  Arbejder.  Des- 
uden var  der  kommet  lange  Artikler  af 
yngre  Mænd,  som  min  Hustru  da  sam- 
lede som  særlig  interessante.  Jeg  har 
dem  liggende ;  om  jeg  nogensinde  paany 
naaer  at  læse  dem,  eller  nogen  Anden  vil 
finde  det  Umagen  værd,  er  usikkert;  vil 
kun  nævne,  at  den  Gang  en  ung  Mand, 
Pelloquet,  skrev  med  stærk  Overbevisning; 
kort  efter  døde  han. 

Da  jeg  kom  hjem  til  København,  syn- 
tes jeg  en  fremmed;  saa  mangfoldige 
Venner  og  Bekendte  havde  i  Mellemtiden 
forladt  det  Jordiske.  Men  nogle  ældre 
Kunstnere  og  mange  unge  tog  overra- 
skende venligt  imod  mig.  De  gamle 
Venners  Børn  blev  mig  navnlig  kære,  for 
Forældrenes  Skyld,  ogsaa  ved  deres 
eget  Værd.  —  De  unge  Skovgaards 
malede  fortrinlige  Sager  i  den  herskende, 
naturalistiske  Retning,  der  ved  sin  friske 
Kraft  nærpaa  stillede  de  andre  Kunstret- 
ninger i  Skygge;  men  de  havde  For- 
staaelse og  glædelig  Behandling  af  andre 
Retninger;  gjorde  fornøjelige  Keramiker 
og  Tegninger  til  decorative  Arbejder, 
havde  indre  Liv  til  at  give  dem  gribende 
Indhold.  —  Franskmænd,  Tyske,  Enge- 
lændere  havde  hver  paa  sin  Maade  søgt 
at  genføde  en  Kunst  ved  Tilslutning  af 

Indtrykkene  fra  gamle  Mestere,  meest  af 
den  Italienske.  Skole.  Det  faa  vi  nu 
ogsaa,  og  Joachim  Skovgaard  har  drevet 
det  paa  rette  Maade;  har  ved  Anvendelse 
af  Elever  som  ledende  Mester  overkom- 
met det  store  Arbejde  i  Viborg  Domkirke. 
Kirken  vil  vel  oftest  findes  villig  til  efter 
Evne  at  fremkalde  Kirkers  Udsmyknin- 
ger.   Kun  naar  paagældende  Kunstnere 


Sagnet  om  Gefion,  saavel  som  de  hi- 
storiske Efterretninger,  jeg  forefandt  sam- 
lede af  Worsaae,  gav  Rigdom  for  min 
Opfindsomhed. 

Jerichau,  der  efterhaanden  heelt  havde 
forladt  Rom,  viste  mig  stedse  Venskab. 
Han  havde  ment,  at  vi  sammen  skulde 
naaét  en  Indflydelse,  der  vilde  udkræve 
en     Kampstilling,    hvortil     mine    gode, 


medbringer  en  varm  Følelse  for  Opgavens 
kunstneriske  som  for  dens  menneskelige 
Side,  venter  jeg  mere  end  ufrugtbar 
Efterligning. 

Efter  min  Hjemkomst  fik  jeg  Lejlighed 
til  i  det  nybyggede  Frederiksborg-Slot  at 
udføre  de  decorative  Billeder  paa  Kam- 
merherre Meldahl's  og  Brygger  Jacob- 
sen's  Bestilling.  1)  Loftsbilledet  med 
Gefion  og  2)  en  Frise:  „de  Danskes  Er- 
obringer i  England  under  Kongerne  Svend 
Tveskæg  og  Knud  den  store." 


saavel  som  mine  svage  Sider  gjorde 
mig  uskikket.  Da  vi  desuden  i  Bunden 
ej  følte  og  tænkte  ens,  kunde  hans  øn- 
ske ej  opfyldes.  Han  har  ikke  desto 
mindre  omtalt  mig  saaledes,  at  det  kunde 
skaffe  mig  indflydelsesrig  Protektion,  som 
jeg  ej  havde  Ævne  til  at  nytte  til  større 
Maal  og  var  for  stolt  at  benytte  til  ego- 
istisk Fordel. 

Det  laa  i  mit  Naturel  at  føle  Inter- 
esse for  de  forskelligste  Kunstbestræbel- 
ser; derfor  tror  jeg  ogsaa,  men  veed  ej, 


119 


Lorens  Frølich 


om  man  i  Almindelighed  er  velstemt 
imod  mig. 

Jerichau  havde  opgivet  sine  Forhold 
til  Udlandet,  følte  sin  Kunstnerstilling  her- 
hjemme utilfredsstillende,  og  træt  længtes 
han  til  Hvilen. 

Jeg  mindes,  da  gamle  Eckersberg  havde 
seet  det  nys  opfundne. Lysbillede,  sagde 
han:  „Kan  vi  Kunstnere  gøre  andet,  end 
nærme  os  det,  saa  meget  som  muligt." 
Det  Raad  skal  næppe  skade  Nogen ;  Lys- 
billedet, Fotografien  har  haft  saa  stor 
Indflydelse  paa  Kunsten,  at  dens  Udøvere 
vil  stadig  kunne  have  Gavn  af  den; 
men  den  maae  stille  Opgaverne  forandret 
til  de  forskellige  Tider.  Lysbilledet  giver 
den  objektive  Gengivelse  af  Naturen; 
deri  kan  Kunstneren  ej  maale  sig  med 
Instrumentet,  men  der  er  da  andet,  hvor- 
ved han  glæder  sig  og  andre.  Uden  at 
tænke  paa  det,  vil  Kunstnerne  opfatte 
forskelligt  hver  efter  sit  Naturel;  er  det 
blot  livligt  og  inderligt,  er  det  netop  For- 
skelligheden, der  vil  tiltrække. 

En  Dansk  Kunstteori  siger,  at  det  er 
de  overvundne  Vanskeligheder,  der  giver 
Arbejdet  Værd  og  Tiltrækning.  Er  det 
ej  at  lægge  utilbørlig  Vægt  paa  Midlet, 
det  Tekniske?  Den  Japanske  Kunst  er 
forskellig  fra  den  Europæiske.  Vi  have 
foragtet  den,  fordi  den  stod  tilbage  i  den 
optiske  Gengivelse.  Nu  har  vi  begyndt 
at  forstaa  hinanden  og  værdsætte  hin- 
andens Kunst,  og  Japanerne  have  Ord  om 
Kunst,  hvorefter  al  Kunst  kan  dømmes. 
—  Hugsey,  der  sagtens  er  deres  bedste 
Kunstner  havde  en  Ven,  der  skrev  Tekst 
til  hans  Tegninger.  Hansiger:  „ det  gode 
Kunstværk  fortæller  os,  hvordan  og  hvor 
højt  Naturen  har  været  elsket",  —  (lad 
os  tilføje,  og  af  den  Grund  forstaaet)  — 
kan  der  siges  noget  sandere  og  noget 
mer  elskværdigt  om  Kunst. 

Det  andet  Ord  er  lige  saa  godt  „hvad 
Du  kan  udtrykke  med  3  Linier,  maa  Du 


ikke  anvende  4  til."  —  Det  er  denne 
Regel,  der  giver  Kunstværket  Stil,  ej  en 
efterlignet  eller  søgt,  men  den  levende, 
som  fremkommer  for  den  glade,  ivrigt 
skabende  Kunstner.  Han  griber  det,  der 
kortest  udtrykker,  hvad  han  har  paa 
Hjærtet,  og  naar  det  er  gjort,  tilføjes 
Intet  overflødigt,  der  kunde  svække  ved 
at  trække  Opmærksomheden  fra  det  nød- 
vendige. Man  vil  forstaa,  at  her  bliver 
Tale  om  den  Stil,  der  opstaaer  for  den 
enkelte  Kunstner.  En  Række  samstem- 
mende og  samvirkende  Kunstnere  kan 
jo  ogsaa  udvikle  en  Stil  med  egne  faste 
Regler,  hvilket  træder  tydeligt  frem,  naar 
man  taler  om  achitektoniske  Stilarter, 
som  den  Doriske,  den  Joniske. 

Jeg  beder  om  Undskyldning,  om  jeg 
ej  har  modstaaet  at  skrive  om  noget, 
der  har  opfyldt  mig,  og  som  mine 
Læsere  muligen  finder  kedeligt  og  uved- 
kommende. 

Før  jeg  tager  Afsked  skal  De  høre  lidt 
om  mig  selv.  I  mange  Henseende  har 
jeg  fremhævet,  at  jeg  har  havt  Lykken 
med  mig.  I  mine  Familieforhold  ikke 
mindst.  —  Første  Gang  gift  1855  med 
Lina  In  de  Betou  +  1872  (svensk)  efter- 
ladende en  hengiven  Datter,  nu  Fru  Stage, 
2den  Gang  1878  med  Benedicte,  da  Enke- 
fru Withusen,  født  Treschow.  De  har 
begge  været,  hvad  Hustruen  fra  Ægte- 
skabets Indstiftelse  skal  være,  sand  Med- 
hjælp, og  hvad  jeg  stærkt  trængte  til. 
Jeg  blev  venligt  optaget  af  min  Hustrus 
Slægt;  hun  dannede  et  Hjem,  hvor  Ven- 
ner mødtes,  og  2  Sønner  og  en  Datter 
voxede  op  til  vor  og  fleres  Glæde  og  i 
Samklang  med  2  Halvsøskende  af  min 
Hustrus  første  Ægteskab.  —  Kun  en  stor 
Sorg  blev  os  tilskikket,  den  vor  yngste, 
lovende  Søn  voldte  os  ved  sin  Død. 

Jeg  arbejder  paa  det  ny  herlige  Raad- 
hus,  hvor  Interessen  for  Billederne  i  Fa- 
britius^  Sagnhistorie,    dem  jeg  gjorde 

for  halvhundrede  Aar  siden,  har  samlet 
Midler  til  at  begynde  et  stort  Værk,  som 
der  skal  Udholdenhed  og  megen  Støtte 
til  at  faa  gjort.  —  Mens  jeg  tegner,  ar- 
bejde flere  Damer,  under  Ledelse  af 
Frøknerne  Olrik,  paa  at  gengive  Tegnin- 
gerne i  vævede  Billeder  (Gobeliner).  For 
øjeblikket  arbejde  vi  paa  Uffe  den  Spage, 
der  for  mig  er  de  Danskes  egentlige  Helt, 
fordi  han  staaer  med  det  bedste  af  den 
ejendommelige  danske  Natur,  saaledes 
udstyret,  at  Ingen  kan  tage  ham  fra  os, 
da  han  ikke  ligner  noget  andet  Folks 
Søn.  Om  jeg  faar  udtrykt,  hvad  jeg  vil, 
maa  Tiden  vise. 

Rumohrs   Forudsigelse,    at   jeg    vilde 
tabe  den  skabende  Lethed  i  min  Kunst 


er  ej  slaaet  til;  endnu  i  Aar  har  jeg  gjort 
flere  Compositioner,  som  tør  lade  sig  see. 
Dog  er  der  skeet  Forandring  med  mig. 
Jeg  er  blevet  meer  kritisk  overfor  mine 
egne  Arbejder.  Derved  har  mit  Arbeides 
Udførelse  plaget  mig  selv,  og  jeg  har 
gjort  —  forhaabentlig  —  bedre  Natur- 
Studier,  end  jeg  har  gjort  før.  —  De  vil 
blive  udstillet.  Men  hvorvidt  jeg  i  min 
Alder  vil  kunne  gøre  virkelige  Fremskridt 
i  færdige  Arbejder,  er  jeg,  skøndt  født 
Sangviniker,  ret  usikker  paa. 

Et  Held  har  jeg  atter  havt.  Nærvæ- 
rende Tidsskrift  har  opfordret  mig  til  at 
nedskrive  disse  Erindringer  paa  et  Tids- 
punkt, da  Alderen  havde  afklaret  mig, 
men  endnu  ej  sløvet  mig. 

REDAKTØR  J.JESSEN 

Tale  ved  Mindefesten  for  J.  Jessen  i  Studenterforeningen  den  29.  Sept. 
af  Dr.  phil.  H.  L.  Møller. 


Det  er  næppe  fem  Aar 
siden,  vi  i  denne  Sal 
fejrede  Gustav  Johannsens 
Mindefest.  Ligesom  i  Dag 
var  der  baade  en  Sønder- 
jyde og  en  Mand  fra  Kon- 
geriget, der  førte  Ordet. 
Sønderjyden  var  Redaktør 
Jessen,  og  alle  vi,  som  lyt- 
tede til  hans  Tale,  sad  med 
den  Tanke :  Her  staar  Gu- 
stav Johannsens  Efterføl- 
ger, Sønderjydernes  ny 
Mærkesmand. 

Det  blev,  som  vi  den- 
gang tænkte,  men  naar  vi 
tillige  haabede,  at  der 
skulde  blive  forundt  Jes- 
sen Kraft  og  Lykke  til  i 
en  lang  Aarrække  at  fylde 
den  Plads,  han  nu  vilde 
blive  stillet  paa,  —  da  skulde  det  ikke  være 
saa!  Som  Gustav  Johannsen  blev  ogsaa 
han  tidlig  bortkaldt,  —  for  tidlig,  fristes  vi 
til  at  sige.  Til  Gengæld  faldt  det  i  hans 
Lod  i  de  faa  Aar,  han  stod  fremmest  blandt 
Sønderjydernes  Førere,  at  gøre  sig  saaledes 
gældende,  ikke  alene  i  sit  snævrere  Hjem- 
land, men  saa  langt  den  danske  Tunge 
tales,  at  det  med  Sandhed  nu  kan  siges: 
Ved  ingen  af  de  ældre  sønderjydske  Føreres 
Bortgang  har  Sorgen  i  vort  Folk  givet  sig 
saa  stærkt  og  fuldt  et  Udtryk,  som  da  Jessen 
i  Sommer  lukkede  sine  trætte  Øjne.  Det  er 
ikke  for  meget  sagt,  at  i  de  Dage  var  der 
Landesorg  i  Danmark  ligesom  ved  vor  gamle 
Konges  Død  i  Vinter. 

Hvad  var  det  da,  som  greb  os  saa  dybt, 
da  Jessen  blev  kaldt  bort  fra  sit  Folk  og 
fra  sit  Livsværk?  Var  det  bare  det,  at  han 
døde  i  sine  bedste  Manddomsaar,  eller  var 
det,    fordi  vi   vidste,    at   Helsoten  alt  længe 

havde  gnavet  paa  hans 
Livsrodog  forvandlet  hans 
sidste  Leveaar  til  en  lang 
Kæde  af  haarde  Lidelser? 
Jeg  tror,  det  var  noget 
andet  og  mere,  der  randt 
os  i  Sinde,  da  Budskabet 
om  hans  Død  kom  til  os. 
Vi  følte,  at  denne  Mand 
var  segnet  paa  en  Valplads 
og  faldet  som  en  Helt  i 
Kamp  mod  vort  Folkelivs 
Fjender ;  han  sank  til  Jord 
med  »Martyriets  blodrøde 
Ridderbaand"  slynget  om 
sit  Bryst. 

Hans  Forgængere,  som 
Junggreen  og  Gustav  Jo- 
hannsen, —  de  var  gaaet 
bort  i  Fred,  de  døde  Straa- 
død,  de  sov  hen,  som  Sol 
i  Høst  gaar  ned,  men  om  Jessen  gælder  det, 
at  han  ikke  bare  har  sat  Livet  ind  paa  vort 
Folks  Hjertesag;  han  har  ogsaa  i  egentligste 
Forstand  sat  Livet  til  for  den. 

Og  som  hans  Død  var  et  Martyrium, 
saaledes  havde  hele  hans  Deltagelse  i  den 
nationale  Kamp  været  præget  af  Lidelse.  Det 
er  blevet  sagt  i  Sommer  i  en  Tale  paa 
Skamlingsbanke  af  Vilh.  Andersen  —  og 
sagt  som  en  Bebrejdelse,  et  Varsko  til  Folket, 
at  det  tragiske  Sindelag  forlængst  var  blevet 
en  Sjældenhed  i  Danmark.  Udviklingen  her 
hjemme  i  den  sidste  Menneskealder  har  med- 
ført en  Tankegang  i  Folket,  som  gaar  ud 
paa,  at  vi,  baade  Nationen  og  de  enkelte, 
fremfor  alt  skal  tilpasse  vor  Vilje  og  vore 
Evner  efter  hinanden;  vi  skal  tilvejebringe 
den  rette  Harmoni  i  vor  Livsførelse  ved  ikke 
at  ville  andet  end  det,  vi  er  sikre  paa,  at 
vi  kan.  Vi  arter  os  mere  og  mere  som  Redaktør 
Mortensgaard   i   Ibsens   Skuespil:    „Han  kan 

alt,  hvad  han  vil,  for  han  vil  ikke  andet 
end  det,  han  kan."  —  Jessen  havde  det, 
som  det  saa  højlig  skorter  alle  os  andre 
paa:  den  tragiske  Aand,  den  evige  Trods, 
der  sætter  Mandens  Vilje  mod  en  hvilken- 
somhelst  fjendtlig  Overmagt,  der  heller  kaster 
sig  mod  Skæbnens  rullende  Hjul  og  lader 
sig  knuse  under  det,  end  den  viger  til  Side 
for  det.  Den  Aand,  som  siger:  „Det  højeste 
er  ikke  at  bevare  Livet,  men  at  ofre  det." 

Denne  Trods  var  det,  som  lod  ham  holde 
ud  under  alle  Trængsler  paa  den  mest  ud- 
satte Post  i  den  nationale  Kamp,  —  Grænse- 
vagten i  egentligste  Forstand,  men  den  lod 
ham  ogsaa  føle  Kampens  Lidelser  i  fuldeste 
Maal.  Som  Lidelse  maatte  han  føle  Ensom- 
heden paa  sin  fremskudte  Post.  Den  Dansk- 
hed, der  omgav  ham  i  Flensborg  By,  var 
jo  netop  en  saadan,  som  søgte  at  bevare  sig 
ved  den  størst  mulige  Tillæmpning  efter  de 
ydre  Kaar  under  Fremmedherredømmet,  — 
der  hyggede  sig,  saa  godt  den  formaaede, 
mellem  de  prøjsiske  Pikkelhuer  og  Bajonnetter, 
der  ikke  kendte  Trangen  til  at  vise  de  rød- 
hvide Farver  aarle  og  silde.  —  Men  ogsaa 
paa  anden  Maade  var  hans  Stade  i  Kampen 
saaledes,  at  han  altid  maatte  føle  Ensom- 
heden om  sig. 

Naar  man  staar  paa  Kongshøj  syd  for 
Danevirke  og  ser  ud  over  det  storladne 
Landskab,  som  strækker  sig  til  alle  Sider, 
har  man  ligesom  hele  Danmarks  tusindaarige 
Historie  udbredt  for  sine  Øjne  paa  een  Gang : 
Stenene  raaber  den  ud,  hver  Tue  har  et 
Ord  med  i  Laget.  I  Syd  øjner  man,  hin- 
sides den  brune  Lohede,  Rendsborgs  Taarne, 
der  hvor  den  graa  Ejder,  Rigets  ældgamle 
Grænsestrøm,  vælter  sine  dorske  Bølger.  — 
1  Nord  ser  man  ud  over  Slien  og  Slesvig 
By  —  den  danske  Kirkes  Moderstad,  ud 
over  Gottorp,  Tornen  i  Danmarks  Fod,  og 
længst  ude  lukkes  Synskredsen  af  Skovene 
ved  Isted  og  Lyrskov.  Mod  Vest  følger 
Øjet  Danevirkes  Vold  helt  ud  i  de  lave 
Egne  ved  Trenen.  —  Men  den  Historie,  hvis 


Skueplads  man  saaledes  ser  ud  over,  er 
netop  een  fortsat  Tragedie,  et  Spejlbillede  af 
den  evige  Strid  imellem,  hvad  vort  Folk 
har  villet,  og  hvad  det  har  evnet. 

Jessen  boede  i  aandelig  Forstand  som  paa 
et  Kongshøj:  Hvad  der  for  dagligdags  Men- 
nesker her  hjemme  kun  er  festlige  Ord  med 
en  fjern,  højtidelig  Klang:  Ejder,  Danevirke, 
Isted,  Lyrskov,  det  var  for  ham  en  nær- 
værende Virkelighed,  han  hver  Dag  havde 
for  Øje.  Vor  tusindaarige  Tragedie  var  den 
Sfære,  hvori  han  altid  aandede.  Han,  der 
i  Forpostlinien  stred  en  Livsens  Strid  for  at 
redde,  hvad  der  endnu  kunde  reddes  af  vor 
historiske  Arv,  han  havde  fra  sit  Stade  i 
Kampen  Udsigten  til  alt,  hvad  der  var  tabt  — 
tabt  ved  den  tragiske  Modsætning  mellem 
Vilje  og  Evne  i  vort  Folks  Levnedsløb.  — 
Men  der  er  ikke  mange  iblandt  os,  der  har 
Sjælsstyrke  til  daglig  paa  ny  at  tømme  vor 
Histories  bitre  Kalk  til  Bunden.  Ogsaa  her 
maatte  Jessen  føle  Ensomheden  om  sig  og 
Lidelsen  ved  at  være  ene. 

Og  som  han  i  sit  eget  Bryst  kendte  Mod- 
sætningen mellem,  hvad  han  vilde:  standse 
Tyskhedens  mægtigt  rullende  Bølge  sydfra, 
—  og  hvad  han,  den  enkelte  paa  den  ud- 
satte Post,  evnede  ved  egen  Styrke  alene, 
saaledes  føjede  hans  Livsværk  sig  for  hans 
egen  Betragtning  ind  som  et  Led  i  Dansk- 
hedens aldrig  endende  Tragedie.  Derfor  blev 
hans  hele  Liv,  ikke  mindre  end  hans  Død, 
et  Offer,  der  bragtes  for  at  frelse  vort  Folk 
fra  Undergang. 

Heri,  synes  det  mig,  ligger  Storheden  i 
Jessens  Liv  og  Død.  Han  var  den  eneste 
af  vore  folkelige  Førere  i  den  nyere  Tid,  der 
havde  Mod  og  Kraft  og  Trods  til  at  tage  den  na- 
tionale Kamp  tragisk,  der  afviste  al  Tanke  om  at 
indrette  Grænseforsvaret  paa  en  „Tillæmp- 
ning efter  de  faktiske  Forhold",  eller  hvad 
man  nu  saa  smukt  kalder  det.  Han  saa 
det  ikke  som  Kampens  Maal  at  naa  en 
Overenskomst,  en  „modus  vivendi*4  med 
Magthaverne,    saaledes    at    der    sikredes    de 

danske  Nordslesvigere  de  blidest  mulige  Kaar 
under  Fremmedherredømmet.  For  ham  var 
der  kun  een  attraaværdig  Udgang  af  Striden : 
Genforeningen  med  Danmark.  De  Fordele, 
der  kunde  købes  under  de  nuværende  stats- 
retlige Forhold,  havde  for  ham  lidet  at  be- 
tyde over  for  det  ene:  at  vedligeholde  den 
hellige  Ild  i  alle  danske  Hjerter,  at  vidne 
om  Retten  og  Sandheden,  at  brændemærke 
Uretten  og  Løgnen  og  derigennem  holde 
Folket  vaagent  til  Oprejsningens  Dag. 

Det  tjener  til  de  Danskes  Ære,  at  de  dog 
i  nogen  Maade  lærte  at  forstaa  og  værd- 
sætte Jessens  ejendommelige  Personlighed  og 
hele  Livsværk;  og  jeg  tror,  vi  lærte  at  for- 
staa ham  netop  ud  fra  det  Synspunkt,  jeg 
her  har  anlagt.  En  af  de  Kranse,  der 
dækkede  hans  Gravhøj,  bar  den  Indskrift: 

Han  kunde  ikke  vige, 
blot  falde  kunde  han. 

Deri  er  Sandheden  om  Jessen  sagt  med 
faa  Ord,  og  det  skal  være  hans  Æresminde. 

Og  idet  Sønderjyderne  nu  giver  sig  ind 
under  en  andens  Førerskab,  skal  det  Ønske 
udtales  fra  dette  Sted,  at  hans  Efterfølger 
ogsaa  i  den  Forstand  vil  følge  ham  efter, 
at  det  samme  engang  maa  kunne  siges  om 
ham.  Vi  Danske  her  i  Kongeriget  har  ikke 
Lov  til  at  stille  Krav  i  saa  Henseende  til 
Sønderjyderne,  thi  det  er  ikke  os  her  hjemme, 
som  skal  lægge  Ryg  til  og  bære  Stridens 
Møje  og  Besvær.  Men  vi  har  Lov  til  at 
glæde  os  over  de  talrige  Tilkendegivelser, 
der  efter  Jessens  Død  er  kommet  fra  Søn- 
derjyderne selv,  thi  de  viser  os,  at  Kravet 
vil  blive  stillet  derom,  og  vi  tvivler  da  ikke 
om,  at  Jessens  Eftermand  vil  vise  sig  lydhør 
over  for  det. 

—  Jessen  kendte  meget  mere  til  Kampens 
Lidelser  end  til  dens  Glæder.  Han  mærkede 
Kviden  ved  at  være  den,  der  ene  skulde 
gøre  Fyldest  for  tusind  mod  den  vældige 
Overmagt,  ved  under  Striden  altid  at  have 
for  Øje  alt,  hvad  der  var  tabt  i  tusind  Aar. 


Men  kuede  end  den  Tanke  ham,  at  det  var 
et  lemlæstet  Land  og  en  sønderskudt  Skanse, 
han  var  sat  til  at  værge,  saa  var  der  dog 
eet  Omraade,  hvor  han  stod  med  Følelsen 
af  at  vogte  en  tusindaarig  Odelsarv,  der 
endnu  var  bevaret  for  Folket,  hel  og  ube- 
skaaren:  vort  danske  Modersmaal.  Her  kendte 
han  sig  som  den  stærke  og  den  myndige, 
her  hævede  han  sig  under  Kampen  til  det 
højeste  Mesterskab,  og  Modersmaalet  skænkede 
han  al  den  Kærlighed  og  Ømhed,  han  raadede 
over. 

Det  gælder  om  Vinen,  at  den  naar  sin 
største  Fylde,  sin  højeste  Sødme  paa  de 
Voksesteder,  der  ligger  i  Grænselinien  for 
dens  Udbredelse.  Det  har  været  ligesaa  med 
det  danske  Sprog  i  de  Aar,  Jessen  stod  som 
dets  Grænsevagt  i  Flensborg.  Ingensteds  har 
det  nydt  en  kærligere  Røgt,  ingensteds  er 
der  værnet  om  det  med  ømmere  og  mere 
trofast  Haand,  ingensteds  har  det  formet  sig 
renere  og  klarere,  myndigere  og  kraftigere 
end  under  Jessens  Pen.  Derfor  staar  der 
forrest  i  den  store  Skare,  som  sørger  ved 
hans  friske  Grav,  en  højbaaren  Jomfru,  en 
ædel  Kongebrud.  Hun  takker  den  døde  for 
hver  en  Ring,  han  har  flettet  i  Brynjen,  der 
dækker  hendes  Bryst,  og  for  hver  en  Sten* 
han  har  sat  i  Muren,  som  hegner  hendes 
Gaard.  Og  han  har  fortjent  denne  Tak; 
thi  ingen  har  som  han  været  Modersmaalets 
Ridder  i  denne  Slægt. 

—  Maatte  da  alle  Danske  længe  bevare 
Mindet  om  den  faldne  Helt,  og  maatte  vi 
af  det  øse  Kraft  til  at  løfte  Arven  efter  ham ! 
Maatte  det  være  mægtigt  til  i  Folket  at 
genføde  noget  af  den  tragiske  Aand,  der 
ikke  var  vore  Fædre  nær  saa  fremmed,  som 
den  er  blevet  os:  det  Sindelag,  der  ikke 
sætter  det  som  det  højeste  at  bevare  Livet, 
men  at  ofre  det.  Da  har  hans  Liv  og  Daad 
ikke  været  forgæves  iblandt  os,  og  da  vil 
der  af  hans  Minde  vokse  ny  Kræfter  frem 

„til  dansk,  til  stor   og  til  herlig  Id, 
til  Danmarks  Frelse  i  Nødens  Tid.* 

BLANDT  DVÆRGE  I  AFRIKA 

Af  Kommandant  i  Kongostaten  Otto  I.  Lund. 


Fra  de  ældste  Tider  lige  til  nu  har  Menne- 
skene haft  en  vis  Forkærlighed  for  at 
befolke  ukendte  Egne  og  Lande  med  alle 
Haande  æventyrlige  Væsener,  med  Kæmper 
og  Dværge,  med  Dyr  af  fantastiske  Former 
og  Størrelser  og  med  de  vidunderligste  Buske 
og  Træer. 

Gennem  mange  Aarhundreder  var  det  Ori- 
enten, Indien  og  Kina,  der  var  Æventyr- 
landene  fremfor  alle,  Landene,  hvor  man 
fandt  Dale  fyldte  med  Ædelsten,  Træer  med 
Guldæbler  og  Mennesker  med  Dyrehoveder. 
Saa  kom  Amerikas  Opdagelse,  og  Æventyr- 
fuglen  fløj  mod  Vest;  men  Tiderne  var 
skredne  frem,  de  rejsende  saa  mere  nøgternt 
paa  de  Mærkværdigheder,  de  mødte ;  en  Kai- 
man  forblev  en  Kaiman,  og  selv  om  den 
maaske  nok  voksede  en  Del  paa  Vejen  til 
Europa,  saa  blev  den  dog  ikke  til  nogen 
glubende  Drage.  Ogsaa  Menneskene  forblev 
det,  de  var,  nemlig  simpelt  hen  Mennesker 
om  end  med  en  anden  Hudfarve  og  andre 
Ansigtstræk;  men  man  gjorde  dem  ikke 
hverken  til  Kæmper  eller  Dværge. 

Tiderne  skiftede,  man  trængte  dybere  og 
dybere  ind  i  det  ukendte  og  man  fandt  al- 
drig de  gamle  Sagn  bekræftede,  saa  gik  de 
i  Glemmebogen  og  blev  kun  en  Gang  imel- 
lem tagne  frem  til  Beskuelse  af  Kulturhisto- 
rikeren, som  belærte  os  om,  at  saa  langt 
tilbage  havde  vore  Forfædre  været,  de 
havde  troet  paa  Kæmper  og  Dværge  og  alle 
Slags  Æventyr,  og  vi  har  trukket  paa  Skul- 
drene og  beklaget  disse  Mennesker,  som  dog 
maaske  i  deres  Tro  var  lykkeligere  end  vi 
i  vor  Viden.  —   —   — 

Ti  vi  ved,  at  der  rundt  om  i  Afrika  fra 
Albertsøen    til    Leopoldsøm  lever   Kolonier    af 


Dværge;  vi  har  set,  at  de  ældste  gamle 
ægyptiske  Indskrifter,  hvori  der  fortælles  om 
Dværge,  som  en  Farao  lod  hente  fra  Landet 
om  Nilens  Kilder,  er  sand.  Vi  ved,  at 
baade  Aristoteles  og  Herodot  har  haft  Ret, 
naar  de  har  fortalt  om  Dværgfolk.  Vi  ken- 
der og  studerer  disse  Smaa- Mennesker.  Vor 
Viden  har  faaet  et  Rum  mere  at  bevæge  sig 
paa,  vor  Fantasi  et  færre. 

Først  Stanley  og  siden  mangen  andre  har 
bekræftet  de  gamles  Udsagn.  Dværgene  fin- 
des, og  man  ved  nu  nøjagtig,  hvor  de  lever, 
man  kender  en  Del  til  deres  Levevis,  og  der 
er  skreven  Bog  paa  Bog  om  dem,  alle  mere 
eller  mindre,  navnlig  mindre  nøjagtige.  I 
Særdeleshed  er  der  fra  amerikansk  og  fransk 
Side  fremkommen  en  ikke  ringe  „Dværghte- 
ratur",  der  selvfølgelig  indeholder  mange  fak- 
tiske Oplysninger,  men  desto  værre  endnu 
flere  forkerte ;  ti  Dværgene  er  sky  som  jagede 
Dyr,  og  der  skal  mange  Aars  Iagttagelser 
til  for  at  kunne  skrive  tykke  Bøger  om  disse 
Folk.  Men  her  ligger  netop  Vanskeligheden. 
De  fleste  Dværge  bor  paa  Steder,  hvor  kun 
de  kan  bo,  og  hvor  navnlig  ingen  hvid  Mand 
kan  leve,  derfor  bliver  det  i  høj  Grad  van- 
skeligt at  gøre  de  nødvendige  Iagttagelser, 
og  mange  Forfattere  har  da  hjulpet  sig  med 
Gisninger,  hvilket  jo  selvfølgelig  er  højst  til- 
ladeligt, naar  det  blot  staar  Læseren  klart, 
hvor  Iagttagelserne  hører  op,  og  Gisningerne 
begynder. 

Hvad  Dværgfolkenes  Historie  angaar,  er 
man  ganske  uvidende.  Man  aner  ikke,  om 
de  er  indvandrede,  eventuelt  fra  Asien,  hvor 
der  ogsaa  findes  Dværgfolk,  eller  om  de  var 
Afrikas  Urbefolkning.  Ej  heller  ved  man, 
om  de  oprindelig   var  Dværge,  eller   om   det 


125  —- 


Dværge  i  Afrika 


er  Vægten  af  Aartusinders  Degeneration,  der 
har  gjort  dem  mindre  end  andre  Mennesker. 
Det  kan  dog  bemærkes,  at  de  ikke  bærer 
væsentlige  Præg  af  Degeneration,  deres  Antal 
tager  ikke  af  i  nogen  bemærkelsesværdig 
Grad,  og  det  synes  som  deres  Intelligens  kan 
vækkes,  saa  de  kan  faa  Interesser  for  andet 
end  Jagt  og  Fiskeri. 

Den  Dag  i  Dag  lever  Dværgene  splittede 
i  flere  Stammer,  nemlig  Akkaerne  eller 
Tjiki'erne  i  det  sydlige  Uele,  Valeserne,  Ba- 
tua'erne  og  Mambutti'erne  i  Aruuimi,  Obon- 
goerne  i  Ogouey  Allaerne  vest  for  Kilimandiaro 
og  Batuaerne  nord  og  øst  for  Leopoldsøen. 
Desuden  taler  Wolff  og  Wissmann,  ganske 
vist  i  temmelig  vage  Udtryk,  om  Dværge, 
som  skulde  bo  ved  Sankurifloden,  og  Delcom- 
mune  omtaler  ligeledes  Dværge  i  Tanganika- 
egnene.  Personlig  stiller  jeg  mig  noget  tviv- 
lende overfor  Rigtigheden  af  de  tre  sidst- 
nævnte Forskeres  Udtalelser  om  Dværgene; 
eftersom  jeg  intet  Sted  har  fundet  dem  be- 
kræftede; men  jeg  indrømmer  villigt,  at  Ur- 
skoven gemmer  mere,  end  nogen  aner,  og 
det  er  meget  muligt,  at  der  baade  i  Sanku- 
rus  Dal  og  om  Tankanika  kan  leve  Menne- 
sker, som  de  tre  før  nævnte  Rejsende  har 
set,  og  som  ingen  siden  er  stødt  paa. 

Man  vil  imidlertid  af  ovenstaaende  se,  at 
der  bor  Dværgfolk  i  et  Bælte,  som  gaar 
tværs  over  Afrika  omtrent  i  Retningen  Øst 
— Vest,  samt  at  disse  Folk,  langt  fra  at 
nærme  sig  Kysten,  paa  begge  Sider  har  holdt 
sig  over  Hundrede  danske  Mil  inde  i  Lan- 
det. 

Men  Dværgfolkene  bor  ikke  alene,  de  bor 
ganske  vist  i  Byer  for  sig  selv;  men  dog 
inde  mellem  Folkene  af  den  store  Banturace, 
til  hvilken  de  allerfleste  af  Centralafrikas  Be- 
boere maa  henregnes.  Paa  mange  Steder 
staar  de  endogsaa  i  et  Slags  Afhængigheds- 
forhold til  disse  sidste,  om  de  end  ikke  di- 
rekte anerkender  dem  for  deres  Overherrer. 
—  Hvorledes  dette  Forhold  maa  tænkes  at 
være  opstaaet,  skal  vi  senere  se.  Noget  fak- 


tisk kan  man  ikke  sige  derom;  men  man 
maa  som  paa  saa  mange  andre  Omraader 
udelukkende  holde  sig  til  den  Hypotese,  som 
falder  naturligst. 

Det  kan  have  sin  Interesse  at  vide,,  hvor- 
vidt samtlige  Dværge  hører  til  een  og 
samme  Race,  eller  der  findes  flere  Racer. 
Ogsaa  herpaa  er  det  vanskeligt  at  faa  Svar. 
Den  belgiske  Rytterofficer,  Løjtnant  Masui, 
hvis  Forskninger  i  Afrika  har  været  ret 
grundige,  mener,  at  det  ligger  nær  at  an- 
tage, at  Dværgene  og  Buskmændene  i  Syd- 
afrika tilhører  een  og  samme  autochtone 
Race,  som  er  i  Færd  med  at  forsvinde.  Men 
Stanley,  der,  som  nævnt,  maa  anses  for  den 
første*),  der  giver  os  nogen  tydelig  Besked 
om  disse  mærkelige  Folk,  erklærer,  at  han  i 
Aruuimidalen  har  truffet  Dværge  af  to  Racer, 
nemlig  Batua  med  aflangt  Hoved,  smalt  An- 
sigt og  smaa  Øjne  og  Mambuiti  med  rundt 
Ansigt,  større  Øjne,  høj  Pande  og  gul  Hud- 
farve. For  begges  Vedkommende  var  Højden 
fra  0,90  til  1,40  m.,  den  tungeste  vejede 
40  Kilogram. 

Jeg  skal  nu  gaa  over  til  nærmere  at  om- 
tale mit  eget  Kendskab  til  Dværgene  og  de 
Erfaringer,  jeg  har  gjort  angaaende  deres 
Levesæt  i  de  c.  2  Aar  jeg  levede  blandt 
Batuaerne  Nord  for  Leopoldsøen.  Først  vil 
jeg  dog  bemærke,  at  jeg,  da  jeg  tilfældigvis 
har  haft  Lejlighed  til  at  stifte  Bekendskab 
med  nogle  enkelte  Tjiki-Tjik'er,  nærmest  hæl- 
der til  Stanleys  Opfattelse  og  tror,  at  der 
eksisterer  flere  udprægede  Dværgracer.  For- 
skellen mellem  en  Batua  og  en  Tjiki-Tjik  er 
nemlig  paa  sin  Maade  mindst  lige  saa  stor 
som  Forskellen  paa  en  Europæer  og  en  Ki- 
neser. 

De    Tjiki-Tjik'er,    jeg    har    iagttaget,    har 


*)  Georg  Schweinfurth  stedte  ganske  vist  alle- 
rede 1872  i  Uele  paa  Dværge;  men  han  meddeler 
i  sin  Bog :  Im  Herzen  von  Afrika  —  kun  ret  over- 
fladiske Iagttagelser  basserede  paa  Hukommelsen, 
da  hans  Optegnelser  ved  et  Uheld  var  brændte. 

rundt  Hoved  med  lav  fremstaaende  Pande, 
sparsom,  rødbrunt  og  kruset  Haarvækst,  smaa 
Øjne  af  den  Slags,  man  vulgært  kalder  for 
Griseøjne,  kort  og  temmelig  bred  Næse,  stor 
Mund  og  svulmende  Læber,  velformet,  lidt 
svær  Hage.  Kroppen  er  som  Helhed  velbyg- 
get, og  Arme  og  Ben  er  muskuløse.  I  det 
hele  taget  maa  disse  Mennesker  anses  for  at 
være  vel  proportionerede,  naar  Hensyn  tages 
til  deres  ringe  Højde,  0,92  til  1,23  m.  Hud- 
farven meget  lys. 

Batuaen  har  derimod  et  aflangt  Hoved, 
temmelig  rigelig,  ret  lys  Haarvækst,  store, 
udtryksfulde  Øjne  og  næsten  ariske  Ansigts- 
træk. —  Kroppen  er  mindre  velbygget  end 
hos  Tjiki-Tjikfen,  navnlig  er  Benene  tynde, 
og  Fødderne  er  drejede  indad.  Kvinden  er 
som  Regel  bedre  proportioneret  end  Manden. 
Hudfarven  er  som  lys  Kaffe.  Højde  1,32  til 
1,60  m.  —  —  Batua'en  er  mere  sky  og 
mindre  omgængelig  end  Tjiki'en,  der  f.  Eks. 
sætter  Pris  paa  at  blive  taget  i  Tjeneste  hos 
de  hvide.  — 

Batuaerne  bebor  sammen  med  en  Del  andre 
Stammer  et  Landomraade  i  den  sydlige  Del 
af  den  store  æquatoriale  Urskov,  hvilket  Om- 
raade  i  Syd  begrænses  af  Leopoldsøen  og 
Lukenieføden,  i  Øst  rimeligvis  af  Lomamiflo- 
den,  i  Nord  af  Ruhi — Momboyofbden  og  i 
Vest  af  Tumpasøen.  De  lever  her  som  Regel 
i  god  Forstaaelse  med  de  omboende  Bantu- 
folk,  til  hvilke  de  om  ikke  paa  anden  Maade 
saa  dog  i  ren  kommerciel  Henseende  staar  ji 
et  vist  Afhængighedsforhold.  Sagen  er  nem- 
lig den,  at  Batuaen  udelukkende  er  Jæger; 
men  ved  det  stadige  Samliv  med  de  ager- 
dyrkende  Bantufolk  har  han  faaet  Smag  for 
visse  af  Agerbrugets  Frembringelser,  nu  an- 
ser han  det  for  at  være  under  sin  Værdig- 
hed at  dyrke  Jorden  eller  rettere  sagt,  han 
kan  over  Hovedet  ikke  gøre  det  og  maa  der- 
for tilluske  sig  Maniocrødder,  Sukkerrør, 
Mais  o.  s.  v.,  som  han  har  Brug  for,  hos 
Bantufolkene.  I  Tidernes  Løb  har  dette  ført 
til,  at  flere  mægtige  Bantuhøvdinge  har  faaet 


indført  bestemte  Dage,  paa  hvilke  denne 
Handel  gaar  for  sig,  og  hvad  der  oprinde- 
lig var  en  ganske  naturlig  og  simpel  Han- 
delsoperation,  anses  nu  af  forfængelige  Høv- 
dinge (og  alle  Bantuhøvdinge  er  forfænge- 
lige) for  en  Skatteindbetaling,  og  de  glem- 
mer ganske,  at  de  maa  give  fuld  Valuta  for 
det  Jagtudbytte,  som  Batuaerne  bringer  dem. 
—  —  Endnu    en   Ting    fremmer    dette  Af- 


Ea  Dvergkvinde  og  en  Negerkvinde. 

hængighedsforhold,  Batuaerne  har  ingen  In- 
dustri, saa  de  faa  industrielle  Frembringelser, 
f.  Eks.  Knive  og  Pilespidser,  som  de  har 
Brug  for,  maa  de  købe  hos  Bantuerne. 

Vi  vil  nu  betragte  Batuaernes  hele  Leve- 
vis. — 

De  bor  omkring  i  Skoven  i  smaa  Lands- 
byer, om  man  kan  kalde  den  Samling  elen- 
dige Hytter,  hvori  de  bor,  for  en  Landsby; 
som  Regel  tæller  en  saadan  Koloni  fra  50 
til  300  Individer,  og  skønt  der  ikke  findes 
noget  Slaveri  hos  dem,  adlyder  de  dog  til 
en  vis  Grad  en  Høvding,  hvis  Magt  dog 
ofte  er  ret  problematisk.  Af  og  til  regner 
en  Høvding  sig  endogsaa  for  Herre  over  flere 
saadanne  Kolonier. 

Parti  af  Floden  Olongolule,  der  falder  ud  i  „Lac 
Leopold  II4*  ved  Posten  Bongo. 

Landsbyen  ligger  i  Skoven  borte  fra  Al- 
farvej, og  hvor  man  mindst  ventede  at  støde 
paa  dem.  Hytterne  er  lavede  af  Grene  af 
Palmearten  Raphia  venifera  og  er  i  Reglen 
saa  primitive,  at  de  kun  afgiver  et  nødtørf- 
tigt Ly  mod  Sol  og  Regn,  mangen  Gang  be- 
bestaar  de  endog  kun  af  4—5  store  Palme- 
grene, der  er  stukne  i  Jorden  og  bøjede 
sammen  foroven,  saa  de  danner  en  Slags 
Kuppel. 

Medens  Negerlandsbyerne  i  Almindelig- 
hed er  temmelig  regelmæssigt  anlagte,  er 
dette  ikke  Tilfældet  med  Dværgenes  Byer, 
Hytterne  ligger  som  de  kan  bedst,  og  Høv- 
dingens Hytte  er  ligesaa  tarvelig  som  de 
andres.  Man  ser  ingen  ryddet,  pænt  luget 
Plads  midt  i  Byen,  og  den  er  ikke  omgivet 
af  Plantager,  ej  heller  finder  man  Veje  eller 
Gader.  —  Urskoven  gror  i  sin  Frodighed 
op  mellem  Hytterne,  og  Dværgene  er  glade 
for  den;  ti  jo  nærmere  den  er,  des  hurtigere 
kan  man  forsvinde  inde  i  den,  dersom  der 
skulde  komme  noget  farligt. 

Hvad  den  ydre  Renlighed  angaar,  da  er 
den  saa  som  saa  og  der  lugter  ikke  just  af 
Maria  Farina  i  en  saadan  By,  hvor  alt  Af- 
fald smides  der,  hvor  det  bedst  kan  falde 
sig.  — 

Batuaens  Møblement  er  indskrænket  til  det 
mindst  mulige,  det  vil  sige  en  Slags  Seng 
eller  rettere  sagt  en  meget  bred,  lav  Bænk 
af  Bambus,  den  kan  just  ikke  beskyldes  for 


at  være  magelig,  især  da  den  ikke  kan  dæk- 
kes, hverken  af  Madras  eller  Skind.  Af 
Køkkentøj  vil  man  i  Reglen  forefinde  nogle 
Potter  af  brændt  Ler,  der  meget  ligner  vore 
Jydepotter,  samt  en  Morter,  bestaaende  af  en 
udhulet  Træblok,  ofte  saa  stor  og  tung,  at 
en  Mand    kan   have  Mas  med   at  bære  den. 

Det   er  alt. Hos  en   eller   anden   vil 

man  ogsaa  finde  et  eller  flere  Musikinstru- 
menter. Det  er  den  i  hele  Afrika  almindelige 
Gong-Gong,  den  ikke  sjældnere  Tam-Tam 
samt  det  for  Batuaerne  alene  specielle  Musik- 
instrument: Gonganang'kelenge,  som  bestaar 
af  to  Bambusstykker,  af  hvilket  det  ene  er 
forsynet  med  Riller,  medens  det  andet  er 
flækket;  naar  disse  Stykker  gnides  mod  hver- 
andre, fremkommer  der  en  klagende,  snur- 
rende Lyd,  som  absolut  ikke  er  melodisk  i 
europæiske  Øren. 

Ud  over  disse  Ting  finder  man  i  Reglen 
intet  i  Hytterne,  saa  man  ser,  at  der  for  en 
Etnograf  ikke  er  meget  at  hente  hos  Batua- 
erne. 

Klædedragten  er  saa  simpel  som  vel  mu- 
lig. Manden  bærer  mellem  Benene  et  Stykke 
Tøj  vævet  af  Bast,  Kvindens  Dragt  ind- 
skrænker sig  til  et  Bælte  om  Livet,  dette 
Bælte  er  flettet  af  Bast,  ofte  i  flere  Farver, 
og  er  til  Tider  meget  smukt  Arbejde.  Men 
baade  Mænd  og  Kvinder  sætter  megen  Pris 
paa  at  pynte  sig  med  Perler  og  lignende, 
derimod  er  det  sjældent  at  se  dem  smyk- 
kede med  Arm-  eller  Ankelringe,  og  de  bærer 
aldrig,  som  f.  Eks.  Mongokvinderne,  de  tunge 
Halsringe  af  Kobber  eller  Messing. 

Af  praktiske  Grunde  gaar  Batuaen  altid 
tætklippet,  eller  rettere  sagt,  raget;  ti  me- 
dens det  indre  Afrikas  Beboere  godt  kender 
en  primitiv  Barberkniv,  er  Saksen  helt  ukendt 
hos  dem, 

Batuaen  tatoverer  sig  ikke  og  er  i  Reglen 
skægløs,  dog  kan  det  hænde,  at  Familie- 
overhovedet  bærer  Hageskæg  paa  den  ene 
Side  (venstre)  af  Hagen,  dette  flettes  til  en 
ganske  tynd  Pisk;  men  denne  Skik  er  sik- 

kert  optaget  efter  de  omboende  Bantuhøv- 
dinge,  hos  hvem  den  omtatte  Skægpisk  er 
et  ydre  Tegn  paa  Høvdingeværdighed. 

Hjemme  i  sin  Landsby  færdes  Batuaen 
saa  godt  som  altid  vaabenløs;  dog  hænder 
det,  at  han  bærer  den  korte  Kniv  i  Bæltet, 
der  som  Regel  bestaar  af  et  Stykke  Vild- 
svine- eller  Antilopeskind  af  c.  2  Tommers 
Bredde.  —      , 

Af  europæiske  Varer  lærer  Batuaen  først 
og  fremmest  at  sætte  Pris  paa  Glasperler, 
helst  saa  store  og  stærkt  farvede  som  mu- 
ligt, dernæst  paa  Salt. 

Det  varer  længe,  inden  han  kommer  til  at 
bryde  sig  om  Bomuldstøjer  og  Beklædnings- 
genstande i  det  hele  taget,  alt  dette  generer 
hans  fri  Bevægelse  for  meget,  derimod  kan 
Ting,  som  f.  Eks.  tomme  Flasker  og  Daa- 
ser,  afskudte  Patronhylstre  af  Metal  og  lig- 
nende Ubetydeligheder  have  stor  Værdi  for 
ham. 

Batuaen  staar  altid  op  med  Solen  d.  v.  s. 
KL  6.  Hans  Toilette  er  Nul;  ti  han  hader 
Vand  som  Pesten  og  bliver  derfor  kun  va- 
sket, naar  han  er  ude  i  Regnvejr,  eller  naar 
han,  hvad  der  sjældent  sker,  falder  i  Vandet. 
—  En  Gang  imellem  indsmører  han  sit  Le- 
geme i  en  Pomade,  lavet  af  tørret  og  pul- 
veriseret N'Gullatræ  og  Palmeolie,  uddraget 
af  Frugterne  af  Elatis  guineensis.  Denne  Po- 
made er  rødlig  og  for  en  europæisk  Næse 
alt  andet  end  vellugtende.  —  Neglene  hol- 
des altid  omhyggeligt  tætklippede,  og  Tæn- 
derne renses  og  skylles  med  stor  Omhu 
baade  Morgen  og  Aften  samt  efter  hvert 
Maaltid. 

Efter  Toilettet  hengiver  Batuaen,  naar  han 
er  hjemme  i  Landsbyen,  sig  til  et  sandt  Dri- 
verliv, siddende  paa  en  Træblok  betragter 
han  sine  Omgivelser  med  et  sløvt  Blik  og 
synes  hensunken  i  salig  dolce  far  niente; 
men  han  sover  ikke,  hører  han  en  mistænke- 
lig Lyd,  er  han  straks  paa  Benene  og  for- 
svinder i  Urskoven,  hvorfra  han  først  kom- 
mer tilbage,  naar  al  Fare  ej  forbi. 


I  Reglen  indtager  Batuaen  to  Maaltider 
om  Dagen,  og  han  tager  da  godt  for  sig  af 
Retterne.  Disse  er  altid  tilberedte  af  friskt 
eller  røget  Kød  og  røget  Fisk  samt  Palme- 
olie og  forskellige  Grøntsager  saasom  Manioc- 
blade  eller  -rødder  kogt  i  Vand  og  krydret 
med  vild  Peber.  Ogsaa  Bananer  af  Arten 
Musa  paradisica  samt  Frugten  af  Carica 
Papaya  spiller  en  Rolle  ved  Batuaens  Maal- 
tider. Han  er  ingenlunde  Kostforagter,  og 
for  ham  er  alt  Kød  spiseligt,  og  de  mærke- 
ligste Ting,  som  Europæerne  har  Afsky  for, 
regnes  for  rene  Lækkerbidskener,  f.  Eks.  Kød 
af  Slanger  og  Øgler,  Flagermus  og  saa  vi- 
dere. Ej  heller  tager  han  sig  det  nær,  om 
Kødet  har  faaet  en  ogsaa  meget  stor  Tanke. 
—  „Jeg  spiser  ikke  Lugten!"  —  siger  han. 
Kvinderne  deltager  ikke  i  Mændenes  Maal- 
tider. Selvfølgelig  serveres  Maden  i  den 
Potte,  hvori  den  er  kogt  og  alle  Spisered- 
skaber er  ukendte.  Efter  Maaltidet  skyller 
Batuaen  omhyggelig  sin  Mund,  renser  sine 
Tænder  og  gnider  dem  med  en  lille  Pind, 
der  er  flosset  i  den  ene  Ende.  Jeg  tror  nok, 
at  dette  er  det  eneste,  som  vi  Europæere  kan 
lære  af  Batuaerne. 

Dagen  gaar  med  stadigt  Driveri,  der  til 
Tider  afbrydes  af  et  livligt  Skænderi  med 
en  Nabo;  men  det  skal  dog  bemærkes,  at 
dette  kun  meget  sjældent  gaar  over  til  Slags- 
maal    mellem    Dværge    indbyrdes.     Batuaen 

slaas  nødigt,  han  snigmyrder  sin  Fjende, 
naar  han  endelig  vil  ham  til  Livs,  og  Fjen- 
den er  i  Reglen  en  af  Undertrykkerne,  en 
af  de  forhadte,  mere  velvoksne  og  mægtigere 
Bantuer,  som  er  kommen  Dværgens  faktiske 
eller  formentlige  Ret  for  nær. 

Som  alt  sagt,  har  Batuaerne  ingen  Indu- 
stri, og  som  en  Følge  deraf  ser  man  dem 
som  Regel  ubeskæftigede  i  deres  Landsbyer. 
Kun  en  sjælden  Gang  kan  man  se  en  eller 
anden  i  Færd  med  at  lave  et  Net  af  Snore 
eller  sno  disse  af  fine  Plantefibre.  Men  som 
oftest  opsættes  ogsaa  dette  Arbejde  til  det 
Øjeblik,  da  de  har  Brug  for  Nettene.  I  det 
hele  og  store  maa  man  sige,  at  af  alle  Tro- 
pernes Folkeracer  er  Batuaen  den,  som  har 
mindst  Tanke  for  den  Dag  i  Morgen,  og 
det  vil  sige  meget;  ti  jo  længere  man  kom- 
mer mod  Syd  eller  Øst,  jo  stærkere  erPrin- 
cipet  „at  lade  den  Dag  i  Morgen  have  nok 
i  sin  Plage"  udviklet.  Men  jeg  tvivler  paa, 
at  nogen  bedre  og  nøjagtigere  udfører  det 
end  netop  Batuaerne. 

Batuaen  gaar  tidlig  til  Ro.  Han  tænder 
Baal  inde  i  sin  Hytte,  lægger  grønt  eller 
fugtigt  Ved  paa  det,  for  at  Røgen  skal  holde 
Moskitoer  og  andre  ubehagelige  Insekter 
borte,  og  uden  at  dække  sig  med  noget, 
lægger  han  sig  paa  sin  Bambusseng  og  sover 
i  en  Røg,  der  snart  vilde  kvæle  et  hvilket 
som  helt  civiliseret  Menneske. 

Kvinden  kan  ikke  tilbringe  sin  Dag  i  samme 
Grad  af  Uvirksomhed  som  Manden.  Hun 
maa  om  Morgenen  ud  at  samle  tørt  Brænde, 
siden  hen  maa  hun  tilberede  Dagens  Maal- 
tider  og  i  det  hele  taget  udrette,  hvad  Man- 
den paalægger  hende.  Derimod  har  hun  ikke 
stort  Besvær  af  sine  Børn.  Saa  snart  de 
kan  begynde  at  kravle  omkring,  maa  de  passe 
sig  selv.  Under  Ækvator  er  man  ikke  Barn 
ret  længe,  naar  Drengen  er  10—11  Aar 
gammel,  kan  han  godt  være  en  fremragende 
Jæger,  og  i  sit  8—10  Aar  bortgiftes  Pigen, 
d.  v.  s.  Faderen  sælger  hende  til  en  eller 
anden  Mand  for  nogle  Pilespidser,   en  Kniv 


eller  lignende  Værdigenstande,  og  hun  maa 
da  hos  en  fremmed,  men  en  Batua  som  hun 
selv,  paatage  sig  alle  en  Hustrus  og  Slav- 
indes Pligter  og  dette  uden  at  have  Skygge 
af  Rettigheder;  ti  i  Urskoven  har  Kvinden 
kun  Pligter.  Hun  lever  det  samme  glædeløse 
Liv  som  sin  Moder,  og  bliver  selv  Moder 
som  oftest  før  sit  tolvte  Aar. 

Selvfølgelig  hylder  Batuaerne  som  alle  det 
indre  Afrikas  Folk  Flerkoneriet,  men  det  er 
dog  sjældent,  at  en  Mand  har  mere  end  10 
å  12  Koner  i  sit  Harem;  ti  for  Dværgene, 
som  én  Gang  for  alle  er  fattige,  er  et  vel- 
forsynet Harem  ikke  saa  stor  en  pekuniær 
Skat,  som  for  de  øvrige  Negre.  Dværgene 
maa  nemlig  nøjes  med  at  handle  med  Kvin- 
der indbyrdes;  ingen  Bantu  køber  en  Dværg- 
kvinde,  ja  saa  dyb  er  hans  Foragt  for  denne 
anden  Menneskerace,  at  han  end  ikke  spiser 
en  Ret  Mad,  som  en  Dværgkvinde  har  til- 
beredt. — 

Men  man  maa  ingenlunde  tro,  at  den  lille 
gratiøse  Batuakvinde  føler  sig  tynget  af  Li- 
vets Møje  og  Besvær,  tværtimod,  hun  er  i 
Reglen  altid  glad  og  veltilfreds,  udfører  sit 
Arbejde,  medens  hun  nynner  en  af  Urskov- 
folkenes monotone  Melodier,  og  til  Tider 
slipper  hun  Morteren,  eller  hvad  hun  nu  har 
i  Hænderne,  fatter  Hofterne  og  begynder  at 
danse;  men  saa  erindrer  hun,  at  det  hverken 
er  Aften  eller  Maaneskin  og  altsaa  ikke  Tid 
til  at  danse  nu.  — 

Over  Batuaerne  hviler  knugende  tungt  alle 
de  omboende  Folks  dybeste  Foragt.  Ingen 
vil  række  en  Batua  Haanden,  spise  af  hans 
Mad  og  dele  hans  Leje,  han  er  saa  fuld- . 
stændig  Paria  som  nogen  og  intet  andet. 
Ja,  mangen  Gang  har  det  undret  mig,  at 
Bantuen  vil  spise  Kødet  af  det  Dyr,  som 
Batuaen  har  dræbt;  men  det  gør  han  dog 
uden  Skrupler.  Derimod  kunde  det  aldrig 
falde  en  Bantu  ind  at  smage  paa  en  Chiqu- 
angue  o :  Brød  lavet  af  Maniocrøddernes  Mel, 
som  en  Batuakvinde  havde  æltet,  nej,  hellere 
døde  han  af  Sult.   Den  Bantumand,  om  hvem 

det  høres,  at  han  har  haft  Samleje  med  en 
Dværgkvinde,  han  er  moralsk  død  for  sin 
Stamme;  men  høres  det  om  en  Kvinde,  at 
hun  har  plejet  Omgang  med  en  Dværg,  da 
dræbes  hun,  og  hele  hendes  Slægt  føler  sig 
vanæret.  Saa  stor  Stands-  og  Klasseforskel 
er  der  i  Urskoven,  der,  hvor  man  alminde- 
ligst tror,  at  alle  Fordomme  er  ukendte. 

Som  Jæger  er  Batuaen  et  Vidunder,  for 
hvem  intet  er  umuligt,  han  frygter  intet  Dyr, 
det  være  sig  nok  saa  stort  og  stærkt,  men 
taler  om  at  sætte  Fælder  for  Leoparder  med 
samme  Lethed  som  en  dansk  Forstmand  taler 
om  at  sætte  Saks  for  Ræve,  og  han  sætter 
Fælder  og  fanger  Dyret.  Hans  eneste  Vaa- 
ben  er  Buen  og  en  lille,  bred  Kniv,  men  disse 
to  Ting  forstaar  han  ogsaa  at  bruge  bedre 
end  alle  andre. 

Batuaens  Kendskab  til  Naturen  og  dens 
Vidundere  er  forbløffende,  og  hvem  der  har 
boet  mellem  disse  Folk,  bringes  uvilkaarlig 
til  at  se  mere  end  blot  og  bar  Fantasi  i  Kip- 
lings Junglefortællinger.  Naar  en  Dværg  for- 
tæller, lader  han  altid  ganske  uvilkaarlig  Dyr 
og  Planter  optræde  som  talende  og  tænkende 
Væsener,  hvis  Tale  og  Tankegang  han  for- 
staar. — 

Som  alt  sagt  har  jeg  i  t6  Aar  levet  blandt 
Dværgene,  det  var  først,  da  jeg  var  Chef  for 
Stationen  Iboko,  siden  da  jeg  som  Secteur- 
chef  havde  Kommandoen  over  n'Kiri  Sec- 
teuret. 

I  Iboko  kom  jeg  i  nær  Berøring  med 
Dværgene,  og  vi  forstod  hinanden  forbau- 
sende  godt,  jeg,  der  selv  allerede  fra  Drenge- 
aarene  havde  følt  Lyst  til  et  frit  og  ubun- 
dent Liv  og  mangen  god  Gang  havde  følt 
den  sælsomme  Længsel  efter  at  forsvinde  i 
Skoven,  som  jeg  fra  Akademiets  Vinduer  saa 
paa  den  anden  Side  Sorø  Sø,  som  mangen 
Søndag  havde  tilbragt  Time  efter  Time  ude 
i  Skovensomheden  siddende  paa  en  Træstub 
saa  stille,  at  Skovmusene  kom  frem  og  ube- 
kymrede løb  foran  mig,  jeg  forstod  Batuaens 
Kærlighed  til   sin  Skov  og  sin  ubundne  Fri- 


hed, og  maaske  arbejdede  jeg  mindre  ihær- 
digt, end  jeg  burde,  paa  at  forvandle  Dvær- 
gene til  fast  bosiddende  Skatteborgere  i  en 
ordnet  Stat;  men  til  Gengæld  tror  jeg,  at 
disse  havde  større  Tillid  til  mig  end  til  nogen 
anden  hvid  Mand,  som  de  før  havde  haft 
med  at  gøre.  Og  i  Ly  af  denne  Tillid  kunde 

jeg  færdes  blandt  dem,  næsten  som  en  af 
deres  egne,  til  hvem  de  betroede  deres  større 
eller  mindre  Sorger  og  Bekymringer. 

Den  første  Batue,  jeg  stiftede  nøjere  Be- 
kendtskab med,  hed  Lokututu,  han  kaldte  sig 
Høvding  over  alle  Dværge  i  Egnen  om  Iboko, 
naa,  han  var  faktisk  en  anset  Mand;  men 
der  var  mange  andre  som  ogsaa  kaldte  sig 
Høvdinge  over  Egnens  Dværge,  saa  hans 
Høvdingeskab  faar  staa  ved  det  Værd,  han 
10 

selv  gav  det.  Lokututu  var  en  klog  Mand, 
og  han  forstod  at  drage  al  mulig  Fordel  ud 
af  sit  Kendskab  til  Egnens  Højstkomman- 
derende;  men  ogsaa  jeg  og  min  Station 
havde  store  Fordele  af  Lokututus  Venskab. 
Han  forsynede  til  Stadighed  Stationen  med 
frisk  Kød,  mest  Antiloper  og  Vildsvin,  des- 
uden bragte  han  Ferskvandsrejer  fangede  i 
Gangifloden,  spiselige  Svampe  og  lignende 
Ting  til  Køkkenet.  Mig  personlig  overvæl- 
dede han  med  Gaver,  snart  et  Par  Papegøjer, 
snart  en  Abe,  saa  jeg  til  Slut,  takket  være 
ham,  saa  en  Del  af  min  Veranda  forvandlet 
til  en  hel  zoologisk  Have.  Det  er  maaske 
forkert  at  kalde  disse  Ting  for  Gaver;  ti 
havde  jeg  ikke  givet  Lokututu  andre  for  ham 
værdifuldere  Ting  i  Stedet,  havde  hans  Gav- 
mildhed rimeligvis  faaet  en  temmelig  brat 
Afslutning. 

At  følge  Batuaen  paa  hans  Færd  i  Ur- 
skoven er  en  fuldstændig  Umulighed;  men 
naar  man  har  færdedes  saa  meget  i  Skovene, 
som  jeg  har,  kan  det  jo  ikke  undgaas,  at 
man  møder  saa  en,  saa  en  anden  Dværg,  og 
lidt  efter  lidt  lærer  man  ogsaa  at  kende  en 
Smule  til  deres  Liv  her  ude,  hvor  de  i  Grun- 
den hører  til,  og  hvor  de  befinder  sig  langt 
bedre  end  hjemme  i  Landsbyens  Fred  og  Ro. 

De  strejfer  om  oftest  i  smaa  Flokke  og 
ledsagede  af  Koner  og  Børn.  Konerne  maa 
bære  de  ganske  smaa  Børn,  som  endnu  ikke 
kan  klare  sig  selv  og  desuden  de  nødvendige 
Potter  og  Krukker  af  brændt  Ler,  hvori  de 
tilbereder  Maden. 

Hver  Mand  fører  med  sig  sin  Bue,  tre  å 
fire  Pile  med  Jernspids,  som  bruges  til  Jag- 
ten, og  for  alle  Eventualiteters  Skyld  nogle 
smaa,  forgiftede  Træpile  samt  en  diminutiv 
Callebas  med  Pilegift. 

Jagtudbyttet  maa  Damerne  bære  til  der 
slaas  Lejr  om  Aftenen,  det  vil  sige,  til  Sel- 
skabet kommer  til  et  tørt  Sted  i  Nærheden 
af  drikkeligt  Vand.  Her  gøres  saa  Holdt, 
og  medens  Kvinderne  samler  Brænde  sam- 
men, henter  Mændene  nogle  Palmegrene,  som 


de  stikker  i  Jorden,  bøjer  sammen  foroven 
og  fletter  ind  i  hverandre;  naar  dette  er 
gjort,  danner  Grenene  en  komplet  og  fortrinlig 
Batuahytte.  Nu  gælder  det  at  faa  Baalene 
tændte;  mangen  Gang  har  en  eller  anden 
Kvinde  hele  Dagen  maattet  slæbe  brændende 
Træstykker  med  sig;  men  dersom  disse  er 
slukkede,  maa  man  ty  til  den  fra  Robinson 
bekendte  Maade  at  gnide  to  Træstykker  mod 
hinanden.  Dertil  vælges  et  temmelig  stort  c. 
80  ctm.  langt  og  20  ctm.  bredt  Stykke 
blødt  Træ  helst  af  den  saakaldte  „Parasol- 
lier"; ned  i  dette  Stykke  skæres  en  trekantet 
Rille  og  i  denne  gnides  af  alle  Kræfter  med 
et  Stykke  tilspidset  meget  haardt  Træ.  De 
smaa  Træpartikler,  som  afslides,  samles  om- 
hyggeligt igen  i  Rillen,  i  hvis  nederste  Ende 
en  Smule  Fyrsvamp  findes  anbragt,  det  er 
disse  ganske  smaa  Partikler,  som  fænger,  og 
som  en  Regn  af  Gnister  puffes  de  ned  mod 
Fyrsvampen,  der  antændes.  Det  er  en  Selv- 
følge, at  det  maa  være  helt  tørt.  Med  den 
brændende  Fyrsvamp  tændes  der  Ild  i  noget 
Græs  og  Kvas,  og  Baalet  flammer  snart 
lystigt. 

Herefter  giver  Manden  sig  Hvilen  i  Vold, 
medens  Kvinden  maa  tilberede  Maden.  Det 
Kød  eller  de  Fisk,  som  ikke  spises,  anbrin- 
ges over  et  stort  Baal  og  røges  eller  tørres. 
Nedsaltning  kender  Batuaerne  ikke  noget  til, 
først  og  fremmest  paa  Grund  af  Saltets  høje 
Pris,  2  fr.  28  ctm.  Kiloet  koster  det,  naar 
det  skal  købes  i  Stationer  og  Faktorier.  Og 
det  Salt,  som  de  Indfødte  laver  selv  ved  at 
brænde  en  saltholdig  Urt,  er  først  og  frem- 
mest sjældent  og  kan  dernæst  ikke  bruges 
til  Nedsaltning. 

Naar  Kødet  er  tørret  og  røget  nok,  pak- 
kes det  i  Kurve  flettede  af  et  eller  to  Palme- 
blade, og  Kvinderne  transporterer  det  saa 
videre  i  Byrder  paa  25  å  30  Kilo.  Kun 
Vildt,  som  skal  sælges  til  en  hvid  Mand, 
bringes  straks  i  frisk  Tilstand  til  Stationen, 
hvor  en  stor  Antilope  i  Reglen  betales  med 
1  fr.  50  c,    en    mindre    med    1    fr.   og    et 

Vildsvin  med  3  fr.  å  3  fr.  50  c.  —  Røget 
Kød,  som  anvendes  til  Rationer  til  Soldaterne 
betales  med  5  c.  Rationen  d.  v.  s.  \xl%  å  2 
Kilo.  Dette  er  efter  afrikanske  Forhold  ingen- 
lunde nogen  daarlig  Betaling. 

Saasnart  Maaltidet  er  indtaget,  gaar  Batu- 
aerne  til  Ro  efter  at  have  forsynet  Baalene 
med  Brænde.  Dog  maa  en  efter  Tur  vaage. 
Forøvrigt  sover  Batuaen,  saalidt  som  andre 
Negere  i  Naturtilstand,  ikke  nogen  rolig,  uaf- 
brudt Søvn,  han  vaagner  gerne  6 — 7  Gange 
i  I^øbet  af  en  Nat  og  ligger  saa  lidt  og  lyt- 
ter, rejser  sig  for  at  kaste  Brænde  paa  et 
Baal,  og  lægger  sig  atter  til  at  sove. 

Saaledes  gaar  Dag  efter  Dag,  Nat  efter 
Nat  i  Uger  og  Maaneder.  Et  uroligt,  om- 
strejfende Jægerliv,  uroligere  endogsaa  end 
det  Grønlands  Eskimoer  lever. 

Batuaen   jager   ikke   brutalt  som  vi  Euro- 
pæere,   næsten    aldrig    byder   han   sit    Bytte 
Spidsen,    nej,    han  overvinder  det  ved  List. 
Han   sætter  Fælder  for  alt  levende  lige  fra 
Elefanten  til  Flaggermusen,   og  saa  snildt  er 
disse  Fælder  satte,   at  han  næsten  altid  fan- 
ger noget  i  dem,  og  det  skønt  de  ser  meget 
primitive   ud;    men  maaske  gør  netop  denne 
Primitivitet,  at  Vildtet  er  mindre  mistænksomt 
over  for  dem.     Fælden  for  Elefanter  f.  Fks. 
bestaar  i  en  Faldgrube,   som  Dværgene  med 
deres  faa  Redskaber,  gerne  flade  Træstænger, 
graver    midt   i   en    af  de  i  Urskoven  meget 
hyppigt    forekommende    Elefantstier.      Selve 
Gruben  er  sjældent  mere  end   l1/*  å  2  Meter 
dyb,  i  Bunden    er    den    forsynet   med  Spyd 
lavede  af  haardt  Træ  og  hærdede  i  Ild.    Et 
Træ  i  Faldgrubens  umiddelbare  Nærhed  ar- 
rangeres, ved  at  Roden  omtrent  overbrændes, 
saaledes,   at  det,   naar  et   Par  Lianer  over- 
hugges  maa   falde   over   Gruben,    og  et  Par 
Dværge    lægger    sig  nu  paa  Lur  og  venter 
taalmodigt,    stundom  mange   Dage,    til   Ele- 
fanten kommer;  naar  den  har  faaet  Forbenene 
i  Gruben,  overhugger  de  Lianerne,  og  Træet 
falder    ned    over   Dyrets   Ryg  og  forhindrer 
den   fra   at  komme  op,  sluttelig  dræbes  den 


ved  aldrig  fejlende  Pileskud,  som  rammer  paa 
de  mest  saarbare  Steder  f.  Eks.  Øjnene. 
Dog  skal  det  bemærkes,  at  det  er  sjældent, 
at  Dværgene  binder  an  med  disse  Skovens 
Kæmper,  mest  jager  de  Antiloper  og  Vild- 
svin, disse  sidste  er  ofte  meget  farlige  Dyr, 
fanges  ogsaa  af  og  til  i  Faldgruber,  som  an- 
lægges i  Nærheden  af  en  eller  anden  Bantu- 
landsbys  Maniocplantager,  hvor  Vildsvinene 
mangen  Nat  gør  frygtelig  Ravage. 

Mindre  Fugle  fanges  ved  Hjælp  af  Fugle- 
lim, større  i  alle  Slags  Fælder.  Ogsaa  i  at 
tage  Honning  fra  vilde  Bier,  ofte  et  ret  far- 
ligt Foretagende,  er  Batuaen  en  Mester,  mærk- 
værdig nok  bryder  han  sig  ikke  selv  om 
Honningen,  men  sælger  den  til  Bantuerne. 

Han  er  ikke  mindre  dygtig  Fisker  end  Jæ- 
ger, vel  at  mærke  til  at  fiske  i  mindre  Søer 
og  Vandløb,  for  store  Floder  har  han  en  vis 
Respekt,  og  han  befinder  sig  i  det  hele  taget 
bedst  paa  Landjorden.  Han  fanger  sine  Fisk 
i  en  Slags  Ruser  lavede  af  Bambussplinter 
og  Spanskrør.  Fangsten  røges  uden  videre 
Rengøring.  — 

Det  kan  hænde,  at  en  større  eller  mindre 
Flok  Batuaer  føler  sig  forurettede  af  Sam- 
fundet og  giver  sig  til  at  bekæmpe  dette  paa 
enhver  Maade,  saa  lægges  Jagtpilen  og  Buen 
bort,  og  den  lille  forgiftede  Pil  tages  frem. 
En  saadan  Bande  er  meget  vanskelig  at  faa 
Fingre  i,  og  man  tvinger  den  ikke  til  at  ind- 
stille sin  røverske  Virksomhed,  før  dens  sidste 
Element  er  fangen  eller  dræbt.  I  Aaret  1901 
fandt  saaledes  en  Flok  Dværge  i  Ibokos  Nær- 
hed paa  at  konstituere  sig  som  Røverbande. 
De  brændte  Landsbyer  og  dræbte  Folk  for 
et  godt  Ord,  og  selvfølgelig  maatte  vi  ud  for 
at  faa  fat  paa  dem,  saa  der  igen  kunde 
komme  Ro  i  Landet.  Men  Batuaen  paa  Krigs- 
stien er  ikke  nogen  Sinke,  han  er  tværtimod 
en  meget  farlig  Fjende,  og  først  efter  lang 
Tids  Jagt  og  efter  at  have  gjort  mange  bitre 
Erfaringer  faar  man  Bugt  med  ham. 

Her  et  Par  Eksempler  paa  de  Erfaringer, 
jeg  personlig  har  gjort: 

Kolonnen  gaar  ad  den  smalle,  snoede  Sti 
gennem  Urskoven,  først  en  Forspids  med 
Sikringspatrouiller  til  begge  Sider  og  saa 
Hovedstyrken  Mand  efter  Mand  med  Gevæ- 
rerne vandret  paa  Skuldren.  Der  er  ikke 
noget  militært  prangende  ved  en  saadan  Ko- 
lonne, lasede,  forrevne  Uniformer,  trætte,  ud- 
asede Mænd,  som  er  inderlig  snavsede  efter 
det  sidste  Morads,  de  har  passeret.  Befa- 
lingsmænd i  snavsede,  forhenværende  hvide 
Uniformsfrakker,  med  Ansigter,  som  de  evinde- 
lige Anstrengelser  og  Manglen  paa  Hvile  og 
Søvn  har  gjort  stive  og  stillestaasnde.  En 
Chef,  som  tavs  passer  Kompas  og  Ur  og 
giver  sine  Ordrer  ved  Vink  eller  smaa  Pift 
i  Signalfløjten.  Ikke  et  Ord  veksles  Mand 
og  Mand  imellem,  og  foroven  og  til  Siderne 
kun  Urskovens  tunge  knugende  Stilhed. 

Saa  skingrer  der  med  et  et  Angstskrig 
gennem  Stilheden,  der  smelder  et  Skud,  og 
Knaldet  giver  Genlyd  fra  alle  Sider.  Sol- 
daterne gør  af  sig  selv  Front  til  højre  og 
venstre,  Haner  spændes  og  Patrontasker  aab- 
nes;  men  midt  over  Stien  ligger  en  Mand 
og  stønner  af  Smerte,  skøndt  hele  hans  Saar 
kun  er  en  ubetydelig  Rift  i  Kinden,  en  Rift 
åom  gaar  fra  oven  nedad,  og  som  er  frem- 
bragt af  en  af  Dværgenes  skrækkelige  for- 
giftede Pile. 

En  hvid  Befalingsmand  knæler  hos  den 
saarede,  river  med  en  Kniv  Saaret  op  og 
fylder  det  med  koncentreret  Ammoniak.  Er 
han  kommen  tids  nok,  saa  gaar  alt  godt,  i 
modsat  Tilfælde  dør  Soldaten  meget  kort  efter 
i  et  voldsomt  Krampeanfald. 

Men  Batuaen,  der  har  udskudt  den  forgif- 
tede Pil  fra  sit  Stade  højt  oppe  i  et  Træ, 
han  er  allerede  langt  væk;  ti  paa  Grene  og 
Ranker  færdes  han  lige  saa  let  som  nogen 
Abe. 

Saa  et  andet  Eksempel: 

Der  er  gjort  Holdt  og  slaaet  Lejr.  Om- 
egnen er  afpatrouilleret  med  al  Omhu,  Ve- 
detterne staar  med  Geværet  i  Armen  i  en 
Ring  om  Lejren,  og  tro  mig,  de  bruger  Øjne 


og  Øren,  spejder  gennem  Mørket  ud  mellem 
Stammer  og  Lianer,  lytter  og  opfanger  hver 
fremmed,  ukendt  Lyd. 

Time  paa  Time  gaar,  Lejren  sover,  og 
Raabene  begynder  at  dø  hen,  kun  fra  Vagtene 
høres  sagte,  hviskende  Samtale. 

Saa  med  et,  eet  Skud,  to  Skud,  en  knit- 
rende, bragende  Geværild  fra  Vedetterne.  Et 
skingrende  Hornsignal,  og  hver  Mand  er  paa 
Plads.  Fra  Postkæden  skydes  stadig,  og  ude 
mellem  Træerne  ses  Fakler  bevæge  sig  frem 
og  tilbage. 

Lejrkanterne  besættes,  Posterne  kaldes  til- 
bage, og  nogle  Salver  drøner  gennem  Natten. 
Faklerne  forsvinder,  alt  bliver  stille  igen. 
Vedetterne  stilles  atter  paa  Plads;  men  der 
mangler  en,  maaske  to  eller  tre,  og  de  findes 
paa  deres  Plads  ramte  af  forgiftede  Pile,  ral- 
lende i  Krampe. 

Men  næste  Morgen  finder  man,  at  Faklerne 
kun  var  en  Smule  Copal,  fæstet  til  Enden 
af  en  lang  Bambusstang,  som  Dværgene  hol- 
der ud  til  Siden  for  sig,  saa  vi  har  om  Nat- 
ten kun  skudt  efter  Lygtemænd.  —  —  — 

Selvfølgelig  hænder  det  ogsaa,  at  Dværgene 
kommer  til  kort  under  deres  Overfald,  og 
ved  stærkt  gennemført  Udholdenhed  naar 
man  gerne  at  besejre  dem;  men  først  efter 
at  man  selv  har  lidt  store  Tab,  først  efter 
at  Kolonnen  i  Uger  og  Maaneder  har  maattet 
strejfe  om  gennem  Skov  og  Morads  og  døjet 
alt  det  onde,  Soldater  i  Afrika  udsættes  for 
at  døje,  Feber  og  Dyssenteri,  Saar  og  Død, 
Sult  og  Savn,  Nætter  uden  Hvile,  hvor  alle 
ens  søvntunge  Tanker  kredsede  om  disse 
Smaadjævles  næste  Overfald,  Dage  saa  trø- 
stesløse lange  under  Marchen  gennem  Skov- 
tykningen, dér  hvor  ingen  hvid  Mand  satte 
sin  Fod,  først  efter  alt  dette  naar  man  Re- 
sultatet, Banden  afstraffes,  og  der  kommer 
Fred  og  Ro  i  Egnen.  Men  i  Congo  naas 
dette  Resultat  altid;  ti  det  skal  naas,  kan 
een  Chef  ikke,  maa  han  forsvinde  og  give 
Plads  for  en  anden,  Orden  skal  der  være  i 
Landet,  Orden  og  Fred  for  Batua  og  Bantu,. 

for  hvid  Mand  som  for  sort,  saa  er  Kongens 
Bud,  og  næppe  et  andet  Sted  i  Verden  ly- 
stres et  Kongebud  som  der,  hvor  den  oplyste 
Enevælde,  repræsenteret  af  en  af  Verdens 
intelligenteste  Herskere,  er  raadende.  — 

Batuaens  Dødsforagt  i  Forbindelse  med 
hans  Foragt  for  Menneskeliv  i  det  hele  taget 
er  forbausende  og  dette  uagtet  han  ingen 
rigtig  Religion,  navnlig  ingen  Tyrketro,  har. 
For  ham  findes  der  intet  Liv  efter  dette,  in- 
gen Guder  eller  Gudinder,  ja  han  er  næppe 
Fetischtilbeder  i  dette  Ords  egentlige  Betyd- 
ning. Men,  hvad  der  vanskeligt  falder  i 
Traad  med  ovenstaaende,  han  er  i  højeste 
Grad  overtroisk-  Visse  Steder  i  Skoven  siger 
han,  lever  Aander  „Lirnaeru  som  han  hver- 
ken ofrer  til  elier  tilbeder;  men  som  han 
frygter  og  undgaar,  naar  det  er  muligt,  og 
med  sig  fører  Batuen  alle  Slags  Tryllemidler, 
f.  Eks.  en  ret  vilkaarlig  valgt  Træpind  eller 
Spidsen  af  et  Antilopehorn,  der  giver  Lykke 
paa  Jagten,  en  Skindstump  som  beskytter 
mod  Fjendens  Pile,  en  sammenrullet  Stump 
af  et  Bananblad  mod  Sygdom  o.  s.  v.  —  Selv 
ved  han  knap,  hvorfor  han  tror  paa  disse 
Tings  undergørende  Virkning;  men  det  gør 
han  nu  én  Gang  fuldt  øg  fast 

Disse  Tryllemidler  er  indviedde  ved  Ny- 
maane,  under  Sang  og  Dans.  Heri  ligner 
Batuaen  alle  de  øvrige  Afrikanere:  —  „Naar 
Nymaanen  lyser,  saa  danser  Afrika  fra  Hav 


til  Hav"  —  siger  et  Ordsprog  fra  Sierra  Leone, 
og  Batuaen  gør  det  ingenlunde  til  Skamme. 

Paa  Hug  sidder  Spillemændene  og  trakterer 
Gong-Gong,  Tam-Tam  og  Gonganan'kelenge ; 
uden  om  dem  i  Kreds  staar  Dværgkvinderne 
og  alleryderst  Mændene.  Musikken  larmer, 
og  Kvinderne  nynner  en  og  samme  monotone 
Melodi,  mens  de  vugger  yndefuldt  i  Hofterne. 
Men  som  Tiden  gaar,  og  Nattebrisen  bliver 
svalere  kommer  de  mere  Bevægelse  over  dem, 
Dansen  bliver  vild,  Mændene  blandes  ind  i 
den,  der  kastes  Copal  paa  Baalene,  som  flam- 
mer op  med  dybrødt  Skær,  Musikken  virker 
æggende,  og  Dansens  Vildhed  forøges,  Øjnene 
skinner  og  Hænderne  ryster  under  Berøring, 
alt  er  et  Kaos  af  Larm,  en  sand  Heksesab- 
bat, lige  til  de  dansende  styrter  om  og  sovei 
ind  paa  Stedet,  dødstrætte  af  Nattens  An- 
strengelser. 

I  nogle  Blade  ser  jeg,  at  Congostatens  og 
Englands  Regeringer  ere  komne  overens  om 
at  skaffe  Dværgene  bedre  Kaar,  bygge  Lands- 
byer for  dem  og  paa  denne  Maade  „gøie 
noget  for  dem".  —  Jeg  tvivler  paa,  at  dette 
noget  bliver  til  Gavn.  —  Dværgen  er  vild 
og  man  maa  lade  ham  forblive  i  sin  Natur- 
tilstand, ellers  gaar  det  ham,  som  det  er 
gaaet  Indianerne.  Naa  maaske  gaar  det  ham 
alligevel  saadan:  men  med  ham  forsvinder 
Jordens  fattigste,  og  interessanteste,  men 
lykkeligste  Folk. 

Den  ny  Bygning  med  Broen. 


DET  NYE  KONGELIGE  BIBLIOTEK  ANNO  1906 

Af  Axel  Anthon  Bjørnbo. 


Det  kgl.  Bibliotek  vil  nu  i  den  nærmeste 
Fremtid  efter  en  højtidelig  Indvielse 
aabne  Porten  til  sit  nye  Hus.  Det  forekom- 
mer en  at  være  en  ganske  ufortjent  Lykke, 
at  dets  mange  Skatte  nu  virkelig  er  kommet 
i  en  sikker  Havn,  naar  man  tænker  paa, 
hvor  forbløffende  længe  man  beholdt  den 
gamle  brandfarlige  Bygning,  og  hvor  utillade- 
ligt man  trak  det  i  Langdrag  med  den  nye 
Bygnings  Opførelse.  Forsynet  var  imidlertid 
naadigt  og  vogtede  alt  det  gamle  knastørre 
Træ  i  Frederik  den  3djes  Hus  mod  den  fæn- 
gende Gnist;  baade  i  1794  og  1884  drev 
Flammerne  fra  det  brændende  Slot  bort  fra 
Biblioteket;  og  Landet  forskaanedes  for  en 
Ulykke  og  Skandale  som  Biblioteksbranden  i 
Torino.  Spørgsmaalet  om,  naar  den  nye 
Bygning  kan  aabne  sine  Døre  for  Publikum, 
om  den  er  godt  og  praktisk  indrettet,  om 
der  er  rigelig  Plads  i  den,  alt  dette  bliver  noget 
ret  underordnet  ved  Siden  af  det  Faktum,  at  de 
værdifulde  og  for  en  stor  Del  uerstattelige 
Skatte  af  Bøger,  Haandskrifter,  Aviser,  Kort, 
Billeder  og  Musikalier  nu  er  i  Sikkerhed,  og  at 
herved  Muligheden  for  at  drive  videnskabeligt 


Arbejde  i  Danmark  er  blevet  befæstet  for 
en  uoverskuelig  Fremtid;  thi  dette,  hverken 
mere  eller  mindre,  var  det,  der  blev  naaet, 
da  det  sidste  Flyttelæs  smykket  med  Grønt 
fra  Tøjhusgaardens  gamle  Linde-  og  Ka- 
stanjetræer blev  ført  over  til  det  nye  brand- 
fri Hjem.  —  Havde  man  blot  kunnet  fæstne 
Grundvoldene  for  dansk  Historie-  og  Old- 
tidsforskning ved  at  bringe  Rigsarkivets  og 
Nationalmusæets  Skatte  i  Sikkerhed  samme 
Dag!  —  Dog  det  maa  vel  komme  engang, 
det  ogsaa. 

Nu  var  det  imidlertid  Bibliotekets  Flytning, 
der  blev  Sommerens  Begivenhed.  1  30  Dage, 
fra  5  te  Juli  til  8de  August,  rullede  Vogn 
efter  Vogn  over  den  Bro,  der  forbandt  det 
gamle  med  det  nye;  for  hver  Dag  voxede 
Haabet  om  at  faa  alt  vel  i  Hus,  men  ogsaa 
Angsten  for  en  Ulykke  i  den  ellevte  Time; 
thi  aldrig  havde  Faren  været  større  end  i  de 
Dage,  Flytningen  stod  paa.  Selve  Bogreo- 
lerne og  Trægulvene  i  den  gamle  Bygning 
stod  jo  i  direkte  Forbindelse  med  et  stort  Træ- 
stillads, der  var  klinet  lige  op  ad  og  ind  i 
Huset,  og  fra  Stilladset  førte  en  lang  Træbro 

hen  over  Tøjhusgaarden,  og  langs  Træet  laa 
der  elektriske  Ledninger,  og  paa  Træet  var 
der  anbragt  Maskiner  og  Elevatorer,  Kabler 
og  Hjul,  medens  Smede,  Murere,  Tømrere, 
Maskinister,  Soldater  og  tilfældige  nysgerrige 
arbejdede  og  færdedes  paa  Broen  og  under 
Broen,  paa  Stilladset  og  ved  Stilladset,  og 
det  tilmed  paa  den  tørre  Aarstid  og  i  saa 
varmt  Vejr,  at  Gummiet  paa  Transportvog- 
nenes Hjul  maatte  holdes  fugtigt  paa  kunstig 
Vis  for  ikke  at  sprække.  Det  var  lidt  uhyg- 
geligt at  se  Smeddene  ovre  ved  den  nye  Bygning 
lodde  og  hamre  glødende  Metal  tæt  ved 
Broen;  men  endnu  uhyggeligere  var  det  at 
attrapere  en  Smededreng,  der  en  tør  Blæst- 
vejrsdag  dampede  nok  saa  gemytligt  paa  sin 
Shagpibe  ude  paa  Træstilladset  fem  Skridt 
fra  de  bogfyldte  Træreoler;  og  dog  var  maa- 
ske  Faren  større,  eller  i  alt  Fald  mere  lumsk, 
hin  Dag  for  faa  Aar  tilbage,  da  der  rent 
tilfældigt  blev  opdaget  en  Vandkaraffel,  der 
stod  i  en  Bunke  løse  Blade  paa  et  af  Biblio- 
tekets gamle  Træborde,  medens  glade  Sol- 
straaler  spillede  gennem  det  uskyldige  Vand, 
saa  at  det  tørre  Papir  allerede  sydede  og 
osede  og  bukkede  sig  rygende  sammen  om 
det  sortbrune  Brændpunkt  bag  Karaffelen,  eUer 
hin  Morgan  for  ikke  mange  Aar  siden,  da 
Bibliotekets  Portner  var  ved  at  fyre  i  den 
gamle  Kedel,  men  for  at  hindre  en  Explosion 
maatte  rive  hele  Baalet  ud  paa  Gulvet,  da 
han  saa,  at  Kedelens  Vægge  var  ved  at 
bøje  sig  sammen;  og  begge  Dele  var  dog 
efter  den  sidste  Slotsbrand,  altsaa  paa  en 
Tid,  da  man  var  blevet  forsigtig  og  brugte 
Damprør  til  Opvarmning.  1  de  gode  gamle 
Dage  havde  man  en  Kamin  paa  Læsesalen, 
som  Læsesalsinspektøren  tørrede  sine  vaade 
Sokker  ved,  og  som  man  hentede  Brændet 
frem  til  fra  et  Ruf  mellem  de  to  Trævægge 
bag  Ovnen,  medens  man  sad  og  pustede  til 
Ilden  med  en  gammel  Blæser,  der  nu  i  sit 
fine  kgl.  røde  Læderbetræk  kørte  over  til 
den  nye  Bygning  sammen  med  et  Par  alderstegne 
Stearinlyslygter,  et  af  de  gamle  Læsesalsblæk- 


huse  og  andre  Relikvier,  der  dukkede  op  ved 
Flytningen. 

En  mærkelig  Forskel  mellem  gammelt  og 
nyt,  mellem  Frederik  den  3djes  og  Frederik 
den  8 des  Tid  følte  man,  naar  man  under 
Flytningen  færdedes  snart  i  den  gamle,  snart 
i  den  nye  Bygning.  Underligt  vil  det  ogsaa 
være  for  dem,  der  Aar  efter  Aar  er  vandret 
op  ad  den  løjerlige  Vindeltrappe  i  Krogen 
nede  i  Tøjhusgade,  og  som  har  kendt  alle 
det  gamle  Biblioteks  Krinkelkroge,  den  uan- 
selige Læsesal,  de  bitte  smaa  Kontorer,  de 
lange  tætpakkede,  hvidforgyldte  Bogsale  og 
de  smalle  knirkende  Trætrapper,  nu  for  første 
Gang  at  besøge  det  nye  Hus.  Allerede  i 
det  Ydre  er  Forskellen  slaaende;  istedetfor 
den  underlige,  lange,  graa,  udvendig  grimme 
og  uanselige  Kasse  har  man  nu  foi  sig  det 
massive,  med  Taarne  knejsende  Bogpalads, 
om  hvis  Ydre  man  hører  de  mest  afvigende 
Ytringer,  men  som  trods  al  Kritik  virker 
storslaaet  og  med  sine  røde  Sten,  store  rund- 
buede Vinduer  og  skraa  Tegltag  passer  godt 
ind  i  Omgivelserne. 

Naar  Du  nu  har  set  dig  mæt  paa  Byg- 
ningens Ydre,  undret  Dig  over  det  venetian- 
ske Frontparti  og  de  mange  Porte,  to  af  dem 
med  nogle  hæslige  Overliggere,  glædet  Dig 
over  det  smukke  Vindue  ud  mod  Christians- 
gade  og  taget  Dit  Standpunkt  til  det  dob- 
belte Bælte  af  grønne  Ruder,  der  dekorerer 
Bygningen  helt  rundt,  gaa  saa  ind  gennem 
den  brede,  lidt  tunge  Portal.  Idet  Du  passe- 
rer den,  bemærker  Du  til  Din  Overraskelse 
den  Cyclestald,  Du  savnede  saa  haardt  ovre 
i  Tøjhusgade,  en  Bekvemmelighed,  man  des- 
værre ikke  havde  forudset  Nødvendigheden 
af  i  Frederik  den  3djes  Tid.  Til  Gengæld 
leder  Du  forgæves  efter  en  Portnerbolig ;  men 
Sagen  er,  at  der  ingen  fast  Beboelse  bliver  i 
den  nye  Bygning  saaledes  som  i  den  gamle, 
men  kun  —  tilvenstre  for  Indgangen  — 
en  Budstue  til  Brug  for  Portneren  og  de  7 
andre  Betjente,  deriblandt  en  Varmemester 
til  at  passe    det  store  Centralvarmeapparat, 

det  elektriske  Anlæg  og  Støvsugermekanis- 
men, der  skal  tjene  til  at  holde  den  nye 
Bygning  lys,  varm  og  ren.  Hvor  meget 
dette  vil  koste  om  Aaret,  er  det  ikke  værdt 
at  tænke  paa;  det  var  ulige  billigere  at  leve 
i  Mørket,  Snavset  og  Kulden  ovre  paa  den 
anden  Side  Tøjhusgaarden.  Det  store  Ma- 
skinrum, Kulkælderen  osv.  ligger  lige  for 
Indgangen  og  tvinger  Dig  til  at  dreje  til 
højre   op   ad   den  brede  Trappe,  der  bringer 


vække  Minder  hos  Dig  fra  den  gamle  Byg- 
ning. Thi  dets  antike  Rørkloset  med  to 
Trin  op  til  som  til  en  Trone,  der  var  be- 
gravet mellem  alskens  Skrammel  i  et  Slags 
Fangebur  med  et  Glughul  højt  oppe,  stod 
kun  til  Publikums  Disposition  med  Overbi- 
bliotekarens særlige  Tilladelse,  en  Reservation, 
der  engang  for  længe  siden  medførte  en  paa 
Tryk  ubeskrivelig  Katastrofe.  Du  kendte 
sikkert  heller  ikke  den  ækle  Fyrretræsservante 


Grundplan  af  Det  nye  kongelige  Bibliotek. 


Dig  til  med  en  vis  Vemod  at  tænke  paa  de 
trange  slidte  Trætrin,  der  vindlede  sig  rundt 
om  den  komiske,  af  runde  Klodser  byggede 
Midtsøjle,  som  Du  før  maatte  passere.  Idet 
Du  gaar  op  ad  de  moderne  bekvemme  Trin, 
fanges  Dit  Øje  saa  ganske  af  et  stort  antikt 
Gibsskib,  hvis  Original  Dr.  Kinch  paa  Carls- 
bergfondens Bekostning  har  gravet  frem  paa 
Rhodos,  at  Du  ikke  bemærker,  at  Du  kom- 
mer forbi  et  Toiletværelse  for  Damer;  men 
hverken  dette  eller  de  tilsvarende  med 
W.  C,  Vaskeapparat  osv.  udstyrede  Toilet- 
værelser   for    Herrer    og  for    Personalet  vil 


i  Avisrummet  bag  den  gamle  Læsesal  eller 
det  deri  for  Personalet  reserverede  Møbel, 
hvis  Forgænger  en  paa  Biblioteket  ansat  be- 
rømt Digter  hin  Nat,  da  Slottet  brændte,  i 
sin  forvirrede  Embedsiver  smed  ned  i  Kaval- 
lergaarden  uden  at  tænke  over,  at  Fajance 
er  for  skørt  til  at  „frelses"  paa  den  Facon. 
Naar  Du  har  passeret  Skibet  fra  Rhodos, 
studser  Du,  idet  Du  pludselig  gennem  en 
Glasvæg  tilhøjre  faar  Udsigt  over  en  mægtig 
Bogsal  med  aabent  Rum  i  Midten  i  hele 
Bygningens  Højde,  men  paa  Siderne  afdelt  i 
fem  Etager  ved  Jernristegulve,  mellem  hvilke 

Jernstandere  fra  Gulv  til  Loft  danner  Reol 
ved  Reol.  Det  er  den  danske  Sal ;  her  rum- 
mes den  i  Danmark  trykte,  om  Danmark 
handlende  eller  af  danske  forfattede  Literatur, 
vel  at  mærke  det  Danmark,  der  strakte  sig 
fra  Elben  til  Nordkap,  fra  Upernivik  til 
Kjølen.  Har  Du  Smag,  eller  har  Du  blot  i 
engelske  Biblioteker  lært,  hvilke  Farver  der 
klæder  Bøger,  vil  Du  ærgre  Dig  lumskt  over 


grønne  Søjler,  hvis  bløde  Farve  staar  ypper- 
ligt til  det  hvide  Puds,  der  foroven  hvælver 
sig  i  en  Kuppel.  Der  var  intet  i  den  gamle 
Bygning,  der  svarede  til  dette  prægtige  Rum 
med  sin  enkle  og  kølige  Stil;  thi  til  det  lille 
bælgmørke  og  sure  Garderobeværelse  foran 
den  gamle  Læsesal  svarer  her  en  rummelig 
Garderobe  i  det  ene  Hjørne  af  Vestibulen 
inde   under    dens  Galleri.     I  direkte  Forbin- 


Den  nye  danske  Sal. 


Anvendelsen  af  de  grelle  nationale  Farver  paa 
det  dekorative  Smedejernsarbejde  i  denne  Sal, 
især  hvis  Du  samtidig  faar  Øje  paa  det  brun- 
røde  Linotolgulv.  Alligevel  er  Salen  ikke  ilde, 
fordi  den  imponerer;  men  „saa  hyggelig  som 
den  lave,  hvide  men  lysere  og  venligere 
gamle  danske  Sal  er  den  alligevel  ikkea, 
tænker  Du  ved  Dig  selv,  idet  Du  gaar  op 
ad  det  sidste  Stykke  Trappe. 

Nu  staar  du  i  en  stor  ottekantet  Vestibule 
med    Ovenlys    og   et   Galleri,   der   bæres   af 


delse  med  Vestibulen  fører  en  Trappe  Dig  op 
til  Portalvinduet  og  Trapper  i  Taarnene  vi- 
dere op  til  den  Del  af  Galleriet,  hvor  der  i 
en  ikke  fjærn  Fremtid  skal  indrettes  en  fast 
Biblioteksudstilling,  som  vil  give  et  ganske 
anderledes  fyldigt  Indtryk  af  Bibliotekets  Rig- 
domme end  det  lidt  ensidige  og  magre  Ud- 
valg, man  kunde  se  i  de  Par  Montrer,  der 
var  opstillet  midt  i  Frederik  den  3djes  store 
Sal.  løvrigt  kan  Du  vælge,  om  Du  fra  Vesti- 
bulen   vil    forsøge    at    trænge    ind    ad   den 

lukkede  Dør  til  danske  Afdelings  Kontor, 
elier  om  Du  vil  gaa  ind  i  Udlaansværelset 
vis  å- vis  Portalvinduet  eller  i  Katalogværelset 
tilvenstre  derfor  eller  forbi  Garderoben  og  ind  i 
Læsesalen.  Vælger  Du  det  sidste,  overraskes  Du 
ved,  idet  Du  passerer  Garderoben,  i  den  at 
finde  en  Handel  med  Papir-  og  Skrivemateri- 
aler,  hvor  Du  kan  forsyne  Dig  med  alt  det, 
Du  har  glemt  hjemme,  saa  at  Du  ikke  mere 
som  i  gamle  Dage  er  henvist  til  at  tigge  de 
nødtørftigste  Smuler  af  A.  C.  Larsens  Skuffe. 
Saa  aabner  Du  Døren  til  Læsesalen  og 
staar  overvældet  stille;  thi  det  er  et  mægtigt 
Rum,  Du  her  har  for  Dig :  Høje  Hvælvinger, 
der  hviler  paa  sex  polerede  Granitsøjler,  høje 
Vinduer  til  begge  Sider  og  et  enormt  Vin- 
due for  den  modsatte  Ende  af  Salen.  Du 
beklager,  at  Du  gennem  dette  Kæmpevindue 
kun  har  Udsigt  til  et  rødt  Tegltag,  og  de 
hvide,  endnu  ganske  udekorerede  Hvælvinger 
virker  maaske  sammen  med  den  blanke  Gra- 
nit lidt  koldt  paa  Dig ;  men  alt  i  alt  glæder 
Du  Dig  over  Rummet,  hvis  Perspektiv  vel 
ogsaa  fremhæves  ved,  at  Salens  Midte  er  et 
Trin  forsænket,  en  for  dem,  der  skal  benytte 
Salen,  ikke  helt  praktisk,  „ren  arkitektonisk u 
Foranstaltning.  Lidt  overraskende  virker  det 
paa  Dig,  at  der  trods  de  mange  Vinduer 
ingen  Vinduespladser  er,  idet  der  udenom 
hele  Salen  er  en  for  det  expederende  Perso- 
nale reserveret  Gang,  afdelt  fra  den  øvrige 
Sal  ved  Piller  med  temmelig  høje  —  i  For- 
hold til  Vinduerne  vel  høje  —  Haandbiblio- 
teksreoler.  Møblementet  er  solidt  Mahogni, 
holdt  i  en  enkel  og  ren  Stil.  De  100  Ar- 
bejdspladser fylder  ikke  stærkt,  skønt  hver 
Plads  er  meget  rigeligt  tilmaalt  og  bestemt  afgræn- 
set fra  Nabopladserne.  Elektrisk  Lys  er  der 
over  det  Hele;  Du  kan  arbejde  her  fra  9 
Morgen  til  7  Aften  hele  Aaret  rundt.  Hvil- 
ken Forskel  er  der  ikke  mellem  dette  og  den 
gamle  snævre  og  mørke  Læsesal,  hvor  Du  i 
en  elendig  Luft  og  Lugt  maatte  slaas  for  at 
faa  Dig  erobret  nogle  Tommer  bælgmørk 
Plads,    hvor    Du   blev    plaget   og  skubbet  af 


Dine  Omgivelser,  hvor  Du  ubarmhjertig  blev 
sat  paa  Porten  Kl.  3,  hvor  der  var  lukket 
en  hel  Maaned  om  Sommeren,  hvor  det 
Haandbibliotek,  der  stod  til  din  Raadighed, 
ikke  beløb  sig  til  saa  mange  Hundrede  Bind, 
som  Du  nu  har  Tusinder,  og  hvor  det  frem- 
lagte Antal  Tidsskrifter  var  en  ren  Parodi. 
Her  derimod  finder  Du  bag  en  Skranke  lige 
til  venstre  for  Indgangen  et  Skuffedarie  med 
over  400  løbende  Tidsskrifter  og  en  Række 
Pladser  forbeholdt  til  deres  Afbenyttelse.  Bag 
Skranken  modtages  Du  af  en  ung,  venligt 
imødekommende  Mand  —  de  A.  C.  Larsen 'ske 
Traditioner  er  flyttet  med  over  fra  den  gamle 
Læsesal  — ,  et  nyt  Ansigt.  Det  er  en 
af  de  nyansatte  extraordinære  3-Aars  Assi- 
stenter, en  ung  Akademiker,  der  af  de  haarde 
Tider  har  set  sig  nødsaget  til  4  Timer  om 
Dagen  for  den  beskedne  Løn  af  6.0  Kr.  om 
Maaneden  at  staa  Dig  bi  med  Raad  og 
Daad,  samtidigt  med  at  han  selv  uddanner 
sig  til  Bibliotekets  Tjeneste. 

Naar  Du  nu  har  beset  Tidsskrifthjørnet, 
kigget  paa  Haandbiblioteket  og  beundret  de 
3  Buster,  som  pryder  Salen  oppe  ved  det 
store  Vindue,  som  forestiller  Bibliotekets 
høje  Stifter,  Frederik  den  3dje  (i  Midten), 
samt  Otto  Thott  og  Hjelmstjerne,  Bibliote- 
kets fornemste  og  berømteste  Velgørere  i 
Tidernes  Løb,  begiv  Dig  saa  over  til  Bar^ 
rieren  paa  den  anden  Side  Indgangen,  mod- 
sat Tidsskriftaflukket,  hvor  Læsesalsinspek- 
tøren  troner  paa  sit  ophøjede  Sæde  med 
Overblik  over  sin  nye  Domæne,  forsynet  med 
Glødelampe,  Hustelefon,  pneumatisk  Rør- 
post (til  Expeditionen),  stort  Skuffedarie  til 
Bøger,  der  er  i  Brug,  fint  nyt  Kontrolappa- 
rat og  splinternye  Rekvisitionssedler  efter  en 
ny  Facon.  Det  mere  end  fordoblede  Tjener- 
personale  lystrer  hans  Vink  og  bringer  ham 
den  ene  Stabel  Bøger  efter  den  anden  fra 
Vognene  ude  i  den  reserverede  Gang;  men 
trods  sin  udvidede  Virksomhed  faar  han 
Tid  til  at  trykke  din  Haand  og  lade  et  Par 
venlige  Ord  falde,  medens  han  viser  Dig  ind 

H.  Ehrencron-MUller,  Behrend,  Bjornbo. 


i  det  mindre  Lokale  bag  hans  Plads  og  præ- 
senterer Dig  for  sin  derværende  Kollega. 

Det  er  Katalogværelset,  Du  er  kommet  ind 
i,  en  af  den  Slags  moderne  Indretninger, 
som  intet  tilsvarende  havde  i  Fortiden.  Da 
maatte  Du  rekvirere  hver  enkelt  Katalog,  og 
Seddelkatalogen  var  aldeles  ikke  tilgængelig. 
Nu  finder  Du  her  alle  Kataloger  af  alle  Slags 
paanær  den  alfabetiske  over  danske  Afde- 
ling anbragt  i  Skuffer  og  paa  Hylder  af  læk- 
kert Mahognitræ;  og  hele  Dagen  er  der 
en  af  de  faste  Assistenter,  som  vil  staa  Dig 
bi  med  Raad  og  Daad.  Ham  maa  Du  bede 
om  Lov  til  at  kigge  bag  Kulisserne,  d.  v.  s. 
smutte  ind  ad  den  Dør,  der  fra  Katalog- 
værelset fører  til  udenlandske  Afdelings  Kontor. 

Maaske  vil  Du  synes,  at  Kontor  ikke  er 
nogen  passende  Betegnelse  for  den  lange  lyse 


og  hvælvede  Sal,  Du  kommer  ind  i,  med 
dens  høje  Kirkevinduer  til  begge  Sider.  Langt 
bedre,  synes  Du  vist,  Ordet  passede  paa  det 
gamle  morsomme  Værelse  med  Stukloftet  med 
Frederik  den  3djes  og  Sofie  Amalies  Navne-  , 
træk,  hvor  Du  før  i  Tiden  stod  som  en  Sild  i 
en  Tønde  og  i  voxende  Arrigskab  ventede 
paa  at  faa  Bøger  til  Laans,  medens  Du  saa 
Dig  gal  paa  de  bag  Skranken  udstillede  Ex- 
emplarer  af  Anstaltens  Personale.  Og  dog 
svarer  denne  gennem  tre  Etager  rækkende 
Arbejdssal,  sammen  med  det  mindre  ud  mod 
Vestibulen  liggende  Udlaansværelse,  til  det 
gamle  beklumrede  Kontor.  Men  hvor  er  her 
ikke  Plads :  Brede  Gange  til  Trillevognsfærdsel 
paa  Siderne  og  i  Midten  store  Skriveborde  om- 
givet af  Haandbiblioteksreoler,  der  ligesom  Ku- 
lisser dækker  de  arbejdende  Biblioteksfolk  mod 

Laanernes  nysgerrige  Blikke,  saa  at  kun  den 
forreste  Del  af  Salen  nærmest  op  mod  Ud- 
laansskranken  er  synlig.  Her  finder  Du 
ogsaa  Udlaansinspektøren  med  sin  Stab  rede 
til  som  Din  ærbødigste  Tjener  at  opfylde  hvert 
af  Dine  Ønsker,  hvis  de  ikke  skulde  være  saa 
dristige,  at  han  er  tvungen  til  at  henvise 
dig  til  Overbibliotekarens  Velvilje.  Er  dette 
Tilfældet,  saa  mindes  Du  uvilkaarlig  gamle 
Dage,  da  det  hed:  „De  træffer  Overbiblio- 
tekaren nedenunder,  første  Dør  tilvenstre, 
hvor  der  staar  Mortensen  paa  Døren",  den- 
gang Du  maatte  famle  Dig  op  ad  en  Trappe 
ind  i  en  mørk  Gang  for  tilsidst  at  finde  frem 
til  en  Slags  Kælder,  hvor  Overbibliotekaren 
residerede  selv  tredje  eller  selv  fjerde.  Nu 
bliver  Du  vist  op  ad  en  bred  Trappe  med 
rigeligt  Lys  og  ind  i  et  ikke  særlig  stort, 
men  nobelt  udstyret  Værelse  med  Altan,  Jern- 
pengeskab, Solskin  og  fint  Møblement.  Inden 
Du  naar  derop,  maa  Du  imidlertid,  hvad 
enten  Du  kommer  fra  Vestibulen  eller  fra 
Arbejdssalen,  passere  „Danske  Kontor",  en  In- 
stitution, der  i  den  gamle  Bygning  laa  lige 
indenfor  Læsesalen,  inde  bag  „Lemmen",  og 
hvorfra  Stamgæsterne  i  den  gamle  Anstalt 
mere  end  een  Gang  har  hørt  Latter  eller 
Skænderi,  Halløj  eller  højlydt  Gaben;  thi  det 
lille  gamle  danske  Kontor,  hvor  i  sin  Tid 
Vahl  residerede,  var  tillige  Frokost  værelse 
for  Personalet,  det  Sted,  hvor  Biblioteksviddet 
spruttede  og  Dagens  Spørgsmaal  diskuteredes, 
den  Arena,  paa  hvilken  alle  indre  Stridigheder 
udkæmpedes,  men  desuden  den  eneste  op- 
varmede for  Publikum  fredlyste  Plet,  og  der- 
for det  Sted,  hvor  paa  en  Gang  Arbejdet  gik 
bedst  fra  Haanden  og  den  trætte  Arbejder  fandt 
en  magelig  Stol  at  hvile  og  gabe  i.  Et  saa- 
dant  Midtpunkt  for  ondt  og  godt  bliver  det 
nye  danske  Kontor  ikke;  for  det  første  fordi 
en  Del  af  Afdelingens  Kontorarbejde  forlæg- 
ges til  Bogbinderværkstedet  nede  i  Stuen,  en 
anden  Del  til  to  Skuffedarierum  paa  den  anden 
Side  danske  Sal,  medens  Frokosten  og  Hvi- 
len har  faaet  deres  eget  mere  rummelige,  men 


trods  Skabe,  Buffet  med  elektrisk  Kaffevarmer 
og  moderne  Vaskeapparater  stadig  særdeles 
spartanske  Domicil  ovenpaa  vis  å- vis  Chefens 
Kahyt;  men  endelig  ogsaa  fordi  den  muntre 
Hygge  i  gamle  danske  Kontor  har  veget 
Pladsen  for  en  decideret  Uhygge  i  dets  Af- 
løser, der  med  sin  evindelige  Passage  ind  til 
danske  Sal  og  sin  store  aabne  klodsede 
Fyrretræstrappe,  som  maa  passeres,  naar  man 
vil  ovenpaa,  minder  mest  om  en  Entré.  Har 
Du  nogensinde  en  Solskinsdag  i  den  gamle 
Hyggelighed  set  de  Herrer  Bibliotekarer  sidde 
i  Skjorteærmer  og  tælle  Aviser  i  gemytlig 
Passiar  med  kafTedrikkende  Kolleger,  da  for- 
lader du  denne  mahognimøblerede  Korridor 
med  et  Suk  og  tænker:  „Ak  hvor  forandret!" 
Trøst  Dig  imidlertid  ved  atter  at  gaa  gennem 
udenlandske  Afdelings  sollyse  Arbejdssal,  og 
kom  med  ind  i  det  bagved  liggende  Bibliotekar- 
værelse,  om  hvis  Udstyrelse  og  Brug  der 
endnu  ikke  er  taget  endelig  Bestemmelse.  Her- 
fra kan  Du  komme  direkte  ud  i  Bogrummene,  i 
tredje  Bogetage,  hvis  Du  ikke  hellere  vil  ad 
Trappe  eller  pr.  Elevator  til  en  af  de  andre  fire. 
Selv  om  Du  her  paa  Jernristegulvene  med 
Sorg  mindes  den  gamle  store  Sal  med  Mar- 
morfliserne og  med  et  Suk  gør  Dig  klart,  at 
de  brandfarlige  Bogsales  Poesi  og  Stemning 
nu  for  Tid  og  Evighed  er  afløst  af  de  brand- 
sikre Magasiner,  der  kun  afviger  fra  hverandre 
ved  Nummereringen  og  Farven,  som  Arkitekten 
har  haft  den  gode  og  praktiske  Ide  at  gøre 
forskellig  i  hver  Etage,  saa  har  disse  Maga- 
siner dog  trods  deres  Prosa  og  Mangel  paa 
Individualitet  deres  store  Interesse,  især  natur- 
ligvis for  den  bibliotekskyndige.  Han  glæder 
sig  over  det  bevægelige  Hyldesystem  uden 
at  føle  sig  synderlig  generet  af,  at  Hylderne 
er  umalede  og  ubejsede;  han  forstaar  at 
goutere  de  upudsede  nøgne  Mure;  han  ser 
med  Tilfredshed  paa  de  overalt  anbragte  Hus- 
telefoner og  faste  Støvsugerapparater;  han 
nyder  de  magelige  Betontrapper  og  be- 
kvemme Vaskeapparater;  fremfor  alt  er  han 
henrykt  over  de  tre  Elevatorer,  der  kan  rumme 

ikke  blot  ham  selv,  men  en  hel  Vogn  fuld 
af  Bøger,  dem  man  i  den  gamle  Bygning 
maatte  slæbe  op  ad  stejle  Trapper,  og  han 
skutter  sig  velbehageligt  ved  Tanken  om,  at 
her  selv  de  koldeste  Dage  skal  blive  en  be- 
hagelig Varmegrad,  saa  at  der  ikke  mere 
bliver  noget,  der  hedder  at  gaa  i  Hundekulde 
og  tumle  med  Bøger,  der  er  kolde  som  Is- 
klumper. Derimod  finder  han  det  lidt  ubegribe- 
ligt, at  han  i  flere 
af  Bogrummene  skal 
gaa  med  Livet  i 
Hænderne  paa  spejl- 
blankt Glas,  og  lige- 
ledes, at  han  stadig 
skal  være  nødt  til  at 
kravle  paa  Stiger  for 
at  naa  Bøgerne  paa 
den  øverste  Hylde; 
og  han  gør  hurtigt 
den  Opdagelse,  at 
de  gamle  Trappesti- 
ger, der  er  flyttet 
med,  ikke  er  helt 
ufarlige  at  bruge  paa 
Jernristene,  saa  at 
der  foreligger  et  Jern- 
ristetrappestigepro . 
blem  til  Løsning,  in- 
den Magasinerne  er 
helt  som  de  skal  være. 
Men  disse  Spørgs- 
maal  interesserer  næp- 
pe Dig,  der  er  Lægmand  paa  Biblioteksvæsenets 
Omraade.  Du  gaar  mere  og  mere  ligegyldig 
gennem  de  utallige  Magasiner  og  nøjes  med 
at  imponeres  af  Rummenes  og  Bøgernes  Mang- 
foldighed, medens  Du  glæder  Dig  over  den 
prægtige  Udsigt  over  Havnen,  Kalvebodstrand 
og  Amager;  mere  vil  Du  maaske  interessere 
Dig  tor  det  fotografiske  Atelier,  der  skal  ind- 
rettes ovenover  Bibliotekarværelset;  men  paa 
dette  Punkt  er  Biblioteket  da  ogsaa  med  ét 
Spring  blevet  radikal  Fremskridtsmand  og 
kommet  forud  for  sin  Samtid. 


Et  af  Bogrummene. 


Fra  det  fotografiske  Atelier  kan  Du  nu, 
om  Du  har  Lyst,  spadsere  Bygningen  rundt 
ovenover  Hvælvingerne  —  alle  Bogmagasi- 
nerne er  hvælvede  — ;  men  der  er  ikke  no,- 
get  særligt  at  kigge  efter,  saa  Du  gør  bedre 
i  at  gaa  ned  nedenunder  Læsesalen  til 
Hvælvingerne  fra  Christian  den  4des  Tid,  hvor 
foruden  det  i  fuld  Drift  værende  Bogbinder- 
værksted de  danske  Aviser  skal  have  deres 
Plads,  naar  det  en- 
gang er  lykkedes  at 
faa  de  tykke  vand- 
drukne Mure  saa 
tørre,  at  Rummet  kan 
benyttes.  De  danske 
Aviser  synes  at  være 
fordømte  til  en  vaad 
Tilværelse;  thi  i  det 
gamle  Avismagasin 
i  Tværbygningen  over 
mod  Slottet  havde  det 
en  fæl  Tilbøjlighed  til 
at  regne  ned.  Medens 
Bogbinderværkstedet 
er  lyst  og  venligt,  er 
Avismagasinet  mørkt 
og  skummelt,  ikke 
blot  den  indre  Del 
under  Læsesalen,  men 
ogsaa  den  ydre,  hvis 
Loft  udadtil  danner 
en  stor  nøgen  Flade 
med  Brystværn  om 
lige  udenfor  Læsesalens  store  Vindue,  en  Slags- 
enorm  Altan.  Du  fatter  ikke,  at  man  har  villet 
beholde  dette  gamle,  til  Opbevaring  af  Tryk- 
sager ganske  uhensigtsmæssige  og  paa  Grund 
af  sin  Form  uøkonomiske  Rum,'  som  tilmed 
kun  kunde  vanskeliggøre  Bygmesteren  han& 
Opgave  paa  alle  Kanter;  men  Du  aner,  at 
der  maa  knytte  sig  en  eller  anden  Stats- 
hemmelighed hertil,  og  trøster  Dig  med,  at 
her  dog  for  en  Gangs  Skyld  er  et  gammelt 
Stykke  Arkitektur,  man  har  vist  den  skyldige 
Pietet   imod;    men    kuriøst   er    det   rigtignok 

at  se  alle  moderne  Hjælpemidler,  Asfalt, 
Tjærepap,  Linotol,  Centralvarmeapparater,  Ele- 
vatorer og  Buelamper  bragt  i  Anvendelse 
for  at  faa  noget  brugbart  ud  af  de  gamle 
Mure  og  Pladsen  indenfor  dem. 

Fra  Avismagasinet  kan  Du  let  komme  ud 
i  en  af  de  indre  Biblioteksgaarde  og  se  ikke 
blot  det  nye  Haveanlæg,  men  ogsaa  det  gamle 
Morbærtræ,  som  har  overstaaet  den  lange 
Byggetids  Trængsler  med  Glans,  og  som  un- 
der Indflytningen  prangede  med  dejlige  røde 
Bær;  men  Du  maa  ikke  forsømme  ogsaa  at 
besøge  den  anden  indre  Gaard,  som  takket 
være  sin  Uregelmæssighed  og  nogle  fixt  an- 
bragte Altaner  er  langt  smukkere  end  den 
med  Morbærtræet,  og  som  en  Gang,  naar 
Haveanlæget  er  groet  i  Vejret,  vil  blive  en 
arkitektonisk  Lækkerbidsken. 

Du  har  nu  været  hele  Bygningen  rundt 
og  haft  rig  Lejlighed  til  at  overbevise  Dig 
om,  at  den,  hvad  der  jo  er  det  vigtigste, 
danner  en  god  og  virkelig  brandsikker  Bolig 
for  Landets  kostbareste  Bogsamling.  Spørger 
Du  dernæst  —  og  det  gør  man  jo  altid 
herhjemme  med  en  vist  Angst,  naar  der  er 
Tale  om  større  offentlige  Byggeforetagender  — , 
om  der  nu  ogsaa  er  Plads  nok  i  Bygningen, 
da  vil  Du  faa  det  beroligende  Svar,  at  i  saa 
Henseende  er  der  Intet  i  Vejen.  Med  den 
nuværende  Opstilling  er  der  Plads  til  ca.  55 
Procents  Forøgelse.  Selv  med  en  uberegnelig 
stor  Tilvæxt  i  de  kommende  Aartier  vil  Om- 
flytninger ikke  let  blive  nødvendige  i  de  før- 
ste 30  Aar.  Ved  Hjælp  af  Omflytninger, 
Inddragelse  af  de  tomme  Reservemagasiner, 
Opstilling  af  Reservereoler,  Udnyttelse  af  Tom- 
rummet i  den  danske  Sal,  Omdannelse  af  de 
to  overflødige  Porte  til  Bogmagasiner,  Ind 
retning  af  Pulterrum  paa  Loftet  og  endelig 
Anbringelse  af  Hængereoler  i  de  brede  Tvær- 
gange i  Magasinerne  kan  Pladsen  udnyttes 
saaledes,  at  der  ikke  vil  kunne  blive  Tale  om 
Nybygning  før  om  60,  sandsynligvis  ikke 
før  om  75  å  100  Aar,  selv  om  man  regner 
med  en  betydelig  større  Forøgelse  end  den  nuvæ- 


rende. Pladsen  paa  Læsesalen  var,  som  Du 
saa,  ogsaa  særdeles  rigelig  og  kan  med  Let- 
hed omdannes  fra  de  nuværende  100  til  ca. 
150  Læsepladser,  saa  Pladsmangel  kan  der 
ikke  godt  blive  Tale  om.  Derimod  er  det 
paa  Din  Vej  gennem  Biblioteket,  selv  om  Du 
ikke  er  Fagmand,  næppe  undgaaet  Din  Op- 
mærksomhed, at  den  i  saa  mange  Henseender 
storslaaede  og  prægtige  Bygning  lider  af 
enkelte  Skavanker,  der  i  alt  Fald  strax 
falder  den  bibliotekskyndige  i  Øjnene.  Den 
mindre,  men  dog  ret  væsentlige,  er  den,  at 
der  for  Publikum  ikke  findes  en  eneste  Vindues- 
plads og  for  Personalet  meget  faa,  medens 
der  alligevel  intetsteds  er  anbragt  det  eneste, 
som  erstatter,  ja  som  i  Virkeligheden  er  langt 
bedre  end  Vindueslys,  nemlig  Ovenlys;  thi 
Ovenlys  finder  man,  foruden  selvfølgelig  i 
det  fotografiske  Atelier,  kun  i  Vestibulen,  hvor 
det  ingen  Nytte  er  til  for  dem,  der  skal  "be- 
stille noget. 

Værre  er  det,  at  Pladsen  i  Bygningen  i 
flere  Henseender  hverken  er  klogt  udnyttet 
eller  fordelt,  selv  om  man  ser  bort  fra  det 
ret  uheldige  Avismagasin  og  den  vel  brede 
og,  især  naar  Rummet  en  Gang  skal  udnyttes 
helt,  noget  mørke  danske  Sal. 

Ganske  vist  ligger  Læsesal,  Katalogværelse, 
Udlaan  og  udenlandske  Afdelings  Arbejdssal 
rigtigt  for  hinanden  og  just  saa  centralt  i 
Forhold  til  Bogmagasinerne,  som  de  bør;  men 
den  danske  Afdelings  Kontor  er  ikke  blot, 
som  vi  saa,  i  sig  selv  mindre  heldigt,  men,  hvad 
værre  er,  saaledes  fjærnet  fra  Afdelingens  to  lave 
og  mørke  fra  Bogmagasiner  omdannede  Afle- 
ve rings  rum,  fra  Bogbinderværkstedet  og  Maga- 
sinet for  danske  Aviser,  at  Afdelingen  og 
dens  Arbejder  snarere  splittes  end  samles. 
Denne  Fejl  rammer  imidlertid  kun  Personalet,  ja 
kun  en  Brøkdel  af  dette ;  men  hvad  der  rammer 
Publikum  og  Personale  lige  haardt,  er  den 
mærkværdige  Mangel  paa  egentlige  Værelser, 
paa  rolige  Arbejdsrum  uden  Passage,  en  Man- 
gel, der  virker  saa  meget  mere  irriterende, 
som  der  ellers  er  ruttet  med  Pladsen,  ja  an- 

bragt  en  Mængde  ganske  død  Plads.  Den 
mægtige  Vestibule  i  al  sin  bedaarende  Skøn- 
hed er  kun  og  kan  kun  blive  til  Øjenslyst 
eller  i  det  højeste  Sladrebørs;  Galleriet  mellem 
Overbibliotekarens  og  Personalets  Værelser  er 
ret  ubrugbart;  Platformen  bag  Læsesalen  egner 
sig  kun  til  hængende  Have  eller  anden  Deko- 
ration, og  Bibliotekar  værelset  vil  med  sine 
aabne  Tilgange,  Løbebroer  og  Passager  og 
sin  3-Etages  Højde  næppe  nogensinde  kunne 
blive  et  roligt  Vinterarbejdsværelse  og  i  alt 
Fald  ikke  komme  Publikum  til  Gode,  uden 
at  hele  Tanken  i 
Bygningen  og  Bib- 
liotekets Forret- 
ningsgang brydes. 
Samtidigt  mangler 
der  et  selvstændigt 
Tidskriftværelse 
og  fremfor  alt  et 
Haandskriftværel- 
se,  samt  overho- 
vedet Rum  til  saa- 
danne  Arbejder, 
som  fordrer  vir- 
kelig Ro  og  Fred ; 
thi   den   prægtige 

Læsesal  med  sine  Trappetrin,  sit  urolige  Tid- 
skrifthjørne  og  uafbrudte  Expedition  kan  kun 
blive  en  Myretue  for  Publikum,  Kontorerne  med 
deres  Vognfærdsel,  Udlaansspektakel,  stadige 
Passage,  Støj  af  Skrive-  og  Stempelmaskiner 
en  Myretue  for  Personalet,  og  Katalogværelset 
det  Sted,  hvor  de  to  Tuers  Beboere  mødes; 
men  trænger  et  Menneske  til  i  prima  Lys  og 
virkelig  Ro  f.  Ex.  at  studere  et  vanskeligt 
Haandskrift,  eller  to  til  uden  at  plage  andre 
uforstyrret  at  konferere  eller  arbejde  sammen, 
har  man  intet  Sted  at  anbringe  dem;  og 
saa  taler  vi  endda  slet  ikke  om  saadanne 
moderne  blandt  Fagmænd  endnu  omtvistede 
Krav  som  Fordringerne  om  særlige  Departe- 
menter for  Musiksamling  og  Kort-  og  Billed- 
samling samt  en  Restauration.  Den  nye  Byg- 
ning er  en  ypperlig  Bolig  for  Bøger,  et  stort 


Der  pakkes  i  den  gamle  danske  Sal.   Stevsugeren  i  Virksomhed. 


og  stilfuldt  men  uroligt  Hus  for  arbejdende 
Mennesker;  den  bærer  klart  Præget  af  Arki- 
tektens Kunst  og  Skønhedssans,  i  betæn- 
kelig ringe  Grad  derimod  af  Bygmesterens 
praktiske  Snille.  Der  er  fra  første  Færd  gaaet 
Lyrik  i  Huset. 

Hovedkravene,  Sikkerhed  mod  Brandfare, 
Mulighed  for  Udvidelse,  Alburum,  ren  Luft  og 
Lys  de  mørke  Vinteraftener,  er  imidlertid  sket 
Fyldest.  De  Skranker,  den  gamle  Bygning  satte 
for  Bibliotekets  Liv  og  Trivsel,  er  faldet,  og  der 
er  skaffet  en  smuk  og   smagfuld  Ramme  for 

det  friere  Liv  og 
den  friskere  og. 
bedre  Aand,  der 
nu  vil  komme  til 
at  præge  den  al- 
derstegne, lidt  for- 
benede Institution; 
.hi  Lejligheden  til 
at  ryste  den  Slags 
sære  Ideer  og  be- 
synderlige For- 
domme af  sig, 
der  ligesom  Støv 
i  Aarhundreders 
Løb  altid  samler 
sig  og  sætter  sig  fast  paa  gamle  Institutioner 
i  snævre  Lokaler,  den  kommer  ligesom  af 
sig  selv  den  Dag,  den  gamle  Ramme 
sprænges. 

Fra  den  Dag,  Flytningen  begyndte,  var  det 
ogsaa,  som  der  var  vaagnet  et  nyt  Liv, 
en  ny  Energi,  en  friskere  Tilværelse.  Det 
„ædle"  Støv  paa  de  tykke  Folianter  blev 
suget  bort ;  de  skæve  Træreoler  faldt ;  de  sir- 
lige Gallerirækværk  brødes  ned;  de  bureau- 
kratiske Pulte  blev  fjærnet;  tømt  og  Kon- 
torskranken, der  havde  staaet  og  dannet 
Skille  mellem  det  af  Anstaltens  Ælde  og 
Værdighed  overvældede  Publikum  og  de 
strenge  Herrer  Biblictekarer,  blev  sat  i  Skamme- 
krogen; intet  af  det,  der  i  denne  Bøgernes 
Verden  saa  længe  havde  betydet  den  fast 
vedtagne    Verdensorden,    fik   Lov  at  bestaa. 


, 

Selve  Bøgerne  i  deres  uvante  renpudsede  Til- 
stand saa  helt  rædselsslagne  og  fortumlede 
ud  ved  denne  Omvæltning,  og  mere  end  en 
af  deres  Vogtere  gik  det  næppe  bedre;  de 
korsede  sig  og  syntes,  at  det  var  som  Ver- 
dens Ende;  men  medens  Biblioteket  i  de 
Dage,  der  forløb  mellem  Lukningen  og  den 
første  Flyttedag  lignede  en  Kube,  hvor  Bierne 
skal  til  at  sværme,  og  frembød  et  Billede  af 
Forvirring  og  Uhygge,  saa  varede  det  ikke 
mange  Timer,  efter  at  de  40  flinke  Jenser 
og  deres  tre  elskværdige  overordnede,  som  fri- 
villigt hjalp  til  med  Flytningen,  var  marcheret 
ind  og  havde  besat  baade  den  gamle 
og  den  nye  Bygning,  før  Flyttearbejdet 
gik  sin  raske  og  taktfaste  Gang  uden  Slin- 
ger og  overflødig  Hurlumhej.  Og  det  gik 
baade  med  Humør  og  Iver ;  Bibliotekets  Nestor, 
den  af  Kollegerne  afholdte  og  beundrede 
Underbibliotekar  Elberling,  blev  ung  igen  og 
dirigerede  selv  i  graa  Støvfrakke  og  Kasket 
Udleveringen  af  den  saakaldte  lille  Sal,  hvor 
Reolerne  stod  paa  Kryds  og  tværs  og  dan- 
nede et  Kaos,  hvis  Hemmeligheder  han  var 
den  eneste  der  kendte;  det  Exempel,  denne 
Yngling  paa  over  de  70  gav,  satte  Fart  i 
hele  Flokken,  og  skønt  ingen  forlod  det 
gamle  Bo  uden  et  vemodigt  Suk,  var  det 
dog  en  munter  Skare,  der  mellem  12  og  l 
indtog  Fællesfrokosten  nede  i  Studenterfor- 
eningen. 

Den  Flyttemetode,  som  Overbibliotekaren, 
der  i  lang  Tid  havde  gjort  Flytningen  til  et 
Studium  og  forberedt  den  til  de  mindste  De- 
taljer, havde  fundet  paa,  viste  sig  snart  at 
være  særdeles  praktisk  og  meget  tidssparende. 
Ideen  deri  var,  at  Bøgerne,  naar  de  var 
pakkede,  ikke  skulde  bæres  men  køres,  saa- 
vidt  muligt  uden  Haandkraft,  direkte  fra 
Pakkestedet  til  deres  Plads  i  den  nye  Byg- 
ning ,  og  at  de  Apparater,  hvori  de  kørtes, 
kun  skulde  bevæges  paa  jævnt  Niveau  eller 
en  ganske  svagt  skraanende  Plan,  saa  at 
Bøgerne  uden  særlig  Emballering  kunde  blive 
flyttet  staaende  i  den  rigtige  Orden. 


Dette  skete  ved  at  anlægge  en  Luftbro, 
der  forenede  de  to  Bygninger,  og  ved 
hver  Ende  af  Broen  at  anbringe  en  Elevator. 
Da  begge  Bygninger  havde  fem  Bogetager, 
blev  Broen  lagt  i  tredje  Sals  Højde,  og  den 
ene  Elevator  anbragt  uden  paa  Midten  af 
den  gamle  Bygning,  den  anden  ved  Midt- 
punktet for  den  nye  Bygnings  Bogmagasiner, 
Bibliotekarværelset,  som  Broen  blev  ført  helt 
ind  til.  Det  vanskeligste  var  at  faa  lavet 
en  Trillevogn,  der  kunde  rumme  en  ordentlig 
Mængde  Bøger  og  passe  lige  godt  til  n Poli- 
tiken" i  det  gamle  Format  og  til  „Damernes 
Noteringskalender",  som  kunde  køre  baade  paa 
Marmor-,  Træ-,  og  Jernristegulve  og  mellem 
Skinner,  komme  rundt  i  alle  den  gamle  Byg- 
nings Krinkelkroge  og  svinge  let  om  alle 
skarpe  Hjørner,  som  var  bekvem  at  pakke, 
let  at  trille,  nem  at  adressere,  og  som  uden 
fast  Lukkeindretning  kunde  beskytte  Indhol- 
det mod  Regn  under  Transporten.  Efter  flere 
Forsøg  løstes  Problemet,  og  Resultatet  blev 
en  2  Alen  lang,  1  Alen  bred  indvendig  filt- 
foret  Vogn  med  to  faste  og  to  drejelige  med 
tykt  Gummi  beklædte  Hjul  og  delt  i  to 
Kasser,  en  nedre  fast  og  en  øvre  til  at  løfte 
af,  uden  Laag  men  med  en  vandtæt  Sejl- 
dugshætte  til  at  knappe  paa  i  forskellig  Højde, 
med  Fals  i  den  ene  Ende  til  at  stikke  Adresse 
i,  og  Bøjler  i  den  anden  til  en  Gaffel,  der 
kunde  gribe  fat  om  det  stadigt  roterende 
Kabel,  som  trak  Vognene  frem  og  tilbage 
over  Broen.  Vognen  var,  som  Bibliotekar 
Schwenke  og  Baurat  Adams,  der  var  oppe 
for  at  faa  gode  Ideer  til  den  forestaaende 
Flytning  i  Berlin,  bemærkede,  „tadellos". 

En  vigtig  Del  af  Flyttemaskineriet  var 
ogsaa  Støvsugeren,  der  stod  nede  i  Tøjhus- 
gaarden  mellem  de  gamle  Kanoner  og  hvæ- 
sede og  sugede  gennem  fire  Slanger,  som  krøb 
ind  ad  Vinduerne  i  de  forskellige  Etager  og 
hang  som  Guirlander  langs  Gallerierne,  til 
de  naaede  det  Sted,  hvor  et  af  de  fireFlyttehold, 
fem  Soldater  og  en  af  Anstaltens  faste  Assi- 
stenter, pakkede.    En  af  Krigerne  tog  Bøgerne 

ud,    en    slikkede   dem    med   Sugeværket,    en 
bankede,    børstede  og  pudsede  dem,  en  pak- 
kede og  Nummer  sidst  kørte  med  Vognen  til 
Elevatoren,  medens  „den  faste"  afmærkede  og 
udfyldte  og  anbragte  de  Flyttelister,  Dagsedler, 
Meldingssedler  og  Adressepapper,  som  Flytte- 
kontoret    i  sin  Kontorvisdom  havde  belemret 
ham    med;    og  saa  hjalp  han  de  andre  med 
at    dæmpe   Støvet   og    Varmen  med  Skibsøl. 
Naar  Læsset  var  fuldt  —  hvis  Bøgerne  var 
meget  høje,  blev  kun  den  faste  Kasse  pakket, 
og  der  kom  aldrig 
mere   end  eet  Lag    & 
i  Kassen   — ,    blev  £| 
det   trillet   ud   paa 
Platformen,  der  blev 
kimet  paa  Elevator- 
føreren, og  saa  gik 
det   fra    Haand    til 
Haand  pr.  Elevator, 
Luftbro,      Elevator 
og  over  Jernristene 
hen  til  den  nye  Bo- 
pæl,   hvor    Modta- 
gerholdet, en  „fast" 
med  to  Jenser,  stil- 
lede op  paa  de  for- 
ud opsatte  og  mær-   (S 
kede  Hylder  i  sta- 
dig Angst    for,    at 
Tiivæxtberegningen  skulde   være    forkert;   thi 
hele     Bogmassen    var    naturligvis     længe    i 
Forvejen    opmaalt    og    grupperet,   fordelt   og 
placeret   og   indført  i  en  stor  Protokol,    som 
Bibliotekets     vittige    Hoved    døbte     „Flytte- 
omnibussen",    medens    selve     Arbejdet    med 
at  fylde  Omnibussen  med  Længdemaal,  Nor- 
malhøjder,    Hyldekombinationer,     Reollæng- 
der,   Vognlæsoverslag,    Flytteinstruxer,    Til- 
væxtprocenter   osv.    hed  „at  lege  Flytteleg". 
Alt  var  forudset  og  forudberegnet,  kun  ikke, 
at    danske   Sal   blev   for   sent  færdig,  og  at 
Hylderne  først  kom  drattende  i  yderste  Øje- 
blik;  men   saa   legede  man   „bytte  Gaarde", 
og  alt  kom  godt  i  Hus,  uden  at  det  nogen- 


Yognen  kobles  paa. 


sinde  blev  nødvendigt  at  standse.  Hele  Flytte- 
mekanismen  tog  sig  fornøjelig  ud  og  morede 
de  mange  Besøgende,  fra  Hans  Majestæt  og 
nedefter,  der  kom  for  at  se  paa.  Særlig  in- 
teresserede var  naturligvis  Kollegerne  fra  Uni- 
versitetsbiblioteket, fra  Lund  og  fra  Berlin, 
der  selv  gik  en  Flytnings  Besværligheder  i 
Møde. 

Et  Par  Tal  vil  give  et  Begreb  om  det  ud- 
førte Arbejde.  Den  flyttede  Bogmasse  lader 
sig  ikke  maale  i  Bind,  fordi  dette  er  et  me- 
get uklart  Begreb, 
saa  at  de  Overslag 
over  Bindantallet, 
mellem  600,000  og 
800,000,  som  kan 
gøres,  er  ret  usikre. 
Det  eneste  nogen- 
lunde sikre  Maal  er 
Hyldelængden  eller 
rettere  Fod  Bøger, 
naar  disse  er  stillet 
nogenlunde  kom- 
pakt. Medregnes  nu 
Aviser,  Musikalier, 
Haandskrifter,  Ka- 
taloger osv.  osv., 
bliver  den  flyttede 
Bogmasse  cirka 
64,000  Fod  lø- 
bende Hylde,  d.  v.  s.  omtrent  23/4  danske  Mil 
eller  mellem  20  og  21  Kilometer,  med  andre 
Ord  en  Distance  som  fra  Trianglen  til  Rung- 
sted Kro.  Tænker  vi  os  Bøgerne  stablet, 
maa  vi  sætte  Galhopiggen  og  Raadhustaarnet 
ovenpaa  Verdens  højeste  og  dette  atter  oven- 
paa  Verdens  næsthøjeste  Bjærg  for  at  naa 
Stablens  Top.  Bøgerne  blev  ført  over  i  3228 
Vognladninger,  d.  v.  s.  107  å  108  om  Da- 
gen, blev  foruden  i  Skabe  og  Skuffer  fordelt 
paaca.  5000  7  Fod  høje  Reoler,  ialt  ca.  15000 
Fods  Reollængde  med  op  mod  32000  Hylder 
a  3  Fod,  og  spredt  over  100  Bogrum  for- 
uden den  danske  Sal  og  Avismagasinet. 
Vægten  af  det  overflyttede  lader  sig  ikke  angive, 

men  kun  anslaa  til  mellem  1 1/8  og  3  Millioner 
Pund.  De  systematiske  Kataloger  over  alle 
Afdelingerne  beløber  sig  da  ogsaa  til  mellem 
300  og  400  Folianter,  og  de  alfabetiske  fylder 
over  800  tykke  Kapsler. 

Med  disse  Tal  for  Øje  forekommer  det 
en  næsten  altfor  beskedent,  at  Biblioteket 
har  søgt  om  Tilladelse  til  at  slette  Ordet 
„store**  i  sit  Navn  og  faaet  Bevilling  til 
Navneforandring,  saa  at  det  officielle  Navn 
for  Fremtiden  vil  blive:  „Det  kongelige 
Bibliotek**.     Det  er   imidlertid    ikke   Navnet, 


der  gør  det,  og  Beskedenhed  kan  kun  klæde 
en  Institution,  hvis  Opgave  det  er,  ikke  blot 
at  være  et  sikkert  Opbevaringssted  for  Bøger 
og  et  Midtpunkt  for  Landets  videnskabelige 
Oplysning,  men  tillige  et  Sted,  hvor  ingen 
gaar  uhjulpet  bort,  hvor  Publikum  vænnes 
til  at  fordre  istedetfor  at  bede,  Personalet 
derimod  til  uden  Persons  Anseelse  med  Vel- 
vilje og  Forstaaelse  at  bistaa  de  Besøgende, 
fremme  deres  Ønsker,  opfylde  deres  Fordringer, 
kort  sagt  være  Tjenere  og  Hjælpere  i  Ordets 
bedste  Forstand. 

DE  GULE  ROSER 

Af  A.  GNUDTZMANN. 


KENDTE  De  dem,  der  kom  om  Bord  nu?      Gnist   af  mig.     Nu    havde  han  i  nogle  Mi- 
Ja,  —  dem,   der   nu  staar  der  henne      nuter  været    tavs.     Men  jeg  mærkede  godt, 


ved  Nedgangen  til  Salonen  .  . .  ?  Det  var  ham 
denne  her  Cyklerytter  Krag,  De  ved  —  han 
var  saa  omtalt  i  sin  Tid  ...  det  er  hans 
Kone,  han  er  sammen  med.  Hun  var  jo  en 
Datter  af  Tømrermester  Treide  ude  fra  Jagt- 
vejen .  .  . 

—  Ja,  De  maa  undskylde,  jeg  kender  ikke 
nogen  af  dem. 

—  Ikke  det  ?  Jo,  han  tjente  jo  saa  mange 
Penge   paa   Byggegrunde  —  ude   i  Hellerup 

—  de  siger,  der  skal  have  været  det  meste 
af  en  Million,  da  han  døde.  Ham  denne  her 
Krag  han  havde  jo  ikke  noget  —  han  var 

—  Ja»  Je§>  ved  sgu  egentlig  ikke  hvad  han 
var  —  Kontormand  tror  jeg.  Men  nu  kan 
han  jo  spille  op,  nu  han  er  Rentier  .  .  . 

Den,  der  talte,  var  en  stor,  rødskjoldet 
Mand,  og  hans  Stemme  havde  en  fedtet, 
tjæreagtig  Klang.  Jeg  vidste,  at  jeg  en  Gang 
maatte  have  været  sammen  med  ham  et  eller 
andet  Sted,  men  jeg  huskede  ikke  hvor,  og 
Bekendtskabet  havde  i  hvert  Fald  været  saa 
flygtigt  som  vel  tænkeligt.  Ikke  desto  min- 
dre havde  han  klæbet  sig  op  ad  mig  straks 
da  Sunddamperen  var  gaaet  fra  Havnegade, 
og  ikke  et  Minut  havde  han  sluppet  mig  løs 
til  nu,  vi  stod  ud  fra  Bellevue. 

Jeg  hader  Folk,  der  vælter  sig  over  deres 
medrejsende  med  Snak.  Men  jeg  tilstaar,  at 
min  Selvopholdelsesdrift  ikke  staar  Maal  med 
mit  Had.  Og  denne  store,  rødskjoldede  Tale- 
maskine havde  aabenbart  sat  sig  i  Hovedet, 
at  jeg  skulde  forkorte  Rejsens  Kedsomhed  for 
ham.  Han  havde  forsøgt  baade  med  politi- 
ske og  med  personalhistoriske  Emner,  uden 
at    det    var    lykkedes  ham   at  slaa  mindste 

at  det  kun  var  Vaabenstilstand.  Skønt  jeg 
ikke  saa  paa  ham,  fornam  jeg,  at  hans  Blik 
hvilede  forskende  paa  mig  som  for  at  udfor- 
ske, fra  hvilken  Kant  min  Interesse  lettest 
maatte  kunne  berendes. 

—  Køre  Væddeløb  kan  han  jo  ikke  mere, 
siden  han  fik  denne  her  Sinkadus,  ude  paa 
Banen  for  to  Aar  siden,  blev  hans  fedtede 
Stemme  ved.  Han  paadrog  sig  jo  en  Hjerne- 
rystelse. Dé  kan  nok  se,  han  sidder  saa 
underligt  og  mimrer  .  .  . 

Parret  havde  sat  sig  paa  en  Bænk.  Der 
gik  af  og  til  gennem  den  unge  Mand  en 
nervøs  Skælven,  som  fremkaldte  nogle  Træk- 
ninger om  Munden. 

—  Nu  lever  han  altsaa  af  Konens  Penge. 
Han  er  jo  ikke  til  noget  videre,  men  hun  er 
ligesaa  forelsket  i  ham,  som  da  de  var  for- 
lovede. De  ser  nok,  han  har  en  gul  Rose 
i  Knaphullet  —  hun  køber  altid  Blomster  til 
ham  og  for  det  meste  gule  Roser,  naar  hun 
kan  faa  .  .  .  Ja,  det  har  nu  for  Resten  sine 
Grunde  —  det  er  en  ganske  rørende  Hi- 
storie .  .  . 

—  Hvad  er  det  da  for  en  Historie? 

Jeg  vidste,  at  med  dette  Spørgsmaal  over- 
gav jeg  mig  til  den  rødskjoldede.  Men  jeg 
havde  næppe  alligevel  kunnet  unddrage  mig 
hans  Passiar,  med  mindre  jeg  da  vilde  være 
positivt  uforskammet  imod  ham.  Og  desuden 
var  der  noget  ved  det  unge  Par,  han  saa 
ihærdigt  omtalte,  der  vakte  min  Opmærksom- 
hed og  gjorde  mig  nyfigen  efter  at  faa  noget 
nærmere  at  vide  om  dem. 

Hun  var  lille,  spæd  som  et  halvvoksent 
Barn    med    blaasorte,    runde    Fugleøjne  i  et 

Ansigt,  hvorover  Rødmen  idelig  for.  Hendes 
Stemme  havde  den  bønlige  Varme,  som  de 
Menneskers  undertiden  faar,  der  gaar  omkring 
med  et  uopfyldt  Kærlighedshaab.  Skønt  den 
i  og  for  sig  ikke  var  smuk,  skinger  og  skri- 
gende, som  den  lød,  kunde  'man  sidde  og 
blive  helt  vel  til  Mode  af  at  lytte  til  den. 

Hendes  Mand  sad  og  saa  ligegyldigt  frem 
for  sig.  Hans  Ansigt  var  ganske  stillestaa- 
ende.  Om  den  sluttede,  smallæbede  Mund 
var  et  tomt  Smil  frosset  fast. 

Hun  talte  ivrigt  til  ham,  halvt  hviskende, 
med  smaa,  kvidrende  Udbrud.  En  Gang 
imellem  gled  hendes  Haand  over  hans  Haand- 
led.  Jeg  saa,  at  hun  kastede  et  forskende 
Blik  paa  hans  Ansigt,  og  hendes  Fingre  gled 
helt  op  under  hans  Manchet.  Men  da  hans 
Ansigts  fuldkomne  Ligegyldighed  viste,  at 
han  slet  ikke  havde  lagt  Mærke  til  hendes 
Kærtegn,  trak  hun  hurtigt  Haanden  til  sig, 
og  der  gled  en  Skygge  af  Skuffelse  over 
hendes  Træk. 

Jeg  kunde  ikke  faa  Øjnene  fra  de  to  Men- 
nesker. Jeg  følte  mig  sikker  paa,  at  der 
maatte  ligge  smertelige  Oplevelser  bag  det 
bønfaldende  Smil,  hvormed  hun  af  og  til 
skottede  til  ham,  og  bag  hans  Følelsesløshed 
og  Slaphed  —  noget  mere  end  den  Ulykke, 
der  havde  ramt  ham  paa  Cyklebanen  .  .  . 

—  Ja,  De  ser  paa  dem,  sagde  den  rød- 
skjoldede.  Det  er  ogsaa  Mennesker,  som  har 
gaaet  noget  igennem,  hver  paa  sin  Maade. 
Det  undrer  mig,  at  De  ikke  før  har  hørt 
tale  om  dem;  de  er  af  den  Slags,  som  de 
fleste  kender.  Men  man  siger  jo  saa  meget, 
ved  De  nok,  som  bare  er  Snak  og  løst  Prat. 
Jeg  har  nu  tilfældigvis  faaet  Sandheden  at 
vide  .  .  . 

Det  forekom  mig,  at  hans  Stemme  havde 
faaet  en  anden  og  behageligere  Klang  end 
før.  Den  lød  dybere  og  varmere  og  ikke  saa 
anmassende.  Jeg  satte  mig  til  rette.  Jeg 
vilde  gerne  høre.     Og  han  fortalte. 

Den  afdøde  Tømrermester  Treide  havde 
været    en    af    dem,    paa   hvem    Livet  ødsler 


sine  Gaver,  uden  at  de  nogensinde  gør  noget 
synderligt  for  det.  Med  runde,  glade  Barne- 
øjne  saa  han  Guldet  strømme  ind  over  sig. 

Han  saa  sin  Forretning  gaa  frem  fra  en 
ringe  Begyndelse  til  stor  Anseelse.  Han  købte 
Byggegrunde,  naar  de  var  billige,  og  der 
blev  altid  lagt  en  Bane  nær  hans  Jord,  eller 
en  eller  anden  stor  Institution  fandt  paa  at 
bygge  en  Pragtbygning  netop  paa  det  Stykke 
Grund,  han  ejede.  Han  solgte  dyrt,  blev  en 
rig  Mand  og  anset,  som  rige  Mænd  i  Reglen 
er,  fik  Tillidsposter,  blev  Ridder,  Borgerre- 
præsentant, Landstingsmand,  uden  at  han 
selv  havde  nogen  dybere  Forstaaelse  af  sit 
Held. 

Men  det  undrede  ham  ikke,  at  det  gik 
ham  saa  godt.  Han  betragtede  det  som  noget 
selvfølgeligt.  Han  havde  overhovedet  ikke  no- 
gen Forstaaelse  af,  hvad  Ulykke  vil  sige. 
Livet  var  skænket  Menneskene,  mente  han, 
for  at  de  skulde  glædes  ved  det. 

Og  ingen  undte  han  Glæden  bedre  end  sin 
lille  Pige.  Paa  hendes  spinkle  Skuldre  skulde 
ingen  Sorger  lægges. 

Derfor  faldt  det  ham  heller  ikke  ind  at 
rejse  nogen  Modstand  imod,  at  hun  forlovede 
sig  med  den  kønne  Cyklerytter  Frants  Krag. 
De  sagde  om  Krag,  at  han  var  en  kold- 
hjertet Stræber.  Men  fra  det  Øjeblik,  Tøm- 
rermester Treide  havde  faaet  at  vide,  at  hans 
lille  Pige  holdt  saa  meget  af  ham,  saa  han 
i  den  unge  Mand  et  Pragteksemplar  af  Dyg- 
tighed og  Paalidelighed. 

Det  unge  Pars  Bryllup  stod  paa  Skyde- 
banen med  stor  Pomp.  Fjorten  Dage  senere 
døde  Tømrermester  Treide  stille  og  smertefrit 
af  Apoplexi. 

Krag  skyndte  sig  at  sætte  en  passende 
Del  af  den  store  Formue  over  Styr.  Der  gik 
nette  Historier  om  hans  Farter  i  Selskab  med 
tvivlsomme  Eksistenser  af  begge  Køn,  altid 
med  Champagne  skummende  for  Bougen. 
Alle,  der  kendte  en  Smule  til  ham,  talte 
derom  —  alle  med  Undtagelse  af  den  lille 
Fru  Ingeborg.    Thi  saa  sært  det  lyder:  hun 

anede  intet  —  saa  kun,  at  han  var  glad  for 
hendes  Penge  —  vidste  ikke  hvorledes  eller 
sammen  med  hvem  han  brugte  dem.  Og  hun 
havde  da  ogsaa  altid  mere  end  nok  tilbage. 

Hun  havde  sin  Faders  Sans  for  at  se 
glade  Ansigter  om  sig.  Og  naar  Frants  Krag 
kom  hjem  fra  sine  Ture,  begravede  hun  sine 
barnebitte  Hænder  i  hans  sorte  Haarmanke 
og  kyssede  hans  smallæbede,  grusomme  Mund 
og  mente  selv,  at  ingen  kunde  være  lykke- 
ligere og  højere  elsket  end  hun. 

Saa  længe  Krag  levede  sit  vilde  Liv,  var 
det  ham  selvfølgelig  umuligt  at  optræde  paa 
Cyklebanerne.  Hans  Legeme,  der  havde  været 
spænstigt  og  stærkt  som  ungt  Ved,  forfaldt 
og  slappedes.  Han  begyndte  at  faa  Mave, 
blev  poset  og  doven  og  sløv. 

Men  da  der  var  gaaet  et  Par  Aar,  tog  han 
sig  pludselig  sammen.  Forsagede  Spiritus, 
gav  sig  til  at  leve  regelmæssigt  og  gik  paany 
i  Træning  til  Cykleløb. 

Man  hviskede  jo  allehaande  om  Grunden. 
Der  var  en  Dame,  sagde  man,  som  han  i 
denne  Tid  var  bleven  set  meget  sammen 
med  .  .  . 

Dagen  kom,  da  han  skulde  køre.  Det  var 
noget  af  en  Begivenhed.  Der  var  hele  det 
Publikum,  som  møder  hver  Gang  en  Fest, 
en  Forestilling  eller  en  Idrætspræsentation 
menes  at  ville  blive  en  Oplevelse. 

Da  han  viste  sig  nede  paa  Indrekredsen, 
var  det,  som  om  pludselig  en  Kastevind  satte 
en  Hav  i  Bevægelse:  Stemmebruset  rejste  sig 
og  steg  i  et  Kog,  til  Startskuddet  lød  og 
Rytterne  paa  de  blinkende  Maskiner  sneg  sig 
efter  hinanden  som  store  Katte,  der  lurer  paa 
Spring. 

Lille  Fru  Ingeborg  sad  paa  Tribunen  og 
saa  med  blanke,  fornøjede  Øjne  sin  Mand 
køre  frem  mellem  de  andre.  Hun  saa  hans 
smidige  Skikkelse  spændt  i  en  Bue  over  Cyk- 
lens Styr,  den  sorte  Haarlok,  der  tungede 
sig  ned  i  Panden,  Øjnene,  der  truende  som 
to  Pistolmundinger  var  rettede  mod  hver  af 
Konkurrenternes  Bevægelser  .  .  .  Men  hendes 


Sind  bevægedes  kun  af  glade  og  milde  Stem- 
ninger. Det  faldt  hende  ikke  ind  at  tænke 
sig  nogen  anden  Udgang  af  Kampen  end  den, 
at  han  sejrede.  Og  det  syntes  hende,  at  det 
hele  var ,  sat  i  Scene  blot  for  at  tilvejebringe 
en  Ramme  udenom  hans  Forherligelse:  den 
bølgende  Folkemængde,  de  vajende  Flag, 
Dommerne,  de  konkurrerende  Ryttere  —  ja, 
selve  den  blaa  Sommersøndagshimmel,  der 
hvælvede  sig  over  Skuet.  Hun  følte  sig  glad, 
ja  taknemlig  over  det  altsammen  og  hengav 
sig  i  Beskuelsen  som  et  Bam,  der  er  kommet 
paa  Komedie. 

Men  det,  som  mest  af  alt  vakte  Interesse 
hos  den  Del  af  Publikum,  der  fulgte  en  Smule 
med  i  Dagens  Skandalkronik  —  det  saa  hun 
ikke.  Det  var  en  Kvinde,  der  stod  ved  et 
af  Banens  Sving  helt  ovre  paa  den  modsatte 
Side  af  den,  hvorpaa  Fru  Ingeborg  sad  — 
en  slank  Kvinde  med  gyldengult  Haar  og  et 
grønt  Slør  og  en  stor  Buket  gule  Roser 
i  Haanden  .  .  . 

Cyklisterne  havde  allerede  kørt  den  første 
Omgang.  Der  var  blevet  stille  mellem  Publi- 
kum. Kun  nu  og  da  lød  en  Stemme  una- 
turlig højt,  som  blot  for  at  lade  sig  høre. 
Og  nede  paa  Indrekredsen  løb  der  Mænd 
frem  og  tilbage,  uden  at  nogen  kunde  sige, 
hvorfor  de  løb. 

Krag  laa  bagerst.  Men  alle  vidste  nu,  at 
han  var  de  andre  overlegen.  De  fornam  det 
paa  sig,  hver  og  en,  de  saa  det  paa  hans 
Ansigts  Glød,  paa  hans  Legemes  selvbevidste 
Sluttethed. 

Nu  var  han  i  Svinget.  Man  saa,  at  han 
nu  vilde  erobre  sig  den  fordelagtigste  Plads 
paa  Banen,  den  inderste.  Allerede  begyndte 
Spændingen  saa  smaat  at  slappes.  Det  kunde 
slet  ikke  slaa  fejl,  og  herefter  vilde  Udfaldet 
af  Kampen  være  ganske  givet.  Han  vilde 
overtage  Føringen  af  Løbet,  vilde  endnu  et 
Par  Gange  lege  med  sine  Konkurrenter,  lade 
dem  komme  sig  saa  nær  ind  paa  Livet  som 
muligt,  maaske  ogsaa  give  dem  et  lille  For- 
spring —  og  derefter  med  sin  berømte  Slut- 

spurt    flyve     frem     for     Maalet     som     den 
første. 

Men  pludselig  var  der  noget,  der  svirrede 
ned  over  Banen,  ramte,  dens  graa  Masse  lige 
foran  Krags  Forhjul,  trillede  videre  ned  paa 
Grønsværet,  hvor  det  viste  sig  at  være  en 
Buket  gule  Roser  .  .  . 

De,  der  stod  nærmest,  lagde  Mærke  til,  at 
han  i  samme  Øjeblik  kastede  et  Blik  ad  den 
Kant,  hvorfra  Buketten  kom.  Men  de  fleste 
saa  ikke  andet  end,  at  han  pludselig  vaklede, 
som  var  han  bleven  grebet  af  Svimmelhed; 
Forhjulet  slingrede  i  Zigzag,  slog  et  Sving 
op  efter,  ravede,  gled,  og  pludselig,  mens  et 
halvkvalt  Udraab  af  Rædsel  brød  frem  fra 
Menneskemængden,  rutschede  Cyklen  med  sin 
Rytter  ned  ad  Banens  stejle  Skraaning. 

Et  Øjeblik  efter  bar  nogle  Mænd  Krags 
bevidstløse  Legeme  ind  i  Lægeteltet.  Da  Am- 
bulancevognen en  halv  Time  senere  kørte 
ham  hjem,  var  Dommen  over  ham  afsagt: 
han  vilde  i  det  højeste  kunne  redde  sit  Liv, 
ikke  den  fulde  Brug  af  sit  Legemes  Styrke 
og  sin  Aands  Evner. 

Fru  Ingeborg  havde  taget  det  hele  ganske 
roligt.  Den  Kone  havde  da  ikke  noget  Hjerte, 
var  der  dem,  der  mente.  Hun  havde  helt 
stilfærdigt  sagt  sit  Navn  til  Kontrollen  og 
derved  skaffet  sig  Adgang  til  Lægeteltet. 
Nu  stod  hun  derinde,  næsten  uden  at  nogen 
lagde  Mærke  til  hende,  og  stirrede  ufravendt 
paa  den  ligblege  Skikkelse,  der  laa  der  foran 
hende  paa  Baaren.  Hun  græd  ikke.  Blot 
gled  hendes  Øjne  fra  den  ene  til  den  anden 
med  et  Udtryk  af  Forventning,  næsten  Utaal- 
modighed  —  som  følte  hun  sig  sikker  paa, 
at  dette  her  kun  var  en  grusom  Spøg,  der 
snart  maatte  holde  op. 

Da  de  kørte  bort,  laa  Krags  Hoved  i  hen- 
des Skød.  Taareløs  sad  hun  bøjet  over  ham, 
stirrede  med  det  samme  Udtryk  af  Forvent- 
ning ind  i  hans  gustentblege  Ansigt.  Om 
hun  havde  set  en  Kvindeskikkelse,  der  trængte 
sig  frem,  da  de  bar  ham  ud,  om  hun  havde 
hørt  en   sanseløs   Hulken,    en    Stemme,    der 


paa  en  Gang  truede  og  jamrede  og  ankla- 
gede sig  selv  og  bønfaldt  den  forulykkede 
om  atter  at  slaa  Øjnene  op  —  ja,  det  er 
der  ingen,  der  rigtigt  har  kunnet  blive  klog 
paa.  Der  var  saa  mange,  der  skreg  op,  ogsaa 
ganske  fremmede  Kvinder. 

Kun  det  er  sikkert,  at  hun  holdt  en  Buket 
gule  Roser  i  sin  Haand.  En  af  dem,  der 
stod  om  Sygelejet  inde  i  Teltet,  havde  fun- 
det den  ude  paa  Pladsen  og  taget  den  med 
ind  og  lagt  den  ved  Baarens  Hovedgærde. 
Der  havde  hun  set  den,  og  saa  havde  hun 
taget  den  til  sig. 

Men  da  de  var  kommet  hjem  —  til  Vil- 
laen i  Vedbæk,  hvor  de  boede,  da  faldt  hun 
sammen.  Der  gik  et  Par  Døgn,  hvor  hun 
kastede  sig  i  Febervildelse  paa  sin  Seng,  og 
havde  hun  et  lyst  Øjeblik,  saa  tog  den  mest 
hjerteskærende  Fortvivlelse  hende  og  knugede 
hende  sammen.  Imens  stred  Lægerne  med 
Manden  inde  i  Værelset  ved  Siden  af. 

Paa  den  tredie  Dag  stod  hun  op  og  gik 
ind  til  ham.  Hun  satte  sig  ved  hans  Seng 
og  tog  hans  Haand  i  sin.  Hendes  Ansigt 
var  blegt,  men  hendes  Stemme  var  rolig  og 
behersket. 

Og  nu  blev  hun  sin  Mands  utrættelige 
Plejerske.  Hun  havde  en  næsten  overnaturlig 
Evne  til  at  gætte,  hvordan  hans  Tilstand  i 
de  nærmeste  Timer  vilde  arte  sig,  samt  hvad 
han  i  ethvert  givet  Øjeblik  trængte  til.  Læ- 
gerne maatte  næsten  altid  erkende,  at  hendes 
Foranstaltninger  var  de  bedste,  der  under  de 
givne  Forhold  kunde  træffes. 

En  Dag  laa  der  gule  Roser  paa  hans  Seng. 
Hun  havde,  da  han  en  Nat  laa  i  Febervil- 
delse, hørt  ham  fantasere  om  denne  Blomst, 
og  hun  tøvede  ikke  med  at  skaffe  ham  dens 
Vellugt.  Siden  købte  hun  altid  gule  Roser 
til  ham.  Selv  paa  Rejser  sørgede  hun  for, 
at  han  ikke  behøvede  at  undvære  dem  .  .  . 

Min  Rejsefælle  standsede  i  sin  Fortælling. 
Han,  som  før  havde  været  saa  plagsom  snak- 
som, syntes  nu  slet  ikke  at  have  Lyst  til  at 
gaa  videre. 

Men  han  var  gaaet  for  vidt  til,  at  han 
pludselig  kunde  lade  min  Videbegærlighed  i 
Stikken. 

—  Hvorfor  tror  De  nu,  hun  gjorde  det? 
sagde  jeg.  Skulde  hun  ikke  have  forstaaet 
ham  .  .  .? 

—  Forstaaet?  Hvem  forstaar  egentlig  den 
Slags,  min  Herre  ?  Jeg  selv  forstaar  saa  lidt. 
Men  det  kan  De  være  vis  paa,  at  hun  har 
set.  Og  det  ganske  pludselig  —  i  det  Øje- 
blik, da  den  gule  Rosenbuket  blev  lagt  ind 
i  Teltet,  hvor  hans  Baare  stod  —  maaske 
af  en,  der  ikke  vidste  bedre  end  at  det  var 
fra  hende,  Blomsterne  kom. 

Og  skal  jeg  sige  Dem,  hvad  jeg  ved, 
Jeg  ved,  at  i  de  mange  Timer,  hun  sad  ved 
hans  Seng  uden  at  vide,  om  hun  vilde  be- 
holde ham,  da  var  der  en  eneste  Tanke,  der 
bestandig  nagede  hende  og  som  hun  slet 
ikke  kunde  slippe.  Det  var,  at  det  var  hen- 
des Penge,  der  havde  lokket  ham  til  hende 
—  ikke  hende  selv  —  og  det  var  ikke  langt 
fra,  at  hun  bebrejdede  sig  det.  Som  en  rent 
selvfølgelig  Ting  havde  hun  taget  det,  at 
det  for  ham,  den  fattige  Svend,  maatte  være 
en  Lykke  at  komme  over  paa  hendes  Sol- 
side, og  hun  havde  øst  over  ham  alle  de 
Glæder  og  Behageligheder,  som  hendes  For- 
mue satte  hende  i  Stand  til  at  skaffe  ham. 
Om  hans  Lykke  havde  hun  ikke  spurgt  — 
blot  om  sin  egen  Glæde  ved  at  give  —  give 
hensynsløst.  Nu  var  hun  vaagnet.  Og  hun 
forekom  sig  selv  næsten  som  et  underjordisk 
Væsen,  der  havde  koglet  ham  til  sig  med 
Guld  .  .  . 

Et  Brøl  fra  Dampskibsfløjten  forkyndte,  at 
vi  nærmede  os  Vedbæk.  Og  min  Rejsefælle 
pegede  ind  mod  Land,  hvor  nogle  røde  Villa- 
tage  tindrede  frem  af  Træernes  grønne  Svøb. 

—  Der  har  de  deres  Villa  inde,  sagde 
han.  Kan  De  se:  det  er  den  der  —  den  har 
omtrent  Facon  som  et  Dueslag. 

—  Hvordan  lever  de  nu  sammen,  de  to 
Mennesker?  spurgte  jeg. 

Det  varede  lidt,  inden  Svaret  kom. 


—  De  lever  vist  i  Grunden  ganske  godt. 
Saa  godt  som  de  to  Mennesker  er  i  Stand 
til  i  det  mindste. 

Hvad  ham  angaar,  har  han  ingen  Anelse 
om,  hvad  der  er  passeret  i  Tiden  lige  før 
han  blev  ramt  af  Ulykken.  Han  har  i  det 
hele  taget  ikke  megen  Hukommelse  tilbage; 
det  kan  nok  saadan  ligesom  glimte  lidt  for 
ham,  men  saa  drejer  det  sig  altid  om  noget, 
der  er  sket  for  lang  Tid  tilbage.  Det  er 
ikke  let  at  blive  klog  paa,  i  det  hele  taget. 
Disse  gule  Roser,  dem  raabte  han  jo  paa  i 
sin  Feber.  Han  maa  altsaa  dog  have  en 
Slags  Forestilling  om,  at  der  knytter  sig  et 
eller  andet  til  dem,  og  jeg  har  hørt,  han 
savner  dem,  naar  han  en  enkelt  Dag  ingen 
faar.  Ja,  de  siger  endogsaa,  at  han  ikke 
vil  kendes  ved  sin  Kone,  naar  hun  ikke  har 
gule  Roser  til  ham  .  .  . 

Hende  den  anden  —  ja,  der  er  det  jo 
vanskeligt  at  udtale  sig.  Men  saa  meget 
ved  jeg  da,  at  en  fjorten  Dages  Tid  efter  at 
han  var  styrtet,  kom  der  en  Dame  —  eller 
en  Kvindesperson  i  det  mindste  —  og  spurgte 
til  ham.  Fru  Ingeborg  lod  hende  komme  ind, 
og  siden  kom  den  anden  af  og  til,  indtil 
Krag  helt  havde  faael  sin  Bevidsthed  tilbage. 
Saa  blev  hun  pludselig  borte  .  .  .  han  vilde 
nok  ikke  kendes  ved  hende  —  hun  havde 
da  heller  ingen  gule  Roser  med  .  .  . 

Ja,  det  er  underligt  nok.  Lægerne  har 
forsikret  Fru  Ingeborg,  at  Krag  aldrig  vil 
faa  mere  af  sin  Hukommelse  tilbage,  end 
han  har  i  dette  Øjeblik.  Der  er  ingen  Fare 
for,  at  Fortiden  skal  dukke  op  i  hans  Erin- 
dring og  gøre  sine  Fordringer  gældende.  Og 
kunde  hun  blot  stole  helt  derpaa,  saa  var 
hun  jo  i  Grunden  saa  lykkelig,  som  hun  kan 
blive.  Han  lider  ingenting,  det  jeg  kan 
skønne,  og  i  hvert  Fald  har  hun  ingen  Sans 
for,  at  han  i  Grunden  ikke  mere  er  et  rigtigt 
Menneske.  Det  eneste  er  altsaa,  at  hun  er 
bange  for,  at  det  alligevel  kunde  lyse  op  i 
hans  Hukommelse,  saa  hun  ikke  mere  skulde 
kunne  klare  sig  med  de  gule  Roser.  .  . 

Ja,  nu  er  vi  altsaa  ved  Vedbæk,  saa  skal 
jo  Krags  fra  Borde  .  .  .  Vil  De  se,  hvor  hun 
støtter  ham,  som  han  var  et  lille  Barn  .  .  . 
se,  man  kan  ligefrem  se  paa  den  Maade, 
hendes  Haand  griber  fat  om  hans  Arm  paa, 
hvor  hun  holder  af  ham  —  saa  blødt  og 
fast  paa  en  Gang  .  .  . 

Han  hilste.  Den  lille  Frue  havde  faaet 
Øje  paa  ham.  Og  han  blev  staaende  og 
saa  ind  mod  Land,  hvor  Parrets  Skikkelser 
tabte  sig  i  den  voksende  Afstand. 

—  Jeg  forstod  ikke,  at  De  kendte  Fru 
Krag  personlig,  sagde  jeg,  da  vi  atter  stod 
ud  efter. 

Han  strøg  sig  med  Haanden  over  Pan- 
den. 

—  Kendte  hende?  Jo  —  det  gør  jeg, 
og  vel  ogsaa  bedre  end  de  fleste.  Det  stam- 
mer fra  den  Tid,  vi  var  helt  unge  begge 
to  og  hendes  Fa'r  levede.  Jeg  var  Svend 
hos  ham  en  Tid,   og   jeg  havde  en  Del  Ar- 


bejde for  ham  ude  paa  Villaen  —  nu  har 
jeg  jo  min  Forretning  selv.  Jo,  jeg  har  kendt 
hende  —  og  hun  hører  for  Resten  til  dem, 
som  det  ikke  er  let  at  glemme.  Jeg  har 
altid  fulgt  med  i  alt,  hvad  der  angaar  hende 
—  jeg  var  ogsaa  til  Stede  den  Dag  ude  paa 
Cyklebanen. 

Naa,  dette  her  holder  jeg  for  Resten  ikke 
meget  af  at  tale  om.  Men  en  Gang  imellem, 
saa  synes  jeg,  jeg  maa  ud  med  det.  Ja,  det 
er  underligt,  som  man  kan  rende  udenom 
hinanden  her  i  Livet  .  .  . 

Hans  Stemme  fik  pludselig  sin  dagligdags, 
fedtede  Klang. 

—  Drikker  De  en  Whiskysjus  med,  Herr. .  .  ? 
Man  skulde  naturligvis  helst  lade  være.  Men 
efterhaanden  lægger  man  sig  jo  en  Del  Vaner 
til,  som  man  ikke  skulde  have.  Skidt!  naar 
Livet  ikke  er  skikkeligt,  saa  maa  man  jo  se 
at  faa  lidt  Fornøjelse  af  det  paa  de  Maader, 
som  byder  sig  til  .  .  . 

Der  er  to  forskellige  Betragtningsmaader 
der  gør  sig  gældende  hos  Familiefædre, 
naar  de  tænker  paa  Familiens  Underhold.  Den 
ene  lyder:  Saa  og  saa  meget  tjener  jeg 
aarligt,  det  skal  vi  komme  ud  af  det  med. 
Den  anden:  Saa  og  saa  meget  bruger  vi, 
det  skal  jeg  tjene.  • 

Den  første  Betragtning  er  den  solideste  og 
passer  bedst  for  den  nøjsomme  og  mindre 
energiske.  Den  anden  er  den  morsomste  og 
mest  udviklende,  men  tillige  mest  opslidende. 

Her  gaar  vi  ud  fra  den  første,  som  ved 
den  stærke  Prisstigning  paa  Fødevarer,  Hus- 
leje, Skolepenge  etc.  i  endnu  højere  Grad 
end  tidligere  er  bleven  en  sejg  Udholden- 
heds- og  Forsagelsens  Kamp,  som  vel  kan 
give  Udvikling  men  oftere  giver  Nedtrykthed 
i  Sindet,  Begrændsning  og  Anledning  til  at 
forsumpe  i  trivielle  Smaatterier. 

Det  her  opstillede  og  udførligt  beregnede 
Budget  skal  naturligvis  kun  betragtes  som 
en  Slags  Normalbudget,  eller  som  en  Form, 
der  kan  lempes  og  tilpasses  efter  de  Men- 
neskers forskellige  Tarv  og  Tykke,  som  har 
Indtægter,  der  svarer  til  den  her  angivne 
A  årsindtægt. 


»Deres  Mand  har  4000  Kr.  om  Aaret  i 
fast  Indtægt !  —  Det  er  da  ikke  saa  daarligt ! u 

„Jamen  husk  at  vi  har  5  Børn,  hvoraf 
de  tre  gaar  i  Skole!" 

„Ja  det  er  unægtelig  en  utilladelig  Over- 
daadighed  i  disse  dyre  Tider  —  men  dog 
ret  forstaaelig!  —  Altsaa  Frue  —  al  anden 
Luksus  maa  jeg  paa  det  bestemteste  raade 
Dem  til  at  give  Afkald  paa  —  hvis  De  da 
ikke  vil  tvinge  Deres  Mand  til  at  gøre 
Gæld.  —  —  De  ler  af  mig!  Men  da  De 
er  kommen  for  at  bede  om  en  Anvisning 
paa  at  faa  Indtægterne  til  at  slaa  til  —  saa 
skal  De  faa  den.  Men  —  paa  Forhaand  — 
jeg  tror  ikke  mit  Budgetforslag  vil  smage 
Dem.  — 

Hvormeget  bruger  De  til  Skolepenge  og 
Bøger?"     „Vi  har  i  Aar  brugt  374  Kroner. 


Men  til  næste  Aar  rykker  Johan  op  i  næste 
Klasse,  saa  bliver  det  24  Kroner  mere." 
.  .  .  „Og  en  af  de  to  smaa  hjemme  skal 
vel   ogsaa   snart  i  Skole  —  vi   siger  derfor 

500  Kroner  til  Skolepenge  og  Bøger. 

Saa  er  der  Skatterne.  Her  er  det  jo  en  hel 
Fordel  at  have  5  Børn  —  500  Kroners 
Fradrag  paa  Skattelisten  —  og  da  Deres  Mand 
ikke  har  Formue  men  kun  fast  Gage,  saa 
kommer  han  vel  neppe  højere  op  i  Skat  end 
paa  100  å  120  Kroner.  Vi  vil  til  Livs- 
forsikring, Skatter,  Brandassurance  og  andre 
Forsikringer  —  altsammen  Udgifter  som  man 
ikke  kan  komme  udenom  —  ansætte  240 
Kroner.  —  —  Disse  Poster  er  jo  desværre 
allerede  et  stort  Indhug  i  Aarsindtægten. 
Til  Husleje  kan  De  ikke  beregne  mindre  end 
650  Kroner  eller  ca.  en  Sjettedel  af  Aars- 
indtægten, og  saa  maa  De  naturligvis  ikke 
bo  i  de  flotteste  Kvarterer,  men  krybe  helt 
op  paa  fjerde  Sal  eller  finde  en  god  Kvist- 
lejlighed i  en  mindre  fin  Gade.  5  Værelser 
maa  De  have,  og  et  godt  Pigekammer.  3 
Sovekamre,  Spisestue  og  Dagligstue.  Spise- 
stuen maa  være  Opsholdsstue  for  Dem  og 
Børnene,  mens  Dagligstuen  maa  være  saa 
stor  og  saaledes  møbleret,  at  den  tillige  er 
Arbejdsværelse  for  Deres  Mand  —  altsaa 
baade  Herreværelse  og  Dagligstue.  — 

De  maa  være  meget  økonomisk  med  Hus- 
holdningen, spare  paa  Betjening  og  selv  ud- 
rette meget  af  Husgerningen.  Anden  Extra- 
hjælp  end  en  Vadskerkone  en  Gang  hver 
Maaned  —  altsaa  24  Kroner  aarlig  —  bliver 
der  ikke  Raad  til.  En  Pige  til  lavere  Løn 
end  16  Kroner  om  Maaneden  skal  De  ikke 
fæste  —  thi  De  er  ikke  tjent  med  at  faa 
et  Menneske,  der  er  saa  uduelig,  at  hun 
ødelægger  Bohavet  og  slaar  Glas  og  Porcel- 
lain  i  Stykker.  De  maa  selv  være  saa  dygtig 
til  Vadsk,  Husgerning  og  Madlavning,  at  De 
kan  sætte  Pigen  i  Trit  og  ordne  Arbejdet 
praktisk.  For  16  Kroner  faar  De  nemlig 
ikke  nu  om  Stunder  en  Pige  som  kan  noget, 
De  faar  kun  en  Hjælperske.  —  Ved  Hoved- 
rengøringer   maa    De    selv    hjælpe    med    og 

desuden  tage  Nytte  af  Børnene,  naar  de 
kommer  fra  Skole.  Om  de  ikke  kan  udrette 
andet,  saa  kan  de  større  Børn  passe  de 
mindre,  saa  De  selv  kan  udrette  mere  Ar- 
bejde. Børn  har  godt  af  at  vænnes  til  at 
gøre  Gavn." 

„Jamen  Maden  og  Klæderne  —  det  er 
forfærdelig  svært  at  faa  det  til  at  slaa  til. 
Kød,  Smør,  Sukker,  Brændsel,  Urtekramvarer, 
Klæder  og  alt  muligt  er  blevet  dyrere " 

„Nej  Stop  —  ikke  alt  —  Klæder  er  ikke 
steget.  Uldstoffer,  og  Strømper  kan  man  faa 
langt  billigere  end  før,  men  det  er  ogsaa 
daarligere  Varer  —  det  holder  ikke  saa 
længe  som  tidligere.  Færdigsyede  Ting 
er  dyrere,  fordi  Arbejdslønnen  er  steget. 
Forresten  jo  —  paa  Bomuldsvarer  gik  Prisen 

for   ca.    I1/*  Aar  siden  i  Vejret  — . 

Men   med   Hensyn  til  Fødevarer  har  De  Ret 

—  paa  Kød  mærkes  det  jo  navnlig.  Ogsaa 
Fisken  er  bleven  dyrere  Aar  for  Aar  —  selv 
Klipfisk,  som  man  før  regnede  for  billig 
Mad,  fortjener  ikke  længer  dette  Prædikat. 
For  faa  Aar  siden  gav  man  25  Øre  pr.  &, 
nu  giver  man  35  å  40  Øre.  —  Men  det 
var  om  Klæderne,  vi  skulde  tale,  Maden 
kommer  senere.  Mere  end  600  Kroner  aarlig 
til  Klæder  kan  Budgettet  ikke  bære." 

—  —  „Hvordan  det  skal  gaa  til!  —  Jeg 
indrømmer  at  det  er  lidt  af  et  Kunststykke, 
men  paa  denne  Post  skal  og  maa  man  slaa 
af.  —  Børnenes  Fodtøj  og  Deres  Mands 
Klæder  bliver  jo  det  dyreste.  Men  —  vær 
glad  over,  at  han  ikke  er  Officer,  for  en 
civil  Mands  Klæder  er  dog  ikke  saa  dyre 
som  Uniformer.  Deres  Mands  Tøj  maa  De 
sy  om  til  Drengene  og  deres  eget  til  Pige- 
børnene. De  mindste  Børns  Klæder  maa  De 
selv  sy,  og  naar  De  skal  have  Tøj  syet  til 
Dem  selv  og  de  større  Børn,  maa  De  tage 
en  Syjomfru  hjem.  Ogsaa  dette  bestrides 
af  de  600  Kroner.  De  maa  samle  alle  Deres 
heluldne  Klude,  gamle  Uldstrømper  og  lign. 
og  lade  dem  forarbejde  til  Cheviot  paa  én 
eller  anden  Fabrik.  Dette  Tøj  kan  De  bruge 
til  Drengetøj,  Børnekaaber,  Overfrakke  og 
Dagligtøj  til  Deres  Mand.  Hvor  der  er  mange 
Børn,  slides  der  jo  meget  Uldtøj  —  man 
reparerer  det,  saalænge  man  kan,  og  naar 
det  er  helt  slidt,  samler  man  Resterne  sammen 
i  en  Lærredspose,  som  man  gemmer  i  Peber- 
kisten, for  at  der  ikke  skal  gaa  Møl  i  Klu- 
dene. —  Naar  man  har  samlet  5 — 6  fi> 
Klude,  er  der  allerede  nok  til  adskillige  Alen  Stof. 


Til  Vedligeholdelse  af  Bohave,  Linned, 
Glas,  Porcellain  osv.  kan  der  ikke  skaffes 
mere  end  28  Kr.  aarligt!" 

„Det  er  rædsomt,"  sukkede  den  unge 
Frue.  „Der  gaar  jo  meget  mere  til.  Jeg 
forsikrer  Dem  for,  at  da  jeg  forleden  Dag 
købte  hvide  Gardiner  for  min  Gevinst  i 
Lotteriet,  maatte  jeg  give  1 8  Kr.  for  to  Fag, 
fordi  jeg  ikke  vilde  have  dem  af  det  aller 
ringeste  Stof." 

„Men  tror  De  da,  at  Deres  Mands  Ind- 
tægter tillader  Dem  at  spille  i  Lotteriet.  Den 
Sport  maa  De  hurtigst  indstille.  —  De  kan 
selvfølgelig  rykke  lidt  om  paa  de  enkelte  af 
Budgettets  Poster  efter  Behag,  men  De  maa 
stille  Dem  klart,  at  vil  De  have  Indtægten 
til  at  slaa  til,  saa  sker  det  kun  ved  en 
omhyggelig  Inddeling  af  Udgifterne,  en 
grænseløs  Paapasselighed  og  —  Nøjsomhed. 
Og  kniber  det  at  føre  det  igennem,  saa 
tænk  blot  paa  de  mange,  som  skal  faa  en 
endnu  mindre  Indtægt  til  at  slaa  til  og  endda 
blive  mætte.  — 

Til  Fornøjelser  og  Gaver  ansætter  vi  hele 
100  Kroner.  De  og  Deres  Mand  kan  gaa 
i  Theatret  eller  paa  Koncert  et  Par  Gange 
om  Aaret  paa  billige  Pladser,  og  til  en 
Skovtur  med  Madkurven  og  hele  Børneflokken 
et  Par  Gange  om  Sommeren  bliver  der  ogsaa 
Raad.  Det  har  man  langt  mere  Glæde  af, 
end  at  spendere  Pengene  paa  egne  Fornøj- 
elser. 20  Kroner  til  Tobak  og  Aviser 
kommer  Deres  Mand  til  at  nøjes  med,  ved 
at  spare  paa  Tobakken,  —  dette  Husfaderens 
Privilegium  — ,  maa  han  foregaa  sin  Hus- 
stand med  et  godt  Exempel.  Ligeledes 
sætter  vi  20  Kr.  aarlig  til  Sporvogn  og 
Porto  —  hvad  De  sparer  her  kan  jo  komme 
Fornøjelserne  til  Gode." 

„Det  er  rigtignok  en  meget  lille  Sum!" 

„Men  Pengene  skal  jo  helst  slaa  til,  og 
naar  der  til  Petroleum,  Gas  og  Brændsel  vil 
medgaa  140  Kr.,  til  Lægehjælp  og  Medicin 
60  Kr.  saa  bliver  der  ikke  mere  til  de  for- 
skellige Poster,  end  vi  har  beregnet.  Husk 
paa,  mindre  end  1400  Kr.  til  Mad  og  Vadsk 
kan  De  ikke  have.  —  De  vil  dog  en  enkelt 
Gang  kunde  se  et  Par  af  Deres  Venner  til 
en  Kop  The  eller  til  Frokost  i  Hjemmet,  saa 
derefter  maa  jo  Madplanerne  lægges  og,  som 
de  selv  bemærkede  før,  er  Fødevarerne  jo 
bleven  dyrere.  At  se  nogen  hos  sig  i  sit 
Hjem  er  næsten  en  Nødvendighed,  fordi  Sam- 
kvem   med    andre    er   opmuntrende    og    ud- 

viklende,  og  saaledes  som  Samfundslivet  nu 
er,  kan  det  være  af  Betydning  for  en  Fa- 
milie ikke  at  udelukke  sig.  —  For  Hustruen 
har  det  desuden  den  særlige  Interesse,  at 
hun  faar  Anledning  til  at  lave  lidt  extra 
pæn  Mad  —  og  derved  til  at  opstille  nogle 

Beregninger  for  lidt  finere  Ting  ogsaa. 

Jeg  forstaar  saa  godt,  at  De  ser  betænkelig 
ud  ved  det.  Men  husk  nu  paa,  at  man 
kan  ikke  faa  baade  i  Pose  og  i  Sæk,  og 
De  har  nu  haft  den  Lykke  at  faa  5  dejlige 
Børn,  derfor  maa  De  slaa  af  paa  andre 
Goder,  der  heller  ikke  nær  kan  opveje  dette. 
Se  her  har  De  Budgettet  opskrevet  — 
hvad  De  kan  spare  det  ene  Sted  kommer 
det  andet  til  Gode.  Kun  raader  jeg  Dem 
bestemt :  spar  ikke  yderligere  paa  Maden,  det 
kan  ellers  let  hænde,  at  De,  ved  at  ind- 
skrænke Post  5,  kommer  til  at  anvende  det 
opsparede  og  mere  til  paa  Post  8,  som 
man  ingen  Fornøjelse  har  af.  Siden  vi 
nævner  Post  8,  vil  jeg  bemærke,  at  denne 
Udgift  kan  indskrænkes,  hvis  Familien  er  i 
en  Sygekasse!" 


1)  Skat,  Livs-  og  andre  Forsikringer 

2)  Husleje 

3)  Skolepenge 

4)  Klæder 

o)  Mad  og  Vadsk 

6)  Lys  og  Varme 

7)  Pigelen 

8)  Læge,  Medicin 

9)  Vedligeholdelse  af  Indbo 

10)  Sporvogn,  Porto 

1 1)  Tobak,  Aviser 

12)  Bade  og  Extraudgifter 

13)  Fornøjelser  og  Gaver 

Summa  .  .  . 


Kr.  Ør 

240 
650 
500 
600 
1400 
140 
192 

60 

28 

20 

20 

50 
100 


4000   00 


Udgiftspost  Nr.  5  tænkes  fordelt  saaledes: 

Vask  aariigt 70  Kr. 

Middagsmad  aariigt 780  Kr. 

Tor  Kost  og  Drikkevarer.     500  Kr. 

Til  Selskabelighed 50  Kr. 

Summa  .  .  Tl400  Kr. 

Vadsken  beregnes  saaledes: 

Vadskerkone  å  2  Kr.  pr.  Dag.  12  Gange 

aariigt 24  Kr.  00 

Sæbe  og  Soda  til  Vadsk  og  Rengering 

aariigt 13  Kr.  80 

Rulle  samt  Stivelse  og  Blaanelse 

aariigt 12  Kr.  20 

Strygning   og   Stivning   ude  af  Huset 

aariigt 20  Kr.  00 

Summa  .  7  .~70  Kr.  00 


Af  Sæbe  er  beregnet  grøn  eller  brun  blød 
Sæbe  å  15  Øre  pr.  &.  Heraf  bruges  5  $£ 
om  Maaneden  til  Vadsk  og  Rengøring.  6  18 
Soda  og  1  &"  hvid  blød  Sæbe  å  20  Øre  W 
til  at  koge  i.  Flipper  og  Mansketter  vadskes 
hjemme,  men  stryges  ude  af  Huset.  At 
bruge  Mansketskjorter  undtagen  ved  særdeles 
højtidelige  Lejligheder,  bliver  der  ikke  Raad 
til.  —  Sæbe  og  Soda  er  ikke  steget  i  de 
sidste  Aar>  derimod  Strygning  og  Vadsk  ude 
af  Huset.  Tillige  er  Arbejdskraften  steget 
ved  at  Arbejdsdagen  for  en  Vadskerkone  er 
bleven  kortere  end  tidligere.  For  at  Vadsken 
kan  endes  paa  den  Dag,  hvor  De  har  Konen, 
maa  De  selv  vadske  Uldtøjet  oppe  i  Køkkenet, 
og  Pigen  maa  Dagen  efter  Vadsken,  alene, 
eller  med  Deres  Hjælp,  besørge  Skylning  og 
Ophængning.  Da  der  sandsynligvis  er  for 
meget  hvidt  Tøj  i  Vadsk,  til  at  det  kulørte 
Bomuldstøj  kan  vadskes  samme  Dag,  maa 
det  vadskes  Dagen  efter,  for  at  man  dertil 
kan  benytte  det  tiloversblevne  Sæbevand, 
hvori  det  hvide  Tøj  har  været  kogt. 


Nu  har  vi  naaet  det  Felt,  hvor  Prisstig- 
ningen navnlig  vil  mærkes,  nemlig  Madlav- 
ningen. 

Det  var  en  Gang  besparende,  jo  mere  Mad 
man  selv  lavede  og  kogte  hjemme,  og  den 
Husmoder,  som  ikke  selv  lavede  Kød-  og 
Fiskefarce  eller  som  købte  „opskaaret"  Paa- 
læg,  var  Genstand  for  en  vis  Ringeagt  — . 
Det  samme  er  undertiden  Tilfældet  endnu.  Men 
i  Familier  hvor  Fordringerne  til  Husmoderen 
er  saa  store,  som  de  her  i  Budgettet  nævnte, 
er  det  nødvendigt  at  tage  en  Del  af  de 
Lettelser  m.  H.  t.  Madlavningen,  som  Tiden 
har  medført,  i  sin  Tjeneste,  som  f.  Eks.  at 
købe  færdiglavet  Kødfarce. 

Husmoderen  i  det  Hjem,  som  her  er  tænkt, 
har  ikke  megen  Tid  til  sin  Raadighed.  Hun 
maa  tage  i  Betragtning,  om  det  Stykke  Kød 
hun  køber  er: 

1)  hurtigt  at  tillave  for  at  spare  Tid, 

2)  hurtigt  at    koge    og   stege    for    at   spare 
Brændsel, 

3)  reelt  at  skære  ud  for  ikke  at  faa  Affald, 

4)  reelt   at   skære   op   til   Paalæg,   naar   det 
er  blevet  koldt. 

Skøndt  Kødfarce  er  steget  4  å  5  Øre  pr. 
&,  er  det  dog  det  billigste  Kødnæringsmiddel 
at  købe,  fordi  Kød  med  de  færreste  Ben, 
eller  i  Form  af  Farce  helt  uden  Ben,  for 
denne  Husmoder  som  Regel  vil  være  det 
billigste.  Dog,  hvis  Familien  har  Høkasse 
og  forstaar  at  benytte  den,  saa  kan  et  større 
Stykke  Kød,  som  kan  deles  i  reelle  Stykker 
og  Affald,  være  praktisk  at  købe,  i  Fald 
Husmoderen  forstaar  at  anvende  det.  De 
større  Stykker  Kød  med  Ben  ved,  er  altid 
billigere  pr.  ©  end  de  smaa  Stykker  skært 
Kød.  Ben  og  Sener  koges  til  Suppe,  og 
Stegeben  afkoges  for  at  anvendes  i  Sauce 
og  legerede  Supper. 

Forkød  er  billigere  end  Bagkød,  men  der 
er  paa  Oksen,  og  navnlig  paa  Kalven  og  Lam- 
met ikke  saa  lidt  løst  Kød,  Fedt  og  Ben,  som 
bevirker,  at  det  ikke  forslaaer  saa  godt.  —  Vil 
moderen  med  det  her  opstillede  Madbudget  Hus- 
derfor  anvende  Forkød  til  Middagsmaden, 
maa  hun  give  det  som  Fricassé  paa 
den  Tid  af  Aaret,  hvor  Urter  og  Rødder  er 
billigst  —  altsaa  i  Efteraarsmaanederne,  helst 
ogsaa  komme  Kartofler  paa  og  derved  gøre 
Tilsætningen  til  Fricaséen  til  det  væsentlige, 
og  Kødet  maa  nu  i  de  dyre  Tider  spille  den 
mindre  væsentlige  Rolle  i  Retten,  som  tidligere 
Urterne  spillede. 

Tilbereder  man  Kødet  i  Carry,  saa  maa 
Risene,  der  spises  til,  gøres  til  Hovedbestand- 
delen, og  Kødet  gøres  til  en  Lækkerbidsken, 
der  giver  Kraft  og  Smag,  men  som  spiller 
en  underordnet  Rolle  m.  H.  t.  at  blive  mæt. 

Selv  om  Svinemørbrad  naaer  til  en  Piis 
af  90  Øre  pr.  fø,  saa  er  det  forholdsvis  ikke 
nogen  dyr  Ret,  fordi  der  slet  intet  Affald 
er,  det  er  godt  til  Paalæg,  og  man  kan 
drøje  paa  Mørbraderne  til  Middag  ved  at 
servere  dem  i  en  god  tyk  Vildtsauce. 

Naar  Svinekam  —  Skinke  —  og  Bov  er 
i  Pris  med  Kalvekam  —  Kølle  —  og  Bov, 
saa  betaler  det  sig  at  købe  Svinekødet  frem- 
for Kalvekødet,  fordi  Benene  i  Svinet  er 
mindre  og  altsaa  ikke  fylder  saa  meget  i 
Vægt.  —  Fjerkræ  er  aldrig  billigt  at  spise, 
da  der  er  altfor  meget  Affald,  som  ikke  kan 
benyttes. 

For  de  Mennesker,  der  ikke  har  imod  at 
spise  Hestekød,  er  her  jo  altsaa  en  Kødsort, 
som  er  billigere  end  andet  Kød.  Den  fineste 
udskaarne  Hestefilet  uden  Spor  af  Fedt  eller 
Affald  koster  nu  55  Øre  Pundet.  En  Heste- 
filet,    der    er    behandlet    som    Vildt    og   har 


ligget  i  Kærnemælk  et  Døgn,  er  en  velsma- 
gende og  meget  drøj  Steg.  Inderlaaret  kan 
anvendes  til  Boeuf  å  la  Mode,  hvorved  Kryd- 
derierne borttager  Karakteren  af  Hestekødet, 
der  med  sin  lidt  sødlige  Smag  staar  saa 
mange  imod. 

Af  alle  Slags  Gryn,  gule  og  graa  Ærter, 
Lindser  og  Bønner  kan  laves  billige,  nærende 
og  mættende  Retter.  Man  har  altid  nærmest 
anvendt  dem  til  Formad,  og  enhver  Husmo- 
der er  kommen  til  det  Resultat,  at  Formaden 
var  billig  og  nødvendig  for  at  mætte  Fa- 
milien og  drøje  paa  Eftermaden.  Vægten  i 
en  Husholdning,  der  skal  føres  billig,  maa 
derfor  lægges  paa  store  Portioner  Formad  med 
megen  Afveksling  af  Retterne  og  smaa  Por- 
tioner Eftermad. 

Men  i  Familier,  der  ikke  sætter  stor  Pris 
paa  Søbemaden,  maa  Husmoderen  lade  koge 
mindre  Portioner  af  den  —  aldrig  helt  ude- 
lade den  —  og  give  Familien  det  samme  at 
spise  paa  en  anden  Maade  d.  v.  s.  som  Ge- 
myse til  Kødretten.  Stuvede  Kartofler,  stuvet 
Kaal,  hvide  Bønner,  Lindser,  Rødder,  Ris, 
Maccaroni  osv.  Gemyserne  maa  serveres  i 
god  tyk  enten  Mælke-  eller  Suppestuvning. 
Gør  man  dette,  saa  kan  man  nøjes  med 
mindre  Stykker  Kød.  — 

Fisk  er  absolut  for  dyr  at  spise  i  en  billig 
Husholdning,  men  kan  Familien  ikke  undvære 
det,  saa  maa  der  gives  rigeligt  med  Kartofler 
til.  I  en  mindre  Husholdning  er  henkogte 
Fiskeboller  og  Fiskebudding,  serveret  f.  Eks. 
med  en  meget  tyk  Persille  —  eller  Ægge- 
sauce  og  Kartofler,  billigere  at  spise  end  fersk 
Fisk.  —  Vil  man  anvende  Klipfisk,  bliver 
der  kun  Raad  til  at  spise  Sennepssauce, 
Kartofler  og  stuvede  Gulerødder  til,  ikke 
hakket  Æg  og  Smørsauce. 

Resultatet  af  disse  Madbetragtninger  er  at : 
Mel-  og  Grynspiser  samt  tørrede  Bælgfrugter 
er  billig  Mad,  Kød  og  Fiskespiser  dyr  Mad, 
samt  at  de  danske  tykke  Sauce  og  jævne 
Stuvninger,  som  vi  efter  Paavirkning  af 
fransk  Køkken  har  begyndt  at  kaste  bort, 
er  nødvendige  at  beholde  i  de  prisbillige 
Husholdninger,  for  at  man  kan  blive  mæt. 


Syltning  i  en  Husholdning,  som  den  der 
her  danner  Exemplet,  hvor  alt  skal  tages 
saa  billigt  ud  som  muligt,  er  en  Luksus, 
som  man  ikke  kan  tillade  sig,  nu  hvor  man 

har  tørret  Frugt,  der  baade  giver  Saft  og 
Farve  i  Supperne.  Vil  man  koge  Kompot, 
anvender  man  ogsaa  hertil  den  tørrede  Frugt 
paa  den  Tid  af  Aaret,  hvor  den  friske  ikke 
er  billig.  Hvis  man  ved  en  enkelt  Lejlighed 
vil  have  lidt  Gelé,  kan  man  købe  det  i  Glas 
til  25  Øre  Stykket,  hellere  end  selv  at 
spendere  Syltning.  Bruger  man  meget  af 
denne  Vare,  stiller  det  sig  anderledes.  — 

Koger  man  ved  Gas,  saa  behøver  man 
ikke  derfor  at  have  en  Gasovn,  der  er  dyr 
at  anskaffe  sig,  thi  megen  Mad  kan  laves  i 
Gryde  over  et  Blus,  men  i  en  Familie  som 
den  vi  her  paa  Budgettet  gaar  ud  fra,  kan 
det  alligevel  være  praktisk  at  anskaffe  sig 
én,  thi  Pier,  Gratiner  og  Omeletter  er 
billige,  drøje  og  afvekslende  i  Sammen- 
sætningerne. Med  klinkede  Æg,  Kød  farce, 
Grøntsager  etc.  kan  der  kombineres  mange 
bagte  Retter,  ligesom  en  hjemmelavet  Lever- 
postej bagt  i  Ovnen  er  billigt  Paalæg,  der 
kan  erstatte  Smør  og  Fedt  paa  Skolemaden. 

En  godt  lysende  Petroleumslampe,  der 
holdes  godt  ren,  er  billigere  at  oplyse  Køk- 
kenet med  end  at  bruge  det  „billige"  Gas- 
blus til  Oplysning,  som  hører  med  i  ethvert 
Køkken,  hvor  man  har  Kogegas,  thi  Blusset 
sluger  mere  Gas  end  man  tænker  sig. 


Familien  paa  Budgettet  skal  kunne  bestride 
Middagsmaden  for  c.  2  Kr.  10  Øre  dagligt. 
Deraf  gaar  de  10  Øre  til  Køb  af  x/»  Tønde 
Kartofler  hver  Maaned.  Resterne  af  Efter- 
maden anvendes  til  Paalæg.  —  Smør,  Fedt, 
Margarine,  Klaret  og  Sukker  er  angivet  paa 
Madudgiften  til  den  tørre  Kost  og  skal  altsaa 


ikke  beregnes  med  til  Middagsindkøbene. 
Der  er  8  Munde,  der  skal  mættes,  til  hver 
beregnes  altsaa  25  Øre.  —  Naar  dette  kan 
lade  sig  gøre  er  det,  fordi  der  er  otte  — 
jo  flere,  jo  billigere  bliver  Maden  pro  Persona. 
At  lave  Mad  til  et  Par  Mennesker  koster 
forholdsvis  mere. 


Prisberegning  for  den  tørre  Kost: 


Kr.    Ore 


Brød 

maanedligt 

8 

0 

4  %  Smer 

do. 

4 

60 

8  %  Margarine 

do. 

5 

44 

2  %  Svinefedt 

do. 

!   i 

28 

2  %  Klaret 

do. 

1   i 

00 

2  %  Kaffe  m.  Tilsætning  do. 

2 

28 

10  %  Sukker 

do. 

2 

00 

*/«  %  Kakao 

do. 

6 

70 

Vi  %  The 

do. 

1 

20 

9  %  Havregryn 

do. 

1 

35 

3  il   Ost 

do. 

1 

50 

Paalæg  (Resterne 

af  Middagsmaden  an- 

vendes). 

2 

00 

Hvidt  Ol  og  Mælk 

(kun  beregnet  til  at 

drikke,  ikke  til 

Madlavningen. 

is 

75 

Krydderier  og  Le 

g- 

Summa  .  .  . 

50 

41 

60 

Børnene  spiser  alle  Havregrød  kogt  i  Vand 
med  Mælk  til  om  Morgenen.  Intet  Brød, 
heller  ikke  Hvedebrød,  spises  før  det  er  en 
Dag  gammelt,  da  det  derved  bliver  drøjere. 
Børnene  spiser  Fedt  og  Margarine  paa  Maden. 
Under  Paalæget  spiser  hele  Familien  Margarine. 
Kun  til  bart  Smørrebrød  anvendes  de  4  ^ 
Smør  til  de  tre  Voksne.  Efter  Behag  kan 
man  jo  udvide  og  indskrænke  de  forskellige 
Poster,  blot  de  holdes  indenfor  den  givne 
Ramme. 

Gymnastik  ( Aandcdrætsøvelser  i  Luftbadedragt)  ved  en  Kommuneskole  i  Breslau. 

LEGEMS-KULTUR 

ER  VI  PAA  DEN  RETTE  VEJ  MED  VOR  OFFENTLIGE  GYMNASTISKE  UDDANNELSE? 

Af  J.  P.  MULLER. 


I  Sommer  opholdt  jeg  mig  nogen  Tid  paa 
Waidberg,  der  ligger  udenfor  Zurich. 
Midt  i  Granskoven  er  indrettet  en  stor  Luft- 
badeanstalt med  hele  Kolonier  af  de  saakaldte 
Lufthuse  og  Lufthytter,  hvilke  sidste  er  aabne 
baade  fortil  og  under  Tagskægget.  Disse 
Boliger  benyttes  af  de  Gæster,  der  ofte  med 
Kone  og  Børn  tilbringer  deres  Sommerferie 
i  dette  Paradis.  Andre  Luft-  og  Solbade- 
gæster kommer  hver  Dag  fra  Byen  medbrin- 
gende deres  Læse-,  Skrive-  eller  Haandarbejde, 
og  ofte  slæbende  Madkurv  og  Barnevogn  op 
ad  Bjærget.  I  et  Hjørne  af  den  aabne  Plads 
findes,  skærmede  af  Plankeværk,  Vand-  og 
og  Solbadene  med  særlige  Afdelinger  for 
Damer  og  Herrer.  Her  ligger  de  rigtige  in- 
karnerede Soltilbedere  helt  nøgne  i  timevis 
paa  Træbrikser  og  lader  sig  stege  brune  paa 

alle  Ledder  og  Kanter.  Ulige  interessantere 
og  sikkert  nok  saa  sundt  former  Livet  sig 
for  dem,  der  leger,  spiller  og  sporter  ude 
paa  de  vidtstrakte  Græsplæner.  Her  dannes 
Grænserne  ikke  af  de  tungsindige  Brædde- 
vægge,  men  af  et  lavt,  levende  Hegn,  og 
bagved  kommer  paa  alle  4  Sider  Granskoven. 
Hegnet  forhindrer  ikke  „Uvedkommende"  i 
at  kigge  ind  i  Paradiset.  Og  naar  de,  sve- 
dende i  deres  mange,  stive  Klæder,  en  Stund 
har  staaet  og  betragtet  det  glade  Naturlivs- 
billede, saa  gaar  de  om  til  Hovedportalen  og 
bliver  mod  en  lav  Entré  optaget  i  Naturbør- 
nenes Kreds. 

Kvindernes  Paaklædning  bestaar  af  et  Em- 
pireskørt, Mændenes  og  Børnenes  kun  af  vide 
Knæbenklæder  af  Hørtrikot.  Enkelte  bærer 
dertil  Straahat  og  Sandaler,  men  de  fleste  er 

barhovedede  og  barfodede.  Det  var  interessant 
at  bemærke  den  naturlige  Takt  og  Finfølelse, 
der  her  traadte  i  Stedet  for  den  falske  Kul- 
turs Tvang  og  hykleriske  Etikette.  Jeg  kom 
uvilkaarligt  til  at  tænke  paa  Forholdene  hjem- 
me, der  forbyder  Damer  og  Herrer  at  bade 
sammen  i  Svømmedragt,  selv  om  de  er  præ- 
senterede for  hverandre,  medens  man  paa 
den  anden  Side  —  eller  rettere  netop  af  den 
Grund  —  paa  vore  Søbadeanstalter  ofte  kan 
blive  Vidne  til  raa  Uanstændighed  mellem 
mandlige  og  kvindelige  Badegæster,  der  slet 
ikke  kender  hinanden. 

Den  Idræt,  der 
samler  de  fleste 
Deltagere  og  det 
samtidig  af  alle 
Aldre  og  begge 
Kjøn,  er  Boldle- 
gene. Jeg  lærte 
her  nogle  meget 
morsomme  Lege, 
der  kan  beskæf- 
tige et  næsten 
ubegrænset  An- 
tal Deltagere.  Til 
Afveksling  fore- 
tages Spadsere- 
ture i  de  om- 
liggende Skove  eller  videre  ud  i  Landet.  En 
Dag  foretog  min  Hustru  og  jeg  i  Selskab  med  c. 
30  Personer  en  flere  Timers  Vandring  til  Katte- 
søen,  hvor  vi  alle  fik  os  en  god  Svømmetur. 
Vejen  gik  gennem  Landsbyer,  men  ikke  en  Hund 
gøede  af  os,  uagtet  Paaklædningen  var  som 
ovenfor  beskreven.  Der  blev  sagt,  at  man  i 
den  Mundering  kunde  færdes  uantastet  i  hele 
Kanton  Zurich.  Men  tidligere  var  det  rigtig- 
nok anderledes.  Skaberen  af  dette  ^Licht- 
luftheim"  og  Sjælen  i  al  Idrætten  og  hele 
Livet  deroppe  er  en  forhenværende  Landsby- 
præst, Pfarrer  Stem,  en  3- Alens  Kæmpe  med 
langt,  blondt  Apostelskæg.  For  nogle  Aar 
tilbage  blev  han  en  skønne  Dag  anholdt,  mens 
han    vandrede  om  i  en   ensom  Bjærgskov  i 


Ældre  Gymnastik«!*  i  et  Luftbad  ved  St.  Gallen. 


Berneroberland,  fordi  han  kun  var  iført  Svøm- 
mebukser,  der  ganske  vist  er  en  lidt  ureg- 
lementeret Uniform  for  en  Sjælesørger.  Han 
maatte  saa  for  Alvor  kaste  den  sorte  Kjole, 
men  har  ikke  senere  angret  sit  Fejltrin. 

En  Søndag  foranstaltede  han  en  stor  Idræts- 
fest.  Der  var  Væddekampe  i  Fodløb,  Bryd- 
ning og  „Schwingen",  Spyd-  og  Diskoskast, 
Stenstødning,  Længde-  Højde-  og  Stangspring, 
Reck-  og  Barreøvelser,  en  Mængde  Boldspil 
og  til  Slut  Præmieuddeling  og  Skønhedskon- 
kurrence, hvor  jeg  var  Dommer  sammen  med 
Billedhuggeren    Prof.  Freitag  o.  a.     Der  var 

flere  Hundrede 
Deltagere  og  et 
halvt  Tusind  Til- 
skuere. Men  det 
ejendommelige 
var,  at  ogsaa  dis- 
se sidste  for  stør- 
ste Delen  havde 
anlagt  Luftbade- 
kostume.  Om  det 
saa  var  Dommer- 
ne, Kontrollører- 
ne etc,  bar  de 
kun  Knæbenklæ- 
der og  manglede 
altsaa  baade  Di- 
plomat, høj  Hat  og  langsløj  fet  Roset.  Over- 
alt skinnede  Solen  paa  nøgne  Skikkelser  i  de 
forskelligste  Farveafskygninger  fra  hvidt  til 
nøddebrunt.  Hist  saa  man  et  Par  Athleter 
brydes  midt  i  en  interesseret  Rundkreds,  og 
her  konkurreredes  der  i  Hurtigløb  paa  bare 
Fødder  uden  Pigsko,  mens  samtidig  et  halvt 
Hundrede  Mænd  og  Kvinder  spillede  Figur- 
bold og  Forfølgelsesbold  paa  den  største 
Plæne.  Da  slog  det  mig,  at  jeg  aldrig  før 
i  mit  Liv  havde  været  Vidne  til  noget,  der  i 
saa  høj  Grad  lignede  de  gamle  Helleneres 
Gymnastik  (NB.  ikke  det  moderne  Vræng- 
billede i  Athen),  og  jeg  spurgte  mig  selv: 
„H vorlænge  skal  det  mon  vare,  inden  jeg  faar 
noget  saadant  at  se  hjemme  i  Danmark?" 

Endnu  er  Menneskeheden  ikke  naaetsaa  vidt, 
at  den  paa  den  fysiske  Kulturs  Omraade 
ganske  har  frigjort  sig  for  Trykket  af  den 
mørke  Middelalders  Mare.  Renæssancetiden 
er  i  den  Henseende  kun  at  ligne  ved  en  Op- 
vaagnen  i  Utide,  en  Gaben,  en  Gniden-Øjne 
og  en  Venden-sig-om  paa  den  anden  Side; 
hvorefter  Søvnen  fortsattes,  indtil  man  c. 
1800  endelig  begyndte  at  blive  rigtig  vaa- 
gen.  Det  var  Folk  som  Basedow,  Guthsmuth, 
Jahn,  Nachtigall  og  Ling,  der  besørgede  Væk- 
kelsen. Vor  Tids  legemskulturelle  Opblom- 
stringsperiode  er  altsaa  kun  100  Aar  gammel, 
medens  den  tilsvarende  antike  Kulturperiodes 
Mænd  tilsidst  havde  over  1000  Aars  Erfaring 
st  bygge  paa.  Med  disse  2  Tal  in  mente  er 
det  jo  undskyldeligt,  at  vi  endnu  ikke  har 
naaet  saa  smukke  Resultater  som  Antiken. 
Men  naar  det  viser  sig,  at  der  hos  vore  of- 
ficielle Anførere  (de  gamle  Generalers  mindre 
store  Efterfølgere)  er  Tilbøjelighed  til  at 
sætte  sig  ned  og  hvile  paa  bemeldte  Gene- 
ralers Laurbær  —  eller  endog  til  at  marschere 
baglæns  — ,  saa  maa  et  Nødraab  være  paa 
sin  Plads. 

Særlig  da  det  nu  er  paa  Tale  at  bygge 
et  nyt  Centralinstitut  herhjemme,  bør  man  i 
god  Tid  drøfte,  hvad  rationel,  videnskabelig 
Gymnastik  egentlig  er  for  noget.  Med  denne 
Betegnelse  for  visse  Gyrnnastiksystemer  i  vor 
Tid  forholder  det  sig  nemlig  akkurat  som  i 
gamle  Dage  med  Udtrykket  det  „hellige, 
romerske  Rige"  —  nemlig  3  Løgne  i 
3  Ord. 

Legemsøvelse  er  rationel,  naar  den  er  for- 
nuftig, d.  v.  s.  formaalstjenlig.  Men  der  kan 
være  mange  forskelligartede,  hver  for  sig 
gode  og  prisværdige  Formaal,  som  ønskes 
opnaaede,  nævnt  i  Flæng  f.  Eks,  god  Appetit, 
god  Fordøjelse,  god  Holdning,  alment  Vel- 
befindende, Sygdoms  Forebyggelse,  Sygdoms 
Helbredelse,  legemlige  Færdigheder,  sjælelige 
eller  moralske  Egenskaber  etc. 

Hvorvidt  et  System  af  Legemsøvelser  er 
rationelt  eller  ej,  afhænger  i  det  enkelte  Til- 


fælde ganske  af,  hvor  dét  anvendes  og  hvor- 
ledes det  virker.  I  sig  selv  er  intet  System 
rationelt;  i  Anvendelsen  kan  derimod  mange 
Slags  Legemsøvelser  blive  tilnærmelsesvis  ra- 
tionelle. 

Naar  man  derfor  siger:  „Alene  vi  her  i 
Norden  kender  rationel  Gymnastik",  saa  er 
dette  blot  et  ganske  naturligt  Udslag  af  den 
Selvovervurdering,  som  Danske  og  Svenske 
har  tilfælles  med  alle  andre  Nationer,  og  som 
i  og  for  sig  kan  være  en  værdifuld  Egenskab, 
naar  den  kun  ikke  bringer  os  i  Konflikt  med 
Sokrates*  noksom  bekendte  Visdomsord,  saa- 
ledes  at  vi  glemmer  at  tage  Lære  af  andre. 

Videnskabelig  er  den  Gymnastik,  der  tager 
Videnskaben  i  sin  Tjeneste  for  at  naa  et  godt 
Resultat  paa  saa  mange  Omraader  som  muligt. 
Men  man  maa  ikke  være  ensidig  og  f.  Eks. 
kun  tage  Hensyn  til  de  gennem  Anatomien 
og  Æstetiken  formulerede  Krav.  Nej,  Fysi- 
ologiens, Hygiejnens,  Pædagogikens  og  Eti- 
kens Krav  er  nok  saa  vigtige. 

Endelig  er  der  det  tredje  Ord  og  den  tredje 
Løgn,  nemlig  „Gymnastik".  Ordet  betyder 
Kunsten  at  uddanne  det  nøgne  Legeme. 

Har  man  derfor  under  Legemsøvelsen  mere 
Tøj  paa,  end  der  er  absolut  nødvendigt,  saa 
har  Øvelsen  strengt  taget  ikke  Ret  til  at  be- 
nævnes Gymnastik.  Dette  er  den  formelle 
Side  af  Sagen.  Og  i  Realiteten  kommer  en- 
hver Legemsøvelse,  der  udføres  i  lukket  Lo- 
kale og  i  Paaklædning,  netop  derved  i  Strid 
med  de  ovennævnte  Videnskabers  sande  Krav 
og  kan  ikke  blive  andet  end  et  mere  eller 
mindre  tarveligt  Surrogat  for  virkelig  rationel 
Gymnastik. 

Paa  jo  flere  Omraader,  i  jo  flere  Hense- 
ender et  System  af  Legemsøvelser  kan  blive 
formaalstjenligt,  desto  mere  nærmer  det  sig  det 
Ideal,  der  hedder  rationel,  videnskabelig  Gymna- 
stik. Et  saadant  Ideal  havde  vi  i  de  gamle  Græ- 
keres Gymnastik  (jeg  understreger  „gamle ",  thi 
de  moderne  Grækere  har  øjensynlig  mindre  For- 
staaelse  af  Gymnastiken  end  de  fleste  andre 
Nationer). 

Fritstaaende  Øvelser  af  c.  12,000  Turnere  i  Bern. 


Selv  om  man  ikke  nøje  kender  de  teore- 
tiske Enkeltheder  ved  det  antike  græske  Sy- 
stem, ligger  de  praktiske  Virkninger,  Resul- 
taterne, klart  for  Dagen.  Alt,  hvad  vore 
Dages  Gymnastik- Lærde  i  deres  Specialise- 
ringslyst  deler  i  Sport,  Spil,  Atletik,  Akro- 
batik, Sundhedsgymnastik,  Udviklingsgymna- 
stik  egentlig  og  anvendt  Gymnastik  etc.  var 
indbefattet  i  den  antike  Gymnastik,  der  ud- 
førtes i  fri  Luft  og  uden  Klæder.  Eksempelvis 
indtog  Smidighedsøvelser,  som  visse  „Gym- 
nastikautoriteter" i  vore  Dage  ringeagter  og 
i  deres  Uforstand  skælder  ud  for  „Akroba- 
tik", en  vigtig  Plads;  og  disse  Øvelser  er 
jo  ogsaa  ganske  udmærkede,  fordi  de  *)  giver 
fuldendt  Herredømme  over  Legemet,  *)  ud- 
vikler de  vigtigste  af  Kroppens  Muskler  og 
Organer,  s)  ere  meget  morsomme  og  4) 
ikke  fordrer  særlige  Apparater.  De  nævnte 
Autoriteters  værste  Mis  fors  taaelse  ligger  dog 
ikke  kert  men  i  den  Omstændighed,  at  de 
ved    Legemsøvelse    kun    tænker    sig    Skelet- 


og Muskeløvelse,  medens  Lungeøvelse  kun 
til  Nød,  og  Luft-,  Sol-  og  Vandbad  samt 
Hudgnidning  aldeles  ikke  tør  kaldes  Gymnastik. 
Som  om  Lungerne,  Blodet  og  Huden  ikke  er 
lige  saa  vigtige  Dele  af  Legemet  som  Knog- 
lerne og  Kødet. 

Af  det  ovenfor  udviklede  følger  for  det 
første,  at  de  forskellige  moderne  Systemer 
af  Legemsøvelser  hvert  for  sig  kun  er  et 
Surrogat  for  en  enkelt  Side  af  den  antike 
Gymnastik,  og  for  det  andet,  at  de  i  mange 
Tilfælde  er  indbyrdes  inkommensurable,  da 
de  kan  have  specielle,  vidt  forskellige  For- 
maal,  f.  Ex.  Hjemmegymnastik  (Sundheds- 
øvelser)  og  Foreningsgymnastik  (Sport). 

Vil  man  nu  ærligt  og  paa  en  praktisk 
Maade  forsøge  at  udfinde,  hvilket  moderne 
Gymnastiksystem,  der  kommer  Idealet  nær- 
mest, maa  man  tage  Hovedhensynet  til,  hvor  de 
bedste  Resultater  findes,  saavel  kvalitativt 
som  kvantitativt. 

I  førstnævnte  Henseende,  hvor  Talen  altsaa 

er  om  at  præstere  de  sundeste,  smukkeste, 
dygtiste  og  bedste  Mennesker,  vilde  Norden 
faa  svært  ved  at  konkurrere  med  Mellem- 
europa, hvor  det  nu  overalt  er  Skik  at  øve 
sig  i  de  talrige  Luftbadeanstalter  (efter  sidste 
Opgørelse  210  i  Tyskland  og  29  i  Schweiz), 
der  er  forsynet  med  alle  mulige  Gymnastik- 
apparater og  Rekvisiter  til  næsten  al  Slags 
Sport  og  til  en  Mængde  Bold-Lege, 

I  kvantitativ  Henseende  er  en  Sammen- 
ligning betydelig  lettere.  Og  her  ser  man 
da,  at  frivillige  Gymnastikforeninger  er  saa 
at  sige  ukendte  i  Sverige,  og  heller  ikke  i 
Danmark  tæller  Foreningerne  eller  Kursus 
saa  mange  Deltagere,  som  det  var  ønskeligt, 
og  som  man  f.  Ex.  finder  i  Turnforeningerne 
i  alle  Tysklands  Byer.  Et  lille  Land  som 
Schweiz  kunde  endog  ved  Turnfesten  i  Bern 
for  nylig  stille  med  henimod  12000  aktive 
Gymnastikere,  og  man  helmer  ikke  —  med- 
delte Præsidenten  mig  — ,  førend  hver  Landsby  • 
har  sin  egen  Turnforening. 

Gymnastiksalene  ogsaa  de  offentlige  Sko- 
lers, er  meget  større  end  vore,  de  er  frit 
beliggende  og  til  2  å  3  Sider  forsynede  med 
store  Vinduer,  der  gaa  omtrent  fra  Gulv  til 
Loft.  De  er  i  Reglen  omgivet  af  en  stor 
Plads  med  Træer  og  alle  mulige  Gymnastik- 
apparater  samt  med  elektriske  Buelamper 
paa  Opstandere,  der  gør  det  muligt,  at  der 
ogsaa  om  Aftenen  kan  gymnasticeres  i  fri 
Luft.  Hos  os  er  Gymnastiksalene  jo  som  oftest 
sammenbyggede  med  Skoler  eller  Beboelses- 
huse, de  har  oftest  kun  Vinduer  (og  det  i 
Reglen  lukkede)  paa  den  ene  Side,  og  disse 
er  tilmed  smaa  for  at  give  Plads  til  Ribbe- 
væggene  —  et  veltalende  Symbol  paa  det 
System,  der  overdriver  den  stramme  Holdning 
paa  Bekostning  af  de  hygiejniske  Værdier, 
som  frisk  Luft  og  Lys  fører  med  sig.  Gym- 
nastik i  fri  Luft,  selv  om  Sommeren,  er  saa 
at  sige  ukendt  herhjemme ;  der  findes  maaske 
enkelte  Steder  Gymnastikplads  udenfor  Lokalet, 
men  den  benyttes  blot  ikke. 

Ved  Kultusministeriets  Feriekursus  i  Gym- 


nastik for  Almueskole-  og  Kommunelærere,  hvil- 
ket i  afvigte  August  Maaned  afholdtes  paa  en 
af  vore  Højskoler,  blev  det  saaledes  i  Teori- 
timerne stadig  fremhævet,  at  Gymnastik  i  det 
fri,  under  gunstige  Vejrforhold,  selvfølgelig 
var  Idealet.  Men  uagtet  en  af  Eleverne  gen- 
tagne Gange  med  nogen  Tids  Mellemrum 
indgik  til  Lederen  med  Anmodning  om,  at 
Øvelserne  maatte  forlægges  til  den  dejlige 
Plads  udenfor  Lokalet,  da  Vejret  var  saa 
straalende,  saa  blev  den  skønne  Teori  dog 
ikke  en  eneste  Gang  omsat  i  Praksis.  Dette 
Forhold  er  saa  meget  mærkeligere,  som  man 
netop  skulde  synes,  at  det  maatte  være  af 
særlig  Betydning  at  bibringe  Almueskolelærere 
Kendskab  til,  hvorledes  man  kan  sætte  god 
Gymnastik  i  Værk,  selv  om  et  særligt  Lo- 
kale ikke  forefindes.  Som  Hovedaarsag  til 
den  mangelfulde  Legemsuddannelse,  som  Al- 
mueskolen giver,  nævnes  altid  Savnet  af 
Gymnastikhuse-  Kan  man  tænke  sig  et  bedre 
Bevis  for,  at  Vedkommende  slet  ikke  ved, 
hvad  Gymnastik  er?  Og  kom  endelig  ikke 
med  den  Indvending  at  at  det  danske  Som- 
merklima er  saa  fugtigt.  Thi  lige  saa  ube- 
hageligt og  farligt  det  er  at  øve  sig  med 
Klæder  paa,  naar  det  regner,  lige  saa  sund 
er  efter  min  Erfaring  Nøgen-Gymnastik  (und- 
skyld Pleonasmen !)  selv  i  den  værste  Torden- 
skylle, og  rigtige  kendere  priser  Regnbadet 
som  en  udsøgt  fysisk  Nydelse.  Ingensinde 
har  jeg  paa  noget  Luftbadeterræn  set,  at 
Regnvejr  gjorde  mindste  Afbræk  i  Gymna- 
stiken  eller  Legen. 

Jeg  har  nu  skitseret  de  Grunde,  hvorfor  jeg 
mener,  at  det  i  Overskriften  stillede  Spørgs- 
maal  maa  besvares  benægtende.  Maaske  for- 
taber mit  Nødraab  sig  i  Ørkenen,  men  det 
kunde  jo  ogsaa  være,  at  det  hørtes  i  Skoven, 
saa  en  Diskussion  kun  blive  Følgen.  Det  vilde 
dog  være  for  ærgerligt,  om  der,  saaledes  som 
der  nu  er  Tale  om,  opførtes  et  gymnastisk  Cen- 
tralinstitut, og  det  saa  bagefter  —  naar  Folk  en 
Gang  blev  klogere  —  viste  sig,  at  Udøvelsen 
af  virkelig  Gymnastik  var  omtrent  umulig  dér. 

ET  HUNDREDAARS   MINDE 
Af  Kaptajn  Dalhoff-Nielsen. 


Den  14,  Oktober  var  det  100  Aar  siden, 
det  preussiske  Monarki  blev  kastet  til 
Jorden  af  Napoleon  I  og  lemlæstet  i  en  saa- 
dan  Grad,  at  der  i  en  Række  af  Aar  ikke 
syntes  at  være  Haab  længere  om  dets  Gen- 
oprejsning. 

De  Aarsager,  som  førte  til  den  enestaaende 
Katastrofe,  er  ikke  væsensforskellige  fra  dem, 
der  i  Historien  som  Regel  altid  har  ført  til 
Staters  Undergang:  Fejl  Politik  og  militær 
Stagnation.  Strengt  taget  følger  det  sidcte 
af  det  første;  thi  et  sundt  Statsliv  beror  dog 
til  syvende  og  sidst  paa  en  rigtig  Erkendelse 
af  Statens  Væsen  som  Magt,  Forsømmelse 
af  Magten  er  ensbetydende  med,  at  Staten  er 
bleven  sit  Væsen  utro,  og  i  afgørende  Kri- 
ser savner  den  da  Midlerne  til  at  hævde  sin 
Tilværelses  Berettigelse.  Hovedaarsagen  til 
Preussens  Fald  i  1806  var  just  de  ledende 
Personligheders  Mangel  paa  Forstaaelse  af, 
at  Preussens  Eksistens  ikke  længer  var  et 
Freds-,  Neutralitets-  eller  Retsspørgsmaal,  men 
udelukkende  var  blevet  et  Magtproblem. 

Jenakatastrofen  er  Resultatet  af  en  svag 
vankelmodig  Politik  over  for  en  Stat,  der 
repræsenteredes  af  det  „posi  ti  veste  af  alle 
Mennesker".  Fra  Baseler  Freden  af  og  ind- 
til den  9.  Oktober  1806,  da  Preussen  erklæ- 
rede Napoleon  Krig,  tager  Begivenhedernes 
Kurve  mere  og  mere  Retningen  hen  imod 
Afgrunden.  — 

Det  er  bekendt,  at  Preussen  i  1795  traadte 
ud  af  den  2.  Koalition  og  sluttede  Fred  med 
Frankrig  i  Basel.  Det  forpligtede  sig  til 
Neutralitet  og  garanterede  i  en  hemmelig  Ar- 
tikel ogsaa  for  Hannovers  Neutralitet.  Her- 
ved   lagdes    der    allerede  en   skæbnesvanger 


Spire  til  senere  Fortrædeligheder,  eftersom 
Kurfyrsten  af  Hannover  tillige  var  Konge  i 
England  (Georg  III). 

Den  16.  November  1797  besteg  den  21 
aarige  Friederich  Wilhelm  III  den  preussiske 
Trone  uden  i  mindste  Maade  at  være  blevet 
forberedt  paa  sit  vanskelige  Kald. 

Aaret  efter  kom  den  2.  Koalition  i  Stand 
mellem  England,  Rusland,  Østrig,  Tyrkiet  og 
Neapel.  Preussen  derimod  holdt  sig  neutral, 
hvad  der  straks  kostede  det  dets  vestrhinske 
Besiddelser.  Ved  Freden  i  Luneville  1801 
maatte  Fr.  Wilhelm  gaa  ind  paa  at  lade 
Rhinen  være  Grænsen  mellem  Tyskland  og 
Frankrig.  Der  opstod  imidlertid  Divergenser 
mellem  Østrig  og  Preussen  angaaende  nogle 
gejstlige  Kurfyrstendømmers  fremtidige  Stil- 
ling, og  da  de  to  Magter  ikke  kunde  blive 
enige  om  andet  end  at  skrive  Skrivelser  frem 
og  tilbage,  blev  Napolen  ked  af  Vrøvlet,  af- 
gjorde Sagen  ved  et  Magtsprog  og  truede 
Østrig,  der  gjorde  Ophævelser,  med  sine  Ba- 
jonnetter.     Dette  Varsel  forblev  upaaagtet. 

1802  sluttede  England  Fred  med  Frank- 
rig i  Amiens,  men  brød  Freden  Aaret  efter, 
og  da  Georg  III,  som  nævnt,  tillige  var  Kur- 
fyrste i  Hannover,  laa  det  nær  at  vente  sig 
en  fransk  Okkupation  af  Hannover.  Fr.  Wil- 
helm var  en  fredelskende  Mand,  og  saa  længe 
Neutralitet  var  ensbetydende  med  Fred,  havde 
han  ikke  noget  imod  at  være  Garant  for 
Hannover.  Men  nu,  da  han  skulde  til  at 
konstatere  Neutraliteten,  begyndte  det  at  knibe 
for  ham,  eftersom  en  Besættelse  af  Hannover 
med  preussiske  Tropper  kunde  bringe  ham  i 
Konflikt  med  Napoleon.  Hans  Regering  for- 
søgte  at   klare  Sagen  ved  Hjælp  af  Skrivel- 

ser,  og  medens  Blækket  flød,  handlede  Na- 
poleon. Inden  man  vidste  et  Ord  af  det, 
rykkede  Mortier  med  20,000  Mand  ind  i 
Hannover ! 

Under  Forsøgene  paa  at  slippe  ud  af  den 
latterlige  Stilling,  i  hvilken  Preussen  havde 
bragt  sig  selv,  kom  der  et  ganske  uventet 
Tilbud  fra  Napoleon.  Da  han  nemlig  havde 
faaet  Underretning  om,  at  det  var  lykkedes 
hans  uforsonlige  Modstander,  den  engelske 
Statsmand  Pitt,  at  faa  en  3.  Koalition  bragt 
i  Stand  mellem  England,  Østrig,  Rusland  og 
Sverrig,  frygtede  han  for,  at  Preussen  ikke 
skulde  kunne  modstaa  Trykket  fra  disse  Mag. 
ters  Side,  og  han  søgte  derfor  at  faa  Preus- 
bragt  ud  af  Spillet  ved  et  ganske  sindrigt 
Skaktræk.  Dette  bestod  i,  at  han  tilbød 
Preussen  Hannover  paa  Betingelse  af,  at  Frank- 
rig og  Preussen  skulde  garantere  hinanden 
deres  øjeblikkelige  Besiddelser. 

Den  senere  saa  bekendte  Statsmand  Har- 
denberg  og  den  gamle  Hertug  af  Braun- 
schweig  raadede  Kongen  til  at  antage  Napo- 
leons Tilbud,  uagtet  de  ikke  var  blinde  for, 
at  saadant  kunde  føre  til  Krig  med  Rusland, 
som  pønsede  paa  at  faa  Preussen  med  ind 
i  Koalitionen.  Men  Fr.  Wilhelm,  som  skulde 
høre  alle  mulige  Menneskers  Mening,  inden 
han  besluttede  sig  til  noget,  fandt  mere  Be- 
hag i  Ministeremnet  Grev  Haugwitzes  Raad. 
Og  dette  Raad  gik  ud  paa  det,  der  i  Øjeblik- 
ket var  det  taabeligste  af  alt,  at  bevare  Neu- 
traliteten. Derved  slap  den  svage  Konge  saa 
nemt  udenom  alle  kraftige  Beslutninger. 

Det  galdt  nu  om  at  gennemføre  denne 
Neutralitetspolitik,  hvad  der  ikke  var  saa  helt 
let,  eftersom  der  stod  20,000  Franskmænd  i 
Hannover;  men  overfor  Rusland  viste  Rege- 
ringen sig  tapper,  forbød  de  russiske  Trop- 
pers Gennemmarche  gennem  Schlesien  og 
mobiliserede  endog  80,000  Mand  mod  den 
russiske  Grænse. 

Ved  disse  Foranstaltninger  mente  den  preus- 
siske Regering  at  have  vist  ærlig  og  redelig 
Villie  til  at  øve  Ret  til  alle  Sider  og  at  have 


sikret  sig  en  fredelig  Tilværelse  for  de  preus- 
siske Lande. 

Herligheden  varede  imidlertid  ikke  længere 
end  til  den  6.  Oktober  1805.  Napoleon 
havde  tabt  den  sidste  Rest  af  Agtelse  for 
den  preussiske  Regering  og  lod  uden  videre 
sine  Tropper  marchere  gennem  det  neutrale 
Ansbach!  Dette  var  dog  den  fredsæle  Fr. 
Wilhelm  for  stærkt,  og  i  den  første  opblus- 
sende Vrede  havde  han  mest  Lyst  til  at  sende 
den  franske  Gesandt  Rejsepas.  Det  skete  dog 
ikke.  I  Stedet  for  blev  der  den  9.  Oktober 
besluttet  følgende:  Over  for  Frankrig  sagde 
Preussen  sig  løs  fra  alle  indgaaede  Forplig- 
telser, de  russiske  Tropper  fik  fri  Gennem- 
marche gennem  Schlesien  og  fra  svensk  Pom- 
mern gennem  Meklenburg  til  Hannover,  som 
i  Mellemtiden  var  bleven  rømmet  af  Fransk- 
mændene paa  Fæstningen  Hamelen  nær; 
Hannover  skulde  besættes  af  preussiske  Trop- 
per, og  Kejser  Alexander  tilbødes  der  „ne- 
gociation  armée". 

Alt  dette  var  aabenbart  lige  saa  mange 
fjendtlige  Skridt  mod  Napoleon  og  i  ethvert 
Fald  et  flagran t  Brud  paa  Neutraliteten;  men 
denne  havde  Napolen  jo  allerede  krænket. 
Kejser  Alexander  ankom  til  Berlin  den  26. 
Oktober  og  opbød  alt  for  at  faa  Preussen 
med  tnd  i  Alliancen.  Men  nu  var  Situation 
helt  forandret.  Imellem  de  krigeriske  Mani- 
festationer den  9.  Oktober  og  Kejser  Alexan- 
ders Ankomst  til  Berlin  laa  Østrigernes  for- 
smædelige Nederlag  ved  Ulm  (20  Oktaber). 

Napoleon  havde  efter  et  Felttog,  som  er 
et  Kunstværk  i  strategisk  Anlæg  og  Gennem- 
førelse, med  et  eneste  Slag  kastet  Østrigerne 
ud  af  Bayern  og  stod  som  Herre  i  Sydtysk- 
land. Og  med  en  saadan  militær  Situation 
i  Baghaanden  var  han  aabenbart  ikke  til 
Sinds  at  lade  sig  foreskrive  Betingelser.  Det 
er  derfor  rent  ud  komisk  at  læse  den  Over- 
enskomst mellem  Alexander  og  Fr.  Wilhelm, 
som  blev  sluttet  i  Potsdam  den  3.  Novem- 
ber. Ifølge  denne  skulde  Preussen  optræde 
som    „væbnet  Mægler u   og   sende  en  befuld- 

mægtiget  til  Napoleon  for  at  forhandle  om 
—  Fred  paa  Grundlag  af  Luneville-Trakta- 
ten,  d.  v.  s.  Napoleon  skulde  bl.  a.  straks 
trække  sine  Tropper  bort  fra  Sydtyskland, 
Holland,  Schweiz  og  Neapel.  Det  var  aaben- 
bart  det  pure  Vanvid.  Men  —  og  det  kunde 
endda  lyde  af  noget  —  hvis  Napoleon  ikke 
inden  4  Uger  sagde  Ja  og  Amen  til  disse 
Betingelser,  forpligtede  Preussen  sig  til  sammen 
med  Sachserne  og  Hesserne  at  rykke  i  Felten 
med  180,000  Mand.  I  Forbindelse  hermed 
udarbejdede  Hertugen  af  Braunschweig  en 
Operationsplan,  som  kort  efter  blev  lagt  ned 
i  Arkivet  over  ekspederede  Sager. 

Underhandleren,  Grev  Haugwitz,  kom  dog 
afsted,  og  der  foretoges  nogle  militære  For- 
anstaltninger for  at  give  hans  Sendelse  nogen 
Vægt.  Efter  Overenskomsten  af  3.  Novem- 
ber skulde  der  gives  Napoleon  4  Ugers  Frist, 
og  da  man  haabede  at  være  færdig  med  de 
militære  Forberedelser  omtrent  midt  i  Decem- 
ber, saa  opsattes  Grevens  Afrejse  til  den  14. 
November. 

Dette  var  straks  et  Brud  paa  den  bin- 
dende Overenskomst,  efter  hvilken  den  be- 
fuldmægtigede skulde  afgaa  „uopholdelig". 
Værre  var  det,  at  den  vaklevorne  Fr.  Wil- 
helm bagom  den  ledende  Statskanslers  Ryg 
medgav  Haugwitz  en  ganske  privat  Instruk- 
tion, der  paalagde  ham  fremfor  alt  at  virke 
for  Freden  mellem  Frankrig  og  Preussen  I 

Den  ædle  Greve  skulde  altsaa  baade  true 
Napoleon  med  1 80,000  Preussere  og  forhandle 
om  Fred  mellem  Preussen  og  Frankrig.  Sjæl- 
dent har  en  Situation  været  mere  sindrigt 
forkludret. 

Grev  Haugwitz  havde  sin  første  Samtale 
med  Napolen  den  28.  November,  netop  paa 
den  Dag,  da  Napoleon  paa  det  allerubeha- 
geligste blev  overrasket  ved  Efterretningen 
om  sine  Troppers  Nederlag  ved  Winschau. 
Hans  Stilling  var  i  dette  Øjeblik  alt  andet 
end  hyggelig.  De  allierede  stod  med  en 
Overmagt  af  25,000  Mand  over  for  Brunn, 
og  de  nærmeste  franske  Divisioner  var  Zlj% — 


4  Dagsmarcher  borte.  Napoleon  ventede  med 
Sikkerhed  et  Angreb  den  29.,  og  medens 
Briinns  Garnison  blev  alarmeret,  rejste  Grev 
Haugwitz  paa  Opfordring  til  Wien  for  at 
fortsætte  Underhandlingerne  der,  uden  at  have 
gjort  et  Forsøg  paa  at  udnytte  den  for  Preus- 
sen saa  gunstige  Situation. 

Men  med  Vindens  Fart  fløj  Napoleons 
Kurerer  afsted  i  alle  Retninger  for  at  hid- 
kalde de  nærmest  staaende  Tropper,  som  nu 
i  Ilmarcher  nærmede  sig  Austerlitz.  Til  Held 
for  Napoleon  angreb  de  allierede  ikke  Brunn, 
men  gav  sig  god  Tid  til  at  manøvrere  og 
etablere  en  stor  omgaaende  Bevægelse  for  at 
afskære  Napoleon  fra  Wien.  Derved  gav  de 
ham  tre  Dages  Respit,  og  det  var  tilstrække- 
ligt for  den  frygtelige  Mand. 

Den  2.  December  stod  Slaget  ved  Austerlitz. 

Grev  Haugwitz  kom  saaledes  tidsnok  til 
Wien  for  at  erfare,  at  Situationen  paa  det 
politiske  -Verdensmarked  atter  var  bleven 
forandret  ved  den  faldne  Vaabenafg øreise. 
Telegrafen  eksisterede  ikke,  nye  Instruktioner 
kunde  ikke  indhentes  i  en  Hast,  og  Haug- 
witz forstod  kun  altfor  godt,  at  Preussen 
med  sine  rundt  i  Landet  spredte  Tropper 
var  hjælpeløst  fortabt  over  for  den  mægtige 
Slagenes  Kejser,  hvis  det  kom  til  et  endeligt 
Brud  med  ham.  Men  Napoleon  var  noget 
hurtigere  i  Vendingen  end  baade  Fr.  Wilhelm 
og  alle  hans  ansvarlige  og  uansvarlige  Raad- 
givere  og  affærdigede  da  ogsaa  alle  Grevens 
Krumspring  ved  at  stille  ham  det  klare  og 
letfattelige  Spørgsmaal:  Krig  eller  Fred! 

Det  er  ikke  saa  let  at  sige,  hvad  Grev 
Haugwitz  egentlig  skulde  have  foretaget  sig 
i  denne  ubehagelige  Situation,  hvor  der  ikke 
længer  kunde  være  Tale  om  at  virke  med 
mer  eller  mindre  tomme  Trusler.  Men  man 
kan  dog  ikke  fortænke  Fr.  Wilhelm  i,  at 
han  følte  sig  en  Besvimelse  nær,  da  Haug- 
witz holdt  sit  Indtog  i  Berlin  efter  at  have  ' 
afsluttet  en  offensiv  og  defensiv  Alliance  mel- 
lem Frankrig  og  Preussen,  dateret  den  25. 
December  1805! 


167 


Jena 


Og  den  3.  November  havde  Fr.  Wilhelm 
forpligtet  sig  til  at  hjælpe  Østrig  od  Rusland 
med  180,000  Mand.  Naturligvis  skulde 
Preussen  ikke  gaa  helt  tomhændet  ud  af 
Handelen.  Det  skulde  saaledes  faa  Hannover 
—  som  Napoleon  ikke  ejede  —  men  til 
Gengæld  aftræde  Ansbach. 

Man  maa  se  denne  ynkelige  Farce  paa 
Baggrund  af  den  Kendsgerning,  at  Preussen 
var  Napoleon  mere  end  dobbelt  overlegen. 
Den  preussiske  Armé  sammen  med  Sachserne 
og  Hesserne  talte  ca.  200,000  Mand,  Rus- 
seren Benningsen  stod  med  40,000  Mand 
ved  Breslau,  Tolstoi  med  henimod  20,000 
Mand  i  Hannover,  hvor  der  desuden  fandtes 
20,000  Mand  engelske  Tropper,  medregnes 
endelig  7000  Svenskere  i  Lauenborg  raadede 
Preussen  saaledes  over  287,000  Mand, 
medens  Napoleon  paa  det  omhandlede  Tids- 
punkt knapt  mønstrede  140,000  Mand.  Den 
engelske  Underhandler  opholdt  sig  i  Berlin, 
en  Alliancetraktat  kunde  opsættes  paa  mindre 
end  12  Timer,  og  med  Penge  har  England 
aldrig  været  fedtet,  naar  det  galdt  Riget  — 
men  Fr.  Wilhelm  var  en  Fredens  Mand,  og 
det  blev  hans  Lands  Ulykke.  Thi  ogsaa 
Fredens  Velsignelser  kan  købes  for  dyrt, 
særligt  naar  der  alligevel  ikke  kommer  nogen 
Fred  ud  af  det,  og  naar  den  Pris,  der  skal 
betales  for  en  Stunds  Fred,  bliver  Statens 
Ruin. 

Den  preussiske  Regering  blev  forholdsvis 
hurtig  færdig  med  at  spekulere  over,  hvad 
den  skulde  gøre  med  den  ny  Alliancetraktat, 
som  Grev  Haugwitz  havde  bragt  med  sig 
hjem.  Den  3.  Januar  foreslog  den  Napoleon, 
at  de  fordrede  Landaftrædelser  først  skulde 
finde  Sted,  naar  Hannover  ved  Fredslutningen 
med  England  var  bleven  Napoleons  retmæssige 
Ejendom  og  som  saadan  ogsaa  kunde  bort- 
gives. Midlertidigt  fik  Hannover  preussisk 
Besætning  „bis  zur  Abschliesung  eines  all- 
gemeinen  Friedens a.  Uhyre  retsindigt  tænkt, 
men  uden  Spor  af  Forstaaelse  af,  at  der  her 
slet   ikke  var  Tale  om  Retsspørgsmaai.     Fr. 


Wilhelm  var  saa  sikker  paa,  at  Napoleon 
maatte  blive  tilfreds  med  hans  Ændringer, 
at  han  hjemsendte  Tropperne,  gav  Russerne 
Ordre  til  at  marchere  hjem  og  lod  Eng- 
lænderne indskibe  sig. 

Efter  at  Preussen  paa  den  Maade  havde 
svækket  sig  eftertrykkeligt,  kasserede  Napo- 
leon selvfølgelig  hele  Traktaten,  da  den  ikke 
var  vedtaget  i  den  Form,  han  vilde  have 
den. 

Dér  stod  den  preussiske  Regering  saaledes 
atter  over  for  det  fatale  Spørgsmaal:  Krig 
eller  Fred,  og  Haugwitz  maatte  paany  af- 
sted til  Napoleon.  Den  15.  Februar  blev 
der  saa  affattet  en  ny  Traktat,  der  kort  og 
godt  lød  paa,  at  Preussen  øjeblikkelig  skulde 
aftræde  Ansbach  og  noget  mere,  samt  spærre 
Ems,  Weser  og  Elben  for  England.  Han- 
nover, som  altsaa  tilhørte  England,  maatte 
Preussen  med  største  Fornøjelse  besætte. 
Hermed  havde  Preussen  faaet  det  sømægtige 
England  paa  Halsen  og  var  kommen  i 
Klammeri  med  Rusland  og  Sverrig.  Et 
virkeligt  smukt  Freds-  og  Neutralitetsresultat. 
Men  Hæren  havde  man  været  saa  forsynlig 
at  svække,  og  følgelig  maatte  man  finde  sig 
i,  hvad  Diktatoren  foreskrev. 

Vi  forbigaar  alle  de  afmægtige  Bestræbelser, 
Preussen  udfoldede  for  at  komme  ud  af  sin 
pinlige  Stilling.  Der  var  selvfølgelig  intet 
at  stille  op  ud  over  Valget  for  eller  imod, 
noget  tredie  kunde  der  ikke  gives,  eftersom 
Preussen  hverken  viste  sig  fysisk  eller  moralsk 
stærkt  nok  til  at  drive  Neutralitetspolitik. 
Under  saadanne  Forhold  blev  Preussen  i 
Napoleons  Øjne  en  højst  upaalidelig  Nabo, 
som  snarest  muligt  maatte  tvinges  til  at  be- 
kende Kulør  eller  uskadeliggøres  for  lange 
Tider. 

Det  vil  erindres,  at  den  12.  Juli  1806 
blev  Traktaten  angaaende  Rhinforbundet 
underskrevet  i  Paris.  De  tyske  Fyrster,  som 
traadte  ind  i  Rhinforbundet,  sagde  sig  løs 
fra  Riget,  indgik  et  offensivt  og  defensivt 
Forbund  med  Napoleon  og  forpligtede  sig  til 

at  levere  ham  63,000  Mand.  95  rigsumid- 
delbare  Fyrster,  Abbedier  m.  fl.  mistede  deres 
politiske  Rettigheder.  „Hvis  den  tyske  Kejser 
gør  den  ringeste  Vanskelighed,  rykker  Ar- 
méen straks  frem  i  Rummet  mellem  Inn  og 
Linz,"  skrev  Napoleon  den  16.  Juli  til  Ber- 
thier. Napoleon  var  Mand  for  at  lave  Land- 
kortet om,  og  da  han  er  sin  egen  Rigsdag, 
gaar  alt  i  en  Haandevending.  Den  1.  Au- 
gust fik  den  tyske  Kejser  en  ligefrem*  Med- 
delelse om  den  nye  Ordning  i  Riget  med  en 
lille  Sidebemærkning  om,  at  hvis  den  ikke 
maatte  behage  Hs.  Majestæt,  vilde  de  franske 
Tropper  overskride  Inn.  Tropper  er  et  ud- 
mærket Argument  i  alle  Tvivlstilfælde,  og 
den  tyske  Kejser  skyndte  sig  da  ogsaa  med 
at  nedlægge  sin  Værdighed  som  saadan. 
Den  6.  August  1806  havde  „det  hellige 
romerske  Rige  „deutscher  Nation  *  ophørt  at 
eksistere ! 

Almindelig  Forbitrelse  var  den  første  Virk- 
ning af  denne  Voldsdaad;  men  Napoleon 
yndede  ikke  altfor  nærgaaende  Bemærkninger. 
Krigsretterne  kom  i  Virksomhed  med  at  fælde 
Dødsdomme  over  dem,  der  skrev  Smæde- 
skrifter, og  Boghandleren  Palm  i  Nurnberg 
blev  skudt,  da  han  ikke  vilde  udlevere  For- 
fatteren til  „Deutschland  in  seiner  tiefsten 
Emiedrigung." 

Den  preussiske  Regering  saa  stadig  ikke, 
hvor  alt  dette  bar  hen,  og  ombølget  af 
Dunsterne  fra  den  alt  beherskende  Fredspibe 
styrede  den  mere  og  mere  hen  imod  Af- 
grundens Rand. 

I  Slutningen  af  Juli  og  Begyndelsen  af 
August  1806  indløb  der  saadanne  Efterret- 
ninger til  Berlin  om  Napoleons  Forehavender, 
at  man  begyndte  at  blive  betænkelig.  Og 
netop  samme  Dag,  som  den  tyske  Kejser 
nedlagde  sit  kejserlige  Scepter,  kom  der  en 
Depeche  fra  Preussens  Parisergesandt,  Luc- 
chesini,  der  meldte  om  en  Samtale,  han 
havde  haft  med  den  engelske  Gesandt  Lord 
Yarmouth.  Denne  havde  meddelt,  at  Na- 
poleon  havde   tilbudt   England  Hannover  — 


som  han  i  forvejen  havde  overladt  til 
Preussen!  Nu  endelig  begreb  Fr.  Wilhelm, 
at  der  var  Ugler  i  Mosen,  og  den  9.  August 
blev  der  virkelig  befalet  delvis  Mobilisering 
af  Tropperne,  og  deres  Koncentration  paa 
forskellige  Punkter  til  Sikring  mod  et  Over- 
fald. Den  preussiske  Regering  var  dermed 
gennem  Freds-  og  Neutralitetsstadiet  naaet 
frem  til  et  Forsøg  paa  Forsvar,  og  efter  at 
have  overanstrengt  sig  med  denne  halve 
Porholdsregel  —  som  jo  ikke  maatte  „irritere 
Fjenden"  —  gav  den  sig  til  at  spekulere 
over  Problemet  Forbundsfæller,  hvad  der  jo 
var  noget  sent. 

Napoleon  havde  paa  dette  Tidspunkt  endnu 
ikke  bestemt  sig  for  Krig  med  Preussen  af 
den  simple  Grund,  at  han  først  ønskede  at 
faa  Fredstraktaten  med  Rusland  bragt  i  Land. 
Den  var  undertegnet  den  20.  Juli  og 
skulde  ratificeres  25  Dage  senere  i  Peters- 
burg. Indtil  dette  var  sket  undgik  han  om- 
hyggelig alle  Overgreb  mod  Preussen.  Først 
den  3.  September  ankom  Kureren  fra  Peters- 
burg med  Meddelelse  om,  at  Kejser  Alex- 
ander havde  forkastet  Traktaten.  Øjeblik- 
kelig vejrede  Napoleon  et  hemmeligt  For- 
bund mellem  Rusland  og  Preussen,  og  et  Par 
Dage  efter  har  han  ikke  alene  fattet  Beslut- 
ning om  Krig  med  Preussen;  men  han  har 
ogsaa  dannet  sig  en  bestemt  Idé  om  Ud- 
førelsen. Der  udgaar  Ordre  til  Generalstabs- 
chefen, Berthier,  om  at  have  hele  Hæren 
samlet  mellem  Bamberg  og  Bayreuth  8  Dage 
efter  Befalingens  Modtagelse.  Den  19.  Sep- 
tember modtog  den  franske  Gesandt  i  Berlin, 
Laforest,  Ordre  til  at  forlange  sine  Pas,  saa 
snart  han  erfarede,  at  preussiske  Tropper 
marcherede  ind  i  Sachsen.  Allerede  to  Dage 
efter  forlod  han  Berlin,  og  den  26.  var  de 
franske  Armékorps  paa  Vej  til  deres  Sam- 
lingssteder. 

Medens  Napoleon  saaledes  baade  politisk 
og  militært  handlede  efter  en  simpel  og  klar 
Idé,  blev  Forholdene  i  Preussen  mer  og  mer 
indviklede    og    forvirrede    og    tilsidst    vidste 

man  hverken  ud   eller  ind.     Betegnende  for 
Situationen    er    et    Brev   fra   den  preussiske 
Generaladjutant    v.    Kleist    til    den   i   Krigs- 
historien saa   sørgeligt  berømte  Generalkvar- 
termester  og  Konfusionsraad,  Oberst  v.  Mas- 
senbach:   „Man   ved   her  egentlig  slet  ikke, 
hvad  man  vil.     Idag  trues  man  af  en  Inva- 
sion  og  vil  forsvare  sig,   i  Morgen  vil  man 
gaa    angrebsvis    frem,   og   i  overmorgen  vil 
man    sandsynligvis    igen    underhandle,    kort 
sagt,  en  Konfusion  uden  Lige."     Og  Napo- 
leon dømmer  ikke  en  Smule  anderledes,  kun 
udtrykker    han  sig  mindre    blidt  i  en   Note 
til  Talleyrand  af  12.  September:   „Dette  Ka- 
binet   er    saa    foragteligt,    Suverænen  i   den 
Grad    karakterløs,    Hoffet    saa    behersket    af 
unge  æventyrlystne  Officerer,  at  man  aldeles 
ikke  kan  forlade  sig  paa  denne  Magt.     Den 
vil   stedse   bære   sig   ad   som  den  hidtil  har 
gjort,  den   vil  ruste,   atter   afvæbne   og  staa 
paa    Lur,   medens  man   slaas,    og  træffe   en 
Overenskomst   med   Sejrherren."     I  Sandhed 
en    grufuld,    men    ingenlunde    ufortjent    Yd- 
mygelse. 

Preussens  forkludrede  Politik  maatte  nød- 
vendigvis lægge  en  lammende  Haand  over 
den  militære  Aktion  fra  første  Færd  af,  og 
det  kunde  derfor  ikke  hjælpe  stort,  at  Fr. 
Wilhelm  omsider  slog  paa  Sværdet  og  stillede 
Napoleon  et  Ultimatum,  der  gik  ud  paa,  at 
han  inden  den  8.  Oktober  skulde  erklære 
sig  villig  til  at  trække  sine  Tropper  ud  af 
Sydtyskland.  Det  gjorde  han  ogsaa,  men 
Vejen  gik  over  det  preussiske  Monarkis  og 
den  preussiske  Hærs  Ruiner. 

Napoleon  svarede  slet  ikke  paa  dette  i  og 
for  sig  klare  Ultimatum,  og  den  9.  Oktober 
erklærede  Preussen  saa  Krig.  Samme  Dag 
blev  de  sachsiske  Tropper  under  Tauentzien 
slaaet  ved  Schleitz,  og  Dagen  efter  slog 
Marskalk  Lannes  den  preussiske  Avantgarde 
ved  Saalfeld,  medens  den  preussiske  Hær 
planløst  marcherede  frem  og  tilbage  mellem 
Saale-  og  Werrafloden  og  var  udaset  og 
udsultet,  inden  Krigen  for  Alvor  begyndte.  — 


Den    Armé,    hvormed    Napoleon   førte   sit 
berømte    Felttog    mod    Preussen     1806    var 
til  Trods  for  det  pompøse  Navn   „la  grande 
armée"    dog  ret   beskeden   i  Sammenligning 
med  Nutidens  Massehære.  Den  talte  160,000 
Mand,  eller  omtrent  l/5  af  den  Styrke,   som 
Tyskland    mobiliserede   i  August    1870,   og 
den  havde  heller  ikke  slaaet  til,  hvis  Preussen 
ikke    ved    sin    holdningsløse    Politik    havde 
mistet    Magternes    Tillid.     Den    4.    Oktober 
var  den  franske  Armé  opmarcheret   med  4 
Armékorpser  i  forreste  Linie  ved  Mainfloden 
og  2   Armékorpser  i  anden   Linie  ved   Ans- 
bach  og  Nord  for  Amberg.  Hele  Opmarche- 
rummet  strakte  sig   fra  Wiirzburg  i  Vest  til 
Amberg  i  Øst;  men  allerede  Dagen  efter  at 
Fremmarchen   var   begyndt,  foregik  Koncen- 
trationen   fremefter    saa    stærkt,    at   Fronten 
den   8.  Oktober   om  Aftenen  kun  var  knapt 
halv  saa  bred,  nemlig  fra  Koburg  til  Miinch- 
berg,  eller  ca.  60  Kilometer,  og  denne  Front 
bibeholdt    Arméen    under    største    Delen    af 
Marcherne  nordpaa.  Den  benyttede  tre  Veje, 
nemlig  fra  Vest  til  Øst:    Coburg— Saalfeld, 
Bamberg — Saalburg  og  Bayreuth— Hof,  hvor- 
ved   ogsaa    Hæren  deltes  i  tre  Kolonner  af 
følgende  Sammensætning : 

Venstre  Kolonne: 

V.  Armé-Korps,  Lannes. 
VII.  —  Augereau. 


50,000  Mand. 

Centrum: 

I.  Armé- Korps,  Bernadotte. 

III.  —  Davoust. 
Garden. 
Reservekavalleri,  Murat. 

70,000  Mand. 

Højre  Kolonne: 

IV.  Armé- Korps,  Soult. 
VI.  —  Ney. 

Bayrerne. 


40,000  Mand. 

Napoleon  selv  fulgte  med  den  midterste 
Kolonne. 

Felttogets  Idé  var  ganske  simpelt  at  styre 
ad  korteste  Vej  mod  den  fjendtlige  Hoved- 
stad, Berlin,  i  sikker  Forventning  om,  at 
den  preussiske  Hær  paa  et  eller  andet  Sted 
vilde  lægge  sig  imellem  for  at  hindre  Hoved- 
stadens Fald,  og  det  var  dette  Sammenstød, 
Napoleon  fremfor  alt  ønskede.  Selv  havde 
han  kun  mangelfulde  Efterretninger  om  den 
preussiske  Hærs  Stilling.  Oprindelig  troede 
han  at  linde  den  ved  Weimar;  men  senere 
forledte  nogle  preussiske  Bevægelser  ham  til 
at  antage  Gera  for  at  være  dens  Samlings- 
sted. Den  preussiske  Hærs  Bevægelser  var 
imidlertid  saa  planløse  og  forvirrede,  at  det 
var  meget  vanskeligt  at  danne  sig  et  Billede 
af  deres  Forehavender. 

De  omtalte  tre  Veje  løber  i  Almindelighed 
i  Retning  mod  Nordøst  og  overskæres  af 
Saalefloden  ved  Saalfeld  (Vest),  Saalburg 
(Midte)  og  Hof  (Øst).  Disse  Byer  ligger  i 
en  Linie,  som  paa  det  nærmeste  er  vinkelret 
paa  Marcheretningerne.  Da  den  midterste 
Kolonnes  forreste  Korps  (Bernadotte)  var  en 
Dagsmarche  forud  for  Spidserne  af  Nabo- 
korpserne,  saa  formede  Marchen  sig  saaledes, 
at  Centrum  og  højre  Kolonne  samtidigt 
naaede  Saale  den  9.  Oktober,  medens  venstre 
Kolonne  endnu  stod  en  Dagsmarche  Syd 
for  Saalfeld.  Deraf  kom  det  sig,  at  den 
sachsiske  Post  ved  Saalburg  blev  slaaet 
allerede  den  9.  Oktober. 

Den  10.  Oktober  stødte  Marskal  Lannes' 
forreste  Division  paa  Prins  Hohenlohe-Ingel- 
fingens  Avantgardedivision,  der  komman- 
deredes af  den  højt  begavede  og  stærkt  be- 
undrede Prins  Louis  Ferdinand  af  Preussen. 
Den  preussiske  Hær  var  for  saa  vidt  bleven 
moderniseret  som  den  efter  Oberst  Scharn- 
horsts,  den  berømte  Organisators,  Forslag 
var  bleven  delt  i  Infanteridivisioner,  og  disse 
var  atter  samlede  i  to  Arméer,  Hovedarméen, 
58,000  Md.,  under  Feltmarskalken,  Hertugen 
af  Braunschwig,  og  en  anden  Armée,  46,000 


Md.,  under  Fyrst  Hohenlohe-Ingelfingen.  Armé- 
korpset, som  er  Napoleons  Opfindelse,  eksi- 
sterede ikke. 

Kampen  ved  Saalfeld  var  en  Frugt  af  den 
preussiske  Hærs  forvirrede  Ledelse.  Prins 
Louis  forsvarede  Saale- Overgangen  i  den  Tro, 
at  Hohenlohe  var  paa  Marche  mod  Øst  i 
Retning  mod  Neustadt,  og  han  var  ikke 
bleven  underrettet  om,  at  denne  Plan  lige- 
som alle  de  øvrige  var  bleven  opgivet. 
Desuden  besad  Prins  Louis  hverken  Erfaring 
eller  Tropper  nok  til  at  kunne  tage  det  op 
med  den  mægtige  Lannes.  For  at  skaffe  sig 
Luft  til  at  slippe  bort  fra  en  truende  Om- 
fatning  angreb  han  i  Spidsen  for  5  Eska- 
droner en  fransk  Kavalleribrigade,  kastede 
dens  forreste  Træfning,  men  blev  redet  ned 
af  den  anden  og  maatte  tænke  paa  at  redde 
sig.  Ved  Springet  over  en  Hæk  blev  hans 
Hest  hængende  med  det  ene  Bagben,  hvad 
der'  sinkede  ham  saa  meget,  at  han  blev 
indhentet  af  en  fransk  Sergent.  Denne  op- 
fordrede ham  til  at  overgive  sig,  og  da 
Prinsen  svarede  med  et  Sabelhug,  borede 
han  ham  sin  Lanse  i  Ryggen.  Efter  Prinsens 
Død  ophørte  al  Ledelse,  og  Tilbagetoget 
udartede  til  Flugt. 

Det  er  ugørligt  her  at  give  en  Fremstilling 
af  den  preussiske  Hærs  planløse  Operationer, 
de  har  ganske  samme  Karakter  som  den 
forvirrede  Politik,  af  hvilken  de  kun  var  den 
naturlige  Fortsættelse.  Det  er  tilstrækkeligt 
at  følge  Napoleon  for  at  forstaa,  at  den 
preussiske  Armés  Skæbne  allerede  var  be- 
seglet, inden  Vaabnene  havde  talt. 

Den  12.  Oktober  naaedo  Napoleon  Gera 
sammen  med  Bernadotte  og  Ryttergeneralen 
Lasalle  og  opdagede  her,  at  han  havde  ført 
et  veritabelt  Stød  ud  i  den  blaa  Luft.  Det 
eneste,  han  fik  fat  paa,  var  Sachsernes 
Bagage. 

Den  13.  Oktober  modtog  han  nogle  Efter- 
retninger, der  bringer  ham  til  at  u'dbryde: 
„ Endelig  er  Sløret  faldet,  Fjenden  begynder 
sit   Tilbagetog    mod  Magdeburg."     Hvorpaa 

han  byggede  denne  Slutning  vides  ikke.  Men 
øjeblikkelig  giver  han  Befaling  til  at  svinge 
alle  Kolonnespidserne  mod  Vest,  og  som  en 
glubende  Tiger  kaster  han  sig  over  det 
Bytte,  som  var  i  Færd  med  at  undslippe  ham. 

Man  maa  være  lidt  fortrolig  med  General- 
stabs- og  Forplejningstjeneste  for  at  kunne 
fatte,  hvad  det  vil  sige  pludselig  at  kaste 
6  Armékorpser  ind  paa  en  tilfældig  ikke 
forberedt  Operationslinie,  øg  hvilket  svimlende 
administrativt  Arbejde  en  saadan  Operation 
forudsætter.  Den  13.  om  Morgenen  paa- 
begyndtes Arbejderne,  og  den  14.  om  Aftenen 
var  den  preussiske  Hær  totalt  slaaet  og  paa 
Flugt  med  Resterne!  Man  maa  vist  helt 
tilbage  til  de  oldgræske  Forestillinger  om 
Giganter  eller  Titaner  for  at  finde  et  ad- 
ækvat Udtryk  for  disse  36  Timers  Arbejde, 
over  for  hvilke  alle  moderne  Superlativer 
forsager. 

Den  13.  KL  111/«  Formiddag  er  Befalin- 
gerne ekspederede  og  Napoleon  undervejs  til 
Jena.  En  Mil  Øst  for  Jena  modtager  hanLannes' 
Melding  om,  at  der  paa  Højden  Vest  for 
Jena  fandtes  en  Lejr  paa  ca.  30,000  Md. 
Øjeblikkeligt  udsteder  han  nye  Befalinger, 
deriblandt  at  Davout  fra  Naumburg  skal 
operere  i  Ryggen  paa  Preusserne.  Da  Klokken 
nærmede  sig  4  faar  Kavalkaden  Øje  paa 
Jenas  Taarne  i  den  dybt  indskaarne  Dal,  og 
Kejseren  ser  straks,  at  den  hinsides  liggende 
Højde  er  i  Lannes'  Besiddelse.  I  forstærket 
Tempo  gaar  Ridtet  gennem  Jena  og  op  ad 
det  stejle  Landgrafenberg,  og  inden  den 
korte  Dag  er  gaaet  til  Ende,  har  Napoleon 
overset  alle  Enkeltheder  og  lagt  Planen  for 
den  følgende  Dags  Kamp. 

Oppe  paa  Højden  rejses  hans  Telt  og  her 
dikterer  han  den  mærkelige  Slagbefaling  for 
den  14.  Oktober.  Den  er  fra  Formens  Side 
ikke  noget  Mønster,  set  med  moderne  Øjne; 
men  den  er  et  interessant  Eksempel  paa,  at 
kun  Mesteren  kan  bryde  Formen  og  følge 
sine  egne  Veje. 


I  Løbet  af  Eftermiddagen  og  Natten 
arbejdede  Soldaterne  paa  at  gøre  Vejen  op 
til  Højden  saa  bred,  at  Kanonerne  kunde 
bringes  op,  og  Napoleon  ansporede  personlig 
Soldaternes  Iver.  Inden  Morgenen  gryede 
stod  Batterierne  i  Stilling. 

Napoleon  sov  kun  lidt,  hans  mægtige  Aand 
befandt  sig  under  et  saa  vældigt  Pres  af  Energi, 
at  han  ingen  Hvile  fandt.  Og  den  følgende 
Morgen  udladede  hele  den  opsamlede  Energi 
sig  i  voldsomme  Eksplosioner,  der  sprængte 
Fyrst  Hohenlohes  tapre  Skarer  som  Avner 
for  Vinden. 

Hovedhæren  var  afmarcheret  nordpaa  og 
stødte  ved  Auerstådt  og  Hassenhausen  paa 
Marskalk  Davoust.  Den  gamle  Hertug  af  Braun- 
schweig  blev  skudt  gennem  begge  Øjne  og 
Ledelsen  vaklede.  I  afmægtige  Angreb  for- 
blødte Hæren  sig  overfor  de  franske  Tirail- 
lører,  og  trods  sin  numeriske  Overlegenhed 
maatte  den  tilsidst  give  fortabt  over  for  Da- 
vousts  overlegne  Ledelse. 

Med  hensynsløs  Energi  forfulgte  Napoleon 
sin  Sejr  og  jagede  omsider  den  preussiske 
Hærs  Rester  til  Døde.  Ved  Oktober  Maa- 
neds  Udgang  eksisterede  den  preussiske  Hær 
ikke  længer.  I  det  nordøstligste  LHjørne  af 
sit  Monarki  fandt  Friederich  Wilhelm  III 
et  Fristed  sammen  med  nogle  faa  tusind 
Mand.  — 

Det  var  Frederik  den  Stores  Hær,  som 
som  fandt  sin  Grav  ved  Jena  og  Auerstådt. 
Men  den  store  Konges  Aand  var  veget  fra 
Hæren,  det  var  som  om  den  havde  udtømt 
sin  Kraft  i  7  Aars  Krigen  og  var  bleven  møl- 
ædt. Ved  Jena  bukkede  den  under,  fordi 
den  i  Mellemtiden  ikke  var  blevet  noget  an- 
det end  Frederik  den  Stores  Hær.  Den  havde 
levet  paa  sine  Laurbær  og  ikke  forstaaet,  at 
der  var  brudt  en  ny  Tid  frem,  som  stillede 
helt  andre  Krav  til  Krigens  Mænd  end  for- 
dum. Paa  den  uklare  Politik  fulgte  den 
uklare  Krig  med  et  sløvt  Værktøj,  derfor  var 
Katastrofen  en  historisk  Retfærdighed. 

FINLANDS  NYE  FORFATNING 

Af  Knud  Berlin. 


YDERLIGHEDERNE  rører  ved  hinanden !  Denne 
Sætnings  Sandhed  slaar  En  i  for- 
underlig Grad  ved  Læsningen  af  den  ny 
Landdagsordning  for  Storfyrstendømmet  Fin- 
land af  20  Juli  1906,  der  er  traadt  i  Kraft 
1ste  Oktober  d.  A.  Ikke  blot  stadfæstedes 
denne  Europas  i  flere  Henseender  mest  demo- 
kratiske Forfatning  af  Ruslands  Zar  samtidigt 
med  at  han  opløste  Ruslands  Rigsduma  uden 
at  udskrive  ny  Valg  og  derved  i  hvert  Fald 
foreløbigt  tilintetgjorde  den  beskedne  Begyn- 
delse til  et  frit  Selvstyre,  som  han  kort  for- 
inden havde  indrømmet  det  russiske  Folk. 
Men  ogsaa  ved  Sammenligningen  af  Finlands 
nye  Landdagsordning  med  dets  egen  ældre 
indtil  nugældende  Landdagsordning  af  1869 
springer  de  yderligste  Modsætninger  hinanden 
i  Møde.  Fra  middelalderlig  Stænderrepræsen- 
tation med  Adels-  og  Præsteprivilegier,  med 
Firekammersystem  og  ulige  og  indskrænket 
Valgret  for  Borger-  og  Bondestand  tager  det 
finske  Folk  ikke  Skridtet,  nej  vover  Springet 
over  til  det  mest  nymoderne  Repræsentations- 
system  med  Etkammer,  udgaaet  af  almindelig 
og  lige  Valgret,  med  Forholdstalsvalg  og  med 
ikke  blot  Valgret  men  ogsaa  Valgbarhed  for 
Kvinder  lige  med  Mænd !  Stod  Finlands  Land- 
dagsordning indtil  igaar  som  et  Exempel 
jævnsides  med  Mecklenburgs  paa  en  Forfat- 
ning, der  var  blevet,  ligesom  forglemt  af  Ti- 
den, tilbage  paa  et  af  de  fleste  andre  mo- 
derne Forfatninger  for  Menneskealdre  siden 
forladt  middelalderligt  Udviklingstrin,  staar 
Finlands  Forfatning  i  Dag  som  et  dristigt 
Forsøg  paa  en  Forfatningsud vikling,  som  man 
i  Øjeblikket  ikke  kan  tænke  sig  de  fleste  af 
Europas  øvrige  Lande  naaede  til  i  hvert 
Fald    for    en    overskuelig  Tid.      Saa   meget 


større  Interesse  har  det  derfor  at  fordybe  sig 
i  denne  Europas  yngste  Forfatning  og  sam- 
menligne den  med  dens  Forgænger,  den  ind- 
til nu  gældende :  det  er  ikke  Timer  eller  Dage, 
men  Aarhundreder,  der  skiller  mellem  den 
gamle  og  ny  Ordning,  den  ene  dragende 
Blikket  tilbage  mod  en  fjærn,  ærværdige  hi- 
storiske Minder  til  Live  vækkende  Fortid, 
den  anden  vendende  Tanken  frem  mod  en 
ny   i   det   ukendtes  Taageslør  gemt  Fremtid. 


Den  indtil  d.  1  Oktober  i  Aar  endnu  gæl- 
dende ældre  finske  Landdagsordning  af  15 
April  1869  byggede  i  det  væsentlige  paa 
den  Regeringsform,  der  gjaldt  i  Sverige 
ved  Finlands  Afstaaelse  til  Rusland  i  1809, 
nemlig  den  af  Gustav  III  gennemtvungne  Re- 
geringsform af  1772  samt  Forenings-  og 
Sikkerhedsakten  af  1789.  Disse  gamle  sven- 
ske Grundlove,  der  hjemlede  Kongen  en  vid 
Magtfuldkommenhed,  men  dog  gav  Stænderne 
udenfor  Krigstid  fuld  Veto  i  Lovgivnings-  og 
Bevillingsspørgsmaal  —  derimod  intet  Lov- 
initiativ — ,  maatte  vel  i  mange  enkelte  Punkter 
undergaa  Ændring  ved  at  Finland  underlag- 
des Ruslands  Krone  og  Ruslands  Zar  saaledes 
traadte  i  Stedet  for  Sveriges  Konge,  men  de 
anerkendtes  i  øvrigt  som  gældende  Grund- 
love for  Finland  og  paaberaabtes  saaledes 
endnu  som  saadanne  af  Kejser  Alexander 
den  Anden  i  Landdagsordningen  af  1869. 
Denne  Landdagsordning,  der  kun  i  1886 
ændredes  af  Alexander  III  ved,  at  Stænderne 
igen  fik  Ret  til  at  foreslaa  Love,  var  derfor 
paa  mange  Punkter  af  ganske  middelalderligt 
Tilsnit.  Paa  Landdagen,  der  kun  regelmæs- 
sigt skulde  indkaldes  hvert  femte  Aar,  kunde 

man  saaledes  endnu  bestandig  se  Middelal- 
derens de  fire  historiske  Stænder:  Adel, 
Præsteskab,  Borger-  og  Bondestanden  give 
Møde  og  samle  sig  hver  for  sig  til  sin  egen 
særskilte  Forsamling.  Og  hvilken  Brogethed 
i  Arten  af  den  Adkomst,  der  gav  Adgang 
til  Sæde  som  Landdagsmand !  Paa  Ridder- 
huset mødte  kun  Greverne,  Friherrerne  og 
den  øvrige  Adel,  hver  indskeven  Æt  ved  sin 
Hovedmand  eller  sin  af  Hovedmanden  valgte 
Fuldmægtig.  Præstestanden  bestod  af  Erke- 
bispen  og  Bisperne  som  fødte  Medlemmer 
samt  af  valgte  Repræsentanter  for  Stifternes 
lavere  Gejstlighed,  Universitetet  og  Skolerne. 
Borger-  og  Bondestanden  mødte  alene  ved 
valgte  Fuldmægtige,  valgte  snart  i  meget 
smaa,  snart  i  større  Kredse,  snart  ved  direkte, 
snart  ved  indirekte  Valg  og  efter  en  højst 
ulige  Valgret.  Og  disse  fire  Stænder  for- 
handlede som  fire  adskilte  Kamre,  der  vel 
undertiden  kunde  raadslaa,  men  aldrig  beslutte 
i  Fællesskab.  Regelmæssigt  var  vel  tre  Stæn- 
ders Samtykke  nok,  og  i  finansielle  Sager 
kunde  Afgørelse  endog  træffes  ved  simpelt 
Flertal  i  et  stort  Fællesudvalg,  men  drejede 
Spørgsmaalet  sig  om  Ændring  i  Grundlov 
eller  Standsprivilegier,  krævedes  dog  alle  fire 
Stænders  Samtykke.  I  Fyrstens  Udnævnelse 
af  Ridderskabets  Landmarskal  og  „Talmann" 
(Formænd)  for  de  øvrige  Stænder  og  i  hele 
Sættet  for  Forhandlingsmaadcn  Stænderne  og 
Fyrsten  imellem  skelnedes  endnu  bestandig 
den  ældgamle  Stænderlanddags  Grundtræk, 
saaledes  som  de  kendes  fra  Sveriges  og  Tysk- 
lands gamle  Stænderlanddage. 


Den  nye  Landdagsordning  af  iaar  rører  nu 
vel  kun  paa  visse  Punkter  ved  Finlands  gamle 
Grundlove.  Den  rører  saaledes  og  ændrer 
kun  i  ringe  Grad  ved  Landdagens  Forhold 
til  de  andre  to  øverste  umiddelbare  Stats- 
magter, den  udøvende  og  den  dømmende 
Magt.      Landdagen   skal  fremtidigt  indkaldes 


hvert   Aar  af  Kejser-Storfyrsten  i  Stedet  for 
tidligere  kun  hvert  femte,  og  Landdagen  faar 
nu  selv  Ret  til  at  udnævne  sin  Formand  og 
Viceformænd.     Men  iøvrigt  bliver  Kejser-Stor- 
fyrstens  og    Domstolenes    Magtstilling   —   i 
hvert  Fald  retlig  set  —  den  samme  som  før. 
Derimod  er  en  fuldstændig  Omvæltning  fore- 
gaaet  i  Landdagens  Sammensætning  og  i  den 
fjærde  øverste  Statsmagts,  hvis  Kald  det  vel 
kun  er  at  vælge  Landdagsmændene,  men  som 
derved  politisk  lægger  sit  tunge  Lod  i  Vægt- 
skaalen    ved  Landets   Styrelse.      Det   er  nu 
efter   den    1ste  Oktober  ikke  længer  Ridder- 
skab og  Adel,  Præsteskab,  Borger-  og  Bonde- 
stand,  der  udgør  Finlands   „vælgende  Stæn- 
der",  men   det  er  nu  omtrent  samtlige  Lan- 
dets 24aarige  Mænd  og  Kvinder,  der  vælger 
de  200  Landdagsmænd,  som  efter  Lovens  § 
2    fremtidig    udgør    Finlands   nye  Landdag. 
Den   finske   Adel    har  saaledes   med  et  Slag 
givet  Afkald  paa  hundredaarige  politiske  Sær- 
rettigheder uden  som  i  Tyskland  og  tildels  i 
Sverige   til    Gengæld   at  forbeholde  sig  visse 
Pladser   eller   dog    fortrinsvis  Indflydelse  i  et 
nyt    aristokratisk    dannet   Førstekammer,    og 
heller  ikke  Intelligensen   eller  de  større  For- 
muers  Mænd    har  gjort  Krav  paa  Skabelsen 
af  særlige  priviligerede  Vælgerklasser:  Valg 
retten  er  nu  ifølge  Lovens  §  4  ikke  blot  al- 
mindelig,   men    ogsaa    lige    og    umiddelbar. 
Dette  er  unægtelig  et  i  Forhold  til  den  tid- 
ligere   finske    og    til    den   i  de   fleste   andre 
Lande  endnu  gældende  Ordning  nyt  og  stort 
Skridt,    men  dog  ikke  længer  noget  enestaa- 
ende,  idet  saavel  flere  andre  europæiske  Lande 
som  navnlig  Amerika  og  Australien  fremviser 
lignende  demokratiske  Valgretsprinciper.    Men 
et  Skridt  af  helt  verdenshistorisk  Betydning 
er  det,  at  Finlands  Mænd  ogsaa  paa  én  Gang 
har  givet  Afkald  paa  Aartusinders  Privilegier 
overfor  det  andet  Køn  ved  at  indrømme  alle 
24aarige  Kvinder,  gifte  som  ugifte,  ikke  blot 
Valgret    men    ogsaa    Ret   til   at  vælges  som 
Landdagsmænd. 

Om   det   højsindede  og  storstilede  i  denne 

Gennemførelse  af  Menneskerettighedernes  Pro- 
gram i  en  Udstrækning,  som  ingen  selv  i  det 
højtflyvende  Aar  1789  drømte  om,  kan  der 
ikke  disputeres;  om  det  politisk  rigtige  i  at 
tage  et  saa  stort,  et  i  den  Grad  alle  tilvante 
Forestillinger  om  konservativ,  kontinuerlig 
Udvikling  spottende  Skridt  paa  engang,  vil 
først  Fremtiden  kunne  dømme.  Særlig  vil 
det  være  de  kvindelige  Landdagsmands  Ind- 
rykning paa  Landdagen,  der  rent  udvortes 
vil  give  Forhandlingerne  et  nyt  og  uvant  Præg 
og  g*re  den  ny  Landdag  i  1907  yderligere 
afstikkende  fra  den,  hvis  Ridderskabs  Depute- 
rede nyligt  for  sidste  Gang  afleverede  Land- 
marskalstaven  til  Kejser-Storfyrsten.  Reelt 
vil  dog  Kvindernes  Valgret  og  Valgbarhed 
—  om  man  tør  dømme  andetstedsfra,  hvor 
Kvinder  har  faaet  Valgret  —  vistnok  ikke 
paa  langt  nær  mærkes  og  betyde  saa  meget 
som  Indførelsen  af  den  almindelige  og  lige 
Valgret.  I  hvert  Fald  har  Kvindernes  Valg- 
ret andetsteds  —  f.  Ex.  i  Australien  —  re- 
gelmæssig ikke  afsat  nogen  betydeligere  Virk- 
ning paa  Partidelingen, —  Kvinderne  har  nemlig 
sædvanlig  delt  sig  nogenlunde  ligeligt  efter 
de  gamle  Partilinjer  —  og  har  overhovedet 
oftest  ikke  givet  noget  synligt  Udslag  uden 
maaske  alene  med  Hensyn  til  Kampen  mod 
Drikkeriet. 


Det  er  imidlertid  ikke  blot  i  Vælgerkorp- 
sets Sammensætning,  men  ogsaa  i  selve  Land- 
dagens ydre  Form  og  Forhandlingsmaade,  at 
den  ny  finske  Landdagsordning  staar  i  grel- 
lest mulig  Kontrast  til  den  ældre  og  paa 
adskillige  Punkter  indslaar  nye  Baner.  Andet- 
steds, hvor  Overgang  er  sket  til  moderne 
parlamentarisk  Styre  fra  en  gammelstændersk 
Repræsentation  med  tre  eller  fire  for  sig  skilte 
Stænder,  har  man  regelmæssigt  efter  Englands 
Exempel  for  den  statslige  Kontrols  Skyld 
ment  at  maatte  indføre  to  Kamre,  og  man 
har  derfor  staaet  overfor  den  Vanskelighed 
enten   at   maatte  stille  to  altfor  modsatte  og 


derfor  som  fjendtlige  Rivaler  hinanden  bekri- 
gende Kamre  overfor  hinanden  eller  at  skabe 
to  altfor  ens  Ting  af  hvilke  det  ene  synes 
en  blot  Kopi  af  det  andet  og  derfor  egentlig 
et  ret  overflødigt  Hjul  i  Maskineriet  —  en 
Vanskelighed,  paa  hvis  Skær  altfor  mange 
Tokammerforfatninger  er  strandede.  Den  ny 
finske  Landdagsordning  har  søgt  at  løse  dette 
vanskelige,  statsretlige  Problem  at  undgaa  en 
altfor  farlig  indbyrdes  Spænding  indenfor 
Repræsentationen  uden  dog  at  give  ethvert 
tilfældigt  numerisk  Flertal  Hals-  og  Haandsret 
over  Mindretallene  paa  den  simpleste  og 
mest  økonomiske  Maade  ved  at  indføre  blot 
et  eneste  Kammer  men  indenfor  dette  Etkam- 
mers Ramme  at  skabe  fornøden  Garanti  saa- 
vel  mod  overilede  Afgørelser  som  mod  den 
Misbrug  af  Flertallets  Magt,  som  altid  er  at 
befrygte,  hvor  et  Flertal  i  en  Forsamling 
staar  uden  tilstrækkelig  Kontrol  og  Ansvar. 
Da  dette  Problem  paa  en  naturlig  og  simpel 
Maade  at  skaffe  fornøden  statslig  Kontrol 
med  et  af  lige  og  almindelig  Valgret  udgaaet 
Etkammer  hører  til  de  allermest  aktuelle 
politiske  Spørgsmaal,  er  det  af  stor  Interesse 
at  se,  hvorledes  de  finske  Statsmænd  har 
søgt  at  løse  denne  Knude. 

Den  første  Garanti  for  Mindretallenes  Be- 
skyttelse er  søgt  ad  den  ikke  længer  ukendte 
Vej :  ved  Indførelse  af  Forholdstalsvalgmaaden. 
De  med  denne  den  mest  rationelle  og  sikkert 
politisk  retfærdigste  Valgmaade  forbundne 
praktiske  Vanskeligheder,  der  dog  ikke  har 
forhindret  dens  Indførelse  f.  Ex.  i  Belgien, 
Jiar  man  søgt  at  overvinde  ved  ikke  at  lade 
Valgene  af  Landdagsmænd  foregaa,  hvad  der 
fra  Tankens  Side  vilde  være  det  mest  ratio- 
nelle, over  hele  Landet  som  én  Valgkreds, 
men  i  et  Antal  større  Valgkredse,  der  hver 
efter  Forholdstal  vælger  et  vist  stort  Antal 
Landdagsmænd  i  Forhold  til  deres  Folke- 
mængde og  saaledes  at  det  ikke  er  udeluk- 
ket, hvor  lokale  Forhold  kræver  det,  at  en 
enkelt  Kreds  kan  vælge  alene  en  enkelt  Land- 
dagsmand.     Efter  Lovens  §  4  skal  Valgkred- 

senes   Antal   være   mindst    12    og  maa  ikke 
overstige  højst   18  Valgkredse*). 

Allerede  ved  Indførelsen  af  Forholdstals- 
valg har  saaledes  de  forskellige  politiske  An- 
skuelser, der  er  rent  numerisk  underlegne, 
men  derfor  vel  kan  repræsentere  den  bedre 
statslige  Indsigt,  faaet  en  Beskyttelse,  der, 
for  saa  vidt  deres  Talsmænd  naar  en  nogen- 
lunde anselig  Styrke  og  ejer  Evne  til  at  or- 
ganisere sig  paa  forstandig  Vis,  yder  Sikker- 
hed for,  at  deres  Mening  ikke  ganske  over- 
høres. Men  den  finske  Forfatning  er  ikke 
bleven  staaende  derved.  Forholdstalsvalgmaaden 
alene  sikrer  nemlig  højest,  at  alle  mere  be- 
tydende Anskuelser  kommer  til  Orde,  men 
den  hindrer  jo  derimod  ingenlunde,  at  ikke 
det  numeriske  Flertal,  selv  om  det  er  nok 
saa  ringe,  selv  kun  en  eller  to  Stemmer  over 
Halvdelen,  alligevel  tilsidst  altid  trumfer  sin 
Vilje  igennem.  At  et  hvilketsomhelst  nok 
saa  ringe  Flertal  bør  have  Ret  og  Magt  dertil, 
hvor  langtrækkende  end  Følgerne  af  Beslut- 
ningen kan  være,  kan  jo  imidlertid  ingen- 
lunde betragtes  som  en  selvfølgelig  Sag,  hvor 
ikke  en  Afgørelse  nødvendigvis  strax  maa 
og  skal  tages,  og  mangfoldige  Forfatninger  har 
da  ogsaa  forlængst  krævet  et  kvalificeret 
Flertal  ved  visse  vigtigere  Beslutningers  Ta- 
gelse, navnlig  ved  Vedtagelse  af  Grundlovs- 
ændringer. Den  ny  finske  Landdagsordning 
lader  sig  imidlertid  ikke  nøje  med  at  kræve 
Totredjedelsflertal  efter  nye  Valg  ved  Vedtagel- 
sen af  Grundlovsændringer*),  men  den  gaar 
langt  videre.     Efter    §  57    skal  nemlig  i  et- 


*)  Efter  Valgloven  af  20  Juli  1906  §  1  dannes 
der  strax  kun  16  Valgkredse,  af  hvilke  én,  Lap- 
markens Valgkreds,  kun  vælger  én  Landdagsmand. 
Hver  Vælger  har  ievrigt  kun  Ret  til  at  stemme  paa 
hejst  tre  Kandidater,  Valglovens  §  44,  men  om 
de  nærmere  Regler  for  Valgmaaden  maa  ievrigt 
henvises  til  Valgloven. 

*)  Yderligere  kræves  der  ifelge  §  60,  hvis  Grund- 
lovsforslaget  skal  feres  strax  igennem,  uden  at 
udsættes  til  næste  Landdag  efter  nye  Valg,  at  Be- 
slutning herom  vedtages  med  fem  Sjettedel  af  de 
i  Plenum  afgivne  Stemmer. 


hvert  egentligt  Lovgivningsanliggende,  hvis 
ved  Sagens  3 die  Behandling  i  hele  Kam- 
meret (Plenum)  en  Tredjedel  af  Landdagens 
samtlige  Medlemmer  kræver  det,  Sagens  Af- 
gørelse udsættes  til  næste  Landdag  efter  at 
ny  Valg  ere  foretagne;  dog  maa  Sagen  da 
ikke  yderligere  udsættes,  medmindre  nogen 
Ændring  vedtages  (§  58).  Og  ved  Spørgs- 
maal  om  ny  eller  forhøjet  Bevilling  eller  ny 
vedvarende  Skat  eller  om  Optagelse  af  Stats- 
laan,  hvilke  Spørgmaals  Afgørelse  ikke  kan 
kræves  udsat,  skal  Forslaget  anses  forkastet, 
hvis  det  ikke  ved  tredje  Behandling  faar  to 
Tredjedele  af  de  afgivne  Stemmer  (§  61). 

Disse  Regler  der  vidner  om,  at  de'  finske 
Statsmænd  ikke  i  en  flygtig  Begejstringsrus 
er  gaaet  til  Indførelsen  af  et  Etkammer,  byg- 
get paa  lige  og  almindelig  Valgret,  men  og- 
saa har  haft  Tanken  nøgternt  henvendt  paa 
Ensidighedens  Farer,  vil  muligvis  kunne  kal- 
des i  høj  Grad  konservative,  idet  herved  et 
Mindretal  paa  blot  en  Tredjedel  in4enfor 
Kammeret  oftest  vil  være  i  Stand  til  at  udsætte 
eller  hindre  Beslutninger,  som  Flertallet  er  stemt 
for.  Men  hvad  man  end  herom  vil  mene, 
synes  denne  Løsning  i  hvert  Fald  langt  mere 
rationel  end  efter  de  mange  Tokammerforfat- 
ninger,  hvor  der  ved  det  ene  Kammers,  Første- 
kammerets,  Dannelse  er  skabt  en  kunstig  Be- 
skyttelse for  væsentligt  alene  et  enkelt  Min- 
dretal, en  enkelt  bestemt  snæver  Klasse,  f. 
Ex.  Adelen  eller  de  store  Godsejere,  der  oftest 
ikke  kan  dokumentere  nogen  særlig  Adkomst 
til  altid  at  kunne  nedlægge  et  absolut  Veto 
mod  den  øvrige  Befolknings  Vilje.  Efter  den 
finske  Ordning  har  derimod  ethvert  Mindretal 
regelmæssigt  et  Veto,  naar  det  har  en  saa 
stærk  Rod  i  Folket,  at  det  i  Øjeblikket  kan 
mønstre  en  Tredjedel  af  Kamret,  skabt  ved 
lige  og  almindelig  Valgret  uden  nogen  født 
eller  selvskreven  Adkomst,  og  det  har  paa 
den  anden  Side  regelmæssigt  enten  kun  et 
rent  suspensivt  Veto  eller  dog  kun  Veto  saa- 
længe  det  efter  nye  Valg  bevarer  denne  dog 
ret  anselige  Minoritet  i  Folket. 

Paa  denne  ny  og  dristigt  tænkte  Maade 
søger  altsaa  den  finske  Landdagsordning  at 
værne  om  Mindretallets  Ret.  Allerede  her- 
igennem ydes  jo  tillige  et  virksomt  Værn 
mod  overilede  Afgørelser,  men  ogsaa  paa 
andre  Maader  søges  Garanti  mod  saadanne. 
Ikke  blot  skal  der  i  alle  Lovgivningsanlig- 
gender regelmæssigt  nedsættes  et  særligt  min- 
dre forberedende  Udvalg  (§  54),  ligesom 
visse  Sager  skal  henvises  til  særlige  staa- 
ende  Udvalg  (§  35),  men  alle  egentlige 
Lovgivningsspørgsmaal  skal  yderligere  ifølge 
§  57  inden  2den  Behandling  drøftes  i  et 
stort  Udvalg  (stora  uttskottet)  paa  60  Med- 
lemmer, der  derved  til  en  vis  Grad  kommer 
til  at  fungere  som  et  mindre  Kammer  inden- 
for det  større,  samtlige  200  Medlemmer 
omfattende  Plenum.  Det  er  for  saa  vidt 
Norges  og  Islands  Etkammerforfatning,  der 
her  er  efterlignet,  idet  jo  ogsaa  i  de  nævnte 
Lande  en  Del  af  hele  Tinget  vælges  af  dette 
til  at  udgøre  et  mindre  Ting  til  særskilt  Drøf- 
telse af  Lovgivningsforslag.  Men  medens  i 
Norge  Lagtinget  og  paa  Island  øverste  Af- 
deling vælges  ved  almindeligt  Flertalsvalg  og 
for  hele  Valgperioden,  skal  det  finske  store 
Udvalg  vælges  ved  Forholdstalsvalg  og  kun 
for  en  enkelt  Landdagssamling.  Den  finske 
mindre  Afdeling  faar  jo  saaledes  langt  mere 
Karakteren  af  et  blot  staaende  større  Udvalg, 
hvad  det  jo  ogsaa  kaldes,  hvilken  Karakter 
endnu  mere  forøges  derved,  at  -  det  store  Ud- 
valgs Forhandlinger  ikke  er  offentlige,  idet 
kun  samtlige  Landdagens  Medlemmer  har 
Adgang  til  at  overvære  dets  Møder  og  selv 
Senatets  Medlemmer  (Ministrene)  kun  med 
Udvalgets  Samtykke  kan  deltage  i  dets  For- 
handlinger (§  5 1),  ligesom  det  heller  ikke  saa- 
ledes som  Lagtinget  eller  Islands  øverste  Afde- 
ling har  noget  suspensivt  Veto,  men  kun  raadgi- 
vende  Stemme.  Da  det  paa  den  anden  Side  paa 
Grund  af  sit  store  Medlemstal  og  sin  udstrakte 
saglige  Kompetence  heller  ikke  synes  at  kunne 
komme  til  i  særlig  Grad  at  virke  med  den  speci- 
elle Sagkundskabs  Autoritet,  der  ofte,  navnlig  i 


den  nordamerikanske  Kongres,  giver  mindre 
Udvalg  af  særlig  sagkyndige  Politikere  en  saa 
dominerende  Betydning  indenfor  et  talrigt 
Kammer,  hvis  store  Gros  ikke  kan  være  nøje 
inde  i  de  enkelte  Sager,  synes  det  derfor  nær- 
mest at  maatte  være  tænkt  som  en  særlig 
Betænkningsinstans  eller  som  et  Middel  til 
lettere  Manøvrering  med  det  store  Kammer. 
Hermed  er  de  mest  iøjnespringende  Træk 
i  den  ny  Landdagsordning  belyste.  Som 
andre  vigtige  Ændringer  i  Forholdet  til  tid- 
ligere finsk  Ret  maa  dog  endnu  bl.  a.  næv- 
nes, at  Landdagen  ikke  blot,  som  allerede 
berørt,  fremtidigt  skal  indkaldes  hvert  Aar  i 
Stedet  for  tidligere  blot  hvert  femte,  men  at 
ogsaa  Kejser-Storfyrsten  ifølge  §  3  faar  en 
egentlig  Opløsningsret.  1  den  gamle  Land- 
dagsordnings  §  5  hed  det  ganske  vist  allerede 
at  Kejser-Storfyrsten,  naar  Stænderne  havde 
været  4  Maaneder  inde,  kunde  „upplosa  landt- 
dagen  och  hemfbrlofva  Stånderna",  men  „op- 
løse" betød  her  blot  „slutte"  Landdagen, 
selv  om  Landdagens  Slutning  til  en  vis  Grad 
havde  den  samme  Virkning  som  en  egentlig 
Opløsning,  idet  de  valgtes  Mandater  derved 
bortfaldt.  Sagen  var,  at  Landdagen  tidligere 
valgtes  kun  for  en  enkelt  Samling  (hvert  5te 
Aar),  og  de  valgtes  Mandater  udløb  derfor 
ved  hver  Samlings  Slutning,  men  Storfyrsten 
var  efter  „Opløsningen"  (Slutningen)  tidligere 
ikke  pligtig  at  udskrive  ny  Valg,  før  en  ny 
ordentlig  Landdag  5  Aar  efter  skulde  ind- 
kaldes. Nu  derimod  skal  Rigsdagsvalg  nor- 
malt finde  Sted  hvert  3dje  Aar,  og  naar 
Opløsning  af  en  ordentlig  Landdag  nu  sker 
før  denne  Frists  Udløb,  skal  ny  Valg  altid 
udskrives  og  den  nyvalgte  Landdag  indkaldes 
igen  inden  90  Dage  (§18)*). 


*)  Det  hedder  i  §  3:  „Landtdagsmanns  uppdrag 
vidtager  så  snart  han  forklarats  vald,  och  fort- 
far  intill  dess  nåsta  val  slutforts*.  Det 
synes  derfor  som  den  Valgtes  Hverv  ikke  bort- 
falder ved  Oplosning  eller  Udlob  af  Valgperioden, 
hvis  nye  Valg  ikke  i  rette  Tid  udskrives 
og  fuldferes.    Synderlig  praktisk  Betydning  har 

En  anden  interessant  Forandring  er  ogsaa 
foretaget  i  Rigsdagsmændenes  Retsstilling  lige- 
overfor  deres  Vælgere.  Efter  den  ældre  Land- 
dagsordnings  §  20  havde  den  valgte  nemlig 
Krav  paa  Diæter  hos  Vælgerne  i  det  Di- 
strikt, som  havde  udset  ham,  og  omvendt 
tilfaldt  de  Bøder,  han  maatte  ifalde  for  ulovlig 
Udeblivelse  fra  Landdagen,  vedkommende 
Stands  Kasse,  alt  i  god  Overensstemmelse 
med  den  gammelstænderske  Opfattelse,  hvor- 
efter den  valgte  saas  som  Repræsentant  ikke 
først  og  fremmest  for  Statens,  men  for  Stan- 
dens Interesser.  Den  ny  Landdagsordnings 
§  14  hugger  derimod  dette  snevre  økonomi- 
ske Retsbaand  imellem  den  valgte  og  hans 
Vælgere  over  og  hævder  Statssynspunktet : 
den  Valgte  har  nu  kun  Krav  paa  Diæter 
(højst  1400  Mrk.  aarligt)  overfor  Statskassen, 
og  det  er  nu  alene  Statskassen,  der  lukrerer 
ved  de  Tab  af  Diæter,  han  udsætter  sig  for 
ved  ulovlig  Udeblivelse  (15  Mrk.  for  hver 
Dag,  han  udebliver)  saavelsom  ved  de  Bøder, 
han  yderligere  kan  ifalde  herved  (§15).  I 
nær  Forbindelse  hermed  staar  det,  at  mens 
Valgene  af  Rigsdagsmændene  tidligere  betrag- 
tedes mere  som  et  halvt  privat  Anliggende, 
Vælgerne  imellem,  saaledes  at  det  f.  Ex.  om 
Præstestandens  Valg  i  den  ældre  Landdags- 
ordnings §  1 1  blot  hed,  at  derom  maatte  de 
Vælgende  „sig  emellan  ofverenskomma",  inde- 


det  dog  næppe,  da  Landdagen  aldrig  af  sig  selv 
kan  samle  sig  igen,  men  kun  „efter  særlig  for  hver 
Gang  udfærdiget  Indkaldelse*  fra  Kejser- Storfyr- 
stens Side  (§  17).  Ievrigt  spores  Paavirkning  af 
den  svenske  Rigsdagsordning  §  3  i  det  mindre 
korrekte  Udtryk  i  §  3  2det  Stk.  „forordna  om  nya 
val"  i  Betydningen  af  at  „o  pi  es  e  og  udskrive 
nye  Valg",  idet  en  Udskrivning  af  nye  Valg  jo 
alene  i  og  for  sig  ikke  kan  bringe  endnu  ikke  ud 
løbne  Valg  til  Ophor  fer  Tiden. 


holder  nu  Valgloven  i  sine  80  Paragrafer 
meget  nøje  fastsatte  og  udførlige  Regler  om 
Fremgangsmaaden,  saaledes  at  Valget  nu 
gøres  til  en  fuldt  offentlig  Sag,  der  ikke  blot 
skaber  en  Ret,  men  først  og  fremmest  en 
offentlig  Statsborgerpligt  for  dem,  i  hvis 
Hænder  Staten  i  hele  Folkets  Interesse  har 
betroet  Valgene  til  Landdagen. 

Ogsaa  blandt  de  iøvrigt  mange  ældre  Reg- 
ler, der  gaar  over  i  den  ny  Ordning,  fortjener 
en,  vedrørende  Landdagsmændenes  Retsstil- 
ling, endnu  at  nævnes,  nemlig  Reglen  i  §  8 
der  bestemmer,  at  skønt  den,  der  er  valgt 
til  Landdagsmand,  frit  kan  afslaa  Valget, 
jvfr.  Valglovens  §  20  og  67,  kan  han  dog 
efter  at  have  modtaget  det  og  efter  at  være 
erklæret  for  gyldig  valgt,  ikke  mere  „befrias* 
fra  sit  Hverv,  medmindre  han  godtgør  lovligt 
Forfald  eller  anden  Grund,  som  af  Landdagen 
godkendes.  Naar  denne  gamle  Regel,  der 
er  forladt  i  de  fleste  nyere  Forfatninger,  fordi 
der  nu  regelmæssigt  er  Ærgerrigheder  nok, 
der  higer  efter  at  vinde  frem  ad  Rigsdags- 
mandens Vej  til  Ros  og  Magt,  her  er  beva- 
ret, turde  det  muligvis  hænge  sammen  med, 
at  der  endnu  hænger  truende  Skyer  over 
Finlands  Himmel,  som  maaske  kan  bevirke, 
at  det  ikke  altid  vil  føles  som  en  altfor  at- 
traaværdig  Ting,  men  snarere  som  en  alvorlig 
Fædrelandspligt  at  møde  paa  den  finske  Land- 
dag for  at  værne  om  det  finske  Folks  Ret. 

At  disse  mørke  Skyer  maa  drive  over,  og 
at  den  i  lige  Grad  om  Højsind  og  politisk 
Fremsyn  vidnende  ny  finske  Forfatning  maa 
faa  Lov  til  uforstyrret  at  vise  sin  Evne  til 
at  virke  efter  sin  Bestemmelse  til  det  finske 
Folks  Vel,  dette  Ønske  vil  alle  Finlands 
Venner  give  Finlands  ny  Forfatning  med  paa 
dens  Vej  ud  i  Livet. 


*y* 

Efter  Zolas  Død  er  Anatole  France  det 
sejrrige  Verdensnavn  i  fransk  Literatur. 
Af  Kendere  var  han  den  Gang  forlængst 
dyrket  og  elsket,  fordi  han  —  som  Zolas 
Modsætning  —  har  udviklet  fremtrædende 
Sider  af  fransk  Aand  og  fransk  Kultur  til 
den  gennemsigtigste  Klarhed,  den  skarpeste 
Finhed  og  smidigste  Ynde. 

France  formede  først  ét  Par  Bind  lyriske 
Digte.  Nogle  af  dem  er  af  en  egen  lysende 
Skønhed,  men  han  er  alligevel  ikke  Lyriker. 
Han  skrev  Fortællinger,  som  alle  var  kloge 
og  fængslende,  men  mere  Udtryk  for  en  høj 
Kultur  end  oprindelig  Digter-Evne,  indtil  han 
med  „Sylvestre  Bonnard"  (der  priskronedes  af 
det  franske  Akademi)  fik  rendyrket  sin  Type 

og  sin  Tone.  Han  berettede  siden  en 
Række  Noveller,  der  er  lydefri  Mester- 
værker af  fornem  fortættet  Fortælle- 
kunst, digtede  kritiske  Essays,  der 
næsten  aldrig  er  Kritik,  men  legende 
Anatole  France'ske  Betragtninger  over 
alt  andet,  og  forfattede  Romaner,  der 
ikke  (som  den  store  og  egentlige  Ro- 
mankunst) er  selvstændigt  levende 
Udsnit  af  Tilværelsen,  men  kuriøst 
samlede  og  kræsent  udarbejdede  og 
fortryllende:  han  maler  sine  Personer 
nøjagtigt  og  skarpt  silhouetterede, 
men  ligesom  genspejlede  i  en  viis  Iagt- 
tagers Hjærne,  der  har  tænkt  meget 
og  véd  meget,  som  synes  at  forstaa 
alt  og  alligevel  tilgiver  alt. 

Anatole  France  er  en  Samler,  paa 
en  Gang  en  stuelærd  Vismand  og 
overlegen  Verdensmand.  Han  er  voxet 
op  nær  Paris*  Bog-Kajer  i  et  stille 
bogelskende  Hjem,  hvor  han  som 
Barn  „opdagede  Verden"  mellem  det 
middelalderlige  Frankrigs  karakter- 
fulde og  kuriøse  Kobberstik  og  Folianter.  Han 
har  indsuget  Indtryk  og  Erfaringer  allevegne  fra 
—  endnu  mangfoldigere  end  sine  Samtidige  i 
vor  urolige  og  dilettantiske  Tidsalder  —  men 
i  sit  Væsens  Grund  er  han  Latiner  og  Fransk- 
mand. 

Hans  Væsens  Grund  er  Klarhed,  hans 
Væsens  Form  er  Ynde  og  Ironi  —  en  stille 
og  blid  Ironi,  en  smilende  Ironi,  som  dølger 
et  Dyb  af  Bitterhed.  Denne  yndefulde  Ironi, 
som  farver  hans  Stil,  der  i  al  sin  galliske 
Klarhed  altid  er  meget  personlig  og  kan 
falde  kunstlet,  har  til  Baggrund  et  sært  og 
besk,  en  Kende  koket-fornemt  Verdenssyn, 
som  er  født  af  en  Videnskabsmands  Studier, 
en  Iagttagers  Erfaring   og   en  Tænkers   Gru- 

biener.  Som  en  sød  og  fin  Gift  kan  den 
virke,  undertiden  tirrende  og  æggende,  tiere 
sørgmodig  afklarende  —  aldrig  med  Oplevel- 
sens oprørske  Grund-Voldsomhed.  ...  Og 
det  er  denne  Ironis  Vigen  og  Skiften  og 
kloge  Tindren,  der  udgør  hans  Kunsts  Trylleri. 
Som  Aand  og  som  Kunstner  —  ikke  som 
oprindelig  og  skabende  Digter  —  er  det  han 
bliver  den  store  Mester.  Han  er  tillige  et 
fremragende  Menneske,  som  i  de  senere  Aar 
vovede  sin  Autoritet  og  Stilling  ved  sin  tid- 
ligere Uven  Zolas  Side.    Det  taler  hans  Karak- 


ter til  Ære ;  —  men  sin  bedste  Kunst  har  han 
unægtelig  skabt  fjærnt  fra  Gadens  støjende 
Nutids-Uro." 

Vi  gengiver  her  tre  typiske  Prøver  paa 
hans  Fortælle-Kunst.  En  Novelle  fra  Revo- 
lutionstiden, en  middelalderlig  Mirakelhistorie 
og  hans  meget  berømte  lille  Nutids-Skildring 
„Gestas",  der  til  Model  har  den  franske 
Symbolist-Digter  Paul  Verlaine,  som  henlevede 
sit  forkomne  Liv  paa  tvivlsomme  Værtshuse 
og  skrev  nogle  af  de  reneste,  religiøse  Digte, 
vore  Dage  kender. 


FRU  DE  LUZY 

(Manuskript  fra  15.  September  1792.) 


DA  jeg  traadte  ind,  rakte  Pauline  de  Luzy 
mig  Haanden.  Saa  stod  vi  et  Øjeblik 
tavse.  Hendes  Skærf  og  hendes  Straahat 
laa  flygtigt  henkastede  paa  en  Lænestol. 

Bønnen  af  Orpheus  stod  opslaaet  paa  Spi- 
netet.  Hun  gik  hen  til  Vinduet  og  saa  Solen 
gaa  ned  i  den  blodrøde  Horizont. 

—  Frue,  sagde  jeg  endelig  til  hende,  husker 
De  nogle  Ord,  De  udtalte  for  to  Aar  siden  just 
paa  samme  Dag  som  i  Dag,  ved  Foden  af 
denne  Høj,  ved  Bredden  af  den  Flod,  som 
De  nu  i  dette  Øjeblik  retter  Blikket  mod? 

»Husker  De,  at  De  rakte  Haanden  profe- 
tisk ud  om  Dem  og  forudsagde  Prøvelsens 
Dage,  Forbrydelsens  og  Rædslens  Dage?  De 
standsede  paa  mine  Læber  en  Tilstaaelse  om 
min  Kærlighed,  og  De  sagde  til  mig:  „Lev 
og  kæmp  for  Retfærdigheden  og  Friheden." 
Frue,  siden  Deres  Haand,  som  jeg  aldrig  ret 
fik  dækket  med  Taarer  og  Kys,  viste  mig 
Vejen,  har  jeg  vandret  dristig  ad  den.  Jeg 
har  adlydt  Dem,  jeg  har  skrevet,  jeg  har  talt. 
To  Aar  igennem  har  jeg  kæmpet  uden  Op- 
hør mod  de  forsultne  Fredsforstyrrere,  som 
udsaar  Forvirring  og  Had,  mod  de  Tribuner, 
som  forfører  Folket  ved  en  løjet  Kærligheds 
krampagtige  Forsikringer,  og  de  Fejge,  som 
ofrer  til  de  kommende  Magthavere. 

Hun  standsede  mig  ved  en  Gestus  og  gjorde 


Tegn  til  mig,  at  jeg  skulde  lytte.  Vi  hørte 
da  gennem  Havens  balsamiske  Luft,  hvor 
Fuglene  sang,  fjærne  Dødsskrig  lyde:  „Paa 
Lygtepælen  med  den  Aristokrat!  .  .  .  Hans 
Hoved  paa  en  Stage!" 

Bleg,  ubevægelig  lagde  hun  en  Finger  paa 
Læben. 

—  Det  er,  fortsatte  jeg,  en  eller  anden 
ulykkelig,  de  forfølger.  De  foretager  Hus- 
undersøgelser  og  Arrestationer  ved  Nat  og 
Dag  i  Paris.  Maaske  kommer  de  ogsaa  her. 
Jeg  maa  hellere  forlade  Dem  for  ikke  at  bringe 
Dem  i  Fare.  Skøndt  jeg  kun  er  lidt  kendt 
i  dette  Kvarter,  er  jeg  nu  i  disse  Tider  en 
farlig  Gæst. 

—  Bliv!  sagde  hun  til  mig. 

For  anden  Gang  sønderrev  Skrigene  Afte- 
nens fredelige  Luft.  De  blandedes  med  Støjen 
af  Skridt  og  Bøsseskud.  De  nærmede  sig, 
man  hørte:  „Spær  Udgangene,  for  at  han 
ikke  skal  undslippe,  den  Kæltring!" 

Fru  de  Luzy  syntes  roligere,  efterhaanden 
som  Faren  nærmede  sig. 

—  Lad  os  gaa  op  paa  anden  Sal,  sagde 
hun ;  vi  kan  der  se  gennem  Jalousierne,  hvad 
der  gaar  for  sig  derude. 

Men  næppe  havde  de  aabnet  Døren,  før 
de  paa  Trappeafsatsen  saa  et  gustenblegt 
Menneske,  ude  af  sig  selv,  med  klaprende 
Tænder  og  vaklende  Knæ.     Denne  spøgelse- 

agtige    Skikkelse    mumlede    med    halvkvalt 
Stemme : 

—  Frels  mig,  skjul  mig;  ...  De  er  der 
...  De  har  sprængt  min  Dør,  de  er  trængt 
ind  i  min  Have.     De  kommer  .  .  . 


II 

Fru  de  Luzy  genkendte  den  gamle  Filosof, 
Planchonnet  som  boede  i  Nabohuset  og  spurgte 
ham  ganske  sagte: 

—  Har  min  Kokkkpige  set  Dem  ?  Hun  er 
Jakobiner ! 

—  Der  er  ingen,  som  har  set  mig 

—  Gud  være  lovet,  Nabo! 

Hun  trak  ham  ind  i  sit  Sovekammer,  hvor 
hen  jeg  fulgte  dem.  Vi  maatte  finde  paa 
noget,  maatte  udse  et  eller  andet  Skjulested 
hvor  hun  kunde  gemme  Planchonnet  nogle 
Dage,  i  det  mindste  nogle  Timer,  Tid  nok 
til  at  føre  dem  bag  Lyset  og  trætte  dem, 
der  søgte  efter  ham.  Vi  blev  enige  om,  at 
jeg  skulde  udspejde  de  nærmeste  Omgivelser, 
og  paa  det  Signal,  jeg  skulde  give,  maatte 
saa  den  stakkels  Mand  snige  sig  ud  af  den 
lille  Havedør. 

Foreløbig  kunde  han  ikke  holde  sig  oprejst. 
Det  var  et  lamslaaet  Menneske. 

Han  prøvede  at  forklare,  at  han  blev  efter- 
søgt, han  Præsternes  og  Kongernes  Fjende, 
for  at  have  sammensvoret  sig  med  Hr.  de 
Cazotte  imod  Konstitutionen  og  den  10  Au- 
gust at  have  sluttet  sig  til  Tuilleriernes  For- 
svarere. Det  var  en  skammelig  Bagvaskelse. 
Sandheden  var  den,  at  Lubin  forfulgte  ham 
med  sit  Had,  Lubin,  der  nylig  havde  været 
hans  Slagter,  som  han  hundrede  Gange  havde 
villet  skaffe  Stokkeprygl  for  at  lære  ham 
at  veje  sit  Kød  noget  bedre,  og  som  nu  var 
Formand  i  den  Sektion,  hvor  han  havde  sin 
Bod. 

Da  han  med  kvalt  Stemme  mumlede  dette 
Navn,  troede  han  at  se  Lubin  selv  og  skjulte 
Ansigtet  i  sine  Hænder.  Skridtene  kom  nu 
virkelig  op  ad  Trapperne.  Fru  de  Luzy  skød 
Slaaen  for  og  fik  den  gamle  Mand  hen  bag 
et  Skærmbrædt.  Der  blev  dunket  paa  Døren, 
og  Pauline  genkendte  sin  Kokkepiges  Stemme, 
som  raabte  til  hende,  at  hun  skulde  lukke 
op,  at  Øvrigheden  var  ved  Porten  med  Na- 
tionalgarden, og  at  de  kom  for  at  foretage 
en  Husundersøgelse. 

—  De  siger,  lagde  Pigen  til,  at  Planchonnet 
er   her  i  Huset.     Jeg  ved  jo  nok,  at  det  er 


forkert,  og  at  De  aldrig  vilde  skjule  saadan 
en  Kæltring;  men  de  vil  ikke  tro  mig. 

—  Naa,  ja  lad  dem  saa  komme  op !  raabte 
Fru  de  Luzy  ud  gennem  Døren.  Lad  dem 
søge  Huset  igennem  fra  Kælder  til  Loft. 

Da  den  stakkels  Planchonnet  nu  hørte  denne 
Samtale,  besvimede  han  bag  sit  Skærm- 
brædt, hvor  jeg  havde  min  Nød  med  at  faa 
Liv  i  ham  ved  at  stænke  ham  Vand  i  An- 
sigtet. Da  det  var  lykkedes,  sagde  den  unge 
Kvinde  ganske  sagte  til  Oldingen: 

—  Forlad  Dem  paa  mig,  kære  Ven.  Husk, 
vi  Kvinder  er  snilde. 

Saa  trak  hun  ganske  rolig,  som  var  det 
en  dagligdags  Rengøring  hun  havde  for,  sin 
Seng  lidt  frem  fra  Alkoven,  tog  Tæppet  af 
og  arrangerede  ved  min  Hjælp  de  tre  Ma- 
dratser,  saa  de  ind  mod  Vægaabningen  dan- 
nede et  lille  Mellemrum  mellem  den  nederste 
og  den  øverste. 

Mens  hun  nu  ordnede  dette,  steg  der  en 
svær  Støj,  af  Sko,  Tøfler  og  hæse  Røster  op 
fra  Trappen.  Det  var  for  os  alle  tre  et  ræd- 
selsfuldt Øjeblik;  men  Støjen  gik  lidt  efter 
lidt  videre,  op  over  vore  Hoveder.  Vi  for- 
stod, at  Vagten,  ført  af  den  jakobinsksindede 
Kokkepige,  først  gennemrodede  Loftsrummene. 
Loftet  knagede;  der  lød  Truselsraab,  grov 
Latter,  Fodspark  og  Bajonetstød  i  Skillevæg- 
gene. Vi  aandede  atter  op,  men  der  var  ikke 
et  Sekund  at  spilde.  Jeg  hjalp  Planchonnet 
med  at  putte  sig  ind  i  det  Rum,  vi  havde 
lavet  mellem  Madratseme. 

Medens  Fru  de  Luzy  saa  os  gøre  det, 
rystede  hun  paa  Hovedet.  Som  Sengen  var 
rodet  op,  havde  den  et  mistænkeligt  Udse- 
ende. 

Hun  forsøgte  at  bringe  det  nøjagtigt  i  Or- 
den; men  det  vilde  ikke  lykkes  hende. 

—  Jeg  maa  selv  lægge  mig  i  den,  sagde 
hun. 

Hun  kastede  et  Blik  paa  Klokken;  den 
var  syv  Aften.  Hun  tænkte,  man  vilde  ikke 
finde  det  naturligt,  at  hun  var  gaaet  til  Sengs 
saa  tidligt.  Sige  hun  var  syg  —  nej,  det 
kunde  det  slet  ikke  nytte  at  tænke  paa :  den 
jakobinske  Kokkepige  vilde  opdage  Knebet. 

Hun  stod  saaledes  nogle  Øjeblikke  i  Tan- 
ker; saa  klædte  hun  sig  af,  roligt,  naturligt, 
med  en  ophøjet  Renhed,  dér  i  mit  Paasyn, 
lagde  sig  i  Sengen  og  bad  mig  tage  mfhe 
Sko  af  og  min  Frakke  og  mit  Halsbind. 

—  Det  maa  være  saadan,  at  De  er  min 
Elsker,    og    at  de   overrasker    os.     Naar  de 

kommer,  har  De  ikke  haft  Tid  til  at  faa 
Dem  helt  klædt  paa.  De  maa  lukke  op  for  dem 
i  Skjorteærmer  og  med  Haaret  i  Uorden« 

Alle  vore  Forberedelser  var  i  Stand,  da 
Borgergarden  sværgende  og  bandende  kom 
ned  fra  Loftet. 

Den  ulykkelige  Planchonnet  blev  greben  af 
en  saadan  Skælven,  at  han  fik  hele  Sengen 
til  at  ryste. 

Endydermere  var  hans  Aandedræt  saa  hef- 
tigt, at  man  maatte  høre  dets  Piben  helt  ud 
i  Forværelret. 

—  Det  er  Skade,  mumlede  Fru  de  Luzy, 
jeg  var  saa  fornøjet  med  mit  lille  Paafund. 
Naa;  lad  os  ikke  fortvivle,  —  Gud  staa  os 
bi! 

En  plump  Næve  dundrede  mod  Døren. 

—  Hvem  er  det,  der  banker?  spurgte 
Pauline. 

—  Øvrighedens  Repræsentanter. 

—  Kan  De  ikke  vente  et  Øjeblik? 

—  Luk  op,  eller  vi  slaar  Døren  ind. 

—  Saa  luk  Døren  op,  min  Ven. 
Pludselig   som  ved  et  Mirakel  hørte  Plan- 
chonnet op  at  ryste  og  ralle. 

III 

Det  var  Lubin,  som  først  kom  ind,  med 
Skærf  om  Livet  og  fulgt  af  et  Dusin  Bevæb 
nede.  Skiftevis  saa  han  paa  Fru  de  Luzy  og 
paa  mig: 

—  Saa  for  Pokker!  udbrød  han,  vi  stø- 
ver nok  Kærestefolk  op.    Undskyld  min  Snut! 

Derpaa  vendte  han  sig  til  sit  Følge: 

—  Det  er  dog  kun  Sansculotterne,  der 
lever  anstændigt. 

Men  til  Trods  for  denne  strenge  Grund- 
sætning havde  Begivenheden  alligevel  bragt 
ham  i  Humør. 

Han  satte  sig  paa  Sengen  og  tog  den 
smukke  Adelsdame  under  Hagen: 


Det  er  nu  rigtig  nok,  at  den  Mund  ikke 
er  skabt  til  Dag  og  Nat  at  plapre  „Fadervor" 
Det  vilde  være  Synd.  Men  Republiken  frem 
for  alt.  Vi  er  paa  Jagt  efter  Planchonnet, 
den  Forræder.  Han  er  her,  det  er  jeg  vis 
paa.  Jeg  maa  have  fat  i  ham.  Jeg  vil 
have,  hans  Hoved  skal  ryge  .Det  vil  bringe 
mig  til  Vejrs. 

—  Saa  led  dog  efter  ham! 

De  kiggede  ini  under  Møblerne,  i  Skabene* 
stak  Lanserne  ind  under  Sengen  og  jog  Ba- 
jonetterne gennem  Madratserne. 

Lubin  kløede  sig  bag  Øret  og  skelede  til 
mig.  Fru  de  Luzy,  som  frygtede,  at  han 
skulde  underkaste  mig  et  generende  Forhør, 
sagde  til  mig: 

—  Min  Ven,  du  kender  Huset  lige  saa 
godt  som  jeg;  tag  Nøglerne  og  før  Hr.  Lubin 
rundt  allevegne.  Jeg  ved  det  vil  være  dig 
en  Fornøjelse  at  vise  vore  Venner  om. 

Jeg  førte  dem  ned  i  Kælderen,  hvor  de 
gennemrodede  Halmhylstrene  og  drak  en  god 
Del  Flasker.  Derefter  slog  Lubin  med  Kolbe- 
stød Bunden  ud  paa  de.  fyldte  Tønder  og 
forlod  Kældren,  der  var  oversvømmet  med 
Vin,  med  Signal  til  Afmarch.  Jeg  førte  dem 
helt  ud  til  Portgitret,  som  jeg  smækkede  i 
efter  dem  og  løb  op  for  at  melde  Fru  de 
Luzy,  at  vi  var  frelste. 

Ved  denne  Efterretning  bøjede  hun  Hovedet 
ned  mod  Skjulestedet  og  kaldte: 

—  Hr.  Planchonnet!  Hr.  Planchonnet! 
Et  svagt  Suk  svarede  hende. 

—  Gud  være  lovet!  udbrød  hun.  Hr. 
Planchonnet,  De  har  gjort  mig  frygtelig  bange. 
Jeg  troede,  De  var  død. 

Saa  vendte  hun  sig  mod  mig 

—  Stakkels  Ven,  De  havde  saa  megen 
Glæde  af  fra  Tid  til  anden  at  sige  mig,  at 
De  elskede  mig :  De  maa  aldrig  sige  det  mere, 
vel! 


KAVTIONEN 


AF  alle  Venedigs  Købmænd  var  Fabio 
Mutinelli  den  punktligste  til  at  betale 
hver  Mand  sit.  Han  viste  sig  gavmild  og 
storsindet  ved  enhver  Lejlighed  og  især  over 
for  Damerne  og  Kirkens  Folk.  Den  fornemme 
Retskaffenhed  i  al  hans  Levevis  bei  ømmedes 
hele   Republiken    over,    og   man  beundrede  i 


San  Zanipolo  et  Guldalter,  som  han  havde 
skænket  Sancta  Catherina  for  sin  store  Kær- 
lighed til  Catherina  Manini,  Senator  Alesso 
Cornaros  Hustru.  Da  han  var  meget  rig, 
havde  han  mange  Venner,  for  hvem  han 
gav  Fester  og  villig  holdt  Pungen  aaben. 
Men  han  tabte  mange  Penge  ved  Krigen  mod 

Genua  og  under  Urolighederne  i  Neapel.  Det 
skete  ogsaa,  at  tredive  af  hans  Fartøjer  blev 
opbragte  af  Uskokerne  eller  sendersloges  paa 
Havet.  Paven  havde  han  laant  store  Penge- 
summer, men  denne  nægtede  rent  ud  at  be- 
tale. Paa  den  Maade  mistede  den  stolte 
Fabio  i  Løbet  af  kort  Tid  alle  sine  Rig- 
domme. Da  han  havde  solgt  sit  Palads  og 
sit  Sølvtøj  for  at  betale,  hvad  han  skyldte 
bort,  stod  han  der  uden  en  Skilling.  Men 
dygtig  som  han  var  og  modig,  forfaren  i 
Handel,  og  midt  i  sin  Ungdoms  fulde  Kraft, 
tænkte  han  kun  paa  at  bringe  sine  Sager 
paa  Fode  igen.  Han  gjorde  mange  Bereg- 
ninger i  Hovedet  og  fandt  ud,  at  fem  hun- 
drede Dukater  var  ham  nødvendige  for  atter 
at  stikke  til  Søs  og  prøve  nye  Foretagen- 
der, som  han  spaaede  sig  lykkelig  Sejr  af. 
Han  bad  den  ædle  Herre  Alesso  Bontura,  som 
var  Republikens  rigeste  Borger  om  venligst 
at  laane  ham  disse  fem  hundrede  Dukater. 
Men  den  gode  Herre  mente,  at  dristig  Fore- 
tagsomhed vel  skaber  de  store  Formuer,  men  at 
klog  Forsigtighed  alene  bevarer  dem,  og  væg- 
rede sig  ved  at  udsætte  saa  stor  en  Sum  for 
Havets  og  Tilfældets  Farer.  Fabio  henvendte 
sig  derpaa  til  den  ædle  Herre  Andrea  Moro- 
sini,  som  han  fordum  havde  gjort  sig  for- 
bunden paa  mangfoldig  Vis. 

—  Meget  kære  Fabio,  svarede  Andrea 
ham,  til  enhver  anden  end  Eder  vilde  jeg 
gærne  laane  denne  Sum.  Jeg  har  ikke  meget 
Hjærte  for  Guldstykkerne  og  slutter  mig  paa 
dette  Punkt  til  Satirikeren  Horats*  Leveregler. 
Men  Eders  Venskab  er  mig  dyrebart,  Fabio 
Mutinelli,  og  jeg  vilde  risikere  at  miste  det, 
naar  jeg  laante  Eder  Penge,  Ti  oftest  gaar 
det  ilde  med  de  gode  Følelser  mellem  Kredi- 
tor og  Skyldner.  Det  har  jeg  set  for  mange 
Eksempler  paa. 

Med  disse  Ord  lod  den  ædle  Herre  Andrea 
som  om  han  ømt  omfavnede  Købmanden,  og 
lukkede  Døren  for  Næsen  af  ham. 

Den  næste  Dag  gik  Fabio  til  de  lombar- 
diske og  florentinske  Bankierer.  Men  ingen 
af  dem  vilde  gaa  med  til  at  laane  ham  saa 
meget  som  tyve  Dukater  uden  Kaution.  Han 
løb  hele  Dagen  fra  Bod  til  Bod.  Allevegne 
svarede  man  ham: 

—  Ædle  Hr.  Fabio,  vi  kender  Eder  som 
denne  Bys  mest  retskafne  Købmand,  og  det 
er  kun  ugærne  vi  nægter  Eder,  hvad  I  beder 
om.  Men  sund  Forretningsgang  forlanger 
det  saa. 


Den  Gang  han  om  Aftenen  sørgmodigt 
vendte  hjem  til  sit  Hus,  klyngede  Kourtisanen 
Zanetta,  som  da  badede  sig  i  Kanalen,  sig  til 
Gondolen  og  stirrede  elskovsfuldt  paa  Fabio. 
I  sin  Rigdoms  Tider  havde  han  en  Aften 
taget  hende  med  til  sit  Palads  og  havde  be- 
handlet hende  venligt,  ti  han  var  munter  og 
elskværdig  af  Sind. 

Søde  Herre  Fabio,  sagde  hun  til  ham,  jeg 
ved  Besked  med  Eders  Ulykke;  hele  Byen 
taler  om  den.  Hør  nu ;  jeg  er  ikke  rig,  men 
jeg  har  nogle  Smykker  paa  Bunden  af  et 
lille  Skrin.  Hvis  I  tager  imod  dem  af  Eders 
Tjenerinde,  kære  Herre  Fabio,  vil  jeg  tro,  at 
Gud  og  den  hellige  Jomfru  ere  mig  naadige. 

Og  det  er  sandt,  at  Zanetta  i  sin  Ung- 
doms Friskhed  og  sinSkjønheds  fine  Blomst 
var  fattig.     Fabio  svarede  hende: 

—  Yndige  Zanetta,  der  er  mere  Ædelsind 
i  den  Knejpe,  hvor  du  boer,  end  i  alle 
Venedigs  Paladser. 

Tre  Dage  endnu  søgte  Fabio  rundt  til 
Bankerne  og  Vexellererne  uden  at  finde  nogen, 
der  vilde  laane  ham  Penge.  Og  allevegne 
modtog  han  vrantne  Svar  og  maatte  høre 
Tale,  der  lød  omtrent  som  denne: 

—  I  har  gjort  højlig  Uret  i  at  sælge 
Eders  Sølvsager  for  at  betale  Eders  Gæld. 
Man  laaner  til  Nøds  til  en  forgældet  Mand, 
—  man  laaner  ikke  til  en  Mand,  der  har 
skilt  sig  af  med  sine  Møbler  og  Sølvtøj. 

Den  femte  Dag  begav  han  sig  i  sin  For- 
tvivlelse lige  til  Corte  delle  Galli,  som  man 
ogsaa  kalder  Ghettoen,  og  som  er  Jødernes 
Kvarter. 

—  Hvem  ved,  sagde  han  til  sig  selv,  om 
jeg  ikke  opnaar  hos  en  Omskaaren,  hvad  de 
Kristne  har  nægtet  mig? 

Han  tog  da  Vejen  mellem  Gaderne  San 
Geremia  og  San  Girolamo,  ind  gennem  en 
snæver  og  stinkende  Kanal,  til  hvilket  Ind- 
gangen hver  Nat  efter  Senatets  Befaling  bli- 
ver spærret  med  Kæder.  Og  i  hans  hjælpe- 
løse Uvished  om  hvad  for  en  Aagerkarl  han 
først  skulde  henvende  sig  til,  faldt  det  ham 
ind,  at  han  havde  hørt  Tale  om  en  Israelit 
ved  Navn  Eliezer,  Søn  af  Eliezer  Maimonides, 
som  havde  Ord  for  at  være  overmaade  rig 
og  vidunderlig  skarpsindig.  Altsaa  forhørte 
han  sig  om  denne  Jøde  Eliezers  Hus  og 
standsede  sin  Gondol  der.  Over  Døren  saa 
man  en  Gengivelse  af  den  syvarmede  Lyse- 
stage, hvilken  den  Omskaarne  havde  ladet 
tildanne  som  et  Haabets  Tegn  med  Henblik 

paa  de  forjættede  Dage,  hvor  Templet  atter 
skulde  opstaa  af  sin  Aske. 

Købmanden  traadte  ind  i  en  Sal,  der  var 
oplyst  af  en  Kobberlampe  med  tolv  osende 
Væger.  Jøden  Eliezer  sad  der  foran  sin 
Vægtskaal.  Vinduerne  til  hans  Hus  var  til- 
murede, fordi  han  var  en  Vantro. 

Fabio  Mutineili  talte  til  ham  paa  følgende 
Maade: 

—  Eliezer,  jeg  har  flere  Gange  behandlet 
dig  som  en  Hund  og  en  forbandet  Vantro. 
Det  er  hændt  mig,  da  jeg  var  yngre  og  i 
den  saare  kaade  Alder,  at  jeg  har  kastet 
Sten  og  Skarn  paa  Folk,  der  gik  forbi  langs 
Kanalen  med  en  gul  Krans  syet  paa  Skul- 
dren,  saa  det  er  muligt,  jeg  har  ramt  nogen 
af  dine  Venner,  maaske  dig  selv.  Jeg  siger 
dig  dette,  ikke  for  at  haane  dig,  men  af  Oprig- 
tighed, just  den  Stund  da  jeg  kommer  og 
beder  dig  gøre  mig  en  stor  Tjeneste. 

Jøden  rakte  sin  Arm,  der  var  tør  og 
knudret  som  en  Vinrankes  Gren,  ret  op  i 
Vejret : 

—  Fabio  Mutineili,  Faderen  som  er  i  Him- 
lene vil  dømme  os  begge.  Hvilken  Tjeneste 
kommer  du  og  beder  mig  om? 

—  Laan  mig  fem  Hundrede  Dukater  i 
et  Aar. 

—  Man  laaner  ikke  uden  Kaution.  Det 
har  du  sikkert  lært  af  dit  eget  Folk.  Hvad 
Kaution  har  du? 

—  Du  skal  vide,  Eliezer,  at  jeg  ikke  har 
en  Denar  tilbage,  ikke  et  Guldbæger,  ikke 
en  Sølvskaal.  Heller  ikke  har  jeg  en  eneste 
Ven  mere.  Alle  har  de  nægtet  at  gøre  mig 
den  Tjeneste,  jeg  beder  dig  om.  Jeg  har 
her  i  Verden  kun  min  Købmandsære  og  min 
Kristentro.  Jeg  byder  dig  som  Kaution  den 
hellige  Jomfru  Marie  og  hendes  guddomme- 
lige Søn. 

Ved  dette  Svar  bøjede  Jøden  Hovedet  som 
den,  der  overvejer  og  tænker,  og  kærtegnede 
nogle  Minutter  sit  lange,  hvide  Skæg.  Og 
sagde: 

—  Fabio  Mutineili,  før  mig  til  dine  Kau- 
tionister. For  det  er  dog  rimeligt,  at  Laan- 
giveren  gør  sig  bekendt  med  den  Kaution, 
der  bliver  tilbudt  ham. 

—  Det  er  din  Ret,  svarede  Købmanden. 
Rejs  dig  og  kom  med. 

Og  han  førte  Eliezer  til  Kirken  dell'Orto 
tæt  ved  det  Sted,  der  kaldes  den  mauriske 
Plads.  Der  pegede  han  paa  Madonna,  som 
stod  paa  Alteret  med  Panden  omgivet  af  en 


Ædelstens  Krone  og  Skuldrene  dækkede  af 
en  guldbroderet  Kappe  og  holdt  i  sine  Arme 
Jesusbarnet,  smykket  som  dets  Moder.  Og 
Købmanden  sagde  til  Jøden: 

—  Der  er  min  Kavtion. 

Eliezer  betragtede  med  sine  kloge  Øjne 
vexelvis  den  kristne  Købmand,  Madonna  og 
Barnet;  saa  bøjede  han  Hovedet  og  sagde, 
at  han  modtog  Kavtionen.  Han  førte  Fabio 
tilbage  til  sit  Hus  og  overgav  ham  fem  hun- 
drede fuldvægtige  Dukater. 

—  De  tilhører  dig  i  et  Aar.  Hvis  du 
ikke  om  et  Aar,  nøjagtig  paa  Dagen,  har 
tilbagebetalt  mig  denne  Sum  med  Renter, 
efter  den  Taxt  den  venetianske  Lov  og  Lom- 
bardernes  Skik  fastsætter,  saa  kan  du  selv 
forestille  dig,  Fabio  Mutineili,  hvad  jeg  maa 
tænke  om  dnn  kristne  Købmand  og  hans 
Kavtion. 

Uden  at  spilde  Tiden  købte  Fabio  Skibe 
og  ladede  dem  med  Salt  og  forskellige  andre 
Varer,  som  han  solgte  i  Byerne  langs  Adri- 
aterhavet med  stor  Fortjeneste.  Derpaa  hej- 
sede han  Sejl  over  en  ny  Ladning  til  Kon- 
stantinopel, hvor  han  købte  Tæpper,  Parfumer. 
Paafuglefjer,  Elfenben  og  Ibenholt,  som  han 
gennem  sine  Kommissionærer  lod  handle  bort 
paa  Dalmatiens  Kyst  mod  Bygningstømmer, 
der  forud  var  købt  hos  ham  af  Venetianerne. 
Paa  den  Maade  fordoblede  han  i  sex  Maa- 
neder  den  Sum,  han  havde  faaet. 

Men  en  Dag,  da  han  holdt  Fest  i  en  Baad 
paa  Bosporus  med  græske  Kvinder,  og  var 
kommen  langt  fra  Land,  blev  han  opsnappet 
af  Sørøvere  og  ført  fangen  til  Ægypten. 
Lykkeligvis  var  hans  Guld  og  hans  Varer  i 
Sikkerhed.  Sørøverne  solgte  ham  til  en  for- 
nem Saracener,  som  lod  lægge  Lænker  om 
Fødderne  paa  ham  og  sendte  ham  ud  at 
dyrke  Korn,  der  voxer  meget  smukt  paa 
disse  Egne.  Fabio  tilbød  sin  Herre  at  betale 
høje  Løsepenge,  men  den  saracenske  Herres 
Datter,  som  elskede  ham  og  vilde  have  ham 
til  at  føje  sig  efter  sit  Ønske,  overtalte  sin 
Fader  til  ikke  for  nogen  Pris  at  lade  ham 
blive  fri.  Da  han  nu  kun  kunde  vente  sin 
Frelse  ved  egen  Hjælp,  filede  han  sine  Læn- 
ker over  med  det  Værktøj,  man  gav  ham 
til  Markens  Arbejde,  flygtede  bort,  slap  ned 
til  Nilen  og  kastede  sig  i  en  Baad.  Han 
naaede  saaledes  ud  til  Havet,  der  var  i  Nær- 
heden, og  flakkede  om  paa  det  i  flere  Dage, 
og   da   han   lige   var   ved  at  dø  af  Sult  og 

Tørst,  blev  han  taget  op  af  et  spansk  Skib, 
som  agtede  sig  til  Genua.  Men  efter  otte 
Dages  Sejlads  blev  dette  Skib  overfaldet  af 
en  Stoim,  som  kastede  det  ind  paa  den  dal- 
matiske  Kyst.  Just  som  det  skulde  til  at 
gaa  ind  der,  knustes  det  mod  et  Rev.  Hele 
Besætningen  druknede,  og  Fabio,  der  holdt 
sig  oppe  ved  Hjælp  af  et  Hønsebur,  naaede 
med  Nød  og  næppe  Bredden.  Der  sank  han 
bevidstløs  om  og  blev  funden  af  en  saare 
skøn  Enke,  ved  Navn  Loreta,  hvis  Hus 
laa  ved  Kysten.  Denne  Dame  lod  ham 
bringe  derhen,  lagde  ham  til  Sengs  i  sit  eget 
Kammer,  vaagede  over  ham  og  plejede  ham 
paa  det  bedste. 

Da  han  kom  til  sig  selv,  mærkede  han 
Duften  af  Myrter  og  Roser  og  saa  fra  sit 
Vindu  en  Have,  der  i  Terrassee  sænkede  sig 
helt  ned  til  Havet.  Fru  Loreta,  der  stod 
ved  hans  Hovedgærde,  tog  sin  Viola  og 
spillede  sødelig  paa  den. 

Fuld  af  Taknemlighed  og  Henrykkelse  kys- 
sede Fabio  tusind  Gange  hendes  Hænder. 
Han  takkede  hende  hjerteligt  og  lod  hende 
forstaa,  at  han  endda  ikke  var  saa  rørt  over 
at  være  kommen  til  Live  igen,  som  over  at 
han  skyldte  det  til  saa  skøn  en  Dame. 

Han  rejste  sig  og  vandrede  med  hende  i 
Haven,  og  da  de  havde  taget  Sæde  i  et 
Myrtekrat,  drog  han  den  unge  Enke  til  sig 
og  udtrykte  hende  sin  Taknemlighed  ved 
tusind  Kærtegn. 

Han  fandt  hende  modtagelig  for  sine  Op- 
mærksomheder og  tilbragte  nogle  Timer  hos 
hende  i  Fryd  og  Glæde:  derefter  blev  han 
bekymret  og  spurgte  sin  Værtinde,  i  hvilken 
Maaned  og  nøjagtig  hvilken  Dag  i  Maaneden 
de  befandt  sig. 

Og  da  hun  havde  sagt  ham  det,  begyndte 
han  at  klage  og  jamre  sig  ved  den  Tanke, 
at  der  kun  manglede  fire  og  tyve  Timer  i, 
at  et  helt  Aar  var  løbet  til  Ende,  siden  den 
Dag  da  han  havde  modtaget  fem  hundrede 
Dukater  af  Jøden  Eliezer.  Den  Tanke  at 
han  skulde  svigte  sit  Løfte  og  udsætte  sine 
Kautionister  for  den  Omskaarnes  Bebrejdelse 
var  ham  utaalelig.  Fru  Loreta  spurgte  ham, 
hvorfor  han   dog  var  saa  fortvivlet,  og  han 


lod  hende  det  vide.  Da  hun  nu  var  meget 
from  og  inderlig  elskede  den  hellige  Guds 
Moder,  sørgede  hun  med  ham.  Vanskelig- 
heden var  ikke  den  at  finde  de  fem  hundrede 
Dukater.  Der  boede  i  Nabobyen  en  Bankier, 
som  i  sex  Maaneder  havde  opbevaret  en  til- 
svarende Sum  til  Raadighed  for  Fabio.  Men 
at  komme  fra  Dalmatiens  Kyst  til  Venedig  i 
fire  og  tyve  Timer  over  et  oprørt  Hav  og 
med  Modvind,  derpaa  var  ikke  at  tænke. 

—  Lad  os  først  faa  Pengene,  sagde 
Fabio. 

Og  da  en  af  hans  Værtindes  Tjenere  havde 
hentet  dem  til  ham,  lod  den  velædle  Køb- 
mand en  Baad  føre  tæt  ind  til  Bredden;  i 
den  satte  han  Sækkene  med  Dukater  og  gik 
saa  hen  og  hentede  i  Fru  Loretas  Bedesal 
et  Billed  af  den  hellige  Jomfru  med  Jesus- 
barnet  ;  det  var  af  Cedertræ  og  højst  ærvær- 
digt. Han  anbragte  det  i  Fartøjet  lige  ved 
Roret  og  sagde  til  hende: 

—  Frue,  I  er  min  Kavtion.  Jøden  Eliezer 
skal  og  maa  betales  i  Morgen.  Det  drejer 
sig  om  min  Ære,  Frue,  og  om  Eders  saavel 
som  om  Eders  Søns  gode  Navn.  Hvad  en 
dødelig  Synder  som  jeg  ikke  kan  gøre,  vil 
I  sikkert  fuldbringe,  I  Havets  rene  Stjæene, 
I,  hvis  Barm  nærede  ham,  der  vandrede  paa 
Vandene.  Bring  disse  Penge  til  Jøden  Eliezer 
i  Venedigs  Ghetto,  for  at  de  Omskaarne  ikke 
skulle  sige,  at  I  er  en  daarlig  Kavtion. 

Og  da  han  havde  skudt  Baaden  ud  i  Bøl- 
gerne, tog  han  sin  Hat  af  og  sagde  ganske 
blidt : 

—  Farvel  Frue! 

Baaden  gled  ud  i  rum  Sø.  Længe  fulgte 
Købmanden  og  Enken  den  med  Øjnene.  Nat- 
ten faldt  paa;  en  Kølvandsfure  af  Lys  drog 
sig  over  det  stilnede  Hav. 

Og  se,  da  Eliezer  den  næste  Dag  aabnede 
sin  Dør,  fik  han  i  Ghettoens  snævre  Kanal 
Øje  paa  en  Baad  ballastet  med  Sække  og 
med  en  lille  Figur  i  af  sort  Træ,  helt  straa- 
lende  i  Morgenens  klare  Skær.  Baaden  stan- 
sede foran  det  Hus,  hvor  der  var  udskaaret 
en  Lysestage  med  syv  Arme.  Jøden  gen- 
kendte Jomfru  Marie  med  Jesusbarnet,  den 
kristne  Købmands  Kavtion. 

GESTAS 

Gestas  er  i  de  gamle  franske  Mysterier  Navnet  paa  den  Rever, 
der  blev  korsfæstet  ved  Jesus  Christus'  højre  Side. 


DET  fortælles,  at  der  nu  for  Tiden  lever 
en  slem  Knægt  ved  Navn  Gestas,  som 
digter  de  blideste  Sange  af  Verden.  Paa 
hans  braksnudede  Ansigt  stod  det  skrevet, 
at  han  skulde  være  en  Synder  i  Kødet,  og 
henad  Aften  lyser  de  daarlige  Lyster  i  hans 
grønne  Øjne.  Han  er  ikke  længer  ung. 
Hans  Kranies  Knuder  har  faaet  Kobberets 
Glans;  ned  over  hans  Nakke  hænger  Haaret 
langt  og  grønligt.  Dog  er  han  troskyldig, 
og  han  har  bevaret  sin  Barndoms  enfoldige 
Tro.  Naar  han  ikke  ligger  paa  Hospitalet, 
bor  han  i  et  eller  andet  møbleret  Kammer 
mellem  Pantheon  og  zoologisk  Have.  Dér,  i 
det  gamle,  fattige  Kvarter  kender  hver  Sten 
ham,  de  dunkle  Stræder  er  overbærende  mod 
ham,  og  den  ene  af  disse  Stræder  er  lige 
efter  hans  Hjærte,  ti  randet  af  Knejper  og 
Kipper  bærer  den  paa  et  Hushjørne  et  Billede 
af  den  hellige  Jomfru  bag  et  Gitter  i  en 
blaa  Niche.  'Han  gaar  om  Aftenen  fra  Kafé 
til  Kafé  og  gør  sine  01-  og  Spiritus-Ophold 
i  en  bestemt  Orden :  de  store  Arbejder  i  Ud- 
skejelse forlanger  Methode  og  Regelmæssig- 
hed. Det  bliver  sent  paa  Natten,  inden  han 
naaer  hjem  til  sin  Hule,  uden  at  vide  hvor- 
dan, og  ved  et  dagligt  Mirakel  faar  genfundet 
sin  Straaseng,  som  han  falder  ned  i  med 
Klæderne  paa.  Der  sover  han  med  knyttede 
Næver  saa  trygt  som  kun  Vagabonder  og 
Børn  kan.     Men  denne  Søvn  er  kort. 

Saa  snart  Morgendæmringen  falder  blegt 
over  Vinduet  og  sender  sine  lyse  Strejf  mel- 
lem Gardinerne  ind  i  Tagkamret,  aabner 
Gestas  Øjnene,  rejser  sig,  ryster  sig  som  en 
herreløs  Hund,  der  vækkes  af  et  Spark,  gaar 
skyndsomt  ned  ad  den  lange  Vindeltrappe 
og  ser  atter  med  Glæde  Gaden,  den  gode 
Gade,  der  er  velvillig  overfor  Staklernes  og 
de  Fattiges  Laster.  Hans  Øjenlaag  blinker  i 
Dagningens  fine  Skær;  hans  Silén-Næsebor 
snøfter  ud  mod  Morgenluften.  Kraftig  og 
rank,  med  Benene  stive  af  sin  gamle  Gigt 
gaar  han  støttet  til  sin  Knortekæp,  hvis 
Jærnbeslag  er  slidt  i  tyve  Aars  Vagabond- 
liv. For  under  sine  natlige  Æventyr  har 
han  aldrig  mistet  sin  Pibe  og  aldrig  sin 
Stok.  I  denne  Stund  ser  han  god  ud  og 
helt   lykkelig.     Og   i   Virkeligheden    er    han 


det.  Her  i  Verden  er  det  hans  største 
Glæde,  som  han  betaler  med  Savnet  af  sin 
Søvn,  at  gaa  rundt  i  Beværtningerne  og 
drikke  Morgenens  hvide  Vin  sammen  med 
Arbejderne.  Det  er  Drukkenboldens  Uskylds- 
følelse: denne  lyse  Vin  i  den  dæmrende  Dag, 
blandt  Murernes  hvide  Bluser,  det  er  en  Ren- 
hed, som  fortryller  hans  Sjæl,  der  har  holdt 
sig  troskyldig  midt  i  Lasten. 

Nu,  en  Foraarsmorgen,  da  Gestas  paa  den 
Maade  var  vandret  hjemmefra  til  „Den  lille 
Morian",  havde  han  den  Glæde  at  se  Døren 
aabne  sig  under  et  Saracener-Hoved  af  malet 
Støbejærn  og  at  vandre  hen  til  Zink-Disken 
i  Selskab  med  gode  Venner,  som  han  ikke 
kendte :  en  hel  Trup  Arbejdere  fra  la  Creuse, 
som  stødte  Glassene  sammen  og  talte  om 
deres  Hjemstavn  og  fortalte  Historier  som  Rid- 
derne om  det  runde  Bord.  De  drak  et  Glas 
og  tog  en  Bid  Brød;  naar  en  af  dem  fik 
et  godt ,  Indfald,  lo  han  mægtigt,  og  for 
bedre  at  faa  Kammeraterne  til  at  forstaa  det, 
gav  han  dem  djærve  Dunk  i  Ryggen.  Imid- 
lertid hævede  de  andre  gamle  Venner  lang- 
somt Albuen  i  Tavshed.  Da  de  Mennesker 
var  vandret  til  deres  Arbejde,  gik  Gestas 
sidst  ud  af  „Den  lille  Morian"  og  naaede 
„det  hyggelige  Hjørne",  hvis  Gitter  med  dets 
Jærn-Lanser  var  ham  vel  kendt.  Der  drak 
han  igen  i  behageligt  Selskab  og  bød  oven 
i  Købet  to  mistænksomme  og  forekommende 
Politibetjente  paa  et  Glas.  Saa  opsøgte  han 
en  tredje  Beværtning,  hvis  gamle  Smedejærns 
Skilt  forestiller  to  smaaMænd,  der  bærer  en 
uhyre  Drueklasse;  der  skænkede  den  kønne 
Madam  Trubert  for  ham:  hun  var  berømt  i 
hele  Kvarteret  for  sin  Dyd,  sine  Kræfter  og 
sit  gode  Humør.  Da  han  dernæst  kom  i 
Nærheden  af  Fæstningsværkerne,  tog  han 
endnu  et  Glas  i  Brænderiet,  hvor  man  ser 
Tøndernes  Kobberhaner  lyse  gennem  Halv- 
mørket, og  hos  den  Skæakevært,  hvor 
de  grønne  Skodder  lukker  tæt  mellem  to 
Kasser  Lavrbærtrær.  Hvorefter  han  vendte 
tilbage  til  de  menneskemyldrende  Kvarterer 
og  fik  sig  en  Vermuth  eller  en  Snaps  i  for- 
skellige Kafeer.  Klokken  slog  otte.  Han 
vandrede  fuldkomment  lige,  med  nøjagtige 
Skridt,    stiv    og    højtidelig,    forbavset    naar 

Pigerne,  der  løb  til  Købmanden,  med  bart 
Hoved  og  Haaret  snoet  op  om  Nakken,  stødte 
til  ham  med  deres  tunge  Kurve,  eller  naar 
han  tørnede  imod  en  eller  anden  lille  Pige, 
som  han  ikke  havde  set,  med  et  uhyre  Brød 
mellem  Armene.  Sommetider  stansede  endda, 
naar  han  krydsede  over  Kørebanen,  Mælke- 
mandens Vogn,  paa  hvilken  Zink- Jungerne 
dansede  og  sang,  saa  tæt  foran  ham,  at 
han  følte  Hestens  varme  Aande  mod  sin 
Kind.  Men  uden  Hast  fortsatte  han  sin  Vej 
under  den  landlige  Mælkehandlers  foragte- 
lige Eder.  Sikkert  nok  var  hans  Gang,  støt- 
tet til  Kortekæppen,  stolt  og  rolig.  Men  ind- 
vendig var  den  gamle  Mand  vaklende  usik- 
ker. Der  var  ikke  længer  noget  tilbage  i 
ham  af  den  morgenfriske  Munterhed.  Lær- 
ken, som  havde  slaaet  sine  muntre  Triller  i 
hans  Sind  ved  de  første  Draaber  af  den  lyse 
Vin,  var  fløjet  hastigt  bort,  og  nu  var  hans 
Sjæl  et  taaget  Fjæld,  hvor  Ravnene  skreg  i 
de  sorte  Træer.  Han  var  dødelig  bedrøvet. 
En  dyb  Væmmelse  ved  ham  selv  svulmede 
i  hans  Hjærte.  En  Røst  steg  af  hans  Anger 
og  hans  Skam  og  raabte  til  ham:  „Svin! 
Svin!  Du  er  et  Svin!"  Og  han  beundrede 
denne  vrede  og  rene  Stemme,  denne  skønne 
Englestemme  som  hemmelighedsfuldt  var  i 
ham  og  som  gentog:  „Svin!  Svin!  Du  er 
et  Svin!"  Der  fødtes  i  ham  en  uendelig 
Attraa  efter  Uskyldighed  og  Renhed.  Han 
græd,  store  Taarer  rullede  ned  over  hans 
Bukkeskæg.  Han  græd  over  sig  selv.  Lær- 
villig overfor  Mesterens  Ord,  som  har  sagt: 
„Græd  over  Eder  og  over  Eders  Børn,  I 
Jerusalems  Døtre",  udgød  han  sine  Øjnes 
bitre  Dug  over  sit  Kød,  der  var  vanhelliget 
af  de  syv  Synder,  og  over  sine  urene 
Drømme,  som  Drukkenskaben  undfangede. 
Hans  Barndoms  Tro  genfødtes  i  ham  og  ud- 
foldede sig  helt  frisk  og  helt  blomstrende  i 
ham.  Fra  hans  Læber  brød  troskyldige  Bøn- 
ner. Han  sagde  ganske  sagte:  „Min  Gud, 
giv  mig,  at  jeg  kan  blive  det  lille  Barn  lig, 
jeg  en  Gang  var."  I  det  Øjeblik,  da  han 
talte  disse  simple  Ord,  befandt  han  sig  under 
en  Kirkes  Indgangshvælving. 

Det  var  en  gammel  Kirke,  fordum  hvid 
og  skøn  under  Stenenes  Kniplingsmykke, 
som  Tiden  og  Menneskene  har  sønderrevet. 
Nu  er  den  bleven  sort  som  Sulamit  og  dens 
Skjonhed  taler  nu  kun  til  Digternes  Hjærter. 
Gestas  traadte  ind  i  Guds  Hus.  Der  var 
ingen  derinde,  ikke  en  Gang  en  Kirketjener  til 


at  række  Vievandet.  Opstillede  i  god  Orden 
i  Skibet  var  alene  Stolenes  Forsamling  Vid- 
nesbyrd om  Sognebørnenes  Troskab  og  syn- 
tes at  fortsætte  Bønnen  i  Fællesskab. 

I  den  fugtige  og  friske  Skumring,  som 
sænkede  sig  ned  fra  Hvælvingerne,  drejede 
Gestas  af  til  højre  ned  mod  Kirkens  ydre 
Del,  hvor  tæt  ved  Indgangen  en  Jærnopstan- 
der  rejste  sine  spidse  Tænder,  paa  hvilke 
endnu  ingen  OfTerlys  brændte,  foran  den  hel- 
lige Jomfrus  Statue.  Der  betragtede  han  det 
hvide,  blaa  og  rosa  Billede,  som  smilede 
frem  mellem  smaa  Guld-  og  Sølvhjærter,  der 
var  ophængte  som  Offergaver;  han  bøjede 
sine  gamle,  stive  Ben  og  græd  Sankt  Peters 
Taarer  og  sukkede  stille  Ord  uden  Sammen- 
hæng: „Gode  Jomfru,  Moder,  Marie,  Marie, 
dit  Barn,  dit  Barn,  kære  Mo'r!"  Men  strax 
efter  rejste  han  sig  igen,  gjorde  nogle  ha- 
stige Skridt  og  stansede  foran  en  Skrifte- 
stol. Af  gammelt  Egetræ,  som  Tiden  havde 
brunet  og  glinsende  som  en  Vin-Perses  Bjælker, 
havde  denne  Skriftesiol  et  hæderværdigt,  for- 
troligt og  husligt  Udseende  som  et  gammelt 
Linnedskab.  Paa  Dørfelterne  henledte  de  re- 
ligiøse Emblemer,  der  var  udskaarne  i  Mus- 
linge-  og  Konkylie-Skjolde,  Tanken  paa  Bor- 
gerkvinder fra  gamle  Dage,  som  her  kom  og 
bøjede  deres  Huer  med  høje  Kniplingssvøb 
og  rensede  deres  Husmodersjæl  i  denne  sym- 
bolske Dam.  Hvor  de  havde  bøjet  deres  Knæ, 
bøjede  Gestas  Knæ,  og  med  Læberne  mod 
Tremmeværket  kaldte  han  sagte:  „Fader, 
Fader!"  Da  Ingen  svarede  paa  hans  Kal- 
den, bankede  han  let  med  Fingeren  paa  Vin- 
duet: 

—  Fader,  Fader!" 

Han  tørrede  Øjnene  for  bedre  at  se  gennem 
Gitrets  Huller,  og  han  troede  i  Skumringen 
at  skimte  en  Præsts  hvide  Kappe. 

Han  gentog: 

—  Fader,  Fader,  hør  mig  dog!  Jeg  maa 
skrifte,  jeg  maa  rense  min  Sjæl;  den  er  sort 
og  skidden;  den  fylder  mig  med  Væmmelse 
og  mit  Hjærte  oprøres.  Skynd  dig,  Fader, 
giv  mig  Straffens  Bad,  Tilgivelsens  Bad, 
Badet  i  Jesus.  Ved  Tanken  om  mit  Sjæle- 
dynd, stiger  Hjærtet  mig  paa  mine  Læber  og 
det  kvalmer  mig  af  Modbydelighed  over  min 
Urenhed.     Badet,  giv  mig  Badet! 

Saa  ventede  han.  Snart  troede  han  at  se 
en  Haand  gøre  Korsets  Tegn  inde  i  Skrifte- 
stolen, snart  kunde  han  kun  i  det  lille  Rum 
se  det  tomme  Sæde,  og  saaledes  ventede  han 

længe.  Han  blev  liggende  ubevægelig  med 
Knæerne  hvilende  tungt  mod  Trætrinet  og 
Blikket  fæstet  ved  Vinduet,  hvorfra  Tilgivel- 
sen skulde  komme  til  ham,  og  Freden,  Ren- 
heden, Frelsen,  Uskyldigheden,  Forsoningen 
med  Gud  og  med  ham  selv,  den  himmelske 
Giede,  Tilfredshed,  TCjæffighed,  den  evige 
Lykke.  En  Gang  imellem  mumlede  han  ind- 
trængende Bønner: 

—  Hr.  Pastor,  Fader,  Hr.  Pastor!  Jeg 
tørster  meget!  Gode  Hr.  Pastor,  giv  mig, 
som  kun  De  har  det,  det  rene  Vand,  en 
hvid  Klædning  og  Vinger  for  min  stakkels 
Sjæl.     Giv  mig  Pønitensen  og  Tilgivelsen. 

Da  han  ikke  fik  Svar,  bankede  han  stær- 
kere paa  Gitret  og  sagde  højt: 

—  Naa,  lad  mig  nu  komme  til  at  skrifte ! 
Endelig  tabte  han  Taalmodigheden,  rejste 

sig  op  og  hamrede  med  stærke  Slag  af  sin 
Knortekæp  paa  Skriftestolens  Vægge,  i  det 
han  brølede: 

—  Hejda,  Præst!     Hejda,  Vikar! 

Og  alt  som  han  talte,  drev  han  haardere 
til,  Slagene  faldt  rasende  mod  Skriftestolen, 
fra  hvilken  der  stod  Støvskyer  i  Vejret,  og 
som  svarede  paa  denne  voldelige  Behandling 
med  Stønnen  fra  de  gamle,  ormstukne  Bjæl- 
ker. 

Den  Betjent,  som  var  i  Færd  med  at  feje 
i  Sakristiet,  kom  løbende  til  ved  Støjen,  med 
opsmøgede  Ærmer.  Da  han  saa  Manden 
med  Stokken,  stansede  han  et  Øjeblik;  der- 
efter kom  han  nærmere  med  den  forsigtige 
Langsomhed,  der  er  fælles  for  de  Tjenere, 
der  blev  graa  under  det  mere  underordnede 
Opsyns  Gerning.  Da  han  var  kommen  inden- 
for Hørevidde,  spurgte  han: 

—  Hvad  er  det  dog,  De  vil? 

—  Jeg  vil  til  Skrifte. 

—  Man  gaar  ikke  til  Skrifte  paa  denne 
Tid  af  Dagen. 

—  Jeg  vil  skrifte. 

—  Gaa  Deres  Vej. 

—  Jeg  vil  tale  med  Præsten. 

—  Hvad  vil  De  ham? 

—  Jeg  vil  skrifte. 

—  Præsten  er  her  ikke. 

—  Saa  den  første  Vikar. 

—  Han  er  her  heller  ikke.  Gaa  Deres  Vej. 

—  Anden  Vikar  da,  tredje  Vikar,  fjerde 
Vikar,  den  yngste  Vikar. 

—  Gaa  Deres  Vej! 

—  Nej,  hør  nu !  er  det  Meningen  jeg  skal 


dø  uden  Skriftemaal?  Det  er  altsaa  værre 
end  i  93!  .  .  .  Bare  en  ganske  lille  Vikar. 
Hvad  kan  det  gøre  Dem,  at  jeg  skrifter  for 
en  ganske  lille  Vikar,  ikke  slørre  end  som 
saa?  Sig  til  en  Præst,  han  skal  komme  og 
høre  mit  Skriftemaal.  Jog  lover,  jeg  skal 
betro  ham  de  sjældneste,  de  mærkeligste  og 
mest  interessante  Synder,  aldeles  vist,  —  trods 
nogen  af  alle  dem,  hans  Skrifte- Madammer 
kan  møde  med  hos  ham.  De  kan  underrette 
ham  om,  at  han  her  bliver  hentet  til  et  smukt 
Skriftemaal. 

—  Gaa  nu  Deres  Vej. 

—  Men  forstaar  du  mig  da  ikke,  gamle 
Barabas?  Jeg  siger  dig,  at  jeg  vil  forsone 
mig  med  den  gode  Gud  —  i  Guds  hellige 
Navn! 

Skøndt  denne  Kirkens  Vaabendrager  nu 
ikke  havde  samme  majestætiske  Skikkelse 
som  en  Schweizer  i  en  rig  Sognekirke,  var 
han  dog  solid  nok.  Han  tog  vor  Gestas 
ved  Armen  og  smed  ham  udenfor. 

Ude  paa  Gaden  havde  Gestas  kun  en  Fore- 
stilling i  Hovedet,  og  det  var  at  komme  ind 
i  Kirken  igen  ad  en  Sidedør,  for  om  muligt 
at  slippe  bagfra  udenom  Opsynsmanden  og 
faa  Fingre  i  en  lille  Vikar,  der  vilde  sam- 
tykke i  at  tage  ham  i  Skrifte*. 

Ulykkeligvis  for  Gennemførelsen  af  denne 
Plan  var  Kirken  omgivet  af  gamle  Huse, 
og  Gestas  forvildede  sig,  uden  Haab  om 
at  finde  tilbage,  i  en  forvirret  Labyrint  af 
Gader,  Stræder,  Blindgyder  og  Smøger. 

Der  befandt  sig  nu  en  Vinhandler,  hvor 
den  stakkels  Angrende  tænkte  sig  Muligheden 
af  at  finde  Trøst  i  en  Absint.  Det  lykke- 
des ham ;  men  der  voxede  snart  en  ny  Anger 
frem  i  ham.  Og  det  er  dette,  der  gør  hans 
Venner  sikre  i  Haabet  om,  at  han  vil  blive 
frelst.  Han  har  Troen,  den  simple,  stærke 
og  enfoldige  Tro.  Det  er  meget  mere  Ger- 
ningerne, der  kunde  fattes  ham.  Imidlertid 
skal  vi  ikke  fortvivle,  siden  han  selv  aldrig 
fortvivler. 

Uden  at  vi  skal  komme  ind  paa  Præde- 
stinationens betydelige  Vanskeligheder  eller 
undersøge  dette  Emne  i  Forhold  til  de  Menin- 
ger, der  er  fremsatte  af  Sankt  Augustin, 
Gotesfiale,  Albigenserne,  Wikliiterne,  Hussi- 
terne,  Luther,  Calvin,  Jansenius  og  den  store 
Arnaud,  gør  den  Mening  sig  gældende,  at 
Gestas  er  forudbestemt  til  den  evige  Salighed. 
Gestas,  sagde  Herren,  gak  ind  i  Paradiset. 

DER  har  været  Fest  i  den  forløbne  Maa- 
ned.  Det  begyndte  i  fyrstelig  Rokoko 
med  pudrede  Parykker.  Maaske  vil  det  være 
et  ligesaa  praktisk  som  dekorativt  Paafund  i 
vort  blæsende  [Klima:  men  hvorfor  vende  op 
og  ned  paa  al  Rangforordning  og  begynde 
med  Lakajerne?  —  Vi  fortsatte  i  digterisk 
Raadhus-Renæssance.  Vi  har  svælget  i  Hyld- 
ningsdigte,  Cigar-Reklamer,  Folkehyldest,  Ju- 
belforestillinger, Festtaler,  Fakkel-Os,  poetisk 
Anarkisme,  Kommandørkors,  Heste- fra-Spæn- 
ding,  Mavedans,  hvide  Skjalde  og  danske 
Folk.  Det  var  Danmark,  der  sang.  Hvor 
gjorde  det  dog  godt  bagefter  at  komme  over 
i  reel  Prosa. 

Hvorfor  nu  al  denne  Stimmel?  En  Mand 
fyldte  60  Aar.  Saaledes  er  det  nu  en  Gang 
Skik  i  Danmark.  Til  andre  Tider  har  man 
givet  Folk  Triumftog  og  Ovationer  efter 
vundne  Sejre  og  stolte  Bedrifter.  Men  der 
var  noget  udemokratisk  ved  det,  og  Sagen 
syntes  angribelig :  det  vil  ikke  altid  være  let 
at  opnaa  Enighed  om,  hvad  der  er  Bedrift; 
navnlig  kan  Konkurrenterne  nære  visse  Be- 
tænkeligheder. Derimod  lader  det  sig  med 
videnskabelig  Vished  fastslaa,  hvornaar  en 
Mand  (med  Kvinder  bliver  det  strax  mindre 
paalideligt)  fylder  57  eller  63  eller  en  anden 
af  de  runde  Summer,  der  giver  bekvem  og 
munter  Anledning  til  Fest.  Da  den  lidt  til- 
fældige danske  Ungdom  paa  Kongens  Nytorv 
spændte  Hestene  fra  Holger  Drachmanns  Vogn 
var  det  netop  som  Gebortsdags-Present  til 
den  fejrede  Digter  og  ikke  som  Tak  for  „Hr. 
Oluf,  han  rider  — ",  der  lige  havde  oplevet 
en  ærefuldt  enestaaende  Fiasko. 

Hr.  Olufs  Døds- Ridt  vakte  under  disse  For- 
hold ikke  den  fortjente  Opmærksomhed.  Det 
var  ellers   saadan   et   nydeligt  Stykke.     Der 


var  baade  Helheste,  Nisser,  Alfer,  gamle 
Skjalde,  moderne  Ynglinge,  Elvermøer  og 
„den  gamle  Kvinde":  de  omgikkes  paa  en 
fortrolig  og  hyggelig  Fod ;  særlig  var  Scenen, 
hvor  den  gamle  Kone  holdt  Børnehave  med 
Alferne  umiddelbart  betagende.  Men  nu  gik 
man  uden  Diskussion  over  til  næste  Punkt 
paa  Dagsordenen:  den  store  Fest. 

Saalænge  det  endnu  kun  drejede  sig  om 
et  Digter-Jubilæum,  kunde  Sagen  være  usik- 
ker; med  det  samme  Parolen  var  givet: 
Digter-Fest  paa  Raadhuset,  var  Jubel-Højtiden 
i  Orden.  Ingen  vilde  staa  udenfor.  Den 
talende  Store  maatte,  om  han  nok  saa  nødig 
vilde,  sætte  sin  Veltalenheds  Maskine  i  Kog, 
ellers  vilde  den  store  store  Taler  jo  have  faaet 
Æren;  de  syv  Skjalde  maatte  slaa  Guld  har- 
pen, hvis  ikke  Publikum  skulde  spørge,  om 
det  da  ikke  længer  var  dem,  der  synger  for 
Danmark.  Fest-Arrangeurernes  lille,  uudsigelig 
energiske  Fag -Forening  var  der  selvfølgelig 
strax  paa  Pletten  —  som  de  er  der  ved  Ba- 
zarer,  Prinsesse-Markeder  og  bedre  borgerlige 
Ligbegængelser.  Og  Publikum.  Ja,  gaa  en 
Gang  Listerne  igennem ;  det  er  ikke  indiskret : 
Listerne  og  Navnene  er  der  for  det  samme. 
Vi  træffer  en  Grundstamme  af  fremragende 
Mænd  og  Kvinder,  de  samme  til  alle  de  frie 
eller  fashionable,  stormende  eller  støttende, 
anstandsfulde  eller  forsorne  Fester  Aaret  rundt. 
Lad  os  ikke  være  naive;  vi  laver  Fest  paa 
Manden  eller  Tingen,  men  vi  laver  Festen 
for  at  more  os. 

[I  Parenthes  bemærket  gik  det  jo  ikke  rig- 
tigt godt  denne  Gang.  Festens  Genstand 
gjorde  sig  for  stærkt  gældende:  da  han  lige 
havde  færdedes  i  Elverlandet,  konstaterede  han 
for  henrykt,  at  den  danske  Kvinde  ikke  er 
skabt  som  en  Elverpige.    For  Resten  beruste 

Folk  sig  i  Lyrik,  Tomater  og  Indlandets 
ædleste  Vine.  Nogle  vil  paastaa,  at  det  iøv- 
rigt  var  net,  men  kedeligt;  andre  hævder,  at 
det  var  Orgie,  selv  om  det  ikke  var  morsomt. 
Sandheden  ligger  sagtens  midt  imellem.]. 

Digter-Fest  i  Raadhuset:  det  var  nu  for- 
træffelig tænkt.  Hvem,  der  oprindelig  havde 
Ideen,  kan  iøvrigt  være  tvivlsomt.  Mistænk- 
somme Folk  paastod,  det  var  det  store  For- 
lag, som  netop  stod  i  Begreb  med  at  udsende 
Digterens  samlede  Værker:  de  henviste  til 
det  snedige  Indfald,  Boghandler-Medhjælper- 
foreningen  samtidig  havde,  med  at  udsætte 
Præmie  for  det  prægtigst  pyntede  Drachmann- 
Vindu.  Selvfølgelig  en  uretfærdig  Mistanke! 
Det  udmærkede  Forlag  kunde  lige  saa  lidt 
som  nogen  af  os  andre  være  i  Tvivl  om,  at 
det,  vi  havde  Brug  for,  netop  ikke  var  de 
samlede  Værker  men  et  lille,  skarpt  sigtet 
Udvalg,  de  kostelige  Førstedraaber  af  dette 
Kæmpekar  men  gærende  og  boblende  Digter- 
bryg.  Drachmanns  samlede  Remser  og  Rim 
—  Gud  bevare  Danmark !  Og  det  gjorde  han. 
Endnu  inden  andet  Hefte  averteredes  Udgaven 
uden  alle  Fest-Dikkedarer  som  enorme  Pris- 
Reduktion. 

Nej,  det  var  saamænd  Digteren  selv,  der 
vilde  have  Raadhusfesten.  Hvorfor?  Ja,  hvor- 
for ønskede  han  Kommandør- Korset  om  sin 
Oprører- Nakke?  Hvad  vilde  han  med  denne 
Piedestal  af -uhyre  mange  samlede  Bind?  . .  . 
Der  fortælles,  at  den  store  Kritiker  i  et  snæv- 
rere Selskab  spøgende  eller  spidst  spurgte: 
Sig  mig,  Drachmann  —  hvor  meget  tror  Du 
nu  i  Grunden  vil  leve  videre  af  alle  disse 
Bind?  Hvortil  Digteren  svarede:  Meget  lidt, 
maaske  ingenting.  Men  Drachmann- Mythen 
vil  leve! 

Her  er  Svaret  og  det  ganske  overlegent. 
Drachmann  -  Mythen :  Sagnet  om  den  store 
Skjald  (den  isengraa,  den  hvide)  der  synger 
for  og  revser  og  renser  Folket,   ombejlet  af 


Kvinderne,  hædret  af  sin  Konge,  med  Svær- 
det ved  Lænd  og  Luthen  i  Haand  og  Hatten 
altid  præcis  som  han  vil  —  den  lever  jo 
allerede;  var  det  ærlig  talt  ikke  den,  der  blev 
trukket  hjem  efter  „Hr.  Oluf",  og  den,  der 
modtog  Fakkeltoget  af  en  Skare  unge  Men- 
nesker .  .  .  eller  hvor  meget  mon  Flertallet  af 
dem  kendte  til  Digterens  Kunst?  Nuvel, 
denne  moderne  Holger  Danske,  denne  æven- 
tyrlige  Folkehelt  har  ikke  Brug  for  et  Digt- 
Udvalg,  som  læses  og  maaske  ældes  —  ti 
alt  menneskeligt  ældes  —  men  meget  mere 
for  en  uhyre  Stabel  Værker,  som  inspirerer 
uden  at  kendes  indeni.  Den  pyntes  af  Kom- 
mandør-Korset, som  skinner  i  det  flunkende 
Baand  om  Halsen.  Den  faar  ret  Relief  af 
Osen  fra  Raadhusfestens  Fakler.  Den  taaler 
tilmed  en  grov  Smagløshed,  som  hider  sig  fast 
(Drachmann  har  jo  selv  udtalt  sig  om  netop 
denne  Reklame -Værdi)  ...  Og  har  han  ikke 
Ret?  Vilde  han  have  været  halvt  saa  berømt, 
om  han  havde  været  helt  artig? 

[Kære  Læser,  vi  to  elsker  jo  en  helt  anden 
Drachmann  —  ham  vi  fejrede  i  vore  Hjerter, 
da  han  syg  og  brudt  laa  nede  i  Hamborg 
paa  sin  50  Aarsdag,  hyldet  paa  den  skjøn- 
neste  Maade  af  den  bedste  danske  Ungdom. 
Vi  elsker  Smerten  og  Uroen  og  den  skjønne 
Længsel  i  dette  store,  svage  Mandfolks  vid- 
underligt skælvende  Digte,  der  for  Resten 
uhyre  undtagelsesvis  er  det  danske  Folks 
Sange.  Vi  sværmer  ikke  stærkt  for  denne 
landevejs  ridderlige  Maskeradegarderobe] . 

Men  Drachmann  -  Mythen  lever  videre  .  .  , 
Og  naar  Raadhushallen  er  bleven  omhyggelig 
renset,  faarjien  sig  maaske  en  Minde-Plade 
i  Festens  Anledning.  Højt  oppe  over  Taget, 
over  Skyerne,  hvor  Luften  den  er  blaa,  sid- 
der en  Fugl  syngende.  Den  lyser  gyldent  i 
Solen,  stolt  kroende  sig.  Og  eftersom  Vinden 
blæser  [svinger  Vejr-Hanen  om  Fløjstangen, 
syngende.  jtnsen. 

Mandagen  d.  1.  Okb.  aabnedes  Rigsdagen 
under  Udfoldelse  af  ceremonielt  Pomp 
af  Kongen  personlig.  Det  var  den  første 
ordentlige  Rigsdagssamling  i  det  i  Foraaret 
nyvalgte  Folketings  treaarige  Lovgivnings- 
periode;  tillige  havde  der  i  Efteraaret  fundet 
Nyvalg  Sted  af  Halvdelen  af  .Landstingets 
folkevalgte  Medlemmer,  og  endelig  var  det 
den  første  ordentlige  Rigsdag,  der  traadte 
sammen  til  Arbejde  under  Kong  Frederik  VIII's 
Regering.  I  denne  tredobbelte  Anledning 
aabnedes  Rigsdagen  derfor  ligesom  efter  Sy- 
stemskiftet i  1901  og  iøvrigt  efter  kendt 
parlamentarisk  Mønster  af  Kongen  personlig 
med  en  Trontale,  oplæst  af  Kongen  foran 
den  i  Folketingssalen  opstillede  Tronstol.  I 
Trontalen  bebudedes  Fremsættelsen  af  en 
Række  Lovforslag,  af  hvilke  nævnedes:  For- 
slag om  kommunale  Valg,  om  Toldafgifter 
m.  fl.,  om  Ministrenes  Ansvarlighed,  om 
Reform  af  Retsplejen,  om  Ændring  af  Grund- 
lovens §  32,  om  Forsikring  mod  Arbejds- 
løshed, om  Hjælpekasser,  om  Udvidelse  af 
Ulykkesforsikringen  til  Landarbejdere  m.  fl., 
Forslag  til  Love  om  Fiskeriet  og  om  Ud- 
videlse af  vort  Jærnbanenet.  Trontalen  ud- 
talte fremdeles  Forvisningen  om,  „at  Rigsdagen 
altid  vil  medvirke  til,  at  Landets  og  Folkets 
Selvstændighed  kan  bevares",  samt  navnlig 
dvælede  ikvrigt  ved  Kongens  Besøg  i  Sverig 
og  det  islandske  Altings  Besøg,  hvortil 
knyttedes  Regeringens  Tilsagn  om  at  fore- 
tage Skridt  til  at  imødekomme  Islændernes 
Ønsker  om  Reformer  i  Lovgivningen  om 
Islands  forfatningsmæssige  Stilling  i  Riget. 

Ligesom  efter  Trontalen  i  1901  stilledes 
der,  den  2.  Oktober,  af  Regeringspartiet  i 
Folketinget  (Ordfører:  Anders  Nielsen)  For- 
slag om  at  besvare  Kongens  Trontale  med 
en  Beslutning  af  Folketinget,  gaaende  ud 
paa  at  bevidne  Kongen  Tingets  Glæde  over 
Trontalen  og  tilsige  Ministeriet  dets  Støtte 
under  dets  Ledelse  af  Arbejdet  for  Gennem- 
førelsen af  de  i  Trontalen  nævnte  Reformer. 
Den  9.  Oktober,  efter  at  Finansloven,  og  for- 
skellige andre  af  de  bebudede  Regerings- 
forslag,  deriblandt  Toldlovforslaget,  med  til- 
hørende Kompensationsforslag  var  fremsatte, 
kom  denne  Beslutning  til  eneste  Behandling. 
Under  denne  rent  storpolitiske  Adressedebut, 
der  fortsattes  de  følgende  Dage  og  først  før- 


tes til  Ende  den  11.,  og  hvorunder  særlig  de 
afholdte  Folketings-  og  Landstings  valgs  Re- 
sultater og  Ministeriet  J.  C.  Christensens 
Stilling  efter  disse  drøftedes,  stilledes  der  to 
Ændringsforslag,  henholdsvis  af  Folketingets 
Venstre  og  af  N.  Andersen  paa  Højregruppens 
Vegne.  Det  første  meget  omfangsrige 
Ændringsforslag  tilsigtede  bestemtere  at  ud- 
trykke Folketingets  Stilling  til  de  forskellige 
i  Trontalen  bebudede  Lovforslag  samt  al  be- 
tone Kravet  om  Militærudgifternes  Nedsæt- 
telse og  Nedlæggelsen  af  Københavns  Be- 
fæstning; det  sidste  udtalte  Forventning  om, 
at  Regeringen  vilde  søge  de  paa  Dagsordenen 
staaende  Samfundsspørgsmaal  løste  ved  en 
gensidig  imødekommende  Forhandling  og 
under  ligelig  Hensyntagen  til  alle  Samfunds- 
klassers berettigede  Interesser.  Inden  disse 
forskellige  Forslag  kunde  komme  til  Behand- 
ling, stillede  imidlertid  K.  M.  Klaussen  paa 
den  socialdemokratiske  Gruppes  Vegne  For- 
slag om  Overgang  til  Dagsordenen,  idet 
Regeringen  samtidigt  bl.  a.  opfordredes  til 
„om  fornødent  ved  Anvendelse  af  de  for- 
fatningsmæssige Midler,  der  staa  til  dens 
Raadighed  at  gennemføre  de  i  Trontalen 
nævnte  Lovforslag  i  Overensstemmelse  med 
Demokratiets  Grundsætninger."  Denne  Dags- 
orden, der  bekæmpedes  saavel  af  Konsejls- 
præsidenten,  som  af  Ordførerne  for  samtlige 
andre  Partier  udenfor  Socialdemokratiet 
(Anders  Nielsen,  Zahle,  N.  Andersen  og  N. 
Neergaard),  forkastedes  efter  kort  Debat  med 
79  Stemmer  mod  21,  og  efter  den  egentlige 
Adressedebats  Afslutning  forkastedes  ogsaa 
de  to  stillede  Ændringsforslag,  det  af  Folke- 
tingets Venstre  stillede  med  74  Stemmer 
mod  8  og  det  af  Højre  stillede  med  82 
Stemmer  mod  12,  hvorefter  det  af  Venstre- 
reformpartiet stillede  Forslag  til  Beslutning 
ved  Navneopraab  vedtoges  med  63  Stemmer 
(Venstrereformpartiet  og  de  Moderate  samt 
Højreløsgængerne  Chr.  og  L.  Reventlow), 
medens  41  stemte  ikke  og  6  var  fraværende. 
Ogsaa  i  Landstinget  —  der  vel  ikke  i 
1901  havde  besvoret  Trontalen  men  derimod 
ved  tidligere  Lejligheder  lige  saa  vel  som  Folke- 
tinget havde  gjor  dette,  —  indbragtes  et  For- 
slag til  Beslutning  som  Svar  paa  Trontalen. 
Dette  Forslag  stilledes  dog  først  10.  Oktb.  og 
alene  fra  Medlemmer  af  Højregruppen.    For- 

slaget,  der  var  politisk  farveløst,  idet  det 
ikke  talte  om  Støtte  til  Ministeriet,  men  kun 
udtrykte  Tingets  Tilslutning  til  Kongens 
Ønske  „om  et  frugtbringende  Arbejde  paa 
Rigsdagen  til  Fremme  af  Folkets  Velfærd  og 
til  Betryggelse  af  Fædrelandets  Selvstændig- 
hed," sattes  under  Debat  12.  Okt.  Rege- 
ringspartiets Ordfører  (Madsen- Mygdal)  ud- 
talte vel  forskellige  Betænkeligheder  saavel  med 
Hensyn  til  Landstingets  parlamentariske  Kom- 
petence til  at  besvare  en  Trontale  —  Be- 
tænkeligheder, han  dog  senere,  den  17.,  ved 
en  Bemærkning  udenfor  Dagsordenen  i  det 
væsentlige  frafaldt  —  som  med  Hensyn  til 
hvad  der  mulig  kunde  lægges  i  Adressens 
Ord,  men  han  tilraadede  dog  uforandret  Ved- 
tagelse af  Forslaget,  derikke  heller  fra  anden 
Side  mødtes  af  Ændringsforslag  og  derfor 
efter  kort  Debat  —  hvori  intet  Medlem  af 
Ministeriet  deltog  —  enstemmig  vedtoges  med 
50  Stemmer. 


Efter  den  storpolitiske  Adressedebats  Af- 
slutning gik  Folketinget  over  til  den  sæd- 
vanlige detaillerede  Førstebehandling  af  Fi- 
nanslovforslaget for  det  kommende  Finans- 
aar  (1907  —  1908).  Det  af  Finansministeren 
(Vilhelm  Lassen)  aflagte  Statsregnskab  for 
1905  — 1906  viste  en  usædvanlig  udmærket 
Status,  idet  det  i  Stedet  for  et  budgetteret 
Underskud  paa  7,7  Millioner  fremviste  et 
Overskud  paa  3,2  Millioner,  det  største  Over- 
skud paa  noget  Statsregnskab  i  de  sidste 
20  Aar.  Dette  Overskud  var  fremkommet 
ved,  at  dels  Indtægterne  var  indgaaede  med 
7  72  Millioner  mere  end  forventet,  og  dels 
Udgifterne  var  afholdte  med  3,4  Millioner 
mindre  end  budgetteret.  Den  overordentlig 
store  Merindtægt  skyldtes  atter  væsentligt  to 
Indtægtskilder,  Statsbanerne  og  de  indirekte 
Afgifter,  at  hvilke  Statsbanerne  havde  givet 
1,6  Millioner  og  de  indirekte  Afgifter  3,4 
Millioner  mere  end  budgetteret.  Med  Hensyn 
til  de  indirekte  Afgifters  Stigen  fremhævede 
Finansministeren  ved  Finanslovens  Forelæg- 
gelse, at  denne  Stigning  ikke  alene  havde 
vist  sig  for  Toldindtægternes  Vedkommende, 
men  at  Halvdelen  af  Indtægtsforøgelsen  skrev 
sig  fra  Stigning  Jogsaa  i  de  andre  indirekte 
Afgifter:  Sukkerafgiften,  Arveafgiften,  Rets- 
gebyrafgiften og  Afgiften  ved  Køb  og  Salg 
af  faste  Ejendomme  (Halvprocentafgiften), 
hvilket    altsammen    tydede  paa  gode   Tider, 


da  Forbruget  stiger,  da  der  købes  og  sælges, 
arves  og  procederes  mere;  kun  01-  og 
Brændevinsafgiften  var  ikke  steget:  et  glæ- 
deligt Tegn  paa  voxende  Maadehold  i  Be- 
folkningen! 

Det  forelagte  Finanslovforslag  afviger  iøv- 
rigt  ikke  i  synderlig  Grad  fra  de  foregaaende 
Aars;  det  balancerer  med  en  Indtægt  paa  88, 15 
Millioner  og  en  Udgift  paa  88, ia  Millioner, 
altsaa  med  et  beregnet  lille  Overskud  paa 
knap  30,000  Kr.  I  Sammenligning  med  det 
foregaaende  Aars  Finanslov  viser  Indtægterne 
en  Opgang  paa  2l/i  Million,  Udgifterne  en 
Stigning  ps^a  l8/4  Million,  hvilken  sidste  Stig- 
ning i  Udgifterne  særlig  hidrører  fra  de  stadig 
voxende  Udgifter  til  Alderdomsforsørgelsen, 
Sygekasserne,  Skolevæsenet  og  til  Tuberku- 
løses Helbredelse  samt  til  offentlige  Arbejders 
Udførelse. 


Medens  Folketinget  optoges  af  Finanslovs- 
behandlingen, opnaaede  Landstinget  at  under- 
kaste en  hel  Række  Lovforslag  første  Behand- 
ling, ja  endog  at  faa  oversendt  et  Par  min- 
dre Lovforslag  til  det  andet  Ting,  deriblandt 
et  Forslag,  hvorved  Handelspladsen  Frederiks- 
værk ophøjes  til  Købstad.  Af  de  større  Lov- 
forslag, der  underkastedes  1ste  Behandling, 
maa  foruden  et  Forslag,  gaaende  ud  paa  at 
ophæve  de  for  de  i  København  i  1900  ind- 
lemmede Valby-,  Sundby-  og  Brøndshøj- 
Distrikter  valgte  Særrepræsentationer  og  i  Ste- 
det udvide  den  københavnske  Borgerrepræsen- 
tations Medlemsantal  til  42,  særligt  nævnes 
Forslagene  om  Begravelser  og  om  Hjælpe- 
kasser. Det  første  Forslag,  hvis  fuldstændige 
Titel  er:  Forslag  til  Lov  om  forskellige  For- 
hold vedrørende  Begravelser,  og  som  er  ud- 
arbejdet efter  det  kirkelige  Udvslgs  Udkast, 
gaar  ud  paa  dels,  at  Præsten  ved  almindelige 
kirkelige  Begravelser  kan  tillade  Lægmænd, 
der  høre  til  Folkekirken,  at  tale  i  Kirken 
eller  Begravelseskapellet  eller  ved  Graven,  og 
dels  paa  Tilstedeise  af  Begravelse  paa  Folke- 
kirkens Kirkegaarde  og  fra  dens  Kapeller 
uden  Medvirkning  af  Folkekirkens  Præster 
(borgerlig  Begravelse).  For  at  borgerlig  Be- 
gravelse kan  ske,  kræves  det  efter  Forslaget, 
at  den  afdøde  ved  en  vidnefast  afgiven  skrift- 
lig eller  mundtlig  Erklæring  har  truffet  Be- 
stemmelse herom  —  det  behøver  altsaa  ikke  at 
eke  i  Testamentsform  — ;  dog  maa  den  paagæl- 
dende være  fyldt  1 5  Aar,  for  Personer  under 

1 5  Aar  kan  Forældre  eller  Værger  fremsætte 
Begæringen.  Ved  saadaune  borgerlige  Be- 
gravelser tillades  Afholdelse  af  Taler,  Med- 
bringelse  af  Faner  og  anden  Højtidelighed, 
dog  at  intet  maa  siges  eller  foretages,  som 
strider  imod  „den  Sømmelighed  og  Orden, 
der  iagttages  paa  Kirkegaarde,  og  imod  det 
Hensyn,  der  skyldes  Folkekirken."  Derimod 
maa  ingen  Jordpaakasielse  linde  Sted  og  der 
maa  ikke  uden  Præstens  Samtykke  synges 
andet  end  Salmer,  der  er  optagne  i  Folke- 
kirkens Salmebøger;  ligesom  Klokkeringning 
ikke  maa  finde  Sted,  medmindre  den  afdøde 
„ved  Daaben  er  optagen  i  de  kristnes  Sam- 
fund." Ligeledes  bestemmer  Forslaget,  at 
ogsaa  Medlemmer  af  andre  anerkendte  Tros- 
samfund eller  af  kristne  Trossamfund  i  det 
hele  kan  faa  Begravelse  forrettet  paa  Folke- 
kirkens Kirkegaarde  af  Samfundets  egne  Præ- 
ster, ligesom  der  endelig  af  Ministeriet  skal 
kunne  meddeles  Tilladelse  til,  at  der  i  en 
Kommune  paa  dennes  Bekostning  anlægges 
kommunale  Begravelsespladser  med  lige  Ad- 
gang for  alle  Kommunens  Beboere  til  at  blive 
begravede  paa  samme  og  for  alle  Trossam- 
funds Præster  til  at  forrette  Begravelser  der 
med  Benyttelse  af  deres  Trossamfunds  Ritual. 
Lovforslaget  om  Hjælpekasser  gaar  ud  paa 
at  erstatte  „De  fattige  Kasse",  der  som  be- 
kendt yder  en  Understøttelse  til  trængende, 
der  ikke  betragtes  som  Fattighjælp,  med  en 
mere  tidssvarende  Institution.  De  fattiges 
Kasse  fik  oprindelig  sine  væsentligste  Indtægter 
fra  Kirkens  Bøsser,  Tavler  og  Blok,  men  ved 
Loven  om  Menighedsraadene  af  1903  blev 
disse  Midler  henlagte  under  Menighedsraadenes 
Forvaltning,  og  de  fattiges  Kasser  blev  nu 
alene  henviste  til  at  virke  ved  Hjælp  af  de 
Tilskud,  der  ydes  dem  af  Kommunerne,  og 
som  Statskassen  efter  en  Lov  af  1904  atter 
delvis  erstatter  Kommunerne.  Men  hele 
Kassernes  Styrelse  og  Regnskabsvæsen  var 
meget  mangelfuldt  ordnet  og  trængte  til  en 
grundig  Omordning,  hvad  altsaa  nu  Lovfor- 
slaget om  Hjælpekasser  tilsigter  at  tilveje- 
bringe. Efter  Forslaget  ophæves  „De  fattiges 
Kasse"  og  i  Stedet  oprettes  i  hver  Købstads- 
og  Landkommune  en  Hjælpekasse.  I  disse 
Hjælpekasser  indgaar  alle   de  Indtægter,  der 


for  Tiden  tilflyder  „De  fattiges  Kasse",  og 
det  bestemmes  yderligere,  at  Kommunalbe- 
styrelserne uden  at  behøve  Samtykke  af  højere 
Myndighed  (Amtsraadet)  kan  yde  Bidrag  til 
Kommunens  Hjælpekasse.  Af  det  Bidrag, 
en  Kommune  saaledes  yder  hertil,  er  den 
berettiget  til  atter  at  kræve  en  Tredjedel 
erstattet  af  Statskassen,  dog  saaledes,  at 
Statstilskudet  til  samtlige  Kommuner  ikke 
kommer  til  at  overstige  250,000  Kr.  Hjælpe- 
kassernes Opgave  er  den  samme  som  de  nu- 
værende „frie  Fattigkassers",  nemlig  at  støtte 
værdige  trængende,  som  har  fast  Ophold 
indenfor  Kassens  Omraade  og  ikke  nyder 
Fattigunderstøttelse,  i  deres  Bestræbelser  for 
at  ernære  sig  uden  Hjælp  af  Fattig  væsenet. 
Hjælpekassens  Bestyrelse,  der  uddeler  Hjælpen 
efter  frit  Skøn  og  som  solidarisk  er  ansvar- 
lig for  Kassens  Midler,  skal  vælges  for  3 
Aar  af  samtlige  2 5 aa rige  Mænd  og  Kvinder, 
der  i  det  Skatteaar,  hvori  Valget  foregaar, 
har  været  bosat  i  og  svaret  direkte  Skat  til 
Kommunen ;  naar  en  Ægtemand  som  Familje- 
overhoved  har  svaret  direkte  Skat  til  Kom- 
munen af  Ægteparrets  fælles  eller  af  Hu- 
struens særlige  Midler,  betragtes  de  begge 
som  Skatteydere.  Valget  er  skriftligt  og 
hemmeligt  og  skal  foretages  efter  Reglerne 
for  Forholdstalsvalg;  og  de  valgte  er  regel- 
mæssigt pligtige  til  at  modtage  Valget. 
Hjælpekassernes  Regnskaber,  der  ikke  maa 
meddele  Oplysning  om  Navnet  paa  nogen 
understøttet,  skal  aarligt  indsendes  til  Kom- 
munalbestyrelsen, hvor  det  revideres  og  deci- 
deres for  lukkede  Døre. 

Samtlige  de  tre  sidstnævnte  Lovforslag  fik 
i  det  hele  en  velvillig  Modtagelse  og  hen- 
vistes til  Udvalg.  Til  Udvalg  henvistes  lige- 
ledes det  tredje  Gang  i  Træk  for  Rigsdagen 
forelagte  men  hidtil  stadig  paa  Spørgsmaal 
om  Aalegaardsretten  strandede  Saltvands- 
fiskeriforslag, medens  et  privat  indbragt  Lov- 
forslag om  Indplantning  af  Fiskeyngel,  gaa- 
ende  ud  paa  at  anvende  25000  Kr.  aarlig 
til  dette  Øjemed,  deraf  indtil  20,000  til  Ind- 
plantning i  Limfjorden,  og  som  ifjor  vedtoges 
af  Landstinget,  fordi  man  forudsaa  eller  fryg- 
tede Saltvandsfiskerilovens  Stranding,  atter  iaar 
hurtigt  fremmedes  uden  Nedsættelse  af  Udvalg. 

Valdemar  Poulsens  Telegrafon. 

Paa  Pariserudstiliingen  1900  vakte  den 
unge  danske  Ingeniør  Poulsens  Telegrafon 
berettiget  Opsigt ;  det  store  Publikum  morede 
sig  over  den  Tydelighed  og  Præcision,  hvor- 
med Apparatet  paa  Kommando  afleverede  en 
modtaget  Telefonbesked ;  Videnskabsmænd  og 
Teknikere  delte  deres  Beundring  mellem  den 
geniale  Ide  og  Apparaternes  sindrige  Kon- 
struktion. 

I  de  Aar,    som    siden   er  forløbne,  er  der 
to  Steder  (New  York  og  Kjøbenhavn)  oprettet 
Fabriker,   som 
tilvirker    disse 
Apparater,   og 
naar  den  dan- 
ske Fabrik 
først  nu  melder 
at    have  Tele- 

grafoner  til 
Salg,  ligger  det 
i,  at  Fabriken 
stadig  har  ind- 
ført   Smaafor-   - 
bedringer    ved   " 
Apparaterne, 
indtil  de  ende- 
lig   er    blevne 
saa    gode,    at    man    vistnok    ikke   kan   naa 
videre. 

Princippet  for  Opfindelsen  er  i  kort  Antyd- 
ning det,  at  de  elektriske  Strømme,  der  op- 
staar,  naar  man  taler  i  en  Telefon,  ledes  ind 
i  Telegrafonen,  hvor  de  frembringer  en  Række 
Smaamagneter  i  en  løbende  Staaltraad,  der 
vikles  af  den  ene  store  Tridse  over  paa  den 
anden;  Magneternes  Fordeling  i  Traaden  sva- 
rer saa  nøje  til  Talestrømmenes  Variation,  at 
Talen  tydelig  høres,  naar  man  senere  lader 
Staaltraaden  bevæge  sig  ligesom  før,  medens 
Telegrafonen  nu  er  i  Forbindelse  med  et 
Telefonhørerør.  Staalets  Evne  til  at  bevare 
sin  Magnetisme  uforandret  bevirker,  at  man 
kan  gemme  et  saadant  Stykke  Traad  i  f. 
Eks.  10  Aar  og  dog  høre  Talen  aldeles 
tydelig.  Paa  en  Tridse  er  der  Traad  til  10 
Minutters  Tale;  hvis  Apparatet  bruges  til  at 
passe  en  Telefon  under  Ejerens  Fraværelse, 
kan  det,  hvergang  han  er  borte,  tage  mod 
Telefonbesked  fra  10  forskellige,  idet  hver 
Opringning  sætter  Tridserne  i  Gang  for  1 
Minut. 


Valdemar  Poulsens  Telegrafon 


Den  paa  Traaden  magnetisk  „opskrevne" 
Tale  viskes  ud  ved  en  kraftigere  Magnetise- 
ring, ligesom  Skriften  paa  en  sort  Tavle  fjer- 
nes med  en  Svamp ;  det  er  den  samme  Tridse- 
fuld  Traad,  som  stadig  bruges;  kun  hvis 
man  ønsker  at  opbevare  noget  af  det  talte, 
kan  man  tage  Tridsen  med  den  magnetiserede 
Traad  ud  og  anbringe  en  anden  med  frisk 
Traad  i  Stedet. 

Ejeren  af  en  Telegrafon  kan  straks  ved 
sin  Hjemkomst  se,  hvormange  (indtil  10)  der 
har  ringet  op  under  hans  Fraværelse,  idet  en 

lille  Viser  paa 
Apparatet  an- 
giver, hvorme- 
get  Traad  der 
er  løbet  over; 
ved  at  trykke 
paa     Knapper 

sætter  han 
Tridserne  og 
Traaden  i  den 
samme  Bevæ- 
gelse, som  før 
foraarsagedes 
ved  Opringnin- 
gerne, og  han 
hører  derved 
gentaget  al  den  i  Telegrafonen  afleverede 
Besked. 

Hvis  man  har  en  Telegrafon,  kan  man 
under  en  Telefonsamtale  skaffe  sig  et  ud- 
mærket Vidne  paa,  hvad  der  bliver  sagt, 
idet  man  pludselig  slutter  Forbindelsen  til 
Telegrafonen,  som  straks  gaar  i  Gang  og 
omhyggelig  opmagasinerer,  hvad  der  bliver 
sagt  af  begge  Parter;  i  et  saadant  Tilfælde 
er  det  af  stor  Betydning  at  Tridserne  kan 
udveksles.  Udvekslingen  spiller  ogsaa  en 
Rolle,  naar  man  bruger  Diktattelegrafon,  som 
erstatter  en  Stenograf;  f.  Eks.  kan  Chefen 
i  en  stor  Forretning  diktere  sine  Breve  i  en 
saadan  Telegrafon,  som  staar  paa  Maskinskri- 
verens Bord;  Skriveren  maa  da  sætte  en  ny 
Tridse  i,  hvergang  en  Tridsefuld  Traad  er 
opbrugt;  bagefter  sætter  han  et  Høreapparat 
paa  sit  Hoved  og  maskinskriver  Brevene 
efter  Telegrafonens  Diktat. 

Det  er  ikke  saa  ganske  lidt,  Ingeniør 
Poulsen  kan  anvende  en  meget  tynd  Staal- 
traad til. 

h.  c.  AT. 

Fantasi-Dyr. 

Talen  er  ikke  om  Helheste,  Kirkelam  eller 
andre  af  den  uhyggelige  Familie,  men  om 
mere  fredelige  Fantasidyr  eller  rettere  om, 
hvorledes  kloge  Folk  kan  lade  sig  narre. 


Dc  Marduris,flc  Ztbcllis,  ae  pelhbus  torum 


Det  kan  nu  være  nær  ved  400  Aar  siden, 
at  den  ærværdige  Olaus  Magni  belærte  sin 
Samtid  om  Nordens  Dyreverden.  Fra  ham 
har  vi  laant  hosføjede  Billede,  der  viser  os 
nogle  rent  ud  gigantiske  Maare.  Er  det 
Fantasidyr,  eller  var  Maare  saa  store  i  hine 
fjerne  Dage?  Svaret  maa  lyde,  at  de  ikke, 
saa  fantastiske  de  end  ser  ud,  skal  forestille 
andet  end  skikkelige,  jordiske  Maare  af  al- 
mindelig Størrelse.  Tegneren  har  ikke  ladet 
sin  Fantasi  løbe  løbsk,  men  har  blot  manglet 
teknisk  Færdighed  og  Begreb  om  Perspektiv. 
Har  hans  Billede  ført  jævne  Lægmænd  bag 
Lyset  med  Hensyn  til  Spørgsmaalet  om  Kæmpe- 
maares  Tilværelse,  saa  er  det  ikke  hans  Skyld ; 
men  vi  kan  berette  om  en  Forsker,  der  ikke 
er  uden  Skyld,  saavist  som  han  har  drevet 
en  artig  Spøg  med  veritable  Lærde! 

I  Halvfjerdserne  publicerede  Zoo- 
logen Stecker  nede  i  Prag  et  Par 
lærde  Afhandlinger  om  et  Dyr,  in- 
gen andre  end  han  selv  nogensinde 
havde  set.  Han  beskrev  baade  dets 
Ydre  og  dets  Indre,  og  de,  der  læste, 
hvad  han  skrev,  blev  forbausede. 
Vi  er  saa  heldige  at  kunne  vise  vore 
Læsere  Dyret  baade  ovenfra  og  neden- 
fra, men  de  fleste  vil  sagtens  finde, 
at  det  er  et  kedeligt  Dyr,  for  det 
ser  ud  til,  at  det  hverken  kan  slaa 
med  Halen  eller  misse  med  Øjnene 


eller  gaa  i  Krig  mod  dristige  Jægere.  Og  dog : 
Paa  en  vis  Maade  er  Billedet  af  denne  Gibo- 
cellum,  som  den  hedder,  saare  mærkværdigt.  Dy- 
ret har  færdedes,  siger  Stecker,  som  et  lillebitte 
Kryb  et  Steds  i  Riesengebirge,  men  selv  de, 
der  har  rejst  derned  og  har  ledt 
efter  Magen  til  det,  ja  anholdt  alle 
Dyr  fra  et  Punktums  Størrelse  og 
op  til  de  store  Bogstavers,  har 
ikke  kunnet  finde  nogen  Steckersk 
Gibocellum.     Og  hvorfor  det? 

Videnskabernes  Selskab  giver 
i  disse  Dage  Besked  derom:  Den 
danske  Zoolog,  Dr.  William  Sø- 
rensen, erklærer,  at  heller  ikke 
selve  Hr.  Stecker  nogensinde 
har  fundet  Dyret.  Han  har  der- 
imod fundet,  at  det  kunde  være 
interessant  at  blive  nævnet  som 
Opdager  af  et  nyt  Dyr,  og  saa 
har  han  paa  Papiret  konstrueret 
et  saadant,  og  den  saaledes  fremkomne  lærde 
Afhandling  har  han  sendt  ud  i  den  vide 
Verden. 

Mon  de  Lærde  alligevel  ikke  sommetider 
er  meget  godtroende? 

Hr.  Stecker  maa  vel  have  haft  en  vis 
Mening  om  den  Ting!  I  hvert  Fald  op- 
naaede  han  at  blive  indskreven  i  den  viden- 
skabelige Verden  som  Opdager.  Men  ak! 
den  danske  Hr.  Sørensen  manglede  for 
en  Gangs  Skyld  Troskyldigheden:  Han  er- 
klærede i  Videnskabernes  Selskab  efter  en 
vidtløftig  baade  geometrisk,  arithmetisk  og 
zoologisk  Dokumentation,  at  Dyret  ganske 
simpelt  er  et  Foster  af  den  Steckerske  Fan- 
tasi. 

I  Grunden  en  artig  og  lærerig  Historie! 

r.  c.  M. 

Haven  i  November. 

Resten  af  Grøntsagerne  skal  tages  op 
inden  den  rigtige  Vinterfrost  kommer,  kun 
Grønkaal-  og  Rosenkaalplanterne  danner  for 
saa  vidt  en  Undtagelse,  som  de  udmærket 
kan  blive  paa  deres  Plads.  Selleri  og  Porrer 
bør  indslaas  i  Jorden  med  lidt  Løv  imellem 
og  over  Urterne,  og  ikke  som  man  alminde- 
ligt ser  det  i  en  med  mere  eller  mindre 
Omhu  etableret  Kule,  der  i  Reglen  bliver  et 
lunt  Tilholdssted  for  Mus ;  den  første  Maade 
er  baade  bedre  og  nemmere.  Espaliertræerne 
bør  renses  omhyggeligt  og  alle  Frugttræernes 
Stammer  bør  forsynes  med  Bælter  af  Lim 
for  at  forhindre  Angreb  af  Frostsommer- 
fuglen (Frostmaaleren),  hvis  vingeløse  Hunner 
netop  i  November  kryber  op  ad  Stammerne 
og  anbringer  deres  Æg  i  Træet.  Larvene, 
der  kommer  frem  næste  Aar,  ødelægger  meget 
hyPP^t  nele  Høsten.  Man  smører  gerne 
Limen  paa  Papstrimler  anbragte  rundt  om 
Stammen;  baade  Limen  og  færdige  Bælter 
til  dette  Brug  faas  i  Handelen. 

Frilands- Fuchsia  og  alle  andre  lidet  haard- 
føre  Planter  bør  skæres  ned  og  dækkes  med 
Løv  eller  lignende  og  Jorden  bør  hyppes 
lidt  op  om  de  mest  kælne  Roser.  Hvis 
Jordbunden  er  fugtig  eller  svær  og  derfor 
kold,  bør  man  i  det  Hele  give  Roserne  en 
let  Vinterdækning  f.  Eks.  af  Granris,  men 
først  bør  man  fjerne  de  Blade,  der  endnu 
kan  sidde  tilbage,  da  de  ellers  let  bringer 
Planterne  et  grimt  Lag  Skimmel  under  Dækket, 
derimod  bør  man  ikke  beskære  Roserne  nu, 
men  vente  til  Foraaret.  Det  volder  altid 
nogen  Vanskelighed  at  dække  de  højstam- 
mede Roser,  hvis  Stammen  da  ikke  er  saa 
tynd,  at  den  ikke  kan  bøjes  ned  til  Jorden 
og  holdes  nede  ved  Hjælp  af  en  Krog  og 
det  saaledes  bliver  muligt  at  dække  Kronen 
som  paa  andre  Roser.  Er  Stammen  for  tyk, 
maa  man  dække  Kronen  paa  anden  Maade 
og  kan  hertil  anvende  Halm,  Stykker  af 
Bastmaatter  eller  Sækkelærred.  Man  ser 
meget  hyppigt  Papir  anvendt  i  dette  Øjemed ; 
men  selv  om  det  maaske  virkelig  har  sine 
gode  Egenskaber,  saa  maa  man  dog  paa 
det  bestemteste  fraraade  dets  Anvendelse,  det 
er  dog  ikke  ganske  ligegyldigt  hvorledes 
Havens  Vinterdragt  klæder  den,  og  Papir 
virker  nu  engang  uheldigt  sammen  med  Planter. 
Det  samme  er  forøvrigt  Tilfældet  med  Potte- 


planterne inde  i  Stuen,  det  er  en  afskyelig 
Skik  at  pynte  Urtepotterne  med  kulørt  Silke- 
papir, for  det  første  virker  en  ærlig  Lerpotte 
i  Reglen  betydelig  kønnere  og  dernæst  øde- 
lægger Papirets  paatrængende  Farver  gerne 
Synet  af  Planten. 

Der  er  gerne  en  god  Del  Gravning  at  ud- 
føre i  November,  men  det  er  Arbejde,  der 
passer  til  Vejret.  Alle  tomme  Stykker  og 
Rabatter  bør  graves,  ligeledes  bør  Jorden 
under  Frugttræerne  og  Busketterne  stikkes 
om.  Medens  der  ved  Gravningen  om  For- 
aaret tilstræbes  at  smuldre  Jorden  og  derfor 
ogsaa  anvendes  smaa  Spadestik  gælder  det 
om  Efteraaret  at  faa  Jorden  til  at  ligge 
ujævnt  d.  v.  s.  i  store  Klumper  for  at 
Frosten  kan  komme  til  at  øve  sin  gavnlige 
Virken  paa  saa  stor  en  Overflade  som 
muligt;  man  bør  derfor  grave  med  store 
Spadestik  og  ikke  slaa  Klumperne  itu.  Paa 
Plænerne  strøs  findelt  Gødning,  der  fordeles 
saaledes  at  de  bare  og  lidet  frodige  Partier 
faar  mest. 

I  ovenstaaende  er  nævnt  en  Del  af  hvad 
der  absolut  skal  gøres;  der  er  imidlertid 
meget  som  med  Fordel  kan  gøres  i  November, 
saaledes  vil  alle  større  Arbejder,  der  som 
Draining  gaar  dybt  i  Jorden  bedre  kunne 
udføres  nu  fordi  Grundvandet  staar  lavere 
end  om  Foraaret,  samtidig  med  at  Haven 
nu  bedst  taaler  den  Ravage,  som  slige  Op- 
gravninger afstedkommer.  Forandringer  i 
Havens  Anlæg  og  de  deraf  følgende  Nyplant- 
ninger foretages  ligeledes  med  Fordel  nu, 
ikke  fordi  Efteraarsplantning  i  Almindelighed 
kan  siges  at  være  at  foretrække  for  For- 
aarsplantning  (der  er  nemlig  saa  mange  for- 
skellige Forhold,  der  betinger  en  gunstig 
Plantetid,  at  der  absolut  ikke  kan  gives 
nogen  almindelig  Regel)  men  fordi  rent 
praktiske  Grunde  taler  for  at  plante  nu. 
For  det  første  har  Planteskolerne  langt  de 
største  Beholdninger  og  Udvalg  om  Efter- 
aaret, dernæst  vil  det  i  Regelen  være  lettere 
at  faa  Arbejdet  udført  nu  fremfor  i  det  travle 
Foraar,  hvor  særlig  Anlægsgartnerne  ikke  er 
til  at  komme  nær,  og  endelig  har  man  nu 
Tiden  for  sig,  saa  dersom  man  skulde  blive 
forsinket  med  Arbejdet  og  overrasket  af 
Frosten,  saa  vil  det  staa  en  aabent  at  fort-  * 
sætte  i  det  tidlige  Foraar. 

Med    Hensyn    til  Nyplantninger    og   For- 


Trinidad-,  Surinam-  og  Caracas-Chocolade  anbefales. 


Hus  og  Have 


andringer,  saa  burde  Folk  tænke  paa  at  den 
skarpe  Adskillelse  af  Havens  forskellige  Dele 
ikke  er  saa  absolut  nødvendig  som  man 
skulde  tro ;  man  ser  næsten  aldrig  en  Rosen- 
rabat i  Køkkenhaven  eller  et  Frugttræ  i 
Forhaven.  En  Ændring  i  denne  Regel  kan 
passende  udføres  ved  paatænkte  Nyplantninger 
og  vil  sikkert  ikke  forfejle  sin  velgørende 
Virkning  hverken  her  eller  der. 

Handelsgartner  G.  N.  Brandt. 

Hønsegaarden. 

I  Løbet  af  November  Maaned  vil  de  mest 
fremmelige  Hønneker  begynde  Æglægningen; 
det  er  derfor  paa  Tide  at  Mærkningen  af 
disse  finder  Sted  saaledes,  at  man  til  enhver 
Tid  har  fuldstændig  Klarhed  over  de  for- 
skellige Individers  Alder.  Til  denne  Mærk- 
ning anvendes  Alluminiumsringe  runde  eller 
flade  eller  maaske  bedre  Celloidringe,  der  kan 
faas  i  forskellige  Farver  og  let  kan  anbringes 
om  Hønsenes  Ben.  Der,  hvor  Kontrol  med 
de  enkelte  Individers  Ydelse  er  indført,  an- 
vendes flade  Ringe  forsynede  med  Nummer. 
Den  bedste  Tid  for  Paabegyndelsen  af  Kon- 
trol med  de  enkelte  Høners  Æglægning  er 
Iste  November.  Kyllingerne  begynde  Æglæg- 
ningen, og  de  gamle  er  ophørt  med  denne. 

Kontrollen  udøves  enten  ved  Følning  om 
Morgenen  eller  ved  Hjælp  af  Kontrolreder 
indrettede  til  at  lukke  sig,  naar  Hønen  gaar 
paa  Reden.  Efter  endt  Lægning  tages  Hønen 
af  Reden,  og  Fodringens  Nummer  noteres 
paa  et  Skema  indrettet  saaledes,  at  man  med 
Lethed  ved  Aarets  Slutning  kan  opgøre  Æg- 
antallet,  ligesom  Størrelsen  af  Æggene  samt 
Aarstiden,  de  ere  lagte  paa,  tages  i  Betragt- 
ning ved  Udvalget  af  Avlsdyrene. 

Skal  det  lykkes  at  faa  en  Besætning  til  at 
lægge  Æg  om  Vinteren,  er  det  ikke  nok  at 
denne  stammer  fra  rigtlæggende  Forældre, 
men  Pasningen  maa  være  saa  god  og  nøj- 
agtig som  mulig,  saaledes  at  Dyrene  ikke 
paa  nogen  Maade  mangler  noget,  men  paa 
den    anden    Side  heller  ikke   blive  overfede. 

Læskuret,  som  aldrig  burde  mangle  hos 
nogen  Hønseholder,  er  der  særlig  Brug  for 
paa  denne  Aarstid.  Paa  Gulvet,  hvor  Under- 
laget bestaar  af  den  bare  Jord,  lægges  paa 
kolde  fugtige  Dage  et  Lag  Halm,  Avner 
•  Blade  osv.,  hvori  Kornfoderet  kastes,  og  Høn- 
sene vil  da  faa  den  nødvendige  Beskæftigelse 
med  at  finde  og  skrabe  efter  Kornene  —  et 
Middel  til  at  fordrive  Tiden  og  til  at  holde 


Besætningen  rask  og  fri  for  Uvaner,  som  op- 
staar  ved  Lediggang  (f.  Eks.  Fjer-  og  Æg- 
spisning). 

Da  Hønsene  i  de  korte  Dage  opholde  sig 
længere  Tid  i  Soverummet,  bør  dette,  efter 
at  Hønsene  ere  lukkede  ud  om  Morgenen, 
udluftes  og  renses.  Stænkning  med  Karbol- 
vand har  en  gavnlig  forfriskende  Indflydelse. 
I  Tørvejord  og  Smuld  har  man  et  fortrinligt 
tørt  og  lunt  Strøelsesmateriale  til  Gulvet  i 
Soverummet.  Fugtigheden  opsuges,  og  hver 
Dag  kan  man  let  med  en  Rive  fjerne  den 
om  Natten  under  Siddestængerne  faldne  Gød- 
ning. 

Med  Hensyn  til  Fodringen,  da  kan  Majsen 
grundet  paa  dens  Ævne  til  at  virke  varme- 
ydende  med  Fordel  udgøre  en  Del  af  Korn- 
foderet særlig  i  de  Besætninger,  der  indeholde 
unge  Dyr  af  lettere  Slags,  der  have  store 
Pladsforhold  til  Raadighed.  Til  svære  ældre 
Høns  under  smaa  Pladsforhold  virker  Maisen 
for  fedende. 

Foruden  Kornet  hører  Grønt  og  Kød  eller 
Benstof  til  de  Næringsværdier,  som  ere  nød- 
vendige for  Hønsenes  Trivsel.  Kan  sidst- 
nævnte Stoffer  ej  tilføres  i  frisk  naturlig  Til- 
stand, maa  det  ske  ad  kunstig  Vej,  og  gives 
da  som  Blødfoder  bedst  i  lunken  halvsmul- 
drende  Form.  I  Roen  har  man  et  forfri- 
skende Foder;  i  overskaaren  Tilstand  ophæn. 
ges  den  i  Læskuret,  saaledes  at  Hønsene  kan 
faa  Bevægelse  med  at  hoppe  op  og  ud  hakke 
Kødet.  (I  frossen  Tilstand  er  Roen  i  høieste 
Grad  skadelig,  ligeledes  iskoldt  Vand).  Ende- 
lig er  Trækul  og  skaldannende  Materiale  som 
knuste  Østersskaller  uundværlig  særlig  paa 
denne  Aarstid  i  et  veldrevent  Hønsehold. 

—  Fedning  af  Kalkuner,  Ænder  og  Gæs 
sker  bedst  ved,  at  Dyrene  gradvis  vænnes 
til  Indespærring.  Skal  det  bedste  Resultat 
naaes,  vil  en  Fodringstid  af  6  til  7  Uger 
incl.  Stopningen  være  nødvendig.  Formalet 
Sæd,  kogte  Kartofler  samt  skummet  Mælk 
anvendes  meget.  Sine  Steder  mener  man  at 
have  naaet  fortrinlige  Resultater  med  hel  Sæd 
sat  i  Støb.  Anvendes  for  megen  Mais  vil 
Fedtet  blive  olieagtig  og  Kødet  faa  et  gulligt 
Udseende.  Hver  Slags  Fjerkræ  bør  fedes 
for  sig,  og  hvert  Hold  helst  slagtes  paa 
samme  Dag,  da  de  tiloversblevne  ellers  let 
tabe  i  Vægt.  For  Svømmefuglenes  Vedkom- 
mende skal  Fodring  med  Selleri  have  til 
Følge  at  Kødet  faar  en  egen  pikant  Smag. 
IV.  A.  Kock,  Konsulent. 

Moderne  Tider. 

Vennen:    Du  tænker  vel  snart  paa  at  faa  dig  en  ny  Kone? 
Den  Fraskilte:    Hvor  vil  du  hen  . . .  jeg  skylder  endnu  Borg- 
mesteren for  den  forrige  Vielse. 

mest  fuldkomne  Klaverspilleapparat  hvorpå« 
enhver  -  med  eget  Foredrag  —  kan  udføre 
alle  Musikens  Mesterværker.  Pianolaen.  hvis 
Pris  er  iooo  Kr..  forevises  beredvilligt  dagligt 

Petersen  &  Steenstmp's 

Harmoniums-Magasin, 

St.  Kirkestræde  1,  /.  Sal. 


Speeial-Atelier  for  alt 
moderne  Haararbejde 

for  Damer  og  Herrer. 
Transformations.    Toupets. 

Parykfabrik  og  Lager. 

8h\  Platan         a 
Hoved vagtsgade O 

Ordres  pr  Post  ekspederes  prompte 

Køkkenet. 

I  Noyember  begynder  Selskabeligheden, 
derfor  gives  her  denne  Gang  Anvisning  paa 
et  koldt  Aftensbord  med  varm  Anretning. 

Hors  d'oeuvre:  Champignons  en  croutes. 

Varm  Ret:  Høns  i  Vol  au  vent  au  rai- 
fort.  (Høns  i  Butterdejgsrand 
med  Peberrodssauce). 

Koldt  Bord:  Skinke  å  la  daube  med  Re- 
mouladesauce. 

Kold  Kalvesteg  m.  Lageagurk. 
Lax  i  Gelé. 
Salt  Oksetunge. 
Ristede  Kastanier,  engelsk 
Selleri,  Fromage  de  Brie  og 
hollandsk  Ost.  Svensk  Knæk- 
kebrød. 

Dessert:  Is  eller    Rødvinsbudding  med 

Petit-Fours. 


Champignons  en  croutes. 

Et  langt  Franskbrød  skæres  i  Skiver  af 
l  Centimeters  Tykkelse.  Skorpen  skæres  af, 
og  Krummen  udstikkes  med  en  Form  i  ens 
mindre  Skiver  ca.  2  Tommer  i  Gennemsnits 
Størrelse.  De  lægges  paa  Panden,  steges 
lysebrune  i  Smør  og  anrettes  paa  et  varmt 
Fad,  hvor  der  er  lagt  en  smukt  sammenfoldet 
Serviet. 

Friskplukkede  Champignons  renses,  skæres 
i  Stykker  af  Størrelse  som  Enden  af  en  Finger, 
skylles  og  lægges  paa  et  Klæde.  De  vejes. 
Til  hvert  fr  tages  10  Kvint  Smør.  Smørret 
brunes  i  en  Gryde,  Champignonerne  kommes 
deri  og  svitses  lidt.  1/a  Pægl  kogende  Sky 
eller  kraftig  Kødsuppe  (Beauvais's  Suppe 
paa  Flaske  kan  bruges)  tilsættes,  samt  Peber 
og  Salt  efter  Smag.  Heri  koger  Champig- 
nonerne meget  langsomt,  indtil  de  er  møre, 
og  Suppen  næsten  er  inddampet.  Stuvningen 
anrettes  paa  de  varme  Brødcroutons.  For 
at  give  Stuvningen  en  pikant  Smag,  kan 
man  komme  en  Spiseskefuld  fin,  tør  Sherry 
i  samtidig  med  Suppen,  men  det  er  ikke 
nødvendigt. 

I  Mangel  af  friske  Champignons  anvender 
man  henkogte,  dog  bliver  Smagen  aldrig  fuldt 
saa  fin.  Naar  de  er  heldt  ud  af  Daasen, 
maa  de  ligge  en  Timestid  paa  et  Klæde  og 
rinde  af.  Naar  de  stuves,  bruges  der  til 
hvert  Pund  */2  Pægl  af  Champignons  vand  et, 
hvori  man  har  udrørt  1/2  Theskefuld  Liebigs 
Kødextrakt  i  Stedet  for  Sky. 


Peberrodsauce. 
V4  &  Mel  bages  af  med.1/4  ft  Smør  og 
spædes  op  med  stærk  Kødsuppe,  indtil  den 
har  en  passende  Tykkelse.  Reven  Peberrod 
efter  Smag  kommes  i  og  faar  et  Opkog. 
Saucen  legeres  med  4  Æggeblommer,  der  er 
rørt  hvide  med  V«  Theskefuld  hvidt  Melis. 
I  denne  Sauce  svinges  de  ituskaarne  Høns 
og  anrettes  derefter  i  Butterdejgsranden.  Por- 
tionen af  Sauce  er  beregnet  til  en  Høne. 

Skinke  å  la  daube. 
Kogt  salt  Skinke  skæres  i  pæne  ikke  for 
tynde  firkantede  Stykker  c.  3  Tommer  paa 
hver  Led.  En  Ler  form  smøres  godt  med 
Salatolie.  Bunden  belægges  med  smaa  Bu- 
ketter frisk  Persille,  kogte  Rødbeder  der  er 
skaaret  ud  i  Figurer  og  Skiver  af  haard- 
kogte  Æg.  Derefter  nedlægges  Skinkeskiverne 
i  flere  Lag.  De  overheides  med  en  kraftig 
Sky,  som  er  vel  klaret,  og  hvortil  er  sat  tre 
Blade  fineste  Husblas  til  hver  Pægl  Sky. 
Naar  Skyen  er  stiv,  vendes  Formen  paa  et 
fladt  Fad,  og  Remouladesaucen  anrettes 
udenom,  pyntet  med  udskaarne  Rødbeder. 
Rødbederne  maa  have  været  nedlagt  i  Eddike 
og  have  en  let  syrlig  Smag. 

Rødvinsbudding. 
8/4  &  haardt  Melis  opløses  i  V*  Pægl 
Kirsebærsaft.  Naar  dette  er  smeltet  over 
svag  Varme,  kommes  1  Flaske  Rødvin  og 
Va  Pægl  Cognac  deri.  4  Lod  Husblas  op- 
løses under  stadig  Omrøren  i  Blandingen. 
Det  faar  et  Opkog,  løftes  derpaa  af  Ilden  og 
røres  til  det  er  koldt.  Da  heldes  det  op  i 
smaa  Lerforme,  der  er  vædet  med  koldt 
Vand  og  bestrøet  med  hvidt  Melis.  Naar 
Buddingen  er  stiv,  vendes  den  af  Formene 
og  pyntes  med  Flødeskum. 

Petit-Fours. 
4  Æggeblommer  pidskes  stærkt  med  1  fr 
Florsukker  og  den  revne  Skal  af  en  Citron. 
Heri  røres  lidt  efter  lidt,  og  bestandigt  til 
samme  Side,  3/4  8  tørt  Flormel,  som  er  sigtet 
først.  Naar  Dejgen  er  godt  sammen  rørt, 
sætter  man  den  med  en  Theske  i  smaa 
Klatter  paa  den  velsmurte  Plade  bestrøer 
dem  med  Sukker  og  sætter  dem  i  Ovnen, 
der  ikke  maa  være  for  hed,  for  at  de  kan 
stivne  og  hæve  sig.  Naar  de  har  begyndt 
at  faa  lidt  Farve,  tages  de  ud,  og  løsnes 
meget  forsigtigt  med  en  Kniv  fra  Pladen. 

Fru  Vibtkt  Salicatk. 


Naivt. 

Moderen  (til  sin  unge  Datter):    Hvor  kunde  du  dog  kysse  din 
Fætter? 

Dat  te  ren:    Jeg  stod  op  paa  en  Stol  —  saa  kunde  jeg  godt 


Kgl.  Hof 
Instrument- 
mager 


CORNELIUS  KNUDSEN 

15  Købmagergade  18 


FERRIN 

mod  Blodmangel 

er  en  kemisk  Forbindelse  af  Mælkens 
Æggehvidestoffer  med  Jern. 

Denne  Forbindelse  afgiver  den  bed- 
ste Form  for  et  styrkende  organisk 
Jernpræparat.  Faas  paa  Apothekerne. 

Pris  1  Kr.  50  Øre. 
Xbhvn.t  Lrreapotheki  kemiske  Fabrik 


/  alle  Boglader  faas: 

„Stjernehimlen". 

Stjernekort  med  Drejeskive. 
2Kr. 

G.  E.  C.  GAD. 

Det  gjensidige  Forsikringsselskab 

„DANMARK" 

Hovedkontor:  Selskabets  Ejendom, 
V.  Boulevard  34,  Filialkontor:  Amagertorv  3. 

Desuden  har  Brandforsikringsafdelingen 
Agenturer  over  hele  Landet  og  Livsforsikrings- 
afdelingen  har  General- Agentur  i  Aarhus: 
Prip,  Clemensborg,  og  i  Odense:  Schreiner, 
Kongensgade  31. 

Brandfors-         Llvsfors. 

Forsikringssum c  877      Mill.       c.  50  Mill. 

Formue -      3ij4     —  c.  10    — 


Hein  &  Maller-Holst 

GI.  Torv  10  &  12 

&(cva^ozcz 


Tilbud  gratis 


€TNGmra~THE 


UOVERTRUFFEN  AROMA 
MEGET  FIN  SMAG  *  » 
ØKONOMISK    I    ÉRUGEN 


lanoer 


og  brugte,  sælges  og  ud- 
lejes billigst  med  fuldt  Garanti 
paa  moderateste  Vilkaar. 

XTørrevoldg.  78 

(lige  ved  Frederiksborggade). 


'    De  i  daglig   Tale    og   i   Skriftsproget    hyppigst 
anvendte  Citater,  samlede  af  Oscar  Arlaud.  2  .Udg. 
7  Kr.,  indb.  8  Kr.  75  Øre. 
Faas  i  alle  Boglader. 

G.  E.  C.  GAD. 


I  alle  Boglader  faas 

DANSKE 
HELTESAGN 


Tegninger  af  LORENS  FRØLICH 
Tekst  af  AXEL  OLRIK 

FOLKEUDGAVE 

2  Kr.  50  Øre 
Indb.  4  Kr.,  med  Guldsnit  6  Kr. 

G    E.  C.  Gads  Univ.-Boghdl. 


FRA  KAMPEN 
OM  EVANGELIERNES  KRISTUSSKIKKELSE 

Af  Professor  Valdemar  Ammundsen. 


Man  kan  undertiden  opdage  en  over- 
raskende Mangel  paa  Kendskab  til  de 
vigtigste  religiøse  Spørgsmaal  selv  hos  Folk, 
der  gør  Krav  paa  alsidig  Dannelse  og  paa, 
at  intet  menneskeligt  skal  være  dem  fremmed. 
Adskillige,  som  let  er  blevne  „  Fritænkere u 
ved  at  sige  sig  løs  fra  det  overleverede  Lære- 
system, •  som  aldrig  har  været  andet  end 
sære  Tanker  for  dem,  kan  blive  overraskede 
og  føle  sig  underlig  usikre,  naar  de  træffer 
paa  andre  Former  af  Kristendom.  Der  er 
imidlertid  i  vort  Kirkeliv  og  vor  Theologi  et 
Arbejde  for  en  stadig  fortsat  Reformation, 
som  paa  en  Gang  vil  søge  længere  tilbage 
mod  det  oprindelige  og  tillige  søge  at  forstaa 
og  imødekomme  Nutidsmenneskers  Trang. 
De  to  Ting,  det  oprindelige  og  det  moderne, 
kunde  synes  at  trække  i  stik  modsatte  Ret- 
ninger. Og  dog  er  det  ikke  Tilfældet,  i  alt 
Fald  ikke  paa  nogle  af  de  vigtigste  Punkter. 
Og  allermindst  ved  det  Hovedpunkt,  som 
bestaar  i  Arbejdet  for  at  faa  den  evangeliske 
Kristusskikkelse  stillet  ret  i  Lys.  Der  er  heri 
en  bevidst  eller  ubevidst  Modsætning  til  me- 
get i  ældre  Tiders  Theologi.  Fra  Oldtiden 
var  der  en  Tendens  til  nærmest  at  se  paa 
Kristus  som  én  Idé  eller  et  guddommeligt 
Væsen  uden  Kød  og  Blod,  og  under  Efter- 
virkningerne heraf  lider  vi  endnu.  Det  er 
ikke  en  enestaaende  Erfaring,  naar  en  norsk 
Præst  vidner,  at  han  selv  i  mange  Aar  havde 
baaret  paa  et  Kristusbillede,  hvor  man  om 
Jesus  som  Menneske  kun  havde  den  Slags 
Selvfølgeligheder  at  sige,  som  at  han  blev 
sulten,  tørstig  og  træt,  følte  Smerte,  var  fat- 
tig og  lignende.  Det  gav  ikke  Indtryk  af 
nogen  Personlighed.  „Det  var  et  karakterløst 
Menneskeansigt,  som  stirrede  mig  imøde  ud 
af  Straaleglansen  om  Gudmenneskets  Hoved. " 
(Chr.  Bruun:  Om  Jesus  som  Menneske.  2.0pl. 
1898.  S.  2"f.) 

Naturligvis  har  Jesusskikkelsen  aldrig  været 
helt  borte.  Hvor  tæt  et  Slør  end  skematiske 
Læreformler  og  fantastisk  Overmaling  af  hans 
Billede  lagde  over  ham,  traadte  han  dog  lys- 
levende frem  fra  Evangeliebogens  Blade  Gang 
efter  Gang.  Han  blev  virkelig  for  den  sø- 
gende og  for  den  fromme  Betragtning.  Salme- 
digtningen og  den  kristelige  Kunst  har  her 
virket  uberegnelig  meget.  Særlig  et  Afsnit 
af  hans  Liv  var  der,  som  bestandig  prote- 
sterede mod  alle  Forsøg  paa  at  udslette  hans 
Træk,  nemlig  Lidelseshistorien  og  Genklangen 
af  den  i  den  kristelige  Forkyndelse.  Midt  i 
Middelalderens  Klosterliv  bryder  de  stærke 
Toner:  „O  Hoved  højt  forhaaneta  mægtigt 
frem,  og  Tanken  om  Jesu  Efterfølgelse  i  hans 
Fattigdom  og  Lidelse  blev  en  af  de  vigtigste 
fornyende x  Kræfter  i  Middelalderens  Aands- 
liv.  Luther  vidste  godt,  hvordan  en  Mand 
vor  Herre  Kristus  var,  og  som  en  Arv  har 
han  efterladt  Protestantismen  Iveren  efter 
„Christum  treiben". 

Alligevel  har  denne  Stræben  i  Nutiden 
faaet  ny  Kraft  og  Konsekvens.  Det  er  saa 
oprindelig  kristeligt  som  noget  kan  være  altid 
at  pege  paa  Kristus  selv  fremfor  paa,  hvad 
Mennesker  senere  har  tænkt  om  ham.  Og 
det  svarer  til  vor  Tids  Realisme  og  Respekt 
for  Historien,  men  Mistillid  til  Tankens  egne 
Konstruktioner,  at  fremhæve  det  centrale  hi- 
storiske Hvilepunkt  for  Troen.  Det  svarer 
endvidere  til  vor  Tids  Sans  for  det  person- 
lige Liv  at  se  Kristendommen  som  Personlig- 
hedsreligionen  ogsaa  i  den  Forstand,  at  man 
paa  det  stærkeste  betoner,  at  Gud  har  talt 
til  os  og  handlet  overfor  os,  ja  selv  er  kom- 
men til  os  gennem  en  menneskelig  Person- 
lighed. Aabenbaringen  og  Frelsen  er  givet 
ikke  først  og  fremmest  i  en  Institution  som 
Kirken  eller  en  Bog  som  Bibelen,  men  i 
en    menneskelig   Personlighed,   overfor   hvem 

baade  Bogen  og  Institutionen  staar   i   anden 
Række. 

En  saadan  Kristusforkyndelse  og  Kristus- 
theologi  i  Nutiden  har  forskellige  Kilder.  For 
en  stor  Del  er  det  Livet  selv,  som  har  lært 
mange  Forkyndere  af  Kristendommen  at  søge 
i  denne  Retning.  De  erfarede,  at  intet  havde 
en'  saadan  Magt  til  at  fremkalde  Syndserken- 
delse,  Tro  paa  Syndsforladelse  og  Kraft  til 
et  nyt  Liv  som  det  at  faa  Kristusskikkelsen 
malet  for  sine  Øjne.  Indenfor  dem,  der  be- 
væger sig  i  denne  Linje,  er  der  igen  betyde- 
lig Forskel.  Nogle  mener  ad  denne  Vej  at 
kunne  vinde  hele  den  nedarvede  Lære  tilbage, 
andre,  at  den  maa  renses  og  beskæres  i  be- 
tydelig Grad.  Jeg  skal  her  ikke  indlade  mig 
paa  dette  Spergsmaal;  det  er  noget,  enhver 
maa  afgøre  for  sig.  Men  jeg  vil  gøre  op- 
mærksom paa,  at  den  nordiske  Litteratur  er 
rig  paa  Værker  af  denne  Art,  men  med  for- 
skellig Nuancering  i  Standpunktet.  Foruden 
Chr.  Bruuns  ovennævnte  lille  Skrift  har  vi 
A.  Andersen:  Menneskets  Søn  1894,  et  væg- 
tigt theologisk  Arbejde  fra  konservativ  Side. 
Dernæst  to  smukke  Opbyggelsesbøger:  Lyder 
Bruns  Jesu  Billede  1904  som  ikke  for  intet 
er  skreven  af  en  Videnskabsmand,  og  Morten 
Pontoppidans  Breve  om  Kristus  til  min  Gud- 
søn 1905.  Endelig  C.  Kochs  Jesu  Lignelser 
1905,  der  med  stor  Sans  for  Smaatrækkene 
fint  tegner  et  Billede  af  Jesu  Personlighed  og 
godt  viser,  hvordan  nyere  videnskabelige  Er- 
kendelser kan  omsmeltes  til  Brug  for  Menig- 
heden. 


Men  i  den  allersidste  Tid  er  der  brudt  et 
Stormvejr  ind  over  den  kristelige  Theologi 
netop  paa  dette  vigtigste  af  alle  Omraader. 
Der  er  opkommet  en  Bevægelse,  som  synes 
at  udviske  og  opløse  Kristusskikkelsen  paa 
dobbelt  Maade. 

Den  ene  Vej  er,  at  man  inddrager  Kristen- 
dommen i  en  religionshistorisk  Sammenligning 
og  Sammenhæng.     Meget  i  den  ældste  Kri- 


stendom betragtes  som  Fællesgods  for  flere 
religiøse  Strømninger  i  Datiden,  og  man  for- 
tolker de  kristelige  Forestillinger  udfra  den 
jødiske  og  hedenske  Baggrund.  Vore  Begre- 
ber maa  utvivlsomt  herigennem  undergaa 
visse  Forandringer.  F.  Ex.  er  det  urigtigt, 
naar  man  tidligere  har  ment,  at  kun  Kristen- 
dommen, ikke  Jødedommen  kendte  Tanken 
om  Gud  som  den  enkeltes  Fader.  Der  er  i 
adskillige  kristne  Kredse  stor  Angst  for  den 
Slags  Undersøgelser.  Med  Urette.  Thi  Sand- 
heden er  altid  til  Gavn,  og  som  Helhed  vil 
Fremtidens  Studier  i  denne  Retning  sikkert 
give  betydeligt  Udbytte  til  en  klarere  For- 
staaeise  af  den  ældste  Kristendom.  Men  dette 
Arbejde  er  endnu  ungt  og  lider  for  Tiden  af 
forskellige  Børnesygdomme,  der  ledsages  af 
vilde  Fantasier.  Manglerne  er  navnlig  tre: 
at  man  ofte  arbejder  med  utilstrækkeligt  Ma- 
teriale, at  man  ikke  er  kritisk  nok  ved  Sigt- 
ningen af  Materialet,  men  sammenblander 
Ting,  der  er  vidt  forskellige,  og  endelig,  at 
man  ikke  ser,  at  naar  to  siger  det  samme, 
er  det  dog  ikke  altid  det  samme.  Den  samme 
Forestilling  eller  Formel  kan  have  en  anden 
Realitet  og  en  anden  Plads  i  Helheden  paa 
kristelig  Grund  end  paa  hedensk  eller  jødisk. 
Det  er  f.  Ex.  netop  Tilfældet  med  Tanken 
om  Gud  som  den  enkeltes  Fader;  den  har 
en  ganske  anden  Sandhed  og  beherskende 
Plads  hos  Jesu  Disciple  end  hos  Jøderne. 

Den  anden  Maade,  hvorpaa  Kristusskikkel- 
sen opløses,  er  ved  at  Overleveringen  om 
ham  anfægtes,  saa  det  bliver  højst  tvivlsomt, 
hvad  vi  egentlig  ved  om  ham.  Dette  er 
ikke  blot  en  videnskabelig  Fagbevægelse. 
Faktisk  maatte  disse  Tanker,  om  de  var  rig- 
tige, have  en  vidtrækkende  praktisk  Konse- 
kvens. Denne  er  antydet  af  Wellhausen, 
som  har  ført  Bevægelsen  til  et  Yderpunkt, 
nemlig  at  Religionen  maatte  løsnes  fra  Kri- 
stendommens første  Stadium.  Jesus  bliver 
ubrugelig  som  Grundlag  for  Tro. 

Og  man  gør  sig  al  Umage  for  at  sprede 
slige  Tanker   ud   iblandt  Folket.     Den  tyske 

Radikalisme  paa  dette  Omraade  er  i  de  sidste 
Aar  gaaet  over  til  en  næsten  voldsom  Popu- 
larisering, især  i  Foretagendet  »Religions- 
geschichtliche  Volksbucher"-  Her  hjemme 
har  vi  faaet  tre  Skrifter  af  denne  Art,  nem- 
lig Ryberg  Hansens:  Evangelierne  som  Kilder 
til  Jesu  Liv  1904,  samme  Forf.s  Piece:  Af  Nu- 
tidens Jesusforskning  (Wellhausens  Evangelie- 
værk)  1906  og  A.  B.  Drachmanns  Frem- 
stilling af  Kristendommens  Oprindelse  i  det 
store  Værk  „Verdenskulturen"    1906. 

Den,  hvis  Overbevisning  selv  gaar  i  denne 
Retning,  maa  naturligvis  ønske  at  udbrede 
Tankerne  saa  meget  som  muligt.  Men  netop 
naar  man  prætenderer  at  være  kritisk,  maa 
man  dog  stræbe  saa  vidt  det  er  gørligt  at 
lægge  Materialet  saaledes  frem,  at  Læserne 
selv  kan  dømme.  Under  dette  Synspunkt 
er  Ryberg  Hansens :  Evangelierne  o.  s.  v.  me- 
get mangelfuldt.  Og  et  almindeligt  Forbe- 
hold i  Forordet  forslaar  ikke  overfor  det,  der 
her  er  Tale  om.  Forf.  har  en  betydelig  Be- 
læsthed og  et  ualmindeligt  Greb  paa  at  lægge 
Stoffet  til  Rette.  Hans  Fremstilling  er  ele- 
gant og  glat,  desværre  altfor  glat.  Hans 
Bog  skal  være  Udtryk  for  den  nyere  Forsk- 
nings Resultater,  men  er  overvejende  kun 
Gengivelse  af  et  bestemt  Partis  Meninger, 
omend  et  udbredt  Partis.  Og  det  Indtryk, 
Læsøren  faar  af  Forholdet  i  Kilderne,  er  for 
nogle  vigtige  Punkters  Vedkommende  ligefrem 
overfladisk,  fordi  Forf.  har  udeladt  adskillige 
Grunde,  der  taler  mod  hans  egen  Opfattelse. 
Det  gælder  især  Behandlingen  af  Johannes- 
evangeliet (f.  Ex.  S.  116,  119  og  særlig 
graverende  S.  40). 

Den  derimod,  hvis  Overbevisning  gaar  i 
modsat  Retning,  vil  ikke  have  Grund  til  at 
glæde  sig  over,  at  disse  Svar  —  thi  netop 
den  populære  Litteratur  giver  mere  af  Svar 
end  af  Spørgsmaal  —  paa  den  Maade  som 
det  nu  sker,  kastes  ud  for  alle  og  enhver, 
som  savner  Forudsætninger  for  selv  at  døm- 
me. Jeg  anerkender  fuldt  ud  den  historiske 
Forsknings  Ret  paa  dette  Omraade,  saa  langt 


som  den  kan  række.  Men  jeg  tror  paa  Vær- 
dien af  Pietet  for  noget  helligt,  og  finder 
disse  Ting  for  dybe  og  alvorlige  til  blot  at 
experimentere  med.  Der  er  i  vor  Tids  Ar- 
bejde en  jagende  Uro;  mange  Hypotheser 
lever  kun  et  Døgnliv;  det  er,  som  om  man 
stadig  famlede  og  greb  efter  nyt  for  at  und- 
vige den  kristne  Menigheds  Opfattelse  af  sin 
egen  Tilblivelse.  Der  er  da  Grund  til  at* 
mindes  det  klassiske  Raad  om  de  ni  Aar, 
som  Bogen  skal  vente,  før  den  ser  Lyset. 
Og  der  er  endnu  mere  Grund  til,  at  en  ny 
videnskabelig  Idé,  som  maaske  kunde  være 
frugtbringende,  idet  den  fremsættes  til  Viden- 
skabsmænds Prøvelse,  ikke  strax  kastes  ud 
i  Grams  i  en  Piece  til  50  Øre  eller  en  Krone. 
Det  fører  let  til  at  adskillige  ukritisk  sluger 
de  mest  sensationelle  Ideer  raa,  hvad  der 
dog  kun  bliver  en  ny  Autoritetstro.  Og  det 
er  at  gøre  Videnskaben  en  Bjørnetjeneste; 
den  kommer  let  i  Miskredit  paa  Grund  af 
begaaede,  iøjnefaldende  Fejl.  At  enkelte  be- 
tydelige Forskere  som  Wellhausen  vil  miste 
en  hel  Del  af  deres  videnskabelige  Kredit, 
anser  jeg  for  givet. 

I  Aaret  1900  udkom  A.  Harnacks  Fore- 
læsninger om  Kristendommens  Væsen,  og  s.  A. 
blev  de  oversatte  paa  Dansk  af  Dr.  Edv. 
Lehmann.  Harnack  havde  en  ualmindelig 
Position  blandt  Tysklands  Theologer.  Han 
er  en  Mand  med  en  rent  ud  fabelagtig  Ar- 
bejdskraft, vidstrakte  Kundskaber  og  megen 
Aand;  han  kan  skrive  tørt  videnskabeligt 
om  Fakta,  og  han  kan  kaste  blændende,  ofte 
for  blændende,  Strejflys  over  Problemerne. 
Om  hans  Lærestol  i  Berlin  er  der  et  stort 
Auditorium  af  tyske  og  fremmede  Studenter 
og  yngre  Videnskabsmænd.  I  den  sidste  Tid 
er  Harnack  tillige  Overbibliothekar  ved  det 
store  kongelige  Bibliothek  i  Berlin,  og  han 
har  ofte  været  paa  Tale  som  Chef  for  det 
preussiske    Kultusministerium    eller    en    Del 

deraf.  I  nævnte  Bog  traadte  han  frem  for 
det  store  Publikum  med  en  i  formel  Hen- 
seende glimrende  Fremstilling  af  Kristendom- 
mens Væsen,  belyst  udfra  dens  Historie.  Vi 
vil  her  som  ved  de  andre  Bøger,  der  om- 
tales, væsentlig  holde  os  til  Behandlingen  af 
Jesu  Person. 

Hvor  stærkt  Harnack  er  greben  af  Jesu 
Personlighed,  derom  vidner  et  Ord  strax  i 
Begyndelsen.  „  Intet  Menneske,  der  en  Gang 
har  optaget  en  Straale  af  hans  Lys  i  sig, 
kan  nogensinde  atter  blive,  som  om  han  al- 
drig havde  hørt  noget  om  ham."  Og  om 
det  samme  vidner  hele  Bogen.  Dog  giver 
han  mere  en  Fremstilling  af  Jesu  Forkyndelse 
end  et  Karakterbillede  af  ham  selv.  Det 
svarer  til  denne  Bogs  Formaal,  og  i  det  hele 
synes  det  mere  at  ligge  for  Harnack  at  skil- 
dre Ideer  end  Personligheder. 

Med  Rette  sættes  indenfor  Jesu  Forkyndelse 
Guds  Rige  i  Forgrunden.  Nogle  havde  her 
ment,  at  dette  var  et  rent  fremtidigt  Begreb, 
og  at  Jesu  Forkyndelse  først  og  fremmest 
var. at  forstaa  udfra  Tanken  om  Dommens 
Nærhed.  Harnack  savner  vel  ikke  Blik  for, 
at  kun  en  konstrueret,  ikke  en  faktisk  levende 
Religion  kan  undvære  Tanken  om  og  Ret- 
ningen mod  en  sidste  Afslutning.  Men  han 
mener  dog,  at  hos  Jesus  er  dette  et  under- 
ordnet Punkt  Guds  Rige  eller  rettere  Guds 
Kongeherredømme  kommer  her  i  Tiden  til 
den  enkelte  Sjæl.  Det  er  Gud  selv  med  sin 
Kraft.  Og  Gud  er  i  Jesu  Forkyndelse  frem- 
stillet som  Faderen;  herved  har  Religionen 
naaet  det  højest  tænkelige  Punkt.  Kristen- 
dommen er  ikke  en  Religion  blandt  mange, 
men  Religion*«.  Gud  er  Fader  rent  umiddel- 
bart; Kristus  selv  kan  ikke  skydes  ind  imel- 
lem. Jesus  har  vel  anset  sig  for  Messias 
og  Guds  Søn  i  særlig  Forstand;  Ordet:  „du 
har  elsket  mig,  før  Verdens  Grundvold  blev 
lagt",  svarer  til  hans  eget  Gudsforhold,  hvor 
al  Forskning  maa  staa  stille.  Men  Jesus  har 
ikke  forkyndt  sig  selv  som  Genstand  for  Tro, 
kun  sin  Fader  i  Himlen. 


Guds  Rige  er  et  nærværende;  det  skal  der- 
for give  sig  Udslag  i  Stillingen  til  Verden. 
Harnacks  alvorlige  og  smukke  Tegning  af 
Evangeliets  Forhold  til  Askese,  Arbéide  og 
Kultur  regner  jeg  til  de  bedste  [Partier  i 
Bogen. 

Harnacks  Skrift  fremkaldte  en  Syndflod  af 
Modskrifter  og  Bladartikler.  Baade  Modstan- 
dere og  Tilhængere  saa  i  Bogen  det  klassiske 
Udtryk  for  en  hel  Side  af  moderne  Theologi. 
Tilhængerne  fandt  her,  at  deres  bundne  Tan- 
ker havde  faaet  Mæle  i  en  ualmindelig  smuk 
Form,  og  Bogens  Betydning  syntes  sikret 
for  lange  Tider. 

Det  er  6  Aar  siden  Bogen  udkom.  Og 
nu  er  den  allerede  væsentlig  gaaet  ud  af 
Diskussionen  i  sit  Hjemland ;  fra  mange  Sider 
betegnes  den  som  rent  forældet  Man  maa 
dog  haabe,  at  den  ikke  helt  vil  blive  over- 
givet til  Forglemmelse;  dertil  rummer  den 
for  mange  Impulser. 

Alligevel  er  den  Dom,  som  Begivenheder- 
nes Gang  har  fældet  over  Harnacks  Skrift, 
ikke  helt  uretfærdig,  og  Harnack  har  selv 
forskyldt*  den  ved  at  vække  falske  Forestil- 
linger om  Skriftets  Art.  Han  betegner  sit 
Formaal  som  rent  historisk,  ikke  apologetisk 
eller  religionsfilosofisk.  Men  senere  nævner 
han  som  Historikerens  højeste  Opgave  at 
fastslaa  det  værdifulde  og  blivende  o:  han 
lægger  et  stærkt  filosofisk  Element  ind  i  selve 
Begrebet  Historiefremstilling.  Og  han  be- 
dømmer og  beskærer  de  historiske  Kilder  ud 
fra  bestemte  filosofiske  eller  dogmatiske  For- 
udsætninger. Han  indrømmer  selv,  at  det 
er  begrundet  i  en  almindelig  Verdensopfattelse, 
ikke  i  den  historiske  Overlevering,  naar  han 
forkaster  Fortællingen  om,  at  Jesus  stillede. 
Stormen  paa  Søen,  men  antager,  at  han 
kunde  helbrede  lamme,  blinde  og  døve  ved 
særegne  sjælelige  Kræfter.  Harnack  har 
givet  et  talentfuldt  Forsvar  for  Kristendom- 
men, som  han  opfatter  den.  Men  den  er  un- 
der hans  Haand  blevet  stærkt  tilklippet  og 
moderniseret    udfra    personlige    Følelser,,  og 

dette  har  Harnack   alligevel  udgivet  for  den 
historiske  Videnskabs  Resultater. 

Tilklipningen  er  senere  fortsat  med  mere 
skaanselløs  Haand  og  mindre  religiøs  For- 
staaelse.  Den  glidende  Bevægelse  har  taget 
rivende  Fart. 

Bortset  fra  enkelte  Udløbere  —  som  en 
Præst  i  Bremen,  der  mente,  at  Jesus  aldrig 
havde  existeret  —  har  denne  Bevægelse  naaet 
et  foreløbigt  Endepunkt  med  Julius  Wellhausen, 
af  hvis  Tanker  Ryberg  Hansen  har  givet  os 
et  Referat  i  den  ovenfor  anførte  Piece.  Denne 
berømte  Forsker  af  semitisk  Sprog  og  Histo- 
rie, derunder  ogsaa  særlig  Israels,  er  ved 
Siden  af  Harnack  den  fra  liberal  Side  mest 
fejrede  Mand.  Han  er  højtbegavet  og  idérig ; 
hans  Stil  er  skarp,  kraftig,  lynende  af  spidse 
Hentydninger  og  Finter.  Han  skriver  ofte 
med  en  absolut  Sikkerhed,  som  om  han  med 
hver  Sætning  afsagde  en  Højesteretsdom. 
Det  er  dog  næppe  hans  Ønske  hermed  at 
forlede  Folk  til  ukritisk  at  sværge  til  Lære- 
rens Ord.  En  tysk  Professor,  som  kom  for 
Skade  at  følge  Wellhausen  i  en  Misforstaa- 
else,  fik  en  kold  Douche,  der  nok  kan  virke 
afsvalende  paa  altfor  hidsige  Eftersnakkere. 
Wellhausens  Ord  (Die  kleinen  Propheten. 
3.  Aufl.  1898  S.  89)  er  saa  morsomme,  at 
de  fortjener  at  gengives:  „I  denne  Bogs  før- 
ste og  anden  Udgave  har  jeg  grovelig  mis- 
forstaaet  Hoffmann  og  derpaa  slaaende  gen- 
drevet denne  min  Misforstaaelse.  Nowack 
bevarer  ogsaa  i  Ulykken  sin  opofrende  Tro- 
skab overfor  mig  og  plasker  i  bagefter." 

Wellhausens  absolute  Udtryksform  skyides 
vist  mest  Stræben  efter  Knaphed  og  bliver 
mere  forklarlig  ved,  at  han  gennemgaaende 
kun  skriver  for  Videnskabsmænd.  Hvor  lidet 
han  selv  føler  sig  bunden  ved  sine  Udtalel- 
ser paa  vort  Omraade,  kan  man  se  af,  at 
hans  Opfattelse  af  Jesus  nu  (i  Kommentarer 
til  de  tre  første  Evangelier  og  Indledningen 
dertil)  er  væsentlig  afvigende  fra  den,  han 
tidligere  med  samme  korte  Bestemthed  frem- 
satte   i    sin    Israelitische    und  judische    Ge- 


schichte,  hvor  forøvrigt  igen  de  forskellige 
Udgaver  ikke  er  helt  i  Overensstemmelse  med 
hinanden.  Og  hans  nyeste  Arbejder  er  ikke 
fri  for  haandgribelige  Selvmodsigelser. 

Om  hans  Evangelieværk  siger  Ryberg  Han- 
sen, at  det. ikke  just  er  populært  i  alminde- 
lig Forstand.  Dette  er  et  meget  mildt  Ud- 
tryk. I  deres  Rækkevidde  er  Wellhausens 
Tanker  kun  forstaaelige  for  den,  der  kender 
noget  til  anden  nyere  Evangeliekritik.  Og 
den  principielt  vigtigste  Del,  Indledningen,  er 
tæt  spækket  med  græske  og  aramaiske  Ord 
og  Vendinger.  Men  hele  den  betydningsfulde 
sproglige  Side  er  end  ikke  nævnt  i  Ryberg 
Hansens  Piece.  Vel  sagtens  er  det,  fordi  den 
ikke  egner  sig  til  at  populariseres.  Men  er 
Resten  af  Værket  skikket  dertil?  Jeg  mener 
Nej.  De,  for  hvem  denne  Kost  er  bestemt, 
skal  ikke  have  den  serveret  som  Smørrebrød. 
Af  Wellhausen  selv  kan  man  lære,  næppe  af 
et  nemt  lille  Referat.  Men  særlig  Forundring 
maa  det  vække,  at  Ryberg  Hansens  Piece 
fremtræder  under  Etiketten:  Fri  Forskning 
og  positiv  Kristendom,  udgivet  af  Ny  theo- 
Iogisk  Forening.  Lad  de,  der  vil,  prise  Well- 
hausens Forskning  som  den  frieste  af  alle; 
andre  vil  finde  den  stærkt  bunden  af  For- 
domme. Men  positiv  Kristendom  er  dette  i 
hvert  Fald  ikke.  Ganske  vist  kan  Mennesker 
forstaa  noget  forskelligt  ved  positiv  Kristen- 
dom, og  Dr.  Lehmanns  livfulde  Programfore- 
drag (Nr.  1  i  Foreningens  Smaaskrifter)  skal 
ikke  just  bidrage  til  at  klare  dette  Spørgs- 
maal.  Men  Wellhausens  Tanker  viser  i  hvert 
Fald  direkte  bort  fra  positiv  Kristendom;  det 
Facit,  han  (og  Ryberg  Hansen)  uddrager  er 
netop,  at  den  historiske  Jesus  ikke  kan  bru- 
ges som  Grundlag  for  Religionen.  Det  synes 
nu,  ogsaa  efter  Dr.  Lehmanns  Programfore- 
drag, ikke  at  være  Foreningens  Hensigt  hver- 
anden  Gang  at  give  fri  Forskning,  hveranden 
Gang  positiv  Kristendom,  saa  de  to  Magter 
skulde  ligge  i  Krig  med  hinanden.  Tvært- 
imod synes  Tanken  at  være,  at  disse  to  skal 
sammensluttes   til   en  Enhed.     Men  saa  maa 

der  nedlægges  en  alvorlig  Indsigelse  mod,  at 
Ryberg  Hansens  Piece  sejler  under  dette  Flag. 
Nærmest  til  at  gøre  Indsigelse  er  den,  der 
selv  bekender  sig  til  en  Forening  af  fri  Forsk- 
ning og  positiv  Kristendom.  Men  dernæst  er 
der  Grund  til  en  saadan  Protest,  naar  man 
vil  undgaa  al  taagetTale,  naar  man  ønsker, 
at  alle  Fænomener  i  vort  aandelige  Liv  skal 
staa  klart  hver  for  sig  og  tages  for  det,  de 
er.  Hvis  Foreningen  stadig  vedbliver  at 
mærke  saa  forskellige  Varer  med  samme 
Stempel,  fører  den  ind  i  et  Mørke,  hvor  alle 
Katte  er  graa. 


Wellhausens  Værk  frembyder  sin  største 
Interesse  ved  Kildekritiken  med  Hencgyn  til 
de  tre  første  Evangelier.  Han  slutter  sig  til 
den  udbredte  Opfattelse,  at  Matthæus  og 
Lukas  har  benyttet  Markus  og  en  Samling 
af  Jesu  Ord.  Men  i  den  følgende  Vurdering 
af  disse  Kilder  gaar  han  for  en  stor  Del  sine 
egne  Veje.  Markus  er  den  ældste  og  egent- 
lig den  eneste,  der  har  støne  historisk  Værdi. 
Dette  Evangelium  staar  i  nær  Forbindelse 
med  den  palæstinensiske  Overlevering  paa 
Jesu  aramaiske  Modersmaal  og  maa  antages 
at  have  medtaget  alt  det  Stof,  Forf.  kendte. 
I  de  senere  Kilder  kan  der  derfor  kun  ven- 
tes et  ringe  Efterslæt  af  ægte  Erindringer. 
Markus  meddeler  jo  nu  kun  forholdsvis  faa 
Ord  af  Jesus.  Hele  den  store  Masse  af  det 
overleverede  Talestof  er  da  i  Virkeligheden 
skabt  af  Urmenigheden.  Jesus  har  selv  kun 
villet  være  en  Lærer,  som  det  viser  sig  i 
Lignelsen  om  Sædemanden.  Han  var  Jøde; 
alt  kristeligt  Stof  ogsaa  hos  Markus  maa 
udskilles  som  skabt  af  Menigheden.  Omend 
Jesus  personlig  var  voxet  ud  over  Jødedom- 
men, og  omend  det  almenmenneskelige  hos 
ham  var  mere  karakteristisk  end  det  jødiske, 
holdt  han  dog  fast  paa  Jødedommen.  Uden 
Menighedens  Tro  („Evangeliet")  og  Paulus 
vilde  man  ikke  være  kommen  løs  fra  den. 


Det  mest  frapperende  heri  er  den  radikale 
Forkastelse  af  det,  man  ellers  hidtil  har  an- 
set for  en  sikker  Overlevering  af  Ord  af  Je- 
sus,   f.  Ex.  de   fleste  af  de  store  Lignelser. 
Her  synes  at  være  gjort  Alvor  af  at  lægge 
Vægt  paa  den  ældste  Kilde.    Men  herved  er 
en   vigtig    moderne    Forskningsregel  [udartet 
til  blindt  Principrytteri.     Iblandt   os  behøves 
vist  ingen  nærmere  Paavisning   af,    at  dette  . 
er  et  Misgreb;  Ryberg  Hansen  tager  da  og- 
saa Afstand  paa  dette  Punkt,  og  Drachmann 
gør    indirekte    det    samme.     Skulde  vi  ude- 
lukkende holde   os  til  den  ældste  Kilde,    da 
maatte    fot  øvrigt   ikke   Markus,    men    Pauli 
Breve   alene  være  bestemmende   for  vor  Be- 
tragtning,  thi  de  er  de  ældste  kristelige  Do- 
kumenter.     Men    paa    vort    Omraade,    hvor 
der  kun  ligger  Aartter  mellem  de  forskellige 
Kilders  Nedskrivelse,  har  det  ikke  saa  meget 
at  sige,    om  et  Skrift  er  lidt  ældre  eller  lidt 
yngre.     Selv    om    Wellhausens    Ordning   af 
Kildernes  Rækkefølge  i  Tid  skulde  være  rig- 
tig, var  dog  den  Forudsætning,    at  Markus 
havde  villet  medtage  alt,    ubevislig,    og   de 
følgende  Slutninger   ikke  mindre.     Det  fore- 
kommer mig  meget  sandsynligt,  at  man  har 
Ret  i  at  antage  Markus    og    en  Samling  af 
Jesu  Taler  for  de  ældste  Evangeliekilder,  om- 
end jeg  ingenlunde  tør  udtale  noget  bestemt 
om  dette  vanskelige  Spørgsmaal.     Men   ialt 
Fald  er  hermed  en  fuldstændig  Løsning  ingen- 
lunde naaet.     De  to  yngre  Kilder,  Matthæus 
og  Lukas,    har  hver  for  sig    alene  saa  vig- 
tige og  værdifulde  Stykker  som  f.  Ex.  Lig- 
nelserne om   den  gældbundne  Tjener  og  Ar- 
bejderne i  Vingaarden  (Matthæus),  den  barm- 
hjærtige  Samaritan,  den  fortabte  Søn  og  Fa- 
risæeren   og  Tolderen    (Lukas).      Den,    som 
heri  erkender  ægte  Stof,  maa  da  overhovedet 
indrømme,  at  Bestemmelsen  af  Kildernes  ind- 
byrdes Forhold,  saa  interessant  den  er  i  sig 
selv,   dog  er   af  absolut  underordnet  Betyd- 
ning for  Helhedsbilledet  af  Jesus.     Wellhau- 
sens voldelige  Løsning  vil  vistnok  netop  bi- 
drage  til  at  aabne  Øjnene  for,  at  det  er  et 

skæbnesvangert  Misgreb  at  gøre  den  litterære 
Rækkefølge  trøherskende  paa  vort  Omraade; 
det  farer  til  en  Fallit  for  Kritiken.  —  I 
Virkeligheden  ligger  der  ogsaa  hos  Wellhau- 
sen  noget  andet  bag  den  kritiske  Fremgangs- 
maade.  Thi  naar  han  er  naaet  til  den  ældste 
Kilde,  Markus,  udskiller  han  der  igen  en  hel 
Del  vigtigt  Stof  som  uægte.  Og  han  siger 
i  denne  Forbindelse  udtrykkelig  (Einleitung 
S.  57),  at  det  er  underordnet,  om  de  yngre 
Stykker  ogsaa  litterært  hører  til  et  yngre 
Lag.  Vi  kommer  imidlertid  her  ind  paa  et 
Omraade,  hvor  Forhandlingen  er  særlig  van- 
skelig, fordi  man  gaar  ud  fra  rent  forskellige 
Standpunkter.  En  Del  af  Forhandlingen  vil 
netop  bestaa  i  at  oprede,  hvilke  disse  per- 
sonlige Forudsætninger  er.  Rent  historisk 
kan  ingen  af  de  to  Grundbetragtninger  siges 
paa  Forhaand  at  være  den  eneste  rimelige. 
Tiden  mellem  Kristus  og  Evangelierne  er 
lang  nok  til,  at  Legender  kan  have  dannet 
sig.  Og  den  er  kort  nok,  til  at  det  ægte 
Billede  kan  være  bevaret.  Hvem  vilde  for- 
øvrigt her  have  Magt  til  at  sætte  faste 
Grænser? 

Fra  en  Side  mener  man,  at  selv  det 
ældste  os  bekendte  Kristusbillede  umu- 
ligt kan  svare  til  Virkeligheden;  dertil  af- 
viger det  altfor  stærkt  fra  alt,  hvad  vi  ellers 
kender.  Den  mest  konsekvente  Stilling  vilde 
da  være  at  sige:  vi  ved  overhovedet  intet 
om  Jesus  selv,  kun  hvordan  den  ældste  Me- 
nighed har  opfattet  ham.  Men  dette  Stand- 
punkt tages  sjældent;  oftest  forsøger  man 
dog  ligesom  videnskabeligt  at  magte  Jesu 
Person  ved  af  Overleveringen  at  udskille  en 
ægte  Kærne.  Virkelig  historiske  Midler,  som 
forslaar  overfor  de  afgørende  Spørgsmaal, 
har  man  dog  ikke,  naar  man  er  naaet  til 
Enden  af  den  litterærkritiske  Vej.  Det  bliver 
Dogmer  af  æsthetisk,  filosofisk  elier  religiøs 
Art,  hvorfra  man  gaar  ud.  Fra  gammel  Tid 
har  en  saadan  filosofisk  Modsætning  til  den 
kirkelige  Betragtning  gjort  sig  gældende  over- 
for Underne.     I    nyeste  Tid    viser    den    sig 


tillige  overfor  Jesu  Personlighed  og  Forkyn- 
delse. Dette  er  vistnok  et  Skridt  til  Klaring. 
Det  aabenbarer,  at  den  dybestgaaende  Mod- 
sætning ikke  angaar  ydre  Naturlove,  men 
det  personlige  Livs  inderste  Kærne  og  Ret- 
ning. Ulykken  er,  at  det  saa  sjældent  siges 
ligefrem,  udfra  hvilke  Dogmer  Kritiken  sker. 
Man  maa  i  Reglen  selv  læse  sig  til  det,  un- 
dertiden mellem  Linjerne. 

Af  mindre  Betydning  er  de  æsthetiske 
Domme,  som  fældes.  Og.  dog  maa  de  tages 
med  for  at  vise,  hvor  stor  en  Rolle  Smagen 
faar  Lov  til  at  spille  i  en  Litteratur,  som 
kræver  at  følge  videnskabelige  Principer.  Jeg 
vil  vælge  et  Exempel,  som  tillige  illustrerer, 
hvor  vanskeligt  det  er  at  enes  om  Smagen 
selv  blandt  hinanden  nærstaaende  Forfattere. 
Ryberg  Hansen  (Evangelierne  S.  150)  næv- 
ner efter  Georg  Brandes  Ordet  om  Ægte- 
skabsbrydersken :  „Den,  som  er  uden  Synd, 
kaste  den  første  Stentf  som  den  Sætning,  der 
klarest  belyser  det  individuelt  ejendommelige 
ved  Jesu  Personlighed  og  Tale.  Dette  er 
nu  en  udpræget  Smagsdom.  Thi  kildekritisk 
kan  intet  Ord  være  mindre  sikkert  end  dette. 
Som  enhver  kan  se,  f.  Ex.  i  Biskop  Rør- 
dams Oversættelse,  er  det  paagældende  Af- 
snit i  Begyndelsen  af  Joh.  8  ikke  en  oprin- 
delig Del  af  Evangeliet.  Fortællingen  kan 
meget  vel  være  ægte,  men  strengt  taget  har 
vi  ingen  Hjemmel  for  den,  og  det  havde 
været  paa  sin  Plads,  om  Ryberg  Hansen  her 
havde  mindet  om,  hvad  han  har  oplyst  et 
andet  Sted  (S.  73  f.)  om  Stykkets  daarlige 
ydre  Bevidnelse.  Og  nu  kommer  Wellhau- 
sen  (Einl.  S.  70)  med  lige  den  modsatte 
Smagsdom,  nemlig  at  Fortællingen  er  absolut 
apokryf,  selv  om  den  mægtig  tiltaler  den 
moderne  Smag. 

Blandt  de  mere  filosofiske  Dogmer,  som 
bestemmer  den  nyeste  radikale  Kritik,  er  de 
vigtigste  af  psykologisk  Art.  Man  vil  ikke 
hos  Jesus  antage  Forestillinger,  som  man 
ikke  naturlig  kan  begribe  udfra  hans  Samtid 
og  hans  Liv.     Dette  ligger  til  Grund,    naar 

Wellhausen  glat  væk  bortskærer  alt,  hvad 
han  anser  for  egentlig  kristeligt.  Ryberg 
Hansen  røber  i  sin  Piece  (S.  46),  i  hvor  høj 
Grad  noget  saadant  ligger  bag  meget  af  den 
nyeste  Kritik,  naar  han  siger,  at  man  neppe 
med  Urette  mener,  at  Opgivelse  af  Overleve- 
ringen om,  at  Jesus  har  anset  sig  selv  for 
Messias,  er  den  eneste  Pris,  for  hvilken  man 
kan  vinde  en  naturlig  psykologisk  Forstaaelse 
af  Jesus  uden  at  slaa  ind  paa  de  patholo- 
giske  Veje. 

Men  hvem  har  for  det  første  sagt,  at  vore 
Kilder  skulde  slaa  til  for  at  give  os  en  fuld 
Forstaaelse  af  Jesu  Sjæleliv?  Og  hvem  har 
sagt,  at  en  saadan  Forstaaelse  overhovedet 
skulde  være  mulig?  Der  er  en  Historieop- 
fattelse, den  saakaldte  materialistiske,  som 
mener  at  kunne  opløse  Personligheden  i  aan- 
delige  Atomer  og  til  sidste  Rest  forklare  den 
ud  fra  Samtiden.  Resultatet  bliver  da,  at 
Personlighedens  Betydning  reduceres  til  et 
Minimum.  Men  dette  er  i  Aandshistorien  et 
grundigt  Misgreb.  Her  beror  netop  det  vig- 
tigste paa  de  store  Personligheder,  hvor  me- 
get de  saa  end  igen  hænger  sammen  med 
deres  Omgivelser.  Og  ved  enhver  Personlig- 
hed, især  de  største,  især  igen  den  største, 
bliver  der  altid  et  uforklaret  Mysterium  til- 
bage. Kun  profane  Aander  kan  miskende 
det,  idet  de  tror  at  se  den  store  Mand  oven- 
fra, men  i  Virkeligheden  staar  dybt  under 
ham.  Men  anerkender  man  overhovedet  en 
saadan  Hemmelighed  ved  Jesu  Person  —  hvad 
f.  Ex.  A.  B.  Drachmann  ogsaa  gør  —  da  har 
man  ingen  Ret  til  at  benægte,  at  han  kan  have 
haft  en  Forestilling,  fordi  det  er  en  selv 
uforklarligt.  At  skære  bort  af  denne  Grund 
er  at  lade  sit  eget  snevre  Dogme  overvinde 
den  historiske  Overlevering.  Den  Kritik,  der 
tyer  til  saadanne  Midler  for  at  undgaa 
Valget  overfor  -  Jesus :  enten  en  helt  eller 
halvt  sindssyg  Sværmer  eller  det,  som  Me- 
nigheden har  taget  ham  for,  saa  langt  vi 
kan  se  tilbage,  den  viser,  at  den  ikke  længere 
bygger  paa  Kilder,  men  paa  Konstruktioner. 


Et  andet  Dogme,  som  vistnok  —  stærkere 
tør  jeg  ikke  sige  det  —  ligger  bag  adskil- 
ligt af.  den  nyere  Kritik,  er  Tanken  om  en 
Udvikling  fra  neden  opad.  I  alt  Fald  bliver 
dette  det  Resultat,  der  kommer  ud,  jo  mere 
man  gør  Jesus  til  Jøde  og  en  stor  Del  af 
de  overleverede  Jesusord  til  Produkter  af 
Menigheden.  Men  her  er  et  Punkt,  hvor 
man.  bør  være  paa  Vagt,  for  at  ikke  en  Hy- 
pothese,  der  har  vist  sig  frugtbar  i  Natur- 
videnskaben, skal  blive  en  Hindring  for  For- 
staaelsen  af  Aandshistorien.  Paa  flere  af- 
gørende Punkter  i  Kirkens  senere  Historie 
synes  Forholdet  at  være  det  omvendte.  Saa- 
ledes  ved  Augustin,  til  Dels  Frans  af  Assisi 
og  udpræget  ved  Luther.  En  mægtig,  rig 
og  dristig  Personlighed  har  her  givet  et  Stød 
fremad;  men  hans  Disciple  og  Efterfølgere 
har  ikke  nær  naaet  ham  i  Oprindelighed  og 
har  været  saa  bundne  af  det  gamle,  at  de 
kun  har  kunnet  fatte  enkelte  Sider  af  ham. 
Indenfor  Ny  Testamente  giver  Apostlenes 
Gerninger  os  ikke  et  rigere,  men  et  mindre 
skarpt  og  fyldigt  Indtryk  af  Paulus,  end  vi 
kan  vinde  ud  af  hans  egne  Breve.  Skulde 
det    da   være    sandsynligt,    at    Evangelierne 

—  hvoraf  det,  der  røber  mest  udpræget  In- 
dividualitet, er  skrevet  af  samme  Mand  som 
Apostlenes  Gerninger  —  har  gjort  Jesus  ri- 
gere end  han  var  i  Virkeligheden?  Interes- 
sant er  det  i  denne  Henseende  at  lægge 
Mærke  til  Helhedsbilledet  særlig  hos  Matthæus 
og  Lukas.  Der  er  mellem  disse  ikke  en 
Modsætning,  men  en  forskellig  Nuancering. 
Matthæus  vil  især  fremstille  Jesus  som  Læ- 
reren, der  staar  paa  det  Gamle  Testamentes 
Grund  og  dog  er  hævet  over  det  og  him- 
melvidt forskellig  fra  Datidens  Rabinere,  og 
som  stifter  det  nye  Guds  Rige.  Lukas  maler 
ham  især  som  den,  der  er  kommen  for  at 
søge  og  frelse  det  fortabte,  som  raader  over 
de  stærke  Toner,  der  kan  røre  Hjærtet  dybt. 
Wellhausen    pointerer    skarpt   denne  Forskel 

—  i  Udtryk  som  viser  en  paafaldende  Man- 
gel paa  Evne   til  at  værdsætte  Lukasevange« 

liets  Skønhed  —  men  hans  Tanker  synes  at 
gaa  i  den  Retning,  at  Evangelisterne  selv 
har  skabt  de  Fortællinger  og  Ord  af  Jesus, 
særlig  Lignelser,  som  mest  opviser  det  paa- 
gældende Evangeliums  Karaktertræk.  Nu  be- 
mærker selv  Ryberg  Hansen  med  Rette  for 
nogle  vigtige  Stykkers  Vedkommende,  at 
denne  Tanke  er  ganske  umulig;  Forfatterne 
kan  ikke  selv  have  skabt  dette  Stof,  men 
maa  have  forefundet  det  i  Overleveringen. 
Naar  da  alligevel  hver  af  Evangelisterne  har 
kunnet  vælge  en  Række  Stykker,  som  særlig 
giver  det  Billede,  han  vil  have  frem,  viser 
det,  hvor  rig  Traditionen  har  været. 

Hvis  man  nu  antog,  at  denne  Tradition 
væsentlig  var  skabt  af  Urmenigheden,  vilde 
man  møde  en  dobbelt  Vanskelighed  foruden 
de  ovennævnte  historiske  Paralleler.  Det 
stemmer  aldeles  ikke  med  det  lidt,  vi  ellers 
ved  om  den  jerusalemske  Menighed,  at  den 
skulde  have  skabt  noget  saadant.  Og  jo 
mere  man  reducerer  Jesusskikkelsen,  desto 
ubegribeligere  bliver  det,  at  han  blev  Gen- 
stand for  Tilbedelse  i  levende  Live,  i  alt  Fald 
lige  efter  sin  Død  af  dem,  der  aad  og  drak 
med  ham.  Det  er  i  de  omgivende  Forhold 
aldeles  uden  Sidestykke.  Hans  Disciple  var 
monotheistiske  Jøder,  der  vidste,  hvor  uhyre 
stort  det  var  at  stille  et  Menneske  paa  Guds 
Side.  Ja  hvis  det  ikke  var  sandt,  var  det 
Gudsbespottelse.  .  De  rykkede  ham  op  højt 
over  alle  andre  Mennesker ;  ingen  af  de  mest 
ærede  af  hans  Disciple  blev  tilnærmelsesvis 
sat  i  Klasse  med  ham ;  al  Helgendyrkelse  var 
hine  Kredse  fremmed.  Men  denne  enestaa- 
ende  Stilling  vilde  være  helt  ubegribelig,  hvis 
Jesus  selv  ikke  havde  været  overvældende 
rig  og  dyb.  Men  den  Kritik,  jeg  her  sigter 
paa,  gaar  i  Retning  af  stadig  at  gøre  ham 
fattigere  —  og  modarbejder  derved  direkte 
sit  Maal:  Forstaaelsen  af  Kristendommens 
Oprindelse. 

Fra  en  anden  Side  er  derimod  netop 
denne    Kristus,    som    Evangelierne     skildrer 


og  som  Menigheden  har  troet  paa,  saa 
langt  vi  kan  se  tilbage,  bleven  Udgangs- 
punktet- for  et  helt  nyt  Forhold  til  Gud  og 
Verden.  Vi  tilskærer  da  ikke  Billedet  af 
Jesus  for  at  faa  det  sat  ind  i  vor  Verdens- 
anskuelses Ramme;  men  vi  maa  søge  at 
faa  Rammen  udvidet,  saa  den  kan  passe  til 
Billedet.  Evangeliernes  og  Kirkens  Kristus 
er  den  eneste,  som  er  bleven  en  Magt  i  Hi- 
storien; det  vil  saavist  aldrig  en  Kristus 
blive,  hvem  man  stadig  berøver  mere  og 
mere.  Og  historisk  har  dette  Kristusbillede 
den  Styrke  at  være  det  ældste,  ja  det  eneste, 
som  er  os  virkelig  bekendt.  Om  et  andet 
har  vi  intet  historisk  Vidnesbyrd. 

Hermed  er  ikke  udelukket,  at  der  i  Erin- 
dringen hist  og  her  kan  forekomme  Forskyd- 
ninger og  fremmede  Elementer;  kun  paa  rent 
dogmatisk  Maade  kunde  man  benægte  denne 
Mulighed.  Men  som  Helhed  bærer  Evange- 
lierne Præg  af  stor  Troskab  mod  Overleve- 
ringen. De  aflægger  Vidnesbyrd  om  Forfat- 
ternes Tro.  Det  er  et  betydeligt  Skridt  til 
Klaring,  naar  den  nyere  Kritik  stærkt  betoner 
dette  for  de  ældste  Evangeliers  Vedkommende. 
Det  forholder  sig  ikke  saaledes,  at  de  ældste 
Kilder  giver  os  en  rent  menneskelig  Jesus, 
de  senere  en  guddommelig.  Nej  allerede  de 
ældste  vil  vidne  om  en  Messias,  som  staar 
paa  Guds  Side  overfor  os,  men  dog  har  le- 
vet et  virkeligt  Menneskeliv.  Men  dette  Vid- 
nesbyrd har  en  ejendommelig  Karakter.  Evan- 
gelisterne mener  at  vidne  bedst  ved  simpelt 
hen  at  fortælle.  De  udbryder  ikke  i  Beun- 
dring over  Jesus  eller  Harme  mod  hans 
Fjender;  de  prædiker  eller  moraliserer  ikke 
over  deres  Text.  De  føler  sig  staaende 
overfor  et  Stof,  som  er  kommet  til  dem  og 
staar  over  dem,  og  som  det  blot  gælder  tro- 
fast at  give  videre.  Hvor  forskellige  er  de 
ikke  ved  denne  Tilbageholdenhed  fra  det 
meste  af  senere  Legendelitteratur! 

Hvad  her  er  sagt,  gælder  først  og  frem- 
mest de  tre  første  Evangelier.  Men  tildels 
ogsaa  det  fjerde.    Der  er  hos  adskillige  mo- 


203 


Fra  Kampen  om  Evangeliernes  Kristusskikkelse- 


derne  Forskere  en  Tendens  til  at  frakende 
Johannesevangeliet  en  historisk  Karakter  og 
opløse  det  i  bar  allegorisk  Digtning.  Hvor 
parodisk  en  saadan  Tydning  kan  gennem- 
føres, kan  ses  hos  Ryberg  Hansen  (Evange- 
lierne S.  117  f.),  hvor  Ordene  om  den  sa- 
maritanske Kvinde,  som  har  haft  fem  Mænd, 
fortolkes  om,  at  Landet  Samaria  har  dyrket 
fem  Afguder.  Man  spærrer  sig  helt  Vejen 
til  Forstaaelse  af  Evangeliet,  hvis  man  ikke 
ser,  at  Forfatteren  har  villet  fortælle  Historie, 
paa  sine  Steder  rette  sine  Læseres  Forestil- 
linger om  Historien,  et  Indtryk,  som  Ryberg 
Hansen  da  heller  ikke  helt  kan  værge  sig 
imod.  Alligevel  har  det  fjerde  Evangelium 
et  andet  Præg  end  de  andre.  Skildringen 
sker  ikke  som  de  første  Evangeliers  gennem 
en  Række  fotografiske  Øjebliksbilleder;  den 
er  en  Tegning,  hvori  Evangelisten  har  lagt 
sin  Sjæl.  Indtrykket  af  Jesu  Person,  som 
Johannes  har  set  med  sine  egne  Øjne  og 
følt  paa  med  sine  egne  Hænder  (Joh.  1,  14, 
I  Joh.  1,1),  har  arbejdet  i  ham,  til  det  ved 
en  Samvirken  af  Erindring  og  Trostænkning 
er  forklaret  til  det  aandsfyldte  Billede,  Forf. 
tegner  for  os.  Evangeliet  frembyder  ved 
denne  Dobbeltkarakter  ejendommelige  Vanske- 
ligheder for  den  historiske  Forskning.  Men 
det  staar  endnu  indenfor  den  ægte  Erindring 
og  hører  endnu  hjemme  i  Urkristendommens 
høje  Tankeverden.  Man  har  i  nyeste  Tid 
skarpt  kritiseret  Udsondringen  af  de  nytesta- 
mentlige Skrifter  som  en  særlig  Gruppe,  og 
man  har  krævet,  at  i  Litteraturhistorien  og 
Dogmets  Historie  skulde  de  behandles  sam- 
men med  den  følgende  Tid.  Begge  Krav  er 
historisk  berettigede.  Paa  Forhaand  kan  det, 
at  Kirken  senere  har  samlet  visse  Skrifter  i 
det  Nye  Testamente,  ikke  give  dem  en  Sær- 
stilling overfor  den  historiske  Forskning.  Men 
som  Resultat  fremkommer  alligevel  en  Sær- 
stilling. I  det  hele  og  store  repræsenterer  det 
Nye  Testamente  en  enestaaende  Periode  af 
Udviklingen;  efter  det  følger  et  stort  Indsnit, 
en  Tilbagegang  i  Rigdom  og  Kraft.    Og  ud- 


over Ny  Testamente  rækker  den  selvstændige 
Erindring  om  Jesus  heller  ikke.  Bortset  fra 
nogle  enkelte  interessante  løse  Ord  og  nogle 
tabte  Skrifter,  hvorom  vi  ikke  kan  gøre  os 
nogen  sikker  Forestilling,  har  den  følgende 
Tid  enten  intet  nyt  at  sige  os  om  Jesu  Liv 
eller  gaar  over  til  Romanlitteraturen  (de  apo- 
kryfe Evangelier). 

Idet  vi  nu  fra  Betragtningerne  af  Kil- 
derne og  Methoder  kommer  til  selve  Jesus- 
skikkelsen,  vil  der  blive  Lejlighed  til  mere 
indgaaende  end  hidtil  at  tage  Hensyn  til 
Drachmanns  Fremstilling.  Man  maa  aner- 
kende den  Flid,  Omhu  og  Redelighed,  hvor- 
med Drachmann  har  arbejdet,  ligesaa  hans 
klare  Sprog.  Alligevel  har  hans  Behandling 
været  mig  en  Skuffelse.  Han  giver  kun  lidet 
til  Belysning  af  Kristendommens  Forhold  til 
Datidens-  religiøse  og  kulturelle  Situation  over- 
hovedet; af  mest  Værdi  er  her  hans  stærke 
Betoning  af  den  nære  Sammenhæng  mellem 
Jødedommen  og  Kristendommen.  Men  man 
kunde  have  ventet  mere  i  en  Fremstilling  af 
Verdenskulturen,  naar  Behandlingen  var  lagt 
i  Haanden  paa  en  klassisk  Filolog.  Drach- 
mann har  ved  andre  Lejligheder  røbet  Blik 
for  disse  Problemer,  og  han  vilde  vistnok  i 
denne  Retning  have  kunnet  yde  noget  af 
selvstændig  og  blivende  Værdi.  Nu  er  hans 
Værk  nærmest  en  Nuancering  af  de  sidste 
Aars  Frembringelser  indenfor  den  radikale 
tyske  Theologi.  Og  den  er  slaaet  ind  paa 
en  Vej,  der  efter  min  Overbevisning  ingen 
Fremtid  har  for  sig,  hvor  stor  en  øjeblikke- 
lig Applaus  den  end  kan  vinde. 

Ogsaa  hos  Drachmann  viser  det  sig,  hvor 
nær  Sympathi  og  Forstaaelse  er  forbundne. 
Jeg  vil  illustrere  dette  ved  hans  Behandling 
af  el  Par  Fænomener  fra  den  efterapostolske 
Tid.  Her  diskuterer  man  lettere  uden,  at 
de  personlige   Motiver  kommer  i  Bevægelse. 

Den  Side,  som  Drachmann  mest  sympa- 
thiserer  med,  er  repræsenteret  af  Skriftet  „De 

tolv  Apostles  Lære*.  „Dette  giver  som  Hel- 
hed det  mest  tiltalende  Billede  af  kristeligt 
Menighedsliv,  som  kendes  fra  denne  Tid.  I 
et  jævnt  og  klart  Sprog,  uden  Fraser  eller 
overflødige  Ord,  fremsættes  Hovedpunkterne 
i  Datidens  Kristendom:  Monotheismen  og 
Moralen  i  Spidsen,  som  sig  hør  og  bør,  og 
efter  jødisk  Mønster,  som  sig  ogsaa  hør  og 
bør;  derpaa  de  kristelige  Kultushandlinger 
med  deres  Mystik  og  deres  frelsende  Betyd- 
ning behørig  fremhævet;  Regler  for  Menig- 
hedslivet; og  som  den  rette  Slutning  det 
kristelige  Fremtidsperspektiv.  Over  det  hele 
ligger  en  naiv  Ynde,  en  Blidhed  og  tillige 
en  Fasthed,  som  ikke  lader  sig  beskrive  men 
maa  fornemmes.  Det  vil  ikke  være  muligt 
i  hele  den  antike  Verden  paa  denne  Tid  at 
pege  paa  et  religiøst  Samfund,  der  blot  til- 
nærmelsesvis kunde  opvise  en  saa  højtstaa- 
ende  og  dog  saa  folkelig  Form  af  positiv 
Religion«.    (S.  487). 

Her  kan  vistnok  adskillige  Theologer  lære 
af  Drachmann — jeg  mærker  det  selv.  Den, 
som  kommer  til  „De  tolv  Apostles  Lære" 
fra  det  Nye  Testamente,  og  som  selv  lever 
i  Ny  Testamente  og  Reformationens  Tanker, 
fristes  let  til  at  miskende  en  Form  af  Kri- 
stendom, som  dog  historisk  har  haft  en  over- 
ordentlig Betydning.  Mange  af  Ny  Testa- 
mentes egentlig  religiøse  Tanker  træffer  vi 
ikke  i  „De  tolv  Apostles  Lærea,  og  Moralen 
har  faaet  en  Vending  i  Retning  af  det  jø- 
diske, man  kunde  ogsaa  sige  det  katholske. 
Men  selv  den,  der  heri  ser  en  Tilbagegang, 
kan  lære  at  vurdere  denne  Form  som  pæda- 
gogisk  nødvendig  for  de  omvendte  Hednin- 
ger. Og  netop  som  Filolog  har  Drachmann 
maaske  haft  særlige  Forudsætninger  for  at 
se,  hvor  meget  der  paa  græsk-romersk  Grund 
trængtes  til  det  jævne  —  man  fristes  stund- 
om til  at  sige:  filistrøse  —  og  de  faste  Bud 
og  Former. 

Der  er  derimod  en  anden  Side,  som  Drach- 
mann finder  højst  utiltalende;  den  er  repræ- 
senteret af  Biskop  Ignatios,   der  intet  hellere 


vilde  end  blive  Martyr.  I  ham  ser  Drach- 
mann væsentlig  en  fraserig,  fanatisk,  forskruet 
og  i  Bunden  egoistisk  Person.  Han  forstaar 
ikke  at  vurdere  hans  glødende  Kristuspathos 
og  hele  hans  højt  spændte  Enthusiasme,  saa 
lidt  som  han  ser  hans  Sans  for  Mennesker 
og  varme  Interesse  for  dem  og  hans  aande- 
lige  Realitetstrang.  Og  dog  har  nogle  af  de 
originaleste  og  kraftigste  religiøse  Personlig- 
heder lige  ned  til  Søren  Kierkegaard  haft 
meget  i  sig  af  en  saadan  lidenskabelig  Spæn- 
ding. Men  til  at  værdsætte  denne  Spænding 
hører  vistnok  enten,  at  man  selv  kender  no- 
get til  den  eller  ogsaa  en  næsten  digterisk 
og  kunstnerisk  Evne  til  at  sætte  sig  ind  i 
andres  Sjæleliv.  Drachmanns  Behandling  er 
derimod  helt  igennem  nøgtern  prosaisk.  Han 
synes  mere  at  spørge  om  Tankerne  end  om 
Energien,  og  bedre  at  forstaa  den  Side  af 
Religiøsiteten,  der  vender  imod  Filosofien, 
end  den,  der  giver  sig  Luft  i  Hymner. 

Samme  Begrænsning  kommer  ogsaa  frem 
ved  Bedømmelsen  af  Paulus,  hvor  Drach- 
mann tilmed  har  fulgt  Tyskeren  Wrede  i 
hans  Grundopfattelse,  som  i  mine  Øjne  er 
et  Mesterstykke  i  Retning  af  Misforstaaelse. 
Hovedpunktet  i  Pauli  Theologi  skal  være  den 
Tanke,  at  Forløsningen  er  foregaaet  rent  ma- 
gisk ved  Kristi  Død  og  Opstandelse.  Men 
hvad  man  først  og  fremmest  maa  gøre  sig 
klart,  er  at  Forløsningen  for  Paulus  ikke  er 
en  Tankekonstruktion,  men  en  Virkelighed, 
hvori  han  lever.  Det  er  jo  kun  et  Skin, 
naar  det  en  Gang  imellem  ser  ud,  som  om 
Forløsningen  uden  videre  gjaldt  alle  Menne- 
sker. Nej  den  er  en  Tilstand,  hvori  Paulus 
ved  sig  i  Modsætning  til  mange  andre  og  i 
Modsætning  til  sin  egen  Fortid.  Men  dette 
gør  Drachmann  ikke  klart,  ja  han  bidrager 
direkte  til  at  gøre  det  uklart.  Det  hedder 
f.  Ex.  S.  459:  „Paulus  taler  nok  saa  gerne 
som  om  vi  allerede  var  døde  i  og  med  Kri- 
stus". Dette  „vi"  har  flere  Sidestykker  hos 
Draccmann,  og  det  giver  mig  Anledning  til 
en  Bemærkning,    som    sigter  videre    til   den 

Tankegang,  der  overhovedet  gør  det  muligt 
at  bruge  et  saadant  „vi".  Og  denne  Tanke- 
gang —  eller  rettere  Mangel  paa  skarp 
Tankegang  —  er  vist  temmelig  almindelig. 
En  Muhammedaner  vilde  med  Rette  finde  det 
urimeligt  og  stødende,  hvis  en  kristen  paa 
tilsvarende  Maade  brugte  Ordet  „vi*  i  et 
Referat  af  Koranens  Lære.  Og  saaledes  bør 
den,  der  ikke  selv  føler  sig  staaende  i  den 
kristne  Forløsning  som  Paulus  gjorde  det* 
gøre  klart  for  sig  selv  og  andre,  at  han  ved 
Omtalen  af  disse  Tanker  ikke  har  Ret  til  at 
sige  „via.  Hvis  man  i  samme  Øjeblik  siger 
„via  og  tillige  stempler  Tanken  som  en  luf- 
tig Konstruktion,  begaar  man  Uret  og  ska- 
der den  historiske  Forstaaelse.  Man  bryder 
Brodden  af  Tanken  og  hindrer  en  alvorlig 
Anstrengelse  for  at  faa  fat  paa,  hvilken  Be- 
tydning den  har  haft  for  Paulus.  Arbejder 
man  derimod  i  den  Retning  at  se  den  Op- 
levelseskarajcter,  som  den  kristne  Forløsning 
har  for  Paulus,  da  faar  man  et  Billede  ud, 
som  er  grundforskelligt  fra  Wredes  og  Drach- 
manns. 


Og  endelig  skader  Begrænsningen  i  Drach- 
manns Sympathi  og  Forstaaelse  hans  Be- 
handling af  Jesus.  Den  Skikkelse,  han  faar 
ud,  staar  ret  klart  og  er  paa  sin  Vis  til- 
talende, men  han  er  ikke  —  Jesus. 

Fremstillingen  af  Jesu  Moral  hører  til  de 
bedste  Partier.  Jesus  er  Manden  af  Almuen; 
han  taler  mod  de  rige,  fordi  han  oprøres 
over  den  ulige  Fordeling  af  Livets  Goder, 
men  han  har  tillige  en  ejendommelig  stærk 
Sympathi  med  Samfundets  Stedbørn.  Det, 
han  fordrer,  som  Hjælpsomhed  og  Overbæ- 
renhed, er  det  mest  nødvendige  for  Smaa- 
kaarsfolk.  Men  hans  Hensigt  har  slet  ikke 
været  at  give  et  Moralsystem.  Han  stiller 
sig  i  skarp  Modsætning  til  Farisæismen  med 
dens  Interesse  for  Ceremonialbuddene ;  hans 
frie  Holdning  her  minder  om  de  gamle  Pro- 
feters.    Han    sigter   altid    paa   den  moralske 


Vækkelse,  paa  at  ruske  Selvgodheden  og 
den  moralske  Nøjsomhed  op  af  Sløvheden* 
Hans  Moral  er  ikke  beregnet  for  det  daglige 
Liv;  hans  Forventning  om  Gudsrigets  Nær- 
hed lader  ham  arbejde  under  et  Højtryk, 
som  gør  en  Sammenligning  mellem  ham  og 
andre  Ethikere  næsten  umulige.  Han  er  fri 
for  ethvert  Hensyn  til  det  gennemførlige. 
Derfor  faar  hans  Moral  fremfor  alle  andres 
et  Præg  af  Ophøjethed  og  Absoluthed.  Han 
er  den  paradoxaleste  af  alle  Ethikere,  men 
maaske  ogsaa  den,  der  har  det  skarpeste 
Blik  for  det  ethiske  Fornødne. 

Jeg  agter  ikke  at  diskutere  enkelte  Tanker 
eller  Udtryk  heri.  Men  jeg  vil  fremhæve 
en  Spids,  hvori  Jesu  Moral  løber  ud,  men 
som  Drachmann  ikke  har  faaet  med,  uagtet 
han  andre  Steder  berører  Tanker,  som  kunde 
føre  i  den  Retning.  Det  mest  ejendommelige 
ved  Jesu  Moral  ligger  i  dens  Absoluthed, 
den  uophørlige  Konflikt . mellem  det,  som  et 
Menneske  gør,  og  det  han  burde  gøre.  Men 
Meningen  er  netop,  at  Mennesket  skal  føle 
denne  Konflikt  mellem  Ideal  og  Virkelighed. 
Og  den  viser  i  Retning  af  Ordene  Synd  og 
Skyld.  Dette  er  Konsekvensen  af  hele  Jesu 
moralske  Forkyndelse;  den  ligger  bagved 
ogsaa  hvor  Ordet  Synd  ikke  nævnes.  Kra- 
vets Absoluthed  og  den  moralske  Vækkelse 
fordrer  nødvendigt  Syndserkendelse.  Derfor 
ligger  Paulus's  Forkyndelse  om  Synd  i  For- 
længelse af  Jesu. 

•  Der  er  imidlertid  mange  moderne  Forskere, 
som  har  miskendt  dette  for  Jesu  Vedkom- 
mende. Ogsaa  adskillige,  der  føler  sig  som 
kristne,  men  hvis  Stemning  paa  dette  Om- 
raade  er  noksaa  beslægtet  med  Goethe  som 
med  Paulus.  De  ved  ikke,  hvad  de  ofrer 
ved  at  skyde  Tanken  om  Synd  og  Skyld  i 
Baggrunden.  Kun  hvis  det  egentlige,  dy-, 
beste  onde  er  noget  i  mig  selv,  en  person- 
lig Skyld,  har  jeg  Mulighed  for  Frigørelse; 
ellers  er  jeg  prisgivet  under  den  blinde  Na- 
turmagt. Og  anerkender  man  ikke  Synds- 
følelsen    som  Konsekvens   af  Kravets  Abso- 

luihed,  da  riiaa  Jesu  Moral  ganske  naturlig 
forekomme  overspændt. 

Med  Hensyn  til  den  religiøse  Side  af  Jesu 
Forkyndelse  har  Drachmann  faaet  en  Grund- 
tanke godt  frem.  Mennesket  skal  sætte  alt 
paa  eet  Kort,  og  dette  er  kun  muligt,  naar 
han  har  ubetinget  Tillid  til  Gud.  Gud  har 
en  Kærlighed  som  Faderens  til  Barnet,  og  i 
Forholdet  til  ham  fjernes  ethvert  Spor  af 
Trællesind.  Men  vi  harer  for  lidt  om,  hvor- 
dan dette  udformes  i  det  enkelte.  Højst 
paafaldende  hedder  det  (S.  441),  at  Jesus 
havde  liden  Jntereese  for  Bønnen;  skulde 
hermed  være  ment:  „Bønnen  som-  god  Ger- 
ning", trængte  Ordene  i  hvert  Fald  til  et 
Supplement.  Men  især  faar  man  hos  Drach-. 
mann  altfor  lidt  Indtryk  af,  at  det  var  no- 
get svart  at  komme  til  at  staa  overfor  Gud 
som  Barnet  overfor  sin  Fader,  at  kaste  al 
Frygt  og  Bekymring  til  Side.  Og  vi  hører 
intet  om  den  Grundforandring,  der  maa  fore- 
gaa  med  et  Menneske.  Da  Drachmann  ikke 
har  Lejlighed  til  at  give  Begrundelse,  kan 
man  ikke  se,  om  dette  skyldes  Mangel  paa 
Blik  for  den  Side  eller  kritiske  Betænkelig- 
heder overfor  de  paagældende  Ord.  Men  i 
mine  Øjne  er  Kravet  om  at  omvende  sig 
og  blive  som  Børn,  at  finde  sin  Sjæl  ved  at 
miste  den,  at  fornægte  sig  selv,  at  gøre  sig 
til  den  ringeste,  noget  af  det  mest  karak- 
teristiske i  Jesu  Forkyndelse.  Men  alt  dette 
savnes  hos  Drachmann.  Naar  han  S.  443 
siger:  „Forbigangne  Synder  gør  intet  til 
Sagen;  de  tilgives",  saa  er  denne  Sætning 
i  og  for  sig  rigtig.  Men  i  sin.  Korthed 
giver  den  intet  Indtryk  af,  hvor  stor  en  Op- 
levelse Visheden  om  Syndsforladelse  var.  Jesu 
Modstandere  forstod  det,  naar  de  fandt  det 
gudsbespotteligt  af  ham  at  tiltage  sig  Magt 
til  at  forlade  Synder. 

Jeg  vender  mig  tilsidst  til  Spørgsmaajet: 
hvem  var  Jesus?  Hvad  der  her  er  tilgænge- 
ligt for  den'  historiske  Forskning  er  først 
Menighedens  Opfattelse  af  ham  nogle  faa  Aar 
efter  hans  Død.    Da  holdt  de  ham  for  Mes- 


sias, en  Guds  Udsending,  som- er  et  Men- 
neske og  dog  mere  end  et  Menneske.  Det 
hyppigst  anvendte  Udtryk, '  som  kort  og 
godt  betegnede  hans  Forhold  til  Menigheden, 
var  n Herten".  Herom  vidner  yore  ældste 
Dokumenter*  Paulus's  Breve,  og  der  er  intet 
Spor  af,  at  der  paa  dette  Punkt  saaledes 
som  paa  andre  var  en  Forskel  .mellem  Pau- 
lus og  den  gamle  Menighed  i  Jerusalem. 
Endvidere  kan  vi  med  stor  Sikkerhed  føre 
denne  Tro  tilbage  til  Tiden  umiddelbart  efter, 
at. Disciplene  blev  forvissede  om  hans  Opstan- 
delse. Drachmann  har  meget  rigtig  stærkt 
pointeret  den  Betydning,  som  Troen  paa 
Jesu  Opstandelse  havde  for  Apostelkredsen, 
og .  ligeledes  har.  han  indrømmet,  at  man 
ikke  er  i  Stand  .til  at  forklare,  hvorledes 
denne  Tro  er  opstaaet. 

Vi  spørger  da  videre :  hvorledes  har  Jesus 
set  paa  sig  selv?  Det  er  det  yderste  Punkt, 
som  den  historiske  Forskning  kan  stræbe  efter 
at  naa.  Drachmann  ser  vel,  at  der  ved  Jesus 
bliver  en  Personlighedens  Hemmelighed  til- 
bage, som  Historikeren  ikke  kan  opløse,  og 
at  vi  her  staar  ved  et  af  de  Tilfælde,  hvor 
en  oprindelig  og  mægtig  Personlighed  har 
grebet  bestemmende  ind  i  Historiens  Gang, 
og  han  finder,  at  Jesu  Opfattelse .  af  sig 
selv  er  et  af  de  vanskeligste  Punkter  i  hele 
Kristendommens  Historie  (S.  444  f.).  Han 
tager  med  Wellhausen  sit  Udgangspunkt  i 
Lignelsen  om  Sædemanden.  Herefter  har, 
Jesus  villet  være  Lærer.  Mer)  han  tillader 
sig  at  fuldstændiggøre  og  rette.  Skriften. 
Dette  forudsætter,  at  han  har  ment  sig  at 
staa  i  et  særligt  Forhold  til  Gud,  at  være 
en  Profet,  ja  mere  end  en  Profet.  Udgangs- 
punktet herfor  var  Jesu  Evne .  til  at  helbrede 
ved  Suggestion.  Dette  stod  for  ham  selv 
og  Samtiden  som  mirakuløst,;  og  heroverfor 
var  kun  to  Forklaringer  mulige:  at  han 
havde  Guds  Aand  eller  at  han  var  i  Pagt 
med  Djævelen.  Da  hans  Modstandere  for- 
søger den  sidste  Forklaring,  rejser  hele 
hans  Væsen    sig    til  Protest;    her    har   man 


=r=r-r    207. 


—Fra  Kampen  om  Evangeliernes  Kristusskikkelse^ 


rørt  ved  Grundvolden  for  hans  Personlig- 
hed. 

Angaaende  disse  Tanker  kunde  der  være 
adskillige  kritiske  Bemærkninger  at  gøre,  f.  Ex. 
om  det  er  ret  troligt,  at  en  Mand  faar  stærk 
Selvbevidsthed  ved  sin  Magt  over  andre, 
om  ikke  snarere  Magten  forudsætter  Selv- 
bevidstheden. Men  jeg  gaar  hurtig  videre 
til  det  afgørende  Spøi'gsmaal,  om  Jesus  har 
anset  sig  selv  for  Messias,  hvad  Drachmann 
følger  Wellhausen  og  flere  i  at  betvivle. 

Der  er  i  den  evangeliske  Overlevering  her 
en  betydelig  Vanskelighed,  nemlig  at  vinde 
en  klar  Forstaaelse  af,  hvorvidt  Jesus  har 
villet  have  sin  Messiasværdighed  proklameret 
eller  ikke  før  til  allersidst.  Men  en  Tvivl 
om  selve  det,  at  han  har  anset  sig  for 
Messias,  kan  ikke  begrundes  ad  historisk 
Vej.  Vor  Overlevering  er  enstemmig  i  at 
fremhæve,  at  Jesus  har  modtaget  Peters  Be- 
kendelse som  Messias,  har  øvet  messianske 
Handlinger  som  Udsendelsen  af  de  tolv 
Apostle  og  Indtoget  i  Jerusalem,  er  bleven 
dømt  for  Kravet  om  at  være  Messias,  hvor- 
om ogsaa  Indskriften  paa  Korset:  „Jødernes 
Konge"  vidner,  og  endelig  ikke  mindst,  at 
han  har  tillagt  sig  Stillingen  som  Verdens- 
dommer. 

Hvis  man  iøvrigt  ikke  forkaster  hele  den 
evangeliske  Tradition,  kan  man  kun  udskille 
denne  Side,  fordi  man  finder  det  utænkeligt, 
at  Jesus  skulde  have  ment  noget  saadant 
om  sig  selv.  Hverken  Wellhausen  eller 
Drachmann  er  da  helt  dristige  ved  afgjort 
at  forkaste  den  stærke  Overlevering.  Jeg 
har  tidligere  sagt  min  Mening  om  Værdien 
af  den  Kritik,  der  dikteres  af  dogmatiske 
Ræsonnementer.  Jeg  skal  her  tilføje,  at  hvis 
man  lader  Spørgsmaalet  henstaa  ubesvaret, 
da  bør  man  indrømme,  at  man  slet  ikke 
er  naaet  til  nogen  Forstaaelse  af  det  inderste 
i  Jesu  Person.  Han  bliver  grundforskellig, 
eftersom  man  her  siger  Ja  eller  Nej.  Efter 
min  Overbevisning  er  et  Ja  det  eneste,  som 
passer  ind  i  det  øvrige,    vi  hører  om  ham. 


Det  enestaaende  Forhold  til  Gud,  hvorfor 
Messiastanken  var  Datidens  Udtryk,  ligger 
bag  hele  hans  Forkyndelse  og  hans  Færd, 
som  naar  han  fordrer,  at  alle  skal  tage 
Parti  for  ham  og  om  det  skal  være  hade 
Fader  og  Moder  for  hans  Skyld,  betegner 
sig  selv  som  mere  end  Templet,  dømmer 
med  suveræn  Myndighed  indenfor  det  Gamle 
Testamente  og  tiltager  sig  Magt  til  at  for- 
lade Synder. 

Men  har  han  anset  sig  for  Messias,  da 
maa  han  netop  have  haft  —  eller  selv  dan- 
net —  den  Messiasforestilling,  som  Drach- 
mann let  mener  at  kunne  se  bort  fra  nem- 
lig den,  som  rummer  Lidelsen  i  sig.  Og 
denne  Vej  svarer  ganske  til  den,  han  an- 
viste andre:  gennem  Ydmygelse  til  Ophøjelse. 

Tilbage  staar  Jesu  ejendommelige  Selv- 
benævnelse: Menneskesønnen.  Dette  Punkt, 
et  af  de  allervigtigste,  har  Drachmann  forbi- 
gaaet  i  Taushed,  hvad  dog  hverken  Spørgs- 
maalets  Vanskelighed  eller  hans  Fremstillings 
Korthed  kan  undskylde.  Wellhausen  har 
her  forvildet  sig  saa  vidt  ud,  at  han  har 
benægtet,  at  Jesus  overhovedet  har  brugt 
denne  Selvbetegnelse.  Hans  Argumenter  er 
tildels  rene  Smagsdomme,  som  at  en  saa- 
dan  Selvbenævnelse  (der  efter  Wellhausens 
Mening  maa  gengives  ved  Mennesket),  vilde 
være  højst  besynderlig,  Argumenter  som  er 
helt  ødelæggende  for  al  stringent  historisk 
Forskning.  Endvidere  anfører  han  bl.  a., 
at  naar  Paulus  ikke  har  Udtrykket,  kan  det 
næppe  have  været  gængs  i  den  ham  be- 
kendte evangeliske  Overlevering.  Historisk 
maa  man  slutte  akkurat  omvendt.  Ordet 
forekommer  saa  godt  som  kun  i  Jesu  Mund. 
Det  har  altsaa  ikke  været  nogen  almindelig 
Benævnelse  i  Urmenigheden;  man  har  fra 
Menighedens  Synspunkt  ikke  fundet  dette  Ord 
egnet  til  at  udtrykke  Troen  paa  Jesus.  Og 
netop  naar  det  ikke  var  noget  almindeligt 
Navn,  er  det  saa  utroligt  som  vel  muligt, 
at  man  skulde  have  lagt  Jesus  det  i  Munden. 
Hvis  man  overhovedet  kan  sige  noget  med 

rent  historisk  Sikkerhed  med  Hensyn  til  den 
evangeliske  Historie,  saa  er  det,  at  dette 
Ord  i  Evangelierne  kun  kan  stamme  fra 
virkelig  Erindring.  Vanskeligere  er  det  at 
udfinde  Meningen  af  Ordet,  ja  desværre  har 
man  paa  dette  vigtige  Punkt  næppe  naaet 
noget  afsluttende  Resultat.  Her  er  ikke 
Stedet  til  at  belyse  de  sproglige  og  historiske 
Problemer,  som  knytter  sig  dertil;  navnlig 
angaaende  den  aramaiske  Grundform  og 
Grundbetydning  er  jeg  heller  ikke  kompetent 
til  at  demme.  Foreløbig  forekommer  det 
mig  sandsynligst,  at  Ordet  rummer  noget 
dobbelt.  Dels  betegner  Jesus  herved,  at  han 
hører  sammen  med  dem,  han  virker  iblandt; 
en  Missionær  gengav  træffende  denne  Side 
ved:  Jeg  er  en  af  Eder.  Det  bliver  fra 
denne  Side  et  Udtryk  for  Kærlighedens  Selv- 
fornedrelse. Dels  er  det  vistnok  en  halvt 
skjult  Messiasbetegnelse.  Ved  en  saadan 
Dobbelthed  bliver  dette  Ord  et  centralt  Ud- 
tryk for  Jesu  Selvvurdering.  I  det  er  sam- 
mentrængt hele  den  uhyre  Spænding,  der  er 
mellem  hans  ydre  Stilling  og  hans  Vished 
om  at  være  „Guds  Søn",  den,  som  helt  ud 
og  alene  repræsenterer  og  aabenbarer  Fa- 
deren, fordi  han  alene  helt  ud  kender  Fa- 
deren. Og  denne  Spænding  med  det  dybeste 
Hvilepunkt,  som  tilsidst  ligger  bagved:  Vis- 
heden om  Guds  Kærlighed,  som  han  selv  ejer 
og  skal  aabenbare  netop  i  sin  Ringhed,  er 
hans  Persons  store  Hemmelighed. 


Ovenstaaende  Bemærkninger  kræver  ikke 
anden  Vægt  end  den,  der  kan  ligge  i  Be- 
tragtningerne selv,  og  det  saa  meget  mindre, 
som  jeg  med  Hensyn  til  det  Ny  Testamente 
ikke  er  Fagmand  i  streng  Forstand. 

En  Strøm  som  den  kritiske  Bevægelse,  jeg 
her  har  omtalt,  har  efter  min  Mening  fjernet 


sig  langt  fra  dette  rette  Leje.  Der  er  dog 
altid  noget  at  lære;  en  saadan  Bølge  kom- 
mer aldrig,  uden  at  der  er  noget  som  skal 
enten  aflejres  eller  bortskylles.  Men  der  er 
to  Magter,  som  bestandig  vil  trække  til- 
bage til  det  rette  Strømleje.  Den  ene  er 
Evangelierne  selv  og  de  andre  historiske 
Vidnesbyrd,  Kilderne,  der  bliver  bestaaende 
bag  alle  de  skiftende  Hypotheser,  og  som 
kraftig  vil  protestere  mod  en  Opløsning  af 
Kristusskikkelsen.  Den  anden  er  den  reli- 
giøse Trang.  En  dygtig  Forsker  (E.  von 
Dobschutz)  har  sagt:  „Methoden  er  det 
uundværlige  Værktøj.  Men  tilsidst  kommer 
det  ikke  an  paa  Værktøjet,  men  paa  den, 
der  fører  deta.  For  mig  rækker  denne 
Tanke  vistnok  endnu  videre  end  for  ham. 
Det  religiøse  Instinkt  aner  umiddelbart,  at 
der  bag  de  tilsyneladende  videnskabelige  Mod- 
sætninger ligger  religiøse.  Det  gaar  ofte  vild 
overfor  de  enkelte.  Men  dog  har  det  i  det 
store  ikke  Uret.  Naar  Traadene  redes  ud 
fra  hinanden,  føres  vi  tilsidst  tilbage  til  det 
personlige  Valg.  Men  saa  vil  den  religiøse 
Trang  ikke  til  Stadighed  finde  Hvile  i,  at 
man  fratager  Menneskeslægten  den  eneste 
Skikkelse,  hvorpaa  der  kan  grundes  et  Haab 
om  Frelse  fra  Synd  og  Død.  Og  da  vises 
vi  hen  til  den  kristne  Menighed,  hvor  Jesus 
ikke  blot  mindes  som  en  fjern  Fortidsskik- 
kelse,  men  hvor  hans  Ord  stadig  er  levende 
Tale,  hvor  man  er  vis  paa  at  eje  hans  Aand, 
ja  ham  selv  som  den  levende  Herre.  Her 
maa  den  Forsker  have  sin  Rod,  som  skal 
magte  at  føre  Kritikens  Værktøj,  saa  Billedet 
ikke  sønderskæres,  men  renses. 

Netop  forfejlede  Forsøg,  som  Wellhausens 
Vold  mod  Kilderne  og  Drachmanns  Skildring, 
der  trods  al  Forstandighed  er  baade  historisk 
og  religiøst  utilfredsstillende,  viser  paany,  at 
kun  med  den  kristne  Theologis  Forudsæt- 
ninger naaes  en  virkelig  Helhedsopfattelse. 


=r^=   209 


INGENIØR  POULSENS  LYSBUETELEGRAFI 

Af  Ingeniør  H.  C.  Nielsen. 


streret  sin  Telegraferingsmetode  og  der- 
ved vist,  at  han  havde  Ret. 

Grundlaget  for  Marconis  Opfindelse 
var  den  tyske  Fysiker  Hertz's  Paavis- 
ning  af,  at  der  ved  elektriske  Gnist- 
udladninger opstaar  elektriske  Svingnin- 
ger, som  udbreder  sig  i  Rummet,  der 
omgiver  Lederne,  hvorimellem  Gnisterne 
springer.  Disse  Svingninger  eller  Bøl- 
ger foregaar  i  det  mærkelige  Stof  Æte- 
ren, som  maa  antages  at  være  udbredt 
overalt.  Æterbølgerne,  som  Hertz  frem- 
bragte ved  at  lade  Gnister  slaa  over 
mellem  to  Metalkugler,  svækkedes  imid- 
lertid meget  hurtig,  jo  længere  man 
kom  bort  fra  Gniststedet,  og  de  kunde 
kun  mærkes  i  meget  korte  Afstande. 

For  Marconi  lykkedes  det  ved  Hjælp 
af  stærke  Gnistudladninger  at  frembringe 
meget  kraftige  elektriske  Svingninger  i 
en  lang  Metaltraad,  som  var  i  Forbin- 
delse med  den  ene  af  Metalkuglerne. 
Naar  denne.  Metaltraad  anbragtes  i 
lodret  Stilling  paa  en  høj  Mast,  straa- 
lede  der  Æterbølger  ud  til  alle  Sider  fra 
Traaden  —  Antennen  — ,  hvergang  man  lod 
en  Gnist,  springe  over  mellem  Kuglerne;  de 
Æterbølger,  man  fik  paa  denne  Maade,  svæk- 
kedes meget  langsommere  og  kunde  forplante 
sig  over  lange  Strækninger  uden  helt  at  miste 
deres  Kraft.  Hvis  man  ved  Hjælp  af  en  al- 
mindelig Telegrafnøgle  skiftevis  sluttede  og 
afbrød  Gnistfrembringerens  (Ruhmkorfferens) 
elektriske  Strøm,  fik  man  fra  Antennen  ud- 
sendt Æterbølger  nøjagtig  i  den  Takt,  hvori 
man  bevægede  Nøglen;  paa  samme  Maade 
som  man  vilde  have  faaet  elektriske  Strømme 
i  Telegraftraaden,  hvis  Nøglen  havde  været 
i  Forbindelse  med  et  almindeligt  Telegrafap- 
parat. 

Saaledes  foregik  Afsendelsen  af  Telegram- 


Ingenier  Valdemar  Poulsen. 

FOR  at  forstaa  Ingeniør  Poulsens  nye  Op- 
findelse og  vurdere  dens  Betydning  maa 
man  først  gøre  sig  klart,  hvorledes  den  traad- 
løse  Telegrafi  har  udviklet  sig,  og  hvilket 
Standpunkt  den  i  Øjeblikket  indtager. 

Da  den  italienske  Ingeniør  Marcotii  for 
godt  og  vel  10  Aar  siden  offentliggjorde,  at 
han  havde  opfundet  en  Metode,  hvorved  man 
kunde  telegrafere  over  ret  store  Afstande, 
uden  at  der  var  nogen  ladning  (Traade, 
Kabler)  mellem  Telegrafstationerne,  rystede 
mange  Mennesker  paa  deres  kloge  Hoveder, 
idet  de  tænkte,  at  der  dog  var  Grænser  for, 
hvad  man  skulde  lade  sig  bilde  ind.  .  Selv 
de  mindst  skeptiske  ønskede  at  se  Sagen 
nøjere  bevist,  før  de  troede  paa  den.  Mar- 
coni   fik   som   bekendt   meget  hurtig  demon- 

mer  ved  Hjælp  af  Gnistapparat  og  Antenne; 
paa    Modtagestationen    skete  Opfangeisen   af 
Telegrambølgerne  ved  Antenne,    der    stod    i 
Forbindelse  med  et  Modtageapparat,  som  var 
saaledes  indrettet,    at   der  sluttedes  en  elek- 
trisk Strøm,   hver   Gang  der  kom  elektriske 
Svingninger  i  Antennen ;  medens  denne  Strøm 
øjeblikkelig  blev  afbrudt,  naar  Svingningerne 
hørte    op.     Modtageapparatets    Konstruktion 
baseredes    paa    den   Egenskab    hos   de  elek- 
triske Svingninger,    at   et  Metalpulver,    som 
træffes    af   dem,    faar   sin  Ledningsevne  for 
den    elektriske   Strøm    forøget  meget  stærkt. 
Et  lille  Glasrør,    fyldt   med  en   Blanding  af 
Sølv-    og    Nikkelspaaner    og    lukket    i   hver 
Ende  med  en  Prop,  hvorigennem  der  er  stuk- 
ket en  Sølvtraad,   som   rager   et  Stykke  ind 
i  Røret,    vil    yde    en    meget  stor  Modstand 
mod  elektrisk  Strøm,    selv    om    der   kun  er 
kort  Afstand   mellem  de  to  Sølvtraades  En- 
der inde  i  Metalpulveret,     Indskydes  et  saa- 
dant  Rør  i  en  sluttet  Strømkreds,  f.  Eks.  en 
elektrisk  Ringeledning,   vil    der  ingen  Strøm 
gaa,  og  Klokken  altsaa  ikke  ringe,  undtagen 
hvis  Røret  rammes  af  elektriske  Svingninger; 
saa    stiger    nemlig   Ledningsevnen    pludselig, 
ved  at  de  smaa  Metaldele  blive  ligesom  sam- 
menhængende  (cohærente,   deraf  Navnet  Co- 
hærer),    og  Klokken  ringer.     Naar  Svingnin- 
gerne ophører,  vedbliver  Røret  at  beholde  sin 
Ledningsevne,    indtil   Metaldelene    rystes   fra 
hinanden,  ved  at  der  bankes  paa  Røret  med 
en    lille   Hammer.     Et  saadant  Rør  —  Co- 
hærer    —    med    tilhørende    Hammerapparat, 
som   stadig   bankede   paa    Røret  under  Tele- 
graferingen,  fandtes   i  Marconis  Modtageap- 
parat;   Telegrambølgerne   kunde   derved  om- 
sættes til  elektriske  Strømme  i  samme  Takt, 
og  Telegrammerne    lod   sig   altsaa  nedskrive 
paa  sædvanlig  Maade  ved   et  Morseskriveap- 
parat. 

Denne  Antydning  maa  være  tilstrækkelig 
angaaende,  hvorledes  Marconis  Gnisttelegraf 
var  indrettet.  Siden  Marconi  fremkom  med 
sin  Opfindelse,  er  der  baade  af  ham  selv  og 


andre  indført  Forbedringer,  f.  Eks.  anbringes 
der  nu  Leydnerilasker  i  Forbindelse  med 
Gnistapparatet,  Modtageapparaterne  kan  være 
af  andre  Konstruktioner,  Antennen  kan  have 
mærkelige  Former  o.  s.  v.,  men  i  Hovedtræk- 
kene foregaar  Gnisttelegraferingen  stadig  som 
ovenfor  antydet. 

Den  første  Tid,  denne  nye  Telegraferings- 
metode  anvendtes,  fungerede  den  udmærket, 
og  det  syntes  virkelig,  at  den  gamle  Metode 
med  Ledningstraade  og  Kabler  skulde  slaas 
helt  ihjel.  Der  var  jo  ingen  Sammenligning 
mellem  den  Lethed,  hvormed  et  Par  Gnist- 
telegrafstationer  kunde  indrettes  paa  hver  sin 
Side  af  et  stort  Vand,  og  saa  den  gamle 
besværlige  og  kostbare  Nedlægning  af  Kabler 
paa  Havbunden;  for  slet  ikke  at  tale  om  de 
store  Udgifter  ved  disse  Kablers  Vedligehol- 
delse, den  Ubehagelighed,  at  de  i  Krigstid 
kunde  overskæres  af  Fjenden  o.  s.  v.  Der 
dannede  sig  flere  store,  meget  kapitalstærke 
Selskaber  for  Gnisttelegraferingsanlæg;  men 
efterhaanden  som  der  rejstes  flere  og  flere 
Antenner  i  Nærheden  af  hinanden,  viste  der 
sig  en  meget  stor  Ulempe.  Det  var,  at  ud- 
sendte Gnisttelegrammer  ikke  alene  blev  mod- 
tagne der,  hvor  de  skulde,  men  ogsaa  paa 
ganske  uvedkommende  Steder  satte  de  Mod- 
tageapparater i  Virksomhed.  Det  er  under 
disse  Omstændigheder  ikke  særlig  behageligt  at 
telegrafere  Hemmeligheder,  men  meget  værre 
endnu  er  det,  at  Æterbølger,  der  saaledes 
gaar  ind  i  fremmede  Antenner  og  Modtage- 
apparater, opfører  sig  som  meget  ubehage- 
lige, ubudne  Gæster,  frembringer  Forstyrrelse, 
ja  forhindrer  disse  fremmede  Apparater  i  at 
modtage  de  eventuelle,  rigtige  Gæster,  der 
kommer,  medens  de  ubudne  huserer  i  Lej- 
ligheden; ovenikøbet  løbes  den  Risiko,  at  et 
saadant  Gnisttelegram,  som  skal  passere  en 
længere  Strækning,  svækkes  saa  meget  af 
alle  disse  Besøg,  at  Telegrammet  i  en  yderst 
svag  Forfatning  naar  sit  virkelige  Bestem- 
melsessted; akkurat  ligesom  det  hænder,  at 
en  Mand,  som  absolut  maa  ind  i  hver  eneste 

Beværtning,  der  ligger  paa  hans  Vej,  ikke 
altid  kommer  til  sit  Maal  i  en  rigtig  klar 
Tilstand. 

Denne  Usikkerhed,  som  man  ikke  har 
kunnet  kommet  udenom,  har  været  den  værste 
Anstødssten  for  Gnisttelegraferingen,  som  for- 
øvrigt  anvendes  i  ikke  ringe  Maalestok  til- 
søs, dels  imellem  Skib  og  Land,  dels  mellem 
Skibe  indbyrdes;  Ulempen  kan  ofte  være 
meget  følelig;  den  var  det  saaledes  i  den 
russisk -japanske  Krig,  og  er  det  altid,  naar 
store  Flaadeeskadrer  holder  Øvelser  i  Nær- 
heden af  hinanden. 

Det  ligger  nær  at  sammenligne  Ætersving- 
ningerne med  de  Luftbølger,  hvoraf  Lyden 
bestaar.  Svingningerne  i  Æteren  udbreder 
sig  dog  med  en  langt  større  Hastighed: 
300000  Kilometer  pr.  Sekund,  og  Telegram- 
bølgernes  Svingninger  er  meget  hurtige :  ind- 
til flere  Millioner  Svingninger  i  Sekundet. 
Om  Lyden  ved  man,  at  den  er  sammensat 
af  Toner,  og  en  Tone  er  regelmæssige  Luft- 
svingninger med  et  til  Tonen  svarende  be- 
stemt Svingningstal  pr.  Sekund.  Naar  en 
udspændt  Metalstræng  ved  at  svinge  frem- 
bringer en  bestemt  Tone,  ligger  det  i,  at 
Strængen  har  den  Egenskab  (foraarsaget  ved 
Strængens  Længde,  Spænding,  Elasticitet  etc.) 
i  hvert  Sekund  at  svinge  netop  det  Antal 
Gange,  som  er  Tonens  Svingningstal;  den 
svingende  Stræng  faar  den  omgivende  Luft 
til  at  bevæge  sig  i  samme  Rytme  som  Stræn- 
gen selv;  at  Luftsvingninger  omvendt  kan 
sætte  en  Metalstræng  i  Bevægelse  er  lige- 
ledes kendt;  hvis  man  har  to  godt  stemte 
Violiner  og  giver  en  Stræng  paa  den  ene 
Violin  et  Strøg  med  Buen,  saa  at  man  faar 
en  Tone,  vil  den  tilsvarende  Stræng  paa  den 
andenviolin  „synge  meda,  medens  de  andre 
Strænge  er  tavse  og  rolige. 

Kunde  man  riu  ikke  gøre  noget  lignende 
ved  Gnisttelegraferingen?  Nemlig  ved  Af- 
sendelsen frembringe  „Ætertoner",  som  kun 
paavirkede  det  eller  de  Modtageapparater,  der 
var  „stemt"  til  samme  Tone;  ja,  det  er  netop 


det,  der  er  arbejdet  paa,  og  som  de  forskel- 
lige Gnisttelegrafselskaber  ofte  har  forsikret, 
at  nu  kunde  de  afstemme  saa  og  saa  fint, 
men  den  tidligere  nævnte  Ulempe  viser  sig 
dog  stadig,  og  det  er  ikke  svært  at  sige, 
hvorfor  man  vanskeligt  kan  faa  en  blot  no- 
genlunde fin  Afstemning  af  Gnisttelegrafens 
Æterbølger;  disse  er  nemlig  af  en  ganske 
anden  Art  end  Luftbølgerne,  der  frembringes 
af  den  svingende  Stræng;  thi  Violintonen  er 
en  Række  sammenhængende  ganske  ens  Bøl- 
ger, medens  hver  enkelt  Gnist  i  den  forsvin- 
dende lille  Brøkdel  Sekund,  den  varer,  kun 
frembringer  ganske  faa  Æterbølger,  hvoraf 
den  første  er  meget  stærk,  men  de  følgende 
svagere  og  svagere,  og  efter  at  de  har  tabt 
sig  fuldstændig,  varer  det  endnu  et  Stykke 
Tid,  inden  den  næste  Gnist  kommer,  dennes 
Bølger  dæmpes  ligeledes  hurtig  o.  s.  v.  Det 
ovenfor  omtalte  smukke  Resonansfænomen: 
at  Strængen  paa  den  anden  Violin  synger 
med,  skyldes  netop  de  mange  ganske  ens 
Paavirkninger,  som  Strængen  faar  i  bestemt 
Takt  lige  efter  hinanden;  men  mange  i  regel- 
mæssig Række  kommende  ensartede  Paavirk- 
ninger i  Modtageapparaterne  kan  man  ikke 
faa  paa  Grund  af  Gnistbølgernes  Karakter. 
Der  kan  derfor  ikke  faas  en  fin  Afstemning 
ved  Gnisttelegraferingen,  ligesom  man  ikke 
kan  stemme  en  Stortromme  saa  fint  som  en 
Violinstræng;  de  eksplosionsagtigt  udsendte 
Bølger,  der  kommer  ved  Slag  paa  Stortrom- 
men, faar  mange  forskelligt  stemte  Strænge 
til  at  synge,  paa  samme  Maade  som  de  ved 
Gnisterne  frembragte  Æterbølger  kan  paavirke 
mange  forskelligt  „stemte"  Modtageapparater. 

Trods  alle  Anstrængelser  er.  Gnisttelegra- 
fien saaledes  paa  det  Standpunkt,  at  Tele- 
grambølger maa,  for  ikke  at  paavirke  et  Mod- 
tageapparat,  have  et  Svingningstal,  der  er  me- 
get forskelligt  fra  det,  hvortil  Modtageapparatet 
er  afstemt. 

Men,  kunde  man  spørge,  er  det  da  ikke 
muligt  at  frembringe  uafbrudte  Rækker  af 
ganske  ens  Æterbølger,  svarende  til  Tonerne, 

man  faar  fra  Violinstrengene?  Der  er  ar- 
bejdet meget  paa  den  Sag,  men  den  første, 
der  har  naaet  at  fremstille  saadanne  Bølger, 
egnede  til  Telegrafering,  er  den  danske  In- 
geniør Valdemar  Poulsen,  som  nylig  har  of- 
fentliggjort en  af  ham  opfunden  Metode  for 
traadløs  Telegrafi,  netop  baseret  paa  Anven- 
delsen af  kontinuerte,  udampede,  elektriske  Sving- 
ninger. 


Der  var  det  meget  interessante  ved  Dud- 
dels  Forsøg,  at  de  elektriske  Svingninger, 
der  opstod,  var  kontinuerte,  men  begrundet 
paa  de  altfor  lave  Svingningstal  kunde  de 
ikke  anvendes  til  traadløs  Telegrafering;  man 
skal  have  langt  hurtigere  Svingninger,  førend 
Udstraalingsevnen  bliver  tilstrækkelig. 

Ved  at  undersøge  Forholdet  nærmere  fandt 
Poulsen,  at  Svingningstallet  varierede  temme- 


Po  uisens  Forsøgsstation  1  Bagsværd. 


Poulsen  blev  ledet  ind  paa  den  Metode, 
han  anvender  til  Fremstilling  af  disse  konti- 
nuerte Æterbølger,  ved  den  engelske  Fysiker 
Duddell's  „syngende  Buelampe**,  som  offent- 
liggjordes omtrent  ved  Aarhundredskiftet. 
Duddell  opnaaede  ved  at  forbinde  en  elek- 
trisk Lysbue  med  en  Kondensator  (Leydner- 
flaske)  og  en  Traad spole,  saa  at  der  dannedes 
en  saakaldt  Svingkreds,  at  frembringe  elek- 
triske Svingninger,  hvis  Hurtighed  han  kunde 
varieie  op  indtil  ca.  30000  Svingninger  pr. 
Sekund;  ved  de  mindre  hurtige  Svingninger 
hørtes  fra  Lysbuen  en  Tone,  der  havde 
samme  Svingningstal  som  de  elektriske  Sving- 
ninger i  Kresen. 

lig  stærkt  efter  den  Lutt,  hvori  Buen  befandt 
sig;  blev  saaledes  Luften,  der  omgav  Lam- 
pen, mere  iltholdig,  blev  Svingningerne  lang- 
sommere. Poulsen  drog  den  Slutning  af 
disse  Undersøgelser,  at  det  gjaldt  om  at  faa 
Lysbuen  saa  kold  som  muligt,  naar  man 
vilde  opnaa  meget  hurtige  Svingninger;  og 
Resultatet  blev,  at  naar  Lysbuen  brændte  i 
Brint  eller  brintholdig  Luft  (f.  Eks.  alminde- 
lig Gas),  kunde  man  faa  saa  hurtige  Sving- 
ninger, at  de  ledet  i  en  Antenne  gav  Ud- 
straaling  af  kontinuerte  Æterbølger.  Foruden 
at  anbringe  Buen  i  en  brintholdig  Atmosfære, 
lader  Poulsen  den  ene  Kulelektrode  (Anoden) 
være    erstattet   med  en   hul  Kobberelektrode, 

der  kan  gennemstrømmes  af  en  kølende  Vand- 
strøm; endvidere  paa virkes  Lysbyen  af  mag- 
netiske Kræfter. 

Ingeniør  Poulsen  har  med  Lysbuen  opnaaet 
Æterbølger  med  indtil  ca.  2  Millioner  Sving- 
ninger pr.  Sekund. 

Det  mest  betydningsfulde  ved  disse  Poul- 
sen'ske  Bølger  og  deres  Fremstillingsmaade 
er,  at  de  lader  sig  meget  nemt  og  meget 
fint  afstemme ;  som  Følge  deraf  paavirker  de 
kun  Modtageapparater,  naar  disses  Svingkres 
er  afstemt  til  samme  Svingningstal ;  saa  snart 
Forskellen  paa  Bølgernes  og  Modtageappara- 
tets Svingningstal  er  over  1  °/0,  sker  der 
ingen  Resonans;  selv  om  man  altsaa  over 
et  lille  Omraade  har  en  stor  Mængde  Tele- 
grafstationer, der  anvender  Poulsen'ske  Bølger 
og  Apparater,  kan  disse  Stationer  samtidig 
telegrafere  to  og  to  indbyrdes  uden  at  ge- 
nere hinanden,  naar  blot  hver  Station  har 
sit  Svingningstal;  under  saadanne  Forhold 
maa  en  Station,  naar  den  skal  afsende  Tele- 
gram, indstille  sit  Afeendeapparat,  saa  at 
det  giver  Bølger  af  Modtagestationens  Sving- 
ningstal. Sikkerheden  for  Telegrammernes 
rigtige  Modtagelse  bliver  derved  betydelig 
forøget,  naar  man  sammenligner  med  Gnist- 
telegraferingen. 

Paa  Grund  af  den  lange  Række  ganske 
ens  Paavirkninger,  de  Poulsen'ske  Bølger 
faar  Lejlighed  til  at  give  Modtageapparatets 
Svingkres,  behøver  Bølgerne  ikke  at  være 
saa  kraftige  ved  Udsendelsen  som  Gnistbøl- 
gerne; de  kontinuerte  Bølger  har  ogsaa  min- 
dre Anledning  til  at  svækkes  undervejs,  da 
de  ikke  gaar  paa  Visiter  hos  Uvedkommende; 
i  det  hele  taget  har  en  saadan  sammenkædet 
Række  Bølger  en  stor  Modstandsevne  overfor 
forskellige  Paavirkninger  af  andre  Æterbe- 
vægelser. 

Ved  Poulsens  Bølgefrembringelse  bliver  for- 
holdsvis meget  af  den  elektriske  Energi  om- 
sat til  Svingninger ;  selve  Bølgernes  Kilde  — 
Lysbuen  —  virker  uafbrudt,  saa  længe  Tele- 
grafnøglen holdes  nede.    Ved  Afsendelsen  af 


Gnisttelegrammer  bliver  Nyttevirkningen  rin- 
gere; Gnisterne,  som  foraarsager  Bølgerne, 
varer  kun  en  lille  Brøkdel  af  den  Tid,  Nøg- 
len er  nede,  thi  selv  om  Gnisterne  rent  ab- 
solut set  kommer  meget  hurtig  efter  hinanden, 
bliver  Tidsmellemrummet  mellem  to  paa  hin- 
anden følgende  Gnister  dog  ca.  100  Gange 
saa  stort  som  den  Tid,  en  Gnist  varer. 

Alt  det  gode,  der  saaledes  rent  teoretisk 
kan  siges  om  de  Poulsen'ske  Bølger  og  hans 
paa  dette  Grundlag  udarbejdede  Telegraf  e- 
ringsmetode,  lyder  jo  meget  smukt  og  sand- 
synligt, men  bedre  er  det  dog,  at  de  hidtil 
vundne  praktiske  Resultater  tilfulde  bekræfter 
de  teoretiske  Betragtningers  Rigtighed. 

Den  første  Station,  der  blev  anlagt,  var 
den  paa  Billedet  viste  Forsøgsstation,  der 
ligger  ved  Bagsværd  paa  Grosserer  Bleching- 
bergs  Mark  (Nybrogaard) ;  og  de  første  Tele- 
grammer veksledes  mellem  Forsøgsstationen 
og  en  interimistisk  Station  i  Taastrup;  Af- 
standen mellem  de  to  Steder  er  15  Kilome- 
ter, og  et  Par  Dage,  efter  at  begge  Statio- 
nerne var  færdige,  opnaaedes  den  telegrafiske 
Forbindelse.  Den  næste  Station  anlagdes  i 
en  Afstand  af  45  Kilometer  fra  Bagsværd; 
Forbindelsen  etableredes  samme  Dag,  Statio- 
nen var  færdig.  Endelig  kom  den  store  For- 
søgsstation i  Esbjærg  (c.  300  Kilometer  fra 
Bagsværd),  og  med  den  vekslede  man  med 
Lethed  Telegrammer  den  første  Dag,  Sta- 
tionen var  i  Orden.  Lige  i  de  sidste  Dage 
er  der  opnaaet  Forbindesse  mellem  en  ny- 
oprettnt  Station  i  Newcastle  og  baade  Es- 
bjerg og  Bagsværd.  Disse  Resultater  maa 
siges  at  være  forbavsende  gode,  naar  man 
betænker,  at  det  her  drejer  sig  om  en  ganske 
ny  Telegraferingsmaade. 

Apparaterne,  der  anvendes,  er  ikke  meget 
indviklede;  den  største  Afvigelse  fra  Gnist- 
telegraferingens Apparater  kommer  ved  Mod- 
tageren. Fig.  1  viser  et  af  Poulsens  Af- 
sendeapparater;  til  venstre  ser  man  den  lille 
Kasse,  dels  af  Marmor  dels  af  Messing,  som 
omslutter    Buelampen,    og    hvori    der   under 

Fig.  i. 

Telegraferingen  gaar  en  langsom  Gasstrøm; 
de  Traadruller,  der  ses  paa  Kassens  Sider, 
foraarsager  den  ovenfor  omtalte  magnetiske 
Paavirkning  af  Lysbuen;  til  højre  ses  en 
Kondensator  (svarende  til  Leydnerflaskebatte- 
riet),  hvis  Kapacitet  varieres  ved  at  der  drejes 
paa  et  Haandtag;  derved  „afstemmes"  Bøl- 
gerne ;  den  store  Traadrulle  i  Midten  staar  i 
Forbindelse  med  Antennetraaden  og  tjener  til 
at  give  denne  en  større  eller  mindre  For- 
længelse, saa  at  den  samlede  Antennelængde 
kommer  til  at  passe  med  Bølgernes  Sving- 
ningstal ;  forneden  paa  Bordet  staar  Telegraf- 
nøglen. 

Ved  Modtageapparatet  (Fig.  2)  er  den 
øverste  Traadrulle  til  højre  i  Forbindelse  med 
Antennen;  den  faar  altsaa  direkte  Telegram- 
bølgernes  Svingninger;  disse  induceres  derved 
i  den  nedenunder  staaende  større  Traadrulle, 
sow  er  Led  af  den  egentlige  Modtagekres, 
hvori  der  ogsaa  findes  en  Kondensator  med 
variabel  Kapacitet  (Afstemning).  Det  inter- 
essanteste ved  Modtageapparet  er,  at  den  fint 
afstemte  Svingkres  hvert  Øjeblik  er  aldeles 
fri  for  noget,  der  kan  forstyrre  dens  Reso- 
nans, for  i  næste  Øjeblik  at  blive  afladet  for 
Svingningerne;  dette  sker,  ved  at  en  lille 
Kontakt  afvekslende  berører  og  slipper  Kre- 
sen  et  bestemt  Sted;  det  svarer  omtrent  til 
om  man  med  en  Finger  afvekslende  berører 
og  slipper  en  Violinstræng  i  et  Rum,  hvor 
Strængens    Tone    stadig    frembringes;     hver 


Gang  man  rører  ved  Strængen,  standser  man 
dens  Svingninger,  og  tager  man  Fingeren 
bort,  kommer  Strængen  efter  et  Øjebliks  For- 
løb i  Resonans  igen  o.  s.  v.  Man  maa  ikke 
bevæge  Fingeren  saa  hurtig,  som  den  lille 
Kontakt  bevæger  sig,  den  svinger  nemlig  flere 
hundrede  Gange  frem  og  tilbage  hvert  Se- 
kund. Poulsen  naar  ved  denne  lille  Kontakt, 
som  han  kalder  for  „Tikkeren",  at  Sving- 
kresen  bliver  meget  fint  mærkende  og  kan 
afstemmes  tilstrækkeligt  nøjagtigt;  fra  Tikke- 
ren  ledes  Svingningerne  gennem  et  Termo- 
element, som  ved  den  frembragte  Varme  gi- 
ver en  elektrisk  Strøm,  der  markeres  ved  et 
Knæk  i  et  Telefonhørerør;  Telegrafisten  maa 
altsaa  høre  Telegramtakten  og  derefter  ned- 
skrive Telegrammet.  Anvendelsen  af  den 
lille  svingende  Tikker  er  meget  karakteristisk 
og  bevirker,  at  kun  kontinuerte  afstemte 
Bølger  modtages;  derfor  paavirkes  Poulsens 
Modtageapparater  hverken  af  Gnisttelegram- 
bølger  eller  af  Æterbølger  fremkomne  ved 
atmosfæriske  Elektricitetsudladninger. 

Anvendelse  af  Telefon  i  Stedet  for  Skrive- 
apparat  bliver  ogsaa  flere  Steder  anvendt  ved 
Gnisttelegrafering.  Man  kunde  mod  Tele- 
fonen indvende,  at  der  skal  sidde  et  Men- 
neske og  lytte,  hver  Gang  der  bliver  telegra- 
feret, og  man  har  intet  at  holde  sig  til,  hvis 
der  er  nogen  Fejl  i  Telegrammet;  ved  Morse- 
apparatet  har  man  dog  stadig  Papirstrimlen, 
som    ganske    automatisk     faar    Telegrammet 


Fig.  2. 

paategnet.  Man  kunde  næsten  tro,  at  det 
var  i  en  Forudanelse  om  denne  Indvending, 
at  Poulsen  i  1899  opfandt  Telegrafonen 
(se  nærværende  Tidsskrifts  Novemberhæfte), 
som  netop  egner  sig  fortrinlig  til  n Opskriv- 
ning u  af  de  i  Telefonen  afleverede  Tele- 
grammer. 

En  af  Fordelene  ved  Poulsens  Metode  er, 


Svingningsenergi,  der  er  omtrent  9  Gange 
saa  stor;  de  vilde  altsaa  med  fuld  Kraft 
sende  Bølger,  der  kunde  række  over  c.  2500 
Kilometer  paa  Land;  hvis  man  blot  kan 
multiplicere  med  2  og  sige,  at  det  svarer  til 
5000  Kilometer  til  Søs  (det  er  nemlig  meget 
lettere  at  telegrafere  over  Havet,  Æterbølgerne 
svækkes  mindre),  kan  Amerika  naas,  uden  at 


Fig.  3. 


at  den  elektriske  Spænding  i  Antennens  Spids 
er  meget  lav  i  Modsætning  til  Forholdet  ved 
Gnisttelegraferingen.  Spændingen,  der  ved 
Telegrafering  til  Esbjærg  kommer  i  Spidsen 
af  en  60  Alen  høj  Antenne  i  Bagsværd, 
svarer  til  en  Gnistlængde  paa  ca.  1  Milli- 
meter. Ved  Anvendelse  af  omtrent  1  Heste- 
kraft faar  Poulsen  en  Svingningsenergi  af 
omtrent  100  Watt,  og  dermed  naas  Esbjerg. 
Den  Buelampe  og  de  Apparater,  Poulsen  har 
i  Gang  paa  Forsøgsstationerne,   kan  give  en 


der  gøres  noget  yderligere  for  at  forstærke 
Apparaternes  Virkning. 

Det  er  Poulsens  Ønske  snarest  muligt  at 
faa  anlagt  Stationer  i  Canada  og  paa  Irland 
og  prøve  at  „række  Atlanterhavet" ;  der  er 
vel  ogsaa  stor  Sandsynlighed  for,  at  det 
store  engelske  Gnisttelegraferingsselskab,  som 
har  købt  Poulsens  Patenter,  hurtig  vil  lade 
Eksperimentet  anstille  under  Poulsens  Ledelse. 

At  selve  Fremstillingen  af  de  kontinuerte 
Svingninger  med  den  høje  Frekvens  kan  faa 

stor  videnskabelig  Betydning,  og  at  Bølgerne 
muligvis  kan  anvendes  til  en  hel  Del  andet 
end  traadløs  Telegrafering,  er  mere  end  sand- 
synligt. Paa  Fig.  3  ses  et  mærkeligt  Labo- 
ratorieforsøg, hvorved  man  faar  ejendommelige 
elektriske  Udladninger  ved  at  lade  Poulsen'ske 
Bølger  svinge  i  en  lang  Metaltraad,  der  er 
viklet  om  et  højt  Cylinderglas;  Spændingen 
bliver  her  saa  høj  i  den  øverste  Del  af  Traad- 
rullen,    at    Gnisterne    slaar    ud    i   Luften;   i 


Virkeligheden  svarer  den  oprullede  Traad  jo 
til  Antennetraaden,  men  Spændingen  bliver 
saa  høj  i  Rullen  paa  Grund  af  Induktionen. 
Naar  man  ser  paa  Ingeniør  Poulsens  Bil- 
lede, kommer  man  uvilkaarligt  til  at  tænke 
paa,  hvad  det  næste  bliver,  han  overrasker 
os  med;  hvis  man  kunde  give  Raad  i  den 
Retning,  var  det  ikke  saa  dumt  at  bede  ham 
om  at  lave  en  let  Akkumulator,  for  den 
trænges  der  forfærdelig  haardt  til. 

FRØKEN  THERESE  HERNING 

Novellette  af  Jakob  Knudsen. 


Der  holdtes  strængt  over  Bordskik  og 
Spisetid  i  Thorsted  Præstegaard, 
hvad  Middags-  og  Aftensmaaltiderne  an- 
gik. Om  Morgenen  derimod  var  der  kun 
to  Mennesker  af  den  talrige,  indre  Hus- 
stand, som  fik  deres  Mad  til  ganske  be- 
stemt Klokkeslæt.  Det  var  Præsten  og 
Lærerinden,  Frøken  Therese  Herning.  — 
Børnene  spiste  Davre  ude  i  Kjøkkenet, 
og,  paa  Grund  af  de  mange  forskjellige 
Alderstrin  og  Opstandelsestider,  ikke  paa 
samme  Klokkeslæt.  Præstefruen  var  saa 
optagen  af  de  mindste  Børn,  saaat  det 
meget  ofte  heller  ikke  faldt  hende  be- 
kvemt, at  møde  inde  i  Spisestuen  præcis 
Kl.  7. 

Pastor  Nielsen  og  Frøken  Herning 
sad  da  sædvanlig  ene  derinde,  ved  hver 
sin  Side  af  det  omfangsrige  Bord,  og 
nød  deres  kogte  Mælk  med  Brød  og 
Smør.  —  Frøken  Herning  var  paa  denne 
Tid  af  Døgnet  altid  daarligt  oplagt,  — 
morgengnaven,  som  man  uden  sympa- 
thisk  Forstaaelse  kalder  det.  Præsten  der- 
imod—  som  stod  op  Kl.  5%  —  var 
ved  Syvtiden  i  ypperligt,  lidt  drilsk  Hu- 
mør. Først  op  ad  Formiddagen,  omkring 
Kl.  10,  fik  han,  som  Følge  af  det  stille, 
idylliske  Præstegaardsliv ,  et  Anfald  af 
Tungsind,  under  hvilket  han  ansaae  sig 
selv  for  saa  vidt  utilregnelig,  som  han 
vidste  af  Erfaring,  at  hans  Meninger  om 
Livet  og  Verden  og  hele  dens  Indhold  i 
Løbet  af  et  Par  Timer  atter  vilde  blive 
ganske  andre  og  lysere.  Han  havde 
betydelige ,  fysiologiske  Indsigter ,  og 
paastod,  at  hans  Blod  i  denne  Tilstand 
„klumpede". 

Men  Kl.  7  var  han,  som  sagt,  fortræf- 
felig tilpas. 

Frøken    Herning    havde    en    let,    men 


hyppig,  Bevægelse  med  højre  Haands 
Fingre  henover  sin  Næse,  som  om  hun 
ved  denne  vilde  gjøre  en  eller  anden  Ir- 
ritation af  Huden  mindre  følelig.  Hver 
Gang  hun  gjorde  denne  Bevægelse,  dir- 
rede alle  de  smukke  og  velplejede,  men 
temmelig  graasprængte  Hængekrøller  paa 
Siderne  af  hendes  Hoved. 

„Ikke  gnide  Næse!  ikke  gnide  Næse! 
lille  Frøken  "Theræse!"  sagde  den  vel- 
oplagte Pastor  Nielsen.  „Det  hjælper  ikke 
noget,  det  bliver  kun  værre  deraf!" 

„Hvilket"  ?  sagde  Frøken  Herning  stødt. 

„Det,  som  volder  denne  Kløe." 

„Hvad  er  saa  det,  om  jeg  maa  spørge?" 

„Ja,  —  see,  det  skulde  De  ikke  have 
spurgt  mig  om,  lille  Frøken  Herning. 
P'or  jeg  har  længe  været  lige  paa  Nippet 
til  at  give  Dem  en  videnskabelig  Forkla- 
ring deraf.  Og  nu  er  det  mig  ganske 
umuligt,  at  holde  den  tilbage  længere." 

„Tak,  —  maa  jeg  ikke  være  fri!" 

„Seer  De,  det  er  nogle  ganske  bitte, 
bitte  smaa,  hvide  Mider,  som  sidder  i 
Porerne  paa  Deres  Næsetip.  Hvis  jeg 
havde  haft  Lov  til  at  tage  Dem  ved  Næ- 
sen og  klemme  den  en  lille  Smule,  saa 
skulde  De  bare  see,  —  saa  vilde " 

„Hør,  Pastor  Nielsen!  —  De  har  flere 
Gange  her  ved  Morgenmaden  talt  vidt- 
løftigt om,  at  De  var  i  en  saa  mageløs 
passende  Afstand  fra  Deres  Bondeafstam- 
ning, forat  Intelligensen  kunde  naa  sin 
Blomstring  hos  Dem " 

„Uden  dog  —  uden  dog  at  være  saa 
angt  fjærnet  derfra,  saaat  Race-  Vissen- 
hed  kunde  begynde  at  indtræde  —  — tt 

„Jo,  —  men  jeg  troer  alligevel,  at  Deres 
almindelige  Dannelse  vilde  have  vundet 
ved,  om  De  havde  haft  endnu  eet  Slægt- 
led mellem  Dem  og  Landmanden." 

„Maaskee,  ja,  maaskee,  Frøken  Herning. 
Som  De  veed,  er  De  og  jeg  præcis  lige 
langt  og  lige  kort  fjærnede  fra  Bonde- 
standen.41 

„Min  Fader  var  Kjøbenhavner,  om  jeg 
maa  be'e!" 

„Deres  Fader  var  en  ærlig  Jydekarl 
fra  Herning  Egnen,  der  tjente  sig  en  Del 
Penge  som  Staldkarl  paa  Halmtorvet  og 
derefter  nedsatte  sig  som  Isenkræmmer 
i  Skindergade.     Ikke  sandt?" 

„Ja,  —  og  det  er  jeg  stolt  af." 

„Det,  De  der  siger,  er  ligesaa  smukt 
og  naturligt,  som  det  er  ulogisk,  sam- 
menholdt med,  hvad  De  lige  i  Forvejen 
ytrede." 

„Aa,  De  er  utaalelig!"  sagde  Frøken 
Therese,  virkelig  irriteret.  - 

„Jeg  er  blot  sandhedskjæriig  og  viden- 
skabeligt anlagt.  —  Og  det  er  De  ogsaa, 
kjære  Frøken  Herning.  —  Ja,  for  nu  at 
sige  Dem  en  Behagelighed :  Maa  jeg  rigtig 
meget  takke  Dem  for  den  Interesse,  De 
har  vidst  at  bibringe  mine  to  ældste  Børn 
for  Botaniken.  Det  er  mig  en  meget  stor 
Glæde." 

„Saa  det  er  ijtke  blot  for  at  sige  mig 
en  Behagelighed,  at  De  —  — " 

„Nej,  Nej!" 

Der  gled  et  Smil  hen  over  Frøken 
Hernings  Ansigt,  der  gjorde  hendes  øjne 
ligefrem  smukke,  og  viste,  at  hun  virkelig 
var  Lærerinde.  Alle  hendes  Hængekrøl- 
ler dirrede  muntert:  „Emilie  og  Aksel 
skal  en  lang  Tur  ud  med  mig  i  Efter- 
middag, op  paa  Haldbakkerne  paa  Bo- 
tanikens Vegne.  Det  er  jo  Løverdag  i  Dag." 

„Jo,  Tak.     Det  sidste  veed  jeg." 

„Aa!  —  hvorfor  skal  De  nu  igien  øde- 
lægge min  Glæde  ved  saadan  en  Spydig- 
hed!" —  Frøken  Therese  blev  rød  og 
blinkede  nervøst  med  Øjnene. 

„Ak,  ak,  ak!  Jeg  glemte,  at  Klokken 
ikke  er  mere  end  7.  Undskyld,  lille  Frø- 
ken Herning!" 


Man  spiste  en  Stund  i  Tavshed.  Præ- 
stens Kindtænder  stødte  mod  hinanden 
under  Tygningen.  Det  gav  en  ubeha- 
gelig, klangløs  Lyd,  som  af  Træ  mod 
Træ. 

Inde  fra  Stuen  ved  Siden  af  hørtes  en 
anden  Lyd.  Det  var  den  gamle  Barne- 
pige, Else  Marie,  der  snakkede  —  meget 
vedholdende. 

„Naa,  nu  er  hun  nok  atter  ved  at  for- 
tælle sin  lange,  ulykkelige  Ungdoms- 
Kjærligheds- Historie,  den  Gamle,"  sagde 
Præsten.  „Eller  det  er  maaskee  en  af 
hendes  Søstres." 

„Aa,  det  skulde  hun  sletikke  have  Lov 
til!"  sagde  Frøken  Herning  heftigt. 

„Hvorfor  dog  ikke?  —  Børnene  tager 
saamænd  ingen  Skade  deraf." 

„Det  kan  man  ikke  vide.  Og  i  hvert 
Fald  har  hun  selv  Skade  deraf.  Det  er 
sjælelig  ublufærdigt  saadan  overfor  andre 
at  —  "— " 

„Overfor  andre,  ja!  —  —  Men  ikke 
overfor  Børn!"  sagde  Præsten. 

„Det  forstaar  jeg  ikke.** 

„Det  er  en  af  Børns  aller  elskværdigste 
Egenskaber  —  naar  det  er  rigtige  Børn : 
at  de  seer  paa  et  voksent  Menneske, 
akkurat  som  det  voksne  Menneske  seer 
paa  sig  selv.  Derfor:  at  tale  med  rigtige 
Børn,  det  er  lige  saa  trygl  som  at  tale 
med  sig  selv." 

„Sikken  et  Paradox!" 

„Det  er  Grunden  til,  at  gamle,  enlige 
Mennesker  holder  saa  meget  af  Børn, 
medens  de  holder  saa  lidt  af  andre  voksne 
Mennesker." 

„Ja,  —  gjør  de  nu  det?" 

„Ligesom  jeg  bestandig  kan  see  paa 
min  gamle  bløde  Hat,  at  den  har  og- 
saa været  ny  engang,  saaledes  kan 
gamle,  enlige  Piger  saa  grangivelig  see 
deres  egen  Ungdom.  Og  taler  de  til 
Børn  derom,  da  sværmer  ogsaa  Børnene 
for  den  unge  Gammeljomfru." 

Frøken  Therese  rejste  sig  brat:  „ja, 
nu  vil  jeg  alligevel  ved  Lejlighed. sige  til 
gamle  Else  Marie,  at  hun  ikke  skal  under- 
holde mine  Elever  med  sin  Ungdoms- 
Kjærlighed!" 

„Det  kan  De  jo  godt,"  sagde  Præsten 
og  rejste  sig  ogsaa.  —  „Velbekomme, 
lille  Frøken  Therese!" 


Det  var  høj,  varm  Juliluft,  da  Frø- 
ken Therese  og  de  to  ældste  af  Præstens 
Børn,  Emilie  og  Aksel,  om  Eftermiddagen 
Kl.  2  begav  sig  paa  Vandring  ud  af 
Præstegaarden.  Men  da  de  var  komne 
nordenfor  Landsbyen,  paa  Markvejen, 
hvor  Jordsmonnet  hæver  sig,  saae  de, 
at  der  stod  nogle  sorteblaa,  boblende 
Skyer  lavt  nede  i  Sydvest.  —  Frøken 
Therese  var  meget  bange  i  Tordenvejr; 
men  Aksel  gjorde  beroligende  opmærk- 
som paa,  at  Vinden  næsten  var  stik 
nordost,  og  fra  den  Side  var  der  intet- 
somhelst  at  frygte. 

Botaniseringen  skulde  først  begynde, 
naar  man  var  naaet  op  paa  Haldbak- 
kerne eller  Halderne,  et  Højdedrag  med 
Kæmpehøje  øverst,  hvortil  Terrænet  lang- 
somt blev  ved  at  stige  helt  nede  fra 
Thorsted,  som  laa  ved  Fjorden.  Deroppe 
var  der  en  mærkelig  Magerjords- Vege- 
tation, stor  Udsigt  over  Fjorden  og  Ban- 
kerne paa  begge  Sider  af  den;  deroppe 
skulde  ogsaa  Meldmads-  Maaltidet  holdes, 
hvilket,  trods  al  Videnskabelighed,  spil- 
lede en  meget  vigtig  Rolle  paa  Turen. 
Dets  tilstundende  Lystighed  sad  allerede 
Deltagerne  i  Kroppen,  gjorde  dem  meget 
snakkesalige,  formindskede  Aldersforskel- 
len og  lod  Lærer-  og  Elev-  Forholdet  træde 
en  Del. i  Baggrunden.  Emilie  var  13, 
Aksel  11  Aar.  —  Helt  kunde  Frøken 
Therese  dog  ikke  frigjøre  sig  for  sin 
Tordenangst.  Tilmed  hævede  de  sorte- 
blaa Skybanker  sig  ganske  langsomt  op 


ad  Himlen,  trods  det  de  havde  Vinden 
imod  sig.  Axel  paastod  dog,  at  dette 
maatte  bero  paa  en  ren  Tilfældighed,  og 
at  det  kunde  de  umulig  blive  ved  med.. 

De  tre  Vandrere  havde  gaaet  godt  en 
Fjerdingvej  mod  Nord,  var  kommen  forbi 
de  fleste  Kalkstensbrud  („Limgrave"),  al 
hvilke  der  er  saa  mange  i  Thorsted 
Sogn,  og  stod  nu  ved  Foden  af  de  egent- 
lige Halder.  Her  hørte  endogsaa  Kar- 
tofTelagrene  op.  Bankerne  var  saa  tørre 
og  saa  tyndt  beklædte  med  Plantevækst, 
saa  Faar  ikke  engang  kunde  nære  sig 
deroppe.  Det  var  nu  ogsaa  den  bekjendte, 
regnløse  Sommer  1868.  Man  havde  ikke 
faaet  Væde  her  norden  Fjorden  siden 
Begyndelsen  af  Maj  Maaned. 

Tilfældet,  som  Aksel  havde  talt  om, 
maatte  være  de  sorteblaa  Skyer  gunstigt; 
de  blev  ved  med  at  stige,  stod  nu  midt- 
vejs mellem  Horisonten  og  Zenith. 

Stemningen  var  allerede  saa  trykket, 
saaat  Emilie  og  Frøken  Therese  vægrede 
sig  ved  at  gaa  op  i  de  nøgne  Bakker. 
De  satte  sig  ned  ved  Foden  af  dem, 
endskjønt  der  ingen  Huse  var  i  Nærheden, 
og  Kartoffel-  Agrene  jo.  egentlig  ingen 
Dækning  vilde  kunne  yde.  Aksel  følte 
sig  krænket  ved  deres  Mistillid  til  hans 
Førerskab  og  tænkte  paa  Kolumbus  og 
hans  gjenstridige,  forsagte  Mandskab. 

Pludselig  kom  Frøken  Therese  til  at 
mindes  noget,  hun  havde  læst:  at  Ge- 
nierne altid  gik  imod  Vinden  ligesom 
Tordenvejret.  Hun  havde  tidligere  altid 
kun  tænkt  paa  første  Del  af  denne  Lig- 
nelse, nu  bragte  dens  anden  Del  hende 
til  at  skjælve.  Da  hun  sagde  det  til 
Børnene,  huskede  de  ogsaa  godt,  at  de 
havde  hørt  det  før  —  vistnok  af  Frøkenen 
selv. 

Et  Vindstød  løb  igjennem  de  mørke- 
grønne Kartoffeltoppe,  saa  de  næsten 
lagde  sig  ned  og  fik  en  helt  anden  Farve, 
idet  de  graalige  Bagsider  af  Bladene  kom 

frem.  De  violette  Blomster  med  de  gule 
Hjerter  blev  kastet  voldsomt  frem  og  til- 
bage, og  en  kvælende  Støvsky  fra  den 
sandede  Jord  rejste  sig,  foer  hen  over  de 
tre  Mennesker  og  op  ad  de  nøgne  Ban- 
ker. Straks  efter  faldt  de  første  store, 
tunge  Regndraaber. 

Emilie  saae  op  paa  Frøken  Therese. 
Dennes  Øjne  udtrykte  en  Angst,  der 
tydeligt  var  langt  ude  over  Frygten  for 
at  blive  gjennemvaad. 

„Jeg  er  slet  ikke  bange  for  at  blive 
ramt  af  Lynet",  sagde  Frøken  Therese, 
stakaandet.  Og  Emilie  syntes,  hun  kunde 
see  paa  hendes  smerteligt  fortrukne  An- 
sigt, at  ogsaa  dét  var  sandt.  Hun  blev 
selv  greben  af  en  Rædsel,  der  hellerintet 
havde  med  Ild  eller  Vand  at  gjøre,  men 
som  hun  følte  gik  over  i  hende  fra  Frø- 
ken Therese.  Aksel  glemte  ganske  sin 
Kolumbus  -  Stilling  og  løb  bagefter  Da- 
merne, —  henimod  en  Limgrav,  som 
var  i  Nærheden.  —  Nede  i  Graven  var 
Limstenen  allerede  fedtet  af  Regnen,  og 
da  de  naaede  ind  under  en  fremspring- 
ende Stenvæg  dernede,  var  det,  som  om 
der  blev  lukket  efter  dem  med  Regn; 
den  svøbte  i  Strømme  omkring  Fristedet, 
hvor  de  stod,  og  dannede  hurtigt  Søer  i 
de  dybere  Partier  af  Bruddet. 

Det  var  Emilie,  som  i  sidste  Øjeblik 
kom  til  at  tænke  paa  dette  Tilflugtsted, 
hvor  det  ellers  var  forbudt  Børnene  at 
gaa  ned  —  for  Sammenstyrtningers  Skyld. 

Som  et  uhyre  Vogntog,  der  pludselig 
bryder  ud  af  en  drønende  Port,  saaledes 
bragede  nu  Tordenen  frem  og  løb,  med 
røde  Ildheste  for,  ud  til  Himlens  Græn- 
ser. Det  var  en  lang,  lang  Sommertør- 
kes indestængte  Hede,  som  nu  banede 
sig  Vej  ud  i  det  aabne  Rum,  og  der 
bredte  sig  en  branket,  svovlet  Lugt  fra 
de  mishandlede  Marker,  mens  Regnen 
buldrende  slog  mod  Jorden. 

Ingen  af  de  tre  sagde  noget.    De  saae 


fra  deres  Skjulested  opad  mod  de  blanke, 
hvidlige,  tætte  Regnstraaler,  som  især 
blev  synlige  dér,  hvor  de  passerede  Lim- 
gravens Rand,  inden  de  forsvandt  i  Skyg- 
gen af  Kalkstensvæggene. 

Omtrent  en  Time  rasede  Uvejret.  Saa 
kom  der  pludselig  store,  blaa  Flager  paa 
Himlen.  —  —  Hovedvejen,  ad  hvilken 
de  var  komne  ned  i  Limgraven,  var  nu 
spærret  af  Vandet,  men  de  slap  op  ad 
en  Skraaning  af  Kalkstensbrokker,  som 
gik  næsten  helt  op  til  Randen  af  Graven. 

De  stod  deroppe  paa  Overfladen  igjen, 
og  Børnene  saae  paa,  at  Skyerne,  der 
nu  havde  mistet  al  Genialskhed,  blev 
jagede  af  Vinden  tilbage  mod  Sydvest, 
mens  de  blaa  Felter  paa  Himlen  blev 
større  og  større.  Men  samtidig  lagde 
Aksel  Mærke  til,  at  Frøken  Therese  græd 

og  blev   ved  at  græde, han  saae 

flere  Gange  om  imod  hende.  Det  min- 
dede ham  om  et  Saar,  naar  man  har 
skaaret  sig,  der  bløder,  uden  at  man  kan 
faa  Blodet  standset.  Hun  gjorde  sig  vist 
megen  Umage  for  at  holde  op,  men 
Taarerne  blev  ved  at  pible  frem.  Og 
pludselig  bøjede  hun  sig  forover  og  hul- 
kede højt,  mens  hun  holdt  Hænderne  for 
sit  Ansigt. 

Hun  begyndte  at  gaa  henad  mod  Vejen. 

„Er  de  bange  for  Tordenen?"  spurgte 
Emilie.  „Men  nu  er  den  jo  ovre.  — 
Er  De?" 

„Nej",  sagde  Frøken  Therese. 

De  var  kommen  hen  til  en  Tromle, 
der  stod  paa  Marken.  Der  satte  hun  sig 
ned.  —  „Vil  I  ikke  hellere  gaa  hjem," 
sagde  hun  til  Børnene. 

„Nej,  vi  vil  da  ikke  gaa  fra  Dem," 
svarede  Aksel. 

Frøken  Therese  blev  ved  at  græde, 
stille  og  ustandseligt.  Flere  Gange  saae 
hun  med  hurtige,  forlegne  øjekast  til 
Børnene,  under  sine  forgjæves  Forsøg 
paa   at  standse  Taarerne.  —  Ingen   af 

Børnene  havde  nogensinde  seet  hende 
græde  før. 

„Men  er  De  da  ikke  bange,  Frøken?" 
spurgte  Emilie  igjen. 

„Nej.  —  Aa,  det  er  blot  noget,  jeg 
ikke  kan  glemme." 

—  Nu  tog  Graaden  atter  helt  Magten 
fra  hende. 

„Men  hvad  er  da  det,  De  ikke " 

„Det  var,  da  jeg  mistede  den,  som  jeg 
holdt  af." 

„Var  det  da  ogsaa  i  et  Tordenvejr?" 
spurgte  Emilie  troskyldigt. 

„Ja " 

„Er  det  længe  siden?" 

„Ja,  —  da  var  jeg  helt  ung." 

Begge  Børnene  følte,  hvor  hun  ogsaa 
havde  været  smuk  dengang,  —  og  i 
Grunden  var  hun  det  jo  endnu. 

„Hvem  var  det?"  spurgte  Aksel  og 
stirrede  hende  ind  i  hendes  forgrædte 
Ansigt,  mens  han  nærmede  sig  til  hende, 
helt  ubevidst,  ligesom  Myggen  nærmer 
sig  Lyset.  Ogsaa  Emilie  havde  sat  sig 
paa  Tromlen  ved  Siden  af  den  gamle 
Frøken  og  krøb  ind  til  hende. 

„Han  var  Løjtnant  i  Aalborg.  Det  var, 
mens  jeg  var  Lærerinde  i  Vadum  Præste- 

gaard." Det  at  sige  det  første  Gang 

—  berusede  hende  næsten,  det,  hun 
havde  tavst  erindret  i  mere  end  fem  og 
tyve  Aar.  Paa  en  Maade  vidste  hun 
ikke  rigtig  af,  at  hun  fortalte.  Det  kom 
uimodstaaeligt  af  sig  selv  —  ligesom  før 
hendes  Taarer.  —  —  „Jeg  saae  ham 
første  Gang  paa  Pontonbroen,  en  Aften 
jeg  havde  været  inde  at  spille  hos  en 
Lærerinde  i  Byen.  Jeg  stod  og  ventede, 
fordi  der  var  en  Jagt  ved  at  sejle  igjen- 
nem.  Der  var  saa  mange  store  Skyer 
paa  Himlen.  Det  var  lidt  før  Solnedgang. 
Saa  kom  han  hen,  —  jeg  havde  sletikke 
seet,  at  der  var  andre  Fodgængere  end 
mig,  —  og  spurgte,  om  han  ikke  maatte 
følge  mig  hjem.    Vi  talte  saa  tit  bagefter 


om,  at  det  var  en  underlig  Maade  af 
ham,  og  at  jeg  ikke  burde  have  taget 
imod  det.  Og  han  fulgte  mig  hellerikke 
helt  til  Præstegaarden.  —  Saa  kom  han 
i  lang  Tid  hver  Tirsdag  og  Fredag  Af- 
ten, naar  jeg  var  derovre.  Og  vi  gik 
sammen  oppe  paa  Skovbakken ,  men 
mere  ovre  paa  Skansebakkerne  ved  Nørre- 
sundby. 

„Hvem  var  han?"  hviskede  Emilie. 

„Hans  Fader  havde  en  stor  Gaard  i 
Vendsyssel.  —  Bagefter  fik  jeg  at  vide, 
at  han  var  Baron.  Men  det  sagde  han 
mig  ikke." 

„Hvad  talte  I  da  om?" 

„Jeg  synes  ikke  rigtig,  jeg  kan  huske 
noget  deraf,  —  for  naar  vi  havde  talt 
lidt  sammen,  saa  endte  det  altid  med, 
at  han  sagde,  det  var  Synd  imod  mig. 
Og  det  vidste  jeg  ikke,  hvad  han  mente 
med  dengang.  Men  siden  har  jeg  rig- 
tignok forstaaet  det." 

„Hvad  var  det  da?"  spurgte  begge 
Børnene  samtidig. 

„Ja,  jeg  troede  jo,  vi  var  forlovede." 

„Var  I  da  ikke  det?" 

„Han  havde  aldrig  sagt  noget  der- 
om."   

Kunde  man  tage  fejl  af  det!  tænkte 
Børnene.  De  havde  aldrig  oplevet  store 
Ulykker;  men  de  havde  jo  nok  forestillet 
sig  dem.  Derimod  var  det  dem  en  ganske 
ny  og  forfærdende  Tanke,  at  en  Livs- 
skjæbne  kunde  bestemmes,  et  Menneskes 
Lykke  tilintetgjøres  ved  en  blot  Tilfæl- 
dighed, en  Misforstaaelse.  Og  skjønt 
Frøken  Therese  endnu  intet  havde  sagt 
derom,  følte  de,  at  hendes  Lykke  her 
maatte  være  gaaet  til  Grunde.  Og  de 
syntes  begge,  de  altid  havde  anet,  at  det 
Store,  som  de  endnu  ventede  sig  af  Li- 
vet, det  havde  hun  for  længe  siden  mistet. 
Stakkels,  stakkels  Frøken  Therese! 

Men  de  sagde  intet.  For  de  vidste 
ikke  selv  det,  som  de  følte. 


Frøken  Therese  Herning   — 


„Han  sagde  saa  tit,  at  jeg  ikke  skulde 
tale  til  Pastor  Nyborgs  om,  at  vi  mødtes. 
Men  saa  var  der  jo  nogen,  der  saae,  at 
vi  saadan  gik  sammen,  og  de  sagde  det 
til  Fru  Nyborg.  Og  saa  skrev  Præsten 
til  ham,  —  og  sagde  mig  det  først,  efter 
at  han  havde  skrevet,  —  at  enten  skulde 
han  forlove  sig  offentlig  med  mig,  eller 
ogsaa  maatte  han  aldrig  være  sammen 
med  mig  tiere.  —  —  Det  svarede  han 
ikke  paa,  og  han  skrev  heller  ikke  til 
mig.  Og  han  kom  aldrig  dér,  hvor  vi 
havde  plejet  at  mødes.  —  Jeg  stod  saa 
tit  dér  paa  Broen,  hvor  vi  havde  seetes 
første  Gang.  Aa,  jeg  kan  huske  lige  før 
Jul,  jeg  stod  og  saae  paa  de  mange 
Vogne  fra  Vendsyssel  med  Folk,  der 
havde  været  ovre  i  Aalborg  for  at  gjøre 
Juleindkjøb.  Nu  kjørte  de  hjem  igjen. 
Hver  Vogn  var  jo  som  en  Rede,  hvor 
alle  hørte  sammen.  Og  jeg  havde  intet 
Sted,  hvor  jeg  hørte  til.  Pastor  Nyborgs 
i  Vadum  længtes  jeg  blot  efter  at  komme 
bort  fra.  For  jeg  syntes,  Præsten  havde 
gjort  saadan  en  stor  Uret  imod  mig  ved 
at  skrive,  og  de  viste  mig  heller  ingen 
Venlighed  mere.  Jeg  tænkte:  hvis  Drivisen 
nu  brød  Pontonbroen  itu,  og  vi  alle  drev 
væk  og  gik  til  Bunds!  —  Saadan  en 
Vinter  kunde  jeg  sletikke  levet  om  igjen. 
Aa  nej,  det  kunde  jo  sletikke  lade  sig 
gjøre.  For  da  den  var  omme,  var  der 
ikke  noget  mere,  der  kunde  ødelægges 
for  mig.a 

Børnene  sad  helt  tavse.  De  havde 
rent  glemt  sig  selv,  og  derfor  ogsaa,  at 
de  kunde  tale.  Hvad  skulde  de  ogsaa 
sige  til  den  unge,  dejlige  Therese  Herning, 
som  de  i  dette  Øjeblik  saae  for  deres 
øjne,  og  som  de  paa  en  Maade  sletikke 
kjendte. 

„Jeg  skrev  mange  Gange  til  ham,  men 
han  svarede  ikke.  Før  endelig  i  April. 
Da  sendte  jeg  ham  et  Brev,  hvori  jeg 
bad  om,  at  han  vilde  mødes  med  mig 


nede  paa  Sø-Engene  paa  Nørsiden  af 
Fjorden,  nede  ved  nogle  store  Stakke  af 
Rør,  som  der  staar.  Der  kunde  ingen 
see  os  fra  Thisted-Landevejen,  og  ovre 
fra  Aalborg  —  der  var  jo  Fjorden  imel- 
lem. Og  hvis  han  ikke  vilde  det,  saa 
bad  jeg  ham  skrive  det  til  mig,  og  saa 
vilde  jeg  tage  det  som  en  Erklæring  fra 
hans  Side  om,  at  alt  skulde  være  forbi 
mellem  os.  —  —  Aa  ja,  saa  kom  der 
Brev,  og  det  kan  jeg  huske  udenad,  saa 
længe  jeg  lever:  „Kjære  Therese!  lad 
det  være  saaledes,  som  Du  skriver.  Hvis 
jeg  ikke  er  derovre  til  den  berammede 
Tid,  Torsdag  Kl.  5,  saa  vent  mig  ikke. 
Saa  maa  Du  aldrig  vente  mig  mere!" 
—  Der  var  ingen  Underskrift.     Men  hans 

Navn   stod  trykt  paa  Papiret. Nu 

kan  jeg  aldrig  forstaa,  hvordan  jeg  kunde 
tro,  at  det  Brev  var  et  Løfte  om  at  komme. 
Men  dengang  troede  jeg  det  sikkert. 
Ikke  ligestraks,  men  efterhaanden.  Og 
da  jeg  gik  derud  til  Mødestedet,  —  det 
var  vel  en  lille  Fjerdingvej  fra  Vadum 
Præstegaard,  —  da  blev  jeg  ved  at  gjen- 
tage  de  Ord  for  mig,  og  det  var  helt, 
som  om  de  ikke  kunde  betyde  andet, 
end  at  han  kom  helt  sikkert.  Jeg  følte 
blot  en  Ængstelse  for,  hvad  han  vilde 
sige. 

Jeg  var  der  et  Kvarter  før  Tiden.  Jeg 
lyttede  først  til  Sø-Fuglene  og  Frøerne, 
der  sang  og  trilrede  uafbrudt.  Men  efter 
som  Minuterne  gik,  da  hørte  jeg  kun 
Væden  i  Engbunden:  det  var,  ligesom 
Jorden  hele  Tiden  drak  eller  mimrede 
den  ind  i  sig,  ganske  sagte,  —  det  lød 
ligesom  det,  Krabberne  siger  med  deres 
Munddele,  naar  de  er  kommen  op  paa 
tørt  Land.  —  Det  er  mig  helt  umuligt 
at  sige,  om  jeg  tillige  vidste  eller  ikke 
vidste,  at  Klokken  imidlertid  var  bleven 
tyve  Minuter  over  fem.  Men  da  faldt  de 
første  tunge  Regndraaber  af  et  Torden- 
Uvejr,  som  var  trukken  op,  uden  jeg  havde 

mærket  det,  og  da  saae  jeg  paa  Uhret  — 
og  vidste,  at  nu  var  alting  forbi.  Aa,  jeg 
tror,  det  er  meget  værre  saadan  at  glide 
over  i  Ulykken,  uden  at  der  sker  noget, 
end  naar  Ulykken  kommer,  saadan  at 
man  kan  see  og  sanse  den.  Og  derfor 
var  det  ogsaa,  ligesom  Torden-Uvejret 
blev  til  selve  Ulykken,  det  blev  til  en 
Rædsel,  som  jeg  aldrig  før  havde  kjendt, 
og  som  jeg  aldrig  senere  kan  glemme." 
Atter  brød  Graaden  op  hos  Frøken 
Therese;  men  Børnene  klyngede  sig  til 
hende,  fulde  af  Angst  og  Beundring.  For 
hvad  havde  Fa'er  og  Mo'er  oplevet,  eller 
hvad  var  der  hændet  dem  selv,  der  kunde 
sammenlignes  med,  hvad  her  var  fortalt  ? 
Og  hvor  var  der  nogen  i  disse  Egne, 
der  havde  været  saa  skjøn  og  saa  ung 
som  Frøken  Therese! 

* 

Aksel  var  opfyldt  af  disse  samme  Tan- 
ker, da  han  Dagen  efter,  Søndag  Efter- 
middag, tilfældig  sad  inde  i  Spisestuen, 
mens  de  Voksne,  —  hans  Forældre  og 
Frøken  Therese,  —  drak  Kaffe.  —  Han 
syntes  at  hans  Fader  egentlig  talte  saa 
dumt  til  hende,  og  saa  koldt,  sad  og 
smaadrillede  hende,  uden  at  ane,  hvem 
hun  i  Grunden  var,  eller  hvor  skjøn  hun 
var,  —  eller  dog  havde  været. 

Under  en  Pause  i  Samtalen  hørte  man 
gamle  Else  Marie  snakke  og  snakke  inde 
i  Sovekamret. 


„Naa,  lille  Frøken  Therese,"  sagde 
Præsten,  „nu  er  øjeblikket  der.  Nu  for- 
tæller hun  atter  sine  gamle  Kærestehisto- 
rier. De  maa  ind  og  nedlægge  Forbud 
derimod,  til  Værn  for  Deres  kjære  Ele- 
ver." 

Frøken  Therese  sagde  ingen  Ting. 
Men  Aksel  saae  at  der  løb  nogle  nervøse 
Trækninger  hen  over  hendes  Underansigt. 
Straks  efter  rejste  hun  sig  pludselig,  stod 
et  Øjeblik  og  kjæmpede  med  sig  selv, 
men  brast  saa  i  heftig  Graad,  og  gik 
med  Lommetørklædet  for  Øjnene  ud  af 
Stuen,  ind  paa  sit  Værelse. 

Pastor  Nielsen  saae  ganske  forbavset 
efter  hende.  Han  havde  heller  aldrig  før 
seet  hende  græde.  Han  meldte  Pas  overfor 
Fænomenet,  idet  han  slog  ud  med  Hæn- 
derne, trak  paa  Skuldrene,  rystede  paa 
Hovedet. 

Saa  sagde  han,  henvendt  til  sin  Kone : 
„Ja,  ja,  ja!  —  hvad  kjender  voksne  Men- 
nesker til  hinanden?  Intet,  siger  jeg,  in- 
tet! —  Naar  undtages  enkelte  Ægtefolk, 
saa  veed  vi  Voksne  intetsomhelst  om  hin- 
anden, for  vi  kan  kun  see  med  vore 
egne,  voksne  Øjne,  —  vi  er  blottede  for 
al  inderlig  Forstaaelse!" 

Men  Aksel  forstod  rigtignok  hellerikke, 
hvad  der  netop  nu  havde  mindet  Frøken 
Therese  om  Gaardsdagens  Begivenhed.  — 
Hvad  kunde  overhovedet  minde  om  eller 
lignes  ved  den! 

NYT  OM  REMBRANDT 

Af  Karl  Madsen. 


Efter  at  d.  15.  Juli  1906  300-Aarsdagen 
for  Rembrandts  Fødsel  er  bleven  fejret 
med  store  Festligheder  i  Holland  under  Lyk- 
ønskninger fra  hele  Verden,  med  Udgivelsen 
af  talrige  Bøger,  Pjecer  og  Afhandlinger  om 
ham  og  Reproduktioner  efter  hans  Vær- 
ker, med  Rembrandt-Al- 
manaker, Rembrandt- 
Cigarer,  Rembrandt- Li- 
kører o.  s.  fr.,  har  et 
lille  Hefte  bragt  en 
Række  ny  og  delvis 
overraskende  dokumen- 
tariske Oplysninger  om 
Kunstneren.  Bl.  a.  den, 
at  han  ikke  er  født 
1606.  Verden  var  kom- 
men for  sent  med  sin 
Hyldest  til  Rembrandt. 
Heftet,  der  er  ud- 
givet ,  af  en  ukendt  M. 
C.  Visser  under  Med- 
virkning af  C.  Hofstede 
de  Groot,  fremkommer 
som  første  Supplement 
til  de  af  denne  udmær- 
kede Forsker  i  „Quel- 
lenstudien  zur  hollåndi- 
schen  Kunstgeschichte" 
samlede  „Urkunden  uber 
Rembrandt".  Hans  Navn 
og  Heftets  videnskabe- 
lige Præg  med  Facsi- 
mile- Gengivelser  af  de 
vigtigste  Dokumenter 
synes  at  borge  for,  at 
der  ikke  kan  foreligge  •"* 
nogen  Mystifikation. 


Længe  har  man  vidst,  at  den  Kilde  for  An- 
givelsen af  Rembrandts  Fødselsaar,  som  sy- 
nes den  sikreste,  ikke  er  det.  Rembrandt 
holdt  daarligt  Regnskab  med  sine  Aar,  som 
med  meget  andet.  1631  opgiver  han  paa  et 
raderet  Selvportræt  sin   Alder  som    24  Aar, 


Rembrandt  i  Arbejdsdragt.    Tegning.    Heseltines  Samling. 

Juni  1634,  da  han  gifter  sig  med  Saskia, 
som  26.  Men  i  de  særdeles  omhyggeligt 
udarbejdede  Biografier,  Borgmester  Orlers  i 
sin  1641  udgivne  Stadbeskrivelse  af  Leiden 
har  meddelt,  siger  denne  paalidelige  Forfatter : 
„Rembrandt  van  Rijn,  Søn  af  Harmen  Ger- 
ritszoon  van  Rijn  og  Neeltgen  Willems  van 
Suydtbrouck,  er  født  i  Byen  Leiden  den 
15.  Juli  i  Aaret   1606«. 

Borgmesteren  i  Leiden  har  søgt  nøjagtige 
Oplysninger  og  fortjener  ubetinget  Tiltro. 
Men  som  adskillige 
andre  gode  Bøger  har 
vel  ogsaa  hans  Bog 
mange  Trykfejl.  Byen 
Leidens  Sekretær,  Dr. 
Gerard  van  Hoogeveen, 
en  Kunstven  og  en 
Kunstnerven,  har,  — 
efter  hvad  det  nævnte 
Hefte  beretter — straks 
da  Bogen  udkom, rettet 
Trykfejlene  i  sit  Eks- 
emplar, der  nu  findes 
i  British  Museum.  Der- 
imellem 6  Tallet  i  1 606, 
i  Marginen  er  det  er- 
stattet med  et  5  Tal. 

For  Rettelsens  Rigtighed  taler  Rembrandts 
Immatrikulation  som  Student  ved  Leidens 
Universitet:  „20.  Mai  1620.  Rembrandus 
Hermanni  Leydensis  an.  14  stud.  litt.  apud 
Parentes."  Orlers  beretter,  at  Rembrandts 
Forældre,  Møllerfolkene,  hvis  Velstand  godt- 
gøres af  *  adskillige  Dokumenter,  —  ønskede 
at  give  deres  Søn  en  videnskabelig  Uddan- 
nelse, saa  at  han  med  Tiden  kunde  opnaa 
en  Embedsstilling  i  sin  Fødeby,  men  da  al 
hans  Hu  stod  til  Kunsten,  nødtes  de  til  at 
tage  ham  ud  af  Skolen  og  efter  hans  Ønske 
føre  ham  til  en  Maler.  Hoogeveen  har  i 
Marginen  rettet  Ordet  Skole  til  „Academie'* 
og  tilføjet:  „Dette  fandt  Sted  i  Aaret  1624.« 
Ogsaa  dette  lyder  ganske  rimeligt.  Rem- 
brandt   skulde    altsaa    mod   sit   Ønske   have 


Formentligt  Portræt  af  Rembrandts  Fader. 
Radering. 


besøgt  Universitetet  i  omtr.  4  Aar.  Vi  har 
jo  allerede  længe  vidst,  at  han  ikke,  som 
man  i  gamle  Dage  troede,  var  noget  ukul- 
tiveret Naturgeni  uden  mindste  boglig  Dan- 
nelse. 

Efter  Orlers  kom  Rembrandt  i  Lære  hos 
„den  welschil derende"  Jacob  Isaacxsz  van 
Swanenburch,  hos  hvem  han  blev  omtr.  3 
Aar,  under  hvilke  hans  Kunstnervækst  vakte 
Kendernes  højeste  Undren.  Længe  har  vort 
Galleris  16 18  daterede  „Procession  paa 
Peters- Pladsen  i  Roma 
været  det  eneste 
kendte  Billede  af  Rem- 
brands  første  Lærer; 
Frimmel  har  nyligt  i 
Augsburg  fundet  et 
Billede  af  samme  me- 
get ringe  Kunstner- 
haand  (Blåtter  fur 
Gemåldekunde,  Juli 
1905).  Jacomo  Swa- 
nenburch, som  han 
stedse  selv  kaldte  sig, 
har  ikke  kunnet  lære 
sin  Elev  nogetsomhelst 
ud  over  det  rent  haand- 
værksmæssige :  at  rive 
og  blande  Farver,  at  grunde  Træplader  og 
Lærreder,  og  sy  Lærrederne  paa  Blind- 
rammer, som  man  dengang  brugte  det.  Efter 
sin  egen  Forklaring,  som  han  har  afgivet, 
da  han  Nov.  1608  i  Neapel  blev  stævnet 
for  Inkvisitionen,  havde  han  i  Venedig  lært 
sig  Malerkunsten  ganske  paa  egen  Haand 
uden  nogen  Lærer.  Anledningen  til,  at  In- 
kvisitionen æskede  Forklaringer  af  den  da 
37  aarige  Maler,  som  allerede  en  halv  Snes 
Aar  havde  været  bosat  i  Neapel,  var  Op- 
hængningen udenfor  hans  Bod  i  Largo  della 
Carita  af  et  stort  Billede,  som  fremstillede 
en  Heksesabbath  med  mange  pikante  Enkelt- 
heder, bl.  a.  Hekse  der  tilbad  den  lede 
Satan  selv,  et  Billede  af  lignende  Art,  som 
et  Cornelis  Sachtleven  (med  Urette;  tilskrevet 

Billede,  der  hænger  paa  Kronborg  og  kaldes 
„Søndagsbarnets  Syn."  De  hellige  Fædre 
ønskede  gerne  at  vide,  hvorfra  Maleren 
vidste  saa  god  Besked  om  Heksenes  Færd, 
og  Swanenburchs  forvirrede  Forsikring  om, 
at  en  ukendt  Herre,  han  aldrig  havde  genset, 
for  7  Aar  siden  havde  bestilt  Billedet  og 
under  sin  Kappe  fremdraget  et  andet,  som 
skulde  tjene  ham  til  Vejledning,  var  ikke 
egnet  til  at  afvæbne  deres  Mistanke.  Der 
gik  jo  nok  underlige  Ting  i  Svang  i  Nabo- 
byen Benevent.  Men 
i  det  andet  Forhør 
klarede  Swanenburch 
sig  godt.  Paa  Spørgs- 
maalet  om,  hvorledes 
det  skal  forstaas,  at 
han  erklærer  Heksenes 
Tilbedelse  af  Satan  for 
sin  egen  Opfindelse, 
svarer  han:  „Fra  flere 
Mennesker  har  jeg 
hørt,  at  det  er  Heks- 
enes Skik,  og  ogsaa 
min  Skriftefader  har 
sagt,  at  Heksene  hen- 
giver sig  til  Djævlen; 
aldrig  har  jeg  tænkt 
ved  dette  Billede  at 
gøre    noget,    der    var 

ondt.*  Inkvisitionen  synes  derefter  at  have 
ladet  denne  Hollænder,  der altsaa  havde  omvendt 
sig  til  Katolisismen,  gaa  i  Fred.  (Sagens  Akter, 
der  først  har  været  offentliggjorte  1890  i  Atti 
della  Real.  Accademia  di  Napoli,  er  refererede 
og  kommenterede  i  Januarheftet  1905  af  det 
hollandske  Tidsskrift  De  Katholiek).  1617 
vendte  Swanenburch  med  sin  neapolitanske 
Hustru  og  deres  4  Børn  hjem  til  sin  Fødeby 
Leiden,  hvor  han,  *  som  Galleriets  Billede 
viser,  udnyttede  Minderne  fra  Italien  og  — 
maaske  i  endnu  højere  Grad  —  de  kobber- 
stukne  Prospekter,  han  havde  hjembragt  derfra. 
Rimeligvis  har  Rembrandt  under  sin  lange  Lære- 
tid hos  ham  hørt  mere  Italiensk  end  Hollandsk. 

„ Derefter,"  siger  Orlers,  „har  hans  Fader 
fundet  det  for  godt  at  lade  ham  komme  til 
den  berømte  Maler  P.  Lastman,  som  boer  i 
Amsterdam,  for  at  han  hos  denne  kunde 
blive  oplært  og  undervist  mere  og  bedre; 
efter  at  have  været  her  omtr.  6  Maaneder, 
besluttede  han  at  udøve  Malerkunsten  paa 
egen  Haand,  og  har  deri  haft  saa  god  Lykke, 
at  han  er  bleven  en  af  vor  Tidsalders  berøm- 
teste Malere." 

Rembrandt   ei    aabenbart  ikke  kommen  til 
Lastman  som  en  af  de 
almindelige    Lærlinge, 
der    skulde    løbe  By- 
ærinder,   feje    op    og 
fremfor    alt    lære    at 
lyde  Mesteren  og  hans 
Kone,    men    som    en 
ung   haabefuld  Maler, 
for  hvis  første   Skridt 
paa  Kunstnerbanen  en 
erfaren  Mesters  Vejled- 
ning   kunde   være    til 
Nytte.         Rembrandts 
nærmeste  Maal  var  at 
kappes  med  det  to  Aar 
yngre     Leidener  -  Vid- 
underbarn Jan  Lievenz, 
som,  efter  et  Par  Aar 
at  have  staaet  i  Lære 
hos   en    lokal    Maler,     10   Aar  gammel   var 
bleven    Elev    af   Pieter    Lastman,  og   endnu 
i    sine     Drengeaar    havde    sat    hele    Leiden 
i    Undren    ved    den    mirakuløse    Færdighed, 
hvormed    han    malte    Kopier    og    Originaler. 
Lastman   var   ulige   dygtigere    end    Swanen- 
burch.   Høyen  siger,  at  hans  Billede  i  Bede- 
stolén     paa     det     afbrændte     Frederiksborg 
af   Gangen   til   Golgatha    „var    saa    fuld    af 
Alvor    og    ejendommelig    Charakteristiky     at 
man   maatte    tænke   paa  Rembrandt   ved    at 
se  dette  Maleri  af  hans  Lærer."   Ogsaa  Last- 
man havde  levet  i  Italien,  3 — 4  Aar,  og  der 
var    han   bleven   stærkt    indtagen  af  den  ro- 
mantiske  Poesi  i  Tyskeren    Elsheimers  stem- 

ningsmættede  Smaabilleder.  Hvor  tørre  og 
massive  Lastmans  Billeder  end  kan  være, 
gav  de  Rembrandts  Fantasi  Grundlaget  for 
hans  Forestillinger  om  Orientens  Eventyrland, 
Skuepladsen  for  alle  de  bibelske  Optrin.  I 
Inventariet  over  Rembrandts  Bo  1656  op- 
føres foruden  to  Bøger  med  Tegninger  af 
Lastman  et  Maleri  af  ham,  en  Tobias.  Noten 
i „Urkunden  iiber  Rembrandt",  der  oplyser, 
at  Lastmans  Billede  af  Englen,  som  viser  sig 
for  den  gamle  Tobias,  solgtes  31.  Marts 
1788  paa  en  Auktion  i  Amsterdam,  burde 
have  tilføjet:  Dette  1618  daterede  Billede 
hænger  nu  i  den  Moltkeske  Samling  i  Kø- 
benhavn. 

For  kort  Tid  siden  er  der  fundet  et  lille 
Billede,  som  aldeles  bærer  Præget  af  at 
være  malt  af  Rembrandt  i  Lastmans  Atelier, 
i  alt  Fald  gør  Lærerens  Indflydelse  sig  langt 
stærkere  gældende  i  denne  Fremstilling  af 
Profeten  Bileam,  der  slaar  sit  Æsel,  end  i 
noget  andet  af  Rembrandts  Ungdomsarbejder. 
Det  findes  nu  i  en  Samling  i  Haag  og  er 
afbildet  i  Zeitschrift  fur  bildende  Kunst  Okt. 
1905.  Blandt  de  i  Supplementsheftet  til 
„Urkunden  iiber  Rembrandt"  fremdragne 
Oplysninger  hører  en  Efterretning  om  detle 
Billede  til  de  mærkeligste.  Rubens  skal  paa 
sin  Rejse  i  Holland  1627,  have  set  dette 
Billede  og  udtalt  sig  rosende  om  det,  da 
han  med  sin  Rejsefælle,  den  tyske  Maler 
Sandrart,  besøgte  en  hollandsk  Rigmand  og 
Kunstelsker.  Som  Kilde  for  denne  Oplys- 
ning nævnes  Sandrarts  Selvbiografi,  et  Værk, 
hvis  Tilværelse  hidtil  har  været  ganske 
ukendt.  Besynderligt  nok  anvender  Rubens 
paa  Rembrandts  Billede  næsten  ganske  de 
samme  Ord,  som  han  efter  Sandrarts  „Teut- 
sche  Academie"  bruger  under  et  Besøg  hos 
Honthorst  om  et  Ungdomsarbejde  af  Sand- 
rart  selv.  Skulde  Sandrarts  „ Selvbiografi" 
være  et  Falsum? 

I  hvert  Fald  er  det  sikkert  nok,  at  allerede 
Rembrandts  første  Værker  tildrog  sig  stor 
Opmærksomhed.     Omtr.     1628    har    en   hol- 


landsk Kunstelsker  (Arent  van  Buchel)  mellem 
andre  Bemærkninger  om  Malere  noteret  om 
Møllersønnen  fra  Leyden:  „Han  sættes 
højt,  men  det  er  for  tidligt."  Omtrent 
1631  har  en  klog,  fint  dannet  og  indfly- 
delsesrig Mand,  Constantin  Huygens,  i  et 
Brudstykke  af  en  Selvbiografi  nedskrevet  en 
Lovsang  over  de  to  unge  Malere  Rembrandt 
og  Lievenz,  som  nu  hjemme  i  Leiden  kap- 
pedes med  en  Flid,  saa  Kinderne  blegedes 
og  Sundheden  stod  i  Fare,  Drenge  at  se  til, 
men  sande  Mestre,  som  ikke  stod  i  mindste 
Gæld  til  deres  uduelige  Lærere,  der  maatte 
beskæmmes,  om  de  fik  Lærlingernes  sjælfulde 
Arbejder  at  se.  Kun  Skade,  at  de  ikke  brød 
sig  om  at  rejse  til  Italien,  men  paastod,  at 
der  fattedes  dem  Tid  dertil,  og  at  man 
ogsaa  udenfor  Italien  kunde  lære  den  bedste 
italienske  Kunst  at  kende. 

1631    overflyttede   Rembrandt   til   Amster- 
dam,   hvor   det   store   Gruppebillede  af  Nico- 
laes     Tulps    Anatomi  forelæsning,    Hundreder 
af  andre  gode  Portrætbestillinger,     Passions- 
billederne    til    Statholderen,     og    de    mange 
Elever,     Rembrandt    fik,    maa    have    skaffet  . 
ham  meget  betydelige  Indtægter.   1634  giftede 
han   sig  med    den  indtagende  og  velhavende 
Saskia    van    Uylenburch;     1639    købte    han 
Huset  -i  Joden-Breestraat.    Men  Købesummen 
blev   aldrig  fuldt  udbetalt,   hans  Pengesorger 
begyndte,    hans    Gæld  voksede   stærkere  end 
Indtægterne.     Han    var    letsindig    i    Penge- 
sager;   han     havde    en    næsten   ubetvingelig 
Attraa  mod  noget  nær  alle  de  Ting,  i  hvilke 
hans    Kunstnerøje   fandt  Belæring  og  Behag. 
Han    køhte    Malerier  af  Rubens,    af  de  store 
Italienere,     af     de    gamle    Flamlændere,     af 
Brouwer,   af  nyere  Landsmænd,    og  det  har 
sikkert   været   ham    en  Sorg,   at  han  paa  en 
Auktion  i  Amsterdam    1639    ikke  kunde  er- 
hverve  Rafaels  Portræt  af  Balthasar  de  Cas- 
tiglione,    —   nu    i    Louvre,   —  men    maatte 
nøjes   med   at    skitsere   dets   Anordning  i  en 
Tegning,  paa  hvilken  han  har  noteret  Salgs- 
prisen, 3500  Gylden.     Han  købte  Tegninger 

af  alle  Mestre,   han   erhvervede  saa  at  sige 
alt,  hvad   der   nogensinde   var   frembragt  af 
ypperligt    eller    mærkeligt    i    Kobberstik    og 
Træsnit;    sikkert    har    aldrig    nogen    anden 
Enkeltmand    ejet    en   Kobberstiksamling,    der 
kunde   maale   sig   med   Rembrandts  i  Værd. 
Han   gemte    ogsaa  de   bedste  Tryk   af  sine 
egne   Blade,    saa  i   den    Henseende   rammes 
han  ikke    af  den   Anke,   en   Spøgefugl    har 
rettet  mod   Rembrandt   som  Samler,    at  han 
var   uklog    nok   til    stedse    at  skille   sig   af 
med   sine    Rembrandter.     Han    købte    ogsaa 
Billedhuggerarbejder  i  Originaler  eller  Afstøb- 
ninger,     Vaa- 
ben,     Natura- 
lier,    oriental- 
ske Genstande, 
keramiske  Sa- 
ger   og    vene- 
tianske   Glas ; 

Perlesnorene 
om  Saskias 
Hals  og  Arme 
var  efter  Guld- 
smedens Vid- 
nesbyrd ægte, 
som  Diaman- 
terne i  hendes 
Fingerring    og 

Øresmykker 
og      Sølvtøjet 
paa        hendes 
Bord. 

Aabenbart 
købte  Rem- 
brandt adskil- 
lige Kunstsa- 
ger for  atter 
at  sælge  dem. 
Han  var  Ven 
med  alle  Am- 
sterdams 
Kunsthandlere 
og  selv  Kunst- 
handler;     det 

Portræt  af  Sasksa.  Tegning.  Berlin.  Underskriften  lyder:  „Det  er  tegnet 

efter  min  Hustru,  da  hun  var  21  Aar  gammel,  den  tredje  Dag  efter  vor 

Forlovelse.    8.  Juni  1633." 


var  jo  en  ærlig  Levevej.   En  af  Akterne  fra 
1634  nævner  Rembrandt  som  „  Købmand  a ;  mel- 
lem hans  mange  Erhvervelser  paa  Auktioner 
forekommer  ogsaa  (1637)  Indkøb  i  store  Par- 
tier af  de  samme  kobberstukne  Blade.     Men 
Rembrandt  var  som  Kunsthandler  mærkværdig 
og  umulig,  optændt  af  Lidenskab  for  Varerne, 
hvad     Kunsthandlere    neppe    bør    være    og 
sjældent   er,   saa  hidsig  og   flot  i  sine  Bud, 
at   Samtiden   korsede   sig  derover,   og  synes 
at    have   Grund    dertil.     Helt   ned   til  Italien 
var  det  rygtedes;  Baldinucci  fortæller  derom. 
Hoogstraaten  anfører  i  sin  Bog  som  de  mær- 
keligste    Eks- 
empler paa  høje 
Priser  for  Kob- 
berstik^ Rem- 
brandt har  be- 
talt   80    Rigs- 
daler for  Lucas 
van      Leidens 
Uglspil  og  end- 
nu   mere    for 
samme  Mesters 
„runde      Pas- 
sion."     Sand- 
rart     beretter, 
at  en  Elev  af 
Rembrandt  har 
set  ham  betale 
1400    Gylden 
paa    en    Auk- 
tion for  14  af 
Lucas  van  Lei- 
dens   Kobber- 
stik. En  Mand, 
der  betalte  slige 
Ting  med  Pri- 
ser,  hvis    Mu- 
lighed     ingen 
havde      tænkt 
sig,  havde  kun 
ringe  Udsigt  til 
at   sælge   dem 
igen  med  syn- 

derlig  Fordel.  —  Rembrandt  har  været  regnet 
for  Typen  paa  de  Genier,  der  med  Skyklapper 
for  Øjnene  gaar  deres  egne  sære  Veje  uden 
i  mindste  Maade  at  bekymre  sig  om  hvad 
andre  Kunstnere  har  skabt.  Og  det  viser 
sig,  at  han,  maaske  i  større  Omfang  end 
nogensomhelst  anden,  har  gjort  indtrængende 
Studier  i  Kunst  af  enhver  Form  og  Art. 
Han  har  eftertegnet  Kompositioner  af  Man- 
tegna,  Leonardo,  Rafael,  Carpaccio,  Gentile 
Bellini,  Medaljer  af  Vittore  Pisano  og  —  i 
stor  Udstrækning  —  persiske  Miniatyrer, 
thi  han  havde  ogsaa  den  mest  levende  In- 
teresse for  Ting,  Samtiden  ikke  skattede 
efter  Værd.  Han  synes  at  have  Aarhun- 
dreder  forud  for  sin  Tid  i  rigtig  Opfattelse 
af  de  sande  kunstneriske  Værdier.  Han  be- 
undrede van  Eyckerne  og  deres  Efterfølgere; 
i  et  Brev  fra  1666  fortæller  en  fornem  Dame, 
at  Rembrandt  har  budt  hende  1000  Gylden 
for  at  komme  i  Besiddelse  af  et  gammelt, 
Holbein  tilskrevet  Portræt  af  en  af  hendes 
Forfædre,  der  var  fremstillet  med  sin  Skyts- 
helgeninde ved  Siden.  Nyere  Kunsthisto- 
rikere —  især  W.  Valentiner  i  sin  Bog 
„  Rembrandt  und  seine  Umgebung"  —  har 
forsøgt  at  optrevle  en  stor  Del  af  Rem- 
brandts Kompositioner  for  at  gribe  de  Enkelt- 
heder, der  røber  Indtryk  af  Kunstværker, 
som  er  passerede  gennem  Rembrandts  Hæn- 
der eller  for  hans  Øjne.  Det  er  gyngende 
Grund,  paa  hvilken  det  er  farligt  at  vove 
sig  ud.  Hvorfra  end  Stoffet  kom,  blev  det 
Guld,  Rembrandt  gav  ud,  præget  med  hans 
selvstændige  Personligheds  skarpe  Stempel. 

Og  han  hørte  jo  —  som  Kunstner  — 
ingenlunde  til  dem,  der  maa  laane  sig  frem 
for  at  komme  igennem  Verden.  Han  havde, 
som  sin  „praktiserende  Alkymist"  —  det 
gamle,  rette  Navn  paa  den  Radering,  der 
senere  kaldtes  „Faust"  og  som  saadan  er 
kopieret  paa  Titelbladet  til  første  Udgave  af 
Goethes  Digt,  —  Syner  nok  og  stærke 
Aander  i  sin  Tjeneste;  hans  skabende  Fan- 
tasi   er   uden  Lige.     De  Billeder  af  svundne 


Tiders  Mennesker,  han  malte,  tegnede  og 
raderede,  stod  for  ham  med  en  saadan 
Klarhed  og  Kraft,  at  han  selv  var  den 
første  til  at  illuderes,  betages  afstemningen, 
tro  dem  Virkelighed,  ikke  Digt.  Han,  der 
ellers  klarede  sig  helst  og  bedst  uden  de 
skrevne  Ord,  har  taget  dem  til  Hjælp  for  at 
udtrykke  sin  Forbitrelse  mod  Farisæerne, 
saaledes  som  han  saa  dem  staa  levende  for 
sig,  da  han  vilde  fremstille  Kristus,  der 
undskylder  den  i  Utugt  grebne  Kvinde. 
Paa  Bagsiden  af  en  Begravelsesindbydelse 
fra  1659  har  han  tegnet  en  flygtig  Skitse 
af  Motivet  og  skrevet  derved:  „I  den  Grad 
forhippede  paa  at  indfange  Kristus  ved  hans 
Svar  i  Snarer,  kan  de  Skriftkloge  ikke  af- 
vente Svaret."  Paa  en  Tegning  af  den 
blinde  Belisar  har  Rembrandts  store,  med- 
følende Hjerte  skaffet  sig  Luft  i  de  Ord: 
„Forbarm Jer  overen  stakkels  Bellisaro,  som 
vel  engang  var  i  stor  Anseelse  for  sine 
mandhaftige  Gerninger,  men  som  Misundelsen 
har  blindet!" 

Rembrandt  havde  nok  personlige  Grunde 
til  ikke  at  ville  Farisæerne  vel.  Trods  Men- 
neskevennens Advarsel  havde  de  kastet  Sten 
paa  en  Kvinde,  der  —  mange  Aar  efter 
Saskias  Død  —  var  bleven  hans,  uden  at 
nogen  Præst  havde  lyst  Velsignelse  over 
Parret.  Da  de  onde  Tider  kom  over  hamr 
som  de  var  'kommen  over  den  stakkels  Be- 
lisar, da  Ulykkerne  ramte  ham,  —  Faliten, 
Salget  af  alle  hans  Kunstsamlinger  og  af 
hans  Hus,  —  synes  den  dygtige  lille  Bondepige 
Hendrikje  Stoffels  at  have  været  den,  der 
blev  den  slagne  Mands  bedste  Hjælp  og 
Støtte.  Med  Saskias  unge  Søn  Titus  gik 
hun  i  Kompagni  om  en  Kunsthandel,  hvor 
Rembrandt  skulde  være  Konsulent,  og  naaede 
at  føre  ham  sikkert  i  Læ  for  alle  Kredi- 
torernes Efterstræbelser.  Rembrandts  sidste 
Aar  har  vel  i  mange  Maader  været  triste, 
—  baade  Hendrikje  og  Titus  gik  i  Graven 
før  ham,  —  men  rent  økonomisk  har  han 
været  bedre  stillet  end  man  har  troet.  Kunst- 

handelen    var    ingen     almindelig     Marskan-  Tre     Dameportræter     fremstiller  efter  Valen- 

diserbod ;   Rembrandts   førnævnte  Tilbud  om  tiners  Mening  samme  Person,  altsaa  Magdalena 

at    købe    en    formentlig    Holbein    for    1000  van  Loo.  Han  tilføjer :  „Ikke  med  fuld  saa  stor 

Gylden  viser,  at  han  har  haft  Penge  til  Raa-  Sikkerhed  tør  jeg  udtale  den  Formodning,  at 

dighed.  Magdalena  ogsaa  findes  gengivet  paa  Billedet  i 

Man    har    tidligere    troet,    at    Rembrandt  København   fra    1656   i    15    Aars    Alderen, 

aldeles   intet  efterlod  sig  ved   sin  Død,  der  Thi    Blomsten  i  Haanden    kunde    tyde    paa, 


indtraf  4.  Ok- 
tober 1669. 
Men  det  er 
ikke  Tilfældet. 
Bohavet,  der 
blev  registre- 
ret den  føl- 
gende Dag,  var 
godt,  om  end 
ikke  pragt- 
fuldt. Kunst- 
sagerne var  an- 
bragt i  3  af 
Notaren  af- 
laasede  Værel- 
ser. Salget  af 
disse  Kunst- 
sager synes  at 
have  indbragt 
en  forholdsvis 
anselig  Sum. 

Endnu  ved 
vi  paa  mange 
Punkter  kun 
lidt  om  Rem- 
brandt sidste 
Aar.  Hvorfor 
fandt  hans  Ko- 


Forraentligt  Portræt  af  Rembrandts  Sen  Titus. 
Kanns  Samling:  Paris. 


at  den  Frem- 
stillede var  for- 
lovet, og  dette 
taler  ikke  godt 
for  Formodnin- 
gen, da  Rem- 
brandts Søn 
var  for  ung." 
Et  Blik  paa 
Dameportrætet 
i  vor  Samling 
vil  vistnok 
overtyde  en- 
hver Ikke- 
Kunsthistori- 
ker  om,  at 
den  Fremstil- 
lede umuligt 
kan  være  noget 
15  Aars  Pige- 
barn. 

Tidligere  har 
dette  Portræt 
været  antaget 
for  at  frem- 
stille Hendrikje 
Stoffels.  .Hun 
var     i      1656 


lossalbillede  af  Claudius  Civilis  ikke  bli-  30  Aar  gammel,  hvad  der  passer  bedre 
vende  Plads  paa  Amsterdams  Raadhus,  til  med  den  Fremstilledes  Alder.  Billedets 
hvilket  det  var  bestemt?  Hvem  er  Modellerne  ejendommelige  lyriske  Sødme,  den  milde, 
for  Familjebilledet  i  Brunsvig  og  den  saa-  enfoldige  trofast  hengivne  Sjæl,  der  lyser 
kaldte  „Jødebrud"  i  Amsterdam?  Rimeligvis  fra  de  klare,  brune  Øjne  med  Genskær 
har  Modellerne  hørt  til  Malerens  nærmeste  af  Varmen  i  Hjærtet,  tyder  i  hvert  Fald 
Omgivelser;  Valentiner  har  med  Bodes  Sam-  paa,  at  den  Fremstillede  har  staaet  Rem- 
stemning fremført  den  Gisning  at  „Jøde-  brandt  nær  og  været  ham  kær.  Men  der 
bruden*  fremstiller  Rembrandts  Søn  Titus  er  saa  mange  og  indbyrdes  ret  forskellige 
med    dennes    Hustru,    Magdalena    van   Loo.  Portræter,    der    melder    sig    med    Krav    paa 

Muligheden  af  at  fremstille  Hendrikje.  Rem- 
brandt synes  ikke  altid  at  have  haft  Held 
med  at  træffe,  den  ydre  Lighed;  i  en  Rets- 
sag 1654  paastaar  en  portugisk  Købmand, 
at  et  hos  Rembrandt  bestilt,  endnu  ufærdigt 
Portræt  af  hans  Datter  aldeles  ikke  ligner 
hende.  Billeder,  der  synes  at  være  Por- 
træter, er  maaske  rent  maleriske  Studier, 
hvor  Virkeligheden  omdigtedes  eller  farvedes 
i  et  romantisk  Skær  af  Kunstnerens  sære 
Drømme.  Ofte  har  han  jo  pyntet  sig  selv 
og  sine  nærmeste  i  fantatiske  Skrud,  og 
under  fantastiske  Navne  gik  slige  Fremstil- 
linger ud  i  Verden.  Maaske  er  det  et  af 
Rembrandts  Selvportræter,  der  1679  i  For- 
tegnelsen over  Rembrandts  Raderinger  i  en 
Kunsthandlers  Bo  nævnes  som  „Raetsheer 
van  sijn  majestijt  in  Polen"  ;  Raderinger  efter 
Studier  af  Rembrandt  fik  Navne  som  „Philon 
le  Juif,"  „Mahomet,"  „Georgius  Ragocy", 
„Scandrebec  Roy  d'albanie",  „L'Eunuque  de 
la  Reijne  de  Candaces."  „  Jødebruden "  turde 
neppe  være  ment  som  et  egentlig  Portræt- 
billede. Trods  alle  mere  eller  mindre  skarp- 
sindige Gisninger  er  det  endnu  Kunstnerens 
uafvristede  Hemmelighed,  hvem  der  har  været 
Billedets  Modeller. 

Om  de  Vilkaarligheder,  Rembrandt  tillod 
sig  som  Portrætmaler,  fortæller  Houbraken 
følgende  kuriøse  Historie: 

„Det  hændte,  at  han  havde  et  stort  Por- 
trætbillede, paa  hvilket  Mand,  Kone  og  Børn 
stod,  under  Arbejde;  da  Billedet  var  næsten 
færdigt,  døde  uventet  en  Abe,  han  ejede.  Da 
han  ikke  havde  noget  andet  Lærred  ved 
Haanden,  malte  han  denne  døde  Abe  ind 
i  det  nævnte  Billede,  hvad  Folkene  havde 
meget  imod,  da  de  ikke  vilde  have,  at  deres 
Portræter  skulde  staa  til  Pynt  ved  Siden  af 
Portrætet  af  en  afskyelig  kreperende  Abekat. 
Men  nej:  Han  havde  saa  stor  Kærlighed 
til  den  døde  Abes  Kontrafej,  at  han 
hellere  selv  vilde  beholde  Billedet  ufuldført 
end  for  at  behage  dem  koste  den  ud. 
Saadan      blev     det,     hvorfor     det     omtalte 


Stykke  ogsaa  senere  hen   har  gjort  Tjeneste 
som  et  Skærmbrædt  for  hans  Elever." 

Anekdoten  synes  ikke  troværdig.  I  det 
samme  lille  Hefte,  der  meddeler  os,  at  Rem- 
brandt er  født  1605  og  at  Rubens  med 
Interesse  har  set  et  af  hans  tidligste  Arbejder, 
aftrykkes  dog  et  Dokument,  der  udgiver  sig 
for  en  Liste  over  Billederne  i  Rembrandts 
Dødsbo,  og  mellem  dem  staar  opført  „et 
stort  ufuldført  og  stærkt  beskadiget  Stykke 
med  seks  Portræter,  derimellem  en  Abe.a 
Ogsaa  andre  af  Listens  Oplysninger  [vilde 
være  mærkelige,  hvis  denne  Liste  fortjente 
Tiltro. 

En  Notits  i  „  Kunst-  Chronik"  har  imidlertid 
bekræftet  Rygterne  om  Aktstykkernes  Upaa- 
lidelighed.  Listen  er  et  Falskneri  ligesom  Fler- 
tallet af  de  i  „Supplementsheftet"  til  „Die 
Urkunden  uber  Rembrandt"  meddelte  Doku- 
menter. Sammen  med  en  anden  hollandsk 
Kunsthistoriker,  W.  Martin,  har  Hofstede  de 
Groot  ofret  et  betydeligt  og  besværligt  Ar- 
bejde paa  at  forfatte  disse  Dokumenter  og 
give  dem  Sandsynlighedens  Præg.  Han  har 
kun  tilsigtet  at  udsende  en  Spøg,  et  lille 
lystigt  „Satyrspil"  i  Anledning  af  Rembrandt1 
Festen. 

Vittigheden  i  denne  Spøg  vilde  have  været 
lettere  at  opfatte,  hvis  Heftet  f.  Eks.  havde 
indeholdt  en  Takkeskrivelse  fra  Rembrandt 
til  Hofstede  de  Groot  for  al  den  Ulejlighed, 
han  havde  skaffet  Kunsthistorikerne.  Men 
Heftet  indeholder  kun  ved  Siden  af  nogle 
Aktstykker  —  f.  Eks.  Sandrarts  Ros  af 
Rembrandts  Farveharmoni,  —  falske  Doku- 
menter, som  er  saa  nydeligt  byggede  over 
snilde  Sandsynlighedsberegninger,  at  deres 
Meddelelser  ikke  synes  urimelige.  Det  var 
jo  dog  muligt,  at  Oders  Bog  kunde  have  et 
fejltrykt  Aarstal,  at  Listen  over  Billederne  i 
Rembrandts  Dødsbo  kunde  være  genfunden, 
selv  at  Rubens  paa  sin  Rejse  i  Holland  1627 
kunde  have  set  et  Ungdomsværk  af  Rem- 
brandt og  fundet  det  talentfuldt. 

Vi  tør   da  uden  Skam  glæde  Hofstede  de 

Groot    ved    at    tilstaa    vor    Lettroenhed,  saa 
meget    mere,    som   den  jo  dog  ogsaa  for  en 
Del  skyldes  overdreven  Tiltro  til  ham.  Denne 
udmærkede    Forsker,    et    sandt    Arsenal    af 
Viden    om    de    hollandske    Malere,    selv    de 
ubetydeligste,    har  aldrig  tidligere  aabenbaret 
nogen    Art    af  Vittighed.     Han   har  skrevet 
om    Kunstnere    og  Kunstværker,    som  Ento- 
mologer   skri- 
ver om    Arter 
af     Fluer     og 
Myg,  med  den 
tørreste  og  paa- 
lideligste  Sag- 
kundskab.  In- 
tet   Under,   at 
hans  Autoritet 
har        kunnet 
fejre    en    Tri- 
umf    ved     at 
lade  os  antage 
falske     Doku- 
menter        for 
ægte.    Han  er 
næppe        selv 
hævet        over 
Fejltagelser  af 
lignende    Art. 
En  i  vore  Øjne 
meget  slet  Kopi 
efter  et  Billede 
af     Rubens     i 
den      Lichten  - 
steinske    Sam- 
ling  blev   i  Sommer  tilbudt  Museet  i  Køben- 
havn for  35000  frcs.  med  Hofstede  de  Groots 
Attest  for  at  være  en  ægte  Rubens.  Attesten 
var  næppe  nogen  Spøg  eller  noget  Falsum. 

„On  ne  badine  pas  avec  famour.u  Det 
er  derfor  ret  uforklarligt,  at  en  fremragende 
Kunsthistoriker  har  følt  sig  fristet  til  at 
holde  Kommers  med  Rembrandt,  med  Kunst- 
historien, med  de  Aktstykker,  som  er  Kunst- 
historiens Basis.  Hans  Haan  synes  rettet 
mod    hans    egne    gode   Gerninger,  thi  det  er 


Formentligt  Portræt  af  Hendrikje  Stoffels.    Louvre. 


jo  netop  en  af  hans  største  Fortjenester  at 
have  samlet  alle  de  ægte  Aktstykker,  der 
vedrører  Rembrandts  Liv  eller  belyser  Sam- 
tidens og  den  nærmeste  Eftertids  Forhold  til 
hans   Kunst.   — 

Rembrandts  Død  vakte  ingen  Opsigt,  den  sy- 
nes at  være  bleven  aldeles  ubemærket  af  Almen- 
heden, men  Rembrandt  hørte  jo  heller  ikke  til  de 

Kunstnere,  der 
bevægede  sig 
i  Selskabslivet 
og  ikke  mang- 
lede ved  fest- 
lige Lejlighe- 
der; han  levede 
stille,  næsten 
ensomt  med  sin 
Kunst  og  sin 
Kærlighed  til 
Kunst.  Det 
slikne  Maleri 
var  komrr.en  i 
Mode,  det  aka- 
demiske Pe- 
danteri løftede 
atter  Hovedet, 
de  mest  frem- 
skredne af 
Ungdommen 
fordømte  vel 
allerede  Rem- 
brandts Kunst 
som  et  farligt 
Kætteri,  delte 
de  Anskuelser,  der  1681  kom  til  Orde  i 
Digteren  Andries  Pels'  naive  Straffepræken 
og  .1714  doceredes  med  komisk  Vigtig- 
hed som  Aabenbarelser  af  den  himmelske 
Visdom  i  Uhyret  Lairesses  teoretiske  Værk 
„Groot  Schilderboek."  Men  Rembrandts 
Kunst  havde  ogsaa  dengang  sine  Venner, 
som  den  til  enhver  Tid  har  haft  dem. 
Er  der  i  Tiden  nærmest  efter  hans  Død 
end  ikke  faa  Skribenter  og  Kunstdommere, 
der    laster    ham,    saa   er    der   dog   andre  og 

vistnok  flere,  der  roser  ham.  Selv  om  vi 
nu  ikke  synes,  at  de  roser  ham  nok,  erkender 
de  ham  for  en  stor  Kunstner,  men  de  staar 
ham  for  nær  til  at  opfatte  Omfanget  af  hans 
Storhed  og  indse,  at  alle  de  Smaatalenter, 
de  skænker  næsten  fuldt  saa  gode  Ord,  er 
Dverge  ved  Siden  af  denne  Kæmpeskikkelse. 
Kun  hos  en  enkelt,  Wybrand  de  Geest  jun. 
i  Kabinet  der  Statuen,  1702,  finder  vi  den 
rette  Arrigskab  over  Undervurderingen  af 
den  stolte  Kunstners  berømmelige  Værker, 
tindrende  Forargelse  over  den  himmelraabende 
Uforstand,  der  gjorde  den  attesterede  Kends- 
gerning mulig,  at  et  Portræt  af  Rembrandt 
kunde  blive  solgt  for  lumpne  seks  Styver 
(omtr.  2  Kroner). 

Fra  Rembrandts  egen  Levetid,  fra  hans 
siste  Aar,  er  nogle  Vers  af  Digteren  Jere- 
mias de  Dekker,  der  udtaler  Venskab  for 
Rembrandts  Person  og  Højagtelse  for  hans 
Kunstnerværd.  Saaledes  i  en  1660  udgiven 
Bog  et  net  Digt  om  Rembrandts  Kristus, 
der  efter  Opstandelsen  viser  sig  for  Marie 
Magdalene.  Og  i  de  1667  udgivne  „Rijm- 
oefeningen"  et  langt  Takkedigt  til  Rem- 
brandt, der  har  malt  Digterens  Portræt.  I 
Epilogen  til  Shakespeares  „As  you  like  ita 
anfører  Rosalind  Ordsproget  „God  Vin 
trænger  ikke  til  Vedbendbuske."  Samme 
Ordsprog  anvender  Jeremias  de  Dekker  i 
Digtets  bedste  Strofer: 

„Saa  vist  som  ædel  Vin  ej  trænger  til  at  smykkes 

Med  Vedbends  grenne  Krans; 
Saa  giver  ingen  Ros,  som  skrives  eller  trykkes, 

Din  Kunst  forhejet  Glans. 
Din  tapre  Pensel  bejed  aldrig  sig  for  Moden, 

Den  forte  selv  sin  Sag, 
Og  bar  sin  Mesters  Navn  saa  vide  over  Kloden 

Som  Hollands  frie  Flag." 

Saa  vidt  er  vel  nok  Navnet  Rembrandt 
først  i  vore  Dage  naaet.  Dog  var  det  ogsaa, 
medens  Kunstneren  levede,  tidligt  trængt 
langt  ud  over  Hollands  Grænser.  Efter  de 
i  „Die  Urkunden  uber  Rembrandt"  samlede 
Aktstykker  nævnes  det  første  Gang  fra  Ud- 


landet omtr.  1 640  i  Fortegnelsen  over  Kong 
Karl  den  førstes  Malerier  i  Whitehall;  snur- 
rigt nok  kan  det  godtgøres,  at  det  ene  af 
de  3  Billeder,  der  her  nævnes  under  Rem- 
brandts Navn,  ikke  er  malt  af  ham.  Anden 
Gang  nævnes  det  1641  i  et  Brev  fra  Paris, 
hvor  Rembrandts  Billede  af  Profeten  Bileam 
er  bleven  takseret.  Tredje  Gang  nævnes  det 
i  Danmark.  Dokumentet,  hvori  det  fore- 
kommer, har  ikke  tidligere  været  offentlig- 
gjort, og  denne  Artikel  kan  saaledes  lapse 
sig  med  at  offentliggøre  et  ukendt  Aktstykke, 
vedrørende  Rembrandt.  Allerede  i  Bering 
Liisbergs  Bog  om  Kunstkammeret  nævnes 
S.  130  og  S.  190  Køb  af  Rembrandtske 
Raderinger  under  Christian  IV  til  den  ud- 
valgte Prins;  efter  godheds  fuld  Meddelelse 
fra  F.  R.  Friis  maa  herved  sigtes  til  følgende 
af  Boghandler  Jørgen  Holst  til  Prins  Chri- 
stian  15.  Maj  1646  indgivne  Regning: 

170   Kupfferstucken   Reiahlbogen    å   1   £  8  (1  — 

42  Rthl.  3  $ 

1  Der  Schlacht  grosz  1588  1  —  3   - 

1  Rembrandt  Ecce  Homo  Ori- 

ginael  2  —  3   - 

149  Allerhand  boegen  kunst  å  8  (J  12  —  3- 

190l/a  folien  å  4  (i  7  —  1   -  8  fl 

1  Regum  Daniæ  Icones  folio      2  —  3  - 

I  al  sin  Beskedenhed  har  dette  Aktstykke, 
til  hvilket  Originalen  findes  i  Rigsarkivet, 
(Afregninger,  gi.  Signatur  I,  3,  ny  Signatur 
VIII,  87)  nogen  Interesse.  Thi  det  er  første 
Gang,  og,  saavidt  endnu  vides,  i  Rembrandts 
egen  Levetid  eneste  Gang,  at  en  Radering 
af  ham  nævnes  solgt  udenfor  hans  eget 
Land. 

Aktstykker  er  herlige.  Anlangendes  al 
anden  Kunsthistorie,  kan  man  sige  med  Ihu- 
kommelse af  Landsbydegnens  Yndlings-Skrift- 
sprog, dens  Dage  ere  som  Græs;  naar  Vejret 
farer  over  den,  da  er  den  ikke  mere. 
Ganske  uforstaaelig  er  derfor  den  Vigtighed, 
med  hvilken  adskillige  Kunsthistorikere  efter- 
haanden  har  fundet  for  godt  at  udkramme 
deres   formentlige  Visdom,   den   Alvor,    med 

hvilken  de  gentager  omtrent  de  samme  Ord, 
et  Digt  af  Hauch  i  et  bittert  Udfald  mod 
Videnskabens  Arrogance  lægger  „den  Vise" 
i  Munden:  „Saavidt  vor  Viisdom  stegen  er 
til  Dato!"  De  synes  næsten  nære  samme 
Opfattelse  af  Kunst,  som  den  nævnte  Vis- 
mand har  af  Maanen:  „Til  Nytte  kun  for 
os,  for  ingen  anden."  Men  vi  Kunsthisto- 
rikere er  jo  dog  blot  Kunstens  allerringeste 
Tjenere.  Formaar  vi  at  hjælpe  andre  lidt 
til  Glæde  over  det,  der  glæder  os,  saa  magter 
vi    heller    ikke   mere.     Jeremias   de    Dekker 


har  Ret:  Rembrandt  trænger  egentlig  slet 
ikke  til  vor  Anbefaling,  vor  Roes  giver  ikke 
stærkere  Straaler  til  det  Lys,  der  strømmer 
ud  fra  hans  egne  Værker.  I  uendelig  Af- 
stand over  os  staar  den  store  Kunst,  og 
hvad  enten  den  forstaas  eller  ej,  hvad  enten 
den  drager  Menneskesindene  mod  sig  eller 
kun  møder  de  sløve  og  dumme  Øjne,  byder 
den  stedse  ny  Slægters  Sjæle  sin  Aaben- 
baring  af  Skønhedens  Riger,  lyser  med  lige 
uformørket  Glans  over  vor  Vugge  og  over 
vor  Grav. 

NORGES  POLITISKE  OPGAVER  I  NUTIDEN, 
SEET  I  FORTIDENS  LYS 

Af  P.  0.  SCHJOTT,  Professor  ved  Universitetet  i  Kristiania. 


Sperat  infestis  raetuit  secundis 

alteram  sortem 

Horats  Od.  II.  ia 

Nedenstaaende  opsats  er  tilblevet  i  slut- 
ningen af  fonrige  og  begyndelsen  af 
indeværende  aar,  under  det  friske  indtryk  af 
de  politiske  begivenheder,  som  da  var  ind- 
traadt  hos  os.  Den  gengives  her  i  væsent- 
lig uforandret  form.  Hvad  senere  under  de 
nys  stedfundne  Begivenheder  er  kommet  frem 
i  dagen,  har  ikke  bragt  noget  nyt  for  den, 
der  ser  nøgternt  paa  forholdene,  men  har 
vistnok  været  egnet  til  at  stille  de  stem- 
ninger og  tanker,  jeg  her  har  givet  udtryk 
i  en  skarpere  belysning. 

De  har  betydning,  ikke  blot  for  det  ene 
af  de  skandinaviske  lande,  men  for  alle  tre. 
Forholdene  i  dem  er  ikke  væsentlig  forskellige 
og  den  indholdstunge  sandhed,  at  naar  et 
Lem  lider  saa  lider  ogsaa  de  øvrige,  har 
endnu  ikke  tabt  sin  magt. 

Det  politiske  liv  er,  det  maa  ikke  glem- 
mes, ligesaa  vel  som  det  økonomiske,  love 
underkastet.  Skjønt  ikke  exacte  ,  som  f.  ex. 
de  mekaniske  og  overhovedet  de  naturviden- 
skabelige love,  har  de  samme  magt,  og  uden 
dem  sker  overhovedet  intet  af  det  som  fore- 
gaar  i  det  politiske  livs.  Disse  love  har 
hos  os  i  norden  ei  været  —  ialfald  ikke  i 
fremtrædende  grad  —  genstand  for  viden- 
skabelig behandling.  Og  hvad  er  blevet 
følgen?  I  mangel  af  theori  er  politik  blevet 
praxis  —  Kun  praxis,  og  til  og  med  en 
saare  kortsynet  praxis.  Man  har  levet  af 
dagen  og  for  dagen  uden  blik  for  fremtiden. 
Man  har  glemt  at  det  er  nødvendigt  at  se 
stort  paa  store  ting ;  og  følgen  har  da  ogsaa 
været,  som  det  fra  autoritativt  hold,  skaan- 
selløst,  men  træffende  er  sagt :  „smaa  mænd, 
smaa  midler,  smaat  stel." 

Det  som  skede  hos  os  ifjor,  føltes  i  den  hen- 
seende som  en  befrielse,  —  men  man  lever 
ikke  altid  af  7de  juni.  Den  stemning  som 
braat  kommer,  den  braat  gaar.  Vi  er,  vi 
norske  som  det  synes,    atter  blevne  os  selv. 


I  mangel  af  videnskab,  fyldes  luften  med 
fraser,  —  udtryk  for  haab,  bestemte  til  at 
skuffes,  forsæt,  bestemte  til  at  svigtes,  og 
for  theorier,  der  forlængst  har  tabt  det  gran 
af  sandhed,  der  engang  var  i  dem,  og  — 
politiken  gives  rhetoriken  i  vold.  Det  kan 
da  ikke  være  en  unyttig  gjerning  at  se 
dagens  begivenheder  i  historiens  lys.  For- 
holdene hos  os  og  muligens  ogsaa  andet- 
steds, maner,  som  det  synes,  dertil. 


I 

Der  gives  øjeblikke  i  hvert  menneskes  liv, 
da  man  uvilkaarlig  standser  og  ser  sig  om. 
Livets  jævne  løb  er  blevet  afbrudt,  der  er 
indtraadt  uventede  begivenheder,  store  af- 
gørelser, mer  eller  mindre  forberedte;  man 
staar  studsende  i  nye  omgivelser.  Thi  mer 
eller  mindre  klart  dæmrer  det  for  bevidst- 
heden, at  det  som  kommer,  kan  ikke  maales 
med  samme  maal  som  det  der  var  før. 

Under  saadanne  forhold  vil  enhver  for. 
standig  og  samvittighedsfuld  mand,  der  har 
fuld  følelie  af  sin  pligt  og  sit  ansvar  lige- 
overfor sit  land,  og  sig  selv,  uvilkaarlig 
gjøre  sig  rede  for  det  nye,  som  ligger  for 
ham,  og  bedømme  sin  kraft  til  at  løse  de 
nye,  opgaver  efter  det  som  alt  er  udrettet. 
Som  en  atlet,  der  har  tilbagelagt  en  del 
af  et  vanskeligt  løb  med  skranker,  hindringer 
og  muligvis  farer,  som  han  i  løbets  fart  er 
kommet  over  i  god  behold  uagtet  han  ikke 
maalte  deres  storhed,  eller  maaske  fordi  han 
ikke  maalte  dem,  og  ikke  helt  forstod  dem 
—  ligesom  en  saadan,  før  han  gir  sig  i 
færd  med  den  del  som  staar  tilbage,  fylder 
sine  lunger  med  luft  og  samler  sine  kræfter 
for  ei  at  forcere  de  indre  organer  under 
det  arbeide  som  forestaar,  saaledes  vil  en- 
hver forstandig  mand,  og  ethvert  folk,  der 
ser  sig  stillet  ligeoverfor  nye  og  store  op- 
gaver, veie  før  han  vover. 

Men    af   alle    opgaver    er    denne   at   veie 
sine   kræfter   den    vanskeligste  —  den    van- 

skeligste  som  den  den  er  nødvendigste.  Den 
forudsætter  nemlig  ligevægt  i  sindet,  og  lige- 
vægt er  den  planmæssige  og  regulerede  kraft 

—  kraft  i  anden  potens.  Der  er  forskellige 
sorter  kraft.  Der  er  tiltagets  kraft  og  der 
er  udholdenhedens  kraft.  Den  første  er  en 
gave  af  en  sund,  livskraftig  natur,  den  anden 
en  egen  erhvervelse  —  en  frugt  af  modnet 
kultur.  Den  første  er  den  vi  i  vort  folk 
kjender,  den  anden  har  vi,  om  ikke  just  at 
skaffe  os  fra  nyt  af,  saa  dog  at  befæste 
og  udvikle. 

Germanerne  havde,  siger  deres  første,  store 
historieskriver,    den    første   kraft.     De  duede 

—  efter  et  moderne  udtryk  —  helst  til  at 
tage  skippertag.  Og  den  slags  kraft  maa  ei 
undei  vurderes.  Den  kan  udrette  —  og  har 
udrettet  store  ting.  Men  den  er  ikke  altid 
at  stole  paa.  Man  ser  nemlig  ikke  saa 
sjælden,  at  den,  der  har  beseiret  de  store 
vanskeligheder,  ligger  under  for  de  smaa. 
Skibe,  hvis  mandskab  har  klaret  sig  i  storm 
under  overhængende  fare,  kan  lide  skibbrud, 
under  indre  tvedragt,  i  havn. 

Hvad  der  kan  hænde  den  enkelte  mand 
eller  det  enkelte  skibsmandskab,  kan  ogsaa 
hænde  et  helt  folk,  og  det  saa  meget  mere 
som  opgaverne  er  større  og  mere  sammen- 
satte, og  de  kræfter  som  skal  løse  disse  er 
flere,  og  mere  uberegnelige.  Saa  meget 
vigtigere  er  det  derfor  at  opgjøre  paa  for- 
haand  en  plan  —  vigtigere,  men  ogsaa  van- 
skeligere. Saa  vanskeligt  i  virkeligheden,  at 
det  maa  ansees  for  haabløst  at  tro  paa  for- 
haand  helt  ud  at  kunne  udføre  det.  Men 
det  kræves,  i  al  fald  i  det  enkelte,  heller  ikke, 
thi  fremtidens  opgaver  falder  i  dele,  der,  om 
end  sammenhængende  som  led  i  et  system, 
dog  kun  kan  løses  efter  som  de  frembyder 
sig.  Det  faar  være  nok  paa  afstand  at  pege 
paa  denne  plan  og  disse  dele.  De  enkelte 
opgavers  løsning  beror  paa  forhold  som 
endnu  ikke  er  fødte  og  vilkaar,  som  paa 
forhaand  ikke  lader  sig  bestemme.  At  op- 
tage denne  plan  i  dens  almindelige  omrids 
til  overvejelse  er  nutidens  sag  og  min  hen- 
sigt her  er  at  levere  et  bidrag  hertil.  Frem- 
tidens sag  er  det  at  føre  overvejelserne  ud 
i  livet. 


Man  vil  her  kunne  møde  med  tvivl  og 
fremsætte  den  indvending,  at  hvad  der  an- 
gaar  samfundsforhold  og    statsstyrelse,    alt- 


saa  al  politik,  er  en  praktisk  bedrift  og 
ingen  plads  levner  for  ideologer.  Denne 
indvending  har  vi  hørt  før  og  under  ganske 
anderledes  indviklede  forhold  end  vore.  Og 
den  har  sin  ret,  specielt  i  kriser,  hvor  ge- 
niale ledere  har  afgørelsen  i  sin  stærke 
haand.  Men  ogsaa  kun  da.  Thi  politik 
maa  ikke  udarte  til  rutine.  Og  ganske  vist, 
vor  politik  har  været  drevet  paa  praktisk 
vis.  Vi  har  levet  for  dagen.  Det  vil  sige 
vor  politik  har  ikke  blot  varet  drevex,  den 
har  drevet  —  drevet  for  den  vind  som  har 
blæst,  selv  om  det  maa  erkj endes  at  vind- 
retningen i  det  hele  har  været  konstant,  og 
at  der  paa  bunden  af  det  hele  har  været 
dybere  kræfter,  hvis  samlede  arbeide,  ube- 
roende af  den  enkelte,  staa  i  forsynets  haand. 
Vor  politik  har,  som  sagt  drevet  for  øje- 
blikkets vind,  og  drevet  slig,  at  vore  ledende 
politikere,  i  regelen,  ved  enden  af  sin  bane 
har  staaet  med  ansigtet  vendt  mod  de  prin- 
ciper, der  ledede  dem  ved  dens  begyndelse  — 
forsaavidt,  som  der  overhovedet  har  varet 
principer.  Aarsagen  hertil  ligger  naturligvis 
hos  forholdene,  ikke  hos  personerne.  Lad 
os  takke  forsynet  for,  at  det  er  gaaet  saa, 
som  skeet  er. 

Imidlertid:  Forsynet  skal  vi  takke,  ikke 
friste.  Instinkter  kan  være  gode  nok  for 
den  unge  og  uudviklede.  For  den  fuld- 
voksne mand  er  klarhed  nødvendig,  og  meer 
end  det:  den  er  pligt.  „Den  schlechten 
mann  muss  man  verachten,  der  nie  bedenkt, 
was  er  vollbringt.1*  Og  klarheden  gjælder 
kjendskab  til  de  love,  der  regulere  og  be- 
tinge folkenes  skjæbne. 

Kravet  herpaa  har,  som  sagt,  hos  os  hid- 
til ikke  været  synderlig  følt,  og  derfor  heller 
ikke  fremsat.  Lad  os  da  se  os  om  i  vor 
egen  tid.  De  omvæltninger  der  foregaa,  saa 
at  sige,  udenfor  vor  egen  dør,  for  ikke  at 
tale  om  dem,  hvori  vi  selv  har  spillet  en 
rolle,  er  jo  for  enhver,  som  ikke  frivillig  er 
blind,  en  følge  af  aarsager  som  ligge  i  dagen, 
og  almene  love,  hvis  virksomhed  kan  for- 
følges. 

Men  erkjendes  dette,  saa  ser  vi,  at  vi 
ogsaa  kan  opfatte  de  kræfter  som  endnu  er 
i  virksomhed  mod  et  maal,  der  ikke  er 
naaet.  Kommende  begivenheder  kaste  sin 
skygge  foran  sig. 

Alt  dette  maa  den  praktiske  politiker  tage 
i  beregning  —  for  at  praksis  ikke  skal  blive 
til    hazard,    —    foretagsomhed,    og    initiativ 

ikke  til  sport.  Om  det  saaledes  maa  og 
bør  indrømmes,  at  det,  under  øjeblikkets 
mange  og  presserende  krav  er  vanskeligt 
eller  umuligt  at  tænke  paa  de  evige  love  og 
de  permanente  kræfter,  som  regulere  fol- 
kenes liv,  ogsaa  for  vort  vedkommende  — , 
saa  kan  vi  dog  ikke  se  bort  fra  den  sand- 
hed, at  efter  enhver  nutid,  kommer  en  frem- 
tid, og  efter  „idaga,  kommer  „dagen  der- 
paa." 

Vi  har  alle  vor  stilling  i  samfundet  — 
forskjellig  efter  hver  enkelts  ydre  og  indre 
kaar,  men  samfundet,  hvori  vi  er  stillet,  har 
brug  for  alles  kræfter.  Og  særlig  gjælder 
dette  ved  de  afgørelser,  hvor  indsatsen  er 
landets  vel.  Der  gives  imponderabilia  — 
latente  kræfter  —  som  man  i  „sturm-  und 
drang-perioder  sætter  sig  udover,  med  let 
hjerte,  som  det  synes.  For  den  ukyndige 
og  uerfarne  vil  dette  kunne  være  en  kilde 
til  triumferende  fryd.  —  Den  erfarne  vil 
standse  og  se  sig  om. 

Statsøkonomen  Roscher  har  opkastet  det 
spørgsmaal,  om  staten  —  og  altsaa  ogsaa 
beskæftigelse  med  statsaffærer  d.  v.  s.  politik, 
er  en  forretning  eller  noget  andet  og  større. 
Jo,  siger  han,  den  er  en  „geschåft".  Men 
ikke  en  geschåft  som  gaar  ud  paa  kjøb  og 
salg  af  smør  og  ost,  men  paa  at  knytte  et 
folks  fremtid  sammen  med  dets  fortid  og 
gjøre  børnenes  arbeide  til  en  fortsættelse  af 
forældrenes. 


II 

Vi  vil  anvende  disse  betragtninger  paa 
vore  egne  forhold  for  at  gjøre  os  rede  for 
vort  folks  stilling  for  nærværende,  og  se 
denne  stilling  i  lys  af  den  historiske  udvik- 
ling. Thi  det  er  ud  fra  fortiden,  at  et  folks 
nutid  maa  sees  for  at  forstaaes.  Lad  os  da 
tænke  os  mennesker,  som  har  boet  ved  en 
afsidesliggende  fjord,  hvor  de  store  bevæ- 
gelser i  verdenshavet  kun  sent  og  i  efter- 
virkninger naa  frem.  Man  har  der,  i  disse 
omgivelser,  kun  liden  opfordring  til  at  be- 
skæftige sig  med  oceanographien  og  dens 
problemer.  Horizonten  er  begrændset,  ideerne 
ligesaa.  De  mennesker,  som  færdes  der, 
tage  præg  af  sine  omgivelser.  Noget  andet 
er  ikke  muligt.  „Ved  smaa  strande  og  smaa 
„søer,"  siger  Håvamål,  er  menneskenes  sind 
smaa.a  —  Hvad  tjener  det  til  for  dem  at 
fremmane   de  store   viier?     Men   lad  os  saa 


tænke  os  at  disse  selvsamme  folk  flyttes 
over  til  en  større  scene,  at  de  —  for  at 
blive  i  billedet  —  istedetfor  sine  hummer- 
teiner  og  fiskeruser  i  fjordenes  stille  vande, 
maa  ud  paa  havet  for  at  søge  fangst,  da 
stiller  forholdet  sig  for  dem  anderledes.  De 
strømninger  i  luft  og  hav,  som  styrer  det 
hele  komplex,  hvoraf  deres  lille  verden  er 
en  del,  naa  ogsaa  til  dem.  De  er  afhæn- 
gige af  dem  og  maa  kjende  til  dem  for  at 
indrette  sig  derefter.  Horizonten  er  udvidet, 
idékredsen  ligesaa.  Nye  tanker  og  nye  op- 
gaver er  voxede  frem.  Det  kommer  da  an 
paa   om  kræfterne  er  voxede  i  samme  mon. 

Billedet  kan  anvendes  paa  det  norske  folk 
og  dets  stilling  i  fortid  og  nutid.  Nogen 
selvstændig  politik  har  vi,  som  bekjendt, 
ikke  havt  siden  middelalderen.  Der  aabnede 
sig  da  store  muligheder  for  vort  folk,  — 
som  det  netop  er  bleven  oplyst  af  en  af 
vort  fædrelands  historie  høit  fortjent  forsker 
professor  Y.  Nielsen  —  større  muligheder  end 
vi  hidtil  har  vidst.  Det  var  fra  midten  af 
1 1te  aarhundrede  af.  Vi  var  herrer  paa 
søen  nær  og  fjern.  Øerne  i  det  nærmest- 
liggende  hav  vare  koloniserede  af  vort  folk, 
store  dele  af  England,  Skotland  og  Irland 
befolkede  med  og  beherskede  af  Nordmænd. 
Amerika  var  fundet.  —  Og  —  hvad  blev 
det  til?  Desværre,  vi  maatte  sande  Gøthes 
ord:  „Was  glånz  ist  fur  den  augenblick 
geboren,  das  åchte  bleibt  der  nachwelt  un- 
verloren."  —  De  store  muligheder  blev  ikke 
benyttede,  de  store  løfter  ikke  indfriede. 

Vort  folk  nu  er  det  samme  som  da:  dets 
psychologiske  anlæg,  dets  race-instinkter, 
kort  de  indre  faktorer,  hvoraf  historien  op- 
bygges, er  af  samme  gehalt  da  som  nu.  Det 
milieu,  hvori  vi  staar,  er  vistnok  forandret, 
men  det  hindrer  ikke  en  sammenligning.  Det 
er  vanskeligt  at  afvise  det  spørgsmaal,  om 
vi  ikke  har  noget  at  lære  nu  af  det  som 
skete  da. 

Hvad  er  Grunden  til  at  efter  de  store 
tilløb,  de  lovende,  og  endog  glimrende  be- 
gyndelser i  vor  historie,  fortsættelsen  ude- 
blev? Grunden  ligger  i  dagen.  Der  mangler 
sammenhæng,  organisation  og  plan.  Alt 
afhænger  af  øjeblikkets  impulser  og  øie- 
blikkets  mænd.  Der  er  helte  og  heltegjer- 
ninger,  ganske  vist,  men  igen  idé,  og  uden 
idé  er  der  ingen  udvikling.  Tiltrods  for  de 
rige  kræfter,  og  disses  storslagne,  dramatisk 
spændende    brydning,    saa   fører   bevægelsen 

ikke  frem.  Der  er  uro,  men  den  blotte, 
d.  v.  s.  idéforladte  uro  er  stagnation  og 
stagnation  er  tilbagegang. 


Hvis  vi  vil  maale  vort  folks  historie  i 
middelalderen  med  den  europæiske  udvik- 
lings maal,  bliver  dommen  følgende:  —  Den 
organisatoriske  idé  i  den  europæiske  middel- 
alders politiske  forhold  var,  som  bekjendt, 
lehnsvæsenet.  Det  var  den  form,  hvori 
statens  enhed  organiserede  og  bandt  de 
spredte  samfundskræfter  i  den  gjærende 
overgangstid,  som  fulgte  efter  Romerrigets 
opløsning.  Denne  naaede  ikke  op  til  os, 
lige  saa  lidt  som  middelalderens  municipal- 
væsen,  der  ogsaa  var  et  kulturfrø  fra  Ro- 
merne; skilte,  som  disse  to  spirekraftige  frø 
var,  skilte  og  modsatte:  De  havde  dog 
samme  udspring.  Vi  var  en  politisk  idé 
fattigere  end  vore  naboer  i  Europa  og  her- 
med var  vor  skjæbne  givet.  Det  lader  sig 
overhovedet  ikke  gjøre  hverken  for  den 
enkelte  eller  for  et  folk,  at  springe  mellem- 
leddene i  udviklingen  over.  Vor  historie  i 
middelalderen  er  en  klagesang.  Sars  har 
med  mesterhaand  skildret  os  dens  tragedie  i 
3die  bind  af  sin  „Udsigt  over  den  norske 
historie". 

III 

Historien  er  kulturens  historie;  men  ved 
siden  af  de  folk,  i  hvis  historie  kulturen  har 
sat  sit  præg,  er  der  andre  folk,  der  væsent- 
lig gjør  tjeneste  som  staffage.  Og  kultur- 
statens væsen  er  organisation.  Den  stræber 
mod  frihed  og  søger  at  naa  sit  maal  ved 
orden,  den  ligesaa  vel  som  kirken. 

Man  har  opkastet  det  spørgsmaal  om 
staten  er  en  organisme  og  dette  spørgsmaal 
kan  ikke  besvares,  da  det  er  urigtig  stillet, 
Men  spørger  man  om  kulturstaten  er  en 
organisme,  saa  maa  der  svares:  Ja.  Den 
er  det  og  ikke  blot  i  flgurlig  forstand.  Thi 
den  har  sine  o.  ganer  og  af  disses  sundhed 
og  regelmæssige  funktion  afhænger  dens  liv. 
Kun  maa  man  huske  paa  at  bedømmelsen 
af  disse  spørgsmaal  er  vanskelig.  Opgaven 
er  sammensat,  og  væsenet  ikke  blot  betegnes, 
men  skjules  ogsaa  af  navnet.  Ad  spekulativ 
vei  vil  det  være  umuligt  at  bestemme  den 
politiske  organismes  natur.  Heldigvis:  den 
har  bestemt  sig  selv  gjennem  historien. 


Fra  den  tid  af  da  kulturstaten  optræder  i 
historien,  —  og  dens  optræden  lader  sig- 
føre  tilbage  til  en  bestemt  tid  og  et  bestemt 
sted,  —  er  dens  organer  de  samme  som 
nu.     De  ere: 

1)  „Regering",  2),„Raad"  d.  v.  s.  par- 
lamentarisk forsamling  og  3)  „Folk",  d.  v.  s* 
vælgere.  Dette  er  historisk  sandhed,  maaske 
banal  sandhed.  Alle  ser  det,  men  ikke  alle  ved 
det,  og  hvad  ialfald  ikke  er  saa  vel  kjendt 
er  at  disse  politiske  organers  samvirken  i 
det  virkelige  liv  ogsaa  tager  form  af  en 
modsætning,  ofte  af  kamp  og  ikke  blot  en 
kamp  med  logikens  vaaben.  Dette  ligger  i 
sagens  najur  og  er  tegn  paa  det  politiske 
livs  sundhed.  Da  nemlig  disse  organer  er 
statsmagter  og  det  ligger  i  magtens  natur, 
at  den  teer  sig  i  livet,  saa  er  det  kun  livets 
selv  som  gir  begrændsningen.  Ser  vi  os 
om  i  historien,  baade  den  gamle  og  den 
nye,  saa  finder  vi  intet  frit  folk  —  jeg 
mener  med  dette  udtryk  et  folk  baade  af  dem 
med  constitulionel  og  af  dem  med  parlamentarisk 
forfatning  —  som  ei  har  gaaet  igjennem 
sine  perioder  af  politisk  spænding  eller  kamp. 
Men  ei  kan  denne  spænding  eller  denne 
kamp  fordunkle  den  sandhed,  at  statsmag- 
terne i  sin  samvirken  er  afhængige  af  hin- 
anden. Hvor  den  ene  af  de  to  faktorer  er 
bleven  forkrøblet,  der  er  ligevægten  borte 
og  der  staar  folkets  frihed  i  fare.  Naar 
den  indre  ligevægt  er  forstyrret,  vil  dette 
have  følger  udad. 


IV 


Det  kan  være  paa  tide  at  forlade  de  the- 
oretiske  spekulationers  luftige  egne  og  sætte 
loden  paa  virkelighedens  grund.  Og  dog, 
det  er  ikke  uden  betænkelighed. 

„Jeg  tager  min  stilling",  siger  Pindar  et- 
steds, paa  elastisk  fod  og  aander  dybt,  før 
jeg  taler.  Thi  mangt  og  meget  er  talt  og 
paa  mange  sæt.  Men  at  udsige  noget  nyt 
og  overgive  det  til  publikums  dom  er  for- 
bundet med  risiko."  —  Jeg  faar  staa  denne 
risiko. 

Der  var,  som  det  vil  erindres,  hos  os  for 
en  tid  siden,  —  baade  før  og  især 
efter  7de  juni,  —  en  hel  del  tale,  om  vor 
tidligere  forfatning  endnu  bestod,  eller  om 
den  kunde  ansees  som  bortfaldt  i  og  med 
unionen.  —  Jeg  kan  her  bortse  fra  det  i 
sig    selv    ikke    ganske    uvigtige  spørgsmaal, 

om  det  var  forfatningen  af  4de  november 
1814  eller  af  17  de  mai  samme  aar,  som 
spørgsmaalet  gjaldt.  Man  bestemte  sig  for 
den  opfatning,  at  forfatningen  endnu  bestod. 
Og  man  kunde  ikke  andet.  Nød  bryder 
love,  og  øieblikkets  tvingende  krav  er 
stærkere  end  juridiske  finesser. 

Der  er  imidlertid  et  andet  spørgsmaal, 
som  da,  af  gode  grunde,  ikke  blev  opkastet, 
men  som  maa  opstilles :  om  denne  forfatning, 
der  altsaa  nu  er  vor,  er  den  samme  som 
den  oprindelig  var.  En  forfatning  er  en 
organisk  væxt;  den  forandres  i  og  med 
folket  selv.  Det  vilde  være  et  enestaaende 
særsyn,  om  hundrede  aars  politisk  liv,  og 
det  i  en  tid  fuld  af  stærk  national  væxt, 
med  omdannelse  paa  alle  samfundslivets  om- 
raader,  ei  havde  forandret  den.  Den  er  for- 
andret. Den  historiske  udvikling  har  om- 
dannet den.  Den  har  ikke  kunnet  undgaa 
at  komme  ind  under  forvandlingens  lov. 

I  privatsretlige  forhold,  t  ex.  eiendoms- 
forhold,  er  juridisk  ret  magt,  uanseet  tid  og 
de  ved  den  bevirkede  forandringer.  Politisk 
seet  er  det  omvendt.  Der  er  magt  ret.  For- 
holdet imellem  statslivets  organer  d.  v.  s. 
de  forskellige  statsmyndigheder,  et  forhold, 
hvorpaa  statslivets  sundhed  beror,  bliver 
umærkeligt  i  tidens  løb  forrykket.  Saa  er 
skeet  ogsaa  hos  os  siden  1814,  og  virk- 
ningen deraf  føles  gjennem  hele  vor  ad- 
ministration, i  alle  vort  samfundslivs  for- 
greninger, i  det  største  som  i  det  mindste, 
i  stat  som  i  kommune,  —  virkningen  føles, 
og  den  føles  ikke  som  en  lykke. 

Regeringen,  der  efter  forfatningens  idé  er 
bestemt  til  at  staa  frit  og  autonom  overfor 
vindens  pust  og  dagens  stemning  er  sunket, 
ned  til  at  blive  en  administrativ  funktion, 
afhængig  af  en  majoritets  indfald  og  øie- 
blikkets chancer.  Dette  er  ikke  en  isoleret 
foreteelse  hos  os,  vi  ser  den  mangesteds, 
baade  i  fortid  og  i  nutid.  Vor  forfatning  er 
saaledes   blevet  defekt,   har  længe  været  det. 

Dette  blev,  i  sin  tid,  udtalt  af  Johan  Sver- 
drup  i  og  med  den  formel,  at  „al  magt  skal 
samles  i  denne  sal,"  et  ord,  der  har  sin 
forklaring,  om  ikke  netop  sin  undskyldning 
i  datidens  konfuse  forhold  og  forbitrede  po- 
litiske kamp.  Imidlertid:  det  schibolet  som 
skiller  imellem  en  statsmand  og  en  blot  po- 
litiker —  imellem  en  storsindet  opfatning  og 
en  blot  og  bar  partiopfatning,  har  vi  at  søge 
her.      Denne     vor    forfatning,    hvordan    den 


nu  end  er,  har  vi  nemlig  at  takke  for  den 
mangel  paa  ligevægt,  som  har  præget  vort 
politiske  liv  i  de  sidste  decennier  og  for  de 
mangehaande  love  og  reformer,  hvis  byrder 
vi  nu  bærer. 

Man  vil  her  kunne  spørge:  „Hvorfor  i  al 
verden  sige  dette  ?u  Alle  ved  det  og  ere,  — 
ialfald  theoretisk  —  enige  om  at  de  paa- 
pegede misforhold  maa  afhjælpes.  Tiden 
faar  bringe  raad.  „Ikke  alle  sandheder  er 
gode  at  sige.a  Indvendingen  kan  have  sin 
plads,  hvor  der  er  spørgsmaal  om  noget 
større  eller  mindre,  altsaa  i  kvantative  spørgs- 
maal, men  ikke  i  principspørgsmaal.  Disse 
maa  stilles  og  besvares.  Halve  forholds- 
regler er  forfuskning.  I  praktiske  opgørelser 
kan  det  være  ret  at  bøie  af,  og  der  er  com- 
promis  ikke  udelukket.  Det  er  farligt  at 
gjøre  det  samme  med  principer. 

.  Altsaa :  Regjeringen  skal  regjere  og  stor- 
tinget kontrollere  den,  ikke  svække  den,  og 
afsætte  den.  Vi  levede  tidligere  paa  grund 
af  unionen  under  særegne  forhold.  Disse 
er  nu  forandret,  og  derfor  maa  det  opstilles 
som  første  krav  og  første  politiske  opgave 
at  regjeringen  gjenindsættes  i  sin  magt  som 
statsmagt  og  at  den  sættes  i  stand  til  at 
hævde  sin  stilling  som  saadan. 

Hvordan?  vil  man  spørge.  Hvordan  skal 
dette  ske?  —  Nu  ja,  ikke  netop  ved  at 
paakalde  politiets  hjælp.  Men  ligesom  paa 
det  økonomiske  gebet  sunde  arbejdsforhold 
er  betingelse  for  at  saavel  arbejdsgivernes 
som  arbeidernes  tarv  rammes,  saaledes  er 
ogsaa  paa  det  politiske  omraade  den  ene 
statsmagts  normale  virkemaade  og  virkekraft 
nødvendig  for  den  andens  trivsel.  Svækkes 
regjeringen  vil  ogsaa  parlamentets  anseelse 
svækkes.  „In  der  begrenzung  zeigt  sich  der 
meister. u 

V. 

Paa  storthinget  i  186J8 — 69  fandt  en  af 
de  reformer  i  vor  forfatning,  som  hos  os 
har  betegnet  overgangen  fra  en  konstitu- 
tionel statsordning  til  et  partistyre,  som  man 
har  beæret  med  navn  af  parlamentarime, 
spørgsmaalet  om  aarlige  storthing,  sin  be- 
handling og  afgjørelse. 

Af  de  talere,  som  optraadte,  er  der  ingen, 
som  talte  med  større  klarhed,  og  hvis  ord 
faldt  med  større  vægt,  baarne  som  de  var 
af  en  fast  overbevisning  og  støttede  at  lang 

erfaring  erhvervet  i  patriotisk  arbeide  for 
landets  vel,  end  0.  G.  Udånd.  Han  har 
ved  sin  tale  da,  selv  om  han  intet  andet 
havde  udrettet,  reist  sig  et  æreminde  i  vor 
historie  —  monumentum  ære  perennius. 

Ueland  ansaa  sagen  som  en  bedre  for- 
retningsorden og  afviste  med  styrke  den 
tanke  at  man  vilde  forrykke  forholdet  mel- 
lem statsmagterne. 

En  anden  reform,  der  pegte  i  den  retning, 
udtalte  han,  nemlig  statsraadernes  adgang  til 
thingets  forhandlinger  var  bleven  reist  af  „  intelli- 
gentsen.a  Den  var  han  ikke  med  paa,  thi 
nogen  majoritetsregjering  ønskede  hverken 
han  eller  den  norske  nation.  „Denne  har 
ikke  deltaget  i  bevægelsen  for  at  fremkalde 
en  saadan."  „Den  vilde  ikke  have  saadanne 
kunster."  Den  sagde  stop,  og  det  samme 
vil  foregaa  fremdeles.  „Jeg  er,a  sagde  han, 
„saa  konservativ,  at  paa  det  gebet  vil  jeg 
ikke  experimenlere,  og  jeg  vil  give  mine 
landsmænd  det  raad  at  de  aldrig  gjør  det. 
Kongemagten  maa  have  sit  prærogativ.  Der 
kan  gaa  strømninger  gjennem  storthinget. 
Det  er  en  menneskelig  institution,  og  derfor 
er  det  godt  at  have  en  modvægt  i  regje- 
ringen." 

Han  afsluttede  sin  tale  med  følgende  ord : 
„Hr.  president!  Jeg  er  den  mand  i  denne 
forsamling,  som  har  deltaget  i  de  fleste  for- 
handlinger paa  storthinget.  Jeg  tror  at 
naar  nogen  kan  rose  sig  af  at  være  identi- 
ficeret med  folket  og  med  det  distrikt,  hvor 
fra  han  er  sendt,  saa  kan  jeg  rose  mig  af 
det.  Jeg  er  i  35  aar  altid  bleven  valgt, 
omtrent  enstemmig.  Man  har  aldrig  fordret 
af  mig  nogen  trosbekjendelse,  lige  saa  lidt 
som  jeg  er  gaaet  med  paa  at  give  nogen 
saadan.  Man  maatte  altsaa  have  været  for- 
nøiet  med  mine  meninger,  og  den  samme 
mening  som  jeg  her  har  udtalt  om  foran- 
dringer, der  gik  videre  og  paa  nogen  maade 
vilde  indskrænke  kongemagten,  den  deler 
folket.  Jeg  maatte,  Hr.  president,  —  og 
jeg  tror  at  forsamlingen  undskylder  mig  — 
udtale  disse  faa  ord.  Thi  der  er,  paa  grund 
af  min  alder,  liden  sandsynlighed  for  at  jeg 
kommer  til  at  deltage  i  flere  af  storthingets 
forhandlinger.  Men  disse  udtalelser  anser 
jeg  som  mit  politiske  testamente  til  mine 
landsmænd." 

Hvad  Ueland  her  udtalte  som  sin  egen 
opfatning  og  som  opfatningen  hos  det  norske 
folk,    hvilket  ingen  kjendte  som  han,    er  det 


nu  paa  tide  at  optage  til  overvelelse  og  at 
opstille  som  politisk  program.  Det  er  i  virke- 
ligheden den  samlingstanke,  som  alle  fædre- 
landssindede mænd  søger  og  som  tiden 
kræver.  Nogen  anden  vei  til  samling  gives 
der  ikke. 

De  forhold,  som  før  stod  hindrende  iveien, 
nemlig  den  unionelle  tvist,  er  nu  borte.  Nor- 
male arbeidsvilkaar  er  forhaanden.  Vi  har 
her  en  politisk  opgave,  der  gaar  forud  for 
alle  andre  opgaver  som  tiden  stiller  —  de  er 
hverken  faa  eller  smaa  —  og  som  er  betingel- 
sen for  at  de  kan  løses.  Vi  staar  her  ved  et 
constitutionelt  veiskille. 

For  nogen  tid  siden,  —  det  var  da  vor 
nyvalgte  konge  holdt  sit  indtog  hos  os,  — 
sendte  verdensbladet  „Times"  os  sine  gode 
ønsker  i  anledning  af  vor  nye  politiske  stil- 
ling, og  udtalte  blandt  andet,  at  det  nu,  da 
vi  havde  sat  foden  under  eget  bord,  stod 
tilbage  for  os,  ogsaa  at  komplettere  vort 
politiske  udstyr. 

Den  tanke,  der  ligger  i  disse  ord,  —  og 
alle  vil  vistnok  indrømme  at  de  kommer  fra 
kompetent  hold,  —  fører  noksaa  langt.  Der 
gives  berettigede  statsformer,  afpassede  efter 
de  ulige  forhold  og  folkepsykologiske  betin- 
gelser, der  hvor  de  har  faaet  plads  og  har 
slaaet  rod,  —  og  der  gives  udartninger. 
Thi  enhver  sag  har  sin  vrangside.  Demokra- 
tiet er,  synes  det,  den  statsform,  der  er  eien- 
dommelig  for  nutiden.  Den  er  i  ethvert  fald 
vor;  dens  vrangside  er  demagogi. 

Demokratiet  beror,  i  høiere  grad  end  andre 
statsformer,  paa  alles  deltagelse  i  det  offent- 
lige liv.  Deri  ligger  dets  styrke,  men  ogsaa 
en  fare.  Thi  den  offentlige  opinion,  der  over- 
alt i  fri  samfund  er  den  afgjørende  drivkraft 
i  det  politiske  liv,  er  her,  mer  end  andet- 
steds, bevægelig.  Den  beror  paa  den  offent- 
lige diskussion,  men  denne  kan  føre  i  en 
dobbelt  retning,  nedad  eller  opad,  alt  efter 
det  milieu,  hvor  atgjørelsen  er. 

Det  afgjørende  kan  være  saglige  hensyn 
og  fornuftgrunde.  Det  kan  ogsaa  være  folke- 
instinkter, fordomme,  egeninteresse,  lyst  til 
unødige  forandringer,  kort:  alle  de  kræfter 
som  virker  i  samfundslivet,  og  som  trænger 
sig  frem  ved  afgj øreisen.  Men  netop  her 
viser  det  sig,  at  i  det  politiske  liv  kan  de 
to  begreber,  magt  og  ret,  ikke  skilles.  Hvor 
tallet  er  det  afgjørende,  er  udfaldet  uberegne- 
ligt. Slagord,  impulser,  øieblikkets  stemning 
raader   grunden.     Og  deri  er  intet  forunder- 

ligt,  thi  de  sociale  spørgsmaal,  som  danne 
grundlaget  for  al  politik,  ere  overordentlig 
indviklede. 

Men  der  hvor  afgjørelsen  ikke  falder  i  hast, 
med  alle  de  tilfældigheder,  som  kan  raade  i 
øjeblikket  —  enhver  større  forsamling,  siger 
Gothe,  har  en  tendens  til  at  udarte  til  en 
mob,  —  d.  v.  s.  der,  hvor  den  sker  gjennem 
flere  instantser,  hvor  den  ældre,  erfarne  del 
af  borgerne,  hvis  illusioner  tiden  har  prøvet, 
og  hvis  dom  erfaring  har  modnet,  hvor 
denne  del  af  samfundet  har  sit  institutionelle 
organ,  hvorigennem  den  kan  øve  sin  ind- 
flydelse, der  og  kun  der  kan  man  tale  om 
„den  lutrede",  d.  v.  s.  ikke  lunefulde,  im- 
pulsive, af  instinkter  eller  egne  interesser 
baarne  saakaldte  „almenvilje".  —  Forment- 
lig var  det  denne  sandhed,  som  „Times" 
vilde  lægge  os  paa  hjerte  ved  sit  ovenfor 
nævnte  raad.  Og  der  tør  muligen  være  flere 
grunde  end  den  presumptive  kyndighed  hos 
det  folk,  paa  hvis  vegne  dette  raad  blev 
givet,  grunde  af  en  vis  vægt,  der  kan  for- 
staaes,  selv  ora  de  ikke  udtales,  til  at  tage 
dette  raad  under  overveielse.  Det  indebærer 
i  virkeligheden  en  forpligtelse,  som  det  er  en 
æressag  for  os  at  indfrie. 

VI. 

Blandt  de  grundlovsforslag,  som  i  sin  tid 
blev  fremsatte  af  amtmand  Falsen  og  som 
kom  til  behandling  og  afgjørelse  paa  stor- 
thinget  i  1827  var  der  ogsaa  et  som  angik 
omdannelse  af  lagthingct.  Dettes  medlemmer 
burde,  mente  han,  være  i  tal  en  fjerdedelel 
af  odelsthingets  (18 — 72)  og  storthinget 
skulde  ikke  selv  bestemme,  hvilke  af  dets 
medlemmer  skulde  udgjøre  odelsthinget  og 
lagthinget,  men  representanterne  skulde,  til 
at  være  medlemmer  af  disse  thingets  afde- 
linger, særskilt  vælges  i  dertil  indrettede 
valgforsamlinger,  og  lagthingets  medlemmer 
skulde  fungere  som  saadanne  i  9  aar. 

Konstitutionskomitéen,  hvis  medlemmer  var : 
Statsraad  Krogh,  formand,  Hornemann,  sekre- 
tær, Knudsøn,  Sverdrup  og  Wedel-Jarlsberg, 
bifaldt  forslagets  grundtanke,  at  give  lag- 
thinget en  indretning,  hvorved  faste  principer 
i  samme  kunde  udvikles  og  bibeholdes,  men 
fandt  dets  enkelte  bestemmelser  t.  ex.  at 
ingen  bonde  skulde  kunne  vælges  til  lag- 
thinget, og  at  tre  embedsmænd  skulde  være 
faste  medlemmer  deraf,  stridende  mod  grund- 
lovens  aand.     Forslaget   blev  derfor,   uagtet 


dets  øiemed  ansaaes  for  godt,  enstemmig 
henlagt. 

Af  alle,  der  har  været  medlemmer  af  stor- 
thinget, saa  længe  dette  har  existeret,  er  der 
neppe  nogen,  der  har  indtaget  en  mere  frem- 
skudt plads  end  amtmand  Falsen  „Grund- 
lovens Fader"  og  O.  G.  Ueland,  der  fremfor 
nogen  anden  kan  ansees  for  en  typisk  re- 
presentant  for  den  norske  bondestand.  Og 
nu  træffer  det  sig  saa,  at  det  raad,  som 
Ueland  har  efterladt  sine  landsmænd  som 
summen  af  sin  politiske  erfaring,  og  den 
tanke,  der  har  fundet  sit  udtryk  i  Falsens 
ovennævnte  forslag,  at  de  sigter  mod  samme 
maal.  Thi  naar  den  konstitutionelle  udvikling 
har  naaet  frem  til  parlamentarisme  —  og 
dette  synes,  om  end  i  forskjellig  grad  og 
paa  forskjellig  vis  at  ske  med  en  naturlovs 
nødvendighed,  saa  kan  en  stabil  regjering 
kun  opnaaes  derved,  at  den  støtter  sig  til 
en  representation,  eller  i  alfald  en  del  af 
samme,  hvis  medlemmer  ikke  vexler  for  hur- 
tigt —  hos  os  sker  dette  ved  treaarigt  valg 
—  og  hvis  stemning  ei  afhænger  af  den 
politiske  vind,  som  da  blæser. 

Hvis  dette  var  en  theori,  udklækket  i  en 
eller  anden  spekulativ  politisk  retslærds  skarp- 
sindige hoved,  saa  kunde  man  henvise  den 
til  de  lærdes  studerekammer,  og  indtil  videre 
lade  praxis  gaa  sin  gang.  Men  saa  er  det 
ikke.  Historien  har  her  talt.  Den  politiske 
erfaring  fra  de  snart  3000  aar,  i  hvilke 
kulturstaten  har  bestaaet,  og  hvori  den  har 
fremvist  i  alt  væsentligt  de  samme  karakte- 
ristiske træk,  som  endnu  bestaar,  har  afgivet 
sin  dom. 

For  denne  dom  maa  ogsaa  vi  bøie  os,  thi 
ligesaa  lidt  i  politiske  sager  som  i  andre, 
kan  vi  stille  os  udenfor  almindelig  regel  og 
lov.  Uden  ligevægt  og  fasthed  i  folkerepre- 
sent ationen,  vil  ligevægt  og  fasthed  i  regje- 
ringen  ikke  naaes,  og  uden  fasthed  ingen 
plan. 

Vi  har  nys  seet  at  der  paa  høires  saavel 
som  paa  venstres  partimøder  blev  opstillet 
en  række  programposter,  der  vistnok  maa 
ansees  som  en  sand  pryd  saavel  for  de  re- 
spektive partier  som  for  deres  ledende  mænd, 
d.  v.  s.  som  et  bevis  for  deres  udmærkede 
moralske  intentioner  og  deres  lyst  til  at  om- 
vende og  forbedre  menneskene  i  det  hele 
og  specielt  deres  landsmænd.  Men  disse 
programposter  vil,  forsaavidt  som  de  ikke 
var   beregnede   som   virkemidler  i  den   kom- 

mende  valgkampagne,  hvilket  jo  er  fuldt 
lovligt,  —  være  fromme  ønsker.  De  vil 
komme  til  at  figurere  som  dekoration,  for 
fremtiden,  saaledes  som  de  har  gjort  det  før. 
Thi  i  tallet,  ikke  i  argumenterne,  ligger  hos 
os  nu  den  magnet  som  trækker.  Did  bøier 
sig,  med  eller  mod  deres  vilje,  alle  vore  po- 
litikeres sind.  Og  den  del  af  disse  politikere, 
som  ikke  ved  affattelsen  af  sit  program  har 
det  for  øie,  vil  uvægerlig,  som  det  nys  blev 
udtalt,  ikke  ganske  uden  grund,  komme  til 
at  „bryde  med  sin  fortid".  Vi  har  seet 
saadant  før. 

Der  paagaar  nu  et  arbeide  af  fremragende 
mænd  iblandt  os  for  at  reise  Eids voldsmæn- 
dene et  minde.  Vilde  det  ikke  være  et  lige- 
saa  værdigt  monument  over  vore  fædres 
gjerning,  om  vi  kunde  gjøre  grundloven  lige- 
saa  god  for  vor  tid,  som  den  var  i  forhold 
til  den  tid  hvori  den  blev  til? 


VII 

Vi  laa  i  middelalderen,  som  nævnt,  en  idé 
tilbage  i  vor  politiske  udvikling.  Vi  troede 
at  kunne  springe  mellemledene  over,  men 
blev  overrasket  af  begivenhederne,  som  drog 
os  ind  i  den  fælleseuropæiske  kulturbevæ- 
gelse, før  vort  indre  udstyr  var  færdigt. 
Vi  staa  i  en  lignende  stilling  nu.  Vort  par- 
lamentariske system  er  defekt.  Det  har  et 
provincielt  præg  og  naar  ikke  op  til  en  au- 
tonom  stats  fuldstændige  organisme. 

At  supplere  det  som  mangler,  er  fra  et 
theoretisk  standpunkt  let.  Thi  det  kan  ske 
ved  at  optage  en  traad,  som  ligger  færdig 
fra  før,  og  udvikle  en  spire,  som  endnu  har 
livskraft. 

Lad  os  tænke  os  lidt  om:  Hvad  er  det, 
der  stiller  de  smaa  samfund  i  vanskeligere 
forhold  nu  end  før?  Væsentlig  to  ting,  som 
indbyrdes  er  forskjellige,  men  dog  sammen- 
hørige. 

1)  Det  finansielle  spørgsmaal.  Der  gjælder 
nemlig  baade  for  stat  og  for  individ  den 
sandhed :  Penge  er  karakter.  Men  uden  plan 
og  ligevægt  i  vor  politik  er  det  umuligt  at 
faa  plan  og  ligevægt  i  vore  finanser.    Og 

2)  Den  individuelle  uddannelse  og  person- 
lighedens udvikling  og  kraft,  og  denne  naaes 
ikke  saa  let  i  smaa  forhold  som  i  større. 
Et  enkelt  moment  vil  jeg  fremhæve.  Vor 
høiere  skole  (o:  dens  humanistiske  del)  blev 


ved  skoleloven  1896,  som  bekjendt  reforme- 
ret, d.  v.  s.  den  blev  reformeret  ud  af  til- 
værelsen. Vor  nuværende  er  et  midlertidigt 
surrogat.  Men:  er  da  det  at  leve  paa  sur- 
rogater vor  gjenvundne  friheds  sidste  ord? 

En  anden  sag,  ikke  af  mindre  vigtighed, 
staar  i  en  lignende  stilling:  vor  armée.  Den 
er  ikke  en  kaserne-uddannet  armée,  —  man 
tilgive  udtrykket  —  men  heller  ingen  milits ; 
den  vakler  mellem  begge.  Her  maa  gjøres  valg. 

Men  betingelserne  for  at  disse  spørgsmaal 
skal  ikke  blot  optages,  men  ogsaa  løses,  er 
at  vi  har  apparatet  til  at  løse  dem,  d.  v.  s. 
vor  statsforfatning  i  orden.  Der  gaar  et  raab 
gjennem  vort  folk :  Lad  os  blive  fri  for  parti- 
styret med  det  spild  af  tid  og  kraft,  dets 
desorganiserende  og  demoraliserende  indfly- 
delse: Lad  os  igjen  faa  det/ som  vi  havde 
efter  forfatningen  af  1814,  baade  den  af 
17  de  mai  og  den  af  4de  november,  lad  os 
atter  faa  en  regjering. 

Da  vort  folk  forrige  høst  gik  til  afstem- 
ning over:  Republik  eller  monarki,  og  med 
overvældende  stemmeflerhed  valgte  det  sidste, 
saa  var  det,  fordi  det  heri  saa  den  bedste 
garanti  for  at  vi  for  vort  politiske  arbeide 
stillede  os  det  høieste  maal  og  fik  de  bedste 
betingelser  for  at  naa  det.  Dette  er  ogsaa 
almindelig  erkjendt.  Vi  har  faaet  udlandets 
anerkjendelse  herfor  og  har  taget  dets  sym- 
pathi  paa  forskud. 

I  den  statsform,  vi  har  valgt,  ligger  en 
forpligtelse,  en  æresforpligtelse,  som  vi  ikke 
kan  og  ikke  vil  unddrage  os.  Vi  har  faaet 
et  monarki,  men  de  institutioner,  hvorpaa  et 
monarki  hviler  som  paa  en  tryg  grundvold, 
maa  være  i  overensstemmelse  hermed.  Det 
bedste  er  ikke  for  godt,  hvor  det  gjælder  at 
sikkre  den  frihed  vi  har  vundet,  den  stilling 
vi  har  taget,  og  den  throne  vi  har  reist. 

Og  hertil  vil  jeg  til  slutning  føie  et  ønske 
eller  rettere  et  sikkert  haab:  De  fremragende, 
fortjente  mænd,  som  har  gaaet  i  vor  spidse 
under  det  frigjørelsens  arbeide,  som  er  gjort, 
d.  v.  s.  begyndt,  de  maa  blive  der  til  det  er 
endt  og  betrygget,  ikke  blot  udad,  men  og- 
saa indad. 

Hvad  der  er  gjort  er  vel  gjort.  Men  det 
at  gjøre  vel  forpligter.  Dommen  over  hvad 
der  er  gjort  vil  afhænge  af,  at  taget  ikke 
slippes  for  tidligt.     Thi: 

Farerne  er  forbi,  vanskelighederne  staar 
igjen. 

ERINDRINGER  FRA  MIN  FØRSTE  UDENLANDSREISE 

Af  Emil  Poulsen. 


Ungdomsbillede 


DET  var  i  1870.  Jeg 
havde  været  skue- 
spiller i  3  år  og  havde  nu 
fået  teatrets  reisestipendium 
til  en  studiereise.  300  rigs- 
daler :  en  formue  syntes  jeg  — 
omtrent  det  halve  af  min  år- 
lige gage  —  og  2ll2  måned 
til  at  reise  i :  Verden  lå  åben 
for  mig.  Planen  var  snart 
lagt:  turen  skulde  gå  over 
Hamborg,  Berlin,  Dresden, 
Prag,  Wien,  Munchen,  Ober- 
ammergau  (det  var  festspils- 
året), Nurnberg,  Heidelberg, 
Strassburg  til  Paris.  I 
Wien  skulde  jeg  træffe  Lauritz  Eckardt 
og  den  unge  lovende  danser  Harald  Scharff, 
som  Eckardt  tog  sig  af.  Eckardt  var  en 
dannet,  kunstbegeistret  mand,  der  uden  held 
havde  forsøgt  sig  som  sanger  og  skuespil- 
ler. Han  var  formuende  og  optrådte  gærne 
som  mæcen  for  unge,  lovende  talenter.  Han 
tilbragte  sine  ferier  ved  Europas  hoved- 
scener, hvor  han  var  ven  med  eller  bekendt 
af  de  fremragende  kunstnere.  Han  havde 
lovet  at  introducere  mig  ved  Burgteatret, 
hvor  hans  gode  ven  Levinsky  dengang  stod 
i  sin  fulde  kraft  og  så  skulde  vi  følges  ad 
til  Paris.  Han  og  Scharff  var  reiste  i  for- 
veien.  Jeg  vilde  nok  først  prøve  reiselivet 
på  egen  hånd. 

Altså  —  en  dag  i  begyndelsen  af  Juni  måned 
holdt  en  droche  udenfor  no.  33  Overgaden 
neden  vandet  på  Kristianshavn,  hvor  jeg 
boede.  Kufferten  blev  båret  ned  og  fri  og 
frank  sprang  jeg  efter  —  intet  bånd  hæm- 
mede vandrefuglens  vinger,  troede  jeg:  i  det 
samme  skulde  jeg  mindes  om,  at  en  fin  tråd 


dog  måske  var  knyttet,  der 
overalt  hvor  jeg  på  min  reise 
kom,  drog  tanken  til  hjem- 
met. —  Som  jeg  satte  foden 
op  i  drochen,  rakte  et  by- 
bud mig  en  pakke  med  det 
spørgsmål,  om  den  ikke  var 
til  mig.  Han  var  blevet  vist 
herhen;  i  no.  36  boede  in- 
gen af  det  navn.  —  Jeg 
så  på  adressen :  det  var  gan- 
ske rigtig  mit  navn;  jeg  åb- 
nede pakken:  det  var  en 
bog,  jeg  havde  lånt  en  ung 

af  Emil  Poulsen.  dame>       der      {      distraktion 

havde  skrevet  sit  eget  hus- 
nummer på  min  adresse.  „Forresten",  sagde 
bybudet,  „er  alt  nu  også  i  orden ;  for  herren 
sidder  jo  i  no.  36",  han  pegede  leende  på 
drochens  nummer.  „Ja,  og  hvad  står  dér?", 
sagde  jeg  og  pegede  på  hans  hvide  frakke, 
hvor  et  stort  no.  36  prangede;  „sér  De  kære 
Horatio,  der  er  mere  mellem  himmel  og  jord 
end  jeres  filosofi  drømmer  om."  „Mit  navn, 
er  Petersen",  begyndte  han  .  .  „Farvel  Pe- 
tersen! kør  kusk"!  råbte  jeg  og  rullede  min 
vei,  medens  bybudet  åbenbart  grublende  over 
tilværelsens  gåder  gik  sin.  —  Man  fortæller 
så  meget  om  skuespilleres  overtro  og  jeg  har 
også  sét  mange  latterlige  udslag  deraf.  Jeg 
selv  kunde  dengang  sige  mig  aldeles  fri; 
den  eneste  anfægtelse  i  retning  af  overtro, 
jeg  i  mit  teaterliv  har  havt,  blev  så  at  sige 
påtvunget  mig  —  men  langt  senere.  Fru 
Heiberg  havde  som  ung  skuespillerinde  af 
en  Portugiser  fået  en  sjelden  ring,  en  kryso- 
pras  eller  akvamarin  —  en  underlig  søgrøn 
sten  indfattet  i  en  ganske  tynd  guldring. 
„Det  var  en  amulet  —  den  skulde  hun  altid 

bære,  når  hun  spillede  —  den  bragte  helda. 
Det  gjorde  hun  også  hele  sit  lange  teaterliv. 
Hun  var  nu  sceneinstruktør  ved  teatret  og 
en  aften,  hun  havde  været  særlig  tilfreds 
med  mit  spil,  gav  hun  mig  ringen  på  den 
betingelse,  at  jeg  altid  vilde  bære  den,  når 
jeg  spillede.  Indfatningen  var  så  tynd,  at 
når  man  dreiede  stenen  indad,  lagde  man 
slet  ikke  mærke  til  ringen.  Jeg  blev  så 
betaget  over  den  udmærkelse,  hun  viste  mig, 
at  jeg  g&  ind  på  alt.  Og  det  endte  na- 
turligvis med,  at  jeg  aldrig  mere  kunde  und- 
være ringen.  Stenen  er  flere  gange  faldet 
ud  af  indfatningen  og  forsvundet  i  teater- 
kælderens dybeste  støv  og  mørke,  men  er 
altid  på  forunderlig  vis  fundet  og  bragt  mig 
igen.  Men  det  er  som  sagt  også  min  eneste 
svaghed  i  jetning  af  overtro.  Tilfældet  med 
no.  36  her  gjorde  intet  andet  indtryk  på 
mig,  end  at  den  tanke  et  øieblik  foer  gennem 
hovedet  på  mig:  „Hvis  du  på  reisen  kom 
til  en  spillebank,  kunde  Du  jo  prøve  det 
nummer."  Men  da  jeg  efter  planen  hverken 
skulde  til  Ems,  Hamburg,  Spaa  eller  Baden- 
Baden,  hvor  dengang  allesteder  rouletten 
snurrede  —  rimeligvis  for  at  berolige  bade- 
gæsternes nerver  —  var  min  interesse  svunden 
med  det  samme.  —  No.  36  kom  nu  alligevel 
til  at  spille  en  ganske  mærkelig  rolle  på  min 
reise,  hvorom  jeg  senere  skal  mælde. 

Veien  til  Berlin  gik  i  de  tider  over  Korsør- 
Kiel-Hamborg.  Til  denne  by  kom  jeg  tidlig 
på  formiddagen  og  først  henad  aften  afgik 
toget  til  Berlin,  så  jeg  havde  en  halv  dagstid 
til  at  se  mig  om  i  byen.  Den  meste  tid 
tilbragte  jeg  i  den  zoologiske  have,  som  var 
noget  ganske  nyt  for  en  Københavner,  der 
var  ude  første  gang.  Dér  slog  jeg  følge 
med  en  venlig  mand,  der  gav  mig  forskellige 
oplysninger  om  dyrene  og  jeg  fik  lejlighed 
til  gennem  flere  timers  konversation  for  første 
gang  at  anvende  mine  tydske  sprogkund- 
skaber; —  det  gik,  skøndt  med  en  del  be- 
svær. Efter  at  vi  tilsammen  havde  indtaget 
en  forfriskning,    tog  jeg  afsked  for  at  gå  til 


banegården.  „Hvor  i  Tydskland  er  Deres 
hjem?"  spurgte  jeg  min  ledsager.  „Jeg  er 
fra  Malmø  i  Sverrig,"  svarede  han,  „og  De?". 
„Fra  København  i  Danmark?"  Vi  stod  og 
så  lidt  på  hinanden;  så  brast  vi  i  latter: 
der  havde  vi  gået  en  halv  dag  og  anstrængt 
os  for  det  fineste  tydsk!  —  nå  —  det 
havde  alligevel  været  en  rar  øvelse.  — 

Når  jeg  nu  i  erindringen  gentager  min 
første  udenlandsreise,  slår  det  mig,  at  jeg 
må  rekonstruere  de  indtryk  jeg  modtog  i 
teatret  eller  på  musæerne,  medens  billeder 
af  mennesker  og  steder,  som  jeg  blot  er 
faret  forbi,  mylrer  frem  med  en  skarphed, 
som  var  det  igår  jeg  så  dem  —  selv  ganske 
ligegyldige.  Hvorfor  sér  jeg  folk  gå  i  deres 
dugvåde  køkkenhaver  i  den  kølige  morgen 
ved  en  by  i  Holsten?  Eller  en  gammel 
morlille  på  en  høj  stentrappe  under  grønne 
træer  i  den  lyse  aften  ved  den  lille  by  på 
Luneborgerhede  ?  Eller  en  gammel  mand, 
der  trykker  sin  røde  hue  ind  til  sit  bryst 
og  knæler  foran  et  trekantet  madonnabillede 
i  en  skovkant  udenfor  Niimberg?  jeg  sér 
hans  store  grove  hånd  så  tydelig  som  jeg 
sér  Millets  Angelus.  Eller  lugten  af  hø,  da 
vi  foer  forbi  Salzburg,  mens  bjergtinderne 
snedækkede  kiggede  frem  af  morgentågen. 
Eller  manden  med  den  hvide  nathue  og  den 
lange  pibe,  der  sad  i  sit  vindue  og  så  ned 
på  de  to  gamle  fyre  med  spidse  huer,  korte 
trøjer  og  knæbukser,  der  savede  brænde  på 
gaden  nedenfor,  da  vi  tidlig  paa  morgenen 
kørte  gennem .  Miinchen  —  et  blad  af 
Miinchnerbilderbogen.  Eller  —  ja  billede  af- 
løser billede  mere  levende  end,  om  jeg  havde 
medført  et  nutidskamera  til  øiebliksfotografier. 

Af  Berlin  har  jeg  absolut  intet  indtryk 
fra  dengang.  Efter  den  ulykkelige  slesvigske 
krig  i  64  hadede  man  Berlin  naturligvis  — 
man  vilde  ikke  opholde  sig  dér.  Jeg  kom 
der  i  mørke  om  aftenen  og  reiste  tidlig  den 
næste  morgen  og  glædede  mig  i  kupéen  i 
stilhed  ved  at  lytte  til  ordskiftet  mellem  en 
Preusser,    en   Sachser    og   en   Hannoveraner, 

der  skændtes,  så  det  knagede  efter ;  de  sidst- 
nævnte levnede  ikke  Preussen  ære  for  to 
skilling.  „Das  grosse,  einige,  deutsche  vater- 
land!*4 tænkte  jeg  hoverende.  To  måneder 
efter  allerede  bestod  den  spottede  enighed 
sin  ildprøve. 

I  Dresden  byggedes  der  et  nyt  hofteater 
—  det  gamle  var  brændt;  der  spilledes  i  en 
interimistisk  træbygning.  Jeg  så  Schillers 
Don  Carlos.  Det  var  for  hovedrollernes  ved- 
kommende dygtige  skuespillere.  Hr.  JafTée 
var  kong  Phillip  —  Frk.  Ulrich  dronningen. 
Hun  var  dengang  allerede  ikke  just  pur  ung ; 
af  bladene  sér  jeg,  at  hun  endnu  stadig 
feteres  som  en  berømthed.  En  skuespiller 
fra  hofteatret  i  Hannover  Karl  Porth  spillede 
som  gæst  markis  Posa.  Hans  navn  hører 
endnu  til  de  kendte  i  Tydskland.  Men  spillet 
gjorde  dog  gennemgående  indtrykket  af 
andenhånds  kunst.  Vel  rimeligt  nok  i  en 
klassiker,  navnlig  tydsk  klassiker.  Den 
mægtige  Schillertradition  har  frembragt  en 
række  rollestøbninger,  som  kun  geniet  kan 
gå  udenom  i  en  enkeltpræstation  eller  en 
genial  energisk  ledelse  som  helhed  kan  puste 
moderne  liv  i ;  Reinhardt  med  sin  trup  har  i 
den  senere  tid  med  held  gjort  forsøget  i 
Berlin.  —  En  episode  fra  Carlosopførelsen 
må  jeg  dog  omtale.  Da  overhofmesterinden 
Olivarez  i  4.  akt  forlader  fyrstinde  Eboli, 
slæbte  denne  sit  legeme  henad  gulvet  til 
døren,  hertuginden  gik  ud  af  og  i  løbet  af 
ca.  5  minuter  gennemgik,  hun  alle  toner  og 
former  af  gråd  ligefra  snøften  til  den  høieste 
storhulken  og  krampegråd.  Jeg  har  senere 
på  hjemlige  scener  sét  småtilløb  af  den  art, 
men  noget  helt  tilsvarende  har  jeg  kun  sét, 
da  man  satte  cirkus  under  vand  til  en  vand- 
pantomime. Da  oversvømmelsen  begyndte 
at  brede  sig  over  tilskuerpladsen,  flygtede 
jeg  skyndsomst. 

I  Dresdenergalleriet  led  jeg  en  [Skuffelse 
foran  den  sikstinske  madonna.  Jeg  kan  godt 
sige,  at  jeg  med  andagt  betrådte  tæmplet 
og   så    var   det    stoppet    fuldt    af   en  turist- 


sværm fra  alverdens  lande,  der  højrøstet  gav 
sin  kunstforstand  luft,  så  jeg  helt  opgav  at 
sé  på  billedet  for  at  studere  kunstsnobberiets 
mangfoldige  former.  Senere  har  jeg  dog 
heldigvis  her  ligesom  i  Paris  overfor  Venus 
fra  Milo  i  ensomme  timer  kunnet  dykke  ned 
i  den  evige  skønheds  rensende  bølger.  Som 
i  slægt  med  guder  føler  man  sig  —  lykkelig 
og    stærk  — ,  i   et   sådant    åndeligt    solbad. 

Nu  må  jeg  til  skræk  og  advarsel  fortælle, 
hvorledes  jeg  i  Dresden  blev  genstand  for  et 
rigtig  listigt  anlagt  forsøg  på  bondefangeri. 
Berlin  var  berygtet  i  så  henseende  og  jeg 
var  før  min  afreise  blevet  advaret  blandt 
andet  ved  en  bekendt  dansk  journalists 
skæbne,  der  vendte  hjem  fra  Suezkanalens 
åbningsfest  og  i  Berlin  blev  plyndret,  så  han 
måtte  telegrafere  efter  penge  til  at  komme 
hjem  for.  Han  var  studenterkammerat  af 
mig,  og  jeg  blev  af  hans  egen  mund  belært 
om  alle  de  fif,  der  blev  anvendt  for  at  få 
ham  i  garnet  —  navnlig  en  omstændelig 
beskrivelse  af  de  kortkunster,  der  anvendtes. 
Nå  —  jeg  skulde  jo  ikke  opholde  mig  i 
Berlin  og  var  jo  altså  desuden  advaret. 

En  formiddag  sad  jeg  på  Helbigs  terrasse 
og  drak  min  kaffe.  Helbigs  terrasse  er  en 
kaférestaurant,  der  er  bygger  ud  over  Elben. 
Man  sidder  under  telttag  omgivet  af  blom- 
strende nerier  så  store  som  trær  og  nyder 
det  brogede  Liv  på  floden.  Jeg  tabte  en 
avis  og  en  herre  fra  et  nabobord  tog  den 
op  og  rakte  mig  den  høfligt.  Vi  vekslede 
et  par  ord  og  han  gik.  Den  næste  formid- 
dag sad  han  der  igen.  Vi  kom  i  passiar 
sammen.  Han  var  en  østrigsk  hauptmann, 
der  var  på  veien  til  et  bekendt  badested 
for  sin  gigt,  han  havde  samlet  sig  i  det 
slesvigske  vinterfelttog.  Han  hadede  Preus- 
serne —  elskede  de  Danske,  Østrig  var 
kun  nødtvunget  gået  med  til  krigen  mod  os. 
Han  fortalte  en  mængde  interessante  op- 
levelser fra  felttoget  —  om  vor  tapperhed 
og  de  frygtelige  sår,  vore  taprifler  havde 
frembragt.   I  samtalens  løb  fortalte  han  mig, 

at  han  om  eftermiddagen  havde  påtænkt  en 
udflugt   til  Plauensche  grund,  en  klippeegn  i 
byens    umiddelbare    nærhed,   berømt   for   sin 
skønhed.     Af  Baedecker  var   jeg  gjort  op- 
mærksom  derpå   og  havde  også  betænkt  at 
drage   derud.      Da    hauptmannen    gjorde    et 
dannet  og  behageligt  indtryk,  sagde  jeg,  idet 
vi   skiltes:    „så   træffes  vi   måske  derude  og 
kan    slå    følge?"      „Ja,    det    var    dog    ikke 
ganske    afgjort,    at    han    tog   derud    idag." 
„Men  omnibussen  holder  forresten   dér*  — 
han    pegede    over    mod    Augustusbriicke  — 
„og   den   går   kl.  4."    —  —  Kl.  4  var  jeg 
på  pletten,  men  han  var  der  ikke.     Jeg  tog 
altså  alene  afsted.    Oppe  på  et  udsigtspunkt 
i   anlæget  fandt  jeg  ham.      „Er  naturen  her 
ikke  vidunderlig,"  råbte  han;   „men  —  kom 
her!  skal  De  sé,   hvor  menneskene  er  smag- 
løse. "     I   klippen    lidt   nedenfor  toppen  var 
udhugget    en    række    båse  —  lysthuse,    be- 
malet og  behængt  med  reklameplakater  for  det 
berømte    „Waldschlosselbier"    eller   hvad  det 
nu  hed  og  lidt  længere  nede  så  man  en  øl- 
pavillon   titte  frem  i  en   skrækkelig  kinesisk 
Schweizerstil.     „Nå   —  øllet    skal    forresten 
være   udmærket  —  lad   os   prøve  det."     Vi 
satte   os  i  en   af  klippebåsene  og  drak  vort 
øl.     På    stien    udenfor   kom   langsomt  hum- 
pende   en    yngre   mand  med   soldaterkasket. 
„Dér  skal  De  sé!    Dér  er  rimeligvis  også  et 
offer   fra  den  slesvigske  krig,"  sagde  haupt- 
manden.     Den  nysankomne  viste  sig  ganske 
rigtig    at  være   en  Preusser,   der  var  blevet 
skudt  i  benet  i  64    og    nu   hvert   år   måtte 
til     et     nærliggende     sanatorium.      „Det    er 
frygtelige    sår    disse    danske    taprifler    frem- 
bragte  og   så   den  skrækkelige  vinterkulde." 
De  to  krigskammerater  fordybede  sig  i  erin- 
dringer.    Pludselig   bukker  hauptmannen  sig 
ned  og  tager  noget  op  fra  jorden.  „Nej,  — 
vil   De  sé  —  er  det  ikke  væmmeligt?  —  i 
så    skønne,    romantiske   omgivelser:    et   spil 
kort!"    han   kastede  foragteligt  spillet  henad 
bordet.      Jeg    var    under   krigernes    samtale 
faldet   lidt   hen   i   mine   egne   betragtninger; 


nu  fik  jeg  ligesom  et  dunk  i  ryggen  og  blev 
ganske   årvågen.     „Hvad   var   det?     Skulde 
min  skikkelige  Østriger  være  en  bondefanger? 
umuligt!".     Spændt   afventer  jeg,   hvad   der 
nu   vilde   ské.     Under   den  følgende  samtale 
sad  Preusserne  og  legede  maskinmæssigt  med 
kortene,    der    var    spredt   på  bordet.     Efter- 
hånden   samlede    han    spillet    og    gjorde   en 
bekendt    let    kortkunst.    „Kender  De   den?" 
spurgte   han    Østrigeren.     „Ja,   den   har  jeg 
kunnet   fra  jeg  var  lille,"    svarede  denne  og 
gjorde  kunsten  efter.  De  gjorde  nu  vekselvis 
forskellige    kunster    med    kortene.     En    ung 
fyr  med  stråhat  —  reisetaske  på  ryggen  og 
stok  i  hånden    var   stanset    og  så   på   dem. 
„Kender   De   den    kunst,    bondefangerne    al- 
mindelig  anvender,"    spurgte  nu  Preusseren. 
„Nej  —  det  vil  være  interessant  at  la#  deres, 
fif  at  se!"  Preusseren  tog  nu  tre  kort,  viste 
os  et  af  dem,   et  spar  es   og  sagde:  „Pas 
nu    på,    hvor    esset  kommer    til    at  ligge!" 
Han    blandede    de  tre  kort   let   mellem  hin- 
anden og  kastede  dem  på  bordet.   Som  med 
én  mund  råbte  vi:   „Dér!"  og  ganske  rigtig 
vi  havde  peget  på  spar  es.     „Det  må  være 
bønder  langt  ude  fra  landet,  man  skal  fange 
med    den    kunst,"    lo    Østrigeren.     „Jeg    er 
ikke  rigtig  øvet,"  sagde  Preusseren;   „den  er 
ufeilbarlig  —  lad   os   prøve  igen!"     Denne- 
gang   tog  Østrigeren   feil.  —  „Ja,    der  kan 
de  sé!  jeg  vil  vædde  såmeget  det  skal  være, 
at   De  ikke  1    af   10   gange  gætter  rigtigt." 
„Top!  en  Thaier  er  holdt;"  svarede  Østrigeren. 
Østrigeren    vandt    den    ene    gang  efter    den 
anden.  „Det  er  mærkeligt,"  sagde  Preusseren, 
„De  må  være  meget  dreven."   —  „Har  aldrig 
sét  kunsten  før,"  svarede  Østrigeren;   „prøv 
De!"    henvendte   han  sig  til  mig;  det  er  så 
let  som  fod  i  hose."      „Jeg  synes  også,  det 
er  ganske  let  —  men    om   penge  spiller  jeg 
af  princip  aldrig,"  svarede  jeg.  —  „Vil  De 
have     revanche,     krigskammerat?"      spurgte 
Østrigeren.     „Javel,"    svarede  Preusseren  og 
spillet   begyndte   igen.     Men  nu  tabte  Østri- 
geren bestandig.    Han  blev  rødere  og  rødere 

i  hovedet  —  hidsigere   og  hidsigere;    porte- 
monnæen tømtes  —  han    rev    sin   tegnebog 
op   og  seddel  på  seddel  forsvandt.     „Det  er 
skammeligt!"    hviskede    han    til    mig;     „nu 
har  den  Preusser  vundet  200  Thaier  fra  mig! 
prøv  om  De  ikke  har  bedre  lykke!   han  må 
ikke   gå   bort   med   gevinsten!"     Jeg   kunde 
ikke    tjene    ham.     Den    lille    unge    fyr,  der 
havde    sét    til,    fik    nu    også   lyst:   i  et  nu 
havde   han  tabt  50  Th.     Jeg  reiste  mig  for 
at  få   fat  på   opvarteren  og  betale  og  over- 
lade de  tre  kavallerer  til  deres  eget  behagelige 
selskab.     Da  jeg  kom  tilbage,  sad  den  unge 
fyr  alene  grædende  ved  bordet.     Preusseren 
og  Østrigeren  var  dragne  til  nye  jagtgebeter. 
„Hørte   De  ikke  til  selskabet?"    spurgte  jeg 
forbauset.    „Ak  nej,  jeg  er  ganske  ubekendt 
her  —  jeg    er  gymnasiast   fra  Halle  —  jeg 
er   på  en   fodtur   i  min   sommerferie   og  nu 
har  jeg  tabt  alt,  hvad  jeg  havde  fået  af  min 
fader  til  at  more  mig  for"  —  han  nævnede 
faderens    navn    —  en    „rittergutsbesitzer"    i 
Mecklenburg.    Jeg  trøstede  ham  så  godt  jeg 
kunde  —  bød  ham  et  glas  vin  (mine  reise- 
penge var  for  knap  tilmålte  til  at  jeg  kunde 
hjælpe  ham)  og  overlod  ham  til  hans  skæbne. 
Man   må  håbe,   at  „  riddergodset "   har  været 
solvent  for  andre  50  Th. 

Langs  Elben  gennem  sachsisk  Schweitz 
gik  nu  farten  over  Prag  til  Wien. 

I  Prag,  hvortil  jeg  kom  sent  på  efter- 
middagen, var  der  et  ophold  på  et  par  timer, 
før  toget  gik  videre  til  Wien.  Jeg  skyndte 
mig  ud  i  den  fremmede  stad  —  ja,  nu  stod 
jeg  for  første  gang,  siden  jeg  forlod  hjemmet, 
virkelig  „under  fremmede"  —  midt  i  et 
fremmed  folks  fremmede  liv.  Rundtom  myl- 
rede  de  små,  mørke  Czecher,  snurrede  og 
knitrede  de  mange  konsonanter  i  deres  ufor- 
ståelige sprog.  Fortougene  var  besat  med 
borde  og  stole,  hvor  skomageren  arbeidede 
ved  sin  læst,  smeden  hamrede  på  sin  kedel ; 
råb  og  høirøstet  tale  veksledes  med  familien 
inde  i  huset,  hvis  vinduer  alle  stod  åbne, 
hvis   mure   var  prydet  med  billeder  af  guds 


moder   og  hendes  korsfæstede  søn.     Midt  i 
trængslen:    en    veritabel    munk   i  sin    brune 
kutte  —  en   virkelig  —  ikke  fra  en  teater- 
eller  maskeradegarderobe  —  fuld    af   snavs 
som    gaden   —  fuld    af   stank    som    luften. 
Jeg    stod   ved   floden  —  Moldauen  —  som 
deler  staden.    Prægtige  gamle  stenbroer  førte 
over,  prydede  med  rækker  af  helgener  hug- 
gede i   den    grå    sten;    i   midten    Nepomuk, 
Pragernes  skytshelgen.     På   den  anden   side 
floden  hævede  sig  truende  opad  bjerget  Rad- 
schin,   de  czechiske  kongers  ældgamle  borg. 
Jeg   bøjede  af  tilhøire,  jeg  vilde  ind  i  jøde- 
byen, se  den  urgamle  jødiske  synagoge  (rath- 
haus)  og  kirkegården.  Gaderne  blev  smallere T 
snavset    og     stanken     tykkere.      Tusmørket 
sænkede  sig  i  de  snævre  gyder  —  uhygge- 
lige skikkelser    strøg   mig   forbi   med   tilråb  r 
jeg   ikke   forstod    —  blåhvide   ansigter   med 
røde  hårtjavser  (jeg  har  sét  typen  senere  på 
billeder  af  knælende  jøder    ved    den  hellige 
mur   i  Jerusalem)  —  frække,   unge  knægte 
gjorde     mig     halvhviskende    på    gebrokkent 
Tydsk  de  skamløseste  tilbud  --  nøgne  arme 
strakte  sig  ud  fra  mørke  hvælvinger  og  greb 
mig  i   frakken  —   —    jeg    påskyndede    min 
gang  mod  byens  centrum  og  stod  snart  igen 
på   banegården  —  åndende  ud  som  efter  et 
mareridt  af  middelalderligt  smuds  og  mørke 
—  higende  efter   at  komme  afsted  igen  på 
vei    til   den   lyse,   glade   keiserstad    „an  der 
schonen,  blauen  Donau." 

Noget  efter  midnat  vækkedes  jeg  af  et 
syndigt  spektakkel :  da  vi  havde  passeret  den 
østrigske  grænse  var  alle  i  vaggonen  efter- 
hånden blidelig  slumret  ind;  på  en  station 
steg  en  ung  Wiener  ind  og  i  et  nu  for- 
andredes situationen :  latter,  visestumper,  vitzer, 
ustanselig  snakken  gjorde  snart  alle  passa- 
gererne lysvågne  og  der  var  ikke  at  tænke 
på  at  lukke  øinene  mere  dengang  —  et  så- 
dant fyrværkeri  af  livslyst  og  godt  humør 
holdt  han  gående,  til  vi  tidlig  om  morgenen 
rullede  ind  i  keiserstaden,  aldeles  bedåret  af 
denne   prøve  paa  uforfalsket  ægte,  gemytligt 

Wienerblod.  På  banegården  ventede  Eckardt 
mig  og  kørte  mig  til  forstad  Wieden,  Favo- 
ritenstrasse,  hotel  Viktoria,  værelse  no.  36 
(naturligvis).  Hurtigt  i  bad  og  i  rene  klæder 
og  så  på  hovedet  ud  på  menneskehavet. 
Nej  —  hvor  var  de  dog  smukke  de  Wienere. 
Mænd  og  kvinder  ligefrem  kappedes  om 
skønhedsprisen  —  herligere  menneskesamling 
har  jeg  aldrig  sét  ligefra  officerer  og  adels- 
damer til  tjenestepiger  og  gadefeiere.  Den 
lyse,  slanke  østrigske  type  med  wienervalsens 
elegante  rytme  i  bevægelserne  —  pragtfulde 
magyariske  kæmper  med  sorte,  glatte  hår  og 
overskæg,  i  deres  hvide,  folderige  pludder- 
bukser —  skjorteærmer  —  lange  kapper  og 
runde  filthat  med  fjerplumage,  trædende  i 
brostenene  som  til  en  czardas  —  fyrige  små 
Slavoner  —  Kroater  —  Dalmatier. 

„Og  luften  var  svanger  med  vellyd  fin"  — 

den  formelig  dirrede  af  valserytmer:  udfra 
„Volkspark"  gnistrede  Strauss  med  sine 
violiner  —  brusende  militærorkestre  fyldte 
gaderne  hvert  minut,  om  der  så  kun  var  to 
rækker  soldater  bag  dem.  Drehorgler  lød 
ud  fra  hveranden  port  og  færselen  stansede, 
medens  folkesværmen  med  sang  og  dans 
omringede  lirekassemanden,  der  spillede  den 
nyeste  sangvals:  „Neu  —  Wien": 

„'sgibt  nur  a  Kaiserstadt,  s'gibt  nur  a  Wien!- 

Afsted  —  ud  i  Prateren  i  det  herlige  sol- 
skins —  Søndagsveir!  Ude  i  Leopoldstadt 
ligger  den  —  en  vældig  park  gennemskåret 
af  alléer,  der  stråleformigt  udgår  fra  en  rund 
plads  i  midten,  Prater  stem,  i  alle  kompassets 
streger.  En  af  disse  alléer  fører  gennem 
„Wurstelprater" :  Wiens  dyrehavsbakke  — 
men  i  stor  stil  —  jeg  kunde  sige  en  ide- 
aliseret dyrehavsbakke  —  idealiseret  af  syd- 
boens lette,  livsglade  temperament.  Boder  — 
telte  —  beværtninger  —  småteatre  —  ka- 
russeller  —  gynger  —  alt  til  bakken  hen- 
hørende —  ligger  mellem  træerne  på  begge 
sider    af   veien,    der    er    fyldt  af  uendelige 


rækker  af  vogne,  ryttere  og  fodgængere, 
medens  inde  under  træernes  skygge  ligger 
og  sidder  stuvende  tæt  —  på  jorden  eller 
om  træborde  —  hele  Wiens  småkårsbefolk- 
ning  om  deres  madkurve  —  nydende  livet 
i  en  overstrømmende  naiv  glæde,  som  vi 
nordboere  aldrig  giver  os  hen  i.  —  „Sala- 
mi-i! Gorgonzola  !*  lyder  ustanseligt  råbet 
fra  italienske  handelsmænd,  der  med  kæmpe- 
mæssige pølser  og  halve  oste  baner  sig  vei 
mellem  grupperne  og  med  vældige,  frygt- 
indgydende knive  afskærer  en  tynd  skive 
hvidløgduftende  salami  eller  en  gnalling  af 
osten.  Kan  Du  så  dertil  kapre  en  „kipfel" 
(et  slags  rundstykke)  —  et  glas  af  det  lyse  — 
vinlignende  Wienerøl  eller  „ein  pfiff  rothen 
eller  weissen*  (en  kvartflaske  let  østrigsk  vin), 
så  har  Du  et  måltid,  Du  i  de  omgivelser 
ikke  vilde  bytte  for  en  plads  ved  keiserens 
taffel.  Skønhed  —  barnlig  —  naiv  livs- 
glæde —  o,  jugendzeit  —  o,  goldenezeit! 
det  klinger  og  synger  i  sommeraftenens  varme 
luft: 

O,  jugendzeit  —  o,  goldene  zeit!  — 

Wie  bist  Du  fem,  wie  bist  Du  weit! 

kommer  så  den  triste  slutning  og  —  mindet 
blegner.  — 

Min  første  gang  den  følgende  dag  galdt 
naturligvis  Burgteatret.  Eckardt,  der  havde 
mange  bittre  erfaringer  bag  sig,  rådede  mig 
til  straks  at  gå  til  general  intendanten  baron 
Munch-  Bellinghausen ;  så  fik  jeg  måske  fri- 
plads med  det  samme;  vilde  jeg  vente  på, 
hvad  gesandtskabet  kunde  udrette,  kunde  jeg 
komme  igen  ad  åre.  Og  ganske  rigtigt : 
fra  gesandtskabet,  hvor  jeg  havde  indleveret 
den  kgl.  teaterbestyrelses  anmodning  om  fri- 
plads for  mig,  havde  jeg  ved  min  afreise 
fra  Wien   14  Dage  efter  endnu  intet  hørt. 

Kofburgen  danner  som  naturligt  midt- 
punktet i  den  gamle,  indre  by.  Helt  rundt 
om  denne  lå  de  gamle  fæstningsværker,  der 
nu  havde  veget  pladsen  for  en  prægtig 
boulevard  —  Ringstrasse,    der   omgiver  hele 

den  gamle  bys  syd-vest  og  østside  —  nord- 
siden indesluttes  af  Donaukaien.  Forstaden 
Wieden,  hvor  jeg  boede,  er  adskilt  fra  den 
indre  by  ved  en  lille  biflod  til  Donau,  som 
hedder  Wien.  Over  denne  førte  en  smuk, 
statueprydet  bro,  Elisabethbriicke,  hvorfra 
Kårthnerstrasse,  skærende  Ringstrasse  mellem 
Opernring  og  Kårtnerring,  førte  midt  ind  til 
Wiens  hjerte:  Stefanspladsen  med  den  æld- 
gamle Stefanskirke  og  de  snevre,  krumme 
gader  Graben  og  Kohlmarkt,  svarende  til 
„strøget"  hos  os:  Vimmelskaftet  og  Øster- 
gade. På  hjørnet  af  Kårtnerstrasse  og  Ring- 
strasse lå  det  pragtfulde,  nye  hofoperahus, 
der  just  var  blevet  færdigt  og  åbnet  med 
sæsonen  1869 — 70.  En  vældig  bygning  — 
vist  på  størrelse  med  Pariseroperaen.  Hvad 
der  mest  tiltalte  mig,  var  det  aldeles  for- 
trinligt virkende  ventilationsapparat,  der  med 
fuldt  hus  i  bagende  midsommervarme  gav 
temperaturen  en  behagelig,  kølig  friskhed. — 
Vi  bøiede  tilvenstre  ned  ad  Augustinerstrasse, 
der  bag  om  Hofburgen  førte  os  til  den  lille 
Michaelsplads,  hvor  Burgteatret  lå  tilvenstre 
og  Michaelskirken  ligeoverfor  tilhøire.  Inde 
i  et  mørkt  hjørne  åbnede  sig  en  lav  dør 
med  bænke  ved  siderne.  Det  var  skuespil- 
lernes indgang.  På  bænkene  —  ude  på  gaden 
altså  —  sad  passiarende  i  behagelig  skygge  og 
ventende  på  prøvens  begyndelse  en  række  af 
scenens  berømtheder  deriblandt  Levinsky, 
som  Eckardt  straks  forestillede  mig  for  og 
som  så  overtog  præsentationen  for  de  andre. 
Der  var  hans  gode  ven  dr.  Førster,  en  an- 
seelig, jovial  skikkelse,  der  mindede  mig  om 
professor  Nielsen  (også  i  spillemåde,  som  jeg 
senere  så).  Den  henved  80  årige  frau  Hai- 
zinger,  Burgteatrets  „komische  alte*,  en 
gammel  dame  med  et  sprudlende  humør, 
der  muntrede  bele  kresen.  Hartmann  — 
ung  lystig  elsker  og  bon  vi  vant  —  og  hans 
unge,  smukke  hustru,  den  bedste  ingenue, 
jeg  har  set  såvel  i  alvorlige  som  navnlig 
lystige  ungpigeroller  —  overgående  f.  Eks. 
Samary    på   teatre  Francais,    hvem   hun  for- 


resten havde  lighed  med  i  den  kraftige  statur 
og  djærve  spillemåde.  Hun  blev  forresten 
også  tidligt  ligesom  Samary  temmelig  svær 
for  faget.  Jeg  følte  mig  straks  som  hjemme 
ved  alles  naturlige  venlighed. 

Snart  mindede  regisørklokkens  kimen  dem 
om  prøvens  begyndelse.  Vi  tog  afsted  og 
ad  mørke,  underlige  krinkelkroge  steg  vi  op 
til  generalintendantens  allerhelligste.  Det 
gamle  burgteater,  der  nu  er  afløst  af  en 
pragtfuld  moderne  bygning  på  Ringstrasse, 
var  bygget  ind  i  en  fløj  af  Hofburgen  og 
mindede  i  udseende  og  størrelse  ikke  så  lidt 
om  vort  hofteater.  Snævert  og  forfaldent 
var  der  —  men  høre  og  sé  kunde  man,  og 
bedre  komedie  er  ikke  spillet  på  nogen 
europæisk  scene,  end  der  blev  spillet  på  de 
gamle  brædder.  Det  nye  burgteater  — 
uagtet  det  ikke  som  vort  nye  kongelige  blev 
bygget  til  opera  og  ballet  —  er  dog  for 
stort,  og  bittre  er  klagerne,  der  nu  bestandig 
lyder  over  akustiken. 

Generalintendanten  friherre,  baron  v.  Munch- 
Bellinghausen,  en  elegant,  kraftig  bygget 
skikkelse  på  c.  64  år  med  et  fint,  noget 
tilknappet  væsen,  viste  mig  den  største  imøde- 
kommenhed og  lod  straks  udfærdige  fribil- 
letter for  mig  såvel  til  skuespillet  som  til 
operaen.  Hans  ledelse  af  Burgteatret,  hvor- 
til der  knyttedes  store  forventninger,  skaffede 
ham  ingen  laurbær  —  han  måtte  trøste  sig 
med,  at  hans  digteriske  virksomhed  havde 
indbragt  ham  dem  i  fuldeste  mål;  hans 
dramer  beherskede  engang  Tydsklands  scener; 
også  vi  Danske  kender  jo  Friederich  Halms 
Ørkenens  søn  og  Fægteren  fra  Ravenna. 
Laube  havde  styret  Burgteatret  fra  1849 — 
67  med  uindskrænket  magt.  1867  udnævnte 
ministeren  fyrst  Hohenlohe  baron  Munch- 
Bellinghausen  til  generalintendant  over  de 
keiserlige  teatre  —  skuespil  og  opera.  Dig- 
teren i  ham  var  i  ét  og  alt  enig  med  Laubes 
kunstprincipper,  men  embedsmanden  mente 
ikke  at  burde  finde  sig  i  Laubes  enevælde. 
Det   kom   til   stærkere  og  stærkere  rivninger, 

og  Laube  måtte  vige  for  overmagten.  Han 
overtog  stadtteatret  i  Leipzig  fra  1867 — 70. 
Munch  skaffede  sig  nu  en  medgørligere 
underdirektør  i  Wolf.  Foruden  de  to  teatre 
regerede  han  imidlertid  over  det  keiserlige 
hofbibliotek  —  det  zoologiske  kabinet  og 
den  botaniske  have;  så  man  sér,  han  havde 
hænderne  fulde.  Samtidig  blev  hans  helbred 
dårligt  —  han  led  af  hæftige  galdesténs- 
smærter.  Han  trættedes  mere  og  mere.. 
Hæftigere  og  hæftigere  blev  angrebene  på 
hans  styrelse.  Medens  jeg  var  dernede  i 
sommeren  1870  forlød  det  almindeligt,  at 
han  vilde  søge  sin  afsked  og  foreslå  Laube 
til  sin  eftermand.  Laube  havde  hørt  dette 
rygte  og  kom  i  eftersommeren  1870  efter 
at  have  opgivet  Leipzig  til  Wien,  gik  til 
Mimen  og  spurgte  ham  lige  frem,  om  der 
var  sandhed  i  rygtet.  „Ja,*  lød  svaret, 
„De  havde  ret  Laube,  der  må  en  enevældig 
direktør  til  at  styre  et  teater."  De  traf  nu 
forskellige  aftaler  for  den  kommende  tid,  der 
imidlertid  alle  ramlede  sammen  ved  Munchs 
uventede  død  i  foråret  1871.  Laube  blev 
ikke  hans  efterfølger,  men  overtog  det  nye 
Wienerstadtteater,  som  han  med  afbrydelser 
styrede  til  1880,  da  han  definitivt  trak  sig 
tilbage  fra  praktisk  teatervirksomhed:  den 
betydeligste  dramaturg  det  19.  århundrede 
har  at  opvise. 

Angrebene  på  Munchs  styrelse  syntes  mig 
i  én  henseende  ikke  helt  uberettigede:  re- 
pertoiret var  uheldigt  —  underligt  planløst. 
Ved  siden  af  enkelte  klassiske  forestillinger 
som  Faust  og  Don  Carlos  var  aftnerne  op- 
taget af  navne  som:  Kotzebue  — ,  Birk- 
Pfeiffer  — ,  Lederer  — ,  Benedix  — ,  Albini 
og  andre  endnu  mindre  kendte.  Dertil  nogle 
franske  oversættelser  nos  intimes  (Sardou)  og 
le  filleul  du  Pompignac  (Dumas  fils).  Tra- 
gedien havde  just  i  den  tid  (i  Juni)  lidt  et 
stort  tab  ved  den  berømte  Hamletspiller 
Josef  Wagners  død.  Den  store  tragedienne 
Wolter  var  svagelig  og  måtte  skånes.  Jeg 
så    hende   kun   et  par  gange  —  ikke  i  tra- 


gedier. Hun  var  et  mægtigt  naturel  — 
mindede  mig  noget  om  vor  udmærkede  dra- 
matiske sangerinde  fru  Gerlach.  Det  var 
det  samme  mærkelige  blik  som  hos  en  vild 
fugl.  Siden  jeg  er  ved  ligheder,  så  mindede 
Sonnenthal  mig  i  stemmens  timbre  og  noget 
usigeligt  ved  personligheden  om  V.  Wiehe 
sen.,  skøndt  der  egentlig  slet  ingen  ydre 
lighed  var;  men  han  var  langt  åndfuldere. 
Han  er  endnu  den  dag  i  dag,  skøndt  over 
70,  Wienernes  yndlingsskuespiller.  Levinsky 
så  jeg  som  Philip  i  Don  Carlos  —  som 
Mefisto  i  Faust  og  som  en  gammel  købmand 
i  le  filleul  de  Pompignac.  Han  havde  et 
noget  hæst,  mørkt  organ  —  men  en  voldsom 
energi  i  udbruddet.  Der  var  noget  ved  hans 
spillemåde,  der  både  tiltrak  og  frastødte  mig. 
Jeg  kunde  ikke  forklare  mig  det,  før  jeg  i 
Paris  så  Got  spille.  Levinsky  havde  studeret 
under  Got,  og  det  var  lærerens  manér  i 
diktion  og  gebærder,  der  af  og  til  stak  frem. 
Endnu  må,  jeg  nævne  Baumeister:  en  aldeles 
fortrinlig  karakterskuespiller  både  i  alvorlig 
og  komisk  retning.  Hans  lune  havde  noget 
maliciøsk  ved  sig,  der  kunde  minde  om 
gamle  Mantzius.  Men  han  besad  en  langt 
større  illusionsevne  end  denne.  —  Forresten 
havde  man  fornemmelsen  af,  at  skuespillerne 
som  naturligt  længtes  mod  ferien.  Jeg  så 
også  i  fleres  hjem  som  hos  Hartmanns  store 
kufferter,  der  pakkedes  med  kostumer  og 
rekvisiter:  forberedelser  til  „gastering"'  — 
gæstespil,  noget  dengang  temmelig  ukendt 
for  en  dansk  skuespiller.  Endelig  slog  for- 
løsningens time:  d.  30.  Juni  lukkede  burg- 
teatrets porte,  og  1.  Juli  tog  vi  afsked  med 
den  elskværdige  keiserstad  og  begav  os  i 
følge  med  Levinsky  og  Otto  Devrient  til 
Oberammergau  i  Bayern  for  at  overvære  de 
berømte  passionsskuespil.  • 

Otto  Devrient  var  af  den  berømte  Devri- 
entske  skuespillei  slægt  —  (egentlig  de 
Vrient  —  det  var  Hollændere)  søn  af  Ed- 
vard Devrient,  der  skrev  den  tydske  skue- 
spilkunsts     historie,       forresten     skuespiller 

ligesom  brødrene  Karl  og  Emil  og  teater- 
direktør —  alle  tre  brodersønner  af  den 
allerberømteste  i  slægten:  Ludvig  Devrient. 
Otto  Devrient  var  dramaturg  —  dramatisk 
forfatter,  senere  direktør  for  teatret  i  Weimar. 
Han  havde  arvet  Devrienternes  bekendte  na- 
sallyde i  talen  og  mindede  herved  og  i 
blikket  og  en  spodsk,  ironisk  måde  at  ud- 
trykke sig  på  endél  om  Høedt.  Forresten 
var  både  han  og  Levinsky  som  to  løsslupne, 
kåde  føl  i  deres  glæde  over  ferien  og  reisen 
gik  på  den  fornøieligste  måde,  medens  Otto 
Devrient  var  os  en  udmærket  indvier  i  pas- 
sionsskuespillets  mysterier;  hans  fader  var 
den  første,  der  havde  gjort  det  store  publi- 
kum i  Tydskland  og  Europa  opmærksom 
på  disse  mærkelige  forestillinger  og  havde 
udgivet  en  bog  derom.  Disse  fremstillinger 
i  den  lille,  afsides  liggende  bayerske  bjergby 
af  Jesu  lidelseshistorie  vekslende  med  levende 
billeder  af  det  gi.  testamentes  historie,  der 
havde  sammenhæng,  med  frelserens  liv, 
stammede  fra  den  tidligste  middelalder.  Bøn- 
derne i  landsbyen  udførte  de  førskellige  roller, 
lavede  dragter  og  dekorationer  —  først  helt 
ukunstlet  under  munkenes  veiledning  —  i 
nutiden  med  benyttelse  af  alle  kunstneriske 
hjælpemidler.  Hver  10de  år  opførtes  skue- 
spillet hver  Søndag  hele  sommertiden  igen- 
nem. Rollerne  gik  i  reglen  i  arv  i  familierne 
og  alt  forberedtes  og  indstuderedes  i  den 
mellemliggende  10-årige  periode  med  den 
største  samvittighedsfuldhed  —  ja,  egentlig 
med  religiøsitet.  Det  var  nu  blevet  helt 
moderne  at  overvære  disse  skuespil  ikke  blot 
for  de  omliggende  egne:  fra  hele  Europa, 
ja,  fra  Amerika  og  Australien  kom  der 
reisende  for  at  se  dem  og  et  livligt,  broget 
folkeliv  udviklede  sig  deroppe  i  bjergbyen  i 
sommermånederne.  Over  Miinchen  tog  vi  til 
Starnberg  ved  nordenden  af  søen  med  samme 
navn  —  med  damper  til  søens  sydende 
Seeshaupt  og  derfra  til  den  lille  by  Murnau 
ved  foden  af  den  bayerske  alpekæde  og 
overnattede  dér  for  kl.  4  den  næste  morgen 


at  begive  os  på  vei  snart  kørende,  snart 
gående  op  i  Ammergaubjergene,  hvor  vi  så 
den  slanke,  nøgne  fjeldspids  Ettaler  Mandl 
stikke  frem  som  vor  veiviser.  En  herlig 
skovvej,  hvor  bække  og  små  floder  rislede 
ned  ad  klipperne  på  begge  veiens  sider,  førte 
os  op  til  Oberammergau  i  en  høide  af 
3000  fod.  Landsbyen  ligger  ved  foden  af 
bjerget  Kofel,  der  danner  en  glimrende  bag- 
grund for  det  åbne  teater,  snart  omgivet  af 
pragtfulde  skyformationer,  snart  nedsendende 
lyn  og  torden  fra  sin  top,  hvad  der  ofte 
tildrog  sig  netop  som  Golgathascenen  fore- 
gik. Det  var  forunderligt  i  den  grå,  kølige 
morgenbelysning  at  se  landsbyens  indvånere 
mylre  ud  fra  de  lave  huse  og  vandre  op  til 
teaterpladsen  iførte  de  dragter,  de  skulde 
benytte  i  skuespillet:  hér  et  par  romerske 
soldater  —  dér  ypperstepræsten  omgivet  af 
Jøder  —  dér  disciplene  —  dér  Jesus  og 
Maria  —  dér  røverne;  —  indtil  500  per- 
soner medvirkede  ved  forestillingen.  Skue- 
pladsen, der  ligesom  teatret  var  ubedækket 
undtagen  de  øverste  par  rækker  af  de  am- 
fiteatralsk sig  hævende  rader  af  træbænke  — 
kunde  rumme  indtil  7000  mennesker.  Fore- 
stillingen begyndte  kl.  8  om  morgenen  med 
kanonskud  og  basunstød  og  varede  til  kl.  5 
blot  med  1/2  times  pause,  hvori  man  hjem- 
søgte de  boder  med  pølser,  brød  og  drikke- 
varer, der  var  opslået  rundt  omkring.  I 
andre  boder  falbødes  helgenbilleder  og  rosen- 
kranse, der  havde  været  i  Jerusalem  og  som 
fandt  rivende  afsætning  hos  bønderne,  der  i 
deres  maleriske  høitidsdragter  allevegne  fra 
var  strømmede  sammen  gennem  fjeldpassene ; 
der  udviklede  sig  det  mest  betagende,  brogede 
folkelivsbillede  under  den  rene,  skyfri  himmel 
i  det  strålende  solskin.  Fra  8 — 5  sad  vi 
dér  under  den  brændende  sol  og  lyttede 
åndeløse  —  stirrede  betaget  på  de  vekslende 
billeder  —  ligefrem  levede  Kristi  lidelses- 
historie med.  Og  hvor  enfoldigt  troende  gik 
de  bønder  op  i  rollerne!  og  hvilken  rén, 
skøn  menneskelighed   var  der  over  den  Kri- 

stus  —  en  ung  træskærer,  der  hed  Josef 
Mayr  —  hvilken  smertefuld  høihed  var  der 
ikke  over  ham,  som  han  timevis  hang  dér, 
fæstet  til  korset  i  en  utrolig  pinefuld  stilling ! 
Hvor  gøs  det  i  en,  da  de  med  køller  knuste 
benene  i  røvernes  legemer  —  jeg  glemmer 
aldrig  den  skrækkelige,  dumpe  lyd.  Det 
blev  forresten  den  sidste  forestilling  i  det  år, 
den,  vi  overværede,  idet  Kristus,  Josef  Mayr, 
blev  indkaldt  og  som  soldat  måtte  gøre  den 
fransk-tydske  krig  med,  hvor  han,  om  jeg 
ellers  husker  ret,  måtte  lade  sit  unge  liv. 
En  uforglemmelig  afslutning  på  festdagen 
var  det  at  se  bjerget  ligesom  blive  levende, 
da  folkemassen  opløste  sig  og  fordelte  sig 
på  veie  og  stier.  Øverst  de  skinnende  sne- 
tinder, så  de  grønne,  skovklædte  klipper,  de 
rislende  bække,  tyrolske  og  bayerske  bønders 
brogede  farver,  der  ligesom  løsnede  sig  ud 
af  naturomgivelsernes  grund,  alt  forgyldt  af 
aftensolens  stråler,  alt  klingende  af  sang, 
jodlen  og  lystige  tilråb  mellem  de  hjem- 
vandrende skarer. 

I  Munchen  overværede  vi  under  nogle 
dages  ophold  —  foruden  forskellige  skuespil- 
forestillinger  —  førsteopførelsen  af  Wagners 
Rheingold.  Vi  var  stærkt  imponerede  af  at 
sé  den  illuderende  fremvisning  af  de  i  Rhi- 
nens dyb  svømmende  Rhindøttre.  Af  mu- 
siken  var  det  især  Lokes  evigt  sittrende 
flammer,  der  betog  os.  Devrient  og  Levin- 
sky tog  her  afsked  med  os.  Devrient  så  jeg 
aldrig  mere;  han  dgd$  for  flere  år  siden. 
Levinsky  traf  jeg  først  efter  24  års  forløb; 
men  han  havde  ved  venlige  breve  vist,  at 
han  mindedes  den  unge,  ubekendte  skuespiller 
og  genkendte  mig  straks  ved  sit  besøg  hos 
ham  1894.  Da  senere  mine  sønner  stu- 
derede i  Wien,  åbnede  han  gæstfrit  sit  hus 
for  dem  og  glædede  og  belærte  dem  ved  sit 
og  sine  venners  åndfulde  selskab.  Han  er 
nu  fyldt  70  —  en  stor  kunstner  —  et  ud- 
mærket menneske  —  en  sjælden  brav  kam- 
merat, 

Nu  gik  farten  over  Nurnberg,  Heidelberg 


og  Strassburg  til  Paris.  I  Nurnberg,  der 
endnu  dengang  var  så  temmelig  uberørt  af 
nutidens  raserende  tendenser  og  henlå  som  et 
herligt,  kunstfærdigt  stykke  middelalder,  til- 
bragte jeg  en  prægtig  aften  udenfor  et  lille 
hotel  nede  ved  Pegnitzerfloden  ligeoverfor  den 
maleriske  Henkersteg  med  det  mørke,  uhyg- 
gelige tårn.  Vi  nød  det  sjældne  syn  af 
fuldmånens  skin  på  byens  takkede  gavle, 
høie  tage,  taame  og  tinder,  medens  samtidig 
et  tordenveir  —  mørknende  horizonten  bag 
Henkersteg  —  udsendte  lyn  på  lyn. 

I  Heidelberg  stod  jeg  på  Kønigsstuhl, 
en  klippe  høit  over  den  maleriske  slotsruin 
og  skuede  ud  over  Neckardalen,  hvor  floden 
som  en  sølvslange  snoede  sig  mellem  byer 
og  borge,  marker  og  skove,  der  bredte  sig 
i  soldisen.  Jeg  syntes  mig  som  Faust, 
skuende  ud  over  verden. 

Det  var  en  bagende  solskins  eftermiddag 
i  Juli,  at  vi  befandt  os  på  jernveien  mellem 
Hejdelberg  og  Strassburg.  Vi  havde  passeret 
Karlsruhe  og  lå  og  stønnede  af  hede  og 
støv  på  3.  klasses  træbrikse  —  alle  vinduer 
stod  åbne  —  brunt  kulstøv  og  gult  veisand 
fyldte  luften.  Jeg  lå  halvsovende  og  stir- 
rede på  numret  på  vaggondøren:  36.  Igen 
no.  36 !  Overalt  på  min  reise  havde  det 
tal  forfulgt  mig.  Drosker,  jernbanevogne, 
garderobenumre,  hotelværelser:  bestandig  36 
eller  tal,  hvori  36  forekom.  Hvad  betød 
det?  Hvad  skulde  det  sige?  —  I  Rastatt 
steg  3  Amerikanere  ind  til  os.  De  vilde  til 
Baden-Baden  og  besøge  hazardspillets  blinde 
lykkegud.  »Hvordan  foregår  egentlig  spillet 
dér,"  spurgte  jeg.  „Rouletten  har  36  numre", 
lød  svaret,  „man  sætter  en  sum  på  et 
nummer  og  dersom  viseren  stanser  ved  dette 
nummer,  får  man  sin  indsats  36  gange  igen". 
Det  begyndte  at  flimre  for  øinene  af  mig 
med  forgyldte  3taller  og  6taller.  „Hvordan 
bærer  man  sig  ad  med  at  komme  derhen?" 
—  „Vi  er  snart  ved  den  lille  station  Oos; 
derfra  fører  en  lille  sidebane  med  damp- 
omnibus    på     10    minutter    til    kursalen    i 

Baden*. Jeg  vil  —  jeg  vil  ikke!    jeg 

vil  —  jeg  vil  ikke !  hamrede  det  i  maskinens 
stempelslag.  Nei  —  nei!  Du  har  billet  til 
Strassburg  uden  ret  til  at  afbryde  reisen  — 
du  har  ikke  råd  til  letsindigheder ;"  manede 
fornuften.  Heden  og  støvet  lammede  al 
energi  —  samtalen  forstummede  og  i  en  blid 
døs  sank  vi  hen  på  bænkene. 

En  skingrende  fløiten  —  et  voldsomt  stød : 
hulter  til  bulter  kastedes  vi  mellem  hver- 
andre ned  på  gulvet  —  kufferter  og  reise- 
tasker væltede  ned  over  vore  hoveder — dygtige 
Toiubs  vankede  der  —  lysvågne  styrtede  vi 
til  vinduerne :  hvad  var  der  sket  ?  Skinnerne 
var  under  reparation  og  ikke  bragt  rigtig  \ 
orden,  da  toget  kom;  —  omtrent  ud  for 
station  Oos  løb  vi  af  sporet  og  stod  fast. 
„30  minutters  ophold,  før  der  kan  skaffes 
"ryddelig  bane  og  lokomotivet  løftes."  Det 
kimede  til  afgang  for  Baden-Badentoget : 
„10  Tninuter  derop  —  10  minuter  tilbage 
—  10  minuter  til  at  vinde  en  formue! 
afsted!"  — Op  naaede  vi  i  toget,  der,  inden 
vi  havde  rigtig  fået  sat  os  tilrette,  udlossede 
os  foran  kurhusets  pragtfulde  vestibule.  Som 
tre  frygtelige  sjovere,  uvaskede,  ubarberede 
og  tilstøvede  masede  vi  gennem  sværmen  af 
elegante  herrer  og  damer  ind  i  spillesalen, 
der  strålede  af  forgyldning  —  hen  til  bordet 
hvor  guldet  lå  i  dynger.  En  Louisdor  på 
no.  36!  —  Jeg  vendte  mig  for  at  betragte 
den  pragtfulde  hal  og  de  strålende  toiletter. 
Man  rørte  ved  min  arm:  „Pas  på  deres 
penge  —  herre!"  „Hvad?  —  hvor?u  — 
En  rulle  skinnende  dukater  var  skubbet  hen 
til  min  plads:  imens  jeg  havde  vendt  mig, 
var  roulettens  viser  stanset  ved  no.  36. 
Ellevilde  stormede  vi  ned  ad  marmortrapperne 
ud  på  terrassen  foran  kursalen  —  en  flaske 
champagne  knaldede  og  høit  svang  vi  bæg- 
rene på  et  muntert  ophold  i  Paris.  De  10 
minuter  var  gået  —  i  rette  tid  nåede  vi 
stationen,  hvor  toget  til  Strassburg  ventede 
os.  Og  så  til  Paris  med  mine  vundne 
700   frcs.     Nu    kunde  jeg   blive  der  en  hél 


måned,  jeg  havde  jo  fået  mit  reisestipendium 
fordoblet. 

Paris  var  som  en  myretue,  der  var  stukket 
en  pind  i.  De  vildeste  rygter  om  krig  svir- 
rede om  ørene  på  en.  Zuaver  og  turcoer  var 
dagens  helte;  hvor  de  viste  sig,  spærredes 
gaden  af  beundrende  tilskuere.  De  trakteredes 
—  de  blev  drukket  fulde  og  hylende  dan- 
sede de  på  boulevarderne  under  skriget 
„å  Berlin,  å  Berlin!"  Man  gik  som  i  feber 
for,  hvad  den  næste  dag  vilde  bringe.  Blev 
det  krig  eller  ikke?  —  Under  sådanne  for- 
hold havde  man  ingen  ro  til  teaternydelse. 
Jeg  så  et,  som  jeg  syntes,  kedeligt  stort 
drama  på  vers:  Maurice  de  Saxe,  hvor 
Got,  Maubant  og  La  Roche  deklamerede  som 
besatte.  Jeg  hørte  også  „le  freischutz"  — 
forunderlige  forestilling!  jeg  kendte  bogsta- 
velig ikke  et  tema  igen  i  denne  franske 
tolkning  af  hypertydsk  romantik.  Men  man 
kunde  ikke  sidde  rolig  i  teatrene;  man 
måtte  ud  på  gaden  og  høre,  hvad  enden 
blev.  Endelig  en  morgen  hed  det  sig  for 
20de  og  sidste  gang  for  afgjort:  nu  går  det 
løs!  Vi  skyndte  os  til  vor  gesandt,  grev 
Moltke  for  at  høre  råd.  „Jo,  krigen  var 
erklæret!"  ~=  „Kunde  vi  blive?"  —  „Ja  — 
han  vidste  ikke,  hvad  han  skulde  sige. 
Landveien  gennem  Tydskland  vilde  jo  snart 
blive  stoppet;  men  søveien  vilde  jo  altid 
stå  os  åben."  —  Vi  veiede  sagen  frem  og 
tilbage.  „Sæt  —  Danmark  kom  med!  — 
Nej  —  lad  os  komme  hjem,  mens  det  er 
tid!"  —  Med  samme  tog  som  vi  reiste  vor 
krigsminister  Råsloff  og  Preussens  gesandt 
v.  Werther,  der  nu  rystede  Frankrigs  støv 
af  sine  fødder.  I  Achen,  hvor  der  holdt  et 
kolossalt  militærtog  med  alle  våbenarter, 
forlod  han  vort  tog  og  modtoges  med  uen- 
delig jubel.  Fra  nu  af  raslede  der  ustan- 
selig  militærtog  forbi  —  alle  vinduer  fulde 
af  pikkelhuer  og  bagladerifler ;  jeg  vil  ikke 
nægte,  at  min  krigsbegeistring  kølnedes  en 
dél  ved  synet  af  disse  skarer  af  tause,  al- 
vorlige   krigerskikkelser,    der    i    samme    nu 

krigens  tærning  var  kastet  fuldtvæbnede 
mylrede  til  grænsen:  en  grel  modsætning 
til  de  halvfulde  turcoers  hyl  og  dans  på 
gaderne  i  Paris.  I  Hamburg  skiltes  jeg  fra 
mit  reiseselskab,  der  vilde  nordpå  i  Jylland ; 
jeg  vilde  over  Kiel  til  Korsør.  Man  mente 
rigtignok,  at  Kielerhavn  var  spærret  af 
miner  og  torpedoer  og  al  skibsfart  stanset. 
Men  jeg  vilde  dog  vove  forsøget:  ellers 
kunde  jeg  ikke  nå  at  komme  til  væddeløbene 
ved  Eremitagen,  Søndag  formiddag  (hvad 
vilde  jeg  mon  dér?).  I  nattoget  til  Kiel 
mente  personalet  dog,  at  den  danske  post- 
damper  afventede  togets  ankomst,  hvis  vi 
ikke  var  altfor  meget  forsinkede.  Fuld  af 
spænding  ilede  jeg  ved  i  2-tiden  Lørdag  nat 
fra  banegården  ned  mod  havnen:  Hurra! 
dér  lå  damperen  med  alle  laterner  tændte  og 
dampen  oppe.  Med  en  følelse,  som  var  jeg 
sluppet  ud  af  preussisk  fangenskab,  gik  jeg 
ombord  og  afsted  dampede  vi  mod  Dan- 
marks kyster.  Ud  gennem  fjorden  viste 
kapt.  Tegner,  en  dansk  søofficer,  der  førte 
postdamperen,  mig  flere  steder,  hvor  han 
havde  taget  mærke  af  de  tydske  minespæ- 
ringer.  Natten  gik  med  drøftelse  af  krigens 
chancer  i  sangvinsk  forhåbning.  Søndag 
formiddag  var  jeg  i  København.  Et  hurtigt 
toilette  og  afsted  ud  på  Eremitagesletten. 
Skuffelse!  Hun  var  der  ikke.  Dagen  til- 
bragtes med  at  afsøge  de  steder,  hvor  i 
Tårbæk  landliggende,  unge  damer  kunde 
tænkes  at  færdes.  Først  <em  aftenen  lykkedes 
det  mig  i  Klampenborg  konsertsal  at  kon- 
statere min  lykkelige  tilbagekomst  til  fædre- 
landet. Dødtræt  —  jeg  havde  næppe  fået 
søvn  i  øjnene,  siden  jeg  forlod  Paris  om 
Fredagen  —  stod  jeg  i  begreb  med  at  be- 
stige mit  ensomme  leje  i  Overgaden  neden 
vandet,  da  en  voldsom  kimen  på  portklokken 
kaldte  mig  til  vinduet.  Nede  på  gaden 
holdt  en  landauer  fuld  af  gode  venner.  De 
havde  været  på  skovtur  —  havde  sporet 
min  hiemkomst  og  ville  nu  have  det  nyeste 
nyt  fra  Paris.     1  Skodsborg  havde  de  over- 


været Studentersangforeningens  fest  —  de 
havde  deltaget  i  den  overstrømmende  jubel, 
hvormed  budskabet  om  krigserklæringen  var 
blevet  modtaget  derude  —  de  flammende, 
krigsbegeistrede  taler:  Slesvig!  Slesvig!  var 
parolen  som  i  Paris :  å  Berlin  —  a  Berlin !  — 
Jeg  meddelte  mine  venner  kortelig  mine 
indtryk  og  bad  dem  om  nattero.  Allerede 
de  følgende  dage  bragte  illusionernes  be- 
gyndende bristning. 

Men  længe  varede  det,  før  det  ret  blev 
os  klart,  hvor  lykkelige  vi  måtte  prise  os  i 
vort  musehul. 

Medens  jeg  skriver  disse  sidste  linier  af 
mine  reiseerindringer,  hører  jeg  en  kvinderøst 
fra  det  tilstødende  værelse  og  gennem  den 
åbentstående  dør  udspinder  sig  følgende  re- 
plikskifte : 

Hun:  Dette  nette,  lille  toiletspeil,  jeg  holder 
i  min  hånd  og  som  Du  skænkede  mig  til 
fæstensgave,  var  det  en  belønning  for  min 
lykkelige  „ distraktion*  ? 

Jeg:  Ingenlunde,  kære  ven!  Hin  skønne, 
kostbare  gave  var  allerede  købt  i  den  for 
sine  ciselerer  og  snildrige  sølvsmede  fra 
middelalderen  berømte,  gode  by  Nurnberg. 
Hvis  fremtiden  var  mig  god,  skulde  den 
være  en  amindelse  til  min  „tankes  tanke" , 
mit  „hjertes  dronning",  til  det  fantom,  der 
lysende  ledte  vandrenes  fjed  i  det  fremmede 
land. 

Hun:  Kalder  Du  mig  et  fantom?! 

Jeg:  Et  skønt  —  ja! 

Hun:  Ak  nej!  Når  jeg  i  speilet  betrag- 
ter — 

Jeg:  Speile  lyver! 

Hun:  —  betragter  mit  ansigts  træk,  så 
bliver  det  mig  klart,  hvor  den  „goldene  ju- 
gendzeit*  både  er  „fem  und  weit."  Hvor 
mange  år  er  vel  svundne  fra  „da  vi  var 
21"? 

Jeg:  Jeg  forudsætter,  at  Du,  som  vanlig, 
har  din  regnskabsbog  ved  hånden  (den 
anden  —  i  den  ene  har  Du  jo  efter  eget 
sigende  speilet).  Du  vil  da  let  ved  blyantens 

hjælp    kunne    gere   regnestykket    op:    1870 
fra  1906  er  36." 


O  ven  og  bybud  no.  36,  hvis  navn  er 
Petersen!  hvis  dit  øie  nogengang  efter  36 
års     forløb     skulde    falde    på    disse    blade, 


tænker  jeg,  Du  vil  være  tilbøielig  til  at 
indrømme,  at  der  er  (endnu)  mere  mellem 
himmel  og  jord  end  din  og  vor  fælles  ven 
Horatios  filosofi  drømmer  om.a  —  (En  efter 
omstændighederne  ganske  klækkelig  drikke- 
skilling ligger  forresten  til  afhentning.) 
Sommeren  1906. 


Det  nyeste  Billede  af  Professor  Emil  Poulsen. 

UNDER  STANDRETTENS  TEGN 

BILLEDER   FRA   DET   OPRØRSKE  POLEN 
Af  A.  Hagensen. 


Patrouille  paa  Weichsel promenaden. 

HISTORISKE  Begivenheder  kan  være  him- 
melvidt forskellige.  Reglen  er  vel,  at 
de  først  antager  den  „historiske"  Karakter 
efter  lang  Tids  Forløb,  naar  deres  Virkninger 
konstateres.  En  i  Øjeblikket  interesseløs, 
stilfærdig  Forhandling  kan  efter  Aars  Forløb 
blive  til  „den  historiske  Daga,  og  Optrin 
fulde  af  den  stærkeste  Spænding  kan  gaa 
sporløst  i  Forglemmelse.  Men  selv  i  de  Til- 
fælde, hvor  den  historiske  Udvikling  løber 
synlig  i  Døgnets  Overflade,  vil  Afstanden  og 
Tiden  oftest  udslette  alle  de  smaa  Træk,  som 
tilsammen  udgør  Tidens  aktuelle  Fysiognomi. 

Det  var  for  at  se  disse  utallige  Ubetydelig- 
heder, hvorom  Telegrafen  intet  melder,  men 
som  i  Livet  mellem  Morgen  og  Aften  føles  som 
det  eneste  væsentlige,  at  jeg  gjorde  min  Ud- 
flugt til  Polen. 

Allerede  i  Berlin  sporedes  de  første  Tegn. 
Næsten  alle  større  Forretninger  paa  Hoved- 
strøgene havde  anskaffet  sig  Skilte  eller  Re- 
klametavler med  russiske  Inskriptioner  —  det 


bedste  Bevis  paa,  hvor  stort  et  Antal  rus- 
siske Flygtninge  der  maatte  opholde  sig  i 
Byen.  Alene  i  September  Maaned  indtraf 
der  over  en  halv  Snes  Tusinde. 

Trafikken  i  modsat  Retning  er  derimod 
kun  ringe.  Jo  nærmere  vi  kom  til  Grænse- 
stationen Aleksandrowo,  desto  bedre  Plads 
blev  der  i  Toget,  og  der  var  kun  en  Snes 
Stykker  tilbage,  da  vi  efter  at  have  afleveret 
vore  Pas  til  en  Gendarmofficer  tog  Opstilling 
langs  Toldskranken.  Jeg  havde  forberedt 
mig  paa  en  grundig  Visitation  og  anbragt 
en  lille  Sum  Penge  i  min  Vestelomme  — 
den  Gang  troede  jeg  endnu,  at  alle  russiske 
Embedsmænd  levede  af  Bestikkelser.  Til  min 
Overraskelse  mødte  jeg  kun  den  mest  ud- 
prægede Elskværdighed  og  den  uegennyttigste 
Hjælpsomhed,  saa  jeg  til  Trods  for  de  mili- 
tære Vagtposter  ved  Dørene  og  mine  ind- 
fødte Medpassagerers  mørke  Tavshed,  trods 
alt,  hvad  jeg  havde  læst  og  hørt,  grebes  af 
en  behagelig,  veltilpas  Følelse. 

Og  Duften  —  den  bedaarende  Duft,  som 
slaar  En  i  Møde  overalt  i  Rusland !  En  Duft 
af  sød  Parfume,  af  Cigaretter  og  The,  af 
Laser  og  Silke,  som  faar,  En  til  at  tænke 
paa  et  asiatisk  Karavanserai.  Man  mærker 
ikke  stort  andet  end  denne  Duft,  sløv  og 
søvnig  som  man  er  af  den  lange  Natterejse, 
men  alene  den  er  en  Oplevelse,  som  man 
aldrig  vil  glemme.  Og  naar  man  omsider 
har  faaet  sit  Pas  udleveret  og  er  kommen 
til  Leje  oppe  under  Koupéens  Loft,  kan  man 
ligge  længe  og  indaande  denne  nye,  subtile 
Fornemmelse. 

Hen  paa  Morgenen  vækkes  jeg  af  Solda- 
ten,   der   patrouillerer   frem   og  tilbage  i  To- 

gets  Korridor,  og  jeg  ligger  nu  og  stirrer 
ud  gennem  de  dobbelte  Vinduesruder.  Lan- 
det er  efteraarsgraat  og  fladt,  fladere  end 
det  danske,  med  større  Marker  og  fjernere 
Horisont.  Menneskeboligerne  ligger  langt  fra 
hinanden,  og  kun  sjældent  ser  man  et  Træ. 
Det  eneste,  der  nu  og  da  bringer  Liv  i  Bil- 
ledet, er  store  Gaaseflokke,  som  bevogtes  af 
Smaapiger. 

Og  af  og  til  hænder  det,  at  vi  rasler  gen- 
nem en  Station,  hvis  Perron  er  fuld  af  Sol- 
dater og  af  morgenduelige,  langkoftede  Jøder, 
som  venter  paa  det  første  af  Dagens  Bumletog. 

* 
Straks  man  træder  ud  fra  Warschaus  mi- 
litærbesatte Banegaard,  faar  man  Indtrykket 
af  en  By  i  Forfald.  Husene  er  lave  og 
daarligt  vedligeholdte,  Brolægningen  slet,  og 
Befolkningen  ikke  fri  for  at  være  lurvet. 
Men  man  har  ikke  været  mange  Timer  i 
Byen,  før  man  føler  sig  grebet  af  den  halvt 
triste  og  halvt  højtidelige  Stemning,  som  man 
ellers  kun  kender  fra  Kirker  og  fra  storladne 
Ruiner.  Thi  Warschaus  Forfald  er  ikke  det 
udueliges  eller  overflødiges  Henvisnen.  Det 
er  et  Stykke  Europa,  som  er  erobret  af  Asien ; 
et  Stykke  blomstrende  Civilisation,  der  er 
tilsandet  ude  fra  Stepperne;  en  Del  af  den 
civiliserede  Verdens  fælles  Historie,  der  er 
halvt  udvisket  af  en  Haand  ude  fra  det 
ukendte.  Og  Europa  har  glemt  Polen.  War- 
schau  er  omtrent  dobbelt  saa  stor  som  Kø- 
benhavn —  og  vistnok  den  eneste,  større 
By,  om  hvilken  der  ikke  eksisterer  nogen 
Rejsehaandbog.  Den  er  et  af  de  vigtigste 
Jernbanecentrer,  men  Turisterne  kommer  her 
ikke.  Selv  Tyskerne  holder  sig  borte  —  die 
Bierverhåltnisse  sind  schlecht! 

Naarsomhelst  og  hvorsomhelst  sporer  man 
denne  kulturelle  Tilsanding.  Dér  holder  nu 
for  Eksempel  en  Række  Droscher,  smaa,  lav- 
hjulede Køretøjer,  hvis  lasede  Kuske  har  et 
Nummerskilt  dinglende  i  Nakken.  Men  er 
Kuskene  lasede,  er  de  Mennesker  det  endnu 
mere,  som  kommer  og  giver  dem  Hyre.    Det 


er  støvede  Kularbejdere,  karhovede  Tjeneste- 
piger, magre,  langskæggede  Jøder  med  Byldter 
af  gammelt  Skrammel  —  kort  sagt  Almues- 
folk.  Det  i  Vesten  snart  forsvundne  Begreb 
Almue  har  endnu  Gyldighed  i  Polen.  Menne- 
skenes standard  oflife  er  lavere  her;  man  er 
smittet  af  Steppefolkenes  karrige  Nøjsomhed. 
Men  samtidigt  har  man  vænnet  sig  til  Sam- 
livet med  Hesten,  saa  det  føles  som  noget 
ganske  selvfølgeligt,  at  det  daglige  Liv 
baseres  paa  denne.  Kørsel  er  her  en  Livs- 
fornødenhed,  ikke  som  i  Vesten  en  Luksus. 
Man  plejer  ikke  sin  Magelighed,  men  sørger 
kun  for  at  komme  hurtigt  frem;  mange 
Vogne  er  derfor  bygget  saa  smaa  og  lette, 
at  en  voksen  Mand  kun  kan  sidde  krum- 
bøjet i  dem. 

Jeg  gaar  hen  til  Droscherækken,  sætter 
Foden  paa  et  Vogntrin  og  siger: 

„Hotel  Victoria." 

Kusken  smiler  forlegen  og  ryster  paa 
Hovedet. 

„Hotel  Victoria!'  gentager  jeg  —  et  Par 
Gange  og  med  forskellig  Betoning.  De  to 
Ord  var  dog  internationale,  og  det  var  umu- 
ligt andet,  end  at  en  gammel  Droschekusk 
maatte  kende  Hotellet!  Men  Faktum  var, 
at  hverken  han  eller  nogen  af  hans  Kamme- 
rater begreb,  hvor  jeg  vilde  hen.  Saa  enorm 
er  Sprogforskellen.  Slaverne  taler  i  Konso- 
nanter, der  kun  er  løst  sammenkittede  med 
Vokaler,  og  for  deres  Øren  er  vort  vokale 
Sprog  ikke  artikuleret  Tale,  men  kun  en 
morsom   Gurglen. 

Imidlertid  tabte  jeg  ikke  Modet  men  frem- 
viste et  trykt  Kort  med  Hotellets  Navn  og 
Adresse.  Alle  Kuskene,  godt  og  vel  en  halv 
Snes  Stykker,  stimlede  sammen  og  besaa 
Kortet,  hvorpaa  de  brød  ud  i  den  hjerte- 
ligste Latter.  Du  gode  Gud,  her  kom  der 
en  Tysker  med  Fotografiapparat  paa  Maven 
og  Rejsetaske  paa  Bagen  og  troede,  at  de 
kunde  læse!  De  —  jævne,  fattige  Drosche- 
kuske! Aldrig  før  havde  de  oplevet  noget 
saa  ubetaleligt! 

Jeg  tror  ikke  at  overdrive  ved  at  ^ige, 
at  intet  nogensinde  har  gjort  saa  stærkt  et 
Indtryk  paa  mig  som  dette  Latterkor.  Det 
tog  al  Stivelsen  ud  af  mig,  saa  jeg  stil- 
færdig luskede  bort  for  at  sunde  mig.  Et 
Par  Gange  tidligere  havde  jeg  truffet  Analpha- 
beter,  men  aldrig  før  befundet  mig  i  en  By, 
hvor  det  var  selvfølgeligt,  at  det  brede  Lag 
ikke  kunde  læse.  Og  dette  Folk  vilde  man 
give  Valgret! 

Omtrent  en  halv  Time  senere  gaar  jeg 
ovre  i  Pragerforstaden,  da  en  Drosche  pludse- 
lig holder  foran  mig.  Det  er  min  Kusk  fra 
før  —  ham,  som  ikke  kunde  forstaa  mig. 
Han  nikker  huldsaligt  til  mig  og  peger  paa 
sin  Vogn.  Kom,  lille  Bror,  nu  skal  du 
alligevel  op  at  køre  hos  mig! 

Straks  efter  at  jeg  havde  fjærnet  mig,  fik 
Manden  en  god  Idé.  Han  satte  sig  op  i 
sin  Vogn  og  forfulgte  mit  Spor.  Hej,  du 
dér,  har  du  ikke  set  en  lang  Tysker  med 
Fotografiapparat  paa  Maven  og  Rejsetaske 
paa  Bagen  ?  Ja,  det  var  der  nok,  der  havde, 
thi  i  disse  Dage  vækker  en  Turist  ikke  ringe 
Opsigt  i  Warschaus  Gader,  og  altsaa  fandt 
min  Kusk  mig.  Da  han  havde  faaet  mig 
vel  ind  i  Vognen,  kørte  han  mig  i  Bravade- 
galop  hen  i  et  andet  Kvarter  af  Byen  til  en 
Bekendt  af  sig,  der  kunde  fungere  som  Tolk. 
Og  da  han  saaledes  havde  erfaret,  at  jeg 
vilde  til  „Haatellu  Vitstaarjaa",  lod  han 
undskyldende  Tolken  sige: 

„Fra  nu  af  skal  der  betales  en  lille  Smule." 

Dette  var  for  mig  den  første  Aabenbaring 
af  den  store  Hjælpsomhed,  som  mærkes  over- 
alt bag  Ruslands  Grænser,  og  som  er  Kærnen 
i  alt'  russisk  Væsen  og  al  russisk  Kultur. 
Rusland  er  det  vennesæleste  Land  paa  Jorden. 

Hjælpsomheden  er  uden  Grænser.  Dagen 
efter  min  Ankomst  købte  jeg  i  en  af  Parkerne 
en  Avis  af  en  lille  Jødedreng.  Han  kunde 
ikke  give  tilbage  paa  den  Mønt,  jeg  rakte 
ham;  men  uden  at  betænke  sig  antastede 
han  alle  velklædte  Forbigaaende  for  at  faa 
den  vekslet  —  standsede  endog  et  Par  Ekvi- 


259 


pager.  Tilfældigvis  var  ingen  i  Stand  til 
at  hjælpe  ham,  men  alle  gjorde  sig  den 
største  Ulejlighed.  I  det  demokratiske  Vest- 
europa havde  han  ganske  simpelt  faaet  en 
Piskesnært  i  Hovedet. 

Og  Tiggerne,  den  utrolige  Masse  Tiggere, 
der  hilser  paa  En  alle  Vegne!  De  faar  alle 
noget  —  om  ikke  andet,  saa  besvarer  man 
deres  Hilsen,  thi  Tiggeri  betragtes  som  et 
naturligt  og  hæderligt  Erhverv  for  gamle 
Folk.  De  er  ikke  som  i  Vesteuropa  en 
Plage,  og  hvad  man  giver  dem  er  ikke  en 
Almisse  men  en  Broderskærv. 

Alle  disse  Smaatræk  paatrænger  sig  den 
Rejsende  med  en  saadan  Styrke,  at  han 
straks  forstaar,  hvor  inkompetent  han  hidtil 
har  været  til  overhovedet  at  have  en  Mening 
om  russiske  Forhold.  Paa  mig  gjorde  de 
en  saa  altudslettende  Virkning,  at  jeg  var 
fri  for  alle  de  gængse,  vesteuropæiske  Fore- 
stillinger, da  jeg  begyndte  mine  Vandringer 
rundt  om  i  den  By,  som  Maaned  efter  Maaned 
havde  levet  under  Standrettens  Tegn. 

Overalt  Soldater!  Langs  Fortovene  stod 
de  med  omtrent  samme  Afstand  som  Lygte- 
pælene. Hist  og  her  paa  aabne'Pladser  eller 
udenfor  Regeringsbygninger  stod  der  større 
Troppeafdelinger  med  Geværerne  stillede  i 
Pyramider,  og  i  Apotekerne,  Bankerne  og 
mange  større  Forretninger  fandtes  der  en 
Dobbeltpost  indenfor  Døren.  Hele  Byen  var 
tæt  overpfikket  med  hvide  Soldaterkitler 
og  -huer.  Med  faa  Minutters  Mellemrum 
blev  Gaderne  yderligere  gennemsøgt  af  Kom- 
mandoer, der  slentrede  af  Sted  formeret  i  en 
lang  Enkeltmandslinie  paa  hver  Side  af  Gaden. 
Noget  sjældnere  kom  der  Rytterpatrouiller  — 
Tscherkesser  med  Faareskinds  Tophue  og 
sølvskæftede  Dolke. 

De  første  Dage  var  det  unægtelig  *lidt 
nervepirrende  at  spadsere  rundt  blandt  disse 
Tusinder  af  Soldater  med  deres  skarpladte, 
bajonetbesatte  Rifler.  Jeg  vidste,  at  de  havde 
Lov"  til  uden  videre  at  skyde  en  Mand  ned, 

og  jeg  troede,  at  det  heller  ikke  manglede 
dem  paa  Lyst  dertil.  I  det  sidste  halve  Aar 
har  Dagbladene  jo  atter  og  atter  meddelt, 
hvorledes  den  raa  og  brutale  Soldat  anrettede 
det  ene  Blodbad  efter  det  andet  paa  frede- 
lige Borgere.  Der  blev  skævet  en  Del  til 
mit   mystiske  Kamera,    som  jo   hinde  inde- 


tænke  sig  disse  Soldater  i  Warschau!  Fra- 
regnet de  fuldt  udviklede,  atletiske  Kavale- 
ristei  er  det  alle  ganske  unge  Mennesker, 
mange  af  dem  næppe  mere  end  sytten  Aar 
gamle.  Deres  Hjem  er  et  Sted  langt  ovre 
ad  Sibirien  til  —  deres  Ansigtstræk  er  ofte 
mere   mongolske  end  en  Kinesers.    De  fleste 


Troppekommando  foran  Alexandcr-Newski  Kirken. 


holde  en  Bombe,  og  et  Par  Gange  blev  der 
af  en  Skildvagt  gjort  Tegn  til  mig,  at  jeg 
skulde  holde  mig  paa  Afstand,  men  jeg 
opdagede  snart,  at  der  intet  var  at  frygte 
for  den,  der  færdedes  a åbenlyst.  , 

Det  er  ret  ulogisk,  naar  man  har  skildret 
de  russiske  Soldater  som  Folkets  Fjender  og 
Bødler,  thi  Hæren  er  jo  Folket  selv,  og  hvis 
den  en  Gang  imellem  deltager  i  et  mørk- 
blodigt   Pogram,    er    det    forstaaeligt.      Man 


af  dem  har  næppe  været  udenfor  deres  Landsby, 
før  de  bliver  transporteret  til  denne  forvir- 
rende Storstad,  hvis  Befolkning  taler  et  frem- 
med Sprog  og  efter  Officerernes  Sigende  har 
gjort  Oprør  mod  Czaren.  Og  saa  den  Masse 
Jøder,  som  ikke  tror  paa  Jesus  eller  Jomfru 
Maria,  og  som  mestendels  lever  af  Pølser, 
hvis  ukontrollerede  Indhold  gærne  kan  stamme 
fra  slagtede  Kristenbørn,  saadan  som  Præ- 
sterne   paastaar !     Næppe   en  Dag   gaar  dert 

uden  at  en  eller  anden  af  deres  Kammerater 
bliver  myrdet  af  de  Revolutionære,  og  hele 
Døgnet  rundt  maa  de  gøre  anstrængende 
Tjeneste.  Kan  man  da  undre  sig  over,  at 
de  bliver  nervøse,  eller  at  de  kan  føle  desperat 
Tilfredsstillelse  ved  at  massakrere  den  for- 
bandede, fremmede  Befolkning,  der  ligger 
paa  Lur  udenom  dem  og  kun  pønser  paa  at 
tage  deres  Liv?  De  elsker  ikke  Militær- 
livet —  det  er  dem  jo  paatvunget.  De 
hader  deres  Officerer  og  skyder  dem  ikke 
sjeldent  selv,  men  Mytteri  tør  de  ikke  gøre. 
Hvem  skulde  da  skaffe  dem  Mad,  og  hvem 
transportere  dem  tilbage  til  deres  Hjem? 

Man  kan  ikke  andet  end  føle  Sympati  for 
disse  Stakler,  hvis  Skikkelighed  er  ligesaa 
ubegrænset  som  deres  Uvidenhed.  Et  Nik 
er  nok  til  at  vinde  deres  Venskab. 

En  lille  Episode,  som  jeg  oplevede,  giver 
en  god  Forestilling  om  Troppernes  Karakter. 
Fem  smaa  Bønderdrenge  var  kommen  til 
Byen  med  Morgentoget  og  blev  arresteret  paa 
Banegaarden.  Aarsagen  kender  jeg  ikke; 
formodentlig  har  de  enten  intet  Pas  haft 
eller  ogsaa  fløitet  en  polsk  Melodi.  Men 
arresteret  blev  de  i  hvert  Fald  og  omgivet 
af  en  hel  Militærkordon  ført  ud  til  Citadellet. 
Dette  ejendommelige  Optog  vakte  ingen  videre 
Opmærksomhed;  Folk  var  saa  vant  til  sligt, 
at  man  ikke  en  Gang  vendte  sig  om,  men 
mig  som  Fremmed  interesserede  det  selv- 
følgelig, saa  jeg  blev  staaende  ved  Bane- 
gaarden for  at  se,  om  der  kom. flere  af  den 
Slags  Transporter.  Det  gjorde  der  ikke,  men 
efter  kort  Tids  Forløb  kom  der  en  ung  Mand 
farende  ud  fra  Ventesalen  i  fuld  Firspring 
med  en  Gendarm  i  Hælene  paa  sig.  I  sin 
blinde  Angst  løb  Polakken  lige  mod  et 
Plænegitter,  hvor  Gendarmen  holdt  ham  fast 
ved  blidt  og  nydende  at  trykke  sin  Bajonet- 
spids mod  hans  Mave.  Medens  han  stod 
her  med  oprakte  Arme  og  ikke  vidste,  om 
hans  sidste  Øjeblik  var  kommen,  traadte  jeg 
nærmere  —  men  blev  standset  af  en  ung 
Soldat,    der  ilede   til.     Da  jeg    pantomimisk 


tilkendegav,  at  jeg  var  en  ganske  harmløs 
Person,  klarede  det  op  i  hans  skikkelige 
Bondeansigt,  hvis  Intelligens  ikke  naaede 
langt  indenfor  Huden;  jeg  kunde  se,  hvilken 
Lettelse  han  følte  ved  ikke  at  skulle  gaa 
voldeligt  frem.  Gendarmen  derimod,  der  som 
Bymenneske  kendte  et  Fotografiapparat,  havde 
straks  indtaget  en  teatralsk  Krigerattitude  i 
Haab  om  at  blive  foreviget. 

Ligesaa  skikkelige  Soldaterne  er,  ligesaa 
forhærdede  og  forhadte  er  Gendarmerne  og 
Politibetjentene.  Enhver  Politibetjent  er,  hvad 
enten  han  befinder  sig  paa  Post  eller  i  sit 
Hjem,  bevogtet  af  to  Soldater,  men  alligevel 
lykkedes  det  de  Revolutionære  at  eksekvere 
mange  af  de  Dødsdomme,  som  den  hemmelige 
Kamporganisation  havde  fældet  over  Politiet. 

Kamporganisationen !  Siden  min  Hjemkomst 
skal  fjorten  af  dens  Medlemmer  være  blevne 
arresteret  og  henrettet,  men  for  et  Par  Uger 
siden  var  deres  Navne  ligesaa  ukendte  af 
Myndighederne,  som  deres  Efterfølgeres  er 
nu.  Alle  Byens  Borgere  derimod  kendte 
Kamporganisationen  og  lystrede  den  blindt  — 
af  Solidaritetsfølelse  eller  af  Frygt.  Den 
regerede  diktatorisk  ved  Siden  af  den  offi- 
cielle Regering,  udskrev  Skatter,  gav  Ordrer 
og  holdt  Justits.  En  Læge  blev  for  Eksempel 
ved  højlys  Dag  standset  af  to  Mænd,  der 
oplæste  hans  Dødsdom  —  for  Angiveri.  Det 
faldt  ham  ikke  ind  at  søge  Hjælp  hos  Mili- 
tæret; men  han  gik  hjem,  gjorde  Testamente 
og  afventede  sin  Skæbne. 

Der  kæmpes  uafbrudt,  men  Vilkaarene  er 
højst  ulige.  Den  ene  Part  er  skjult  i  Mørke, 
medens  den  anden  Part  staar  i  fuldt  Dagslys. 
Myndighederne  ved  aldrig,  hvor  de  har  deres 
Fjender;  thi  den  Befolkning,  der  færdes  paa 
Gaderne,  er  fredelig  og  besindig  at  se  til. 
Alt  gaar  tilsyneladende  sin  jævne  Gang ; 
Færdselen  er  saa  stærk,  at  den  til  Tider  kan 
minde  om  London.  Men  alligevel  er  det 
kun  det  nødvendigste,  daglige  Arbejde,  der 
udføres.  Al  større  Virksomhed  ligger  stille; 
hvis  en  Mand  er  dygtig  og  energisk  nok  til 

at  tjene  Penge,  risikerer  han  let,  at  en  af 
Byens  to  Regeringer  beslaglægger  hans  Ind- 
komster. Selv  en  ubetydelig  Varetransport 
gennem  Gaderne  maa  beskyttes  af  Militæret. 

Man  kan  tænke  sig,  hvor  enormt  et  Tab 
Befolkningen  maa  lide.  Danske  Skribenter 
har  skildret  Polakkerne  som  ligeglade,  ini- 
tiativløse,  ødsle  Mennesker  uden  praktisk 
Sans  —  de  er  lige  det  modsatte !  I  Warschau 
og  Lodz  (udtales  Wodsi)  findes  talrige,  store 
Fabrikker,  der  beskæf- 
tiger Tusinder  af  Arbej- 
dere, og  rundt  om  i 
det  russiske  Rige  be- 
herskes Handelen  for 
en  stor  Del  af  Polak- 
ker. De  er  de  eneste, 
der  kan  optage  Kon- 
kurrencen med  Arme- 
nierne, som  har  Ord 
for  at  være  Verdens 
drevneste  Handelsfolk. 
Warschau  alene  har 
over  400  Fabrikker 
med  gennemsnitlig  50 
Arbejdere  og  en  Pro- 
duktion til  50  Millio- 
ner Rubler.  Ogsaa  al 
Handel  fra  Vesteuropa 
til  Rusland  maa  gaa 
over  Warschau,  da 
Banernes       Sporvidde 

skifter  her.  I  Lodz  er  Virksomheden  mindst 
ligesaa  betydelig. 

Naturligvis  har  den  stærke  Blanding  med 
Jøderne  bidraget  meget  til  at  gøre  Polakkerne 
dygtige  og  praktiske.  En  Tredjedel  af  War- 
schaus  Befolkning  er  Jøder,  der  ganske  vist 
officielt  er  en  Pariakaste,  men  af  Befolk- 
ningen nærmest  betragtes  som  ligestillede 
Lidelsesfæller  og  politiske  Kampfæller.  Begge 
Parter  —  Polakker  og  Jøder  —  har  jo  en 
speciel  Frigørelseskamp  at  føre,  og  de  ved, 
hvor  let  Myndighederne  kan  falde  for  Fristel- 
sen til  at  statuere  et  afskrækkende  Eksempel 


Visitation  efter  Vaaben. 


paa  disse  to  fremmede  Elementer  i  Landet. 
Paa  de  yngre  af  Warschaus  Jøder  kan  man 
se,  hvorledes  den  stadige  Frygt  for  Massakrer 
deprimerer  dem ;  der  er  som  et  Slør  af  For- 
pinthed over  deres  Ansigt.  Gennemgaaende 
er  de  kønne  og  sympatetiske,  rolige  og  vær- 
dige i  deres  Optræden,  og  over  de  ældre, 
der  har  gjort  sig  fortrolige  med  deres  Skæbne, 
kan  der  være  et  Præg  af  Ophøjethed. 

Alle  er  alvorlige,  og  det  virker  pinligt, 
naar  man  nu  og  da  hø- 
rer en  Smule  Musik. 
Under  den  ydre  Ro 
er  Forsvarsinstinktet 
uafladelig  alert  —  da 
det  elektriske  Lys  i 
Hotellet  en  Aften  plud- 
selig slukkedes,  var 
der  ikke  ét  Menne- 
ske i  hele  Huset,  som 
ikke  sprang  ud  af  Sen- 
gen og  i  Mørket  fam- 
lede efter  et  eller  an- 
det Vaaben.  Man  er 
saa  gennemtrængt  af 
Forventningen  om  det 
værste,  at  man  aldrig 
lader  sig  overrumple 
af  en  Situation,  men 
straks  finder  sig  tilrette 
i  den.  Derfor  mær- 
kedes der  heller  ikke 
nogen  egentlig  Bestyrtelse  den  Mandag  Morgen, 
da  Militæret  pludseligt  slog  sin  Klo  i  Struben 
paa  Befolkningen. 

Det  var  lige  efter  det  frygtelige  Pogrom 
i  Siedlce.  Om  Søndagen  havde  man  faaet 
de  første  Meddelelser  om  Grusomhederne,  og 
Rygtet  gik,  at  der  kunde  ventes  et  lignende 
Blodbad  i  Warschaus  Jødekvarter.  For- 
modentlig nærede  Myndighederne  den  ikke 
ubegrundede  Frygt,  at  Folket  i  sin  Ophid- 
selse skulde  lade  sig  forlede  til  at  slaa 
forst;  thi  Mandag  Morgen  ved  Ottetiden 
blev   alle  Vagtposter    pludseligt   forstærkede, 

og     der    blev    slaaet    Kordoner    tværs    over 
Gaderne. 

Virkningen  var  forbløffende.  Den  før  saa 
travle  Gade,  i  hvilken  jeg  befandt  mig,  blev 
omtrent   mennesketom   med   det  samme.     De 


maatte  række  Armene  i  Vejret  og  lade  sig 
visitere.  Det  gik  meget  grundigt  for  sig, 
selv  i  Haaret  og  i  Støvlerne  ledte  Soldaterne 
efter  Vaaben ;  men  det  siger  sig  selv,  at  de 
intet    fandt.     Det   kneb   ofte,    naar    en    ung 


Masse  visitation. 


fleste  Mænd  forsvandt  nemlig  op  i  Husene; 
Kvinderne  derimod  gik  roligt  videre  —  først 
nu  lagde  jeg  Mærke  til,  at  der  fandtes  en 
Mængde  frugtsommelige  Kvinder  —  —  og 
en  Mængde  Ligtog.  Mig  bekendt  blev  ingen 
Kvinde  undersøgt,  men  alle  Mænd  og  Drenge 


Mand  for  femte  eller  sjette  Gang  i  Løbet  af 
kort  Tid  skulde  staa  stille  og  holde  Armene 
i  Vejret,  men  alligevel,  den  Morgen  kunde 
Polakkerne  smile! 

Ved    enkelte    større    Færdselscentrer    var 
Undersøgelsen  særligt  grundig.      Alle  mand- 

lige  Personer  maatte  tage  Opstilling  i  Kø, 
alle  Sporvogne  og  Droscher  holde  stille,  og 
den,  der  ikke  havde  et  tilfredsstillende 
Pas  hos  sig,  blev  ført  til  Citadellet  som 
Fange. 

Antallet  af  de  Portemonnæer,  der  i  denne 
Morgenstund  blev  „beslaglagt"  af  Soldaterne, 
var  efter  kyndige  Folks  Mening  meget  betydeligt. 

Længere  op  paa  Dagen  blev  der  til  Gen- 
gæld mere  fredeligt  end  sædvanlig.  Medens 
Flertallet  af  Soldaterne  blev  trukket  tilbage 
til  Kasernerne  for  at  hvile  ud,  antog  Byen 
næsten  en  rent  borgerlig  Karakter.  Man  fik 
Tid  og  Ro  til  at  bese  Thorvaldsens  fæle 
Kopernikusstatue  og  til  at  studere  Bog- 
handlervinduerne, den  lokale  Kulturs  Baro- 
metre. Overvejeijde  var  de  fremlagte  Bøger 
af  alvorligt  Indhold.  Der  var  Darwin,  Bebelj 
Renan,  Håckel  og  alle  de  andre  videnskabe- 
ligt-radikale  Forfattere,  som  unge  Stu- 
denter, Autodidakter,  Kværulanter  og  vaag- 
nende  Nationer  altid  gløder  for.  Censuren 
kan  altsaa  ikke  være  saa  kvælende,  som 
man  i  Almindelighed  tror,  thi  de  nævnte 
Forfattere  solgtes  ikke  i  tillæmpede  Bear- 
bejdelser, men  i  Originaludgaver.  Samme 
Dag  forhandledes  der  Flyveblade  med  Bil- 
leder af  Grusomhederne  i  Siedlce,  som  abso- 
lut maatte  kaldes  ophidsende  —  men  det 
tillodes!  Derimod  havde  Censuren  meget 
omhyggelig  sværtet  i  et  italiensk  Billedblad, 
hvis  Tekst  næppe  forstodes  af  det  Café- 
publikum,  som  havde  Adgang  til  at  se  det. 

Da  Skumringen  begyndte  at  falde,  blev 
Byens  Liv  atter  febrilsk.  I  Hovedgaderne 
beskyttede  man  de  store  Butiksruder  med 
Brædder,  som  man  om  Dagen  havde  haft 
liggende  i  en  Stabel  paa  Fortovet,  men  ude 
i  Forstæderne  tændtes  der  Lys  i  de  mange, 
smaa  Forretninger,  kun  ikke  i  de  altid  luk- 
kede Vaaben-  og  Brænde  vi  nsudsalg.  Gaderne 
myldrede  af  jødiske  Arbejdere,  der  kom 
gaaende  eller  kørende  fra  Fabrikkerne,  og  i 
Dørene  stod  deres  Kvinder  og  talte  ivrigt. 
Jeg   kunde  se,   at  der  var  sket  noget,    eller 


at  der  vilde  ske  noget.  Ingen  drev  om  paa 
Gaden,  alle  skyndte  de  sig  til  deres  Hjem, 
men  her  blev  de  staaende  ved  Dørene  for 
at  -  afvente.  Soldaterne  var  igen  kommen 
fuldtalligt  til  Syne,  og  nu  var  der  noget 
agtpaagivent  og  fjendtligt  over  dem,  saa  man 
instinktmæssigt  gik  lidt  udenom  dem. 

Et  Brandtog  foer  forbi  Enden  af  Gaden. 
Flot  saa  det  ud,  og  drabeligt  lød  det,  thi 
der  var  ikke  færre  end  tolv  Køretøjer;  Sprøj- 
terne maatte  nemlig  føre  det  nødvendige 
Vand  med  sig  i  Tønder.  Uroen  voksede. 
Var  det  en  almindelig  Brand  eller  .  .  en 
politisk?  Soldaterne  rykkede  nærmere  sammen 
og  spejdede  saa  mistænksomt  gennem  det 
stadigt  tættere  og  tættere  Mørke,  at  jeg  fandt 
det  raadeligst  at  deponere  mit  Kamera  i  en 
Butik.  Ingen  vidste  rigtig  Besked,  kunde 
jeg  høre;  i  elementære,  stærke  Situationer 
kan  man  forstaa  tilstrækkeligt  af  Tonefaldet, 
selv  om  man  ikke  kender  Sproget. 

Endelig  kom  der  en  Mand  løbende  og 
raabte  med  en  Klang  af  triumferende  Viden : 
„Elektoralna!"  Og  snart  vidste  alle,  at  der 
havde  staaet  en  haard,  hidsig  Kamp  inde  i 
Elektoralna-Gaden.  Om  der  havde  været 
mere  end  én  Bombe,  vidste  man  ikke  endnu. 

Det  samme  Ord  „Elektoralna"  blev  hvisket 
nogle  Gader  længere  inde,  da  en  Trup  Sol- 
dater kom  marscherende  med  fire  sortsmud- 
sede, unge  Mennesker  i  Retning  ad  Citadellet, 
hvor  det  politiske  Fængsel  ligger,  og  hvor 
Standretten  daglig  udsiger  Dødsdomme,  som 
eksekveres  med  det  samme. 

Næste  Morgen  erfarede  jeg,  at  der  i  Løbet 
af  Natten  var  foretaget  flere  Hundrede  Hus- 
undersøgelser,  af  hvilke  mange  havde  ført 
til  Arrestation. 


„Tror  De  selv,  naar  De  skal  se  nøgternt 
paa  Sagen,  at  der  er  nogen  Udsigt  til  Polens 
Genoprejsning  i  en  nogenlunde  nær  Fremtid?" 
spurgte  jeg  en  polsk  Bekendt.  „Er  det 
muligt,    at   der   kan   skabes  en  ny  Nation  i 

Europa  paa  Trods   af   tre  Kejserrigers  Mod- 
stand ?a 

„Vi  er  en  Nation",  lød  Svaret,  „og  der 
er  gode  Udsigter  for,  at  vi  kan  blive  et 
selvstændigt  Rige.  Overalt  tenderer  de  poli- 
tiske Grænser  jo  mod  at  falde  sammen  med 
de  sproglige.  Hvorfor  skulde  der  da  ske  en 
Undtagelse  for  vort  Vedkommende,  naar 
netop  vi  i  Praksis  har  godtgjort,  at  vi  ikke 


sangvinsk,  naar  vi  haaber  paa  et  stort  Omslag 
i  Rusland.  Tyskerne  er  vi  ikke  saa  bange 
for,  trods  deres  brutale  Fremfærd  mod  os. 
Vi  har  aldrig  bragt  Preussen  andet  end 
Kvaler  —  indre  Uro,  moralske  Nederlag  og 
økonomiske  Tab.  Hvad  betyder  ikke  blot 
det,  at  Naboskabet  til  Rusland  gør  det  nød- 
vendigt at  have  hele  Østgrænsen  stærkt  mili- 
tært  besat?    Sligt  var  unødvendigt,   om   der 


Scene  fra  Blodbadet  i  Siedlce.   Efter  et  polsk  Flyveblad. 


kan  absorberes  af  en  fremmed  Stamme?  Hvis 
hele  Polen  tilhørte  Rusland  eller  Tyskland, 
kunde  man  maaske  forhale  Udviklingen  ved 
at  give  os  delvist  Selvstyre;  men  nu  er  vi 
splittet  over  tre  Riger  og  kan  derfor  ikke 
tilfredsstilles  ved  andet  end  fuld  og  fri 
Forening. 

Vore  værste  Fjender  er  selvfølgelig  Rus- 
serne. De  ved  meget  godt,  at  Europa  i 
Virkeligheden  hører  op  ved  Polens  østlige 
Grænse.  Hvis  de  mister  os,  vil  de  have 
mistet  det  Mellemled,  der  nu  knytter  dem 
til  Europa,  og  derfor  holder  de  fast.  Men 
De    maa   indrømme,    at   det    ikke    er  altfor 


eksisterede  en  polsk  Stødpudestat.  Bismarck 
var  gunstigt  stemt  for  Oprettelsen  af  et  selv- 
stændigt Polen,  og  det  samme  er  endnu 
Tilfældet  med  de  mest  preussiske  Preussere. 
Vore  værste  Modstandere  er  de  tysk-jødiske 
Blade.  Jeg  er  selv  Jcde  —  jødisk  Po- 
lak! —  saa  det  gør  mig  ondt  at  maatte 
sige  det. 

Fra  Østrigs  Side  har  vi  altid  kunnet  regne 
paa  Velvilje,  og  paa  det  nye  Rusland  tør  vi 
ogsaa  nok  stole." 

Jeg  mindedes  et  Vers,  som  jeg  havde 
læst  i  en  Art  politisk  Rimkrønike  fra  1762. 
Det  lød  saaledes: 

Polen: 
Det  er  just  ikke  Nyt,  som  gives  os  tilkjende, 
At  her  Landdagene  har  faaet  en  herlig  Ende, 
Og  sluttedes  med  Hug,  Jordskuf  og  Nævepust: 
Saa  mangen  Arm  og  Ben  er  bleven  sønderknust. 

Den  polske  Adel  nu  er  sindet  som  dens  Fædre. 
Landdages  Udfald  kan  hos  dem  ey  ventes  bedre. 
De  i  udvortes  Fred  indbyrdes  krige  vil: 
Saa  mange  Adelsmænd  maa  sætte  Livet  til. 

Jeg  gjorde  en  Bemærkning  af  samme  Ind- 
hold som  dette  Vers.  Hvor  længe  var  det 
siden,  at  de  berygtede,  polske  Rigsdage  havde 
givet  Stormagterne  Paaskud  til  at  dele  Landet? 
Slet  ikke  saa  mange  Generationer.  Ikke 
flere,  end  at  det  Warschau,  der  staar  den 
Dag  i  Dag,  er  det  samme,  som  stod  under 
den  sidste  polske  Konge.  Og  kunde  Folket, 
det  brede  Folk,  siges  at  være  gaaet  blot 
nogenlunde  ligesaa  stærkt  frem  i  Modenhed 
som  det  øvrige  Europa? 

„Folket  maaske  ikke,"  svarede  Polakken, 
„men  Adelen  er.  Det  var  den,  som  øde- 
lagde det  gamle  Polen,  og  jeg  skal  indrømme, 
at  den  har  mange  Synder  paa  sin  Samvittighed. 
Det  er  rigtigt  nok,  at  Godsejerne  ofte  morede 
sig  med  at  holde  Jagt  paa  deres  egne  Bønder, 
og  at  de  ofte  behandlede  deres  Husjøder  bru- 
talt. Men  var  det  absolute  Veto  saa  slemt? 
Var  det  egentlig  ikke  demokratisk,  at  de  af 
Rigsdagen  vedtagne  Love  kun  var  bindende 
for  de  Medlemmer,  som  havde  vedtaget  dem, 
og  at  Mindretallet  havde  lovlig  Ret  til  at 
modarbejde  dem  og  søge  dem  ophævede? 
Man  kæmpede  dog  ridderligt  mod  hinanden 
og  førte  aabenlys  Krig.  Naar  man  betænker, 
at  Tidens  Kultur  overhovedet  var  ringe,  og 
at  Polakkerne  altid  har  været  et  udpræget 
Krigerfolk,  var  de  polske  Rigsdagskampe 
langt  fra  saa  forargelige  som  Slagsmaalene 
i  de  østrigske  og  franske  Parlamenter  og  de 
utiltalende  amerikanske  Valgkampagner.  Men 
vor  Adel  har  forbedret  sig.  Det  er  den,  der 
nu  leder  vor  Udvikling,  ikke  som  en  særlig 
Kaste,  men  som  Del  af  Folket.  Og  dette 
selv  har  vist,  at  det  trods  al  Undertrykkelse 


baade  før  og  efter  Adskillelsen  har  en  levende 
Nationalfølelse.  Hvilket  andet  Folk  tror  De 
havde  haft  Evne  og  Vilje  til  to  saadanne 
Opstande  som  vore  i  1830  og  1861?  Efter 
den  sidste  Opstand  blev  en  stor  Del  af  de 
Mænd,  som  endnu  var  levende,  sendt  til 
Sibirien,  300  Købstæder  blev  degraderede  til 
Landsbyer,  det  blev  forbudt  Polakker  at 
erhverve  Jordegods,  og  det  polske  Sprog 
blev  officielt  udryddet.  Det  nyttede  altsam- 
men ikke  mere,  end  at  man  af  Frygt  for  en 
ny  Opstand  oversvømmede  Landet  med  Trop- 
per^  da  Krigen  med  Japan  begyndte.  Czar 
Nikolai  og  Witte  gav  os  store  Løfter,  som 
de  ikke  indfriede,  og  De  ser  nu  selv,  hvor- 
ledes Stillingen  er. 

Folket  er  umodent  op  uoplyst,  siger  Mænd, 
som  ikke  kender  Forholdene.  Man  glemmer 
blot,  at  Omstændighederne  tvinger  os  til  at 
rodfæste  vor  Kultur  og  vor  Nationalitet  i 
Kirken  i  Stedet  for  i  Skolen,  hvor  vi  ikke 
selv  er  Herrer.  Og  saalænge  det  er  Til- 
fældet, maa  det  betragtes  som  en  national 
Fordel,  at  Folket  er  naivt  troende,  oprinde- 
lige Mennesker.  Jeg  er  jo  selv  Jøde,  men 
alligevel  nærer  jeg  ligesom  Katolikerne  en 
Slags  naiv  Forestilling  om,  at  Gud  er  Polak. 
Russerne  arbejder  paa  at  skabe  et  panslavisk 
Forbund,  og  for  at  faa  os  med  indenfor 
dette  søger  de  først  at  gøre  os  til  Græsk- 
Katoliker;  men  det  tjener  selvfølgelig  kun 
til  at  gøre  Forbindelsen  mellem  vor  Nation 
og  den  gamle  Kirke  endnu  fastere.  I  Rom 
er  man  ikke  i  Tvivl  om  Stillingen.  Man 
ved,  at  Gejstligheden  vil  tabe  al  sin  Ind- 
flydelse i  samme  Øjeblik,  den  hører  op  at 
tage  Del  i  vor  nationale  Kamp.  Af  den 
Grund  er  det,  at  det  ellers  saa  urgermanske, 
katolske  Centrumsparti  altid  maa  støtte 
Polakkerne  i  den  tyske  Rigsdag,  selv  naar 
disse,  som  nu  under  den  store  Skolestrike, 
gaar  angrebsvis  til  Værks." 

I  Sammenhæng  med  disse  Udtalelser,  der 
gengiver   alle  dannede  Polakkers  Mening,    er 

det  nødvendigt  at  omtale  de  polske  Skole- 
børns Strike  i  Preussen,  da  den  er  et  Udslag 
af  den  samme  Bevægelse,  som  har  bragt 
Belejringstilstanden  over  Russisk- Polen. 

I  Aarevis  har  Preussen  gjort  energiske 
Forsøg  paa  at  germanisere  sine  polske  Pro- 
vinser. Da  det  ikke  lykkedes  ad  kulturel 
Vej,  dannede  man  den  berygtede  „Hakatist- 
forening",  der  skulde  fremme  den  tyske  Ind- 
vandring til  Østen,  og  stiftede  et  „Nedsæt- 
telsesfond"  paa  Hundreder  af  Millioner.  I 
alle  tyske  Jærnbaner  er  der  opslaaet  Plakater 
med  Løfte  om  Guld  og  grønne  Marker  for 
enhver  god,  tysk  Bonde,  der  vil  nedsætte 
sig  i  Polen,  og  for  Fondets  Midler  opkøbes 
det  ene  polske  Gods  efter  det  andet.  Mange 
Polakker  er  villige  nok  til  at  sælge,  men 
kun  naar  de  faar  saa  mange  Penge  for  deres 
Ejendom,  at  de  straks  efter  kan  gaa  hen  og 
købe  et  tidligere  tysk  Gods,  der  er  dobbelt 
saa  stort.  Resultatet  af  denne  Politik  har 
været,  at  den  paa  polske  Hænder  værende 
Landejendom  i  Løbet  af  fem  Aar  er  vokset 
med  otte  Kvadratmil  —  som  er  erhvervet 
for  tyske  Penge! 

Heller  ikke  er  de  talrige,  tyske  Kolonister 
i  Stand  til  blot  at  give  Østen  Præg  af 
en  sprogblandet  Provins,  thi  for  at  leve  maa 
de  lære  at  tale  og  tænke  Polsk.  Som  et 
afskrækkende  Eksempel  staar  den  tidligere 
tyske  By  Bamberg,  der  nu  er  helt  poloni- 
seret.  Det  gaar  med  Menneskene  som  med 
Pengene    —   jo    flere    Regeringn    og    Haka 


tisterne  spreder  ud  mellem  Polakkerne,  desto 
talrigere  og  stærkere  bliver  Tysklands  polsk- 
talende Befolkning. 

Nogen  direkte,  revolutionær  Bevægelse  har 
der  hidtil  ikke  været  blandt  de  tyske  Polak- 
ker. Man  ventede  roligt  paa  Signal  fra 
Stammefrænderne  i  Rusland,  thi  før  de  var 
i  Stand  til  at  følge  Trop,  kunde  det  ikke 
nytte  at  sætte  sig  i  Bevægelse  mod  det  fælles 
Maal.  Nu  er  Signalet  der,  og  nu  kan  Kejser 
Wilhelm  med  Grund  sige,  at  „russisk  Sorg 
er  tysk  Sorg."  Som  det  var  at  vente,  kom 
Fremstødet  fra  den  polske  Nationalitets  Fæst- 
ning, fra  Kirken.  Støttet  af  deres  Forældre 
og  af  hele  Gejstligheden  med  Ærkebispen  af 
Posen  i  Spidsen  har  40,000  Skolebørn  kate- 
gorisk nægtet  at  lære  Religion  i  det  4yske 
Sprog.  Intet  har  kunnet  faa  dem  til  at 
ændre  deres  Beslutning,  hverken  Prygl  eller 
Formaninger,  hverken  Bøder  eller  Fængsel. 
Endnu  er  denne  Strike  i  fuld  Gang,  og  hvor- 
ledes den  vil  ende,  hvorledes  den  polske,  natio- 
nale Bevægelse  videre  vil  udvikle  sig,  er  ikke 
til  at  forudsige.  Det  vil  ikke  mindst  afhænge 
af  Begivenhederne  i  Rusland. 

# 
Jeg  havde  fundet  mig  en  bekvem  Plads  i 
Toget.  Det  var  en  tredje  Klasses  Afdeling, 
stor  og  rummelig  som  en  Stue  med  Vinduer 
til  begge  Sider,  i  hvilken  Passagererne  fær- 
dedes rundt  som  en  stor  Familje,  uden  at 
have  nogen  fast  Plads.  Gennem  de  to  Døre 
for   Enderne   kom   der   stadigt    Gæster,    som 

undersøgte,  om  der  mellem  os  skulde  findes  no- 
gen, som  det  var  værd  at  slaa  en  Passiar  af  med. 

Saalænge  Warschau  endnu  var  i  Syne, 
ofrede  jeg  ikke  mine  Medpassagerer  synder- 
lig Opmærksomhed,  men  sad  og  saa  tilbage 
mod  den  By,  hvor  jeg  i  de  forløbne  Dage 
havde  været  Vidne  til  et  Liv  fuldt  af  stil- 
færdig Pathos  og  levet  blandt  et  Folk,  hvis 
Livskraft  var  dæmpet,  men  ogsaa  tætnet  af 
den  stadige  Dødsfare. 

Da  Toget  standsede  ved  den  første  Station, 
kom  der  en  lang  Række  Mennesker  tram- 
pende gennem  Waggonerne.  Først  en 
Gendarmunderofficer,  der  skulde  visitere. 
Efter  ham  en  Tigger,  en  kraftig  lysblond 
Invalid,  som  havde  mistet  en  Arm  og  et 
halvt  Ben  i  Japanerkrigen,  saa  nogle  plads- 
søgende  Rejsende  og  igen  en  Tigger  —  denne 
Gang  en  rejsende  Jøde  fra  bageste  Vogn, 
som  under  Turen  forgæves  søgte  at  indtigge 
det  Beløb,  Billetten  havde  kostet  ham.  Og 
efter  at  vi  havde  haft  Besøg  af  en  Dreng 
med  koghed  The,  kom  der  endnu  tre  Passa- 
gerer,  som  slog  sig  ned  hos  os. 

Det  var  en  Officer,  en  intelligent,  tilsyne- 
ladende stum  Mand  med  Hustru  og  Barn. 
Moderen  og  den  lille  Pige,  begge  elegant 
klædte,  var  af  den  største  Skønhed  —  under 
glinsende  sort  Haar  runde,  hvide  Ansigter 
af  en  tungsindig  Blidhed  og  med  store,  sorte 
Øjne  af  den  Slags,  som  man  kan  sidde  og 
stirre  beundrende  ind  i  uden  at  være  næsvis. 
Ogsaa  de  var  tavse  —  sad  stille  ved  Siden 
af  hinanden  og  saa  ud  paa  det  Utal  af 
violetsorte  Smaaskyer,  som  plettede  den  for- 
gyldte Aftenhimmel. 


Det  rygtedes  hurtigt,  hvem  vi  havde  hos 
os,  og  fra  hele  Toget  valfartede  man  ned 
til  os  for  at  se  vor  lille  Guds  Engel.  Mange 
korsede  sig  eller  kyssede  Moderen  paaHaanden, 
naar  der  gik  et  svagt  Smil  over  de  to  blege, 
alvorlige  Ansigter,  men  den  almene  Beundring 
syntes  ikke  at  gøre  noget  Indtryk  paa  dem.  Med 
Manden,  der  havde  Plads  paa  den  anden  Side 
af  Passagen,  vekslede  de  hverken  Ord  eller  Blik. 

Rundt  om  mig  sad  der  en  Jødefamilje. 
En  gammel,  graaskægget  Mand  med  store, 
kraftige  Træk  og  en  uformelig  fed  Kone,  en 
gift  Datter  med  hendes  to  Smaapiger  og  en 
Tjenestepige.  De  fire  sidste  skulde  til  Lon- 
don; Hylder  og  Sæder  var  overfyldt  med 
Kurve  og  Byldter,  mærket  med  en  Londoner- 
adresse. Kom  det  frygtelige  Blodblad,  skulde 
de  Unge  i  hvert  Fald  være  i  Sikkerhed;  saa 
fik  det  gaa  med  de  Gamle,  som  det  bedst 
kunde.  Heller  ikke  de  talte  mere  end  højst 
fornødent.  Den  gamle  Bedstemoder  græd 
ustandseligt  og  søgte  at  faa  Børnene  til  at 
tage  mod  endnu  en  eneste,  lille  bitte  Bid 
Pølse  fra  hendes  Haand  —  i  Kurvene  var 
der  mindst  ti  Pund  afskaaren  Pølse  som 
Proviant  for  den  store  Rejse. 

Langt  om  længe  naaedes  Grænsen,  hvor 
de  Gamle  under  Graad  og  Hulken  tog 
Afsked  for  at  vende  tilbage  til  Warschau. 
Ogsaa  Madonnaen  med  Englebarnet  skiltes 
fra  Officeren  —  hun  straalede  af  Lykke,  da 
hun  befandt  sig  alene  med  Barnet  idet  tyske  Tog. 

Og  jeg  grebes,  da  jeg  attter  befandt  mig 
blandt  de  frittalende,  lovsikre  Tyskere,  af  en 
plat  Tryghedsfølelse,  der  fyldte  mig  med  Lede. 


Kerende  Patrouille. 

I. 

Karl  Gjellerup:  Pilgrimen  Kamanita.  —  Laurids 

Bruun:  Pan.  —   Henrik  Pontoppidan:   Asgaards- 

rejen.  —  Bjørntf jerne  Bjørnson:   Mary.  —  Jakob 

Knudsen:    Inger.  —  Karl    Larsen:    En    moderne 

Hverdagshistorie.  — 

HR.  Publikum  er  vanskeligt  stillet  i  Aar, 
Forlagene  har  luftet  deres  Lagre  og 
dynget  Mesterværker  ud  paa  Markedet  til 
langt  under  Fabrikspris.  Samtidig  melder 
Literaturtidenden  om  en  ustanselig  Række 
nye  Succes'er.  Skal  vi  da  følge  Tidens 
frodige  Aandsliv  og  give  vore  rare  Penge 
for  en  ny  Bog,  naar  vi  kan  faa  den  samme 
Forfatter  i  Pragtbind  —  for  mindre  end 
hvad  Bindet  er  værd? 

Nu,  de  rigtig  gode  Bøger  klarer  sig  vel 
under  alle  Forhold;  med  de  rigtig  daarlige 
har  det  aldrig  Nød.  Men  af  de  mellemgode 
vil  der  sagtens  op  mod  denne  Jul  drukne 
flere  end  nogensinde:  kunde  det  blot  gøre 
os  ondt  for  dem!  Det  gælder  da  kun  endnu 
mere  end  ellers  at  tage  vare  paa  de  nye 
eller  mindre  kendte,  som  fortjener  at  reddes 
fra  Oversvømmelsen  —  og  Kritiken  er  jo 
til  for  det  samme.  Men  først  sømmer  det 
sig  at  gøre  Honnør  for  et  lille  Udvalg  af 
de  betydende  Navne,  som  indtil  videre  bærer 
dansk-norsk  Literatur-Interesse. 

Egentlig  føler  man  sig  lidt  uvis  om,  hvor- 
vidt Karl  Gjellerup  kan  regnes  med  i  den 
Forbindelse:  han  synes  l  de  senere  Aar 
næsten  mere  tysk  Forfatter  end  dansk. 
Denne  Gang  har  hans  Fortælling  Pilgrimen 
Kamanita  saaledes  været  offentliggjort  i  et 
Berlinerblad,  før  vi  faar  den  som  Bog,  og 
dens  Maal  er  fjærnt  fra  danske  Strande :  at 
give  et  digterisk  Billede  af  Buddhismens 
Livs-  og  Verdensanskuelse.  Vi  bør  imidler- 
tid ikke  lade  os  skræmme.  Buddhismen  er 
i  de  senere  Aar  bleven  noget  fint  moderne; 
naar  vort  Publikum  har  let  sig  træt  af  en 
ny  dansk  Digters  Metafor  med  Honningduft 
af  Svedperlerne  paa  en  brunstig  Han-Elefants 


Pandehud,  saa  vil  det  sikkert  interessere  her 
hos  Gjellerup  at  opdage,  det  er  et  indisk 
Billede  —  hvad  der  for  Resten  ikke  gør 
den  mindre  komisk  paa  dansk:  rigtig  saa- 
dan  lugter  der  jo  ikke  i  zoologisk  Have. 
Men  desuden  er  Fortællingen  om  Kamanitas 
og  Vasitthis  Kærlighed  udover  Døden  nyde- 
lig fortalt  og  underholdende  i  sin  ethno- 
grafisk  brogede  Ramme.  Man  kan  naturlig- 
vis smile  et  enkelt  Sted,  naar  den  kunst- 
lærde Forfatter  lader  en  ung  indisk  Kvinde 
fantasere  over  Lyset  paa  Kannellurerande, 
Voluter,  Plinther,  Kapitæler  og  trinagtige 
Afsatser,  og  man  kan  vanskelig  undlade  at 
smile,  naar  de  to  Elskende  i  en  Dobbelt- 
stjærnes  Skikkelse  udvexler  med  Hundred- 
tusinder og  Millioner  Aars  Mellemrum  smaa 
Bemærkninger,  som  de  maaske  nok  kunde 
have  klaret  hurtigere.  Dog  det  er  ikke 
Hovedsagen.  I  sig  selv  er  Buddhismen  saa 
klart  og  letfattelig  fremstillet,  at  den  næppe 
vil  volde  nogen  Læser  Vanskelighed.  Om 
Billedets  Korrekthed  vilde  det  være  for- 
masteligt at  udtale  Tvivl.  Maaske  er  det 
hele  lidt  for  klart.  Forf.  vil  sagtens  deiimod 
indvende,  at  det  saa  ikke  er  læst  med  til- 
strækkelig dybt  Sind.  Kan  være.  Men  det 
bliver  Digterens  Sag  at  faa  os  til  at  gruble 
og  drømme.  Jeg  mindes  en  lille  buddhistisk 
Historie,  som  Anatole  France  en  Gang  har 
genfortalt  —  den  gav  paa  et  Par  Sider,  et 
dybere  Indtryk  af  den  sælsomt  tindrende 
Livsforsagen  end  hele  „Pilgrimen  Kamanita** 
—  der  er  Buddhismen  udsat  for  Pianola. 

Pan  af  Laurids  Bruun ,  det  lyder  som  om 
vi  nu  skulde  over  i  græsk  Gudeverden,  men 
det  er  da  de  danske  lyse  Nætters  roman- 
tiske Gud,  og  Bogen  har  erholdt  Udnævnelse 
som  vort  moderne  Skærsommernats  Digt, 
foruden  at  være  „Julens  Bog.a  Det  er  saa 
rimeligt.  Forf.  har  her  rent  ud  overgaaet 
sig    selv    i    Fortællingens    sikkre   Beregning. 

I  dens  „fire  Timer,"  der  med  stigende 
Spænding  fører  os  gennem  Kriminalhistorie, 
lyrisk  Natursværmen,  gammel  Kærlighed 
og  ny-romantisk  Frihedstørst,  er  intet  over- 
flødigt; hvert  lille  Træk  er  beundrings- 
værdig sammenføjet  og  udnyttet,  indtil 
Mordet  er  opklaret,  den  ægteskabstrætte  Frue 
forenet  med  sin  Ingeniør-Tilbeder,  hendes 
Difteri- truede  Barn  reddet  og  hendes  forh. 
Mand  oven  i  Købet  trøstet  med  en  brav 
ung  Pige  i  Huset.  Morgen-Himlen  lysner, 
Pan  flygter  skræmt  til  sine  Skove,  men  ved 
ham  har  de  gode  —  og  onde  —  Instinkter 
sejrrigt  bragt  Orden  i  Tingene.  Dog  hvor- 
for give  Sommernatten  Æren ;  det  er  virkelig 
Hr.  Bruun  selv,  der  er  den  gode  Pan.  Det 
hele  (der  nu  er  rost  tilstrækkelig  til  et  Re- 
klame-Udklip) er  udført  med  en  forbløffende 
Fingerfærdighed:  nur  Behendigkeit,  kein 
Hexerei,  som  Markeds-Troldmanden  plejer  at 
sige!  Det  er  netop  kun  Hexeri  (d.  e.  Poesi) 
som  fordringsfulde  Folk  vil  kunne  komme 
og  savne  i  denne  Skærsommernats- Roman. 

Hr.  Laurids  Bruun  har  strejfet  et  Problem 
—  Kvinden  vaklende  mellem  to  Mænd  — 
som  her  ikke  er  nyt  men  snart  minder  om 
„Hedda"  snart  om  „Fruen  fra  Havet"  (men 
altsaa  med  helt  anden  Udgang,  hvad  der 
ganske  vist  ikke  er  den  eneste  Forskel). 
Stilles  det  lidt  anderledes  —  som  Kvindens 
Usikkerhed  i  sit  Kjærlighed  s- Valg  —  har  vi 
Grundmotivet  i  de  tre  følgende  Bøger:  „As- 
gaardsrejen",  „Mary"  og  „Inger";  i  dem 
alle  tre  hengiver  en  Kvinde  sig  frit,  før 
Ægteskabet,  uden  Kærlighed  —  eller  uden 
den  egentlige  og  rette  Kærlighed  —  til  en 
Mand,  som  derefter  med  tidligere  Tiders 
Herre-Følelse  mener  sig  sikker  i  sin  Besid- 
delsesret ...  og  i  alle  tre  Tilfælde  ikke  mindst 
derfor  mister  hende.  Problemet  eller  dog 
Begivenheden  er  saa  ensartet,  som  om  det 
havde  været  en  Prisopgave  fra  Forfatter- 
foreningen. 

Henrik  Pontoppidan  har  taget  sig  Sagen 
lettest;    det    er    ogsaa    væsenlig    andet,    der 


ligger  ham  paa  Sinde:  Han  har  forset  sig 
paa  det  ædle,  det  nøjsomme  Frisind,  det 
ferske  Retskaffenheds-Evangelium.  Som  den 
gode  Kæmpe  for  stærke  og  stejle  Stand- 
punkter han  er,  vil  han  jage  „Frihedens  døde 
Helte  og  Martyrer,  det  hele  blege,  vilde 
Tog  af  fordømte  Sjæle"  gennem  Ungdommens 
Drømme  og  ægge  de  modige  til  ny  Kamp 
og  nye  Eventyr.  Og  saa  lader  han  en 
gammel,  syg  Radikaler-Onkel  (af  de  rigtige) 
virke  som  klarende  Syre  paa  den  unge  Piges 
Sind,  saa  hun  flygter  bort  fra  sit  fersk  fri- 
sindede Hjem,  bort  fra  den  rige  Godsejersøn, 
som  hun  har  givet  sig  til,  og  hvem  hun 
nu  dobbelt  skyer,  fordi  han  derigennem  vil 
tvinge  hende  til  Ægteskab.  Pontoppidans 
Kunst  er  Fortællingens  faste  Mesterskab;  i 
hans  faa  Skuespil  vil  Personerne  ikke  ret 
træde  frit  og  mangfoldigt  levende  frem.  Men 
hendes  Forhold  til  den  unge  Mand  er  utvivl- 
somt :  det  var  kun  en  flygtig  Sanseforvildelse, 
siger  Forfatteren. 

Bjørnsons  skjønne  Mary  staar  derimod  som 
en  ung  Gudinde  mellem  to  tilbedende  Mænd. 
Den  ene  er  stærk  og  fjeld  frisk  stormende, 
saa  rent  utæmmelig  med  sine  Kraftspring 
og  Atletmandighed,  at  vi  vel  forstaar,  han 
maa  skræmme  dette  fine  Race-Menneske, 
som  i  Stedet  langsomt  lader  sig  vinde  af 
en  fin  og  ventende  Kavaller.  Af  fri  Su- 
verænitet „yder  ham  Livets  højeste  Pris." 
Og  da  hun  Morgenen  efter  venter  hans  Tak 
og  Lov  som  hans  Livs  Fyrstinde,  drager 
han  hende  uforstaaende  vigtig,  dækkende  og 
skjulende  til  sig:  „han  vilde  hjælpe  hende 
med  mandig  Godhed  over  den  Skamfølelse, 
som  hun  naturligvis  stod  i."  Herren  er  han 
nu.  Og  hun  opdager  hurtig,  hvor  meget 
hans  stille  Venten  var  klog  Beregning,  hans 
fine  Afdæmpethed  sugende  Nydelsesbegær, 
hans  nedstemte  Voldsomhed  grov  Mandfolke- 
Brutalitet. 

Det  er  Bjørnsons  beundringsværdige  Kunst, 
at  han.  som  jo  kender  disse  Mennesker  og 
ikke  skjuler  dem  for  os,  alligevel  faar  os  til 

at  se  med  sin  Heltindes  Øjne  og  skiftende 
Opfattelse,  skjøndt  vi  ved  bedre  Besked  og 
hun  instinktmæssig  ogsaa.  Bjørnsons  Kunst 
kan  ligesom  være  bleven  noget  nærsyyt  i 
de  senere  Aaringer,  saa  han  maa  forme  sine 
Personer  urimelig  stort  for  selv  rigtig  at 
se  dem.  Mary  bliver  helt  umenneskelig  op- 
højet og  dejlig,  ikke  lidt  af  en  Roman-Helt- 
inde, hendes  brave  Tilbeder  saa  underfuldt 
stærk  og  god,  at  han  nok  kan  synes  os 
utaalelig  —  det  Hele  rykkes  os  for  fjærnt 
paa  den  Maade.  Men  sit  Anslags  Kraft  og 
Fart  og  sin  Stils  stærke  Fyndighed  har  han 
bevaret  som  den  gode  Mester  han  er:  det 
er  neppe  nok.  at  Friskheden  mindskes.  Ung 
Kunst  kan  endnu  lære  meget  af  ham.  En 
Scene  som  de  løbske  Heste  i  Boulogneskoven 
maler  han  med  sin  overlegne  Fremfart,  og 
saa  sikker  hans  Haand  er  i  hele  Optrinet 
med  Atletstatuen  paa  Udstillingen,  hvor  de 
to  Kvinder  begge  ser  den  Mands  Skjønhed, 
de  paa  forskellig  Maade  er  optagne  af,  og 
den  unge  jomfruelig  oprørt  flygter,  da  hun 
ser  den  anden  iagttager  hende.  Ja,  det 
lykkes  ham  at  faa  os  helt  og  holdent  over- 
beviste selv  i  den  dristigt  tænkte  Scene  ved 
Stranden,  hvor  Mary  belures  af  sin  stille 
Tilbeder  og  oprøres  og  alligevel  uvilkaarlig 
erobres  af  den  Lidenskabens  Brand,  hun 
aner  hos  ham :  hans  tilbageholdne  Hyldest  er 
altsaa  et  dobbelt  Offer  til  hendes  Ære. 

Noget  mindre  overbevisende  er  nok  Marys 
Harme,  da  hun  siden  hen  mærker  hun  skal 
have  et  Barn.  „Forstaar  du  ikke,  siger  hun 
til  sin  Tante,  han  har  kun  gjort  det  for  at 
binde  mig  ...  jeg  tænkte,  jeg  gav  mig  til 
en  gentleman.  Men  jeg  kom  til  en  Speku- 
lant.44 Naa  ja,  hvad  er  det  da  i  Grunden, 
hun  oprøres  over:  hun  kom  jo  selv  til  ham 
„af  fri  Suverænitet.**  Det  er  ganske  vist 
en  saare  kvindelig  Logik,  men  det  staar, 
som  om  Forf.  var  ganske  enig  med  hende. 
Meget  betydningsfuld  er  vel  heller  ikke  hele 
den  forsonende  Slutning,  da  Spekulanten  alt- 
saa er  bleven  vist  Vintervejen;    en  knap  og 


udmærket  Opgørs -Scene,  (hvor  hans  raa 
Dressur  af  en  lille  Hund  bliver  Afgørelsen) 
og  Mary  med  knælende  Tak  tages  tilbage 
til  Livet,  som  den  rene  Kvinde  hun  i  hans 
Øjne  stadig  er,  af  sin  første  Bejler,  netop  da 
hun  i  det  iskolde  Vand  vil  paadrage  sig  en 
Sygdom  til  Døden.  Men  det  er  nu  et  Udslag 
af  Bjørnsons  helt  barnligt  kærlige  Hjærte. 
Det  har  han  saa  friskt  som  nogensinde, 
raed  samt  sin  dybe,  overbærende  Menneske- 
lighed og  saa  sit  godhjærtet  lune  Smil,  der 
kan  gennemlyse  hans  korte,  knappe,  stærkt 
substantielle  Stil.  Der  er  i  denne  fremfarende 
Mandskraft  saa  megen  ømhudet  Kvindefinhed, 
saa  megen  urolig  Modtagelighed,  at  det  vist 
netop  er  den  dybeste  Aarsag  til  hans  Be- 
vægelses udad  virkende  Voldsomhed. 

Blev  Bjørnsons  Mary  lidt  menneskelig 
fjærn,  som  det  Gudsbilled  hun  er  —  selvom 
et  skrøbeligt  —  saa  gaar  Jakob  Knudsen  til 
Gengjæld  Spørgsmaalet  paa  Livet  med  Skil- 
dringen af  det  sunde  Menneske,  Jnger.  Jeg  ved 
godt,  han  har  spoleret  en  Del  af  Bogens 
Slutning  ved  at  springe  over  fra  det  sjæle- 
lige Problem  til  den  praktiske  Vanskelighed  : 
at  vi  ikke  kan  gøre,  hvad  vi  vil  efter  vort 
Hjærtes  Overbevisning,  naar  vi  derved  for- 
bryder os  mod  Samfundets  skrevne  eller 
uskrevne  Love.  Kvindens  Elskov  har  Sam- 
fundet indgærdet  med  Ægteskabet ;  den  Kvinde 
og  Mand,  som  vover  sig  udenfor  det,  mister 
deres  Ære,  og  det  er  rigtigt.  For  det  er 
nu  en  Gang  ordnet  saa,  at  kun  Hustruen  er 
økonomisk  sikret,  lige  med  Manden,  men 
Elskerinden  prisgivet.  Sligt  er  ikke  ærligt 
ogjevnbyrdigt  Kompagniskab.  Det  er  virkelig 
en  Skam  baade  at  byde  og  modtage  saa- 
danne  Vilkaar Det  er  Knudsens  Be- 
tragtning, som  vist  praktisk  talt  ikke  er  saa 
fejl  endda.  Men  han  har  sit  Resultat  for 
godt  i  Orden  og  slipper  altfor  nemt  til 
denne  Del  af  sin  Skildring:  kunstnerisk 
snyder  han  ved  at  kigge  efter  Facit! 

Dog  Bogen  er  andet  og  mere  end  dette. 
Den  er  altsaa  Inger  —  saa  djærvt  og    dy  g- 

tigt  og  aabent  et  Kvindesind.  Hun  stilles 
strax  menneskelig  modig  udenfor  den  snævre 
Dagligdags  Moral,  derved  at  hun  faar  Sønder- 
jylland som  sin  Barndoms  Baggrund:  der 
er  Øvrigheden  æ  Sjendarm,  og  netop  derfor 
ringe  Respekt  værd,  og  Præsten  Tyskeriets 
betalte  Mand  og  derfor  ikke  Sjælenes  Vej- 
leder. Jakob  Knudsen  har  her  givet  værdi- 
fulde Billeder  af  den  lavmælte,  rankryggede 
og  frie  Menneskelighed,  den  djærve  Person- 
lighed, som  Kampen  mod  Overmagten  og  for 
Slægtens  Ret  har  udviklet  sønden  for  Kongeaaen. 

Saa  kommer  Inger  altsaa  til  at  staa  væl- 
gende mellem  sin  Barndoms  to  Kammerater. 
Egentlig  elsker  hun  den  ene,  der  er  lys  og 
ligevægtig,  dygtig  og  retskaffen;  han  er  fra 
det  gode  Knudsenske  Præste-Hjem  —  hans 
Fader  har  lært  ham,  at  han  altid  handlede  ret, 
naar  han  havde  Glids  Solskin  i  sit  Hjerte.  Helt 
tydelig  ser  vi  ham  maaske  ikke,  Forf.  er 
altfor  meget  selv  med  ham ;  vi  har  ham  ikke 
ret  udefra.  Inger  karakteriserer  sin  Følelse 
overfor  ham  meget  nydelig,  hvor  hun  siger : 
„Det  er  saa  lige  at  holde  af  dig,  saa  jeg 
næsten  helt  kan  glemme,  hvad  det  er.  Og 
saa  er  du  saa  blandet.  Du  minder  saa 
meget  om  alt  det  andet,  der  er  virkeligt." 
Den  anden  er  netop  ikke  saa  »virkelig". 
Han  udtrykker  det  selv  med,  at  han  er 
overdreven,  det  vil  sige  fanatisk  i  sine  For- 
dringer om  Renhed  hos  den  Kvinde,  han  vil 
knytte  til  sig:  snart  heftigt  krævende,  snart 
sønderknust  og  bønfaldende  Netop  ved  sit 
Væsens  urolige  Voldsomhed  er  det,  han 
fængsler  Inger.  Han  tyranniserer  hende  og 
plager  hende,  men  under  hans  ydmyge  Svag- 
hed bliver  hun  modstandsløs  overfor  ham. 
Og  saadan  giver  hun  sig  en  Aften   til  ham. 

Siden  tvinger  han  hende  til  Ægteskab. 
Hans  Herredømme  er  imidlertid  omme.  Fri 
som  hun  kom  til  ham,  gaar  [hun  nu  til  sin 
Hjertens  Ven.  Dermed  er  Historien  egentlig 
forbi.  Deres  Kamp  mod  Verden  —  for  Man-  , 
den  vil  ikke  Skilsmisse  —  er  det  urimelige 
Regnestykke:    lige  med  Undtagelse  af  et  en- 


kelt Optrin,  hvor  hun  er  flyttet  for  sig  selv 
i  Haabet  om  at  undgaa  Verdens  Dom,  og 
Manden  kommer  til  hende.  Der  staar  hun 
atter  vaklende;  træt  og  forpint  af  denne 
evige  Usikkerhed,  er  hun  lige  ved  paany  at 
give  sig  til  hans  absolute  Fordring  om  Hel- 
hed og  Renhed,   „enten  man  kan  eller  ej.1* 

Nu  er  det  ikke  slet  saa  sikkert,  at  denne 
dobbelte  Tiltrækning  er  udelukkende  sjælelig, 
som  Jakob  Knudsen  tror  det.  Og  allige- 
vel er  Inger  alt  i  alt  dygtig  og  fri  og  aaben. 
Forf.  kalder  hende  tilmed  jomfruelig,  hvilket 
Udtryk  dog  vist  er  en  Begrebs-Forskydning. 
Men  sikkert  er  hun  dybt  kvindelig;  Billedet 
af  hende  er  netop  en  mærkelig  levende 
Kvindeskildring,  fri  som  den  er  for  Kultur- 
Opløsning  og  Forfinelse.  Det  giver  [endnu 
slet  ikke  Bogens  hele  Værdi.  Fortællingen  om 
Børnenes  Liv  er  saa  straalende  rig  Jakob 
Knudsensk  Iagttagelse,  ikke  blot  de  betydende 
Hoved -Scener  men  saadan  et  lille  Billed  som 
det  af  Drengen,  der  føler  sig  ilde  tilpas  over- 
for Præsten  i  Kirken  (han  var  af  den  Slags 
Mennesker,  der  ligefrem  bredte  sig  af  An- 
seelse som  Planter  efter  Regn,  naar  de  havde 
været  gudelige)  „En  Søndag,  han  kom  hjem 
fra  Kirke,  gik  han  ind  i  Hotel  Royals  Heste- 
stald ...  Og  da  han  saa  disse  seks  ydmyge 
og  årlige  Heste,  gjorde  det  ligesom  et  helligt 
Indtryk  paa  ham.  Der  er  de  udmærkede 
Portrættegninger  bl.  a.  af  den  myndige  og 
farisæiske  og  meget  kloge  Pastor  Boye  og 
den  lille  Højskoleforstander  hvis  „Væsen  som 
Vært  egentlig  var  for  stort  og  navnlig  for 
viidt  til  hans  magre  og  tynde  Personlighed; 
men  han  havde  taget  dettet  Væsen  uomsyet 
efter  een  af  de  store  Højskoleforstandere,  der 
ikke  brugte  det  mere  selv."  Og  der  er  først 
og  fremmest  et  Par  Optrin  mellem  de  to  Ri- 
valer (ved  Studentergildet  og  Valgmenigheds- 
forsamlingen)  hvor  de  dem  selv  ubevidst 
taler  om  det,  der  ligger  dem  mest  paa  Hjærte, 
i  Grunden  ud  over  Hovederne  paa  de  andre, 
rent  forkert  og  for  dem  selv  saa  afgørende 
rigtigt.     Hvor  Jakob  Knudsen   saadan  maler 

det  naturlige  Liv  og  den  jævne  Væxt  og 
Lidenskabernes  uvilkaarlige  Udbrud  er  han 
den  store  Kunstner.  Og  da  har  hans  Stil  altid 
over  sig  noget  sundt  og  saftfuldt  og  kraftig 
farvet  som  moden  Frugt  og  Korn  i  Høst. 

Det  var  i  tidligere  Tid  Kvinderne,  der  blev 
forførte,  og  som  havde  deres  Bryderi  med  at 
faa  Mændene  til  at  tage  Konsekvenserne. 
Her  fortæller  altsaa  disse  tre  vidt  forskellige 
Forfattere  om  Kvinder,  som  frit  hengiver  sig 
til  Mænd,  —  bagefter  er  det  nu  disse  der 
kan  komme  og  bede  om  Ægteskab.  Det  er 
ganske  paafaldende  saa  Ideer  og  Forestillinger 
paa  den  Maade  kan  ligge  ensartet  i  Luften. 
Tilfældigt  kan  man  ikke  antage  det  er:  og 
Regel  ude  i  Livet  vilde  det  være  absurd  at 
tro,  det  angivne  Tilfælde  skulde  være. 

Sagen  maa  da  staa  saadan,  at  Livet  netop 
nu  viser  nye  Fænomener,  som  samtidig  har 
vakt  disse  Forfatteres  Opmærksomhed.  Vi 
staar  overfor  et  UdsJag  af  Kvindefrigørelsen, 
som  med  dens  stærkere  Udvikling  af  Indivi- 
dualiteten hastigt  og  rent  ubevidst  virker 
videre  i  de  forskelligste  Lag.  Som  med  alle 
Nydannelser  vil  ogsaa  denne  Udvikling  skabe 
nye  Uregelmæssigheder  og  nye  Lidelser.  I 
alle  tre  Tilfælde  tog  Kvinderne  fejl  i  deres 
Valg,  viste  en  erotisk  Usikkerhed  eller  Split- 
tethed, som  syntes  typisk.  Her  viser  sig 
altsaa  et  nyt  psykologisk  Problem  —  og  for 
Literaturen  et  frugtbart  Studiefelt. 

Individualismen  er  stærkt  og  paafaldende 
bleven  greben  som  Kvindens  Sag.  Ogsaa 
Karl  Larsens  „En  moderne  Hverdagshistorie* 
bevæges  af  dette  hendes  urolige  Lykke-Krav. 
Vore  Mødre  følte  det  ikke  helt  saaledes. 
„Det  var"  —  siger  Fru  Åntonie  her,  efter 
at  hun  er  naaet  gennem  sin  Strid  —  „den 
Tids  Kvinders  Ære  at  kæmpe  deres  Kamp 
i  Stilhed  og*  uden  at  den  forgiftede  deres 
Kærligheds  dybe  Brønd," 

Tidligere  Dage  kendte  naturligvis  ogsaa 
deres    „uforstaaede"     Kvinder,   men    Kravet 


stilles  nu  anderledes,  mere  ubetinget,  —  med 
en  ubarmhjertigere  Kvinde*  Egoisme  hævder 
Hverdags-Historien  her. 

Hun  er  dog  et  indtagende  Menneske,  blu- 
færdig og  fin,  denne  37-aarige  Fru  Lucie. 
Madonna  sorridente,  kalder  hendes  Tilbeder 
hende;  i  hans  literære  Tillavning  bliver  hun 
en  Madonna,  der  havde  følt  og  født  og  lidt 
og  med  Taalmod  haaret,  men  ikke  glemt  sit 
Smil  —  sit  lille  ubevidste  Smil,  „der  var 
sødt  af  Smægt  en  og  blødt  af  Vemod  og  stille 
Eftertanke.1*  De  stille  Eftertanker  bliver  kun 
farligere  nu,  da  hendes  Datter  er  bleven  gift, 
og  hendes  Mand  kommen  saa  underlig  langt 
fra  hende:  Livet  er  ved  at  glide  hende  af 
Hænderne. 

Og  saa  staar  hun  mellem  disse  to  Mænd. 
Hendes  egen  Mand,  der  har  trukket  sig 
mere  og  mere  tilbage  i  sin  Krog  som 
en  stille  Filosof,  for  ^hvem  Livet  blev  en 
Betragtningens  Stemning,  krydret  med  en 
forfinet  Dyrken  af  Passioner,  som  havde 
deres  hemmelighedsfulde  Rod  i  hans  Væ- 
sens Inderste:  der  havde  han  fundet  den 
ærbødige  Forsagen  af  Livet.  —  Den  hans 
Husven  og  Medbejler  ingenlunde  kender,  livs- 
graadig  og  urolig  Teoretiker  som  han  er. 
Strax  ser  vi  ham  ganske  vist  ikke  saaledes: 
han  virker  praktisk  og  munter  og  dygtig. 
Man  mærker  det  mest  paa  Smaating,  „han 
var  indtaget  i  denne  unge  Kone,  netop  fordi 
hun  var  saadan  en  yndig  ung  Kone  —  for 
en  anden  Mand."  Og  saa  slaas  han  altsaa 
ned  i  al  sin  Sikkerhed  („som  en  velsyet 
Redingote44 )  dette  selvbespejlende  dumme  Mand- 
folk, „der  gav  sine  Fornemmelser  og  Drifter 
Literatur  paa   og    kroede    sig   som  en  Aand 

paa  Moden.** 

Nu  er  der  ingen  Grund  til  at  genfortælle 
Bogen ;  det  er  for  saa  vidt  ikke  Kærligheds- 
historien (mellem  de  tre)  det  kommer  an  paa. 
Den  bliver  kun  det  flygtige  Tilfælde,  der  tjener 
til  at  klare  Forholdet  mellem  Mand  og  Hustru. 
Saa  nær  havde  hun  altsaa  været  ved  at  falde  i 
Armene  paa  en  fremmed  Mand:   Han  havde 

talt  om  at  leve  et  andet  Liv,  „ fordi  det  var 
saadan  en  gammel  Overtro,  at  man  kun 
kunde  leve  ét  Liv.*  Det  kom  dog  sikkert 
an  paa,  hvad  Art  Liv  man  havde  levet.  I 
hendes  Liv,  det  følte  Antonie  nu,  havde  al- 
ting slaaet  Rod,  Lykken  saa  vel  som  Ulykken, 
de  lod  sig  ikke  rive  op.  De  maatte  holdes 
i  Ære  med  samme  Troskab  mod  ens  hæder- 
lige Kamp  med  Livet  paa  den  Valplads, 
man  nu  engang  havde  maatte  kæmpe  paa. 

Og  det  er  igennem  denne  Følelse  af 
Livets  sunde  Væxt  og  den  gode  Hjemmets 
og  Slægtens  Samhørighed,  at  hun  lærer  at 
se  sig  selv:  fordringsfuld  og  pedantisk, 
rethaverisk  i  sin  Kærlighed,  der  ved  den 
mindste  Fjærnelse  af  Manden  bragte  et 
Mylder  af  fine  Føletraade  i  pinefuld  Be- 
vægelse, som  om  han  ikke  ogsaa  havde 
sit  eget  Liv  og  sin  egen  Personligheds 
Væxt.  Da  Manden  tommer  hjem,  efter  at 
have  gjort  det  af  med  Tilbederens  sidste 
Selvfølelse,  for  nu  at  hjælpe  hende,  takker 
hun  ham  blot  kærligt.  .  .  .  „Og  de  gik  ind 
til  deres  daglige  Bord.a 

Dermed  er  det  selvfølgelig  ikke  sagt,  at 
Fru  Antonie  aldrig  mere  vil  føle  sig  forladt 
og  ene.  Det  er  kun  denne  store  og  unæg- 
telig betydende  Krisis  i  deres  Liv,  Forfatteren 
indtrængende  belyser.  Og  det  er  heller  ikke 
bevist,  at  den  Kvindens  urimelige  Kærligheds- 
Egoisme,  der  tidt  blev  størst  naar  hun 
syntes  at  ofre  sig  mest,  er  den  afgørende 
Løsning  af  Ægteskabsgaaden.  Kvinde-Ego- 
isme og  Mands-Egoisme  mødes  vist  der  med 
lige  Ret  og  undertiden  lige  stor  Brutalitet. 
Maaske  er  det  Ægteskabets  alier  intimeste 
Kunst  at  skabe  den  bølgende,  Forholds-Fø- 
lelsens Forstaaelse  mellem  de  to  Livets 
Modparter  og  Fæller. 

Men  Karl  Larsen  gennemfører  sit  Syn 
med  overbevisende  logisk  Sikkerhed.  Han 
faar  os  derhen,  hvor  han  vil.  Hans  For- 
tælling er  en  af  de  i  vor  Literatur  saa 
sjældne  psykologiske  Romaner,  hvor  han  stille 


og  gennemtrængende  analyserer  sit  Tilfælde 
og  optrevler  disse  tre  Menneskers  Sjæleliv 
for  os.  Bogen  har  selvfølgeligt  derved  tabt 
i  den  umiddelbare  Indtryksfriskhed  som  f.  Ex. 
udmærker  „Det  gamle  Voldkvarter " ;  Karl 
Larsen  faar  os  her  hverken  til  at  undersøge 
paa  egen  Haand  eller  selv  fantasere  videre. 
Han  vil  føre  sin  Sag,  bevidst. 

Han  fører  den  med  sin  smidige  og  føl- 
somme, her  saare  stilfærdigt,  næsten  graat 
afdæmpede  Stil,  der  naturligvis  som  alles  kan 
glippe  i  et  og  andet  Billede,  men  er  af  den 
sikreste  Helhedsvirkning.  Og  han  støtter  sig 
til  en  længe  overvejende  Analyse,  der  kan 
være  saa  overrumplende  skarp  i  sin  Kvinde- 
Psykologi  —  som  f.  Ex.  hvor  Fru  Antonie 
sidder  og  tænker.  „Og  Mænd  er  op- 
draget med  Overtro  paa  Ord,  alting  skulde 
man  kunne  sige  i  Ord,  og  Ord  skulde 
indeholde  altid  samme  Mening.  Mænd  troede 
paa  Sandheden  af  Ord,  vilde  bestandig  have. 
man  skulde  prøve  paa  at  proppe  Stemning 
og  Følelser  i  Ord,  ligesom  Solskin  paa  Flasker. 
Derfor  maatte  man  lyve  for  dem,  hvor 
gærne  man  end  vilde  lade  være."  Er  det 
ikke  overraskende  nydeligt!  Hvor  udmærket 
er  saa  ikke  Scenen  med  Bogen,  som  hun  og 
Vennen  læser  med  hinanden,  hver  paa  sin 
Maade  —  hver  læsende  sit  ud  af  den  og 
digtende  sig  selv  ind  i  dem. 

Netop  i  Tider,  hvor  —  som  vi  har 
set  —  Samfundets  Ny-Dannelser  nødvendigt 
maa  medføre  Uro  og  Opløsning,  er  det  af 
utvivlsom  Værdi,  og  det  ikke  blot  for  Æste- 
tikere og  Kunstelskere,  at  de  sjælelige  Vil- 
kaar  for  Lykke-Forholdet  i  Hjemmet  —  „den 
fineste  og  mest  sammensatte  Organisme, 
hvis  Celler  Menneskeslægter  har  bygget  op 
med  det  Inderligste  af  deres  Følelser  uden 
selv  at  vide  deta  —  forskes  med  den  Fin- 
hed og  Fasthed,  som  det  er  sket  i  Karl 
Larsens  Hverdagshistorie. 

Ckr.  Gulmann. 

KOLOMAN  MIKSZATH 


DEN  ægte  Digter  hører  Græsset  gro  og 
forstaar  Dyrenes  Sprog  som  Menne- 
skenes Tanker.  En  saadan  Digter  er  Ko- 
loman  Mikszath  (f.  1849).  Ungarn  har 
ingen  Mangel  paa  Novellister.  De  store 
Dagblade,  Ugeblade  og  Tidsskrifter  bringer 
adskillige  tusinde  Noveller  om  Aaret,  af 
hvilke  kun  de  færreste  efterlader  mere  end 
et  flygtigt  Indtryk  hos  Læseren.  Men  møder 
man  Mikszath  som  en  sjælden  Gjæst  — 
han  skal  være  saa  umaadelig  doven,  forsikkrer 
hans  Venner  —  saa  lytter  man  og  husker. 
De  fleste  ungarske  Novellister  har  gaaet  i 
europæisk  Skole  og  behandler  Livet  og  Men- 


neskene som  mathematiske  Opgaver,  Miks- 
zath har  som  „Sækkepibeblæseren  Lapaj" 
ikke  havt  anden  Læremester  end  Naturen, 
derfor  er  han  saa  velsignet  national.  Hans 
Historier  er  oversatte  paa  Fransk  og  Engelsk 
i  Pragtudgaver,  paa  Tydsk  i  „Reclam",  paa 
Russisk,  Polsk,  Italiensk  og  —  Dansk,  det 
rører  ham  ikke,  han  forstaar  ikke-  engang  de 
rosende  Ord  i  det  fremmede  Sprog,  han 
skriver  ikke  for  Verdensberømmelse,  men 
fordi  han  maa  fortælle  og  har  Noget  at 
fortælle. 

Ingen  har  som  han  formaaet  at  skildre 
Naturen  og  Folket  i  hans  Hjemland,  og  hvad 
mere  er,  han  har  fundet  Poesiens  Guld  paa 
Steder,  hvor  andre  kun  finder  værdiløse 
Sten,  i  det  lille  Paloczerland,  .  hvor  hans 
Vugge  stod,  og  hvor  han  som  Landjunker 
henlevede  sin  Ungdom  blandt  palocziske 
Gaardmænd  og  slavakiske  Hyrder  („De  gode 
Paloczere**  og  „Vore  slovakiske  Landsmænd"), 
i  Rigsdalens  Sale  („Mine  Samtidige"),  hvor 
han  som  „Mameluk"  hørte  til  „Generalen", 
Koloman  Tiszas  Garde.  Over  ajle  hans 
Skildringer  lyser  en  frisk  Humor,  der  har 
givet  ham  Navnet  „den  ungarske  Dickens", 
skønt  den  eneste  Lighed  mellem  Mikszath 
og  den  store  engelske  Digter  er,  at  Humoren 
hos  begge  udspringer  fra  samme  Kilde:  et 
stort  '  og  varmt  Hjerte  og  et  aabent  Øie  for 
det  Store  i  det  Smaa. 


VICEDOMMEREN 

EN  UNGARSK  RØVERHISTORIE 
Fra  Ungarsk  ved  Al.  Schumacher. 


ViCedommeren  i  Byen  Putnok,  Hr. 
Mikael  Szabo,  var  en  mager,  koparret 
lille  Mand.  Vicedommer- Embedet  i  Putnok 
og  selve  Dommer-Embedet  er  ingen  stor 
Stilling  i  Verden,  men  naar  det  beklædes 
af  en    strix   Mand,    betyder   det  dog  Noget. 

Mikael  Szabo  var  en  strix  Mand,  der  havde 
mange  Jern  i  Ilden,  og  Den  var  ikke  født, 
som  kunde  hamle  op  med  ham. 

Man  kan  ikke  sige,  at  han  var  et  godt 
Menneske,  heller  ikke  et  slet,  men  dog 
snarere  et  slet;  han  var  ubarmhjertig  streng 

og  hjerteløs;  men  selv  om  han  manglede 
Hjerte,  havde  han  to  Jernhænder,  som  kraf- 
tigt drog  til  sig ;  allerede  hans  Fingre  vendte 
paa  en  Mande  stift  indad,  og  hvad  der 
først  kom  imellem  dem,  slap  ikke  saa  let 
ud  igjen.  Derfor  kaldte  de  gamle  Herrer, 
som  talte  Latin,  ham  ogsaa  cape-rape-Mikael. 

Han  besad  heller  ikke  stor  Kløgt;  han 
kunde,  t.  Ex.,  ikke  tale  saa  smukt  i  Byraads- 
møderne  som  Josef  Kajszi;  men  hans  Kløgt 
var  heller  ikke  saa  ringe,  at  han  gjorde 
Laan  hos  Andre.  Kort  og  godt,  den  Gamle 
var  en  stor  Hallunk. 

Det  vil  sige,  egentlig  var  han  heller  ikke 
gammel  (han  var  ikke  fyldt  Halvtreds),  han 
lod  det  kun  paa  Grund  af  sin  Grimhed,  sit 
pjudskede  Haar  og  Skiæg,  og  man  omtalte 
ham  som  gammel.  Det  er  en  Selvfølge,  at 
han  ikke  var  høit  elsket  og  endnu  mindre 
nød  stor  Anseelse,  men  alligevel  blev  han 
altid  gjenvalgt  til  Vicedommer,  da  han  pas- 
sede til  denne  Stilling  som  Knasten  til 
Træet,  den  maa  være  der,  det  kan  ikke  være 
anderledes.  Selv  efter  hans  Død,  hvis  han 
virkelig  døer  (for  det  er  ikke  saa  sikkert), 
vil  det  staa  for  Putnokernes  Bevidsthed,  at 
de  maa  vælge  en  ny  Mikael  Szabé  og  ikke 
saa  meget  en  ny  Vicedommer. 

Men  under  cape-rape-Mikaels  Regimente 
hændtes  mange  mindeværdige  Ting.  Til 
disse  hører  ogsaa  den  gudsforgaaende  Røver, 
Pista  Kårtyis  Uvæsen  der  paa  Egnen. 

Den  sjeldent  velvoxne  Karl  havde  meget  paa 
Karvestokken  hos  det  ædle  Komitat,  og 
Komitatet  havde  ogsaa  meget  paa  sin  Karve- 
stok,  og  da  de  stillede  Pista  Kårtyi  for 
Kriminalretten,  fordi  han  sammen  med  fem 
Kammerater  havde  overfaldet  og  plyndret 
40  Udvandringsfamiliers  Vogne,  og  Rettens 
Præsident,  Stefan  Kiiry,  efter  Dommen  — 
som  lød  paa  tre  Aars  Fængsel  —  sagde: 
„Men,  Pista,  hvordan  kunde  Du  ogsaa 
udplyndre  dine  egne  Landsmænd?"  blev  han 
rød  til  op  over  begge  JØren  og  sagde  brum- 
mende til  Præsidenten: 

„Jeg  har  ikke  bebreidet  Herren  Noget,  saa 
Herren  skal  heller  ikke  komme  med  Bebrei- 
delser  til  mig.1* 

Og  derved  blev  den  høivelbaarne  Hr. 
Stefan  Kiiry  saa  rød  som  en  kogl  Krebs. 

Pista  Kårtyi  udstod  sin  Straf,  men  var 
alligevel  ikke  bleven  forbedret.  Da  han  var 
løsladt,  samlede  han  igjen  en  Bande,  udvidede 
den  til  syv,   og  de  stjal  strax  syv  Heste  til 


eget  Brug  paa  Markedet  i  Rimaszombat,  da 
en   Røver  tilfods  kun  er  et  halvt  Menneske. 

Naturligvis  forbeholdt  Kårtyi  sig  den  smuk- 
keste, den  blissede  Raphingst,  som  siden  blev 
berømt,  fordi  den  paa  Spørgsmaalet :  „H vor- 
mange Flasker  Vin  har  jeg  drukket?"  skrabede 
med  det  venstre  Ben  ligesaa  mange  Gange, 
som  dens  Herre  havde  tømt  Flasker.  (Naar 
den  gjorde  det  Regnestykke,  lavede  den  en 
hel  Fordybning  i  Jorden  udenfor  Kurintyo 
Csardaen).  Den  enøiede  Gerencsér  havde 
lært  den  Kunsten,  og  hvis  den  havde  til- 
hørt en  Anden,  kunde  man  godt  have  vist 
den  frem  for  Penge. 

Men  nu  vilde  de  gjerne  give  Penge  for 
ikke  at  se  den,  for  naar  de  saa  den,  sad 
Pista  Kårtyi  gjerne  paa  dens  Ryg,  hvad  der 
ikke  betød  nogen  ringe  Fare.  Kårtyi  var 
nemlig  ikke  meget  kræsen  i  Valget  af  de 
Midier,  der  førte  til  Maalet,  især  i  sløie 
Tider. 

1  en  saadan  sløi  Periode  (først  paa  Som- 
meren, naar  Landmanden  har  givet  det  ud, 
han  har  taget  ind  det  foregaaende  Aar,  og 
den  nye  Høst  endnu  staar  paa  Marken),  var 
Vicedommer  Mikael  paa  Vej  til  Byens  Avls- 
gaard.  For  Vognen  gik  to  smaa  sorte  Heste, 
dovent  og  langsomt  skridtede  de  ud  i  Sandet, 
der  glitrede  og  tindrede  i  det  brede  Sollys, 
som  om  der  var  blandet  Guldkorn  imellem. 
Det  var  én  trykkende,  ulidelig  Hede,  Fluerne 
plagede  Hestene,  og  de  baskede  dygtigt  til- 
høire  og  venstre  med  deres  naturlige  Flue- 
smækkere, medens  Poul  Kusk  hjalp  til  med 
Pisken    paa  deres  Ryg  og  under  deres  Bug. 

Bagved,  paa  det  indsunkne  Halmsæde, 
blundede  Dommeren,  hans  store  Hoved,  der 
var  faldet  ned  mod  Brystet,  dinglede  frem 
og  tilbage  som  et  Pendul,  men  han  blun- 
dede kun,  han  sov  ikke;  han  holdt  ogsaa 
Piben  fast  mellem  Tænderne  og  røg;  hans 
Øine  var  lukkede,  ligesom  en  gammel  Hares. 
Ved  hvert  Stød  saae  han  op,  saa  klæbede 
han  igjen  Øinene  til,  som  om  de  var  gum- 
merede. 

De  to  Smaaheste  gik  og  gik,  og  det  var 
godt  henad  Middag,  da  de  naaede  den 
Bøgeskov,  som  kaldes  Pity.  Ikke  et  men- 
neskeligt Væsen  var  at  se,  hverken  nær  eller 
fjern,  undtagen  en  Pige.  Men  i  Frastand 
var  hun  ogsaa  nydelig  at  se  til  i  sin  korte, 
blaa  Kjole,  da  hun  dukkede  frem  af  Skoven. 
Som  en  Kornblomst  skred  hun  gjennem 
Hveden. 

Hun  var  slank  og  syntes  meget  ung. 
næsten  et  Barn.  Besynderligt,  man  kunde 
ikke  se  ganske  tydeligt  i  den  Afstand,  og 
dog  var  det  sikkert,  at  hun  var  smuk. 
Hvorfor?  Det  maa  Gud  vide.  Øiet  har 
maaske  en  Sfære  til  udover  Synet.  Ogsaa 
Øiet  kan  ane. 

Pigen  syntes  forpustet  at  haste  ud  tra 
Skoven,  som  om  hun  var  forfulgt.  Pludselig 
satte  hun  i  Løb,  men  det  store  Knippe  Kvas, 
hun  bar  paa  Ryggen  og  under  hvis  Vægt 
hun  næsten  syntes  at  segne,  hæmmede  hende 
i   Løbet. 

Nu  stod  hun  stille  .  .  .  Poul  Kusk,  som 
hurtigere  vilde  se  et  Skjørt  mellem  Millioner 
Træer  (han  har  Øine  til  det)  end  Tusinde 
Træer  mellem  to  Kvinder,  opdagede  strax, 
at  Pigen  med  Kvaset  var  bleven  opmærksom 
paa  deres  Vogn.  Ja,  virkelig.  Hun  tog 
Retning   imod   den.     Vinkede,  raabte  ogsaa. 

Hr.  Mikael  Szabé,  af  hvem  man  ikke  saae 
Andet  end  Straahatten,  der  endte  i  en  Spids, 
løftede  Hovedet  ved  at  høre  Stemmer  fra 
det  Fjerne,  saae  sig  om  og  spurgte  Kusken : 

„Hvad  raaber  Tøsen  for?a 

„Jeg  kan  ikke  høre  et  Muk,  skjøndt  jeg 
holder  Haanden  for  Øret  som  en  Trompet, 
velædle  Hr.  Dommer!1* 

Pigen  tog  nu  sit  røde  Hovedklæde  af  og 
svingede  det  henimod  dem  paa  en  Maade, 
som  om  hun  vilde  opfordre  dem  til  at 
vende  om. 

„Maaske  er  der  Noget  i  Veien  med 
Vognen?*4 

De  saae  efter,  men  Alt  var  i  Orden. 

Vicedommeren  blev  nysgjerrig. 

„Spring  ned,  min  Søn,  løb  hen  til  hende 
og  hør,  hvad  hun  vil.** 

Kusken  sprang  ned  og  løb  et  Stykke 
sideværts  henimod  hende,  indtil  han  kom 
hende  saa  nær,  at  han  kunde  forstaa  hendes 
Ord.    Hvilken  smuk  Stemme  hun  dog  havde ! 

„Vend  om,  Godtfolk!  Jeg  har  seet  Røvere 
her  i  Skoven,  de  koger  deres  Middagsmad 
under  et  stort  Træ.** 

Og  saa  skraaede  hun  forsigtigt  ud  fra 
Kornet,  ud  paa  Veien,  af  og  til  snublende 
under  det  store  Knippe  Kvas. 

Efter  at  Dommeren  af  den  tilbagevendte 
Kusk  havde  faaet  Forstaaefsen  af  Pigens 
Udraab,  lod  han  sig  igjen  med  stor  Flegma 
falde  ned  i  Sædet. 

„Hun  er  nok  bleven  bange  for  nogle  Skov- 
huggere.   Hun  lader  til  at  være  ganske  ung. " 

„Hun  er  tidlig  bleven  Hest  ligesom  Fattig- 
mands Føl,*1  svarede  Kusken  efter  sin  egen 
Tænkemaade,  idet  han  aabenbart  sigtede  til 
Knippet,  som  hun  maatte  slæbe  paa. 

Inden  han  igjen  satte  sig  op  paa  Vognen, 
brækkede  han  et  Par  Grene  af  og  stak  dem 
ind  under  Hestenes  Seletøi. 

„Det  baade  svaler  og  jager  Fluerne  bort,** 
sagde  han.  „Der  er  saa  mange  Fluer,  at 
deres  Haler  ikke  slaar  til  som  Fluesmækkere.** 

„Czekerne  er  kloge  Folk,**  henkastede 
Dommer  Mikael,  „de  har  givet  deres  egne, 
Løver  to  Haler.  De  veed,  hvordan  de  skal 
bære  sig  ad.** 

Saa  sprang  Poul  ogsaa  op  paa  Vognen, 
tog  Tømme  og  Pisk  i  Haanden  og  spurgte 
tilbage : 

„Skal  vi  saa  ikke  vende  om?*1 

„Naa,  det  var  jo  rart,"  brummede  Vice- 
dommeren, og  dermed  lukkede  han  igjen 
Øinene  og  begyndte  at  blunde,  og  de  to 
Heste  flyttede  Benene  videre.  De  vældige 
Bøge  laa  aftegnede  i  Zikzak-Skygger  paa 
begge  Sider  af  Veien.  Og  skjønt  Bladene 
ikke  rørte  sig  og  selve  den  rødbrune  Lerjord 
syntes  at  .gispe  i  den  stærke  Hede,  og 
Bregner  og  Skovløg  slappe  sænkede  deres 
Blade,  var  der  dog  mere  skyggefuldt  her 
end  paa  den  aabne  Mark.  Nu  brusede 
Skoven  ikke  som  ved  Efteraars-  og  Foraars- 
tid,  den  ikke  engang  hviskede,  den  aandede 
kun.  Men  denne  lette  Aande  var  saa 
balsamisk. 

Dyb  Stilhed  herskede  i  Skoven,  kun 
Droslen  fløitede  et  Stykke  inde  i  Tykningen 
eller  et  forfulgt  Egern  fik  Buskene  til  at 
rasle,  da  der  ved  Resterne  af  Tobias'  Faare- 
stald  inde  fia  Lysningen  lød  Stampen  af 
Hestesko,  og  et  Øieblik  er  ikke  meget,  men 
saa  susede  ved  Siden  af  dem  enten  Hvirvel- 
vinden eller  syv  beredne  Betyårer. 

„Holdt!  Ikke  et  Skridt  videre!** 

Poul  holdt  Hestene  an,  men  der  var  heller 
ikke  Andet  for  ham  at  gjøre,  for  Miklos 
Mathé,  Kårtyi-Bandens  Kæmpe,  en  vældig 
Karl,  havde  allerede  grebet  den  ene  ved  Bidslet. 

Vicedommeren  aabnede  forbauset  sine  Øine; 
det  var  snarere  Standsningen,  der  havde 
vækket  ham,  end  Hestenes  Trampen. 

„Hvad  er  det?"  spurgte  han  med  stor 
Sindsro,  „hvorfor  holder  Du,  min  Søn  Poul  ?** 

Poul  svarede  dog  ikke  (han  var  mere  død 
end  levende),  men  Pista  Kårtyi  selv  red  hen 
til  ham  og  oplyste: 

„Han  har  kun  gjort  Holdt,  fordi  vi  har 
standset  Vognen." 

„Saa?"  sagde  den  Gamle  halvt  sovende 
og  gav  sig  til  at  slaa  Asken  ud  af  sin 
udgaaede  Pibe.   „  Og  hvorfor  har  I  standset  os  ?" 

•„Kjender  I  mig  da  ikke?"  spurgte  Røver- 
høvdingen, næsten  krænket  over  denne  eien 
dommeligeModtagelse. —  „Jeg  erPistaKårtyi !  " 

Han  ventede  sig  stor  Virkning  af  denne 
Præsentation,  men  forgjæves.  Vicedommeren 
lod  ikke  til  at  blive  det  Mindste  forbauset, 
han  ledte  en  Tændstik  op  af  sin  Vestelomme, 
strøg  den  af  paa  Laaret,  men  da  den  gik 
ud  ved  et  svagt  Vindpust,  sagde  han  til 
Pista  Kårtyi: 

„Aa,    min  Ven,    hold   din  Hat   lidt  for!a 

Dette  utvungne  Ønske  bragte  Pista  Kårtyi 
saaledes  ud  af  Fatningen,  at  han  kjønt  aftog 
sin  lille  runde  Hat,  hvorpaa  var  fæstet  en  i 
det  Blegrøde  spillende  Georgine,  og  holdt 
den  for,  mens  Dommeren  tændte. 

„Jeg  ser,  at  I  kommer  i  Herskabshuse," 
brummede  han  gjennem  Næsen,  da  hans 
Mund,  bakkende  af  fuld  Kraft,  var  beskæf- 
tiget med  den  antændte  Urt. 

»Hvoraf  veed  I  det?" 

„Fra  Blomsten.  Den  findes  ikke  i  Bonde- 
haver, den  Slags  udfolder  sig  kun  for 
Frøkener." 

„I  har  gjættet  rigtigt.  Vi  har.  virkelig 
været  hos  Forvalteren  i  Palånka." 

„Naa,  og  han  har  maattet  bløde  lidt?  For 
I  har  da  ikke  været  der  alene  for  Blomstens 
Skyld?" 

Ethvert  af  hans  Ord  var  saa  fortroligt  og 
naturligt,  at  Pista  Kårtyi  mere  og  mere  faldt 
ud  af  sin  barske  Rolle. 

„Han  gav  os  to  Sække  Havre  til  vore 
Heste." 

Gyuri  Stråzsa  og  Jåncsi  Lotusz  havde 
virkelig  hver  en  fyldt  Sæk  strittende  ud  bag 
Sadlen. 

„Ja,  jeg  seer  det,"  smilede  Dommer  Mikael 
og  trak  Øjenbrynene  iveiret. 

„Og  han  har  ikke  givet  Andet?" 

„Nej." 

„Den  gjerrige  Abekat !  Men  hvad  kommer 
det  ogsaa  mig  ved !  For  at  komme  til  Sagen, 
min  Ven;  hvorfor  Fanden  standser  I  min 
Vogn?     I  vil  da  ikke  have  Noget  af  mig?" 

„Vi  vil  have  Penge,"  sagde  Kårtyi  nu  i 
en  barsk  Tone.     „Frem  med  dem!" 

Den  enøiede  Gerencsér  traadte  ogsaa  til, 
efterat  han  først  havde  taget  sin  Pistol  frem 


af  Hylsteret,    og   brølede   i  en  truende,   pra- 
lende, hoven  Tone: 

„Rigtig!  Frem  med  Tegnebogen,  gamle 
Natvægter,  ellers  gaar  det  galt." 

Hr.  Mikael  Szabo  satte  en  saa  kordial, 
munter  Mine  op  dertil,  som  En  der  morer 
sig  over  en  tilladelig,  uskyldig  Keitethed  hos 
et  andet  Menneske. 

„I  er  sandelig  kommet  til  den  Rette,"  lo 
han  hjerteligt.  „Skammer  I  Jer  virkelig  ikke 
over  at  tænke  paa  en  saadan  Dumhed?  Det 
nytter  ikke,  at  Du  skjærer  Grimasser,  Gerencsér, 
for  hvad  jeg  siger,  det  er  sandt.  I  siger, 
jeg  skal  give  Jer  Penge.  Til  hvad?  Jeg  giver 
ikke  engang  mine  Sønner  Penge  uden  videre, 
men  kom  blot  lidt  nærmere.  Hvorfor  holder 
Du  Dig  tilbage  for  mig,  Joska  Benyåk,  jeg 
skal  ikke  æde  Dig,  vi  kan  jo  snakke  om 
Sagen  i  al  Venlighed,  et  fornuftigt  Ord 
finder  jo  altid  Øre." 

Den  graahaarede  Benyåk,  som  var  vant 
til  at  faae  de  overfaldne  Reisende  til  at  ryste 
og  bæve,  kom  saadan  ud  af  Fatningen,  da 
Vicedommeren  forsikrede,  at  han  ikke  skulde 
være  bange,  han  vilde  ikke  æde  ham,  at 
han  ikke  havde  en  Tanke  mere  (han  blav 
helt  lammet),  han  blev  greben  af  en  tryk- 
kende Angst,  en  eiendommelig  Fornemmelse 
af,  at  Vicedommeren  virkelig  kunde  æde 
ham,  hvis  han  vilde,  han  slog;  Øinene  ned 
og  traskede  lydigt  frem.  De  andre  kom 
ogsaa  nærmere,  En  og  Anden  steg  af  Sadlen, 
dels  af  nysgjerrig  Drift,  dels  i  et  vist  Haab, 
men  alle  lige  besnærede  af  Gemytligheden 
hos  den  Reisende,  de  vilde  udplyndre.  Har 
man  set  Magen!  Han  spiller  ovenikjøbet 
den  Fornærmede. 

„Jeg  siger  altsaa,  jeg  kan  ikke  give  Jer 
Penge  og  pro  primo"  (her  løftede  han  sin 
knoklede  Pegefinge  rtil  Forklaring),  „fordi  jeg 
ikke  skylder  Jer  Noget.  Er  det  rigtigt  eller  ikke?" 

Ikke  en  Stemme  svarede,  hvert  Øie  hang 
ved  den  forklarende  Pegefinger,  som  Skole- 
børns ved  Lærerens.  Det  var  et  Par  mærke- 
ligt formede  Hænder,  ligesom  to  River. 

„Pro  secundo  giver  jeg  Jer  ingen  Penge, 
fordi  det  er  svært  at  faae  Penge  af  en  Put- 
noker,  selv  naar  han  skylder  dem." 

Den  enøiede  Gerenesér  nikkede  med  sit 
store,  behaarede  Hoved. 

„Det  er  rigtigt!"  sagde  han.  „Putnokerne 
er  et  nederdrægtigt  Folkefærd!" 

Men  alt  dette  forvirrede  ikke  Hr.  Szabo, 
han  føiede  just  sin  tredie  Finger  til  de  andre  to: 

„Pro  tertio,  kan  jeg  ikke  give  Jer  Penge, 
Børn,  fordi  jeg  ingen  har." 

Gid  Fanden  havde  denne  tredie  Finger, 
den  gjorde  dem  mest  forstemt,  og  den  bar 
dog  en  Ring,  en  tyk  Sølv-Signetring,  skjøndt 
den  markerede  Fattigdommen. 

„Skal  vi  staa  og  høre  paa  det!a  udbrød 
Joska  Stråzsa  utaalmodigt.  „I  er  maaske 
nysgjerrige  efter  alle  ti  Fingre?  De  er  krumme 
alle  ti!     Vi  maa  blive  færdige  med  ham.a 

Dermed  lagde  han  sin  Jernnæve  paa  Dom- 
merens Skulder  og  tiltordnede  ham: 

„Penge,  Snyder!** 

„Ikke  smagløs,  lille  Joska,  siger  jeg/ 
brølede  Dommeren  vredt  til  ham.  —  Du  er 
en  kjøn  og  brav  Karl,  men  hvorfor  vil  Du 
med  Vold  og  Magt  gjøre  Dig  dum?" 

„Jeg  er  ikke  dum,"  forsvarede  Josef 
Stråzsa  sig,  formildet  ved  de  rosende  Ord, 
„men  netop  derfor  troer  jeg  ikke,  at  den  vel- 
ædle Herre  ingen  Penge  har." 

„Saa-aa?  Er  jeg  ikke  længer  en  Snyder? 
Fr  jeg  allerede  velædle  Herre?  Det  er  en 
anden  Sag.  Naar  Du  taler- ordentlig,  svarer 
jeg  ogsaa  ordentlig.  Jo,  jeg  har  en  Gylden. 
Se,  her  er  den."  (Han  greb  ned  i  Veste- 
lommen og  tog  den  frem).  „Hver  Dag  efter 
Middag  drikker  jeg  en  halv  Flaske  Vin,  det 
agter  jeg  ogsaa  i  Dag  i  Kurintyo-Kroen  — 
jeg  tilstaar  ogsaa,  at  jeg  ikke  har  spist  til 
Middag  enAiu.  Jeg  lader  Krokonen  bage 
mig  en  lille  Æggekage.  Derti  1  skal  jeg  bruge 
den  Gylden,  og  jeg  giver  den  ikke  fra  mig. 
Før  lader  jeg  Livet." 

Jåncsi  Lotusz  puffede  til  Pista  Kårtyi: 

„At  Du  ikke  skammer  Dig  ved  at  lade 
Dig  holde  for  Nar  af  den  gamle  Gnier.  Han 
pudser  selve  den  Helligaand.  Lad  os  komme 
afsted.  For  tilsidst  tager  han  Gud  hjælpe 
mig  Noget  fra  os. 

Der  var  i  Jaucsi  Lotusz  Optræden  en 
chevaleresk  Fornemhed,  som  pludselig  henrev 
hans  Kammerater,  En  og  Anden  vilde  trække 
sig  tilbage,  selv  Gerencsér  sagde: 

„Han  har  Ret.  Det  er  ikke  værd  at  ind- 
lade sig  med  ham.  Lad  os  komme  afsted, 
Kammerater!" 

Og  han  satte  Foden  i  Stigbøilen. 

Kårtyi  modtog  ogsaa  Råro,  som  Gazsi 
Szirom  hidtil  havde  holdt  ved  Bidselet. 
Gazsi  var  den  yngste  Betyår  og  ikke  fiildt 
rustet  endnu;  han  havde  en  Hest,  men  ingen 
Støvler.  (Fanden  tage  disse  Skomagere,  de 
føler    sig    allefede   som   store  Herrer,    for    i 


den  Hede  reiser  de  ikke  til  Marked  med 
deres  Varer).  Barbenet  holdt  han  Høvdingens 
Hest.  Rekruttiden  varer,  indtil  han  har 
udført  en  Bedrift,  der  duer. 

Kårtyi  tog  Tømmen  og  vilde  afsted,  men 
paa  en  Del  af  Røverne  kjendtes  Raadvild- 
heden,  de  havde  endnu  Lyst  til  at  se,  om 
man  ikke  med  kraftigere  Midler  kunde  presse 
Noget  ud  af  Dommeren. 

Det  bemærkede  Mikael,  og  han  søgte  at 
holde  dem  alle  tilbage: 

„I  vil  da  ikke  tage  afsted!  I  er  da  ikke 
bleven  vrede?  Hvorfor  har  I  saadant  Hast- 
værk ?  Lad  os  snakke  et  Ord  sammen  endnu. 
Jeres  Heste  skal  puste,  det  skal  mine  ogsaa. 
De  har  det  behov,  de  Stakler.  " 

Han  holdt  nemlig  ikke  af,  at  den  mere 
hæderlige  Del  vilde  stige  til  Hest,  medens 
den  ubehøvlede  Part  blev  tilbage;  dumdristig 
spillede  han  endnu  en  Trumf  ud. 

„Desuden  har  jeg,  oprigtig  talt,  endnu 
36  Gylden  hos  mig.  De  ligger  her  i  min 
Tegnebog.  Han  tog  Tegnebogen  ud  af  sin 
Inderlomme  og  viste  dem  Sedlerne.  Her  seer 
I  dem.  Der  er  36  Gylden,  hverken  mer  eller 
mindre.  For  mit  Ord  er  ligesaa  helligt  som 
Præstens  fra  Prædikestolen.  Det  er  desuden 
Penge,  som  jeg  kan  miste.  Jeg  bryder  mig 
ikke  om  disse  36  Gylden." 

Ved  disse  Ord  vendte  Røverne  igjen  til- 
bage, som  om  en  usynlig  Traad  havde 
dem  draget  alle  til  sig;  kun  Jåncsi  Lotusz 
steg  ikke  af  Hesten,  nærmede  sig  heller  ikke 
et  Skridt,  men  smilede  kun  haanligt. 

Dommer  Mikael  var  derimod  i  sit  Es,  han 
skjød  sin  store  Straahat  tilbage  og  knappede 
gemytligt  sin  Vest  helt  op,  medens  han 
fægtede  med  den  aabne  Tegnebog. 

„Disse  36  Gylden  er  nemlig  Dagleiernes. 
Jeg  har  Ugelønnen  med  ud  til  dem  paa 
Avlsgaarden.  De  jordbundne,  fattige  Menne- 
skers surt  erhvervede  Penge,  to  Gylden  til 
den  Ene,  70  Kreuzer  til  den  Anden.  Saa 
siger  jeg  til  de  sultne  Dagleiere :  jeg  har  havt 
Pengene,  nu  har  jeg  ingen,  den  berømte  Pista 
Kårtyi,  som  I  synger  Viser  om,  har  taget  dem." 

Pista  Kårtyi  foer  op  som  bidt  af  en  Slange. 

„Det  behøves  ikke,"  stammede  han  hult. 
„Min  Fader  var  en  Adelsmand,  og  jeg  er 
heller  ingen  Vagabond." 

„Vil    Du    gjøre    Dig  ringe     for    ham " 
udbrød  Lotusz  giftigt. 

„Kom,  Pista,"  opfordrede  tre  af  Kamme- 
raterne ham. 

„Man  kan  ikke  presse  Honning  af  en 
Tudse. a 

„Lad  os  komme  afsted." 

Selv  de  Værste  var  paa  engang  feiede 
bort;  de  tilbudte  36  Gylden  syntes  at  virke 
som  en  Tryllekjæp. 

Nu  var  Vicedommeren  den  Overlegne,  han 
satte  ogsaa  strax  en  krænket  Mine  op. 

„I  vil  altsaa  ikke  have  dem?  Godt!  Saa 
lægger  jeg  dem  tilbage  igjen,  men  I  kan  da 
ikke  sige,  at  jeg  ikke  har  behandlet  Jer  af 
et  godt  Hjerte. 

„Det  er,  som  man  tager  det,a  bemærkede 
Joska  Stråzsa,  der  var  bleven  Sidstemand  til- 
bage, idet  han  rettede  Noget  paa  Svederemmen 
og  Sadeldækkenet.  „Herren  baade  patter  og 
bider  paa  engang,  ligesom  en  lille  Gris.14 

Vicedommeren  vilde  ogsaa  haane  Joska 
Stråzsa,  idet  han  udsendte  store  Røgskyer. 

„Ret  Du  bare  paa  din  Hest,  for  den  seer 
noget  løierlig  ud  med  den  udstaaende  Havre- 
sæk.  Naar  den  stod  paa  Bagbenene,  vilde 
den  ligne  Veirmøllen  i  Domåny.  Minsæl 
vilde  den  saa." 

Et  Ord  er  kun  et  Ord,  men  det  rammer, 
naar  det  er  et  sandt  Ord.  Joska  holdt  selv 
ikke  af  dette  Arrangement.  Sækken  maatte 
slutte  sig  til  Hestens  Sider,  det  er  sandt  nok. 
Saadan  gaar  det  ikke,  man  vil  grine  ad 
ham.  Han  bandede  lidt,  saa  løste  han  op 
for  Sækken,  lod  det  Halve  af  Havren  løbe 
ud  paa  Veien,  indtil  Sækken  blev  mere 
handlelig  og  løsere. 

Vicedommeren  stak  med  Piberøret  til  Poul, 
der  rystede  over  hele  Kroppen. 

„Spring  ned,  min  Søn,  og  sank  Havren 
op,  den  kan  være  god  til  vore  Heste." 

„Sagde  jeg  det  ikke  nok/  udbrød  Jåncsi 
Lotusz  til  Høvdingen,  der  red  forud,  „at 
han  vilde  kapre  Noget  fra  os?a 

Den  enøiede  Gerencsér  rystede  paa  Hovedet": 

„Der  er  ikke  Mage  til  Hallunk  i  hele 
Verden." 

Men  Vicedommeren  lod  Havren  samle  op 

Drikkespanden,  som  hængte  i  en  Kjæde 
under  Vognfjælen,  og  stoppede  sin  udgaaede 
Pibe  igjen.  „Lad  os  saa  faae  Hestene  igang, 
Poul?"  sagde  han  og  lagde  sig  paa  Maven 
ned  i  Vognen,  saa  at  der  ikke  var  det 
Mindste  at  se  af  ham,  medens  han  kunde 
se  Alt  gjennem  de  smaa  Aabninger  i  Vognen. 
Røverne  red  ned  til  Berente- Bækken,  der  skin- 
nede helt  herhen,  ligesom  en  langstrakt  Slange ; 
ved  Broen,  hvor  tre  Veie  mødes,    saae  man 


dem  raadslaa  et  Øieblik,  saa  fordelte  de  sig. 
to  og  tre  tilhøire  og  venstre,  Pista  Kårtyi 
selv  red  ligeud  henad  Veien  til  Putnok. 
Man  kunde  kjende  ham  paa  Afstand.  Blomsten 
skinnede  paa  hans  Hat. 

Da  Vicedommeren  ikke  længer  kunde  se 
Nogen  af  dem,  satte  han  sig  op  som  for, 
og  med  sine  Falkeøine  kunde  han  se  en 
Svamp  langs  Veien,  og  naar  han  opdagede 
en,  maatte  Poul  staa  af  efter  den,  for  at 
den  kunde  blive  stegt  i  Kurintyo. 

De  fandt  ogsaa  nogle,  men  efterhaanden 
hørte  Skoven  op,  og  pludselig  fængslede 
noget  Andet  Hr.  Mikaels  Opmærksomhed. 

Udenfor  Skoven  fortsattes  Jordkuglen  nem- 
lig af  Fru  Kabolyi's  Valmuemark.  Valmuerne 
stode  just  i  Blomst,  det  var  en  Fryd  at  se, 
hvordan  de  tusinde  og  atter  tusinde  Planter 
koketterede  og  vuggede  sig  i  deres  brogede 
Kjoler  .  .  .  Men  det  var  ikke  det,  der  til- 
trak sig  hans  Opmærksomhed,  men  snarere, 
at  der  mellem  Blomsterne  dukkede  en  Metal- 
hjelm op,  saa  en  og  en  til.  Han  tænkte 
ved  sig  selv:  de  er  neppe  voxet  op  af  Fru 
Kabolyi's  Frø. 

Han  fik  strax  sin  Mening  bekræftet.  En 
Stemme  raabte: 

„Heida,  halløi!  Stop,  Hr.  Dommer!" 

Det  var  Lieutenant  Tremer,  som  laa  med 
sit  Regiment  i  Tornaalja.  Han  krøb  frem  fra 
Valmuerne,  da  han  fik  Øie  paa  Mikael  Szabé. 

„Heida!  Har  De  ikke  lagt  Mærke  til  noget 
Mistænkeligt  inde  i  Skoven?" 

„Jo  vel  saa." 

„De  har  maaske  ogsaa  seet  Noget,  Hr. 
Dommer?" 

„Det  kan  gjerne  være,  at  jeg  har  seet 
Noget,  Hr.  Lieutenant.  Det  kommer  an  paa, 
hvad  Talen  er  om?" 

„Vi  er  sendt  ud  for  at  fange  Kårtyi  og 
hans  Bande." 

„Ei,  ei,  jeg  har  lige  nylig  talt  med  dem." 

„Er  det  muligt!  Har  de  ogsaa  ud- 
plyndret Dem?" 

„Nei,  det  har  de  ikke." 

„Hvorledes?  De  har  altsaa  ikke  gjort  Dem 
Noget?"  udbrød  den  lille  Lieutenant  forbauset. 

„Det  er  ganske  simpelt,"  bemærkede  Vice- 
dommeren. „De  har  sak  meget  Hjerte,  at 
de  ikke  gjør  mig  Noget,  og  jeg  har  saa 
megen  Fornuft,  at  jeg  ikke  gjør  dem  Noget." 

„Og  hvor  gik  de  hen?" 

„De  spredte  sig  ved  Berente-Bækken  lige- 
som en 

„I  hvilken  Retning  tog  Kårtyi?" 

„Jeg  formoder  ad  Byen  til.  Maaske  har 
han  Arbeide  der  i  Nat.  Idag  i  Dagbræk- 
ningen gravede  nogle  Skurke  sig  ind  til 
Peter  Sos'  Svinesti.14 

Lieutenanten  blæste  i  sin  lille  Fløite,  hvor- 
paa  Valmuehovederne  begyndte  at  bølge  og 
bevæge  sig,  og  pludselig  krøb  tolv  Soldater 
frem,  og  Lieutenanten  lod  dem  strax  sætte 
sig  i  Sadlen,  da  deres  Heste  græssede  nede 
i  Dalsænkningen.  En  af  Soldaterne  førte 
ogsaa  Lieutenantens  Brune  frem. 

„Vi  rider  efter  dem.  De  følger  med  os, 
Hr.  Dommer,  og  tjener  os  med  Oplysninger." 

Dommer  Mikael  satte  et  fortrydelig  Ansigt 
op. 

„Det  lader  sig  ikke  gjøre." 

„Men  naar  jeg  giver  Ordre  dertil,  i  Kei- 
serens Navn.*4 

Hr.  Mikael  trak  paa  Skulderen. 

„1  Keiserens  Navn?  Velan.  Jeg  er  en 
loyal  Mand,  man  kan  ogsaa  befale  mig  det, 
jeg  vilde  ogsaa  gjøre  det,  men  jeg  har  en 
Mave  (og  dens  Lov  er  endnu  ikke  ophævet), 
og  det  nytter  ikke,  at  jeg  siger  til  den:  Du 
skal  være  mæt,  lille  Mave,  i  Keiserens  Navn, 
den  vil  alligevel  knurre.  Jeg  har  ikke  faaet 
Mad  endnu  idag,  Hr.  Lieutenant,  jeg  maa 
hen  til  Kurintyo." 

Heldigvis  havde  Lieutenanten  en  halv 
Skinke  i  sin  Taske  og  Vin  i  sin  Flaske. 
Mikael  Szabo  vendte  altsaa  om  med  Sol- 
daterne, idet  han  underveis  viste  dem,  hvor 
Overfaldet  havde  fundet  Sted  og  længer 
henne  Korsveiene,  hvor  Røverne  havde  delt 
sig.  Sporene  vare  udslettede,  løbne  ud  i 
Sandet,  de  Veifarende,  som  de  mødte  og 
som  Vicedommeren  spurgte  ud  (for  Solda- 
terne kunde  kun  Tydsk),  gav  ingen  Vejled- 
ning. 

De  færdedes  altsaa  uden  Maal.  Det  vil 
sige,  de  vilde  ialtfald  til  Putnok  for  at  til- 
bringe Aftenen  der.  Lieutenanten  spurgte 
ogsaa,  om  der  var  en  Ølstue  i  Putnok. 

„Ja  vel,  for  Ungarerne  drikker  ogsaa  01, 
skjøndt  Peter  Påzmåny*  i  sine  Skrifter  kalder 
det  „den  gule  Saft,  der  er  presset  med  en 
Plejl."" 

Det  vilde  han  for  enhver  Pris  oversætte 
paa  Tydsk  for  Lieutenanten,  der  red  ved 
Siden   af  hans  Vogn,    og   han   tumlede   saa 

*  Fyrstprimas  af  Ungarn,  beromt  theologisk 
Forfatter,  Leder  af  Modreformationen  i  Un- 
garn (1570—1637). 


længe  med  det,  at  de  var  naaet  helt  hen  til 
Byens  Grænse,  da  han  paa  Gangstien  uden- 
for Johan  Snedkers  Plankeværk  fik  Øie  paa 
Pigen  med  Kvaset  Hun  gik  saa  langsomt, 
at  det  var  dem  en  let  Sag  at  indhente  hende. 

Vicedommeren  lod  Vognen  holde  og  vin- 
kede ad  Pigen.  Soldaterne  gjorde  ogsaa 
Holdt.  De  omringede  hende  nysgjerrigt,  for 
underveis  havde  der  allerede  været  Tale  om 
hende  som  den,  der  først  havde  gjort  Mi- 
kael Szabo  opmærksom  paa  Røverne. 

„Er  det  hende?"  spurgte  Lieutenanten  paa 
Tydsk." 

„Ja." 

„Pulchra  persona  (et  smukt  Kvindemen- 
neske)/ sagde  han  paa  Latin,  forat  Folkene 
ikke  skulde  forstaa  det. 

Hun  var  virkelig  ogsaa  smuk,  især  da 
hun  kom  nærmere.  I  Frastand  lod  hun  saa 
keitet,  mager,  svag  og  uudviklet,  men  hun 
var  alligevel  saa  fin  som  en  Prinsesse.  En 
Prinsesse  i  Bondedragt  og  barbenet.  Barn- 
dommens uskyldige  Ro  laa  endnu  over  hen- 
des Ansigt,  men  hendes  Øine  glødede  af 
Viden.  En  frisk  Livlighed  udstrømmede  fra 
hendes  slanke  og  ranke  Skikkelse.  Liv- 
stykket var  gledet  lidt  tilside  fra  den  ven- 
stre Skulder  og  lod  se  den  snehvide  Hud 
med  den  blaa  Fure,  som  var  skaaret  af 
Strikken,  der  holdt  Kvaset  sammen.  Det 
var  Synd  for  Skulderen. 

„Kom  kun  nærmere,  min  lille  Pige!" 

„Jeg  er  ingen  Pige,  velædle  Herre.  Jeg 
er  Kone." 

Hun  smilede  lidt,  medens  hun  lumskelig 
skjød  Hovedklædet  tilbage,  som  om  hun  til- 
fældigt vilde  rette  paa  det;  en  stor  Fletnings- 
krone  af  hendes  kulsorte  Haar  taarnede  sig 
op  under  det. 

„Hvad  siger  Du!  Du  vil  narre  os.  Hvem 
er  Du  gift  med?" 

„Min  Mand  er  Frants  Sos,  Vingartner 
hos  Herrerne  Pribolszki." 

rDen  hjulbenede  Frants?  Ham  kjender  jeg. 
Du  har  en  styg  Mand,  mit  Barn.  Hvem  er 
da  din  Fader?" 

„Min  Fader  er  Antal  Nagy,  og  jeg  er 
Verona  Nagy.  Min  Fader  er  nu  Markvogter 
i  Pity,    han  tjente  før  hos  Johan  Snedker." 

„Det  er  ogsaa  ligemeget.  Jeg  vilde  hel- 
lere vide,  hvor  din  Moder  har  tjent.  Men 
nu  spørger  jeg  Dig  kun,  om  Du  ikke  under- 
veis har  seet  Kårtyi  eller  nogen  af  hans 
Kammerater?" 

„Nei,"  svarede  den  unge  Kone  med  sagte 
Stemme. 

Vicedommeren  rynkede  Panden  og  kneb 
det  ene  Øie  til,  som  han  undertiden  havde 
for  Skik. 

„Siig  nu  Sandhed,  lille  Kone,  siig  Sand- 
hed.    Har  Du  virkelig  ikke  seet  dem?" 

„Nei." 

„Tør  Du  sværge  paa  det?a 

Hun  bøiede  Hovedet. 

„Jeg  vil  miste  begge  mine  Øine,  om  jeg 
har  seet  dem." 

(Det  vilde  være  stor  Skade,  hvis  hun  mi- 
stede de  to  straalende  Øine). 

„Hvad  siger  hun?"  spurgte  Lieutenanten. 

„At  hun  ikke  har  seet  Noget,"  svarede 
Vicedommeren  paa  Tydsk. 

Saa  henvendte  han  sig  igjen  til  den  unge 
Kone. 

„Kom  nærmere  herhen,  jeg  vil  hviske  Dig 
Noget  i  Øret;  nærmere  endnu,  saadan,  at 
den  Tølper  til  Kusk  ikke  kan  høre  det." 

Verona  adlød. 

„Den  Georgine,  som  er  fæstet  i  dit  Bryst, 
den  sad  for  to  Timer  siden  paa  Kårtyis 
Hat." 

Verona  blev  ligbleg  og  begyndte  at  ryste 
over  hele  Kroppen.  Aa,  den  forræderske 
Blomst!  Uvilkaarligt  snappede  hun  den  fra 
Brystet  og  stoppede  den  hurtigt  ind  under 
Livstykket.    Men   det  var    allerede  for  silde. 

„Veed  Du,  at  det  staaer  til  mig  at  sende 
Dig  til  Retterstedet,"  hviskede  Dommeren. 
„Bøddelen  vilde  kappe  dit  Hoved  af,  om 
jeg  ikke  var." 

„Jeg  veed  det,  jeg  veed  det,"  stønnede 
hun  og  faldt  helt  sammen,  hendes  Tænder 
klaprede,  medens  hendes  Bryst  bevægede  sig 
uroligt,  saa  man  kunde  se  det  gjennem  Liv- 
stykket, der  klæbede  tæt  til  hendes  varme, 
bløde  Legeme. 

Men  Livstykket  klæbede  ikke  saa  tæt  ved 
det,  som  Mikael  Szabos  Øine. 

„Ja,  de  vilde  ganske  sikkert  kappe  dit 
Hoved  af,  mit  Barn,"  hviskede  den  gamle 
Hallunk  videre,  „hvis  jeg  ikke  var  et  saa 
godt  Menneske,  og  dit  Hoved  ikke  saa 
smukt." 

Hun  havde  en  Fornemmelse,  som  om  der 
kravlede  en  Orm  paa  hendes  Ansigt,  og 
hun  greb  forvirret  efter  den ;  det  var  ingen 
Orm,  men  kun  Vicedommerens  graadige  Blik. 


„Frels  mig,"  stønnede  hun,  „og  jeg  skal 
tjene  den  velædle  Herre  igjen," 

Vicedommeren  saae  listig  paa  hende,,  som 
en  gammel  Kanariefugl  seer  paa  et  Stykke 
Sukker. 

„Det  er  saa  naturligt,"  sagde  han  og 
dæmpede  Stemmen  endnu  mere.  „Hvad  har 
Du  givet  Kårtyi  for  Blomsten?" 

„Ingenting." 

„Naa,  naa." 

„Ved  Gud,  Ingenting." 

Der  indtraadte  en  kort,  næsten  pinlig 
Taushed,  Dommeren  ledte  forvirret  efter  Ord. 
Et  varmt  Vindpust  samlede  Duften  af  de 
blomstrende  Akacier  i  Johan  Snedkers  Have, 
førte  den  herhen  og  bedøvede  Skurken  end- 
nu mere. 

„Saa  er  det  godt,  Verona.  Hvad  Kårtyi 
saa  beder  Dig  om  for  sin  Blomst,  det  giver 
Du  mig  for  min  Taushed." 

Blodet  foer  op  i  Veronas  Ansigt.  Det 
hamrede  og  foer  under  den  skære,  hvide  Hud. 

„Ak,  velædle  Herre,  det  passer  sig  ikke, 
hvad  De  tænker." 

Hun  brast  i  Graad,  Taarerne  faldt  ned 
paa  hendes  Skjørt.     „Aa,   Gud,    aa  Gudl" 

Hun  vred  sine  Hænder.  „Hvad  skal  der 
blive  af  mig?"  Hendes  Stemme  knækkede 
over:  „Tænk  paa  den  gode,  velædle  Frue, 
og  spøg  ikke  saadan,  velædle  Herre." 

Men  istedetfor  at  blive  blød,  satte  han  et 
vredt,  fornærmet  Ansigt  op. 

„Som  Du  vil,  mit  Barn.  Jeg  vasker  mine 
Hænder."  (Han  gav  sig  virkelig  til  at  vride 
sine  Hænder  som  Kjøbmændene,  naar  de 
handler).  „Hvorfor  skulde  jeg  frelse  dit  Liv 
for  Intet?  Det  maa  Du  da  selv  indse.  Det 
er  der  ingen  Mening  i.  Enten  samtykker 
Du,  eller  jeg  taler.  Bestem  altsaa!  Skal  jeg 
tale?" 

Verona  trak  skamfuld  sit  Hovedklæde 
helt  ned  til  Næsetippen,  og  med  en  rask 
Beslutning  stammede  hun  neppe  hørligt: 

„Tal  ikke!" 

*  » 

« 

Vicedommeren  sagde: 

„Kjør  Poul!" 

Og  til  Soldaterne:     / 

„Den  Lille  veed  Ingenting,  skjøndt  jeg 
har  gaaet  hende  saa  haardt  paa  Klingen,  at 
jeg  har  faaet  hende  til  at  græde.  Den  Lille 
er  et  stort  Fæ." 

Novmeber  Maaned  var  den  store  Told- 
reforms. Medens  Landstinget  det  meste 
af  Maaneden  maatte  tage  ufrivillig  Ferie  paa 
Grund  af  Mangel  paa  Arbejdsstof,  samlede 
Opmærksomheden  og  Interessen  sig  des  tæt- 
tere om  Generaldebatten  i  Folketinget  om 
Toldloven  og  de  med  den  forbundne  Kom- 
pejisationsforslag. 

Denne  Generaldebat  blev  ikke  alene  af 
usædvanligt  Omfang,  —  den  strakte  sig  over 
9  Dage,  fra  d.  9.  til  d.  16.  Nov.,  med  Møder, 
der  oftere  genoptoges  og  fortsattes  langt  ud 
paa  Aftenen,  og  den  fylder  i  Rigsdagstidenden 
ikke  mindre  end  735  Sp.  — ,  men  det  blev 
ogsaa  en  ualmindelig  livlig  og  interessant 
Debat,  der,  hvis  Forhandlingerne  blev  ud- 
givne som  en  Bog  for  sig,  sikkert  vilde 
læses  med  Interesse  af  mange,  der  nu  gyser 
for  at  give  sig  i  Kast  med  den  store  Rigs- 
dagstidende. 

De  danske  Toldreformers  Historie  gaar  langt 
tilbage  i  Tiden.  Allerede  8  Aar  efter  den  nu- 
gældende Toldlov  af  1863  fremlagde  Finans- 
minister Fenger  det  første  Forslag  til  en  Told- 
reform  —  allerede  da  var  man  altsaa  klar  over, 
at  Toldloven  trængte  til  en  Reform.  Det  stran- 
dede imidlertid  paa  Spørgsmaalet  om  Kom- 
pensationen, d.  v.  s.  paa  Spørgsmaalet  om, 
hvilke  Indtægter  Statskassen  skulde  have  til 
Gengæld  for  Nedsættelserne  i  Tolden,  og  paa 
dette  Skær  er  ogsaa  adskillige  af  de  mange 
senere  Toldforslag  strandede,  uagtet  Kravene 
om  en  Reform  efter  Overgangen  til  Krone- 
mønt,  mens  Toldloven  stadig  regner  med  Rd. 
og  Skilling,  maatte  melde  sig  med  stadig 
større  Styrke.  Navnlig  var  det  ogsaa  for- 
nemmelig paa  samme  Skær,  at  Toldreform- 
forsøgene  1896—97  til  1899 — 1900  stran- 
dede; man  var  her  allerede  i  det  væsentlige 
naaet  til  et  Forlig  mellem  Regeringen  og 
begge  Ting  om  Toldloven,  det  saakaldt  Køedt- 
Luttichauake  Forlig,    da  Forsøget   strandede 


paa,  at  Regeringen  og  Landstinget  som '  Kom- 
pensation for  Nedgangen  i  Toldindtægterne 
krævede  Indførelsen  af  en  Brændevinsskat 
hvad  Folketinget  ikke  vilde  gaa  ind  paa,  da 
derved  den  mindre  bemidlede  Del  af  Befolk- 
ningen væsenligst  vilde  komme  til  at  betale 
Toldnedsættelserne. 

Det  af  Finansminister  Vilhelm  Lassen  d.  2. 
Oktober  forelagte  Toldlovforslag  fortsætter, 
hvad  selve  Toldlovspositionerne  angaar,  væ- 
sentligt det  af  Folketinget  under  det  Køedt- 
Luttichauske  Toldreformforsøg  fulgte  Spor, 
men  slaar  med  Hensyn  til,  hvad  Statskassen 
skal  have  som  delvis  Erstatning  for  Nedgan- 
gen i  Toldjndtraderne,  ind  paa  delvis  helt  ny 
Veje,  idet  navnlig  Tanken  om  en  Brændevins- 
skat  som  Kompensation  for  Toldnedsættelser 
ganske  er  forladt. 

Som  Finansministeren  særlig  redegjorde  ved 
sin  store  Tale  ved  Forelæggelsen,  tilsigter 
Toldreformen  i  første  Række  —  foruden  at 
gaa  over  til  Kronemønt  og  Kilovægt  —  at 
skabe  en  betydelig  Nedgang  i  den  indirekte 
Skattekilde,  Tolden,  der  jo  føleligst  rammer 
det  store  Forbrug,  d.  v.  s.  den  store  alminde- 
lige Befolkning.  Dette  søges  realiseret  dels 
ved  en  betydelig  Nedgang  i  de  rene  Finans- 
toldsatser,  dels  ved  Nedsættelse  ogsaa  af  Be- 
skyttelsestolden. I  første  Henseende  foreslaas 
saaledes  navnlig  følgende  Nedsættelse  paa 
eller  Frigørelse  af  almindelige  Forbrugsartikler 
og  Raastoffer.  Med  Hensyn  til  Forbrugs- 
artikler  hæves  Tolden  helt  paa  Petroleum  — 
det  udgør  ca.  2  Mill.  Kr.  — ,  paa  Stensalt  — 
318,000  Kr.  —  og  paa  Fisk  —  ca.  68,000 
Kr.,  og  den  nedsættes  for  Kaffe  fra  12V2  #• 
pr.  Pd.  til  5  0.  pr.  Pd.,  og  for  brændt  Kaffe 
og  Cikorie  i  tilsvarende  Maal,  hvilket  betyder 
for  Statskassen  en  Nedgang  i  Toldindtægter 
af  ikke  mindre  end  1,700,000  Kr.  Den  ned- 
sættes fremdeles  for  Risengryn  og  Rismel  fra 
4-Ve  0.  til   l  Øre,  hvilket  andrager  540,000 

Kr.,  for  Sago  ligeledes  til  1  0.,  hvilket  an- 
drager 145,000  Kr.,  og  for  raffineret  Salt, 
hvad  der  udgør  175,000  Kr.  lait  bliver  der 
saaledes  en  Nedsættelse  paa  almindelige  For- 
brugsartikler af  5  Mill.  Kr.  Med  Hensyn  til 
Raamaterialerne  bortfalder  Tolden  paa  Kul  — 
der  jo  forøvrigt  ogsaa  er  en  almindelig  For- 
brugsartikel — ,  hvilket  for  Statskassen  be- 
tyder et  Tab  paa  2,045,000  Kr.,  —  samt 
paa  Jærn,  Traad,  Rør  og  Plader,  Melasse, 
Kemikalier  og  Gummier  m.  v.,  ligesom  Tolden 
nedsættes  paa  Farve  og  Farvevarer,  Benzin 
og  Maskmolie,  Tømmer  og  Træ  m.  v.,  saa- 
ledes at  Nedsættelsen  paa  Raa-  og  Hjælpe- 
stoffer ialt  beløber  sig  til  21/*  Mill.  Kr. 

Med  Hensyn  til  Beskyttelsestoldsatserne  ned- 
sættes Tolden  paa  Manufakturvarer,  navnlig 
Uld,  Bomuldsvarer,  Klædningsstykker,  Hatte, 
Garn  og  Traad  o.  s.  v.,  paa  Maskiner,  Søm 
og  Pigtraad,  Glas,  Lervarer  og  Fajance,  Papir, 
forarbejdede  Metalvarer,  Trævarer  m.  v.,  saa- 
ledes at  hele  Nedgangen  i  Toldindtægterne 
paa  saavel  Finanstoldsatserne  som  Beskyttel- 
sessatserne  af  Finansministeren  ansloges  til 
i  alt  12  Mill.  Kr. 

Af  disse  12  Mill.s  Nedgang  foreslaas  dog 
strax  31/«  Mill.  dækkede  paa  selve  Toldloven 
ved  Forhøjelse  af  Tolden  paa  Artikler,  der  for- 
menes nærmest  at  maatte  betragtes  som  Luk- 
susvarer. Hovedpositionerne  er  her  Tobak  og 
Cigarer,  der  skal  indbringe  en  Merindlægt  af 
1,600,000  Kr.,  samt  Frugter  —  ca.  400,000 
Kr.  — ,  Silkevarer  —  ca.  180,000  Kr.,  finere 
Glas  og  Glasvarer  —  ca.  140,000  Kr.  —  og 
Vine  og  Spirituosa  paa  Flasker  —  240,000 
Kr.  Tilbage  bliver  der  altsaa  et  Deficit  paa 
Toldloven  af  81/*  Mill.  Kr. 

Af  disse  S1^  Mill.  Kr.s  Nedgang  i  Told- 
indtægterne menes  efter  det  nuværende  For- 
slag 2  Mill.  at  kunne  opgives  af  Statskassen 
uden  nogen  Erstatning,  medens  der  for  de 
61/*  Mill.  søges  Erstatning  ved  ny  Indtægts- 
kilder, der  væsentlig  skal  ramme  de  mere 
bemidlede  Klasser,  nemlig  ved  Indførelse  af 
en  ny  Spiritusskat,  der  skal  give  4  Mill.  og 


en  forhøjet  Arveafgift,  der  skal  indbringe  2xjt 
Mill.  Til  den  Hensigt  ledsages  Forslaget  om 
Toldafgifterne  af  et  Forslag  om  „Stempel- 
afgift af  visse  spirituøse  Drikkevarer u  og  et 
Forslag  om  Arveafgift. 

Det  første  Forslag  gaar  ud  paa  Indførelse 
af  en  Stempelskat  paa  Vin,  —  en  Skat,  der 
i  denne  Form  ikke  er  prøvet  andetsteds.  Denne 
Skattens  ejendommelige  Form  skyldes,  at  dels 
Tolden  paa  Vin  ikke  i  væsentlig  Grad  vilde 
kunne  forhøjes  uden  at  støde  an  mod  Han- 
delstraktaten  med  Portugal,  og  at  dels  en 
forhøjet  Vintold  vilde  medføre  en  forhøjet 
Beskyttelse  for  den  hjemlige  Vinforskæ- 
ring  og  Vinforfalskning  og  dernæst  slet 
ikke  vilde  ramme  den  store  hjemlige  Fabri- 
kation af  Cognac,  Rom  og  svensk  Banco. 
Efter  Forslaget  skal  der  paa  hver  Flaske,  der 
bydes  frem  til  Salg  eller  Udskænkning,  sæt- 
tes et  Stempelmærke,  hvis  Størrelse  er  sti- 
gende efter  Værdien,  saa  at  Skatten  altsaa 
rammer  som  en  Værdiskat  stærkest  den  dyreste 
Spiritus.  Forbrugsskatten  er  saaledes  for  Vin 
af  Detailpris  80  Øre  pr.  Liter  kun  8  Øre, 
men  for  Vin  til  560  0.  pr.  Liter  96  Øre. 
Paa  enhver  Flaske  skal  Detailprisen  være  trykt. 
Alle,  der  fabrikere  eller  aftappe  de  i  Loven 
nævnte  Drikkevarer,  nemlig  Vin,  Rom,  Cog- 
nac, Whisky  o.  s.  v.  samt  alle  Slags  Likører, 
skal  anmelde  det  for  Toldbestyrelsen,  og  der 
skal  da  føres  Regnskab  over  Tilførsel  og 
Fraførsel  fra  Lageret,  og  den  vedkommende 
er  pligtig  til  paa  enhver  Tid  at  forevise  Lage- 
ret og  give  Toldbestyrelsens  Repræsentanter 
Adgang  dertil.  For  Overtrædelse  af  Lovens 
Regler  om  Stempelpligten  fastsættes  Bøder  af 
indtil  5000  Kr. 

Ved  Forslaget  om  Arveafgift  foreslaas 
Atgiften  af  Arv  i  Danmark  sat  meget  op  i 
Lighed  med  hvad  der  i  nyere  Tid  er  ved- 
taget i  flere  fremmede  Stater  som  England, 
Frankrig  og  Tyskland.  Medens  Arveafgiften 
nu  kun  giver  ialt  1*/$  Mill,  skal  den  i  sin 
ny  Skikkelse  kunne  give  36/6  Mill.,  altsaa 
en    Merindtægt    af    21/2    Mill.     Satserne   er 

derfor  over  hele  Linien  sat  stærkt  op.  Me- 
dens der  nu  for  Øjeblikket  kun  findes  3 
Afgiftsklasser,  der  svarer  henholdsvis  1,  4 
og  7  pCt,  indfører  Forslaget  4  Hoved- 
klasser paa  henholdsvis  1,  4,  7  og  10 
pCt.  og  indenfor  hver  Klasse  indføres  der- 
hos en  stærkt  stigende  Skala,  efter  Arve- 
loddens Størrelse,  en  Skala,  der  indenfor 
hver  Klasse  omfatter  6  Trin,  efter  som  Arve- 
lodden henholdsvis  ikke  er  over  1000,  5000, 
20,000,  60,000,  og  120,000  Kr.  ell.  over- 
stiger det  sidste  Beløb.  I  første  Klasse, 
der  kun  omfatter  Arveladerens  Ægtefælle 
eller  Afkom,  kan  Afgiften  saaledes  stige 
fra  1  pCt.  til  henimod  6  pCt.  for  Arve- 
lodder over  120,000  Kr. ;  i  anden  Klasse, 
der  omfatter  Arveladerens  Forældre  og  disses 
Afkom,  for  saa  vidt  de  ikke  falde  ind  under 
første  Klasse,  stiger  Afgiften  fra  4  pCt.  til 
henimod  9  pCt.;  i  tredje  Klasse,  der  om- 
fatter Afdødes  Bedsteforældre  eller  disses 
Afkom,  stiger  den  fra  7  til  henimod  12 
pCt.,  og  i  fjerde  Klasse,  der  omfatter  de 
fjærnere  Slægtninge  eller  ikke  beslægtede, 
fra  10  pCt.  til  henimod  15  pCt.  Lovforslaget 
rammer  desuden  med  Arveafgift  forskellige 
Erhvervelser,  der  nu  er  fri  derfor,  saaledes 
Retten  til  at  nyde  Familielegater,  Arveforskud, 
Retten  til  at  nyde  Renten  af  borteblevne 
Personers  Formue  m.  v.,  ligesom  det  ogsaa 
bestemmes,  at  der  ved  en  Ægtefælles  Død 
skal  betales  Arveafgift  af  hans  Boslod, 
selvom  den  anden  Ægtefælle  hensidder  i 
uskiftet  Bo. 

Endelig  hører  til  den  hele  Cyclus  af 
Toldreformslag  Forslaget  om  Afgift  af  inden- 
landsk Roesukker  og  af  Raffinering  af  Suk- 
ker, hvorved  tilsigtes  en  Omordning  af 
Sukkertolden  og  Sukkerbeskatningen  dels  for 
at  aabne  Mulighed  for  Danmarks  Tiltrædelse 
af  Brysseler  Konventionen  og  dels  for  at 
opnaa  en  Nedsættelse  af  Beskyttelsen  for 
Sukkerfabrikkerne  og  derved  en  Lettelse  for 
Forbrugerne. 
.  Dette  er  i  Korthed  Grundtrækkene  af  den 


store  Toldreform,  den  første,  der  føres  frem 
af  et  Venstreministerium.  Reformens  Mod- 
tagelse i  Folketinget  maa  i  det  hele  betegnes 
som  ret  velvillig,  idet  den  kun  af  en  enkelt 
Taler  (Rørdam)  blev  angrebet  stærkt  som  et 
Forslag,  man  nærmest  maatte  skamme  sig 
over,  naar  det  fremkom  fra  en  Venstremini- 
ster. Derimod  blev  der  vel  fra  Socialdemo- 
kratiets Side  (Sigvald  Olsen  og  Borgbjærg) 
stillet  Krav  om  større  Nedsættelser  paa  Fi- 
nanstoldsatserne,  og  fra  Højres  Side  (Fraenkel 
og  Ellinger)  krævet  større  Hensyntagen  til  den 
toldbeskyttede  Industris  Tarv,  medens  der 
fra  Talere  indenfor  Regeringspartiets  Ræk 
ker  fremkom  Ønsker  om  videre  Toldned- 
sættelser, men  der  udtaltes  dog  fra  alle  Sider 
Villighed  til  ved  Forhandlinger  i  Udvalg  at 
naa  et  Resultat.  Stærkest  Kritik  rettedes, 
bl.  a.  ogsaa  af  Neergaard,  der  iøvrigt  paa  sin 
Gruppes  Vegne  i  det  hele  sluttede  sig  til 
Forslaget,  navnlig  imod  Forslagets  Oprethol- 
delse af  Vægttolden  i  Stedet  for  Værditold 
og  mod  den  store  Forhøjelse  af  Tolden  paa 
Frugter,  der  mere  og  mere  bliver  et  almin- 
deligt Nydelsesmiddel;  i  første  Henseende 
lovede  imidlertid  Ministeren  at  forsøge,  paa 
hvilke  Postioner  Værditold  lod  sig  praktisk 
gennemføre,  og  med  Hensyn  til  Frugttolden 
erklærede  han  endog  i  sin  sidste  større  Tale, 
at  han  allerede  indsaa,  at  den  maatte  opgives, 
ligesom  han  ogsaa  erklærede  sig  beredt  til 
at  gaa  længer  ned  paa  andre  Punkter,  naar 
man  blot  vilde  give  ham  Erstatning  derfor 
paa  andre  Maader.  Iøvrigt  manglede  De- 
batten ikke  dramatiske  Episoder,  idet  Dinesen 
fandt  Anledning  til  et  bevæget  Opgør  med 
sit  Parti  og  dets  Politik  siden  1892,  og  paa 
Debattens  sidste  Dag  fandt  der  en  oratorisk 
Dyst  Sted  mellem  Dr.  Fraenkel  og  Borgbjærg 
om  Socialismen  og  den  personlige  Frihed, 
en  Veltalenheds-Tvekamp  der  vel  næaten 
sprængte  Tolddebattens  Rammer,  men  som 
med  spændt  Interesse  fulgtes  af  Tinget. 

Efter   at  Toldloven    med   tilhørende   Kom- 
pensationslove  var  sendte  til  to  store  Udvalg, 

et  Toldudvalg,  til  hvis  Formand  valgtes 
Anders  Nielsen,  og  et  Stempelskatudvalg, 
hvem  et  omfattende  Arbejde  er  forberedt, 
gik  Folketinget  over  til  første  Behandling  af 
en  Række  Lønningsforslag,  vedrørende  Mi- 
nisterierne, Finanshovedkassen  og  den  kgl. 
Mønt,  hvilke  Forslag  med  velvillig  Omtale 
fra  alle  Sider  sendtes  til  Lønningsudvalget. 


Inden  Landstinget  maatte  tage  Ferie 
November  Maaned,  foretog  det  dog  i  de 
sidste  Dage  af  Oktober  Maanéd  første  Be- 
handling af  endnu  et  Par  Lovforslag  foruden 
de  i  forrige;  Oversigt  nævnte.  Af  disse  maa 
særlig  nævnes  Forslagene  om  „Voldgift  i 
Tvistigheder  angaaende  Handel  med  Husdyr" 
og  om  Ministernes  Ansvarlighed,  der  begge 
af  Justitsministeren  var  forelagte  Landstinget 
i  den  Skikkelse,  hvori  de  i  forrige  Samling 
var  vedtagne  i  Folketinget.  Det  første  skyides 
et  Ønske  fra  Landbrugets  Side  og  gaar  ud 
paa  at  skaffe  en  hurtig  og  billig  Afgørelse 
ved  Voldgift  af  Lægmænd  i  de  saa  hyp- 
pige Kreaturhandler,  navnlig  Hestehandler 
der  nu  ofte  afstedkommer  langt  dyrere  Pro- 
cesser end  hele  Dyret  er  værd.  Som  For- 
slaget oprindeligt  i  Folketinget  fremsattes  fra 
Ministerens  Side  skulde  Afgørelse  ved  Vold- 
gift kun  ske,  for  saa  vidt  denne  Afgørelse 
særlig  var  vedtaget  af  begge  Parter,  men  i 
Folketinget  ændredes  dette  til,  at  Voldgift 
skal  være  Reglen,  medmindre  Parterne  ved 
Handelens  Afslutning  have  taget  Forbehold 
om,  at  Tvistigheder  om  Handelen  skal  af- 
gøres ad  Retsvejen.  Mod  denne  Unddragen 
af   en    Mængde    Retstvister  fra  Domstolenes 


Værn  blev  der  i  Landstinget  nedlagt  Ind 
sigelse  af  P.  G.  C.  Jensen,  der  ligeledes 
ansaa  det  forkasteligt,  at  denne  Lægmands- 
Kendelse  skulde  være  ganske  inappellabe 
og  kunne  uden  videre  exekveres  ligesom  en 
Dom.  Flertallet  af  Talerne,  saaledes  ogsaa 
Rotbøll  fra  frikonservativ  Side,  fandt  imid- 
lertid denne  Afgørelsesmaade  nem  og  billig 
og  satte  ligesom  Justitsministeren  dette  prak- 
tiske Hensyn  over  de  mere  teoretiske  Be- 
tænkeligheder. 

Forslaget  om  Ministrenes  Ansvarlighed 
skyldes  Paabudet  i  Grundlovens  §  12,  hvor- 
efter Ministrenes  Ansvarlighed  skal  bestemmes 
nærmere  ved  Lov,  men  skønt  dette  Paabud 
allerede  fandtes  i  Grundloven  af  1849,  er 
dog  aldrig  noget  Forslag  derom  blevet  ført 
igennem.  Kravet  om  en  saadan  Lovs  Gen- 
nemførelse findes  nu  paa  begge  Venstre- 
partiers Program,  og  Forslaget  gik  da  ogsaa 
let  gennem  Folketinget.  Ogsaa  i  Lands- 
tinget modtoges  Forslaget  med  skyldig 
Honnør,  men  i  Realiteten  viste  der  sig  dog, 
hvad  ogsaa  kun  var  at  vente,  den  mest 
dybtgaaende  Uenighed  mellem  paa  den  ene 
Side  Talsmændene  for  Højre  (Matzen  og 
Goos)  og  den  frikonservative  Gruppe  (Stef- 
fensen) og  paa  den  anden  Side  Talsmændene 
for  Regeringen  (Justitsministeren  og  J.  L. 
Hansen)  angaaende  Bestemmelserne  om  Mi- 
nistrenes Ansvar  for  Afholdelsen  af  ubevil- 
gede  Udgifter  og  Udstedelsen  af  foreløbige 
Love,  der  ikke  senere  godkendes  af  Rigs- 
dagen, saaledes  at  en  Forstaaelse  her  ikke 
let  synes  mulig.  Forslaget  henvistes  dog 
naturligvis  til  Udvalgsbehandling.        *".  A 

En  ny  dansk  Fugl. 

Den,  der  har  Sans  for  det  skønne  ved 
Fuglenes  Flugt  og  for  smukke  Former  og 
rene  Farver,    glædes  tidt  og  ofte  over  Maa- 


Dvcrgmaage-Rede. 

gerne.  Han  finder  dem  nydelige,  hvad- 
enten de  vugger  sig  i  Vandet  eller  kredser 
i  Luften  eller  bare  sid- 
der stille  et  eller  an- 
det Sted.  Men  Folk  — 
saadan  som  de  er 
flest  —  skelner  van- 
skeligt de  forskellige 
Arter  fra  hverandre; 
der  skal  ofte  et  Jæger- 
eller Naturforskerøje 
til  at  se,  om  den  Fugl, 
der  flyver  forbi,  er  den 
ene  eller  den  anden 
Art.  Saaledes  kan  det 
forklares,  at  der  til 
Tider  har  været  Tvivl 
om,  hvorvidt  Dværg- 
maagen  findes  her  i 
Landet  eller  ikke.  Nær- 
mere end  henne  ved 
Frisches  Haff  havde  vi 
den  ikke,  sagde  man, 
og  dog:  Sagkyndige 
erklærede,  at  de  havde 
set  den.  Nu  har  ny- 
lig Dyrlæge  Roar  Chri- 
stensen paa  "en  mor 
som  Maade  ført  Bevis 
for,  at  den  er  her; 
han  har  nemlig  foto- 
graferet  den  paa  den 


ene  af  dens  Ynglepladser,  et  Sted  i  Ring- 
købing Fjord,  og  saa  kan  vi  jo  paa  en 
Maade  allesammen  faa  den  at  se. 

At  fotografere ,  den  celebre  Fugl  var  ikke 
saa  let  en  Sag,  som 
man  kunde  fristes  til 
at  tro;  thi  det  var 
ikke  gjort  med  at  naa 
ud  til  den  store  vand- 
omgivne Klægbanke. 
Herude  laa  det  ene 
Kuld  Æg  ved  Siden 
af  det  andet,  —  man 
maatte  gaa  forsigtigt 
for  ikke  at  søndertræ- 
de dem,  det  var  heller 
ikke  let  at  finde  Plads 
til  Fotografiapparatet, 
og  endelig:  Hvilke 
blandt  disse  mange  Æg  var  Dvergmaagens  ? 
Ja  selv  da  dette  Spørgsmaal    blev  løst,  var 

der  langt  tilbage,  før  Opgaven  var  ført  til 
en  lykkelig  Afslutning,  thi  Maagen  var 
bange  for  Fotografiapparatet,  saa  alle  For- 
søg paa  at  faa  „taget"  en  Plade  glippede. 
Saa  maatte  Hr.  Christensen  tage  Natten  til 
Hjælp.  Han  opstillede  Apparatet,  „indstil- 
lede" paa  Reden  og  førte  en  Snor  fra 
„Lukkeren"  hen  til  en  Rørhytte,  han  byg- 
gede sig.  Der  laa  han  saa  en  Nat  tjl 
Ende,  omgiven  af  rugende  Fugle,  af  hvi- 
skende og  tiskende  Maager  og  tavse  Terner, 
—  den  nærmeste  rugende  Fugl  var  kun  en 
Alen  fra  hans  Hænder;  men  ingen  anede 
hans  Nærværelse.  Og  da  det  blev  lyst,  kom 
der  en  belejlig  Stund,  han  trak  i  Snoren, 
og  et  smukt  Billede  af  de  danske  Strand- 
egnes nye  Borger  blev  Resultatet.      r.c.m. 

Ultramikroskopet. 

Der  har  hidtil  været 
en  ganske  bestemt  Græn- 
se for,  hvor  smaa  Gen- 
stande man  kunde  se  i 
et  Mikroskop.  Naar  en 
Partikel  er  mindre  end 
en  Totusindedel  Milli- 
meter i  Udstrækning, 
kan  man  nemlig  intet 
se  i  et  almindeligt  selv  . 
nok  saa  stærkt  Mikro-  J 
skop.  Helmholtz  og  Abbe 
har  bevist,  at  denne 
Grænse  stod  i  Forhold  til  Lysbølgernes 
Bredde  (Lyset  er  nemlig  Bølgebevægelse  i 
Æteren).  Man  ser  jo  i  et  Mikroskop  Gen- 
standene mørke  paa  lys  Grund,  idet  de  røber 
deres  Tilstedeværelse  ved  at  bevirke  en  Lys- 
mangel  i  Mikroskopets  oplyste  Synsfelt;  og 
de  to  nævnte  Videnskabsmænd  har  udregnet, 
at  Genstande,  hvis  Udstrækning  er  mindre 
end  det  halve  af  Lysstraalernes  Bølgebredde, 
ikke  virker  hæmmende  paa  Lyset;  de  Lys- 
straaler,  der  rammer  en  saadan  lille  Partikel, 
drejer  uden  om  den  og  løber  sammen  igen, 
saasnart  Genstanden  er  passeret,  hvorefter 
Lyset  fortsætter  sin  Vej  uhindret  og  uden 
at  være  blevet  svækket.  Der  er  derfor  ingen 
Mulighed  for  at  faa  en  saadan  lille  Genstand 
at  se,  selv  om  man  prøver  i  meget  stærkt 
forstørrende  Mikroskoper,  thi  som  man  siger, 
hvor  intet  er,  har  Kejseren  tabt  sin  Ret. 

Noget  andet  er  Tilfældet,  naar  de  smaa 
Genstande  bringes  til  selv  at  udsende  Lys, 
paa  samme  Maade  som  Solen  kan  faa  Støv- 


partikler  i  Luften  til  at  lyse;  i  saa  Fald  kan 
man  faa  langt  mindre  Partikler  at  se.  Ved 
Hjælp  af  det  Apparat,  hvis  Billede  her 
bringes,  det  saakaldte  Ultramikroskop  kan 
man  komme  til  at  se  Smaapartikler,  hvis 
Udstrækning  kun  er  en  Firemilliontedel  Mil- 
limeter; der  er  ganske  vist  det  at  mærke, 
at  man  ikke  faar  noget  Indtryk  af  disse 
smaa  Genstandes  Form,  man  ser  dem  kun 
som  lysende  Punkter  paa  en  mørk  Baggrund. 

Fysikeren  Siedentopf  har  konstrueret  Ap- 
paratet til  Dels  paa  Grundlag  af  Zsigmondy's 
Undersøgelser  af  Rubinglas. 

Ved  at  sætte  Guld  til  en  smeltet  Glas- 
masse kan  man  ved  en  bestemt  Fremgangs- 
maade  faa  Glasset  farvet  smukt  rødt;  man 
har    længe  troet,   at  det   var  metallisk,    fint 


fordelt  Guld,  der  frembragte  den  smukke 
Rubin  farve,  men  det  var  ikke  muligt  at  se 
Guldpartiklerne,  selv  ved  den  stærkeste  For- 
størrelse. Zsigmondy  fandt  paa  at  samle 
Sollys  ved  Hjælp  af  et  Brændglas  (Samle- 
linse) og  sende  Lyskeglen  vandret  ind  gen- 
nem Rubinglasset,  samtidig  med  at  han  be- 
tragtede dette  i  et  lodret  staaende  Mikroskop; 
da  saa  han  Guldpartiklerne  i  Glasset  lyse  som 
smaa  Prikker  paa  mørk  Grund. 

Dette  Princip  er  anvendt  i  Ultramikroskopet. 
En  elektrisk  Buelampe  (c)  frembringer  Lyset; 
gennem  d  gaar  Lysstraalerne  til  en  Samle- 
linse (f);  i  denne  Linses  Brændpunkt  findes 
en  Spalte  (g),  som  kan  indstilles,  saaledes 
at  man  kan  faa  et  større  eller  mindre 
Straalebundt  til  at  ramme  Linsen  h;  ved 
Hjælp  af  denne  L  nse  dannes  der  et  omvendt 
formindsket  Billede  af  den  lysende  Spalte; 
lige  bag  ved  det  Sted,  hvor  dette  Billede  dannes, 
er  anbragt  en  tredie  Linse  (1),  som  endelig 
samler  Straalerne  til  en  Lyskegle,  der  sendes 

ind  gennem  den  Opløsning  eller  det  gen- 
nemsigtige Legeme,  man  vil  undersøge  under 
Mikroskopet. 

Ultramikroskopet  har  haft  meget  stor 
Betydning  for  Bedømmelsen  af  de  saa- 
kaldte  kolloide  Opløsningers  Karakter;  kol- 
loide  er  f.  Eks.  Opløsningerne  af  Ægge- 
hvidestof og  af  forskellige  Metaller.  Disse 
Opløsninger  er  aldrig  saa  absolut  klare  som 
krystallinske  Stoffers  Opløsninger,  men  i 
gennemfaldende  Lys  er  de  tilsyneladende 
fuldstændig  gennemsigtige.  Sender  man  Lys- 
straalebundtet  fra  en  Samlelinse  gennem  en 
kolloid  Opløsning,  ser  man  tydelig  Lyskeglen 
med  det  blotte  Øje;  dette  tyder  paa,  at  Op- 
løsningen ikke  er  ægte,  men  at  der  findes 
en  Mængde  Smaapartikler  svævende  i  Væd- 
sken.  Denne  Antagelse  faar  man  i  mange 
Tilfælde  bekræftet  ved  at  bruge  Ultramikro- 
skopet. 

Undersøges  f.  Eks.  en  kolloid  Guldopløs- 
ning ved  Hjælp  af  Siedentopf's  Apparat,  ser 
man  ligesom  ved  Rubinglasset  en  Mængde 
smaa  lysende  Guldpartikler;  her  i  Opløs- 
ningen er  de  smaa  Gulddele  i  en  meget 
livlig  Bevægelse,  de  baade  svinger  frem  og 
tilbage  og  farer  afsted  i  en  stadig  skiftende 
Retning. 

Der  er  ligeledes  i  Ultramikroskopet  gjort 
meget  interessante  Iagttagelser  ved  Opløs- 
ninger af  Æggehvidestoffer  og  forskellige 
Farver. 

Apparatet  kan  maaske  faa  den  allerstørste 
Betydning  ved  Forskningen  efter  de  Syg- 
domsbakterier,  som  man  ikke  hidtil  har 
kunnet  opdage,  vistnok  netop  fordi  de  er 
for  smaa.  H-  c-  N- 

Svømmende  østers. 

For  nogen  Tid  siden  opdagede  en  Østers- 
fisker,  der  ejer  store  Østersbanker  i  Nord- 
amerika, at  disse  aftog  jævnt  og  hurtigt. 
Han  lod  da  udsætte  Vagter,  for  at  de  skulde 
opdage  og  paagribe  de  formodede  Tyve,  men 
det  var  forbundet  med  større  Vanskelighed 
end  paai egnet,  idet  Tyvene  viste  sig  at  være 
en  Slags  Blæretang. 

Disse  Alger  voxer  som  smaa  fast  paa 
Østerserne;  mens  de  vokser,  tager  de  Form 
som  grønbrune  Læderbeholdere,  og  disse 
bliver  med  Alderen  luftfyldte,  hvorved  de 
kommer  til  at  virke  som  en  Ballon  eller  en 
Svømmesele,  og  saaledes  hæves  Østerserne 
op    mod    Overfladen,   og  Strømmen  vil  der- 


efter hurtigt  føre  dem  bort;  ved  en  bestemt 
Lejlighed  saa  saaledes  Ejeren  med  blandede 
Følelser  mange  Tusende  Østers  sejle  afsted 
mod  det  aabne  Hav,  baarne  af  Blæretangen. 

Den  omtalte  Alge  hedder  Coipomenia 
sinuosa;  den  har  aldrig  tidligere  været  fundet 
i  det  nordlige  Atlanterhav,  men  hører  hjemme 
længere  mod  Syd;  man  antager,  at  den  er 
ført  til  Bankernes  Nærhed  paa  Bunden  af 
et  Skib  og  har  fundet  Forholdene  saa  gode, 
at  den  har  sluppet  Skibet  og  slaaet  sig  til 
Ro  under  de  nye  Forhold. 

Foreløbig  aner  man  ikke,  hvorledes  man 
skal  faa  den  udryddet  uden  samtidig  at 
skade  Østerserne,  og  Østersbankens  Ejer  har 
derfor  god  Udsigt  til  at  blive  forarmet. 

Udødelige  Dyr? 

De  lavest  staaende  af  alle  Dyr  kalder 
man  Protozoer.  De  kan  formere  sig  paa  to 
Maader:  Enten  flyder  to  Individer  sammen 
for  derefter  atter  at  forlade  hinanden,  hvor- 
paa  de  begge  formerer  sig,  eller  Formeringen 
finder  Sted,  uden  at  der  er  gaaet  en  Sam- 
menflydning forud.  Nu  har  P.  Enriquez  ved 
Forsøg  vist,  at  Protozoer  under  visse  Om- 
stændigheder kan  frembringe  den  ene  Gene- 
ration efter  den  anden  uden  at  dø.  Han 
har  i  hvert  Fald  faaet  sine  Forsøgsdyr  til 
at  opleve  683  Generationer;  —  det  er  de 
et  Aarstid  om.  Saa  længe  man  blot  for- 
hindrer Sammenflydningen  og  tillige  holder 
Bakterierne  borte,  dør  Protozoerne  ikke. 
Dette  med  Bakterierne  er  ikke  det  mindst 
interessante:  Det  er  altsaa  dem,  der  ogsaa 
overfor  de  allerlaveste  Dyreformer  er  de 
skæbnesvangre  Sygdomsbringere.  Skade,  at 
det  ikke  kan  lade  sig  gøre  at  unddrage 
Mennesker  ganske  og  aldeles  fra  Bakteriernes 
Paavirkning,  —  det  vilde  ellers  være  inter- 
essant at  leve  gennem  683  Generationer  eller 
længere ! 

Rosenolie. 

I  hen  ved  150  Aar  har  Bulgarien  været  et 
Midtpunkt  for  Fabrikation  af  Rosenolie.  Mest 
bruger  man  røde  og  hvide  Roser  til  Frem- 
stilling af  denne  kostbare  Vædske,  og  det 
skal  være  et  henrivende  Syn  at  se  det  Væld 
af  hvide  og  røde  Farver,  der  om  Foraaret 
gyder  sig  ud  over  visse  af  Landets  Egne. 
„Høsttiden"  falder  i  Regelen  fra  Midten  af 
Marts  til  Midten  af  Juni:  Koner  og  Børn 
afskærer  da  i  de  første  Morgentimer  Millioner 

af  Roser.  Der  bruges  omtrent  6000  & 
Roser  til  Fremstillingen  af  2  S  Olie,  et 
Kvantum,  der  kan  indbringe  Rosendyrkeren 
650 — 800  Mark.  Der  udføres  aarlig  henved 
12000  fr.  Frankrig,  England,  Tyskland, 
Tyrkiet  og  de  forenede  Fristater  i  Nord- 
amerika bruger  Hovedparten. 

Den  omvendte  Verden. 

Det  er  jo  en  Kendsgerning,  at  Løvtræer, 
der  trives  godt  ved  Foden  af  et  højt  Bjerg, 
ogsaa  kan  voxe  et  Stykke  op  ad  det, 
men  at  de  saa  giver  Plads  for  Naaletræer, 
hvorefter  der  følger  andre  „Plantebælter" 
indtil  en  vis  Højde.  Øverst  oppe  voxer  der 
bogstavelig  ingenting,  og  ofte  er  Bjergtoppen 
evig  og  altid  sneklædt.  Man  skulde  for- 
sværge, at  den  modsatte  Rækkefølge:  Sne 
nederst,  saa  alpine  Planter  og  Naaletræer  og 
øverst  oppe  Løvtræerne  kunde  forekomme, 
og  dog  kan  den  paavises. 

Nede  i  Karst,  Østalpernes  sydostlige  Del, 
findes  der  paa  de  kolde,  barske  Flader  en 
Del  diminutive  Dale,  —  de  bredeste  har  en 
Diameter  af  saadan  noget  som  1600  Fod. 
De  er  ret  dybe  i  Forhold  til  deres  Udstræk- 
ning: Tænker  man  sig  Raadhustaarnet  sat 
midt  i  en  af  de  dybeste  Dale,  m'aatte  man 
give  det  Vor  Frelsers  Kirketaarn  til  Fod- 
stykke, hvis  man  vilde  have  Spidsen  op  i 
Højde  med  Dalens  Omgivelser.  Siderne  af 
disse  Dolliner,  som  Dalene  kaldes,  er  plante; 
bevoxede,  men  øverst  oppe  findes  Løvtræerne 
og  nedadtil  de  andre  Plantebælter,  medens 
Dollinens  Bund  er  nøgen  og  kold.  Det  er 
naturligvis  Forholdet  til  Solen,  der  her  er 
det  afgørende:  Dalbunden  kan  ligge  saaledes, 
at  den  aldrig  faar  Sol,  men  Dal- Randene  faar 
Lov  til  at  hilse  paa  Sollyset,  der  ogsaa  kan 
stryge  et  Stykke  nedad  Siderne  i  disse  mær- 
kelige Dolliner. 

Det  højeste  Observatorium. 

Europas  højestliggende  og  hele  Aaret  igen- 
nem beboede  meteorologiske  Observatorium 
ligger  i  en  Højde  af  3106  Meter  paa  Hohen 
Sonnblick  i  Østerrig  (Salzburg).  Det  holdt 
i  September  Maaned  20aars-Jubilæum.  Et 
absolut  behageligt  Opholdssted,  hvad  Varme- 
forholdene angaar,  er  Observatoriet  ikke,  thi 
Termometeret  viser  paa  Toppen  af  Sonnblick 
meget  sjeldent  over  0.  Kun  66  af  Aarets 
Dage  tør  man  vente,  at  det  kommer  over 
dette  Lavmaal,  og  i  Juli  bevæger  Tempera- 
turen sig  fra  0  til  8°  Celsius. 


Trægrænsen  i  Schweiz. 

Man  har  tidligere  gjort  Undersøgelser  an- 
gaaende  Snegrænsen  i  Alperne,  men  først 
for  nylig  har.  man  faaet  opstillet  et  samlet 
Billede  af  Skovbestanden,  saaledes  at  Træ- 
grænsen overalt  er  kortlagt  nøje.  I  Nord- 
alperne  og  Jurabjergene  er  Rodgranen  det 
fremherskende  Træ,  i  Wallis,  Tessin  og  En- 
gadin  Larhetræet  og  Fyrren.  Exempelvis 
anføres  : 

ligger  Trægrænsen 
mellem 
I  Wallis  og  Engadin  .  .  .   2 100  og  2200  M. 

-  Tessin 1800  -  2000  - 

-  Jurabjergene  . 1400  -  1600  - 

-  de  sydlige  Højalper  .  .  .  2050 

-  de  nordlige  Højalper    .  .   1800 


Læsning  paa  forskellige  Alderstrin. 

Bibliotheket  i  Cambridge  har  opstillet  føl- 
gende Statistik:  De  14aarige  læser  i  Gen- 
nemsnit 43  Bind  om  Aaret;  de  20aarige 
læser  59;  de  30aarige  174;  de  50aarige  27  ; 
de  60aarige  15  Bind.  Om  denne  Statistik 
passer  for  danske  Forhold  ved  vi  ikke. 

Københavns  kommunale  Skoler. 

Aarsberetningen  for  1905  udkom  i  Ok- 
tober 1906.  Den  viser,  at  Skolernes  Ind- 
tægt har  været  godt  170,000  Kr.,  deres  Ud- 
gift c.  3,277,000  Kr.  Et  Par  af  de  enkelte 
Udgiftsposter  har  særlig  Interesse.  Til  Skole- 
lægeinstitutionen medgaar  der  6900  Kr. ; 
Telefonabonnementet  koster  over  3,500  Kr. 
Inspektørerne  faar  op  imod  134,000  Kr.; 
Lærere  og  Lærerinder  2  Mill.  og  200,000  Kr. 
Det  koster  Kommunen  nær  op  imod  48,000 
Kr.  at  holde  Vikarer  til  de  syge  Lærere  og 
Lærerinder.  Skade,  at  man  ikke  faar  at 
vide,  hvor  stor  en  Del  af  Summen  der  gaar 
til  Lærerne  og  hvor  stor  en  Del  til  Lærer- 
inderne. Det  havde  af  Hensyn  til  Spørgs- 
maalet  om  de  to  Køns  Arbejdsevne  Interesse 
at  se  dette  Forhold  opklaret, 

Skolebetjentene  faar  godt  40,000  Kr.,  og 
Renholdelsen  af  Skolerne  beløber  sig  til  over 
48,000  Kr. 

En  ganske  særlig  Post  vedrører  de  van- 
artede Børn:  Det  koster  4, 72  7^2  Kr.  for- 
uden Brændsel  og  Belysning  at- lade  Børnene 
„sidde  over",  12,22172  Kr.  at  holde  „In- 
ternatet" i  Gang  og  næsten  79,000  Kr.  at 
tage  sig  af  forsømte  og  aandssvage  Børn. 

Haven  i  December. 

Denne  Maaned  og  de  to  følgende  kan 
med  Hensyn  til  Havearbejderne  i  en  almin- 
delig lille  Villahave  betragtes  som  en  lang 
Hvileperiode,  hvor  Arbejdet,  for  saa  vidt  det 
ikke  gælder  ny  Anlæg,  kan  udføres  paa 
nogle  Dage. 

Til  et  af  de  Arbejder,  der  udføres  i  denne 
Periode  hører  Beskæring  af  Frugttræerne. 

Mange  anser  det  af  Hensyn  til  senere 
Frostskade  for  heldigst  at  foretage  Beskæringen 
i  Slutningen  af  Vinteren;  ikke  desmindre 
foretages  den  tit  midt  om  Vinteren  og  vil 
derfor  passende  kunne  omtales  i  dette  Hefte. 
Der  er  næppe  nogen  Del  af  Havebruget, 
der  i  den  Grad  har  sat  Sindene  og  Pennene 
i  Bevægelse  som  netop  Frugttrædyrkning. 
Man  har  til  Tider  med  Vold  og  Magt  villet 
fylde  Landet  med  Frugttræer,  man  vilde 
plante  i  Husmandshaver  og  Herregaardshaver, 
langs  Landevejene  og  paa  Jernbaneskraa- 
ningerne,  baade  hvor  der  kunde  og  hvor 
der  ikke  kunde  gro  Frugttræer.  Samtidig 
med  denne  Bevægelse  indførtes  der  væsentlig 
under  fransk  og  belgisk  Paavirkning  en  Række 
indviklede  Beskæringssystemer,  der  alle  deres 
gode  Egenskaber  ufortalte,  dog  aldrig  kunne 
blive  en  Rettesnor  for  en  Frugtavl,  der  skuide 
blive  Allemandserhverv.  Efter  en  Kamp  sej- 
rede ogsaa  simplere  Methoder,  hvoraf  neden- 
staaende  uddrages  et  Par  Regler,  som  enhver 
Haveven  kan  udføre. 

Straks  naar  man  har  plantet  unge  Træer 
(hvis  de  ere  plantede  om  Efteraaret  bør  man 
vente),  bortskæres  alle  overflødige  Grene  paa 

4  eller  5  kraf- 
tige og  velfor- 
delte nær.  Dis- 
se lader  man 
passe  sig  selv 
hele  Somme- 
ren, den  kom- 
mende Vinter 
beskæres  disse 
4  eller  5  Grene 
lige  over  en 
helst  udad  ven- 
dende Knop. 
Med  Hensyn 
til  Udførelsen 
af  selve  Snittet 


saa  bør  dette  være  rent  og  skarpt  og  ske 
som  vist  paa  Billedet,  a.  viser  det  rette 
Snit,  b.  Snittet  er  for  højt  over  Knoppen. 
B.  C.  viser,  hvor  det  burde  have  været; 
c.  Snittet  ligger  for  dybt.  E.  viser  den 
rigtige  Retning. 

Hovedøjemedet  med  denne  Beskæring  er 
at  grundlægge  en  smuk  og  symetrisk  Krone. 
Naar  der  derfor  spørges,  hvor  meget  der 
skal  tages  bort,  kan  der  svares,  omtrent 
Halvdelen,  men  mest  af  de  kraftigste  og 
mindre  eller  maaske  slet  ikke  af  de  sva- 
gere Grene,  og  er  de  endelig  lige  stærke, 
da  mest  af  de  øverst  siddende  og  af  de 
mest  lodret  stillede.  Hvem  der  er  kendt 
med  Beskæringen,  fortsætter  med  denne  de 
følgende  Aar,  men  den,  der  ikke  tiltror  sig 
at  kunne  udføre  en  god  Beskæring,  bør  ind- 
skrænke sig  til  det  her  nævnte.  Hellere  in- 
gen Beskæring  end  en  tvivlsom.  Naar  Træerne 
overlades  til  rig  selv,  faar  man  da  i  hvert 
Fald  et  smukt  Træ,  det  faar  man  sjældent, 
naar  det  underkastes  et  eller  andet  Beskæ- 
ringssystem. 

Beskæringen  af  store  Træer  bliver  et  helt 
andet  Spørgsmaal;  den  bør  i  Reglen  kun 
gaa  ud  paa  at  sørge  for,  at  Kronen  ikke 
bliver  altfor  tæt.  Altsaa  foretages  kun  en 
læmpelig  Udtynding,  der  hos  mange  Træer 
slet  ikke  vil  være  nødvendig.  Syge  og  visne 
Grene  og  Grene,  der  krydser  og  gnaver 
hverandre,  bør  selvfølgelig  fjærnes,  men  dette 
kan  naturligvis  kun  uegentlig  kaldes  Beskæring. 

Er  man  ikke  sikker  i  sin  Sag  med  Hen- 
syn til,  hvad  man  skal  skære  væk,  saa  er 
der  altid  en  Udvej  og  det  er  endda  ofte 
den  bedste:  Lad  Grenene  være.  —  Under 
en  af  de  mange  Kampe,  der  i  Fagkredse 
stod  om  hvorledes  man  skulde  skære  Frugt- 
træerne, og  hvor  de  forskellige  Systemers 
Tilhængere  stred  hver  for  sit,  ytrede  en 
■gammel,  højt  anset  Gartner  disse  vise  Ord: 
„Plant  et  Træ  og  gød  det  og  plej  det,  saa 
skal  det  nok  bære  Frugt,  naar  Tiden  kom- 
mer, men  skær  endelig  ikke  Grenene  af,  for 

det  er  derpaa  Frugterne  skal  sidde." 

Handelsgartner  G.  N.  Brandt. 

Hønsegaarden. 

Selv  om  ogsaa  Vejret  i  denne  Aarets 
korteste  Maaned  skulde  falde  ind  med  Sne 
og  streng  Frost,  burde  dette  ikke  faa  nævne- 


Hus  og  Have 


værdig  Indflydelse  paa  de  unge  Høns  Læg- 
ning, forudsat  at  Pasningen  er  god,  og  de 
har  et  lyst  og  luftigt  Læskur  at  ty  til,  hvor 
der  findes  rigeligt  raed  tørt  Skrabemateriale 
til  at  holde  Hønsene  i  stadig  Bevægelse  med 
at  finde  Føden.  (Angaaende  Fodringen  se 
forrige  Nummer). 

Skulde  Soverummet  vise  sig  at  være  for 
koldt,  maa  dette  udvendig  beklædes  med 
Halm,  Siv  eller  lignende,  medens  Tørvejord 
eller  Smuld  maa  være  det  lunende  Materiale 
paa  Gulvet.  Bestræbelserne  bør  særlig  paa 
denne  Aarstid  rettes  saa  meget  som  muligt 
paa,  at  en  gennemført  Renlighed  finder  Sted 
netop  nu,  da  Hønsene  opholde  sig  saa  meget 
i  Husene. 

Skulde  Utøj  opdages,  da  *bør  Husene 
grundig  renses  og  desinficeres  som  tidligere 
nævnt;  særlig  i  de  Falser,  hvori  Siddestæn- 
gerne ere  anbragte,  viser  sig  ofte  røde  Mid- 
der,  en  stor  Plage  for  Hønsene  særlig  om 
Natten;  en  Smule  Karbolinium  vil  straks 
gøre  Ende  paa  Middernes  Liv. 

Eftersynet  af  selve  Besætningen  finder  bedst 
Sted  paa  en  Frostvejrsdag,  stærkt  Insekt- 
pulver bør  der  ikke  spares  paa.  Utøjet  be- 
døves af  Insektpulveret  og  Kulden  og  falder 
ned  paa  Jordea  Paa  Stedet  fejes  der  nøje 
og  paahældes  Petroleum  eller  lignende  for  at 
tilintetgøre  Utøjet  fuldstændigt,  for  at  det 
ikke  skal  komme  til  Live  igen  og  overføres 
paa  Hønsene. 

Skulde  ved  dette  Eftersyn  nogle  Dyr  vise 
Tegn  paa  Fjerspisning,  indgnides  de  an- 
grebne Steder  med  karbolsurt  Vaseline  eller 
Hjortetaksolie.  Har  nogle  af  dem  Kalkben, 
indsmøres  Benene  i  nogen  Tid  med  grøn 
Sæbe  for  at  løsne  Skorperne  og  afvaskes 
derefter  gentagende  Gange  med  25  %  Kreolin- 
opløsning. 

Er  Vejret  klaret  op,  og  der  efter  nogle 
Dages  Sne  og  Sjap  følger  en  Tid,  hvor 
Solen  nogle  Timer  paa  Dagen  søger  at  vinde 
det  tabte  Herredømme  tilbage,  da  bør  Skovl 
og  Kost  være  i  Virksomhed  med  at  faa 
Sneen  bort.  Lukkes  Hønsene  ud  paa  et 
snedækt  Areal,  blive  de  ofte  helt  vilde  (sne- 
blinde). Skulde  Hønsene  blive  angrebne  af 
Frost  i  Kammene,  da  er  det  i  de  fleste  Til- 
fælde forbi  med  Æglægningen.  Kammene 
maa  da  vaskes  i  koldt  Vand  eller  gnides 
med  Sne,  aftørres  og  indsmøres  med  Vaseline. 

W,  A.  Kock, 
Konsulent 


Køkkenet. 

Til  Bagning  af  Pier  og  Gratiner  anvendes 
Fade  af  ildfast  Ler  eller  Blikforme  med  fast 
Bund.  Retten  serveres  i  Formen,  hvis  Kant 
beklædes  med  en  Serviet,  hvis  den  da  ikke 
er  dekoreret. 

Vil  man  anvende  et  almindeligt  Lerfad, 
kan  det  i  nogle  Tilfælde  gaa  godt,  men  det 
er  som  Regel  ikke  stærkt  nok  og  man  risi- 
kerer, at  det  knækker. 

Hvis  man  ikke  har  hverken  Bagefad  eller 
Blikform  med  fast  Bund,  men  er  nødt  til  at 
hjælpe  sig  med  en  Blikform  med  løs  Bund, 
da  kan  man  beklæde  Formens  Bund  med 
tyndt  Pergamentpapir.  Papiret  smøres  da 
med  Smør,  i  Stedet  for  at  man  ellers  smører 
Bunden  af  Formen. 

Kaalpie. 
Vjt  fB  Kødfarce  røres  op,  til  den  er  tem- 
melig lind.  1  Hvidkaalshoved  skæres  i 
smalle  Strimler  og  brunes  i  en  Jærngryde 
med  et  godt  Stykke  Klaret.  Det  tager  en 
god  halv  Time  at  faa  Kaalen  brun.  I  ^ 
Medisterpølse  steges  og  skæres  ud  i  Stykker 
paa  2  Tommers  Længde.  Piefadet  beklædes 
i  Bunden  og  paa  Siderne  med  2/s  af  Kød- 
farcen.  Det  halve  af  den  brunede  Kaal  læg- 
ges i  Formen,  derpaa  Medisterpølsen  og  Re 
sten  af  Kaalen.  Resten  af  Kødfarce  lægges 
øverst  for  at  danne  Laag.  Farcen,  der  lig- 
ger øverst,  glattes  med  lidt  koldt  Vand  eller 
med  en  Smule  smeltet  Smør.  Pien  bages 
3/4  Time  i  Ovnen,  der  maa  være  godt  hed. 
—  Naar  Pien  tages  ud  af  Ovnen,  maa  man 
forsigtigt  helde  den  fede  Sky  fra,  som  har 
samlet  sig  i  Formen,  jævne  den,  farve  den 
med  lidt  Soya  og  heraf  lave  en  brun  Sauce. 

Hachispie 

Lav  en  god  Hachis,  der  ikke  er  for 
lind.  Kog  Kartofler,  moes  dem  godt  ud,  giv 
Mosen  et  Opkog  i  lidt  Suppe  eller  Mælk, 
og  sæt  Smag  paa  den  med  lidt  Salt  og 
Peber.  Smør  Piefadet  godt  med  Smør,  og 
læg  Kartoffelmosen  og  Hachis'en  lagvis  i 
Fadet,  indtil  det  er  fuldt.  Det  underste  og 
det  øverste  Lag  skal  være  Mos.  Lidt  smel- 
tet Smør  dryppes  over  Pien,  inden  Formen 
sættes  i  Ovnen.  Bages  i  1/2  Time  og  spises 
med  brun  Sauce,  krydret  med  syltede  Ska- 
lotter. 

Karloffielpie. 

Kolde,  faste  Kartofler  skæres  i  Skiver. 
Rester  af  Steg  eller  Suppekød  skæres  i  Tær- 


Trinidad-,  Surinam-  og  Caracas-Chocolade  anbefales. 

ninger.  1  Stykke  Klaret  brunes  paa  Panden 
med  fint  hakkede  Løg.  Kødet  svitses  godt 
heri  og  svinges  derefter  i  en  stærk  og  tyk 
Tomatpurée.  Formen  smøres'  i  Bunden ,  der 
dækkes  med  et  Lag  Kartofler,  som  dryppes 
med  en  lille  Smule  smeltet  Smør.  Herover 
lægges  et  Lag  af  Kødstuvningen,  derpaa 
Kartofler  og  saaledes  lægges  Kød  og  Kar- 
tofler lagvis,  indtil  Formen  er  fuld.  Det 
øverste  Lag  skal  være  Kartofler.  Pien  be- 
strøes  med  et  tykt  Lag  Rasp  og  dryppes 
med  smeltet  Smør.    Brun  Skysauce  spises  til. 

Tomatpie. 
Tomater,  der  ikke  er  for  modne,  flækkes, 
bestrøes  med  Peber,  Salt  og  fint  hakkede 
Løg.  Smør,  Olie  eller  Klaret  brunes.  Heri 
steges  Tomaterne  i  nogle  Minutter.  Formen 
smøres.  Bunden  belægges  med  en  stiv  Kød- 
farce.  Kalvekødfarce  er  det  bedste.  Der- 
efter lægges  et  Lag  stiv  Vandrisengrød  af 
en  Tommes  Tykkelse.  Herover  lægges  de 
brunede  Tomater,  og  derefter  et  Lag  Farce, 
som  danner  Laaget.  Hertil  spises  Tomat- 
sauce, kryddret  med  Paprika. 

Frugtpie. 
20  Kvint  Smør  røres  til  det  er  lindt  og 
hvidt,  8/4  fr  Puddersukker  og  6  å  8  Æg 
røres  deri.  4  Hvedeknopper  raspes  og  ud- 
blødes godt  i  Mælk  i  et  Par  Timer  og  ma- 
ses ud  i  Dejgen.  Piefadet  smøres,  det  halve 
af  Dejgen  lægges  i  Bunden,  og  derover  et 
Lag .  Frugtkompot.  Resten  af  Dejgen  lægges 
over.  Gratinen  strøes  med  Rasp  og  bages 
i  en  Timestid.     Spises  med  Sukker. 

Semouille  Omelet. 

1 5  Kvint  Semouillegryn  koges  i  1 1/2  Pægl 
Mælk.  Naar  det  er  kogt,  hældes  Grøden 
op  i  et  Fad  og  røres  med  12  Kvint  Smør, 
som  i  Forvejen  er  rørt  hvidt.  6  Kvint 
hvidt  Sukker,  hakket  Skal  af  1  Citron,  4 
Æggeblommer  og  tilsidst  de  4  stivt  pidskede 
Hvider  røres  i.  Dejgen  hældes  i  det  vel- 
smurte Piefad,  bestrøes  med  6  Kvint  hvidt 
Sukker  og  bages  i  en  knap  Time.  Om  man 
vil,  kan  man  lægge  Frugtkompot  imellem 
Dejgen. 

Hjemmebagning. 

Da  Brødpriserne  er  stegne,  vil  det  navn- 
lig i  større  Husholdninger  svare  Regning 
selv    at   bage  Franskbrød.     Man   kan    hertil 


bruge  enten  Gær  eller  Bagepulver.  Anvender 
man  Gær,  maa  man  lade  Dejgen  staa  til 
Hævning  paa  et  lunt  Sted  i  et  Par  Timer. 
Med  Bagepulver  skal  man  derimod  sætte 
Brødet  i  Ovnen,  saasnart  Dejgen  er  lagt. 
Man  maa  være  forsigtig  i  Valg  af  Bage- 
pulver, thi  faar  man  ikke  noget  der  er  godt, 
faar  Brød  og  Kager  en  ubehagelig  Soda- 
smag. Ligeledes  maa  man  være  meget  nøj- 
agtig med  at  afveje  Bagepulveret,  thi  tager 
man  lidt  for  meget  bliver  Brødet  mørkt. 
Ligesom  Franskbrød,  lagt  med  Bagepulver, 
bliver  tættere,  end  naar  det  lægges  med  Gær. 
Franskbrød,  bagt  i  Form,  bliver  lettere  end 
Franskbrød,  bagt  direkte  paa  Pladen.  Til 
Bagning   maa   man  anvende  det  bedste  Mel. 

Franskbrød. 

Til  1  %  Hvedemel  tages  1  Pægl  lunken 
Mælk.  Dette  æltes  godt  sammen  med  Hæn- 
derne paa  Brædtet  eller  i  Gryden.  En  Smule 
Salt  kommes  deri  og,  hvis  man  vil  have 
Brødet  særlig  lækkert,  1  Spiseskefuld  fineste 
Salatolie,  men  Olien  kan  udmærket  godt 
undværes.  5  Kvint  Gær,  der  maa  være  god 
og  frisk,  udrøres  enten  med  lidt  af  Mælken 
eller  med  en  Theskefuld  hvidt  Sukker  indtil 
den  er  helt  flydende  og  hældes  derpaa  i 
Dejgen.  Man  ælter  nu  kraftigt,  indtil  Dej- 
gen slipper  Brædtet  og  Hænderne.  Ved  at 
skære  med  en  Kniv  i  Dejgen,  ser  man  efter, 
om  den  begynder  at  pibe.  Naar  den  er  be- 
gyndt at  pibe,  sættes  den  til  Hævning  i  et 
Fad  eller  i  en  Gryde  i  et  Par  Timer  paa  et 
lunt  Sted,  og  tildækkes  med  en  sammenlagt 
Serviet.  Over  Servietten  lægger  man  et  Laag 
for  at  holde  Luften  ude.  Naar  Dejgen  er 
tilstrækkelig  hævet,  sættes  den  paa  Pladen  i 
Form  af  en  aflang  tyk  Pølse  eller,  i  en  af 
de  almindelige  Forme,  der  bruges  til  Brød 
eller  Leverpostej.  Man  skærer  et  Par  Ridser 
i  Dejgen  og  pensler  Brødet  ovenpaa  med 
koldt  Vand,  Æggehvide,  01  eller  Dextrin, 
udrørt  i  Vand.  Dette  Franskbrød  kan  ogsaa 
lægges  med  Vand  i  Stedet  for  med  Mælk. 
kun  tager  man  i  saa  Fald  lidt  mindre  Vand 
end   1   Pægl. 

Vil  man  anvende  Bagepulver,  tages  6 
Kvint  deraf  til  hvert  %  Mel,  som  blandes 
tørt  i  Melet  og  Dejgen  skal  ikke  staa  til 
Hævning.  Ovnen  maa  være  godt  ophedet, 
før  Brødet  sættes  ind.  Bages  i  en  Timestid 
For  at  se  om  det  er  bagt  færdig,  stikker 
man    en    Strikkepind    i    Brødet.      Naar    der 

SIAM 

OG  DANSKERNE 

I  DE  HYIDE  ELEFANTERS  LAND 

AF 

HOLGER  ROSENBERG 

MED  TALRIGE  ILLUSTRATION  Eli 
Pris  4  Kr  50  Øre. 


G.  E.  C.  GADS  FORLAG 


Hus  og  Have 


ikke  klæber  Dejg  ved  Pinden,  idet  man  træk- 
ker den  ud,  saa  er  Brødet  bagt  nok. 

Julebagning. 

Jukkage  med  Bagepulver. 

4  Æg  røres  hvide  med  Va  ®"  stø(*t  Melis. 
Deri  røres  x/2  7$  smeltet  Smør  (det  halve 
kan    være   Margarine),    */«  P°t    sød   Mælk, 

1  Theskefuld  stødt  Kardemomme,  25  Kvint 
Rosiner,  25  Kvint  smaatskaaret  Sukat  og 
tilsidst  2  fr  Mel,  hvori  der  er  blandet  10 
Kvint  Bagepulver.  Kagen  hældes  i  Form 
og  bages  1  Time  ved  god  Varme. 

Braunkuchen  (til  Julebagning). 

4  fr  Sirup,  1  <S?  Smør  (det  halve  kan 
være  Margarine),  4  fr  Mel,  1  Kvint  stødte 
Nelliker,  3  Kvint  stødt  Kardemomme,  6  Kv. 
stødt  Kanel,  hakket  Skal  af  3  Citroner,  1  fr 
fintstødte  Mandler,  */i  ®  fintskaaret  Sukat 
og  1/A  ft  fintskaaret  kandiseret  Pomerantsskal. 
Sirup  og  Smør  lunkes  i  samme  Gryde,  Me- 
let, Krydderierne  og  Mandlerne  røres  heri 
og  tilsidst  6  Kvint  renset  Potaske,  opløst  i 
Rosenvand.  Efter  at  det  hele  er  rørt  sam- 
men, skal  Dejgen  staa  i  24  Timer  i  en  lun 
Stue.  Derpaa  æltes  ljA  fr  grovt  stødt  hug- 
get Sukker  og  endnu  1  S  Mel  deri.  Dej- 
gen er  meget  tung  at  ælte. 

Dejgen  udrulles  i  Plader  af  Vi  Tommes 
Tykkelse  og  lægges  paa  Kagepladen,  der  er 
strøet  med  Mel.  Ovnen  maa  ikke  være  alt- 
for hed  straks,  naar  Kagerne  kommer  ind, 
da  de  ellers  hæve  sig  for  hurtigt.  Braun- 
kuchen maa  bages  ved  langsomt  stigende 
Varme.  Naar  de  bagte  Dejgplader  næsten 
er  kolde,  skæres  de  i  passende  aflange  smalle 
Stykker.  Man  kan  godt  lade  Dejgen  staa 
i  flere  Dage  efter  at  den  er  æltet,  men  det 
sidste  fø  Mel  og  det  stødte  Sukker  maa 
først  æltes  i  den  Dag '  man  vil  bage. 

Julekage  med  Gar. 

2  &  Mel  æltes  med  Va  Pot  lunken  Mælk, 

2  hele  Æg  cg  l/A  S  smeltet  Smør,  hvoraf 
det  halve  kan  være  Margarine.  Hertil  bruges 
10  Kvint  frisk  Pressegær. 


Vi  tt  Sukker,  20  Kvint  Rosiner,  20  Kvint 
smaat  skaaret  Sukat,  2  Kvint  bittre  og  10 
Kvint  søde  Mandler  der  er  fint  stødte,  samt 
lidt  Kardemomme  efter  Smag  æltes  i  efter 
at  Dejgen  har  staaet  til  Hævning.  Dette 
maaske  hurtigt  og  med  let  Haand. 

Dejgen  sættes  atter  hen  for  at  hæve  sig 
i  20  å  25  Minutter  og  slaas  derefter  op  i 
en  Form  med  løs  Bund.  Naar  Dejgen  er  i 
Formen  bestikkes  Kagen  om  man  vil  spen- 
dere det  med  smaa  Klatter  koldt  Smør.  Her- 
til bruges  V4  fr  halvt  Smør  og  halvt  bedste 
Margarine.  Smørklatterne  stikkes  med  Hjælp 
af  en  Kniv  1,  2,  å  3  Tommer  ned  i  Dejgen 
som  man  selv  synes.  Denne  Fremgangs- 
maade  gør  navnlig  Kagens  Skorpe  særlig 
sprød  og  lækker. 

Bages  ved  god  Varme  i  godt  og  vel  5 
Kvarter. 

Feinschmeckertarle. 

6  Æg  vejes.  Derefter  afvejer  man  6 
Kvint  Smør  og  6  Kvint  Sukker  mindre  end 
Æggene  vejer.  Smørret  lindes  lidt  og  røres 
med  de  6  Æggeblommer  og  Sukkeret.  Man 
tager  nu  6  Kvint  Rismel  mere  end  Æggenes 
Vægt.  Dette  røres  nu  lidt  efter  lidt  i  Dejgen 
og  tilsidst  de  6  pidskede  Æggehvider.  Kagen 
bages  c.  1  Time  ved  god  Varme.  Hvis 
den  kliver  klæg  ligger  det  i  at  Ovnen  ikke 
har  været  varm  nok. 

Hertil  kan  anvendes  bedste  Margarine  i 
Stedet  for  Smør. 

Kanelstanger. 

1  *B  Mel  og  Va  ^  Smør  behandles  som 
til  Butterdejg.  Naar  Dejgen  er  æltet  færdig 
kommes  V4  8"  meget  fint  hakkede  Mandler, 
Vi  ®.  Sukker  1  Theskefuld  stødt  Karde- 
momme, 1  helt  Æg  og  s/4  Pægl  sød  Fløde 
i  den.  Det  hele  æltes  nu  godt  og  længe 
sammen,  trilles  derefter  i  lange  Pølser  paa 
en  god  Tommelfingers  Tykkelse.  Diss  Pølser 
afskæres  i  Stykker  paa  2  å  3  Tommers 
Længde,  dyppes  i  pidsket  Æg  og  trilles  i 
grovt  hvidt  Demerarasukker  og  stødt  Kanel. 
Kagerne  bages  ved  god  Varme,  men  maa 
sættes  paa  en  kold  smurt  Plade. 

Fru  Vibeke  Sa  Heath. 

UOVERTRUFFEN  AROMA 
MEGET  FIN  SMAG  *  * 
ØKONOMISK   I   BRUGEN 


^        danske 


%     *       *v      *       -    r     ^T5 


et1  V\t\e  o%i^\å\%e  V\\  V^o^e^Tu^ 


Bør  Havregryn  købes  i 
Pakker  eller  løs  Vægt? 

Som  Svar  herpaa  skriver  i  *  Dansk  Sundhedstidendec   den  bekendte  Specialist 
Mavesygdomme,  Professor  Dr.  med.  Carl  Lorentzen,  bl.  a.  følgende: 

»Jo  ældre  Grynene  er,  desmere  er  de  udsat  for  en  Fedt- 


,rfrtC5 


^/■fflf^^ 


in  m«wi 


dekomposition  (paavist  ved  Undersøgelser  paa  Dethlefsen  & 
Meyers  Laboratorium).  Det  er  da  vigtigt,  at  man  saa  vidt 
muligt  skaffer  sig  friske  Havregryn,  ved  hvilke  man  har 
Garanti  for,  at  de  ikke  har  henligget  for  længe. 

Det  har  vist  sig  ved  Rækker  af  Forsøg  i  syreholdigt, 
steriliseret  Vand,  at  Gryn,  som  ikke  ligger  forsvarligt  ind- 
pakkede, bliver  skimmelholdige,  medens  Grynene  fra  for- 
svarligt lukkede  Pakker,  som  først  aabnes  ved  Brugen,  ses 
kimfattige  eller  ganske  kimfri.« 

Garanteret   friske  Avena-Gryn  med  Fabrikationsdato  i 

Seglet,   anbefalet  af  over  400  danske  Læger,   er  de  eneste 

Havregryn,  der  sælges  med  betryggende  Garanti  for  Friskhed. 

Avena-Gryn  leveres  til  alle  Landets  Sanatorier,  Sindssygeanstalter,  Hospitaler, 

Klinikker,  Apoteker  etc. 

Vogt  Dem  for  daarlige  Efterligninger 
og  forlang  altid  udtrykkelig  Avena  datoplom berede  Pakkegryn. 


Duftende  frisk 

og  skinnende  hvid  bliver  Deres 
Vask  ganske  uden  den  sæd- 
vanlige infamt  slidende  Skrub- 
ning, naar  De  anvender 

Lagermans  Yaskepntoer 

Faas   hos  de  Handlende  i 
Pk.  å  25  &  12  0. 
En  groa:  MjS  Lagerman  junr. 
Htrrevold  23,  Telf.  1080. 


FERRIN 

mod  Blodmangel 

er  en  kemisk  Forbindelse  af  Mælkens 
Æggehvidestoffer  med  Jern. 

Denne  Forbindelse  afgiver  den  bed- 
ste Form  for  et  styrkende  organisk 
Jern  præparat  Faas  paa  Apothekerne. 

Pris  1  Kr.  50  Øre. 
Kbnvn.1  Laveapotheks  kemiske  Fabrik 


T 


iy 


mf?v 


Klassisk  Værdsættelse. 

(Hørt  i  Teatret) 

Fru  Parven u:   Hvor  kunde  man  nu  ogsaa  tænke  sig,  at  det  netop 
var  saadan  noget  som  Shakespeare,  der  gik. 


BILLEDER  AF 

ORDENS  FLORA 


<%,  <%,   OVER  500  FARVETRYKTE  TAVLER   <%,  <%, 
MED  TEKST  AF 

A.  MENTZ  og  C.  H.  OSTENFELD. 


Med  Uudtagelse  af  det  berømte  »Flora  Danica«,  der  udgør  54  Bind  og  koster  c.  2500 
Kr.,  ejer  den  dansk-norske  Litteratur  ikke  noget  botanisk  Billedværk,  som  kan  sidestilles 
med  »Nordens  Flora«.  Ogsaa  i  Sammenligning  med  Udlandets  almenkendte  Planteat- 
lasser rager  det  højt  op  ved  sine  naturtro  og  med  den  fineste  Teknik  udførte  Afbildinger. 
—  Det  vil  være  til  Nytte  og  Glæde  ikke  blot  for  enhver,  som  interesserer  sig  for  Botanik 
men  ogsaaa  for  den,  som  i  kunstnerisk  Øjemed  søger  Motiver  i  Planteverdenen. 


c.  20  Hefter  å  3  Kr. 


Faas  i  alle  Boglader 


G.  E.  C.  Gad. 


Internationalt 

Privat  Detektiv  Bureau, 

Dronn.  Tvergade  9,  i.  Sal,  ved  Hj.  af  Bredgade, 
paatager  sig  Undersøgelser  af  enhver  Art,  Adresseopsøgninger,  Efter- 
forskninger samt  giver  Oplysning  om  ethvert  tasnkeligt  Forhold. 

ChaaiaIiIaI«     Bevisførelse  for  Utroskab  blandt  Forretningspersonale, 
OpiCllllllll.  —  -      Ægtefolk. 

NB.    Arbejdet  udføres  af  prøvede  og  paalidelige,  private  Opdagere  —  Kontoret  er 
aabent  fra  10—12  og  6—8. 

Tel.  17271  y.  Grundlagt  1901. 

Kgl.  Hof 
Instrument- 
mager 


CORNELIUS  KNUDSEN 


13  Købmagergade  15 

I  alle  Boglader  faas: 

'„Stjernehimlen". 

Stjernekort  med  Drejeskive. 
2Kr. 

G.  £.  C.  GAD. 

V.  C.  S.  Topsøe 

Samlede 

Fortællinger 

Tre  Bind.    9  Kr.  50  Øre 

Indb.  13  Kr.  50  Øre 

•** 

G.  E.  C.  Gad 


I  disse  Dage  er  hos  undertegnede  udkommet  et 
nyt,  stort 

KORT  ovn  KIBEHHAVH 

med 

indlemmede  Distrikter 

samt 

Frederiksberg 

Udarbejdet  af  C.  Meldal 

paa  Grundlag  af  Generalstabens  og  Magistratens  Opmaalinger. 

Pris  i  2  Blade  8  Kr.,  opklæbet  i  Lommeformat 

11  Kr.  50  Øre,  * 

paa  Lcerred  med  Stokke  og  ferniseret  14  Kr. 

(Kortet  leveres  uopklæbet 
til  Køberne  af  Traps  »Danmark«  uden  Vederlag). 

0.  E  C.  Bad. 


ADDERINGSMASKINEN       £t  Mesterværk  af  fin  Mekanik. 


(AUliXl 


A^; 


«/  \  \— \— \&\>v  v 


Adderer  hurtigere  end  den  mest  øvede  Regner. 
Enhver  Fejl  absolut  udelukket. 

^>  St  Aars  Garanti.  ^ 
Pris  Kp.  25,00  og  Kr.  30,00. 

Forlang  Prospekt. 

A/S  DE  FORENEDE  IMPORTØRER. 

Købmagergade  22.  Telf.  4954.  Kbhvnjt. 


Urimeligt  Forlangende. 

Damen:    „Op  med  Hænderne !    Eller  jeg  skyder  !* 


?vMv6Vaexv 

mest  fuldkomne  Kliverspilleapparat  hvorpå* 
enhver  —  med  eget  Foredrag  —  kan  udføre 
alle  Musikens  Mesterværker.  Planolaen.  h\  is 
Pris  er  lOOO  Kr.,  forevises  beredvilligt  dagligt  i 

Petersen  &  Steenstrnp's 

Harmoniums-Magasin, 

SL  Kirkestræde  7,  1.  Sal. 


Speeial-Atelier  for  alt 
moderne  Haararbejde 

for  Damer  og  Herrer. 
Transformations.    Toupets. 

Parykfabrik  og  Lager. 

8F.  Platan         ** 
Hoved vagtsgade  ^F 

Ordres  pr.  Post  ekspederes  prompte 


tniuiwrt!ji;ii  muinmiMii.ii'iuTiwiiJiii'i. .hjiyiijt.ii  iiminrrnjLi-iuuLlniiaiiiii] 

En  smuk  Julegave! 


i 


1bolber$8  ftomefcier    J 


i  tre  ffitib 

TH&gtvne  veb 

f.  %.  Xicbcnbcra 

5  fer.,  inbb.  0  fer.  5o  øre 

Solfeeuoøaven  i  ét  JSinb  3  ttr 
inob.  4  fer.  25  øre. 

dfte&  Jlluøtrationer:  4  fer., 
inob.  6  fir.  25  øre. 


I 


tfaaø  i  alle  Boglaber. 


(5.  £.  C.  <3a&'s  forlag. 

De  i  daglig  Tale  og  i  Skriftsproget  hyppigst 

anvendte  Citater,  samlede  af 

Oscar  Arlaud. 

2.  Udg. 


I  alle  Boglader  faas 

DANSKE 
HELTESAGN 


Tegninger  af  LORENS  FRØLICH 
Tekst  af  AXEL  OLRIK 

FOLKEUDGAVE 


7  Kr., 
indb.  8  Kr.  75  Øre. 

Faas  i  alle  Boglader. 

G.  E.  C*  GAD. 


Ted  Ufalget  for  Folkeoplysnings  Fremme 

Frank  T.  Ballen 

„Kaskelotten  Togt 

Jorden  rundt  efter  Spermhvaler 

Indb.  4  Kr.  so  Øre. 

BDe  har  aabnet  Døren  ind  til  en  helt 
ny  Verden.«  (Af  et  Brev  fra  Kipling  til  Bullen). 


Til  Julen: 

TB.  /Ifoarlitt's 
"Romaner 

Rigt  illustrerede. 

Tante  Cordulas  Hemmelighed 

Hedeprinsessen 

Grevinde  Gisela 

Gutt-Else 


2  Kr.  50  Øre 

Indb.  4  Kr., 

med  Guldsnit  6  Kr. 


Q.  E.  C.  Gad. 


Hver  Roman  koster  )  Kr., 
indb.  4  Kr. 


Faas  i  alle 
Boglader. 


G.  E.  C.  GM). 


Johannes  Knudsen 

Bookor  T.  Washington 

Felkaopdnger  oy  lenneikeven 

Med  50  Billeder. 
Indb  2  Kr.  25  Øre. 

»Der  er  noget  af  Æventyrets  Glans  over  denne  Neger,  der 
bier  fedt  som  Slave  i  de  usleste  Omgivelser  og  nu  er  Æres- 
doktor ved  Amerikas  ældste  og  fineste  Universitet.« 


Faas  i  alle  Boglader. 


G.  E.  C.  GAD. 


Arctiske  Rejser. 


G.  Holm  og  Y.  Garde 
Den  danske 

Konebaads-Expeditien 

til  Grønlands  Østkyst 

Populært  beskreven. 
Med  Kort,  8  Tontryk  og  39  Afbildn.  i  Teksten. 
;   Kr. 

A.  P.  Hofgaard 

Nordenskiølds  Hejse 

omkring  Asien  og  Europa 

populært  fremstillet. 

Med  3  Kort,  24  Tontrvk  og  22  Billeder  i  Teksten. 

3  Kr. 

Dijmphna-Expeditionen 

1  Kr.  25  Øre. 
Faas  gennem  Bogladerne.  G*  E*  C«  Gad« 


THORVALDSENS 

UDGIVNE  FOR  FOLKET 

150  AFBILDNINGER  MED  TEKST  AF  EMIL  HANNOVER 
FORLAGT  AF  G.  E.  C.  GAD 


Thorvaldsens  Arbejder  afbil- 
des her  paa  kunsttrykte  Tav- 
ler i  et  virkelig  fyldigt  Udvalg 
og  til  en  Pris,  som  enhver  vil 
kunne  overkomme.  Til  hver 
Afbildning  svarer  en  forkla- 
rende Tekst,  og  Værket  ind- 
ledes med  en  kortfattet  Skil- 
dring af  Thorvaldsens  even- 
tyrlige Løbebane. 

10  Øre  pr.  Tavle 


Værket  udgives  i  25  Hæfter  å  40  Øre.  —  Senere  forhøjes  Prisen. 
Første  Hæfte  bedes  forlangt  til  Gennemsyn  hos  Boghandlerne. 


> Thorvaldsens  Værker *,  hvoraf  nu  12  Hæfter  er 
udkommet,  vil  være  en  smuk,  værdifuld  og  kær- 
kommen Julegave  i  ethvert  dansk  Hjem. 

Papæske  i  Marmorimitation  1  Kr. 


caiEEza 


ANTIKE  MESTERVÆRKER 
I  NY  CARLSBERG  GLYPTOTHEK 


Af  Francis  Beckett. 


Fig.  l.  Ynglingehoved.  Af  Antenor 

København   har   faaet   to  nye  Stjærner  i 
Baedeker;  den  ene  er  Byens  Raadhus, 
den  anden  Ny  Carlsberg  Glyptothek. 

Man  maa  nemlig  ikke  tro,  at  Københavns 
Raadhus  lyser  alene  over  Nordens  Himmel, 
og  at  det  alene  er  os  Danske,  der  finder,  at 
Hovedstaden  i  sit  Raadhus  har  faaet  det 
skønneste  moderne  Bygningsværk  i  Norden. 
„Gid  denne  Bygning  —  saaledes  slutter  en 
tysk  Fagmand  en  Artikel  om  Raadhuset  i  et 
tysk  Fagtidsskrift  — ,  som  ikke  blot  har 
begyndt  at  danne  Skole  i  Danmark,  men 
ogsaa  i  Udlandet,  overalt  maa  give  Stødet 
til  Pleje  af  den  nationale  Kunst,  saa  at  man 
derved  kan  finde  Udgangspunktet  for  en  ny 
Tid    i    Bygningskunsten.**      For    den    tyske 

Fagmand  er  Raadhuset  altsaa  et  Mønster- 
værk, et  forbilledlig  Værk. 

Heller  ikke  maa  man  tro,  at  den  Samling 
Antiker,  Brygger  Jacobsen  har  anlagt  i 
Aarenes  Løb,  med  eet  Slag  er  blevet  navn- 
kundig, efter  at  den  har  faaet  Plads  i  den 
nye,  kostbare  Bygning.  Med  al  Respekt  for 
den  smagfuldt  beherskede  Ramme,  Kamp- 
mann har  skabt  omkring  Samlingen,  —  det 
er  dog  denne  Samling,  der  er  Perlen,  det  er 
den,  ved  hvilken  Baedeker  har  hæftet  sin 
Stjærne.  Allerede  i  mange  Aar  har  Kunst- 
nere og  Videnskabsmænd  fra  Europa  og 
Amerika  valfartet  ud  til  det  lave  Bygnings- 
kompleks ude  ved  Ny  Carlsberg  Bryggeri, 
hvor  den  verdenskendte  *Collection  Jacobsen* 
dannedes,  og  i  over  en  halv  Snes  Aar  ud- 
kommer der  paa  Bruckmanns  Forlag  i  Mun- 
chen  et  Pragtværk,  der  skal  indeholde  Gen- 
givelser af  Mesterværkerne  i  Glyptotheket. 
Herfra  er  fem  af  de  Billeder  tagne,  der  led- 
sager denne  Afhandling.  „Stjærnen**  er  alt- 
saa ikke  opdaget  for  ganske  nylig,  om  end 
det  først  er  nylig  den  er  gaaet  ind  i  Offen- 
lighedens  Bevidsthed  her  hjemme. 

Engang  for  mange  Aar  siden  udbrød  Glyp- 
tothekets  Stifter  i  Antiksamlingen  inde  i 
Prinsens  Palæ:  Naar  man  gaar  her,  skulde 
man  tro,  at  den  græske  og  den  romerske 
Billedhuggerkunst  var  daarlig  Kunst!  Nu, 
det  er  maaske  for  meget  sagt,  men  eet  er 
i  hvert  Fald  sikkert:  Brygger  Jacobsen  har 
haft  Midler  og  Held,  Udholdenhed  og  Be- 
gejstring nok  til  at  vise  sine  Landsmænd, 
at  den  græske  Billedhuggerkunst  er  god  nok, 
den  ypperste  i  Verden.  Det  ædleste  og  her- 
ligste,   der  findes  af  Billedhuggerkunst  her  i 

Danmark,    maa  søges  indenfor  Glyptothekets 
Mure. 

Det  er  lidt  vanskelig  at  vælge  et  stærkt 
begrænset  Antal  Værker  ud  af  Glyptotheket, 
hvis  Rigdom  er  saa  stor,  men  det  i  Tiden 
ældste  Værk  af  græsk  Kunst,  der  fortjener 
Betegnelsen  Mesterværk,  er  i  hvert  Fald  det 
Marmorhoved  fra  Athen,  som  Franskmanden 
Olivier  Rayet  i  sin  Tid  har  ejet,  og  som 
fra  hans  Samling  er  kommet  til  Glyptotheket 
(Fig.   1). 

Hvorledes?  vil  sikkert  mange  udbryde. 
Er  dette  Hoved,  der  ser  ud  som  en  Karika- 
tur, hvor  Haaret  ligger  som  en  Kage  til 
Issen,  hvor  de  enkelte  Lokker  er  fremstillet 
i  fladt  Relief  i  koncentriske  Cirkler,  hvor 
Ørerne  er  formløse,  er  det  et  Mesterværk? 
—  Det  er  i  alle  Tilfælde  en  Mesters  Værk 
fra  en  Tid,  da  den  græske  Billedhuggerkunst 
endnu  ikke  havde  gennemdyrket  Fremstil- 
lingen af  det  menneskelige  Hoved.  Panden 
er  een  stor,  tung  Flade,  Øjnene  er  altfor 
store,  og  Øjeæblerne  er  i  Færd  med  at 
vælte  ud  af  Hovedet.  Men  Totalformen  af 
dette  tætte,  kraftige  Ynglingehoved  er  givet 
med  stor  Sikkerhed;  det  er  en  Kunstner, 
der  har  haft  Blik  for  Formkærnen.  Og  det 
brede,  stærke  Underansigt  kunde  man  daar- 
lig  tænke  sig  bedre  formet,  paa  een  Gang 
djærvt  og  fint,  med  den  lette  Kløft  i  Hagen 
og  med  den  overmaade  følte  Behandling  af 
den  tynde  Hud  paa  Læberne  i  Modsætning 
til  den  grovere  Ansigtshud.  Hertil  kommer 
endelig  noget  ganske  mærkeligt.  Munden 
er  —  som  man  ser  —  trukket  op  til  et 
let  Smil.  Saaledes  smiler  hele  den  ældre 
(den  „arkaiske")  græske  Kunst;  men  Me- 
steren for  Glyptothekets  Hoved  har  gjort  det, 
at  han  har  forfulgt  Smilets  Virkninger  ud 
over  de  bløde,  bevægelige  Træk  omkring 
Mundvigene,  og  hvad  han  her  paa  første 
Haand  har  iagttaget,  har  han  formaaet  med 
den  sarteste  Haand  at  gengive  i  Marmoret. 
Dette  er  saa  at  sige  blevet  hans  Signatur 
som  Kunstner. 


Der  er  nu    det  underlige,    at  der  hændel- 
sesvis  er   bevaret   endnu   et  Arbejde  af  den 
Kunstner,  som  har  udført  Glyptothekets  Ho- 
ved.    Træder   man   nemlig   ind   i   den  Sal   i 
Akropolismuseet   i  Athen,    hvor   de  Kvinde- 
statuer   er    opstillede,    der    er    fundne    paa 
Athens  Højborg,  saa  ser  man  straks,  at  den 
smukkeste   og   den   største  af  disse  Kvinde- 
statuer  maa  være  udført  af  den  samme  Haand, 
som   vi    kender    saa  godt   fra   Glyptothekets 
Ynglingehoved.      Hovedet     paa    Kvinden     i 
Athen   viser   nemlig  ganske   det  samme  Syn 
paa  Total  formen   og  ganske   den  samme  Be- 
handling   af   de    enkelte    Former;    kun    har 
hendes  Øjne    været    indlagte.      Men    det    er 
den    samme    brede    Tyrepande,    de    samme 
brede   Kindben,    den   samme   kraftige   Hage. 
Hun   er  som  en  Tvillingsøster  til  Glyptothe- 
kets Yngling.     Og   hvad   der   endelig  er  det 
afgørende:  ogsaa  her  er  der  det  fuldkommen 
individuelle  Blik  for  de  fine  Forskydninger   i 
Omgivelserne   af  den  smilende  Mund,    hvad 
der  —  i  Mangel  af  bedre  —  kan   betragtes 
som  en  Kunstnersignatur.     Men  forøvrigt  er 
Kvindestatuen    i    Athen     betegnet     med     et 
Kunstnernavn.    Paa  Statuens  Fodstykke  næv- 
nes nemlig  Billedhuggeren:  Antenor.     Det  er 
en  af  de  navnkundigste  Billedhuggere  i  Athen 
fra  Slutningen    af   det    6.    førkristelige  Aar- 
hundrede.     Det  var  nemlig  ham,  der  udførte  * 
Broncestatuerne  af  de  to  Blodvidner  for  Fri- 
hedens Sag,  Vennerne  Harmodios  og  Aristo- 
geiton,    der  til  evigt  Minde  om  Tyrannernes 
Fordrivelse   blev  opstillede   ved  Opgangen  til 
Akropolis.     Selv  om  man  derfor  ikke  synes, 
at    Glyptothekets  Hoved    er    et  Mesterværk, 
fordi    det    vidner    om    en    delvis    uudviklet 
Kunst,  saa  maa  man  i  hvert  Fald  indrømme, 
at  det  er  en  Mesters  Værk. 

Størsteparten  af  de  Antiker,  vi  beundrer  — 
for  at  nævne  et  Eksempel:  den  belvederiske 
Apollon  i  Vatikanet  — ,  er  imidlertid  ikke 
Originalværker  af  navnkundige  Mestre;  det 
er  senere  Kopier  efter  navnkundige  Mestres 
Arbejder,    udførte    til    romerske   Liebhavere. 

Af  den  Art  Kopier,  der  kan  give  en  Fore- 
stilling om  de  tabte  Forbilleders  Skønhed, 
lindes  der  mange  i  Glyptotheket.  Men  der 
er  ogsaa  græske  Originalværker,  som  ingen- 
lunde er  egenlige  Mestres  Arbejder,  men 
som  dog  viser,  hvor  højt  Skønhedssansen 
var  udviklet,  og  hvor  dybt  den  bundede,  i 
Oldtidens  Grækenland.  Et  saadant  Værk  er 
et  Relief,  der  er  fundet  i  Piræus  (Fig.  2). 
Enhver  nogenledes  kyndig  Beskuer  vil  straks 
se,   hvorledes  Relieffet   i    Formbehandling   og 

Udtryksmaade, 
kort  sagt  i  Stilen, 
minder    om    et 

navnkundigt 
Relief,  der  ken- 
des i  flere  Eks- 
emplarer :  Bille- 
det af  Orfeus, 
der  vender  sig 
om  mod  sin 
genvundne  Hu- 
stru, Eurydike, 
medens  Hermes 
sagtelig  drager 
hende  tilbage  til 
Underverdenen, 
et    Værk,    hvis 

Udtryksmaade 
er      vidunderlig 

diskret  og  dæmpet.  Den  nøgne  Yngling  til- 
venstre  i  Glyptothekets  Relief  er  i  Hovedtræk- 
kene en  Gentagelse  af  Hermes  i  Orfeusrelieffet. 
Heraf,  og  ogsaa  af  andre  Omstændigheder, 
kan  man  slutte,  at  Glyptothekets  Relief  er 
udført  i  Slutningen  af  det  5.  førkristelige 
Aarhundrede,  i  den  græske  Kunsts  første, 
høje  Blomstringstid,  Fidias'es  og  Polyklets 
Periode. . 

Det  har  ikke  været  nogen  stor  Kunstner, 
der  har  udført  Relieffet,  men  han  har  været 
Barn  af  en  stor  Tid,  og  han  har  fremfor 
alt  ikke  været  nogen  Pedant.  Han  har  be- 
handlet ganske  flygtig,  hvad  der  kun  havde 
underordnet  Betydning,    som   Fødderne,    og 


Fig.  2.  Attisk  Votivrelief. 

han  har  af  Skønhedshensyn  tilladt  sig  at 
ophæve  Tyngdeloven.  Hvordan  kan  egenlig 
Kappen  hænge  saadan  ned  bag  Ynglingen 
tilvenstre,  spørger  en  kritisk  Betragter;  men 
Kunstneren  svarer:  fordi  jeg  har  villet,  at 
Ynglingens  fine  Kontur  skulde  afsætte  sig 
mod  Draperiets  Stejlfolder.  Og  naar  det 
gjaldt,  har  han  arbejdet  med  største  Finhed. 
Den  svungne  Linie  af  Sløret,  som  den  mo- 
derlige Gudinde  løfter  med  venstre  Haand, 
har    han    villet   fremhæve    stærkt    mod  Bag- 

grundsfladen, 
derfor  har  han 
her  arbejdet  sig 
ind  i  Fladen ; 
strengt  har  han 
overholdt  Relief- 
fets Retnings- 
flade,  saa  at  Fi- 
gurernes Hove- 
der springer  for- 
holdsvis stær- 
kere frem  end 
deres  Fødder,  og 
de  mest  frem- 
springende Par- 
tier, f.  Eks.  Man- 
dens venstre 
Arm,  er  fladt 
holdte ;  mester- 
lig har  han  gennemført  de  forskellige  Planer, 
saa  Beskueren  slet  ikke  føler,  at  noget  er, 
rundere  udført  end  andet;  tilfulde  har  han 
behersket  sin  Tids  gennemdyrkede  Draperi- 
behandling:  han  stiller  'strenge  Stejlfolder 
mod  blødt  og  slapt  Foldekast,  han  lader  ung 
og  svulmende  Form  skinne  gennem  Klædebon, 
han  stiller  kraftig  rundet  kvindelig  Form 
mod  magrere  og  knappere  Mand  s  form.  Og 
endelig;  hvor  yndefuldt  havde  han  ikke 
slynget  Linierne  mellem  de  tre  af  Figurerne. 
Tænker  man  sig  Ynglingens  løftede  —  nu 
afbrudte  —  højre  Arm  tilføjet  og  den  unge 
Kvindes  højre  Arm  fuldstændiggjort,  saa 
vilde   man    have  en   rytmisk    svunget    Linie, 

Fig.  3.  Amazone.   Efter  Polyklet. 

der  forenede  de  tre  Skikkelser  som  en  Guir- 
lande. 

For  Øjet  er  den  moderlige  Kvindeskikkelse 
Hovedfiguren;  til  hende  ser  de  andre  tre, 
og  hun  alene  vender  Front  mod  Beskueren. 
Men  Kunstneren  har  dog  antydet ,  at  Man- 
den yderst  tilhøjre  alligevel  er  Hovedpersonen ; 
han  er  isoleret;  foran  ham  afsluttes  den 
rytmiske  Liniebevægelse,  der  forener  de  andre 
tre,  og  han  er  den  højeste;  hvis  han  rettede 
sig  i  sin  fulde  Højde,    vilde  han    støde  Ho- 


vedet op  gennem  Pladens  Overkant. 
Relieffet  er,  hvad  man  kalder  et  Votiv- 
relief,  d.  v.  s.  et  Relief  udført  til  Tak 
og  Ære  for  Guderne.  Den,  der  har 
ladet  Relieffet  hugge,  ser  man  længst 
til  venstre,  beskeden  i  lille  Maalestøk; 
Størstedelen  af  Figuren  er  dog  af- 
fliset.  Hvis  den  moderlige  Gudinde 
er  Hera,  maa  Manden  tilhøjre  være 
selve  Zeus;  Ynglingen  er  sandsynligvis 
Hermes ;  den  unge  Kvinde  kunde  være 
Afrodite  (eller  Iris).  Men  forresten  er 
disse  Benævnelser  det  rene  Gætteværk. 
Formodenlig  kunde  en  Græker  fra  Aar 
400  f.  Kr.  med  Sikkerhed  angive  de 
fire  Guders  Navne,  og  dér,  hvor  Re- 
lieffet var  indsat,  var  der  utvivlsomt 
en  Indskrift,  der  nævnte  Gudenavnene. 
For  os  er  Relieffets  kunstneriske  Værd 
det  vigtigste. 

Fem  af  de  navnkundigste  Billedhug- 
gere —  fortæller  den  ældre  Plinius  — 
havde  i  Væddestrid  hver  udført  en 
Amazone,  der  skulde  opstilles  i  Årte- 
rn istemplet  i  Efesus.  Kunstnerne  skulde 
selv  udpege  den  bedste  Statue.  Det 
viste  sig  at  være  den,  som  de  regnede 
for  den  bedste  næst  efter  deres  egen, 
nemlig  Polyklets.  Hvad  Sandhed  der 
er  i  denne  Anekdote  er  ikke  godt  at 
sige;  vist  er  det  i  hvert  Fald,  at  der 
fra  Oldtiden  er  bevaret  en  Række  Gen- 
givelser efter  i  det  mindste  tre  Ama- 
zonestatuer, der  aabenbart  var  udførte  i 
det  5.  Aarhundrede  f.  Kr.  Lægfolk  vil 
vel  finde  gode  Ting  i  hver  af  disse  Ama- 
zonestatuer, men  spørger  man  en  Billed- 
hugger om  hans  Mening  —  og  efter  Plinius 
var  det  jo  Billedhuggere ,  der  dømte  —  vil 
han  ikke  et  Øjeblik  være  i  Tvivl  om ,  hvil- 
ken Statue  han  skal  give  Prisen:  til  den 
Statue,  hvoraf  Glyptotheket  ejer  et  Eksemplar 
(Fig.  3).  Dette  er  da  formodenlig  en  Gen- 
givelse i  Marmor  efter  Polyklets  Bronce- 
Original. 

Som  Arbejde  betragtet  er  Statuen  noget 
haard  og  tør,  og  den  er  vist  ogsaa  over- 
arbejdet. Tilmed  er  venstre  Arm  og  Spydet 
ny.  Her  er  heller  næppe  Anvendelse  for  et 
baade-og;  her  gælder  det  kun  et  enten- 
eller.  Enten  støtter  den  krigerske  Mø  sig 
til  en  Pille,  eller  ogsaa  til  et  Spyd.  Begge 
Dele  er  aabenbart  for  meget.  Men  Øjet 
kræver  et  lavt,  men  solidt  Støttepunkt  til- 
venstre  for  Figuren.  Derfor  maa  Pillen 
aabenbart  foretrækkes  baade  for  Spydet  og 
for  den  Bue,  som  foreslaas  i  Glyptothekets 
Katalog. 

Statuens  Skønhed   beror  paa   den  haarfine 
Karakteristik  af  en   saadan    mandhaftig  Mø, 
en    ung  Mandinde,    og    paa   det   vidunderlig 
fint  overvejede  og  fint  gennemførte  Liniespil. 
Med  de  brede  Skuldre  til  det  smallere  Hofte- 
og   Bækkenparti    og    de   lange  Ben   er  Ama- 
zonens Skikkelse   mere   mandlig   end  kvinde- 
lig.    Og  man  aner,  hvor  sikkert  Kunstneren 
havde   vidst  at   lade   hver  Enkeltform    spille 
lige    paa  Grænsen    af    det    kvindelig    mand- 
haftige,   uden  nogensinde  at  overskride  Stre- 
gen   til    det    mandlige.      Sligt    har    kun    en 
Billedhugger  formaaet,    der  ikke  alene  havde 
et    fuldkomment    Kendskab    til    Mands-    og 
Kvindeform,    men  ogsaa   et  sikkert  Overblik 
derover,    saaledes   som   vi    ved   det   om  Po- 
lyklet.      Men     forøvrig     havde    den    græske 
Billedkunst  ved  denne  Tid   endnu  ikke  Sans 
for    det    feminint    kvindelige;     den    elskede 
Kvindelighed,    der    var   en  Genklang   af  det 
mandlige.      Derfor    har    denne    stærke,    kri- 
gerske Mø,    der  ogsaa  legemlig  er  Mændene 
en  jævnbyrdig  Modstander,    sikkert  for  Græ- 
kerne   fra    Perserkrigenes    Tid    været   Indbe- 
grebet af  Kvindelighed. 

Skikkelsens  Linier  gaar  ud  paa  gennem 
Modsætninger  at  give  Indtryk  af  Ligevægt. 
Til  det  sænkede  Hoved  svarer  den  løftede 
Arm,  til  det  strakte  højre  Ben  det  bøjede 
venstre;  til  den  herligt  udfoldede,  strakte 
højre  Kontur  svarer  den  slappe,  bøjede  ven- 
stre Sidelinie,    og   den    nedadbøjede   venstre 


Arm  modsvarer  den  opadbøjede  højre.  Saa 
staar  da  denne  dejlige  Skikkelse  som  et  vel- 
talende Vidnesbyrd  om  den  Dyrkelse  af  det 
rent  formelle  i  Billedhuggerkunsten,  der  er 
Særkendet  for  Polyklet  og  hans  Skole  paa 
Peloponnes.  Thi  det  kan  jo  ikke  nægtes, 
at  Statuen  er  bygget  op  udvendig  fra,  uden 
rigtigt  Hensyn  til  dens  Motiv.  Amazonen  er 
nemlig  ikke  blot  træt,  men  ogsaa  saaret; 
fra  et  Stiksaar  ved  højre  Bryst  pipler  Blodet 
frem.  Hertil  har  dog  Kunstneren  ikke  taget 
ringeste  Hensyn,  da  han  digtede  Statuens 
Liniemotiv;  idet  Amazonen  hæver  Armen, 
maa  Saarrandene  jo  skilles,  og  Saaret  volde 
dobbelt  Smerte.  Hvis  Figuren  var  kompo- 
neret indvendig  fra,  vilde  Amazonen  have 
grebet  sig  til  Vunden. 

Heri   er   der  en  Forskel    mellem  den  pelo- 
ponnesiske  og   den   samtidige   attiske   Billed- 


Fig-  \-  Anakrcon.  Efter  Fidias. 

huggerkunst.  Den 
sidste  er  mere  be- 
stemt indvendig 
fra  end  den  første. 
Hvis  Polyklet  kun- 
de træde  hen  for- 
an den  staaende 
Digter  i  Glypto- 
theket  (Fig.  4), 
vilde  hans  skarpe 
og  øvede  Blik  sik- 
kert hæfte  sig  ved 
noget  bundet  og 
tungt  i  Figurens 
Linier  og  Bevæ- 
gelse, og  han  vil- 
de maaske  ikke 
ret  have  Øje  for 
den  Sjælsadel,  der 
beaander  og  løfter 
Værket.  Det  er  en 
herlig  granvoksen 
Mandsskikkelse, 
et  Legeme  i  dets 
fulde  Blomstring, 
smukt  og  godt  fra 
Naturens  Haand, 
forskønnet  til  det 

guddommelige  gennem  gymnastisk  Tugt.  Dog 
Kronen  paa  Værket  er  det  ædeltformede  Lokke- 
hoved,  bøjet  let,  som  lyttede  han  elter  Toner  fra- 
oven,  og  med  Blikket  løftet  mod  Horizonten. 
Kappen  har  han  bragt  tilside,  over  Ryg  og 
Skuldre,  thi  Arme  og  Hænder  maatte  være 
frie;  i  sin  venstre  Haand  holdt  han  nemlig 
Lyren ,  i  den  højre  holder  han  Plektret. 
Denne  Statue  siger  fra  Fodspids  til  Isse,  at 
Manden  er  under  den  lykkelige  og  lyse  In- 
spiration ,  ved  hvilken  man  —  som  Græ- 
kerne mente  —  kom  Guderne  nær.  Det  er, 
som  den  lette  Ekstase  strømmer  ud  fra  det 
aabne  Blik  og  de  adskilte  Læber. 

Statuen  er  en  Kopi  i  Marmor  efter  en 
Original  af  Bronce;  det  kan  man  slutte  deraf, 
at  venstre  Ben    er  arbejdet  sammen    med  en 


Fig.  5.  Siddende  Digter. 


Træstamme ,     thi 
denne        hæslige 
Stamme    er    kun 
en   teknisk    Nød- 
hjælp ,     Kopisten 
maatte    tage    sin 
Tilflugt   til,    naar 
han  vilde  overføre 
Bronce-Originalen 
i     Marmor.       Af 
Hovedet     kendes 
der    flere    Genta- 
gelser.    Een  —  i 
Konservatorpalad- 
set i  Rom  —  bæ- 
rer Indskriften 
Anakreon}og  Glyp- 
tothekets  Statue  er 
saaledes  et  Billede 
af  den  indtagende 
og  yndefulde  For- 
sanger i  det  Kor 
af  alle  Tiders  og 
Landes     Digtere, 
der     har    sunget 
om  Vin  og  Elskov; 
et  Billede,  vel  dan- 
net over  Indtryk- 
ket af  Anakreons  Poesi,  men  ikke  noget  egen- 
ligt Portræt,  thi  Forbilledet  for  Glyptothekets 
Statue    maa  —  efter    Stilen    at    dømme  — 
være  udført  i  anden  Halvdel  af  det  5.  Aarh. 
f.  Kr.,    men    da  havde  Anakreon  allerede  i 
flere  Menneskealdre    hvilet   i   sin   rosensmyk- 
kede  Grav.     Paa   Athens   A kropolis    fandtes 
der  en  Statue  af  Perikles'es  Fader  Xantippos 
og    tæt    ved    den    en   Statue    af   Anakreon, 
Xantippos' es  Ven.     Sandsynligvis   havde  Pe- 
rikles  ladet  begge  Statuer  udføre  til  Athens 
Højborg,    og   rimeligvis   var   de  Arbejder  af 
Fidias,  Hovedlederen  af  de  kunstneriske  Fore- 
tagender   i    Athen    under    Perikles.      Denne 
Anakreonstatue    paa    Akropolis    er    efter  al 
Sandsynlighed   Forbilledet   for  Glyptothekets, 
og   —  hvad  man  ogsaa  ad  andre  Veje  kan 

Fig.  6.  Prakaitclisk  Ynglingehovcd. 


formode  —  bag  den  ligger  altsaa  et  Værk 
af  Oldtidens  største  Billedhugger.  Det  for- 
nemme og  aandfulde  Arbejde  er  sikkert  nok 
Fidias  værdigt. 

Saadan  har  man  altsaa  i  Perikles'es  Athen 
givet  Løftelsen,  den  digteriske  Inspiration, 
legemlig  Skikkelse.  Der  findes  i  Glyptotheket 
et  andet  berømt  Digterbillede  i  Marmor 
(Fig.  5),  fundet  sammen  med  Anakreon  i 
Nærheden  af  Rom,  men  gengivende  en  græsk 
Original,  der  ikke  var  udført  tidligere  end 
paa  Aleksander  den  Stores  Tid.  I  British 
Museum  er  der  en  Gentagelse  af  Hovedet. 
Forbilledet  har  saaledes  været  et  navnkun- 
digt Værk;  hvem  Digteren  er  ved  man  ikke. 

Han  sidder  i  en  stor,  komfortabel  Marmor- 
Lænestol,  men  han  gør  sig  det  ingenlunde 
mageligt.  Højre  Ben  har  han  vredet  over 
venstre,  han  kaster  sig  over  tilvenstre,  alt 
medens  han  med  Plektret  tamper  løs  paa 
Kitarens  Strenge;  Kitaren  er  forresten  urigtig 
restaureret;  og  den  tykke,  grove  Kappe  slyn- 


ger  sig  om  ham  som  en  Uvejrssky.  Han 
er  heller  ikke  nogen  smuk  Mand;  sit  Le- 
geme har  han  i  hvert  Fald  ikke  plejet. 
Armen  er  tynd  med  slappe  Muskler.  Det 
er  et  Stuemenneskes  Krop  man  ser;  de  store 
Hænder  er  runkne,  og  idet  han  bøjer  sig, 
danner  den  løse  Hud  Folder  over  Brystet. 
For  ham  er  Inspirationen  ikke  nogen  Be- 
frielse og  Løftelse;  Grublerier  har  gravet  to 
dybe  Furer  mellem  hans  Øjenbryn,  og  det 
er  paa  sin  Sjæls  sorte  Tungsind,  at  han  er 
Digter.  Hvad  han  lytter  frem  af  sit  Indre 
er  Mørke,  og  hvad  der  fødes  under  digterisk 
Indgivelse  er  Lidelse. 

Det  er  ganske  vist  to  forskelligt  karak- 
teriserede Digterpersonligheder,  men  det  er 
ogsaa  to  forskellige  Perioder  indenfor  den 
græske  Kultur,  der  her  giver  sig  tilkende: 
P erikles  es  lyse  Athen ,  en  skøn  og  aaben 
Sjæl  i  et  herligt  Legeme,  og  Hellenismens 
grublende  Selvfordybelse,  Lidelsen  i  en  for- 
falden Krop.     Paa  mange  Maader  kan    man 

udtrykke  Modsætningen  mellem  den  rene 
Græcicisme  og  Hellenismen.  Her  er  det  i 
Anakreon  Foreningen  af  athletisk  og  etisk 
Tugt  og  i  den  siddende  Digter  det  uathle- 
tiske  og  uetiske,  det  legemlige  Forfald  og 
den  sønderrevne  Sjæl.  Og  —  da  det  her 
drejer  sig  om  digterisk  Indgivelse  —  det  er 
Modsætningen  mellem  Lærkesangen  og  et 
vældigt  Deprofutidis. 

Man  plejer  at  sige  om  den  græske  Billed- 
huggerkunst, at  den  er  idealistisk.  Det  er 
ogsaa  rigtig  for  Plastikens  Vedkommende 
mellem  Perserkrigene  og  Aleksander  den  Stores 
Død;  efter  den  Tid  ligger  Styrken  i  den 
græske  Skulptur  i  dens  Naturalisme.  Men 
hvis  man  vilde  paavise,  hvori  den  græske 
Idealisme  egenlig  bestod,  maatte  man  Punkt 
for  Punkt  gennemgaa  de  enkelte  Værker  med 
dette  Spørgsmaal  for  Øje.  Det  er  ikke  gjort 
siden  Winckelmanns  Dage,  og  det  var  i  og 
for  sig  ikke  nogen  daarlig  Opgave.  Hvor- 
ledes Idealismen  ytrer  sig  i  Behandlingen  af 
et  Hoved  kan  man  se  af  et  kostbart  lille 
Ynglingehoved  udført  i  det  skæreste  hvide 
Marmor  (Fig.  6). 

Hvis  Respekten  for  græsk  Kunst  ikke  sad 
os  saa  dybt  i  Blodet,  vilde  vi  ganske  sim- 
pelt udbryde:  Men  saadan  ser  jo  intet  Men- 
neskes Hoved  ud.  Det  er  utvivlsomt  rigtigt- 
Kunstneren  har  antydet  en  Tværfure  i  Pande- 
benet, der  ikke  findes  i  Naturen,  han  lader 
Pandens  underste  Del  springe  frem,  lader 
den  svulme  over  Næseroden,  lader  Tindinge- 
benet lude  ud  over  de  ydre  Øjenkroge  — 
altsammen  imod  Naturen,  og  alt  i  den  Hen- 
sigt at  give  Indtryk  af  svulmende,  tyreagtig 
Kraft.  Han  gengiver  Øjenlaagene  uden  Vip- 
per, og  han  løfter  de  underste  Øjenlaag, 
hvorved  han  skaber  Indtrykket  af  noget 
sværmerisk,  noget  blødt  og  drømmende  i 
Blikket;  han  sænker  de  indre  Øjenkroge 
dybt  ved  Næseroden ,  saa  at  Skyggen  fra 
Brynene  falder  let  over  Øjnene;  derved  bliver 
Blikket  ligesom  sløret  af  tilbagetrængt  Tung- 
sin        Og  Punkt  for  Punkt    kan    man    paa- 


vise, hvorledes  Kunstneren  har  arbejdet  mod 
Naturen  og  overdrevet  Naturen  for  at  kunne 
danne  sit  Skønhedsbilled.  Hvis  der  her  var 
tilsigtet  en  komisk  Virkning,  kunde  man 
tale  om  en  Karikatur;  men  det  er  jo  for- 
skellige Ting,  der  vækker  Latter  hos  for- 
skellige Folkeslag.  Ingen  Arier  vilde  trække 
paa  Smilebaandet  over  dette  Ynglingehoved, 
tværtimod  sikkert  opfatte  det  som  en  kunst- 
nerisk Aabenbaring  af  fin  og  kultiveret  Man- 
dighed. Japanerne  derimod,  der  karikerer 
deres  Guder  paa  anden  Vis,  vilde  maaske  i 
dette  Hoved  se  en  kostelig  Karikatur,  lige- 
som vi  til  Gengæld  finder,  at  deres  Gude- 
billeder er  Karikaturer.  Bedst  vil  sikkert 
Englændere  forstaa  dette  græske  Værk,  thi 
det  er  jo  en  af  deres  egne,  en  blond  og 
hudskær  spleensyg  ung  Lord,  Nummer  Et 
ved  en  Aare  og  paa  Fodboldpladsen,  en 
vældig  Bokser  for  Herren,  Oscar  Wildes  for- 
staaende  Læser. 

Hvis  der  her  var  Tale  om  et  Maleri,  vilde 
man  ubetinget  sige,  at  Hovedet  var  henfejet; 
de  smaa  Ører  og  Haaret  er  f.  Eks.  kun  an- 
lagte i  Marmoret.  Men  saa  henfejet  dette 
Hoved  end  er,  er  Virkningen  særdeles  godt 
beregnet.  Det  skarpe  Spil  mellem  Lys  og 
Skygger  i  Haaret  staar  med  udmærket  ma- 
lerisk Virkning  til  den  bløde  Sammensmelt- 
ning af  Lys  og  Skygge  i  Ansigtet,  og  her  — 
i  Ansigtet  —  er  Marmoret  glat  og  Formen 
er  givet  uden  skarpe  Overgange,  blødt  og 
smeltende  og  glidende.  Ved  denne  fint  nuance- 
rede Behandling  af  den  glattede  Marmor- 
overflade har  Kunstneren  opnaaet  meget;  for 
det  første,  at  denne  Overflade  ser  ud  som 
levende,  aandende  Hud,  dernæst,  at  Ljrs- 
partierne  nok  saa  sagtelig,  uden  Brud,  gli- 
der over  i  klare,  gennemsigtige  og  blonde 
Skyggepartier,  og  endelig,  at  Hovedets  Sil- 
huet ingensinde  afsætter  sig  skarpt  mod 
Baggrunden,  men  med  bløde,  svømmende 
Omrids,   »sfumato«   som  Italienerne  siger. 

En  saadan  Kælen  for  det  smukke  hvide 
Marmor  kommer  først  op  i  den  græske  Kunst 

i  det  4.  Aarh.  f.  Kr.,  og  ved  den  Tid  er 
Glyptothekets  Hoved  udført.  Man  kan  ikke 
være  blind  for,  at  Hovedet  paa  Hermes  fra 
Olympia,  det  eneste  uomtvistelige  Original- 
værk,  der  nu  haves  af  den  store  attiske 
Billedhugger  Praksiteles,  viser  en  lignende 
Behandling  af  Haaret  og  Ansigtshuden  som 
Glyptothekets  Hoved,  og  at  de  enkelte  Træk 
er  stiliserede  paa 
overensstemmende 
Maade  i  begge  Ho- 
veder. Mærk  saa- 
ledes  den  stærke 
Svulmen  af  Panden 
over  Næseroden,  der 
synes  at  være  et 
ejendommeligtTræk 

for  praksiteliske 

Ynglingehoveder. 
Men  Hermeshove- 
dets  Oval  er  smal- 
lere, og  dets  Præg 
er  mere  opvakt,  som 
det  sømmer  sig  for 
den  snilde  Gud.  I 
Karakteren  ligner 
Glyptothekets  Ho- 
ved mere  et  ung- 
dommeligt Herak- 
leshoved  i  British 
Museum;  det  kal- 
des gærne  efter  en 
tidligere  Ejer  for 
„det  Aberdeen'ske 
Hoved".  Det  er 
saa  frisk  og  dejligt  udført,  og  det  staar  i 
Behandlingen  Hermeshovedet  saa  nær,  at  og- 
saa  det  uden  Tvivl  er  et  Originalværk  af 
Praksiteles.  Man  skulde  derfor  tro,  at  vi  i 
Glyptothekets  lille  Marmorhoved  ejer  et  Brud- 
stykke af  en  Statuette,  'der  var  udført  i 
Praksiteles 'es  Værksted  eller  i  hans  Skole. 

Der  ligger  over  halvandethundrede  Aars 
kunstnerisk  Udvikling  mellem  Antenors  og 
dette   praksiteliske  Hoved,    og   i   denne  Mel- 


Flg.  7.   Herakles.   Bronccstatue. 


lemtid  har  den  græske  Kunst  plastisk  op- 
dyrket det  menneskelige  Aasyn,  saa  det  er 
blevet  i  Kunsten,  hvad  det  jo  er  i  Virkelig- 
heden, en  Afspejling  af  Sjælen.  Men  der- 
for har  man  ikke  forsømt  Gengivelsen  af 
Legemet,  der  altid  vil  være  Billedhugger- 
kunstens Hovedopgave.  Man  ser  det  bl.  a. 
af  en  Bronccstatue  under  naturlig  Størrelse 
i  Glyptotheket  (Fig. 
7).  Ogsaa  det  er 
en  ung  Idrætsmand, 
selv  om  han  ikke 
just  er  Pair  of  Eng- 
land; det  er  aaben- 
bart  en  mere  jævn 
og  borgerlig  Yng- 
ling, som  staar  her 
plantet  paa  sine 
lange  Fodsportsfød- 
der.  Den  stærke 
Haarvækst  gør  Pan- 
den lav,  og  Blikket 
fra  de  mørkeblaa 
Glasøjne  er  vel 
ivrigt  og  opvakt, 
men  bringer  ikke 
Bud  fra  nogen  dyb 
og  skøn  Sjæl.  Dog, 
det  er  i  hvert  Fald 
en  frisk  og  sund  og 
stærk  ung  Mand. 

Fra  Naturens 
Haand  er  hans  Le- 
geme snarere  spin- 
kelt end  kraftig  byg- 
get. Skuldreneer  ikke  synderlig  brede,  Armene 
ikke  svære,  og  Hænderne  er  smaa,  de  yderste 
Fingerled  opadbøjede.  Ikke  ved  legemligt  Ar- 
bejde, men  ved  Idræt  har  han  udviklet  sin 
Styrke.  Der  bor  aabenbart  vældige  Slag  i  hans 
Skulderparti,  der  slumrer  Styrke  om  Hofterne, 
der  er  Kraft,  Spænstighed  og  Udholdenhed  i 
Benene,  og  paa  Ryggen  ligger  de  staalhaarde 
Muskler  saa  tæt  og  svulmende  ved  Skulder- 
bladene,   at    Rygradssøjlen    bryder    sig    Vej 


■2<)<> 


Antike  Mesterværker  i  Ny  Carlsberg  Glyptothefc 


dybt  nede  mellem  dem,  og  Manden,  set  fra 
Siden,  bliver  ganske  rundrygget.  Forøvrigt 
er  han  ingenlunde  tynget  af  sine  mange 
Kræfter,  som  Nutidens  „stærke  Mænd",  og 
ogsaa  Kraftkarlene  i  den  senere  græske  Kunst; 
han  er  tværtimod  spænstig  som  en  Staalfjer. 
Forresten  skal  det  være  selve  Kraftens 
Heros,  Herakles.  Pilekogeret  har  han  haft 
hængende  paa  Ryggen  i  en  Rem,  hvis  Spor 
endnu  ses  over  højre  Skulder  og  tværs  over 
Brystet,  og  hvis  Skraalinie  har  gjort  en  god 


Fig.  8.   Hoved  af  en  fløjtespillende  Satyr. 
Hellenistisk. 

Virkning.  Buen  har  han  holdt  i  venstre 
Haand,  en  Pil  har  været  stukket  ind  mellem 
den  krogede  Langfinger  og  de  to  tilstødende 
Fingre,  og  det  „ Vildt** ,  han  vejrer,  er  vel 
de  stymfaliske  Fugle  eller  den  neméiske  Løve 
eller  noget  andet  frygteligt,  hvis  Nedlæggelse 
vil  kaste  Glans  over  hans  Ungdom  og  Styrke. 
Forknyt  er  han  i  hvert  Fald  ikke.  Kom  an, 
siger  hans  Holdning,  hans  Bevægelse  og  hans 
Udtryk. 

Statuen  indeholder  udmærket  skønt  for- 
mede Partier  —  Stederne  over  Nyrerne,  Par- 
tiet henne  ved  Tindingerne,  og  Halsen  ikke 
at  forglemme,    denne  stærke   og  skønne  ret- 


linede Ynglingehals  under  Nakken  — ,  men 
det  kan  dog  ikke  nægtes,  at  navnlig  Bryst 
og  Mave  er  noget  tørt  og  haardt  for- 
mede. Dette  er  vel  en  af  Grundene  til  den 
Antagelse,  at  Statuen  ikke  er  udført  i  den 
Tid,  hvis  Stilsprog  den  taler  —  nemlig  det 
4.  Aarhundredes  f.  Kr.  — ,  men  skulde  være 
gjort  langt  senere.  Den  er  fundet  i  Italien, 
og  Fodstykket  er  uden  Tvivl  fra  Tiden  om- 
kring Kristi  Fødsel,  men  Statuen  behøver 
ikke  at  være  samtidig  med  Fodstykket.  Den 
kan  godt  være  røvet  i  Grækenland  og  i 
Italien  sat  paa  et  nyt  Fodstykke.  En  Om- 
stændighed taler  til  Gunst  for  denne  Anta- 
gelse. Inde  i  højre  Haandflade  er  der  et 
Ansatsspor;  Herakles  har  altsaa  omfattet  no- 
get med  Haanden.  Det  var  vel  Skaftet  af 
hans  Kølle.  Nu  kræver  Øjet  en  ret  Linie 
tilvenstre  for  Figuren,  nemlig  for  at  afveje 
Skikkelsens  lovlig  stærke  Hældning  mod  ven- 
stre. Drager  man  nu  en  ret  Linie  fra  højre 
Haand  ned  paa  den  nuværende  Basis,  da 
faar  man  et  ubehageligt  knækket  Omrids, 
der  langt  fra  at  modarbejde  Figurens  Hæld- 
ning, tværtimod  fremhæver  denne.  Giver 
man  derimod  Linien  en  saadan  Retning,  at 
den  for  Øjet  ophæver  Indtrykket  af  Skik- 
kelsens Hældning,  da  falder  dens  Endepunkt 
et  godt  Stykke  tilvenstre  for  den  nuværende 
Basis.  Heraf  turde  vel  fremgaa,  at  Statue 
og  Basis  er  fremmede  for  hinanden,  og  at 
Statuen  oprindelig  har  været  opstillet  paa  en 
langt  bredere  (Marmor)- Basis;  der  er  derfor 
næppe  nogen  ubetinget  tvingende  Grund  til 
at  antage,  at  Statuen  ikke  skulde  være  fra 
den  Tid,  hvis  Stilsprog  den  taler  kraftigt  og 
rent,  nemlig  det  4.  Aarh.  f.  Kr. 

Strengt  taget  behøves  der  vel  ingen  Und- 
skyldning for,  at  man  lidt  minutiøst  stræber 
at  gøre  sig  Figurens  Motiv  helt  klart;  som 
Kunstværk  giver  Statuen  den  ypperst  gen- 
nemførte Karakteristik  af  en  Idrætsmand,  der 
overhovedet  findes  i  København;  og  som 
Museumsværk  hører  den  til  de  allerstørste 
Sjældenheder,    thi  man  kan  hurtig  tælle  paa 

sine  Fingre  de  Broncestatuer ,    der  er  os  be- 
varede   fra   Oldtiden.      De    naar    næppe    op 
over  tyve.     Hvor    rigt  Glyptotheket    er   kan 
ses  deraf,  at  det  foruden  denne  Statue  inde- 
holder endnu  een  velbevaret  antik  Broncefigur. 
Denne  Herakles  er  stedse  blevet  højt  hædret 
i  Glyptotheket;    den  er  opstillet  saaledes,   at 
man  kan  se  den  fra  alle  Sider  og  dreje  den 
efter  Lyset.     Derimod   har  man  det  Indtryk, 
at   det   følgende  Værk,    et  Marmorhoved   af 
en  piniekranset  Satyr  (Fig.  8),    ikke   er  til- 
strækkelig  paaskønnet    i  Samlingen.     Det  er 
i  hvert  Fald  saa  lavt  opstillet,    at  man  maa 
knæle  paa  Gulvet  for  at  kigge  det  ind  i  An- 
sigtet.     Men    det    er    nok    en   Knæbøjning 
værd.      Alle    Guder    og    Dæmoner,    hvilket 
Mesterværk!    Hvor    herligt    passer    ikke    det 
storkornede  Marmor    til    denne    grovkornede 
Fyr  og  til  den  hele  grovkornede  Spas!    Det 
er    en   stridhaaret  og   spidsøret  Satyr  endnu 
i    sine    bedste  Aar,    men   særdeles    vel    ved 
Magt.     Han   blæser  Dobbeltfløjte;    paa   hans 
Læber    er    Rester    af   Mundstykket    bevaret. 
Det   ubetalelig  morsomme    er   den   Virkning, 
hans    musikalske    Iver    frembringer    i    hans 
Ansigt;    de  tykke  Kinder   spiles   op,    Hage- 
sækken  lægger  sig  vifteformet  over  Halsen, 
Øjenbrynene   vrider  han;    det   er   en    uhyre 
vanskelig  Passage;  og  han  skeler  i  Spænding 
ned  til  Instrumentet.  Og  saa  har  han  selv  ikke 
den  fjærneste  Anelse  om,  hvor  morsom  han  er. 
Det  er  en  Skælmsmester,  der  har  udleveret 
os    denne  søde  Fløjtenist,    og  en  Mester  fra 
den   hellenistiske  Periode.     Først  ved  ^denne 
Tid  gengiver  Billedhuggerkunsten,    hvad  der 
er  over  eller  under  legemligt  Jævnmaal,    det 
altfor  fede  eller  altfor  magre,    og    først   den 
hellenistiske    Kunst    har    ret    faaet  Øje    paa 
Modsætningsforholdet  mellem  Sjæl  og  Legeme. 
Det  kan  let  blive  til  Tragedie,    nemlig   naar 
der  er   et  Misforhold  tilstede,    naar  Aanden 
er  stærkere  end  Kroppen,   naar  Sjælen  bræn- 
der sig  igennem  Legemet.     Her  er    der   paa 
en  Maade  ogsaa  et  Misforhold,    nemlig  mel- 
lem Satyrens  ideale  Hensigter  og  det  grumme 


reale  Tilbageslag;  men  her  har  Komiken  ka- 
stet Skælmeriets  Kaabe  ovei  Modsætningerne 
og  opløst  det  hele  i  Latter. 

Glyptotheket  er  ganske  vist  vel  forsynet 
med  græsk  Billedhuggerkunst,  baade  Origi- 
naler og  antike  Gengivelser  efter  navnkun- 
dige Originalværker;  dog  kan  man  ikke  for- 
lange, at  det  paa  dette  Omraade  skulde 
kunne  hamle  op  med  de  store,  gamle  Museer 
i  Paris  og  London,    i  Berlin,    Rom,    Neapel 


Fig.  9.  Cn.  Pompejus  »den  Store". 

og  Florents.  Paa  eet  Omraade  staar  Glypto- 
theket derimod  i  første  Række:  det  rummer 
den  største  Samling  af  romerske  Portræter 
Nord  for  Alperne. 

Gaar  man  fra  de  græske  Portræthoveder 
i  Samlingen  til  de  romerske,  bemærker  man 
en  ejendommelig  Forskel  i  Opfattelsen.  I  de 
græske  Portræthoveder  er  det  typiske  stærkt 
fremhævet;  det  er  mere  Karakterer  i  store, 
kraftige  Træk  end  bestemt  omgrænsede  Indi- 
vider. Dette  gælder  ikke  blot  om  de  egen- 
lige Karakterhoveder,  d.  v.  s.  frit  skabte 
Billeder  af  forlængst  henfarne  Stormænd,  ud- 

førte  paa  Grundlag  af  det  Mindesmærke,  de 
har  efterladt  sig  i  deres  Aandsværker;  men 
det  gælder  ogsaa  om  de  Billeder,  der  maa 
antages  at  være  udførte  Ansigt  til  Ansigt. 
De  romerske  Portræter  slutter  sig  derimod 
gærne  stramt  og  fast  om  det  blot  og  bart 
individuelle.  Men  Portrætkunsten  hos  Græ- 
kerne havde  ogsaa  en  anden  Oprindelse  end 
hos  Romerne.  For  Grækerne  var  Portrætet 
altid  et  Hædersminde,  et  Minde  om  fremragende 
Egenskaber;  hos  Romerne  var  Portrætet  en 
ganske  dagligdags  Sag;  enhver,  der  havde 
Raad,  fik  sit  Portræt  udført.  Fra  Græken- 
land er  der  ikke  bevaret  et  eneste  Barne- 
portræt, fra  Rom  er  der  mange.  I  Græken- 
land var  det  Offenligheden ,  der  krævede 
Forevigelsen  gennem  Portrætet,  i  Rom  var 
Portrætet  en  Familiesag.  For  Romerne  gjaldt 
det  at  bevare  ganske  nøjagtige  Gengivelser 
af  Familiemedlemmernes  Hoveder.  I  Græken- 
land var  Portrætet  en  fri  kunstnerisk  Skab- 
ning; i  Rom  dannedes  Grundlaget  for  Por- 
træthovedet i  Afstøbning  over  Naturen.  Endnu 
kan  man  paa  mange  romerske  Portræthoveder 
—  navnlig  fra  den  republikanske  Tid  — 
tydelig  se,  at  Billedhuggeren  har  arbejdet 
efter  en  Ligmaske;  hvad  der  er  gjort  efter 
Ligmasken  er  forbløffende,  slaaende  livagtigt, 
medens  Resten  kan  være  baade  konventionelt 
og  dilettantisk  gengivet. 

Kunstnerisk  set  er  det  egenlig  ret  lige- 
gyldigt, hvad  Navn  et  Portræthoved  bærer, 
men  naturligvis,  forudsat  at  Portrætet  ellers 
er  godt,  faar  det  en  særlig  Tiltrækning,  naar 
det  forestiller  et  navnkundigt  Menneske;  men 
ogsaa  fra  et  historisk  Synspunkt  er  det  af 
Vigtighed,  at  Portrætet  er  udført  af  en 
Kunstner,  der  har  kunnet  gøre  Rede  for, 
hvad  han  har  set.  Dilettantiske  Portræter 
eller  Kopier  har  for  Historikeren  i  Virkelig- 
heden ikke  større  Værdi  end  forvanskede  Akt- 
stykker. Undertiden  glemmer  Historikerne  dette. 
Men  hvorom  alting  er:  Marmorhovedet 
Fig.  9  er  ikke  blot  et  Mesterværk,  men  og- 
saa et  uomtvisteligt  Portræt   af  en  navnkun- 


dig Mand,  Triumviren  Cnejus  Pompejus  med 
Tilnavnet    den  Store.     Det    fremgaar    af    en 
Sammenligning  med  de  Portræthoveder,    der 
findes    paa    Mønter,    som    hans  Sønner    har 
ladet   præge  i  Spanien    og  paa  Sicilien.     El- 
lers vilde  man  vel  udbryde :  En  fuldkommen 
Type    paa   en  jysk  Hestepranger   og   Knald- 
proprietær!  Svære,  plumpe  Træk,  smaa  svine- 
poliske Øjne  og  en  snu,  smallæbet  Mund.    De 
Egenskaber,  der  grundlagde  Pompejus'es  Ry 
—  Smarthed  og  Hensynsløshed  —  er  vel  for- 
resten heller  ikke  til  at  kimse  ad,    naar  det 
drejer  sig  om  Hestehandel.    Men  iøvrig  burde 
man    have   set   ham   paa  den  Tid,    da   han 
holdt  Klapjagt  efter  de  kilikiske  Sørøvere  og 
jagede  Mitridates  Pokker  i  Vold.     Nu,    som 
en  Mand    henved   de  halvhundrede,    er  han 
ikke   kommet  paa   sin  rette  Hylde,    trykket 
som  han  er   dels  af  de  fine  Hoveder  i  Rom, 
dels    af    Cæsars    rolige    Overlegenhed.     Den 
lidt  grovkornede  Lystighed,  der  ligger  i  hans 
Væsen,    kan   derfor    ikke   komme   frem,    thi 
den    har    ingen    Klangbund    i   Omgivelserne. 
Det   var  vel   paa   den  Tid,    man   i  Rom  be- 
mærkede,   at   han  —  som  Seneka   siger  — 
gærne  rødmede  i  Andres  Nærværelse.    Trods 
det  plumpe  Ydre  altsaa  et  saart  Sind.     Han 
havde   forøvrig   den  Værdighed   i   Optræden, 
som  hører  sammen  med  en  kort  Hals  og  en 
undersætsig  Krop.     Hans  Smigrere  sagde,  at 
hans  opadstræbende  Haar  og  hans  Blik  min- 
dede  om  Aleksander   den  Store.     Den  rede- 
lige   romerske    Mejsel    oplyser    nu    om,    at 
Haaret  virkelig  staar  op  fra  Panden,  thi  der 
er  her  en  Haarhvirvel.     Sikkert   et  usvigelig 
paalideligt    Portræt.      Vi    tror    at    have    set 
Originalen  ovre  paa  Vorbasse  Marked. 

Der  er  foreløbig  ingen  Grund  til  at  gøre 
et  dansk  Publikum  opmærksom  paa  Ny  Carls- 
berg Glyptothek;  de  Tusinder  af  Mennesker, 
der  Sommeren  igennem  daglig  har  færdedes 
inde  i  Bygningen,  turde  være  et  Vidnesbyrd 
om,  at  man  virkelig  har  opdaget  »Sljærnen*. 
1  det  foregaaende  er  det  forsøgt  at  fange 
enkelte  af  dens  Straaler. 

O.  de  Penne:  Andejagt. 

PAA  ANDEJAGT 

Digt  af  Valdemar  Rørdam. 

Blæsten  lægger  sig  mod  Aften. 
Hvor  det  hvide  Skum  har  væltet, 
ser  man  kun  de  mørkblå  Bølgers 
jævne  Vandring  over  Bæltet. 

Duen  trækker  hjem  tilskovs  nu 
langsmed  Hvedemarkens  Brinker. 
Tiden  er  der.  Kun  en  Time  — 
og  den  første  Stjerne  blinker. 


Før  Stjernen  er  tændt,  er  en  Jæger  på  Plads. 

Ti,  Hund,  med  det  tossede  Glam ! 
Langs  Molen,  hvor  Dønningen  brister  som  Glas, 

glider  hurtigt  din  hændige  Pram. 

Hør  det  klukkende  Vand,  se  det  rolige  Hvælv, 
vend  din  friskbidte  Skraa,  og  ro  til! 

Med  din  Pudel,  din  Pram,  dit  Gevær  og  dig  selv, 
kan  du  gøre  hvad  Pokker  du  vil. 

Du  er  færdig,  for  iaften, 
med  at  bukke  for  den  fine 
Amtsforvalter,  med  at  trælle 
for  den  klaprende  Maskine. 

Lænet  imod  Havnefyret 
følger  kun  en  gammel  Fisker 
ligegyldig  dig  og  Prammen, 
og  det  bløde  Vand  kun  hvisker. 

Men  din  Sjæl  sidder  krum  i  dit  Bryst,  af  det  Læs 
som  den  veed  den  skal  løfte  påny. 

Ro  væk,  skjul  dig  bort  bag  om  Øer  og  Næs, 
og  glem  din  Forbandelses  By. 

For  ikvæld,  for  inat  er  du  fri,  stakkels  Kryb, 

du  er  Menneske  selv,  du  er  til. 
Du  er  ene  og  fri  på  det  vuggende  Dyb, 

og  du  gør,  hvad  i  Verden  du  vil. 

Se,  hvor  flinkt  nu  Prammen  flyder. 
Her  i  Bugten  bag  de  brede 
Herregårdes  mørke  Skovbryn 
ligger  Blegvand  allerede. 

Inderst  i  den  sorte  Blankhed 
glider  lydløst  hvide  Måger 
ud  og  ind  som  Elverpiger 
gennem  Aftnens  første  Tåger. 

Men  det  lysner  æfor  af  den  synkende  Sol, 
og  du  strammer  din  spændige  Krop, 

og  din  Pram  skyder  frem  gennem  Guld  og  Viol 
som  et  Marsvin  i  mægtige  Hop. 

z  304  =     -.-. 


Paa  Andejag U 


Det  er  Musklernes  Kraft  som  af  fjedrende  Stål, 
det  er  Kølvandets  kogende  Lyd, 

du  ser  som  en  Ørn  i  Solklodens  Bål 

og  dit  Mandshjerte  svulmer  af  Fryd.  — 

Hvilken  paradisisk  Hvile! 
Hvilende  på  Åren  glider 
du  i  Tavshed  tusend  Mile, 
mens  de  gyldne  Dråber  drypper. 

Se,  den  røde  Vandmand  hvælver 
om  de  grønligt  klare  Strømme 
svulmende  sit  Rosenbæger, 
favner,  ånder  ud  og  skælver. 

Selv  den  sorte  Puddel  stirrer 
fra  sin  Tofte  stumt  i  Dybet; 
i  dens  alvorsfulde  Øjne 
skimter  du  en  Sjæl,  som  længes. 

Længsel,  det  er  altid  langvejs, 
altid  bort  fra  det  som  hæfter  — 
bort  fra  Livet.    Dumme  PuddeJ 
veed  du,  hvad  du  længes  efter? 

Gå  Pokker  ivold  med  din  Filosofi! 

Hvad  forstå  vi  af  Liv  og  af  Død? 
Om  et  Øjeblik,  Plask,  er  det  hele  forbi, 

før  vi  anede  hvad  det  betød. 

Du  skød  efter  Månen.    Jagu  blev  den  ramt. 

Det  er  her,  de  der  tænker  og  slås 
møder  den,  som  kvitterer  for  Skat  fra  et  Amt 

og  må  ta  sine  Bukser  på  Klods. 

Åren  ud,  og  ro  til,  ganske  jævnt,  Kammerat, 
i  det  blanke  Minut.     Se  dig  ud! 

Strømmen  glider  som  flydende  Guld  og  Agat, 
og  den  sitrer  som  levende  Hud. 

I  samme  Sekund  nu,  Solkuglen  sank, 
skød  hun  op  af  den  glasklare  Sø, 

som  en  blinkende  Fisk,  bredskuldret  og  slank 
i  sin  Nøgenhed,  se  mig  og  dø. 

Det  skyller  og  skvulper  om  Skulder  og  Skød 

om  et  gyldent  og  fast  lille  Bryst, 
hvis  Top  springer  ud  i  en  brændende  Glød 
som  en  Tangblomst  fra  Afrikas  Kyst. 

Hendes  Hår  synker  sort  gennem  Dønningens  Drag; 

mat  løfter  hun  Øjnenes  Låg, 
hendes  dvælende  Blik  mod  den  døende  Dag 

taler  mørkt,  men  et  flammende  Sprog. 

For  en  fattig  Per  Tot,  for  en  Splejs  Kontorist 
er  det  næsten  for  skønt,  dette  Syn. 

Men  skynd  dig!    Når  favned  en  Jomfru  dig  sidst? 
Hun  er  Hav,  du  en  Sky,  fuld  af  Lyn. 

Av  for  Pokker!    Er  du  kæntret? 
løfted  selve  Proteus  Panden, 
tanggroet,  knudret  som  en  Gråsten, 
til  et  Skub  mod  Prammens  Planker? 

Nej,  du  roede  i  din  Galskab 
mod  en  ganske  simpel  Gråsten 
og  gik  baglængs.     Højt  mod  Himlen 
fægter  dine  Træskostøvler. 

Og  din  kloge  Puddel  mønstrer 
dig  med  Mistro.     Arme  Dåre, 
saml  dig  sammen  efter  Stødet, 
og  fisk  op  din  tabte  Åre. 

Her  er  Vigen,  du  har  valgt  dig. 
Bag  den  sumpet  flade  Forstrand 
mørkner  bratte  grønne  Brinker, 
og  den  første  Stjerne  blinker. 

Aftenstjernen  Venus  blinker 
guldklart  i  en  glasgrøn  Himmel, 
og  de  mørke  Poplers  Grene 
suser  underligt  alene. 

Og  det  sitrer  og  det  klinger 
fra  de  dugfaldsvåde  Skrænter, 
hvor  usynlige  Cikader 
gnider  deres  Ben  og  Vinger. 

Ned  ad  Græssets  Palmestammér 
driver  Dug  i  sølvblå  Flammer 
tusend  klare  Vinger  klirrer, 
hele  Himlens  Hvælving  dirrer. 

Da  kom  der  med  Et  som  et  skarpere  Klirr 
og  et  Sus  som  af  styrtende  Regn. 

Der  var  Ænderne.    Sju!    Hør  det  svindende  Svin- 
over  tusmørke  Marker  og  Hegn. 

Og  det  klirrer  over  Søen, 
og  det  suser  gennem  Luften, 
og  med  Halsen  fremstrakt  farer 
nye  Par  og  nye  Skarer 

med  en  Fart,  som  gør  dig  svimmel, 
fjernt  ind  i  den  gule  Himmel. 
Med  den  spændte  Bøsse  rede 
lytter,  spejder  du  dernede. 

Og  der  hænger  med  Et  (her  er  Skud,  allenfals) 

i  den  lysere  Luft  imod  Land 
med  løftede  Vinger  og  fremstrakt  Hals, 

ubevægelig  næsten,  en  And. 

Et  Glimt.     Hult  brager  det  Kysterne  rundt. 

Og  du  gnider  din  Kind.     Det  slog  hårdt! 
Et  Plask,  og  et  nyt  Plask  samme  Sekund. 

Der  svømmer  din  Pudel.     »Aporte!« 

I  den  lyse  Aftens  Dæmring 
vejer  du  dit  første  Bytte, 
medens  Pudlen  ryster  Pelsen 
så  den  stænker  som  et  Vandspring. 

Stille  henslængt  under  Toften 
med  den  hvidgrå  Bug  iværet 
ligger  Anden,  og  du  spejder 
atter  landværts  over  Kæret. 

Fjernt  i  Aftenhimlens  Lysning 
ser  du  som  en  Tråd,  der  svæver, 
som  et  Spindelvæv,  der  hæver 
sig  og  sænker  sig  i  Luften. 

Som  en  Stribe  Røg,  der  rolig 
strækker  sig  i  tynde  Luftlag; 
som  en  Sky;  nej,  Fugl,  der  trækker, 
nu  i  Klynger,  nu  i  Rækker. 

Til  en  skarpt  afskåren  Kile 
nærmer  sig  og  lynsnart  svinger 
ned  om  Brinken,  ud  imod  dig, 
med  et  Pib  af  rappe  Vinger. 

Og  du  dukker  dig  lidt  for  det  susende  Træk, 
du  sigter  halvt  sky,  som  i  Skam. 

Et  tvefoldigt  Brag.     Som  en  Storm  er  de  væk. 
Men  en  And  dratter  tungt  i  din  Pram. 

Og  Vildfuglens  lynende  syngende  Flugt 
gennem  Dæmringens  lønlige  Lys 

og  de  bragende  Skud  og  Krudtets  Lugt 
fylder  Hjertet  med  vellystigt  Gys. 

Ny  Ild  fuser  ud,  ny  drønende  Brag 
ruller  rundt,  slår  igen  under  Land; 

sort  Krudtrøg  ligger  som  Skyer  i  Lag 
på  det  blyblankt  skumrende  Vand. 

Det  rabber  og  skræpper  forhexet  nær, 

der  er  Sus  som  af  Asgårdsridt ; 
du  skyder  på  Lyden  af  farende  Vær, 

på  et  Skimt  kun  af  flyvende  Hvidt. 

Og  Pudlen  plasker  i  Sump  og  Tang 

med  anskudt  og  nedskudt  Vildt  — 
men  højt  over  Havets  mørknende  Vang 

stråler  Stjernerne  roligt  og  mildt. 

Og  da  først  dit  Blik  er  fængslet, 
rent  tilfældigt,  af  en  Stjerne, 
tusendårigt,  fra  det  fjerne, 
af  en  ukendt  Verdens  Lysbud, 

bliver  du  med  Et  så  lille, 
lægger  Bøssen  bort  i  Lede, 
sidder  stille,  skamfuldt  stille, 
her  på  Bunden,  dybest  nede. 

Fra  det  tusendårigt  Fjerne, 
gennem  endeløse  Mile, 
drypper  Stilhed,  gylden,  dugsval, 
i  din  feberhede  Hjerne. 

Om  hin  ene  stærke  Stjerne 
svinger  hele  Himmelhvælvet, 
dybt  og  langsomt  gennemskælvet 
af  udødelige  Drømme. 

Fra  den  store  Bjørn,  fra  Kronen, 
fra  den  Orden,  hvori  Verdner 
vandrer  mægtigt  hos  hverandre, 
mærker  du  et  sagte  Luftsus. 

Og  dit  Hjertes  røde  Blade 
falder  som  en  frostbidt  Roses, 
synker  dybt  i  sortblå  Strømme. 
Det  at  dø  gør  godt i  Drømme. 

Og  at  vågne  igen,  stakkels  Ven,  det  er  træls! 

Det  er  Pudlen,  som  buger  sig  frem 
med  sin  rystende  Krop  i  dyngvåd  Pels 

og  slikker  din  Hånd.     Den  vil  hjem. 

Du  trækker  af  Trøjen  og  gir  din  Ven, 
og  han  skraber  og  skubber  den  om 

og  strækker  sig  træt.     Og  så  ror  du  igen, 
ror  hjem,  samme  Vej  som  du  kom. 

O,  hvor  stille  og  hvor  vældigt 
hvælver  slig  en  mørk  Augustnat 
afgrundsdyb  sin  Stjærnebue 
over  Verdens  lave  Tue. 

Som  i  sælsom  Vildskab  løfter 
bag  det  bakkesorte  Kystland 
netop  Månen  i  det  samme 
vredt  sin  valmurøde  Flamme. 

Og  hvergang  din  Åre  sænkes, 
slår  den  af  det  sorte  Saltvand 
som  en  fosforfarvet  Røgsky, 
som  en  Regn  af  hvide  Gnister. 

Lig  en  Røgsky,  lig  en  Gnistregn 
ruller  Åreslagets  Malstrøm 
bort  i  Mørket  bagved  Prammen, 
hastig  to  og  to  bort  sammen. 

Ensom  ror  du,  afgrundssvimmel, 
ud  imellem  Hav  og  Himmel, 
angst  for  Dybet  og  for  Månen 
og  den  stumme  hvide  Morild. 

Da  hvisler,  da  rasler  et  Stormsus  brat 

gennem  Strandskovens  løvtunge  Trær: 

og  der  syder  igennem  den  lydløse  Nat 
som  Larm  af  et  vældigt  Vær. 

Og  plaskende  Bølger  med  skumskinnet  Kam 
kommer  pludseligt  væltende  ind 

på  det  rolige  Vand,  og  de  løfter  din  Pram, 
men  der  rører  sig  aldrig  en  Vind. 

Det  er,  som  steg  der  af  Havdybet  selv 

og  den  sorte  tungsindige  Jord 
et  indestængt  lidenskabeligt  Skælv 
af  de  lønlige  Kræfter,  dær  bor. 

Og  den  skælver,  din  Sjæl,  i  sit  fattige  Hus, 
og  du  ror,  saa  du  ryster  derved, 

i  en  Rædselens  Rus,  mellem  Dybets  Brus 
og  den  spøgelseraslende  Bred. 

Ej,  da  kommer  selve  Vinden, 
frisk  og  sval  og  salt  fra  Søen! 
Sus  i  Løv  og  Plask  af  Bølger 
er  med  Et  kun  det  som  følger. 

Alt  er  helt  naturligt  atter, 
med  et  Suk  og  med  en  Latter 
ser  du  Månen  hænge  sølvblank 
allerede  højt  i  Luften. 

Og  med  nyskabt  Friskhed  kæmper 
du  din  Årekamp  mod  Søen, 
synes  det  er  smukt  at  hoppe 
gennem  Sølv  på  sorte  Toppe. 

Og  i  venlig  Nærhed  ser  du 
Havnefyrets  røde  Lygte. 
Der  er  intet  mer  at  frygte, 
her  er  Molen,  du  er  hjemme. 

Hjemme,  ja.     Mens  Prammen  smutter 
som  en  Ælling  ind  i  Havnen 
mellem  høje  Skibes  Bouge, 
under  Spryd  og  Ankertouge, 

ser  du  mer  end  halvt  forsonet 
op  til  Byen,  hvor  den  ligger 
i  sin  Lysdis,  roligt  kronet 
af  Alleens  Lygteprikker. 

Her  i  Byen,  hvor  du  slider 
langsomt  dine  Livsens  Tider 
som  en  Træl  i  Armods  Pine 
for  den  klaprende  Maskine. 

Her,  hvor  du  kun  altid  bliver 
det,  du  er,  en  ringe  Skriver, 
sultefødt,  med  slidte  Buxer, 
udgrint,  selv  af  Skolens  Fuxer  — 

Selv  her,  her  stråler  hver  eneste  Nat 
et  Lys,  som  for  dig  kun  er  tændt; 

selv  her,  her  sukker  et  Hjerte  forladt, 

når  din  Vej  fra  dets  Tærskel  er  vendt. 

Der  stråler  to  Øjne,  der  smiler  en  Mund, 
og  der  åbner  sig  kærligt  en  Favn, 

når  du  kommer.    Og  ømt  i  dybeste  Blund 
har  du  hørt  hende  hviske  dit  Navn. 

Ingen  attenårig  Ungdom, 
ingen  frisk  bevaret  Frue, 
kun  en  fattig  Skrivers  Hustru, 
fængslet  til  sin  Symaskine. 

Tidlig  oppe,  vågen  silde 
slider  hun,  så  hendes  Bryster 
knap  har  Mælk  nok  til  den  Lille, 
Jeres  Mindste,  som  I  elsker. 

Men  et  frisk  ungt  Hjerte  har  hun, 
og  en  livfuld  Troskabs  Ynde. 
For  sin  Husbond  er  hun  yndig, 
som  hun  var  hin  første  Vårnat. 

—  -  312     --.    — 


Paa  Andejag f= 


Og  når  I  to  trætte  mødes 
i  et  Favntag,  i  et  Håndtryk, 
i  et  Blik  blot,  så  forstummer 
begge  trætte  Hjerters  Kummer. 

I  et  fattigt  utæt  Loftsrum, 
i  en  Seng  med  grove  Lagner 
mærker  man  sin  Kæres  Arme 
dobbelt  fine,  dobbelt  varme. 

I  et  fattigt  udslidt  Legem 
lyner  Elskov,  lyser  Ømhed 
i  de  dyre  Hvilestunder 
tvefold  saligt,  som  et  Under. 

Derfor  har  du  Lov  at  gøre 
hvad  du  vil  med  Hund  og  Bytte, 
med  Gevær  og  Pram,  kun  ikke 
med  dig  selv,  da  du  er  hendes. 

Skynd  dig,  gå  til  den  der  venter! 
Hun  vil  stråle  af  Beundring, 
klappe  højt  i  sine  Hænder, 
når  hun  ser  de  otte  Ænder. 

Naar   alt   kommer  til  alt,   er  Tiden, 
vi  lever  i,   nok  alligevel  ikke  saa 
„literær",  som  den  giver  sig  Udseende  af. 

For  15—20  Aar  siden  var  det  almin- 
deligt, at  vore  Gymnasiaster  havde  deres 
literære  Diskussionsklubber,  i  hvilke  der 
stod  Kamp  om  de  nye  Navne  i  Litera- 
turen  kontra  de  gamle,  —  hvor  der  ryn- 
kedes paa  Næsen  ad  Øhlenschlæger,  og 
Ingemann  reduceredes  in  absurdum,  mens 
I.  P.  Jacobsen  kanoniseredes  og  Nytidens 
spæde  literære  Spirer  sattes  i  Højsædet, 
—  hvor  hver  16  Aars  Yngling  havde 
sin  Dom  fuldt  færdig  om  „Gennembrud- 
dets samfundsreformatoriske  Betydning, 
og  hvor  hver  den  17  Aars  Ungersvend, 
der  ikke  kunde  sin  »Marie  Grubbe"  eller 
„Haabløse  Slægter*  saa  nogenlunde  paa 
Fingrene,  af  Kammeraterne  blev  regnet 
for  en  Undermaaler. 

Der  er  næppe  saa  megen  „Literatur" 
i  Skoleungdommen  i  vor  Tid,  som  der 
var  den  Gang.  Vi  er  komne  mere  paa 
det  Jævne  igen.  Den  Opfattelse,  at  Nu- 
tidens opvoksende  Ungdom,  vore  Drenge 
saavel  som  vore  Pigebørn,  dyrker  en 
væsentlig  anden  Literatur  end  den,  den 
tilsvarende  Ungdom  for  et  Slægtled  eller 
to  tilbage  dyrkede  og  var  optaget  af, 
synes  i  alt  Fald  ikke  at  holde  Stik. 
Faa"  eller  ingen  af  de  Forfattere,  der  i 
den  mellemliggende  Periode  er  dukkede 
op,  har  for  Alvor  evnet  at  gøre  de 
gamle  Navne  Rangen  stridig  i  Ungdom- 
mens Bevidsthed,  og  under  alle  Omstæn- 
digheder for  den  Ungdom,  der  endnu 
ikke  er  naaet  helt  ud  over  den  egentlige 
Barnealder,  Skoleungdommen  i  Alders- 
klasserne 14—16  Aar,  kan  det  vist  slaas 
fast  som  en  Kendsgerning,   at  det  sta- 


digt er  den  gamle  Forfatterskole  og  de 
gamle  Forfatternavne,  der  har  dens  Øre 
og  Hjærte. 

Jeg  har  henvendt  mig  til  Størstedelen 
af  Landets  over  halvandet  Hundrede  til 
Afholdelse  af  Afgangseksamen  for  stu- 
derende Disciple  og  Almindelig  Forbere- 
delseseksamen berettigede  Skoler  for  at 
søge  det  Spørgsmaal  besvaret:  Hvad 
læser  vore  Børn  i  deres  Fritid?  Spørgs- 
maalet  er  stillet  til  Eleverne  i  Klasserne 
fra  øverste  Mellemskoleeksamensklasse 
og  Præliminæreksamensklassen  til  de  stu- 
derende Afgangsklasser.  Eleverne  har 
hver  faaet  sit  Skema  til  selvstændig  Ud- 
fyldning, og  det  skønnes,  at  Skemaerne 
gennemgaaende  er  udfyldte  og  Spørgs- 
maalene  besvarede  uden  Paavirkning  af 
Lærere  eller  Hjem.  Det  siger  sig  selv, 
at  man  skal  være  forsigtig  med  den  Be- 
tydning, man  vil  tillægge  et  paa  den 
Maade  tilvejebragt  Materiale,  da  Tilfæl- 
dighederne ofte  kan  have  spillet  en  Rolle 
ved  Skemaernes  Udfyldning.  Men  det 
tør  dog  maaske  nok  paa  den  anden  Side 
fastslaas,  at  de  Tilfældigheder,  der  kan 
have  gjort  sig  gældende  indenfor  den 
enkelte  Skole,  hvor  Kammeraterne  har 
haft  Lejlighed  til  at  raadslaa  indbyrdes, 
alligevel  ikke  kan  komme  til  i  væsentlig 
Grad  at  influere  paa  eller  misvisende- 
gøre det  endelige  Hovedresultat,  der  frem- 
kommer ved  en  samlet  Opgørelse  for 
samtlige  Skoler  tagne  under  et. 

Det  Materiale,  der  ligger  til  Grund  for 
nærværende  lille  Udredning,  hidrører  fra 
noget  over  2000  Børn,  fordelte  i  90  af 
Landets  foran  nævnte  eksamensberet- 
tigede  Skoler,  nemlig  fra  ca.  1400  Drenge 
og  henved  halvsyvende  Hundrede  Pige- 

børn.  Af  de  førstnævnte  er  ca.  220  fra 
5te  og  6te  studerende  Klasser  (fra  ialt 
18  lærde  Skoler),  og  det  vil  være  natur- 
ligt at  behandle  disse  unge  Menneskers 
Besvarelser  tor  sig,  uafhængig  af  de 
andre  Klassers;  de  studerende  unge  Da- 
mers Tal  er  i  Enqueten  desværre  for 
lille  til,  at  der  for  deres  Vedkommende 
kan  foretages  en  tilsvarende  Udsondring. 
I  Henvendelserne  til  Eleverne  er  der 
stillet  Spørgsmaal  til  dem  om,  1)  hvor- 
vidt de  fortrinsvis  læser  dansk  eller  frem- 
med Literatur,  2)  fortrinsvis  ældre  eller 
nyere  Forfattere,  3)  af  hvilken  dansk  og 
af  hvilken  fremmed  Forfatter  de  har  læst 
mest,  og  hvilken  af  denne  Forfatters 
Bøger  der  har  gjort  stærkest  Indtryk  paa 
dem.  Svarene  paa  Spørgsmaalet  under 
Punkt  1  er  temmelig  udglidende,  men 
betragtede  i  Samling  lader  de  dog  for- 
mode, at  det  overvejende  er  danske  For- 
fattere, der  læses.  Hvad  angaar  Spørgs- 
maalet under  Punkt  2,  spores  der  i  Be- 
svarelserne heraf  ganske  naturligt  en  ikke 
ringe  Usikkerhed  med  Hensyn  til,  hvilke 
Forfattere  der  anses  for  at  komme  ind 
under  Kategorien  „ældre",  hvilke  under 
Kategorien  „nyere",  men  her  giver  jo 
forøvrigt  Besvarelsen  af  Spørgsmaalene 
under  Punkt  3  tilstrækkelig  tydelig  Vej- 
ledning, og  at  de  ældre  Forfattere  er  de 
ivrigst  eftertragtede  og  flittigst  gennem- 
pløjede, synes  der  ikke  at  kunne  være 
nogensomhelst  Tvivl  om.  Aabenbart  har 
de  under  Punkt  3  hørende  Svar  i  de 
allerfleste  Tilfælde  formet  sig  som  en 
Tilkendegivelse  af,  hvem  der  er  den  Ad- 
spurgtes Yndlingsforfatter,  og  hvilken  Bog 
der  er  den  Adspurgtes  Yndlingsbog. 


Den  moderne  Kritik  vil  gerne  lade 
haant  om  en  Forfatter  som  Carit  Etlar, 
og  i  Gymnasiasternes  „literære"  Diskus- 


sionsklubber havde  man  højst  et  over- 
bærende Smil  tilovers  for  ham.  Ikke 
desto  mindre  har  næppe  nogen  anden 
dansk  Forfatter  i  den  Grad  haft  Tag  i 
den  opvoksende  Ungdom  gennem  det 
sidste  Par  Generationer  som  han,  og 
trods  de  halvthundrede  Aar  en  Bog  som 
„Gøngehøvdingen"  har  bag  sig,  vedbli- 
ver den  ubestridt  at  hævde  sig  Første- 
pladsen i  vore  Drenges  Læsning.  Af  de 
ca.  1200  Drenge  i  Alderen  14  til  15—16 
Aar,  vi  her  regner  med,  opgiver  henved 
500  Carit  Etlar  som  den  danske  For- 
fatter, af  hvem  de  har  læst  mest,  og 
nær  op  imod  de  tre  Fjerdedele  af  dem 
nævner  „Gøngehøvdingen"  som  den  af 
hans  Bøger,  der  har  gjort  stærkest  Ind- 
tryk paa  dem.  Og  trods  den  billige 
Overlegenhed,  hvormed  man  nu  til  Dags 
ofte  vil  bedømme  Ingemanns  historiske 
Romaner,  har  de  dog  bevaret  deres  store 
Popularitet  hos  Ungdommen  gennem  de 
vekslende  Tider,  og  en  Bog  som  „Val- 
demar Sejr"  staar  den  Dag  i  Dag,  skøndt 
skreven  for  over  firsindstyve  Aar  siden, 
fremmest  i  Rækken  blandt  de  Bøger, 
vore  Børn  med  størst  Glæde  fordyber 
sig  i.  For  Drengene  synes  Ingemann 
ganske  vist  ikke  at  staa  fuldt  paa  Højde 
med  Carit  Etlar,  men  til  Gengæld  har 
han  hos  Pigebørnene,  som  ikke  i  nogen 
synderlig  Grad  dyrker  denne,  et  lige  saa 
stærkt  Tilhold  som  hos  Drengene,  idet 
Pigerne  dog  fortrinsvis  vier  „Landsby- 
børnene" deres  Kærlighed,  hvor  Dren- 
gene sætter  „Valdemar  Sejr"  og  „Erik 
Men  ved  og  hans  Barndom"  som  Nummer 
et.  Vore  Pigebørns  literære  Interesser 
synes  forøvrigt  adskilligt  mere  forskellig- 
artede end  Drengenes.  Hvor  62  Procent 
af  Drengene  samler  sig  om  Carit  Etlar 
og  Ingemann,  maa  disse  to  Forfattere 
have  Assistance  af  Øhlenschlæger,  H.  C. 
Andersen,  gamle  Ewald,  Chr.  Winther 
(„Hjortens    Flugt")    og    Bergsøe    („Fra 

Piazza  del  Popolo")  for  at  kunne  samle 
et  tilsvarende  Procenttal  af  Pigerne.  En 
skematisk  Oversigt  over,  hvorledes  de 
nævnte  Forfattere  med  Tilslutning  af 
Blicher  deler  Børnene  imellem  sig,  er 
ganske  oplysende.  Følgende  Tabel  viser, 
hvor  mange  Procent  af  de  1200  Drenge 
og  halvsyvende  Hundrede  Piger,  der  an- 
giver de  paagældende  Forfattere  som 
dem,  de  har  læst  mest  af,  og  blandt 
hvis  Bøger  deres  Yndlingsbog  findes: 

Drenge:  Piger: 

Carit  Etlar 40  pCt 7  pCt. 

Ingemann  22    —    17    — 

Blicher 7    —     3    — 

H.  C.  Andersen .     6    —    7    — 

Øhlenschlæger. .     5    —    10   — 

Bergsøe 3    —    8    — 

H.  F.  Ewald...     2    —     7    — 

Chr.  Winther  . .     2    —     6   — 

Holberg  og  Hostrup  følger  efter  Ewald 
og  Chr.  Winther,  saa  kommer  der  en 
lille  Smule  Interesse  for  Heiberg,  Hertz 
og  Paludan-MQUer,  Hauch  og  Goldschmidt, 
men  om  Resten  af  den  ældre  Tids  Navne 
er  der  saa  godt  som  fuldstændig  Taus- 
hed.  At  I.  P.  Jacobsen  nævnes  er  en 
Selvfølge,  men  det  er  dog  kun  i  et  og 
alt  1 2  af  Pigerne  og  6  af  Drengene,  der 
angiver  ham  som  den  Forfatter,  af  hvem 
de  har  læst  mest.  Drachmann  møder 
med  16  Drenge  og  16  Piger,  medens  en 
Forfatter  som  Schandorph  endog  kun 
nævnes  af  3  Drenge  og  1  Pige. 

Af  den  nyere  Tids  Forfattere  synes 
kun  Sophus  Bauditz  at  have  vunden 
nævneværdigt  Indpas  hos  Skoleungdom- 
men, og  det  er  især  hans  „Krøniker  fra 
Garnisonsbyen",  der  nævnes.  Mathilde 
Malling  indtager  Førstepladsen  i  nogle 
faa  af  Pigebørnenes  Interesse,  hvor  selv- 
følgelig ogsaa  Fanny  Tuxen  og  „Johanne" 
spiller  ind.     Den  helt  „moderne"  Litera- 


tur  mærker  man  saa  godt  som  slet  intet 
til,  og  mærkeligt  nok  staar  ogsaa  et 
Navn  som  Walter  Christmas  ganske  i 
Skyggen,  og  kun  én  af  hvert  hundrede 
Drenge  har  nævnt  ham  i  deres  Besva- 
relser, naturligvis  med  „Peder  Most"  som 
Centrum. 

Vender  vi  os  derefter  til  den  fremmede 
Literatur,  viser  det  sig,  at  som  Carit 
Etlar  stadigt  staar  højst  blandt  de  dan- 
ske Forfattere  i  Drengenes  Bevidsthed, 
saaledes  har  Marryats  raske  Sømands- 
fortællinger  uforandret  bevaret  deres  store 
Popularitet,  medens  Cooper,  der  tidligere 
gik  jævnsides  med  Marryat,  synes  at 
være  ved  ganske  at  gaa  ud  af  Spillet. 
Dickens  øver  nu  som  forhen  samme  Til- 
trækning paa  Piger  og  Drenge,  og  det 
er  navnlig  „Oliver  Twist*,  der  stadigt 
er  i  Kurs.  Drengene  dyrker  ligeledes 
med  usvækket  Interesse  Jules  Verne,  og 
paa  Walter  Scotts  „Ivanhoe"  har  Tidens 
Tand  ejheller  sat  sine  Spor.  For  disse 
fire  Forfattere  stiller  Forholdet  sig  saa- 
ledes: 

Drenge:  Piger: 

Marryat 21  pCt 4  pCt. 

Dickens 16    —     17    — 

Jules  Verne ....    15    —    2    — 

Walter  Scott.  . .     8    —     5    — 

Ganske. interessant  er  det  at  se,  hvor- 
ledes den  norske  Literatur  dyrkes  i  langt 
større  Grad  af  Pigerne  end  af  Drengene: 


Drenge : 

Bjornson "..   7  pCt. 

Ibsen 3    — 

Lie 3    — 


Piger: 
17  pCt. 

8  — 

9  - 


Til  Navnet  Bjornson  knytter  sig  sær- 
lig „Synnøve  Solbakken"  og  „En  glad 
Gut",  til  Ibsen  Digtet  „Terje  Vigen", 
medens  der  i  Lies  Produktion  ikke  ses 
at  være  et  tilsvarende  Brændpunkt  for 
Interessen  at  samle  sig  i.    Kielland  næv- 

nes  kun  saare  sjældent.  Derimod  øver 
Selma  Lagerloff,  især  hendes  „Gosta 
Berlings  Saga",  en  næsten  lige  saa  stor 
Tiltrækning  paa  Pigerne  som  Ibsen  og 
Lie,  medens  Drengene  aabenbart  ikke 
har  nogen  Interesse  for  hende.  De  dyr- 
ker derimod  i  nogen,  om  end  ikke  me- 
get fremtrædende  Grad  Topelius,  ligesom 
man  skønner,  at  ogsaa  Alexander  Du- 
mas den  Ældres  „De  tre  Musketerer" 
har  bevaret  noget  af  sin  Tiltræknings- 
kraft overfor  dem.  Marlitts  Romaner 
har  selvfølgelig  endnu  ikke  helt  udspillet 
deres  Rolle  blandt  Pigebørnene,  der  og- 
saa stadigt  tyer  lidt  til  den  ældre  en- 
gelske Guvernantelekture. 

Den  eneste  af  de  nyere  Forfattere,  der 
synes  for  Alvor  at  være  ved  at  vinde 
sig  en  Position  blandt  vor  Ungdom,  er 
Rudyard  Kipling,  men  det  er  næsten 
udelukkende  Drengene,  der  interessere 
sig  for  ham. 

Conan  Doyle  -  „Literaturen"  indtager 
ikke  den  fremskudte  Plads  i  Børnenes 
Bevaagenhed,  som  man  kunde  være  til- 
bøjelig til  at  tro.  At  de  1200  Drenge 
er  der  kun  72,  der  melder  sig  som  spe- 
cielle Dyrkere  af  denne  Retning,  og 
blandt  de  halvsyvende  Hundrede  Piger 
naaer  Tallet  endog  kun  op  til  6.  En 
Skolebestyrer  vægrede  sig  ved  at  yde 
Bistand  til  Fremskaffelsen  af  Materialet 
til  nærværende  lille  Artikel  med  følgende 
Motivering:  „Det  kan  ganske  vist  have 
Interesse  at  faa  Rede  paa  vor  Ungdoms 
Smag,  men  en  statistisk  Redegørelse  vil 
efter  min  Mening  lettelig  gøre  mere  For- 
træd end  Gavn;  Børn  og  unge  Menne- 
sker trænger  til  at  vejledes,  deres  Smag 
er  ofte  meget  daarlig,  og  nu  er  der  vel 
næppe  Tvivl  om,  at  et  eller  andet  For- 
lag vil  benytte  sig  af  en  saadan  Statistik 
til  at  imødekomme  den  daarlige  Smag 
og  yderligere  udgive  en  Masse  Conan 
Doyle'r,  Indianerhistorier  eta,  som  sluges 


med  Begærlighed  af  Ungdommen,  men 
som  der  allerede  er  for  mange  af".  —  Den 
Statistik,  der  er  tilvejebragt  af  det  her 
foreliggende  Materiale,  peger  jo  egentlig 
ikke  i  faretruende  Retning  og  lader  sig 
næppe  anvende  til  Forlægger -Spekula- 
tioner af  den  befrygtede  Art.  Det  ind- 
samlede Materiale  synes  med  større  Ty- 
delighed, end  man  paa  Forhaand  kunde 
have  ventet,  at  godtgøre,  at  vore  Børn 
gennemgaaende  er  under  en  ganske  god 
og  sund  literær  Paavirkning,  ikke  væ- 
sentligt afvigende  fra  den,  vi  Andre  paa- 
virkedes af  i  vor  Barndom,  selv  om 
denne  maatte  ligge  30—40  Aar  tilbage 
i  Tiden.  Den  mellemliggende  Periode 
har  ikke  her  hjemme  frembragt  Forfat- 
tere, som  har  evnet  at  slaa  igennem 
hos  Børnene,  og  at  den  eneste,  der  sy- 
nes paa  Nippet  dertil,  er  Sophus  Bauditz, 
kan  jo  da  kun  tages  som  et  glædeligt 
Vidnesbyrd.  At  paa  samme  Vis  Selma 
Lagerlflff  blandt  Pigerne  og  Kipling  blandt 
Drengene  staar  forrest  i  den  nyere  frem- 
mede Literatur,  der  fanger  Børnenes  In- 
teresse, tyder  jo  egentlig  heller  ikke  paa 
nogen  helt  ilde  Udvikling. 


Ser  vi  nu  paa  det  Materiale,  der  fore- 
ligger fra  de  ældre  af  Skoledisciplene, 
fra  de  studerende  Klassers  unge  Men- 
nesker i  16—18  Aars  Alderen,  er  dette 
jo  selvsagt  for  utilstrækkeligt,  for  lidet 
omfattende  til,  at  man  tør  indlade  sig 
paa  at  drage  videregaaende  Slutninger 
deraf.  En  simpel  Gruppering  af  Besva- 
relserne fra  de  220  unge  Mennesker, 
Talen  her  er  om,  og  som  repræsentere 
18  af  Landets  lærde  Skoler  i  og  udenfor 
Hovedstaden,  frembyder  ikke  desto  min- 
dre en  Del  Interesse.  Man  sporer  intet- 
somhelst  til  den  Omkalfatring  i  Smagen, 

som  Gymnasiasternes  literære  Diskus- 
sionsklubber i  sin  Tid  lod  formode  var 
nær  forestaaende,  men  forbauses  tvært- 
imod over  slet  ikke  at  se  nævnt  en  hel 
Række  af  de  Forfatternavne,  som  den 
Gang  betegnedes  som  Bannermærkerne, 
hvorunder  Athenes  Sønner  i  Flok  og 
Følge  vilde  fylke  sig. 

Af  de  220  unge  Mennesker  angiver 
de  38  fortrinsvis  at  interessere  sig  for 
Øhlenschlæger,  og  nærmest  efter  denne 
følger  derpaa  Paludan-Muller  (hvis  „Adam 
Homo"  naturligvis  nævnes  i  første  Række) 
med  22,  der  sætter  ham  øverst.  18  op- 
giver at  have  læst  mest  af  I.  P.  Jacobsen 
(særlig  „Marie  Grubbe"  og  „Niels  Lyhne"), 
16  har  læst  mest  af  Blicher,  14  har  mest 
dyrket  Hauch  („En  polsk  Familie"),  13 
Carit  Etlar,  9  Bergsøe,  8  Holberg,  7 
Chr.  Winther,  7  Drachmann,  7  Sophus 
Bauditz,  6  Ingemann,  6  H.  C.  Andersen, 
5  Henrik  Pontoppidan;  Goldschmidt  og 
Hostrup  har  hver  4,  Heiberg,  H.  F.  Ewald, 
Herman  Bang  og  Laurids  Bruun  hver  3, 
Poul  Møller,    Topsøe    og    Fru    Blicher- 


Clausen  hver  2,  hvorefter  følger  en  Række 
Navne  med  hver  1. 

Indenfor  den  fremmede  Literatur  næv- 
nes Ibsen  hyppigst;   42  angiver  at  have 
læst  mest  af  ham,  uden  at  noget  enkelt 
af  hans  Værker   ses   at   hævde  sig    en 
Fortrinsstilling   fremfor   de   andre.      Saa 
følger    Kipling,    hvem   30   nævner   som 
den,    de  har  læst  mest  af,   og  her  an- 
føres oftest   „Lyset,    der   sluktes"    som 
den  af  hans  Bøger,    der  har  gjort  stær- 
kest Indtryk.    Efter  Kipling  kommer  Lie 
(22),  Dickens  (20),  Bjornson  (18),  Selma 
Lagerloff  (11),    Shakespeare  (10),    Mar- 
ryat  (8),    Walter  Scott  (6),    Goethe  og 
Kielland  (hver  5),  Schiller,  Tolstoy,  Zola, 
Henryk  Szienkewitsch    og     Hall    Caine 
(hver  4),    Dumas  den  Ældre  (3),    Jules 
Verne,   Ebers  og  Conan  Doyle  (hver  2) 
og  derefter  en  Række  med  1  hver. 

Som  sagt,  Materialet  er  ikke  stort, 
men  det  taler  forøvrigt  for  sig  selv,  og 
særlig  Taushedén  i  det  taler  med  en 
forbausende  Tydelighed. 

NYE  MØNTER 

Af  Gerhard  Heilmann. 


FORLEDEN  Eftermiddag  var  jeg  bleven  for- 
sinket ved  mit  Arbejde  herinde  i  Byen 
og  maatte  skynde  mig  til  Østbanegaarden 
for  at  naa  Toget.  Det  lykkedes  mig  at 
komme  op  i  en  Sporvogn  med  alle  mine 
Pakker;  der  var  kun  Plads  foran,  hvor  man 
ved  hver  Drejning  staar  og  dingler  mellem 
de  andre  Passagerer  som  paa  et  Skib  i  Sø- 
gang og  med  et  vældigt  Pres  af  Vind  lige  i 
Ansigtet. 

Konduktøren  kom  først  for  at  billettere 
lige  før  vi  naaede  Banegaarden.  Med  stort 
Besvær  halede  jeg  min  Portemonnaie  op  af 
Lommen,  men  inden  jeg  fik  fat  paa  et  Pen- 
gestykke   til  at   betale  ham  med,    standsede 


Vognen  og  i  samme  Øjeblik  sluktes  det  elek- 
triske Lys. 

Forgæves  forsøgte  jeg  ved  Hjælp  af  Fø- 
lelsen at  skelne  de  enkelte  Mønter,  —  det 
var  umuligt. 

Passagererne  trængte  paa,  og  en  fed  Dame 
masede  med  sit  uhyre  Korpus  min  Haand 
saaledes  ind  mod  Ruden  i  Døren,  at  Porte- 
monnaien  vendte  sig  og  hele  Beholdningen 
faldt  ud. 

„Du  Stoffer,  det  er  vist  en  ny  Privatbank, 
der  reklamerer  med  Varerne,"  hørte  jeg  en 
tyk  Ølstemme  sige,  medens  mit  Øre  forgæves 
søgte  at  opfatte,  hvor  alle  de  forskellige 
Mønter  trillede  hen. 

Enkelte  blev  liggende, 
nogle  hørte  man  rulle  mod 
Forskærmen  og  falde  om 
der  med  et  lille  Smæk, 
andre  igen  hoppede  ly- 
stigt ned  ad  Platformens 
Trappetrin  til  begge  Sider 
og  lagde  sig  til  Hvile  i  Vejens  Pløre. 

„Nej,  de  er  s'gu  ikke  runde  for  ingen- 
ting!" oplyste  en  anden  velvillig  Stemme 
mig  om. 

Imidlertid  var  der  bleven  stor  Opstandelse 
i  Gaden.  Drenge  strømmede  til  og  sloges 
om  Herlighederne,  medens  en  velvillig  Blad- 
sælger raabte:  „Vil  Herren  ikke  hellere  ha' 
Ekstrabladet  for  alle  Pengene  ?a  hvilket  vakte 
almindelig  Latter. 

Sporvognen  kørte,  og 
pludselig  fo'r  det  igennem 
mig:  Toget!  I  et  Par  lange 
Spring  styrtede  jeg  over 
Gaden  og  naaede  ind  i 
Forhallen,  netop  som  Dørene  til  Perronen 
lukkedes  i  lige  for  Næsen  af  mig. 

Der  stod  jeg,  —  just  ikke  i  den  blideste 
Stemning. 

„Nej,  de  er  s'gu  ikke  runde  for  ingen- 
ting!" gentog  min  Hjærne  mekanisk.  —  Ja, 
hvorfor  i  al  Verden  er  Pengene  egentlig 
runde?  tænkte  jeg.  Man  har  jo  kun  Ærg- 
relser af  deres  Rundhed! 
selv  ligge  paa  Maven 
paa  Gulvet  og  rage  med 
en  Kæp  ind  under  et  : 
eller  andet  Møbel  for  at 
faa  en  Sølvmønt  ud. 
Og  hvorfor  kan  man  ikke  blot  ved  at  føle 
paa  dem  kende  deres  Værdi? 

Saasnart  jeg  endelig  naaede  hjem  ud  paa 
Aftenen,  forsøgte  jeg  at  tegne  nogle  Mønter 
op,  som  ikke  var  runde  og  med  et  stærkere 
Relief. 

Vi  har  i  alt  ni  forskellige  Mønter  her  i 
vort  kære,  lille  Fødeland,  og  i  Størrelse  føl- 
ger de  saaledes  efter  hinanden :  2  Kr.,   5  Øre, 


og    jeg    saa   mig 


1    Kr.,   20   Kr.,    2   Øre, 
10  Kr.,  25  Øre,   1    Øre, 
10    Øre.     Man    ser     det 
lettest,  naar  man   lægger 
dem    i    en    Stabel,    man 
ser    da    ogsaa,     at     det 
største  Spring  er  mellem 
Tokronen  og  Femøren  og  det  næststørste  mel- 
lem Toøren  og  Tikronen,   medens  der  er   ret 
jævne  Overgange   mellem  de  øvrige.     Tikro- 
nen og  Femogtyveøren   er   næsten   ens  store 
og  kun  en  Smule  Vægtforskel  adskiller  dem. 
Enøren  og  Tiøren  staar  ogsaa  hinanden  me- 
get  nær;    Enøren    føles  lidt  tykkere  end  Ti- 
øren.    Men  naar  det  gælder,    vil    det    i    en 
snever  Vending  være  umuligt  at  skelne  dem 
ved  Følelsen  alene.    Enhver 
kan    jo    tage    en    hel    Del 
forskellige  Mønter  i  Lommen 
og  prøve  ad. 

En  ganske  nedrig  Mønt, 
som  man  meget  hyppigt 
træffer,  er  den  svensk-norske  Halvtredsøre; 
mange  Gange  har  jeg  faaet  den  stukket  ud 
i  Stedet  for  en  Enkrone. 

Mine  Udkast  er  gengivne  her  i  de  Stør- 
relser, som  Mønterne  skulde  have,  og  des- 
uden med  dobbelt  saa  stor  Diameter  for  at 
Enkelthederne  kan  træde  tydeligt  frem.  Af 
Enøren  er  der  to  Skitser.  Paa  den  første 
er  nederste  Rand  affladet  og  det  store  Ettal 
vil  desuden  let  kunne 
føles;  den  anden  har 
et  Hul  i  Midten  ligesom 
den  kinesiske  Cash.  To- 
ørens Rand  er  paa  to 
Steder  flad,  og  paa  Forsiden  rindes  tillige 
to  ophøjede  Lister.  Femøren  har  fem  For- 
dybninger i  Kanten,  saa  at  den  bliver  en 
fembladet  Roset;  det  store  Femtal  er  ogsaa 
meget  fremtrædende.  Bagsiden  bærer  ligesom 
paa  En-  og  Toøren  Kongens  Navnetræk,  men 
de  er  alle  tre  helt  forskellige. 

Enkronens  Form  er  kvadratisk  med  afrun- 
dede Hjørner,    den    vil   saaledes  ikke  kunne 

forveksles  med  Halvtreds- 
eren. Femogtyveøren  er 
bleven  oval  og  ligner  slet 
ikke  nogen  af  de  andre 
Pengestykker ;  maaske  kun- 
de man  ogsaa  give  Tokronen 
denne  Form.  Tiøren  har 
ligesom   Enkronen   faaet   et 


kvadratisk   Snit. 


De  øvrige  Mønter  syntes  det  mig  over- 
flødigt at  tegne  op;  det  vil  være  meget  let 
at  give  dem  Former,  som  adskiller  dem  fra 
de  foregaaende. 

Blinde  vil  med  Lethed  skelne  disse  Møn- 
ter, og  selv  i  Bælgmørke  kan  enhver  nor- 
maltseende uden  Vanskelighed  gøre  det 
samme.  Og  hvis  vi  havde  saaledes  formede 
Pengestykker  i  det  daglige  Sam- 
kvem, vilde  man  blive  forskaanet 
for  i  en  Droske  om  Aftenen  at 
tælle  forkerte  Penge  op,  og  man 
vilde  ogsaa  kunne  undgaa  at  give 
en  Guldtyvekrone  ud  i  Stedet  for 
en  Toøre,  saaledes  som  det  engang  gik  en 
af  mine  Venner.  Hans  Midler  var  meget 
smaa,  og  han  var  saa  fortvivlet  over  dette 
uforudsete  Tab,  at  han  tilbragte  flere  Dage 
med  at  løbe  omkring  og  søge  efter  den,  thi 
han  erindrede  ikke,  hvor  han  havde  givet 
den  ud.  Han  mistede  saaledes  mer  end  det 
dobbelte  Beløb,  —  Tid  er  jo  Penge.  Enhver 
kan  vist  erindre  mange  lignende   Fataliteter. 

Jeg  har  forespurgt  flere  Bank- 
mænd, Vekselmæglere  og  andre, 
som  fortrinsvis  beskæftiger  sig  med 
Penge,  om  de  ikke  kunde  sige  mig 
en  Grund  til,  at  Mønter  var  runde. 
Det  er  dem  ikke  muligt,  og  dette  Spørgs- 
maal  virker  ret  forbløffende  paa  dem;  thi 
for  dem  er  det  noget  saa  selvfølgeligt,  at 
Penge  er  runde,  at  Tanken  om,  at  de  kunde 
have  andre  Former,  saa  at  sige  ikke  kan 
opstaa  i  deres  Hjærne.  Jeg  tror  ligesaagodt 
man  kunde  spørge,  hvorfor  Solen  og  Maa- 
nen  ikke  er  firkantede.  —  Hvilket  dumt  Spørgs- 
maal,  —  enhver  kan  jo  se,  at  de  er  runde! 


Det  forlyder,  at  vore 
Mønter  vil  blive  forandrede 
saaledes,  at  man  ombytter 
den  afdøde  Konges  Billed 
med  den  nuværendes.  Men 
naar  der  alligevel  skal  laves 
nye  Stempler,  hvad  var  saa 
rimeligere,  end  at  man  ikke  nøjedes  med 
blot  en  lille  Forandring,  men  foretog  en  hel 
Omformning,  en  virkelig  Fornyelse  af  det 
gamle  System.  Jeg  venter  ikke,  at  man  skal 
benytte  nogen  af  de  Udkast,  som  jeg  har 
tegnet  op,  men  jeg  mener,  at  Karakteren 
af  Nydannelsen  nærmest  maatte  blive  som 
her  antydet.  Baade  praktiske  og  morsomme 
Mønter  vilde  komme  ud  deraf. 

Thi  om  end  Møntens  Præg  som 
praktisk  Omsætningsmiddel  nød- 
vendigvis maa  fastholdes,  —  lige 
saa  vel  som  en  Stol  først  og  frem- 
mest skal  være  til  at  sidde  paa  — 
saa  maa  dens  Skønhedsvirkning 
dog  ikke  underkendes. 

Denne  lille  prægede  Metalbarre,  som  glider 
saa  stille  fra  Mand  til  Mand,  og  som  allige- 
vel behersker  Verden,  den  burde  overalt 
bringe  Bud  om,  at  Staten  har  et  vaagent 
Øje  for,  at  endog  det  mindste  Pengestykke 
i  sig  selv  kan  bidrage  til  at  sprede  Skøn- 
hed ud  over  Landet. 

Dagligt,  mange  Gange  endog,  tager  vi 
dem  i  Haanden,  —  en  sidder  maa- 
ske i  Tanker  og  drejer  saadan  en 
lille  Mønt  mellem  Fingrene  æng- 
stelig for  at  slippe  den,  en  anden 
vasker  omhyggelig  Smudset  af  dem, 
for  at  de  ikke  skal  virke  smittebringende;  en 
ældre  Dame  samler  paa  de  nye  og  blanke 
for  ved  sit  ugentlige  Whistparti  at  imponere 
Selskabet  dermed,  eller  en  gammel  Onkel 
lægger  en  blank  Tyvekrone  i  en  flunkende 
ny  Portemonnaie,  som  Julegave  til  en  kær 
Niece;  for  ikke  at  tale  om  de  mange  Bank- 
mænd, hvis  Hænder  er  ligesom  en  Flodseng 
for    den  rivende  Pengestrøm;    —    i   utallige 

Tilfælde  er  vort  Øje  nødsaget  til  at  hvile 
paa  disse  Mønter,  og  deres  Tegning  præger 
sig  uudsletteligt  i  vor  Hjerne.  Der  er  der- 
for al  god  Grund  til  at  gøre  dem  saa  kønne 
og  ejendommelige  som  muligt. 


Og  naar  saadan  en  lille  beskeden  Mønt 
vover  sig  ud  i  den  store  Verdens  Hvirvel, 
da  skulde  den  ogsaa  der  bringe  Bud  om 
den  Smag  og  praktiske  Sans,  som  præger 
den  dejlige  Have  ved  det  sølvblaa  Vesterhav. 


'fy^yÆ+U. 

FORHOLDSTALSVALG  TIL  FOLKETINGET 


Af  H.  Waage. 


I. 


Under  den  Diskussion  om  Indførelsen  af 
Forholdstalsvalg  til  Folketinget,  der  er 
ført  i  de  senere  Aar,  har  Tilhængerne  af 
Forholdstalsvalgmaaden,  som  naturligt  er,  først 
og  fremmest  henvist  til  det  retfærdige  Krav 
om,  at  de  forskellige  politiske  Partier  bliver 
repræsenterede  i  Folketinget  i  Forhold  til 
deres  Vælgerstyrke.     Folketingsvalget  d.  29. 


talsvalg,  men  det  vilde  være  en  Fejltagelse 
at  tro,  at  det  ved  Spørgsmaalet  om  For- 
holdstalsvalgmaadens  Indførelse  alene  drejer 
sig  om  at  tilvejebringe,  hvad  man  kunde 
kalde  „matematisk  Retfærdighed".  Dette 
kan  til  Nød  siges,  naar  der  kun  findes  2 
Partier,  og  Partidelingen  sker  paa  et  enkelt 
bestemt  Hovedspørgsmaal  saaledes  som  Til- 
fældet var  i  Kampen  mellem  Højre  *  og  Ven- 


Maj    1906  er  kun  egnet   til  at   skærpe  dette      stre    under    det    Estrupske   Styre.    Saalænge 


Krav,    thi   der  har   ikke   ved  noget  tidligere 
Valg  staaet  saa  mange  politiske  Partier  over- 
for hverandre,  og  en  Undersøgelse  af  Stemme- 
tallene viser  et   udpræget  Misforhold    mellem 
de  forskellige    Partiers  Vælgerstyrke   og  Tal- 
lene paa    de  Mandater,    som    Partierne    op- 
naaede.      Ganske   vist    maa  man  udvise   en 
vis  Varsomhed   med  at  drage  Slutninger  fra 
Tallene  paa  de  Stemmer,   som   de  forskellige 
Partier  mønstrede  ved  Valget,    eftersom  man 
selvfølgelig  ikke  har   Lov   til  at  se   bort  fra 
de  Vælgere,  der  ikke  stemte,    og  man  heller 
ikke  kan   gaa  ud    fra,    at   Stemmerne  vilde 
være    faldne    nøjagtig    paa    samme    Maade, 
hvis  vi   havde   haft   Forholdstalsvalg.      Men 
det  angivne  Misforhold,  der  særlig  karakteri- 
seres ved,  at  Reformpartiet  og  det  moderate 
Venstre  tilsammen  opnaaede   over   Halvdelen 
af  Mandaterne,  skønt  de  kun  mønstrede  lidt 
over  en  Tredjedel   af   de    afgivne  Stemmer, 
er  dog  saa  stort,  at  man  rolig  kan  paastaa, 
at    de    nævnte    to    Partier    ikke    vilde   have 
faaet  Flertal  i  Folketinget,  saafremt  vi  havde 
haft  Forholdstalsvalg. 

Den  nuværende  Valgmaade  til  Folketinget 
medfører  imidlertid  ikke  blot,  at  Tallet  paa 
Partiernes  Repræsentanter  i  Tinget  jævnlig 
vil  staa  i  et  absolut  Misforhold  til  deres 
Vælgerstyrke,  saaledes  som  Tilfældet  er  nu 
for  Tiden.  Det  er  selvfølgelig  dette  Mis- 
forhold, der  først  og  fremmest  vækker  Op- 
mærksomhed og  afføder  Krav   om   Forholds- 

denne  Kamp  stod  paa,  var  der  kun  ringe 
praktisk  Trang  til  Forholdstalsvalg,  thi  det 
var  utvivlsomt,  at  Folketingets  Flertal  var 
et  Udtryk  for  Vælgernes  Flertal,  og  Højre- 
partiet kunde  vel  med  Føje  beklage  sig  over, 
at  det  havde  for  faa  Folketingsmænd  i  For- 
hold til  sin  Vælgerstyrke,  men  den  politiske 
Kamp,  som  den  Gang  førtes,  vilde  sikkert 
ikke  have  faaet  et  andet  Udfald,  selv  om 
Mandaterne  havde  været  fordelte  mellem  de 
2  Partier  med   „matematisk  Retfærdighed". 

Helt  anderledes  stiller  Sagen  sig  derimod, 
naar  Vælgerkorpset  er  splittet  i  3  eller  flere 
Partier.  Under  saadanne  Forhold  bliver  Ind- 
førelsen af  Forholdstalsvalg  til  Folketinget 
en  praktisk  Nødvendighed,  hvis  det  politiske 
Liv  skal  bevare  sin  Sundhed.  Bevarelsen  af 
den  gældende  Valgmaade  fører  nemlig  ikke 
blot  til  den  Forfalskning  af  det  parlamentariske 
System,  der  ved  en  stor  Splittelse  af  Stem- 
merne nødvendigvis  maa  indtræde,  naar  de 
forskellige  Partier  ikke  bliver  repræsenterede 
i  Forhold  til  deres  Vælgerstyrke,  og  et 
Mindretal  af  Vælgere  bliver  i  Stand  til  at 
besætte  Flertallet  af  Pladserne  i  Folketinget. 
Thi  naar  Udfaldet  af  Valgene  i  en  Mængde 
af  Kredsene  kommer  til  at  afhænge  af  et  rent 
Lykketræf,  vil  der  indtræde  en  almindelig 
Usikkerhed  i  de  politiske  Forhold,  der  har 
vidtrækkende  Virkninger. 

Den  mest  skæbnesvangre  Virkning   af  den 
nugældende    Valgmaade,    naar    Vælgerne    er 

splittede  i  mange  Grupper,  er  Folketings- 
mandaternes  store  Usikkerhed,  et  Forhold, 
der  mere  end  noget  andet  sætter  sit  Præg 
paa  den  nuværende  politiske  Situation.  Der 
findes  vel  en  Del  Kredse,  der  er  sikre  for 
Reformpartiet,  et  mindre  Antal  Kredse,  der 
er  sikre  for  det  socialdemokratiske  Parti, 
og  ganske  enkelte,  der  er  sikre  for  Højre- 
partiet og  det  moderate  Venstre.  Men  det 
overvejende  Antal  af  Kredsene  hører  til  de 
usikre,  eftersom  der  i  disse  Kredse  findes 
talstærke  Grupper  af  Vælgere,  tilhørende 
flere  forskellige  Partier.  En  Folketings- 
kandidat, der  opstilles  i  en  saadan  Kreds, 
og  som  overhovedet  kan  gøre  sig  Haab  om 
at  blive  valgt,  kommer  let  i  en  meget  vanske- 
lig Stilling.  Thi  naar  det  er  absolut  uvist, 
om  hans  Valg  kan  gennemføres  alene  ved 
hans  egne  Partifællers  Stemmer,  vil  han 
uundgaaelig  fristes  til  paa  flere  Punkter  at 
dække  over  Modsætningen  mellem  hans  eget 
Partis  og  andre  Partiers  Opfattelse  af  de 
foreliggende  Spørgsmaal  for  om  muligt  at 
drage  Vælgere  til  sig,  der  egentlig  ikke 
sympatiserer  med  ham,  men  dog  kan  an- 
tages paa  Valgdagen  at  ville  stemme  paa 
ham  efter  Reglen  om,  at  man  af  to  Onder 
vælger  det  mindste.  Der  er  selvfølgelig 
Grænser  for,  hvor  langt  en  hæderlig  Mand 
kan  gaa  i  den  Retning,  men  under  saadanne 
Forhold  vil  det  ikke  kunne  undgaas,  at  de 
klare  Standpunkter  udviskes,  saa  at  det  i 
mange  Tilfælde  er  vanskeligt  at  øjne  nogen 
synderlig  saglig  Forskel  paa  de  forskellige 
Partiers  Kandidater.  Kandidaternes  Udtalel- 
ser bliver  under  disse  Omstændigheder  ofte 
ubestemte  og  selvmodsigende,  og  i  samme 
Grad  som  den  saglige  Forskel  mellem  Kan- 
didaterne udviskes,  udarter  den  politiske 
Diskussion  til  personlige  Kævlerier  og  ende- 
løse Debatter  om  de  ligegyldigste  Smaating. 
Det  vilde  være  en  let  Sag  fra  Forhand- 
lingerne i  forrige  Rigsdagssamling  eller  under 
Valgkampagnen  i  Foraaret  1906  at  frem- 
drage  en   Mængde   Eksempler,   der  viser,  at 


Folketingsmandaternes  store  Usikkerhed  under 
den  bestaaende  Valgmaade  i  altfor  mange 
Tilfælde  hindrer  Folketingsmændene  i  at  ind- 
tage klare  og  vel  begrundede  Standpunkter- 
Her  skal  kun  nævnes  nogle  enkelte  Eksemp- 
ler, hentede  fra  Debatten  om  de  store  Hoved- 
spørgsmaal. 

Som  bekendt  blev  Forsvarsspørgsmaalet  i 
Aaret  1902  henvist  til  Undersøgelse  af  en 
Kommission,  der  ikke  blev  bundet  til  noget 
bestemt  Program,  men  stillet  fuldstændig 
frit.  Det  var  den  daværende  Regerings  og 
Reformpartiets  Forudsætning  ved  Kommis- 
sionens Nedsættelse,  at  det  foreløbig  skulde 
være  et  aabent  Spørgsmaal,  om  en  ny  For- 
svarsordning  vil  medføre  Stigning  eller  Ned- 
gang i  Militærudgifterne,  og  om  Københavns 
Befæstning  skal  danne  Grundlaget  for  For- 
svaret eller  ikke,  idet  den  hele  Sag  først 
skulde  afgøres,  naar  Kommissionen  havde 
afgivet  sin  Betænkning.  De  fleste  af  Re- 
formpartiets Folketingsmænd  og  Valgkandi- 
dater har  sikkert  ogsaa  uden  Hensyn  til 
deres  personlige  Meninger  og  Ønsker  ærlig 
vedkendt  sig  det  Standpunkt,  at  Forsvars- 
sagens  Ordning  foreløbig  er  et  aabent 
Spørgsmaal,  men  lejlighedsvis  har  man  dog 
set  Kandidater  af  Reformpartiet  afgive  bin- 
dende Erklæringer  om,  at  de  uden  Hensyn 
til  Kommissionens  Betænkning  og  det  even- 
tuelle Regeringsforslag  vilde  kræve  Militær- 
udgifterne betydelig  nedsatte  og  Fæstningen 
sløjfet.  I  Stedet  for  at  indtage  det  logisk 
uangribelige  Standpunkt,  at  man  ikke  godt 
kan  gaa  med  til  at  nedsætte  en  Kommission 
og  dog  paa  Forhaand  erklære,  at  man  ikke 
vil  tage  det  ringeste  Hensyn  til  Kommis- 
sionens Overvejelser,  har  disse  Kandidater 
under  Trykket  af  den  radikale  og  social- 
demokratiske Agitation  og  i  Haabet  om  at 
drage  nogle  vaklende  Vælgere  til  sig  rent 
ud  svigtet  det  Partis  Program,  i  hvis  Tje- 
neste de  har  stillet  sig.  Men  de  har  den 
Undskyldning,  at  deres  Valg  vilde  være 
saare  tvivlsomt,  hvis  de  nøje  fulgte  Partiets 

Program,  og  at  Partiet  dog  maaske  til 
syvende  og  sidst  nødigst  saa  dem  falde 
igennem  ved  Valget  og  derfor  vilde  tilgive 
dem  Programbrudet,  naar  de  blot  kunde  op- 
naa  Valg.  At  et  saadant  Forhold  imidlertid 
har  en  demoraliserende  Virkning,  vil  umulig 
kunne  benægtes. 

Det  radikale  Venstres  Forhold  til  den  i 
sidste  Rigsdagssamling  vedtagne  Lov  om 
Oprettelse  af  en  Statshypotekbank  frembyder 
et  ligesaa  slaaende  Eksempel  paa,  hvorledes 
den  nuværende  Valgmaade  hindrer  Folke- 
tingsmændene i  med  Fasthed  og  Klarhed  at 
arbeide  for  Gennemførelsen  af  det  Partis 
Program,  som  de  tilhører.  Formaalet  med 
Oprettelsen  af  Statshypotekbanken  er  som 
bekendt  ved  Optagelsen  af  Laan  i  Udlandet 
at  skaffe  Grundejerne  billigere  Prioritetslaan, 
end  der  ellers  vilde  kunne  opnaas.  Den 
lavere  Prioritetsrente  medfører  atter  en  Stig- 
ning af  Jordens  Værdi,  hvad  der  efter  en  i 
Grundejerkredse  udbredt,  men  iøvrigt  mil- 
dest talt  ejendommelig  Anskuelse  anses  for 
en  Forøgelse  af  Nationalformuen.  Da  det 
radikale  Venstres  Program  imidlertid  kræver 
en  lettere  Adgang  for  jordløse  Landarbejdere 
til  at  blive  selvstændige  Husmænd,  hvilket 
lettest  vil  naas,  naar  Jorden  bliver  saa  billig 
som  mulig,  maatte  man  vente,  at  Partiets 
Folketingsmænd  vilde  bekæmpe  en  Lov,  der 
tilsigter  ved  kunstige  Foranstaltninger  at 
gøre  Jorden  dyrere.  Herom  var  der  imidler- 
tid ikke  Tale.  Det  radikale  Venstres  Folke- 
tingsmænd reiste  ingen  principiel  Modstand 
mod  Statshypotekbanken  og  den  eneste  Und- 
skyldning, der  kan  anføres  for  deres  Hold- 
ning i  denne  Sag,  er  deres  Mandaters  Usikker- 
hed. De  kunde  ikke  bekæmpe  Statshypotek- 
banken, fordi  de  derved  udsatte  sig  for  at 
miste  Agrarstemmer,  som  de  daarlig  kunde 
undvære  paa  Valgdagen,  saa  meget  mindre 
som  de  i  denne  Sag  ikke  kunde  faa  Støtte 
fra  Socialdemokratiet,  der  ikke  nærer  nogen 
synderlig  Interesse  for  at  skaffe  de  jordløse 
Landarbejdere  billigere  Jord   og  derfor  heller 


ikke  vilde  modsætte  sig  Statshypotekbanken 
Uagtet  Spørgsmaalet  om  at  skaffe  Land- 
arbejderne en  lettere  Adgang  til  Jorden  har 
været  stærkt  fremme  i  de  senere  Aar,  og 
Spørgsmaalet  omfattes  med  megen  Interesse  I 
vide  Kredse  blandt  Landbefolkningen,  kan 
der  dog  ikke  for  Tiden  vælges  nogen  Folke- 
tingsmand, der  med  Kraft  og  Konsekvens 
vil  søge  dette  Spørgsmaal  løst  i  demokratisk 
Aand.  Der  kan  vistnok  ikke  i  dette  Øjeblik 
fremskaffes  noget  bedre  Vidnesbyrd  om,  hvor 
udemokratisk  den  nuværende  Valgmaade  til 
Folketinget  i  Virkeligheden  er. 

Kuriøst  nok  frembyder  selve  Spørgsmaalet 
om  Indførelsen  af  Forholdstalsvalg  til  Folke- 
tinget et  lignende  Eksempel  paa,  hvorledes 
Mandaternes  Usikkerhed  i  mange  Tilfælde 
tvinger  Folketingsmændene  til  at  indtage  en 
vaklende  og  selvmodsigende  Holdning.  Som 
bekendt  er  Højrepartiet  det  eneste  Parti,  der 
hidtil  har  optaget  Forholdstals valgmaadens 
Indførelse  ved  Folketingsvalgene  paa  sit  Pro- 
gram, og  alle  Venner  af  denne  Reform  bør 
selvfølgelig  uden  Hensyn  til  deres  politiske 
Standpunkt  iøvrigt  yde  Partiet  Anerkendelse 
herfor.  Der  kan  heller  ikke  være  nogen 
Tvivl  om,  at  Partiet  gennem  sit  Arbejde  for 
denne  Sag  vil  kunne  vinde  en  Del  Stemmer 
fra  Vælgere,  der  i  andre  Henseender  staar 
Højrepartiet  fjærnt,  men  under  den  nu- 
værende Valgmaade  ikke  kan  komme  til  at 
stemme  paa  de  Kandidater,  de  helst  vilde, 
og  altsaa  mere  end  andre  Vælgere  er  prak- 
tisk interesserede  i  Indførelsen  af  Forholds- 
talsvalg. Men  Betingelsen  for,  at  Højrepartiet 
kan  kræve  Anerkendelse  for  sit  Standpunkt 
i  denne  Sag,  er  selvfølgelig,  at  Partiet  vil 
gøre  et  kraftigt  Arbejde  herfor  og  at  det 
ikke  ved  en  selvmodsigende  Holdning  vækker 
Tvivl  om,  at  Arbejdet  er  alvorlig  ment.  En 
saadan  Tvivl  kan  ikke  anses  for  helt  ube- 
rettiget, thi  der  findes  i  Højres  Program, 
saaledes  som  dette  er  udtrykt  i  et  af  Højres 
Repræsentantskab  i  Foraaret  1905  udstedt 
Manifest,    en   Udtalelse,    der   lyder    saaledes: 

„Saalænge  vi  imidlertid  have  Enkeltmands- 
kredse, bør  den  i  Grundlovens  §  32  liggende 
Fordring,  at  der  omtrent  skal  være  en  Folke- 
tingsmand for  et  lige  stort  Antal  Mennesker, 
ske  Fyldest. u  Denne  Udtalelse  er  ikke 
videre  klar,  men  den  kan  dog  ikke  forstaas 
anderledes,  end  at  Partiet  eventuelt  vil  ar- 
bejde for  en  bogstavelig  Opfyldelse  af  Grund- 
lovens §  32.  Dette  er  urimeligt  og  selv- 
modsigende. Partiet  kan  umulig  arbejde  for 
Forholdstalsvalg  og  dog  samtidig  erklære 
eventuelt  at  ville  gaa  med  til  en  bogstavelig 
Opfyldelse  af  Grundlovens  §  32.  Thi  naar 
Partiet  er  klar  over,  at  en  virkelig  Valgret 
til  Folketinget  kun  kan  opnaas  ved  Ind- 
førelsen af  Forholdstalsvalg,  og  at  det  nu- 
værende System  med  Enkeltmandskredse  er 
ganske  uskikket  til  sit  Øjemed,  er  det  ulo- 
gisk at  ville  gaa  med  til  at  oprette  flere 
Enkeltmandskredse  end  vi  nu  har.  Jo  flere 
Valgkredse  vi  faar,  des  mindre  Valgret,  og 
en  bogstavelig  Opfyldelse  af  Grundlovens 
§  32  vilde  altsaa  kun  forværre  den  bestaaende 
Tilstand.  Højrepartiet  vilde  derfor  have 
staaet  bedre  og  klarere  i  denne  Sag,  hvis 
Partiet  rent  ud  havde  erklæret,  at  det  ikke 
vilde  gaa  med  til  nogen  Forandring  i  det 
bestaaende,  medmindre  vi  fik  Forholdstals- 
valg, men  Partiet  har  den  Undskyldning,  at 
næsten  alle  dets  Folketingsmandater  er  saa 
usikre,  at  det  under  Valgkampen  med  Social- 
demokratiet, der  stempler  enhver  Tilhænger 
af  Forholdstalsvalg  til  Folketinget  som  en 
Fjende  af  den  almindelige  Valgret,  let  vilde 
risikere  at  komme  til  kort,  naar  det  stillede 
sig  absolut  afvisende  overfor  enhver  Tanke 
om  en  bogstavelig  Gennemførelse  af  Grund- 
lovens §  32. 

Det  anførte  er  tilstrækkeligt  til  at  vise, 
hvor  vanskeligt  det  er  at  stille  sig  som 
Folketingskandidat  paa  faste  og  klare  Stand- 
punkter. Og  denne  Vanskelighed  rammer 
ikke  blot  de  Kandidater,  der  stiller  sig  i  de 
usikre  Kredse,  thi  ogsaa  den,  der  stiller  sig 
i    en    sikker    Kreds,    vil    af  Hensyn    til    de 


Partifæller,  der  maa  kæmpe  i  de  usikre 
Kredse,  ofte  være  nødt  til  at  udvise  en  vis 
Tilbageholdenhed  i  sine  Udtalelser.  Heraf 
kommer  den  ubestemte  og  sfinxagtige  Karak- 
ter, der  præger  saa  mange  Politikeres  Op- 
træden og  det  er  under  disse  Omstændig- 
heder ikke  forunderligt,  at  en  Kandidat,  der 
besidder  et  selvstændigt  Syn  og  en  udpræget 
Personlighed,  er  et  forholdsvis  sjældent  Syn 
paa  en  Valgtribune.  Den,  der  sammenligner 
det  nuværende  Folketing  med  Folketinget 
som  det  var  for  15  å  20  Aar  siden,  vil 
ikke  være  længe  om  at  konstatere  en  be- 
tænkelig Nedgang  i  Tingmændenes  Kvalitet. 
Folketingets  Medlemmer  er  uden  Tvivl  gen- 
uemgaaende  hæderlige  og  velmenende  Mænd, 
og  det  vilde  være  uretfærdigt  at  frakende 
Flertallet  af  dem  en  vis  Dygtighed,  men  af 
Folk  med  Talent  og  videre  Syn  findes  der 
kun  faa.  Og  der  er  ingen  Tegn  til,  at  den 
Sænkning  af  Niveauet,  der  er  foregaaet  i  den 
sidste  halve  Menneskealder,  vil  ophøre,  saa- 
længe vi  beholder  den  nuværende  Valgmaade. 
Efterhaanden  som  de  ældre  kendte  Politikere 
er  faldne  fra,  er  de  gennemgaaende  blevet 
afløste  af  mindre  betydelige  Mænd,  og  denne 
Bevægelse  vil  sikkert  blive  fortsat,  saa  at  vi, 
om  der  ikke  i  Tide  sker  en  Ændring  i  Valg- 
maaden,  inden  ret  lang  Tid  naar  til  det 
Punkt,  hvor  „Manden  fra  Kredsen"  er  om- 
trent eneraadende  i  Tinget.  Det  er  en 
karakteristisk  Egenskab  ved  det  stejste  Folke- 
tingsvalg, at  skønt  der  var  opstillet  flere 
Kandidater  end  ved  noget  tidligere  Valg, 
har  der  næppe  nogensinde  været  opstillet  saa 
faa  virkelig  fremragende  Kandidater  som  ved 
dette  Valg. 

Den  nuværende  Valgmaade,  der  bevirker, 
at  saa  mange  betydelige  Mænd  med  politisk 
Interesse  og  Indsigt  ikke  vil  tage  aktiv  Del 
i  Politik,  fordi  de  ikke  vil  indlade  sig  paa 
at  indtage  en  vaklende  og  ubestemt  Hold- 
ning, er  ikke  mindre  ubehagelig  for  Vælgerne 
end  for  Kandidaterne.  I  denne  Forbindelse 
tænker   jeg    ikke    blot    paa   det   store  Spild 

af  Stemmer,  men  paa  den  pinlige  Stilling, 
hvori  mangen  en  Vælger  kommer,  fordi  han 
ikke  kan  faa  Lov  til  at  stemme  paa  en 
Kandidat  af  sit  eget  Parti.  De  Vælgere, 
hvem  denne  Skæbne  er  overgaaet  ved  sidste 
Valg,  maa  sikkert  tælles  i  mange  Tusinder, 
og  naar  man  nøjagtig  skulde  opgøre,  hvor 
mange  Vælgere  der  har  haft  virkelig  Til- 
fredsstillelse af  deres  Valgret  til  Folketinget 
d.  29.  Maj  1906,  maatte  man  undersøge 
ikke  alene,  hvor  mange  der  har  faaet  den 
Kandidat  valgt,  de  har  stemt  paa,  men  til- 
lige, hvor  mange  af  disse  der  har  kunnet 
udøve  deres  Valgret  i  Overensstemmelse  med 
deres  Overbevisning.  Denne  sidste  Under- 
søgelse lader  sig  jo  imidlertid  efter  Sagens 
Natur  ikke  anstille,  men  kunde  man  fra  de 
sejrende  Kandidaters  Stemmer  trække  alle  de 
Stemmer,  der  er  faldne  paa  dem  fra  andre 
Vælgere  end  deres  egne  Meningsfæller,  vilde 
det  sandsynligvis  vise  sig,  at  kun  */4  å  */s  af 
det  hele  Vælgerkorps  har  haft  Tilfredsstillelse 
af  Valgretten.  For  de  andre  har  Valgretten 
kun  været  et  Valg  mellem  at  sidde  hjemme, 
at  spilde  Stemmen  eller  at  stemme  paa  den 
Kandidat,  der  under  de  tilfældig  givne  For- 
hold maatte  anses  som  det  mindste  Onde. 

Saa  er  der  endelig  den  Form  for  Agita- 
tion, som  den  nuværende  Valgmaade  uund- 
gaaelig  medfører.  Al  politisk  Virksomhed 
kræver  selvfølgelig  Agitation,  forsaavidt  som 
man  herved  forstaar ,  et  Arbejde  for  Ud- 
bredelse af  Idéer.  Men  den  Agitation,  der 
plejer  at  gaa  forud  for  vore  Folketingsvalg, 
særlig  ogsaa  den  Agitation,  der  blev  ud- 
foldet ved  Valget  1906,  har  gennemgaaende 
intet  at  gøre  med  Udbredelse  af  Idéer.  Dis- 
kussionen angaar  som  oftest  Smaating,  Strid 
om,  hvad  den  og  den  Politiker  har  sagt  ved 
den  og  den  Lejlighed,  og  lignende  Sager, 
der  som  Regel  har  tabt  al  Interesse,  naar 
først  Valget  er  forbi.  Og  Diskussionen  an- 
tager i  altfor  mange  Tilfælde  en  bitter  og 
personlig  Karakter,  netop  fordi  den  drejer 
sig  om   Bagateller,  thi  en  Debat   om  Smaa- 


ting kan  nu  en  Gang  ikke  paaregne  Inter- 
esse, medmindre  den  krydres  med  Stiklerier 
af  personlig  Art,  Mistænkeliggørelse  og  lign. 
Og  jo  usikrere  Valgets  Udfald  er,  des  større 
bliver  Fristelsen  til  at  bruge  tarvelige  Midler 
i  Agitationen.  Der  er  præsteret  ret  artige 
Ting  i  den  Retning  under  den  sidste  Valg- 
kampagne, men  det  nytter  ikke  at  rette  sin 
Anklage  mod  nogen,  thi  vil  man  være  ret- 
færdig, maa  man  indrømme,  at  det  med  den 
nuværende  Valgmaade  vilde  være  en  næsten 
overmenneskelig  Fordring  at  kræve,  at  Kandi- 
daterne og  Agitatorerne  skulde  undlade  at 
bruge  grove  Midler.  Thi  naar  Valgmaaden 
er  indrettet  saaledes,  at  en  stor  Del,  maaske 
den  største  Del  af  Vælgerne  ikke  kan  faa 
deres  Stemmer  tagne  i  Betragtning  paa  Valg- 
dagen, kommer  Valgkampen  nødvendigvis 
til  at  ligne  den  Panik,  der  opstaar  ved  et 
Skibbrud,  naar  man  véd,  at  Skibets  Baade 
ikke  kan  rumme  alle  Skibsfolkene.  En 
Valgkamp  kan  nu  heldigvis  føres  med  lempe- 
ligere Midler  end  den  Kamp  for  Livet,  der 
opstaar  ved  et  saadant  Skibbrud,  men  det 
maa  ikke  desmindre  betegnes  som  et  politisk 
Barbari  at  opretholde  en  Valgmaade,  hvor 
Anvendelsen  af  Kneb  og  humbugsagtige 
Midler  med  Nødvendighed  maa  florere  i  den 
Grad  som  nu,  naar  man  ved  Indførelsen  af 
Forholdstalsvalg  kan  omgive  Valgdagen  med 
en  stille  Højtidelighed  og  gøre  Deltagelsen  i 
Valget  til  en  fredelig  Borgergerning.  Og 
naar  man  samtidig  indfører  Kommuneafstem- 
ning og  aabner  Adgang  til  Stemmegivning 
i  2  Dage,  deriblandt  en  Søndag  Eftermiddag, 
vil  man  opnaa  at  kalde  langt  flere  Vælgere 
til  Stemmebordene,  end  den  mest  paagaaende 
Agitation  under  den  nuværende  Valgmaade 
er  i  Stand  til. 

II 
Skønt  Spørgsmaalet  om  Indførelsen  af  For- 
holdstalsvalg til  Folketinget  for  Dagpressens 
Vedkommende  næsten  udelukkende  behandles 
i  Højrebladene,  idet  Venstrebladene  og  den 
socialdemokratiske  Presse  afviser  Spørgsmaalet 

med  den  velkendte  Paastand "),  at  Indførelsen 
af  Forholdstalsvalg  til  Folketinget  vilde  være 
en  udemokratisk  Foranstaltning,  naar  man 
ikke  samtidig  afskaffede  den  privilegerede 
Valgret  til  Landstinget,  er  det  hævet  over  al 
Tvivl,  at  der  blandt  de  menige  Vælgere  saa- 
vel  i  Venstres  som  i  Socialdemokratiets  Ræk- 
ker findes  mange  Tilhængere  af  Reformen. 
At  Valgret  til  en  lovgivende  Forsamling  for- 
nuftigvis ikke  kan  bestaa  i  den  blotte  Ret 
til  at  blive  opført  paa  en  Valgliste,  men  maa 
omfatte  Kravet  om  at  faa  sin  Stemme  taget 
i  Betragtning  paa  Valgdagen,  forsaavidt  dette 
overhovedet  er  muligt,  er  en  Sandhed  saa 
simpel  og  selvindlysende,  at  den  kan  fattes  af 
enhver,  der  gider  tænke  en  lille  Smule  over 
Sagen.  Og  det  vil,  som  Forholdene  nu  fore- 
ligger her  i  Danmark,  heller  ikke  være  van- 
skeligt at  gøre  Folk  begribeligt,  at  Forholds- 
talsvalgmaadens  Hovedbetydning  ikke,  som 
det  sædvanlig  paastaas,  bestaar  deri,  at  den 
sikrer  Mindretallene  en  Repræsentation,  men 
at  Forholdstals valgmaaden  er  nødvendig  først 
og  fremmest  for  at  hindre,  at  Vælgernes 
Flertal  prisgives  et  Mindretals  Herredømme. 
Hvis  man  vilde  rejse  en  særlig  Bevægelse  for 
denne  Sag  gennem  Dannelsen  af  en  Forening, 
Udbredelsen  af  Agitationsskrifter  og  lign., 
vilde  man  uden  Tvivl  i  Løbet  af  kort  Tid 
kunne  paaregne  betydelig  Tilslutning  hos 
Vælgerne.  Men  det  følger  af  sig  selv,  at 
Vejen  fremad  vilde  blive  baade  lang  og  trang, 
saafremt  man  var  henvist  til  at  gribe  Sagen 
an  alene  paa  denne  Maade.  Det  ligger  derfor 
nærmere  at  prøve  paa,  om  man  ikke  kan 
faa  de  politiske  Partier,  som  for  Tiden  er 
Modstandere  af  Reformen,  til  at  forandre 
Standpunkt.  Der  er  ganske  vist  mange 
iblandt  os,  der  anser  et  saadant  Forehavende 


Denne  Paastand,  der  beroer  paa  en  Begrebs- 
forvirring, som  vistnok  bunder  i  den  populære 
Misforstaaelse  af  Forholdstalsvalgmaaden  som  en 
„  Mindretal  s  valgmaade"  er  udferlig  imedegaaet  i 
mine  Artikler  i  Dansk  Tidsskrifts  Novemberhæfte 
1905  og  Januarhæfte  1906. 


for  haabløst,  og  det  skat  villig  indrømmes,  at 
vore  Politikere  gennemgaaende  kun  er  lidet 
tilgængelige  for  nye  Synspunkter,  og  det 
Mindretal  iblandt  dem,  der  kunde  føle  Trang 
til  at  lægge  en  noget  større  Selvstændighed 
for  Dagen,  vil  som  Følge  af  Partitrykket  ofte 
være  nødt  til  at  lægge  Baand  paa  denne 
Trang.  Men  man  har  dog  før  set  Exempler 
paa,  at  de  reale  Forholds  Tryk  blev  saa 
stærkt,  at  politiske  Partier  er  blevet  nødt  til 
at  gaa  imod  deres  tidligere  Standpunkt,  og 
det  kunde  jo  være,  at  der  for  det  her  be- 
handlede Spørgsmaals  Vedkommende  foreligger 
en  saadan  Situation. 

Skønt  det  nuværende  Folketing  er  stærkt 
splittet  i  Grupper,  findes  der  dog  kun  3  Par- 
tier, som  man  behøver  at  regne  med.  Det 
er  for  det  første  Reformpartiet  og  det  mode- 
rate Venstre,  som  til  Trods  for  den  bestaa- 
ende  formelle  Adskillelse  maa  regnes  for  ét 
Parti,  dernæst  Socialdemokratiet  og  endelig 
Højrepartiet.  Til  det  radikale  Venstre  behøver 
man  derimod  ikke  at  tage  noget  Hensyn,  da 
dette  Parti  kun  raader  over  et  ganske  lille 
Vælgerkorps  og  paa  alle  Punkter  er  afhængig 
af  Socialdemokratiet.  Saalænge  Socialdemo- 
kratiet fastholder  sin  Modstand  mod  Indførel- 
sen af  Forholdstalsvalg  til  Folketinget,  er  det 
radikale  Venstre,  der  næppe  ejer  en  eneste 
sikker  Kreds,  derfor  nødt  til  at  gøre  det 
samme,  saa  ubehageligt  dette  end  er  for  den 
Kreds  af  radikale  Vælgere,  der  er  forstandige 
nok  til  at  indse,  at  Forholdstalsvalgmaadens 
Indførelse  er  den  eneste  Vej  til  at  skaffe 
Partiet  fast  Grund  under  Fødderne. 

At  prøve  paa  at  omvende  Socialdemokra- 
tiet til  Forholdstalsvalgmaaden  maa  nu  sikkert 
anses  for  haabløst.  Partiet  er  saa  beruset  af 
sin  store  Sejr  d.  29  Maj  1906,  at  Lederne 
nu  begynder  at  haabe  paa,  at  der,  naar  Alli- 
ancen med  det  radikale  Venstre  opretholdes, 
næste  Gang  kan  skaffes  et  radikalt-socialistisk 
Flertal  i  Folketinget.  Meget  sandsynligt  er 
dette  ganske  vist  ikke,  men  Muligheden  er 
til  Stede,  og  det  generer  ikke  disse  Forkæm- 

pere  for  Folkesuveræniteten,  at  denne  Mulig- 
hed i  al  Fald  kun  kan  tænkes  virkeliggjort 
derved,  at  et  Mindretal  af  Folketingsvælgerne 
som  Følge  af  den  nuværende  Valgmaades 
Tilfældigheder  besætter  Flertallet  af  Pladserne 
i  Tinget.  De  radikale  og  socialistiske  Sang- 
vinikere, der  haaber  paa  et  Flertal  i  Folke- 
tinget i  næste  Omgang,  synes  heller  ikke  at 
have  Øje  for,  at  et  radikalt- socialistisk  Mini- 
sterium, der  skulde  regere  med  et  saadant 
Flertal,  men  ikke  kunde  paaregne  nogen 
nævneværdig  Støtte  i  Landstinget,  ikke  vilde 
kunne  udrette  nogetsomhelst  og  derfor  hurtig 
vilde  komme  i  en  latterlig  Situation.  Til- 
hængerne af  Forholdstalsvalg  til  Folketinget 
behøver  iøvrigt  ingenlunde  at  ængstes  for  den 
Mulighed,  at  et  Mindretal  af  radikale  og  so- 
cialdemokratiske Vælgere  opnaaede  Flertal  i 
Folketinget,  eftersom  denne  Muligheds  Virke- 
liggørelse antagelig  vilde  være  en  sikker  Vej 
til  at  faa  Forholdstalsvalgmaaden  indført. 
Thi  Reformpartiets  og  det  moderate  Venstres 
Vælgere  vilde  dog  under  en  saadan  Situation 
næppe  være  saa  enfoldige  at  fastholde  den 
nu  gængse  Paastand  om,  at  Forholdstalsvalg 
til  Folketinget  ikke  kan  indføres,  medmindre 
den  privilegerede  Valgret  til  Landstinget  af- 
skaffes, og  der  vilde  saa  uden  Tvivl  komme 
en  Valgalliance  i  Stand  mellem  alle  de  Væl- 
gere, som  ikke  tilhører  det  radikale  Venstre 
eller  Socialdemokratiet,  med  det  Formaal  at 
skaffe  Forholdstalsvalgmaaden  indført. 

Medens  Socialdemokratiet  altsaa  for  Tiden 
maa  anses  for  utilgængeligt  for  Bestræbelser 
for  at  skaffe  Forholdstalsvalgmaaden  indført 
ved  Folketingsvalgene,  stiller  Sagen  sig  vist- 
nok noget  anderledes  med  Venstrereformpar- 
tiet og  det  moderate  Venstre.  Ganske  vist 
har  disse  Partier  hidtil  været  afgjorte  Mod- 
standere af  Forholdstalsvalg,  og  da  det  kan 
vides,  at  Tallet  paa  Partiernes  Mandater  i 
Tinget  vilde  blive  reduceret  betydelig,  hvis 
Forholdstalsvalg  indførtes,  kunde  det  synes 
som  Partierne  vilde  begaa  politisk  Selvmord 
ved    at  stemme   for  Forholdstalsvalgmaadens 


Indførelse.  Sagen  er  imidlertid  ikke  afgjort 
ved  en  simpel  Henvisning  til,  at  Partierne 
ved  Indførelsen  af  Forholdstalsvalg  vilde 
miste  en  Del  Pladser  i  Tinget.  Thi  hvis 
Forholdet  er  det,  at  de  to  Partier  til  Trods 
for  deres  Flertal  i  Folketinget  ikke  er  i  Stand 
til  at  gennemføre  de  Sager  af  politisk  Betyd- 
ning, der  staar  paa  deres  Program,  og  hvis 
denne  svigtende  Evne  netop  hidrører  fra,  at 
en  Mængde  af  de  Mandater,  som  Partierne 
sidder  inde  med,  paa  Grund  af  den  nuvæ- 
rende Valgmaades  Tilfældigheder  er  overor- 
dentlig usikre,  vil  Partierne  snarere  begaa  po- 
litisk Selvmord  ved  at  holde  paa  den  be- 
staaende  Valgmaade.  For  et  politisk  Parti 
gives  der  intet  mere  ødelæggende  end  Besid- 
delsen af  Magtens  Attributer  uden  virkelig 
Magt.  Højrepartiets  Skæbne  er  i  denne  Hen- 
seende et  talende  Exempel. 

Reformpartiet  og  det  moderate  Venstre 
raader  tilsammen  over  65  af  1 14  Folketings- 
mandater. Men  naar  man  undersøger  Tallene 
fra  sidste  Folketingsvalg,  vil  man  se,  at  ad- 
skillige af  disse  Mandater  kun  er  vundne 
med  en  temmelig  kneben  Majoritet,  og  at 
selv  en  ringe  Forskydning  i  Stemmetallene 
ved  næste  Valg  vil  kunne  bringe  de  to  Par- 
tier i  Mindretal  i  Tinget.  Under  disse  Om- 
stændigheder tr  den  Majoritet,  som  den  nu- 
værende Regering  kan  støtte  sig  til,  kun  af 
ringe  Værdi.  Naar  Regeringen  f.  Ex.  skal 
forhandle  med  Landstingets  konservative  Grup- 
per om  den  kommunale  Valgrets  Udvidelse, 
vil  den  ikke  være  i  Besiddelse  af  synderlig 
Myndighed,  idet  den  i  høj  Grad  er  udsat  for, 
at  de  af  dens  Tilhængere  i  Folketinget,  hvis 
Mandater  er  stærkt  truede  fra  radikal  eller 
socialistisk  Side,  ikke  tør  følge  den  i  de  af- 
gørende Øjeblikke.  Og  vel  er  det  ret  sand- 
synligt, at  Landstingets  konservative  Grupper 
af  Frygt  for,  at  det  radikale  Venstre  og  So- 
cialdemokrattet ellers  skal  faa  Vind  i  Sejlene, 
vil  være  tilbøjelige  til  at  vise  stor  Imøde- 
kommenhed, men  Betingelsen  for  en  saadan 
Imødekommenhed  synes  dog  at  maatte  være, 

at  der  saa  ogsaa  opnaas  en  vis  Sikkerhed 
for,  at  den  nuværende  Regering  kan  beholde 
sit  Flertal  i  Folketinget.  Da  denne  Sikkerhed 
ikke  kan  gives,  men  der  tvertimod  er  en  ikke 
ringe  Mulighed  for,  ,at  det  nuværende  Rege- 
ringsflertal '  i  alle  Tilfælde  vil  gaa  tabt  ved 
næste  Valg,  har  Landstingets  konservative 
Grupper  ikke  megen  Opfordring  til  at  vise 
den  Imødekommenhed,  som  udkræves,  for  at 
Lovforslaget  kan  blive  gennemført  i  en  Skik- 
kelse, der  er  antagelig  for  Regeringen.  Og 
som  det  gaar  med  Lovforslaget  om  den  kom- 
munale Valgrets  Udvidelse,  vil  det  gaa  med 
andre  af  Regeringens  „Mærkesager".  Naar 
Regeringens  Flertal  i  Folketinget  paa  Grund 
af  mange  Mandaters  Usikkerhed  hænger  i  en 
Traad,  kan  Regeringen  hverken  hævde  sit 
Standpunkt  overfor  Landstinget  med  fornødent 
Eftertryk  eller  uden  Risiko  vise  den  Imøde- 
kommenhed overfor  Landstingets  Flertal,  som 
det  bestaaende  Tokammersystem  nu  en  Gang 
nødvendiggør. 

Det  skal  villig  indrømmes,  at  Reform- 
partiet og  det  moderate  Venstre  ikke  har 
nogen  let  Stilling.  I  visse  Spørgsmaal  maa 
Partierne  gøre  Front  mod  Højre,  i  andre 
mod  det  radikale  Venstre  og  Socialdemokra- 
tiet. En  saadan  Stilling  vilde  kun  kunne 
opretholdes  i  Længden,  hvis  enten  Partiernes 
nuværende  Folketingsflertal  hvilede  paa  et 
absolut  Flertal  af  Vælgere,  eller  Partierne, 
skønt  kun  repræsenterende  et  mindre  Antal 
Vælgere,  raadede  over  tilnærmelsesvis  sikre 
Folketingsmandater.  Da  ingen  af  Delene  er 
Tilfældet,  vil  Partierne  ved  desuagtet  at  be- 
holde Regeringsmagten  i  Hænde  meget  let 
risikere  at  svække  deres  fremtidige  politiske 
Stilling  og  at  vanskeliggøre  Gennemførelsen 
af  de  Sager,  der  staar  paa  deres  Program. 
Naar  Partierne  trænges  baade  fra  Højre  og 
Socialdemokratiet,  vil  det  blive  vanskeligt  at 
holde  en  retlinet  Kurs  efter  Venstres  gamle 
Grundsætninger,  og  den  Upopularitet,  som  et 
regerende  Parti  let  er  udsat  for,  vil  gøre  det  van- 
skeligt for  Partierne  at  hverve  nye  Tilhængere. 


Under  disse   Omstændigheder  vilde   Re- 
formpartiet og  det  moderate  Venstre  handle 
klogt  ved    at   opgive   deres   Modstand    mod 
Indførelsen  af  Forholdstalsvalg  til  Folketinget. 
Intet  af  de  for  Tiden  existerende  Partier   har 
saa   stor  Interesse  i  Forholdstalsvalgmaadens 
Indførelse  som  Reformpartiet  og  det  moderate 
Venstre,  thi  disse  Partier  vil  tabe  mest,  hvis 
den  bestaaende  Valgmaade  opretholdes.     Det 
er  nemlig  ikke   vanskeligt  at  forudse,  hvor- 
ledes det  i  saa  Tilfælde  vil  gaa.     Efterhaa ri- 
den  som  Socialdemokratiet  trænger   frem   og 
gør  en  Mængde   af  de  Kredse   usikre,    som 
Reformpartiet    og   det  moderate   Venstre    for 
Tiden   sidder   inde   med,   vil   disse   Partier    i 
stigende  Grad  behøve  Støtte  fra  Højre  for  at 
holde  Stillingen.    Og  denne  Støtte  fra  Højres 
Side   vil   blive   ydet,  uden   at   der  hertil  be- 
høves  nogen    Valgalliance,   thi   naar   Højre- 
vælgerne er   afskaarne   fra   selv   at  sætte  en 
Kandidat   igennem  i  en  Kreds,  vil    de,  hvor 
Valget  staar  mellem  en  Kandidat  af  Reform- 
partiet eller  det  moderate  Venstre  og  en  so- 
cialdemokratisk  Kandidat,    selvfølgelig    kaste 
deres  Stemmer  paa  den  førstnævnte  Kandidat 
som  det  mindste  Onde.    Allerede  nu  rummer 
Reformpartiet   flere  Folketingsmænd,  der  kun 
har  kunnet  opnaa  Valg  ved  Hjælp  af  Højre- 
stemmer, og  disses  Tal  vil  sikkert  stige  ved 
de  kommende  Valg.    Men  det  er  indlysende, 
at  naar  en  stor  Del  af  Reformpartiets  Folke- 
tingsmandater delvis  hviler,  paa  Stemmer  fra 
Højre   eller  Frikonservative,  vil  Partiet  efter- 
haanden  undergaa   en  Forvandling,   nærmest 
i  frikonservativ  Retning,  og  Partiet,  der  alle- 
rede  nu   har  noget  vanskeligt   ved    at  finde 
sig  til  Rette  med  forskellige  folkelige  Rørelser 
af  nyere   Dato,  vil    efterhaanden   i   stigende 
Grad    miste   Tilgang    fra   de  Befolkningslag, 
der   hidtil  har   afgivet   Rekruter  til  Venstres 
Hær.     Naar  denne  Udvikling  har  vedvaret  i 
nogen  Tid,    vil   den   saakaldte  „konservative 
Samlingspolitik"  komme   ganske  af  sig  selv, 
og  det  behøver   ingen   nærmere  Paavisning, 
hvor  stor  en  Afstand  der  er  mellem  en  saa- 

dan  Politik  og  det  gamle  Venstres  Politik. 
Derimod  vilde  Indførelsen  af  Forholdstalsvalg 
til  Folketinget  skaffe  Reformpartiet  et  selv- 
stændigt Vælgerkorps  uafhængig  saavel  af 
Højre  som  af  Socialdemokratiet,  og  med  dette 
Vælgerkorps  bag  sig  vil  Partiets  Folketings- 
mænd kunne  drive  en  selvstændig  folkelig 
Politik  i  Pagt  med  Fremskridtet.  Selvfølgelig 
vil  Socialdemokratiet  ogsaa  under  Forholds - 
talsvalgmaadens  Herredømme  erobre  Vælgere 
fra  Reformpartiet,  men  dog  i  betydelig  min- 
dre Grad  end  under  den  nuværende  Valg- 
maade,  thi  i  samme  Grad  som  Reformpartiet 
tvinges  over  i  konservativ  Retning,  vil  Social- 
demokratiet faa  Lejlighed  til  at  fremstille  sig 
som  det  eneste  politiske  Parti,  der  fører  en 
virkelig  demokratisk  Politik. 

Det  er  en  udbredt  Tro  blandt  Venstre- 
mænd, at  det  for  Tiden  kun  er  Højrepartiet, 
der  har  Interesse  af  at  faa  Forholdstalsvalg- 
maaden  indført  ved  Folketingsvalgene,  men 
denne  Tro  hviler  paa  et  Fejlsyn.  For  det  radi- 
kale Venstre  er  Forholdstalsvalgmaadens  Ind- 
førelse saaledes  et  Livsspørgsmaal,  da  Partiet 
ellers  vil  blive  kvalt  af  Socialdemokratiet. 
Men  ogsaa  Reformpartiets  Interesse  i  Forholds- 
talsvalgmaadens Indførelse  er  i  Virkeligheden 
nok  saa  stor  som  Højrepartiets,  thi  for  Re- 
formpartiet staar  der  langt  mere  paa  Spil, 
hvis  den  nuværende  Valgmaade  bevares. 
Højrepartiet  maa  ganske  vist  for  Tiden  nøjes 
med  et  langt  ringere  Antal  Folketingsmandater 
end  det  efter  sin  Vælgerstyrke  har  Krav  paa, 
men  Partiet  behøver  paa  den  anden  Side 
ikke  at  frygte  for,  at  det  skal  miste  sine 
Vælgere,  thi  under  de  nuværende  Forhold 
gør  Venstrepartierne  ingen  Erobringer  fra 
Højre,  og  til  Socialdemokratiet  har  Højre 
vistnok  tabt  alt,  hvad  det  overhovedet  kan 
tabe.  Og  da  Højrepartiets  Indflydelse  vil 
voxe  i  samme  Grad  som  Reformpartiets  Fol- 
ketingsmandater bliver  afhængige  af  Højre- 
stemmer,  kan  Partiet  heri  søge  en  vis  Trøst 
for  Savnet  af  de  Mandater,  der  vilde  tilkomme 
det  efter  Forholdstalsvalgmaaden.   Da  Reform- 


partiet derimod  uundgaaelig  vil  miste  en  stor 
Del  af  sine  Vælgere  til  Socialdemokratiet,  vil 
Partiet  faa  haardt  Brug  for  Forholdstalsvalg- 
maaden for  at  kunne  samle  Mindretallene  i 
de  Kredse,  som  det  har  maattet  aflevere  til 
Socialdemokratiet,  og  det  turde  dog  være 
klart,  at  Partiets  Fremtid  vil  være  ganske 
anderledes  betrygget,  naar  dets  Folketings- 
kandidater kan  blive  valgt  alene  ved  Parti- 
fællernes Stemmer,  end  naar  de  skal  søge 
Hjælp  hos  Højre. 

III. 
Under  Diskussionen  om  Indførelsen  af  For- 
holdstalsvalg til  Folketinget  har  Modstanderne 
af  Forholdstalsvalgmaaden  undertiden  hævdet, 
at  denne  Valgmaade  vil  gøre  Folketings- 
parlamentarismen  umulig,  idet  den  vil  op- 
løse Folketinget  i  en  Mængde  mindre  Grup- 
per og  hindre  Dannelsen  af  et  Regerings- 
flertal.  De,  der  fremsætter  denne  Paastand, 
har  for  Øje  den  engelske  Form  for  Parla- 
mentarisme, der  forudsætter  et  Underhus- 
flertal,  hvis  Medlemmer  alle  hører  til  samme 
Parti,  og  da  England  almindeligvis  anses  for 
Parlamentarismens  Mønsterland,  er  det  jo  i 
og  for  sig  ikke  unaturligt  at  søge  engelske 
Forbilleder  ved  Uddannelsen  af  den  parla- 
mentariske Statsskik  her  i  Landet.  Men  den 
engelske  Parlamentarisme  har  nu  en  Gang 
særlige  historiske  Forudsætninger,  der  ikke 
findes  i  vort  Land,  og  derfor  hindrer  os  i 
at  søge  vore  parlamentariske  Forbilleder  i 
England.  Kampen  mellem  det  konservative 
og  liberale  Parti  i  England  om  Flertallet  i 
Underhuset  stammer  fra  den  Tid,  da  Valg- 
retten til  Underhuset  var  knyttet  til  høj 
Census,  og  det  kun  var  Overklassernes  Sag 
at  beskæftige  sig  med  Politik,  og  skønt  Valg- 
retten til  Underhuset  nu  er  næsten  lige  saa 
udstrakt  som  Valgretten  til  vort  Folketing, 
har  Traditionerne  fra  hin  Tid  hidtil  været 
stærke  nok  til  at  holde  Liv  i  de  gamle 
Partidannelser.  De  engelske  Arbejdere  er 
imidlertid  som  bekendt  nu  begyndt  at  op- 
træde   selvstændig    ved   Valgene,    og    naar 

denne  Bevægelse  først  har  taget  rigtig  Fart 
og  Arbejderklassen  faaet  en  stærk  Repræsen- 
tation i  Underhuset,  vil  den  hidtilværende 
engelske  Parlamentarisme  tilhøre  Historien. 
Det  er  ogsaa  ganske  karakteristisk,  at  det 
engelske  Arbejderpartis  selvstændige  Optræden 
ved  Valgene  til  Underhuset  har  bragt  ind- 
sigtsfulde engelske  Politikere  til  at  rejse  Krav 
om  Forholdstalsvalgmaadens  Indførelse  ud  fra 
den  ganske  simple  Betragtning ,  at  Valg- 
maaden  i  Enkeltmandskredse,  hvor  teoretisk 
ufuldkommen  den  end  er,  dog  er  praktisk 
brugelig,  saalænge  det  kun  er  to  politiske 
Partier,  der  kæmper  om  Herredømmet,  men 
at  dens  Opretholdelse  fører  til  Urimeligheder, 
naar  først  Vælgerkorpset  er  splittet  i  3  eller 
flere  Partier. 

Her  i  Danmark  har  vi  som  bekendt  alle- 
rede i  en  Aarrække  haft  mindst  3  å  4  Par- 
tier, og  af  de  nu  bestaaende  Partier  har  intet 
absolut  Flertal  blandt  Vælgerne.  Under  disse 
Forhold  vil  Folketingsparlamentarismen  først 
ved  Indførelsen  af  Forholdstalsvalg  faa  fast 
Grund  under  Fødderne.  De,  der  holder  paa 
den  bestaaende  Valgmaade  i  Haabet  om,  at 
den  bedst  vil  sikre  Folketingets  Overherre- 
dømme i  vort  politiske  Liv,  synes  ikke  at 
have  Øje  for,  hvor  svagt  et  Folketing,  valgt 
efter  de  nugældende  Regler,  nødvendigvis 
maa  være  overfor  Landstinget,  naar  Vælgerne 
er  splittede  i  mange  Grupper.  Det  meget 
omtalte  Lovforslag  om  almindelig  kommunal 
Valgret  frembyder  ellers  et  iøjnefaldende 
Exempel  herpaa.  Uagtet  alle  Partier  i  Folke- 
tinget undtagen  Højre  har  stemt  for  dette 
Lovforslag,  og  man  sikkert  kan  gaa  ud  fra, 
åt  det  langt  overvejende  Flertal  af  Folketings- 
vælgerne billiger  Forslaget,  er  det  dog  tvivl- 
somt, om  det  vil  lykkes  Regeringen  at 
føre  det  igennem  Landstinget  i  uskadt  Stand. 
Men  gennemføres  Lovforslaget  ikke,  bliver 
det  unægtelig  et  mærkeligt  Resultat  af  den 
Folketingsparlamentarisme,  der  efter  manges 
Sigende  nu  skal  herske  her  i  Landet.  Den, 
der  formaar   at   se   lidt   under  Overfladen  af 


Tingene,  kan  dog  umulig  blive  forundret, 
hvis  Lovforslaget  ikke  gennemføres.  Thi  de 
herskende  Partier,  der  fører  Forslaget  fremt 
Reformpartiet  og  det  moderate  Venstre,  re- 
præsenterer kun  et  Mindretal  af  Vælgerne 
og  kun  til  Dels  de  Vælgere,  der  er  afgjort 
stemt  for  Forslaget.  Og  vel  har  det  radikale 
Venstre  og  Socialdemokratiet  tilsagt  Regeringen 
„Støtte"  til  Gennemførelsen  af  Forslaget,  men 
naar  man  erindrer,  at  disse  Partier  i  For- 
aaret  1906  førte  en  bitter,  ja  næsten  hade- 
fuld Valgkamp  mod  Regeringspartierne,  er 
dette  Tilsagn  selvfølgelig  værdiløst  og  ude 
af  Stand  til  at  imponere  Landstingets  kon- 
servative Grupper.  Hvis  disse  Grupper  des- 
uagtet skulde  beslutte  at  vise  Regeringen  den 
Imødekommenhed  at  vedtage  Lovforslaget, 
bliver  det  i  al  Fald  ikke  under  Trykket  af 
Folketingets  Afstemning,  thi  det  er  vanskeligt 
at  se,  hvad  de  skulde  risikere  ved  at  mod- 
sætte sig  Forslaget. 

Endnu  svagere  vil  Folketingets.  Stilling 
overfor  Landstinget  blive,  hvis  vi  efter  kortere 
eller  længere  Tids  Forløb  kommer  til  det 
Punkt,  hvor  intet  af  de  til  den  Tid  existe- 
rende  politiske  Partier  har  Flertal  i  Folke- 
tinget. Faar  vi  da  en  3  å  4  nogenlunde 
faste  Partigi  upper,  vil  dette  være  ensbetydende 
med,  at  det  langt  overvejende  Antal  af  Folke- 
tingskredsene  bliver  meget  usikre,  og  Valget 
et  fuldstændigt  Lotterispil.  Og  skal  Folke- 
tingsparlamentarismen opretholdes  under  saa- 
danne  Forhold,  maa  det  jo  ske  i  den  Form, 
at  Regeringen  støtter  sig  til  flere  Grupper, 
der  er  blevne  enige  om  at  samarbejde.  Men 
hvorledes  tror  man,  at  et  Samarbejde  vil  arte 
sig  mellem  Grupper,  der  hvert  3die  Aar  skal 
kæmpe  med  hinanden  om  Mandaterne?  Na- 
turligvis kan  man  henvise  til  den  Udvej,  at 
forskellige  Grupper  kan  indgaa  Alliance  ved 
Valgene,  og  denne  Udvej  vil  selvfølgelig 
ogsaa  blive  betraadt.  Men  det  er  rigtignok 
en  meget  daarlig  Udvej.  De  menige  Vælgere 
ynder  ikke  Valgalliancer,  og  med  fuld  Ret, 
thi  den  Handlen  og  Sjakren  med  Vælgerne, 

som    Partiførerne    ved    saadanne    Lejligheder 
driver,    er    i    Virkeligheden    en    Haan    mod 
Vælgerbefolkningen.    Og  selv  om  det  lykkes 
at    faa  en  Valgalliance  i  Stand,    saa  er  det 
dog  ikke  sikkert,  at  den  kan  føre  til  noget 
kraftigt  Samarbejde  mellem  de  allierede  Parti- 
ers Folketingsmænd  efter  Valget,   thi  det  vil 
vanskelig  kunne   undgaas,   at  det  ene  af  de 
allierede  Partier  føler  sig  forfordelt  ved  Valg- 
resultatet,  og  i  saa  Fald  vil  der  let  opstaa 
Rivninger  mellem  de  allierede.     Kampen   om 
Folketingsmandaterne  under    den    nuværende 
Valgmaade,    hvad  enten  den  føres  med  eller 
uden   Alliancer,  vil   altid   være  en  stor  Hin- 
dring for,    at   et  i  Mindretalsgrupper  splittet 
Folketing  kan  hævde  sig  overfor  Landstinget. 
Ved    Indførelsen    af    Forholdstalsvalg    til 
Folketinget  vil  Stillingen  blive  en  helt  anden. 
Thi    naar   Kampen    om  Mandaterne   antager 
den  fredelige  og  saglige  Form  som  Forholds- 
talsvalgmaaden     medfører ,  .  vil    Samarbejdet 
mellem  de  enkelte  Grupper  blive  meget  lettere 
end  under  den   nuværende  Valgmaade.     Og 
da  Forholdstalsvalgmaaden  tillader  et  praktisk 
Samarbejde    mellem    forskellige    Partigrupper 
uden  Alliance    ved   Valgene,    vil   et  saadant 
Samarbejde  heller  ikke  medføre  den  Begrebs- 
forvirring hos  Vælgerne  som   de   nuværende 
aabenbare  eller  skjulte  Valgalliancer,  der  gør 
det  umuligt  at  skille  Faarene  fra  Bukkene. 
Et  Samarbejde  mellem  forskellige  Partigrupper 
under    Forholdstalsvalgmaadens    Herredømme 
vil    nemlig    ikke    medføre   den  Tilsløring   af 
de    principielle   Standpunkter    og    den    heraf 
følgende   Taagedis,    der   nu  hviler  tæt  over 
vore  politiske  Forhold.     Paa  den  anden  Side 
maa  et  Samarbejde  mellem  flere  ved  Forholds- 
talsvalg valgte  Partigrupper  nødvendigvis  faa 
en  begrænset  Karakter,  da  dette  maa  blive 
en  uundgaaelig  Følge   af,    at   de  forskellige 
Grupper  ikke  er  enige  om  alt  muligt.     Men 
naar    Samarbejdet    rettes    paa    at    finde    en 
praktisk    Løsning    af   de   Reformspørgsmaal, 
der  almindelig  erkendes  at  staa  i  første  Linje, 
vil  det  næppe  møde  større  Vanskeligheder, 


thi  Erfaringen  viser,  at  de  forskellige  Partier, 
saa  snart  det  kommer  til  en  egentlig  Realitets- 
forhandling om  bestemte  konkrete  Spørgsmaal, 
ikke  staar  hinanden  saa  fjærnt  som  man 
maa  formode  efter  de  hidsige  Ordkampe,  der 
under  de  nu  bestaaende  Forhold  anses  nød- 
vendige, for  at  Partimodsætningerne  kan  blive 
markerede.  Den  nylig  stedfundne  Forhand- 
ling i  Folketinget  om  det  nye  Toldlovsforslag 
frembyder  et  godt  Exempel  herpaa. 

Under  Forholdstalsvalgmaadens  Herredømme 
vil  et  Flertal  i  Folketinget  altid  repræsentere 
et  Flertal  af  Vælgere,  og  det  er  indlysende, 
at  en  Beslutning  af  et  saadant  Folketings- 
flertal vil  fremtræde  med  en  ganske  anden 
Vægt  end  en  Flertalsbeslutning  af  Folketinget 
under  de  nuværende  Forhold.  Naar  Lands- 
tingets konservative  Grupper  nu  er  i  Stand 
til  at  modsætte  sig  de  af  Folketingets  Flertal 
vedtagne  Love,  er  Grunden  alene  den,  at 
den  almindelige  Valgret  til  Folketinget  ikke 
kan  give  sig  noget  kraftigt  Udtryk  under  den 
gældende  Valgmaade.  Det  fremhæves  saa 
ofte  fra  radikal  og  socialdemokratisk  Side, 
at  den  privilegerede  Valgret  til  Landstinget 
er  urimelig  og  utidssvarende,  og  dette  kan 
være  rigtigt  nok.  Men  naar  det  radikale 
Venstre  og  Socialdemokratiet  som  Følge  heraf 
stiller  Fordring  om,  at  Folketingets  Flertal  skal 
begynde  en  „Kamp  mod  Landstinget"  for  at 
trodse  sin  Vilje  igennem,  overses  det,  at 
det  nuværende  i  mange  Grupper  splittede 
Folketing  er  ude  af  Stand  til  at  optage  en 
saadan  Kamp.  Et  Folketingsflertal  har  ingen 
Myndighed  til  at  optage  en  Forfatningskamp 
mod  et  Landstingsflertal,  medmindre  det  hviler 
paa  et  Flertal  af  Vælgere,  thi  i  modsat  Fald 
er  det  jo  kun  et  Mindretal  af  Vælgere,  der 
vil  trodse  sin  Vilje  igennem  overfor  et  andet 
Mindretal,  og  at  det  ene  Mindretal  muligvis 
er  noget  større  end  det  andet,  kan  dog  ikke 
berettige  det  til  at  tale  i  Flertallets  Navn. 
Om  der  blandt  Folketingsvælgerne  overhove- 
det findes  et  Flertal,  der  ønsker  at  be- 
gynde en  Forfatningskamp  med  Landstinget, 

er  vistnok  meget  tvivlsomt,  men  hvis  det 
findes,  er  det  i  al  Fald  ikke  repræsenteret  i 
det  nuværende  Folketing.  Naar  Forholds- 
talsvalg til  Folketinget  er  indført,  vil  der 
derimod  være  tilvejebragt  Betingelse  for,  at 
et  Folketingsflertal  kan  optage  en  Forfatnings- 
kamp, saafremt  Landstingets  Flertal  vil  mod- 
sætte sig  de  af  Folketingets  Flertal  vedtagne 
Love.  Men  der  vil  da  sikkert  ikke  blive 
Spørgsmaal  om  nogen  Forfatningskamp.  Naar 
først  Folketingets  Flertal  er  blevet  et  Udtryk 
for  de  blandt  Vælgernes  Flertal  herskende 
Anskuelser,  vil  Udviklingen,  uden  at  der 
hertil  behøves  Ændringer  i  Grundloven,  føre 
til,  at  Landstinget  kommer  til  at  indtage  en 
lignende  Stilling  som  det  engelske  Overhus, 
saa  at  Tinget  om  end  ikke  retlig  saa  dog 
faktisk  kun  faar  et  midlertidigt  Veto  og  i  al 
Fald  maa  give  efter,  naar  nye  Folketings- 
valg har  vist,  at  et  Flertal  af  Vælgerne  er 
stemt  for  den  Lov,  som  Landstinget  hidtil 
har   modsat  sig. 

Det  er  ikke  vanskeligt  at  paavise,  hvor- 
ledes Indførelsen  af  Forholdstalsvalg  til  Folke- 
tinget kunde  skaffe  flere  af  de  nu  saa  meget 
omstridte  politiske  Spørgsmaal  ud  af  Verden. 
Forslaget  om  lige  og  almindelig  kommunal 
Valgret  vil  da  kunne  gennemføres  uden  Van- 
skelighed. Thi  naar  Højrepartiet,  det  eneste 
politiske  Parti,  der  hidtil  har  modsat  sig  dette 
Forslag ,  ved  Forholdstalsvalgmaadens  Ind- 
førelse faar  Adgang  til  at  skaffe  sig  en  be- 
tydelig større  Repræsentation  i  Folketinget 
end  nu,  vil  Tyngdepunktet  for  Partiets  Virk- 
somhed blive  forlagt  fra  Landstinget  til  Folke- 
tinget, og  Selvopholdelsesdriften  vil  da  tvinge 
Partiets  Repræsentanter  i  Folketinget  til  at 
stemme  for  Forslaget.  Forslaget  vil  da  efter 
al  Sandsynlighed  blive  saa  godt  som  enstem- 
mig vedtaget  i  Folketinget,  og  enhver  vil 
kunne  indse,  at  Landstingets  konservative 
Grupper  da  vil  blive  nødte  til  at  opgive 
deres  Modstand,  da  de  ellers  vil  undergrave 
deres  politiske  Stilling. 

Forholdstalsvalgmaadens  Indførelse  ved 
Folketingsvalgene  er  endvidere  en  Betingelse 
for,  at  Forsvarsspørgsmaalet  kan  blive  løst  i 
Overensstemmelse  med  Vælgernes  Flertals 
Vilje.  Det  tør  sikkert  antages,  at  det  kun 
er  et  Mindretal  af  Folketingsvælgerne,  der 
er  Tilhængere    af   det   radikale   Venstres   og 


Socialdemokratiets  Afvæbningsplaner.  Det 
langt  overvejende  Flertal  af  Folketingsvæl- 
gerne er  sikkert  stemt  for  en  Forsvarsordning, 
der  kan  betegnes  som  „ forsvarlig1*.  Men 
selv  om  det  skulde  lykkes  at  fremskaffe  en 
Plan  for  en  saadan  Forsvarsordning,  ses  det 
ikke,  hvorledes  det  under  den  nugældende 
Valgmaades  Herredømme  skal  blive  muligt 
at  faa  den  gennemført.  Det  nuværende  Fler- 
tal i  Folketinget  kan  ikke  gennemføre  en  saa- 
dan Forsvarsordning  uden  Støtte  fra  Højre- 
partiet, men  naar  Højre  og  Venstre  ikke  kan 
optræde  fuldt  uafhængige  af  hinanden  ved 
Folketingsvalgene,  vil  en  Overenskomst  mel- 
lem de  to  Partier  om  en  Løsning  af  det 
militære  Spørgsmaal  kun  blive  en  Gentagelse 
af  Forliget  1894,  og  Udsigten  til,  at  det 
efterfølgende  Folketingsvalg  vil  faa  et  lig- 
nende Udfald  som  Folketingsvalget  1895,  vil 
vistnok  være  en  afgørende  Hindring  for,  at 
en  saadan  Overenskomst  overhovedet  kommer 
i  Stand. 

IV. 
Der  findes  vel  nok  en  Del  naive  Menne- 
sker her  i  Landet,  kanske  endog  blandt  vore 
aktive  Politikere,  der  tror,  at  Folketings- 
parlamentarismen  bestaar  deri,  at  Ministrene 
udnævnes  blandt  Folketingets  Flertal.  Men 
de  fleste  af  os  er  dog  sikkert  paa  det  rene 
med,  at  Folketingsparlamentarismen  bestaar 
deri,  at  Folketingsvælgernes  Flertal  gennem 
et  Flertal  i  Folketinget  bestemmer  Politikens 
Gang,  og  at  Ministrenes  Udnævnelse  blandt 
Folketingets  Flertalspartier  kun  er  en  Konse- 
kvens heraf.  Hvad  vi  for  Øjeblikket  kalder 
Folketingsparlamentarisme  er  i  Virkeligheden 
kun  et  Skin,  thi  Reformpartiet  og  det  mo- 
derate Venstre  har  intet  Flertal  af  Folketings- 
vælgere  bag  sig.  Man  har  derfor  Lov  til 
at  vente,  at  Reformpartiet  og  det  moderate 
Venstre,  der  repræsenterer  Grundstammen  i 
det  Venstreparti,  som  en  Menneskealder  igen- 
nem har  kæmpet  for  Folketingsparlamenta- 
rismen, nu  vil  gaa  med  til  at  afskaffe  den 
nuværende  falske  Valgmaade.  Enhver,  der 
ikke  er  forblindet  af  Fordomme  og  Parti- 
fanatisme, maa  jo  dog  kunne  indse,  at  man 
ikke  i  Længden  kan  opretholde  en  Tilstand, 
hvorefter  Flertallet  af  dem,  der  opfylder 
Grundlovens  Betingelser  for  Valgret  til  Folke- 
tinget, ingen  Valgret  har. 

Af  Selma  Lagerløf. 


Oppe  ved  den  norske  grænse 
laa  der  en  fjeldsø.  Ud  fra  den 
løb  en  aa,  der  lige  fra 
den  første  begyndelse  var 
strid  og  hidsig.  Saa  lille 
den  var,  blev  den  dog 
kaldt  Storaaen,  fordi  det  saa  ud  til,  at 
der  kunde  blive  noget  dygtigt  af  den. 

Strax  da  den  kom  ud  af  søen,  kastede 
den  et  blik  omkring  sig  for  at  se,  i  hvil- 
ken retning  den  helst  skulde  løbe,  men 
da  var  det  egentlig  ikke  noget  opmun- 
trende syn,  der  mødte  den.  Til  højre,  til 
venstre  og  ligefor  var  der  ikke  andet  at 
se  end  skovklædte  aase,  der  lidt  efter  lidt 
gik  over  til  nøgne  fjeldrygge,  og  nøgne 
fjeldrygge,  der  lidt  efter  lidt  hævede  sig 
til  høje  bjergtoppe. 

Storaaen  kastede  blikket  til  venstre. 
Der  havde  den  Langfjeldet  med  Djup- 
grafstøten,   Barrfrøhågna  og  Storvåttes- 


hågna.  Den  saa  mod  nord;  der  havde 
den  Nåsfjeldet,  i  øst  stod  Nipfjeldet,  og 
i  syd  fjeldet  Stådjan.  Det  var  ikke 
langt  fra,  at  den  tænkte,  om  det  ikke 
var  kiogest  at  vende  tilbage  til  søen  igen. 
Men  saa  syntes  den  alligevel,  at  den  dog 
burde  gøre  et  forsøg  paa  at  finde  ud  til 
havet,  og  saa  begav  den  sig  paa  vej. 

Det  er  let  at  forstaa,  at  det  var  et 
drøjt  stykke  arbejde  for  den  at  bane  sig 
vej  gennem  dette  vilde  fjeldland.  Var 
der  ikke  andet,  der  stod  i  vejen  for  den, 
saa  var  der  altid  skoven.  Den  maatte 
rive  den  ene  fyr  omkuld  efter  den  anden 
for  at  faa  frit  løb.  Den  var  mægtigst 
og  stærkest  om  foraaret,  naar  det  første 
tilløb  kom  og  fyldte  den  med  snevand 
fra  granskovene,  og  naar  dernæst  tilløbet 
fra  fjeldene  fyldte  den  med  fjeldvandet. 
Da  samlede  den  al  sin  kraft  og  styrtede 
frem,  fejede  sten  og  jord  til  side  og  gra- 

vede  sig  igennem  sandaase.  Ogsaa  om 
efteraaret  kunde  den  gøre  et  ordentligt 
stykke  arbejde,  naar  efteraarsregnen 
havde  styrket  den. 

En  skønne  dag,  da  Storaaen  som  sæd- 
vanlig havde  travlt  med  at  bane  sig  vej, 
hørte  den  pludselig  en  boblen  og  brusen 
til  højre  for  sig,  langt  borte  i  skoven. 
Den  gav  sig  til  at  lytte  saa  ivrigt,  at  den 
næsten  stod  stille.  „Hvad  i  al  verden 
kan  det  være"  sagde  den. 

Skoven,  der  stod  rundt  om  den,  kunde 
ikke  lade  være  at  gøre  sig  lidt  lystig 
over  den.  „Du  bilder  dig  nok  ind,  at 
du  er  ganske  ene  i  hele  verden",  sagde 
den.  „Men  jeg  kan  fortælle  dig,  at  den, 
du  hører  bruse,  er  ingen  anden  end  Grof- 
velaaen  fra  Grofvelsøen.  Den  har  lige  gra- 
vet sig  igennem  en  smuk  dal,  og  den  kom- 
mer nok  lige  saa  tidlig  ud  til  havet  som  du." 

Men  Storaaen  havde  sit  eget  sind,  og 
da  den  fik  dette  svar,  sagde  den  uden 
at  betænke  sig  et  øjeblik:  „Den  Grofvelaa 
er  nok  kun  en  lille  stakkel,  der  ikke  kan 
hjælpe  sig  selv.  Hils  du  den  fra  mig  og 
sig,  at  Storaaen  fra  Wånsøen  er  paa  vej 
ud  til  havet  og  at  jeg  nok  skal  tage  mig 
af  den  og  hjælpe  den  frem,  hvis  den  vil 
slaa  følge  med  mig." 

„Du  er  en  skrap  fyr,  saa  lille  du  er," 
sagde  skoven.  „Jeg  skal  nok  bringe 
Grofvelaaen  din  hilsen,  men  jeg  er  ikke 
vis  paa,  at  den  bliver  glad  for  den!" 

Men  næste  dag  stod  skoven  der  og 
skulde  hilse  fra  Grøfvelaaen,  og  sige,  at 
den  havde  haft  det  saa  svært,  at  den 
var  glad  ved  at  faa  hjælp,  og  den  skulde 
nok  komme  og  forene  sig  med  Storaaen, 
saa  snart  den  kunde. 

Efter  dette  gik  det  selvfølgelig  endnu 
flinkere  for  Storaaen,  og  det  varede  ikke 
længe,  inden  den  havde  arbejdet  sig  saa 
langt  frem,  at  den  fik  øje  paa  en  lang, 
smal,  smuk  so,  der  laa  og  afspejlede  Id- 
reberget  og  fjeldet  Stådjan. 


„Hvad  er  nu  dette  for  noget?"  sagde 
den,  og  atter  var  den  lige  ved  at  staa 
stille  af  forbavselse.  „Jeg  har  da  ikke 
baaret  mig  saa  dumt  ad,  at  jeg  igen  er 
kommen  tilbage  til  Wånsøen?" 

Men  skoven,  som  var  tilstede  allevegne 
paa  den  tid,  svarede  strax:  „Nej,  vist  er 
du  ikke  kommen  tilbage  til  Wånsøen. 
Denne  sø  er  Idresøen,  der  er  bleven  fyldt 
med  vand  fra  Sønderelven.  Det  er  en 
dygtig  elv.  Den  er  lige  nu  bleven  fær- 
dig med  at  lave  søen,  og  nu  er  den  i 
færd  med  at  skaffe  sig  afløb  fra  den." 

Da  Storaaen  hørte  dette,  sagde  den 
strax  til  skoven:  „Du,  der  trænger  frem 
alle  vegne,  vil  du  ikke  nok  hilse  Sønder- 
elven, at  Storaaen  fra  Wånsøen  er  kom- 
men. Hvis  den  vil  lade  mig  løbe  igen- 
nem søen,  skal  jeg  til  gengæld  tage  elven 
med  mig  ud  til  havet,  og  du  kan  sige, 
at  den  ikke  behøver  at  bekymre  sig  for, 
hvordan  den  kan  slippe  frem ;  det  sørger 
jeg  for." 

„Jeg  skal  gerne  bringe  den  dit  forslag," 
sagde  skoven,  „men  jeg  tror  ikke,  at 
Sønderelven  gaar  ind  paa  det,  for  den 
er  lige  saa  mægtig  som  du." 

Men  næste  dag  kunde  skoven  fortælle, 
at  Sønderelven  ogsaa  var  bleven  træt  af 
at  bane  sig  vej  alene,  og  at  den  var 
rede  til  at  forene  sig  med  Storaaen. 

Aaen  løb  nu  lige  igennem  søen  og 
gav  sig  derpaa  til  at  kæmpe  med  skoven 
og  fjeldene  ligesom  før.  En  tid  lang  gik 
det  godt,  men  saa  kom  den  ind  i  en 
fjelddal,  der  var  saa  tæt  lukket,  at  den 
ingen  udvej  kunde  finde.  Storaaen  laa 
og  skummede  af  arrigskab ,  og  da  skoven 
hørte,  hvor  rasende  den  var,  sagde  den : 
„Nu  er  det  nok  ude  med  dig  alligevel?" 

„Ude  med  mig!"  sagde  Storaaen. 
»Nej,  jeg  har  bare  travlt  med  et  Stor- 
værk. Jeg  vil  prøve,  om  jeg  ikke  lige 
saa  vel  kan  lave  en  sø  som  Sønderelven." 

Saa  begyndte  den  at  fylde  Sårnasøen, 

og  det  blev  en  hel  sommers  arbejde. 
Efterhaanden  som  vandet  steg  i  søen, 
løftedes  Storaaen  højere  op,  og  til  sidst 
brød  den  sig  en  udvej  mod  syd. 

Da  den  lykkelig  og  vel  var  kommen 
ud  af  denne  klemhærke,  hørte  den  en 
dag  en  vældig  susen  og  brusen  til  ven- 
stre for  sig.  Saa  mægtig  en  brusen 
havde  den  aldrig  før  hørt  i  skoven,  og 
den  spurgte  strax,  hvad  det  var. 

Skoven  var  som  sædvanlig  øjeblikkelig 
parat  med  svaret.  „Det  er  Fjåtelven," 
sagde  den.  „Kan  du  høre,  hvor  den 
bruser  og  skummer!  den  er  paa  vej  ud 
til  havet." 

„Ifald  du  naar  saa  langt,  at  elven  kan 
høre  dig,"  sagde  Storaaen,  „vil  du  saa 
ikke  hilse  den  og  sige,  at  Storaaen  fra 
Wånsøen  tilbyder  at  tage  den  med  ud 
til  havet  paa  den  betingelse,  at  den  an- 
tager mit  navn  og  lydig  lægger  sig  i  min 
flodseng." 

„Jeg  kan  aldrig  tro,  at  Fjåtelven  vil 
opgive  at  gøre  den  rejse  paa  egen  haand," 
sagde  skoven.  Men  næste  dag  maatte 
den  erkende,  at  ogsaa  Fjåtelven  var 
bleven  træt  af  at  grave  sin  egen  vej,  og 
at  den  var  rede  til  at  forene  sig  med 
Storaaen. 

Nu  gik  det  bestandig  fremad  for  Stor- 
aaen. Den  var  dog  ikke  saa  stor,  som 
man  skulde  have  ventet,  da  den  havde 
draget  saa  mange  hjælpere  til  sig.  Men 
stolt  var  den.  Den  skred  frem  næsten  i 
lutter  vandfald,  og  med  vældigt  drøn 
kaldte  den  til  sig  alt,  hvad  der  boblede 
og  bruste  i  skoven,  om  det  saa  ikke 
var  andet  end  en  foraarsbæk. 

En  dag  hørte  den  noget  bruse  langt, 
langt  vester  ude.  Og  da  den  spurgte 
skoven,  hvem  det  var,  fik  den  til  svar, 
at  det  var  Fuluelv,  der  optog  vandet  fra 
Fulufjeld  og  allerede  havde  opnaaet  at 
faa  gravet  en  lang  og  bred  fure. 

Saa  snart  Storaaen  fik  dette  at  vide, 


sendte  den  sin  sædvanlige  hilsen,  og 
skoven  paatog  sig  som  sædvanlig  at 
overbringe  den.  Næste  dag  kom  den 
med  svar  fra  Fuluelv.  Sig  til  Storaaen, 
havde  elven  svaret,  at  jeg  aldeles  ikke 
ønsker  dens  hjælp.  Det  havde  sømmet 
sig  bedre  for  mig  end  for  aaen  at  sende 
en  saadan  hilsen,  da  jeg  er  den  mægtig- 
ste af  os  to,  og  det  nok  bliver  mig,  der 
kommer  først  ud  til  havet. 

Næppe  havde  Storaaen  faaet  den  be- 
sked, tør  den  havde  sit  svar  paa  rede 
haand.  „Vil  du  strax  svare  Fuluelv," 
sagde  den  til  skoven,  „at  jeg  udfordrer 
den  til  kamp.  Anser  den  sig  for  at  være 
mægtigere  end  jeg,  maa  den  bevise  det 
ved  at  løbe  om  kap  med  mig.  Den, 
der  kommer  først  til  havet,  har  vundet." 

Da  Fuluelv  fik  den  hilsen,  svarede  den: 

„Jeg  har  ikke  noget  udestaaende  med 
Storaaen,  og  jeg  havde  holdt  mest  af  at 
vandre  min  vej  i  fred  og  ro.  Men  jeg 
har  saa  megen  hjælp  at  vente  af  Fulu- 
fjeld, at  det  vilde  være  fejgt  af  mig  ikke 
at  tage  imod  udfordringen." 

Og  saa  begyndte  da  de  to  strømme 
deres  væddeløb.  De  brusede  afsted  med 
endnu  større  hast  end  før  og  havde  in- 
gen ro  hverken  sommer  eller  vinter. 

Men  det  lod  til,  at  Storaaen  meget 
snart  skulde  komme  til  at  fortryde,  at 
den  havde  været  saa  forvoven  at  ud- 
fordre Fuluelven,  thi  den  mødte  en  hin- 
dring, der  var  lige  ved  at  blive  den  for 
mægtig.  Det  var  et  bjerg,  der  laa  i 
vejen  for  den,  saa  den  ikke  kunde  komme 
frem  uden  gennem  en  trang  revne.  Den 
kneb  sig  sammen  og  gik  i  stride  fosse- 
fald, men  i  mange  aar  maatte  den  file 
og  slide,  inden  den  fik  revnen  udvidet 
til  en  nogenlunde  bred  rende. 

I  al  denne  tid  spurgte  Storaaen  mindst 
een  gang  hvert  halvaar  skoven,  hvordan 
det  gik  Fuluelv. 

„Elven  gaar  det  saa  godt,  som  ønskes 

kan,"  svarede  skoven.  „Den  har  nu 
forenet  sig  med  Gorelven,  der  optager 
vandet  fra  de  norske  fjelde." 

En  anden  gang,  da  aaen  spurgte  til 
elven,  svarede  skoven:  „Den  behøver  du 
ikke  at  være  bekymret  for,  den  har  lige 
faaet  hele  Hormundsøen  med  sig." 

Men  Hormundsøen  havde  Storaaen 
selv  gjort  regning  paa  at  faa  til  sig,  saa 
da  den  hørte,  at  den  var  gaaet  til  Fulu- 
elv,  blev  den  saa  rasende,  at  den  endelig 
brød  sig  gennem  „Trångslet"  og  kom 
styrtende  frem  saa  vild  og  skummende, 
at  den  rev  meget  mere  skov  og  jord 
med  sig,  end  den  behøvede.  Det  var 
netop  foraar,  og  den  oversvømmede  hele 
egnen  mellem  Hyckjebjerget  og  Wåsa- 
bjerget,  og  inden  den  faldt  til  ro  igen, 
havde  den  skabt  den  egn,  der  kaldes 
Elvdalen. 

„Jeg  gad  nok  vidst,  hvad  Fuluelv  siger 
til  dette!"  sagde  Storaaen  til  skoven. 

Fuluelv  havde  imidlertid  udgravet 
Traustrand  og  Lima,  men  nu  havde  den 
temmelig  længe  staaet  stille  foran  Limed 
og  ledt  efter  en  udvej,  da  den  ikke  vo- 
vede sig  til  at  kaste  sig  ned  af  det  stejle 
bjerg  der.  Men  da  den  fik  at  høre,  at 
Storaaen  havde  brudt  sig  vej  gennem 
Trångslet  og  gravet  Elvdalen  ud,  sagde 
den,  at  nu  maatte  det  briste  eller  bære. 
Nu  kunde  den  ikke  længer  blive  staaende 
stille.  Og  saa  kastede  den  sig  ned  ad 
Limedfossen. 

Det  var  et  vældigt  spring,  men  elven 
kom  velbeholden  ned,  og  derefter  kan 
det  nok  være,  at  den  fik  fart  paa.  Den 
udgravede  Malung  og  Jårna  og  der  lyk- 
kedes det  den  at  overtale  Wanaaen  til 
at  forene  sig  med  den,  skønt  denne  var 
hele  fjorten  mil  lang  og  paa  egen  haand 
havde  udgravet  hele  søen  Venjan. 

Af  og  til  hørte  den  en  mærkelig  stærk 
brusen. 

„Nu  synes  jeg,  jeg  kan  høre,  at  Stor- 


aaen er  ved  at  kaste  sig  i  havet,"  sagde 
den. 

„Nej,"  sagde  skoven,  „vel  er  det  Stor- 
aaen, du  hører,  men  endnu  er  den  ikke 
naaet  ud  til  havet.  Nu  har  den  faaet 
Orsasøen  og  Skattungen  med  sig,  og  derfor 
er  den  bleven  saa  stor  paa  det,  at  den 
har  sat  sig  for  at  fylde  Siljan." 

Det  var  en  glædelig  Nyhed  for  Fulu- 
elv. Den  tænkte  som  saa,  at  naar  Stor- 
aaen først  havde  forvildet  sig  ned  i 
Siljandalen,  saa  vilde  den  der  være  inde- 
lukket som  i  et  fængsel.  Og  saa  skulde 
den  nok  naa  ud  til  havet  før  aaen. 

Nu  kunde  Fuluelv  altsaa  tage  sagen 
med  større  ro.  Om  foraaret  gjorde  den 
sit  drøjeste  stykke  arbejde.  Da  steg  den 
højt  over  trætoppe  og  sandaase,  og  hvor 
den  var  skredet  frem,  efterlod  den  en 
ryddet  dal.  Saaledes  gik  dens  vej  fra 
Jårna  til  Nås  og  fra  Nås  til  Floda.  Fra 
Floda  kom  den  til  Gagnef.  Her  var  der 
allerede  i  forvejen  en  slette.  Bjergene 
havde  trukket  sig  saa  langt  tilbage,  og 
Fuluelv  havde  saa  let  ved  at  komme 
frem,  at  den  glemte  al  sin  gamle  travlhed 
og  bugtede  sig  legende  i  alle  mulige 
krumninger  og  snoninger,  næsten  som 
om  den  havde  været  en  lille  bæk. 

Men  havde  Fuluelv  glemt  Storaaen, 
da  havde  Storaaen  sandelig  ikke  glemt 
Fuluelv.  Hver  dag  sled  den  med  at 
fylde  Siljandalen  for  at  slippe  ud  af  den 
i  den  ene  eller  den  anden  retning,  men 
den  laa  foran  den  som  et  umaadeligt 
stort  kar,  og  lod  til  aldrig  at  ville  lade 
sig  fylde.  Sommetider  troede  den,  at  den 
vilde  blive  nødt  til  at  sætte  selve  Gesunda- 
bjerget  under  vand  for  at  slippe  ud  af 
sit  fængsel.  Den  prøvede  paa  at  bryde 
igennem  ved  Råttvik,  men  der  stod 
Lerdalsbjerget  i  vejen.  Saa  til  sidst  slap 
den  ud  nede  ved  Leksand. 

„Sig  ikke  noget  til  Fuluelv  om, "at  jeg 
er  sluppen  ud,"   sagde  aaen  til  skoven, 

og  skoven  lovede,   at   den  nok  skulde 
tie. 

Storaaen  tog  Innsøen  med  sig  i  forbi- 
farten, og  stolt  og  mægtig  skred  den 
gennem  Gagnef. 

Da  Storaaen  kom  i  nærheden  afMjål- 
gen  i  Gagnef,  fik  den  øje  paa  en  elv, 
der  kom  flydende  bred  og  pragtfald  med 
lyst  og  skinnende  vand,  og  som  skød 
skove  og  sandaase,  der  laa  i  vejen  for 
den,  til  side  saa  let,  som  om  det  var  et 
rent  legeværk. 

„Hvad  er  dog  det  for  en  prægtig  Elv?" 
sagde  Storaaen. 

Men  nu  traf  det  Psig,  at  Fuluelven 
spurgte  netop  om  det  samme.  „Hvad 
er  det  dog  for  en  elv,  der  kommer  nord- 
fra saa  stolt  og  [vældig?  Aldrig  havde 
jeg  troet,  jeg  skulde  se  en  elv  skride 
igennem  Jandet  med  en  saadan  styrke 
og  magt.a 

Da  sagde  skoven  saa  højt,  at  begge 
floderne  kunde  høre  det:  „Siden  I  nu 
begge  to,  Storaa  og  Fuluelv,  har  ladet 
falde  gode  ord  om  hinanden,  saa  synes 
jeg,  at  I  ikke  burde  have  noget  imod  at 
forene  jer  med  hinanden  og  i  fællesskab 
bane  jer  vej  til  havet." 

Dette  forslag  lod  til  at  behage  begge 
floderne.  Der  var  bare  det  i  vejen,  at 
ingen  vilde  opgive  sit  eget  navn  og  an- 
tage den  andens. 

Det  var  lige  ved,  at  det  slet  ikke  var 
kommen  til  nogen  forening  imellem  dem, 
men  saa  fandt  skoven  paa  at  foreslaa, 
at  de  skulde  tage  sig  et  nyt  navn,  der 
ikke  tilhørte  nogen  af  dem. 

Det  gik  de  begge  ind  paa.  og  de  tog 
saa  skoven  til  navngiver.  Den  bestemte 
nu,  at  Storaaen  skulde  aflægge  sit  navn 
og  kalde  sig  Østre  Dalelven,  og  at  Fulu- 
elv skulde  aflægge  sit  og  kalde^Jsig  Vestre 


Dalelven.  Naar  de  saa  havde  forenet 
sig,  skulde  de  slet  og  ret  hedde  Dal- 
elven. 

Og  nu  da  begge  floderne  havde  for- 
enet sig,  gav  de  sig  til  at  skride  frem 
med  en  vælde,  som  intet  kunde  modstaa. 
De  jævnede  jorden  i  Stora  Tuna,  saa  den 
blev  saa  glat  som  en  gaardsplads.  De 
styrtede  ned  ad  faldet  ved  Kvarnsveden 
og  Domnarfvet  uden  at  betænke  sig. 
Da  de  kom  i  nærheden  af  søen  Runn, 
sugede  de  den  til  sig  og  tvang  alle  vand- 
løb i  omegnen  til  at  forene  sig  med  dem. 
Derpaa  drog  de  østerud  mod  havet  uden 
synderlig  modstand  og  bredte  sig  ud 
som  hele  søer.  De  vandt  stor  ære  og 
anseelse  ved  Soderfors  og  ligesaa  ved 
Ålfkarleby,  og  endelig  naaede  de  ud  til 
havet. 

Da  de  skulde  til  at  styrte  sig  i  havet, 
kom  de  til  at  tænke  paa  deres  lange 
kappestrid  og  al  den  møje  og  besvær, 
de  havde  haft. 

De  følte  sig  nu  trætte  og  gamle  og 
kunde  ikke  begribe,  hvor  de  i  deres  ung- 
dom havde  kunnet  være  saa  glade  ved 
kamp  og  kappestrid.  De  spurgte  sig  selv, 
hvad  nytte  alt  dette  i  grunden  havde 
været  til. 

Men  de  fik  intet  svar  paa  deres  spørgs- 
maal,  for  skoven  var  bleven  staaende 
højt  oppe  i  landet,  og  selv  kunde  de 
ikke  vende  tilbage  i  deres  leje  og  se, 
hvorledes  menneskene  var  trængt  frem 
overalt,  hvor  de  havde  banet  vej,  hvor- 
ledes bygd  paa  bygd  var  voxet  op  langs 
østerdalelvens  søer  og  Vesterdalelvens 
dale.  Hvorledes  der  i  hele  landskabet 
ikke  fandtes  andet  end  ensomme  skove 
og  øde  fjelde,  undtagen  der,  hvor  de  i 
deres  mægtige  kappestrid  var  skredet 
frem. 

Af  Pr.  phil.  R.  BESTHORN. 


Man  har  i  de  sidste  Aar  kunnet  finde 
enkelte  Fejl  i  „Almanach  de  Gotha", 
der  tidligere  var  lige  saa  paalidelig  som 
en  Logaritmetabel,  og  den  gamle  og  be- 
rømte Haandbog  er  trods  alle  Redaktionens 
Anstrengelser  nu  altid  lidt  forældet,  naar  den 
udsendes  fra  Forlaget.  Ved  Jenahundred- 
aarets  Begyndelse  var  Gotha-Kalenderen  end- 
og mere  vildledende  end  vejledende  for  dem, 
der  ønskede  at  kende  de  midlertidige  „Magt- 
havere" paa  vor  lille  Klode. 

Den  Tid  er  ganske  vist   forbi,    da    der    i 
vort  Land  var  Studenter,    som    ikke    havde 
oplevet  en  hjemlig  »Ministerkrise,  og  Danmark 
er   begyndt  at  komme  med  ogsaa  paa  dette 
Omraade    af   den  moderne  Udvikling.     Men 
vort    Land    er    dog    endnu    ved    Siden    af 
Kong    Edwards    og    Kong    Leopolds    Riger 
og    den    Rooseveltske    Republik    det    Rige, 
hvor    en    Minister    sidder    fastest    i  Sadlen, 
løvrigt  faar  det  Bismarckske  Ord:   „Ministre 
er  dobbelt  dødelige11  mere  og  mere  alminde- 
lig Gyldighed,    og  det  gælder  ikke  blot  om 
de  mere  eller  mindre  parlamentariske  Lande. 
I  Czarriget  har  der  i  Aaret  1 906  været  to 
Ministerkriser,  ganske  vist  med  det  nye  mis- 
lykkede  „Parlaments"    Hjælp;    den    2.    Maj 
indgav  Witte  sin  Dimission,  og  det  nye  Mi- 
nisterium Goremykin  afløstes  allerede  den  2 1 . 
Juli    af    Ministeriet    Stolypin,     I    vort    store 
Naboland,    hvor    Herskeren    i   endnu    højere 
Grad  end  i  Rusland  er  sit  eget  Ministerium, 
hindredes    et    tysk    Rigskanslerskifte    og    et 
preussisk  Ministerpræsidentskifte  maaske  kun 
ved  det  „Tilfælde",  som  den  5.  April  ramte 
Fyrst  Bernhard  v.  Bulow  i    Milliardpaladset. 
Men    ogsaa    Berlin    har    sat  sine   Mærker   i 
Gotha-Kalenderen  for  1907.    Det  skyldes  kun 
ganske  almindelige  Dødsengle,  at  Kejser  Wil- 
helms Ven  og  Fortrolige,  Hr.  von  Tschirschsky 
und    Bogendorff    er    flyttet    fra    Alsterpavil- 


lonens  By  til  Wilhelmstrasse,  og  at  Hr.  Brei- 
tenbach  er  bleven  preussisk  Minister  for  de 
offentlige  Arbejder;  men  til  Gengæld  er  Hr. 
v.  ArnimKriewen  kun  ved  en  lang  og  saare 
indviklet  Krise  bleven  den  gamle  Husargene- 
ral og  Postminister,  Hof-Anekdotefortælleren 
og  Kejserens  Med-Skatspiller  v.  Podbielskis 
Efterfølger  i  det  preussiske  Landbrugsmini- 
sterium. Og  om  end  Gehejmeraad  Holstein 
og  den  nye  tyske  Kolonidirektør  Dernburg 
kun  hører  til  Excellencernes,  ikke  til  Mini- 
strenes Lag,  har  dog  Holsteins  Bortgang  fra 
Wilhemstrasse  og  den  „orientalske"  Bank- 
direktørs Indtog  i  den  berlinske  Gades  Nr. 
75 — 76  været  Begivenheder,  der  fuldt  ud 
staar  paa  Højde  med  Ministerkriser.  Og  de 
stærke  og  vidt  udbredte  Misstemninger  mod 
det  personlige  Regimente,  der  er  fremkaldte 
ved  de  uheldige  Resultater  af  Kejser  Wil- 
helms Udenrigspolitik,  har  i  det  tyske  Rige 
fremkaldt  stærke  Krav  om  et  „Systemskifte", 
der  efter  al  Sandsynlighed  vilde  give  Signalet 
til  saare  mange  Ministerskifter. 

Henimod  Aarets  Slutning  er  det  tyske 
Rige  blevet  hjemsøgt  af  en  ny  ret  uventet 
Krise,  der  kan  faa  vidtrækkende  Følger.  Den 
11.  December  forkastede  Rigsdagens  Finans- 
udvalg Efterbevillingerne  til  -  Sydvestafrika. 
Kejseren,  der  befandt  sig  paa  Jagtudflugter, 
blev  forbitret  over  dette  Skridt,  der  skyldtes 
det  katholske  Centrum,  og  udstedte  den  13. 
i  Buckeburg  et  Opløsningsdekret,  der  skulde 
finde  Anvendelse  for  det  Tilfælde,  at  Rigs- 
dagen godkendte  Finansudvalgets  Beslutning. 
Da  Rigsdagen  samme  Dag  med  10  Stemmers 
Flertal  forkastede  Bevillingen,  blev  den  opløst. 
Partierne  mobiliserede  med  preussisk  Hurtig- 
hed, og  alt  tyder  paa  en  voldsom  Valgkamp. 
Men  der  er  Mulighed  for,  at  denne  Kamp 
kan  ende  med  en  større  Kamp,  Kampen  om 
den  almindelige  Valgret,  og  de  Bismarckske 

Organer    søger  at  gøre  Regeringen  „skarp1* 
overfor  Centrum. 

De  ret  hyppige  Ministerskifter  i  det  engelske 
Australien  vil  næppe  faa  nogen  fremtrædende 
Plads  i  Verdenshistoriens  Annaler.  Større 
Opmærksomhed  fortjente  kun  den  nyseeland- 
ske  Premierminister  Richard  Seddons  Bortgang 
ved  et  Hjerteslag,  der  den  9.  Juni  ramte 
den  tilsyneladende  bomstærke  Mand  paa  en 
Lystrejse  med  en  Damper.  „King  Dick"  var 
en  Selfmade-man,  en  ejendommelig  haard- 
hændet,  men  karakterfast  og  dygtig  Stats- 
mand med  originale  Ideer;  paa  en  mere  cen- 
tralt beliggende  Skueplads  vilde  han  være 
bleven  en  politisk  Aktør  af  Rang. 

Hvor  mange  Kabinetskifter  der  har  været 
i  de  mellem-  og  sydamerikanske  Republiker,  vil 
man  erfare,  naar  Aarsberetningerne  fra  de 
fra  Washington  udsendte  Diplomater  offent- 
liggøres. Chile  har  som  sædvanligt  slaaet 
enhver  Rekord  paa  det  Omraade,  og  det  i 
sin  Tid  interessante  Land  fik  den  18.  Septem- 
ber en  ny  Præsident,  Pedro  Montt.  Præsident- 
skiftet i  Brasilien,  hvor  Alfonso  Penna  i  Mid- 
ten af  November  kom  til  Magten,  medførte 
ogsaa  et  Ministerskifte  i  Rio  de  Janeiro. 

Mikadoen  fik  paa  Aarets  syvende  Dag  et 
nyt  Ministerium  under  Saionjis  Ledelse. 
Shahen  har  paa  sine  gamle  og  vel  sidste  Dage 
indført  Persien  i  de  parlamentariske  Staters 
Række,  og  dette  af  pekuniære  Misforhold 
fremkaldte  Experiment  blev  indledet  med  et 
Storvesirskifte;  før  det  første  persiske  Parla- 
ments Aabning  i  August  1906  traadte  Mu-i 
schir  Ed-Daulat  i  Spidsen  for  Regeringen 
Teheran. 

Man  maa  for  Fremtidens  Historieskriveres 
Skyld  haabe,  at  en  gunstig  Skæbne,  der  for- 
modentlig vil  vise  sig  i  Form  af  vidtgaaende 
Papiropløsning,  vil  reducere  vor  Tids  histo- 
riske Kilder  i  meget  betydeligt  Omfang.  Det 
er  allerede  nu  for  den  nutidspolitiske  Kro- 
nikør, der  staar  midt  i  Begivenhederne  og 
daglig  sigter  det  vældige  Stof,  næsten  umu- 
ligt at  holde  Rede  paa  Begivenhedernes  Gang. 

Opgavens  Vanskelighed  skyldes  tildels  vor 
Tids  Masseskrivning  og  Massetelegrafering; 
men  Hovedvanskeligheden  ligger  dog  i  Be- 
givenhedernes Mangfoldighed  og  i  de  bro- 
gede Billeder,  der  skifter  saa  pludseligt 
rundt  om  paa  Verdensscenerne.  Selv  det 
flygtigste  Rundskue  i  Europa  giver  et  over- 
vældende Indtryk  af  det  stærkt  pulserende 
politiske  Liv,  der  i  stadigt  voxende  Grad 
bliver  dødbringende  for  vor  Tids  politiske 
Helte,  der  ganske  vist  har  Udsigt  til  ved 
Hjælp  af  politisk  Valgflæsk,  som  erstatter 
Valhals  Særimner,  atter  at  vise  sig  paa 
Arenaen.  Kun  i  det  tysk- preussiske  Rige 
gælder  det  endnu  som  fast  Regel  uden  Und- 
tagelser, at  den  Minister,  der  falder,  i  sit 
Fald  slaar  sig  til  Pensionist  for  Livstid. 

Naar  man  undtager  de  smaa  Stater,  Dan- 
mark, Norge,  Holland  og  Belgien  —  hvor  det 
klerikale  Regimente  dog  blev  stærkt  rystet  ved 
Valgene  den  27.  Maj  —  er  England  det 
eneste  europæiske  Rige,  der  ikke  har  skiftet 
Ministerium  i  Aaret  1 906 ;  og  selv  i  det 
store  Ørige  begyndte  Aaret  under  Ledelse 
af  et  ganske  nyt  Kabinet,  hvis  Skæbne  først 
skulde  afgøres  af  Vælgerne.  Januarvalgene 
gav  det  nye  liberale  Ministerium  Campbell- 
Bannerman  et  enestaaende  overvældende  Fler- 
tal i  Underhuset;  til  Gengæld  beherskedes 
det  politiske  Liv  i  England  i  hele  Aaret  af 
den  skarpe  Modsætning  mellem  Underhus  og 
Overhus  med  Hensyn  til  Skolelov- Spørgsmaalct. 

Kampen  om  „The  Education  Bill*  har  en 
religiøs  -  politisk  Karakter.  Da  Ministeriet 
Gladstones  Undervisningsminister,  Forster,  i 
Aaret  1870  skred  til  at  indføre  en  af  Sta- 
ten og  Kommunen  støttet  Folkeskole,  der 
tildels  skulde  afløse  de  forskellige  Troessam- 
funds  Kirkeskoler  og  muliggøre  Indførelsen 
af  tvungen  Skolegang,  førte  Nonkonformi- 
sterne,  der  ansaa  og  anser  det  for  deres 
første  og  største  Opgave  at  bekæmpe  Stats- 
kirken, ogsaa  kaldet  den  anglikanske  Kirke, 
det  store  Ord.  Det  lykkedes  ikke  Ncnkon- 
formislerne    helt    at    gennemføre    deres   Pro- 

gram,  ifølge  hvilket  Religionsundervisningen 
skulde  fjernes  fra  Folkeskolen,  for  at  ikke  de 
højkirkelige  Lærere  skulde  faa  Lejlighed  til 
at  paavirke  Børnene,  og  ingen  Skatteyder 
skulde  tvinges  til  at  betale  Tilskud  til  Skoler, 
i  hvilke  Børnene  fik  Religionsundervisning 
efter  Statskirkens  Katekismus.  De  gamle 
Kirkeskoler,  de  saakaldte  „frivillige  Skoler", 
fik  ved  Forsters  Lov  et  Statstilskud,  og  de 
beholdt  Ledelsen  af  deres  Religionsundervis- 
ning. Men  Loven  bestemte,  at  der  i  Folke- 
skolerne kun  skulde  gives  Religionsundervis- 
ning i  Form  af  Kirkehistorie,  med  Udeluk- 
kelse af  Katekismus  og  Dogmatik,  og  Reli- 
gionsundervisningen skulde  ikke  mere  være 
obligatorisk. 

Tiderne  skiftede.  De  Liberale,  der  støt- 
tedes kraftigt  af  Dissident-Stemmer  og  alle- 
rede af  den  Grund  maatte  tage  Hensyn  til 
de  frikirkelige  Stemninger,  afløstes  af  de 
Konservative,  i  hvis  Rækker  de  højkirkelige 
Anglikanere  spillede  en  fremtrædende  Rolle. 
Kirkeskolerne  —  baade  de  anglikanske  og 
de  katholske  —  fik  stadigt  større  og  større 
Bidrag  af  Statskassen,  og  i  1902  vovede 
Balfour  et  afgørende  Skridt.  Han  gennemførte 
med  de  katholske  Irlænderes  Hjælp  en  ny 
Skolelov,  der  sikrede  ogsaa  de  frivillige  Sko- 
ler Støtte  af  Kommunerne,  hvis  Indflydelse 
paa  Skolerne  samtidigt  blev  indskrænket. 
Men  den  Lov  havde  væsentlig  Del  i  det 
unionistiske  Kabinets  Fald,  og  da  Nonkon- 
formisterne  ved  [Januar valgene  1906  bidrog 
meget  til  de  Liberales  Sejr  og  selv  satte  200 
Mand  ind  i  det  nye  Underhus,  var  det  en 
politisk  Selvfølge,  at  C.-B.s  Undervisnings- 
minister Birrell  fremsatte  og  i  Underhuset 
gennemførte  en  ny  Skolelov;  den  gaar  ud 
paa  saa  godt  som  helt  at  fjerne  Religions- 
undervisningen fra  Skolerne  og  at  forvandle 
alle  frivillige  Skoler  til  konfessionsløse  Sko- 
ler ved  at  fratage  dem  enhver  Understøttelse 
fra  Stat  og  Kommune.  Men  i  Overhuset, 
der  beherskes  af  de  konservative  Lorder,  blev 
det  Birrellske  Lovforslag  [underkastet  en  saa 


gennemgribende  Omkalfatring,  navnlig  i  B*t- 
ning  af  Religionsundervisningens  Bevarelse, 
at  Campbell-Bannerman  og  hans  Mænd  ikke 
vlide  vedkende  sig  Forslaget.  Dermed  er  Kon- 
flikten mellem  Overhus  og  Underhus  i  Aarets 
sidste  Maaned  bleven  akut.  Hvor  mange 
interessante  Lovgivningsspørgsmaal  der  end 
staar  paa  Dagsordenen  i  gamle  England,  be- 
herskes det  politiske  Liv  paa  Stenkulsøen 
af  Skolelov-Krisen,  der  faar  forøget  Interesse 
ved  det  Omslag  i  Vælgerstemningen,  der 
viste  sig  ved  de  londonske  Kommunalraads- 
valg  den    l.  November. 

Ogsaa  i  den  franske  Republik  har  et  reli- 
giøst Spørgsmaal  behersket  det  politiske  Liv 
i  Aaret  1 906,  og  ogsaa  der  er  dette  Spørgs- 
maal —  Spørgsmaalet  om  Gennemførelsen  af 
„Loi  de  Separation"  af  11.  December  1905, 
der  dekreterer  Skilsmisse  mellem  Stat  og  Kirke 
—  blevet  særligt  brændende  i  Aarets  sidste 
Maaned.' 

Aaret  1 906  kan  for  Frankrigs  Vedkom- 
mende med  Grund  kaldes  „Clemenceau- Aaret* . 
Den  gamle  Ministerstormer  med  det  mærke- 
lige mongolske  Hoved  syntes  at  være  bleven 
dødelig  saaret  den  Dag,  da  Boulangers  fuld- 
tro Ven,  Soldatersangenes  Digter,  Paul  De- 
rouléde  stemplede  Georges  Clemenceau  som 
„Cornelius  Herzf  Mand".  Den  højtbegavede 
Politiker,  der  selv  havde  fældet  saa  mange, 
kom  dog  atter  til  Hæder  og  Værdighed 
som  Dreyfus*  Befrier,  han  fik  som.  Senator 
atter  Lejlighed  til  at  godtgøre  sine  store 
Evner;  men  der  blev  dog  beredt  Verden  en 
stor  Overraskelse,  da  Clemenceau  blev  fransk 
Indenrigsminister. 

Clemenceau  kunde  takke  sit  Venskab  med 
Republikens  nye  Præsident  og  de  Radikales 
Frygt  for  de  Misstemninger,  som  Skilsmisseloven 
havde  vakt  i  det  endnu  katholske  Frankrig, 
for  sin  uventede  politiske  Lykke.  Den  17. 
Januar  blev  den  brave  radikale  Borger,  Se- 
natspræsident  Fallieres  i  første  Omgang  valgt 
til  Præsident  af  Kongressen  i  Versailles,  og 
den  18.  Februar    afløste  den  nye  Præsident 

den  ikke  mindre  brave  radikale  Borger,  Ex- 
Senatspræsident  Loubet  i  Elyséet.  Falliéres 
syntes  fornuftigvis  for  en  længere  Tid  at 
være  sikret  mod  Elysée-He/rernes  værste 
Plage:  Ministerkrise.  Rouvier  sad  ved  Ro- 
ret. Den  kloge  Forretningsmand  havde  ført 
Republiken  uskadt  ud  af  den  farligste  Krise, 
der  havde  truet  Europas  Fred  siden  den 
Dag,  da  det  franske  Kavalleri  ved  Vogeser- 
grænsen  sov  med  Tøjlen  om  Armen,  rede 
til  at  springe  i  Sadlen  og  galoppere  over 
Grænsen  paa  Goblet-Boulangers  Bud.  Krisen 
var  endnu  ikke  helt  overstaaet,  de  franske 
Diplomater  kæmpede  endnu  i  Algeciras  med 
den  kloge  og  erfarne  Hr.  v.  Radowitz,  og 
Rouvier  syntes  at  være  uundværlig  som  Mi- 
nisterpræsident og  Udenrigsminister,  da  han 
den  7.  Marts  faldt  for  en  af  de  velkendte 
Kulisse-Intriger  i  Palais  Bourbon.  Falliéres 
overdrog  den  gamle  radikale  Politiker  Sårrim 
at  danne  et  Kabinet;'  men  Sarrien  maatte 
paa  sine  Drosketure  til  Republikens  ledende 
Mænd  erfare,  at  den  egentlige  Fremtids- 
mand  slet  ikke  var  ham  selv,  men  Cle- 
menceau.  Og  da  saa  Sarrien  selv  lidt 
nedladende  henvendte  sig  til  den  formentlig 
endnu  stærkt  havarerede  Fortidsstorhed  og 
tilbød  Clemenceau  Portefeuiller  af  anden  Rang, 
fik  han  det  for  ham  overraskende  Svar:  „Jeg 
vil  være  Indenrigsminister  og  intet  andet!" 
Da  Sarrien  saa,  at  Clemenceaus  Fordring 
støttedes' '  af  Præsident  Falliéres  og  af  et 
stort  Flertal  af  de  Radikale,  der  kun  under 
Clemenceaus  Ledelse  ventede  at  slippe  frelste 
ud  af  det  forestaaende  Valgslag,  dannede 
han  den  13!  Marts  (af  ægte  franske  over- 
troiske Grunde  blev  der  paa  Falliéres* 
Udnævnelses  -  Dekreter  sat  den  14.  Marts) 
Ministeriet  Sarrien — Clemenceau.  Efter  Cle- 
irenceaus  store  Valgsejre  den  6.  og  20. 
Maj  (atter  her  undgik  de  radikale  Fritæn- 
kere med  Forsæt  den  13!)  fremtraadte  det 
nye  Kabinet  klart  som  Ministeriet  Clemen- 
ceau— Sarrien.  Da  Clemenceau  mere  og  mere 
trængte  sig  i  Forgrunden,  blev  Sarrien  endelig 


ked  af  Legen,  og  den  23.  Oktober  dannede 
Georges  Clemenceau  et  nyt  Ministerium  —  et 
rentog  skært  Ministerium  Clemenceau  med  ham 
selv  som  Ministerpræsident  og  Indenrigsmini- 
ster og  som  virkelig  Udenrigsminister,  da 
Pichon  aabenbart  kun  er  en  Straamand. 

Gambetta  og  hans  „store  Ministerium"  har 
aabenbart  været  Clemenceaus  Mønster;  men 
Clemenceau  har  sikkert  haabet,  at  hans  Mi- 
nisterium vilde  faa  en  bedre  Skæbne,  end 
Gambettas,  og  dette  Haab  synes  at  skulle 
gaa  i  Opfyldelse.  Man  kalder  i  Frankrig 
Clemenceau  „Diktatoren",  i  Tyskland  kalder 
man  ham  „Revanchens  Mand".  Det  er  i 
ethvert  Tilfælde  sikkert,  at  Clemenceau  i  kort 
Tid  har  erhvervet  sig  større  Prestige,  end 
nogen  anden  fransk  Ministerpræsident  har 
havt  siden  Freycinets  Velmagtsdage.  Hvad 
Fremtiden  vil  bringe,  maa  ganske  vist  Frem- 
tiden vise.  (Clemenceau  selv  tænker  sikkert 
ofte  paa  det  gamle  franske  Ord :  „  Qui  mange 
de  Pape,  meurt,*  og  den  franske  Minister- 
præsident og  hans  Kultusminister,  Aristide 
Briand,  der  næst  efter  Clemenceau  vel  er  det 
franske  Ministeriums  betydeligste  Mand,  har 
da  ogsaa  søgt  at  undgaa  en  aaben  Kamp 
med  den  katholske  Kirke.  Men  Pius  X  er 
ingen  Leo  XIII,  og  Paven  har  forbudt  den 
franske  katholske  Gejstlighed  at  danne  de  i 
„SkilsmisFeloven",  der  traadte  i  Kraft  den 
12.  December,  forudsatte  religiøse  Associa- 
tioner og  fortsætte  Gudstjenesten  paa  Grund- 
lag af  Foreningsloven.  Clemenceau — Briands 
Tilbud  om  at  forlænge  Fristen  for  Lovens 
fulde  Gennemførelse  til  11.  December  1907 
har  derved  forfejlet  sit  Maal.  Den  1 1 .  De- 
cember begyndte  Kulturkampen,  og  den  pave- 
lige Repræsentant  i  Paris,  Monsignore  Montag- 
nini  blev  samme  Dag  udvist. 

Fremtiden  maa  vise,  hvem  der  sejrer  i 
Kampen;  men  for  Tiden  har  „Frimurerne" 
og  Fritænkerne  aabenbart  Overtaget  i  cfet 
politiske  Liv  i  Frankrig,  og  de  antikirkelige 
Bølger  har  endog  steaet  over  Pyrenæerne  og 
fremkaldt  stærke  Tilløb   til  en  Kulturkamp  i 

det  hidtil  saa  bundkatholske  Spanien,  Denne 
Bevægelse  i  Forbindelse  med  den  Opløsning, 
der  gør  sig  gældende  i  de  spanske  Parti- 
forhold, har  i  Aaret  1906  fremkaldt  en  selv 
i  Kong  Alfons  XIII's  Rige  enestaaende  Række 
Ministerkriser.  Allerede  den  20.  Marts  ind- 
gav Ministeriet  Morel  sin  Dimission.  Kong 
Alfons  forlangte  og  fik  Fred  til  at  holde 
Bryllup  med  Prinsesse  Ena  af  Battenberg, 
hvis  Jaord  han  havde  faaet  i  Biarritz  den 
24.  Januar.  Moret  var  endnu  Minister- 
præsident, da  Kong  Alfons  den  31.  Maj 
viedes  til  den  engelske  Prinsesse,  og  det 
frygtelige  Attentat,  der  blev  forøvet  mod  det 
kongelign  Brudepar  paa  Vejen  fra  Kirken  til 
Slottet  i  Madrid,  trængte  for  nogle  Dage  den 
politiske  Krise  i  Baggrunden.  Vel  indgav 
Moret  atter  den  7.  Juni  sin  Dimission,  men 
han  nøjedes  med  at  rekonstruere  sit  Kabinet. 
Den  rekonstruerede  Herlighed  varede  dog 
knap  en  Maaned.  Den  5.  Juli  indgav  Moret 
for  tredje  Gang  sin  Dimission,  og  denne 
Gang  blev  det  Alvor.  General  Lopez  Do- 
minguez  dannede  et  nyt  Kabinet,  der  forsøgte 
at  rejse  en  Kulturkamp;  da  Kortes  den  24. 
Oktober  traadte  sammen,  havde  det  spanske 
Ministerraad  en  Foreningslov  færdig.  Men 
allerede  den  28.  November  maatte  Ministeriet 
træde  tilbage.  Krisen  forværredes  ved  Spørgs- 
maalet  om  Spaniens  Deltagelse  i  den  af 
Frankrig  foreslaaede  Flaadedemonstration  mod 
det  urolige  Marokko.  Den  30.  November 
dannede  Moret  et  nyt  Kabinet;  men  allerede 
den  3.  December  indgav  han  for  fjerde  Gang 
i  Aaret  1906  sin  Dimission.  Kong  Alfons 
appellerede  da  til  den  84aarige  Marquis  de 
la  Vega  de  Armigo,  der  da  ogsaa  allerede 
den  4.  December  overtog  Magten. 

Portugal  har  i  Aarets  Løb  havt  tre  for- 
skellige Ministerier.  Italien  har  havt  samme 
Skæbne,  men  til  Gengæld  synes  Ministeriet 
Giolittiy  som  den  29.  Maj  afløste  Ministeriet 
Sonnino,  at  sidde  fast  i  Sadlen.  Bulgarien  har 
skiftet  Ministerpræsident;  i  Serbien  ha*  Told- 
konflikten   med    Østerrig-Ungarn    styrtet    to 


Kabinetter.  Den  gamle  Fyrste  af  Montenegro 
har  ligesom  Shahen  følt  Lyst  til  at  faa  et 
Parlament,  og  den  første  montenegrinske 
Rigsdag  fremkaldte  selvfølgelig  strax  en  Mi- 
nisterkrise. Fyrst  Nikolaus  fik  da  det  Indfald, 
at  overlade  Rigsdagen  at  udpege  det  nye 
Ministerium,  og  han  bekræftede  dens  Valg. 

Ogsaa  Grækenland  har  selvfølgeligt  havt 
en  Ministerkrise;  men  da  Kronprinsen  meldte 
sin  Fader,  der  opholdt  sig  i  København, 
Ministeriet  Theotokis'  Dimission,  gav  Kongen 
Befaling  til  at  opløse  Kamret.  Valgene  den 
8.  April  medførte  en  Del  Uroligheder,  bl.  a. 
blodige  Gadekampe  i  Athen;  men  Theotokis 
vandt  en  stor  Sejr  og  synes  at  have  en  for 
et  græsk  Ministerium  usædvanlig  fast  Stilling. 
Regeringen  er  da  ogsaa  bleven  i  høj  Grad 
styrket  ved  det  politiske  Mesterstykke,  hvor- 
ved Kong  Georg  har  knyttet  Kreta  endnu 
fastere  til  Kongeriget.  Da  Prins  Georg  paa 
Grund  af  visse  Konsulers  Optræden  nedlagde 
sit  Mandat  som  Magternes  Generalkommissær 
paa  Kreta,  opnaaede  Hellenernes  Konge  Mag- 
ternes Samtykke  til,  at  han  selv  valgte 
Prinsens  Efterfølger.  Kongen  valgte  den 
ansete  og  uafhængige  græske  Politiker  Zai- 
mis,  der  overtog  Regeringen  efter,  at  Prins 
Georg  den  25.  September  havde  forladt  Kreta. 
Zaimis  har  havt  en  heldig  og  lovende 
Debut  paa  den  klassiske  0,  der  nu  kun  af 
Navn  staar  under  Sultanens  Overhøjhed,  men 
i  Virkeligheden   regeres   fra  Slottet   i  Athen. 

Den  gamle  Kejser  og  Kong  Franz  Josephs 
urolige  Riger  har  i  Aaret  1906  havt  en 
særlig  uhyggelig  interessant  Historie.  Ved 
Aarets  Begyndelse  var  Kampen  i  Ungarn 
endnu  staaende  mellem  Kejserens  tro  Mand, 
Helten  fra  Solferino,  Baron  Fejervary  og  Op- 
positionen. Fejervary  havde  som  tapper  Sol- 
dat besluttet  at  holde  ud  paa  sin  Post  og 
regere  med  provisoriske  Love  saa  længe, 
hans  Hersker  befalede  det,  for  at  hindre  de 
forenede  Oppositionspartier  i  at  sprænge  den 
dualistiske  Overenskomst  af  1867  mellem 
Østerrig    og    Ungarn    og    danne    et  ganske 

selvstændigt  transleithansk  Rige  i  Personal- 
union  med  Cisleithanien.  Den  ungarske  Rigs- 
dag blev  den  19.  Februar  opløst  af  en  kon- 
gelig Kommissær,  en  General,  der  havde 
Fuldmagt  til  at  bruge  Vaabenmagt,  og  der 
syntes  at  være  Fare  for  aabent  Oprør.  Men 
i  det  yderste  Øjeblik  gav  baade  Kronen  og 
Oppositions-Koalitionens  Førere  efter.  Der 
blev  sluttet  et  Forlig,  ved  hvilket  Oppositions- 
førerne  forpligtede  sig  til  at  gennemføre  de 
nødvendige  Love  og  hindre  en  Anklage  mod 
Ministeriet  Fejervary  og  dets  Forgænger,  Mi- 
nisteriet Tisza.  Den  7.  April  blev  der  dan- 
net et  Ministerium,  i  hvilket  Oppositionens 
vigtigste  Førere,  bl.  a.  Grev  Apponyi  og 
Diktatoren  Kossuths  Søn,  Franz  Kossuth, 
havde  Sæde  under  Ledelse  af  den  forholdsvis 
maadeholdne  Ministerpræsident  fra  den  un- 
garske Kulturkamps  Dage,  Alexander  Wekerle. 
Wekerle  udskrev  nye  Valg,  der  styrkede  det 
nye  Ministeriums  Stilling,  og  gjorde  Ende 
paa  den  herskende  „Ex  lex-Tilstanda.  Men 
Kronens  Indflydelse  er  bleven  stærkt  svækket 
ved  den  langvarige  Krise  og  dens  Afslutning, 
■og  mange  af  Franz  Josephs  Undersaatter 
imødeser  med  Bekymring,  hvad  der  vil  ske, 
naar  den  gamle  habsburgske  Hersker,  der 
i  det  forløbne  Aar  for  første  Gang  har 
sporet  Alderdommens  Følger,  lukker  sine 
•Øjne. 

Den  ungarske  Krise  har  havt  ganske 
mærkelige  ♦  Følger  for  Østerrig.  Da  Kon- 
flikten mellem  Kronen  og  Parlamentet  i  Un- 
garn var  paa  sit  Højdepunkt,  fattede  Fejer- 
vary eller  rettere  hans  Indenrigsminister  den 
Plan,  at  bekæmpe  de  herskende  Partier  ved 
en  radikal  Valgreform.  Franz  Joseph  og 
hans  nærmeste  personlige  Raadgivere,  blandt 
dem  Rigsudenrigsministeren  Grev  Goluchow- 
ski modsatte  sig  først  denne  Plan.  Men 
senere  indiraadte  der  et  fuldstændig  Omslag 
i  Kejserens  Opfattelse  af  den  Sag,  og  han 
besluttede  at  gennemføre  en  saadan  Valg- 
reform i  Østerrig.  Valgreform-Spørgsmaalet 
styrtede    den    3.    Maj    Ministeriet    Gautsch. 


En  ny  Mand,  Prins  Konrad  Hohenlohc-Schil- 
lingsfurst  kom  til  Magten  under  store  For- 
ventninger, men  forsvandt  allerede  den  28. 
Maj  fra  den  politiske  Skueplads.  Derefter 
dannede  en  ganske  splinterny  politisk  Mand, 
Friherre  v.  Beck  den  2.  Juni  et  Kabinet. 
Han  blev  modtaget  med  meget  ringe  For- 
ventninger, men  han  har  med  stor  Dygtighed 
og  Energi  gennemført  Valgreformloven  i  det 
østerrigske  Deputeretkammer.  Herrehuset  har 
rejst  Vanskeligheder,  men  er  der  dog  Udsigt 
til,  at  det  vil  lykkes  Ministeriet  Beck  at  gen- 
nemføre Valgreformen. 

De  ungarske  Storme  i  Forening  med  et 
Kejser-Telegram  har  krævet  et  opsigtvækkende 
Offer.  Magyarerne  var  forbitrede  over,  at  den 
østerrigsk-ungarske  Rigsudenrigsminister,  Grev 
Agenor  v.  Goluchowski,  havde  blandet  sig  i 
Kampen  mellem  det  ungarske  Parlament  og 
Kronen.  Magyarerne  viste  tydeligt  deres 
Uvillie  under  Delegationsmøderne  i  Juni,  og 
de  truede  med  at  give  Goluchowski  et  Mis- 
tillidsvotum, naar  Delegationerne  atter  traadte 
sammen  i  Begyndelsen  af  December.  Kejser 
Wilhelm  II.  havde  desuden,  aldeles  utvivl- 
somt meget  mod  sin  Villie,  svækket  Grev 
Goluchowskis  Stilling  ved  det  Telegram, 
hvori  Kejseren  takkede  Greven  for  hans 
Mægling  paa  Algeciras-Konferencen  og  be- 
tegnede ham  som  sin  „glimrende  Sekundant tf. 
Den  24.  Oktober  forlod  Grev  Goluchowski 
Ballhausplatz,  hvor  han  har  hersket  i  12 
Aar.  Han  afløstes  af  den  østerrigsk-ungarske 
Gesandt  i  St.  Petersborg,  Friherre  Alois  Lexa 
v.  Aerenthal,  der  anses  for  at  være  Mand 
for  at  benytte  Tysklands  vanskelige  Stilling 
il  at  sikre  det  habsburgske  Monarki  en 
bedre  Stilling  end  „Sekundant" -Rollen  over- 
for Kejser  ^Vilhelms  Rige. 

Rusland  er  stadigt  Nutidspolitikens  største 
og  frygteligste  Gaade.  Ogsaa  Aaret  1906 
har  skuffet  de  mange,  der  troer  paa  Mulig- 
heden af  en  Revolution  i  .det  store  Militær- 
monarki,  og  som  ikke  kan  forstaa,  at  Rusland 
vedbliver  „at  skylde  Verden  en  Revolution*4, 

og  den  første  Rigsdumas  ørkesløse  Deklama- 
tioner har  tilstrækkelig  godtgjort,  at  det 
russiske  Folk  ikke  selv  magter  en  Reform- 
aktion. Disse  Erfaringer  synes  at  have 
lammet  ogsaa  Terroristerne,  og  der  er  i  de 
sidste  Maaneder  udsendt  langt  færre  Sensa- 
tionstelegrammer  og  vistnok  forefaldet  endnu 
færre  Rædselsgerninger  i  Rusland  end  i 
A  årets  første  Maaneder.  Men  Ilden  ulmer 
stadigt  under  de  mange  uhyggelige  Brand- 
tomters Aske,  og  Siolypin  skylder  endnu 
stadig  Beviser  for,  at  han  er  Mand  for  at 
lede  Udviklingen  i  en  ny  og  bedre  Retning. 
Foreløbigt  maa  man  afvente  de  bebudede 
nye  Dumavalg  og  deres  Resultater. 

Ruslands  Skæbne  har  ikke  alene  Betyd- 
ning for  det  uhyre  Riges  mange  Millioner 
Indbyggere;  det  tomme  Rum,  der  er  opstaaet  i 
Storpolitiken  ved  det  russiske  Riges  midlertidige 
Lammelse,  øver  stor  Indflydelse  paa  hele  den 
planetariske  Politik.  Ruslands  indre  Forhold 
har  i  høj  Grad  fremmet  Kong  Edwards 
Plan  om  en  ny  Vestmagtforstaaelse,  fordi 
Frankrig  ikke  længer  tør  stole  saa  trygt 
som  før  paa  Ruslands  Hjælp,  og  denne  For- 
staaelse  har,  som  Algeciras-Konferencen  viste, 
bidraget  til  at  svække  Triplealliancen  og  true 
Tyskland  med  Isolation.  Italien  svigtede  paa 
Konferencen  Tyskland,  og  Østerrig -Ungarns 
„glimrende  Sekundant- Rolle"  blev  spillet  mere 
i  franskvenlig  end  i  tyskvenlig  Aand.  Vel 
skal    Triplealliancen     efter    Kejser    Vilhelms 


Initiativ  være  bleven  fornyet  til  Aaret  1912; 
men  der  er  vel  næppe  mere  nogen  Statsmand, 
som  troer,  at  denne  Alliance  vilde  holde  Stand 
overfor  en  akut  europæisk  Krise.  Kejser 
Wilhelm  II's  impulsive  mangestrengede  Politik 
har  ikke  blot  vakt  Uro  i  London  og  Paris, 
men  ogsaa  i  Rom  og  Wien;  ogsaa  Tysklands 
nominelle  Allierede  ser  en  Garanti  for  Ver- 
densfreden i  den  fransk-engelske  Entente,  der 
er  beregnet  paa  at  bryde  Tysklands  Overmagt 
paa  det  europæiske  Fastland  og  standse  den 
tyske  Kejsers  „verdenspolitisk"  Aktioner.  Og 
den  Kjendsgerning,  at  alle  europæiske  Stor- 
magter har  skiftet  Udenrigsminister  i  de  sid- 
ste 13  Maaneder,  har  ikke  bevirket  nogen 
Forandring  i  den  Situation,  der  blev  frem- 
kaldt ved  Kejser  Wilhelms  Besøg  i  Tanger 
den  30.  Marts   1905. 

Det  er  en  for  Verdensfreden  farlig  Situation  t 
og  Freden  har  da  ogsaa  i  det  forløbne  Aar 
flere  Gange  hængt  i  en  Traad.  Det  er  ogsaa. 
i  Jenahundredaaret  lykkedes  at  bevare  Fre- 
den, og  Simplontunnelen  er  bleven  indviet  i 
det  fredelige  Samkvems  Tegn. 

Men  Aaret  1906  har  været  et  meget 
broget  Aar;  man  kan  kun  med  svære  Be- 
tydninger tænke  over,  hvad  Aaret  1907  kan 
bringe,  og  der  er  vel  kun  eet  Land  i  Eu- 
ropa, som  ikke  nogenlunde  efter  Evne  søger 
at  holde  sit  Krudt  tørt  for  alle  og  tildels 
ret  nærliggende  Tilfælde.. 

17.  December  1906.  

DANSK  PORCELAIN 


DEN  kongelige  Porcelainsfabrik  har  bragt 
sit  Anne-Galleri  i  Orden.  I  dens  for- 
nemme Udstilling  staar  nu  Magen  til  de  gra- 
ciøse Mesterværker,  som  efter  saa  forbav- 
sende kort  Prøvetid  skabtes  i  den  sidste  Snes 
Aar  af  det  attende  Aarhundrede.  Den  brave 
Frantz  Heinrich  Muller  var  en  Direktør,  der 
af  sit  Hjærtes  Lidenskab  forstod  sig  paa 
Kunst  Haand  værk  —  som  den  Gang  endnu 
ikke  var  n Kunst  Industri".  Det  var  dansk 
Porcelain,  som  „den  Kongelige  Porselins- 
fabriques"  gjorde  og  ingenlunde  Efterligninger 
af  Meissener- Værkerne.  Dem  kan  man  vel 
ogsaa  nok  opvise  nogle  af.  Men  Stilen  i 
Vaser  og  Krukker,  saa  vel  som  Smagen  i 
Udførelsen  af  de  yndefuldt  dansende  Grupper 
var  dansk  præget,  og  Modellerne,  man  ar- 
bejdede efter,  danske.  Nu  har  Fabrikens  ud- 
mærkede kunstneriske  Leder,  Professor  Arnold 
Krog  og  dens  habile  Direktør  Dalgas  vist,  at 
det  kunde  gøres  igen  —  d.  v.  s.  gøres  om 
igen. 

Naturligvis 
har  det  kostet 
Arbejde,  fem — 
sex  Aars  Arbej- 
de, inden  man 
af  det  Vognlæs 

Gibsstumper, 
som  Aktieselska- 
bet „Aluminia" 
fandt      i      den 
gamle     Fabrik, 


og  efter  de  mere  fuldstændige  gamle  For- 
billeder, som  Musæer  og  private  Samlere 
godhedsfuldt  stillede  til  Raadighed,  fik  Held 
til  at  genskabe  de  yndefulde  gamle  Former. 
Ikke  blot  maatte  der  rekonstrueres  og  ny- 
modelleres  (Normandsdal-  Figurerne  er  model- 
lerede helt  paa  nyt  af  Billedhugger  Carl 
Martin  Hansen),  men  der  maatte  experimen- 
teres  med  Porcelainsmassen,  som  skulde  være 
blødere  for  at  lfunne  opsuge  Farverne  og 
give  de  blidere  og  varmere  Valører,  saavel 
som  med  Glasurer  og  Farver,  der  slet  ikke 
vilde  falde  ud  som  paa  de  gamle  Modeller. 
Det  hjalp  ikke,  før  man  fik  fat  i  de  gamle 
Recepter  og  Opskrifter,  som  saaledes  stod 
deres  Prøve  trods  moderne  Teknik  og  alskens 
Fremgang. 

Men  netop  dette  Arbejde  og  disse  Anstren- 
gelser er  det,  som  sagtens  bliver  en  væsen- 
lig Del  af  Fabrikens  reelle  Udbytte  —  saa 
smukke  som  Resultaterne  i  sig  selv  ogsaa  maa 

siges  at  være. 
Forholdet  var  jo 
det,  hvad  de 
fleste  Kendere 
med  nogen  Æng- 
stelse iagttog,  at 
der  var  kom- 
men en  tydelig 
Standsning  i  den 
kgl.  Porcelains- 
fabriks  Arbejde. 
Det       Resultat, 

man  havde 
naaet,  var  ære- 
fuldt, og  havde 
høstet  megen 
Ære.  Men  den, 
der  havde  Lej- 
lighed til  at  følge 
Fabrikens  Mon- 
tre ved  en  Del 
af  de  senere  store 

Udstillinger, 
maatte  rent  uvil- 
kaarligt  sige  sig  selv:  Ja,  dette  er  stadig 
meget  smukt  —  men  mest  Gentagelse  og 
atter  Gentagelse  af  det,  der  undertiden  tid- 
ligere var  bedre! 

Under  dette  Synspunkt  maa  denne  nye 
Udstilling  forstaaes.  Den  kgl.  Porcelains- 
fabriks  Kunstnere  havde  naaet  et  Mesterskab 
i  en  bestemt  Art  Arbejder  og  med  den  ex- 
cellente Teknik,  som  dens  Underglasur-Maling 
altid  fremviste.  Og  her  stod  de  stille.  I 
Frygt  for  den  Tilbagegang,  der  lovmæssigt 
følger  Stilstanden,  har  de  nu  dykket  sig  ned, 
til  forhaabentlig  frugtbar  Fornyelse,  i  de 
gamle  Former  og  de  gamle  Farver,  efter 
hundredaarige  Recepter.  Herfra  vil  der  kunne 
virkes  videre  paany.  Det  kan  selvfølgelig 
ikke  være  Maalet  at  vedblive  med  Gransk- 
ningen efter  de  kuriøse  Figurer,  som  nævnes 
i  Pousserer  Tvedes  Kontrabog:  Drager,  Stjer- 
nekiggere, kloge  Koner,  Havdrenge  „med  og 
uden  Rumpe",  de  tre  Rigers  Enighed,  det 
gode  Navn  osv. 
Det  er  det  gamle 
Mesterskab  — 
som  et  forfri- 
skende Bad  — 
ikke  de  gamle 
Modeller,  hvor- 
om det   gælder. 

Ellers  vilde 
det  med  nogen 
Ret  kunne  siges, 
hvad   der  rundt 


om  hviskes,  at 
det  er  mange 
Aars  Arbejde 
ofret  paa  at  gøre 
om  igen,  hvad 
der  allerede  en 
Gang  er  gjort. 
Det  er  selvfølge- 
lig ikke  nok  selv, 
med  den  største 

Fuldkommen- 
hed, at  eftergøre 
de  gamle  Sjældenheder.  Det  vil  kun  være  at 
stille  Kenderes  Kyndighed  paa  en  urimelig 
Prøve,  naar  de  om  et  halvthundrede  Aar  skulde 
til  at  granske  om  denne  „Europa  med  Tyren fc 
er  Louis  Seize  fra  Slutningen  af  det  attende 
Aarhundrede  eller  fra  1906. 

Allerede  de  nye  Former  med  Maling  over 
Glasuren  efter  de  genfundne  Fremgangsmaa- 
der  vil  være  nyt  Arbejdsfelt  for  Fabrikens 
ansete  Kunstnere  og  en  forfriskende  Afvex- 
ling  for  det  købende  Publikum  Verden  over, 
nu  da  saa  mange  af  de  fremmede  Fabriker 
er  vandrede  i  Hælene  paa  det  gode,  den 
Gang  nye  københavnske  Arbejde.  —  Det  er 
jo  gaaet  Adskillige  som  den  afdøde  Konge, 
der  med  sin  elskelige  Beskedenhed  en  Gang 
paa  Københavns  Porcelainsfabrik  sagde:  „Ja, 
egentlig  holdt  jeg  jo  meget  mere  af  de 
gamle  Farver;  men  nu,  da  de  allesam- 
men siger,  at  dette  er  bedre,  maa  vi  jo 
være  rigtig  glade  for  dette  Nyea. 

Men.  Hoved- 

samme    Platter, 

det  samme 
Kunst-Nips  og 
de  samme  Lam- 
per og  Lysesta- 
ger. Hvor  sindigt 
der  en  Tid  lang 
er  arbejdet,  ses 
maaske  bedst, 
naar  man  iagt- 
tager, hvor  lidt 
Hensyn  man  har 
taget  til  de  nye 
Krav,  Elektrici- 
teten som  Allemands-Forbrug  har  skabt.  Ud- 
over et  enkelt  svagt  Forsøg,  mest  til  eget  Ud- 
stillings-Brug, er  vi  ikke  naaet.  Der  mødes 
stadig  med  de  gamle  Petroleumslamper,  som 
anvendes  mindre  og  mindre  netop  af  K. 
P.  F.s  Kunder,  medens  den  elektriske  Lampe 
med  dens  Rigdom  af  Motiver  for  kunstne- 
risk Luxus  og  praktisk  Nytte  lades  ganske 
uænset,  saa  herligt  som  det  halvt  gennem- 
skinnede, skønne  Porcelain  dog  her  lod  an- 
vende. Men  er  det  ikke  netop  Kunsthaand- 
værkets  egentlige  Prøve  om  det  levedygiigt 
formaar  at  forme  sig  over  Daglig-  saavel 
som  Fest-Livets  nye  Krav? 

I  det  Hele  taget  stod  Fabrikens  Ledelse 
sig  sikkert  ved  i  noget  højere  Grad  at  rette 
Blikket  udefter  —  og  paa  det  hjemlige  Be- 
hov. Da  dens  Fajance-Afdeling  for  faa  Aar 
siden  blev  opkultiveret  paany,  toges  Sagen 
fat  med  Energi  og  utvivlsom  Dygtighed.  Der 
blev  væsenlig  med  engelske  Forbilleder,  men 
med  dansk  Smag,  skabt  en  omfangsrig  og  i 
det  hele  taget  meget  lovende  Industri.  Der 
blev  lavet  Kruse,  Blækhuse,  Lamper,  Stel. 
Nydeligt!  Nuvel,  spørg  Deres  Frue,  hvor  hun 
vil  købe  det  Dag- 
ligstel eller  Villa- 
Service,  som  De 
skal  have  til  at 
tage  af  for  det 
gode,  men  jo 
ikke  billige  Stel 
af  københavnsk 
Porcelain  ?    Hun 


vil  ganske  sik- 
kert henvise  Dem 
til  denne  eller 
hin  Forhandler 
af  tysk,  belgisk 

eller  engelsk 
Vare.  Det  er  bil- 
ligere, vil  hun 
sige  —  muligvis 
ogsaa  at  det  er 
bedre  .  .  .  K.  P. 
F.  har  i  Virke- 
ligheden mest 
skabt  sig  selv 
•n  Konkurrence  med  sin  ny  Fajance  —  i 
Stel,  Lamper  og  Platter.  Samtidig  oversvøm- 
mes Landet  af  udenlandsk  Kram.  Vi  kan  slet 
ikke  optage  Konkurrencen,  i  dette  Porcelai- 
nets  navnkundige  Land! 

Imidlertid  er  vi  komne  bort  fra  den  fine 
og  pyntelige  Udstilling,  som  var  vort  Ud- 
gangspunkt, og  hvis  skønne  Sager  pryder 
denne  Artikel.  Det  er  og  bliver  indtil  videre 
selvfølgelig  Porcelainet  som  Kunst  Haandværk 
og  Luxus,  hvor  Hovedvægten  kommer  til  at 
ligge.  Her  har  vi  vundet  vore  Sejre,  og 
her  skal  nye  vindes.  Betyder  det  end  ikke 
økonomisk  saa  uhyre  meget  samfundsmæs- 
sigt set,  saa  er  det  desmere  en  Æressag  og 
en  Honnør  for  vor  Smag  og  kunstneriske 
Kultur  —  saaledes  som  den  skønne  og  for- 
nemme Kunst  allerede  var  det  i  den  kgl. 
Porcelainsfabriks  første  og  store  Blomstrings- 
tid. 

Denne  kan  og  skal  ikke  efterlignes.  Men  i 
dens  Aand  og  med  dens  genvundne  Viden 
vil  Fabriken  forhaabentlig  og  sikkert  gen- 
vinde sig  en  ny  og  frugtbar  Blomstringstid. 
Til  Ære  for  dansk  Kunsthaandværk,  til  Glæde 

for  dens  mange 
Venner  og  til 
Pryd  for  den  sto- 
re Udstilling,  vi 
nu  begynder  at 
forberede.  Ahne- 
galleriet  har  Fa- 
briken altsaa  nu 
i  Orden! 

Th.  Munch. 

GIOSUÉ  CARDUCCI 


Denne  Italiens  literære  Førstemand  (Aarets 
literære  Nobel-Pristager)  blev  født  i  Val 
di  Castello  ved  Pisa  d.  27.  Juli   1836. 

Som  ung  indsugede  han  de  af  l'ltalia  gio- 
vine  repræsenterede  Ideer,  blev  —  som  saa 
mange  unge  Italienere  omkring  Midten  af 
Aarhundredet  —  politisk  liberal,  religiøst 
antikirkelig,  ja  antikristelig.  Frelsen  for  hans 
Land  som  for  hele  Verden  kom  for  ham  til 
at  ligge  i  en  Tilbagevenden  til  Tiden  før 
Aar  1,  en  Genfødelse  af  det  antike  Heden- 
skab. Ud  fra  dette  Synspunkt  maa  det  for- 
staas,  naar  han  1865  — under  Pseudonymet 
Enotrio  Romano  —  i  sin  „Hymne  til  Satan" 
fejrede  Lucifer  som  Menneskehedens  Velgører 
og  Fremskridtets  Bærer  (smlgn.  Georg  Bran- 
des' berømte  Tale  ved  Festen  1891  i  Koncert- 
palæet).  Samstemmende  hermed  indførte  han 
i  sine  „ Barbariske  Oder"  (1877,  femte  Oplag 
1887)  de  gamle  horatsiske  Versemaal  i  mo- 


derne Digtning  og  skildrede  f.  Ex.  en 
Afsked  paa  Banegaarden  i  sapflsk  eller 
alkaisk  Metrum.  Den  naturlige,  nøgne, 
brutale  Sa/idhed  —  den  triste  Sand- 
hed —  saaledes  lød  det  fra  Frankrigs 
Realister  og  Ruslands  Pessimister  laante 
Feltraab,  hvormed  Carducci  drog  i  Le- 
ding mod  de  sidste  blodløse  Ætlinge 
af  Manzoni  og  Silvio  Pellico.  „Ve- 
risme" blev  den  nye  Bevægelse  kaldt, 
og  Romanforfattere  som  d'Annunzio  i 
hans  første  Manér  („Giovanni  Epis- 
copo"),  Lyrikere  som  Ada  Negri  og 
Annie  Vivanti  sluttede  sig  til  Meste- 
ren. Selv  udgav  han  endnu  to  Bind 
„Nye  barbariske  Oder",  (1883  og 
1889),  „Nye  Rim"  (1887)  og  den 
formfuldendte  Sonetkrans  Qa  ira.  1860 
var  Carducci  bleven  ansat  ved  Univer- 
sitetet i  Bologna  som  Professor  i  Lite- 
raturhistorie,  og  en  Frugt  af  denne 
hans  Virksomhed  er  forskellige  kritiske 
og  historiske  Værker. 
Efter  som  Aarene  gik,  mildnedes  Carduccis 
Radikalisme.  Berøringen  med  Fortidens  store, 
en  Dante,  en  Petrarca,  har  her  sikkert  ikke 
været  uden  Betydning.  Og  saaledes  kom 
det,  at  Digteren  af  „Hymnen  til  Satan"  be- 
væget har  kunnet  dvæle  ved  den  hellige 
Frans  af  Assisis  Grav  og  har  kunnet  vie  den 
og  Klosterskoven  ved  Fiesde  de  to  her  gen- 
givne Sonetter. 

Den  af  de  yngre,  paa  hvem  Carduccis 
Aand  tydeligst  hviler,  er  vel  nok  Giovanni 
Pascoli,  hans  Efterfølger  paa  Lærestolen  i 
Bologna  og  Digteren  af  den  vergilsk  følte 
Samling  Hyrdedigte  Myrmica.  Ogsaa  hos 
Pascoli  finder  man  den  religiøs  inspi- 
rerede Tone  fra  Carduccis  senere  Aar.  I 
endnu  højere  Grad  gælder  dette  om  ganske 
unge  Poeter  som  Eliseo  Battaglia  og  Tommaso 
Neddiani,  der  formelt  er  Elever  af  Carducci, 
men  aandeligt  staar  ham  meget  fjærnt.    Disse 

unge  har  husket,  hvad  Carducci  i  sin  første 
antiklerikale  Begejstring  havde  glemt,  at  der 
er  opført  Kirker  ovenpaa  Forum,  og  at  paa 
den  Grundvold,  Horats  og  Vergil  har  lagt, 
er  der  bleven  bygget  en  uforgængelig  Byg- 


ning,   som    hedder   „Den  guddommelige  Ko* 
medie". 

Som  i  Dantes  Digtning  maa  i  al  italiensk 
Literatur  Klassicismen  nøjes  med  at  tjene 
som  Fører  til  den  højeste  Skønhed. 


FIESOLE. 

Fra  Fiesole,  som  sender  Blikket  vide 
ned  over  Florens  og  den  gule  Flod, 
en  Klokke  ringer,  og  paa  langsom  Fod 
de  brune  Brødre  op  ad  Højen  skride. 

De  brudte  Oldtidsmure  tyst  forvitrer, 
men    gennem    Klosterskoven    tungt    det 

bruser, 
og  sukkende  de  sorte  Træer  suser, 
og  Aftenstjærnen  stor  og  ensom  sitrer. 

Paa  Toppen  af  de  maanelyse  Høje 
end  knejser  Kampanilen,  som  den  knejste, 
da  Fiesole  Aar  Tusend  først  den  rejste. 

Og  i  dit  Marmor,  Mino,  endnu  smiler 
med  jomfrukysk  og  moderkærligt  øje 
Natur,  som  evig  i  sit  Væsen  hviler. 


SANTA  MARIA  DEGLI  ANGELI. 

Ak,  Broder  Frans,  hvor  megen  Luft  om- 
spændes 
af  denne  Kuppel,  som  Vignola  tegned 
over  den  Hytte,  der  din  Dødskamp  hegned, 
den  Gang  du,  nøgen,  følte  Livet  endes! 

Se  det  er  Sommer,  Juli!  Sange  stige 
om  Elskov  over  Sletten,  hvor  der  høstes. 
Ak,  af  et  Ord  fra  dig  jeg  vilde  trøstes 
og  se  et  Glimt  af  dig  her  i  dit  Rige! 

Af  Bjerge  blaa  er  Horisontens  Rand. 
Jeg  ser  dig  staa  deroppe  ved  din  By; 
som  gyldne  Porte  luer  Aftenrøden. 

Jeg  ser  dig  som  en  mild  og  ensom  Mand, 
der  priser  Gud  med  Armene  mod  Sky: 
Hav  Tak,  o  Herre,  for  vor  Søster  Døden ! 

Ved  Jokannes  Jørgensen. 

ISLANDS-FISKERI 

Af  Kaptajn  C.  G.  Schack. 


Skjøndt  Fiskeri  med  Trawl  i  de  senere 
Aar  har  været  det  vigtigste  Fiskeri  paa 
Island,  saa  er  det  dog  kun  en  forholdsvis 
mindre  Del  af  Havet  omkring  Island,  der 
egner  sig  til  Trawling.  Til  Trawling  fordres 
nemlig  reen  Bund,  helst  Sandbund  eller 
haard  Lerbund.  Klippebund,  som  der  fin- 
des paa  mange  Steder,  er  ikke  god,  da 
Trawlen  saa  „fisker"  Klipper  og  Sten  og 
sønderrives  og  sprænges.  Blød  Bund  er 
heller  ikke  god  Bund,  da  Trawlpladerne  her 
skærer  sig  ned  i  Bunden,  og  Nettet  fyldes 
med  Mudder.  Det  gælder  derfor  for  en 
Trawlskipper  at  finde  de  rigtige  Fiskepladser, 
d.  v.  s.  Steder,  hvor  Bunden  er  god,  sam- 
tidig med,  at  Torsken,  Rødspætten  eller 
Helleflynderen  er  tilstede  i  rigelige  Mængder. 

Foruden  Trawlfiskeri  drives  der  et  ud- 
strakt Linefiskeri  efter  Torsk  paa  Island,  saa- 
vel  fra  Dampskibe  som  fra  Seilskibe.  Fra 
Dampskibe  drives  det  især  af  Englændere  og 
Hollændere,  fra  Seilskibe  af  Franskmænd  og 
Islændere. 

Linefiskeri  fra  Dampskibe  sker  med  Lang- 
liner—  Liner,  der  kan  være  indtil  2  danske 


Mil  lange  forsynede  med  Kroge.  Man  vil 
forstaa,  hvad  det  er  for  et  Arbeide  at  sætte 
Madding  paa  de  Tusinder  af  Kroge,  som 
findes  paa  en  saadan  Line.  Det  tager  Tid 
at  løbe  en  Linie  af  ovennævnte  Længde  ud, 
og  naar  den  er  løben  ud,  begynder  man 
strax  at  bjerge  den;  paa  gode  Fiskepladser 
skal  der  saa  helst  være  en  Fisk  paa  hver 
Krog.  Fra  Seilskibene  fiskes  med  Haandliner. 
Liniefiskeriet  gjør  jo  ikke  tilnærmelsesvis 
den  Skade  paa  Fiskebestanden  som  Trawl- 
fiskeriet; det  gjør  ingen  Skade  paa  Islæn- 
dernes Redskaber,  og  man  Ifører  derfor 
sjelden  Klage  over  det;  men  det  er  selv- 
følgeligt forbudt  fremmede  Nationer  at  fiske 
med  Line  paa  Søterritoriet.  Straffen  i  Over- 
trædelsestil fælde  er  dog  meget  læmpelig. 
Loven  fastsætter  Bøder  fra  20  til  400  Kro- 
ner, men  ingen  Konfiskation  af  Fangst  og 
Fangstredskaber.  Overtrædelserne  ere  heller 
ikke  altid  lette  at  konstatere,  hvor  der  — 
som  fra  Seilfartøierne  —  fiskes  med  Haand- 
liner; thi  saadanne  Haandliner  kan  jo  let 
hales  ind,  naar  Krydseren  viser  sig,  og  der 
er  saa  intet  Bevis  mod  den  Paagjældende. 

Franskmændene  drive  som  nævnt  i  stor 
Maalestok  Fiskeri  fra  Seilfartøier  med  Haand- 
line.  De  ligge  som  Regel  i  Fiskesaisonen 
fra  Marts  til  September  i  et  Antal  af  c.  200 
deroppe.  Det  er  gjennemgaaende  lovlydige 
Folk,  hvad  der  dog  for  en  Del  har  sin 
Grund  i  at  de  ere  statsunderstøttede  og 
mister  denne  Understøttelse,  naar  de  gjøre 
sig  skyldige  i  Overtrædelse  af  de  islandske 
Love.  Det  skeer  dog  undertiden,  at  de  lade 
sig  friste  og  gaae  ind  paa  Søterritoriet.  Jeg 
traf  saaledes  en  Dag,  da  jeg  uventet  kom 
over  dem,  c.  70  store  Fartøier  inde  paa  Sø- 
territoriet ved  Vestmanøerne. 

Franskmændene  ere  meget  dygtige  og  dri- 
stige Fiskere,  og  det  er  et  meget  anstren- 
gende og  farefuldt  Liv,  de  fører  deroppe; 
der  forliser  aarlig  en  Del  af  deres  Fartøjer, 
og  mange  Menneskeliv  gaa  tabt;  paa  den 
anden  Side  sørger  den  franske  Regering  godt 
for  dem.  Der  er  opført  Hospitaler  for  dem 
saavel  i  Reykiavik  som  paa  Østlandet,  hvor 
de  pleies  af  franske  Sygepleiersker  og  barm- 
hjertige Søstre,  og  Hospitalskibe  opsøge  dem 
paa  Havet  og  sørger  saavel  for  deres  aande- 
lige  som  materielle  Vel. 

Der  er  beskjæftiget  over  3000  Fransk- 
mænd ved  Fiskeri  deroppe,  og  Værdien  af 
deres  Fangst  har  i  de  sidste  Aar  beløbet  sig 
til  c.  7  Millioner  francs  aarlig. 

Det  Fiskeri,  der  særlig  har  taget  stort  Op- 
sving paa  Island  i  de  sidste- 4  Aar  er  Silde- 
fiskeriet. Tidligere  dreves  dette  i  mindre 
Maalestok  paa  forskjellige  Fjorde  ved  Hjælp 
af  Sildenoter  (Stængegarn),  et  Garn  som 
gaaer  fra  Bunden  og  til  Overfladen  af  Van- 
det; naar  en  Sildestime  løber  ind  i  en  Fjord, 
bliver  dette  Garn  sat  tvers  over  Fjorden  og 
spærrer  saaledes  Stimen  inde.  Dette  Slags 
Fiskeri  (med  Stængegarn),  der  drives  ude- 
lukkende af  Nordmænd,  vakte  ved  sin  Frem- 
komst stort  Røre  paa  Island.  Det  kan  jo 
efter  sin  Natur  kun  drives  paa  Søterritoriet; 
men  da  det  dreves  af  Nordmænd,  var  det 
altsaa  ulovligt   Fiskeri.     De  islandske    Love 


om  Fremmedes  Fiskeri  var  —  og  er  — 
uheldigt  affattede,  saaledes  at  det  er  en  let 
Sag  at  omgaa  dem.  Der  fordres  kun  Bor- 
gerskab og  fast  Bopæl  paa  Island. 

Fast  Bopæl  kan  erhverves  ved  at  opføre 
et  Skur  med  et  Ildsted  i  —  eller  ved  pro 
formå  at  kjøbe  sig  et  saadant.  Borgerskab 
kan  da  faaes  for  4  Kr.  Man  nyder  da 
fuldstændig  samme  Rettigheder  som  Landets 
Børn;  og  ønsker  en  Udlænding  ikke  at  bo 
paa  Island,  men  dog  at  drive  Fiskeri  der- 
oppe, saa  benytter  han  sig  af  Straamands- 
væsenet  eller  -uvæsenet.  Han  faaer  en  Is- 
lænder —  en  fattig  Fisker  —  til  pro  formå 
at  overtage  hele  Fiskeriet;  han  opretter  en 
Købekontrakt  med  Straamanden,  der  notorisk 
ikke  eier  en  rød  Øre.  Denne  Kontrakt,  der 
skal  forevises  de  islandske  Myndigheder,  er  i 
Virkeligheden  en  fuldstændig  pro  formå  Kon- 
trakt, men  den  er  affattet  saaledes,  at  det 
er  umuligt  for  Myndighederne  at  bevise  dette. 
Ved  at  omgaa  Loven  paa  denne  Maade 
drive  adskillige  Nordmænd  i  Virkeligheden 
ulovligt  Fiskeri  paa  Island,  men  det  er  umu- 
ligt for  Myndighederne  med  de  nugjældende 
Love  at  skride  ind. 

Det  Opsving,  Sildefangsten  har  faaet  i  de 
4  Aar,  skyldes,  at  man  har  forladt  den 
gamle  Fiskemaade  med  at  spærre  Silden  inde 
paa  en  Fjord.  Dette  Fiskeri  er  Lotteri, 
idet  det  er  afhængig  af,  om  Silden  tilfældig 
gaaer  ind  paa  den  Fjord,  hvor  Eieren  af 
Sildenoten  (Notebruget)  har  etableret  sig. 
Man  er  nu  gaaet  over  til  den  mere  rationelle 
Fiskemaade  at  opsøge  Silden  paa  Havet  og 
fange  den  enten  i  Drivgarn  eller  i  Snurre- 
noter,  paa  norsk:  Snurpenøter.  En  Snurre- 
not  er  et  stort  Garn,  c.  150  Favne  langt, 
der  kan  snøres  sammen  forneden.  Det  sæt- 
tes i  Ring  rundt  om  Sildestimen;  Bunden 
af  Garnet  trækkes  derefter  sammen  fra  Ski- 
bet, og  Silden  er  spærret  inde  i  Noten  og 
kan  derfra  øses  over  i  Skibet.  Dette  Fiskeri 
kan  selvfølgelig  drives  saavel  paa  som  uden- 
for Søterritoriet,   men   da  Sildestimerne  lige- 

s*a  ofte  indfinde  sig  paa  Territoriet  som  uden-     tagef  deres  Sild  tildels  paa  islandsk  Søterri- 


for  dette,  overskrides  Territorialgrænsen  selv- 
følgelig stadig  af  fremmede  Fiskere.  Der  blev 
iaar,  da  Stationsskibet  første  Gang  kom  paa 
Siglufjord,  arresteret  4  norske  Dampere  for 
Fiskeri  paa  Søterritoriet.  Sildefiskeriet  drives 
kun  i  Maanederne  Juli — September,  i  hvilket 
Tidsrum  Kvaliteten  af  Silden  er  bedst. 

Det  Opsving,  Sildefiskeriet  har  taget  i  de 
sidste  Aar,  illustreres  bedst  ved  nogle  Tal. 
Medens  Fangsten  af  Sild  for  Nordmændenes 
Vedkommende  i  Aaret  1900  var  c.  600  Tdr., 
var  den  i  1903  c.  40,000  Tdr.,  i  1905  c. 
120,000  Tdr.  og  efter  Efterretningerne  fra 
Island  bliver  den  iaar  neppe  mindre  end 
200,000  Tdr.  Hvilke  Flaader,  der  deltage 
deri,  faaer  man  et  Begreb  om  ved  at  høre, 
at  der  fra  Norge  alene  iaar  er  udrustet  c. 
30  Dampere  og  langt  over  100  Seilfartøier 
til  Deltagelse  i  Sildefiskeriet,  foruden  at  baade 
Englændere,  Tydskere,  Svenskere,  Hollændere 
og  Belgiere  deltage  deri  —  kun  ikke  Danske. 
Nettoindtægten  for  Nordmændenes  Vedkom- 
mende ansloges  i  1905  til  2  Mill.  Kr.  og 
bliver  iaar  neppe  under  3  Millioner  —  snarere 
over  —  fortjent  paa  3  Maaneder.  Det  er 
særlig  Stavanger,  Haugesund  og  Bergen,  der 
deltage  i  Fiskeriet  paa  Island. 

Sildefiskeriet  drives  næsten  udelukkende 
paa  Nordlandet  og  her  igjen  særlig  ved  Siglu- 
fjord og  0 fjord.  Det  Liv,  der  hersker  sær- 
lig paa  Siglufjord  i  de  3  Maaneder,  Fiske- 
riet varer,  er  ganske  karakteristisk.  Alle 
Fiskefartøjerne  søge  nemlig  om  Dagen  (Silden 
fanges,  om  Natten)  ind  paa  Fjordene  for  at 
tilberede  og  salte  Fisken.  Da  det  efter  den 
islandske  Lov  om  Fremmedes  Fiskeri  er  for- 
budt disse  at  tilvirke  Fisken  iland,  maa  Nord- 
mændene, for  at  kunne  udføre  dette,  sørge 
for  at  erhverve  sig  islandsk  Borgerret;  dette 
skeer,  som  tidligere  nævnt,  uhyre  let  ved  at 
opføre  et  Skur  iland,  saa  er  den  Sag  i 
Orden. 

Man  vil  see,  hvor  let  Bedriften  gaaer  for 
Nordmændeue    i    et    dansk    Kronland.     Det 


torium,  fordi  det  danske  Stationsskib,  hvis 
Hovedopgave  efter  Instruxen  er  at  føre 
Tilsyn  med  Trawlfiskeriet,  der  foregaar  paa 
en  hel  anden  Kant  af  Landet,  ikke  kan  føre 
et  effektivt  Tilsyn  paa  den  store  vidtstræk- 
kende  Kyst.  De  tilvirker  deres  Fisk  iland  i 
det  danske  Kronlad,  fordi  Loven  aabner  dem 
den  letteste  Adgang  dertil.  De  tjener  store 
Penge  derved  og  gaaer  til  Norge  med  dem. 

Man  vil  forstaa,  at  det  under  saadanne 
Forhold  er  ganske  naturligt  om  Nordmændene 
føle  sig  som  Herrer  i  Landet;  de  see  ikke  meget 
til  Islænderne  og  næsten  aldrig  noget  til  Dan- 
mark og  Danske.  Det  norske  Flag  vaier  fra 
næsten  alle  Skibene  paa  Havnen.  Det  norske 
Tungemaal  høres  overalt  i  Land,  der  er  ingen 
Politimester  og  intet  Politi  paa  Stedet,  saa 
den  fri  Nordmand  kan  omtrent  foretage  sig, 
hvad  han  vil;  er  Landet  saa  ikke  hans? 
Det  er  under  disse  Omstændigheder  ikke 
mærkeligt,  at  besindige  Nordmænd,  der  øn- 
skede lidt  mere  Orden  i  Forholdene  paa 
Siglufjord,  for  Alvor  søgte  om  at  faa  et 
norsk  Krigsskib  derop  for  at  holde  Orden 
paa  Havnen  og  i  Land.  De  gjorde  det  sik- 
kert i  en  god  Mening  og  fattede  ikke  den 
overmodige  Haan  mod  Danmark,  der  laa  i 
Forslaget  —  og  gjør  det  ikke  endnu;  thi 
Sagen  diskuteres  stadig  i  det  norske  Fiskeri- 
blad „Kysten"  —  ja  endogsaa  i  det  norske 
„Morgenblad*.  'Den  Korrespondance,  jeg  i 
den  Anledning  havde  med  flere  t Nordmænd, 
endte  regelmæssig  med:  „men  med  hvad  Ret 
besidder  Danmark  Island a.  Da  liegt  der 
Hund  begraben :  Island  tilhører  egentlig  Norge, 
saa  det  er  ganske  i  sin  Orden,  at  Norge 
drager  alle  Fordelene  af  Islands  Rigdomme. 

Der  er  selvfølgeligt  Intetsomhelst  at  sige 
hertil,  og  det  er  ganske  naturligt,  at  ener- 
giske og  foretagsomme  Nordmænd  benytter 
sig  af  Forholdene,  som  de  er.  Island  og 
Danmark  har  lagt  Forholdene  til  Rette  for 
dem,  og  med  den  dem  egne  Kraft  og  Hur- 
tighed til  Beslutning  benytter  de  disse  fuldt  ud. 

Men  seet  fra  et  dansk  Standpunkt  er  det      ombord  i  deres  egne  Skibe,  hvad  et  i   1903 


unægteligt  sørgeligt,  at  et  dansk  Kronlands 
bedste  Rigdomskilder  udelukkende  udnyttes 
af  Udlændinge  og  beskæmmende  for  Natio- 
nen er  det,  at  vi  holde  saa  liden  Justits,  at 
en  fremmed  Magts  Undersaatter  snart  føle 
sig  som  Herrer  deroppe.  Hvad  kunde  der 
ikke  udrettes,  hvis  Danmark  som  enhver 
anden  Nation  tilsikkrede  danske  Undersaatter 
Retten  til  først  og  fremmest  at  benytte  Lan- 
dets Rigdomskilder.  Den  første  Betingelse 
var,  at  det  forbødes  Udlændinge  at  tilvirke 
Fisken  iland,  vel  at  mærke,  at  Loven  var 
affattet  saaledes,  at  Udlændinge  faktisk  ikke 
kunde  tilvirke  Fisken  iland,  idet  Betingelserne 
for  at  erhverve  Borgerret  i  Landet  ikke  som 
nu  var  en  pro  formå  Forretning,  men  at  det 
forlangtes  af  den  Udlænding,  der  vilde  have 
islandsk  Borgerret,  at  han  virkelig  blev  is- 
landsk Borger  m.  a.  O.,  at  han  viste,  at  det 
var  hans  Hensigt  at  boe  og  bygge  i  Landet 
og  ikke  alene  at  hente  Kilden  til  sin  Rig- 
dom der.  Der  er  i  saa  Henseende  foreslaaet, 
at  man  først  maatte  kunne  faa  islandsk  Bor- 
gerret, naar  man  havde  boet  i  Landet  i  5 
Aar  og  tilkjendegivet  det  som  sin  Hensigt 
at  forblive  der.  Dernæst  maatte  der  under 
hele  Sildesaisonen  stadig  være  et  Stationsskib 
paa  Station,  saaledes  at  Overtrædelse  af 
Fiskeriloven  faktisk  blev  umuliggjort.  Der 
vilde  i  saa  Tilfælde  blive  tilsikkret  islandske 
og  danske  Fiskere  udelukkende  Ret  til  de 
store  Stimer,  der  komme  ind  paa  islandsk 
Søterritorium,  ligesom  Danskere  og  Islændere 
selvfølgelig  sammen  med  andre  Nationer 
kunde  deltage  i  Fangsten  af  de  Stimer,  der 
staa  udenfor  Territoriet,  og  der  vilde  blive 
tilsikkret  Danske  og  Islændere  udelukkende 
Ret  til  at  tilvirke  Fisken  iland,  hvor  for  Øie- 
blikket  Nordmændene  optage  hver  Plads. 
Derimod  kan  man  ikke  forbyde  Udlændinge 
at  tilvirke  Fisken  ombord  i  deres  egne  Skibe, 
selv  om  disse  ligge  paa  islandsk  Søterrito- 
rium; thi  man  kan  ikke  foreskrive  Udlæn- 
dinge,   hvad  de  maa   eller  ikke   maa   gjøre 

i  Althinget  indbragt  og  vedtaget  Lovforslag, 
der  ikke  fik  kongelig  Sanktion,  gjorde. 

Men,  saafremt  det  faktisk  blev  umuliggjort 
for  Udlændinge,  hvad  Loven  allerede  nu  for- 
byder, at  tage  Silden  paa  Søterritoriet  og  til- 
virke den  iland,  saa  vilde  der  være  lagt  saa 
store  Hindringer  i  Veien  for  Fremmedes  Ud- 
nytning  af  Islands  Rigdomme,  at  det  norske 
Sildefiskeri  vilde  aftage  i  meget  betydelig 
Grad;  men  en  uafviselig  Følge  heraf  maatte 
blive,  at  det  toges  op  af  Islændere  og  Dan- 
ske; thi  kun  i  det  Tilfælde  er  en  energisk 
Indskriden  mod  Fremmede  moralsk  berettiget. 

Hvis  disse  to  tidtnævnte  Fordele  blev  til- 
sikkret Islænderne  og  Danske,  saa  kunde  det 
islandske  Sildefiskeri  blive  af  stor  Betydning 
for  disse,  og  med  lidt  Energi,  lidt  af  den 
Energi,  som  norsk  Regering  og  Nordmænd 
udviser,  vilde  det  være  saare  let  at  faa  Be- 
stemmelser herom  vedtagne  og  overholdte. 
Der  skal  kun  i  det  islandske  Althing  ved- 
toges en  Lov,  der  fastsætter  strengere  Bestem- 
melser for  Meddelelse  af  Borgerret  til  Ud- 
lændinge, og  dernæst  skal  den  danske  Rege- 
ring ved  en  fuldstændig  effektiv  Inspektion 
og  de  islandske  Politimestre  sørge  for  Love- 
nes strenge  Overholdelse. 

Og  saa  maatte  dansk  og  islandsk  Energi, 
Foretagsomhed  og  Kapital  træde  til  og  der- 
ved muliggjøre,  at  de  Millioner,  der  nu  aar- 
lig  gaa  til  Norge  fra  Sildefiskeriet  paa  Is- 
land, for  Fremtiden  gik  den  rigtige  Vei, 
nemlig  til  Island  og  Danmark. 

Det  er  sagt,  at  Islænderne  gerne  see  Nord- 
mændene paa  Island  og  ikke  ere  begeistrede 
for  Samarbeidet  med  Danske.  Dette  er  ikke 
rigtigt.  Islænderne  har  tidligere  havt  en 
lille  „faible*  for  Nordmændene,  men  den  er 
grundig  forsvunden,  efter  at  de  have  seet, 
hvorledes  Nordmændene  udnytter  Landets 
Rigdomskilder;  de  ønske  Nordmændene  der- 
hen, hvor  Peberet  groer. 

Man  har  sagt  og  skrevet,  at  den  danske 
Fisker  ikke  egnede  sig  til  Fiskeri  paa  Island ^ 

Ganske  vist  er  Fiskeren  i  de  danske  Ind- 
vande jo  ikke  vant  til  det  strenge  Liv,  som 
Fiskeriet  paa  Island  medfører;  han  har  ikke 
megen  Lyst  til  at  gaa  ud  over  Hiemlandets 
Grænser  med  Fiskeriet;  han  har  det  godt 
herhjemme  i  det  lille  Danmark,  og  vil  nødig 
udsætte  sig  for  de  Strabadser,  som  Hav- 
fiskeriet ved  Island  medfører;  men  Skagens- 
og  Vestkystfiskerne  er  ikke  særlig  vant  til 
gode  Dage.  Dernæst  er  det  jo  ogsaa  Trawl- 
fiskeriet og  Linefiskeriet,  der  medfører  den 
strenge  Tjeneste,  da  det  drives  hele  Aaret 
rundt  i  alskens  Veir,  paa  en  farlig  og  daar- 
lig  oplyst  Kyst  —  og  dog  er  der  jo  mange 
Danske  som  Førere  af  og  Styrmænd  i  engel- 
ske Damptrawlere;  men  Sildefiskeriet  drives 
jo  kun  i  de  3  Sommermaaneder  (Juli — 
Septbr.)  og  medfører  ikke  særlige  Besværlig- 
heder. 

Der  er  store  Muligheder  for  en  heldbrin- 
gende Udnyttelse  af  Sildefiskeriet  paa  Island ; 
men  der  fordres  Regeringens  Støtte  til  Over- 
holdelse at  Lovene,  nogen  Kapital  og  „last 
but  not  least"  en  energisk  Ledelse. 

Fiskeriet  maa  jo  med  Tiden  komme  til  at 
at  spille  en  stor  Rolle  for  Island;  der  er  jo 
noget  utilfredsstillende  i  at  see  Udlændinge 
udnytte  alle  Rigdommene.  Dette  er  ogsaa 
i  de  senere  Aar  gaaet  op  for  Islænderne; 
medens  de  indtil  for  faa  Aar  siden  kun 
fiskede  udfor  deres  Hjemstavn  i  deres  smaa, 
skrøbelige,  aabne  Baade,  er  der  nu  begyndt 
at  komme  Liv  i  Udviklingen.  Da  Damp- 
trawlerne vare  blevne  almindelige  i  England, 
bleve  mange  af  de  store  Seilfiskekuttere  le- 
dige og  kunde  kjøbes  billigt.  Mange  kjøbtes 
af  Islænderne,  der  saaledes  trak  i  Englæn- 
dernes aflagte  Klæder;  men  disse  Kuttere 
have  været  til  stor  Nytte  for  Befolkningen, 
ikke  mindst  fordi  de  have  tjent  til  at  ud- 
danne gode  Søfolk,  hvad  Islænderne  ikke 
tidligere  var  —  de  have  jo  aldrig  drevet 
egentlig  Søfart.  Islænderne  eier  nu  c.  150 
af  disse  store,  gode  Fiskekuttere  med  en  Be- 
sætning af  20  til  30  Mand  pr.  Kutter.     De 


drive  udelukkende  Torskefiskeri  med  Haand- 
line,  hovedsagelig  langs  Syd-  og  Vestkysten 
af  Island;  men  der  er  en  Grænse  for, 
hvad  Island  kan  præstere.  Befolkningen  er 
ringe,  og  Landbruget  endnu  Landets  Hoved- 
erhverv, saa  der  kan  ikke  skaffes  Beætning 
til  en  stor  Flaade;  allerede  nu  klages  der 
over  Mangel  paa  Arbeidskraft  ved  Land- 
bruget, fordi  de  unge  Mænd  søge  til  Fiske- 
kutterne, hvor  Arbeidet  betales  bedre. 

Rødspættefiskeri  drives  aldeles  ikke  af  Is- 
lænderne. Skjøndt  de  see  Damptrawlerne 
seile  hjem  med  den  ene  store  Ladning  af 
deilige  Rødspætter  efter  den  anden,  skjøndt 
deres  Fjorde,  særlig  Vestfjordene,  er  fulde  af 
store  Rødspætter  og  andre  Fladfisk,  saa  gjør 
de  intet  for  at  faa  fat  i  dem.  De  spiser 
dem  sjeldent,  skjøndt  de  mange  Steder  kan 
faa  dem  lige  udenfor  deres  Dør.  I  de  senere 
Aar  har  en  foretagsom  Skagensfisker  i  Som- 
mermaanederne  fisket  Rødspætter  paa  Ønundar- 
fjord  paa  Vestlandet  med  en  stor  Motor- 
jolle. Hans  Fangst  beløb  sig  eet  Aar  til  c. 
54,000  Rødspætter  paa  87  Fangstdage  eller 
over  600  Rødspætter  pr.  Dag ;  men  Omkost- 
ningerne ved  at  starte  et  saadant  Foretagende 
ere  jo  for  en  enkelt  Mand  saa  betydelige,  at  det 
pekuniære  Nettoudbytte  ikke  kan  blive  sær- 
lig stort;  dog  havde  han  et  ret  ordentligt 
Overskud.  En  Del  Skagensfiskere  havde  iaar 
tænkt  paa  at  udruste  en  forholdsvis  større 
Expedition  til  Rødspættefiskeri  paa  Islands 
Vestfjorde;  men  til  et  saadant  Foretagendes 
Startning  maa  uformuende  Folk  selvfølgelig 
have  nogen  Understøttelse  andetstedsfra,  og 
da  den  ikke  kunde  faaes,  blev  Planen,  saa- 
vidt  mig  bekjendt,  opgivet. 

Danmark  og  Island  har  altfor  længe  ladet 
Spørgsmaalet  om  Ophjælpning  af  Islands  store 
Rigdomskilder  ligge  hen.  For  en  Del  skyldes 
dette  Islændernes  Skyhed  og  Utilbøielighed 
til  at  indlade  sig  med  ikke-Islændere  —  in 
casu  Danske.  Denne  Utilbøielighed  er  dog 
ved  at  fortage  sig,  idet  Islænderne  indsee, 
at  deres  Exklusivitet   i   saa  Henseende    kun 

er  til  Skade  for  Landet,  og  man  har  Grund 
til  at  haabe,  at  Althingets  Besøg  her  i  Lan- 
det i  Sommer  vil  føre  til  en  nærmere  Sam- 
menslutning mellem  Landene  til  Gavn  og 
Glæde  for  begge. 

Til  Slut  vil  jeg  gentage,  hvad  der  er  nød- 
vendigt, hvis  Island  og  Danmark  skal  have 
den  Andel  i  det  rige  Fiskeri  omkring  Island, 
som  efter  Sagens  Natur  bør  tilfalde  dem: 

1)  Samarbeide  mellem  Islænderne  og  Danske. 

2)  En  Revision  af  forskjellige  islandske  Love 
og  Fiskeribestemmelser,  saaledes  at  disse 
blive  gunstigere  for  Landets  Børn  end 
de  nu  ere. 

3)  Statens  Hjælp  til  en  streng  Overholdelse 
af  Lovenes  Bestemmelser,  saaledes  at 
aabenlyse  Omgaaelser  blive  umuliggjorte 


—   blandt  andet    ved    en   mere  effektiv 
Bevogtning  af  Søterritoriet. 
4)  Kapital  fra  Danmark  og  Island  til  Fore- 
tagendets Startning. 

Spørgsmaalet  om  Ophjælpningen  af  Is- 
lands naturlige  Rigsdomskilder  er  for  Øie- 
blikket  aktuelt.  Et  Samarbeide  vil  bidrage 
mægtigt  til  at  knytte  Island  nærmere  til 
Moderlandet,  hvad  der  i  høi  Grad  er  ønske- 
ligt. Fremmede  Nationer  har  altfor  længe 
havt  Overvægten  i  saa  Henseende.  Vi  har 
dog  for  nylig  havt  et  Exempel  i  de  vest- 
indiske Øer,  som  fremmed  Indflydelse  nær 
havde  berøvet  os.  Vi  bør  gjøre,  hvad  vi 
kan,  for  at  forhindre,  at  Islænderne  selv 
søger  andetsteds  hen. 

JULESANG  I  1000  AAR 

Af  Jens  Årsbo. 


T  Digtningens  og  Musikens  Historie  spiller 
Julefesten  kun  meget  sjældent  en  frem- 
ragende Rolle.  Den  har  i  Aarhundreder  saa 
fuldkomment  været  en  folkelig  Højtid,  at  kun 
faa  Poeter  og  Komponister  har  kunnet  bruge 
dens  Æmner  til  kunstnerisk  Stordaad.  Johan 
Sebastian  Bachs  Weihnachtsoratorium  (1734) 
var  vistnok  i  mere  end  100  Aar  et  Særsyn. 
Først  i  vore  Dage  har  det  maaske  faaet  et 
værdigt  Sidestykke   i   Dr.   Philipp  Wolfrums 

Weihnachtsmysterium  (1899).  I  dansk  Kunst 
tør  man  vel  næppe  engang  regne  med  Weyse- 
Thaarups  Julekantate  (1818);  saa  glemt  er 
den. 

Anderledes  i  Folkelivet,  hvorhen  den  store 
Poesis  og  Musiks  Strømme  saa  vanskeligt 
naar.  Dr.  H.  F.  Fejlberg  har  udredt  det 
vidunderlige  Væv  af  brogede,  sælsomme 
Forestillinger,  der  i  Folkets  Liv  og  Tro  har 
spundet  sig  om  denne  Fest  gennem  tusind 
Aar.  I  nær  Forbindelse  dermed  vilde  det 
være,  at  gøre  opmærksom  paa  det  omfattende 
og   rige  Flor  af  Poesi  og  Musik,  som  i  dea 


religiøse  Sang  og  Vises  smaa  Former,  Slægt 
efter  Slægt,  Aarhundred  efter  A århundred 
Verden  over  er  bleven  knyttet  til  Julen.  Her 
vil  kun  være  Lejlighed  til  at  sammenstille 
og  belyse  det,  der  har  holdt  sig  sejgest 
gennem  Tiderne,  og  tillige  har  haft  Værd 
for  dansk  Jul. 

I. 
Blandt  den  romerske  Messes  faste  Sang- 
stykker er  et  af  de  musikalsk  set  rigest  ud- 
smykkede Gloria  in  ex- 
celsis Deo,  en  Udvidelse 
af  Englenes  Lovsang  den 
første  Julenat  (Luk.  2,14). 
Denne  Hymnus  angelicus 
har  i  sin  latinske  Skik- 
kelse 22  rytmiske  Prosa- 
strofer;  efter  Traditionen 
tilskrives  den  Biskop  Hi- 
larius  af  Poitiers  (f  379) ; 
men  allerede  250  Aar 
før  skal  den  i  den  bi- 
belske Form  være  indført 
til  Brug  i  Julemessen  af 
Pave  Telesforus.  Den 
gregorianske  Messesang 
har  fra  Blomstringstiden, 
Aar  500—1000,  i  sit 
vældige  Musikforraad 
ogsaa  gemt  mange  Me- 
lodier til  denne  Lovsang, 
nogle  alvorlige  og  meget 
simple,  andre  jublende  i 
vidtspundne  Tonesving, 
alt  efter  Festtidernes  for- 
skellige Krav. 


Det  citerede  Brudstykke  af  en  af  de  yngre 
Gloriamelodier  kan  tjene  som  Eksempel  paa, 
hvorledes  de  mere  festligt  klingende  tager 
sig  ud.  Kun  ved  Fordybelse  i  større  Hel- 
heder af  denne  gamle  Musik  faar  man  dog 
ret  Sans  for,  hvilken  umaadelig  rig  Kunst- 
skat den  er.  (Lettilgængelig,  paalidelig  Ud- 
gave „Manuale  Missae  et  Officiorum",  Editio 
Solesmensis  Nr.  573,  Desclée  Lefebvre.  Tour- 
nai  1903).  Fra  en  anden  af  Melodierne  til 
denne  Sang  stammer  vor  nu  brugelige  Ale- 
neste  Gud  i  Himmerig,  ligesom  selve  denne 
Tekst   ogsaa  er  en  Omdigtning  fra  Reforma- 


Grå-  ti- 

tionstiden  af  det  gamle  Gloria.  Men  Koral- 
melodien  har  især  siden  Rationalismens  Tid 
faaet  en  Skikkelse,  livløs  og  stivnet,  der  er 
saa  fjærn  som  vel  muligt  fra  Forbilledet  fra 
Middelalderen. 

Imellem  Oldkirkens  latinske  Julehymner  er 
der  et  lille  Antal  som  har  holdt  sig  op  til 
vor  Tid,  efter  at  de  ved  Reformationen  var 
bleven  gengivet  paa  Modersmaalet.  Grundt- 
vig forsøgte  i  sit  „Sangværk"  i  1837  at 
gyde  nyt  Blod  i  dem,  men  uheldigvis  kendte 
han  næppe  de  gamle  Melodier  og  støbte  dem 
derfor  i  nye  Former,  der  ikke  bærer  noget 
klassisk  Præg.  Salmebøgerne  har  heller  ikke  op- 
taget nogen  af  dem.  En  af  dem  Veni  redemptor 
gentium  lyder  med  sin  majestætiske  Melodi: 


Fra  der,  hvor  Solen  først  gaar  frem, 
til  Verdens  sidste  Grænsebræm, 
vi  love  til  vor  Frelser  kær, 
dertil  Maria  væn  og  skær. 

Hvorimod  Grundtvig: 

Fra  Solens  Vugge  til  Solens  Grav, 
fra  Østerlide  til  Vesterhav 
skal  Lovsang  stige 

til  Himmerige 
for  Jesus  Kristus,  vor  Moders  San, 

vor  Gud  i  Lan. 

En  tredje  af  denne  Digters  Hymnebear- 
bejdelser, den  smukke  Julebøn  Stjernernes 
Skaber  og  Himmelens  Drot  (Conditor  alme 
siderum)   har  maaske  været  nærmest  ved  at 

ZIb  taitm    der     Qei  •   tan         Qci  *  land,     der     3ung»fras  *    en     fttnd      er  •    fcandt, 
(Kom  Du    Folke  -  Frelser    sand,    fød     af    Mø    foruden    Mand, 

det    al    Verden    undres   maa,        Gud    din  Fedsel    skikked    saa.) 


Oversættelsen  er  efter  Landstads  norske 
Salmebog;  Musiken  fra  Lucas  Osianders 
„Fiinfzig  geistliche  Lieder"  1586,  Nyudgave 
ved  Dr.  Zelle  1003.  Man  maa  mindes,  at 
den  firstemmige  Sats  alene  er  beregnet  til 
Sang,  som  altid  i  16.  Aarh.;  ikke  for  Orgel 
eller  Klaver. 

Desværre  føjer  den  norske  Overssættelse 
sig  heller  ikke  efter  Originalens  Versemaal, 
men  hos  Grundtvig  har  Sangen  faaet  yder- 
ligere et  Omkvæd:  Vær  Velkommen  til  os 
Smaa  —  fra  det  Blaa.  En  lignende  for* 
styrret  Udvidelse  lod  den  store  Digter  veder- 
fares A  solis  ortus  cardine,  en  Hymne,  der 
almindelig  tilskrives  den  irske  Munk  Sedu- 
lius  (o.  400).  I  nyere  Tid  har  Johannes 
Jørgensen  i  Digte  1898  med  mere  Held  gen- 
givet den  saaledes: 

A  solis  ortus  cardine 
ad  usque  terme  limitem 
Christum  canamus  principem, 
natum  Maria  virgine. 


vinde  nyt  Liv,  idet  man  endog  havde  frem- 
draget dens  ældgamle,  blide,  rytmiske  Melodi 
(P.  Hjort  „  Gamle  og  nye  Psalmer"  1843); 
men  det  lykkedes  alligevel  ikke*.  End 
mindre  blev  det  Tilfældet  med  de  andre  Old- 
sange  om  Julen,  græske  og  angelsachsiske, 
som  Grundtvig  med  saa  stor  Kunst  har  føjet 
ind  i  sit  Sangværk  I.  S.  366 — 74,  381 — 
84.  Hvorledes  de  i  fjærne  Tider  har  lydt, 
og  om  de  nogensinde  har  været  sunget,  er 
endnu  et  aabent  Spørgsmaal. 

II. 
En  langt  rigere  Blomstring  fik  den  kriste- 
lige Julesang  i  Middelalderen.    I  Hymner  og 


*)  En  Julemelodi,  der  har  gemt  et  Minde  fra 
den  gamle  Kirke,  er  den  velkendte  Den  yndigste 
Rose,  som  i  16.  Aarh.  (og  f.  Eks.  paa  Island 
endnu  op  i  det  18,  Aarh.)  brugtes  til  Gravsangen 
Jam  moesta  quiesce  querela  af  Prudentius  (f  410). 
Men  om  Melodien  er  ligesaa  gammel  som  denne 
Tekst  kan  næppe  godtgeres. 

Sekvenser  paa  Latin,  i  de  halvkirkelige  Lejser, 
paa  Folkesprogene,  i  smaa  Viser  til  Jomfru 
Marias  og  Jesusbamets  Pris  og  endelig  i  de 
mærkelige  makaroniske  Veksel-Sange  har 
denne  Tid  frembragt  et  Væld  af  Festsang, 
som  næppe  nogen  anden  Periode  i  Historien 
kan  opvise  Magen  til.  Da  Reformatorerne 
i  det  16.  Aarh.  begyndte  at  lægge  Grunden 
til   en   almen  kristelig  Folkesang  gennem  en 


(f912)  gjorde  navnkundig  ved  sin  Sekvens- 
digtning *. 

I  vore  ældste  danske  Psalmebøger  havde 
den  en  Hædersplads,  men  senere  forsvandt 
den.  I  nyere  Tid  har  man  søgt  paany  at 
bringe  den  i  Brug  i  Sønderjylland.  Vi  an- 
fører den  her  med  Orgelledsagelse  efter 
Prahl — Heinebuchs  „Liturgiske  Melodier* 
1889,  S.  39  ff.    Dens  første  Halvdel  synges 


No    vil    vi     Al  •   la      tak  -  ka   vor   Her  ■  ra,     som  vad  rit    Ord     oa 

j  u  u  i  i  -i  d  Å±  i  d  j 

fra    al    Djæ- ve- lens  Magt!   Ham  bar    vi     al  -  tid     gla-  de  -  lig  ejan-  ge 

det  Høi-e  -   atal 


omfattende  Salmebogsliteratur,  gjorde  de  for 
denne  Fests  Vedkommende  den  største  Høst 
fra  Middelalderens  Sangtradition. 

Blandt  denne  Tids  Julesekvenser  er  ingen 
mere  berømt  end 

Grates  nunc  omnes  reddamus  Domino  Deo, 
qui  sua  nativitate  nos  liberavit 

de  diabolica  potestate.  ' 
Huic  oportet  ut  canamus  cum  Angelis  semper: 

Gloria  in  efccelcis! 

Den   hidrører   fra  Sangerskolen   i  Klostret 
Skt.   Gallen,    som   Munken   Notker   Balbulus 


før,   den  sidste  efter  Salmen  Lovet  være  du 
Jesus  Krist. 

Fra  en  meget  senere  Tid,  mest  fra  det 
15.  Aarh.,  stammer  en  lang  Række  latinske 
Julehymner,   som   ved   deres  knappe  festlige 

*)  Udtrykket  „Notkerske  Sekvenser"  er  af  samme 
Art  som  andre  kendte  Navne  paa  større  Sang- 
kredse: Davids  Salmer,  Ambrosianske  Hymner, 
Gregorianske  Melodier,  Lutherske  Koraler,  Sankeys 
Sange;  det  antyder  alene  den  opkaldte  Persons 
Betydning  i  Samtidens  Sangtradition,  men  godtgør 
intet  om  hans  Virksomhed  som  Komponist  eller 
Digter. 

Sprog,  deres  fyndige  Versefald  og  især  ved 
de  snart  kvikke,  snart  majestætiske  Melodier 
hurtigt  opnaaede  stor  Popularitet.  Alene 
Indgangsstroferne  klinger  med  de  latinske 
Sprogs  herlige  Vokallyde  saa  højtideligt: 

Dies  est  laetitiae.  — 
Quem  pastores  laudavere,  — 
In  Satali  Domini,  — 
Resonet  in  laudibus,    — 
Nunc  angelorum  gloria,  — 
Puer  natus  in  Bethlehem,  — 

Kun  den  første  og  den  sidste  af  disse 
Sange  har  hos  os  vist  sig  særlig  levedygtige. 
Den  gammeldanske  Gengivelse  af  Dies  est 
laetitiae  har  af  Grundtvig  faaet  sig  en  for- 
træffelig Afløser  i  hans  Fordanskning  Glæden 
hun  er  født  i  Dag,  der  giver  en  karakteri- 
stisk Prøve  paa  denne  Digters  overlegne 
Kunst  som  Fortolker  af  fremmed  Poesi.  Især 
i  det  andet  Vers  er  de  malmfulde  Antitheser 
mesterligt  efterlignede : 

In  obscuro  nascitur 

illustrator  solis. 
Stabulo  reponitur 

princeps  terrae  molis, 
fasciatur  dextera 

qui  et  fecit  sidera, 

qui  coelos  ascendit. 
Concrcpat  vagitibus 

qui  to  nat  in  nubibus. 

dum  fulgur  descendit. 

Han  er  født  ved  Midnats-Tid, 

skabte  Sol  og  Maane! 
Han,  som  ejer  Verden  vid, 

Hus  i  Stald  vil  laane. 
Han,  som  paa  Skyerne 

ager  blandt  Stjernerne, 

svebes  nu  som  spæde! 
Han,  som  til  Domme-Dag 

taler  med  Torden-Brag, 

nu  man  herer  græde! 

Den  bekendte  Melodi  (Laub,  Salmemelodier 
i  Kirkestil,  II.  1902,  Berggreens  Koralbog 
Nr.  35),  som  i  Aarhundreder  har  baaret 
mangfoldige  andre  Salmetekster,  alt  før  Re- 
formationen Et  lidet  Barn  saa  lysteligt,  er 
kendt   fra  Bøhmen  saa  tidligt  som  o.   1400. 

Blandt  de  andre  nævnte  Hymner  udmærker 
Resonet  in  laudibus  sig  ved  sin  barneglade, 
hos  os  ret  ukendte,  Melodi,  der  meget  vel 
kan  læmpes  til  Grundtvigs  danske  Gengivelse 
„Lad  det  klinge  sødt  i  Sky"  (Laubs  anf. 
Værk  IL).  In  Natali  Domini  er  første  Bærer 
af  den  hos  os  velkendte  Melodi  Sjunge  vi 
af  Hjærtens  Grund,  men  dens  bevægede  og 
mandige  Karakter  kommer  først  ret  til  Orde, 


naar  man  synger  den  i  dens  oprindelige 
rytmiske  Form.  En  lignende  ejendommelig 
Melodi  er  den  gamle  doriske  Puer  natus  in 
Betkiekem  (Et  Barn  er  født  i  B.),  Gennem 
Rungs  og  Laubs  Udsættelser  er  den  bleven 
bekendt  ogsaa  i  vor  Tid,  hvor  man  ellers 
synger  Teksten  til  en  nyere  „Folkemelodi" 
fra  19.  Aarh.  Men  man  erkender  ikke  dens 
majestætiske,  om  en  festlig  Procession 
mindende,  Karakter  ret,  uden  at  man  faar 
den  at  høre  paa  livfuld  gammeldags  Vis,  og, 
hvis  den  synges  af  Kor,  i  en  Udsættelse, 
som  er  i  ret  gammel  Stil,  rig  paa  Akkorder 
og  bratte  Overgange.  (I  Brickas  og  Hagens 
Værk  „Fra  Cæciliaforeningen"  er  optrykt  en 
gammel  Udsættelse  af  Mogens  Pedersen, 
Kristian  den  Fjerdes  Kapelmester).  Denne 
Sang  er  et  godt  Eksempel  paa,  hvilket  Tryl- 
leri det  latinske  Sprog,  endnu  længe  efter 
Reformationen,  øvede  over  Folk.  Endnu  ind 
i  det  18.  Aarh.  sang  man  den  oprindelige 
Tekst  ved  Siden  af  Oversættelserne  paa 
Folkesprogene. 

Puer  natus  in  Bethlehem. 
unde  gaudet  Jerusalem. 
Alleluja. 

Hic  jacet  in  praesepio, 
qui  regnat  sine  termino. 

Cognovit  bos  et  asinus, 
quod  puer  erat  dominus. 

Reges  de  Saba  veniunt, 
aurum,  thus,  myrrham  offerunt. 

o.  s.  v. 

Et  Barn  er  fedt  i  Bethlehem, 
thi  glæder  sig  Jerusalem. 
Halleluja. 

Han  lagdes  i  et  Krybberum, 
uden  Ende  er  hans  Herredom. 

En  Oxe  og  Asen  derhos  stod, 
og  saa  der  denne  Herre  og  Gud. 

De  Konger  af  Saba  kommer  der, 
offrede  Guld,  Røgelse  og  Mirr. 

(Den  gammeld.  Oversættelse). 

Som  Folkesang  var  den  saa  yndet,  at 
man  stundom  parodierede  den,  og  lærde 
Forfattere  gjorde  sig  lystige  over  den ;  f.  Eks. 
Holberg  i  sin  Epistel  226,  hvor  han  mener 
at  ramme  det  skabagtige  i,  at  selv  en  Stue- 
pige kunde  synge  Puer  natus  paa  Latin  i  Kirken. 

Med  denne  Sang  føres  vi  mod  en  anden 
Art  Juledigtning,  hvor  det  klassiske  Tunge- 

maal  paa  en  besynderlig  Maade  er  blandet 
med  Brokker  fra  Folkesproget.  Af  denne 
tvetungede  Herkomst  er  et  Par  berømte  Jule- 
viser, en  tysk  og  en  dansk.     Den  tyske 

In  dulci  jubilOy 

nun  singet  und  seid  froh, 

unsers  Herzens  Wonne 

liegt  in  prasepio 

und  leuchtet  als  die  Sonne 

matris  ingremio, 

Alpha  est  et  O! 

var  ogsaa  her  i  Landet  i  det  16.  Aarh. 
saa  udbredt  som  en  Gadevise,  og  den  da 
almindelige  danske  Gengivelse  fjernede  ikke 
de    latinske    Ord.     En    fuldstændig    og    ud- 


1569  stammer  fra  Pavedømmets  Tid  er  i 
formel  Henseende  et  Mesterværk,  ved  Siden 
af  hvilket  mange  af  de  senere  Tiders, 
f.  Eks.  17. — 18.  Aarh. 's  religiøse  Rimerier 
blegner.  .Om  den  Digter  ved  vi  intet, 
uden  at  han  maa  have  været  Jyde.  Sunget 
af  to  Kor,  der  vekselvis  overtager  de  danske 
og  de  latinske  Strofer,  vil  hans  Julevise 
endnu  den  Dag  idag  klinge  virkningsfuldt. 
Den  hidsættes  her  jævnsides  med  Grundt- 
vigs Bearbejdelse,  der  godtgør,  med  hvil- 
ken fyndig,  stundom  overgiven  og  le- 
gende Kunst,  denne  Digter  formaaede  at 
omstøbe  og  opblanke  gammel  poetisk  Guld. 
Melodien   er  gengivet  efter  Hans  Thomissøn. 


i 


Pris  og    æ  -  re    og  dyd  gan-  ske  meget  sum-mo  Je-su  Chri-sto  pro 


fe 


sto;  den  tid  uud  saa  os  træn-ge,  de-dit  aux-i  -  li  -  um :  vi    vaa-re 


i  ned  saa  læn-ge,  tune  mi  -  sit   Ji  -  li-um.   Hans  lov  vil-le    vi    sjun-ge 


baa-de  medhjært-te  og  tun-ge    ca-nen-do  dul-ci-ter  co-a-qu-a-!i-ter. 


mærket  Fordanskning  har  derimod  Grundt- 
vig gjort;  dens  naive  Musik  er  tilrettelagt 
af  Th.  Laub  i  „Kirken  og  Hjemmet44  1903, 
Julenr.. 

Mere  værdifuld  er  dog  den  dansk- latinske 
Vise,  som  har  været  Forbillede  for  samme 
Digters  Julen  har  Englelyd. 

Dens  oprindelige  Melodi,  der  er  mere 
kærnefuld  og  festlig  end  de  mange  nyere, 
der  er  lagt  til  samme  Tekst,  har  tillige 
Værdi  som  en  af  de  ældste  os  bekendte 
Prøver  af  dansk  Folkemusik.  (Th.  Laub: 
Salmemelodier  II). 

Selve  den  gamle  Tekst,  der  efter  Be- 
mærkninger i  Hans  Thomissøns    Salmebog* 


*)  Hans  Thomissens  Salmebog  indeholder  et  re- 
lativt langt  fyldigere  og  mere  værdifuldt  Juleritual 
af  Sang  og  Musik  end  nogen  af  dens  Efterfølgere 
i  nyere  Tid,  ialt  24  Salmer  og  20  Melodier. 


Pris  og  ære  og  dyd 

ganske  meget1 
sutntno  Jesu  Christo 

pro  isto,* 
den  tid  Gud  saa  os  trængde, 

dedit  auxilium:* 
vi  vaar  i  ned  saa  længe, 

tune  misit  Jilium.  * 
Hans  lov  ville  vi  sjunge 
baade  med  hjærte  og  tunge 

canendo  dulciter 

coaqualiter. 6 

Ære  og  Pris  og  Dyd! 

vi  med  Fryd 
os  barnlig  paa  Gud-Fader 

forlader! 
Vi  var  i  Ned  saa  længe, 
dog  herte  han  vor  Ben, 
og  som  han  saa  os  trænge 
han  sendte  os  sin  Sen ! 
Thi  ville  vi  nu  sjunge 
med  Hjærte  og  med  Tunge 
hans  Pris,  saa  godt  vi  kan! 

sjunger  alle  Mand! 

Englen  bar  os  trest 

med  sin  rest; 
verbum  dixit  Ave 

suavef* 
Maria,  fuld  med  naade, 

sit  tecutn  Dominus,1 
al  verden  frelste  af  vaade 

procul  et  cominus;* 
Eva.  verdsens  kvinde, 
kunde  ej  den  naade  finde, 

quam  virgo  reperiU 

Deum  peperit* 


Englen  bar  os  Trest, 

med  sin  Rest, 
Guds-Fred  han  bed  i  Stuen 

Jomfruen ; 
han  sagde:  med  dig  være 
Vor  Herre,  Jomfru  skjen! 
Undfang  i  Dyd  og  Ære 
og  fed  Guds  egen  Sen! 
Det  vilde  Eva  gjærne, 
men  havde  ej  den  Stjerne! 
Nu  op  flej  Naadens  Der, 

lukket  var  den  fer! 


Den  som  himmel  og  jord 

med  et  ord 
in  ortu  creavit, 

portavit,10 
Maria  foruden  al  mede 

in  ventris  gremio;11 
de  glædtes,  som  fer  vaar  dede 

de  vita  præmio.1* 
Af  sin  faders  rige 
hånd  kom  og  blev  vor  lige, 

natus  de  virgine 

sine  seminel1* 


Himmel  er  skabt  og  Jord 

af  Guds  Ord, 
dog  voldte  under  Hjærte 

ej  Smærte 
den  himmelheje  Kæmpe, 
da  ham  en  Jomfru  bar: 
saa  véd  han  sig  at  læmpe, 
er  aldrig  Byrde  svar, 
for  han  fra  Himmerige 
kom  til  os  som  vor  Lige, 
kom  hid  paa  Barnevis!    . 
Gud  ske  Lov  og  Pris! 


Ret  i  en  salig  tid 

kom  hånd  hid, 
nuncius  fidelis 

de  celis;14 
for  vor  skyld  vilde  hånd  lide 

mundi  tristitiam;16 
hånd  tog  bort  sorrig  og  kvide 

reddens  Letitiam.1* 
Vi  ville  ham  derfor  love 
af  al  det,  vi  formove17 

pro  nostro  studio 

cum  tripudio.19 


Ret  i  en  salig  Tid 

kom  han  hid, 
da  glemde  deres  Mede 

de  Dede, 
for  de  fik  det  at  vide, 
at  fedt  var  Folkets  Ven, 
som  tog  vor  Sorg  og  Kvide 
og  gav  os  Fryd  igen, 
paatog  sig  Verdens-Meden 
og  kom  med  Raad  for  Deden! 
Det  Barn  af  Hjærtens-Grund 

priser  allen  Stund! 


Vel  os  det  vi  er  skabt 

ufortabt; 
in  Bethlehem  rex  gratus 

est  natus,19 
som  os  skal  frebe  og  værne 

ab  hostis  fraudibus,  *° 
vi  love  ham  saa  gjærne 

cunctis  temporibus ;M 
havde  han  ej  ladet  sig  fede, 
da  havde  vi  alle  været  dede, 

jam  vita  claruit, 

lux  apparuit.n 


Vel  os,  at  vi  er  skabt, 

ufortabt, 
nu  Bod  paa  alt  mon  raade 

Guds  Naade, 
thi  love  vi  saa  gjærne 
vor  Drot  fra  Bethlehem, 
som  vil  os  mægtig  værne 
og  fere  salig  hjæm, 
lovsynger  Morgenreden, 
som  frelste  os  fra  Deden! 
Med  ham  fra  StjærneTop 

Livets  Sol  gik  op. 


Sorrigen  er  bortvendt, 

som  er  kendt, 
omnes  ergo  lait 

gaudete!n 
Maria,  som  kaldes  at  være 

impleta  gratiau 
hun  monne  det  foster  bære 

nobis  solatia** 
alt  monne  deraf  rise16 
vi  ville  det  love  og  prise 

cunctis  temporibusc 

cum  honoribus.n 


Sorg  er  til  Glæde  vendt, 

Klagen  endt, 
i  Lovsang  kjendes  Fryden 

paa  Lyden; 
var  han  ej  fedt  og  baaret, 
Guds  Sen  i  Moderskjed, 
os  arme  var  beskaaret 
den  bitre  haarde  Ded, 
ved  Jomfruen  benaadet 
paa  Vaanden  Bod  er  raadet, 
nu  takker  gladelig 
Gud  i  Himmerig! 

Hun  haver  fedt  en  sen 

favr  og  sken 
reddens  omnem  mundum 

jucundum;** 
der  glædes  al  himmerigs  skare 

de  partu  domini,*9 
al  verden*  er  frelst  af  fare, 

pax  datur  homini.*0 
Gud  vilde  til  os  vende 
sin  glæde  foruden  al  ende 

post  hoc  exilium 

propter  filium.*1 


Fedt  haver  Me  en  Sen 

faur  og  skien, 
gienfedt  blev  Evigheden 

herneden, 
ved  Sang  af  Engle-Skare 
om  Herrens  Fedsels-Dag, 
om  Verden  frelst  af  Fare, 
Guds  Fred  og  Velbehag, 
som  vilde  Sorgen  vende 
til  Glæde  uden  Ende, 
os  bær  paa  Bernevis 

ind  i  Paradis! 


Alt  menM  vi  ere  til 
med  godt  skæl98 

grati  simus  Deo 
pro  eou 

hånd  vilde  os  dyrekebe 
ad  vita  meritum,** 

Nu  maa  vi  alle  undlebe88 
mortis  interitum.*1 

Hånd  vilde  os  Himmerige  give, 

at  vi  maa  med  ham  blive 
in  regno  gloriae 
omni  tempore  !w 

1  dy  d  =  Magt  (af  at  due)  har  opr.  rimet  med 
meget  (udtalt  dej  —  mej),  og  disse  stærkt  afslebne 
Former  reber  Forfatteren  som  Jyde.  Grundtvigs 
bekendte  Indgangsstrofe  „Julen  har  Englelyd  — 
vi  med  Fryd"  er  ferst  fra  1845.  Rimet:  Englelyd 
—  Fryd  er  alt  brugt  af  Holberg  i  „Per  Paars" 
4.  S.  2  B.,  V.  271—72.  *være  Jesus  Krist  i  det 
heje.  'gav  han  os  Hjælp.  *saa  sendte  han  sin 
Sen.  Bved  at  kvæde  sedt  i  Flok.  6han  sagde 
blidt:  vær  hilset,  Maria!  7 Herren  (som  frelste  . . .), 
være  med  dig!  8fjærnt  og  nær.  9som  hin  Jom- 
fru fandt,  der  fedte  Gud.  "(den  som  h.  . .)  skabte 
i  Førstningen,  ham  bar  Maria  foruden  Meje  (mede, 
jvfr.  medig).  lli  sit  Moderskod,  "over  Livets 
Len,  d.  e.  Frelsen,  som  Jesusbarnet  bragte,  "fedt 
af  Jomfruen  uden  Mand.  udet  trofaste  Bud  fra 
Himlen.  "Alverdens  Jammer.  ,6men  gav  os 
Glæde  i  Stedet.  l7/ørwi<rø*  =  formaa.  18 med  Dans 
af  Hjærtens  Lyst;  jvfr.  Dav.  Salm.  149»— 150*. 
19i  B.  er  den  herlige  Konge  fedt.  20fra  Fjendens 
Rænker,  "til  alle  Tider.  "Livet  blev  nu  lyst, 
Dagen  bred  frem.  nlad  os  da  alle  frydes  og 
glædes,  •♦den  naaderige,  se  V.  3.  "som  er  vor 
Trest  i  Ned.  "udspringe,  "med  Hæder  og  Ære 
til  alle  Tider.  Mog  gjorde  hele  Verden  yndig 
igen.  "ved  Vorherres  Fodsel.  80Fred  gives  Men- 
nesket "ved  sin  Sen,  efter  denne  (Verdens)  Ud- 
lændighed.     "Alt    mens.     umed   skellig   Grund. 


84 lad  os  være  taknemlige  mod   Gud,  fordi,    »til 
Livets  Len,   d.  e.   Frelsen,     "undgaa.    81Dedens 
Undergang.    M  evindelig  i  Herlighedens  Rige. 
Det  sidste  Vers  har  Grundtvig  ikke  gengivet 

Mens  Flertallet  af  de  her  omtalte  Jule- 
sange ikke  direkte  lovpriser  et  af  denne 
Fests  mest  yndede  middelalderlige  Temaer, 
Jomfru  Marias  underfulde  Barnefødsel,  klinger 
denne  Tone  dog  stærkt  igennem  i  Julen  har 
Englelyd,  og  end  mere  i  en  Række  Maria- 
viser  med  Æmner  fra  Jesu  Moders  Liv.  Her 
vil  kun  være  Lejlighed  til  at  fremhæve  et 
Par  af  dem.  For  os  Danske  har  især  Ærke- 
biskop Andreas  Sunesøns  latinske  Viser  til  den 
hellige  Jomfru  Interesse.  Den  smukkeste  af 
dem  Missus  Gabriel  har  ført  en  meget  om- 
flakkende Tilværelse.  Dens  Tekst  kendes  kun 
fra  Opskrifter  i  England,  Tyskland,  Frankrig 
og  Sverige,  og  kun  det  sidste  Sted  synes 
man  at  have  bevaret  Musik  til  den.  Af  dens 
mange  Vers  og  den  gennemkomponerede 
Musik  citerer  vi  de  første  pompøse  Strofer  *: 


Mis-sus  Ga-bri-el       de       ce-lis         ver-bi    ba  -  ju  -  lus  fi   -   de  -  lis 


Ul  UUU)  '■n.llUlLLjMIl 


sa  -  cris        dis    -   se 


rit 


lo  -  que-lis    cum    bea   •    ta      vir-gi-ne. 


*)  Dr.  Robert  Geete,  Stockholm,  har  velvilligst  stillet  en  Afskrift  af  Melodien  til  min  Raadighed. 

En  overordentlig  smuk  Samling  tyske  Viser 
af  denne  Art  findes  i  R.  v.  Liliencrons  for- 
træffelige og  populære  Værk  „Deutsches 
Leben  im  Volkslied  um  1530",  1884,  baade 
Tekster  og  Musik.  I  Michael  Pratorius'  flrst. 
Udsættelse  (1609)  er  især  følgende  lille  Vise 
bleven  berømt  Verden  over: 


dinavisk  Budbærer.  I  vore  Dage  synges  den 
vel  overalt  i  Norge  og  paa  Island  med 
Weyses  Melodi  (1826).  I  Sverige  har  man 
beholdt  den  gamle  frygiske  Melodi,  som 
Hans  Thomissøn  først  optegnede  (den  findes 
i  Laub  „Om  Kirkesangen",  S.  175);  og  den 
var  i   ældre  Tid    ogsaa  almindeligt   brugt  i 


©iir     =     ael   jart, 


1.  @6  ifl   ein  9tøéent=ft>runaen  au«    ci 


f1      ' 

3Bur=jcl  jart,  ttitutt«  bu 


♦  ij   Jj       _TiL  J    i^->j    i  „  — -J  J 


2.  2)aø9teié(ein,  ba«  id>   met  --  ne,  ba  =  »on  3e  =  fa     •  *       ja«       faat,  tyat  nit*  ges 
(KSetetn) 


3cf  --  fe  t  am 


2.  brafyal  =  lei  --  ne    2Ra  =  rie,  bie     rei        >        ne  2Raa>.     Bu«  ©ot*  te« 

bet      t>al    --    ben 


1.  SlamtetnBra^t  mit=tenim  fol  =ten2Bin=ter  »efyl  $u    ber  ^al  =  ben  Waty. 

I      I 


2.  erogent     tøatø        fyxt  fie  ein  Jrtnba,e=b©  --  rentootyt  ju   ber  fyit   = .  ben      9tø$t. 


Som  man  ved,  var  det  i  Reformationstiden 
Skik  at  udrense  saadanne  gamle  Viser  og 
Salmer  for  de  Levninger  af  middelalderlig 
Overtro,  som  de  gemte,  kristelig  forvende 
dem;  og  derved  sikrede  man  dem  endnu  et 
langt  Liv  i  Folkets  Sang.  Pastor  P.  Seve- 
rinsen har  i  Dansk  Tidsskrift  1904, 
eftervist,  hvorledes  det  gik  for  sig  med  en 
af  Julens  gamle  nordiske  Sange  Den  signede 
Dag  med  Fryd  vi  ser. 

Ogsaa  for  Musikens  Vedkommende  er  der 
Grund  til  at  dvæle  lidt  ved  denne  endnu  saa 
yndede- Salme,  der  saa  tidligt  blev  en  skan- 


den  norske  og  den  islandske  Kirke.  Paa 
Island  fremkommer  dog  alt  1619  i  Holabok 
en  smuk  mixolydisk  Melodi,  der  har  været 
brugt  helt  ind  i  det  19.  Aarh.  (P.  Gud- 
jonssons Sålmasaungsbok  1861,  Nr.  89). 
Ogsaa  norske  JComponister,  bl,  a.  Ludv.  M. 
Lindeman  (1840)  og  Svenskeren  N.  E.  Anjou 
har  skrevet  Musik  til  den.  Endelig  er  Dage- 
visens Tekst  i  vor  Tid  benyttet  til  et  Kor- 
værk af  Jak.  Fabricius  (1880). 

En  ganske  kort,  men  ligefuldt  storslaaet 
Julesang  fra  Middelalderen  foreligger  endelig 
paa  Folkesproget  i  den  tyske  Lejse: 

Gelobet  seist  du  Jhesu  Christ, 
dass  du  Mensch  geboren  bist 
von  ciner  Jungfrau,  das  ist  wahr, 
dess  freuet  sich  der  Engelschar. 
Kyrieleis. 

Kun  dette  ene  Vers  er  ældre  end  Refor- 
mationen. Luther  har  føjet  de  øvrige  til, 
og  samtidig  foretog  ogsaa  en  katolsk  Digter 
en  Udvidelse  af  Teksten.  Til  sin  fulde  Ret 
kommer  Sangen  først,  naar  man  synger  den 
med  sin  malmfulde,  mixoly  diske  Melodi 
(Berggreen  Nr.  23,  Laub:  Salmemelodier  I.). 
Den  moderne  Omlavning  af  Sven  Vonved- 
Visens  ene  Melodi  passer  ikke  saa  godt  til 
den. 

III. 

Mens  Middelalderens  Julesang,  baade  hvad 
Ord  og  Musik  vedrører,  kan  opvise  mange 
lige  karakteristiske  og  smukke,  helstøbte 
Salmer  og  Viser,  er  det  ikke  Tilfældet  med 
Festsangene  fra  det  16.  og  18.  Aarh.  Hvad 
vi  har  tilbage  af  Juledigtning  fra  denne  Tid 
er  vel  ingenlunde  fattigt,  men  kun  saare  lidt 
deraf  er  bleven  til  virkelig  Sang. 

Det  16.  Aarh.'s  mange  Salmebøger  strømmer 
over  af  Juleviser  fra  Middelalderen;  men 
Tilskudene  fra  Samtiden  er  faa.  Mest  be- 
kendt er  vel  Luthers  Børnesang  Fra  Himlen 
højt,  Nik.  Hermans  Nu  ville  vi  sjunge  og 
være  glad,  Philip  Nikolais  Af  Højheden  op- 
runden er,  de  to  sidste  omplantet  paa  Dansk 
af  H.  Chr.  Sthen,  og  alle  tre  med  fortræffe- 
lige Melodier,  blandt  hvilke  dog  Nik.  Her- 
mans (Mesterkantoren  fra  Joachimsthal)  er 
gaaet  tabt  for  Julen,  idet  Sthens  Gengivelse 
ikke  har  haft  synderlig  Livskraft  i  vor  Folke- 
sang (Berggreen  Nr.  4). 

Skønt    Tiden    mellem    Reformationen    og 


ftA.fCD      Ut,     du 


*D*s    al 


Brorson  hos  os  ikke  frembragte  rigtig  po- 
pulær Julesang  (end  ikke  Thomas  Kingo 
ejede  de  dertil  stemte  Strenge),  har  vi  dog 
fra  denne  Periode  et  Par  Sange,  som  knytter 
sig  til  Julefesten;  Adventssangen  Fryd  Dig, 
Du  Kristi  Brud  er  et  af  de  mange  Digte 
der  omkring  1600  blev  sunget  til  den  vælske 
Visemelodi  om  Venus  og  Amor: 

Venus,  du  und  dein  Kind 

sind  alle  beide  blind. 

Under  Kalmarkrigen  blev  den  baade  paa 
svensk  og  dansk  Side  brugt  til  Krigsviser, 
Arrebo  og  Hieronymus  Justesen  Ranch  havde 
den  paa  deres  musikalske  Repertoire,  og 
endelig  fæstnedes  den  til  den  endnu  vel- 
kendte Kirkesang. 

Ogsaa  Forbilledet  for  Grundtvigs  bekendte 
Advents  og  Nytaarssange  hører  denne  Tid 
til.  Det  er  den,  kun  i  Haandskrift  bevarede, 
enfoldige  Vise 

Vær  velkommen  Herrens  Aar 

og  velkommen  her, 
Julenat  lod  vor  Herre  sig  fede, 
han  frelste  al  Verden  af  Mede. 
Velkommen  Nytaar  og  velkommen  her. 

De  9  følgende  Vers  er  en  trohjertig,  men 
formløs  Rimstok  over  Jesu  Liv.  Betydelig 
yngre  er  Visen  De  hellige  tre  Konger  saa 
hjærtensglad,  hvis  Forfatter  var  Peder  Nielsen 
Kjøge,  Byfoged  i  Assens  (t  1695).  Til  den 
gives  der  en  Mængde  Melodier,  ældre  Folke- 
melodier og  nykomponerede  fra  vore  Dage. 
Men  ingen  af  dem  har  fæstnet  sig  rigtig  til 
Teksten.  En  enkelt  Lokalmelodi  hører  hjemme 
nær  Visens  Hjemstavn,  paa  Als  (Prahl-Heine- 
buch  „Melodisamling"  Nr.  25  b);  en  ud- 
mærket Melodi  fra  Folkemunde  er  optegnet 
i  H.  Rungs  „Tillæg  til  Weyses  Koralbog". 
En  noget  ældre  Nytaarskomposition,  hvis 
Musik  hidrører  fra  en 
dansk  Mand,  er  for  nylig 
kommen  for  Dagens  Lys 
i  Tyskland  gennem  Dr. 
G.  Gohlers  Udgave  af 
en  Weihnachtsliederbuch, 
der  stammer  fra  Zwickau 
Kantoren  Freundt(t  1591). 
Mellem  de  28,  for  en  Del 
velkendte,  Julesange,  i 
polyfone  Korudsættelser, 
træffer  vi  det  gamle  Nyt- 
aarsdigt  Das  alte  Jahr 
vergangen  ist,  komponeret 
af  Arnold  de  Fine. 

Den  pragtfulde  Komposition  er  i  sin  vStil 
et  af  de  allerældste  danske  Musikværker. 
Arnold  de  Fine  (f  1586),  en  af  Ludvig 
Holbergs  Ahner  og  Stamfader  til  en  endnu 
blomstrende  norsk  Slægt,  var  Kapelmester 
hos  Kong  Frederik  den  Anden.  (Jfr.  Art. 
om  ham  i  Biografisk  Leksikon,  hvor  hans 
Kompositioner  omtales  som  fuldstændig  tabte). 

Da  Hans  Adolf  Brorson  fra  Tønder,  i  December 
1732,  udsendte  det  lille  Hæfte  „Nogle  Jule- 
psalmer,  Gud  til  Ære  og  Kristne  Sjæle,  især 
sin  elskelige  Menighed,  til  Opmuntring",  fik  vort 
Folk  for  første  Gang  en  værdifuld  Skat  af  hjem- 
lig Julesang;  selv  med  Melodierne  havde  han 
været  ret  heldig  i  den  ellers  musikfattige  Tid: 

I  denne  søde  Juletid,  digtet  til:  Et  lidet 
Barn  saa  lysteligt.  —  Mit  Hjærte  altid  vanker, 
til:  Hjertelig  mig  nu  længes.  —  Den  yndigste 
Rose,  til:  Jam  moesta  quiesce  querela.  — 
Frisk  op  endnu  en  Gang,  til:  Fryd  Dig,  Du 
Kristi  Brud. 

Her  komme  dine  arme  smaa. 

Den  sidste  fik  først  et  Hundrede  Aar 
senere  tilfældigt  den  meget  populære  Melodi, 
hvortil  den  nu  altid  synges,  af  /.  A.  P. 
Schulz  komponeret  til  en  anden  Tekst   1786). 


Nogen  egentlig  ny  Julesang  ogsaa  i  mu- 
sikalsk Retning  skabtes  ikke  derved.  En 
Blomstring  som  den  middelalderlige  fik  denne 
Fests  Poesi  først  i  det  19.  Aarh.  Der  er 
ingen  Grund  til  at  ransage  og  belyse  de 
velkendte  i  alle  Sang-  og  Salmebøger  ver- 
serende nyere  Jules/mge  af  Ingemann,  Grundt- 
vig o.  a.  Fra  Musiksiden  vil  et  Par  Enkelt- 
heder dog  være  værd  at  fremdrage.  C.  E.  F. 
Weyses  Bidrag  til  vore  Festsange  er  ikke  altid 
saa  paaskønnet,  som  de  burde  være  det.  Blandt 
hans  hidhørende  smaa,  fine  Kompositioner 
Den  signede  Dag  1826, 
Julen  har  bragt  velsignet  Bud  1842, 
Dejlig  er  den  Himmel  blaa  1838, 
Velkommen  igen,  Guds  Engle  smaa  1838, 
er  kun  de  to  første  alment  udbredte,  mens 
de  to  sidste  oftest  maa  vige  Pladsen  for 
anden,  tildels  ringere  Musik.  Da  Weyses 
flerstemmige  Kompositioner  endnu  ikke,  sva- 
rende til  hans  „Romancer  og  Sange",  fore- 
ligger samlede,  optrykker  vi  her  Velkommen 
igen,  der  kun  meget  sjældent  ses  i  hans 
egen  Udsættelse  (efter  „Trestemmige  og  fir- 
stemmige Sange",  samlede  og  udgivne  af 
C.  Borchorst,   1838): 

Julesang  i  1000  Aar 


Ogsaa  i  vor  nyere  Julesang  spores  Paa- 
virkning  udenlandsfra,  især  fra  Tyskland. 
Saa  udbredte  Melodier  som  Glade  Jul  og 
Dejlig  er  Jorden  har  vi  faaet  sydfra.  Den 
første,  hvis  oprindelige  Tekst  begynder  Stilk 
Nat,  hellige  Nat,  hidrører  fra  den  salzburgske 
Organist  Fr.  Gruber  (f  1863). 

„Dejlig  er  Jorden*  bruges  nu  i  Tyskland 
til  en  Julevise  Schonster  Herr  Jesu,  men 
kendes  alt  fra  18.  Aarh.  til  flere  da  almin- 
delige, rørende  Mariaviser;  med  Ingemanns 
Tekst  er  den  en  Slags  skandinavisk  Folke- 
vise, oversat  endog  paa  Islandsk  af  Digteren 
M.  Jochumson;  Svenskeren  A.  Rubenson  har 
benyttet  den  til  en  smuk  Korkomposition; 
ligesaa  hos  os  Henrik  Rung  i  „Tolv  Sange 
for  Mandsstemmer a,  1854.  Endog  en  Stump 
af  en  nyere  latinsk  Julevise  har  vundet  Ind- 
gang hos  os,  rimeligvis  fra  Herders  „Stimmen 
der  Volker",  hvor  den  første  Gang  er  trykt 
Det  er  den  noksom  bekendte  Mariabøn: 

O  sanctissima,  o  piissima 

dulcis  virgo  Maria, 
mater  amata,  intemerata 

ora  pro  nobis! 

Oehienschlåger  har  i  „Røverborgen"  vist- 
nok første  Gang  anvendt  den  hos  os. 

Ogsaa  til  dens  Melodi  er  det  Ingemann, 
der  har  forsøgt  sig  med  dansk  Tekst,  Dyb 
af  Kærlighed,  som  dog  ikke  hører  Julen  til. 

Et  Par  danske  Digtere  fra  Guldalderen, 
der  ellers  ikke  dyrkede  religiøs  Digtning,  har 
givet  smaa  Bidrag  til  Julens  Folkepoesi. 
H.  C.  Andersens  Barn  Jesus  i  en  Krybbe 
laa  er  velkendt  gennem  Rungs,  Gades  og 
Gebauers  Melodier;    iøvrigt  har  ogsaa  Robert 


Schumann  sat  den  i  Musik  (op.  79)  og  med 
den  kan  man  træffe  Andersens  Vise  tyske 
Skolebøger. 

Ganske  uænset  i  Literaturhistorien  er  Johan 
Ludvig  Heibergs  Helligtrekongersvise  fra  „Jule- 
spøg og  Nytaarsløjer"  (1817): 

O  Stjerne  hav  Tak,  vor  ledende  Ven, 

imellem  de  vildsomme  Veje! 
Alt  Hytten  vi  se,  nu  kende  vi  den, 
Lyksalighed  monne  vi  eje! 
Med  Glæde 
vi  træde 
her  ind  i  det  fattige  Hus. 

Trods  dens  mange  Vers  har  den  dog  med 
en  naiv,  lille  Melodi  af  Musikamatøren  P. 
Grønland  (t  1825)  faaet  vid  Udbredelse, 
og  hører  vistnok  til  de  allerførste  af  Heibergs 
Sange,  som  den  danske  Børneverden  lærer 
at  kende.  Saaledes  kan  en  stor  Digter  ufor- 
varende finde  Vej  til  de  fjerneste  Egne  af 
Folket. 

Og  saaledes  hænde  det  endnu  den  Dag  i 
Dag. 

Komponisten  Lange-Muller,  som  med  sine 
Madonnasange  og  med  den  pragtfulde  Ad- 
ventshymne : 

Der  kommer  en  Konge,  naar  Nøden  er 
størst 

(efter  Ingemanns  »Salomons  Ring")     • 

har  givet  os  de  nyeste  Bidrag  i  større  Stil 
til  Julens  poetiske  Ritual,  har  tillige  sat 
Heines  halvt  spøgende,  halvt  rørende  Die 
heirgen  drei  Konige  i  Musik  (op.  27),  paa 
én  Gang  saa  fint  og  enkelt,  at  Skolebørn 
allerede  begynder  at  faa  den  paa  deres  Re- 
pertoire. Et  sidste,  smukt  Exempel  paa  den 
Vekselvirkning  mellem  Kunsten  og  Folket, 
hvorpaa  Julesangens  Historie  er  saa  rig. 


368 


PAN-ISLAMISMEN 

Af  Carl  Kohl. 


Den  Frygt  for  Islam,  der  i  sin  Tid  Gang 
paa  Gang  tvang  Europas  rivaliserende 
Magter  til  fælles  Optræden  mod  den  fælles 
Fjende,  er  forlængst  ophørt.  Men  i  den 
allersidste  Tid  har  mange,  tilsyneladende  iso- 
lerede og  uvæsentlige  Begivenheder  atter  frem- 
manet dette  Spøgelse,  der  saa  længe  var 
glemt.  Fra  mange  Sider  advares  Europa 
mod  den  farlige  Drøm  at  tro  sig  for  sikker; 
Europa  har  jo  ikke  altfor  megen  Grund  til 
antage  sig  elsket  af  de  islamitiske  Millioner. 
Det  er  kun  naturligt  at  tænke,  at  en  saadan 
Magtudvidelse  som  det  nuværende  Europas 
maa  skabe  et  Bjerg  af  Misundelse  og  Hævn- 
lyst hos  de  overvundne  og  hos  dem,  der 
er  sakkede  bagud  i  Kapløbet  om  Magten. 
Derfor  er  det,  at  forsigtige  Stemmer  midt  i 
Sejrherrernes  Triumf  advarer  mod  de  over- 
vundnes mulige  Sammenslutning.  Længe  har 
man  drøftet  den  »gule  Farea,  Pan-Mongol- 
ismen;  nu  har  Begivenheder  som  Muham- 
medanernes Utilfredshed  i  Indien,  Urolighederne 
i  Marokko  og  Affæren  i  Denshawi  i  Ægypten 
brag  Pan-Is  amismen  paa  Bane.  Vor  Tid  er 
jo  de  store  Sammenslutningers  Tid!   — ; 

Hvorvidt  de  islamitiske  Folk  vilde  være  i 
Stand  til  at  danne  en  saa  mægtig  Koalition 
som  en  pan-islamitisk  Bevægelse  vilde  være, 
derom  er  de  sagkyndige  ikke  enige,  men,  at 
en  bevidst  Samlingstanke  rindes  kan  ikke 
betvivles.  Den  ligger  allerede  i  Muhamme- 
danernes Trosbekendelse ;  Ideen  til  den  findes 
i  Koranen  selv.  Khalifatet  er  jo  ikke  en 
moderne  Opfindelse.  Nutildags  er  Musel- 
manden  den  eneste  religiøse  Apostel,  der 
omvender  Mennesker  i  Masse.  Hans  Tro's 
Simpelhed,  den  Lethed,  hvormed  den  lover 
Paradiset,  den  troendes  Levevis,  der  saa  let 
underordner  sig  de  laverestaaende  Folkeslags 
Existens  —  alt  det  er  Elementer,  der  sikrer 
Islam  F    i  dér,    hvor  andre  Religioner  maa 


opgive  Haabet.  Den  muhammedanske  Sufi 
sniger  sig  ind  overalt;  medens  den  euro- 
pæiske Opdagelsesrejsende  materielt  erobrer 
Afrika,  bemægtiger  den  muhammedanske 
Munk  sig  Sjælene.  I  Indien  og  Kina  træn- 
ger Islam  sejrrig  frem.  Den  har  allerede 
fast  Fodfæste  i  det  malayiske  Øhav.  Næsten 
300  Millioner  Mennesker  venter  stille  paa, 
at  deres  lovlige  Overhoved,  de  Troendes 
Behersker,  Emvr-d-muminim^  skal  give  Sig- 
nalet til  den  store  Dschihad,  den  hellige 
Krig,  der  skal  vende  sig  imod  det  vantro 
Europa. 

1  1897  skrev  en  tyrkisk  Videnskabsmand 
Mehemed  Emmin  Effendi  (Kvliur  und  Hu- 
manitåt.  Wiirtzburg):  „Sikkert  vil  I,  Euro- 
pæere, udrydde  endnu  flere  Racer.  Men  til 
al  Lykke  vil  det  ikke  lykkes  Jer  at  udrydde 
alle.  Maaske  vil  det  blive  Japanerne,  der 
vil  ynkes  over  deres  fortrykte  Brødre  og 
for  at  frelse  dem  organisere  en  stor , asiatisk 
Liga?  Gid  det  XX.  Aarhundrede  vilde  bringe 
os  denne  glade  Overraskelse!  Om  Europa 
endelig  kunde  blive  plyndret  for  Verdens- 
herredømmet!*4 

Dog  er  bet  almindeligvis  ikke  udefra,  at 
Islam  venter  sin  Triumf*  Midtpunktet,  hvor- 
fra de  Traade  gaar  ud,  som  bringer  Uro  i 
den  muhammedanske  Verden,  er  Khalifen  i 
Stambul.  Under  Sultan  Abd-ul-Hamid  har 
den  islamitiske  Propaganda  fundet  den  mest 
energiske  Understøttelse.  Overalt  paa  Is- 
lams Grund  har  hans  Sendebud  været,  der 
forkyndte  Khalifens  gode  Følelser  for  de 
Troende.  Ved  hans  Initiativ  er  Ordet  Pan- 
islamisme  blevet  til  en  Virkelighed,  ikke  læn- 
gere en  blot  Frase. 

Navnlig  for  Frankrig  og  for  England,  x  paa 
hvis  Jord  62  Mill.  Muhammedanere  lever, 
giver  den  panislamitiske  Tanke  Aarsag  til 
Frygt.     Under   den   græsk-tyrkiske  Krig  saa 

man  et  muhammedansk  Blad  i  Indien  ud- 
trykke sin  Glæde  over,  at  „en  Gang  igen 
havde  Islams  Sværd  paa  kristen  Jord  slaaet 
den  Vantro  til  Jorden."  I  Ægypten  har 
den  anti-engelske  Fører,  Mustafa  KamilJPascha, 
offentlig  udtalt:  „Vi  foretrækker  Fattigdom 
og 'Tyranni  under  indfødte  muhammedanske 
Fyrster  for  Rigdom  og  Frihed  under  en 
fremmed  Hersker."   — 

Ingen  er  i  Tvivl  om,  at  Abd-ul-Hamid 
kun  er  i  Stand  til  at  opretholde  sin  Stilling 
som  Islams  Chef  og  haabe  at  faa  nogle  af 
sine  Planer  virkeliggjorte  ved  Hjælp  og  mo- 
ralsk Støtte  hos  en  stor  europæisk  Magt. 
Og  overalt  høres  det  ogsaa,  at  det  er  Tysk- 
lands Politik,  der  gør  Panislamismen  til  en 
Kraft,  der  maa  frygtes  og  bør  bekæmpes. 

Naar  Abd-ul-Hamids  Beundrer  Chedo  Mija- 
tovitch,  fh.  serbisk  Gesandt  i  Konstantinopel, 
skriver*):  „Pan-Islamismen  er  vækket  af  sin 
Søvn  og  genfødt  af  de  kristne  selv,  ikke  af 
Abd-ul-Hamid, u  saa  har  han  forsaavidt  Ret 
deri,  som  Kejser  Wilhelms  Optræden  ved 
mange  Lejligheder  har  givet  Bevægelsen  Vind 
i  Sejlene.  Hans  Besøg  i  Marokko,  der  var 
ment  som  et  Skaktræk  mod  europæiske  Mag- 
ters Interesser,  hans  Tale  i  Damaskus,  hvor 
han  officielt  anerkendte  Sultanen  som  øverste 
Herre  over  de  300  MUL  Muhammedanere  og 
tilsagde  disse  samme  Muhammedanere  det 
tyske  Riges  offervillige  Bevaagenhed,  var  vel 
egnede  til  at  lade  Jslam  opfatte  ham  som 
Muhammedanismens  Støtte. 

Alf.  Stead  skriver**):  „Ligesom  der  før 
Boxeropstanden  var  livlig  Forbindelse  mellem 
Yildiz  Kiosk  og  Muhammedanerne  i  Kina, 
saaledes   gear   nu   de   elektriske  Strømme   af 


*)  » Sultan  Abd-ul-Hamid«  Fortnightly  Review. 

Okt.  06. 
*•)  »Pan-Islamism.  Addnger*.    Fortnightly  Rew. 

Okt.  06. 


Uro  og  Utilfredshed  fra  Konstantinopel  til 
enhver  Krog  i  Verden,  og  selv  om  de  er 
udsendte  af  Khalifens  Haand,  er  deres  ska- 
bende Kraft  Kejser  Wilhelms." 

Ogsaa  i  Tyskland  selv  regnes  der  i  Stor- 
politiken med  dette  Tyrkevenskab.  Den  be- 
kendte Afrikarejsende,  Dr.  Carl  Peters,  skrev 
saaledes  i  en  tysk  Avis,  der  udkommer  i 
London:  „En  eneste  Faktor  er  der,  der 
kunde  blive  os  (Tyskland)  nyttig  under  en 
Verdenskrig,  og  det  er  Islam.  Som  Pan- 
Islamisme  lod  den  sig  spille  ud  imod  Eng- 
land og  den  franske  Republik,  og  hvis  den 
tyske  Politik  er  dristig  nok,  kan  den  blive 
det  Dynamit,  som  sprænger  Vestmagternes 
Herredømme  fra  Cap  Nun  til  Kalkutta  i 
Luften44  *). 

Man  kan  ikke  undre  sig  over,  at  vesteuro- 
pæiske Politikere  opfatter  Tysklands  „Drang 
nach  Osten"  som  en  positiv  Fare  for  Europas 
Interesse.  Spørgsmaalet  om  den  tyske  Bag- 
dadbane bliver  ved  den  tyske,  tyrkiskvenlige 
Politik  snævert  forbundet  med  Pan-Islamismen. 
Selve  dette  Begreb,  Pan-Islamismen,  bliver 
vel  aldrig  andet  end  et  Skrækkebillede  for 
Europa,  en  Advarsel  mod  at  sove  paa  sin 
Post.  Den  islamitiske  Verden  er  vel  for 
forskelligartet  i  sin  Sammensætning  til  at 
kunne  optræde  som  en  homogen  Masse,  men 
Fremtiden  vil  sikkert  kunne  regne  med  mange 
og  farlige  lokale  Udbrud  af  politiske  Ud- 
skejelser under  den  religiøse  Fanatismes  Maske, 
og  Tysklands  Kejser,  der  jo  ynder  at  koket- 
tere med  sin  Stilling  som  „den  Almægtiges 
højre  Haand",  vil  da  kunne  tilegne  sig  Æren 
af  at  bære  en  stor  Del  af  Ansvaret  for  de 
Farer,  som  europæisk  Civilisation  og  Kultur 
udsættes  for." 


*)  Eft.  Prf.  A.  Wambéry:   *Pan-Islamism.*    XIX. 
Centurv.     Okt.  06. 

II. 

Svend  Leopold:    Goethes  Kat.  —  Otto  Rung:   Den 

hvide  Yacht.  —  Harald  Kidde:  De  Blinde.  — 

Herman  Bang:  De  uden  Fædreland. 

Har  man  arbejdet  sig  igennem  et  halvt- 
hundrede  Værker  af  dem,  der  udgør 
den  gængs  salgbare  Vare  paa  dansk  Bog- 
marked, kan  man  undertiden  standse  et  Øje- 
blik og  undres.  Følelsen  har  intet  at  gøre 
med  den  almindelige  Anmelder-Fornærmelse 
over  al  den  megen  Literatur,  der  udkommer 
—  Forlæggerne  og  Publikum  om  det!  Men 
hvad  Hensigt  har  i  Grunden  disse  flittige 
Folk  med  deres  løse  og  tilfældige  Afskriven 
af  Livets  ligegyldige  Hændelser?  Hvor  har 
de  vel  følt  Tilværelsen  stærkere  eller  dybere 
end  hvilkensomhelst  Hr.  Jævnmaal,  hvor  har 
de  let  hjerteligere  eller  spottet  dristigere? 
Hvor  har  deres  Sind  været  i  Oprør  eller 
deres  Hjerter  glødet! 

Der  holdtes  nylig  i  Forfatterforeningen  et 
Foredrag  om  Bogen  og  Bladet  af  C.  Lambek, 
som  i  dette  Efteraar  selv  har  udgivet  en 
Samling  tænksomme,  snart  fint  skarpsindige, 
snart  uhyre  troskyldige  Overvejelser  „Verds- 
ligt Aandsliv",  der  kan  anbefales  Folk  med 
Tid  og  Vilje  til  selvstændigt  at  uddybe 
deres  Iagttagelse  af  dagligdags  og  derfor 
betydende  Forhold  og  Fænomener.  Hr. 
Lambek  kom,  efter  Referaterne,  til  det  Re- 
sultat, at  Aviserne  var  det  græsseligt  løse 
og  overfladiske,  Bøgerne  det  blivende  og 
værdifulde.  Jeg  ved  ikke,  om  det  er  Bøgerne 
eller  Bladene,  Hr.  Lambek  ikke  læser.  Ti 
hvor  tomme  og  tarvelige  Aviserne  ogsaa 
kan  være,  [er  de  dog  fyldte  af  den  ramme 
og  rige  Virkelighed.  Selv  Politi-Notitser  og 
Rigsdags-Referater  kan  give  Læserne  de  be- 
-frugtende  Anelser  om  og  gudvelsignede  Ind- 
blik i  Menneskers  Liv  og  Tænken,  som  er 
god  Føde  for  vort  verdslige  Aandsliv.  Men 
en  jævn  Bog  —  Ja,  jeg  holder  mig  til  de 
halvthundrede !      Og    begriber    ikke   den    fri- 

modige  Nøjsomhed,  der  propper  disse  mange 
Læsetaske -Sider.  Naa,  Underholdningslæs- 
ning  .  .  ?  De  forstaar  sandfærdig  ikke  at 
finde  paa  saa  meget  som  en  middels  engelsk 
Feuilleton-Roman.  De  Bøger  bør  takke  Bla- 
dene paa  deres  bare  Knæ  for  deres  utrætte- 
lige hjælpsomme  Anmeldelser,  der  kun  jubi- 
læumsvis  falder  i  anderledes  nyttige  Nærings- 
drivendes Lod. 

Saa  griber  man  sig  i  Taknemmelighed 
overfor  de  Forfattere,  der  i  det  mindste  for- 
søger at  komme  udenfor  det  daglige  Tros. 

Der  er  dog  en  dristig  Idé  i  Svend  Leopolds 
Goethes  Kat,  som  for  en  stor  Del  ligesaa  godt 
kunde  hedde  Napoleons  Kat,  da  den  først 
lever  fortroligt  sammen  med  den  store  Kejser, 
inden  den  slaar  sig  paa  Litteraturen  og  Goethe. 
En  listig  og  skælmsk  Kat  skal  det  være,  ikke 
med  den  Hensigt  at  se  Mennesker  med  Katte- 
Øjne,  hvilket  vel  ogsaa  nok  vilde  blive  be- 
sværligt i  en  hel  Bog,  men  et  næsvist  Husdyr, 
som  iagttager  de  store  Mænd  i  deres  jævnlig 
naragtige  Hjemmefrakke :  ingen  er  jo  (saa 
længe  han  lever)  stor  for  sin  Kammertjener. 
Den  lille  Roman  minder  naturligvis  om  en 
hel  Del  ældre  satiriske  Romaner,  som  Hr. 
Leopold  muligvis  slet  ikke  har  læst.  Den 
er  ikke  kedelig.  Den  indeholder  vittige  Ind- 
fald og  spotske  Iagttagelser,  der  ikke  alle  er 
nye,  og  undertiden  morsomme  Karakteristiker 
som  den  af  Christiane  Vulbius,  —  ret  en 
Hustru  for  Goethe,  der  trængte  til  at  und- 
gaa  Konversation,  naar  han  hengav  sig  til 
Kys  og  Omfavnelser.  „En  hel  Nat  kunde 
hun  ligge  i  hans  Arm  uden  at  udspørge  ham 
om  Menneskehedens  Bestemmelse  og  Poesiens 
Grundsætninger.  Hun  kunde  elske  varmt  og 
uforstyrret  uden  at  ane  Kvindens  Stilling  i 
Oldtiden.  .  .  .  Ofte  laa  jeg  i  hendes  Skød 
og  legede  med  Garnnøglen,  og  med  store  An- 
strengelser forsøgte  hun  at  overse,  at  der  hang 
Flødeskind  i  mit  velplejede  Overskæg."  Det 
er   et  lykkeligt  Udtryk    for  hendes  Hjertens- 

godhed.  Og  der  er  Klo  i  Katten*  tforstaaende 
Bemærkning  om  den  store  Digter,  der  tilsidst 
jager  det  invalide  Dyr  bort.  „Han  elskede 
alle  Dage  det  mønstergyldige,  og  Invalider 
havde  ikke  Æren  af  hans  altid  vaagne  Op- 
mærksomhed, Sygdom,  Nød  og  Død  faldt 
udenfor  hans  ellers  ubegrændsede  Interesses- 
phære.u  Men  der  er  for  meget  velbehageligt 
Katte-Snak  i  Bogen.  Den  ordsmidige  For- 
fatter har  en  ulykkelig  Hang  til  at  beruse 
sig  i  billige  Ord  —  billigt  vittige  eller  billigt 
vellydende.  Derfor  blive  „Goethes  Kata  ikke 
rigtig  morsom  nok. 


Vort  Sprog  er  fra  Mesternes  Hænder  over- 
leveret os  villigt  og  smidigt;  selv  en  fattig 
Fantasi  kan  nemt  sno  det  i  Arabesker  og 
og  Blomster.  Det  bliver  en  Fare  for  den 
Forfatter,  der  ikke  øver  nøjeregnende  Selv- 
kontrol. Ogsaa  Otto  Rung,  som  i  sig  selv 
er  produktivt  strømmende,  med  Forkærlighed 
for  det  sære  og  sensitivt  malende,  synker  tit 
i  de  vigende  Ords  Kviksand.  Han  har  lært 
Skildringens  sitrende  Impressionisme  af  Bang; 
hans  Stil  er  paavirket  af  eller  beslægtet  med 
Johannes  V.  Jensens  hastigt  smeldende  Be- 
tegnen: .der  er  kort  Vej  mellem  hans  Sans- 
ning og  dens  Udtryk.  Han  ved  i  øvrigt, 
hvad  han  gør;  der  er  en  god  Del  Bereg- 
ning i  hans  tilsyneladende  visionære*  Billeder. 
Han  er  kun  ikke  altid  kræsen  nok  overfor 
sig  selv.  Men  Udmalingen  af  Underbevidst- 
hedens sælsomme  og  flygtige  Stemninger  for- 
langer netop  den  sikreste  Paalidelighed  i  alt 
det,  der  kan  kontrolleres,  fordi  vi  skal  tro 
fast  paa  det  uhaandgribelige.  Saadan  som 
man  i  Panoramaet  gør  Forgrunden  veritabel 
ægte,  for  at  Øjet  skal  lade  sig  overbevise  af 
Malerierne  bagved. 

I  „Den  hvide  Yacht"  styrer  han  nu  for 
fulde  Sejl  bort  fra  Dagliglivets  regelbundne 
Virkelighed.  Dette  fornemme  Millionær-Fartøj 
er  ikke  blot  den  festlige  Ramme  om  en  Række 
virkningsfulde  Fortællinger,  med  den  stem- 
ningsfulde Baggrund  af  den  lyse  Nats  blege 


Sugen  og  Sommerdagens  forvirrende  Sol- 
brand: den  er  et  Symbol.  Rung  lader  en 
af  Gæsterne  ombord  „ane  Vanviddet  i  det, 
der  gik  for  sig  indenfor  den  hvide  Yachts 
Spanter" :  „hun  følte  en  pludselig  Angst  over 
at  være  med  blandt  en  formastelig  Kreds  af 
Mennesker,  der  havde  udvalgt  sig  blandt 
alle  andre:  til  at  have  en  Lov  og  en  Ret 
fremfor  andre,  en  Lyst  og  Luxus  forbeholdt 
for  sig,  udover  Massernes  knebne  Maadehold". 
Nu  foretager  de  sig  i  Virkeligheden  intet 
vanvittigere  end  at  sejle  rundt  og  holde 
Ferie  paa  en  Rigmands  Yacht.  Men  Sel- 
skabet ombord  bliver  her  et  typisk  Udsnit 
af  det  Samfundslag,  for  hvem  „intet  bliver 
jævnt  og  dagligt,  fordi  de  altid  har  Raad 
til  det,  der  er  udover  det  daglige*.  De  er 
udover  Livets  Økonomi:  et  Overskud,  der 
følgeligt  som  Værdi  er  —  overflødigt  .  .  . 
Og  Forfatteren  assimiliserer  sig  i  sin  Fan- 
tasi med  Kunstneren  ombord,  der  siger:  Den 
borgerlige  Aand  har  jeg  befriet  mig  for.  Jeg 
behøvede  en  tungere  Frihed,  en  køligere 
Luft  for  min  Kunst.  Aldrig  forstod  jeg  den 
ydmyge  Andagt  for  det  Almindelige.  Jeg 
elskede  Linjens  Smidighed,  aldrig  Bredden.  Jeg 
købte  min  Kunst  for  Tabet  af  min  Hjertelighed. 
Andet  end  et  Symbol  bliver  den  hvide 
Yacht  heller  ikke  —  man  maa  ikke  vente 
sig  at  snuse  rigtig  Yachtliv  ombord,  ikke 
heller  at  føle  sig  hjemmevant  mellem  Gjæ- 
sterne  —  næppe  En  af  dem  faar  Menneske- 
Ansigt  Bogen  igennem  (knapt  saa  meget  en 
Gang  som  Omslagets  stiliserede  Besynderlig- 
hed) :  Tegningen  af  dem  er  dekorativ  Kunst. 
Men  der  er  en  knitrende  Anskuelighed  og 
en  glansfuldt  bølgende  Farveskiften  i  Ud- 
malingen af  Sjælelivet  hos  den  Luxus-Kaste, 
som  Forfatteren  vil  skildre,  i  Overkulturens 
hidsige  Nervøsitet  og  urolige  Søgen  efter  de 
forfinede  Sjælsfornemmelser,  i  deres  Træthed 
og  pludselige  Angst  og  koldblodige  Klarøjet- 
hed  —  saadan  som  Forfatteren  aner  dem. 
I  det  med  Rette  berømmede  Automobil- Væd- 
deløb eller  i  Udmalingen  af  den  meningsløse, 

paniske-^  Rædsel  ved  det  luxuøse  Badested, 
naaer  Rung  momentvis  det  udmærkede,  saa- 
vel  som,  helt  modsat,  i  Skildringen  af  Han- 
dyrets elementære  Vildskab  eller,  endnu  mere 
elementært,  i  Maskinværkstedets  bundne  og 
frygtelige,  gigantiske  Vælde  ....  Men  det 
kan  altsaa  ikke  undgaas,  at  man  en  Gang 
imellem  brister  i  Latter  f.  Ex.  over  et  Ud- 
brud som  dette:  Aa!  at  have  valgt  en 
Kvinde  og  ladet  hende  se  ind  i  sin  mørke 
Mandsverden.  De  kryber  sammen  gysende 
af  Lyst,  til  at  de  forgaar  af  Skam  over, 
hvad  de  har  set,  og  over  at  de  har  ladet 
sig  se,  medens  de  saa! 

Og  saa  tidstypisk  Sammenstillingen  af 
Luxusklassens  uroligt  raffinerede  Livsnyden 
med  Underklassens  arbejds-mægtige  Muskel- 
vælde, mod  hvilken  hin  forgæves  søger  at 
hævde  sig  ved  Sport,  ogsaa  kan  være,  saa 
sikkert  er  det,  at  denne  Overklasse  ikke  føler 
Sagen,  saaledes  som  Rung  aner  den.  Blandt 
andet  er  den  jo  adskilligt  mindre  imponeret 
af  sin  Luxus  end  Digteren. 

Hans  blændede  Overraskelse  bringer  rent 
uvilkaarlig  Tanken  hen  paa  en  anden  ung 
Forfatter,  der  en  Gang  i  Sommer  i  Helsingør- 
Togets  (III  Klasse)  udbrød: 

—  Jeg  vil  en  Tur  op  til  Marienlyst  og 
svælge  i  Luxus  . . .  Man  kunde  ordentlig  mærke, 
hvordan  han  knugede  Haanden  sammen  om 
Tikronesedlen.    

Til  syvende  og  sidst  er  Harald  Kidde  vel 
længere  borte  fra  den  borgerlige  Almindelig- 
hed, eller  paa  en  dybere  Maade.  Hans  nye 
Roman  De  Blinde  er  med  sine  næsten  500 
store  Sider  en  besværlig  Bog,  en  til  Tider 
irriterende  Bog  —  som  griber  Læseren  dybt, 
og  som  han  sent  glemmer. 

Hør  nu  blot :  Her  er  en  Fortælling  om  to 
Børns  Kærlighed.  Han  er  en  fin  og  svag 
Dreng,  der  i  sin  nølende  Usikkerhed  næsten 
gør  et  Jørgen  Tesmansk  Indtryk,  hun  et 
egenraadigt,  viltet,  exalteret  nysgerrigt  Pige- 
barn, paa  en  Gang  følsom  og  grusom.    Han 

373 


elsker  hende,  uselvisk,  opofrende,  indtil  han 
endogsaa  bringer  sit  Livsmaal  og  hele  Frem- 
tidshaab  som  Offer  for  sin  Kærlighed.  Han 
gør  det  blødende  og  begejstret;  saa  meget 
des  rigere  voxer  hans  Kærligheds  Værd :  den 
bliver  en  „Enhed  i  Evigheds  Forvisning*. 
Og  saa  forkaster  hun  ham  alligevel.  Hun 
vilde  erobres  helt,  tages  med  Legem  og  San- 
ser, føle  og  vide  alt  det,  hun  brændende 
aner  i  Elskov.  Han  forstaar,  de  er  Børn 
endnu  og  staar  imod  den  Kødets  Forløsning, 
som  han  selv  hedt,  men  fjæmt  længes  mod. 
Og  saa  falder  hun  i  Armene  paa  en  fad  og 
dreven  Rigmand. 

Dette  er  den  første  og  største  Dels  Hand- 
ling. Og  disse  Børns  Kærlighed  er  uden 
den  Ironi,  som  det  længe  har  været  det  gode 
kritiske  Krav  overfor  ungdommelig  Følelse 
og  Lidelse.  Den  er  minutiøst  eftergaaet 
uden  velsmagende  Rørelse.  Alligevel  holder 
Forfatteren  os  fast,  fordi  han  ved  og  viser, 
hvor  stærkt  og  inderligt  Børn  lever  og  lider. 
Javel,  men  de  glemmer  ligesaa  hurtigt!  — 
Er  det  nu  ikke  ogsaa  en  af  de  vedtagne 
Almindeligheder?  Sandt  nok,  de  skifter  hur- 
tigt Stemning  fra  Graad  til  Latter.  Men 
den  dybeste  Sorg  er  alligevel  Barnesorg, 
fordi  den  mangler  Forholdsfølelsens  Perspek- 
tiv, og  maaske  netop  den,  der  smerter  med 
længst  Mindelse,  fordi  Sindet  endnu  ikke  er 
afstumpet.  Er  der  nogen  Lidelse,  vi  husker 
Livet  igennem,  er  det  just  Barneaarenes. 

Kidde  behandler  nu  denne  Barne-Elskov 
rent  tragisk:  Han  viser  os  den  Forsmaaede 
elleve  Aar  derefter  —  i  en  afsides  schwei- 
zisk Kro,  hvor  hans  Elskede  søger  ham, 
efter  at  hun  i  et  umuligt  Ægteskabs  Lidelser 
har  faaet  udrenset  sin  Naturs  grove  Slagger. 
Sandt  at  sig  er  det  en  ganske* anden  Kvinde, 
vi  møder  her  i  denne  Del:  de  elleve  Aars 
Udvikling  er  et  stort  Hul,  der  føles  som  en 
Brist.  Men  det  er  ikke  Hovedsagen  —  Væg- 
ten hviler  paa  Skildringen  af  ham.  Sølle  og 
forkommen  sidder  han,  fornægtet  i  sin  Exi- 
stensret,  ramt  i  det  ene,    hvori   han   kun  er 

Mand,  „da  er  det  forbi  med  ham,  des  mer 
absolut,  jo  mer  dybt  han  er  Mand.  Da  er 
han  omme  som  Han".  Den  eneste  han  kaa- 
rede  sig  at  være  Livet  i  og  skabe  Livet 
med,  umuliggjorde  hans  Vilje.  „Ja,  saa  er 
han  altsaa  omme,  stemplet  af  Livet,  det  vil 
sige  af  hende,  der  var  Livet  for  ham,  det 
rene,  af  al  Gærning  usmittede  Liv  —  stemp- 
let som  ugyldig,  sat  udenfor  Nummer,  som 
det  skabede  Handyr  forvises,  udjages  at 
slukke  sin  Tørst  i  Ørkensandet"  .  .  .  Saa 
en  skønne  Dag  laa  han  her,  efter  Savnets 
blodige  Pine,  og  følte  Morgentystheden  som 
«t  køligt  Glas  Vand.  Han  fandt  Freden 
ved  denne  Vidunderets  Sø,  i  i,  saa  aaben  og 
skøn  en  Kiste"  :  den  stille  livsalige  begærfrie 
Venten  mod  al  Lykkes  Højdepunkt:  den  ab- 
solute  Død  ....  Der  er  en  lidenskabelig 
Kraft,  en  menneskelig  Dristighed  og  en  tra- 
gisk Storhed  i  denne  Skildring,  som  hæver 
sig  op  over  det  meste,  der  er  skrevet  af 
moderne  dansk  Digtning.  Stod  den  øvrige 
Bog  paa  Højde  hermed  havde  Harald  Kidde 
skabt  et  kunstnerisk  Storværk. 

Det  blev  Bogen  nu  ikke.  Forfatteren  vil 
ulykkeligvis  have  alting  med.  Med  den 
redeligste  Nøjagtighed  skriver  han  alting  op, 
maler  minutiøst  hvert  Landskab,  hver  Egn, 
hver  Naturens  Stemning  —  forsmaaende  al 
Kompositionens  Kunst.  Der  er  Natur-Skil- 
dringer af  den  skønneste  Ægthed  og  Finhed, 
men  der  er  for  meget.  Forf.  opnaar  unæg- 
telig at  overbevise  os  ved  sin  ustanselig  do- 
kumenterende Sandfærdighed,  sine  skarpe  Be- 
stemmelser. Men  han  lukker  ogsaa  Fanta- 
siens Udsyn  for  os,  bliver  undertiden  utaa- 
lelig  med  sine  altfor  kunstige  Ord  og  træt- 
tende med  sine  mere  end  naturligt  oprevne, 
snakkende  Repliker  .  .  .  Undertiden  faar  hans 
Bog  Karakter  af  en  Skizze-Sammenhobning  i 
Stedet  for  færdig  Kunst. 

Men  et  mærkeligt  Værk  er  „De  Blinde". 
Ikke  blot  ved  den  dialektiske.  Styrke,  hvor- 
med han  opstiller  Problemet:  Livets  flygtige 
Lyst   og    Lykke,    eller  Sjælens   evige  Ret  i 


Trofasthed.  Han  viser  os  den  Elendighed 
og  Smerte,  Forræderiets  Forsmædelighed  kan 
bringe,  saa  vel  som  Troskabens  kummerlige 
Straadød.  Til  syvende  og  sidst  er  det  dog 
ikke  dette  Problem,  der  drager  ham;  ti  vi 
vælger  jo  ikke  selv;  vi  lever  vort  Liv  under 
Nødvendighedens  strænge  Lov:  som  Blinde 
fører  Guderne  os  til  Synd  og  Fortvivlelse 
„denn  alle  Schuld  råcht  sich  auf  Erden". 
Det  er  Forældrenes  Liv  og  Anlæg,  deres 
Kærlighed  og  Brøde,  der  lever  videre  her  i 
Bent  og  -Helene.  „De  Blinde"  føles  af  For- 
fatteren selv  netop  som  en  moderne  Livets 
Tragedie,  hvis  dramatiske  Afslutning  er  La- 
vine-Skredet, der  hvirvler  de  to  i  Afgrunden. 
Som  en  Dagliglivets  Tragedie  føler  vi  Læ- 
sere den  ganske  vist  ikke.  Dens  Personer 
lever  i  en  tyndere  Luft,  i  en  anderledes 
højspændt  Stemning.  Deres  Troskab  er  re- 
nere og  mere  skæbnefyldt  end  mellem  Men- 
nesker ellers  —  udenom  de  Tos  Barndom 
tegnes  med  nænsom  Finhed  en  gammel  Jom- 
frus og  tre  ældre  Mænds  Kærligheds-Troskab 
eller  -Brud,  der  straks  stemmer  Tonen  — 
som  Tragediens  Chor  ...  Og  det  er  dette 
klare  og  dybe,  dette  barnlige  og  gammel- 
kloge Blik,  denne  upraktiske  og  fine  Haand, 
denne  Livets  Tro  og  ansvarsbevidste  Angst, 
der  gør  Harald  Kidde  saa  kær  for  stille 
Læsere. 

I  sin  store  Elendighed  følte  Bent  sig  paa 
„Ensomhedens  Øu.  Herman  Bangs  Helt  Joan 
Ujhåzy  fødes  paa  „de  Forbandedes  Øa,  hvil- 
ket er  voldsommere,  men  .  .  .  Naa,  jeg  vil 
ikke  sammenstille  de  to  Forfattere.  De  klæ- 
der ikke  hinanden.  Kiddes  langsomme,  fint- 
mærkende Indtrængen  gør  saa  meget  hos 
hin  til  Virtuosnummer  —  til  Gengæld  knu- 
ser jo  Bangs  mangfoldige  Menneskekundskab 
og  Mesterkyndighed  ham  og  Størsteparten 
af  dansk  Forfatterverden. 

Og  saa  myndigt  overlegen  som  her  i  De 
uden  Fædreland  har  han  næppe  været  i 
noget    tidligere    Værk.       Stilen    er    fastere, 

Tonen  er  klarere.  Jeg  bryder  mig  endda 
ikke  saa  meget  om,  at  hans  med  sin  for- 
farne impressionistiske  Teknik  samler  hele 
sin  Fortælling  i  en  Dags  Ramme.  For  det 
første  er  det  ligegyldigt  (Laurids  Ittuun  har 
oven  i  Købet  nedsat  Rekorden  til  fire  Timer) 
og  for  det  andet  sprænger  han  selv  Ram- 
men: en  indtrykslevende  og  fuldstændig 
Skildring  som  det  brillante  Kapitel  i  Orient- 
toget er  ikke. en  Erindrings-Række.  Mere  af 
Mindernes  hede  Flimren  er  der  over  Barn- 
domslivets Fortvivlelse  paa  de  Forbandedes 
0,  hvor  han  og  hans  Slægt  levede  uden 
Fædreland  og  uden  Sprog  —  under  Hjem- 
løshedens  Forbandelse. 

Stort  og  gribende  er  dette  som  Symbol. 
Det  er  den  voldsomme  Billed-Udformning  af 
den  Væren  udenfor  Samfundets  sunde  Liv, 
der  som  Grundfølelse  gaar  igennem  Bangs 
meste  Digtning  lige  fra  det  første  forpinte 
Anslag  i  „Haabløse  Slægter".  Men  det 
lader  sig  ikke  nægte:  Symbolet  er  her  ble- 
ven for  reelt.  Hvor  i  Alverden  er  den  0, 
hvis  Folk  fødes  uden  Sprog  —  ét  bliver  dog 
deres,  hvor  mange  der  saa  end  brydes: 
Fædreland  har  de  dog,  om  saa  kun  den 
samme  0.  Den  findes  ikke  paa  Kortet, 
hedder  det.  Nej,  men  vi  har  set  den  som 
en  Virkelighed.  Altsaa  er  den  virkelig  og 
underlagt  vor  forstandsmæssige  Kritik.  Og 
da  tror  vi  ikke  paa  den. 

Men  Grund- Akkorden  har  vi  nu,  selv 
under  Protest.  Og  saa  følger  Joans  Liv  i 
glimrende  Billeder  (og  naturligvis  glansfulde 
Billeder:  med  det  allerbedste  Selskab  som 
Relief-Baggrund)  Grev  Joan  er  bleven  Virtuos 
og  i  Selskab  med  alt  Kunstens  farende  Folk 
suser  han  altsaa  gennem  Evropa.  Skildrin- 
gen er  beundringsværdig,  nøje  paa  sin  Plads, 
sikker  i  dette  ægte  Bangske  Milieu,  hans 
Kunst  frugtbare  Koloni-Land.  Ogsaa  det  er 
hjemløse  Folk;  dog  hver  har  en  Plet  at 
længes  tilbage  til,  en  eller  anden  lille  Melodi, 
der  nynnende  ligger  inderst  i  deres  Sind. 
Med  hastigt  Skarpsyn  ridser  Bang  de  skif- 
tende Fysiognomier  op  for  os.  Sjældent  har 
har  han  k  været  saa  fin  i  sin  Iagttagelse, 
aldrig  vittigere  i  sin  Karakteristik.  Man 
husker  saadan  et  Par  Bemærkninger,  som 
dem,  der  falder  over  en  Tegners  Karikaturer. 
„Det  er  saa  let  at  være  seende,  siger  den 
ene,  til  en  vis  Grad  seende,  naar  man  ser 
alting  fra  et  Hotelvindue  Og  han  fort- 
sætter:    „Vi,    der    drager    rundt,    ser    altid 


Latterlighederne,  fordi  vi  aldrig  helt  forstaa 
de  andres  Art  af  Følelser."  Lidt  efter  af- 
slutter han  (og  hans  stærke  og  glade  Ansigt 
syntes  pludselig  træt):  „Det  at  man  kan  se 
alt  det  —  gør  Een  hjemløs  paa  Jorden." 

Saa  stanser  Joans  Fart  ved  den  lille  Sta- 
tionsby ved  Sønderjyllands  Grænse,  hvor  han 
vil  spille  i  sin  Moders  Hjemland  —  der 
maaske  ogsaa  kan  blive  hans  Hjem.  — 
For  Bangs  Kunst  er  den  i  hvert  Tilfælde 
Hjemlandet  som  Virtuosernes  og  Gøglernes 
Verden  er  hans  velerhvervede  Kolonier.  Denne 
Stump  Samfund,  som  giver  det  hele  Lands 
Tænken  og  Færden  i  formindsket  Hulspejl- 
Billed,  kender  han  inderlig.  Han  har  malet 
den  før,  ogsaa  nok  med  varmere  Stemning, 
men  ingensinde  med  saa  mangfoldig  en  Iagt- 
tagelse, saa  dybt  Perspektiv.  Han  har  næppe 
tidligere  fanget  Livets  Tone  saa  fint  som  i  den 
Festens  stigende  Begejstring  om  Joan  og 
hans  Spil,  til  en  favnende  Hjertelighed,  der 
gør  det  hele  Selskab  til  Venner  og  Brødre, 
og  saa  den  kølnende  Afspænding  og  Ned- 
stemning, hvor  hver  vender  tilbage  til  sit  og 
Kredsen  tørres  ind  i  de  gamle  Kroge  —  og 
Joan  stille,  uimodstaaeligt  skydes  udenfor. 
Og  som  den  fortroligere  Tone  i  Festmylret: 
Kunstnerens  og  en  god  ung  Piges  uvilkaar- 
lige  og  glade  Dragning  mod  hinanden  og 
ligesaa  umærkelige  og  baabløse  Gliden  fra 
hinanden  .  .  . 

Men  bag  disse  Optrin  ligger  som  den 
stærke  Sangbund  Joans  sugende  Hjemlands 
Længsel.  Her  sidder  en  Kreds  i  deres  lille 
truede  Land  og  hver  for  sig  taler  de  om 
Fædrelandet  og  synger  om  Fædrelandet,  og 
hver  for  sig  bruger  de  det  til  deres  smaa 
private  Formaal  —  og  forraader  det.  Og 
dog  har  de  midt  blandt  sig  Sønderjyderne, 
lammede  i  deres  frie  Livsførelse,  stirrende 
tilbage,  syngende  .  .  .  Om  Joan  bliver  det 
tomt.  Og  da  han  siger  dem  sit  Liv,  dets 
Sejre  og  dets  Smærte,  lukker  sig  en  stram 
Forargelsens  Iskulde  over  ham.  Ene  drager 
han  videre  under  Hjemløshedens  Forbandelse. 

Der  er  i  dette  saa  sund  en  Harme,  saa 
stor  en  Livets  Styrke  og,  trods  alt,  saa  sik- 
ker en  Medejendoms  Ret,  at  Forklaringen  vist 
netop  heri  gives  af,  hvorfor  Forbandelsens 
og  Haabløshedens  Indgangs- Symbol  ikke  ret 
har  faaet  Rædslens  Uhygge.  Al  Dumhed  og 
Raahed  til  Trods  ejer  Joan  jo  sin  Kunsts 
dyrebare,  udløsende  Rigdom. 

Chr.  Gulmann. 

I  Slutningen  af  November  var  den  politiske 
Interesses  Brændpunkt  samlet  i  Lands- 
tingssalen. Det  var  de  to  kendte  politiske 
Kampforslag  om  kommunale  Valg  og  om 
Forandringen  i  Folketingets  Sammensætning, 
der  efter  at  have  vajet  som  Kampflag  under 
Folketings-  og  Landstingsvalgene  skulde  mod- 
tage deres  Afgørelse  for  denne  Samling  i 
vort  Førstekammer. 

Størst  var  naturligvis  Interessen  for  Mod- 
tagelsen af  Forslaget  om  de  kommunnle  Valg. 
Dette  Forslag,  der  jo  gentagne  Gange  af 
Folketinget  har  været  sendt  op  til  Landstin- 
get uden  at  komme  videre  der,  gaar  som 
bekendt  ud  paa  en  radikal  Forandring  af 
Valgretten  og  Valgmaaden  til  samt  Sammen- 
sætningen af  alle  vore  kommunale  Raad  over 
hele  Landet.  Nu  er  Forholdet,  at  bortset 
fra  København,  Byraadenes  valgte  Medlemmer 
og  paa  Landet  Sogneraadenes  samtlige  Med- 
lemmer vælges  efter  Toklassesystemet ,  idet 
snart  den  større,  snart  den  mindre  Del  af 
Raadene  vælges  af  alle  Skatteydere,  der  er 
valgbare  til  Folketinget,  medens  den  anden 
Del  vælges  af  en  Femtedel  af  de  højstbe- 
skattede  Vælgere,  og  at  Amtraadene  nu  lige- 
ledes vælges  efter  •  et  Toklassesystem,  der  i 
endnu  højere  Grad  giver  de  højeste  Skatteydere 
Indflydelse  paa  Valgene,  hvorhos  endelig  saa- 
vel  Byraadenes  som  Amtsraadenes  Formænd 
er  kongevalgte  Embedsmænd.  Efter  Forslaget, 
som  det  er  indbragt  af  Regeringen  og  uforan- 
dret vedtaget  af  Folketinget,  skal  derimod 
samtlige  Medlemmer  af  samtlige  kommunale 
Raad  være  folkevalgte  og  vælges  af  en  enkelt 
Vælgerklasse,  og  Valgretten  skal  derhos  til- 
komme ikke  blot  alle  Skatteydere,  der  er 
valgbare  til  Folketinget,  men  ogsaa  skatte- 
ydende  25aarige  Kvinder  —  deriblandt  ogsaa 
Hustruer  —  samt  Tjenestefolk,  der  jo  nu  er 
udelukkede  fra  al  politisk  Valgret.  Til  Gen- 
gæld skal  Valgene  foregaa  efter  Forholdstals- 
valgmaaden  som  den  Valgmaade,  der  baade 
giver  det  rigtigste  Udtryk  for  Vælgernes  Øn- 
sker og  bedst  beskytter  Mindretallene. 

Dette  Forslag  havde  hidtil  mødt  bestemt 
Modstand  i  Landstinget  saavel  hos  Højre- 
gruppen  som  hos  den  frikonservative  Gruppe, 
og  paa  denne  faste  Modstand  var  Forslaget 
strandet.    Spørgsniaalet   blev   da,  om  Lands- 


tingets Flertal  nu  efter  Folke-  og  Landstings- 
valgene  vilde  ændre  deres  Holdning.  En 
saadan  ændret,  mere  imødekommende  Hold- 
ning blev  da  ogsaa  ved  Sagens  1ste  Behand- 
ling den  21  November  indtaget,  vel  ikke  af 
Højregruppen,  men  af  de  frikonservatives 
Gruppe.  Dennes  Ordfører,  Grev  Frijs,  udtalte, 
at  skønt  han  beklagede  Vælgernes  Svar, 
maatte  han  dog  erkende,  at  de  Svar,  der 
var  givne  ved  Folketingsvalget  og  ved  Valg- 
mandsvalgene ,  var  utvetydige,  og  han  og 
hans  Meningsfæller  vilde  derfor  nu  gøre  deres 
til  at  „komme  til  en  Forstaaelse  paa  et  nyt 
Grundlag  til  en  ny  Ordning  af  vore  kommu- 
nale Forhold."  Denne  udstrakte  Haand  blev 
greben  af  Regeringspartiet,  og  Forslaget  før- 
tes derefter  hurtigt  uden  Udvalgs  Nedsættelse 
—  men  ogsaa  uden  at  de  nærmere  Linier 
for  en  gensidig  Forstaaelse  om  en  ny  Ord- 
ning blev  antydede  —  gennem  de  grund- 
lovsbefalede  Behandlinger  i  Landsting  og 
Folketing,  indtil  der  midt  i  December  blev 
nedsat  et  Fællesudvalg  paa  15  Medlemmer 
af  hvert  Ting  til  at  søge  at  tilvejebringe  den 
gensidige  Forstaaelse.  I  dette  Fællesudvalgs 
Hænder  hviler  altsaa  foreløbigt  dette  vidtræk- 
kende Lovforslags  Skæbne. 

Lovforslaget  om  Forandring  af  Grundlovens 
§  32  kom  til  1ste  Behandling  i  Landstinget 
den  23.  Nov.  Dette  Grundlovsforslag,  der 
i  forrige  Samling  vedtoges  i  Folketinget,  men 
ikke  behandledes  til  Ende  i  Landstinget  og 
derfor  paany  var  forelagt  dette  Ting,  har  til 
Hensigt  at  fixere  Antallet  af  Folketingets  Med- 
lemmer, saaledes  at  dette  herefter  ikke  skal 
kunne  være  under  124,  og  ikke  over  132, 
idet  det  ved  denne  Forøgelse  af  det  nuvæ- 
rende Medlemsantal  (1 14)  skal  gøres  muligt 
at  foretage  en  Valgkredsomlægning,  hvor- 
ved den  nu  bestaaende  store  Ulighed  i  Valg- 
kredsenes Størrelse  kan  udlignes  uden  at 
Folketingets  Medlemstal  bliver  større  end  øn- 
skeligt. Forslaget  var  tidligere  strandet  for- 
nemmelig derpaa,  at  den  frikonservative  Lands- 
tingsgruppe  som  Betingelse  for  at  fremme 
Forslaget  havde  forlangt  en  bestemt  Udtalelse 
af  Konsejlspræsidenten  om  Ministeriets  Stilling 
til  Spørgsmaalet  om,  hvorvidt  den  Opløsning 
af  begge  Ting,  som  ifølge  Grundlovens  Bud 
vilde   blive   en  Følge   af  Grundlovsforslagets 

Vedtagelse,  ogsaa  ramte  de  kongevalgte  Med- 
lemmer af  Landstinget.  Denne  Erklæring 
-ønskede  Konsejlspræsidenten  ikke  at  afgive, 
og  Forslaget  blev  derfor  liggende  ubehandlet 
i  Landstingets  Udvalg.  Atter  i  Aar  var  Stil- 
lingen den  samme,  idet  de  Frikonservatives 
■Ordfører,  Rottbøll,  gentog  sin  Opfordring,  og 
Konsejlspræsidenten  ligeledes  gentog  sin  Væg- 
ring ved  at  udtale  sig  om  Spørgsmaalet,  før 
det  efter  Landstingets  eventuelle  Opløsning 
laa  for  til  endelig  Afgørelse  i  Statsraadet. 
Skønt  Forslaget  paany  sendtes  i  Udvalg,  maa 
det  derfor  sikkert  paany  anses  for  strandet, 
og  vistnok  endelig  strandet 

Blandt  de  af  Folketinget  i  Slutningen  af 
November  og  Begyndelsen  af  December  be- 
handlede Lovforslag  maa  foruden  Forslaget 
om  en  Revision  af  Ferskvandsfiskeriloven  af 
1898  særligt  nævnes  Forslaget  om  Indførelse 
uf  åd  metriske  System  for  Maal  og  Vægt  samt 
de  betydningsfulde  sociale  Forslag  om  uægte 
Børn  og  om  Arbejdsløshedskasser.  Forslaget 
om  Indførelse  af  Metersystemet,  der  tidligere 
adskillige  Gange,  men  altid  forgæves,  har 
været  fremsat,  synes  nu  omsider  at  være 
modent  til  Vedtagelse,  idet  det  nu  næsten 
fra  alle  Sider  anbefaledes  som  et  Forslag,  der 
talte  for  sig  selv. 

Lovforslaget  om  uægte  Børn  eller,  som 
dets  Titel  er,  Forslag  til  Lov  indeholdende 
Bestemmelser  om  udenfor  Ægteskab  avlede 
Børns  og  disses  Mødres  Retsstilling  tilsigter  at 
gaa  et  stort  Skridt  videre  end  den  nugæl- 
dende Lovgivning  i  Retning  af  at  forbedre 
de  uægte  Børns  og  deres  Mødres  nu  oftest 
i  saa  sørgelig  Grad  ugunstige  Stilling  i  Sam- 
fundet. Som  Bestemmelser,  der,  hvis  de 
vedtages,  særligt  vil  betegne  Forandring  i  de 
paagældende  Personers  Retsstilling  imod  nu, 
skal  fremhæves  følgende.  Medens  nu  Under- 
holdsbidraget til  et  uægte  Barn  kun  fastsættes 
efter,  hvad  der  kræves  til  Barnets  nødtørftige 
Underhold  og  derfor  ofte  yderlig  lavt,  skal 
efter  Forslaget  Bidraget  fastsættes  i  Overens- 
stemmelse med  Moderens  Livsforhold,  og  i 
Tilfælde  af  Misforhold  mellem  Forældrenes 
Kaar  skal  Forsørgelsesbyrden  kunne  lægges 
alene  paa  den  bedst  stillede  af  dem.  Frem- 
deles skal  Faderens  Bidragspligt  nu  normalt 
vedvare  indtil  Barnets  18de  Aar,  ligesom  Fa- 
deren ogsaa  vil  kunne  komme  til  at  udrede 
yderligere  Bidrag  i  Anledning  af  Barnets 
Daab  og  Konfirmation  saavel  som  til  dets 
Skoleundervisning  og  faglige  Uddannelse.    Bi- 


dragene, skal  fremdeles  nu  erlægges  forud, 
og  Forlig  mellem  Forældrene,  hvorved  Mo- 
deren maa  lade  sig  nøje  med  en  Affindelses- 
sum en  Gang  for  alle,  skal  fremtidigt  kun 
være  bindende  med  Overøvrighedens  Sam- 
tykke. Paa  Forbedring  af  Moderens  Stilling 
tages  der  særlig  Sigte  derved,  at  hun  ogsaa 
kan  fordre  Faderen  ved  Overøvrighedens  Be- 
slutning tilpligtet  til  at  bidrage  ikke  blot  til 
Udgifterne  ved  hendes  Barselsfærd  men  ogsaa 
til  hendes  Underhold  i  1  Maaned  før  og  1 
Maaned  efter  Fødslen,  ligesom  derved,  at 
hun  allerede  under  Svangerskabet,  saasnart 
den  6te  Svangerskabsmaaned  er  forløben,  kan 
kræve  Sag  rejst  mod  den  af  hende  som  Fader 
sigtede,  saaledes  at  Spørgsmaalet  om  Fade- 
rens Bidragspligt  kan  være  afgjort  allerede 
før  Barnets  Fødsel. 

Mest  vidtgaaende  er  dog  Forslagets  §  3, 
der  ikke  blot  udvider  den  nugældende  Lovs 
Regel  om  Udbetaling  af  Underholdsbidraget 
i  Faderens  Dødsbo,  men  ogsaa  indfører  en 
ganske  ny  og  maaske  ikke  andet  Steds  i 
Verden  kendt  Arveret  for  det  uægte  Barn 
efter  dets  Fader,  uanset  at  han  ikke  selv  vil 
vedkende  sig  det.  Hertil  kræves  efter  For- 
slaget, at  Moderen,  efter  at  Faderens  Egen- 
skab som  Barnets  Fader  paa  sædvanlig  Vis 
er  fastsiaaet,  f.  Ex.  ved  hans  Undladelse  af 
at  aflægge  Benægtelsesed,  skal  inden  Fade- 
rens Død  rejse  Sag  for  Politiretten  for  at 
kendes  berettiget  til  at  aflægge  Ed  paa,  at 
hun  ikke  i  et  af  Dommeren  efter  Sagens 
Oplysninger  nøjagtig  bestemt  Tidsrum  har 
haft  Samleje  med  nogen  anden  end  Faderen 
til  det  paagældende  Barn.  Moderen  maa 
dog  ikke  tidligere  udenfor  Ægteskab  have 
faaet  Børn  med  nogen  anden  end  den  nu 
udlagte  Fader.  Aflægger  hun  Eden,  faar 
Barnet  Arveret  efter  Faderen,  som  om  det 
var  ægte  Barn,  saafremt  han  ikke  efterlader 
et  ægte  Barn,  født  før  det  uægte  Barn. 

Forslaget  blev  modtaget  med  den  største 
Velvilje  fra  alle  Sider,  idet  man  blot  fra 
mange  Hold  ønskede  at  gaa  adskilligt  videre 
i  Retning  af  at  stille  uægte  Børn  lige  med 
ægte. 

Ogsaa  Lovforslaget  om  anerkendte  Arbejds- 
løshedskasser betegner  et  betydningsfuldt  so- 
cialt Fremskridt,  ja  det  vil,  om  det  gennem- 
føres nogenlunde  i  den  foreslaaede  Skikkelse, 
stille  Danmark  i  allerførste  Række  blandt  de 
Stater1,  som  har  forsøgt  Løsningen  af  det . 
vanskelige  Arbejdsløshedsproblem.     Forslaget 

forsøger  ikke  at  komme  selve  det  sociale 
Ondes  Rod,  Arbejdsløsheden,  til  Livs,  men 
derimod  saa  vidt  muligt  at  forsikre  Arbejderne 
mod  Følgerne  af  den  uforskyldte  Arbejds- 
løshed og  derved  væsentlig  lindre  de  Ulykker, 
den  medfører.  En  saadan  Forsikring  har 
man  andetsteds  —  i  St.  Gallen  i  Svejts  — 
forsøgt  at  løse  ved  tvungen  Forsikring,  men 
uden  Held,  og  Forslaget,  der  er  Frugt  af  en 
i  1903  nedsat  Kommission,  søger  derfor  at 
naa  Resultatet  ad  Frivillighedens  Vej  ved 
Hjælp  til  Selvhjælp  og  ved  ligesom  den  nylig 
i  Aar  vedtagne  norske  Lov  om  samme  Æmne 
at  følge  samme  Princip,  som  i  Danmark 
med  saa  stort  Held  er  fulgt  ved  Sygeforsik- 
ringen, nemlig  ved  at  yde  Statshjælp  til 
anerkendte,  frivillige  gensidige  Forsikringsfor- 
eninger,  Arbejdsløshedskasser.  Lovforslagets 
Tanke  er,  at  det  skal  være  Fagforeningerne 
selv,  der  skal  danne  Kasserne  og  føre  den  ind- 
byrdes Kontrol  med  Medlemmerne,  som  maa 
til  for  at  Kasserne  skal  kunne  bære  sig, 
men  Forslaget  vil,  da  Fagforeningerne  tillige 
forfølger  politiske  Formaal,  ikke  yde  Stats- 
støtte direkte  til  Fagforeningerne  selv,  men 
kræver  særlige,  fra  Fagforeningerne  skilte 
Kasser  oprettede  og  stiller  yderligere  disse 
under  Opsyn  af  en  Arbejdsløshedsinspektør, 
assisteret  af  et  valgt  Arbejdsløshedsnævn, 
samt  foreskriver  endelig  visse  Rammer  for 
Kassernes  Organisation  og  Virkemaade.  I 
denne  Henseende  kræves  det  saaledes  f.  Ex., 
at  Arbejdsløshedskassen  ikke  maa  have  under 
50  Medlemmer,  at  Medlemmerne  ved  Op- 
tagelsen ikke  maa  være  under  18  og  ikke 
over  60  Aar,  da  denne  Form  for  Forsikring 
kun  skal  værne  fuldt  arbejdsdygtige  Personer 
mod  Arbejdsløshed,  at  Kassens  Indtægt  og 
Formue  skal  holdes  strængt  adskilt  fra  andre 
Foreningers  Midler  og  hverken  som  Laan 
eller  Gave  maa  tilflyde  andre  Foreninger 
eller    anvendes    i    uvedkommende     Øjemed. 


Fremdeles  maa  Understøttelse  ikke  ydes  under 
Strejke  eller  Lockout  til  Personer,  der  om- 
fattes af  samme,  og  ikke  ydes  til  Medlemmer, 
hvis  Arbejdsløshed  er  foraarsaget  ved  Sygdom, 
idet  disse  skal  holde  sig  til  Sygekasserne, 
eller  til  Medlemmer,  hvis  Arbejdsløshed  er 
selvforskyldt  ved  Dovenskab  eller  Drukken- 
skab eller  Ufordragelighed  mod  Arbejdsgiver 
eller  Arbejdskammerater,  heller  ikke  til  Med- 
lemmer, der  aftjene  deres  Værnepligt,  —  idet 
Staten  her  bør  underholde  dem  —  eller  som 
nyder  fast  Fattigunderstøttelse  eller  som  væg- 
rer sig  ved  at  overtage  et  af  Kassens  Be- 
styrelse anvist  Arbejde,  som  svarer  til  deres 
Evne.  Endelig  kræves  det,  at  den  daglige 
Understøttelse,  som  Kassen  yder,  ikke  maa 
overstige  */3  af  den  almindelige  Arbejdsløn, 
da  det  ikke  skal  være  en  Profit  at  være 
arbejdsløs,  men  at  paa  den  anden  Side  Dag- 
pengene ikke  maa  være  under  50  Øre  og 
ikke  over  2  Kr.  daglig,  ligesom  Kassen  paa 
den  ene  Side  mindst  maa  kunne  yde  Under- 
støttelse i  70  Dage  og  paa  den  anden  Side 
heller  ikke  i  3  Aar  maa  yde  samme  Person 
Understøttelse  for  mere  end  210  Dage.  Op- 
fylder en  Kasse  disse  Betingelser,  har  den 
Ret  til  at  faa  offentlig  Anerkendelse  og  Del 
i  Statsbidraget,  der  er  foreslaaet  saaledes,  at 
der  aarlig  af  Statskassen  skal  udredes  et  Til- 
skud, svarende  til  en  Tredjedel  af  de  paa- 
gældende Kassers  samlede  Præmiebeløb,  dog 
ikke  udover  250,000  Kr.  Yderligere  kan 
Kommunerne  uden  Samtykke  af  højere  Myn- 
digheder yde  et  Tilskud  til  Kasserne  indtil 
en  Sjettedel  af  Præmierne,  saaledes  at  det 
offentliges  Tilskud  altsaa  i  alt  vil  kunne  stige 
til  op  mod  en  Halvdel  af  Præmiebeløbet. 

Forslaget,  der  modtoges  med  enstemmig 
Sympati  og  fra  alle  Sider  i  Folketinget  øn- 
skedes en  hurtig  Gang  gennem  Tinget,  hen- 
vistes ligesom  Forslaget  om  uægte  Børn  og 
Meterloven  til  videre  Behandling  i  Udvalg. 

K.  B 

FRA  KAMPEN 
OM  EVANGELIERNES  KRISTUSSKIKKELSE 

SVAR  TIL  PROF.  AMMUNDSEN 
Af  P.  O.  Ryberg  Hansen. 


I  dette  Tidsskrifts  Decemberhefte  har  Pro- 
fessor Ammundsen  i  en  livfuld  og  vel- 
talende Artikel  udtalt  sig  bl.  a.  om  den 
nyere  tyske  Évangeliekritik  og  om  nogle 
Skrifter,'  der  forsøger  at  indføre  den  her- 
hjemme. De  Mangler,  han  finder  ved  de 
sidste,  vil  det  neppe  frembyde  tilstrækkelig 
Interesse  at  drøfte.  Men  han  fremsætter 
mod  denne  Forsknings  hele  Fremgangsmaade 
nogle  principielle  Indvendinger,  der  frister  til 
Modsigelse. 

Den  nyere  tyske  Kritik  gaar  efter  hans 
Mening  ud  fra  visse  Dogmer.  Naar  Harnack 
forkaster  Fortællingen  om,  at  Jesus  stillede 
Stormen  paa  Søen,  men  antager  det  for 
historisk,  at  han  helbredede  syge  ved  sjæle- 
lige Kræfter,  beskyldes  han  af  A.  for  at 
beskære  de  historiske  Kilder  ud  fra  bestemte 
filosofiske  eller  dogmatiske  Forudsætninger. 
Han  lader  sig  nemlig  bestemme  af  Dogmet 
om  de  mirakuløse  Beretningers  Utroværdig- 
hed. Ofte  beherskes  Kritikken  —  efter  A.  — 
ogsaa  af  et  andet  Dogme,  nemlig  dette:  kun 
det  psykologisk  forstaaelige  er  historisk  sand- 
synligt. A.  anker  f.  Eks.  over,  at  man  ikke 
hos  Jesus  vil  antage  Forestillinger,  der  ikke 
naturligt  kan  begribes  ud  fra  hans  Samtid 
eller  hans  Liv. 

Det  forekommer  mig  nu  at  disse  to 
„Dogmer"  ikke  er  andet  end  to  elementære 
Grundsætninger  for  al  historisk  Undersøgelse. 
Man  finder  i  Professor  Erslevs  „Grundsætnin- 
ger for  historisk  Kildekritik"  S.  27  følgende: 
„en  Beretning  om  en  mirakuløs  Begivenhed 
kan  aldrig  ved  indre  Troværdighed  opveje 
det  usandsynlige  i  Brud  paa  Naturlove"  og 
sammesteds  „den  reale  Usandsynlighed  af  en 
Beretning  kan  .  .  .   udledes  .  .  .  psykologisk 


af  den  handlende  Persons  hele  Karakter". 
Det  kunde  nu  muligvis  blot  være  A.'s  Me- 
ning, at  Kritiken  anvendte  disse  Grund- 
sætninger med  alt  for  stor  Dristighed.  Navn- 
lig den  psykologiske  Forudsætning  maa 
naturligvis  —  som  ogsaa  Erslev  tilføjer  —  an- 
vendes med  Varsomhed.  Men  det  synes  at 
være  selve  Grundsætningernes  Benyttelse, 
ikke  manglende  Forsigtighed  i  deres  Gennem- 
førelse, der  af  A.  bebrejdes  Evangelieforsk- 
ningen.  Thi  han  anholder  særlig  følgende 
Udtalelse:  „man  mener  neppe  med  Uredte, 
at  Opgivelsen  af  Jesu  Messiasbevidsthed  er 
den  eneste  Pris,  for  hvilken  man  kan  vinde  en 
naturlig  psykologisk  Forstaaelse  af  Je^us 
uden  at  slaa  ind  paa  de  patologiske  Veje". 
Man  skulde  dog  synes,  at  her  var  udvist 
Forsigtighed:  Døren  er  ladet  aaben  for  den 
Mulighed,  at  her  foreligger  et  abnormt  Sjæle- 
liv, at  altsaa  en  psykologisk  Forstaaelse  i 
almindelig  Betydning  ikke  kan  naas.  Endda 
udelukker  Ordene  jo  ikke,  at  Ævret  helt 
maa  opgives  paa  Grund  af  manglende  Mate- 
riale. Det  er  altsaa  selve  Princippet,  A.  angriber . 
Den  Evangelieforskning,  der  her  omtales, 
har  jo  imidlertid  intet  at  gøre  med  religiøse 
eller  opbyggelige  Betragtninger  (hvis  Værdi 
ingenlunde  skal  underkendes).  Den  præten- 
derer at  være  metodisk  Videnskabelighed,  og 
man  kan  da  ikke  bebrejde  den,  ^at  den  føl- 
ger den  historiske  Videnskabs  almindelige 
Principper.  A.  maa  enten  udstrække  sin 
Klage  over  dogmatiske  Forudsætninger  til  al 
moderne  Historieskrivning,  eller  han  maa 
afgrænse  den  evangeliske  Historie  som  et 
Enklave  for  sig,  der  ikke  tør  behandles 
efter  Forskningens  almindelige  Principper. 
Og  dette  vil  han  dog  neppe. 

At  den  historiske  Forskning  ikke  kan 
akceptere  mirakuløse  Beretninger,  er  en 
Sandhed,  som  det  ikke  er  fristende  at  gøre 
sig  til  Talsmand  for.  Den,  der  sysler  med 
Religionens  Historie,  føler  nutildags  langt 
mere  Trang  til  at  pege  paa  de  religiøse 
Fænomeners  blivende  og  værdifulde  Kærne 
end  til  at  øve  en  letkøbt  Kritik  over  det 
absurde  og  forgængelige  i  deres  Fremtræ- 
delsesformer. Men  naar  et  Angreb  ligefrem 
bygges  paa  Benægtelsen  af  slige  Sandheder, 
nødes  man  dog  til  en  beskeden  Indsigelse. 

Et  tredie  Dogme,  fra  hvilket  Kritikken 
skulde  gaa  ud,  er  ifølge  Prof.  A/s  —  her 
noget  mere  forbeholdne  —  Erklæring  Forud- 
sætningen om  en  Udvikling  nedenfra  opad. 
Kritikken  gør  Jesus  til  Jøde  (o:  Tilhænger 
af  den  jødiske  Religion)  og  anser  Hoved- 
massen af  de  overleverede  Jesusord  for 
Menighedens  Frembringelser  —  gør  altsaa 
Jesus  mindre,  hans  Menighed  større  end 
den  gængse  Betragtning  mener.  Denne 
Tendens  hos  Forskningen  skyldes  nu  neppe  — 
som  A.  mener  —  noget  evolutionistisk  Dogme, 
men  snarere  en  kritisk  Forsigtighed.  Om 
Overleveringen  véd  vi  dokumentmæssigt  kun, 
at  den  stammer  fra  Menigheden.  I  hvilken 
Udstrækning  den  kan  føres  tilbage  til  Jesus, 
beror  delvis  paa  et  Skøn.  Muligvis  har  A. 
Ret  i,  at  man  vanskelig  forstaar  den  Op- 
højelse til  Gud,  som  Menigheden  har  ladet 
Jesus  blive  til  Del,  hvis  han  ikke  selv  har 
været  Skaberen  af  hele  denne  rige  Tanke- 
verden. Men  A.  argumenterer  i  saa  Fald 
just  ud  fra  den  psykologiske  Sandsynlighed, 
som  han  selv  har  kaldt  en  dogmatisk  For- 
udsætning. 

Foruden  at  nære  Betænkeligheder  ved 
Evangelieforskningens  Metode  mener  Prof.  A. 
ogsaa,  at  man  gaar  for  ukritisk  til  Værks 
ved  Populariseringen  af  dens  Resultater.  De 
tyske  religionshistoriske  Folkebøger,  som  A. 
i  denne  Sammenhæng  nævner,  er  jo  imidler- 
tid gennemgaaende  forfattede  af  Mænd,  hvis 
videnskabelige    Lødighed    A.    neppe    vil  be- 


stride. Skrifternes  Prisbillighed  —  som  A. 
næsten  beklager  —  er  dog  i  og  for  sig  kun 
et  Gode.  De  bedste  Læsere  findes  blandt 
dem,  der  kun  har  Raad  til   at  ofre  50  Øre. 

Herhjemme  er  et  tilsvarende  Foretagende 
næsten  umuligt  paa  Grund  af  vort  begræn- 
sede Bogmarked.  Det  lille  Arbejde,  som 
A.  omtaler,  og  som  gengiver  visse  Hoved- 
træk af  Wellhausens  Evangeliekritik*)  søger 
sin  Berettigelse  i  denne  Forskers  fremragende 
Betydning.  A.  spaar,  at  han  vil  miste  en 
Del  af  sin  videnskabelige  Kredit.  Naa  — 
paa  det  garnmel -testamentlige  Omraade  kan 
man  i  al  Fald  neppe  sige,  at  han  kun  har 
havt  en  Døgnsucces.  A.  anfører  at  Well- 
hausen  ofte  selv  indrømmer  at  have  taget 
Fejl.  Ja,  han  har  Raad  til  det!  I  Hoved- 
sagen er  det  unægtelig  hans  Modstandere, 
der  har  maattet  tage  deres  Ord  i  sig.  Han 
siger  selv  i  en  af  sine  morsomme  Fortaler: 
„den  kirkelige  Videnskab  synes  paa  gammel- 
testamentligt Omraade  at  have  den  Opgave, 
50  Aar  igennem  at  gendrive  en  ny  Op- 
dagelse for  derefter  at  finde  paa  et  mér  eller 
mindre  aandrigt  Synspunkt,  under  hvilket 
den  kan  optages  i  Trosbekendelsen". 

Man  burde  —  mener  A.  —  vente  med 
Populariseringen  af  Forskningens  Resultater 
til  de  var  mere  prøvede.  Det  vil  desværre 
i  Reglen  sige:  til  vi  ikke  mere  har  nogen  Brug 


*)  A.  advarer  mod  taaget  Tale  i  Anledning  af  at 
dette  Skrift  er  fremkommet  i  en  Række,  der 
bærer  Fællesmærket  „Fri  Forskning  og  positiv 
Kristendom".  Da  han  indrømmer,  at  Skriftet 
selv  udtrykker  sig  med  forneden  Tydelighed, 
maa  hans  Bebrejdelse  vel  gælde  Redaktionen. 
Denne  vil  dog  kunne  henvise  til,  at  Publika- 
tionernes Formaal  (sé  Hefternes  Bagside)  er 
„i  let  tilgængelig  Form  at  gere  Almenheden 
bekendt  med  den  nyere  Teologis  Metode  og 
Resultater  og  fremkalde  Dreitelse  af  disses 
Værdi  og  deres  Betydning  for  Kristenlivet". 
En  Fremstilling  sf  Wellhausens  nyeste  Værk 
passer  ikke  ilde  til  Programmets  første  Punkt 
At  denne  Fremstilling  har  vist  sig  egnet  til 
at  fremkalde  Dreftelse  %^s.  v.,  derpaa  er  jo 
f.  Eks.  Prof.  A.'s  Indlæg  et  glædeligt  Bevis. 


380  = 


Natur  og*  Videnskab 


for  dem.  Det  er  kun  den  kæmpende  Sand- 
hed, der  lever.  Prof.  A.  nævner  Harnack's 
„Kristendommens  Væsen"  som  en  Bog,  der 
alt  nu  er  b'dt  forældet.  Maaske.  Men  vi 
er  dog  vist  enige  om,  at  det  var  en  for- 
tjenstfuld Gerning,  Dr.  Lehmann  gjorde,  da 
han  i  sin  Tid  indførte  den  i  vor  Literatur. 
Ellers  havde  vi  neppe  staaet,  hvor  vi  nu 
staar.  Eller  for  at  tage  et  andet  Eks- 
empel. Det  er  ikke  sjeldent,  at  man  nu 
næsten  hoverende  fremhæver  Tiibingerskolens 
Fejltagelser.  Men  hvor  langt  havde  vi  nu 
været  uden  F.  C.  Baur?  At  popularisere 
hans  Tanker  var  i  sin  Tid  en  god  Gerning. 
Foregangsmandens  Tanker  har  selv  med  deres 
Fejl  og  Ensidigheder  mere  Næringsværdi  — 


ogsaa  for  Folket,  ogsaa  for  Ungdommen  — 
end  den  statsgaranterede  Visdom.  Og  det  er 
kun  retfærdigt,  at  ogsaa  vi,  der  sér  Baurs 
Fejl,  nævner  hans  Navn  med  større  Pietet 
end  deres,  der  overfor  ham  repræsenterede 
Besindigheden  og  Betænkelighederne. 

Lad  os  da  faa  Videnskabens  Tanker  frem, 
mens  de  endnu  er  nye  og  dristige,  lad  os 
faa  dem  saa  almenfatteligt  som  muligt,  saa 
billigt  som  muligt.  Saa  naar  de  derhen, 
hvor  de  skal:  til  Folket,  til  de  unge.  Og 
vi  vil  ledsage  dem  med  Bjørnsons  Ord: 

„Ferst  faar  du  at  samle 
saa  skille  dem  — 
saa  faar  du  at  famle 
dig  længer  frem.* 

Hvalrosserne  i  Zoologisk  Have. 

Et  morsomt  Tilfælde  —  hvis  man  da  ikke 
er  Pessimist,  for  i  saa  Fald  vil  man  udstyre 
Tilfældet  med  et  ganske  andet  Adjectiv,  — 
altsaa  et  morsomt  Tilfælde  paa,  hvorledes 
en  usagkyndig  kan  give  sit  Besyv  med  i 
Laget,  indtraf 
nylig  i  Zoolo- 
gisk Have:  Der 
stod  en  Mand 
foran  Hvalros- 
serne, og  han 
rystede  paa  Ho- 
vedet, thi  Ha- 
vens Maade  at 
behandle  disse 
Dyr  paa,  huede 
ham  ikke.  Nej, 
han  skulde  bare 
være  Direktør, 
saa  skulde  de 
faa  alt  indret- 
tet i  Overens- 
stemmelse med 
deres  Natur ! 
„  Endnu  kan  det 
£aa  an,"  sag- 
de han  tilsidst; 


„men  sig  mig  engang:  Hvorledes  skal  de 
arme  Dyr  klare  sig,  naar  Kulden  kommer, 
og  det  bliver  en  rigtig  Vinter,  saadan  som 
vi  jo  somme  Tider  kan  have  den  her  til  Lands?" 
En  anden  lille  Tildragelse  er  det  bedst  at 
tage  med;  i  den  spiller  to  Damer  Hoved- 
rollen. De  skred 
med  spejdende 
Blikke  henad 
Havens  Gange. 
„Hvor  mon  Hval- 
rosserne er?a 
spurgte  de,  men 
de  søgte  forgæ- 
ves. Da  øjnede 
den  ene  Gnueii, 
og  med  forvent- 
ningsfuld Glæde 
udbrød  hun : 
„Mon  det  ikke 
er  det  Dyr  der- 
henne med  de  un- 
derlige Horn?" 
En  Tilstedekom- 
mende oplyste 
nu  de  tvende 
Damer  om,  at 
de  maatte  søge 

Hvalrosserne  nede 
i  deres  Bassin.  „I 
Bassinet,*  svare- 
de de,  „men  hvad 
skal  de  dog  der?a 
Skuide  der  yder- 
ligere eksistereblot 
eet  Menneske,  — 
af  Hensyn  til  Sko- 
lernes Renommé 
tør  vi  ikke  bruge 
Pluralisformen  — 
der  ikke  ved,  hvor- 
ledes en  Hvalros  ser  ud,  kan  vedkommende 
gennem  en  Betragtning  af  de  Billeder, 
hvormed  vi  ledsager  disse  Linier,  faa  sin 
Viden  beriget.  Zoologisk  Haves  Exempla- 
rer  er  dog  rene  Pattebørn;  de  er  født  i 
April  eller  Maj  ovre  paa  Ensomhedsøen,  Østen 
for  Franz  Josephs  Land  —  eller,  som  man 
ogsaa  kan  udtrykke  det:  over  100  Mil  Nord 
for  Jenisseis  Munding,  altsaa  dybt  inde  i 
Sneens  og  Isens  Verdensdel.  Her  fangede 
en  norsk  Skipper  dem,  Hannen  i  Juli,  Hun- 
nen i  August,  og  den  18de  Oktober  hav- 
nede de  saa  i  Københavns  zoologiske  Have. 
Her  har  Hannen  hele  Tiden  staaet  noget  til- 
bage for  Hunnen,  fordi  han  jo  har  undværet 
Modermælken  en  hel  Maaned  længere;  men 
nu  synes  det,  som  om  han  er  kommet  over 
den  slemme  Tid,  som  det  er,  mens  man 
„vænnes  fra*,  og  han  tager  nu  lige  saa  vel 
som  Hunnen  godt  for  sig  af  den  Barnemad, 
der  serveres  i  Haven.  Lidt  kraftigere  er  den 
jo  end  den,  Menneskebørn  plejer  at  faa: 
Den  daglige  Ration  bestaar  af  nogle  Spande- 
fulde Havresuppe  med  30  $T  Torsk  og  andre 
lignende  Sager  i. 

En  Seværdighed  af  Rang  er  disse  Dyr. 
Fraregnet  en  bedrøvelig  Hagenbecksk  Kunst- 
ner har  en  Hvalros  ikke  før  været  at  se  her- 
hjemme; lad  os  haabe,  at  de  Unger,  vi  nu 
kan  se  i  Zoologisk  Have,  maa  trives  og  faa 
det,  som  er  en  Pryd  for  den  voxne  Hvalros, 
nemlig  lange  Stødtænder.  Sommeren  vil 
kunne  blive  Dyrene  lovlig  varm;  men  man 
tør  jo  nok  tro,  at  de  lige  saa  vel  som 
Polaroxen  maa  kunne  taale  den. 

I  hin  fjerne  Tid,  da  Klimaet  i  Danmark 
var  saaledes,  at  man  med  Rette  kalder  den 
Istiden,  levede  der  Hvalrosser  ved  vore  Ky- 
ster; men  nu  findes  de  kun  i  Jordens  nord- 
ligste Egne.  Hvad  ellers  kun  den  djærve 
Sømand   i    Ny   og  Næ  kan  faa  at  se,    naar 


hans  Skude  svøm- 
mer melleme  Isen 
i  de  koldeste 
Egne,  det  kan 
nu  vor  hjemlige, 
fredelige,  zoologi- 
ske Have  indbyde 
enhver  til.  Havde 
sligt  ikke  anden 
Betydning,  det 
har  dog  i  hvert 
Fald  den,  at  vi 
kan  skaffe  os  en 
paalidelig  Viden  om  Dyrenes  Sædvaner,  Be- 
vægelser o.  s.  v.  A.  D.  Jørgensen  for- 
tæller i  sin  Levnedsbeskrivelse,  hvorledes  han 
i  lange  Tider  gjorde  Dyre-Studier  i  Zoologisk 
Have  —  uden  at  være  Zoolog  havde  han 
stort  Udbytte  af  slige  Studier.  Mon  der  ikke 
er  mange  andre,  der  kunde  have  Udbytte  af 
Haven  paa  lignende  Vis?  Concerterne  og 
Restauranterne  kan  være  gode  nok,  men  det 
er  da  egentlig  først  og  fremmest  for  Dy- 
renes Skyld,  man  burde  færdes  derude. 

r.  c.  M. 

Et  værdifuldt  Uroxeskelet. 

Zoologisk  Musæum  ejer  en  stor  Mængde 
Uroxeknogler,  fundne  i  Jylland,  paa  Fyn, 
Langeland,  Møen  og  Sjælland;  og  det  har 
i  hvert  Fald  eet  Skelet,  (fundet  paa  Møen), 
som  er  saa  at  sige  fuldstændigt.  At  Uni- 
versitetet i  Sommeren  1905  fik  tilsendt  en 
Meddelelse  fra  Vig  om  et  nyt  Skeletfund  er 
der  i  og  for  sig  ikke  noget  mærkeligt  i; 
men  det  har  gennem  de  Undersøgelser,  tre 
Videnskabsmænd  nu  publicerer  i  Aarbøger 
for  nordisk  Oldkyndighed,  vist  sig,  at  man 
dog  har  Grund  til  at  være  i  særlig  Grad 
taknemmelig  imod  Parcellist  Jens  Peter  Jensenr 
fordi  han,  da  Skelettet  blev  fundet  i  hans 
Mose,  sendte  Bud  til  Musæet.  Det  er  selv  i  vore 
saakaldte  oplyste  Tider  sjeldent,  at  Folk  har 
Forstaaelse  af,  hvad  Sagkyndiges  Under- 
søgelser vil  sige,  og  derfor  gaar  mangt  et 
Fund  til  Spilde,  —  de  værdifulde  Oplysnin- 
ger, det  kunde  have  bragt  os,  lægges  øde. 
Hvad  angaar  Fundet  fra  Vig,  da  har  det 
vist  sig,  at  vedkommende  Uroxe  paa  sit  Ske- 
let bærer  Mærker  af  et  friskt  og  et  forlængst 
lægt  Saar.  Det  friske  er  tilføjet  Dyret  med 
en  Pil,  af  hvis  Flintspids  der  endnu  sidder 
Rester  i  det  Hul,  Spidsen  har  dannet  gen- 
nem   et   af  Ribbenene.      Dyret    maa,    ifølge 

Udseendet  af  andre  Pilespidser,  der  fandtes 
ved  Skelettet,  hidrøre  fra  den  ældste  Sten- 
aldersperiode; Nationalmusæets  Direktør,  Dr. 
Sophus  Muller,  har  ikke  før  set  Mage  til 
disse  Pilespidser.  Paa  Grund  af  deres  Sjel- 
denhed  er  baade  de  og  Skelettet  nu  opbe- 
varede paa  Nationalmusæet.  Ganske  inter- 
essant er  det  at  se,  hvorledes  den  ene  Vi- 
denskab kan  støtte  den  anden:  Geologen  N. 
Hartz,  har  undersøgt  Jordbundsforholdene 
der,  hvor  Skelettet  fandtes,  og  hans  Angi- 
velse af  den  Tid,  det  maa  stamme  fra,  stem- 
mer med  Dr.  Mullers.  Zoologisk  Musæums 
Viceinspektør,  Mag.  Herluf  Winge,  har  paa- 
vist,  at  Skelettet  er  af  en  midaldrende  Tyr. 
„Da  Uroxen,  saaret  og  forfulgt,  fandt  sin 
Grav  her  ved  Jyderup,*  skriver  Mag.  Hartz, 
„var  den  nuværende  Mose  ....  en  stille 
Skovsø,  kranset  af  Fyr,  Birk  og  Bævreasp; 
i  Søen  vuggede  A åkanderne  deres  skønne, 
hvide  Blomster,  Vandaxets  Blade  dækkede 
Vandskorpen,  og  ved  Søbredden  dannede 
Bukkeblad  tætte  Bræmmer.  Lidt  efter  lidt 
groede  Mosen  op;  i  sit  Indre  gemte  den 
trofast  Resterne  af  den  saarede  Oxe,  der  nu 
giver  os  et  interessant  Indblik  i  Stenalders- 
folkets  Jagt."  , 

Hvorledes  man  vejer  en  Planet. 

En  amerikansk  Videnskabsmand  Mr.  Frede- 
rik Honey  har  for  nylig  givet  en  interessant 
Forklaring  af  hvorledes  man  vejer  et  Himmel- 
legeme. Benævnelsen  „vejer"  er  for  saavidt 
ukorrekt  eftersom  man  naturligvis  kun  ved 
Beregning  kan  finde  Vægten,  medens  Vejning 
jo  er  en  anden  Maade  til  at  finde  en  Gen- 
stands Vægt. 

I  Udmaaling  af  astronomiske  Distancer  be- 
nytter som  Udgangspunkt  eller  Enhed  den 
gennemsnitlige  Radius  i  den  Bane  Jorden  be- 
skriver omkrings  Solen  nemlig  92,900,000 
eller  omtrent  93  Millioner  engelske  Mil.  Hvis 
denne  Afstand  multipliceres  lidt  over  30 
Gange  faas  Radius  for  Banen  af  den  yderste 
af  Planeterne  nemlig  Neptun,  Radius  for  dette 
Himmellegemes  Bane  er  omtrent  2792  Milli- 
oner eng.  Mil.  Den  menneskelige  Hjerne  er 
imidlertid  ude  af  Stand  til  at  opfatte  saa- 
danne  Afstande  og  man  maa  derfor  nøjes 
med  at  konstatere  Faktum.  Naar  man  der- 
imod gaar  over  til  at  tale  om  Rumfang  og 
Vægt  er  Størrelserne  langt  lettere  at  opfatte 
eller  i  det  mindste  lettere  at  angive  paa  en 
saadan  Maade  at  man  kan  forstaa  det. 


Et  Himmellegemes  Rumfang  og  Vægt  er 
bestemt  ved  dets  Diameter  dels  Afstand  fra 
Jorden,  Radius  af  en  af  Himmellegemets  Maa- 
ners  Baner  og  den  Tid  en  saadan  Maane 
bruger  om  en  Omdrejning  omkring  Planeten. 
Naar  man  har  disse  Tal  tilnærmelsesvis  nøj- 
agtige kan  man  med  samme  Nøjagtighed  be- 
stemme Rumfanget  og  Vægten  af  Himmel- 
legemet. 

Som  Exempel  skal  anføres  Tallene  for  Jor- 
den og  før  Planeten  Jupiter,  den  største  af 
alle  Blaneterne,  idet  dens  Vægt  er  omtrent 
to  og  en  halv  Gang  den  samlede  Vægt  af 
alle  de  andre  Planeier  i  vort  Solsystem. 

Jupiters  gennemsnitlige  Afstand  fra  Solen 
er  5,2  Gange  den  tilsvarende  Afstand  fra  Jor- 
den til  Solen  altsaa  ca.  488  Millioner  eng. 
Mil.  Naar  Jupiter  og  Jorden  er  i  Opposition 
er  Afstanden  mellem  disse  to  Himmellegemer 
lig  med  Jupiters  Solafstand  minus  Jordens 
Solafstand  nemlig  390  Millioner  eng.  Mil. 
Paa  Grund  af  Planetens  meget  ovale  Bane 
er  imidlertid  denne  Afstand  stærkt  varierende. 
Jupiter  er  ligeledes  noget  fladtrykt  ved  Polerne 
saaledes  at  medens Æk vat ordiametren  er  88200 
miles  er  Poldiametren  kun  83000  miles.  Ju- 
piter bliver  derved  en  Kugle  hvis  Diameter 
er  ca.  11  Gange  sea  stor  som  Jordens.  Nu 
er  det  en  matematisk  Læresætning  at  Luglers 
forholder  sig  som  3die  Grad  af  deres  Dia- 
metre, ifølge  denne  Lov  er  Jupiter  derfor 
10,9163=  1300,8  eller  ca.  Hundrede  Gange 
saa  stor  som  Jorden. 

Skulle  vi  derefter  undersøge  Jupiters  Vægt 
maa  vi  betragte  hosføjede  Figur  hvor  Jupiter 
og  dens  Maane  Callisto  samt  Jorden  og  Maa- 
nen  er  tegnede  i  korrekt  indbyrdes  Forhold 
men  den  indbyrdes  Afstand  mellem  de  to 
Planeter  og  dens  Maaner  er  formindskede  til 
1/3  for  at  faa  Plads  paa  Papiret.  Callisto 
fuldfører  en  Omdrejning  omkring  Jorden  i  16 
Dage  og  167a  Time  i  en  Afstand  fra  Jupiter 
af  1,167,000  Miles  medens  en  Maaned  bruger 
21  Dage  og  73/4  Time  om  en  Baneomgang 
i  en  Afstand  af  238840  eng.  Miles. 

Lad  M.  paa  Fig.  2  angive  Maanen,  der 
bevæger  sig  en  kort  Del  af  en  cirkulær  Bane 
omkring  Planeten  E  til  Punktet  M'.  Paa 
Grund  af  Tyngden  bliver  Banen  en  Kurve, 
hvis  Tyngden  kom  i  Betragtning,  vil  Maanens 
Bane  blive  en  ret  Linie  som  vist  ved  M — M*. 
Det  Stykke,  Maanen  i  det  omhandlede  korte 
Tidsrum  er  „faldet"  ind  mod  Planeten  E,  er 
derfor  EM"  -f-EM'. 

For  nu  at  faa  en  Sammenligning  mellem 
Maanens  og  Callistos  Baner  er  de  paa  Fig. 
2  viste  drejende  om  samme  Punkt  E  og  deres 
Baner  ere  paa  det  angive  korte  Stykke  vist 
cirkulære.  Ballistos  Banes  Radius  er  4,89 
Gange    større  end   Maanens   og  Callisto  be- 


n9i. 

væger  sig  i  sin  Bane  8  Gange  saa  hurtig 
som  Maanen  i  sin  Bane,  Tangenten  CC  er 
derfor  8  Gange  længere  end  MM*.  Forhol- 
det mellem  Længden  af  Linierne  CWC  og 
M "  M '  angiver  de  to  Planeters  forskellige 
Tiltrækningskraft. 

Ved  simpel  Udmaaling  finder  man  at  C  *  C ' 
er' 13,i  Gange  større  end  M"M'  d.  v.  s.  at 
Jupiters  Tiltrækning  er  15  Gange  saa  stor 
som  Jordens,  men  Callistos  Afstand  fra  Ju- 
piter er  4.82  Gange  større  end  Maanens  Af- 
stand fra  Jorden.  Nu  ved  man  gennem  fy- 
siske Forsøg  at  Tyngdekraften  formindskes 
med  Kvadratet  paa  Afstanden;  Tallet  13,i 
maa  derfor  multipliceres  med  4,89*  for  at  faa 
Jupiters  Tiltrækning  i  Forhold  til  Jordens  Til- 
trækning reduceret  til  samme  Afstand  fra 
Planeten.  Jupiters  Tiltrækningskraft  er  derfor 
13,i  X  4,89*  —  3l3,i  det  vil  sige  at  Jupiters 
Masse  eller  Vægt  er  313,i  Gange  saa  stor 
som  Jordens. 

I  denne  Sammenhæng  kunne  vi  oplyse  at 
Solen,  der  er  Centrum  i  vort  Planetsystem 
vejer  355,000  Jordkloder  eller  udregnet  i 
Pund  57  efterfulgt  af  29  Nuller. 

Paa  Tegningen  er  Afstanden  C" C  og 
M  u  M '  betydeligt  forstørrede  for  at  gøre  det 
muligt  at  opfatte  Differencen.  Maanens  virke- 
lige Fald  paa  et  Stykke  af  f.  Ex.  en  eng. 
Mil  er  0,oooooao9345  Dele  af  en  Mil  og  Callis- 
tos Fald  medens  den  har  gennemløbet  8  Mil 
(hvad  der  jo  svarer  til  Maanens  ene  Mil)  er 
0,000027420.  Divideres  Maanens  Fald  ind  i  Cal- 
listos faas   13,098   og  multipliseres  dette  med 


de  før  rfevnte  4,89  faas  312,7.  Ved  denne 
Methode  kommer  vi  altsaa  temmelig  nøjagtig 
til  samme  Resultat  med  Hensyn  til  Jupiters 
Vægt  i  Forhold  til  Jordens.  c.  h. 

Nærsynethed 

kan  være  ret  generende.  Allerede  det  ikke 
at  kunne  kende  Folk,  der  gaar  ovre  paa  det 
andet  Fortov,  kan  være  ubehageligt;  men 
værre  er  det  dog  ikke  engang  at  kunne 
klare  sig  inde  i  en  ganske  almindelig  lille 
Stue  uden  at  begaa  Fadaiser.  Adskillige 
Mennesker  maa,  naar  de  vil  læse,  holde 
Papiret  helt  op  til  Ansigtet,  saa  at  det  er 
ganske  nær  deres  Næsetip.  Professor  C.  Hess, 
der  har  givet  sig  meget  af  med  Undersø- 
gelser over  Nærsynethed,  ser  meget  pessi- 
mistisk paa  Sagen,  og  udbryder,  at  naar 
man  ikke  kan  rent  ud  sagt  forbyde  Nær- 
synede at  gifte  sig,  og  saaledes  hindre,  at 
Børn  fødes  nærsynede,  saa  maa  man  dog  i 
hvert  Fald  gennem  Skoleundervisningens  Re- 
form søge  at  begrænse  den  erhvervede  My- 
opi,  og  han  mener  da,  at  først  og  frem- 
mest bør  man  ikke  lære  Børn  at  læse,  før 
de  har  fyldt  9  Aar.  Undervisningspligten 
begynder  her  i  Landet  med  Barnets  7de  Aar! 

Fremtidens  Skole. 

Skolebestyrerinde,    Frk.    Theodora  Lang   i 
Silkeborg   har    tegnet  nedenstaaende  Skema, 

der  bedre  end  en  blot  og  bar  Ordforklaring 
viser,  hvorledes  den  nye  Skoleordning  tager 
sig  ud.  Adskillige  Forældre  vil  vist  være 
glade  for  at  modtage  en  saa  let  forstaaelig 
Underretning  om,  hvorledes  det  egentlig  for- 
holder sig  med  Forskole,  Mellemskole,  Folke- 
skole, Realskole  og  Gymnasium. 

Haven  i  Januar. 

Der  vilde  intet  være  forløbet  selv  om  de 
aktive  Havevenner  holdt  Ferie  i  denne  Maa- 
ned ;  men  ikke  destomindre  vil  der  naturligvis 
altid  være  nok  at  tage  Vare  paa.  Træffer 
det  i  med  større  Snelag,  vil  det  altid  give 
noget  Arbejde  at  fjærne  Sneen,  hvor  den  lig- 
ger i  Vejen,  og  hvor  den  vil  kunne  gøre 
Skade.  Saaledes  kan  høj  Sne,  der  omslutter 
Grene  af  f.  Eksempel  Dværgfrugttræer  under- 
tiden, naar  den  synker  sammen,  knække  selv 
tykke  Grene.  Det  er  et  Pragtsyn  at  se 
Naaletræerne  sneklædte,  men  der  skal  stærke 
Skuldre  til  at  bære  Hermelinskaaben,  og 
navnlig  dersom  Vejret  skifter  med  Frost  og 
Tø,  vil  man  gøre  bedst  i  at  ryste  det  tun- 
geste Lag  Sne  ned,  ellers  kan  en  Gren  let 
knække,  hvad  der  særligt  skamskænder 
Naaletræer. 

Barfrost  er  det  rigtige  Vejr  til  at  klippe 
og  skære.  Her  skal  kortelig  omtales  Sir- 
buske og  Træer.  De  sidste  bør  man  i  Al- 
mindelighed helst  enten  lade  staa  eller  fælde 
og,  om  det  kræves,  erstatte  med  yngre  Ek- 
semplarer. Træer,  der  er  kappede  ser,  sær- 
lig om  Vinteren,  uhyggelige  ud  med  de  af- 
stumpede Grene,  der  ligesom  rækker  mod 
Himlen  om  Barmhjærtighed. 

Naar  Buskadsene  blive  for  tætte  og  for 
gamle,  maa  de  udtyndes  og  forynges,  og 
det  Princip,  man  bør  følge  —  men  som  langt 
fra  altid  følges  selv  i  velplejede  Haver  —  er, 
at  hver  Busk  skal  have  Lov  til  at  udvikle 
sig  efter  sin  Ejendommelighed,  og  det  man 
bortskærer  af  den  enkelte  Busk  skal  helst 
tages  væk  helt  nede  fra  dens  Udspring  ved 
Roden;  naar  man  nøjes  med  at  studse  Bu- 
sken, ødelægger  man  i  Reglen  baade  Form 
og  Blomstring.  Man  bør  være  klar  over,, 
og  i  sin  Beskæring  tage  Hensyn  til,  om 
Buskene  blomstrer  paa  Sommerskuddene  eller 
paa  det  overvintrede  Træ. 

Mange  af  Spidserne  af  de  afskaarne  Grene 
kan  man  faa  Fornøjelse  af  ved  at  drive  dem 
frem  i  sine  Stuer.  De  blomstrende  Grene, 
som  man  vil  faa  mest  Glæde  af  og  som 
stiller  de  ringeste  Fordringer  ere  Kirsebær- 
og  Kastaniegrene.  I  Reglen  lykkes  Forsythia, 
Syren,  Ribes  og  lignende  tidlig  blomstrende 
Grene  nogenlunde,  men  dels  kræver  de  mere 
Omhu,   og  endelig  faar  de  kun  en  temmelig 


mat  Farve.  Det  nemmeste  og  tit  det  for- 
nøjeligste er  Drivning  at  Grene  af  tidlige 
Træer  og  Buske  som  Bøg,  Røn  eller  Stikkels- 
bær. Fremgangsmaaden  ved  denne  primitive 
Drivning  er  følgende.  Grenen,  der  helst 
skal  have  faaet  Frost,  afskæres  skarpt  for- 
neden og  alle  Knopper  og  Sideskud  paa  den 
nederste  Del  fjærnes.  Derpaa  anbringes 
Grenen  i  en  ret  høj  Krukke  eller  Vase  med 
Vand.  For  at  holde  dette  friskt  lægges  lidt 
Trækul  i  Vasen.  Naar  Grenene  er  anbragte 
stilles  de  først  i  et  køligt  men  selvfølgeligt 
frostfrit  Rum.  Efter  et  Par  Ugers  Forløb- 
flyttes  de  ind  i  et  halvvarmt  Værelse,  og 
selv  om  man  kan  fremskynde  Drivningen 
ved  senere  at  sætte  Grenene  i  en  varm  Dag- 
ligstue, saa  gør  man  dog  bedst  i  at  lade 
den  udfolde  sig  i  et  køligere  Rum.  I  Varmen 
er  Holdbarheden  kun  ringe.  Grenene  bør 
staa  saa  lyst  som  muligt  og  helst  ikke  und- 
drages den  Smule  Sol,  vi  faar  paa  denne 
Aarstid.  Der  maa  et  Par  Gange  om  Ugen 
fyldes  efter  med  Vand,  og  samtidig  bør  man 
sprøjte  eller  stænke  Grenene,  eller  endogså a. 
dyppe  dem  i  lunkent  Vand.  Knopperne 
bryder  lettere,  naar  de  ikke  tørrer  for  stærkt. 
Der  danner  sig  gerne  grønne  Alger  i  Vandet, 
og  skulde  disse  tage  Overhaand,  kan  man 
helt  skifte  Vand.  Fantasifulde  Skribenter 
har  anbefalet  at  „gjøde"  Grenene  ved  at  til- 
sætte Vandet  forskellige  Kemikalier  f.  Eks; 
Salpeter;  det  skal  man  dog  vist  helst  lade 
være  med. 

Af  de  øvrige  Dele  af  det  Kvas,  der  falder 
af  ved  Beskæringen,  kan  man  anvende  det 
længste  til  Ærteris.  At  hugge  Ærteris  er 
en  udmærket  Beskæftigelse,  der  holder  Sindet 
i  Ro  og  Kroppen  i  Bevægelse,  og  det  turde 
jo  i  mange  Tilfælde  være  Hensigten  med  den 
Art  Havebrug,  der  her  omhandles. 

Handelsgartner  G.  N.  Brandt. 

Hønsegaarden. 

I  denne  Maaned  ere  Kræfterne  udeluk- 
kende ofrede  paa  at  frembringe  saa  mange 
Æg  som  mulig;  tidlig  udrugede  Individer 
inden  for  svære  Racer,  eller  Krydsninger,  der 
have  lagt  en  Del  Æg  paa  Slutningen  af 
Aaret  melde  sig  ikke  sjeldent  rugelystne. 
Det  vilde  sikkert  kunde  betale  sig  for  mange 
at    lade    saadanne    Høns    tilfredsstille    deres 


Hus  og  Have 


Rugelyft,  saafremt  man  da  kan  skaffe  sig 
anvendelige  Æg  helst  af  en  Race,  der  ud- 
vikler sig  hurtig.  Naar  man  har  et  beskyttet, 
lunt  og  tørt  Sted  til  Raadighed,  vil  nogle 
Kuld  Vinterkyllinger  give  en  god  Indtægt 
Skal  Opdrættet  lykkes,  da  gælder  det  om  at 
give  Kyllingerne  Anledning  til  at  arbejde  ef- 
ter Føden,  der  saaledes  aldrig  maa  henstaa 
til  dem  hele  Dagen.  I  Avner,  Blade  eller 
lignende  har  man  et  fortrinligt  Skrabemate- 
riale, Føden  maa  da  gives  i  tør  Form  og 
bestaar  af  Gryn,  særlig  valsede  Havregryn 
ere  at  anbefale,  smaa  Korn  navnlig  Hvede, 
samt  ikke  at  forglemme  saftigt  Grønt,  rigelig 
med  Grus  for  Fordøjelsen  og  lidt  Kød.  Som 
Drikke  gives  frisk  Mælk.  I  5  til  7  Ugers 
Alderen  vil  Kyllingerne  som  Regel  være  slagte- 
færdige og  kan  naa  1  til  l1/*^  pr.  Stk.,  og 
er  da  en  efterspurgt  Salgsvare. 

I  Tilfælde  af  at  stærk  Kulde  skulde  indtræffe, 
bør  Æggene  indsamles  flere  Gange  om  Dagen ; 
frosne  Æg  kan  optøes  i  koldt  Vand;  udsæt- 
tes  de  for  pludselig  Varme,  vil  Skallen  springe. 

Lad  Hønsene  faa  den  fulde  Nytte  af  den 
sparsomme  Sol,  hold  dem  tørre  og  vel  be- 
skyttede mod  den  kolde  Vind.  Hvis  Læskur 
mangler,  indret  da  et  saadant  af  gamle  Sække, 
Brædder  eller  lignende,  fyld  dette  med  et 
Par  Tommer  tykt  Strøelsesmateriale  og  an- 
bring et  Par  Siddestænger  i  Solsiden  saaledes, 
at  Hønsene  kan  flyve  op  paa  disse  og  varme 
Benene. 

De  Steder,  hvor  man  har  indrettet  et  sær- 
ligt Læskur,  ere  Rederne  som  oftest  anbragt 
i  dette;  om  Vinteren,  den  Tid,  hvor  Hønsene 
først  blive  sent  lukkede  ud  om  Morgenen, 
vil  det  være  formaalstjenlig  at  sætte  et  Par 
Reder  op  i  Soverummet  for  de  Høns,  der  vil 
lægge  tidlig  Æg,  da  Æggene  ellers  let  vil 
gaa  tabt. 

Selv  om  Vejret  skulde  blive  meget  koldt, 
maa  kunstig  Varme  ikke  finde  Anvendelse  i 
Hønsehuset;  det  vilde  kun  have  til  Følge, 
at  Hønsene  vilde  blive  altfor  ømflntlige  over- 
for  Vind  og  Vejr.  Paa  den  anden  Side  maa 
Temperaturen  nødig  gaa  ned  under  3  °  Varme ; 
i  saa  Fald  kan  man  sætte  et  større  Antal 
Høns  i  hvert  Hus;  drejer  det  sig  derimod 
om  en  mindre  Besætning,  da  maa  der  ofres 
en  extra  Beklædning  paa  Huset. 

I  de  korte  Dage,  hvor  Hønsene  opholde 
sig  Størstedelen  af  Døgnet  i  Soverummet, 
bør  man  særlig  være  paa  Post  overfor  Utøjet. 
Askebadet,  der  bestaar  af  den  fine  Bestand- 


del af  Aiken,  rent  Sand,  Vejstøv  samt  To- 
baksstøv, bør  jævnlig  fornyes  paa  denne 
A årstid.  W.  A.  Kock.    Konsulent. 

Køkkenet« 

Trangen  til  Frugt  og  Grøntsager  som  Er- 
statning for  den  megen  Kødføde,  der  ellers 
har  været  anvendt  i  Husholdningen,  er  i  de 
senere  Aar  i  stærk  Tiltagende. 

Har  man  Gigt,  maa  man  ikke  spise  ret 
meget  Kød,  men  helst  leve  udelukkende  af 
Frugt  og  Grøntsager.  Lider  man  af  Tørst, 
anbefales  det  at  spise  Frugt,  der  lædsker, 
fremfor  at  drikke,  og  har  man  Tilbøjelighed 
til  at  stimulere  sig  ved  stærke  Drikke, 
saa  raades  man  fra  at  nyde  skarpe,  kryd- 
drede  eller  meget  sammensatte  Kødspiser, 
der  fremmer  Trangen  til  Spiritusnydelse,  men 
holde  sig  til  en  Diæt  af  Frugt  og  Grønt- 
sager og  kun  et  mindre  Maal  Kød  om 
Dagen. 

Man  maatte  med  al  denne  Henvisning  til 
Planteføde  ønske,  at  Danmark  havde  et 
Klima,  hvor  Træfrugt  voksede  vildt  i  Masse- 
vis og  var  tilgængelig  for  alle  og  enhver, 
at  Grøntsager  kunde  dyrkes  saa  let  som 
Fod  i  Hose  og  skøtte  sig  selv,  samt  at  der 
ikke  var  noget,  der  hed  Arbejdsløn  eller 
Forrentning  af  Jorden. 

Det  er  nu  desværre  ikke  saaledes.  Vort 
Klima  lægger  adskillige  Hindringer  i  Vejen 
for  at  Frugt  og  Grøntsager  kan  blive 
saa  billige,  som  det  er  nødvendigt,  for 
at  ogsaa  mindre  bemidlede  Mennesker  kan 
anvende  dem  i  større  Maalestok  til  den  dag 
lige  Kost.  Der  er  Tider  paa  Aaret,  hvor 
Grøntsager  er  en  dyr  Ret,  og  hvor  Frugt 
vanskelig  kan  faaes.  Med  Hensyn  til  Frugt 
og  Grøntsager,  men  navnlig  til  det  første 
kan  man  jo  om  Efteraaret  købe  et  større 
Parti  billig  Frugt  ude  fra  Landet;  men 
hvormange  Mennesker  i  Byerne  har  Raad  til 
at  overkomme  en  saa  stor  Udgiftspost  paa 
én  Gang  eller  Raad  til  at  leje  Lejlighed  med 
Oplagsrum  til  Frugt,  der,  som  bekendt,  ikke 
kan  stuves  hen  paa  ethvertsomhelst  Sted. 
Paa  samme  Maade  gaar  det  med  at  købe 
Grøntsager  i  større  Parti  fra  Landet.  Man 
faar  det  ganske  vist  billigere,  men  Udgift  til 
Plads,  Omkostninger  og  Risiko,  forbyder  det 
langt  overvejende  Flertal  af  Byboere  at  for- 
skaffe sig  billig  vegetarisk  Føde  paa  denne 
Maade. 

Man  er  derfor  henvist  til  at  tage  sin  Til- 

Bør  Havregryn  købes  i 
Pakker  eller  løs  Vægt? 

Som  Svar  herpaa  skriver  i  » Dansk  Sundhedstidende«   den  bekendte  Specialist 
i  Mavesygdomme,  Professor  Dr.  med.  Carl  Lorentzen,  bl.  a.  følgende: 

»Jo  ældre  Grynene  er,  desmere  er  de  udsat  for  en  Fedt- 
dekomposition (paavist  ved  Undersøgelser  paa  Dethlefsen  & 
Meyers  Laboratorium).  Det  er  da  vigtigt,  at  man  saa  vidt 
muligt  skaffer  sig  friske  Havregryn,  ved  hvilke  man  har 
Garanti  for,  at  de  ikke  har  henligget  for  længe. 

Det  har  vist  sig  ved  Rækker  af  Forsøg  i  syreholdigt, 
steriliseret  Vand,  at  Gryn,  som  ikke  ligger  forsvarligt  ind- 
pakkede, bliver  skimmelholdige,  medens  Grynene  fra  for- 
svarligt lukkede  Pakker,  som  først  aabnes  ved  Brugen,  ses 
kimfattige  eller  ganske  kimfri.« 

Garanteret  friske  Avena-Gryn  med  Fabrikationsdato  i 
Seglet,   anbefalet  af  over  400  danske  Læger,   er  de   eneste 
Havregryn,  der  sælges  med  betryggende  Garanti  for  Friskhed. 
Avena-Gryn  leveres  til  alle  Landets  Sanatorier,  Sindssygeanstalter,  Hospitaler, 
Klinikker,  Apoteker  etc. 

Vogt  Dem  for  daarlige  Efterligninger 
og  forlang  altid  udtrykkelig  Avena  datoplomberede  Pakkegryn. 


Mus  og  Mave 


flugt,  enten  til  henkogte  Sager,  som  ganske 
vist  er  bleven  billigere  Aar  for  Aar,  men 
dog  er  altfor  dyre  i  Forhold  til,  hvad  de 
nærer  og  mætter,  eller  til  at  anvende  tørret 
Frugt  og  Grøntsager,  hvoraf  der  i  de  senere 
Aar  er  kommet  en  stor  Mængde  paa  Marke- 
det, hvis  man  da  ikke  vil  nøjes  med  til 
Gemyse  udelukkende  at  benytte  tørrede  Bælg- 
frugter,  Gulerødder,  Rosen-  eller  Hvidkaal. 
Disse  sidste  Kaalsorter  vil  dog  i  Maanederne 
Marts — April  som  Regel  stige  i  Pris  og 
synke  i  Kvalitet.  I  April — Maj  og  først  i 
Juni  er  det  altfor  dyrt  at  spise  friske  Grønt- 
sager. Derfor  maa  man  absolut  bruge  de 
tørrede;  og  tørret  Frugt  er  en  stor  Del 
af  Aaret  saa  meget  billigere  end  frisk  Frugt, 
at  man  staar  sig  ved  at  anvende  ogsaa  dette 
i  Husholdningen. 

I  det  Hele  vil  jeg  anbefale  en  langt  større 
Brug  af  tørrede  Grøntsager  og  tørret  Frugt 
end  det  endnu  er  Skik. 

Tørrede  Grøntsager. 
Naar   man   køber    tørrede   Grøntsager,    er 
det  først    og    fremmest  nødvendigt  at   sikre 
sig  anerkendt  gode  Varer;  thi  faa  Madvarer 
er  saa  forskellige  i  Kvalitet  som  disse. 

Jeg  har  i  Aarenes  Løb  prøvet  forskellige 
Mærker,  og  er  kommen  til  det  Resultat,  at 
selv  de  bedste  Mærker,  som  føres  i  Han- 
delen, kan  falde  meget  forskelligt  ud.  Om 
det  ligger  i  Høsten,  eller  det  ligger  i  Tør- 
ringsmaaden,  skal  jeg  ikke  kunne  sige. 

Det  maa  absolut  fraraades  at  købe  tørrede 
Urter  i  Papemballage,  men  altid  i  løs  Vægt. 
Naar  de  er  indpakkede  i  Æsker,  gaar  der 
let  Orm  i  dem. 

De  bedste  tørrede  Grøntsager,  vil  sige: 
dem  der  bliver  hurtigst  kogt,  i  højeste  Grad 
bibeholder  deres  Aroma,  og  fuldstændig 
mister  den  tørre  høagtige  Smag,  der  har 
gjort  saa  mange  Husmødre  bange  for  at  an- 
vende dem. 

Grøntsagerne  skylles  først  i  koldt  Vand 
og  sættes  derefter  i  Blød  i  Vand,  der  er  en 
lille  Smule  kuldslaaet,  og  staar  tildækket  i 
2  å  3  Døgn.  Hvis  Vandet  er  bleven 
meget  mørkt,  helder  man  det  fra  og  kom- 
mer nyt  paa,  naar  man  vil  koge  Urterne. 
Helder  man  nyt  Vand  paa,  naar  Grønt- 
sagerne sættes  over  Ilden,  maa  det  være 
lunkent,  men  aldrig  hedt  og  endnu  mindre 
kogende. 

Koger   man   paa   Komfuret,    maa    de  kun 


sættes  over  en  sagte  Ild,  og  holdes  i  lang- 
somt Kog  i  en  Timestid.  Bruger  man  der- 
imod Gas,  lader  man  dem  kun' koge  smaat 
i  et  Kvarter,  og  sætter  derefter  Gryden  i 
Høkassen,  hvor  den  kan  henstaa  et  Par 
Timer.  Vandet,  hvori  tørrede  Urter  er  kogt, 
kan  anvendes  til  Stuvningen,  men  tynd  Kød- 
suppe er  bedre. 

Dette  er  Fremgangsmaaden  i  sin  Helhed, 
mens  Tilberedelsen  efter  Kogningen  er  for- 
skellig for  de  forskellige  Slags. 

Tørret  Rosenkaal. 

Naar  Vandet  er  siet  fra,  røres  der  et  godt 
stort  Stykke  Smør  og  lidt  Salt  i  den  varme 
Kaal.  Man  kan  ogsaa  blot  afryste  Vandet 
og  spise  Kaalen  med  rørt  Smør  til  som  af- 
kogte Grøntsager.  Dette  kan  man  dog  kun 
anvende  til  en  meget  tarvelig  Anretning,  da 
den  tørrede  Rosenkaal  naturligvis  ikke  har 
det  kønne  Udseende,  naar  den  er  kogt,  som 
den  friske.  Idet  Kaalen  koger,  kan  man 
tilsætte  en  Knivspids  tvekulsurt  Natron,  for 
at  den  grønne  Farve   kan   blive  lidt  klarere. 

Kaalen  kan  ogsaa  stuves  i  det  Vand, 
hvori  den  er  kogt  eller  i  Suppe,  men  Stuv- 
ning af  tørrede  Grøntsager  smager  ikke 
saa  godt  som  af  friske. 

%  Tørrede  Perlebønner  og  tørrede  Snittebønner. 

Naar  Vandet  er  siet  fraf  røres  der  et  godt 
stort  Stykke  Smør,  hakket  Persille  og  Salt  i 
de  varme  Bønner,  eller  om  man  foretrækker 
det,  kan  de  spises  med  rørt  Smør  tit  som 
afkogte  Grøntsager.  Ligesom  Rosenkaal  kan 
Bønnerne  ogsaa  anvendes  stuvede  paa  al- 
mindelig-Vis  i  Mælk  eller  i  Suppe.  Stuves 
de  i  Suppe,  forhøjer  lidt  hakket  Persille 
Smagen. 

Tørrede  Julienneurter 
kan  udmærket  godt  anvendes  baade  til  Suppe 
og    stuvede    som    Gemyse,    dog    maa   man 
sørge  for  at  købe  de  Urter,   der  falder  stort 
skaarne. 

Tørrede  Gulerødder 
kan  blive  særdeles  velsmagende,  selv  om 
de  har  tabt  lidt  i  Udseende.  Men  paa 
Gulerødder  mærkes  det  i  Særdeleshed,  naar 
det  ikke  er  en  fin  Sort,  der  er  tørret.  Hvis 
det  ikke  er  de  bedste  Karotter,  der  er  an- 
vendt, saa  smager  Retten  flovt,  hvormegen 
Umage  man  end  gør  sig  for  at  tillave  den 
efter  alle  Kunstens  Regler.      Ingen  Rod  kan 

Trinidad-,  Surinam-  og  Caracas-Chocolade  anbefales. 

være  saa  forskellig  i  Smag  som  Guleroden. 
Den  store  grove  Gulerod,  som  man  sæd- 
vanligt køber  om  Vinteren  til  Suppe,  smager 
flovt,  naar  den  stuves,  den  egner  sig  kun 
til  Suppe,  eller  lil  stegte  Gulerødder,  mens 
den  fine  mørkerøde  Karot,  navnlig  den 
runde,  særligt  egner  sig  til  Syltning.  Paa 
samme  Maade  er  det  ikke  enhver  Gulerod, 
der  egner  sig  til  Tørring.  Imidlertid  er 
det  ikke  muligt  i  tørret  Tilstand  at  se,  om 
det  er  en  velsmagende  Rod,  man  køber. 
Man  maa  blindt  stole  paa,  at  Sælgeren 
fører  en  god  Vare. 

Det  Vand,  hvori  Gulerødderne  er  kogte, 
anvendes  til  Stuvningen.  6  Kvint  Smør 
smeltes,  bages  godt  op  med  1  Spiseskefuld 
Mel  og  opspædes  med  1  Pægl  af  Gulerods- 
suppen. I  denne  Sauce  koges  .  de  allerede 
mørkogte  Rødder  i  10  Minutter  under  Laag 
ved  sagte  Ild.  2  Æggeblommer  pidskes  med 
2  Skefulde  raa  Fløde,  2  Kvint  koldt  Smør 
i  smaabitte  Klatter  røres  deri.  Hermed  le- 
geres Stuvningen.  Før  Anretningen  tilsættes 
lidt  fint  hakket  Persille.  —  Denne  lækre  Stuv- 
ning kan  ogsaa  serveres  som  selvstændig 
Ret  —  til  Frokost  for  Eksempel  —  med 
varme  Brødcroutons. 

Tørret  Spinat. 
Naar  Vandet  er  siet  fra  den  kogte  Spinat, 
hakkes  den  med  en  Smule  Mel,  faaer  derpaa 
atter  et  Opkog  med  lidt  af  Vandet,  hvori 
den  har  været  kogt,  eller  med  et  Par  Spise- 
skefulde Fløde,  lidt  koldt  Smør,  Salt  og  en 
Smule  Muskatblomme  eller  Nød,  hvis  man 
holder  af  det. 

Russiske  Ærtery  gule  Ærter,   hvide  Bønner  og 

Flageolets 
bliver  bedst,  naar  man  lader  dem  staa  i 
Blød  3  å  4  Døgn.  For  de  russiske  Ærter 
gælder  dette  dog  kun  for  den  mindre  fine  Sort. 
Den  fineste  Sort  behøver  kun  at  staa  i  Blød 
i  48  Timer.  Hvis  gule  Ærter,  hvide  Bøn- 
ner og  Flageolets  begynder  at  revne,  mens 
de  staar  i  Blød,  gør  det  ikke  noget. 

Tørrede  Champignons. 
Af  de  tørre  Champignons,  som  man  alminde- 
ligvis   faar    i  Handelen,    bliver    man    meget 
skuffet;   hvorledes   man   end   behandler  dem, 
giver    de    ikke    nogen    videre    Smag    i   den 


Sauce,  hvortil  man  anvender  dem.  Den 
eneste  Svampeart,  som  i  tørret  Tilstand  be- 
holder sin  Smag,  er  egentlig  Kantarellen, 
men  den  faaes  ikke  i  Handelen,  den  maa 
man  selv  tørre,  saaledes  som  anvist  i 
Oktoberhæftet  af  Gads  Magasin. 

Vil  man  alligevel  anvende  de  tørrede 
Champignons,  skal  de  staa  i  Blød  i  lunkent 
Vand  i  24  Timer,  og  naar  de  koges,  dryp- 
pes med  lidt  Citronsaft  og  krydres  med  1 
Stykke  Muskatblomme.  De  anvendes  bedst 
i  hvide  Sauce. 

Omektte  med  tørrede  Urter. 

Gemysen,  der  maa  være  enten  Snittebøn- 
ner eller  Julienneurter,  koges  efter  den  alt 
ovenfor  nævnte  Fremgangsmaade.  Vandet 
rystes  af,  ligesom  til  afkogte  Grøntsager.  5 
Skiver  Franskbrød  skæres  i  Tærninger  og 
bages  i  Olie,  Smør  eller  Klaret  paa  Panden. 
Brødet  stilles  tilside  for  at  afsvales.  7  hele 
Æg  piskes  godt  med  7  Spiseskefulde  Mælk, 
lidt  Salt  og  lidt  Peber.  Brødtærningeme 
røres  deri.  Et  godt,  stort  Stykke  Smør 
kommes  paa  Panden.  Æggemassen  hældes 
op,  og  Æggekagen  bages  kun  paa  den 
underste  Side. 

Før  den  endnu  er  stivnet  ovenpaa,  dækkes 
den  halve  Del  af  Æggekagen  med  Grønt- 
sagerne, den  anden  Halvdel  lægges  hen  der- 
over. Den  halvmaaneformede  Omelet  te  an- 
rettes paa  et  aflangt  Fad. 

Tørret  Frugt. 
For  tørret  Frugt  gælder  samme  Regel  som 
for  Gemyserne:  at  de  skal  staa  længe  i 
Blød  for  at  indsuge  ligesaa  meget  Vand, 
som  ved  Tørringen  er  draget  ud  af  den 
friske  Frugt,  thi  kun  derved  kommer  de  til 
at  ligne  den  i  Smag  og  Udseende.  Dette 
gælder  navnlig  for  den  tørrede  Frugt,  som 
man  vil  anvende  til  Kompot. 

Tørrede  Blommer 
skal  kun  staa  1  Døgn  i  Blød  og  helst  i 
kuldslaaet  Vand.  Et  Stykke  hel  Kanel 
koges  med  i  Siruppen.  Ceylonkane  giver 
den  bedste  Smag.  Naar  Blommerne  er 
taget  op  af  Saften,  hvori  de  er  kogt,  lægges 
de  forsigtig  paa  Kompotskaalen.  Derefter 
tilsmages  Siruppen  med  lidt  Sherry,  før  den 
hældes  over  Frugten. 


Pariser  Blomsterhalle. 


Blomster  direkte  fra  Lager 
til  en  gros  Priser.  —  Ingen  Butik. 
78,  Nørrevoldgade,  Stuen.    Indg.  i  Porten  (ligeved  Frederiksborggade).    Telf.  215  og  17,053  y. 

Speeial- Atelier  for  alt 
moderne  Haararbejde 

for  Damer  og  Herrer. 
Tr»i>8foroi«t'ons     Toupets. 

Parykfabrik  og  Lager. 

Det  gjensidige  Forsikringsselskab 

„D  A  N  M  A  R  K" 

Hovedkontor:  Selskabets  Ejendom, 
V.  Boulevard  34,  EilialkoiiLor:  Amagertorv  3t 

Desuden  har  HraiidforsikringsafdeLmgeii 
Agenturer  over  hele  Lun  det  ng  Uvsforsikriiigs- 
afdelingcn  har  General  Agent  ur  S  Aarhus  \ 
Prip,  CJemensborg,  og  L  Qdetw.  Schreiner, 
Kongensgade  31, 

Brandfors  Livsform. 

Forsi  kring*.uni i-.  877      MUL       c.  SO  Mil  I, 

Formue.  -  .  . -      3i|4     —  c.  10    - 


Hage's 

HAANDBOG  I  HANDELSYIDENSKAB 

2.  Udgave 

ved 

Michael  Koefod        og        Emil  Meyer 

Direktør  for  Kontorchef  1 

Statens  statist.  Bureau  Nationalbanken 

20  Kr.,  indb.  23  Kr.  50  Øre. 

Det  kan  vel  neppe  tænkes,  at  der  findes  noget 
større  Kontor  eller  Bibliotek  i  Landet,  hvor  ikke 
Hages  Haandbog  regnes  med  til  det  uundværlige 
Indbo,  eller  at  der  gives  nogen  Handelsskole,  der 
ikke  lærer  sine  Elever,  hvordan  de  sk«l  anvende 
den.  Men  ogsaa  den  akademiske  Ungdom,  særlig 
Jurister  og  Socialøkonomer,  bør  søge  til  den 
for  at  supplere  deres  teoretiske  Viden  med  Kend- 
skab til  det  praktiske  Livs  Anvendelse  af  Teorier 
og  Lov  paragrafer,  Afsnittene  om  Veksler,  Kon- 
nossementer, Told  og  Handel  med  Effekter 
for  at  nævne  nogle  enkelte  blandt  mange,  vil  kunne 
klare  adskillige  Spørgsmaal  for  dem,  som  Lære- 
bøgerne ikke  giver  Oplysning  om.  Skulde  vi  frem- 
hæve et  særligt  Afsnit  som  læseværdigt,  maatte  det 
være  det  nationaløkonomiske,  der  paa  sine 
120  Sider  giver  et  meget  orienterende  og  fyldigt 
Billede  af  denne  Videnskab.  Det  er  en  hel  Af- 
handling, bygget  paa  de  nyeste  videnskabelige  Re- 
sultater, en  hel  Lærebog  i  Nationaløkonomi,  hvortil 
der  ikke  findes  noget  Sidestykke  i  vor  Litteratur. 

(Berl.  Tid.) 

I  disse  Dage  er  hos  undertegnede  udkommet  et 
nyt,  stort 

KBRT  om  KØBENHAVN 


med 


indlemmede  Distrikter 

samt 

Frederiksberg 


Udarbejdet  af  C.  Meldal 

paa  Grundlag  af  Generalstabens  og  Magistratens  Opmaalinger. 

Pris  i  2  Blade  8  Zr.,  opklæbet  i  Lommeformat 

11  Kr.  50  Øre, 

paa  Lærred  med  Stokke  og  ferniseret  14  Kr. 

(Kortet  leveres  "iiopklæbet 
til  Køberne  af  Traps  »Danmark«  uden  Vederlag). 

G.  £  C.  Gad. 


Internationalt 


?Vaxvo\aeTV 

mest  fuldkomne  Klaverspilleapparat  hvorpå* 
enhver  —  med  eget  Foredrag  —  kan  udføre 
alle  Musikens  Mesterværker.  Planolaen,  hvis 
Pris  er  lOOO  Kr..  forevises  beredvilligt  dagligt  i 

Petersen  &  Steenstrap's 

Harmoniums-Magasin, 

St.  Kirkestræde  ly  1.  Sal. 


FERRIN 

mod  Blodmangel 

er  en  kemisk  Forbindelse  af  Mælkens 
Æggehvidestoffer  med  Jern. 

Denne  Forbindelse  afgiver  den  bed- 
ste Form  for  et  styrkende  organisk 
Jernpræparat.  Faas  paa  Apothekerne. 

Pris  1  Kr.  50  Øre. 
Xbhvn.a  Ltveapotheka  kemlike  Fabrik 


Rgl.  Hof 
Instrument- 
mager 


CORNELIUS  KNUDSEN 

IB  Købmagergade  15 

/  alle  Boglader  faas: 

„Stjernehimlen". 

Stjernekort  med  Drejeskive, 

2  Kp. 

G.  E.  C.  GAD. 


Privat  Detektiv  Bureau, 

Dronn.  Tvergade  9,  1.  Sal,  ved  Hj.  af  Bredgade, 


paatager  sig  Undersøgelser  af  enhver  Art,  Adresseopsøgninger,  Efter- 
forsteninger  samt  giver  Oplysning  om  ethvert  tænkeligt  Forhold. 

■  a  I  i  4  a  4  ■      Bevisførelse  for  Utroskab  blandt  Forretningspersonale, 
11111(11.  —  -      Ægtefolk. 

NB«    Arbejdet  udføres  af  prøvede  og  paalidelige,   private  Opdagere  —  Kontoret  er 
aabent  fra  10—12  og  6—8. 

Tel.  17271  y.  Grundlagt  1901. 

EDVARD  HOLM 

DANMARK-NORGES  HISTORIE 

FRA  DEN  STORE  NORDISKE  KRIGS  SLUTNING 
TIL  RIGERNES  ADSKILLELSE 

(1720-1814) 

I.  FREDERIK  IV's  sidste  Regeringsaar  (1720—1730) 9  Kr.  75  Øre 

II.  KRISTIAN  VI  (1730— 1746) 11     -     50  - 

III.  FREDERIK  V  (1746- 1766) 13    -      »  - 

IV.  KRISTIAN  VII  (1766-1808).   I.  Bind 15     -       •  - 

Som  Indledning  til  ovennævnte  Værk  udkom  tidligere: 

DANMARK-NORGES  INDRE  HISTORIE 

UNDER  ENEVÆLDEN  FRA  1660-1720 

To  Dele.     14  Kr.  50  Ore. 

Af  en  Anmeldelse  ved  A.  T.  i  „Nationaltidende"  anføres: 

„Hele  Værket  maa  i  vor  moderne  Historieskrivning  siges  at  være  et  Førsterangsarbejde,  thi  vel 
er  det  saa,  at  Forfatteren  har  benyttet  andre  Historikeres  Resultater,  idet  han  har  gjort  Anvendelse 
af  hele  den  trykte  Litteratur,  som  gælder  noget  i  videnskabelig  Henseende,  men  ved  Siden  deraf  ligger 
den  mest  udstrakte  Undersøgelse  og  Gennemlæsning  at  et  mægtigt  utrykt  Arkivmateriale.  Det  skal 
med  største  Anerkendelse  vidnes,  at  Forfatteren  har  behersket  det  uhyre  Stof  med  Klarhed  og  Over- 
legenhed, at  Fremstillingen  er  fast  og  sikkert  anlagt,  at  Overblikket  gennemgaaende  er  blevet  bevaret 
og  at  Fortællingen  bevæger  sig  fremad  i  et  simpelt  og  naturligt  Sprog,  der  stadig  holder  Iuteressen 
for  det  omhandlede  Emne  vedlige.  Hvad  Opfattelsen  angaar,  da  bestræber  Forfatteren  sig  for  den  størst 
mulige  Objektivitet,  hvorfor  hans  Domme  om  Begivenheder  og  Personer  bærer  Uhildethedens  og  Besin- 
dighedens Præg." 

1  „Politiken-  skriver  J.A.  F.: 

»Hvad  Prof.  Holm  vil  give  er  jo  ikke  mindre  end  Danmark— Norges  Historie  fra  Freden  i  Frede- 
riksborg 172u  til  Norges  Tab  1814,  Danmarks  Historie  i  saa  godt  som  hele  det  18.  og  Begyr. delsen 
af  det  19.  Aarhundrede.  Ingen  staar  rustet  til  dette  Arbejde  som  han,  der  i  talrige  Monografier,  igen- 
nem hvilke  der  gaar  en  fælles  Traad,  har  behandlet  vigtige  Sider  af  den  indre  politiske  Udvikling,  der 
endvidere  har  skrevet  en  samlet  Fremstilling  af  den  ydre  Politik  i  den  nævnte  Periodes  sidste  Del,  og 
endelig  i  den  store  Skildring  af  Danmarks  indre  Historie  fra  1660—1720  har  givet  en  grundlæggende 
Indledning  til  sit  nuværende  Værk.  Fremtidige  Historikere  vil  maaske  rette  i  Enkeltheder,  maaske  ogsaa 
have  andre  Opfattelser  af  Forhold  og  Personer  og  særlig  maaske  lade  Farve  og  Lys  falde  anderledes 
end  han,  men  hans  Værk  vil  altid  staa  som  en  Bedrift  og  det  af  de  Bedrifter,  der  kan  tælles  i  dansk 
Historieskrivning.  —  Med  Lethed  bevæger  Forf.  sig  igennem  de  diplomatiske  Situationer,  og  man  føler 
overalt  hans  store  Fortrolighed  med  Europas  almindelige  Historie. - 

G.  E.  C.  GAD's  FORLAG 


ET  FREMTIDSLAND 
OG  DANMARKS  INTERESSER  DERI 

Af  Dr.  J.  ØSTRUP. 


Fra  fer  Jernbanens  Tid. 

Af  Ruternes  Forskydninger  afhænger  Ri- 
-Zjl  gernes  Skæbne.  Renæssancens  italienske 
Republiker,  der  skænkede  Menneskeheden 
nogle  af  dens  kosteligste  Kulturfrembringelser, 
gik  til  Grunde,  da  Opdagelsen  af  Søvejen 
rundt  om  Sydafrika  gjorde  det  af  med  Mid- 
delhavstrafiken,  og  det  frugtbare  Ægyptens 
Velstand,  som  ikke  en  Gang  Mamluksulta- 
nernes  vanvittige  Herredømme  havde  kunnet 
faa  Has  paa,  visnede  hen  af  den  samme 
Aarsag.  Og  baade  Palmyras-  og  de  syd- 
arabiske  Byers  Ruiner  forkynder  med  deres 
tavse  Veltalenhed  den  samme  historiske  Sand- 


hed, at  det  er  de  store  Handelsveje,  der 
skaber  Liv  og  Kultur,  og  at  Forandring  i 
disse  bringer  Stilstand  og  Undergang  for 
hidtil  blomstrende  Egne. 

For  Kulturhistorien  betyder  Udviklingen 
af  de  økonomiske  Betingelser  adskilligt  mere 
end  baade  Krigsbegivenheder  og  Digterværker, 
og  blandt  disse  Betingelser  6taar  atter  Trafik- 
forholdene i  første  Række;  Suezkanalens 
Aabning  har  for  Menneskeheden  mere  at 
sige,  end  Slaget  ved  Sedan. 

Saa  meget  mere  Grund  er  der  da  til 
aarvaagent  at  forfølge  netop  denne  Side  af 
Verdensudviklingen ;  medens  de  smaa  Staters 
Undersaatter  ellers  overfor  de  store  Begiven- 
heder maa  nøjes  med  at  være  passive  Til- 
skuere og  endda  være  glade  til,  at  der  ikke 
sker  dem  noget  værre,  saa  kan  der,  hvor 
Talen  er  om  økonomiske  Foreteelser,  blive 
Mulighed  for,  at  deres  Interesse  bliver  ikke 
blot  Iagttagerens. 

En  Verdensbegivenhed  af  den  her  paa- 
pegede Natur    er   den   store  Bane,    der   skal 


Udsigt  over  Bagdad. 

gaa  fra  Konstantinopel  gennem  Lilleasien  til 
Bagdad  og  den  persiske  Havbugt,  og  hvis 
Fuldendelse  nu  er  sikret. 

I  November  1899  udstedte  Sultan  Abdul- 
Hamid  II  en  kejserlig  Irade,  i  Følge  hvilken 
der  blev  givet  det  tysk-anatolske  Jærnbane- 
selskab  Koncession  paa  en  Forlængelse  af 
den  i  Drift  værende  Bane  fra  Haidar  Pascha 
(Endestationen  paa  den  as;atiske  Kyst  lige- 
overfor  Konstantinopel)  til  Eskischehir;  Banen 
bestemtes  til  at  skulle  gaa  over  Konja  (Ico- 
nium)  til  Mosul — Bagdad — Basra  og  ende 
ved  et  Punkt  paa  den  persiske  Havbugts 
Kyst. 

Den  store  Tanke,  for  hvis  Virkeliggørelse 
det  her  var  lykkedes  Direktøren  for  „Deutsche 
Bank",  Georg  von  Siemens,  at  skabe  det 
diplomatiske  Grundlag,  var  ikke  ny.  Alle- 
rede i  1836  havde  Moltke,  den  Gang  preu- 
sisk  Generalstabskaptajn  i  tyrkisk  Tjeneste, 
udtalt  sig  for  Tilvejebringelsen  af  en  Trafik- 
forbindelse over  Land  gennem  Lilleasien  til 
Indien,  og  senere  blev  det,  som  ventelig  var, 
sårlig  Englændere,  der  beskæftigede  sig  med 
dette  Problem;  vi  mader  her  en  hel  Række 
bekendte  Navne,  hvoraf  nogle,  som  Layard 
og  Rawjinson,  af  den  videnskabelige  Forsk- 
ning fra  først  af  droges  til  Vestasien,  men 
hvis  Blik  for  det  praktiske  Livs  Interesser 
alligevel  ikke  sløvedes  af  denne;  ved  Siden 
af  disse  kan  nævnes  Mænd  som  Chesnay, 
Sutherland  og  Cameron  Lovett,  der  alle 
skønnede,  at  her  laa  Fremtidens  store  Lande- 
vej til  Indien.  Det  var  da  ogsaa  i  fuld 
Overensstemmelse  hermed,  at  man  fra  tysk 
Side,  den  Gang  Tanken  om  en  Bagdadbane 
endnu  var  i  sin  Vorden,  søgte  at  interessere 
ogsaa  engelsk  Kapital  for  dette  Foretagende. 
England  har  imidlertid  hidtil  stillet  sig  af- 
visende til  denne  Tilnærmelse,  paa  samme 
Maade  som  oprindelig  ogsaa  til  Suezkanalen. 
Først  da  denne  sidste  viste  sig  at  være  et 
rentabelt  Foretagende,  fik  Englænderne  travlt 
med  at  sikre  sig  de  ved  Khediven  Ismael 
Paschas  Gældsopgørelse  udbudte  Aktier.    Det 


er  jo  muligt,  at  den  engelske  Finansverden 
ogsaa  ved  Bagdadbanen  tænker  paa  Gen- 
tagelsen af  et  lignende  Kup,  hvorved  man 
lader  de  andre  bære  Risikoen  ved  Foretagen- 
dets Start  for  selv  at  træde  til,  naar  det 
først  er  kommen  godt  i  Gang.  Dog  synes 
ved  denne  Lejlighed  ogsaa  andre  Hensyn  at 
have  gjort  sig  gældende,  dels  almindelig 
Uvilje  mod  et  Samarbejde  med  Tyskerne, 
dels  ogsaa  Omsorg  for  konkurrerende,  særlige 
engelske  Virksomheder;  der  blev  nemlig  fra 
tysk  Side  ved  Tilbudet  om  Fællesskab  om 
Bagdadbanen  stillet  den  naturlige  Fordring, 
at  den  indiske  Post  efter  Banens  Fuldendelse 
skulde  besørges  ad  denne  Rute;  nu  er  det 
den  store  „Peninsular  and  Oriental  Line" 
(populært  kaldet  „P.  &  0.a),  der  har  denne 
Post  i  Entreprise,  og  ved  en  saadan  Omlæg- 
ning af  Postruten  vilde  „P.  &  0.a,  der  er 
et  af  Englands  største  og  bedste  Dampskibs- 
selskaber og  hvis  Skibe  er  den  engelske 
Handelsmarines  Stolthed,  med  et  Slag  miste 
næsten  hele  sin  Betydning.  Det  var  Haabet 
om,  at  et  engelsk  Afslag  paa  Tilbudet  om 
Samarbejde  skulde  umuliggøre  Bagdadbanens 
Virkeliggørelse  og  saaledes  forhindre  Be- 
skæringen af  „P.  &  O.  "s  Virksomhedskreds, 
der  blev  væsenlig  bestemmende  for  Englands 
Holdning. 

Men  dette  Haab  gik  ikke  i  Opfyldelse- 
Tyskerne  handlede  med  en  overraskende 
Energi;  „Deutsche  Bank",  „Hamburg- Amerika 
Dampschiffsgesellschaft"  og  det  af  Kejser 
Wilhelm  dirigerede  Udenrigsministerium  ar- 
bejdede Haand  i  Haand.  Ogsaa  Kejserens 
usædvanlig  levende  Interesse  for  den  viden- 
skabelige Udforskning  af  Babyloniens  Oldtids- 
mindtsmæiker  staar  i  Forbindelse  hermed  og 
har  ikke  fuldt  saa  uskyldig  en  Karakter,  som 
man  gærne  vil  give  det  Udseende  af;  sam- 
men med  de  Arkæologer  og  Kileskriftforskere, 
som  det  af  Admiral  Hollmann  ledede  tyske 
Orier.tselskab  sender  til  Mesopotamien,  følger 
Ingeniører  og  andre  praktiske  Mænd,  hvis 
Undersøgelser  mindre  gælder  Nebukadnezars 

Hvor  to  Kulturer  modes.    Fra  den  anatolske  Bane. 


og  Sardanapals  Efterladenskaber  end  de 
Skatte,  som  det  tyvende  Aarhundredes  Ager- 
brug og  Industri  skal  hæve  i  dette  gamle 
Kulturland. 

Paa  denne  Maade  er  Bagdadbanen  blevet 
et  hovedsageligt  tysk  Foretagende,  et  Resultat 
af  Kejserens  heldige  Orientpolitik  og  af  den 
stærke  Udvidelsestrang,  der  i  de  senere  Aar 
spores  i  al  tysk  Kapitalvirksomhed.  Af  de 
350  Millioner  Mark,  der  foreløbig  er  opførte 
som  nødvendige  til  at  føre  Tanken  om 
Bagdadbanen  ud  i  Livet,  er  de  60  Procent 
overtagne  af  den  tyske  Finansgruppe,  de 
øvrige  40  fordelte  paa  Banque  Ottomanes 
internationale  Interessenter;  Tysklands  Over- 
magt er  dermed  sikret. 

Umiddelbart  efter  at  Sultan  Abdul-Hamid 
havde  udstedt  den  ovennævnte  Irade,  tog 
Tyskerne  fat;  en  Kommission  bestaaende  af 
Jærnbaneingeniører  og  Finansmænd  samt  den 
tyske  Generalkonsul  i  Konstantinopel,  berejste 
det  allerede  i  Forvejen  afmaalte  Terræn  og 
fastslog  Banelinjen  i  alle  dens  Hovedpunkter. 

For  Tilvejebringelsen  af  en  Jærnbanefor- 
bindelse  mellem  Lilleasien  og  Mesopotamien 
havde  oprindelig   en   dobbelt  Plan   foreligget 


med  en  nordlig  og  en  sydlig  Linje1).  Den 
første  tog  sit  Udgangspunkt  i  den  allerede 
existerende  Banestrækning,  der  har  Endesta- 
tion i  Angora,  og  gik  derpaa  over  Jozgad, 
Sivas,  Malatia  og  Charput  til  Mosul.  1 
militær  Henseende  frembyder  denne  Linje  de 
største  Fordele  for  den  osmanniske  Stat,  og 
den  tyrkiske  Generalstab  har  derfor  været 
meget  ivrig  for  delte  Projekt,  men  da  den 
nordlige  Linje  er  over  400  Kilometer  længer 
end  den  sydlige  (2050  Kilometer  mod  1600) 
og  da  tilmed  Jordbundsvanskelighederne  paa 
hin  vil  blive  langt  større  og  baade  Anlægs- 
og  Driftsomkostninger  derved  betydeligere, 
er  den  sydlige  Linje  bleven  foretrukket  og 
fastslaaet  som  den,  der  skal  gennemføres. 

Denne  Linje  gaar  fra  Konja  (Oldtidens 
Iconium)  ret  mod  Øst;  fra  Konstantinopel 
til  Konja  har  Driften  allerede  i  flere  Aar 
været   regelmæssig;    ved   Kulek    boghaz    (de 

*)  Til  Forstaaelse  af  alle  geografiske  Enkeltheder 
henvises  til  Kieperts  slore  Carte  générale  de 
1' Empire  Ottoman,  Berlin  1892.  For  de  i 
denne  Afhandling  nævnte  Hovedpunkter  vil 
de  vedkommende  Blade  i  Andrées  eller  Stie- 
lers Atlas  være  fyldestgørende. 

kilikiske  Passer)  smutter  den  igennem  den 
ellers  fuldstændig  uvejsomme  Taurusbjærg- 
kæde;  omtrent  hertil  er  Anlæget  for  Tiden 
naaet.  Fra  den  tidligste  Oldtid  har  dette 
ganske  smalle  Pas,  der  skærer  sig  ind  mel- 
lem ganske  lodrette,  flere  Hundrede  Fod  høje 
Klippevægge,  været  den  eneste  Forbindelses- 
vej mellem  Lilleasien  og  Syrien;  dette  Sted 
har  Xenofon  beskrevet,  her  marscherede  Alex- 
ander den  store  igennem,  her  passerede 
Middelalderens  Korsfarerhære  forbi,  og  denne 
Vej  fulgte  Ibrahim  Pascha,  da  han  i  1833 
truede  det  tyrkiske  Rige  med  Undergang.  I 
Fremtidens  fredelige  Trafik  vil  dette  minde- 
rige Sted  faa  den  samme  historiske  Betyd- 
ning som  i  Fortidens  krigerske.  Takket 
være  JNaturens  gigantiske  Gennembrudskraft 
vil  Terrænhindringerne  her  ikke  blive  syn- 
derlig store. 

Naar  Banelinjen  herfra  er  kommen  ned  paa 
Kilikiens  frugtbare  Sletter,  berører  den  Adana, 
og  gennem  den  allerede  i  Drift  værende 
Stump  Bane  Adana— Tarsus — Mersina  faas 
der  her  Forbindelse  med  Havet  ved  en  af 
det  østlige  Middelhavs  faa  virkelig  gode 
Havne.  Fia  Adana  ledes  den  projekterede 
Linje  videre  mod  øst  over  Aintab,  Biredjsik, 
Urfa  (Oldtidens  Edessa)  til  Mosul. 

I  umiddelbar  Nærhed  af  Aintab  ligger  en 
lille  By,  ved  Navn  Killis,  der  muligvis  er 
udset  til  at  faa  en  særlig  Betydning.  Det 
er  bekendt,  at  samtidig  med  at  Tyskerne  arbejder 
paa  Bagdadbanen,  har  Tyrkerne  med  en  for 
den  osmanniske  Race  forbausende  Iver  kastet 
sig  over  Virkeliggørelsen  af  Sultan  Abdul- 
Hamids  Ide  om  en  Bane  fra  Damaskus  til 
til  de  hellige  Byer  Mekka  og  Medina;  af 
dette  store  Foretagende,  der  udføres  udeluk- 
kende for  tyrkiske  Penge  og  med  tyrkisk 
Arbejdskraft,  er  i  Øjeblikket  omtrent  en 
Tredjedel  færdig;  Banen,  der  ganske  vist 
kun  er  smalsporet,  er  aaben  for  Driften  til 
Maån  (et  Punkt  omtrent  i  Højde  med  det 
røde  Havs  Nordspids).  Men  det  er  den 
endelige  Tanke,   at  naar  denne  Pilgrimsbane, 


der  vil  faa  afgørende  Betydning  for  den 
osmanniske  Sultans  Magtstilling  i  hele  den 
islamitiske  Verden,  foreligger  fuldendt,  skal 
den  ogsaa  fortsættes  fra  Damaskus  nord  paa, 
og  ved  det  nævnte  Punkt  Killis  skal  den  da 
forenes  med  Bagdadbanen. 

Fra  Mosul  af  er  det,  at  denne  træder  ind 
paa  det  Territorium,  hvor  Banen  økonomisk 
og  derved  ogsaa  politisk  faar  den  største 
Betydning.  Mosul,  om  hvis  industrielle  Virk- 
somhed i  Middelalderen  vi  endnu  har  beva- 
ret et  Minde  i  Ordet  Musselin,  ligger  ved 
Tigris  i  umiddelbar  Nærhed  af  Ruinerne  af 
Oldtidens  Ninive,  Hovedstaden  i  en  af  Histo- 
riens mægtigste  Kulturriger;  alene  herigen- 
nem vilde,  selv  om  man  ikke  havde  Lejlighed 
til  at  faa  Værdien  af  det  omgivende  Opland 
direkte  konstateret,  denne  alligevel  være  sikret. 
Fra  Mosul  gaar  den  tracerede  Banelinje  forbi 
det  minderige  Erbil  (Oldtidens  Arbela  med 
Alexanderslaget)  gennem  de  frugtbare  Egne 
omkring  Kerkuk  mod  sydøst  i  større  eller 
mindre  Afstand  fra  Floden,  indtil  den  naar 
Bagdad.  Bagdad,  de  abbasidiske  Kalifers 
By,  er  i  vore  Dage  Centrum  for  al  Han- 
delen paa  hele  Mesopotamien  (Djezire)  og 
gennem  sin  Havnestad  Basra  Endepunkt  for 
hele  Trafiken  paa  den  persiske  Havbugt. 

Som  allerede  antydet,  ligger  Hovedinter- 
essen ved  den  store  Forbindelseslinje  Kon- 
stantinopel— Bagdad  i  den  sydøstlige  Tredje- 
del af  denne.  Banen  gennem  Mesopotamien 
og  Babylonien  vil  nemlig  faa  en  dobbelt 
Betydning.  For  det  første  vil  hele  Passa- 
gertrafiken  til  Indien  og  Østasien  blive  draget 
ad  denne  Vej;  det,  at  man  paa  12  (tolv) 
Dage  vil  kunne  komme  fra  London  til  Kal- 
kutta,  vil  betyde  en  Omvæltning  i  Verdens- 
trafikforholdene  endnu  større  end  den,  der 
fremkaldtes  ved  Suezkanalens  Gennemførelse. 

Endnu  langt  større  bliver  dog  den  Rolle, 
Bagdadbanen  vil  komme  til  at  -spille  som 
Middel  til  Genoprejsning  for  de  rige  Egne, 
den  gennemløber. 

Naar    man    nu    til    Dags    rejser    gennem 

Mesopotamien,  særlig  da  ad  den  sædvanlige 
Karavanerute  fra  Bagdad  mod  nordvest  langs 
Bredderne  af  Eufrat,  vil  man  undrende  spørge 
sig  selv,  om  disse  mennesketomme  Stræk- 
ninger er  det  samme  Land,  som  gennem  hele 
Oldtiden  (omtrent  2500—500  f.  Kr.)  var 
Verdens  rigeste  Kulturland,  og  som  atter  i 
Middelalderen  under  de  ældre  abbasidiske 
Kalifer  opnaaede  en  saa  frodig,  men  kort- 
varig Blomstring.  Hvad  Babylon  har  været 
i  Verdenskulturen,  ved  vi  alle,  men  ogsaa 
om  Landets  Velstand  i  Middelalderen  er  vi 
vel  underrettede;  den  arabiske  Geograf  og 
Statistiker  Ibn  Chordadbeh,  hvis  omhygge- 
lige Skattelister  er  os  en  uvurderlig  kultur- 
historisk Kilde,  angiver,  at  under  Kalifen 
Mansur  (754 — 77  5)  var  de  Nettoindtægter, 
der  alene  fra  Provinsen  Irak  (Egnene  mellem 
Bagdad  og  den  persiske  Havbugt)  flød  i 
Centralkassen  efter  Fradrag  af  Provinsens 
egne  Administrationsudgifter,  over  100  Mil- 
lioner Dirhems  (Francs)  aarlig. 

Opklaringen  af  den  gaadefulde  Modsæt- 
ning mellem  før  og  nu  findes  ved  en  Sam- 
menligning med  Ægypten  og  en  Betragtning 
af  de  historiske  Forhold.  Ligesom  Nillandet 
er  Egnene  imellem  Eufrat  og  Tigris  kun  til- 
gængelig for  Dyrkning  ved  Hjælp  af  kunstig 
Vanding  gennem  et  vidtforgrenet  Kanalisa- 
tionssystem.  Vi  har  her  en  Bekræftelse  af 
den  gamle  kulturhistoriske  Sætning,  som  vi 
ogsaa  i  Chinas  Lavland  mellem  Yang-tse-kiang 
og  Ho-ang-ho  har  et  udmærket  Exempel  paa, 
at  Kulturudviklingen  først  opstaar  netop  i 
saadanne  Lande,  der  kræver  Vanding  gen- 
nem Kanaler,  fordi  Forholdene  her  tvinger 
Menneskene  ind  paa  videnskabelig  Syssel, 
Astronomi  for  de  nøjagtige  Tidsberegningers 
Skyld,  Mathematik  og  Landmaaling  for  at 
kunne  udføre  Kanalisationen.  De  gamle 
Babyloniere  havde  gennemskaaret  Landet 
med  et  tusindfoldigt  Net  af  større  og  mindre 
Kanaler,  og  ved  Hjælp  af  disse  udfoldede 
Landet  en  fabelagtig  Frugtbarhed;  der  høste- 
des   ligesom    i    visse    Dele    af  Ægypten    to 


Gange  aarlig,  og  Babylon,  hvor  al  denne 
Overflod  strømmede  sammen,  blev  Verdens 
rigeste  og  ypperste  Stad;  den  blev,  som 
Profeten  Jeremias  udtrykker  det  i  sin  pragt- 
fulde Rhetorik,  „det  Guldbæger  i  Herrens 
Haand,  som  berusede  hele  Jorden. u 

Med  Kanalernes  mangelfulde  Vedligehol- 
delse sank  i  de  efter  Byen  Babylons  Øde- 
læggelse følgende  Aarhundreder  Landets  Vel- 
stand ;  de  umajjadiske  og  efter  dem  med 
større  Held  de  første  abbasidiske  Kalifer  for- 
søgte i  Middelalderen  atter  at  hæve  denne. 
Men  derefter  gik  det  atter  nedad  under  de 
uafbrudte  borgerlige  Uroligheder,  indtil  det 
dræbende  Slag  kom  med  Mongolerhordernes 
Indfald  og  Indtagelsen  af  Bagdad  1258. 
Efter  denne  menneskelige  Græshoppesværms 
Hærgninger  trivedes  intet  mere!  Kanalerne 
var  tilstoppede,  Befolkningen  decimeret  og 
alle  videnskabelige  og  kulturelle  Institutioner 
lagte  i  Grus. 

Men  de  naturlige  Forhold,  som  i  tidligere 
og  lykkeligere  Aarhundreder  havde  gjor 
disse  Egne  til  en  virkelig  Edens  Have,  er 
bestandig  forblevne  de  samme.  Den  tyske 
Rejsende  Sachau,  der  besøgte  Landet  i  1899, 
fortæller  fuld  af  Beundring  om  Jordbundens 
Rigdom  paa  de  umiddelbart  i  de  store  Strøm- 
mes Nærhed  dyrkede  Pletter.  De  af  andre 
Tyskere  anstillede  systematiske  agronomiske 
Undersøgelser  bekræfter  ogsaa  fuldt  ud  For- 
modningen om,  at  en  Genoprejsning  af 
Kanalsystemet  vil  være  ensbetydende  med  en 
Atterkomst  af  Oldtidens  paradisiske  Frugt- 
barhed. 

Det  er  bekendt,  hvilke  glimrende  Resulta- 
ter det  er  lykkedes  Englænderne  at  opnaa  i 
Ægypten  siden  deres  Besættelse  af  Landet 
1882  ved  en  omhyggelig  Omsorg  for  Kanal- 
væsnet, navnlig  ved  Opførelsen  af  de  store 
Barrager  i  Øvre-Ægypten,  hvorved  det  er 
bleven  muligt  at  regulere  Nilens  Vandstands- 
højde  i  Oversvømmelsesperioderne  til  en  hid- 
til ukendt  Ensartethed.  Det  er  derfor  kun 
naturligt,    at   engelske  Ingeniører  med   deres 

fra  Nillandet  hentede  rige  Erfaring  ogsaa 
har  kastet  deres  Øjne  paa  Eufrat — Tigris- 
iandet,  hvor  ganske  analoge  Naturforhold 
gør  sig  gældende.  Sir  William  Willcocks, 
som  har  haft  Overledelsen  af  de  engelske 
Kanalarbejder  i  Ægypten,  har  for  et  Par 
Aar  siden  offentliggjort  en  detailleret  Plan 
til  at  hæve  Mesopotamiens  gamle  Rigdom 
ved  at  reparere  og  fuldende  det  abbasidiske 
Kanalsystem.  Han  vil  koncentrere  sine  An- 
strengelser om  den  gamle  Nahrvankanal,  der 
udgik  fra  Tekrit  (ved  Tigris  midtvejs  mel- 
lem Mosul  og  Bagdad)  og  som  derfra  strakte 
sig  i  en  Længde  af  400  Kilometer  mod 
sydøst;  fra  denne  Hovedaare  vil  han  saa 
føre  et  helt  Forgreningssystem  af  Kanaler 
ud  til  begge  Sider;  den  eneste  Ulæmpe,  der 
vil  fremstaa  af  et  saadant  Anlæg,  er  den, 
at  Skibsfarten  paa  Tigris  mellem  Bagdad  og 
Basra,  naar  Flodens  Vandmasse  anvendes 
andet  Steds,  vil  blive  endnu  vanskeligere, 
end  det  alt  er  Tilfældet;  ogsaa  af  denne 
Grund  vil  Banen  være  en  uomgængelig  nød- 
vendig Betingelse  for  Landets  fremtidige  Ud- 
vikling. 

I  det  af  Sir  William  udarbejdede  Overslag 
anslaas  Omkostningerne  ved  disse  Arbejder 
til  mellem  8  og  10  Millioner  engelske  Pund ; 
han  regner,  at  paa  denne  Maade  et  Areal 
af  1,280,000  Hektarer  vil  kunne  tages  ind 
til  Dyrkning,  saa  at  hver  Hektar  altsaa  vil 
komme  til  at  staa  i  7  å  8  Pund;  til 
Sammenligning  kan  anføres,  at  i  Ægypten 
koster  en  Hektar  Land,  egnet  til  Bomutds- 
dyrkning,  60  Pund.  Den  aarlige  Brutto- 
indtægt sættes  efter  en  meget  moderat  Be- 
regning til  3  Pund  for  hver  Hektar, 
hvilket  jo  var  ialt  3,840,000  Pund;  af 
denne  Sum  fradrages  1,840,000  til  aar- 
lige Omkostninger  og  Vedligeholdelser,  og 
der  fremkommer  saaledes  et  Overskud  af  2 
Millioner  Pund  eller  mellem  20  og  25  Pro- 
cent af  Anlægskapitalen. 

Det  er  dog  først  og  sidst  som  Ager- 
land,   at   Eufrat  —  Tigrislandet  har    en    stor 


Fremtid  for  sig,  og  det  er  da  ogsaa  navn- 
lig paa  dette  Punkt,  at  Bagdadbanen  tager 
Sigte.  At  drage  Lilleasien  og  dets  „Hinter- 
land0 med  ind  under  det  mellemeuropæiske 
Toldforbund,  som  tyske  Statsøkonomer  be- 
standig drømmer  om,  og  dermed  gøre  disse 
Staters  Brødforsyning  uafhængig  af  Rusland 
og  Amerika,  det  er  et  af  de  store  Fremtids- 
maal  med  Bagdadbanen. 

Men  netop  fordi  denne  nye  Rute  vil  faa 
saa  stor  Indflydelse  paa  den  økonomiske 
Politik  ogsaa  i  vor  Verdensdel,  er  det,  at 
den  internationale  Jalousi  er  vaagnet  og  sta- 
dig kredser  om  denne  Fremtidsmulighed.  Be- 
tegnende for,  hvorledes  Misundelsen  kan 
skærpe  Blikket  til  at  se  endog  det,  der  slet 
ikke  er  til,  er  de  Forhandlinger,  der  i  De- 
cember 1906  førtes  i  det  engelske  Under- 
hus; den  tyrkiske  Regering  havde  til  Gen- 
nemførelse af  de  makedoniske  Reformplaner 
forlangt  Magternes  Samtykke  til  en  Forhøjelse 
af  den  samlede  Indførselstold  med  tre  Pro- 
cent; den  hele  Indtægtsforøgelse  blev  anslaaet 
til  750,000  Pund  Sterling,  og  det  engelske 
Udenrigsministerium  anstillede  den  Beregning, 
at  den  britiske  Handel  vilde  komme  til  at 
bære  omtrent  de  to  Trediedele  af  denne  Sum. 
Men  da  dette  Anliggende  forelagdes  i  Under- 
huset, regnede  det  ned  over  Udenrigsmini- 
steren, Sir  Edward  Grey,  med  Spørgsmaal 
om,  hvorvidt  man  nu  ogsaa  havde  Sikkerhed 
for,  at  disse  Penge  virkelig  vilde  blive  an- 
vendte til  Makedonien,  og  ikke  maaske  til 
en  Forhøjelse  maaske  af  den  tyrkiske  Stats- 
garanti for  Bagdadbanen,  og  da  Sir  Edward 
tog  hele  Sagen  ret  sorgløst,  fik  han  en 
dundrende  Filippika  i  „Morning  Post",  fordi 
han  ved  sin  Ligegyldighed  kun  tjente  de 
tyske  Bankers  og  det  tyske  Baneforetagendes 
Interesser. 

Den  internationale  Jalousi  vil  ikke  være 
stærk  nok  til  at  forhindre  Virkeliggørelsen 
og  Fuldendelsen  af  et  allerede  saa  vidt  frem- 
skredent Foretagende  som  Bagdadbanen,  men 
den  vil  let  kunne  spille  en  Rolle,  naar  Talen 

bliver  baade  om  Erhvervelsen  af  den  tekniske 
Arbejdskraft,  der  skal  anvendes,  og  om  hele 
den  økonomiske  Udnyttelse  af  det  ved  Banen 
genoplivede  Opland.  Og  fra  det  Synspunkt, 
hvorfra  vi  betragte  de  her  opdukkende  Frem- 
tidsmuligheder, nemlig  det  dansk  nationale, 
kan  hin  Faktor  kun  hilses  med  Glæde.  Naar 
Babylonien  i  Kraft  af  den  store  Modsætning 
mellem  tysk  og  engelsk  ophører  at  være  et 
tysk  Monopol,  og  dette  vil  ske  i  samme 
Øieblik  som  Banen  er  færdig,  eller  rettere 
aaa  snart  man 
kan  præcist  da- 
tere Tidspunktet 
for  dens  Fuld- 
endelse, da  vil 
de  smaa  Natio- 
ners Tid  være 
inde,  forudsat 
naturligvis,  at 
de  møder  paa 
Pletten  og  har 
deres  Sager  i 
Orden.  Den  Post 
som  teknisk  og 
faglært  Funktio- 
nær, som  Eng- 
lænderne     ikke 

under  Tyskerne  og  Tyskerne  ikke  Englænderne, 
falder  uden  Vanskelighed  i  Hænderne  paa 
en  Repræsentant  for  en  lille,  neutral  Nation, 
naar  han  iøvrigt  medbringer  samme  Betin- 
gelser i  Konkurrencen  som  Medbejlerne;  paa 
samme  Maade  vil  baade  den  ene  og  den 
anden  Leverance  kunne  gaa  de  store  Nationers 
Firmaer  forbi  og  havne  hos  den  politisk 
ufarlige  og  derfor  af  den  internationale  Jalousi 
ikke  hjemsøgte  Købmand  fra  den  lille  Na- 
tion ;  hvad  denne  mangler  i  Kapitalkraft  og 
diplomatisk  Rygstød,  vil  han  have  Erstatning 
for  i  sin  neutrale  Position,  naar  alle  andre 
Betingelser  iøvrigt  tænkes  ligelige. 

To  Ting  er  der,  som  Bagdadbanen  og  Ud- 
nyttelsen af  Bagdadbanens  Opland  vil  kræve 
af  Europa,    det   er  Kapital  ;og  Arbejdskraft. 


Basra.  Den  store  Kanal. 


Hvad  det  forste  angaar,  vil  de  smaa  Nationer 
af  letforstaaelige  Grunde  næppe  kunne  gøre 
Regning  paa  at  komme  med  i  større  Om- 
fang; de  Foretagender,  der  her  vil  blive  Tak 
om,  er,  saaledes  som  Sir  William  Willcocks 
ovenfor  omtalte  store  Kanalproject«  saa  gigan- 
tiske, at  mindre  Staters  Banker  næppe  fristes 
til  at  være  med,  da  den  Quotadel,  de  vji 
kunne  indskyde,  om  de  da  faar  Lov  dertil, 
aldrig  vil  kunne  tilsikre  dem  nogen  virkelig 
Indflydelse.  Derimod  stiller  Sagen  sig  ganske 

anderledes,  naar 
Talen  er  om  Im- 
port af  euro- 
pæisk Arbejds- 
kraft. 

Tre.  Slags  Ar- 
bejdskraft bliver 
der  her  Anven- 
delse    for :      til 
Landbruget,    til 
Handelen  og  til 
al  teknisk  Virk- 
somhed.    Hvad 
den    første    an- 
gaar, fablede 
man  i  Tyskland  i 
den  første  Begej- 
stringsrus, da  man  i   1899  havde  faaet  Sul- 
tanens   Underskrift    paa    Koncessionen,    ad- 
skilligt om    de   fremtidige  Landbrugskolonier 
i   det   rige   Mellemflodland,    hvor   Hundreder 
Tusinder   af  Tyskere,   efterhaanden   som  Na- 
tionens Frugtbarhed  gjorde  Hjemmemarkerne 
for   trange,   skulde    finde   et   nyt  Fædreland; 
de  heldige  Erfaringer  fra  de  tyske  Landbrugs- 
forsøgsstationer  i  Palæstina,  i  Egnen  omkring 
Haj  fa     og    Karmels   Bjærg,    syntes    at    give 
disse  Drømmerier  fast  Grundlag.    Senere  har 
man  imidlertid  atter  taget  Afstand  herfra,  og 
navnlig  har  de  nøgterne  Udtalelser  fra  General 
von   der   Goltz    Pascha,    som   fra   sin    lange 
Tjenestetid    i    den   tyrkiske  Hær  er   fortrolig 
med  orientalske  Forhold,  bidraget  til  at  lade 
disse  Illusioner  forsvinde.   Naar  Bagdad  banens 

Opland  skal  dyrkes,  og  naar  Abbasidernes 
gamle  Kanaler  atter  er  bragte  til  at  flyde, 
vil  det  babyloniske  Landbrug  for  den  rent 
manuelle  Arbejdskrafts  Vedkommende  i  første 
Omgang  væie  henvist  til  den  indfødte  Be- 
folkning; det  er  sandsynligt,  at  ved  Siden 
af  de  allerede  existerende  Fellaher  vil  ogsaa 
Omegnens  Beduinstammer  blive  taget  i  Land- 
brugets Tjeneste ;  enhver  Jærnbane  har  jo  en 
vidunderlig  Evne  til  at  virke  hæmmende  paa 
alle  nomadiske  Tendenser,  og  den  lansebe- 
væbnede  Ørkenrytters  Røvertog  har  ingen 
Fremgang  mellem  Jærnbaneskinner  og  Tele- 
grafpæle; man  kan  fra  et  æsthetisk  Stand- 
punkt beklage,  at  den  moderne  Civilisation 
ogsaa  her  skal  gøre  det  af  med  al  Roman- 
tik, fra  et  økonomisk  kan  man  derimod  kun 
ønske  denne  Overgang  velkommen.  Saaledes 
er  det  gaaet  i  Ægypten,  og  saaledes  vil  det 
ogsaa  gaa  i  Mesopotamien.  Af  de  i  Nil* 
landet  levende  Beduiner,  der  for  et  Par  Men- 
neskealdre siden  var  Nomader,  har  nu  den 
langt  overvejende  Del  faste  Boliger;  den 
ægyptiske  Folketælling  af  1898  opviser,  at 
af  601,427  Beduiner  levede  kun  70,472  i 
Telte,  og  for  hvert  Aar  formindskes  disses  Antal. 

Alligevel  vil  der  naturligvis,  naar  Banens 
Pulsaare  først  har  gydt  Liv  i  Landet,  altid 
være  Chance  for  Landmænd  med  lidt  Kapi- 
tal, navnlig  i  Begyndelsen,  inden  Grundvær- 
dien endnu  har  faaet  Tid  til  at  stige;  over- 
hovedet vil  vel  den  agrariske  Udvandring  i 
en  nær  Fremtid  vende  sig  bort  fra  det  alle- 
rede ret  udpinte  Nordamerika  og  Kanada,  og 
ogsaa  det  babyloniske  Flodland  vii  da  komme 
i  nærmere  Betragtning.  Og  særlig  gælder 
dette  naturligvis  for  al  mere  teknisk  Land- 
brugsvirksomhed; ligesom  danske  Mejerister 
allerede  har  faaet  ret  godt  Fodfæste  i  Frem- 
tidslandet Sibirien,  vil  de  ogsaa  om  ikke  saa 
ret  længe  kunne  finde  Anvendelse  i  de  langt 
rigere  Egne  mellem  Eufrat  og  Tigris. 

Hurtigere  og  i  første  Omgang  langt  stær- 
kere vil  Kravet  lyde  til  Europæerne  paa  alle 
Omraader,   hvor  der  bliver  Brug  for  teknisk 


Virksomhed.  Først  og  fremmest  er  der  her  selve 
Anlæget  og  Driften  af  Banen,  men  cternæst 
ogsaa  alt  det,  der  overhovedet  forlanges  af 
Ingeniører,  Elektrikere,  Maskinister  og  Arki- 
tekter, hvor  en  europæisk  Civilisation  skal 
holde  sit  Indtog.  1  Ægypten  har  England 
monopoliseret  al  denne  Virksomhed;  i  Me- 
sopotamien vil  de  politiske  Forhold  forhindre 
Tyskerne    i    at    gøre    det    samme. 

I  første  Omgang  bliver  det  dog  ved  Op- 
arbejdelsen af  dette  Fremtidsland  hovedsagelig 
den  merkantile  Virksomhed,  som  det  — 
navnlig  da  for  de  smaa  Nationers  Vedkom- 
mende —  vil  komme  an  paa.  Ved  Ex  porten 
fra  Bagdad  og  Basra  vil  dog  kun  de  meget 
store  og  meget  kapitalstærke  Firmaer  kunne 
gøre  sig  gældende  ved  Siden  af  de  enkelte, 
allerede  indarbejdede  Huse;  Artiklerne  er  her 
kun  forholdsvis  faa  og  har  hovedsagelig 
Ærinde  som  Raastoffer  til  de  store  Staters 
Fabriker;  blandt  de  vigtigste  kan  nævnes 
Dadler,  Skind,  Tragant,  Krydderier,  Tæpper 
og  Uld.  Ganske  anderledes  stiller  derimod 
Forholdet  sig  for  Indførslen  til  disse  Egne; 
her  er  Kravene  langt  mere  forskelligartede, 
og  Artiklerne  selv  af  den  Natur,  at  ogsaa 
de  smaa  Staters  Industri  kan  møde  op  som 
leveringsdygtige  Afsendere.  Af  de  i  de  offi- 
cielle tyrkiske  Tabeller  meddelte  Angivelser 
over  Indførslen  til  Bagdad,  som  er  gengivne 
i  det  tyske  Konsulats  Handelsberetning  for 
1905,  skal  jeg  anføre  de  Satser,  der  for  en 
eventuel  dansk  Konkurrence  kunde  faa  særlig 
Interesse,  idet  jeg  (i  tyske  Mark)  ved  hver 
Vare  tilføjer  Angivelsen  af  den  samlede  Sum, 
for  hvilken  den  er  indført: 

Cement  for       11,100  Mark") 

Glasvarer        -        108,192     — 
Lys  -         90,573     — 

Læder  -         81,120     — 

Papir  -        136,640     — 

Porcellæn        -  7,497      —   *) 

*)  Disse  Talangivelser  stammer  fra  Beretningen 
for  1904;  for  1905  er  Cement  og  Porcellæn 
ikke  anført. 

Sukker  for   1,665,818  Mark 

Tændstikker    -       124,800     — 
Vinduesglas    -         25,920     — 

Sammenlignet  med  de  tilsvarende  Poster  i 
Beretningen  fra  1904  udviser  de  fleste  Sum- 
mer en  Nedgang;  denne  synes  at  skyldes  den 
Choleraepidemi  i  Sommeren  1904,  der  i  høj 
Grad  hæmmede  Befolkningens  Købeevne; 
naar  man  derimod  sammenholder  dem  med 
de  i  tidligere  A  årsberetninger  anførte,  er  der 
over  omtrent  hele  Linjen  en  ikke  stærk,  men 
konstant  Fremgang  at  spore. 

Til  denne  Import  er  de  store  Stater  ikke 
ene  om  at  bidrage;  det  fremhæves  saaledes, 
at  medens  Efterspørgslen  efter  Papir  væsentlig 
dækkes  af  Østrig,  og  medens  Tyskland  leverer 
det  meste  Læder,  er  Belgien  saa  godt  som 
ene  om  Artiklerne  Lys  og  Vinduesglas,  og 
Sverrig  har  fuldstændig  fortrængt  Østrig  med 
sine  Tændstikker.  Om  Hjemstedet  for  de 
indførte  Kvantiteter  af  Cement  og  Porcellæn 
nævnes  intet,  heller  ikke  i  Beretningen  for 
1904. 

Det  er  klart,  at  naar  først  Banen  har  gen- 
født Landet,  vil  de  her  nævnte  Summer 
mangfoldig  fordobles;  for  den  samlede  Ind- 
førsel til  Bagdad  beløb  Værdien  sig  dog 
allerede  i  1905  til  33,058,705  Mark.  I 
første  Omgang  maa  som  Fremtidsartikler  næv- 
nes Træ  og  Cement,  der  begge  og  navnlig 
da  den  sidste  vil  faa  udstrakt  Anvendelse 
ved  selve  Baneanlæget,  naar  Linjen  først  er 
ført  saa  langt  frem,  at  der  kan  blive  Tale 
om  ogsaa  at  tage  fat  fra  den  sydlige  Ende. 
Ved  Siden  deraf  er  der  tillige  to  Artikler, 
der  har  og  endnu  mere  vil  faa  særlig  Be- 
tydning, og  det  er  Lamper  og  Konserves. 
Den  tyske  Konsulatsberetning  synes  at  ind- 
befatte de  første  under  Artikler  Kortevarer, 
der  opføres  med  en  Sum  af  ialt  1,807,680 
Mark,  og  en  nøjagtig  Angivelse  af  Forbruget 
er  derfor  ikke  til  at  faa ;  men  faktisk  er  det, 
at  der  er  faa  europæiske  Industriartikler,  der 
efterhaanden  i  den  Grad  som  netop  Lamper 
trænger  ind  i  Befolkningens  bredere  Lag  som 


en  uundværlig  Nødvendighedsgenstand ;  selv 
ude  i  Ørkenen  ser  man  Beduinerne  med  en 
besynderlig  Blanding  af  Hyggelighedsfølelse 
og  Ærbødighed  flokkes  i  Teltet  om  denne 
sære  frankiske  Tingest,  der  formaar  at  sprede 
saa  roligt  og  klart  et  Lys.  Hvad  Konserves 
angaar,  er  det  tidligere  væsentlig  den  faatallige 
europæiske  Befolkning,  der  har  dækket  For- 
bruget, men  i  den  seneste  Tid  synes  ogsaa 
de  indfødte  at  komme  godt  med.  Endelig 
kommer  hertil  som  en  vigtig  Fremtidsartikel 
Landbrugsmaskiner  af  de  forskellige  Slags; 
det  vil,  naar  Europæerne  først  tager  fat,  blive 
et  rationelt  og  moderne  Agerbrug,  som  kom- 
mer til  at  betale  sig  bedst. 

Det  vil  af  det  her  anførte  fremgaa,  at  der 
ogsaa  for  de  smaa  Staters  Industri  og  Hånt 
del  vil  være  Plads  paa  det  Verdensmarked, 
som  her  i  en  nær  Fremtid  vil  blive  aabnet 
for  Konkurrencen.  To  Betingelser  er  der  her, 
som  navnlig  for  den  svagere  Part  vil  være 
af  Betydning,  og  det  er  Forspring  i  Tid  og 
det  derved  indvundne  Forspring  i  Erfaring; 
jo  tidligere  man  kan  blive  indarbejdet  paa 
Pladsen,  desto  bedre ;  thi  endnu  er  jo  Bagdad 
saa  at  sige  ikke  „opdaget",  men  det  vil 
ikke  vare  mange  Aar,  førend  det  bliver  det. 
Med  Erfaring  tænkes  i  denne  Sammenhæng 
ikke  saa  meget  paa  sproglige  Kundskaber, 
—  de  Folk,  man  i  Handelssamkvem  faar  at 
gøre  med,  mestrer  med  Orientalerens  over- 
fladiske, men  hurtigt  nemmende  Sprogbe- 
gavelse altid  et  eller  andet  europæisk  Sprog,  — 
men  jeg  mener  hermed  Kendskab  til  Tanke- 
sæt og  Udtryksmaade,  til  Smag  og  Vaner. 
I  denne  Henseende  har  særlig  Tyskerne  ud- 
vist stor  Dygtighed  overalt  i  Orienten;  de 
handler  med  den  arabiske  og  persiske  Køb- 
mand paa  orientalsk  og  ikke  paa  europæisk 
Maner,  og  deres  Handelsrejsende  spørger 
ikke  som  den  engelske,  om  man  vil  kebe  de 
Fabrikater,  hvis  Prøver  han  medbringer,  men 
han  spørger  derimod  om,  hvilke  Artikler  og 
Mønstrer,  man  ønsker,  saa  skal  han  lade  sit 
Firma  fremstille  dem.     Hvad   angaar  Sikker- 

heden  for  Overholdelsen  af  indgaaede  Over- 
enskomster, da  er  den  allerede  nu,  hvor 
Civilisationen  endnu  ikke  rigtig  har  holdt  sit 
Indtog  i  disse  Egne,  lige  saa  stor  som  i  alle 
Middelhavshavne*  og  særlig  med  tyrkiske  Køb- 
mænd vil  der  aldrig  være  noget  i  Vejen,  — 
men  ogsaa  den  arabiske  og  persiske  eller  den 
levantinske  Forretningsmand  vil  man  uden 
Risiko  kunne  forhandle  med,  særlig  hvis  man 
ved  alle  Betalinger  paakalder  den  aldrig  svig- 
tende Barfque  Ottomanes  Mellemkomst;  kun 
Armenierne  ger  man  her  som  overalt  i  Ori- 
enten bedst  i  at  gaa  af  Vejen  for,  medmindre 
der  da  forhandles  paa  de  allerstrengeste  kon- 
tante Vilkaar.  I  de  fleste  Tilfælde  vil  al 
Forretnings  virkelige  Trivsel  komme  til  at 
afhænge  af,  hvilken  indfødt  Agent  man  har 
forskaffet  sig ;  i  det  store  som  i  det  smaa  er 
Mellemhandleren  Sjælen  i  alt  Købmandsskab 
i  Orienten,  saaledes  som  han  har  været  det 
i  Aartusinder.  Det  er  Agentens  Sag  at  skaffe 
Kunder  og  at  faa  Vished  for,  *i  de  tr  i 
Stand  til'  at  efterkomme  deres  Forpligtelser, 
i  Tilfælde  af  Vanskeligheder,  f.  Ex.  Vægring 
ved  at  modtage  et  Parti  Varer  paa  de  givne 
Vilkaar  under  Paaskud  af,  at  Sendingens 
Kvalitet  ikke  svarer  til  Prøverne  —  et  nem- 
lig blandt  Armeniere  hyppigt  anvendt  Trick  — , 
er  det  Agentens  Sag  at  bringe  Kunden  til 
Fornuft,  og  da  han  i  de  fleste  Tilfælde  paa 
mange  andre  Maader  har  Forbindelse  med 
denne,  har  han  som  oftest  et  Middel  til  at 
udøve  et  Tryk,  der  ikke  bliver  uden  Virk- 
ning; den  retslige  Afgørelses  Vej  skal  man 
derimod  vel  vogte  sig  for  at  betræde,  den 
er  i  Orienten  langsommere  og  besværligere 
end  noget  andet  Steds.  Megen  Energi,  noget 
Lokalkendskab  og  en  skønsom  Blanding  af 
Varsomhed  og  Dristighed,  det  er  de  tre 
store  Betingelser  for  den  europæiske  Forret- 
ningsmand, der  søger  Forbindelse  i  Orienten; 
men  har  han  dem,  da  vinker  der  ogsaa  her 
Dividender,  som  man  i  det  konkurrence-ud- 
pinte Europa  og  Amerika  ikke  vover  at 
drømme  om. 


—  —  Paa  de  tre  store  Felter,  Landbruget, 
teknisk  Virksomhed  og  Handelen,  er  det 
alt  saa,  at  Europas  Hjælp  paakaldes  til  hint 
orientalske  Land,  hvor  en  Gang  den  menne- 
skelige Kulturs  Vugge  har  staaet,  og  som 
nu  atter  ser  en  rig  Fremtid  dukke  frem  for 
sig.  Den  politiske  Konkurrence  vil,  som  alt 
fremhævet,  bevirke,  at  ogsaa  paa  de  øko- 
nomiske Omraader  de  smaa  Staters  Repræ- 
sentanter vil  være  fortrinsvis  begunstigede, 
og  det  staar  da  til  de  smaa  Stater  selv,  i 
hvilket  Omfang  og  i  hvilket  Tempo  de  vil 
udnytte  deres  Chancer.  Jo  hurtigere  der  tages 
fat.  desto  bedre  vil  Udsigterne  være. 

Jeg  har  allerede  ved  tidligere  Lejlighed 
i  en  anden  Sammenhæng  haft  Anledning  til 
at  fremhæve,  hvorfor  i  et  Land  som  Dan- 
mark netop  al  Virksomhed  i  Østen  bør  be- 
gunstiges og  al  Udvandring  af  dansk  Arbejds- 
kraft til  disse  Egne  bør  hilses  med  Glæde, 
og  jeg  skal  derfor  her  kun  gentage  det  i 
størst  mulige  Korthed.  Aarsagen  er,  at 
medens  den  aarlige  Udvandring,  der  foregaar 
vest  paa,  er  et  direkte  Tab  for  Nationaliteten, 
er  dette  ikke  Tilfældet  med  den,  der  foregaar 
i  den  modsatte  Retning.  Man  kan  nok  saa 
længe  eksperimentere  med  „  Brobyggerier* 
mellem  Hjemlandet  Qg  de  danske  i  Amerika, 
en  Kendsgerning  er  det  dog,  at  i  Løbet  af 
en  eller  højst  to  Generationer  er  de  udvan- 
drede Familjer  fuldstændig  amerikaniserede. 
De  Mænd  deri.nod,  der  rejser  til  Østen,  har 
som  Regel  kun  den  Tanke  atter  at  komme 
tilbage  efter  at  have  beriget  sig  med  Erfaring 
og  —  forhaabentlig  —  en  større  eller  mindre 
Kapital.  De  betyder  saaledes  ikke  blot  ikke 
nogen  Formindskelse  af  Nationalitetens  Styrke, 
men  tværtimod  en  Forøgeise;  de  vil  ved 
deres  Hjemkomst,  som  altid  er  det  sidste  Led 
i  deres  Rejseplan,  tilføre  det  hjemlige  Erhvervs- 
liv Penge  eller  Kundskaber  eller  begge  Dele. 
Spørgsmaalet  er  nu  blot  det:  Er  der  i  det 
nuværende  Slægtled  den  Foretagsomhed  og 
det  Vovemod,  som  hertil  udkræves?  er  der 
til   Stede   i    vor  Generation   den  Forening  af 

forretningsmæssig,  energisk  Lyst  til  at  tjene 
Penge  og  saa  den  romantiske,  vikingeagtige 
Higen  ud  mod  det  fremmede,  som  det  her 
kommer  an  paa.  Jeg  haaber  sikkert,  at 
Svaret  vil  lyde  bekræftende;  thi  af  disse 
Egenskabers  Tilstedeværelse  afhænger  ikke 
blot  dette  eller  hint  Foretagendes  Succes  og 
disse  eller  hine  udenrigske  Muligheders  Ud- 
nyttelse, men  derpaa  beror  ogsaa  hele  vort 
nationale  Livs  Fremtid.  -  En  Nation  maa 
stadig  vokse  eller  formindskes,  blive  handle- 
kraftigere eller  mere  dekadent;  en  Forbliven 
paa  Stedet  er  umulig. 

Om    et    Aarti    eller    maaske    i    Løbet    af 
endnu  kortere  Tid  vil  Bagdadbanen  være  en 

fuldbragt  Kendsgærning.  Maatte  da  allerede 
længe  forinden  ogsaa  det  lille  Danmark  staa 
fuldt  forberedt  til  at  tage  sine  Chancer  paa 
de  rige  Felter,  som  der  her  lukkes  op  til,  og 
udnytte  dem  fuldt  ud! 

Efter  hint  Nederlagets  Aar,  som  Danske 
aldrig  glemmer,  er  det  i  det  nittende  Aar- 
hundredes  sidste  Trediedel  bleven  Land- 
brugets og  dermed  beslægtede  Virksomheders 
Ære  at  gøre  Danmark  rigere  og  større  i 
Areal  indadtil;  det  vil  nu  i  det  tyvende 
Aarhundrede  blive  Handelens  og  Industriens 
Opgave  ogsaa  at  gøre  Fædrelandet  større 
udadtil  og  lade  det  voxe  i  Foretagsomhed, 
Kapitalstyrke  og  Anseelse. 


Bagdad  og  Tigrisbroen. 

RETSREFORMEN 

Bemærkninger  i  Anledning  af  Forslaget  til  Lov  om  Rettens  Pleje, 
indbragt  i  Landsthinget  i  Samlingen  1906 — 07. 

Af  Højesteretsassessor  C.  V.  NYHOLM. 


Motiverne  til  dette  i  indeværende  Rigs- 
dagssamlings  Begyndelse  Lands- 
thinget forelagte  Lovudkast  indledes  med 
et  Tilbageblik  paa  de  forskellige  Tilløb, 
som  under  Tidernes  Veksel  ere  skete  til 
at  føre  Grundlovens  §§  71*)  og  74**) 
ud  i  Livet.  —  Det  er  en  gold  og  træt- 
tende Ørkenvandring,  hvis  Billede  her 
oprulles:  —  begyndt  med  et  forholdsvis 
kortfattet  Forslag  af  daværende  Overrets- 
assessor Mourier  i  fransk  Tilsnit;  efter- 
fulgt af  Hother  Hages  Tid  efter  anden 
gentagne,  fyldigere  nærmest  efter  engelsk 
Mønster  affattede  Udkast;  efter  nogle 
spagfærdige  Thingforhandlinger,  bl.  a. 
gaaende  ud  paa,  at  ogsaa  den  borger- 
lige Retsplejes  Reform  burde  tages  under 
Overvejelse,  ført  videre  gennem  2de  i 
lange  Tider  sysselsatte  Kommissioner, 
hver  især  indbyrdes  skilte  ved  et  langt 
Spand  af  Aar  (den  ene  i  Viiksomhed 
fra  1868—74,  den  anden  fra  1892—99) : 
puffet  gennem  en  Uendelighed  af  Fore- 
læg nu  i  Folkething,  nu  i  Landsthing 
med  tilhørende  Udvalg  og  Udvalgs- 
betænkninger; stadig  voksende  i  Omfang 
og  tilsidst  svulmende  op  til  henimod 
1000  §§;    og    saa    omsider   i    Foraaret 


•)  §  71:  Retsplejen  bliver  at  adskille  fra  For- 
valtningen efter  de  Regler,  der  fastsættes 
ved  Lov. 

*)  §  74:  Offenlighed  og  Mundlighed  skal  saa 
snart  og  saa  vidt  mulig  gennemfares  ved 
hele  Retsplejen.  I  Misgærningssager  og  i 
Sager,  der  rejser  sig  af  politiske  Lovover- 
trædelser skulle  Nævninger  indferes. 

Allerede  fer  Grundloven  havde  Hage,  Leu- 
ning,  Th.  Raasleff  o.  fl.  udtalt  sig  varmt  for 
Reform  af  vor  Retspleje  jvfr.  for  Norge  Au- 
berts  og  Munch  Ræders  Arbejder. 


1906  —  57  Aar  efter  Grundloven  — 
kulminerende  med  Fællesudvalgets  Ud- 
talelse, at  der  i  dette  var  Enighed  om, 
aat  det  vilde  være  uden  Udsigt  til  Re- 
sultat at  forhandle  videre  i  sammea.  — *) 

Hermed  syntes  Reformen  af  vort  Pro- 
cessystem i  dets  Helhed  at  være  naat 
til  det  døde  Punkt,  og  det  Arbejde, 
hvormed  2de  Slægtled  havde  været  be- 
skæftiget, og  hvorpaa  Mænd  som  Hage, 
Leuning,  Krieger,  Nellemann,  Goos  o.  fl. 
havde  ofret  baade  Tid  og  Kræfter,  at 
have  været  forgæves,  alt  imedens  vore  i 
1864  fraskilte  Hertugdømmer  faa  Aar 
derefter  fik  deres  hele  Rettergang  om- 
dannet i  moderne  Aand,  og  Norge,  hvor 
en  lignende  Bevægelse  som  hos  os  havde 
været  oppe,  ved  Loven  af  1ste  Juli  1887 
iværksatte  de  Retsplejereformer,  for  hvilke 
det  samtidig  med  os  havde  kæmpet. 

Det  fortjener  derfor  fuld  Anerkendelse, 
at  Justitsministeren  ikke  ligeoverfor  denne 
Fællesudvalgets  saa  afvisende  Holdning 
har  opgivet  Ævret,  men  istedenfor  at  flikke 
og  bøde  hist  og  her  paa  det  bestaaende 
—  som  det  fra  forskellig  Side  er  blevet 
tilraadet  —  ved  sit  ovenanførte  Lovfor- 
slag har  gjort  et  nyt  Forsøg  paa  Re- 
formens Gennemførelse  om  end  ad  en 
noget  anden  Vej  end  den  hidtil  betraadte. 

De  overordenlig  store,  voksende  Udgifter 
for  Stat  og  Kommune  og  den  be- 
tydelig forøgede  Byrdefuldhed  for  Be- 
folkningens forskellige  Lag,  især  gennem 
Mødepligten  for  de  overordnede  Retter, 
eie  de  Skær,  hvorpaa  navnlig  de  senere 
Reformbestræbelser    ere    strandede,     og 


*)  Parturiunt  montes,  nascetur  ridiculus  mus. 

som  Ministeren  derfor  har  søgt  at  klare 
sig  ud  fra;  men  dette  har,  som  venteligt, 
ikke  kunnet  lade  sig  gøre  uden  at  lette 
Skuden  for  en  Del  af  dens  Ladning  eller 
med  andre  Ord,  uden  at  udskille  fra  det 
forelagte  Lovudkast  en  Del  af  de  at 
Proceskommissionen  og  de  hidtil  sig  der- 
til sluttende  Regeringsforslag  tilraadede 
Lovbestemmelser. 

Hvad  er  det  da,  man  har  trøstet  sig 
til  at  ville  ofre?  Tilvisse  er  det  tunge 
og  kostbare  Varer,  som  ville  blive  kastede 
over  Bord. 

Først  og  fremmest:  Grundlovstilsagnet 
om  Retsplejens  Adskillelse  fra  Forvaltningen; 
Underdommerne  skulle  vedblive  som  hid- 
til at  være  Politimestre  og  Underøvrighed 
med  de  dertil  knyttede  mangfoldige  Side- 
hværv.  Herved  opnaas,  som  det  for- 
klares i  Motiverne,  at  „den  bestaaende 
og  for  Befolkningen  tilvante  Inddeling  af 
Underretskredsene  og  de  nuværende 
Thingsteder  og  Retslokaler  kan  bibehol- 
des, og  den  betydelige  Forøgelse  af  An- 
tallet af  Embeds-  og  Bestillingsmænd  kan 
undgaas,  idet  den  stedfindende  Forening 
af  Underdommere  og  Underøvrigheds- 
embederne  bevares,  hvilket  betyder  en 
stor  Formindskelse  af  Udgifterne  ved 
Reformen  og  af  Ulemperne  for  Befolk- 
ningen" og  det  tilføjes,  at  der  udenfor 
København,  i  hvilken  en  Byret  afløser 
de  nuværende  Retter,  ikkun  vil  blive  an- 
sat særlige  Underdommere  i  de  3  meget 
tæt  befolkede  Kredse  Aarhus,  Odense 
og  Frederiksberg  (her  dog  2)  og  særlige 
Politimestre,  under  hvem  de  administra- 
tive Hværv  henlægges,  medens  det  be- 
budes, at  der  senere  vil  blive  foreslaaet 
Oprettelsen  af  et  flyvende  Opdager-Politi- 
korps. 

Selvfølgeligt  er  dette  forsaavidt  rigtigt. 
Intet  fornuftigt  Menneske  vil  kunne  be- 
stride, at  der  ved  Opgivelsen  af  Grlvns 
§  71  vil  indspares  bl.  a.  store  Lønnings- 


beløb,  men  medens  Opgivelsen  desuden 
vil  øve  sin  Virkning  gennem  Administra- 
tionen og  Retsplejen  i  det  hele,  vil  den 
imidlertid  særlig  for  Strafferetsplejen  uund- 
gaaelig  medføre,  at  ogsaa  Anklageprin- 
cippet maa  ofres.  Det  er  den  engelske 
Rettergangsmaades  Styrke,  at  Forbrydel- 
sens Forfølgning  og  Rejsningen  af  An- 
klagen holdes  fuldstændig  ude  fra  Dom- 
mervirksomheden, og  det  var  denne 
Tankes  Gennemførelse,  som  ogsaa  var 
Proceskommissionens  Ledestjerne;  derfor 
Oprettelse  af  en  særlig  Anklagemyndig- 
hed med  Rigsanklager  og  Overanklagere 
i  Spidsen  og  Politiet  optrædende  ikke 
blot  ved  Efterforskningen,  men  ogsaa,  i 
det  mindste  efter  Mindretallets  Forslag, 
ved  og  under  selve  Forundersøgelsen, 
medens  Dommerne  alene  træde  til,  hvor 
det  gælder  Indgreb  i  den  Anklagedes 
Retssfære:  Anholdelse,  Fængsling,  Af- 
høring o.  s.  fr. 

Det  foreliggende  Forslag  har  intet  og 
kan  intet  have  heraf;  det  er  Politimeste- 
ren, der  udenfor  Hovedstaden  og  de  4 
ovenomtalte  Retskredse  tillige  er  Under- 
dommer, det  er  ham,  som  virker  baade 
ved  Efterforskningen  og  Forundersøgelsen 
paa  én  Gang  baade  som  Paataler,  An- 
klager og  Dommer,  og  det  er  Amtman- 
den, der  fremdeles  skal  beslutte  den 
egenlige  Tiltale  og  træffe  Bestemmelse 
om,  hvorvidt  og  for  hvilken  Domstol 
Domsforhandlingen  skal  foregaa.  —  Det 
vilde  imidlertid  være  i  høj  Grad  ensidigt, 
om  man  vilde  lukke  øjnene  for,  at  For- 
slaget endog  meget  energisk  har  stræbt 
at  bøde  paa  Anklageprincippets  Ude- 
lukkelse og  at  værne  den  Tiltalte  mod 
Overgreb.  Alt,  hvad  der  hedder  Forhør 
over  den  Sigtede,  er  afskaffet,  det  staar 
ham  frit  for  at  undlade  Besvarelse  af 
de  til  ham  rettede  Spørgsmaal;  som 
Regel  ere  alle  Retsmøder  under  For- 
undersøgelsen  offenlige,   og   der   sørges 

for  at  give  den  Sigtede  en  Forsvarer, 
saasnart  han  belægges  med  Varetægts- 
fængsel. Ligesom  dette  sidstes  Anven- 
delse er  bundet  til  faste  Lovregler,  i  det 
væsenlige  svarende  til  de  af  Proces- 
kommissionen foreslaaede*),  saaledes  er 
der  ogsaa  givet  humane  Forskrifter  om 
Behandlingen  under  Varetægtsfængslingen 
og  foreslaaet  Indførelse  af  borgerlig  Kon- 
trol med  disse  Forskrifters  Efterlevelse 
(§  761).  Ikke  blot  for  uforskyldt  Vare- 
tægtsfængsling men  ogsaa  for  uforskyldt 
Anholdelse  vil  der  af  Statskassen  kunne 
opnaas  Erstatning  eller  i  sidstnævnte 
Tilfælde  i  alt  Fald  kunne  erholdes  en 
Æreserklæring  fra  vedkommende  Myn- 
dighed og  idet  Betingelserne  for  Vare- 
tægtserstatningen  ere  affattede  paa  en 
for  den  Paagældende  gunstigere  Maade 
end  efter  den  nu  gældende  Lovgivning, 
er  der  —  og  dette  er  formentlig  af  stor 
Betydning,  givet  ham  Adgang  til  at  faa 
Spørgsmaalet  om  hans  Ret  til  samme 
prøvet  ved  Nævningeret.  For  yderligere 
at  betrygge  den  Tiltalte  mod  Overgreb 
under  Forundersøgelsen,  indeholder  For- 
slaget endnu  den  udtrykkelige  Regel,  at 
en  af  ham  afgiven  Tilstaaelse  paa  ethvert 
Trin  af  Sagens  Behandling  kan,  saa  længe 
ei  Dom  er  falden,  tilbagetages,  selv  om 
der  ikke  foreligger  Omstændigheder,  der 
bestyrke  Tilbagetageisens  Rigtighed,  hvor- 
hos det  herved  vil  være  at  erindre,  at  i 
alle  betydeligere  Sager  vil  Domsbehand- 
lmgen  foregaa  for  andre  Dommere  (Lands- 
retternes eller  Nævningeretternes)  end 
dem,  som  have  ledet  Forundersøgelsen 
(Underdommerne). 

Visselig  er  her  ydet  med  rund  Haand, 
og  der  vil  til  Gengæld  kunne  stilles  saa 
meget  større  Krav  til  det  om  det  eventuelle 


Opdagelseskorps    bebudede    Lovforslag,    og 
det  saa  meget  mere  som  Forslaget  ved 
for  alle   ved   Underret   og  Landsret  be- 
handlede Straffesager  at  opgive  Umiddel- 
delbarhedsprtncippet*)    —    der    ikke    maa 
forveksles    med    Mundlighedsformen    — 
har  opgivet  et  efter  Erfaringens  Vidnes- 
byrd ret  vigtigt  Middel  til  Sandhedens  Ud- 
forskning.   „Ved  denne  Opgørelse,  hedder 
det  imidlertid  i  Motiverne  vil  det  Offenlige 
spares  for  de  meget  betydelige  Udgifter, 
som  efter  Proceskommissionehs  Forslag 
vilde   bevirkes   ved    Vidners   og   andres 
(bl.  a.  de  Sagkyndiges,  Skøns-  og  Syns- 
mænds) Rejse  til  det  Sted,   hvor  Lands- 
retten holdes  og  deres  Ophold  der  ofte  i 
flere,  stundom    i  mange  Dage,  ligesom 
den  Tidsspilde  og  Ulejlighed,  som  der- 
ved   vilde    foraarsages    Borgerne    i    til- 
svarende   Grad    formindskes."    —    Saa 
sandt   nu   end   dette   maa    erkendes    at 
være,  saa  heldigt  er  det  dog,  at  Umid- 
delbarhedsprincippet  fuldt  ud  opretholdes 
i  de  Sager,  som  blive  at  foretage  ved 
Nævningeret,    og    at    Landsretten    lige« 


*)  Af  et  Mindretal  i  Proceskommissionen  var  det 
foreslaaet  at  begrandse  Varetægtsfængslingens 
Varighed  overhovedet  i  Lighed  med  de  i  den 
esterrigske  Straffeproces  gældende  Regler. 


•)  Umiddelbarhedsprincippet  forudsætter,  at  den 
hele  Sag  —  uden  Hensyn  til  den  forudgaaende 
Undersegelse  —  forelægges  for  dem,  som 
skulle  demme  i  den  saaledes,  at  den  ligesom 
udvikler  sig  for  deres  Øjne,  idet  den  Anklagede, 
Vidnerne,  de  Sagkyndige  fremtræde  for  dem 
og  personlig  svare  for  dem  og  udtale  sig, 
medens  Oplæsning  og  Andenhaandsmeddelel- 
ser  kun  undtagelsesvis  tilstedes.  —  Mundlig- 
hed bruges  nærmest  om  den  Form,  hvor- 
under de  forevrigt  oftest  tidligere  og  anden- 
stedsfra  erhværvede,  Oplysninger  og  Bevis- 
dele fremferes  for  den  demmende  Ret  om- 
trent saaledes  som  under  den  for  Højesteret 
brugelige  Procedure  i  Modsætning  til  Skrift- 
ligheden,  der  anvendes  ved  vore  almindelige 
Over-  og  Underretter.  I  dygtige  Sagføreres 
Mund  virker  selvfølgelig  deres  Gengivelse  af 
Sagens  Omstændigheder  og  Beviser  oplysende 
og  vækkende,  men  i  og  for  sig  gør  det  dog 
kun  mindre  Forskel,  om  f.  Eks.  et  Things- 
vidne  forelæser  for  Dommeren  eller  denne 
personlig  læser  selve  Vidneakten. 

som  i  borgerlige  Sager  har  det  i  sin 
Magt  at  forlange,  at  en  eller  flere  af  de 
Personer,  som  have  afgivet  Forklaring  i 
Sagen  (i  borgerlige  Sager  bl.  a.  tillige 
Parterne),  skulle  møde  under  Domsfor- 
handlingen og  personlig  der  afgive  For- 
klaring.*) 

Idet  jeg  i  de  foregaaende  Linjer  har 
dvælet  ved  nogle  Sider  af  Forslaget  i  dets 
store  Træk,  nærmest  dog  kun  forsaavidt 
det  sysselsætler  sig  med  Strafferetsplejen, 
uden  at  komme  ind  paa  Enkelthederne  i 
samme,  vil  der  til  Slut  være  Anledning  til 
at  fremhæve,  at  saaledes  som  Situationen 
synes  at  have  udviklet  sig  efter  Fælles- 
udvalgets Fiasko,  vil  der  formentlig  nu 
kun  være  at  vælge  mellem  at  forblive 
ved  vort  bestaaende  kriminelle  Rets- 
system med  enkelte  Smaaforbedringer 
hist  og  her  eller  at  slutte  sig  til  For- 
slaget selvfølgelig  under  Forbehold  af  de 
Ændringer,  hvortil  der  under  en  loyal 
Forhandling  maatte  vise  sig  Føje. 

Men  naar  saa  er,  forekommer  Valget 
mig  ikke  at  være  tvivlsomt.  Thi  selv 
om  Forslaget  lader  Grundlovens  §  71 
uændset  —  det  bemærkes  dog  i  Motiverne, 
at  det  er  saaledes  indrettet,  at  „en  Ad- 
skillelse af  Retsplejen  og  Forvaltningen 
naarsomhelst  med  Lethed  vil  kunne  fore- 
tagesu  —  og  dermed  i  alt  Fald  fore- 
løbigt, som  alt  berørt,  udelukkes  An- 
klageprincippets Anvendelse, 

saa    virkeliggør    det    paa    den    anden 

*)  Til  yderligere  Stette  for  Umiddelbarhedens 
foreslaaede  Indskrænkning  udtales  det  ievrigt 
i  Motiverne,  at  „man  er  gaaet  ud  fra,  at  \ 
de  Sager,  ved  hvis  Paakendelse  kun  retskyn- 
dige Dommere  skulle  medvirke,  vil  Sagens 
Beskaffenhed  kunne  blive  lige  saa  klart  og 
fyldestgerende  behandlet  og  fremstillet  for  de 
retskyndige  Dommere  ved  en  lignende  Frem- 
gangsmaade  som  den,  der  nu  bruges  under 
den  mundlige  Procedure  for  Højesteret  i 
Straffesager,"  hvilket  i  og  for  sig  .kan  være 
rigtigt,  men  saa  maa  der  ogsaa  serges  for 
tilsvarende  Sagfører! 


Side  Tilsagnet  i  Grlvns.  §  74,  omend  paa 
anden  Vis  end  de  tidligere  Forslag: 

Det  indfører  Offenlighed  fuldt  ud  i  hele 
Retsplejen  og  Mundlighed,  saaledes  som 
dette  Begreb  vistnok  nærmest  foresvævede 
Grundlovens  Fædre; 

Det  giver  den  Anklagede,  om  det  end 
ikke  i  Formen  bryder  med  Inkvisitions- 
systemet,  en  hel  anden  Betryggelse  mod 
dettes  Misbrug  end  vor  nuværsnde  Retter  - 
gangsmaade  og  yder  endog  videre  Ad- 
gang til  Erstatning  i  Tilfælde  af  Fejl- 
tagelse ved  Proceskommissionsforslaget: 

Det  indfører  Nævninger  ikke  blot  som 
det  i  Grundloven  siges  i  Misgæmings- 
og  politiske  Sager,  overensstemmende 
med  de  tidligere  Proceskommissionsfor- 
slag, men  tillige,  naar  der  rejses  Krav 
om  Erstatning  for  uforskyldt  Varetægts- 
fængsling eller  bliver  Spørgsmaal  om 
Anvendelse  af  legemlig  Straf  (§  665) ; 

Det  anvender  Umiddelbarhedsprincippet 
i  alle  Nævningesager  og  tilsteder  i  alt  Fald 
dets  Anvendelse  idetmindste  i  andre  Sager, 
hvor  dertil  findes  særlig  Opfordring  og 

Det  bryder  endelig  jo  ikke  saa  brat 
med  de  bestaaende  historiske  Forhold,, 
som  de  tidligere  Forslag,  og  vil,  som 
ofte  nok  fremhævet,  blive  langt  billigere 
for  Stat  og  Samfund. 

Naar  Alt  kommer  til  Alt  tror  jeg  der- 
for, at  man  skylder  den  højtærede  Mini- 
ster Tak  ikke  alene,  fordi  han  over- 
hovedet ikke  har  ladet  Reformsagen  falde*, 
men  ogsaa  for  selve  hans  Forslags  Ind- 
hold, og  knytter  til  Takken  Haabet  om,, 
at  det  maa  lykkes  ham  naturligvis  med 
grundige  Indrømmelser  og  Læmpelser  at 
samle  begge  Rigsdagens  Afdelinger  om 
Forslaget,  saa  at  Aaret  1907  kan  blive 
Udgangspunktet  for  en  reformeret  Straffe- 
rettergang  i  Danmark,  og  ikke  for  en  ny 
ørkenvandring,  som  den  der  afsluttedes- 
1906. 

7.  Januar  1907. 


399 


KAMPEN  MOD  KRÆFTEN 

Af  Dr.  med.  Carl  Otto. 


Kraftens  Bekæmpelse  —  det  er  det  Løsen, 
der  lige  siden  Aarhundredets  Begyn- 
delse med  stedse  stigende  Styrke  kræver  sin 
Ret.  Det  er  i  den  korte  Tid  gaaet  som  en 
Løbeild  gennem  de  fleste  store  Lande  og 
har  vakt  et  Initiativ  og  et  enigt  Arbejde, 
der  i  meget  kommer  paa  Højde  med  Tuber- 
kulosebevægelsen. 

Paa  andre  Steder,  mere  ude  i  Periferien, 
staar  man  endnu  usikker  og  tøvende,  fordi 
mange  ikke  rigtig  ved,  hvorom  det  hele 
drejer  sig,  og  her  hjemme  er  Bevægelsens 
Dønninger  først  nylig  begyndt  at  spores. 
Alt  hvad  der  her  i  Landet  ofres  af  Kapital 
og  Interesse  paa  Lægevidenskabens  Alter  gæl- 
der Tuberkulosen,  medens  ingen  har  Tanke 
tilovers  for  de  kræftsyge,  som  dog  for  stør- 
ste Delen  er  modne  Mænd  og  Kvinder,  hvis 
brudte  Arbejdsevne  udgør  en  alvorlig  Forrin- 
gelse af  Samfundets  Energikapital.  Og  da 
der  hvert  Aar  dør  mindst  lige  saa  mange  af 
Kræft  som  af  Lungetuberkulose,  er  det  ikke 
noget  ringe  Tab,  der  her  er  Tale  om.  Men 
Sygdommens  hele  Udviklingsmaade  er  Grun- 
den til,  at  den  ikke  falder  saa  stærkt  i  Øj- 
nene og  ofte  miskendes,  indtil  den  utvetydigt 
har  stemplet  sine  Ofre,  men  da  er  Arbejds- 
evnen brudt,  og  de  har  kun  at  trække  dem 
stille  tilbage  i  deres  Skjul  for  at  dø.  Ingen 
ser  dem,  og  derfor  falder  det  saa  let  at  lade, 
som  om  de  ikke  eksistere,  skøndt  der  netop 
her  er  saa  meget  at  udrette,  naar  det  blot 
kunde  lykkes  at  bringe  Patienterne  under 
tidlig  Behandling,  eller  naar  der  kunde  ydes 
de  haabløst  uhelbredelige  en  gennemført 
Hjælp  og  Pleje.  Det  er  saaledes  ikke  blot 
den  videnskabelige,  men  i  endnu  højere  Grad 
den  sociale  Side  af  Kræft-Spørgsmaalet,  der 
i  Øjeblikket  trænger  sig  paa  og  fordrer  sin 
Løsning.  Og  Opgaven  er  tillige  social  i 
snevreste  Forstand,  fordi  det  er  blandt  Sam- 


fundets Arbejderbefolkning  og  ubemidlede  at 
Sygdommen  vælger  de  fleste  Ofre  og  da 
navnlig  blandt  Kvinderne  med  den  store 
Børneflok. 

Selv  om  vort  Kendskab  til  Kræften  paa 
flere  Punkter  trænger  til  Uddybelse,  som  det 
derfor  gælder  om  at  give  den  videst  mulige 
Adgang  til,  kan  vi  dog  allerede  nu  med 
nogenlunde  Sikkerhed  erklære,  at  Sygdommen 
ikke  rummer  nogen  Smittefare.  Denne  ievrig 
gode  Side  er  for  saa  vidt  uheldig,  som 
Kræftbevægelsens  Foregangsmænd  derved  er 
berøvede  et  meget  virksomt  Agitationsmiddel. 
Menneskets  sangvinske  Sindelag  giver  Tryg- 
hed overfor  de  svære  Sygdomme  gennem 
Troen  paa  selv  at  høre  til  Undtagelserne,  og 
Troen  vokser,  naar  man  ikke  behøver  at 
frygte  nogen  Smitte.  Det  er  da  ogsaa  det 
nøje  Kendskab  til  Tuberkulosens  Aarsag, 
Tuberkelbacillen,  der  i  sin  Tid  gav  denne 
Bevægelse  rivende  Fart,  men  de  talrige  For- 
anstaltninger mod  Sygdommen  dikteres  sik- 
kert nok  saa  meget  af  Samfundets  egen 
Trang  til  Selvforsvar  som  af  Hensyn  til 
Patienterne.  Man  kunde  derfor  næsten  ønske 
Kræften  en  infektiøs  Oprindelse,  idet  den  da 
vilde  have  lettere  ved  at  bortlede  noget 
af  Sanatoriepengenes  brede  Strøm.  Paa  den 
anden  Side  er  det  saa  lidt  nødvendigt  at 
kende  en  Lidelses  egentlige  Aarsag  for  at 
kunne  helbrede  den,  at  vi  for  adskillige  Syg- 
dommes Vedkommende  rent  erfaringsmæssigt 
er  naaet  til  en  overmaade  virksom  Behand- 
ling, og  det  er  derfor  ingenlunde  udelukket 
ad  samme  Vej  at  Ånde  Midler  til  Kræftens 
Helbredelse,  naar  der  fandtes  et  Sted,  hvor 
et  saadant  systematisk  Arbejde  kunde  gennem- 
føres. 

Gennem  de  senere  Aars  talrige  Under- 
søgelser og  Eksperimenter  er  vor  Viden  om 
Kræftens  Natur  blevet  stærkt  beriget  og  me- 

get  tyder  endog  paa,  at  den  Opfattelse,  der 
for  Tiden  deles  af  de  fleste  ledende  Forsker- 
kredse, er  den  rigtige,  fordi  vi  gennem  den 
faar  Svar  paa  mange  vanskelige  Spørgsmaal. 
Kræftens  væsentligste  Karaktermærke  er 
en  Svulstdannelse,  en  Ophobning  af  Celler, 
der  stammer  fra  Legemets  egne  Væv.  Cel- 
lerne danner  som  bekendt  Opbygningsmateria- 
let  for  alt  levende  i  Naturen,  baade  hos 
Planter  og  Dyr.  De  ailer  laveste  Organis- 
mer bestaar  kun  af  en  eneste  Celle,  der  alt- 
saa  rummer  alle  de  Muligheder,  som  er  nød- 
vendige for  at  opretholde  Livet  og  Arten, 
idet  den  ved  Knopskydning  eller  paa  anden 
Vis  danner  et  helt  nyt,  selvstændigt  .Individ. 
Hos  de  højt  udviklede  Skabninger  er  denne 
Selvstændighed  fra  Moders  Liv  holdt  nede 
og  tilsyneladende  kvalt,  idet  den  indbyrdes 
Forbindelse  mellem  Vævene  udøver  en  saa- 
dan  regulerende  Indflydelse,  at  hver  Celle 
kun  faar  Lov  at  udvikle  sig  i  en  bestemt 
Reming  som  en  lille  Del  af  et  stort  sammen- 
sat Hele.  —  Saalænge  disse  ordnede  Forhold 
bestaar  er  alting  godt,  men  nu  kan  det 
undertiden  hænde,  at  der  indtræder  Lige- 
vægtsforstyrrelser  i  Cellernes  Sammenhæng, 
og  de  forskellige  Mennesker  synes  forskelligt, 
maaske  arveligt,  disponerede  hertil.  I  hvert 
Fald  M  spiller  Alderen  en  væsentlig  Rolle,  idet 
der  med  Aarene  let  kommer  Uregelmæssig* 
heder  i  den  indbyrdes  Regulering,  fordi  Væ- 
vene ikke  alle  ældes  paa  samme  Tid  og 
med  samme  Hastighed.  Rimeligvis  kræves 
der  dog  altid  endnu  en  Faktor  i  Form  af 
et  Stød  eller  Slag,  et  vedvarende  Tryk,  en 
kronisk  Betændelse,  kort  sagt  et  Irritament, 
der  kan  være  af  meget  forskellig  Art  og 
sikkert  ogsaa  af  meget  forskellig  Styrke, 
saaledes  at  det  ofte  slet  ikke  er  muligt  at 
efterspore,  men  dog  maa  være  tilstede,  fordi 
alle  ^Overgange  har  kunnet  paavises.  Naar 
det  da  en  Gang  sker,  at  der  et  eller  andet 
Sted  sker  et  Brud  paa  den  strænge,  fysiolo- 
giske Sammenhæng  mellem  Vævene,  vil  en- 
kelte Celler  derved  let  blive  frigjorte  fra  det 

omgivende  Vævs  Spændetrøje  og  ligesom 
isolerede.  Men  dette  medfører  straks  en  fuld- 
stændig Forvandling  af  Cellens  Karakter. 
Den  mister  hurtig  sit  Særpræg,  de  slumrende, 
medfødte  Anlæg  udvikles  og  giver  sig  Ud- 
tryk i  en  uhyre  Vækstenergi  og  i  en  saadan 
Evne  til  at  hævde  sig  selv,  at  den  kan  tri- 
ves og  formere  sig  paa  Steder  i  Legemet, 
hvor  den  slet  ikke  hører  hjemme.  Den  vir- 
ker med  andre  Ord  som  noget  helt  nyt  og 
selvstændigt,  som  en  encellet  Organisme,  en 
løssluppen,  uciviliseret  og  yderst  farlig  For- 
bryder, der  truer  det  bestaaende  Samfund 
med  Ruin.  Og  man  kan  ikke  vægre  sig 
for  Tanken,  at  disse  Celler  med  deres 
uimodstaaelige  Formeringsevne  er  vendte  til- 
bage til  den  Urform,  i  hvilken  Livet  fra  sin 
første  Begyndelse  finder  sit  Udtryk. 

Hvis  Kræften  skyldes  en  saadan  simpel 
Ligevægtsforstyrrelse  i  de  Væv,  der  begyn- 
der at  ældes,  maa  lignende  ondartede  Ny- 
dannelser kunne  forekomme  mange  Steder  i 
Dyreriget,  og  det  er  da  ogsaa  for  at  faa 
dette  Punkt  yderligere  belyst,  at  den  engelske 
Nationalkomite,  som  stiftedes  for  4  Aar  siden, 
har  iværksat  en  FaUesforskning  i  stor  Stil 
ved  Henvendelse  til  Veterinærer,  Zoologer  og 
Botanikere  i  alle  Dele  af  det  britiske  Rige. 
Af  samme  Grund  blev  Kontrollen  ved  de  store 
Slagterier,  ved  Fiske-  og  Hønsemarkederne 
anmodet  om  at  have  Opmærksomheden 
henvendt  paa  eventuelle  Nydannelser  hos 
Dyrene  og  i  saa  Fald  straks  indsende  dem 
til  Centrallaboratoriet  for  Kræftforskning  i 
London.  —  Et  endnu  mere  betydningsfuldt 
Led  i  .Arbejdet  er  de  talrige  Dyreforsøg,  der 
i  den  senere  Tid  udføres  særlig  paa  Mus, 
og  som  en  dansk  Mand ,  Prof.  C.  O.  Jensen 
ved  Landbohøjskolen,  har  Fortjenesten  af  at 
have  givet  Stødet  til.  For  nogle  Aar  siden 
lykkedes  det  ham  nemlig  at  overføre  Celler 
fra  en  kræftagtig  Nydannelse  hos  en  Mus 
til  en  lang  Række  andre,  hvor  de  straks 
formerede  sig  og  dannede  lignende  Svulster. 
Senere  er  dette  ogsaa  lykkedes  for  andre, 

men  den  Gang  vakte  det  en  uhyre  Opmærk- 
somhed, og  Stykker  af  „ Jensens  Svulst" 
sendtes  og  sendes  endnu  Verden  rundt,  om- 
plantes og  vokser  videre  hos  Mus  af  alle 
Nationaliteter.  Den  lille  Mus,  fra  hvem  de 
første  Svulstceller  stammede  er  naturligvis 
død  for  længe  siden,  men  Nydannelserne, 
den  gav  Materialet  til,  fortsætter  deres  Vækst 
fra  Individ  til  Individ  og  har  allerede  nu 
frembragt  Svulstmasser,  der  ialt  mange  tu- 
sinde Gange  overgaar  den  første  Mus  i 
Størrelse.  Denne  ubegrænsede  Forplantnings- 
evne giver  yderligere  Indtrykket  af  disse 
Svulstcellers  Selvstændighed,  idet  den  minder 
om  Livet  selv   med   dets  ustanselige  Forme- 


En  Mus  med  Kræftsvulster. 

ring  af  Individerne  gennem  talløse  Slægtled. 
For  denne  Opfattelse  taler  ogsaa  Cellernes 
Modstandsevne,  der  viser  sig  ved,  at  de 
taaler  at  udsættes  for  stærk  Hede  og  Kulde, 
til  Tider  gennem  flere  Aar,  uden  at  miste 
deres  Levedygtighed.  Det  er  næsten  som 
Sædekornene  i  de  ægyptiske  Kongegrave, 
der  trods  Aartusinders  Hviletilstand ,  ved 
given  Lejlighed  spirer  og  formerer  sig. 

De  talrige  Dyreforsøg  tilstræber  dog  ikke 
blot  et  dybere  Indblik  i  Kræftens  Natur  og 
Aarsag,  men  der  søges  samtidig  paa  mange 
Maader  efter  Midler  til  at  hæmme  eller  helt 
at  stanse  Svulsternes  Vækst.  Og  man  synes 
her  at  være  kommen  ind  paa  et  Spor,  der 
i  al  Fald  aabner  Muligheder  for  en  Løsning 
af  den  store  Opgave  —  Kræftens  Helbredelse. 
Det  er  da  intet  Under,  at  Laboratorierne  spil- 


ler en  væsentlig  Rolle  i  den  moderne  Kræft- 
forskning,  og  at  der  stadig  oprettes  nye, 
som  udelukkende  indrettes  paa  at  arbejde 
med  denne  Sygdom.  Saaledes  i  London r 
hvor  der  ikke  findes  mindre  end  tre,  i 
Liverpool,  Manchester,  Berlin,  Frankfurt,  Køln, 
Heidelberg,  Moskva,  New  York,  Philadelfia, 
St.  Louis,  Buffalo  og  Boston.  Alle  disse  er 
enten  helt  selvstændige  eller  knyttede  til  Ud- 
landets Kræfthospitaler,  men  enkelte  andre 
udgør  endnu  kun  en  Afdeling  af  Laboratorier r 
der  iøvrig  virker  i  andet  Øjemed,  som  ved 
rinstitut  Pasteur  i  Paris  og  paa  Landbohøj- 
skolen i  København. 

Det  siger  sig  selv,  at  der  i  samme  Tid  er 
vokset  en  betydelig  Literatur  op  om  Spørgs- 
maalet,  og  at  der  endog  udgives  Tidsskrifter,, 
som  udelukkende  behandler  dette  Emne. 
Naturligvis  søges  dette  ogsaa  belyst  gennem 
statistiske  Opgørelser,  men  disse  kommer  let 
til  at  hvile  paa  for  løst  et  Grundlag  til  at 
faa  videre  Betydning.  Endelig  har  det  kgL 
medicinske  Selskab  i  London  for  nogle  Aar 
siden  stiftet  et  Legat,  der  uden  Hensyn  til 
Nationalitet,  skal  uddeles  hvert  5.  Aar  som 
Opmuntring  og  Belønning  for  det  bedste  Ar- 
bejde om  Kræften.  Det  skete  første  G&ng 
i  December  1905  og  tilfaldt  med  Rette  Prof. 
C.  O.  Jensen. 

Den  moderne  Kræftbevægelse  har  dog  ikke 
blot  en  videnskabelig,  men  ogsaa  en  mere 
praktisk  Side,  som  naturligvis  først  og 
fremmest  Lægerne,  men  ogsaa  alle  andre, 
der  faar  Blikket  aabent  for  Spørgsmaalets 
sociale  Betydning,  burde  tage  Del  i.  Kræf- 
ten begynder  nemlig  uden  Tvivl  altid  paa 
et  enkelt  begrænset  Parti,  som  en  lille,  orm- 
stukken Plet,  og  føres  først  senere  gennem 
Vævenes  Saftkanaler  videre  ud  i  Legemet. 
Paa  hvilket  Tidspunkt  dette  sker  er  ganske 
ubestemmeligt  og  meget  varierende,  men  er- 
kendes Sygdommen  i  det  første  Stadium,  og 
sidder  den  et  Sted,  som  er  tilgængeligt  for 
Operation,  har  Patienten  ogsaa  derigennem, 
den    bedste   Udsigt    til    Helbredelse.     Det  er 

derfor  et  vigtigt  Led  i  Arbejdet  for  Kræftens 
Bekæmpelse  'at  faa  den  under  tidligst  mulig 
Behandling,  men  at  dette  rummer  store  Van- 
skeligheder, har  Forfatteren  andet  Steds  tid- 
ligere paavist.*)  Flere  bekendte  Operatører 
i  Udlandet  har  —  ikke  uden  Held  — 
søgt  at  naa  dette  Maal  ved  Henvendelse 
til  Publikum,  navnlig  til  Kvinderne,  gennem 
Dagspressen  eller  i  Smaaskrifter,  hvor  de 
gør  Rede  for  Kræftens  første  Symptomer 
og  advarer  mod  ubetimelige  Opsættelser. 
Ligeledes  har  man  rettet  alvorlige  Advarsler 
til  Jordemødrene  om  ikke  at  indlade  sig 
paa  at  undersøge  og  give  gode  Raad,  men 
straks  at  vise  de  Kvinder,  der  af  Uviden- 
hed maatte  søge  dem,  til  deres  Læger. 

Endvidere  er  det  blevet  foreslaaet  at  oprette 
Under søgelsesstationer,  som  skulde  have  til 
Formaal  at  arbejde  for  Kræftens  tidlige  Er- 
kendelse ved  at  virke  som  en  Art  Konsulta- 
tionsstuer,  hvor  alle,  der  af  en  eller  anden 
Grund  føler  sig  ængstet,  kan  søge  hen  for 
at  blive  nøje  undersøgt.  Her  skulde  da 
ogsaa  findes  enkelte  Senge  til  Brug  for  de 
vanskelige  Tilfælde,  som  maatte  kræve  nogle 


Med  samme  Formaal  for  Øje  har  man  i 
flere  tyske  Byer  stiftet  lokale  Ligaer  mod 
Kraft,  som  overvejende  bestaar  af  Lægfolk, 
særlig  Kvinder,  men  kun  delvis  af  Læger. 
Medlemmerne  har  forpligtet  sig  til  ved  en- 
hver Lejlighed  at  arbejde  for  Kræftens  retti- 
dige Behandling,  at  skaffe  de  uheldbredelige 
den  Hjælp,  der  gøres  nødig,  og  at  samle 
Bidrag  til  det  fortsatte  Arbejde. 

Disse  forskellige  Bestræbelser  maa  dog  al- 
tid virke  spredt  og  ufuldstændigt,  naar  ikke 
alle  Traadene  samles  i  et  enkelt  Punkt,  og 
det  er  nu  en  Gang  blevet  Tradition  at  skabe 
saadanne  Samlingspunkter  gennem  Nedsættel- 
sen af  Komitéer.  I  den  senere  Tid  skyder 
der  da  ogsaa  Kraftkomitéer  frodigt  frem  i 
alle  Lande,  selv  i  Danmark,  hvor  vi  for  ll/% 
Aar  siden  fristedes  til  at  følge  de  andres 
Eksempel,  om  end  med  et  mere  begrænset 
Tilsnit.  Men  Flertallet  af  alle  disse  Komi- 
téer vil  sikkert  faa  samme  korte  Levetid 
som  den  første,  der  stiftedes  i  London  for 
100  Aar  siden.  Thi  en  Kræftkomité  kan 
kun  vinde  Eksistensberettigelse  og  tilstrække- 
lig Myndighed,  naar  den  lige  fra  Begyndelsen 


Dages  Observation.  Denne  Plan  er  allerede  fører  Arbejdet  ind  i  et  praktisk  og  almen  nyt- 
tigt Stoor%  endvidere  uden  Betankning  støtter 
sig  til  Offentligheden  ved  at  vakke  Publikums 
Interesse  for  Sagen  og  endelig  gør  Programmet 
omfattende  og  vagtigt.  Det  første  Fremstød 
skal  netop  være  saa  virksomt  som  muligt, 
medens  det  kun  tjener  til  at  svække  Interes- 
sen, naar  man  gaar  altfor  forsigtigt,  prø- 
vende og  ubemærket  til  Værks,  ligesom  hele 
Bevægelsen  derved  let  ebber  ud  i  det  rene 
Intet.  Vi  kan  i  den  Henseende  lære  ikke 
saa  lidt  af  Tuberkulosens  Foregangsmænd, 
der  straks  gjorde  Spørgsmaalet  nationalt  og 
støttede  Arbejdet  til  Oprettelsen  af  Sanatorier. 
Paa  samme  Maade  er  man  for  Kræftens 
Vedkommende  gaaet  frem  i  England,  Tysk- 
land og  Amerika  med  Resultater,  der  lover 
det  bedste  for  Fremtiden.  Det  gælder  derfor 
om  at  centrere  Bevægelsen  paa  rette  Maade 
ved    at    skabe    et    fast  Udgangspunkt,    som 


bragt  til  Udførelse  ved  flere  af  de  særlige 
Hospitaler,  hvor  der  samtidig  lægges  Vægt 
paa  at  gennemføre  en  omhyggelig  Behandling 
af  de  mange,  som  endnu  kan  færdes  ude 
og  maaske  nogenlunde  passe  deres  Arbejde, 
men  som  ved  idelige  Opsættelser  har  berøvet 
sig  selv  den  sidste  Mulighed  for  en  virke- 
lig Helbredelse.  Det  er  nemlig  af  største 
Betydning,  at  der  gives  disse  Patienter  Lej- 
lighed til  en  saadan  Behandling,  hvilket  nu 
kun  i  ringe  Grad  er  Tilfældet,  fordi  de  der- 
igennem ofte  langt  længere  er  i  Stand  til  at 
bevare  deres  Arbejdsevne  og  nyde  et  for- 
holdsvis Velvære.  Desuden  er  det  Tanken, 
at  disse  Stationer  samtidig  skulde  virke  som 
en  Slags  Dispensaires,  hvorfra  der  ydes  Hjælp 
til    de    sengeliggende    Patienter  i  Hjemmene. 

*)  Livmoderkræften   og   Kampen  for  dens  Hel- 
bredelse.    1905. 

alle  kan  tage  og  føle  paa,  men  et  saadant 
Centrum  kan  kun  tænkes  virkeliggjort  i 
Form  af  et  Hospital.  —  For  nogen  Tid  siden 
har  Prof.  Howitz  i  Ugeskrift  for  Læger  med 
den  varmeste  Interesse  fremhævet  Hospitalets 
Betydning,  ligesom  Forfatteren,  ud  fra  per- 
sonlige Erfaringer  i  Udlandet,  for  nylig 
rejste  Spørgsmaalet  til  Diskussion  i  vort 
medicinske  Selskab. 

Det  er  klart,  at  intet  Sted  vil  Gærningen 
bedre  kunne  samles  end  paa  et  saadan  Hos- 
pital. Det  daglige  Arbejde  her  maa  kunne 
give  Impulser  og  rumme  Muligheder  som 
aldrig  ellers,  fordi  hele  Stoffet  er  lagt  til 
Rette  paa  bed- 
ste Maade.  Nu 
er  det  jo  saa- 
ledes,  at  der  ide- 
lig dukker  nye 
Midler  op  mod 
Kræft,  som  af 
Opfinderne  er- 
klæres for  mere 

eller   mindre 
ufejlbarlige.    Og 
selv  om  de  med 
Rette    modtages 
med      Mistillid, 

ligger  der  dog  ofte  en  fornuftig  Tanke  til  Grund 
for  deres  Anvendelse.  Mange  burde  derfor 
underkastes  en  systematisk  Prøve,  medens 
man  nu  som  Regel  ingen  Hensyn  tager  til 
dem  eller  i  det  højeste  ofre  dem  et  Par  til- 
fældige og  ugennemførte  Forsøg.  Det  er  dog 
paa  Forhaand  ingenlunde  udelukket  ad  denne 
Vej  at  naa  til  en  virksom  Kræft-Behandling 
ud  over  den  rent  operative,  saaledes  som 
det  gentagne  Gange  er  lykkedes  ved  andre 
Sygdomme.  Hospitalet  bør  derfor  i  hele  sin 
Arbejdsmaade  virke  som  en  ikke  blot  human, 
men  ogsaa  videnskabelig  Institution,  hvor  der 
bestaar  det  intimeste  Samarbejde  mellem  Kli- 
niker! og  Laboratoriet.  Men  det  er  indlysende, 
at  dette  Arbejde  kun  kan  gennemføres  paa 
Steder,    som    udelukkende    er    baserede   paa 


Middlesexhospitalet  i  London 


Behandlingen  af  denne  ene  Sygdom,  da  der 
hertil  kræves  fuldt  op  af  Plads  og  Tid  i  Ste- 
det for  de  Brøkdele,  Kræftpatienterne  nu 
maa  lade  sig  nøje  med.  Thi  der  er 
overmaade  ringe  Plads  for  disse  Patienter 
i  Øjeblikket,  naar  da  netop  de  faa  undtages, 
som  egner  sig  til  en  indgribende  Operation, 
og  der  findes  saa  godt  som  ingen  Steder, 
hvor  en  fortsat  Behandling  kan  blive  gennem- 
ført efter  Udskrivningen.  Fra  Kommune- 
hospitalet alene  udskrives  der  saaledes  hvert 
Aar  henved  130  Patienter  med  Kræft,  som 
foreløbig  ingen  Udsigt  har  til  Helbredelse, 
og  som  alle  i  høj  Grad  trænger  til  Røgt  og 

Pleje.  Men  kun- 
de vi  følge  hver 
af  disse  gennem 
Resten  af  deres 
korte  Levetid, 
vilde  Vejen  sik- 
kert for  de  fær- 
restes Vedkom- 
mende føre  til- 
bage igen  eller 
ind  paa  en  eller 
anden  Stiftelse, 
men  de  fleste 
vilde  vi  finde 
lidende  under  ulykkelige  Forhold  i  Hjemmet. 
Flertallet  er  Kvinder,  og  for  dem  er  tilmed  det 
daglige  Livs  Krav  ofte  saa  bydende,  at  de 
vanskelig  kan  give  efter,  men  saa  at  sige 
næsten  dør  staaende  eller  —  begaar  Selvmord 
af  Fortvivlelse.  Der  er  da  ingen  Tvivl  om, 
at  for  mange  af  dem  vilde  et  fortsat  Hospi- 
talsophold være  den  største  Lykke. 

Erfaringen  viser,  at  der  i  Udlandet  er  saa 
stor  Trængsel  om  disse  Pladser,  at  mange 
staar  paa  Ekspektancelisterne  uden  nogen- 
sinde at  komme  ind.  Og  færdes  man  paa 
saadanne  Afdelinger,  hvor  alt  er  smukt  og 
venligt  indrettet,  bliver  det  let  forstaaeligt, 
at  disse  Mennesker,  der  ofte  er  saa  dybt 
fortvivlet  stillede  udenfor  Hospitalet,  føler 
alt  dette  som  et  Paradis,  hvor  de  taknemlige 

og  lykkelige  falder  til  Ro.     Taler   man  med 
Patienterne    og    Sygeplejerskerne    faar    man 
egentlig    heller    ikke    Indtrykket    af  at  være 
paa  Steder,  hvor  saa  at  sige  Haabet  er  ladt 
ude.     Det  ligger  nu  en  Gang  ikke  i  Menne- 
skets Natur  at  opgive  Haabet,  og  her  er  der 
netop,  hvad  man  ikke  tænker  sig  straks,  saa 
meget,  der  giver  det  Vækst.    Patienterne  be- 
høver end  ikke  at  vide,  de  har  Kræft.     Der 
lægges  jo  adskillige  ind  til  Observation  alene, 
andre  udskrives  virkelig  helbredede,  fordi  de 
kom  tidlig  nok,  og  mange    bedres  saa  bety- 
delig,   at   de 
maaske    kan 
begynde     at 
arbejde  igen. 
Her    er    Lej- 
lighed     nok 
til   at   haabe 
og    til,    selv 
for  de  daar- 
ligste,  at  lade 
sig    bedrage, 
naar  man  en- 
delig ikke  vil 
være       sand 
mod  sig  selv. 
Stort     bedre 
er  det  da  hel- 
ler ikke  med  Sanatorierne,  hvor  det  langt  over- 
vejende Flertal  kun  bedres  for  en  kortere  Tid. 
Thi  vi  maa  vel  huske,  at  der  ikke  her  er  Tale 
om  en  Plejestiftelse   for  uheldbredelige  i  sid- 
ste Stadium,  hvilket   at   flere  Grunde  er  for- 
kasteligt.    Hospitalet   maa   netop    kunne   op- 
fylde alle  Krav  for  at  blive  det  Bevægelsens 
Centrum,  det  skal  være.     Men    herved  fjær- 
nes    ogsaa    Haabløshedens    Stempel  fra  dets 
Porte,    fordi  det  kun  er  et  Mindretal  af  Pa- 
tienterne,   hvis    Spor   føre    ind   og  ikke   ud 
igen.     Den  uhyggelige  Klang,  som  Sygdom- 
men   har,    vil  paa  denne  Maade  mildnes  en 
Del,  selv  om  man  vel  nok  foreløbig  skal  være 
forsigtig  med  at  gaa  saa  vidt  som  i  London  — 
at  skilte  med  Navnet  paa  Hospitalets  Facade. 


Kræfthospitalerne  er  af  gammel  Dato  i 
England.  For  over  100  Aar  siden  aabne- 
des  den  første  lille  Afdeling  paa  Londons 
Middlesex-Hospital,  og  senere  har  flere  Byer, 
som  Liverpool,  Manchester  og  Glasgow, 
fulgt  Hovedstadens  Eksempel.  Nu  findes  der 
her  et  stort,  selvstændigt  Kræfthospital  ude 
i  Brompton,  en  Forstad  til  London,  ligesom 
hele  den  ene  Fløj  af  The  Middlesex  for  ny- 
lig er  ombygget  og  udelukkende  indrettet  til 
Behandling  af  denne  Sygdom.  I  Stueetagerne 
findes   der   begge   Steder   store   Laboratorier, 

og  Sygestuer- 
ne er  lyse  og 
rummelige. 
De  høje  Fa- 
jancepaneler, 
det  mægtige, 
engelske  Ild- 
sted midt  paa 
Væggen,  Læ- 
nestolene, 
Malerierne  og 

Bordene, 
bugnende  af 
Blomster  ■ — 
alt    bidrager 
til  at  gøre  et 

En  Sygestue  med  Kræftpatienter  paa  Middlesexhospitulet.  ,.  ., 

venligt  og  til- 
talende Indtryk.  Patienterne  har  udstrakt 
Tilladelse  til  at  se  deres  Venner  og  Familje, 
Kosten  er  mere  varieret  end  den  sædvanlige 
Hospitalskost,  Mændene  har  Lov  til  at  ryge 
i  deres  Dagligstue,  der  sendes  Bøger  og 
Aviser  i  Mængde,  der  holdes  Oplæsninger, 
sørges  jævnlig  for  musikalsk  Underholdning, 
og  paa  de  Dage,  Vejret  er  smukt,  gives  der 
ofte  Patienterne  Lejlighed  til  Køreture.  Man 
maa  indrømme,  alt  muligt  er  gjort  for  at 
gøre  dem  Opholdet  saa  lykkeligt  som  muligt. 
Det  er  dog  først  i  de  senere  Aar,  at  andre 
Lande  har  indset  Nødvendigheden  af  at  tage 
Opgaven  op  paa  lignende  Maade  som  Eng- 
land. I  Slutningen  af  forrige  Aarhundrede 
blev  saaledes  flere  Kræfthospitaler  byggede  i 

Nordamerikas  store  Byer,  noget  senere  aab- 
nedes  et  lignende  i  Moskva,  der  efter  Bil- 
lederne at  dømme  synes  ganske  overdaadigt. 
De  store  Fællesstuer  er  helt  undgaaet  her, 
idet  næsten  alle  Værelserne  kun  er  paa  1  — 2 
Senge.  Omtrent  samtidig  tog  man  i  samme 
Øjemed  to  Pavilloner  i  Brug  paa  Berliner- 
Charitéens  Grund,  og  for  et  Par  Maaneder 
siden  indviedes  et  stort  Hospital  i  Heidelberg, 
som  ved  sin  hele  Indretning  og  den  Alsidig- 
hed, hvormed  Planen  er  lagt  for  det  frem- 
tidige Arbejde,  kommer  tæt  op  til  Idealet  af, 
hvad  man  kan  forlange  af  en  saadan  Institu- 
tion i  vore  Dage.      .     .. 

Frankrig  har  i 
over  50  Aar  i 
Lyon  og  Paris 
haft  et  Par  vel- 
gørende Stiftelser 
med  stærkt  religi- 
øst Præg,  der 
udelukkende  er 
beregnet  for  kvin- 
delige, uhelbrede- 
lige Kræftpatien- 
ter, og  hvis  væ- 
sentligste Opgave 
bestaar  i  at  pleje 


Kræfthospitalet 

de  syge  og  lære  dem  at  dø  smukt.  Læge- 
autoriteterne har  dog  for  ganske  kort  Tid 
siden  ogsaa  her  taget  Sagen  i  deres  Haand, 
og  det  ikke  blot  ved  Dannelsen  af  en 
ny  Komité  —  den  ældre  afgik  ved  Døden 
for  10  Aar  siden  —  men  de  er  samtidig 
begyndt  med  en  saadan  Realitet  som  100,000 
Francs,  der  er  skænkede  af  Rothschild  som 
Basis  for  Oprettelsen  af  en  stor  Kræftinstitu- 
tion. 

I  det  hele  taget  har  man  ingen  Steder 
i  Udlandet  betænkt  sig  paa  at  bringe  Ar- 
bejdets Plan  til  Offentlighedens  Kundskab, 
og  overalt  er  en  saadan  Henvendelse  bleven 
mødt  af  Autoriteterne  og  private  med  den 
største  Offervillighed.  I  de  Dage  den  engel- 
ske Nationalkomité  blev  dannet,  tog  saaledes 


Prinsen  af  Wales  Anledning  til  at  give  en 
stor  Banket,  under  hvilken  han  udviklede 
det  nye  Foretagendes  Maal  og  straks  satte 
en  Indsamling  i  Gang.  Resultatet  blev  en 
Driftskapital  med  c-  50,000  £  i  aarlig  Rente. 
Kongen  er  Komitéens  Protektor  og  Prinsen 
af  Wales  dens  Præsident.  De  fleste  af  Hos- 
pitalerne og  Laboratorierne  er  oprettede  væ- 
sentlig for  private  Midler,  men  derefter  har 
Kommunen  eller  Staten  overtaget  deres  Drift. 
I  Berlin  nyder  f.  Eks.  Central  i  nstitutet  for 
Kræftforskning  en  aarlig  Statsunderstøttede 
paa  53,000  Mark.  Bevægelsen  støttes  des- 
uden flere  Steder 
af  Assurancesel- 
skaber og  Syge- 
kasser, der  ud- 
betaler visse  Pro- 
center af  deres 
aarlige  Indtægt. 
Og  den  festlige 
Maade,  hvorpaa 
Kræfthospitalet  i 
Heidelberg  blev 
indviet  sidste  Sep- 
tember Maaned, 
vidner  yderligere 
om     en     udbredt 


Brompton. 

Forstaaelse  af  Sagens  sociale  Betydning.  Ind- 
vielsen foregik  paa  det  gamle  Ruperto-Carola- 
Universitet  under  de  højtideligste  Former  i 
Nærværelse  af  Storhertugen  af  Baden,  Byens 
Kommunalbestyrelse,  Fakultetet,  Kultusmini- 
steren og  en  særlig  Repræsentant  for  det 
tyske  Rige.  Men  desuden  var  der  ikke  blot 
fra  næsten  alle  Evropas  Stater,  men  ogsaa 
fra  Rusland  og  Amerika,  mødt  talrige  Ud- 
sendinge, som  de  følgende  Dage  samledes  til 
den  første  internationale  Kraftkonference. 

Over  for  al  denne  Virksomhed  kan  man 
ikke  andet  end  blive  slaaet  af  den  Tomhed, 
de  hjemlige  Forhold  byder  paa,  og  det  er 
ubegribeligt,  at  enkelte  alligevel  rolig  kan 
erklære,  at  der  i  Øjeblikket  intet  foreligger, 
som   berettiger  til  at  „ forurolige"  den  offent- 

lige  Mening.  Det  er  nemlig  ganske  fejlagtigt, 
-at  ville  gøre  hele  denne  store  Sag  til  et  rent 
videnskabeligt  Spørgsmaal.  Den  offentlige 
Mening  vil  sikkert  føle  sig  langt  stærkere 
foruroliget,  naar  den  bliver  klar  over,  hvor- 
ledes Tingenes  Tilstand  i  Øjeblikket  er,  og 
hvor  lidet  alvorlig  de  tages.  Folk  bør  vide, 
4it  Kraften,  ligesom  Tuberkulosen,  er  en  Syg- 
dom, der  paa  visse  Betingelser  har  Udsigt  til 
4it  heldbredes ,  og  de  maa  lare  disse  Betingelser 
at  kendt.  Men  de  bør  ogsaa  vide,  hvor  mange 
der  nu  lider  under  de  usleste  Forhold.  De  bør 
vide  det,  fordi  vi  gennem  Oprettelsen  af  et 
særligt  Hospital  eller  sarlige  Afdelinger  er  sikre 
paa  i  begge  Henseender  at  kunne  yde  en  virk- 
som Hjalp. 

Man  siger,  Danmark  er  for  lille  til  at  bygge 
paa  den  private  Kapital,  men  denne  har  dog 
ved    mange    andre    Lejligheder  vist  sig  paa- 


lidelig  nok.  Desuden  vil  sikkert  Myndig- 
hederne give  efter  for  Nødvendigheden,  naar 
først  Publikums  Interesse  og  Initiativ  er  vakt. 
Men  i  hvor  høj  en  Grad  dette  tiltrænges, 
derom  vidner  de  Komitéforhandlinger,  der  i 
disse  Dage  er  blevet  ført  paa  Københavns 
Raadhus  i  Anledning  af  en  forestaaende  in- 
ternational Kongres  for  Filantropi.  Paa  det 
righoldige  Program  optager  Tuberkulosens 
Bekæmpelse  en  hel  Sektion,  men  Kampen 
mod  Kræften  synes  ingen  at  haye  ofret  en 
Tanke.  Og  dog  er  en  Institution  for  ratio- 
nel Kræftbehandling  og  Kræftforskning  en 
Opgave,  der  ikke  længere  kan  skydes  tilside, 
saa  vist  som  det  kun  er  ad  den  Vej,  ogsaa 
vi  vil  blive  i  Stand  til  at  afhjælpe  en  skri- 
gende Nødstilstand  og  tage  virksom  Del  i 
den  kulturelle  Kamp,  der  nu  føres  Verden 
over  for  Kræftens  Bekæmpelse. 


'          1          --^^  J.        i 

i 

r  amwir 

Kræfthospitalet  i  Moskva. 

TRAKTATEN  MELLEM  DANMARK  OG  PREUSSEN 


Den  11.  Januar  sluttedes  følgende  Af- 
taler mellem  Danmark  og  Preussen: 

„Efter  at  Grænserne  mellem  Danmark 
og  Preussen  er  blevne  fastsatte  ved 
Wiener-Fredstraktaten  af  30.  Oktober 
1864  og  ved  de  Dispositioner,  som  Hans 
Majestæt  Kongen  af  Preussen  og  Hans 
Majestæt  Kejseren  af  østerrig  havde 
truffet  i  Medfør  af  nævnte  Traktat,  have 
hans  Majestæt  Kongen  af  Danmark  og 
Hans  Majestæt  den  tyske  Kejser,  Konge 
af  Preussen  i  det  for  Preussen  paa  dets 
Anmodning  handlende  tyske  Riges  Navn, 
besjælede  at  det  overensstemmende  Øn- 
ske at  se. den  Uro  fjernet,  som  findes  i 
visse  Befolkningskredse,  særlig  i  Hen- 
seende til  deres  statsborgerlige  Forhold, 
og  i  den  Forventning,  at  denne  af  begge 
Parter  tilsigtede  Virkning  tilfulde  vil  blive 
opnaaet  ved  nærværende  Overenskomst, 
idet  hver  af  de  to  Regeringer  paa  sit 
Statsomraade  og  indenfor  Rammen  af 
sit  Lands  Lovgivning  forpligter  sig  til 
paa  enhver  Maade  at  virke  i  dette  Øje- 
med, udnævnt  som  deres  Befuldmægtigede 
til  at  afslutte  en  Overenskomst  herom: 

Hans  Majestæt  Kongen  af  Danmark.  Aller- . 
højstsammes  overordentlige  Gesandt  og 
befuldmægtigede  Minister,    Kammerherre 
Johan  Henrik  Hegermann-Lindencrotie. 

Hans  Majestæt  åen  tyske  Kejser,  Konge  af 
Preussen  Allerhøjstsammes  Statssekretær 
for  de  udenlandske  Anliggender,  virkelig 
Gehejmeraad  Heinrich  Leonhar d von  Tschirschky 
und Bøgendorff,  hvilke  efter  at  Fuldmagterne 
fra  begge  Sider  er  befundne  i  god  og 
rigtig  Form,  er  komne  overens  om  føl- 
gende Artikler: 

Artikel  I. 

Den  preussiske  Regering  vil  optage 
i  det  preussiske  Undersaatsforhold  de 
paa  preussisk  Statsomraade  bosatte  na- 
tionalitetsløse   Optantbørn,   hvorved-  for- 


staas  de  efter  Faderens  Optionserklæring, 
men  inden  den  danske  Indfødsretslov  af 
19.  Marts  1898  traadte  i  Kraft,  udenfor 
Danmark  fødte  Børn,  naar  de  ansøge 
derom  og  de  almindelige  lovbestemte 
Forudsætninger  er  til  Stede. 
Artikel  II. 

Den  Ret,  som  hver  af  de  kontraherende 
Parter  har  til  at  nægte  den  anden  Parts 
Borgere  Ophold,  enten  ifølge  retslig  Ken- 
delse eller  for  Statens  indre  og  ydre 
Sikkerheds  Skyld  eller  af  Fattigforsørgel- 
ses-  og  Ordenspolitihensyn,  berøres  ikke 
af  foranstaaende  Artikels  Bestemmelser. 

Denne  Ret  gælder  for  den  preussiske 
Regering  ogsaa  ligeoverfor  de  Optantbørn, 
som  ikke  have  benyttet  den  dem  i  Artikel  1 
tilstaaede  Ret  til  at  blive  preussiske  Stats- 
borgere eller  hvis  Ansøgninger  have 
maattet  afvises,  fordi  de  lovbestemte  For- 
udsætninger mangle.  Disse  Optantbørn 
vil  den  danske  Regering  ikke  nægte  Op- 
hold i  Danmark,  for  saavidt  der  ikke 
ifølge  dansk  Ret  foreligger  andre  Grunde 
dertil. 

Artikel  III. 

Begge  Regeringer  er  enige  om,  at  der 
ved  Optantbørn  i  Artikel  1  og  Artikel  2 
i  nærværende  Overenskomst  skal  forstaas 
ikke  blot  Efterkommere  i  første  Led, 
men  ogsaa  disses  Efterkommere. 
Artikel  IV. 

Ratifikationen  af  nærværende  Konven- 
tion skal  ske  saa  snart  som  muligt  og 
Udvekslingen  af  Ratifikationsakterne  fore- 
gaa  i  Berlin. 

Til  Bekræftelse  heraf  have  begge  Par- 
ters Befuldmægtigede  undertegnet  Kon- 
ventionen i  dobbelt  Udfærdigelse  og  for- 
synet den  med  deres  Segl. 

Sket  i  Berlin  den  ellevte  Januar  1907. 
(S.  L.)  1.  Hegermann-Lindencrone 
(S.  L.)  von   Tschirschky.u 

Denne  Konvention  er  herhjemme  ble- 
ven    omtalt   som  en  dansk   diplomatisk 
Daad    af    Rang.      iMan    forstaar    ikke 
denne  Tale  uden   at  faa  en  ydmygende 
Følelse  af,  hvor  ringe  det  egenlig  er  fat 
med  dansk  Udenrigspolitik.    Det,  der  er 
sket,  er,  at  „den  preussiske  Regering  vil  op- 
tage i  det  preussiske  Undersaatsforhold  de 
p^a  preussisk  Statsomraade  bosatte  natio- 
nalitetsløse  Optantbørn  .  .  .  naar  de  an- 
søger derom  og  de  almindelige  lovbestemte 
Forudsætninger  er  tilstede".    Man  skulde 
synes,  at  det  maatte  være  et  indre  preus- 
sisk   Anliggende,   og  at  Danmark    ikke 
her  var  nødt  til  at  hjælpe  Preussen  med 
at    komme    udover  en  statsretslig    Util- 
børlighed.   Danmarks  Medvirkning  vilde 
være    nødvendig   ved   Optantspørgsmaa- 
lets  Løsning,  d.  v.  s.  ved  at  Optanterne  — 
og  ikke  som  nu  kun  deres  Børn  —  kunde 
faa  Sikkerhed    for  deres   Bolig  paa  den 
Jord,  som  var  deres   før  Preussens  var 
Hohenzollernes,     men     om     Optanterne 
handler  Traktaten  ikke. 

Noget  er  der  imidlertid  naaet,  som  vil 
have  Værdi  for  de  danske  Sønderjyder 
i  deres  Nationalitetskamp,  men  mange  af 
dem  vil  det  skære  i  Hjertet  at  se  Ty- 
skerne fortolke  Indledningen  til  Traktaten, 
som  om  Danmark  har  godkendt  Preussens 
og  Østerrigs  Ophævelse  af  Pragfredens 
§  V.  Mange  af  dem  har  nemlig  knyttet 
værdifulde  Følelser  til  denne  §,  det  er  et 
godt  Vaaben  i  Kampen,  men  de  danske 
Sønderjyders  Kamp  hviler  paa  noget 
langt  solidere  end  paa  brudte  Stormagts- 
løfter,  den  hviler  paa  samme  Grund  som 
alle  de  andre  undertrykte  Nationers,  som 
alle  undertrykte  Menneskers  overhovedet, 
og  det  løses  kun  i  samme  Grad  som 
Ret  bliver  Magt.  Det  er  det,  der  giver 
Nordslesvigernes  Kamp  dens  Indvielse, 
det  er  det,  der  fører  de  bedste  blandt  de 
unge  ind  i  de  danskes  Rækker  —  de 
kæmper  for  det,  der  ligger  ovenover  Fyrst 


Biilows  og  Grev  Råbens  diplomatiske 
Forudsætninger. 

Over  Valgkampen  dernede  i  denne 
Maaned  og  over  den  i  Oktober  ifjor  var 
der  en  Kraft  og  Stemning,  væsenligst 
baaren  frem  af  helt  nye  Mænd,  som 
river  med  de  sløve  og  modløse,  ja  selv 
dem,  der  paa  Sproggrænsen  synes  at 
Ævret  maa  opgives.  Disse  unge  er  som 
sig  hør  og  bør  Missionærer  mer  end  Po- 
litikere, hvorfor  de  har  svært  ved  at  for- 
staa  Hanssen-Nørremølles  Taktik.  Mod- 
sætningen mellem  østslesvigeme,  der 
først  indsaa,  at  deres  Repræsentanter  i 
den  preussiske  Landdag  maatte  aflægge 
Eden  for  at  kunne  indtage  deres  Sæde, 
og  Vestslesvigerne,  der  holdt  paa,  at 
Landdagsmændene  skulde  protestere  ved 
at  nægte  at  aflægge  Eden  —  denne  Mod- 
sætning er  der  stadig  om  end  under  nye 
Former.  Afdøde  Redaktør  J.  Jessen,  Vest- 
slesvigeren, der  gennem  sit  Blad  gjorde 
store  Erobringer  i  østslesvig,  staar  som 
Høvding  for  de  sidste,  mens  Hanssen- 
Nørremølle  er  Taktikeren,  Politikeren, 
der  vil  naa  frem  ved  Forhandlinger,  men 
hvis  Sind  er  lige  saa  dansk  som  det  er 
klart,  og  hvis  Sjæl  ikke  er  mindre  varm 
for  Danskhedens  Sejr  end  de  varmblodiges. 

Lad  saa  de  tyske  Aviser  skrive  der- 
nede hvad  de  mener  er  det  mest  „tak- 
tiske". Vi  heroppe  i  Kongeriget  holder 
ikke  op  med  vort  „Sønderjyden"  derfor. 
Vor  Regering  vil  altid  føle  det  som  en 
Rettesnor  for  sin  Udenrigspolitik  at  staa 
i  det  korrekteste  ja  det  venskabeligste 
Forhold  til  vor  mægtige  Nabo  mod  Syd, 
og  heri  vil  alle  danske  støtte  den;  den 
vil  ogsaa  som  nu  i  dette  Tilfælde  hjælpe 
samme  Nabo  i  at  udøve  Retfærdigheds- 
handlinger,  og  heri  er  det,  at  alle  .danske 
baade  nord  og  syd  for  Kongeaaen  vil 
hjælpe  den,  og  det  er  slet  ikke  andet 
nogen  af  os  vil  med  vort  „Sønderjyden", 

L.  Af. 

I.    ALFRED  SCHMIDT 


K" 


unstforeningen  aabner  snart 
en  Udstilling  af  den  bril- 
lante svenske  Tegner  Engstrdms 
Arbejder.  Han  er  ikke  verdens- 
berømt, han  er  ikke  Maler,  ikke 
Kunst-Illustrator.  Han  er  Vittig- 
hedstegner,  og  selv  uden  Ver- 
densryets  Undskyldning  er  altsaa 
Vittighedstegning  Kunst,  d.  v.  s. 
naar  den  er  det.  Det  er  nu  saa 
sikkert,  som  det  altid  har  været 
sandt.  Men  i  ret  mange  Aar  har 
det  ikke  staaet  os  klart  her- 
hjemme. 

Og    vi    har    dog    længe    haft 
Alfred  Schmidt. 

I  en  Aarrække  har  han  været 
Københavnerlivets  muntre,  klare, 
altid   villige,   ofte   festligt  vittige  Aktualitets- 
tegner.  I  Dagspresse,  Ugeblade,  Aarskalendere, 
Lykønskningskort,  Reklamebilleder,  Karnevals- 


Dekorationer  m.  m.  har  han  drysset  sine  Tu- 
sinder af  Tegninger.  Der  er  vist  ikke  den 
Almanak,  som  ikke  har  kunnet  glæde  sig  ved 
Udbyttet  af  hans  uopslidelige  Flid.  Etats- 
raader  har  lét  anerkendende  af  hans  Bil- 
leder, Hjørnesjovere  har  grinet  hjerteligt.  Han 
har  karikeret  dem  alle.  De  er  allesammen 
hans  Venner. 

Og  han  er  alligvel  en  udmærket  Kunstner. 


Som  næsten  alle,  der  indgaaende  har  skil- 
dret Kjøbenhavn,  er  Alfred  Schmidt  fra  Pro- 
vinsen. Man  ser  lettest  det  sære  og  pudsige, 
naar  man  ser  udefra.  Faderen  var  Adjunkt 
i  Horsens,  hvor  Alfred  kom  til  Verden  1858. 
Han  tegnede,  fra  han  kunde  holde  en  Blyant 
—  paa  Klatpapirstumper  og  i  Marginen  af 
Stilebøger.  „Jeg  tror  ikke,  disse  Billeder 
var  Smigrerier  mod  Lærerne,"  skriver  hans 
Skolekammerat  Herman  Bang,  „en  og  anden 
Gang  bragte  de  ham  i  Ulykke.    Han  kradsede 

ogsaa  Tegninger  op  i  Stedet  for  at  regne, 
og  det  bekom  ham  ikke  vel.a  Imidlertid 
lykkedes  det  ham  at  overbevise  sin  Fader 
om,  at  han  havde  Anlæg  for  Kunsten,  især 
ved  den  her  gengivne  Tegning  fra  fjorten 
Aars  Alderen,  som  Alfred  Schmidt  selv  kal- 
der sin  „første  Tegning".  Den  minder  ikke 
meget  om  vor 
Tegner  nu  — 
men  adskilligt 
om  gode  danske 
For-Tegninger. 

Saa  kom  han 
paa  Akademiet, 
hvor  han  gik 
tre  Vintre.  Om 
Foraaret,  naar 
Skolen  lukkede, 
fordi  Udstillin- 
gen skulde  ind 
i  dens  Lokaler, 
gik  Schmidt  i 
Malerlære.  Han 
naaede  at  blive 
udlært  Svend. 
Samtidig  be- 
gyndte han  at 
tegne  i  de  da 
florerende  Vit- 
tighedsblade, 
„ Folkets  Nisse", 
„  Passe-  Partout" 
og  Marcussens 
„Falstaff".  „Det 
var    vist    noget 

frygteligt 
Stads",  mener 
han  selv,  „men  man  tjente  da  lidt".  Det  var 
det  vigtigste,  for  hjemmefra  kunde  han  ikke 
vente  sig  megen  Hjælp.  Han  udstillede  nogle 
Gange  paa  Charlottenborg;  Debut- Billedet  var 
mislykket,  men  siden  naaede  han  at  blive  rost. 
I  Virkeligheden  havde  han  ringe  Følelse  for 
Farven  —  det  var  Tegner,  han  var.  Han 
blev    det,    ikke    fordi    han    ej    kunde    være 


Peter!  Der  kommer  en  Officer! 


bleven  en  jævnt  flink  Maler.  Han  vidste  fra 
første  Færd  selv,  han  var  Tegner,  og  netop 
det  vilde  han  være. 

Den  Gang  gik  det  ikke  saa  nemt  som  nu, 
hvor  en  Tegner  er  opdaget,  saa  snart  et  Par 
Pennerids  er  lykkedes  i  et  af  vore  let  til- 
gængelige Dag-  eller  Ugeblade.    Dagspressen 

brugte  ikke  Bil- 

|  leder  saadan  som 
vor,  og  Ugebla- 
dene var  for- 
nemme og  fat- 
tige. Der  klæ- 
bede den  Gang 
noget  af  det 
mislykkede  Geni 
ved  Karikatur- 
Tegneren.  De 
fine  Kunstnere 
kunne  naturlig- 
vis give  sig  lidt 
af  med  den  Slags 
Kunstens  Ud- 
skejelser, saa- 
dan lidt  ved 
Siden  af.  Men 
selv  et  Talent 
som  Fritz  Jur- 
gensen  havde  jo, 
borgerlig  vurde- 
ret, en  temmelig 
tvivlsom  Smag. 
Og  Stamtræet 
ellers  —  Klæ- 
strup,  Gamborg, 
Wiwel  —  stod 
som  Vildskud 
paa  Kunstens  Overdrev.  Hans  Tegner  alene 
havde  Rang  og  Anseelse,  som  han  vel  endda 
først  fik,  da  han  hævdede  sig  som  den  store 
Virtuos  i  lllustrationskunsten,  udenfor  Vittig- 
hedstegningen. 

Schmidt  maatte  den  lange  Vej  rundt  til 
Redaktionernes  lukkede  eller  trange  Døre. 
En  Dag  mødte  han  ved  Dags-Avisen  op  med 


God  Morgen,  Hr  Kaptejn! 

en  Tegning  af  Turister  om  ørsteds- Planke- 
værket: han  traf  en  venlig  Mand  ved  Navn 
Axel  Henriques,  som 
købte  Tegningen.  Red- 
aktør Secher  blev  vred 
over  det  (og  der  var  vist 
ikke  meget  ved  Kunstvær- 
ket), men  Henriques  und- 
skyldte sig:  „han  syntes 
dog,  der  var  noget  i  den 
Tegning,  som  tydede  paa, 
det  kunde  blive  til  noget". 
I  1880  forlod  Hans  Teg- 
ner „Punch",  og  Schmidt 
blev  hans  Efterfølger.  Han 
naaede  ikke  derfor  Be- 
rømmelsen. Vittighederne 
i  Bladet  var  Bladets  Vit- 
tigheder :  det  blev  simpelt- 
hen Tegnerne  forbudt  at  signere  deres  Arbejder. 
Selv  naar  lejlighedsvis  en  Tegning  slog  igen- 
nem —  som  den  lille  Dreng,  der  gemmer 
sig  inde  bag  et  Træ  for  en  stor  Hund,  mens 
han  skæver  til  den  forbryderiske  Pisk  ude 
paa  Vejen:  „Det  var  inte  mig!"  —  saa  var 
det  „Punch",  som  havde  været  vittig,  og 
ikke  Alfred  Schmidt,  som 
havde  udfoldet  Talent;  nej 
paa  ingen  Maade. 

Første  Gang  Alfred  Schmidt 
dukkede  frem  var  i  „Oldfux" 
Aargangen  1883,  da  Hans 
Tegner  var  i  Udlandet.  Han 
naaede  ved  den  Lejlighed  at 
blive  nævnt  som  en  ung 
Mand  A.Schmidt,  „der  vær- 
dig traadte  i  sin  Forgængers 
Fodspor".  Det  var  allerede 
en  Ære,  en  lidt  bleg  Ære. 
Større  Navnkundighed  vandt 
han,  da  han  samme  Aar 
udgav  en  Række  Tegninger 
„Indfald  med  forskelligt 
Udfald",  og  Barndomskammeraten  Herman 
Bang  i  den  Anledning  skrev  en  af  sine  uhyre 


Munkene  (Tegning  Ira  Drcngeaarcne). 


læste  og    omstridte  „Vekslende  Themaer"    i 
Nationaltidendes  Søndags-Feuilleton :  nEn  Nyu, 
med  indgaaende  og  prote- 
gerende   venlig     Omtale. 
„Fremtiden     vil     sikkert 
vise,  at  vi  have  faaet  en 
Illustrator     til     at     bære 
Laurbærrene    ved    Siden 
af  Hans  Tegner.   Medens 
denne  illustrerer  Holberg, 
burde     Alfred     Schmidt 
have  en  moderne  Gruppe. 
Han   bør  illustrere   „Kjø- 
benhavneriets"     uskrevne 
Roman."    Alfred  Schmidt 
knejste  som  en  ung  Gud. 
^  „Den  Dag  syntes  jeg  jo, 
alle   Mennesker  saa  efter 
mig  paa  Gaden." 
Hans  Lykkebæger  blev  snart  blandet  med 
Malurt.    Den  lidt  uheldigt  formede  Panegyrik 
kaldte  Karl  Madsen  frem :  i  Dags- Avisen  an- 
meldte   han    nu    Schmidts    lille   Samling  — 
med     Front    mod    den     „aldeles    utilbørlige 
Maade",  paa  hvilken    Bang   havde   skamrost 
den    unge  Tegner.     Det    var    kun    en    ringe 
Trøst,  at  den  celebre  Kritiker  samtidig,  med 
Henvisning   til   et  dygtigt  Gaard-Interiør  paa 
Charlottenborg -Udstillingen,    formildende    til- 
føjede, at  han  „vækker  et  grundet  Haab  om, 
at   han  vil  tage]  Skeen  i  en  anden  Haand". 


Drengen 
med  Handsken 


Utvivlsomt  havde  Karl  Mad- 
sen Ret  i  sin  Kritik.  Men  det 
kan  jo  ikke  nægtes,  Bang  fik 
Ret. 

Schmidt  beholdt  Blyanten  i 
samme  Haand,  og  som  bekendt 
kom  han  til  at  illustrere  Kø- 
benhavneriets den  Dag  i  Dag 
uskrevne  Roman  —  ikke  dri- 
stigt skildrende  eller  dybt  skæ- 
rende, men  med  en  Række 
muntert    smilende,    lunt    spot- 


tende,   godmodigt 

karikerende  /\c 
S 


Skitscbogsblad 
(Tietgen). 


Alfr.  Schmidt= 


—^-^ 


Forlags-Direkteren. 
Digtere  under  Censur. 

Randtegninger,  som  i  stort  Tal  vil  beholde 
deres  kulturelle  Værd  og  —  i  noget  snævrere 
Udvalg  —  kunstnerisk  bevare  hans  Navn. 
Han  har  skildret  det  ud  fra  sit  ærlige  Kend- 
skab og  sit  Blodsfællesskabs  smilende  For- 
staaelse. 

Han  er  dybt  beslægtet  med  visse  af  de 
solideste  Egenskaber  hos  den  gode  By  Køben- 
havn, som  den  var  og  delvis  endnu  er. 
Herman  Bang  fandt  i  sin  Feuilleton  hos  vor 
Tegner  en  Blanding  af  Kollings  hjertelige 
Lune,  af  det  let  satiriserende,  flot  kjøben- 
havnske  hos  Skuespiller  Wulff  og  imellem 
Stunder  et  arrigt  Glimt  af  Zinckske  Grimacer. 
Ser  man  nu  hine  Tegninger,  faar  man  Ind- 
tryk af,  at  dette  for  en  Del  er  feuilletonistisk 
fafon  de  parler.  Men  Schmidts  videre  Ud- 
vikling bragte  det  i  hvert  Fald  til  at  passe. 
Hans  Karikatur  havde  i  lange  Tider  netop 
noget  af  denne  bravt  elskværdige,  let  flotte, 
undertiden  lidt  gnavne  Folketeater-Borgerlig- 
hed. 

Schmidt  var   gaaet    ind   til  en  Bestilling, 
som  egentlig  ikke  var  borgerlig  anset.    Nuvel, 


han  skulde  vise,  han  var  saa  god  en  Borger 
som  nogen  af  de  andre,  hvad  han  virkelig 
ogsaa  er.  1  alle  disse  Aar  har  han  fra 
Morgenstunden,  naar  han  kom  hjem  fra  sit 
Morgenbad,  Dag  efter  Dag  siddet  ved  sit 
Arbejdsbord  og  tegnet.  Kafeer  og  „Strøg", 
Teater  og  Rangleri  lod  han  de  andre  om, 
naar  det  ikke  netop  blev  bestilt  af  ham. 
Afset  fra  Forretningsafbrydelser  og  nødven- 
digt Rend,  hvor  der  var  noget,  som  skulde 
ses  og  tegnes,  har  han  siddet  der  indtil 
Aftenens  Spaseretur.  Tidlig  op  og  tidlig  i 
Seng.     Saa  faar  man  udrettet  noget. 

Punktlig  i  alt  sit  Væsen,  ulastelig  i  Dragt 
som  i  Optræden,  elskværdig,  men  med  dette 
underfundige  Blink  i  sit  altid  aarvaagne  Blik, 
der  gør  det  raadeligt  at  passe  en  Smule  paa, 
er  Alfred  Schmidt  gaaet  gennem  Livet  som 
det  uangribelig  korrekte  Samfunds-Menneske. 


Dette  er  den  personlige  Baggrund  for  hans 
Kunst.  Derefter  forstaar  vi  som  givet,  at 
Storbyens  Flitter  og  forfløjne  Letliv  spiller 
en  saa  meget  ringere  Rolle  i  hans  Tegninger 
end  hos   hans   fleste   inden-   og  udenlandske 


Fanden  ogsa»,  saa  dctjtrækkcr  her  paa  Fælleden  ! 
Undskyld,  Hr.  Kaptejn!  Skal  jeg  lukke  Leddet  1 

„Jensen  er  valgt  !" 


Kolleger.  Det  er  heller  ikke  underligt,  at 
det  evig  kvindelige  ej  just  er  bleven  hans 
Blyants  Sag:  det  uroligt  yndefulde,  pikant 
æggende,  flygtigt  hensmilede  er  ham  ganske 
fremmed.  Saa  lidt  som  han  finder  Udtryk 
for  det  groft  brutale  eller  idealt  fantastiske. 
Schmidt  er  Realist  i  Kraft  af  sit  klare,  roligt 
borgerlige  Blik.  Han  skal  nok  finde  alle 
dem  frem,  der  skaber  sig,  paa  Trods  af 
juste  milieu.  Men  dem,  han  forstaar,  tegner 
han  med  indtrængende,  tit  baade  fin  og  skarp 
Karakteristik.  Madammer,  ældre 
Pebersvende,  skikkeligt  forhutlede 
n Bisser",  fine  Samfundsspidser, 
hvem  Flyvelyster  har  bragt  ud 
af  deres  adstadige  Ligevægt  — 
hele  det  egentlige  Borgerskab, 
med  tilhørende  Militær  naturlig- 
vis, jævnt,  fredeligt,  eller  koket 
oppudset.  Intet  er  mere  beteg- 
nende til  Sammenligning  mellem 
dansk  Soldatervæsen  og  tysk  end 
Schmidts  Kriger- Karikaturer  — 
der  ikke  kendes  ved  det  Ord  Mili- 
tarisme —  og  tilsvarende  tyske. 
Hans  Galleri  af  „Jenser1*  er  klas- 
sisk, med  deres  poliske  Sveden- 
hed, deres  brave  Godmodighed 
og     sejge     Uimponerethed.      Og 


endelig  kommer  saa  hertil,  som  den  rette 
borgerlige  Lyrik,  en  Række  indtagende  Barne- 
billeder, af  en  frisk  Nydelighed  og  paalidelig 
Virkelighedssans,  der  behageligt  holder  dem 
fra  det  søde. 

Jævnlig  har  Alfred  Schmidt  faaet  at  høre, 
at  han  ikke  er  ondskabsfuld  nok.  Hvorledes 
skulde  han  kunne  være  det 
med  hele  sit  Anlæg  og  Tem- 
perament? Dansk  Humor, 
saa  lidt  som  engelsk,  ligger 
jo  i  det  Hele  det  ætsende 
skarpe  fjærnt.  Bar  Venlig- 
hed er  han  som  bekendt  hel- 
ler ikke:  af  og  til  har  han 
vist  Kløerne  paa  nok  saa 
uforglemmelig  Vis.  Mere  har 
simpelthen  ikke  Forholdene 
tilladt  ham.  Vi  er  et  lille 
Samfund  med  Hensyn  at 
tage  til  Abonnenter,  Forlag, 
Venner  og  Bekendte.  Er  vi  i  Grunden  ikke 
alle  Venner  og  Bekendte! 

Fornærme  har  han  kun  sjældent  villet. 
Derfor  har  Folk  sjældent  eller  aldrig  taget 
ham  hans  Karikaturer  ilde  op;  selv  om  hans 
Blyantspids  har  kradset  lidt,  har  selve  Op- 
mærksomheden til  Gengæld  kløet  velbehageligt. 


Direktør  Thrane. 

Bliver    han   nu  ikke    sommetider    kedelig, 
med  denne  Sindsligevægt  og  denne  tilforlade- 
lige Høvlebænks-Flid,  som   gemmer  den  hele 
danske    Samtid   magasineret   og   rubriceret   i 
Mapper  med   en   Uendelighed   af  Fotografier 
og    Portrætudklip    fra  Ugeblade   og   Aviser? 
Underlig  nok,  han  ger  det   ikke.     Han  kan 
naturligvis  blive  stereotyp;  jeg  kender  ingen 
Tegner,  der  ikke   kan   blive  det.     Man  skal 
ikke  lade  sig  narre  af,  at  dette  tilsyneladende 
ikke     gælder 
denne  og  hin 
fremmede 
Berømthed 
—  hvis  Bil- 
leder vi  kun 
ser  i  Ny  og 
Næ. 

Man  kan 
kun  forbav- 
ses  over,   at 

Alfred 
Schmidt  ikke 
er  bleven  helt 

anderledes 
maskingjort. 
Han  har  sik- 
kert ikke 
holdt  sin 
Kunst  fornem 
nok,  ikke  sat 
sig  selv  højt 
nok:  Han  har 
rent  ud  ikke  -*■•» 
følt   sig    be- 
rettiget til  at 
sige    nej    til 
en      hvilken 
som  helst  Be- 
stilling. Men 
naar  han  al- 
ligevel    ikke 
er  størknet  i 
denne  væl- 
dige Produk- 
tion, der  lige- 
som  har  til- 
ladt    enhver 

Haandværker  at  slaa  ham  paa  Skuldeien  og 
sige  du  til  ham,  har  dette  flere  værdifulde 
Grunde. 

Først  og  fremmest  har  han  ikke  blot  teg- 
net sine  Bestillinger.  Han  har  en  Skitsebogs  - 
Samling,    som    vistnok    vilde    faa    de    fleste 

Malere  til  at  studse.  Men  en  større  Skitse- 
Samling  ejer  han  dog  i  sin  egen  Hjerne. 
De  fleste  Mennesker  husker  han,  naar  han 
har  faaet  Lejlighed  til  at  se  lidt  paa  dem. 
„Naar  jeg  har  faaet  rigtig  Kig  paa  en  Mand% 
siger  han  selv  „tror  jeg  nok,  jeg  ved,  hvor- 
dan han  er  og  hvordan  han  gaara.  Paa 
sine  Ture  fra  og  til  Arbejds-Bordet  bruger 
han  sine  hastige,  skarpe  Øjne.  Undertiden 
smutter  han  ind  i  en  Gadedør  for  i  en  Hast 

at    ridse    en 

karakteri- 
stisk Kontur 
op  i  sin  No- 
tes-Bog. Han 
er  selv  altid 
i  Orden  og 
derfor  altid 
oplagt. 

Men  der- 
næst har  hans 
stadig  tilta- 
gende For- 
bindelse med 
Aktualitets- 
Tegningen 
været  ham  af 

uvurderlig 
Værd.     Folk 
paastaar,    at 
Døgn-Livets 
Uro      sløver 
sine  Dyrkere. 
Netop    Døg- 
nets uad- 
vendte      Ar- 
bejde har 
været   denne 
Tegner       en 

Kilde  til 
Friskhed    og 

Fornyelse. 
Rutinen  hav- 
de  han    næ- 
sten ligestrax 
fra  sin  Debut: 
allerede  Karl 
Madsen    ad- 
varede ham  imod  den  —  da  han  var  25  Aar 
gammel.  Men  hans  Streg  var  forsigtig,  spinkel, 
ligesom  prøvende.  Det  laa  noget  noget  i  For- 
billederne,   noget  i  egen  Natur,   noget  i  den 
gamle  Teknik,   der  af  Sparsommelighedshen- 
syn    tvang    vore  Tegnere    til    at    bruge   det 


Pigen  fæstes. 


Alf r.  Schmidt 

autotypiske  Tusch  direkte  paa 
det  fedtet  glatte  Overførings- 
Papir,  hvor  Rettelser  var  en 
Umulighed.  Det  blev  uvilkaar- 
lig  til  pillen  Skjønskrift  —  hvor 
de  unge  Tegnere  nu  uden  Be- 
tænkning kradser  løs  med  Kul 
og  Kridt. 

Blad-Tegningen  gjorde  hans 
I  Linjer  grovere  og  dristigere. 
*1  Den  vendte  hans  Blik  udad,  helt 
bort  fra  vor  hjemlige  Borgerlig- 
hed. Den  gav  ham  Emner,  hvor 
hans  Mod  og  Fantasi  voxede. 
Han,  der  i  „Fliegende  Blåtter*  var  endnu  spid- 
sere og  korrektere  end  hjemme,  ja  næsten  pynte- 
lig, fik  her  en  Bredde  og  Frejdighed,  som  stiller 
adskillige  af  hans  udenrigske  Karikaturer  højt 
i  vor  Tids  evropæiske  Galleri  —  tænk  blot  paa 
berømte  Billeder  som  „Onkel  Lubbe"  og  „Søn 
af  Huset". 

Men  hvor  rig  en  naturlig  Friskhed,  maa 
han  ikke  have  haft,  hvor  ukuelig  en  Udvik- 
lingsmulighed for  gennem  sit  Almanak-  Vid- 
og  Reklame-Tegneri  stadig  at  kunne  arbejde 
sig  højere  op  og  videre  frem. 


Fra  Skitsebopen: 
Drengenakke. 


Alfred  Schmidt  har  selv  til  de  sidste  Aar 
været  i  stadig  Udvikling.  Han  har  tegnet 
sig  ud  af  den  folketeaterlige  Jævnhed.  Hans 
Karikaturtegning  har  i  de  bedste  Billeder  ud- 
viklet sig  til   en  brillant  Karakter-Skitsering: 


Jeg  er  uærbødig  nok  til  at  mene,  at  der  er 
mere  Tietgen  i  hans  Karikatur  end  i  den, 
de  har  stillet  op  udenfor  Børsen.  Der  kan 
nu  ogsaa  i  hans  hjemlige  Tegninger  komme 
en  enkel  Helhedsvirkning,  en  pludselig  Fan- 
tasi af  den  festligste  Virkning,  som  oprinde- 
lig næppe  anedes.  Tænk  blot  paa  Raadhus- 
billedet,  hvor  Borgerrepræsentant  Borgbjerg 
springer  op  som  Trold  af  en  Æske  for  at 
melde  den  første  socialistiske  Borgmesters  Valg, 
eller  et  snart  ikke  længer  moderne  Samfunds- 
billed  som  den  karakterfuldt  vit- 
tige Sati  re  over  vore  trætte,  sløve 
selvopgivende  20-aarige. 

Grundlaget  er  stadig  det 
samme  forstandig  borgerlig  re- 
serverede. Men  Stilen  er  bleven 
større,  Humøret  friskere,  Fanta- 
sien dristigere.  Han  er  bleven 
en  fortræffelig  Kunstner.  Kære 
Schmidt !  Hvor  mange  forfri- 
skende hjertelig  og  gudskelov 
ikke  altid  helt  harmløs  Latter 
har  De  ikke  givet  os ! 

Vi  maa  nu  snart  have  det 
fint  udvalgte  Alfred  Schmidt- 
Album.  Ernst  Bojesen  skyl- 
der sin  uvurderlige  Medarbejder  det.  Han 
skylder  os  det,  som  her  vil  faa  en  herlig 
Billedbog  og  en  Samling  munter  Kunst.  .  .  . 
Vi  har  her  foreløbig  givet  et  Par  af  dens 
Blade.  Tk.  Mu*ck% 


Fra  Skitsebogen: 
Portræt-Studie. 


De  paa  20  Aar. 


•i*afctfiOaKfci:,lsmO>;*dft 


MINDER  FRA  KJØBENHAVN, 
RØDDING  OG  ASKOV  I  SEXTIERNE 


Af  Ludvig  Schrøder. 


„Lille  Theologicum". 
Ludvig  Schrøder  (i  Midten  med  Pennen  i  Haanden)  omgiven  af  sine  Studenterkamme- 
rater —  F.  Viberg,  Otto  Jacobsen,  Trier,  Jens  Paludan-Muller,  Christ.  Bage,  Schousboe. 
Jens  Nørregaard,  Reinhold  Hertel  Marcus  Dam  og  Ludvig  Wagner  —  begyndende  fra 
venstre  og  bag  om  Bordet 


Sidst  i  Juli  1860  tog  jeg  min  teologiske 
Eksamen.  Til  den  skriftlige  Del  af  den 
havde  vi  for  en  Del  svære  Opgaver,  skrev 
jeg  kort  efter  til  Rektor  Listov  paa  Herlufs- 
holm*). Det  kan  man  vide  deraf,  at  fire 
—  og  deriblandt  to  ret  flinke  Studenter  — 
forlod  Eksamen,  før  den  skriftlige  Del  var 
færdig.  Vi  var  lidet  tilfredse  med  den  kirke- 
historiske Opgave,  som  stillede  større  For- 
dringer til  os  om  Kendskab  til  de  avignonske 
Paver,  end  vi,  der  havde  hørt  af  Professor 
Fr.  Hammerich,  at  det  var  taabeligt  at  lære 
Paverækken    udenad,     kunde    gøre    Fyldest. 


*)  I  det,  jeg  her  meddeler,  vil  jeg  væsentlig 
holde  mig  til  Breve,  jeg  i  sin  Tid  har  skre- 
vet; men  —  for  ikke  af  trætte  —  anferer 
jeg  ikke  alt,  som  det  staar  i  Brevene,  men 
bruger  Anførselstegn,  hvor  noget  gengives 
ordret. 

Opgaven  i  nytesta- 
mentlig Bibelforklaring 
var  det  næsten  umu- 
ligt at  blive  færdig 
med  i  de  bestemte  tre 
Timer.  Imidlertid  stod 
alle  mine  Afhandlinger 
i  Laud,  og  den  dogma- 
tiske endog  i  Laud-{-. 
Ved  den  mundtlige  Eks- 
amen gik  det  godt.  Dog 
blev  jeg  i  Dogmatiken 
forstyrret  ved  et 
Spørgsmaal  om  det 
athanasianske  Symbo- 
lum,  saaat  jeg  kom 
til  at  tage  Fejl  i  Ting, 
jeg  ellers  har  vidst 
god  Besked  om.  Der- 
for fik  jeg  ikke  det 
„Udmærket"  i  Dogmatik,  jeg  nok  ellers^ 
kunde  have  opnaaet.  Men  med  mine  5 
Lauder  kunde  jeg  være  vel  tilfreds.  Disse 
Karakterer  betragtedes  blandt  andet  som  et 
sikkert  Adgangstegn  tit  at  blive  Alumnus 
paa  Borchs  Kollegium,  naar  der  var  Plads 
ledig.  Jeg  fik  en  saadan  en  tre  Maaneder 
efter  og  boede  der  i  to  Aar. 

Tidligere  havde  jeg  ofte  tænkt  mig  det 
som  et  lykkeligt  Fremtidsmaal  at  blive  Ad- 
junkt paa  Herlufsholm,  hvor  jeg  havde  gaaet 
i  Skole  fra  1848  til  54.  Nu  vaklede  jeg 
imellem  en  Fremtid  som  Præst  eller  et  mere 
videnskabeligt  Liv;  jeg  kunde  ogsaa  tænke 
mig  at  fortsætte  med  Undervisning  i  nogle 
Børneskoler  og  samtidig  at  vejlede  Studenter 
til  teologisk  Eksamen  og  fordybe  mig  i 
dansk  Kirkehistorie;  kunde  jeg  opnaa  et 
Rejsestipendium,  da  vilde  jeg  gerne  opholde  mig 

en  Tid  ved  Universiteterne  i  Sverig  og  Norge 
og  maaske  i  England.  Min  Forlovede,  Char- 
lotte Wagner,  var  1860  kun  atten  Aar,  saa 
der  var  ikke  Grund  til  at  haste  med  at  søge 
et  Levebrød  til  at  gifte  sig  paa.  Hendes 
Onkel,  Sognepræst  P.  A.  Fenger  ved  Vor 
Frelsers  Kirke,  havde  opfordret  mig  til  at 
tage  Embedseksamen  et  halvt  Aar  tidligere 
og  saa  blive  Kateket  paa  Kristianshavn ;  men 
det  mente  jeg  ikke  at  kunne  blive  færdig 
til.  I  1861  har  jeg  flygtig  tænkt  paa  et 
ledigt  residerende  Kapellani  paa  Læssø  og  i 
et  Brev  spurgt  min  Ven  M.  A.  Dam,  der 
var  uordineret  Medhjælper  hos  Stiftsprovst 
H.  E.  Glahn  i  Aalborg,  hvad  denne  Mand 
og  Biskop  P.  Chr.  Kierkegaard  vilde  sige 
til  det,  om  jeg  søgte  Embedet;  men  det  var 
kun  en  Flyvetanke.  Det  kunde  lettere  have 
ført  mig  ind  i  præstelig  Gerning,  da  Niels 
Lindberg,  hvem  jeg  hjalp  med  „Dansk  Kirke- 
tidende",  foi  talte  mig,  at  den  brave  Provst 
Sørensen  i  Karby  paa  Mors  var  i  Forlegen- 
hed med  at  faa  en  Kapellan.  Det  førte  til, 
at  jeg,  som  havde  gaaet  paa  Pastoralsemi- 
nariet i  Vinteren  1860/61  med  Stiftsprovst 
Paulli  (d.  æ.)  og  Holmens  Provst  Munter 
som  Lærere,  om  Sommeren  tog  mine  prak- 
*"tiske  Prøver.  Biskop  Martensen,  som  ledede 
den  kateketiske  Prøve,  vilde  ikke  afholde 
den,  medmindre  tre  Kandidater  indstillede 
sig  paa  én  Gang.  Gjerløff  skulde  være 
Kapellan  paa  Samsø,  og  Sofus  Høgsbro,  der 
var  Forstander  for  Højskolen  i  Rødding, 
tænkte  paa  at  søge  det  ledige  Præstekald 
sammesteds;  de  savnede  en  Tredjemand  til 
den  kateketiske  Prøve,  og  Høgsbro  kom  der- 
for til  mig  paa  Borchs  Kollegium.  Vi  gik 
sammen  til  Biskoppen  og  fik  vore  Opgaver. 
Det  var  helt  højtideligt  at  se  Martensen, 
Professor  Bornemann  og  Sognepræst  Nikolaj 
Blædel  sidde  i  fuldt  Ornat  i  Kordøren  i 
Garnisonskirken,  hvor  vi  tre  i  Bogstav-Orden 
maatte  frem  i  vore  sorte  Klæder  for  at  tale 
med  Børnene,  der  var  mødt  fra  en  af  Sog- 
nets   Skoler.     Mindre    højtideligt    var   det  i 


Trinitatis  Kirke,  da  jeg  prædikede  for  Profes- 
sor Hermansen  og  Præsten  Jens  Nielsen,  der  sad 
bag  et  Gardin  i  et  af  Pulpiturerne  og  saa  efter 
i  Opskriften  til  min  Tale.  Nogle  af  mine 
gode  Venner  var  mødte  i  Kirken,  og  de 
sang,  om  jeg  husker  ret,  baade  før  og  efter 
Prædikenen  en  Salme,  saa  det  blev  ikke 
blot  en  Eksamen,  men  ogsaa  en  Gudstjeneste. 

Inden  jeg  fik  meldt  mig  til  hansjTjeneste, 
fik  Provst  Sørensen  en  Kapellan,  og  denne 
blev  vistnok  hans  Svigersøn.  Det  var  kun 
for  at  hjælpe  en  bekendt  Hædersmand  blandt 
Danmarks  Præster  ud  af  en  Forlegenhed,  at 
jeg  .havde  tænkt  paa  at  blive  hans  Hjælper. 
Jeg  har  følt  det  som  en  Lettelse,  da  Udsig- 
ten lukkedes  til  at  blive  Hjælpepræst  paa 
Mors. 

Der  var  kommen  noget  ind  i  min  Livs- 
udvikling,  som  viste  hen  til  et  andet  Maal 
end  Præstegerningen.  Til  de  Skoler,  hvori 
jeg  underviste,  hørte  Melchiors  store  Borger- 
skole, som  dengang  laa  paa  Nørregade.  Be- 
styreren var  gammel  Herlovianer,  og  dette 
har  vel  haft  sin  Del  i,  at  jeg  som  ung 
Student  var  bleven  Lærer  hos  ham.  Jeg  havde 
begyndt  med  at  regne  med  de  mindste  Drenge. 
Siden  fik  jeg  Undervisningen  i  Historie  og 
Geografi  med  en  noget  ældre  Klasse,  som 
jeg  fulgte  tre  Aar  igennem.  En  af  mine 
Lærlinge  her  var  Axel  Helsted,  der  siden  er 
bleven  en  højt  anset  Figurmaler.  Hans 
Fader  havde  et  Tegne-Institut,  og  han  har 
vistnok  tidlig  i  Sønnen  set  en  vordende 
Kunstner.  Han  ønskede,  at  han  skulde  af- 
slutte den  Undervisning,  han  havde  haft 
som  Barn,  paa  en  friere  Maade,  og  Sønnen 
fik  selv  Lov  til  at  vælge  imellem  sine  Læ- 
rere i  Melchiors  Skole  dem,  han  ønskede 
skulde  undervise  ham.  Nytaarsdag  1861 
blev  jeg  anmodet  om  at  være  hans  Lærer, 
navnlig  i  Dansk  og  Historie.  „Idet  jeg  paa- 
tog  mig  6  Timers  Undervisning  i  alminde- 
lige Skolefag,"  skrev  jeg  */*  Aar  e^ter  t!l 
Rektor  Listov,  „foruden  de  8,  jeg  havde 
iforvejen,  opgav  jeg  Tanken  om  at  gøre  den 


418   -z 


Ludvig  Schrøder 


teologiske  Manuduktion  til  Hovedsag,  og  da 
jeg  med  den  friere  Undervisning  og  Beskæf- 
tigelse med  Modersmaalet  og  Historien  be- 
standig mere  følte  mig  draget  til  denne 
Side,  saa  vaagnede  Tanken  om  en  snarlig 
Ansættelse  i  Rødding*.  Jeg  har  et  Eksem- 
plar af  Grundtvigs  Oversættelse  af  Sakse  og 
Snorre  i  den  første  Udgave,  som  jeg  købte 
paa  Auktionen  over  Stiftsprovst  Trydes  Bø- 
ger; disse  Historieværker  fordybede  jeg  mig 
i  for  at  kunne  fortælle 
Oldsagn  og  gammel 
nordisk  Historie  saa  liv- 
ligt som  muligt  for  min 
lydhøre  Lærling.  De 
nordiske  Myter  fortalte 
jeg  med  Benyttelse  af 
Grundtvigs  Bøger.  Jeg 
har  ogsaa  arbejdet  mig 
ind  i  hans  „Optrin  af 
Nordens  Kæmpeliv"  og 
hans  Haandbog  i  Ver- 
denshistorien. Naar 
Grundtvig  samlede  Til- 
hørere i  sit  Hjem  om 
de  kirkehistoriske  Fore- 
drag, der  siden  blev  trykt 
under  Titelen  „Kirke- 
spejl", var  jeg  til  Stede, 
ligesom  de  fleste  Søn- 
dage, naar  han  prædi- 
kede i  Vartov  Kirke. 
Med  den  bestandig  stærkere  Tilegnelse  af 
Grundtvigs  Tankegang  vaagnede  Lysten  til 
at  blive  Ordfører  for  den  paa  en  folke- 
lig Ungdomsskole.  At  jeg  blev  Lærer  paa 
Højskolen  i  Rødding,  hang  sammen  med, 
at  jeg  ligesom  flere  af  mine  Venner  blandt 
de  unge  stundom  kom  sammen  med  nogle 
„ grundtvigske  Rigsdagsmænd",  deriblandt  N. 
J.  Termansen,  og  da  Høgsbro  for  sin  Rigs- 
dagsvirksomheds  Skyld  skulde  have  en 
Stedfortræder  som  Lærer  i  November  og 
December  1861,  har  han,  —  jeg  for- 
moder   efter    Termansens    Raad     —    spurgt 

mig,  om  jeg  vilde  [paatage  mig  denne  Ger- 
ning. Gennem  Grundtvigs  Svigersøn,  P.  O. 
Boisen,  i  hvis  Hus  jeg  ofte  kom  i  den  Tid, 
vidste  jeg  Besked  om  /.  L.  Knudsen,  der 
var  Lærer  paa  Rødding  Højskole  og  gift 
med  en  Broderdatter  af  Boisen.  Jeg  ven- 
tede at  kunne  faa  særligt  Udbytte  af  Sam- 
livet med  Knudsen  og  henstillede  derfor,  om 
jeg  ikke  kunde  komme  til  at  spise  hos  ham, 
i  alt  Fald  om  Middagen,  saa  der  kunde 
blive  rig  Lejlighed  til  at 
tale  sammen.  Knud- 
sen, som  havde  lagt 
Mærke  til,  hvad  jeg 
havde  skrevet  i  „Dansk 
Kirketidende"  føjede  sig 
efter  mig. 

Det  Ønske,  Høgsbro 
havde  næret  om  at  blive 
%  Sognepræst  i  Rødding, 
var  ikke  bleven  opfyldt. 
Hans  Svejstrup,  der  hørte 
til  Vilhelm  Birkedals 
nære  Venner,  var  ble- 
ven kaldet  fra  Nørup 
ved(  Vejle  til  at  være 
Sognepræst  for  Rødding 
og  Skrave,  og  han  havde 
tiltraadt  sit  Embede,  da 
jeg  kom  til  Rødding. 
Med  ham  kom  jeg  og- 
saa i  nær  Forbindelse. 
Høgsbro  havde  stillet  mig  ret  frit  med 
Hensyn  til  hvad  jeg  vilde  meddele  Eleverne 
af  Historien,  og  jeg  holdt  mig  til,  hvad  jeg 
var  mest  glad  ved.  Blandt  andet  har  jeg 
fortalt  Vølsungesaga  og  læst  „Optrin  af 
Norners  og  Asers  Kampa  for  dem.  I  det 
hele  befandt  jeg  mig  vel  i  de  Timer,  jeg  var 
sammen  med  de  unge.  —  J.  L.  Knudsen 
havde  allerede  dengang  bestemt  sig  til  at 
bryde  op  fra  Rødding  samtidig  med  Høgs- 
bro. Naar  denne  følte  sig  stillet  overfor 
Valget  imellem  Skolen  og  Rigsdags-Virksom- 
heden   og    lod    den    sidste    faa   Overvægten, 

saa  var  det  et  Samarbejde  med  Kristen  Kold, 
der  vinkede  Knudsen.  Vore  Samtaler  drejede 
sig  stadig  om  Kolds  mærkelige  Livsførelse 
og  hans  ejendommelige  Skolegerning,  og 
Sammenligningen  mellem  den  og  Rødding 
Højskole  gjorde,  at  Knudsen  saa  mange 
Skrøbeligheder  paa  det  Sted,  hvor  han  var. 
—  Svejstrnp  tog  mig  med  til  Ribe,  da  min 
gode  Ven  Kristian  Køster  skulde  ordineres 
til  at  være  Medhjælper  hos  Sognepræst  Ples- 
ner  i  Vedersø  under  dennes  Sygdom.  Jeg 
har  et  Brev  liggende,  som  Køster  skrev  18. 
December    1862    —    Aarsdagen    efter    hans 


Sofus  Høgsbro. 

Ordination  — ,  hvor  han  dvæler  ved  vort 
tidligere  Samliv  og  saa  tilføjer:  „Navnlig 
skal  jeg  ikke  glemme,  at  du  var  med  i  Ribe, 
det  trængte  jeg  til,  og  det  gjorde  godt,  og 
maa  dog  for  de  Dage  endnu  mere  takke 
Svejstrup;  tak  ham  fra  mig,  og  sig  ham, 
at  jeg  nu  og  altid  har  ham  kær  og  glemmer 
ikke,  at  han  vilde  gaa  til  Alters  sammen 
med  mig;  han  skal  ogsaa  have  Tak  for,  [at 
han  indførte  mig  hos]  Tage  Mullers  Døttre*), 


*)  Den  ene  var  hans  Plejedatter,  Frederikke 
Lorentzen,  nu  90  Aar,  hvis  Billede  findes  i 
Hejskolebladets  sidste  Julenummer  med  et 
Digt  af  Christine  Daugaard. 


saa  at  mine  lyse  Minder  fra  Ribe  kan  samle 
sig  om  deres  Arne.a 

Det  var,  saa  vidt  jeg  mindes,  efter  en 
Natterejse  fra  Rødding,  at  jeg  en  Morgen- 
stund lige  før  Jul  1861,  da  jeg  var  paa 
Vejen  til  min  Forlovedes  Hjem,  mødte  Høgs- 
bro  paa  Slotspladsen,  ikke  langt  fra  Højbro. 
Han  spurgte  mig  ud,  om  hvordan  jeg  havde 
fundet  mig  tilpas  i  Rødding,  og  da  kom  jeg 
straks  ud  med,  hvad  Knudsen  havde  paa- 
vist  af  Skrøbeligheder  ved  Forholdene  der- 
ovre. Høgsbro  gik  til  Formanden  for  Rød- 
ding Højskoles  Bestyrelse,  Etatsraad  Flor,  og 
fortalte  ham,  hvad  jeg  havde  sagt;  da  skal 
Flor  have  udbrudt:  „Saa  kan  vi  jo  heller 
ikke  bruge  ham."  Til  min  Hustrus  Sødsken  - 
debarn,  den  gamle  Rødding-Elev,  Dyrlæge 
Rasmus  Fenger,  som  nærede  et  varmt  Ønske 
om  at  blive  Lærer  paa  Skolen,  sagde  jeg, 
hvad  Knudsen  havde  faaet  mig  ind  paa 
med  Hensyn  til  de  naturvidenskabelige  Fag. 
Og  da  han  havde  fortalt  det  til  sin  Fader, 
Præsten  P.  A.  Fenger,  fik  jeg  ved  mit  Jule- 
besøg hos  ham  en  streng  Tiltale,  som  endte 
med:  Dixi  et  liberavi  animum  meum  (jeg 
har  talt  og  lettet  mit  Sind),  hvorpaa  han 
forsvandt  ind  i  sit  Studerekammer. 

Straks  efter  Nytaar  1862  gik  jeg  op  til 
Etatsraad  Flor.  Det  har  været  i  en  mere 
dæmpet  Tone,  jeg  søgte  at  forklare  ham 
mit  Standpunkt.  „Det  vilde  ikke  ret  lykkes 
for  mig  under  vor  første  Samtale",  skrev 
jeg  2.  Juli  1862  til  Rektor  Listov,  „da  vi 
straks  kom  til  at  tale  om  Anvendelsen  af  en 
strengt  videnskabelig  Form  navnlig  i  Frem- 
stillingen af  Naturlære,  hvilken  jeg  var  bange 
for.  Nogen  Tid  efter  blev  jeg  opfordret  til 
at  fortælle  noget  om  Rødding  Folkehøjskole 
i  Præsten  Boisens  Danske  Samfund.  Etats- 
raad Flor  fik  det  at  vide  og  indfandt  sig 
imellem  Tilhørerne.  Jeg  havde  valgt  mere  i 
Almindelighed  at  betegne  Højskolens  Formaal 
og  beskrive  Vejen,  den  gik.  Den  var  frem- 
gaaet  af  et  Ønske  om  at  styrke  den  dansk 
folkelige  Bevidsthed,   særlig  til  Kampen  mod 

Tyskheden.  Den  var  støttet  paa  Erkendel- 
sen af,  at  det  er  godt  for  Borgere  i  et  frit 
Folk  at  kende  de  offentlige  Samfunds-For- 
hold, Grundtrækkene  i  Administrationen  og 
Retsplejen.  Og  da  det  navnlig  var  Bønder, 
der  benyttede  Skolen,  maatte  den  meddele 
dem  al  den  Oplysning  om  deres  særlige 
Livsgerning,  som  de  ønskede  og  Skolen 
kunde  give.  Saaledes  var  det  i  tre  Ret- 
ninger, Skolen  maatte  gaa.  Den  maatte  gen- 
nem Modersmaalet  og  Fædrelandshistorien 
vække  den  folkelige  Bevidsthed,  den  maatte 
opfostre  dygtige  Borgere  ved  en  Beskrivelse 
af  Fædrelandets  naturlige  og  borgerlige  For- 
hold, og  den  maatte  lette  Muligheden  for 
Bonden  til  at  blive  dygtig  i  sin  Gerning. 
En  Del  andre  Ting  maatte  med,  enten  som 
Hjælpemidler  til  at  forstaa  Hovedsagen,  eller 
fordi  Eleverne  af  en  eller  anden  Grund 
trængte  til  dem.  Hvad  Naturlæren  angik, 
da  henviste  jeg  den  dels  til  Fædrelands- 
beskrivelsen  som  Oplysning  om  Jordbunds- 
forholdene, Plantevæksten  og  Dyreformerne, 
der  er  fremtrædende  hos  os  og  betinger  Be- 
folkningens Liv,  —  dels  lod  jeg  den  faa 
sin  Plads  under  den  tredje  Afdeling,  forsaa- 
vidt  den  umiddelbart  tog  Hensyn  til  Ager- 
dyrkerens Gerning,  f.  Eks.  som  Agerdyrk- 
ningskemi.  —  Etatsraad  Flor  erklærede  sig 
meget  tilfredsstillet  ved  min  Skildring,  og 
der  udspandt  sig  en  morsom  Samtale  mellem 
ham  og  en  af  de  jydske  Rigsraader  (Jens 
Jørgensen  fra  Bjerregaard),  der  ogsaa  havde 
meget  med  Bonde-Højskoler  at  gøre.  —  Fra 
den  Tid  af  tror  jeg  nok,  at  Flor  var  bestemt 
paa  at  vælge  mig  til  Forstander.  Under  et 
kort  Besøg  paa  Fyn  tidlig  i  Foraaret  fik 
jeg  Lejlighed  til  at  erfare,  at  det  ikke  var 
nogen  klar  Erkendelse  af  Skolens  Maal  hos 
alle  Lærere,  men  en  levende  Samfunds- Aand, 
som  gav  Folkehøjskolen  i  Dalby  {Kolds  Skole) 
sin  Styrke.  Desto  mere  glædede  jeg  mig 
over,  at  en  af  mine  bedste  Venner  vilde 
følge  mig  til  Rødding.  „Heinrich  Nulzhoru, 
som  Vennen  hedder,  er  et  fornøjeligt  Menneske, 


hvem  alle,  der  kender  ham,  holder  meget  af; 
han  vil  derfor  vist  være  ypperlig  skikket 
til  at  overtage  Inspektør- Forretningerne.  Han 
er  meget  musikalsk  og  vil  derfor  kunne 
føre  Sangen  ind  iblandt  Eleverne.  Endelig 
har  han  med  Held  undervist  i  Dansk  og 
Geografi  i  Frøken  Zahles  Skole  og  nogle 
andre  større  Instituter.  Disse  Fag  skulde 
da  være  hans  Hovedfag,  medens  jeg  skulde 
tage  Fædrelands-  og  Verdenshistorie,  Myto- 
logi, saamegen  Statslære,  som  jeg  kunde 
magte,  m.  m.  Skrivning,  Regning,  Tegning, 
Tysk,  Engelsk,  Svensk,  hvilke  Ting  medtages, 


N.  J.  Termanscn. 

efter  som  Trangen  er,  —  deler  vi,  som  vi 
kan  bedst.  Den  farmaceutiske  Kandidat 
Viinsted  vedbliver  med  at  behandle  Land- 
væsensfagene.  Nutzhorn  tager  fat  til  Sep- 
tember, jeg  til  Oktober;  før  jeg  rejser  der- 
over, haaber  jeg  at  kunne  holde  Bryllup; 
jeg  vil  komme  til  at  behøve  den  Støtte,  jeg 
kan  faa  i  en  trofast  Hustru.  De  er  jo  ikke 
faa,  som  ser  surt  til  mig  derovre." 

Den  sidste  Bemærkning  sigter  til  de  An- 
greb, der  var  kommen  frem  i  det  af  Godske 
Nielsen  redigerede  Blad  „Dannevirke".  1  et 
Brev,  jeg  1.  Juli  1862  skrev  til  H.  Svej- 
strup, staar  der:  „Jeg  var  ude  hos  den 
gamle  Biskop  (Grundtvig)  igaar,   og  vi  talte 

næsten  kun  om  Rødding  og  Sønderjylland. 
Han  mente,  det  var  vigtigt  at  passe  paa 
itide,  da  det  let  kunde  ske  ved  Agitationen 
fra  Dannevirke  og  dets  Venner,  at  det  blev 
meget  knapt  med  Elever  i  Vinter."  Af  et 
Brev,  jeg  skrev  til  Svejstrup  18.  September 
1862,  og  hvori  jeg  fortalte  om  en  Sammen- 
komst den  8.  September  i  Grundtvigs  Have 
og  i  hans  Hjem  paa  GI.  Kongevej,  meddelte 
jeg  blandt  andet,  hvad  han  havde  sagt  om 
den  Fare,  der  følger  med,  at  man  søger  at 
udslette  det  folkelige  for  det  almen-menneske- 
liges  Skyld.  Senere,  da  han  svarede  paa  en 
Tale  af  mig  paa  de  unges  Vegne,  rørte  har. 
ved  den  usunde  Fordannelse,  den  nærvæ- 
rende Slægt  havde  faaet,  som  vilde  hindre 
den  i  at  udrette  noget  stort,  naar  den  ikke 
kastede  alt  det  fremmede  og  falske  bort  og 
holdt  sig  til,  hvad  man  havde  i  sig  selv  og 
i  sit  Folk.  „ Dertil  vilde  han  ønske  Ung- 
dommen Lykke  og  Velsignelse;  men  særligt 
vilde  han  give  den  af  de  unge  det  Ønske 
med,  som  snart  skulde  ned  sydpaa,  hvor 
der  allerede  var  begyndt  et  stærkt  folkeligt 
Røre,  som  forhaabentlig  ved  ham  skulde 
fortsættes  og  bringes  til  Modenhed."  —  Et 
smukt  Brev,  Præsten  F.  E.  Bojsen  i  Stege 
skrev  til  min  Hustru  og  mig,  25.  Septem- 
ber 1862,  Dagen  efter  vort  Bryllup,  sluttede 
han  med  disse  Linjer:  „Nu  drager  I  til 
Sønderjylland;  Strid  vil  I  jo  nok  faa  en 
Del  af;  men  Hjælpen  skal  ikke  udeblive. 
Drag  I  med  godt  Mod  i  Jesu  Navn.  Saa 
beder  jeg  eder  ogsaa  bevare  mig  og  mine  i 
eders  Hjerter.  Charlotte  glemmer  vel  ikke  saa 
let  vort  første  Møde  paa  Broen  ved  Aarøsund". 
Da  Bojsen  var  Præst  i  Vilstrup,  sydøst  for 
Haderslev,  havde  min  Hustru  besøgt  ham. 

Det  var  mange  gode  Ønsker  for  vor  Frem- 
tidsgerning i  Sønderjylland,  der  lød  omkring 
os  paa  vor  Bryllupsdag  og  kom  frem  i  Breve 
til  os  i  den  Anledning. 
.  Saa  kom  vi  da  til  Rødding  og  flyttede 
ind  i  Forstanderboligen,  hvor  nu  Fripræsten 
bor.     Dér  var  ogsaa  Skolestuen,   hvor  Flors 


Buste  stod,  hugget  i  Marmor,  og  hvor  jeg 
holdt  mit  første  Foredrag  paa  Kong  Frede- 
rik 7. s  Fødselsdag,  6.  Oktober.  Vi  havde 
den  Glæde,  at  den  gamle  Sognepræst  Hertcl 
fra  Moltrup,  hvem  vi  havde  besøgt  paa 
Vejen  fra  Haderslev,  med  sin  Svigersøn,  den 
senere  fra  Kampen  ved  Mysunde  i  1864 
hæderlig  bekendte  Artillerioflicer  Hertel,  var 
kommen  ud  til  os  paa  denne  Dag. 

Den  3.  November  1862  skrev  jeg  et  Brev 
til  Rektor  Listov,  hvori  jeg  fortalte  om  vort 
Hjem  og  vor  Gerning:  „Jeg  er  glad  ved 
min  lille  kære  Hustru  og  ved  det  yndige 
Hjem,  jeg  ved  hendes  Hjælp  har  faaet,  og 
som  Vennehaand  har  smykket.  Nu  sidder 
min  Viv  ved  Fortepianoet  og  spiller:  foran 
hende  staar  Istedløven,  og  over  den  hænger 
Morten  Luther  og  Ingemann.  Henne  over 
Sofaen  har  vi  et  dejligt  Kobberstik  efter 
Rafael  med  den  hellige  Familie;  det  lille 
Jesus-Barn  løfter  sin  Haand  velsignende  over 
den  lidt  større  Johannes.  Det  er  en  Gave 
fra  min  lille  teologiske  Vennekreds.  Der- 
under hænger  et  Billede  af  min  Svigermoder. 
Jeg  selv  sidder  ved  et  Skrivebord,  der  meget 
ligner  Deres;  siden  min  Skoletid  stod  et 
lignende  som  Maal  for  et  af  mine  Ønsker; 
da  jeg  i  Vinter  kom  fra  Rødding,  stod  det 
for  mine  Øjne  paa  Borchs  Kollegium.  Foran 
mig  hænger  et  stort  Brystbillede  af  den  six- 
tinske  Madonna,  som  min  Fæstemø  gav  mig 
til  min  sidste  Fødselsdag,  og  et  Portræt  af 
Grundtvig.  Paa  Bogskabet,  der  indeholder 
vore  bedste  Bøger,  staar  et  Uhr  i  sort  Mar- 
morkasse, og  ovenpaa  det  Thorvaldsens  Hebe. 
De  røde  Gardiner  dækker  om  Aftenen  alle 
tre  Vinduer,  det  tykke  Gulvtæppe  luner  for- 
neden, og  broderede  Puder  og  Stolesæder 
efter  Tegninger  af  Constantin«  Hansen,  Skov- 
gaard og  BindesbøU  hjælper  til  at  gøre  vor 
Daglig-  og  Studere-Stue  hyggelig.  Især  er 
den  det  dog,  naar  vore  bedste  Venner  her, 
Nutzkorn,  Præsten  Svejstrup  og  Avisforval- 
teren Østergaard  er  her,  og  enten  Nutzhorn 
med    sin   Violin    akkompagnerer   min   Kones 

Klaverspil,  eller  hele  Selskabet  stemmer  i  en 
Sang.  —  Har  jeg  nu  kunnet  give  Dem  et 
liile  Indblik  i  vort  Hjems  bedste  Stue,  saa 
vil  jeg  føre  Dem  til  Skolen.  Ved  Døren 
maa  jeg  dog  standse  Dem,  forat  sige  Dem, 
det  var  en  Hjertesag  for  mig,  at  De  skulde 
billige,  at  jeg  drog  til  Rødding,  og  at  det 
derfor  var  en  dejlig  Brudegave,  da  De  skrev, 
at  det  glædede  Dem  for  min  og  for  Skolens 
Skyld,  at  jeg  kom  herover.  Deres  Bemærk- 
ninger om  den  kritiske  Virksomhed*)  kan 
jeg  samstemme  med;  dersom  De  desuagtet  i 
Fremtiden  skulde  møde  mit  Mærke  under 
Anmeldelser  i  Kirke- 
tidenden,  da  tænker 
jeg,  De  vil  se,  at  jeg 
mindre  giver  mig  af 
med  at  bedømme  Bø- 
ger, end  med  at  vække 
Folks  Opmærksomhed 
for,  hvad  jeg  anser 
for  Skattene  i  vor  Bog- 
verden ;  men  ligesom 
jeg  ikke  har  skrevet 
en  Linje  til  Bladet  i 
den  Maaned,  jeg  har 
været  her,  saaiedes  vil 
det  vist  blive  meget 
sjældnere  i  Fremtiden, 

at  jeg  føler  Trang  dertil  end  før,  da  jeg  ikke 
havde  saa  rig  Lejlighed  til  at  tale  med  Folk. 
At  fyldestgøre  Deres  Forventninger  om  mig  som 
Skolemand  har  jeg  mere  svært  ved  at  love; 
men  da  jeg  slutter  af  Deres  Brev,  at  De  var 
vel  fornøjet  med  det  bile  Program,  som  jeg  for- 
talte Dem  om,  havde  vundet  Etatsraad  Flor 
for  mig,  saa  tør  jeg  nok  haabe,  at  De  vil 
kunne  følge  min  Gerning  med  et  venligt 
Blik.  —  Saa  vil  jeg  da  føre  Dem  lidt  ind 
i  vort  Skoleliv.  I  Fredags  sluttede  vi  Som- 
merhalvaaret,  og  det  var  underligt  nok  efter 
en  Maaneds  Samliv   med  de  unge  Karle,    at 

♦)  Listov  havde  haft  Betænkelighed  ved,  at  jeg 
skrev  Kritiker  i  Dansk  Kirketidende.  Samlgn. 
Højskolebladet  1906,  Sp.  1601. 


man  dog  blev  halv  vemodig  stemt  ved  Skils- 
missen. De  fleste  af  dem  var  da  og  Kyn- 
dinge  fra  sidste  Vinter*).  Der  var  da  navn- 
lig én  Elev,  som  det  var  hel  underligt  at 
skilles  fra.  Han  hedder  A.  P.  og  er  fra  et 
Sogn  mellem  Flensborg  og  Slesvig.  Han 
vidste  ikke  i  fjor,  hvad  Skolen  egentlig  skulde 
hjælpe  ham  til,  saa  det  var  mere  et  Tryk 
hjemmefra,  som  drev  ham  herop;  saa  vidt 
jeg  kan  forstaa,  kunde  hans  ærlige  Hjerte 
ikke  holde  det  ud  med  den  Kvæghandel, 
som  drives  i  hans  By,  og  som  han  forsik- 
rer  umuligt  kan  drives  med  Ærlighed.     Saa 


Redding  Højskole  1845. 

søgte  han  en  Friplads  og  fik  den.  Tydske 
er  alle  de  unge  i  Sognet,  og  han  selv  troede, 
han  var  tydsk,  da  han  kom  herop.  Åt  der 
var  en  Gud,  som  vaagede  over  alt,  hvad 
der  skete  i  Verden,  vidste  han  ikke,  har 
han  senere  fortalt.  Da  han  rejste  herfra, 
var  han  godt  paa  Vej  til  at  faa  Klarhed  i 
Troens  Sag.  Men  hvad  han  havde  fuld 
Klarhed  i,  det  var  sit  Fædrelands  Sag.  Den 
sidste  Middag  var  han  hos  os,  og  da  kunde 
han  ikke  andet  end  stadig  vende  tilbage  til 
Spørgsmaalet  om,  hvad  han  vel  kunde  gøre 
for  at  vinde  Hjerterne  for  det  danske.  Jeg 
raadede  ham  til   at  fare  med  Læmpe,    til  at 


*)  Nov.  og  Dec.   1861. 

søge  blot  én  Ven,  med  hvem  han  kunde 
læse  Ingemanns  Romaner,  og  naar  han  mær- 
kede, det  kunde  gaa,  tale  med,  om  hvad 
der  laa  ham  paa  Hjerte,  Men  A.  P.  kan 
næppe  holde  sig  dertil.  Det  hedder 
om  Tor  i  Vøluspa,  at  han  sidder  aldrig 
stille,  naar  noget  er  uklart.  Der  er  noget 
af  denne  Natur  i  vor  Ven;  han  kan  ikke 
tie  med  sin  Mening,  naar  der  føres  noget 
frem,  som  saarer  hans  Sandhedsfølelse ;  det 
er  hans  Kammeraters  Vidnesbyrd  om  ham. 
Og  i   denne  Henseende  kender  han  sig  selv 


J.  L.  Knudsen. 

nok  til  at  føle,  der  forestaar  ham  en  Kamp, 
hvor  han  skal  staa  ene  mod  mange.  Han 
giver  sig  ikke.  Men  det  kan  være,  han  ikke 
bliver  gammel  dernede,  men  søger  op  mellem 
Danske  igen,  for  i  al  Fald  at  styrkes  endnu 
mere,  inden  han  sætter  sig  fast  som  den 
ene  danske  Bonde  mellem  lutter  fortydskede. 
Det  var  vemodigt  at  skilles  fra  ham;  men 
Hjertet  maatte  ogsaa  blive  fuldt  ved  det  Lys, 
som  denne  ene  Erfaring  kaster  over  hele  den 
store  Opgave,  vi  har  at  røgte  her  under 
Istedløvens  Tegn.  —  C.  fra  H.  Sogn  ved 
Flensborg  (Elev  her  paa  Skolen  sidste  Vin- 
ter) tilbragte  Eftermiddagen  hos  os  igaar. 
Det  var  ogsaa  vemodigt  at  tale  med  ham. 
Skolelæreren  i  Sognet,  som  synger  den  tappre 


Landsoldat  efter  hver  Tydsk-Time,  er  den 
enecte  han  kan  stemme  med  foruden  en  gam- 
mel Kone,  og  Faderen  vil  nødig  lade  ham 
gaa  til  Skolelæreren.  Præsten  er  en  Lovens 
Mand  i  Kirken,  og  udenfor  den  er  han  en 
Ivrer  for  Danskheden,  men  ogsaa  paa  den 
strenge  Lovens  Vis.  Skolelærerens  Mund 
er  bunden  i  Præstens  Nærværelse,  saa  han 
næppe  tør  ytre  sin  Tvivl,  naar  Præsten  ytrer, 
det  af  Skriften  kan  bevises,  at  Djævelen  ikke 
er  til.  Befolkningen  vil  ikke  vide  af  nogen 
politisk  Forhandling ;  er  der  noget,  de  ønsker, 
da  er  det  ligesom  Lord  Russel:  „Slesvigs 
Selvstændighed".  C.  vilde  saa  inderlig  gerne 
gøre  lidt  godt  dernede;  men  han  mægtede 
det  ikke.  Nu  haabede  han  paa,  at  han 
kunde  komme  her  tilbage  til  Rødding  til  Maj 
og  blive  her  et  Aar.  Saa  mente  han,  kunde 
han  faa  „mere  Oplysning  og  mere  Liv". 
—  Det  er  dejligt,  at  Folkeaanden  saaledes 
kan  tage  de  unge  i  sin  Tjeneste,  saa  de 
kan  ikke  sidde  stille,  men  maa  modsige 
Løgnen;  men  det  er  saa  vemodigt,  at  de  er 
saa  ene  mod  de  mange.  Hvordan  det  hæn- 
ger sammen  med  Embedsmændene  her  i 
Slesvig,  tør  jeg  ikke  fælde  nogen  Dom  om; 
men  det  er  forfærdeligt,  hvor  gennemgribende 
Befolkningens  Misfornøjelse  med  dem  er.  — 
Undervisningen  i  Vinter  begynder  vi  Onsdag 
eller  Torsdag.  Elevantallet  synes  at  blive 
4 — 5  mere  end  forrige  Vinter,  saa  vi  faar 
en  tredive  Stykker  at  tale  til.  —  Jeg  er 
glad  i  mit  Hjem  og  glad  i  min  Skole". 

Da  jeg  ikke  véd,  hvordan  det  siden  er 
gaaet  de  to  unge  Sydslesvigere,  som  der  i 
dette  Brev  er  fortalt  om,  har  jeg  ikke  villet 
anføre  deres  fulde  Navne.  Men  ved  at 
læse  om  dem  i  mit  gamle  Brev  er  jeg  kom- 
men til  at  tænke  paa,  hvor  mange  unge 
Mennesker  jeg  i  Løbet  af  40  Aar  og  mere 
har  talt  til  i  deres  mest  modtagelige  Alder, 
og  hvad  Ansvar  der  følger  med  denne  Ger- 
ning. Det  er  forholdsvis  faa,  jeg  har  kunnet 
staa  i  stadig  Forbindelse  med.  Jeg  kan 
gaa    i    Rette    med   mig   selv,    fordi  jeg  ikke 

har  gjort  mere  for  denne  Sag.  Men  saa 
trøster  jeg  mig  ved,  at  jeg  selv  i  min  Ung- 
dom til  én  Tid  har  været  stærkest  paavirket 
af  ét  Menneske  eller  én  Kreds  af  Mennesker, 
til  en  anden  Tid  af  andre,  og  at  dette  vel 
maa  være  det  naturligste,  om  et  Menneske- 
liv skal  udvikle  sig  i  Frihed  og  Selvstæn- 
dighed. Jeg  slutter,  at  hvor  megen  Betyd- 
ning det  end  kan  have  for  unge  Mennesker 
at  tilbringe  en  Tid  af  deres  Liv  paa  en  god 
Højskole,  saa  vil  det  i  Regelen  ikke  være 
heldigt,  om  de  siden  altid  skal  søge  tilbage 
dertil  —  og  kun  dertil  —  for  at  finde 
Styrke  til  deres  Livsgerning. 

Der  er  for  øvrigt  adskillige  af  de  Lær- 
linge, jeg  lærte  at  kende  i  min  Rødding- Tid, 
hvis  senere  Udvikling  jeg  har  kunnet  følge. 
Nogle  af  dem  er  døde  efter  at  have  fuld- 
bragt et  smukt  Livsværk.  Der  er  dem,  som 
fremdeles  er  i  Virksomhed  og  nyder  megen 
Anseelse  i  deres  Kredse. 

Det  var  en  af  Ankerne,  J.  L.  Knudsen 
havde  imod  Ordningen  i  Rødding,  at  Ele- 
verne blev  bespiste  af  en  Økonom.  Da  vi 
kom  til  Rødding,  søgte  Nutzhorn  at  bøde 
paa  denne  Mislighed  ved  at  spise  med  dem, 
i  alt  Fald  om  Middagen.  Naar  nogen  spiste 
hos  os  i  Forstanderboligen,  var  det  som 
Gæster.  Nutzhorn,  der  som  Inspektør  og 
Skolens  Kasserer  boede  paa  Elevhuset,  havde 
i  Fritiden  jævnlig  nogle  af  de  unge  hos  sig. 
Baade  han  og  jeg  havde  taget  stærkt  Del  i 
et  Studenterliv  med  yngre  Kammerater,  og 
dette  har  maaske  præget  vort  Forhold  til  de 
mere  udviklede  Elever. 

Ved  det  før  nævnte  Besøg  paa  Kolds 
Skole  (sammen  med  J.  L.  Knudsen  og  Nutz- 
horn) havde  jeg  faaet  et  Indtryk  af,  hvad 
det  havde  at  betyde,  naar  der  var  et  godt 
Samarbejde  imellem  Larerne.  Der  havde  i 
Rødding  for  en  Del  Aar  tilbage  været  en 
Brydning  imellem  de  Lærere,  der  havde  den 
naturvidenskabelige  og  landøkonomiske  Un- 
dervisning, og  dem,  der  havde  de  historiske 
Fag.     Eftervirkningerne   deraf  var  vedbleven 


i  de  følgende  Aar,  hvor  godt  end  Forholdet 
var  imellem  Lederne  af  den  forskellige  Slags 
Undervisning.  Det  hang  ligesom  i  Væggene, 
at  Eleverne  skulde  dele  sig  imellem  de  to 
Slags  Lærere.  Da  Viinsted  skulde  have  sin 
egen  Skole  (Aagaard  i  Angel)  i  Foraaret 
1863,  fik  vi  det  ordnet  saaledes,  at  Rasmus 
Fenger  skulde  være  hans  Eftermand.  Jeg 
har  et  Brev  af  11.  November  1862  liggende 
fra  hans  Fader,  hvori  denne  takker,  fordi 
jeg  ikke  har  tøvet  med  at  skrive  til  ham 
derom.      Peter    Fengers    Søn,    der    som    alt 


H.  Nutzhorn. 

meddelt  var  min  Hustrus  Sødskendebarn  og 
paa  en  vis  Maade  hendes  Plejebroder,  da 
hans  Forældre  regnede  hende  som  deres 
„sjette  Datter",  kunde  slutte  sig  saa  nøje  til 
Nutzhorn  og  mig,  at  det  var  svært  for 
Eleverne  at  skille  os  ad.  Min  Erfaring  fra 
det  sidste  Aar  i  Rødding  som  fra  mit  senere 
lange  Skoleliv  i  Askov  har  styrket  mig  i, 
hvad  jeg  skrev  til  Rektor  Listov  om  den 
Ejendommelighed  ved  Kolds  Højskole,  det 
først  og  fremmest  gjaldt  at  tage  op.  At 
det  ogsaa  var  ønskeligt  at  knytte  Eleverne 
nærmere  til  Lærerne  ved  at  gøre  Skolen  til 
en  Kostskole,  kunde  jeg  foreløbig  ikke  gen- 
nemføre i  Rødding,  hvor  der  var  en  fast 
ansat  Økonom;  men  det  blev  taget  op,  saa 
snart  vi  kom  til  Askov. 

Det  var  Skik  paa  Rødding  Højskole  at 
holde  nogle  offentlige  Møder  i  Vinterens  Løb, 
med  Foredrag  af  et  Par  Lærere^  om  For- 
middagen og  af  en  Lærer  om  Eftermiddagen 
eller  omvendt;  de,  der  var  mødt  længere 
borte  fra  —  vistnok  i  det  hele  kun  Mænd  — , 
deltog  da  gerne  i  et  Fællesmaaltid,  som  de 
maatte  betale  for,  hos  Økonomen.  Uden  at 
bryde  denne  Skik  kunde  vi  ved  Siden  af 
holde  Møder  paa  Skolens  ret  rummelige 
Spisesal  en  Aften  om  Ugen.  Hver  anden 
Gang  holdt  Svejstrup  da  et  kristeligt  Fore- 
drag, hver  anden  Gang  var  det  et  folkeligt 
Møde.  Der  kom  Kvinder  og  Mænd  i  stor 
Mængde  til  disse  Aften- Sammenkomster,  og 
det  gav  Anledning  til,  at  der  —  for  at 
skaffe  bedre  Plads  —  blev  bestemt,  at  Skolen 
skulde  faa  bygget  en  Gymnastik-  og  For- 
samlingssal. Der  er  en  af  de  stadige  Del- 
tagere i  disse  Møder,  som,  baade  ved  min 
Hustrus  Død  og  da  jeg  blev  70  Aar,  har 
skrevet  til  mig,  at  der  var  en  Sammenhæng 
imellem  disse  Møder,  som  kom  frem,  medens 
vi  var  i  Rødding,  og  Frimenighedeu,  som 
senere  blev  dannet.  Den  ny  Sal  blev  da 
ogsaa  og  er  endnu  Frimenighedens  Kirkesal. 

Første  Gang,  den  blev  brugt,  var  vel  til 
et  kirkeligt  Møde  den  27.  Oktober  1863 
H.  Svejsirup  havde  deltaget  i  det  første 
kirkelige  Vennemøde,  der  var  bleven  afholdt  i 
Kjøbenhavn  i  Begyndelsen  af  September,  og 
han  vilde  gerne  gøre  Rede  for,  hvad  der 
var  kommen  frem  paa  dette,  og  navnlig  for, 
hvad  Grundtvig  ved  denne  Lejlighed  havde 
talt  om  Præstefrihed.  Der  var  samlet  3 — 
400  Mænd  og  Kvinder  fra  en  vid  Omegn. 
Folketingsmand  N.  J.  Termansen  ledede  Mø- 
det, og  der  blev  —  foruden  af  Svejstrup  — 
talt  af  Sognepræsterne  L.  C.  Hagen  (Stepping), 
Kyhnel  (Farup),  Hansen  (Vejen)  og  Boesen 
(Agerskov),  Stiftsprovst  C.  Boisen  (Ribe), 
Kapellan  Rasmus  Lund  (Hjemdrup),  den  nu- 
værende Frimenighedspræst  L.  B.  Povlsen 
(da  Skolelærer  i  Rangstrup),  Gaardejer  P. 
Larsen  i  Dons,  Rasmus  Nansen  (Kastrup)  og 


N.  J.  Termansen.  Jeg  gav  mit  Bidrag  til 
Forhandlingen  ved  et  længere  kirkehistorisk: 
Foredrag  om  Kirkelivets  Forhold  til  Friheden. 
Der  raadede  en  saare  fornøjelig  Stemning 
over  Mødet  i  Salen  og  over  Fællesspisningen, 
ved  hvilken  jeg  mindes,  at  Stiftsprovst  Boi- 
sen talte  meget  venligt  til  dem,  der  nu  stod 
for  Styret  paa  Højskolen. 

En  meget  alvorlig  Sammenkomst  havde  vi 
paa  Rødding  Højskole,  da  Budskabet  var 
kommen  om  Frederik  Vll.s  Død.  N.  J.  Ter- 
mansen fremsagde  ved  den  Leilighed  Grundt- 
vigs Digt:  a„ Fædreneland  ved  den  bølgende 
Strand",  og  det  gav  Anledning  til,  at  Nutz- 
korn  komponerede  en  Melodi  til  Digtet,  saa 
det  blev  Folkesang  i  vide  Kredse.  Det  var 
jo  ikke  underligt,  at  man  paa  sønderjydsk 
Grund  saa  mørke  Skyer  trække  op  paa 
Himlen  ved  Kong  Frederiks  Død,  og  at  man 
kunde  trænge  til  al  den  Trøst,  Grundtvigs 
Digt  fra  1848  kunde  bringe. 

Ved  de  ugentlige  Møder  i  Gymnastiksalen, 
der  fortsattes  en  Tid,  efter  at  Dannevirke 
var  rømmet,  befæstedes  Venskabsforholdet 
imellem  en  Del  af  Omegnens  Beboere  og 
Rødding  Højskoles  Lærere;  men  ogsaa  Nord 
for  Kongeaaen  var  der  adskillige,  der  havde 
deltaget  i  de  omhandlede  store  Møder  paa 
Skolen  og  Folkefesten,  vi  5.  Juni  1863 
havde  holdt  i  Rødding  Præstegaards  Skov. 
De  Baand,  der  saaledes  var  knyttede,  fik 
Betydning  for  vor  Virksomhed,  da  den  maatte 
ophøre  i  Rødding  fra  Maj  1864,  og  da  der 
navnlig  efter  Afstaaelsen  af  Landet  ved  Freds- 
slutningen kom  et  tysk  Embedsregimente  til 
at  raade. 

Om  en  alvorlig  Oplevelse  i  Rødding  i 
Krigstiden  har]  jeg  fortalt  i  Indledningen  til 
min  af  Folkeoplysningsudvalget  udgivne  søn- 
derjydske  Virkelighedsfortælling  „Jep  og  Anne 
Mari"  (2.  Udg.),  og  om  „  Askov  Folkehøjskoles 
første  Dagett  har  jeg)  fortalt  saa  meget  i  Poul 
Bjerges  „Aarbog  for  Dansk  Kulturhistorie, 
1899",  at  jeg  kan  henvise  dertil.  I  den 
sidste   Afhandling    har   jeg    fremhævet    den 

underlig  frimodige  Stemning,  der  var  hos 
mange  Sønderjyder  i  den  Tid,  og  som  hjalp 
mig  til  ogsaa  at  faa  godt  Mod.  I  et  Brev  til 
mig,  som  Præsten  Hagen  i  Stepping  skrev  i 
November  1864  finder  jeg  Udtryk  for  lignende 
Erfaringer:  „Fredens  Bestemmelser  gjorde 
næsten  intet  Indtryk  paa  os,  —  vi  vidste 
jo  næsten  til  Punkt  og  Prikke,  hvorledes  det 
skulde  være.  Men  hvad  der  er  mærkeligt, 
er  den  Sikkerhed  og  Ro,  hvormed  den  danske 
Mand  venter  bedre  Tider,  og,  saa  vidt  jeg 
kan  skønne,  venter  disse  bedre  Tider  med 
Foraaret." 

Det  Mod,  jeg  havde  faaet  under  Paavirk- 
ning  fra  Sønderjylland,  har  været  medvir- 
kende til,  at  jeg  ikke  vaklede  i  Beslutningen 
om  at  prøve  en  Fortsættelse  af  den  afbrudte 
Højskolegerning,  og  Baandene,  der  var  knyt- 
tede mellem  en  Del  af  Rødding- Egnens  Be- 
boere og  Rødding  Højskoles  Lærere,  i  For- 
bindelse med  det  venlige  Forhold,  hvori  vi 
var  kommen  til  P.  Larsen  og  N.  J.  Ter- 
mansen  og  deres  Venner  Nord  for  Grænsen, 
har  gjort,  at  vi  valgte  Askov  til  Hjemsted 
for  den  Skolegerning,  der  nu  skulde  røgtes 
paa  Kongerigets  Grund. 

Det  Hus,  hvori  min  Hustru  og  jeg  og  vor 
ældste  Søn,  der  var  født  i  Rødding  samme 
Dag,  som  Laurids  Skau  døde,  flyttede  ind  i 
Foraaret  1865,  staar  endnu  og  danner  en 
underlig  Modsætning  til  de  Bygninger,  der 
senere  har  rejst  sig  paa  Askov  Højskoles 
Grund.  Det  kaldes  gerne  „Fengers  Hus", 
fordi  Rasmus  Fenger  boede  dér  som  gift 
Mand  i  de  sidste  Aar,  han  var  Lærer  paa 
Skolen,  inden  han  overtog  Stillingen  som 
Leder  af  det  Landbrug,  der  var  knyttet  til 
Sukkerfabrikken  i  Odense.  Men  i  dette  Hus 
holdt  min  Hustru  og  jeg,  støttede  af  min 
Broder,  Johannes  Schrøder,  Skole  for  unge 
Piger  allerede  i  Juni  og  Juli  det  nævnte  Aar, 
og  Lørdag  Eftermiddag  samlede  vi  i  den 
største  Stue,  som  nu  er  Opholds-  og  Sove- 
værelse for  tre  Elever,  de  af  Omegnens 
Folk,  der  vilde  høre  de  Foredrag,  jeg  holdt 


om  Menneskelivets  Udvikling,  belyste  ved 
Fortællinger  af  det  gamle  Testamente.  Et 
andet  Hus  blev  i  Sommerens  Løb  bygget  til 
Undervisningsrum  og  til  et  Værelse  for  R. 
Fenger*).  Nutzhorn  lejede  sig  ind  i  en  af 
Nabogaardene,  til  han  fik^bygget  sig  et  Hjem, 
hvortil  han  kunde  hjemføre  den  Brud,  han 
havde  fundet  i  Rødding  Præstegaard,  —  en 
Søster  til  Folketingsmand  Christen  Bergs 
Hustru.  Paa  Forslag  af  vor  gode  Ven 
Gaardejer  Claus  Dall  i  Københoved  fik  vi 
allerede  1865  en  Grundlovsfest  i  Stand  i 
Skibebelund  Krat,  da  vi  var  hindret  i  at  kunne 


C.  Kold. 

samles  i  Rødding  Præsteskov;  Nutzhorn  rejste 
herover  fra  Kjøbenhavn  for  at  deltage  i  den. 
Var  vi  end  i  egentlig  Forstand  Nybyggere, 
der  maatte  begynde  saare  smaat,  saa  haabede 
vi  dog  paa  ikke  blot  at  kunne  faa  Brødet 
til  de  samme  Lærere,  der  havde  virket  i 
Rødding,  vi  vilde  ogsaa  holde  Møder  for 
Egnens  Folk  som  dér  og  et  aarligt  Frilufts- 
møde  som  dér.  I  det  Hele  var  det  vort 
Ønske  at  bevare  alle  de  gode  Overleveringer 
fra  Rødding.]  Men  da  vi  var  frit  stillede 
over  for,  hvad  vi  fandt  mindre  heldigt  i 
Ordningen  i  Rødding,  var  der  straks  adskil- 
ligt,   som   vi   gjorde  Ændringer   i.     Jeg  har 


*)  Dette  Hus   er    forlængst   aflest  af  et  andet, 
den  saakaldte  „Skriveskole". 

et  Brev  fra  Præsten  Hagen  i  Stepping*)  fra 
3.  April  1865,  da  Skolen  i  Askov  endnu 
ikke  var  begyndt,  hvori  han  skriver:  „Jeg 
blev  meget  glad,  da  jeg  hørte,  at  De  vilde 
sætte  Tæring  efter  Næring,  og  at  De  vilde 
dele  Hus  og  Mad  og  alt  godt  med  Lærlin- 
gene. At  Rødding  Skole  har  været  for  dyr 
og  for  fornem  o.  s.  v.,  er  ganske  vist;  det 
er  en  Sandhed,  som  maatte  frem;  men  den 
maatte  komme  fra  Forstanderen,  som  saa 
kunde  slaa  ind  paa  en  anden  Vej.  Det  har 
De  nu  begyndt,  og  jeg  ønsker  Dem  Lykke 
til  at  fuldføre  det." 

Skolen  i  Askov  skulde  være  en  Kostskole, 
Opholdet  dér  kunde  saa  blive  billigere  end  i 
Rødding,  og  Forholdet  imellem  Lærere  og 
Lærlinge  kunde  blive  mere  jævnt.  Men 
Rumforholdene  var  saa  smaa,  at  vi  den 
første  Vinter  kun  kunde  gøre  en  lille  Be- 
gyndelse med  at  have  Lærlinge  boende  hos 
os.  Men  i  lang  Tid  byggede  vi  næsten 
hvert  Aar,  og  det  blev  færre  og  færre  Lær- 
linge, der  fik  Kosten  udenfor  Lærernes  Hjem. 
Ved  denne  Udvikling  opnaaedes  der,  at  vi 
selv'kunde  lære  det,  efterhaanden  at  føre  en 
Husholdning,  som  paa  engang  var  sund  og 
hjemlig,  og  dog  ikke  medførte  Pengetab.  Der 
skulde  stort  Mod  for  min  Hustru  til  at  paa- 
tage sig  at  føre  Husholdningen  for  de  ugifte 
Lærere  og  saa  mange  Lærlinge,  som  der 
kunde  skaffes  Plads  til  ved  vort  Bord.  Naar 
det  lykkedes  for  hende,  i  Aarenes  Løb  at 
faa  et  meget  stort  Bordselskab,  som  hun 
kunde  bespise  til  gensidig  Fornøjelse,  da  har 
det  utvivlsomt  bidraget  dertil,  at  hun  be- 
gyndte med  faa  og  først  efterhaanden  fik  de 
mange.  1  Tredserne  fik  stadig  endel  af  Lær- 
lingene Kosten  hos  Gaardmænd,  der  boede 
i  Skolens  Nabolav.  Men  nogle  fik  ogsaa 
Kosten  hos  Nutzhorn,  da  han  var  bleven  gift. 

En  anden  Ændring  i  Skolens  Drift,  som  vi 
tog  op  efter  Kold,  var  den  at  samle  unge  Piger 

*)  Han  blev  siden  Valgmenighedspræst  i  Kjerte- 
minde.  I  mange  Aar  havde  han  været  Med- 
lem af  Rødding  Højskoles  Bestyrelse. 


i  Sommertnaanederne  Maj,  Juni  og  Juli  og 
indskrænke  Skolen  for  mandlige  Lærlinge, 
der  i  Rødding  egentlig  .skulde  omfatte  7 
Maaneder  (i  August  var  der  Ferie),  men 
hvor  mange  faldt  fra  ved  Majdag,  til  6 
Maaneder.  For  at  det  ikke  skulde  gaa  ud 
over  den  omfattende  Undervisning,  vi  gerne 
vilde  give  de  unge  Mænd,  har  vi  altid  søgt 
at  give  anden  Vinters  Lærlinge  en  Del  sær- 
Mge  Undervisningstimer,  medens  det  først 
har  været,  efter  at  Vinterskolen  helt  igennem 
blev  en  Skole  for  viderekomne,  at  Forholdene 
udviklede  sig  til,  at  vi  ogsaa  kunde  tilbyde 
mere  udviklede  kvindelige  Lærlinge  Ophold 
her  i  to  Vinterhalvaar,  der  i  Forening  kunde 
danne  en  Helhed. 

Min  Hustru  havde  været  saa  glad  ved 
den  lille  Pigeflok  fra  den  allernærmeste  Om- 
egn, der  gik  fra  deres  Hjem  til  os  i  Juni 
og  Juli  1865,  at  hun  med  frit  Mod  gik  ind 
paa  at  holde  Pigeskole  de  følgende  Som- 
merhalvaar,  og  hun  regnede  altid  Sommer- 
Pigeskolen  for  Begyndere  som  den  bedste 
Tid  af  Aaret:  det  var  jo  ogsaa  den,  hvor- 
under hun  kom  i  det  nærmeste  personlige 
Forhold  til  Skolens  Lærlinge. 

Der  er  en  tredje  Retning,  hvori  Skolen  i 
Askov  kom  til  at  skille  sig  fra  den  i  Rød- 
ding. Men  det  var  en  Følge  dels  af  de 
politiske  dels  af  de  kirkelige  Forhold  i  hele 
Landet.  Lige  oven  paa  Krigen  kom  Grund- 
lovskampen.  Askov  ligger  i  Ribe  Amts 
fjerde  Valgkreds,  og  dér  havde  vi  i  N.  J. 
Termansen  en  Folketingsmand,  hvem  vi  kunde 
give  vor  fulde  Tilslutning.  Men  de,  der 
havde  ønsket  5.  Juni-Grumdloven  ændret, 
var  Modstandere  af  Termansen.  Der  blev 
baade  i  Nærheden  af  Vamdrup  Station  mod 
Sydøst  og  i  Eskelund  en  Mikvej  mod  Nord- 
vest af  Grundlovsforandringens  Venner  rejst 
Skoler,  som  var  bestemte  til  at  modvirke 
den  grundtvigske  Folkehøjskole  i  Askov; 
men  dette  har  vel  bidraget  til  at  bane  Vej  for 
denne  til  mange  javtie  Folk,  der  delte  Ter- 
mansens  Kærlighed  til  den  almindelige  Valgret. 


-.  428 


Ludvig  Schrøder 


Samtidig  med  at  Kampen  om  Grundloven 
optog  Befolkningen,  bevirkede  Birkedals  Af- 
skedigelse, at  der  kom  en  stor  Bevægelse 
frem  for  at  faa  mere  Frihed  i  Folkekirken. 
Der  blev  holdt  mange  Møder  af  Birkedals 
Meningsfæller,  særlig  ogsaa,  hvor  Peter  Larsen 
i  Dons  havde  sine  Venner.  Det  var  ikke 
underligt,  at  han,  som  var  nøje  knyttet  til 
Svejstrup,  og  havde  deltaget  i  det  før  om- 
handlede kirkelige  Møde  i  Rødding,  stillede 
sig  i  et  saare  venligt  Forhold  til  Folkehøj- 
skolen i  Askov,  og  det  Samarbejde,  der  kom 
i  Stand  imellem  ham  og  mig  for  at  hjælpe 
Birkedal     til 

at   kunne 
fortsætte   sin 

Præsteger- 
ning, maatte 
vække  Op- 
mærksomhed 
imellem  de 
gudelig  vakte 
Lagfolk,  der 
regnede  ham 
for  deres  Fø- 
rer. Fra  deres 
Kredse      fik 

Skolen   da   stærk  Tilgang, 
at    holde     Morgenandagt 

Askov  1866. 


Det  blev  lettere 
med  Lærlingene, 
naar  mange  af  dem  kom  fra  kristeligt  vakte 
Hjem. 

Det  var  da  ikke  blot  med  Hensyn  til 
Lærernes  Virksomhed,  men  ogsaa  med  Hen- 
syn til,  hvad  de  kunde  forudsætte  hos  deres 
Lærlinge,  at  der  var  en  kendelig  Forskel 
imellem  Rødding  og  Askov. 

Blandt  vore  første  Lærlinge  paa  Vinter- 
skolen i  Askov  var  nogle  fra  Asperup  Sogn 
paa  Fyn,  deriblandt  en  Søn  af  Sognepræsten 
M.  Melby ,  til  hvem  jeg  var  kommen  i  et 
nært  Forhold,  da  jeg  under  den  sidste  Del 
af  Krigen  i  1864  fulgte  med  Feltpræsten 
P.  Rørdam  til  hans  Gudstjenester  i  Middel- 
fart, paa  Fænø,  paa  „Rolf  Krake",  i  Veilby, 
i  Kauslunde   og   flere  Steder   i  det  nordvest- 


lige Fyn.  Melby  skrev  tit  mig  den  22. 
Januar  1866:  „Vi  ere  alle  inderlig  glade 
over  Skolen  i  Askov  og  takker  hjerteligt 
baade  Dem  og  Deres  Kone  og  de  andre 
Lærere  for  al  den  Omsorg,  De  have  for 
dem  (Lærlingene  fra  Asperup),  og  den  Kær- 
lighed, De  alle  viser  dem,  og  som  gør,  at 
de  alle  rét  føler  sig  som  hjemme.  Herom 
var  nu  meget  at  skrive;  men  jeg  maa  til- 
staa,  at  det  ikke  nærmest  er  min  Taknemlig- 
hedsfølelse  mod  Dem  (skønt  den  er  oprigtig) 
der  driver  mig  til  at  skrive  iaften,  men  der- 
imod  dette,    at   Julie*)    har    saa    stor    Lyst 

til  at  besøge 
Dem  en  8 
Dages  Tid   i 

Vinter  og 
sidde  dels  i 
Deres  Hjem 
og  dels  ovre 
i  Skolen  at 
høre  lidt  til, 
hvad  der  for- 
tælles, og 
naar  det  kan 
ske,  uden  at 
plage  Dem 
og  Deres  Kone,  saa  jeg  det  ogsaa  gerne,  da 
Julie  (i  sin  nærværende  Stilling  som  Husjom- 
fru) jo  bedst  kan  faa  en  lille  Ferie  ved  denne 
Aarstid.  Hun  siger,  at  Deres  Kone  har  sagt, 
hun  kunde  nok  faa  Plads  til  hende,  ellers 
vilde  jeg  ej  heller  have  skrevet,  da  jeg  synes, 
det  er  vanskeligt  ved  Vintertid  i  Deres  lille 
Lejlighed  at  faa  Plads  til  hende." 

Et  Brev  fra  Melby,  skrevet  Juledags  Aften 
1866,  begynder  saaledes:  „Kære  Schrøder! 
Jeg  har  Trang  til  at  skrive  lidt  til  dig,  og 
derfor  skriver  jeg;  og  naar  jeg  nu  siger  du 
til  dig,  maa  det  ej  være  dig  en  Plage;  men 
kan   du   ej  med  det,   saa  lader  vi  det  være, 


*)  Melbys  ældste  Datter,  der  er  død  som  hans 
Eftermands,  S.  Lassens,  Hustru.  Hun  var 
neje  knyttet  til  min  Hustru  fra  den  Tid,  hun 
ferst  kom  i  vort  Hjem. 


429 


Ludvig  Schrøder 


og  saa  er  vi  hge  gode  Venner  endda;  men 
min  Forbindelse  med  dig  og  med  Askov 
har  grebet  saa  stærkt  ind  i  hele  min  Livs- 
virksomhed, at  du  for  mig  er  bleven  en  af 
mine  kæreste  Venner,  med  hvem  jeg  ej  kan 
undvære  Fællesskabet  og  helst  vil  have  et 
saa  inderligt  Fællesskab,  som  der  kan  ud- 
vikle sig.a 

Det  nøje  Forhold,  som  kom  i  Stand  imel- 
lem Melby  og  Askov  Højskole  paa  Grund 
af  hans  Børns  og  andre  unge  Asperupers 
Besøg  hos  os,  blev  en  Rigdom  for  mig  og 
fik  Betydning  for  Skolen  ved  hans  livlige 
Deltagelse  i  de  Møder  for  bosatte  Folk  eller 
Efteraarsmøder,  som  blev  holdt  her  før  noget 
andet  Sted,  men  som  nu  hører  til  det  uund- 
værlige  i  mange  Kredse  indenfor  vort  Folk. 

Af  mine  Breve  til  min  gamle  Rektor  skal  jeg 
endnu  anføre  et  lille  Brudstykke.  Det  var  24. 
November  1866,  at  jeg  skrev  til  ham:  „Det 
er  gaaet  os  over  Forventning  godt  her  i 
Askov.  Sidste  Vinter  havde  vi  over  40 
Karle,  i  Sommer  over  20  Piger;  i  August 
havde  vi  en  14  Dages  Tid  samlet  en  Snes 
Skolelærere,  og  nu  har  vi  60  Karle  paa 
Skolen  og  et  Par  i  Vente.  Af  disse  hører 
2  til  vore  Elever  fra  ifjor,  3  er  gamle  Rød- 
ding-Elever; der  er  kommen  2  og  meldt  1 
til  af  Kolds  Elever;  4  andre  er  gamle  Høj- 
skole-Elever. Vi  kan  da  med  Fornøjelse 
give  særlig  Undervisning  til  det  ældre  Hold 
en  3  Timer  daglig,  medens  hele  Skolen  er 
samlet  i  de  andre  6  daglige  Undervisnings- 
timer*). —  Ogsaa  i  mit  Husliv  har  Gud 
været  mig  god.  Min  Hustru  er  rask,  og  vi 
har  to  raske  fornøjelige  Børn,  Jens  og  Mar- 
grethe,   opkaldte    efter    Farfar    og    Mormor. 


*)  Reglen  var  da  9  Skoletimer  hver  Dag. 


Margrethe  blev  født  paa  sin  Mormoders 
Aarsdag  den  27.  Juni,  medens  hun  var  her 
i  Besøg,  og  blev  døbt  af  sin  Moders  Onkel 
og  faderlige  Ven,  Sognepræsten  fra  Frelsers 
Kirke,  P.  Fenger,  paa  den  sidste  Dag,  vi 
havde  Pigeskolen  samlet:  det  var  en  lille 
Folkefest,  hvor  vi  havde  6  Præster  og  mindst 
4  Ordførere  til  blandt  vore  Gæster.41  — 

Hvad  jeg  her  har  meddelt  fra  de  første 
Aar  af  mit  Højskoleliv,  kan  jeg  ikke  slutte 
uden  at  minde  om  Christian  Flors  kærlige 
Omhu  og  kraftige  Støtte  for  vor  Virk- 
somhed. Han  besøgte  os  flere  Gange  i  Rød- 
ding, og  det  var  en  Fest  for  Lærlingene  og 
Lærerne  saa  vel  som  for  min  Hustru  og 
mig,  naar  han  var  hos  os.  Da  Forholdene 
ikke  gjorde  det  muligt,  at  vi  kunde  blive 
i  Rødding,  satte  han  sig  i  Spidsen  for 
en  Penge -Indsamling,  der  hjalp  os  til 
at  begynde  i  Askov,  og  han  fulgte  Ger- 
ningen her  med  samme  varme  Deltagelse, 
som  han  havde  vist  overfor  Rødding  Høj- 
skole. Han  var  glad  ved  at  besøge  os  og 
ved  stadig  at  faa  Breve  herfra.  Han  kunde 
se  frisindet  paa  de  Ændringer,  vi  gjorde  i 
den  gamle  Plan,  glæde  sig  over  dem  og 
styrke  vort  Mod  til  at  gaa  videre  ad  den 
begyndte  Vej.  Hans  hjertelige  Deltagelse  i 
Skolens  Udvikling  og  hans  kraftige  Støtte 
gjorde  det  naturligt  for  os,  da  vi  naaede 
at  faa  den  Bygning  rejst,  som  endnu  maa 
regnes  for  Hovedbygningen,  at  bede  ham  om 
hans  Samtykke  til  at  skrive  over  Døren: 
Flors  Højskole.  Senere  gav  han  et  stort 
Pengebidrag  til  Opførelsen  af  vort  Gymna- 
stikhus. Havde  han  oplevet  det,  at  Skolen 
om  Vinteren  udelukkende  kom  til  at  virke 
som  udvidet  Folkehøjskole ,  er  jeg  vis  paa,  at 
det  vilde  have  glædet  ham. 

Den  kristne  Menighed  har  levet  sit  Liv 
under  de  forskjeiligste  Samfundsforhold 
og  de  mest  modsatte  politiske  Tilstande;  Kir- 
ken er  blevet  til  under  det  absolutte  Kejser- 
dømme og  har  bestaaet  under  den  demokra- 
tiske Republik.  Dette  beviser  imidlertid  ikke, 
at  Kristendom  og  Samfundsforhold  intet  har 
med  hinanden  at  skaffe,  men  beviser  kun, 
at  Menighedens  Liv  ikke  er  udelukkende  af- 
hængig af  og  sammenhørende  med  en  bestemt 
Samfundsform. 

Kristendommen  begynder  med  at  henvende 
sig  til  den  enkelte,  den  kommer  hans  dybeste 
Personlighedstrang  i  Møde,  Trangen  til  at 
leve  med  Gud  og  blive  vis  paa  ham.  Og 
vi  nægte  ikke,  at  der  har  været  og  er  kristne 
Mennesker,  som  har  nok  i  et  saadant  indad- 
vendt og  opadvendt  Liv;  det  gjælder  vist 
nogle  af  de  dybeste  og  frommeste  Personlig- 
heder, som  har  levet.  Men  Menigheden  som 
saadan  kan  ikke  staa  ligegyldig  overfor  Sam- 
fundsudviklingen ;  heller  ikke  kan  Interessen 
herfor  være  en  Specialitet,  som  det  overlades 
til  nogle  enkelte  „socialt  interesserede  Kristne" 
at  dyrke.  Den  Kristnes  Opgave  er  ikke  at 
udvikle  sin  egen  Aandelighed,  men  det  er 
denne:  selv  at  voxe  og  udvikle  sig  ved  at 
vare  til  Velsignelse.  Men  skal  man  være  til 
Velsignelse,  maa  man  have  Øje  for  sine  Om- 
givelser, som  man  skal  være  til  Velsignelse 
for,  og  saa  maa  man  opdage  Samfundet, 
som  man  lever  i.  Det  er  muligt,  at  man 
kun  kommer  i  Berøring  med  en  lille  Kreds, 
men  det  gør  principielt  set  ingen  Forandring, 
thi  saa  repræsenterer  denne  lille  Kreds  Sam- 
fundet. Den  Kristne  er  Borger,  han  er  Sam- 
fundsmedlem, og  han  har  i  sit  Gudsforhold 
baade  Kraften  og  Forpligtelsen  til  at  være 
en  god  Borger  og  et  godt  Samfundsmedlem. 
Men  det  er  man  ikke,  naar  man  indskrænker 
sig  til  at  beklage  sig  over  Tidens  Slethed  og 
Fordærvelse,   uden  at  gjøre  virkelige  Forsøg 


paa  positivt  at  hjælpe  paa  Tiderne  og  gjøre 
sit  Indskud  i  Arbejdet  for  at  føre  Samfunds- 
udviklingen frem  paa  god  Maade.  Der  er 
mange  Kristne,  som  stærkt  trænger  til  at 
mindes  om,  at  den  Samfundsorden,  vi  nu 
har,  ikke  er  fuldkommen  og  færdig,  men 
maa  staa  under  Udviklingetis  Tegn,  og  at  det 
sande  bevarende  i  et  Samfund,  det,  som  be- 
tinger, „at  vi  kan  leve  et  roligt  og  stille  Lev- 
ned i  al  Gudfrygtighed  og  Ærbarhed",  ikke 
er  det  uforanderlige,  men  det,  som  imødekom- 
mer den   Trang,  som  er  moden  til  at  afhjælpes. 

Det  at  være  Borger  og  Samfundsmedlem 
betyder  noget  andet  nu  end  paa  Kristi  og 
Apostlenes  Tid.  Altid  har  deri  ligget,  at 
man  skulde  øve  Barmhjertighed  og  Retfær- 
dighed, saavidt  som  man  kunde  række.  Men 
det  er  netop  her,  at  Forskjellen  kommer 
frem.  I  Oldtidens  Samfund  var  det  store 
Flertal  kun  passive  Medlemmer  af  Samfundet, 
men  i  det  moderne  Samfund  er  vi  aktive 
tillige.  Vi  har  ikke  Lov  til  at  glæde  os  over 
den  Frihed,  som  vi  i  vore  Dage  nyder,  uden 
ogsaa  at  føle  Forpligtelsen,  som  følger  med. 
Vi  har  alle  vort  Ansvar  for,  hvordan  den  po- 
litiske og  sociale  Udvikling  kommer  til  at  gaa, 
og  vi  har  ligesaalidt  paa  dette  Omraade  som 
paa  noget  andet  Lov  til  at  lade  vor  Ind- 
flydelse ligge  hen  ubrugt,  men  maa  anvende 
baade  vor  Valgret  og  det  Indskud,  vi  kan 
give  ved  Mund  og  Pen,  til  at  gavne  o:  at 
Retfærdighedens  og  Barmhjertighedens  Idealer 
kan  virkeliggøres.  At  afvise  Spørgsmaal  om 
menneskelig  Nød  med:  hvad  kommer  det 
mig  ved  ?  gaar  i  vore  Dage  ikke  saa  let  som 
tidligere,  thi  det  kommer  mig  ved,  naar  jeg 
er  fri  Borger  i  et  frit  Samfund,  hvor  den 
offentlige  Mening  har  meget  at  sige,  men 
hvor  ogsaa  den  enkelte  har  Medansvar  for, 
hvorledes  den  offentlige  Mening  bliver  til. 

Det  sociale  Spørgsmaal  er  Spørgsmaalet 
om    Fattigdommen.      Jeg    tror,     at    der    er 

mange  velstillede  Kristne,  som  maa  opdage 
det  Spørgsmaal  først.  Naturligvis  mener  jeg 
ikke,  at  de  maa  opdage,  at  der  er  Fattigdom 
i  Verden,  det  ved  de  saa  godt,  men  det 
tages  saa  ofte  som  en  selvfølgelig  Ting,  som 
der  ikke  er  noget  at  sige  til.  De  maa  op- 
dage, at  det  er  et  Spørgsmaal,  og  et  Spørgs- 
maal kræver  et  Svar.  Er  det  en  Nødven- 
dighed, at  Fattigdommen  er  saa  dyb  og  saa 
udbredt,  som  den  er?  Her  maa  sikkert  mange 
begynde  at  gjøre  sig  Rede  for,  hvad  det  vil 
sige  at  vare  fattig, 

I  Danmark  blev  1901  ca.  50,000  Per- 
soner understøttede  af  Fattigvæsenet  med 
Fattighjælps  Virkning.  Det  er  dem,  som  er 
sunkne  ned  fra  Selvhjulpethedens  Plads.  Og 
selv  om  vi  nu  mener,  at  det  ikke  er  nogen 
Skam  at  modtage  Fattighjælp,  naar  Grunden 
dertil  ikke  er  noget  selvforskyldt,  saa  er  det 
alligevel  en  Kjendsgjerning,  at  der  kjæmpes 
i  de  fleste  Tilfælde  en  fortvivlet  Kamp,  inden 
man  beslutter  sig  til  denne  sidste  Udvej.  — 
Af  erhvervende  Personer  over  18  Aar  findes 
1,023,296  ialt.  Af  disse  er  paa  Grænsen 
af  Fattigvæsenet  de  709,000,  som  er  under 
Skattegrænsen,  i  Kjøbenhavn  800  Kr.,  i 
Kjøbstæderne  700  Kr.,  paa  Landet  600  Kr. 
Fra  Skattegrænsen  til  1200  Kr.  har  ca. 
150,000  Personer  (Tallene  er  fra  1905),  i  alt 
under  1200  Kr.  859,000  Personer.  Lad  os 
tænke  os  en  Familie  med  3  Børn  og  900 
Kr.  Aarsindtægt;  200—240  Kr.  gaar  til  Hus- 
lejen, 40 — 50  Kr.  til  Fagforening,  Sygekasse  og 
Begravelseskasse.  Af  de  resterende  600  Kr. 
skal  der  skaffes  Føde,  Klæder,  Fodtøj,  Vask, 
Brændsel,  Lys  m.  m.  Sandelig,  w,  som  er 
bedre  stillede,  forstaar  egentlig  ikke,  hvordan 
det  kan  gaa;  men  vi  forstaar,  at  selvom  det 
gaar  nogenlunde,  naar  der  ingen  særlige 
Omstændigheder  gjør  sig  gjældende,  saa  kan 
det  ikke  gaa,  hvis  Sygdom,  Arbejdsløshed 
el.  lign.  kommer  til. 

Eller  lad  os  se  Fattigdommen  fra  Boligens 
Synspunkt !  Man  skal  ikke  gaa  langt  ude 
paa  Landet  for  at  finde  Indsidderens  Hus, 


hvor  der  som  oftest  kun  er  en  Stue  foruden 
Kjøkken  —  det  er  Soveværelse,  Spiseværelse, 
Opholdsværelse.  I  Kjøbenhavn  var  der  i 
1901  ca.  14,000  Etværelseslejligheder  med 
28,500  Beboere,  og  47,000  Toværelseslej- 
ligheder med  166,000  Beboere.  Mange  af 
disse  Lejligheder  er  i  Sidebygninger  og  Bag- 
huse, hvor  Lufttilførslen  er  meget  sparsom. 
En  Arbejdsmands  Dagløn  i  Kjøbenhavn  var 
1904  3  Kr.  43  0.  i  Gjennemsnit,  det  er 
siden  1882  en  Forøgelse  af  44  p.  C,  hvilket 
mange  jo  sikkert  vil  synes  er  udmærket, 
hvad  det  jo  ogsaa  paa  en  Maade  er,  men 
man  maa  ikke  glemme,  at  Livsfornøden- 
hederne  i  det  samme  Tidsrum  er  stegne  paa 
samme  Maade  eller  undertiden  stærkere. 

Hvordan  ser  der  ud  i  et  saadant  Hjem? 
Manden  maa  gaa  meget  tidlig  hjemmefra  for 
at  være  paa  sin  Plads  Kl.  6,  mange  Gange 
maa  Konen  ogsaa  ud  at  fortjene  noget  enten 
ved  Fabriksarbejde  eller  Vask  og  Rengjøring. 
Børnene  kommer  paa  Vuggestue  og  Asyl. 
Det  er  jo  godt  nok,  at  saadanne  Institutioner 
findes,  men  selve  deres  Tilstedeværelse  taler 
højt  om  Samfnndels  Brøst,  at  Mødre  maa  for- 
lade deres  Børn  og  overlade  dem  til  andre. 
Det  er  ganske  smaa  Børn,  hvem  det  over- 
drages at  klæde  de  mindre  Søskende  paa  og 
passe  dem,  og  hvordan  bliver  saa  den  Pas- 
ning? Naar  Moderen  kommer  hjem  fra  sit 
Arbejde,  skal  hun  til  at  lave  Mad  til  Fa- 
milien, og  det  er  umuligt,  at  et  saadant 
Hjem  kan  blive  holdt,  saa  det  kan  blive  et 
virkeligt  Hjem.  Den  stærke  Sammenhobning 
af  Mennesker,  som  er  tilladt,  fordi  Jorden 
maa  bebygges  saa  stærkt  som  Tilfældet  er 
i  Kjøbenhavn,  gjør,  at  moralsk  Smitte  med 
uhyre  Lethed  breder  sig  og  næsten  ikke 
lader  sig  standse.  Det  er  kun  en  Nødhjælp, 
at  man  danner  Foreninger  for  vildfarne  Børns 
Frelse;  saa  længe  Ondets  Kilde  ikke  tilstop- 
pes, vil  den  stadig  sende  en  Strøm  ud;  men 
Kilden  er  de  elendige  Beboelsesforhold  og  de 
stakkels  Hjem.  Det  hænder  ved  Lejligheder, 
at  en  enkelt  Begivenhed  kaster  et  klart  Lys 

ind  over  Forholdene  og  lader  dem  komme 
til  Syne,  som  de  er.  Saaledes  den  lille 
Drengs  Forsvinden  ude  paa  Frederiksberg 
ved  Fabriksbranden.  Han  er  rimeligvis 
brændt.  Han  og  en  jevnaldrende,  Smaapurke 
paa  6 — 7  Aar,  gik  og  passede  sig  selv, 
Moderen,  som  er  Enke,  var  ude  paa  Arbejde 
og  saa  skete  det.     Det  er  Fattigdom. 

Det  er  klart,  at  naar  noget  kommer  os 
nær  og  anklager  os,  eller  vi  dog  ser  Nøden, 
og  den  ser  saa  ynkelig  ud,  og  vi  møder 
Øjne  halvt  bebrejdende,   halvt  bedende;    saa 


tigste  at  finde  Beskæftigelse.  Det  er  sandt 
nok,  at  der  blandt  Arbejderes  Hjem  findes 
uordentlige  Hjem,  og  ligeledes  sandt,  at  der 
findes  en  Del  Personer,  som  drikker  mer, 
end  de  har  godt  af.  Men  det  er  ikke 
noget,  som  er  ejendommeligt  for  de  Smaa  i 
Samfundet.  Taget  forholdsvis  vil  vi  finde, 
at  det  samme  gaar  igen  i  væsentlig  samme 
Udstrækning  gjennem  alle  Klasser.  Vi  kan 
ikke  vente,  at  alle  Arbejdsmandskoner  skal 
være  økonomiske  Genier,  eller  at  alle  Arbejdere 
skal   være   staalsatte  Moralister,   men  vi  kan 


vil  manges  Tilbøjelighed  tilskynde  dem  til  at     forlange,    at    Samfundsforholdene    ikke   lagger 


sige:  det  er  selvforskyldt,  det  er  de  uordent- 
lige Hjem,  og  det  er  alt  det  Drikkeri,  som 
er  Skyld  i  det,  maaske  vil  en  og  anden  føje 
til:  det  er  Strejkerne.  Denne  sidste  Paa- 
stand vil  jeg  først  tage  for.  De  Dage,  som 
tabes  ved  Strejker,  er  ikke  ret  mange,  naar 
man  fordeler  dem  paa  hele  Arbejderhæren. 
Det  maa  indrømmes,  at  Strejken  kan  være 
ubetimelig  og  uforstandig,  men  Strejken  er 
det  nødvendige  Vaaben  i  Arbejderens  Haand, 
om  han  skal  være  i  Stand  til  at  opnaa  en 
højere  Pris  for  sit  Arbejde;  han  maa  have 
Lov  til,  naar  han  ikke  bryder  indgaaede 
Forpligtelser,  at  holde  sit  Arbejde  tilbage  fra 
Markedet,  for  at  fremtvinge  en  højere  Mar- 
kedspris. Han  er  ikke  fristet  til  at  gjøre 
det  for  et  Lunes  Skyld,  da  Strejken  jo  paa- 
lægger ham  selv  og  hans  Hjem  følelige  Savn. 
I  vore  Dage  kommer  man  da  ogsaa  mere 
og  mere  bort  fra  uoverlagte  Strejker  og  ind 
paa  Forhandlingsvejen,  hvor  man  paa  fredelig 
Vis  opnaar  det  samme,  som  Strejken  gav 
Udsigt  til. 

Men  saa  er  det  Paastanden  om,  at  de 
uordentlige  Hjem  og  Mandens  Drikkeri  er  de 
egentlige  Aarsager  til  Fattigdom  og  Nød, 
at  den  med  andre  Ord  er  selvforskyldt.  Før 
man  udtaler  det  haarde  Ord  selvforskyldt, 
skulde  man  dog  først  gøre  et  Forsøg  paa  at 
udsondre  det,  som  er  uforskyldt,  fremkaldt 
ved  Forsørgerens  Død  eller  ved  en  Arbejds- 
løshed,   som    gør  det  umuligt  for  den   flit- 


overmenneskelig  store  Fristelser  i  Vejen  for 
Folk,  saa  at  de  næsten  ikke  kan  undgaa  at 
falde  i  dem.  Det  er  meget  muligt,  at  der 
ogsaa  er  et  Arbejde  at  gjøre  paa  disse 
Punkter  med  at  oplære  de  kommende  Hus- 
mødre i  de  smaa  Hjem  i  en  forstandig  og 
god  Økonomi,  og  at  der  trænges  til  en  stærk 
Agitation  mod  Alkoholens  Indflydelse,  men 
at  man  alene  ved  disse  Midler  skulde  kunne 
afhjælpe  Nøden  og  Fattigdommen,  vil  vist 
alle  indrømme,  er  ugjørligt. 

Hvad  skal  da  den  Kristne  gjøre  overfor  alt 
dette,  dette  Faktum,  at  de  mange  lever  paa 
Livets  Skyggeside,  men  trænger  til  Sol  for 
at  trives?  Her  vil  Svaret  sikkert  lyde  fra 
mange  fromme  og  gode  Kristne:  Vi  skal 
øve  Barmhjertighed,  komme  dem  til  Hjælp, 
som  er  blevne  saarede  i  Livets  Kamp,  og 
det  er  netop  den  kristne  Menigheds  Opgave 
at  yde  en  Ambulancetjeneste.  Og  der  er 
meget  rigtigt  i  dette  Svar.  Den  Menighed, 
som  glemmer  at  øve  Barmhjertighed,  den 
glemmer,  at  den  selv  lever  paa  sin  Herres 
Barmhjertighed.  „Kommer  de  Fattige  i  Hu", 
saadan  maa  det  altid  lyde,  ikke  alene  med 
med  en  tilfældig  Gave  eller  saaledes,  at 
Barmhjertighed  øves  for  at  man  kan  fri  sig 
selv  for  Synet  af  Nøden.  Men  den  Kristen- 
dom, som  indskrænker  sig  til  at  samle  de 
saarede  og  faldne  op  efter  Slaget,  og  ikke  er 
med  der,  hvor  Kampen  og  Udviklingen  i  Sam- 
fundet gaar  for  sig,   den  er  mat  og  trat  og 

ikke  stærk  og  livskraftig.  Jesus  talte  ikke 
alene  om  at  øve  Barmhjertighed,  men  ogsaa 
om  at  øve  Retfærdighed,  og  han  begyndte 
dermed:  Søger  Guds  Rige  og  hans  Retfær- 
dighed ! 

Men  hvorledes  skal  vi  da  forlige  disse  to 
med  hinanden,  Retfærdighed  og  Barmhjertighed? 
Er  de  ikke  hinanden  modsatte?  Nej  ikke  naar 
de  tages  i  den  rette  Orden.  Overfor  den 
Nød,  som  vi  møder,  skal  vi  først  spørge:  er 
her  ikke  et  Retfærdighedskrav,  som  skal  op- 
fyldes, og  naar  vi  med  god  Samvittighed 
kan  svare  „Nej,a  saa  spørge  vi:  men  er 
her  da  ikke  et  Barmhjertighedskrav,  som 
maa  opfyldes?  Altid  spørge  om  Retfærdig- 
hed først.  — 

Skal  vi  imidlertid  gjøre  det,  saa  det  be- 
tyder noget,  saa  maa  vi  atter  og  atter  revi- 
dere vore  Ideer,  om  der  ikke  skulde  være 
noget,  som  egentlig  var  retfærdigt,  men  som 
vi  paa  Grund  af  overleverede  Forestillinger 
var  komne  til  at  se  noget  bornert  paa.  Det 
er  ikke  saa  let  saadan  at  prøve  sin  egen 
Maalestok,  og  ikke  stadig  gaa  ud  fra  den 
som  noget  givet  og  ufejlbarligt,  men  sand- 
hedssøgende Mennesker  maa  gjøre  det.  Jeg 
tænker  f.  Ex.  paa  Retten  til  at  organisere 
sig  i  Foreninger,  en  Ret,  som  vel  de  fleste 
tænkende  Mennesker  i  vore  Dage  fuldt  ud 
anerkender.  Og  dog  er  det  ikke  mer  end 
en  Menneskealder,  siden  det  betragtedes  som 
Overgreb.  Som  vi  tænker  om  disse  Forhold, 
saaledes  bedømmer  vi  Mennesker,  der  staar 
i  dem. 

Her  vil  nu  rimeligvis  nogle  bemærke: 
„Ja,  men  Samfundet  kan  jo  ikke  saadan 
gribe  ind  i  den  enkeltes  Virksomhed  og  paa- 
lægge Indskrænkninger  og  give  Regler."  Jeg 
svarer:  Jo  det  er  netop  det,  som  Samfundet 
kan  gjøre  og  faktisk  nu  gjør.  Vi  har  en 
Fabrikslov,  der  drager  bestemte  Grænser  for 
Børns  Arbejde  og  fastsætter  Regler  for,  hvor 
tidlig  en  Kvinde  maa  gaa  paa  Fabrik  efterat 
have  født  et  Barn  til  Verden;  der  paabydes 
visse    Sundhedsforanstaltninger    for    Lokaler, 


hvor  mange  arbejde;  og  Staten  ansætter  Fa- 
briksinspektører, som  skal  paase,  at  disse 
Bestemmelser  overholdes. 

Spørge  vi  da  om,  hvilke  Retfærdigheds- 
krav  maa  en  Kristen  rejse  overfor  Nøden  i 
Verden,  saa  opdager  man  meget  snart,  at 
det  sociale  Spørgsmaal  opløser  sig  i  mange 
sociale  Spørgsmaal,  der  gives  ikke  et  enkelt 
Middel,  som  kan  afhjælpe  al  Nød.  Den 
Kristne,  som  ikke  vil  afvise  Tankerne  om 
Nøden,  drives  uvilkaarlig  til  at  give  sig  af 
med  Politik.  Politik  er  jo  Samfundsstyre, 
Arbejdet  for  at  gjøre  Samfundet  saa  godt 
som  muligt.  Vi  maa  have  Lov  til  at  glæde 
os  over,  at  Lovgivningen  i  de  senere  Aar 
har  forsøgt  sig  paa  at  løse  flere  af  de  Op- 
gaver, som  her  frembyde  sig.  Vi  har  faaet 
en  Sygekasselov,  gennem  hvilken  der  ydes  be- 
tydelige Bidrag  til  de  af  Staten  anerkjendte 
Sygekasser.  Ligeledes  en  Ulykkesforsikrings- 
lov,  hvor  det  samme  er  Tilfældet.  Vi  har 
faaet  en  Alderdomslov,  hvorved  de  gamle 
efter  det  60de  Aar  faar  en  Understøttelse. 
Det  er  ikke  en  lille  Sum,  det  her  drejer  sig 
om.  1904—05  er  udbetalt  7,193,489  Kr. 
Men  med  al  Anerkendelse  af  denne  Lov, 
saa  er  der  dog  adskillige  Mangler  ved  den. 
Den  har  ikke  faste  Satser,  men  det  hele  er 
overladt  til  Sogneraadenes  og  Kommunalbe- 
styrelsernes Skjøn,  og  det  maa  altid  til  en 
vis  Grad  blive  vilkaarligt.  Det  vilde  i  høj 
Grad  være  ønskeligt,  om  der  i  hvert  Fald 
fra  det  65  de  Aar  var  faste  Satser,  medens 
5-Aaret  fra  60  til  65  var  undergivet  et 
Skjøn,  thi  i  disse  Aar  kan  der  jo  endnu 
være  en  ret  betydelig  Erhvervsevne  hos 
nogle,  men  efter  det  65  de  Aar  betyder  den 
ikke  saa  meget.  Saa  trænger  Loven  ogsaa 
til  Bestemmetser  om,  at  de  Gamle  maa  eje 
noget.  Der  er  noget  demoraliserende  i,  at 
det,  man  har  sparet  sammen,  hindrer  i  at 
faa  Alderdomsunderstøttelse,  og  der  er  mange 
gamle  Folk,  for  hvem  det  moralsk  betyder 
meget  at  have  en  Nødskilling  staaende.  Det 
kunde   saa   let    ordnes,    naar  man  fik    faste 

Satser,  idet  den  Formue,  den  Gamle  havde 
enten  i  Skikkelse  af  en  Sparekassebog  eller 
af  fast  Ejendom,  blev  vurderet,  og  man 
kunde  da  let  slaa  efter  i  Livsforsikrings- 
tabeller  og  se,  hvor  stor  en  Livrente  der 
kunde  kjøbes  for  Summen,  og  denne  maatte 
saa  trækkes  fra  Alderdomsunderstøttelsen. 
Man  kunde  maaske  paa  Landet  frygte,  at 
Sogneraadet  skulde  taksere  et  Hus  for  højt, 
men  den  Vanskelighed  kom  man  ud  over, 
naar  Sogneraadet  var  forpligtet  til  at  oVertage 
Huset  til  Vurderingspris,  om  det  forlangtes. 
For  den,  som  færdes  en  Del  mellem  Fat- 
tige, er  der  en  anden  Tanke,  som  melder  sig : 
hvorfor  skulde  Samfundet  ikke  ligesaavel  under- 
støtte Enker,  hvis  Forsørger  er  faldet  bort, 
som  det  understøtter  de  Gamle?  Det  er  en 
forfærdelig  Kamp,  som  her  ofte  kjæmpes  for 
at  skaffe  Brødet  til  Børnene  og  skaffe  dem 
i  Vej.  Om  Staten  her  vilde  træde  til  og 
give  en  Understøttelse  til. hvert  Barn  til  det 
fyldte  15.  Aar,  vilde  megen  Nød  blive  af- 
hjulpet. Opgaven  vilde,  som  Prof.  Wester- 
gaard en  Gang  har  eftervist,  slet  ikke  blive 
saa  uoverkommelig.  Der  findes  af  Enker 
under  60  Aar  (for  dem,  der  er  over  60  Aar, 
gjælder  Alderdomsloven)  knap  37,000.  Af 
dem  er  der  naturligvis  en  Del,  som  ikke 
trænger  til  Hjælp,  og  ved  en  Enkeforsørgelse 
vilde  Fattigvæsnets  Budget  lettes  en  Del ;  vort 
Samfund  er  rigt  nok  til  at  komme  til  Hjælp 
her. 

Af  andre  Retfærdighedskrav  vil  jeg  nævne : 
Skolebørns  Bespisning  for  offentlig  Regning,  naar 
Hjemmet  ikke  kan  ernære  Børnene  ordentlig. 
Hvad  kan  det  nytte,  at  vi  ofrer  en  Mængde 
Penge  paa  vort  offentlige  Skolevæsen,  ansæt- 
ter dygtige  Lærere  o.  s.  v.,  naar  Børnene 
paa  Grund  af  daarlig  Ernæring  ikke  er  i 
Stand  til  at  profitere  af  den  gode  Undervis- 
ning? Man  løber  naturligvis  den  Fare,  at 
nogle  Hjem  vil  skubbe  af  sig,  men  efter  hvad 
jeg  kjender  til  Forholdene,  er  den  ikke  stor, 
og  selv  om  den  var  større,  end  den  er,  maa 
man   udsætte   sig   for   den,   thi   helleie    give 

Mad  til  to  Børn,  som  kunde  have  faaet  den 
paa  anden  Maade  end  pine  Kundskaber  i  ét 
sultent  Barn. 

Endvidere  maa  det  kræves,  at  Stateti  enten 
selv  etablerer  en  Forsikring  mod  Arbejdsløshed 
eller  gjennem  Fagforeningerne  kommer  til  Hjalp 
overfor  denne  Hjemsøgelse.  Ligeledes  maa 
man  kræve,  at  Staten  satter  Arbejder  i  Gang 
i  Tider,  hvor  mange  gaa  ledige,  for  at  afbøde 
de  værste  Slag  af  Arbejdsløsheden.  Vil  man 
indvende,  at  Statens  Indgriben  her  vil  være 
virkningsløs,  maa  der  svares,  at  saa  maa 
Statens  Virksomhedsomraade  udvides  saa 
meget,  at  den  bliver  i  Stand  til  at  virke 
regulerende.  At  her  kræves  Overblik  og 
praktisk  Dygtighed  fra  de  Styrendes  Side  er 
klart,  og  der  kræves  tillige  Initiativ  til  at 
gribe  ind  i  rette  Tid.  Paabegyndelsen  af  det 
nye  Rigshospital  blev  udskudt  i  mange  Maa- 
neder  paa  Grund  af  en  Uenighed  mellem 
Magistraten  og  Ministeren  om  en  Kloakledning, 
og  det  var  i  en  Periode,  hvor  der  herskede 
meget  stor  Arbejdsløshed;  man  vekslede 
Breve,  hvor  der  var  Uger  og  Maaneder  mel- 
lem Spørgsmaal  og  Svar,  og  det  i  en  Tid, 
hvor  man  kan  ringe  hinanden  op  i  en  Tele- 
fon og  træffe  en  Aftale,  samtidig  med  at  man 
kan  forbeholde  sig  alle  Rettigheder  og  føre 
Proces  om  dem  bagefter,  om  man    har  Lyst. 

Her  er  ogsaa  Pladsen  at  kræve,  at  Staten 
lønner  sine  Arbejdere  anstandigt,  og  ikke  ab- 
solut holder  sig  til  et  Minimum  af  Løn, 
hvad  nu  ofte  er  Tilfældet  med  f.  Ex.  en  Del 
af  Jernbanefunktionærerne.  Det  er  ikke  rig- 
tigt, at  Mennesker  skal  have  mindre  for 
deres  Arbejde  end  andre  og  saaledes  dyrt 
betale  for  deres  „faste**  Stilling. 

Ude  paa  Landet  er  der  et  Spørgsmaal, 
som  er  svært  fremme  i  vore  Dage,  det  er 
Husmandsspørgsmaalet.  Vi  har  i  de  senere 
Aar  faaet  et  Par  Smaalove  om  statsunder- 
støttede Husmænd.  Men  disse  Love  synes 
ikke  at  ville  have  nogen  videre  Virkning. 
Jorden  kjøbes  for  dyrt,  fordi  der  kjøbes  en 
enkelt    Husmandslod   ud   af  en    Gaard,   som 

vedbliver  at  have  de  samme  Driftsudgifter  og 
derfor  maa  forlange  forholdsvis  meget  for  de 
faa  Tdr.  Land,  som  sælges  fra  til  Husmands- 
bruget, og  det  bliver  som  oftest  den  ringeste 
Jord,  som  sælges.  Endvidere  er  Husmands- 
loddet ne  for  smaa  til,  at  en  Familie  kan  leve 
udelukkende  af  dem  uden  at  søge  Arbejde 
andet  Sted.  Det,  som  behøves,  er  to  Ting: 
at  Kommunerne  faar  Lov  til  at  erhverve  en 
større  Ejendom  —  f.  Ex.  Præstegaardsjorden 
og  udstykke  den.  Det  vil  kunne  gjøres  uden 
Tab  for  Kommunen,  og  Husmandslodderne 
vil  ikke  blive  saa  dyre  for  Husmanden,  og 
Statens  Penge  vil  staa  sikrere  i  dem,  end  nu 
er  Tilfældet.  Og  saa  skulde  disse  Husmands- 
brug ikke  være  fri  Ejendom,  hvorved  der  kun 
blev  hjulpen  paa  et  Slægtled,  men  Statsfæste, 
en  Besiddelsesform,  som  man  ikke  maa  be- 
dømme efter  den  ilde  Klang  Herremandsfæste 
har  faaet  i  danske  Ører.  Det  er  sikkert 
Husmandsbruget,  som  har  Fremtiden  for  sig ; 
der  har  været  den  Tid,  da  de  store  Gaarde 
gik  foran  i  Udviklingen  og  leverede  de  bedste 
Produkter.  Ved  Andelsbevægelsen  er  de 
smaa  Brug  komne  op  paa  Linie  med  dem, 
ja,  giver  meget  mere  i  Udbytte.  Jeg  hørte 
i  et  Sogn  i  Jylland,  hvad  de  forskellige  havde 
opgivet  at  have  ud  af  deres  Jord:  Herre- 
manden havde  opgivet  30  Kr.  af  Td.  Land, 
Bonden  50  Kr.,  Husmanden  80  Kr.  Det 
viser  os  tydelig,  i  hvilken  Retning  Udviklingen 
vil  gaa.  Den  selvstændige  Husmand,  som 
kan  leve  af  sin  Lod,  har  ogsaa  ganske  andre 
Betingelser  for  Menneskelykke  og  Menneske- 
udvikling end  Indsidderen  og  Herregaards- 
arbejderen. 

Et  Spørgsmaal  af  lignende  Betydning  for 
Byarbejderen  er  Byggeloven  i  Byerne;  saa- 
længe  det  er  tilladt  at  opføre  Huse  med 
Bagbygninger  og  usle  smaa  Gaarde,  hvor 
Mennesker  er  umenneskelig  pakket  sammen, 
kan  man  længe  nok  give  Penge  til  Under- 
visning og  humane  Foranstaltninger;  det  bli- 
ver ikke  gode  og  lykkelige  Mennesker,  som 
voxer  op  her.   Her  gjælder  det  om,  at  Sam- 


fundet træder  til;  der  er  jo  Plads  nok  og 
med  de  moderne  Samfærdselsmidler  spiller 
Afstanden  ikke  saa  stor  en  Rolle.  Men  det 
kan  kun  naaes  ved,  at  Byggelovens  Bestem- 
melser skærpes. 

Dette  er  nu  ikke  en  udtømmende  Liste 
over  de  Retfærdighedskrav,  som  maa  rejses, 
men  det  er  kun  et  Udvalg  af  dem,  der  fore- 
kommer mig  at  være  mest  modne  til  at  blive 
afhjulpne. 

Paa  dette  Punkt  kunde  det  ogsaa  være 
paa  sin  Plads  at  hævde  de  Tanker,  som  er 
fremsat  af  Amerikaneren  Henry  George,  nem- 
lig at  beskatte  Jorden  enten  den  var  bebygget 
eller  ikke  bebygget,  thi  da  vilde  man  hindre, 
at  Jorden  blev  holdt  tilbage  i  Spekulations- 
øjemed.  Man  kunde  begynde  med  at  beskatte 
Stigningen  af  Jordværdien,  som  finder  Sted 
paa  Grund  af  forøget  Bebyggelse,  Anlægget 
af  en  Jernbane  el.  lign.;  thi  denne  Værdi- 
forøgelse er  jo  ikke  fremkommet  ved  den 
enkeltes  Flid  og  Sparsommelighed,  men  af 
Grunde,  som  skyldes  Samfundet,  og  det  er 
da  rimeligt,  at  Værdistigningen  kommer  Sam- 
fundet til  Gode,  og  man  kunde  gaa  videre 
ad  den  Vej  og  ikke  alene  beskatte  den  Vær- 
distigning, som  nu  finder  Sted,  men  ogsaa 
den,  som  har  fundet  Sted. 

Penge  maa  man  jo  have  til  de  forskjellige 
Samfundsforanstaltninger,  og  det  er  ikke  den 
Kristne  ligegyldigt,  om  der  hersker  et  retfær- 
digt eller  uretfærdigt  Skattesystem.  Jordskatten 
og  den  stigende  Indkomstskat  maa  blive  Statens 
Hovedindtægtskilder,  medens  Toldskatterne  maa 
reduceres  saa  meget  som  muligt. 

Skal  man  tage  Stilling  til  disse  Spørgs- 
maal, bliver  der  endnu  et  Spørgsmaal,  som 
man  nødes  til  at  tage  Stilling  til,  og  det  er 
det  om  Udvidelsen  af  Stemmeretten,  et  Spørgs- 
maal, som  med  Mellemrum  altid  vil  frem- 
komme i  et  Samfund,  saaledes  som  det  nu 
er  fremme  hos  os  paa  det  kommunale  Om- 
raade  og  Kvindernes  Valgret.  Man  kan  her 
ikke  foreskrive  de  Kristne  at  tage  et  bestemt 
Standpunkt,   men   min  Sympathi  er  her  altid 

paa  demokratisk  Side,  og  denne  Sympathi  er 
for  mig  nøje  forbunden  med  min  Kristendom. 
Thi  for  den  Kristne  maa  Personernes  Udvik- 
ling og  Selvstændighed  altid  være  det,  som 
gaar  forud  for  Bevarelsen  af  Retligheder,  der 
hviler  paa  en  større  Besiddelse. 

Man  vil  maaske  sige:  alle  disse  Sager 
angaar  Rigsdagsmænd  og  Politikere  og  ikke 
os,  navnlig  ikke  os  Kristne.  Jeg  svarer:  Jo, 
de  angaar  netop  os.  Rigsdagsmænd  og  Poli- 
tikere sidde  ikke  og  finde  paa  noget  nyt,  men 
de  sidde  og  lytte  til,  hvilke  Krav,  der  er  saa 
stærkt  oppe  i  Folket,  at  de  maa  efterkommes ; 
saa  er  det  deres  Arbejde  at  finde  den  rette 
Form  for  Opfyldelsen  af  disse  Krav.  Og  der 
skal  de  Kristne,  naar  der  er  Tale  ikke  om 
Klassepolitik,  men  om  Retfærdighedskrav  fra 
dem,  som  har  det  svært  i  Livet,  ikke  holde 
sig  tilbage.  Vort  Haab  er  jo,  at  vi  vente 
„en  ny  Jord,  hvor  Retfærdighed  bor**  — 
men  alt,  hvad  vi  virkelig  skal  eje  i  Haabet, 
maa  vi  ogsaa  arbejde  for  og  have  Begyndelserne 
til  her,  saaledes  ogsaa  hvor  det  gjælder  Sam- 
fundets Indretning  efter  Retfærdighedens  Krav. 

Jeg  sagde  før,  at  vi  skulde  begynde  med 
at  spørge  efter  Retfærdighed,  før  vi  spurgte 
efter  Barmhjertighed.  Paa  den  anden  Side 
kan  man  sige,  at  den  kristne  Barmhjertighed 
har  banet  Vejen  {or  Retfærdigheden.  De  nød- 
lidende er  først  blevne  hjulpne  af  kristen 
Barmhjertighed,  men  efterhaanden  er  det  gaaet 
ind  i  hele  Samfundets  Bevidsthed,  at  her  var 
der  et  Krav,  som  ikke  kunde  overhøres,  og 
Staten  anerkjendte  det  og  traadte  hjælpende 
til.  Paa  den  Maade  er  det  gaaet  med  de 
Blinde,  de  Døvstumme,  de  Aandssvage  — 
deres  Forsørgelse  er  jo  helt  eller  delvis  over- 
taget af  Samfundet,  som  erkender  det  at  være 
sin  Pligt.  Den  kristne  Barmhjertighed  skal  altid 
vare  et  Hestehoved  forud,  opdyrke  en  enkelt 
Plet  i  Nødens  Land,  saa  kommer  Samfundet 
og  siger:  nu  skal  jeg  nok  sørge  for  det  for 
Fremtiden.  Maaske  nogle  sørge  derover  og 
synes,  det  var  bedre,  at  den  frivillige  Barm- 
hjertighedsøvelse  beholdt,  hvad  den  havde 
begyndt.  Jeg  synes,  at  her  er  ingen  Ting 
at  sørge  over,  men  det  er  glædeligt,  at  kristne 
Tanker  bundfalder  i  Samfundet.  Men  samtidig 
vil  jeg  minde  om,  at  Samfundet  bliver  ikke 
kristeligt,  fordi  en  Del  kristelige  Tanker  har 
afsat  sig  i  det.  Thi  der  er  noget  som  hed- 
der Degenerationens  Lov,  som  vi  ser  virksom 
i  Naturens  Verden:  en  ædel  Rose,  som  ikke 


plejes  og  beskjæres,  de  synker  ned  til  at 
blive  den  vilde  Rose.  Denne  Lov  gjentager 
sig  paa  Aandslivets  Omraade:  hvis  ikke  en 
kraftig  og  levende  Menighed  staar  bagved 
med  sin  Livskraft,  nytter  de  bundfældte  kri- 
stelige Tanker  intet.  Derfor  er  der  ogsaa 
en  inderlig  Forbindelse  mellem  Arbejdet  paa 
kristelig  Vakkelse  og  Arbejdet  paa  paa  kriste- 
lige Samfundstankers  Virkeliggjørelse.  Og  den 
kristne  Menighed  maa  stræbe  hen  til  at  for- 
ene begge  disse  Grene  af  det  samme  Arbejde. 
Det  gjælder  om,  at  Menigheden  og  dens 
enkelte  Medlemmer  lever  med  vaagen  Sans 
for  Retfærdighedskravenes  Fremsættelse.  Jeg 
mener  nu,  at  det  er  af  større  Værdi  og  større 
aandelig  Betydning  at  følge  med  her  end  at 
følge  med  i  alle  Skønlitteraturens  og  Kun- 
stens   forskjellige    Svingninger    og    Nuancer. 

Men  endnu  staar  et  Spørgsmaal  tilbage: 
hvorledes  skal  den  Kristne  stille  sig  overfor 
Socialdemokratiet,  som  vi  har  det  her  til  Lands  ? 
Jeg  vilde  svare  for  mit  Vedkommende  og 
gjerne  have,  at  mange  skulde  forsøge  at 
komme  til  samme  Resultat:  med  saa  stor 
Forstaaelse  som  mulig  og  med  saa  stor  Sym- 
pathi og  Tilslutning  som  mulig;  thi  det  er  en 
Bevægelse,  der  er  fremgaaet  fra  dem,  der  har 
Skoen  paa,  og  de  ved  bedst,  hvor  den  tryk- 
ker. Og  kun  naar  man  har  Forstaaelse  og 
Sympathi,  er  man  i  Stand  til  at  adskille  Skal 
og  Kerne.  Nogle  Skaller  er  lette  nok  at 
kjende  f.  Ex.  Cand.  mag.  V.  Rasmussens 
Lærebogs  Artikler  i  „ Socialdemokraten"  ;  disse 
synes  under  det  Niveau,  som  et  stort  Blad 
bør  byde  sine  Læsere.  Andre  Skaller  er 
Agitationens  Midler  i  Tale  og  Skrift,  men 
her  deler  den  vel  Præg  med  al  anden  politisk 
Agitation;  fremdeles  den  i  Bladet  ofte  ud- 
talte Materialisme  med  Tilsidesættelse  af  Aand 
og  Aandsmagt.  Men  Kernen  er  selve  de  Lov- 
forslag, som  fremsattes  for  at  fremhjalpe  de 
Smaa  i  Samfundet  og  skaffe  dem  blidere  Kaar. 

Den  Alliance,  der  sluttes  mellem  Social- 
demokrater og  dem,  der  hylder  Overmenneske- 
theorien,  hviler  paa  et  usandt  og  derfor 
usundt  Grundlag,  og  den  Spænding,  som  kan 
findes  mellem  dem,  der  har  Frihed,  Lighed 
og  Broderskab  til  Feltraab,  og  dem,  der  vil 
følge  ham  som  deres  Herre  og  Mester,  som 
sagde:  „I  er  alle  Brødre44  og  „kommer  hid 
til  mig  alle  I  som  arbejder  og  er  besværede, 
jeg  vil  give  eder  Hvile,**  maa  skyldes  forbi- 
gaaende  og  svindende  Aarsager. 

DIM1TRIOS  BIKÉLAS 


JEG  husker  en  Dag  under  de  olympiske 
Lege  i  Athen  sidste  Foraar.  Som  et 
hvidt  skinnende,  kæmpemæssigt  Marmorkar 
bredte  Stadions  stolte  Sportsplads  sig  under 
den  tindrende  Himmel.  I  det  skarpe  Sollys 
gnistrede  de  70000  Tilskueres  festbrogede 
Mylr  som  et  lunefuldt  henslængt,  overdaa- 
digt  Silketæppe.  Og  der  bølgede  sød  Duft 
af  de  gule  og  blegrøde  Roser,  som  i  Dynger 
laa  i  alle  Damers  Skød. 

Vi  kom  sammen  op  over  Marmortrappen. 
Rundt  om  fra  steg  der  en  halvhøj  Hvisken: 
Dér  gaar  Bikélas,  —  ja,  det  er  jo  Digteren 
Bikélas  .  .  .  Bikélas.  En  ung  olivenbrun  Atheni- 
enser kom  springende.  Det  var  netop  Præ- 
mie-Uddeling:  i  sin  Haand  havde  han  som 
Sejrherre  de  graa  Olivenkviste  fra  Alfejos 
hellige  Lund.  Foran  Bikélas  stansede  han 
brat,  brød  en  Kvist  af,  og  bøjende  sig 
udbrød  han  begejstret:  Til  den  store  Bikélas! 


Bikélas  havde  Taarer  i  Øjnene :  Ak 
ja,  de  kære  Børn  .  .  .  Saa  tog  han 
Kvisten  og  rakte  mig  den  med  ridder- 
lig Anstand :  „Tag  den  som  en  Hilsen 
hjem  til  Danmark,  hvis  frodigt  grønne 
Sletter  jeg   aldrig  glemmer!* 

.  .  .  Det  unge  Grækenland,  hvis  Fest 
disse  olympiske  Lege  var,  skylder  Biké- 
las ubegrænset  Tak.  Han  er  Ny-Græken- 
lands største  Digter;  hans  Fortællinger, 
der  findes  oversatte  paa  de  fleste  Kul- 
tur-Sprog, har  udbredt  Kundskaben  og 
Kærligheden  til  hans  elskede  Land. 
Desuden  har  han  ved  ypperlige  Over- 
sættelser, bl.  a.  af  H.  C.  Andersen,  bi- 
draget til  at  udvikle  og  berige  det  ny- 
græske Sprog. 

Dertil  har  han  udført  et  uegennyt- 
tigt Arbejde  for  græsk  Skolevæsen  og 
Folkeoplysning  efter  grundigt  Studium 
i  England  og  Frankrig.  Han  har  op- 
rettet et  Skolemuseum  og  et  Folke- 
bibliothek;  nu  er  han  i  Færd  med 
at  oprette  et  Blinde-Institut,  der,  som  saa 
meget  Nyt  i  hans  Land,  skabes  for  private 
Penge.  Ham  var  det  endelig,  som  frem- 
satte Tanken  om  en  Genoptagen  af  de  olym- 
piske Lege  i  Athens  klassiske  Stadion. 

En  Lovprisning  af  ham  vilde  stemme  daar- 
ligt  med  hans  elskelige  Beskedenhed.  Han 
er  hjertelig  og  jævn,  som  hans  Skildring  er 
upyntet  klar  og  sanddru  —  af  den  græske  Bryd- 
ningstid, snart  i  uberørt  Naturliv,  snart  under- 
lig anstrængt  nye,  uligevægtige  Sind.  Vi  brin- 
ger her  en  lille  Folkelivs-Skildring  „Den  Gale" 
og  „Philip  Marthas44,  den  af  hans  Historier, 
han  selv  elsker  højest.  Takket  være  hans  gode 
Støtte  ledsages  de  af  originale  græske  Teg- 
ninger af  de  ansete  Kunstnere,  Gyzis,  Giallina 
og  Rizo. 

...  En  Kvist  med  Hilsen  fra  det  unge  Græ- 
kenlands frisk  voxende  Olivenlund. 

A.  Tk. 

DEN  GALE 


Vi  talte  om  Hunde. 
Middagen  var  lige  forbi, 
Damerne  havde  trukket  sig 
tilbage  paa  Balkonen  for 
at  betragte  Skyerne,  som 
rødmede  i  den  synkende 
>Sols  Straaler,  og  vi  andre 
sad  rundt  om  Bordet,  drak 
Kaffe  og  røg. 
Min  Nevø  André,  som  endnu  ikke  ryger 
eller  kun  ryger  i  Smug,  legede  i  et  Hjørne 
med  sin  Hund.  Men  de  tumlede  sig  saa 
støjende,  at  det  ingenlunde  forøgede  For- 
nøjelsen ved  den  fredeligt  fordøjende  Siesta 
for  os  modne  Mænd.  Alligevel  var  der 
ingen,  der  beklagede  sig;  thi  André  var 
Værtens  eneste  Søn,  og  Hunden  var  Andrés 
kæreste  Legekammerat! 

Imidlertid  behøvede  man  ikke  at  være 
særlig  begavet  for  at  gætte,  at  vi  alle  vilde 
være  særdeles  vel  fornøjede  ved  at  slippe 
af  med  den  generende  firbenede  Ven.  Min 
Svoger,  som  mærkede  den  almindelige 
Stemning,  tog  sig  for  at  befri  os  for  den, 
til  Trods  for  hans  Søns  aabenbare  Mis- 
fornøjelse. Da  vi  nu  havde  faaet  Fred, 
begyndte  Konversationen  igen  med  for- 
nyet Liv. 

Naturligvis  gav  man  sig  til  at  tale 
om  den  forviste  Hund,  om  dens  Egen- 
skaber, om  dens  Race  i  Særdeleshed  og 
om  Hunde  i  Almindelighed.  Ved  at  tale 
om  Hunde,  kom  vi  til  at  tale  om  Hunde- 
galskab. André,  som  syntes  at  interessere 
sig  ganske  særlig  for  dette  Emne,  spurgte 
Landsbypræsten,  om  Hundegalskab  var 
almindelig  der  paa  Egnen. 

„Almindelig  ikke,  men  den  forekom- 
mer dog,"  svarede  Fader  Serafim,  og  han 
fortalte  os  blandt  andet  om  en  udmærket 
Hund,  han  havde  haft,  som  han  havde 
været  nødt  til  at  slaa  ihjel,  da  han  var 
overbevist  om,  at  den  var  gal.  André  af- 
brød hvert  Øjeblik  Præsten  med  sine 
Spørgsmaal :  Hvorledes  hayde  Fader  Sera- 
fim kunnet  se,  at  Hunden  var  gal;  hvad 
han  havde  gjort?  Hvor  havde  han  bundet 
den?    Hvorledes  havde  han  dræbt  den? 

Præsten  svarede  venligt,  og  jeg  maa 
indrømme,  at  jeg  den  Aften  ved  alle 
disse  Spørgsmaal  og  Svar  fik  en  hel  Del 
at  vide  om  Hundegalskab. 


„Ja,  nu  taler  vi  om  gale  Hunde,"  sagde 
min  Svoger,  idet  han  afbrød  sin  Søns  sidste 
Spørgsmaal,  „men  hvad  vil  du  sige,  An- 
dré, naar  du  hører,  at  Fader  Serafim  har 
set  en  Mand  med  Hundegalskab?" 

„En  Mand  med  Hundegalskab,"  raabte 
André,  og  samtidig  overvældede  vi  allesam- 
men Præsten  med  Spørgsmaal. 

„Hvorledes?  Hvor?  Hvornaar?  Hvordan 
gik  det  til?     Hvad  endte  det  med? 

Fader  Serafim  rynkede  sine  tætte  Bryn 
ved  min  Svogers  sidste  Ord.  Han  besvarede 
ikke  vore  hastige  Spørgsmaal.  Hans  Taus- 
hed  og  mørke  Mine  forraadte  det  sørgelige 
Minde,  som  tyngede  paa  hans  Hjerte.  Det 
var  ham  ikke  behageligt  at  genopleve  dette, 
men  da  han  saa  os  alle  saa  nysgerrige  og 
utaalmodige  efter  at  høre  det,  overvandt 
han  sin  Ulyst,  satte  sig  til  Rette  i  Stolen, 
tog  sin  Kalot  af  og  lagde  den  paa  Bordet, 
strøg  sig  saa  et  Par  Gange  med  Haanden 
over  Ansigtet,  og  idet  han  lod  sit  Blik  glide 
hen  over  os,  begyndte  han  sin  Fortælling 
saaledes: 

„De  kender  alle  det  Sted,  som  kaldes  „den 

gamle  Tærskeplads",  tæt  herved  i  Udkanten 

af  Landsbyen.     Som   De  véd,    ligger   Kirke- 

gaarden    lidt    længere 

ude  mod  Vest. 

Til  hojre  er  der 
Vinhaver,  til 
venstre     Bjer- 

gene,  og  midt  imellem 
gaar  Vejen,  som  fører  fra 
den  gamle  Tærskeplads  til 
Kirkegaarden.  Midtvejs  har 
De  maaske  lagt  Mærke  til 
et  gammelt  ensomt  Fyrretræ. 
Dets  gamle  Grene  kaster 
ligesom  en  Oase  af  Skygge 
henover  dette  øde  Sted, 
naar  Solen  brænder  stærkt. 
Hver  Gang,  jeg  gaar  forbi 
dette  Sted,  snører  mit  Hjerte 
sig  sammen  ved  Synet  af 
dette  Træ,  og  gennem  den 
Lyd,  som  Vinden  frembrin- 
ger med  sit  Sus  gennem 
dets  Grene,  synes  jeg  altid  at  høre  den  ulyk- 
kelige Christos  Navn.  Det  er  nu  tretten 
Aar  siden.  Det  var  midt  i  August  Maa- 
ned.  I  nogle  Dage  havde  det  Rygte  bredt 
sig,  at  en  Ulv  luskede  omking  Lands- 
byen. Fa'r  Mitros,  som  netop  samme  Aar 
havde  bygget  sin  Hytte  tæt  ved  den  gamle 
Tærskeplads,  fortalte,  at  han  en  Nat  var 
bleven  vækket  ved  sin  Hunds  Gøen,  og  da 
han  aabnede  Vinduet,  havde  han  set  en 
vældig  Ulv  udenfor  sit  Indelukke.  Han  havde 
grebet  sin  Bøsse  og  givet  Ild,  men  ikke 
ramt,  og  i  Maaneskinnet  saa  han  Ulven  for- 
svinde med  Halen  mellem  Benene.  Han  var 
bleven  saa  forskrækket,  at  han  ikke  havde 
tænkt  paa  at  lade  sin  Bøsse  og  skyde  igen. 

Vore  Hyrder  havde  ogsaa  talt  om  et  lig- 
nende Sammentræf,  saa  Landsbyen  var  nu 
fyldt  af  Rygter  om,  at  vi  havde  en  farlig 
Ulv  i  vor  Nærhed. 

Bønderne  sov  kun  med  det  ene  Øje, 
altid  ivrigt  paa  Færde  med  at  passe  paa 
deres  Kvæg. 

Faren  var  imidlertid  endnu  større  end  de 
tænkte  sig;  thi  Fjenden  var  ikke  en  for- 
sulten Ulv,  men  en  „gal"  Ulvinde. 

En  Eftermiddag,  det  var  en  Mandag,  vog- 
tede Christos  sin  Faders  Faar,  som  græs- 
sede ved  det  gamle  Fyrretræ,  jeg  før  om- 
talte. Han  sad  i  Skyggen  og  havde  travlt 
med  at  pudse  en  gammel  Mælkespand,  da 
han  pludselig  ser  sine  Faar  springe  om 
imellem  hverandre  og  flygte  skrækslagne  bort. 
Han  vender  Øjnene  hen  imod  Kirkegaarden, 
og  hvad  ser  han? 

I  tyve  Skridts  Afstand  fra  ham  staar 
den  gale  Ulvinde  og  rejser  Børster  og  viser 
sine  frygtelige  Tænder  frem,  rede  til  Angreb. 


Christos  sprin- 
ger ojeblikkdjg  op 
og  griber  en  Sten. 

I    Reglen    plejer  Ulvene    al 
være  bange  for  Mennesker  og 
flygte  for  dem,  men  Vorherre  bevare  os 
for  at  møde  en  gal  Ulv!" 

Fader  Serafim  tog  ganske  instinktmæssig 
og  satte  sin  Hue  paa  igen,  og  efter  nogle 
Øjeblikkes  Taushed  fortsatte  han: 

„Tillad  mig,  mine  kære  Venner,  at  give 
Eder  et  Raad,  som  jeg  dog  ikke  haaber,  De 
nogensinde  maa  faa  Brug  for.  Det  er  højst 
usandsynligt,  at  de  nogensinde  skulde  komme 
i  Berøring  med  en  gal  Ulv,  men  dersom 
De,  hvad  Gud  forbyde,  skulde  blive  angrebet 
af  en  gal  Hund,  og  De  saa  ikke  har  noget 
Vaaben  hos  Dem  eller  en  Stok,  der  er  stærk 
nok  til  at  knuse  dens  Hoved,  saa  sørg  for 
alt  i  Verden  for  at  beskytte  Deres  Hænder. 
Dersom  De  kæmper  med  bare  Hænder  mod 
saadan  et  Dyr,  vil  det  bide  Dem.  De,  som 
er  klædt  paa  europæisk  Vis,  har  deres  Hat, 
jeg  har  min  Hue,  Bonden  sin  Fez;  tænk 
for  enhver  Pris  paa  at  dække  Hænderne  og 
benyt  hvadsomhest  som  Værn. 

Christos  havde  hverken  Tid  eller  noget 
Sted  at  skjule  sig. 

I  Stedet  for  at  vende  om  og  flygte,  da 
den  saa  den  unge  Mand  rejse  sig,  styrtede 
Ulven  løs  paa  ham,  og  inden  Christos  fik 
Tid  til  at  slynge  Stenen  efter  den,  havde 
dens  Forpoter  naaet  hans  højre  Side  og  dens 
Tænder  sønderrevet  hans  Bryst. 

Stenen  faldt  ud  af  hans  Fingre,  men 
hans  Hænder  var  fri. 

Christos  var  den  største  af  vore  unge 
Landsbyfolk,  han  var  stærk  og  modig  —  en 

ren  Kærnekarl,  men  Faren  kan  jo  gøre  selv 
en  fejg  Mand  modig.  Han  hugger  lige  med 
det  samme  sin  højre  Arm  ned  og  klemmer 
Ulvens  Hals  voldsomt  ind  under  sin  Arm- 
huling, mens  han  med  den  venstre  Arm 
griber  den  om  Hovedet  for  at  kvæle  den. 

Saa  begyndte  der  en  frygtelig  Kamp.  Det 
rasende  Dyr  bearbejdede  hans  Side  med  Klør 
og  Tænder.  Sin  Kniv  kunde  han  ikke 
komme  til  at  bruge;  thi  for  at  faa  den  ud 
af  sit  Bælte,  maatte  han  jo  slippe  Ulvens 
Hals  med  den  venstre  Haand.  Han  kunde 
ikke  røre  den  højre  Arm  uden  at  opgive  sit 
Tag  om  Dyret.  Han  turde  ikke  raabe 
om  Hjælp!  Thi  ve  den,  der  kæmper, 
hvis  han  spilder  sine  Kræfter  med  at 
raabe ! 

Tilsidst  faldt  de  begge  to  om  paa 
Jorden  i  en  rædselsfuld  Omfavnelse; 
Christos  øverst,  Ulven  underst;  men 
den  havde  sit  aabne  Gab  over  hans 
Bryst,  som  den  stadig  flængede  i, 
mens  den  søgte  at  komme  løs. 

Christos  følte  Kræfterne  tage  af. 
Han  begyndte  at  tabe  Modet,  da 
han  pludseilg  hørte  den  gamle  Mitros* 
Stemme  raabe:  „Hold  bare  ud,  Chri- 
stos, nu  kommer  jeg!"  Christos'  Faar 
var  under  Flugten  komne  lige  hen 
til  Mitros  Hytte. 

Forbauset  aabnede  Oldingen  Døren 
og  saa  i  Afstand  Christos  kæmpe  med 
Dyret. 

Han  rev  øjeblikkelig  sin  Bøsse 
ned  fra  Væggen  og  gav  sig  til  at 
løbe,  saa  stærkt  hans  gamle  Ben 
kunde  bære  ham. 

Da  han  endelig  naaede  hen  til  Træet  og 
saa  de  to  kæmpende  ligge  der  sammen- 
slyngede, stansede  han  med  ét  raadvild. 
Hvordan  skulde  han  skyde  paa  Ulven  uden 
at  ramme  Manden?  Christos,  som  fik  for- 
nyet Kraft  ved  at  se  Hjælpen  saa  nær,  tryk- 
kede Ulvens  Hoved  nedad,  og  idet  han  søgte 
at  fjerne  det  saa  meget  som  muligt  fra  sit 
Bryst,  raabte  han:   „Skyd!" 

Og  Oldingen  skyndte  sig  at  trykke  Bøsse- 
mundingen mod  Dyrets  Øre  og  skød. 

Ulven  laa  dræbt  der  paa  Stedet!  — 

Fader  Serafim  tav  nogle  Øjeblikke.  Ingen 
af  os  forstyrrede  hans  Taushed,  vi  saa,  at 
han  havde   mere  at  sige  os,   og  vi  ventede. 

Imidlertid  var  Solen  gaaet  ned.  Det  be- 
gyndte at  mørknes  i  Krogene.    Damerne  var 


stadig  paa  Balkonen;    vi   hørte   deres  livlige 
Samtale  og  glade  Latter. 

„Véd  I,  kære  Venner,"  fortsatte  Præsten, 
„hvad  jeg  tænkte  paa,  og  hvad  jeg  ofte 
tænker  paa?  Jeg  tænker  paa,  hvormeget  vor 
Uvidenhed  koster  os.  Hvor  mange  Ulykker 
kunde  vi  ikke  undgaa  eller  mildne,  dersom 
vore  Kundskaber  var  flere  og  grundigere. 
Men  hvem  skal  lære  os  det?  Vi  er  i  lang- 
som Fremgang,  det  er  sandt,  men  vi  er 
endnu  meget  langt  tilbage. 

Vil   De   tro,    at   der   ikke   findes   hverken 


Læge  eller  Apothek  i  nogen  af  Landsbyerne 
i  dette  Distrikt.  Jeg  véd  ikke,  om  man  i 
Athen  kan  faa,  —  for  hertil  er  den  i  alle 
Fald  ikke  naaet  —  nogen  Bog  eller  noget 
Skrift  med  Raad  om  Midler  til  at  undgaa 
eller  til  at  helbrede  de  mest  almindelige 
Sygdomme.  Jeg  taler  ikke  alene  om  Hunde- 
galskaben, men  om  de  Sygdomme,  der 
hærger  vore  Børn.  Men  nok  om  det,  det 
faar  vi  vel  nok  altsammen  med  Tiden. 

Da  Christos  vendte  hjem  til  Landsbyen, 
støttet  til  den  gamle  Mitros,  saaret  og  blodig 
og  med  sønderrevne  Klæder,  kom  hele  Byen 
i  Bevægelse.  Jeg  fik  øjeblikkelig  Underret- 
ning om,  hvad  der  var  sket  og  gik  hen  for 
at  se  til  ham.  Han  boede  hos  sin  Fader  i 
et  lille  Hus  paa  Vejen  ved  Kirken.      Under- 

neden  er  der  en  Butik  og  en  Olieperse, 
ovenpaa  et  Par  smaa  Værelser. 

Man  kommer  derop  ad  en  udvendig  Trappe 
paa  Husets  Forside  ud  imod  Vejen." 

„Der,  hvor  nu  Skolelæreren  bor?"  spurgte 
André. 

„Ja,  netop;  da  jeg  kom,  havde  jeg  det 
største  Besvær  med  at  trænge  mig  frem  til 
Christos. 

Der  var  Trængsel 
af  Naboerskerne 
de  to  Værelser;  de 
stod    tæt   om    den 
unge     Mand,    op- 
fyldte   af    Medfø- 
lelse,   men    forfær- 
delig   i    Veien;     i 
Stedet    for    Hjælp, 
bragte      de      kun 
Forstyrrelse.      Det 
første,    der    skulde 
gøres,  var  hverken 
at    afvaske    Blodet 
eller     at     reparere 
hans   Klæder,  men 
at  brænde  Saarene 
ud.    Ingen    tænkte 
paa     dette.      Man 
talte    kun    om    at 
skaffe  „Urter 
mod  Hunde- 
galskab." 
Hvor   gjorde 
jeg  ikke  mit 
yderste      for 
at    faa    dem 
til  øjeblikke- 
lig   at  sende 
den   Saarede 
til  Hospitalet 

i  Athen.  Man  vilde  ikke  høre  Tale  derom. 
Der  var  kun  Urterne  mod  Hundegalskab  og 
intet  uden  Urterne!  Dette  var  Universalmid- 
let, som  alle  søgte.  Uheldigvis  fandtes  disse 
Urter  ikke  i  Landsbyen!" 

„Hvad  er  det  for  en  Urt?"  afbrød  jeg 
Præsten. 

Alle  de  omkring  Bordet  vendte  sig  mod 
mig  og  saa  paa  mig,  og  jeg  følte,  at  jeg 
blev  rød  under  disse  Blikke.  Jeg  forstod,  at 
min  Afbrydelse  ikke  var  efter  Tilhørernes 
Smag,  og  jeg  fortrød  mit  klodsede  Spørgs- 
maal.  Det  var  ikke  Stunden  nu  til  at  gøre 
botaniske  Studier,  det  opdagede  jeg  for  sent. 

Modrene  skyndte  sig  at  kalde  paa  deres  Børn 


„Jeg  kan  ikke  beskrive  Dem  den;  jeg 
kender  den  ikke,"  svarede  Præsten.  „Jeg 
formoder,  at  den  voxer  paa  Salami;  det  er 
en  Hemmelighed,  der  tilhører  Munkene  i 
Phaneromeni  Klosteret  og  er  en  Indtægts- 
kilde for  dem.*)" 

Jeg   lod   mig  nøje   med  denne  Forklaring 

og       bøjede 
.;.-■.■„.,..•  Hovedet       i 

Stilhed. 

Fader  Sera- 
fim forstod, 
at  jeg  følte 
mig  lidt  usik- 
ker, han 
vendte  sig 
om  mod  det 
øvrige  Sel- 
skab og  fort- 
satte : 

„Endelig 
efter  mange 
Vanskelighe- 
der lykkedes 
det    mig    at 

overbevise 
saavel  Chri- 
stos som  de 
andre,  der 
stod  i  Kreds 
om  ham,  og 
det  blev  be- 
stemt, at  han 
skulde    føres 

til  Athen. 
Han       vilde 
ikke  rejse  før 
næste  Dag. 

Jeg  blev 
ved  mit,  og 
det  lykkedes  mig  tilsidst  at  faa  ham  til  at 
rejse  strax  ved  at  love,  at  jeg  vilde  tage  med 
ham.  Vi  satte  os  paa  vore  Æsler  og  begav  os 
paa  Vej.  Naboerskerne  gav  os  en  Mængde  gode 
Ønsker  med,  uden  at  de  dog  paa  nogen  Maade 
følte  sig  overbeviste  om,  at  Hospitalet  kunde 
gøre  nær  den  Gavn  som  Urterne.  Vi  ankom 
meget  sent  til  Athen.  Jeg  fik  Christos  an- 
bragt paa  Hospitalet  og  red  midt  om  Natten 
hjem  igen  til  min  Præstegaard.  Alt  dette 
hændte,  som  jeg  sagde  Dem,  om  Mandagen. 


*)  Man  ser,  at  denne  Fortælling  er  skreven  fer 
Pasteur  havde  gjort  sin  Opdagelse. 

Om  Torsdagen  kom  Christos  tilbage  til 
Landsbyen,  endnu  stærkt  lidende  af  Smerterne 
fra  Udbrændingen  af  Saarene.  Forresten 
befandt  han  sig  ganske  vel.  Efter  nogle 
Dages  Forløb  var  Saarene  fuldstændig  helede. 

Men  Bønderne  havde  ingen  Tro  til  Hospi- 
talsbehandlingen. Det  var  ikke,  fordi  det 
havde  varet  saa  længe,  inden  Saarene  var 
blevne  brændte  ud,  men  fordi  man  ikke 
havde  anvendt  Hundegalskabs-Urterne.  Kunde 
man  bekæmpe  dette  frygtelige  Onde  uden 
dette  Middel? 

Derfor  mærkede  man  overalt,  hvor  Chri- 
stos  viste   sig,   en   hemmelig   Uro. 

Mødrene  skyndte  sig  at  kalde 
paa  deres  Børn,    for   at 
de  ikke  skulde  være  sam- 
men med  ham,  og  Mæn 
dene      behandlede 
ham,  som   om  de 
vilde  undgå a 
enhver     An- 
ledning til  at 
gøre        ham 
vred.      Kort 
sagt,  Lands- 
byen var  paa 
sin  Post. 

Delte  Chri- 
stos ogsaa  de 
andres  Frygt 
overfor  sin 
Helbredelse? 
Den  nølende 
Maade,  hvor- 
paa  han  sva- 
rede mig,  naar  jeg  mødte  ham,  det  skæve  Blik, 
han  tilkastede  de  forbigaaende,  mens  jeg  talte 
med  ham,  alt  dette  og  meget  andet  syntes 
mig  et  Bevis  for,  at  den  stakkels  Fyr  var 
hjertensangst.  Jeg  beklagede  ham  af  hele  mit 
Hjerte.  Forestil  Dem,  mine  Venner,  den  Skræk 
og  Pine,  man  maa  føle,  naar  man  frygter  for 
at  have  Spiren  til  en  Sygdom  i  sig  og  hver 
Dag  venter  at  se  den  bryde  ud!a 

—  „Det  værste  er,"  sagde  min  Svoger, 
„at  netop  denne  Angst  fremmer  Ondet.  Jeg 
læste  nylig  en  Artikel  om  denne  Sag  i  et 
videnskabeligt  Skrift.  Den  Angst,  som  be- 
mægtiger sig  mange  Mennesker,  naar  de  er 
blevne  bidte  af  en  gal  Hund,  en  Angst, 
som  de  skjuler  enten  af  Egenkærlighed  eller 
for  ikke  at  smitte  andre  med  deres  Uro,  er 
i   sig   selv  en  Sygdom.     Denne  pathologiske 


Tilstand  forværrer  Følgerne  af  Biddet  og 
af  Ætsningen.  Alene  dette  kan  være  Aarsag 
nok  til  Stivkrampen.  Hundegalskab  og  Stiv- 
krampe har  megen  Lighed  med  hinanden. 
Det  siger  i  det  mindste  Lægerne.  Men  hvad 
kan  det  nytte  at  sige  dette  til  os,  naar  de 
ikke  med  det  samme  giver  os  Midler  til  at 
beherske  eller  fjerne  den  hemmelige  Frygt. 
Det  er  det,  vi  venter  paa.  Undskyld,  Fader 
Serafim,  at  jeg  afbrød  Dem." 

—  „Jeg  har  aldrig  læst  noget  i  den  Ret- 
ning,   men   jeg   har   tænkt    noget  lignende," 

svarede  Præ- 
sten. 

Imidlertid 
gik  der  nogle 
Uger,og  Bøn- 
derne be- 
gyndte at 
glemme  den- 
ne Historie, 
eller  de  talte 
ikke  mere  om 
det,  da  Chri- 
stos Fader 
pludselig  en 
Morgen  sidst 
i  September 
kom  for  at 
sige  mig,  at 
det  var  galt 
fat  med  hans 
Søn. 

—  „Hvad 
er  der  i  Vejen 
med  ham?" 
„Jeg  véd  det  ikke,   han  har  Feber  og  vil 
ikke  spise." 

Jeg  gik  strax  hen  for  at  se  til  ham,  Jeg 
fandt  ham  liggende  paa  Gulvet  paa  sin 
Kappe.  Han  var  rolig,  men  bleg  og  an- 
grebet. Han  sagde,  han  kunde  ikke  faa 
Vejret,  at  han  undertiden  fik  ligesom  Kvæl- 
ningsanfald, og  at  han  havde  Trykkeu  for 
Brystet.  Jeg  rakte  ham  lidt  Mælk  og  opfor- 
drede ham  til  at  drikke  den.  Han  rejste  sig 
lidt  op  og  tog  Koppen  af  mine  Hænder,  men 
saa  snart  han  nærmede  den  til  sine  Læber, 
kom  han  til  at  ryste  af  Væmmelse.  Jeg  fik 
knap  Tid  til  at  tage  Koppen  fra  ham.  Han 
fik  skrækkelige  Krampetrækninger,  og  jeg 
troede,  han  skulde  dø.  Men  lidt  efter  kom 
han  til  sig  selv  igjen. 

—   „Aa,"  sagde  han,  „det  er  min  Faders 

Skyld,  dersom  han  havde  sørget  for  at  skaffe 
mig  Urter  mod  Hundegalskab,  vilde  jeg  ikke 
nu  dø  som  en  gal  Hund!" 

Jeg  forsøgte  at  overbevise  ham  om,  at 
hans  Sygdom  kun  var  en  almindelig  Mave- 
historie.     Jeg   sagde    alt,    hvad    jeg    kunde 


finde  paa,  desværre  uden  selv  at  tro  paa 
det,  og  jeg  gik  med  Løftet  om  at  komme 
igen  om  Aftenen;  thi  jeg  skulde  samme  Dag 
forrette  en  Vielse  i  den  længst  bortliggende 
Kirke  i  mit  Sogn.  Saadan  er  Præstens  Liv, 
fra  Sorg  til  Glæde,  fra  Bryllup  til  Begravelse. 
Ak  ja! 

Om  Aftenen,  inden  jeg  endnu  var  naaet 
tilbage  til  Landsbyen,  fik  jeg  at  vide,  at 
Christos  laa  i  Feberfantasier.  Han  var  ble- 
ven   bindegal.      Hans   Fader    ventede   mig  i 


Præstegaarden,  han  vilde  gærne  have,  at  jeg 
skulde  hjælpe  ham   med   at  flytte   den  syge 
hen  i  andet  Hus  i  en  Stuelejlighed.    Naboerne 
forlangte  det.  De  var  bange  for,  at  Christos 
skulde  gaa  ud  paa  Gaderne   og   give   sig  til 
at  bide  de  Folk,    han   mødte.     I  den  Etage, 
hvor  han  nu  var,  kunde 
man  ikke  saa  godt  hin- 
dre  ham    i    at   slippe 
væk,  han  kunde  springe 
ud  af  Vinduerne.   De 
vilde    have   ham  i  en 

Stuelejlighed,  hvor 
de  bedre  kunde  passe 
paa  ham.  Bønderne  var 
bange  og  Frygt  gør 
grusom.  Jeg  forstod, 
de  vilde  skyde  den 
stakkels  Christos  ned, 
hvis  han  blev  farlig. 

Uden  at  spilde  Ti- 
den,   gik   jeg    op    til 
ham.     Heldigvis     var 
han     lige     ved     den 
Tid    rolig.     Han    sad 
paa    Gulvet   med   Al- 
buerne paa  Knæene  og 
Hovedet   i   sine   Hæn- 
der.   Møblerne   i  Væ- 
relserne    var     i     vild 
Uorden,   og   allevegne 
laa   Skaar    af    knuste 
Krukker.  Jeg  maa  til- 
staa,    at    jeg    i   dette 
Øjeblik   følte  en  egen 
Gysen.      Jeg    tænkte, 
at  det  i  Grunden  var 
uforsigtigt   at   komme 
her  ganske  alene.  Men 
selv    om    jeg    havde 
villet  det,  var  der  nu 
ikke  mere  Tid  til   at 
trække    mig     tilbage. 
Jeg  gik  da  hen   til  ham,   lagde   min   Haand 
paa   hans  Hoved    og   bad    en   Bøn  med   høj 
Stemme.     Da   jeg    var    færdig,    gjorde    han 
Korsets  Tegn   og  kyssede   min  Haand.    „Du 
har    det    ikke    godt    her,    min    kære    Chri- 
stos,"   sagde  jeg:    „kom   lad   os   gaa   hen  i 
din  Onkels  Hus.     Der  bor   ingen.     Der  faar 
du  det  bedre  og  roligere.    Kom  og  gaa  med 
mig." 

Han  rejste  sig  op  uden  at  svare. 

—  „Jeg    vil    ikke    have,    at    nogen    skal 

se  mig,"    sagde   han   sagte,    „bed   dem   alle 
om  at  holde  sig  væk  fra  vor  Vej.a 

Jeg  lukkede  Døren  op,  og  skønt  der  ingen 
var  at  se,  raabte  jeg  højt:  „Gaa  allesammen 
bort,  gaa  ind  til  jer  selv!a 

—  „Gaden  er  helt  øde  Christos,  kom  saa." 

—  „Jeg  kan  ikke taale Lyset, det  piner  mig!" 
Solen  var  ved  at  gaa  ned, 

og  dens  Straaler  faldt  ind  i 
Værelset  gjennem  den  aabne 
Dør.  Christos  tog  sin  Kappe 
over  Hovedet,  trak  den  ned 
over  Øjnene  og  gav  mig 
Haanden.  Saa  gik  vi,  jeg  for- 
rest, han  bagefter,  fra  det 
ene  Hus  hen   til   det  andet. 

Jeg  blev  en  Tid  lang  hos 
ham  og  gjorde  alt  for  at 
trøste  ham;  da  jeg  forlod 
ham,  var  det  Nat. 

Da  jeg  lukkede  Døren  op 
for  at  gaa,  forekom  det  mig, 
at  jeg  saa  bevæbnede  Mænd 
i  Mørket.  Jeg  lukkede  Dø- 
ren i.  Nøglen  sad  udvendig, 
jeg  tog  den  af  og  gik.  Bøn- 
derne flokkedes  strax  om 
mig  og  overvældede  mig  med 
Spørgsmaal  om  den  syge. 
Jeg  sagde  dem,  at  han  var 
ved  at  dø  og  bad  dem  i 
den  barmhjertige  Guds  Navn 
om  at  lade  ham  dø  i  Fred. 

De  ulykkelige  havde  jo 
virkelig  nogen  Medfølelse. 
De  beklagede  af  ganske 
Hjerte  deres  Ven  og  Kam- 
merat, men  Selvopholdelses- 
driften ér  stærkere  end  Med- 
lidenheden, og  Angsten  op- 
vækker det  vilde  Dyrs  In- 
stinkt i  de  uvidende  Menneskesjæle  .  .  .   ." 

I  dette  Øjeblik  kom  Damerne  ind  og 
sluttede  sig  til  os.  Aftenens  Kølighed  for- 
drev dem  fra  Balkonen.  „Hvad  for  noget, 
sidder  I  endnu  i  Mørke?"  sagde  min  Søster, 


„Fader  Serafim  fortæller  jer  nok  en  god  Hi- 
storie, lad  os  faa  den  med,  det  vil  more  os." 

Og  hun  gav  Ordre  til  at  bringe  Lys. 

—  „Hvad  blev  der  af  Christos?"  spurgte 
André  ganske  sagte. 

Præsten  lukkede  Øjnene  og  gjorde  en 
vandret  Bevægelse  med  sin  Haand. 


Jeg  vilde  ikke  komme  nærmere  ind  paa, 
hvad  denne  Bevægelse  betød. 

Havde  de  dræbt  ham? 

Tjeneren  kom  ind  med  de  tændte  Lys, 
og  vi  gav  os  til  at  tale  om  noget  andet. 

Mellem  de  Originaler,  der  for  en  halv- 
hundrede Aar  siden  levede  paa  Øen 
Syra,  var  Hr.  Philip  Marthas  vist  den,  der 
sidst  bliver  glemt.  De,  der  kun  har  set 
ham  én  Gang,  husker  maaske  ikke  hans 
Navn,  men  Manden  mindes  de  nok;  thi  han 
havde  mærkværdige  Træk,  som  paatvang  sig 
Ens  Erindring.  Hans  Haar  var  endnu  sort, 
men  det  ene  Øjenbryn,  det  højre,  var  krid- 
hvidt; hans  tætte  Overskæg  var  ligeledes  delt 
i  to  skarpt  adskilte  Far- 
ver, men  i  Modsætning 
til  Øjenbrynene,  var  den 
venstre  Halvdel  hvid, 
den  hejre  sort.  Denne 
Krydsen  af  de  to  for- 
skellige Farver  gav  hans 
Ansigt  et  forunderligt 
Udtryk.  Dersom  han 
havde  farvet  de  hvide 
Haar  sorte,  vilde  han 
have  gaaet  for  en  smuk 
Mand ;  men  hvem  tænkte 
vel  paa  den  Slags  Lap- 
seri  ved  den  Tid,  da 
han  var  kommet  til 
Syra. 

Senere  da  der  faldt 
Ro  over  de  politiske 
Begivenheder,  og  det 
daglige  Livs  srhaa  Til- 
dragelser fik  større  Be- 
tydning, var  der  ogsaa 
her  Folk,  som  solgte 
og  købte  Haarfarve,  men 
da  vilde  Philip  have  vakt  alle  Menneskers 
Forbauselse  og  være  bleven  til  Latter,  hvis 
han  havde  fundet  paa  at  benytte  den  Slags 
Midler  for  at  opnaa  Ensartethed  i  Farven. 
Man  var  nu  vant  til  at  se  ham  saaledes, 
og  ingen  lagde  mere  Mærke  til  det. 

Forresten  omgikkes  han  ingen  —  havde 
knapt  nok  nærmere  Bekendte. 

Man  havde  aldrig  set  ham  gaa  ind  i  en 
Kafé  eller  noget  andet  Hus  end  sit  eget. 
Han  vandrede  alvorlig,  indesluttet  og  fred- 
sommelig og  med  en  exemplaiisk  Punktlighed 
fra  sit  Hjem  og  til  det  Kontor,  hvor  der  var 
noget  for  ham  at  gøre,  og  derfra  hjem  igen 
til  sig  selv,  fattig  klædt,  men  altid  proper 
og  pæn. 

Han   havde   aldrig    boet  andre  Steder  end 


i  den  lille  Gade  ved  den  katolske  Kirke.  Jeg 
ved  ikke,  om  denne  Gade  nu  har  den  Ære 
at  bære  et  Navn.  Hans  beskedne  Bolig,  som 
senere  blev  nedrevet,  bestod  kun  af  to  smaa 
Værelser  og  et  Køkken. 

Naboerskerne  paastod,  at  der  aldrig  var 
steget  Røg  op  af  hans  Skorsten.  Flere  af 
dem  havde  i  Begyndelsen  af  Medfølelse  til- 
budt ham  forskellige  Ting  under  det  Fore- 
givende, at  han  skulde  smage  en  særlig  læk- 
ker Kage  eller  Mad,  de  havde  lavet  i 
Anledning  af  en  Søns  eller  Mands 
Fødselsdag.  Han  afslog  det  be- 
standigt, høfligt  men  paa 
en  Maade,  der  ikke  opfor- 
drede til  Gentagelse. 

Saa  holdt  de  op,  den 
ene  efter  den  anden  med 
deres  venlige  Tilbud,  og 
Philip  blev  hver  Dag  ved 
at  bringe  sin  tarvelige 
Mad  med  sig  hjem  ind- 
pakket i  et  Stykke  Papir 
eller  et  Kaalblad;  den 
stillede  aldrig  Krav  til 
noget  Køkken. 

Som  enhver  ved,  der 
kender  Syra,  er  alle 
Husene  i  den  Gade, 
der  vender  ud  imod 
Havet,  byggede  paa  mer 
eller  mindre  stejle  Klip- 
per. Philips  Hus,  som 
laa  adskilt  fra  Gaden 
ved  en  muret  Gaard, 
var  bygget  lidt  længere  ud  end  de  andre, 
saaledes  at  hans  Træbalkon  formelig  hang 
ud  over  Havet,  der  paa  dette  Sted  var  meget 
dybt.  Naar  Vinden  blæste,  kunde  man  der- 
oppe høre  Bølgernes  dumpe  Mumlen,  og  un- 
dertiden stænkede  Skummet  fra  Bølgerne,  der 
brødes  mod  Klipperne,  helt  op  paa  Huset. 

Philip  havde  beskyttet  sin  Balkon  med 
Brædder  til  begge  Sider,  ligesom  Naboerne 
havde  gjort  ved  deres;  paa  denne  Maade 
blev  disse  Balkoner  et  frisk  og  køligt  Op- 
holdssted i  de  varme  Sommernætter,  men 
medens  de  andre  tog  Dækket  af  deres  om 
Vinteren,  blev  Philips  Balkon  altid  ved  at 
være  ens. 

Det  var  i  delte  Hus,    Philip   tilbragte  alle 

de  Fritimer,  hans  Arbejde  levnede  ham.  Om 
Søndagen  gik  han  regelmæssig  i  Kirke.  Efter 
Kirketid  havde  Bønderne,  eller  undertiden  om 
Vinteren  Jægerne,  som  vendte  hjem,  mødt 
ham  vandrende  omkring  paa  Øens  stejle  Høj- 
der, eller  de  havde  set  ham  sidde  paa  en 
Klippe,  stirrende  over  mod  Øen  Tinos '  Bjerge, 
men  ingen  havde  nogensinde  set  ham  uden- 
for hans  Hjem  om  Aftenen. 

Han  tjente  sit  Brød  som  Tolk  eller  Skri- 
ver i  Engelsk.  Det  var  med  ham  som  Mel- 
lemmand, at  alle  Forretninger  afgjordes  mel- 
lem de  engelske  Kap- 
tajner og  deres  Handels- 
forbindelser. Hver  Gang 
en  Købmand  modtog  et 
engelsk  Brev,  sendte  han 
Bud  til  Philip  for  at  faa 
det  oversat.  Naar  det 
drejede  sig  om  at  ud- 
fylde eller  specificere  et 
Conossement  eller  skrive 
en  Kontrakt  om  en  Bytte- 
handel, var  det  altid 
hans  smukke  Haand- 
skrift,  der  udfyldte  de 
tomme  Steder  i  de  trykte 
Formularer.  Han  blev 
daarlig  betalt  for  dette 
Arbejde,  men  Handels- 
forbindelsen med  Eng- 
land var  saa  livlig,  at 
han  aldrig  manglede 
Arbejde,  og  hans  Fornødenheder  var  saa 
smaa,  at  det,  han  tjente,  let  slog  til. 

Men  hvor  og  hvorledes  havde  Philip  lært 
Engelsk?  Alt  hvad  man  vidste  var,  at  han 
efter  Katastrofen  paa  Øen  Cypern  under  Re- 
volutionen havde  mistet  sine  Forældre,  og  at 
han  var  bleven  frelst  af  et  amerikansk  Skib, 
som  havde  taget  ham  med  til  Amerika. 

Som  voxen  vendte  han  tilbage  til  Græken- 
land. Man  sagde  ogsaa,  at  han  fra  først  af 
havde  studeret  til  Læge,  men  da  han  ikke 
praktiserede,  holdt  man  snart  op  at  tale  der- 
om og  tænkte  ikke  mere  paa  det. 

Strax,  da  han  viste  sig  paa  Syra,  sagde 
man  en  hel  Del  andre  Ting  om  ham,  i  nogen 
Tid  gik  Rygtet,  at  han  han  havde  været 
sindssyg.  Indbyggerne  paa  Tinos  fortalte 
endda  bestemte  Historier,  fra  den  Gang  han 
skulde  have  været  gal,  men  Manden  lod  til 
at  være  ved  sin  fulde  Forstand.  Hans  en- 
somme Liv  og  hans  alvorlige  Væsen  var  ikke 


uforklarligt  med  de  Forhold,  Grækerne  den 
Gang  levede  under,  saa  at  Rygterne  om  hans 
Sindsforvirring  lidt  efter  lidt  tabte  sig.  I  det 
hele  taget  beskæftigede  Folk  paa  Syra  sig 
ikke  mere  med  ham.  Han  generede  ingen, 
og  var  ikke  til  Byrde  for  nogen,  hans  eneste 
Ønske  var  at  leve  ubemærket,  og  dette  Ønske 
var  bleven  opfyldt. 

Imidlertid  laa  der  bag  dette  ensomme  og 
ubemærkede  Liv  en  sørgelig  Historie,  en  lang 
og  uafbrudt  Kamp  mellem  hans  Hjerte  og 
hans  Forstand.     De,  som  saa  ham  roligt  og 


fejlfrit  udfylde  Forretningsbrevene,  anede  intet 
om  det  Uvejr,  der  rasede  i  hans  Indre. 

Philip  Marthas  Hemmelighed  vilde  have 
været  død  med  ham,  dersom  ikke  nogle  Op- 
tegnelser fra  hans  Haand  vare  blevne  beva- 
rede, ligesom  Planker,  der  flyder  op  efter  et 
Skibbrud. 

Hvorfor  skrev  han  dem?  Han  havde  sik- 
kert ikke  til  Hensigt  at  meddele  nogen  sit 
Livs  Begivenheder.  Han  skrev,  fordi  man, 
naar  man  er  besat  af  den  samme  Tanke  evig 
og  altid,  føler  Trang  til  at  dulme  sin  Smerte 
ved  at  betro  sig  til  En  eller  Anden.  Hvis 
man  har  en  Ven,  saa  gør  man  ham  til  sin 
fortrolige,  hvis  man  er  troende,  saa  søger 
man  Trøst  hos  sin  Skriftefader,  hvis  ikke 
letter  det  overfyldte  Hjerte  sig  i  usammen- 
hængende Enetaler,  og  hvis  man  kan  skrive, 
betror  man  sin  Hemmelighed  til  Papiret. 

Derfor  skrev  Philip. 

Det  Hefte,  hvori  han  nedskrev  sine  Tanker 

og  sin  Selvbekendelse,  var  forøvrigt  hans 
Regnskabsbog.  Han  skrev  nøjagtigt  op  i  den, 
hvad  han  tjente  og  gav  ud,  som  en  Mand, 
der    altid  vil  have   sit   i   Orden  og  være  fri 


for  Gæld.  Hans  forskel- 
lige  Arbejder    rundt    i 
Kontorerne  var  nøjagtig  opførte  deri  fra  Dag 
til  Dag. 

Midt  imellem  disse  Optegnelser  fandtes  der 
undertiden  medicinske  Opskrifter,  som  viste, 
at  han  ikke  havde  glemt  sine  lægeviden- 
skabelige Studier,  men  mærkelig  nok  drejede 
alle  disse  Opskrifter  sig  om  søvndyssende 
Midler.  Grundstofferne  var  næsten  altid  de 
samme,  men  Blandingen  og  Doserne  varierede 
i  det  uendelige.  Hans  Studier  havde  øjen- 
synlig mest  drejet  sig  om  Bedøvelsesmidler. 

Hist  og  her  imellem  disse  Optegnelser  stod 
der    saa     Linjer    om 
hans    Liv    som    maa 
være  skrevne  i  A arene 
1845  og  47. 

Det  omtalte  Hefte 
er  en  Regnskabsbog  i 
Kvartformat,  de  tre 
Rækker  røde  Streger, 
som  forekommer  i  en- 
gelske Regnskabsbøger, 
viser,  at  den  er  af  en- 
gelsk Oprindelse.  At 
den  blev  bevaret  skyl- 
des utvivlsomt  dens 
Format.  Man  antog  den 
sikkert  for  en  trykt  Bog, 
og  det  er  derfor,  at  den 
nu  befinder  sig  i  Bib- 
lioteket paa  Syra. 


Jeg  skal  ærligt  bekende,  at  jeg  først  havde 
tænkt  at  benytte  Philips  Optegnelser  til  en 
ordentlig  arrangeret  Historie,  men  efter  mo- 
dent Overlæg  fandt  jeg,  at  det  var  bedre 
at  overgive  Læseren  dem,  som  de  er.  Hans 
egne  Tanker  kan  da  udfylde  Mellemrummene. 

Saaledes  lyder  disse  Optegnelser: 


I. 

Min  Naboerske,  den  unge  Kone  fra  Psara, 
plejer  at  sætte  sig  om  Aftenen  paa  sin  Dør- 
tærskel, med  sin  Førstefødte  paa  Skødet,  for 
at  vente  paa  sin  Mand.  Naar  jeg  kommer 
hjem,  er  jeg  nødt  til  at  gaa  forbi  hende,  hun 
smiler    med    et    venligt    Godaften,    og    siger 

saa   altid   et  eller  andet  til  mig, 

saa  jeg  er  nødt  til  at  sige  noget 

til  Svar. 

Undertiden  giver  hun  sit  Barn 

Die,  og  skjuler  saa  sit  utildæk- 
kede  Bryst  med  Haanden.  Hun  er  egentlig 
ikke,  hvad  man  kalder  smuk,  men  naar  hun 
bøjer  Hovedet  og  med  et  ubeskrivelig  kær- 
ligt Smil  betragter  sit  lille  Barns  store  aabne 
Øjne,  bliver  hendes  Ansigt  forskønnet  og  for- 
klaret af  Moderkærlighed. 

Jeg  staar  da  stille  foran  hende  og  betrag- 
ter hende.  Jeg  stirrer  paa  hende  —  men  det 
er  ikke  hende,  jeg  ser!  En  anden  skøn  og 
tilbedt  Skikkelse  synes  mig  at  sidde  paa 
Tærskelen  af  denne  Dør.  Jeg  synes,  jeg  ser 
min  egen  Hustru  sidde  der  og  die  vort  Barn. 
Det  grønne  Forklæde,  som  dækker  Psara- 
K vindens    Hoved,    forekommer   mig   at  være 

Smyrnakvindemes  yndefulde  Hovedbedækning. 
Hendes  sorte  Haar  bliver  blondt,  og  to 
blaa  Øjne  fæster  et  ubeskriveligt  Blik  paa 
mig.  Men  i  det  jeg  drømmer  saaledes,  skifter 
Synet.  Øjnene  lukkes,  det  rosenrøde  Ansigt 
bliver  blegt,  Barnet  holder  op  at  aande,  og 
jeg  ser  dets  Moder  død,  saaledes  som  jeg 
har  set  hende  —  som  jeg  altid  ser  hende 
for  mig. 

Ak,  hvorfor  blev  min  Drøm  ikke  til  Virke- 
lighed! Hvorfor?  Fordi  mine  forbandede 
Hænder  har  ødelagt  min  Lykke!  Det  er  mig, 
der  er  den  Skyldige;  det 
er  mig  der  selv  er  Mor- 
deren ! 

II. 

I  Dag  har  jeg  mødt  den 
tyske  Læge,  som  nylig  er 
kommet  hertil.  Hans  Lands- 
mand, som  ledsagede  ham, 
stødte  til  ham  med  Al- 
buen, idet  vor  Vej  kryd- 
sedes. Lægen  saa  efter 
mig  og  iagttog  mig  nys- 
gerrigt. Jeg  hørte  ham 
sige  bagved  mig:  „Uden 
Tvivl  Følgen  af  en  eller  an- 
den psykisk  Lidelse."  Han 
vidste  ikke,  at  jeg  forstod 
ham,  og  at  jeg  ogsaa  havde 
studeret  Lægevidenskab. 

Hans  Diagnose  viser  hans  Skarpblik.  Thi 
Farven  paa  mit  Haar  og  Skæg  forandredes 
netop  i  Løbet  af  de  ti  Maaneder,  jeg  tilbragte 
i  Klosteret  Evangelistria*),  men  jeg  ved  endnu 
ikke,  om  denne  Forandring  er  kommen  pludse- 
lig eller  lidt  efter  lidt.  Jeg  har  aldrig  for- 
hørt mig  om  det.  De  troede,  jeg  var  gal,  og 
behandlede  mig  derefter.  Ingen  kunde  se  ind 
i,  hvad  der  foregik  i  min  Sjæl,  ingen  anede 
noget  om  den  Byrde,  der  tyngede  paa  min 
Samvittighed.  Ingen  kunde  skimte  det  Syn, 
der  bestandig  svævede  for  mit  Blik,  og  de 
ansaa  min  Fortvivlelse  for  Sindsforvirring! 
De  pinte  mig  for  at  helbrede  mig,  og  de 
troede,  at  de  fik  mig  helbredet. 

Nej,  jeg  var  ikke  gal,  eller  rettere  sagt, 
hvis  jeg  var  det  den  Gang,  saa  er  jeg  det 
den  Dag  i  Dag,  thi  endnu  svæver  det  sam- 

*)  9 Kloster  og  Mirakelkirke  paa  Øen  Tinos,  hvor- 
til syge  fra  alle  græske  Øer  gjorde  Pilgrims- 
rejser, og  hvorhen  man  ofte  bragte  og  under- 
tiden indespærrede  de  Gale." 


me  Billede  bestandig  for  mig,  den  samme 
Fortvivlelse  overvælder  mig,  den  samme  Læng- 
sel efter  Døden  brænder  i  mig,  den  samme 
Vilje  til  at  straffe  mig  selv  behersker  mig. 

Men  den  Gang  troede  jeg,  at  Døden  var 
den  værste  Straf.  Det  er  ikke  Menneskenes 
Dom,  som  har  faaet  mig  til  at  skifte  Mening, 
det  var  den  gamle  Præst  i  Klosteret  i  Evan- 
gelistria, som  overbeviste  mig  om,  at  Livet 
er  en  langt  grusommere  Bod  end  Døden- 
Aa!  hvor  havde  han  Ret!  Han  fik  mig  til 
at  sværge  paa,  at  jeg  vilde  vente,  til  Døden 

selv  kom  og  hentede  mig! 

Hvor  ofte  har  jeg  ikke  for. 

trudt,  at  jeg  har  givet  dette 

Løfte!    Hvor  ofte   har  jeg 

ikke    været    fristet    til    at 

bryde  det! 

Men  nej,  jeg  vil  trofast 

holde  det! 

III. 

Tit  er  jeg  selv  forbauset 
over,  at  jeg  saa  punktlig 
kan    udføre    mit    Kontor- 
arbejde, mens  mine  Tanker 
er    andetsteds.     Hvorledes 
kan    min    Opmærksomhed 
samle  sig  om  mit  Arbejde, 
naar    min    Sjæl    er    langt 
borte?  Er  der  to  Mennesker 
i    mig,    hvis    Virksomhed 
kan  adskilles  ?  Paa  den  ene  Side  Vanemenne- 
sket, det  ubevidste  Hjul,  den  arbejdende  Ma- 
skine, og  paa  den  anden  Side  den  uforanderlige 
Tanke,  den  ubetvingelige  Erindring,  den  evinde- 
lige Smerte?     Paa  den  ene  Side  Viljen,  paa 
den  anden  Samvittigheden.     Jeg  har  forsøgt 
at  kvæle  Smerten,  at  jage  Tanken  paa  Flugt, 
at    beherske    Mindet.      Kampen    har    været 
haard  mellem   de   to  modsatte  Magter,    men 
Viljen  har  intet  udrettet.  Samvittigheden  har 
sejret! 

IV. 

Den  tyske  Læge  gør  Mirakler!  Jeg  hører 
overalt  hans  store  Gerninger  berømme.  En 
har  han  helbredet  for  en  lang  og  haabløs 
Sygdom,  en  anden,  som  var  opgivet  af  alle 
andre  Læger,  har  han  frelst;  de  syge  kom- 
mer i  Mængdevis  og  belejrer  hans  Hus;  hans 
Kolleger  søger  hans  Bistand,  han  er  Genstand 
for  alle  Samtaler  og  for  hele  Øen  Syras  Be- 
undring. 

,,vSaaledes  var  ogsaa  den  Fremtid,  som  mine 
Lærere  og  mine  Meddisciple  spaaede  mig,  da 
jeg  forlod  Amerika !  Saaledes  saa  den  Frem- 
tid ud,  som  Skolens  Præsident  lovede  mig, 
da  han  i  den  store  Sal  overrakte  mig  mit 
Diplom  med  en  Tak  paa  Latin,  og  da  Mæng- 
den, der  træng- 
tes omkring 
mig,  lykøn- 
skede den  nye 
græske  Læge. 
Hvorfor  min- 
des jeg  dette? 
Jeg     er     ikke 

mere  Læge, 
siden  min  Vi- 
denskab skæn- 
kede Døden  i 
Stedet  for  Hel- 
bredelse, Mord 
i    Stedet     for 

Frelse.  Den  Gang  var  det  Samvittigheden, 
som  paalagde  mig  denne  Pligt.  I  Dag  er  det 
desuden  Uvidenheden.  I  de  ti  Aar  har  jeg 
glemt  Lægevidenskaben.  Nu  er  jeg  kun  Tolk 
og  Skriver  i  det  engelske  Sprog  —  intet 
andet.  Ingen  her  ved,  at  jeg  har  været  Læge, 
og  dersom  nogen  har  vidst  det,  saa  har  de 
glemt  det.  Jeg  angrer  ikke  den  Beslutning, 
jeg  tog;  det  maatte  være  saaledes,  det  er 
saaledes,  og  det  er  godt.    Nu  er  det  godt! 


I  den  senere  Tid  vender  en  Tvivl,  som 
pinte  mig  i  gamle  Dage,  ofte  tilbage  i  mit 
Sind. 

Jeg  tvivler  om  alt,  om  Fortiden,  om  Nu- 
tiden, ja  selv  om  min  Tilværelse!  Det  fore- 
kommer mig  virkelig,  at  min  Vilje  svigter 
mine  Evner,  at  min  Tanke  svækkes,  at  selv 
min  Smerte  .... 

Hvorfor  disse  Tanker?  Hvorfor  denne  Tvivl, 
som  gør  Livets  utaalelige  Begreb  endnu  tun- 
gere for  mig  ?  De,  hvis  Forstand  er  syg,  har 
ingen  Bevidsthed  om  deres  Tilstand.  Ak; 
Gud  give  jeg  var  som  de! 


VI. 

Om  Natten,  naar  jeg  ikke  kan  sove,  og 
naar  jeg  fra  min  Balkon  betragter  de  utal- 
lige Stjerner,  som  glimter  over  mig  paa  den 


uendelig  rolige  Himmel,  og  naar  jeg  neden- 
under mig  hører  det  rolige  Havs  sagte  Hvi- 
sken, saa  ser  jeg,  ligesom  hurtig  skiftende 
Billeder,  mit  Livs  faa  lykkelige  Erindringer 
drage  forbi  mit  Blik.  Jeg  mindes  da  ham, 
som  blev  min  Velgører  i  Amerika;  jeg  min- 

des  Præsten  i 
1     Evangelistria; 
y    jeg  mindes  min 
}     Naboerske  den 
|     unge  Kone  fia 
{     Psara.      Men- 
neskene har  al- 
j       drig  nægtet 
j     mig  deres  Med- 
følelse,   tvert- 
imod,    det    er 
mig,    som    al- 
drig har  bedt 
-~  om     den,    og 

som  har  stødt 
den  fra  mig.  Dersom  jeg  havde  tigget  om 
den,  havde  man  maaske  nægtet  mig  den, 
thi  Ulykken  trætter  i  Længden.  Medfølelsen 
giver  en  forbigaaende  Almisse,  men  nægter 
at  blive  ved  at  give. 

Jeg  er  taknemmelig  over  alle  de  Beviser 
paa  Medfølelse,  som  Menneskene  har  givet 
mig,  men  jeg  søger  hverken  deres  Medliden- 
hed eller  deres  Venskab. 

Det  jeg  begærer,  er  Ligegyldighed! 
Jeg  ønsker  at  vandre  ukendt  og  ube- 
mærket omkring  mellem  alle  disse  frem- 
mede og  at  bære  skjult  paa  min  Ulykke, 
indtil  endelig  den  længselsfuldt  ventede  Hvile- 
stund kommer  til  mig. 

VU. 

Jeg  har  gaaet  og  tænkt  paa  at  stifte  Be- 
kendtskab med  den  tyske  Læge,  for  at  spørge 
ham  ud  om  Videnskabens  Fremgang  med 
Hensyn  til  Anvendelsen  af  Bedøvelsesmidler. 
Jeg  vilde  gerne  vide,  ved  hvilken  Fejltagelse 
jeg  foraarsagede  hendes  Død. 

Men  til  hvad  Nytte? 

Ulykken  er  jo  uoprettelig,  den  døde  kan 
ikke  leve  op  igjen. 

Hvorfor  lade  denne  fremmede  faa  at  vide, 
hvad  ingen  andre  ved? 

Man  sagde,  at  hendes  Død  skyldtes  Følgerne 
af  hendes  Nedkomst,  og  da  jeg  i  min  For- 
tvivlelse skreg,  at  det  var  mig  selv,  der  havde 
dræbt  hende,  forstod  ingen  Meningen  af  mine 

Ord ;  de  troede  aUe>  selv 
hendes  Moder,  at  det 
var  Smerten,  som  gjorde 
mig  afsindig!  Gid  min 
forfærdelige  Hemmelig- 
hed for  evigt  maa  blive 
bevaret  i  mit  Hjerte! 
Kun  Præsten  paa  Tinos 
kendte  den,  og  han  er 
ogsaa  død. 

Jeg  vil  ikke  tale  med 
Tyskeren.  Og  dog,  hvor  ofte  har  jeg  ikke 
siden  grundet  over  Sammensætningen  og  Styr- 
ken af  den  Æther  som  voldte  hendes  Død  !  Men 
dette  kan  ikke  udfindes  ved  Beregning,  Der 
maa  Undersøgelser  og  atter  Undersøgelser  til ; 
jeg  har  ingen  foretaget  siden,  og  jeg  vil 
aldrig  mere  gøre  noget  Forsag.  H  vormange 
har  jeg  ikke  foretaget  i  Boston!  Og  hvor- 
mange  paa  Tinos?  Og  hvad  endte  det  hele 
med !  Jeg  ulyksalige  troede  at  besidde  Hemme- 
ligheden ved  den  farefri  Bedøvelse ;  jeg  troede, 
at  Æren  for  denne  Opdagelse  gennem  mig 
vilde  lyse  over  Grækenland,  at  jeg  ved  den 
lykkelige  Anvendelse  af  Ætheren  skulde  naa 
at  lindre  den  lidende  Menneskehed,  —  og 
jeg  dræbte  min  egen  Hustru! 

Hvorfor  holdt  ikke  den  Gang  en  Tvivl 
min  Haand  tilbage?  Hvorledes  kunde  jeg  i 
min  blinde  Indbildskhed  være  saa  sikker  paa 
et  heldigt  Udfald?  Jeg  saa,  hun  led  usige- 
lige Smerter,  jeg  saa  hende  i  Livsfare,  og 
jeg  benyttede  mig  af  Æther  for  at  bedøve 
hende.  Jeg  bedøvede  hende,  sikker  paa,  at 
jeg  ved  hendes  Opvaagnen  kunde  vise  hende 
vort  Barn,  som  var  Skyld  i  alle  hendes 
Lidelser !  Hun  vaagnede  ikke  igjen.  Det  var 
mig,  som  vaagnede  op  af  min  bedrageriske 
Sikkerhed,  da  jeg  saa  hende  ligge  død  for 
mig!     Og  mit  Barn  død  med  hende. 

Hvoraf  kom  min  Fejltagelse?  Har  jeg 
taget  Fejl  af  Dosen?  Var  der  for  meget 
Chloræthyl  i  Blandingen?  Har  jeg  taget  fejl 
af  hendes  Konstitution,  eller  er  der  indtraadt 
en  uforudset  Forvikling  med  hendes  Sygdom. 
Ak!  mit  usalige  Hovmod!  Hvem  var  jeg, 
at  jeg  troede  at  besidde  Naturens  Hemmelig- 
heder? Da  jeg  saa  Dødens  Bleghed  paa  hen- 
des Ansigt,  da  jeg  hørte  hendes  Hjerte  holde 
op  at  slaa,  da  forstod  jeg  min  Stillings  hele 
Rædsel! 

I  min  Fortvivlelse  styrtede  jeg  mig  i 
Havet. 

Aa!    hvorfor   frelste  man  mig  derfra! 

Hvorfor  lod  man  mig  ikke  dø  den  Gang! 
Hvad  har  jeg  vundet  ved  at  leve  siden? 

vm. 

Hvorfor  mon  Tyskeren  er  kommen  hertil? 
Hvorfor  har  han  forladt  sit  Fædreland  ?  Skulde 
det  ogsaa  være  Ulykken,  der  har  tvunget 
ham  til  at  begrave  sig  levende  her  mellem 
fremmede?  Men  han,  han  udøver  sin  Viden- 
skab, medens  jeg  har  opgivet  min. 

Ulykken  er  mangfoldig  i  sit  Væsen  og  iklæ- 
der sig  uendelig  mange  Former.  Den  enes 
Ulykke  ligner  ikke  den  andens!  Hvem  ved, 
hvorledes  han  har  maattet  betale  sin  Tribut 
til  Skæbnen.  Hvem  ved,  hvorledes  hans 
Samvittighed  bærer  sin  Byrde? 


IX. 

Jeg  mindes  ofte  min  første  Spaseretur  med 
min  Forlovede.  Solen  var  gaaet  ned,  men 
dens  Straaler  belyste  endnu  Egnen.  Vi  steg 
ned  ad  Bjerget  for  at  vende  tilbage  til  Byen. 
I  den  ene  Haand  bar  hun  en  Buket  Mark- 
blomster, og  med  den  anden  støttede  hun  sig 
til  mig  under  Nedstigningen.  Min  Sjæl  strøm- 
mede over  af  Lykke.  Vi  gik  forbi  Vindmøl- 

len,  der 
hvor  Ry  en 
begynder, 
dens  Vin- 
ger s  lod 
stille  med 
sammen- 
ru  Ilede 
Sejl.  For- 
an Hytten 
ved  Siden 
af  sad  den 

gamle 
Møller  og 
hans  Kone 
paa  en  Træbænk,  deres  Søn  vandede  Haven 
omkring  Møllen ;  deres  Sønnekone  sad  paa  en 
lav  Taburet  og  bøjede  sig  forover  for  bedre 
at  kunne  se  at  sy.  To  smaa  Børn  legede 
omkring  dem,  og  man  hørte  deres  glade 
Latter.  Det  var  et  Billed  af  den  sande 
Lykke. 

Vi  stod  stille  og  nød  i  Frastand  den  Glæde 
at  se  disse  gode  Folk  saa  fredelige  og  lykke- 
lige. Jeg  trykkede  bevæget  min  Elskedes 
Haand.  „Aa!  udbrød  jeg:  Give  Gud,  at  vi 
maattes  ældes  paa  den  Maade,  omgivne  af 
vor  Familie !a  Hun  smilte.  „Du  ser  for 
langt  frem,a  sagde  hun,  „lad  os  nyde  Nu- 
tiden, uden  at  tænke  paa  en  fjern  Fremtid!" 


Vi  har  ikke  nydt 
Ungdommen,  og  Alder- 
dommen er  ikke  kom- 
men, i  det  mindste  ikke 
for  hende! 

X. 

Lykkens     Grundvold 
er  Ukendskab  til  Frem- 
tiden.   Hvem  kunde  no- 
gensinde nyde  et  eneste 
Øjeblik,    om    han    vid- 
ste,  at   Glæden   i   Dag 
vil  forandre  sig  til  Smerte 
i  Morgen?   Hvem  kunde 
nogensinde  give  sig  hen 
til  Kærlighedens  Lykke, 
om  han  vidste,  hvilken 
Angst  der  rinder  af  den 
samme     Kilde,     hvoraf 
Lykken  udsprang  ?  Hvem 
turde  give  sig  af  med  at 
haabe,     naar     alle     de 
Ulykker,  der  skal  komme,  afsløredes  for  ham? 
Saalænge  man  er  ung,  udbreder  det  Ukendte 
sig   uendeligt   før   Ens   Øje,    og   jo    længere 
Fremtiden   er    borte,  desto  større  er  Lykken, 
fordi    man    er    uvidende   om   de    kommende 
Ulykker. 

Men  naar  Skæbnens  Finger  mærker  det 
ubeskrevne  Eiiad,  naar  Sløret,  som  dækker 
over  Fremtiden  sønderrives  og  viser  os  de 
Prøvelser,  der  venter  os,  saa  svinder  Haabet, 
saa  følger  en  grusom  Opvaagnen,  og  For- 
tvivlelsen træder  i  Stedet  for  Drømmen. 

Jeg  ser  den,  Skæbnens  Finger;  jeg  ser 
dens  Skygge  paa  den  aabne  Bog;  gennem 
det  sønderrevne  Slør  ser  jeg  det  forudbe- 
stemte Spor,  hvori  mit  Liv  skal  henslæbe  sig 
til  den  Afgrund,  hvori  det  ender. 

Men  nej,  jeg  tager  fejl,  jeg  er  altfor  hov- 
modig. Jeg  kan  ikke  en  Gang  prale  af  det. 
Den  Fortvivlede  ved  kun,  hvad  han  savner, 
han  ved,  at  han  lever,  og  at  han  vil  opleve 
Dage,  som  ikke  mere  vil  blive  oplyste  af 
Lykkens  Sol.  Han  ved  ikke  og  kan  ikke 
forudse,  hvad  der  endnu  er  skjult  i  Mørket 
Men  Bægeret  er  fuldt;  der  er  ikke  Plads  til 
en  eneste  Draabe  mere!  Intet  kan  gøre  Drik- 
ken mere  bitter. 

Og  dog,  bliver  ikke  denne  Bitterhed 
større  og  større  af  sig  selv,  eftersom  Tiden 
gaar  ? 

Ak,  hvor  tung  en  Byrde  Livet  er !  Hvilken 
Lede  ved  Tilværelsen! 

XI. 

Endelig!  Løsningen  kommer  af  sig  selv; 
den  Time,  jeg  saa  brændende  har  begæret, 
nærmer  sig! 

I  Nat,  mens  Vinden  tudede  omkring  mit 
Hus,  og  Havet  buldrede  nedenunder  mig, 
hørte  jeg  pludselig  Træværket  knage,  og  jeg 
følte,  at  min  Balkon  rystede.  Min  første 
Følelse  var  Angst!  Inden  jeg  fik  Magt  over 
min  Tanke,  følte  jeg  mig  under  Selvophol- 
delsesdriftens uvilkaarlige  Herredømme.  Men 
denne  Angst  svandt  som  et  Lyn,  og  mit 
Hjerte  fyldtes  af  Glæde.  Jeg  rejste  mig  op, 
og  jeg  saa  dybt  nedenunder 
mig  det  skummende  Hav.  Jeg 
prøvede  igjen  paa  at  rokke 
Balkonen,  men  kun  den  Side, 
hvor  mit  Hovedgærde  var, 
bevægede  sig.  Jeg  forsøgte 
først  at  gøre  mig  klart,  hvad 
det  var,  der  havde  knaget, 
hvorledes  og  hvorfor. 

Jeg  har  aldrig  kunnet  se 
min  Balkon  franeden.  Af  de 
Søm,  som  jeg  kan  se,  ved 
jeg,  at  den  som  alle  andre 
Træbalkoner  er  afstivet  med 
Tværbjælker  ind  i  Husets  Mur. 
Men  oppe  fra  kan  man  hver- 
ken se  deres  Tykkelse  eller 
deres  Styrke.  I  hvert  Tilfælde 
foregaar#Ødelæggelsesværket  lidt  efter  lidt, 
og  Træværket  slides  over.  De  ormstukne 
Tværbjælker  skilles  ad,  men  endnu  ikke  helt. 
De  maa  begge  to  være  af  samme  Træ  og 
lige  stærke.  Hvorfor  er  den  ved  mine  Fød- 
der ikke  brudt  og  bøjet  som  den  anden? 
Uden  Tvivl  fordi  Vægten  er  mindre  til  den 
Side,  og  derfor  gaar  det  langsommere  med 
Ødelæggelsen, 

Men,  hvis  kun  den  ene  Tværbjælke  brister, 
vil  Balkonen  hælde  uden  at  styrte  ned,  og 
hvad  har  jeg  saa  vundet?  For  at  den  kan 
styrte  ned,  maa  begge  Bjælkerne  briste  sam- 
tidig, saa  vil  den  i  en  Stormnat  knuses  under 
min  Vægt,  og  mit  Martyrium  er  til  Ende. 
Jeg  vil  dreje  min  Seng.  Jeg  vil  anbringe 
mit  Hovedgærde,  hvor  jeg  før  havde  mine 
Fødder. 

Bryder  jeg  ved  at  handle  saaledes  den  Ed, 
jeg  har  svoret? 


Nej,    det  er   ikke   mig,  der  gaar  Døden  i 
Møde,  det  er  Døden,  der  kommer  til  mig. 
Den  være  velkommen! 

XII. 

En  hel  Uge  er  gaaet,  og  Bjælken  holder 
endnu.  Hidtil  hverken  Knagen  eller  Rokken ! 
Jeg  maa  vente  taalmodigt.  Jeg  vil  ikke  frem- 
skynde Katastrofen.  Nu  er  jeg  sikker  paa, 
at  den  kommer  af  sig  selv.  Jeg  har  allerede 
gjort  en  Prøve  paa,  hvad  der  vil  ske,  naar 
Balkonen  styrter  ned.  Jeg  har  ladet  en  stor 
Sten  falde  ned  mod  Klippen,  Stenen  styrtede 
i  bratte  Spring  lige  ned  i  Havet,  og  der 
hørte  jeg  den  blive  opslugt  af  de  dybe  Vande. 
Jeg  kastede  ogsaa  en  lille  Sten,  den  styrtede 
ned  paa  samme  Maade.  Der 
er  ikke  nogensomhelst  Forhin- 
dring som  kan  stanse  mit  Fald 
ned  i  Afgrunden. 

XIII. 

Pas  paa,  pas  paa!  I  Dag 
har  jeg  overrasket  mig  selv 
i  at  tale  ganske  højt  paa 
Gaden,  maaske  har  jeg  og- 
saa gestikuleret.  Da  jeg  gik 
hjem  til  mit  Hus,  saa  jeg 
en  gammel  Kone  stanse  ved 
en  Omdrejning  af  Gaden  og 
pludselig  ligesom  forskrækket 
staa  stille  foran  mig  og  be- 
tragte mig  forbavset.  Da  jeg 
kom  hjem  til  mig  selv,  hørte 
jeg  Lyden  af  min  egen  Stemme.  Jeg  maa 
passe  paa !  Dersom  man  faar  Nys  om,  hvad  der 
skal  ske,  kunde  man  finde  paa  at  forhindre 
det.  Det  er  derfor,  jeg  ikke  har  afbrudt  mit 
Arbejde.  Det  er  derfor,  jeg  som  sædvanlig 
gaar  hen  paa  de  Kontorer,  hvor  man  har 
Brug  for  mig.  Men  hvis  jeg  ikke  længere 
er  Herre  over  mig  selv,  hvis  min  Stem- 
me, uden  at  jeg  ved  af  det  og  mod  min 
Vilje,  forraader  min  Tanke,  hvad  nytter  det 
saa  altsammen?  Pas  paa,  jeg  maa  ikke  for- 
raade  mig! 

XIV. 

Idag  mødte  jeg  den  tyske  Læge  paa  Ga- 
den: han  kunde  knap  staa  paa  Benene.  Han 
var  dpjkken.  Jeg  havde  før  hørt  sige,  at 
han  drak,  men  jeg  havde  ikke  lagt  Mærke 
til  det.  Jeg  forstaar,  hvad  der  faar  ham 
til  at  bære  sig  saadan  ad;  den  ulykkelige  vil 

uden  Tvivl  døve  sin  Samvittigheds  Stemme, 
og  for  ikke  at  høre  den  bruger  han  dette 
sørgelige  Middel. 

Der  er  finder  og  Tanker,  hvis  Pine  et 
Menneske  ikke  kan  bære.  Han  kæmper  for 
at  forjage  dem,  men  forgæves.  Hvorledes 
unddrage  sig  dem?  Ved  at  paalægge  sin  Aand 
et  Arbejde    uden   Afbrydelse?     Men    mellem 


Genstanden  for  hans  Tanke  og  hans  Blik 
glider  det  Billede  frem,  som  han  vil  glemme. 
Det  nytter  ikke  at  lukke  Øjnene,  han  ser  det 
for  sig.  Dersom  han  søger  Glemsel  i  et  vidt- 
omtumlet  Livs  Sindsbevægelser,  finder  han  den 
heller  ikke.  Hvor  han  end  drager  bort,  følger 
hans  Samvittighed  og  hans  Smerte  hans  Skridt 
Saa  giver  han  sig  hen  til  Drik  for  at  sløve 
sig.  Der  er  Folk  der  mister  Forstanden  paa 
denne  Maade. 

Min  Gud!  min  Gud!    Er  Døden  ikke  det 
simpleste,    er   den   ikke   langt  at  foretrække? 


XV.  J9H    " 

Balkonen  er  stadig  urokkelig  under  mit 
Hovedgærde,  men  ved  Fødderne  føler  jeg  den 
hælde  mere  og  mere.  Jeg  formoder,  at  Bjæl- 
ken er  revnet  paa  langs,  uden  dog  at  være 
bristet  i  hele  sin  Længde.  Det  er  derfor,  den 
anden  holder.  Jeg  tænker,  at  Balkonen,  naar 
denne  Understøttelse  giver  efter,  vil  styrte 
ned,  selv  om  den  an- 
den Bjælke  endnu  hol- 
der. Maaske  vil  ikke 
hele  Balkonen  styrte 
ned  mod  Klippen,  men 
blive  hængende  ved 
den  ene  Side.  I  saa 
Tilfælde  vil  alt,  hvad 
der  er  paa  den  glide 
af.  Rækværket  vil  ikke 
hindre  Faldet.  Jeg  har 
nøje  undersøgt  Træ- 
værket hele  Vejen  rundt. 
Det  er  fæstet  til  Muren 
ved  begge  Sider,  men 
saa  løst,  at  den  mind- 
ste Rystelse  vil  faa  det 
til  at  give  efter.  Jeg 
vil  ikke  blive  nødt  til 
at  vente,  til  den  anden 
Bjælke  ogsaa  brydes  og 
brister.  Jeg  vil  igjen 
anbringe  mit  Hoved- 
gærde ved  den  svageste 
Side.  Maaske  vil  Af- 
slutningen da  komme 
hurtigere ! 

XVI. 

Saaledes  vil  Skæbnen 
altsaa,  at  Havet  bliver 

vor    Familiegrav.      Jeg 

har  altid  haft  en  Forud- 
følelse af,  at  ogsaa  jeg  skulde  finde  det 
evige  Hvilested  dér.  Andre  bliver  slugte  af 
Jorden,  vore  Ben  vil  blive  bedækket  af  Sø- 
planter  og  Muslinger  paa  Havets  Bund. 

Fra  den  Baad,  hvor  vor  amerikanske  Red- 
ningsmand med  Magt  bavde  anbragt  min 
Moder  og  mig,  saa  jeg  i  den  forfærdelige 
Nat  min  ulykkelige  Fader  blive  opslugt  af 
Bølgerne. 

Tyrkerne  plyndrede  og  myrdede  i  Byen, 
mens  vi  flygtede  ned  til  Strandbreden.  Baa- 
den,  som  allerede  var  fuld  af  Flygtninge,  var 

endnu  fortøjet.  Matroserne  skubbede  min 
Moder  og  mig  op  i  den,  og  Baaden  stødte 
fra  Strandbredden,  medens  min  Fader  kastede 
sig  i  Havet  for  at  følge  os  svømmende.  Men 
Tyrkerne  var  tæt  efter  os.  De  var  der  paa 
Strandbredden  med  de  dragne  Sabler  og  Ge- 
værerne glimtende  i  Maaneskinnet.  Jeg  holdt 
fast  med  begge  Hænder  i  min  Moders  Kjole. 
Stum  af  Rædsel  stod  hun  oprejst  i  Baaden 
og  fulgte  med  Øjnene  min  Fader,  som  svøm- 
mede efter  os  med  fortvivlede  Anstrængelser. 
Pludselig  saa  jeg  Glim- 
tet af  flere  Skud,  jeg 
hørte  Knaldene,  jeg  saa 
min  Fader  løfte  Armene 
op  over  Vandet  og  der- 
efter —  saa  jeg  intet 
mere. 

Min  Moder  sank  sam- 
men i  Bunden  af  Baa 
den,  hun  laa  uden  Be 
vidsthed,  da  Matroserne 
bar  hende  ombord  paa 
Skibet,  mens  jeg  stadig 
holdt  fast  i  hendes  Kjole. 
De  fremmedes  omsorgs- 
fulde Pleje  kaldte  hende 
tilbage    til    Livet,    men 
hvilket   Liv!     Hun   saa 
bestandig  sin  Mand  for 
sig  forfulgt  af  Tyrkerne ; 
hun    kendte    mig    ikke 
mere,    hun    græd    over 
mig   og   sagde,   at   jeg 
ogsaa  var  bleven  dræbt 
af  Tyrkerne.    Forgæves 
kyssede   jeg   hende   og 
raabte:    „Men  Moder,  jeg  er  jo   her!"    Den 
ulykkelige  havde  mistet  Forstanden.    Hendes 
Martyrium   varede  heldigvis  ikke  saa  længe 
som  mit.  Hun  døde !  Fra  Skibets  Kommando- 
bro, hvor  Kaptajnen  i  Stedet  for  en  Præst  op- 
læste en  Dødsbøn  i  et  fremmed  Sprog,  saa  jeg 
hendes   Legeme,   indsyet   i    et   grovt   Stykke 
Sækkelærred,  blive  sænket    i   Havet,  med  en 
Kugle  ved  Fødderne. 

Jeg  var  den  Gang  ti  Aar  gammel.  Jeg 
var  gammel  nok  til  at  føle  disse  frygtelige 
Sceners  Rædsel.  Fra  den  Tid  af  har  den 
Forudfølelse  gravet  sig  ind  paa  Bunden  af 
min  Sjæl,  at  mine  saavel  som  mine  Forældres 
Ben  skulde  sænkes  ned  paa  Bunden  af  det 
dybe  Hav,  indtil  deres  Støv  stiger  op  paa 
Overfladen  og  forenes  med  Havets  Skum. 


XVII. 
Nu  er  der  gaaet  fire  Uger,  og  Balkonen 
holder  endnu.  Hver  Aften  venter  jeg  Af- 
slutningen, men  den  opgaaende  Sol  udskyder 
den  til  den  næste  Nat.  Jeg  er  træt  af  at 
vente.  Mit  Hoved  er  tungt,  det  suser  for 
mine  Øren,  mine  Øjne  brænder,  jeg  føler,  at 
jeg  snart  ikke  længere  er  Herre  over  min  For- 
stand. Men  ieg  haaber,  at  jeg  ikke  faar 
lang  Tid  at  vente.  Balkonens  Bjælker  knager 
og  hælder  mer  og  mer.  Idag  er  Himlen  mørk, 


og  Blæsten  tager  til  fra  Time  til  Time.  Igaar 
ved  Daggry  kom  der  en  Due  flyvende  og  satte 
sig  paa  Rækværket  over  mit  Hoved.  Ved 
Morgenrødens  svage  Skær,  saa  jeg  dens  klare 
Øjne  fæstet  paa  mig.  Dens  Blik  udtrykte  en 
dyb  Smerte;  jeg  syntes  at  se  min  Hustrus 
Sjæl,  og  jeg  gav  mig  til  at  græde!  Ak! 
det  er  længe  siden,  jeg  har  fældet  Taarer. 
Jeg  græd  og  talte  til  den.  Jeg  fortalte  Duen 
min  Sjælekval,  den  hørte  efter  og  saa  paa 
mig  med  sine  bedrøvede  Øjne;  jeg  betroede 
den  mit  Haab  om  snart  at  faa  Ende  paa 
mine  Lidelser  og  om  snart  at  blive  genfor- 
enet med  den,  jeg  elsker.  Duen  bredte  sine 
hvide  Vinger  ud,  og  jeg  saa  stadig  dens  Blik. 
Vilde  den  vise  mig  Vejen? 

Elskede  Sjæl,  jeg  følger  dig,  jeg  kommer!* 

Her  ender  Philip  Marthas  Optegnelser. 

I  flere  Dage  foretog  jeg  Undersøgelser  i 
Syras  Arkiv  for  at  finde  et  eller  andet  Do- 
kument, der  kunde  give  mig  Besked  om  hans 
Død.  Jeg  opdagede  tilsidst  en  Retskendelse, 
i  Følge  hvilken  alt,  hvad  han  efterlod  sig, 
gik  over  til  offentlig  Eje. 

Til  dette  Dokument  var  føjet  en  detaljeret 
Fortegnelse  over  de  ved  offentlig  Auktion 
solgte  Møbler.  Af  et  andet  Dokument  op- 
bevaret i  Syras  Bibliothek  oplyses  det,  at 
hans  Bøger  ikke  var  indbefattet  i  dette  Salg, 
men  at  de  var  bleven  anbragte  i  Byens  Bib- 
liothek. Det  var  for  Størstedelen  engelske  læge- 
videnskabelige Bøger;  der  var  ogsaa  et  Par 
engelske  Udgaver  af  græske  Klassikere. 

Men  der  var  intet,  som  gav  mig  Under- 
retning om,  hvorledes  og  hvornaar  Philip 
var  død. 

Jeg  havde  opgivet  at  faa  noget  nærmere 
at  vide,  da  jeg  ved  tilfældigt  at  gennemblade 
en  Samling  af  Bladet :   „Cycladernes  Fyrtaarn" 


kom    til   at  læse    følgende  Notits  i  Nr.  319 
den   10.  September  1847. 

„Til  de  mange  Ulykkestilfælde  foranledigede 
ved  den  skrækkelige  Storm  i  forgaars  Nat, 
maa  vi  endnu  føje  Hr.  Philip  Marthas  sørge- 
lige Død.  Hans  Naboer,  der  ikke  havde  set 
ham  hele  Dagen  i  Gaar,  underrettede  Poli- 
tiet om,  at  Orkanen  havde  revet  Balkonen  ned 
af  hans  Hus,  lige  ved  den  katolske  Kirke. 
Man  brød  Døren  op:  der  var  ingen.  Det 
synes  efter  de  Oplysninger  vi  har  indhentet, 
som  om  han  har  haft  den  Vane  at  sove  paa  sin 
Balkon,  selv  om  Vinteren.  De  Folk,  der  har 
kendt  ham,  betegner  ham  som  en  sær  og 
mærkelig  Personlighed;  han  har  betalt  sin 
Uforsigtighed  med  Livet.  Stormen,  som  end- 
nu vedvarer,  har  forhindret  alle  Efterforsk- 
ninger paa  Stedet;  oppe  fra  ser  man  ikke 
nogetsomhelst  flyde  op.  Vinden  blæser  fra 
sydvest,  saa  at  Philip  Marthas  Lig  efter  al 
Sandsynlighed   er   bleven  ført   henimod   Øen 

TinOS. a  Ved  A.  Tkalbttser. 

Et  lille  Vandhul  bevokset  med  Menyanthes. 

NORD  PAA    - 

FÆRØERNES   PLANTEVERDEN 


SOM  Dreng  gik  jeg  en  Dag  i  en  sjællandsk 
Skov  med  en  ung  Mand  fra  Færøerne. 
Han  var  ganske  betaget  ikke  alene  af  Træ- 
ernes Højde  og  Stammeomfang  men  ogsaa 
af  den  Artsrigdom,  Planteverdenen  i  det  hele 
havde  at  byde  paa.  Intet  Under!  Den,  der 
fra  vore  skønne,  nordlige  Klippeøer  kommer 
ned  til  os,  har  aldrig  set  et  ordentligt  Træ, 
og  han  kender  ikke  den  Blomsterfylde,  som 
karakteriserer  den  danske  Forsommer.  I 
Løbet  af  et  Kvarterstid  eller  mindre  vil  man 
en  Foraarsdag  paa  en  enkelt  dansk  Voxe- 
plads,  f.  Ex.  i  Skoven,  kunne  plukke  sig  en 
Buket  af  Blomster,  der  repræsenterer  flere 
Arter,  end  man  vilde  kunne  skaffe  sig  ved 
at  gennemsøge  alle  de  forskellige  Voxepladser 
paa  Færøerne,  der  som  Helhed  taget  vanske- 
ligt byder  paa  mere  end  en  god  halv  Snes 
foraarsblomstrende  almindelige  Planter,  som 
f.  Ex.  Bellis,  Kabelleie,  en  Nellike,  en  Kokle- 
are  (korsblomstret  Plante)  to  Violarter,  og 
nogle  enkelte  flere;  og  hvad  der  end  er  at 
nævne,  —  saa  udvikler  intet  sig  til  en 
Fylde,  der  taaler  Sammenligning  med  den, 
en   dansk   Eng  eller  Skov  har  at  byde  paa. 


Men  for  Botanikeren  er  det  ikke  Arts- 
mængden  og  Fylden,  det  kommer  an  paa. 
De  Dage  er  forbi,  da  man  kunde  gælde  for 
Botaniker,  naar  blot  man  samlede  en  Mængde 
Planter,  pressede  dem  flade  og  skaffede,  sig 
at  vide,  hvad  de  hed.  Den  moderne  Bota- 
nikers Dannelse  strækker  sig  videre:  Den 
driver  ham  til  at  undersøge  Landets  Ud- 
viklingshistorie, dets  Jordbundsforhold  og 
Klima,  og  saa  søger  han  ud  fra  disse  Fak- 
torer at  komme  til  en  Forstaaelse  af  den 
Indvirkning,  de  i  Samling  har  paa  Plante- 
verdenen. Saa  nøgne  Færøerne  end  tager 
sig  ud,  saa  interessante  er  de  i  videnskabelig 
Henseende.  Rester  er  de  af  et  for  Aartusin- 
der  siden  i  Havet  nedsunket  Land,  hvis 
Klima  var  saa  mildt,  at  det  fremelskede  an- 
selige Skove.  Nu  ligger  disse  gemte  i  Jor- 
den i  Form  af  Kul.  Stejlt  rejser  Øerne  sig 
i  Nord  og  Vest,  et  Par  Steder  med  „forstenet 
Skov",  noget,  der  ikke  har  mere  med  Skov 
at  gøre  end  Søjlerne  foran  Frue  Kirke  har 
det:  Glødende  Masser  sprudlede  frem  fra 
Jordens  Indre  og  vældede  som  en  Strøm  ud 
til    Siderne;    men    med  Et  standsede  de,  og 

dér,  hvor  ide; skød  sig  op  fra  Jordens  hem- 
melighedsfulde Dybder,  stivnede  de  i  Søjle- 
former  og  stod  som  stive  Stammer  i  en 
død  Skov.  De  vulkanske  Dannelser,  Basal- 
ten, byder  ikke  de  højere  staaende  Planter 
gode  Kaar,  kun  Mos  og  Lav  som  vi  kender 
det  fra  Stengærder  —  frodigst  f.  Ex.  i  Jyl- 
lands   mest    forblæste    Egne  —  trives;  men 


Vedkommende  herhjemme,  hvor  f.  Ex.  Vin- 
tergækker og  Juleroser  paa  sine  Steder  blom- 
strede i  December  1906,  saa  holdtes  nede 
af  det  derpaa  følgende  noget  barskere  Vejr 
men  saa  igen  blomstrede  i  Januar   1907. 

I  den  sidste  halve  Snes  Aar  har  danske 
Botanikere  undersøgt  Færøerne  grundigere 
end  nogensinde  før.    Jeg  vil  blot  nævne  en- 


Malinsfjeld. 


selv  hvor  der  har  samlet  sig  Jord,  er  der 
ikke  den  bedste  Betingelhe  for  Plantevæxt, 
thi  Vinden  skal  nok  sørge  for  at  holde  den 
fra  at  komme  til  Vejrs,  og  den  lave  Varme- 
grad gør  Fællesskab  med  den.  En  egentlig 
Vinter,  saaledes  som  vi  kender  den,  med 
vedholdende  Frost  og  med  Sne  kendes  ikke 
paa  Færøerne,  derfor  kommer  der  ikke  en 
Hvileperiode  for  Planterne,  men  de  staar  og 
smaagror  hele  Aaret  igennem,  saadan  som  vi 
undertiden    kan    se    det    for    visse    Planters 


kelte  af  de  Publikationer,  de  har  beriget 
Læseverdenen  med,  og  jeg  vil  da  strax  be- 
klage, at  en  saa  elskværdig  og  tiltalende 
lille  Bog  som  P.  Feilbergs  „Fra  Lier  og 
Fjelde"  kun  foreligger  trykt  som  Manuskript. 
Den  fremtræder  som  fordringsløse  „Breve  til 
Hjemmet"  men  fortjente  i  langt  højere  Grad 
end  Mangt  og  Meget  af  det,  der  publiceres 
som  „Literatur"  at  være  forelagt  for  en  vi- 
dere Læsekreds.  Nægtes  kan  det  ikke,  at 
Mange   kunde   trænge   til  et  Kursns  i,  hvad 

der  hører  til  Kundskaben  om  et  Land,  der 
huser  et  saa  tiltalende  og  interessant  Broder- 
folk som  Færingerne  i  -strideligt  er,  og  det 
meste  af,  hvad  der  ellers  publiceres,  gemmer 
sig  Tidsskrifter  og  lignende  Steder.  Det 
monumentale  Værk  „Botany  of  the  Færøes" 
som  Eug.  War- 
tning  nu  snart 
har  afsluttet 
med  det  3die, 
store  Bind,  er 
skrevet  paå 
Engelsk,  og 
derved  er  det 
ganske  vist  vel 
egnet  til  at 
henlede  Ud- 
landets Op- 
mærksomhed 
paa  det,  som 
er  „based  upon 
danish  in  ve- 
stigations  a, 
(ihvorvel  der 
jo  er  dem,  der 
mener,  at  det 
ikke  skadede 
os  altid  at  pub- 
licere paa 
Dansk),  men 
den  samme 
Omstændig- 
hed, som  luk- 
ker     op     for 

Fremmede, 

lukker  i  for  mange  Danske.  Saa  har  disse 
da  i  Hovedsagen  Tidsskriftartiklerne  at  holde 
sig  til  („Atlanten",  Geogr.  Tidsskrift  o.s.v.) 
og  de  Doctordisputatser,  der  i  den  sidste 
Tid  har  hentet  deres  Stof  fra  Klippeøerne. 

Disputatser  er  i  Regelen  ikke  egnede  til 
Læsning  for  almindelige  Dødelige,  idet  de 
forudsætter  en  Detailkundskab,  som  kun 
grumme  Faa  kan  besidde.  Der  er  ikke  ti 
Danske,    der   virkeligt   kan  vurdere  en  Bog, 


Klipperevne  ved  Vestmanhavn. 


der  paa  Hundreder  af  Sider  taler  om  Bille- 
larver,  og  maaske  ikke  fem,  der  kan  danne 
sig  et  solidt  Begreb  om  en,  der  behandler 
Bygningen  af  Fluernes  Mund,  men  der  er 
vist  Hundreder,  der  kan  glæde  sig  over  en 
Bog,  der  omhandler  Færøernes  Planteverden, 

særlig  natur- 
ligvis det  faste 
Lands ;  thi  lad 
det  være  nok 
saa  sandt,  at 
Dansken  fra 
Lodbrogs  Tid 
husvant  pla- 
sker tilsøs,  saa 
er  det  ogsaa 
sandt,  at  det 
ikke  er  Havets 
Planteverden, 
han  har  kigget 
efter.  Dr.  Bør- 
gesens Dispa- 
tats  om  Tang- 
planterne vil 
derfor,  trods 
dens  mange 
smukke  Bille- 
der, ikke  blive 
læst  af  Læg- 
folk. De  Bil- 
leder, Dr. 
Ostenfeldts 
Bog,  der  om- 
handler Land- 
planterne, har 
at  byde  paa,  ligger  i  langt  højere  Grad  inden- 
for de  brede  Lags  Fatteevne,  og  selv  om 
man  visse  Steder  maa  undlade  at  give  sig 
i  Lag  med  Texten,  fordi  denne  ligesom  Bør- 
gesens er  for  specielt  videnskabelig,  vil  man 
alene  af  Billederne  kunne  danne  sig  en  meget 
solid  Forestilling  om  færøske  Forhold.  Jeg 
henviser  da  den,  der  vil  lære  noget  om 
Færøernes  Planter  særlig  til  denne  Bog. 
Vinden    stryger  hen   over   Klipperne,  ikke 

en  eneste  .Busk  giver  ordentligt  Læ.  Enen, 
der  hos  os  ofte  kan  blive  et  Par  Meter  høi, 
lægger  sig  paa  Færøerne  hen  ad  Jordens 
Overflade;  den  tænker  ikke  paa  at  give, 
men  paa  at  faa  Læ,  og  almindeligt  fore- 
kommende er  den  forøvrig  ikke  nutildags. 
Af  buskagtige  Planter  er  kun  almindelige  en 
lille,  nedliggende  Pil  samt  Timian,  to  Slags 
Lyng,   Blaabær  og  den   helt  hen  ad  Jorden 


ende  Færøernes  Planteverden,  thi  det  viser 
sig,  at  næst  efter  de  klimatiske  Forhold  er 
det  dem,  som  Faarene  fremkalder,  der  giver 
Planteverdenen  sin  Karakter. 

Der  er  15,000  Mennesker  paa  Færøerne^ 
men  der  er  100,000  Faar,  og  disse  gaar 
ude  hele  Aaret.  Nær  Husene  er  der  ind- 
hegnede Marker,  og  paa  dem  er  det  naturlig- 
vis Mennesket,  der  bestemmer  Planteverdenens 


En  Del  af  Klitten  ved  Sandabugt  paa  Sande. 


krybende  Rævlingebær,  som  vi  kender  saa 
godt  fra  Jylland,  og  de  8  andre  „Buske", 
der  frister  Livet  paa  Færørne,  hæver  sig  lige- 
som de  allerede  nævnede  ikke  ret  mange 
Tommer  over  Jordfladen. 

Saa  er  der  de  urteagtige  Planter,  286 
Arter  ialt*).  Hist  og  her  i  en  Klippekløft, 
hvor  der  er  Læ  for  Vinden  og  Adgang  for 
Solen,  kan  der  findes  Urter  paa  over  */a 
Meters  Høide,  forudsat  at  Faarene  ikke  kan 
komme  der.  Med  Omtalen  af  disse  Dyr 
kommer  vi  til   et  Kardinalspørgsmaal  angaa- 


*)  Af   „heiere"    Planter    huser   Færøerne    300 
Arter.     Danmark  har  5  Gange  saa  mange. 


Karakter,  men  udenfor  Indhegningen  er^det 
Faarene,  der  regerer.  Ganske  vist  er  der 
Harer  paa  Øen,  men  deres  Gnav  bliver 
ikke  af  større  Betydning,  og  ganske  vist 
er  der  her  og  der  uhyre  Mængder  af 
Svømmefugle,  der  yngler  kolonivis  paa 
Klipperne,  men  deres  Indvirken  begrænses 
til  disse  deres  Ynglepladser.  Her  er  den 
forøvrig  stor  nok.  Mange  Mosser,  som  ellers 
ynder  Stenvæggen  til  Voxested,  forsvinder, 
fordi  de  ikke  kan  taale  Fuglenes  skarpe 
Exkrementer,  og  Kvan  (en  Skærmplante, 
efter  hvis  nære  danske  Slægtning  Byen  Van- 
løse muligvis  er  opkaldt),  der  ynder  Gødnin- 
gen, breder  sig  frodigt,  og  findes  endog  som 

vjldtvoxende  kun  der,  hvor  Fuglene  holder 
til.  Men  ellers  er  det  som  sagt  Faarene, 
der  spiller  Herrer.  De  forhindre  Planterne  i 
at]Lvoxe  nævneværdigt  op  over  Jordfladen, 
og  de  gør  deres  Bedste  for  at  forhindre  dem 
i  at  blomstre  og  sætte  Frugt.  Hvor  der  i 
Smaasøerne  findes  Øer,  eller  hvor  der  er 
Klipperevner,  som  Faarene  ikke  kan  komme 
ned  i,   er  Planteverdenen   af  en   helt   anden 


egnede  Insekter  paa  Færøerne;  ingen  Bier 
er  der,  ingen  Humier  og  ingen  af  de  smukke 
Sommerfugle,  vi  daglig  i  Sommertiden  ser 
flyve  om  alle  Vegne ;  kun  saadanne  ser  man, 
som  Folk  i  daglig  Tale  slet  ikke  kalder 
Sommerfugle  men  Møl.  Dette  er  en  af 
Grundene  til,  at  selv  om  Faarene  levner 
Blomster,  saa  kommer  der  for  mange  Plan- 
ters Vedkommende   kun   meget   faa   Frugter, 


Strandeng  ved  Trangis  vaagfj  ordens  Bund. 


Karakter,  hei  findes  smukt  udviklede  Exem- 
plarer,  ellers  er  det  overalt,  som  om  man 
jævnlig  brugte  at  lade  en  Klippemaskine  gaa 
hen  over  Øerne.  Ja  een  Undtagelse  er  der 
endnu,  og  det  er  Fjeldmarkerne;  heroppe  vilde 
Vegetationen,  selv  om  der  ingen  Faar  var, 
alligevel  være  som  kortklippet,  —  her  rege- 
rer jo  Vinden  mere  end  andensteds,  og  hvor- 
ledes den  kan  svide  og  bide  kender  vi  godt 
nok  herhjemme  f.  Ex.  fra  visse  jyske  Egne. 
Det  er  en  kendt  Sag,  at  mange  Blomster 
ikke  kan  sætte  Frugt,  med  mindre  Insekter 
bærer  Støvkornene  fra  den  enes  Blomster 
hen  i  den  andens;  men  naar  undtages  Fluer, 
forekommer  der   ikke   mange    til   Bestøvning 


og  selvfølgelig  spiller  ogsaa  den  evindelige 
Regn  en  mægtig  Rolle.  Meget  interessant 
er  det  da  at  se,  at  Planterne  hjælper  sig  til 
en  Vedligeholdelse  af  Arten  paa  en  anden 
Maade. 

Botanikerne  sammenfatter  under  Navnet 
„vegetativ  Formering"  alle  de  Formeringsarter, 
der  sker  paa  anden  Maade  end  paa  Grund- 
lag af  en  Frøspiring.  Vi  har  Planter,  som 
hovedsagelig  betjener  sig  af  vegetativ  For- 
mering (ved  Hjælp  af  „Udløbere",  iværk- 
sættes den  af  Jordbær  og  Potentii),  vi  har 
andre,  der  ligesaa  meget  bruger  Frøformering 
som  den  anden  Slags  (f.  Eks.  Vorterod  og 
visse    Lilier),   og    der    er  [nogle,    som    ikke 

Negen  Fjeldvidde. 


plejer  at  bruge  vegetativ  Formering,  men 
som  tvinges  dertil  paa  Færøerne,  idet  de 
f.  Eks.  bliver  „topspirende".  Der  udvikler 
sig  nye  Skud  i  Toppen,  og  disse  løsner  sig 
fra  Moderplanten  og  danner  nye  Planter. 
Ogsaa  en  Plante  kan,  ser  man,  finde  paa  det, 
som  vi,  Skabningens  Herrer,  ofte  har  saa  ondt 
ved,  nemlig  at  lempe  sig  efter  Forholdene. 

Kun  et  eneste  Sted  paa  Færøerne  op- 
skyller Havet  saa  meget  Sand,  at  Vinden 
kan  fyge  det  sammen  paa  en  saadan  Maade, 


at  det  danner  en  virkelig  Klit.  Denne  Klit 
adskiller  *sig  i  Farve  fra  dem,  vi  kender 
her  hjemme,  idet  den  ikke  er  hvid,  men 
graa,  men  den  Plante,  som  bevoxer  den  paa 
Færøerne,  er  den  samme  som  i  Jyllands 
Klitter,  altsaa  Klittag.  Det  er  paa  Sandø, 
at  Klitten  findes,  og  dér  endda  kun  paa  eet 
Sted,  Sandsbugten.  Ogsaa  Klittagen  er  hen- 
vist alene  til  vegetativ  Formering,  men  den* 
bruger  den  jo  ogsaa  i  Danmark  i  udstrakt 
Maalestok. 


Grimraiahedc  paa  Skællingsfjelds  Top. 

Strandenge  kan  ogsaa  forekomme,  nemlig 
ved  det  Indre  af  Fjordene,  hvor  der  er 
fugtigt,  fordi  der  strømmer  en  Del  Ferskvand 
til,  uden  at  det  kan  blive  bortledet.  En 
saadan  særdeles  smuk  Strandeng  findes  ved 
Trangisvaag ;  den  ligner  aldeles  dem,  vi  ken- 
der her  hjemme  fra;  men  ellers  er  Plante- 
samfundene en  Del  forskellige,  naturligvis, 
fra  vort,  saa  at  man,  hvor  man  iøvrig  fær- 
des, nok  skal  mærke,  at  man  er  paa  frem- 
med Bund.  En  færesk  Hede,  f.  Ex.  kan 
bære  dygtigt  med  Lyng.  men  der  er  blandet 
en  Mængde  andre  Planter  ind  deri,  ja  disse 
kan  endog  helt  faa  Overtaget,  og  Heden  kan 
da  forvandles  til  en  „Græsli".  I  det  hele 
er  Begrebet  Hede  mere  sammensat  for  Fær- 
øernes Vedkommende  end  for  Jyllands.    Man 


kan  træffe  helt  nøgne,  ørkenagtige  Vidder, 
som  ved  Velbestad,  eller  mosklædte  Heder  r 
Grimmiaheder  (Grimmia  er  Navnet  paa  en 
Slags  Mos)  eller  lyngklædte  Heder  o.  s.  v. 
Hvor  der  er  Læ  for  Blæsten,  bliver  Vegeta- 
tionen rigere,  men  hvor  den  faar  frit  Raade- 
rum,  bliver  der  øde. 

Men  hvadenten  man  finder  en  Klipperevne 
med  veludviklede  Planter,  eller  man  ser  ud 
over  Grimmiahedens  ensformede  Vidder,  — 
hvad  enten  man  maa  kalde  Planteverdenen 
forholdsvis  rig  eller  fattig,  saa  ejer  Færøerne 
i  deres  stolte  Klippenatur  og  deres  maje- 
stætiske Ensomhed  en  Tiltrækningskraft,  der 
byder  baade  Videnskabsmanden  og  Æsthe- 
tikeren  en  Næring,  han  vel  skal  vide  at 
værdsætte.  *•  c.  m. 

EN  VERDENS-OPFINDELSE  OG  EN  DANSK  OPFINDER 

SØREN  HJORTH  OG  DYNAMOPRINCIPPET 
Af  cand.  polyt,,  Ingeniør  Sigurd  Smith. 


hed  kan  vi  Danske  fastslaa,  at  som  Ørsted 
var  Dansk,  saaledes  er  det  en  lidet  kendt 
og  sjældent  nævnt  dansk  Mand,  der  først 
har  opfundet  og  anvendt  Dynamoprincippet 
I  Udlandet  er  han  meget  bedre  kendt  end 
her  hjemme. 

Det  har  hidtil  været  den  almindelige  Me- 
ning, at  Tyskeren  Werner  Siemens  og  Eng- 
lænderen Wheatstone  have  været  de  første, 
der  (i  1867)  byggede  Maskiner  efter  Dynamo- 
princippet. At  dette  ikke  forholder  sig  saa- 
ledes, vil  man  se  af  det  følgende. 

Da  Pladsen  ikke  tillader  mig  at  give  en 
Oversigt  over  Dynamoens  Historie  skal  jeg 
her  indskrænke  mig  til  at  nævne,  hvori  Dy- 
namoprincippet bestaar.  Det  vil  være  de 
fleste  af  dette  Tidsskrifts  Læsere  bekendt,  at 
i  en  Dynamo  roterer  Stænger  af  Kobber  forbi 
Polerne  af  Elektromagneter,  og  at  derved 
frembringes  Elektricitet.  Naar  den  Strøm, 
der  gaar  omkring  elektromagneterne  og  gør 
dem  magnetiske,  tages  fra  selve  Maskinen,  siger 
man,  at  den  er  bygget  efter  Dynamoprincippet. 
Man  vil  nu  indvende:  jamen  hvordan  faar 
saa  Magneterne  overhovedet  nogen  Magnet- 
isme, thi  naar  man  sætter  Maskinen  i  Gang, 
er  der  jo  ingen  Magnetisme  til  at  frembringe 
den  første  Strøm,  og  følgelig  kommer  der 
ingen  Strøm  omkring  Elektromagneterne.  — 
Jo,  thi  det  har  vist  sig,  at  Jærn,  der  een 
Gang  har  været  magnetisk,  mister  aldrig  helt 
sin  Magnetisme,  der  bliver  altid  nok  tilbage 
til  at  frembringe  Begyndelsesstrømmen  i  Dy- 
namoen; saa  snart  der  blot  kommer  en  svag 
Strøm,  vil  Magneterne  forstærkes,  og  som 
Følge  deraf  vil  Strømmen  blive  stærkere. 
Strømmen  virker  atter  paa  Magneterne  og 
disse  tilbage  paa  Strømmen,  og  saaledes  ar- 
bejder Dynamoen  sig  op  til  at  give  den  fulde 
Strømstyrke. 


Seren  Hjorth. 

Naar  vor  Tid  kaldes  Elektricitetens  Tids- 
alder, sker  det  først  og  fremmest  i 
Kraft  af  den  Betydning,  som  Dynamoen  har 
faaet.  Uden  denne  simple  Maskine,  der  for- 
drer saa  ringe  Plads,  er  let  at  passe  og 
let  at  holde  i  Orden,  denne  Maskine,  der 
med  et  ubetydeligt  Tab  af  Energi  omsætter 
mekanisk  Kraft  til  Elektricitet,  vilde  vi  slet 
ikke  have  haft  elektrisk  Belysning,  elektriske 
Sporvogne  og  Baner  og  elektrisk  Kraftover- 
føring. Dynamoen  er  for  Tiden  det  eneste 
Middel,  hvorved  man  kan  frembringe  store 
Mængder  af  Elektricitet  til  en  rimelig  Pris. 

Det  er  en  lang  Kæde  af  Opfindelser,  der 
fra  det  første  Led  —  Ørsteds  Opdagelse  af 
Elektromagnetismen  i  1821  —  har  ført  til 
Konstruktionen  af  den  moderne  Dynamo.  I 
denne  Kæde  har  de  fleste  civiliserede  Na- 
tioner føjet  deres  Led   ind.     Men  med  Stolt- 

Dette  Princip  har  Danskeren  Søren  Hjorth 
først  opfundet  og  anvendt  i  1854. 

Søren  Hjorth  er  født  den  13de  Oktober 
1801.  Sin  Barndom  tilbragte  han  paa  Vester- 
bygaard  i  Jordløse  Sogn  Nord  for  Tissø, 
hvor  hans  Fader  Jens  Hjorth  var  For- 
pagten 

Forældrene  blev  tidlig  opmærksom  paa,  at 
Sønnen  var  i  Besiddelse  af  et  betydeligt  me- 
kanisk Talent.  Sin  første  Lærdom  fik  han 
gennem  Hr.  Peder  Christensen,  om  hvem 
Kirkebogen  melder,  at  „han  var  i  over  29 
Aar  en  flittig  og  tro  Lærer  i  Jordløse  Sogn". 
Efter  at  Hjorth  var  konfirmeret  blev  hans 
Fader  Forpagter  paa  det  smukke  Herresæde 
Dragsholm  i  Odsherred,  hvor  han  blev  i 
mange  Aar. 

Havde  Hjorth  i  sin  Barndom  ikke  haft 
Lejlighed  til  at  lære  meget,  fik  han  dog  i 
sin  Ungdom  læst  til  dansk  juridisk  Eksamen. 
Efter  at  have  taget  denne  blev  han  Gods- 
forvalter paa  Bonderup  ved  Korsør.  I  denne 
Stilling  følte  han  sig  dog  ikke  tilfreds  og 
blev  1828  Volontær  i  Rentekammeret.  Fra 
denne  Stilling  avancerede  han  1836  til  Kam- 
merskriver og  Sekretær.  Under  denne  Titel 
er  Hjorth  bedst  kendt,  og  skønt  hans  Virk- 
somhed i  omtrent  30  Aar  indtil  hans  Død 
førte  ham  ind  paa  helt  nye  Omraader,  om- 
tales han  endnu  af  de  faa  efterlevende,  der 
har  kendt  ham,  som  Sekretær  Hjorth. 

Hjorths  Interesser  har  heller  ikke  i  den 
Tid,  da  han  var  ved  Rentekammeret,  været 
udelte  ved  hans  Arbejde.  De  mekaniske 
Problemer  øvede  stadig  en  stor  Tiltrækning 
paa  ham.  Der  fortælles,  at  han  i  denne  Tid 
havde  allehaande  Forsøg  for  paa  Dragsholm 
og  bl.  a.  havde  lavet  en  Maskine,  der  kunde 
tærske.  1832  konstruerede  Hjorth  en  ro- 
terende Dampmaskine,  som  blev  udført  af 
den  dygtige  Mekanikus  Schiøtt  paa  St.  Annæ 
Plads  og  efter  Hjorths  Ansøgning  købt  af 
Kongen  for  500  Rd.  Sedler.  Kongen  skæn- 
kede den  til  den  nylig  oprettede  polytekniske 


Læreanstalt  som  det  Sted,  hvor  den  med 
mest  Nytte  kunde  anvendes  og  „som  inden- 
landsk original  Opfindelse  mest  passende  finde 
Plads*.  Samme  Aar  beskrev  Hjorth  i  Ur- 
sins  Magasiner  for  Kunstnere  og  Haandvær- 
kere  en  af  ham  opfunden  Dampvogn,  der 
skulde  drives  ved  en  Dampmaskine  af  oven- 
nævnte Art.  Hjorth  ansøgte  derfor  atter  det 
offentlige  om  en  Understøttelse  af  2000 — 
2500  Rd.  til  Hjælp  til  Udførelse  af  Vognen. 
Denne  Ansøgnings  Besvarelse  blev  imidlertid 
udsat  efter  Indstilling  af  Professorerne  Ørsted, 
Zeiss  og  Forchhammer,  da  Hjorth  endnu  ikke 
var  færdig  med  at  opstille  Kedlen  til  den 
første  Dampmaskine  paa  Læreanstalten.  Hjorth 
fik  ikke  Maskinen  til  at  gaa,  da  han  ikke 
kunde  faa  den  nøjagtigt  nok  udført.  Pengene 
til  Vognen  blev  ikke  bevilgede,  selv  efter  at 
Hjorth  havde  opgivet  at  anvende  sin  roterende 
Dampmaskine  dertil. 

Vognen  er  vist  aldrig  kommen  videre  end 
paa  Papiret. 

Hjorth  foretog  1834  en  Rejse  til  England 
for  at  undersøge  Dampvognes  Anvendelse 
paa  Jærnbaner  og  almindelige  Veje.  Til 
Rejsen  havde  Hjorth  faaet  en  Understøttelse 
paa  400  Rd.  af  det  Reiersenske  Fond  og 
200  Rd.  af  Regeringen.  I  sin  Rejseberet- 
ning*) udtaler  Hjorth,  at  han  kan  nu  ikke 
længer  antage,  at  der  vil  være  væsentlige 
Hindringer  for  at  anvende  Dampvognene  paa 
almindelig  gode  Landeveje.  Særlig  er  han 
optaget  af  en  Tur,  som  han  gjorde  med 
Maceronis  Dampvogn,  som  paa  dette  Tids- 
punkt vakte  mere  end  almindelig  Interesse  i 
England.  Han  skriver  herom:  „Efterat  Dam- 
pen havde  erholdt  den  fornødne  Spænding, 
blev  Vognen  alene  derved,  uden  noget  Men- 
neskes Hjælp  sat  i  Gang  i  den  Gaard,  hvor 
den  stod,  herfra  styret  igennem  en  Port  ud 
paa  Gaden,  omkring  flere  temmelig  skarpe 
Hjørner,  imellem  en  stor  Del  Mennesker  og 
Vogne,   samt   herfra   paa   Landevejen  og  til- 


*)  Handels-  og  Industritidende  1834, 

bage    igen   i   Gaarden,    hvorfra    den    udgik, 
uden  at  det  mindste  Uheld  indtraf. u 

Hjorth  udfoldede  i  det  hele  en  stor  Virk- 
somhed i  disse  Aar  for   at   sætte  sig  ind   i 
Dampkraftens  Anvendelse,   navnlig   som    Be- 
vægkraft  for  Vogne  og  Skibe*).     Skønt  det 
ikke  lykkedes  ham   at  faa  sin   egen  Damp- 
vogn udført,   har  han   dog  i  disse  Aar  haft 
en    Dampvogn   at  eksperimentere    med.     Af 
en   af  hans    Passagerer   har   jeg  erfaret,    at 
paa    Københavns    og    Frederiksbergs    jævne 
Gader  og  Veje  gik  den  godt  nok,  men  Valby 
Bakke  kunde   den   ikke  magte.     Med   beun- 
dringsværdig   Flid    arbejdede    han    i    mange 
Aar  paa  Løsningen  af  Problemet:  Landevejs- 
dampvogne.    Det  stod  i  lange  Tider  for  ham 
som  den  bedste  Anvendelse  af  Dampen  som 
Bevægkraft.    Det  var  ikke  blot  ved  de  prak- 
tiske Forsøg,  at  han  var  virksom,  men  ogsaa 
ved  Studium.     Han  hørte  Forelæsninger  paa 
polyteknisk  Læreanstalt  og  oversatte  i  1838 
Lardners  „Dampmaskinen,  med  særdeles  Hen- 
syn til  dens  praktiske  Anvendelse  paa  Jærn- 
bane    og    Dampskibsfart"    fra   Engelsk.     Til 
Trods  for  hans  mislykkede  Forsøg  med  den 
roterende  Dampmaskine  ved  polyteknisk  Lære- 
anstalt maatte  Professorerne  Ørsted,  Zeiss  og 
Forchhammer   dog   give   ham   en   varm   An- 
befaling til  Ministeriet,  da  han  anmodede  om 
at  faa  sine   Udlæg   dækkede   af  Statskassen. 
De    omtaler    den    utrættelige    Iver,    hvormed 
han  har  omfattet  sin  Opgave,  den  store  Flid 
og  de   betydelige   Bekostninger.     De    mange 
og  dyre   Forsøg   fortærede  alt,    hvad  Hjorth 
kunde  skaffe  af  Penge,  ikke  blot  hans  Gage 
gik  med,  men  ogsaa  hvad   Hjorth  ad  privat 
Vej  kunde  skaffe  til  sine  Forsøg. 

I  1839  foretog  han  en  Rejse  til  England, 
Frankrig  og  Belgien.  Det  synes,  som  om 
han  paa  dette  Tidspunkt  har  faaet  Øjnene 
op  for,  at  Dampbaner  var  at  foretrække  for 
Landevejsdampvogne,    thi    paa    denne    Rejse 


studerede  han  navnlig  Lokomotiver  og  Jærn- 
banevæsen    i    det    hele.     Efter    at    han    var 
bleven  Bestyrer  af  Marschalis  Pianofabrik  — 
en  Stilling,    som   han   beklædte  i   nogle  Aar 
—  lykkedes  det  ham   først  i  1840  at   finde 
en    anden    Mand,    Bogholder    Schram,    som 
delte  hans  Interesser  og  med  hvem  han  kunde 
arbejde    sammen    paa    sin    Tankes    Virkelig- 
gørelse*).    I   1840  udsendte  disse  to  Mænd 
en  motiveret  Beregning  over  Indtægterne  og 
Udgifterne  ved  en  Jærnbane   mellem   Køben- 
havn og  Roskilde.    Forslaget  vakte  imidlertid 
ingen  Bevægelse,  man  var  mest  tilbøjelig  til 
at  smile  •  ved  Tanken,  og  det  syntes,  som  om 
det  skulde  mislykkes  at  faa  formaaende  Mænd 
til  at  interessere  sig  for  Sagen,  endsige  sætte 
Penge  i  den.    Saa  henvendte  de  sig  i  Januar 
1841   til  den  unge  Industriforening,  indenfor 
hvis    Bestyrelse    fandtes   en  særlig   Handels- 
komité,   hvortil   Sagen   blev    henvist.     Heller 
ikke  her  syntes  at  være  Ørenlyd  for  Hjorths 
og  Schrams  Forslag,  men  med  deres  utrætte- 
lige   Energi    lykkedes   det    dem   dog   at   faa 
Handelskomitéen  til  at  sammenkalde  et  større 
Møde  den    24de   Marts.     Her  blev   det    be- 
sluttet at   henvende  sig   til   Regeringen   med 
Anmodning   om   at   faa   foretaget  et  Nivelle- 
ment  af  Jærnbanestrækningen,  og  til  manges 
Forundring  blev  Andragendet  bevilget.    Hvil- 
ken Andel  Hjorth  har  haft  i  Jærnbanesagens 
lykkelige  Gennemførelse,  er  der  delte  Meninger 
om,    da    det    sjællandske    Jærnbaneselskabs 
Arkiv    efter    Sigende    ikke   indeholder   noget 
som  helst  fra   Hjorths   Haand  til   Belysning 
af  Sagen.     Det   er   rimeligt,    at   Hjorth  med 
sin  udprægede  agitatoriske  Ævne   har  virket 
mere   ved   sit   Ord   end   ved   sin   Pen.     Han 
holdt    Foredrag    og    fremviste    Modeller    og 
søgte  derved  at  udbrede  almindelig  Interesse 
for  Sagen.    Hans  samtidige  skildrer  ham  som 
Selskabsmand,    vindende    og    elskværdig    af 


*)  „Dagen«  1841  Nr.  11,  12. 
baad  paa 'Store  Bælt. 


Jærn-  Dampskibs- 


*)  Det  følgende  om  Hjorth  og  Jærnbanesagen 
er  til  Dels  taget  efter  C.  Nyrop :  Industriforeningen 
i  Kebenhavn  1838—1888. 

Væsen  og  af  en  vis  Ævne  til  at  besnære, 
afholdt  af  sin  nærmeste  Kreds  saavel  som 
af  de  mange,  der  kun  flygtigt  kom  i  Be- 
røring med  ham.  Hjorth  og  Schram  blev 
begge  i  1841  valgt  ind  i  Industriforeningens 
Repræsentantskab,  og  Hjorth  var  fra  1841  — 
43  Foreningens  Næstformand.  Sagen  be- 
gyndte nu  at  vinde  nogen  Sympathi,  og  In- 
dustriforeningens Repræsentantskab  viste  sig 
villigt  til  at  følge  det  nedsatte  Udvalg,  be- 
staaende  af  Forslagsstillerne  »og  Lektor  — 
senere  Professor  —  Wilkens  ved  polyteknisk 
Læreanstalt.  Ved  dette  Udvalgs  ihærdige 
Arbejde  blev  det  sat  igennem,  at  Industri- 
foreningen i  Januar  1843  ansøgte  om  Kon- 
cession til  ved  et  Aktieselskab  at  anlægge 
en  Jærnbane  fra  København  over  Roskilde 
til  en  Havn  paa  den  vestlige  Kyst  af  Sjæl- 
land. Koncessionen,  der  skulde  gælde  100 
Aar,  blev  givet,  og  Industriforeningen  ud- 
stedte den  16de  April  1844  Indbydelse  til 
Oprettelse  af  et  Aktieselskab  med  en  for  de 
Tider  betydelig  Kapital  af  l1/«  Million  Rigs- 
daler. Allerede  først  i  Maj  var  de  fleste 
Aktier  tegnede  —  for  største  Delen  i  Ham- 
burg. Medens  Tiltroen  til  et  saadant  Fore- 
tagende herhjemme  kun  var  ringe,  var  Spe- 
kulationen i  Jærnbaneaktier  paa  dette  Tids- 
punkt omtrent  paa  sit  højeste  paa  Tysklands 
og  Englands  Børser,  ja  ligefrem  drevet  op 
til  Svindel.  Det  sjællandske  Jærnbaneselskab 
konstitueredes  d.  2den  Juli  1844,  og  Hjorth 
blev  dets  første  tekniske,  Schram  dets  første 
administrerende  Direktør.  Industriforeningen 
fik  15000  Rd.  for  Koncessionen  og  udbetalte 
heraf  3000  til  Hjorth  og  Schram. 

1843  var  Hjorth  enstemmig  valgt  til  In- 
dustriforeningens Formand.  1845  maatte 
Hjorth  nedlægge  Formandsskabet,  men  da 
der  viste  sig  stor  Vanskelighed  ved  at  samle 
Stemmerne  om  en  ny  Formand  og  Næstfor- 
mand, modtog  „Sekretær  Hjorth  paa  almin- 
delig Opfordring  Viceformandskabet a,  hvilken 
Stilling  han  derefter  beklædte  i  et  Aar. 

Imidlertid    havde   Jærnbaneselskabet    faaet 

sin  første  Banestrækning  anlagt  fra  Køben- 
havn til  Roskilde,  og  den  blev  aabnet  for 
Driften  den  27de  Juli  1847  nogle  Dage  før 
den  fastsatte  Tid.  Allerede  den  Gang  var 
det  —  under  Hjorths  Indflydelse  —  bestemt, 
at  Banen  skulde  føres  igennem  til  Korsør. 
Naar  dette  Arbejde  endnu  ikke  var  paabe- 
gyndt, skyldtes  det  den  Jærnbanekrise,  der 
nu  havde  indfundet  sig  i  Tyskland  og  Eng- 
land, og  som  gjorde  det  umuligt  at  faa 
Penge  til  Jærnbaneanlæg.  Banen  kom  da 
heller  ikke  til  Udførelse  før  Staten  i  1852 
ydede  en  Rentegaranti  for  4  °/0  af  Aktie- 
kapitalen. 

Hjorth  blev  knap  4  Aar  i  sin  Stilling. 
Om  dette  Tidsrum  skriver  han:  „Alle  de 
store  Vanskeligheder  og  Omstændigheder, 
som  ved  Anlæget  af  Banen  vare  at  over- 
vinde, virkede  saaledes  paa  min  Helbred,  at 
jeg,  efterat  den  var  bleven  aldeles  nedbrudt, 
saa  mig  nødsaget  til  at  forlade  min  Stilling 
som  daværende  teknisk  Direktør  ved  Banen, 
førend  min  Funktionstid  var  udløben,  og  be- 
nytte Vandkuranstalten  paa  Klampenborg." 
Efterat  han  der  havde  nogenlunde  genvundet 
sine  Kræfter,  og  en  anden  Bestyrelse  imidler- 
tid var  bleven  valgt,  foretog  han  en  Rejse 
til  England. 

Paa  denne  Rejse  benyttede  Hjorth  sig  at 
den  fortrinlige  Lejlighed,  han  havde  til  at 
henvende  sin  Opmærksomhed  paa  Jærnbane- 
væsenet.  Dette  var  dog  —  som  man  vil  se 
af  nedenstaaende  —  ikke  hans  egentlige  For- 
maal  med  Rejsen.  Allerede  i  1842  havde 
Hjorth  omgaaedes  med  Planer  om  at  gøre 
den  elektriske  Kraft  brugbar  og  havde  skit- 
seret en  Maskine.  Skitsen  blev  i  1843  de- 
poneret i  det  kgl.  Videnskabernes  Selskab, 
men  baade  Skitsen  og  den  tilhørende  For- 
klaring er  meget  ufuldstændige.  I  April 
Maaned  1848  indgav  Hjorth,  Jærnbanedirek- 
tør  og  Sekretær,  en  Ansøgning  til  Regeringen 
om  en  Rejseunderstøttelse  paa  200  Rd.  for 
at  kunne  gøre  ovennævnte  Rejse  til  England 
i  Anledning  af  hans  Forsøg  angaaende  Elek- 

tromagnetismens  Anvendelse.  Hvilken  Tanke 
Hjorth  da  har  været  inde  -paa,  lader  sig  ikke 
oplyse,  thi  —  som  den  forsigtige  Mand  han 
var  —  har  han  ikke  beskrevet  sit  Projekt 
nogetsteds,  men  har  kun  betroet  det  til  Pro- 
fessorerne Ørsted  og  Forchhammer  ved  poly- 
teknisk Læreanstalt.  Disse  to  Herrer  tilraade 
Bevillingen  af  Hjorths  Ansøgning  med  føl- 
gende,  af  Ørsted   affattede,   frisindede   Moti- 


Fig.  i. 
vering:  „  Hvad  Ansøgerens  ny  elektromagneti- 
ske Maskine  angaar,  da  maa  vi  erklære,  at 
dette  er  ret  sindrigt ;  endskønt  vi  ikke  finder 
os  overbevist  om,  at  den  vil  frembringe  ud- 
mærkede Virkninger,  vil  vi  dog  anse  det  for 
nyttigt,  at  en  arbejdende  Model  udførtes. 
Ansøgeren,  som  i  saa  mange  Aar  har  ar- 
bejdet for  denne  Sag,  kunde  maaske  ved  at 
faa  en  saadan  Model  i  Virksomhed  endnu 
paafinde  noget,  der  kunde  bringe  ham  Maalet 
nærmere.  Den  ufortrødne  Iver  har  ofte  ført 
til  et  Maal,  hvis  Opnaaelse  i  Førstningen 
søgtes  med  Midler,  som  Videnskaben  maatte 
erklære  for  aldeles  utilstrækkelige,  men  til 
hvilket  man  under  det  fortsatte  Arbejde  fandt 
ganske    andre    af    Opfinderen    selv    tidligere 


ikke  anede  Hjælpemidler.  Forsaavidt  den 
ansøgte  Sum  af  200  Rdl.  er  saa  liden,  synes 
det  os  da,  at  Bevillingen  vil  kunne  tilraades. 
Vi  kunne  dog  ikke  tilbageholde  den  Bemærk- 
ning, at  Ansøgerens  Maskine  fuldkomment 
vel  lader  sig  forfærdige  her  som  noget  andet 
Sted." 

Saaledes  banede  Elektromagnetismens  Op- 
dager den  Vej,  der  nogle  Aar  senere  skulde 
føre  til  Elektromagnetismens  smukkeste  An- 
vendelse, den  Anvendelse,  der  fremfor  alle 
har  haft  gennemgribende  og  omdannende  Be- 
tydning i  det  sidste  halve  Aarhundrede  og 
derigennem  har  kastet  dobbelt  Glans  over 
Ørsteds  Navn. 

Ankommen  til  Englands  Hovedstad  tog 
Hjorth  først  Ophold  i  City  for  efter  nogle 
Maaneders  Forløb  at  slaa  sig  ned  i  Kvar- 
teret Pimlico,  hvor  han  boede  indtil  Efter- 
aaret  1849,  i  Vinteren  1849 — 50  har  han 
boet  i  Birmingham.  Det  er  rimeligt  at  an* 
tage,  at  han  personlig  har  været  til  Stede 
ved  Udstillingen  i  London  1851,  men  i  No- 
vember s.  A.  var  han  i  København,  hvor 
han  boede  til  sin  Død,  naar  undtages  et  Par 
kortere  Ophold  i  England  i  1854  og  56, 
hvorom  senere. 

Hjorth  har  fra  1852 — 1856  bistaaet  det 
engelske  Entreprenørfirma  Fox,  Henderson  & 
Co.  ved  Anlæget  af  Roskilde — Korsør-Banen. 
Arbejdet  blev  overdraget  Firmaet  i  Oktober 
1852  og  skulde  have  været  færdigt  d.  1ste 
Novbr.  1854,  det  blev  dog  forsinket,  saa 
Banen  blev  aabnet  for  Trafikken  den  27  de 
April   1856. 

Under  Hjorths  Ophold  i  London  knyttede 
han  Forbindelse  med  en  Nevø  af  den  be- 
kendte Mekaniker  Bramah,  der  bekostede 
Udførelsen  af  Hjorths  Projekt  —  en  Slags 
Elektromotor  (Fig.  1)  —  og  udtog  Patenter 
i  alle  civiliserede  Lande.  Udbyttet  skulde 
deles  med  Hjorth.  Andel  i  Patentretten 
solgtes  senere  for  vældige  Summer.  Allerede 
i  Oktober  1848  ansøgte  Hjorth  om  engelsk 
Patent,  der  blev  ham  tilstaaet  i  April   1849. 

Hos  Robinson  &  Sons  blev  lavet  en  Model 
af  denne  Maskine  og  senere  en  større  for- 
bedret Maskine,  og  den  21de  Septbr.  1849 
fik  Hjorth  Enerets  Bevilling  til  i  15  Aar  i 
Kongeriget  Danmark  at  forfærdige  Maskiner, 
hvorved  Elektromagnetismen  anvendes  som 
bevægende  Kraft  paa  denne  Maade. 

Den  omtalte  større  Maskine  blev  forevist 
i  Drift  for  forskellige  Teknikere  og  vakte  en 
betydelig  Opsigt.  Hjorth  blev  opfordret  til 
at  holde  Foredrag  om  den  i  The  Royal  So- 
ciety  og  Institution  of  civil  Engineers.  Ma- 
skinen er  omtalt  i  „Mining  Journal*  for  5te 


Maj  og  16de  Juni  1849  og  i  „Flyveposten" 
for  3die  Juli  s.  A.  er  givet  et  Uddrag  af 
disse  Artikler,  hvori  der  ikke  er  Mangel  paa 
store  Forhaabninger. 

Maskinen  blev  udstillet  paa  Verdensudstil- 
lingen i  London  1851.  I  Kataloget  staar 
den  rosende  omtalt,  og  Maskinen  opnaaede 
den  eneste  Prismedaille,  der  blev  givet  for 
elektriske  Maskiner. 

Allerede  paa  dette  Tidspunkt  har  Hjorth 
begyndt  at  tænke  paa  en  forbedret  Maskine 
til  Frembringelse  af  Elektricitet.  At  drive 
ovennævnte  Elektromotor  ved  Hjælp  af  vaade 
Elementer  var  ingen  billig  Sag,  og  skulde 
Elektromotoren  faa  nogen  Betydning,  var  et 
kraftigt  „tørt  Batteri"  —  saaledes  benævnedes 
en  Maskine  til  Frembringelse  af  Elektricitet 
—  en  Nødvendighed.     De  fleste  af  de  paa 


dette  Tidspunkt  kendte  Maskiner  til  Frem- 
bringelse af  elektrisk  Strøm  arbejdede  med 
permanente  Staalmagneter  og  egnede  sig,  da 
Staalets  magnetiske  Mætning  er  ringe,  ikke 
til  større  Energimængder.  Hjorth  tænkte 
derfor  at  benytte  et  „Batteri",  om  hvilket 
han  har  udtalt  sig  til  „Mining  Journals" 
Korrespondent,  men  desværre  ikke  tydeligt 
nok  til,  at  man  kan  slutte  sig  til  dets  Kon- 
struktion. 

Om  dette  „Batteri"  skriver  „Mining  Jour- 
nal" (Flyvepostens  Oversættelse) :  „Det  eneste, 
som  nu  staar  tilbage  at  opnaa,  er  Anbringel- 
sen af  nogle  Modifika- 
tioner i  Batteriet,  ved 
hvilke  der  kan  tilveje- 
bringes ubegrænset  Kraft 
i  Forhold  til  Magneter- 
nes Størrelse  og  Traade- 
nes  Antal  og  med  en 
saadan  Økonomi,  at 
Bekostningen  ikke  bli- 
ver større  end  ved 
Dampmaskinen  eller  en 
anden  bevægende  Kraft. 
Hr.  Hjorth  har  under- 
rettet os  om,  at  han 
nu,  da  han  til  den  Grad  har  fuldkom- 
mengjort sin  Maskine,  vil  henvende  sin 
Opmærksomhed  paa  denne  Side  af  Sagen, 
og  han  haaber,  at  det  om  meget  kort  Tid 
vil  lykkes  ham  at  finde  en  saadan  Form  for 
Batteriet,  at  det  i  flere  Dage  kan  være  i 
stadig  Virksomhed  uden  at  trænge  til  For- 
nyelse, og  hvorved  Tilintetgørelsen  af  det 
negative  Element,  hvilket  hidtil  har  været 
Hovedbyrden  i  Bekostningerne,  skal  blive 
næsten  aldeles  nominativ." 

Slet  saa  let  gik  det  ikke.  Der  skulde 
mange  Aars  Eksperimenter  til,  og  Hjorth 
skulde  ind  paa  helt  andre  Veje  for  at  bygge 
en  kraftig  Maskine  og  for  at  slippe  for  Ud- 
gifterne til  „det  negative  Element",  Zinken. 
Da  Hjorth  var  kommen  tilbage  fra  sin 
Englandsrejse,  var  han  allerede  inde  paa  den 

Tanke,  der  senere  skulde  føre  ham  til  Maalet. 
Vi  se  det  af  nogle  Papirer,  som  ere  forsynede 
med  Professorerne  Scharling  og  Forchham- 
mers Paategning  i  December  1851  og  i  Maj 
1852  deponerede  i  det  kongelige  danske 
Videnskabernes  Selskab.  Vel  er  der  endnu 
stor  Uklarhed  til  Stede  og  sammen  med  den 
Idé,  der  førte  Hjorth  til  Maalet  —  Dynamo- 
princippet —  kæler  han  for  en  anden  Tanke, 


Hvorledes  Hjorth  fra  dette  Grundlag  har  ar- 
bejdet sig  frem  til  Konstruktionen  af  Dynamo- 
maskinen, som  vi  kender  den  af  hans  Patent- 
beskrivelse af  14de  Oktober  1854**),  vides 
desværre  ikke. 

I  denne  Patentbeskrivelse  finder  vi  for 
første  Gang  Dynamoprincippet  klart  ud- 
talt. 

Dynamoen  er  vist  i  Fig.  2,    men  Pladsen 


Fig.  3. 


som  desværre  senere  skulde  forvilde  ham  og 
føre  ham  til  Spekulationer  over  mekanisk 
uløselige  Opgaver.  De  omtalte  Papirer  er 
to  Beskrivelser,  affattede  paa  Engelsk  og  led- 
sagede af  Tegninger. 

Berlingske  Tidende  meddeler*),  at  Hjorth 
i  1854  blev  kaldet  til  England  for  at  bringe 
Forbedringen  af  „det  magnetoelektriske  Bat- 
teri" til  Modenhed.  Den  omtalte  Forbedring 
er  aabenbart  den,  der  er  skitseret  i  de  i 
Videnskabernes  Selskab   deponerede    Papirer. 


tillader  mig  ikke  her  at  komme  ind  paa  Be- 
skrivelsen af  dens  Enkeltheder. 

Hjorth  søgte  og  fik  foreløbigt  Patent  paa 
Dynamoen,  men  lod  det  atter  forfalde,  idet 
han  ikke  fik  udfærdiget  det  egentlige  Patent. 
Derimod  fik  han  i  1855  egentligt  Patent**) 
paa  en  Maskine,  bygget  efter  samme  Princip 
men  med  en  lille  Forandring  (Fig.  3). 

De  Forsøg,  der  førte  til  Dynamomaskinen, 


*)  1856  Nr.  69. 


*)  Specification  of  Patent  Nr.  2198,  1854. 
♦*)  Specification  of  Patent  Nr.  809,  1855,  ind- 
givet Ilte  April  1855. 

ere  rimeligvis  udførte  hos  W.  T.  Henley  i 
London.  Professor  C.  P.  Jurgensen  erindrer 
ved  et  Besøg  hos  Henley  for  mange  Aar 
siden  at  have  set  en  Del  Modeller,  der  hid- 
rørte fra  den  Tid,  Hjorth  arbejdede  ved  Fir- 
maet. Hvor  disse  Modeller  er  bleven  af, 
vides  desværre  ikke*). 

Hjorth  havde  ikke  spundet  Silke  ved  sine 
Forsøg,  og  da  det  lige  saa  lidt  lykkedes 
for  ham  at  faa  Dynamoen  som  nogen  af 
sine  andre  Opfindelser  ført  ud  i  Livet,  fik 
han  intet  igen  for  de  Summer,  han  havde 
ofret  derpaa.  Vi  ser  da  ogsaa,  at  Hjorth  i 
1859  søger  og  faar  Bevilling  som  Translatør 
i  det  engelske  Sprog  i  København,  og  fra 
denne  Tid  af  ernærede  han  sig  dels  som 
Translatør  og  Lærer  og  dels  ved  en  Agentur- 
forretning som  Repræsentant  for  Jærnværket 
Charles  Cammell  i  Sheffield.  Endelig  havde 
han  et  Slags  Patentbureau,  idet  han  hjalp 
Udlændinge  med  at  faa  Eneretsbevillinger  i 
Danmark  og  Danske  med  at  faa  udenlandske 
Patentbevililnger.  Samtidig  havde  han  dog 
stadig  nye  Opgaver  for,  arbejdede  f.  Ex.  for 
nye  Baneanlæg;  først  i  Tredserne  fik  han 
en  Undersøgelse  iværksat  af  Anvendelsen 
af  bornholmske  og  Silkeborg  Kul  samt 
Tørv  til  Briketter.  I  April  1860  søgte 
han  Regeringen  om  at  faa  en  Ansættelse, 
hvorved  han  kunde  bidrage  til  Jærnbaners 
Anlæg  her  i  Landet,  og  henviste  samtidig  til 
sine  tidligere  Fortjenester  paa  dette  Om- 
raade.  Da  han  et  Aar  efter  endnu  ikke 
havde  faaet  nogen  saadan  Stilling,  anmodede 
han  om,  i  Fald  en  saadan  Stilling  ikke 
kunde  gives  ham,  at  faa  en  aarlig  Under- 
støttelse. Da  „Ideen  til  den  sjællandske 
Jærnbanes  Anlæg  saavelsom  til  Banens 
Hovedretning  for  en  væsentlig  Del  skyldes 
Secretær  Hjorth  ...  og  der  ogsaa  maa  til- 
skrives ham  en  ikke  ringe  Andel  i  Fore- 
tagendets Gennemførelse",  indstilledes  Hjorth  til 
en  Understøttelse  paa  Finansloven  1861  —  62. 


*)  Elektroteknisk  Tidsskrift  1902.    Pag.  273. 


Han  erholdt  dette  Aar  og  de  følgende  til  sin 
Død  500  Rd. 

Hjorth  boede  i  disse  Aar  i  Nørrebrogade 
Nr.  10.  Han  var  i  1845  bleven  viet  til 
Vilhelmine  f.  Hansen  (f.  27.  Marts  1805), 
Enke  efter  Landmand  Diderick  Ancker  til 
Lille  Egede  og  var  derved  bleven  Stedfader 
til  to  Døtre,  som  endnu  lever.  .Ægteskabet 
var  barnløst. 

Den  lille  sirlige  Mand  med  den  høje 
Hat  og  de  høje  Hæle  var  vel  kendt  og 
meget  skattet  i  mange  Kredse.  Han  var 
altid  hjælpsom  og  elskværdig.  Det  vides,  at 
han  med  stort  personligt  Offer  har  hjulpet 
unge  Haandværkere  i  en  vanskelig  Periode. 
I  Selskab  vakte  han  Opmærksomhed  ved  sin 
Ævne  til  at  fængsle  og  ved  sin  alsidige 
Viden.  Om  Søndagen  saa  man  ham  regel- 
mæssig vandre  til  Johanneskirken,  hvor  han 
i  mange  Aar  var  blandt  Pastor  Frimodts 
faste  Tilhørere. 

I  Efteraaret  1860  var  Hjorth  i  Paris,  og 
han  har  her  arbejdet  for  sine  elektriske  Op- 
findelser. Udover  dette  synes  det  som  om 
Hjorth  har  opgivet  sine  Forsøg  indtil  1867. 

Det  er  tidligere  nævnt,  at  Hjorth  har 
ment  ved  rent  geometriske  Midler  at  kunne 
formindske  den  Kraft,  der  skulde  til  for  at 
trække  hans  Dynamo.  Denne  Tanke  har 
med  Aarene  vokset  sig  stærkere  i  ham,  og 
han  har  ikke  formaaet  at  følge  med  Fysik- 
kens Udvikling.  Hjorth  var  Opfinder,  ikke 
Videnskabsmand.  Kendskab  til  Joules  Ar- 
bejder, ja  blot  til  Lenz's  Lov,  vilde  have 
bragt  ham  ud  af  hans  Vildfarelse.  Ja,  han 
havde  ikke  behøvet  at  gaa  længere  end  til 
Københavns  daværende  Stadsingeniør,  vor 
berømte  Landsmand  Colding,  for  at  lære  at 
kende  Princippet  for  Energiens  Bestaaen, 
som  fra  1847  om  end  meget  langsomt 
trængte  sig  frem  i  Fysikernes  Bevidsthed. 

For  at  faa  sin  Tanke  ført  ud  i  Virkelig- 
heden lod  Hjorth  bygge  en  Maskine,  byggede 
den  omhyggelig  ind  i  en  Metalkapsel,  saa 
man  intet  kunde  se  af  dens  Konstruktion,  og 

sendte  den  til  Udstillingen  i  Paris  1867. 
Hjorth,  som  altid  var  meget  forsigtig  med 
at  meddele  noget  om  sine  Opfindelser,  var 
med  Alderen  ikke  blevet  mindre  mistænksom 
overfor  sine  Omgivelser.  ^Hjorth  rejste  selv 
til  Paris  i  Slutningen  af  April  og  havde  nok 
en  Del  Vanskeligheder  med  at  faa  Maskinen 
til  at  gaa.  Dog  naaede  han  at  faa  den 
med  under  Juryens  Bedømmelse.  Der  blev 
gjort  et  Forsøg  paa  galvanisk  Udfældeise, 
som  lykkedes  fortrinligt. 

Det  franske  Société  d'Encouragement  havde 
foreslaaet  en  Konkurrence  for  magneto-elek- 
triske  Maskiner  og  tilbød  en  Belønning  af 
3000  fr.  for  en  Maskine,  der  opfyldte  de 
stillede  Betingelser.  Hjorth  anstrængte  sig 
meget  for  at  faa  denne  Belønning  og  bragte 
sin  Maskine  til  to  Forsamlinger  i  Société 
d'Encouragement,  hvor  man  lovede  ham  at 
underkaste  den  en  Prøve.  Denne  fandt 
imidlertid  ikke  Sted  paa  Grund  af  de  mange 
Forretninger,  hvormed  Selskabet  var  over- 
vældet paa  hint  Tidspunkt. 

Hjorth,  som  ikke  selv  forstod  Fransk,  har 
som  Mellemmand  benyttet  en  vis  Emile 
Granier,  som  har  introduceret  ham  hos  en 
vis  Feuquiéres,  der  efter  Udstillingen  laante 
Hjorths  Maskine  til  Forsøg  med  galvanisk 
Udfældning.  Saavel  Feuquiéres  som  den 
bekendte  Professor  Morse  interesserede  sig 
meget  for  Hjorth's  Maskine,  „da  den  nær- 
mede sig  Løsningen  af  det  Problem  at  frem- 
bringe saavel  Strømstyrke  som  Spænding." 
Dog  tager  Morse  Forbehold  overfor  Hjorths 
Planer  angaaende  Formindskelsen  i  Kraft- 
forbruget. 

Da  Hjorth  ikke  fik  sin  Maskine  prøvet  i 
Société  d'Encouragement  har  han,  opmuntret 


men  den  synes  ikke  at  være  falden  heldig 
ud,  da  der  ikke  forlyder  noget  om  Resul- 
tatet. — 

Paa  Udstillingen  vakte  en  af  Ladd  ud- 
stillet Maskine  efter  Dynamoprincippet  stor 
Opsigt. 

For  at  gøre  Fordring  paa  Prioriteten  paa 
dette  Princip  henvendte  Hjorth  sig  til  den 
fremragende  Fysiker  Grev  Th.  du  Moncel  — 
den  senere  Udgiver  af  „La  Lumiére  électri- 
quea.  Da  Hjorths  Repræsentant  ikke  var 
videre  inde  i  de  elektriske  Spørpsmaal  — 
siger  du  Moncel*)  —  kunde  han  ikke  ud- 
trykke sig  klart,  og  Hjorth  fik  ikke  sin 
Prioritet  anerkendt. 

Hjorth  vendte  hjem  fra  Paris  i  Juli  1867 
og  skal  paa  dette  Tidspunkt  have  været 
meget  medtaget  af  Sygdom  og  Skuffelser. 
Da  Hjorth  var  kommet  hjem,  vekslede 
han  en  Del  Breve  med  nogle  af  de  oven- 
nævnte Franskmænd,  med  hvem  han  havde 
været  i  Berøring.  Disse  Breve  blev  senere 
udgivne  paa  Fransk  og  Dansk.  Brochuren 
har  dog  ikke  stor  Interesse  udover  det,  at 
den  indeholder  Beskrivelse  og  Tegning  af 
den  i  Paris  udstillede  Maskine. 

Af  denne  Tegning  fremgaar,  at  Maskinen 
ikke  var  bygget  efter  Dynamoprincippet. 
Det  havde  ingen  Interesse  for  Hjorth  at  an- 
vende de  dyre  Elektromagneter,  da  det  for 
ham  var  Hovedsagen  at  faa  godtgjort,  at 
han  ved  sin  særlige  Ordning  af  Ankere  og 
Poler  kunde  formindske  den  Kraft,  der 
skulde  til  at    frembringe   en   elektrisk   Kraft. 

Efter  at  Hjorth  var  hjemkommen  fra  Paris 
fik  han  ved  Fabrikant  Kåhlers  Interesse  for 
Sagen  bygget  en  mindre  [Maskine  paa  dennes 
Værksted  i  Korsør.     En  større  Maskine  blev 


ved   Morse's   og  Feuquiéres    Udtalelser  søgt     samtidig  udført  i  København  for  Bidrag   fra 


at  opnaa  noget  ved  gennem  den  danske 
Gesandt  Grev  Moltke-Huitfeldt  at  skaffe  sig 
Avdiens  hos  Kejser  Napoleon.  Avdiensen 
opnaaedes,  og  Kejseren  befalede  en  nøjagtig 
Undersøgelse  af  Maskinen.  Hvem  der  har 
foretaget     denne    Undersøgelse     vides    ikke, 


flere  Godsejere  og  Købmænd,  som  interesse- 
rede sig  for  Sagen.  Endelig  indgav  en 
Kreds  af  bekendte  Mænd  i  Decbr.  1868  en 
Ansøgning    til    Regeringen    om    en    Under- 


*)  La  Lumiére  électrique  1883  Pag.  555. 

støtteise  til  Hjorth  paa  15,000  LRd.  til  at 
bygge  en  ny  større  Maskine  for.  Da  Mini- 
steriet ikke  mente  at  kunne  gaa  med  til  en 
saa  [stor  Bevilling,  foreslog  det  at  bevilge 
1000  Rd.  til  en  Undersøgelse  af  de  be- 
staaende  Maskiner  af  Professor  Hummel  m.  fl. 
Sagkyndige.  Dette  Forslag  gik  Hjorth  ind 
paa,  og  der  blev  sammensat  en  Kommission, 
hvori  foruden  Etatsraad  Hummel,  Professor 
Holten,  Docent  Lorenz  og  Mekanikus  Win- 
strup  fik  Sæde.  Inden  Forsøgene  tog  deres 
Begyndelse,  var  Hjorth  dog  kommen  til  det 
Resultat,  at  han  maatte  gaa  over  til  Elektro- 
magneter, dels  paa  Grund  af  at  „Staalet  ved 
længere  Tids  Brug  taber  .en  Del  af  sin 
magnetiske  Kraft  og  derfor  maa  remagneti- 
seres"  dels  fcrdi  „det  har  vist  sig,  at  Elek- 
tromagneter kunne  bringes  til  at  frembringe 
en    betydelig     større    magnetisk    Kraft    end 


Staalmagneter  ved  Hjælp  af  den  af  disse 
inducerede  elektriske  Strøm".  Da!  denne 
Forandring  ansloges  til  en  Bekostning  af 
400  Rd.  fik  Hjorth  i  April  1869  Meddelelse 
om  at  disse  Penge  vilde  blive  udbetalte  af 
den,  til  Forsøgene  bevilgede  Sum,  naar  den 
mindre  Maskine  var  ombygget. 

Herpaa  svarede  Hjorth  med  at  anmode 
om,  at  de  400  Rd.  maatte  anvendes  til  et 
hvilket  som  helst  Batteri,  som  han  kunde 
lade  udføre.  Hermed  løb  Sagen  ud  i  Sandet. 
Paa  denne  Anmodning  fik  han  først  Svar 
i   April    1870,   men   Svaret  blev   et   Afslag. 

Hermed  er  Hjorth's  Historie  fortalt.  Han 
var  svag  og  hans  Arbejdskraft  var  brudt. 
Faa  Maaneder  efter  døde  han,  d.  28.  Au- 
gust 1870.  Han  overlevedes  af  sin  Hustru, 
der  døde  d.  30te  September   1885. 

Charlottenlund,  Januar  1907. 

UNDERET  OG  DEN  EVANGELISKE  HISTORIE 

Af  Valdemar  Ammundsen. 


Hr.  cand.  theol.  P.  O.  Ryberg  Hansen 
har  i  dette  Tidsskrifts  Januarhefte 
fremsat  nogle  Modbemærkninger  mod  enkelte 
Punkter  i  mjn  Artikel  „Fra  Kampen  om 
Evangeliernes  Kristusskikkelse"  i  December- 
heftet. Hans  Svar  giver  mig  ikke  Anledning 
til  at  rette  noget  i  min  første  Artikel,  men 
vel  til  en  nærmere  Redegørelse  for  mit  Syn. 
De  fremdragne  Punkter  er  imidlertid  af  den 
Art,  at  de  fører  fra  de  historiske  Overvejelser 
ind  i  de  personlige. 

Jeg  havde  om  Harnack  sagt,  at  han  i  sin 
Fremstilling  af  Jesus  bedømmer  og  beskærer 
de  historiske  Kilder  udfra  bestemte  filosofiske 
eller  dogmatiske  Forudsætninger,  f.  Ex.  om 
Underets  Umulighed.  Ryberg  Hansen  ind- 
vender herimod,  at  det  er  en  elementær  hi- 
storisk Grundsætning,  som  anvendes  overalt, 
at  Underet  maa  anses  for  usandsynligt,  saa 
jeg  enten  maa  udstrække  min  Klage  over 
dogmatiske  Forudsætninger  til  al  moderne 
Historieskrivning  eller  afgrænse  den  evangeli- 
ske Historie  som  et  Enklave  for  sig,  der  ikke 
tør  behandles  efter  Forskningens  almindelige 
Principper. 

Jeg  skal  da  først  godtgøre  Berettigelsen 
af  mine  Ord  om  Harnack.  Han  taler  nemlig 
ikke  om  Usandsynlighed,  selv  i  nok  saa  høj 
Grad,  men  siger  netop  i  Form  af  en  filosofisk- 
dogmatisk  Trosbekendelse:  „Vi  er  af  den 
urokkelige  Overbevisning,  at  hvad  der  sker 
i  Rum  og  Tid,  er  underlagt  Bevægelsens  al- 
mindelige Love,  at  der  altsaa  i  denne  Be- 
tydning, det  vil  sige  som  Gennembrud  af 
Natursammenhængen,  ingen  Undere  kan  gives" 
(Wesen  des  Christenthums  S.  17).  Men  da 
Ryberg  Hansens  Bemærkning  om  Underne 
ikke  gør  klart,  hvor  langt  eller  hvor  kort  en 
historisk  Bevisførelse  kan  bære,  maa  jeg  til- 
lige søge  at  oprede  Underspørgsmaalet,  saa- 
ledes  som  jeg  ser  paa  det.  Der  knytter  sig 
for  mig  mange  uløste  Vanskeligheder  dertil, 


og  det  forekommer  mig,  at  vi  i  høj  Grad 
trænger  til  ny  Belysning  her  udfra  historiske, 
naturvidenskabelige  og  religionsfilosofiske 
Synspunkter.  Hvad  det  imidlertid  fremfor 
alt  gælder  om,  er  at  klargøre  Motiverne  til 
hvert  Skridt,  vi  tager.  Og  det  er  hertil,  jeg 
gerne  vilde  give  et  lille  Bidrag. 

Historien  har  først  den  Opgave  at  under- 
søge de  Kilder,  hvori  vedkommende  Under 
berettes.  Herved  kan  den  fjerne  en  Mængde 
Mirakler,  naar  de  nemlig  kun  findes  i  Kilder, 
som  iøvrigt  viser  sig  utroværdige.  Dernæst 
maa  den  belyse  Underberetninger  udfra  de 
vedkommende  Personers  og  Datidens  Fore- 
stillinger om  saadanne  Ting  overhovedet. 
Ofte  kan  der  herved  vindes  stor  Sandsynlig- 
hed for,  at  en  Mirakelberetning  er  opstaaet 
f.  Ex.  ved  Misforstaaelse  eller  Efterligning. 

Det  er  Historikerens  Maal  at  fastslaa  den 
bag  Beretningerne  liggende  Virkelighed.  Men 
i  Tilfælde,  hvor  Dommen  faktisk  bliver  usikker, 
er  det  bedre  at  blive  staaende  ved  at  kon- 
statere Kildernes  Beretning  og  overlade  andre 
Dommen  om  Virkeligheden.  Og  Historikeren 
bør  gøre  klart  for  sig  selv  og  andre,  hvor 
langt  hans  Kompetence  rækker.  F.  Ex.  hvis 
han  ikke  tillige  er  Naturvidenskabsmand,  har 
han  intet  specielt  Kendskab  til  Naturlovene; 
i  mange  Tilfælde  vil  han  derfor  ikke  selv- 
stændig kunne  dømme  om,  hvorvidt  en  særlig 
mærkelig  Begivenhed,  f.  Ex.  en  tilsyneladende 
mirakuløs  Helbredelse,  kan  forklares  udfra 
Naturlovene  eller  ikke.  Det  er  Historikerens 
Pligt  at  sørge  for  at  give  sit  Bidrag  til 
Videnskabens  Helhed  med  den  størst  mulige 
Sikkerhed,  selv  om  derved  sættes  betydelige 
Skranker. 

Jeg  skal  illustrere  min  Opfattelse  gennem 
et  Exempel.  Det  berettes,  at  Frans  af  Assisi 
i  Aaret  1224  paa  sine  Hænder,  Fødder  og 
sin  Side  modtog  Saarmærker  i  Lighed  med 
Jesu.     Tidligere   forkastede  man  ofte   denne 

Beretning  som  umulig.  Nu  antages  den  al- 
mindelig, og  man  mener  ofte  at  kunne  for- 
klare Saarmærkernes  Opstaaen  udfra  Frans's 
strenge  Askese  og  brændende  Ønske  om  at 
blive  Jesus  lig  i  hans  Lidelse.  Efter  min 
Mening  er  Historikerens  Opgave  først  at  kon- 
statere den  udmærkede  Bevidnelse,  og  jeg 
kunde  forstaa  og  respektere  den  Historiker, 
der  ikke  turde  gaa  videre.  Dog  mener  jeg, 
at  Kilderne  her  er  saa  gode,  at  man  tør 
gaa  til  at  fastslaa  selve  Saarmærkernes  Virke- 
lighed. Og  dette  er  da  uafhængigt  af,  om 
det  lykkes  at  gennemføre  en  Forklaring,  der 
kan  tilfredsstille  Natur-  og  Lægevidenskaben, 
eller  om  denne  maatte  lade  selve  Faktum 
henstaa  som  videnskabelig  uforklarligt  — 
noget  hvorom  Historikeren  *  og  for  sig  jo 
ingen  selvstændig  Mening  har. 

De  Tider,  hvorfra  det  vrimler  med  Mirakel- 
beretninger, er  ofte  lettroende  og  overtroiske. 
Det  er  derfor  kun  berettiget,  at  Historikeren 
stiller  sig  reserveret  overfor  Underberetninger. 
Men  dog  kan  denne  Skepsis  drives  for  vidt. 
Ved  en  forhastet  Afvisning  af  Underberet- 
ninger faar  man  vanskelig  fat  paa  Betyd- 
ningen af  det  Faktum,  at  de  paagældende 
Mennesker  i  hvert  Fald  troede  paa  Underet. 
Og  f.  Ex.  ved  adskillige  Punkter  i  Middel- 
alderens Historie  har  man  efter  mit  Skøn 
meget  vanskeligt  ved  at  tro,  at  der  ikke 
ligger  noget  virkeligt  til  Grund.  Historie- 
forskningen bevæger  sig  da  vistnok  ogsaa 
i  den  Retning  at  blive  mere  forsigtig  ved 
Forkastelsen  af  det  for  os  uforklarlige.  En 
udmærket  Kender  af  Middelalderens  religiøse 
Liv,  som  forøvrigt  selv  af  filosofisk-religiøse 
Grunde  forkaster  det  egentlige  Under  —  nem- 
lig som  vilkaarligt  fra  Guds  Side  og  derfor 
umoralsk  —  udtrykker  vor  vanskelige  Stil- 
ling i  følgende  Ord,  der  forekommer  mig 
ansporende  netop  i  deres  Gaadefuldhed :  „Vi 
er  lykkeligvis  ikke  mere  i  den  Tid,  da  Hi- 
storikerne troede  at  have  baaret  sig  fornuftigt 
ad,  naar  de  havde  ført  alt  tilbage  til  deres 
eget  Maal,  idet  de  begrænsede  sig  til  i  Men- 


neskeslægtens Heroers  Liv  at  nægte  eller 
udelade  alt,  hvad  der  overgaar  vor  banale 
Erfarings  Niveau.  Naturligvis  har  St.  Fran- 
ciscus  ikke  paa  Vejen  til  Siena  mødt  tre 
rene  og  blide  Jomfruer,  som  var  komne  fra 
Himlen  for  at  hilse  paa  ham;  Djævelen  har 
ikke  væltet  Klipper  for  at  forskrække  ham, 
men  naar  man  nægter  disse  Syner  og  Aaben- 
barelser,  da  er  man  Offer  for  en  Vildfarelse, 
som  maaske  er  alvorligere  end  deres,  som 
bekræftede  dem."  (P.  Sabatier:  Vie  de  S. 
Francois  d'Assise.    33  éd.    1906.  S.  XXIII). 

Ved  Siden  af  de  Synspunkter,  som  Hi- 
storien har  i  sine  særegne  Methoder  og  sit 
Stof,  træder  Naturvidenskabernes,  og  Historien 
maa  være  glad  ved  at  lære  af  dem.  Men 
paa  det  mest  afgørende  Punkt  siger  de  intet. 
Naturvidenskaberne  arbejder  efter  deres  egne 
Love  og  maa  gøre  det.  Men  dels  turde  det 
være  meget  vanskeligt  at  fastsætte  Grænser 
for.  hvad  der  er  muligt  udfra  Naturens  Love 
og  Kræfter,  dels  er  det  som  bekendt  umuligt 
naturvidenskabelig  at  bevise  Naturlovenes  ufor- 
andrede Gyldighed.  Naturvidenskaben  kan 
da  først  give  Historikeren  en  levende  Følelse 
af,  hvor  stor  Forsigtighed  der  kræves  for  at 
erklære  noget  for  umuligt  udfra  Naturlovene. 
Og  endvidere  en  stærk  Tro  paa  Usandsynlig- 
heden af  et  Brud  paa  Naturlovene.  Men 
ikke  en  urokkelig  Vished  om  Umuligheden. 
Denne  kan  man  kun  faa  ved  at  valgt  den, 
fordi  man  vil  have  denne  Forvisning  som 
Afrunding  af  sin  Verdensanskuelse.  Altsaa 
paa  dogmatisk  Vis,  som  Tilfældet  er  i  Har- 
nacks  ovenfor  anførte  Ord. 

Med  Hensyn  til  den  evangeliske  Historie 
tilspidser  nu  Problemet  sig.  Allerede  naar 
man  erkender  det  tarvelige  i  „i  Menneske- 
slægtens Heroers  Liv  at  nægte  alt  det,  som 
overgaar  vor  banale  Erfarings  Niveau",  maa 
man  efter  min  Mening  faa  Afsmag  for  ad- 
skilligt i  den  fra  liberal  og  radikal  Side  ud- 
gaaede  Evangeliekritik.  Men  Spørgsmaalet 
er,  om  den  evangeliske  Historie  tør  og  kan 
behandles  efter  Forskningens  almindelige  Prin- 

cipper.  Jeg  skelner  mellem  „tør"  og  nkanu. 
Hvis  man  sagde:  „den  tør  ikke  behandles 
saaledesa,  vilde  deri  ligge,  at  man  paa  dog- 
matisk Maade  afspærrede  dette  Omraade. 
Det  er  efter  min  Mening  ugørligt.  Noget 
andet  er,  om  Forskningen  med  sin  alminde- 
lige Maalestok  ikke  kan  maale  den  evangeli- 
ske Historie,  om  her  fremtræder  noget,  som 
man  ikke  kan  komme  i  det  rette  Forhold  til 
ad  videnskabelig  Vej,  og  som  rager  udover 
alt  naturligt  og  menneskeligt  Maal. 

Benægte  Muligheden  heraf  kan  man  kun 
paa  to  Maader.  Enten  ved  at  sige:  vi  har 
allerede  gjort  os  til  Herrer  her  —  efter  min 
Mening  den  største  Illusion,  hvori  Forsk- 
ningen kan  befinde  sig.  Eller  ved  at  sige: 
vi  maa  og  vil  kunne  ordne  den  evangeliske 
Historie  ind  under  de  almindelige  Love,  selv 
om  det  endnu  ikke  er  lykkedes  —  altsaa 
ved  et  dogmatisk  Postulat.  Men  omvendt, 
at  den  nævnte  Mulighed  her  er  Virkelighed, 
kan  man  kun  tro  i  Kraft  af  et  Valg.  Nemlig 
naar  Jesu  Person  faar  en  saadan  Magt  over 
ens  Samvittighed  og  hele  Personlighed,  at 
man  ikke  kan  undvære  Troen  paa  her  at 
møde  Gud,  medens  man  paa  den  anden  Side 
her  ogsaa  oplever  noget,  man  ellers  ikke 
kender.  „Hvis  det  ikke  er  saadan  for  dig, 
saa  tro  det  ikke"  (Zinzendorf). 

Troen  paa  den  evangeliske  Histories  un- 
derfulde Karakter  forudsætter  noget  dobbelt. 
Først  at  Jesus  er  bleven  Genstand  for  en 
ubegrænset  Tillid,  saa  intet  er  for  stort  til 
at  man  kan  tiltro  ham  det.  Og  dernæst,  at 
den  evangeliske  Histories  underfulde  Karakter 
er  nødvendig  sammenknyttet  med  Jesus  som 
Genstand  for  Troen.  Den  liberale  Theologi 
i  sine  mere  konservative  Former  har  forsøgt 
at  udskyde  den  sidste  Tanke,  men  den  Krise, 
hvori  den  er  blevet  dreven  ind,  varsler  ikke 
godt  for  dette  Forsøg. 

Ved  en  saadan  Tro  bliver  vor  rent  natur- 
lige Verdensanskuelse  sprængt  eller  udvidet 
i  det  uendelige.  Man  har  tidligere  almindelig 
tænkt  sig  Underet  som  et  Brud  paa  Natur- 
lovene. Dog  har  den  religiøse  Tro  ingen 
Interesse  heraf;  den  forholder  sig  overhovedet 
ikke  til  Naturlove.  Troens  Interesse  er  dels 
de  paagældende  Begivenheders  Virkelighed, 
dels  at  de  er  Udtryk  for  Guds  almægtige 
Styrelse.  Der  er  i  Nutidens  kristelige  Tænk- 
ning fra  flere  Sider  en  Bestræbelse  for  at 
komme  bort  fra  den  ældre  Forestilling  om 
Underet  som  et  Brud  paa  Naturlovene.    Man 


tænker  sig  det  da  som  virket  af  Gud  ved 
Kræfter,  som  ligger  i  Naturen,  men  som  vi 
ikke  paa  den  Maade  kender  og  raader  over. 
Ved  denne  Tankegang,  om  hvis  Rigtighed 
jeg  foreløbig  ikke  skal  dømme,  vilde  der 
ikke  blive  Tale  om  en  Sprængning  af  den 
naturlige  Verdensanskuelse,  men  om  Udvidelse 
i  det  uendelige.  Og  en  saadan  Udvidelse 
maa  vist  ske,  naar  man  overhovedet  tror 
paa  en  personlig  Gud  og  ikke  rykker  ham 
bort  fra  ethvert  Forhold  til  Verden. 

Ved  Underet  i  den  evangeliske  Historie 
føres  man  fra  de  mere  almengyldige  Over- 
vejelser ind  i  de  mere  personlige.  Dog  ikke 
i  de  allermest  personlige,  da  Underspørgs- 
maalet  foruden  den  religiøse  tillige  har  en 
naturvidenskabelig  Side.  Jeg  har  ikke  ment 
at  burde  unddrage  mig  en  Udtalelse  om 
Underet,  men  havde  med  Vilje  i  min  første 
Artikel  kun  ganske  kort  berørt  det.  Det 
tjener  mest  til  fuld  Klaring  af  Problemet, 
naar  det  vigtige  Underspørgsmaal  sættes  i 
anden  Række  overfor  det  endnu  vigtigere 
om  Jesu  Personlighed  og  Selvbevidsthed. 
Herom  kan  jeg  væsentlig  henholde  mig  til 
min  første  Artikel;  ogsaa  adskilligt  i  den 
foregaaende  Udvikling  finder  Anvendelse  her. 
Til  Fordel  for  Forkastelsen  af  Jesu  Messias- 
bevidsthed anfører  Ryberg  Hansen  det  hi- 
storiske Princip,  at  man  omend  med  For- 
sigtighed kan  udlede  en  Beretnings  reale 
Usandsynlighed  af  den  handlende  Persons 
hele  Karakter.  Jeg  benægter  ikke,  at  denne 
Sætning  har  en,  omend  meget  begrænset, 
Gyldighed.  Men  ved  Forkastelsen  af  Jesu 
Messiasbevidsthed  konstruerer  man  først  hans 
Karakter  med  Udeladelse  af  det,  som  i  Følge 
Kilderne  er  Hovedpunktet,  for  bagefter  at  be- 
vise, at  dette  Punkt  ikke  stemmer  med  det 
øvrige!  Jeg  kalder  denne  Methode  snever 
dogmatisk  og  intet  andet  og  mener,  at  den 
tilmed  strander  paa  en  hel  Del  Punkter  i 
Jesu  Ord  og  Handling,  som  indirekte  kræver 
Messiastanken.  Men  lader  man  Messiastanken 
staa,  da  viser  sig  her  tydeligere  end  noget 
andet  Sted,  hvorledes  Jesu  Person  voxer  ud- 
over det  almindelige  menneskelige  Maal  — 
hvis  man  da  ikke  vil  sætte  ham  i  Klasse 
med  mere  eller   mindre   sindssyge  Sværmere. 

Om  Popularisering  af  bestemte  Ideer  bliver 
man  næppe  enig,  naar  man  er  uenig  om 
Ideernes  Værdi.  Men  det  forekommer  mig 
højst  besynderligt,  at  Ryberg  Hansen  baade 
betoner,    at  det  her    drejer    sig    om    noget, 


476 


Rigsdagen 


som  prætenderer  at  være  methodisk  Viden- 
skabelighed, og  tillige  siger,  at  vi  i  Reglen 
kun  har  Brug  for  den  kæmpende  Sandhed, 
ikke  for  Resultaterne,  naar  de  er  mere  prø- 
vede. Enten  er  Hensigten  at  give  Sandheden, 
saa  vidt  Videnskaben  kan  garantere  den.  Da 
gælder  det  om,  at  Resultaterne  er  saa  sikrede 
og  afklarede  som  muligt,  naar  man  træder 
frem  for  det  store  Publikum.  Æggende  En- 
sidighed kan  være  ansporende  for  andre 
Forskere;  den  egner  sig  ikke  for  dem,  der 
kun  har  Lejlighed  til  at  læse  lidt  og  ikke 
har  Midler  til  selv  at  dømme.     Eller  ogsaa 


skal  den  vedkommende  Litteratur  snarere  be- 
tragtes som  Led  i  en  religiøs  eller  antireligiøs 
Bevægelse,  og  da  bør  det  gøres  klart,  hvor 
subjektive  dens  Forudsætninger  er.  Ryberg 
Hansen  forsvarer  sit  Skrifts  Optagelse  i  Ny 
teologisk  Forenings  Serie  med  Henvisning  til 
en  Passus  paa  Hefternes  Bagside.  Det  æn- 
drer ikke,  at  Skriftets  Indhold  og  Slutnings- 
facit  strider  mod  Overtitlen  paa  Forsiden: 
Fri  Forskning  og  positiv  Kristendom  —  et 
Forhold,  der  skulde  synes  lige  saa  utilfreds- 
stillende for  Redaktion  og  Forfatter  som  det 
er  det  for  Offentligheden. 

Faa  Rigsdagssamlinger  synes  at  skulle 
blive  saa  indholdsrige  som  den  nuvæ- 
rende, hvis  da  blot  de  Haab  om  vidtræk- 
kende Resultater,  der  virkelig  denne  Gang 
kan  næres  uden  alt  for  stor  Optinisme,  ikke 
i  ganake  uventet  Grad  gøres  til  Skamme. 
Et  Fællesudvalg  arbejder  med  den  kommu- 
nale Valglov,  og  Grethes  Ord  i  „Kærlighed 
uden  Strømper":  „Jeg  aldrig  bliver  gift, 
hvis  det  idag  ej  sker",  synes  med  ringe 
Forandring  anvendelig  paa  denne  Lov: 
skal  den  nemlig  blive  Lov  i  en  overskuelig 
Fremtid,  synes  det  at  maatte  ske  i  Aar. 
Folketingets  Toldudvalg  har  efter  Foriydende 
allerede  valgt  de  moderates  Førstemand, 
Told-Specialisten  N  Neergaard  til  Ordfører  — 
Reformpartiets  særligt  toldkyndige  Udvalgs- 
medlem Ingvard  Jensens  Nedlæggelse  af  sit 
Sæde  i  Toldudvalget  blev  af  Regeringens 
Modstandere  sat  i  Forbindelse  med  dette 
Ordførervalg  — ,  og  Toldlovforslaget  synes 
saaledes  sikkert  paa  hurtig  Gennemførelse  i 
Folketinget.  Kort  før  Jul  —  d.  14.  Dec.  — 
blev  den  store  Retsplejereform  paany  fremsat 
i  Landstinget  i  en  væsentlig  ny  Skikkelse, 
der  synes  at  love  ny  Udsigter  for  dens 
Gennemførelse.  Endelig  midt  i  Januar  kunde 
Trafikministeren  som  Resultat  af  Jærnbane- 
kommissionens  Arbejde  paa  Folketingets  Bord 
aflæsse  en  hel  Hærskare  af  ny  Jærn bane  for- 
slag til  en  forøget  Udgift  for  Statskassen  af 
23  Mill.  Kr.  Sammen  med  de  her  tidligere 
nævnte  Forslag  om  Arbejdsløshedskasser  og 
om  uægte  Børns  Retsstilling  synes  der  altsaa 


at    tegne    sig    Udsigter    til    en    Lovhøst    af 
usædvanligt  Omfang. 

Her  skal  alene  dvæles  ved  det  ny  Lov- 
forslag om  Rettens  Pleje,  der  d.  11.  Januar 
kom  til  første  Behandling  i  Landstinget,  to 
Dage  efter  Juleferiens  Afslutning.  Som 
bekendt  krævede  allerede  vor  første  Grundlov 
af  1849,  at  en  gennemgribende  Reform  af 
vor  Retspleje  med  Indførelse  af  Offentlighed 
og  Mundtlighed  og  Nævninger  i  Misgernings- 
sager  og  politiske  Sager  skulde  gennemføres 
saa  snart  som  muligt.  Over  et  halvt  Aar- 
hundrede  er  henrundet  siden  da,  og  næsten 
alle  Kulturfolk  har  i  den  Tid  —  ogsaa  uden 
speciel  Opfordring  i  Grundloven  —  sat  deres 
Retspleje  paa  ny  Fod,  afløst  den  gamle 
slæbende  skriftlige  Procedure  med  en  friskere 
mundtlig  og  i  Strafferetsplejen  indført  det 
offentlige  Anklagesystem  —  hvor  Anklager 
og  Dommer  er  to  torskellige  Personer  —  i 
Stedet  for  det  skriftlige  Inkvisttionssystem, 
hvor  Anklageren  er  den  samme  som  den, 
der  skal  dømme  Sigtede.  Hos  os  har  — 
trods  Grundlovens  Paabud  om  den  snarlige 
Retsreform  —  to  Slægtleds  Arbejde  paa 
denne  Opgave  hidtil  været  et  frugtesløst  Sisy- 
fusarbejde.  Forslag  paa  Forslag  har  været 
fremlagt,  og  tre  Proceskommisioner  efter  hver- 
andre har  Aar  igennem  siddet  sammen  og 
gennemdrøftet  Alverdens  Retsplejesystemer  for 
at  finde  et,  der  skulde  kunne  opnaa  at 
slippe  nogenlunde  helskindet  gennem  det 
danske  Lovgivningsmaskineri.  Men  hidtil 
forgæves.     Lang    Tid    igennem  lykkedes  det 

ikke  engang  noget  Retsreformforslag  at  frelse 
sig  igennem  blot  det  ene  Tings  Skærsild. 
Først  den  sidste  Proceskoramissions  Forslag 
lykkedes  det  den  nuværende  Justitsmini- 
ster at  bjerge  igennem  Folketinget  og  over 
til  Landstinget,  men  derefter  kastedes  For- 
slaget Aar  efter  Aar  som  en  Bold  fra 
det  ene  Ting  til  det  andet,  stadig  vedtaget 
af  hvert  Ting  i  forskellig  Skikkelse.  Og 
efter  at  Sagen  tre  Gange  havde  været  i 
Fællesudvalg  og  staaet  paa  i  fem  Rigsdags- 
samlinger,  var  der  til  Slut  opnaaet  Enighed 
alene  om  det,  som  Fællesudvalget  gennem 
sin  Formand  udtalte;  at  det  vilde  være  uden 
Udsigt  til  Resultat  at  forhandle  videre. 

Efter  et  saa  kummerligt  Resultat  af  saa 
mange  Aars  Anstrængelser  —  skønt  alle  er- 
kender, at  en  Reform  er  betimelig  og  burde 
være  gennemført  for  længe  siden  — ,  havde 
maaske  de  færreste  ventet,  at  et  nyt  Forsøg 
skulde  blive  gjort  igen  i  Aar,  og  endnu 
mindre,  at  det  skulde  blive  gjort  under  Om- 
stændigheder, der  virkelig  —  selv  for  mere 
skeptiske  Naturer  —  synes  at  aabne  bedre 
Udsigter  til  Gennemførelse  end  de  tidligere 
Forslag.  Alligevel  har  Justitsminister  Alberti 
haft  Udholdenhed  til  paany  at  føre  Sagen 
frem  og  Mod  og  Evne  til  at  bringe  den 
frem  i  en  delvis  ny  Form,  der  vel  paa  ad- 
skillige Punkter  gør  kort  Proces  med  mange 
smukke  Retsplejeidealer,  men  som  maaske  til 
Gengæld  bedre  vil  formaa  at  føre  Sagen 
over  det  døde  Punkt  —  fra  de  blotte  Teo- 
riers til  Virkelighedens  Land.  Unæglelig  er 
der  paa  sine  Steder  skaaret  dybt  i  de  gamle  For- 
slags Kød  for  at  skære  de  Punkter  ud,  hvor- 
om Striden  mellem  Tingene  særlig  har  staaet, 
men,  som  det  ogsaa  under  Behandlingen  i 
Landstinget  fra  alle  Sider  blev  erkendt,  som 
Grundlag  for  et  Forsøg  paa  delvist  nyt 
Grundlag  at  naa  til  en  Ordning,  der  om 
den  ikke  er  den  ideale,  saa  dog  staar  højt 
over  den  nuværende,  vil  Forslaget  i  hvert 
Fald  ikke  kunne  nægtes  Anerkendelse. 

Af  de  Punkter,  hvor  det  nuværende  For- 
slag af  Opportunitetsgrunde  —  for  at  bort- 
rydde den  tidligere  aabne  eller  hemmelige 
Modstand  mod  Reformens  Gennemførelse  — 
bryder  med  de  foregaaende  Forslags  Hoved- 
principer, maa  først  nævnes,  at  det  er  op- 
givet samtidig  med  Retsplejereformen  at  gen- 
nemføre Grundlovens  Bud  om  Forvaltningens 
Adskillelse  fra  Retsplejen,  uagtet  denne  ogsaa 
er  af  saa  stor  Betydning  for  en  virkelig  Re- 


form af  Retsplejen.  Justitsministeren  har 
imidlertid  ment,  at  der  ved  Bevaringen  af 
den  nuværende  Underretsinddeling  i  uforan- 
dfet  Skikkelse  vilde  baade  spares  saa  mange 
Penge  og  gøres  saa  lidt  Skaar  i  det  for  Be- 
folkningen tilvante,  at  Reformen  lettere  vil 
kunne  bryde  igennem  den  Understrøm  af 
Uvilje  mod  forøgede  Udgifter  og  mod  at 
skulle  indpasse  sig  til  ny  Forhold,  som 
denne  Reform  har  at  kæmpe  med.  Fremdeles 
har  det  ny  Forslag  —  bortset  fra  Sager, 
hvor  Nævninger  medvirker  —  ligeledes  for 
at  spare  Udgifter  og  Ulejlighed  fra  Befolk- 
ningens Side  i  det  væsentlige  brudt  med  det 
saakaldte  Umiddelbarhedsprincip  d.  v.  s.  den 
Grundsætning,  at  Vidnerne  skal  afhøres  af 
samme  Ret,  som  dømmer  i  Sagen,  modsat 
det  nuværende  Forhold  i  Danmark,  hvorefter 
Vidnernes  Udsagn  regelmæssigt  optages  af 
en  Ret  for  i  skriftlig  Form  at  forelægges  en 
helt  anden,  den  dømmende  Ret.  Men  mest 
afviger  det  ny  Forslag  dog  fra  det  tidligere 
derved,  at  det  ikke  som  ellers  alle  nyere 
Retspleforslag  sætter  Anklageprincipet  i  Stedet 
for  Inkvisitionsprincipet,  idet  Forslaget  vel 
søger  at  udelukke  det  sidste  System,  men 
uden  dog  helt  igennem  at  gøre  Anklageren 
til  en  fra  Dommeren  forskellig  Person,  idet 
tværtimod  Dommeren  ligesom  hidtil  i  alle 
Underretssager  vil  komme  til  at  lede  Under- 
søgelsen mod  den  Sigtede  —  en  Afvigelse, 
der  er  en  Følge  af,  at  Forslaget  ikke  som 
det  tidligere  skiller  Forvaltningen  fra  Rets- 
plejen og  altsaa  ikke  stiller  en  selvstændig 
Politimester  ved  Siden  af  Underretsdommeren, 
og  at  Forslaget  ligeledes  i  væsentlig  Grad 
vil  spare  den  tidligere  foreslaaede  store  For- 
øgelse af  Politiet. 

Naar  Forslaget  uden  at  indføre  Anklage- 
systemet dog  mener  paa  fyldestgørende  Maade 
at  kunne  sætte  Bom  for  det  nuværende  In- 
kvisition ssystem,  bygger  det  paa,  at  Under- 
søgelsen mod  den  Sigtede,  ligesom  efter  det 
tidligere  Forslag,  regelmæssigt  skal  foregaa 
i  offentlige  Retsmøder,  og  at  Sigtede  strax, 
naar  han  arresteres,  skal  have  en  Forsvarer 
ved  sin  Side.  Ligeledes  indfører  det  en  bor- 
gerlig Kontrol  med  Varetægtsarrestanters  Be- 
handling samt  en  udvidet  Adgang  til  Erstat- 
ning for  uforskyldt  Varetægtsarrest,  idet  det 
ikke  længer  som  nu  skal  kræves,  at  den 
vedkommendes  Uskyld  er  bevist,  men  kun 
at  der  ikke  maa  foreligge  grundet  Mistanke 
om   hans   Skyld,   ligesom   der   ogsaa  endelig 

foreslaas  en  ganske  ny  Adgang  til  Erstatning, 
eventuelt  Æreserklæring  i  Tilfælde  af  Anhol- 
delse, der  viser  sig  uberettiget. 

Bortset  fra  de  nævnte  Afvigelser  opret- 
holder Forslaget  iøvrigt  i  det  væsentlige  alle 
det  tidligere  Forslags  Grundtanker,  navnlig 
Mundtlighedsprincipet  og  den  frie  Bevis- 
bedømmelse saavelsom  i  borgerlige  Sager 
Parternes  Pligt  til  selv  at  møde  og  afgive 
Forklaring  for  Retten.  Ligeledes  holder  For- 
slaget ogsaa  i  Overensstemmelse  med  Grund- 
lovens Bud  fast  ved  Medvirkningen  af  Næv- 
ninger i  Misgærningssager  og  politiske  Sager, 
ja  udvider  endogsaa  OmraadeF  for  Nævningers 
Medvirken  paa  visse  Punkter,  mens  det  rig- 
tignok til  Gengæld  indskrænker  det  ved  at 
udelukke  Nævninger  i  alle  Sager,  der  fra 
Underretten  appelleres  til  Landsretten,  selv 
om  de,  naar  de  strax  var  komne  for  Lands- 
retten, kunde  være  forlangt  behandlede  ved 
Nævninger.  Ligeledes  fastholder  Forslaget 
her  et  af  det  tidligere  Forslags  store  Strids- 
punkter mellem  Folketinget  og  Landstinget, 
nemlig  Spørgsmaalet  om  Nævningernes  Ud- 
vælgelsesmaade,  idet  det  opretholder  Nævnin- 
gernes Udtagelse  ved  de  kommunale  Myndig- 
heder, men  ved  at  indføre  en  forøget  Ret 
til  at  udskyde  et  vist  Antal  af  Nævningerne 
mener  det  dog  at  komme  ud  over  dette 
Stridspunkt,  hvad  der  efter  Lovforslagets  første 


Behandling  i  Landstinget  desværre  kan  synes 
tvivlsomt. 

Af  andre  ny  Ting  i  Lovforslaget  skal 
endnu  nævnes,  at  det  vil  indføre  rejsende 
Afdelinger  af  Landsretterne  ikke  blot  som 
efter  det  tidligere  Forslag  i  Straffesager  men 
ogsaa  i  borgerlige  Retssager,  saaledes  at 
Landsretterne  skiftevis  skal  holde  Ting  i  for- 
skellige Jurisdiktioner  omkring  i  Landet,  og 
at  det  ikke  blot  som  den  sidste  Proceskom- 
missions Forslag  vil  indføre  fuldstændig  Appel 
fra  Landsret  til  Højesteret  i  borgerlige  Sager, 
men  ogsaa  —  overensstemmende  med  den 
nugældende  Ordning,  men  afvigende  fra  det 
sidste  Forslag  —  vil  hjemle  fuld  Appel  til 
Højesteret  i  alle  Straffesager,  der  ikke  be- 
handles med  Nævninger.  I  Sager,  hvor 
Nævninger  medvirker  og  hvor  Umiddelbar- 
hedsprincipet  vedblivende  skal  gennemføres 
fuldtud,  bliver  Forslaget  dog  ligesom  de  tid- 
ligere staaende  ved  at  afskære  al  Appel  til 
Højesteret  undtagen  af  formelle  Grunde. 


I  Folketinget  drejede  Forhandlingerne  — 
efter  Mødernes  Genoptagelse  efter  Juleferien 
—  sig  om  Finanslovens  2den  Behandling, 
ved  hvilken  navnlig  Spørgsmaalet  om  Hus- 
lejetillæg til  Statsbanefunktionærerne  affødte 
langvarige  og  levende  Debatter. 

Lidt  Befolkningsstatistik. 

Europas  Folkemængde  tiltager  stærkt.  Naar 
man  ved,  at  i  Aaret  1800  rummede  vor 
Verdensdel  187  Millioner  Mennesker  og  100 
Aar  efter  over  400  Millioner,  er  det  ikke  saa 
urimeligt,  om  man  udbryder:  Hvorledes  skal 
dette  ende!  Om  100  Aar  maa  Europa  an- 
tages at  skulle  give  Plads  til  henved  800  Mil- 
lioner! Hvad  fører  denne  uhyre  Væxt  i  sit 
Skjold? 

Intet  Under  da,  at  man  i  Bevidstheden 
om,  at  et  sligt  Spørgsmaal  ikke  kan  besva- 
res, i  hvert  Fald  søger  Svar  paa  Spørgs- 
maalet om,  hvad  det  er,  der  bevirker  den 
uhyre  Tilvæxt.  Tager  man  for  sig  nogle 
paalidelige  Tabeller  over  Fødslernes  Antal, 
da  ser  man  til  sin  Forbavselse,  at  disse  Ta- 
beller ikke  giver  Svaret. 


1871—1875 
fedtes  i  Gennemsnit 
hvert  Aar 


1  Rusland 

-  Tyskland  . . 

-  Ostrig-Ung. 

-  England  . . . 

-  Frankrig  . . . 

-  Holland .... 

-  Sverige  .... 

-  Schweiz  . . . 

-  Finland 

-  Danmark  . . . 

-  Norge 


3,774,890 

1,619,251 

1,482,935. 

1,123,421 

928,820 

133,661 

131,033 

81,833 

68,319 

56,643 

53,724 


1896—1900 

fedtes  i  Gennemsnit 

hvert  Aar 

5,116,132 

1,956,522 

1,751,035 

1,168,915 

848,710 

161,671 

135,170 

91,817 

85,558 

71,002 

65,142 


Saaledes  som  de  ovenstaaende  Tal  tager 
sig  ud,  peger  de  ganske  vist  paa  en  For- 
øgelse, men  kun  i  Rusland  og  Tyskland  er 
den  særlig  stor,  flere  Steder,  f.  Ex.  i  Sverige, 
er  den  ganske  ringe.  Udtrykt  i  hele  Tusin- 
der er  Forøgelsen  kun 

i  Rusland 1,341,000  lernes  Skyld,  at  Folkemængden  tiltager;  men 

-  Tyskland 337,000  Aarsagen  ligger  i  den  aftagende  Dødelighed. 

: SSSi \Tn. : : : : :     : :    S  ^s*™* Kunst  er  ***.  <* dctte  bevirkcr' 

-  Holland 28,000  at  Døden  i  mange  Tilfælde    faar  Lov  til  at 

-  Finland 17,000  vente  paa  sit  Bytte.     Den,  der  i  gamle  Dage 

*  Danmark lf  nnn  var  nam  vis  strax»  maa  nan  nu  vente  baade 

*. schwW:::::::::::.::::    laooo  20 og 40 Aar paa, og det er &/,  der iæg- 

-  Sverige 4,000  ger  Loddet  i  Vægtskaalen.     Hermed  hænger 

-  Frankrig:  en  Tilbagegang  af.      80,000  det  sammen,    at   Folk  lever  mere  hygiejnisk 
Altsaa  det  Plus,    Holland,    Finland,  Dan-  end  før:    Skolen  og  Lægen  har  oplyst  dem 

mark,  Norge,  Schweiz  og  Sverige  giver,  op-  om  Betydningen  af  Renlighed   og  Soberhed, 

vejes  paa  lidet  nær  af  det  store  Minus,  Frank-  *  Boligens  Indretning  o.  s.  v.,  o.  s.  v.,  og  alt 

rig  møder  op   med!     Det   er  altsaa  ganske  i  ^   har  Dødelighedsprocenten  længe  været 

klart,  at  den  Væxt,  de  andre  Unde  præsterer,  *  *n  "vende  Nedgang.     Hvad  Barselfeber  og 

kan  ikke  være  det,    der   bevirker  den  uhyre  Kirurgens  Instrumenter,    for    blot    at  nævne 

Tilvæxt    i    Folkemængden,   denne  taget  som  et  Par  Exempler,  forhen  bidrog  til  at  rydde 

Helhed.     Ganske  vist  er  der  her  for  at  und-  °P  iblandt  Mennesker,  man  ellers  skulde  an- 

gaa  Vidtløftighed    ikke    medtaget   alle  euro-  tage  for  fuldt  levedygtige,  det  var  kolossalt 

pæiske  Unde,  men  selv  om  man  skaffer  sig  Hvad    de    nu    har  Paa  Samvittigheden   er  i 

Oplysninger  fra  alle  disse,  forrykkes  Forhoi-  Virkeligheden  grumme  lidt. 
det    ikke   i  nogen  væsentlig  Grad;    det    for- 

rykkes  heller  ikke,    dersom    man   vælger  at  Kvindens  Fremmarch. 
betragte  —  ikke  som  her  nogle  Aar,  men  —  I  de  af  Staten  opretholdte  „højere  Almen- 
alle Aarene  i  den  sidste  Menneskealder.  skoler*  (Utinskoler,  som  visagde  i  „gamle" 
Men  kender  man  lfdt  til  det  praktiske  Fag,  Dage)    fandtes    der    i    sidste    Skoleaar   384 
der  kaldes  Regning,  vil  man  iøvrig  indse,  at  kvindelige  Elever;    Aaret    før   var  der   278 
de    ovenstaaende  Tabeller  ikke   giver  nogen  og  i  Skoleaaret   1903—04  ialt  kun  113. 
paalidelig  Oplysning  om,   i   hvilken  Grad  de 
enkelte  Undes  Fødsler  bidrager  til  Forøgelsen  Berns  Sørvn. 

af  Mennesker.     Vil    man  have  et  paalideligt  Der  forlanges   ofte  alt  for  meget  Arbejde 

Billede,  da  maa  man  sammenligne  Fødslernes  af  Børn.     Prof.  Axel  Key  i  Upsala    har  op- 

Antal  med  Landets  Indbyggerantal,    og   ud-  stillet  følgende  Tabel,    som    vinder   mere  og 

regner  man  nu  Forholdet  procentvis,  da  kom-  mere  Anerkendelse  i  Skolekredse: 

mer    man    til   et  i  Sandhed  forbavsende  Re-  Bern  paa  7_  9  Aar  ber  sove  i  1 1  Timer  pr.  Degn 

sultat.     For  samme  Tidsrum  som  ovenfor  er  —      10— 11      —     —       10—11  —     — 

angivet,  er  Fødslerne  dalel  —      12—13      —      —       10         —     — 

0  14  91/  •    

i  Frankrig             fra  25,5  °/0  til  21. 9  __       15—16      —      —         9          —      — 

•  Sverige  „    30,7  „     -    26,9 

.  Schweiz               „    30,i  „     -    28,4  ct     f  B 

.  England            „  34l9  „    -   28,9  Skyklapperne. 

-  Danmark             „   30,8  „    •    29,9  Berlins  Politipræsident  har  for  nogen  Tid  si- 

-  inland               "   37o  *    -    33  \  den  givet  DroskeeJerne  et  Tilhold,  der  stiler  mod 
"  Tyskland            "   38*  \    -    36^  Afskaffelsen  af  Skyklapper;   mange   har  kun 

-  Østrig-Ungarn     ,   40.8  „    -   38,«  med  stor  Ængstelse  fulgt  Tilholdet,  idet  man 

-  Rusland              ,   50,*  n    -   48,s  dernede  som  herhjemme  har  ment,  at  Hestene 
Norge  indtager  en  Særstilling,   idet  Procenten  _  {  hyert  Fflld  ,  Storstæderne  _  ikke  kan 

holdt  sig  ens,  nemlig  paa  30,s.  ,                                  ,                    -    ,   , 

undvære  dem,    men   der  er  nu  forløben  saa 

Men  naar  der,  selv  i  saa  stærkt  positive  lang  Tid,  at  man  kan  danne  sig  en  begrun- 
Lande  som  Rusland,  Østrig-Ungarn  og  Tysk-  det  Mening  om,  hvorvidt  Tilholdet  har  virket 
land  kan  paavises  en  Dalen,  og  denne  iøvrig  heldigt  eller  ikke,  og  det  synes  da,  som  om 
strækker  sig  udover  saa  at  sige  alle  de  andre  det  vil  lykkes  at  præstere  et  fra  det  prak- 
Lande,  da  er  det  slutteligen  bevist,  at  hvad  tiske  Liv  taget  Bevis  for,  at  det  ikke  alene 
man  anede  ved  at  betragte  de  først  anførte  er  Mennesker,  men  ogsaa  Heste,  der  staar 
Tabeller,  er  aldeles  rigtigt :  Det  er  ikke  Føds-  sig  ved  at  undvære  Skyklapper. 

Europæernes  Lugtesans. 

Det  er  en  almindelig  Lægmandsiagttageise, 
at  Lugtesansen  er  forholdsvis  daarligt  ud- 
viklet hos  Europæerne;  og  de  videnskabelige 
Forsøg,  man  har  anstillet  for  at  kontrollere 
Iagttagelsen,  har  bevist  dens  Rigtighed.  Dr. 
Grijns,  der  tidligere  har  anstillet  nogle 
meget  fine  Forsøg  for  at  kunne  fremskaffe 
en  Sammenligning  mellem  Malayernes  og 
Europæernes  Lugtesans,  har  nylig  publiceret 
sine  Iagttagelser  over  Javanesernes,  og  det 
viser  sig  da,  at  han  har  udfundet,  at  den  paa- 
gældende Sans  hos  disse  Folk  maa  betegnes 
som  intet  mindre  end  dobbelt  saa  godt  ud- 
viklet som  Europæernes. 

Ngamisøen 

regnedes  endnu  for  en  Snes  Aar  siden  til  at 
være  sine  770  □  Kilometer  stor  (som  Falster 
og  Mors  tilsammen),  ihvorvel  det  var  van- 
skeligt   at   opgive    dens    Størrelse    nøjagtigt, 


fordi  den  i  lange  Tider  har  været  i  Aftagende. 
Det  tyske  Blad  „ Globus"  fortæller  nu,  at 
den,  naar  lige  netop  den  østlige  Del  und- 
tages, er  i  Færd  med  at  blive  en  saga 
blott;  den  er  bleven  til  en  Mose.  Maaske 
har  den  i  Sinde  helt  at  forsvinde,  men  det 
kan  jo  ogsaa  være,  at  den  i  en  anden 
Periode  vil  tiltage.  Tanganika-Søen  svinder 
i  hvert  Fald  til  Tider  betydeligt,  men  den 
plejer  ad  Aare  at  indvinde,  hvad  den  til  en 
Tid  har  tabt.  Den  har  i  det  hele  mere 
Vand  at  rutte  med,  da  den  er  35,130  Kilo- 
meter stor,  det  vil  sige  næsten  lige  saa  stor 
som  hele  Danmark. 

Skoler. 

Danmark  har  for  Tiden  1 3  7  højere  Almen- 
skoler med  Fællesundervisning  eller  med 
Undervisning  alene  for  Drenge,  36  højere 
Almenskoler  med  Undervisning  alene  for 
Piger,  og  85  Højskoler  (deriblandt  14  Land- 
brugsskoler). 

Haven  i  Februar. 

Af  [Beskæring  om  Vinteren  er  tidligere 
omtalt  Frugttræernes,  men  som  det  blev 
nævnt  er  den  gunstigste  Tid  sidst  paa  Vin- 
teren; ligeledes  er  omtalt  Udtynding  af 
Træer  og  Sirbuske,  tilbage  staar  blot  korte- 
lig at  berøre  Beskæring  af  Frugtbuskene. 
Hindbær  og  Brombær  beskæres  i  Reglen 
langt  tidligere,  idet  man  skærer  de  afhøstede 
Grene  ned  og  studser  de  unge  Skud  noget 
ned  i  Forhold  til  deres  Længde  og  Kraft  og 
derpaa  binder  dem  op  til  udspændt  Staal- 
traad  eller  lignende. 

Stikkelsbær,  Ribs  og  Solbær  overlades  af 
de  fleste,  ogsaa  af  mange  Fagfolk,  fuldstæn- 
dig til  sig  selv,  ikke  desto  mindre  maa  det 
anbefales  at  regulere  Væksten  ved  en  let 
Beskæring,  der  for  Ribsbuskenes  Vedkom- 
mende bør  bestaa  dels  i  en  passende  Af- 
studsning  af  Kviste,  der  rager  for  langt  frem 
og  vokser  for  stærkt  og  dels  i  en  Udtynding 
af  Busken  saaledes  at  Luft  og  Lys  ikke 
udelukkes  helt  fra  de  indre  Partier.  Det  er 
af  de  ældste  Grene  man  fjerner  nogle,  og 
fortrinsvis  saadanne  Steder,  hvor  der  findes 
yngre    Træ    til    at    erstatte   det  bortskaarne. 


Man  maa  imidlertid  vel  vogte  sig  for  at 
skære,  saaledes  at  man  udhuler  Busken. 
For  Solbærbuskene  gælder  samme  Regel, 
kun  er  der  det  at  bemærke,  at  man  maa 
være  mere  forsigtig  med  at  skære  løs  af 
Solbærbuskene,  idet  disse  i  mange  Tilfælde 
ikke  ere  saa  villige  til  at  skyde  nyt  Træ 
som  Ribsene. 

Stikkelsbær  underkastes  undertiden  ind- 
viklede Beskæringsmaader,  med  tilhørende 
Sommerbeskæring  o.  s.  v.,  men  i  Alminde- 
lighed vil  en  lignende  Beskæring  som  nævnt 
for  Ribs  og  Solbær  være  tilstrækkelig,  kun 
at  Stikkelsbær  ere  endnu  mere  taknemmelige 
for  Lys  og  Luft.  De  Grene,  der  hænger 
altfor  langt  nede  ved  Jorden,  og  hvis  Frugt 
i  Reglen  vil  blive  altfor  overstænket  i  Regn, 
bør  man  helt  fjerne.  Grene,  der  have  været 
angrebne  af  Sygdom,  bør  afskæres  og  brændes, 
dette  gælder  navnlig  for  Buske,  der  har  lidt 
af  den  nu  over  hele  Nordeuropa  saa  ud- 
bredte amerikanske  Meldug  „Stikkelsbær- 
dræberen". Denne  ondartede  Svampesygdom, 
der  er  indført  fra  Amerika,  bør  man  gøre 
alt  for  at  bekæmpe,  dersom  man  har  faaet 
den  paa   sine  Buske,  idet  den,  hvis  den  faar 


Hus  og  Have 


Lov  at  trives,  kan  ødelægge  Høsten  af 
næsten  al  Busk  frugt  baade  for  en  selv  og 
for  ens  Naboer.  En  Beskrivelse  af  Syg- 
dommen, der  viser  sig  som  en  grov  Meldug, 
blev  engang  i  Sommer,  paa  Foranledning  af 
en  af  Havebrugets  Organisationer,  udsendt  gen- 
nem Dagbladene,  sammen  med  en  Opfordring 
til  for  Sagens  Skyld  at  rydde  og  brænde 
alle  Stikkelsbærbuske  eller  i  hvert  Fald  de 
angrebne  i  Haver,  hvor  Sygdommen  havde 
vist  sig.  Til" Græmmelse  for  dem,  der  havde 
fulgt  Opraabet :  og  havde  slæbt  deres  Buske 
paa  Baalet  for  den  danske  Frugtavls  Skyld, 
ledte  de  Erfaringer,  man  i  Løbet  af  Somme- 
ren høstede  her  og  andet  Steds  med  Hensyn 
til  Sygdommen,  vore  Autoriteter  paa  dette 
Omraade  til  at  udtale,  at  det  var  tilstrække- 
ligt at  skære  Buskene  ned  og  brænde  de 
afskaame  Grene  samt  at  overpudre  Stubbene 
og  Jorden  der  omkring  med  pulveriseret 
brændt  Kalk. 

Sygdommen  kan  blive  saa  skæbnesvanger 
for  hele  Landets  Buskfrugtavl,  at  navnlig  de 
private  Haveejere,  for  hvem  Stikkelsbær- 
buskene jo  ikke  har  økonomisk  Betydning, 
saaledes  som  for  Gartnerne,  ikke  bør  be- 
tænke sig  noget  Øjeblik  paa  at  gøre  deres 
til  at  hindre  Smitten  ved  radikalt  at  følge 
den  angivne  Fremgangsmaade.  Hvis  man 
er  i  Tvivl,  kan  enhver  indsende  en  af  de 
formentlig  angrebne  Kviste  til  Statens  Kon- 
sulent i  Plantesygdomme. 

Man  bør  i  disse  Maaneder  gruse  sine 
Gange  og  klippe  sine  Hække,  saaledes  at 
den .  Art  Arbejde  ikke  trænger  sig  paa 
senere  hen  paa  Aaret,  naar  det  kniber  med 
at  faa  Tiden  til  at  slaa  til. 

Handelsgartner  G.  N.  Brandt. 


Hønsegaarden. 

Hvor  det  gælder  tidlig  Tillæg  er  Tiden 
inde  for  Sammensætningen  af  Avisstammerne. 
Det  er  af  største  Betydning,  at  de  Avlsdyr, 
man  vil  lægge  til  efter,  ikke  alene  er  kraf- 
tige ensartede  veludviklede  Exemplarer  af  et 
saa  smukt  Racepræg  som  mulig,  men  at  de 
samtidig  tillige  hører  til  de  mest  yderige  i 
hele  Flokken;  paa  dette  Punkt  handler  man 
desværre  altfor  mange  Steder  i  Blinde. 

I  de  Besætninger,  hvor  Kontrolavl  er  ind- 
ført, bliver  det  ved  Udvalget  af  Avlsdyr 
ikke  alene  Ægantallet,  der  er  det  afgørende; 
Æggenes    Form,    Farve    og    Størrelse    samt 


Aarstiden;    de    ere  lagte   paa,    har   sin   ikke 
ringe  Betydning  ved  Udvalget. 

Drejer  det  sig  om  et  større  Tillæg,  maa 
Avlsdyrene  inddeles  i  Flokke,  men  man  maa 
foretage  saa  lidt  Omflytning  som  mulig,  da 
Hønsene  ellers  vil  slaa  af  paa  Æglægningen. 
Til  hver  Flok  paa  10  å  12  Høns,  alt  efter 
Race,  Alder  og  Aarstid,  tilsættes  kun  en 
Hane  og  da  helst  af  bekendt  Afstamning. 
Spiren  til  kraftige  Kyllinger  ligger  allerede  i 
Rugeæggene,  derfor  maa  Avlsdyrene  have 
den  bedst  mulige  Pasning,  saa  gode  Plads- 
forhold som  mulig  og  rigelig  Adgang  til  af 
arbejde  efter  Føden.  Animalsk  og  vegetabilsk 
Føde  er  af  største  Betydning  for  Avlsdyrene. 

Da  de  forskellige  Racer  i  det  første  Aar 
ikke  have  naaet  Modenheden  med  Hensyn 
til  Væksten,  vil  ældre  Dyr  være  at  foretrække 
som  Avlsdyr,  de  lægge  større  Æg,  ligesom 
man  kan  forvente  kraftigere  Afkom  efter  dem. 
Etaars  Høns  kan  det  forsvares  at  benytte 
til  Avl,  naar  de  ere  tidlig  tillagte  og  vel- 
udviklede; en  kraftig  ældre  Hane  vil  da 
være  paa  sin  Plads.  Hvor  etaars  Haner 
sættes  til  ældre  Høns,  synes  man  at  faa  et 
ikke  ringe  Procentantal  Hanekyllinger  — 
generende,  hvor  det  drejer  sig  om  større 
Besætninger. 

Inden  Maanedens  Udgang  er  det  ikke  for 
tidlig  at  paabegynde  Forberedelserne  til  den 
nær  forestaaende  Rugesaison.  Skal  Fjerkræ- 
avl drives  med  Fordel,  da  har  det  sin  store 
Betydning,  at  man  i  rette  Tid  paabegynder 
Rugningen,  da  det  navnlig  er  de  i  Foraars- 
maanederne  velopdrættede  Kyllinger,  man 
skal  have  Æg  af  og  dermed  Udbytte  i 
Vintertiden.  De  forskellige  Nytteracer  er 
imidlertid  kortere  eller  længere  Tid  om  at 
naa  den  for  Æglægningen  modne  Alder,  og 
Rugningen  maa  da  rette  sig  herefter.  Læg- 
ges f.  Eks.  Italienere  til  for  tidlig,  vil  Læg- 
ningen grundet  paa  denne  Races  hurtige 
Modenhed  allerede  begynde  henad  Efter- 
sommeren, inden  den  sidste  Fældning  er 
overstaaet.  Lægningen  vil  da  ophøre,  naar 
Fældningen  indtræffer,  og  er  da  meget  vanske- 
lig at  faa  i  Gang  igen.  Det  rette  Forhold 
maa  sikkert  blive  saaledes,  at  de  svære 
Racer  fortrinsvis  bør  tillægges  fra  Marts  til 
Maj,  de  lette  fra  midt  i  April  til  Begyndelsen 
af  Juni  alt  efter  de  tilstedeværende  ydre  Be- 
tingelser. 

Hvad  selve  Rugningen  angaar,  da  maa  de 
bedste    Høns    hertil   søges    indenfor   de    for- 


Trinidad-,  Surinam-  og  Caracas-Chocolade  anbefales. 

skellige  svære  Racer  og  Krydsninger,  der  ere 
af  et  roligt  Temperament.  Hvor  det  drejer 
sig  om  et  større  Tillæg,  bør  man  lægge 
flere  Rugere  paa  én  Gang;  det  vil  lette 
Pasningen,  ligesom  de  ved  Lysningen  fore- 
fundne ubefrugtede  Æg  kan  borttages  og 
senere  anvendes  til  Kyllingerne.  De  gode 
Æg  fordeles  da  mellem  Rugerne,  og  de 
ledige  Høns  kan  modtage  nye  Æg.  Sluttelig 
faar  man  ved  denne  Fremgangsmaade  en 
Flok  ensartede  Kyllinger  i  Alder  og  Størrelse, 
der  saaledes  kan  opdrættes  sammen. 

W.  A.  Kock. 

Køkken. 

Kunsten  at  gøre  en  Middag. 

Sætte  en  hel  Del  Retter  sammen  til  en 
Middag,  det  kan  enhver,  men  sætte  dem 
sammen,  saa  det  er  en  Fornøjelse  at  spise 
dem  i  den  Rækkefølge,  hvori  de  møde  op, 
det  er  en  Kunst,  et  Talent  eller  hvad  man 
nu  vil  kalde  det.  Regler  for  Retternes  Sam- 
menstilling kan  man  lære,  som  man  kan  lære 
Regler  for  Tegning  og  Musik,  men  paa 
Grundlag  af  disse  Regler  at  sætte  en  festlig 
Menu  sammen  indenfor  den  pekuniære  Ramme, 
der  som  Regel  begrænser  ethvert  Festmaaltid, 
det  er  en  Kunst. 

Der  er  Mennesker,  der  har  den  Opfattelse 
af  Maden,  at  det  blot  gælder  om  at  putte 
noget  i  Munden,  at  det  til  daglig  er  ret  lige- 
gyldigt, hvad  Maden  er,  blot  den  kan  spises, 
og  at  Finessen  ved  et  Festmaaltid  bestaar  i, 
at  det,  der  serveres,  er  kostbart. 

De  Mennesker  forstaar  hverken  selv  at 
spise  eller  Kunsten  at  glæde  andre,  der  for- 
staar det. 

Atter  andre  ringeagter  Bordets  Glæder  og 
glemmer,  at  Glæden  over  Maden  ofte  holder 
Mennesket  skadesløs  for  Tabet  af  saa  mange 
andre  Glæder  i  Livet;  den  beholder  man, 
naar  Alderen  har  taget  saa  mange  andre 
Glæder,  ligesom  at  ved  de  fleste  betydnings- 
fulde Mærkedage  i  Menneskelivet  —  i  alt 
Fald  i  det  civiliserede  Menneskes  —  spiller 
Festmaaltidet  den  samlende  Rolle,  og  det  lige 
fra  Barnedaab  til  Bryllup,  Fødselsdag  og  Ju- 
bilæum, ja  tidligere  endog  til  Begravelser. 

En  aandrig  fransk  Skribent,  Brillat-Savarin, 
Videnskabsmand  paa  Smagens  og  Spisningens 
Omraade,  har  i  „Smagens  Fysiologi u  udtalt, 
at  Middagsselskaber  er  de  eneste  festlige 
Sammenkomster,  hvor  man   ikke  keder  sig  i 


den  første  Time,  at  den,  der  drikker  eller 
spiser  for  meget,  ikke  forstaar  hverken  at 
spise  eller  drikke,  at  man  vel  kan  lære  at 
lave  Mad,  men  at  man  maa  være  født  Kok 
for  at  kunne  drive  det  til  en  virkelig  Kunst, 
og  at  man  ved  at  indbyde  en  Gæst  til 
Middag  paatager  sig  Ansvar  for  hans  Vel- 
befindende, saalænge  han  er  under  vort  Tag. 

For  at  en  Middag  skal  være  vellykket, 
maa  ingen  af  vore  Sandser  stødes,  alt  skal 
være  harmonisk  afstemt.  Det  dækkede  Bord 
maa  ikke  være  for  stort  eller  prangende  i 
Forhold  til  Spisestuen  og  den  øvrige  Lejlig- 
hed, Gæsterne  maa  have  Følelsen  af,  at  der 
er  det  rette  Forhold  mellem  Værtens  Kaar 
og  den  Middag  han  giver.  Kort  sagt, 
hvis  man  kun  er  „lille  Klaus",  saa  maa 
man  arrangere  sin  Middag  med  dette  for 
Øje.  Men  en  Middag  hos  „lille  Klausa  kan, 
naar  Retterne  er  vel  sammensatte,  Borddæk- 
ning og  alt  øvrigt  Apparat  i  Harmoni  med 
Huset,  være  akkurat  ligesaa  tiltalende  som 
den,  „store  Klaus"  gør  med  de  mange  kost- 
barere Retter  og  Vine  med  dertil  svarende 
øvrige  Arrangements. 

Det  kommer  ikke  saa  meget  an  paa,  hvad 
der  gives,  som  hvorledes  det  gives,  og 
hvorledes  det  tillaves. 

Ved  en  Middag  er  det  en  Hovedregel,  at 
Retternes  Rækkefølge  gaar  fra  de  tungeste 
til  de  letteste,  Vinenes  fra  de  letteste  til  de 
hedeste,  mest  krydrede.  Naar  der  i  Tidernes 
Løb  er  gjort  Brud  paa  denne 'Regel,  har  det 
kun  været  flygtige  Modeluner.  Men  uden 
at  bryde  den  fornævnte  Retternes  Rækkefølge, 
kan  man  begynde  Maaltidet  med  en  „hors 
d'æuvre",  der  er  beregnet  paa  at  vække 
Appetiten.  Saadan  har  Svenskerne  deres 
Smørgaasbord,  ligesom  baade  de  gamle  Ro- 
mere og  de  tidligste  franske  Konger  —  Men- 
nesker, der  forstod  at  værdsætte  Maden  — 
begyndte  Maaltidet  med  en  „  aperitif  *  be- 
staaende  af  Vegetabilier  enten  som  raa  Frugt 
eller  som  Salat. 

Hvide  (kogte)  Relter  maa  ikke  serveres 
lige  efter  hinanden,  lige  saa  lidt  som  brune 
(stegte),  men  de  maa  veksle.  En  Steg  eller 
i  det  mindste  en  stegt  Ret  maa  ikke  savnes 
ved  en  Middag.  Det  festlige  Øjeblik  ved 
Maaltidet  er  altid  knyttet  til  Stegen,  ved  det 
store  Festmaaltid  er  Stemningen  stigende  og 
naaer  sit  Kulminationspunkt  ved  den  sidste 
Steg. 

Med  Hensyn  til  selve  Madlavningen  gælder 

det  at  holde  sig  den  gyldne  Regel  efterrette- 
lig, at  en  dygtig  Kok  skal  forstaa  Kunsten 
at  koge  ved  langsom  Ild  og  stege  ved  rask 
Ild,  hvad  der  i  et  mere  blomstrende  Sprog 
af  en  længst  afdød  fransk  Kok  er  udlagt: 

Naar  Du  koger  Din  Suppe,  skal  Dit  Ild- 
sted være  at  ligne  ved  Venskabs  jævne  Glød, 
men  naar  Du  steger  Din  Steg,  da  ligne  Du 
den  ved  Elskovs  altfortærende  Flamme. 

Paa  Madopskrifter  kan  man  kun  omtrentlig 
angive,  hvor  meget  Salt  eller  Krydderi  der 
skal  anvendes  i  Retterne,  men  det  afhænger 
af  den  Persons  Smag,  som  skal  tilberede 
dem,  om  der  skal  lidt  mere  eller  mindre  i 
af  det  ene  eller  det  andet  for  Velsmagens 
Skyld. 

Nedenstaaende  Menuer  stiller  forskellige 
Forslag  til  raadvilde  Husmødre,  der  piner 
deres  Hjærner  for  at  finde  paa  Sammensæt- 
ning af  de  større  og  mindre  Middage  i 
Hjemmene,  som  Februar  og  Marts  er  saa 
rige  paa. 

1 .  Plumbudding.     Arraksauce. 

Stegt    Oxefilet    garneret    m.  Grøntsager 

og  pyntet  med  høvlet  Peberrod. 
Ostevafler. 
Frugt. 

2.  Aspargesomelet. 

Kogt  salt  Oxetunge  i  Olivensauce.  Kar- 
toffelru  letter. 

Andesteg  med  glacerede  Kastanier.  Kom- 
pot.   Salat. 

Punschegelé. 

3.  Tomatsuppe  m.  bagte  Brødterner. 
Kogt    Lax   el.   Helleflynder.      Hollandsk 

Sauce. 

Stegt  Kalveryg  med  brunede  Kartofler. 
Kompot.    Salat. 

Ostebakkelser  (Ravioles). 

Rødvingelé  i  Glas  pyntet  med  Fløde- 
skum.    Marengs. 

4.  Klar  Kødsuppe  med  udskaarne  Rødder. 
Makaroniruletter   m.  skarp  brun   Sauce, 

garneret  med  stegt  Persille. 
Kogt  Kalkun  med  Flødepeberrod. 
Stegte  Selleriskiver  paa  Brødcroutons. 
Ingefæris  eller  Ingefærfromage. 

5.  Sardin  med  ristet  Brød. 
Sellerisuppe. 


Gratinerede  Champignons  el.  Krustader 
fyldt  med  Ærter  og  røget  Skinke. 

Spækket  Kalvefilet  m.  brunede  Kartofler. 

Smør,  Ost,  Kiks. 

Arrakfromage.  Rosiner,  Mandler,  Druer 
osv. 

6.  Oxehalesuppe. 

Kogt  Kabliau  med  Østerssauce. 

Kalkunbryst  spækket  med  Trøfler  ser- 
veret i  Sauce  med  „pommes   frites14. 

Kogte  Grøntsager. 

Hjærper  med  Kompot. 

Strasburger  Gaaseleverpostej.  Smør,  Ost, 
ristet  Brød. 

Citrongelé.     Konfekt. 

7.  Østers. 
Juliennesuppe. 

Glaceret  kogt,  sprængt  Skinke  m.  Cum- 

berland  Sauce. 
Stegte  Duer. 
Annanasgelé. 

Bederyg  med  Kastaniekroketter. 
Slikasparges. 
Isbombe. 

8.  Bouillon  i  Kop  med  en  Æggeblomme. 
Krustader   med    forloren   Skildpaddefyld 

(hertil  frossen  Punsch). 
Kogt    Kabliau    eller   Gedde.     Smør    og 

reven  Peberrod. 
Stegt  Tjur.    Kompot.    Salat. 
Smør,  Ost,  Brød. 
Appelsinparfait. 

9.  Hummer  i  Mayonnaise. 

Klar  brun  Suppe  m.  Vandbakkelser. 
Hønsebryst  i  Tomatsauce   garneret  med 

smaa  Tomater. 
Kogt  Karpe  med  Flødepeberrod. 
Stegt  Oxefilet  m.  Champignons.  TCompot. 
Kogte  Purrer. 
Trøfler  i  Serviet. 

Xesselrode  Is.     Forskellig  Dessert. 
10.    Friske  Annanas. 
Prinsessesuppe. 
Østerspostej. 
Kogt  sprængt    Oxetunge   med    italiensk 

Rosenkaal. 
Dyreryg.     Kompot.     Salat. 
Ristede   Kastanier   m.  rørt  Smør.     Ost. 

Bred. 
Kaffeis  eller  Kaffefromage.     Dessert. 

Etatsraaden  (efter  flere  Gange  at  have  raabt  uden 
at  være  bleven  forstaaet)  Er  det  da  en  ren  Idiot,  der  er  ved 
Telefonen. 

Stemmen  i  Telefonen:  Nej,  ikke  her  ved  denne 
Ende. 


»Hele familien  har  (Skede 
af  en  agU 

<3rammopbon 

med  Sange  af 

—  Herold  —  Cornelius  -  Nissen  — 

Simonsen  f  og  mange  Andre. 

Musikstykker  af  den  kgl.  Livgardes  og 
Husar  Regim.  Orkestre. 

Ægte  Grammophon  Apparater  alle- 
rede fra  Kr.  30. 

Ægte  Grammophon  Plader  Kr.  2,50  og  Kr.  5. 

Nye  Zonophon  Plader,  enestaa- 
ende  rene  og  kraftige,  enkelt  bespillede  Kr. 
1,00  og  Kr.  2,00,  dobbelt  bespillede,  2  Melo- 
dier paa  en  Plade,  Kr.  1,50  og  Kr.  3,00. 

Skandinavisk  Grammophon  Aktieselskab 

Frederiksberggade  27,  København. 

Speeåal-Ateller  for  alt 
moderne  Haararbejde 

for  Damer  og  Herrer. 
Transformations.    Toupets. 

Parykfabrik  og  Lager. 

8F.  Platau         a 
Hovedvagtsgade  O 

Ordres  pr  Post  ekspederes  prompte 


/  alle  Boglader  faas: 

„Stjernehimlen". 

Stjernekort  med  Drejeskive. 

2  Kp. 

G.  E.  C.  GAD. 


mest  fuldkomne  Klnvcrspilleapparat  hvorpaa 
enhver  med  eget  Foredrag  —  kan  udfore 
alle  Musikens  Mesterværker.  Planolaen.  Hvis 
Pris  er  lOOO  Kr..  forevises  beredvilligt  dagligt  i 

Petersen  &  Steenstrup's 

Harmoniums-Magasin, 

St.  Kirkestræde  /,  7.  Sal. 


Duftende  frisk 

og  skinnende  hvid  bliver  Deres 
Vask  ganske  uden  den  sæd- 
vanlige infamt  slidende  Skrub- 
ning, naar  De  anvender 


Faas    hos  de    Handlende   i 
Pk.  å  25  &  12  O. 
En  gros:  AIS  Lagerman  junr. 
Nørrevold  23,   leif.  1080. 


FERRIN 

mod  Blodmangel 

er  en  kemisk  Forbindelse  af  Mælkens 
Æggehvidestoffer  med  Jern. 

Denne  Forbindelse  nfgiver  den  bed- 
ste Form  for  et  styrkende  organisk 
Jernpræpnrat.  Fnas  paa  Apotliekerne. 

Pris  1  Kr.  50  Øre. 
KbnYii.i  Lareapotheks  kemiske  Fabrik. 


Kgl.   Hof 
Instrument- 
mager 


CORNELIUS  KNUDSEN 

18  Købmagergade  15 


V.  C.  S.  Topsøe 

Samlede 

Fortællinger 

Tre  Bind.     9  Kr.  50  Øre 
Indl).  13  Kr.  SO  Ore 

G.  E.  C.  Gad 


OPTION  OG  HJEMSTEDSRET 

Af  Dr.  jur.  Troels  G.  Jørgensen. 


DEN  nys  afsluttede  dansk-tyske  Konvention 
om  Naturalisation  af  Optantbørn  har 
allerede  været  meddelt  i  Tidsskriftet  og  gjort 
til  Genstand  for  en  kortfattet  Omtale.  Dens 
Betydning  for  den  nordslesvigske  Befolkning 
og  for  Danmarks  Forhold  til  Tyskland  saa- 
velsom  dens  Tilblivelseshistorie  har  siden  — 
som  rimeligt  er  —  været  livlig  drøftet  i 
Dagspressen  fra  forskellige  Synspunkter.  Her 
skulde  det  nu  være  Opgaven  nærmere  at 
undersøge  den  i  Belysning  af  den  bestaaende 
Retstilstand  og  ud  fra  denne  at  paavise  dens 
Forudsætninger  og  redegøre  for  dens  Resul- 
tater. 

Grundlaget  er  jo  her  Fredstraktaten  af  30. 
Oktober  1864  Art.  19  med  dens  Indstiftelse 
af  Retten  til  at  optere  dansk  Undersaatsfor- 
hold.  Direkte  gav  denne  ganske  vist  kun  en 
Bestemmelse  for  Befolkningens  dalevende  Slægt- 
led. Men  den  Maade,  hvorpaa  Fredstraktaten 
blev  forstaaet  og  anvendt  paa  Optanterne, 
har  ogsaa  været  afgørende  for  den  Retsstilling, 
der  blev  indrømmet  de  følgende  Slægtled, 
Optantbørnene,  og  har  fremkaldt  den  længe 
følte  Trang  til  en  Regulering,  som  omsider 
satte  Frugt  i  Konventionen  af  11.  Jan.  d.  A. 

Derfor  først  nogle  Ord  om  Fredstraktaten. 


I. 

Naar  man  læser  dennes  Art.  19,  lægger 
man  straks  Mærke  til,  at  den  sondrer  skarpt 
mellem  at  være  Undersaat  og  at  have  Ind- 
fødsret. tTil  Undersaatsforholdet  har  Bestem- 
melserne om  Option  Hensyn.  Optionen  er 
Retten  til  at  vælge  Undersaatsforhold,  dansk 
eller  tysk,  et  Valg  der  maatte  træffes  i  Løbet 
af  6  Aar  fra  d.  16.  Novbr.  1864  at  regne. 
Denne  Ret  gaves  til  Undersaatter,  hjemme- 
hørende paa  de  afstaaede  Territorier,  til  dér 
eller  i  Danmark  fødte  Personer  uden  Hensyn 
til,   hvor  de   paa   den  anførte   Dag   opholdt 


sig,  og  endelig  til  de  i  Danmark  hjemme- 
hørende Undersaatter.  Valget  gjaldt  for  ved- 
kommende Person,  hans  Hustru  og  umyndige 
Børn,  forsaavidt  de  ikke  udtrykkelig  undtoges. 
Til  disse  Optionsregler  føjes  saa  i  Artiklens 
5.  Stykke  den  Bestemmelse:  alle  de  Personer, 
som  har  Indfødsret  paa  den  Tid,  da  Ud- 
vekslingen af  Ratifikationerne  af  denne  Traktat 
finder  Sted  —  den  16.  November  1864  — 
bevarer  den  saavel  i  Kongeriget  som  i  Hertug- 
dømmerne. 

For  at  forstaa  Betydningen  af  denne  Ord- 
ning maa  man  se  hen  til  den  Lovgivning, 
som  paa  dette  Tidspunkt  gjaldt  i  Hertug- 
dømmerne. Det  var  den  almindelige  danske 
Ret,  indeholdt  i  „Indfødsretten"  af  15.  Jan. 
1776.  Først  efter  den  1.  Januar  1871 
traadte  en  ny  tysk  Lovgivning  i  Kraft  for 
Hertugdømmerne.  „Indfødsretten"  maa  atter 
ses  i  Forhold  til  den  ældre  danske  Ret  om 
det  statsborgerlige  Forhold.  Allerede  tidligere 
var  det  at  være  indfødt  Grundlaget  for  Be- 
siddelsen af  statsborgerlig  Hjemstedsret,  Retten 
til  at  være  og  forblive  i  Landet  og  vende 
tilbage  dertil  fra  Udlandet.  En  Person  af 
fremmed  Nationalitet  kunde  f.  Eks.  udleveres 
til  en  fremmed  Stat  som  Desertør,  selv  om 
han  ved  fast  Bosættelse  her  i  Landet  var 
blevet  Kongens  „ Undersaat".  Loven  af  1776 
præciserede  nærmere  Begrebet  „indfødt",  den 
indførte  Naturalisation  af  Udlændinge,  saa- 
ledes  at  disse  kunde  opnaa  at  »agtes  lige 
med  indfødte",  og  sikrede  endelig  Indehaverne 
af  Indfødsret  visse  Fortrinsrettigheder,  nemlig 
Adgang  til  Embeder,  Stiftelser  og  Klostre. 
De  indfødtes  Hjemstedsret  beskæftiger  Loven 
sig  derimod  ikke  udtrykkelig  med;  den  var 
ikke  skrevet  for  udtømmende  at  angive  de 
indfødtes  Retsstilling  men  for  at  sikre  dem 
visse  Privilegier  og  Fordele  i  Staten.  Den 
betragtedes  i  denne  Henseende  som  en  vigtig 
Reform,  og  Kongen  lovede  at  agte  den  som 

en  Grundlov,  der  ikke  kunde  genkaldes.  Men 
med   Hensyn    til  Hjemstedsretten  nøjes    den 
med  at  henholde  sig  til  den  ældre  Lovgivning, 
og  den  udtrykker  dette  ved  at   betegne  den 
indfødte  som  „Borger  i  Staten".    Den  senere 
Lovgivning  gaar  da  ogsaa  stadig  ud  fra,  at 
„Indfødsretten"   havde   angivet  Betingelserne 
for   at  opnaa  dansk   Hjemstedsret.     Lovgiv- 
ningens Standpunkt    var  altsaa,    at  Indføds- 
retten for  det  første  indbefattede  Hjemstedsret 
og  dernæst  visse  særlige  Fortrinsrettigheder. 
I  sidstnævnte  Henseende  var  Begrebet  „Ind- 
fødsret"   at    betragte  som  en   Ramme,   hvis 
Indhold   blev   udfyldt   af  den  skiftende  Lov- 
givning;   senere   hen  rummede  Indfødsretten 
f.  Eks.  Valgret  til  de  politiske  Forsamlinger. 
Helt  igennem  skelnes  der  nu  mellem  Indføds- 
ret og  Undersaatsforhold.     Enhver,   der  ved 
fast  Bopæl  var  hjemmehørende  i  den  danske 
Stat,   stod   i  Undersaatsforhold   til   denne  og 
var   underkastet   de    dertil    knyttede    Pligter, 
saasom   Værnepligten,    uden   Hensyn    til    sin 
nationale  Afstamning.  Indtræden  og  Udtræden 
i  dette  Forhold  fandt  Sted  ved  Ind-  og  Ud- 
vandring.     En   Mand,   der    begav  sig  til  en 
fremmed  Stat,    tabte    derimod    ikke  sin  Ind- 
fødsret,   selv    om    han    erhvervede   fremmed 
Statsborgerret;  han  kunde  imidlertid  af  Hen- 
syn til  sit  Forhold  til  den  fremmede  Stat  faa 
en  administrativ  Erklæring,  der  løste  ham  af 
det   undersaatlige   Forhold,    men   saaledes  at 
han    bevarede    sin     lovhjemlede    Indfødsret. 
Denne  Løsningserklæring,   der    meddeltes   for 
at  tjene  som  Legitimation  overfor   den  frem- 
mede Stat,    der  ønskede  at  forvisse  sig  om, 
at  vedkommende  Mand  ikke  ved  at   træde  i 
Forhold  til  denne  bragte  sig  i  Kollision  med 
Pligtforhold,    stammende    fra    hans    tidligere 
statsborgerlige  Stilling,    tilsikrede  altsaa  ved- 
kommende, at  der  ikke  fremtidig  vilde   blive 
gjort  Pligter  gældende  imod  ham.     Den  for- 
udsatte saaledes,    hvad  man   kunde  kalde  et 
særligt    nationalt    Undersaatsforhold:     et    til 
Egenskaben   af  indfødt   knyttet  Pligtforhold; 
men  Lovgivningen  havde  dog  ikke  gjort  prak- 


tisk Brug  af  et  saadant  Pligtforhold.  Ved 
fornyet  Bosættelse  bortfaldt  Virkningen  af  en 
meddelt  Løsning  af  sig  selv,  og  dette  kunde 
om  fornødent  faas  udtalt  i  en  ny  administrativ 
Erklæring. 

Disse  Retsbegreber  er  det,  Fredstraktaten 
anvender.  De  Personer,  der  har  Indfødsret 
i  Kraft  af  Fødsel  i  Hertugdømmerne,  tilsikres 
der  Indfødsret  saavel  i  Kongeriget  som  i 
Hertugdømmerne.  Undersaatsforholdet  skulde 
derimod  bero  paa  Valg,  Option.  Befolkningen 
i  Hertugdømmerne  skulde  kunne  undgaa  Ind- 
lemmelse under  den  fremmede  Stat  ved  at 
vælge  dansk  Undersaatsforhold,  ligesom  ogsaa 
andre  danske  kunde  vælge  at  slutte  sig  til  de 
afstaaede  Landsdele.  Adgangen  til  Option 
læmpede  altsaa  Afstaaelsens  Virkninger  for 
den  Befolkning,  der  var  knyttet  til  de  af- 
staaede Territorier.  Der  kunde  ikke  blot  op- 
teres  dansk  Undersaatsforhold  af  indfødte  i 
Hertugdømmerne  men  ogsaa  omvendt  Under- 
saatsforhold i  Hertugdømmerne  af  indfødte  i 
Kongeriget.  Et  Forbillede  for  denne  Ordning 
fandtes  i  Freden  i  Zurich  af  1859,  hvorved 
Østrig  afstod  Lombardiet  til  Frankrig.  I 
hvor  stort  Omfang  Optionsadgangen  i  begge 
disse  Retninger  vilde  blive  benyttet,  derom 
kunde  man  ved  Fredsslutningen  ikke  have 
nogen  klar  Forestilling.  Det  viste  sig  dog 
snart,  at  Bevægelsen  nordpaa  var  den  stær- 
keste, fremskyndet  som  den  var  af  Frygten 
for  det  preussiske  Herredømme  og  af  Haabet 
om  en  snarlig  Ende  paa  dette  Herredømme, 
naar  der  blev  aabnet  Adgang  til  den  i 
Pragfredens  Art.  5  lovede  Folkeafstemning. 

I  Overensstemmelse  med  den  danske  Opfat- 
telse af  Undersaatsforholdets  Natur  maatte 
det  antages,  at  kun  en  virkelig  Udtræden  af 
Forholdet  til  den  erobrende  Magt  kunde  give 
et  Krav  paa  at  undgaa  at  behandles  som 
Undersaat,  altsaa  navnlig  undgaa  Værne- 
pligten. Fredstraktaten  betegner  da  ogsaa  Op- 
tionsretten som  de  paagældendes  Ret  til  efter 
forudgaaende  Anmeldelse  til  vedkommende 
Øvrighed  toldfrit   at  udføre  deres  Løsøre  og 

med  deres  Familie  begive  sig  til  dansk  Stats- 
omraade. 

Men  de  preussiske  Myndigheder  har  op- 
fattet Forholdet  anderledes.  Ganske  vist  ind- 
skærpede en  Bekendtgørelse  af  16.Novb.  1866, 
at  Optionserklæringen  maatte  være  efterfulgt 
af  en  virkelig  Flytning  til  Danmark,  og  at  der 
kun  indtraadte  Fritagelse  for  preussisk  Værne- 
pligt, naar  det  godtgjordes,  at  der  var  er- 
hvervet fast  og  varigt  Ophold  i  Kongeriget. 
Men  en  ny  Bkg.  af  12.  April  1867  gaar  ud 
fra,  at  der  ogsaa  foreligger  Option,  naar  nogen 
efter  afgivet  Anmeldelse  var  rejst  til  Danmark 
og  efter  et  kortvarigt  Ophold  dér  atter  havde 
bosat  sig  blivende  i  Slesvig.  Denne  sidste 
Anskuelse  har  Forvaltningen  i  det  hele  fast- 
holdt. Og  ser  man  hen  til  Domstolene,  der 
ifølge  Fredstraktaten  skulde  afgive  Værnet 
for  Befolkningens  Rettigheder,  er  der  den 
samme  Uklarhed  og  Usikkerhed.  Overland- 
retten  i  Kiel  fastslog  ganske  vist  i  Dom  af 
9.  Maj  190) ,  at  en  virkelig  Bopælsforandring 
ved  Overflytning  til  Danmark  maatte  være 
Forudsætningen  for  at  anse  en  Option  for 
retsgyldig.  Men  Domstolene  har  ikke  fast- 
holdt disse  strængere  Fordringer  til  Optionen; 
senere  Afgørelser  nøjes  med,  at  der  har  været 
foretaget  forberedende  Skridt  til  en  Flytning, 
eller  med  et  kortvarigt  Ophold  i  Kongeriget, 
og  der  bortses  fra,  at  Familie  og  Ejendele 
ikke  blev  medført  ved  Afrejsen. 

Sagen  er  den,  at  Preussen  aldrig  har  villet 
anerkende,  at  den  Indfødsret,  som  Fredstrak- 
taten erklærer  for  en  stadig  bestaaende  Ret- 
tighed, medfører  en  Hjemstedsret  i  Slesvig, 
uafhængig  af  dansk  Option.  Den  Sondring 
mellem  Indfødsret  og  Undersaatsforhold,  der 
som  bemærket  er  staaende  i  dansk  Retssprog, 
kendes  ikke  i  tysk  Lovgivning,  hvorefter  Un- 
tertanenschaft  og  Staatsburgerrecht  altid  er 
forenede  som  Bestanddele  af  Staatsangehorig- 
keit.  Men  det  overses  herved,  at  Fredstrak- 
taten nødvendigvis  maatte  slutte  sig  til  den 
Retstilstand  —  den  almindelige  danske  — 
som  dengang  og  endnu  i  adskillige  Aar  gjaldt 

i  de  afstaaede  Landsdele;  den  kunde  ikke 
operere  med  andre  Retsbegreber  end  dem, 
som  dér  havde  Gyldighed.  De  preussiske 
Domstole,  der  borttager  Hjemstedsretten  af 
det  Retsindhold,  der  ligger  i  Indfødsret  — 
Indigenatrecht,  droit  d'indigénat  med  det  frem- 
mede Udtryk  —  kommer  til  det  urimelige 
Resultat,  at  Fredstraktaten  har  nægtet  de 
danske  Optanter  Ret  til  Ophold  i  deres  Hjem- 
land, men  garanteret  dem  „Fortrinsrettighe- 
derne* —  Adgang  til  Embeder,  Stiftelser  og 
Klostre  —  thi  af  disse  Rettigheder  maatte 
Adgang  til  Embeder  anses  uforenelig  med 
Option  af  dansk  Undersaatsforhold  og  Hen- 
synet til  adelige  Damers  Adgang  til  Stiftelser 
og  Klostre  —  noget  der  maaske  endog  efter 
de  særlige  Forhold  i  Hertugdømmene  var 
uden  praktisk  Anvendelse  —  kunde  dog  ikke 
godt  motivere  Optagelsen  af  en  Regel  for 
alle  Optanter. 

Naar  dansk  Option  altsaa  efter  den  her- 
skende Retsopfattelse  medfører  Tab  af  Hjem- 
stedsret, saa  forstaas  det,  at  der  bliver  Til- 
bøjelighed til  i  videst  mulige  Omfang  at 
statuere,  at  en  saadan  Option  har  fundet 
Sted.  Derfor  nægtes  der  ogsaa  Tilbagekal- 
delse af  den  een  Gang  afgivne  Optionserklæ- 
ring  Gyldighed,  og  det  samme  er  Tilfældet 
med  Reoptionen,  bestaaende  i  Tilbageflytning 
og  Genkaldelse  af  den  først  afgivne  Erklæ- 
ring. Men  efter  dansk  Ret  foregik  Udtræden 
og  Indtræden  i  Undersaats forholdet  simpelthen 
ved  Udvandring  og  Indvandring,  og  Optan- 
ternes  bevarede  Indfødsret  maatte  netop  ytre 
sig  som  en  Ret  til  at  tage  Ophold  igen  i  de 
afstaaede  Landsdele.  Derved  indtraadte  de 
naturligvis  igen  i  Undersaatsforhold  i  Kraft 
af  Bopælen,  og  det  samme  var  Tilfældet,  naar 
en  Mand  efterat  have  afgivet  Erklæring  til 
Myndighederne  om  Option  alligevel  blev  bo- 
ende i  Slesvig.  Heri  ligger  Svaret  paa  den 
fra  tysk  Side  fremsatte  Indvending  mod  at 
tilkende  Optanterne  Hjemstedsret:  at  ingen 
Stat  kan  indlade  sig  paa  at  anerkende  en 
saadan  Ret  for  Personer,  der  paa  deres  Side 

skyder  sig  ind  under  et  Krav  om  Fritagelse 
for  de  offentligretlige  Forpligtelser.  Naar 
Hjemstedsretten  aktuelt  udøves,  saa  forbindes 
den  nemlig  med  undersaatlig  Underordnelse  un- 
der Statens  Myndighed.  Bopælsforholdet  har  i 
hvert  Fald  for  Danmark  været  tilstrækkeligt 
Grundlag  for  at  paalægge  Værnepligt.  Og 
det  er  om  dansk  Ret,  der  her  er  Tale. 

Hvor  vidt  den  preussiske  Forvaltning,  støt- 
tet af  Domstolene,  er  gaaet  under  Indflydelse 
af  denne  Tilbøjelighed  til  at  statuere  dansk 
Undersaatsforhold,  er  der  dog  ikke  Grund  til 
her  at  komme  nærmere  ind  paa.  Optant- 
mageriets  Dage  er  forhaabentlig  forbi  for 
stedse. 

Resultatet  er  blevet,  at  der  paa  sønderjysk 
Grund  lever  c.  4,000  danske  Optanter,  hvem 
der  nægtes  egentlig  Hjemstedsret,  ligesom  de1 
naturligvis  ogsaa  savner  politiske  Rettigheder. 
Udsigten  for. dem  til  at  forbedre  deres  Rets- 
stilling beror  udelukkende  paa,  om  de  kan 
opnaa  Naturalisation  som  preussiske  Stats- 
borgere og  Undersaatter. 

Men  imod  dette  Statsmagtens  Standpunkt 
staar  Fredstraktatens  klare  Ord  og  Mening. 
Den  preussiske  juridiske  Opfattelse  gør  sig 
idelig  skyldig  i  den  Fejl  at  fortolke  Traktaten 
i  Overensstemmelse  med  tysk  statsretlig  Sprog- 
brug. I  Stedet  for  at  undersøge  Indholdet 
af  de  danske  statsretlige  Begreber  gaar  man 
ud  fra  de  tyske  Retsbegrebers  universelle  og 
almengyldige  Karakter,  og  man  støtter  disse 
Udviklinger  med  Henvisning  til  de  formentlig 
politisk  uantagelige  Resultater,  hvortil  den  dan- 
ske Opfattelse  fører.  Dette  Hensyn  —  der 
dog  paa  ingen  Maade  vilde  berettige  til  at 
fravige  den  ellers  nødvendige  Forstaaelse  af 
Fredstraktaten  —  har  imidlertid,  som  allerede 
fremhævet,  intet  paa  sig.  Der  fremsættes  kun 
Krav  paa  at  nyde  Hjemstedsret  i  Forbindelse 
med  fuld  Underkastelse  under  Statsmagten 
—  som  i  den  danske  Tid.  Hvis  der  til 
nogen  Tid  har  været  Uklarhed  hos  Regeringen 
over  dette  Punkt,  saa  maa  det  blive  dens 
Sag;   den   har  jo  Lovgivningen  i  sin  Haand 


og  dermed  Handlefrihed  indenfor  Rammen  af 
de  traktatmæssig  sikrede  Rettigheder. 

Paa  den  anden  Side  er  der  unægtelig  her 
en  Opgave  for  os  i  Kongeriget.  Det  drejer 
sig  jo  i  sidste  Instans  om  den  rette  Opfat- 
telse af  de  danske  Retsforhold,  til  hvilke 
Traktaten  har  Hensyn,  og  naar  Forstaaelsen 
fra  tysk  Side  glippede,  saa  maatte  det  være 
den  danske  Retskyndigheds  Sag  at  optræde 
retledende.  Slesvigs  Retsforhold  har  i  Reglen 
været  af  en  vanskelig  og  tvivlsom  Art,  og 
det  har  skadet  den  danske  Sag,  at  dens 
Retsgrundlag  var  saa  svært  at  forstaa  for 
dem,  der  ikke  var  fortrolige  med  hele  Rets- 
udviklingen. Ogsaa  nu,  da  det  ikke  længere 
gælder  om  Landsdelens,  men  om  Befolknin- 
gens Stilling,  viser  det  sig,  hvilke  Vanskelig- 
heder der  træder  i  Vejen  for  Forstaaelsen. 
Fortjenesten  af  at  have  taget  dette  Arbejde 
op  tilkommer  Professor  Henning  Matzen,  der 
i  sin  i  1904  paa  tysk  og  fransk  udsendte 
Bog  om  Optantspørgsmaalet  har  givet  en  klar 
og  fyldig  Fremstilling  af  de  rette  Synspunkter 
og  siden  gentagne  Gange  har  grebet  Pennen 
for  at  udvikle  disse.  Det  er  da  at  haabe, 
at  hans  —  ovenfor  gengivne  —  Opfattelse 
efterhaanden  maa  trænge  igennem  og  øve  sin 
Virkning  i  den  ene  eller  den  anden  Skikkelse. 


II. 

Med  Optantbørnene ,  de  efter  Faderens 
Option  fødte  Børn,  beskæftiger  Fredstraktaten 
sig  ikke.  Dette  var  ganske  naturligt,  naar 
det  forudsættes,  at  Optionen  foregik  ved  reel 
Flytning  til  Danmark,  thi  saa  fik  Optant- 
børnene jo  intet  Forhold  til  de  afstaaede 
Landsdele.  Men  da  Forholdene  nu  har  med- 
ført, at  en  Mængde  Personer,  der  regnes  for 
Optanter,  opholder  sig  og  stadig  har  opholdt 
sig  i  Hertugdømmerne,  saa  staar  Sagen  an- 
derledes. Disse  Personer  har,  forsaavidt  de 
ikke  er  født,  efterat  Loven  af  19.  Marts 
1898  traadte  i  Kraft,  ikke  dansk  Indfødsret. 
Loven   af    1776   krævede   nemlig  i  Modsæt- 

ning  til  andre  Landes  Lovgivning  om  Stats- 
borgerforholdet, at  Personen  skulde  være 
født  paa  dansk  Statsomraade  for  at  opnaa 
Indfødsret.  Kun  Børn  af  Forældre,  der  i 
Statens  Tjeneste  eller  paa  Rejser  opholdt  sig 
udenfor  Riget,  fik  Indfødsret  ved  Fødsel  uden 
for  dette.  Skønt  Optanten  har  dansk  Ind- 
fødsret, faar  altsaa  hans  under  Faderens  Bo- 
sættelse i  Slesvig  fødte  Børn  det  ikke.  De 
er  efter  dansk  Ret  at  anse  som  Udlændinge. 
Forsaavidt  Barnet  var  født  i  Slesvig,  medens 
„ Indfødsretten"  endnu  havde  beholdt  Gyldig- 
hed dér,  o:  inden  den  1.  Januar  1871, 
maatte  det  derimod  faa  Indfødsret  i  Hertug- 
dømmerne. Men  dette  er  ikke  anerkendt. 
Den  nu  gældende  tyske  Lovgivning  betinger 
Barnets  Statsborgerret  af  Faderens^  og  da 
man  frakender  den  danske  Optant  Stats- 
borgerret, saa  bliver  Følgen,  at  heller  ikke 
Optantbarnet  bliver  preussisk  Statsborger.  Da 
der  ikke  er  nogen  tredje  Stat,  til  hvilken 
disse  Personer  træder  i  Forhold,  har  de  alt- 
saa ikke  noget  lovhjemlet  Hjemland.  Der 
er  intet  Sted,  hvor  de  har  Krav  paa  at  be- 
vare Bopæl;  de  vil  kunne  udvises  baade  fra 
Tyskland  og  Danmark.  Om  de  faar  et 
Hjemsted,  vil  bero  paa,  om  de  selv  senere 
hen  i  Livet  træder  i  et  saadant  Forhold  til 
en  Stat,  at  der  kan  blive  Spørgsmaal  om  at 
optage  dem  ved  Naturalisation. 

I  denne  Henseende  stiller  det  sig  for  Dan- 
marks Vedkommende  saaledes,  at  Naturalisa- 
tionen foregaar  ved  Lov  og  i  Almindelighed 
—  foruden  Opfyldelsen  af  visse  Fordringer 
til  Livsvandel  og  økonomisk  Evne  —  forud- 
sætter 1 2  å  1 5  Aars  uafbrudt  Ophold  her  i 
Landet.  Overfor  Optantbørn  vil  man  imid- 
lertid se  bort  fra  sidstnævnte  Fordring  og 
som  Regel  nøjes  med,  at  vedkommende  har 
fast  Bopæl  her  i  Landet.  Forholdet  er  nem- 
lig det,  at  den  nugældende  Lov  om  Stats- 
borgerforholdet af  19.  Marts  1898  hos  os 
har  indført  de  i  nyere  Lovgivninger  gæl- 
dende Grundsætninger  om  Erhvervelse  af 
Statsborgerret    paa    Grundlag     af    Faderens 


Stilling  uden  Hensyn  til  Stedet  for  Barnets 
Fødsel.  De  her  omtalte  Personer  vilde  alt- 
saa, om  den  nye  Lov  havde  haft  Gyldighed 
for  dem,  have  opnaaet  Indfødsret,  da  deres 
opterende  Fader  har  denne  Ret,  og  man 
fjærner  ved  deres  Naturalisation  blot  Følgen 
af,  at  de  moderne  Principer  saa  sent  har 
faaet  Indgang  i  vor  Lovgivning. 

Men  det  er  jo  nærmest  i  deres  Fødeland, 
Optantbørnene  har  Interesse  i  at  blive  natu- 
raliserede. Aabenraakonventionen  af  Sep- 
tember 1872  —  hvis  egentlige  Opgave  iøv- 
rigt  var  at  ordne  Behandlingen  af  de  talrige 
værnepligtiges  formentlig  uberettigede  Ud- 
vandring henimod  Slutningen  af  den  6aarige 
Frist  for  at  undgaa  at  komme  til  at  gøre 
Krigstjeneste  mod  Frankrig  —  beskæftigede 
sig  ogsaa  med  Optantbørnenes  uheldige  Man- 
gel af  et  Statsborgerforhold,  og  det  udtaltes 
i  Slutningsprotokollen ,  at  dette  anormale 
Forhold  senere  skulde  ophæves  ved,  at  Preus- 
sen eventuelt  ved  Lov  sørgede  for,  at  de 
kommende  Generationer  ved  deres  Fødsel  i 
Preussen  blev  preussiske  Undersaatter.  Den 
Vej,  der  i  denne  Henseende  er  blevet  be- 
traadt,  har  dog  hidtil  ikke  været  Lovgiv- 
ningen, men  Naturalisation,  der  i  Preussen 
foretages  af  Administrationen. 

Et  Blik  paa  denne  Sags  Historie  viser 
klart  Indflydelsen  af  Regeringens  skiftende 
Politik.  Ved  Kundgørelse  af  7.  Januar  1883 
blev  det  paalagt  Optanternes  Sønner  at  melde 
sig  til  den  preussiske  Lægdsrulle  i  Tyveaars- 
alderen  og  samtidig  ansøge  om  Naturalisation, 
hvis  de  vilde  undgaa  Udvisning.  Denne 
Kundgørelse  udstedtes  Aar  for  Aar  og  havde 
for  de  allerflestes  Vedkommende  til  Virkning, 
at  de  blev  i  deres  Fødeland,  lod  sig  natu- 
ralisere og  aftjente  deres  Værnepligt  i  den 
preussiske  Hær.  I  1898  kom  imidlertid 
Køllerpolitikken  med  dens  Forstærkelse  af 
Regeringens  danskfjendtlige  Holdning.  Det 
hørte  nu  til  Undtagelserne,  at  Ansøgningerne- 
blev  bevilgede;  undertiden  blev  der  foruden 
Afslaget  meddelt  en  Udvisningsordre.  Denne 

Periode   gik    imidlertid    til  Ende,   og   i  Sep-      har  benyttet  Adgangen  til  at  blive  preussiske 


tember  1902  udstedtes  en  Anordning,  hvor- 
efter Ansøgninger  om  Naturalisation  af  Per- 
soner, som  siden  1867  „fejlagtig*  var  ble- 
vet behandlede  som  Preussere,  i  Reglen 
skulde  bevilges,  især  naar  de  havde  tjent  i 
Hæren.  De  samme  Grundsætninger  skulde 
følges  ved  Behandling  af  Optantbørnenes 
Naturalisationsandragender,  men  med  Hensyn 
til  Gennemførelsen  af  denne  Anordning  er 
der  vedblivende  sporet  nogen  Modstræben 
af  de  stedlige  Myndigheder. 

Antallet  af  Optantbørn,  fødte  mellem 
Faderens  Option  og  1898,  anslaas  til  11  å 
12000.  Deres  statsborgerlig  set  retsløse 
Tilstand  er  skadelig  ikke  blot  for  dem  selv, 
deres  Paarørende  og  Landsmænd,  men  til  en 
vis  Grad  ogsaa  for  det  offentlige  Liv  i  det 
hele,  da  det  jo  er  ganske  abnormt,  at  saa 
store  Dele  af  den  fast  bosiddende  Befolkning 
ikke  kan  regnes  med  blandt  de  egentlige 
Borgere. 

III. 
At  Optanternes  Retsstilling  blev  bestemt 
ved  en  Traktat  mellem  Danmark  og  Østrig- 
Preussen  var  en  Følge  af,  at  disse  Personer 
hidtil  havde  været  den  danske  Konges  Un- 
dersaatter  og  først  i  Kraft  af  Traktaten  op- 
hørte at  være  det.  For  Optantbørnenes 
Vedkommende  er  Forholdet,  som  ovenfor 
vist,  et  andet,  og  Preussens  Beslutning  om 
at  ville  naturalisere  dem  i  større  Omfang 
end  hidtil  kunde  forsaavidt  ligesaa  vel  have 
været  udtalt  i  en  Anordning.  Naar  den  er 
kommen  til  at  foreligge  i  en  folkeretlig  Ved- 
tagelse, saa  er  det  for  det  første  et  Vidnes- 
byrd om,  at  der  bagved  har  ligget  en  For- 
handling mellem  de  to  Stater,  og  at  det  er 
denne,  der  har  været  Aarsagen  til  den  tagne 
Beslutning.  En  videre  Grund  vil  man  kunne 
finde  i  Bestemmelsen  i  Artikel  II  om,  at  den 
danske  Regering  ikke,  forsaavidt  der  ikke  i 
Følge  dansk  Ret  foreligger  andre  Grunde, 
vil  nægte  Ophold   til   Optantbørn,    der  ikke 


Statsborgere  eller  hvis  Ansøgninger  har 
maattet  afvises,  fordi  de  lovbestemte  Forud- 
sætninger mangler,  og  endelig  i  de  indled- 
ningsvis gjorte  Bemærkninger,  hvorom  neden- 
for. Betydningen  af  Traktatformen  er  den, 
at  der  nu  er  givet  et  forbindende  Tilsagn 
om  Naturalisationens  Foretagelse.  Tilsagnet 
omfatter  de  paa  preussisk  Statsomraade  bo- 
satte nationalitetsløse  Optantbørn,  hvorved 
forstaas  de  efter  Faderens  Optionserklæring 
men  inden  den  danske  Indfødsretslov  af  19. 
Marts  1898  traadte  i  Kraft,  udenfor  Dan- 
mark fødte  Børn,  d.  v.  s.  Efterkommere  i 
første  og  senere  Led.  Naturalisationen  skal 
naturligvis  foregaa  efter  Ansøgning  og  i 
Henhold  til  de  almindelige  i  Lov  af  1.  Juni 
1870  foreskrevne  Regler,  der  stiller  de  efter 
Sagens  Natur  nødvendige  Fordringer  om  ube- 
rygtet Livsvandel  og  en  vis  økonomisk  Evne ; 
enhver  myndig  —  enogtyveaarig  —  Mand 
ansøger  for  sig  selv  og  sin  Familie.  Der 
skal  betales  et  Gebyr  paa  50  Mark,  der  i 
Tilfælde  af  Uformuenhed  kan  nedsættes  til 
indtil  5  Mark. 

Saa  langt  naar  Preussens  Forpligtelse  efter 
Konventionen.  Erindrer  man,  at  Naturalisatio- 
nen er  ensbetydende  med  Tildeling  af  Hjemsteds- 
ret  i  Hjemlandet  og  Erhvervelsen  af  politiske 
Rettigheder,  og  erindrer  man  fra  de  senere 
Aar,  hvilke  Følger  Manglen  af  disse  Rettig- 
heder, der  kun  meget  sparsomt  meddeltes, 
kunde  drage  efter  sig,  maa  det  sikkert  er- 
kendes, at  Konventionen  har  bragt  Befolk- 
ningen et  betydeligt  Gode.  Men  Konven- 
tionen er  ikke  bestemt  til  at  være  en  staaende 
Bestemmelse,  der  stadig  finder  Anvendelse. 
Det  er  Meningen,  at  Optantbørnene  nu  skal 
søge  Naturalisation  og  Konventionens  An- 
vendelighed dermed  være  udtømt.  Dette 
fremgaar  af  den  ovenfor  anførte  Udtalelse  om 
Danmarks  Villighed  til  at  modtage  Optant- 
børn, der  ikke  har  benyttet  deres  Ret  til  at 
ansøge  om  at  blive  preussiske  Statsborgere, 
eller  hvis  Ansøgninger  ikke  har   fyldestgjort 

Lovens  Fordringer.  Danmarks  Forpligtelse 
gaar  dog  ikke  ud  paa  at  meddele  dem  Ind- 
fødsret, men  kun  paa  at  tilstede  dem  Op- 
hold. Konventionen  faar  ved  den  sidstnævnte 
Bestemmelse  den  Betydning,  at  den  ogsaa 
for  de  Optantbørn,  der  ikke  kommer  til  at 
nyde  godt  af  Konventionens  Hovedbestem- 
melse, til  en  vis  Grad  ordner  deres  Stats- 
borgerforhold. Saafremt  der  „enten  ifølge 
retslig  Kendelse  eller  for  Statens  indre  og  ydre 
Sikkerheds  Skyld  eller  af  Fattigforsørgelses- 
og  Ordenspoliti-Hensyn**  bliver  Spørgsmaal 
om  at  nægte  dem  Ophold  paa  preussisk 
Statsomraade,  vil  de  kunne  udvises  til  Dan- 
mark. Man  har  fundet  det  betænkeligt,  at 
Danmark  herved  bliver  forpligtet  til  at  mod- 
tage Forbrydere  og  Fattiglemmer,  men  denne 
Forpligtelse  faar  næppe  stor  Betydning,  og 
unaturlig  er  den  i  hvert  Fald  ikke,  da  disse 
Personer  vilde  have  haft  dansk  Indfødsret, 
om  Loven  af  1898  havde  haft  Gyldighed 
for  dem.  Bestemmelsen  hører  med,  naar 
man  for  de  af  Konventionen  omfattede  Per- 
soner vilde  ophæve  Manglen  af  Hjemstedsret. 

Om  den  nærmere  Udførelse  af  Naturali- 
sationen er  der  iøvrigt  ikke  truffet  Be- 
stemmelse; navnlig  er  ingen  Frist  for  Ind- 
givelse af  Ansøgning  fastsat,  og  det  vil  der- 
for være  det  rigtigste  at  ansøge  uden  unød- 
vendigt Ophold. 

Paa  Optantbørn,  fødte  efter  at  den  danske 
Lov  af  19.  Marts  1898  er  traadt  i  Kraft, 
er  Konventionen  uanvendelig ;  disse  Personer 
har  jo  ogsaa  dansk  Indfødsret  og  er  altsaa 
ikke  hjemstedsløse.  Da  der  imidlertid  ifølge 
Artikel  III  ved  Optantbørn  skal  forstaas  ikke 
blot  Efterkommere  i  første  Led,  men  ogsaa 
disses  Efterkommere,  lades  der  dog  en  Gruppe 
af  nationalitetsløse  Personer  tilbage.  For  at 
Loven  af  1898  skal  give  en  udenfor  Dan- 
mark født  Person  Indfødsret,  kræves  jo  nem- 
lig, at  Faderen  har  Indfødsret,  og  dette  er 
ikke  Tilfældet  med  en  før  1898  født  Søn  af 
en  Optant.  Denne  Lakune  maa  naturligvis 
forudsættes  at  ville  blive  udfyldt  i  Overens- 


stemmelse med  Konventionens  Princip,  at 
ophæve  Manglen  af  Hjemsted.  Spørgsmaalet 
vil  iøvrigt  kun  i  sjældne  Tilfælde  komme 
frem,  da  disse  Børn  regelmæssig  vil  være 
indbefattede  under  den  af  Faderen  søgte 
Statsborgerret. 

Paa  lignende  Maade  falder  Børn,  født  i 
Tidsrummet  fra  6.  Novbr.  1864  til  Af- 
givelsen af  Faderens  Optionserklæring,  uden- 
for Konventionens  Ramme,  men  da  disse 
Personer  er  født  efter  Afstaaelsen,  mangler 
de  dansk  Indfødsret.  Her  har  den  preus- 
siske Regering  imidlertid  lovet  at  stille  sig 
fuldtud  imødekommende  overfor  Naturali- 
sationsandragender  fra  Personer,  hvis  Sø- 
skende vil  blive  naturaliserede  i  Henhold  til 
Konventionens  Artikel  I,  naar  de  bo  sam- 
men med  disse  Søskende  og  opfylder  de  al- 
mindelige Betingelser. 

Konventionen  sigter  altsaa  ikke  paa  en 
Løsning  af  Optantspørgsmaalet  i  dets  Helhed. 
Selve  Optanterne  er  stillede  som  før.  Men 
naar  det  i  Indledningen  hedder,  at  begge 
Parter  er  „besjælede  af  det  overensstem- 
mende Ønske  om  at  se  den  Uro  fjærnet, 
som  findes  i  visse  Befolkningskredse,  særlig 
i  Henseende  til  deres  statsborgerlige  Forhold*4, 
og  at  de  nærer  den  „Forventning,  at  denne 
af  begge  Parter  tilsigtede  Virkning  tilfulde 
vil  blive  opnaaet  ved  nærværende  Overens- 
komst**, saa  rækker  disse  Ord  jo  videre. 
Der  er  derfor  Grund  til  at  antage,  at  Preus- 
sen, naar  det  har  gjort  det  større  Skridt  at 
aabne  for  Optantbørnene,  ogsaa  vil  gøre  det 
mindre  at  aabne  for  Optanterne.  Grunden 
til,  at  de  ikke  er  medtagne,  kan  ligge  i,  at 
deres  Stilling  allerede  var  fastsat  i  Freds- 
traktaten. 

IV. 

Tilbage  staar  endnu  det  Spørgsmaal,  om- 
Konventionen  har  haft  Indflydelse  paa  Dan- 
marks Retsforhold  til  Tyskland  i  andre  Ret- 
ninger end  med  Hensyn  til  Optantbørnene. 

I    saa    Henseende    har    det    næppe   større 

Betydning,  at  de  kontraherende  Parter  i  Ind- 
ledningen udtaler  deres  Forpligtelse  til  inden- 
for Rammen  af  deres  Lovgivning  at  virke  i 
det  Øjemed  at  fjærne  den  „Uro,  som  findes 
i  visse  Befolkningskredse,  særlig  i  Henseende 
til  deres  statsborgerlige  Forhold".  Derimod 
har  Henvisningen  til,  „at  Grænserne  mellem 
Danmark  og  Preussen  er  blevne  fastsatte 
ved  Wiener -Traktaten  af  30.  Oktober  1864 
og  de  Dispositioner,  Kongen  af  Preussen  og 
Kejseren  af  Østrig  har  truffet  i  Medfør  af 
nævnte  Traktat",  vakt  større  Opmærksomhed, 
særlig  efterat  Regeringen  i  en  Meddelelse  til 
Rigsdagen  har  udtalt,  at  Hensigten  har  været 
at  give  en  udtrykkelig  Anerkendelse  af,  at 
Danmark  ikke  har  haft  nogen  selvstændig 
Ret  til  at  kræve  Artikel  V  i  Pragfreden  op- 
fyldt. Som  det  samtidig  oplystes,  er  denne 
Anerkendelse  en  Gentagelse  af  vore  allerede 
i   1879    afgivne   Erklæringer,  og    et   Afkald 


paa  nogen  for  Danmark  erhvervet  Ret  ligger 
der  sikkert  ikke  i  disse  Tilkendegivelser. 

Spørgsmaalet  om  Betydningen  af  Tilsagnet 
i  Artikel  V  lader  sig  imidlertid  betragte  fra 
flere  Sider.  Opfattes  det  som  Tilsagnet  om 
under  visse  Eventualiteter  at  overlade  Dan- 
mark et  Territorium,  saa  kunde  det,  da 
Danmark  under  disse  Forhandlinger  var  en 
udenforstaaende  Tredjemand,  ikke  afføde  Ret 
for  andre  end  Medkontrahenten,  Østrig.  Men 
Tanken  med  den  Ordning  at  lade  afholde 
Folkeafstemning,  maa  dog  være  at  indrømme 
Befolkningen  en  Selvbestemmelsesret  over  den 
Grund,  hvorpaa  den  bor.  Ved  Afstaaelsen 
til  Preussen  har  Østrig  betinget  denne  Ret 
for  Befolkningen,  og  ved  at  tiltræde  Ene- 
herredømmet har  Preussen  overfor  Befolknin- 
gen gaaet  ind  paa  at  give  den  denne  Rets- 
stilling. Dette  Forhold  kan  ikke  berøres  af 
en  dansk-preussisk  Konvention. 

Af  Arkitekt  Anton  Rosen. 


Jens  Vilhelm  Dahlerup. 

Kjøbenhavns  Forskønnelse  er  glædelig 
kommen  paa  Dagsordenen.  I  adva- 
rende Lysbilleder  er  Bygmestrenes  Synder 
fremviste  for  os.  For  imidlertid  at  faa  Lige- 
vægt i  Sagen  vil  det  være  rimeligt  ogsaa  at 
vise  et  og  andet  Billede  af  det,  der  duer. 
Dobbelt  vil  der  være  Anledning  til  det  nu 
ved  en  af  Kjøbenhavns  mest  kendte  Bygme- 
stres Bortgang. 

Vi  har  allesammen  saa  tit  glædet  os  over 
denne  og  hin  af  hans  Bygninger  —  for 
manges  Vedkommende  uden  at  ane,  hvem 
der  var  dens  Mester.  Hvor  fin  og  fornem 
fast  fandt  vi  ej  uvilkaarlig  Toldbodkontorernes 
Bygning,  hvor  mærkeligt  og  morsomt  Tivolis 
Paafugleteater.  Hvem  har  siddet  en  sollys 
Dag  i  Jesuskirken  (i  Valby)  uden  at  gribes 
af  Rummets  rige  og  stærke  Stemning  eller 
siden   undladt  at  glæde   sig  ved  den  slanke 


Campaniles  festlige  Silhuet- Virkning.  Har 
vi  haft  vore  Indvendinger  mod  Glypto- 
thekets  sirligt  nydelige  Facade,  saa  har 
vi  til  Gengæld  i  Beundring  bøjet  os  for 
den  prægtigt  maleriske  Virkning  af  det 
kgl.  Teater,  naar  Lyset  ved  Skumringstid 
bragte  Liv  over  Loggaens  Farver. 

Rundt  om  har  vi  mødt  denne  Byg- 
mesters Kunst:  ude  ved  Slusebygningerne, 
i  hvilke  der  med  smaa  Midler  er  skabt 
saa  udmærkede  Bygninger,  ved  Ny  Carls- 
bergs Elefanttaarn  og  Dipylon,  hvor  Dahle- 
rup med  dristigere  Fantasi  forlod  Hver- 
dagens hjemb'ge  Stil,  rundt  om  ved  Privat- 
mænds Villaer  saavel  som  i  flere  af  Fri- 
havnens statelige  og  stilfulde  Pakhuse  og 
Kontorer. 

Etatsraad  J.  V.  Dahlerups  Død  inde- 
holder for  mig,  og  sikkert  for  adskil- 
lige andre,  Grund  til  Eftertanke.  At 
Dahlerup  fødtes  den  4de  Aug.  1836  i 
Norup  Præstegaard,  og  døde  d.  24de  Jan.  1907 
i  København,  er  i  og  for  sig  mindre  væsent- 
lige Oplysninger,  sligt  og  meget  mere  vil 
man  kunne  læse  sig  til  i  den  Bog  om  hans 
Liv  og  Gjernjng,  som  hans  Venner  i  den 
nærmeste  Tid  —  desværre  for  sent  —  lade 
se  Dagens  Lys.  Den  gamle  Mester,  som 
forresten  aldrig  forekom  os,  der  stod  ham 
nær,  videre  gammel,  opnaaede  ikke  at  nyde 
denne  ham  tiltænkte  Glæde.  Nej,  det  væ- 
sentlige for  os  er,  at  han  levede  og  virkede 
et  langt  Liv  iblandt  os,  og  ydede  med  rund 
Haand  af  det  Pund,  der  var  ham  betroet, 
—  saavel  i  Egenskab  af  Menneske  som  i 
Egenskab  af  Kunstner. 

Naar  Døden  lægger  sin  Haand  paa  en 
af  os,  stemmes  Sindet  til  Alvor  og  Efter- 
tanke. Det  vilde  være  mærkeligt,  om  ikke 
ved  denne  Lejlighed  den  Tanke  opstod  hos 
mange:     „har     jeg    nu    ogsaa     været    den 

Mand  taknemmelig  for,  hvad  han  var  for 
mig?*  Jeg  er  sikker  paa,  at  adskillige,  naar 
de  nu  saaledes  ville  ransage  deres  Hjærter, 
komme  til  det  triste  Resultat:  „sikkert  ikke". 
Det  kan  gøre  mig  (og  vel  os)  saa 
meget  mere  ondt,  som  Arkitekt  Dahlerup  fra 
den  store  Offentlighed  langtfra   høstede    den 


Kunst  og  Ny  Carlsbergs  Glyptothek  bragte 
ham  som  bekjendt  ikke  megen  Paaskjennelse. 
Man  faldt  tvertimod  over  ham  med  haarde 
Ord.  En  ny  Slægt  var  under  Opvæxt;  det 
gjærede  i  Bygningskunsten,  den  gamle  Vin 
duede  ikke  mere,    man    vilde   have  hjemme- 


brygget 01, 


Vestibule  og  Trappe  i  Kunstmuseet. 


Ære,  der  tilkom  ham.  Den  herskende  Kritik 
var  ham  langtfra  altid  god.  I  en  afgørende 
Periode  af  sit  Liv  havde  han  (og  i  det 
mindste  delvis  med  Urette)  en  særdeles 
„daarlig  Presse u. 

Det  er  aabenlyst,  at  Dahlerup  i  de  sidste 
Aar  af  sit  Liv  ikke  Mk  den  Anerkj endelse, 
hvortil  han  var  berettiget.  Fuldførelsen  af 
de    to    store  Arbejder:    Statens  Museum  for 


en  god,  kraftig,  folkelig, 
Drik,  passelig  for  det 
danske  Land  og  den 
danske  Mand.  —  Ja, 
selv  staar  jeg  midt  i 
Bevægelsen,  Gud  give, 
den  maa  lykkes.  Men 
hvor  mange  af  os,  hans 
Standsfæller,  har  ikke, 
idet  de  dømte  Dahle- 
rup, glemt  paa  hvilket 
Grundlag  vi  alle  er 
opvoxede? 

Hvor  søger  vi  hen, 
naar  vi  føler  os  golde 
og  trætte,  hvor  søger  vi 
ihvertfald  vor  første 
kraftige  Næring?  — 
ingen  benægter  det, 
selvfølgelig  paa  Italiens 
og  Grækenlands  — 
Sydens  —  forunderlige 
Jordbund.  Der  søger 
vi  nu,  og  der  søgte 
Dahlerup  og  fandt  sine 
Idealer. 

Han  levede  sine  Stu- 
dieaar  og  sin  kraftigste 
Tid  i  en  Periode,  hvor 
den  italienske  Renais- 
Kurs,  saavel    her,    som 


sance    stod    højt    i 
overalt  i  Udlandet. 

At  det  blev  ham,  der  hos  os  blev  den 
italienske  Rennaissances  sidste,  store  Byg- 
mester, er  sikkert  en  Tilfældighed;  thi  gen- 
nem sit  første  store  Arbejde,  vort  udmærket 
smukke  Nationaltheater,  blev  han  jo  yder- 
ligere [skolet  og  befæstet  i  denne  Stil,  og 
herigjennem  kan  det  maaske  forklares,  at  det 

til  Trods  for  hans 
store  Talent  ikke 
blev  ham,  der  se- 
nere med  Sejr  slog 
til  Lyd  for  den  dan- 
ske Mursten  og  den 
bornholmskeGranit, 
i  Udtryksformer, 
der  vare  særlig  ka- 
rakteristiske for 
disse  Materialier  og 
for  nordisk  Tanke- 
sæt. 

Vel  brugte  han 
Mursten  i  sine  Byg- 
ninger, men  han 
brugte  dem  i  Reg- 
len kun  nødtvun- 
gent i  Facader, 
hvor  han,  om  der 
havde  været  Raad, 
helst  vilde  have 
anvendt  naturlig 
Sten,  saaledes  Atti- 
kaerne  paa  Kunst- 
musæet  og  Pilla- 
strene  paa  Glypto- 
thekets  Sider  og 
vistnok  mange  an- 
dre Steder.  Han 
følte  sig  som  en 
Renaissancens  Byg- 
mester, der  vel 
kunde  gaa  paa 
Akkord,  naar  det 
gjaldt  Materialet, 
men  fastholdt  sin 
Form,  der  havde 
Rod  i  hans  inder- 
ste Væsen. 

Han  elskede  de 
store  stolte  Byg- 
ninger i    Rom    og 

Neapel   og  i  andre  af  Italiens  Storbyer,  disse 
Minder  fra   en  Tid,    hvor  man   fandt  Mur- 


"5c 


stenen  for  lille  til  at  give  monumentalt  Ud- 
tryk for  Tidens  Aand  og  Brydninger. 

Han  kæmpede 
for  sin  Stil  og  sin 
Kunst,  og  naar 
mange  har  ment, 
at  han  faldt  i 
denne  Strid,  da 
skal  det  siges,  at 
her  er  det  heldigvis 
Stenene  der  tale,— 
som  der  blev  sagt 
ved  hans  Baare. 
For  hvem  der  vil 
og  kan  se,  er  det 
udenfor  al  Tvivl, 
at  vi  i  National- 
theatret  ejer  et  Byg- 
ningsværk af  høj 
Rang.  En  Forside 
og  en  Tilskuerplads 
som  her,  findes 
neppe  bedre  i  Ev- 
ropa,  —  og  for  at 
bruge  en  højtanset 
Kollegas  Ord:  „Den 
store  Opera  i  Paris 
medregnet. u  Og 
Monumenter  som 
Huitfeldtsøjlen  og  L.  N.  Hvidt's  i  Ørsteds- 
parken,  kan  vel  være  bekjendt  at  nævnes 
sammen  med  deres  Skabers  Navn.  Hvor 
ærefuldt  han  gentagne  Gange  har  hævdet 
sig  overfor  Udlandets  Mestre  er  bekendt. 
Som  værdifuld  Prøve  gengiver  vi  her  [hans 
præmierede  Udkast  til  Viktor  Emmanuel- 
Monumentet. 

Som  allerede  antydet  faldt  Kritikken  over 
Dahlerup  ved  Opførelsen  af  Statens  Mu- 
sæum  for  Kunst  og  i  Anledning  af  Glypo- 
theket. 

For  mig,  som  dengang  var  Dahlerups 
Konduktør  ved  Musæet  i  Sølvgade,  var  det 
ejendommeligt  at  lægge  Mærke  til,  hvilke 
Midler  man  anvendte  for  at  komme  denne 
Kunstner  til  Livs.  Jeg  tvivler  ikke  om,  at 
de    Mænd,    der    dengang    greb    til    Vaaben, 


hlefanttaarnet 


handlede  ud  fra 
deres  bedste  Over- 
bevisning, men  de 
talte  i  alt  Fald  ofte 
om  Ting,  de  ikke 
forstod.  Musæet 
var  paa  dette  Tids- 
punkt gaaet  saa 
nogenledes  skud- 
frit, —  hvad  den 
kunstneriske  Del  an- 
gik, —  men  saa 
fandt  man  paa  hun- 
drede Ting  at  anke 
over,  f.  Ex.  »Byg- 
ningen, der  paa 
dette  Tidspunkt 
havde  været  under 
Tag  i  3—4  Aar, 
var  fugtig,"  det 
vilde  være  en  Skan- 
dale, mente  man, 
om  vor  uerstatte- 
lige Samling  instal- 
leredes her. 

Nuvel!  Angrebet 

ved  Ny  Carlsberg.  yar   offentligt  frem. 

sat,  følgelig  maatte  det  grundig  undersøges, 
hvor  meget  det  havde  paa  sig.  —  Der  blev  da 
med  megen  Omhu  og  gjennem  særlig  kyndig 
Assistance  (nuværende  Professor  Ramsing) 
udtaget  Prøver  af  Væggene  i  samtlige  Mu- 
sæumssale,  —  disse  Prøver  undersøgtes  paa 
Steins  chemiske  Laboratorium,  hvor  man 
fandt,  at  disse  paagjældende  Vægge  vare 
næsten  kemisk  fri  for  Vand,  —  altsaa 
ganske  ualmindelig  tørre.  —  Kort  derefter 
hed  det  sig,  at  nu  var  der  da  virkelig  Syn 
for  Sagen,  thi,  som  der  stod  i  det  paagjæl- 
dende Organ  (for  nogle  misfornøjede  Malere) : 
»Vandet  flød  ligefrem  paa  Gulvene".  — 
Dette  viste  sig,  ligesom  det  andet,  at  være 
fri  Fantasi,  de  paagjældende  Rum,  hvor  man 
havde  set  „Synet",  vare  ved  Lætger  af- 
spærrede fra  de  øvrige,  fordi  vi  havde  ladet 

de  nylagte  Terrazzogulve  overhælde  med 
Olie,  hvilken  Foranstaltning,  som  Sagkyndige 
ved,  lønner  sig.  —  Men,  sagde  man  nu, 
Musæet  var  for  lille  til  at  rumme  hele  den 
udmærkede  Samling,  —  ja!  det  havde  man 
maaske  baade  Ret  og  Grund  til  at  sige,  men 
at  man  anvendte  denne  Udtalelse  som  et  radi- 
kalt Angrebsvaaben  mod  Dahlerup,  det  var 
dog  et  Nummer  for  stift. 

Man  skulde  synes  det  unødigt  at  gjen- 
drive  eller  afvise  et  saa  taabeligt  Angreb 
paa  Bygmesteren,  der  opførte  Huset  efter 
sine  af  Staten  approberede  Tegninger;  men 
man  var  vred,  og  man  vragede  ikke  Mid- 
lerne. 

Lysforholdene  blev  selvfølgelig  ogsaa  ^be- 
handlede" ;  —  nu  er  det  vel  med  Lysforhold 
omtrent  som  med  Lydforhold  —  enhver  ved, 
at  et  Billede,  som  hænger  i  godt  Sidelys 
tæl  ved  Vinduet  i 
en  almindelig  god 
Stue  eller  i  et  Ate- 
lier, ses  godt,  lige- 
som Akustikken  er 
temmelig  god  i  en 
almindelig  stor  Stue. 
Nu  er  Forholdet  jo 
dette,  at  man  vist 
ikke  let  finder  paa 
at  indrette  et  Ma- 
leri-Musæum  med 
lutter  smaa  Rum 
og  dernæst  give 
alle    Billeder    gode 

Vinduespladser ; 
saalidt  som  man  i 
en  Koncertsal  kan 
nøjes  med  5  Al. 
til  Loftet  og  8-9 
Al.  mellem  Væg- 
gene. I  et  Musæum 
maa  findes  store 
Rum ;  der  gives 
Sidevægge  og  Bag- 
vægge, og  den  Ma- 


Dipylon  ved  Ny  Carlsberg. 

ler,  der  faar  sit  Billede  anbragt  paa  en 
Bagvæg,  kan  maaske  være  i  sin  gode  Ret 
til  at  klage  over  Pladsen,  men  ikke  over 
Lysforholdene.  Bagvægge  er  desværre  ikke 
til  at  undgaa,  men  naar  saa  er,  maa  det 
siges,  at  Lysforholdene  i  alle  de  smaa  Side- 
lysrum ere  udmærkede,  ligesom  Overlyssalene 
ere  fortræffelige,  og  jeg  ved,  at  Dahlerup 
gjorde  et  stort  Arbejde  for  at  fremskaffe  dette 
Resultat. 

Vi  maa  ikke  forlade  Musæet  for  Kunst 
uden  at  vi,  i  den  prægtige  Vestibule  har 
gjort  Mesteren  vor  Afbigt  for  de  mange 
slemme  Ord  der  dengang  faldt. 

Jeg  haaber,  at  det  maa  lykkes,  enten  her 
i  dette  Rum  eller  i  det  kgl.  Theater,  at  faa 
opstillet  en  Buste  i  Marmor  eller  Bronce  af 
den  store  Arkitekt,  der  i  sine  sidste  Aar 
blev  altfor  lidet  paaskjønnet. 

TilGlyptothekets 
Tilblivelseshistorie 
kjender  jeg  mindre, 
men  een  Ting  ved 
jeg  dog,  at  var  det 
blevet  Dahlerup  gi- 
vet at  opføre  Byg- 
ningen saaledes, 
som  han,  i  sine 
bedste  Tegninger 
hertil,  havde  frem- 
stillet den,  saa 
havde  meget  været 
anderledes  og  bedre. 
Overfor  Kommis- 
sioner og  Komi- 
teer havde  Dahle- 
rup ikke  tilstrække- 
lig Rygrad,  han 
var  desværre  over- 
for de  Herrer  Dele- 
gerede altfor  efter- 
givende, han  var 
som  Regel  parat  til 
at  omarbejde  i  det 
uendelige,    og    det 

viste  sig  næsten  altid,   at  de  første   Udkast 
var  de  bedste. 

Desværre  var  det  i  disse  Aar  ikke  mindst 
Kollegerne,  der  dømte  Dahlerups  Gjerning. 
Der   maatte   Luft  for  det  nye,  som  gjærede, 


en  Aften  paa  „Den  kgl.  Skydebane".  Aka- 
demisk Architektforening  holdt  Fest  paa  sin 
25aarige  Stiftelsesdag. 

Foreningens  første  Formand  —  Dahlerup  — 
var  tilstede,  placeret  ved  Siden  af  en  ældre, 


/' 

Dahlerups  Konkurrence-Udkast  til  et  Monument  for  Kong  Victor  Emmanuel. 


og  noget  maatte  falde.  Mange  .ere  heldigvis 
de,  som  senere  har  gjort  Dahlerup  Afbigt 
for,  hvad  de  eller  andre  har  tænkt  eller 
sagt  om  hans  Værker. 

Et  af  de  smukkeste   og    mest  typiske  Til- 
fælde jeg  i  denne  Henseende  mindes,  foregik 


kjendt  og  meget  skattet  Kollega,  —  jeg  vilde 
ønske  at  det  ikke  var  indiskret  at  nævne  hans 
Navn,  —  thi  hvad  han  gjorde  var  saa  kjønt, 
naturligt  og  ligetil,  at  mange,  siden  den  Aften 
var  ham  meget  taknemmelige;  —  han  gjorde 
kun  det,  at  han  brød  Isen  ved,  paa  sin  jævne, 

brave  og  hjærtelige  Maade,  offentligt  at  gjøre 
Dahlerup  en  Undskyldning  for  „alt  det  onde 
saamange  af  Kollegerne  havde  gjort  ham*. 
Ja  saaledes  omtrent  vare  hans  Ord. 

Siden  den  Aften  levede  Dahlerup  noget 
op.  Han,  som  altid  nærede  varm  Interesse 
og  Venskab  for  sine  yngre  Medarbejdere, 
var  utrættelig  i  at  hjælpe  og  støtte  dem  med 


en  stor  Glæde,  at  mærke  de  varme  Hjærter 
omkring  sig. 

Har  Dahlerup  saaledes  ikke  i  en  vis  Peri- 
ode nydt  Glæden  ved  Forstaaelse  udadtil, 
har  han  dog  haft  den  Lykke  at  eje  en 
fast  Vennekreds,  der  var  ham  hengiven  i  en 
Grad,  som  det  sjældent  er  Tilfældet;  og  hvad 
der    for    ham   sikkert  har  været  af  ganske 


Slusebygningerne  i  Kalvebodstrand. 


Raad  og  Daad.  Han  søgte  ofte  i  de  aller- 
sidste Aar  Kollegernes  Kreds,  og  da  Arki- 
tektforeningen i  1905  foretog  en  Sommerud- 
flugt til  Aarhus  d.  5te  Aug.,  mødte  han  om 
Aftenen  den  4de  Aug.  (paa  sin  Fødselsdag) 
for  sammen  med  os  unge  at  sejle  til  Jylland 
for  at  se  paa  Kampmanns  Værker. 

Aaret  efter  —  altsaa  ifjor  den  4de  Aug. 
—  var  Dahlerup,  paa  sin  70aarige  Fødsels- 
dag, Venners  og  Kollegers  Gjæst  paa  „Den 
kgl.  Skydebane",  og  det  var  ham  øjensynlig 


uvurderlig  Betydning,  var  den  Omstændighed, 
at  han  levede  det  lykkeligste  Familieliv  med 
sin  udmærkede  Hustru  og  sine  to  Børn,  som 
han  forgudede. 

Vor  Tid  har  ikke  været  særlig  modtagelig 
for  den  Renaissance,  som  Dahlerups  Kunst 
bragte  os,  hans  Værker  vil  imidlertid  vidne 
om  deres  Mester,  og  lad  det  da  være  senere 
Tider  forbeholdt  fuldt  ud  at  skatte  den  ær- 
lige og  udmærkede  Kunstner. 

Lad  nu  os,  som  lever,  haabe   at  den  Ny- 

Renaissance,  der  i  vore  Dage  gryer,  ikke  maa 
være  blodløs,  men  livskraftig,  saaledes  at  den 
maa  højne  Kulturen  i  vort  Folk,  samtidig 
med  at  den  selv,  til  Efterverdenen  maa  bringe 
Bud  om  vort  Kulturstandpunkt.  Og  ved  Siden 


af  dens   Bygningsværker   vil  da  staa  Dahle- 
rups Kunst  til  Sammenligning. 

Tiden  vil  fælde  Dommen,  men  Dahlerups  Ar- 
bejder vil,  trods  alt,  staa  som  Mindesmærker 
om  en  sjælfuld  og  ædel  Kunstner. 


Huitfeldt-Monumentet. 


496 


BEDSTEMODER  OG  DATTERDATTER 

Af  Thor  Lange. 


I. 

Det  var  ved  Foraarstid  paa  en  Herre- 
gaard  i  det  sydlige  Ukraine. 

Fra  Verandaen  under  Vinløv  stod  Glas- 
dørene aaben  ind  til  en  Dagligstue  med 
gammeldags  Mahognimøbler  under  stribet 
Silkebetræk.  Husets  Frue,  Oberstlieutenant- 
inden,  klædt  som  altid  ud  paa  Eftermid- 
dagen efter  Fortids  Skik  meget  enkelt  og 
paa  samme  Tid  elegant  i  raslende  Silke  og 
med  fine,  sorte  Kniplinger  paa  sit  sølvhvide 
Haar,  havde  Besøg  af  Landsbypræsten,  der 
var  kommen  for  at  bede  om  Penge  til  nogle 
brandlidte  Folk  i  Sognet. 

—  Jeg  har  forresten  allerede  givet  Starosten 
hundrede  Rubler  til  Fordeling  imellem  dem 
og  befalet  Skovfogeden  at  hugge  en  halv 
Desjatin  Eg  og  Fyr  til  Tømmer,  bemærkede 
Fruen.  Men  Nøden  er  jo  ganske  vist  stor; 
jeg  kan  endeligt  nok  skrive  mig  for  hun- 
drede jubler  endnu,  hvis  De,  lille  Fa'r, 
blot  lover  at  føre  Tilsyn  med ,  at  der  ikke 
gaaer  for  mange  af  Pengene  til  Drik.  Tak- 
nemlighed af  nogen  Art  hverken  venter  eller 
fordrer  man,  men  jeg  vilde  dog  nødigt  have, 
at  mit  Bidrag  ligefrem  skulde  gjøre  Skade. 

Præsten,  en  ædruelig  og  uegennyttig  Mand, 
der,  saavidt  det  lader  sig  gjøre  i  vor  Tid, 
nogenlunde  havde  Krammet  paa  Bønderne, 
lovede  med  et  Hoved- Kast,  der  bragte  det 
lange  Haar  til  at  flagre  som  en  Manke,  at 
det  skulde  han  nok  sørge  for.  Efter  at 
have  kvitteret  for  Bidraget  og  aftalt  nogle 
Enkeltheder  angaaende  Fordelingen  sagde  den 
gejstlige  Herre:  Naa,  Maria  Stepanovna,  Tak 
paa  de  Fattiges  Vegne ;  nu  er  det  bedst  jeg 
gaaer.  laften  venter  De  jo  Deres  Datter- 
datter hjem,  som  De  ikke  har  set  i  tolv 
Aar,  siden  hun  var  en  lille  Stump.  Saa 
vil  jeg  ikke  forstyrre. 

Nej,  bliv  kun,  vor  Fa'r,  siden  De  engang 
er  her,    sagde  Oberstlieutenantinden    og   til- 

føjede  med  et  Suk:  De  har  paa  min  Be- 
stilling læst  saa  mange  Sjælemesser  over 
Pigebarnets  Moder ,  hvem  De  heller  ikke 
kjendte,  at  De  nu  kan  tjene  mig  i  at  vente 
for  at  slaa  et  Korstegn  over  Datteren. 

Præsten  strøg  sig  med  alle  fem  Fingre 
gjennem  Haaret  og  satte  sig  ned  igjen,  og 
den  gamle  Dame  vedblev:  Ja  i  tolv  Aar 
har  jeg  ikke  set  Ljuba  fra  den  Dag,  hendes 
Moder  døde.  Hun  var  min  eneste  Datter 
og  hende  kom  jeg  til  at  overleve.  Gid  de 
Bønner,  De  læser  over  hende  i  Kirken,  maa 
gjøre  hendes  Sjæl  Gavn  i  et  andet  Liv;  her 
paa  Jorden  fik  hun  det  ikke  godt.  Til  Dem 
som  Præst  kan  jeg  jo  godt  fortælle  Enkelt- 
hederne. Hun  giftede  sig  haardt  imod  min 
Villie  med  en  Student  uden  Examen,  hvem 
vore  Naboer,  Forældrene  til  den  yngre  Ar- 
temjev  —  for  de  Gamle  har  De  vel  ikke 
kjendt  —  havde  bragt  med  sig  fra  Moskva 
for  at  læse  lidt  med  Børnene  i  Sommer- 
ferien. Artemjevs  havde  jo  en  stor  Familie 
og  mange  Bekjendte;  hele  Sommeren  var 
Huset  fuldt  af  Ungdom ,  der  vilde  more 
sig.  Min  Mascha  var  Veninde  med  Døt- 
trene;  naturligvis  skulde  hun  være  med  paa 
Udflugterne,  de  arrangerede;  dér  saa  hun  jo 
Studenten.  Hvad  Fluer  han  paa  de  evinde- 
lige Kjøreture  og  Sejlbaads farter  fik  sat  Bar- 
net i  Hovedet,  veed  jeg  ikke,  men  da  Efter- 
aaret  kom,  rejste  hun,  uden  at  jeg  anede 
noget  derom,  sin  Vej  med  Studenten.  Bag- 
efter skrev  hun  et  Brev  og  bad  om  Til- 
givelse for  at  hun  havde  ladet  sig  vie  til 
sin  Forlovede  uden  at  have  faaet  min  Vel- 
signelse. Hendes  nuværende  Mand  havde, 
af  Frygt  for  at  jeg  skulde  modsætte  mig 
Partiet,  overtalt  hende  til  at  indgaa  Ægte- 
skabet paa  egen  Haand.  Flere  Aar  itræk 
svarede  jeg  ikke  paa  hendes  Breve;  jeg  er 
noget  haard  af  Karakter.  Trækker  De  paa 
Smilebaandet ,    vor  Far'?     Vist    er   jeg  drøj 

at  bides  med,  hvor  det  gjælder  Familiens 
Navn;  idetmindste  har  jeg  været  det  før; 
som  ældre  lader  man  jo  efterhaanden  Sa- 
gerne gaa,  som  de  kan,  fordi  man  indser, 
at  der  til  syvende  og  sidst  ingenting  er  at 
stille  op.  Naa,  slutteligt  lod  jeg  mig  for- 
saavidt  forsone,  at  jeg  udbetalte]  hende  de 
hundredetusinde  Rubler,  som  min  salig 
Mand  havde  bestemt  skulde  tilfalde  hende 
efter  min  Død,  men  vi  saas  rigtignok  saa 
godt  som  aldrig.  Svigersønnen  var  ikke 
efter  min  Opskrift;  træde  ind  i  Statstjene- 
sten  kunde  han  ikke,  og  hjælpe  mig  at  styre 
Godset  vilde  han  ikke. 

Da  han^  havde  faaet  fat  i  Pengene  trak 
han  Mascha  med  sig  til  Udlandet,  og  dér 
levede  de  alt  andet  end  lykkeligt  sammen. 
Jeg  antager,  at  han  har  brudt  sig  mere 
om  hendes  Formue  end  om  hende  selv.  Ti 
Aar  efter  Bryllupet  døde  hun  af  Svindsot  i 
Lausanne ,  og  da  jeg  tog  derned  for  at 
være  om  hende  i  hendes  sidste  Timer  og 
bringe  hendes  Kiste  hjem  til  Familiegrav- 
stedet, saa'  jeg  for  første  Gang  min  Datter- 
datter. Saadan  en  kjøn  lille  En,  men  ikke 
mindste  Træk  af  Lighed  med  vor  Slægt; 
man  skulde  aldrig  have  sagt,  at  hun  var 
Maschas  Datter.  Jeg  vilde  tage  hende  med 
mig  tilbage  til  Rusland,  hvad  ogsaa  hendes 
Moder  paa  sin  Dødsseng  havde  ønsket,  men 
derpaa  vilde  Faderen  slet  ikke  gaa  ind.  Jeg 
prøvede  paa,  om  Penge  kunde  hjælpe,  men 
ikke  for  nogen  Pris  i  Verden  vilde  han  af 
med  Barnet.  I  den  Henseende  kan  der  ikke 
siges  noget  paa  ham;  sit  Barn  holdt  han 
af,  men  det  er  vist  ogsaa  den  eneste  Skab- 
ning i  Verden,  han  har  havt  Hjerte  for. 
Aldrig  nogensinde  kom  han  tilbage  til  Rus- 
land om  saa  blot  for  at  se  Maschas  Grav; 
i  den  senere  Tid  af  hans  Liv  troer  jeg  ikke 
engang,  at  han  havde  kunnet  komme,  selv 
om  han  havde  villet.  Han  havde,  saavidt 
jeg  veed,  skrevet  forskjellige  slemme  Ting  i 
udenlandske  revolutionære  Blade  og  var  nok 
kommen  i  et  saadant  Selskab,  at  han  gjorde 


bedre  i  at  blive,  hvor  han  var.  Nu  er  og- 
saa han  død,  tilmed  for  mere  end  et  Aar 
siden,  men  jeg  fik  det  først  at  vide  for- 
leden Dag  af  et  Brev  fra  Ljuba,  da  det 
pludseligt  var  faldet  hende  ind  at  komme 
og  besøge  mig.  Noget  Hjerte  maa  Barnet 
dog  have,  siden  hun  for  en  gammel  Kones 
Skyld  rejser  den  lange  Vej  fra  Petersborg 
hertil,  sluttede  Oberstlieutenantinden. 

Ja,  mente  ogsaa  Præsten,  tidligt  eller  sent 
kommer  altid  Slægtskabsfølelsen  tilorde.  Men 
nu  maa  den  unge  Dame  snart  være  her. 
Klokken  gaar  til  Otte;  Toget  er  vist  kom- 
met. 

Hyggeligt  i  den  gammeldags  Dagligstue, 
hvor  de  sad.  Udefra  gled  et  Skjær  af  smel- 
tende Aftenlys  ind  over  høje  smalle  Pille- 
spejle  i  mørke  Mahognitræsrammer;  gjen- 
nem  den  aabne  Verandadør  klang  det  af 
Fuglekvidder;  Fugle  er  ligesom  Smaabørn 
allermest  højrøstede,  lige  før  de  skal  til- 
sengs. Men  i  Krogene  skumrede  det,  saa 
den  lille  Flamme  af  Helgenlampen  henne  i 
Hjørnet  flimrede  stærkere  i  Pladen  af  ud- 
hamret Sølvblik  omkring  Kristusbilledet. 

Frue,  nu  kommer  Vognen!  raabte  ind 
gjennem  Verandadøren  en  barbenet  Bonde- 
dreng, som  havde  været  stillet  paa  Udkig 
oppe  paa  en  Høj,  hvorfra  man  kunde  overse 
det  meste  af  Vejen  til  Jernbanestationen. 

Maria  Stepanovna  rejste  sig  hurtigt  og  fik 
pludseligt  meget  at  bestille.  Tydeligt  nok, 
at  hun  kom  i  Sindsbevægelse. 

Jeg  vil  gaa  Vognen  imøde,  men  De,  vor 
Fa'er,  kan  godt  blive  siddende.  Saa  spiser 
De  tilaften  sammen  med  os. 

Hun  skyndte  sig  ud  paa  Trappen.  Der 
havde  allerede  omtrent  alle  Gaardens  Be- 
boere forsamlet  sig  med  den  gamle  Vasilissa, 
som  engang  havde  været  Amme  for  Husets 
afdøde  Datter,  i  Spidsen;  hele  hendes  ind- 
skrumpne Figur  rystede  af  Rørelse  ved  det 
forestaaende  Møde  med  „Maschas  lille  Pige". 
Bag  Vassilissa  stod  og  strakte  Hals  den 
lange  tynde  Fadeburskone  Paraska    samt    to 

yngre  Tjenestepiger  og  Kammertjeneren  Feo- 
dor,  der  saa  pudsig  ud  i  det  gammeldags 
Liberi,  han  for  den  højtidelige  Lejligheds 
Skyld  havde  faaet  paa,  og  hvis  guldgalon- 
nerde  Ærmer  naaede  ham  helt  ud  til  Finger- 
spidserne. Endogsaa  Kokken  Pamfil,  der 
mest  af  alt  lignede  et  Skovuhyre,  stak  Ho- 
vedet ud  af  Kjøkkenvinduet. 

Klokken  under  Aaget  paa  Trespandet  lød 
stedse  nærmere  og  skarpere.  Et  Øjeblik 
efter  svingede  Kaleschen  rundt  om  Blomster- 
plænen  op  foran  Hovedtrappen.  Ud  af  Ekvi- 
pagen traadte  en  slank,  ung  Pige,  og  faldt 
lige  i  Armene  paa  Maria  Stepanovna.  Men 
en  saadan  Omfavnelse  syntes  ikke  at  være 
rigtig  efter  den  Nysankomnes  Smag.  Kjø- 
ligt  rakte  hun  den  gamle  Dame  sin  Kind 
til  Kys  og  frigjorde  sig  temmelig  ugenert 
fra  hendes  Favntag. 

Goddag,  Bedstemo'r,  udtalte  hun  tilbage- 
holdende, medens  hun  rettede  paa  sin  Pince- 
nez,  der  halvt  var  gleden  af  ved  den  Gam- 
les overstadige  Kjærtegn.  Men  der  blev  hun 
uventet  fanget  af  Vassilissa,  der  med  hede 
Taarer  trykkede  hende  ind  til  sig  og  gav 
sig  til  at  kysse  begge  hendes  Hænder. 

Lille,  søde  Frøken,  Guds  hvide  Engel! 
stammede  den  Gamle.  Jeg  har  ammet  din 
salig  Moder  op  og  holdt  mere  af  hende  end 
af  mit  eget  Barn.  Nu  takker  jeg  Vorherre 
paa  mine  Knæ  for,  at  jeg  har  faaet  dig 
at  se. 

Dette  Udbrud  af  Ømhed  behagede  ingen- 
lunde den  oplyste  kvindelige  Repræsentant 
for  en  yngre  Slægt. 

Jeg  kan  ikke  udstaa  disse  Slavemanerer, 
bemærkede  „Maschas  lille  Pige"  ret  skarpt, 
idet  hun  med  begge  Arme  fjernede  baade 
Vasilissa  og  det  øvrige  Tjenestetyende,  som 
ogsaa  vilde  kysse  paa  Haanden.  Jeg  er 
meget  glad  for  at  stifte  Deres  Bekjendtskab 
men  lad  være  med  at  slikke  Hænderne  paa 
nogensomhelst.  Enhver  skal  holde  sin  Men- 
neskeværdighed i  Ære! 

Efterladende  den  betuttede  gamle  Amme  i 

en  Tilstand  af  intet  forstaaende  Bedøvelse 
fulgte  hun  efter  Maria  Stepanovna,  der  i 
Skyndingen  ikke  havde  lagt  Mærke  til  den 
nys  beskrevne  Scene. 


II. 


Se,  lille  Ljuba,  det  er  dit  Værelse,  sagde 
Bedstemoderen;  gid  du  maa  synes  om  det. 
Kom,  lad  mig  hjælpe  dig  Overtøjet  af.  Du 
kan  nøjes  med  at  vadske  Ansigt  og  Hæn- 
der efter  Rejsen,  men  klæd  dig  endeligt  ikke 
om;  det  varer  for  længe,  og  saa  bliver 
Aftensmaden  kold.  Nej,  hvor  du  er  lang 
og  stor,  meget  højere  end  din  Moder!  Men 
noget  ligner  du  hende  alligevel;  Panden  og 
Øjnene  har  du  fra  vor  Familie. 

Med  al  sin  Kjærlighed  stirrede  hun  ind 
i  den  unge  Piges  Træk  for  at  rinde  noget 
af  det  aandelige  og  legemlige  Slægtskab, 
noget  af  det,  hun  som  Moder  havde  elsket  i 
det  Barn,  hvem  hun  trods  al  Sorg  og  Skuf- 
felse hele  sin  ensomme  Alderdom  igjennem 
havde  længtes  efter  og  savnet.  Med  for- 
ventningsfuld Hjertebanken  søgte  og  søgte 
hun  i  glad  Forvisning  om,  at  hun  allerede 
havde  fundet  meget.  En  Udenforstaaende 
vilde  ikke  helt  have  frakjendt  hendes  Gjæst 
en  vis  aristokratisk  Finhed  i  Ansigtstræk- 
kene, men  indtagende  kunde  dette  Ansigt 
ikke  kaldes,  dertil  var  det  for  mut.  Et 
temmeligt  kort  klippet  Haar  og  en  Pince- 
nez,  der  sad  hende  Hdt  paa  skraa  henover 
Næsen,  tog  meget  af  Tækkeligheden  bort  og 
gav  hele  hendes  Fremtoning  Udtrykket  af 
noget  drengeagtigt. 

Har  du  maaske  været  syg,  lille  Stakkel, 
saa  du  har  maattet  klippe  dit  smukke  Haar  ? 
spurgte  Maria  Stepanovna  og  klappede  hende 
paa  Hovedet.  Haaret  er  saamænd  tæt  nok 
og  ligesaa  blankt  og  bronceglittrende  som 
hos  din  Moder. 

Jeg  er  sletingen  Stakkel  og  har  aldrig 
tænkt  paa  at  være  syg,  bemærkede  Datter- 
datteren og  trak  Hovedet  til  sig.      Sit  Haar 

gjør  man  af  Bekvemmelighedshensyn  bedst 
i  at  bære  kort.  Men  maa  jeg  saa  bede  om 
at  faa  noget  at  spise.  Fanden  til  Stykke 
Vej  fra  Jernbanestationen  hertil. 

Ja,  gode  tredive  Verster  er  der  rigtignok, 
indrømmede  den  Gamle  med  en  Skygge  af 
Forundring  i  Stemmen.  Det  er  fire  Timers 
Kjørsel,  og  du  er  en  kjæk  lille  Pige,  Ljuba, 
at  du  ikke  var  bange  for  at  være  alene  i 
Vognen  henimod  Aftentid. 

Bange,  Bedstemo'er,  og  Aftentid!  lo  den 
Tiltalte  højt.  Hvad  gjør  Aftentiden  mig. 
Jeres  antediluvianske  Sipperi  er  jeg  heldig- 
vis fri  for,  og  skulde  virkeligt  nogen  komme 
mig  nærmere,  end  jeg  syntes  om,  har  jeg 
et  saadant  Instrument  hos  mig.  Dermed 
trak  hun  en  Rlle  Revolver  frem. 

Aa,  for  Guds  Skyld,  Ljuba,  læg  den  fra 
dig,  raabte  Maria  Stepanovna  forskrækket. 
Aldrig  har  vi  havt  den  Slags  Ting  her  i 
Huset ;  din  Bedstefader  havde  kun  sine 
Jagtgeværer,  og  dem  var  det  strengt  for- 
budt at  røre  ved. 

Hvad  bliver  De  forskrækket  for!  yttrede 
Ljuba  tørt.  Jeg  forstaaer  at  holde  paa  et 
Skydevaaben  og  er  nu  engang  vant  til  al- 
tid at  have  en  Revolver  hos  mig!  —  Der- 
med stak  hun  demonstrativt  sin  Damepistol 
i  Lommen  og  fulgte  efter  Bedstemoderen  ned 
i  Spisestuen. 

Der  sad  Landsbypræsten.  Da  den  unge 
Pige  traadte  ind ,  rejste  han  sig ,  bukkede  * 
dybt  og  ønskede  hende  i  velvalgte,  salvelses- 
fulde Ord  til  Lykke  til  at  være  kommen 
hjem  til  Slægtens  hellige  Arne.  Ljuba  be- 
naadede  ham  med  et  halvt  Øjekast,  rakte 
ham  tre  Fingre  og  satte  sig  til  Bords. 

Er  der  altid  saa  flot  anrettet  hos 
Dem,  Bedstemoder?  henvendte  hun  sig  til 
Maria  Stepanovna  og  sendte  et  strengt  Blik 
til  de  stegte  Kyllinger,  til  Fadet  med  Jord- 
bær og  hele  det  øvrige  landlige  Traktement. 
Til  Ære  for  Deres  Tilbagekomst  er  Fede- 
kalven bleven  slagtet,  tog  Præsten  til  Orde, 
mens  Fruen  i  Huset  lagde  et  Par  dampende 


Karudser,  stegte  i  sur  Fløde,  paa  Tallerkenen 
for  sin  Datterdatter.  Spis,  lille  Ljuba,  spis 
i  Vorherres  Navn! 

Hvor  kan  man  overkomme  at  spise  alt 
det,  som  her  staaer  paa  Bordet  til  ingen 
Nytte  og  Fornøjelse,  tvertimod  ligefrem  til 
Skade !  Det  Fraadseri  sætter  ondt  Blod  hos 
Bønderne,  og  saa  undrer  Godsejerne  sig 
over,  at  de  sultne  Bønder  svider  Huset  af 
over  Hovedet  paa  dem.  De  sagde  noget 
om  en  Fedekalv,  henkastede  hun  til  Præ- 
sten. I  Deres  Evangelium  staaer  der  vist 
ogsaa  etsteds,  at  man  ikke  skal  give  Stene 
for  Brød. 

Vær  du  ganske  rolig,  stoppede  Maria  Ste- 
panovna hende.  Jeg  plejer  ikke  at  beværte 
Bønderne  med  Sten,  og  Bønderne  har  ikke 
fj  erneste  Lyst  til  at  brænde  Huset  af  over 
mig.  Vi  har  havt  en  Ildebrand  i  Lands- 
byen ;  det  var  de  Menneskers  egen  Uforsig- 
tighed, og  de  Brandlidte  har  faaet  rundelig 
Hjælp.  Misvæxt  har  der  ikke  været  her  paa 
Egnen,  og  Bønderne  er  da  hellerikke  mere 
fattige ,  end  at  de  gjennem  Bondebanken 
forhandler  med  vor  Nabo  Artemjev  om  at 
kjøbe  tohundrede  Desjatiner  Pløjejord. 

Og  den  Jord  bliver  nok  af  Bondebanken 
taxeret  til  Fordel  for  Godsejeren ,  udtalte 
Ljuba  med  Munden  fuld  af  Mad,  saasom 
hun,  trods  al  Fordømmelse  af  Overdaadig- 
hed  i  Fødevarer,  allerede  havde  faaet  Bugt 
med  Karudserne  og  nu  var  i  Lag  med  den 
stegte  Kylling  Nummer  to. 

Nej  langtfra  Ljuba!  Prisen  paa  Pløjejord 
er  tohundrede  Rubler  Desjatinen,  og  Artem- 
jev er  gaaet  ind  paa  at  tage  hundrede  og 
femten. 

Ja,  det  er  en  god  kristen  Pris,  gav  Præ- 
sten hende  Ret. 

Kristen!  Sagde  De  kristen?  I  deres  Evan- 
gelium —  —  — 

Men,  Ljuba,  dog:  Hvorfor  siger  du  hele 
Tiden  „Deres"  Evangelium?  Evangeliet  er 
vel  ikke  alene  Præstens,  men  ogsaa  dit  og 
mit  og  alle  andre  Menneskers.     Du  lader  til 

at  være  en  Del  berørt  af  de  nymodens  Ideer, 
lille  Pige,  og  megen  Forstand  paa  Landbo- 
forhold  kan  jo  ikke  forlanges  hverken  af 
dig  foreløbigt  eller  af  de  Kjøbstadsaviser, 
du  formodentligt  læser.  Bliv  nu  hos  os  og 
se  med  egne  Øjne  paa  Sagen,  saa  kommer 
du  nok  paa  andre  Tanker,  mit  Barn.  For- 
holdene er  langtfra  allevegne  saa  slemme, 
som  man  gjør  dem  til.  Her  paa  Egnen 
idetmindste  lider  Bønderne  ingen  Nød;  de 
er  da  Gudskelov  ogsaa  meget  venlige  og 
stille  af  sig. 

Ja,  at  de  er  stille  af  sig,  skal  jeg  gjerne 
underskrive,  lo  Pigebarnet  haanligt;  de  gjør 
Indtryk  af  at  være  nogle  rene  Faar.  Paa 
Vejen,  hvor  jeg  kjørte  forbi,  stod  de  stille 
med  Huen  i  Haanden  og  gloede  paa  Her- 
skabsvognen som  paa  et  højere  Væsen. 

Vorherre  være  takket,  faldt  Præsten  ind, 
hos  os  er  Befolkningen  godmodig  af  sig  og 
flittig  til  at  gaa  i  Kirke. 

Det  vil  sige  flittig   til    at   bringe  Offer    af 
Hvede  og  Runkelroer,  sagde  Frøkenen  spidst. 
Hvorfor    det,    jeg    har    mit    eget    Stykke 
Runkelroer  og  behøver  ikke  Bøndernes. 
Naa?  Saa  betaler  de  maaske  i  Penge? 
Ja,    det    gjør    de    maaske,    lille    Frøken. 
Fruen  har  nok  alligevel  Ret  i,  at  De  er  ny- 
modens,  yttrede  Præsten  roligt  og  rejste  sig 
fra  Bordet.     Hvis  De  bliver  nogen  Tid    her 
mellem    os  gammeldags  Folk,    kan  De  med 
Guds    Hjælp    muligtvis    vænne    Dem    til    at 
være  overbærende  mod  Folk,  ligesom  jeg  har 
vænnet  mig  dertil. 

Dermed  fjernede  han  sig  tiltrods  for  Maria 
Stepanovnas  indtrængende  Anmodninger  om 
at  blive  lidt  endnu. 

Skade,  Ljuba,  at  du  krænkede  ham,  sagde 
Bedstemoderen,  da  hun  havde  fulgt  Præsten 
til  Dørs.  Der  var  ikke  fjerneste  Grund  til 
at  fornærme  ham;  han  er  virkelig  en  uegen- 
nyttig Mand,  der  tager  sig  meget  af  Bøn- 
derne, 

Jeg  kan  ikke  døje  Poper,  svarede  Ljuba 
skarpt. 


Hvorfor  skjære  dem  alle  over  én  Kam? 
Der  er  Forskjel  paa  Poper  og  Poper.  Nogle 
af  dem,  der  sad  i  Rigsdumaen,  gjorde  gan- 
ske vist  et  alt  andet  end  præsteligt  Indtryk. 

Naa,  lille  Bedstemo'er,  vi  to  er  nok  af 
forskjellig  Troesbekjendelse,  sagde  Ljuba  med 
et  forholdsvis  venligt  Smil,  der  saaledes  lyste 
op  over  hendes  mutte  Ansigt,  at  den  gamle 
Frue  igjen  blev  varmere  om  Hjertet. 

Hun  er  ung  endnu  og  uerfaren,  tænkte 
hun.  Hvad  kan  man  egentligt  forlange  af  et 
Barn,   som  er  voxet  op  uden  Moder! 


III. 


Det  er  dog  til  helt  at  falde  i  Staver  over 
af  Forundring,  udbrød  gamle  Vasilissa  og 
rystede  paa  Hovedet.  Vorherre  skal  vide, 
at  jeg  nødigt  siger  noget  til  Fruen  om 
Fruens  eget  Barnebarn  og  om  min  Maschas 
lille  Pige.  Men  sandt  og  vist  er  dett  at 
hun  hverken  har  det  fra  Fruen  eller  fra 
Mascha;  det  maa  hun  have  faaet  efter  sin 
Fader;  saa  har  Folk  dog  nok  havt  Ret  i, 
at  han  var  en  Oprører  og  vantroende  Mu- 
hamedaner, som  levede  i  Udlandet  for  at 
lave  Sammensværgelser.  Jeg  kunde  ikke  be- 
gribe, hvorfor  Pigebarnet  hver  Morgen  stod 
saa  tidligt  op  og  gik  ud  i  Marken,  inden 
der  endnu  rigtigt  var  Dag  paa  Himlen,  og 
hvorfor  hun  kom  hjem  med  nogle  Skjørter, 
som  var  smurt  til  en  hel  Alen  op  med  Jord 
og  Snavs.  Men,  da  jeg  saa  fik  dette  her 
at  vide,  gik  der  mig]  ligesom  et  Knivs- 
blad  tversigjennem  Hjertet.  Maschas  Datter 
og  hun  befatter  sig  med  den  Slags  Ting! 

Men  er  det  nu  ogsaa  sandt?  spurgte  Ma- 
ria Stepanovna  bekymret.  Folk  er  altid  saa 
dumme,  her  paa  Egnen  laver  man  en  hel 
Historie  ud  af  et  halvt  Ord. 

Nej,  lille  Mo'er,  nej,  Frue,  til  mig  kom- 
mer man  ikke  og  lyver  paa  Maschas  Datter, 
langt  mindre  skulde  jeg  da  selv  gaa  hen 
og  finde  paa  noget  om  Fruens  eget  Barnebarn; 
det  kan  da  Fruen  sagtens  vide,  Fruen  har  da 

kjendt  mig  snart  et  halvt  hundrede  Aar.  Men 
igaaraftes  kom  Forvalteren  fra  Artemjevs  hal- 
sende herhen  og  vilde  tale  med  Fruen.  Det 
var  lige  med  Nød,  at  jeg  fik  ham  overtalt 
til  at  vente  til  Morgenstunden  og  lade  mig 
sige  det,  som  skulde  siges,  naar  Fruen  først 
var  staaet  op;  ellers  havde  Fruen  jo  ingen 
Nattesøvn  faaet. 

Hvad  sagde  han  saa,  Vasilissa? 

Han  sagde  det,  jeg  allerede  har  meldt 
Fruen.  Igaar,  da  de  bjergede  Hø  hos  Arte- 
mjevs, og  Folkene  havde  sat  sig  ned  for  at 
faa  en  Mellemmad  —  det  var  saadan  Kl. 
otte  om  Morgenen  —  kom  Frøkenen  og 
stillede  sig  op  lige  midt  i  Klyngen: 

Hvis  Hø  er  det  I  høster  Godtfolk? 

Herremanden  Artemjevs. 

Og  hvor  meget  faaer  I  for  jert  Arbejde  i 
Dagløn  ? 

Ja,  hvad  vi  faaer  ?  Hvad  faaer  vi  ?  Vi  faaer 
det,  at  han  giver  os  Græsning  og  Tørveskjær 
i  sin  Mose,  og  til  Gjengjæld  skal  vi  bjerge 
Høet  her  paa  dette  Stykke  Eng. 

Men  saa  plyndrer  han  Jer  jo!  siger  vor 
Frøken.  Hvor  vil  I  taale  det?  Gaa  alle- 
sammen, saa  mange  I  er,  op  paa  Gaarden 
og  forlang  to  Rublers  Løn  om  Dagen  for 
hvert  Mandfolk  og  en  Rubel  for  hver  Kone 
eller  Pige.  Saa  kan  I  betale  ham  i  Penge 
for  det  Smule  Tørveskjær  og  endda  have  en 
god  Slump  Penge  tilovers.  —  De  gamle 
Bønder  gav  sig  til  at  le:  Herremanden  er 
da  ikke  saadant  et  Fæ,  at  han  skulde  give 
fire  Gange  saameget,  som  Prisen  engang  er. 
—  Forlang  det,  siger  Frøkenen,  kræv  det 
af  ham!  Nu  er  Tiden  kommet  for  Bønderne 
til  at  fordre  deres  Ret.  Der  kan  1  selv  læse, 
hvad  fornuftige  Folk,  der  vil  Jer  vel,  skriver 
derom.  Tag  disse  Papirer  og  læs  dem  igjen- 
nem;  den  af  Jer,  som  bedst  kjender  Bog- 
staver, kan  stave  sig  igjennem  det  og  bag- 
efter læse  det  op  for  de  andre.  Men  først 
og  fremmest,  hold  godt  sammen;  holder  I 
blot   sammen,   alle   som   en,   kan  I  tiltvinge 


Jer,  hvad  Løn  I  vil,  og  inden  ret  længe  dele 
alle  Herremændenes  Jord  imellem  Jer! 

—  Der  begynder  nogle  af  de  yngre  Karle 
at  raabe  op.  Hun  har  Ret  deri,  sagde  de 
og  saa  bandede  de;  Artemjev  betaler,  den 
Onde  tampe  ham,  mange  Gange  for  lidt.  — 
Der  var  nu  Forkarlen,  Ivan  Prokkorov;  han 
siger:  Du,  lille  Frøken,  siger  han,  er  allige- 
vel et  Kvindemenneske,  og  vi  her  er  Mand- 
folk og  ældre  end  du.  Bønder  er  sletikke 
saa  dumme,  som  I  herskabelige  Mennesker 
troer;  vi  kan  meget  godt  kræve  vor  Ret 
uden  Jer,  men  vi  vil  ikke  have  andre  til  at 
blande  sig  deri;  hver  staaer  for  sin  Stand, 
Bønder  for  Bønder  og  Herskabsfolk  for  Her- 
skabsfolk.  Derfor  skulde  du  hellere  tænke 
paa  den  gamle  Frue;  hun  er  din  Bedstemo'er, 
og  hende  skal  du  vel  arve  engang  og  selv 
faa  noget  at  tage  Vare  paa;  til  den  Tid 
skulde  du  vente  med  at  raade  andre! 

Saa  lo  alle  Bønderne,  men  Frøkenen  blev 
vred  og  sagde,  at  naar  hun  engang  fik 
Magten,  skulde  hun  nok  give  al  Jorden  til 
Bønderne.  Og  til  Ivan  Prokkorov  sagde  hun 
i  alles  Nærværelse,  at  han  ikke  havde  mere 
Fornuft  i  Hovedet,  end  der  er  Forstand  i 
Halen  paa  en  Ko.  Nu  har  tre  af  Bønderne 
nægtet  at  gaa  paa  Arbejde,  hvis  de  ikke 
faaer  Tillægsbetaling,  og  Prokkorov  truer 
med  at  melde  Frøkenen  til  Politiet,  hvis 
Fruen,  som  han  understaaer  sig  til  at  sige, 
ikke  giver  Frøkenen  ligesaa  mange  Bank,  som 
han  selv  allerede  har  givet  de  tre  Bonde- 
drenge. 

Naa,  Bank  kan  jeg  ikke  give  hende,  men 
tale  med  hende  skal  jeg  naturligvis,  svarede 
Maria  Stepanovna  roligt  tiltrods  for  nogen 
Bleghed.     Ja,  saa  kan  du  gaa,  Vasilissa. 

Med  bøjet  Hoved  korsede  den  gamle 
Oberstlieutenantinde  sig  for  Kristusbilledet  og 
gik  stilfærdigt  op  ad  Korridoren.  Der  ban- 
kede hun  paa  Døren  til  Datterdatterens  Væ- 
relse. 

Kom  ind!  lød  en  skarp  Stemme. 

Ljuba   sad   ved  Skrivebordet.     Ved  Siden 

af  hende  laa  en  Bunke  Tryksager,  som  hun 
i  Hast  dækkede  til  med  sin  Straahat. 

Hvorfor  er  De  idag  staaet  saa  tidligt  op, 
Bedstemoder,  begyndte  hun  lidt  forvirret, 
men  Maria  Stepanovna  afbrød  hende. 

Hvorfor  staaer  du  selv  saa  tidligt  op  og 
holder  Taler  til  Bønderne? 

Ah,  svarede  den  anden  med  et  skjævt 
Smil,  Angiveri!  Man  har  sladdret  til  Dem. 
I  saa  Tilfælde  skal  jeg  gjerne  oprigtigt  til- 
staa,  at  mine  Principper  ikke  tillader  mig 
roligt  at  se  paa,  hvorledes  Bønderne  bliver 
udnyttede  i  Artemjevs  Latifundium. 

Hvad  for  en. Sludder  om  Latifundier  og 
Principper!  Artemjevs  Latifundium  udgjør 
alt  ialt  sexhundrede  Desjatiner  tarvelig  Jord, 
og  mit  Princip  er  at  holde  af  dig  og  tro 
dig,  fordi  du  er  stakkels  Maschas  Barn. 
Gjør  nu  din  Bedstemoder  Gjengjæld  og  tro 
du  mig.  Ingen  af  os  her  paa  Egnen  vil 
exploitere  Bønderne,  og  Bønderne  lod  sig 
saamænd  heller  ikke  udnytte  af  os ;  det  maa 
der  en  anden  Bonde  eller  en  Jøde  til.  Vær 
god  og  fornuftig  Ljuba,  du  er  den  eneste, 
jeg  har  tilbage  i  hele  Verden. 

Den  unge  Pige  havde  rejst  sig  op.  Bed- 
stemoder, sagde  hun,  skal  vi  ikke  heller 
lade  al  Slags  Sentimentalitet  og  rørende  Tale- 
maader  fare?  Jeg  er  kommet  hertil  efter 
Ordre  af  Komiteen  for  at  paavirke  den  sløve 
Landbefolkning  og  bringe  den  til  Forstaaelse 
af  sine  Krav. 

Saa?  Hvad  forstaaer  du  dig  paa  Befolk- 
ningens  Krav  i   et  Land,   hvor  du  ikke  er 


Jeg  giver  Dem  ikke  min  Haand  paa  noget, 
og  jeg  rejser  endnu  idag!  svarede  Datter- 
datteren koldt.  Alt  gammeldags  farisæisk 
Væsen  og  antediluvianske  Synsmaader  er  mig 
ubeskriveligt  modbydelige.  Behag,  at  lade 
spænde  for  tidsnok  til,  at  jeg  kan  komme 
med  Aftentoget. 


IV. 

Klokken  var  fire  om  Eftermiddagen.  Juni- 
himlen, der  fra  Morgenstunden  havde  været 
klar,  begyndte  at  blive  diset  og  plumret. 
Ude  i  Kimmingen  trak  Skyer  op.  Ved  Sten- 
trappen holdt  en  Rejsevogn  forspændt  med 
tre  Heste. 

Inde  i  Dagligstuen  stod  Ljuba  med  Over- 
tøjet paa  foran  sin  Bedstemoder.  Maria 
Stepanovnas  Ansigt  havde  tabt  sit  ophidset 
forbittrede  Udtryk  fra  Morgenstunden  og  var 
blevet  længere  og  smallere. 

Var  det  ikke  bedst  at  vente  til  imorgen, 
Ljuba?  yttrede  hun  frygtsomt  og  prøvende. 
Det  trækker  op  til  daarligt  Vejr,  og  Vejen 
er  lang. 

Nej,  nu  har  jeg  engang  pakket  sammen, 
svarede  den  unge  Pige  tilsyneladende  med 
fuldkommen  Sindsligevægt.  Farvel,  Bedste- 
mo'er ! 

Stakkels,  stakkels  ulykkelige  Barn,  betænk 
dig  itide,  hvidskede  den  gamle  Kone  og 
brast  i  Graad. 

Græder  De  virkeligt  for  min  Skyld?  ud- 
brød   Datterdatteren    og    traadte     et     halvt 


født,   og  af  hvilket  du  aldrig  har  set  andet     Skridt   tilbage,   men  gjennem   den  Ærgrelse, 


end  et  Par  Storstæder?  Den  Revolutions- 
komité vil  jeg  ikke  yide  noget  af,  og  paa 
mine  Enemærker  tillader  jeg  ikke,  at  du 
kompromitterer  dig  om  saa  blot  ved  at  gjøre 
dig  latterlig  mellem  Bønderne.  Vorherre 
veed,  at  taber  jeg  dig,  saa  taber  jeg  alt, 
men  det  faaer  ikke  hjælpe.  Enten  giver  du 
mig  din  Haand  paa  at  træde  ud  af  dit  re- 
volutionære Selskab,  eller  ogsaa  rejser  du  her- 
fra om  tre  Dage. 


hendes  Stemme  udtrykte,  klang  alligevel 
langt  borte  en  noget  blidere  Tone. 

Baade  for  dig  græder  jeg  og  for  alle  de 
andre  uforstandige  Børn,  som  ødelægges  af 
samvittighedsløse  Mennesker.  Hvad  skal  der 
blive  af  Jer!  Skulde  det  gaa  dig  ilde  i  Ver- 
den, Ljuba,  saa  kom,  om  du  kan  og  vil, 
igjen  til  mig.  Mit  Hus  er  og  bliver  dit 
Hjem,  hvis  du  selv  søger  det. 

Tak,  Bedstemoder,  mit  Hjem  er  min  Virk- 

somhed.  Og  nu  er  det  paa  Tide,  at  jeg 
kommer  afsted.     Farvel  da! 

Denne  Gang  stod  der  ingen  Klynge  af 
Tjenestefolk  ved  Foden  af  Trappen.  Kun 
Kammertjeneren  Feodor  var  sysselsat  med  at 
stoppe  en  Vidiekurv  ind  under  Forlæderet  af 
Kaleschen. 

Hvad  er  det,  jeg  der  skal  have  gnedet  op 
ad  mig?  spurgte  Frøkenen  ham,  da  hun  satte 
sig  til  Rette  i  Rejsevognen. 

Det  er  Spisevarer,  som  Fruen  og  Vasilissa 
har  pakket  ind.  —  Skyggen  af  et  over- 
bærende Smil  gled  hen  over   Ljubas   Læber. 


Naa!  fløjtede  Kudsken  til  sit  Trespand, 
naada  mine  Myg,  saa  flyver  vi !  —  Med  et 
Ryk  satte  Trojkaen  sig  i  Bevægelse. 

Petro,Petro,  ikke  for  raskt  henover  Mølledæm- 
ningen!    raabte  Maria  Stepanovna  ængsteligt. 

Nej,  Frue,  vi  skal  nok  klare  os!  — 

Et  Øjeblik,  og  Vognen  forsvandt  ved  Om- 
bøjningen  af  Poppelalléen.  Klokkerne  under 
Aaget  klemtede  endnu  hørligt  skjøndt  svagere 
og  svagere.  Snart  tabte  Lyden  af  den  sig 
helt,  og  ene  tilbage  stod  Bedstemoderen  og 
stirrede  med  trætte,  sorgfulde  Øjne  ud  mod 
de  optrækkende  Uvejrsskyer. 

GOETHE  SOM  TEATERDIREKTØR 


Af  Dr.  phil.  KARL  MANTZIUS. 


I. 


Fig  1.    Goethe  i 
(efter  May' 


DEN  første  Scene,  som 
Goethe  ledede,  var  det 
Dukketeater,  han  som  lille 
Dreng  fik  forærende  af  sin 
Bedstemoder.  Det  var  et  stort, 
dejligt  Teater,  og  endnu  længe 
efter  Bedstemoderens  Død,  me- 
dens Franskmændene  besatte 
hans  Fødeby  og  Børnene 
holdtes  meget  inden  Døre,  stil- 
ledes det  op  i  den  lille  Wolf- 
gangs Gavlværelse  oppe  i  hans 
Faders  statelige  Frankfurter 
Patricierhus. 

Goethe  omtaler  dette  Dukketeater  baade  i 
„Dichtung  und  Wahrheit"  og  i  „Wilhelm 
Meister".  Det  gjorde  et  dybt  Indtryk  paa 
hans  Barnesind.  Og  karakteristisk  for  ham 
er  den  metodisk-praktiske  Maade,  paa  hvil- 
ken han  leger  med  det,  den  Omhu,  hvor- 
med han  indstuderer  Stykkerne,  laver  De- 
korationer og  Kostymer  for  sine  livløse 
Skuespillere,  og  hans  Harme  over  de  jævn- 
aldrende Tilskueres  lidet  pietetsfulde,  støjende 
Opførsel  under  Forestillingerne. 

Han  siger  selv,  at  denne  barnlige  Syssel 
paa  mangfoldig  Vis  udviklede  og  øvede  hans 
Opfindelses-  og  Fremstillingsevne,  hans  Ind- 
bildningskraft, ja  en  vis  Teknik,  som  han 
næppe  vilde  have  naaet  ad  andre  Veje  paa 
saa  kort  Tid  og  med  saa  ringe  Besvær. 

Man  kunde  tilføje,  at  han,  da  han  i  sine 
modne  Aar  fik  et  rigtigt  Teater  at  styre, 
bevarede  ikke  saa  lidt  af  sin  Barndoms  Syn 
paa  den  sceniske  Kunst,  at  han  tumlede  en 
Del  med  Skuespillere  og  Publikum,  som  var 
det  Dukker  og  Drenge,  og  at  han  kort  sagt 
vedblev  at  betragte  sin  Scene  en  Smule 
under  Synspunktet  Bedstemoders  Dukketea- 
ter, som  han  experimenterede  med  for  at 
øve  sine  egne  Evner. 


29  Aars  Alderen 
s  Maleri). 


Det  varede  i  øvrigt  meget 
længe,  inden  Goethe  fik  noget 
direkte  og  personligt  med 
Theaterledelsen  at  gøre,  og  da 
han,  i  toogfyrretyveaars  Al- 
deren, overtog  Direktoratet  for 
Weimars  Hoftheater,  var  dette 
Skridt  ingenlunde  fremkaldt  af 
en  længe  følt  Trang,  ja,  han 
var  den  Gang  saa  langt  borte 
fra  al  teatralsk  Syssel,  at  han 
fra  Begyndelsen  af  slet  ingen 
Ideer  eller  Principer  havde, 
det  laa  ham  paa  Sinde  at 
virkeliggøre. 
Ikke  desmindre  optager  Teaterledelsen  en 
saa  stor  Plads  i  Goethes  Liv,  ikke  blot 
kvantitativt  —  han  var  Teaterdirektør  i 
omtrent  seksogtyve  Aar  —  men  ogsaa  ved 
den  Betydning,  den  fik  for  den  tyske  Scene- 
kunst, at  denne  Side  af  hans  Virken  nok 
fortjener  at  gøres  til  Genstand  for  særlig  Be- 
handling, hvad  den  da  ogsaa  i  Tyskland 
gentagne  Gange  er  blevet. 

Da  Goethe  som  26aarig  Mand  kom  til 
Weimar,  var  hans  Kendskab  til  og  Inter- 
esse for  Teatret  ikke  saa  stor,  som  man 
kunde  have  ventet  det  af  en  Mand,  der 
allerede  havde  skrevet  „G6tza  og  „Clavigo". 
Han  havde  som  Barn  og  Yngling  set  en 
Del  fransk  og  tysk  Komedie  i  sin  Fødeby, 
han  havde  under  sin  petit-maitre  Periode  i 
Leipzig  sværmet  for  den  indtagende  Skue- 
spillerinde Caroline  Schulze  (gift  Kummerfeld), 
der  spillede  ved  det  ansete  Koch'ske  Selskab 
den  Gang,  og  han  havde  alisaa  skrevet 
nogle  Skuespil,  deriblandt  de  to  ovennævnte, 
af  hvilke  „G6tza  havde  begeistret  den  lite- 
rære Verden,  men  ikke  ved  sine  sceniske 
Fortrin  —  det  var  i  sin  oprindelige  Skik- 
kelse saa  at  sige  uspilleligt  —  medens  „Cla- 
vigo"    som    bekendt   skreves   paa   otte   Dage 

som  Resultatet  af  et  kaadt  Væddemaal.  Lige 
saa  lidt  som  hans  øvrige  dramatiske  Arbej- 
der fra  Ungdomstiden  kunde  det  derfor  bære 
Præget  af  en  stærk  Fordybelse  i  det  sce- 
niske. 

I  Weimar  fandt  Goethe  nu,  da  han  kom 
dertil,  intet  Teater.  Det  gamle  Hofteater 
var  tilligemed  Slottet  brændt  Aaret  i  For- 
vejen, til  stor  Sorg  for  den  stærkt  teater- 
interesserede  Enkehertuginde  Anna  Amalie, 
der  just  hertil,  ikke  længe  før  Branden, 
havde  engageret  den  kendte  Seylerske  Trup 
med  den  berømte  Ekhof  i  Spidsen. 

Til  at  oprette  et  nyt  Theater  var  der  fore- 
løbig aldeles  ikke  Raad  efter  den  ødelæg- 
gende Brand.  Men  da  Hungeren  efter  Ko- 
medie var  stor  hos  Enkehertuginden,  og 
endnu  hæftigere  hos  den  unge,  i  overdaadigt 
Livsmod  gærende  Hertug  Carl  August,  saa 
maatte  der  gøres  noget  til  de  høje  Herska- 
bers Fornøjelse  i  det  lille  Hertugdømme. 

Sachsen- Weimar  var  som  et  af  disse  H. 
C.  Andersen'ske  Æventyrriger,  hvor  Prinses- 
sen gaar  og  leger  „Komme  fremmede",  og 
som  Prinsen,  naar  han  er  i  det  Lune,  kan 
lukke  forsvarligt  af  og  slaa  Slaa  for,  saa 
ingen  Uvedkommende  kan  stikke  Næsen 
indenfor. 

Udenfor  Hoffet  en  meget  smaaborgerlig  og 
snobbet  lille  Verden,  der  kiggede  andægtigt 
og  forskræmt  op  til  Slottet  som  til  Verdens 
Navle. 

Ved  selve  Hoffet  i  dette  særegne  Tilfælde 
et  lystigt  Levned,  beregnet  for  en  snævrere 
Kreds,  forholdsvis  uceremonielt  paa  Grund 
af  den  unge  Enkehertugindes  *)  naturlige  Men- 
neskesind, og  allerede  før  Goethes  Ankomst 
stærkt  literært-skønaandigt  farvet. 

Her  færdedes  den  letbevægelige,  bisarre 
Wieland,  Prinsens  Opdrager,  den  gemytlige, 
muntre  Musaus,  Udgiveren  af  de  berømte 
Folkeæventyr,  den  praktiske,  men  tillige  lite- 
rært interesserede  Chatolkasserer  Bertuch,  den 


*)  Hun  var  36  Aar,  da  Goethe  kom  til  Weimar. 


uundværlige  Administrator  ved  alle  Fester 
og  Forestillinger,  de  elegante,  letlevende  Hof- 
mænd v.  Einsiedel  og  v.  Seckendorff,  fortrin- 
lige dramatiske  og  musikalske  Dilettanter, 
hvis  kunstneriske  Evner  dog  udelukkende 
stilledes  til  Hoffets  Disposition.  En  Række 
smukke,  elegante,  kokette  Hofdamer,  den 
skønne  Sangerinde  Corona  Schroter,  et  Par 
excentriske  Originaler  som  den  lille,  forvok- 
sede Frk.  v.  Gochhausen  med  den  hvasse 
Tunge  og  den  literære  Samlermani,  og  den 
djærve,  barokke  Grevinde  v.  Donnersmark,  fuld- 
endte Billedet  af  det  mærkelige  kunstneriske 
Hof-Milieu,  som  Goethe  snart  skulde  blive 
den  centrale  Hovedfigur  i. 

Thi,  som  han  allerede  var  vant  til,  kom, 
saa  og  sejrede  den  unge  Digter  næsten  øje- 
blikkelig her  i  Weimarkresen.  Han  kom 
ombølget  af  „G6tza-  og  „Werther* -Begej- 
stringen og  tog  imod  den  almindelige  Hyl- 
dest uden  mindste  Lumpenbeskedenhed,  med 
en  ung  Guds  selvfølgelige  Sikkerhed. 

Wieland,  der  straks  overstrømmende  be- 
gejstredes for  sin  unge  Musabroder,  har 
givet  den  almindelige  Stemning  Udtryk  i 
disse  Vers: 

Ein  schoner  Hexenmeister  es  war 
Mit  einem  schwarzen  Augenpaar,f 
Zaubern  den  Augen  voll  Gotterblicken, 
Gleich  måchtig  zu  todten  und  zu  entzucken. 

So  trat  er  unter  uns,  herrlich  und  hehr, 
Ein  echter  Geisterkonig,  daner! 
Und  niemand  fragte,  wer  ist  denn  der? 
Wir  fuhlten  beim  ersten  Blick,  's  war  Er!, 

Selv  fuld  af  Livslyst,  med  Rhinlænderens 
muntre  Lune,  sund  og  smuk,  fuld  af  Aand 
og  Ild  bedaarede  Goethe  alle,  Mænd  som 
Kvinder,  men  først  og  fremmest  den  unge 
Prins  Carl  August,  og  blev  Sjælen  i  alle  det 
lystige  Hofs  Fornøjelser. 

Til  disse  hørte  ikke  mindst  det  at  spille 
Komedie.  Det  hertugelige  Dilettantteater  blev 
i  disse  Aar  en  næsten  fast  Institution,  og 
Goethe  blev  dets  selvskrevne  og  almen  aner- 
kendte Leder. 

Det  eneste  professionelle  Medlem  af  dette 
Amatørselskab  var  Corona  Schroter,  ellers 
spillede  Hertugen  selv,  Kammerjunkere  og 
Hofdamer,  Stykker  skreves  indenfor  Kresen 
selv  af  Goethe,  Einsiedel,  Bertuch,  Musæus 
o.  fl.  Seckendorf  var  en  fortrinlig  Operette- 
komponist, Maleren  Kraus,  ogsaa  en  af  Hof- 
fets faste  Stok,  malede  Dekorationer.  Men 
naar  dette  Dilettantteater  naaede  en  Berøm- 
melse som  intet  andet,  saa  var  Skylden 
Goethes. 

Den  suveræne  Maade,  paa  hvilken  han 
tumlede  de  fornemme  Amatører,  fejede  alt 
det  Rollevrøvl,  de  Smaaskænderier,  som  ellers 
plejer  at  udgøre  Privatkomediens  Hovedattrak- 
tion, fuldstændig  til  Side  og  gav  Plads  for 
et  virkeligt  kunstnerisk,  interesseret  Arbejde, 
som  baade  de  Udøvende  og  Tilskuerne  kunde 
have  noget  Udbytte  af. 

Da  der  intet  virkeligt  Teater  var,  spillede 
man  dels  i  Hertugens  Appartementer,  senere 
i  en  Maskeradesal  paa  Esplanaden  i  Weimar 
(nu  Schillerstrasse),  dels  —  og  dette  var  det 
interessanteste  —  ude  i  det  fri,  i  Ettersburger 
Skoven  og  i  Tiefurter  Parken,  hvor  Goethe 
fik  bygget  Hytter  og  lignende  Lokaliteter, 
der  kunde  passe  til  det  i  Reglen  for  Lejlig- 
heden skrevne  Stykke,  og  hvor  han  med 
megen  malerisk  Sans  arrangerede  kunstige 
Belysninger,  som  var  af  stor  Virkning. 

Selv  var  han  en  af  Hovedskuespillerne  og 
spillede  i  alle  mulige  Fag.  Hans  skønne, 
statelige  Ydre  henviste  ham  til  Elskerne  og 
de  tragiske  Helte;  man  har  endnu  et  Billede 
af  ham  og  Corona  Schroter  som  Orestes  og 
Iphigenie  i  hans  egen  for  Dilettantscenen 
skrevne  første  Behandling  af  Iphigenie  Emnet, 
og  han  tager  sig  unægtelig  pragtfuld  ud  i  det 
græske  Heltekostyme,  som  er  betydelig  smag- 
fuldere end  Tidens  sædvanlige  konventionelle 
Heltedragt. 

Men  iøvrigt  var  han  efter  Samtidiges  Si- 
gende dels  altfor  voldsom,  dels  for  stiv  i 
patetiske  Roller,  hvorimod  han  var  en  for- 
træffelig   Komiker,    navnlig    i    helt    burleske 


Roller,  som  i  de  Hans  Sachs'ske  Fastelavns- 
spil,  der  nu  og  da  spilledes  for  det  usnær- 
pede  Hofpublikum. 

En  af  de  ham  senere,  ved  det  rigtige 
Teater,  undergivne  Skuespillere*)  fortæller 
ogsaa,  hvorledes  han,  da  Schillers  „Turandot", 
som  er  bearbejdet  efter  en  af  Gozzi's  Maske- 
komedier, skulde  spilles  første  Gang,  tog  sig 
for  at  læse  Stykket  op  for  Personalet  for  at 
give  det  et  Begreb  om  de  burleske  Figurers 
Karakteristisk  —  selv  kendte  han  disse  Ma- 
sker godt  fra  Italien  —  og   gjorde  det  med 


Fig.  2.    Corona  Schroter 
(efter  Kunstnerindens  Selvportræt). 

en   saadan   drastisk  Komik,    at  Skuespillerne 
sad  i  en  Latter. 

Det  kan  vel  ikke  siges,  at  Goethe  gjorde 
egenlige  teatermæssige  Studier  i  disse  Dilet- 
tantscenens Aar;  det  hele  gik  som  en  æste- 
tisk Leg  og  som  et  Led  i  de  øvrige  muntre 
Forlystelser,  men  han  lærte  dog  en  hel  Del, 
udviklede  sin  Evne  til  at  indstudere  et  Skue- 


*)  Genast,  hvis  Sen  Eduard  G.  har  udgivet  sin 
Faders  Optegnelse  fra  Goethe-Tiden  tilligemed  sine 
egne  under  Titelen  „Aus  dem  Tagebuche  eines 
alten  Schauspielers",  Bd.  I— IV  Leipz.  1862. 

spil  og  fik  et  Indblik  i  Teatrets  Teknik,  som 
hidtil  havde  været  ham  saa  temmelig  fremmed. 

II. 

Men  Tiden  gled  og  førte  Goethe  mere  og 
mere  bort  fra  de  Brædder,  der  betyder  Ver- 
den, ind  som  Hovedaktør  i  den  virkelige 
Verden.  Han  skriver  selv  til  Vennen  Merck, 
ikke  saa  meget  længe  efter  at  han  havde 
slaaet  sig  ned  i  Weimar  (5.  Jan.  1776): 
„Du  vil  forhaaben- 
lig  snart  erfare,  at 
jeg  ogsaa  forstaar 
at  tragere  en  Smule 
paa  Theatro  mundi 
og  kan  klare  mig 
taaleligt  i  alle  tragi- 
komiske Farcer." 

Det  er  bekendt, 
at  Carl  August  be- 
toges saa  ganske 
af  sin  nye  Ven  og, 
trods  sin  medfødte 

Selvstændigheds- 
sans,  støttede  sig 
saa  stærkt  til  ham, 
at  han  faktisk  i 
mange  Aar  styrede 
sit  lille  Rige  gen- 
nem Ministeren 
Goethe.  Politiken 
og  de  mangfoldige 
Detaljer,  den   førte 

med  sig,  tvang  Teatret,  og  delvis  ogsaa  Poe- 
sien, langt  tilbage  i  hans  Bevidsthed,  og 
det  varede  lange  Tider,  før  det  atter  duk- 
kede frem. 

Da  Hertugen  i  1790  omgikkes  med  Planer 
om  at  oprette  et  eget  Teater  i  Stedet  for 
det  Privatforetagende,  som  under  en  vis 
Bellomos  Ledelse  i  nogle  Aar  havde  givet 
Forestillinger  i  Maskcradesalen,  saa  faldt  det 
ham  ikke  straks  ind  at  tænke  paa  Goethe 
som  Direktør.  Den  nu  41-aarige  Gehejme- 
raad   og   Excellence   von    Goethe    syntes   nu 


Fig.  3.  Goethe  og  Corona  Schreter  som,  Ores  tes  og  Iphigenia. 


Det 


maaske  for  stor  til  en  saa  ringe  Post,  hans 
politiske  Fortid,  hans  naturvidenskabelige 
Studier,  som  just  i  Øjeblikket  fyldte  ham 
stærkt,  var  tilsyneladende  uforenelige  med  Tea- 
trets udadvendte  Syssel. 

Først  da  der  uden  Resultat  er  forhandlet 
med  flere  andre,  deriblandt  Komponisten  /.  F. 
Reichardt  og  den  store  Skuespiller  Friedrich 
Ludwig  Schroder,  vender  Hertugen  sig  til 
Goethe  med  Anmodning  om  at  tage  Over- 
direktionen paa  sig 
med  en  dygtig  for- 
retningsmæssig Le- 
der, Hofkammer- 
raad  Franz  Kirms, 
ved  sin  Side. 

Goethe  tog  den 
hele  Sag  ret  køligt. 
„Jeg  gaar  ganske 
piano  til  Værks," 
skriver  han  et  Par 
Maaneder  før  Tea- 
trets   Aabning    til 

Friedrich  Jacobi, 
„maaske  kommer 
der  dog  noget  ud 
af  det  for  Publikum 
og  for  mig.  I  det 
mindste  bliver  det 
min  Pligt  at  stu- 
dere denne  Sag  nær- 
mere, hvert  Aar 
at  skrive  et  Par  spil- 
øvrige   giver    sig    vel 


lelige   Stykker, 
nok." 

Der  er  just  ingen  flammende  Begejstring  i 
disse  Ord,  og  det  var  ganske  utvivlsomt  kun 
smaa  Forventninger,  Goethe  nærede  til  det 
ny  Foretagende,  selv  om  han  andensteds  ud- 
talte, at  han  paatog  sig  Hvervet  som  Direk- 
tør „med  Fornøjelse"  Ganske  spagfærdigt 
og  uden  Bram  aabnedes  da  ogsaa  det  Wei- 
mar'ske  Hofteater  d.  7.  Maj  1791  med  Iff- 
land's  „Jægerne",  og  Goethe's  Navn  saas 
ikke  paa  Plakaten,  skønt  han  dog  i  Dagens 

Anledning  havde  skrevet  en  Prolog,  begyn- 
dende med  de  undskyldende  Ord: 

Der  Anfang  isl  an  allen  Sachen  schiver. 

Naar  man  vil  forstaa  Goethe's  noget  indiffe- 
rente Stilling  til  hans  nye  Virksomhed,  som 
mange  vilde  kalde  saare  betydningsfuld,  og 
som  ogsaa,  navnlig  set  i  historisk  flatterende 
Belysning,  er  blevet  det,  saa  maa  man  først 
og  fornemmeligst  klargøre  sig  de  yderlig  smaa 
Forhold,  under  hvilke  han   begyndte. 

Weimar  er  endnu  kun  en  lille  By,  men 
var   den  Gang   ikke   for   synderlig  mere  end 


Jmme- 
*7farlig  Post 
j^^t|T.ijiU'iitcr,  thi 
I  mx\  hyssede,  lo 
■  foej  s  tredes  man,  saa 
Ri  at  raabe  et  »Leve 
Li  man  meget  let  for  at 
ragten  og,  var  man  ikke 
■fe,  at  blive  udvist  af  Hertug* 
kn  lod  saaledes  en  Mand, 
%»zigblad  havde  skrevet  en 
Kritik  over  Goethes  Teater- 
>re  og  sende  ud  af  Weimar, 
en  stor  Landslige  Tavshed,  der  nuomstunder 
trent  6,000  ersker  i  tyske  Teatre  under  Fore - 
knyttede,  mr  sikkert  en  Reminiscens  fra  de 
i  tarvelige  /Veimardage,  thi  før  Goethe  og 
nogen  Krøf'eimar  førte  Publikum  ganske  an- 
Hofteatret  et  store  Ord  og  lod  sig  ingenlunde 
var  lille  *  Regler  for  sine  Følelsesudbrud, 
et  Gallerfoethe  havde  den  Magt  i  sin  Person- 
selv  eftec  kunne  kue  endog  noget  saa  ureger- 
dyreste  \  et  Teaterpublikum.  Da  Schlegels 
billigste  i",  som  Goethe  endda  ikke  selv  ansaa 
megen  fet  godt  Stykke,  men  som  han  havde 
ganske  Del  ind  paa,  opførtes  første  Gang, 
merligetod   Publikum   Situationen   og  lo  højt 


hele  Drift  kun  kunde  opretholdes,  ja  ligefrem 
var  baseret  paa,  at  man  i  Sommermaanederne 
kunde  tjene  sig  et  Overskud  ved  at  spille  i 
det  nærliggende  Badested  Lauchstådt,  som  den 
Gang  var  Modebad  og  Mødested  for  den 
elegante  Verden. 

Det  værste  var  imidlertid,  at  de  smaa  For- 
hold nødvendigvis  maatte  medføre,  at  der 
ingen  virkelig  gode  Skuespillere  kunde  samles. 
Den  Trup,  som  Goethe  begyndte  med,  var 
mindre  end  middelmaadig  og  naaede  epe 
i  hele   hans  lange  Direktionstid   ikke 

,.e  frygtet  end 

mcet,    er    ikke    at 

"havde  han  ogsaa  sine  blide  Stun- 
"  Rigtignok,  maa  det  tllstaas,  mest  overfor 
Sku  espi  Heri  n  derne . 

Goethe  bekendte  i  sine  senere  Aar  overfor 
den  gode  Eekermann,  at  han  som  Teater- 
direktør havde  haft  to  farlige  Fjender  at  stri- 
des med.  „Den  ene*,  siger  han,  „var  min 
lidenskabelige  Kærlighed  til  Talentet,  der  let 
kunde  have  bragt  mig  i  det  Tilfælde  at  gøre 
mig  partisk. a  Den  anden  Fjende  var  den  i 
Goethe's  som  i  andre  Mandfolks  Liv  ikke 
ukendte:  Kvinden.  „Der  var",  tilføjer  han, 
„ved  vort  Teater  ingen  Mangel  paa  Fruen- 
timm er,  der  var  smukke  og  unge,  og  dertil 
af  megen  Sjælsynde.  Jeg  følte  mig  liden- 
skabelig hendraget  til  mere  end  én;  det  fej- 
lede .  heller  ikke,  at  man  kom  mig  imøde  paa 
Halvvejen.  Men  jeg  fattede  mig  og  sagde: 
Ikke  videre/  Jeg  kendte  min  Stilling  og  vidste, 
hvad  jeg  var  dem  skyldig.  Jeg  stod  ikke 
her  som  Privatmand,  men  som  Chef  for  en 
Anstalt,  hvis  Trivsel  betød  mere  for  mig  end 
min  øjeblikkelige  Lykke.  Havde  jeg  indladt 
mig  i  en  eller  anden  Elskovs  hånd  el,  saa  vilde 
jeg  være  blevet  som  et  Kompas,  der  umuligt 
kan  vise  ret,  naar  det  har  en  indvirkende 
Magnet  ved  sin  Side." 

Blandt  de  unge  Skuespillerinder,  som  Goethe 
traf  ved  sin  Tiltræden  af  Direktoratet,  var 
der   én,    han   særlig   maa   have  mindedes  de 

Anseelse,  dels  af  nye,  unge  Tredjerangs 
Kræfter.  Mange  af  Skuespillerne  stod  ikke 
blot  kunstnerisk,  men  ogsaa  socialt  ret  lavt, 
og  en  skrap  disciplinær  Tugt  var  særdeles 
vel  paa  sin  Plads  overfor  dem.  Det  kan 
da  heller  ikke  siges,  at  Goethe  i  nogen  Hen- 
seende sparede  paa  den. 

Der  var  i  og  for  sig  noget  højst  impone- 
rende og  respektindgydende  ved  Goethes 
Person;  hans  strænge  Træk,  hans  store, 
„Du  4e  Øjne  under  de  kraftige  Bryn,  hans 
lig  snai  -mrae,  der  kunde  blive  tordnende 
jeg  ogsaa  foi^an  var  vred,  alt  var  skikket 
at  tragere  en  Smule  *  vtoritet  i  det  hele.    Men 

1  Mn,  trods 


paa  Theatro  tniindi 
og  kan  klare  mig 
taaleligt  i  alle  tragi- 
komiske Farcer." 

Det  er  bekendt, 
at  Carl  August  be- 
toges saa  ganske 
af  sin  nye  Ven  og, 
trods  sin  medfødte 

Selvstændigheds- 
sans,  støttede  sig 
saa  stærkt  til  ham, 
at  han  faktisk  i 
mange  Aar  styrede 
sit  lille  Rige  gen- 
nem Ministeren 
Goethe.  Politiken 
og  de  mangfoldige 
Detaljer,  den  førte 
med  sig,  tvang  Teatret,  og  delvis  ogsaa  Poe- 
sien, langt  tilbage  i  hans  Bevidsthed,  og 
det  varede  lange  Tider,  før  det  atter  duk- 
kede frem. 

Da  Hertugen  i  1790  omgikkes  med  Planer 
om  at  oprette  et  eget  Teater  i  Stedet  for 
det  Privatforetagende,  som  under  en  vis 
Bellomos  Ledelse  i  nogle  Aar  havde  givet 
Forestillinger  i  Maskeradesalen,  saa  faldt  det 
ham  ikke  straks  ind  at  tænke  paa  Goethe 
som  Direktør.  Den  nu  41-aarige  Gehejme- 
raad   og   Excellence   von    Goethe    syntes   nu 


Arkivet.    En  enkelt  Prøve  vil  give  et  Begreb 
om    Forholdet    mellem    den   store  Digter  og 
hans  undergivne  Skuespillere.  I  Oktober  1795 
udstedte  Goethe   følgende  Reskript,   som  var 
„at  præsentere  for  samtlige  Skuespillere:" 
„Hs.  Durchlauchtighed  Hertugen  har  paa 
ny   givet   mig   tilkende:   at   paa  den  Her- 
skabelige  Plads   en    Del    af   Skuespillerne 
ofte    ikke    bliver    forstaaet,   og    at    meget 
i   Særdeleshed    ved   Expositionen    og  paa 
lidenskabelige  Steder  gaar  tabt. 

„Jeg   har   hertil   kun  kunnet   svare,  at 
jeg  saa  vel  i  Almindelighed,    som  i  Særde- 
leshed gentagende  har  indskærpet  Selskabet 
Skuespillerens  første  Pligt:  overalt  at  skaffe 
sig  hørt  og  forstaaet,   men  desuagtet  ikke 
har  kunnet  naa  det  ønskede  Maal. 
LvJ^       „Serenissirrms  har  derpaa  ytret,  at  Højst- 
e  fremtidig,  saa  snart  en  Skuespiller 
tydeligt,  umiddelbart  vilde  erindre 
hans  Skyldighed. 

jeg  villet  underrette  Selska- 
Ydmygelse    ikke   skal 


Fig.  3.  Goethe  og  Corona  Schreter  som.Orestes  og  Iphigenia. 


Det 


*s  dog  ingenlunde  ved 
v  indførte  ved  Wei- 
at 'gier  og  Forbud, 
og  nlige,  men  som 
minnme  den  Orden, 
min  1,  som  det  var 
dere  dræget  af.  Der 
mere,  le  Sted,  ingen 
at  skrivi  maatte  ikke 
øvrige  givi  andet  end 
end  Haand- 


lelige   Stykker, 
nok." 

Der  er  just  ingen  flammende  Be&tte  optræde 
disse  Ord,  og  det  var  ganske  utvivl  Og  den, 
smaa  Forventninger,  Goethe  nærede nde  være 
ny  Foretagende,  selv  om  han  andens 
talte,  at  han  paatog  sig  Hvervet  sorcne  Maas, 
tør  „med  Fornøjelse"  Ganske  spag.else  g«- 
og  uden  Bram  aabnedes  da  ogsaa  de  lffland). 
mar'ske  Hofteater  d.  7.  Maj  1791  tis  Dages 
land's  „Jægerne",  og  Goethe's  NavLsinDtft 
ikke  paa  Plakaten,  skønt  han  dog  i  I  betale. 

End  ikke  Skuespillernes  Privatliv  undslap 
den  strænge  Tugtemesters  revsende  Haand.  I 
Anledning  af  en  Skilsmissesag  mellem  Ægte- 
parret Ropke  findes  der  en  længere  Skrivelse 
fra  Goethe  til  Teaterkommissionen  —  den  be- 
stod af  tre ;  Goethe  var  dens  Formand  —  hvis 
kostelige  Slutning  lyder  saaledes:  „.  .  .  Som 
billigt  er,  afviser  vi  i  Kommissionen  alt,  hvad 
der  kunde  synes  ikke-teatralsk ;  men  naar  en 
Mand  slaar  sin  Kone  et  Par  blaa  Øjne,  saa 
kan  det  blive  meget  teatralsk,  hvis  hun  just 
samme  Aften  skal  spille  Elskerinde.  Det 
skulde  derfor  ved  denne  Lejlighed  udtales 
meget  tydeligt,  at  en  Acteur,  som  prygler  sin 
Kone,  straks  i  Følge  Kommissionsordre  bliver 
ført  paa  Hovedvagten." 

Overfor  Publikum  var  han  ikke  mindre 
striks  end  overfor  sit  Personale.  Han  pas- 
sede paa  som  en  Smed,  at  der  intet  usømme- 
ligt skete.  Det  var  en  ikke  helt  ufarlig  Post 
at  være  Tilskuer  i  Weimar  Hofteater,  thi 
forglemte  man  sig,  saa  at  man  hyssede,  lo 
paa  gale  Steder,  eller  begejstredes  man,  saa 
man  lod  sig  henrive  til  at  raabe  et  „Leve 
Forfatteren",  udsattes  man  meget  let  for  at 
blive  arresteret  af  Vagten  og,  var  man  ikke 
indfødt  Weimarianer,  at  blive  udvist  af  Hertug- 
dømmet. Fyrsten  lod  saaledes  en  Mand, 
der  til  et  Leipzigblad  havde  skrevet  en 
mindre  gunstig  Kritik  over  Goethes  Teater- 
ledelse efterspore  og  sende  ud  af  Weimar. 

Den  højtidelige  Tavshed,  der  nuomstunder 
som  oftest  hersker  i  tyske  Teatre  under  Fore- 
stillingen, er  sikkert  en  Reminiscens  fra  de 
klassiske  Weimardage,  thi  før  Goethe  og 
udenfor  Weimar  førte  Publikum  ganske  an- 
derledes det  store  Ord  og  lod  sig  ingenlunde 
foreskrive  Regler  for  sine  Følelsesudbrud. 

Men  Goethe  havde  den  Magt  i  sin  Person- 
lighed at  kunne  kue  endog  noget  saa  ureger- 
ligt som  et  Teaterpublikum.  Da  Schlegels 
„Alarcosa,  som  Goethe  endda  ikke  selv  ansaa 
for  noget  godt  Stykke,  men  som  han  havde 
sat  en  Del  ind  paa,  opførtes  første  Gang, 
misforstod   Publikum   Situationen   og  lo  højt 


paa  de  alvorligste  Steder.  Da  blev  Goethe 
rasende,  rejste  sig  i  sin  Loge  og  saa  med 
sine  store,  brune,  funklende  Øjne  ud  over 
Forsamlingen,  idet  han  med  Tordenstemme 
raabte:  „Man  lache  nichtf" 

Og  paa  lignende  Maade  apostroferede  han 
gentagne  Gange  Publikum,  naar  det  ikke  var 
ham  til  Behag,  og  Publikum  bøjede  sig  uden 
at  kny  eller  knurre  under  hans  despotiske 
Dyrtæmmervilje. 

III. 

At  en  saadan  Leder  var  mere  frygtet  end 
elsket  blandt  Skuespillerfolket,  er  ikke  at 
undres  over. 

Og  dog  havde  han  ogsaa  sine  blide  Stun- 
der. Rigtignok,  maa  det  tilstaas,  mest  overfor 
Skuespillerinderne. 

Goethe  bekendte  i  sine  senere  Aar  overfor 
den  gode  Eckermann,  at  han  som  Teater- 
direktør havde  haft  to  farlige  Fjender  at  stri- 
des med.  »Den  ene",  siger  han,  „var  min 
lidenskabelige  Kærlighed  til  Talentet,  der  let 
kunde  have  bragt  mig  i  det  Tilfælde  at  gøre 
mig  partisk."  Den  anden  Fjende  var  den  i 
Goethe's  som  i  andre  Mandfolks  Liv  ikke 
ukendte:  Kvinden.  „Der  var",  tilføjer  han, 
„ved  vort  Teater  ingen  Mangel  paa  Fruen- 
timmer, der  var  smukke  og  unge,  og  dertil 
af  megen  Sjælsynde.  Jeg  følte  mig  liden- 
skabelig hendraget  til  mere  end  én;  det  fej- 
lede, heller  ikke,  at  man  kom  mig  imøde  paa 
Halvvejen.  Men  jeg  fattede  mig  og  sagde: 
Ikke  videre/  Jeg  kendte  min  Stilling  og  vidste, 
hvad  jeg  var  dem  skyldig.  Jeg  stod  ikke 
her  som  Privatmand,  men  som  Chef  for  en 
Anstalt,  hvis  Trivsel  betød  mere  for  mig  end 
min  øjeblikkelige  Lykke.  Havde  jeg  indladt 
mig  i  en  eller  anden  Elskovshandel,  saa  vilde 
jeg  være  blevet  som  et  Kompas,  der  umuligt 
kan  vise  ret,  naar  det  har  en  indvirkende 
Magnet  ved  sin  Side.u 

Blandt  de  unge  Skuespillerinder,  som  Goethe 
traf  ved  sin  Tiltræden  af  Direktoratet,  var 
der   én,    han   særlig   maa   have  mindedes  de 

mange  Aar  efter,  da  han  som  76-aarig  Olding 
sagde  de  besindige  og  dog  saa  oprigtige  Ord 
til  Eckermann:  det  var  Christiane  Neumann, 
Datter  af  en  nylig  afdød,  fortjent  Skuespiller. 

Hun  varet  ungt,  yndigt  Barn  paa  tretten  Aar, 
da  Goethe  blev  Direktør,  men  allerede  da  en  fuldt- 
ud viklet  Jomfru,  en  af  disse  skære  Blomster,  der 
nu  og  da  skyder  op  af  Teatrets  Mistbænk,  fulde 
af  Duft  og  Farve,  ubevidste  i  deres  kunstne- 
riske Evner,  der  udfolder  sig  rigt  og  straa- 
lende  og  alt  for  tidligt,  for  atter  alt  for  hurtigt 
at  visne.  Saadan  havde  den  over  hele  Tysk- 
land berømte  Charlotte  Ackermann  været,  og 
saaledes  var  den  lille  Christiane,  Goethes 
Yndling.  Fjorten  Aar  gammel  blev  hun  gift 
—  med  Skuespilleren  Becker  —  sytten  Aar 
gammel  havde  hun  to  Børn,  og  nitten  Aar 
gammel  var  hun  død.  I  sin  korte  Teater- 
periode naaede  hun  at  spille  saadanne  Roller 
som  Emilia  Galotti,  Minna  v.  Barnhelm, 
Grevinde  Eboli,  Ofelia,  Amalia  (i  „ Røverne") 
og  Luise  (i  „ Kabale  og  Kærlighed").  Hun 
var  Weimarpublikumets  erklærede  Favorit,  et 
lille  Scenens  Kælebarn,  og  alle  de  den  Gang 
saa  yndede  Prologer  og  Epiloger  maatte  siges 
af  hende. 

Goethe  omfattede  hende  med  hvad  Schlegel 
senere  lidt  spottende  kaldte  „en  pittoresk 
Faderlighed",  bag  hvilken  man  tydeligt,  for- 
uden den  ganske  aabenbare  levende  Interesse 
for  hendes  Teaterevner,  læser  den  fyrige, 
endnu  ungdomskraftige  Mands  kun  vanskelig 
tilbagetrængte  Erotik. 

En  lille  Episode  med  hende  viser  ham  til 
en  Forandring  fra  en  helt  anden  Side  end 
den  sædvanligt  mod  Teatret  vendende  strængt 
officielle. 

Den  første  Rolle  Christiane  spillede  under 
Goethes  Ledelse  var  Prins  Arthur  i  Shake- 
speare^ „Kong  Johan".  I  den  gribende  Scene 
i  4.  Akt,  hvor  Kammersvenden  Hubert  skal 
udbrænde  den  unge  Prinses  Øjne  med  glø- 
dende Jern,  kunde  Goethe  ikke  faa  den  lille 
Skuespillerinde  til  at  vise  Rædsel  nok.  Han 
greb  da  selv  Jernet  og  styrtede  med  et  saa 


frygteligt  Udtryk  løs  paa  hende,  at  den  lille 
bævende  sank  sammen  og  besvimede.  Nu 
blev  Goethe  meget  bekymret,  tog  hende  i 
sine  Arme,  bar  hende  derfra  og  søgte  at 
kalde  hende  til  Live  med  kærlige  Ord. 

Hun,  den  lille,  tidligt  modne  Skuespillerinde, 
vaagnede ;  men  henrykt  forbavset  over  at  se 
den  store,  frygtede  Mand  saa  øm  og  god, 
laa  hun  endnu  længe  stille  som  død  i  hans 
Arme,  indtil  hun  endelig  slog  Øjnene  op, 
kyssede  ham  paa  Haanden  og  rakte  ham 
sine  friske  Læber. 

Digteren  har  sat  den  altfor  tidlig  visnede 
Blomst  et  uforgængeligt  Mindesmærke  i  sin 
skønne  Elegi  „Euphrosyne",  og  kort  efter 
hendes  Død  skrev  han  (til  Bottiger):  „Hun 
var  mig  i  mere  end  én  Forstand  kær.  Naar 
af  og  til  den  hendøende  Lyst  til  at  arbejde 
for  Teatret  atter  rørte  sig  i  mig,  saa  havde 
jeg  sikkert  hende  for  Øje,  og  mine  Pige-  og 
Kvindeskikkelser  dannede  sig  efter  hende  og 
hendes  Egenskaher.  Der  kan  gives  større 
Talenter,  men  for  mig  intet  yndefuldere." 

Christiane  Neumann-Becker  var  det  kunst- 
neriske Lyspunkt  i  Weimarteatrets  første 
Periode.  Hvad  der  ellers  udrettedes  og  skete, 
var  ikke  stort.  Hverken  Repertoire  eller  Spil 
var  saa  godt  eller  særegent,  at  der  havde 
været  nogen  Grund  til  at  mindes  denne  Stump 
Teaterhistorie  med  særlig  Veneration,  om  ikke 
just  Goethes  store  Navn  havde  staaet  paa 
Titelbladet. 

Goethe  var  ogsaa  selv  mangen  Gang  saare 
utilfreds  med  sin  Stilling  og  søgte  at  blive 
fri  for  den.  Men,  skønt  den  iøvrigt  var 
ganske  ulønnet,  kunde  han  ikke  mod  Her- 
tugens Ønske  vikle  sig  fra  den.  Et  Forsøg 
paa  at  knytte  Iftland  til  Teatret  som  Regissør 
(o:  Iscenesætter)  strandede,  mest  paa  økono- 
miske Vanskeligheder.  Derimod  kom  den 
berømte  Skuespiller  til  at  optræde  i  en  Række 
Glansroller  ved  Weimarscenen,  og  dette  Gæste- 
spil blev  for  saa  vidt  et  Vendepunkt  i  Tea- 
trets Historie,  som  Goethe  gennem  hans  Spil 
fik  en  fornyet  Interesse  for  Skuespilkunsten. 

I  fjorten  højst  forskellige  Roller  viste  Iff- 
land  sit  mangfoldige  og  varierede  Spil.  Og 
just  denne  Mangfoldighed  tiltalte  Goethe.  Den 
Art  Fremstillere,  der  kun  spillede  paa  deres 
egen  Person,  der  lagde  Rollen  til  Rette  for 
deres  egne  Ejendommeligheder,  brød  han  sig 
ikke  om.  „Den,  der  kun  kan  spille  sig  selv, 
er  ingen  Skuespiller",  lader  han  Jarno  sige  i 
„Wilhelm  Meister". 

Iflland  var  ikke  den  store  Mester  som 
Fr.  Ludw.  Schroder,  i  hvis  mandige  Kunst 
alle  den  tyske  Nationalkarakters  bedste  Ejen- 
dommeligheder havde  samlet  sig  til  en  ene- 
staaende,  men  fuldt  naturlig  Kulmination. 

Iflland  var  mere  Virtuos.  Sit  noget  femi- 
nine Talent  havde  han  ved  Kunstgreb  ud- 
viklet til  at  spænde  over  Registre,  som  han 
egenlig  hverken  sjæleligt  eller  fysisk  mestre- 
de. Han  besad  imidlertid  den  Evne  til  at 
omforme  sig,  til  at  skjule  sin  egen  Indi- 
vidualitet, som  Goethe  kunde  lide.  Og  som 
han  var,  stod  han  under  alle  Omstændig- 
heder milehøjt  over  den  middelmaadige  Smaa- 
stadstrup  i  Weimar.  Goethe  begejstredes  for 
ham  og  hans  Begejstring  fik  den  gode  Virk- 
ning, at  hans  Interesse  for  Teatervirksom- 
heden flammede  op. 

IV. 

Den  epokegørende  Forandring  i  Goethes 
Teatervirksomhed,  Omslaget,  der  frembragte 
de  berømte,  store  Weimardage,  var  imidler- 
tid det,  at  Schiller  indtraadte  i  Ledelsen,  og 
at  de  to  store  Digtere  kom  til  at  arbejde 
sammen  ved  den  lille  Skueplads. 

Den  ydre  Anledning  var  den,  at  det 
gamle  Teater  i  1798  blev  ombygget,  og  at 
Goethe  vilde  fejre  den  ny  Scenes  A åbning 
med  en  Førsteopførelse  af  Schillers  lige 
fuldendte  „"VVallensteins  Lejr*. 

Med  største  Iver  kastede  Goethe  sig  over 
Iscenesættelsen,  konfererede  ideligt  med  den 
i  det  ganske  nærliggende  Jena  levende  Schil- 
ler ;  og  de  herlige,  brogede  Scener  med  deres 
Vrimmel  af  fantasifulde  Smaafigurer,   der   er 

som  en  Tekst  til  et  af  Callots  Lejrbilleder, 
fremkaldte  hans  allerbedste  Evner  som  Scene- 
leder. 

Det  nye  Moment,  Goethe  bragte  ind  i 
Scenekunsten,  var,  tror  jeg  nok,  det,  at  han 
gjorde  den  illustrativ,  at  han  søgte  dels  at 
indordne  den  under,  dels  at  faa  den  til  at 
optage  i  sig  Elementer  fra  andre  Kunstarter. 
Det  18.  Aarhundrede  havde  rundt  i  Eu- 
ropa hævet  Skuespilkunsten  til  en  Højde, 
den  maaske  hverken  før  eller  senere  naaede; 
men  dens  Bestræbelser  havde  været  saa  at 
sige  udelukkende  rettet   mod  at  give  en  saa 

fuldkommen 
Menneskefrem- 
stilling, tragisk 
eller  komisk, 
som  muligt. 
Studiet  af  den 
menneskelige 
Natur  og  den 
tro  Gengivelse 
af  dens  Ud- 
tryksformer 
havde  været 
den  alt. 
Men  denne 
Naturalisme 
var  begyndt  at  forekomme  den  yngre  Digter- 
slægt plat,  og  Goethe,  som  kun  havde  Lejlig- 
hed til  de  se  maadelige  Repræsentanter  for 
denne  Skole,  blev  af  samme  Mening.  Da 
han  ingen  virkelig  fremragende  Enkeltfremstil- 
lere havde,  søgte  han  at  skabe  malerisk-lyri- 
ske  Totalbilleder,  talende  Illustrationer  til 
Digterværket,  ud  af  sit  Stof. 

Dette  malerisk-lyriske  Moment,  som  i  19. 
Aarhundrede  tog  mere  og  mere  Overhaand 
og  blandt  Andet  gav  sig  saadanne  Udslag 
som  de  Meiningske  Forestillinger,  var  den 
Gang  i  Virkeligheden  noget  ganske  nyt.  Og 
Goethe  fandt  den  bedste  Støtte  for  sine  Be- 
stræbelser baade  i  Schillers  nye  Skuespil  — 
de  ældre  gjorde  han  ikke  saa  meget  af  — 
og  i  hans  Person. 

Wallenstein  Trilogien  —  de  to  sidste  Dele 
opførtes  næste  Aar  —  blev  Weimarteatrets 
første  epokegørende  kunstneriske  Sejr  og  Ind- 
ledningen til  dets  store  Æra.  Forestillingerne 
vakte  Gny  langt  udenfor  Hertugdømmets 
Grænser,  og  Folk  kom  strømmende  langvejs 
fra  og  fyldte  det  lille  Teater,  som  glad  for- 
højede sine  Priser  og  indkasserede  hidtil 
ukendte  Indtægter. 

Med  Aaret  1800  fik  Schiller,  som  nu 
havde  taget  Bopæl  i  Weimar,  fast  Del  i 
Teatrets  Ledelse,  og  nu  begyndte  det  ikke 
langvarige,  men  enestaaende  betydningsfulde 
Samarbejde  mellem  de  to  Digtere. 

Skuepladsen  blev  for  dem  som  en  Art 
kunstnerisk  Laboratorium,  hvor  de,  tumlende 
og  arbejdende  med  deres  Ideer,  gjorde  alle- 
haande,  tidt  meget  bisarre,  literære  Experi- 
menter,  og  prøvende  iagttog  de  mærkelige 
Resultater,  der  fremkom. 

Først  og  fremmest  opstod  de  skønne  Ædel- 
stene, Nationens  literære  Kronjuveler,  som 
gjorde  Schiller  til  den  højest  elskede  Digter 
i  Tyskland:  efter  „Wallenstein44  „ Maria  Stu- 
art", „Bruden  fra  Messina41,  „Jomfruen  fra 
Orleans14  og  „Wilhelm  Tella. 

Goethe's  selvstændige  digteriske  Indsats 
var  meget  mindre,  af  Betydning  blev  vel 
egenlig  kun  hans  „Iphigenie  paa  Tauris"  i. 
dens  endelige  Form,  og  hans  Stykker  gjorde 
ikke  tilnærmelsesvis  den  Lykke  s$m  Schillers. 
Men  det  var  langt  fra,  at  de  to  Poeter 
alene  holdt  sig  til  at  bringe  deres  egne 
Ting  frem.  Med  alle  dramatiske  Kunstfor- 
mer tumledes  og  experimenteredes  der:  den 
gammelgræske  Tragedieform  med  dens  Kor 
genoplivede  man  først  i  „Bruden  fra  Mes- 
sina", senere  i  Sofokles'  „Antigone*4;  man 
sprang  fra  gammelromersk  Komedie  (Plautus, 
Terents)  til  Gozzi's  italienske  Maskekomedie, 
fra  Shakespeare  til  den  klassiske  franske 
Tragedie  (Corneille,  Racine  og  Voltaire),  fra 
det  spanske  Drama  (Calderon)  til  den  nye 
romantiske  Skole. 

Men  —  mærkeligt  nok  —  ved   Siden  af 


alt  dette,  der  skulde  gøre  Skuepladsen  til  en 
Art  højere  literær  Dannelsesanstalt,  bestod 
dog  Hovedmassen  af  Repertoriet  i  den  mo- 
derne Døgnliteratur.  Efterser  man  de  under 
Goethe  ved  Weimarscenen  spillede  Forfatterer 
ser  man  til  sin  Forundring,  at  den  der  kom- 
mer ind  som  den  ubetingede  Numer  et,  det 
er  —  Kotzebue;  den  især  af  Schiller  saa 
dybt  foragtede,  nu  forglemte  Kotzebue  har 
af  de  4136  Spilleaftener,  som  i  det  hele 
udgjorde  Goethe's  Direktionstid,  fyldt  600r 
altsaa  over  en  Syvendedel,  medens  Schiller 
kun  opførtes  361  Gange,  og  Goethe  selv  ikke 
naaede  højere  end  til  238.  Hvilket  viserr 
at  endog  det  mest  ideelle  og  tillige  med  alle 
Magtmidler  udstyrede  literære  Regimente  ikke 
formaar  at  holde  Publikums  Døgnsmag  ude 
fra  et  Teater. 

Saa  meget  ærefuldere  var  det  da,  at 
Goethe  og  Schiller  tidt  og  mange  Gange 
paa  Trods  af  den  gængse  Smag  tvang  de 
ægte  og  gode  Ting  ned  i  de  genstridige  Til- 
skuere i  Stedet  for  at  lade  fem  være  lige  og 
sørge  for  deres  egen  Berømmelse.  Den  lite- 
rære Betydning  af  de  store  Weimardage  lader 
sig  da  heiler  slet  ikke  omtviste.  Tysklands 
Digtning  naaede  aldrig  højere  i  Magt  og 
Fylde  end  til  disse  to  Mænd,  og  deres  Sam- 
arbejde er  som  Symbolet  paa  Fuldbyrdelsen« 
af  alt  det,  det  18.  Aarhundrede  havde  drømt, 
higet  og  stræbt  efter. 

Betydningen  for  Skuespilkunsten  er  des  mere 
omtvistelig. 

I  deres  rent  ydre  Forhold  over  for  Skue- 
spillerne var  Goethe  og  Schiller  højst  for- 
skellige. Goethes  bareaukratisk-olympiske 
Stivhed,  hans  knappe,  bydende,  kategoriske 
Maade  at  regere  med  Skuespillerne  paa  stod 
i  en  grel  Modsætning  til  Schillers  jævne 
Godlidenhed  og  elskværdige  Letfornøjelighed. 
Naar  han  med  sin  lange,  lidt  ranglede  Skik- 
kelse vandrede  rundt  blandt  Teatrets  Folkr 
ivrigt  forklarende  paa  sit  pudsige,  trohjær- 
tede  svabiske  Maal,  let  begejstret,  men  næ- 
sten aldrig  vred,  saa  vandt  han  alles  Hjærterr 

og   blev  lige    saa    elsket,    som   Goethe    var 
frygtet. 

Mangen  Gang  afbødede  hans  Goethes 
strænge  og  bratte  Beslutninger  ved  sine  fred- 
sommelige Indvendinger.  Saaledes  fortæller 
Skuespilleren  og  Regissøren  Genast  i  sine 
Erindringer  en  lille  Episode,  der  ret  godt 
karakteriserer  Forskellen  mellem  de  to  Digtere. 

„  Macbeth a  skulde  gaa  i  Schillers  Bear- 
bejdelse, og  Teatrets  bedste  Helteskuespiller 
Vohs  havde  Hovedrollen.  Han  var  talentfuld 
og  yndet  af  Publikum,  men  daarlig  til  at 
lære  og  ret  pirrelig  overfor  Reprimander. 
Memoreringen  til  Macbeth  havde  han  især 
forsømt  og  endnu  paa  Generalprøven  var 
han  overor- 
denlig usik- 
ker i  de  Schil- 
lerske Vers. 

Nede  i  Par- 
kettet sad 
Goethe  og 
Schiller,  og 
Olympieren 
var  rasende. 
Efter  2.  Akt 
hørte  man 
hans  frygtede  Røst  kalde  op  til  Scenen 
efter  Regissøren:  „Hr.  G'nast!  forføj  Dem 
ned  til  mig!"  —  Og  da  Genast  kom  ved- 
blev han  forbitret:  „Hvad  er  det  med 
denne  Hr.  Vohs?  Manden  kan  jo  ikke  et 
Ord  af  sin  Rolle;  hvordan  vil  han  bære  sig 
ad  med  at  spille  Macbeth?  Man  aflyse 
Stykket  for  i  Morgen,  og  De  behøver  ikke 
at  fortie  Grunden  hverken  for  Hr.  Vohs 
eller  for  Personalet". 

Nu  søgte  Schiller  med  gode  Ord  at  dæmpe 
Goethes  Vrede  og  tog  Vohs's  Forsvar  paa 
bedste  Vis,  mente,  at  Inspirationen  nok  vilde 
løre  ham  frelst  over  Forestillingsaftenen,  da 
hans  Opfattelse  af  Karakteren  dog  var  for- 
træffelig og  fik  endelig  Goethe,  der  allerede 
havde  rejst  sig  for  at  forlade  Teatret,  stillet 
tilfreds. 

Fig.  6.  Weimar  Hofteater  paa  Goethes  Tid. 


Aftenen  kom  og  Vohs  kludrede  forskræk- 
ligt i  Versene,  men  rev  alligevel  Publikum 
med  sig,  saa  Bifaldet  var  varmt  og  begej- 
ret.  Goethe  lod  sig  ikke  se  paa  Scenen; 
men  efter  2.  Akt  kom  Schiller  op  og  spurgte 
paa  sin  elskværdige  svabiske  Dialekt:  „Wo 
ischt  der  Vohs?* 

Vohs  nærmede  sig  nølende,  med  en  inder- 
lig daarlig  Samvittighed  og  ventende  sig  en 
ordenlig  Overhaling.  Men  Schiller  omfavnede 
ham  og  sagde:  „NeinVohs!  ich  muss  Ihne 
sage :  meischterhaft !  meischterhaft !  Aber  nun 
ziehe  Sie  sich  zum  dritte  Aet  um!B  Vohs 
blev  meget  rørt  over  Digterens  uselviske 
Overbærenhed    og    takkede    ham    hjærteligt. 

Men  Schiller 
vendte  sig  til 
Regissøren 
og  hviskede  : 
„Sene  Sie, 
Genascht,wir 
habbe  recht 
gehabt !  Er 
hatzwarganz 
andere    Vers 

gesproche, 
als    ich    ge- 

schriebe  hab,  aber  er  ischt  trefflich!" 

Var  Goethe  og  Schiller  saaledes  i  deres 
personlige  Samvær  med  Skuespillerne  abso- 
lutte Modsætninger,  saa  faldt  deres  teoretiske 
Anskuelser  om  Teatret  og  dets  Kunst  meget 
godt  i  Traad  sammen. 

Goethe  var  den  mest  paavirkeiige  af  de 
to,  og  den,  der  lettest  skiftede  Standpunkt. 
Schiller  havde  Idealistens  fanatiske  Urokke- 
lighed i  Teorien,  til  Gengæld  forstod  Goethe 
at  føre  den  en  Gang  antagne  Teori  ud  i 
Praksis  med  en  jærnhaard  Hensynløshed,  som 
var  Schiller  ganske  fremmed. 

Goethes  Anskuelser  om  Teatret  skiftede 
meget  stærkt  under  Schillers  Paavirkning. 
Fra  at  have  set  ret  forretningsmæssigt,  op- 
portunistisk paa  Teatret  med  et  ret  lige- 
gyldigt    Syn     paa     Skuespilkunsten,     i    alt 

Fald  uden  paatrængende  Teorier  eller  Ide- 
aler i  saa  Henseende,*)  gled  han  over  til 
Schillers  strænge,  æstetiske  Idealisme. 

Schillers  Teorier  om  Skuespilkunst  lader 
sig,  som  de  fleste  Teorier,  forsvare,  men 
udførte  i  Praksis  giver  de  og  gav  de  af- 
skrækkende *  Resultater.  Sagte  i  de  færrest 
mulige  Ord  gaar  de  ud  paa,  at  han  af 
Skuespilkunsten  kræver  to  Ting:  Sandhed  i 
Fremstillingen  og  Skønhed  i  Fremstillingen. 
Sandheden  erhverves  alene  ved  Kunst  og 
ikke  gennem  Natur;  ved  Skønhed  i  Frem- 
stilling beroer  derimod  alt  paa  den  medfødte 
Natur,  den  kan  ikke  tillæres  ved  Kunst. 

Men  hvorledes,  spørger  Schiller,  kan  da 
Skuespilleren  naa  denne  Fremstillingens  Skøn- 
hed, naar  den  ikke  kan  læres?  Og  Svaret 
falder  saaledes:  „Han  skal  først  sørge  for, 
at  Menneskeligheden  i  ham  selv  kommer  til 
Modenhed,  og  saa  skal  han  gaa  hen  og  — 
hvis  det  ellers  er  hans  Kald  —  fremstille 
den  paa  Skuepladsen. "  Og  ved  Menneske- 
lighed mener  han  ikke  den  tilfældige,  indi- 
viduelle Menneskenatur,  men  den  idealiserede, 
aandsfrigjorte  „skønne  Sjæl". 

Schiller  stillede  sig  i  afgjort  Opposition  til 
den  gængse  Opfattelse  af  Skuespilkunsten,  i 
Følge  hvilken  alt  beroede  paa  Naturligheden, 
Virkeligheden,  det  Livagtige. 

Man  kunde  maaske  med  et  Ord  sige,  at 
det  Schiller  savnede  ved  Tidens  Skuespil- 
kunst og  det,  han  vilde  bibringe  den,  var 
Stil 

Dette  var  nu  altsammen  godt  nok  tænkt. 
Og  om  Goethe  havde  klappet  sin  Ven  paa 
Skulderen  og  med  sin  Mefistofeles  sagt  ham: 

Grau,  theurer  Freund,  ist  alle  Theorie, 

Und  grun  des  Lebens  goldner  Baum, 
for  derpaa  at  skride   til   en  rationel  artistisk 
Iværksættelse  af  de   gode  Tanker,   vilde   det 
have  været  endnu  bedre. 


*)  I  1791  skrev  han:  „En  Direktør  spiller  alt 
uden  at  prøve;  hvad  der  falder,  har  dog  udfyldt 
en  Aften,  hvad  der  bliver,  benyttes  omhyggeligt". 


I  Stedet  paabegyndte  de  i  Fælleskab  en 
systematisk  Udryddelse  af  den  Smule  sunde 
Virkelighedssans,  som  Tidens  naturalistiske 
Retning  havde  kunnet  afsætte  paa  Weimar- 
scenens Middelmaadigheder,  for  i  dens  Sted 
at  dække  dem  med  et  Sminkelag  af  forloren 
Deklamation  og  opstyltet  Plastik,  der  i  Vir- 
keligheden fjærnede  sig  langt  mere  fra  det 
ideelle  Skønhedsbegreb ,  end  den  tidligere 
lidt  smaatskaarne  Naturtroskab. 

Schiller  havde,  som  det  vides,  i  sin  tid- 
lige Ungdom  villet  være  Skuespiller.  Han 
havde  ingen  naturlige  Anlæg  for  Fremstil- 
lingskunsten  og  maatte  slaa  disse  Tanker  af 
Hovedet.  Men  han  bevarede  en  stærk  For- 
kærlighed for  at  recitere  og  deklamere,  og 
spillede  tidt  enkelte  Scener  for  Weimarskue- 
spillerne for  at  vise  dem,  hvordan  han  vilde 
have  Tingene  gjort. 

Han  yndede  i  sin  Deklamation  den  stærkt 
skanderende  Versfremsigelse,  som  han  i  sine 
unge  Aar  havde  lært  i  Karlskolen,  og,  lige- 
som Goethe,  en  overdreven,  svulstig  Pathos, 
hvilket  forresten  synes  at  være  ejendomme- 
ligt for  Digtere,  der  læser  op.  Navnlig  el- 
skede han  at  slynge  Slutningen  af  en  Tirade 
ud  med  en  umaadelig  opspændt  Kraft,  der 
i  hans  egen  Mund  forfejlede  en  Del  af  sin 
Virkning  paa  Grund  af  hans  pudsige  svabi- 
ske  Dialekt  og  hans  kantede,  ranglede 
Plastik. 

Som  Sceneinstruktør  understregede  han 
med  Forkærlighed  det  grelle,  det  hypertea- 
tralske  —  hvad  allerede  de  sceniske  Be- 
mærkninger i  hans  Skuespil  viser.  Han  vilde 
i  „Macbeth*  have  Ladyens  Fremstillerinde  til 
at  besmøre  sine  Hænder  med  Blod,  han  ud- 
stafferede i  „Egmont"  Hertug  Alba  med  en 
stor,  rød  Kappe  og  en  ned  i  Øjnene  trykket 
Bulehat  og  lod  ham  i  dette  Bøddelkostyme 
vise  sig  for  Egmont  ved  Stykkets  Slutning. 
Han  havde,  for  at  sige  det  rent  ud,  en 
barnlig  Melodramasmag. 

Men  sammen  med  al  Svulsten  og  al  Over- 
drivelsen  tilførte  Schiller  Teatret   et  Pust   af 

Begejstring,  bibragte  Skuespillerne  en  Følelse 
af  deres  Kalds  Ophøjethed,  som  midt  i  den 
ellers  overfor  Skuespilkunsten  saa  nøgterne 
Tid  blev  af  eminent  Betydning. 

De  Aar,  i  hvilke  Schiller  stod  for  Styret 
af  Weimarscenen  —  thi  Goethe,  som  overfor 
alle  andre  var  højst  egenraadig,  var  mærke- 
lig redebon  til  at  bøje  sig  for  Schillers  Me- 
ning —  var  ubetinget  Teatrets  Kulminations- 
periode. 

De  to  monumentale  Digtere  trykkede  gan- 
ske vist  Skuespilkunsten  ned,  den  blev  ikke 
den  nødvendige  Balance  mellem  Digtning  og 
Fremstilling.  Men  af  den  Glans,  der  udgik 
fra  de  to  Heroer,  faldt  der  dog  ogsaa  nogle 
Straaler  paa  de  smaa  Skuespillere. 

V. 

Med  Schillers  altfor  tidlige  Død  (1805)  og 
Goethes  Eneovertagelse  af  Direktionen  traadte 
Teatret  over  i  sin  tredje  Fase. 

Gennem  Schiller  havde  Goethe  fattet  en 
fornyet  Interesse  for  Teatret,  og  han  havde 
faaet  sit  Kunstprineip  slaaet  fast.  Det  lød  i 
hans  egen  knappe  Stil  saaledes:  Erst  schoti, 
dann  wahr! 

Skønheden  paa  Scenen  var  for  Goethe 
som  for  Schiller  den  stiliserede  Idealisme. 
Men  medens  Sværmeriet,  Lidenskaben,  Flam- 
men hørte  uløseligt  med  til  Schillers  Ideal, 
saa  traadte  hos  Goethe  Harmonien,  Anstan- 
den, det  Ophøjede  i  Stedet. 

Han  lod  Skuespillerne  gennemgaa  en  saa 
omhyggelig  Skønhedsdressur,  at  han  over- 
hovedet aldrig  naaede  til  at  faa  det  sande  med. 

Hans  Teori  baseredes  paa  den  Grund- 
regel, at  Skuespillerne  ikke  af  misforstaaet 
Naturlighed  maatte  spille  sammen,  som  om 
ingen  Tredjemand  var  til  Stede.  Bestandig 
maatte  Skuespilleren  betænke,  at  han  var  til 
Stede  for  Publikums  Skyld;  medens  Natura- 
lismens Bud  just  var  det,  at  Skuespillerne 
saa  meget  som  muligt  skulde  glemme  Pub- 
likum for  at  kunne  give  Tilskuerne  ligesom 
ubevogtede  Udsnit  af  Livet. 


Efter  denne  Grundregel  blev  alle  Goethes 
specielle  Forskrifter  indrettede  paa  at  vende 
Spillet  saa  meget  som  muligt  udefter.  Stil- 
linger, Tale,  Gestus  alt  beregnedes  saa  meget 
som  muligt  paa  en  direkte  Henvendelse  til 
Publikum.  At  en  Skuespiller  vendte  Ryggen 
mod  Tilskuerne  var  absolut  utilstedeligt,  end 
ikke  Profilstillingen  taaltes,  en  ren  Front 
var  Idealet;  Talen  blev  en  halvt  syngende 
Deklamation  med  ensformige  Fald  og  Stig- 
ninger; Bevægelserne  statueagtig  afmaalte; 
den  hele  Fremstilling  tilstræbende  en  antik, 
højtidelig  Enkelhed., 

I  Praksis  gennemførte  Goethe  sine  Ideer 
med  en  ubønhørlig  Konsekvens.  Han  dres- 
serede sine  Skuespillere  som  et  Regiment 
Soldater,  til  de  alle  kunde  deklamere  lige 
godt  efter  hans  Metode.  Han  afstemte  deres 
Tale  til  et  Hele,  som  en  Orkesterdirigent, 
med  nøjagtige  Crescendo'er  og  Diminuendoer, 
Pauser  og  Tuttisteder,  og  han  opridsede  deres 
Bevægelser  og  indbyrdes  Stillinger  med  Kridt 
paa  Scenegulvet. 

Den  Ytring  af  Goethe  er  bekendt,  at  han 
vilde  paatage  sig  af  enhver  velvoksen 
Grenader  at  gøre  en  Skuespiller.  Der  laa 
intet  Praleri  i  disse  Ord:  til  at  frembringe 
Skuespilkunst  af  denne  Art .  behøvedes  end 
ikke  nogen  Grenader. 

Man  kunde  sige,  at  Goethe  havde  fuld- 
endt sit  teatralske  Kredsløb:  han  var  vendt 
tilbage  til  sin  Bedstemoders  Dukketeater, 
hvor  han  alene  tumlede  med  de  livløse  Pap- 
figurer, hvor  hans  Vilje,  hans  Fantasi,  hans 
Stemme  var  den  eneste,  der  kom  til  Orde. 

En  vis  Grad  af  Fuldkommenhed  naaede 
hans  Scene  imidlertid  gennem  det  ihærdige 
Arbejde,  han  lagde  i  den.  En  vis  Sammen- 
spillets Enhed,  som  man  hidindtil  ikke  havde 
kendt,  laa  over  de  Weimarske  Forestillinger, 
og  var  Enheden  end  livløs  og  udvendig, 
saa  imponerede  den  dog  ved  sin  Disciplin. 

I  1815  mente  Goethe,  at  hans  Teater 
havde  naaet  sit  højeste  Udviklingspunkt. 
Personalet    havde    givet    samlede    Gæstespil 

rundt  om  i  Tyskland  og  baade  vakt  Opsigt 
og  vundet  Anerkendelse.  Kætterske  Røster 
havde  rigtignok  ladet  sig  høre,  men  hvor 
de  var  kommet  offenlig  til  Orde,  var  de 
blevet  slaaet  ned  som  hadsk  Ondskab  af 
Goethe's  uhyre  Autoritet. 

At  uhildede  og  kyndige  Folk  dog  var 
meget  langt  fra  at  beundre  den  Goethe'ske 
Teaterledelse,  har  man  mange,  i  Privatbreve 
opbevarede,  Vidnesbyrd  om. 

Meget  træffende  skriver  saaledes  Schroders 
Biograf  F.  L.  W.  Meyer,  som  i   1810  over- 


Fig.  7.  Caroline  Jagcmann. 

værede  en  „Tella  -Opførelse  i  Lauchstådt: 
„Hvis  det  skal  kaldes  Ensemble,  at  samtlige 
Herrer  og  Damer  i  Guds  Navn  kunde  have 
byttet  Roller,  og  den  ene  vilde  have  spillet 
saa  temmelig  som  den  anden,  saa  kan  man 
ikke  frakende  dette  Selskab  Ensemble  ....  Et 
statueagtigt  Spil  synes  her  at  kaldes  plastisk. u 
I  literær  og  æstetisk  Betydning  har  Goe- 
thes Teaterledelse  intet  Sidestykke  i  Sam- 
tidens Tyskland.  I  ren  skuespillerisk  Hen- 
seende stod  den  uendelig  langt  tilbage  for 
Schroders  Ledelse  af  Hamburger-Teatret,  og 
betegner  næsten  udelukkende  en  Reaktion. 
Ikke  desmindre  fik  Weimarskolen  just  paa 
den   tyske   Skuespilkunst    en    skæbnesvanger 


Indflydelse,  ikke  for  de  store  Begavelser,  der 
altid  vil  vide  at  gaa  deres  egne  Veje  paa 
Trods  af  Teorier  og  Skoler,  men  for  Middel- 
maadighederne  —  for  hviiken  den  jo  rigtig- 
nok ogsaa  var  skabt.  Den  tomme,  ensfor- 
mige, men  klingende  Deklamation  og  de 
generelle,  plastiske  Gestus  blev  et  bekvemt 
Skalkeskjul  for  Talentløsheden,  og  Idealis- 
men et  smukt  Navn  at  stille  op  mod  de 
grimme  Naturalister. 

Endnu  den  Dag  i  Dag  kan  man  i  Tysk- 
land spore  Eftervirkninger  af  denne  Skole, 
og  den,  der  paa  et  Tredjerangs  Hofteater 
har  overværet  en  uforfalsket  Klassikerforestil- 
ling, vil  have  en  Fornemmelse  af,  hvilke 
Prøvelser  Goethe  kunde  paalægge  sit  strængt 
disciplinerede  Publikum. 

VI. 

Det  er  bekendt,  at  Goethe  blev  fordrevet 
fra  Weimarscenen  af  en  Pudelhund.  Dog 
bag  ved  Hunden  laa  der  naturligvis  noget 
og  nogen.  „Des  Pudels  Kern44  var  i  dette 
Tilfælde  en  Kvinde. 

I  1797  havde  Goethe  paa  Inlands  Anbe- 
faling engageret  en  ung  Skuespillerinde  ved 
Navn  Caroline  Jagcmann.  Hun  var  egenlig 
Sangerinde,  men  ved  Christiane  Neumann- 
Beckers  Død  samme  Aar  blev  hun  forsøgt  i 
Skuespillet  og  viste  et  rigt  og  oprindeligt  Ta- 
lent. Hun  var  meget  smuk  og  Hertug  Carl 
August  fattede  en  stærk  Passion  for  hende. 
Hun  blev  hans  Maitresse  og  fødte  ham  flere 
Børn. 

Men  hun  var  tillige  en  meget  uafhængig 
Natur,  ogsaa  som  Kunstnerinde,  og  den 
eneste,  som  ikke  lod  sig  undergive  den 
Goethe'ske  Dressur.  Endvidere  var  hun,  som 
det  anstaar  sig  en  ret  Fyrstinde-Maitresse 
intrigant  og  herskesyg.  Forholdet  mellem 
hende  og  Goethe  maatte  naturnødvendigt 
blive  spændt,  og  Carl  August  har  sikkert 
haft  mange  vanskelige  Timer  mellem  den 
urokkelig  despotiske  Ven  og  den  tøjlesløse 
Primadonna-Maitresse. 

Hundrede  af  smaa  kvindelige  Trakasserier 
gjorde  Goethe  Teaterlivet  surt  og  var  bereg- 
nede paa  at  faa  ham  til  at  trække  sig  til- 
bage som  Direktør. 

Men  nu  var  det  mærkelige  sket,  at  me- 
dens Goethe  tidligere  kun  modstræbende  og 
paa  Fyrstens  udtrykkelige  Bøn  havde  ladet 
sig  formaa  til  at  blive,  saa  vilde  han  paa 
dette  Tidspunkt,  da  man  oprigtigt  ønskede 
at  blive  ham  kvit,  absolut  ikke  boit.  Man 
gav  ham  en  højadelig  Hofmarskalk  og  Greve 
til  Meddirektør;  Goethe  behandlede  ham  som 
Luft,  gjorde  hvad  han  vilde  og  blev.  Man 
skabte  Demoiselle  Jagemann  en  Undtagelses- 
stilling  ved  Teatret  —  det  værste  Goethe 
vidste  —  man  begunstigede  hendes  Yndlinge 
mod  hans  Ønske:  Goethe  lod,  som  han  ikke 
mærkede  Ydmygelserne  og  blev. 

Da  indtraf  Katastrofen. 

I  Europas  Hovedstæder  havde  i  disse  Aar 
■et  Melodrama  gjort  Opsigt,  væsenlig  ved  at 
«n  dresseret  Hund  spillede  en  Hovedrolle 
deri,  blandt  andet  ved  at  redde  et  Barn  fra 
at  drukne.  Ogsaa  til  Tyskland  var  Stykket 
naaet,  og  en  dresseret  Pudel  drog  paa  Gæ- 
stespil i  de  større  Byer. 

Hertugen  og  det  Weimarske  Hof  fik  Lyst 
til  at  se  disse  Hundekunster  og  vilde  have 
Stykket  opført  og  Hunden  ind  forskrevet. 

Noget  formasteligere  kunde  man  vanske- 
ligt byde  Goethe,  og  da  Hertugen  gjorde 
ham  et  Forslag  i  saa  Henseende,  svarede 
han  paa  sin  ophøjet  afvisende  Maade: 
„Allerede  i  vore  Teaterlove  staar  der,  at 
Hunde  ikke  maa  medtages  paa  Scenen", 
hvorpaa  han  rejste  til  Jena. 

Tilskyndet  af  Caroline  Jagemann  besluttede 
Hertugen  sig  imidlertid  til  alligevel  at  spille 
Hundestykket  —  det  hed  „Aubry  de  Mont- 
Didier's  Hund  eller  Skoven  ved  Bondy"  — 
og  trods  det,  at  Goethe,  efter  at  den  første 
Prøve  havde  fundet  Sted,  højlydt  erklærede, 
at  el  Teater,  som  en  Hund  havde  spillet 
paa,  kunde  han  ikke  have  at  gøre  med,  gik 
Skandaleforestillingen  —  iøvrigt  til  Publikums 


tydelig  udtalte  Mishag  —  den  12.  April  1817 
over  Weimarscenens  klassiske  Brædder,  og 
den  næste  Dag  erholdt  Gehejmeraad  Goethe 
sin  Afsked  som  Direktør. 


Det  var  en  bitter  Nemesis,  der  ramte 
Goethe,  at  han,  der  bestandig  havde  støttet 
sit  despotiske  Teaterregimente  paa  sin  uind- 
skrænkede Kredit  hos  sin  Fyrste,  maatte 
falde  for  en  Maitresses  Luner,  og  at  han, 
der  i  Skuespilkunsten  sit  Liv  igennem  ikke 
saa  stort  andet  end  Dressur,  fandt  sig  be- 
føjet til  at  vige  for  en  dresseret  Pudel. 


Fig.  8.    Hertug  Carl  August 

Dog,  hvilke  Indvendinger  man  end-  kan 
gøre  mod  Goethes  Teaterledelse,  saa  havde 
den  fortjent  uendelig  bedre  end  den  lat- 
terlige Afslutning,  den  fik,  og  denne  kan 
ikke  andet  end  blive  til  evig  Skam  for  den 
Fyrste,  der  føjede  sin  Elskerinde  og  sin 
egen  Lyst  til  Hundekunster  for  at  ydmyge 
en  stor  Mand,  der  var  hans  bedste  Ven. 

Men  Goethe  rystede  Teaterstøvet  af  sine 
Fødder  og  tilkastede  Teaterfolket  et  sidste 
haanligt  Ord:  „Det  er  et  kvindagtigt  Folke- 
færd, og  et  Kvinderegimente  er  det,  der 
passer  det  bedst". 

Hvorpaa  han  vandrede  sin  ensomme,  man- 
dige Gang  op  mod  Tinderne. 

I. 

Efter  forskellige  Konversationsleksika  og 
andre  Ha  and  bøger  at  dømme  skulde 
Menneskeæderiet  være  noget,  man  en  enkelt 
Gang  traf  paa,  naar  man  forvildede  sig  ned 
til  Ildlandet  eller  maaske  ind  hos  ganske 
enkelte  Stammer  i  det  mørkeste  Afrika.  Og 
saa  findes  der  sikkert  i  Realiteten  mange, 
mange  Millioner  Menneskeædere,  og  de 
bor  ikke  splittede  rundt  om,  nej  hele  det 
indre  Afrikas  Befolkning  anser  en  af  deres 
Lige  for  noget  af  det  lækkreste,  de  kan 
tænke  sig.  Ja,  fra  god  Kilde  hører  jeg  end- 
ogsaa,  at  Menneskeæderiet  ikke  er  ganske 
udryddet  hos  Befolkningen  i  Negerrepublikken 
paa  San  Domingo. 

Det  synes,  som  Lysten  til  at  æde  hver- 
andre, kun  rigtig  findes  hos  de  farvede  Folk ; 
mig  bekendt  har  man  ikke  i  historisk  Tid 
kendt  noget  til  hvide  Folkeslag,  der  op- 
traadte  som  Menneskeædere.  Det  er  vel  nok 
ret  vanskeligt  at  forklare  Grunden  til  denne 
de  farvede  Folks  Lyst  til  Kød  af  andre 
Mennesker;  man  har  ment,  at  det  skrev  sig 
fra  en  Trang  til  Kødspiser,  som  paa  Grund 
af  Kvægmangel  ikke  kunde  tilfredsstilles  paa 
anden  Maade.  Denne  Antagelse  svæver 
imidlertid  saa  temmelig  i  Luften. 

Jeg  har  kendt  Folkestammer,  som  havde 
meget  let  ved  at  skaffe  sig  Kød,  og  som 
dog  aad  hverandre  indbyrdes,  hvor  de  kunde 
komme  til  det;  jeg  har  spurgt  saadanne 
Folk  om,  hvorfor  de  ikke  kunde  nøjes  med 
Kød  af  firbenede  Væsner,  og  de  har  svaret 
mig,  at  naar  man  kunde  vælge  mellem  Kød 
af  Mennesker  og  Dyr,  maatte  man  være  gal, 
om  man  ikke  valgte  det  føiste;  thi  Men- 
neskekød har  en  Smag,  som  overgaar  alt 
andet  Køds. 

I  bestemte  Egne  følger  Menneskeæderiet  med 
visse    religiøse    Festligheder,    saasom    Begra- 


velse, Forberedelse  til  Krig,  der  i  det  indre 
Afrika  altid  foregaar  under  stor  religiøs  Pomp 
og  Pragt.  Men  i  Almindelighed  spiser  man 
et  Menneske,  som  man  spiser  en  Høne,  alt- 
saa  naar  man  føler  Lyst  dertil  og  har  Evne 
til  at  skaffe  sig  det. 

Maaden  hvorpaa  denne  uhyggelige  Ret 
tilberedes  er  noget  forskellig  efter  de  for- 
kellige  Egne;  men  et  er  altid  vist;  man 
spiser  aldrig  stegt  Menneskekød,  derimod  er 
det  i  Reglen  kogt  i  Palmeolie,  til  Tider  i 
Vand,  og  tillavet  med  forskellige  Krydderier 
mest  Pilipili  (en  Slags  vild  Peber).  Paa 
enkelte  Steder  nydes  ogsaa  Suppen;  men 
dette  er  en  Undtagelse,  i  Almindelighed 
kastes  den  bort. 

En  Mærkværdighed  er  det,  at  det  hos  de 
fleste  mig  bekendte  Stammer  er  Kvinderne 
forment  at  spise  deres  Medmennesker  saavel 
som  Kød  af  Slanger  og  Krokodiller. 

I  samtlige  afrikanske  Kolonier  og  i  Congo- 
staten gør  man  alt  muligt  for  at  udrydde 
den  grimme  Skik,  som  Menneskeæderiet  er; 
men  der  vil  sikkert  gaa  flere  Generationer, 
inden  det  fuldstændig  lykkes,  hvis  det  over 
Hovedet  lykkes;  thi  det  er  ikke  umuligt,  at 
denne  Skik  først  udryddes  med  Negerracen, 
der  vel  engang,  —  det  er  mange  Forskeres 
Mening,  —  vil  bukke  under  for  den  frem- 
trængende Civilisation,  ligesom  Indianerne. 

Der  er  sat  meget  strænge  Straffe  for 
Menneskeæden;  men  i  de  ni  og  halvfems  af 
hundrede  Tilfælde  bliver  det  dog  ikke  straffet, 
ganske  simpelt  fordi  Sagen  ikke  kommer  til 
Øvrighedens  Kundskab.  Man  maa  jo  erindre, 
at  Politiet  dernede  maa  arbejde  ganske  uden 
Hjælp  fra  Befolkningens  Side,  ja  endog  i 
Reglen  modvirket  af  denne.  Og  kun,  naar 
en  eller  anden  Mand  føler  sig  fornærmet, 
fordi  en  Slægtning  eller  Blodbroder  er  havnet 
i  Gryden,   eller   naar   man    tilfældig  selv  fal- 

der  over  et  Tilfælde,  faar  man  Lejlighed  til 
at  straffe.  Men  i  Befolkningen,  ja  selv 
blandt  Politisoldaterne  betragtes  en  saadan 
Afstraffelse  som  en  Uretfærdighed  og  en 
Vilkaarlighed. 

Inde  i  de  store,  store  Urskove  gaar  der 
meget  i  Svang,  som  man  ikke  aner  i  Eu- 
ropa, dels  fordi  de  færreste  af  os,  som  har 
levet  der,  er  skrivende,  og  dels  fordi  man 
ofte  frygter  for  at  blive  betragtet  som  hin 
berømte  „Bondeknøs,  der  hedte  Hans*,  der- 
som man  virkelig  vilde  trække  Tæppet  til 
Side  og  vise,  hvad  der  begaas  bag  det.  Og 
dog  er  det  maaske  det  mindste,  vi  Europæere 
kender;  thi  Negerne  har  en  Følelse  af,  at 
vort  Syn  paa  Tingene  er  et  andet  end  deres ; 
derfor  faar  saa  at  sige  ingen  Europæer  Lej- 
lighed til  at  komme  ind  i  Rædselskabinettets 
Allerhelligste. 

Paa  sine  Steder,  hvor  de  Hvides  Ind- 
flydelse er  af  noget  ældre  Dato,  have  Negerne 
en  udpræget  Følelse  af,  at  de  ved  deres 
Grusomheder  og  Menneskeæden  begaar  noget 
galt,  og  de  undser  sig  derfor;  men  Naturen 
gaar  ikke  destomindre  ofte  over  Optugtelsen. 
Man  har  ment,  at  Kristendommen  snart 
vilde  udrydde  Menneskeæderiet,  ja;  men  den 
alvorlige  Kristendom  gør  saa  godt  som  ingen 
Fremgang  i  det  indre  Afrika.  Navnkristne 
er  der  nok  af;  thi  i  Omegnen  af  Missionerne 
og  Statsstationerne  er  det  en  Fordel  at  være 
kristen;  men  virkelig  grebne  kristne  har  jeg 
saa  godt  som  aldrig  truffet  paa,  dertil  er 
blandt  andet  Konkurrencen  mellem  Katho- 
likker  og  Protestanter  og  blandt  de  forskel- 
lige Sekter  af  disse  sidste  for  stor  og  iøjne- 
faldende. Saa  med  Hjælpen  fra  den  Side 
har  det  lange  Udsigter.  —   —  — 

I  Congostaten  har  den  tvungne  Militær- 
tjeneste været  Civilisationen  en  mægtig  Hjæl- 
per, den  unge  Vildmand,  som  splitternøgen 
og  forfærdelig  snavset  kommer  til  sin  Af- 
deling, vender  hjem  med  Klæder  paa  Krop- 
pen, med  Sans  for  Renlighed  og  Orden  og 
mangen    Gang    ogsaa    med    reel    Afsky    for 


alle  de  Grusomheder,  han  i  sin  Ungdom  har 
set  blive  begaaet;  men  Menneskeæderiet  er 
det  ikke  altid  lykkedes  at  bibringe  ham 
Afsky  for,  Lysten  dertil  er  saa  mærkeligt 
indgroet  hos  ham.  Negernes  og  vel  iøvrigt 
alle  Naturfolks  underlige  perverse  Lyst  til 
at  pine  deres  Medskabninger  ved  de  mest 
haarrejsende  Grusomheder,  kan  bekæmpes  og 
ganske  overvindes;  men  Lysten  til  at  smage 
paa  den  forbudne  Frugt,  til  at  spise  af  dette 
Menneskekød,  som  altid  var  Slægtens  Livret, 
kan  vanskeligere  overvindes.  En  Neger  kan 
forfalde  til  at  spise  sine  Medmennesker,  som 
en  anden  kan  forfalde  til  Spiritus,  og  begge 
Dele  er  vanskelige  at  helbrede. 

Jeg  kan  tænke  mig,  at  man  indenfor  den 
enkelte  Stamme  af  en  eller  anden  Grund 
har  lidt  Sult  og  derfor  har  spist  en  eller 
flere  Slaver;  man  har  faaet  Smag  for  dette 
Kød  og  har  fortsat  med  at  æde  Slaver  eller 
Krigsfanger,  selv  efter  at  Hungersnøden  for- 
længst var  forbi.  Lysten  har  taget  Over- 
haand  hos  enkelte  Stammer,  saa  de  endog 
æder  deres  døde,  ligemeget  hvad  der  saa  har 
gjort  Ende  paa  deres  Liv.  Andre  er  dog 
ikke  naaet  videre  end  til  at  æde  Krigsfanger 
og  muligvis  de  samme  Dag  faldne  Fjender. 
Hos  nogle  Folk,  Stammerne  i  Ubangis  og 
Aruwimi  Floddale,  staar  Menneskeæderiet 
i  Forbindelse  med  visse  religiøse  Forestillin- 
ger, hvorom  jeg  senere  skal  fortælle.     — 

II. 

Naar  man  rejser  ind  i  Congostaten  ad  de 
sædvanlige  Veje,  de  store  Hoved færdselslinier, 
faar  man  ikke  Indtrykket  af  at  færdes  blandt 
Menneskeædere,  ja  man  glemmer  endogsaa 
helt,  at  man  i  sin  Geografi  har  læst  noget 
om,  at  flere  af  de  Stammer,  som  bebor  det 
indre  Afrika  skulde  være  Kannibaler. 

De  fleste  Negere,  man  træffer  paa,  ere 
halvnøgne  og  ildelugtende,  men  yderst  elsk- 
værdige, de  ler  mod  En  med  deres  store,  ud- 
tryksfulde Øjne  og   fremviser   en  Række    af 

de  hvidest  mulige  Tænder,  der  dog  hos  en- 
kelte Stammer  er  filede  spidse;  men  hvem 
tænker  paa,  at  dette  smilende  Individ,  naar 
Lejlighed  gaves,  ikke  vilde  betænke  sig  to 
Minutter  paa  at  bore  de  hvide  Tænder  i 
Ens  Kød,  og  at  det  vilde  være  en  Herreret 
for  ham.  —  Jeg  tænkte  i  alle  Tilfælde  ikke 
derpaa. 

Og  i  Coquilhatielly,  den  herlige  Station 
lige  under  Equator,  hvor  Ruki  og  Congo 
mødes,  hvor  alt  gror  og  blomstrer,  ja,  heller 
ikke  der  tænkte  man  paa,  at  sagtens  en  og 
hver  af  de  mange  Soldater  og  Arbejdere, 
som  hver  Morgen  ved  Appellen  stod  i  Række 
og  Rad  over  Eksercerpladsen,  havde  smagt 
Menneskekød  og  fundet  det  fortræffeligt; 
men  dette  er  dog  vistnok  Tilfældet. 

Jeg  fik  Ordre  til  at  overtage  Komman- 
doen .i  Stationen  Bombinba  langt  oppe  ad 
Shelembafloden,  og  en  lille,  grinagtig,  hvæ- 
sende Damper  med  et  stort  Hjul  i  Bag- 
stavnen skulde  bringe  mig  derop.  Med 
denne  Damper  skulde  ogsaa  nogle  sorte  Sned- 
kere, engagerede  for  et  Handelskompagnis 
Regning  i  Freetown,  transporteres  til  deres 
Bestemmelsessted,  Faktoriet  Mondjo  ved  Ike- 
lemba,  men  lidt  før  Damperens  Afgang 
gjorde  de  et  syndigt  Vrøvl  og  erklærede 
paa  deres  „  Niggerengelsk u,  at  de  ikke  vilde 
derop,  hvor  Mænd  spiste  Mænd.  De  kom 
selvfølgelig  af  Sted;  men  under  den  lange 
Dampskibsfart  kunde  jeg  ikke  lade  være  at 
tænke  paa,  om  det  nu  ogsaa  var  saa  galt, 
som  de  sagde.  Jeg  var  ung  og  uerfaren, 
som  man  jo  gerne  er  det,  naar  man  er  tyve 
Aar,  og  gruede  en  Smule  for  at  blive  højeste 
Myndighed  paa  et  Sted,  „hvor  Mænd  spiste 
Mænd".  — 

Men  alt  gik  meget  godt.  Negerne  dér 
havde  lidt  færre  Klæder  paa  end  dem,  jeg 
havde  set  før,  og  de  lugtede  endnu  lidt 
mindre  godt,  ellers  lignede  de  som  sagt  alle 
andre  Negere,  og  jeg  saa  dem  ikke  sidde 
og  gnave  deres  Medmenneskers  Knogler. 
Jeg   lærte  Sproget,   og   spurgte   en    Dag  en 


Capita  d.  v.  s.  Arbejdsformand,  om  det  var 
sandt,  at  de  var  Menneskeædere,  han  saa 
lidt  paa  mig,  grinede  saa  og  sagde:  „Nej, 
vi  ikke;  men  Lingois,  som  bo  derovre  paa 
den  anden  Flodbred,  de  er  Menneskeædere 
paa  en  Hals!"  — 

Det  var  jo  betryggende  at  vide,  at  vi 
havde  Floden  mellem  dem  og  os,  og  jeg 
slog  mig  til  Ro  med  den  Tanke. 

Men  en  skønne  Dag,  da  jeg  kom  ud  i  en 
Landsby  lige  ved  Siden  af  Stationen,  hørte 
jeg  det  mest  djævelske  Spektakkel,  jeg  gik 
efter  Lyden  og  kom  til  en  Del  af  Byen,  der 
laa  en  Smule  afsides,  her  var  en  Masse 
Mennesker  samlede,  og  de  syntes  alle,  at 
raabe  i  Munden  paa  hinanden.  Da  de  fik 
Øje  paa  mig,  forsvandt  de  fleste  af  dem 
imidlertid,  kun  en  enkelt  nærmede  sig  mig  i 
Løb  og  bad  om  Beskyttelse;  da  ingen  syntes 
at  angribe  ham,  var  det  jo  ikke  svært  for 
mig  at  beskytte  ham;  jeg  tog  ham  med 
hjem,  og  der  forklarede  han  mig,  at  han 
var  Slave;  men  hans  Herre,  som  var  i 
Pengeforlegenhed  „havde  gjort  ham  til  Ny- 
ama",  det  vil  sige,  bestemt  ham  til  Spisning 
og  holdt  en  Slags  Auktion  paa  ham,  denne 
sidste  Handling  var  det  jeg  havde  afbrudt. 
Næste  Dag  kom  Ejermanden  og  holdt  et 
syndigt  Spektakkel,  fordi  jeg  havde  taget 
hans  „Nyama",  den  Visit  skulde  han  ikke 
have  aflagt  mig. 

Naar  Folk  ved  Ikelembafloden  vilde  spise 
et  Menneske,  og  det  vilde  de,  som  jeg 
senere  erfarede,  meget  ofte,  førte  de  ham 
om  Aftenen  •  ned  til  Floden  og  bandt  ham 
ved  et  Par  Pæle,  saaledes  at  kun  Hovedet 
ragede  op  over  Vandet,  i  denne  Stilling 
maatte  han  staa  hele  Natten,  og  han  var 
saaledes  bunden,  at  det  var  ham  en  Umulig- 
hed at  drukne  sig.  Denne  „ Udvanding* 
skal  dels  gøre  Kødet  mere  lækkert,  dels 
gøre  det  lettere  at  flaa  Huden  af;  thi 
Menneskehud  skal  være  ubehagelig  sejg.  — 
Kødet  koges  i  Palmeolie  med  Pilipili  og 
Maniocblade. 

Hos  Montjallisstammen,  som  bor  mellem 
Ikelemba-  og  Lulongafloderne,  bar  man  sig 
noget  anderledes  ad.  „Nyamaen"  sattes 
ikke  iblød;  men  for  ved.  „Slagtningen"  at 
faa  Blodet  fuldstændig  af  ham,  anbragtes 
han  paa  en  Slags  Bænk  med  Hovedet  noget 
lavere  end  Benene,  Halsen  klemtes  ind  mel- 
lem to  Stænger,  som  vare  plantede  i  Jorden, 
og  som  bandtes  sammen  for  oven.  Derpaa 
blev  Hovedet  bogstavelig  talt  skaaret  af  Of- 
fret  med  en  Kniv  af  bestemt  Form.  — 
Kødet  kogtes  som  hos  Folkene  i  Bombim- 
bas  Omegn.  —  —  Det  sagdes  om  Bosom- 
bitto,  Montjallistammens  Høvding,  at  han 
spiste  Menneskekød  hver  Dag.  I  1898 
massakrerede  han  en  Ekspedition,  som  søgte 
at  gaa  igennem  hans  Land,  næsten  alle 
Ekspeditionens  Medlemmer  bleve  ædte  og 
deres  Hoveder  stillede  paa  Stage  foran  Bosom- 
bittos  Hytte.  Da  jeg  i  1899  slog  ham  og 
indtog  hans  Hovedstad,  stod  der  foran  hans 
Hus  over  tre  hundrede  Hoveder  paa  Pæle, 
og  rundt  om  paa  andre  Steder  i  den  store 
Landsby  stod  saaledes  gruppevis  over  tu- 
sinde Kranier. 

Det  er  værd  at  lægge  Mærke  til,  at  intet 
af  de  her  omtalte  Folk  æder  deres  egne  døde, 
men  kun  deres  døde  Fjender.  Visse  Stam- 
mer i  Ubangidalen  æder  imidlertid  under 
stor  religiøs  Ceremoni  deres  døde.  Denne 
Ceremoni  er  væmmelig,  men  vistnok  saa 
sjælden,  at  den  fortjener  at  omtales,  for- 
øvrigt har  de  to  belgiske  Opdagelsesrejsende, 
Commandant  Lemaire  og  Lieutenant  Masui, 
begge  omtalt  den  i  deres  Skrifter. 

Naar  et  Menneske,  i  Særdeleshed  en  Mand, 
er  dødt,  anbringes  Liget  i  siddende  Stilling 
paa  er  temmelig  højt  Stillads.  Under  det 
ophænges  Krukker  og  Potter,  og  der  lændes 
Baal,  som  holdes  saa  lavt,  at  Ilden  ikke 
kan  opbrænde  den  døde,  af  hvem  alt  Fedt 
efterhaanden  smelter  og  flyder  ned  i  de  an- 
bragte Krukker.  Medens  denne  Proces  gaar 
for  sig,  danser  hele  den  sørgende  Familie 
om    Baalet    og    synger     lange    Klagesange, 


hvori  indflettes  Strofer  om  alle  den  afdødes 
Dyder.  Naar  alt  Fedt  er  smeltet  af,  op- 
hører Dansen,  og  de  Tilstedeværende  smører 
sig  ind  med  Krukkernes  Indhold,  der  danses 
nu  en  aldeles  bestemt  Dans  om  Baalet, 
hvorpaa  Fedtet  vaskes  af  i  varmt  Vand, 
som  endelig  drikkes,  saaledes  mener  de  at 
indpode  alle  den  afdødes  gode  Egenskaber 
i  sig. 

Folkene  i  Aruwimidalen  tror,  at  alle  en 
Mands  gode  Egenskaber  sidder  i  Fingrene 
paa  hans  venstre  Haand.  Naar  de  derfor 
har  dræbt  en  Fjende  afskærer  de  denne,  — 
forøvrigt  anser  de  ikke  en  Mand  for  død, 
saalænge  han  har  sin  venstre  Haand,  —  og 
æder  den  ved  første  Lejlighed  for  at  indpode 
hans  gode  Egenskaber  i  sig. 

En  engelsk  Missionær  skriver,  at  Batétéla- 
folket,  som  er  bekendt  for  sit  krigerske 
Sindelag,  har  for  Skik  at  æde  alle  Krøb- 
linge og  svage  blandt  Børnene.  Batétéla'er, 
som  jeg  har  haft  at  gøre  med  har  be- 
kræftet, at  de  var  Menneskeædere,  men  be- 
nægtet Rigtigheden  af  Missionærernes  Paa- 
stand.  — 

I  det  hele  taget  maa  jeg  sige,  at  det  er 
sjældent,  at  man  æder  Børn,  gør  man  det, 
er  det  vist  kun  i  Mangel  af  bedre. 

Blandt  Bolia-  og  Tumbafolkene  omkring 
Leopoldsøen  knyttes  Menneskeæderiet  væsent- 
ligst til  Krigstogene,  den  store  Høvding 
Lukulangania,  som  i  en  Aarrække  gav  Sta- 
tens Tropper  paa  de  Egne  nok  at  bestille, 
var  en  særdeles  ivrig  Menneskeæder.  Han 
holdt  paa,  at  et  Menneske,  for  at  smage 
rigtig  godt,  skulde  pines  ihjel.  Da  han  en- 
gang, ved  at  overfalde  en  Ekspedition  fan- 
gede en  af  dens  hvide  Befalingsmænd  levende, 
lod  han  ham  piske  ihjel,  for  at  han  skulde 
smage  saa  meget  desto  bedre. 

Forøvrigt  foretrak  Lukulangania  Kødet  af 
hvide  fremfor  de  sortes.  Da  han  langt  om 
længe  var  bleven  fanget  og  i  Isebu  stillet 
for  en  Krigsret,  oplyste  et  af  Vidnerne,  for- 
øvrigt   en   af  hans   utalllige   Koner,   at  man 


-=r-_r  523 


Blandt  Menneskeædere 


om  Aftenen  —  efter  det  ovenfor  omtalte 
Overfald  paa  en  Ekspedition  —  gav  sig 
i  Lag  med  at  æde  de  faldne  og  fangne 
Fjender,  hun  havde  da  budt  sin  Mand  en 
vel  tillavet  Portion;  men  han  havde  kun 
spist  ganske  lidt,  fordi  han  vilde  gemme  sin 
Appetit  til  Kødet  af  den  hvide,  som  de 
skulde  spise  næste  Dag. 

I  Egnen  nord  for  Leopoldsøen  har  jeg 
engang  ladet  en  Mand  arrestere,  der  havde 
solgt  sin  egen  Fader  som  „Nyama",  det 
synes  mig  at  være  Højden  af  Umenneske- 
lighed ! 

I  1903  gjorde  Bongindafolket,  som  bor 
mellem  Leopoldsøen  og  Congofloden,  Oprør 
og  aad  nogle  Postbude  o.  s.  v.  Jeg  fik 
Lejlighed  til  temmelig  uventet  at  kaste  mig 
over  dem,  og  i  den  første  By,  vi  tog, 
havde  man  aabenbart  været  i  Færd  med  at 
fejre  en  eller  anden  religiøs  Ceremoni  i  An- 
ledning af  Krigen,  overalt  stod  der  Krukker 
og  Gryder  over  Ilden,  og  i  alle  Gryder  var 
der  Menneskekød,  Arme,  Hænder,  Ben, 
Stykker  af  Ryg  og  Skuldre  o.  s.  v.,  mil- 
dest talt  et  afskyeligt  Syn,  som  vi  forøvrigt 
saa  endnu  et  Par  Gange  under  vor  Frem- 
rykning gennem  dette  Land. 

Det  mest  menneskeædende  Folk  af  alle 
skal  være  Bangalafolket,  der  iøvrigt  af  alle 
Negerstammer   er   den,    der    ser  vildest   ud; 


men  ikke  desto  mindre  har  Europæerne 
haft  temmelig  let  ved  at  faa  Indflydelse  hos 
dem,  uden  at  de  dog  til  Dato  har  kunnet 
vænne  dem  af  med  at  æde  hverandre. 

Jeg  har  spurgt  om,   hvordan 

Menneskekød  smager,  og  man  har  altid 
svaret  mig,  at  det  smagte  bedre  end  alt 
andet  Kød.  Man  kunde  med  nogen  Grund 
antage,  at  det  omtrent  maatte  smage  som 
Abekød;  men  dette,  som  jeg  oftere  har 
smagt  —  mere  af  Nødvendighed  end  af 
Lyst  — ,  smager  ganske  afskyeligt  efter  eu- 
ropæisk Smag.  Hvide  spiser  mere  Salt  end 
Negerne,  for  hvem  dette  Krydderi  er  noget 
af  en  Sjældenhed;  derfor  skal  Europæers 
Kød  være  endnu  stærkere  efterstræbt  end 
vore  sorte  Brødres;  der  gives  Negere,  som 
ikke  kan  se  en  Europæer,  uden  at  deres 
Tænder  løbe  i  Vand. 

Det  er  muligt  og  i  høj  Grad 

ønskeligt,  at  man  engang  i  Tiden  kan  ud- 
rydde Menneskeæderiet;  men  foreløbig  maa 
man  altsaa  tilstaa,  at  det,  trods  alt  Arbejde, 
ikke  er  lykkedes.  Hvor  denne  afskyelige 
Last  synes  udryddet,  er  det  Frygten  for 
Straffen,  der  virker.  Lad  de  hvide  med 
deres  Soldater  og  Politi  drage  bort,  og  otte 
Dage  efter  vil  Negerne  æde  hverandre,  som 
havde  de  aldrig  hørt,  at  det  var  den  væmme- 
ligste af  alle  Laster. 

FORPOSTER  I  TUBERKULOSEKAMPEN 

Af  Kontorchef  Chr.  Jensen. 


Under  den  organiserede  Kamp  mod 
Tuberkulosen  har  man  her  hjemme 
i  første  Linje  rettet  sine  Bestræbelser 
paa  at  faa  oprettet  det  fornødne  Antal 
Sanatoriepladser  til  Modtagelse  af  Pa- 
tienter med  Sygdommen  i  dens  første 
Stadium,  hvor  Udsigt  til  fuldstændig 
Helbredelse  maa  antages  at  være  til 
Stede.  Ved  vore  fortræffelige  Tuberku- 
loselove,  der  ude  i  den  store  Verden 
betragtes  som  Mønsterlove,  er  der  dog 
selvfølgelig  ogsaa  taget  Sigte  baade  paa 
de  forebyggende  Foranstaltninger  og  paa 
Sygdommen  i  dens  senere  Stadier,  og 
i  det  Hele  tør  det  sikkert  siges,  at  Tu- 
berkulosekampen saavel  fra  det  offent- 
liges Side  som  af  det  private  Initiativ  er 
greben  særdeles  praktisk  og  alsidigt  an 
her  hjemme.  Under  en  Rejse  i  Tysk- 
land i  Vinter  havde  jeg  god  Lejlighed 
til  at  drage  Sammenligninger  mellem 
Forholdene  dér  og  hos  os.  Selv  regner 
Tyskerne  sig  for  staaende  i  aller  forreste 
Række  i  Tuberkulosekampen,  og  læser 
man  deres  Skrifter  og  hører  deres  Tale 
derom,  maa  man  ogsaa  nødvendigvis 
faa  det  Indtryk,  at  de  er  langt  videre 
end  vi,  har  taget  langt  større  Felter 
under  Behandling  og  sat  Spaden  ad- 
skilligt dybere  i  Jorden.  Kommen  Ar- 
bejdet paa  nært  Hold,  erfarer  man  dog 
forholdsvis  hurtigt,  at  en  Del  af,  hvad 
de  i  Tyskland  rubricerer  under  Foran- 
staltninger til  Tuberkulosens  Bekæmpelse, 
er  identisk  med,  hvad  man  andre  Steder, 
ogsaa  hos  os,  lader  gro  sin  stille,  men 
kraftige  Vækst  uden  at  tænke  paa  at 
reklamere  dermed  som  særlige  Tuber- 
kuloseforanstaltninger. Det  gælder  f.  Eks. 
Bestræbelserne  for  i  Sommertiden  at  faa 
de  flest  mulige  fattige  Børn  fra  Byernes 
Kaserner   anbragt  ude  paa  Landet,  Op- 


rettelsen af  Feriekolonier,  Indretningen 
af  Arbejderkolonihaver  o.  s.  v.  I  Tysk- 
land bogføres  dette  Arbejde  under  Fore- 
byggelsesforanstaltninger  mod  Tuberku- 
losen; hos  os  har  vi  set  disse  Opgaver 
tagne  op  og  ført  frem,  længe  før  der 
var  Tale  om  nogen  organiseret  Tuber- 
kulosekamp. Men  ogsaa  paa  de  egent- 
lige Tuberkulosekampfelter  kan  vi  taale 
en  Sammenligning  med  Tyskland.  Vi 
har  hos  os  —  hvad  der  er  af  den  aller- 
største Betydning  —  Anmeldelsespligt  for 
Lægerne  ved  Konstatering  af  ethvert 
Tuberkulosetilfælde,  mens  de  i  Tysk- 
land stadigt  kun  har  Anmeldelsespligt 
ved  Dødsfald.  Vi  er  godt  i  Gang  med 
at  faa  en  Række  Tuberkulosehospitaler,  hvor 
de  i  Tyskland  kun  de  færreste  Steder 
har  eller  tænker  paa  at  oprette  saadanne 
Anstalter  til  Modtagelse  af  de  stærkere 
angrebne  og  mest  smittefarlige  Patienter. 
Paa  vore  Folkesanatorier  retter  Kurens 
Varighed  sig  efter  hvert  enkelt  Tilfældes 
Art  og  kan  være  paa  baade  otte,  ti  og 
tolv  Maaneder  og  længere,  medens  man 
i  Tyskland  stadigt  holder  sig  til  den 
obligate  tre  Maaneders  Kur,  trods  den 
berettigede  Kritik,  der  ofte  nok  er  rejst 
derimod.  Hos  os  gaar  under  Behand- 
lingens Fremadskriden  Deltagelse  i  prak- 
tisk Arbejde  —  ved  Skov-  og  Have- 
væsen, Husgerning  m.  v.  —  ind  som 
Led  i  Sanatoriekuren,  hvad  man  saa 
godt  som  intet  Steds  i  Tyskland  kender 
til.  I  Tyskland  maa  der  stadig  holdes 
et  stort  Velgørenhedsarbejde  gaaende  for 
at  skaffe  Midler  til  ubemidlede  Tuber- 
kulosepatienters Anbringeise  paa  Sana- 
torier, medens  hos  os  Staten  udreder  de 
tre  Fjerdedele  af  Udgifterne  herved,  og 
Kommunerne  kan  udrede  den  sidste 
Fjerdedel,    uden    at    denne    Hjælp    faar 

Fattighjælps  Karakter  eller  Fattighjælps 
ydre  Virkninger  for  den  Paagældende. 
Man  vilde  kunne  vedblive  saaledes  at 
paapege  Omraader,  paa  hvilke  vi  her 
hjemme  notorisk  er  komne  til  at  indtage 
en  Stilling  langt  forud  for  Tyskland, 
hvad  Tuberkulosekampen  angaar,  og 
denne  fremskudte  Stilling  skylder  vi  ikke 
mindst  vore,  baade  lægeligt  og  humant 
set,    udmærkede   Tuberkuloselove,    ved 


komme  til  og  fra  dem.  I  de  tynde 
Naaleskove  i  Berlins  Omegn  er  der  op- 
rettet ikke  færre  end  seks  saadanne  An- 
stalter, hver  beregnet  paa  et  Par  Hun- 
drede Patienter.  De  er  kun  aabne  i 
Sommerhal vaaret;  en  enkelt  af  dem  er 
dog  i  det  sidste  Aar  bleven  indrettet  til 
—  om  end  kun  i  begrændset  Omfang  — 
ogsaa  at  -kunne  modtage  Patienter  om 
Vinteren.    Hver  Anstalt  raader  over  et 


hvilke   der   skabes  det  samlede  System  af     indhegnet   Skovareal    af  et  Par  Tønder 


Foranstaltninger,  hvorved  man  er  i  Stand 
til  baade  at  gribe  forebyggende  ind  og 
til  at  gribe  ind  overfor  selve  Sygdommen 
paa  et  hvilketsomhelt  af  dens  Stadier. 
Ikke  for  intet  gik  disse  Love  i  sin  Tid 
deres  Rundgang  gennem  Udlandets  me- 
dicinske Presse,  der  opstillede  dem  som 
Eksempel  til  Efterfølgelse  for  andre  Lande. 
Har  vi  saaledes  ikke,  hvad  Tuberku- 
losekampen set  som  Helhed  angaar, 
synderligt  at  lære  i  Tyskland,  er  der 
dog  forskellige  særlige  Foranstaltninger 
dernede,  man  har  Udbytte  af  at  stifte 
Bekendtskab  med,  og  enkelte  af  de  In- 
stitutioner, jeg  paa  min  Rejse  havde 
Lejlighed  til  nøjere  at  studere,  frembød 
unægtelig  en  Del  Interesse. 


Man  er  i  de  seneste  Aar  rundt  om  i 
Tyskland  kommet  ind  paa  Oprettelsen 
af  saakaldte  Walderholungsståtten,  som  man 
knytter  en  Del  Forventninger  til.  Disse 
Walderholungsstatten  er  at  betragte  som  en 
Slags  Dag-Sanatorier,  hvor  Patienter, 
til  hvem  der  ikke  kan  skaffes  Plads  andet 
Steds,  kan  tilbringe  Tiden  fra  Morgen 
til  Aften  i  frisk  Luft,  medens  Natten  til- 
bringes i  Hjemmet.  Det  er  selvfølgelig 
kun  ved  større  Byer,  der  er  Virkebetin- 
gelser  for  Anstalter  af  denne  Art.  Der 
skal  jo  være  nogenlunde  let  Adgang  til 
dem  ad  Jærnbane  eller  Sporvej,  for  at 
Patienterne    hurtigt     og    bekvemt    kan 

Land.  De  fornødne  Lokaliteter  —  Be- 
boelsesrum for  den  ledende  Søster,  Hus- 
bestyrerinden og  Pigerne,  Køkken-  og 
Viktualierum  etc.  —  er  indrettede  i 
Døckerske  Barakker;  der  findes  ingen 
grundmurede  Bygninger;  det  hele  An- 
læg er  gjort  saa  simpelt  og  billigt  som 
muligt;  Anlægsomkostningerne  løber  ikke 
op  i  mange  Tusind  Mark.  Her  kommer 
nu  Patienterne  om  Morgenen  ved  7—8 
Tiden  og  tilbringer  saa  hele  Dagen  her- 
ude; de  kan  spadsere,  beskæftige  sig 
ved  forskellige  Friluftsspil,  hvile,  ganske 
efter  eget  Tykke;  hver  [faar  sin  med 
Nummer  forsynede  Liggestol  udleveret; 
der  er  en  større  Liggehal  at  hvile  i, 
naar  det  regner  eller  rusker,  men  ellers 
anbringer  Patienterne  sig  i  deres  Ligge- 
stole ude  omkring  i  Terrænet,  som  det 
passer  dem  bedst.  Anstalterne  frekven- 
teres hovedsagelig  af  Sygekassemed- 
lemmer, for  hvilke  Kassen  betaler  den 
Middagsmad  og  Mælk,  der  hører  med 
til  Opholdet  herude,  men  tør  Kost  kan 
tages  med  fra  Hjemmet. 

Der  finder  ingensomhelst  Lægebehand- 
ling Sted  i  Anstalterne;  Patienterne,  som 
kommer  der,  er  henvist  dertil  af  deres 
Læge,  under  hvis  Hjemmebehandling  de 
stadigt  staar,  og  som  ordinerer  Kurens 
Varighed.  En  stor  Del  af  Patienterne 
er  saadanne,  som  venter  paa  at  komme 
paa  Sanatorium,  andre  er  saadanne,  som 
er  udskrevne  fra  Sanatorium  og  nu  gen- 

nemgaar  en  Slags  Efterkur  her;  saa  er 
der  Patienter,  om  hvilke  man  mener,  at 
alene  denne  Dagkur  i  frisk  Luft  er  til- 
strækkelig for  dem  til  at  bringe  deres 
Sygdom  i  Ro,  men  der  er  ogsaa  Pa- 
tienter med  Sygdommen  i  et  saa  frem- 
skredet Stadium,  at  de  ikke  har  nogen- 
somhelst  Udsigt  til  nogensinde  at  komme 
sig,  men  som  henvises  til  disse  Walder- 
holungsståtten  for  her  at  faa  den  friske 
Luft,  der  bekommer  dem  saa  vel  og 
bidrager  til  at  holde  Modet  og  Haabet 
oppe  hos 
dem  længst 
muligt. 

Det  er  af- 
gjort en  Fejl, 
at  der  ikke 
er  knyttet 
noget  Ar- 
bejde til  Op- 
holdet i 
disse  An- 
stalter, hvor 
det  vilde 
være  let  at 
indrette  en 
Smule  Havebrug  og  lægge  an  paa  forskel- 
lig Sløjd  o.  lg.;  en  ikke  ringe  Del  af  de 
Mennesker,  der  kommer  her,  er  saa  ar- 
bejdsdygtige, at  den  fuldstændige  Ledig- 
gang næppe  kan  være  til  deres  Gavn. 

I  ingen  af  Anstalterne  for  Voksne  er 
Kønnene  blandet  sammen;  der  er  sær- 
lige Anstalter  for  Mænd,  særlige  for 
Kvinder;  Kvinderne  har  Lov  til  at  tage 
deres  smaa  Børn  med  sig.  Til  de  spe- 
cielle Anstalter  for  Børn  er  der  knyttet 
noget  Lægetilsyn,  men  ellers  er  det 
Søstre  af  „Røde  Kors",  der  forestaar 
Anstalternes  hele  Ledelse  og  Drift. 

De  tyske  Tuberkuloselæger  paastaar, 
at  disse  Walderholungsståtten  ved  de  store 
Byer  danner  et  overordentlig  nyttigt  Led 
i  Kæden   af  de  Foranstaltninger  til  Syg- 


dommens Bekæmpelse,  man  i  de  seneste 
Aar  har  taget  op.  Alle  de  mange  fattige 
Tuberkuløse  inde  fra  Storbyens  Kaserner, 
som  der  ikke  er  Plads  til  paa  Sana- 
torierne, og  som  ikke  egner  sig  til  Syge- 
husophold, har  her  et  godt  Tilflugtssted 
for  Dagen,  men  det  lader  sig  jo  ikke 
nægte,  at  det  undertiden  kniber  med  at 
opretholde  den  ønskelige  Disciplin,  jævn- 
lig „skulker"  Patienterne,  møder  først 
højt  op  paa  Dagen  eller  udebliver  ganske, 
og  disse  og  lignende  Uregelmæssigheder 

vanskelig- 
gør selvføl- 
gelig   Drif- 
ten en  Del. 


Walderholungsst'dtte  for  Kvinder  og  Bern. 


I    Erken- 
delsen    af, 
at  Forebyg- 
gelse er  be- 
dre end  Hel- 
bredelse, 
har    det 
Spørgsmaal 
atter  og  at- 
ter   været 

drøftet,  hvorledes  man  skulde  tage  sig  af 
svagelige  Børn  under  Opvæksten  og  hindre 
Udviklingen  af  Sygdomme  hos  dem  under 
Skolegangen.  I  alle  civiliserede  Lande 
er  der  jo  Pligt  for  Forældre  til  at  lade 
deres  Børn  nyde  Undervisning,  og  denne 
Undervisningspligt  er  selvsagt  i  det 
Store  og  Hele  bleven  ensbetydende  med 
Skoletvang.  Men  for  mange  mindre 
modstandskraftige  Børn  rummer  Skole- 
gangen under  de  almindelige  Former 
visse  Farer  for  en  .'yderligere  Nedbryd- 
ning af  Barnets  Konstitution,  og  man 
søger  derfor  at  finde  Midler  til  at  faa 
saadanne  Børn  oplært  under  andre  For- 
hold end  de  gængse.  Opgaven  er  van- 
skelig, og  kun  faa  Steder  er  man  naaet 
til    virkelige  Forsøg   paa   dens  Løsning. 

Et  af  disse  faa  Steder  er  Charlottenburg 
ved  Berlin;  her  er  Sagen  taget  op  paa 
den  fiksest  mulige  Maade,  og  Resultatet 
er  blevet  fortræffeligt.  Kommunen  har 
midt  inde  i  en  Skov  i  Byens  Nærhed 
anlagt  en  Skole,  indrettet  med  alle  Hy- 
giejnens videstgaaende  Krav  for  øje, 
ikke  saaledes  at  forstaa,  at  der  er  ofret 
synderligt  paa  Bygninger  eller  Udsty- 
relse, tværtimod,  Skolestuerne  er  indrettede 
ganske  almindelige  Døckerske  Barakker, 
men  hele 
Driften  er 
baseret  paa, 
at  Børnene 
saa  at  sige 
Dagen  lang 
kan  være  i 
frisk  Luft,og 

selve    de 
Skolestuer 
og  Opholds- 
rum, der  er, 

betragtes 

nærmest 
som  et  nød- 
vendigt On- 
de, som  Til- 
flugtssteder 

i  altfor  daarligt  Vejr. 
mer  om  Morgenen  ved  7 — 8  Tiden 
og  tilbringer  da  hele  Dagen  herude  til 
om  Aftenen  ved  samme  Klokkeslet.  De 
undervises  i  smaa  halve  Timer  ad 
Gangen,  med  Pauser  paa  fra  fem  til 
tyve  Minutter,  og  tumler  sig  saa  iøvrigt 
af  Hjærtens  Lyst  paa  den  vidtstrakte 
Tumleplads  under  stadigt  Tilsyn  af 
Lærere  og  Lærerinder.  Hele  deres  For- 
plejning faar  de  herude;  der  kræses  ikke 
op  for  dem  i  nogen  Henseende,  Mid- 
dagsmaden bestaar  kun  af  en  enkelt 
Ret,  men  de  faar  Dagen  igennem  alt, 
hvad  de  kan  spise,  og  sund  og  nærende 
er    Kosten.      Alle    Maaltiderne   indtages, 


naar  Vejret   da  ikke  er  altfor  kontrært, 
i    det    Fri,    og    ogsaa    Størsteparten   at 
Undervisningen    foregaar,     naar    Vejret 
paa    nogen    Maade    tillader   der,    under 
aaben    Himmel.     Midt  paa   Dagen  skal 
Børnene  hvile  —  helst  sove  endda  —  i 
to  Timer;  hvert  Barn  har  sin  Liggestol, 
og    er    det   Regn,    rykkes    Liggestolene 
ind  i  en  stor,  fortil  aaben  Liggehal,  hvor 
Hviletiden  da  tilbringes. 
Det  er  hovedsagelig  blegsottige,  anæmi- 
ske,  under- 
ernærede, 
delvis  skro- 
fuløse Børn, 
derhenvises 
til   denne 
Skovskole. 
Skolelæger- 
ne foretager 

Udvalget 
blandt  Kom- 
munesko- 
lernes Ele- 
ver. De  fle- 
ste af  Bør- 
nene er  fra 

fattige 
Hjem,      og 


Skovskolen  ved  Charlottenburg. 

Børnene  kom-  Udgifterne  ved  deres  Ophold  og  For- 
plejning i  Skovskolen  udredes  da  helt 
og  holdent  af  Kommunen;  men  der  er 
ogsaa  Børn  fra  mindre  Middelstands- 
hjem,  og  for  saadanne  Børn  maa  Foræl- 
drene betale  lidt,  nogle  70  Pfenning 
ugentlig,  andre  3ll%  Mark,  alt  etter  deres 
økonomiske  Evne. 

Skolen  er  beregnet  paa  240  Elever 
(Drenge  og  Piger),  fordelt  i  12  Klasser. 
Der  er  ansat  6  Lærere  og  3  Lærerinder 
fra  Charlottenburgs  kommunale  Skole- 
væsen ved  den ;  foruden  deres  normerede 
Løn  som  Lærere  ved  Folkeskolen  —  og 
de  prøjsiske  Folkeskolelærere  er  som  be- 
kendt godt  aflagte  —  faar  de  et  Tillæg 

af  50  Mark  maanedlig  og  fri  Forplejning, 
løvrigt  er  der  til  Skolen  knyttet  en  ledende 
„Søster",  en  Køkkenbestyrerinde,  fire  Piger 
og  en  Vægter,  saa  man  vil  forstaa,  at  det 
er  en  Drift,  der  koster  mange  Penge,  men 
Charlottenburg  er  jo  rigtignok  ogsaa  en 
af  Tysklands  aller  rigeste  Kommuner,  og 
det  er  alene  Pengespørgsmaalet,  der  har 
afholdt  andre  tyske  Byer  fra  at  oprette 
lignende  Skoler  som  den  charlotten- 
burgske. 

Skovskolen  har  hidindtil  kun  været 
aaben  i  Sommerhalvaaret,  Maj  til  Okto- 
ber. I  Aar  har  man  for  første  Gang 
gjort  Forsøg  med  ogsaa  at  holde  den 
aaben  noget  af  Vinteren,  dog  kun  for  et 
mindre  Antal  Elever  (60—70).  Da  jeg 
en  af  de  forste  Dage  i  December  besøgte 
Skolen,  havde  det  i  en  Ugestid  været 
raat  og  ruskende  Vintervejr  med  megen 
Nedbør,  og  man  var  paa  det  rene  med, 
at  man  under  de  Forhold  ikke  kunde 
holde  Skolen  aaben  ret  mange  Dage 
endnu,  og  at  det  første  Vinterforsøg,  som 
man  iøvrigt  kun  havde  haft  Grund  til  at 
være  tilfreds  med,  derfor  maatte  afsluttes. 
Det  var  en  Fornøjelse  at  iagttage,  hvor 
sunde  og  friske  og  velfornøjede  Børnene 
saa  ud;  lidet  skulde  man  ane,  at  dette 
var  et  Udvalg  af  Byskolens  svageligste 
Børn.  

Betydelig  Interesse  har  man  af  at  studere 
de  saakaldte  Auskunft-  und  Fursorgestellen, 
der  nu  etableres  rundt  om  i  Tyskland, 
og  som  sikkert  vil  komme  til  at  gøre 
megen  Gavn.  Disse  Auskunft-  und  Fur- 
sorgestellen, som  man  i  Frankrig  og  Bel- 
gien har  Sidestykker  til  under  Betegnel- 
sen Dispensaires  antituberculeuxy  har  bl.  a. 
til  Opgave  i  de  fattige  Tuberkuløses  Hjem 
at  yde  Hjælp  og  Vejledning  til  Afvær- 
gelse eller  Indskrænkning  af  Smitten,  at 
fremhjælpe  Bolighygrejnen  og  være  paa 
Vagt   overfor   ny    opdukkende    Tilfælde 

af  Sygdommen  i  de  paagældende  Hjem, 
saaledes  at  saadanne  Tilfælde  kan  blive 
tagne  under  Behandling  straks  i  Syg- 
dommens allerførste  Stadium,  hvor  Ud- 
sigten til  fuldstændig  Helbredelse  er  til 
Stede. 

Den  første  af  disse  Tuberkulosestatio- 
ner blev  for  en  7 — 8  Aar  siden  oprettet 
i  Halle;  nu  træffer  man  dem  i  en  Række 
af  de  større  Byer  rundt  om  i  hele  det 
tyske  Rige;  Berlin  har  ikke  færre  end 
fem  saadanne  Tuberkulosestationer,  i 
Leipzig  har  Kommunen  bevilget  et  aar- 
ligt  Tilskud  til  Driften  af  fire  Stationer, 
hvoraf  den  første  allerede  i  Fjor  traadte 
i  Virksomhed. 

Tuberkulosestationen  lægges  nogen- 
lunde centralt  i  den  paagældende  By 
eller  Bydel  og  har  Modtagelsestid  et  Par 
Gange  om  Ugen."  Til  Stationen  er  knyttet 
et  Par  „Søstre"  og  en  eller  flere  Læger. 
Naar  en  Tuberkulosepatient  indfinder  sig, 
optager  den  vedkommende  Søster  først 
en  udførlig  Journal  over  hans  Familie-, 
Bolig-  og  Arbejdsforhold  m.  v. ;  derefter 
vises  han  med  Journalen  ind  til  den 
vagthavende  Læge  og  bliver  undersøgt; 
i  en  særlig  Rubrik  paategner  Lægen  Jour- 
nalen de  fornødne  Oplysninger  om  Under- 
søgelsens Resultat,  hvprpaa  Journalen  gaar 
tilbage  til  Søsteren,  medens  en  Genpart 
af  Stationslægens  Optegnelser  om  Syg- 
dommen overgives  i  lukket  Konvolut  ti 
Patienten  til  Aflevering  til  dennes  Hus- 
læge (Sygekasselæge,  Fattiglæge,  Kreds- 
læge o.  s.  v.).  Lægen  ved  Tuberkulose- 
stationen er  nemlig  i  intet  Tilfælde  be- 
handlende, han  er  udelukkende  under- 
søgende og  kollegialt  raadgivende,  og 
Stationen  tager  sig  kun  af  Patienter,  der 
er  henvist  til  den  af  Læger. 

Saa  snart  en  Patient  nu  paa  denne 
Maade  er  bleven  indført  i  Tuberkulose- 
stationens Journaler,  aflægger  Søsteren 
Besøg  i  hans  Hjem ;  her  optager  hun  en 

Rapport  over  Hjemmets  almindelige  Til- 
stand til  Supplering  af  de  mundtlige  Op- 
lysninger, der  er  givet  til  den  oprindelige 
Journal,  og  hun  tilsiger  dernæst  samtlige 
Familiens  Medlemmer,  Voksne  og  Børn, 
til  at  møde.paa  Stationen  en  af  de  næste 
Modtagelsesdage,  hvor  der  da  bliver  fore- 
taget Undersøgelse  af  hver  enkelt.  Under 
Husbesøget  giver  Søsteren  dernæst  Anvis- 
ning paa,  hvorledes  der  bedst  kan  for- 
holdes med  den  Angrebne  for  at  skaffe 
ham  mest  mulig  frisk  Luft,  hun  faar, 
hvor  det  maa  anses  for  ønskeligt,  stillet 
om  paa  Sengene,  indskærper,  hvilke  For- 
sigtighedsregler der  skal  iagttages  overfor 
den  Syge  med  Hensyn  til  hans  Opspyt, 
hans  Spiseredskaber,  Vasketøj  etc,  taler 
med  Husmoderen  om,  hvorledes  der  bedst 
og  mest  praktisk  kan  holdes  forsvarligt 
rent  og  udluftet  i  Lejligheden  og  giver  i 
det  hele  Impulsen  til  en  Mængde  hygi- 
ejniske Smaareformer.  Hvor  den  Angrebne 
deler  Seng  med  et  andet  af  Familiens 
Medlemmer,  indstiller  Søsteren  til  Tuber- 
kulosestationen at  bevilge  en  Feltseng  til 
Familien,  saaiedes  at  Patienten  kan  faa 
Seng  for  sig  selv.  Hvor  en  Familie  i 
en  to  Værelsers  Lejlighed  har  set  sig 
nødsaget  til  at  fremleje  det  ene  Værelse, 
yder  Tuberkulosestationen  Hjælp  til,  at 
Familien  atter  selv  kan  overtage  begge 
Værelser.  I  adskillige  Tilfælde  yder 
Stationen  ogsaa  Hjælp  til,  at  en  Familie, 
i  hvilken  der  er  Tuberkulose,  kan  flytte 
fra  en  daarlig  ind  i  en  noget  bedre  og 
mere  luftig  Lejlighed. 

Søstrene  har  Pligt  til  stadigt  med  pas- 
sende Mellemrum  at  tilse  de  under  For- 
sorg tagne  Familier,  og  disses  Medlem- 
mer bliver  rrted  Mellemrum  beordrede  til 
atter  at  møde  paa  Tuberkulosestationen 
til  gentagen  Lægeundersøgelse.  Ved  denne 
fortsatte  Kontrol  med  Familierne  og  hvert 
enkelt  af  disses  Medlemmer,  ikke  mindst 
med  Børnene,  faar  man  mellem   Aar  og 


Dag  en  Mængde  ny  Tuberkulosetilfælde 
konstateret  lige  ved  Sygdommens  Ud- 
brud, hvad  der  er  af  uvurderlig  Betyd- 
ning, naar  der  bliver  Tale  om  Behand- 
ling paa  Helbredelsesanstalterne.  Man 
ligefrem  opsporer  de  friske  Tilfælde.  Naar 
en  Familie  én  Gang  er  kommen  under 
Tuberkulosestationens  Forsorg,  vedbliver 
den  at  være  det,  og  Søsteren,  under  hvem 
den  sorterer,  maa  ikke  tabe  den  af 
Syne. 

Jeg  deltog  under  mit  Ophold  i  Berlin 
med  en  Søster  i  en  Række  af  disse  Hus- 
besøg,  og  det  var  fornøjeligt  at  se,  saa 
fortroligt  et  Forhold  der  bestod  mel- 
lem Søsteren  og  Hjemmet,  navnlig  Hus- 
moderen, og  med  hvor  stærke  Baand 
Tuberkulosestationen  og  Hjemmene  syn- 
tes at  være  knyttede  til  hinanden.  Kun 
overfor  de  alier  fattigste  Hjem  maa  Sta- 
tionen erkende  sin  Magtesløshed;  hvor 
en  under  det  offentlige  Fattigvæsens  For- 
sorg staaende  Familie  paa  8 — 9  Med- 
lemmer er  henvist  til  at  leve  Livet  i  en 
Lejlighed  bestaaende  af  ét  enkelt,  ikke 
altfor  rummeligt  Gaardværelse,  i  hvilket 
der  højt  regnet  kan  anbringes  4 — 5 
Sengesteder,  bliver  der  ikke  Plads  for 
Gennemførelsen  af  nævneværdige  hjemme- 
hygiejniske  Foranstaltninger.  Hvor  Evnen 
til  Selvhjælp  komplet  savnes,  melder  Tu- 
berkulosestationen sig  forgæves  med  sin 
Hjælp;  den  bliver  omsonst. 

Man  vil  forstaa,  hvor  omfattende  de 
berlinske  Tuberkulosestationers  Virksom- 
hed er,  naar  man  hører,  at  der  i  Tids- 
rummet fra  Oktober  1904  til  Oktober 
1905,  altsaa  i  Løbet  af  kun  to  Aar,  paa 
Stationerne  blev  undersøgt  25,500  Personer; 
Søstrene  aflagde  29,000  Husbesøg;  i  13,300 
Boliger  fik  de  gennemført  mere  og  min- 
dre gennemgribende  bolighygiejniske  Foran- 
staltninger; 600  Familier  blev  ved  Statio- 
nernes Hjælp  satte  i  Stand  til  at  flytte 
ind  i  bedre  Lejligheder. 

Blandt  det,  vi  alle  har  læst  i  vor  Barn- 
dom om  Kina,  er  der  noget,  som  vi 
navnlig  næppe  saa  let  glemmer,  og  det  er: 
„Kejseren  af  Kinesiens  Land  er  en  umaa- 
lig  mægtig  Mand;  han  kan  gjøre  alt  hvad 
han  vil"  o.  s.  v. 

Dette  og  ikke  saa  lidt  andet  af  det,  vi 
den  Gang  lærte  om  Østasien,  har  maaske 
nok  engang  været  sandt,  men  det  er  i  alt 
Fald  ikke  helt  rigtig  mere.  Blandt  andre 
Dogmer  som  vi  —  omend  paa  mindre  gemyt- 
lig Maade  —  lærte  om  Kina,  var  der  og- 
saa  det,  at  Kinas  Kultur  havde  staaet  stille 
i  mange  Hundrede  Aar,  ja  endda  maaske  i 
de  sidste  Tusinde  Aar  eller  mere.  Ogsaa 
dette  er  ikke  ganske  rigtigt  og  retfærdigt, 
men  langt  snarere  kun  et  Udtryk  for  Evro- 
pæernes  Mangel  paa  Selvkritik  og  deres  ringe 
Kundskab  om  de  virkelige  kinesiske  For- 
hold. 

Den  kinesiske  Kejser  Khang-hi  (1662  — 
1722)  f.  Ex.  er  en  af  dem,  hvis  Liv  og 
hele  Virken  tydelig  beviser  Urigtigheden  af 
den  Opfattelse,  at  Kinas  Kultur  og  Samfund 
har  staaet  uantastet  stille  og  været  uden 
Brydning  i  saa  uhyre  lange  Tider.  Khang-hi 
sværmede  nemlig  for  evropæisk  Kultur,  Admi- 
nistration og  Samfundsliv,  d.  v.  s.  han  svær- 
mede for  den  Samfundsorden  og  det  A ands- 
liv,  som  Evropæerne  den  Gang  1660 — 1700 
—  med  selvsamme  Naivetet  og  kritikløse 
Stædighed  som  nu  —  ansaa  for  at  være  na- 
turligvis den  eneste  sande  og  lyksaliggjørende 
Samfundsorden  for  alle  Jordens  Folk,  eller 
dog  i  det  mindste  den  eneste  sikre  Vej  for 
Samfundet  at  gaa,  for  at  naa  til  den  evige 
Salighed  og  Lykke  blandt  Menneskene  her 
paa  Jorden. 

Tiden  og  Stedet  her  er  ikke  egnet  til  nu 
et  fortælle  nærmere  om  alle  de  evropæiske 
Reformer,  som  denne  Kejser  paa  næsten  alle 
Omraader    tappert   søgte    at    gjennemføre    i 

Kina,  og  de  Besværligheder  han  havde  at 
kæmpe  imod;  de,  der  interesserer  sig  for  at 
faa  lidt  nærmere  Besked  derom,  kan  f.  Ex. 
se  efter  i  Johan  H.  Plath:  „Die  Volker  d. 
Mantschurei  1830",  hvorfra  en  Del  af  de 
efterfølgende  Oplysninger  om  Khang-hi  ere 
hentede.  Her  skal  kun  nævnes,  at  han  foruden 
at  søge  at  faa  indført  det  herskende  evropæi- 
ske juridiske  System  *),  ogsaa  særlig  interesse- 
rede sig  for  at  faa  indført  den  evropæiske 
Lægevidenskab  i  Kina,  idet  han  og  hans  Mænd 
maatte  indrømme,  at  de  evropæiske  Læger 
formaaede  at  udrette  en  Del  mere  end  de 
kinesiske  Læger.  Men  Kejseren,  som  i  de 
franske  jesuitiske  Missionærer  i  Kina  havde 
fundet  trofaste  og  intelligente  Hjælpere  i 
sine  reformatoriske  Bestræbelser,  stødte  strax 
i  Medicinen  paa  store  Vanskeligheder,  thi 
den  kinesiske  Kultus  forbød  (af  Ærefrygt) 
al  Undersøgelse  af  det  døde  Legeme;  og 
skjønt  Kejseren  vel  indsaa,  at  Manglen 
af  denne  Undersøgelsesmaade  var  en  af 
Grundene  til  at  Kineserne,  trods  deres 
store  Evne  til  at  se,  tilegne  sig  og  gjengive 
de  ydre  Legemsformer  og  Bevægelser,  allige- 
vel ikke  formaaede  at  faa  det  evropæiske 
Klarsyn  paa  de  indre  Legemsdele  og  disses 
sande  Forbindelse  med  det,  som  viste  sig 
gjennem  Huden,  saa  turde  Kejseren  dog  ikke, 
alene  af  Hensyn  til  Medicinens  Fremme,  om- 
støde et  af  sit  Folks  solideste  kulturelle 
Grundideer,  nemlig:  Ligfreden. 

Ganske  vist  havde  Kineserne  drevet  ana- 
tomiske Studier  fra  den  tidligste  Tid,  og 
Lægevidenskaben  var  saa  højt  anset  hos  dem, 
at  selv  Kejser  Chi-Hoangti,  som  i  Aaret  2 1 3 
f.  Chr.  Fødsel  udstedte  Ordre  til,  at  alle 
Bibliotheker    i    Kina    skulde    brændes,    dog 


*)  Fingeraftrykkenes  Benyttelse  til  et  Forbry- 
dersignalement-System havde  man  i  Kina  allerede 
den  Gang  kjendt  i  mange  hundrede  Aar. 

derfra  undtog  de  Bøger,  der  indeholdt  Me- 
dicin (samt  Musik  og  Agricultur);  men  trods 
dette  var  Kinesernes  Kjendskab  til  Menneske- 
legemets indre  Bygning  1660  endnu  saa 
ringe,  at  selv  en  af  Nutidens  Kommuneskole- 
drenge vil  trække  paa  Skuldren  af  og  let 
paavise  Fejlene  i  hosstaaende  Figur,  der  er 
hentet  fra  Cleyers:  Anatomia  Cinæ  1650,  der 
fremstiller  Menneskelegemets  indre  Bygning, 
saaledes  som  den  er  efter  den  gamle  kine- 
siske Opfattel- 
se. Dobbelt  un- 
derlige er  dis- 
se anatomiske 
Fejl,  thi  i  det 
4de  Aarhun- 
drede  var  der 

en  kinesisk 
Kejser,  som 
skal  have  over- 
givet Lægerne 
40  halshugge- 
de Forbryderes 
Lig  til  Obduc- 
tion  og  Dissec- 
tion  og  have 
ladet  ædle  Or- 
ganer og  indre 
Dele  aftegne 
omhyggeligt. 
KejserKhang- 
hi  følte  de  oven- 
for nævnte 
Mangler  og  Vanskeligheder  og  indrømmede 
dem;  men  alligevel  var  det  ikke  muligt  for 
Jesuitten  Perennin  og  hans  Kolleger  at  faa 
Menneskelig  til  Obduction.  Kejseren  gav  først 
de  Lig-tørstige  Jesuiter,  en  Tiger  (maaske  en 
fin  kinesisk  Skose)  og  mente,  at  det  dermed 
kunde  være  godt.  Kejseren  havde  nemlig 
ikke  principmæssigt  noget  imod  at  Jesuiterne 
skar  f.  Ex.  i  levende  Forbrydere  saa  meget 
som  de  ønskede,  men  de  Døde  skulde  de 
lade  være  i  Fred,  sagde  han.  Formodentlig 
har  Jesuiterne  ikke   været  synderlig   hjemme 


Fig.  i. 


i  Vivisection  eller  haft  Interesse  derfor,  thi 
ellers  havde  de  næppe  ladet  gaa  fra  sig  en 
saadan  anatom isk-physiologisk  Lækkerbisken, 
thi  nuomstunder  er  en  levende  Forbryder  til 
Forsøgsobject  os  næsten  ganske  nægtet. 

Kejseren  studerede  personlig  med  største 
Ivrighed  Menneskets  Anatomi,  og  formodent- 
lig var  det  derfor,  at  han  endelig,  efter  store 
Anstrængelser  fra  Jesuiternes  Side,  lod  sig 
overtale  til  at  lade  nogle  Forbrydere  hen- 
rette og  overlevere  Legemerne  til  Obduction, 
„thia,  sagde  Kejseren,  „saa  er  der  dog 
maaske  nogen  Mulighed  for,  at  disse  besvær- 
lige Forbryderbæster  efter  Døden  kan  komme 
til  at  gjøre  Samfundet  lidt  af  den  Gavn, 
som  de  skylder  det,  og  som  de  ikke  har 
villet  gjøre  i  levende  Live".     (Plath). 

Dette  er  et  interessant  Ræsonnement  som 
f.  Ex.  vort  Universitet,  der  ganske  mangler 
Dissectionsmateriale,  i  høj  Grad  vilde  øn- 
ske, at  vor  danske  Lovgivning  vilde  god- 
kjende  og  praktisere  til  stor  Gavn  og  Be- 
sparelse for  Videnskaben,  for  alle  Syge  og 
navnlig  for  de  medicinske  Studenter  og  deres 
Forældre;  thi,  da  der  ikke  findes  Dissections- 
materiale i  Danmark,  som  er  saa  omhygge- 
lig for  de  stakkels  Forbryderes  Ligfred  og 
extra  gode  Forplejning  og  anden  Vellevnet,  saa 
maa  vore  medicinske  Studenter  nu  med  stor 
Bekostning  rejse  til  Udlandet  for  at  lære 
Dissection  —  et  Fag  som  Universitetet  — 
mirabile  dictu  —  fordrer  lært  af  Eleverne,  men 
som  det,  paa  Grund  af  Lovbestemmelserne, 
ikke  desto  mindre  ikke  giver  dem  tilstrække- 
lig Anledning  til  at  lære. 

Kejser  Khang-hi  udleverede,  som  sagt, 
kun  Forbryderlig,  thi  han  synes  paa  en 
Gang  at  have  været  en  baade  menneskekær- 
lig og  skeptisk  Natur,  han  sagde  nemlig 
som  saa:  „Jeg  vil  gjærne  gjøre  mig  al 
Umage  for  at  tro,  hvad  Jesuiterne  fortæller 
mig  om  Evropa,  men  det  vil  aldrig  lykkes 
dem  at  faa  mig  til  at  tro,  at  der  i  del  højt 
oplyste  og  i  Kultur  fremskredne  Evropa  fin- 
des Mænd    saa    slette,  samvittighedsløse   og 

ukærlige,  at  de  tage  Ligene  af  deres  For- 
ældre, Børn  og  andre  kjære  Venner  og  skæn- 
der dem  paa  det  grusomste  ved  at  sønder- 
skære  dem  i  deres  mindste  Dele". 

Der  er  sikkert  nok  endnu  en  Del  Menne- 
sker, som  vil  give  Kejser  Khang-hi  delvis 
Ret  i  hans  Ræsonnementer  over  den  Forskjel 
der  med  nogen  Grund  kan  gjøres  mellem 
ganske  „almindelige  Mennesker u  paa  den 
ene  Side  og  saa  „Forbryderne*  —  „Genier- 
nes Fættere«  —  paa 
den  anden  Side;  men 
muligvis  er  det  netop 
vor  faible  for  Slægt- 
skabet med  Genierne, 
som  gjør,  at  vore  Love 
og  Lovgivere  hidtil 
saa  stærkt  værner  om 
Forbrydernes  comfor- 
table  Velvære  og  Lig- 
fred. 

Hvordan  det  iøv- 
rigt  videre  gik  med 
Dissectionen  i  Kina, 
det  findes  der  næppe 
noget  om  i  den  evro- 
pæiske  Litteratur;  der- 
imod ved  man  (Plath), 
at  Kejseren  overdrog 
Perennin  at  oversætte 
en  evropæisk  Anatomi 
først  paa  Kinesisk  og 
derfra  paa  Manschju- 
risk  (Hofsproget  i  Kina).  For  at  iværksætte 
dette,  blev  20  ansete  Mandariner  satte  i  Virk- 
somhed foruden  en  hel  Stab  af  Tegnere  o.  s.  v. 
og  Arbejdet  skal  have  staaet  paa  i  5  Aar. 
Arbejdet  foregik  paa  den  Maade,  at  naar 
10  Sider  af  Oversættelsen  vare  færdige,  lod  Kej- 
seren —  som  forøvrigt  altid  var  paa  Rejse  — 
det  oversatte  forelæse  for  sig.  Perennin,  som 
stod  for  Arbejdet,  skal  have  valgt  som  Text  en 
fransk  Anatomi  af  Pierie  Dionis,  men  han  be- 
nyttede, siger  Plath,  som  Illustrationer  Tavlerne 
i  den  danske  Anatom  Thomas  Bartholins  Bog. 


Fig.  2.  Titelblad  til  Bartholins  Anatomi. 


Det  var  sikkert  nok  ikke  nogen  Tilfældig- 
hed, at  Valget  faldt  saaledes  ud,  thi  Peren- 
nin var  Franskmand;  Dionis's  Anatomi  var 
klar,  praktisk  og  ikke  særlig  stor,  og  Bartho- 
linernes  Anatomi  havde  den  Gang  (c.  1677) 
existeret  i  c.  100  Aar  og  var  maaske  den 
mest  populære  anatomiske  Lærebog  blandt 
Evropas  Studerende.  Tegningerne  var  valgte 
og  udførte  med  megen  pædagogisk  Sans,  og 
Bogen  roses  meget  i  Fortalen  til  Dionis's  oven- 
nævnte Bog;  desuden 
var  der  den  Gang  en 
fransk  Udgave  af  Bar- 
tholins Bog  under  Ud- 
arbejdelse (eller  den 
var  nys  udkommen?). 
Denne  kinesiske  og 
mansj  uriske  Oversæt- 
telse af  den  europæi- 
ske Anatomi  var  maa- 
ske nok  beregnet  paa 
en  Gang  med  Tiden 
at  skulle  blive  det 
videnskabelige  Kinas 
Haandbog  i  Anatomi, 
men  foreløbig  blev  den 
kun  udarbejdet  i  $ 
haandshrevne  Rxempla- 
rer  til  Privatbrug  for 
Kejseren. 

Saa  kom  der  da  en- 
delig Revolution  i  Kina ; 
Kejseren  døde,  og  næ- 


sten hele  hans  Virksomhed  tilintetgjordes.  Jesu- 
iterne  berøvedes  derved  den  fornødne  Hjælp  til 
at  fortsætte  Arbejdet,  og  den  paabegyndte  Byg- 
ning sank  formentlig  fuldstændig  i  Jorden  og  gik 
i  den  Grad  i  Glemmebogen,  at  man  kun  af  og 
til  hos  Historikere  finder  Ord,  der  som  et  Sagn 
eller  Eventyr  beretter  om  det  snurrige  Under, 
at  en  Gang  var  det  sket,  at  en  dansk  Bog 
havde  tjent  til  Amatør-Studium  for  en  kine- 
sisk idealistisk  Kejser,  der  var  nogle  Aar- 
hundreder  forud  for  sin  Tid. 

Th.  Bartholin  siger  ganske  vist  selv  i  For- 

talen  til  Udgaven  af  Anatomien  1677:  „Ja 
der  grosse  Mogoll  aus  sonderlicher  Begierde 
des  Menschen  Wesen  zu  wissen  hat  es  (Bogen) 
in  die  indianische  Sprache  durch  einem  frem- 
den  Medicum  vertiren  lassen". 

Ogsaa  vor  bekjendte  Medicinal  historiker 
Prof.  Jul.  Petersen  omtaler,  at  Bartholin  for- 
tæller om,  at  han  gjennem  en  fransk  Læge 
har  hørt,  at  en  asiatisk  Udgave  af  hans 
Bog  var  under  Udarbejdelse. 

Men  da  disse  Udtalelser  ikke  senere  blev 
fulgt  af  nøjere  Angivelser,  saa  var  Bartho- 
lins Modstandere  (og  Venner)  nærmest  til- 
bøjelige til  at  betragte  de  ovenfor  anførte 
Ord  af  Fortalen  som  en  Slags  Praleri,  og 
Litteraturhistorikeren  N.  M.  Petersen  omtaler 
ogsaa  Bartholins  Ord  om  den  indiske  Ud- 
gave af  Anatomien  med  megen  Tvivl,  idet 
han  siger:  „Har  nogen  set  en  saadan  Ud- 
gave?" 

Hermed  slutter  hvad  man  kalder  denne 
ille  Histories  første  Afdeling. 

2den  Afdeling. 
I  Efteraaret  1903  mødtes  i  Hellerup  i  et 
lille  privat  Selskab,  som  interesserede  sig  for 
et  specielt  Østasiatisk  Kulturforhold,  d'Hrr. 
Rentier  Kierulf  og  Karantænelæge  God-Han- 
sen. Den  første  havde  i  mange  Aar  været 
bosat  i  Peking  og  er  bekjendt  nok,  dels  fra 
de  store  og  værdifulde  Gaver  han  har  skjæn- 
ket  vort  ethnografiske  Museum,  dels  for  den 
endnu  større  og  kostbare  Samling  af  kinesi- 
ske og  japanesiske  Sjeldenheder,  han  frem- 
deles ejer  i  sit  Hjem.  Den  anden  var  af 
medicinske-historiske  og  gymnastiske  Grunde 
særlig  bekjendt  med  Cleyers  Fremstilling, 
Plaths  Fortælling  og  Jesuiternes  Beretning 
om  den  medicinske  Blomstringsperiode  i  Kina 
paa  den  nævnte  Tid.  Samtalen  faldt  for  de 
Herrer  let  paa  den  kinesiske  Lægekunst,  og 
til  Doktorens  store  Forundring  fortalte  Kieruif 
om,  at  nogen  anatomisk  Kundskab  maatte  de 
gamle  Kinesere  dog  have  haft,  for  han 
havde    under    sit    sidste    Ophold    i    Peking, 


af  en  Kuli  (tilfældigvis,  men  med  den 
passionerede  Samlers  Instinkt)  kjøbt  en 
gammel  kinesisk  Bog  med  en  Mængde  ana- 
tomiske Tegninger,  der  ret  indgaaende  frem- 
stillede Muskler  og  indre  Organer  hos  Menne- 
sket. 

Nej  det  var  umuligt,  mente  Dr.,  der  maatte 
absolut  være  en  eller  anden  gul  Gavtyvestreg 
ved  den  Ting. 

Men  Partikulieren  erklærede:  Nej  —  Bogen 
var  god  nok;  han  havde  selv  købt  den  af 
en  Kuli  i  Peking  under  den  sidste  Boxer- 
Urolighed,  „den  er  skreven  paa  Manschju- 
risk,  saa  jeg  tvivler  paa,  at  der  er  nogen 
Evropæer  i  Evropa,  som  kan  læse  den",  til- 
føjede Hr.  Kierulf. 

—  Tja !  —  Saa  aa !  —  og  Næ !  mente  Dr 
fremdeles  og  rystede  paa  Hovedet,  men  blev 
saa  lidt  tavs,  for  han  var  pludselig  kommen 
til  at  tænke  paa  og  kombinere  visse  af  Partiku- 
lierens Ord  med  hvad  han  selv  vidste,  nemlig : 

1)  „Manschjurisk"  d.  v.  s.  Hofsproget  i 
Kina. 

2)  Plaths  Fortælling  om  Jesuiternes  Over- 
sættelse til  Kinesisk  af  en  evropæisk  Anatomi 
til  personlig  Brug  for  Kejseren  for  godt  200 
Aar  siden. 

3)  Partikulierens  Ord  om  at  det  var  en 
gammel  Bog. 

4)  Bogens  Titelblad  var  kinesisk. 

„Ja!  Med  lidt  rask  Fantasi  kunde  man 
maaske  tænke  sig,  sagde  Doctoren,  at  Bogen 

er   en   Oversættelse  af  og  Billeder  til 

( nej  det  er  umuligt  Vrøvl",  mum- 
lede han  halvt  for  sig  selv,  „saadan  noget 
finder  man  ikke  her  paa  Strandvejen") 

Men  næste  Dag  var  han  alligevel  inde  i 
Kierulfs  „Villa  Peking4*  med  de  ligesaa  pragt- 
fulde som  kostbare  Samlinger  af  østasiatiske 
Antikviteter,  af  hvilke  Ejeren  allerede  har  skæn- 
ket saa  værdifulde  Skatte  til  vore  Musæer. 

Og  Doctoren  blev  mere  og  mere  underlig 
tilmode,  jo  mere  han  saa  paa  det  sære 
gamle  udvendig  snavsede  Haandskrift  paa  c. 
100  store  Sider,    med    uendelig  fint  udførte 

Tusch -Pennetegninger  med  Text  og  lidt 
Farve  og  med  de  skønne  karakteristiske 
Skrifttegn.  Bogen  udviste  en  ret  sammen- 
hængende Række  anatomiske  Tegninger,  der 
ganske  afveg  fra  alt,  hvad  man  hidtil  har 
fortalt  om  Kinesernes  Anatomi,  men  som  nøje 
passede  med  den  evropæiske  Opfattelse  af 
Anatomien. 

Var  da  hele  vor  hidtidige  Opfattelse  af 
Kinesernes  lave  anatomiske  Standpunkt  falsk? 
Var  det  maaske  virkelig  muligt,  at  Kineserne 
i  det  4de  Aarhundrede,  blot  ved  at  under- 
søge et  halvt  Hundrede  Lig,  havde  været 
istand  til  at  danne  sig  ligesaa  klare  Fore- 
stillinger og  Opfattelser  om  Legemets  Indre, 
som  Evropæerne  havde  brugt  c.  2000  Aar 
om  at  naa  frem  til?  —  Umuligt! 

Var  Anekdoten  om  Oversættelsen  af  Bar- 
tholins og  Dionis  Anatomi  da  historisk  Sand- 
hed og  ikke,  som  hidtil  troet,  nærmest  at 
opfatte  som  litterært  Forfatterpraleri  eller  en 
gammel  Boghandlerreklame? 

Ja  maaske !  Lad  gaa  da !  Men  den  af  Plath 
omtalte  Oversættelse  var  jo  slet  ikke  en  Bog 
i  moderne  Forstand,  men  derimod  et  Unicum, 
et  Haandskrift  til  Privatbrug  for  Kejseren; 
ganske  sikkert  det  eneste  en  kinesisk  Kejser 
nogensinde  har  hørt  og  læst  af  „gammel 
dansk  Litteratur a. 

„Sært!  Meget  sært  interessant",  sagde  Dr. 
medens  de  sad  ved  Skrivebordet  og  bladede 
Bogen  igjennem  sammen.  „Jo!  Se!  Der  er 
det  jo!"  „Hvad  er  der",  spurgte  Partikuli- 
eren! »Der!  Det  Hoved  der,"  sagde  Dr., 
og  pegede  i  Bogen  med  en  af  Sindsbevægelse 
rystende  og  stiv  Pegefinger,  „der  paa  Side 
.  .  . .,  det  Hoved  der  er  en  aldeles  nøjagtig 
GjengiveJse  af  Anatomen  Stenos  Billede  af  Øre- 
spytkirtlen  og  dens  Udførselsgang  med  en 
derigennem  stukken  Knopsonde.  Bartholin 
har  dette  Billede  i  Udgaven  1677  netop  i 
den  Størrelse  og  med  det  selv  samme  ejen- 
dommelige spidsnæsede  Ansigt;  jeg  gjenfandt 
Billedet  igaar  i  Universitetsbiblioteket  og  mær- 
kede mig  det,    af  visse  Grunde" 


„  Ja !  .  .  .  ."  Det  er  jo  endnu  muligt,  at  jeg 
tager  fejl,  Hr.  Kierulf;  og  det  var  jo  for- 
færdelig elskværdig  af  Dem,  at  jeg,  som  De 
sagde  før,  gjærne  maa  beholde  denne  Bog, 
som  ingen  særlig  Interesse  har  for  Dem,  men 
det  kan  der  naturligvis  nu  ikke  være  Tale  om, 
hvis  jeg  virkelig  har  Ret  i  min  Gisning,  thi  er 
denne  sand,  saa  er  disse  Blade  den  aller  særeste 
østasiatiske  Curiositet  i  hele  Deres  Museum; 
en  sand  Delikatesse  for  en  dansk  Litterat,  et 
Haandskrift,  som  ikke  bør  ejes  af  en  Privat- 
mand  Men  lad  mig  nu  se  nærmere  paa  den." 

„Naa  ja,  ja  da,"  sagde  Partikulieren  med 
det  hyggelige  Smil,  som  god  Samlerglæde 
giver,  „det  var  jo  morsomt  hvis  De  kan 
finde  noget  ud  af  den." 

Dr.  Clod-Hansen  fik  saa  Bogen  sammen- 
lignet med  de  særdeles  mange  forskjellige  Ud- 
gaver af  Bartholins  Anatomi  som  vore 
Biblioteker  naturligvis  ejer;  det  var  et 
stort  Arbejde,  thi  Billederne  i  disse  ere  nem- 
lig kun  saare  sjældent  originale,  men  der- 
imod oftest  hentede  rundt  omkring  fra  en 
Mængde  forskjellige  Anatomer.  Det  viste  sig 
imidlertid  at  Billederne*)  i  det  nævnte  Haand- 
skrift ere  Kalkeringer  med  Tuschpen  og  med 
utrolig  kunstnerisk  Nøjagtighed  udførte  over 
Figurerne  i  Bartholinernes  Bog  (særlig  Ud- 
gaven 1677,  altsaa  netop  svarende  til  den  Tid 
Kejser  Kang-Hi  levede).  Stik  og  Snitlinjerne 
i  de  evropæiske  Figurer  er  gengivne  med 
fotografisk  Nøjagtighed,  og  altid  er  det  Bar- 
tholins Figurer,  som  ligger  til  Grund  for  Kal- 
keringen og  ikke  de  Originaler,  som  Bartho- 
lin har  efterlignet.  tJndertiden  er  endog  en 
Del  af  et  evropæisk  Bogstav  sluppen  med 
ind  i  den  kinesiske  Gjengivelse  —  de  mere 
omhyggelige  end  forstaaende  kinesiske  Kunst- 
nere har  aabenbart  troet,  at  det  lille  x  eller  y 
paa  den  evropæiske  Figur  var  en  Del  af  en 
Evropæers  Organ. 

I  Bogens  Begyndelse  har  Figurernes  Hove- 
der   med    evropæiske    Ansigter,    men    under 


*)  Nogle  skal  dog  endnu  være  ubestemte. 

Arbejdets  Fremadskriden  vaagner  Asiaternes 
Selvstændighedsfølelse,  og  der  sættes  kinesi- 
ske Ansigter  paa  Figurerne.  Fig.  3  og  Fig. 
4  er  et  Exempel  paa  det  nævnte  Forhold, 
og  man  vil  her  tillige  se,  hvorledes  Genitalia 
ere  dækkede  paa  den  kinesiske  Figur  — 
hvorfor?  —  fordi  den  kinesiske  Kultus  ikke 
tillader  Fremstillingen  af  disse  Organer  og 
allermindst  altsaa  naar  Figurerne  skal  fore- 
lægges Kejseren.    Senere  i  Atlas'et  forekom- 


des  de  forsklellige  Fotograferinger  og  Repro- 
duktioner. 

Særlig  mærkelig  er  det,  at  nogle  ganske 
enkelte  Figurer  er  Kalkeringer  over  Billeder 
i  den  ovenfor  nævnte  Anatomi  af  Pierre 
Dionis,  hvis  Text  de  franske  Jesuitter  ifølge 
Plaths  Fremstilling  skal  have  benyttet. 

Vore  udmærkede  Philologer  og  Asiatologer 
Dr.  Grønbæk  og  Prof.  Thomsen  have  set  og 
oversat  Stykker  af  Texten,   hvilke  synes  at 


Fig.  3. 

mer  talrige  Figurer  af  Sexualorganerne,  men 
der  er  da  altid  fjernet  saameget  af  Omgivel- 
serne, at  den  uindviede  ikke  kan  se,  at  Fi- 
guren har  nogetsomhelst  med  et  Menneske 
at  gøre;  og  dog  bærer  netop  disse  Figurer 
undertiden  Udtryk  af  at  være  studerede  med 
særlig  Grundighed. 

Kunstnernes  Mangel  paa  Forstaaelse  ses 
ogsaa  paa  Fig.  4,  hvor  et  Hoved  er  sat  lige 
ovenpaa  Bugorganerne  med  fuld  Forglemmelse 
af  Existensen  af  Bryst  og  Hals. 

Men  bortset  fra  disse  Uregelmæssigheder 
er  Kopierne  og  Kalkeringerne  ideale.  Se  f. 
Ex.  Fig.   5  og  6,  hvor  Forskjellen  kun  skyl- 


Fig.4. 

svare  ganske  ordret  til  den  Text,  Bartholin 
har  til  sine  Figurer,  og  dette  tyder  unægte- 
lig næsten  uomstødeligt  paa,  at  man  virkelig 
her  staar  overfor  det  kejserlige  Haandskrift, 
Plath  rent  tilfældigt  omtaler,  saameget  mere, 
som  Haandskriftet  utvivlsomt  er  oversat  fra 
kinesisk  ikke  direkte  fra  et  evropæisk  Sprog 
til  Manschjurisk.  Men  paa  den  anden  Side 
bringer  Bartholin  i  sin  ovenfor  anførte  For- 
tale til  Anatomien,  Ordene:  „den  store  Mogul" 
og  ndet  indianske  Sprog*1.  Da  det  nu  har 
vist  sig,  at  Bartholin  forekommer  paa  Mant- 
schjurisk,  hvorfor  saa  ikke  ogsaa  antage, 
at    han    tillige   har   været  oversat  til  Brug  i 

den  store  Moguls  Rige  i  Indien.  Kjerulfs 
mantschjuriske  Haandskrift  blev  funden  i  Helle- 
rup, og  maaske  finder  vi  en  Dag  i  Frihavnen 
den  indiske  Gjengivelse  af  samme  Bog;  som 
Indpakningspapir  for  østasiatisk  Pretiosa  lig- 


Fig-    5- 

ger  det  maaske  en  skjønne  Dag  paa  Disken 
hos  Vett  &  Wessels !  —  Ingen  kan  vide  det, 
thi  Bøgers  Veje  ere  uransagelige,  det  kender 
enhver  Bibliofil  Exempler  nok  paa. 

Fra  Kejseren  af  Kinas  Haandbibliotek  fløj 
dette  Blad,  hvis  Existens  ingen  anede,  og  viet 
til  evig  Forglemmelse  som  det  var,  ned  fløj 
det  til  „det  kgl.  Bibliotek  i  Kjøben- 
havna,  netop  den  Dag,  det  gamle  kgl. 
Bibliotek  lukkede.  Gunstige  Vinde  havde 
uden  mange  Krogveje  ført  det  den 
lange  Vej  fra  Kejserpaladset  i  Peking 
til  Tøjhusgade,  og  Overbibliotekar  Lange 
stod  selv  om  Morgenen  for  sidste  Gang 
i  det  gamle  Biblioteks  mærkelige  lille 
Dør —  „Hullet  til  Bikuben"  —  og  sagde 
til  Kierulf:  „Tak  skal  De  ha'tt  .  .  .  . 
og  Tak  i  Aftenberlingeren,  paa  For- 
siden! Altsammen  virkeligt,  og  dog 
som  et  lille  Stykke  af  et  H.  C.  Ander- 
sensk  Eventyr. 

Kejser  Khang-Hi  var  en  Sværmer  200  Aar 
forud  for  sin  Tid,  en  farlig  Revolutionsmand, 
der  faldt  som  et  Offer  for  sine  Ideer.  Hans 
Modstandere    lod    ikke    Sten    paa    Sten    til- 


bage af  hans  Værk.  Da  deres  Besøgelsestid 
gav  dem  Medbør,  da  foer  de  frem  som  Ild 
mellem  Avner  og  Straa.  Indignationens  hel- 
lige Ild  fortærede  skaanselsløst  hele  den  daar- 
lige  Fortids  Værk. 

Men  nogle  Papirer  var  slupne  ind 
i  det  kejserlige  Haandbibliotek.  Hvem 
tænkte  vel  paa  at  se  der?  Hvem  kom 
der?  Og  selv  om  der  ogsaa  laa  et  Gran 
af  den  kejserlige  Farsots  Smitte  der  — 
Hvad  saa?  Hvad  kunde  det  gjøre?  Der 
kom  de  politisk  betydende  Mænd  ikke! 

Aldrig ! En  embedsivrig  gammel 

Bibliotekar  sad  tavs  trofast  paa  Papi- 
rerne, —  han  sad  med  god  Sarrivit- 
w  tighed,  thi  Bogen  stod  i  Registrene, 
hvis  der  da  var  nogen.  —  —  Og 
saa  var  der  jo  desuden  et  Sagn 
om,  at  Kildeskrifterne  til  Kinas  Historie 
ikke  maatte  benyttes  førend  et  Par  Hun- 
drede Aar  vare  gaaede og  endelig  var 

det  da  ogsaa  bedst  for  Sejrherrerne,  at  Efter- 
verdenen en  Gang  fik  at  se,  hvad  det  egent- 
lig var  for  noget  underligt  noget  Khang-Hi 
havde  spildt  Tid  og  Kraft  paa.  —  Corpus 
delicti  for  Kejserens  Brøde  burde  bevares!!  — 
Og  saa  blev  altsaa  Papirerne  staaende  i  Fred 


Fig.    6. 

—  blev  staaende  i  al  deres  sære  Værdiløshed, 
og  —  hvor  ofte  i  Historien  blev  ikke  netop 
Værdiløsheden  den  frelsende  Planke  for 
„værdiløse   Ting   og    Personer",    som   Efter- 

verdenen  senere  har  haft  saare  megen  Gavn 
og  Glæde  af! 

De  200  Aar  gik  henover  Kina,  og  de 
Ideer  som  i  den  Tid  skiftede  i  Landet  var 
maaske  kun  svage  Sildefødninger.  Men  saa! 
En  Dag  kom  Tiden  igjen?  Atter  var  en 
gammel  Ide  bleven  moden  til  at  kaldes  Ny! 

Saa  kom  der  en  Aladdin  og  gik  ind  i  Hu- 
lens Mørke  og  greb  en  af  de  gamle  Ideers 
Lampe,  som  en  vidende  men  gammeiængste- 
lig  Troldmand  eller  Philosof  havde  vist  ham. 
Og  Aladdin  gned  paa  Lampen  —  gned  saa- 
dan  som  kun  en  Aladdin  kan  gnide  —  og 
„flux  stod  Aanden  der".  Vel  blev  han  et 
Øjeblik  bange  for  Aanden,  men  da  han  var 
en  Aladdin,  og  da  Aanden  sagde,  at  den  var 
til  hans  Tjeneste,  saa  „bød  Aladdin  flux  over 
dena,  og  —  „Boxerbevægelsen  var  rejst fu 

Atter  foer  Ildbølgen  frem  for  Medbør, 
frem  som  Gnister  i  Straa  og  Halm  —  ind 
mod  Peking  væltede  Boxerbevægelsen  sig! 
Men  den  gamle  Morgiana  forstod  ikke  et 
Muk  af  det  hele,  og  Aladdin  var  død  eller 
bleven  borte  et  Steds  undervejs,  hvad  der 
forresten  ogsaa  var  ganske  ligegyldigt,  thi 
Aladdin  havde  faaet  Aanden  frem  og  dermed 
opfyldt  sin  eneste  Bestemmelse  i  Livet. 

Ind  over  Kejserslottets  Parkmure  væltede 
Boxerne,  og  hvem  tænkte  vel  paa  Biblioteket, 
nu  gjaldt  det  Livet.  —  De  trængte  ind  i 
Biblioteket,  hvide  eller  gule  Barbarer  og  Van- 
daler, hvem  det  nu  var  —  Rodet  op!  Det 
blev  der  i  Biblioteket;  men  det  de  søgte, 
det  fandt  de  ikke ;  og  \id  igjennem  Vinduerne 
kastedes  Bunker  af  Bøger  og  Blade  som  ved 
en  Ildebrand  —  —  —  og  Vinden  tog  disse 
Blade  og  Bøger  —  da  ingen  anden  syntes 
at  ville  have  dem  —  og  med  „den  flyvende 
Postu  fløj  de  ud  i  den  vide  vide  Verden, 
hvem  ved  nu  hvordan  og  hvorhen. 

Et  af  disse  Blade  —  det  eneste  i  Verden  maa- 
ske —  var  et  Document,  hvori  der  stod  noget 


om  dansk  Litteraturs  Forhold  til  Kejseren  af 
Kina,  noget  om  dansk  Litteratur  for  200  Aar 
siden  og  om  et  mislykket  Forsøg  paa  at  om- 
plante Evropas  Videnskab  paa  asiatisk  Grund. 

Dette  kostelige  Blad,  det  faldt  —  O!  Du 
Skæbne  mod  hvilken  man  omsonst  sig  søger 
at  bevæbne!  —  det  faldt,  ligesom  Appel- 
sinen fra  Slottets  Vindu,  ned  i  en  Aladdins- 
turban   —    — og   denne  Turban  var 

dansk,  thi  det  var  Hr.  Partikulier  Kierulfs 
høje  Hat. 

Han  købte  som  sagt  Bladene  paa  Gaden  for 
en  „Sliktf,  „en  Yen",  en  Dollar  eller  hvad 
det  nu  var. 

Han  vidste  ligesaalidt  som  Sælgeren,  eller 
nogen  anden  i  Verden,  hvad  det  egentlig  var 
han  købte,  men  med  det  rette  Samlergeni  og 
Instinkt  kjøbte  han  det  alligevel,  puttede  det 
i  den  store  Pose  og  drog  hjem  til  Hellerup 
med  det,  og  der  laa  det  saa  i  Villaen  og 
ventede  paa  igen  at  blive  opdaget. 

Det  gaar  med  det  litterære  og  kulturelle 
Guld  ligesom  med  det  materielle;  kun  Taa- 
berne  og  Eventyrerne  tror  at  man  absolut 
skal  drage  langt  bort  for  at  finde  det.  „Nej ! 
det  ligger  der  for  din  Fod,  Du  bukker  dig 
kun  for  at  faa  det.a 

Og  her  var  der  saa  ogsaa  en  som  buk- 
kede sig  og  tog  det  op,  og  Hr.  Partikulier 
Kierulf  fortjener  i  Sandhed  Tak  fordi  han 
igjen  en  Gang  har  vist  sin  Offervillighed 
og  foræret  Landet  den  lille  litterære  Guld- 
klump —  lige  kostbar  for  Anatomen,  Litteraten 
og  Asiatologen.*) 

Det  hele  her  er  et  sandt  Eventyr,  eller 
maaske  rettere,  en  eventyrlig  Sandhed  der 
snart  minder  om  Aladdin  og  snart  om  H.  C. 
Andersens.  j*.  cox. 


*)  Efter  at  ovenstaaende  Stykke  er  skreven,  har 
Carlsbergfonden  bevilliget  et  større  Beleb  til  Haand- 
skriftets  Udgivelse  i  Trykken.  Red. 

DER  er  vistnok  ingen  af  vore  Fiskearter, 
for  hvilken  der  næres  saa  stor  og 
almindelig  Interesse  som  Aalen.  Ikke  alene 
fordi  dens  hele  Udseende  er  saa  karakteristisk 
og  gør  den  saa  let  kendelig,  at  man  vist 
næppe  forveksler  den  med  nogen  anden  af 
vore  Fisk ;  heller  ikke  bare  af  den  Grund,  at 
den  lever  næsten  overalt  i  Danmark  ikke  blot 
i  det  salte  og  brakke  Vand,  der  beskyller 
vore  Kyster,  men  ogsaa  i  det  ferske  Vand, 
i  vore  Aaløb,  Søer  og  Moser,  ja  snart  sagt 
i  ethvert  Vandhul,  saa  at  Midtjyllands  Bonde 
kender  den  lige  saa  godt  som  Fiskeren  ude 
ved  Kysten.  Nej,  Interessen  for  den  bunder 
nok  i  mindst  lige  saa  høj  en  Grad  deri,  at 
der  lige  til  den  allersidste  Tid  har  været  som 
en  Nimbus  af  Hemmelighedsfuldhed  over 
dens  Livshistorie,  saa  at  det  først  er  lykkedes 
vore  Dages  Biologi  at  kaste  Lys  over  det 
dunkle  Spørgsmaal :  Aalens  Forplantning.  — 
Atter  og  atter  har  man  diskuteret  dette; 
Formodning  efter  Formodning  er  dukket  op. 
Man  har  troet  at  maatte  antage,  at  Aalen 
yngler  i  vore  Søer  eller  Aaer  eller  ialtfald  i 
Havet  nær  ved  eller  uden  for  disses  Udløb; 
men  man  har  ingen  som  helst  Bekræftelse 
kunnet  faa  for  saadanne  Antagelser,  skønt 
det  jo  ikke  kunde  være  saa  vanskeligt  at 
paavise  Ynglepladserne  paa  Steder,  der  saa 
let  kunde  undersøges  i  Bund  og  Grund.  Nej, 
Sagen  var  nok  den,  at  man  end  ikke  havde 
faaet  fat  i  blot  en  Flig  af  det  Slør,  der  hvi- 
lede saa  uigennemtrængeligt  over  det  hele 
Spørgsmaal,  det  Tæppe  der  saa  haardnakket 
lukkede  Udsigten  til  Scenen.  Men  nu  er 
Tæppet  gaaet  op  og  Scenen  ligger  oplyst  for 
os !  Og  det  Billede,  vi  ser,  er  vel  egnet  til 
at  tage  vor  Opmærksomhed  fangen.  Var 
Interessen  allerede  forud  spændt,  da  er  selve 
Løsningen  af  Gaaden  ikke  mindre  spændende, 
ja  bringer  os  tæt  til  Grænsen  af  det  æven 
tyrlige. 

Vi  vil  derfor  følge  de  Undersøgelser  og 
Begivenheder,  der  fik  Tæppet  til  at  bølge 
frem  og  tilbage,  indtil  det  pludselig  rullede 
op,  saa  vi  nu  er  i  Stand  til  at  følge  Aalens 
Livshistorie  saa  at  sige  fra  Scene  til  Scene. 
—  De,  der  viser  os  de  levende  Billeder,  er 
den  danske  Videnskabsmand  Dr.  phil.  C.  G. 


Johs.  Petersen  og  hans  dygtige  Medarbejder 
Dr.  phil.  Joh.s  Schmidt,  der  ved  sit  Arbejde 
ombord  i  internationale  Havundersøgelsers 
Damper  „Thor"  i  Aarene  1904 — 05  har  bragt 
Spørgsmaalet  sin  Løsning  nær.  Billederne 
vises  os  i  Dr.  Schmidts  nylig  udgivne  Værk 
(contributions  to  the  life-history  of  the  eel); 
og  jeg  lader  dem  da  lyse  hen  paa  det  hvide 
Tæppe  paa  Scenens  Baggrund,  idet  jeg  sam- 
tidig optræder  som  Tolk.  Thi  behage  man 
at  se  og  høre! 


Hvorledes  kommer  man  ind  paa  det  rigtige 
Spor,  det,  der  leder  til  Maalet,  naar  det 
følges  konsekvent? 

Ja  allerførst  opdagede  man,  at  der  ogsaa 
blandt  Aalene  er  Hanner  og  Hunner ;  det  vil 
sige,  man  fandt  Hunnerne  mere  end  100  Aar 
før  Hannerne;  hvilket  næppe  vil  undre  nogen 
og  allermindst  den,  der  kender  noget  til 
Aalen ;  for  Hunnerne  bliver  meget  større  end 
Hannerne  og  er  langt  lettere  at  kende. 

Det  næste  Skridt,  og  det  gøres  først  i 
Slutningen  af  forrige  Aarhundrede,  er  det, 
at  man  finder  ud  af,  hvad  den  ofte  meget 
betydelige  Forskel  i  Udseende  hos  Aalen 
egentlig  betyder.  Det  er  ikke  Forskellen  i 
Størrelse,  som  her  menes.  Men  undersøger 
man  et  større  Antal  Aal  ved  Sommerens  Be- 
gyndelse og  ved  dens  Slutning  eller  hen  i 
Efteraaret,  vil  man  opdage  to  Typer. 

I  Juni  Maaned  f.  Ex.  tager  vi  nogle  Aal 
for  os  —  hvor  de  er  fangede  er  temmelig 
ligegyldigt  —  og  ser  paa  dem.  De  ser  ud 
som  Aal  er  flest,  hvilket  vil  sige,  at  de 
ganske  svarer  til  det  Billede  af  en  Aal,  der 
foresvæver  enhver  af  os,  hvis  vi  kommer  til 
at  tænke  paa,  hvordan  saadan  et  Dyr  egent- 
lig ser  ud.  Farven  er  den  almindeligt  kendte ; 
Bugen  er  gullig  til  gulbrun,  op  ad  Siderne 
bliver  Aalen  mere  graalig  og  endnu  mere 
paa  Ryggen;  men  gulbrunt  eller  mørkebrunt 
er  alligevel  Grundtonen.  Øjnene  er  ganske 
smaa  („plirende")  og  sidder  saaledes  i  Ho- 
vedet, at  Aalen  hovedsagelig  ser  „opad", 
ikke  saa  meget  til  Siderne ;  og  Underkæbens 
Rand  ses  uden  for  Øjnene,  naar  man  ser  ned 
paa  Hovedet    oven   fra.     Mange    af  dem   er 

meget  magre,  hvorfor  Hovedet  kommer  til  at 
se  uforholdsmæssig  stort  ud,  bredt  over  Nak- 


Hg.  i 


Gul  Aal.  Hoved  og  forreste  Del  af  Kroppen 
set  ovenfra. 


ken,  bredere   end   den  tynde  Krop.     Snuden 
er  tit  bred. 

Lad    os    saa    undersøge    nogle    —    helst 
større   —  Aal  i  September  Maaned.     En  Del 


Fig.  2.  Gul  AaL  Hoved  og  forreste  Del  af  Kroppen 
set  fra  Siden. 


af  dem,  vi  ser  paa,  ligner  measke  ganske 
dem,  vi  lige  nylig  beskrev,  men  andre  ikke. 
Somme  har  en  anden  Farvetone  nu;  Bugen 
er  meget  mere  hvidlig,  og  især  er  det  iøjne- 
faldende, at  Siderne  har  en  stærk  Metalglans; 
de  skinner  og  lyser  næsten  som  Sølv,  og 
Øjnene,  ja  de  ser  helt  anderledes  ud  — 
dette  taget  i  to  Betydninger.  Dels  er  de 
nemlig  nu  meget  store,  paafaldende  store, 
og  dels  er  de  saaledes  stillede  i  Hovedet,  at 
de  ser  lige  ud  til  Siden,  ikke  opad.  Ser 
man  oven  fra  ned  paa  Dyrets  Hoved,  kan 
man  ikke  faa  Øje  paa  Underkæbens  Rande 
udenfor  Øjnene.  —  Hovedet  synes  aldrig  saa 
stort  hos  disse  Aal;  for  Kroppen  er  nu  fed 
og  vel  næret,  tykkere  og  bredere  end 
Nakkepartiet;  Snuden  er  tilspidset. 
Desuden  er  Brystfinnerne  nu  som 
Regel  ret  spidse  og  smukt  formede. 
Anstiller  vi  en  mere  detailleret  Un- 
dersøgelse, finder  vi,  at  Kønsorga- 
nerne er  meget  mere  udviklede  end 
hos  de  Aal,  vi  undersøgte  i  Juni 
Maaned;  men  til  Gengæld  er  Mave 
og  Tarm  svundet  ind  —  thi  disse 
Efteraarsaal  har  næsten  hørt  op  med 
at  spise;  de  kan  saaledes  i  Reglen 
ikke    fanges    paa    Kroge.     Og    i   de   mørke 


af  disse   blanke   Aal,   som  de  kaldes,   langs 
vore  Kyster  udad  imod  Havet.  — 

Men  hvorledes  skal  vi  da  forstaa  Forholdet 
mellem  disse  to  Slags  Aal,  som  vi  har  om- 
talt, dem  vi  kalder  de  gule  og  de  blanke 
Aal.  Er  det  virkelig  to  helt  forskellige  Slags, 
lige  saa  forskellige  som  f.  Eks.  en  Karpe 
og  en  Karudse  eller  en  Mus  og  en  Rotte 
eller  med  andre  Ord  hvad  Zoologerne  kalder 
to  forskellige  Arter?  —  Ja  spørg  engang 
Fiskerne  ad;  de  kender  ganske  vist  næppe 
Artsbegrebet;  men  at  de  er  to  helt  forskellige 
Slags,  det  er  de  fleste  sikre  paa  —  eller  har 
i  alt  Fald  været  det;  nu  har  maaske  dog 
en  stor  Del  skiftet  Mening,  fordi  det  atter 
og  atter  fra  sagkyndig  Side  siges  dem,  at  de 
tager  fejl,  hvilket  bevises  dem  klart.  Men 
mange  forskellige  Navne  til  A alene  har  de, 
og  der  findes  vist  endda  adskillige,  som  vil 
mene,  at  hvert  Navn  betegner  sit  Slags,  eller 
at  der  er  flere  end  de  to  Slags,  vi  har  om- 
talt. Først  er  der  Navnet  gule  Aal,  som 
jeg  allerede  har  brugt;  det  er  jo  særlig  Far- 
ven, der  har  bidraget  til,  at  det  er  dannet; 
saa  er  der   Navne   som   Klæpaal  eller  Klæp- 


Fig.  3. 


Blank  AaL  Hoved  og  forreste  Del  af  Kroppen 
set  oven  fra. 


hoveder,  Bredhoveder   og  Bredpander  —  de 
skylder  Hovedets  iøjnefaldende  Størrelse  deres 


Fig.  4.  Blank  Aal.  Hoved  og  forreste  Del  af  Kroppen  set  fra  Siden. 

Flg.  1—4  fra  C.  G.  Johs.  Petersens  Afhandling  om  gul  og  blank 

Aal  (Biologisk  Stations  Beretning  v.  1894). 


Nætter  i  Efteraarsmaanederne  gaar  der  et  Tog 


Tilblivelse;  og  endelig  er  der   det  mærkelige 
Navn  „Prokuratorer"  ;  hvis  det  ikke  stammer 

fra  en  vittig  men  ret  ondskabsfuld  Sammen- 
ligning med  de  gule  bredpandede  Aals  store 
Graadighed,  ved  jeg  ikke,  hvordan  det  skal 
forstaas;  skulde  nogen  imidlertid  have  en 
bedre,  mere  folkelig  Etymologi ,  sige  han  til ; 
jeg  skal  bøje  mig.  —  Den  anden  Slags  Aal 
kaldes  almindeligvis  blanke  Aal,  Vandreaal, 
Gaardaal  og  Ruseaal ;  de  sidste  to  Betegnelser 
er  freatede  fra  de  Redskaber,  Aalegaarde  og 
Aaleruser,  hvori  de  under  deres  Vandring 
fanges.  — 

Men  ogsaa  Videnskabsmænd  hyldede  til- 
dels den  samme  Anskuelse  som  Fiskerne; 
ikke  saa  sært  endda,  for  det  er  ikke  saa 
længe  siden,  man  har  begyndt  at  foretage 
saa  omfattende  Undersøgelser  ude  i  Naturen, 
at  man  kunde  lade  dem  belære  sig  tilstræk- 
keligt. —  Naa,  det  var  nu  alligevel  et  Skridt 
henimod  den  rigtige  Opfattelse  dette,  at  man 
saa,  at  „Aal  og  Aal  er  to  Ting",  om  det 
end  var  en  forhastet  Slutning,  man  drog 
deraf.  Thi  det  viste  sig  nemlig  hurtigt,  at  man 
virkelig  kun  har  med  een  Art  Aal  at  gøre. 
Og  den  rigtige  Løsning  er  den,  som  allerede 
antydningsvis  kom  frem  i  Beskrivelserne  oven- 
for: den  blanke  Aal  i  dens  smukke  metal- 
glinsende Dragt  har  engang  som  yngre  været 
en  almindelig  gul  Aal;  da  den  nu  blev 
voksen,  forandrede  den  i  Løbet  af  nogle 
Sommermaaneder  sine  Farver  og  sit  Udseende 
og  blev  til  blank  Aal.  Med  Efteraarets  Ind- 
træden er  den  da  rede  til  som  voksen  blank 
Aal  at  forlade  vore  Kyster  og  vandre  mod 
sin  Yngleplads.  Det  er  saaledes  blot  en 
særlig  Yngledragt,  den  anlægger,  hvilket  er 
et  almindelig  kendt  Fænomen  indenfor  Dyre- 
riget —  det  særlige  for  Aalens  Vedkommende 
er  kun,  at  det  sker  samtidig  med,  at  den 
„bliver  voksen a ;  —  de  gule  Aal  er  Børn, 
de  blanke  er  de  voksne  —  saaledes  er  For- 
holdet at  forstaa. 

Saa  forstaar  man  da  bedre,  at  det  netop 
er  de  blanke  Aal  og  udelukkende  dem,  der 
om  Efteraaret  i  store  Mængder  forlader  vore 
ferske  —  og  salte  —  Vande  og  søger  bort, 
ingen  ved  hvorhen  eller  rettere,  ingen  vidste 
det  for  blot  3  Aar  siden.  Denne  Vandring 
er  noget  virkelig  storartet.  I  de  mørke 
Efteraarsaftener  og  Nætter  naar  Maanen  ikke 
er  fremme,  kommer  den  blanke  Aal;  man 
har  det  paa  Fornemmelsen,  i  Aften  er  det 
Aalevejr,  og  saa  er  de  der  ogsaa.  Helst 
maa  det  være  Storm  og  Regn,  jo  værre  des 
bedre.     Saa  kommer  de   inde  fra  Moser  og 


Søer  og  Aaer,  fra  Østersøen  og  fra  alle  vore 
Vige  og  Fjorde  og  Indvande,  presses  sam- 
men, hvor  Vandene  snævrer  sig  ind  som  i 
Øresund  og  i  Bælterne  og  spredes  atter 
mere  ude  i  det  brede  Kattegat.  Strøm  og 
Vind  fører  dem  ofte;  deres  Færd  gaar  langs 
Kysterne  for  en  meget  stor  Del,  og  Vinden 
og  Søen  sætter  dem  da  ofte  langt  ind  under 
Land.  —  Udad  mod  det  aabne  Hav  vil  de 
—  derhen  driver  Instinktet  dem.  men  mange 
Tusinder  naar  aldrig  frem  til  Maalet.  Over- 
alt ved  vore  Kyster,  hvor  Forholdene  er  til 
det,  og  man  ved,  at  Aaletrækket  gaar,  staar 
der  Aaleruser  ude;  ligeledes  ved  Sveriges 
Kyster.  Dér  skal  der  om  Efteraaret  staa 
ca.  18500  Ruser;  langs  danske  Kyster  var 
,der  i  Aaret  1 900  noget  over  22600  Aalegaarde 
og  Ruser.  Et  anseligt  Tal  —  og  man  for- 
staar, at  Tusinder  og  atter  Tusinder  blanke 
Aal  fanges  paa  deres  Vej  mod  Havet.  Over- 
alt er  Ruserne  naturligvis  stillede  saaledes, 
at  deres  Munding  vender  i  den  Retning, 
hvorfra  Aalene  kommer,  hos  os  i  Hovedsagen 
mod  Syd;  thi  fra  Syd  til  Nord  gaar  Træk- 
ket hos  os;  langs  Sveriges  Østkyst  inde  i 
Østersøen  gaar  det  derimod  fra  Nord  Syd 
efter  langs  Kysten  indtil  Skaane,  hvor  det 
da  antager  Hovedretningen  Nord.  —  Man 
har  godtgjort  dette  direkte  ved  Mærknings- 
forsøg.  Ovre  i  Sverige  og  Finland  har  man 
anbragt  nummererede  Sølvplader  i  mange 
Blankaals  Rygfinner  og  saa  sluppet  dem  i 
Søen  igen.  Saaledes  blev  der  den  24de  Sep- 
tember 1904  udsat  70  mærkede  Aal  ved 
Grislehamn  (Aalandsøerne) ;  15,6  °/o  ind- 
fangedes igen.  En  af  dem  toges  ved  Kivik 
i  Skaane  d.  14de  November  samme  Aar  og 
havde  saaledes  i  51  Dage  vandret  mindst 
650  —  680  Kilometer;  den  Hastighed  hvormed 
den  var  vandret  var  følgelig  mindst  13,3 
Kilometer  pr.  Dag.  —  Dette  ene  Eksempel 
faar  være  nok;  kun  skal  jeg  lige  nævne,  at 
to  Aal,  som  i  1905  blev  mærkede  og  satte  ud 
ved  Sveriges  Østkyst  og  ved  Finland,  blev 
fangede  igen  i  Øresund  Syd  for  København 
og  ovre  ved  Helgenæs  paa  Jyllands  Østkyst. 
—  Forsøgene  viser  os  særdeles  tydeligt,  at 
de  blanke  Aal  fra  Østersøens  nordlige  Del 
vandrer  Syd  efter  saa  langt  som  til  Sveriges 
Sydpunkt,  Skaanes  Kyst,  hvorfra  de  bøjer 
af  mod  Nord.  —  Sammen  med  Aalene  fra 
vore  egne  Farvande  gaar  de  videre  ud  i  Kat- 
tegattet; endnu  ved  Frederikshavn  (og  Ska- 
gen?)   fanges   de  —   men  derefter   gaar   de 

rundt  om  Skagen  og  ses  ikke  mere;  thi 
udenfor  Skagen  drives  der  slet  ikke  Fiskeri 
efter  blanke  Aal.  —  Den« Hastighed,  hvormed 
de  vandrer,  synes  efter  de  svenske  Mærknings- 
forsøg  at  kunne  sættes  til  mindst  1 5  Kilometer 
pr.  Dag  ialtfald  for  Vandringer,  der  har 
varieret  mellem  17  og  30  Dage.  — 

Hvorfor  vandrer  da  alle  disse  blanke  Aal 
ud?  Der  kan  kun  svares:  for  at  naa  deres 
Ynglepladser ;  alt  tyder  jo  paa,  at  det  er  en 
Ynglevandring.  Ikke  mindst  den  Omstæn- 
dighed, at  der  hvert  Foraar  finder  en  formelig 
Invasion  Sted  til  vore  Kyster  og  videre  op  i 
Vandløbene  af  ganske  smaa  Aal  saadan  om- 
kring ved  7  Millimeter  i  Længden.  Og  godt 
er  det,  at  de  kommer,  de  smaa  „Aalefaringer" 
eller  „Glasaal"  som  man  kalder  dem;  det  er 
jo  Erstatning  for  de  bortdragne,  de  voksne, 
blanke  Aal.  Lad  os  blot  saa  vidt  mulig 
sørge  for,  at  der  ikke  er  uoverkommelige 
Spærringer  for  dem  i  vore  Aaer  og  Bække; 
store  Hindringer  kan  de  overvinde  —  men 
man  kan  alligevel  spærre  en  Glasaal  Vejen. 
Og  Følgen  deraf,  ja  den  er  let  at  se;  de 
Vande,  hvorhen  de  ikke  kan  komme,  de 
tømmes  Aar  efter  Aar  for  Aal  og  er  den 
sidste  vandret  ud  som  blank  Aal,  da  er  Visen 
ude ;  den  Indtægt,  som  flyder  af  Aalefangsten, 
er  da  forbi.  Sæt  derfor  Aaletrapper  overalt 
ved  Møller  og  Stemmeværker  og  alle  andre 
Spærringer;  hjælp  Aalefaringen  frem  i  saa 
stor  Mængde  som  mulig;  det  er  virkelig  en 
national  Velgerning,  men  der  agtes  desværre 
ikke  tilstrækkeligt  paa  den. 

Den  Indvandring  af  Glasaal,  som  saaledes 
—  heldigvis  maa  vi  sige  —  finder  Sted  hos 
os,  forudsætter  selvfølgelig,  at  Aalene,  de 
udvandrede  blanke  Aal,  har  ynglet  et  eller 
andet  Sted  —  af  Glasaalenes  ringe  Størrelse 
og  hele  svage  Udseende  skulde  man  tro  at 
kunne  slutte,  at  det  maatte  være  i  Nærheden 
af  Kysterne;  vi  vil  alligevel  ikke  drage  den 
Slutning,  hvilket  vil  vise  sig  at  være  klogt 
af  os.  — 

Efter haanden  har  vi  faaet  gode  Fingerpeg 
til  Forstaaelse  af  det  Spørgsmaal.  vi  beskæf- 
tiger os  med.  Og  Læseren  ønsker  maaske 
nu  at  gaa  lige  løs  paa  Maalet  og  faa  at 
vide  med  det  samme:  hvorhen  gaar  da  de 
blanke  Aal;  og  hvorfra  kommer  disse  for  os 
saa  økonomisk  vigtige  Glasaal? 

Disse,  ser  vi  jo  godt,  er  ganske  simpelt 
Ungerne,  den  næste  Generation,  Børn  af  dem, 


vi  saa  passere  Skagen  Efteraaret  før. 

Slet  saa  simpel  er  Sagen  nu  ikke;  den  Slut* 
ning  er  for  hastig.  — 

Jeg  maa  bede  Læseren  have  Taalmodighed 
nok  til  at  standse  en  Kende  paa  det  Punkt, 
vi  nu  er  naaede  til,  og  med  mig  gøre  en 
lille  Rejse  ned  til  Middelhavets  lune  Egne, 
helt  ned  til  Messinastrædet  mellem  Italien  og 
Sicilien.  —  Det  er  ikke  min  Mening  at  ville 
paastaa,  at  vi  dér  skulde  møde  vor  hjemlige 
Aal  igen  —  men  man  har  netop  her  haft 
særlig  gunstig  Lejlighed  til  Studiet  af  Spørgs- 
maalet  om  Aalens  Forplantning;  og  da 
Aalene  i  Middelhavet  er  af  samme  Art,  som 
de,  der  lever  hos  os,  har  alle  Oplysninger 
her  nede  fra  stor  Interesse. 

Messinastrædet  —  skulde  mon  ikke  dette 
Navn  kalde  to  andre  Navne  frem  i  vor  Be- 
vidsthed: Scylla  og  Charybdis.  —  Vil  man 
undgaa  Scylla,  falder  man  let  i  Charybdis, 
og  denne  Malstrøm  som  hvirvler  Vandet  op 
nede  fra  Dybderne  af  det  meget  dybe  Mes- 
sinastræde, skal  nok  ikke  være  god  at  komme 
nær.  Alligevel,  vi  vover  os  frivillig  i  Kast 
med  den  for  at  se,  om  den  ikke  i  al  sin 
Vildhed  kan  være  saa  venlig  mod  os  at 
hvirvle  noget  op  til  Overfladen  ogsaa  af  de 
Dybets  Hemmeligheder,  som  vi  vil  klare  os. 
Og  Modet  belønnes;  med  Vandet  nede  fra 
Dybet  følger  ogsaa  de  Dyr,  som  ellers  skjuler 
sig  for  vor  Iagttagelse;  ægte  Dybhavs  former 
kan  vi  her  finde  i  Vandets  Overflade  —  og 
imellem  de  saaledes  „ophvirvlede"  Dyr  finder 
vi  igen  vor  gode  Bekendt:  Aalen.  To  ita- 
lienske Naturforskere,  Grassi  og  Calandruccio, 
giver  en  nærmere  Beskrivelse  af  de  Aal  fra 
Dybet,  som  de  her  fik  fat  paa;  det  fremgaar 
af  denne,  at  det  var  Blankaal,  som  er  endnu 
mere  udviklede  end  dem,  vi  har  lært  at 
kende.  Øjnene  var  saaledes  ganske  enormt 
store,  og  Kønsorganerne  meget  mere  udviklede 
end  hos  vore  Blankaal  —  skulde  vi  da  ikke 
her  være  nær  ved  en  af  Aalens  Ynglepladser, 
som  i  saa  Fald  maaske  i  det  hele  er  at 
søge  paa  meget  dybt  Vand?  Sandsynligheden 
herfor  stiger  yderligere  ved  en  anden  Op- 
dagelse, som  de  samme  Forskere  gjorde  paa 
samme  Sted.  Imellem  de  Dyr,  som  af  Strøm- 
hvirvlerne bragtes  op  fra  Dybet,  var  der 
ogsaa  nogle  smaa  Fisk,  der  slet  ikke  var 
saa  ualmindelige  endda  i  Strædet;  ialtfald 
kendte  Fiskerne  dér  dem  saa  godt,  at  de 
havde  givet  dem  Navne;  de  kaldte  dem 
„lombrici  or   vermicelli   di   mare*1    eller   lige- 


-_=-_=  542    -= 


Nyere  Oplysninger  om  Aalens  Livshistorie^ 


frem:  „morenelli" ,  hvilket  sidste  betyder 
smaa  Aai,  saa  at  altsaa  Fiskerne  var  inde 
paa  den  Antagelse,  at  man  her  havde  Aale- 
unger  for  sig.  Bedre  vilde  det  nu  være  at 
kalde  dem  AaleJarver  end  Aaleunger,  da  de 
egentlig  slet  ikke,  ialtfald  for  en  rent  ydre 
Betragtning,  ligner  Aal.  Deres  Form  er  som 
en  Neriums  Blad;  Kroppen  er  stærkt  sam- 
mentrykt, høj  og  jævnt  afsmalnende  mod 
Hoved  og  Hale.  Som  man  ser,  Ligheden 
med  den  trinde,  cylindriske  Aal  skal  man 
lede  efter.  —  Men  saa  finder  man  den  da 
ogsaa:  deres  anatomiske  Bygning  stemmer 
med  Aalens.  Grassi  og  Calandruccio  frem- 
hævede ogsaa  dette,  og  det  lykkedes  dem  at 
finde  Overgangsformer  mellem  dem  (det  Navn 
Zoologerne  brugte  til  dem,  var  Leptocephalus 
brevirostris)  og  de  almindelig  kendte  Smaaaal, 
ja  nogle  Leptocephaler,  som  de  havde  gaaende 
i  et  Akvarium,  forvandlede  sig  efterhaanden 
helt  til  Aal.  —  Dermed  maatte  den  Tvivl 
forstumme,  som  straks  havde  rejst  sig.  Alt- 
saa :  Den  sydeuropæiske  Aal,  der  yngler  paa 
dybt  Vand  i  Middelhavet,  har  et  saakaldt 
Larvestadium,  tilbringer  som  Larve  med  en 
meget  ejendommelig  Skikkelse  en  Tid,  inden 
den  Forvandling  begynder,  der  efterhaanden 
giver  den  den  almindelig  kendte  cylindriske 
Aaleform.  — 

Naturforholdene  i  Messinastrædet  er  imid- 
lertid saa  ejendommelige,  at  vi  ikke  fra  de 
betydningsfulde  Fund  dernede  kan  slutte  os 
til  synderlig  meget  om,  i  hvilken  Dybde 
Aalens  Yngleplads  i  det  hele  er  at  søge; 
heller  ikke  kan  vi  dér  faa  at  vide,  hvor 
Larverne  under  normale  Forhold  lever,  om 
det  f.  Ex.  er  nede  i  selve  Bunden  eller  i 
Vandmasserne  dybt  nede  eller  maaske  nær 
oppe  ved  Overfladen.  Vi  finder  dem  jo  kun, 
naar  Strømhvirvlerne  saa  at  sige  giver  os 
dem  i  Hænderne;  men  hvor  de  lever  og  først 
gribes  af  Strømmen,  faar  vi  ikke  noget  at 
vide  om.  — 

At  de  to  italienske  Videnskabsmænds  Fund 
og  Opdagelse  alligevel  har  den  allerstørste 
Interesse  er  indlysende.  Vi  vil  derfor  have 
disse  Oplysninger  in  mente,  naar  vi  atter 
vender  os  mod  Nord  for  at  følge  videre  de 
Undersøgelser  herhjemme,  som  var  godt  i 
Gang,  og  se,  hvad  de  fører  os  til. 


Det  vil  erindres,    at  de  blanke  Aal  tabes 
af  Syne  ved  Skagen,    som   de  passerer  paa 


deres  Vandring.  Derudenfor  fiskes  der  ikke 
efter  dem,  saa  fra  nu  af  kan  vi  ikke  vente 
at  faa  nogen  Hjælp  fra  Fiskernes  Side  til 
Belysning  af  Spørgsmaalet.  Der  maa  nu 
Undersøgelser  til,  som  gaar  planmæssigt  og 
metodisk  til  Værks,  som  netop  stiler  mod 
det  Maal  at  løse  Knuden  og  tager  til  Hjælp 
de  fortrinlige  Methoder  og  Redskaber,  som 
de  biologiske  Forskninger  har  udviklet  og 
opfundet.  Med  andre  Ord,  der  kræves  en 
videnskabelig  Undersøgelse. 

Flere  af  Europas  Stater  har  i  adskillige 
Aar  ved  særlig  uddannede  Mænds  Hjælp 
drevet  saadanne  biologiske  Undersøgelser;  og 
for  faa  Aar  siden  enedes  man  om  et  Sam- 
arbejde, oprettede  Kommissionen  for  inter- 
nationale Havundersøgelser  med  Hovedsæde  i 
Kjøbenhavn  og  vor  biologiske  Stations  For- 
stander, Dr.  phil.  C.  G.  foks.  Petersen  til 
Formand  (for  den  danske  Afdeling).  Derved 
fik  man  en  fast,  ensartet  Plan,  og  man  for- 
deler nu  det  store  Arbejdsfelt,  der  spænder 
fra  Islands  til  Ruslands  Kyster,  mellem  de 
enkelte  Nationer. 

Vi  vil  da  gaa  ombord  i  det  danske  Un- 
dersøgelsesskib  „Thor",  der  i  Foraaret  1904 
dampede  Nord  paa  med  Dr.  phil.  Joks.  Schmidt 
som  Leder  af  de  videnskabelige  Undersøgelser. 
Maalet  er  Islands  Kyster  —  men  saa  langt 
vil  vi  ikke  følge  med.  —  Paa  Vejen  over 
Kattegat,  Skagerak  og  Nordsøen  tages  en 
Række  „Stationer**,  som  man  kalder  det ;  det 
vil  sige,  man  undersøger  de  hydrografiske 
Forhold  (Strøm,  Temperatur  og  Saltholdighed 
i  Havet)  og  studerer  Dyrene  i  de  forskellige 
Dybder,  naturligvis  især  Fiskene,  deres  Æg 
og  Unger.  Men  Aalelarver  ser  vi  foreløbig 
ikke  noget  til  —  vi  er  ogsaa  endnu  inde 
paa  Omraader,  der  er  undersøgt  tidligere 
Gang  paa  Gang,  saa  vi  kan  ikke  vente  at 
finde  noget  saa  epokegørende  nyt  som  Fore- 
komsten af  en  Aalelarve  her  vilde  være.  Vi 
maa  længere  ud  til  større  Dybder  og  andre 
Naturforhold.  Vi  naar  da  omsider  ud  over 
den  mægtige  undersøiske  Højderyg,  der 
forbinder  Skotland  med  Færøerne  og  herfra 
fortsættes  til  Island  og  videre  til  Grønland. 
—  Som  en  Barriere  skyder  den  op  fra  de 
store  Dybder  og  danner  et  skarpt  Skel  mel- 
lem det  iskolde  Vand,  som  fylder  Nordhavets 
og  Ishavets  Bund,  og  Atlanterhavets  Vand- 
masser Vest  og  Syd  for  den,  hvor  Tempera- 
turen selv  i  de  største  Dybder  over  hele 
Strækningen  mellem  Storbritannien  og  Irland 

mod  Øst,  den  amerikanske  Kyst  i  Vest  og 
Færøerne  og  Island  mod  Nord,  stedse  er 
over  0  Grader.  —  Naturligvis  gælder  disse 
udprægede  Temperaturforskelle  kun  Vand- 
masserne i  Dybet,  hvor  Højderyggen  adskiller 
dem  og  hindrer  en  Sammenflydning.  Dens 
laveste  Steder  ligger  ca.  600  Meter  under 
Havets  Overflade,  saa  der  er  Plads  nok  til 
Strømninger  fra  Hav  til  Hav  i  Overfladen  og 
de  øvre  Vandlag  hen  over  Ryggen;  vi  ken- 
der jo  da  alle  Golfstrømmen,  der  fører  varmt 
Atlanterhavsvand  over  den  helt  op  til  Nord- 
kap og  Spitsbergen.  —  Herude  Sydvest  for 
Færøerne,  hvor  altsaa  ogsaa  Bundvandet  er 
det  „ varme u  Atlanterhavsvand,  finder  vi  nu 
d.  22de  Maj  1904  „Thor*  beskæftiget  med 
Undersøgelser.  Man  har  Yngel-Trawlen  ude; 
Skibet  gaar  langsomt  og  trækker  den  gennem 
Vandet  noget  under  Overfladen;  et  Kvarters 
Tid  varer  Trækket  denne  Gang,  saa  hiver 
Spillet  Redskabet  hjem  i  den  lange  Staal- 
traadsvire.  Vi  ser  det  komme  op  til  Skibs- 
siden ;  først  kommer  Skovlene,  som  tjener  til 
at  holde  Redskabets  Munding  vidt  aaben,  da 
de  ved  Vandets  Pres  spærres  ud  fra  hin- 
anden; saa  ser  vi  de  smækre  Liner,  der  for- 
binder Skovlene,  med  to  Stokke,  der  sidder 
hver  paa  sin  Side  af  Mundingen;  de  ender 
i  hule  cylinderformede  Skiver,  som,  naar 
Redskabet  sættes  i  Søen,  hurtigt  fyldes  med 
Vand  og  saa  ved  deres  Vægt  tvinger  Posen 
ned  og  holder  den  i  en  bestemt  Stilling  i 
Vandet;  vi  ser  den  store  tætvævede  Pose, 
der  nu  lukker  sig  sammen,  fordi  Linerne 
hales  sammen,  og  hele  Posen  hales  nu  ind 
paa  Dækket,  hvor  Indholdet,  Fangsten,  under- 
søges. —  Redskabet,  der  har  gjort  de  bio- 
logiske Undersøgelser  en  overordentlig  Nytte, 
er  konstrueret  af  Dr.  phil.  C.  G.  Johs.  Peter- 
sen og  kaldes  da  simpelt  hen  Petersens  Trawl 
eller  Yngeltrawlen,  det  sidste  fordi  det  er 
konstrueret  og  bruges  til  Indfangeise  af  Fiske- 
yngel. —  Ved  Undersøgelsen  af  Fangsten 
venter  der  os  en  Overraskelse;  der  er  en 
Aalelarve  derimellem.  Vi  kender  den  straks; 
den  ligner  ganske  de  smaa  Leptocephaler  fra 
Messinastrædet.  —  Dybden  paa  Stedet  er 
ikke  saa  helt  ringe,  ca.  1300  Meter.  Dr. 
Schmidt  gør  derfor  flere  Træk  i  forskellig 
Dybde  for  at  se,  om  der  ikke  skulde  være 
flere  at  fange  —  men  nej;  han  maa  nøjes 
med  den  ene.  Saa  sættes  Kursen  mod  Is- 
lands Kyster,  hvor  der  foretages  omfattende 
Undersøgelser  baade  i  det  kolde  Ishavsvand 


Nord   for  Øen   og  det  varmere   Atlanterhav 
Syd  for;  til  Aalelarver  ser  man  dog  intet. 


Ved  Sammenligning  mellem  alle  de  mange 
„Stationer"  som  toges  i  denne  Sommer,  blev 
da  Dr.  Schmidt  hurtig  klar  over,  at  Grunden 
til,  at  han  netop  Sydvest  for  Færøerne  og 
kun  dér  havde  fundet  Aalelarven,  sandsynlig- 
vis var  at  søge  i  denne  Stations  sydlige  Be- 
liggenhed; han  havde  ganske  vist  undersøgt 
Havet  mange  Steder  Vest  og  Syd  for  den 
Højderyg,  vi  har  hørt  om  i  det  foregaaende ; 
men  Aalelarve-Stationen  var  alligevel  en  af 
de  sydligste  og  Vandet  nede  i  Dybet  var  jo 
varmere  des  længere  Syd  paa,  vi  kom.  Saa 
var  det  vel  Nordgrænsen  for  Aalelarvernes 
Udbredelse  han  havde  strejfet,  og  det  gjaldt 
da  blot  at  drage  længere  mod  Syd  for  at 
komme  til  Aalens  Ynglepladser;  thi  Larvernes 
Udbredelse  maa  jo  i  det  store  og  hele  falde 
sammen  med  Ynglepladsernes  Udbredelse. 
Fiskene  gyder  deres  Æg;  Ungerne  udvikler 
sig  af  dem,  og  griber  ikke  Havstrømmene 
dem,  vil  Udviklingen'  ske  i  Vandmasserne 
oven  over  de  Pladser,  hvor  Fiskene  har 
leget.  Derfor  har  man  da  ogsaa  baade  ved 
Norges  og  Islands  Kyster  kunnet  rinde  og 
fiske  de  gydende  Torsk,  naar  man  blot  lod 
sig  vejlede  af  de  uhyre  Mængder  af  Æg  (og 
spæde  Unger),  som  flød  i  Overfladen  over 
Gydepladserne. 

Næste  Foraar,  i  Maj  Maaned,  begynder 
„Thora  derfor  sine  Undersøgelser  længere 
Syd  paa,  udfor  Hebriderne.  Først  fiskes  der 
inde  paa  lavt  Vand,  men  her  rinder  man 
kun  de  almindeligt  forekommende  Unger  af 
Torsk,  Hvilling,  Kuller  og  andre,  som  jo 
netop  gyder  deres  Æg,  hvor  Vandet  ikke  er 
særlig  dybt.  —  Saa  forsøges  længere  ude, 
hvor  Dybden  er  steget  til  1 1 50  Meter ;  og 
her  faas  een  Aalelarve  i  et  Træk  i  Nærheden 
af  Overfladen.  Skulde  mon  da  den  rette 
Plads  være  at  søge  over  endnu  større  Dybde? 
„Thor"  damper  derfor  endnu  længere  Vester 
ud,  og  man  prøver  atter  efter  at  have  loddet 
1985  Meters  Dybde;  baade  nær  ved  Over- 
fladen og  dybere  nede  trækkes  Yngeltrawlen ; 
men  der  fiskes  ingen  Aalelarver  her.  Saa 
maa  da  Dybden  her  alligevel  være  for  stor 
—  derfor  tilbage  til  den  ringere  Dybde  igen; 
den  passer  altsaa  bedre.  Der  gøres  da  ad- 
skillige Træk  over  Dybder,  som  varierer 
mellem   1020  og   1550  Meter,  og  ialt  fanges 

her  8  Aalelarver.  Den  rette  Dybde  er  fun- 
det, og  man  har  tillige  opdaget,  at  Larverne 
mest  lever  ca.  100  Meter  under  Overfladen. 
Saa  beslutter  Dr.  Schmidt  sig  til  at  gaa  Syd 
paa  og  undervejs  følge  1000-  Meter-Kurven 
o:  den  Linie  som  kan  trækkes  mellem  de 
Punkter  paa  Havbunden,  hvis  Dybde  er  netop 
1 000  Meter.  Denne  Linie  eller  Kurve  løber 
Vest  for  Skotland  i  omtrent  ret  Nord — Syd ; 
henimod  Irlands  Nordvestkyst  bøjer  den  Vest 
over  og  beskriver  en  stor  Bue  ud  Vest  om 
Irland;  udfor  denne  Ø's  Vestkyst  ligger  der 
nemlig  en  stor  Banke  med  lavere  Vand ;  men 
ved  Sydvest-Kysten  bøjer  Kurven  igen  nær- 
mere ind  mod  Landet  og  løber  nu  efter  at 
have  gjort  en  svag  Bue  udad  mod  Vest  ud- 
for Kanalens  Munding  omtrent  parallelt  med 
Frankrigs  Kyst,  indtil  den  henimod  og  tæt 
ved  Spaniens  Nord  kyst  bøjer  Vest  over  paral- 
lelt med  denne.  —  Længere  vil  vi  ikke  følge 
den.  —  Uden  for  den  tiltager  Dybderne 
meget  hurtigt;  Havbunden  skraaner  temmelig 
brat  ned  mod  de  store  Dybder  i  Atlanter- 
havet, og  man  skal  ikke  sejle  langt,  før 
Loddet  melder  2000  Meters  Dybde.  Dog  er 
der  udfor  Irlands  Sydvestkyst  en  Slags  Pla- 
teau, hvor  Dybderne  længe  er  mellem  1000 
og  2000  Meter,  og  ligeledes  udfor  Kanalens 
Munding;  det  er  Banker  i  Dybet,  som  maa- 
ske  kan  minde  os  om  Fiskebankerne  inde 
paa  det  lave  Vand.  —  Saa  følger  da  „Thora 
denne  1000  Meters  Kurve  Sydover  og  fisker 
til  Stadighed  over  Dybder  mellem  1000  og 
1 500  Meter ;  men  Nord  for  den  irske  Banke 
faas  kun  faa  Aalelarver,  saa  faa,  at  det  ikke 
er  sandsynligt,  at  A alene  kommer  ud  til 
Atlanterhavet  Nord  om  Skotland  for  at  søge 
Ynglepladser  Vest  for  dette  Land;  ialtfald 
ikke  de  store  Mængder  af  dem.  —  Saa  var 
der  kun  een  Vej  til  for  dem  —  Kanalen 
mellem  England  og  Frankrig.  Skulde  mon 
de  store  Ynglepladser  være  at  søge  heruden- 
for, maaske  netop  paa  de  Plateauer  eller 
Banker,  som  vi  hørte  om  ovenfor?  Det  maatte 
undersøges,  og  „Thor*  gik  derfor  videre 
over  den  irske  Banke,  hvor  der  ingen  Aale- 
larver fiskedes,  længere  Syd  paa,  til  den  igen 
kom  over  1000  Meter-Kurven.  —  Nu  blev 
der  mere  Mening  i  Fiskeriet ;  i  et  Træk  paa 
2  Timers  Længde  toges  saaledes  38  Aale- 
larver; i  et  andet,  Som  gjordes  over  Plateauet 
ud  for  Kanalen,  endog-  70  Stykker.  —  Maa- 
ske vil  Læseren  finde,  at  dette  ikke  er  videre 
høje    Tal,   særlig   da   Trækket  var  saa  lang- 


varigt; maaske  ved  man,  at  Dr.  Schmidt 
tidligere  med  samme  Redskab  paa  lavt  Vand 
ved  Færøernes  Kyst  i  Løbet  af  en  halv  Time 
kunde  fange  over  1200  smaa  Torskeunger 
foruden  mange  andre  Fiskeunger.  Saa  er 
selv  70  jo  et  ringe  Tal!  —  Nej  den  Sammen- 
ligning gaar  ikke.  Herude,  hvor  Dybden  er 
saa  vældig,  er  det  jo  kun  en  yderst  ringe 
Brøkdel  af  den  hele  Vandmasse,  som  Red- 
skabet kan  gennemfiske  —  betænker  man 
ret  dette,  vil  man  snart  forstaa,  at  det  er 
glimrende  Resultater,  der  her  er  naaet.  — 
„Thor"  damper  derfor  ogsaa  ad  Danmark 
til;  fisker  paa  Vejen  længere  inde  mod  Ka- 
nalen, men  finder  der  ingen  Aalelarver.  — 

Det  viser  sig  alt  saa,  at  Leptocephalerne 
(Aalelarverne)  lever  i  selve  Vandmasserne 
nærmere  ved  Overfladen  end  ved  Bunden; 
de  er,  hvad  man  plejer  at  kalde  pelagiske 
Dyr,  og  sammen  med  dem  fanges  andre  Dyr, 
der  ligeledes  lever  deres  Liv  oppe  i  selve 
Vandmasserne,  ikke  nede  ved  eller  paa  Havets 
Bund.  Baade  de  og  Aalelarverne  er  mere 
eller  mindre  glasklare  og  gennemsigtige,  saa 
at  det  ofte  var  en  vanskelig  Sag  at  faa  Øje 
paa  dem,  naar  Fiskeredskabet  kom  op  med 
saa  mange  af  de  andre  Dyr,  at  de  kunde 
fylde  mere  end  650  Potter!  Dr.  Schmidt 
skriver,  at  man  dog  kunde  faa  Øje  paa  dem, 
fordi  de  havde  sølvskinnende  Øjne,  og  han 
fortæller  om  nogle  af  dem,  som  han  havde 
gaaende  ombord  i  Thor  i  store  Glas  med 
Havvand  i.  Deri  svømmede  de  rundt  med 
aalelignende,  bølgende  Bevægelser;  rørte  man 
ved  dem,  rullede  de  sig  undertiden  sammen 
i  en  Cirkel  og  holdt  sig  saaledes  rolige  i 
Vandet  i  nogen  Tid.  For  Lyset  var  de 
bange.  —  I  nogle  Glas  kom  han  en  Blan- 
ding af  Mudder  og  Sand  for  at  se,  om  de 
viste  nogen  Tilbøjelighed  til  at  grave  sig  ned 
deri  —  som  man  jo  havde  ment  tidligere; 
men  det  var  der  ikke  Tale  om.  — 

Alle  de  Aalelarver,  »Thor"  fangede  i  For- 
sommeren 1904,  lignede  ganske  de  Smaa- 
fisk,  vi  har  lært  at  kende  nede  fra  Messina- 
strædet under  Navn  af  Leptocephalus  brevi- 
rostris.  —  Men  hen  i  September  Maaned 
søger  „Thor"  igen  efter  Aalelarver  ude  Vest 
for  Skotland,  og  da  viste  det  sig,  at  de 
havde  et  noget  andet  Udseende.  De  lignede 
nu  Aalen  betydelig  mere,  og  det  lykkedes 
Dr.  Schmidt  at  finde  saa  mange  Overgangs- 
former,  at  han  kunde  følge  den  hele  Ud- 
vikling   fra  Leptocephal   til    Glasaal.     Og    i 

Fig.  5.    Leptoccphalus  brevirostris. 

November  Maaned  fanger  en  engelsk  Under- 
søgelsesdamper  saadan  en  lille  Glasaal,  der 
om  Natten  kom  svømmende  hen  langs  Skibs- 
siden oppe  i  Vandets  Overflade;  det  var 
Vest  for  Irland  men  meget  nærmere  ved 
Land  og  over  langt  ringere  Dybder  end  de 
Steder,  hvor  de  typiske  Larver  var  fangede. 
—  Saa  forvandler  Larverne  sig  da  og  antager 
Aalens  cylindriske  Legemsform,  samtidig 
svinder  dens  Længde  noget  ind,  og  naar 
Forvandlingen  er  naaet  saa  vidt,  at  vi  har 
en  Glasaal  for  os,  begynder  denne  sin  store 
Indvandring,  som  vi  allerede  tidligere  flygtigt 
har  omtalt.  Til  vore 

Kyster  kommer 
Glasaalene  i  Maa- 
nederne  April,  Maj 
og  tildels  endnu  i 
Juni.  Til  Frankrigs 
og  Englands  Atlan- 
terhavskyster kom- 
mer de  noget  før, 
allerede  om  Vinte- 
ren eller  i  det  tidlige  Foraar;  og  Indvan- 
dringen i  Floderne  her  er  noget  virkelig 
storartet;  et  helt  Fiskeri  udelukkende  efter 
Glasaal  giver  den  Anledning  til.  Ved  Flo- 
derne, f.  Eks.  ved  Severn,  som  falder  i 
Bristol-Kanalen,  staar  Kvinder  og  Mænd 
med  lange  Stænger,  hvortil  er  bundet  Næt, 
og  øser  dem  ligefrem  op  af  Floden.  En 
Mand  fanger  let  paa  en  Nat  100  fr  af 
dem,  og  da  der  gaar  1400  — 1500  paa  Pun- 
det, og  Hundreder  af  Mænd  fisker  efter  dem 
ved  Severn  Nat  efter  Nat,  vil  man  jo  let 
forstaa,  hvilke  enorme  Mængder  der  fanges. 
Og  saadan  er  det  adskillige  Steder  ved  Eng- 
lands og  Frankrigs  Floder  omend  maaske  i 
noget  mindre  Maalestok.  I  England  sælges 
de  for  1  til  2  Pence  Pundet.  De  saltes, 
koges,  presses  sammen  i  Kager,  der  skæres 
ud  i  tynde  Skiver,  ristes  og  spises;  de  skal 
smage  godt.  —  Men  Glasaalene  skal  nok 
saa  ogsaa  være  helt  glasklare  og  ikke  have 
noget  af  den  mørke  Farve,  som   de  allerede 


Fig.  6.    Ovcrgangsform  mellem  Lepthocephal  og  Glasaal. 


har  lidt  af  pletvis,  naar  de  kom- 
mer ind  i  vore  Farvande.  —  Fan- 
ges der  saa  mange,  at  Folk  til- 
sidst  ikke  gider  spise  dem  mere,, 
fodrer  man  Svinene  med  dem!  — 
Som  man  ser,  Indvandringen  tit 
Englands  og  Frankrigs  Vestkyst  er 
virkelig  et  storartet  Fænomen;  ja 
længere  Øst  paa  vi  derimod  kom- 
mer i  Europa  des  færre  kommer  der ;  ja  i  den 
østlige  Østersø  kender  man  slet  ikke  Glas- 
aalene ;  hertil  naar  de  først  som  ældre,  efter 
at  de  har  faaet  Aalens  almindelige  Farver 
og  Udseende.  —  Grunden  til  denne  enorme 
Mængde  netop  ved  Atlanterhavskysten  er  ja 
let  forstaaelig  for  os  nu.  Aalens  Yngle- 
pladser er  i  Nærheden;  her  møder  Aale- 
ungerne  under  deres  Vandring  første  Gang 
Land.  Navnlig  er  jo  et  Sted  som  Bristol- 
kanalen ligefrem  prædestineret  til  at  maatte 
modtage  en  Mængde  af  dem;  det  er  temme- 
lig nær  ved  Ynglepladsen  udfor  Kanalens 
Munding,  den  aab- 
ner  sig  udad  mod 
Vest  og  amler  der- 
rfor  Glasaalenes 
Skare  som  en  Tragt  y 
hvis  snævre  Rør  igen 
bliver  Severn-Flo- 
den,  hvor  de  da 
ligefrem  ledes  ind 
ved  Landets  Form, 


Saa  fik  vi  da  Svar  paa  det  Spørgsmaal, 
vi  stillede:  hvor  yngler  de  Aal,  som  lever 
her  ved  vore  Kyster  eller  i  vore  Søer  og 
Mosehuller?  Vi  faar  ligesom  en  vis  Respekt 
for  disse  Dyr,  der  maaske  lever  det  meste 
af  deres  Liv  i  et  eller  andet  lille  Vandhul 
inde  midt  i  Jylland,  men  dog  engang  som 
spæde  Unger  er  kommet  vandrende  helt  ude 
fra  Oceanet  og  igen  vil  søge  derud,  naar 
Instinktet   vaagner    og    hjælper    dem    til    at 


Fig.  7.    Glasaal. 
(Fig.  5—7  fra  Johs.  Schmidt:  Contributions  to  the   i 
lifehistory  of  the  eel  1906). 

overvinde  Hindringer,  som  vi  ofte  anser  for 
umulige  for  dem  at  komme  over.  —  Aalen 
standser  da  ikke  Vandringen,  før  Maalet  er 
naaet,  før  den  møder  de  Naturbetingelser, 
som  den  kræver  for  at  kunne  yngle.  Intet 
Steds  undervejs  heller  ikke  i  Skagerak  eller 
Kattegat  finder  den  de  to  Betingelser  op- 
fyldte, som  den  stiller  til  Omgivelserne:  en 
Dybde  paa  mindst  1000  Meter  i  Forbindelse 
med  en  Temperatur  af  6 — 7  Graders  Varme. 
—  At  det  er  for  Æggenes  Udviklings  Skyld 
den  kræver  det  store  Tryk,  der  hersker  i 
den  omtalte  Dybde  og  vel  ogsaa  den  be- 
stemte Temperatur,  er  sandsynligt;  Vandets 
Saltholdighed  og  dermed  dets  Bæreevne  hæn- 
ger jo  nøje  sammen  med  Temperaturen,  og 
dette  kan  have  Betydning,  hvis  Aalenes  Æg, 
saaledes  som  mange  Dybhavsfiskes  flyder  i 
Vandlagene  nær  ved  Bunden.  Dog  herom 
ved  man  intet;    heller   ikke  kender  vi  noget 


til  de  Udviklingstrin,  som  ligger  mellem 
Ægget  og  den  fuldt  udviklede  Aalelarve  — 
her  er  Arbejde  for  Fremtiden.  Og  endnu 
ved  man  intet  om,  hvad  der  bliver  af  Aalene, 
naar  de  har  ynglet.  Dør  de  eller  lever  de 
en  Tid  derude?  Tilbage  til  os  kommer  de 
i  alt  Fald  ikke  mere  —  men  heldigvis  kan 
vi  trøste  os  med,  at  de  erstattes  ved  Ind- 
vandringen af  Glasaalene,  en  yngre  Generation. 
Hovedtrækkene  ligger  nu  klart  belyste;  det 
rigtige  Spor  har  man  fulgt,  det  der  førte 
til  Spørgsmaalets  Løsning,  og  fulgt  det  med 
tilstrækkelig  Energi,  saa  at  Maalet  naaedes. 
Hvorefter  Tæppet  atter  gaar  ned  —  dog 
kun  for  de  Scener,  som  her  er  vist  Læseren, 
ikke  derimod  for  Aalens  Livshistorie.  Jeg  vil 
slutte  med  at  spørge  Dem,  min  ærede  Læser: 
var  det  rent  forkert,  naar  jeg  sagde,  at  vi 
vilde  komme  nær  til  Grænsen  af  det  æven- 
tyrlige? 

TODTENSCHLÆGEREN 

Af  Carl  Muusmann. 


DER  var  Middagstilhed  over  det  store 
Fængsel.  Dets  mørke,  graa  Mure  laa 
og  badede  sig  i  den  stegende  Sol.  Dens 
brændende  Straaler  gled  gennem  Lyskasserne 
ind  over  Cellernes  nøgne  Vægge9  der  kun 
var  prydede  med  nogle  Opslag.  Alle  inde- 
holdt de  Forbud! 

Arbejdet  gik  langsomt  under  Længsel  efter 
Sommeren  derude.  Langsomst  gik  det  i 
Todtenschlægerens  Celle.  Den  frygtede  Volds- 
mand med  de  uregerlige  Kræfter  og  de  vilde 
Lidenskaber  sad  med  et  lyttende  Udtryk  og 
flettede  paa  Vidiekurven. 

Han  var  under  Fængslets  haarde  Jærn- 
disciplin.  Men  ogsaa  det  gav  paa  en  Maade 
Fangen  en  Art  Ret  netop  ved  sin  Regel- 
bundethed. 

Og  som  en  saadan  Ret  føltes  denne  stille 
Middagstime,  i  hvilken  der  aldrig  hørtes  Trin 
paa  Jærngallerierne  udenfor,  og  i  hvilken 
man  kunde  sidde  stille  og  lytte  til  underlige, 
regelmæssige  Slag  paa  Vandrør  og  Varm- 
ledninger, Slag,  der  lig  en  traadløs  Telegraf 
bar  Bud  fra  Celle  til  Celle  med  Hilsen  og 
Oplysning. 

Og  nu  sad  Todtenschlægeren  altsaa  og 
lyttede,  medens  der  af  og  til  lyste  et  Smil 
i  det  skumle  Ansigt  ved  Glæden  over  at  faa 
Bogstaverne  flikkede  sammen  til  Ord,  og 
Ordene  til  Mening. 

Men  pludselig  forsvandt  Smilet  og  gav 
Plads  for  et  haardt,  næsten  vildt  Udtryk. 

Der  lød  Trin  ude  paa  Galleriet.  Det  var 
Opsynet!  Fangen  kunde  se  ham  med  Hørel- 
sen, som  han  kom  travende  hen  over  Jærn- 
risterne,  stor,  tyk,  bred  og  sveddryppende 
med  Nøgleknippet  ved  Bæltet. 

Hvad  Fanden  vilde  han  nu  her  paa  denne 
Tid!  Aldrig  kunde  man  da  heller  have  et 
Øjeblik  i  Fred  for  sig  selv. 

Todtenschlægeren    blev   grebet    af  Raseri. 


Skulde  der  nu  maaske  igen  dikteres  Straf 
for  en  eller  anden  Forsyndelse  mod  det  for- 
bandede Reglement.  Altid  kunde  de  finde 
paa  noget,  naar  de  vilde  en  Fange  til  Livs. 
Todtenschlægerens  Kinder  glødede  med  en 
dyb  Rødme  i  Solheden, 

Trinene  derude  paa  Galleriet  kom  nær- 
mere. Nu  standsede  de  lidt  fra  Cellens 
Dør. 

En  Række  spredte  Tanker  knyttede  sig  i 
dette  Nu  sammen  til  en  Knude  i  Fangens 
Hjærne. 

Opsynet  var  alene!  Maaske  var  der  ikke 
sat  Vagt  ud  i  denne  stille  Middagstime! 
Henne  under  den  løse  Sten  i  Gulvet  laa  et 
skarptslebet  Stykke  Jærn,  som  Todten- 
schlægeren taalmodigt  og  lydløst  havde 
hvæsset  i  lange  Maaneder!  Ude  skinnede 
Solen,  Fuglene  sang,  og  Skoven  var  grøn! 

Nøglen  raslede  i  Celle-Døren.  Opsynet 
traadte  ind,  men  i  det  samme  styrtede  han 
til  Jorden  som  ramt  af  et  Lyn.  Todten- 
schlægeren havde  med  ubændig  Kraft  plantet 
det   skarpe  Instrument   dybt  i  hans  Tinding. 

Fangen  saa  end  ikke  paa  sit  Offer.  Med 
stive  Øjne  listede  han  sig  hen  over  Galleriet. 
For  hvert  Skridt  standsede  han,  lyttede  og 
spejdede. 

Han  følte  en  jublende  Glæde  over  den 
erhvervede  Frihed,  intet  andet.  Vejen  var 
ryddelig,  Dørene  stod  aabne.  Der  var  ingen 
Vagtposter. 

Todtenschlægeren  stod  nu  i  Fænglets 
Gaard.  Det  var,  som  om  Himmelen  selv 
havde  besluttet  denne  Flugt.  Op  mod  Muren 
stod  en  Huggeblok  og  en  Stige.  Han  satte 
Stigen  ovenpaa  Huggeblokken,  svang  sig  over 
Muren  og  lod  sig  falde. 

Et  Øjeblik  blev  han  liggende  ganske  stille 
uden  at  røre  sig.  Havde  han  knækket  Arme 
og  Ben  i  Faldet! 

Nej,  nu  mærkede  han  tydeligt,  at  han  var 
ganske  hel. 

En  eneste  Tanke  bemægtigede  sig  ham: 
Flugt,  saa  hurtigt  som  muligt.  Han  rejste 
sig  op  og  løb,  vedblev  at  løbe  saa  hurtigt, 
som  hans  rystende  Ben  kunde  bære  ham, 
over  Marker,  Grøfter  og  Gærder,  indtil  han 
drivende  af  Sved  naaede  Skoven. 

Saa  segnede  han  dødtræt  om  i  det  bløde 
Græs  under  de  skyggefulde  Bøge  og  blev 
liggende  i  en  salig  Døs,  medens  han  stir- 
rede op  gennem  Løvtaget  paa  den  blaa 
Himmel  med  de  smaa,  hvide,  drivende  Skyer. 

Saadan  maatte  man  føle  sig,  naar  man 
paa  Flugt  fra  Helvede  naaede  til  Himme- 
riges Port! 

Men  kun  en  fattig  Stund  varede  denne 
søde,  næsten  overjordiske  Nydelse. 

Der  lød  mange  Stemmer,  Fodtrin  og  for- 
virrede Raab.  Todtenschlægeren  sprang  op, 
han  greb  en  tyk,  nedblæst  Gren,  der  laa 
paa  Mosset  ved  Siden  af  ham,   og  idet  han 


svang   Køllen,    forsvandt   han   som   en  Vild- 
mand ind  mellem  Træerne. 

Den  første,  der  kom  ham  nær,  strakte 
han  til  Jorden  med  et  vældigt  Slag  og  den 
næste  gik  det  ikke  bedre. 

Men  der  var  for  mange!  Fem  Minutter 
senere  laa  Todtenschlægeren  bundet  og  bastet, 
medens  han  skar  Tænder  i  afmægtig  For- 
bitrelse og  ømmed  sig  af  Smerter  i  det 
Skudsaar,  han  havde  faaet  i  det  ene  Ben. 

I  Triumf  blev  han  baaret  tilbage  til 
Straffeanstalten  og  ind  paa  Kontoret. 

Inspektøren  stod  op  mod  Skranken  og 
stirrede  paa  ham  med  de  strenge  Øjne. 

Todtenschlægeren  slog  Øjet  ned  og  blev 
ganske  myg  og  stille  i  sine  Lænker.  Han 
mumlede  kun  halvhøjt  og  ligesom  undskyl- 
dende mellem  Tænderne: 

—  Hvorfor  kom  han  ogsaa! 

Der   gik   et  bedrøvet  Udtryk  over  Inspek- 
tørens Ansigt,  og  han  svarede  tonløst: 
For  at  meddele  Dig,  at  Du  var  benaadet. 


.  ^  549  -  — 


DE  TYSKE  RIGSDAGSVALG 

Af  cand.  theol.  Laurits  Th.  Arnskov. 


I. 

OM  Aftenen  den  2 1 .  Januar  var  Munch- 
ner  Kindl-Keller's  store  Sal  festsmykket. 
—  Det  mægtige  Rum,  som  til  daglig  kan  give 
Plads  til  5000  Mennesker  omkring  Ølbordene, 
var  formelig  tjældet  med  Flag  og  Vimpler: 
svulmende  trefarvede  Rigsbannere  hang  Side 
om  Side  med  det  bayerske  Nationalmærke 
og  Landsfaner  fra  det  tyske  Kejserriges  for- 
skellige Egne.  Grønne  Guirlander  snoede 
sig  om  de  friskmalede  Piller,  langs  Væggene 
og  hen  under  Loftet,  der  i  Form  og  Ud- 
seende mindede  om  dem,  man  ser  i  de  store 
nordiske  Bjælkehaller. 

Der  var  Karakter  over  denne  kæmpemæs- 
sige Ølstue.  Den  havde  Præg  af  det  natio- 
nale, af  det  historiske.  Havde  det  elektri- 
ske Lyssystem,  hvis  mange  tindrende  Spiraler 
her  tydeligt  talte  Nutidens  Sprog,  blot  været 
erstattet  af  en  mere  gammeldags  Belysning, 
f.  Eks.  Vokskærter,  kunde  man  godt  tænke 
sig  hensat  til  et  eller  andet  fjernt  Tidspunkt 
i  den  tyske  Historie. 

Men  det  var  ogsaa  kun  Milieu'et,  der 
havde  dette  Tilsnit  som  en  passende  nationaj 
Baggrund  for  det,  der  skulde  foregaa  her  i 
Aften.  Publikum  var  fuldkommen  „up  to 
date" :  Eliten  af  Spidserne  fra  det  offentlige 
Liv  i  Kongeriget  Bayern  og  Damer  og  Her- 
rer af  det  bedste  Selskab  fra  det  intelligente 
og  kunstelskende  Munchen.  Og  Dagens 
Mand  var  fuldtud  moderne,  en  Personlighed, 
hvis  Væsen  var  præget  af  et  kosmopolitisk 
Nutidslivs  hele  Fremdrift  og  Energi. 

Manden  var  Bernhard  Dernburgy  indtil  for 
faa  Maaneder  siden  en  forholdsvis  ukendt 
tysk  Bankdirektør,  men  en  Mand,  som  til- 
skreves  store  Muligheder,  ikke  alene  fordi 
han  i  kommerciel  Henseende  sad  inde  med 
Verdensmandens  omfattende  Totalsyn,  men 
ogsaa  fordi  han  ejede  den  fødte  Jødes  sikie 
Realsans.     Nu    stod    han    som    Direktør   for 


det  tyske  Kolonialdepartement,  i  hvilken 
Egenskab  han  for  godt  en  Maaned  siden 
havde  fremkaldt  den  tyske  Rigsdags  Opløs- 
ning og  kastet  Landet  ud  i  en  Valgkampagne, 
der  i  Hidsighed  og  Voldsomhed  skulde  over- 
gaa  alle  tidligere  og  berede  Verden  de 
største  Overraskelser. 

Siden  Valgkampagnens  Begyndelse  havde 
Kolonialdirektør  Dernburg  holdt  et  Foredrag 
i  Berlin  om  Koloniernes  Betydning,  og  efter 
dette  strømmede  det  ind  til  ham  med  An- 
modninger om  Foredrag  over  hele  det  tyske 
Rige.  Mange  maatte  han  afslaa,  men  Syd- 
tyskland vilde  han  dog  skænke  en  Tournée 
for  paa  symbolsk  Maade  at  angive,  at  i 
denne  Valgkampagne  slog  den  tyske  Enheds- 
tanke en  Streg  over  alle  Modsætninger, 
hvoraf  den  mellem  Nord  og  Syd  fra  gammel 
Tid  stod  som  den  mest  skæbnesvangre. 

Intet  var  nu  naturligere  end  at  Munchen, 
Bayerns  Hovedstad  og  Sydtysklands  for- 
nemste By,  blev  det  Sted,  som  først  fik  Æren 
af  Hr.  Dernburgs  Besøg.  En  politisk  Tanke 
er  i  Tyskland  ikke  fuldt  ud  national,  naar 
den  ikke  slaar  Rod  lige  saa  godt  i  Munchen 
som  i  Berlin. 

Og  at  Eksbankdirektørens  koloniale  Kongs- 
tanke vandt  Anklang  i  Syden  saa  vel  som  i 
Norden,  var  tydeligt  for  den,  der  paa  nært 
Hold  havde  Lejlighed  til  at  følge  Begiven- 
hedernes Gang  under  Valgkampagnen. 

I  Munchen  var  alle  Adgangskortene  revne 
bort  længe  forud,  og  de  Pladser,  der  dis- 
poneredes over  til  særlige  Indbydelser,  maatte 
forøges  Gang  paa  Gang.  Kun  i  Egenskab 
af  udenlandsk  Presserepræsentant  var  det  de 
sidste  to  Dage  før  Mødets  Afholdelse  muligt 
at  skaffe  sig  Adgang. 

Mødet  var  fastsat  til  Kl.  8.  Men  fra  7 
af  var  Gaden,  hvori  Kindl-Keller'en  laa,  et 
Hav  af  Mennesker,  hvoraf  de  lykkelige,  som 
havde  Kort,  kæmpede  sig  indefter  og  opad 

Trapperne  mod  den  store  Sal  i  en  eneste 
mægtig,  dirrende  Strømbølge.  Politiet,  Tje- 
nerne og  det  frivillige  Sanitetskorps  havde 
fuldt  op  at  gøre  med  saa  nogenlunde  at  op- 
retholde Regelmæssigheden.  Salen  var  hur- 
tigt overfyldt,  og  dog  vedblev  Folk  til  det 
sidste  Øjeblik  at  albue  sig  ind,  uden  at  man 
kan  forklare  sig,  hvordan  det  lykkedes  dem 
at  skaffe  sig  et  Minimum  af  Kvadrattommers 
Plads  til  at  staa  paa. 

Lidt  før  B  var  Foredragsholderen  ankom- 
men fra  „Hotel  Bayerischer  Hof*  i  Automo- 
bil. Paa  Slaget  8  var  de  kongelige  Her- 
skaber der,  og  Kolonialdirektøren  besteg  nu 
Podiet,  hilst  med  øredøvende  Klapsalver  fra 
hele  Salen.  Han  talte  en  Time,  stadig  af- 
brudt af  Bifald. 

Født  Taler  er  den  tyske  Kolonialdirektør 
ikke.  Men  hans  Fremstilling  er  klar  og  be- 
hændig. Ved  en  forstandig  Pointeren  af  det, 
han  vil  have  frem,  og  ved  en  flittig  An- 
vendelse af  kendte  autoritative  Citater  og 
nu  og  da  af  amerikanske  Ordsprog,  som 
han  mindes  fra  sin  Banktid  hinsides  Atlanten, 
lykkes  det  ham  let  at  rive  Tilhørerne 
med. 

Men  Situationen  var  unægtelig  ejendomme- 
lig: for  godt  en  Maaned  siden,  før  Rigs- 
dagsopløsningen,  stod  den  ny  Kolonialdirektør 
i  Rigsdagen  og  kæmpede  med  de  drevne 
katholske  Centrumsførere  Roeren,  Erzberger  & 
Co.9  der  næppe  kunde  finde  Ord  haanende 
nok  overfor  ham:  „den  ny  Mand",  „den 
nye  Herre",  „Israeliten",  „  Orientens  Søn a!  Nu 
mod  Slutningen  af  den  Valgkampagne,  som 
Centrums  Afstemning  imod  Kolonidirektøren 
d.  13.  December  1906  havde  fremkaldt, 
stod  den  samme  Bernhard  Dernburg  i  det 
tyske  katholske  Hovedlands  første  By  og 
blev  hilst  af  en  bifaldende  Tilhørerskare  — 
for  at  bruge  Indlederens  Ord  —  som  „Bringe- 
ren  af  en  ny  Morgenrøde  over  de  tyske 
Kolonier  og  over  hele  det  kære  tyske  Fædre- 
land!« 


II. 

En  Situation  som  den  fra  hin  Aften  i 
Munchen  er  kun  en  enkelt  Episode,  der  kan 
give  et  lille  Indblik  i,  hvor  usædvanlig  den 
Valgkampagne  var,  som  endte  med  det  for 
alle  saa  overraskende  Resultat,  at  det  mæg- 
tige, sejrvante  tyske  Socialdemokrati  led  et 
saa  knusende  Nederlag. 

Bagved  en  saadan  Kendsgærning  maa  der 
ligge  mere  end  blot  politiske  Grunde.  Der 
maa  ogsaa  psykologiske  Momenter  til  for  at 
forklare  den.  Og  ser  man  tilbage  paa  den 
hele  Kampagnes  Forløb,  vil  det  ogsaa  være 
muligt  at  finde  Aarsager  af  folkepsykologisk 
Art,  nemlig  alt  det,  der  kan  samles  under 
Udtrykket :  » Nationalfølelsens  Renaissance « . 
Tyskland  oplevede  i  denne  Valgkampagne  et 
nationalt  Gennembrud,  hvis  nærmeste  Side- 
stykke maa  søges  i  den  tyske  Enhedstankes 
endelige  Sejr  for  35  Aar  siden,  i  Tiden 
1870-71. 

Rigskansler  Fyrst  Buloiv  angav  selv  det 
Slagord,  hvorunder  Valgkampagnen  skulde 
føres,  idet  han  den  Dag,  Opløsningen  fandt 
Sted,  saa  kraftigt  som  han  kunde,  betonede, 
at  det  drejede  sig  om  Tysklands  Ære  og 
Anseelse  i  Verden,  Kampen  for  Kolonierne 
var  en  national  Velfærdssag.  Derfor  maatte 
Valgkampagnen  føres  for  eller  imod  det 
nationale,  og  derfor  vilde  en  Sejr  for  Re- 
geringen som  det  nationales  Forsvarer  være 
selve  den  nationale  Tankes  Sejr. 

Toner  som  disse,  anslaaet  af  det  tyske 
Kejserriges  første  Embedsmænd,  lød  overalt, 
hvor  man  kom  fra  By  til  By  under  Valg- 
kampagnen, og  mere  og  mere  vandt  de 
Genklang,  alt  som  Afgørelsen  nærmede  sig« 
Paa  Dagen  for  Hovedvalget,  d.  25.  Januar, 
og  paa  Kejserens  Fødselsdag,  d.  27.,  kul- 
minerede den  nationale  Stemning  i  Berlin 
med  begejstrede  Hyldingstog  til  Sejrherrerne, 
Kejseren  og  Kansleren  —  Kolonidirektøren 
var  endnu  i  Sydtyskland. 

Skønt  alle  Berlins  Valgkredse  paa  en  nær 
er  og    forblev    i   Socialdemokraternes  Besid- 

delse,  var  der  dog  enorme  Menneskemasser, 
som  demonstrerede  med  national  Jubel,  hver 
Gang  Telegrafen  bragte  Bud  om  et  social- 
demokratisk Nederlag,  og  af  dem  var  der 
den  25.  over  en  Snes. 

Meget  betegnende  for  Stemningen  i  den 
tyske  Hovedstad  hin  Aften  var  den  stærke 
Indignation,  som  greb  alle  patriotiske  Bor- 
gere, da  Politiet  henimod  Midnat  trængte  et 
Folketog  tilbage,  som  vilde  hen  til  Slottet 
for  at  hylde  Kejseren  i  Anledning  af  den 
nationale  Valgsejr. 

Politiet  holdt  sig  til  Forskrifterne.  Vel, 
men  en  Aften  som  denne  maatte  Etiketten 
vige!  Folketoget  kom  dog  i  national  Hen- 
sigt, afsyngende  patriotiske  Sange  og  anført 
af  Studenter!  En  ubegribelig  Taktløshed  af 
Politiet  var  det  at  stille  sig  brutalt  i  Vejen! 

Saaledes  var  den  offentlige  Mening  den 
Nat,  og  at  den  havde  Tilhold  paa  de  højeste 
Steder,  var  tydeligt  nok.  Ikke  alene  blev 
Folketoget,  umiddelbart  efter  at  Politiet 
havde  jaget  det  fra  Slotspladsen,  medtaget 
ved  det  kronprinselige  Palæ  og  hos  Rigs- 
kansleren i  Wilhelmsstrasse,  men  Politiets 
Optræden  blev  offentlig  paa  talt  af  Justits- 
ministeren, og  i  Kejserens  Kundgørelse  i 
„Reichsanzeiger"  efter  Fødselsdagen  var  Or- 
dene, at  Folkets  Tilkendegivelser  var  „baarne 
af  begejstret  Glæde  over  de  tyske  Vælgeres 
nationale  Holdning«,  et  tydeligt  Bifald  Hl 
Folkestemningen  for  dens  Holdning  paa  Valg- 
dagen. 

Paa  den  sidste  Dag  for  Omvalgene,  d.  5. 
Februar,  da  lignende  Demonstrationer  fandt 
Sted,  tog  Folket  da  ogsaa  Revanche  over 
Politiets  Adfærd  fra  d.  25.:  de  drog  atter 
ved  Midnatstid  til  Slottet,  og  denne  Gang 
vovede  Politiet  ikke  at  standse  dem.  Kejse- 
ren viste  sig  da  ogsaa  og  holdt  en  Tale, 
som  vil  give  Anledning  til  mange  Kommen- 
tarer i  mere  end  den  første  Maaned  efter 
Valget. 

Kejseren  bragte  i  sin  Tale  en  varm  Tak  til 
Folket  for  Udfaldet  af  Valget  „De  har  gjort 


Deres  Pligt  overfor  Fædrelandet",  sagde  han, 
og  han  tilføjede  „Fyrst  Bismarcks  Ord  faar 
nu  Bekræftelse,  da  han  sagde,  at  det  tyske 
Folk  kan  ride,  naar  det  sidder  i  Sadlen. 
Jeg  er  fast  overbevist  om,  at  naar  alle 
Stænder,  høje  og  lave,  og  alle  Konfessioner 
holder  endrægtigt  sammen,  kan  det  ikke 
blot  ride,  men  ride  alt  det  ned,  der  stiller 
sig  i  Vejen  for  os  ....  .  Hvad  bryder  vi 
os  om  de  Regler,  hvorefter  Fjenden  kæmper; 
naar  vi  blot  slaar  ham  ned!" 

Det  hævdes  officielt,  at  der  med  disse 
Ord  om  at  „ride  ned"  sigtes  til  Socialdemokra- 
terne, de  indre  nationale  Fjender,  og  „Vor- 
wårts",  der  paa  Valgdagen  sejrsikkert  ud- 
brød „Der  Tag  des  Volksgerichts  ist  ge- 
kommen!",  riposterer  nu  overfor  Talen  om 
Nedridning  „Vi  er  slaaede,  men  ikke  be- 
sejrede!". 

Dog  paastaas  det  ogsaa,  at  der  med  dem, 
der  „stiller  sig  i  Vejen  for  os",  ogsaa  sigtes 
til  ydre  Fjender,  noget,  som  straks  gav  den 
engelske  og  den  franske  Presse  Stof  til 
mange  Betragtninger. 

Et  er  imidlertid  givet:  Kejserens  improvi- 
serede Midnatstale  med  dens  Fremdragen  af 
den  nationaie  Enheds  politiske  Organisator, 
Fyrst  Bismarck,  og  dens  stærke  Betonen  af 
hele  Folkets  Sammenhold  er  det  bedste  Ud- 
tryk for,  at  den  tyske  Kejser  selv  i  Øje- 
blikket følte,  at  han  stod  overfor  en  stor  na- 
tional Sejr.  Og  at  han  nu  paa  sin  drastiske 
Maade  vilde  mane  det  tyske  Folk  til  at  tage 
Lære  af  det  nationale  Gennembrud,  som  her 
kom  til  Udtryk  i  Folketoget  til  Slottet,  der- 
til sigter  Talens  Slutningspassus,  hvori  Kej- 
seren udtalte  sin  Overbevisning  om,  at  „der 
ikke  blot  var  Tale  om  en  øjeblikkelig  forbi- 
gaaende  Bevægelse,  men  at  det  var  det  tyske 
Folks  Beslutning  at  fortsætte  paa  den  Vej, 
det  nu  havde  betraadt". 

I  Lyset  af  denne  nationale  Stemning,  der 
rejst  fra  oven  snart  slog  ned  i  Folket  og 
gik  gennem  Landet  som  en  mægtig  Flod- 
bølge,  maa  den   tyske  Valgkampagnes   Ud- 

fald  ses.    En  saadan  Stemnings  hurtige  Gen-  nickaffære    havde    paany    stillet    det    tyske 

nembrud  forklarer   bedst    det  socialdemokra-  Militær-  og   Politivæsen   i  et  meget  uheldigt 

tiske   Nederlag,   der  efter   en  ledende  Social-  Lys. 

demokrats   Udtalelser    er    den    største   Over-  Kort  sagt :  Situationen  var  saadan,  at  der 

raskelse,   Partiet  har  haft  de  sidste  40  Aar.  maatte  „ske  noget*,  der  kunde  styrke  Rege. 

Men  ogsaa,  naar  man  ser  paa  selve  ringens  Position.  Og  da  saa  Kolonialdebatten 
Valgkampagnens  Forløb  efter  dens  Hoved-  i  Rigsdagen  ligefrem  formede  sig  som  en  sand 
linier  fra  dens  Indledning  til  Afslutningen  „cronique  scandaleuse" ,  kom  Opløsningen  som 
d.  6.  Februar,  forstaar  man  den  bedst,  naar  en  Trumf,  der  ikke  alene  var  rettet  mod  den 
man  tager  Virkningen  af  den  voksende  Na-  afrikanske  „  Edderbyld u  —  for  at  tale  med 
tionalfølelses  Gennembrud  med  i  Betragtning  Kolonidirektør  Bernhard  Dernburg  — ,  men 
som  Baggrunden  for  den  almindelige  poli-  ogsaa  var  at  betragte  som  Regeringens  sidste 
tiske  Kamp.  Regeringens  successivt  forand-  Indsats  i  det  politiske  Drama  for  at  for- 
rede  Holdning  overfor  Centrum  er  da  mere  bedre  de  yderst  slette  Chancer  og  feje  at 
indlysende:  fra  først  af  gælder  Kampen  ikke  Utilfredshed  bort  ved  at  blæse  til  national 
saa  meget  Socialdemokraterne,  der  altid  er  i  Samling. 

Opposition  til  Regeringen,  som  Centrum,  den  Saaledes  maatte  man  nærmest  opiatte  Si- 
nye  Modstander,  der  har  tirret  Regeringen  tuationen  ved  Rigsdagens  pludselige  Opløs- 
ved at  forkaste  dens  Forslag.  Men  efter-  løsning,  og  nu  bagefter  slaar  denne  Forklaring 
haanden   som   Kampagnen   skrider  frem,    og  ogsaa  bedst  til. 

Situationen  klares,  gaar  det  op  for  Regeringen,  Rigskansleren    har   dog   en   anden  Forkla- 

at    skal    den   sejre  stort  i    den  Kamp,   som  ring,    hvorefter    Opløsningen    skal    betragtes 

den  selv  har  betegnet  som  national,  saa  maa  som   en   storpolitisk   Aktion   imod    det  over- 

Vaabnene  rettes  imod   det  nationales  værste  mægtige  Centrum,    der    havde   vist   sig  som 

Fjender,  de  internationale  Socialdemokrater.  utro  Forbundsfæller,    hvorfor   det   nu  maatte 

Nogle  orienterende  Bemærkninger   vil   vise  komme  til  et  politisk  Opgør, 

dette.    .  Hvori  dette  Opgør  skulde  bestaa,   vil  ses, 

naar  man  erindrer  sig  Stillingen  i  den  tyske 

III.  Rigsdag  før  Valgkampagnen. 

Man  antog  straks,  at  Opløsningen  var  et  Efter   Valget   d.    16.   Juni    1905  angaves 

overilet   Skridt,    som   Regeringen   greb   til    i  Partistillingen  saaledes: 

Følelsen  af,  at  den  var  kommet  i  en  uheldig         Konservative 52  Mandater. 

Frikonservative  (Rigsparti)  ...     20        — 
S,tuatl0n-  Nationalliberale 50        - 

Sagerne  stod  i  det  hele  ikke  godt,  hverken  Centrum                                   102        — 

udadtil  eller  indadtil.  Marokkopolitiken  havde         Frisindet  Forening 9        — 

vist  sig  forfejlet  og  havde  givet  „Sortseerne*         Frisindet  Folkeparti 21        — 

Ret  i,  at  Tyskland  indtog  en   isoleret  Plads.         Sydtysk  Folkeparti 6       - 

,«,       .*.-,      ,       ^     j     .     ,     tr     .        ...  Socialdemokraterne 81         — 

I  Sydvestafrika  havde  de  tyske  Vaaben  intet  •      -t                                             — 

Held  med  sig  i  Kampen  mod  Hottentotterne.  Agrarer                                        7 

Det  syntes  tvertimod  ganske  forgæves,  at  det         Welfer 4       — 

ene  Hold  efter  det   andet   af  tyske  Soldater         Polakker 16        — 

drog  ud  for  lægge  deres  Ben    i  de  sandglø-         Elsasser 9        — 

Danske  i  — 

dende  golde  afrikanske  Ørkenkolonier.  Hjemme         . *        __ 

blev  de  Stemmer,  der  talte  om  Kødnød,  stedse         Nationalsocial 1        — 

mere  højrøstede,  og  den  tragikomiske  Køpe-  Tilsammen...  397  Medlemmer. 

I  den  Tid,  der  var  gaaet  siden  Valget, 
var  der  vel  ved  forskellige  Suppleringsvalg 
foregaaet  enkelte  Forskydninger  —  Centrum 
havde  bl.  a.  nu  ved  Opløsningen  et  Par  Man- 
dater mere  — ,  men  som  Helhed  var  Parti- 
fernes  Styrkeforhold  dog  bevaret. 

Noget  fast  konservativt  Flertal  var  der 
ikke.  Der  maatte  drives  Giuppepolitik,  og 
«om  man  ser,  var  der  Grupper  nok  at  ma- 
nøvrere med:  foruden  de  særlige  Nationali- 
ietspartier  (Polakker,  Elsasser  og  Danskeren) 
var  der  3 — 4  liberale  Grupper  og  mindst 
lige  saa  mange  konservative,  samt  endelig  de 
store  afsluttede  Partier  Centrum  og  Social- 
demokraterne. 

Denne  Gruppering  gav  det  største  Parti, 
det  katholske  Centrum,  en  overordentlig  stærk 
Position.  Det  havde  Muligheden  for  i  af. 
gørende  Tilfælde  at  blive  Tungen  paa  Vægt- 
kaalen  ved  snart  at  gaa  sammen  med  So- 
cialdemokrater, Polakker,  Welfer  o.  s.  v.  imod 
Regeringen,  snart  at  gaa  med  de  konserva- 
tive og  de  moderate  Venstrepartier  for  Rege- 
ringens Politik.  Og  Centrum  udnyttede  disse 
Chancer  saa  flittigt  og  entreprenant,  at  det 
har  faaet  almindeligt  Ry  for  at  drive  Sjakker- 
og  Studehandlerpolitik. 

I  Fyrst  Bulows  Sylves  lerbrev,  hvori  Rigs- 
kanslerens Valgparole  gives,  kommer  han  ind 
paa  denne  Situation,  og  han  siger  herom,  at 
-der  efter  Valget  i  1903  ingen  anden  Mulig- 
hed var  end  at  komme  til  Rette  med  Centrum. 
„Rigskansleren  var  henvist  til  dette  Partis 
Medarbejderskab.  Rigskansleren  maatte  for- 
søge at  faa  dets  Tilsutning  til  de  i  Landets 
Interesse  nødvendige  økonomiske  og  natio- 
nale Forslag**,  og  det  betones  fremdeles,  at 
det  ikke  maa  glemmes,  at  saa  vigtige  Op- 
gaver som  Styrkelsen  af  Søværnet,  Handels- 
traktater  og  Finansreformeti  kun  kunde  løses 
og  er  bleven  løst  ved  Centrums  Hjælp". 

Og  skønt  Rigskansleren  —  fortsætter  han 
—  fandt  denne  Afhængighed  af  „den  gode 
Vilje  hos  et  et  enkelt  Parti"  ret  betænkelig, 
saa  han  dog  ingen  Grund  til  at  ændre  Situa- 


tionen, saa  længe  Centrum  gik  med  til  at 
yde  positivt  Arbejde.  Men  da  Centrum  i 
Foraaret  1906  sammen  med  Socialdemo- 
kraterne gik  mod  Regeringen  paa  Koloni- 
spørgsmaalet,  tænkte  Rigskansleren  alvorligt 
paa  at  bryde,  og  kun  hans  pludselige  Syg- 
dom forhindrede  ham  i  |dengang  at  aabne 
Krigen,  oplyser  Bulow  nu  i  sit  meget  om- 
debatterede „Sylvesterbrev  a . 

Naar  Opløsningen  nu  kom  i  December, 
var  den  —  efter  Rigskanslerens  Forklaring 
—  kun  en  Udførelse  af  hans  Beslutning  fra 
i  Foraaret.  Dens  Maal  skulde  være  at  skaffe 
en  rigstro  konservativ-liberal  Majoritet,  der  i 
nationale  Spørgsmaal  —  „den  gode  Bro  over 
det  skillende  Vand"  —  kunde  gaa  med  Re- 
geringen „i  Kamp  for  Nationens  Ære  imod 
Socialdemokrater,  Polakker,  Welfer  og  Cent- 
rum**. 

Overfor  Centrum,  den  nye  Modstander, 
skulde  dette  være  den  officielle  Valgparole, 
og  ved  Opløsningen  var  det  jo  Centrum,  der 
blev  proklameret  som  Regeringens  værste 
Fjende  ved  dette  Valg.  Men  det  vil  ikke 
kunne  bestrides,  at  der  som  anført  er  en 
meget  stor  Forskel  paa  Regeringens  Holdning 
overfor  Centrum  paa  Valgkampagnens  forskel- 
lige Stadier. 

Ved  Opløsningen  og  i  de  første  officielle 
Tilkendegivelser  i  Regeringens  særlige  Tale- 
rør „Nordd.Allgemein.Zeitg,4*  var  Tonen  skarp 
overfor  Centrum,  dette  religiøst  internationale 
Parti,  der  endog  kunde  gaa  sammen  med  de 
genstridige  Polakker! 

Men  i  Rigskanslerens  to  ledende  Valgud- 
talelser, der  faldt  lidt  senere,  Sylvesterbrevet 
ved  Nytaarstid  og  hans  Bankettale  i  den  ko- 
loniale Aktionskomité  d.  19.  Januar,  var  det 
i  første  Række  Socialdemokraterne,  Regeringen 
gjorde  Front  imod,  og  ligesom  Valgkampagnen 
lidt  efter  lidt  gled  over  fra  det  kolonialpolt- 
tiske  til  mere  almindelige  Spørgtmaal  —  det 
var  væsentlig  kun  Kolonialdirektør  Dernburgs 
Agitationsrejse  for  et  almindeligt  „Koloni- 
Korstog**,    der   mod  Slutningen  af  Valgkam- 

pagnen  holdt  Kolonispørgsmaalet  frem  — ,  saa- 
ledes  koncentrerede  Regeringens  indrepolitiske 
Kamp  sig  mere  og  mere  om  den  anden  store 
Modstander  fra  den  13.  December,  de  altid 
regeringsfjendtlige  Socialdemokrater ,  mens 
Holdningen  overfor  Centrum  blev  mindre 
skarp. 

Sylvesterbrevet,    det   vigtigste   politiske  Do- 
kument fra  denne  Valgkampagne,    er   i   den 
Henseende  særligt  betegnende.     Det   er  sym- 
bolsk,   at   det  publiceredes  som  en  Skrivelse 
til  Præsidenten  for  „Rigsforbundet  imod  Social- 
demokratiet" ,   Ekscellencen  Generalløjtnant  v. 
Liebert,    og    ikke    i    „Norddeutsche    Allgem. 
Zeitung",  „Reichsanzeiger"  eller  noget  andet 
Organ  for  officielle  eller  officiøse  Udtalelser. 
Om   Socialdemokraterne   skriver  Rigskans- 
leren:    Efter  min   faste  Overbevisning  ligger 
den  sande  Reaktion  eller  den  sande  Fare  for 
Reaktionen  hos  Socialdemokratiet.     Ikke   blot 
er  deres  kommunistiske  Fremtidsdrømme  kultur- 
fjendske, Midlerne  til  deres  Udvikling  brutal 
Tvang.     Alt,  hvad  der  muligvis  i   Tyskland 
findes  af  reaktionært  Sindelag,   vinder   Kraft 
og  Ret  ved  den  socialistiske  Underminering  af 
Begrebet    Øvrighed,    Ejendom,    Religion    og 
Fædreland. 

Og  da  Kansleren  i  Slutningen  af  Brevet 
nævner  de  nationale  Partiers  Fjender,  gør 
han  det  i  Rækkefølgen  Socialdemokrater,  Po- 
lakker, Welfer  og  Centrum ,  hvorefter  han  be- 
mærker: „Jeg  stiller  Socialdemokratiet  forrest 
[og  Centrum  sidst],  fordi  ethvert  Nederlag 
for  Socialdemokratiet  vilde  være  en  Advarsel 
imod  deres  blinde  Overmod,  en  Styrkelse  af 
Tiltroen  til  vor  indre  Udviklings  rolige  Frem- 
skridt og  en  Befæstelse  af  vor  Stilling  udad- 
til, og  fordi  derved  tillige  Muligheden  vilde 
blive  mindre  for,  at  et  borgerligt  Parti  [o: 
Centrum]  med  socialdemokratisk  Hjælp  ind- 
tager en  dominerende  Stilling  mod  de  andre 
borgerlige  Partier". 

Og  mens  „de  røde  Internationale"  saaledes 
udpeges  som  Regeringens  værste  Modstandere, 
bliver  Tonen  mildere  overfor  de  gamle  kendte 


Vaabenfæller,  de  „sorte  Centrumsfolk",  maa" 
ske  i  Følelsen  af,  at  den  første  Anti-Centrums' 
Parole  ikke  er  faldet  i  god  Jord  hos  de  kon- 
servative, der  dog  i  de  fleste  vigtige  økono- 
miske og  politiske  Spørgsmaal  gaar  udmærket 
i  Spand  med  Centrum.  Derfor  maatte  Pa- 
rolen blive:  »Mod  Socialdemokraterne /"  Thi 
„Aftenen  forud  for  et  Slag  sømmer  det  sig 
ikke,  at  der  er  Strid  mellem  Forbundsfæller", 
sagde  Kansleren  i  sin  Bankettale  d.  19.  Januar 
i  en  lidt  anden  Betydning. 

Ved  at  gennemlæse  Sylvesterbrevet  og 
Bankettalen  faar  man  Følelsen  af,  at  Rigs- 
kansleren ligefrem  vil  undskylde  sig  overfor 
Centrum.  Han  protesterer  bestemt  imod  en- 
hver Tanke  om  Kulturkamp.  „I  det  parite- 
tiske Tyskland  gaar  det  den  katholske  Kirke 
bedre  end  i  mange  katholske  Lande,  og  ingen 
Repræsentant  i  Forbundsregeringen  tænker 
paa  at  ophæve  Pariteten,  krænke  Samvittig- 
hedsfriheden eller  undertrykke  den  katholske 
Religion",  hedder  det  i  Sylvesterbrevet. 

I  Bankettalen,  der  er  at  betragte  som  en 
Forklaring  til  og  et  Forsvar  for  Sylvester- 
brevet, siger  Rigskansleren  i  Fortsættelse  af 
den  samme  ireniske  Tanke:  „Forbundsrege- 
ringen vil  ingen  Kamp  mod  vore  katholske 
Landsmænd  og  den  katholske  Religion,  men 
religiøs  Fred,  religiøs  Tolerance  og  fuld  reli- 
giøs Ligeberettigelse,  fuld  Samvittighedsfrihed, 
hvortil  jeg  altid  har  bekendt  mig,  ikke  blot 
i  Theorien,  men  ogsaa  i  Praksis". 

Den  væsentligste,  men  meget  spagfærdige 
Bebrejdelse,  Fyrst  Bulow  i  Bankettalen  retter 
imod  Centrum,  er,  at  det  er  et  „uberegne- 
ligt Parti",  der  repræsenterer  „aristokratiske 
og  demokratiske,  reaktionære  og  liberale, 
ultramontane  og  nationale  Fordringer.  Kun 
én  politisk  Retning  er  ikke  repræsenteret, 
den  socialdemokratiske",  siger  han  med  øjen- 
synlig Anerkendelse,  og  derfor  finder  han 
det  „saa  meget  desto  mere  paafaldende,  at 
Centrum  ved  Valgene  kan  yde  Socialdemo- 
kraternes religions-  og  statsfjendske  Parti 
Understøttelse."  De  „patriotiske  Katholiker", 

der  d.  10.  Januar  samledes  i  Diisseldorf  fra 
alle  Egne  af  Rhinland  og  udsendte  et  Op- 
raab,  der  misbilligede  Centrums  Holdning 
i  Rigsdagen  d.  13.  December,  er  for  Rigs- 
kansleren et  glædeligt  Tegn  paa,  at  der  hos 
Centrum  i  Modsætning  til  Socialdemokratiet 
findes  virkelig  nationale  Elementer.    — 

Med  Goethe  spørger  den  citatrige  Kansler- 
Fyrste  i  sin  Bankettale: 

„Was  ist  deine  Pflicht? 
Die  Forderung  des  Tages!14 

Og  han  svarer:  „En  Rigsdag,  hvis  Fler- 
tal ikke  svigter  i  nationale  Spørgsmaal,  det 
er  Dagens  Fordring!"  En  saadan  Majoritet 
mener  Rigskansleren  at  kunne  skabe  ved 
»Parringen  af  den  konservative  Aandsretning 
med  den  liberale«,  og  han  betragter  det  som 
et  Vendepunkt  i  det  indre  Partiliv,  at  de  kon- 
servative og  de  liberale  Partier  den  13.  De- 
cember gik  sammen  med  Forbundsregeringen. 


IV. 

Den  tyske  Valgkampage  førtes  saaledes  un- 
der en  national  Parole  og  det  med  en  Kraft 
og  almindelig  Deltagelse,  som  ikke  er  kendt 
før  ved  noget  tysk  Rigsdagsvalg.  —  Store  Ska- 
rer af  de  indifferente  Vælgere,  som  af  Man- 
gel paa  politisk  Interesse  ikke  plejer  at  del- 
tage i  Valgene  —  henved  3  Millioner  o: 
ligesaa  mange  som  Socialdemokratiet  sidst 
havde  Vælgere  —  blev  denne  Gang  kaldt 
frem  af  det  nationale  Kampraab,  og  deres 
Deltagelse  fik  en  meget  stor  Indvirkning  paa 
Valgets  Udfald. 

Denne  'Vælgerforøgelse  i  Forbindelse  med 
den  almindelige  Befolkningstilvækst  havde  til 
Følge,  at  alle  større  Partier  gik  meget  stærkt 
frem  i  Stemmetal  ved  Hoved  valget  den  25. 
Januar.  — 

For  Hovedpartierne  angives  Stemmefor- 
øgelsen  i  Sammenligning  med  sidste  Valg  d. 
16.  Juni  1903  saaledes: 


uy&uuiy 

1903   . 

1907 

Konservative 

914,269 

1,124,923 

Frikonservative. . . 

371,235 

374,578 

Frisindet  Folkeparti 

538,229 

739,099 

Frisindet   Forening 

264,512 

360,747 

Sydtysk  Folkeparti 

91,217 

111,458 

Nationalliberale  . . . 

1,324,855 

1,570,836 

Socialdemokrater . . 

3,010,771 

3,251,005 

Centrum 

1,876,092 

2.274,097 

Polakkerne 

347,784 

449,818 

Maalt  i  Mandater  ser  Partistillingen  efter 
Hoved  valget  og  de  efterfølgende  158  Omvalg 
(i  de  Kredse,  hvor  ingen  Kandidat  har  op- 
naaet  over  Halvdelen  af  de  afgivne  Stemmer) 
saaledes  ud  —  Grupperingen  er  foretaget 
efter  Valget  af  det  officielle  tyske  Telegram- 
bureau, men  der  sker  muligvis  senere  enkelte 
Omposteringer,  da  nogles  Partifarve  ikke  er 
helt  sikker.  — 

Centrum 105  Medlemmer. 

Konservative 59  — 

Nationalliberale 55  — 

Socialdemokrater  ...  43  — 

Frisindet  Folkeparti  .  28  — 

Frisindet  Forening  ..11  — 

Sydtyske    Folkeparti  7  — 

Frikonservative 21  — 

Polakker 20  — 

Økonomisk  Forening  15  — 

Agrarer 8  — 

Tyske  Reformparti. .  6  — 

Elsasser 7  — 

Welfer 1  — 

Dansker 1  — 

Løsgængere 10  — 

Tilsammen   397  Medlemmer. 

De  to  Grupper,  økonomisk  Forening  og 
det  tyske  Reformparti,  der  er  at  betragte  som 
en  Slags  regeringsvenlige  Løsgængere,  angives 
ogsaa  undertiden  med  andre  Navne:  Antise- 
miter, tysk-sociale,  kristelig-socialc  o.  lign.  I 
Forbindelse  med  Agrarerne  udgør  de  en  sær- 
egen Gruppe  af  forskellige  konservative  Af- 
skygninger, der  hver  forfølger  særegne  For- 
maal,  men  staar  i  øvrigt  i  venligt  For- 
hold til  Regeringen  i  dens  almindelige 
Politik.  — 

Det  karakteristiske  ved  dette  Valgresultat 
falder  hurtigt  i  Øjnene:  et  knusende  Nederlag 
for  Socialdemokraterne,  der  har  maattet  afgive 
omtrent  Halvdelen  af  deres  Mandater  til  de 
liberale  Partier  og  de  forskellige  konservative 
Fraktioner,  et  Resultat,  der  kom  saa  meget 
desto  mere  overraskende,  som  alle  —  og 
ikke  mindst  Partiet  selv  —  havde  ventet, 
at  Socialdemokraterne  vilde  vinde  et  ret  be- 
tydeligt Antal  Mandater.  — 

Af  de  andre  Oppositionspartier  fra  13. 
December  er  Centrum  gaaet  styrket  ud  af 
Kampagnen,  Polakkerne  ligeledes,  idet  de  har 
faaet  en  saa  betydningsfuld  Tilvækst  som  4 
Mandater  (fra  16  til  20).  Elsasserne  har 
efter  den  givne  Oversigt  et  Tab  af  2  Man- 
dater, men  efter  en  anden  Beregning  har  de 
vundet  1.  Man  kan  sikkert  gaa  ud  fra,  at 
deres  Styrke  er  væsentligt  uforandret.  Der- 
imod har  Welferne  tabt  3  Mandater,  saa  de 
er  gaaet  ned  fra  4  til  1,  et  Resultat,  der  af 
et  hannoveransk  Blad  angives  som  det  smuk- 
keste Udtryk  for  den  nationale  Sejr  den  25. 
Januar.  — 


Ser  man  nu  nærmere  paa  Hovedresultatet 
af  de  tyske  Rigsdagsvalg,  synes  det  netop 
at  være  en  Opfyldelse  af  Rigskansler  Bulows 
Bestræbelser  for  at  skabe  en  ny  konservativ- 
liberal  Majoritet  og  at  tilføje  Socialdemokra- 
terne et  føleligt  Nederlag.    —  *) 

Spørger  man  om  de  nærmere  Grunde  til 
dette  uventede  Resultat,  maa  man  i  første 
Række    som    antydet    nævne    Rigskanslerens 


*)  Da  der  til  absolut  Majoritet  kræves  199 
Stemmer,  er  de  forenede  konservative  og  liberale 
Partier  nok  til  at  danne  et  Flertal  for  nationale 
Spergsmaal,  o:  Militær  og  Kolonibevillinger,  og 
ved  Siden  heraf  er  Vejen  aaben  til  en  anden  Ma- 
joritet af  Centrum  og  Hejre,  naar  det  drejer  sig 
om  kulturelle  og  ekonomiske  Spergsmaal,  hvor 
Hejre  og  Liberale  ikke  gaar  godt  sammen.  Ma- 
joriteten af  13.  December  af  Centrum,  Socialde- 
mokrater og  Polakker  er  derimod  sprængt.  — 


Bestræbelser  for  at  kalde  til  national  Sam- 
ling. Det  var  Bestræbelser  af  en  Art,  der 
kaldte  saa  mange  af  de  ligegyldige  frem  til 
Valgurnen,  og  det  var  den  stærke  Betonen 
af  det  nationale  ved  Valget:  at  det  gjaldt 
Tysklands  Ære  og  Anseelse  i  Verden,  der 
gav  Valgdeltagelsen  hele  det  begejstrede 
Sving,  som  paa  Valgdagene  i  Berlin  fik 
Udtryk  i  de  patriotiske  Hyldingstog  til  Kej- 
seren og  Kansleren,  og  som  kulminerede  i 
de  mærkelige  —  under  almindelige  konsti- 
tutionelle Former  næppe  korrekte  —  Takke- 
Telegrammer,  som  fremkom  fra  Kejseren  og 
af  andre  tyske  Regeringsoverhoveder,  bl.  a. 
fra  Kongen  af  Sachsen,  det  røde  Kongerige, 
hvor  Socialdemokraterne  denne  Gang  blev 
saa  mægtigt  slaaet.  — 

Denne  nationale  Samling  af  de  borgerlige 
Partier  kom  særligt  frem  ved  Omvalget. 
Skønt  der  i  Almindelighed  ikke  i  de  borger- 
lige Partier  blev  givet  Partiparoler,  men  Af- 
stemningen mest  faldt  efter  en  helt  lokal 
Prangen  og  Prutten  om  Mandaterne,  der 
trodser  al  politisk  Partimoral,  gik  det  dog 
som  Regel  saadan,  at  de  borgerlige  Partier 
forenede  sig  imod  Socialdemokraterne,  der 
havde  ikke  mindre  end  90  Kandidater  paa 
Omvalg. 

Undtagelser  fra  denne  Hovedregel  gaves 
der  naturligvis  efter  de  særlige  Forhold  paa 
de  forskellige  Steder.  Saaledes  kom  det 
navnlig  i  Bayern  til  et  almindeligt  Kartel 
mellem  Centrum  og  Socialdemokraterne  ved 
Omvalget,  en  lokal  Ordning,  som  imidlertid 
er  af  saa  gammel  Dato,  at  man  ikke  kan 
forbavses  over,  at  den  ogsaa  blev  praktiseret 
i  Aar. 

Men  i  det  øvrige  Tyskland  gik  Centrum 
dog  de  fleste  Steder  sammen  med  de  andre 
borgerlige  Partier,  hvorved  Socialdemokra- 
ternes Nederlag  fra  Hovedvalget  blev  saa 
meget  forstærket,  at  Partiet  efter  Omvalget 
maatte  notere  en  samlet  Nedgang  fra  81  til 
43  Mandater.  — 

Som  Grund  til  det  for  Socialdemokraterne 

saa  triste  Valgresultat  maa  man  ogsaa  regne 
med,  at  mange  Vælgere,  som  hidtil  er  gaaet 
med  Socialdemokraterne,  denne  Gang  har 
stemt  paa  liberale  Kandidater  og  derved  bi- 
draget til  den  meget  store  liberale  Stemme- 
tilvækst.  Det  er  nemlig  en  Kendsgærning, 
at  der  i  Socialdemokraternes  Rækker  stadig 
har  været  et  betydeligt  Antal  Liberale,  som 
har  været  utilfredse  med  deres  egne  Repræ- 
sentanter og  derfor  har  sluttet  sig  til  det 
voksende  Socialdemokrati ,  det  almindelige 
Samlingssted  for  al  tysk  politisk  Utilfreds- 
hed. Størsteparten  af  disse  „Medløbere", 
som  de  kaldes,  har  da  denne  Gang  forladt 
Socialdemokratiet.  Naar  Partiet  ikke  desto 
mindre  dog  har  Tilvækst  af  Stemmer,  maa 
det  skyldes  den  „naturlige11  Tilslutning  af 
ny  tilkomne  egentlige  Arbejdervælgere.  Til- 
væksten er  jo  i  øvrigt  meget  lille  i  Sam- 
menligning med  sidste  Valg:  240,234  Stem- 
mer i  Aar  imod  903,695  i   1903.  — 

Endelig  staar  som  en  ret  betydelig  Grund 
til  Nederlaget  ogsaa  Socialdemokratiets  egen 
Holdning:  Førerne  er  saa  doktrinære  og 
dogmatiske,  at  de  aldrig  har  villet  lytte  til 
de  advarende  Røster  baade  fra  Udlandet  — 
ikke  mindst  fra  Jaures  —  og  fra  hjemlige 
Partifæller  om  at  ændre  den  gennemførte 
Nej-Kurs  noget,  saa  de  gennem  positivt  par- 
lamentarisk Arbejde  faar  Indflydelse  paa  den 
politiske  Udvikling. 

Nu  kan  Nøden  maaske  lære  den  nøgne 
Kone  at  spinde.  Givet  er  det  i  alt  Fald,  at 
selv  de  mest  radikale  iblandt  de  liberale 
Grupper,  den  Th.  Barth'ske  Fløj,  som  stadig 
har  ønsket  Samarbejde  med  Socialdemokratiet 
imod  de  Konservative,  men  haanligt  er  ble- 
vet afvist,  af  Hjærtet  under  Socialdemokra- 
terne det  Nederlag,  de  har  faaet,  idet  de  gaar 
ud  fra,  at  dermed  er  Vejen  banet  til  en 
Forening  af  Liberale  og  Socialdemokrater 
imod  den  Reaktion,  som  er  saa  mægtig  i 
det  tyske  Rige. 


VI. 

Hvad  bliver  nu  den  nærmeste  Følge  af 
BulowSy  Dernburgs  og  —  Kejserens  Sejr  ved 
dette  Rigsdagsvaig  ?  Bliver  Roret  flyttet  lidt 
til  Venstre,  idet  Regeringen  gør  liberale  Ind- 
rømmelser, eller  bliver  det  drejet  yderligere 
til  Højre?  — 

Liberale  Optimister  hævder,  at  nu  maa 
der  vise  sig  „liberale  Kendsgærninger",  og 
nu  og  da  er  der  fra  konservativ  Side  svage 
Tegn,  som  kan  tyde  paa,  at  sligt  kan  ske. 
Men  liberale  „Sortseere"  —  og  naturligvis 
ogsaa  de  slagne  Socialdemokrater,  hvem  „Der 
Tag  des  Volkgerichts*  ikke  var  gunstig  — , 
betragter  den  nye  Rigsdag  som  en  af  de 
reaktionæreste,  der  endnu  har  været  og  hen- 
viser med  Bekymring  til  Kejserens  opsigts- 
vækkende Midnatstale  fra  Slottet. 

Hvordan  de  dunkle  Kejserord  nu  end  skal 
forstaas,  saa  meget  er  vist,  man  vil  se  de 
liberale  Kendsgærninger,  før  man  fæster  Lid 
til  dem. 

Regentudtalelser  som  de  anførte  af  Kej- 
seren og  den  sachsiske  Konge  Friedrich  Au- 
gust's  Telegrammer,  hvoraf  et  endte  med  de 
overstrømmende  Ord:  „Nu  er  det  en  For- 
nøjelse at  leve!",  tyder  i  hvert  Tilfælde  ikke 
paa,  at  den  Side  at  Liberalismens  Ide,  som 
giver  sig  Udtryk  i  en  gennemført  Konstitutie- 
nalisme,  har  vundet  Indgang  paa  de  højeste 
Steder  i  Tyskland. 

Naar  hertil  kommer,  at  Rigskansler  Bu- 
lows  bekendte  statsretlige  Doktrin,  at  de  /w- 
litiskc  Partier  intet  Ansvar  har,  fremdeles  skal 
være  knæsat  i  Tysklands  øverste  politiske 
Ledelse,  saa  vil  man  ikke  kunne  komme 
bort  fra,  at  Absolutismen  endnu  ikke  er  død 
i  det  tyske  Rige  —  til  Trods  for  en  Rigs- 
dag, som  er  valgt  ved  lige  og  almindelig, 
hemmelig  og  direkte  Valgret. 

Af  Walter  Christmas. 


Næppe  nogen  Kunstart  er  som  den  sce- 
niske Allemandseje  —  saa  billig,  lige 
.til  at  nyde,  saa  bekvem.  For  blot  en  halv 
Krone  og  opefter  lejer  man  et  forholdsvis 
mageligt  Sæde  og  køber  sig  3  —  4  Timers 
Underholdning,  Belæring,  Gøgl,  eller  hvad 
det  nu  er,  Billetten  giver  Adgang  til. 

Hvad  der  navnlig  gør  Skuespilkunsten  saa 
populær  er  just  det,  at  vi  har  Brug  for  den 
til  hver  Dags  Behov.  Spiller  vi  maaske  ikke 
Komedie  —  de  fleste  af  os  —  fra  Morgen 
til  Aften;  fra  Barnealderen  og  indtil  vi  op- 
giver Aanden  efter  at  have  afleveret  den 
sidste  Replik?  Og  vi  fabrikerer  dem  selv  — 
vi  og  vore  Medarbejdere  —  alle  disse  Tra- 
gedier, Lystspil,  Farcer.  Vi  udfører  selv 
Rollerne,  maskerer  os,  indstuderer  Gestus  og 
Mimik,  udtænker  virkningsfulde  Repliker. 
Livets  store  Komedie,  ikke  sandt?  Allevegne 
møder  os  tillavede  Ansigtsudtryk,  løjede  Ord, 
andenhaands  Fraser  —  aldeles  som  paa 
Scenen. 

Hveranden  Tilskuer  har  lige  saa  meget 
Skuespillertalent  som  det,  Scenens  betalte 
Kunstnere  gennemsnitlig  virker  med.  Hver 
tredie  Teatergænger  ejer  netop  det  samme 
ringe  Maal  dramatisk  Sans  som  det,  de 
fleste  af  vore  hjemlige  Skribenter  udnytter 
gennem  deres  „dramatiske"  Forfatterskab.  Og 
hver  eneste  Teatergænger  —  lige  fra  Kiosk- 
drengen til  Ministeren  —  er  født  Kritiker. 

Paa  intet  literært  Omraade  er  Produktionen 
saa  vældende  som  paa  det  dramatiske,  Verden 
over.  Alene  til  tyske  Scener  indleveres  aarlig 
over  6000  Stykker.  Og  endda  regner  man,  at  kun 
hvert  tredie  Arbejde  overhovedet  indsendes. 
Det  betyder,  at  der  skrives  tredsindstyve 
Skuespil,  Tragedier,  Lystspil,  Farcer,  Operaer 
og  Operetter  om  Dagm  blot  i  det  ene  Land ! 
Men  af  disse  Aarets  18000  dramatiske  Pro- 
dukter bliver  vel  neppe  mere  end  den  halve 
Snes  til   virkelige  Successer. 


Dette  til  Opmuntring  for  Lysthavende. 

En  eller  anden  aandrig  Causeur  har  dra- 
get Paraleller  mellem  Forfatterskab  og  Væd- 
deløb. Forfatterne  sidder  „Scratch"  i  Sto- 
lene med  Papiret  foran  sig  og  Penneskaftet 
i  Haanden.  —  Skriv  løs!  Hvem  kommer 
først  ind,  hvem  bliver  „placeret",  hvem  tager 
Præmien?  Lignelsen  halter  som  en  bovlam 
Krikke.  Men  vil  man  endelig  bruge  Billeder 
fra  Jockey-Kampe,  saa  tager  den  dramatiske 
Kunst  sig  ud  som  en  Steeple-Chase  i  For- 
hold til  alle  andre  Kunstarters  flade  Løb : 

Mal  et  Landskab,  lav  en  Buste,  komponer 
en  Symfoni,  skriv  en  Roman  —  Værket 
sendes  ud  paa  Markedet,  og  dermed  er 
Kunstnerens  Arbejde  forbi.  Kritiken  forsyner 
det  med  Stempel;  saa  lever  det  videre  — 
eller  visner ;  tager  sin  Pris  i  Penge  eller  Ære 
—  eller  vender  forsmaaet  tilbage  til  Ophavet. 

Men  skriv  et  Drama.  Det  er  vel  nok  saa 
vanskeligt  at  skabe  som  noget  andet  kunst- 
nerisk Arbejde.  Betænk  saa  de  Vanskelig- 
heder, der  taarner  sig  op,  før  dette  Drama 
rinder  Vej  ud  til  Køberen,  Publikum. 

Blandt  de  4 — 5  Scener,  som  en  dansk 
Skuespilforfatter  kan  ønske  at  skrive  til,  er 
der  kun  en,  højst  to,  der  kan  benytte  Styk- 
ket, fordi  Forfatteren  rimeligvis  kun  dér  vil 
finde  netop  den  Skuespiller  eller  Skuespillerinde, 
som  kan  udføre  Hovedrollen.  Og  det  skal  nok 
passe,  at  netop  den  ene  af  disse  to  Teaterdirek- 
tører betragter  vedkommende  Dramatiker  med 
et  saadant  Maal  af  Mistillid  eller  Uvenskab, 
at  enhver  Sandsynlighed  for  Antagelse  maa 
anses  for  udelukket.  Saa  er  der  altsaa  kun 
den  ene  Redningsmand  tilbage.  Han  læser 
Dramaet;  hans  Kone,  Slægt  og  Venner,  hans 
private  dramatiske  Raadgiver,  Teatrets  In- 
struktør og  Regissøren  gennempløjer  det  med 
kritisk  Øje  og  afgiver  deres  ansvarstunge 
Dom.  Stykkets  Chancer  afvejes  nøje  i  For- 
hold til    andre   forlængst   anskaffede  drama- 

tiske  Produkter  under  Synsvinklerne:  Publi- 
kums Smag,  Rollernes  Besættelse,  Udstyrets 
Kostbarhed,  Aarstiden,  Luftens  Varmegrad, 
m.  m.  m.  Efter  disse  Overvejelser,  der  godt 
kan  spænde  over  Maaneder,  sker  Miraklet: 
Stykket  antages. 

Forfatteren  drager  et  dybt  Lettelsenssuk 
—  ogsaa  den  Forhindring  er  klaret.  Nu 
„cantrer"  han  rolig  mod  den  næste.  Men 
paa  Vejen  derhen  kan  der  indtræffe  mange 
Vanskeligheder.  Primadonnaer  hændes  der 
af  og  til  noget  menneskeligt,  Direktøren  kan 
faa  Betænkeligheder,  en  Konkurrent  indleverer 
maaske  et  Arbejde,  der  har  en  mere  ud- 
præget Lugt  af  Succes,  eller  maaske  Censor 
stikker  sin  litterære  Tugtepind  i  Hjulet,  saa 
hele  Maskineriet  gaar  istaa. 

Naa,  er  disse  Farer  overstaaet,  kommer 
Indstuderingen,  og  den  kan  saamænd  øde- 
lægge det  meste  af  et  godt  Stykke.  Endelig 
naar  Forfatteren  gennem  utalte  Lidelser  og 
Skuffelser  den  store  Dag,  Premieren. 

Nede  paa  Tilskuerpladsen  sidder  dette  ube- 
regnelige Tusindben,  Publikum,  klar  til  at 
sluge  Dramaet  og  enten  spy  det  fra  sig  med 
Foragt  eller  fordøje  det  i  al  Godmodighed; 
og  dér  sidder  disse  grimmige  Væsner,  Kri- 
tikerne, der  anser  det  for  deres  fornemste 
Pligt  at  spidde  paa  Knappenaale  hver  lille 
teknisk  Fejl,  hver  Smule  Ubehjælpsomhed 
for  næste  Morgen  at  præsentere  Avislæserne 
de  herlige  Fund  til  Morgenmaden.  Paa 
Scenen  staar  Skuespillerne,  halvt  vanvittige 
af  Lampefeber  og  Premierenervøsitet,  der 
svækker  Hukommelsen  og  stivner  den  fri 
Brug  af  Legeme  og  Lemmer. 

Saa  tages  den  sidste  Hurdle,  Kunstpro- 
duktet glider  ud  paa  Markedet.  Gaar  det 
rigtig  heldigt  med  Stykket,  saa  faar  den 
sindsoprevne  Forfatter  just  saa  meget  ud  af 
sit  Arbejde,  at  han  kan  bringe  de  ødelagte 
Nerver  nogenlunde  i  Orden  igen  og  holde 
sin  forsømte  Familie  oven  Vande,  indtil  han 
næste  Gang  skal  gennem  samme  Skærsild. 


A  propos!  Jeg  maatte  være  mere  end 
utaknemlig,  om  jeg  ikke  straks  fastslog,  at 
min  egen  „Skærsild"  ikke  har  givet  Anled- 
ning til  ovenstaaende  pessimistiske  Betragt- 
ninger. Jeg  maa  —  med  Fare  for  af  kære 
Kolleger  at  blive  sigtet  for  Opportunisme 
og  lavt  Lefleri  —  indrømme,  at  Indstude- 
ringen af  mit  sidste  Skuespil  paa  det  konge- 
lige Teater  var  en  Periode  fuld  af  Nydelse 
og  Belæring,  om  end  det  aabnede  mine  Øjne 
for  en  overraskende  Mængde  Brøst  ved  den 
nattonale  Scene. 

Jeg  vil  mindes  den  Tid  med  Taknemlighed. 
Lige  fra  jeg  satte  mig  i  Kredsen  af  Skue- 
spillere og  Skuespillerinder  om  det  runde 
Bord  i  Teater  foyeren,  hvor  Sceneinstruktøren 
som  Præces  ledede  n  Læseprøven ",  og  til 
Tæppet  sidste  Gang  faldt  Premiereaftenen, 
var  jeg  betaget  af  den  Lykkefølelse,  som 
Opnaaelsen  af  et  stort  og  brændende  Ønske 
muliggør. 

Dertil  kommer  den  Tryghedsfornemmelse, 
den  stadig  voksende  Sympati,  der  opstaar 
ved  Samvirke  med  gennemdannede,  alvorligt 
arbejdende  Kunstnere.  I  denne  Sympati  gror 
Kærlighed  og  Taknemlighed  frem,  naar  man 
føler,  at  disse  Kunstnere  forstaar  og  skatter 
Forfatterens  Værk  og  opbyder  al  deres  Kraft, 
deres  tekniske  Dygtighed,  hele  deres  rige 
Talent  for  at  bringe  Dramaet  frem  i  den 
skønneste,  mest  fuldkomne  Skikkelse. 

Jeg  kender  ingen  større  Lidelse  end  at 
skabe  et  Skuespil,  ingen  større  Nydelse  end 
at  se  det  leve  sit  Liv  henover  Brædde- 
gulvet. 

Man  skriver  ikke  et  Skuespil,  man  lever 
sig  til  det.  Den  første  Spire,  Dramaets  Idé 
fødes  i  Sjælen  —  hvem  ved  hvorledes,  hvem 
husker  hvornaar?  Men  er  den  født,  saa 
vokser  den,  naturnødvendigt,  uhjælpeligt. 
Tankerne  tumler  med  den,  former  den;  le- 
vende Væsner  spirer  frem  af  Fantasiens  Taage- 
verden,  de  taler,  handler,  gør  hinanden  For- 
træd og  Godt,  bliver  vittige,  melankolske, 
besættes   af .  dyriske  Drifter  eller  besjæles  af 

ædle  Følelser.  Med  Blæk  paa  Papir  lænker 
man  disse  Væsener ,  drager  deres  Skæbnelinier. 
Med  Fortiden  i  Perspektiv  skabes  Nu'et, 
ordnet,  tilklippet  i  intensive  Optrin,  Akter. 
Saa  rejses  Muren,  Tæppets  sidste  Fald.  — 
Bag  Muren  ligger  Fremtiden;  men  om  den 
bekymrer  sig  Ingen. 

Gælder  denne  Tilblivelsestheori  alle  Skue- 
spil? Hvad  véd  jeg?  Men  saadan  blev 
„Skærsild"  til.  Og  da  jeg  havde  sluppet 
mit  Værk  afhænde,  indleveret  det,  blev  der 
et  stort,  tomt  Rum  i  min  Tilværelse.  Det 
var,  som  havde  jeg  sagt  Farvel  til  en  Kreds 
af  Mennesker,  jeg  længe  havde  levet  og  lidt 
med,  og  som  jeg  havde  faaet  grumme  kær. 
For  dem  alle  følte  jeg  Sympati,  for  Enkelte 
Kærlighed. 

Og  alle  disse  Væsner,  Fostre  af  min  Villie, 
min  Fantasi,  mødte  jeg  igen  paa  den  dag- 
skumle Prøvescene.  Nu  forekom  de  mig 
som  fjerne ,  halvfremmede  Dobbeltvæsner. 
„Lissie  Bertram"  var  jo  ogsaa  Fru  Hennings, 
„Willy  Cracauw"  hed  i  direkte  Tiltale  Hr. 
Liebman.  Det  var  forvirrende  til  at  begynde 
med;  men  efterhaanden  smeltede  Begreberne, 
Væsnerne  sammen,  efterhaanden  krøb  det 
levende  Menneske,  Skuespilleren,  helt  ind  i 
Fantasivæsenet.    Omstøbningen  stod  plastisk, 

hel  —  som  oftest  da.  — 

*  * 

* 

Min  Forbavselse,  da  jeg  første  Gang  stod 
paa  Scenen  og  skuede  ud  over  den  vældige 
natdunkle  Tilskuerplads.  Hvilket  jammerligt 
Teater  for  Skuespillet!  Hvilke  usle  Forhold 
at  arbejde  under  for  Talescenens  Kunstnere! 
Det  er  jo  slet  ikke  noget  Teater,  det  er  en 
Koncertsal;  der  findes  slet  ingen  Talescene, 
men  kun  en  Danse-Tribune  skabt  til  Ballet- 
personalets stumme  Massevirken.  —  For  til 
Opera  duer  den  nok  heller  ikke. 

En  Balletmester  har  skabt  denne  Scene, 
denne  Tilskuerplads,  der  er  en  Skændsel  for  vor 
Hovedstad.  Intet  Sted  hele  Verden  over  findes 
der  Mage  til  Parodi  paa  én  „Talescene". 
Fra  Soufflørkassen   og    til   Parkettets    første 

Rækker  gaber  Orkestrets  tomme  Afgrund, 
slugende  Stemmernes  Klang,  umuliggørende 
den  Vekselvirkning  mellem  Tilskuere  og  Skue- 
spillere, der  skaber  Illusion.  For  at  fylde 
det  uhyre  Rum  med  hørlig  Tale  maa  de  Op- 
trædende paa  Forhaand  renoncere  paa  enhver 
finere  Nuancering  af  Stemmemidlerne.  Hvisken 
bliver  næsten  til  Raab,  stærkere  Udbrud  til  Brøl. 

Og  Scenen  selv.  Et  Rum  mægtigt  og 
højt  som  en  ryddet  Byggeplads,  med  Gulvet 
sænket  lavt  under  den  omløbende  Gang  og 
de  tilstødende  Remiser.  Ethvert  Sætstykke, 
enhver  af  Scenens  Brugsgenstande  skal  slæbes 
op  og  ned  af  stejle  Trapper  i  Maskinkarles 
snavsede,  svedige  Næver.  Vi  Københavnere 
maa  være  en  Samling  dorske  Sløvrianer  uden 
Interesse  for  god  scenisk  Kunst,  siden  vi  ikke 
kan  skaffe  vor  Hovedstad  en  anstændig  Tale- 
scene. Kan  vi  ikke  faa  Pengene  paa  anden 
Maade,  lad  os  da  gøre  som  Stockholmerne: 
oprette  et  Teaterlotteri.  Saa  har  vi  de  nød- 
vendige Pengemidler,  knap  tre  Millioner,  i  Løbet 
af  nogle  Aar.  —  Men  vi  maa  formodentlig 
slet  ikke! 

En  national  Skuespil-Scene,  hvilken  Drøm! 
Især  naar  man  i  den  unge,  moderne  Kunst- 
anstalt kunde  afholde  sig  fra  at  overføre 
Skuespillets  Part  af  alle  de  mugne  Traditi- 
oner, den  stivbenede  Bureaukratisme,  der 
unægtelig  i  for  stærk  Grad  mispryder  „Kon- 
certsalen" paa  Kongens  Nytorv. 
*  * 

« 

„Skærsilds"  Premiere. 

Rød  Lygte  udenfor,  myldrende,  masende, 
stuvende  fuldt  derinde.  Parkettet  i  Toilet, 
Etagerne  i  pæne  Bluseliv.  Med  andre  Ord: 
Fest.  Overalt  Lys,  Liv,  Larm  —  kun  ikke 
i  det  fordømte,  skumle  Orkestersvælg. 

Endnu  en  a  propos! 

Staar  det  Teaterledelsen  klart,  hvilken  Uret 
der  begaas  mod  Skuespillet  ved  at  banlyse 
Mellemaktsmusik  ?  Husk  dog  paa,  hvorledes 
Publikum  nutildags  opflaskes  med  Musik: 
paa  Restauranter,  Varietéer,  i  Privatteatrene 
—  altid  Musik.     Hver  Aften    hele  Sæsonen 

igennem  hærges  Byen  af  Koncerter.  Det  er 
ikke  muligt  paa  en  bedre  Restaurant  at  drikke 
en  Kop  The  og  spise  to  Stykker  med  Paa- 
læg  uden  som  Tillæg  at  faa  det  halve  af 
Traviata  og  hele  den  glade  Enke.  Kun  det 
kongelige  Teater  formener  Publikum  Orkester- 
nydelsen  og  —  Publikum  hævner  sig:  Ud 
over  Premiereaftenen  opnaar  Skuespillet  næ- 
sten aldrig  „Udsolgt". 

« 

Siddende  sammenkrøbet  i  tiet  forgyldte  Bur 
tilhøjre  for  Scenen  følger  jeg  mit  Dramas 
Skæbne;  lytter  til  de  allerede  gammelkendte 
Repliker,  nyder  Stilheden  paa  Tilskuerpladsen 
eller  Latterbrusene,  Klapkaskaderne.  Jeg  fry- 
der mig  ♦  over  Fru  Hennings'  herlige  Kunst, 
hendes  fuldendte  Teknik,  hendes  ubegribelige 
Gaaen-op-i-Rollen,  bedaares  af  Liebmanns  sym- 
patetiske Ungdom,  Mantzius'  geniale  Menne- 
skeskildring, Jerndorffs  klassiske  Dialog 

Og  saa  er  det,  som  om  alle  Glædesblussene 
paa  én  Gang  slukkes  omkring  mig:  mine 
Tanker  falder  paa  Kritikerne:  —  hvad  kan 
nu  de  Spielverderbere  finde  paa  at  skrive. 
Og  jeg  lader  dem  alle  passere  Revy  i  min 
bitterstemte  Sjæl. 

København  ejer  5 — 6  dygtige,  forstaaende 
Teaterkritikere,  og  Gudskelov  for  dem  — 
blot  de  var  flere!    Men  de  andre? 

Der  sidder  nu  Stuepoeten,  Stilfileren.  Hvad 
forstaar  han  af  Livet,  hvad  kender  han  til 
de  Personer,  jeg  søger  at  skildre?  Med 
sin  ene  Dukkehaand  under  Kind,  med  den 
anden  førende  Guldpennen  drømmer  han  sig 
til  sine  egne  Romaner,  sine  egne  Skuespil. 
Hvorfor  skal  han  have  Lov  til  at  kritisere 
det,  han  slet  ikke  fatter? 

Tætved  ham  gløder  den  berømte  Kantate- 
væver. Glubsk  og  fornærmet  stirrer  han  sig 
gennem  de  fire  Akter  og  bider  Knoer  dertil. 
Saa  iler  han  til  Redaktionskontoret,  hvor  han 
med  stærke  Ord,  ordnet  i  sære  Sætninger, 
serverer  Publikum,  Forfatter,  Skuespillere  og 
Teaterstyrelse  sin  Haan  og  Foragt. 

Som  et  Græskar  blandt  mangeslags  Knolde 
skimtes  „Oldingens"  nøgne  Hjerneskal.  Han 
er  to  Snese  Aar,  hele  Personen,  og  den  mest 
overfladiske  af  alle  vore  Kritici.  Gennem 
Dynger  af  Literatur  har  han  ædt  sig,  ind- 
til han  blev  saa  fyldt  og  fed  og  støvet  som 
en  Melorm.  Den  giver  Forstoppelse,  al  den 
Lærdom,  naar  man  ikke  har  Intelligensens 
Mavesafter  at  fordøje  med,  og  Forstoppelse 
giver    ondt  Sind.      Han   skulde    ryste    Stu- 


derestøvet  af  sig,  lufte  sig  borte  fra  de 
lumre  Boghylder,  se  sig  om  og  lære  lidt  af 
Livet  at  kende  —  men  det  forekommer  ham 
vel  overflødigt. 

Den  værste  er  tilbage:  „Kollegaen"!  Se 
ham  sidde  paa  sin  Anmelderplads  i  Embeds 
Medfør,  selvsikker,  overlegen,  klar  til  at 
tugte.  Hans  Forbillede  er  Gustav  Esmann,  og 
han  kommer  nøjagtig  sit  Ideal  saa  nær  som 
Slagtersvenden  den  øvede  Kirurg.  Tro  mig, 
„Frk.  Kathinka"s  Digter  er  streng  i  sine  For- 
dringer til  Andres  dramatiske  Ydelser!  Det 
er  Poesi,  han  forlanger,  ynder  ikke  Demi- 
mondevæsner  paa  Scenen,  slet  ikke.  Man- 
den kunde  være  saa  mageløs  grinagtig,  hvis 
han  ikke  gjorde  slette  Miner  til  godt  Spil. 
Han  opfatter  nemlig  sin  Stilling  som  Teater- 
kritiker saaledes,  at  han  bliver  Premiere- 
ødelægger. Hans  Virksomhed  begynder 
gerne  et  godt  Kvarter  inden  Tæppets  Op- 
gang —  for  saa  vidt  den  uforsigtige  For- 
fatter har  laant  den  ansete  Kritiker  sit  Ma- 
nuskript til  Gennemlæsning.  Det  er  hans 
kollegiale  Specialitet  at  kritisere  Stykket  i  Mel- 
lemakten, højrøstet,  haardhændet.  Hans  ned- 
slagtende Omtale  af  Skuespillet  paavirker  en 
ikke  ringe  Kreds  af  Tilskuerne,  og  flere  endnu 
faar  godt  af  hans  Meningstilkendegivelse  ude  i 
Foyeren.  Han  oparbejder  en  Stemning  mod 
Forfatter  og  Skuespil  under  selve  Premieren. 
Heldigvis  for  Standens  Ære  er  denne  Kri- 
tiker endnu  et  Unicum. 

*  # 

* 
Saadanne  Betragtninger  og  skiftende  Fø- 
lelser kan  opstaa  i  en  Forfatters  Sjæl, 
naar  han  i  det  forgyldte  Bur  overværer  sin 
Premiere.  Saaledes  gik  det  mig:  Glæde, 
Ængstelse,  Fryd,  Forbitrelse  bølgede  gennem 
mit  Sind  —  indtil  jeg,  efter  tredje  Akts  store 
Slutningsscene,  forstod,  at  nu  havde  jeg  Tag 
i  Publikum.  Da  blev  jeg  blid  og  vemodig 
stemt.  Og  da  Tæppet  faldt  efter  sidste  Akt, 
og  Bifaldet  klang  syv  lange  Minutter  uaf- 
brudt, da  svulmede  mit  Hjerte  af  Taknem- 
lighed mod  Teaterstyrelse,  Skuespillere  og 
Tilskuere,  mod  Alle,  der  havde  hjulpet  mig 
til  Sejr;  og  med  mild  Overbærenhed  tænkte 
jeg  paa  Fjenderne,  der  nu  arbejdede  paa  at 
slaa  mig  Sejren  afhænde. 

Men  Dagene  gaar  og  Ugerne.  I  Sindet  af- 
klares,   aflagres   efterhaanden  de  Tanker    og 

Følelser,  der  dengang  kaotisk  brusede 

aflejrer  sig  som  Erfaringer,  Betragtninger 

Her  er  nogle  af  dem! 

SIDSTE  Maaneds  Rigsdagsarbejde  har  for 
Folketingets  Vedkommende  —  Landstinget 
har  i  den  Tid  nemlig  ikke  holdt  Møder  — 
i  det  væsentlige  været  begrænset  til  et  Par 
enkelte  men  meget  betydningsfulde  Lovfor- 
slags Behandling,  nemlig  Første-Behandlingen 
af  Nationalbankoktroj loven  og  Jernbaneloven 
samt  Anden-  og  Tredie- Behandlingen  af  den 
store  Toldlov  med  dens  forskellige  Kompen- 
sationslove. 

Lovforslaget  om  Forlængelse  af  National- 
bankens Oktroi  er  af  en  for  den  danske  Stats 
hele  Pengevæsen  grundlæggende  Karakter. 
Den  Nationalbanken  ved  den  nugældende 
gamle  Oktroi  af  4.  Juli  1818  givne  Eneret 
til  Udstedelse  af  Pengesedler  som  gyldigt  Be- 
talingsmiddel saavel  Mand  og  Mand  imellem 
som  ved  Indbetaling  til  de  kgl.  Kasser,  blev 
oprindelig  givet  for  90  Aar,  og  denne  Ene- 
ret ophører  altsaa  ved  Udgangen  af  Juli 
1908.  Det  blev  derfor  nu  nødvendigt  at 
overveje,  om  der  paany  skulde  gives  Natio- 
nalbanken, som  er  et  privat  Institut  omend 
under  en  vis  statslig  Kontrol,  denne  Enerets- 
bevilling  og  om  for  hvor  lang  Tid  og  under 
hvilke  Vilkaar,  eller  om  Staten  maatte  fore- 
trække selv  at  oprette  og  drive  en  Rigsbank. 
En  af  Staten  ejet  Seddelbank  findes  dog  kun 
i  Sverrig  og  Rusland;  alle  andre  Steder  har 
man  fundet  det  sikrest  for  Statens  Penge- 
væsen, at  Statens  almindelige  administrative 
Slyrelse  ikke  faar  fri  Adgang  til  Seddelud- 
stedelse, saa  at  den  kan  udsende  Sedler  i 
Masse,  hvergang  Statsstyreisen  maatte  trænge 
til  Penge.  Det  var  jo  netop  paa  Grund  af 
Statens  Misbrug  af  Adgangen  til  at  kunne 
udstede  Papirspenge  uden  tilstrækkelig  Metal- 
beholdning i  Statskassen  til  deres  Indløsning 
og  den  deraf  flydende  Statsbankerot  i  1813, 
at  Kongen  i  det  nugældende  Oktroi  gav  for 
sig  og  sine  Efterfølgere  det  kgl.  Tilsagn,  at 
„  ingen  Befaling  fra  ham  eller  dem  nogen- 
sinde middelbart  eller  umiddelbart  skulde 
kunne  indvirke  i  Bankens,  alene  ved  dens 
Oktroi  og  dens  Reglement  lovbundne  Besty- 
relse." Og  i  Overensstemmelse  hermed  er 
det  ogsaa  vedblivende  i  det  nye  Lovforslag 
anset  som  bedst  stemmende  med  det,  der 
efter  Nationalbankens  Oktroi  er  Bankens  første 
Bestemmelse:  „at  virke  frem  til  at  befæste 
et  sikkert  Pengevæsen  i  Landet",  at  Banken 
vedblivende  holdes  adskilt  fra  Staten  som  en 

privat  Institution,  der  ledes  udelukkende  efter 
dens  egne  Formaal  uden  Tryk  fra  Øjeblik- 
kets politiske  Magter.  Lovforslaget  gaar 
derfor  ud  paa  at  forlænge  Nationalbankens 
Oktroi  —  altsaa  Bankens  Seddelprivile- 
gium — ,  dog  ikke  for  saa  langt  et  Tids- 
rum som  tidligere,  men  kun  for  en  Tid  af 
30  Aar.  Samtidig  træffes  der  nye  Regler 
saavel  om  den  Metalbeholdning,  Bankens 
Kældere  til  enhver  Tid  skal  ligge  inde  med 
til  Sikkerhed  for  de  løbende  Pengesedler,  som 
om  hvad  Banken  skal  yde  Staten  til  Gen- 
gæld for  sit  Privilegium.  Medens  nu  kun 
et  vist  bestemt  Beløb  Sedler  —  38  Mill. 
Kr.  —  kan  sættes  i  Omløb  uden  at  være 
dækket  af  Metalfonden,  gaar  Forslaget  i 
Fremtiden  over  til  et  andet  System,  det 
saakaldte  Brøksystem,  idet  der  ikke  længer 
skal  være  nogen  fast  Grænse  for  Seddelbe- 
løbets Størrelse,  men  denne  altid  kan  fast- 
sættes ^efter,  hvad  Omsætningen  til  enhver  Tid 
findes  at  udkræve,  mod  at  til  Gengæld  altid 
en  vis  Brøk  af  Seddelmassen  skal  være  dæk- 
ket af  en  tilsvarende  Metal  fond,  hvilken  Brøk 
i  Forslaget  sættes  til  Halvdelen.  Og  medens 
Banken  nu  intet  Vederlag  yder  Staten  for 
sit  Privilegium,  skal  efter  Forslaget  Banken 
fremtidigt  yde  Staten  en  Afgift  af  forlods 
750.000  Kr.  aarligt,  foruden  Fjerdedelen  af 
det  eventuelle  aarlige  Restoverskud,  efter  at 
det  fornødne  er  henlagt  til  Bankens  Reserve- 
fond og  6  pCt.  er  udbetalt  til  Aktionærerne, 
saaledes  at  Staten  i  Fremtiden  vil  kunne  faa 
en  ikke  ubetydelig  Indtægt  ad  denne  Vej. 
løvrigt  fornyer  Forslaget  i  det  hele  den 
gamle  Oktroi  kun  med  enkelte  Ændringer 
navnlig  vedrørende  Bestyrelsens  og  Aktio- 
nærernes Stilling;  det  kan  saaledes  bl.  a. 
nævnes,  at  medens  Direktørerne  tidligere 
formelt  kun  udnævntes  for  5  Aar  ad  Gan- 
gen —  faktisk  udnævntes  de  vistnok  altid 
igen  hvert  femte  Aar  — ,  skal  de  nu  an- 
sættes „for  ubegrænset  Tid"  d.  v.  s.  for 
Livstid,  men  kan  dog  til  enhver  Tid  afske- 
diges, ligesom  nu  to  af  Direktørerne  skal 
være  kongevalgte,  og  af  disse  skal  den  ene 
være  landbrugskyndig.  Justitsministeren  be- 
varer dog  vedblivende  sin  Stilling  som  kgl. 
Bankkommissær.  Forslaget,  der  er  fremgaaet 
af  en  Overenskomst  mellem  Regeringen  og 
Nationalbankens  Styrelse  og  derfor  ikke  kan 
forandres,    uden    at    ny    Forhandlinger  med 

Banken  maa  optages,  blev  meget  velvillig 
modtaget  fra  alle  Sider  og  henvistes  til  Ud- 
valg. 

Det  store  Forslag  til  Lov  om  nye  Jtern~ 
baneanlæg  m.  v.  har  Ærinde  til  næsten  en- 
hver Kant  af  Landet,  idet  det  foreslaar  An- 
læg af  ny  Jernbaner,  enten  som  rene  Stats- 
baner eller  som  Privatbaner  med  en  vis  Stats- 
støtte, udover  næsten  hele  det  danske  Land- 
omraade,  saaledes  at  det  allerede  nu  ret  store 
danske  Jernbanenet  vil  faa  en  foreløbig  Af- 
slutning, der  maa  synes  tilstrækkelig  for  en 
lang  Aarrække.  Her  at  nævne  alle  de 
mange  foreslaaede  Baner,  vil  være  ugørligt; 
det  skal  derfor  kun  nævnes,  at  Forslaget 
omfatter  9  nye  Statsbaneanlæg  og  30  private 
Jernbaner,  til  en  samlet  Bekostning  af  en  40 
Millioner  Kr.  Som  nogle  af  de  vigtigste  ny 
Linjer  skal  blot  fremhæves  den  foreslaaede 
Vejle — Herningbane,  hvorved  der  over  Hol- 
stebro og  Struer  vil  aabnes  Nordvestjylland, 
særlig  Thy  og  Mors,  en  længe  savnet  kor- 
tere, direkte  Forbindelse  med  Hovedstaden, 
og  Funder — Grindsted— Brammingebanen,  der 
baade  vil  skabe  en  ny  Transitlinje  fra  Tysk- 
land og  som  en  nyt  Liv  og  Kultur  tilførende 
Pulsaare  tillige  med  flere  fra  den  udstraalende 
ny  Privatbaner  vil  grene  sig  igennem  det 
saa  længe  forsømte,  berømte  Jernbanetomme 
Rum"  i  det  sydlige  Midtjylland.  Men  iøvrigt 
faar  hver  Landsdel  sin  rigelige  Andel  i  de 
ny  Jernbaners  Velsignelser;  selv  Øer  som 
Langeland  og  Møen  kommer  med,  og  det 
frugtbare  Morsø  vil  ligefrem  blive  gennem- 
ribbet  af  Jernbanelinjer.  For  enhver,  der 
kender  noget  til  den  Lidenskab,  hvormed 
Jernbanekoncessioner  i  Alverdens  Parlamenter 
omfattes  af  de  paagældende  interesserede 
Egnes  Repræsentanter,  er  det  kun  forstaaeligt. 
at  dette  Lovforslag  har  maattet  kalde  næsten 
hvert  andet  af  Tingets  Medlemmer  frem  som 
Forsvarer  for  sin  Egns  Interesser,  og  dette 
særlig  fordi  der  til  Statsanlægenes  Foretagelse 
kun  kan  afses  af  Statskassen  et  Beløb  af 
2  7a  Mill.  Kr.  aarligt,  saaledes  at  det  samlede 
Forslags  Gennemførelse  vil  tage  en  Tid  af 
13 — 14  Aar,  hvorfor  det  er  af  dobbelt  Inter- 
esse for  de  paagældende  Egne  at  se  det  dem 
særligt  interesserende  Jernbaneforslag  stillet 
øverst  paa  Listen  som  det,  der  først  skal 
gennemføres,  idet  naturligvis  ikke  alle  For- 
slagene kan  paabegyndes  samtidig.  Skønt 
den  endelige  Udligning  af  de  mange  mod- 
staaende  Interesser  først  vil  kunne  finde  Sted 


i  et  Udvalg,  trak  af  de  anførte  Grunde  Før- 
stebehandlingen saa  længe  ud,  at  Udsigterne 
for  at  faa  det  fra  alle  Sider  med  Længsel 
imødesete  Forslag  igennem  i  Aar  ikke  synes 
alt  for  lovende. 

Dertil  kommer  yderligere,  at  Forslaget 
indeholder  flere  nye  Ting  af  mere  vidtræk- 
kende Interesse,  der  som  alle  ny  Tanker 
utvivlsomt  vil  møde  adskillig  Modstand  og 
derfor,  om  de  skal  medtages,  let  vil  kunne 
sinke  Lovforslagets  Gennemførelse.  I  mindre 
Grad  vil  dette  sikkert  gælde  om  den  ny, 
højst  interessante  Ting,  der  findes  i  Forslaget 
derved,  at  dette  er  det  første  Regeringsfor- 
slag,  der  foreslaar  —  ganske  vist  som  Pri- 
vatbaneanlæg —  Anlæg  af  elektriske  Jern- 
baner drevne  ved  Elektricitet,  avlet  af  Dan- 
marks Tørvemoser!  Det  er  de  driftige  og 
paa  Tørvemoser  rige  Egne  om  Aarhus  og 
Randers,  der  har  taget  Initiativet  til  at  ud- 
nytte de  store  Rigdomskilder,  Danmark  be- 
sidder i  sine  Tørvemoser,  til  Udvinding  af 
elektrisk  Kraft,  der  igennem  Stærkstrøms-Led- 
ninger vil  kunne  bruges  saavel  til  Jernbane- 
Trækkraft  som  til  Belysning  og  almindelig 
Maskin-Drivkraft  rundt  om  i  Gaarde  og  Byer 
paa  Landet.  Langt  større  Modstand  vil  der- 
imod utvivlsomt  den  Maade  vække,  hvorpaa 
Forslaget  tænker  at  afholde  de  til  de  fore- 
slaaede Jernbaneanlæg  medgaaende  Udgifter, 
idet  Ministeren  for  offentlige  Arbejder,  Svend 
Høgsbro,  her  har  gjort  et  dristigt  første  For- 
søg paa  at  indføre  en  statslig  Grund værdi- 
stigningsskat,  ganske  vist  ikk  nøjagtigt  efter 
Henry  Georges  Tanke  som  en  permanent 
Statsskat,  men  som  en  tidsbegrænset  Skat, 
til  Statens  —  og  eventuelt  Kommunernes  og 
Bevillingshavernes  —  Udlæg  er  blevet  betalt. 
Det  foreslaas  nemlig,  at  der  af  den  Værdi- 
stigning, som  ved  de  paagældende  Jernbane- 
anlæg  tilføres  de  private  Ejendomme,  der 
nyde  godt  af  Anlæget,  skal  udredes  en  Vær- 
di stigningsskat  af  Halvdelen  af  hvad  den  der- 
ved fremkaldte  Værdistigning  skønnes  at  ud- 
gøre over  10  pCt.  af  Ejendommens  Værdi, 
beregnet  uden  Hensyn  til  den  ved  Jernbane- 
anlæget  indtraadte  Værdistigning,  eller  dog  over 
10,000  Kr.  Det  er  Tanken  med  denne 
Skat  at  lade  i  hvert  Fald  en  Del  af  den 
Værdistigning,  der  ellers  alene  falder  i  Grund- 
spekulanternes  Lomme,  tilflyde  dem,  der  ved 
deres  produktive  Arbejde  bevirker  Værdi- 
stigningen, nemlig  Banens  Anlæggere,  altsaa 
navnlig    Stat    og    Kommune.     En    lignende 

Skat  er  som  kommunal  indført  i  flere  større 
Byer  i  Tyskland,  hvor  Skatten  dog  kun 
rammer  en  ringere  Procent  af  Værdistig- 
ningen, og  Tanken  om  Indførelsen  af  en 
saadan  Skat  staar  overhovedet  paa  Dagsor- 
denen i  flere  Lande.  Men  skønt  Tanken  her 
tænkes  gennemført  mere  lejlighedsvis,  kun 
ved  Anlæg  af  visse  Baner,  er  den  dog  saa 
ny  og  uprøvet,  at  den  utvivlsomt  som  nævnt 
i  hvert  Fald  til  at  begynde  med  sikkert  vil 
møde  adskillig  Modstand,  navnlig  i  Lands- 
tinget. 

Den  ubetinget  vigtigste  Begivenhed  i  Fe- 
bruar Maaned  blev  det  dog,  at  det  ved  en 
energisk  Behandling  med  mange  Aftenmøder 
lykkedes  Finansministeren  og  Tingets  Flertal 
med  N.  Neergaard  som  Ordfører  for  Reform- 
partiet og  de  Moderate  at  føre  den  store 
Toldreform  med  tilhørende  vidtrækkende  Kom- 
pensationsforslag  igennem  Folketinget  i  alt 
væsentligt  i  den  Skikkelse,  hvori  den  var 
forelagt  af  Finansministeren.  Den  afgørende 
Kamp  førtes  ved  2  den  Behandling,  der 
spændte  over  Dagene  fra  4.  til  14.  Februar. 
I  Udvalgets  Betænkning,  der  afgaves  31. 
Januar,  var  der  af  de  forskellige  Partiers 
Repræsentanter  til  denne  Behandling  stillet 
ikke  mindre  end  325  Ændringsforslag.  Hvad 
de  gik  ud  paa,  er  det  ved  et  saa  overor- 
dentlig indviklet  Æmne  som  Toldloven  van- 
skeligt at  gøre  Rede  for  i  korte  Træk.  Fler- 
tallets og  Ministerens  Ændringer  holdt  sig 
indenfor  Lovforslagets  oprindelige  Rammer  og 
søgte  kun  indenfor  disse  at  gaa  endnu  en 
Streg  videre  i  frihandlersk  Retning  og  i  noget 
højere  Grad  at  indføre  Værditold  i  Stedet 
for  Vægtiold.  Saaledes  nedsatte  de  igen 
Forslagets  store  Forhøjelse  af  Tolden  paa 
Frugt,  saa  at  Tolden  for  de  almindelige  Frug- 
ters Vedkommende  førtes  ned  omtrent  til  den 
bestaaende,  ja  for  Vindruer  endog  lidt  under 
det  bestaaende;  ligeledes  nedsattes  Tolden 
paa  Cikorie  og  Løvetand,  paa  Benzin,  paa 
Kødekstrakt  og  paa  flere  andre  Punkter. 
Til  Gengæld  for  disse  Nedsættelser  fra  For- 
slagets Standpunkt,  der  af  Ordføreren  an- 
sloges til  863,000  Kr.,  foresloges  det  at 
bevare  en  Tredjedel  af  Kultolden,  som  efter 
Regeringsforslaget  helt  skulde  bortfalde.  For 
Skotøj  og  Tobak  foresloges  indført  en  blan- 
det Vægt-  og  Værditold.  Langt  mere  vidt- 
gaaende,  saa  at  de  ganske  vilde  have 
sprængt  Lovforslagets  Rammer,  var  de  Ra- 
dikales  og   Socialdemokraternes    Ændringer: 


de  første  gik  ud  paa  at  nedsætte  Toldind- 
tægterne med  5%  Mill  Kr.,  og  de  sidste 
paa  at  nedsætte  dem  med  ca.  10  Mill.  Kr. 
under  det  af  Finansministeren  foreslaaede, 
og  som  Kompensation  for  denne  store  Ned- 
gang i  Statsindtægterne  henvistes  kun  til  en 
Nedsættelse  af  Militærudgifterne  eller  til  Ind- 
førelsen af  en  Grundværdiskat.  Paa  den 
anden  Side  gik  de  af  Højres  Repræsentant  i 
Udvalget,  Dr.  Fraenkel,  stillede  Ændrings- 
forslag i  ganske  modsat  Retning,  saa  at 
Toldindtægterne  derefter  vilde  blive  sat 
3,800,000  Kr.  op  fra  Regeringens  Forslag. 
Ved  Afstemningen  den  8.  Februar  vedtoges 
samtlige  de  af  Ministeren  og  Flertallet  stil- 
lede Ændringsforslag,  mens  samtlige  Min- 
dretallenes Ændringsforslag  forkastedes  — 
med  Undtagelse  dog  af  Dr.  Fraenkels,  idet 
han  selv  tog  alle  sine  tilbage  under  Protest 
mod  den  forcerede  Behandling,  der  ikke 
havde  levnet  ham  Tid  til  grundig  Udar- 
bejdelse af  sine  Forslag. 

Ogsaa  Kompensationslovene,  Lovene  om 
den  ny  Arveskat,  om  den  indenlandske  Suk- 
kerafgift og  om  Stempelskatten  paa  Vin  og 
andre  spirituøse  Drikkevarer  vedtoges  der- 
efter i  de  følgende  Dage  i  alt  væsentligt  i 
Overensstemmelse  med  Regeringens  Forslag. 
Umiddtlbart  derefter  foretoges  tredje  Be- 
handling af  de  samme  Lovforslag,  under 
hvilken  kuu  mindre  Ændringer  foresloges  og 
vedtoges  fra  Flertallets  Side,  medens  Min- 
dretallene opgav  at  stille  nye  Ændrings- 
forslag, efter  at  deres  tidligere  var  forka- 
stede. Derefter  vedtoges  Told  lovforslaget 
endeligt  af  Folketinget  enstemmigt  med  84 
Stemmer,  idet  nu  ogsaa  Socialdemokraterne 
og  de  Radikale  stemte  for  Forslaget  som  i 
alt  Fald  et  væsentligt  Fremskridt  i  Forhold 
til  den  bestaaende  Toldlov,  medens  Højre 
undlod  at  stemme.  Ogsaa  Arveafgiftsloven 
og  Sukkerafgiftsloven  vedtoges  nu  enstemmigt, 
medens  derimod  Vin-Stempelafgiftsloven,  som 
saavel  Socialdemokraterne  og  de  Radi- 
kale som  Højre  ved  2den  Behandling  havde 
søgt  at  standse  ved  en  motiveret  Dagsorden, 
kun  vedtoges  med  54  Stemmer  mod  34. 

Saaledes  er  da  den  store  Toldrdform 
færdig  fra  Folketingets  Side.  Det  første 
store  Skridt  er  altsaa  gjort,  men  her  vil 
det  sikkert  blive  det  næste  Skridt,  Vejen 
igennem  Landstinget,  der  kommer  til  at 
koste :  hvor  meget,  vil  en  nær  Fremtid  vise ! 

K.  B. 

Kampen  om  Niagara, 

Alverden  kender  Niagaras  skjønne  Vand- 
dal, i  det  mindste  fra  Billeder.  Hvormange 
vil  vel  kendes  ved  nedenstaaende  Billede?  Og 
dog  forestiller  ogsaa  det  Niagara  —  men 
ødelagt  af  Fabriks-Anlæg.  Faldenes  Kraft 
er  udnyttet  i  Industriens  Tjeneste,  som  Kraft- 
kilde for  Elektricitetsværker  og  anden  højst 
moderne  Nytte- Virksomhed. 

Lad  det  blive  sagt  med  det  samme:   saa- 


blot  paa,  at  denne  „sentimentale  Stemning" 
skal  stilne  af.  Derfor  passer  Velfærds- 
Komiteen  stadig  paa  ...  Og  dette  er  altsaa 
et  af  dens  nyest  advarende  Anskuelses-Billeder. 
Men  er  er  det  nu  ikke  morsomt,  at  det 
netop  er  i  Amerika,  denne  Kamp  om  Skøn- 
heden føres!  Nu  havde  man  saa  længe  for- 
talt os,  at  dér  herskede  Industriens  praktiske 
Krav  uindskrænket;  det  reelle  og  haand- 
gribelige    Livs    Interesser    havde    den    gam- 


dan  ser  Niagara  slet  ikke  ud,  endnu  ikke 
da.  Det  er  et  fantasifuldt  amerikansk  Frem- 
tidsbillede —  og  Skræmmebillede,  et  Led  i 
den  energiske  og  vidtom  fattende  Kamp  for  at 
bevare  den  nationale  Stolthed,  de  verdens- 
berømte Falds  Skønhed.  Bevægelsen  be- 
gyndte med  en  Blad-Artikel  i  1905,  og  saa 
tog  den  hastig  Fart  med  ledende  Artikler, 
Interviewer,  Folkemøder,  Henvendelser  til 
Præsidenten,  Breve  og  Telegrammer  til  White 
House  og  Rideau  Hall.  Indtil  Præsidenten 
tog  Sagen  i  sin  Haand,  og  Faren  drev  over 
—  foreløbig. 

Men  de  store  private  Interesser,  som  lurer 
paa  Milliarderne,  det  her  drejer  sig  om,  har 
selvfølgelig   ikke   opgivet  Sagen.     De  venter 


meldags  Æstetik  været  saa  god  at  bøje  sig 
for!  Tilsidst  begyndte  vi  i  den  gamle  Ver- 
den ordentlig  at  faa  Samvittigheds-Nag.  Naar 
vi  prisgav  vort  Lands  og  vore  Søers  Skjønhed, 
Norge  og  Sverige  deres  pragtfulde  Vandfald, 
rystede  vi  maaske  beklagende  paa  Hovedet 
og  tilføjede :  men  Herregud,  først  og  fremmest 
skal  vi  jo  leve. 

Og   saa  kommer   de   Folk   i  Amerika   og 
belærer  os  om,  at  det  ikke  alene  kommer  an 
paa,  at  vi  lever,  men  hvordan  vi  lever. 
Det  specifiske  Serum. 

Et  af  den  analytiske  Kemis  vanskeligste 
Problemer  er  at  skelne  mellem  Kød  eller 
Blod  af  de  forskellige  Dyrearter,  og  indtil 
for    kort    Tid    siden   lod    de    Undersøgelses- 

metoder,  der  kom  til  Anvendelse,  meget  til- 
bage at  ønske.  Men  nu  har  M.  Borget  i 
Aaret  1898  gjort  den  mærkværdige  Op- 
dagelse, at  naar  man  vakcinerer  en  Kanin 
med  Serum'et  af  Komælk,  saa  faar  dens 
Blodserum  en  Evne,  som  det  ellers  ikke  har, 
til  at  frembringe  et  Bundfald  i  Serum'et  af 
Mælken  fra  en  hvilkensomhelst  Ko.  Senere 
(1902)  har  Dr.  von  Rigler  paavist,  at  naar 
man  indpoder  en  Kanin  med  Ekstrakten  eller 
Suppen  af  et  eller  andet  Dyrs  Kød,  frem- 
kalder Kaninblodets  Serum  stedse  et  Bund- 
fald i  den  Ekstrakt,  der  er  fremstillet  af 
Kødet  af  vedkommende  Dyreart,  men  ogsaa 
kun  i  denne  og  aldrig  i  Ekstrakten  af  en 
anden  Dyrearts  Kød.  Saaledes  vilde  Blod- 
serum, der,  som  man  siger,  er  bleven  gjort 
„specifisk"  for  Hestekød,  ikke  reagere  med 
Ekstrakten  af  Okse-,  Vildt-  eller  Svinekød. 

Af  ligefrem  omvæltende  Betydning  lover 
denne  Opdagelse  at  blive  for  Undersøgelses- 
metoderne i  Kriminaltilfalde.  Thi  naar 
Menneskeblod  bliver  injiceret  en  Kanin  eller 
et  Marsvin,  saa  bliver  deres  Serum  specifisk 
for  Menneskeblod,  og  Reaktionen  er  virksom 
selv  endnu  i  det  Tilfælde,  at  en  Blodplet  er 
flere  Maaneder  gammel.  I  Frankrig  er  det 
for  ikke  lang  Tid  siden  hændet  under  en 
Retssag,  at  den  anklagede  forsikrede,  at 
visse  Pletter  hidrørte  fra  Kaninblod,  ikke  fra 
Menneskeblod.  For  at  prøve  Sandheden  af 
denne  Paastand  blev  der  præpareret  Serum 
for  Kanin-  og  for  Menneskeblod,  og  da  en 
Ekstrakt  af  en  af  de  tvivlsomme  Pletter,  der 
var  fremstillet  ved  Hjælp  af  Saltvand,  ikke 
gav  nogen  afgjort  Reaktion  med  det  første 
Serum,  men  derimod  en  meget  tydelig  med 
det  andet,  saa  holdt  de  kemisk  sagkyndige 
sig  for  berettigede  til  at  erklære,  at  Pletten 
sikkert  ikke  var  foraarsaget  af  Kaninblod, 
men  efter  al  Sandsynlighed  af  Menneskeblod. 

Bøgekager. 

Det  er  en  bekendt  Sag,  at  man  udpresser 
Olie  af  Hørfrø,  Rapsfrø  og  lignende  og  saa 
af  de  tilbageblevne,  knuste  Dele  af  Frøene 
fremstiller  store  Kager,  der  benyttes  som  et 
godt  Foderstof  for  Kvæget.  I  Thuringen  og 
i  Nordfrankrig  og  maaske  enkelte  andre  Ste- 
der bruger  man  i  de  Aar,  da  Bøgetræerne 
bærer  rigelig  Frugt,  at  fremstille  Foderkager 
af  Bog,  dels  afskallede,  dels  med  Skal.  De 
minder  i  Udseende  en  Del  om  Hørfrøkager, 
men  man   kan   let  smage  Forskel  paa  dem. 


Mærkeligt  er  det,  at  Heste  ikke  godt  taaler 
dem,  hvorimod  de  er  fortræffelige  for  Horn- 
kvæg. 

Vor  Fugleverden. 

Ornithologisk  Forening  har  fra  Viceinspek- 
tør Winge  modtaget  en  (længe  savnet)  Liste 
over  Danmarks  Fugle.  Det  viser  sig,  at 
190  Arter  maa  kaldes  absolut  danske,  men 
4  af  disse  er  forlængst  udryddede.  Foruden 
de  190  egentlig  danske  Fugle  er  der  at 
notere  68,  der  optræder  som  tilfældige 
Gæster  og  45,  der  i  Ny  og  Næ  kan  finde 
paa  at  besøge  os. 

Oplyste  Fuglereder. 

Paa  de  malayiske  Øer  lever  der  en  lille 
Fugl,  der  af  Plantetrevler  væver  sig  en  helt 
lukket  Rede,  i  hvilken  Æggene  saa  udruges. 
Inde  .  i  en  saadan  Rede  maa  der  natur- 
nødvendigt være  mørkt.  Visse  danske  Fugle, 
f.  Ex.  Stære,  udruger  ofte  deres  Æg  inde  i 
mørke  Huller,  og  man  ved  ikke  af,  at  de 
føler  sig  besværede  derved ;  men  de  malayiske 
Væverfugle  staar  aabenbart  over  dem  i  Kul- 
tur, thi  de  fanger  —  det  fortæller  i  hvert 
Fald  de  indfødte  —  saadanne  Biller,  som 
kan  lyse  i  Mørke,  og  i  Troperne  kan  de  lyse 
langt  stærkere  end  vore  „Sankt  Hans- Biller,*4 
—  og  sætter  dem  ind  i  Reden,  for  at  de 
kan  oplyse  denne;  ja  det  kan  endog  falde 
dem  ind  at  anbringe  dem  i  en  klæbrig  Plante- 
masse, for  at  de  ikke  skal  undløbe. 

Skal  man  skrive  staaende? 

Det  er  en  gammel  Anskuelse,  at  man  bør 
skrive  ved  Staapulte,  fordi  man,  naar  man 
tvinges  til  at  staa  op,  gør  sit  Arbejde  bedre. 
I  Parises  biologiske  Selskab  har  man  taget 
Anskuelsen  op  til  Drøftelse,  og  er  kommen 
til  følgende,  paa  Træthedsmaalinger  grundede 
Resultat: 

Staar  man  op,  udfører  man  i  nogen  Tid 
skriftlige  Arbejder  med  større  Akkuratesse  og 
Opmærksomhed,  end  naar  man  sidder  ned; 
men  man  bliver  langt  hurtigere  træt,  og  dette 
gaar  saa  ud  over  Arbejdet.  Sidder  man  ned 
hele  Tiden,  spares  der  en  Mængde  Kraft,  og 
man  holder  derfor  langt  længere  ud,  hvorfor 
den  siddende  Stilling  i  Længden  er  at  fore- 
trække. 'Dette  Resultat  turde  være  saa  umid- 
delbart indlysende,  at  man  kunde  fristes  til 
at  undres  over,  at  lærde  Mænd  har  anset 
det  for  nødvendigt  at  underkaste  dets  Rig- 
tighed en  indgaaende  Drøftelse. 

Varmen  og  Opmærksomheden. 

I  Antwerpen  har  man  gjort  Forsøg,  der, 
om  de  ellers  er  til  at  lide  paa  i  videnskabe- 
lig Henseende,  godtgør,  at  Skolebørnenes  Op- 
mærksomhed fra  Januar  til  Sommerferien  er 
i  stadig  Nedgang,  men  i  Tiden  efter  Som- 
merferien og  til  Jul  i  Opgang.  Vedføjede 
Skema  anskueliggør  dette  interessante  For- 
hold. Den  fuldt  optrukne  Kurve  giver  Op- 
lysning om,  hvor  mange  pro  Cent  opmærk- 
somme Børn,  der  var  i  de  forskellige  Maa- 
neder  (se  de  til  venstre  opførte  Tal),  og  den 
punkterede  Kurve  angiver  Maanedernes  Mid- 
deltemperatur (se  de  til  højre  opførte  Tal). 
Det  er  Skolehygiejne-Foreningens  Aarsskrift, 
der  herhjemme  har  publiceret  denne  inter- 
essante Oversigt. 

Skol  ehygiejne- Kongres. 

Forlængst  har  Lægerne  erkendt,  at  Medi- 
cinens Tidsalder  er  forbi,  —  vi  lever  nu  i 
Hygiejnens:  Frisk  Luft,  lettest  mulig  Adgang 
til  Sol  og  Lys,  Vand  og  tarvelig  Mad,  det 
er  de  Faktorer,  der  bestemmer  vort  legemlige 


Man    haaber 
dansk  Side. 


paa    en 


Velvære.  Paa  Skole- 
livets Omraade  giver 
Erkendelsen  heraf  sig 
Udslag  i  Opførelsen 
af  saa  lyse  og  rum- 
melige Bygninger,  at 
de  fattigste  Børn  nu 
om  Dage  som  oftest 
modtager  deres  Under- 
visning i  Lokaler,  der 
er  udstyrede  saaledes, 
at  end  ikke  de  rige- 
ste nulevende  Voxne 
nogensinde  har  sat  de- 
res Fod  i  slige  Skole- 
lokaler, da  de  modtog 
deres  Barneundervis- 
ning. Men  ikke  nok 
hermed!  Der  dannedes 
for  et  Par  Aar  siden 
en  skolehygiejnisk  For- 
ening, og  den  første 
internationale  Kongres 
for  Skolehygiejne  af- 
holdtes 1904  i  Nurn- 
berg  (vi  lever  vistnok 
ogsaa  i  Kongressernes 
Tidsalder),  og  den  næ- 
ste afholdes  iaar  i  Lon- 
don (5. — 10.  August), 
livlig    Tilslutning    fra 


Hvad  et  Hønseæg  kan  taale. 

Det  paastaas,  at  et  Hønseæg  med  List  og 
med  Lempe  kan  bringes  til  at  taale  et  for- 
bavsende stort  Tryk.  Tømmer  man  det  ud 
gennem  et  ganske  fint,  fortil  anbragt  Hul,  og 
derefter  belaster  det  forsigtigt,  skal  det  kunne 
bære  over  30  fi>  uden  at  briste,  ja  i  nogle 
Tilfælde  langt  mere  (ikke  alle  Æg  har  lige 
tyk  Skal),  og  indfører  man  et  tyndt  Rør  i 
den  tomme  Skal  saaledes,  at  en  paa  Rø- 
rets nederste  Ende  siddende  fin  Kautschuck- 
blære  kan  fyldes  med  Vand,  vil  Blæren  snart 
presse  mod  Æggeskallens  indvendige  Sider; 
men  disse  vil  ikke  briste,  før  der  opnaas  3 
a  4  Atmosfærers  Tryk. 

Naar  Vin  eller  andre  Drikke  smager  af 
Proppen,  beror  det  efter  Undersøgelser  af 
Tyskeren  Bordas  paa,  at  der  i  Proppen  voxer 
smaa  Svampe,  som  allerede  fandtes  i  Kork- 
laget,  medens  dette  sad  paa  Træet. 

Haven  i  Marts* 

Medens  Foraarstravlheden  i  Gartnerierne 
begynder  i  denne  Maaned,  ligger  de  almin- 
delige Haver,  der  ikke  raader  over  Drivhuse 
eller  Mistbænke,  saa  temmelig  stille  og  ven- 
ter paa  det  milde  Vejr.  Dersom  dette  ind- 
finder sig  i  Slutningen  af  Maaneden,  vil 
Havevennerne  faa  nok  at  gøre,  hvis  ikke, 
d.  v.  s.  hvis  Vejret  beholder  sin  vinterlige 
Karakter,  er  det  egentlig  kun  Stueplanterne, 
der  kræver  Arbejde,  idet  Solen  lokker  dem 
til  Vækst,  enten  det  udenfor  er  koldt  eller 
ej.  De  afdrevne  Blomsterløg  maa  nu  gem- 
mes tørt  i  Kælderen,  og  de  Planter,  der  som 
f.  Eks.  Fuchsia  har  været  overvintret  i  en 
Kælder  eller  i  en  kold  Stue,  bringes  frem  til 
Varme  og  Lys  og  fornyet  Vækst.  Det  Tids- 
punkt i  Planternes  Liv,  der,  taget  i  Almin- 
delighed, bør  vælges  til  Omplantning,  er 
netop,  naar  de  begynder  at  røre  paa  sig 
igen  efter  en  Hvileperiode  og  for  de  aller- 
flestes Vedkommende  vil  dette  netop  finde 
Sted  i  denne  og  næste  Maaned.  Amatører 
har  en  udpræget  Tilbøjelighed  til  at  give 
Planterne  for  store  Potter,  og  denne  usalige 
Tilbøjelighed  har,  ikke  mindst  naar  den  for- 
bindes med  for  rigelig  Vanding,  kostet  man- 
gen en  pragtfuld  Plante  Livet.  Naar  man 
ikke  er  rigtig  sikker  paa,  om  en  Plante 
trænger  til  Ompotning  eller  ej,  gør  man 
bedst  i  at  lade  den  blive  i  den  gamle  Potte, 
eller  i  en  ny  af  samme  Størrelse,  rense 
Drænet  op  og  maaske  give  lidt  frisk  Jord 
uden  at  forstyrre  Rødderne  for  meget. 

Frugthaven  bør  nu  staa  beskaaren,  gravet 
og  gødet,  fuldt  i  Orden. 

Dersom  man  har  Apricoser  eller  Ferskner 
paa  Espalier  op  ad  en  Mur,  bør  man  paase, 
at  de  ere  dækkede  af  et  let  Lag  Granris 
eller  lignende;  thi  Blomsterknopperne  taaler 
ikke  at  fryse  om  Natten  for  derpaa  om  Mor- 
genen at  udsættes  for  den  allerede  nu  ret 
stærke  Sol. 

I  Køkkenhaven  bør  man  se  Kulerne  efter 
og  fjerne  de  raadne  Dele  af  de  gamle  Grønt- 
sager. Naar  man  ikke  har  Mistbænke,  kan 
man  kun  i  de  færreste  Aaringer  paabegynde 
Saaning  af  de  nye  Grøntsager  i  denne  Maa- 
ned, dog  gives  der  Tilfælde,  hvor  Jorden  er 
bleven  saa  tidlig  varm  og  Vejret  ser  saa 
lovende  ud,  at  man  med  Fordel  og  uden 
Risiko  kan  saa  tidlige  Ærter,  Radiser  m.  m. 


Hvis  et  ældre  Aspargesbed  er  begyndt  at 
give  for  faa  og  for  tynde  Asparges,  saa  kan 
man  ofte  afhjælpe  dette  ved  følgende  Frem- 
gangsmaade.  Mar  lægger  den  i  Gangen  ud- 
kastede Jord  paa  Bedene  igen,  graver  Gan- 
gen en  Fod  ud  og  fylder  den  med  frisk 
Tang,  som  trædes  godt  sammen.  Asparges- 
planten  er  som  bekendt  en  Strandplante  og 
ynder  Tang,  men  hvis  denne  ikke  kan  skaffes, 
kan  den  erstattes  med  Muldjord  iblandet 
noget  Kainit;  i  den  Sæson,  der  følger  efter 
denne  Behandling,  bør  man  lade  Planterne  i 
Ro  og  ikke  stikke  Asparges. 

Hvis  ikke  Frosten  lægger  sig  hindrende  i 
Vejen,  er  Slutningen  af  Marts  en  god  Plante- 
tid og  der  vil  for  Haveejerne  være  Anled- 
ning til  nu  at  se  Busketterne  efter,  om 
ikke  en  Fornyelse  her  og  der  er  paatræn- 
gende. I  mange  Haver  ere  nemlig  Buskene 
i  sin  Tid  plantede  uden  Hensyn  til  den 
Størrelse  og  Form,  som  de  faa  i  ud- 
vokset Stand,  og  Resultatet  bliver  let,  at  et 
saadant  Busket  bliver  Billedet  af  en  Kamp 
for  Tilværelsen,  der  er  unaturlig  i  hvert  Fald 
i  en  lille  Have,  der  netop  i  sin  Helhed  og 
i  alle  sine  Dele  skulde  frembyde  Synet  af 
et  velordnet,  fredeligt  lille  Samfund,  hvor 
der  er  Næring  og  Pleje  til  alle,  og  hvor 
hvert  Individ  netop  har  faaet  den  Plads, 
hvor  det  kan  gøre  sig  gældende  og  udvikle 
sig.  De  forsømte  Busketter,  hvor  den  ene 
Busk  søger  at  skaffe  sig  Plads  paa  andres 
Bekostning,  bringer  en  Disharmoni  ind  i  det 
Billede    af   Frodighed     og    Fred,    som    bør 

præge   Haven.  Handelsgartner  G.  N.  Brandt. 

Hønsegaarden. 

Den  travle  Tid  tager  nu  sin  Begyndelse, 
særlig  hvad  Rugningen  angaar.  Til  Ruge- 
rum bør  man  anvende  et  saadant  Sted,  hvor 
der  er  Ro,  halvmørkt,  lunt  og  ens  Tempera- 
tur samt  ren  Luft;  en  tør  Kælder  er  som 
Regel  velegnet.  Rugerederne  kan  bestaa  af 
rummelige  Kasser,  Kurve  eller  overskaarne 
Cementtønder  o.  s.  v.  I  Bunden  af  Reden 
lægges  en  Græstørv  med  det  grønne  nedad, 
i  Mangel  heraf  fugtig  Jord,  da  Stænkning  af 
Æggene  da  som  Regel  overflødiggøres.  Græs- 
tørven formes  saaledes,  at  den  bliver  dybest 
paa  Midten,  saa  den  danner  en  bekvem  Rede 
og  ovenpaa  lægges  Redematerialet  bestaaende 
af  Hø,  kort  Halm  o.  s.  v. 


Hus  og  Have 


Rugehønsene  bør  lægges  ved  Aftentide,  da 
Flytning  ved  højlys  Dag  ofte  virker  forstyr- 
rende og  hæmmende  paa  Rugelysten.  I  det 
hele  taget  har  det  sin  Vanskelighed  at  flytte 
Rugehøns  en  længere  Strækning,  i  saa  Fald 
maa  det  helst  ske  om  Aftenen ;  Hønsene  maa 
da  behandles  saa  varsomt  som  mulig  og  an- 
bringes i  en  dyb  Kurv,  hvori  Redemateriale 
og  Redeæg  ere  anbragte.  Den  flyttes  saaledes 
til  Bestemmelsesstedet,  hvor  den  da  straks 
anbringes  paa  den  med  Porcellainsæg  for- 
synede Rugerede. 

Ægantallet,  man  vil  lægge  Hønen  paa, 
maa  rette  sig  noget  efter  dennes  Størrelse  og 
Aarstiden.  13  Æg  vil  en  middelstor  Høne 
som  Regel  kunne  dække  bekvemt  over.  Da 
Utøj  vil  være  Kyllingernes  værste  Fjende,  er 
det  af  bydende  Nødvendighed,  at  hver  Ruge- 
høne nøje  undersøges,  forinden  den  lægges. 
Fortrinlig  i  dette  Øjemed  er  Tobaksstøv  og 
kraftigt  Insektpulver.  Under  Vingerne,  ved 
Halen  og  langs  Brystet  er  der  særlig  Trang 
til  en  grundig  Indgnidning.  Først  efter  at 
Hønen  nogle  Dage  har  ruget  sikkert  paa 
Porcellainsæggene,  ombyttes  disse  med  de 
rigtige  Æg,  og  Hønen  maa  da  helst  hver 
Morgen  komme  af  Reden  for  at  gøde  og 
rense  sig  i  det  uundværlige  Askebad,  be- 
staaende  af  fint  Sand,  Aske,  Lande vejsstøv 
samt  Tobaksstøv  og  Svovlblomme.  Endelig 
maa  der  henstaa  Æde  til  den  i  Form  af  hel 
Korn,  fortrinsvis  det  varmeydende  Mais,  rent 
Vand  samt  Smaasten  for  Fordøjelsen. 

Medens  Hønsene  ere  af  Rederne,  benyttes 
Lejligheden  til  et  Eftersyn  af  disse.  Findes 
ituslaaede  Æg  fjernes  disse,  de  øvrige  vaskes, 
hvis  det  er  nødvendigt,  med  lunkent  Vand, 
ligeledes  Rugehønens  Brystfjer,  hvis  disse 
skulde  være  tilsølede. 

Hvor  flere  Rugehøns  ere  lagte  paa  samme 
Tid,  har  det  sin  store  Betydning,  at  Lysning 
af  Æggene  finder  Sted,  ligesom  det  i  alle 
Tilfælde  er  gavnligt,  at  eventuelle  raadne 
Æg  fjernes,  for  at  disse  ikke  i  flere  Retnin- 
ger skal  gøre  Skade.  Lysningen  af  Æggene 
kan  paabegyndes  den  5 — 6  Dag,  bedst  om 
Aftenen  i  et  mørkt  Værelse,  enten  ved  Hjælp 
af  et  Æggespejl,  der  nemt  laves  af  et  Stykke 
stærkt  Pap,  hvori  et  Hul  er  udklippet  pas- 
sende til  Æggets  Form  eller  ved  Hjælp  af 
en  Paptragt,  der  i  den  ene  Ende  svarer  til 
Æggets  Form  og  almindelige  Størrelse.  Idet 
Ægget  holdes  foran  Æggespejlet  op  mod  et 
Lampelys,  kan  man  nemt  se  om  Ægget   er 


befrugtet  eller  ej.  Er  det  klart,  er  det  ube- 
frugtet, viser  der  sig  ligesom  et  Edderkoppe- 
spind i  dette,  er  det  befrugtet.  De  saaledes 
fraklarede  Æg  kan  senere  anvendes  til  Kyl- 
lingefoder. Foruden  Hønsene  har  man  ogsaa 
i  Kalkunen  en  fortrinlig  Ruger,  der  frembyder 
den  Fordel,  at  man  som  Regel  ved  venlig 
Behandling  kan  faa  den  til  at  ruge  naar 
som  helst.  Den  anbringes  bedst  i  en.  Kurv, 
hvori  der  er  lagt  rigelig  Redemateriale  og 
Porcellainsæg,  og  som  er  til  at  lukke  med 
et  Laag.  Hver  Dag  maa  Kalkunen  tages  af 
Reden,  og  Trainingen  fortsættes  til  Rugelysten 
melder  sig.  Endelig  har  man  i  Rugemaski- 
nen en  fortrinlig  Hjælper,  navnlig  de  Steder, 
hvor  det  drejer  sig  om  at  vedligeholde  større 
Besætninger. 

Mener  man  Æggene  ere  for  tørre,  kan 
disse  stænkes  eller  lægges  i  Vand  for  at 
blødgøre  Hinderne  Dagen  før  Udrugningen; 
de  levende  vil  da  bevæge  sig  i  Vandet.  Ved 
Fremkomsten  som  Regel  paa  den  2 1  de  Dag 
bør  Kyllingerne  forblive  24 — 36  Timer  ufor- 
styrret hos  Moderen;  hjælpende  Hænder  ere 
her  unødvendige,  kan  Kyllingerne  ikke  selv 
bryde  Skallen,  ere  de  ikke  Livet  værd. 

Fra  Naturens  Haand  ere  de  blevne  for- 
synede med  Føde  ved  Indtrædelsen  i  Livet, 
kun  Varme  er  det,  som  de  ønske  og  ene  og 
alene  trænge  til.  w.  a.  Kæk,  Konsulent 


Køkkenet. 


Salater. 


Fra  første  Færd  spiste  man  her  i  Landet 
grøn  Salat  med  en  sød  Flødesauce  eller  med 
en  sur  og  sød  Æggesauce,  eller  Sildesalat 
tillavet  uden  Olie.  Men  efterhaanden  er  Olie- 
salater efter  sydlandsk,  navnlig  fransk  Møn- 
ster, bleven  mere  og  mere  almindelig.  Disse 
Salater,  der  gøres  forfriskende  og  pikante 
ved  de  utallige  Ingredienser,  som  en  over- 
legen Smag  forstaar  at  stille  i  rette  Forhold 
til  hverandre,  fordrer  Opfindsomhed. 

—  Der  gives  næsten  ikke  den  Spise,  som 
ikke,  naar  den  er  kold,  kan  anvendes  i  Sa- 
lat. Det  gælder  kun  om  Sammenblandingen. 
Man  kan  give  et  Utal  af  forskellige  Op- 
skrifter paa  Salater,  men  de  er  egentlig  kun 
at  betragte  som  Desseiner.  Den  samme  Des- 
sein  kan  udføres  godt  af  én,  daarlig  af  en 
anden.  For  virkelig  at  kunne  sætte  en  „haut 
gout"  paa  en  Salat,  fordres  en  gastronomisk 
veludviklet  Smag,  som  ikke  alle  er  i  Besid- 
delse af,   men  som  kan  opnaas  ved  Øvelse. 


Trinidad-,  Surinam-  og  Caracas-Chocolade  anbefales. 


Hus  og  Have=-^^~=- 


Tillige  er  det  nødvendigt,  at  den  der  skal 
lave  Salater,  har  nøje  Kendskab  til  alle  de 
forskellige  Krydderurter,  som  dyrkes,  eller 
som  burde  dyrkes  her  tillands,  thi  det  er 
ved  Anvendelse  af  disse,  sammen  med  de 
øvrige  Bestanddele  i  Salaten,  at  man  frem- 
bringer en  forskelligartet  og  pikant  Smag. 


Af  Salatolie  er  den,  der  forhandles  under 
Mærke  „Felix  Potin"  drøjest  og  holdbarest, 
fordi  den  indeholder  de  færreste  °/0  Vand. 
Naar  man  køber  den  paa  Trepægleflasker, 
er  den  forholdsvis  billig. 

Af  Løg  anvendes  det  gule  Løg,  Purløg, 
Skalotteløg  samt  Hvidløg  —  dette  sidste  dog 
kun  i  enkelte  Salater  og  meget  diskret.  — 
I  det  Hele  taget  er  det  ofte  tilstrækkeligt  at 
indgnide  den  Skaal,  hvori  Salaten  røres,  med 
Saft  af  et  Løg. 

Af  Sennop  er  den  gule  engelske  at  fore- 
trække, naar  det  ikke  udtrykkelig  bemærkes 
paa  Opskriften,  at  en  anden  skal  bruges. 

Af  Salt  maa  kun  benyttes  Taffelsalt  eller 
Sellerisalt,  da  Køkkensalt  ikke  fordeler  sig 
nok. 

Af  Eddike  anvendes  kun  fine  Sorter  eller, 
hvad  der  smager  endnu  bedre  og  er  sundere, 
Citronsaft. 

Man  skelner  imellem  3  Slags  Salater: 

i.  De  enkle,  eller  dem,  der  er  tilberedte 
au  naturel.  2.  De  kombinerede.  ^.  Mayon- 
naisesalater. 

De  enkle  Salater  er  dem,  der  tilberedes 
af  en  enkelt  Sort  raa  eller  kolde,  kogte  Grønt- 
sager, og  til  hvilke  man  kun  anvender  Olie, 
Citronsaft  el.  Eddike,  Sennop,  Peber  og  Salt 
samt  Purløg  eller  en  anden  Sort  Krydderurt 
saasom  Karse  eller  Estragon. 

De  kombinerede  Salater  fremstilles  ved  en 
Sammenblanding  af  forskellige  Sorter  kolde, 
kogte  Grøntsager  eller  raa,  grøn  Salat,  Kød, 
Fisk  eller  Maccaroni,  der  sammenstilles  i 
Sauce  naturel  eller  i  pisket  Fløde. 

Mayonnaisesalater  er  dem,  der  tillaves  med 
Hel-  eller  Halvmayonnaise,  Remoulade  eller 
pauvre  homme  Sauce. 

Her  følger  et  Par  Salatopskrifter  fra  hver 
Gruppe. 

1. 

a.    Hovedsalat. 
Hovedet    maa    være    hvidt    og    fast.     De 
yderste  grønne  Blade  skæres  bort,  skylles  og 


anvendes  til  at  pynte  Salaten  med.  Det  faste 
Hoved  skæres  i  fire  Dele,  og  skylles,  hvis 
det  er  jordet,  lægges  paa  en  Sigte  for  at 
Vandet  kan  løbe  fra  og  svinges  tørt  i  et 
Viskestykke.  Tillaves  au  naturel.  Til  5 
Spiseskefulde  Olie  tages  1  Spiseskefuld  Citron- 
saft el.  fin  Eddike,  lidt  Sennop  røres  ud  i 
Olien,  hvis  man  holder  af  det.  Saucen  hæl- 
des over  Salatbladene  og  røres  rundt,  indtil 
Sauce  og  Blade  er  vel  blandede.  Man  kan 
yderligere  give  Salaten  Buket  ved  at  bestrø 
den  med  hakket  Estragon. 

b.  Romersk  Salat.  (Bindsalat). 
Salaten  har  en  langagtig  Form,  og  Hovedet 
indenfor  de  yderste  grønne  Blade  er  fast  og 
gult.  Dette  skyldes  en  særlig  Fremgangs- 
maade  ved  Sammenbinding  af  de  yderste 
Blade  paa  det  Tidspunkt,  da  Planten  skal 
sætte  Hoved.  Tillaves  som  Hovedsalat.  Paa 
samme  Maade  tillaves  Latuksalat,  Agurkesalat 
og  Endivensalat.  Denne  sidste  smager  dog 
nok  saa  godt,  naar  Hovedet  blancheres. 

c.    Raa  Hvidkaal,  Rødkaal  og  Radiser 
kan  tillaves   au  naturel   med  Olie  og  Citron- 
saft, men  Kaalen  maa  da  snittes  meget  fint, 
og  Radiserne  skæres  i  papirstynde  Skiver. 

d.  Afkogte  kolde  Grøntsager 
kan  alle  tillaves  au  naturel,  men  man  skal 
ikke  ved  denne  Tillavning  blande  flere  Sorter 
sammen  ej  heller  give  dem  Buket  af  nogen 
Krydderurt,  men  lade  Gemysens  egen  Smag 
træde  frem.  Kolde,  henkogte  Tomater  danner 
en  Undtagelse,  da  de  vinder  i  Velsmag  ved 
at  bestrøes  med  hakket  Purløg   eller  Kørvel. 

e.  Kartoffelsalat. 
Til  kogte,  kolde  Kartofler  i  Salat  au  na- 
turel anvendes  som  Buket  hakkede  gule  Løg 
eller  Saft  af  Hvidløg.  Er  man  bange  for  den 
stærke  Løgsmag,  bestrøer  man  Salaten  med 
lidt  hakket  Purre  eller  Purløg  i  Stedet  for  at 
komme  Løg  i. 

/.  Romersk  Salat  med  Skinke. 
Tilberedes  som  Salade  romaine,  kun  tages 
2  Spiseskefulde  Olie  i  Stedet  for  5.  Naar 
Saucen  er  lavet,  skærer  man  en  Skive  mager 
Skinke  i  Tærner  og  bruner  dem  i  en  Skefuld 
usaltet  Smør  el.  i  Olie.  Naar  Salaten  skal 
serveres,  røres  Skinken  varm  i  Saucen. 

Hus  og  Have- 


g.  Edvard  Vil  Salat. 
Hertil  bruges  Hovedsalat  —  Bind  —  Latuk 
eller  Endivensalat.  Naar  Salaten  er  tillavet 
au  naturel,  sættes  som  Buket  Gruyereost  Til 
to  store  Hoveder  bruges  */*  ®  Os*  skaaret  i 
Strimler  af  Tykkelse  som  en  Svovlstik  og  1/2 
Tommes  Længde. 


a.  Maccaronisalat. 

1/A  &  Maccaroni  koges  møre  i  salt  Vand. 
1  gult  Løg  hakkes  og  brunes  i  4  Spiseske- 
fulde Olie,  1  fr  Tomater,  der  er  skaaret  i 
Skiver  koges  derefter  med  Løget  og  */s  The- 
skefuld  Paprika.  Naar  det  er  kogt  moses 
det  gennem  Sigten.  Naar  denne  Purée  er 
kold,  hældes  den  over  Maccaronien.  Olie, 
Citronsaft  og  Salt  efter  Smag. 

b.  Horen tinersalat. 

Kødet  af  en  kogt  Høne  skæres  i  Tærner. 
78  fi>  kogte  Maccaroni  skæres  i  Stykker  af 
samme  Størreise  som  Kødet.  1  Pægl  Fløde 
piskes  i  stiv  Skum.  Heri  blandes  2  Spise- 
skefulde reven  Peberrod,  en  Pris  Salt  og  Saft 
af  1  Citron.  Kød  og  Maccaroni  svinges  i 
Saucen,  der  pyntes  med  Kærne.  (Kalvekød 
kan  anvendes.) 

c.  Fiskesalat. 
En  lille  Tallerken  kold,  kogt  Torsk,  Rød- 
spætte eller  Gedde.  En  do.  smaat  skaaret 
Selleri  og  3  Spiseskefulde  smaat  skaaret  Asie. 
Dette  blandes  og  tillaves  med  Olie,  Sennop 
og  Citronsaft.    Pyntes  rigeligt  med  Kapers. 

3. 

Hvis  man  til  Salater  af  Gruppe  3  vil  an- 
vende Fisk,  da  smager  fed  Fisk  som  Lax  og 
Makrel  bedst.  Af  Skaldyr,  Hummer  og  Rejer. 
Af  Kød,  kun  hvide  Sorter.  Af  Grøntsager 
kan  flere  Slags  anvendes,  naar  de  blandes 
sammen,  dog  %  ikke  Kaalsorter  eller  Roer  med 
udpræget  ram  Smag.  —  Her  følger  Opskrift 
paa  Mayonnaise  og  Remoulade,  som  kan 
anvendes  som  Sauce  til  de  forskellige  Salat- 
blandinger. 

Hel  Mayonnaise. 

(Paa  Halv- Mayonnaise  staar  der  Opskrift  i  mange 

Kogeboger). 

2  raa  Æggeblommer  røres,  indtil  de  er  hvide. 
Derefter  røres    de  med    12  Spiseskefulde  Sa- 


latolje,  der  kun  maa  røres  draabevis  i,  for 
de  første  10  Theskefuldes  Vedkommende. 
Senere  kan  man  komme  to  Theskefulde  i  ad 
Gangen  med  3  Minutters  Røring  imellem 
hver  Gang.  Det  tager  en  Time  at  røre  en 
god  Mayonnaise.  Naar  al  Olien  er  rørt  i, 
vil  Mayonnaisen  være  saa  tyk  som  en  Grød. 
Nu  kommes  2  Theskefulde  Moutarde  de 
MaiHe,  2  Theskefulde  Citronsaft  og  en  Pris 
Salt  i.  Sennopen  kan  udelades.  Er  Mayon- 
naisen for  tyk,  røres  den  op  med  koldt  Vand 
i  Draabevis. 

Remouladesauce. 

I  en  dyb  Skaal  udtværes  2  haardkogte 
Æggeblommer  med  en  raa,  15  Spiseskefulde 
Olie  røres  deri  pac  samme  Maade  som  til 
Mayonnaise.  Naar  Saucen  er  saa  tyk  som 
Grød,  røres  1/2  Theskefuld  Sennop  og  1 
Spiseskefuld  Estragoneddike  i  den.  Er  Saucen 
for  tyk  røres  den  op  med  koldt  Vand.  Lidt 
Salt,  Peber,  1  Skive  hakket  Løg,  2  hakkede 
Ansjovis,  hvor  Krydderierne  er  skrabet  af  og 
Benene  udtagne,  1  Spiseskefuld  Kapers,  1 
Dusk  hakket  Kørvel  og  1  lille  hakket,  syltet 
Agurk  røres  i  lidt  efter  lidt.  —  Saucen  skal 
være  som  en  tyk  Vælling,  før  man  anvender 
den  til  Salat. 

<7.    Kartoffelsalat. 

Kogte,  kolde  Kartofler  i  Mayonnaise  med 
rigeligt,  hakket  Persille  er  en  udmærket 
Salat. 

b.  Grøn  Salat. 

Et  stort  Salathoved  skylles,  og  Bladene 
skæres  i  Strimler.  En  Mayonnaise  røres.  Por- 
tionen som  den  ovenfor  angivne.  En  halv 
Pot  pillede  Rejer  røres  i  Mayonnaisen  tillige- 
med Salaten.  Ophældes  i  Salatkummen  og 
pyntes  med  friske  Salatblade. 

c.  Tomatsalat. 

En  tyk  Skive  raa  rød  Tomat.  Ovenpaa 
denne  en  Skive  haardkogt  Æg.  Tomaterne 
stilles  paa  et  Fad.  1  Spiseskefuld  Mayon- 
naise lægges  ovenpaa  hver  Skive  Æg.  Pyn- 
tes med  Kapers.  Omkring  mellem  Tomaterne 
slynges  Mayonnaise,  hvori  der  er  rørt  Rejer. 
Grønne  Salatblade  garnerer  Anretningen. 

Vibeke  Salicath. 

Efter  Jagtfrokosten. 

—  Undskyld  go'e  Ven,  tillader  De  jeg  rider  gennem 
Deres  Led? 


Det  gjensidige  Forsikringsselskab 

„DANMARK" 

Hovedkontor:  Selskabets  Ejendom, 
V.  Boulevard  34,  Filialkontor:  Amagertorv  3. 

Desuden  har  Brandforsikringsafdelingen 
Agenturer  over  hele  Landet  og  Livsforsikrings- 
afdelingen  har  General-Agentur  i  Aarhus: 
Prip,  Clemensborg,  og  i  Odense:  Schreiner, 
Kongensgade  31. 

Brandfors.         Llvsfors. 

Forsikringssum c.  877      Mill.        c.  50  Mill. 

Formue -      3if4     —  c.  10    — 

Special- Atelier  for  alt 
moderne  Haararbejde 

for  Damer  og  Herrer. 
Transformations.    Toupets« 

Parykfabrik  og  Lager. 

8F.  Platan         _% 
Hoved vagtsgade  O 

Ordres  pr.  Post  ekspederes  prompte 


mest*  fuldkomne  Kloverspilleapparat  hvorpas 
enhver  —  med  eget  Foredrag  —  kan  udføre 
alle  Musikens  Mesterværker.  Planolaen.  hvis 
Pris  er  iooo  Kr..  forevises  beredvilligt  dagligt  i 

Petersen  &  Steenstrnp's 

Harmoniums-Magasin, 

St.  Kirkestræde  f,  1.  Sal 


I  alle  Boglader  faas: 

„Stjernehimlen". 

Stjernekort  med  Drejeskive. 

2  Kp. 

G.  E.  C.  GAD. 


FERRIN 

mod  Blodmangel 

er  en  kemisk  Forbindelse  af  Mælkens 
Æggehvidestoffer  med  Jern. 

Denne  Forbindelse  afgiver  den  bed- 
ste Form  for  et  styrkende  organisk 
Jernpræparat.  Faas  paa  Apothekerne. 

Pris  i  Kr.  50  Øre. 
KbhTn.8  Lareapotheka  kemiske  Fabrik. 


Kgl.  Hof 
Instrument- 
mager 


CORNELIUS  KNUDSEN 

15  Købmagergade  IS 


Blomster  direkte  fra  Lager 

til  en  gros  Priser.  —  Ingen  Butik. 

78.  Nørrevoldaade,  Stuen.    Indg.  i  Porten  (iigeved  Frederiksborggade).    Telf.  215  og  17,053  y. 


Pariser  Blomsterhalle. 

Den  haarde  Vinter  i  Aar  har  givet  Negerbørnene  en  usæd- 
vanlig Fornøjelse :  De  bruger  Pyramiderne  til  Kælke-Bakker. 


^.Ndefamilien  har  økede 

af  er?  <sgle 

Grammophon 

med  Sange  af 

—  Herold  —  Cornelius  -  Nissen  — 

Simonsen  f  og  mange  Andre. 

Musikstykker  af  den  kgl.  Livgardes  og 
Husar  Regim.  Orkestre. 

Ægte  Grammophon  Apparater  alle- 
rede fra  Kr.  30. 

Ægte  Grammophon  Plader  Kr.  2,50  og  Kr.  5. 

Nye  Zonophon  Plader,  enestaa- 
ende  rene  og  kraftige,  enkelt  bespillede  Kr. 
1,00  og  Kr.  2,00,  dobbelt  bespillede,  2  Melo- 
dier paa  en  Plade,  Kr.  1,50  og  Kr.  3,00. 

Skandinavisk  Grammophon  Aktieselskab 

Frederiksberggade  27,  København.  j 

Jul.  Meller  fot.    Blæst, 

KUNST  OG  FOTOGRAFI 

Af  W.  Thulstrup. 


Siden   første  Halvdel    af   forrige   Aarhun- 
drede,  da  Fotografien  efterhaanden  frem- 
stod   ved    Niépces,    Daguerres,    Talbots    og 

mange  andre  

FysikeresOp- 
dagelser  og 
Forskninger, 
og  indtil  vore 
Dage  vil  vist- 
nok enhver 
have  Øje  for, 
hvor  stor  Ud- 
viklingen har 
været  paa 
dette  Om- 
raade. 

De  gam- 
meldags Da- 
guerreotypier 
med  den  u- 
hyre  lange 
Expositions- 
tidogdemed 


N.  Fischer  fot.    Portrætstudie. 

moderne  lynsnare  tørre  Plader  fremstillede  Bille- 
der forholde  sig  til  hinanden  som  Stude- 
vognen   til    Tøf-Tøfen.      Og  ikke    blot  det 

tyvende  Aar- 

hundredes 
bestandig  sti- 
gendeHastig- 

hedskrav, 
men      ogsaa 
Trangen     til 
virkelig  Fuld- 
kommen- 
gørelse i  alle 
Teknikens  og 
Materialets 
Dele  har  Fo- 
tografien 
kunnet      til- 
fredsstille. 
Det    naturlig 
farvede  Foto- 
grafis     Pro- 
blem er  løst 
38 


--  Kunst  og  Fotografi 


Carl  Frederiksen  fot.    Sendag  paa  Landet. 

i  vore  Dage.  —  Og  fra  at  være  et  kuriøst 
Liebhaveri  er  Fotografien  gaaet  over  til  at 
være  en  uundværlig  Faktor  paa  en  Mængde 
Omraader,  tekniske,  æsthetiske,  forensiske,  pæ- 
dagogiske, ja  —  den  er  endogsaa  naaet  til 
at  underlægge  sig  Rummet,  idet  den  kemiske 
Proces  kan  udføres  pr.  elektrisk  Ledning. 
Fotografier  overføres  nu  ad  telegrafisk  Vej. 
Londons   og   Paris's   store   illustrerede   Blade 


indrette  sig  for  Tiden  paa  at  udvexle  sensa- 
tionelt Billedstof  paa  denne  Maade.  Det 
bliver  Dag  for  Dag  vanskeligere  at  være 
Forbryder  paa  Flugt. 

Samtidig  er  Fotografien  bleven  hver  Mands 
Eje,  dens  Apparat  og  Teknik  saa  simpel  og 
fuldkommen,  at  ethvert  nogenlunde  intelligent 
Menneske  kan  lære  at  fremstille  Billeder  af 
alt  muligt  —  og  umuligt  — ,  som  møder 
En  i  det  daglige  Liv.  Det  er  snart  lettere 
at  oplyse  om,  hvem  der  ikke  er  Amatør- 
fotograf, end  hvem  der  er  det. 

Alt  det  kan  vi  uden  videre  være  enige 
om.  Men  saa  snart  det  Spørgsmaal  stilles, 
som  rummes  i  Overskriften  til  disse  Linier, 
om  Fotografiens  Stilling  til  Kunsten,  saa 
møder  vi  højst  divergerende  Anskuelser.  Kan 
Fotografi  da  være  Kunst? 

For    at    besvare  Spørgsmaalet,    maa  man 


Carl  Frederiksen  fot    Genrebillede. 

Kunst  og  Fotografi 


jo  først  gøre  sig 
Rede  for,  hvad 
man  vil  forstaa 
ved  Kunst.  Hvis 
enhver  nøjagtig 
og  naturtro  Af- 
bilding  udført  af 
Menneskehaand 
uden  Fotogra- 
fiens Hjælp  var 
Kunst,  saa  vilde 
der  jo  ikke  være 
Grund  til  at 
nægte  det  foto- 
grafiske Billed 
Plads  blandt  de 
bildende  Kun- 
ster. Men  vi  for- 
lange dog  selv  i  den  ældste  og  mest  pri- 
mitive Kunst,  at  der  skal  være  nedlagt  en 
menneskelig  Fortolkning,  et  Stykke  menneske- 
ligt Sjæleliv  i  Billedet,  førend  det  kan  blive 
Kunst.  De  gamle  Ægyptere  —  for  at  tage 
et  almen  kendt  Exempel  —  give  jo  ved  at 
afbilde  de  enkelte  Dele  i  deres  mest  karakteri- 


N.  Fischer  fot.    Flygtende  for  Uvejret. 


stiske  Stilling,  Hovedet  i  Profil,  men  Øjne 
og  Skuldre  set  forfra,  netop  et  Udtryk  for 
en  bestemt  sjælelig  Opfattelse  af  Menneske- 
skikkelsen. Saaledes  søger  Mennesket  at 
skabe  noget  personligt  i  det  Billed,  han  danner, 
skaber  det  ud  fra  sin  egen  Forestillingskreds, 
og  derfor  kan  han  lade  baade  levende  Væs- 
ner og  livløse  Genstande 
fortælle  noget  bestemt  og 
villet  fra  Sjælelivets  Om- 
raade.    Dette  er  Kunst. 

Men  kan  Fotografien 
gøre  dette?  Aldrig!  Hvor 
meget  saa  end  det  mod- 
satte paastaaes.  Thi  Foto- 
grafen kan  kun  finde  eller 
samle  —  men  aldrig 
skabe  —  Optrin,  som 
ere  Udtryk  for  menne- 
skelige Følelser.  Han  kan 
opfatte  dem  kunstnerisk, 
det  vil  sige  han  kan  lægge 
deri  for  sit  eget  Øje  saa 
megen  personlig  Forstaa- 
else,  han  vil,  men  det 
fotografiske  Apparat,  kan 
kun,  følgende  Fysikens 
38* 


Kunst  og  Fotografi 


Love  for  Billeddannelse  ved  Linser,  gengive 
Billedet  aldeles  upersonligt.  Fotografen  kan  vise 
sin  Opfattelse  gennem  karakteristiske  Træk, 
som  han  søger  at  forene  i  sit  Billed,  Kunst- 
neren kan  skabe  en  Karakter,  fremstille  et 
Ideal  med  [bevidste  og  villede  Midler.  Det 
kan  Fotogra- 
fen ikke.  Ide- 
alist og  Dig- 
ter, det  bli- 
ver han  al- 
drig. 

Man  maa 
ikke  lade  sig 
narre  af  de 
moderne  Ko- 
pieringsme- 
thoder,  Kul- 
billedernepaa 
ru  Papir  og 
særlig  Gum- 
mitrykkene, 
der  saa  skuf- 
fende efter- 
ligne den 
kunstneriske 
Teknik,  ja 
endogsaanaa 
til,  hvad  man 
jævnlig    kan 

overbevise 
sig  om  i  de 
tyske  Kunst- 
fotografi- 
Tidsskrifter, 
at  vise  saa 
høj  Grad   af 

Impressionisme,  at  det  overhovedet  ikke  er 
muligt  at  se,  hvad  Billedet  fremstiller.  Derfor 
bliver  dette  sandelig  ikke  Kunst. 

*  Noget  andet  er,  at  man  ved  den  nyere 
Teknik  i  saa  høj  Grad  er  Herre  over  Styr- 
ken af  Lys  og  Skygge  i  Billederne,  at  man 
kommer  Virkeligheden  nærmere  end  ved  de 
gammeldags  Kopieringsmethoder. 


Louis  Schow  fot 


Nærmest  søger  det  fotografiske  Billed  at 
komme  Naturen,  hvor  det  ad  fotokemisk  Vej 
gengiver  denne  med  de  sande  Farver.  Dette 
kan  ske  paa  forskellig  Maade;  den  simpleste 
er  ved  Trefarvetryk  fremstillet  gennem  Plader 
optagne  gennem  forskelligt  farvede  Glas.  Man 

kan  naa  til 
ganske  over- 
ordentlig 
smukke  Re- 
sultater. Men 
intetsteds  vi- 
ser Fotogra- 
fiens uperson- 
lige Egenska- 
ber sig  skar- 
pere end  her. 
Thi  optages 
ikke  de  for- 
skellige Pla- 
der med  ma- 

thematisk 
nøjagtig  Ens- 
artethed, saa 
bliver  Bille- 
det ganske 
vanvittigt     i 

Farverne, 
Græsset  vio- 
let,   de  blaa 
Hustage  gule, 
de  røde  Mur- 
sten      blaa. 
Det  staar  ikke 
i  Fotografens 
Magt  at   til- 
digte sit 
Landskab  en  Kolorit,  som  maaske  vilde  virke 
højst  poetisk,  men  som  ikke  findes  i  Virke- 
ligheden. 

Selv  om  vi  nu  ikke  vil  anerkende  Foto- 
grafien som  selvstændig  bildende  Kunst,  saa 
har  den  dog  ikke  været  uden  Betydning  for 
Kunsten.  Ved  de  mangfoldige  Maader,  hvor- 
paa  den  er  i  Stand  til  at  reproducere  Kunst, 

Carl  Frederiksen  fot.    Skovdis. 

har  den  gjort  denne  langt  lettere  tilgængelig. 
Og  i  Reproduktionen  er  man  naaet  over- 
maade  højt.  En  af  vore  hjemlige  Amatører 
er  en  saa  stor  Mester  i  Gengivelsen  af  Pen- 
netegninger f.  Ex.,  at  selv  de  fineste  Ken- 
dere kan  tage  fejl  af  en  ægte  Marstrands 
Tegning  og  hans  fotografiske  Reproduktion. 
De  forskellig- 
ste Kunstarter 
er  paa  denne 
Maade  blevet 
folkelige  i  god 
Forstand.  Selv 
Skulpturen  kan 
gengives  for- 
trinligt ved  Fo- 
tografien, men 
det  er  over- 
maade  vanske- 
ligt. Romaides 
i  Athen  var 
over  en  Maa- 
ned  om  at  fo- 
tografere Prax- 
heles  Hermes 
i  Olympia,  in- 
den han  fik  et 
tilfredsstillende 
Resultat.  Kun 
én  Kunstart  er 
vel  nok  bleven 
ødelagt  af  Fo- 
tografien, Mi- 
niaturportræt- 
maleriet.      Til 

Gengæld  er  der  anden  Kunst,  der  maaske 
undertiden  laaner  lidt  for  meget  af  Fotogra- 
fien —  i  al  Stilhed. 

Blandt  Reproduktionsmaaderne  er  det  især 
gaaet  ud  over  Træsnittet.  Og  nægtes  kan 
det  ikke,  at  Fremskridtet  i  Illustrationskunsten 
fra  det  gammeldags  Træsnit,  der  dog  næsten 
altid  ødelagde  noget  af  Kunstnerens  Tegning, 
til  de  moderne  fotografiske  Ætsmetoder,  som 
kunne  komme  Originalen   langt   nærmere,    er 


C.  A.  Reitzel  fot.    Portræt. 


stort.  Ogsaa  Lithografien  er  trængt  en  Del 
tilbage  men  vil  dog  altid  beholde  sin  Plads 
der,  hvor  Kunstneren  selv  tegner  paa  den 
lithografiske  Sten.  Raderekunsten  synes  der- 
imod snarere  at  have  søgt  en  Spore  til 
Hævdelsen  af  sit  stærkt  personlige  Præg 
over  den  stedse  voxende  fotografiske  Repro- 
duktion. 

Kunstens  Ind- 
flydelse paaden 

fotografiske 
Gengivelse  er 
heldigvis  i  sta- 
dig Stigning. 
Jeg  har  tidli- 
gere forfægtet, 

at  Navnet 
„Amatørfoto- 
graf" kun  bur- 
de gives  den, 
der  virkelig 
forbinder      en 

kunstnerisk 
Stræben  i  Valg 
og  Opfattelse  af 
Motiver  med 
Udførelsen  af 
Billedet,  og 
ikke  den,  der 
blot  farer  om- 
kring og  tryk- 
ker    paa     en 

Knap,    saa 
snart    han    er 
paa    Skud    af 
en  vilkaarlig  og  interesseløs  Begivenhed. 

Amatørnavnet  har  nemlig  intet  med  den 
økonomiske  Side  af  Sagen  at  gøre;  det  kan 
lige  saa  vel  tildeles  en  Fagfotograf  som  et- 
hvert andet  Menneske.  Udlandets  store  be- 
kendte Amatører  sælger  deres  Billeder  paa 
Udstillinger  og  hos  Kunsthandlere  i  dyre 
Domme. 

Og  der  er  ingen  Tvivl  om,  at  den,  der  er 
en  ægte  Amatørfotograf,  maa  gennemgaa  en 

en      betydelig 

kunstnerisk 
Udvikling.  Li- 
gesom    Jæge- 
ren,   der  med 

anspændte 
Sanser  vandrer 
gennem  Skov 
og  Mose,  læ- 
rer Naturens 
lønligste  Liv 
at  kende  paa 
en  ganske  sær- 
lig Maade,  læ- 
rer at  agte 
paa  Dyrelivets 
mindste  Træk 
og  paa  hver 
en  Væxts  Ejen- 
dommelighed, 
saaledes  lærer 
Amatørfoto- 
grafen at  se 
paa  Genstan- 
denes Forhold 
til  hinanden, 
lærer     at     se 


N.  Fischer  fot    Genrebillede. 


under  forskellig  Belysning,  lærer  i  det  hele 
taget  at  vurdere  Lys  og  Skygge,  tage  Hen- 
syn til  det  maleriske,  kort  sagt  maa  an- 
lægge et  kunstnerisk  Syn,  som  er  saa  meget 
vanskeligere  at  erhverve  sig,  som  man  jo 
som  Regel  maa  abstrahere  fuldstændig  fra 
Farvevirkningerne.  I  et  idealt  Amatørbillede 
skal  man  kunne  se,  hvilket  kunstnerisk  og 
malerisk  Syn  Fotografen  har  havt  for  Øje. 
Men  det,  han  har  skabt,  er  Virkelighed  og 
ikke  Ideal,  det  er  kunstforstandigt  set,  ikke 
Kunst. 

Fagfotograferne  har  nu  en  særlig  vanske- 
lig Stilling  over  for  de  mere  ideelle  Krav  i 
Fotograflen,  og  den  skylder  de  Publikum. 
Og  da  det  jo  en  Gang  er  bleven  Mode  at 
skælde  Publikum  ud,  saa  lad  det  da  ogsaa 
ved  denne  Lejlighed  faa  at  vide,  at  det  fuld- 


stændig mang- 
ler Sands  for 
at  opfatte  og 
værdsætte    det 

fotografiske 
Portræt. 

For  nogle 
Aar  siden  skrev 
en  Hamborger 
Fotograf,  Diir- 
kopp,  en  for- 
trinlig Artikel 
om  Portrætfo- 
tografien, som 
efterhaanden 
er  kommet  ind 
paa  den  sør- 
gelige Afvej, 
at  man  bestan- 
dig fremstiller 
Portrættet  i  et 
Ateliers  bru- 
tale Oven-  og 
Sidelys,  en  Be- 
lysning, hvori 
vi  Mennesker 
aldrig  befinde 
os  til  dagligdags  og  derfor  aldeles  ikke  kender 
hinanden  i.  Vi  bør  lære  af  den  gamle  holland- 
ske Kunst,  hvorledes  Lyset  skal  falde  i  et  An- 
sigt for  at  faa  et  karakteristisk  Billede  ud  af 
det.  Og  vi  bør  fotograferes  i  vore  dagligdags 
hjemlige  Omgivelser.  Hvad  er  vel  mere  latter- 
ligt end  at  stille  en  jævn  Bondekone  op  foran 
et  Baggrundstæppe  fremstillende  et  fyrsteligt 
Palæ  med  Søjlehaller,  Marmortrapper  og  exo- 
tiske  Plantevæxter.  Eller  Baggrunden  er 
mægtige  Skyer  passende  til  Basunengle, 
medens  Forgrunden  er  en  lille  Etagere  med 
en  klassisk  Figur  og  Personen  en  hæderlig 
Skræddersvend.  Og  sligt  gaar  i  Publikum 
uden  Modsigelse.  Men  det  værste  er  tilbage. 
Retouchen.  Og  her  er  det  Publikums  daar- 
lige  Smag  og  manglende  Begreb,  der  har 
hele  Skylden. 

Thi  det  første  en  Fagfotograf  er  nødt  til 
at  lade  gøre  ved  en  Plade,  om  han  da  ikke 
er  saa  meget  Amatør,  at  han  har  Mod  til 
at  trodse  Klienternes  daarlige  Smag,  det  er 
at  lade  Retouchøren  fjerne  alle  Rynker  og 
og  skarpe  Træk;  hver  en  af  de  Linier,  som 
giver  Ansigtet  Karakter,  maa  afdæmpes.  Lidt 
Haar  males  til  paa  de  skallede  Pletter. 
Vorter  borttages.  Tilbage  bliver  et  ganske 
„ondigt"  Billed,  som  de  smaa  Mennesker 
stirre  paa  i  stum  Selvbeundring  og  i  det 
højeste  finde  „lidt  flatteret".  Men  viser  man 
dem  et  kraftigt  uretoucheret  Billed  med  An- 
sigtets karakteristiske  Træk,  med  Lys  og 
Skygger     som     de     ere,     saa     lyder     det: 

„Gud  Herr  Fotograf,  hvor  De  har  gjort  mig 
gammel  og  grim!*  Og  saa  vanker  der 
ingen  Dusinbestillinger.  Ja,  jeg  har  endog- 
saa  oplevet  at 
se,     at    en    af 

vore  store    Mu- 

sæumsdirektører 

og    Førere    paa 

Kunstens     Om- 

raade    som    sit 

Portræt  lod  ud- 

gaa  en  fotogra- 
fisk   Gengivelse 

af  sit  af  Krøyer 

malede  Billed  — 

men  vel  at  mær- 
ke    omhyggelig 

retoucheret.    Et- 
hvert   Spor    af 

Krøyers    Pensel 

var    forsvundet, 

men     den     fine 

Mands     Ansigt 

var     blødt     og 

skønt,  som  var 

det     formet     i 

Margarine.  Hvor 

kan     man     saa 

vente  andet    af 

den  store  Hob, 


Carl  Frederiksen  fot    Aftenstemning. 


end  at  ikke  ogsaa  den  skulde  elske  disse 
udretoucherede  prægløse  Gennemsnitsbilleder, 
som  i  al  deres  slikkede  Yndighed  er  saa 
vederstyggelige,  fordi  de  ere  saa  falske. 

Heldigvis  er  der  da  ogsaa  her  hjemme 
Fotografer,  som  kæmpe  for  det  naturalistiske 
Portræt,  og  paa  det  Omraade  har  Amatør- 
fotograferne en  af  deres  store  Opgaver.  Som 
oplysende  Exempel  henviser  jeg  til  hosstaa- 
ende  udmærkede  Portræt  af  den  afdøde  Mønt- 
guardein.  Og  se  saa,  hvad  det  vilde  være 
bleven  til,  i  Fald  det  skulde  have  været 
retoucheret  paa  sædvanlig  Maade. 

Den  kunstneriske  Side  af  Fotografien  maa 
Indskrænkes  til  den  Sands  for  det  maleriske, 
det  ejendommelige,  det  sjælelig  paavirkende 
om  man  vil,  som  Amatøren  viser  i  Valget 
af  sit  Motiv.  Han  kan  understøtte  sit  Bil- 
ledes Virkning 
ved  en  hensigts- 
mæssig Teknik 
i  Fremstillingen 
af  det,  men  Bil- 
ledet kan  ikke 
fortælle  andet 
end  det,  Virke- 
ligheden giver. 
Et  af  Sybergs 
ejendommeligste 
og  smukkeste 
Malerier  frem- 
stiller en  Pløje- 
mark paa  hvil- 
ken der  pløjes. 
Jorden  virker 
som  et  Basrelief, 
den  er  saa 
haard,  at  den 
fortæller  En  hele 
det  drøje  Ar- 
bejde, der  maa 
til  for  at  dyrke 
den.  Men  den 
er  ikke  naturali- 
stisk.    Fotogra- 

riet  vilde  aldrig  kunne  til- 
digte Enkeltheder  saadanne 
Egenskaber,  som  kun  ses 
med  et  indre  Blik.  Men 
derfor  fortæller  jo  Foto- 
grafien ligefuldt.  Læg  f. 
Ex.  Mærke  til  den  ejen- 
dommelige Symbolik,  der 
kan  lægges  i  det  gamle 
Krucifix  og  den  snevre 
Sti,  som  kommer  op  fra 
den  mørke  Skov  imod 
Lyset.  Det  er  rigtig  set 
af  Fotografen.  Eller  Mod- 
sætningen mellem  den  store 
Napoleon  og  den  fredelige 
Idyl  ved  Themaskinen.  Den 
legende  Solstraale  ned  over 
Sygesengen    fortæller     om 


P.  Elfelt  fol     Uden  Retouche. 


fornyet  Livsmod  efter  den  farlige  Operation. 
Og  hvilken  Stemning  er  der  ikke  i  den  lille 
Empire-Frierscene.  Eller  over  den  unge  Pige, 
der  vander  Blomster,  medens  Morgensol  og 
Sommerfriskhed  ligesom  vælde  ind  ad  Vin- 
duet.    Den  mørke  Eg  ved  den  vaade  Lande- 

Hvem  er 
tigst,  skal  Tor- 
denregnen sejre 
eller  de  raske 
Pedaler.  Man 
fristes  næsten  — 
med  et  stort  For- 
billed  —  til  at 
skrive  nedenun- 
der: Han  kom 
tør  hjem!  Læg 
Mærke  til  Be- 
lysningen i  Por- 
trætstudierne, 
det  er  ikke  Ate- 
lierlys. De  gamle 
Hollændere  be- 
lyste forfra,  bag- 

P.  Elfelt  fot    Lidt  svag  Retouche  for  at        fra>    fra    neden> 
imødekomme  Publikum  noget.  om     det    skulde 


vej,  den  knejser  mod  Him- 
len, som  havde  den  mangt 
og  meget  at  fortælle,  om 
hvad  der  passerede  ved 
dens  Fod. 

Hvor  er  der   stille   inde 
i  Skoven,  hvor  Solstraaleme 
lege    med    Sommerdagens 
lune   Dis;    hvem   er  vel   i 
Tvivl    om,   at    netop    her- 
inde  vil   Elverdansen  gaa, 
naar     det    bliver     Maane- 
straalernes  Tur  til  at  spille 
ned  gennem  Træernes  Kro- 
ner. —  Er   det  ikke  som 
et  Pust  af  den  friske  Nord- 
vest,   der   jager    de    store 
Skyer  henover  Himlen  me- 
dens Solblinkene  falde  paa 
Marken  og  Møllen  snurrer  hurtig  rundt !    Og 
saa  Modsætningen,  den  hollandske  Mølle  ved 
Floden    i    den    stille    Aftenstund.    —    Føler 
man    ikke    Uvejret    i    den    blygraa    Himmel 
bag  den  ilende  Cyclist,  som  endnu  bader  sig 
i  det  Solskin,  der  lokkede  ham  ud   at  køre. 
hur- 


Som  Publikum  helst  ønsker 
at  se  det. 

være,    og    fik 
derved  ofte  en 

vidunderlig 
Karakter  i  An- 
sigtsudtrykket; 
man  skal  ikke 
være  bange  for 
at  lade  Sol- 
straalerne  spille 
i    Haarets  Pur 

eller  strejfe 
Kind  og  Næse, 
det  er  jo  mang- 
foldige Gange 
smukkere,  end 
det  flade  skyg- 
geløse    Lys    i 
Fotografernes 
struerer  man 
saa    lysstær- 
ke    Objekti- 
ver,   at  Op- 
tagelsestiden 
kan    reduce- 
res til  saa  faa 

Øjeblikke, 
selv  i  noget 
svagere  Lys, 
at  enhver  kan 
sidde  stille 
den  tilstræk- 
kelige Tid. 
Og  man  maa 
forøvrigt  ikke 
tro,  at  det  lyn- 
snare Øje- 
bliksbillede 
er  Idealet. 
Tværtimod 
kommer  der 
langt  større 
Harmoni  i 
Lys  og  Skyg- 
ger ved  den 
noget     lang- 


N.  Fischer  fot.    Portrætstudie. 


Glasbur.     Nu    til    Dags    kon- 


Forf.  fot.    Fra  Sygesengen. 


sommere  Op- 
tagelse. Et  In- 
teriør taget  ved 
Lampelys  vil 
med  sin  lange 
Expositionstid 
altid  give  et 
langt  smukkere 
Resultat,     end 

det  haarde 
Magniums  Ex- 
plosionslys  gi- 
ver; men  har 
man  prøvet  en 
Gang  at  frem- 
stille sit  Selv- 
portræt ved  6 
Minutters  Belysning,  saa  gør  man  det  nødig 

om  og  vover 
langt  mindre 
at  foreslaa 
andre  Expe- 
rimentet.  Det 
er  simpelthen 
en  Tortur  at 
sidde  stille 
saa  længe. 

Kunde  Fol- 
ket opdrages 
til  at  se,  hvori 
det  ejendom- 
melige og 
smukke  lig- 
ger i  et  vel 
udført  foto- 
grafisk Por- 
træt, saa  vilde 
meget  være 
vundet  for 
Fotografien. 
Saa  slap  vi 
for  det  gyse- 
lige Mak- 
værk, der  nu 
om    Stunder 

accepteres  som  dejlige 
Portræter  —  helst  med 
legemsstore  Forstørrelser 
i  Tilgift.  Men  Publikum 
er  jo  underligt.  Det  før- 
ste man  siger  til  Foto- 
grafen, naar  man  kom- 
mer ind  i  Atelieret,  er: 
„Ja  jeg  tror  nu  aldeles 
ikke,  at  De  kan  fotogra- 
fere m jg ! u  Og  dernæst : 
„Jeg  hader  at  blive  foto- 
graferet, det  er  lige  saa 
rædsomt  som  at  komme 
til  Tandlægen!"  Tror 
man  nu  egentlig,  at  dette 
er  den  rette  Basis  at 
skabe  et  karakteristisk 
Portræt  paa.  Mistillid  og 
Afsky.  Saa  hjælper  det 
ikke  meget  at  man,  som 
en  af  vore  afdøde  Foto- 
grafer plejede  at  tilraade 
sine  Klienter,  sagte  mumler  Ordet  „Kyllinge- 
ste-eg",  det  giver  Munden  saadan  et  yndigt 


Forf.  fot.    Portrætstudie. 


et    kunstnerisk 
kan  mangle. 


Syn, 


Udtryk!  —  Amatøren 
skal  vække  og  uddybe 
Forstaaelsen  af  Fotogra- 
fien, saa  at  den  kommer 
til  den  Ret,  der  tilkom- 
mer den.  I  Spørgsmaa- 
let  Kunst  og  Fotografi 
kunne  vi  alle  blive  enige 
om,  at  den,  der  er  kunst- 
nerisk blind,  den,  der 
ikke  kan  se  Sjælen  i 
sin  Model,  aldrig  no- 
gensinde kan  tolke  no- 
get, der  giver  en  Af- 
spejling af  Karakter, 
malerisk  Skønhed  eller 
kunstnerisk  Ejendom- 
melighed. 

Er  dette  ikke  nok 
for  de  ærgærrigste 
Amatørfotografer,  saa 
lad  den  trøste  sig  med, 
at  de  ofte  kan  røbe 
som    Kunstnerne    selv 


Louis  Schovv  fot    Frierscene. 


MANDS  SPROG  OG  KVINDES  TALE 

Af  Professor,  Dr.  Otto  Jespersen. 


En  række  i  den  senere  tid  foretagne  ana- 
tomiske, fysiologiske  og  psykologiske 
undersøgelser  har  påviist  forskelligheder  mel- 
lem mænd  og  kvinder  på  områder,  hvor  de 
færreste  har  nogen  anelse  om,  at  der  findes 
sådanne  „sekundære  konskarakterer."  Vi  veed 
allesammen,  at  der  er  forskel  fx  på  de  to 
kons  hårvæxt:  kvinden  har  som  Samson  sin 
styrke  i  hovedhåret,  manden  sin  i  skægget 
—  at  kvinderne  ingen  skæg  har,  forklares 
for  resten  af  folkevittigheden  ovre  i  Mors 
ved,  at  de  ikke  kan  tie  stille  så  længe,  som 
det  tar  at  blive  raget  —  og  andre  af  disse 
underordnede  kønsforskelle  er  næsten  lige  så 
vel  kendte.  Men  ikke  alle  veed,  at  man  har 
opdaget,  at  flere  procent  af  kvinderne  end  af 
mændene  nojes  med  to  led  i  deres  lille  tå 
istedenfor  tre,  at  der  er  mere  vand  og  færre 
røde  blodlegemer  i  kvindernes  end  i  mændenes 
blod,  at  mændene  langt  hyppigere  er  farve- 
blinde end  kvinderne,  at  piger  voxer  stærkere 
end  drenge  i  alderen  mellem  10  og  15  år, 
medens  drengene  så  efter  den  alder  voxer 
langt  mere  end  pigerne,  at  kvinder  i  alminde- 
lighed kan  skelne  småmængder  af  forskellige 
stoffer,  opløste  i  vand,  ved  hjælp  af  deres 
smag  lettere  end  mænd,  men  at  mænd  synes 
at  overgå  dem  i  evne  til  at  smage  små 
mængder  af  salt,  at  der  er  forholdsvis  flere 
tunghøre  mænd  end  kvinder,  osv.  osv.  Da 
forskellen  mellem  konnene  berorer  så  mange 
forskellige  områder,  ligger  det  nær  også  at 
undersøge  deres  forskellige  forhold  på  det 
sproglige  område;  men  jeg  må  strax  her  be- 
klage manglen  af  virkelig  gode  forarbejder: 
jeg  har  for  en  stor  del  været  henviist  til, 
hvad  jeg  mere  tilfældigt  har  fundet  omtalt 
eller  selv  har  kunnet  iagttage. 

At  sprogforskerne  ikke  har  taget  dette  æmne 
op,  hænger  vel  for  en  stor  del  sammen  med 
hele  den  ældre  opfattelse  af  sproget,  som 
forst   for   alvor   i   vore   dage   er   begyndt  at 


blive  fortrængt  af  en  rigtigere.  Man  betrag- 
tede et  sprog  som  noget  forholdsvist  fast  og 
stift,  der  fandtes  i  en  ordbog  og  i  en  sam- 
ling regler,  der  udgjorde  grammatikken.  Hvad 
der  ikke  stod  i  dem,  var  galt  eller  var  end- 
og slet  ikke  til.  Det  talende  menneske  be- 
skæftigede man  sig  ikke  med.  Men  nu  er 
man  netop  kommet  til  at  "indse,  at  sprog 
kun  existerer  i  det  talende  individ  og  er  en 
sjælelig-fysisk  virksomhed  af  ham.  Man  er 
dærfor  begyndt  at  undersøge,  hvordan  man 
overhodet  bær  sig  ad  med  at  tale  og  med 
at  lære  at  tale  —  studiet  af  borns  sprog  er 
netop  i  hoj  grad  oppe  — ;  man  optegner  be- 
gåede sprogfejl  og  ser  at  forstå,  hvordan  man 
kan  [komme  [til  at  begå  sådanne  afvigelser 
fra  normalsproget,  og  hvad  indflydelse  de  kan 
ha  på  sprogudviklingen,  osv.  Det  er  dærfor 
også  forståeligt,  at  en  moderne  sprogforsker 
kommer  til  at  se  lidt  nærmere  på  konnenes 
forskellige  måde  at  tale  på. 

Og  lad  mig  da  strax  til  en  begyndelse 
sige,  at  der  ikke  i  den  titel  jeg  har  valgt, 
ligger  det,  som  nogen  kunde  falde  på  at 
lægge  ind  i  den,  en  underkenden  af  kvindens 
ret  til  at  ha  et  „sprog"  så  vel  som  manden. 
En  sprogforsker  i  nutiden  tænker  netop  ved 
sprog  fårst  og  fremmest  på  talesprog;  det 
er  for  ham  det  vigtigste,  i  forhold  til  hvilket 
skriftsproget  altid  er  afledet  og  underordnet, 
hvor  stor  betydning  det  end  naturligvis  har. 
Nej,  titlen  er  valgt  —  når  jeg  skal  være 
ærlig  —  forst  og  fremmest  af  rytmiske 
grunde:  den  klinger  bedre  end  den  om- 
vendte „mands  tale  og  kvindes  sprog*  eller 
den  kedelige  „de  to  kons  forhold  til  sproget". 
Desuden  er  der  den  grund  til  titlen,  at 
kvindens  typiske  sprog  bedst  studeres  i  hendes 
tale ;  når  hun  skriver,  navnlig  når  hun  skriver 
ting  der  er  bestemt  til  trykken,  ligner  hendes 
sprog  mere  mandens,  så  man  overfor  mange 
bøger  kan  være  i  tvivl,  om  forfatteren  hører 

til  det  ene  eller  andet  kon:  husk  bl.  a.  på 
hvor  længe  fru  Gyllembourg  og  George  Eliot 
kunde  holde  deres  kon  skjult. 

Det  påstås  nu,  at  der  flere  steder  på  jorden 
findes  folk,  hvor  kvinderne  taler  et  helt  andet 
sprog  end  mændene.  Bedst  kendt  er  dette 
hos  kariberne  på  de  små  Antiller,  og  den 
overalt  angivne  grund  til  denne  forskel  er 
efter  et  gammelt  sagn,  at  et  indvandret  folk 
dræbte  alle  mændene  af  de  tidligere  beboere 
og  giftede  sig  med  kvinderne,  der  så  lod 
deres  sprog  gå  i  arv  til  deres  døtre.  En 
undersøgelse  har  imidlertid  ført  mig  til  den 
overbevisning,  at  sagnet  ikke  kan  ha  ret, 
men  at  vi  her  blot  har  et  ualmindelig  stærkt 
udslag  af,  hvad  vi  kender  fra  mangfoldige 
steder  i  alle  verdensdele,  nemlig  navnetabu: 
det  er  under  visse  forhold  forbudt  alle  eller 
en  bestemt  klasse  (her  kvinderne)  at  nævne 
de  egentlige  navne  på  personer,  visse  dyr  o. 
lign.  Overtrædes  forbuddet,  mener  man,  at 
det  vil  fremkalde  hævn  fra  overnaturlige  væ- 
sener. 

En  anden  art  tabu  har  vi  i  de  gamle  in- 
diske dramaer;  dær  går  to  sprog  ved  siden 
af  hinanden,  så  at  sanskrit  tales  af  guder, 
konger,  prinser,  brahmaner,  ministre,  kammer- 
herrer, danselærere  og  andre  mænd  i  over- 
ordnede stillinger,  ja  også  sommetider  af  skri- 
vere og  dorvogtere,  medens  det  lavere  sprog 
prakrit  tales  af  underordnede  mænd  som  køb- 
mænd, retstjenere,  oldermænd,  bademestre, 
fiskere,  politibetjente  og  i  det  hele  rå  per- 
soner samt  endelig  alle  kvinder,  ene  med 
undtagelse  af  nogle  enkelte,  der  har  en  reli- 
giøs karakter.  Når  det  hedder,  at  disse  to 
klasser  taler  to  helt  forskellige  sprog  med 
hvert  sit  navn,  må  man  dog  ikke  forestille 
sig  forskellen  altfor  stor;  det  er  nærmest 
som  to  lag,  et  hojere,  stivere,  mere  hojtide- 
ligt  og  gammeldags,  der  kaldes  sanskrit,  og 
et  lavere,  friere,  naturligere,  mere  dagligdags, 
der  kaldes  prakrit.  Det  kan  altså  sammen- 
lignes med  forholdene  på  dansk,  hvor  vi 
godt  indenfor  samme  sprog  kan  ha  to  udtryk 

for  det  samme,  så  at  fx  „Ti  formedelst  vor 
store  elskov  til  vore  hustruer  bede  vi  eder 
alle  undlade  sligt*  og  „For  på  grund  af 
vores  store  kærlighed  til  vores  koner  ber  vi 
jer  allesammen  om  at  la  vær  mæ  den  slags 
ting"  betyder  ganske  det  samme,  skont  ord- 
valg, udtale  og  delvis  bøjningsformer  er  helt 
forskellige.  Det  sidste  er  altså  den  eneste 
art  tale,  der  i  Indien  vilde  høre  kvinderne 
til.  Grunden  var  vel  sagtens  den,  at  kvind- 
ernes stilling  var  så  lav,  at  de  rangerede 
med  anden  klasses  mandfolk  og  ikke  blev 
delagtige  i  den  hojere  kultur,  der  var  forbe- 
holdt skabningens  ypperste  sammen  med  gu- 
dernes sprog,  det  fine  sanskrit:  dette  var 
„tabu*  for  kvinderne. 

Navnetabu  af  de  nævnte  to  arter  kender 
vi  ganske  visst  ikke  her  i  Danmark,  men  vi 
har  andre  arter,  hvorved  der  netop  kommer 
forskel  frem  mellem  mænds  og  kvinders  tale. 
Der  er  visse  naturlige  forretninger,  legemsdele 
og  ting,  som  kvinder  altid  vil  undgå  at 
nævne,  medens  mandfolk,  og  især  da  de 
ganske  unge,  netop  føler  en  viss  trang  til  at 
bruge  de  ligefremmeste  eller  krasseste  benæv- 
nelser for  dem.  Hvor  mange  unge  piger  er 
der  ikke,  som  er  blevet  skræmmet  bort  fra 
læsningen  af  vor  litteraturs  ypperstemand: 
„Uf  nej,  der  er  så  mange  ækle  ord  hos 
Holberg!"  Da  nu  kvinderne,  i  alt  fald  i 
barnekammeret,  ikke  altid  kan  undgå  at  tale 
om  disse  ting,  så  finder  de  på  alskens 
uskyldige  ord  og  omskrivninger  der  skal  til- 
hylle og  besmykke  tingene.  I  reglen  bruges 
helt  farveløse  ord  af  almindelig  betydning, 
og  de  gode  damer  tar  ikke  altid  dærved  i 
betragtning,  at  de  fæle  ting  kan  smudse 
den  kærlighedens  kåbe  til,  som  bruges  til  at 
dække  dem,  så  at  efter  kortere  eller  længere 
tids  forløb  de  ganske  uskyldige  ord  netop 
har  fået  ganske  den  samme  betydning  som 
de  fæle ;  der  er  altså  ikke  vundet  meget  ved 
at  bruge  dem.  Men  omvendt  kan  der  være 
tabt  meget,  fordi  nogle  pæne  rare  ord  har 
fået  en   plet   på  sig,    der  gor    at  man  ikke 

længer  kan  bruge  sådanne  ord  som  „gore", 
„lave"  eller  „småt  og  stort*  med  samme 
tryghed  som  for,  men  må  vogte  sig,  i  alt 
fald  i  nogle  forbindelser,  for  uvedkommende 
tankeknytninger. 

Også  andre  ord  er  tabu  eller  undgås  i 
alt  fald  mere  af  kvinder  end  af  mænd.  Der 
er  fx  eder;  kvinder  —  eller  skal  jeg  her  sige 
damer?  —  opfylder  snarere  skriftens  ord  om 
banden  og  s  værgen  end  mænd,  skont  jeg 
ikke  dærmed  vil  påstå  at  deres  tale  altid  er 
»ja,  ja,  nej,  neja.  En  afdød  onkel  af  mig 
sagde  „fanden  piske  mig"  til  hver  tredie 
sætning ;  jeg  kender  ingen  damer,  der  har  en 
sådan  yndlingsed.  Men  måske  tiderne  er  ifærd 
med  at  forandre  sig,  og  kvinderne  nu,  sam- 
tidig med  at  mændene  indskrænker  deres 
forbrug  af  eder,  begynder  at  opta  denne 
mandfolkevane,  lisom  nogle  af  dem  begynder 
at  opta  andre  uvaner,  der  for  herte  til  det 
stærke  kon,  som  fx  tobaksrygning  og  hoje 
glas.  Jeg  tror  det  ikke,  og  når  jeg  i  en 
for  ganske  nylig  udkommen  roman  finder  en 
gehejmerådinde,  der  siger  om  sin  nevø:  „I 
pigesjov  er  der  sgu  ingen,  der  slår  hama, 
så  tvivler  jeg  om,  at  forfatteren  på  dette 
punkt  er  i  noje  overensstemmelse  med  virke- 
ligheden. Sgu  (sku)  er  efter  mit  bestemte 
indtryk  et  mandfolkeord  lisom  de  mange  af- 
vexlende  og  maleriske  forbindelse  med  fanden, 
satan  og  hede  helvede,  hvormed  mænd  yn- 
dede og  tildels  ynder  at  lægge  saftige  farver 
på  deres  sprog.  Men  det  er  forresten  ikke 
altid  let  at  se,  hvorfor  visse  eder  mere  end 
andre  egner  sig  for  pigelæber;  hvorfor  er 
„gu  er  han  så"  værre  end  „gud,  hvor  dej- 
lig!"? „Gud  straffe  mig"  hører  mandfolk 
til,  men  „gud  bevare's"  kan  tit  høres  af  det 
andet  kon,  især  naturligvis  når  man  udelader 
gud  og  nojes  med  „bevare's".  „Jøsses"  og 
„Ih  du  forbarmende"  synes  mer  og  mer  for- 
beholdt gamle  koner,  medens  det  er  let  for- 
ståeligt at  „sandt  for  dyden"  yndes  af  unge 
piger ;  men  hvor  kan  det  være  at  skam  nu  op- 
fattes som  så  uskyldigt  at  mange  fine  damer  tit 


bruger  det  ?  Det  er  jo  ikke  andet  end  et  gam- 
melt udbredt  navn  for  selve  fanden,  hvad  man 
nu  helt  har  glemt.  Brugen  af  dette  ord  er  en 
interessant  krysning  af  lysten  til  at  sige  sgu 
og  angsten  for  at  vække  anstød,  en  krysning 
som  er  helt  kvindelig. 

Beslægtet  med  kvindens  uvillie  mod  de 
saftige  eder  er  også  den  forholdsvis  ringe 
brug  hun  gor  af  slang.  Hun  har  ikke  noget 
af  den  lyst  til  at  undgå  altfor  almindelige 
dagligdags  og  flade  ord,  der  får  drengen  og 
den  unge  mand  til  stadig  at  søge  at  forny 
sproget  ved  at  bruge  stærkere  og  stærkere 
ord.  Han  nojes  ikke  med  kaste,  men  siger 
kyle  eller  smide;  falde  er  for  svagt,  han  fore- 
trækker dejse,  dratte  om  eller  skvatte ;  isteden- 
for  at  fare  siger  han  styrte  af  suse  afsted, 
bruse  bort;  at  dø  er  ikke  godt  nok  for  ham, 
han  må  sige  krepere,  kradse  af  el.  lign.  Sandt 
nok,  der  er  blandt  den  yngre  slægt  af  kvinder 
en  del,  der  med  storre  eller  mindre  held  efter- 
ligner deres  fætre  på  dette  område;  det  for- 
andrer dog  ikke  noget  i  den  sandhed,  at  det 
fortrinsvis  er  mændene,  der  opfinder  og  bruger 
slang-  og  argot- udtryk,  for  hvem  sproget  i 
dets  overleverede  skikkelse  tit  er  for  tamt,  og 
som  dærfor  pynter  på  det  ved  nye  dristige 
billeder  og  djærve  udtryk.  Tit  og  ofte  lever 
slangagtige  nydannelser  kun  en  dognflues 
korte  liv,  men  af  og  til  kan  en  og  anden  af 
dem  slå  an  og  trænge  igennem  til  virkelig 
berigelse  af  sproget. 

Det  er  ret  karakteristisk  at  når  mændene 
er  purister  eller  sprogrensere,  er  det  frem- 
medordene de  vil  tillivs,  men  det  som  kvinde- 
lige sproggrensere  vil  ha  afskaffet,  er  grove 
eller  uhøviske  udtryk.  Det  klassiske  exempel 
er  de  kvinder  der  i  det  syttende  århundrede 
samledes  i  hotel  Rambouillet  og  kendes  under 
navnet  précieuserne.  De  vilde  udrense  alt 
ufint  af  det  franske  sprog,  og  var  så  „zirlige 
med  z"  at  de  fx  ikke  sagde  kost,  men  „ren- 
hedens redskab",  ikke  næse,  men  „hjernens 
dor",  ikke  skjorte  eller  særk,  men  „de  dødes 
og  levendes  stadige  ledsager",   medens  solen 

smukt  og  træffende  kaldes  „dagens  fakkel" 
osv.  osv.,  helt  ud  i  unaturen,  indtil  deres 
skaberier  druknede  i  latterbølgen  fra  Moliéres 
udødelige  satire  i  „Les  précieuses  ridicules". 

Kvindens  ordforråd  er  i  reglen  mindre  end 
mandens.  Det  er  naturligvis  af  den  slags 
ting  som  vanskelig  kan  bevises  nojagtigt; 
det  er  umuligt  at  foretage  omhyggelige  op- 
tællinger af,  hvor  mange  ord  den  og  den 
kender,  og  navnlig  hvor  mange  han  eller  hun 
virkelig  benytter,  men  der  er  dog  flere  ting 
der  tyder  paa  sandheden  af  min  påstand. 
Kvinderne  bevæger  sig  fortrinsvis  paa  det 
centrale  ordområde  i  sproget;  hvad  der  er 
til  en  side,  ikke  blot  egentlige  slangord  som 
ovenfor  omtalt,  men  alt  hvad  der  er  sært  og 
afstikkende,  lar  hun  ganske  rolig  ligge,  me- 
dens manden  tit  med  forkærlighed  vil  gå  til 
helt  nye  ord,  eller  ta  gamle,  der  ikke  bruges 
meget,  for  dærved  at  finde  et  præcisere  eller 
blot  et  mere  betegnende  udtryk  for  sin  tanke. 
Kvinden  går  lige  ud  ad  sproges  landevej, 
manden  har  langt  hyppigere  lyst  til  at  smutte 
ind  på  alskens  småstier  eller  selv  bane  sig 
helt  nye  stier,  hvor  ingen  for  har  trådt. 
Dærpå  beroer  den  erfaringssætning  som  de 
fleste  der  har  læst  meget  i  fremmede  sprog, 
som  de  ikke  fuldt  behersker,  har' mærket,  at 
kvindelige  forfattere  i  de  fleste  tilfælde  er 
langt  lettere  at  læse  end  mandlige,  de  har 
ikke  saa  mange  sære  gloser,  dialektord,  tek- 
niske udtryk  osv.  For  den,  der  vil  lære  et 
fremmed  sprog,  blir  de  netop  dærved  så 
værdifulde,  fordi  man  i  dem  atter  og  atter 
træffer  det  som  udlændingen  fortrinsvis  har 
brug  for,  de  jævne  dagligdags  ord  og  vend- 
inger, sprogets  uundværligste  småmønt. 

Dette  kan  hænge  sammen  med  kvindens 
fordannelse,  der  i  alt  fald  i  tidligere  tid 
ikke  var  så  omfattende  og  så  teknisk  som 
mændenes.  Men  dette  forklarer  dog  ikke 
det  hele,  og  der  er  i  hvert  fald  nogle  ex- 
periroenter,  foretagne  af  den  amerikanske 
professor  Jastrow,  der  tyder  på,  at  vi  her 
har  et   karaktertræk    der   er    uafhængigt    af 


opdragelsen.  Han  lod  nemlig  fem  og  tyve 
af  hvert  kon,  hørende  til  samme  hold  af 
universitetsstudenter,  altså  med  samme  for- 
dannelse, nedskrive  hver  hundrede  ord  så 
hurtigt  som  muligt,  og  optegne  hvor  lang 
tid  de  brugte.  Dærved  fik  han  altså  5000 
ord,  men  af  disse  var  naturligvis  en  hel  del 
de  samme.  Dette  fællesskab  var  imidlertid 
stdrre  hos  kvinderne  end  hos  mændene;  me- 
dens disse  sidste  brugte  1375  forskellige  ord, 
havde  kvinderne  kun  1123.  Af  de  kun 
een  gang  forekommende  ord  forholdt  mænde- 
nes andel  sig  til  kvindernes  som  30  til  21. 
De  forskellige  områder  hvorfra  ordene  er 
hentede,  er,  i  forbigående  bemærket,  ganske 
interessante;  jeg  skal  kun  nævne  to  ting: 
medens  den  hos  mændene  talrigst  repræsen- 
terede gruppe  er  „dyreriget",  har  „klædedragt 
og.  tojer"  de  fleste  ord  hos  kvinderne;  me- 
dens kun  53  af  mændenes  ord  angår  „mad", 
har  kvinderne  179  ord  i  denne  klasse.  Må- 
ske man  dog  ikke  dæraf  kan  slutte,  at  kvin- 
derne er  mere  madkære  end  mænd,  men  blot 
at  de  i  reglen  har  mere  med  tilberedelsen  af 
mad  at  gore. 

En  anden  ting,  der  kom  frem  ved  Jastrows 
experiment,  er  at  mændene  havde  langt  stdrre 
tilbøjelighed  til  at  vælge  ord,  der  rimede  ind- 
byrdes eller  havde  samme  forlyd  (viste  „bog- 
stavrim"). Dette  viser  noget,  vi  også  ellers 
kan  lægge  mærke  til,  at  mændene  har  stdrre 
interesse  for  ordene  som  sådanne  og  deres 
klange,  medens  kvinderne  tar  dem  som  de 
er,  uden  at  lægge  mærke  til  deres  ydre 
skikkelse.  Brandere  og  ordspil,  som  navnlig 
yngre  mænd  tit  kan  være  forfaldne  til,  er 
ikke  nær  saa  yndede  blandt  det  andet  kon; 
de  opfatter  dem  tit  slet  ikke,  når,  de  blir 
sagte,  og  det  falder  dem  aldrig  ind  selv  at 
komme  med  nogen.  Ligeså  med  gåder  og 
rebusser,  der  beroer  paa  ordenes  ydre  form, 
og  for  at  komme  til  hojere  ting:  sprogforsk- 
ning har  forholdsvis  få  dyrkere  blandt  kvind- 
erne, skont  fremmede  sprog  netop  fra  gam- 
mel tid    af  har    hørt   til   de  ting,  kvinderne 

lærte  mest  og  bedst,  fordi  det  ligesom  musik, 
sang  og  kunstbroderi  regnedes  med  til  de 
kvindelige  „færdigheder"  (accomplishments), 
som  der  blev  lagt  stor  vægt  på.  Jeg  tror 
heller  ikke  jeg  tar  fejl  når  jeg  siger,  at  de 
kvinder  der  optræder  i  litteraturen,  gennem- 
gående er  mindre  omhyggelige  med  formen, 
og  navnlig  ikke  opnår  eller  blot  efterstræber 
så  fine  og  skonne  klangvirkninger  i  digte 
som  mandlige  digtere. 

Hos  kvinden  går  ordene  meget  hurtigt  ind 
ad  det  ene 'øre  og  ud  igen  —  ikke  just  ad 
det  andet  øre,  men  ud  ad  munden.  Hun 
hører  hurtigt  og  svarer  hurtigt  igen.  Manden 
dærimod  er  langsommere  i  sproglig  henseende, 
han  betænker  sig,  tygger  drov  på  ordene, 
og  kommer  dærved  til  at  blive  opmærksom 
bl.  a.  på  klanglighederne  med  andre  ord, 
også  vel  på  andre  mere  skjulte  virkninger 
af  ordene. 

Coleridge  fortæller  et  sted,  at  han  en  dag 
sad  og  beundrede  et  af  de  skotske  vandfald 
og  tænkte  noje  over,  hvilket  ord  der  bedst 
passede  som  en  beskrivelse  af  det.  Til  sidst 
kom  han  til  den  slutning,  at  „majestætisk" 
var  det  ene  rette  ord.  I  det  samme  kom 
der  en  herre  og  dame  til,  som  ikke  havde 
særlig  intelligente  ansigter,  og  det  forste  ord 
manden  sa,  var  „Det  er  meget  majestætisk". 
Det  glædede  Coleridge  således  at  høre  et 
ekko  af  sine  egne  tanker,  og  han  sagde 
noget  pænt  til  manden  om  det  udtryk  han 
havde  valgt,  som  sikkert  det  bedste  han 
kunde  ha  valgt  i  hele  sproget.  „Ja,  sa  den 
anden,  jeg  siger  at  det  er  meget  majestætisk, 
det  er  storslået,  det  er  smukt,  det  er  stor- 
artet, det  er  så  malerisk".  „Rigtig,  fojede 
damen  til,  det  er  det  yndigste  jeg  nogensinde 
har  set".  Jeg  vilde  gerne  ha  givet  noget 
for  at  ha  set  Coleridges  ansigtsudtryk,  da 
han  her  gjorde  den  meget  almindelige  er- 
faring, at  de  fleste  mennesker,  navnlig  når 
der  er  tale  om  rosende  tillæg,  bruger  ordene 
iflæng;  men  jeg  vil  blot  her  gore  opmærksom 
på,  at  når  der  en  gang  imellem  er  een  der 

passer  noje  på,  så  er  det  et  mandfolk  som 
Coleridge,  og  at  damens  ene  ord  „yndig" 
åbenbart  var  meget  længere  borte  fra  det 
rette  end  alle  hendes  mands. 

Netop  ved  rosende  tillægsord  viser  for- 
skellen mellem  mandens  koldere,  ædrueligere 
og  kvindens  mere  impulsive  og  følelses- 
betonede væsen  sig  tydeligt.  Kvinderne  føler 
langt  storre  trang  til  at  gi  deres  varme  følel- 
ser udtryk  i  sproget,  og  da  de  hvert  ojeblik 
kan  komme  i  begejstring  selv  overfor  mange 
af  livets  småting,  er  det  let  forståeligt,  at 
de  kommer  til  at  slide  mere  på  sprogets 
rosende  ord  end  mændene.  Et  særligt  kvinde- 
ord er  yndig ;  selv  hvor  der  virkelig  er  tale 
om  ynde,  hvad  der  jo  slet  ikke  er  i  de  fleste 
tilfælde  hvor  kvinden  bruger  ordet,  selv  dær 
vil  manden  som  oftest  foretrække  ordet  ynde- 
fuld. Et  andet  af  disse  ord  er  dejlig,  der 
dog  bruges  mere  af  mænd  end  yndig;  frem- 
deles er  kar  i  betydningen  smuk  (Næ,  hvor 
de  er  kære,  de  ællinger  dær!)  og  det  for- 
stærkede allerkarreste,  samt  henrivende,  for- 
tryllende o.  fl.  mest  dameorcl.  Også  de  ord 
der  udtrykker  det  modsatte,  som  akel>  væm- 
melig, afskyelig,  bruges  mere  af  det  svage 
end  af  det  stærke  kon,  selvom  det  ved  dem 
måske  ikke  er  så  let  ligefrem  at  udpege  en- 
kelte som  særligt  hørende  til  det  ene  kon. 
Men  så  er  der  her  en  anvendelsesmåde  der 
dog  fortrinsvis  hører  damerne  til,  nemlig 
som  simple  forstærkelsesmidler.  En  mand 
kan  sige  om  noget  at  det  er  skrækkelig 
ærgerligt,  eller  om  en  ulykke  at  den  er.  for- 
færdelig stor,  men  ikke  at  noget  er  skrække- 
lig dejligt  eller  rædsom  morsomt  eller  at 
han  vil  gore  noget  med  forfærdelig  stor  for- 
nojelse,  men  den  slags  sammenstillinger  ge- 
nerer kvinder  sig  ikke  for ;  hos  dem  har  disse 
voldsomme  ord  ligefrem  tant  deres  oprinde- 
lige betydning,  så  at  der  ikke  føles  nogen- 
somhelst  modsigelse  i  forbindelser  som  vold- 
som, yndig,  gruelig  sød,  gyselig  dejlig,  ræd- 
som glad  osv.',  Det  er  noget  som  ikke  er 
særegent  for  vore  danske  kvinder ;  jeg  husker 

et  sted  hvor  Bjornson  siger  det  samme  om 
Kristiania-damerne,  og  de  engelske  og  franske 
kvinder  er  ikke  bange  for  på  lignende  måde 
at  sige  awfully  prelty,  terribly  ttice  eller  hor- 
riblement  beau,  affreusetnent  délicieux  osv.  Men 
den  slags  ting  smitter  efterhånden  mændenes 
sprog,  måske  med  hornenes  som  mellemled, 
og  flere  af  de  forstærkende  biord  som  nu  er 
fælleseje,  er  oprindelig  af  ganske  samme  art 
som  de  nævnte,  saaledes  grumme,  der  fra 
forst  af  betyder  på  en  grum  eller  grusom 
måde;  sml.  også  det  jyske  grow  (det  var 
da  en  grow  fin  tråd). 

Hvad  udtalen  angår,  da  er  der  en  forskel 
som  beror  på  rent  ydre  anatomiske  forhold. 
Mændenes  strubehode  er  storre  end  kvinder- 
nes, og  stemmebåndene  som  følge  dæraf  også 
længere.  Forskellen  er  ikke  stor,  absolut 
set,  sådan  noget  som  en  femtedel  tomme, 
men  den  er  dog  stor  nok  til,  at  de  længere 
mandlige  stemmebånd  ligesom  længere  strenge 
frembringer  dybere  toner.  Bas  er  en  typisk 
mandsstemme,  sopran  en  typisk  kvindestemme, 
og  træffer  vi  en  hoj  skingrende  stemme  hos 
et  mandfolk,  venter  vi  uvilkårligt  også  l 
andre  henseender  at  finde  ham  kvindagtig, 
ligesom  vi  omvendt  er  vant  til  at  finde  en 
dyb  brummende  stemme  kun  hos  de  kvinder 
der  også  ellers  i  deres  væsen  og  udseende 
nærmer  sig  til  det  barske  kon. 

Forskellen  mellem  mandens  og  kvindens 
stemmeføring  kan  nu  efter  omstændighederne 
spille  en  stor  rolle  for  deres  indbyrdes  for- 
hold. Hvor  tit  lar  han  sig  ikke  skuffe  af 
hendes  indsmigrende  tonefald,  så  han  tror 
at  alt,  hvad  hun  sir,  er  lige  så  blidt  og  mildt 
ment  som  det  lyder!  Og  hvor  tit  tar  hun 
ikke  fejl  ved  at  glemme  at  det  han  sir  ikke 
er  så  barsk  og  hårdt  ment  som  hans  grove 
og  ubeherskede  røst  lar  formode.  Og  alt 
det  kommer  bare  af  den  femtedel  tomme  som 
hans  stemmebånd  er  længere  end  hendes! 

Kvinderne  har  ord  for  at  være  mere  kon- 
servative i  sproglig  henseende  end  mændene. 
Allerede    gamle  Cicero    har  bemærket  dette, 


når  han  lar  Crassus  sige:  „Når  jeg  hører 
min  svigermor  Lælia,  er  det  mig  somom  jeg 
hørte  Plautus  eller  Nævius  —  ti  kvinderne 
bevarer  lettere  det  gamle  sprog  ufordærvet, 
idet  de  nok  hører  manges  måder  at  tale  på, 
men  dog  holder  fast  ved  det  de  forst  har 
lært".  Det  kan  dog  måske  være  tvivlsomt 
om  dette  rammer  alle  folks  kvinder;  i  alt  fald 
finder  jeg  at  den  franske  ingeniør  Renault, 
der  længe  opholdt  sig  hos  botokudoerne  (syd- 
amerikanske indianere),  fortæller  om  den  let- 
hed hvormed  de  opfandt  nye  ord  for  et  eller 
andet,  ligesom  ved  et  pludseligt  indfald;  det 
nye  ord  blev  da  udråbt  hojt  og  de  andre 
gentog  det  under  latter  og  råb,  hvorpå  det 
fik  gyldighed  blandt  alle;  men  det  var  næ- 
sten altid  kvinderne  der  var  ivrigst  efter  at 
danne  nye  ord,  ligesom  de  også  var  mest 
opfindsomme  med  viser,  klagesange  og  vel- 
talenhed. Og  i  sin  bog  om  det  japanske 
sprog  siger  Edwards:  „I  Frankrig  og  Eng- 
land kunde  man  sige  at  kvinderne  undgår 
nydannelser  og  er  forsigtige  med  at  fjerne 
sig  altfor  meget  fra  skriftsprogets  former.  I 
Japan  er  dærimod  kvinderne  ikke  så  kon- 
servative som  mændene,  hverken  i  udtale 
eller  i  ordvalg  og  udtryksmåder.  En  af 
grundene  er,  at  kvinderne  ikke  har  været 
så  udsatte  for  indflydelse  fra  det  skrevne 
sprog  som  mændene*. 

Omvendt  blir  det  dærimod,  hvor  kvinderne, 
som  hos  os,  både  læser  og  selv  skriver  i 
stor  udstrækning.  Her  ser  vi  overordentlig 
hyppigt  at  de  holder  fast  ved  de  ældre 
sprogformer,  som  mænd  kun  bruger  meget 
sjældnere  i  deres  dagligtale.  Jeg  tænker  på 
former  som  „Jeg  kan  ikke  lide  hende",  hvor 
kvinderne  altså  bringer  den  adskillelse  ud  af 
verden  som  ellers  er  opstået  mellem  formen 
li  i  dette  tilfælde  og  lide  (smerte).  Lige- 
ledes holder  kvinder  mere  end  mænd  på 
langt  ø  og  e  i  ord  som  spøg,  nøgen,  leg  i 
modsætning  til  tvelyden.  Dog  kan  man 
næppe  sige  at  det  her  drejer  sig  om  en 
virkelig    konservativ    tilbøjelighed,    idet    det 

slet  ikke  er  det  bestående  der  opretholdes, 
men  kun  det  der  har  bogstaven  for  sig. 
Kvinderne  er  nemlig  langt  mere  end  mæn- 
dene udsatte  for  at  la  sig  imponere  af  det 
skrevne,  trykte:  hvad  der  står  i  bøgerne  må 
være  rigtigt!  Kvinden  er  tit  ubegribeligt 
troende  overfor  ydre  autoriteter,  og  særlig  er 
hendes  store  tiltro  til  at  den  overleverede 
stavemåde  rummer  ubegrænset  viisdom,  mær- 
kelig naiv.  Jeg  hørte  forleden  i  en  jernbane- 
kupé  en  dreng  sige  slave;  strax  var  hans 
tante  der:  „Slave  —  sa  hun  vrængende  — 
hvordan  staver  du  det?"  Og  da  drengen 
angergiven  naturligvis  tilstod,  at  han  stavede 
ordet  med  i,  så  var  sagen  for  hende  dærmed 
afgjort,  og  der  var  kun  hån  tilovers  for  ud- 
talen med  v.  Ikke  et  ojeblik  falder  det  den 
slags  damer  ind  at  vi  dog  i  tusinde  tilfælde 
ikke  retter  vor  udtale  efter  skriften,  vi  siger 
ikke  godt  med  o  og  d,  ikke  smuk  med  u, 
ikke  hvem  med  h,  ikke  negl  med  e  og  g. 
Skriftformen  står  altså  ikke  for  nogen  som 
en  rettesnor  der  er  gyldig  i  flertallet  af  til- 
fælde; den  kan  dærfor  aldrig  være  den  yder- 
ste autoritet  i  sporsmål  om  udtalerigtighed, 
og  selv  hvor  man  kunde  rette  sig  efter 
skriftformen,  bør  den  ikke  være  rettesnor, 
fordi  det  vi  kalder  retskrivning  ikke  er  an- 
det end  sletskrivning  —  tidligere  tiders  tit 
famlende,  kejtede,  kludderagtige  forsøg  på  at 
gengi  deres  udtale,  senere  bragt  lidt  i  sy- 
stem af  bogtrykkere,  skolelærere  og  kultus- 
ministre. Selvom  retskrivningen  ved  disse 
forskellige  flikninger  er  blevet  lidt  mindre 
slet,  er  det  dog  langt  fra,  at  den  fortjener 
blind  tillid  som  fører  på  udtalens  område,  og 
det  kan  man  i  reglen  lettere  få  mænd  end 
kvinder  til  at  forstå,  skont  der  også  er  ikke 
få  forstokkede  mænd  til.  Da  nu  netop  så 
mange  af  dem  der  skal  gi  den  opvoxende 
ungdom  deres  forste  begreb  om  modersmålet 
i  dets  skrevne  og  talte  form,  er  mødre  og  lærer- 
inder, kan  jeg  ikke  andet  end  se  en  stor  fare 
for  sprogets  naturlige  udvikling  i  kvindernes 
blinde  afgudsdyrkelse  overfor  bogstaverne. 

Der  er  noget  visst  rørende  i  denne  seen 
op  til  skriftsproget,  så  meget  mere  som  dette 
sikkert  er  en  art  sprog  der  kun  for  en  meget 
ringe  del  skylder  kvinderne  sin  tilblivelse. 
Jeg  har  i  sin  tid  i  modsætning  bl.  a.  til 
Madvig  gjort  gældende,  at  kvindekønnet  både 
direkte  og  indirekte  har  haft  stor  andel  i 
den  forste  sprogskabning;  men  dærimod  tror 
jeg  ikke  at  det  har  haft  meget  at  gore  med 
opfindelsen  af  skriften  eller  udviklingen  af 
skriftsproget.  Det  har  utvivlsomt  mændene 
alene  æren  for,  og  så  må  de  også  bære 
skammen  for  de  mangler,  der  unægtelig  klæ- 
ber ved  skriftsproget  i  mange  punkter.  Der 
er  fx.  det  man  kalder  kancellisprog,  og  det 
beslægtede  som  Schandorff  har  kaldt  den 
juridiske  kandidatprosa;  den  må  mit  kon 
desværre  ene  bære  ansvaret  for.  En  kvinde 
kunde  aldrig  falde  på  at  filtre  sine  tanker 
ind  i  sådanne  sætningsvæv  med  parenteser, 
indskudsætninger  og  indskrænkende  indføj- 
ninger som  dem  der  tit  udgår  fra  vore  dom- 
stole og  regeringskontorer. 

Som  exempel  skal  jeg  anføre  ett  eneste 
punktum  fra  en  dom,  afsagt  af  Viborg  overret 
d.   17.  okt.   1892. 

„Da  citantens  moder  d.  12.  maj  sendte 
indstævntes  hustru  de  ommeldte  10  kr.,  lod 
indstævnte  sig  dog  af  sin  hustru  bevæge  til 
deraf  at  modtage  et  sådant  beløb,  som  var 
tilstrækkeligt  til  dækning  af  udgifterne  til 
sedlens  fornyelse  til  anden  trækning,  men 
resten  af  de  10  kr.  efter  fradrag  af,  hvad 
der  medgik  til  dækning  af  den  gæld,  hvori 
citanten  stod  til  indstævntes  son  Ferdinand 
og  til  betaling  af  den  lægehjælp,  der  var 
ydet  citanten  under  hans  ophold  i  Ålborg, 
udbetalte  indstævntes  hustru  til  deres  son 
Ferdinand,  forat  denne  deraf  kunde  afholde 
udgifterne  ved  de  senere  fornyelser  af  den 
kvartseddel,  hvorpå  Ferdinand  og  citanten 
spillede  i  forening,  og  da  citanten  ikke  sendte 
indstævnte  penge  til  de  senere  fornyelser  af 
indstævntes  kvartseddel,  anså  denne,  idet  be- 
varelsen af  citantens  medejendomsret  til  sedlen 

i  ethvert  tilfælde  måtte  være  betinget  af,  at 
han  forudbetalte  sin  andel  af  udgifterne  ved 
samme  fornyelse,  sig  berettiget  til  i  citantens 
sted  at  antage  sin  son  Ferdinand  som  med- 
spiller på  sedlen  og  det  så  meget  mere,  som 
citantens  moder  efter  en  af  indstævntes  son 
Hans  under  sagen  afgiven  erklæring  skal,  da 
Hans  under  en  samtale,  som  han,  der  efter  et 
ophold  i  København  vilde  rejse  hjem  til 
Ålborg  den  10.  juni  f.  å.,  havde  med  citan- 
tens moder,  havde  på  en  bemærkning  fra 
hende  om,  at  han  skulde  have  penge  med  til 
lotterisedlen,  sagt,  at  hendes  son  spillede  på 
to  lotterisedler,  dertil  have  svaret,  at  mere 
end  en  vilde  hun  ikke  betale  til." 

Se  det  er  mand  folkesprog ! 

En  kvinde  kan  godt  hobe  sætning  på  sæt- 
ning til  ett  uendeligt  punktum,  men  det  er 
gjort  på  en  hel  anden  måde,  ikke  med  disse 
kinesiske  æsker  indeni  hinanden  af  bisæt- 
ninger og  bibisætninger  og  bibibisætninger;  nej 
alt  er  hos  hende  ikke  leddelt  som  over-  og 
underordnet,  men  sideordnet,  det  ene  sat  ved 
siden  af  det  andet  ved  hjælp  af  og  og  og 
så  og  atter  og  og  så  igen  og  så  osv.  med 
et  men  hist  og  her  til  at  bringe  afvexling, 
men  altsammen  i  ett  plan  uden  adskillelse 
af  vigtigt  og  mindre  vigtigt.  Sådan  vilde 
sætningsfojningen  sikkert  også  se  ud  i  den 
trykte  kvindelitteratur,  hvis  kvinderne  havde 
udviklet  den  ganske  af  sig  selv  og  ikke  i 
så  hoj  grad  havde  gået  i  skole  hos  mændene. 
Men  selv  nu  er  den  herskende  i  mange 
kvindebreve,  der  ikke  er  bestemte  for  offent- 
ligheden. 

Tegnsætning  er  ikke  kvindernes  stærke 
side,  og  man  tor  dristigt  påstå  at  i  alt 
fald  komma,  semikolon,  punktum  og  ny 
linie,  der  tjener  til  logisk  inddeling,  næppe 
var  blevet  opfundne  eller  var  kommet  i  al- 
mindelig brug,  om  kvinderne  havde  været 
enerådende  på  de  områder.  Dærimod  kan 
det  jo  nok  være  at  udråbstegnet  selv  så 
vilde  være  kommet  frem,  og  ligeledes  det 
middel   til  at    fremhæve  det  følelsesbetonede 


som  ligger  i  understregning  —  med  een  eller 
helst  to — tre — fire  streger. 

Der  er  nogle  andre  skilletegn  som  måske 
også  har  noget  kvindeligt  ved  sig,  nemlig 
tankestregen  og  de  prikker  hvorved  afbry- 
delse eller  overgang  antydes.  Er  det  nemlig 
ikke  just  typisk  for  den  kvindelige  tanke  og 
udtryksmåde,  dette  der  betegnes  ved  disse 
tegn?  Tanken  føres  ikke  færdig  til  dens 
logiske  ende,  men  slippes;  så  må  læseren 
eller  tilhøreren  selv  om  hvad  han  vil  gore 
ved  den,  men  hun  er  allerede  langt  inde  i 
det  næste  tankeknippe.  Een  to  tre,  og  et 
graciøst  lille  hop,  så  vi  tunge  klodsede  mand- 
folk ikke  længer  er  med:  vi  veed  tit  næppe 
engang  hvad  det  er  for  en  han  der  nu  er 
tale  om,  for  det  behøver  slet  ikke  at  være 
den  samme  som  vi  var  ved  i  den  forrige 
sætning.  George  Meredith,  sikkert  en  af  de 
bedste  kvindeskildrere  blandt  vor  tids  roman- 
forfattere, sir  et  sted  at  kvinden  tænker  i 
tankestreger,  men  det  vil  netop  sige  i  spring 
og  uden  at  føre  tankerne  til  ende. 

Hertil  hører  så  også  hendes  forkærlighed 
for  „opstoppersætninger",  hvor  man  kun  får 
halv  besked  og  selv  i  tanken  må  kvæde 
visen  færdig.  Et  par  exempler:  „Men  på 
den  anden  side,  da  De  jo  fik  den  anden 
indbydelse  forst,  ikke?"  Her  er  navnlig  det 
ikke,  der  henføres  til  den  uudtalte  slutning 
(så  må  De  vel  ta  imod  dén)  hojst  karak- 
teristisk. Fremdeles:  „Og  Deres  søster  som 
skal  ha  bryllup."  De  fleste  der  sir  den  slags 
sætninger,  vilde  sikkert  komme  i  forlegenhed 
om  man  opfordrede  dem  til  at  fuldende  sæt- 
ningen. „Om  jeg  forstår  hvad  hun  vil  med 
dén  mand!"  —  „Nå,  det  må  jeg  sige!* 
(hvad  må  hun  sige?)  —  „Som  han  gjorde 
kur  til  hende"  med  en  mærkelig  brug  af 
ordet  som.  Et  opstopperord  som  damer  tit 
bruger  er :  „jeg  blev  forfærdelig  sjak*  isteden- 
for  det  fulde  sjakmat.  Men  når  mandlige 
venner  tillader  sig  at  gore  lojer  med  den 
slags  ufuldendte  udtryk,  blir  de  i  reglen  mødt 
med:    „Å,  I  skal    nu   altid  være  så  vigtige, 

I  mandfolk"  eller  „I  med  jeres  pedantiske 
logik!"  Og  jeg  må  virkelig  dær  for  en  stor 
del  gi  kvinderne  ret:  der  er  ingen*:  grund  til 
at  gore  nar  ad  sådanne  sætninger,  når  de 
som  mange,  måske  de  fleste  af  dem,  er  fuldt 
forståelige.  Sproget  vilde  blive  utålelig  kede- 
ligt og  stift,  hvis  man  på  ethvert  punkt 
skulde  nævne  alt  det  der  hører  til  for  at  få 
tanken  udtrykt.  „To  anden  Roskilde"  sir  vi 
mandfolk  da  heldigvis  i  reglen  istedenfor  det 
fulde  „Må  jeg  anmode  Dem  om  at  sælge  mig 
to  andenklasses  jernbanebilletter  til  Roskilde 
station?"  Og  som  exempler  på  virkelige 
opstoppersætninger,  der  —  takket  være  rime- 
ligvis det  svage  kon  —  er  groet  helt  fast  i 
det  danske  sprog,  skal  jeg  nævne  „At  han 
gider!"  (Pontoppidan,  Dommens  dag  60: 
„At  I  to  dog  altid  skal  skændes!"  Nansen, 
Guds  fred  8:  „At  de  gider!  At  de  ikke  alle 
en  dejlig  sommermorgenstund  springer  op  med 
den  beslutning,  at  nu  vil  de  ikke  længer!") 
—  „Ja,  han  kan  sagtens!"  (oprindelig  fort- 
sat: være  glad,  el.  lign.)  „Hvem  der  havde 
råd!"  (fra  forst  af  fortsat:  han  kunde  være 
glad,  osv.)  Her  er  der  ingen  længer  der 
savner  noget,  og  sætningerne  er  dærfor  nu 
fuldkomne.  Det  samme  gælder  også  om  en 
anvendelse  af  ordet  så:  i  en  sætning  som 
„Hun  er  så  sød"  savner  mandfolkelogik 
egentlig  enten  en  sammenligning  (så  sød  som 
sukker)  eller  en  anden  fortsættelse  (så  sød  at 
man  kunde  spise  hende),  men  kvindernes 
stadige  stoppen  op  uden  den  slags  afslut- 
ninger har  vænnet  os  af  med  at  vente  dem, 
og  dærved  har  ordet  så  egentlig  fået  den 
nye  betydning  „meget".  Ganske  på  samme 
måde  er  det  gået  på  engelsk,  hvor  også 
„That  is  so  kind  of  you"  osv.  særlig  hyp- 
pigt anvendes  af  det  smukke  kon.  Til  samme 
klasse  hører  også  kvindesætninger  som  „Føret 
er  i  den  grad  rædsomt",  hvor  et  mandfolk 
kan  føle  sig  fristet  til  at  sporge  „at  hvad?" 
Kvinden  er  her  hurtigere  i  vendingen  end 
vi  tunge  mandfolk,  og  det  hænger  sammen 
med  at  hun  overhodet  har   langt  storre  fær- 


dighed i  at  bruge  munden  —  jeg  siger  med 
villie  ikke  færdighed  i  at  bruge  mund  —  end 
vi  mænd.  Det  er  et  punkt  hvor  hendes  over- 
legenhed til  alle  tider  har  stået  uanfægtet. 
Mangfoldige  ordsprog  fra  alle  lande  aflægger 
et  mangetunget  og  eenstemmigt  vidnesbyrd  om 
hvor  lille  manden  føler  sig  når  det  drejer 
sig  om  at  tale  meget.  „Når  kvindfolk  fattes 
svar  på  stand,  i  Vesterhav  da  fattes  vand." 
„Forend  kvinden  tier,  lær  hun  sig  slo  ihjel" 
sir  man  i  Vestjylland.  I  Frankrig  lyder  ord- 
sproget :  „To  kvinder  udgor  et  helt  retsmøde, 
tre  en  ordentlig  snadren,  fire  et  helt  marked" 
(Deux  femmes  font  un  plaid,  trois  un  grand 
caquet,  quatre  un  plein  marché),  og  på  samme 
måde  i  Venedig:  „To  kvinder  og  een  gås 
udgor  et  marked"  (Due  donne  e  un?  oca 
fanno  una  fiera).  Kineserne  siger  at  tungen 
er  kvindens  sværd,  som  hun  aldrig  lader 
ruste  i  skeden,  og  Knud  Rasmussens  „Nye 
mennesker"  oppe  i  Nordgronland  mener:  „Man 
skal  ikke  tale  om  bjornejagter ;  sidde  inde 
og  vrovle  om  dem,  nej!  lad  kællinger  om 
det;  dem  skal  man  aldrig  se  uvillige,  når 
det  gælder  snak".  Xenark  priser  sikaderne 
lykkelige,  fordi  da  i  alt  fald  deres  kvindfolk 
er  stumme;  en  anonym  forfatter  siger:  „Kvin- 
den taler  forfærdelig  meget,  og  det  lidt  hun 
siger  i  sine  mange  ord,  er  ikke  engang  godt", 
og  Tennyson,  der  er  meget  høfligere,  mener 
at  „En  kortfattet  og  fyndig  stil  passer  for 
manden,  men  for  kvinden  ligger  det  bedst 
at  bruge  mange  ord".  Ja  selv  Mrs.  Brow- 
nings  kvindeforkæmperske  Aurora  Leigh  ud- 
bryder et  sted,  at  kvinden,  inden  hun  kan 
gore  en  ting,  må  bevise  at  hun  kan  gore 
det,  og  snakker  så  meget  op  om  kvindens 
ret  og  kvindens  opgave,  at  manden  må  sige 
at  en  kvindes  opgave  tydeligt  nok  er  at 
snakke : 

A  woman's  function  plainly  is  ...  to 
talk. 

Det  vilde  sikkert  ikke  være  svært  hos 
mandlige  forfattere  at  finde  en  hel  mængde 
citater  i  samme  retning;  jeg  skal  nojes  med 

endnu  at  anføre  et  sted,  men  det  er  så  også 
det  krasseste  og  mest  overdrevne  jeg  kender, 
nemlig  fra  Weiningers  sygeligt  kvindehadske 
bog  Geschlecht  und  charakter:  „Kvinderne 
har  ganske  visst  fået  sprogets  gave,  men 
ikke  talens;  en  kvinde  konverserer  (koket- 
terer) eller  snadrer,  men  hun  taler  ikke"  — 
De  vil  se,  at  det  er  noget  andet  end  når  jeg 
taler  om  mands  sprog  og  kvindes  tale! 

Sproget  selv  viser  flere  udslag  af  den 
samme  opfattelse,  at  kvindernes  talefærdighed 
er  storre  end  mændenes.  Fransk  cotnmérage 
er  dannet  af  commere,  og  når  vi  for  rimets 
skyld  siger  faddersladder,  tænker  vi  vel  også 
nærmest  på  de  kvindelige  faddere;  det  engel- 
ske gossip,  der  fra  forst  af  betyder  'gud- 
moder' går  over  til  at  være  et  udsagnsord 
to  gossip  'at  snakke'  og  et  nyt  navneord 
gossip  'sladder';  på  tysk  er  gevatterin  (men 
ikke  gevatter)  et  udtryk  for  et  sludrehode. 
Ja  hvis  vi  skal  tro  engelsk  Punch,  ligger 
den  samme  tanke  bagved  et  langt  ædlere  ud- 
tryk. Dær  spor  nemlig  lille  Tommy:  „Hør 
engang  faei,  hvorfor  sir  man  'modersmål'  og 
ikke  'fadersmål'?"  og  faeren  svarer  med  et 
suk:  „Fordi  mødrene  altid  taler  mere  end 
fædrene."  —  Nå,  alt  dette  er  måske,  når  alt 
kommer  til  alt,  ikke  andet  end  udslag  af  en 
almindelig  mandfolkelig  misundelse  på  et  om- 
råde hvor  de  føler  deres  underlegenhed. 

Allerede  tidligt  viser  der  sig  forskel  mel- 
lem konnene:  pigeborn  lærer  gennemgående 
tidligere  og  hurtigere  at  tale  end  drenge:  de 
taler  for  rent,  og  de  taler  renere  end  drenge, 
deres  udtale  skæmmes  ikke  af  de  mange 
unoder  og  kejtetheder  der  så  tit  findes  hos 
drenge.  Det  er  statistisk  påviist  fra  forskel- 
lige lande  at  der  et  langt  flere  iblandt  drenge 
og  mænd  der  stammer  og  har  dærmed  be- 
slægtede talefejl,  end  blandt  piger  og  kvinder. 
Kommer  vi  til  læsning,  så  er  der  også  en 
række  sammenstemmende  vidnesbyrd  om  at 
pigerne  lærer  hurtigere  at  læse  end  drenge, 
og  at  de  gennemgående  gor  det  langt  bedre, 
med  tydeligere  artikulation  og  naturligere  tone- 


fald end  drenge.  De  læser  også  hurtigere. 
Den  engelske  naturforsker  Romanes  gjorde  en- 
gang nogle  experimenter  på  den  måde,  at  han 
gav  det  samme  trykte  stykke  til  en  del  dan- 
nede mennesker  af  begge  kon;  de  skulde 
læse  det  så  hurtigt  som  muligt,  idet  der  til- 
stodes dem  ti  sekunder  for  tyve  linier.  Efter 
udløbet  af  tiden  skulde  de  med  det  samme 
nedskrive  alt  hvad  de  huskede  af  det.  Re- 
sultatet var  i  hdj  grad  til  fordel  for  kvinderne, 
der  både  læste  hurtigere  og  bedre  kunde  be- 
rette om  indholdet  end  mændene.  En  dame 
kunde  fx  læse  nojagtigt  fire  gange  så  hurtigt 
som  sin  mand,  og  kunde  endda  bedre  gengi 
det  hele,  end  han  kunde  gengi  den  lille  del 
af  det  som  han  havde  været  istand  til  at 
læse.  Men  det  viste  sig  også,  at  denne 
hurtighed  ikke  var  noget  bevis  for  åndelig 
overlegenhed;  nogle  af  dem  der  læste  lang- 
somst var  fremragende  mænd.  Dette  forklares 
på  den  måde,  at  den  der  læser  og  opfatter 
hurtigst,  ligesom  kan  fylde  alt  det  læste  ind 
i  tomme  rum  af  hjernen  uden  undersøgelse, 
medens  den  langsomme  kritisk  sigter  hver 
sætning  og  sammenholder  den  med  alle  sine 
tidligere  erfaringer  på  det  område  der  er 
tale  om. 

Også  når  det  gælder  om  at  lære  fremmede 
sprog,  ser  vi  den  samme  lethed  i  tilegnelsen 
og  den  samme  virtuositet  indenfor  et  snæv- 
rere område.  Hvad  Anna  Carlotta  Leffler 
fortæller  om  Sonja  Kovalevsky  i  den  hen- 
seende, er  ret  typisk  for  kvinden  i  alminde- 
lighed. „Dette  overordentlige  sprogtalent  hos 
hende  havde  dog  sin  begrænsning.  Selv 
plejede  hun  at  sige  at  det  slet  ikke  var 
sandt  at  hun  havde  talent  for  sprog,  hun 
havde  blot  lært  så  mange  af  nødvendighed 
og  ærgerrighed,  og  sikkert  er  det  at  hun  til 
trods  for  de  hurtige  resultater  hun  kom  til, 
når  hun  lærte  et  nyt  sprog,  dog  aldrig  fuld- 
kommengjorde sig  i  noget,  men  altid  blev 
stående  ved  et  visst  punkt  og  tillige  strax 
glemte  det  sidst  lærte  sprog  når  hun  talte  et 
andet.     Skont    hun    i   så   ung  en  alder  var 

kommen  til  Tyskland,  talte  hun  altid  meget 
mangelfuldt  tysk,  og  hendes  tyske  venner  lo 
tit  ad  de  latterlige  og  umulige  ord  hun  selv 
fabrikerede.  Ti  hun  lod  sig  aldrig  hæmme 
i  sin  ordstrom  af  sådanne  smålige  hensyn 
som  et  rigtigt  ordvalg.  Hun  talte  altid  fly- 
dende, og  det  lykkedes  hende  altid  at  ud- 
trykke hvad  hun  vilde,  og  at  præge  sin  sam- 
tale med  sin  egen  personlighed,  hvor  lidt 
herre  hun  end  var  over  det  sprog  hun  an- 
vendte. Efter  at  hun  havde  lært  svensk 
glemte  hun  næsten  helt  tysk,  og  når  hun 
havde  været  borte  fra  Sverrig  i  nogle  må- 
neder, gik  det  altid  knudret  med  svensken 
når  hun  kom  tilbage  .  .  .  Sproget  som  alt 
andet  hos  hende  var  afhængigt  af  hendes 
personlige  stemning.*4 

For  at  komme  tilbage  til  kvindens  virtuos- 
mæssige  beherskelse  af  sit  modersmål,  så  har 
måske  Swift  set  rigtigt,  når  han  et  sted 
siger:  »Den  flydende  tungefærdighed  der  er 
udbredt  hos  mange  mænd  og  hos  de  fleste 
kvinder,  skyldes  et  ringe  forråd  af  indhold 
og  et  ringe  forråd  af  ord;  ti  den  der  har 
fuldkommen  sprogbeherskelse  og  hvis  sjæl  er 
fuld  af  tanker,  vil  være  tilbojelig  til,  når 
han  taler,  at  betænke  sig  ved  valget  af  begge, 
hvorimod  almindelige  folk  kun  har  ett  sæt 
tanker  og  ett  sæt  ord  at  klæde  dem  i,  og 
de  ligger  altid  rede  for  tungen;  på  samme 
måde  kommer  folk  hurtigere  ud  af  kirke  når 
den  er  næsten  tom,  end  når  der  er  en  men- 
neskesværm der  presser  på  ved  doren." 

Talefærdigheden  hænger  altså  sikkert  sam- 
men med*  det  jeg  for  omtalte,  at  kvindens 
ordforråd  er  mindre  og  at  det  er  mere  centralt 
end  mandens.  Den  står  også  i  forbindelse 
med  det,  at  kvinden  i  det  hele  ikke  når  til 
sådanne  yderpunkter  som  manden.  Havelock 
Ellis,  der  påviser  dette  på  en  mængde  punkt- 
er1), bemærker  med  rette  at  kvinden  er  til- 
bojelig   til  at  blive    fornærmet  når    manden 

*)  Man  and  Woman.  Fourth  edition,  London 
1904.  Denne  bog  er  også  benyttet  på  flere  punkter 
i  det  foregående. 


gor  opmærksom  på,  at  der  findes  langt  flere 
genier  blandt  mænd  end  blandt  kvinder,  men 
at  hun  ikke  tar  sig  del  nær,  som  dog  synes 
at  være  blot  den  anden  side  af  den  samme 
sag.  at  der  er  langt  flere  mandlige  idioter  end 
kvindelige.  Også  på  det  sproglige  område 
kan  det  siges,  at  både  det  hojeste  sproggeni 
og  den  laveste  sprogidioti  sjældent  findes  hos 
kvinden.  Det  forste  viser  sig  også  i  littera- 
turen, bl.  a.  ved  den  uimodsigelige  kends- 
gerning, at  der  blandt  alle  de  mangfoldige 
kvindelige  forfattere  i  mange  lande  ikke  findes 
en  eneste  dramatiker  der  er  fremkommet  med 
noget  der  havde  mere  end  dognværdi;  netop 
den  dramatiske  kunstform  stiller  vel  de  storste 
fordringer  til  omfattende  og  skarpt  skelnende 
sprogbeherskelse.  Men  til  gengæld  kan 
kvinden  trøste  sig  med  at  der  blandt  mænd- 
ene findes  langt  flere  sprogidioter,  som  ikke 
kan  sætte  to  ord  fornuftigt  sammen  og  ikke 
kan  udtrykke  en  tanke  forståeligt,  og  at  kvind- 
erne på  det  mellem  begge  yderlighederne 
liggende  område,  der  netop  er  det  vigtigste 
for  de  allerfleste  mennesker,  er  mændene 
overlegne  ved  den  hurtighed  og  smidighed, 
hvormed  de  kan  bevæge  sig,  finde  udtryk 
for  tankerne  og  udtale  disse  udtryk  på  en 
tydelig  og  behagelig  måde. 

Hvordan  disse  forskelligheder  er  opståede 
i  menneskeslægtens  almindelige  udviklings- 
historie, er  det  ikke  så  svært  at  forstå.  Det 
hænger  sammen  med  primitive  og  også  mere 
civiliserede  folkeslags  arbejdsdeling.  Mændene 
har  i  årtusinder  for  en  stor  del  haft  sådant 
arbejde,  der  krævede  en  voldsom  energiud- 
foldelse på  en  forholdsvis  kort  tid,  især  ved 
jagt  og  krig.  Men  her  var  der  ikke  megen 
anledning  til  at  tale :  det  kunde  endog  under 
mange  omstændigheder  være  farligt.  Og  var 
dette  voldsomme  arbejde  forbi,  så  enten  sov 
manden  eller  drev,  sløv  og  dorsk,  tit  med 
en  pibe  i  munden,  hyppigst  i  hvert  fald  i 
tavshed.  Kvinderne  havde  dærimod  fået  over- 
ladt til  sig  de  mere  regelmæssige  og  rolige 
hjemmearbejder,  der  ikke  krævede  saa  vold- 

som  anspændelse  af  kræfterne  i  hvert  enkelt 
ojeblik.  Hun  havde  fra  forst  af  al  agerdyrk- 
ningen under  sig,  og  mange  andre  ting  der 
nu  i  mere  fredelige  tider  er  gået  over  til 
mændene;  men  også  meget  som  hun  til  de 
seneste  tider  har  været  omtrent  ene  om, 
bornepleje,  madlavning,  brygning,  bagning, 
syning,  vask  osv.  —  for  storste  delen  ting 
der  ikke  hindrede  en  livlig  passiar  og  næsten 
altid  foretoges  i  fællesskab,  medens  det  ikke 
satte  ideerne  i  særlig  livlig  virksomhed  eller 
opfordrede  til  overdreven  dybsindighed.  Efter- 
virkningerne af  denne  tingenes  tilstand  ser 
vi  endnu  og  vil  flere  slægtled  endnu  sikkert 
se,  om  der  end  i  vor  tid  er  foregået  mange 
gennemgribende  forandringer  i  arbejdsfor- 
delingen og  dærfor  også  i  opdragelsen,  så 
at  man  kan  forudse  at  også  de  to  kons  for- 
hold til  sprogvirksomheden  vil  undergå  om- 
fattende ændringer;  ja  vi  ser  allerede  at  de 
på  mange  måder  har  nærmet  sig  til  hinanden, 
så  at  mange  måske  vil  sige  at  hvad  jeg  her 
har  skildret,  ikke  mere  er  rammende  for  den 
unge  opvoxende  slægt. 

Jeg  tror  nu  ikke  kvinderne  skal  være  for 
ivrige  med  at  nærme  sig  til  mændene  i  sprog- 
lig henseende;  for  de  konskaraktertræk  jeg 
har  skildret  har  mange  gode  sider.  For  det 
forste  er  det  så  sundt  at  tale.  Det  er  i 
virkeligheden  den  bedste  lungegymnastik  der 
gives,  og  skulde  jeg  oprette  et  sanatorium 
for  brystsyge,  skulde  den  forste  regel  dær 
være  at  patienterne  skulde  hver  dag  tale  eller 
læse  hojt  (helst  poesi,  der  ved  sin  rytme  gir 
de  bedste  øvelser)  mindst  et  par  timer  om 
dagen.  Det  er  ganske  visst  ikke  anerkendt 
af  lægerne,  men  det  blir  det  nok;  der  er 
for  mig  ingen  tvivl  om  at  når  der  findes 
flere  kvinder  end  mænd  der  opnår  hundrede- 
årsalderen  —  i  Frankrig  fra  1866  til  1885 
gennemsnitligt  21  mænd  og  46  kvinder  år- 
ligt; jeg  har  ingen  danske  tal  ved  hånden 
—  så  er  een  af  årsagerne  dærtil  at  kvind- 
erne i  den  alder  hvor  man  ellers  opgir  dag- 
lig motion,  beholder    den  sunde  talemotion  i 


langt  hojere  grad  end  mændene.  Altså  for 
kvinderne  selv  vilde  det  ikke  være  godt  om 
de  aflagde  deres  tungeraphed. 

Men  af  endnu  storre  betydning  er  denne 
dog  for  hver  ny  opvoxende  slægt.  Bornene 
vilde  næppe  lære  at  tale  deres  modersmål, 
eller  vilde  i  alt  fald  lære  det  sent  og  dårligt, 
om  de  kun  var  omgivet  med  mandfolk. 
Disse  vilde  tit  være  gnavne,  mutte,  ordknappe, 
hvor  kvinderne  overfor  bornene  er  tålmodige 
og  langtfra  sparsomme  med  ord.  Et  barn 
skal  høre  et  ord  gentaget  masser  af  gange 
for  at  lære  det,  og  det  skal  helst  siges  kær- 
ligt og  paa  en  sådan  måde  at  hele  situa- 
tionen viser  hvad  det  -betyder,  altså  netop 
siges  på  de  tider  og  steder  hvor  mænd  slet 
ikke  siger  noget,  fordi  ord  tilsyneladende  er 
overflødige  og  ikke  gir  nogen  ny  oplysning. 
Det  har  Mrs.  Browning  udtrykt  i  smukke  ord 
som  jeg  skal  forsøge  at  oversætte: 

Kvinder  kender 
hvordan  man  bedst  skal  fostre  småborn  op. 
De  har  en  simpel  livlig  kærlig  kunst 
at  sætte  indholdsløse  ord  på  rad 
og  kysse  mening  ind  i  tomme  ord. 
Ved  den  slags  småting  lærer  barnet  bedst: 
det  fatter  livets  alvor  gennem  leg 
og  bliver  ikke  gammelklogt  og  sært. 
En  faders  kærlighed  kan  være  varm: 
hans  hjerne  er  dog  altid  mere  tung, 
og  ansvarsfølelsen  hans  vilje  hæmmer. 
Hans  klogskab  virker  ej  så  godt  som  skerat, 
og  er  han  ene,  savnes  moeren  bittert. 

Men  hvis  kvinderne  altså  dels  af  hensyn 
til  sig  selv  og  dels  af  hensyn  til  bornene 
g6r  vel  i  at  bevare  nogle  af  egenskaberne 
ved  den  nuværende  kvindetale,  så  bør  de 
endelig  også  gore  det  af  hensyn  til  mændene; 
for  selvom  vi  af  og  til  finder  vor  morskab 
i  at  drille  dem  med  deres  mangel  på  logik 
osv.,  så  er  vi  dog  inderst  inde  enige  om  at 
kvindernes  tale  er  smukkere,  friskere,  mere 
musikalsk  og  melodiøs  end  de  fleste  mand- 
folks, og  at  Grundtvig  ikke  havde  så  helt 
uret  når  han  sang: 

Modersmålet  ved  Oresund, 
og  trindt  i  de  gronne  lunde, 
dejligst  klinger  i  allen  stund, 
men  dejligst  i  pigemunde. 

HUNDERAKKEREN. 

Af  Thomas  Krag. 


I. 


Man  tror,  jeg  ikke  er  rigtig  klog. 
Man  tror,  at  Sorgen  over  Tabet 
af  min  Hustru  og  mit  Barn  har  gjort 
mig  sindsforvirret.  Man  finder  mit  Had 
til  Hunde  sygelig.  Man  mener  at  have 
Rede  paa,  at  mit  Barn  døde  en  naturlig 
Død.  En  og  anden  har  endog  Vished 
for,  at  jeg  er  et  degenereret  Individ,  hvis 
Udsagn  ikke  kan  tages  Hensyn  til. 

Og  alligevel  afgiver  jeg  nu  min  For- 
klaring. Den  er  sand.  Saa  kan  enhver 
dømme: 

Jeg  kjender  næsten  ingen  Mennesker 
mere.  Den  eneste  jeg  taler  nogle  Ord 
med  er  min  Chef,  „Gaardejer*  Martin 
Julius.  „Gaardejer" ;  saa  er  endnu  hans 
Titel.  Den  skriver  sig  fra  dengang  han 
var  Storspekulant  og  ejede  mange  Gaarde. 
Nu  ejer  Hr.  Julius  saavist  ingen  Gaarde 
mere.  Han  lever  nok  mestendels  af  at 
laane  Penge  ud  til  ublu  Renter.  Han  er 
Aagerkarl,  Blodsuger  —  hvad  De  vil. 
Naar  han  har  kasseret  nogle  af  sine 
Blodrenter  ind,  sidder  han  over  dem  og 
summerer  dem  i  det  evindelige  —  som 
en  Edderkop  sidder  over  en  nyfanget 
Flue.  Men  naar  han  bliver  snydt  —  og 
det  gaar  ligesaa  ofte  paa  —  da  bliver 
han  mager  paa  en  Dag,  han  lider,  hans 
gule  Knebelsbart  stritter  som  Vejrhaarene 
paa  en  Hyæne.  Alt  i  alt  er.  det  saavidt 
hans  Forretning  bærer  sig.  Tidt  mumler 
han  endog  noget  om,  at  jeg  vistnok  snart 
maa  gaa :  han  har  ikke  Raad  til  at  have 
mig  længer.  Og  da  bliver  jeg  gusten  og 
gul.  For  Gud  ved,  hvor  jeg  da  skulde 
gaa  hen.  Ingen  har  nok  videre  Lyst  til 
at  have  en  fjollet  Mand  i  sin  Tjeneste. 
„Hunderakkeren" ,  som  jeg  engang  kaldtes 
i  et  Blad,  der  berettede  den  Historie,  jeg 
her  skal  berette. 


Men  lad  mig  fortælle  alt  i  sin  Helhed. 
Jeg  er  vistnok  en  klodset  Skribent.  Lad 
mig  se  at  finde  et  Udgangspunkt  for  min 
Beretning. 

II. 

Jeg  har  altid  haft  Rædsel  for  Hunde. 
Rædsel  blandet  med  Afsky.  Maaske  det 
skriver  sig  fra  den  Tid,  jeg  som  ganske 
liden  saa  min  Mor  blive  bidt  af  en  stor, 
glubsk  Hund. 

Den  Dag  glemmer  jeg  ikke.  Det  var 
en  meget  varm  Julidag.  Mor  og  jeg 
havde  været  i  næste  Flække  og  besøgt 
en  Slægtning.  Pludselig  hørte  vi,  mens 
vi  gik,  høje  Hundeglam.  Og  ud  af  en 
aaben  Havegrind  kom  en  vældig  Hund 
farende  med  høje  Hyl.  Den  saa  mest 
ud  som  en  Djævel.  Mor  standsede, 
hold  mig  fast  i  Haanden,  jeg  kjendte 
hendes  haarde  Fingre  præsse  sig  om  mine, 
trods  Skrækken  kjendte  jeg  dem.  Hun 
pufifed  mig  bag  sig  som  for  at  gjemme 
mig  bort.  Aa,  hun  vilde  tage  Ulykken 
selv,  hele  Ulykken.  Hun  stod  stille  og 
værnede  om  mig  og  skreg!  Jeg  var  selv 
ræd,  lidefi  som  jeg  var,  neppe  sex  Aar. 
Jeg  klamred  mig  fast  til  hende,  skjulte 
mit  Ansigt  i  hendes  Kjole.  Jeg  hørte 
Hundeglammene  ganske  nær,  hu,  de 
tordnede  .  .  .  Mor  skreg  højere  end  før, 
forfærdelige  Skrig.  Jeg  skreg  med.  Ved 
ikke  andet  end  jeg  skreg. 

Jeg  hørte  Raab.  Nogen  kom  nær- 
mere. Man  raabte  paa  Hunden,  den  gav 
vel  Slip.  Jeg  kikkede  frem  fra  mit  Skjul. 
Mor  jamrede  fremdeles,  hendes  Kjole  var 
flænget,  Blodet  randt  fra  hendes  Haand, 
ogsaa  hendes  Kind  var  blodig. 

Jeg  husker  den  Dag  fra  min  Barn- 
domstid som  en  rød  Blodflæk.  Og  Blod- 
flækken og  Hunden  gaar  i  et.  Og  jeg 
hører  Mors  stakkels  Skrog,  hendes  jam- 

merfulde  Suk,  hendes  taalmodige  Suk  til- 
slut, slig  som  fattige  Koner  som  oftest 
sukker,  naar  de  lider;  ...  der  er  noget 
haabløst,  stille  over  disse  Sukke,  der 
smærter  mig  mere  end  store  Veraab . . 

Jeg  er  sikker  paa,  at  den  Dag  gav 
mig  Rædselen  for  Hunde  i  Blodet.  Jeg 
føler  selv,  at  jeg  siden  da  saa  sky  og 
fiendtiig  paa  disse  modbydelige,  indbildske 
Dyr  med  de  frække,  usunde  Lyster.  Jeg 
væmmedes  allerede  da  ved  deres  skidne 
Unatur  og  ved  deres  brydske  Fremtræden. 

Og  jeg  forstod  godt,  at  Hundene  og- 
saa  haded  mig.  Traf  jeg  en  Hund  i 
Gader,  hvor  der  gik  mange  Mennesker, 
lagde  den  næppe  Mærke  til  mig.  Men 
kom  jeg  henad  en  ensom  Gade  eller  en 
afsides  Vej,  og  mødte  jeg  der  en  Hund, 
helst  en  af  de  store,  brutale  med  sorte 
Svælg:  da  løfted  den  som  oftest  Hovedet 
og  knurred,  naar  jeg  gik  den  forbi.  Ja, 
flere  Gange  hændte  det,  at  slig  Hund 
gjøede  og  gjorde  sig  Rede  til  at  forfølge 
mig,  maaske  angribe  mig.  Og  jeg  be- 
tvang med  Vold  min  Rædsel,  og  frem- 
for alt  vogted  jeg  mig  for  at  stirre  den  i 
øinene;  thi  mit  Blik  hidsed  den  op.  Og 
jeg  slap  helskindet  fra  dens  Raseri.  Men 
naar  jeg  endelig  var  langt  nok  fra  den, 
begyndte  en  ond  Nervøsitet  at  anfalde 
mig,  som  havde  Hundens  onde  øine  be- 
sat mig. 

Folk  tager  jo  meget  varlig  paa  Hundene 
i  det  hele  taget.  Landsens  Lov  beskytter 
dem  i  høj  Grad.  Om  en  Hund  kommer 
imod  en  Mand  og  gøer,  saa  Fraaden 
siver  den  af  Gabet  —  man  skal  dog 
ikke  prøve  paa  at  slaa  den.  Man  risi- 
kerer at  blive  ilagt  Bøder,  om  det  kjære 
Dyr  faar  Mén  af  Slaget.  Man  har  ihvert- 
fald  at  vente  til  Hunden  har  bidt,  og 
selv  da  bør  man  helst  ikke  tage  sig 
selv  til  Rette,  nej  man  skal  „melde" 
Hunden,  begjære  —  lidt  forsent  —  Mund- 
kurv paa  den.    Og  bider  Hunden  ikke, 


men  blot  truer  med  Glam  og  Fraade, 
saa  har  man  ingenting  at  gjøre  uden  at 
vente  til  den  bider.  En  slig  Hund  kan 
i  Dagevis  true  Dig  med  stærke,  skarpe 
Tænder,  den  kan  gjø,  saa  Dampen  driver 
den  af  Svælget  —  Du  har  at  finde  Dig 
i  det.  Selv  om  Dit  Sind  i  Forvejen  er 
oprevet,  og  selv  om  disse  Stunder  er 
utrygge,  saa  din  Uro  bliver  større. 
Hunden  har  Lov  til  daglig  at  true  Dig 
med  Ulykke.  Dersom  en  Mand  løfter 
sin  Haand  mod  Dig,  kan  Du  forlange 
ham  straffet.    Hunden  gaar  fri  og  frank. 

Jeg  hader  Hunde,  og  jeg  hader  det 
hos  Menneskene,  som  elsker  Hunde. 

Eet  Ord  før  jeg  gaar  videre:  Jeg  har 
set  Jagthunde  med  vakre,  venlige  øine. 
Og  langt,  ude  i  vilde  Fjeldegne  og  paa 
øde  Sletter  har  jeg  mødt  Hunde,  hvis 
Væsen  var  Alvor  og  Trofasthed.  Som 
ikke  bare  gøede  ad  uskyldige  Forbi- 
gaaende,  men  som  værgede  Menneskene 
mod  virkelig  Fare.  Se  disse  Hunde  har 
jeg  oprigtigt  beundret,  saaledes  som  man 
beundrer  en  vakker  Ting,  der  staar  paa 
sin  rette  Plads. 

III. 

Det  bliver  i  Høst  netop  et  Aar,  siden 
min  lille  Gut  døde.  Og  han  døde  af  den 
Rædsel,  han  fik  i  sit  Sind,  og  af  den 
Gift,  han  fik  i  sit  Blod,  da  den  store, 
onde  Hund  bed  ham. 

Kom  ikke  her  og  „konstater",  at  der 
ikke  findes  Gift  i  Hundens  rasende  Svælg. 
Selv  om  Mikroskoperne  ikke  viser  Vand- 
skræksbacillen,  kan  der  findes  Safter, 
ingen  aner  Virkningen  af.  I  hele  Menne- 
skehedens Historie  er  Afsky  for  Hunde 
som  Kjærlighed  til  Hunde.  Himlens 
hemmelighedsfuldeste  Stjerne  blev  givet 
Navn  efter  Hunden.  Mystikerne  lagde 
Helvede  der.  Og  hvilken  Sygdom  bringer 
en  Rædsel  med,  der  kan  sammenlignes 
med  Hundeskræk?  Den  er  jo  selve  Hel- 
vedesangsten  sluppen  løs.   Aa!  det  onde 

Dyrs  Bid  i  mit  Barns  Kjød,  og  den 
Rædsel  det  gød  i  hans  Sind  —  det 
bredte  sig  langsomt  og  gav  ham  Døden. 
Denne  min  lille  Gut  var  noget  af  et 
Mirakel:  Saa  stærk  og  sund,  saa  tyk  og 
fed.  Og  munter  og  sprællende.  Og  min 
Gut  var  han  først  og  fremst.  Jeg  saa 
paa  hans  øine,  at  han  var  min  Gut.  For 
hans  øine  var  tidt  sælsomt  tunge.  Og 
derfor  elsked  jeg  ham  dobbelt.  Jeg  fandt 
i  hans  Øine  ligesom  mit  eget  stakkels 
Liv.  Og  i  hans  søde  Kinder  og  i  hans 
straalende  Smil  fandt  jeg  Billedet  paa 
min  egen  brændende  Lykkedrøm. 

IV. 

Jeg  husker  godt  den  lille  Gade,  hvori 
jeg  dengang  boede.  Den  løb  langs  et 
Indsig  af  Sjøeri  i  Byens  sydlige  Del.  Der 
boede  mest  Agenter,  Hyrebasser  og  Kjøb- 
mænd,  der  handler  med  Kolonialvarer  og 
Skibsrekvisiter.  Min  Vært  var  en  af  de 
mest  kjendte  Kjøbmænd  der.  Hans  Bu- 
tik laa  i  Kjælderen,  men  selv  ejede  han 
hele  Huset.  Han  var  vist  en  svare  Kar 
her  i  Verden.  Man  saa  paa  ham.  at 
han  gik  dernede  og  tog  sikre  Penge  ind. 
Han  stod  tidt  i  sin  Kjælderhals  og  saa 
ud,  som  om  han  ikke  bare  ejede  Huset, 
men  hele  Gaden.  Da  jeg  første  Gang 
kom  ned  til  ham  i  Kramboden  og  spurgte 
om,  hvad  den  lille  Lejlighed  paa  Kvisten 
kostede,  saa  nævnede  han  Prisen  kort, 
og  da  jeg  spurgte,  om  den  ikke  gik  bil- 
ligere, svarede  han  Nej.  Ikke  et  Ord 
mere.     Bare  Nej. 

Som  blev  det  ham  revnende  ligegyl- 
digt, om  jeg  lejede  den  eller  ikke.  Jo, 
han  var  sikkert  nok  Mand  for  sin  Hat. 

Lejligheden  var  forresten  god  nok,  og 
den  laa  i  Nærheden  af  mit  Kontor,  saa 
jeg  lejede  den  og  betalte,  hvad  han  for- 
langte uden  at  mukke. 

Men  en  Ubehagelighed  ventede  mig 
strax  første  Aften  jeg  kom  hjem.    Inde 


fra  Værtens  Lejlighed  hørte  jeg  dumpe 
Glam.  Og  da  jeg  skulde  gaa  ud  næste 
Dag,  stod  en  stor  Hund  midt  i  Porten. 
Den  stod  og  saa  bestemt  og  myndig  ud. 
øjnene  var  dorske  og  ligegyldige,  men 
grumme.  Og  inderst  inde  lured  noget 
ondt.  Den  knurred  stille,  dæmpet,  som 
var  den  i  Uvished,  om  den  skulde  lade 
mig  slippe  helskindet  forbi. 

En  ubestemt  Skræk  slog  mig  for  dette 
Syn.  En  Skræk,  der  bredte  sig  og  be- 
buded  ondt  .  .  . 

Hunden  mærked  vistnok,  at  jeg  var 
ræd  for  den.  Dens  Opmærksomhed  var 
vakt.  Dens  Øine  blev  agtpaagivende, 
naar  den  saa  mig.  Den  knurred  altid 
dumpt.  En  Gang  løb  den  to  Skridt  efter 
mig  og  glammede. 

Tidt  kunde  Tanken  om  denne  Hund 
forbitre  mig.  Engang  da  jeg  kom  ind  i 
Butiken,  stod  den  der,  og  et  vredt  Glam 
fik  jeg  strax,  saa  det  smaldt  imod  mig. 
Jeg  sagde:  „ Forbandet  saa  det  Dyr  altid 
holder  Spektakel."  Værten  svarede  kort 
og  brøsigt:  „Aa  pas  De  Dem  selv,  saa 
gjør  ikke  Hunden  Dem  noget." 

Jeg  er  ingen  Helt  i  Retning  af  at  give 
skarpe  Tilsvar  —  saa  jeg  tiede.  Men 
jeg  tror  nok,  Hunden  mærkede  sin  Herres 
bistre  Udseende  og  hørte  hans  Stemmes 
vrede  Tonefald.  I  skulde  se,  hvor  den 
sad  rnidt  paa  Gulvet  og  var  ond.  Et 
dybt  Knur  dirrede  i  Luften  omkring  den. 
Jeg  var  glad  ved  at  komme  ud  af  Kjælder- 
butiken. 

„De  maa  i  Grunden  være  en  lurtisk 
Mand,"  vil  nogle  sige.  „Hunde  glammer 
altid  efter  skumle  Existenser." 

Ja,  det  er  den  almindelige  Antagelse; 
men  jeg  har  opdaget  noget  andet.  Den 
lader  tværtimod  mange  onde  og  skumle 
Folk  i  Fred.  Og  er  den  onde  Mand  des- 
uden brutal,  blir  han  tidt  Hundens  bedste 
Herre.  Den  lader  sig  villig  prygle  af 
ham  og  regere  af  ham ;  den  slikker  hans 

Haand  som  Tak  og  skjælver  for  hans 
Vink.  Men  kommer  en  ulykkelig  gaaende, 
et  af  Vorherres  Stedbarn,  (han  kan  være 
saa  hjærtensgod  han  vil):  strax  farer 
Hunden  løs  paa  ham  og  er  Helt  og 
skjælver  ikke  en  Smule  mere. 

Hver  Aften,  naar  jeg  kom  op,  hørte 
jeg  inde  fra  Værtens  Lejlighed  dybe  Glam. 
Det  var  Hunden.  Den  var  jo  indestængt; 
men  bare  de  dumpe  Lyd  virkede  paa 
mig  som  en  Trudsel.  Jeg  kunde  ikke 
komme  op  uden  at  de  onde  Glam  ramte 
mig.  Der  stod  ligesom  én  og  bandte 
efter  mig.  Jeg  havde  tilsidst  en  Art 
Feber  i  Blodet,  naar  jeg  gik  opad  Trap- 
pen: Hvad?  Mon  den  ikke  i  Kveld  stod 
et  Steds  i  Mørket  og  vilde  styrte  over 
mig  og  flænge  mig  til  Blods? 

V. 

Min  lille  Gut  var  begyndt  at  færdes 
ude.  Ikke  sjeldent  leged  han  sig  iGaarden. 
Han  bygged  smaa  Huse  af  runde  Smaa- 
sten  og  Sand,  han  anlagde  „Butik",  eller 
han  laved  „Jernbane".  Stille  og  bitte- 
liden  gik  han  der  og  pusled  med  sine 
beskedne  Smaatterier;  han  fik  jo  aldrig 
dyre  Legetøjssager,  han  mored  sig  som 
han  bedst  kunde,  og  jeg  tror,  han  mored 
sig  ganske  godt.  Altid  var  han  spil- 
levende og  ivrig.  Han  kom  hver  Dag 
til  mig  og  forklarede,  hvad  han  nu  havde 
bygget  og  lavet,  og  jeg  maatte  jo  se  det 
og  rose  det. 

Tidt  naar  jeg  sad  paa  Hr.  Julius' 
Kontor  maatte  jeg  smile  ved  Tanken  paa 
min  lille  Fyr.  Jeg  længedes  efter  at 
komme  hjem  for  at  høre  hans  barnlige, 
alvorlige  Forklaringer,  jeg  hørte  i  mit 
øre  Klangen  af  hans  Barnestemme,  hans 
pudsige  Ord  og  klodsede  Sætninger,  jeg 
saa  ligesom  hans  lille  myge,  ubehjeip- 
somme  Krop,  og  et  inderligt  ønske  gik 
gjennem  mit  Sind,  om  at  Ulykken  aldrig 
maatte   naa   ham,    om    at   hans  Kinder 


altid  maatte  være  friske  som  nu,  og  hans 
Øine  altid  maatte  være  klare.  Ja  tidt 
kunde  jeg  gribe  mig  i  det  ønske,  at  min 
lille  Gut  altid  maatte  være  liden  som  nu, 
saa  jeg  altid  kunde  værne  om  ham,  at 
aldrig  det  store,  besværlige  Liv  maatte 
gjøre  ham  grov  og  haard  eller  saar  og 
ulykkelig.  Nu  og  da  gik  vi  sammen  og 
leged.  Jeg  hjalp  ham  med  hans  Byg- 
ningsværker, jeg  forklared  ham  utallige 
Ting,  som  han  ikke  vidste  før,  vi  var  de 
bedste  Venner  og  meget  lykkelige  .  .  . 

Da  kunde  pludselig  noget  hænde: 
Stygge,  olme  Hundeglam  lød  i  Nær- 
heden, og  se  der  stod  det  modbydelige, 
store  Dyr  med  onde  øine  og  Tungen  ud 
af  en  savlende  Kjæft  .  .  .  Fy,  hele  Mo- 
roen var  forbi.  Freden  var  borte.  Jeg 
søgte  bare  at  komme  ubetrtærket  ind  med 
min  lille  Gut. 

Han  var  forresten  ikke  ræd  Hunden. 
I  sin  Uforstand  var  han  gjærne  gaaet 
lige  hen  til  den.  Og  mon  den  da  ikke 
havde  bidt  ham?  Om  ikke  for  andet 
saa  fordi  han  var  min,  mit  Kjød  og  Blod. 

Tidt  naar  jeg  sad  hos  Hr.  Julius  kunde 
en  Angst  jage  mine  gode,  rolige  Tanker 
paa  Flugt:  Hvor  var  min  Gut  nu?  Vel 
aldrig  i  Nærheden  af  den  store,  olme 
Hund.  Hm,  dette  kunde  ikke  blive  ved 
i  Længden.  Kanske  hedst  vi  fandt  et 
andet  Sted  at  bo  . . .  Eller  mon  ikke  min 
Fantasi  lavede  Faren  for  stor? 

VI. 

Ulykken  kom!  Aa,  hvorfor  flytted  vi 
ikke!  .  .  . 

Min  Gut  legde  i  Gaarden,  og  jeg  var 
ikke  med  ham.  Jeg  var  den  Dag  træt. 
Havde  haft  anstrængende  Arbejde  paa 
Kontoret.  Jeg  laa  paa  Sengen  en  Stund, 
maaske  jeg  sov.  Jeg  vækkedes  ved  et 
Skrig.  Det  var  min  Guts  Skrig.  De  kom 
nærmere.  Jeg  for  op.  I  det  samme  aabned 
Døren  sig.  Min  Hustru  kom  ind  ganske 

forstyrret  med  vor  Gut  i  sine  Arme. 
Han  var  bleven  bidt  af  Værtens  Hund. 
I  Kinden  og  i  Armen.  Han  havde  store 
Saar  der  blødte.  Vi  hented  Lægen.  Han 
vasked  Saarene  og  lagde  Plaster  paa. 
Vi  skulde  ikke  tage  os  Sagen  for  nær, 
mente  han.    Saarene  var  ikke  farlige . .  . 

Og  nu  kommer  det  sære.  Min  Guts 
Saar  lægedes  tilsyneladende.  En  Maa- 
nedstid  efter  var  der  ikke  noget  større  at 
se.  Men  Gutten  var  ikke  den  samme  som 
før.  Han  var  ikke  den  livlige,  sorgfri 
Unge.  Han  trivedes  ikke  rigtig.  Han 
løb  nok  omkring  som  før  og  pludred  og 
smilte  til  os.  Men  han  havde  ligesom 
tabt  Glansen,  Overskuddet. 

Og  hans  Modstandskraft  var  tydeligt 
nok  mindre.  Som  nu  det,  at  han  tidt 
var  forkjølet  og  hosted.  Lægen  tilskrev 
det  almindelige  Aarsager.  .Jeg  havde 
snarere  den  Tro,  at  Saarene  havde  lukket 
sig  over  Giften  fra  den  vrede  Hunds  Svælg. 

Det  blev  Høst  og  Vinter.  En  kold, 
mørk  Vinter.  Vor  Gut  blev  ikke  frisk, 
og  Lejligheden  var  daarlig  for  et  sygt 
Barn.  Og  flytte  kunde  vi  ikke.  Havde 
netop  nu  meget  daarlig  Raad  ...  Og 
en  Dag  blev  vor  lille  Fyr  værre.  Og 
han  døde.  Ja  lad  mig  sige  det  kort  og 
godt.  Han  døde.  Jeg  glemmer  ikke  de 
Dage.  Det  lille,  fine  Hoved.  De  kjære 
Øine,  der  var  saa  trætte.  Den  lille,  arme 
Mund,  der  pusted  saa  tungt,  og  dog  vilde 
smile  .  .  . 


Sov  mit  Barn!  Hundene  havde  vel 
før  eller  siden  bidt  Dig.  For  nogle  her 
i  Verden  skal  bides  af  Hunde.  Og  Du 
var  for  stille  og  dine  Øjne  for  underlige 
til  at  Du  skulde  gaa  fri.    Sov,  sov! 

Min  Hustru,  som  i  Forvejen  ikke  var 
stærk,  fik  det  meget  værre  efter  vor  lille 
Guts  Død.  Hun  blev  stærkt  lidende  af 
Søvnløshed ;  tidt  vaagned  jeg  om  Natten 


og  hørte  hende  græde.  Hendes  Graad 
havde  ligesom  hverken  Begyndelse  eller 
Ende.  Sprang  let  og  næsten  ubevidst 
frem  af  hendes  store  Sorg.  Den  var  som 
Strømmens  krumme,  sugende  Hvirvel, 
snart  er  den  fremme,  og  snart  forsvinder 
den,  og  saa  er  den  der  uafladelig  igjen, 
fordi  Strømmen  rinder.  Hendes  Sind  var 
fuldt  af  Savn.  Lægen  talte  om  nervøse 
Lidelser,  tilraaded  hende  at  skifte  Op- 
holdssted. Enden  blev  at  min  Hustru 
rejste  til  en  gift  Søster  i  en  af  Kystbyerne, 
og  Havluften  styrkede  hende  virkelig  en  Del. 
Saa  blev  jeg  altsaa  alene  tilbage.  Jeg 
maatte  jo  passe  min  Kontorplads.  Jeg 
blev  boende  i  Lejligheden  som  før,  og 
jeg  boede  der  alene.  Gjorde  alting  selv, 
gjorde  mit  Værelse  rent,  kogte  min  Mad, 
holdt  mit  Tøj  i  Orden.  Det  hele  gik 
langt  lettere,  end  jeg  havde  ventet.  Ja 
nu  i  min  Sorg  over  Gutten  var  det  mig 
tidt  en  sød  Ensomhed.  Naar  jeg  vaagned 
meget  tidlig,  endnu  længe  før  jeg  skulde 
gaa  paa  mit  Kontor  —  aa,  hvor  jeg  var 
fjern  fra  hele  Verden.  Hvor  mine  smaa 
Rum  var  stille.  Hvor  jeg  tænkte  velsignet 
paa  mit  Barn.  Mere  end  en  Gang  hændte 
det  endog,  at  denne  min  vaagne  Længsel 
stille  gled  med  mig  over  i  Søvnen  og 
avled  en  dejlig  Drøm  om  min  Gut,  som 
kom  til  mig  og  vilde  vise  mig  sine  rare 
Bygværker. 


Hunden  —  jeg  saa  den  endnu.  Den 
gik  omkring,  svær  og  bredbrystet  som 
før.  Den  likte  sig.  Og  hvorfor  skulde 
den  ikke  like  sig?  Den  var  jo  aldeles 
efter  Opskriften  for  at  like  sig  og  klare 
sig  blandt  Menneskene.  Stærk,  sund, 
brutal,  svinsk. 

Jeg  „meldte"  den  ikke.  Saa  den  fik 
ingen  Mundkurv. 

Aa  nej,  jeg  havde  andre  Ting  under 
Overvejelse. 

En  Eftermiddag  standsed  jeg  tilfældig- 
vis udenfor  en  af  de  mange  smaa  Kram- 
boder nede  ved  Havnen.  I  Vinduet  var 
udstillet  en  hel  Del  Skibsrekvisiter.  Toug- 
værk,  Værktøj,  Trinsier,  Kroge  ...  Jeg 
blev  staaende  og  saa  paa  de  forskellige 
Ting,  uden  nogen  egentlig  Hensigt.  Mit 
Blik  faldt  bl.  a.  paa  en  lang  spids  Jern- 
tingest. Den  saa  ligefrem  grum  ud  denne 
Jerntingest,  et  rædselsfuldt  Spyd  vilde  den 
danne  i  en  kraftig  Haand.  Aa,  som  den 
vist  kunde  flænge  og  stikke. 

Jeg  blev  staaende  og  se  paa  denne 
lange,  grusomme  Ting;  saa  gik  jeg  ind 
i  Butiken  og  kjøbte  den.  Og  jeg  fandt  ud,  i 
hvilken  Lomme  den  lettest  kunde  faaPlads. 

Denne  farlige  Ting  bar  jeg  nu  altid 
paa  mig.  Hvorfor?  Jo  i  en  bestemt  Hen- 
sigt: I  den  senere  Tid  var  min  Fiende, 
Hunden,  meget  paa  Farten.  Maaske  det 
var  erotiske  Eventyr,  der  optog  den,  nok 
er  det:  tidt  naar  jeg  sent  paa  Kveld  gik 
hjemover,  saa  jeg  den  trave  om  i  den 
mørke  Gade  ved  Sjøen.  Og  nu  vilde 
det  ikke  være  saa  dumt  at  sætte  denne 
Pig  i  dens  Nakke. 

Jeg  vilde  passe  Snittet  naar  Gaden  var 
tom.  Naar  den  sidste  Nattevandrer  var 
borte,  og  naar  Politibetjenten  var  inde  i 
en  eller  anden  ulovlig  Beværtning  og  fik 
nogle  Glas  som  Løn  for  Tolerance.  Sik- 
rest var  det  vel  at  lokke  den  ned  paa 
et  eller  andet  afsides  Værft,  hvor  dens 
Hyl  ikke  kunde  høres. 

Men  som  det  saa  tidt  gaar:  nu,  da 
jeg  gik  med  Mordinstrumentet  paa  mig, 
traf  jeg  den  ikke.  En  Kveld  hørte  jeg 
den  gjø,  og  jeg  gik  efter  Lyden ;  men  da 
jeg  endelig  fandt  den,  stod  den  omgiven 
af  en  hel  Bande  Sjøgutter,  der  Iegde  med 
den.  Hm,  da  var  det  risikabelt  at  vælge 
den  Kveld.  Sjøgutterne  kjendte  den  maa- 
ske. Om  Hunden  næste  Dag  blev  savnet, 
kunde  de  vidne  og  forklare. 

—  Men  en  Dag  havde  jeg  været  ude 


at  kjøbe  Middagsmad,  en  stor  Nyre. 
Kjødet  iaa  i  Papiret  og  tyngede,  der  var 
Fedt  omkring  det,  hele  Nyren  laa  mørke- 
rød og  bristefærdig  af  Blod.  Hunden  stod 
ved  Trappegangen,  da  jeg  kom.  Dunsten 
af  dette  Nyrekjød  hidsed  den.  Da  jeg  gik 
den  forbi,  aabned  den  Gabet  og  prusted  gejl. 

En  lynsnar  Tanke  for  gjennem  mig. 
Jeg  gik  min  Etage  halvvejs  op,  aabned 
Papiret  og  kasted  et  Stykke  til  den. 
Den  slugte  det  i  en  Glæfs,  og  den  stod 
atter  med  et  stort,  sort  Gab  og  pusted 
dobbelt  hastigt.  Dens  Brunst  efter  dette 
Kjød  var  vistnok  kolossal,  næppe  til  at 
styre.  Da  jeg  atter  kaldte  paa  den 
knurred  den  ligesom,  dens  øine  fik  noget 
brændende  ved  sig.  Jeg  rev  endda  et 
Stykke  af,  hastig  saa  jeg  fik  Blod  paa 
mine  Fingre,  og  jeg  kasted  det  for  Hunden. 
Den  slugte  det  og  blev  pludselig  venlig, 
dens  Tunge  hang  helt  ud,  den  stønned 
idiotisk  og  logred  med  Halen,  den  blev 
en  elskværdig  Basse  af  en  Hund,  medens 
samtidig  Ondskab  og  Blodtørst  laa  og 
skinned  gult  i  dens  Øine. 

„Kom  saa  da!"  kaldte  jeg.  Og  jeg 
svang  det  sidste  store  Nyrestykke  i  min 
Haand.  „Kom  saa  da  .  .  .  javist  .  .  . 
kom  saa  da  Bassen.14  Ja,  den  kom  hele 
Trappen  op,  den  kom  sluttelig  helt  ind  i 
min  lille  Lejlighed. 

Min  Lejlighed  vendte  ud  til  en  hel  Del 
Pakhuse  og  en  høj  Skorstenspibe.  Og 
under  mig  boede  en  døv  Skomager. 
Ingen  Lyd  fra  mine  Værelser  kunde  for- 
styrre nogen.  Intet  Jammerskrig  fra,  hvor 
jeg  boede,  kunde  give  nogen  noget  at 
tænke  paa. 

Jeg  dræbte  den  store,  djævelske  Hund! 
Jeg  kvalte  den  langsomt  i  en  Strikke 
som  jeg,  medens  den  aad  nogle  gamle 
Kjødrester,  fæstede  om  dens  Hals.  Jeg 
fik  denne  Strikke  hæftet  i  en  stærk  Lampe- 
krog i  Loftet,  og  saa  drog  jeg  til.  At 
se  den !  Den  studsede,  hostede,  fik  Maden 

i  Vrangen,  rallede,  knurrede  saa  godt  det 
lod  sig  gjøre.  Jeg  drog  stærkt  til,  og 
pludselig  blev  den  ynkelig,  dens  øine 
glippede,  den  blev  stor  og  dum  og  elen- 
dig. Den  fremviste  kort  sagt  de  Egen- 
skaber, som  gjorde  den  til  sin  Herres 
bedste  Ven. 

Den  blev  efterhaanden  tung,  Døds- 
krampen gav  den  en  sælsom  Styrke. 
Men  jeg  fik  strammet  Touget  endnu 
mere.  Og  nu  blev  den  dødsangst  og 
rasende.  Dens  øine  blev  blodskudte, 
dens  sorte  Svælg  aabned  sig,  hele  Krop- 
pen strakte  sig  og  skjød  sig  sammen, 
ligned  en  umaadelig  Giftsnog.  Det  var 
som  al  den  Brutalitet,  al  den  Ondskab, 
den  ejede,  tydelig  gav  sig  tilkjende ;  den 
dunstede  af  Helvedes  Brutalitet. 

Den  dræbte  mit  Barn.  Den  forglfted 
min  lille  Søns  Blod:  Jeg  myrdede  den 
inderlig  og  med  dyb  Glæde.  Jeg  stak 
den  sluttelig  med  den  store,  spidse  Jern- 
pi&  Jeg  saa  den  ligge  der  elendig  og 
død  .  .  .  Jeg  syntes  jeg  nu  havde  dræbt 
noget  af  denne  Verden,  uden  hvilken  det 
vilde  være  lettere  for  en  ulykkelig  at 
leve  .  .  . 

Udpaa  Kvelden  slæbte  jeg  den  døde 
Hund  ned  og  lagde  den  uden  for  Værtens 
Dør.  Næste  Morgen  ringede  det  paa 
hos  mig.  Værten  kom  ind.  Han  saa 
brysk  ud  og  dog  maaske  en  lille  Smule 
mindre  brysk  end  før . . .  (havde  Hundens 
Fravær  gjort  ham  mindre?) 

Om  jeg  havde  set  hoget  til  hans 
Hund? 

Denne  hans  Tone,  overmodig  og  lidt 
usikker,  fik  mig  til  at  le.  Ja  sandelig,  jeg 
lo,  skoggerlo.  Manden  troede  nok,  jeg 
var  gal. 

Jeg  tiede  omsider  og  spurgte  saa  del- 
tagende : 


„Nej,  se,  se!  har  De  mistet  den  sode 
Hund?  Og  om  jeg  har  seet  den?  Ja 
mange,  mange  Gange.1*  Jeg  gik  ham 
nær,  stirrede  ham  længe  i  øinene:  „Nu 
skal  De  forresten  passe  paa.  Dette,  at 
Hunden  kom  saa  daarlig  afsted,  er  et 
ondt  Varsel  for  Dem  selv.  Ja  pas  paa! 
Dæmonerne  venter  Dem!" 

„Dæmonerne  venter  Dem!"  sagde  jeg 
endnu  engang.  Og  jeg  maa  have  talt 
paa  en  egen  Maner.  Den  kjække  Vært 
sneg  sig  ud  af  Døren  uden  at  svare  et  Ord. 

Senere  paa  Dag  fik  jeg  Brev  fra  ham. 
Han  bad  mig  paa  en  pen  Maade  om  at 
flytte.  „Han  havde  Brug  for  Lejligheden 
selv."  Naa  jasaa,  javist,  jeg  flyttede. 
Og  Dagen  før  gik  jeg  ned  til  ham  og 
beretted  ham  om  Hundens  Død.  Han 
lod  mig  snakke  ud,  bukkede,  da  jeg  gik. 
Gud  bevare  mig,  hvor  han  var  ræd  for 
mig. 

Værten  havde  nok  fortalt  Historien  til 
en  eller  anden,  der  havde  med  Bladene 
at  gjøre.  Den  nævntes  i  flere  Blade. 
Værten  prisedes,  fordi  han  ikke  forlangte 
mig  straffet:  jeg  var  jo  en  stakkels,  gal 
Mand  her  i  Verden  .  .  . 

Aa  nej,  saa  rent  gal  er  jeg  ikke.  Min 
store  Sorg  og  min  Ensomhed  har  nok 
gjort  mig  anderiedes  end  andre;  men 
jeg  tænkte  klart  og  logisk,  og  omend 
Verden  udenfor  ikke  kommer  mig  meget 
ved,  kan  jeg  nok  nu  og  da  gjøre  mig 
mine  egne  Tanker  om  den.  Blandt  andet 
kan  jeg  faa  den  sære  Idé,  at  meget  i 
Verden  udenfor  ikke  er,  som  det  skal 
være,  at  al  Bryskhed  og  Bestialitet,  som 
nu  breder  sig,  skulde  knuses.  Aa  min 
Drøm,  min  Drøm:  engang  at  være  mæg- 
tig nok  til  at  gaa  om  og  slaa  en  stor, 
tung  Jernknippel  i  Hovedet  paa  Alverdens 
krybende,  grusomme  lumske  Hunde! 

Af  H.    BOESGAARD. 


nT  Testkystens  Helte*  er  blevet  en  A vis- 
Ar  overskrift.  Kysten  derovre  er  for- 
længst opdaget,  den  er  slidt  som  Stof  og 
ingenlunde  ny  som  Sommeropholdssted.  Dri- 
stige og  besværlige  Redningsforetagender  og 
store  Ulykker  —  som  forgangen  Maaned  den 
norske  Bark  „Timuraas  Stranding  og  mange 
voldsomme  og  oprivende  Tildragelser  før  den 
—  har  trukket  Navne  og  Skikkelser,  hele 
dette  vort  Lands  „fjærne  Vesten"  frem  af 
Havgusen  og  Fjærnheden. 

Digterne  og  Malerne  har  længst  slaaet  sig 
paa  Fiskerne;  maaske  de  første  allerede  har 
„ afbrugt u  dem.  Malerne  er  i  al  Fald  ikke 
færdige;  enkelte  har  helliget  sig  dem  helt,  i 
Erkendelse  af,  at  f.  Eks.  et  vejrbidt,  blond 
Ansigt,  en  gul  Sydvest  i  Solnedgangsskær 
ejer  maleriske  Egenskaber,  der  gør  det  sent 
opslidt  som  Motiv.  Prospektkortene  har 
erobret  Sandets  Regioner.  Og  —  for  at  tage 
det  hele  med  —  paa  de  nøgne  Kirkegaarde 
derovre   forsikrer,   mellem   sorte   og    sjunkne 


Kors,  forholdsvis  pragt- 
fulde Monumenter  over 
hedengangne  Høvdinge 
og  store  Fællesgrave 
om  Folkets  Taknemlig- 
hed og  Beundring.  — 
Ukendt  er  den  jydske 
Vestkyst  da  ikke  mere. 
Men  om  selve  Red- 
ningsvæsenet og  dets 
Arbejde  véd  „Folk", 
Publikum  nok  alligevel 
overmaade  lidt.  Det  er 
ellers  en  Virksomhed, 
som  har  øvet  den  Stor- 
daad  i  Løbet  af  et 
halvt  Hundrede  Aar  at 
redde  8000  Menne- 
skeliv. Hvilken  uhyre  Sum  af  Sorg  og 
Ulykke  er  ikke  sparet  herved ;  fortjener  Red- 
ningsvæsenet Ikke  at  nævnes  blandt  de  første 
og  ypperste  af  danske  Institutioner?  Jeg  tror, 
at  man  nu  i  Skolerne  fortæller  Børnene  herom, 
at  de  i  deres  Anskuelsesundervisning  faar  at 
se  og  høre  om  Redningsbaade  og  Raketappa- 
rater. Men  man  kan  ogsaa  trøstigt  stryge 
nogle  Krigserklæringer  og  Fredsslutninger  og 
maaske  et  Par  Centimeter  Kongerække  og 
f.  Eks.  sætte  Beretningen  om  en  Daad  som 
Redningsforsøget  ved  „Daphneas  Stranding 
ind  i  Stedet. 


,  Om  Institutionen  „Det  danske  Rednings- 
væsen" og  dets  Virksomhed  kunde  der  skrives 
en  Bog.  Rigtigt  og  udførligt  kan  det  slet 
ikke  skildres  paa  anden  Maade,  og  der  vilde 
alene  i  de  korte  og  knappe  ministerielle  Be- 
retninger være  Stof  nok  til  at  gøre  denne 
Bog    „spændende",   til   heraf  at  skabe   Læs- 

ning,  der  kan  faa  Øjnene  til  at  tindre  og 
Pulsen  til  at  slaa  Tappenstreg.  Her  er  et 
vældigt  Materiale  i  blot  et  Udtog  af  Beret- 
ningerne om  de  over  3000  Strandinger  i  de 
sidste  55  Aar.  Der  fortælles  yderst  kort- 
fattet om  det  overhændige  Vejr,  om  det  nød- 
stedte Skibs  Stilling,  om  Redningsmandskabets 
Slid  ved  Aarerne  op  mod  Brænding  og  Strøm, 
om  de  Forsøg,  der  kronedes  med  Held,  og 
om  dem,  der  kun  bragte  Skuffelse.  Altsammen 
saare  beskedent  og  med  et  saadant  Præg  af 
Pligtopfyldelsens  og  Opofrelsens  Selvfølgelig- 
hed, dens  simple  Naturnødvendighed,  at  man 
ved  Læsningen  uvilkaarligt  kommer  til  at 
tænke:  ja  saaledes  maa  det  jo  være;  dette 
at  være  født  paa  den  jydske  Vestkyst  fører 
altsaa  med  sig,  at  man  maa  sætte  sit  Liv  i 
Vove  for  at  redde  andres,  —  der  er  ikke 
stort  Væsen  at  gøre  ud  af  den  Ting! 

Men  saa  oprulles  tillige  i  den  fyndige 
Sagastil,  imellem  de  nøgterne  Ord,  hele  Bil- 
ledet af  den  voldsomme  og  tragiske  Til- 
dragelse : 

Af  en  Skibsbesætning  halvdød  af  Kulde 
og  Anstrængelser  paa  et  elendigt  Vrag  midt 
i  den  brølende  Brænding,  hvis  tunge,  graa, 
sandblandede  Braadsøer  vælter  ind  over  Dæk- 
ket, kvaser  og  knuser  og  tager  Stump  for 
Stump,  Liv  for  Liv.  Af  Raketterne,  der 
hvisler  gennem  Stormen  og  Natten  for  at 
lægge  den  frelsende  Line  over  Vraget;  af  de 
anstrængende  og  ofte  dødeligt  farefulde  For- 
søg paa  at  faa  denne  Line  anbragt  paa  rette 
Maade  i  den  vaklende  Rigning;  og  derpaa 
Farten  —  Mand  for  Mand  —  i  Rednings- 
stolen  ind  gennem  Brændingen.  Eller  Billedet 
af  Redningsbaaden,  der  paa  sin  Vogn  skump- 
ler i  Galop  henad  Klitvejene,  bakses  ud  gen- 
nem Havstokkens  Brænding  og  dernæst  for 
de  tunge  Aarers  Tag  søges  drevet  op  mod 
Søerne,  i  Kamp  med  det  lumske  rivende 
„Strøg"  langs  Kysten,  udsat  for  at  smides 
bagover  af  Braaddet,  for  at  knuses  mod  de 
gamle  Vrag  paa  Revlerne  eller  mod  det 
strandede   Fartøjs   drivende   Gods   eller  Lad- 

ning.  Forsøg  efter  Forsøg  foretages.  Aarer 
knækkes,  Baaden  fyldes,  saa  at  Vandet  staar 
op  under  Tofterne  og  Ventilerne  næppe  kan 
lænse  den.  Strømmen  river  uhjælpeligt 
Baaden  med  sig  i  Læ  af  Vraget,  Mandskabet 
er  tilsidst  saa  udaset,  at  det  maa  søge  i 
Land.  Paany  køres  Baaden  langs  Stranden 
op  til  Luvart  af  det  strandede  Fartøj,  og 
friske  Folk  melder  sig  i  Stedet  for  dem,  hvis 
Lunger  og  Arme  ikke  han  yde  mere.  Det 
samme  Arbejde,  den  samme  Livsfare  om 
igen.  Saa  lykkes  det  maaske,  —  det  lykkes 
i  de  fleste  Tilfælde;  og  ind  over  Revlerne 
gaar  Baaden,  tung  af  den  reddede  Skibs- 
besætning eller  den  Rest  af  den,  som  endnu 
ikke  er  bukket  under  for  Kulden  elier  revet 
bort  af  Braadsøerne. 

Disse  Billeder  tegner  de  forretningsmæssigt 
knappe  Rapporter  uden  Svulst,  uden  „Stil", 
uden  Tilløb  til  at  sætte  nogen  af  de  „age- 
rende" i  heltemæssig  Positur.  Det  hele  er 
jo  en  Selvfølge,  et  Pligtarbejde,  som  hver 
Dag  kan  paalægge.  Men  man  lægger  et 
Hæfte  hen  for  ivrigt  at  gribe  det  næste.  Be- 
retningerne om  Strandinger  veksler  med  Rap- 
porter om,  hvorledes  Baadelag  af  Kystens 
Fiskere  ved  Havets  pludselige  og  uforklarlige 
Rejsning  er  blevet  afskaarne,  og  som  maa 
hjælpes.  Advarselssignalet  hejses,  man  mener 
at  se  Blus  paa  Havet,  Redningsbaaden  gaar 
ud;  —  og  nogen  Tid  efter  skylles  den 
kæntret  ind  i  Havstokken  —  og  derefter  hele 
Mandskabet,   12    Mand,   som  stivfrosne  Lig. 

Der  fældes  ingen  Taarer  i  Beretningen; 
den  konstaterer  lakonisk  den  beklagelige  Hæn- 
delse og  søger  kort  at  udrede  Aarsagerne. 
Og  Befolkningen  derovre  møder  Ulykken  med 
Resignation  eller   med   Religionéns  Trøst.  — 

Men  det  bliver  efterhaanden  mere  og  mere 
fænglende  Læsning,  disse  Rapporter.  Man 
drages  mod  Kysten  deroppe,  som  den  ligger 
barsk  og  vintergraa  med  Brændingens  dob- 
belte eller  tredobbelte  Stribe,  hvid  og  truende 
over  Revlerne.  Og  man  kommer  til  at  føle 
Taknemlighed  mod  disse  Folk  mellem  Klit- 

terne,  hvor  „en  vindpidsket  Hyld  bagved 
Kaalgaardens  Læ  bær'  et  eneste  Blad,  naar 
vore  Skove  tøves".  —  Taknemlighed  og 
Trang  til  at  fortælle  andre  om  deres  Gærning, 
deres  selvpaatagne,  sparsomt  lønnede  Pligt- 
arbejde. 

Men  at  fortælle  herom  kan  vist  bedst  gøres 
ved,  sammen  med  en  kort  Oversigt  over 
Redningsvæsenets  Historie  og  Virksomhed  at 
gengive  en  eller  to  typiske  Beretninger  om 
Redningsforetagender. 

Den  første  Begyndelse  til  Redningsvirksom- 
hed paa  de  jydske  Kyster  blev  taget  omkring 
30'erne  i  forrige  Aarhundrede  af  Sandflugts- 
kommissær  Claudi,  som  efter  Gang  paa  Gang 
at  have  set,  hvorledes  Strandingerne  langs 
Vestkysten  medførte  store  Tab  af  Menneske- 
liv, gjorde  sig  til  6pgave  at  finde  Udveje  til 
at  afværge  disse  Ulykker.  Som  det  første, 
men  naturligvis  ikke  synderligt  virksomme, 
Hjælpemiddel  fik  han  alle  Strandfogderne  for- 
synet med  en  lang,  tynd  Line,  der  kunde 
kastes  ud  til  de  Skibbrudne ;  dernæst  foretog 
han  for  egen  Regning  en  Rejse  til  England 
for  at  sætte  sig  ind  i  Redningsvæsenet  her 
og  indgav  efter  sin  Hjemkomst  et  Forslag 
om  Organisation  af  et  Redningsvæsen  til 
Toldkammerkollegiet.  I  de  nærmest  derefter 
følgende  Aar  skænkede  „Foreningen  til  Sø- 
fartens Fremme"  og  Frimurerlogen  to  Baade 
og  et  Raketapparat,  der  anbragtes  ved  Agger- 
kanal, Harboøre  og  Klitmøller,  og  efter  at 
Provinsialstænderne  havde  taget  sig  af  Sagen 
og  Claudi  paany  havde  berejst  Englands 
Kyster,  anskaffedes  en  synkefri  Redningsbaad 
af  tillæmpet  engelsk  Type.  I  1849  nedsattes 
en  sagkyndig  Kommission,  i  hvilken  ogsaa 
Claudi  havde  Sæde,  og  efter  at  denne  havde 
foretaget  forskellige  Forsøg  og  stillet  Forslag, 
blev  der  det  følgende  Aar  bygget  fire  nye 
Baade.  Endelig  i  1852  organiseredes  Red- 
ningsvæsenet som  Statsinstitution  under  In- 
denrigsministeriet ,|jj  og  Virksomhedsplan  og 
Materiel  udvidedes  og  øgedes  nu  hurtigt,  saa 


at  der  ved  Slutningen  af  Aaret  1858  fandtes 
24  Redningsstationer  paa  den  jydske  Kyst 
og  5  paa  Bornholm;  af  disse  Stationer  var 
17  forsynet  saa  vel  med  Redningsbaad  som 
med  Raketapparat. 

Claudi,  hvem  Æren  for  Oprettelsen  af  Red- 
ningsvæsenet og  dettes  første  Organisation 
med  Rette  tilkommer,  var  selvskreven  til 
Posten  som  Bestyrer  af  det  nørrejydske  Red- 
ningsvæsen og  virkede  i  dets  Tjeneste  med 
stor  Dygtighed  og  Energi  indtil  1869,  da 
han  —  70  Aar  gammel  —  traadtc  tilbage. 
Hans  Afløser  var  en  Mand  af  samme  Stof, 
A.  Andersen,  der  i  nogle  Aar  havde  virket 
som  Assistent  ved  Redningsvæsenet.  Ligesom 
Claudi  ved  flere  Lejligheder  personlig  havde 
taget  Del  i  farlige  Redningsforsøg  —  saaledes 
med  den  største  Dødsforagt  og  den  utrætte- 
ligste Iver  ved  Barken  „Vertumnus1"  ulykke- 
lige Forlis  i  1847  —  havde  ogsaa  Andersen 
ved  sin  Optræden  ved  farlige  Redningsfore- 
tagender givet  Kystboerne  det  rette  Eksempel, 

Paa  Lemvig  Kirkegaard,  paa  Bakken  højt 
over  Limfjorden  og  over  det  flade  Land  ud 
mod  Harboøreegnen,  finder  man  mellem  den 
grønne  Vinka  en  Granitsten,  som  endnu  ofte 
smykkes  med  en  Lyngkrans,  og  som  bærer 
denne  Indskrift: 

Thomas  Earle, 

død  ved  Redningsbaadens  Kæntring  for  „Arctic* 

den  5.  Oktober  1860. 

Ingen  har  større  Kærlighed  end  denne,  at  han 

sætter  sit  Liv  til  for  sine  Venner. 

Hertil  knytter  sig  et  Minde,  som  sent  vil 
glemmes  paa  den  jydske  Vestkyst. 

I  de  første  Dage  af  Oktober  Maaned  1860 
stod  der  paa  Kysten,  fra  Harboøre  Syd  efter, 
ikke  færre  end  14  indstrandede  Skibe,  hvor- 
iblandt en  stor  engelsk  Damper  „Arctic", 
som  en  Eftermiddag  ved  3  Tiden  drev  ind 
og  sank  efter  i  hjælpeløs  Forfatning  at  have 
forsøgt  at  ankre  udenfor  yderste  Revle.  7  af 
de  ombordværende  30  Mennesker  blev  hur- 
tigt skyllede  bort  af  Braadsøerne;  de  tilbage- 
værende tilbragte  en   frygtelig  Aften  og   Nat 


602 


Det  jydske  Redningsvæsen 


i    Rigningen,    thi    først    ved    Daggry    næste 
Morgen    kunde    man    gaa    i   Gang    med    at 
bringe    „Arctic"    Hjælp;    Skibet    laa    længst 
ude,  og  der  var  mange  andre  nødstedte  Be- 
sætninger at  hjælpe.     Nu  nægtede  imidlertid 
det   dødeligt  udasede  Redningsmandskab  fra 
Stationen  Flyvholm  at  gaa  ud  med  Rednings- 
baaden,  hverken  Befaling  eller  Bønner  hjalp, 
og  Andersen,  der  var  tilstede  i  sin  Egenskab 
af  Redningsvæsenets  Assistent,    skyndte    sig 
da  langs   Stranden   Nord 
efter,     hvor    han    mødte 
den     nylig     indbjærgede 
Besætning   fra   en    norsk 
Bark.    De  gik  med  ham, 
men  da  de  saa',  hvordan 
Forholdene  var  ved  „Arc- 
ticas  Strandingssted,  var 
kun  én   af  dem,  Anden- 
styrmand Stem,  villig  til 
at  gaa  ud  med  Rednings- 
baaden;  først   efter  store 
Anstrængelser      lykkedes 
det    Andersen    at    samle 
om  sig  en  7  Mands  Be- 
sætning. Blandt  dem,  der 
tilbød   at   gaa   med,   var 
en    ved   et  Tørlægnings- 
arbejde  beskæftiget  engelsk  Ingeniør   Thomas 
Earle.     Han  var   svagelig  og  aldrende,  men 
uagtet    Andersen    indtrængende    gjorde   ham 
opmærksom  paa   den   Fare,  han   udsatte  sig 
for,    vilde    han    absolut  med,    og    paavirket 
ved  hans  Eksempel  meldte  sig  endnu  tre  fri- 
villige, efter  at  Baaden  én  Gang  var   bleven 
kastet  tilbage  i  Havstokken.    Da  Baaden  var 
kommen    i    Nærheden    af   „Arcticas  Fortop, 
kastedes   herfra   en   Tovende,    hvorved    man 
fik  Forbindelse,  og  de  Skibbrudne  lod  sig  nu 
enkeltvis  falde  flere  Fod  ned  i  Baadens  Boug. 
hvor  Redningsmændene  greb  dem.    Naar  Søen 
kom  løbende,    maatte  Baaden   affires   mange 
Favne  for  derefter  paany  at  gentage  Manøv- 
ren.    I  første  Omgang   blev   14  af  de  Skib- 
brudne  bragt   i   Land,   men    da    Baaden  var 

paa  Vej  ind  med  Resten,  kæntrede  den, 
hvorved  to  af  de  fremmede  Søfolk  og  Mr. 
Earle  omkom.  Hans  Søn  var  inde  paa 
Stranden  Øienvidne  til  hans  Død. 

En  Optræden  som  denne  skaffede  natur- 
ligvis Andersen  en  fast  Position  blandt  Be- 
folkningen, og  han  forstod  at  bevare  den. 
Ogsaa  ved  senere  Lejligheder  har  han  per- 
sonlig taget  Del  i  vanskelige  Redningsfore- 
tagender,  og  hans  Ledelse  af  Institutionen  og 


Redningsbaaden  kerer  gennem  Klitterne. 

Virksomheden  har  været  en  saadan,  at  det 
jydske  Redningsvæsen  er  bragt  frem  til  en 
mønstergyldig  Form.  Redningsbaade,  Raket- 
apparater, Telefonforbindelse  og  Vagttjeneste 
er  det  bedst  mulige.  Lederens  praktiske 
Sans,  hans  Organisationstalent,  Kærlighed  og 
Kendskab  til  Personale  og  til  Materiel,  hans 
utrættede  Iver  og  heldige  Haand  har  ud  af 
det  rette  Stof  skabt  det  rette,  det  ypperligt 
fungerende  Apparat. 

Under  det  jydske  Redningsvæsen  (som  i 
1896  blev  underlagt  Landbrugsministeriet, 
men  som  nu  i  Fjor  er  overgaaet  til  Marine- 
ministeriet) hører  ialt  60  Stationer.  Paa 
Jyllands  Kyster  er  stationeret  44  Rednings- 
baade; desuden  er  paa  Fanø  stationeret  2 

Johan  Gaarn  Sø- 
rensen, f.18/8  1823, 
d.«^  1896.  Op- 
synsmand  v.  Sta- 
tionen Østerby 
paaLresø  fra  Sta- 
tionens Oprettelse 
i  1871  til  sin  Ded. 

Chr.      Eriksen 
Langer,  i .8/6  1824, 

d.  "/e  190°-  Ansat  ved  Rednings- 
væsenet 1848,  Opsynsmand  ved 
Flyvholm  (Harboere)  1860.  En  af  de 
djærveste  og  mest  typiske  Skikkel- 
ser blandt  de  jydske  Redningsmænd. 
Deltog  i  Redningen  af  561  Menne- 
skeliv. 

Lars  Andersen  Kruse,  f.5/6  1828, 
d.  9/8  1894.  Baadformand  ved  Sta- 
tionen Skagen  fra  1ste  Januar  1863 
(efter     „ Daphne" s    Stranding,    ved 


paa  Grundlag  af  Erfaringen  og  i  Overensstemmelse  med  de  sted- 
lige Forhold  udviklet  Type.  De  ældste  Baade,  der  nærmest  var 
efter  engelsk  Forbillede,  havde  ikke  saa  stor  Bærekraft,  og  de 
næste,  man  konstruerede,  var  ikke  tilfredsstillende  i  Henseende 
til  Stivhed.  Paa  et  Par  Steder  forsøgte  man  i  1860'erne  at 
benytte  selvrejsende  Baade,  men  de  var  tunge  at  transportere, 
en  slem  Skavank  i  Egne  med  daarlige  Veje  gennem  Klitter  o. 
a.  lign.  Baadebygger  Frørup  konstruerede  imidlertid  en  Baad- 
type,  som  byggedes  paa  Orlogsværftet,  og  med 
hvilken  alle  Stationerne  efterhaanden  forsynedes. 
Disse  Baade  er  af  god  Bæreevne  og  gjort  synkefri 
ved  et  Korkbælte  under  Essingen  udenbords  samt 
ved  12  Kobber-Luftkasser,  saa  at  de  kan  flyde, 
selv  om  de  med  en  stor  Besætning  inde  fyldes  med 
Vand.  I  de  nyere  Baade  er  anbragt  en  Ballast- 
tank for  at  forøge  Stivheden.  Selvlænsningen  er 
opnaaet  ved  8  selvvirkende  Ventiler;  gaar  en 
Braadsø  hen  over  Baaden  og  fyl- 
der den,  varer  det  kun  et  Øje- 
blik, før  den  atter  er  tømt.  Naar 
Baaden  hæver  sig  paa  Søen,  aab- 
ner  Vandets  Tryk  indefra  Venti- 
lerne, saa  at  Vandet  strømmer  ud, 
medens  de,  ved  Trykket  udefra, 
atter  lukker  sig,  naar  Baaden  sæn- 
ker sig.  Paa  Roret  findes  en  Kva- 
drant,  som  kan 


hvilken  Lejlighed  han  udmærkede  sig)  indtil  sin  Ded. 
Et  Par  Dage  fer  han  omkom  ved  Kæntring,  ledede  han 
et  meget  vanskeligt  Redningsforetagende  paa  Skagens 
Rev. 

Bendt  Ole  Svendsen,  f.**/10  1830,  d.  81/7  1906.  Ansat 
som  Baadmand  ved  Skagen  samtidig  med  Lars  Kruse 
lste  Januar  1863,  efter  at  Redningsmandskabet  var  for- 
ulykket ved  Redningsbaadens  Kæntring  for  „Daphne* 
2den  Juledag  1862.  Kendt  fra  M.  Anchers  Maleri  „Vil 
han  klare  Pynten". 

Mads  Pedersen,  f.  20/g  1834.  Blev  Baadmand  ved  Sta- 
tionen Aggerkanal  i  1862.     Formand  ved  samme   Station  siden  1897 
Beklæder  endnu  Posten  til  Trods  for  sin  heje  Alder.     Har  været  med 
til  at  redde  515  Mennesker. 

Redningsbaade,  paa  Læsø  3  og  paa  Anholt  2.  Ved  33  af 
disse  Stationer  findes  tillige  Raketapparater,  og  paa  isolerede 
Steder  er  anbragt  13  Redningsbaade,  som  bemandes  fra  nær- 
mestliggende  Station.  Endelig  er  der  9  Stationer,  som  kun  har 
Raketapparat. 

Alle  Redningsbaadene  er   synkefri  og  selvlænsende  og  af  en 


sænkes,  saa  at 
Baaden  ikke  mi- 
dter Styreevnen, 
selv  om  Agter- 
enden  løftes  af 
Søen  —  et  Ap- 
parat, der  er  kon- 
strueret  af  Red- 

Thøger  5ø- 
rensen ,  f.  M/j 
1840.  Blev  ef- 
ter sin  Fader 
ansat  som  Op- 
synsmand ved 
Stationen  Ve- 
ster •  Agger  i 
1863,  hvilken 
Post  han  end- 
nu     varetager 


med  megen  Dygtighed.  Han  har 
været  med  til  at  redde  528  Skib- 
brudne. Ledede  Redningsarbejdet 
ved  den  tyske  Øvelsesbrig  n  Un- 
dinens Stranding  i  1884  og  har 
ledet  mange  vanskelige  Rednings- 
foretagender.  Th.  Serensen  er  en 
af  de  betydeligste  Personligheder 
i  det  jydske  Redningsvæsen. 

Ole  Chr.  Madsen,  f.  "/„  1842. 
Baadmand  ved  Stationen  Kande- 
stederne  i  1868.  Siden  ljn  1892  Formand  ved 
Stationen.  En  af  de  mest  kendte  Strandinger 
her  er  „Courier's  7/18  1878,  da  Redningsbaa- 
den  maatte  gaa  ud  6  Gange,  fer  den  naaede 
Forbindelse  med  Vraget. 

Peder  Kjelder  Nielsen,  f.6/6  1852.  Opsyns- 
mand ved  Skagens  Redningsstation  fra  1/10 
1883  til  Vu  1905  og  tiUig«  ved  GI.  Skagen 
1900 — 1905.  Ledede  desuden  de  under  disse 
Stationer  herende  3  Bistationer  Skagens  Gren, 
Hejen  og  Spirbakken.  Nu  Lodsoldermand  i 
Frederikshavn.  Var  under  sin  Tjenestetid  en 
af  Redningsvæsenets  mest  betroede  Mænd. 
Kendt  ogsaa  fra  sin  Virksomhed  ved  Lods- 
ningen  af  Admiral  Rosdestwenskys  Flaade  gennem 
danske  Farvande. 

Konsul   A.  Andersen,    Bestyrer   al    det   nerre- 
jydske  Redningsvæsen. 

ningsvæsenets    Bestyrer;     til    Baaden    hører 
iøvrigt  ogsaa  Styreaarer,   men  disse  benyttes 


meget  sjældent.  I  de  senere  Aar  er  bygget  et  Par  Baade,  der  er 
noget  længere  og  bredere  end  de  sædvanlige  (35  Fod  lange  imod 
30  Fod)  og  forsynede  med  Sænkekøl  og  Sejl.  De  er  anbragte 
ved  Skagens  Gren  og  Blaavandshuk  og  er  beregnede  til  Brug  ved 
Strandinger  ved  Skagens  Rev  og  Horns  Rev.  Ved  disse  Steder  samt 
ved  Læsø  og  Anholt  kan  det  vel  ogsaa  antages,  at  Motoren  i  en 
ikke  fjærn  Fremtid  vil  blive  bragt  til  Anvendelse  i  Redningsbaa- 
den.  Til  Betjening  af  en  Baad  af  den  almindelige  Type  anvendes 
12  Mand;  de  større  Baade  har  to  Mand  større  Besætning. 

Ogsaa    Raketapparatet    er  i   Aarenes    Løb    under- 
gaaet    Udvikling.     Medens    man    i    de    første    Aar 
efter    Redningsvæsenets    Oprettelse    udelukkende    an- 
vendte Raketter  forarbejdede  i  England   og   disse  en 
Tidlang   vedblev  at    hævde    deres   Overlegenhed,    er 
man   nu   naaet  til   herhjemme   at   fremstille   Raketter 
(enkelte   og   dobbelte),   der    under    nogenlunde   gun- 
stige Forhold   kan   lægge   Linen    over    et  Skib,   der 
staar   i   indtil    1000   Fods    Afstand 
fra  Forstranden.    Redningsmandska- 
bet har  ogsaa  erhvervet  sig  en  me- 
get betydelig  Færdighed  og  Sikker- 
hed i  Anvendelsen  af  Apparatet  — 
en    Færdighed,   som  desværre    ikke 
altid    tilsvares    af    de    Skibbrudnes 
Forstaaelse  eller  Behændighed.    Der 
er  mange  Tilfælde,  hvor  Linen  Gang 
efter  Gang  —  til 
Trods  for  Mørke, 


Storm  og  lang  Af- 
stand —  er  lagt 
ud  over  det  stran- 
dede Skib,  uden 
at  de  ombord- 
værende har  gjort 
den  rette  Brug  af 
den  tilvejebragte 
Forbindelse.  Næ- 
sten 3000  Men- 
nesker er  siden 
1850  reddede  ved  Hjælp  af  Raketapparatet, 
og  i  en  Mængde  Tilfælde  vilde  Døden 
have  været  hele  den  skibbrudne  Besætning 
vis,  om  ikke  Redningsraketten  havde  lagt 
den  frelsende  Line  ud  over  Vraget.  Som 
en  af  de  Stationer,  hvor  Raketapparatet   har 

gjort  udmærket  Gavn,  kan  nævnes  Fer- 
ring, endda  Redningen  af  Skibbrudne  her  er 
yderst  vanskelig,  idet  det  i  stormfuldt  Vejr, 
naar  Havet  gaar  lige  op  til  Bovbjærgs  stejle 
Væg,  ikke  er  muligt  at  komme  paa  For- 
stranden. Navne  som  „Lutka"  (18  Menne- 
sker reddede  Juleaften  1886)  og  „Auguste" 
(13  Mennesker  reddede  8.  Marts  1893)  vid- 
ner her  om,  hvor  dygtigt  Redningsstationen 
har  røgtet  sit  Hverv.  Sørgeligere  Klang  har 
et  andet  Navn,  som  er  knyttet  hertil  — 
„Capella".  En  mørk  Efteraarsnat  indstran- 
dede denne  Bark  her,  og  uagtet   mange  Ra- 


Lekken  Redningsbaad  sættes  i  Vandet. 

ketter  blev  affyret  ud  over  Skibet,  var  det 
ikke  muligt  at  opnaa  Forbindelse  med  det, 
og  kort  efter  skiltes  det  ad  i  to  Dele.  Ulykke- 
ligvis opholdt  Besætningen  sig  paa  Agter- 
skibet, som  snart  forsvandt  i  Søen,  medens 
Forskibet  kørte  længere  ind  mod  Land  og 
endnu  den  følgende  Dag  saas  med  Forrejs- 
ningen og  en  Del  af  Sejlene  staaende. 

Hvorledes  Anvendelsen  af  Redningsbaad 
og  Raketapparat  forholdsvist  har  udviklet 
sig  gennem  Aarenes  Løb,  kan  anskueliggøres 
blot  ved  et  Par  Tal:  Medens  indtil  1873 
9 1 1  Mennesker  var  reddede  ved  Baad  og 
1182  ved  Raketapparat,  viser  Tallene  indtil 
i  Aar  4515  reddede  ved  Baad  og  2858  ved 
Raketapparat.  Dette  Forhold  har  dels  sin 
Grund  i,  at  Redningsbaadene  efterhaanden 
har  faaet    mere   Stabilitet  og   Bærekraft,  saa 


at  Redningsmandskabet  har  mere  Tillid  til 
dem  end  i  de  første  Aar,  dels  maa  Aarsagen 
søges  i  de  ændrede  Søfartsforhold.  I  Red- 
ningsvæsenets første  Tid  var  det  hovedsagelig 
Sejlskibe,  der  gik  i  Fart  paa  Vesterhavet, 
og  Strandingerne  indtraf  da  gennemgaaende 
meget  nærmere  ved  Kysten,  saa  at  man 
kunde  naa  Skibene  med  Raket.  Nu  bliver 
de  store  dybtgaaende  Dampere  staaende  læn- 
gere ude,  saa  at  Redningen  nødvendigvis 
maa  ske  ved  Baad.  Forøvrigt  har  det  altid 
været  saaledes,  at  Redningsforetagenderne  paa 
Kysten  fra  Skagen  til  Hanstedholm  (og  paa 
Øerne)  hovedsagelig  er 
udførte  med  Baad,  fordi 
Revlerne  og  Grundene  paa 
denne  Strækning  ligger 
længere  fra  Land,  medens 
de  fra  Hanstedholm  Syd 
efter  er  nærmere  Forstran- 
den, hvorfor  det  er  na- 
turligt at  anvende  Raket- 
apparatet. Endelig  maa  der 
regnes  med  det  betydelige 
Antal  Fiskere,  som  kommer 
i  Fare  under  Fiskeri ;  disse 
maa  altid  reddes  med  Baad. 
Medens  der  ved  Brugen  af  Raketapparat 
kun  er  afstedkommet  to  alvorligere  Ulykkes 
tilfælde  —  en  Opsynsmand  mistede  under 
Øvelse  det  ene  Øje  ved  Eksplosion  af  en 
Raket,  og  Skipperen  paa  den  ved  Østerby 
27.  Oktober  1884  indstrandede  Brig  „Cale- 
donia"  blev  dræbt  af  en  Raket,  som  paa 
Grund  af  Forholdene  maatte  affyres  med 
meget  lav  Elevation  —  har  naturligvis  Øvel- 
ser og  Redningsforsøg  med  Baad  medført 
flere  Uheld  og  Tab  af  Menneskeliv.  De  al- 
vorligste og  mest  kendte  af  disse  ulykkelige 
Tildragelser  er  følgende:  Den  29de  December 
1856  kæntrede  Redningsbaaden  ved  Blokhus; 
5  af  Mandskabet  omkom.  Den  5te  Oktober 
1860  druknede  under  Redningsforsøg  ved 
Flyvholm  1  Redningsmand  og  2  Skibbrudne. 
Den  27de  December  1862  omkom  ved  Red- 

ningsforsøget  for  „Daphne"  —  hvorom  Minde- 
stenen paa  Skagen  Gade  taler  —  8  af  Red- 
ningsbaadens  Besætning  og  1  Skibbruden. 
Den  3die  Juli  1863  druknede  2  Mand  under 
Øvelse  ved  Rindby  paa  Fanø.  Den  3  die 
August  1873  omkom  under  Redningsforsøg 
ved  Løkken  2  Redningsmænd  og  1  Skib- 
bruden. Den  26de  Marts  1885  kæntrede 
Redningsbaaden  ved  Vorupør,  hvorved  8 
reddede  Fiskere  omkom,  og  25de  Januar 
1897  omkom  hele  Liløre  Redningsbaads 
Mandskab  —  12  Mand  —  under  Forsøg 
paa  at  bringe  de  farestedte 
Fiskere  Hjælp. 

Ved  det  jydske  Rednings- 
væsen er  ansat  47  Opsyns- 
mænd, 37  Baadformænd  og 
473  Baad-  og  Betjenings- 
mænd.  Opsynsmændene  ved 
Baadstationerne  lønnes  med 
30  Kr.  om  Maaneden,  For- 
manden med  15,  Betjenings- 
mændene  med  10  Kr.  maa- 
nedlig.  For  Deltagelse  i 
Redningsforetagender  og  i 
Kvartalsøvelser  faar  alle 
det  samme  Vederlag:  15 
Kr.  pr.  Mand  for  et  Redningsforsøg  og  9  Kr. 
for  en  Øvelse  eller  for  et  Redningsforetagende, 
hvor  Baaden  har  forladt  Stationen  men  af 
en  eller  anden  Grund,  der  ikke  kan  lægges 
Personalet  til  Last,  ikke  bliver  Midlet  til 
den  skibbrudne  Besætnings  Frelse.  Opsyns- 
mænd og  Mandskab  ved  Raketstationer  er 
lidt  lavere  lønnede.  Ved  Afskedigelse  af 
Tjenesten  paa  Grund  af  Alder  eller  Svagelig- 
hed faar  Personalet  (og  Enker)  en  lille  Aar- 
penge  (50  Kr.  for  en  Baadmand)  af  Red- 
ningsvæsenets ved  Statstilskud  oprettede  Un- 
derstøttelseskasse.  Endvidere  ydes  der  Un- 
derstøttelse i  Tilfælde  af  Invaliditet,  og  Red- 
ningsmandskabet har  Adgang  til  at  nyde 
Støtte  af  forskellige  velgørende  Foreninger 
og  Legater. 


Tjenesten  ved  Redningsvæsenet  er  natur- 
ligvis ikke  Personalets  eneste  Beskæftigelse; 
de  fleste  driver  Fiskeri  og  lidt  Landbrug. 
Premierløjtn.  Mygind  har  i  en  Afhandling 
om  Fiskeriet  under  Jyllands  Vestkyst  be- 
tegnet Befolkningen  Sønden  for  Nyminde  som 
Bønder,  der  tillige  er  Fiskere;  Klittens  Be- 
folkning som  Fiskere,  der  tillige  driver  Ager- 
brug, og  Befolkningen  i  Harboøre,  Vorupør, 
Agger,  Skagen  o.  s.  v.  som  en  egentlig 
Fiskerbefolkning.  Redningsvæsenets  Bestyrer, 
Konsul  Andersen,    skriver  i  sine    Uddrag   af 


Barkskibet  „Capellaus  Stranding  under  Bovbjerg. 


Beretningerne  om  Virksomheden,  at  de  fleste 
er  Husmænd,  blandt  hvilke  nogle  har  saa 
meget  Jordtilliggende,  at  de  kan  holde  en 
Ko  og  nogle  Faar. 

—  Det  vilde  blive  en  lang  Liste,  skulde 
man  nævne  alle  de  Redningsmænd,  der  har 
retmæssigt  Krav  paa  Betegnelsen  Helt;  — 
der  blinker  mange  Redningsmedailler,  danske 
og  udenlandske,  paa  Jakkerne  og  Kofterne, 
naar  den  vestjydske  Befolkning  ved  Højtider 
samles  indenfor  Kirkegaardsdigerne.  Lars 
Kruse,  den  mest  bekendte,  den  mest  besungne 
af  dem  alle,  har  mere  end  én  jævnbyrdig 
paa  Kysten  mellem  Aalbæk  og  Rindby,  om 
end  han  er  bleven  Typen,  som  vi  kender 
den  fra  Drachmann,  ligesom  Ole  Svendsen 
blev    Forgrundsfiguren     paa    de     berømteste 

Fiskerbilleder.  Skulde  man  følge  den  „Rang- 
forordning", som  Tallet  paa  reddede  Menne- 
skeliv anviser,  maatte  man  nævne  Christian 
briksen  Langer  (død  27.  Juni  1906)  øverst 
med  det  imponerende  Tal  561  Menneskeliv. 
Han  fortjener  sikkert  at  nævnes  blandt  de 
ypperste,  den  gæve  gamle  fra  Flyvholm,  som 
endnu  i  sit  70de  Aar  under  den  store  Ulykke 
ved  Harboøre  21de  November  1893,  da  26 
Fiskere  druknede,  var  i  Virksomhed  med 
Redningsbaaden ,  indtil  de  sidste  Baadelag 
var  bjærgede.  Imidlertid  er  jo  hverken  Tallet 
paa  reddede  Menneskeliv  eller  paa  de  Red- 
ningsforsøg, i  hvilke  Vedkommende  har  del- 
taget, den  eneste  Maalestok  for  hans  For- 
tjeneste eller  Heltemod;  men  blandt  Navne, 
der  bør  huskes,  er  Veteranerne  Niels  Iversen 
(tb.  Agger,  som  for  10  Aar  siden  kunde 
fejre  sit  50  Aars  Jubilæum  i  Redningsvæse- 
nets Tjeneste,  fesper  Olsen  fra  Tuskjær,  som 
ligeledes  igennem  50  Aar  (fra  1848  til  1898) 
udrettede  et  stort  og  fortjenstfuldt  Arbejde, 
og  Anders  Jensen  i  Flyvholm,  en  af  de  foran 
nævnte  frivillige  ved  „Arcticas  Stranding  i 
1860.  Af  mange,  mange  andre  er  der  øvet 
stolte  Bedrifter,  Gang  efter  Gang  vist  Døds- 
foragt og  Selvopofrelse  og  udført  et  trofast, 
taalmodigt,  aarvaagent  Arbejde  gennem  mange 
Aar. 

Det  hænd- 
te i  den  før- 
ste Tid  efter 
Redningsvæ- 
senets Opret- 
telse en  sjæl- 
den Gang,  at 
enkelte  Folk 
eller  et  helt 
Baadmand- 
skab  viste 
Mangel  paa 
Mod  eller 
Pligtfølelse, 
men  fra  1884 

kendes   intet  Raketten  affyres. 


Tilfælde  af  denne  Art;  —  de,  der  er  frem- 
dragne, har  aldrig  kunnet  staa  for  en  alvor- 
lig og  upartisk  Undersøgelse.  Redningsvæse- 
nets Mandskab  er  lutter  udsøgte  Folk,  thi 
det  er  en  Hæderssag  at  blive  antaget  i  dets 
Tjeneste,  og  uagtet  Livsfare  og  Anstrængel- 
ser,  Savn  og  Kulde  og  Gennemblødning, 
ofte  i  hele  og  halve  Dage  ad  Gangen,  er 
Gærningens  uundgaaelige  Ledsagere,  er  Stil- 
lingerne ved  Redningsvæsenet  stærkt  eftertrag- 
tede. 

De  Strækninger  paa  den  jydske  Kyst,  der 
kan  opvise  det  største  Antal  Strandinger,  er 
Skagen  og  den  nærmeste  Egn  deromkring 
samt  Strækningen  Harboøre — Agger.  Fra 
Redningsvæsenets  Oprettelse  indtil  1ste  April 
1906  er  paa  hvert  af  disse  Steder  indtruffet 
ca.  600  Strandinger,  men  medens  mange  af 
Strandingerne  ved  Skagen  ikke  har  været 
forbundne  med  Fare  for  Menneskeliv  (hvilket 
bl.  a.  fremgaar  deraf,  at  ca.  Halvparten  af 
de  indstrandede  Skibe  er  bleven  bragt  flot 
igen,  mange  endda  uden  at  Besætningerne 
har  haft  Forbindelse  med  Land),  har  Revlerne 
ved  Harboøre — Agger  som  oftest  beholdt  det, 
de  én  Gang  har  taget;  her  er  kun  henved 
en  Sjettedel  af  de  indstrandede  Skibe  komne 

af  Grunden 
igen.  Paa  de 
to  nævnte 
Strækninger 
er  ogsaa  det 
største  Antal 
Skibbrudne 
bjærgede, 
men  Skagen 
møder  op 
med kun 800 
imod  2000 
paa  sidst- 
nævnte Sted. 
DeRednings- 

stationer, 
som  kan  op- 

vise  de  stør- 
ste Tal  paa 
Reddede,  er 
Flyvholm  og 
Vester  -  Ag- 
ger, der  beg- 
ge naar  op 
over  de  600 ; 
nærmest  efter 
dem  kommer 
Gammel  Ska- 
gen med  ca.  450,  Tuskjær  med  ca.  430,  Ska- 
gen og  Klitmøller  med  hver  ca.  380.  Til  Vur- 
dering af  dette  Forhold  maa  imidlertid  tages 
i  Betragtning,  at  den  stærkere  Trafikering  af 
Havet  nær  den  nordligere  Del  af  den  jydske 
Kyst  naturnødvendigt  medfører,  at  der  her 
maa  indtræffe  flere  Strandinger  end  længere 
Syd  paa.  Overalt  er  Kysten  farlig  i  stor- 
mende Vejr,  men  Søen  er  utvivlsomt  højest 
paa  Strækningen  fra  Hanstholmspynten  Syd 
efter  til  udfor  Ringkøbing  Fjord.  Horns  Rev 
er  vel  nok  det  farligste  Sted,  særlig  fordi 
det  ligger  saa  langt  ude,  at  Strandinger  ikke 
kan  ses  fra  Land.  I  de  sidste  Aar  er  her 
imidlertid  tilvejebragt  en  betydningsfuld  For- 
bedring af  Forholdene  ved  Anlæggelse  af 
traadløs  Telegraf  fra  Fyrskibet  paa  Horns 
Rev  til  Blaavands  Fyr,  hvorved  der  kan 
gives  Meddelelse  om  Strandinger   paa  Revet. 

Lige  saa  vanskeligt  og  vilkaarligt  det  nød- 
vendigvis maa  blive  at  fremdrage  Navnene 
paa  enkelte  Redningsmænd,  lige  saa  umuligt 
bliver  det  paa  begrænset  Plads  at  omtale 
eller  blot  nævne  de  særlig  bemærkelsesværdige 
Strandinger.  Den  jydske  Kyst  er  spækket 
med  Vrag,  selv  om  de  tyske  „Kaviarkort" 
overdriver.  Kystens  Børn  kender  Vragene 
ved  Navn:  Dér  under  Bovbjærg  ligger  „Lut- 
kaa,  „Stanley"  og  „Knaresbro" ;  udfor  Flyv- 
holm gik  „Ethel  Horatio"  i  Land  o.  s.  v.  Et 
særligt  omfattende  —  om  end  ikke  saa  over- 
vættes farefuldt  —  Redningsforetagende  var 
Bjærgningen  af  Besætningen,  ca.  700  Mand, 


Flyvholm  (Harboere)  Redningsstation. 


fra  den  rus- 
siske Orlogs- 
fregat  „Alex- 
ander New- 
sky"  udfor 
Harboøre  i 
1868.  Her 
kunde  under 
lidt  uheldige- 
re Forhold  let 
være  indtruf- 
fet et  Sidestykke  til  Katastrofen  Julenat 
1811,  da  L600  Mand  fra  de  engelske  Or- 
logsskibe „St.  George"  og  „Defence"  omkom 
udfor  Bøvling  Klit.  Endvidere  kan  nævnes 
den  tyske  Øvelsesbrig  „Undine"s  Stranding 
ved  Agger  i  1884,  da  147  Mand  reddedes. 
Navne,  der  har  en  særlig  sørgelig  Klang,  er 
„Sleipner",  det  københavnske  Barkskib,  der 
i  1880  strandede  udfor  Klitmøller;  den  tid- 
ligere nævnte  „Capella",  Barken  „Timura" 
nu  fra  denne  Vinter  samt  „Stanley"  og 
„Avona",  to  norske  Dampere. 

Fristende  kunde  det  være,  selv  blot  i  Aars- 
beretningernes  Rapportform,  at  skildre  nogle 
af  disse  Strandinger,  disse  voldsomt  bevægede 
Dramaer  og  lysende  Bedrifter  —  vi  maa 
nøjes  med  en,  der  da  ogsaa  er  typisk  nok: 
Kl.  6  om  Morgenen  den  7de  Februar  1894 
gik  Barken  „Erato"  af  Sølvitsborg  ind  paa 
Revlerne  ca.  1  Mil  Øst  for  Kandestederne. 
Vejret  var  uroligt  med  stormende  Kuling  af 
Vest,  og  der  stod  høj  Sø  over  Revlerne. 
Kl.  8  var  Strandingen  blevet  iagttaget  fra 
Land  og  anmeldt  til  Redningsstationen  GI. 
Skagen.  Da  Skibet  stod  omtrent  udfor  Spir- 
bakkens fiistation,  omtrent  midtvejs  mellem 
Kandestederne  og  GL  Skagen,  telefonerede 
Opsynsmanden  ved  denne  Station  straks  til 
Kandestederne,  og  herfra  telefoneredes  øje- 
blikkelig til  Landsbyen  Rannerød  lidt  inde  i 
Landet  efter  Mandskab  og  Heste.  En  halv 
Time  efter  var  Redningsbaaden  undervejs  til 
Forstranden,  hvor  den  blev  sat  i  Vandet 
næsten  8/4  Mil   til    Luvart    af  det   strandede 

Skib,  som  stod  ca.  400  Favne  fra  Land. 
To  af  Baadmandskabet  var  syge,  men  Fri- 
villige traadte  straks  i  deres  Sted  og  heldigt, 
om  end  med  stort  Besvær,  blev  Baaden  roet 
over  Revlerne  og  af  den  rivende  Strøm 
ført  ned  mod  „Erato*.  Men  næppe  havde 
Redningsbaaden  faaet  Forbindelse  med  det 
strandede  Skib,  før  dettes  Dækslast,  som  be- 
stod af  Tømmer,  rev  sig  løs,  og  da  Braad- 
søerne  stadig  gik  over  Skibet,  maatte  Red- 
ningsbaaden kappe  Forbindelsen  for  ikke  at 
blive  knust. 
Bjælker      af 

Ladningen 
stødte    imod ' 
dens    Agter- 
stævn og  be- 
skadigede 
den,  og  efter 
at  tre  Aarer 
var  brækkede 
maatte    Baa- 
den søge 
Land,      som 

den  først 
naaede        et 
langt  Stykke 
ØstforStran- 
dingsstedet. 

Fra  Statio- 
nen GI.  Skagen  havde  man  imidlertid,  sam- 
tidig med  at  man  telefonerede  til  Kande- 
stederne, sendt  Mandskab  og  Heste  til  Spir- 
bakken for  at  faa  dennes  Baad  i  Virk- 
somhed. Paa  Grund  af  Højvande  og  den 
paalands  Storm  gik  Havet  paa  mange  Steder 
helt  op  i  Klitterne,  saa  Transporten  af  Baaden 
var  yderst  besværlig,  men  Kl.  lidt  over  10 
fik  man  den  dog  i  Vandet  et  godt  Stykke 
Vest  for  det  strandede  Skib.  Mens  Rednings- 
baaden nu  blev  roet  ud  efter  Revlerne,  fik 
Mandskabet  Øje  paa  Vraget  af  det  et  Par  Aar 
tidligere  strandede  Dampskib  „Tom  Pymana 
(hvis  halve  Besætning  iøvrigt  var  druknet 
ved  overilet  at  forsøge  at  gaa  i  Land  i  egen 


Petroleums-Tankdamperen  „Attila"  af  Middlesborough  strandede  26.  Aug.  1897 

paa  Nordre  Ren n er  ved  Læse.  Skibet  kom  i  Brand  og  stod  i  16  Dage  brændende 

paa  Grunden.  Blev  bragt  flot  den  19.  Sept  1897  og  repareret 

Paa  Billedet  ses  Agterskibet  i  Brand. 


Baad).  Man  turde  ikke  vove  Forsøget  at 
gaa  til  Luvart  af  Vraget,  thi  blev  Baaden 
ført  ned  imod  det,  vilde  en  Ulykke  være 
uundgaaelig,  og  da  man  saa  gik  i  Læ  deraf, 
blev  Baaden  af  Strømmen  forsat  saa  langt 
Øst  efter,  at  den  ikke  kunde  naa  op  til  det 
strandede  Skib,  men  maatte  sættes  ind  paa 
Kysten,  som  den  naaede  omtrent  samtidig 
med  at  Baaden  fra  Kandestederne  kom  ind 
efter  sit  mislykkede  Forsøg. 

Opsynsmanden    ved  Gammel  Skagen,  som 

saa*  det 
Uheld,  der 
fulgte  de  to 
Baade,  tog 
derefter  til 
GL  Skagens 
vestlige  Sta- 
tion for  at 
faa  Baaden 
dér  ført  til 
Strandings- 
stedet.  Paa 
Stranden  be- 
sluttede man 

imidlertid 
straks  at  gøre 
et   nyt    For- 
søg med  Spir- 
bakkens 

Baad,  da  denne  ikke  var  kommen  saa  langt 
i  Læ  som  Kandestedernes,  og  dens  Mandskab 
ikke  var  saa  udaset  som  det,*  der  allerede  én 
Gang  havde  været  helt  ude  ved  det  strandede 
Skib.  To  af  Redningsmandskabet  blev  dog  til- 
bage for  at  være  med  til  Bemandingen  af  GL 
Skagens  Baad,  saa  at  denne  ikke  skulde  betje- 
nes af  lutter  Fremmede,  men  to  Frivillige  traadte 
straks  i  deres  Sted.  Det  var  nu  bleven 
yderligere  besværligt  at  transportere  Baaden, 
da  en  Mængde  Tømmer  af  „Eratoas  Dæks- 
last  var  dreven  ind  paa  Kysten;  men  Baaden 
kom  da  heldigt  i  Vandet,  naaede  efter  en 
drøj  Rotørn  ud  over  Revlerne  og  fik  Forbin- 
delse med  Barken.     Denne  laa  nu  helt  kæn- 

tret  over  med  Ræerne  i  Vandet,  og  Besæt- 
ningen sad  surret  omkring  i  Rigningen.  En 
af  de  Skibbrudne  blev  revet  bort  af  en 
Braadsø  og  forsvandt;  et  Kvarter  efter  fik 
man  fra  Redningsbaaden  Øje  paa  ham,  men 
han  var  da  død.  Efter  en  Times  haardt 
Arbejde,  under  hvilket  en  af  Redningsmand- 
skabet blev  slaaet  utjenstdygtig  af  det  stran- 
dede Skibs  slingrende  Rig,  fik  man  12  Mand 
bjærget  over  i  Redningsbaaden,  hvor  Vandet 
nu  stod  op  til  Tofterne;  saa  søgte  man  mod 
Land  og  kom  heldigt  ind  omtrent  Kl.  3. 

Imidlertid  var  GL  Skagens  Redningsbaad 
kommen  til  Stede,  transporteret  godt  op  til 
Luvart  og  bemandet  med  10  Frivillige  samt 
de  to,  der  var  bleven  tilbage.  Den  kom 
heldigt  i  Vandet,  men  da  den  gik  over  2den 
Revle,  blev  den  ramt  af  saa  voldsom  en 
Braadsø,  at  den  'blev  sat  tilbage  og  fik 
Roret  knækket.  Saa  i  Land  igen  efter  et 
nyt  Ror,  men  det  gik  nøjagtigt  paa  samme 
Maade  som  første  Gang,  Roret  brækkede,  og 
Baaden  maatte  paany  sættes  paa  Land. 

Saasnart  Spir  bakkens  Baad,  som  fortalt, 
anden  Gang  var  ført  op  til  Luvart,  blev 
Hestene  sendt  tilbage  for  at  føre  ogsaa  Kande- 
stedernes Baad  Vest  efter.  Kun  6  af  denne 
Stations  Mandskab  var  i  en  saadan  Tilstand, 
at  de  kunde  gaa  ud  igen  —  de  øvrige  6 
var  for  medtagne  —  men  ogsaa  her  meldte 
der  sig  straks  frivillige,  og  efter  store  An- 
strengelser lykkedes  det  at  faa  Baaden  ud 
til  det  strandede  Skib,  paa  hvilket  der  endnu 
sad  7  Mand  fastsurret  i  Rigningen.  Fire  af 
dem  kom  ved  egen  Hjælp  ned  i  Rednings- 
baaden, men  to  var  saa  forkomne,  at  de 
ikke  kunde  røre  sig  af  Stedet.  En  af  de 
unge  frivillige  i  Baaden,  Christoffer  Dalsgaard, 
entrede  da  ad  en  Tovende,  der  hang  ned  fra 
Nokken  af  Fokkeraaen,  op  paa  Raaen,  krøb 
helt  ind  til  Masten,  hvor  den  ene  Mand  sad 
fastsurret,  løste  ham,  entrede  atter  ud  ad 
Raaen  og  firede  ham  ned  i  Baaden.  Det 
samme  udførte  han  for  at  faa  den  anden 
Mand  bjærget,  men  den  sidste  tilbageværende 


af  Besætningen,  en  ældre  Baadsmand,  lod 
man  blive,  da  han  allerede  i  flere  Timer 
havde  siddet  livløs  fastsurret  i  Riggen. 

Saa  søgte  Redningsbaaden  i  Land  og  kom 
heldigt  ind  med  de  6  bjærgede  en  Timestid 
.efter  at  det  var  bleven  mørkt. 

Saaledes  er  Redningsmændenes  Arbejde. 
Der  er  udført  Sidestykker  til  det  mange 
Steder  paa  den  jydske  Kyst,  paa  Øerne 
i  Kattegat  og  paa  Bornholm,  hvor  Red- 
ningsvæsenet gennem  en  lang  A årrække 
har  haft  en  nidkær  og  dygtig  Leder  i  Told- 
oppebørselskontrollør  Stub  i  Nexø.  I  de 
senere  Aar  er  paa  den  jydske  Vestkyst  yder- 
ligere optaget  en  ny  Form  for  Redningsvirk- 
somhed —  særlig  med  Fiskerbefolkningens 
Sikkerhed  for  Øje  —  idet  der  er  stationeret 
to  Redningsdampere  „Vestkysten"  og  „ Vester- 
havet", to  djærve  smaa  Fartøjer,  som  har 
taget  mangen  drøj  Tørn  paa  deres  udsatte  Post. 

Det  jydske  Redningsvæsens  Historie, 

Vestkystens  Heltesaga,  er  ikke  skrevet  paa  disse 
faa  Sider.  Der  skal  mere  til,  —  og  for  hver 
Jævndøgnsstorm,  for  hver  Vinter  med  Taage 
og  med  brølende  Braad  over  Revlerne  vil  der 
blive  nye  Blade  at  skrive.  Mens  de  gamle 
Vrag  gaar  i  Sandet  eller  splittes  af  Bjærgere 
og  Bølgeslag,  sættes  stedse  nye  ind  paa  den 
haarde  Kyst. 

Der  skal  mere  til,  —  og  heller  ikke  er 
vor  Taknemmelighedsgæld  betalt  ved  Danne- 
brogskors eller  smaa  Lønningsforhøjelser.  Men 
vi  har  ingen  Skade  af  —  ogsaa  ud  over 
Sommerferieopholdene  og  de  bevægede  Øje- 
blikke, naar  der  „sker"  noget  —  at  syssel- 
sætte Tankerne  med  denne  samme  haarde  Kyst 
og  med  det  Arbejde,  der  udrettes  derovre. 

Vi  bør  fortælle  vore  Børn  om  den  fattige, 
„tunge"  Fiskerbefolkning,  der  øver  lysende 
Heltegærninger  som  dagligt  Pligtarbejde.  Og 
om  de  vindpiskede  Klitter,  den  golde  Sandets 
Egn,  hvor  der  er  opblomstret  en  Virksomhed 
i  Menneskelighedens  Navn  —  til  Gavn  for 
Menneskeheden,  til  Ære  for  Virksomhedens 
Udøvere  og  for  disses  Fædreland. 

Indledning  til  Forhandling  i  Københavns  „Venstreklub"  den  25.  Febr.   1907. 

Af  Dr.  L.  MorJtESEN. 


Man  har  vist  mig  den  Ære  at  bede  mig 
indlede  en  Forhandling  i  „Venstre- 
klubben"  om  Forsvarssagen.  Her  har  man 
vel  næppe  tænkt  paa  Forsvarssagen  i  al  Al- 
mindelighed, men  paa  Danmarks  Forsvar 
saaledes  som  den  nu  staar  og  saaledes  som 
vi  kunde  tænke  os  den  ordnet.  Det  gale 
er  imidlertid,  at  jeg  kun  har  en  Mening  om 
Forsvarssagen  i  Almindelighed,  men  ikke  om 
hvordan  Danmark  skal  forsvares,  d.  v.  s.  om 
hvordan  Danmarks  Neutralitet  skal  konsta- 
teres og  om  fornødent  gøres  forsvares.  Paa 
dette  Punkt  trænger  jeg  ligesom  de  fleste  af 
mine  Landsmænd  til  Belæring.  Naar  jeg 
alligevel  har  taget  mig  paa  at  indlede  denne 
Forhandling,  er  det,  fordi  jeg  ved,  at  der  i 
„Venstreklubben"  findes  Mænd,  der  har  dan- 
net sig  en  Mening  om  den  Ting,  og  at  de 
vil  retlede  mig  og  de  af  Medlemmerne,  der 
staar  som  jeg. 

Vi  har  længe  nok  ligget  i  Urede  om  For- 
svarssagen. Dens  Historie  er  en  Historie  om 
vore  slette  Sider.  Vi  var  fors varsu  forberedte 
i  1801,  1807,  1848  og  1864,  nu  maa  vi 
nødvendigvis  blive  enige  med  os  selv  om, 
hvorvidt  vi  skal  have  et  forsvarligt  Forsvar 
eller  vi  slet  ikke  skal  have  noget,  for  nu 
gælder  det  Danmark  Tilværelse.  Næste  Gang 
kan  let  blive  sidste  Gang.  Vort  Lands  geo- 
grafiske Leje  gjorde  os  fordum  til  Østersøens 
Hersker,  saa  de  fremmede  langt  op  i  Tiden 
sænkede  Topsejlet  til  Ære  for  vore  Orlogs- 
skibe som  Herrer  paa  Østersøen.  Nu  er  vort 
geografiske  Leje  det  farligst  mulige.  Det 
stiller  til  os  Krav,  som  nogle  mener  over- 
stiger vore  Kræfter,  men  som  forpligter  os 
til  at  sætte  alle  Kræfter  ind. 

Danmarks  Ulykke  har  været  „den  geo- 
grafiske Politik".    Ved  De  hvad  det  er,  mine 


Herrer?  Biskop  Monrad  kendetegner  den 
saaledes  i  et  af  sine  politiske  Breve  fra  1877 : 
„Der  er  en  Politik,  som  jeg  vil  kalde  den 
geografiske.  Den  er  uafhængig  af  Menne- 
skenes Planer,  Stemninger,  af  Folkenes  Lykke 
og  Ulykke;  den  ler  ad  Begivenhedernes  Om- 
skiftelser, gaar  sin  jævne,  rolige  Gang  og 
naar  sit  Maal  i  Aarhundreders  Løb.  At 
Rusland  maatte  naa  Østersøen,  det  var  sik- 
kert. Kortet  profeterede  det.  At  Rusland 
maa  naa  Herredømmet  over  Stræderne  ved 
Konstantinopel  og  Dardanellerne,  hvor  uhel- 
digt det  end  gaar  i  nærværende  Krig,  det 
er  sikkert;  det  sker  om  ikke  i  Aar,  saa  ad 
Aare,  om  ikke  i  dette,  saa  i  næste  Aarhun- 
drede.  Kortet  profeterer  det.  At  Wales 
maatte  komme  til  at  høre  til  England,  Bre- 
tagne til  Frankrig  osv.  osv.,  det  var  sikkert ; 
Kortet  profeterede  det.  Og  nu  Danmarks 
Kort,  hvad  profeterer  det?  Lader  os  i  vort 
stille  Sind  aflægge  en  højtidelig  Ed,  at  vi 
ville  forblive  sammen  i  Liv  og  Død,  og  denne 
Ed  gaa  ned  til  vore  Efterkommere!  For- 
færdelig er  Død;  endnu  forfærdeligere  er 
Sønderlemmelse."  Den  geografiske  Politik  er 
som  Kræft.  Gruelig  har  den  faret  frem  mod 
Danmark.  Vi  har  Bornholm,  der  minder  os 
om,  at  vi  engang  ejede  de  skaanske  Pro- 
vinser, Færøerne,  Island  og  Grønland,  at  vi 
engang  havde  Magt  i  Norge,  og  Ærø,  Fir- 
kanten ved  Ribe  og  de  8  Sogne  syd  for 
Kolding,  at  vi  for  ikke  længe  siden  havde 
Sønderjylland.  Endnu  er  vi  i  Stand  til  at 
bære  disse  Minder,  men  kommer  der  et  nyt 
Snit,  er  vi  selv  kun  et  Minde.  Det  er  kun 
det  næstværste,  at  Danmark  sluges;  det  aller- 
værste er,  om  Danmark  deles  ved  Store  Beit, 
en  ikke  fremmed  Tanke  i  Europas  Raad,  og 
den  kan  faa  Liv  igen  nu,   da  Store  Belt  og 

ikke  Øresund  er  Porten  ind  til  Østersøen. 
Vi  overlevede  Delingen  ved  Øresund,  vi 
overlever  ikke  en  Deling  ved  Store  Belt. 

Vor  Stilling  som  Europas  Portvagt  ind  til 
Østersøen  er  saare  beskeden,  men  vi  ved,  at 
fra  Portnerboligen  kommer  Fremtidens  Bærere 
lige  saa  let  som  fra  1.  Sal;  denne  vor  Stil- 
ling er  mere  ansvarsfuld  end  glimrende,  men 
den  gør,  at  Europas  Stormagter  vil  betænke 
sig  paa  at  lade  os  sluge  —  maaske  ikke  saa 
meget  paa  at  lade  os  dele.  At  tro,  at  de 
vil  lade  os  leve  alene  af  ideelle  Grunde,  vilde 
være  for  barnagtigt.  De  lader  os  leve  som 
Stat  saa  længe  som  de  staar  sig  ved  det, 
og  de  staar  sig  ved  det  saa  længe  som  vi 
gør  vor  Pligt  som  Vogtere  ved  Portene  ind 
til  Østersøen.  Hvordan  vi  skal  røgte  den 
Opgave,  kan  vi  ikke  enes  om;  da  den  er 
givet  os  af  de  krigsførende  Stormagter,  kunde 
vi  vente,  at  de  vilde  give  os  Svar,  naar  vi 
spurgte  dem  om,  hvad  vi  skal  gøre  for  at 
fylde  vor  Pligt.  Et  saadant  Svar  kan  vi 
næppe  vente  at  faa.  Ledende  Officerer  siger, 
at  Svaret  er  Københavns  Befæstning,  andre 
siger,  at  Svaret  lyder  anderledes.  Herpaa  og 
paa  meget  andet  venter  vi,  at  Forsvarskom- 
missionen  skal  hjælpe  os  til  Klarhed.  Jeg 
forlader  derfor  foreløbig  det  Spørgsmaal,  som 
vedrører  Forsvarsevnen,  for  at  gaa  over  til 
at  tale  om  Forsvarsviljen,  der  er  Forudsæt- 
ningen for  alt  andet. 

Dr.  phil.  Starcke  har  i  sin  i  1906  udgivne 
Pjece  om  „Danmarks  Forsvar"  givet  den 
mest  velovervejede  og  alvorligste  Fremstilling 
af  de  radikales  Stilling  til  Forsvaret,  jeg 
kender.  For  ham  er  det  en  Selvfølge,  at 
alle  danske  har  som  deres  fælles  og  højeste 
Maal  at  betrygge  Danmarks  Fremtid.  „I 
første  Linje  vil  vi  bruge  alle  vore  Kræfter 
til  at  sikre  Fædrelandets  Bestaaen  som  selv- 
stændig Stat.  Vi  vil  bygge  det  et  Værn. 
Dernæst  vil  vi  udvikle  dets  Lovgivning,  dets 
Hjælpekilder  og  Kultur  saaledes,  at  Velstand 
og  Lykke  vokser  og  bliver  tilgængelig  for 
saa  mange  som  mulig  *\    Han  vil,  at  Spørgs- 


maalet  om  vort  Værn  skal  være  hævet  over 
Partierne,  og  han  slutter  sin  Indledning  med 
med  fremhævede  Typer  at  sige:  „Fremfor 
alt  andet  maa  vi  skabe  os  saa  betryggende 
et  Forsvar  som  muligt".  Altsaa  det  samme 
som  Konsejlspræsident  J.  C.  Christensen  har 
udtrykt  ved  „et  forsvarligt  Forsvar".  „Vi 
er  alle  rede  til  at  ofre  Liv  og  Blod  og  Penge 
og  Velfærd,  hvis  Danmarks  Værn  kræver 
det.  Men  stiller  Danmarks  Forsvar  andre 
Krav  til  os,  saa  vil  vi  lyde  dem",  siger  Dr. 
Starcke,  og  han  mener,  at  det  stiller  andre 
Krav.  Han  viser,  at  et  ubefæstet  København 
—  og  for  ham  falder  et  militært  forsvaret 
Danmark  sammen  med  Københavns  Befæst- 
ning —  giver  størst  Udsigt  til,  at  Danmark 
kan  holde  sig  udenfor  en  Stormagtskrig. 
Dr.  Starcke  argumenterer  her  forsigtigt,  og 
hans  Argumenter  tager  Generalmajor  Aren- 
drup  („Forsvarssagen"  1906)  og  Oberstløjt- 
nant E.  Fischer  („Spørgsmaalet  om  Køben- 
havn som  aaben  Byu  1906)  en  stor  Del  af 
Kraften  fra.  „Med  et  befæstet  København 
vil  vor  Deltagelse  i  Krigen  blive  af  en  aktiv 
Karakter.  Er  vi  ubevæbnede,  vil  vor  Del- 
tagelse i  Krigen  baade  blive  mindre  vis  og 
mindre  skæbnesvanger".  —  Dr.  Starcke  mener, 
at  vi  skal  indrette  os  paa,  at  Krigen  i  saa 
høj  Grad  som  muligt  kan  komme  til  at  „suse 
os  om  Ørerne",  og  det  sker  bedst,  hvis  vi 
ingen  Fæstning,  Flaade,  Feltarmé  har.  „Men, 
siger  Dr.  Starcke,  selv  om  vort  Skøn  er  nok 
saa  stærkt  paa  dette  Punkt,  saa  er  vi  dog 
stillet  overfor  Muligheder,  hvor  der  ikke  kan 
siges  noget  helt  afgørende,  før  der  er  vundet 
større  Klarhed  over  de  Udgangspunkter,  som 
bestemmer  den  forskellige  Slutning,  de  for- 
skellige Mennesker  kommer  til.  Det  er  de 
subjektive  Udgangspunkter,  vi  er  kommet  til- 
bage til;  det  er  Dogmet  om  Forsvarets  mo- 
ralske Nødvendighed,  som  giver  Valget  en 
saa  forskellig  Farve  og  Værdi  i  de  forskellige 
Øjne".  Det  er  kort  sagt  „Livssynet",  som 
han  mener  er  det  afgørende  for  Stillingen 
til  Forsvarssagen.    Han  viser  derefter,  at  det 

største  Mod  er  ikke  at  hævde  vor  Selvstæn- 
dighed med  Vaaben  i  Haand,  men  uden 
Modstand  at  give  os  ind  under  Erobreren. 
„Medens  den  væbnede  Kamp  er  absolut 
haabløs,  er  der  dog  en  Mulighed  for,  at 
Fjenden  viger  tilbage  for  den  brutale  Uret. 
Da  Lamartine  gik  ene  og  vaabenløs  mod 
Arbejderskarerne,  viste  han  et  højt  personligt 
Mod,  som  fik  disse  til  at  lytte  til  hans  Ord 
og  drage  fredeligt  hjem.  Vi  siger  ikke,  at 
vor  aabne  Forsvarsløshed  vil  beskytte  os, 
men  vi  siger,  den  giver  os  den  eneste  Ud- 
sigt, vi  hara.  „Det  er  derfor  ikke  blot  vor 
Ret,  men  vor  simple  Pligt  at  gøre  os  dette 
klart,  at  det  Haab,  vi  kan  have  om  at  sikre 
vort  Fædrelands  Bestaaen,  vil  faa  fastere 
Grund  at  hvile  paa  i  samme  Forhold  som 
vi  sætter  alle  Kræfter  ind  paa  at  udvikle  vor 
ejendommelige  Kultur  og  bringe  den  nationale 
Bevidsthed  ind  i  hvert  Hjem,  skabe  det  Mod 
og  den  faste  Vilje,  som  hører  til  at  hævde 
alt  dette,  selv  under  fremmed  Herredømme*1. 
„I  Valget  af  Afvæbning  ligger  en  Tro  paa 
Folkets  nationale  Mod  og  dets  Vilje  til  at 
anspænde  alle  sine  Evner  og  samle  alle  sine 
Kræfter  om  det  fælles  Fædrelands  Udvikling, 
som  er  nok  saa  stor  og  nok  saa  ophøjet 
som  Fæstningsvennernes.  En  saadan  Tro  er 
maaske  for  stor.  Den  kræver  uden  mindste 
Afslag  et  Folk,  som  er  sig  bevidst,  at  det 
trods  alle  partiskillende  Stridigheder  staar 
som  en  samlet  Mur  overfor  fremmed  Vold; 
den  kræver  en  Konge,  der  er  som  Folkets 
frie  stærke  Hjærteslag,  og  en  Styrelse,  der 
henter  sin  Myndighed  fra  sin  Retsindighed". 
Ja,  alt  det  er  saare  smukt  tænkt  og  sagt, 
men  vi  lever  jo  nu  engang  ikke  i  det  tusind- 
aarige  Rige.  Et  saadant  Folk,  som  det,  der 
her  argumenteres  med,  er  vi  ikke,  og  vi  har 
ikke  en  Fjende,  der  viger  tilbage  for  den 
brutale  Uret,  som  det  er  at  voldtage  den 
forsvarsløse.  Og  saa  Eksemplet  med  Lamar- 
tine. Han  var  den  ene  Mand,  og  saa  var 
han  Lamartine,  der  talte  til  sine  oprørske 
Landsmænd,  hans  gamle  Venner.    Et  Folk  er 


sammensat  af  saa  mange  Slags,  og  den  fjendt- 
lige Hærs  Soldater  har  deres  Officerer,  Offi 
cererne  har  deres  Ordre  fra  Regeringen,  de 
kan  ikke  handle  som  en  oprørsk  Folkehob, 
og  Regeringen  har  sin  Interessepolitik,  der 
tvinger  den  Sværdet  i  Haand. 

En  høj  Idealisme  gennemtrænger  Dr.  Star- 
ckes  Udviklinger,  men  han  regner  med  en 
Tid,  da  de  moderne  Tanker,  han  hylder,  er 
bleven  alles  Ejendom,  og  den  ligger  endda 
et  saare  langt  Stykke  ude  i  Fremtiden.  I 
Politik  raaa  man  regne  med  Forholdene  som 
de  er  og  med  den  nærmere  Fremtid. 

Men  lad  os  følge  Dr.  Starckes  Tankegang. 
Erobringshæren  trænger  ind  i  vort  Land.  Den 
danske  Ungdom,  der  er  opdragen  til  at  bøje 
sig  for  en  overlegen  Erobrer,  og  som  er  saa 
gennemkultiveret,  at  den  vil  afvæbne  Raahed 
med  Høflighed,  den  bøjer  sig  roligt  for  Over- 
magten, idet  den  med  Livet  i  Behold  skal 
leve  i  Erobrerens  Land  som  lige  saa  mange 
Spydstager,  som  den  har  Sjæle,  rettede  imod 
Forsøget  paa  at  afnationalisere  den.  En  saadan 
Ungdom  vil  være  det  letteste  Bytte  for  Afnatio- 
naliseringen,  hvis  den  udføres  af  en  Kultur- 
nation, maaske  endda  af  en  Nation,  der  staar 
lige  saa  langt  over  os  kulturelt  som  Goethe  staar 
over  Øhlenschlæger  og  Luther  over  Grundt- 
vig. Den  Ungdom  derimod,  som  har  sat 
Livet  ind  for  at  forsvare  sit  Land  mod  Vold- 
tægt, af  dens  Blod  vil  en  Skare  af  Spyd- 
stager vokse  op.  Martyrernes  Blod  har  alle 
Dage  været  Ideernes  Udsæd,  udaf  Ofret 
vokser  alt  det,  der  bliver,  udaf  Blodet  alt 
det,  der  binder.  Den,  der  sætter  Livet  til, 
vinder  det;  den,  der  søger  at  bevare  det, 
mister  det.  Saadan  er  nu  engang  denne 
Verden,  og  det  er  ikke  den  værste  Side  af 
den. 

I  den  forskellige  Betragtning  af  dette  For- 
hold ligger  den  blivende  Modsætning  mellem 
dem,  der,  saadan  som  Sagerne  nu  staar,  og- 
saa  vil  et  militært  Forsvar,  og  dem,  der  kun 
vil  et  kulturelt.  De  forskellige  Standpunkter 
i  Forsvarssagen  bunder  i  et  forskelligt  Livs- 

syn.  Skal  vi  opdrage  Ungdommen  til  at  se 
paa  Livet  som  det  højeste  i  enhver  Form 
eller  til  at  sige:  hellere  Død  end  Dødssynd, 
hellere  død  med  Ære  end  leve  med  Van- 
ære. Livet  er  ikke  det  højeste  i  og  for 
sig,  det  sædelige  Liv  alene  er  ^det  højeste, 
og  Forudsætningen  for  det  er,  at  man  lærer 
Forsagelsens  svære  Kunst  at  kende.  Det 
var  ikke  alene  Munkene,  der  lærte,  at  For- 
sagelsen, Ofret,  er  Vilkaaret  for  Lykken,  det 
samme  gjorde  Goethe,  der  tillige  sagde:  „Alle 
Tider,  i  hvilke  Troen  hersker,  er  glimrende, 
hjærteløftende  for  Samtid  og  Eftertid.  Alle 
Tider  derimod,  i  hvilke  Vantroen  i  hvadsom- 
helst  Form  hævder  en  kummerlig  Sejr,  selv 
om  de  ogsaa  et  Øjeblik  skulde  straale  med 
en  Skinglans,  bliver  borte  for  Eftertiden,  fordi 
ingen  gærne  gider  pine  sig  med  at  forstaa 
det  ufrugtbare."  Det  var  Troens  Aand  (her 
naturligvis  ikke  taget  i  religiøs-dogmatisk  For- 
stand), som  fyldte  de  Mænd,  der  gav  5. 
Juni-Grundloven,  og  den,  der  byggede  Dan- 
mark op  efter  1864.  Den  kunde  faa  Folk 
til  at  overvurdere  sig,  saaledes  i  den  ret  hyp- 
pige populære  Opfattelse,  at  en  Dansk  kunde 
staa  sig  mod  tre,  ja  mod  ti  Tyskere,  og  til 
at  se  Treaarskrigen  i  et  skævt  Lys,  den 
kunde  faa  Grundtvig  til  at  se  paa  det  danske 
Folk  som  det  af  Gud  udvalgte,  hvis  Histories 
Blade  altid  havde  vendt  sig  blidt,  skønt 
Sandheden  er  den,  at  vi  lige  siden  vor  gamle 
danske  Kongeslægt  uddøde  med  Dronning 
Margrethe  har  faaet  et  revet  Blad,  hver  Gang 
det  vendte  sig.  Men  saa  kom  1864,  og 
Tvivlens,  Vantroens  vilde  Goethe  sige,  Tider 
kom.  Af  den  undfangedes  og  fødtes  vor 
nuværende  Grundlov,  et  saare  ægtefødt  Barn. 
De,  der  gjorde  Modstand  mod  denne  Grund- 
lov, var  dem,  der  ikke  mistede  Troen  og 
som  kunde  se  tilbage  [paa  1864  uden  at 
fortvivle,  fordi  vi  havde  haft  Dybbøl;  thi 
det  at  vi  holdt  os  saa  længe  mod  Over- 
magten i  Dybbøl  betyder  mere  end  Sejren 
ved  Fredericia  i  1849.  Vi  forspildte  Ud- 
sigterne for  en  Folkevækkelse,  da  vi  i   1814 


opgav  Norge  uden  Sværdslag,  vi  vilde  have 
forspildt  mere,  hvis  vi  i  1864  havde  opgivet 
Sønderjylland  uden  Dybbøl.  Dybbølbjerg  og 
Skamlingsbanke  symboliserer  det,  som  skal 
bygge  Fremtidens  Danmark. 

Imod  Overvurderingen  før  1864  kom  Re- 
aktionen. Vi  blev  nøgterne  og  stilledes  over- 
for Spørgsmaalet:  hvad  nytter  det  hele? 
Biskop  Monrad  stillede  os  overfor  det  i  sine 
„Politiske  Drømmerier"  (To  Universitetsfore- 
læsninger i  1870),  hvor  han  drømmer  det, 
som  Dr.  Starcke  ser  lysvaagen  i  1906,  men 
han  vil,  som  han  siger,  ikke  vie  sit  Liv  til 
at  gennemføre  sine  Drømmerier.  Hvad  vor 
store  Drømmer  Monrad  udkastede,  formede 
Hørup  i  Slagordet:  Hvad  skal  det  nytte? 
Det  ramte,  hvor  det  skulde.  Det  skabte 
Tvivlens  Tid;  det  tændte  den  Skærsild,  som 
vi  maatte  igennem.  Vi  har  lært  at  forstaa, 
i  Steden  for  at  beundre,  vi  har  lært  at  op- 
løse de  store  Personligheder  i  saa  meget  Epi- 
lepsi, saa  meget  Paranoia,  saa  meget  Urin 
osv.,  vi  har  lært  at  søge  de  bevægende 
Kræfter  i  den  hjemmebagte  Egoisme.  Det 
er  det,  som  man  kalder  Kultur,  og  denne 
Kultur  har  sine  Fjender  i  Klerikalisme  og 
Militarisme.  Den  første  af  disse  kan  vi  her 
lade  ligge,  den  anden  alene  ligger  for.  Man 
ser  Militarisme,  naar  de  nu  oppe  i  Norge  vil 
oplære  deres  Børn  i  Brugen  af  Forsvars- 
vaaben,  man  ser  Militarisme  i  vore  Skytte- 
foreningers Arbejde  paa  at  øve  vor  Ungdom 
i  det  samme,  man  ser  Militarisme,  naar  man 
vil  opretholde  Grundlovens  §  90  om  at  en- 
hver vaabenfør  Mand  er  forpligtet  til  med 
sin  Person  at  bidrage  til  Fædrelandets  For- 
svar. Hvis  vore  Skytteforeninger  har  andet 
Maal  end  Sporten,  saa  stemples  de,  hvis 
man  søger  at  demokratisere  vor  Hær,  hedder 
det:  Militarisme,  og  hvis  man  ikke  ubeset 
vil  istemme  Raabet:  Nedgang  i  Militærudgif- 
terne, hedder  det  paa  samme  Vis.  En  anti- 
militaristisk  Fanatisme  har  besat  mange  af 
vore  Landsmænd,  som  har  aabnet  en  Mis- 
sion, for  hvilken  der  er  god  Jordbund,  fordi 

den  hyppigt  appellerer  til  de  jordbundne  In- 
stinkter, som  den  i  hvert  Fald  altid  tiltaler: 
vi  skal  ned  med  Militærudgifterne  for  at  faa 
saa  meget  mere  Smør  til  Grøden.  Fredsbe- 
vægelsen er  herhjemme  bleven  tagen  i  denne 
Missions  Tjeneste,  og  Fredssagens  høje  Ide- 
alisme har  forvirret  mange  følsomme  og  elsk- 
værdige Naturer,  Mennesker,  der  tænker  med 
Hjertet.  Ledende  Fredsvenner  i  Udlandet  og 
den,  der  har  gjort  mest  for  Fredssagen  her- 
hjemme, Fredrik  Bajer,  vil  ikke  vide  af  en 
saadan  Misbrug  af  Fredssagen  at  sige.  Denne 
Mission  faar  desuden  Tilslutning  i  store  Dele  af 
vort  Socialdemokrati,  hvis  internationale  Stræ- 
ben af  mange  omsættes  i  en  unational,  og  da 
det  for  Mængden  kun  er  en  „Brødbevægelse*, 
opløses  Fædrelandskærligheden  til  kun  at 
være  en  Forkærlighed  for  det  Sted,  hvor 
man  først  fik  Brødet  eller  hvor  man  skaffer 
sig  det  bedst. 

Sammen  med  Socialdemokrater,  Fredsvenner 
og  Radikale  ser  vi  alle  hen  til  det  store 
Menneskehedens  Rige  som  Maalet.  Vi  véd, 
at  ligesom  Samfundet  er  vokset  udaf  Hjemmet 
og  Staten  udaf  Samfundet,  saaledes  vil  der 
sandsynligvis  udaf -de  bestaaende  Stater  vokse 
Statsforbund  og  gennem  dem  Menneskehedens 
store  Fredsrige,  men  vi  ved  ogsaa,  at  de, 
der  værner  bedst  om  deres  Hjem,  er  de 
bedste  Statsborgere,  og  at  de,  der  værner 
bedst  om  deres  Land,  er  de  bedste  Verdens- 
borgere. 

Det  er  Forsvarsviljen,  der  er  bleven  svækket 
i  vort  Folk.  Det  er  den,  der  maa  vækkes. 
Og  det  er  den  i  Færd  med.  70ernes  Digter- 
skole  har  ikke  kunnet  skrive  en  Fædrelands- 
sang —  Drachmanns  Fædrelandssange  er 
kun  Klingklang  med  forloren  Mandighed  — 
nu  begynder  Digterne  atter  at  synge  Sange, 
der  kan  styrke  deres  Folk.  Uden  Forsvars- 
viljen finder  vi  ikke  Forsvarsevnen.  Forsvars- 
viljen vokser  fra  Dag  til  Dag.  Vejene  skilles, 
naar  vi  kommer  til  Forsvarsevnen.  I  1906 
kom  fire  Pjecer,  der  betegner  de  fire  Hoved- 
standpunkter herhjemme:  General  Arendrups, 


der  viser  Københavns  Befæstnings  Nødven- 
dighed, støttet  af  et  fast  Punkt  ved  Bæltet 
og  i  Jylland,  Kaptejn  C.  Th.  Sørensens,  der 
vil  et  Forsvar  uden  Københavns  Befæstning. 
Dr.  Starckes,  der  argumenterer  for  Afvæbning, 
men  som  ofrer  sidste  Side  for  det  radikale 
Program:  Nedgang  i  militær  Udgifterne, 
endelig  Oberstløjtnant  E.  Fischers,  der  læg- 
.ger  Sagens  Akter  frem  og  forøvrigt  venter 
paa  Forsvarskommissionen.  Forud  for  disse 
gik  den  energisk  skrevne  Pjece  af  Korps- 
læge  Dr.  med.  Severin  Nordentoft,  der  fik  en 
forbavsende  stor  Udbredelse,  delvis  fordi  det 
var  en  ret  udbredt  Tro,  at  den  var  forfattet 
af  vor  daværende  Kronprins. 

Det  ringeste  af  alle  Standpunkter,  del 
rette  og  slette:  „Nedgang  i  Militærudgifterne* 
er  der  ingen,  der  gider  ofre  en  Pjece  paa, 
det  sætter  man  kun  ind  i  Programmer  og 
Valgtaler  —  for  ellers  er  det  saa  goldt  som 
Østenvinden.  Det,  det  gælder  om,  for  dem, 
der  føler  sit  Ansvar  som  danske  Mænd,  er 
„et  forsvarligt  Forsvar",  om  det  saa  koster 
mere  eller  mindre  end  det  nuværende,  som 
alle  er  enige  om  ikke  duer.  »Hjælp  dig 
selv,  saa  hjælper  andre  dig",  gælder  mellem 
Stater  som  Mand  og  Mand  imellem.  Og  i  For- 
svarssagen  gælder:  enten  —  eller.  Enten  et 
forsvarligt  Forsvar,  selv  om  det  bliver  saa 
dyrt,  at  vi  af  den  Grund  maa  indskrænke 
vort  Forbrug  af  Brændevin,  eller  intet  For- 
svar, saaledes  som  Biskop  Monrad  drømte 
om  det  og  som  Dr.  Starcke  ser  det  lys- 
vaagent.  > 

Jeg  tror  ikke,  at  Dr.  Starckes  Forslag  kan 
kan  faa  Flertal  for  sig  herhjemme.  Det  er 
vel  ogsaa  derfor  han  ender  sin  Pjece  med 
at  falde  tilbage  paa  „Nedgang  i  Militærud- 
gifterne". Men  hvordan  skal  saa  det  forsvar- 
lige Forsvar  være?  Jeg  véd  det  ikke.  Jeg 
er  i  militære  Sager  ukyndig,  men  ikke  mere 
end  at  jeg  har  Respekt  for  dem,  der  er 
kyndige.  Jeg  er  i  almenmenneskelige  Sager 
saa  kyndig,  at  jeg  ved,  at  Fagfolk  er  en- 
sidige,   og    at    de   skal   for   den  almindelige 

sunde  Sans'es  Dorastol.  Det  gør  Indtryk 
paa  mig,  at  saa  mange  af  vore  dygtigste 
militære  holder  paa  Københavns  Befæstning, 
og  skønt  jeg  inderlig  ønsker,  at  vi  kunde 
komme  uden  om  den,  føler  jeg  mig  overbe- 
vist om,  at  saa  længe  København  er  hele 
Statsmagtens,  ikke  alene  Regeringens  Sæde, 
kommer  vi  aldrig  helt  uden  om  Befæstninger 
ved  København. 

Der  er  saa  mange  Ting,  der  kan  tale  for 
enhver  Sag.  Der  er  endnu  flere  Ting,  der 
kan  tale  imod  enhver  Sag.  Mange  bliver 
hængende  i  dem.  Det  er  en  Mands  Sag  at 
bryde  igennem  dem ;  det  er  den  geniale  Mands 
Sag  at  finde  den  rette  Vej  og  føre  Folket  med  sig. 

Nu  staar  Venstrereformpartiet  med  An- 
svaret for  Danmarks  Fremtid.  Hvis  dets 
ledende  Mænd  kan  finde  en  Udvej  —  for 
det  bliver  dem  og  ikke  Forsvarekommissionen, 
der  skal  finde  den  —  vil  de  faa  Rang  og  Sæde 
mellem  Danmarks  allerbedste  Mænd.  Hvis 
Partiet  vil  følge  dem  og  det  kan  faa  Landet 
med,   vil  det  skabe   en  Glans   om   sig,  som 


aldrig  vil  gaa  af.  Det  er  den  danske  Bonde, 
der  præger  Venstre  nu,  af  hans  Jord  vokser 
Danmark  frem  hver  evige  Dag,  han  har 
Fædrelandskærligheden  under  sig,  over  sig 
og  i  sig.  I  ham  kan  Forsvarsviljen  ikke 
dø.  Kan  Venstre  nu  finde  det  Punkt,  hvor 
Forsvarsviljen  og  Forsvarsevnen  mødes,  sam- 
tidig med  at  de  skaffer  alle  danske  politisk 
Jævnbyrdighed,  og  hjælper  dem  opad,,  som 
sidder  nedenunder,  saa  vi  faar  et  Folk  af 
Enere,  der  tillige  forstaar  Samarbejdets  svære 
Kunst,  saa  har  det  bygget  et  Danmark,  der 
kan  holde  ud  i  Fremtidens  Storme  og  gaa 
frelst  ind  i  den  rolige  Brise,  som  vi  venter 
skal  komme,  naar  Ret  bliver  mere  Magt  end 
det  nu  er.  Arbejdet  for  vort  Forsvar,  den 
almindelige  Valgret  og  den  sociale  Laghæv- 
ning er  Sider  af  den  samme  Sag,  og  de 
løses,  som  Sagerne  nu  staar,  kun  samlede. 

Naar  Forsvarskommissionen  endelig  engang 
bliver  færdig  og  vi  skal  tage  Standpunkt,  vil 
jeg  ønske  og  haabe,  at  vi  alle  maa  have  vore 
Meningers  Mod. 

REBELLERNE  I  TRANKEBAR 

ÉT  STYKKE  DANSK  KOLONI-HISTORIE 

(efter  utrykte  Kilder). 

Af  Kay  Larsen. 


Trope-Solen  gør  Evropæernes  Blod  vildt. 
Tyskland  har  sine  uhyggelige  Koloni- 
Affærer  som  England  sine.  Men  hvor  mange 
ved,  at  ogsaa  Danmarks-Historien  gemmer 
onde  og  mærkelige  Æventyr  fra  Danskes 
Færd  i  fjærne  Trope-Egne.  Og  dog  er  det 
saa.     Men  rigtignok  længe  siden. 

Vildere  og  brutalere  endda  end  de  mo- 
derne Koloni -Skandaler  er  disse  Tildragelser 
og  dobbelt  paafaldende,  fordi  to  Præster  er 
mellem  Historiens  Hovedmænd  og  tilsidst 
dømtes  til  at  have  deres  Liv  forbrudt.  Fol- 
kets Liv  var  grovere  og  kraftigere  den  Gang 
end  nu,  deres  Lidenskaber  anderledes  galne, 
som  ogsaa  Renæssance-Tidens  Præstehistorier 
ved  at  berette  om:  ut  populus,  ut  sacerdos 
(som  Folk,  saa  Præst). 

Her  skal  da  rent  historisk  nøgternt  fortælles 
et  Stykke  dansk  Koloni-Krønike,  som  jeg 
under  mine  Studier  af  Trankebars  Historie 
fandt  frem  af  de  tavse  Arkiv-Hvælvinger. 

Da  Guvernøren  Rolandt  Crappé  i  Aaret 
1636  „patrierede"  (o:  rejste  hjem  til  Dan- 
mark) efter  en  mangeaarig  og  travl  Virk- 
somhed   i    Indien,    var   Handelen   og   Skibs- 


farten paa  den  danske  Koloni  Trankebar*)  i 
fuldt  Flor.  De  evropæiske  Handelsvarer, 
Kompagniskibene**)  bragte  til  Indien,  oplagdes 
paa  Hoved faktoriet  paa  Fæstningen  Dans- 
borgf)  og  fordeltes  derfra  med  Kompagniets 
mindre  Skibe,  Jagter,  Chalupper  og  Sampaner 
(indiske  Fartøjer)  —  til  de  forskellige  Fak- 
torier,  hvoraf  særligt  det  i  Masulipatnam 
(60  Mil  Nord  for  Madras)  havde  opnaaet 
temmelig  stor  Betydning  Fra  Faktorierne, 
„Contoirerne",  førtes  atter  de  omliggende 
Landes  Produkter  til  Trankebars  Red  for 
der  at  omlades  i  de  større  hjemgaaende 
Skibe.  Trankebar,  eller  rettere  Dansborg, 
var  Knudepunktet  for  dansk  Foretagsomhed 
i  Indien.  Kompagniets  Smaaskibe  var  imid- 
lertid paa  dette  Tidspunkt  ikke  alene  frede- 
lige Fragtskuder:  I  Monsuntiden,  naar  Far- 
ten i  de  sydlige  Egne  vanskeliggjordes,  blev 
de  solidt  udrustede   med  Kanoner  og  Mand- 


*)  Kolonien  Trankebar  paa  Koromandelkysten 
var  dansk  Besiddelse  fra  1620—1845. 

**)  Det  „kgl.  octroierede  ostindiske  Kompagni* 
havde  Eneret  paa  den  danske  Handel  paa  Indien. 

f)  Den  eksisterer  endnu  og  bærer  samme  Navn. 

skabet  forstærket  med  nogle  Soldater  fra 
Fæstningen  — og  saa  gik  de  op  i  den  ben- 
galske Havbugt  for  at'  kapfe  de  bengalske 
Skuder,  der  skulde  til  og  fra  Tenasserim  og 
Malakka.  De  Danske  havde,  efter  at  have 
lidt  nogle  Forurettelser  i  Bengalen,  ombyttet 
Vægtskaalen  med  Huggerten  og  taget  flere 
rigt  ladede  „Priser". 

Desværre  havde  Crappé  ikke  faaet  en 
værdig  Efterfølger.  Kort  før  sin  Afrejse 
havde  han  i  Masulipatnam  (d.  9.  Novbr. 
1636)  udnævnt  Bernt  Pessart  til  midlertidigt 
„Opperhoved".  Pessart  var  en  intelligent, 
men  noget  forsviret  og  utilforladelig  Mand, 
der  gav  sine  Drifter  fri  Tøjler  saasnart 
Crappé  var  rejst.  Der  blev  efterhaanden  et 
syndigt  Leben  blandt  det  danske  Kompagnis 
Folk  i  Indien.  Eksemplet  smittede,  og  da 
der  et  Par  Aars  Tid  ikke  kom  danske  Skibe 
ud,  kunde  alle  i  Ro  hengive  sig  til  Drukken- 
skaben og  Løsagtigheden,  hvortil  der  var 
saa  rig  Lejlighed,  og  hvori  da  ogsaa  næsten 
alle  synes  at  have  taget  Del.  Et  Par  nogen- 
lunde hæderlige  Undtagelser  var  dog  den 
skikkelige  gamle  Hollænder  Jacob  van  Sta- 
ckenborg,  der  var  Overkøbmand  i  Trankebar, 
og  Vagtmesteren  paa  Dansborg,  Frandtz 
Erkmand;  men  de  synes  ikke  at  have  for- 
søgt paa  at  dæmme  op  mod  Syndernes 
Mangfoldighed. 

Blandt  Koloniens  Evropæere  gav  de  to 
Præster  ved  Dansborgs  „Kastelskirke"*)  det 
allerværste  Eksempel.  Det  illustrerer  bedst 
Demoralisationens  Omfang.  Den  ældste  af 
dem,  Hr.  Christen  Pedersen  Storm,  der  var 
rejst  til  Indien  med  Orlogsskibet  „Flensborg" 
i  Aaret  1629,  var  snart  efter  sin  Ankomst 
blevet    aldeles    drikfældig.      Han    drak    med 


*)  Paa  Fæstningen  Dansborgs  Gaardsplads  var 
i  Aarene  1620 — 21  opfert  en  Kirke.  Ved  denne 
„Kastelskirke"  var  der  i  Reglen  ansat  to  Præster, 
som  imidlertid  oftest  efter  faa  Aars  Ophold  dér 
lod  sig  aflese  af  Præster  fra  de  danske  Skibe  for 
selv  at  vende  hjem  som  Skibspræsler. 

Købmændene,  med  Skipperne,  m*»d  Soldaterne 
paa  Fæstningen  og  alle,  han  kunde  komme 
i  Lag  med,  og  naar  han  var  bleven  ør, 
yppede  han  Kiv  og  sloges  som  den  mest 
forvorpne  Landsknægt,  —  Og  tilmed  førte 
han  „it  grueligt  Leffnit"  med  indfødte  Kvin- 
der. En  Tidlang  var  han  i  Fængsel  for  at 
bøde  for  nogle  grove  Slagsmaal,  men  han 
var  sluppet  ud  igen  mod  Løfter  om  For- 
bedring. 

Den  anden  Præst,  Hr.  Niels  Andersen  Ud- 
byneder,  var  kommet  til  Trankebar  som 
Skibspræst  paa  Skibet  „St.  Anna*  i  1636 
og  samme  Aar,  efter  Ansøgning,  blevet  an- 
sat ved  Kastelskirken.  Det  første  Aar  efter 
sin  Ankomst  var  han  en  ihærdig  og  nidkær 
Kirkens  Mand,  der  tog  sig  varmt  af  sin 
Menighed.  Og  ikke  nok  dermed  — ,  han 
gav  sig  til  at  lære  Portugisisk  (der  af  de 
evropæiske  Sprog  dengang  var  det  mest  ud- 
bredte i  Indien),  og  prækede  inden  lang 
Tids  Fortøb  offentlig  paa  dette  Sprog.  Til- 
strømningen til  den  lille  Kirke  blev  saa  stor, 
at  det  kom  til  at  skorte  paa  Plads,  og  ikke 
faa  „Portugisere"  (Mestitser)  sluttede  sig  til 
den  lutherske  Menighed.  Men  det  varede 
ikke  længe.  Hr.  Niels  sluttede  sig  fil  sin 
Kollega  og  —  „henfaldt  udi  Druckenskab 
och  alle  Laster,  som  deraf  følger,  och  saa- 
som  Indwaahnerne  merckede  det,  faldt  de 
alle  igien  fra  woris  Religion,  som  tilforn, 
siigende,  at  Religionen  icke  kunde  were 
goed,  naaer  Presterne  levede  saa  slemt, 
och  slemmere  end  noegen  aff  de  gemeene 
Folck.a 

Da  Kommandøren  Claus  Rytter  kom  til 
Indien  i  Aaret  1640  med  Skibet  „Solen", 
var  Tilstanden  paa  Trankebar  og  paa  Fak- 
torierne  saare  mislig.  Alt  var  i  Uorden, 
Regnskaberne  var  ufuldstændige,  Beholdnin- 
gen af  Penge  og  Varer  utilstrækkelig,  og 
flere  af  Smaaskibene  var  gaaet  tilgrunde  af 
Mangel  paa  Reparation  eller  ved  Skippernes 
Ligegyldighed.  —  Claus  Rytter  var  afsejlet 
fra  København  (Novbr.    1639)   sammen  med 

Kommandøren  Willom  Level*),  der  førte 
Skibet  „Christianshavn".  Rygtet  om  den 
slette  Tilstand  i  Kolonien  var  nemlig  naaet 
hjem,  og  de  to  Kommandører  havde  Instruks 
om  at  afsætte  Pessart,  hvis  Rygterne  be- 
kræftedes. Skibene  var  imidlertid  undervejs 
blevne  skilt  fra  hinanden,  og  da  Leyel  nu 
udeblev,  kunde  Claus  Rytter  intet  udrette. 
Pessart  unddrog  sig  ham  ved  at  gaa  paa  et 
længere  Handelstogt,  og  Claus  Rytter  havde 
det  største  Besvær  med  at  faa  Returladning 
til  sit  Skib;  14  Maaneder  tilbragte  han  med 
at  købe  og  sælge  paa  forskellige  Havne  i 
Indien,  og  to  Gange  undervejs  blev  han 
arresteret  for  Pessarts  Gæld  og  slap  kun  fri 
med  stor  Møje  og  stor  Bekostning.  Tranke- 
bar  var  næsten  lukket  for  ham;  Niels  An- 
dersen var  blevet  Politiker  og  intrigerede 
imod  ham  rforat  holde  ham  borte,  saa  at 
Claus  Rytter  mødte  Vanskeligheder  og  Mod- 
stand overalt.  Da  saa  han  forlod  Indien, 
blev  det  værre  end  nogensinde  i  Kolonien. 

Særligt  de  to  Præsters  Udskejelser  antog 
højst  uhygglige  Former.  Det  skete  gentagne 
Gange,  naar  de  var  komne  paa  et  vist 
Stadium  af  deres  Rus,  at  de  ved  høj,  lys 
Dag  *  splitternøgne  løb  ned  gennem  de  mest 
befærdede]  Gader  i  Trankebar.  „Undertiiden 
hafde  de  ehn  linned  Dug  offuer  deris  Belte- 
steder, undertiiden  saa  nøgen  som  de  ware 
fød  aff  Moders  Liff.  Och  Herr  Niels  Ander- 
sen Udbyneder  haffde  gemenligen  een  stoer 
Japans  Sabel  eller  Swærd  udi  haanden  at 
giøre  U-Løcker  med."  —  Saaledes  kom  de 
en  Søndag   Eftermiddag  løbende   nøgne   ned 


Reglen  Torv  i  Trankebar).  De  skraalede  og 
hujede,  og  Hr.  Niels  svingede  med  sin 
japanske  Sabel.  Der  blev  en  frygtelig  For- 
virring paa  Torvet;  Bønderne,  Byfolkene  og 
Adrigarens  (o :  den  indfødte  Fogeds)  Opsyns- 
mænd flygtede  til  alle  Sider,  og  Fjerkræ  og 
Frugt  og  Stablerne  af  Potter  og  Krukker 
med  Olie  væltedes  mellem  hinanden.  Hr. 
Niels  huggede  lysteligt  efter  de  Flygtende  — 
og  lod  endeligt  sin  Bersærkergang  gaa  ud 
over  en  Hest,  der  stod  bundet  paa  Pladsen. 
Han  huggede  den,  saa  den  styrtede,  og  det 
gik  derefter  ud  over  de  arme  Smaakræmme- 
res  Potter  og  Krukker. 

Endeligt  drev  de  hjem,  og  de  Indfødte 
samledes  igen  paa  Torvet  og  søgte  at  redde 
deres  Ejendele  ud  af  Ødelæggelsens  Veder- 
styggelighed. Den  døde  Hest  tilhørte  en 
Muhammedaner  i  en  Naboby,  hvilket  gjorde 
sit  til,  at  Rygtet  om  Ttrveaffæren  spredtes  i 
videre  Kredse.  Hestens  Ejermand  lod  Ka- 
daveret slæbe  hen  for  Porten  af  Fæstningen, 
og  en  Mængde  jamrende  og  raabende  Indere 
fulgte  Eksemplet  og  kastede  deres  ødelagte 
Ejendele  i  en  Hob  omkring  den.  Men  det 
nyttede  ikke  at  klage.  Pessart,  der  desuden 
rimeligvis  vilde  have  taget  sig  Sagen  let,  var 
paa  Rejse,  og  gamle  Jacob  van  Stackenborg 
var  magtesløs.  Fæstningens  Soldater  stod 
paa  Hr.  Niels  Side,  og  de  tog  sig  et  godt 
Grin  over  denne  Søndags-Moro.  Der  siges 
endda,  at  Hr.  Niels  om  Aftenen  lod  Hesten 
slæbe  hjem  til  sig  for  at  faa  dens  Skind. 

Det  er  næsten  utroligt  hvad  de  to  Præster 
tillod   sig.     Hr.  Christen  Storm    havde  giftet 


paa  Torvet,   hvor   der  var   en  Mængde  Ind-      sig    med     „een     sort    portugisisk    (Mestits) 
fødte  samlede;   (om  Søndagen  efter  Kirketid      Slavinde,     huilcken    udi    Negapåtan    for    sin 


holdt  de  indiske  Agerdyrkere  fra  Omegnen  i 


*)  Det  er  fra  denne  dygtige  og  brave  Mands 
Haand,  at  Størstedelen  af  denne  Beretning  stam- 
mer. Hans  Rapporter  og  Breve  findes  —  dels  i 
Original,  dels  i  Kopi  —  i  Rigsarkivet.  Det  har 
dog  været  nedvendigt  ikke  alene  ]at  ordne  og  be- 
handle Stoffet,  men  ogsaa  at  gere  Tilfejelser  efter 
andre,  samtidige,  (utrykte)  Kilder. 


Udyds  Schyld  haffuer  werit  kagstrøgen  och 
sadt  paa  it  Æsel  och  saaledes  aff  Byen  ud- 
ført, huilcket  ehr  dend  største  Wanære, 
noegen  kand  giøris  udi  disse  Lande1*.  Hans 
Kærlighed  til  hende  var  dog  ikke  større,  end 
at  han  pryglede  hende  saaat  hun  mistede 
Helbred  og  Førlighed. 

Værst   var  dog  Hr.  Niels.     Af  den  nogle 

Aar  efter  paafølgende  Retssag  fremgaar  det, 
at  han  „udi  sit  gruelige  onde  Leffnit  haffuer 
ihielslaait  tuende  sorte  Quindis  Personer." 
Adskillige  af  Trankebars  Indbyggere  indgav 
senere  skriftlig  Angivelse  og  Klage  derover 
til  Leyel.  Fire  af  Fæstningens  Soldater 
vidnede  med  deres  Ed,  at  det  var  dem  be- 
kendt, at  Hr.  Niels  havde  mishandlet  en 
kristen  Kvinde  ved  Navn  Francisca,  (for- 
modentlig en  Mestits),  saaat  hun  døende 
havde  søgt  Tilflugt  i  Bøsseskytten  Michel 
van  Dantzigs  Hus.  Dér  døde  hun,  og  Michel 
aflagde  senere  sin  Ed  paa,  at  Hr.  Niels* 
Mishandlinger  var  Skyld  deri.  Den  anden 
var  en  Inderinde  fra  Tillali;  hun  slæbte  sig 
efter  Mishandlingerne  til  sit  Hjem  og  døde 
dér. 

„Hånd  haffuer  desforuden  udi  tuende  Aar 
offentlig  leffuit  udi  Skørleffnit  med  een  Quin- 
dis Persohn,  och  omsider  sidst  forleden 
Februario  (1644)  Echted  sig  med  hende. 
Hun  ehr  een  sort  portugisisk  Slavinde,  bort- 
løben for  sin  U-dyds  Schyld  fra  Portugiserne, 
huilcke  endnu  daglig  giøre  Instantia  om 
hende  eller  Betahling  for  hende;  och  hånd 
haffuer  een  thidlang  ochsaa  leffuit  meget  ilde 
med  hende,  och  med  Huug  och  Slag  bethagit 
hendis  Helbred." 

Forargelsen  over  de  to  Præster  spredte  sig 
viden  om.  Kommandanten*)  paa  den  hol- 
landske Fæstning  Paliacate,  der  tidligere  imel- 
lemstunder havde  søgt  til  Kirken  paa  Dans- 
borg  for  at  gaa  til  Alters,  fortalte  senere 
Leyel,  at  han  atter  havde  haft  i  Sinde  at 
rejse  til  Trankebar  forat  søge  Kirkens  Trøst, 
men  ved  Rygterne  om  Præsternes  Levned 
havde  han  betænkt  sig,  og  besluttet  sig  til 
først  at  sende  en  Mand  derhen  forat  faa  at 
vide,  om  det  var  raadeligt  at  rejse.  Han 
havde  da  sendt  en  af  Fæstningens  Korporaler. 
Udsendingen  var  kommet  til  Trankebar  midt 
i  Ugen  og  havde  fundet  Hr.  Niels  aldeles 
drukken.     Om  Lørdagen   havde   en  af  Kom- 


*)  Jurgen  Boddin. 


pagniets  Folk  sagt  ham,  at  Søndagen  var 
nær,  og  at  han  maatte  forberede  sig  paa 
Prædikenen.  „Jeg  skall  vel  ryste  een  Præken 
udaff  Ærmerne  til  Soldaterne",  havde  han 
svaret  —  og  derpaa  drukket  hele  Natten. 
Da  han  saa  kom  paa  Prædikestolen  om 
Søndagen,  havde  han  staaet  og  vaklet  og 
ikke  været  istand  til  at  sige  noget  sammen- 
hængende, og  omsider  var  han  begyndt  at 
falde  i  Søvn.  En  Soldat  var  gaaet  op  til  ham 
og  havde  taget  ham  ved  Armen  og  vækket 
ham.  Hr.  Niels  var  da  faret  op  og  havde 
raabt:  „Ej!  Schenk  voll,  —  der  Herr  Sta- 
ckenborg  soli  es  haben!"  Hvorover  der  var 
blevet  almindelig  Latter.  (Rimeligvis  har  han 
sagt  det  paa  Dansk;  Leyel  citerer  imidlertid 
Hr.  Niels'  Ord  paa  tysk).  Hr.  Niels1  Udraab 
blev  en  Tidlang  et  almindeligt  Slagord  i  de 
hollandske  Kolonier  ved  Drikkelag  og  Øl- 
passiar. 

—  Willom  Leyel  naaede  endeligt  Tranke- 
bar med  sit  veludrustede  Skib  »Christians- 
havn" d.  5.  Septbr.  1643.  Pessart  havde 
imidlertid  indfundet  sig  paa  Dansborg  for  at 
skynde  paa  Udrustningen  af  to  Skibe:  „Den 
bengalske  Prise"  og  Jagten  „Waldbye". 
Med  disse  vilde  han  gaa  paa  et  længere 
Handelstogt  —  ligesom  da  Claus  Rytter  kom 
ud;  men  Leyel  tog  det  Parti  at  følge  med 
ham  og  holde  Øje  med  ham.  Psssart  havde 
ikke  Stunder  til  at  vente,  og  Leyel  fik  kun 
Tid  til  at  tage  nogle  Forfriskninger  ombord 
og  til  at  faa  gennemført  nogle  Forflyttelser, 
hvorved  han  fik  anbragt  nogle  af  sine  egne 
Folk  paa  Fæstningen  og  hvert  af  Skibene. 
Faa  Dage  efter  gik  saa  „Christianshavn", 
„Prisen",  „Waldbye"  og  en  stor  Kompagni- 
chalup op  langs  Kysten.  Leyel  fik  vel  Nys 
om,  at  „Hr."  Christen  Storms  Kone  nu  var 
død  efter  de  Mishandlinger,  der  var  blevet 
hende  til  Del,  men  foreløbigt  maatte  han 
lade  Livet  i  Trankebar  gaa  sin  skæve  Gang. 

Først  maatte  Pessart  tages  ved  Vingebenet 
og  stækkes,  inden  han  fik  Lejlighed  til  at 
gøre  flere  Forsyndelser  —  eller  ligefrem  tog 

Flugten.  Den  23.  September  var  Skibene 
udfor  Masulipatnam,  hvor  Leyel  ønskede  at 
stoppe  op  forat  faa  klaret  nogle  Fordringer, 
som  et  Par  Købmand  dér  havde  paa  Pessart. 
Men  da  Pessart  hurtigst  muligt  fortsatte 
Rejsen  med  „Den  bengalske  Prise",  fulgte 
Leyel  efter,  og  alle  fire  Skibe  naaede  d.  10. 
Oktober  Emeldy  i  Riget  Golconda.  Efter 
Planen  skulde  man  her  forsøge  at  afsætte 
de  evropæiske  Varer  og  indkøbe  indiske 
Lærredsvarer,  og  Skibene  skulde  i  den  paa- 
følgende Monsuntid  „ligge  over"  i  Emeldys 
trygge  Havn  for  at  efterses  og  repareres. 
Her  løb  „Den  bengalske  Prise"  ved  Pessarts 
Uforsigtighed  paa  en  Banke,  hvorved  den 
led  slem  Skade.  Pessart  lod  Ladningen 
bringe  i  Land  og  sælge  for  godt  Køb,  hvor- 
paa  han  og  hans  Skipper,  Mikkel  Ewoutsen, 
opslog  Telte  i  Land  og  begyndte  en  Sviren 
og  Sværmen,  der  forargede  de  nyankomne 
Danske.  Leyel  kunde  hverken  faa  Regn- 
skaber eller  Oplysninger  om  Koloniens  Handel 
og  Vandel  af  ham,  og  da  saa  Pessart,  „den 
velædle  og  velbyrdigej  Hr.  Opperhoved",  i 
Drukkenskab  lod  sig  forlyde  med,  at  han 
vilde  rømme  med  Jagten  „Waldbye"  og 
Pengebeholdningen,  samlede  Kommandøren 
Skibsraadet  ombord  i  „Christianshavn"  og 
drøftede  Sagerne  med  sin  brave  Kaptajn 
Jorgen  Hansen  og  de  andre  Officerer. 

Straks  efter  tog  Leyel  i  Land  med  nogle 
betroede  Folk  og  forsøgte  at  faa  Pessart  i 
Tale,  men  han  var  aldeles  drukken  —  eller 
anstillede  sig  saaledes,  og  hans  Folk,  der 
alle  var  godt  bevæbnede,  antog  en  truende 
Holdning.  Leyel  roede  da  ud  til  Jagten, 
der  laa  tæt  ved  Kysten  i  Nærheden  af 
Pessarts  Telt,  bemægtigede  sig  den  og  førte 
den  ud  paa  Dybet  til  „Christianshavn"; 
Skibsraadet  blev  nu  atter  samlet,  og  der 
besluttede  man  ogsaa  at  sikre  sig  Pessarts 
Person,  indtil  han  havde  aflagt  Regnskab. 
Hen  paa  Natten  gik  derfor  en  Del  af  Be- 
sætningen i  Land  for  at  gribe  ham,  —  men 
da  var  Fuglen  fløjet;  de  faa  danske  Matroser 


der  endnu  var  i  Land  ved  Teltene,  fortalte, 
at  Pessart  skyndsomst  havde  bragt  sine 
Penge  og  en  Del  opkøbte  Varer  ud  i  Cha- 
luppen og  for  et  Par  Timer  siden  forladt 
Havnen  med  20  af  sine  Folk,  deriblandt 
„Christianshavns"  Underbartskær  Jokum  Cau- 
lidtz  og  Styrmanden  Peder  Svart,  som  Leyel 
havde  laant  Pessart  til  „Den  bengalske  Prise". 
Straks  gik  Jørgen  Hansen  i  Storbaaden  igen 
og  satte  efter  Flygtningene,  og  hen  paa 
Morgenstunden  lykkedes  det  ham  at  komme 
Chaluppen  paa  nært  Hold.  Men  Pessart  lo 
ad  Opfordringen  til  at  vende  om,  og  da  der 
blev  skudt  paa  ham,  stablede  hans  Folk 
Varekasserne  op  langs  Rælingen  saa  at  de 
uden  Fare  kunde  fortsætte  Roningen.  Der 
var  da  saa  høj  Søgang,  at  Storbaadens  lille 
Kanon  ikke  kunde  bruges,  og  da  Jagten 
havde  varet  endnu  et  Par  Timer,  opgav 
Forfølgerne  Ævret.  Pessart  undslap,  og 
Skipper  Hansen  maatte  vende  tilbage  med 
uforrettet  Sag. 

Leyel  kunde  ikke  forlade  Emeldy  før  Skibs- 
reparationerne  var  endte  —  og  før  Monsu- 
nen atter  tillod  ham  at  sætte  Kursen  sydpaa 
med  de  store  Skibe.  Han  sendte  over  Land 
Bud  og  Brev  til  Jacob  van  Stackenborg  i 
Trankebar  om  hvad  der  var  passeret;  men 
da  var  Pessart  allerede  ankommet,  og  det 
lykkedes  ham  at  opsnappe  Brevene  og  inde- 
spærre Budet.  Pessart  benyttede  Tiden  godt. 
Han  købte  et  portugisisk  Fartøj  i  Negapat- 
nam,  udrustede  det  med  Fæstningens  bedste 
Kanoner,  tog  de  forhaandenværende  Penge 
og  Varer  —  samt  alle  Regnskabsbøgerne  — 
ombord  og  gjorde  sig  rede  til  et  Togt  til 
Japan.  Før  Afrejsen  instruerede  han  Hr. 
Niels  Andersen  og  de  andre  Mænd,  der 
spillede  nogen  Rolle  i  Trankebar,  om  at 
spærre  Leyel  ude  fra  Byen  „indtil  han  kom 
tilbage",  og  den  gamle  Stackenborg,  der  nu 
var  syg  og  sengeliggende,  bandt  han  nogle 
store  Handelsplaner  paa  Ærmet.  Da  saa 
hans  Spioner  i  Portonovo  gav  ham  Under- 
retning om,  at  Leyel  var  paa  Vej,    gik  han 

(d.   5.  Juni   1644)   under  Sejl   og   forlod  for 
stedse  dansk  Grund. 

Allerede  i  Januar  havde  Leyel  været  klar 
til  at  sejle  fra  Emeldy.  I  Handelshenseende 
havde  han  intet  kunnet  udrette,  da  Pessart 
helt  havde  forspildt  de  Danskes  Credit  i 
disse  Egne,  men  Skibene  var  nu  i  god  Stand, 
dobbelt  forhudede  og  klare  til  at  gaa  i  Fart. 
Men  alt  satte  sig  op  imod  ham;  Vind  og 
Strøm  drev  ham  om  i  den  bengalske  Bugt 
Maaneder  i  Træk,  og  han  maatte  Gang  paa 
Gang  anløbe  de  samme  Havne,  indtil  han 
endeligt  d.  11.  Juni  —  6  Dage  efter 
Pessarts  Afrejse   —   naaede  Trankebar. 

Der  kom  ingen  Baade  ud  som  ellers,  naar 
et  Skib  anløb  Havnen,  ingen  Havne-Embeds- 
mand, ingen  Sellinger  (indiske  Baade)  med 
friske  Levnedsmidler.  Hr.  Niels  Andersen 
stod  i  Spidsen  for  Evropæerne  i  Byen  og 
sørgede  af  al  Magt  for,  at  man  holdt  sig 
Pessarts  Instruks  efterrettelig.  Han  ønskede 
visselig  ikke  nogen  anden  Herre  end  Jacob 
van  Stackenborg.  Leyels  skriftlige  Opfor- 
dringer til  Byens  Øverster  om  at  komme 
ombord  for  at  „see,  høre  och  læse  woris 
Allernaadigste  Honnings  naadigste  medgiffne 
Befahling  och  willie"  var  forgæves.  Han 
skrev  ogsaa  til  „Herr  Niels  Andersen  Ud- 
byneder,  som  dreff  dette  Spil,  och  formah- 
nede  hannem ",  men  det  nyttede  ikke.  Ganske 
vist  kom  langt  om  længe  Vagtmester  Erk- 
mand  ombord,  —  og  han  beklagede  sig  i 
høje  Toner  over  Pessart  og  Præsterne  og 
Tilstanden  i  Byen  i  det  Hele  taget;  efter  at 
have  gennemset  de  kgl.  Ordrer  og  Leyels 
Bemyndigelse  til  at  overtage  Styret,  vendte 
han  tilbage  til  Byen  med  Løfte  om  at  sørge 
for,  at  samtlige  Overordnede  paa  Stedet  ind- 
fandt sig  ombord.  Men  Leyel  ventede  for- 
væges; Frandtz  Erkmand  havde  ikke  Evne 
—  og  maaske  heller  ikke  Vilje  —  til  at 
bringe  Orden  til  Veje.  Der  blev  ikke  en- 
gang hejst  Flag  paa  Fæstningen  som  ellers, 
naar  store  Skibe,  af  hvad  Nation  det  end 
var,  lagde  sig  for  Anker  paa  Reden. 


Skibene  sejlede  saa  efter  et  Par  Dages 
Forløb  til  Nabobyen  Karikai,  et  Par  Mil  syd- 
ligere paa  Kysten,  og  derfra  sendte  Leyel  en 
anset  Portugiser  som  sin  Talsmand  til  Tran- 
kebar, men  da  ogsaa  hans  Mægling  var 
resultatløs,  besluttede  Skibsraadet  at  gribe  til 
Tvangsmidler.  Skibene  sejlede  atter  til 
Trankebar,  og  d.  22.  Juni  gik  Leyel  i  Land 
med  70  godt  bevæbnede  Skibsfolk,  der  med- 
bragte to  Falkonetter.  Selve  Trankebar  By 
var  dengang  ubefæstet,  og  da  han  marche- 
rede gennem  de  Indfødtes  Bydel,  modtoges 
han  med  støjende  Glæde.  I  et  lille.  „Musket- 
skuds" Afstand  fra  Dansborg  gjorde  han 
Holdt  og  fordelte  sin  lille  Styrke  saaledes,  at 
han  kunde  forhindre  al  Tilførsel  af  Levneds- 
midler til  Fæstningen.  Saalænge  denne 
Blokade  varede,  bragte  Trankebars  indiske 
Beboere  ham  dagligt  al  den  Føde,  han  og 
hans  Folk  behøvede,  uden  at  ville  modtage 
Betaling  derfor,  og  Adrigarens  Folk  hjalp 
med  til  at  fuldstændiggøre  Blokeringen. 

Indenfor  Dansborgs  Volde  og  Mure  var 
der  henimod  et  Hundrede  Mennesker,  —  men 
selve  Besætningen  bestod  kun  af  c.  35 
Soldater;  Resten  var  Kompagniets  „civile 
Betjentere",  Embedsmændene  og  Handelsfol- 
kene samt  Præsterne  med  deres  Familier. 
Desuden  havde  nogle  Haandværkere,  en 
Bande  „  Soldaterkoner u  og  nogle  Kompagni- 
slaver deres  Tilhold  paa  Fæstningen.  Det 
kom  snart  til  at  skorte  paa  Levnedsmidler, 
da  Dansborgs  Beboere  plejede  at  forsyne  sig 
dermed  fra  Dag  til  Dag,  —  og  særlig  følelig 
blev,  efter  Leyels  Beretning,  Mangelen  paa 
Vin  og  Arrak.  Det  varede  da  heller  ikke 
længe  før  der  kom  Udsendinge  ud  for  at 
forhandle  om  Forlig;  der  var  bl.  a.  Vagt- 
mester Erkmand  og  Assistenten  Niels  Frand- 
sen. De  gennemsaa  de  kgl.  Ordrer,  og 
Leyel  sendte  dem  tilbage  med  den  Besked: 
„At  wy  ey  wilde  aflade  inndtill  dend  sidste 
Mand  at  giøre  dennem  Subject  och  siiden 
straffe  dennem  som  Rebeller",  hvis  de  ved- 
blev at  modsætte  sig.    Saa  nyttede  Hr.  Niels's 

Kamp  for  Tilværelsen  ikke  længer.  Erkmand 
kom    straks    efter    atter    ud    fra  Fæstningen 

—  og  denne  Gang  med  Bud  om,  at  alle  nu 
var  tilfredse,  efter  at  de  kgl.  Ordrer  var 
kundgjorte,  og  at  Leyel  øjeblikkelig  vilde 
blive  anerkendt  som  „Opperhøvidsmand",  om 
han  paa  kgl.  Majestæts  Vegne  vilde  pardon- 
nere dem.  Deri  indvilligede  Leyel  for  ikke 
ved  Kamp  —  og  senere  ved  Straffe  —  at 
forringe  Antallet  af  brugbare  Folk,  —  og 
straks  efter  aabnedes  Portene. 

Leyel  fandt  alt  indenfor  Fæstningen  i  den 
største  Uorden  og  Forfald.  Der  var  kun 
faa  brugbare  Kanoner,  næsten  ingen  Ammu- 
nition, og  Mure  og  Værker  var  i  den  ynke- 
ligste Forfatning.  De  fleste  af  Beboelses- 
husene var  faldefærdige,  og  i  Faktoriet  fandtes 
saa  godt  som  ingen  Varer  og  hverken  Penge 
eller  Regnskaber.  Gamle  Jacob  van  Stacken- 
borg  laa  for  Døden  og  „hensov  udi  Herren" 
faa  Dage  efter.  Der  ventede  Leyel  et  umaa- 
deligt  Arbejde  for  at  bringe  alt  paa  ret  Køl. 

—  Det  lykkedes  ham,  —  men  det  vil  være 
for  omstændeligt  her  at  omtale  hans  omfat- 
tende Virken.  Vi  nøjes  med  at  fortælle  om 
de  to  Præstemænd. 

Saasnart  Leyel  havde  faaet  fast  Fod  paa 
Dansborg,  og  forskellige  Kundgørelser  og  Foran- 
staltninger røbede,  at  ordnede  Forholdatter  var 
bragt  tilveje,  strømmede  der  fra  fjærn  og  nær  en 
Mængde  mundtlige  og  skriftlige  Klager  ind  til 
ham  —  i  Særdeleshed  over  de  to  Præster. 
Leyel  havde  straks  sat  dem  under  Opsigt, 
og  da  bindene  var  faldet  nogenlunde  til  Ro, 
blev  de  bragt  i  Sikkerhed  ud  til  Skibene  paa 
Reden.  Hr.  Niels  kom  ud  paa  „Christians- 
havn*4 og  Hr.  Christen  paa  en  lille  Jagt 
„Fortuna",  (der  imellemtiden  var  vendt  hjem 
fra  en  Rejse  til  Macassar,  hvor  det  danske 
Kompagni  havde  et  Faktori.)  Begge  var 
bestandig  under  Opsyn,  og  indtil  videre  blev 
deres  Bo  forseglet.  Men  derved  blev  det 
foreløbigt.  Der  var  saa  meget,  som  lagde 
Beslag  paa  Kommandørens  Arbejdsevne,  at 
han    maatte   udsætte   Behandlingen   af  deres 


omfangsrige    Sager    til    et    belejligere    Tids- 
punkt. 

Medens  saa  godt  som  alle  de  Kompagni- 
folk, der  havde  tjent  i  Pessarts  Tid,  hvad 
enten  de  var  af  dansk,  hollandsk  eller  por- 
tugisisk Nationalitet,  og  hvad  enten  de  havde 
et  større  eller  mindre  Synderegister,  slap  fri 
for  Tiltale  og  Straf,  undgik  Pessart  ikke  sin 
Skæbne.  Ganske  vist  unddrog  han  sig  vel- 
beholdent Følgerne  af  sine  Synder  i  Tranke- 
bar,  men  han  var  næppe  naaet  ind  i  Malak- 
kastrædet  med  sin  velrustede  Skude,  før  han 
blev  overhalet  af  en  hollandsk  Kaper  og  ind- 
bragt til  Batavia.  Skibet  blev  der  erklæret 
for  god  Prise,  rimeligvis  fordi  Pessart  tidli- 
gere havde  forgrebet  sig  paa  hollandsk  Ejen- 
dom. Han  fik  dog  Aaret  efter  sit  Skib  igen 
samt  nogle  Varer  mod  at  forpligte  sig  til  at 
gaa  til  Manilla  under  dansk  Flag  for  der  at 
udspionere  Spaniernes  militære  Tilstand;  Hol- 
lænderne paatænkte  nemlig  paa  den  Tid  et 
Angreb  paa  denne  spanske  Besiddelse.  Under- 
vejs anløb  Pessart  en  (ikke  navngiven)  0, 
og  gik  med  nogle  Folk  iland  for  at  tiltuske 
sig  Proviant  hos  de  indfødte.  Mens  han 
dér  havde  lejret  sig  paa  Strandbredden  for 
at  holde  Maaltid,  blev  han  overfaldet  af  „In- 
sulanerne" og  dræbt  med  Størstedelen  af  sine 
Folk.  Saaledes  døde  „Slyngelen  Pessart*. 
Det  var  i  Juni  Maaned   1645. 

Paa  dette  Tidspunkt  var  ogsaa  Præsternes 
Skæbne  afgjort.  Hr.  Christen  Storm  havde 
ikke  kunnet  holde  sig  i  Ro.  Det  blev  op- 
daget, at  han  havde  bestukket  Mandskabet  paa  . 
Jagten  „Fortuna"  og  søgt  at  overtale  Fol- 
kene til  at  rømme  med  ham  og  Skibet  for 
at  gaa  paa  Æventyr  i  Østen.  —  Saa  brast 
Taalmodigheden.  Han  havde  nu  trodset  baade 
Guds  og  Landsens  Love  for  haandgribeligt, 
Han  blev  lagt  i  Lænker  og  ført  ud  til  „Chri- 
stianshavn". 

Retten  blev  sat  i  Begyndelsen  af  Januar 
1645.  Den  var  sammensat  af  de  tre  „Raads- 
personer",  der  for  Tiden  opholdt  sig  paa  Dans- 
borg,   samt   af  et    Par   ældre,   hæderværdige 

Befalingsmænd.    Dommen,  der  faldt  den  30te 
Januar  fik  følgende  Ordlyd: 

QSfterfom  befmbis,  at  fjer.  Ctøriften 
peberfen  Storm  fyajfuer  tøtfft  i  Sinbe, 
bet  forræbiffe  odj  fafyrlige  forefyajfuenbe 
od?  ©nbe  <5ierning  at  ftille  ubi  toercf, 
imob  (Subs  2Ulermedjtigfte  æoris  2Iller- 
naabigjle  Honning  sambt  tooris  fiere 
fæbernelanb,  od?  mor\s  (Egen  røeljtanb 
fyer  ubi  India  3<*9ten  Fortuna  for« 
ræbiffe  n?t5  at  affløbbe  (o:  bortføre). 
(Effter  forbmte  IDibnesbvrb,  od?  fyanbs 
<£gen  beftenbelfe  —  Disligefte  fyafuer 
E?an6  fort  ftt  Ceffnit  altib  tilforn  fyer 
udi  India  ubi  megen  æfcfidjeligfyeb  od? 
rogubeligfyeb,  fom  t?er  icfe  alt  fanb  mb- 
foris,  od?  bog  enfyuer  well  befienbt  efyr, 
efter  fom  Ijanb  ubi  nogle  2Iars  tfyb 
l?affuer  »erit  inbmurit  ubi  fengfell  paa 
Danisborrig  —  for  famme  jtt  avCfpi* 
ftelige  Ceffutt  ocl?  (Sieminger  Scfyvlb, 
fyuorom  od?  ftnbis  abtføillige  ffrifter 
od?  Documenter  paa  $ejhiingen  Danis- 
borrig. Saa  E?ajfue  toti  Unberffreffne 
formedelst  faaban  tjans  fa^rlige  forfe« 
elfe  od?  forræbiffe  Intention.  <2ffter 
»orts  ailernaabigfte  Konings  2trticfler 
t?ermeb  bømbt  form  Christen  peberfen 
Storm  fra  Qanbs  LifT.  ®d?  ffall  Ijanb 
jhraj:  ubi  bag  inbftedjis  nbi  <£n  Sæd 
meb  Steen  ubi,  od?  bermeb  fajtis  offuer« 
borbt  od?  brud?nis  nbi  fjaffuit.  — 
Quilcfet  ttøener  alle  od?  <£n  t?uer  tt?i(I 
Exempel  jtg  for  Saabane  forrcebiffe 
intent  od?  onbe  <5ierninger  at  tt?age 
xpare.  Ød?  alle  i?anbs  ITlaantbspenge, 
<8oefc,  od?  formuffue  at  n>ære  Confis- 
querit,  od?  Ejeybem1*  roorts  aEernaabig- 
fte  Honning  i?iembfa(ben  /  Dog  t?affue 
u>ii  Unberffreffne  Haabs  PerfoI?ner 
formebeljl  forbon  Scfyflb  Ijermeb  for* 
flarib,  at  bi  tfjrej  form  £E?riften  Sturms 
Slaoer  ocl?  Slaoe  3"der,  <£n  Ciiben 
breng  ©eb   Ztaffn  Anthonio,  ©cl?  tou 


Smaapiiger,  ben  <£ne  n?eb  ZTaffn  Maria, 
ben  auben  Dominga,  2Xt  nrøre  frit  ef- 
ter benne  bag  for  Slaoerie,  ocfy  ben- 
nem  aff  form  (Ofriften  Stsrms  (Efter* 
bliffuenbe  at  tillegis  oct?  (Stffuts,  Saa 
pidt  fornøben  gieris,  ttjiu*  beris  <£t?rrt- 
ftelig*  optuctelfe  oct?  Unberfyolbning — 
©?ill  n?itterligt?eb  Qaffuer  n?ii  Unber- 
ffreffne meb  <£gne  Qenber  Unberffreffuit. 
Actum  Sctøebet  Christianshafn  ben 
30.  January.   Anno  1645. 

UD.  £ey«l. 
3&rgen  Jansen  pouell  Hielfen 

Hasmus  peberfen     Simon  ©lufffens  Hlercfe 

Skibets  Profos  var  forberedt  paa  Dommens 
Udfald.  Hr.  Christen  blev  samme  Efter- 
middag bragt  op  paa  Dækket;  der  blev  han 
snøret  sammen  og  stuvet  ned  i  sin  Sæk. 
Profossen  lagde  et  Par  store  Ballaststen  i 
Bunden  af  Sækken  og  bandt  den  sammen 
over  Præstens  brødebetyngede  Hoved.  Da 
alt  var  klart,  gav  Leyel  Tegnet,  —  og  Sæk- 
ken skubbedes  udenbors.  Stenene  tyngede 
den  straks  tilbunds.  Dommen  var  fuldbyrdet. 
Hans  Fælle,  Hr.  Niels,  maatte  endnu 
vente  nogle  Maaneder  paa  Afgørelsen.  Saa-. 
vidt  man  kan  forstaa,  er  han  faldet  noget 
sammen  og  har  mistet  en  Del  af  sin  gamle 
Styrke  og  Trods.  Rimeligvis  har  han  siddet 
i  Fængsel  paa  Dansborg,  mens  „Christians- 
havn" var  paa  en  Rejse  til  Ceylon.  Hen 
paa  Efteraaret  kom  hans  Sager  til  Behand- 
ling, og  de  blev  omstændeligere  end  hans 
Fælles.  Leyel  skriver,  at  hans  Synderegister 
fyldte  10  Ark  Papir.  Dommen  faldt  paa 
Dansborg  den  3.  Oktober  1645.  Den  har 
omtrent  samme  Ordlyd  som  Hr.  Christen 
Storms;  den  er  blot  længere  og  endnu  mere 
stoppet  med  trættende  Gentagelser.  Vi  nøjes 
med  at  berette,  at  han  overbevistes  om,  og 
selv  bekendte  at  være  skyldig  i  de  to  Kvin- 
der, May  Giomars  og  Franciscas,  Død,  og  at 
han    havde    mishandlet   den    frugtsommelige 

Portugiserkvinde  Philipa  Teixero  i  den  Grad, 
„at  hendis  foster  wed  hannem  war  Omb- 
kommit.  Huorforre  wii  Underskreffne  Raads- 
persohner,  og  formedelst  hånds  Steds -wahrende 
druckenskab,  Løsagtighed,  Slagsmaall,  offuer- 
last  och  w-gudelige  Leffnit,  EfTter  woris  Aller- 
naadigste  Konnings  Artickuler  oc  Instruktiones 
hermed  haffue  dømbt  form  Her  Niels  Ånder- 
sen Udbyneder  fra  sit  Liffu. 

Ogsaa  han  skulde  druknes  i  en  Sæk  ude 
paa  Reden.  Hans  Kone,  Monica,  fik  Tilla- 
delse til  at  beholde  hans  lille  Hus  og  Bo, 
men  hans  Løn  hjemfaldt  til  Kongen.  —  Hr. 
Niels  kom  dog  ikke  til  at  dele  Skæbne  med 
Hr.  Christen.  Rimeligvis  har .  har  han  for- 
maaet  at  gøre  Indtryk  paa  Raadets  Medlemmer. 

Den    8.  Oktober    samledes    Raadets  Med- 


lemmer atter  og  vedtog  efter  nogen  Forhand- 
ling at  skænke  Hr.  Niels  Andersen  Livet.  „Dog 
skal  hånd  forsuerge  och  Rømme  dette  Land 
och  henføris  til  Zeylon  och  der  settis  udi 
Land.  Och  dersom  hånd  atter  betræder  denne 
Cost  Choromandel  f  Koromandelkysten] ,  da 
skall  mand  strax  lade  hannem  gribe  och  ahn- 
thaste  och  lade  offuen  bemte  domb  skee  Execution. 
—  Hr.  Niels  er  kort  Tid  efter  blevet  over- 
ført til  Ceylon  med  en  af  Kompagniets  smaa 
Jagter,  —  befriet  fra  sine  Lænker  og  sat  i 
Land  paa  Kysten,  langt  fra  menneskelige 
Boliger,  uden  andre  Hjælpemidler,  end  en 
Smule  Føde.  Den  danske  Koloni  var  for 
bestandigt  befriet  for  de  „gruelige  och  for- 
vorpne Prester,  som  haffde  werit  till  for- 
argelse udi  det  gandske  India". 


„Dans borg"  omtr.  1690.    Efter  ladridsning  paa  et  Strudsæg  i  Nationalmuseet 

IndrMsningen  er  rimeligvis  foretaget  efter  Hukommelsen  af  en  hjemvendende  Ostindiefarer 

under  et  Ophold  paa  Kap. 


JEAN  CASIMIR-PERIER 

Af  Dr.  phil.  R.  BESTHORN. 


Frankrig  levede  i  Anarkist-Bombernes  fryg- 
telige Tegn.  Det  var  Ravachols,  Hen- 
rys og  Vaillants  Æra,  og  den  24.  Juni  1894 
faldt  Præsident  Sad  i  Carnot  for  Caserios 
Dolk.  Frankrig  led  af  Attentatfeber.  Naar 
man  gik  op  ad  en  Retsembedsmands  Trapper, 
søgte  Blikket  uvilkaarligt  efter  en  skjult 
Bombe,  og  Cafégæsterne  tænkte  i  deres  stille 
Sind:  Skulde  denne  „Consommation"  blive 
Din  sidste  Nydelse  i  denne  livsfarlige  Verden? 

Anarkist-Epidemien  havde  politiske  Følger. 
Der  var  ganske  vist  en  dyb  theoretisk  Af- 
grund mellem  Ultraradikale  og  Anarkister; 
men  den  offentlige  Mening  oversaa  denne 
Afgrund  og  beherskedes  mere  og  mere  af 
den  praktiske  Opfattelse,  at  Anarkismen  dog, 
naar  alt  kom  til  alt,  var  et  ægte,  om  end 
vanartet  Barn  af  Theorierne  om  ubunden 
Frihed  og  deres  Udførelse  i  Praxis.  Frank- 
rig søgte  en  haandfast  Læge  mod  den 
uhyggelige  Sygdom.  Det  fandt  ved  en  af 
disse  Tilfældigheder,  der  spiller  en  saa  stor 
Rolle  i  Historien  som  i  det  daglige  Liv,  Sønne- 
sønnen af  „Borgerkongens  store  Minister", 
det  fandt  Jean  Casimir-Perier  —  og  det 
fandt  ikke  den  rette  Mand. 

Den  tredje  Republik  var  grundlagt  af  lutter 
nye  Mænd;  men  den  havde  sine  „Familier", 
der  begyndte  at  komme  frem,  da  den  store 
Leon  Gambetta  var  død,  og  da  Jules  Ferry 
var  falden  som  mistænkt  „Preusser".  Repu- 
blikken havde  en  Carnot,  en  Cavaignac  og 
en  „Casimir".  De  to  første  var  ægte  nok; 
den  tredie,  Jean  Casimir-Perier,  var  paa  For- 
haand  mistænkt  for  at  være  en  formummet 
Monarkist,  „Philippe  VII" 's  Mand.  Til  Gen- 
gæld havde  den  store  Casimirs  Sønnesøn 
udmærket  sig  paa  Valpladsen  i  1870  og 
sammen  med  de  andre  362  befæstet  Repu- 
bliken  under  Gambettas  Overanførsel;  og 
den   tredje  Casimir,  hvis  Fader  havde  været 


Republikens  Minister  under  Thiers,  var  mindst 
20  Gange  Millionær. 

Det  blev  hans  Lykke  som  Politiker,  og 
det  blev  hans  Ulykke  som  Statsmand. 

Arvingen  til  den  „store  Casimirs"  Navn 
og  til  Dynastiets  Stifter,  den  store  Penge- 
matador Claude  Periers  Anzin-Gruber,  var 
en  talentfuld,  flittig  Mand,  og  den  Verden, 
hvor  man  gør  sin  Lykke,  stod  ham  aaben. 
Han  studerede,  tog  i  en  ung  Alder  sine  Gra- 
der med  Glans,  greb  som  23  aarig  Yngling  — 
han  var  født  8.  November  1847  —  Bøssen 
for  at  forsvare  sit  Fædreland,  blev  strax 
Kaptajn  i  Nationalgarden  og  udmærkede  sig  ved 
Bagneux  den  13.  Oktober  1870.  Midt  under 
Kugleregnen  bar  han  sin  dødeligt  saarede 
Chef,  Major  de  Dampierre,  bort  fra  Valplad- 
sen, reddede  ham  fra  at  falde  i  Fjendens 
Hænder  —  og  fik  „Korset".  Hans  Fader 
sørgede  for  Resten.  Da  den  store  Casimirs 
Søn,  „Casimir  II",  blev  Thiers*  Indenrigs- 
minister, tog  han  sin  Søn  til  „Chef  de 
Cabinet"  og  opgav  til  Fordel  for  Sønnen 
sit  Sæde  i  Generalraadet  i  Nogent-sur-Seine ; 
de  lydige  Vælgere  valgte  to  Aar  efter,  i 
1876,  Jean  Casimir-Perier  til  Medlem  af  De- 
puteretkamret —  ingen  Modkandidat  havde 
paa  denne  Perierske  Valgplads  vovet  at  gøre 
ham  Rangen  stridig. 

Den  unge  Casimir-Perier  sluttede  sig  — 
af  Overbevisning  eller  af  opportunistiske  Hen- 
syn eller  af  begge  Grunde  —  til  det  Gam- 
bettaske  Flertal..  Han  gik  i  1877  med  de 
362,  der  under  Tours-Diktatorens  Ledelse 
stillede  Mac-Mahon  Valget  mellem  at  under- 
kaste sig  eller  dimissionere  og  gjorde  Ende 
paa  Monarkisternes  Restaurationsplaner.  Han 
var  et  flittigt  og  nyttigt  Udvalgsmedlem,  og 
han  blev  genvalgt  i  1881  med  vældigt  Fler- 
tal. Han  nedlagde  den  1.  Februar  1883 
sit    Mandat,     fordi     „Familiehensyn",     hans 

Stilling  som  den  store  Casimirs  Sønnesøn  og 
Hertugen  af  Audiffret-Pasquiers  Nevø  kom  i 
Strid  med  hans  Partidisciplin,  da  Republi- 
kanerne landsforriste  „Prætendenterne"  — 
han  blev  sex  Uger  efter  atter  genvalgt. 

Han  begyndte  at  rykke  frem  i  første  Række, 
blev  Understatssekretær  i  Krigsministeriet 
under  Gambettas  Yndling,  General  Campenon, 
blev  derefter  Formand  for  Finansudvalget 
og  i  1885  en  af  Kamrets  Vicepræsidenter. 
Han  havde  oftere  Lejlighed  til  at  lede  Kam- 
rets Forhandlinger  og  vakte  som  fungerende 
Præsident  manges  Uvillie  ved  sin  haardhæn- 
dede  Brug  af  Forretningsordenen  mod  Kam- 
rets mange  urolige  Hoveder  og  ved  en  ari- 
stokratisk Overlegenhed,  der  nu  en  Gang  var 
ham  medfødt.  Men  netop  disse  Fejl  i  For- 
ening med  hans  paa  personlige  Egenskaber 
og  Rigdom  støttede  Ry  for  Retskaffenhed 
og  Ubestikkelighed  banede  ham  Vejen  til  de 
republikanske  Koryfæers  allerforreste  Række. 
Republikken  var  lige  med  Nød  og  næppe 
sluppen  levende  op  af  Panama-Mudderet,  den 
følte  sig  endnu  usikker  paa  Fremtiden,  og 
da  den  gamle  radikale  Berømthed,  Panama- 
manden Floquet,  maatte  forsvinde  fra  Præsi- 
dentpladsen i  Palais-Bourbon,  udpegede  den 
offentlige  Mening  Jean  Casimir-Perier  som  den 
rette  Mand  til  den  Plads. 

Den  11.  Januar  1893  debuterede  Casimir 
Perier  som  Præsident  i  Palais-Bourbon.  Det 
var  en  stor  Dag.  De  Deputerede  fyldte  Sa- 
len, paa  Tilhørerpladsen  sad  en  udsøgt  ele- 
gant Skare  af  Herrer  og  Damer,  der  vilde 
se,  hvorledes  den  nye  Præsident  løste  den 
allerede  historiske  Opgave,  hvis  glimrende 
Løsning  havde  fuldendt  Gambettas  Statsmands- 
ry:  at  tage  Afsked  fra  de  ham  eskorterende 
Officerer  ved  sin  Indtræden  i  Salen.  Præsi- 
dentens Buk  var  ligesaa  ulasteligt  som  den 
salonvante  Millionærs  n Aftendragt tt,  og  han 
præsiderede  med  fuldendt  Autoritet  og  Vær- 
dighed og  tillige  med  en  udsøgt  Venlig- 
hed, som  man  havde  savnet  hos  Vicepræsi- 
dent Casimir-Perier,  og  som  ogsaa  stod   i  en 


paafaldende  Modsætning  til  de  graa  Øjnes 
kolde  Blik.  Der  var  vistnok  noget  af  en 
Maske  i  dette  Blik  og  i  Casimir-Periers  sæd- 
vanlige næsten  parvenu-aristokratiske  stive 
og  fornemme  Optræden  overfor  Offenligheden ; 
i  en  fortrolig  Kreds  var  han  Mand  for  at 
fortælle  en  morsom  Anekdote  og  sige  en 
mere  eller  mindre  ondskabsfuld  Vittighed  og 
for  at  høre  paa  dem  med  et  forstaaende  Blik 
og  hjertelig  Latter.  Som  Deputeretkamrets 
virkelige  Præsident  kastede  Casimir-Perier 
hyppig  Masken.  Han  begyndte  at  føle  Trang 
til  Popularitet;  han  kunde  nære  grundet  Haab 
om  at  forny  sin  Families  Laurbærkrans  og 
redde  Borgerrepubliken,  ligesom  hans  Bedste- 
fader havde  reddet  Borger-Kongedømmet. 

Det  næste  Trin  paa  Berømmelsestigen  var 
Ministerprædiet;  men  det  vilde  Casimir-Perier 
som  alle  fornuftige  Præsident-Æmner  helst 
undgaa  for  ikke  i  Utide  at  tilsætte  sin  Pre- 
stige. Maaske  var  det  netop  Grunden  til, 
at  Præsident  Carnot  efter  Ministeriet  Dupuys 
Fald  absolut  vilde  have  Casimir-Perier  til  at 
træde  i  Spidsen  for  det  nye  Kabinet.  Casi- 
mir-Perier kæmpede  med  hele  sin  afvisende 
Kulde  og  Millionær-Overlegenhed  for  at  und- 
gaa sin  Skæbne ;  men  det  lykkedes  ham  ikke. 
Spuller  vilde  være  Minister,  han  allierede  sig 
med  Carnot,  de  appellerede  begge  til  Periers 
Fædrelandskærlighed  osv.,  og  da  det  ikke 
hjalp,  tilbød  Spuller,  at  han  vilde  befri  den 
nye  Ministerpræsident  for  al  Ulejlighed  med 
at  danne  det  nye  Ministerium.  Da  Spuller 
virkelig  mødte  med  et  Kabinet,  der  kun 
manglede  Hovedet,  og  da  tilmed  Casimir- 
Periers  bedste  Ven,  Burdeau,  trods  alle  Pa- 
nama-Skumlerier stod  paa  Listen,  gav  den 
haardt  betrængte  Kammerpræsident  efter.  Den 
4.  December  1893  debuterede  Jean  Casimir- 
Perier  som  Ministerpræsident. 

Casimir-Perier  var  ikke  nogen  almindelig 
Ministerpræsident.  Han  havde  et  Program, 
der  passede  baade  til  hans  Personlighed  og 
til  Tidens  Krav,  og  han  var  ikke  i  mindste 
Maade  bange  for  at  sætte  sin  Portefeuille  paa 

Spil.  Casimir-Perier  havde  allerede  i  1876 
i  sit  Opraab  til  Vælgerne  i  Aube  proklame- 
ret Bedsteborger-Republiken  som  sit  Ideal. 
,,  Republiken"  hed  det  i  dette  politiske  Akt 
stykke,  „bør  være  i  de  dygtigste  og  hæder- 
ligste Mænds  Hænder".  Tretten  Aar  senere 
holdt  Casimir-Perier  en  stor  Programtale  i  den 
samme  Kreds.  „Det  er"  —  sagde  han  — 
„ikke  nok  at  fastslaa,  at  Monarkiet  ikke  mere 
existerer  i  Frankrig ;  at  være  Republikaner  er 
det  Samme  som,  for  alle  Tider,  at  umuliggøre 
Monarkiets  Tilbagevenden.  Det  gælder  nu  om 
noget  ganske  andet  end  Kamp  mod  en  Her- 
res Almagt.  Det  gælder  nu  om  at  anvende 
det  parlamentariske  System  praktisk  og  be- 
skytte det  mod  dets  egne  Udskejelser;  det 
gælder  om  at  gøre  Autoriteten  gældende,  da 
ingen  mere  prutter  om  Friheden". 

Casimir-Periers  Program  var  klart ;  det  var 
ogsaa  et  smukt  og  værdigt  Program.  Men 
Programmet  var  i  og  for  sig  for  stort,  og 
Jean  Casimir-Perier  var  ingen  Casimir  den 
Store.  Resultatet  blev  da  og  maatte  ifølge 
Forholdene  blive  en  Fiasko.  Det  var  Hel- 
tens Held,  at  Dramaet  blev  saa  kort,  at  han 
ikke  fik  Lejlighed  til  at  røbe  sin  Mangel  paa 
den  for  hans  Rolle  uundværlige  overlegne 
Statsmandsdygtighed. 

Det  Perier'ske  Ministerium  varede  kun  fire 
Maaneder.  Den  Casimir'ske  Æra  begyndte 
ikke  helt  uheldigt.  Den  9.  December  slyn- 
gede Anarkisten  Vaillant  en  Bombe  ned  i 
Palais  Bourbons  Sal.  Der  var  lige  ved  at 
opstaa  Panik  blandt  de  Deputerede,  men 
Præsidenten,  Charles  Dupuy,  der  hurtigt 
havde  vundet  sig  et  Navn  som  „Karl  den 
Dumdristige",  var  ogsaa  ved  denne  Lejlighed 
Situationen   voksen.     „Mine  Herrer!"   raabte 

han,      „Mødet    fortsættes Hr.    de 

Montfort  har  Ordet!"  Vaillant-Dagen  var 
og  blev  Dupuys  Dag,  men  Casimir  Perier 
hævdede  i  det  mindste  sin  Prestige 
som  en  uforfærdet  Mand.  Rolig  og  kold- 
blodig, med  korslagte  Arme  havde  han 
set  paa  Tumulten.      Da  Ministerpræsidenten 


tog  Ordet,  talte  han  som  en  Mand  Han 
lykønskede  Kamret  og  dets  Præsident  til 
deres  Holdning.  „Kamret"  sagde  han,  „har 
gjort  sin  Pligt ;  Regeringen  vil  gøre  sin  Pligt. 
Der  er  i  dette  Land  Love,  som  beskytter 
Samfundet.  De  er  betroede  til  vor  Omsorg; 
vi  vil  bringe  dem  til  Anvendelse."  Casimir- 
Perier  foreslog  Skærpelse  af  disse  Love  og 
gennemførte  flere  Forslag.  Casimir-Perier  gik 
videre.  Han  havde  vist,  at  han  havde 
alvorlig  Villie  og  Mod  til  at  stanse  Anarkist- 
Bevægelsen.  Han  og  Kultusminister  Spuller 
søgte  ogsaa  at  berolige  Sindene  paa  det 
religiøse  Omraade  og  hindre  den  truende 
„Kulturkamp",  Kampen  mellem  Staten  og 
Kirken.  Spuller  proklamerede  i  Deputeret- 
kamrets Møde  d.  3.  Marts  1894  „den  nye 
Aand",  Tolerancens  Aand,  og  Casimir-Perier, 
der  strængt  holdt  paa,  at  han  som  Minister- 
præsident havde  det  sidste  og  afgørende  Ord, 
tilføjede:  „Republiken  har  maattet  kæmpe 
med  Fortiden.  Den  har  maattet  skabe 
Skolelovene,  og  Regeringen  fornægter  i  ingen 
Henseende  dette  Arbejde.  Men  efter  ti  Aars 
Kampe  er  Øjeblikket  kommet  til  at  fastslaa, 
at  den  verdslige  Autoritet  har  sejret  i  Kampen 
mod  den  religiøse  Autoritet.  Det  vilde  være 
Republiken  uværdigt  at'  føre  en  smaalig 
Krig." 

U  esprit  nouveau  blev  et  Slagord,  og  i  et 
Par  Maaneder  var  „den  nye  Aand",  Toleran- 
cens Aand,  der  skulde  tilvejebringe  virkelig 
Forsoning  mellem  Stat  og  Kirke,  paa  Moden 
i  Frankrig.  Værten  ved  Palais  Bourbons 
Buffet  gav  endog  en  ny  Snaps  Navnet 
»U  esprit  nouveau*.  „Men  Manden",  skrev 
„Koln.  Zeit.'s"  Korrespondent,  „synes  at 
have  forregnet  sig.  De  Radikale  saavel 
som  de  Klerikale  erklære  den  for  udrikkelig; 
for  den  ene  Part  er  den  ikke  bitter  nok,  for 
den  anden  Part  ikke  sød  nok." 

Det  gik  ikke  Spuller  og  Casimir-Perier 
bedre,  end  det  gik  Værten  i  det  franske 
Snapsting.  De  Klerikale  slog  ikke  af  paa 
deres  Fordringer  og  fandt,  at  den  nye  Aand 

var  altfor  radikal.  De  Radikale  kaldte 
Kabinettet .  Perier  et  klerikalt  Ministerium  og 
beskyldte  „Kongen  af  Anzin*V  „Casimir  III", 
for  at  ville  forraade  Republiken  til  Phi- 
lippe VU. 

Casimir-Perier  var  en  modig  Mand,  men 
han  savnede  Mod  og  Lyst  til  at  trodse 
Pressens  Angreb,  der  da  ogsaa  som  saa  ofte 
før  og  siden  gik  over  alle  Grænser.  Minister- 
præsidenten blev  hurtig  ked  af  en  „Magt", 
der  var  afmægtig  til  at  beskytte  hans  Person 
og  personlige  Ære,  og  han  greb  den  første 
Lejlighed  til  at  lade  sig  falde.  Det  store 
Principspørgsmaal  om,  hvorvidt  Statsfunk- 
tionærer kan  danne  Fagforeninger,  stod  alle- 
rede den  Gang  paa  Dagsordenen.  Regeringen 
havde  forbudt  Statsbanernes  Funktionærer  og 
Arbejdere  at  deltage  i  de  forenede  Jernbane- 
syndikaters Kongres;  der  blev  i  Deputeret- 
kamrets Møde  den  22.  Maj  1894  rettet 
en  Interpellation  til  Regeringen  om  den  Sag, 
og  Kamret  forkastede  med  265  Stemmer 
mod  225  den  af  Regeringen  akcepterede  Dags- 
orden. Næppe  var  Afstemningens  Udfald 
forkyndt,  før  Ministerpræsidenten  demonstra- 
tivt lukkede  sin  Portefeuille,  kørte  til  Elyseet 
og  bad  Carnot  søge  sig  et  andet  Mini- 
sterium. 

Casimir-Perier  havde  sikkert  kun  fulgt  sit 
Temperament,  men  han  havde  lige  godt  havt 
et  Statsmandsindfald.  Han  havde  viist  Mod 
og  Kraft  til  at  bekæmpe  Anarkisterne,  og 
han  var  falden  i  Kamp  mod  Socialisterne; 
disse  havde  tilmed,  om  end  meget  mod 
deres  Villie,  gjort  ham  store  politiske  Tjene- 
ster. Deres  Blade  havde  haanet  og  krænket 
ham,  og  deres  Deputerede  havde  fremhævet 
Betydningen  af  hans  Fald  ved  en  tydelig 
Demonstration.  Da  den  faldne  Ministerpræ- 
sident forlod  Ministerbænken,  tilklappede  de 
Røde  ham  deres  Bifald  og  raabte:  „Vive 
la  commune!"  Casimir-Perier  vendte  sig  om 
med  et  ironisk  Smil  og  klappede  i  Hænderne 
op  til  de  Røde. 

Da    Præsident    Carnot    en    Maaned    efter 


faldt  for  et  nyt  Anarkistmord,  udpegede  den 
offentlige  Mening  to  Mænd  som  Frankrigs 
og  det  franske  Borgersamfunds  Rednings- 
mænd, som  den  myrdede  Præsidents  rette 
Efterfølgere.  De  Radikale  opstillede  paa 
Kongressen  i  Versailles  Henry  Brisson,  men 
„Republikens  Grædekone"  havde  i  Virkelig- 
heden ingen  Chancer.  De  virkelige  Kandi- 
dater til  Præsidentværdigheden  var  Charles 
Dupuy  og  Jean  Casimir-Perier.  Det  ansaas 
for  givet,  at  Perier  vilde  faa  de  fleste  Stem- 
mer i  første  Valgomgang,  men  Vaillant- 
Dagens  Helt,  Charles  Dupuy  var  n Favorit«. 
Dupuy  var  de  moderate  for  radikal;  men 
naar  Perier,  som  man  ventede,  ikke  blev 
valgt  i  første  Omgang,  vilde  de  moderate  i 
anden  Omgang  stemme  for  Dupuy,  for  at 
undgaa  Brisson,  og  mange  Radikale  vilde 
da  rimeligvis  ogsaa  give  Dupuy  deres  Stemme. 
Dupuy  og  hans  Venner  følte  sig  allerede  sikre 
paa  Sejren,  men  saa  indtraf  der  noget,  som 
ingen  havde  ventet;  Casimir-Perier  blev  valgt 
i  første  Omgang!  Han  fik  kun  et  lille 
Flertal,  451  Stemmer  (Carnot  var  bleven 
valgt  med  616  Stemmer);  men  han  fik 
Flertal,  og  den  store  Casimirs  Sønnesøn 
var  nu  Frankrigs  Præsident. 

Den  nye  Præsidents  Debut  var  ikke 
lovende.  Da  „den  søvnige  Kat"  Senatets 
Præsident  Challemel-Lacour  havde  forkyndt 
Udfaldet  af  Valget,  og  den  lykkelige  Ud- 
kaarne  blev  omringet  af  Gratulanter,  blandt 
hvilke  den  overvundne  Dupuy  var  den  første, 
kunde  Carnots  Efterfølger,  den  Mand,  der 
ventedes  at  ville  slaa  Samfundets  Fjender 
til  Jorden  med  Jærnhaand,  næppe  tale  for 
Bevægelse,  og  han  fældede  til  Tilskuernes 
Forbauselse  Taarer.  Uvelvillige  Indviede  be- 
troede derefter  Verden,  at  Casimir-Perier 
overhovedet  havde  savnet  Mod  til  at  lade 
sig  opstille  som  Præsidentskabskandidat,  og 
at  hans  gamle  Moder  havde  maattet  gøre 
Ende  paa  hans  Vaklen  med  de  romerske 
Ord:  „Naar  Pligten  kalder  og  Faren  viser 
sig,  maa  en  Casimir-Perier  altid  være  rede!4* 

Helten  fra  Bagneux  vandt  dog  strax  den  of- 
fentlige Mening  ved  sit  personlige  Mod.    Af 
Attentathensyn     holdt    der   et  Extratog  rede 
til  at  fare  den  nye  Præsident  til  Paris;  men 
Casimir-Perier    steg    ind    i    den    traditionelle 
Artilleri-Ekvipage  og  kørte  til  Elyséet  sammen 
med    sin    overvundne    Konkurrent,    Minister- 
præsident Charles  Dupuy,  der  tog  sit  Nederlag 
med  en  overlegen  Gemytlighed,  som  smittede 
selve    den    alvorlige    Sejrherre.    Og    da    det 
uendelige    Ligtog    om    Søndagen    drog    fra 
Elyséet   til  Notre-Dame,    og   fra  Notre-Dame 
til  Panthéon,   Republikens  Martyr,  Sadi  Car- 
nots  sidste  Hvilested,    søgte    alles  Blik  med 
Interesse  og  Forventning  den  tredie  Republiks 
femte  Præsident,    der    havde    villet    vise,    at 
han  ikke  var  bange  for  Attentater  og  derfor 
havde    brudt    Elysée-Ceremoniellet    og   gik  i 
Spidsen    for    Toget.       Han     var     'omgiven 
af     fire     kæmpemæssige     Huissiers,     der     i 
Forening  med  det  militære  Følges  martialske 
Skikkelser  stillede  den  lille  Præsident  i  Skygge. 
Men     da    den     lille,     men    kraftige    Mand 
med  det  store  —   for  store  —  Hoved  med 
Officers-Moustacherne  og   den  militære  Hold- 
ning   stod    alene    paa  Panthéons  Trappe  og 
holdt    sin    første    Revue    over    de    prægtige 
Troppemasser,  der   havde  viist  den  myrdede 
Præsident  den  sidste  Ære,  saa  Casimir-Perier 
ud,  som  han  vel  kunde  være  den  Præsident, 
Frankrig    haabede    paa    og   trængte  til,    en 
Autoritetens  Mand.      Dette  Indtryk  blev  be- 
styrket ved  det  Budskab  fra  den  nye  Præsident, 
der    blev    oplæst    i    det    franske     Parlament 
den  3.  Juli:  „Jeg  er ",  hed  det,  „ikke  noget 
Partis  Mand;    jeg   tilhører   Frankrig  og    Re- 
publiken  .  .  .  .u     Præsidenten    lovede    selv- 
følgelig sociale  Reformer,  men  hans  Budskab 
talte  ogsaa  om  „Frihed  og  en  fast  Regering", 
og  han  erklærede,   at  han  ikke  vilde  tillade, 
at     hans   Rettigheder    blev     miskendte    eller 
beskaarne." 

Ved  disse  Ord  brød  Stormen  løs  i  Deputeret- 
kamret og  derefter  i  Pressen.  Casimir-Perier 
havde    allerede    som   Ministerpræsident  gjort 


uhyggelige  Erfaringer  med  Hensyn  til  den 
politieke  Presses  Hensynsløshed,  og  han  ud- 
talte sine  Anelser  om,  hvad  der  vilde  komme, 
da  han  paa  en  lidt  uforsigtig  Maade  i  Ver- 
sailles sagde  til  de  tilstedeværende  Journalister : 
„Mine  Herrer!  Nu  tilhører  jeg  Dem !  Diskuter 
mig  —  men  glem  aldrig  hverken  Frankrig 
eller  Republiken !"  Som  erfaren  Mand  maatte 
han  vide,  at  en  offentlig  Personlighed  maa 
være  fattet  paa  baade  berettiget  og  uberetti- 
get Kritik,  og  at  han  maa  være  rustet  med 
Foragtens  Panser  overfor  Smædeskrivere, 
hvad  enten  de  bærer  den  forgiftede  Fleuret 
eller  Skarnbøtten  i  deres  Vaaben.  Men  netop 
her  var  den  bundrige,  tilsyneladende  saa 
blaserede  Borger-Aristokrats  svage  Side,  og 
her  savnede  han  det  Mod,  han  havde  vist 
paa  Valpladsen  og  stadig  var  rede  til  at 
vise,  hvor  der  var  Fare  for  hans  Person. 

Der  var  vistnok  i  Frankrig,  som  var 
dybt  rystet  af  og  over  Panama-Skandalerne  og 
var  grebet  af  Attentat-Rædsel,  Elementer  til 
at  skabe  en  borgerlig  Republik  paa  den  sande 
Friheds  Grundlag,  men  det  viste  sig  snart, 
at  Casimir-Perier  ikke  var  Manden  for  at 
løse  den  Opgave.  De  „Røde",  der  frygtede 
og  hadede  den  nye  Præsident  mere,  end  han 
politisk  set  var  værd,  aabnede  et  voldsomt 
Felttog  mod  ham.  Atter  fyldtes  den  Roche- 
fort'ske  Presses  Spalter  med  Slagordene 
„Casimir  III"  og  „Kongen  af  Anzin",  med 
Insinuationer  og  Bagvaskelser  af  den  laveste 
Art.  I  Spidsen  gik  den  unge,  ret  vittige  og 
overmaade  hensynsløse  Deputerede  Gérault- 
Richard  med  sit  „satiriske Kamporgan",  „Cham- 
band"-  Han  blev  sat  under  Anklage,  dømt 
til  et  Aars  Fængsel  —  og  genvalgt,  men 
ganske  vist  ikke  frigivet.  Denne  Afstraffelse 
standsede  ikke  Angrebene  paa  Præsidenten, 
der  klagede  over,  at  han  fandt  utilstrækkelig 
Beskyttelse  hos  sine  Ministre  mod  Pressens 
Angreb  og  Overgreb. 

Helt  Uret  havde  Casimir-Perier  ikke,  og 
„den  lille  Presse",  der  fandt  Støtte  og  Ekko 
ogsaa  i  moderat-radikale  Kredse,  gjorde  hur- 

tigt  den  nye  Præsident  upopulær.  Men  Fejlen 
var  ogsaa  hans  egen;  han  foretog  sig  intet 
for  at  optage  den  Kamp,  han  havde  paataget 
sig»  °g  gennemføre  sit  Program,  og  han  viste 
ved  flere  Lejligheder  en  Svaghed  og  Frygt 
for  Folkestemningerne,  der  svækkede  hans 
Tilhængeres  Tillid  og  æggede  hans  Modstan- 
dere til  nye  Angreb. 

Da  Casimir  Perier  og  hans  Gemalinde  den 
7.  Oktober  1894  første  Gang  præsenterede 
sig  officielt  foi  Pariserne  ved  et  stort  Vædde- 
løb, der  var  arrangeret  af  Herrerne  i  Hotei- 
de-Ville,  blev  der  i  Elyséet  truffet  store 
Forberedelser  til  denne  første  Præsident-Op- 
visning; den  Ekvipage,  hvori  Præsidenten 
og  den  overrnaade  elegante  og  pragtfuldt 
klædte  Præsidentinde  kørte  til  Longchamps, 
var  den  prægtigste,  man  i  lange  Tider  havde 
set  selv  i  den  ekvipageberømte  Seinestad. 
Præsident-Ekvipagen  blev  trukket  af  fire  blank- 
brune Heste,  der  vakte  alle  Hestekenderes 
Beundring,  og  Hestene  blev  styrede  af  fire 
pragtfulde  Postilloner.  Men  Pariserne  savnede 
dog  noget;  man  havde  hørt  Tale  om  en 
Forrider.  Han  havde  ogsaa  ganske  rigtigt 
holdt  i  Elyséets  Gaard;  men  i  sidste  Øjeblik 
blev  Casimir-Perier  bange  for,  at  denne  i 
Republikens  Annaler  nye  Fremtoning  skulde 
vække  Forargelse,  og  lod  Forrideren  blive 
hjemme. 

Det  var  en  Svaghed,  der  ikke  kunde 
skjules,  og  den  kastede  et  lidt  latterligt  Skær 
over  sin  Mand.  Fejlen  skulde  genoprettes, 
og  saa  kastede  Casimir-Perier  sig  ikke  over 
en  stor  politisk  Aktion,  men  over  Guvernøren 
i  Indo-Kina,  Hr.*  de  Lanessan  og  hans  mere 
eller  mindre  uheldige  Forbindelser  med  Pressen. 
Han  mistede  sin  Post,  og  det  gik  ud  over 
nogle  parisiske  Redaktører,  men  Opgaven  var 
ikke  stor  nok  —  og  Præsidenten  havde  stuk- 
ket Haanden  endnu  dybere  ned  i  en  Hvepse- 
rede, hvorfra  han  hidtil  havde  faaet  mange 
ubehagelige  og  nu  fik  adskillige  farlige  Stik. 

Under  denne  Affære  var  der  megen  Tale 
om  „Nation "s  Chefredaktør   Camille  Dreyfus. 


Det  Navn  er  vel  nu  godt  glemt,  men  der 
var  en  anden  Dreyfus,  som  den  Gang  var 
godt  gemt,  men  hvis  Navn  ikke  saa  snart 
vil  blive  glemt,  og  som  kom  til  at  spille  en 
skæbnesvanger  Rolle  i  Casimir-Periers  som  i 
saa  mange  andre  franske  Statsmænds  Liv. 

Den  28.  December  1894  blev  Kaptajn 
Alfred  Dreyfus  dømt  til  Degradation  og  De- 
portation paa  Livstid;  den  15.  Januar  1895 
Kl.  1 1  om  Aftenen  forbløffede  Bladudraaberne 
Pariserne  ved  deres  Raab  om  „Casimir-Periers 
Dimission",  og  den  næste  Morgen  drøftede 
man  rundt  om  i  Verden  den  store  Gaade: 
Hvorfor  har  Carnots  Efterfølger  forladt  sin 
Post? 

Det  er  en  Selvfølge,  at  den  tusindtungede 
Fama  strax  foer  i  moderne  Journalistham  og 
fik  saare  travlt.  Inden  faa  Timer  vidste  alle, 
at  Casimir-Perier  og  hans  Familie  i  længere 
Tid  havde  befundet  sig  i  en  nedtrykt  Sinds- 
stemning, at  Fru  Præsidentinden  og  selv 
Præsidentens  klassiske  Moder  var  blevet 
grebne  af  ubetvingelig  Attentatfrygt  efter  et 
Forsøg  paa  at  bortføre  Præsidentens  lille 
Datter,  Germaine,  hvori  man  i  Elyséet  saa 
et  revolutionært-socialistisk  Attentat  Andre 
vilde  vide,  at  Præsidenten  af  mindre  gode 
Familiegrunde  følte  sig  personlig  generet  ved, 
at  Opdagelsesbetjente  fulgte  ham  overalt  for 
eller  under  Paaskud  af  at  sikre  ham  mod 
Attentater.  I  politiske  Kredse  vidste  man, 
at  Præsidenten  i  nogen  Tid  havde  klaget 
bittert  over,  at  hans  Ministre,  særlig  Minister- 
præsidenten Charles  Dupuy,  Krigsminister 
Mercier  og  fremfor  alle  hans  tidligere  Under- 
givne, Udenrigsminister  Hanotaux,  holdt  ham 
ganske  udenfor  Forretningerne  og  endog  næg- 
tede ham  Oplysninger  om  Regeringssager 
under  Paaskud  af,  at  Præsidenten  var  uan- 
svarlig, og  at  Ministrene  havde  hele  Ansvaret. 

Der  var  vistnok  noget  sandt  i  alle  disse 
Rygter  og  Fortællinger.  Casimir  har  selv 
senere  oftere  udtalt  sig  meget  bittert  om  Mi- 
nistrenes, særlig  Hanotaux1  Optræden;  han 
har   i   sit  opsigtvækkende  Vidnesbyrd  under 

Processen  i  Rennes  den    [2.  og  14.  August      andre  end  ham  vrage  en  Trone  af  saadanne 


1899  oplyst,  at  han  kom  til  at  staa  ganske 
uforberedt  overfor  den  tyske  Gesandts  og 
selve  den  tyske  Kejsers  Appel  til  hans  Loyali- 
tet i  Anledning  af  de  falske  Kejserbreve,  der 
var  blevne  forelagte  Krigsretten,  som  dømte 
Dreyfus.  Man  ved,  at  Casimir-Perier  endog 
blev  truet  med  en  Krigserklæring  fra  tysk  Side. 

Det  har  aabenbart  været  bevægede  Dage 
for  Casimir-Perier,  men  man  maa  dog  endnu 
med  Forbauselse  spørge,  hvorfor  han  da  ikke 
aabent  appellerede  til  Frankrig,  hvorfor  han 
frivilligt  trak  sig  tilbage?  Spørgsmaalet  er 
saa  meget  mere  berettiget,  fordi  Ministeriet 
Dupuy  netop  var  kommet  i  Mindretal  i  Kam- 
ret og  havde  indgivet  sin  Dimission.  Der 
er  dem,  som  paastaar,  at  Ministeriet  havde 
ladet  sig  falde  for  at  tvinge  Præsidenten  til 
at  dimissionere.  Det  lyder  ikke  ganske  rime- 
ligt* °g  der  er  mere  Grund  til  at  tro,  at 
Dupuy  blev  saare  forbauset,  da  Casimir- 
Perier  den  15.  Januar  1895  om  Aftenen 
sagde  til  ham:  Det  bliver  ikke  Dem,  men 
mig,  der  gaar! 

Casimir-Perier  skal  selv  senere  have  antydet, 
at  man  nok  en  Gang  i  Tiden  skulde  erfare 
den  sande  Grund  til  hans  Dimission.  Det 
er  rimeligt  nok,  at  man  blandt  hans  Efter- 
ladenskaber vil  finde  værdifulde  Oplysninger, 
og  det  er  jo  muligt,  at  der  har  foreligget  en 
afgørende  Grund,  som  hidtil  er  forbleven  skjult. 
Men  sikkert  er  det,  at  det  Budskab,  hvori 
Casimir-Perier  meddelte  Kamrene  sin  Dimis- 
sion, kun  indeholder  almindelige  Talemaader, 
og  det  er  sandsynligst,  at  den  egenlige  Grund 
til  hans  „Desertion",  som  hans  Tilhængere 
den  Gang  kaldte  hans  Dimission,  var  hans 
Nervøsitet,  hans  Mangel  paa  Udholdenhed 
og  paa  virkelige  Statsmandsevner.  Hans  Bedste- 
fader havde  trodset  Stormen ;  men  Jean  Casi- 
mir-Perier var  nu  en  Gang  ikke  skabt  til  at 
blive  en  ny  Casimir  den  store.  Maaske  var 
det  „Casimir  IH' "s  politiske  Ulykke,  at  han 
var  for  rig  og  kunde  føle  sig  for  uaihængig ; 
man    har   jo    set    Greven    af  Chambord   og 

Grunde.  Og  naar  alt  kommer  til  alt  er 
„Magtens  Sødme"  falden  stærkt  i  Værdi  i 
vor  Tid,  hvor  Magthaverne  er  udsatte  baade 
for  berettiget  parlamentarisk  og  journalistisk 
Kritik,  og  [for  pinlige  Naalestik  og  skandaløse 
Presseoverfald,  og  i  en  Tid,  der  endnu  ikke 
har  fundet  Midler  mod  den  Mord-Epidemi, 
som  har  fyldt  vor  Tids  Annaler  med  en  lang 
Række  historiske  Bloddramaer. 

Casimir-Perier  trak  sig  tilbage  til  Privat- 
livet. Han  var  en  arbejdsom  Mand  med 
mange  Interesser,  han  forvaltede  en  stor  For- 
mue, deltog  i  en  Række  store  Aktieselska- 
bers Ledelse  og  virkede  med  megen  Dygtig- 
hed for  hygiejniske  Formaals  Fremme.  Han 
arbejdede  endnu  i  de  sidste  Maaneder  trods 
sin  Sygdom  daglig  sammen  med  sin  Sekre- 
tær, til  Døden  bortkaldte  ham  den  1 1 .  Marts 
Kl.   10  Aften. 

Casimir-Perier  kunde  endnu  en  Gang  være 
kommen  til  at  spille  en  politisk  Rolle.  Wal- 
deck-Rosseau  tilbød  ham  Krigsminister-Porte- 
feuillen  i  sit  Kabinet;  Waldeck  lod  sig  vel 
lede  af  den  Betragtning,  at  Casimir-Perier 
ved  sin  Dimission  havde  afvist  Medansvaret 
for  Dreyfus'  Domfældelse,  og  at  Helten 
fra  Bagneux  nød  almindelig  Anseelse  for 
Hæderlighed  og  retskaffen  Tænkemaade. 
Casimir  afslog  dog  den  ham  tiltænkte  Ære. 
Han  havde  prøvet  sine  Kræfter  to  Gange 
paa  den  politiske  Arena ;  han  havde  hverken 
Mod  eller  Lyst  til  atter  at  optræde  paa  Ver- 
densscenen for  maaske  strax  at  forsvinde  bag 
Kulisserne  for  tredie  Gang.  Han  var  skabt 
til  at  spille  og  spillede  med  al  Anerkendelse 
> Rollen  som  „anset  Privatmand",  og  han  be- 
fandt sig  langt  bedre  i  sit  elegante  „Hotel" 
i  Rue  Nitot  og  paa  sit  prægtige  Slot  Pont- 
sur-Seine,  hvor  en  Gang  den  store  Napoleons 
Moder  havde  resideret,  end  han  havde  be- 
fundet sig  i  Elyséet.  Som  politisk  Person- 
lighed vil  han  væsentlig  mindes  som  en  frem- 
ragende Kammerpræsident  og  som  —  *L'éter- 
nel  démissionaire«. 

„Dreadnought*. 

HAVETS  GIGANTER 

I.   JORDENS  STØRSTE  KRIGSSKIB 
Af  Kaptejn  C.  G.  Schack. 


Ica.  3  Aar  hundred  er  fra  Midten  af  det 
16de  Aarhundrede  til  henad  Midten  af 
det  19de  Aarhundrede  gjennemgik  den  mari- 
time Krigsførelse  og  Krigsskibene  baade  hvad 
Størrelse,  Bygningsmaade  og  Armering  an- 
gaaer  ikke  nogen  Forandring  af  Betydning. 
Det  var  Træskibe  med  Seilene  som  Bevæg- 
kraft  og  de  glatløbede  Forladekanoner  som 
Skyts,  installerede  i  flere  eller  færre  Exem- 
plarer  ombord,  eftersom  Skibet  var  Tredækker, 
Linieskib  eller  Fregat.  Fra  Generation  til 
Generation  Aarhundreder  igennem  kunde 
Faderen  oplære  sin  Søn  i  Søkrigskunsten. 

Til  Gengæld  har  det  sidste  halve  Aar- 
hundrede i  højeste  Grad  revolteret  paa  Krigs- 
skibsbygningskunsten  og  den  maritime  Krigs- 
førelses Omraade.  Indførelsen  af  Damp, 
Panser,  Jern-  og  Staalskibe,  det  riflede  Bag- 
ladeskyts,  Torpedoer  og  Torpedobaade,  Mine- 
spærringer, det  røgfrie  Krudt  og  andre  stær- 


kere explosive  Stoffer,  Brisantgranater,  Under- 
vandsbaade  m.  m.,  Anvendelsen  af  Elektri- 
citet, Hydraulik,  Telefoner  og  traadløs  Tele- 
grafi m.  m.  m.  har  jo  i  Løbet  af  de  sidste 
30  å  40  Aar  i  den  Grad  forandret  Basis 
for  Alt,  hvad  der  hører  Søkrigen  til,  at  den, 
der  har  seet  saavel  de  gamle  Seilskibe  med 
glatløbede  Kanoner  som  de  sidste  Udgaver 
af  moderne  Panserskibe,  tit  kan  rette  det 
Spørgsmaal  til  sig  selv:  Hvorledes  skal 
dette  ende? 

Kunde  Fortidens  Genier  paa  Søkrigens 
Omraade,  Mænd  som  en  Niels  Juel  eller  en 
Nelson  staa  op  af  deres  Grave  og  kaste  et 
Blik  paa  Nutidens  Krigsskibe,  saa  vilde  de 
vistnok  haste  tilbage  og  bede  sig  forskaanede 
for  det  Syn  af  uhyggelige,  stygge  kul-  og 
ildspyende  Krigsmaskiner,  der  har  afløst 
Fortidens  stolte  Svaner. 

Denne  voldsomme   Udvikling   i    saa    kort 

Tid  har  selvfølgelig  fremkaldt  Usikkerhed  og 
Vaklen  i  Valget  af,  hvad  der  var  det  bedste 
og  hensigtsmæssigste  paa  de  forskjellige  Om- 
raader  af  Skibs-  og  Skytskonstruktion. 
Mange  Skibskonstruktioner  er  fremkomne 
og  atter  kasserede,  inden  de  blev  prøvede 
under  alvorlige  Forhold.  Der  arbeides  stadig 
paa  at  uddrage  Erfaringerne  af  de  faa  Sø- 
kampe,  der  har  fundet  Sted  i  det  forløbne 
Tidsrum.  Den  russisk -japanske  Krig  og 
særlig  Søslaget  ved  Tsushima  har  bragt 
en  Del  Erfaringer  i  saa  Henseende.  Det  er 
disse  Erfaringer,  der  har  ført  til  Bygningen 
af  Englands  og  Jordens  største  færdige 
Krigsskib  „Dreadnought". 

Den  mangeaarige  Kamp  mellem  Artilleriet 
og  Panseret  medførte,  at  Krigsskibene  stadig 
blev  større.  Det  sværere  Artilleri  medførte 
sværere  Pansring  til  Beskyttelse  og  større 
Fart,  og  alle  disse  Faktorer  betingede  større 
Skibe.  England  er  altid  gaaet  i  Spidsen 
for  Overgangen  til  større  og  større  Kamp- 
skibe, naar  undtages  en  Periode  i  Begyndel- 
sen af  Firserne,  hvor  Italien  pludselig  over- 
raskede  og    overfløj    alle    Stormagterne    ved 


Bygningen  af  et  Par  mægtige  Panserskibe, 
der  i  Størrelse  langt  overgik  alle  de  existe- 
rende  Krigsskibe.  Ellers  er  Udviklingen 
foregaaet  jevnt.  I  Halvfjerserne  var  de 
mægtigste  Panserskibe  omkring  9000  Tons, 
i  Firserne  steg  Deplacementet  til  ca.  12000 
Tons  og  i  Halvfemserne  til  15000  Tons. 
Her  syntes  man  i  nogen  Tid  at  blive  staa- 
ende.  Man  havde  i  den  30  cm.  (12  Tom- 
mer) 45  Kaliber  lange  Kanon  (45  Kaliber 
vil  sige,  at  Kanonens  Længde  er  45  Gange 
Løbets  Tværsnit,  altsaa  her  45  Fod)  funden 
en  foreløbig  Grænse  for  Udviklingen  af  det 
svære  Artilleri,  idet  de  endnu  større  Kanoner, 
de  34  cm.  og  40  cm.  havde  vist  sig  uprak- 
tiske; man  havde  ogsaa  fundet  et  Pansrings- 
materiale  (Krupps  hærdede  Staalpanser)  og 
en  Pansertykkelse  (ca.  12  Tommer),  som 
man  var  bleven  staaende  ved. 

Erfaringerne  fra  Søslaget  ved  Tsushima 
har  imidlertid  bevirket,  at  man  i  alle  Stor- 
magtsflaaderne  er  igang  med  at  bygge  Kamp- 
skibe, der  overgaar  de  tidligere  ganske  be- 
tydeligt i  Størrelse  og  Fart.  Grunden  til 
Japanernes  eklatante  Seir  over  Russerne  var, 


Hvis  „Dreadnought"  blev  anbragt  i  Londons  Gade  Strand,  vilde  det  næsten  rere  ved  Husene  paa 
hver  Side  og  rage  hejt  ep  over  dem.    (Efter  Pearsons  Magazine.) 

blandt  meget  andet,  den,  at  hine  med  deres 
svære  30  cm.  Kanoner  og  overlegne  Fart  kunde 
skyde  Russernes  Skibe  isænk  paa  en  Afstand, 
hvor  det  russiske  Artilleri  neppe  kunde 
række  dem.  Da  Fremtidens  Søkampe  sand- 
synligvis vil  blive  udkæmpede  paa  lang  Af- 
stand, er  det  nødvendigt  i  et  Skib  at  have 
mange  svære  og  langtrækkende  Kanoner  i 
Forbindelse  med  stor  Fart.  Her  vil  Kampen 
komme  til  at  staa  mel- 
lem Fremtidens  Skibs- 
konstruktører. 

Kampskibet  „Dread- 
nought"  er  bygget 
med  disse  Erfaringer 
for  Øje.  Det  har  et 
Deplacement  af  mel- 
lem 18  og  19000 
Tons  og  er  ca.  2000 
Tons  større  end  den 
sidste  ny  engelske 
Klasse  af  Kampskibe 
og  3  til  5000  Tons 
større  end  de  andre 
Stormagters  største 
Kampskibe.  Det  har 
paa  Prøveturene  været 
oppe  paa  en  Fart  af 
22  Knob  eller  3  Knob 
mere  end  noget  an- 
det 1ste  Klasses  Kamp- 
skib. Det  er  armeret 
med  10  30  cm.  Ka- 
noner, medens  der  af  denne  svære  Kanon 
ikke  findes  mere  end  4  i  noget  andet  Kamp- 
skib. Disse  10  Kanoner  ere  installerede  2 
og  2  i  5  svært  pansrede  Taarne,  hvoraf  de 
3  staar  midtskibs,  de  2  iborde,  saaledes  at 
de  8  af  de  10  Kanoner  kan  være  i  Virk- 
somhed paa  samme  Side  samtidig.  Der  kan 
saaledes  i  eet  Minut  fra  disse  Kanoner  ud- 
sendes Projektiler  til  en  samlet  Vægt  af  over 
12000  ffi,  samtidig  med,  at  der  kan  sendes 
et  sandt  Haglveir  af  Projektiler  ud  fra  de 
talrige  smaa  Maskinkanoner. 


En  af  „Dreadnoughfs  Kanoner  stillet  op  ved 
Siden  af  en  Landsby-Kirkes  Taarn. 


For  at  faa  en  Idé  om  Mægtigheden  af 
denne  Armering  skal  jeg  kun  henvise  til 
Middelgrundsfortet ,  hvis  Bestykning  med 
svære  Kanoner  bestaaer  af  5  30  cm.,  af 
hvilke  kun  3  kan  bære  i  een  bestemt  Ret- 
ning. Et  enkelt  Skib  som  „Dreadnought* 
kan  altsaa  stille  8  30  cm.  Kanoner  mod 
Middelgrundsfortets  3.  Dette  Faktum  maa 
dog   ikke   faa    en    pessimistisk  Læser  til  at 

udbryde:     „Ja,    hvad 

kan  det  saa  nytte", 
thi  dels  er  jo  Forter 
ganske  anderledes  hel- 
dig stillet  under  Skyd- 
ning end  et  bevægeligt 
Skib,  og  dels  er  de 
ikke  saa  saarbare,  og 
endelig  har  Forter  et 
frygteligt  Vaaben  i 
Haubitzen,  mod  hvis 
ødelæggende  Ild  Krigs- 
skibene ikke  kan 
værge  sig. 

„Dreadnought"  skil- 
ler sig  ogsaa  fra  andre 
lste  Klasses  Krigs- 
skibe ved  en  fortræf- 
felig Inddeling  af  Ski- 
bet i  vandtætte  Rum, 
en  Foranstaltning,  der 
i  høj  Grad  forøger 
Muligheden  af  at  kunne 
holde  sig  oven  Vande 
og  nogenlunde  kampberedt,  selv  om  man 
træffes  af  en  Torpedo. 

For  Maskinens  Vedkommende  betegner 
„Dreadnought"  en  Omvæltning,  idet  den  er 
det  første  Kampskib,  der  benytter  Turbine- 
maskiner.  Hvorvidt  dette  vil  blive  nogen 
Fordel,  er  man  i  indviede  Kredse  vistnok 
ikke  sikker  paa.  Turbinemaskinerne  har  i 
ethvert  Tilfælde  i  de  mindre  Krydsere  ikke 
svaret  til  de  Forventninger,  man  nærede  til 
dem.  Telefonnettet  er  meget  udstrakt,  Læng- 
den af  Traadene,  der  forbinder   de  Mængder 

af  Stationer,  der  findes  i  Skibet,  er  ca.   100 
eng.  miles. 

Skibets  Kulbeholdning  er  2700  Tons, 
hvad  der  giver  en  stor  Aktionsradius,  d.  v.  s. 
den  Strækning  i  Sømil,  Skibet  kan  gennem- 
løbe uden  at  fylde  Kul.  Med  12  Mils  Fart 
er  den  6000  Sømil,  men  med  18  Mils  Fart 
kun  3500  Sømil,  idet  Kulforbruget  ved  de 
større  Hastigheder  voxer  uforholdsmæssigt. 

Besætningen  udgjør  ca.  850  Mand. 

„Dreadnought"  er  det  niende  Skib  af 
dette  Navn  i  den  engelske  Marine.  Det 
første  blev  bygget  i  Midten  af  det  16de 
Aarhundrede,  det  8de  i  Rækken  i  1875; 
det  existerer  endnu  som  udgaaet  Kampskib. 
Ved  at  følge  Rækken  af  disse  „Dreadnougthfs 
faaer  man  et  talende 
Indblik  i  saavel  Tek- 
nikens som  Bekostnin- 
gens kolossale  Stigning 
i  de  sidste  40  Aar; 
medens  de  7  første 
„  Dreadnought"  s  (Seil- 
fregatter  og  Linieskibe) 
ikke  adskiller  sig  fra 
hinanden  i  væsentlig 
Grad,  idet  kun  hvert 
af  dem  er  noget  større 
end  det  foregaaende,  træder  Forskjellen 
frem  ved  Nr.  8  og  9  (Panserskibe).  „Dread- 
nought"  Nr.  5  (Linieskib,  der  blev  bygget 
i  den  første  Halvdel  af  det  18de  Aar- 
hundrede), var  et  af  sin  Tids  største  Kamp- 
skibe. Det  var  2000  Tons  drægtig  og 
kostede  fuldt  udrustet  ca.  400,000  Kr.  Det 
nuværende  „Dreadnought"  er  over  18000 
Tons  og  koster  fuldt  udrustet  jj  Millioner 
Kroner  eller  90  —  halvfemsindstyve  — 
Gange  saameget,  medens  dets  Tonsdrægtig- 
hed  kun  er  9  Gange  saa  stor.  Linieskibets 
Besætning  var  ca.  800  Mand  altsaa  omtrent 
den  samme  Besætning  som  det  nuværende 
„Dreadnought",  et  Bevis  paa,  i  hvor  høi 
Grad  Maskiner,  mekaniske  og  elektriske  Hjælpe- 
midler har  reduceret  Menneskeforbruget.  Endnu 


„Dreadnoughfs  ti  store  Kanoner  vejer  lige  saa  meget 
som  to  Passager-Tog. 


i  Slutningen  af  Halvfjerserne  kunde  man 
regne  Bekostningen  af  et  Panserskib  til  ca.  1 
Mill.  Kr.  pr.  1000  Tons.  Vort  Panserskib 
„Helgoland",  der  er  bygget  paa  den  Tid  er 
ca.  5000  Tons  og  har  kostet  5  Mill.  Kr., 
og  „Dreadnought"  Nr.  8,  der  er  10000 
Tons,  har  kostet  10  Mill.  Kr. 

Nu  er  man  oppe  paa  næsten  den  dobbelte 
Udgift  idet,  et  18000  Tons  Karapskib  koster 
ca.  35  Mill.  Kr.  Dette  skyldes  ikke  alene 
Materialets  og  Arbejdslønnens  Stigning,  men 
ogsaa  de  utallige  Installationer  og  Hjælpe- 
midler, som  den  moderne  Teknik  efterhaan- 
den  lader  tilflyde  Krigsskibene  til  Brug  i 
Søkampen. 

„Dreadnoughtas  Berømmelse  som  Jordens 
største  Krigsskib  vil 
imidlertid  kun  blive  af 
kort  Varighed;  der  er 
allerede  i  England  3 
Skibe  af  lidt  større 
Drægtighed  paa  Stablen, 
og  de  andre  Stormagter 
har  skyndt  sig  at 
følge  Englands  Exem- 
pel.  Kæmpeskibe  som 
Kampskibe  synes  at 
være  Tidens  Løsen.  I 
Frankrig  skal  der  bygges  6  Kampskibe  paa 
18000  Tons,  i  Tyskland  2.  De  forenede 
Stater  i  Amerika  bygger  et  paa  20000  Tons, 
og  endelig  er  der  hos  Jordens  nyeste  Stor- 
magt —  Japan  —  4  Kolosser  under  Byg- 
ning eller  bevilliget,  2  paa  ca«  20000  Tons 
og  2  paa  21000  Tons,  der  skal  armeres 
med  14  af  de  sværeste  Kanoner  og  have  en 
Fart  af  22  Knob.  Her  er  Rekorden  fore- 
løbig sat.  Det  bliver  Kapløb  mellem  Natio- 
nerne om  at  bygge  Skibe,  der  kan  bære  det 
største  Antal  svære  Kanoner  i  Forbindelse 
med  stor  Fart  og  stor  Kulbeholdning. 

Hvor  langt  vil  man  kunne  vedblive  at 
forøge  Størrelsen  af  disse  flydende  Kamp- 
maskiner?  Ja,  der  er  jo  tilsyneladende  ingen 
Grænse;    saalænge    man    har    Penge    til    at 

bygge  for,  Beddinger,  der  kan  tage  Skibene, 
og  Dokker,  der  kan  dokke  dem,  kan  man 
vedblive  at  forøge  Størrelsen;  men  der  kan 
jo  tilslut  stille  sig  praktiske  Vanskeligheder 
i  Veien.  Skibets  Dybgaaende  og  dets  Drei- 
ningsradius  forøges  med  Størrelsen,  og  dets 
Manøvreevne  formindskes,  hvad  der  jo  be- 
tegner et  Minus  i  et  Skibs  Kampværdi,  og 
dette  Minus  kan  blive  saa  stort,  at  det 
overgaar  Fordelene  ved  Størrelsen.  Skibe 
som  „Dreadnought"  maa  optræde  med  stor 
Forsigtighed  i  danske  Farvande  og  andre 
Steder  i  Nord-  og  Østersøen.     Dernæst  maa 


et  Skib  jo  ikke  gerne  være  større,  end  at 
Overblikket  ikke  svækkes,  og  at  Overledelsen 
under  Kampen  kan  være  i  en  enkelt  Mands, 
Chefens  Haand.  Overledelsen  kan  ikke  deles; 
men  en  Skibschef  er  jo  kun  et  Menneske,  paa 
hvis  Skuldre  man  kun  kan  læsse  et  vist  Ar- 
beide.  Man  skulde  synes,  at  Grænsen  maatte 
være  naaet  med  de  21000  Tons;  men  man 
skal  Intet  forsværge;  man  sagde  det  samme, 
da  man  var  naaet  til  de  1 5000  Tons  Kamp- 
skibe.  Vi  komme  maaske  til  at  opleve 
30000  Tons  Kampskibe. 
Qui  vivra,  verra. 


IL    JORDENS  STØRSTE  HANDELSSKIB 
Af  Skibskonstruktør  Axel  Holm. 


Al  andet  Væddeløb  bliver  Bagateller  i 
Sammenligning  med  Verderfs-Dampernes  Re- 
kord-Kamp paa  Farten  over  Atlanten.  Aar 
for  Aar  øges  Farten,  og  samtidig  stiger 
Størrelse  og  Komfort:    for  hvert  nyt  Skridt, 


der  vindes  fremad,  forbereder  Konkurrenten 
ufortrødent  det  næste.  Ved  Begyndelsen  af 
det  nittende  Aarhundrede  tog  Rejsen  c.  45 
Dage  med'  de  bedste  Sejlere,  i  1907  vil  den 
kunne  gøres  paa  c.  4x/a  Dag. 


„Lusitaniatts  Stabelafløbning. 

Det  er  navnlig  mel- 
lem de  store  engelske 
og  tyske  Dampskibs- 
linier,  at  Kampen  i  de 
sidste  Aartier  er  ført. 
Siden  Slutningen  af 
90'erne  har  Tyskland 
siddet  inde  med  Re- 
korden for  Fart  paa 
denne  Rute  —  23 
Knob,  eller  52/s  Mil 
i  Timen  — ;  i  det 
sidste  Aarstid  har 
Tyskland  ogsaa  ejet 
Verdens  største  og 
mest  komfortable  Skib 
(„Kaiserinn  Augusta 
Victoria").  Begge  disse 
Recorder  slaaes  nu  af 
de  to  engelske  Søster- 
skibe „Lusitania"  og 
n  Mauretania  u  ,af  hvilke 
det  første  om  kort  Tid 
begynder  sin  Fart  mel- 
lem Liverpool  og  New- 
York.  Begge  disse  Skibe 
er  projekterede  til  en 
Fart  af  25  Knob  eller 
6l/5  Mil  i  Timen.  Det 
vilde  føre  for  vidt  her 
at  gennemgaa  i  alle 
Enkelthederne,  hvad 
disse  Resultater  har 
kostet  af  Opfindsom- 
hed, Anstrengelser  og 
Bekostninger;  vi  skal 
indskrænke  os  til  en 
kort  Beskrivelse  af  det 
nævnte  Kæmpeskib 
„Lusitania". 

Paa  Billedet  er  „Lu- 
sitania" vist  i  Forhold 
til  Københavns  Raad- 
hustaarn  og  Danmarks 
største  Damper  „Oscar 

II. a.  Skibet  er  380  Alen  i  Længden  eller  som 
Bredgade  fra  Kongens  Nytorv  til  Dr.  Tvergade : 
Bredden  er  421/*  Alen.  Den  samlede  Vægt  af 
det  færdige  Skib,  eller  dets  Deplacement,  er  c. 
45,000  Tons  =  91,000,000  &.  Vægten  af 
Staalskroget  alene,  eller  Deplacementet  ved  Af- 
løbningen,  er  16,500  Tons  =  33,500,000  fr. 
Skibet  maaler  32,600  Register  Tons*)  Brutto 
og  11,500  Netto.  Til  Sammenligning  tjener, 
at  „Oscar  ILa's  Deplacement  er  c.  19,000 
Tons  og  dens  Tonnage  10,000  Brutto  og 
6,100  Netto. 

„Lusitania"  er  selvfølgelig  bygget  helt  af 
Staal  med  dobbelt  Bund  og  Masser  af  vand- 
tætte Skodder.  De  Døre,  som  findes  i  disse 
Skodder  er  saaledes  indrettede,  at  de  alle 
kan  lukkes  vandtæt  fra  Kommandobroen  ved 
hydrauliske  Lukkemekanismer,  enten  alle  paa 
en  Gang  eller  hver  for  sig.  Ogsaa  den 
dobbelte  Bund  er  vandtæt  inddelt;  Højden 
mellem  Inder-  og  Yderbund  er  21/2  Alen. 
Hele  denne  Inddeling  i  mange  mindre  Rum, 
suppleret  med  kraftige  Lænsepumper  i  Ma- 
skinrummet, har  bragt  Faren  for,  at  Skibet 
skal  synke  i  rum  Sø,  ned  til  et  Minimum, 
for  ikke  at  sige  umuliggjort  dette. 

Skibet  er  helt  fladt  i  Bunden,  uden  frem- 
staaende  Køl,  idet  Kølen  bestaar  af  tre  Lag 
Staalplader  ovenpaa  hinanden,  med  en  Tyk- 
kelse af  tilsammen  31/*  Tom.  og  en  Bredde 
af  21/2  Alen.  Flere  af  Staalpladerne  i  Uden- 
bordsklædningen  vejer  op  mod  9000  fr; 
Roret,  som  er  støbt  af  Staal,  vejer  med 
Stamme  ialt  130,000  &.  Til  Samling  af 
Skrogets  mange  Dele  er  medgaaet  c.  4,000,000 
Nagler.  Skibet  faar  9  Etager,  forbundne  med 
Elevatorer,  og  den  øverste  Etage,  Kommando- 
broen, ligger  55  Alen  over  Kølen,  eller 
mere  end  et  alm.  Hus.  De  4  ovale  Skor- 
stene hæver  sig  75  Alen  over  Kølen  — 
deres  største  Diameter  er  12  Alen,  en  lille 
Gadebredde  —  og  Masterne  rækker  til  102 
Alen;  de  bærer  det  almindelige  Marconi- 
Telegrafapparat. 

Med  Hensyn  til  Passagerindretningen  fore- 
ligger der  endnu  ingen  Beskrivelser  eller  Foto- 
grafier, men  Skibet  vil  blive  indrettet  med 
den  højeste  Grad  af  Komfort  for  alle  de  tre 
Klassers  Vedkommende.  I.  Klasses  Saloner 
og  Kahytter  vil  blive  udstyret  med  en  Luk- 
sus,  som   staar  fuldt  paa  Højde  med  Land- 


*)  1  Register  Ton  =  100  Kubik-Fod. 


jordens  første  Klasses  Hotellers.  Alt  i  alt 
bliver  der  Plads  til  550  Passagerer  paa 
I.  Klasse,  500  paa  II.  Klasse  og  1300  paa 
111.  Klasse  —  sammen  med  Besætningen 
(800  Mand)  3,150  Mennesker  eller  en  hel 
dansk  Købstads  Befolkning,  Hobro  f.  Eks. 

Skibets  Fart  er,  som  sagt,  beregnet  til 
25  Knob  og  de  to  Knob  som  „Lusitania" 
altsaa  har  fremfor  „Kaiser  Wilhelm  II." 's 
23  har  nødvendiggjort  en  Forøgelse  af  Heste- 
kraften fra  40,000  til  70,000.  En  Sammen- 
hobning  af  saa  mange  Hestekræfter  findes 
ikke  paa  Landjorden.  Til  at  udvikle  Dam- 
pen til  denne  vældige  Kraftudfoldelse  er  der 
25  Kedler,  23  dobbelte  med  8  Fyrsteder  og 
2  enkelte  med  4  —  ialt  192  Fyrsteder — ; 
Maskinerne,  som  driver  de  4  Skruer,  er  af  en 
helt  ny  Type,  Dampturbiner  efter  Parsons 
System,  i  Stedet  for  den  almindelige  Type 
med  Cylindrer  og  Stempler.  Skibet  kan 
medføre  til  eget  Forbrug  6000  Tons  Kul  = 
12,000,000  fr  eller  en  Kulbunke  med  et 
Grundareal  som  Københavns  Raadhus  og  7 
Alen  høj,  og  af  disse  Kul  bruges  normalt 
c.  5000  pr.  Rejse  eller  for  omtr.  100,000 
Kr.  Kul  alene.  Til  Sammenligning  har 
„Oscar  II."  Maskiner  paa  8,350  Hestekræf- 
ter til  en  Fart  af  17  Knob  og  kan  medføre 
1550  Tons  Kul. 

„Lusitania"  løb  af  Stabelen  den  7.  Juni 
1906  fra  John  Brown  &  Co.'s  Værft  paa 
Clyde-Floden,  og  den  vil  antagelig  begynde 
sine  Farter  i  første  Halvdel  af  1907.  Søster- 
skibet „Mauretania"  løb  af  Stabelen  i  Sep- 
tember 1906  fra  et  andet  skotsk  Værft  og 
Skibene  vil  koste  30  Millioner  Kr.  hver. 

Betegnende  for  den  omtalte  skarpe  Kon- 
kurrence mellem  England  og  Tyskland  er 
det  Rygte,  at  Hamburg — Amerika  Linien 
allerede  skulde  have  sat  et  Skib,  større 
og  hurtigere  end  det  her  beskrevne,  i  Ar- 
bejde. 

Bedst  maales  sikkert  Afstanden  mellem 
før  og  nu  paa  dette  Omraade  af  Sømanden, 
der  paa  syvende  eller  ottende  Uge  snegler 
sig  over  Atlanten  i  sin  knirkende  Lastsejler, 
naar  en  af  disse  Oceanflyvere  ved  mørk  Nat 
farer  forbi  ham  som  et  Fata-Morgana  med 
Lys,  Musik  og  Lystighed  oppe  og  nede  — 
presset  uimodstaaelig  fremad  af  usynlige, 
gigantiske  Kræfter  og  kun  efterladende  sig 
en  Komethale  af  sorte  Røgsøjler  fra  de  fire 
Skorstenes  Krater-Svælg. 

Saalænge  lød  Feltraabet:  dansk  Komedie 
paa  dansk  Teater,  at  det  lykkedes  Di- 
rektørerne at  lære  det  udenad.  Scener,  der 
hidtil  ernærede  sig  stræbsomt  af  let  parisisk 
og  berlinsk  Teater-Galanteri,  svor  nu  alene 
til  den  gode,  danske  Kunst.  Fra  det  kgl. 
Teater  til  Sønderbro  har  de  kunnet  have 
Skiltet  staaende:  danish  produce.  Holger 
Drachmann,  Stellan  Rye,  Skjoldborg,  Nathan- 
sen, Edgar  Høyer,  Gnudtzmann,  Sven  Lange, 
Christmas,  Gustav  Wied,  Agnes  Henningsen, 
Pontoppidan,  Laurids  Bruun,  Helge  Rode  osv. 
har  vi  haft,  og  i  Reserve  er  endda  Helge 
Rode,  Sophus  Michaelis  og  Karl  Larsen. 

Det  er  en  Frodighed,  som  meddeler  rigt 
Stof  til  Iagttagelse.  Teaterkassen  synes  at 
give  dette  vort  dramatiske  Monroe- Doktrin 
Ret,  de  Penge,  der  i  Aar  er  tjent  ved  Skue- 
spilkunst herhjemme,  skyldes  vistnok  over- 
vejende det  danske  Fabrikat.  (Man  ind- 
vende ikke  „Den  glade  Enke"  og  „Charleys 
Tante",  ti  vi  taler  her  om  Komedie).  I  og 
for  sig  er  det  rimeligt.  Skuespillerne  kender 
bedst  vore  egne  Bekymringer  og  vore  egne 
Pudsigheder,  som  ogsaa  lettest  fanger  Til- 
skuernes Opmærksomhed  og  Interesse  .  .  . 

Dog  Økonomien  er  kun  den  ene  Side  af 
Sagen.  Begynder  vi  at  tænke  over,  hvad 
vi  nu  har  beholdt  som  Udbytte  af  al  denne 
Rigdom,  hvad  der  har  bidt  sig  fast,  har 
præget  sig  i  vort  Sind,  hvad  der  har  været 
den  dybere  kunstneriske  Interesse?  ja,  da  bli- 
ver Facit  mindre  straalende.  Ærlig  talt  var 
det  uhyggelig  ringe. 

Kravet :  dansk  Komedie  paa  danske  Scener, 
er  absolut  berettiget,  vel  at  mærke  under  en 
afgørende  Forudsætning  —  at  vi  virkelig 
ejer  en  dansk  Komedie- Digtning." 


Dansk  Komedie?  Her  i  det  mindste  synes 
dog  Tallene  at  tale  tilstrækkelig  tydelig:    op 


imod  en  Snes  danske  Skuespil  i  en  Sæson; 
men  det  er  kun  den  udvendige  Side  af  Sagen. 
Saa  maatte  vi  ogsaa  regne  de  Hundreder 
utrykte  Skuespil  med,  som  skrives  og  ind- 
leveres uden  at  naa  op  paa  Scenen.  Den 
Tilfældighed,  at  en  Teaterdirektør  bestemmer 
sig  til  at  spille  dette  eller  hint  Stykke,  kan 
umulig  gøre  det  til  dansk  Komedie.  Dertil 
hører  mere.  Med  kunstnerisk  Særpræg  — 
eller  i  det  mindste  scenisk  Virkning  —  maa 
den  bringe  Bud  om  vor  Tid,  vort  Liv  og 
vore  Tanker. 

Vist  havde  „Hallfred  Vandraadeskjalda  den 
sceniske  Virkning.  Det  gyngende  Skib  i 
Brændingen  (hvor  dog  et  Vandretæppe  burde 
have  givet  os  Indtryk  af  Skibets  Fremfart), 
det  bragende  Gny  af  Øxer  og  Brynjer,  de 
vilde  Vikinger  midt  mellem  Sydens  Rosen- 
Orgier  —  det  er  den  Slags  levende  Billeder, 
som  tiltaler  et  Teaterpublikums  barnlige  Sans 
for  det  Brogede.  Saa  ved  man,  at  Versene 
er  Drachmanns  og  altsaa  skjøn  Kunst,  hører 
maaske  ogsaa  en  anden  pragtfuld  Rytme,  et 
andet  klingende  Rim.  Men  den  smertelige 
Længsel  og  Higen,  som  er  Digtets  personlige 
Tone,  føltes  kun  som  den  mattere  Efterklang 
af  hans  ældre  og  rigere  Kunst.  Havde  det 
ikke  været .  Hr.  Johannes  Poulsens  vilde  og 
fantastiske  Profil,  var  Aftenen  bleven  et  tomt 
Minde. 

Maaske  tør  vi  hastig  gaa  forbi  Stellan 
Ryes  dramatiske  Forsøg  som  det  endnu  dra- 
matisk ufuldbaarne.  Heller  ikke  Skjoldborgs 
hæderlige  Bestræbelser  paa  at  faa  Teatrets 
Publikum  i  Tale  tæller  med;  selv  større  Ro- 
man-Digtere har  med  Selvfølgelighedens  Sindsro 
maattet  tage  deres  Nederlag  overfor  Scenens 
helt  andre  Krav.  Det  er  jo  ikke  alene  det, 
at  de  kom  nye  og  ubehændige  overfor  en 
Teknik,  de  ikke  kendte.  Skuespillets  Kunst 
er  ikke  blot  en  Samling  Kunstgreb  og  tek- 
niske Fif,  der  altsaa  maa  læres  først  og  kan 

læres.  Det  er  en  hel  anden  Kunst.  Det  er 
netop  Skuespil  —  "henvender  sig  først  og 
fremmest  plastisk  til  Øjet,  opfattes  gennem 
Øjet,  forstaas  rent  billedmæssigt*).  Derfor  vil 
Henrik  Pontoppidan  aldrig  vinde  fast  Fod  paa 
Scenen,  hvor  hans  Fortællings  faste  Mester- 
skab lidet  nytter  ham,  her  hvor  det  først  og 
fremmest  kommer  an  paa  den  frie  og  mang- 
foldige Livs  og  Menneske-Iagttagelse  —  som 
ikke  er  Pontoppidans  Sag.  „Asgaardsrejen", 
der  tidligere  har  været  anmeldt  her  i  Tids- 
skriftet i  anden  Forbindelse,  forsvandt  da 
ogsaa  hastigt  fra  Plakaten.  Og  af  ganske 
lignende  Grunde,  maatte  Laurids  Bruuns  „Pan* 
faa  saa  krank  en  Skæbne  —  skøndt  hel- 
befarne  Kritici  forud  havde  lovet  hans  dra- 
matiske Roman  sikker  Scenelykke.  Som  om 
denne  fortræffelige  Fortæller  og  behændige 
Konstruktør  ikke  fremdeles  vil  have  uhyre  Van- 
skeligheder at  overvinde  for  at  naa  den  uvil- 
kaarlige  Anskuelighed,  der  er  Teatrets  første 
Krav.  Desuden  røber  Scenen  saa  ubarm- 
hjertig meget.  Her  kunde  enhver  se,  at  de 
n  naturlige  Instinkter a,  der  stadig  raabes  paa, 
hos  Hr.  Bruun  kun  var  Literatur.  Og  da 
vi  kom  til  Slutningsscenen,  der  virkelig  er 
den  rene  anarkistiske  Vaudeville,  var  det  nær 
gaaet  ganske  galt.    Nogle  af  os  havde  natur- 


*)  Jeg  mindes  et  betegnende  Exempel :  Vi  havde 
i  Palermo  overværet  „Giocondas"  Premiere  med 
Eleonora  Duse  i  Hustruens  Rolle  og  sad  nu  bag- 
efter og  talte  om  denne  mærkelige  Forestilling. 
Jeg  forstaar  saa  at  sige  ikke  et  Ord  Italiensk  og 
bad  nu  derfor  min  Ledsager,  en  anset  tysk  Teater- 
kritiker, der  magtede  Sproget  jævnt  hen,  om  at 
forklare  mig  en  enkelt  Scene  lidt  nejere.  Han 
forsagte  paa  det,  men  jeg  mærkede  snart,  han 
ganske  havde  misforstaaet  Stykkets  Hovedhand- 
ling .  .  . 

Han  havde  siddet  og  oversat  Replikerne  og 
havde  tabt  Traaden  i  Skuespillet.  Jeg,  som  paa 
Forhaand  opgav  dette  og  havde  givet  mig  gan- 
ske hen  i  Stemningen,  havde  hele  Tiden  været 
fanget  af  Handlingens  lyslevende  Udvikling  —  saa 
jeg  tilsidst  knapt  nok  tænkte  paa,  det  var  Italiensk 
de  talte  deroppe  paa  Scenen.  Men  Italienerne  er 
jo  ogsaa  fedte  Mimikere  —  fedte  Skuespillere! 


ligvis  ogsaa  opdaget  det  i  Bogen.     Men  de 
fleste  nød  den  jo  da  med  Glæde. 

Meget  bedre  gik  det  ikke  med  Henri  Na~ 
thansens  „Den  gode  Borger",  som  ellers  nok 
kunde  have  faaet  en  bedre  Skæbne.  Kritiken 
tog  haardt  —  ikke  helt  uberettiget  haardt,  for 
lidt  af  Virkningen  var  jo  laant  fra  „Forret- 
ning er  Forretning*  (eller  havde  det  Uheld 
at  minde  om  den),  der  var  i  det  Hele  taget 
altfor  mange  literære  Mindelser  baade  i  Kon- 
flikt og  Karakterer:  rigtig  et  Studerekam- 
merstykke.  Men  havde  Teatret  haft  Held 
til  at  skabe  den  stille  og  fine  Ægthedens 
Stemning,  som  Prof.  Bloch  saa  ofte  har 
mestret,  var  det  vel  gaaet  en  Gang  endnu. 
Der  var  jo  ogsaa  Literatur  i  god  Forstand 
ved  det  Stykke,  en  fin,  næsten  pertentlig 
Omhu  over  Repliken,  et  eget  forsigtigt  Lune, 
forstandigt  Anlæg  og  omhyggelig  Gennem- 
førelse —  men  Spillet  var  gennemgaaendje 
mat  (Hr.  Mantzius  var  dog  bedaarende  kor- 
rekt stupid  i  en  lille  Rolle),  og  Svaghederne 
blev  dødelige.  Walter  Christmas,  som  sikkert 
savner  en  og  anden  af  Hr.  Nathansens  gode 
Egenskaber,  havde  anderledes  Lykke  med 
„Skærsild".  Det  var  meget  mindre  Literatur 
og  meget  mere  Teater.  Saadan  et  Optrin 
som  Artist-Agentens  Forhandlinger  med  Fru 
Bertram,  der  ikke  blot  i  sig  selv  var  en 
morsom  Scene,  men  rent  haandgribelig  dra- 
matisk overbeviste  Sønnen  om,  at  i  det  Mi- 
lieu kunde  han  ikke  atter  lade  sin  Moder 
synke  ned,  og  saadan  en  Samtale  som  den 
hvor  samme  Fru  Bertram  lader  sig  rive  med 
af  sine  Minder  og  uden  at  ane  det  aabenbarer 
sit  Liv  saa  tydelig,  at  Sønnen  maa  forstaa,  han 
ikke  kan  dele  det  med  hende,  —  saadanne  Op 
trin  viser,  hvor  store  Fremskridt  Christmas  har 
gjort  som  dramatisk  Forfatter.  Nu  blev  han 
desuden  mesterlig  forsvaret  af  Fru  Hennings, 
som  i  sin  store  Oprørs-Scene  spillede  med  en 
Lidenskab  og  Glans,  der  var  beundrings- 
værdig. Stykket  er  i  Dagspressen  bleven 
saa  omhyggelig  kritisk  gennemgaaet,  at  det 
ikke  vil  være  fornødent    her  at  fortsætte.     I 

denne  Sammenhæng  maa  det  kun  siges,  at 
det  næppe  er  nogen  egentlig  dansk  Komedie. 
Luften  i  den  er  saa  temmelig  kosmopolitisk. 
Dets  indre  Problem:  en  Søns  Pligter  overfor 
sin  Moder,  som  han  hidtil  ikke  har  kendt, 
er  saa  international  (Zola  har  i  flere  Teater- 
Feuilletoner  behandlet  den  energisk  under 
samme  Synspunkt),  at  det  for  saa  vidt  glat 
væk  kan  gaa  Evropas  Scener  rundt. 

Der  er  nu  ingen  Tvivl  om,  at  Albert 
Gnudtzmann  i  „De  flotte  Drenge"  har  villet 
give  typiske  Billeder  fra  Stor-Kjøbenhavn. 
At  det  var  Folkeskuespil  stiller  ikke  Stykket 
udenfor  godt  Teaterselskab,  som  ingenlunde 
alene  er  sluttet  med  den  stille  Stuekomedies 
Kammermusik.  Oven  i  Købet  var  der  en 
ypperlig  Scene,  som  fortjente  en  bedre  Skæbne 
end  denne  hastige  Forsvinden:  den  blinde 
Moders  Møde  med  Sønnen,  der  i  sidste 
spændende  Øjeblik  befries  for  Haandjærnene, 
saa  han  kan  omfavne  hende  og  hun  dø  i 
Fred.  Og  der  var  i  det  mindste  én  morsom 
Figurtegning  af  en  gammel  filosofisk  Tyve- 
knægt. Han  blev  nu  nok  mere  en  morsom 
Feuilleton-Idé  end  dramatisk  levende;  der 
var  i  det  Hele  mere  Feuilleton  end  fasttøm- 
ret Skuespil  og  direkte  Iagttagelse  i  dette 
Stykke,  hvor  en  dansk  Forbryderbande 
hjemmevandt  færdes  paa  Bristols  mondæne 
Kafé!    Det  faldt  altsaa. 

Den  førstehaands  Iagttagelse  savnedes 
saamænd  ikke  mindre  i  Edgar  Høyers 
„Standens  Ære".  Denne  Forfatter  har  en 
værdifuld  Evne  til  at  gribe  ned  i  Tidens 
Emner  og  stundom  at  faa  en  Vejring  af 
Byens  og  Øjeblikkets  Luft  med  ind  paa 
Scenen.  Han  ejer  tilmed  et  ufortrødent  Hu- 
mør og  en  bjærgsom  Laden  staa  til,  som 
strax  fanger  Opmærksomheden.  Gentagne 
Gange  har  han  altsaa  skrevet  underholdende 
Stykker,  der  med  Held  lod  sig  anvende  i 
Mangel  af  gode  Komedier.  Ogsaa  i  „Stan- 
dens Ære"  havde  han  gjort  et  Fund:  nu 
var  vore  Læger  saa  længe  Skuepladsens 
Helte,  at  det  kun  havde  sin  samfundsmæssige 


Rimelighed,  om  ogsaa  de  en  Gang  blev  følt 
kritisk  om  Pulsen.  Men  vor  journalistiske 
Dramatiker  havde  her  taget  sig  Sagen  for 
let.  Danske  Læger  er  sandfærdig  ikke  saa 
naivt  aabenmundede,  saa  gavflabet  tarvelige 
og  saa  tynde  i  Papirerne,  at  en  brav  gam- 
mel Huslæge  en,  to,  tre  gør  det  af  med  det 
hele  Sundhedskollegium.  Forf.  havde  nok 
selv  en  lille  Anelse  om  det.  Derfor  fyldte 
han  paa  med  erotiske  Æventyr  og  Maane- 
skin  og  ung  Forlovelse.    Det  gik  altsaa  ikke. 

Derimod  fik  vi  os  unægtelig  en  lang  Latter 
over  Gustav  Wieds  „Ranke  Viljer".  Meget 
er  der  ikke  bleven  tilbage  af  den  uroligt  op- 
rørske, sentimentale  og  lidet  glade,  om  end 
højst  humoristiske  Stemning  i  „Ungdoms- 
historier",  som  dette  ligeglade  Satyrspil  frit 
dramatiserer.  „Ranke  Viljer"  multiplicerer 
muntert  2  Gange  2  er  5  og  bryder  sig  Pok- 
ker om,  hvordan  Resultatet  naas.  Dog,  mel- 
lem mange  anstrengte  Spøgefuldheder  er  der 
noget  af  den  uforknytte  Wiedske  Lyst  til  at 
drysse  Snus  i  Øjnene  paa  Godtfolk,  som  kildrer 
og  driller  og  virker  ganske  befriende  i  .vort 
sure  Klimas  Byger  af  moralsk  Forkølelse.  Og 
saa  var  Johannes  Poulsen,  dette  vor  Komedies 
unge  Haab,  ubetalelig  som  det  feminine  Mand- 
folk. 

Alligevel  en  af  de  lette  Teater-Aftener.  Og 
let  var  Fru  Agnes  Henningsens  Skuespil  „El- 
skerinden", omend  paa  en  ganske  anden 
Maade.  Med  ublandet  Glæde  noterede  man 
en  Sejr  for  den  talentfulde  Forfatterinde  — 
men  Glæden  gik  jo  nok  nærmest  paa  hendes 
Romaner.  Ikke  for  det,  Skuespillet  her  har 
i  Skildringen  af  Lilis  skælvende  livfulde 
Kvindeømhed  en  fin  og  egen  Skjønhed  (som 
Fru  Anna  Larssen  fandt  straalende  og  ægte 
Udtryk  for),  men  det  bedste  og  ejendomme- 
ligste i  det  bliver  næsten  endnu  bedre  under 
Læsningen,  og  det  der  holder  Stykket  sam- 
men —  Spændingen  ved  Grossererens  Spil 
og  Fare  —  er  en  nogenlunde  udvendig  Te- 
aterhistorie, selv  om  den  faar  Lejlighed  til 
at  give  os  et  Snarblik  paa  Mands-Elskov  og 

Arbejde.  Men  den  underfundige  Iagttagelses- 
Rigdom  fra  Romanerne  har  „Elskerinden" 
ikke. 

Sven  Langes  „De  umyndiges  Røst"  er  nu 
heller  ikke  fra  sin  Forfatters  Side  tænkt  som 
nogen  dybere  Livs-Skildring:  en  Sommerdags- 
Leg,  hvor  de  unge  Pigers  lyse  Sværm  som- 
merfuglelet  flagrer  ud  og  ind  om  den  uimod- 
staaelige  Sanger,  som  kun  det  lille  Fødsels- 
dagsbarn hader,  fordi  han  gør  Kur  til  og 
kysser  hendes  dejlige  Moder  paa  Haanden, 
saa  hun  altsaa  maa  faa  et  Barn!  Og  da 
Pigens  forelskede  Skinsyge  et  Øjeblik  kaster 
et  Lynglimt  over  Forældrenes  vanemæssigt 
venlige  Forhold,  glider  deres  alvorlige  Sam- 
tale som  en  Sky  over  Himlen  —  og  glider 
atter  bort,  medens  Sommerlegen  fortoner  i 
Sværmens  lette  Pludren  om  Sangerens  Bort- 
rejse. Saa  nydelig  æstetisk  er  det  drømt  — 
mere  end  set  —  og  ikke  ganske  blevet,  fordi 
Forældrenes  Opgør  netop  ikke  fortoner  sig 
men  henstaar  livsbittert  uafgjort  uden  at 
glide  ind  i  den  fine  Ferie-Stemning.  Nu, 
Fru  Anna  Larssen  agerede  muntert  som  den 
lille  Moral- Vogterske  og  Fru  Clara  Wieth 
opridsede  et  chargeret,  paa  sin  Vis  mærkelig 
karakterfuldt  Billede  af  et  forvoxet  og  rørende 
veninde-forelsket  Pigebarn.  „De  umyndiges 
Røst"  gjorde  Lykke. 

Den  værdifuldeste  Indsats  i  Aarets  drama- 
tiske Spil  gav  Helge  Rode  med  „Morbus 
Tellermann".  Indvendingerne  mod  det  melder 
sig  først.  For  disse  lidt  luftløse  „  Storstads- 
billeder" fra  Bladkontorer  og  Videnskabs- 
Laboratorier  har  lidet  med  Storstaden  at 
skaffe,  og  hvis  dette  ikke  betyder  meget,  saa 
forstyrrer  de  dog  Indtrykket  af  selve  Hoved- 
personen, Professor  Tellermann.  Man  tænke 
sig:  her  er  en  Videnskabsmand,  der  har 
gjort  betydende  bakteriologiske  Opdagelser, 
hvis  Udbytte  han  er  bleven  narret  for  og 
som  nu  mener  at  have  fundet  et  Serum  mod 
en  farlig  Sygdom.  Da  gør  hans  Assistent 
ham  opmærksom  paa,  at  der  rimeligvis  har 
været  Fejl  i   Undersøgelsen,   og  at   han    nu 


formentlig  har  fundet  den  Mikrobe,  som  er 
Sygdoms- Kilden.  Og  denne  Videnskabsmand 
kaster  end  ikke  et  Blik  i  Mikroskopet  men 
smider  Præparatet  i  Ovnen  og  viser  Assi- 
stenten Døren!  Man  kan  indvende,  at  hele 
denne  Sag  maa  tages  rent  symbolsk  som 
Udtryk  for  Tellermanns  sygelige  Oprevethed 
efter  al  den  Modgang,  han  har  lidt.  Men 
Scenens  Symboler  er  farlige:  de  bliver  selv- 
stændigt levende,  og  vi  dømmer  reelt  ud  fra 
det,  vi  ser.  Derfor  kommer  Tellermann  til 
at  staa  vort  Hjerte  fjærnere.  Vi  hører  kun 
om  hans  Godhed,  Geni  og  rene  Karakter, 
men  vi  ser  ham  brutalisere  sin  hjertensind- 
tagende  Kone  og  sin  brave  Assistent,  ser 
ham  øjeblikkelig  bukke  under  og  altsaa  her 
optræde  med  en  forbryderisk  Letsindighed. 
Scenen  forlanger  som  Modstykke  en  Mang- 
foldighed af  overbevisende  Liv,  som  Fanta- 
sien lettelig  tildigter  under  Læsningen. 

Men  samtidig  er  der  noget  saart  og  stærkt 
og  gribende  ved  dette  Skuespil,  som  holder 
Interessen  fangen,  længe  efter  at  man  har  skudt 
Kritiken  fra  sig.  Der  findes  i  Skuespillet  et 
gammelt  „mislykket  Geni",  som  et  Sted  siger: 

Livet  er  fuldt  af  Bakterier,  som  forhærder  og 
æder  og  optøser  vore  Hjerter.  Det  der  vi  af.  Dét 
er  den  gule  Ded.  Find  et  Serum  mod  dem.  Vi 
hader  og  hidser  hinanden,  det  ger  vores  Hjerte 
goldt  som  Asfalten  vi  træder  paa.  Dér  vokser 
ingen  Lykke  og  ingen  Skjenhed  og  ingen  Tro  saa 
stor.  Jeg  ved  det,  for  jeg  er  selv  ded.  Find  et 
Serum  mod  det!  . .  . 

...  To  Gange  myrdede  Menneskene  mig.  Første 
Gang  med  Ligegyldighed  og  anden  Gang  med 
Smiger.  Tre  Gange  myrdede  de  mig.  Sidste 
Gang  med  Ligegyldighed  igen.  Fire  Gange  myr- 
dede Menneskene  mig.  Den  sidste  Gang  med 
Ondskab  og  Kulde  ... 

Det  er  denne  lyriske  Grundtone,  der  lever 
i  Rodes  Skuespil  og  levendegør  det*  denne 
stille  og  bitre  Smerte  over,  hvad  Menneskers 
lumpne  Ondskab  og  Begærlighed  og  Mis- 
undelse og  Skadefryd  dræber  af  rigt  Haab 
og  sund  Væxt  —  som  Tellermann  her  dræbes. 
Og  er  denne  Morbus  Tellermann  ikke  en  god 
hjemlig   Sygdom,   en  farlig  og   ødelæggende 

moderne  Sot?  Vil  vi  se  os  om:  har  den 
ikke  drevet  denne  ud  i  syg  Selvbeundring, 
afstumpet  hin  i  ligegyldig  Selviskhed,  hidset 
denne  anden  op  i*  febrilsk  Følsomhed  og 
usund  Ageren  .  .  .  Har  vi  ikke  alle  følt  et 
Feber-Ryk  af  Morbus  Tellermanns  Mikrober? 


En  og  anden  munter  og  nydelig  Aften,  et 
og  andet  fint  og  lovende,  men  ingen  hel 
Sejr,  intet  fast  og  stærkt  Greb  i  Tidens  Liv 
og  Tidens  Tanker  —  det  er  altsaa  den  nye 
danske  Komedie,  som  skal  brødføde  dansk 
Skuespilkunst. 

Nu  vil  det  ikke  være  uden  Interesse  at  se 
vor  Scenes  Stilling  .bedømt  med  fremmede 
Øjne.  Det  er  sket  nogle  Gange  i  det  sidste 
Par  Aar.  I  et  Bind  Teaterskitser,  hvor  den 
unge  berlinske  Teaterløve  Alfred  Kerr  bragte 
en  god  Del  af  Samtidens  Skuespilkunst  som 
Brændoffer  til  den  vidunderlige  Duse,  for- 
tæredes ogsaa  det  danske  Ibsen-Gæstespil  i 
Berlin:  det  bedste  han  kunde  se  ved  den 
danske  Komedie  (især  repræsenteret  ved  Fru 
Hennings)  var  en  ikke  helt  ægte  Hjemlighed 
og  kunstfærdig  Nydelighed  —  hvor  den  egent- 
lig Ibsenske  Kraft  skulde  lyse  frem,  blev  det 
til  intet. 

Med  videre  Sigte  fælder  Hr.  Rothenburg- 
Mens  først  i  det  ansete  Teaterblad  „Buhne 
und  Welt*  siden  i  en  hel  Bog  sin  sønder- 
knusende Dom  om  dansk  Komedie-Kunst: 
dansk  Teater  sidder,  literært  og  dramatisk, 
fast  i  en  arg  Dekadence.  Det  er  ikke  til- 
fældigt; i  det  idyllisk  flade  Land  stiger  Folke- 
karakteren, der  er  smilende  og  besindigt  jævn, 
sjældent  til  dramatisk  Lidenskabs  Hede;  selv 
Sprogets  Rytme  er  karakterløs  udflydende 
med  uren  Vokalklang.  Derfor  falder  en  egen 
tør  Komik  dette  Sprog  naturlig,  og  derfor 
er  Holberg  Nationaldigter.  „Resultatet  er 
bleven  snakkende  Masker  i  Stedet  for  liden- 
skabeligt bevægede  Sjæle. u 

Det  er  en  mærkelig  Bog,  knasende  af  tysk- 
filosofiske  Systemer,  undertiden  med  rigtige 
og    skarpsindige    Iagttagelser,   hyppigere    rig 


paa  det  vi  paa  godt  Dansk  kalder  Vrøvl. 
Det  er  unægtelig  trist,  at  han  maa  oplyse 
os  om,  at  næsten  ingen  af  vore  Skuespillere 
for  Tiden  taler  deres  Sprog  korrekt.  Strengt 
føles  det  ogsaa,  naar  han  ganske  afskaffer 
Fru  Betty  Nansen  som  Kunstnerinde.  Til 
Trøst  er  han  fuld  af  superlativisk  Beundring 
for  Fru  Marie  Dinesen!  Som  frelsende  Kur 
for  vor  Scenekunst  anbefaler  han  at  opdyrke 
Rum-Fantasien,  hvilket  er  et  skrækkeligt  Ud- 
tryk for  en  rigtig,  men  ingenlunde  ny  For- 
nemmelse, og  saa  Pathos,  hvilket  er  falsk  eller 
farligt,  hvis  han  da  ikke  mener  Styrke,  Liden- 
skab og  dristig  Given  sig  hen  i  Følelsens 
livfuldt  bevægede  Udtryk. 

Endelig  affærdiger  Hr.  Alfons  Cohn  i  det 
lille  berlinske  Teatertidsskrift  „Die  Schau- 
buhne"  vor  Skuespilkunst  med  en  hastig 
Haandbe vægelse:  „det  er  vanskelig  at  finde 
noget  frem,  der  er  værd  at  tale  om,  blandt 
det  Kram  den  danske  Hovedstad  byder  af 
Nytu.  Ulykken  for  dansk  Teater  synes  at 
være  „den  skæbnesvangre,  kvietistiske  Taal- 
somhed  hos  denne  kaffedrikkende,  gammel- 
borgerlige,  nøgterne  (ligesom  sachsiske)  Men- 
neskerace, der  hverken  selv  har  eller  holder 
af  de  stærke  Følelser,  hverken  Forfærdelse, 
Væmmelse,  Afsky,  Had  eller  Begejstring, 
Enthousiasme,  Fanatisme  .  .  ." 

Nu  kan  det  naturligvis  være  os  nogen- 
lunde ligegyldigt,  hvad  en  fremmed  Hr.  Kerr, 
Rothenburg  eller  Cohn  dømmer  om  dansk 
Teater  ud  fra  sit  mangelfulde  Kendskab  og 
sin  fremmede  Overlegenhed.  Men  hellere 
end  at  slaa  ned  paa  Fejltagelserne  og  Mis- 
forstaaelserne  hos  disse  maaske  let  ramte 
Kritici  staar  vi  os  ved  at  lægge  Mærke  til 
en  vis  karakteristisk  Overensstemmelse  mellem 
dem.  Saa  meget  mere  som  den  svarer  til 
den  Opfattelse  En  og  Anden  af  os  selv  har 
dannet  sig  herhjemme  — 

Dansk  Teaterkunst  har  faaet  Blegsot,  me- 
dens den  nærsynet  studerede  Stuelivets  smaa 
Finesser. 

Men  hvad  er  nu  det?  Har  vi  da  ikke 
en  højtprist  Statsscene,  fremragende  Skue- 
spillere og  fortryllende  Kunstnerinder?  Fejrede 
vi  ikke  Sejre  i  Brødrelandene  saa  vel  som  i 
Berlin,  ja  ligger  nu  for  Tur  til  London  .  .  . 
Vist  saa.  Vi  hævder  os  paa  et  ganske  lille 
Kulturomraade.     Lad  os  se  hvor. 

Først  er  der  altsaa  Holberg,  som  i  Pro- 
fessor Blochs  aandfulde  Fornyelse  spilles 
bedre  end  1  lange  Tider  før,  stadig  med  stolt 
Støtte  af  Olaf  Poulsens  saftfulde  Kunst. 
Erasmus  Montanus,  Jeppe  paa  Bjerget,  Den  po- 
litiske Kandestøber  .  . .,  jo  den  Del  af  Opgaven 
løses  med  Ære,  selv  om  det  vilde  være 
endu  bedre  hvis  Teatret,  som  det  National- 
teater det  er,  stadig  holdt  den  egentlige 
Kærne  af  de  holbergske  Komedier  paa  Reper- 
toiret. 

Men  ogsaa  i  det  moderne  Skuespil  hævder 
dansk  Scenekunst  sig  saa  langt  Prof.  Blochs 
Evne  rækker.  Stuekomedien,  Nutidslivets 
Hverdagsdramer  —  fra  det  danske  Lystspil 
til  det  franske  Salon-Skuespil  —  kan  man 
herhjemme  se  udført  med  en  gennemarbejdet 
Finhed,  en  kultiveret  Komik,  en  hjertensægte 
stille  Stemning,  som  holder  Rang  med  det 
Bedste.  Jævnt  ubetydelige  Stykker  er  ved 
denne  Tolkning  bleven  gennemstraalet  med 
en  let  og  lys  Glans,  som  gjorde  dem  til 
Kunst.  I  Reglen  blev  de  stemt  ned  i  Far- 
ven, oftest  gjort  mildere  —  og  hvad  de  vandt 
i  Finhed,  tabte  de  undertiden  i  Karakter. 

Naturligvis  er  det  ikke  alene  William  Bloch, 
der  har  Æren.  Sammen  med  en  delvis  ud- 
mærket Skuespillerkreds  har  han  virket  videre 
i  Traad  med  de  Høedtske  Traditioner,  i  Ni- 
veau med  Ø-dansk  Smag  og  Dannelse.  Hans 
særlige  Betydning  er,  at  han  scenisk  har  ud- 
formet dette  Kulturpræg  til  dets  yderste  Fuld- 
kommenhed gennem  en  genial  Detailsans  — 
der  undertiden  kan  drives  ud  i  det  paradoxale, 
som  en  Gang  han  holdt  en  halv  Times  Prøve, 
inden  han  fik  en  Femøre,  der  kastes  ud  ad 
Vinduet,  til  (i  et  Vandfad)  at  klinge  som 
den  faldt  mod  Gaardens  Stenbro. 

Men  —  der  er  nemlig  et  men :  Denne 
danske  Stil  er  bleven  en  stille  Stil,  en  inde- 
lukket Stue-Stil.  Man  maaler  det  bedst  paa 
Opførelsen  af  de  Ibsenske  Dramer.  „Vild- 
anden" og  „Et  Dukkehjem"  hører  til  vore 
højest  priste  Forestillinger.  De  nævntes  i  sin 
Tid  som  den  absolute  Mønsterkomedie  og 
var  det,  for  saa  vidt  som  disse  Skuespil 
næppe    nogetsteds   i  Verden    udførtes   finere. 


Vistnok  spilledes  de  ogsaa  bedre  den  Gang; 
Roller  har  senere  maattet  ombesættes;  Frem- 
stillingen er  paa  mange  Punkter  stivnet  og 
størknet  under  Aarenes  Gentagelser.  Men  det 
er  ikke  alene  derfor,  de  ej  længer  føles  som 
typiske  Ibsen-Aftener.  Nordmændene  selv 
(med  Fru  Johanne  Dybvad)  og  Tyskerne 
undertiden  (med  Agnes  Sorma,  Sauer,  Else 
Lehmann  o.  a.)  viser  os  nu  en  Ibsen  —  om 
ikke  helt  igennem  bedre  saa  dog  dybere 
gribende.  De  forstaar  og  tolker  den  store 
Nordmand  anderledes,  større  og  dristigere. 
Vi  ser  Skæbnesymbolernes  stærke  Skyggekast 
bag  Hverdagslivets  Gestus.  De  forskellige 
Opfattelser  fik  slaaende  Udtryk,  da  en  ældre, 
dansk  Kritiker,  som  saa  „Vildanden"  i  Berlin 
og  naturligvis  holdt  fast  ved  Dogmet  om 
den  danske  Ufejlbarlighed,  spottende  udbrød: 
Nu  har  jeg  set  det  med.  Der  har  vi  ellers 
gaaet  og  troet  (og  han  troede  det  stadig), 
at  „Vildanden"  var  et  overvejende  vittigt 
Skuespil  ? 

For  den  fine  og  vittige,  den  lille  og  stem- 
ningsfulde Stil  har  vi  glemt  det  stærke  Drama. 
Men  det  dramatiske  er  i  sit  Begreb  just  Be- 
vægelsen og  Lidenskaben,  det  livfyldte  Ud- 
tryk for  Skæbnernes  Spænding  og  Sammen- 
tørnen. Den  dramatiske  Kunst  er  Skuespil 
og  ikke  fin  Samtale.  Vi  har  stille  under- 
bundet Skuespilkunstens  Nerve  ved  at  klemme 
Bevægelsen  indad,  naturligt  og  diskret. 


Vi  har  forset  os  paa  Dogmet  om  det  na- 
turlige i  Kunsten.  Vor  højeste  Ros,  der  atter 
og  atter  kommer  igen  i  den  literære  Kritik, 
er,  at  „dette  var  ikke  Kunst  men  Liv."  Og 
vi  opmuntrer  Skuespillerne  til  at  gaa  der  paa 
Scenen  og  være  sig  selv  først  og  fremmest, 
hvor  de  dog  virkelig  skal  være  Personerne 
i  Komedien  (som  ikke  altid  kan  antages  at 
falde  sammen  med  vedkommende  Fremstillers 
absolute  Eget-Væsen).  Sandheden  er  dog 
den,  at  Skuespillerne  skal  spille  Komedie. 
Kun  de  faa  og  sjældne  Genier  tør  byde  os 
sig  selv  og  kun  sig  selv.  I  Reglen  sprænger 
de  saa  Skuespillet  derved. 

Paa  Scenen  skal,  efter  Dogmet,  al  Ud- 
styrelse være  virkelig  og  hver  Replik  naturlig 
Dagligtale  (skøndt  det  er  en  tør  Trivialitet 
at  gentage,  at  allerede  Skuepladsens  mang- 
lende Fjerde-Væg  er  en  nødvendig  og  af- 
gørende Uvirkelighed).  Det  er  slet  ikke 
sjældent    at    høre  Vers    fremsagt  alene  efter 

Sætning  og  Mening,  imod  Rytme  og  Rim. 
Og  man  skulde  dog  tro,  Forfatterne  havde 
deres  Hensigt  med  det,  naar  de  gjorde  sig 
al  den  Ulejlighed  med  Rim  og  Rytme. 

Vort  Teater  kender  tilgavns  kun  den  jævne 
Tale,  med  Ryggen  naturligt  til  Publikum: 
Hænderne  i  Buxelommerne.  Men  selve  Livet 
kan  være  stærkere,  og  Mennesker  er  ikke 
altid  helt  saa  lavmælte.  De  store  Mestre 
kan  netop  derfor  blive  os  saa  menneskeligt 
nære  ved  deres  voldsomme,  deres  forstærkede 
Menneskelighed.  Af  Stil  kender  vi  snart 
kun  den  jævneste  Virkeligheds  —  hvilket 
atter  har  medført,  at  Følelsen  er  sjælden  for 
Stilens  Betydning,  der  dog  er  Grundlov  for 
al  Kunst. 

Nu  er  det  ingen  ny  Opdagelse,  denne 
Blegsot  hos  dansk  Skuespilkunst.  Det  vilde 
være  ubilligt  at  tro,  at  ikke  ogsaa  vor  Na- 
tionalscenes Ledelse  har  en  Følelse  af  denne 
triste  Kendsgerning.  Professor  Bloch  har 
yttret  Ønsket  om  selv  at  komme  til  at  sætte 
Shakespeare  i  Scene  —  hvad  der  vilde  være 
af  den  allerstørste  Intereresse.  Direktør  Einar 
Christiansen  begyndte  sin  Myndighed  ved  det 
kgl.  Teater  med  det  storladne  „  Mørkets 
Gerninger a,  og  det  blev  en  Bedrift,  ikke 
mindst  for  William  Bloch,  der  her  en  Gang 
kom  udenfor  sine  stille  Stuer.  Der  blev 
gjort  Forsøg  med  Oehlenschlåger.  Og  Dr. 
Mantzius  fik  en  Tid  fri  Bane,  da  han  med 
stolt  Iver  gjorde  sin  Indsats  i  den  Shake- 
speareste  Tragedie  —  som  endda  paa  For- 
haand  kunde  synes  hans  moderne  og  skarpe 
Talent  fremmed. 

Noget  af  dette  lykkedes  stateligt,  i  det 
mindste  som  en  lovende  Begyndelse.  Andet 
forfejledes  unægtelig  iøjnefaldende.  En  Del 
maa  gaa  i  Stykker  under  slige  Forsøg.  Men 
Sandheden  i  Ære  var  der  andre  og  mindre 
hæderlige  Grunde  til  Nederlagene.  Alt  for 
meget  blev  gjort  uden  ringeste  Tillid,  uden 
den  fulde  Indsats  af  Vilje  og  Evne.  Vi  fik 
det  overbevisende  Indtryk,  at  dette  var  noget, 
der  skulde  gøres,  saa  var  det  gjort,  og  ingen 
kunde  forlange  mere  (men  vi  er  urimelig 
fordringsfulde).  Desuden  er  man  hensyns- 
fulde i  vort  kgl.  Teaters  Direktion.  Derfor 
uddeles  Roller,  vælges,  oversættes  og  iscene- 
sættes Stykkerne  efter  det  kammeratlige  Re- 
guladetris Fordelingsprincip.  Ingen  maa  ske 
Uret.     Uden  maaske  Kunsten. 

Ti  Kunsten  er  det  jo  ligegyldigt  om  hver 


faar  sin  Part,  naar  kun  enhver  faar,  hvad 
der  kunstnerisk  tilkommer  ham.  Alene  det 
bedste  er  godt  nok. 

Og  saa  blev  Forsøgene  svagere  og  svagere, 
indtil  vi  efterhaanden  nøjedes  med  at  tage, 
hvad  der  tilbød  sig  af  den  danske  Komedie. 


Nu  kan  man  til  Dommedag  strides  om, 
hvor  Skylden  ligger.  Direktørerne  vil  utvivl- 
somt sige,  det  er  Publikums  og  Skuespillernes 
—  Folk  kommer  ikke  til  de  alvorlige  Dramer, 
og  Skuespillerne  kan  ikke  magte  dem. 

Men  naar  Dagmarteatret  en  Tid  lang  sam- 
lede saa  ivrig  en  Kunst-Interesse,  var  det 
netop  fordi  en  Skuespillerstab  var  oplært  i 
og  et  Publikum  opdraget  til  en  mere  stor- 
stilet Kunst,  en  dristigere  Stræben.  Vist  blev 
der  brølet  i  „Røverne"  og  buldret  i  „Gøtz" 
og  hylet  i  „Othello*.  Men  det  gik  bedre 
efterhaanden. 

Og  en  skønne  Dag  stod  der  et  Teater. 

Hvis  det  var  faldet  i  Hænderne  paa  en 
kunstnerisk  betydende  Sceneleder,  havde 
Tyngdepunktet  for  dansk  Skuespilkunst  nu 
sikkert  ligget  der  og  ikke  paa  Kongens  Ny- 
torv-Teatret. Selv  under  mindre  lykkelige 
Omstændigheder,  viser  det  talrige  Publikum, 
der  i  en  Aarrække  trofast  fulgte  Hr.  Martinius 
Nielsens  Pragt-  og  Dressur-Direktion,  hvor  dyb 
en  Trang  der  er  til  et  modigere  Opsving,  et 
længere  Aandedræt  i  Kunsten. 

Praxis  viser  os  et  andet  Forsøg,  der  an- 
tyder, at  Kunstens  Styrke  ikke  netop  er 
bunden  til  Harnisk-  og  Kappe- Dramaet.  Folke- 
teatret var  hensygnende.  Da  lykkedes  det 
Herman  Bang  —  med  ringe  økonomisk 
Støtte  —  i  kort  Tid  at  samle  og  forny  en 
ung  Trup,  som  kunstnerisk  steg  gennem 
vægtige  Opgaver,  saa  den  en  Stund  samlede 
Interessen  om  sig.  Desværre  førtes  Forsøget 
ikke  saa  længe  igennem,  at  det  fik  blivende 
Betydning. 

Skal  ikke  Opløsningen,  Dekadencen  i  dansk 
Skuespilkunst  ^skæbnesvangert  udvikle  sig, 
bliver  vi  nødte  til  at  sætte  os  Maalene  større. 
Arbejdet  skal  føres  efter  fastere  Plan  og  med 
hedere  Energi.  Vi  kan  ikke  nøjes  med  den 
meget  blomstrende,  men  lidet  frugtbare  dan- 
ske Komedie.  Ikke  blot  maa  vi  med  større 
Omhu  end  hidtil  følge  med  i  det  værdifulde, 
som  Udlandets  dramatiske  Digtning  frem- 
bringer —    fordi  et  lille  Land  som  vort  ikke 

kan  taale  selvgod  at  lukke  sig  sammen  om 
sin  egen  Fortrinlighed.  Men  vi  maa  atter 
og  atter  vende  tilbage  til  det  store,  klassiske 
Drama,  først  og  mest  Shakespeare,  den  store 
Ildner  og  Fornyer,  men  ogsaa  vore  egne 
ældre,  store  Skuespil,  som  vi  ikke  længer 
spiller,  efter  at  deres  Tradition  forlængst  er 
sat  overstyr.  Men  det  maa  ganske  vist  gøres 
med  al  den  Evne  og  al  den  Lidenskab,  vi 
raader  over:  en  høflig  Fremførelse  er  jo  ikke 
nok. 

Der  er  saa  meget  Talent  ikke  mindst 
blandt  vore  yngre  Skuespillere,  hvad  enten 
de  flakker  Norden  rundt,  fordi  vore  haabløse 
Teater-Forhold  drev  dem  bort  herfra,  eller 
tilsætter  mange  skjønne  Kræfter  i  et  Reper- 
toire, hvis  bedste  (og  i  sig  selv  højst  værdi- 
fulde) Del,  de  stille  Studiers  intime  Finhed, 
ikke  byder  de  rigeste  Væxtbetingelser,  og 
hvis  meste  Del,  den  Fristrupske  Mekanik- 
Komedie  under  de  mange  forskellige  Forfatter- 
Navne,  kun  vanskelig  faar  Berøring  med 
Kunst. 

Naturligvis  sømmer  det  sig  for  vort  Na- 
tionalteater her  at  føre  an  —  det  er  vel 
derfor  vi  har  et  Nationalteater.  Rigtignok 
arbejder  det  under  vanskelige  Forhold,  sam- 
menlænket med  en  Ballet  (som  dog  næsten 
ingen  Plads  faar)  og  en  overmægtig  Opera 
—  det  kan  ikke  siges  for  tit,  og  der  kan 
ikke  arbejdes  ivrigt  nok  for  den  Tale-Scene, 
som  det  er  usømmeligt  og  uværdigt  vi  ikke 
længst  har  faaet.  Men  selv  under  de  nu- 
værende Forhold  kunde  der  unægtelig  arbej- 
des ganske  anderledes,  end  det  sker,  og  ud- 
rettes meget,  meget  mere.  Men  ogsaa  for 
de  andre  Teatre  ligger  her  Opgaver,  som  det 
Gang  efter  Gang  er  ført  Bevis  for,  de  kan 
løse.  Tænk  blot  paa,  hvad  der  kunde  ud- 
rettes paa  Dagmarteatret  med  Talenter  som 
Johannes  Poulsen  og  Adam  Poulsen,  Fru 
Anna  Larssen,  Rostrup,  Fru  Blad,  Malberg 
osv.,  naar  ogsaa  andre  Hensyn  end  de  øko- 
nomiske (som  vistnok  i  Længden  bliver  ret 
kostbare)  faar  afgørende  Ord  med  i  Laget. 


Men  hvad  skal  vi  da  med  dette  store 
Dramal  Er  det  ikke  forældet  og  os  uved- 
kommende? Staar  vi  os  ikke  allerbedst  ved 
at  nøjes  med  vort  lille  naturlige  og  virkelig- 


hedskopierende  Teater,  vore  stemningsfine 
eller  smaavittige  Stuekomedie  og  saa  Holberg 
til  Stads?  Det  er  dog  den  Slags  Teater- 
Adspredelse,  der  ligger  vore  moderne,  prak- 
tiske Tiders  Komedie-Smag  nærmest  .  .  . 

Allerede  dette  sidste  er  tvivlsomt.  Det  er 
ikke  den  ligeglade  Middagskøbenhavner,  saa 
lidt  som  den  literært  forvænte  Finsmager,  der 
danner  vort  gode  Teaterpublikums  Kæmetrop- 
per.  Det  møder  tværtimod  med  den  friskeste 
Længsel  efter  en  Kunst,  der  ikke  er  saa  for- 
skrækkelig diskret  afstemt,  men  djærv  og 
levende  .  .  .  Der  er  nu  talt  saa  meget  ondt 
om  dette  vort  Teaterpublikum,  at  det  kun 
vil  være  retfærdigt  at  sige  et  Par  gode  Ord. 
Fru  Betty  Nansens  meget  omtalte  Artikel 
var  smuk  og  forfriskende,  fordi  den  var  saa 
personlig  og  harmfuld  og  modig.  Men  Fruen 
havde  ganske  Uret.  Vort  Teaterpublikum 
viser  jævnlig  den  friskeste  og  villigste  Mod- 
tagelighed for  Kunst,  —  ja,  det  er  just 
smukt  at  se  det  overgive  sig  med  glade  Øjne 
blot  for  et  Glimt  af  den  ægte  Kunst.  (Netop 
Fru  Nansen  burde  vistnok  vide  det  .  .  .)  Jeg 
mindes,  at  en  Skuespiller  som  Kainz  en 
Gang  udtalte  —  og  han  skulde  ikke  den  Gang 
spille  for  os  — ,  at  det  københavnske  Teater- 
publikum er  det  bedste  i  Verden! 

—  —  Men  desuden  maa  man  jo  ikke 
misforstaa  vore  Krav.  Maalet  er  ej  at  spille 
Schiller,  Oehlenschlåger,  ja  end  ikke  Shake- 
speare. Skøndt  den  dybe,  svulmende  Men- 
neskelighed hos  de  gamle  Mestre  altid  vil 
være  Fornyelsen,  paa  en  Gang  Læren  og 
Prøven. 

Maalet  vil  alle  Dage  være  Tidens  eget 
Drama  —  naar  det  har  et  Drama.  Men 
nu  har  vi  blot  en  rigelig  Komedie-Fabrikation. 
Og  vor  Skuespilkunst,  stilfærdig  og  sammen- 
kneben som  den  nu  er,  vilde  næppe  lige  strax 
kunne  bære  et  levende  moderne  Drama  —  som 
den  nu  end  næppe  kan  bære  Ibsen. 

Trods  meget  spredt  Talent  sygner  dansk 
Skuespilkunst  hen. 

Den  maa  søge  tilbage  til  de  rige  Kilder, 
som  ingen  Kunst  kan  undvære  —  Scenens 
mindst  af  alle.  Til  den  fulde  og  modige 
Personlighedens  Indsats,  der  er  Næringen  i 
Kunstens  Brød  og  Begejstringen  i  Kunstens 
Vin. 

Christian  Gnhmmnn. 

MARTS  Maaned  er  for  Rigsdagsarbejdet 
Underhandlingernes  og  Handlingernes 
Maaned.  Mens  Rigsdagsarbejdet  i  Samlingens 
andre  Maaneder  tager  sig  god  Tid  med  brede 
og  vidtfavnende  Forhandlinger,  faar  det  plud- 
selig Fart  i  Marts:  de  offentlige  Forhand- 
linger for  Tilhører-  og  Presse-Galleriet  taber 
nu  i  Interesse  ganske  for  de  hemmelige  Un- 
derhandlinger i  Udvalgene  og  Underudvalgene 
men  navnlig  i  Partimøder  og  Fællesudvalgs- 
møder;  det  gælder  nu  ikke  længer  om  Debat 
og  Forhandling,  men  om  Handling.  Marts 
er  derfor  Rigsdagssæsonens  Høstmaaned ;  mens 
det  er  i  Efteraaret,  naar  Rigsdagen  træder 
sammen,  at  de  nye  Lovforslag,  de  skønne 
Løfter  og  de  mange  store  og  stærke  Ord 
saas  ud  over  Landet,  oprinder  i  Marts  Høstens 
Tid,  da  der  i  Hast  skal  sankes  i  Lade  alt, 
hvad  der  har  været  Grøde  i,  alt  hvad  der 
kan  reddes  i  Hus  og  ikke  er  visnet  bort 
under  den  politiske  Tvedragts  kolde  Byger. 

Derfor  er  Marts  Rigsdagens  urolige,  ube- 
regnelige Maaned,  da  Betænkning  paa  Be- 
tænkning strømmer  ind  paa  Rigsdagsbureauets 
Bord,  da  Rigsdagstrykkeriets  mange  Hjul 
snurrer  rundt  med  feberagtig  Hast,  da  Lov- 
forslagene flyver  frem  og  tilbage  mellem 
Tingene,  saa  de  menige  Rigsdagsmænd  altfor 
ofte  kun  har  dunkel  Klarhed  over,  hvad  de 
i  Skyndingen  maa  rejse  sig  op  og  stemme 
for,  skønt  de  senere  maaske  mange  Gange 
vil  blive  dragne  til  Ansvar  for  deres  Afstem- 
ning. Marts  er  den  ustadige,  upaalidelige 
Maaned,  da  Barometret  snart  staar  paa  højt 
Vejr,  snart  paa  Storm  eller  Jordskælv,  snart 
paa  Forlig  og  en  Hærskare  af  følgesvangre 
Lovresultater,  snart  paa  Sprængning  af  For- 
handlingerne og  politisk  Virvar,  da  Luften 
er  elektrisk  ladet  med  Rygter,  og  den  ene 
Dag  Rigsdagens  Hjemsendelse  1ste  April  er 
sikker,  den  næste  Dag  en  Sommersamling  af 
ubestemt  Længde  mindst  lige  saa  sikker. 

At  skrive  en  Kronik  over  Marts  Maaneds 
Rigsdags-Resultater  midt  i  Marts  er  derfor 
næsten  haabløst.  Naar  dette  Hæfte  gaar  ud 
til  Læserne,  da  vil  de  vide,  om  det  kgl. 
Budskab  er  indtruffet,  der  for  denne  Samling 
rækker  Silkesnoren  til  samtlige  180  Rigsdags- 
mænd, det  kgl.  aabne  Brev  om  Rigsdagens 
Hjemsendelse,  der  i  et  Nu  som  ved  et  Trylle- 
slag standser  hele  Lovgivningsmaskineriet  og 

lukker  for  alle  Veltalenhedens  Sluser:  For- 
manden rejser  sig,  læser  op  det  kgl.  aabne 
Brev,  Luften  genlyder  af  Hurraraab  for  Kon- 
gen og  Grundloven,  og  et  Øjeblik  efter  ligger 
den  store  Rigsdagsbygning,  det  stilfulde  tid- 
ligere gamle  Kadetakademi,  øde  og  tomt; 
kun  Rengøringskoner  og  Rigsdagsbude  fejer 
op  og  samler  sammen  de  Dynger  af  Lovfor- 
slag, hvoraf  det  meste  nu  er  Makulatur,  som 
Rigsdagsmændene  har  ladt  tilbage  under  deres 
næsten  en  Flugt  lignende  hastige  Bortrejse 
til  deres  Hjem  hver  i  sin  Kant  af  Landet. 
Elier  ogsaa  ved  Læserne,  at  Rigsdagen  kun 
har  taget  Paaskeferie,  at  Forligsforhandlin- 
gernes,  de  spændende,  nervøst  oprivende 
Underhandlingers  Traad  endnu  ikke  endelig 
er  bristet,  at  den  skal  spindes  videre  for  at 
ende  maaske  med  et  Paaske-  eller  Sommer- 
forlig eller  for  noget  før  eller  senere  uigen- 
kaldeligt at  briste  maaske  ved  en  Krise  af 
uberegnelige,  langtrækkende  Følger. 

Under  denne  Uvished,  denne  Marts  Maa- 
neds urolige  frem-  og  tilbagebølgende  Virvar 
og  feberagtige  Pulsslag  er  det  vanskeligt  ro- 
ligt at  se  tilbage  paa  det,  der  er  behand- 
let i  den  sidste  Maaned,  det,  der  endnu 
forhandles  og  underhandles  om,  og  som 
maaske  om  faa  Dage  føres  over  det  døde 
Punkt  eller  uigenkaldeligt  opgives  som  umu- 
ligt at  naa  til  Enighed  om.  Over  hele  den 
sidste  Maaneds  Rigsdagsarbejde  har  nemlig 
Underhandlingerne  i  Fællesudvalget  angaaende 
Lovforslaget  om  de  kommunale  Valg  kastet 
sine  Skygger:  det  er  til  disse  Underhand- 
lingernes Udfald,  al  politisk  Interesse  har 
samlet  sig,  deraf  afhænger  ogsaa  den  store 
Toldreform  og  først  og  fremmest  hele  den 
storpolitiske  Situations  Udvikling.  Intet  Un- 
der, at  man  har  sammenlignet  dette  Fælles- 
udvalg, der  har  Afgørelsen  af  vor  fremtidige 
kommunale  Forfatning  i  sin  Haand,  med 
Grundlovsfællesud valget  i  1865,  der  faktisk 
vedtog  den  nuværende  Grundlov  og  saaledes 
i  Virkeligheden  blev  et  grundlovgivende  Fæl- 
lesudvalg. Atter  en  Gang  i  vor  Forfatnings- 
historie  er  en  politisk  Afgørelse  af  vidtræk- 
kende Betydning  lagt  ikke  i  de  to  Tings, 
men  i  et  Fællesudvalgs  Haand,  idet  dettes 
Afgørelse,  hvis  der  opnaas  et  Flertal  for  en 
saadan,  kun  vil  blive  underkastet  en  eneste 
Behandling  i  hvert  Ting  og  derfor  efter   al 

Sandsynlighed  vil  være  givet  med  Fællesud- 
valgets Vedtagelse.  Dette  Fællesudvalgs  For- 
handlinger er  som  alle  Ud  valgs  forhandlinger 
hemmelige;  desuagtet  er  som  bekendt  alle 
de  af  de  forskellige  politiske  Grupper  stillede 
Kompromisforslag  forlængst  sivede  ud  og 
offentliggjorte  i  Pressen,  men  da  Forhand- 
lingerne endnu,  da  dette  skrives,  ikke  er 
endelig  bristede,  skønt  Udsigterne  til  Enig- 
hed i  Øjeblikket  synes  minimale,  kan  der 
ikke  dvæles  derved. 

Og  iøvrigt  er  der  næppe  Anledning  til  i 
det  enkelte  meget  at  fordybe  sig  i  den  sidste 
Maaneds  Forhandlinger  —  en  afsluttende 
Oversigt  i  næste  Maaned,  hvis  Afslutningen 
da  er  indtruffen,  vil  bedre  kaste  Lys  over, 
hvad  der  er  Kærne  i  disse  Forhandlinger  og 
hvad  kun  Ønsker  og  ikke  bindende  For- 
haandsudtalelser.  Det  skal  kun  nævnes,  at 
Landstinget  i  en  lang  Række  af  Meder  — 
fra  26.  Februar  til  4.  Marts  —  indgaaende 
drøftede  Toldlovforslaget  med  tilhørende  Kom- 
promisforslag og  fra  de  forskelligste  Syns- 
punkter underkastede  det  Kritik,  uden  at  det 
dog  klart  fremgik,  hvilken  Stilling  Flertallet 
i  Landstinget  endelig  vil  tage  til  denne  Re- 
form. Kun  det  fremgik  klart  deraf,  at  Lands- 
tinget, hvis  den  politiske  Situation  overhove- 
det bliver  gunstig  for  større  politiske  Resul- 
tater, kun  efter  en  grundig  Undersøgelse  af 
Forslaget  i  alle  dets  Enkeltheder  vil  tage 
Stilling  til  det,  ligesom  det  ogsaa  syntes 
klart,  at  Tinget  næppe  vil  gaa  ind  paa  den 
af  Regeringen  foreslaaede  Stempelskat  paa 
Vin  og  andre  spirituøse  Drikkevarer,  men 
fordre  en  Spiritusskat  i  en  ganske  anden 
Skikkelse.  Toldlovforslaget  henvistes  til  et 
Udvalg,  men  Betænkning  herfra  kan  jo  i  alt 
Fald  foreløbigt  ikke  ventes. 

Derimod  maa  det  nævnes  som  en  Begiven- 
hed af  Rang,  skønt  den  ganske  stilfærdigt, 
uden  storpolitiske  Trompetstød  træder  ud  i 
Livet,  at  det  banebrydende  sociale  Reform- 
forslag om  anerkendte  Arbejdsløshedskasser  med 
faa  Ændringer,  hvorom  det  var  lykkedes  at 
samle  fuldstændig  Enighed  i  hele  Folketings- 
Udvalget,  enstemmigt  vedtoges  i  Folketinget 
den  8.  Marts,  og  i  Landstinget  fremmedes 
til  anden  Behandling  uden  Udvalgs  Nedsæt- 
telse og  dér  ligeledes  enstemmig  vedtoges  den 
20.  Marts,  saaledes  at  her  alle  Partier  ene- 
des om  at  løfte  op  over  Partipolitiken  dette 
dristigt  tænkte  Forslag,  hvis  Gennemførelse 
for  blot   faa  Aar  siden,   da   Poul   Rasmusen 


og  Birck  stillede  Forslag  i  lignende  Retning, 
syntes  ganske  haabløs.  Ligeledes  maa  det 
nævnes,  at  Forslaget  om  Saltvandsfiskeri 
naaede  at  komme  i  Fællesudvalg,  og  at  der 
i  alt  Fald  synes  grundet  Haab  om,  at  dette 
saa  længe  forgæves  behandlede  Forslag  vil 
kunne  naa  til  ved  gensidig  Eftergivenhed  at 
blive  til  Lov,  uanset  den  politiske  Situations 
Udvikling.  Uafhængig  af  denne  er  ogsaa 
en  hel  Række  af  Lønningslove  blevet  ved- 
tagne: for  Ministeriernes  Embedsmænd  (med 
Undtagelse  af  Udenrigsministeriet,  hvis  For- 
hold ordnes  ved  en  særlig  Kommission),  for 
Finanshovedkassen,  den  kgl.  Mønt  o.  s.  v. 
Fremdeles  er  den  lille,  altid  med  en  vis 
Spøgefuldhed  omtalte  Rottehv  blevet  vedtaget, 
hvorefter  der  kan  ydes  Tilskud  af  Stat  og 
Kommune  til  en  Forening,  dannet  med  det 
Formaal  ved  Udsættelse  af  Præmier  for  til- 
intetgjorte Rotter  at  virke  for  en  rationel 
Udryddelse  af  Rotter.  Endelig  er  ogsaa 
Loven  om  Indførelse  af  Metersystemet,  den, 
Landbovenstre  i  saa  mange  Aar  modsatte 
sig  paa  Grund  af  det  Besvær,  Indførelsen  af 
ny  Maal-  og  Vægtbetegnelser  i  Overgangs- 
tiden vil  medføre,  den  19.  Marts  sluppet  i 
vedtagen  Tilstand  igennem  Rigsdagen,  saa- 
ledes at  nu  ogsaa  Danmark  som  et  af  de 
sidste  Lande  i  Rækken  kan  slutte  sig  til  det 
saa  simple  og  bekvemme  internationale  Tital- 
system. 

Iøvrigt  skal  kun  i  Forbigaaende  nævnes t 
at  de  her  tidligere  omtalte  Forslag  om 
Hjælpekasser  og  om  forskellige  Forhold  ved- 
rørende Begravelser  nu  er  blevne  endelig  ved- 
tagne i  Landstinget  og  oversendte  til  Folke- 
tinget, og  at  de  paagældende  Landstingsud- 
valg  ligeledes  har  afgivet  Betænkning  over 
de  tidligere  ligeledes  omtalte  Forslag  om 
Forandring  af  Grundlovens  §  32  og  om  Mi- 
nisterens Ansvarlighed,  hvilke  sidste  Betænk- 
ninger dog,  hvad  jo  iøvrigt  kun  var  at  for- 
udse, fremtræder  i  en  saadan  fra  Regerings- 
forslagene  ganske  afvigende  Form,  at  der 
slet  ingen  Udsigt  er  til  disse  storpolitiske 
Forslags  endelige  Gennemførelse.  Derimod 
maa  det  endnu  nævnes,  at  Landstinget  den 
20.  Marts  har  afgivet  Betænkning  over  to 
vigtige  Lovforslag  angaaende  Fremtidens 
Hoveddrivkraft,  Elektriciteten,  nemlig  om 
elektriske  Stærkstrømsanlag  og  om  traadløse 
Telegrafer  og  Telefoner,  samt  at  Folketinget 
har  haft  til  Behandling  to  ikke  tidligere  om- 
talte Forslag  om  Esbjerg  Havns  Udvidelse  og 

om  en  Telegrafbygning  i  København.  Det 
første  af  de  to  sidstnævnte  Forslag  gaar  ud  paa 
en  omfattende  Udvidelse  af  saavel  Esbjergs 
Trafikhavn  som  af  dens  Fiskerihavn,  da  baade 
den  udenrigske  Trafik  og  det  indenlandske 
Fiskeri  ved  denne  Jyllands  eneste  Vestkyst- 
havn og  Landets  næstvigtigste  Exporthavn 
er  i  stadig  storartet  Udvikling;  under  For- 
handlingerne i  Folketinget  viste  der  sig  imid- 
lertid dybtgaaende  Uenighed  om,  hvorvidt 
Havnens  Udvidelse  bør  finde  Sted,  som  fore- 
slaaet,  mod  Øst  eller  imod  Vest,  og  da  For- 
slaget ogsaa  søger  at  realisere  flere  nye  Prin- 
ciper af  vidtrækkende  Konsekvenser,  saaledes 
Indførelse  af  Værdistigningsskat  og  Expro- 
priation  til  Fordel  for  Staten  af  visse  i  Nær- 
heden af  det  ny  Havneanlæg  liggende  Arealer, 
hvis  Grundværdi  antages  at  ville  stige  ved 
de  nye  Statsanlæg,  kan  Forslaget  sikkert  ikke 
antages  i  denne  Samling  at  blive  færdig  fra 
det  Udvalg,  hvortil  det  er  henvist.  Forslaget 
om  for  Staten  at  erhverve  en  privat,  endnu 
ikke  fuldstændig  opført  Ejendom  i  Gammel 
Mønt  til  Lokaler  for  Statens  Telegrafvæsen 
vedtoges    kun    under    adskillig    Modstand    i 


Folketinget  og  synes  i  Øjeblikket  at  møde 
en  endnu  stærkere  i  Landstinget.  Fremdeles 
maa  nævnes,  at  Finansloven  midt  i  Marts 
gjordes  færdig  fra  Folketingets  Side  med  et 
budgetteret  Underskud  af  omtrent  4  Millioner. 
Og  endelig  naaede  det  vigtige  Lovforslag  om 
Forlængelsen  af  Nationalbankens  Oktroi  for 
de  kommende  30  Aar  efter  en  lang  og  in- 
teressant Forhandling  ved  anden  Behandling 
at  blive  vedtaget  i  Folketinget  22.  Marts 
med  kun  faa  og  uvæsentlige  Ændringer,  idet 
navnlig  et  af  et  Flertal  i  Udvalget  stillet 
Forslag  om  Pligt  for  Nationalbanken  til  at 
oprette  et  vist  Antal  nye  Filialer  rundt  i  de 
større  Provinsbyer  ved  Afstemningen  i  Salen 
forkastedes,  saaledes  at  der  nu  synes  over- 
vejende Chancer  for  Lovforslagets  Vedtagelse, 
uden  at  ny  Forhandlinger  med  Nationalbanken 
igen  behøver  optages.  Imidlertid  Behand- 
lingen i  Landstinget  staar  endnu  tilbage,  og 
Marts  Maaned  er  jo  for  Rigsdagsarbejdet 
Overraskelsernes  urolige,  upaalidelige  Maaned, 
det  ustadigt  svingende  Barometers  og  det 
feberagtige  Pulsslags  Maaned! 

K.  B. 

THOMAS  HARDY 


Thomas  Hardy. 

TH.  Hardy   hævder  en  betydningsfuld  og 
meget  ejendommelig  Stilling  i  den  mo- 
derne engelske  Roman-Literatur.     I  de   syd- 


lige Grevskaber  —  som  han  giver  Navnet 
„Wessex"  —  har  han  valgt  sig  sin  Skil- 
drings ret  egentlige  Provins.  Han  kender 
Landet  ud  og  ind  her,  hver  Vej  og  Sti, 
hver  Mark  og  Hede,  og  paa  Baggrunden  af 
dette  fortrolige  Naturkendskab  Folkets  Liv 
og  Instinkter,  dets  Karakter  og  Krøniker: 
han  har  skildret  disse  Egnes  Almue  med  en 
indtagende  Ærlighed  og  en  psykologisk  Aand- 
fuldhed,  der  vil  blive  staaende  som  betydende 
Kunstværker. 

Hans  Romaner  (af  hvilke  et  Par  er  over- 
satte paa  Dansk)  skildrer  vilde  og  dybe 
Lidenskaber  med  en  indtrykslevende  UJrnils 
af  de  ubetydelige  og  skæbnesvangre  Begiven- 
heder i  Menneskelivet.  Men  han  har  tillige 
fortalt  en  Række  stemningsfulde  Smaahisto- 
rier,  snart  sørgmodige,  snart  folkeligt  muntre, 
af  hvilke  vi  her  og  i  følgende  Hefte  gengiver 
et   Par  karakteristiske  og  fornøjelige  Prøver. 

HUN  boede  endnu  hos  sin  Onkel  i  det 
ensomme  Hus  ved  Skoven,  som  da 
De  kendte  hende;  en  høj,  rask  ung  Pige. 
Ja,  hvor  jeg  husker  hendes  sorte  Haar  og 
spillende  Øjne  dengang,  og  hendes  skælmske 
Maade  at  spidse  Munden  paa,  naar  hun  vilde 
drille  En!  Hun  havde  knap  faaet  lange  Skør- 
ter, før  de  unge  Fyre  var  efter  hende,  og 
evig  og  altid  var  hun  da  belejret  af  en  ung 
Mand,  som  De  maaske  ikke  kendte  —  Jasper 
Celiff  hed  han  —  og  skønt  hun  havde  kun- 
net faa  mange,  der  var  bedre,  havde  han  i 
den  Grad  vundet  hendes  Hjærte,  at  det  skulde 
nu  være  Jasper  eller  sletingen.  Han  var  en 
egenkærlig  Fyr,  der  altid  tænkte  mindre  paa, 
hvad  Gerning  han  skulde  udrette,  end  paa 
hvad  han  kunde  tjene  ved  det.  Jaspers  Øjne 
hang  maaske  nok  ved  Netty,  men  hans  Tan- 
ker var  ved  Onklens  Hus;  skønt  jeg  ind- 
rømmer, at  han  holdt  af  hende  paa  sin 
Maade. 


Dette  Hus,  som  hendes  Tipoldefader  havde 
bygget,  med  Haven  og  den  lille  Marklod  var 
Fæstegods,  Livsfæste  paa  den  gammeldags 
Manér,  og  havde  været  det  i  flere  Slægtled. 
Hendes  Onkel  var  den  sidste  paa  Ejendom- 
men; saadan  at  den,  hvis  der  ved  hans  Død 
ikke  var  indsat  en  ny  Ejer,  vilde  tilfalde 
Herremanden.  Men  det  var  let  at  faa  en 
anden  indsat  —  en  lille  Afgift  paa  et  Par 
Pund  var  efter  Godsets  gamle  Vedtægter  nok 
til  at  faa  Adkomst  til  et  nyt  Fæste;  det 
kunde  Godsejeren  ikke  nægte. 

Nu  kunde  Nettys  Onkel  ikke  sørge  bedre 
for  sit  Søskendebarn  og  eneste  Slægtning  end 
ved  at  sikre  hende  Hus  over  Hovedet,  og 
han  skulde  i  Tide  have  været  over  at  bringe 
Sagen  i  Orden,  da  han  jo  kendte  den  under- 
lige Skik  med  at  Fæstet  forfalder,  hvis  Fæ- 
steren dør,  før  den  nyes  Fæsteafgift  er  be- 
talt; og  Herremanden  var  ivrig  efter  at  faa 
Huset    og  Jorden;    hver    Søndag,    naar   den 

gamle  Mand  kom  til  Kirken  og  gik  forbi 
Herremandens  Kirkestol,  saa  tænkte  Herre- 
manden: „Hans  Knæ  er  bleven  lidt  svagere 
og  hans  Ryg  lidt  mere  kroget  —  og  endnu 
har  han  ikke  fornyet,  ha!  ha!  jeg  kan  en 
skønne  Dag  rydde  hele  det  gamle  Hjørne!" 

Naar  man  tænker  tilbage  paa  det,  undrer 
man  sig  over,  at  gamle  Sargent  kunde  være 
saa  forsømmelig;  men  der  er  Mennesker,  der 
er  saadan;  og  han  opsatte  Uge  efter  Uge  at 
gaa  hen  paa  Godsforvalterens  Kontor  med 
Afgiften,  fordi  han  sagde  til  sig  selv:  „Næ- 
ste Markedsdag  har  jeg  bedre  Tid  end  idag". 
En  ulykkelig  Hindring  var  det  ogsaa,  at 
han  ikke  rigtig  kunde  lide  Jasper  Cliff,  og 
da  Jasper  trængte  ind  paa  Netty,  og  Netty 
derfor  pressede  sin  Onkel,  var  den  gamle 
Mand  tilbøjelig  til  at  vente  med  Fornyelsen 
saa  længe  som  muligt  for  at  ærgre  den  egen- 
kærlige unge  Fyr.  Tilsidst  blev  gamle  Mr.  Sar- 
gent syg,  og  saa  kunde  Jasper  ikke  udholde 
det  længer :  han  skaffede  selv  Penge  til  Veje 
til  Afgiften  og  gav  Netty  dem,  og  talte  lige 
ud  af  Posen  til  hende. 

„Du  og  din  Onkel  skulde  have  baaret  Jer 
fornuftigere  ad.  Du  skulde  have  klemt  ham 
mere.  Der  er  Pengene.  Hvis  Huset  og  Jor- 
den gaar  fra  dig,  vil  jeg  være  fordømt,  om 
jeg  gifter  mig  med  dig!  Folk  kunde  da 
aldrig  have  Agtelse  for  en  Mand,  der  gjorde 
saadan  en  Dumhed." 

Den  stakkels  Pige  tog  Pengene  og  gik 
hjem  og  sagde  til  sin  Onkel,  at  Mk  hun  ikke 
Huset,  saa  blev  hun  heller  ikke  gift.  Gamle 
Mr.  Sargent  brød  sig  Pokker  om  Pengene, 
det  var  ikke  en  Sum  at  tale  om,  men  nu 
satte  han  sig  i  Bevægelse,  for  han  saa,  at 
hun  var  opsat  paa  at  gifte  sig  med  Jasper, 
og  han  vilde  nødig  gøre  hende  ulykkelig, 
naar  hun  nu  var  fast  besluttet  paa  det. 
Herremanden  ærgrede  sig  over,  at  Sargent 
endelig  tog  sig  af  Sagen,  men  han  kunde 
ikke  sige  noget  til  det,  og  Dokumenterne 
blev  skrevne.  Da  gamle  Sargent  nu  var  for 
svag  til  at  gaa  til  Forvalteren,  skulde  Kon- 
trakten underskrevet  bringes  til  ham  og  over- 
rækkes ham  ved  Udbetalingen  af  Pengene; 
Genparten  skulde  underskrives  af  Sargent  og 
sendes  tilbage  til  Godsejeren. 

Godsforvalteren  havde  lovet  at  komme  til 
gamle  Sargent  i  denne  Forretning  Klokken 
fem,  og  Netty  lagde  Pengene  i  Pulten  for  at 
have  dem  ved  Haanden.  Mens  hun  var 
ifærd  dermed    hørte   hun  et   svagt  Skrig  fra 


sin  Onkel,  og  da  hun  vendte  sig  om,  saa 
hun,  at  han  var  falden  forover  i  Stolen. 
Hun  løb  hen  og  løftede  ham  op;  men  han 
var  uden  Bevidsthed,  og  det  blev  han  ved 
med  at  være.  Hverken  Medicin  eller  stimu- 
lerende Midler  kunde  bringe  Liv  i  ham.  Hun 
havde  vidst,  at  han  muligvis  kunde  gaa 
bort  paa  den  Maade,  og  nu  lod  det  til,  at 
Døden  var  der.  Før  hun  kunde  komme  af- 
sted efter  en  Læge,  var  hans  Ansigt  og 
Hænder  og  Fødder  blevet  kolde  og  hvide, 
og  hun  saa,  at  ingen  Hjælp  kunde  nytte. 
Han  var  stendød. 

Nettys  Stilling  dukkede  i  hele  sin  Alvor 
frem  for  hende  gennem  hendes  forvirrede 
Tanker.  Huset,  Haven  og  Marken  var  tabte 
for  hende  ved  et  Par  skæbnesvangre  Timers 
Tab  —  og  dermed  et  Hjem  for  hende  og 
hendes  Kæreste.  Hun  kunde  ikke  tænke  saa 
lavt  om  Jasper,  at  hun  skulde  tro,  han  vilde 
holde  fast  ved  sin  Beslutning  fra  hint  utaalmo- 
dige  Øjeblik;  men  hun  rystede  alligevel.  Hvor- 
for kunde  hendes  Onkel  ikke  have  levet  et 
Par  Timer  til,  naar  han  dog  havde  levet  saa 
længe?  Klokken  var  nu  over  tre;  Klokken 
fem  vilde  Godsforvalteren  være  der,  og  hvis 
alt  var  gaaet  vel,  vilde  Klokken  ti  Minutter 
over  fem  Hus  og  Jord  været  i  hendes  og 
Jaspers  sikre  Eje  saalænge  de  levede.  Hvad 
Glæde  kunde  den  gamle,  onde  Herremand 
have  af  at  inddrage  Fæstegaarden !  Han 
trængte  i  Virkeligheden  ikke  til  den,  men 
han  hadede  af  Naturen  disse  smaa  Fæste- 
Forpagter-  og  Selvejergaarde,  der  dannede 
uafhængige  Øer  i  hans  Besiddelsers  smukke 
rolige  Hav. 

Saa  fattede  Netty  pludselig  en  Plan  til  at  naa 
sit  Maal  trods  Onklens  Forfald.  Det  var  en 
mørk  Decemberdag:  og  hendes  første  Skridt 
var  at  laase  Yderdøren  for  at  være  vis  paa 
ikke  at  blive  forstyrret.  Saa  gik  hun  i 
Gang  med  Arbejdet,  flyttede  Onklens  lille, 
tunge  Egetræsbord  hen  til  Kaminen,  og  gik 
saa  hen  til  Onklens  Lig,  der  sad  i  Stolen, 
hvor  han  var  død  —  en  polstret  Armstol 
paa  Ruller  og  temmelig  højsædet,  som  der 
dengang  blev  fortalt  —  og  rullede  Stol, 
Onkel  og  det  hele  hen  til  Bordet  med  Ryggen 
mod  Vinduet  i  bøjet  Stilling  over  Egetræs- 
bordet, som  jeg  i  mine  Drenge-Aar  kendte 
ligesaa  godt  som  hvert  Stykke  Møbel  i  mit 
eget  Hjem.  Paa  Bordet  lagde  hun  den  store 
Familiebibel  opslaaet  foran  ham  og  satte  hans 
Pegefinger  paa  Bladet;  derefter  aabnede  hun 

hans  Øjenlaag  og  gav  ham  Briller  paa,  saa 
at  det  bagfra  for  alle  maatte  se  ud,  som  om 
han  læste  i  den  hellige  Skrift.  Nu  drejede 
hun  Nøglen  fra  og  satte  sig  ned,  og  da  det 
blev  mørkt,  tændte  hun  et  Lys  og  satte  det 
paa  Bordet  ved  Siden  af  Onklens  Bog. 

Man  kan  jo  nok  tænke  sig,  hvordan  Tiden 
gik  for  hende,  indtil  Godsforvalteren  kom, 
og  hvordan  hun,  da  han  bankede  paa  Døren, 
var  lige  ved  at  gaa  fra  det  af  Angst  — 
saadan  blev  det  i  hvert  Fald  fortalt.  Netty 
gik  rask  hen  til  Døren. 

„Det  gør  mig  ondt,  Sir,*  siger  hun  med 
dæmpet  Stemme;  „min  Onkel  har  det  ikke 
saa  godt  iaften,  og  jeg  er  bange  for,  at  han 
ikke  kan  taale  at  tage  imod  Dem." 

„Hm!  —  det  var  nydeligt,"  svarer  For- 
valteren. „Saa  har  jeg  gaaet  hele  den  Vej 
for  den  lumpne  Smule  Forretning  til  ingen 
Nytte!" 

„Aa  jo,  Sir  —  det  haaber  jeg  da,"  siger 
Netty.  „Jeg  antager,  at  Forretningen  med 
den  nye  Kontrakt  ligesaa  godt  kan  gaa 
i  Orden  for  det." 

„Gaa  i  Orden?  Nej  vist  ikke.  Han  maa 
udbetale  de  nye  Penge  og  underskrive  Perga- 
mentet i  min  Nærværelse". 

Hun  saa  usikker  ud.  r  Onkel  er  saa  bange 
for  juridiske  Forretninger",  siger  hun,  „at 
han,  som  De  ved,  har  skubbet  dem  ud  og 
skubbet  dem  ud  i  aarevis;  og  nu  idag  er 
jeg  virkelig  bange  for,  at  det  vilde  tage  paa 
ham.  Hans  tre  stakkels  Tænder  klaprede 
ordentlig,  da  jeg  sagde  ham,  at  De  snart 
vilde  være  her  med  Dokumentet  til  Under- 
skrift. Han  har  altid  været  bange  for  Gods- 
forvaltere og  Skatteopkrævere  og  denslags". 

„Stakkels  Fyr,  —  det  gør  mig  ondt.  Men 
Forretningen  kan  ikke  udføres,  uden  at  jeg 
ser  ham  og  bevidner  hans  Underskrift." 

„Hvis  det  nu  kan  tænkes  Sir,  at  De  ser 
ham  underskrive,  uden  at  han  ser,  at  De  ser 
paa  ham?  Jeg  har  beroliget  ham  ved  at  sige, 
at  De  ikke  holdt  saa  strengt  paa  Formerne 
og  ikke  brød  Dem  om  at  komme  indenfor. 
Er  det  ikke  tilstrækkeligt,  hvis  det  bare  bliver 
gjort  i  Deres  Nærværelse?  Da  han  er  saa, 
dan  en  gammel  krumrygget  rystende  Mand- 
vilde det  være  meget  betænksomt  af  Dem, 
om  De  lod  det  være  nok!" 

„Naar  jeg  bare  er  tilstede,  vil  det  natur- 
ligvis være  godt  —  det  er  kun  derfor,  jeg 
kommer.  Men  hvordan  kan  jeg  være  det, 
uden  at  han  ser  mig?" 


„Jo  saadan,  Sir,  hvis  De  vil  være  saa 
venlig  at  komme  herhen."  Hun  førte  ham 
nogle  faa  Skridt  tilvenstre,  til  de  var  ud- 
for Dagligstuevinduet.  Gardinet  var  med 
Vilje  rullet  op,  og  Lyset  skinnede  ud  paa 
Buskene  i  Haven.  Indenfor  i  den  anden 
Ende  af  Værelset  kunde  Godsforvalteren  se 
Nakken  og  Siden  af  den  gamle  Mands  Ho- 
ved, hans  Skulder  og  Arm,  saaledes  som 
hun  havde  sat  ham  med  Bogen  og  Lyset 
foran  og  Briller  paa  Næsen. 

„Han  læser  i  sin  Bibel,  som  De  ser,  Sir," 
siger  hun  stille. 

„Ja.  Jeg  troede,  at  han  var  en  Mand, 
der  lod  haant  om  Religionen?" 

„Han  har  altid  elsket  sin  Bibel,"  forsikrer 
Netty.  Skønt  jeg  tror,  han  sidder  og  nikker 
over  den  i  dette  Øjeblik.  Men  det  er  dog 
naturligt  for  en  gammel  syg  Mand.  Kan 
De  nu  ikke  blive  staaende  her,  Sir,  og  se 
ham  skrive  under,  da  han  er  saa  svagelig?" 

„Udmærket  godt,"  sagde  Godsforvalteren 
og  tændte  sig  en  Cigar.  „De  har  naturligvis 
den  aftalte  Sum  parat  til  at  betale  for  Kon- 
traktfornyelsen?" 

„Ja,"  sagde  Netty.  „Jeg  skal  komme  med 
den".  Hun  hentede  Pengene,  indpakket  i 
Papir,  og  gav  ham  dem,  og  da  han  havde 
talt  dem,  trak  han  de  kostbare  Dokumenter 
frem  af  Brystlommen  og  rakte  hende  det  ene 
til  Underskrift. 

„Onkels  Haand  er  lidt  lam,"  sagde  hun. 
„Og  som  han  sidder  der  og  halvsover,  ved 
jeg  virkelig  ikke,  hvordan  hans  Underskrift 
skal  blive." 

„Det  gør  intet,  naar  han  bare  skriver 
under." 

„Maa  jeg  føre  hans  Haand?" 

„Ja,  før  De  hans  Haand,  lille  Jomfru  — 
men  skrive  maa  han  skam  selv!" 

Netty  gik  atter  ind,  mens  Godsforvalteren 
blev  staaende  og  røg  udenfor  Vinduet.  Nu 
kom  den  vanskelige  Del  af  Nettys  Fore- 
havende. Godsforvalteren  saa  hende  sætte 
Blækhuset  foran  Onklen  og  røre  ved  hans 
Albue  som  for  at  vække  ham,  og  tale  til 
ham  og  aabne  Dokumentet;  da  hun  havde 
vist  ham,  hvor  han  skulde  skrive  sit  Navn, 
dyppede  hun  Pennen  og  gav  ham  den  i 
Haanden.  For  at  føre  hans  Haand  stillede 
hun  sig  behændigt  bag  ved  ham,  saa  at 
Godsforvalteren  kun  lige  kunde  se  et  Stykke 
af  hans  Hoved  og  den  Haand,  hun  førte; 
men    han  saa  da  den  gamle  Mands  Haand 

skrive  Navnet  paa  Kontrakten.  Saasnart  det 
var  gjort,  kom  hun  ud  til  Godsforvalteren 
med  Pergamentet  i  Haanden,  og  han  under- 
skrev sig  som  Vidne  ved  Skæret  fra  Daglig- 
stuevinduet. Saa  rakte  han  hende  Doku- 
mentet med  Herremandens  Underskrift,  og  gik 
sin  Vej;  og  næste  Morgen  fortalte  Netty 
Naboerne,  at  hendes  Onkel  var  død  i  sin  Seng. 

Hun  maa  have  klædt  ham  af  og  lagt  ham  der. 

Det  maa  hun.  Den  Pige  havde  stærke 
Nerver,  skal  jeg  sige  Dem!  Naa,  for  at  faa 
Ende  paa  Historien,  det  var  altsaa  paa  den 
Maade  hun  vandt  Huset  og  Marken  tilbage 
igen,  for  de  var  jo  sandt  at  sige  allerede 
gaaet  fra  hende;  og  med  dem  vandt  hun 
sin  Husbond. 


Dyden  belønnes,  som  det  hedder.  Netty 
fik  sin  Løn  for  det  snilde  Anslag  for  at 
vinde  Jasper.  To  Aar  efter  Brylluppet  ban- 
kede han  hende  —  ikke  slemt,  ved  De,  kun 
et  Par  Klask,  men  nok  til  at  gøre  hende 
rasende,  saa  hun  fortalte  Naboerne/  hvad 
hun  havde  gjort  for  at  vinde  ham,  og  hvor 
hun  nu  angrede  sit  Slid.  Da  den  gamle 
Herremand  døde,  og  Sønnen  fik  Ejendommen, 
begyndte  hendes  Bekendelser  at  sive  ud. 
Men  Netty  var  en  smuk  ung  Kone,  og  Herre- 
mandens Søn  var  en  smuk  ung  Mand  den- 
gang og  mere  velvillig  end  Faderen,  da  han 
intet  havde  mod  smaa  Gaarde;  og  han  skred 
aldrig  ind  imod  den  kloge  Netty. 


MUSIKANTERNE  I  KIRKEN 


DET  hændte  Søndagen  efter  Jul  —  den 
sidste  Søndag  de  overhovedet  spillede 
i  Longpuddle  Kirkes  Pulpitur,  som  det  se- 
nere viste  sig,  men  dengang  vidste  de  det 
rigtignok  ikke.  Som  De  maaske  ved,  Sir, 
udgjorde  de  Musikanter  et  meget  godt  Korps 
—  næsten  ligesaa  godt  som  Mellstock  Sogns 
Musikanter,  der  blev  dirigeret  af  Dewyerne; 
og  det  vil  ikke  sige  saa  lidt.  Der  var  Ni- 
cholas Puddingcome  Lederen,  med  Første- 
violin ;  der  var  Timothy  Thomas  med  Anden- 
violin ;  John  Biles  Bratschen ;  Daniel  Hornhead 
Serpenten;  Robert  Dowdle  Klarinetten,  og 
Hr.  Nicks  med  Oboen  —  alle  sunde  og  kraf- 
tige, og  gode  Lunger  havde  Blæserne.  Der- 
for var  der  megen  Rift  om  dem  i  Juleugen 
til  Reeler  og  Baller,  for  de  var  lige  saa  dyg- 
tige til  at  spille  op  til  Springdans  og  Kvart- 
tur som  til  at  foredrage  en  Salme,  maaske 
endnu  dygtigere,  sagt  i  al  Ærbødighed.  Kort 
sagt,  den  ene  halve  Time  kunde  de  spille 
Julesange  hos  Herremanden  for  fine  Damer 
og  Herrer  og  drikke  The  og  Kaffe  med  dem, 
saa  beskedne  som  Helgener;  og  den  næste 
blæse  op  som  vilde  Heste  i  „Kedelflikkernes 
Vaaben"  med  „Den  pralende  hvide  Sergeant" 
for  ni  Par  Dansere  eller  flere  og  skylle  i  sig 
Rom  og  Æblevin  saa  hed  som  Ild. 

Naa,  denne  Jul  havde  de  været  ude  til 
det  ene  Sviregilde  efter  det  andet  hver  Nat 
og  næsten  ikke  faaet  Søvn  paa  Øjet.  Saa 
kom  Søndagen  efter  Jul,  deres  skæbnesvangre 


Dag.  Det  var  en  saa  bidende  Kulde  det 
Aar,  at  der  næsten  ikke  var  til  at  sidde 
oppe  i  Pulpituret;  for  skønt  Menigheden  nede 
i  Kirken  havde  en  Kakkelovn  til  at  holde 
Frosten  ude,  saa  havde  Musikanterne  deroppe 
ikke  noget  at  varme  sig  ved.  Saa  sagde 
Nicholas  ved  Morgengudstjenesten,  hvor  det 
frøs,  saa  det  knagede,  „Herren  være  mig 
naadig,  nu  er  jeg  snart  bundfrossen ;  i  Efter- 
middag skal  vi  have  noget  indvendigt  at 
varme  os  paa,  om  det  saa  skal  koste  det 
halve  Kongerige". 

Da  han  saa  om  Eftermiddagen  kom  til 
Kirken,  havde  han  en  Gallon  hed  sammen- 
mixet  Brændevin  og  01  med  sig  og  ved  at 
svøbe  Dunken  ind  i  Timothy  Thomas's  Vio- 
linpose, holdt  den  sig  varm  og  god,  til  de 
fik  Brug  for  den,  og  det  var  først  et  Finger- 
bøl fuldt  ved  Syndsforladelsen,  et  endnu  efter 
Trosbekendelsen  og  Resten  ved  Begyndelsen 
af  Prædikenen.  Efter  sidste  Omgang  følte 
de  sig  fuldkommen  varme  og  behagelige  til-  » 
mode,  og  i  Løbet  af  Prædikenen  —  som 
ulykkeligvis  var  lang  den  Dag  —  faldt  de 
i  Søvn  hver  og  en,  og  der  laa  de  da  og  sov 
som  Sten. 

Det  var  en  meget  mørk  Eftermiddag,  og 
ved  Slutningen  af  Prædikenen  kunde  man  ikke 
se  andet  i  Kirken  end  Præstens  to  Lys  paa 
Prækestolen  og  hans  Ansigt  bagved.  Da 
Prækenen  tilsidst  var  færdig,  istemte  Præsten 
Aftensalmen.     Men   der   var  intet  Kor,  som 

faldt  ind  for  at  holde  Melodien,  og  Folk  be- 
gyndte at  dreje  og  vende  sig  for  at  se,  hvad 
der  var  i  Vejen,  og  saa  puffede  Drengen  Levi 
Limpet,  som  sad  oppe  i  Pulpituret,  til  Timo- 
thy og  Nicholas  og  sagde :  »Begynd !  begynd !" 

„Hejsa,  hvadbehager?"  siger  Nicholas  og 
farer  op;  og  da  Kirken  var  saa  mørk  og 
hans  Hoved  saa  omtaaget,  tænkte  han,  at  de 
var  ved  Gildet,  hvor  de  havde  spillet  hele 
Natten  iforvejen,  og  han  tog  Bue  og  Violin 
og  klemte  paa  med  „Djævelen  mellem  Skræd- 
derne", der  dengang  var  paa  Mode  der  i 
Egnen.  De  andre  i  Flokken  vare  lige  saa 
omtaagede  som  han  og  anede  ingenting, 
og  de  fulgte  deres  Leder  med  fuld  Kraft, 
som  de  altid  plejede.  Saa  kørte  de  paa  med 
Melodien,  til  de  dybe  Bratschtoner  fik  Spin- 
delvævet i  Taget  til  at  skælve  som  Spøgelser ; 
saa  trampede  Nicholas  i  Gulvet,  da  han  ikke 
saa  nogen  røre  sig,  og  raabte  (med  Kom- 
mandostemme som  han  plejede,  naar  Folk 
ikke  var  stive  i  Dansen)  „Førsteparrene  dan- 
ner Kæde!  Og  naar  jeg  til  Slut  piber  med 
Violinen,  kysser  hver  Kavaller  sin  Dame 
under  Misteltenen!" 

Drengen  Levi  blev  saa  forfærdet,  at  han 
styrtede  ned  ad  Trappen  og  hjem,  saa  hurtig 
han  kunde.  Præstens  Haar  rejste  sig  paa 
hans  Hoved,  da  han  hørte  den  syndige  Melodi 
buldre  løs  i  Kirken,  og  da  han  troede,  at 
Koret  var  blevet  vanvittigt,  slog  han  op  med 
Haanden  og  raabte:  „Stop  stop  stop!  stop 
stop  stop!  Hvad  er  dette?"  Men  de  hørte 
ikke  noget  for  deres  egen  Larm,  og  jo  mere 
han  kaldte,  des  kraftigere  toge  de  fat. 

Saa  kom  Folk  frem  fra  Stolene,  de  kunde 
da  ikke  for  deres  Død  begribe  det,  og  de 
sagde:  „Hvad  mener  de  dog  med  den  Ugude- 
lighed !  Vi  skal  opsluges  ligesom  Sodoma  og 
Gomorra!" 

Saa  kom  Herremanden  frem  fra  sin  Stol 
med  de  grønne  Omhæng,  hvori  der  sad  mange 


Lorder  og  Ladyer,  der  var  i  Besøg  paa  Herre- 
gaarden  og  nu  sad  og  holdt  Gudstjeneste 
med  ham,  og  han  gik  hen  foran  Pulpituret 
og  rystede  sin  knyttede  Næve  op  mod  Musi- 
kanterne og  sagde:  „Hvad!  I  dette  ærvær- 
dige Hus!  Er  I  gale!" 

Og  tilsidst  hørte  de  det  gennem  Musikken 
og  standsede. 

„Aldrig  har  jeg  hørt  en  større  Bespottelse 
og  Vanhelligelse,  —  aldrig!"  siger  Herre- 
manden,  som   ikke  kan  styre  sin  Hidsighed. 

„Aldrig!"  siger  Præsten,  som  var  kommen 
ned  og  stod  ved  Siden  af  ham. 

„Ikke  om  saa  Himmelens  Engle,"  siger 
Herremanden  (han  var  ellers  en  ugudelig  Krop, 
var  han,  skønt  han  nok  nu  for  en  Gangs 
Skyld  stod  paa  Vorherres  Side)  —  „ikke 
om  saa  Himmelens  Engle  steg  ned",  siger 
han,  „skal  nogen  af  af  Jer  Slyngler  deroppe 
nogensinde  mere  spille  en  Tone  i  denne  Kirke 
for  den  Forhaanelse,  I  idag  har  vist  mig  og 
min  Familie  og  mine  Gæster  og  Gud  den 
Almægtige!" 

Saa  kom  de  ulykkelige  Kirkespillere  til  sig 
selv  og  huskede,  hvor  de  var;  og  det  var 
et  ynkeligt  Syn  at  se  Nicholas  Puddingcome 
og  Thimothy  Thomas  og  Jon  Biles  med 
deres  Violiner  under  Armen  krybe  ned  ad 
Pulpiturtrappen,  og  stakkels  Daniel  Hornhead 
med  sin  Serpent,  og  Robert  Dowdle  med 
sin  Klarinet,  alle  saa  smaa  som  Kegler;  og 
væk  kom  de.  Præsten  vilde  have  tilgivet 
dem,  da  han  hørte  Sammenhængen;  men 
Herremanden  vilde  ikke.  Endnu  samme  Uge 
sendte  han  Bud  efter  et  Orchestrion,  som 
kunde  spille  toogtyve  Salmemelodier,  ligesaa 
rigtigt  og  nøjagtigt  at  man,  hvor  syndefuld 
man  end  var  stemt,  ikke  kunde  spille  andet 
end  Salmemelodier  paa  det.  Han  fik  en 
virkelig  respektabel  Mand  til  at  dreje  Haand- 
taget,  som  jeg  sagde,  og  de  gamle  Spille- 
mænd kom  ikke  til  at  spille  mere. 

-Det  Stykke  skal  Fruen  tage! 
Jamen,  jeg  herte  jo  fer,  De  fraraadede  en  anden  Dame  det. 
.  .  .  Jeg  vilde  reservere  det  til  Fruen! 


Duftende  frisk 

og  skinnende  hvid  bliver  Deres 
Vask  ganske  uden  den  sæd- 
vanlige infamt  slidende  Skrub- 
ning, naar  De  anvender 


Faas    hos  de   Handlende  i 
Pk.  å  25  &  12  0. 
En  gros:  Af  S  Lagerman  Junr. 
Nerwold  23,  Telt  1080. 

Haven  i  April. 

For  Planterne  er  April  en  farlig  Maaned; 
jo  mere  straalende  sommerlig  Solen  skinner, 
jo  snarere  følges  den  af  isnende  Nætter  og 
frostkold  Taage,  der  dræber,  hvad  Solen  har 
kaldt  til  Live.  Det  gælder  i  denne  Maaned 
fremfor  paa  nogen  anden  Tid  at  kunne  be- 
dømme Vejret,  skønne,  om  det  kan  gaa  an 
at  paabegynde  den  lange  Række  af  Foraars- 
arbejder,  der  helst  skulde  være  tilende- 
bragte snarest.  En  stor  Del  af  Køkken- 
urterne skal  saas  jo  før  jo  bedre  tor  at 
komme  tidligt,  men  man  maa  helst  have  saa 
meget  Frø  i  Beredskab,  at  man  kan  saa  om 
igen,  hvis  Frosten  skulde  ødelægge  det  første 
Hold.  Salat,  Spinat,  Kørvel,  Ærter  og  sidst 
paa  Maaneden  Kaal  er  det  vigtigste  af,  hvad 
der  bør  saas.  Mange  Havevenner  drister  sig 
ikke  til  at  dyrke  Grønsager,  og  dersom  man 
ikke  har  godt  om  Tiden,  vil  man  i  de  fleste 
Tilfælde  ogsaa  staa  sig  ved  at  købe  Køkken- 
urterne  fremfor  at  dyrke  dem  selv;  thi  det 
er  de  færreste  Amatører,  der  formaar  at  faa 
noget  reelt  Udbytte  af  en  Køkkenhave.  Men 
den,  der  søger  sin  væsentligste  Løn  for  Ar- 
bejdet ved  at  glæde  sig  over  at  følge  de 
unge  Planters  Vækst,  vil  netop  i  de  frodigt- 
voksende  Køkkenurter  finde  Planter,  der 
stærkere  end  nogen  andre  viser  Forholdet 
mellem  Aarsag  og  Virkning  i  Plantelivet, 
d.  v.  s.  mellem  Kulturen  og  Væksten. 

Der  er  to  Kulturer,  som  enhver  kan  finde 
ud  af  og  faa  Fornøjelse  af,  og  det  er  Ærter 
og  Kartofler.  Den  bedste  Sort  Ærter  til  al- 
mindeligt Brug  er  „William  Hurst"  ;  den  er 
lavt  krybende  og  ret  tidlig.  Naar  Jorden  er 
gravet  og  revet  lægges  Ærterne  i  Riller  med 
en  Afstand  af  en  halv  Snes  Tommer  mellem 
Rækkerne  og  med  ca.  en  halv  Tomme  mel- 
lem Ærterne.  Rillen  glattes  derpaa  ud  igen 
med  Bagen  af  en  Rive,  saaledes  at  Ærterne 
kommer  til  at  ligge  en  god  Tomme  under 
Jordoverfladen.  Under  almindelige  Forhold 
vil  man  kunne  høste  af  disse  Ærter  i  Be- 
gyndelsen af  Juli.  Man  kan  til  senere  Brug 
lægge  flere  Hold. 

I  denne  Maaned  er  det  Tid  at  lægge  Kar- 
tofler. Fremgangsmaaden  er  den  simplest 
mulige,  kun  at  man  maa  give  forskellig  Af- 
stand dels  efter  Sorterne,  hvortil  der  natur- 
ligvis hører  noget  Kendskab,  og  dels  efter 
om  man  ønsker  at  høste  dem  allerede  om 
Sommeren  som  nye  Kartofler  eller  ej ;  i  første 


Tilfælde  giver  man  noget  mindre  Afstand. 
En  udmærket  Sort,  der  er  tidlig,  navnlig 
naar  den  har  været  lagt  til  Spiring  f.  Ex.  i 
en  lun  Stald,  men  som  ogsaa  er  en  udmærket 
Vinterkartoffel,  er  „Perle  von  Erfurta.  En 
anden  god  Sort  mellem  de  mange  Hundrede, 
der  findes,  er  den  saakaldte  n Juli  Kartoffel", 
som  Statens  Planteavlsudvalg  med  Rette  gør 
meget  for  at  udbrede.  Der  findes  en  for- 
trinlig tidlig,  fast  Sort  „Guernsey  May  ash- 
leaved",  der  dels  kan  anvendes  paa  alminde- 
lig Maade,  men  dels  ogsaa  saa  sent  som 
muligt  kan  anbringes  ovenpaa  Jorden  i  Solen, 
udsat  for  Vejr  og  Vind  for  derpaa  i  Juli 
at  lægges  i  Jorden.  Man  vil  paa  den  Maade 
om  Efteraaret  kunne  grave  Kartofler  op,  der 
langt  ind  i  Vinteren,  naar  man  ellers  skal 
trækkes  med  de  gamle  Kartofler,  er  fuld- 
stændig faste  og  friske  ligesom  „nye".  Denne 
Sort  er  endnu  kun  lidet  udbredt  her  i  Landet, 
men  faas  dog  i  Handelen. 

Man  kan  i  Reglen  plante  Træer  og  Buske 
endnii  hele  April,  naar  de  blot  ikke  har 
brudt  for  stærkt.  løvrigt  forlænges  Plante- 
tiden kunstigt,  idet  Planteskolerne  holder 
Træer  og  Buske  fra  at  bryde.  For  Eksempel 
kan  man  plante  Roser  helt  hen  i  Juni,  idet 
de  holdes  tilbage  i  Kølehuse.  Stauder  deles 
udmærket,  netop  naar  de  har  begyndt  at 
bryde,  idet  man  saa  bedst  kan  se  at  dele 
dem,  saa  der  bliver  baade  Rod  og  Top  til 
hver  ny  Plante.  Man  skal  ikke  dele  dem 
for  meget,  thi  de  fleste  af  dem  virker  smuk- 
kest, naar  de  fremtræder  som  en  fyldig  Blok 
eller  Tue.  Ofte  kan  man  med  Fordel  dele 
en  Plante  og  plante  Delene  sammen  igen  i 
kort  Afstand;  man  vil  saaledes  hurtigere  faa 
en  fyldig  Blok.  De  Blomster,  der  skal 
saas  paa  Blivestedet,  som  f.  Eks.  Reseda  og 
Con  volvolus,  saas  i  Slutningen  af  Maaneden; 
særlig  i  Nærheden  af  Stauder,  der  blomstrer 
tidligt  af  og  staar  visne  Resten  af  Sommeren, 
vil  de  nævnte  og  andre  Sommerplanter  tjene 
til  at  live  op.  Hvis  Stedmoder  og  Forglemmigej 
ikke  staa.  i  Bedene  allerede  fra  Efteraaret, 
kan  de  plantes  ud  nu  for  senere  at  vige  for 
den  egentlige  Sommerplantning. 

Handelsgartner  C.  N.  Brandt. 

Hønsegaarden. 

I  denne  Maaned,  der  hører,  til  en  af  de 
bedste,  hvad  Æglægningen  angaar,  bør  Rug- 
ningen og  Kyllingeopdrættet  være  i  fuld  Gang. 
Saasnart   Kyllingerne   ere   blevne  fuldstændig 


Trinidad-,  Surinam-  og  Caracas-Chocolade  anbefales. 

tørre  anbringes  Hønen  med  Kyllingerne  paa 
et  lunt  tørt  og  trækfrit  Sted.  Foderet  be- 
staar  de  første  3  å  4  Dage  af  let  kogte  Æg 
og  Hvedebrødskrummer,  der  fugtes  med  Mælk, 
saa  det  hele  faar  Form  af  en  halvtør  Masse. 
De  fraklarede  ubefrugtede  Æg  kan  her  gøre 
god  Fyldest.  Til  at  begynde  med  fodres 
5  å  6  Gange  om  Dagen,  og  hve*  Gang 
gives  kun  smaa  Kvantum  for  senere  hen, 
naar  Kyllingerne  blive  større,  at  indskrænke 
Fodringstiden  til  3  Gange  daglig.  Overfod- 
ring bør  ikke  finde  Sted,  men  Kyllingerne 
maa  altid  være  klar  til  at  tage  fat  paa  det 
nye  Maaltid,  der  bør  være  friskt. 

Efter  3  å  4  Dages  Forløb  erstattes  Æg- 
foderet  med  Boghvedegryn,  dog  navnlig  er 
valsede  Havregryn  et  særlig  fortrinligt  Kyllinge- 
foder. Som  Drikke  gives  Mælk;  kan  dette 
ikke  skaffes  fuldstændig  friskt,  er  Vand  at 
foretrække.  Sidstnævnte  maa  aldrig  sættes  i 
Solen. 

Har  Kyllingerne  ikke  Adgang  til  en  græs- 
bevoxet  Løbeplads,  maa  de  forsynes  med 
vegetabilsk  Føde  i  Form  af  Salater,  Kløver, 
Luzerne  o.  s.  v.  Animalsk  Føde  er  ligele- 
ledes   uundværlig   og   har   en   særlig  gavnlig 


Indflydelse  paa  de  unge  Dyrs  Vækst;  hakket 
Kød  senere  friske  knuste  raa  Ben  ere  for 
trinlige. 

Efter  en  halv  Snes  Dages  Forløb  kan  man 
begynde  at  give  Kyllingerne  Smaahvede,  lidt 
knust  Majs,  afskallet  Byg  og  Havre  osv. 
Dette  faste  Foder  gives  i  Avner  eller  Blade 
for  at  Kyllingerne  kan  faa  det  nødvendige 
Arbejde  og  Bevægelse,  der  er  af  største  Be- 
tydning for  dem  med  Hensyn  til  Kroppens 
gode  og  sunde  Udvikling. 

Ser  man  hen  paa  Pladsforholdene,  der 
ofres  til  Kyllingeopdrættet,  da  ere  disse  de 
fleste  Steder  altfor  indskrænkede.  Ved  god 
Pasning  samt  gennemført  Renlighed  og  ved 
ofte  Gennemgravning  og  Fornyelse  af  Jorden, 
kan  der  sikkert  fremskabes  endog  ret  gode 
Resultater  paa  indskrænket  Plads,  men  nægtes 
kan  det  ikke,  at  en  stor  skyggefuld  tør  Løbe- 
plads vil  være  Idealet. 

De  i  Udlandet  saa  ofte  benyttede  Kyllinge- 
bure, indrettede  saaledes,  at  Hønen  bliver  inde  i 
Buret  og  Kyllingerne  gennem  Forsidens  Trem- 
mer frit  kan  løbe  ind  og  ud,  kunde  sikkert 
med  Fordel  anvendes  adskillige  Steder.  Kyl- 
lingerne faa  i  saa  Tilfælde  Friheden,  og  kan 


Det  gjensidige  Forsikringsselskab 

„DANMARK" 

Hovedkontor:  Selskabets  Ejendom, 
V.  Boulevard  34,  Filialkontor:  Amagertorv  3. 

Desuden  har  Brandforsikringsafdelingen 
Agenturer  over  hele  Landet  og  Livsforsikrings- 
afdelingen  har  General- Agentur  i  Aarhus: 
Prip,  Clemensborg,  og  i  Odense:  Schreiner, 
Kongensgade  31. 

Brandfort-         Livafors. 


Forsikringssum 
Formue.  ..... 


c.  S77      Mill.        c.  50  Mill. 
-      31/4     —  c  10    - 

Gramrnopbon 

med  Sange  af 

—  Herold  —  Cornelius  -  Nissen  — 

Simonsen  f  og  mange  andre« 

Musikstykker  af  den  kgl.  Livgardes  og 
Husar  Regim.  Orkestre. 

Ægte  Grammoplion  Apparater lige- 
fra  Kr.  30.00 

Ægte  Grammoplion  Plader  Kr.  2,50  og  Kr.  5. 

Nye  Zonophon  Plader,  enestaa- 
ende  rene  og  kraftige,  enkelt  bespillede  Kr. 
1.00  og  Kr.  2,00,  dobbelt  bespillede,  2  Melo- 
dier paa  en  Plade,  Kr.  1,50  og  Kr.  3,00. 

Skandinavisk  Grammopbon  Aktieselskab 

Frederiksberggade  27,  i.sti.  København. 


Hus  og  Have 


selv  søge  sig  mangen  Lækkerbidsken  i  Form 
af  Orme,  Insekter  o.  s.  v.  De  fjerne  sig  som 
Regel  ikke  langt  fra  Moderen  for  straks  i 
Tilfælde  af  Fare  at  søge  tilbage  til  hende. 

Naar  Hønen  forlader  Kyllingerne  i  6  til  8 
Ugers  Alderen,  vil  det  paa  større  Steder 
være  rettest  at  samle  Kyllingerne  efter  Alder 
og  Størrelse  i  forskellige  Hold.  Hvor  der  er 
gode  Pladsforhold  tilstede,  vil  transportable 
Huse  være  paa  sin  Plads.  Naar  Forsiden 
bestaar  af  fint  Staaltraadsnæt,  der  om  Natten 
er  til  at  dække  med  et  Skod,  kan  et  saadant 
Hus  tjene  baade  som  Dag-  og  Natrum.  Paa 
Gulvet  i  sidstnævnte  lægges  et  tykt  Lag 
Strøelse,  først  naar  Kyllingerne  ere  blevne 
halvvoxne  anbringes  Siddestængerne.  En  for 
tidlig  Adgang  til  Siddestænger  vil  let  have 
skævt  Brystben  tilfølge.  Tilbage  staar  da 
senere  hen  at  dele  Kyllingerne,  Hanerne  for 
sig  og  Hønerne  for  sig.  Førstnævnte  maa 
med  Undtagelse  af  de  enkelte,  man  udvælger 
til  Avlsdyr,  luges  væk  saa  snart  som  mulig, 
for  at  der  kan  blive  des  bedre  Plads  for 
Ungdyrene  og  disse  saaledes  blive  saa  kraf- 
tige som  mulig. 

Sluttelig  skal  anføres,  at  man  stadig  bør 
være    paa    sin     Post    overfor    Utøjet;    flere 


Gange  i  Løbet  af  Saisonen  maa  Hønen  med 
Kyllinger  undersøges  for  Utøj.  Paa  sidst- 
nævnte er  det  navnlig  paa  Hovedet,  under 
Vingerne  og  ved  Halen  at  Utøjet  samler  sig. 
Godt  stærkt  persisk  Insektpulver  er  et  godt 
Middel  herimod.  Enhver  Kyllingeopdrætter 
bør  holde  sine  Kyllingehuse  fuldstændig  rene 
og  jævnlig  hvidte  dem,  ligesom  der  altid 
maa  være  et  tørt  godt  Askebad  ved  Haan- 
den;  mangen  en  Kyllingeflok  vilde  da  und- 
gaa  at  gaa  tilgrunde,     w.  a.  Kock,  Kousuient 


Hjemmet. 


I. 


Den  dannede  Middelstands  Hjem, 

I  Begyndelsen  af  det  19de  Aarhundrede, 
hvor  Pengekrisen  og  nedadgaaende  Konjunk- 
turer økonomisk  set  lagde  en  vis  Tvang  paa 
Folk,  levede  den  dannede  Middelstand  mere 
indskrænket  end  nu.  Den  Grænse,  som  Fa- 
milien i  de  Tider  trak  om  sin  Levevis,  var 
snævrere  end  den,  som  man  nu  vil  nøjes 
med.  Flotte  Vaner  var  af  økonomiske  Grunde 
banlyste.  De  flotte  Vaner,  vi  nu  har,  dem 
har  vi  lagt  os  til  i  de  opadgaaende  Tider  i 
Halvfjerds — Firserne. 


_  ^øeSon 


er  V\ne  ofc  iy\d\fee  \\\  ^ofcebrufc 
m\\de  ofc  deUcate  \\\  $p\se\>v\xfc 


Hus  og  Have- 


Endnu  er  Tiderne  opadgaaende,  men  de 
socialistiske  Principper  har  gennemsyret  Sam- 
fundet, Pengene  fordeles  jævnere,  saaledes  at 
de  enkelte  Familiers  Krav  til  Velvære  kun 
kan  fyldestgøres  indenfor  en  vis  Begrænsning, 
men  indenfor  denne  kan  man  da  indrette  sig 
saa  bekvemt  og  hyggeligt,  som  al  Nutidens 
Komfort  tillader  det.  Det  Velvære  —  navnlig 
hvad  Plads  angaar  —  som  de  opadgaaende 
Tider  begunstigede  hos  den  dannede  Middel- 
stand, er  der  mindre  og  mindre  Raad  til,  jo 
flere  Familier  der  bliver  i  Samfundet,  som  kræver 
deres  Andel  af  den  økonomiske  Opgangstid. 
Men  med  den  Konservatisme,  som  Hjemmet 
udvikler,  indrømmer  vi  det  kun  nødtvungent, 
og  derfor  lever  altfor  mange  over  Evne, 
kniber  og  sparer,  men  lige  lidt  forslaar  det, 
fordi  man  ikke  sparer  paa  den  eneste  radikale 
Maade:  ved  at  indskrænke  Rammen  om  sin 
daglige  Levevis,  indskrænke  Boligen.  Kun 
derved  vil  det  lykkes  at  nedsætte  Udgifterne, 
saa  det  kan  mærkes,  og  dermed  slippe  Knibe- 
riets daglige  Kvaler,  som  er  baade  aandsfor- 
tærende  og  legemligt  opslidende. 

Men  man  gør  det  nødigt.  Man  mangler 
Mod  og  Lyst  til  at  gøre  en  radikal  For- 
andring i  sin  Levevis,  fordi  man  hænger  ved 
Boligen  i  den  Skikkelse,  som  man  modtager 
den  fra  Forældrene.  Hænger  forbenet  fast  i 
den  selvsamme  Maade  at  ordne  og  udstyre 
Lejligheden  paa. 

Vi  maa  imidlertid  se  at  komme  bort  fra, 
at  den  Maade,  hvorpaa  den  dannede  Middel- 
stand i  det  sidste  halvhundrede  Aar  har  ind- 
rettet sin  Bolig,  er  den  eneste  saliggørende. 
Vi  maa  rokke  lidt  ved  Hjemmets  ydre  Appa- 
rat, men  ikke  ved  dets  Grundvold,  gøre  det 
fordi  Apparatet  er  for  stort  og  besværligt  i 
Forhold  til  Indtægterne. 

At  man  tenderer  hen  imod  mere  tids- 
svarende Boliger,  tyder  mange  af  de  Byg- 
ninger paa,  som  nu  er  under  Opførelse  med 
praktisk  indrettede  2,  3  og  4  Værelsers  Lej- 
ligheder med  al  Nutidens  Komfort.  Man  fra- 
falder her  den  gamle  Fordring  til,  at  en 
Familie  af  den  dannede  Mellemstand  maa 
have  en  Spisestue,  en  Dagligstue  og  et  Herre- 
værelse, som  noget  der  ikke  svarer  til  Tidens 
økonomiske  Udvikling,  hvor  Maalet  skal  være 
„at  faa  har  for  meget  og  færre  for  lidt",  og 
opnaaer,  at  de  Smaafamilier,  der  før  sad 
bunket  sammen  i  daarlige  Et- Værelses  Lejlig- 
heder med  Alkove  eller  lige  saa  daarlige  To- 
Værelses  Lejligheder,  nu  hvad  Bolig  og  Nu- 


tidens Bekvemmeligheder  angaar  nærmer  sig 
hinanden. 

Med  Hensyn  til  vore  Boliger  er  der  to 
Bevægelser  oppe  i  Tiden,  begge  udsprungne 
fra  det  samme  Grundprincip.  Den  ene: 
Villaerne  viger  for  store  moderne  Bygninger 
med  Plads  til  mange  Familier.  Altsaa  et 
nyt  Kasernesystem  men  efter  retfærdigere  og 
bedre  Principper  end  de  Arbejderkaserner, 
som  Byggespekulationerne  i  de  opadgaaende 
Tider  i  Halvfjerds — Firserne  bragte. 

Den  anden  Bevægelse:  I  Stedet  for  at 
bygge  Kasernerne  i  Højden,  bygges  de  i 
Bredden  som  Villakomplex  med  bitte  Huse 
og  bitte  Haver  af  ensartet  Type. 

Maalet  for  begge  er  det  samme:  om  Hjem- 
mets klippefaste  Grundvold  at  omforme  saa 
meget  af  dets  ydre  Apparat,  som  nu  hverken 
er  praktisk,  økonomisk  eller  stemmende  med 
Tidsaandens  Stræben  mod  ligeligere  Fordeling 
af  de  materielle  Goder. 


Naar  Børnene  fra  de  fleste  dannede  Middel- 
standshjem  sætter  Bo,  indrettes  deres  Bolig 
som  en  lille  Aflægger  af  Forældres,  Slægt  og 
Venners.  Omgangskredsen  —  det  Milieu, 
hvori  de  unge  har  levet,  mens  de  var  i 
Forældrehjemmet  —  paatrykker  det  nydan- 
nede Hjem  sit  Præg.  I  Stedet  for  at  det, 
der  burde  præge  det,  er  de  unges  egen  In- 
dividualitet og  deres  egne  økonomiske  Kaar. 

Forældrene  køber  Udstyr  til  en  Lejlighed, 
som  det  unge  Par  nok  har  Raad  til  at  be- 
tale, saalænge  de  kun  er  to,  men  som  naar 
der  kommer  Børn  til  og  dermed  forøgede 
Udgifter  absolut  er  for  dyr.  Derfor  maa  de 
knibe  og  knibe  og  har  dog  svært  ved  at  faa 
Pengene  til  at  strække  til. 

Hellere  end  at  udstyre  en  4 — 5  Værelsers 
Lejlighed  skulde  Forældrene  give  dem  Udstyr 
til  2  å  3  Værelser  og  sætte  Resten  af  Pen- 
gene i  Sparekassen  til  Nødskilling  i  kom- 
mende Tider. 

Men  Forældrene  har  selv  Spisestue,  Daglig- 
stue og  Herreværelse,  og  det  samme  har 
Slægt  og  Venner,  og  derfor  skal  det  unge 
Par  ogsaa  have  det,  skøndt  Indtægterne  maaske* 
ikke  overstiger  3000  Kr.  aarligt. 

Den  Konservatisme,  som  i  aandelig  Hen- 
seende er  Hjemmets  Styrke,  og  som,  trods 
Snigløb  af  nedbrydende  Strømninger,  har 
baaret  det  over  mange  Skær,  der  har  truet 
med    at    undergrave    dets    Existens,    vil    da 


^Hus  og  Have 


volde  mange  Hjems  Ruin,  hvis  vi  ikke  sadler 
om  og  indretter  os  paa  en  anden  Maade. 
Perkins  Gilman  har  paapeget  det  for  Ameri- 
kanerne, Elsa  Torne  for  Svenskerne,  hver  af 
dem  med  deres  Lands  særegne  Forhold  for  Øje. 


Den  gamle  Sætning  som  ofte  anvendes  paa 
Udstyret,  at  „det,  man  har,  det  har  man" 
og  at  „ Udstyret  spiser  jo  ikke  Brød44,  var 
god  Latin  for  halvtreds  Aar  siden,  men  ikke 
nu,  hvor  hver  Tomme  Plads  koster  omtrent 
en  Tredjedel  mere  end  den  Gang.  Nu,  hvor 
man  bogstavelig  talt  lejer  Hus  til  sine  Møbler 
snarere  end  til  sig  selv,  holder  Tjenestepiger 
og  Koner  for  at  renholde  -dette  Indbo  med 
samt  al  den  Plads,  det  tager,  og  hvor  man 
inviterer  Selskab,  fordi  man  har  været  saa 
dum   at   indrette   sig   med    Plads,  Porcellain, 


Glas  og  Sølvtøj  til  12—18  Personer.  For 
at  stikke  sig  selv  og  andre  Blaar  i  Øjnene 
m.  H.  t.  sin  Økonomi,  siger  man  saa,  at 
det  er  billigere  at  samle  flere  Gæster  paa  én 
Gang  end  oftere  at  invitere  2 — 3  Mennesker. 
Det  billigste  er  naturligvis,  naar  man  vil 
være  ærlig,  slet  ingen  at  se.  Det  næstbillig- 
ste er  at  se  2 — 3  gode  Venner  hos  sig  i  al 
Tarvelighed.  Økonomien  med  det  billigere 
større  Selskab  er  et  af  de  mange  Selvbedrag, 
som  man  har  hygget  sig  ved  i  Stedet  for  ærligt 
at  indrømme:  vi  har  ikke  Raad  til  det,  men 
vi  gør  det  alligevel,  dels  fordi  det  morer  os, 
dels  fordi  man  gerne  vil  bedes  ud  igen  til 
dem,  der  gør  Selskab.  Kun  for  Folk  i  For- 
retningsforhold kan  man  betragte  Selskabelig- 
heden noget  anderledes  —  nærmere  maaske 
som  en  Slags  Børsspil,  der  kan  lykkes  men 
—  ofte  mislykkes.   (Sluttes.)        vibek*  Saiicatk, 


o 

% 

% 

r* 
% 

5 


Pas  paaliL. 


»»i 

s 

% 


t 

I 


*  fav\>efa\e\  at  onot  400  AatvsVe  Læfeer  # 


•  Undskyld,  go'e  Herre,  jeg  har  mistet  mit  ene  Ben ! 
Ja,  jeg  har  virkelig  ikke  fundet  det. 


V.  C.  S.  Topsøe 

Samlede  Fortællinger 

Tre  Bind. 
9  Kr.  50  Øre  —  Indb.  13  Kr.  50  Øre 

G.  E.  C.  Gad 


FERRIN 

mod  Blodmangel 

er  en  kemisk  Forbindelse  af  Mælkens 
Æggehvidestoffer  med  Jern. 

Denne  Forbindelse  afgiver  den  bed- 
ste Form  for  et  styrkende  organisk 
Jernpræpnrat.  Faas  paa  Åpothekerne. 

Pris  1  Kr.  50  Øre. 
Xblmhi  Lareapotheki  kemiske  Fabrik. 


Kgl.  Hof 
Instrument- 
mager 


CORNELIUS  KNUDSEN 

18  Købmagergade  IS 


Speoial-Atelier  for  alt 
moderne  Haar arbejde 

for  Damer  og  Herrer. 
Transformation*.    Tatjpets« 

Parykfabrik  og  Lager. 

8F.  Platan         a 
Hoved vagtsgade  O 

Ordres  pr.  Pott  ekspederes  prompte 


/  alle  Boglader  faas: 

„Stjernehimlen". 

Stjernekort  med  Drejeskive. 

2Kr. 

G.  £.  C.  GAD. 


mest  fuldkomne  Klaverspilleapparat  hvorpå* 
enhver  —  med  eget  Foredrag  —  kan  udfare 
alle  Musikens  Mesterværker.  Piano laefl.  hvis 
Pris  er  1000  Kr*.  forevises  beredvilligt  dagligt  i 

Petersen  &  Steenstrap's 

Harmoniums-Magasin, 

St.  Kirkestræde  i,  1.  Sal. 


s~ 


BILLEDER  AF 

ORDENS  FLORA 


<%,  <%,   OVER  500  FARVETRYKTE  TAVLER   -%,  <%, 
MED  TEKST  AF 

A.  MENTZ  og  C.  H.  OSTENFELD. 

Med  Undtagelse  af  det  berømte  > Flora  Danica«,  der  udgør  54  Bind  og  koster  c.  2500 
Kr.,  ejer  den  dansk-norske  Litteratur  ikke  noget  botanisk  Billedværk,  som  kan  sidestilles 
med  »Nordens  Flora«.  Ogsaa  i  Sammenligning  med  Udlandets  almenkendte  Planteat- 
lasser rager  det  højt  op  ved  sine  naturtro  og  med  den  fineste  Teknik  udførte  Afbildinger. 
—  Det  vil  være  til  Nytte  og  Glæde  ikke  blot  for  enhver,  som  interesserer  sig  for  Botanik 
men  ogsaaa  for  den,  som  i  kunstnerisk  Øjemed  søger  Motiver  i  Planteverdenen. 


c.  20  Hefter  å  3  Kr. 

Faas  i  alle  Boglader 


G.  E.  C.  Gad. 

KJØBENHAVNS 
LAANEOG 

DISKONTOBANK 

AKTIESELSKAB 


Aktiekapital  Kr.  12.000.000 
Reserver  Kr.  1.920.000 


HOVEDSÆDE:  Amagertorv  24.  —  10-4.   Telf.  6900. 
NØRREBRO  AFD.:  Nørrebrogade  26.  —  9-3  og  67i-8.  Telf.  4951. 
ØSTRE  AFD.:  Bredgade  77.  —  9-2  og  5-7.    Telf.  H  583. 
HELLERUP  AFD.:  Strandvej  96.  —  10-2  og  6-7.   Telf.  Heil.  119. 


Foretager  alle  Køber  og  sælger 

Bankforretninger.  Obligationer  og  Aktier. 


Modtager  Indlaan  og  Indskud  paa  Folio  og  Bankbog. 

3  Mdrs.  Indlaan  =  5  pCt. 
Rente  paa  Bankbog  =  31/*  pCt  +  Bonus. 


Boxer  udlejes  i  Hovedsædet  og  Hellerup  Afdeling: 
15—25—40  Kr.  aarlig. 


L_ 


Værdipapirer  og  Værdigenstande  opbevares  mod  Va  %o 

aarlig  Afgift. 


q 

TURISTFORENINGENS  REJSEHAANDBOG 

DANMARK 


Særskilt  iaas 


TREDJE   OMARBEJDEDE   UDGAVE 
Med  30  Kort.    Indb.  4  Kr.   50  Øre. 


SJÆLLAND 

med  omliggende  Øer  og 

BORNHOLM 


Med  13  Kort. 
Indb.  2  Kr.  50  Ore. 


FYN 

og 

JYLLAND 

Med  18  Kort. 
Indb.  2  Kr.  50  Øre. 


Faas  i  alle  Boglader. 

Det  gjensidige  Forsikringsselskab 

„DANMARK" 

Hovedkontor:  Selskabets  Ejendom, 
V.  Boulevard  34,  Filialkontor:  Amagertorv  3. 

Desuden  har  Brandforsikringsafdelingen 
Agenturer  over  hele  Landet  og  Livsforsikrings- 
afdelingen  har  General- Agentur  i  Aarhus: 
Prip,  Clemensborg,  og  i  Odense:  Schreiner, 
Kongensgade  31. 

Brandfors.         Llvtfort. 

Forsikringssum c.  877      Mill.        c.  50  Mill. 

Formue -      31/4     —  c.  10    — 

Grammophon 

med  Sange  af 

—  Herold  —  Cornelius  -  Nissen  — 

Simonsen  f  og  mange  andre. 

Musikstykker  af  den  kgl.  Livgardes  og 
Husar  Reglm.  Orkestre. 

Ægte  Grammophon  Apparater  lige- 
fra  Kr.  30.00 

Ægte  Grammophon  Plader  Kr.  2,50  og  Kr.  5. 

Nye  Zonophon  Plader,  enestaa- 
ende  rene  og  kraftige,  enkelt  bespillede  Kr. 
1,00  og  Kr.  2,00,  dobbelt  bespillede,  2  Melo- 
dier paa  en  Plade,  Kr.  1,50  og  Kr.  3,00. 

Skandinavisk  Grammophon  Aktieselskab 

Frederiksberggade  27,  i-Sai.  København. 


TRAP:   DANMARK 

KOMPLET  I  s  BIND 
77  Kr.,  indbunden  94  Kr.  50  Øre. 

Traps  Danmark  er  ganske  uundværlig  for  en  Mængde  Autoriteter  og  Forretnings- 
folk;  men  ogsaa  en  Mængde  almindelige  Mennesker,   der  strængt  taget  ikke 
skulde  synes  at  have  Brug  for  Statistik  og  Haandbøger,  vil  finde  den  uundværlig. 


Intcrier  fra  Hovedgaarden  Odden  (Hjerring  Amt). 

Enhver,  der  holder  af  sit  Land,  vil  gærne  have  dette  Værk  i  sin  Boghylde.  Vil 
man  gøre  en  lille  Rejse  rundt  i  Danmark,  faar  man  mest  Glæde  deraf,  naar  man 
ved  Besked  om,  hvad  man  ser.  Men  intet  Sted  faar  man  en  saa  fornuftig  Besked 
som  i  Traps  Danmark.  Vi  har  Rejsehaandbøger  og  poetiske  Beskrivelser  i  Mængde, 
men  de  tilfredsstiller  ikke.  De  fortæller  i  Reglen  kun,  hvad  vi  ved  eller  selv  kan 
se.  Men  Trap!  Ser  vi  en  gammel  Herregaard,  maa  vi  høre  Trap  fortælle  om 
den.  Færdes  vi  paa  en  Egn,  faar  vi  Svar  paa  vore  mange  Spørgsmaal  hos  Trap. 
Han  kender  Folkemængde,  Erhverv,  Jordbonitet,  Historie,  Sagn;  han  ved  saa  at 
sige  alt,  hvad  vi  spørger  om.  Og  selv  om  man  ikke  rejser  og  ikke  vil  købe  Gaarde, 
men  blot  underholde  sig  i  en  ledig  Time,  kan  man  have  Glæde  af  Traps  Danmark. 
Det  er  næsten  lige  meget,  hvor  man  slaar  op  i  disse  Bind.   Allevegne  finder  man 

noget,  der  sætter  Fantasien  i  Bevægelse.  Det  er  en  Glæde  at  se  alle  disse  ypper- 
lige Billeder  af  vort  Lands  gamle  Gaarde  og  Slotte  og  læse  de  smaa  historiske 
Beretninger  om  dem.  Fra  den  tidlige  Barndom  elskede  man  Traps  Danmark  med 
de  store  tontrykte  Billeder;  nu  er  de  tontrykte  Billeder  erstattede  af  Arkitektur- 
maler  J.  Th.  Hansens  samvittighedsfuldt  tegnede  Billeder,  og  de  er  ligesaa  gode. 


Interier  af  Tirsted  Kirke  (Maribo  Amt). 

Der  er  naturligvis  kommet  mange  nye  Oplysninger  til,  og  alt  er  ført  frem  i  moderne 
Skikkelse.  Men  saa  kær  er  den  gamle  Trap  blevet,  at  man  beholder  ham  i  Reolen 
ved  Siden  af  den  nye,  og  man  maa  kun  haabe,  at  den  Ungdom,  som  nu  skal  tage 
fat  paa  den  sidste  Udgave,  maa  faa  ligesaa  stor  Kærlighed  til  denne,  som  vi  ældre 
fik  til  den  tidligere,  thi  Trap  lærte  os  at  kende  vort  Land,  at  elske  dets  gamle 
Mindesmærker.     (Af  en  Anm.  i  »»Nordsjælland«.) 

G.  E.  C.  Gad's  Forlag. 


Bertha  Dorph:  Hos  den  unge  Barselkone. 


FORAARSUDSTILLINGERNE 


Af  Johs.  Jørgensen. 


I. 


FORAARSUDSTILLING ! 
Der  var  en  Tid  —  det  var,  da  Char- 
lottenborg var  ene  paa  Markedet,  da  der 
endnu  ingen  fri  Udstilling  existerede,  ja,  da 
der  endnu  ikke  var  rejst  den  nye  røde  Byg- 
ning bagerst  i  Kunstakademiets  Gaard.  Til 
den  Tid  knytter  sig  mine  første  Minder  om 
Foraarsudstillinger. 

Og  den  Gang  svarede  disse  Udstillinger  til 
deres  Navn.  Det  var  som  en  Indvielse  til 
Foraaret,  saadan  en  Dag  sidst  i  Marts  eller 
først  i  April  at  komme  op  i  de  fernisduf- 
tende  Sale  og  dér  fra  Lærrederne  se  alt  det 
Solskin  og  alle  de  Sommerskove  lyse  sig  i 
Møde,  som  man  den  lange,  graa  Vinter  igen- 
nem havde  gaaet  og  længtes  mod,  og  hvor- 
paa  der  nu  her  blev  givet  ligesom  et  For- 
skud.    Jeg    ved    ikke,    om    andre    har    det 


samme  Indtryk  —  men  jeg  synes,  at  Vin- 
trene den  Gang,  i  Midten  af  Firserne,  var 
længere  og  trøstesløsere  og  umuligere  at  faa 
Hast  paa  end  nu.  Derude  i  Christianshavns 
sølede  Gader  og  ved  Havnens  Vand,  som 
haardnakket  vedblev  at  være  graat  og  koldt, 
kunde  Længslen  efter  Sommer  og  Solskin 
ligefrem  stige  til  en  Sygdom,  en  Feber.  Og 
denne  Feber  fandt  lidt  Lise  og  Lindring  i  de 
Glimt  gennem  Sommerens  Døre,  som  Lærre- 
derne paa  Charlottenborg  gav  .  . . 

Maaske  var  det  ikke  netop  den  bedste 
Kunst,  jeg  saaledes  i  nittenaarig  Uskyldighed 
kom  til  at  beundre.  Men  denne  Kunst  fik 
en  Livsværdi  for  mig  —  den  gav  mig,  hvad 
jeg  trængte  til  —  Lys  i  mit  Mørke,  Trøst 
i  mit  Tungsind,  Svaling  af  mit  sugende  Savn. 
Jeg  følte  det,  som  var  jeg  kommen  hjem, 
naar  jeg  gik  deroppe  gennem  Charlottenborgs 


657  = 


^Foraarsudstillingerne= 


M.  Ancher:  Under  Ørnens  Tegn. 


Sale,  for  dér,  syntes  jeg,  var  jo  en  Skovvej, 
dér  en  Eng  og  dér  en  Grøftekant,  jeg  kendte. 
Saadan  faldt  de  gyldne  Strejf  af  Eftermid- 
dagssolen netop  hen  over  de  glimtende  Straa 
mellem  Bøgestammerne  i  Græsholmeskoven 
—  og  saadan  laa  Svendborg  Sund,  stille  og 
violet,  i  dunkle,  skyede  Avgustaftener,  naar 
Sommeren  allerede  gik  paa  Hæld,  og  Moder 
stod  med  Sjal  om  Skuldrene  paa  Taasinge- 
broen,  og  der  blussedes  Aal  ude  paa  Vandet. 
Og  der  var  et  Billed  af  en  Vej  et  Steds 
langs  et  Skovbryn  —  netop  saadan  huskede 
jeg  den,  Bakke  op  og  Bakke  ned  mellem 
Skov  og  levende  Hegn,  indtil  den  ganske 
smal  og  lille  forsvandt  over  den  yderste 
Banke  —  et  hvidt,  længselsvækkende  Glimt 
i  Horisonten  .  .  . 

Saadan  saa  jeg  den  Gang  paa  Billeder  — 
det  var,  hvad  jeg  den  Gang  saae  i  Billeder  og 
udaf  Billeder.  Dei  er  storr.e  Kunstnere  til  end 
Gotfred  Christensen  og   Kabell,   det   véd  jeg 


meget  godt.  Men  deres  Værker  havde  Livs- 
værdi for  mig  —  og  havde  de  saa  ikke 
ogsaa  Kunstværdi? 

II. 
Der  er  520  Malerier  og  74  Billedhugger- 
arbejder paa  Charlottenborg,  der  er  223 
Malerier  paa  den  Frie  og  41  Billedhugger- 
værker —  ialt  hen  ved  900  Kunstværker  og 
med  Arkitekternes  Modeiler  og  de  dekorative 
Kunstneres  Bidrag  til  de  to  Udstillinger  nær 
op  mod  ét  Tusend  Numre.  Ét  Tusend  Kunst- 
værker —  og  det  er  blot  ét  Aars  Afgrøde! 
I  Sandhed  —  der  maa  være  noget  om,  hvad 
afdøde  Schandorph  saa  gærne  vilde,  at  vi 
skulde  være  Nordens  Athenere.  Vi  er  kun 
et  Folk  paa  21/*  Millioner  Mennesker,  og 
vore  overmægtige  Naboer  mod  Syd  tæller  60 
Millioner.  Men  sé,  om  de  forholdsvis  kan 
opvise  en  blot  tilnærmelsesvis  saa  frodig  Pro- 
duktion!   Gaa  i  Glaspaladset  i  Munchen,  gaa 

i  alle  „Sezessionerne"  hele  Tyskland  over 
—  du  vil  knap  finde  flere  Kunstværker  eller 
Kunstnere  end  paa  Københavns  to  Foraars- 
udstillinger !  Og  dog  burde  Tyskland  med 
sine  60  Millioner  Indbyggere,  saafremt  der 
var  samme  Grøde  i  dem  som  i  de  21/2 
Millioner  danske,  kunne  opvise  en  aarlig 
Kunstproduktion  paa  hen  ved  24,000  Arbej- 
der. Den  findes  i  sin  Helhed  ikke  —  vi  er  paa 
dette  Omraade  virkelig  vore  krigerske,  lærde 
og  forretningsdygtige  Naboer  mod  Syd  langt 
overlegne. 

Hvad  Kvantiteten  angaar,  er  der  altsaa 
ikke  noget  i  Vejen  med  den  danske  Kunst. 
Den  skæpper  godt,  derom  kan  der  ingen 
Tvivl  være.  Et  andet  Spørgsmaal  bliver  det 
imidlertid,  om  det  nu  altsammen  er  Korn, 
godt,  nærende  Korn,  man  maaler  os  Skæppen 
fuld  med.  Og  her  turde  man  vel  paa  For- 
haand  have  Ret  til  at  nære  en  lille  Tvivl. 

En  Analogi  fra  et  andet  Kunstomraade 
vil    bringe    denne    Tvivl    til    at   voxe.     Der 


tales  jo  hvert  Aar  ved  Efteraars-  og  Juletid 
stærkt  om  Bogoversvømmelse.  Der  digtes  for 
meget  i  Danmark,  hedder  det,  skrives  især 
altfor  mange  Romaner  og  Noveller.  Men  tu- 
send  Romaner  om  Aaret  —  det  kommer  der 
virkelig  ikke  ud  herhjemme,  vel  knap  nok 
et  Par  Hundrede.  Hvorfor  da  ikke  langt 
snarere  tale  om  Maleri-  end  om  Literatur- 
oversvømmelse? 

Tanker  som  disse  er  det  vanskeligt  at  fri- 
gøre sig  for,  naar  man  nu  i  Foraaret  1907 
gennemvandrer  Salene  paa  Charlottenborg  eller 
i  Willumsens  Bygning  og  standser  ud  for 
Nummer  efter  Nummer,  Værk  efter  Værk,  for 
at  lade  det  virke  paa  sig.  Her  er  Kvantum 
nok,  men  hvordan  er  det  med  Boniteten? 

III. 

Vor   Malerkunst   lider   vist   for  Øjeblikket 

under   én    stor  Fejl  —  den   er  i  Færd  med 

at  blive  gammel.    Man  behøver  ikke  at  gaa 

mere  end  en  femten  Aar  tilbage  i  Tiden,  og 


M.  Ancher-  Kunstdommere. 

man  vil  huske,  at  man  den  Gang  modtog 
et  ganske  anderledes  livfuldt  og  kraftigt  Ind- 
tryk af  en  Foraarsudstilling  end  nuomstunder. 
Man  tænke  en  Gang  paa  de  Aar,  da  Zahrt- 
manns  „Job",  Skovgaards  „Bethesda  Dam" 
eller  —  hvorfor  ikke  tage  den  med?  — 
Willumsens  forgyldte  Gemse  satte  Sindene  i 
Bevægelse.  Der  var  Ungdom  paa  Færde,  der 
var  Fremgang  og  nye,  dristige  Forsøg  paa  alle 
Kanter  —  og  de  nye 
Malere  havde  det  Held, 
til  deres  Talsmand  i 
Pressen  at  have  en 
Mand,  hvis  Pen  den 
Gang  endnu  var  helt 
uslidt,  skarp  og  blank 
(og  spids,  om  det  be- 
høvedes): Karl  Mad- 
sen. Hvor  det  for- 
argede, naar  han  dri- 
stigt drog  Paralleler 
mellem  sine  malende 
Venner  og  Kunstens 
henfarne  Store?  Men 
hvor  det  virkede  vel- 
gørende —  og  hvor 
det  var  gavnligt,  selv 
om  Karl  Madsen  var 
sig  bevidst,  at  han 
overdrev.  Det  var  en 
glimrende  Slægt  af 
Kunstnere,  han  den 
Gang    saa    glimrende 

førte  Ordet  for,  og  hvorfor  er  Livet  saadan, 
at  denne  geniale  og  rebelske  Pen  skulde  tvin- 
ges i  adstadig  Pasgang  til  kunsthistorisk  Mo- 
nografiarbejde? 

Det  synes  imidlertid  at  være  en  Lov  i 
Danmarks  Malerkunst,  at  al  Ting  vender  til- 
bage til  Eckersberg  —  jeg  havde  nær  sagt 
til  Vermehren.  Saa  forholdsvis  ny  Tradi- 
tionen end  er  i  vor  hjemlige  Malerkunst, 
den  viser  sig  dog  stærkere  end  alle  Forsøg 
paa  at  skabe  noget  nyt.  Om  det  saa  er 
Syberg,    saa    gaar    han    nu   Bodsgangen    til 


Augusta  Thejll:  Portræt. 


Traditionen  —  man  sé  en  Gang  hans  store 
Bilied  fra  Horse-Klint  (216  paa  den  frie  Ud- 
stilling) :  ingen  Vermehren  kunde  bedre  „gøre 
Rede*  for  hver  af  de  bølgeslidte  Sten  i 
Strandkanten.  Saaledes  maa  al  dansk  Maler- 
kunst aabenbart  før  eller  senere  komme  til  at 
se  ud.  Karl  Madsen  har  ingen  Skyld  i,  at 
det  gaar  saaledes,  men  mon  ikke  Hr.  Emil 
Hannover  har  en  hel  Del  paa  sin  Samvit- 
tighed ? 

Man  maaler  bedst 
Afstanden  mellem  før 
og  nu,  naar  man  be- 
tragter et  af  de  Billeder, 
der  paa  Charlottenborg 
samler  størst  Publi- 
kum om  sig  —  Bertha 
Dorphs:  „Hos  den 
unge  Barselkone".  Den 
Kunst,  som  i  vore  Dage 
er  den  nye,  har  maa- 
ske  ikke  længe  sat 
nogen  mere  fuldmoden 
Frugt  end  denne.  Der 
er  da  Grund  til  at 
dvæle  lidt  ved  Bil- 
ledet. 

Det  er  bygget  op 
over  et  meget  simpelt 
Motiv  —  Modsætnin- 
gen mellem  de  to  Mid- 
terfigurer: den  bøjede, 
sortklædte  Bedstemo- 
der, der  kommer  paa  Gratulationsvisit,  men 
hvis  Blomster  mest  af  alt  ser  ud,  som  var 
de  bestemt  til  Ligfærd,  og  foran  hende  i  al 
sin  Ungdom  den  lykkelige  Moder,  malet  med 
lutter  Lys,  lyst,  rødligt  Haar,  fint,  lyst  In- 
karnat,  hvide,  svagt  blegrøde  og  bleggrønne 
Farver  i  hendes  og  Barnets  Dragt. 

Ved  den  unge  Moders  Side  er  saa  samlet 
en  Del  Ting,  der  har  til  Opgave  yderligere 
at  forstærke  det  Indtryk,  hun  og  Barnet  gør: 
Roser  i  et  fint,  lille  Glas  —  Frugt  i  en 
Sølvskaal   —  forskellige    Karaffer,    Smaatal- 

lerkener,  Glas  og  Skeer.  Alle  disse  Ting  er 
meget  blanke  og  giver  Anledning  til  rigelig 
Brug  af  Glanslys.  Over  Bordet  er  lagt  en 
fint  syet  Dug.  Bag  Barselkonens  magelige 
Kurvestol  staar  to  unge  Piger,  den  ene  med 
askeblondt,  den  anden  med  lysgyldent  Haar, 
begge  i  lyse  Dragter;  den  ene  fører  et  buet 
Glas  med  klar,  gylden  Vin  til  sine  Læber, 
den  anden  tager  sit  Glas  ned  fra  en  gam- 
meldags Kommode,  hvor  der  ogsaa  staar 
et  lille  Empire-Ur  med 
stærkt  lysbrydende 
Glas  for  Skiven. 

Bag  den  sortklædte 
Bedstemoder  kommer 
saa  som  Ungdommens 
yderligere  Repræsen- 
tanter et  Par  unge 
Kvinder,  den  ene  end- 
nu kun  halvvoxen,  i 
Grønt,  med  udslagent 
Haar  og  en  Gylden- 
laksbuket i  Haan- 
den  —  den  anden  lige- 
ledes sommerklædt, 
med  Straahat  og  et 
hvidt  Sommersjal  over 
den  lette,  blaa  Kjole. 

De  fleste  af  disse 
Figurer  ses  mod  et 
Vindu,  bag  hvis  tynde, 

tætte  Florsgardiner  man  (som  gennem  et  Vand) 
lige  skimter  de  grønne  Blade  paa  Vinduets 
Planter.  I  det  hvide,  mælkede  Lys,  der  saa- 
ledes  fylder  Rummet,  samler  alle  Billedets  Ind- 
tryk sig  harmonisk  for  at  tilvejebringe  den  til- 
sigtede Virkning,  for  at  vække  den  Stemning 
af  Livets  Rigdom  og  Skønhed,  af  Moder- 
glædens Fylde  og  Lykke,  som  Kunstnerinden 
har  tilsigtet.  Sé,  har  hun  til  Hensigt  at  sige, 
Livet  er  skønt  —  trods  Dødens  Uafvende- 
lighed og  Sorgens  Ubestridelighed! 

Men  med  hvor  mange  stilistiske  Dikkedarer 
er  ikke  dette  sagt?  Man  tage  en  Gang  til 
Sammenligning   et   af    de   skønneste   Billeder 


paa  Den  frie  Udstilling  —  Joakim  Skovgaards 
„Marie  faar  Mad".  Ogsaa  her  er  det  Moder- 
følelsen, Moderlykken,  den  Følelse,  man  har 
overfor  Børn  af  Undren,  Glæde,  Kærlighed 
og  Tak,  som  er  udtrykt.  Men  hvor  simpelt 
er  det  ikke  gjort,  og  i  hvor  tarvelige,  lige- 
fremme og  hverdags  Omgivelser!  Og  hvor 
langt  mere  Følelse,  hvor  langt  mere  Virkelig- 
hed er  der  dog  ikke  i  dette  lille  Billed,  end 
i    al    Fru    Dorphs    Sølvtøj    og    alle    hendes 


Gerda  Stram:  Tevejr. 

kunstnerisk  paaklædte  Pigebørn,  der  mest  at 
alt  bringer  En  til  at  tænke  paa  Eva  Nørre- 
gaards Modebreve  i  „Politiken"  !  Der  er  den 
samme  Forskel  paa  Skovgaard  og  Fru  Dorph 
som  paa  et  Hjem,  hvor  virkelige  Mennesker 
lever  sammen  og  bærer  Dagens  Byrde,  og  saa 
paa  en  moderne  tillavet  Kunstnerbolig,  som 
et  ungt  æsthetisk  Ægtepar  indretter  sig  efter 
alle  Modens  Regler,  og  hvor  alt  er  stillet  op 
for  at  tage  sig  ud,  intet  er  til  virkelig  Nytte 
eller  virkelig  Glæde  for  nogen.  Nej,  heller 
ikke  til  virkelig  Glæde,  thi  for  Alvor  glæder 
man  sig  kun  ved  det,  man  har  Brug  for. 
Det,    man    i   videste    Forstand    ikke    behøver 

o:  som  hverken  Ens  Sjæl  eller  Legem  træn- 
ger til,  det  kan  i  og  for  sig  være  saa  skønt, 
det  vil  —  for  mig  bliver  det  dog  kun  Osten- 
tation  og  Affektation  at  pynte  op  med  det. 
Dette  véd  Skovgaard  —  men  Fru  Dorph 
mangler  denne  Følelse.  Og  derfor  aander 
der  ud  af  hendes  iøvrigt  saa  dygtigt  malte 
og  sindrigt  opstillede  Billed  ingen  virkelig 
ægte  Stemning.  Det  gaar  En  ikke  til  Hjærte, 
simpelt  og  sandt,  saaledes  som  Skovgaards 
lille  Billed,  fordi  det  ikke  er  malet  med  Hjær- 
tet,  men  kun  med  et  klogt  Hoved  og  en 
talentfuld  Haand. 

At  male  med  Hjærtet  —  det  er  vel  i  det 
Hele  det,  som  sondrer  god  Kunst  fra  daar- 
lig.  Atter  er  det  Joakim  Skovgaards  Navn, 
som  trænger  sig  ind  paa  En,  naar  man,  ikke 
langt  fra  Fru  Dorphs  Barselbesøg,  staar  over- 
for Julius  Paulsens  „Adam  og  Eva".  Paulsens 
gamle  Billede  af  samme  Navn  bliver  et  rent 
Mesterværk  ved  Siden  af  dette  nye  Arbejde. 
Og  naar  man  tænker  paa,  hvad  Viborg  Dom- 
kirkes Mester  har  faaet  ud  af  dette  Æmne, 
saa  blues  man  paa  Julius  Paulsens  Vegne 
ved  at  se  de  to  hæslige  Modelstudier,  han 
iaar  har  betitlet  med  de  bibelske  Navne. 
Hvad  der  er  af  Udtryk  i  dem,  er  kun  lidt, 
og  det  lidt,  der  er,  er  grimt.  Wilhjelms  Be- 
handling af  samme  Sujet,  ogsaa  paa  Char- 
lottenborg, er  ikke  mønsterværdig.     Men  der 


er  dog  langt  mere  af  en  Adam  og  Eva  i 
hans  Billed! 

Iøvrigt  er  det  jo  Drachmann  og  atter 
Drachmann,  der  paa  Charlottenborg  drager 
Hovedinteressen  til  sig.  Han  er  der  malet 
af  Krøyer  og  malet  af  Ancher,  ja  Krøyers 
Maleri  af  ham  er  endda  kommen  med  ind  i 
Anchers  Billed,  hvor  Drachmann  desaarsag 
til  nogen  Forvirring  for  Tilskuerne  forekommer 
to  Gange.  Sligt  er  jo  ganske  morsomt,  og 
begge  de  to  Malere  har  taget  den  populære 
Skjald  med  samt  hans  Fez  og  røde  Gammel- 
mandstæppe  og  Fuente-Cigar  og  Skrivegrejer 
paa  Kornet.  Ilden  brænder  dejlig  svovlgult 
og  højrødt  paa  begge  Billederne,  som  over- 
hovedet har  det  med  kraftige  Farver.  Og 
der  er  paa  Krøyers  Billed  et  Glimt  af  Geni 
i  Drachmanns  Blik,  som  ikke  findes  paa  de 
Skagenske  Postkort  med  Interiører  fra  Villa 
Pax.  Til  Gengæld  ser  man  ikke  noget  til 
Fru  Drachmann,  født  Lassen;  hende  har 
derimod  Krøyer  skitseret  i  sit  store  Billed 
„St.  Hansblus". 

I  dette  store  Billed  har  Krøyer  endnu  en 
Gang  dokumenteret  sig  som  den  Mester,  han  er. 
En  saadan  Virtuositet  har  ingen  anden.  Dette 
Værk  —  og  alle  de  mange,  ofte  udmærkede 
Skitser  dertil  —  er  et  Bevis  fra  de  sidste 
Dage  paa,  hvor  varmt  Krøyers  Hjærte  stadig 
banker  for  Skagen  og  for  den  danske  Sommer. 

N.  V.  Dorph:  Terrassen  i  St.  Germain  en  Laye. 


Der  er  blandt  hans  mange  hastigt  henkastede 
Studier  deroppefra  (de  findes  alle  paa  Den  fri) 
ét,  som  er  saa  ganske  henrivende  —  Billedet 
af  en  stille,  graa  Nat,  uden  Maane,  uden 
Stjærner,  kun  den  store  Himmel  ud  over  det 
store,  stille,  svagt  dønnende  silkegraa  Hav. 
Denne  Stemning  er  følt  med  en  Poets  Hjærtc 
og  malet  med  en  stor  Kunstners  Pensel. 

Ved  Siden  af  Anchers  Drachmann  -  Billed 
hænger  hans  fire  „Kunstdommere*1.  Det  er 
gode  Portræter,  og  faa  eller  ingen  herhjemme 
kunde  male  dem  bedre.  Men  kun  Willumsens 
Hoved,  yderst  tilhøjre  i  Billedet,  rummer  den 
Skønhed,  der  fængsler  og  griber. 

IV. 
Jeg  opdager,  at  jeg  efterhaanden  har  faaet 
nævnt  de  vigtigste  Billeder  paa  Charlotten- 
borg-Udstillingen. Jeg  havde  endnu  Lyst  til 
at  omtale  N.  V.  Dorphs  fortræffelige  Portræt 
af  Professor  Heiberg  —  den  Lærdes  anspændt 
stirrende  Øjne  og  gustne  Farve,  hele  den 
magre,  sortklædte  Fanatikerskikkelse  er  ud- 
mærket gengivet.  Jeg  bliver  ogsaa  gærne 
staaende  foran  Rings  ypperlige  Vinterbilled 
med  dets  danske  Samklang  af  graat,  graa- 
brunt,   graagrønt,    brunt,    lidt    okkergult    og 


et  Tegltags    Smule    Rødt,  halvt   føget   til    af 
Sne. 

Men  jeg  kan  ikke  bekvemme  mig  til  at 
gaa  Kataloget  igennem  og  give  Karakterer; 
jeg  nøjes  med  at  nævne  nogle  Navne. 
Brendekilde  har  intet  lært  og  intet  glemt, 
Carl  Møller  heller  ikke.  Ilsted  efterligner 
stadig  sin  Svoger.  Foss  er  den  dygtige  Maler, 
han  allerede  var  for  tyve  Aar  siden;  Axel 
Hou  har  tegnet  og  farvelagt  et  Par  smukke 
Arkitekturbilleder  fia  det  gamle  København. 
Især  i  Billedet  af  Marmorkirkens  irrede  Kuppel 
mod  den  høje,  blaa  Sommerhimmel  er  der 
en  fin  Farvevirkning.  Achen  har  et  dygtigt 
Portræt  (Landstingsmand  Pagh),  Mølsted  og 
Arnesen  er  de  gode  Marinemalere,  de  længe 
var,  Knud  Larsen  viser  i  sit  store  Høstbilled 
nogen  fransk  Paavirk ning  og  er  solid  som 
altid.  Godfred  Christensen  maler  Achensee, 
lige  saa  godt  som  han  maler  Himmelbjærg- 
søerne  —  han  hører  til  vor  bedste  danske  Race. 
La  Cour  er  saa  imponerende  som  nogen  Sinde, 
og  hvilken  yngre  Maler  vilde  kunne  magte 
et  Landskab  som  det,  Jerndorff  har  malet 
ovre  fra  Båstad  —  med  mægtig  Udsigt  over 
Land  og  Hav,  Regnbue  og  Bygevejr  ud  over 
Bugten  ? 

Carl  V.  Meyer:  „Morgenstund  har  Guld  i  Mund". 


Saadan  kunde  jeg  blive  ved  længe  endnu 
og  vilde  dog  ikke  kunne  nævne  alle  Kunst- 
nerne i  Charlottenborgs  Katalog.  Men  de 
Unge,  vil  man  spørge  —  er  der  da  ikke 
nogen  Unge  deroppe? 

Jo,  der  er.  Der  er  naturligvis  Unge.  Der 
er  Vandel,  hvis  ene  Afteninteriør  endda  er  ble- 
ven købt  af  Galleriet  —  et  dygtigt  Billed  selv- 
følgelig, men  vilde  Verden  blive  en  Smule  fat- 
tigere, om  det  aldrig  havde  existeret?  Der 
er  Vedel,  den  gode  Portrætist,  men  med  en 
underlig  barrokagtig  Opstilling  i  det  bedste 
af  Billederne.  Der  er  Jens  Vige  med  enkelte 
simple  og  kønne  Landskaber  —  i  »En  Allé" 
sporer  man  Gottschalck  —  og  der  er  et 
stort  kedeligt  Lampelysbillede  af  Friis-Nybo. 
Der  er  et  kraftigt  og  smukt  Landskab 
af  Troels  Trier  (man  sporer  Viggo  Peder- 
sen bagved,  men  alligevel!),  der  er  et  Par 
talentfulde  Vinterbilleder  af  Gerda  Strøm  — 
især  det  ene  rummer  en  henrivende  fin  og 
blid   Tøvej rsstemning.     Der    er    af    Augusta 


Thejll  et  Por- 
træt —  det  bæ- 
vende Udtryk  i 
det  ganske  unge 
Pigeansigt  kun- 
de være  en  Illu- 
stration til  J.  P. 
Jacobsens  „Du 
Blomst  i  Dugg". 
Der  er  et  smukt 
Billede  af  Niels 
Hansen  („Per  og 
Onnia),  og  der 
er  et  Par  Da- 
naidebilleder, af 
Schouboe  og  Sal- 
toft; den  sidstes 
er  absolut  det 
bedste.  Ikke 
netop  de  to  Side- 
fløje, men  den 
midterste  Pan- 
neau.  Der  er 
meget  Udtryk  i  denne  Række  af  forslidte, 
sønderbrudte  Kvinder,  som  de  dukker  op  fra 
Dybet,  trøstesløst  slæbende  deres  Krukker  og 
Spande.  Hos  enkelte  Unge  gør  en  stærk 
zahrtmannsk  Paavirkning  sig  uheldigt  gæl- 
dende —  saaledes  hos  Clemens  og  Larsen- 
Særsløv.  Fru  Tupsy  Clement  maler  en  ita- 
liensk Gade  hverken  værre  eller  bedre  end 
saa  mange.  Valdemar  Neiendam  har  funden 
et  Par  interessante  Sujetter  af  Ewalds  Liv  og 
udnyttet  dem  godt.  V.  Magaard  er  hæder- 
lig og  dygtig,  men  det  er,  som  saae  han 
gennem  altfor  skarpe  Briller.  Der  er  noget 
ved  hans  Billeder,  som  minder  om  farvelagte 
Fotografier.  Et  smukt  og  morsomt  Arbejde 
er  derimod  Rudolf  Petersens  tre  humlepluk- 
kende  Koner.  En  Bestræbelse  for  at  gaa  ud 
over  Naturalismen  gør  sig  gældende  i  Bern- 
hard Petersens  „Sfinx",  men  symbolistisk 
Kunst  gøres  nu  en  Gang  ikke  med  Natura- 
lismens Midler. 

Man  tænke  paa,  hvordan  Willumsen  eller 

Jan  Torop    vilde  have  forsøgt  at  løse  denne 
Opgave ! 

Et  mærkeligt  og  trods  alle  iøjnefaldende 
Fejl  interessant  Billede  er  Carl  V.  Meyers 
„Morgenstund  har  Guld  i  Mund".  Maleren 
fører  os  op  paa  en  femte  Sal  i  Saxogade 
eller  langt  ude  paa  Nørrebro  —  ind  i  én  af 
de  Et-  eller  Toværelses-Lejligheder,  hvor  saa 
mange  Proletarfamilier  fører  deres  fortvivlede 
Kamp  for  Tilværelsen.  Klokken  er  fem  — 
man  er  ved  at  staa  op.  Paa  Værelsets 
eneste  Bord  staar,  skjult  af  en  af  Personerne, 
et  Lys  eller  en  Lampe  uden  Kuppel  og  kaster 
sit  grelle  Skær  op  over  de  nøgne  Tapetvægge. 
Et  Stykke  Tøj  er  hængt  op  for  Kvistværel- 
sets eneste  Vindue;  over  det  improviserede 
Gardin  ser  man  den  tunge,  endnu  natlige 
Storstadshimmel.  Paa  Bordet  staar  det  lille, 
emaillerede  Blikfad,    hvoraf  alle   vasker   sig. 


Det  ældste  af  Børnene  er  allerede  i  fuld 
Mælkedrenge-Uniform  og  tager  sin  Taske  ned 
fra  et  Søm,  parat  til  at  gaa.  Moderen  staar 
og  knapper  den  ældste  Piges  Livstykke  — 
glatkæmmet  og  gammelklog  staar  den  lille 
Morgenpige,  der  skal  til  sin  Plads,  og  har 
allerede  samme  resignerede  Udtryk  i  sit  graa 
Ansigt  som  Moderen.  To  halvvoxne  Pige- 
børn er  endnu  i  bar  Særk  —  den  ene  stræk- 
ker sig  og  gnider  sine  Øjne.  En  lille  Fyr 
staar  i  Sengen  bag  Bordet  og  vræler  af  fuld 
Hals.  Og  i  en  Søsterseng  paa  Gulvet  er 
der  under  et  Hestedækken  redt  til  tre  Smaa- 
børn,  tre  ganske  smaa  Orme  —  den  ene  so- 
ver med  aaben  Mund.  Træsko  driver  paa 
det  bare  Gulv,  nogle  sorte  Strømper  hænger 
over  et  Par  Træstole. 

Hele  Fattigdommens  isnende  Uhygge  taler 
ubarmhjærtigt  ud  af  dette  Billed.    Velnærede 


Zahrtmann :  Civitanere. 

665  -. 


Foraarsudstillingerne 


Damer  i  Silke  og  Herrer  i  høj  Hat  gaar  det 
rask  forbi  eller  betragter  det  med  en  kort 
Gysen  og  et  overlegent  Huha!  Men  der  er 
dem,  som  foran  et  saadant  Udsnit  af  det 
Liv,  Tusinder  og  atter  Tusinder  maa  leve, 
spørger  sig  selv,  om  Næstekærlighed  egen- 
lig er  mere  end  et  tomt  Navn?  Vil  kom- 
mende Slægter  mon  ikke  finde  os  ligesaa 
grusomme  og  barbariske  som  Inkvisitionens 
eller  Hexeprocessernes  Bødler,  at  vi  kunde 
holde  ud,  hver  Dag  at  leve  i  gode  Kaar, 
naar  saa  mange  af  vore  Medmennesker  maatte 
føre  saa  glædeløs  og  kummerlig  en  Tilværelse  ? 
Lazarus  ligger  for  Samfundets  Dør,  og  Sam- 
fundet lader  sig  ikke 
synderlig  forstyrre  der- 
af, hverken  i  sin  Mad- 
ro eller  sin  Nattero. 


En  Mand,  som  og- 
saa  er  gaaet  lidt  uden- 
for Portene  og  har  fun- 
den Lazarus  liggende 
der,  endda  uden  Hunde 
til  at  slikke  Saarene, 
er  P.  R.  Bøyesen  paa 
Den  fri  Udstilling. 
Endnu  er  han  ikke  i 
nogen  videre  Grad 
Herre  over  sine  Midler, 
men  han  har  villet  no- 
get, da  han  malede  sin 
„Enkens  Søna.  Man 
kan  sige  „Erik  Hen- 
ningsen!" til  saadan 
et  Billed  og  gaa  det 
forbi.  Men  her  er  ved 
nøjere  Eftersyn  allige- 
vel mere  —  der  er 
noget  af  en  Menneske- 
skildring i  Billedet  af 
denne  uhyggelige  For- 
stadsvæxt  af  en  Dreng, 
med    Sportshuen,    det 


Gudmund  Ilentze:  Den  Fremmede. 


færdigsyede  Tøj  og  det  røde  Slips,  og  af 
Moderen  med  den  gamle  Damehat,  de  rød- 
lige Spytkrøller  og  Sjalet  af  ubestemme- 
lig Alder  og  Farve.  Og  saa  gælder  det 
overhovedet  om  Bøyesens  Billeder  som  om 
Meyers  —  det  er  dog  al  Ære  værd,  at 
de  gaar  ud  og  finder  sig  ny  Motiver.  Kvar- 
teret mellem  „Løgten"  og  Bispebjerg  kar  sin 
Poesi,  og  Bøyesen  har  haft  en  Anelse  herom. 
Det  gaar  jo  ellers  paa  Den  frie  Udstilling 
som  det  gaar  En  paa  Charlottenborg  —  i 
det  væsenlige  konstaterer  man  status  quo. 
Philipsen  har  sine  Saltholmskøer,  sine  grønne 
Øer  og  sit  stride,  blaa  (for  blaa!)  Vand. 
Johan  Rohde  tegner 
udmærket  gamle  Gader 
med  mange  morsomme 
Virkninger  af  Gavle 
og  Trapper  og  aabent- 
staaende  Vinduer,  og 
Vandet  i  Randers  Havn 
er  ligesaa  smukt  og 
spejlblankt  og  stille 
som  i  Nyhavn  eller  paa 
andre  af  Rohdes  Stille- 
vandsbilleder.  Viggo 
Pedersen  har  en  hel 
Række  store,  gode, 
kraftige  Landskaber, 
især  et  frisk  og  mun- 
tert Snebilled.  Hos 
Zahrtmann  stiger  det 
violette  og  det  blaa  nu 
næsten  til  Oversvøm- 
melse, og  man  kan  ikke 
lade  være  at  spørge 
sig  selv :  „Men  er  Du- 
gene i  Beværtnings- 
haverne  paa  Lido  nu 
virkelig  ogsaa  hirnmel- 
blaa?a  Ja,  jeg  ser 
nok,  at  Mester  Zahrt- 
mann tilkaster  mig  et 
skarpt  Blik,  dér  han 
sidder  bag  sit  Skrive- 

Johan  Rohde:  Havnen  i  Randers. 


bord  som  en  Dommer  bag  sin  Skranke,  men 
det  nytter  ikke  —  Tvivlen  er  én  Gang  vakt. 
Jeg  har  imidlertid  aldrig  været  paa  Lido  og 
forbeholder  mig  derfor  en  endelig  Dom,  til 
jeg  kommer  der. 

Det  at  se  Farverne  stærkt  er  imidlertid 
ikke  særegent  for  Zahrtmann  alene.  Der  er 
paa  begge  Udstillingerne  mange  Billeder  af 
Vand,  som  er  for  blaat,  af  Tegltage  og  Kob- 
berspir, som  er  stemt  op  i  Farven.  Og  mon 
Johannes  Kraghs  (ellers  ypperlige)  Rolf  virkelig 
har  haft  saa  blaa  Øjne?  Ogsaa  hos  Niels 
Bjerre,  hos  Johannes  Larsen  finder  man  den 
samme  Outrering  af  Kulørerne. 

Jeg  nævnte  Jobannes  Larsen  —  han  er 
vedbleven  at  være  den  samme  dygtige  Fugle- 
maler, han  længe  har  været.  Ogsaa  hans  store 
blomsterrige  Landskab  med  den  augustagtige 
Stemning  er  meget  smukt.  I  hans  Nærhed 
har  Syberg  foruden  en  hel  Række  Landskaber 
og  et  Par  Billeder  med  Æmner  fra  Andersens 


„Historie  om  en  Moder u  (men  langt  mindre 
gode  end  Tegningerne  i  sin  Tid),  et  ganske 
ypperligt  lille  Arbejde,  der  staar  paa  Højde 
med  hans  allerbedste.  Det  er  „Tulipaner  i 
Vinduet u  —  især  den  vinterhvide  Have  uden- 
for med  Frostsolens  gyldne  Skær  over  Abild- 
gaardens grønne  Stammer  er  et  Vidunder  af 
malerisk  Skønhed.  Blot  ét  saadant  lille  Bil- 
lede er  nok  til  at  vise  Sybergs  Mesterskab. 
En  stor  farvelagt  Tegning  vidner  om,  at  han 
heller  ikke  er  bleven  sin  første  Kærlighed, 
de  blomstrende  Frugttræer,  utro. 

Den  frie  Udstilling  rummer  en  hel  Del  Por- 
træter —  Finds  flotte  og  fejende,  ligesom  smin- 
kede, af  Fru  Agnes  Henningsen,  Frydenbergs 
af  stille,  blidt  og  ensomt  drømmende  unge 
Kvinder,  Frk.  Krebs'  dygtigt  malede  unge  Da- 
me. Af  Ernst  Goldschmidts  to  Portræter  er  det 
af  den  unge  Pige  med  den  røde  Bluse  vel  det 
bedste;  samme  Kunstners  „to  Mennesker"  er 
et  rent  Bisarreri,  hvori  man   forgæves   søger 

en  malerisk  eller  symbolsk  Hensigt.  Der 
siges  En  absolut  ikke  noget  paa  noget  Sprog 
gennem  dette  Billed,  sikkert  nok,  fordi  Kunst- 
neren ikke  har  haft  noget  at  meddele. 

Bisarreri,  det  Ord  kommer  En  ogsaa  paa 
Læben  overfor  Gudmund  Hentzes  Kunst  — 
eller  da  det  meste  af  den.  Især  det  store 
„Den  fremmede"  er  et  gruelig  ubehageligt 
Billede.  For  at  frembringe  en  Uhygge- 
stemning er  der  her  med  fed  Haandfasthed 
malet  et  Landskab,  hvor  kæmpestore  Padde- 
rokker spirer  af  Sneen 
som  Asparges  af  et 
Bed,  og  en  uddød  By 
rejser  sine  fantastiske 
Taarne  og  Broer  mod 
en  sort  Himmel.  Et 
violet  Lys  falder  ned 
over  det  øverste  af  en 
korrekt  sortklædt  ung 
Mand,  der  lænet  mod 
en  af  Padderokkerne 
stirrer  ned  i  en  aabnet 
Grav.  Andre  Grave 
ses  som  firkantede  Tavl 
under  Sneen. 

Der  er  i  dette  Billed 
som  overhovedet  i 
Gudmund  Hentzes 
Kunst  saa  megen  Paa- 
virkning,  at  man  ikke  Joakim  Skovgaard: 

véd,  hvad  Kunstneren  selv  kan  gøres  ansvar- 
lig for.  Han  er  en  forvreden  Hjærne,  et 
fordrejet  og  forvendt,  man  kunde  næsten 
sige  forgjort  Talent.  Det  forvredne  og  for- 
gjorte kommer  ogsaa  stærkt  frem  i  hans 
smaa  Tegninger  til  „Germand  Gladensvend"  — 
Talentet  derimod  i  det  simple  og  smukke  Bil- 
lede, som  han  selv  betegnende  nok  kalder 
„Et  lille  Maleri".  1  dette  Arbejde  og  i  det 
alene  er  Hentze  virkelig  Maler.  Alt  det  øv- 
rige, han  møder  med,  er  Literatur  —  malet 
og  tegnet  Literatur  af  den  usundeste  Art.  Det 
vilde  være  ham  til  stor  Gavn,  om  han  helt  vilde 
forsage  Pennen  og  alene  holde  sig  til  Penslen. 

En    fuldkommen    Modsætning    til    Hentze 


danner  i  saa  Henseende  Henrik  Lund.  Han 
er  nemlig  Maler  og  slet  ikke  andet  end  Ma- 
ler. Der  er  enkelte  af  hans  Ting,  som  man 
affærdiger  med,  at  det  jo  blot  er  Edvard 
Munch  om  igen.  Men  der  er  nogle  Portræ- 
ter, saa  skarpe  i  deres  Blik  for  Karakteren, 
saa  rammende  i  deres  knappe,  kortfattede 
Udtryksmaade,  at  man  uvilkaarlig  opgiver  at 
gøre  Indvendinger.  Det  er  ikke  altid  en  be- 
hagelig Lighed,  Henrik  Lund  faar  frem,  men 
man  har  Indtrykket  af,  at  det  kun  er,  fordi 
han  har  faaet  Ram  paa 
vedkommendes  Sjæl. 
Han  hører  absolut  til 
de  Unge,  af  hvem  man 
har  Ret  til  at  vente 
sig  noget. 

Det  gør  paa  et  gan- 
ske andet  Omraade 
Karl  Schou  ogsaa. 
Hans  Farver  er  ikke 
bleven  renere,  siden 
han  udstillede  sine  før- 
ste Billeder.  Men  der  er 
over  hans  lille  Marts- 
billede  fra  Lyngby  al 
det  tidlige  Foraars  før- 
ste fine  Dis  og  dæm- 
pede, lykkelige  Lys- 
nen.  Og  et  Billede 
Marie  faar  Mad.  som  „Bag  Laden*  er 

der,  siden  Gottschalck  døde,  ingen  anden, 
som  kan  male.  Schou  har  aabenbaret  os  al 
dette  forladte  og  forsømte  Steds  stilfærdige 
og  inderlige  Poesi  —  han  har  funden  Skøn- 
heden i  denne  stakkels  afgnavede  Skrænt,  disse 
arme  Skrog  af  forkrøblede  Træer  og  Buske,  dette 
blide,  fattige  Udblik  over  det  graa,  flade  Land. 
Hvis  Gudmund  Hentze  er  nær  ved  at  være 
Literaten  mellem  vore  Malere,  saa  er  Karl 
Schou  Poeten  —  den  af  et  stille,  dybt 
lykkeligt  Hjærte  tyst  og  betaget  nynnede 
Poet. 

VI. 

Saa   er   der  endnu  Statuernes  hvide  Hær, 
men    hvor    mange   Udstillingsbesøgende   faar 

Tid  til  at  skænke  dem  mere  end  et  flygtigt 
Blik?  Det  nøgne  er  nu  én  Gang  bleven  os 
fjærnt  og  fremmed,  ikke  naturligt  og  tilvant 
som  det  var  de  gamle  Hellenere.  Og  dog 
hilser  man  med  Glæde  saa  smukke  Værker 
som  Signe  Bangs  „Pandora",  Marie  Carl 
Nielsens  „Finsen",  Olga  Wagners  nydelige 
„Ved  Stranden",  Hansen- Jacobsens  Portræt- 
buste af  Fru  M.  J.  og  Johannes  Kraghs 
af  Fru  Trier,  Willie  Wulffs  kraftige  og 
ejendommelige  Portrætbuste  af  en  svensk 
Kunstner.  Paa  Charlottenborg  —  alle  de 
foran  nævnte  findes  paa  den  Frie  —  har 
Brandstrup  en  udmærket  Foraars  -  Allegori, 
en  plastisk  Skildring  af  hele  den  Sjælsløftelse 
og  Sjælsfornyelse,  der  følger  med  Vaarens 
Atterkomst.  Charles  Lindstrøm  udstiller  en 
ejendommelig  Bronce,  betitlet  „Langfredag" 
—  en  General  Booth-lignende  Skikkelse,  der 
sidder  hensunken  i  Betragtning  af  Kruciftxet. 
Einer  Utzon  Franck  har  en  talentfuld  „Kul- 
læmper"  (paavirket  af  Meunier,  naturligvis !), 
Ellen  Locher  en  næsten  japansk  „Nidsanger 
fra  Grønland"  og  en  realistisk  Broncebuste 
af  en  grønlandsk  Sælfanger.  Anne  Marie 
Carl  Nielsen  udstiller  sin  kraftige  Statue  „En 
Arbejderske",  Bærentzen  haren  udmærket  Kopi 
af  Verrochios  David.  Smukke  Portrætbuster  er 
signerede  Carla  Christiansen  og  Ingeb.  Plockross. 
At  der  ved  Siden  heraf  findes  en  Mængde 


daarligt  baade  i  den  ene  og  anden  Retning 
siger  sig  selv.  Hassel  ri  is'  Heine  er  ikke  be- 
hagelig, men  Rudolf  Tegners  Gravmonument 
eller  Viggo  Jarls  „Afgrunden"  er  det  lige 
saa  lidt.  Og  jeg  kan  ikke  blive  begejstret 
hverken  for  Jønssons  Natura  mater  eller  Tho- 
mas Hansens  Kristushoved. 

I  det  Hele  forekommer  det  En,  at  vor 
Billedhuggerkunst  i  endnu  højere  Grad  end 
vor  Malerkunst  gør  Indtryk  af,  hverken  at 
vide  Maal  eller  Vej.  Der  famles,  forsøges, 
vendes  tilbage  og  gøres  atter  og  atter  Ny- 
begyndelser.  Og  Grunden  er  vel,  naar  alt 
kommer  til  alt,  den  triste,  at  der  ingen  rig- 
tig Brug  er  for  Mejselens  Kunst.  Siegfried 
Wagner  kan  nu  og  da  faa  Bestilling  paa  et 
Gravmonument,  Bærentzen  paa  en  grotesk 
Figur  til  Portalen  i  en  Rigmandsvilla  —  men 
i  det  Hele  og  Store  har  Nutiden  ingen  An- 
vendelse for  Skulptur.  Medens  det  moderne 
Publikum  synes  at  kunne  konsumere  ube- 
grænsede Mængder  af  Musik,  er  dets  Trang 
til  bildende  Kunst  og  især  til  Plastik  ringe 
eller  ingen.  Taine  har  i  sin  „Kunstens  Filo- 
sofi" eftervist  Aarsagen  dertil,  og  hans  Ræ- 
sonnement er  desværre  sikkert  rigtigt  nok. 
Kun  det,  som  Livet  kan  bruge,  bevares.  Og 
Livet  i  vore  Dage  synes  kun  i  meget  ringe 
Grad  at  have  Brug  for  Poesi,  endnu  mindre 
for  Billeder  og  Statuer. 


Syberg:  Tulipaner. 

OM  GOETHES  NATURFORSKNING 

Af  Prof.  W.  Johannsen. 


STORE  Aander  dyrkes  af  Eftertiden;  der 
danner  sig  et  Slags  Præsteskab,  der 
som  skriftklogt  udlægger  Mesterens  Ord  for 
Folket.  Mesteren  hæves  da  op  i  en  højere 
Sfære  og  synes  utilgængelig  for  almindelige 
Dødelige.  Saaledes  ogsaa  med  Goethe; 
man  læser  meget  mere  om  ham  end  af 
ham. 

Goethes  Naturforskning  behandles  fortrins- 
vis af  Forfattere,  der  gaar  til  Sagen  for 
Goethes  Skyld  og  ikke  just  for  Naturforsk- 
ningens. Saaledes  ikke  her.  Studier  over 
Arvelighedsspørgsmaal  og  nogle  meget  spe- 
cielle Undersøgelser  over  Sammenhængen 
mellem  Bygkorns  Størrelse  og  kemiske  Be- 
skaffenhed bragte  mig  ind  paa  Læren  om 
Sammenhæng  mellem  de  forskellige  „Træk*, 
de  forskellige  Egenskaber  og  Organer  hos  de 
levende  Væsener.  Denne  Lære  spiller  en 
stor  Rolle  i  Nutiden,  og  da  jeg  søgte  efter 
Oprindelsen  til  den,  førtes  jeg  bl.  a.  til  to 
Afhandlinger,  som  Goethe  har  skrevet  i  1795 
og  96. 

Afhandlingerne  danner  en  Indledning  til  den 
sammenlignende  Anatomi  og  er  et  fortrinligt 
Udtryk  for  Goethes  Opfattelse  af  den  levende 
Natur,  en  Opfattelse,  som  holdt  sig  til  hans 
Livs  Slutning.  De  gaar  ud  paa  at  opstille 
en  almen  ideal  Type,  i  første  Linie  en  Ske- 
let-Type for  Hvirveldyrene,  ud  fra  hvilken 
Type  de  existerende  Former  skal  forstaas  og 
bedømmes.  Allerførst  fremhæver  Goethe,  at 
Naturhistorie  overhovedet  beror  paa  Sammen* 
ligning,  og  idet  han  gaar  til  Betragtning  af 
forskellige  Dyreformer  betoner  han,  at  Orga- 
nerne, deres  indbyrdes  Forhold  og  særlige 
Egenskaber  bestemmer  den  paagældende  Skab- 
nings Livsfornødenheder.  Naar  vi  nøje  kender 
Delene,  vil  vi  finde,  at  Formernes  Mang- 
foldighed kommer  deraf,  at  en  eller  anden 
Del  har  faaet  Overvægt  over  andre.  Saa- 
ledes er,  siger  han,  Hals  og  Lemmer  begun- 


stigede hos  Giraffen  paa  Bekostning  af  Krop- 
pen, hvorimod  det  omvendte  finder  Sted  hos 
Muldvarpen.  Og  da  har  vi  strax  Loven : 
Intet  kan  lægges  til  paa  nogen  Del  uden  at 
der  trækkes  fra  paa  andre,  og  omvendt! 
Her  er  den  dyriske  Naturs  Skranker. 

Den  formende  Virksomhed  („Bildungs- 
trieb")  er  sat  til  Hersker  i  et  ganske  vist 
begrænset,  men  vel  ordnet  Rige.  Rammerne 
for  Budgettet  er  givne;  hvad  den  vil  an- 
vende paa  hver  Post  staar  til  en  vis  Grad 
frit  for  den.  Vil  den  anvende  mere  paa  et 
Punkt,  er  den  ikke  helt  hindret  deri;  men 
den  er  da  nødt  til  at  lade  noget  mangle  paa 
et  andet  Sted:  og  saaledes  kan  Naturen 
aldrig  komme  i  Gæld,  eller  endog  gøre  Ban- 
kerot. —  Vi  ser  her  Ministeren,  Bureau- 
kraten ! 

Goethe  siger  videre:  Forsøger  vi  at  komme 
gennem  de  dyriske  Formers  Labyrinth  ved 
Hjælp  af  denne  ledende  Traad,  saa  vil  vi 
finde,  at  den  ogsaa  rækker  ned  til  de  form- 
løseste Organismer.  Dyret  er  en  lille  Verden 
for  sig,  med  sine  Formaal  i  sig  selv.  Be- 
tragtet „indefra"  er  ingen  Del  unyttig  eller 
vilkaarlig  frembragt,  om  end  et  eller  andet 
Organ  synes  os  uden  Nytte  udadtil;  thi  den 
indre  Sammenhæng  i  Dyrets  Natur  ytrer  sig 
ogsaa  uden  Hensyn  til  ydre  Forhold.  Man 
skal  derfor  ikke  sige,  at  Tyren  har  faaet 
Horn  for  at  stange,  men  man  skal  under- 
søge, hvorledes  den  har  faaet  Horn,  saa  at 
den  kan  stange. 

Dette  er  en  fuldt  moderne  Betragtning  og 
Goethe  siger  da  ogsaa,  at  fromme  Betragt- 
ninger over  Hensigtsmæssigheden  i  Naturen 
ere  uvidenskabelige. 

Goethe  fastholder  den  ideale  Types  Almen- 
gyldighed og  Fasthed  i  al  den  Formrigdom, 
som  Hvirveldyrene  opviser,  og,  siger  han, 
vil  man  søge  efter  de  Aarsager,  som  be- 
tinger  Mangfoldigheden,    da  svarer  vi    først 

og  fremmest:     „ Dyret   bliver  af  Livskaarene      Morsomt  er   Goethes   Udsagn:    ved  Forstør- 
præget  til  Livskaarene   (durch   Umstande   zu      relse  i  et  Hulspejl  faar  Ansigter  et   aandløst 

Udtryk,    ret    som   kun    Legemet,    men    ikke 
Aanden  lod  sig  forstørre! 

Saa  vidt  Goethe  om  Sammenhængen  mel- 
lem Organismens  „Træk"  og  om  Typen, 
Grundplanen,  hvorefter  Naturens  formende 
Virksomhed  arbejder. 

Det  er  let  at  se,  at  den  her  fremsatte 
Lov  om  en  Slags  økonomisk  Ligevægt  i  Or- 
ganisationen ikke  maa  tages  bogstaveligt. 
Saadan  kunde  den  kun  gælde  Organismer 
med  omtrent  lige  stor  Masse,  ligesom  man 
af  en  bestemt  Portion  Dejg  faar  en  Kage- 
mand, der  bliver  tynd  i  Benene,  hvis  Over- 
delen tog  for  meget.  Loven  skal  forstaaes 
paa  en  mere  billedlig  eller  om  man  vil  „aande- 
liga  Maade;  der  tænkes  at  være  en  vis  Sum 
af  Muligheder  tilstede  i  Organismens  Anlæg, 
men  ikke  alle  kan  udfoldes,  i  alt  Fald  ikke 
udover  en  vis  Grad,  uden  at  medføre  For- 
styrrelse af  det  ideale  Billede,  den  tænkte 
Type.  Selve  Typen  vil,  just  fordi  den  er  en 
„Ide",  aldrig  findes  virkeliggjort  rent. 

I  denne  Opfattelse  møder  vi  Goethes  Fore- 
stilling om,  eller  rettere,  Følelse  af  Enhed 
og  Harmoni,  Lov  og  Skønhed  i  Naturen. 
For  ham  er  den  levende  Natur  med  al  sin 
Frihed  styret  i  sig  selv  efter  en  den  iboende 
„aandelig*  Lov.  Med  et  moderne  Udtryk 
vilde  vi  sige  Selvregulering.  Sin  Opfattelse 
har  Goethe  givet  det  smukkeste  og  klareste 
Udtryk  i  Digtet  om  Dyrenes  Metamorfose, 
et  Digt,  der  skal  tages  i  sin  Helhed  og  ikke, 
som  det  saa  ofte  sker,  maa  anvendes  brud- 
stykkevis. 

Goethe  offentliggjorde  disse  Studier  først 
længe  efter  deres  Udformning.  I  Videnska- 
bens Historie  staar  ej  heller  Goethe  men  — 
hver  paa  sin  Vis  —  Geoffroy  St.  Hilaire  og 
Cuvier  samt,  særlig  paa  Botanikens  Omraade, 
De  Candolle,  som  Grundlæggerne  af  Læren 
om  Typer  og  organisatorisk  Ligevægt  („ba- 
lancement  organique"),  en  Lære  som  i  vor 
Tid    har    naaet    en    videre   Udvikling   under 

Umstånden  gebildet),  deraf  dets  indre  Fuld- 
kommenhed og  dets  Hensigtsmæssighed  ud- 
ad til." 

Og  for  nu  at  anskueliggøre  Tanken  om 
økonomisk  Ligevægt  i  Organismen  anfører 
Goethe  nogle  Exempler:  „Slangen  staar  højt 
i  Organisation.  Den  har  et  bestemt  Hovede 
o.  s.  v.  Men  dens  Krop  er  ligesom  uende- 
lig og  kan  være  det,  fordi  den  hverken  an- 
vender Stof  eller  Kraft  paa  Lemmer.  Hvor 
disse  optræder,  saaledes  f.  Ex.  de  kun  korte 
Arme  og  Ben  hos  Firbenet,  maa  den  ube- 
grænsede Længde  strax  sammendrages  og 
en  kortere  Krop  dannes.  Frøens  lange  Ben 
gør  Kroppen  kort,  og  den  uformelige  Tudse 
er  bleven  bred  efter  selv  samme  Lov. 

Goethe  betragter  ogsaa  Typen  med  Hen- 
syn til  „de  forskellige  elementære  Natur- 
kræfters" Indflydelse,  som  den  til  en  vis 
Grad  maa  rette  sig  efter.  Vandet  udbulner 
Legemerne.  Saaledes  bliver  Fiskens  Krop, 
særlig  dens  Kød,  opsvulmet  „efter  Elementets 
Lov."  Men  efter  „den  organiske  Types 
Lov"  maa  denne  Kroppens  Opsvulmning 
følges  af  Lemmernes  Sammentrækning  til 
hvad  Brug  de  saa  forresten  kan  formes.  Luften 
udtørrer.  Jo  mere  tør  Luften  er,  desto  tør- 
rere maa  Dyret,  der  udvikler  sig,  blive,  og 
der  opstaar  en  mere  eller  mindre  mager 
Fugl,  til  hvis  Lemmers  Udvikling  der  er 
Stof  og  Kraft  nok;  thi  hvad  der  hos  Fisken 
anvendes  paa  Kødet,  kan  her  blive  tilovers 
til  Fjerdannelse. 

Saaledes  vil  man  i  det  Hele  finde  Klimaets 
Virkning  mægtig;  det  hede  Klima  alene  er 
i  Stand  til  at  give  den  ufuldkomne  Organi- 
sation noget  menneskelignende,  som  det  sker 
f.  Ex.  hos  Aber  og  —  Papegøjer  (!) 

Og  om  Mennesker  siges  det,  at  overmaade 
store  Individer  oftest  skal  staa  aandeligt  til- 
bage for  smaa.  Det  er  den  samme  Tanke, 
vi  paa  dansk  har  udtrykt  i  Talemaader  som 
„Bedre  lille  og  vaagen  end  stor  og  doven." 

det  flertydige  Slagord  „Korrelation"  —  med 
danske  Ord  Samændring  og  Samafvigelighed. 

Goethe  havde  nærmest  det  vi  nu  kalder 
Samændringsforholdene  for  Øje;  han  saa,  at 
Organismen  er  en  Helhed.  „Alt  hænger 
sammen  i  det  levende  Væsen;  der  er  ingen 
uafhængig  Funktion,  intet  Organ,  hvis  Form 
og  Udvikling  ikke  er  paavirket  af  alle  de 
andre  Legemsdeles"  —  saaledes  siger  i  1896 
Franskmanden  Delage  i  en  Oversigtsartikel 
om  Korrelation,  som  Udtryk  for  Nutidens  Er- 
faringer. Det  er  morsomt  at  sætte  Goethes 
Ord  fra  1796  ved  Siden  af  Delage's.  Goethe 
har  jo  nærmest  set  paa  Forholdene  anato- 
misk; men  han  betoner  stærkt,  at  fysiolo- 
giske Hensyn  maa  tages.  Udtrykkelig  siger 
han:  „Man  skal  ikke  blot  se  paa  Delenes 
Tilstedeværelse  ved  Siden  af  hverandre,  men 
paa  deres  levende  gensidige  Indflydelse,  Af- 
hængighed og  Virkning."  Dette  er  et  Pro- 
gram, som  et  Aarhundredes  Forskning  har 
givet  Indhold. 

Men  dette  Indhold  er  det  ikke  Opgaven 
her  at  komme  nærmere  ind  paa.  Kun  skal 
det  fremhæves,  at  man  skarpt  maa  skelne 
mellem  to  Ting:  paa  den  ene  Side  den  faste 
Sammenhæng  af  Delene  eller  Egenskaberne 
indenfor  hvert  enkelt  Individ  —  hvorved  just 
dette  bliver  til  den  „Organisme"  det  er  — 
og,  paa  den  anden  Side,  den  Ting,  at  selve 
disse  Egenskaber,  hvor  fast  forbundne  og 
samvirkende  i  den  enkelte  Organisme  de 
end  er,  dog  kan  nedarves  paa  Afkommet 
ganske  uafhængigt  indbyrdes;  ja  de  kan 
fuldstændig  skilles  ad  under  Kønscelle-Dan- 
nelsen, Vi  staar  her  ved  den  først  i  Nutiden 
vundne  Erkendelse,  at  Organismens  Egen- 
skaber —  i  det  mindste  for  en  Del  —  er 
betingede  af  bestemte  „Anlæg",  som  ind- 
byrdes uafhængigt  fordeles  paa  Kønscellerne. 
Hvor  disse  Anlæg  træffer  sammen  ved  Grund- 
læggelsen af  et  nyt  Individ,  en  ny  Orga- 
nisme, træder  de  selvfølgelig  i  Vexelvirk- 
ning ;  men  Anlæggene  behøver  ikke  at  træffe 
sammen   paa   ens   Maade  hos  Atkommet   af 


selv  samme  Forældrepar.  Denne  hele  Er- 
kendelse forklarer  os,  at  der  maa  rindes 
mangen  Undtagelse  fra  de  Lovmæssigheder, 
som  Goethe  havde  for  Øje.  Og  det  for- 
staas,  at  Betragtninger  over  den  „organisato- 
riske" Ligevægt  kun  med  største  Varsomhed 
maa  føres  frem,  hvor  det  gælder  at  belyse 
Nedstamningslærens  Problemer. 

Disse  Problemer  søgte  Goethe  ikke  at 
trænge  ind  i ;  Tidens  Fylde  .  var  ikke  kom- 
men. Hvad  Goethe  kan  have  anet  i  saa 
Henseende  —  ja  det  ved  vi  ikke.  Og  det 
giver  kun  en  løs  og  vag  Høst,  i  den  Hen- 
sigt at  plukke  Citater  ud  af  hans  Skrifter. 
Goethe,  hvis  Forsker-  og  Digterbane  spænder 
over  mere  end  et  halvt  Aarhundrede,  kan 
man  pille  højst  forskellige  Ting  ud  af,  og 
gøre  ham  til  lejlighedsvis  Forsvarer  for  ret 
modstridende  Anskuelser.  Saa  meget  frem- 
gaar  dog  af  et  umiddelbart  jævnt  Studium 
af  Goethes  egne  Arbejder,  at  han  fandt  Ro 
i  sin  Type-Opfattelse.  Det  tilfredsstillede  hans 
Trang  til  Forstaaelse  at  tænke  sig  en  Plan, 
et  Skema,  hvorefter  Naturen  virker.  Dette 
ideale  Skema  —  Urbilledet  —  var  for  ham 
Udtrykket  for  den  levende  Verdens  øverste 
Naturlov.  Det  udtaler  han  maaske  tydeligst 
i  det  anførte  Digt  om  Dyrenes  Metamorfose, 
skrevet  saa  sent  som  i   1819. 

At  naa  til  denne  Opfattelse  af  Enhed  i 
den  levende  Natur  var  intet  ringe  Resultat. 
Goethe  er  selv  en  af  Banebryderne  for  den 
sammenlignende  Antomi,  den  Gren  af  Viden- 
skaben, som  maaske  mere  end  alt  andet  har 
været  Grundlaget  for  Udviklingslærens  for- 
skellige Nedstamnings-Hypotheser.  Men  den 
sammenlignende  Anatomis  Paavisning  af  fælles 
Typer  er  endnu  paa  ingen  Maade  et  med 
Udviklingstankens  eller  endog  Nedstamnings- 
lærens Fremsættelse  og  Motivering.  Vi  be- 
høver blot  at  nævne  den  sammenlignende 
Anatomis  største  Navn,  „Skabelses "-Manden 
Cuvier,  for  at  se  dette. 

Naar  Goethe  taler  om  Slægtskab  (Ver- 
wandschaft),  tager  han  Ordet  i   figurlig  Be- 

tydning,  og  de  af  Lamarck  (1809)  fremsatte 
Ideer  om  Formernes  successive  arvelige  Om- 
prægning  synes  at  være  gaaet  sporløst  forbi 
Goethe.  Der  er  i  det  hele  taget  ikke  Tale 
om  Nedstamnings-Spørgsmaal  hos  Goethe, 
skøndt  han  utvivlsomt  tidligt  maa  have 
kendt  Buffon's  Tanker  om  fælles  Afstam- 
ning for  Dyrerigets  Slægters  Vedkommende. 
Nej,  Typebegrebet  er  ham  en  „aandelig" 
Forklaring  af,  at  „alle  Gestalten  sind  åhnlich 
und  keine  gleichet  der  andern" ;  i  Type- 
Tanken  ser  han  Udtrykket  for  „das  ge- 
heime  Gesetz"  i  Formernes  forvirrende  Mang- 
foldighed. 

Goethe  har  neppe  selv  følt  det  nye  Pro- 
blem, som  Type-Opfattelsen  fremkalder:  Hvad 
er  Aarsag  til  den  fælles  Type?  —  dette  Pro- 
blem, der  af  Udviklingslæren,  saaledes  som 
den  brød  igennem  ved  Darwin,  søges  løst 
ved  Antagelse  af  Nedstamning  fra  fælles  Op- 
havs-Former. 

Begejstrede  *  Tilhængere  af  Darwin,  navnlig 
i  Tyskland,  vil  gerne  i  Goethe  se  en  Slags 
darwinistisk  Profet.  I  saa  Henseende  har 
Ernst  Håckel,  „Ultradarwinisten",  sat  en  Re- 
kord, som  slaar  alt,  hvad  der  ellers  er  bleven 
budt  os  i  saa  Henseende.  I  sit  i  1882  ud- 
givne og  senere  optrykte  Skrift  „die  Natur- 
anschauung  von  Darwin,  Goethe  und  La- 
marck" serverer  han  Goethes  Udtalelser  i  en 
saa  beklippet  og  forvansket  Skikkelse,  at  de 
slet  ikke  er  til  at  kende  igen.  Selv  om  man 
ikke  havde  læst  andet  af  Goethe  end  Digtet 
om  Dyrenes  Metamorfose,  vil  man  straks 
se,  at  Håckel  kapper  bort,  hvad  der  er  ube- 
kvemt, og  lader  staa,  hvad  der  passer  ham. 
Langt  grovere  er  dog  Håckels  falske  Frem- 
stilling af  Goethes  Syn  paa  Planteriget,  som 
om  Goethe  virkelig  tænkte  sig  at  alle  Planter 
nedstammer  fra  en  „Urpflanze"  ! 

Denne  Håckel'ske  Bedrift  —  dristig  som 
en  Kopenik- Affære  —  virker  stadigvæk  infi- 
cerende paa  Nutidens  Opfattelse  af  Goethe. 
Og  den  har  sat  sine  Spor  rundt  omkring 
ikke  blot   hos  Eftersnakkere,   men  selv  i  al- 


vorligere Værker,  just  fordi  det  endnu  ikke 
helt  er  gaaet  op  for  Verden,  at  Håckel  med 
alle  sine  Evner  synes  uhelbredelig  angreben 
af  en  videnskabelig  moral  insanity. 

At  Goethes  Opfattelser  er  ret  w-darwinske 
fremgaar  iøvrigt  ogsaa  af  den  Vurdering, 
som  de  nød  i  Tiden  kort  før  Darwin's  Frem- 
træden, altsaa  inden  der  kunde  være  Tale  om 
at  udnytte  dem  tendentiøst.  Jeg  sigter  her 
til  ingen  ringere  end  Helmholtz,  som  dengang 
skrev  en  meget  lærerig  Afhandling  om  Goethes 
naturvidenskabelige  Arbejder.  Efter  Omtale 
af  Goethes  Type-Lære  siger  Helmholtz,  at 
Spørgsmaalet  om  Aarsagen  til  Type-Overens- 
stemmelsen endnu  er  aabent.  Er,  siger  han, 
den  Anskuelse  rigtig,  at  den  ene  Dyreart 
har  dannet  sig  af  den  anden  under  den  geo- 
logiske Udviklingsgang  og  er  da  maaske  Fis- 
kens Brystfinne  efterhaanden  bleven  til  Arm 
eller  Vinge?  Eller  er  det  saaledes,  at  de  for- 
skellige Arter  strax  skabtes  færdige,  medens 
Ligheden  hidrører  fra,  at  de  første  Trin  i 
Æggets  Udvikling  kun  kan  ske  paa  omtrent 
samme  Maade  hos  alle  Hvirveldyr  —  og  de 
senere  Analogier  i  Bygning  betinges  af  Over- 
ensstemmelsen paa  de  allerførste  Trin?  Og 
han  tilføjer:  „Til  denne  sidste  Anskuelse 
turde  Flertallet  af  Nutidens  Forskere  helde." 
Det  var  i  Aaret  1853  paa  en  Tid,  da  det 
trak  sammen  til  Darwinismen. 

Helmholtz  fik  altsaa  absolut  ingen  Paa- 
virkning  i  Retning  af  Nedstamningslære  ved 
Studiet  af  Goethes  Forskning.  De  to  For- 
klaringsmaader,  som  Helmholtz  pegede  paa, 
kan  i  Virkeligheden  gaa  op  i  eller  dog  mødes 
i  den  Grundtanke,  at  de  hverandre  mere  eller 
mindre  lignende  Organismer  dannes  af  et 
mere  eller  mindre  overensstemmende  Stof. 
Det  er  aabenbart  kemisk-dynamiske  Overens- 
stemmelser, der  i  første  Linie  betinger  Orga- 
nismernes Lighed.  Kun  for  saa  vidt  fælles 
Afstamning  virkelig  medfører  Overensstem- 
melse i  stoflig  og  dynamisk  Henseende  (m. 
H.  til  Kønscellernes  Karakter  og  Kaarene  for 
deres  Udvikling)  har  Slægtskabet  Betydning. 

„Slægtskab",  „Descendens",  „Atavisme"  og 
s.  v.  er  i  og  for  sig  ganske  irrelevante  som 
Forklaring.  Det  vilde  tage  for  megen  Plads 
her  nærmere  at  udføre  denne  vel  i  Grunden 
ganske  indlysende  Sag;  jeg  peger  da  kun 
paa  dette  Punkt,  der  stærkere  og  stærkere 
trænger  sig  frem  i  Arvelighedsforskningen  — 
men  som  endnu  har  en  haard  Kamp  at  be- 
staa  mod  de  mange,  der  virkelig  tror  at 
Arvelighed  finder  sit  exakte  Udtryk  som 
„Forholdet  mellem  Slægtskab  og  Lighed." 

Det  er  et  Tegn  paa  Goethes  Storhed,  at 
hans  Opfattelse  den  Dag  i  Dag  saaledes  fører 
os  ud  i  Forskningens  yderste  Ildlinie.  Hvor- 
ledes kom  han  da  til  sit  Syn  paa  den  levende 
Natur?  Var  det  alene  hans  digteriske  Blik, 
der  i  umiddelbar  Skuen  opfattede  Enheden  i 
Naturen?  Han  siger  jo  selv  om  sin  Maade 
at  se  paa  Tingene,  at  den  gaar  fra  Helheden 
til  det  enkelte,  fra  Totalindtrykket  til  Iagt- 
tagelse af  Delene;  men  han  er  klar  over  at 
dette  medfører  store  Farer. 

Derfor  nøjedes  han  ej  heller  med  sin  Skuen ; 
han  sparede  sig  paa  ingen  Maade  for  et 
virkeligt  forskende,  brydsomt  kæmpende  Ar- 
bejde. Hans  første  betydelige  videnskabelige 
Arbejde  er  den  i  1786  udarbejdede  anatomi- 
ske  Undersøgelse  af  Kæbernes  Benbygning 
hos  forskellige  Dyr,  et  Arbejde,  der  fører 
ham  til  den  særdeles  vigtige  Opdagelse  af 
at  ogsaa  Menneskets  Overkæbe  har  sit  Mel- 
lemkæbeben. Opdagelsen  stred  mod  den 
gængse  Opfattelse,  at  Mennesket  —  i  Mod- 
sætning til  andre  Hvirveldyr  —  savnede 
dette  Ben,  og  at  just  denne  Mangel  var  en 
væsentlig  Forskel  mellem  Abe-  og  Menneske- 
Skelettet.  I  Afhandlingen  ligger  i  Grunden 
Goethes  Type-Lære  aaben  for  Dagen  —  det 
er  just  Typen,  der  kræver  sin  Ret:  Mellem- 
kæbebenet „skal"  være  der  —  og  det  paa- 
vises  efter  ret  megen  Besvær  under  stadigt 
Samarbejde  med  Anatomen  Loder.  Hos  Voxne 
er  Benet  for  største  Delen  helt  sammenvoxet 
med  Overkæbens  øvrige  Dele,  hvad  der  selv- 
følgelig kunde  forsvare  eller  dog  forklare,  at 


Anatomerne  ikke  regnede  det  som  en  selv- 
stændig Dannelse.  Goethe  sendte  anonymt 
sit  Arbejde  til  den  berømte  Anatom  Camper, 
som  dog  ikke  følte  sig  overbevist  —  og  Ar- 
bejdet henlagdes  i  mange  Aar.  Goethe  led 
her  den  Vanskæbne  at  være  forud  for  sin 
Tids  ledende  Mænd.  Sidenhen  fik  han  al 
Anerkendelse  for  sin  Opdagelse,  og  Arbejdet 
blev  med  fuld  Honneur  offentliggjort  i   1831. 

Goethes  mest  berømte  naturvidenskabelige 
Afhandling  er  dog  hans  Skrift  om  Planternes 
Metamorfose,  der  udkom  1790.  Dette  Værk 
har  virket  banebrydende  for  den  botanisk- 
morfologiske Forskning.  Først  med  Goethe 
slog  den  Opfattelse  igennem,  der  i  Nutiden 
finder  sit  Udtryk  deri,  at  vi  taler  om  Kim- 
blade,  Løvblade,  Højblade,  Bægerblade,  Kron- 
blade,  Siøvblade  og  Frugtblade  som  sideord- 
nede med  de  almindelige  Løvblade.  Den  morfo- 
logiske Bestemmelse  af  Bladets  Begreb,  der 
just  støtter  sig  til  Læren  om  at  alle  de  nys 
anførte  Organer  maa  opfattes  som  særlig  ud- 
formede „Bladorganer"  (Phyllomer,  som  Bo- 
tanikerne nu  kalder  Blade  i  al  Almindelig- 
hed) stammer  fra  Goethe,  der  udtrykkelig 
siger,  at  man  maa  se  at  finde  et  passende 
Ord  for  det  almene  Blad,  Bladets  Begreb 
altsaa.  Selve  den  Forestilling  at  Blomstens 
Organer  er  særligt  udformede,  omdannede, 
„metamorfoserede"  (o:  forvandlede) Blade, gaar 
tilbage  til  den  før-Linnéiske  Tid.  Og  den 
store  Mester  Linné  har  ikke  blot  i  sin  „Phi- 
losophia  botanica"  men  endog  i  en  særlig 
Afhandling  med  Titelen  „Metamorphosis  plant- 
arum"  lyst  denne  Opfattelse  i  Kuld  og  Køn, 
ja  endog  begrundet  den  ved  Paapegning  af 
de  talrige  Tilfælde  af  Misdannelser,  hvor  der 
f.  Ex.  i  Stedet  for  Støvdragere  udvikler  sig 
Kronblade  eller  f.  Ex.  i  Stedet  for  Støvveje 
smaa  grønne  Blade  o.  s.  fr. 

Men  Linnés  korte  og  yderst  tørre,  dog- 
matiske Fremstilling  af  Sagen  og  vel  ogsaa 
hans  ganske  forfejlede  Forklaring  af  de  for- 
skellige Blomsterdeles  Oprindelse  fra  forskel- 
lige Lag  af  Stængelen  —  hvilket,  i  Parenthes 

bemærket,  snarere  skulde  synes  at  vise  hen 
til  forskellig  Grund  beskaffenhed  hos  disse  Or- 
ganer end  just  til  en  Metamorfose  af  samme 
Ting  —  har  ikke  kunnet  befordre  Metamor- 
foselærens Antagelse  som  en  ledende  Theori 
for  Datidens  botaniske  Verden.  Denne  Lære 
var  i  alt  Fald,  da  Goethes  Skrift  udkom, 
ganske  død  og  'magtesløs,  som  i  det  hele 
taget  Interessen  for  almene  Problemer  i  Bo- 
taniken  knugedes  af  den  Linnéiske  Skoles 
rent  „botaniserende"  Forskning.  Og  just  der- 
for oplevede  Goethe  atter  den  Skuffelse  at 
den  videnskabelige  Verden  ikke  forstod  ham 
før  langt  senere. 

Goethes  Skrift  hedder  „Forsøg  paa  at  for- 
klare Planternes  Metamorfose".  Det  nye  deri 
er  ej  heller  selve  Opfattelsen  af  de  nævnte 
Organer  som  „ omdannede  Blade",  men  der- 
imod Forklaringen  af  Omdannelsens   Aarsag. 

Den  regelmæssige  Trinfølge  fra  Kimbladene 
op  til  Blomstens  Bladkredse  opfatter  Goethe 
som  Udtryk  for  en  ejendommelig  Periodicitet, 
en  tredobbelt  Svingning  fra  Udvidelse  til 
Sammentrækning :  1)  Udvidelse  fra  Kimbladet 
indtil  Løvbladets  Højdepunkt,  derpaa  Sammen- 
trækning til  Bægerdannelsen.  2)  Udvidelse 
fra  Bæger  til  Krone,  derpaa  Sammendragning 
til  Støvdragere,  3)  Udvidelse  fra  Støvdrager 
til  Frugtblade  —  og  saa  en  sidste  Sammen- 
dragning, en  stærk  Koncentration  ved  Frø- 
dannelsen. 

Han  tilskriver  særlig  Karrene  i  Bladene  en 
mekanisk  Rolle,  sammendragende  eller  ikke, 
alt  eftersom  de  danne  uforgrenede  Baner  eller 
forener  sig  til  Netværk  (Anastomoser),  en  Spe- 
kulation vi  dog  ikke  skal  fordybe  os  i. 
Dette  behøver  vi  saa  meget  mindre,  som 
Goethes  væsentlige,  grundlæggende  Forkla- 
ring var  den,  at  der  dels  ved  Ernæringsvirk- 
somheden  i  Bladene  ved  Lysets  og  Luftens 
Hjælp,  dels  ogsaa  ved  en  stadig  fuldkomnere 
Rensning  (Filtrering)  af  de  raa,  gennem  Stæn- 
gelen tilførte  Stoffer,  efterhaanden  sker  be- 
stemte fremadskridende  Forandringer  i  Plan- 
tens Sammensætning  og  Stof-Indhold.  Denne 


Forfining  af  Stoffet  skal  atter  betinge  Dan- 
nelsen af  højere  og  ædlere  Bladformer  indtil 
Maalet  naas:  Forplantningen. 

I  denne  Forklaring  er  der  to  Momenter: 
Vi  se  for  det  første  Goethes  „aandelige" 
Faktorer,  der  finder  Udtryk  i  den  Forestilling 
at  det  „renere"  Stof  faar  en  ædlere,  højere 
Form,  og  at  den  fremadskridende  Metamor- 
fose udtrykker  „ligesom  en  aandelig  Stige 
op  mod  Naturens  Toppunkt,  Forplantningen 
ved  de  to  Køna.  Men  ved  Siden  af  denne 
Betragtning,  som  i  høj  Grad  kunde  gouteres 
af  den  snart  frembrydende  „Naturfilosofi", 
møder  vi  den  virkelig  videnskabelige  Tanke 
om  Formernes  Afhængighed  af  stoflige  Egen- 
skaber. Her  støtter  Goethe  sig  paa  Erfa- 
ringer, bl.  a.  den,  at  meget  rigelig  Næring  i 
Jorden  kan  hindre  Plantens  Blomstring,  medens 
fattigere  Kaar  kan  fremskynde  Blomsterdan- 
nelsen. Han  siger,  at  saalænge  der  endnu  er 
„raa  Safter"  at  arbejde  med,  tvinges  Planten 
til  at  uddanne  Organer  til  dette  Arbejde  — 
altsaa  til  at  vedblive  med  Løvblades  Udvikling ! 

Dette  er  en  fuldtud  moderne  Opfattelse  af 
Plantens  selvregulerende  Færd ;  og  naar  Goethe 
mener,  at  Blomsterknopper,  der  dannes  i  Blad- 
hjørnerne, vilde  være  blevne  til  Grene  der- 
som der  strømmede  rigelig  Næring  til  dem, 
saa  stemmer  dette  med  Vochtlings  nyeste 
Undersøgelser,  der  bl.  a.  har  vist,  at  man 
ved  at  pode  aargamle  Roers  ganske  spæde 
Blomsterknopper  ind  paa  Roe-Kimplanter  just 
faar  disse  Knopper  udviklet  til  Skud  i  Stedet 
for  til  Blomster!  Og  Goethes  fra  vort  Nu- 
tids-Standpunkt noget  naivt  formede  Lære  om 
en  fremskridende  Stofforædling  som  Aarsag 
til  Blomsterdannelsen,  har  et  Sidestykke  i  den 
af  den  berømte  Fysiolog  Sachs  omtrent  Hund- 
rede Aar  senere  fremsatte  Hypothese  om  sær- 
lige „blomsterdannende  Stoffer",  som  skulde 
dannes  i  Løvbladene  ved  Indvirkning  af  visse 
Lysstraaler.  Denne  Hypothese  er  ganske  urig- 
tig; men  det  er  en  fuldtud  videnskabelig  Be- 
stræbelse at  sætte  Organdannelsens  Forløb  i 
Forbindelse  med  de    fysiologisk-kemiske  Pro* 

cesser  i  Organismen,  der  alt  efter  de  ydre 
Kaars  Forskelligheder  paavirkes  i  den  ene 
eller  anden  Retning. 

Maalt  med  Datidens  Maalestok  staar  Goethes 
fysiologiske  Raisonnementer  med  Hensyn  til 
Forklaringen  af  Planternes  Metamorfose  sær- 
deles højt  —  og  de  peger  langt  ud  over 
Linné.  Goethes  Standpunkt  kan  godt  taale 
at  sammenlignes  med  den  omtrent  samtidige 
udmærkede  engelske  Forsker  Knights;  ogsaa 
denne  knyttede  til  sine  banebrydende  Forsk- 
ninger over  Plantelivet  naive  mekaniske  For- 
klaringer. 

Slog  Goethe  ikke  strax  igennem  med  sin 
Fremstilling  af  Metamorfoselæren,  saa  har 
man  til  Gengæld  senere,  medens  han  endnu 
levede,  ofte  overvurderet  ham,  for  saa  vidt 
man  —  maaske  ikke  helt  uden  Skyld  hos 
Goethe  selv  —  har  tillagt  ham  endog  Er- 
kendelsen af  at  Blomsterdelene  have  Blad- 
Natur.  Ingen  kan  dog  nægte,  at  det  faktisk 
var  gennem  Goethes  aandfulde  og  vækkende 
Fremstilling,  at  denne  Erkendelse  overhovedet 
blev  frugtbar  for  Botaniken :  Metamorfoselæren 
gennem  Goethe,  Bladstillingslæren  fra  Schimper 
og  Alexander  Braun,  samt  Symmetrilæren 
(i  sit  Væsen  ret  overensstemmende  med  Goethes 
Typelære)  fra  De  Candolle,  er  en  Treklang, 
som  har  grundlagt   den  botaniske  Morfologi 

—  selve  Ordet  Morfologi  har  Goethe  dannet. 
Metamorfose  —  Forvandling  —  er  et  Ord, 

som  Goethe  har  brugt  paa  forskellig  Vis, 
hvad  der  let  kan  forvirre.  Man  møder  hos 
ham  mindst  tre,  fire  forskellige  Anvendelser 
af  denne  Glose. 

Ved  Sammenligningen  af  forskellige  Dyre- 
arter, hvorved  Type-Læren  spiller  en  Hoved- 
rolle, ser  Goethe  en  Metamorfose  udtrykt  i 
det  enkelie  særlige  Organ  —  f.  Ex.  Kæbens 

—  forskellige  Udformning  hos  de  forskellige 
Arter.  Dette  fremgaar  tydeligt  af  Digtet  om 
Dyrenes  Metamorfose.  Tilsvarende  naturlig- 
vis hvor  Talen  er  om  forskellige  Plantearter. 

Klarest  anvendes  dog  Udtrykket  Metamor- 
fose —  ligesom  i  Nutiden  —  paa  Insekters 


og  Padders  Forvandling  under  Individernes 
Udvikling;  f.  Ex.  Sommerfuglens  Udvikling 
fra  Larve  gennem  Puppe  til  fuldkomment  In- 
sekt. Denne  Forvandling  kalder  Goethe  „ suc- 
cessiv Metamorfose". 

Dernæst  kommer  vi  til  ligeartede  Organers 
forskellige  Udformning  i  Dyret;  og  som  det 
for  Goethe  vigtigste  Exempel  kan  vi  nævne 
den  forskellige  Beskaffenhed  af  Hvirvelsøjlens 
enkelte  Hvirvler.  Devne  Forskellighed  kalder 
Goethe  „samtidig  (simultan)  Metamorfose". 
Her  kan  det  anføres,  at  han  opstillede  den 
Theori,  at  Hovedets  Skelet  er  dannet  af 
stærkt  ændrede  Hvirvler  —  en  Theori  som 
dog  nu  er  skrinlagt  efter  at  have  spillet  en 
vis  Rolle. 

Endelig  stilles  Planternes  fremskridende  Me- 
tamorfose op  som  en  Mellemting  mellem  den 
samtidige  og  den  successive  Metamorfose;  thi 
Planten  danner  jo  Skud  efter  Skud,  og  Goethe 
vil  —  ligesom  senere  Alexander  Braun  gen- 
nemførte det  —  i  Skuddet  (Knoppen)  se 
det  egentlige,  enkelte  Plante-Individ.  Denne 
rent  morfologiske  Betragtning  hår  ingen  Be- 
tydning for  Nutidens  mere  fysiologiske  Stand- 
punkt. 

I  Nutiden  betegner  vi  den  simultane  Me- 
tamorfose i  Dyrene  samt  Bladets  Metamor- 
fose med  Udtrykket  Differentiation.  Vi  sige 
at  f.  Ex.  Dyrets  Hvirvler  fra  Hals  til  Hale 
(hvor  gerne  vilde  man  ikke  her  have  Hovedet 
med  ligesom  Goethe!)  og  f.  Ex.  Plantens 
Blade  fra  Knopskæl  til  Blomst  er  differenti- 
erede, hvormed  menes,  at  samme  »Grundor- 
gan" har  faaet  forskellig  Udformning,  alt  efter 
dets  Plads  og  Stilling  paa  og  i  Organismen 
under  dens  individuelle  Udvikling.  Goethe 
var  fuldt  ud  paa  det  rene  med,  at  jo  videre 
gennemført  Differentieringen  er,  desto  højere 
er  Organisationen  naaet  frem.  Spørgsmaalet 
om  Aarsagerne  til  Differentieringen  er  den 
Dag  i  Dag  et  af  de  vanskeligste  og  mest 
omfattende  i  de  biologiske  Videnskaber.  At 
Problemet  oftest  knyttes  sammen  med  Ned- 
stamningshypothesen,  gør  det  ikke  klarere. 

Det  blev  sagt  ovenfor,  at  Goethe  i  sin 
Forskning  gik  fra  det  almene  til  det  speci- 
elle, fra  Helheden  til  det  enkelte.  Dette  siger 
han  selv  i  Anledning  af  sine  mineralogiske 
og  geologiske  Studier,  som  fængslede  ham  i 
høj  Grad  og  ved  hvilke  hans  Samlertalent 
og  Samlerflid  maaske  viste  sig  paa  den  fyl- 
digste Maade.  Vi  tør  dog  ikke  komme  ind 
paa  denne  Side  af  Goethes  Virksomhed  som 
Naturforsker,  skøndt  den  ikke  er  gledet  spor- 
løst forbi.  I  Sammenligning  med  hans  Be- 
tydning som  Biolog  er  vel  hans  mineralogiske 
Forskning  mere  beskeden ;  hans  Blik  paa  Na- 
turen i  sin  Helhed  fornægter  sig  dog  ej  heller  her. 

Just  Goethes  Skuen  paa  Helheden,  hans 
Sans  for  det  almene  i  hver  spredt  Iagttagelse, 
medfører  Tilbøjeligheden  til  at  opstille  Typer 
og  Skemaer,  Grundfænomener  og  højere  En- 
heder. Denne  Tilbøjelighed  skød  tilsidst  over 
Maalet.  I  den  Periode,  hvor  Mellemkæbe- 
benet blev  opdaget  og  hvor  Tanken  om  Ty- 
pen hos  Dyrene  tog  Skikkelse,  syslede  han 
ogsaa  med  Forestillingen  om  en  almen  Plante- 
Type,  hans  af  Biograferne  atter  og  atter  an- 
førte „Urpflanze",  der  spiller  en  stor  Rolle 
under  hans  Ophold  i  Italien.  Da  han  først 
fik  Blik  for  Bladets  Differentiation,  fandt  han 
Ro  i  ski  Metamorfoselære  —  og  om  „Ur- 
pflanze", tales  der  slet  ikke  i  hans  berømte 
Skrift  fra  1790.  Der  har  foresvævet  ham 
en  almen  Type  for  Planterne  (de  højere)  men 
han  har  ikke  gennemført  Tanken  —  og  ganske 
opgivet  at  finde  en  „Urpflanze"  i  Naturen; 
han  har  aabenbart  indset,  at  et  saadant  Væ- 
sen er  et  rent  Tankefoster,  en  „Ide"  ligesom 
han  selv  siger  det  om  Dyrets  Type.  Tanken 
om  en  „Urpflanze"  som  Virkelighed  blev  alt- 
saa  behersket  og  overvunden;  den  ligesom 
fik  Erstatning  i  hans  mere  frugtbare  Meta- 
morfoselære. 

Værre  gik  det,  da  han,  under  Paavirkning 
af  den  Schimper'ske  Bladstillingslære,  i  1831 
opstillede  to  „Tendenser"  :  Spiraltendens  og 
Vertikaltendens  som  Grundfaktorer  for  Plante- 
livet —  men  det  vil  være  ganske  ubilligt  her 


at  gaa  i  Rette  med  den  82  aarige  Goethe, 
der  lod  sin  Skuen  tumle  frit  med  „Urfæno- 
mener".  Allerede  i  1820  har  Goethe  i  et 
Skrift  om  Støvdannelse  („Verståubung,  Ver- 
dunstung,  Vertropfung")  vovet  sig  helt  ud  i 
det  urimelige.  Ført  vild  af  Schelver's  og 
Henschers  fejlagtige  Kritik  af  Læren  om 
Planternes  Kønnethed  —  som  vi  dog  har 
set  at  han  tidligere  var  klar  over  —  mener 
han,  at  Dannelsen  af  Støvkornene  i  Støv- 
dragerne er  Resultatet  af  en  yderste  Sammen- 
dragning, en  Følge  af  de  Faktorer,  der  ere 
virksomme  ved  Plantens  Metamorfose.  Støvet 
skal  nu  intet  have  med  Forplantning  at  gøre, 
men  være  af  lignende  Natur  som  Rusten  paa 
Berberissens  Blade  og  som  Støvbrand  i  Kornet, 
der  opfattes  som  en  til  „das  nichtige"  førende 
„Forstøvning".  „Og  ligesom  man  regner  Pul- 
veret hos  Rust  og  Brand  og  Meldug  til 
Svampe-Riget,  saaledes  kan  vel  ogsaa  Blomster- 
støvet passende  føres  derhen!" 

Denne  hele  Anskuelse  fremsættes  sammen 
med  en  Række  foi  træffelige  Iagttagelser  — 
det  er  her  Forstaaelsen  af  Tingene,  der  er 
blevet  fordrejet.  Han  siger,  at  denne  nye 
Lære  passer  bedre  end  Forplantningslæren, 
naai  man  skal  undervise  Børn  og  Damer. 
Thi  hvis  saadanne  uskyldige  Sjæle  tage  bo- 
taniske Lærebøger  i  Haanden,  saares  deres 
„sittliche  Geftihl"  af  de  evige  Bryllupper, 
der  er  Tale  om;  Monogamiet,  som  Sædelig- 
hed, Lov  og  Religion  dog  er  grundet  paa, 
bliver  opløst  i  en  løs  Elskov,  som  er  utaale- 
lig  for  et  rent  Sind.  Det  er  en  kuriøs  Ud- 
talelse hos  Goethe.  Hvad  kunde  en  „sort" 
Håckel  ikke  bruge  den  til:  Goethe  som  Dyds- 
prædikant  ! 

I  alle  disse  Ting  har  vi  maaske  Tegn  paa 
en  begyndende  Nedgang  hos  Mesteren. 
Ganske  anderledes  staar  Sagen  med  den  Side 
af  Goethes  Forskning,  som  han  betragtede 
som  sit  Livs  vigtigste  Værk,  og  som  dog 
maatte  bringe  ham  saa  dybe  Skuffelser,  at 
der  her  falder  et  eget  tragisk  Skær  over  den 
ellers  saa  lykkelige  Forsker  og  Digter.     Vi 

tænker  paa  hans  Farvelære,  dette  mægtige 
Værk,  som  alle  har  hørt  om,  men  som  næsten 
ingen  læser. 

Efter  at  Goethe  længe  havde  iagttaget  og 
tænkt  over  Farvefremtoningerne  i  Naturen, 
særlig  Farvespillet  paa  den  italienske  Himmel 
og  i  Middelhavets  Bølger,  fik  han  i  1790 
Lejlighed  til  at  anstille  Forsøg  med  Glas- 
prismer. Disse  bryder  Lyset,  og  de  forskel- 
lige „Straalearter" :  rødt,  gult,  grønt  o.  s.  v. 
adskilles  paa  den  fra  Regnbuens  Farvespil 
kendte  Maade.  Newton  har  allerede  i  1670 
opstillet  og  begrundet  Læren  om  Sollysets 
sammensatte  Natur,  og  givet  os  den  første 
matematisk  gennemførte  Lys-  og  Farve-Theori, 
Straalelæren,  der  senere  afløstes  af  den  i 
vor  Tid  højt  udviklede  Svingningslære. 

Strax  da  Goethe  kiggede  gennem  et  Prisme, 
mod  den  hvide  Væg  og  ikke  saa  denne  i 
Farver  over  det  hele,  blev  hans  Tvivl  vakt 
om  Newtons  Lære.  Men  her  har  Goethe 
ganske  misforstaaet  Sagen,  hvad  enhver,  der 
kender  det  mindste  til  Lyslæren,  strax  fatter. 
At  Goethe  her  tog  saa  skæbnesvangert  fejl, 
kan  vistnok  kun  forklares  deraf,  at  han 
mødte  med  en  forudfattet  eller  dog  forud 
følt  Anskuelse:  Hans  umiddelbare  Sansning, 
den  han  altid  stolede  paa,  ganske  særlig 
naar  det  galdt  Øjet,  gav  ham  jo  dog  det 
„ubedragelige"  Indtryk  at  det  hvide  Lys  er 
det  reneste  og  klareste!  En  ganske  absurd 
Tanke  da,  at  det  rene  Lys  skal  være  sammen- 
sat; det  er  jo  en  Enhed.  Denne  Opfattelse 
veg  han  aldrig  fra. 

Det  hvide  Lys,  „Lyset*,  er  ham  et  „Ur- 
fænomen".  Ligesaa  Mørke.  Af  Lys  og  Mør- 
kes Blanding  og  Vexelvirkning  kommer  Far- 
verne frem.  Dette  kan  bl.  a.  ses  paa  en 
Snurretop  med  passende  afvexlende  Felter  af 
hvidt  og  sort.  Ved  en  vis  Omdrejnings- 
hastighed  ses  Farvespil;  men  det  er  ikke 
nogen  „Farvedannelse"  —  Sagen  beror  paa 
at  det  hvide  Lys's  forskellige  Straaler  ulige 
hurtigt  paavirker  Øjet.  Fænomenet  er  rent 
subjektivt,    som    saadant    er    det     „sandt". 


Efter  Goethe  skal  en  Forening  af  alle  Farver 
ikke  kunne  give  hvidt  Lys  —  thi  hver  Farve 
har  jo  i  sig  noget  af  Skyggens  Væsen  (et- 
was  schattenhaftes).  En  ganske  særlig  Be- 
tydning i  Goethes  Farvelære  har  „das  Triibe44, 
Halvklarheden,  det  let  taagede.  Det  natur- 
ligste og  bedste  Exempel  herpaa  afgiver  At- 
mosfæren. Var  den  fuldstændig  klar,  vilde 
Himmelen  ogsaa  om  Dagen  vise  sig  sort;  og 
er  der  Skyer  har  vi  det  velkendte  graa. 
Men  den  skyfri  Lufts  ejendommelige  Halv- 
klarhed gør,  at  Himlen  viser  sig  blaa,  og 
desto  dybere  blaa  jo  klarere  Luften  er.  Og- 
saa de  gule  og  røde  Farver  ved  Solens  Op- 
og  Nedgang  skyldes  Halvklarheden.  Dette  er 
altsammen  godt  og  lader  sig  forklare  fyldest- 
gørende især  deraf,  at  de  røde  og  gule  Straaler 
(de  største  Svingninger)  ret  uanfægtet  gaar 
igennem  Luften,  medens  de  blaa  Straaler 
(mindre  Svingninger)  paavirkes  stærkere  og 
navnlig  tilbagekastes  af  de  fine  Partikler,  der 
betinge  Luftens  Halvklarhed. 

Men  med  Goethes  Opfattelse  af  Lyset  som 
Enhed,  og  af  Farvedannelsen  ved  en  Sam- 
virken  af  Lys  og  Skygge,  maatte  Sagen  ikke 
forstaas  saaledes.  Han  betragtede  de  to  Ting: 
blaa  Farvers  Fremkomst  ved  Mørke  bag  Halv- 
klart, og  rød-gule  Farvers  Fremkomst  ved 
Lys  bag  Halvklart,  som  Ur-Fænomer,  der  ikke 
selv  skulde  eller  kunde  forklares,  men  som 
derimod  danner  Udgangspunkter  —  Typer  til 
Forstaaelse  af  mangfoldige  andre  Farveto- 
ninger. 

Og  det  kan  ikke  nægtes,  at  han  med  en 
ejendommelig  halstarrig  Konsekvens  gennem- 
førte sit  hele  Syn.  Men  den  hele  Goethe'ske 
Optik,  hvor  rig  den  saa  er  paa  Iagttagelser, 
staar  paa  Hovedet;  den  er  i  sin  Grundlære, 
Lysets  Enhed  og  Prisme-Farvernes  Sammen- 
sætning, lige  omvendt  af  det  rigtige.  Natur- 
ligvis maatte  Samtidens  Fysikere  protestere 
energisk  mod  sligt.  De  havde  her  ubetinget,Ret. 

Imidlertid  har  Goethe  ikke  desto  mindre 
virkelige  Fortjenester  af  Farvelæren  i  videre 
Forstand.      Ikke    blot    har    han    skrevet   en 

overmaade  lærerig  og  aandfuld  Fremstilling  af     dommelige  Sansnings-Selvsikkerhed  — -„Augen- 


den  historiske  Udvikling  af  Opfattelserne  om 
Farvernes  Natur  —  en  Fremstilling  som  det 
er  en  Fornøjelse  at  læse  i  den  Dag  i  Dag; 
og  hvoraf  man  kan  se,  hvor  stor  Paavirk- 
ning  han  har  modtaget  fra  de  gamle  Grækere. 
Men  han  har  som  genial  Forsker  mærkvær- 
digt godt  og  rigtigt  fat  i  de  rent  subjektive 
Farvefænomener,  Farvefornemmelserne,  saasom 
Kontrastvirkninger,  Efterbilleder,  Farveblindhed 
og  andet  mere.  Han  kommer  altsaa  ind  paa 
den  fysiologisk-psykologiske  Side  af  Læren 
om  Farver;  og  hans  Undersøgelser  her  blev 
i  alt  Fald  et  af  Udgangspunkterne  for  senere 
frugtbar  Forskning  af  Schopenhauer,  Johannes 
Muller  o.  a. 

Desværre  formaaede  Goethe  ikke  at  drage 
Grænsen  skarpt  mellem  Farve-Fornemmelser 
(i  os)  og  de  fysiske  Farvefænomener  (uden  for 
os).  Vejen  til  Erkendelsen  af  denne  Væsens- 
forskel maatte  gaa  gennem  Kant's  Erkendelses- 
Kritik.  Grænsen  mellem  Naturforskning  og 
Filosofi  kan  ikke  drages ;  og  hvor  Naturforsk- 
ningen skal  fordybes,  behøver  den  Erkendelses- 
theoriens  Støtte.  Havde  Goethe  virkelig  til- 
egnet sig  Grundtanken  i  Kants  kritiske  Filo- 
sofi —  hvad  der  under  Samkvemmet  med 
Schiller  skete  Tilløb  til  —  vilde  han  have 
undgaaet  mange  af  de  Skær,  mellem  hvilke 
han  nu,  trods  al  sin  Genialitet,  led  Skibbrud. 

Og  hvad  særlig  Goethes  Optik  angaar,  da 
maa  det  erindres,  at  Synssansen  er  den  af 
vore  højere  Sanser,  der  er  ringest  i  analytisk 
Henseende;  den  bedrages  lettest.  Medens  vi 
ved  Lugt  og  Smag  meget  ofte  kan  erkende 
de  Elementer,  der  findes  i  en  Blanding,  og 
medens  Hørelsen  i  en  ofte  forbausende  høj 
Grad  kan  analysere  et  sammensat  Tonevæld, 
saa  kan  Synet  næsten  intet  sligt:  Sollys,  der 
indeholder  alle  Straaler,  gør  jo  samme  „hvide" 
Indtryk  som  en  passende  Blanding  af  rødt 
og  grønt,  af  gult  og  blaat,  eller  at  alle 
andre  saakaldte  komplementære  Farver. 

Det  er  da  en  nødvendig  Følge  af  Goethes 
hele  Skole  og  Aandsbeskaffenhed,  hans  ejen- 


mensch"  har  man  jo  kaldt  ham  —  at  han 
som  Forsker  havde  sin  Grænse  netop  der, 
hvor  den  findes :  Analysens  Betydning  forstod 
han  i  Virkeligheden  ikke. 

Deraf,  og  af  den  Bitterhed,  som  Mangel 
paa  Tilslutning  og  Forstaaelse  maatte  afføde 
hos  den  fejrede  Digter,  kommer  al  den  Haan 
og  Spot,  som  Goethe  har  udgydt  over  Fag- 
Videnskabsmændene,  og  som  kulminerer  i 
hans  næsten  hadefulde  Skrift  mod  den  for- 
længst hensovede  Newton,  hvis  Fejl  Goethe 
med  største  Skarphed  lægger  blot.  Farve- 
læren, som  Goethe  arbejdede  med  og  havde 
i  Tanker  til  sit  Livs  Ende,  var  hans  Smær- 
tensbarn;  intet  Under  da  at  det  atter  og 
atter  spores  i  hans  Digtning. 

Ganske  direkte  kommer  hans  Bitterhed  til 
Orde  i  flere  af  hans  „Zahme  Xenien"   f.  Ex. 

Fur  mich  hab'  ich  genug  erworben 
Soviel  auch  Widerspruch  sich  regt; 
Sie  haben  meine  Gedanken  verdorben 
Und  sagen  sie  haben  mich  widerlegt. 

Og  ganske  særlig  har  han  et  godt  Øje 
til  Anvendelsen  af  Mathematik  paa  Natur- 
forskningen; Værdien  heraf  fattede  han  slet 
ikke;  hvorimod  han  klarlig  saa,  at  den  ma- 
thematiske  Behandling  aldrig  kan  erstatte  den 
skabende  Fantasi: 

Das  ist  eine  von  den  alten  Siinden, 
Sie  meinen,  Rechnen,  das  sei  Erfinden. 

—  dette  sande  Ord  kunde  den  Dag  i  Dag 
sættes   som  Motto  paa  mer  end  et  Sted. 

I  Smaadigtene  er  Goethes  Anskuelser  ofte 
ligesom  udkrystalliseret  rent.  Derfor  kan  vi 
med  Hensyn  til  Spørgsmaalet  om  hans  Op- 
fattelse af  „Gud  i  Naturen"  nøjes  med  her 
at  anføre  det  bekendte  Vers: 

Was  wår'  ein  Gott,  der  nur  von  auszen  stiesze, 
Im  Kreis  das  All  am  Finger  laufen  liesze! 
Ihm  ziemt's,  die  Welt  im  Innern  zu  bewegen, 
Natur  in  Sich,  Sich  in  Natur  zu  hegen, 
So  dasz,  was  in  Ihm  lebt  und  webt  und  ist, 
Nie  Seine  Kraft,  nie  Seinen  Geist  vermiszt. 

Ogsaa  heraf  lyser  hans  Enheds-Tanke  os 
imøde.  Og  hvor  kvikt  kommer  ikke  denne 
frem  i  de  bidende  Ord  mod  Farvelærens 
snæversynede  Modstandere : 

Was  soli  mir  euer  Hohn 
Ueber  das  All  und  Eine? 
Der  Professor  ist  eine  Person, 
Gott  ist  keine. 

Spørger  vi  nu:  var  Goethe  størst  som 
Digter  eller  som  Forsker,  ja  da  er  det  ikke 
let  at  give  Svar.  Hans  Digtning  gennem- 
trænger hans  Forskning,  og  hans  Forsken 
Digtningen.  Hvor  spores  det  ikke  overalt: 
i  Faust,  i  Wilhelm  Meister,  i  Wahlverwand- 
schaften  —  selve  dette  Ord  er  laant  fra  Ke- 
mien- Og  hans  hele  Forskning  er  i  Grunden 
baaren  af  det  digteriske  Syn  paa  Naturen. 
Hans  geniale  Skuen  ser  ind  til  det  almene, 
typiske  i  Tingene,  og  ud  derfra  vil  han 
ordne  og  forstaa  de  enkelte  Tilfælde. 

Dette  lykkes  ham  i  Naturhistorien;  som 
Morfolog  hører  han  til  de  store  Forskere. 
Her  fejrer  hans  ejendommelige  plastiske  An- 
skuelsesmaade  sin  Triumf.  Hans  klare,  baade 
beaandede  og  ærlige  Iagttagelsesevne  har  her 
naaet,  hvad  der  kunde  naaes  —  og  det  var, 
som  vi  har  set,  ikke  lidet;  han  var  forud 
for  sin  Tid.  Anderledes  i  de  exakte  Viden- 
skaber, hvor  Anskueligheden  træder  i  Bag- 
grunden for  den  gennemførte  kritiske  Ana- 
lyse. Her  slog  det  fejl  for  Goethes  Blik. 
Thi  selve  Sansningen  skuffes  jo  her.  Goethes 
Optik  var  „optisk  Bedrag"  kunde  man  sige. 

I  Nutiden  stræber  ogsaa  Biologien  efter  at 
blive  exakt;  som  analytisk  Forskning  vil  den 
trænge  ind  til  de  allerfineste  Enkeltheder, 
videre  end  Sansningen  umiddelbart  kan  føre 
os.  Goethes  Forskemaade  kan  derfor  ikke 
tilfredsstille  os  nu ;  hans  hele  Naturopfattelse 
hviler  jo  paa  Sansning,  paa  umiddelbar  An- 
skuelse. Den  bygger  paa,  hvad  Naturen  af 
sig  selv  afslører  for  Seeren.  Som  Faust  siger: 


Geheimnisvoll  am  lichten  Tag 
Låszt  sich  Natur  des  Schleiers  nicht  berauben, 
Und  was  sie  deinem  Geist  nicht  offenbaren  mag,~ 
Das  zwingst  du  ihr  nicht  ab  mit  Hebeln  und  mit 

Schrauben« 

Her  påaviser  Digteren  Goethe  ubevidst 
Forskeren  Goethes  Begrænsning.  Hvad  han 
kalder  Løftestang  og  Skruer  er  den  kritiske 
Forsknings  uundværlige  Midler  —  fra  Ana- 
lyse og  Experiment  til  Resultaternes  Bereg- 
ning og  Kombination.  End  ikke  en  Goethes 
Geni  kunde  undgaa  Forvildelser  ved  at  for- 
sømme dem. 

Men  hans  store  og  skønne  Syn  paa  Na- 
turen vil  altid  virke  opløftende  paa  enhver, 
der  overhovedet  har  Blik  for  dens  Under- 
værker. 


Anmærkning. 


Litteraturen  om  Goethes  Naturforskning  er  me- 
get stor  og  af  saare  blandet  Kvalitet;  thi  mange 
Litterater,  der  ikke  synes  at  have  Begreb  om 
Naturforskning,  taler  gladeligt  med  om  Sagen 
i  alskens  „Indledninger"  til  Goethes  samlede 
Værker.  Her  skal  kun  anferes  et  Par  af  de  virke- 
lig værdifulde  Skrifter. 

Helmholtz:  Ueber  Goethes  naturwiss.  Arbeiten 
(1853).    [Vortråge  u.  Reden  Bd.  I]. 

Virchow:  Goethe  als  Naturforscher  und  in  be- 
sonderer Beziehung  auf  Schiller.    Berlin  1861. 

Helmholtz:  Goethes  Vorahnungen  kommender 
naturwissenschaftlichen  Ideen  (Deutsche  Rundschau 
62,  1892). 

Bliedner:  Goethe  und  die  Urpflanze,  Frankfurt 
1901. 

Link:  Goethes  Verhåltnis  zur  Mineralogie  u. 
Geognosie.  Jena  1906. 

Magnus:  Goethe  als  Naturforscher  (336  Sider) 
Leipzig  1906,  et  meget  grundigt,  Goethes  Methode 
dog  noget  overvurderende  Skrift. 

Simmel:  Kant  und  Goethe  (Die  Kultur  Bd.  10) 
Berlin  1906. 

Vil  man  kende  Goethes  Meninger  maa  man  dog 
læse  ham  selv!  Ogsaa  hans  Samtaler  med  Ecker« 
mann  bør  ikke  forsømmes. 

MINDRETALLENES  RET 

MED  HENBLIK  PAA  DEN  KOMMUNALE  VALGREFORM 
Af  Dr.  H.  L.  Møller. 


Mellem  alle  politiske  Partier  i  Danmark 
er  der  Enighed  om,  at  der  under 
enhver  fri  Forfatning  tilkommer  Mindretallene 
en  dobbelt  Ret :  for  det  første  Retten  til  for- 
holdsmæssig Repræsentation  i  det  offentlige 
Liv,  for  det  andet  Retten  til  offentlig  Kritik 
og  Agitation,  baade  i  Tale  og  Skrift.  Det 
anerkendes  endvidere,  at  Repræsentationsretten 
sikres  paa  den  fuldkomneste  Maade  ved  For- 
holdstalsvalgmaaden.  Vi  har  haft  den  i  vort 
politiske  Liv  siden  1855,  den  anvendes  efter 
1866  ved  Valg  af  Medlemmer  til  den  gen- 
nemsete Grundlovs  Landsting ;  den  er  indført 
ved  Valgene  til  Menighedsraad  og  til  det 
kirkelige  Udvalg,  og  alle  Partier  har  god- 
kendt den  i  Princippet  ogsaa  som  Grundlag 
for  en  ny  kommunal  Valgordning.  Og  naar 
Venstre  og  Socialdemokratiet  hidtil  har  mod- 
sat sig  denne  Valgmaade  ved  Valg  til  Folke- 
tinget, har  de  to  Partier  væsentlig  kun  kun- 
net begrunde  det  med  Henvisning  til  Lands- 
tingets Sammensætning,  der  formentlig  allerede 
nu  skulde  yde  Mindretallene  tilstrækkelig 
politisk  Repræsentation.  —  Den  anden  Ret, 
som  man  fra  alle  Sider  vil  indrømme  Mindre- 
tallene: Retten  til  offentlig  Kritik  og  Agitation, 
sikres  ved  Grundlovens  Bestemmelser  om  Yt- 
ringsfrihed, Foreningsfrihed  og  Forsamlings- 
frihed. 

Derimod  ophører  den  almindelige  Enighed, 
saasnart  man  stiller  Krav  om  yderligere  Sik- 
ring af  Mindretallenes  Retsstilling.  Hos  Ven- 
stre og  Socialdemokraterne  er  det  hartad  en 
Grundsætning,  at  der  ikke  tilkommer  dem 
andet  og  mere :  gennem  Retten  til  Repræsen- 
tation og  Agitation  staar  nemlig  Vejen  aaben 
for  ethvert  Mindretal  til  at  blive  Flertal  og 
saaledes  erhverve  Flertallets  Magt  og  Ret; 
alle  politiske  Partier  har  maattet  begynde 
som  Mindretal  og  kæmpe  sig  frem  til  Magten 


ved  at  vinde  ny  Tilhængere.  Misbruger  det 
saaledes  dannede  Flertal  i  en  konstitutionel 
Stat  sin  Magt,  vil  det  igen  miste  Tilhængere, 
som  vil  slutte  sig  til  det  oppositionelle  Min- 
dretal; dette  vil  da  efterhaanden  vokse  til 
Flertal  og  dermed  vinde  baade  Magten  og 
Ansvaret.  Ifølge  denne  Teori  maa  det  endog 
være  i  Mindretallenes  egen,  velforstaaede 
Interesse,  at  der  ikke  rejses  kunstige  Skran- 
ker for  Flertallets  Brug  af  Magten;  thi  kun 
naar  Flertallet  kan  udøve  denne  helt  og  fuldt, 
kan  man  ogsaa  lægge  alt  Ansvaret  paa  dets 
Skuldre  og  lade  det  føle  hele  Styrken  af 
Mindretallets  Kritik.  Saaledes  bliver  den  lige 
og  almindelige  Valgret  sin  egen  Regulator; 
Partiernes  Brug  og  Misbrug  af  Magten  frem- 
bringer de  Pendulsvingninger  i  det  offentlige 
Liv,  der  lader  Herredømmet  skifte  mellem 
Partierne  og  gør  Politik  til  en  ædel  Kappe- 
strid om,  hvilket  Parti  der  kan  gøre  sig  bedst 
fortjent  af  Fædrelandet. 

Rigtigheden  af  hele  denne  Teori  hviler 
imidlertid  paa  en  bestemt  Forudsætning.  Den 
gaar  ud  fra,  at  der  i  Folket  bestaar  en  saa- 
dan  indre  Enhed,  et  saa  omfattende  Fælles- 
skab i  Interesser,  at  der  ikke  er  andre  Væ- 
sensforskelle inden  for  Folket  end  de  rent 
individuelle.  Hvor  Vælgerkorpset  bestaar  af 
væsentlig  ligeartede  Enere,  der  i  Hovedsagen 
har  de  samme  religiøse,  nationale  og  økono- 
miske Interesser,  dér  vil  ogsaa  de  enkelte 
Vælgere  alle  være  lige  tilgængelige  for  de 
politiske  Partiers  Argumenter;  dér  virker  det 
offentlige  Livs  Erfaringer  i  det  hele  og  store 
ens  paa  de  enkelte  Opfattelser;  dér  paavirkes 
den  offentlige  Mening  udelukkende  eller  dog 
væsentlig  af  Styrken  og  Sandheden  i  den 
politiske  Agitation.  Dér  vil  Striden  mellem 
Partierne  næsten  kun  dreje  sig  om  Tempoet 
for  Samfundsudviklingen:    dér   er   der   ingen 

andre  Modsætninger  i  Politik  end  de,  der 
betegnes  ved  Ordene  konservativ  og  liberal, 
og  dér  vil  Stillingen  være  den,  at  de  Vælgere, 
som  til  een  Tid  kalder  sig  konservative,  til 
en  anden  Tid  bliver  liberale.  Hvor  Partide- 
lingen saaledes  er  af  rent  politisk  Natur,  dér 
har  det  Parti,  som  i  Øjeblikket  er  Mindretal, 
alle  fornødne  Chancer  for  i  Fremtiden  at 
blive  Flertal,  dér  kan  man  uden  Betænkning 
lade  Parlamentarismens  Pendulværk  raade, 
thi  dér  har  Flertallet  intet  virksomt  Middel 
til  varigt  at  undertrykke  Mindretallet. 

Helt  anderledes  stiller  Sagen  sig  derimod, 
hvor  den  antagne  Forudsætning  om  Enhed 
og  Fællesskab  i  de  store  religiøse,  nationale 
og  økonomiske  Interesser  ikke  længere  er  til 
Stede  i  et  Folk.  Den  Ret  til  Repræsentation 
og  Agitation,  som  tilkendes  Mindretallet,  bun- 
der igen  i  Retten  til  engang  at  blive  Flertal; 
hvor  Muligheden  herfor  ikke  findes,  dér  taber 
de  andre  Rettigheder  deres  egentlige  Værd. 
Dette  er  Tilfældet  overalt,  hvor  et  Samfund 
deles  efter  Skillelinier,  der  udelukker  Over- 
gange mellem  Partierne  som  de,  der  kan  finde 
Sted  mellem  konservative  og  liberale  Retnin- 
ger. Alle  Vegne,  hvor  der  bestaar  „et  født 
Mindretal",  som  ved  den  Modsætning,  hvori 
det  befinder  sig  til  det  øvrige  Samfund,  er 
afskaaret  fra  nogensinde  at  blive  Flertal,  — 
dér  er  Grundlaget  for  den  parlamentariske 
Teori  bristet. 

Enhver  vil  forstaa,  hvor  uanvendelig  Teorien 
er  over  for  de  religiøse  Modsætninger  inden 
for  et  Statssamfund.  Retten  til  Repræsenta- 
tion og  Agitation  giver  ikke  et  protestantisk 
Mindretal  nogensomhelst  Udsigt  til  at  drage 
Tilhængere  til  sig  fra  et  katolsk  Flertal,  eller 
omvendt.  Lige  fra  den  Dag,  da  de  evange- 
liske Stænder  paa  Rigsdagen  i  Speier  1529 
protesterede  mod,  at  Stemmeflerhed  skulde 
gælde  i  Trossager,  har  Flertalsherredømme 
ved  Afgørelsen  af  religiøse  Stridigheder  været 
anset  for  en  af  de  utaaleligste  Former  for 
Tyranni.  Ifølge  det  tyske  Riges  Forfatning 
efter   1648  gjaldt  Flertalsprincippet  ikke  ved 


Rigsdagsbeslutninger  om  saadanneSpørgsmaal. 
I  alle  Religionssager  delte  Rigsdagen  sig  i  to 
Afdelinger:  Corpus  Catkolicorum  og  Corpus 
Evangelicorum,  der  hver  især  havde  Velo  over 
for  enhver  Forandring  i  det  bestaaende.  Der- 
ved kom  de  evangeliske  Stemmer,  skønt  de 
var  færre  i  Tal,  til  at  gælde  lige  saa  meget 
som  de  katolske.  En  lignende  Ordning  af 
Forholdet  mellem  det  engelske  og  det  irske 
Parti  i  Irland  tilstræbte  Gladstone  ved  sin 
home  rule  bill  fra  1886. 

Lige  saa  fast  og  uforanderligt,  som  Skille- 
linierne ligger  mellem  de  religiøse  Partier, 
vil  de  ogsaa  ligge  mellem  de  nationale.  De 
Danske  i  Nordslesvig  kan  i  det  tyske  Rige 
aldrig  blive  andet  end  født  Mindretal;  Ty- 
skerne i  Bøhmen  kan  ikke  gennem  Over- 
talelse eller  Agitation  drage  Cecherne  over 
til  deres  Nationalitet;  i  Finland  er  man  ikke 
Svensk  den  ene  Dag,  Finne  den  næste.  Der- 
for har  Parlamentarismen  hidtil  haft  saa 
vanskeligt  ved  at  slaa  Rod  i  Samfund  uden 
national  Enhed;  de  nationale  Mindretal  er 
altid  „fødte"  som  saadanne,  og  den  parla- 
mentariske Vej  til  at  blive  Flertal  er  spærret 
for  dem.  De  tre  Folkeslag  i  Svejts  har 
ganske  vist  kunnet  finde  sig  til  Rette  ved 
Siden  ad  hverandre,  men  dér  er  Opgavens 
Løsning  blevet  lettet  ved  Landets  føderative 
Indretninger.  Derimod  viser  Begivenhederne 
i  det  østerrigske  Monarki  1848 — 49,  hvor- 
ledes de  nationale  Mindretal  i  denne  Helstat 
alle  opfattede  det  parlamentariske  Flertals- 
herredømme  som  farligere  for  deres  Eksistens 
end  den  kejserlige  Enevælde.  Ligeledes  har 
vi  Danske  gjort  bitre  Erfaringer  om  Umulig- 
heden af  at  samle  to  Nationaliteter  i  en 
parlamentarisk  Helstat.  Det  vil  endnu  mindes, 
at  den  holstenske  Stænderforsamling  i  1853 
i  Nationalitetens  Navn  nedlagde  Indsigelse 
mod  en  konstitutionel  Helstatsforfatning. 
„Saaledes  som  Forholdene  nu  een  Gang  er,44 
—  udtalte  den  —  „vil  en  Helstat,  der  om- 
fatter forskellige  Nationaliteter,  kun  kunne 
bestaa  og  trives  under  en  absolut  Regerings- 

form.  Nationaliteten,  som  er  Indbegrebet  af 
de  højeste  Goder,  kan  og  maa  ikke  prisgives 
en  Fællesrepræsentation".  Bøhmens  politiske 
Historie  i  de  sidste  40  Aar  viser,  hvor  lidt 
det  endnu  er  lykkedes  dér  at  skabe  en  for- 
fatningsmæssig modus  vivendi  mellem  to  Na- 
tionaliteter, hvoraf  den  ene,  Tyskerne,  er  født 
Mindretal  i  Landet. 

Den  Ret,  de  kirkelige  og  nationale  Mindre- 
tal kan  kræve  ud  over  Retten  til  Repræsenta- 
tion og  Agitation,  kan  kortest  udtrykkes 
saaledes,  at  disse  Mindretal  bør  have  Veto 
over  for  alle  Flertalsbeslutninger,  der  gør 
Skaar  i  deres  Selvbestemmelsesret  i  kirkelige 
og  nationale  Spørgsmaal.  Et  saadant  Veto 
er  et  rent  defensivt  Vaaben :  Mindretallet  kan 
ikke  paatvinge  Flertallet  sin  Vilje  derved, 
men  kun  gøre  sig  uafhængigt  af  Flertallets 
Vilje,  dér  hvor  det  drejer  sig  om  Mindretal- 
lets vitale  Interesser.  At  denne  Vetoret  kun 
er  et  billigt  Vederlag  til  de  Mindretal,  som 
efter  Sagens  Natur  er  afskaaret  fra  nogen- 
sinde at  blive  Flertal,  vil  ikke  let  møde  no- 
gen Modsigelse,  saa  længe  Talen  er  om  reli- 
giøse og  nationale  Modsætninger.  Men  kan 
det  paavises,  at  Samfundsudviklingen  efter- 
haanden  fører  til  Dannelsen  af  andre  Mindre- 
tal, der  er  stillede  ligesom  de  kirkelige  og 
nationale  paa  det  afgørende  Punkt:  at  de  er 
udelukkede  fra  at  blive  Flertal,  da  synes 
Retfærdighed  at  kræve,  at  ogsaa  saadanne 
Mindretal  sikres  paa  særlig  Maade  mod  Fler- 
tallets Overlast. 

Uden  Tvivl  kan  den  sociale  Udvikling  føre 
til,  at  der  i  Samfundet  opstaar  en  saadan 
Modsætning  mellem  de  økonomiske  Interesser, 
at  Skillelinierne  mellem  de  sociale  Partier 
kommer  til  at  ligge  lige  saa  fast  og  urokke- 
ligt som  Skellene  mellem  de  kirkelige  og 
nationale;  i  slige  Tilfælde  vil  de  „sociale" 
Mindretal  være  lige  saa  værgeløst  stillede 
som  Mindretallene  i  de  kirkeligt  og  natio- 
nalt blandede  Samfund,  selv  om  de  udstyres 
med  Ret  baade  til  Repræsentation  og  til  Agita- 
tion.   I  det  Samfund,  hvor  Partidelingen  er: 


besiddende  og  besiddelsesløse,  og  hvor  disse 
sidste  raader  over  et  afgjort  parlamentarisk 
Flertal,  dér  kan  Skellet  mellem  Partierne  blive 
draget  saa  skarpt  og  dybt,  at  det  ikke  læn- 
ger lader  sig  flytte  efter  Lovene  for  den 
parlamentariske  Udvikling.  Et  Parti  af  be- 
siddelsesløse, hvis  Syn  paa  social  Retfærdig- 
hed kræver,  at  Samfundet  ad  Beskatningens 
Vej  planmæssigt  arbejder  paa  Udslettelsen  af 
den  økonomiske  Ulighed,  vil  da,  saasnart  det 
har  vundet  det  parlamentariske  Flertal,  have 
let  og  sikkert  Spil  over  for  det  besiddende 
Mindretal:  Retten  til  Repræsentation  og  til 
Agitation  vil  for  et  saadant  være  uden  nævne- 
værdig Betydning,  fordi  denne  Ret  savner  sin 
Krone:  Muligheden  for  at  danne  Flertal. 

Er  denne  Betragtning  rigtig,  da  fører  den 
naturlig  til  Kravet  om,  at  de  „sociale*  Min- 
dretals Rettigheder  skal  suppleres  paa  samme 
Maade  som  de  kirkelige  og  nationale  Mindre- 
tals :  ved  et  særskilt  Veto  paa  de  økonomiske 
Interessers  Omraade.  Det  træffer  sig  nu  saa 
heldigt,  at  der  straks  paatrænger  sig  et  godt, 
gammelt  Kendingsnavn  for  et  saadant  Veto: 
Skattebevillingsretten,  saaledes  som  den  er  ud- 
trykt i  den  stolte  Grundsætning:  ingen  Stats- 
borger skal  betale  nogen  Skat,  som  han  ikke 
selv  eller  ved  sine  Repræsentanter  har  sam- 
tykket i.  Naar  Beskatningen  af  Samfundet 
imidlertid  udøves  af  et  „født"  Flertal,  uden 
at  det  „fødte"  Mindretal  kan  gøre  Indven- 
dinger derimod,  saa  er  i  Virkeligheden  denne 
Grundsætning  ophævet.  At  Flertallet  tager 
Penge  af  sine  egne  Lommer  for  dermed  at 
bestride  Udgifter  i  sin  egen  Interesse,  er  ikke 
Skattebevillingsret;  at  det  samme  Flertal  paa- 
ligner det  fødte  Mindretal  Skatter  uden  dettes 
Samtykke,  er  heller  ikke  Skattebevillingsret. 
Denne  Ret  ophører  overhovedet  under  saa- 
danne Forhold  at  eksistere,  hvis  den  ikke 
overføres  fra  Flertallet  til  Mindretallet.  I  de 
gamle  enevældigt  styrede  Stater  gjaldt  Form- 
len: Kronen  administrerer  Statens  Penge, 
Folket  bevilger  dem;  i  de  parlamentarisk 
styrede  Stater  maa  Formlen  da   blive:    Fler- 

tallet  administrerer  Pengene,  Mindretallet  be- 
vilger dem,  forsaavidt  de  tages  af  Mindre- 
tallets Lommer. 

Denne  Skattebevillingsret  for  Mindretallet 
kan  i  det  politiske  Liv  sikres  gennem  To- 
kammersystemet og  er  i  vor  Forfatning  til- 
strækkelig sikret  gennem  Landstingets  Sam- 
mensætning. Men  ogsaa  i  Etkammersyste- 
merne kan  den  sikres  paa  virksom  Maade 
ved  Anvendelsen  af  Forholdstalsvalg  i  For- 
bindelse med  Kravet  om  kvalificeret  Flertal 
ved  Skatteforhøjelser,  Optagelse  af  Statslaan 
o.  s.  v. 

Denne  sidste  Vej  er  man  gaaet  i  den  ny 
finske  Landdagsordning,  der  traadte  i  Kraft 
d.  1.  Oktober  i  Fjor.  §  61  i  denne  For- 
fatning lyder  saaledes:  „Ved  Spergsmaal  om 
ny  eller  forhøjet  Bevilling,  eller  ny,  ved- 
varende Skat  eUer  om  Optagelse  af  Statslaan 
skal  Forslaget  anses  for  forkastet,  hvis  det 
ikke  ved  tredie  Behandling  faar  */s  af  de 
afgivne  Stemmer." 

At  kræve  kvalificeret  Flertal  ved  Skatte- 
forhøjelser betyder  nu  netop  det  samme  som 
at  give  Mindretallet  en  saregen  Skattebevillings- 
ret.  I  den  finske  Landdag  kan  et  Mindretal 
paa  67  af  Forsamlingens  200  Medlemmer 
nedlægge  Veto  mod  ethvert  nyt  Skattepaalæg, 
enhver  Forhøjelse  af  en  normeret  Udgiftspost, 
enhver  Optagelse  af  ny  Laan.  Til  Beslut- 
ninger herom  kræves  altsaa  baade  Flertallets 
og  Mindretallets  Samtykke,  forudsat  at  dette 
sidste  er  saa  stort,  at  det  repræsenterer  en 
virkelig  Samfundsinteresse. 

Den  samme  Vej  som  den  finske  Forfatning 
har  fulgt  til  at  sikre  Skattebevillingsretten  i 
det  politiske  Liv,  gik  Ministeriet  Deuntzer  i 
sine  Skattelovsforslag  fra  1901  for  den  kom- 
munale Beskatnings  Vedkommende  (§  32  og 
33  i  Forslag  til  Lov  om  Ændringer  i  Reg- 
lerne for  den  kommunale  Beskatning  m.  m.). 
Dét  hedder  heri:  „I  Købstadkommunerne  og 
Handelspladserne  samt  i  Amtskommunerne 
kunne  Kommunalbestyrelserne  ikke  noget  Aar 
udskrive  et    større    samlet    Skattebeløb   eller 


Bidragsbeløb  end  det  højeste  tilsvarende  Be- 
løb, som  har  været  udskrevet  i  noget  af 
Aarene  1900 — 02,  henholdsvis  Aarene  1900 
—01  —  1902-03  med  Fradrag  af  det 
senest  fastsatte  Statstilskud,  med  mindre  Be- 
slutning herom  enten  tages  af  tre  Fjerdedele 
af  vedkommende  Kommunalbestyrelses  Med- 
lemstal eller  tages  af  over  Halvdelen  af  Kom- 
munalbestyrelsens Medlemstal  og  stadfæstes 
af  Indenrigsministeren."  Lignende  Bestem- 
melser findes  for  Skatteudskrivningen  i  Sogne- 
kommunerne og  for  Optagelse  af  kommunale 
Laan. 

Den  da  fungerende  Indenrigsminister,  den 
nuværende  Justitsminister,  forsvarede  meget 
energisk  disse  Bestemmelser,  netop  med  Hen- 
visning til  en  kommende  kommunal  Valgrets- 
reform,  der  vilde  lægge  Magten  i  et  besid- 
delsesløst Flertals  Hænder,  men  over  for  So- 
cialdemokraternes Angreb  paa  disse  „Spænde- 
trøjeparagraffer" turde  Regeringen  og  dens 
Parti  ikke  fastholde  dem:  de  smagte  jo  af 
Mistillid  til  den  almindelige  Valgret  og  til 
„den  jævne  Mands  Vilje  til  at  gøre  Ret  og 
Skel" ;  og  de  udstemtes  derfor,  inden  For- 
slaget blev  til  Lov. 

Det  er  nu  netop  de  samme  Bestemmelser, 
Højres  Medlemmer  i  det  sidste  Fællesudvalg 
om  den  kommunale  Valgretsreform  har  fore- 
slaaet  at  genoptage  til  Sikring  af  Mindre- 
tallenes Ret  under  et  gennemført  kommunalt 
Flertalsstyre :  de  var  optaget  ordret  mellem 
Højres  Ændringsforslag  som  et  Hovedpunkt 
i  disse,  men  blev  vraget  af  Regeringspartiets 
Repræsentanter  i  Udvalget. 

Uden  saadanne  Bestemmelser  vil  Regerings- 
forslaget  om  den  kommunale  Valgretsreform, 
hvis  det  bliver  til  Lov,  kunne  føre  til,  at  et 
Flertal  af  Skatteydere  i  en  Kommune,  der 
alle  er  sat  i  Skat  „efter  det  fri  Skøn",  og 
hvis  Skattebyrde  derfor  ikke  vokser,  selv  om 
Kommuneskatten  i  øvrigt  forhøjes  nok  saa 
meget,  vil  kunne  forøge  Skatten  for  alle  an- 
dre Skatteydere  i  Kommunen  med  lige  saa 
mange  Procent,  det  lyster. 

Et  Eksempel  vil  vise,  hvorledes  Forholdet 
vil  kunne  komme  til  at  stille  sig:  I  en  min- 
dre By  eller  et  Landsogn  har  Kommuneskat- 
ten hidtil  udgjort  20.000  Kr.  aarlig.  Der 
er  i  Kommunen  350  Skatteydere;  af  dem  er 
200  under  „det  fri  Skøna  og  svarer  1  Kr. 
hver,  o:  200  Kr.  til  sammen,  de  andre  150 
Skatteydere  svarer  til  sammen  19,800  Kr.  i 
Skat.  Med  Indførelsen  af  den  lige  og  al- 
mindelige Valgret  besætter  de  200  førstnævnte 
Skatteydere  Flertallet  af  Pladserne  i  det  kom- 
munale Raad,  som  har  Ret  til  at  forhøje  den 
kommunale  Skatteprocent.  Der  er  da  intet 
i  Vejen  for,  at  dette  Flertal  i  en  kort  Aar- 
række  kan  lade  Kommuneskatten  stige  til 
det  dobbelte:  til  40,000  Kr.,  uden  at  Skat- 
ten „efter  det  fri  Skøna  samtidig  forøges: 
hele  Tilvæksten  i  Skattebyrden  kommer  til 
at  falde  paa  de  150,  uden  at  disse  har 
noget  Middel  til  at  modsætte  sig  det  eller 
nogen  Indflydelse  paa,  hvorledes  Flertallet 
raader  over  den  indkomne  Skat.  Derved 
skabes  der  altsaa  en  ny  „privilegeret  Vælger- 
klasse" i  Kommunerne  med  et  tredobbelt 
Privilegium:  1)  den  bestemmer  selv,  hvor 
lidt  eller  hvor   meget  den  vil   betale  i  Kom- 


muneskat; 2)  den  bestemmer  uafhængigt 
heraf,  hvor  meget  alle  andre  Skatteydere  i 
Kommunen  skal  betale;  3)  den  raader  alene 
for,  hvorledes  Kommunens  Penge  skal  an- 
vendes. Dette  ny  Privilegium  in  optima 
formå,  som  den  demokratiske  Valgretsreform 
stiller  i  Udsigt,  er  blot  knyttet  til  to  Be- 
tingelser :  at  ens  Aarsindtægt  er  under  Skatte- 
grænsen for  det  fri  Skøn,  og  at  man  hører 
til  et  Flertal  paa  mindst  en  over  Halvdelen 
af  de  kommunale  Vælgere. 

For  at  neutralisere  Virkningen  af  denne 
ny  privilegerede  Valgret  har  Rigsdagens  Højre 
foreslaaet  at  gaa  den  Vej,  som  det  første 
Venstreministerium  i  sine  Skatteiovforslag  selv 
har  givet  Anvisning  paa:  at  sikre  Skatte- 
bevillingsretten i  det  kommunale  Liv  gennem 
Kravet  om  kvalificeret  Flertal  ved  Skattefor- 
højelser; men  det  andet  Venstreministerium 
har  pure  afvist  dette  Krav.  Ministeriet 
Deuntzer  viste  fra  først  af  Vilje  til  at  be- 
vare den  kommunale  Skattebevillingsret,  Mi- 
nisteriet J.  C.  Christensen  er  rede  til  at  kaste 
den  over  Bord;  Rigsdagens  Højre  staar  nu 
som  dens  eneste  Vogter. 

BISKOP  FREDRIK  NIELSEN 

født  den  30.  Oktober  1846,  død  den  24.  Marts   1907. 


ET  stort  Hul  er  der 
bleven  i  de  danske 
Kirkemænds  Rækker  ved 
Biskop  Fredrik  Nielsens 
Død.  Savnet  vil  føles 
saa  meget  stærkere,  som 
der  under  de  nuværende 
usikre  Forhold,  usikre 
baade  paa  Lærens  og 
Forfatningens  Omraade, 
er  en  voksende  Skyhed 
for  at  træde  ind  i  kirke- 
lige Stillinger.  Døden 
kom  saa  overraskende 
pludselig  og  saa  smerte-  Kskop  Fredrik  Nielsen 

lig     fordi    han    Stod  midt      Efter  Frederik  Langes  Maleri  paa  ForaarsudstilL 


i  sinManddomsgerningmed  usvækket  Virksom- 
hedslyst  og  nyt  Initiativ.  Han  havde  nylig 
ombyttet  Aalborg  Bispestol  med  den  i  Aar- 
hus, og  her  havde  han  Planer  om  Arbejde 
baade  for  Stiftet  og  for  Staden.  Med  Døden 
i  Kroppen  fik  han  et  Møde  i  Stand  om  et 
Universitet  i  Aarhus  og  hans  Tale  ved  den 
Lejlighed  blev  hans  Testamente  —  det  var 
Universitetslæreren  og  Biskoppen,  der  i  dette 
smeltede  sammen,  med  Universitetslæreren 
som  det  overvejende,  og  det  er  ogsaa  som 
saadan  han  især  vil  mindes. 

Som  Universitetslærer  havde  han  sjældne 
Gaver.  Han  var  ikke  Forelæser,  men  Taler. 
Mens  man  hos  adskillige  af  hans  Fæller, 
naar  de  „forelæste",  maatte  tænke  paa,  at 
de  lærte  som  om  Bogtrykkerkunsten  endnu 
ikke  var  opfunden,  mindedes  man  hos  Fr. 
Nielsen  altid  om  det  levende  Ords  Magt. 
Han  var  daarlig  til  at  skrive  af  efter,  Pennen 
kunde  ikke  følge  hans  Flugt,  og  naar  han 
gav  Udsigter  over  de  ledende  Ideer  i  et 
Tidsrum,  lagde  man  Pennen,  og  han  havde 
alle  i  den  overfyldte  Høresal  i  sin  Haand. 
Han  vilde  ikke  give  Eksamensstof  i  sine 
Forelæsninger   saa   lidt   som   han  vilde  det  i 


sine  Haandbøger,  han 
vilde  gøre  Studenterne, 
de  vordende  Præster,  til 
dannede  Mennesker;  der- 
for lagde  han  ikke  saa 
meget  Vægt  paa  det  teo- 
logiske som  paa  det  kul- 
turelle, og  hans  Disciple 
fik  grundige  almenhisto- 
riske Kundskaber.  Ved 
Siden  af  sine  Forelæsnin- 
ger holdt  han  i  hvert 
Fald  i  80erne  noget  i 
Retning  af  de  Laboratorie- 
øvelser, som  nu  er  ved 
at  blive  Midtpunktet  for 
Universitetsundervisningen,  og  privat  gav  han 
dem,  der  ønskede  det,  Vejledning  i  Litteratu- 
ren. Han  sad  omgivet  af  et  af  Landets  righoldig- 
ste og  smukkeste  Privatbogsamlinger,  som  han 
med  rund  Haand  stillede  til  Studenternes 
Raadighed. 

Fr.  Nielsens  Viden  omspændte  de  mindste 
kirkehistoriske  Enklaver,  han  sammenholdt  dem 
i  en  aandfuld  Helhedsopfattelse.  Hvad  han 
har  skrevet  udgør  en  hel  Bogsamling.  Af 
hans  Skrifter  vil  de  to  Bind  om  Romerkirken 
i  det  19.  Aarh.  blive  staaende  længst,  de 
blev  straks  oversat  paa  Tysk  og  i  Fjor  ud- 
kom de  i  en  statelig  engelsk  Udgave.  Hans 
Lærebøger  i  Verdenshistorie  bruges  endnu  i 
Skolerne,  hans  kirkehistoriske  Ledetraad  bru- 
ges paa  Seminarierne,  og  hans  Haandbøger 
i  Kirkehistorie  vil  længe  være  Støtter  for  det 
kirkehistoriske  Studium  i  de  nordiske  Lande. 
Han  citerede  engang  en  berømt  Historikers 
Ord :  „Den,  der  skriver  almindelig  Historie,  maa 
lære  af  mange  og  kan  næsten  modtage  Rettelser 
af  alle*.  Det  følte  han  for  sit  eget  Ved- 
kommende, men  der  var  ingen  andre  her- 
hjemme end  han  selv,  der  var  i  Stand  til 
at  give   en   Kritik   af  hans   omfattende    kir- 

kehistoriske  Forfatterskab,  og  det  savnede 
han. 

Fr.  Nielsen  stiftede  ikke  Skole  hverken 
som  Videnskabsmand  eller  som  Kirkemand, 
men  han  fgav  Stød.  Han  var  stærkt  op- 
taget af  alle  nye  Foreteelser  og  altid  i  Virk- 
somhed, han  forstod  ikke  den  Kunst  „at 
drive"  og  fik  derfor  heller  ikke  de  Karakter- 
egenskaber udviklede,  som  vokser  udaf  hvad 
Mystikerne  kalder  „den  stille  Overladenhed", 
hvori  det  bevidste  Liv  blander  sig  med  det 
ubevidste.  Den  rolige  uddybende  Samtale 
forstod  han  derfor  sjældent  at  føre.  Som 
Skribent  var  han  et  stort  Stykke  af  en  Jour- 
nalist, og  flere  af  hans  „Karakteristiker  og 
Kritiker",  som  er  Optryk  fra  hans  Virksom- 
hed som  Medarbejder  ved  „Dagbladet"  og 
som  Redaktør  af  „Dansk  Kirketidende",  er 
journalistiske  Perler. 

Sine  religiøse  Barndomsindtryk  fik  han 
fra  sin  udmærkede  Moder  og  fra  sin  For- 
gænger paa  Aalborg  Bispestol,  P.  Chr. 
Kierkegaard,  og  de  var  stærkere  end  hans 
Ungdomstids  Interesserthed  for  Nyrationalis- 
men.  Standpunktet  overfor  Rationalismen 
fandt  han  i  lang  Tid  i  den  grundtvigske 
Opfattelse  af  den  apostolske  Trosbekendelse 
og  Sakramenterne.  Den  dogmatiske  Op- 
fattelse af  Trosbekendelsen  veg  imidlertid 
efterhaanden  for  den  historiske,  og  han  tog 
derefter  sit  Standpunkt  i  en  mere  udpræget 
Folkekirkelighed  end  det  var  foreneligt  med 
et  Discipelforhold  til  Grundtvig,  hvis  kirke- 
lige Frihedsideer  altid  var  ham  fremmede. 
Hans  Studier  af  Romerkirken  og  hans  Sym- 
pati for  den  engelske  Høj  kirke  med  dens- 
store  sociale  Indsats  i  Forening  med  hans 
Ordenssans  øgede  hans  Iver  for  at  faa  faste 
Forfatningsformer.  Det  pinte  ham  at  mærke, 
at  Udviklingen  gik  i  anden  Retning,  og  at 
de  politiske  Forhold  var  en  Kirkeforfatning 
saa  ugunstige.  1  Politik  havde  han  et  klart 
Blik  for  hvad  Højre  havde  forbrudt,  men 
han     havde    ingen    sympatetisk    Forstaaelse 


for  hvad  Venstre  vilde,  derfor  blev  han 
politisk  staaende  i  en  Kritik,  som  altid 
havde  en  vis  Ret,  uden  at  han  dog  kunde 
angive  den  Retning,  i  hvilken  man  skulde 
gaa.  Paa  Grund  af  sine  mange  Kund- 
skaber havde  han  svært  ved  at  værd- 
sætte den  Indsats,  som  de  mindre  vidende,, 
men  praktisk  uddannede  havde  at  bringe. 

Naar  han  prædikede  som  Professor  kom 
han  hyppigt  tilbage  til  Ordet :  „Der  er  endnu 
5000,  der  ikke  har  bøjet  Knæ  for  Baal*. 
Heri  fandt  han  Trøst,  naar  han  som  Schleier- 
macher  vaandede  sig  under  Spørgsmaalet : 
„Skal  Verdenshistoriens  Knude  løses  saa- 
ledes,  at  Kristendommen  gaar  med  Barbariet,. 
Videnskaben  med  Vantroen?"  Han  trøstede 
sig  med,  at  udaf  Stubben  var  engang  vok- 
set en  Spire,  der  blev  til  et  Træ,  som  over- 
skyggede al  Verden,  og  at  ikke  efter  Maal, 
men  efter  Vægt  skal  det  evige  prøves. 
Han  vilde  have  en  Præstestand,  der  i 
Dannelse  stod  MaaL  med  de  ypperste,  han 
vilde,  at  Kirken  skulde  give  sit  Ord  med  i 
Laget,  naar  Samfundsspørgsmaalene  drøftedes, 
ti  han  var  overbevist  om,  at  skal  de  løses 
uden  Kristendommen,  bliver  det  til  Skade 
ikke  blot  for  Kirken,  men  for  Samfundet. 
Han  saa,  at  vi  stilede  hen  mod  Kirkens  Ad- 
skillelse fra  Staten,  men  hverken  for  Kirkens 
eller  Statens  Skyld  turde  han  være  med  til 
at  rive  Baandet  over.  Han  var  i  det  hele 
ængstelig  for  afgørende  Brud,  frygtede  for 
religiøs  Uvidenhed  og  Fanatisme  i  Frikirken 
og  for  Gudløshed  i  den  ukirkelige  Stat. 

Fr.  Nielsens  Navn  som  Kirkehistoriker  er 
kendt  i  hele  den  protestantiske  Kristenhed, 
han  er  en  af  dem,  der  bar  Danmarks  Navn 
et  stort  Stykke  udover  Danmarks  Grænser. 
Han  syntes,  at  Folk  i  vore  Dage  var  saa 
meget  mindre  end  fordum.  Han  var  i 
hvert  Fald  ikke  mindre  end  dem,  der  i  for- 
dums Dage  var  stillet  paa  den  kirkehistoriske 
Lærestol  og  paa  Aalborg  og  Aarhus  Bispe- 
stole. L.  Molteten. 

Af  Bo  Bergmann.    Aut.  Oversættelse  fra  Svensk  af  E.  Aaris. 


EN  Snevejrsaften  i  Midten  af  December 
kom  en  Mand  gaaende  ned  ad  Kungs- 
backen.  Han  var  mager,  med  fremstrakt 
Hals  og  lyse  Øjne  i  et  mat  Ansigt  med 
sparsom  Skægvækst.  Hænderne,  som  han 
holdt  for  Ryggen,  bevægede  sig  nervøst,  og 
han  trak  lidt  paa  det  højre  Ben. 

Drottninggatan  laa  lige  som  en  Streg  i 
Taage  og  svagt  Lygteskin.  Der  faldt  et  en- 
kelt Snefnug.  En  Omnibus  arbejdede  sig 
opad  Bakken,  og  Skinnet  fra  de  røde  Lygter 
faldt  paa  Hestenes  sitrende  Lænder,  som  drev 
af  Sved.  Folk  drog  frem  i  to  Strømme,  en 
op  og  en  ned,  og  hvor  de  mødtes  paa  Ga- 
den, dannede  der  sig  smaa  Hvirvler,  der 
snurrede  rundt  en  Tid  og  derpaa  udviskedes. 
De  første  Varsler  om  Juleepidemien  laa  alle- 
rede i  Luften. 

Fabian  Levis  tog  Vejen  ligeud,  saaledes 
som  han  havde  gjort  det  i  40  Aar.  Han  boede 
endnu  i  sit  Fædrenehus  paa  Norrtullsgatan, 
og  han  huskede  meget  godt  den  Tid,  da  den 
Verden,  han  kendte,  paa  den  ene  Side  begrænse- 
des af  Byporten  og  paa  den  anden  Side  af 
Stromgatan  —  Nordpolen  og  Sydpolen.  Tu- 
ren ud  til  denne  sidste  var  en  hel  Opdagel- 
sesrejse ved  Barnepigens  Haand,  en  Eventyr- 
færd  fuld  af  de  vidunderligste  Oplevelser,  af 
lutter  Nyt  —  Nyt  —  Nyt,  som  han  i  en 
hel  Uge  efter  skulde  have  Forklaring  paa. 
Han  elskede  stadig  Drottninggatan  lige  højt, 
maaske  endnu  højere,  og  han  gjorde  stadig 
nye  Opdagelser,  naar  han  gik  gennem  den, 
men  nu  var  det  mest  Opdagelser  hos  sit  eget 
kære  Jeg,  og  dertil  egnede  ingen  anden  Gade 
sig  saa  godt.  Han  forstod  ogsaa  nok  hvor- 
for. Lange,  lige  Gader  virker  ikke  befor- 
drende paa  Dumheden,  saaledes  som  der  paa- 
staas;  de  fremmer  tværtimod  Evnen  til  at 
tænke   —   til  at  drømme. 

En  lige  Strækning  som  denne  fra  Kungs- 
backen  til  Strømmen,  smal,  med  Husrækkerne 


som  Skyklapper  paa  hver  Side,  uden  distra- 
herende Sideglimt,  det  var  just  den  rette  Ga- 
de til  at  gaa  og  meditere,  og  derfor  elskede 
Levis  den  og  havde  gerne  ønsket  den  dob- 
belt saa  lang,  ti  Gange  saa  lang,  ja  uden 
Ende. 

Naar  kan  kom  ud  til  Bolværket,  hvor 
Vandet  løb  nedenfor,  maatte  han  jo  nemlig 
beslutte  sig  til  at  gaa  enten  tilhøjre  eller  til- 
venstre  eller  tilbage  igen.  Og  Levis  holdt 
ikke  af  at  tage  en  Beslutning.  Hvordan 
kunde  han  nu  vide  om  han  netop  valgte  det 
rette;  det  modsatte  kunde  være  akkurat  lige 
saa  rigtigt.  Han  begreb  overhovedet  ikke, 
hvorledes  Folk  turde  vove  at  foretage  sig 
noget,  som  de  ikke  ligefrem  var  piskede  til; 
at  handle  var  jo  akkurat  det  samme  som  at 
kaste  en  Sten  ud  fra  en  Bjærgtop,  den  kunde 
havne  i  en  Kløft,  men  den  kunde  ogsaa  rive 
andre  Sten  med  sig,  kunde  vokse  til  en  La- 
vine, som  bragte  Død  og  Ødelæggelse  over 
Mennesker,  som  man  ikke  kendte  og  ikke 
vilde  noget  ondt.  Han  selv  kunde  blive 
reven  bort  af  en  saadan  Lavine,  hvilket  Øje- 
blik det  skulde  være.  Maaske  der  netop  nu, 
medens  han  købte  „Aftonbladet"  af  Manden 
under  Morians  røde  Lygte,  hændte  noget  — 
hjemme  hos  ham  selv  —  eller  tusinde  Mile 
borte  —  hvor  som  helst  —  opstod  en  Tanke 
i  en  Hjerne,  blev  skrevet  noget  paa  et  Stykke 
Papir,  fødtes  et  Menneske,  som  skulde  blive 
hans  Undergang.  Og  han  kunde  ingenting 
gøre,  bare  gaa  og  vente,  til  det  kom. 

Det  stod  ilde  til  med  Sikkerheden  i  Livet, 
forekom  det  Fabian.  Politiet  beskyttede  ikke 
Folk  tilstrækkelig  mod  Ulykken.  Han  havde 
været  forskræmt  alle  sine  Dage,  lige  fra  han 
kunde  tænke  en  Tanke.  I  Skolen  havde  han 
været  angst  for  Opgaver  og  Karakterer  og 
siden  for  alt  muligt,  for  Kvinder,  Penge, 
Kammerater,  Overordnede,  for  smaa  Ubehage- 
ligheder og  smaa   Lykkeglimt,    hvilke  sidste 

han  straks  stillede  sig  mistroisk  overfor 
og  afslørede  som  Snarer,  der  vilde  narre 
ham  ind  i  Glæden  for  at  han  lettere  skulde 
falde  som  Offer.  At  være  glad  var  at  blotte 
sig  selv.  Han  levede  i  bevæbnet  Neutralitet, 
stillede  sig  i  Forsvarsstilling  mod  alt  og  alle, 
som  vilde  trække  ham  med  sig  —  til  en 
Spadseretur  eller  en  Fornøjelse  eller  en  ny  Livs- 
anskuelse. Da  hans  Frygtsomhed  og  Vanske- 
lighed ved  at  gøre  sig  gældende,  der  forhøje- 
des ved,  at  han  var  kommet'  til  Verden  med 
Klumpfod,  aldrig  ophørte  at  plage  ham,  blev 
Folks  selskabelige  Tilbøjeligheder  for  ham  en 
Kilde  til  alt  ondt.  Som  Bøjgen  i  Per  Gynt 
gik  han  altid  „udenom"  og  havde  taget  den 
Beslutning  ikke  at  stille  Fordringer. 

Han  hørte  ikke  til  de  Mennesker,  der 
blande  Drøm  og  Virkelighed  sammen,  som 
man  hælder  to  Vædsker  sammen.  For  ham 
var  det,  som  han  kendte  og  tænkte  og  vilde, 
noget,  som  kun  fandtes  indeni  ham,  og  Troen 
paa,  at  det  kunde  føres  ud  i  Livet,  antage 
Form,  vedkomme  andre  end  ham  selv,  fandt 
han  lige  saa  komisk  som  Troen  paa  Aande- 
materialisering  og  den  Slags  Ting.  Han  var 
paa  samme  Tid  kold  og  letbevægelig,  i  Be- 
siddelse af  en  stærk  Fantasi,  men  uden  Over- 
tro. Stadig  staaende  som  Tilskuer  overfor 
.sig  selv,  vant  til  at  notere  sin  Sjæls  hausse 
og  baisse,  som  man  noterer  Svingningerne 
paa  Børsen,  gjorde  han  et  noget  vekslende 
Indtryk  og  blev  derfor  anset  for  upaalidelig 
og  vanskelig  at  blive  klog  paa.  Den  Usik- 
kerhed, han  selv  følte,  meddelte  han  til  andre. 

Alt  dette  førte  med  sig,  at  man  lidt  efter 
lidt  ophørte  at  regne  med  ham.  Han  var 
Bogholder  i  et  Kolonialvarefirma,  og  han 
passede  sin  beskedne  Plads  med  tavs  Bitter- 
hed, blev  undertiden  rost,  sagde  Tak  og  gik 
tilbage  til  sin  Pult. 

Hr.  Levis,  sagde  Chefen,  De  er  uundvær- 
lig, De  kan  ikke  erstattes.  Første  Gang, 
Fabian  hørte  dette,  rødmede  han  lige  op  til 
Haarrødderne,  og  Taknemmeligheden  forbød 
ham   at  tale   om  Gageforhøjelse.     Men    han 


hørte  det  om  igen,  mange  Gange,  næsten  lige 
saa  ofte,  som  Nicodemi,  hans  Chef,  havde  været 
til  en  bedre  Frokost  og  kom  trillende  ind  gen- 
nem Kontoret,  dampende  paa  sin  tykke  Cigar, 
og  da  forstod  han,  hvor  meget  denne  Velvilje 
havde  at  betyde,  og  at  han  rimeligvis  rigtig 
godt  kunde  undværes.  Og  dermed  bortfaldt 
selvfølgelig  enhver  Tanke  om  at  faa  Paalæg. 

Han  fik  det  imidlertid  alligevel  tilsidst  og 
kunde  nu  begynde  at  lægge  Penge  op.  Mid- 
dag spiste  han  paa  en  Restaurant  hvor  Ku- 
verten kostede  en  Krone,  og  Frokost  og 
Aftensmad  lavede  han  selv  paa  sit  Primus- 
apparat. I  de  to  smaa  Værelser,  som  han 
havde  beholdt  af  Forældrenes  Lejlighed,  med 
Udsigt  over  en  Sindssygeanstalt  *og  helt 
ud  til  Brunsviken,  havde  han  sine  faa  sam- 
lede Ejendele,  nogle  kønne,  gamle  Møbler, 
lidt  Bøger,  nogle  smaa  Souvenirs.  Paa  en 
Hylde  stod  hans  lange  Piber  „Bismarck"  og 
„den  lille  Engel a.  Han  røg  dem  skiftevis; 
naar  det  stod  paa  baisse  i  Sjælen,  tog  han 
Bismarck,  og  var  Humøret  hausse,  var  det 
den  lille  Engel,  som  sendte  sine  blaa  Røg- 
skyer op  i  Øjnene  paa  ham. 

Saaledes  levede  han  ene  med  sig  selv, 
uden  Venner,  uden  Kvinder.  De  sidste  ind- 
gød ham  Frygt  og  Begær,  men  Frygten  var 
næsten  altid  stærkere  end  Begæret.  Han  hørte 
deres  Latter  paa  Gaden,  hørte  Silkens  svage, 
metalagtige  Raslen,  og  han  blev  tyk  i  Mun- 
den og  kunde  ikke  synke.  Men  han  lod 
dem  gaa.  De  hørte  ikke  til  samme  Race 
som  han  og  kom  altid  til  andre  Resultater, 
fordi  de  gik  ud  fra  andre  Forudsætninger. 
Ikke  i  en  eneste  Sag  tænkte  en  Mand  og  en 
Kvinde  ens.  Han  mindedes  det  gamle  sko- 
lastiske Disputatsemne:  Er  Kvinden  et  Men- 
neske eller  ikke?  Han  vilde  svare,  at  hun 
var  mere  end  Menneske  og  mindre  end 
Menneske. 

En  Gang  havde  han  haft  en  Historie,  som 
næppe  nok  var  nogen  Historie,  men  som  i  al 
Fald  havde  en  vis  Betydning,  for  saa  vidt 
som  det  var  hans  eneste.    Han  havde  elsket 

en  ung  Pige,  og  hun  havde  elsket  ham, 
fordi  de  begge  var  unge  og  ikke  havde  andre 
ved  Haanden  at  forelske  sig  i.  Om  Aftenen, 
naar  de  sad  sammen,  hviskede  han  bevæget : 

—  Tænk  om  jeg  døde,  Eva. 
Og  han  græd  over  sig  selv. 

—  Saa  ved  jeg  ikke,  hvad  jeg  gjorde, 
sagde  Eva,  og  et  Aar  jefter  var  hun  gift  med 
en  Musikdirektør. 

Hun  vidste  altsaa  ikke,  hvad  hun  gjorde, 
skønt  han  endnu  var  i  Live,  og  der  var  saa- 
ledes  ingen  Anledning  for  ham  til  at  lægge 
sig  til  at  dø.  Han  vedblev  at  eksistere,  og 
i  lang  Tid  efter  havde  han  Gavn  af  dette 
Kvindeforrædderi.  Han  voksede  under  det; 
det  gav  ham  ligesom  Rygrad;  han  Mk  Kraft 
til  at  samle  sig  til  en  Bitterhed  og  en  mørk 
Foragt,  som  han  aldrig  havde  troet  sig  i  Stand 
til  at  føle,  og  han  beundrede  sig  selv  af  den 
Grund.  Men  Kvinderne  vedblev  at  le  og 
blinke  med  Øjnene,  og  ingen  af  dem  saa  paa 
ham,  hvad  han  var  værd.  Han  fik  heller 
ingen  graa  Haar  i  Hovedet,  og  som  Tiden 
gik,  begyndte  han  at  lægge  sig  ud. 

Livet  gik  hurtigt,  og  nu  var  han  over  40 
Aar.  Han  vaagnede  tit  om  Natten  og  sagde 
til  sig  selv :  Nu  er  det  snart  altsammen  forbi. 
Hvad  havde  han  udrettet?  Hvor  fandtes  der 
noget,  som  han  kunde  tage  op  og  tage  med 
sig  og  tage  frem  i  sin  Erindring,  naar  han 
en  Gang  ikke  var  i  Stand  til  at  beskæftige 
sig  med  andet?  —  Intet  var  der.  —  Og 
tænkte  han  fremad,  ja,  saa  var  det  den 
samme  Ørken,  som  han  fyldte  med  indbildte 
Farer,  blot  for  overhovedet  at  have  noget  at 
fylde  den  med. 

Han  havde  aldrig  levet. 

Det  bedste  af  ham  var  allerede  forbrugt, 
og  han  havde  aldrig  levet.  Der  gik  saa 
mange  Penge  alene  til  at  existere,  for  at  leve 
maatte  man  være  rig,  og  han  havde  nogle 
Hundrede  Kroner  i  Banken.  Det  var  heri 
det  stak.  Det  var  den  Hvirvel,  som  sugede 
alle  hans  Tanker  til  sig.  Om  han  kun  14 
Dage  kunde  faa  at  mærke,  hvad  det  var  at 


leve,  med  Kød  og  Blod,  med  hver  Nerve, 
hver  Fiber  i  sin  Person.  Men  saa  maatte 
han  rejse.  I  Stockholm  var  han  Fabian 
Levis,  Bogholder  hos  Nicodemi  &  Co.,  men 
han  vilde  være  Menneske,  ikke  noget  som 
helst  Andet.  Ikke  noget,  som  bragte  Tan- 
ken hen  paa  et  smudsigt  Kontorinteriør  eller 
Lugten  af  gammelt  Papir.  Blot  et  Navn 
blandt  Millioner  andre  Navne.  Han  vilde 
tabe  Fodfæstet,  løftes,  bæres  bort. 

Saa  dukkede  et  Ord  op:  Paris.  I  disse 
fem  Bogstavei  kunde  man  drukne.  Han 
maatte  derned;  naar  han  havde  Tusind  Kro- 
ner vilde  han  rejse.  Han  skulde  gøre  det  af 
med  hver  eneste  Øre,  og  kun  14  Dage 
skulde  det  vare.  Nu  havde  han  sparet  i  2 
Aar,  og  til  Foraaret  var  han  færdig.  Paris 
var  smukkest  om  Foraaret.  Romanfragmenter 
og  Minder  fra  Kunstudstillinger  trængte  sig 
frem  med  Billeder  fra  Boulevarderne,  af  le 
Bois  i  grønviolet  Vaardragt,  af  blege  Kvinder 
i  lave,  lydløst  glidende  Vogne,  af  Seinemo- 
tiver  og  Nattelyseffekter ,  Violinerne  hos 
Maxim  og  Ballerne  paa  Moulin  de  la  Galette, 
Forraines,  Guillaumes,  Gerboults,  Bacs  Paris 
laa  og  ventede  paa  ham.  For  60 — 70  Francs 
om  Dagen  maatte  han  vel  kunne  faa  noget 
af  det  at  se.  Han  var  jo  ikke  ligefrem  styg. 
Der  var  nok  det  med  den  Klumpfod,  men 
den  Slags  Ting  saa  Kvinder  ikke,  naar  de 
ikke  vilde  se  det.  Grevinde  Guiccoli  saa 
ikke  Byrons,  fordi  hun  elskede  ham,  og  der- 
som Fabian  ikke  kunde  forblinde  dem  med 
Kærlighed,  saa  kunde  han  holde  et  Par 
Louisdorer  hen  for  Næsen  af  dem,  det  gjorde 
samme  Virkning.  For  nu  vilde  han  han  have 
Eventyret ;  han  havde  ventet  altfor  længe  paa 
det.     En  Gang  vilde  han  spise  sig  mæt. 

Det  var  Drømmen.  Han  havde  tumlet  med 
den  i  to  Aar,  og  for  hver  Gang,  der  kom 
nye  Tal  til  i  Sparekassebogen,  antog  den 
skarpere  Former,  aldeles  som  et  Laterna- 
magica-Billede,  der  indstilles.  Han  levede 
paa  dette:  En  Middag  paa  Continental,  en 
Aften  paa  Americain,  bon  soir  Clair,  bon  soir 


.  690  — 


Drømmen  — 


Pauline.  Om  nogle  Maaneder  skulde  det  ikke 
længere  være  nogen  Drøm.  Endelig  skulde 
han  være  i  Stand  til  at  skaffe  sig  et  Stykke 
Virkelighed,  som  ikke  smagte  af  Vand  og 
Brød.  Han  vilde  flygte,  se  Lys,  Luft,  Men- 
nesker, Livet.  Efter  fjorten  Dages  Forløb 
var  han  tilbage  og  krøb  i  den  graa  Kontor- 
frakke igen,  men  saa  havde  han  i  al  Fald 
noget  at  se  tilbage  paa.  Det  var  naturligvis 
en  alvorlig  Sag,  den  Fornøjelse,  og  den 
havde  sin  Risiko  som  al  Handling,  men  han 
vilde  løbe  denne  Risiko.  Han  vilde  tage  Or- 
lov fra  sig  selv  i  fjorten  Dage. 

Fabian  gik  og  følte  sig  som  en  Opdagel- 
sesrejsende, der  snart  er  færdig  med  Provian- 
teringen. 

Han  var  kommet  ud  paa  Gustav  Adolfs 
Torv;  det  stod  i  en  hvid  Sky.  Disen  havde 
fortættet  sig  til  Taage  og  Rydbergs  Buelamper 
brændte  som  to  døende  Maaner,  Menneskene 
dukkede  op  og  forsvandt  som  Skygger.  Han 
gik  ind  paa  Operacaféen  for  at  drikke  en 
Kop  Kaffe  og  læse  „le  Figaro".  Det  var 
altid  som  et  Glimt  fra  Paris  og  fra  Verden. 

Og  han  læste  under  Nouvelles  mondaines: 
„I  Tirsdags  Middag  med  30  Kuverter  hos 
Vicomtesse  de  la  Rochefoucauld  i  hendes  Ho- 
tel paa  Avenue  Kléber.  Blandt  Gæsterne  be- 
mærkedes Hr.  og  Fru  de  Truite,  Baron  og 
og  Baronesse  de  Parlaminy,  Grevinde  Verlé, 
Miss  O'Hagan,  Fyrst  Volonski,  Baron  de 
Vaufreland,  Vicomte  d'Elva  m.  fl. 

Saa  tog  han  fat  paa  Politinyhederne: 

„En  Slagter,  Emile  Mollard,  boende  paa 
rue  Sainte  Croix  de  la  Brettonnerie,  mødte 
i  Gaar  paa  place  Sainte  Opportune  sin  Elsker, 
inde,  Rose  Labiche,  som  havde  brudt  med 
ham. 

Mollard  trak  en  Revolver  op  af  Lommen 
og  affyrede  flere  Skud  mod  den  Ulykkelige, 
som  blev  truffet  i  Brystet  og  Underlivet. 
Derpaa  jog  han  sig  selv  en  Kugle  gennem 
Hovedet. 

Begge  de  saarede  førtes  til  Hotel  Dieu; 
Mollards  Tilstand  er  haabløs." 


—  Mollards  Tilstand  er  haabløs,  gentog 
Levis  for  sig  selv  og  saa  ud  i  Røgen.  Og 
han  følte  en  vis  Glæde  ved  dette.  Det  fore- 
kom ham,  som  om  Paris  ikke  vilde  være 
Paris,  dersom  Mollard  kunde  komme  sig. 

II. 

Fabian  Levis  laa  i  sin  Seng  og  aabnede 
Avisen,  som  han  havde  købt  af  Manden  ved 
Morian.  Hans  Blik  standsede  paa  første  Side 
ved  en  Dødsannonce: 

Musikdirektør  Brandel,  „Begrædt  og  savnet 
af  mig,  Datter,  Slægt  og  mange  Venner". 
Og  nedenunder  stod:  Eva  Brandel,  født 
Lind. 

Det  var  mærkværdigt,  endnu  efter  saa 
mange  Aars  Forløb  kunde  han  ikke  se  det 
gamle  Navn  uden  at  faa  Hjertebanken.  T 
Begyndelsen  havde  han  mødt  hende  nogle 
Gange,  men  undladt  at  hilse.  Og  nu  var  hun 
Enke.  Ja,  Ja,  Tiden  gaar.  Lad  os  se,  For- 
aaret  81.  Saa  var  [Datteren  ogsaa  voksen, 
omtrent  saa  gammel  som  Eva,  da  han  traf 
hende  første  Gang.  Fabian  stirrede  paa  An- 
noncen. Der  kunde  gerne  have  staaet  et 
andet  Navn  indenfor  den  sorte  Ramme.  Han 
kastede  Avisen  og  trak  Tæppet  op-  over 
Hovedet.  Det  ringede  for  hans  Øren  som 
en  Klokke:  et  Liv,  et  Liv,  et  Liv. 

Men  han  havde  endnu  noget  tilbage  af  sit, 
og  han  skulde  vide  at  bruge  sin  Ret. 

Han  kunde  ikke  lade  være  med  at  skrive 
nogle  deltagende  Linier;  hun  kunde  undre  sig 
over  det,  om  hun  vilde.  Men  siden  kom 
Juletravlheden  og  fik  ham  til  at  glemme  det 
hele. 

En  Dag  lidt  ind  i  det  nye  Aar,  en  hvid  og 
kold  Søndag,  hvor  det  ene  Ligtog  efter  det 
andet  drog  forbi  nede  paa  Gaden,  sad  han 
hjemme  og  ristede  Kastanjer  i  Kakkelovnen, 
da  der  blev  trukket  i  Klokkestrengen. 

—  Vær  saa  god. 

—  Det  er  Hr.  Levis? 

En  Dame  i  dyb  Sorg  stod  paa  Dørtærske- 
len; hun  slog  Sløret  tilbage. 

—  Ja,  De  kender  mig  naturligvis  ikke 
igen;  jeg  er  Fru  Brandel  —  Eva  Lind. 

Hun  rødmede  svagt.  Fabian  mærkede,  at 
han  gjorde  det  samme,  da  han  bød  hende 
tage  Plads.  Selv  stod  han  midt  paa  Gulvet 
endnu  med  Ildtangen  i  Haanden,  stum,  uden 
at  forstaa  noget.  Nej,  han  kunde  ikke  .... 
Denne  fyldige,  midaldrende  Dame  med  noget 
slapt,  hvidt  Kød  i  Ansigtet  og  brune  Taare- 
poser  under  Øjnene,  med  noget  udpint  og 
udlevet  over  hele  sin  Person,  det  var  Eva. 
Der  var  ogsaa  Spor  af  Fattigdom,  endskønt 
han  ikke  saa  hendes  Hænder. 

—  De  ser  paa  mig,  ja  jeg  har  forandret 
mig,  jeg  ved  det  nok.  Aah,  ja,  jeg  har 
ikke  haft  det  saa  godt  —  hun  pudsede  Næ- 
sen, og  en  stor,  rund  Taare  satte  sig  fast 
midt  paa  den  blanke  Kind. 

Fabian  vejrede  noget  uheldvarslende.  Hvad 
vilde  hun  egentlig? 

—  Hvis  jeg  blot  .  .  .  -  mit  Ærinde  .... 
ja,  jeg  ved  ikke,  hvordan  jeg  skal  kunne  .... 
Men  det  var,  fordi  De  skrev  disse  Linier, 
saa  gode,  saa  deltagende.  Det  gav  mig  Mod, 
og  saa  tænkte  jeg:  jeg  vil  forsøge,  han  vil 
ikke  fordømme  mig;  og  hvis,  hvis  det  var 
muligt,  saa  .... 

Hun  tørrede  sig  om  Næsen;  Taaren  hang 
der  stadig  som  en  Dekoration. 

—  Det  er  det,  at  jeg  ikke  kan  klare  mig 
længere,  brød  hun  pludselig  ud.  Der  var 
ingenting  efter  min  Mand,  ikke  andet  end 
Gæld,  og  saa  har  jeg  jo  Maggi.  Hun  gaar  paa 
Konservatoriet  og  spiller  Violin  og  er  saa 
flink  og  flittig,  og  Professoren  siger,  at  hun 
nok  skal  blive  til  noget.  Hvis  jeg  blot  . . . 
Nu  har  jeg  faaet  Tilbud  om  at  overtage  en 
lille  Traadhandel,  Lageret  koster  500  Kroner. 

Det  flimrede  for  Øjnene  af  Levis.  En 
Kastanje,  som  han  havde  glemt  i  Asken, 
sprang  med  et  Knald.  Ude  paa  Gaden 
kimede  en  Sporvogn. 

—  Jeg  forstaar  ikke  rigtig  .... 

—  Hvorfor  jeg  henvender  mig  til  Dem. 
Jeg  har  ingen  andre. 


—  Slægt  og  mange  Venner,  citerede  Fabian 
efter  Dødsannoncen. 

Hun  græd  stille. 

—  Beklager,  men  det  er  aldeles  ....   - 

—  Gud  hjælpe  mig.  Ja,  saa  maa  De 
undskylde. 

Hun  slog  Sløret  ned,  glattede  paa  sin 
Dragt  og  rejste  sig. 

Fabian  stod  med  hendes  Haand  i  sin. 
Ansigtet  saa  han  kun  som  en  hvid  Plet  bag 
Sløret,  men  i  dette  Ansigt  brændte  et  Par 
Øjne,  store,  syge,  glansfulde.  Det  stoppede 
i  Halsen  paa  ham,  han  blev  tør  i  Munden 
og  kendte  ikke  sin  egen  Stemme. 

—  Maaske  alligevel,  stammede  han.  Ja, 
jeg  har  ikke  selv  Pengene,  jeg  er  fattig  som 
De,  men  jeg  skal  forsøge  ....  En  bedre 
situeret  Ven,  maaske,  vi  faa  at  se. 

Vær  blot  ved  godt  Mod,  Ev  . . .  Fru  Bran- 
del; inden  en  Uge  skal  De  høre  fra  mig. 

Og  han  skød  hende  sagte  ud  af  Døren. 

Saa  sank  han  ned  paa  en  Stol.  Hvad  var 
det,  der  var  sket.  Ingenting;  et  gammelt 
Kvindemenneske  havde  været  oppe  og  grædt 
for  ham;  og  saa  havde  han  lovet,  lagt  Strik- 
ken om  sin  egen  Hals.  Men  derfor  behøvede 
han  jo  ikke  at  trække  til.  Naturligvis  var 
det  en  Løgnehistorie,  hun  havde  disket  op 
med.  Drømmen,  Livet,  Paris  —  han  var 
vel  ikke  gal  at  give  Slip  paa  alt  det  nu, 
fordi  et  Par  Øjne  havde  set  paa  ham  gen- 
nem et  Slør.  Han  saa  et  Laterna-magica- 
Billede  langsomt  blegne  og  viskes  ud. 

I  to  Dage  gik  han  og  sagde  til  sig  selv, 
at  han  ikke  maatte  bære  sig  ad  som  en  gal, 
og  den  tredje  Dag  sendte  han  Pengene. 
Han  var  Idiot.  Hvordan  kunde  han  ogsaa 
falde  paa  at  skrive  de  deltagende  Linier? 
Saadan  gaar  det,  naar  man  viser  sig  venlig. 
Men  Mennesker  som  han  burde  aldrig  fore- 
tage sig  noget.  De  kunde  ikke  standse  La- 
vinen, rullede  blot  selv  med  ned  i  Dybet.  Jeg 
vilde  saamænd  siet  ikke  have  moret  mig  i 
Paris,  ræsonnerede  han,  naar  de  Øjne  stod 
for  mig.     Nej   naturligvis,    saadan   var  han. 

Som  om  man  fik  nogen  Glæde  her  i  Verden      suge   dem   ind  med  hver  Pore  i  sit  Ansigt. 


uden  at  ødelægge  andres,  som  om  ikke  alt, 
hele  Livet,  maatte  købes  med  Ofre,  Ofre  af 
Mennesker,  Blod  og  Hjerner.  Man  aad  eller 
blev  selv  ædt.  Han  stak  nu  altid  sig  selv 
paa  Spid,  stegte  sig  selv,  serverede  sig  selv, 
sagde  selv:  Værsaagod.  Men  den  Slags 
Mennesker  skulde  ikke  tale  om  at  leve.  Li- 
vet var  ikke  for  Folk  som  han. 

Vinteren  gik,  og  de  nøgne  Elmetræer  uden- 
'for  Fabians  Vinduer  begyndte  at  grønnes. 
Han  havde  været  angst  for  Foraaret,  havde 
tænkt,  at  Saaret  saa  vilde  bryde  op  paany, 
Saaret  efter  den  Drøm  som  reves  itu,  men 
han  mærkede  intet. 

Fru  Brandel  havde  han  ikke  set  og  havde 
med  Flid  undgaaet  at  minde  hende  om  sin 
Eksistens.  Men  en  Dag  fik  han  et  Brev,  hvori 
hun  spurgte,  om  han  ikke  vilde  spise  til 
Middag  hos  dem  om  et  Par  Dage.  Maggi 
havde  netop  Ferie  og  vilde  være  glad  ved 
at  gøre  hans  Bekendtskab. 

—  Det  er  Hr.  Levis,  sagde  Fru  Brandel, 
som  har  været  saa  god  imod  os. 

Maggi  saa  op  paa  ham  med  aabne,  lys- 
fyldte Øjne,  Moderens  Øjne,  men  ligesom 
med  mere  Indhold!  Det  indolente,  som 
havde  været  over  Eva  selv  i  hendes  yngre 
Dage,  fandtes  ikke  hos  Datteren.  Hun  var 
noget  bleg,  næsten  hvid,  Panden  stærkt  hvæl- 
vet, Næsen  kort,  med  skælvende  Flige,  Mun- 
den bred,  men  smukt  formet.  I  første  Øje- 
blik forekom  hun  Fabian  ligefrem  styg,  men 
paa  et  Par  Timer  var  han  overvundet,  erobret, 
draget  ind  i  det  Lys,  som  udstraalede  fra 
denne  lille,  ildfulde  Person,  som  ikke  var  sig 
selv  lig  i  fem  Minutter.  I  det  ene  Øjeblik 
i  lys  Lue,  det  næste  slukt  som  paa  Kom- 
mando af  en  Nerve.  Hendes  Bevægelser 
kunde  være  kantede  og  ugraciøse  som  en 
Drengs  i  Lømmelalderen,  og  hun  kunde  være 
Kvinde  lige  ud  til  Fingerspidserne.  Og  fik 
hun  Violinen  under  Hagen,  var  hun  som  for- 
vandlet.    Hun    syntes    at    drikke    Tonerne, 


Eva  og  Fabian  sad  tavse  efter  Middagen,  og 
en  gammel  Drøm  drog  dem  forbi  ved  Tonerne 
af  en  Sonate  af  Cherubini.  Det  var  ikke 
noget,  som  kunde  udtrykkes  i  Ord,  blot  en 
stor  Taknemmelighed  mod  hinanden.  Fru 
Brandel  var  saa  rolig  nu;  de  første  Vanske- 
ligheder efter  Dødsfaldet  var  overstaaede,  og 
hendes  lille  Forretning  gik  godt.  Hun  havde 
endog  i  Dag  været  i  Stand  til  at  betale  det 
første  Afdrag  paa  sin  Gæld  til  Levis. 

Maggi  sad  paa  Gulvet  med  Hovedet  mod 
Moderens  Knæ. 

—  Du  Mor,  sagde  hun,  naar  jeg  bliver 
en  berømt  Kunstnerinde,  en  hvis  Navn  man 
trykker  med  saa  store  Bogstaver,  saa  rejser 
vi  til  Italien.  Jeg  spiller,  og  du  kasserer 
Pengene  ind.  Plenty  money,  mam.  Aah, 
du  skal  faa  at  se. 

Fru  Brandel  holdt  Hænderne  for  Øjnene 
paa  hende. 

—  Men  jeg  maatte  først  til  Paris.  Jeg 
maatte.  Herhjemme  bliver  det  ikke  til  noget. 
Ja,  det  er  dyrt,  men  jeg  skal  nok  faa  Raad. 
Jeg  skal  spare,  give  Timer.  Og  kan  det 
ikke  slaa  til,  saa  gaar  jeg  til  Kongen.  Jo, 
det  gør  jeg.  Hun  stod  med  et  Spring  midt 
paa  Gulvet. 

Jeg  tager  Violinen  med  mig,  og  saa  mar- 
cherer jeg  op  ad  Lejonbacken.  Der  staar  en 
Gardist,  for  ham  klager  jeg  min  Nød,  og 
straks  stiller  han  Geværet  fra  sig  og  følger 
mig;  og  det  samme  gør  alle  Slottets  Karle 
og  Lakajer.  Saa  kommer  jeg  til  Kammer- 
herrerne; de  sidder  og  spiller  Kort  og  drik- 
ker Champagne  og  er  ikke  saa  vanskelige  at 
komme  til  Rette  med.  Ikke  sandt,  Hr.  Levis, 
Kammerherrer  synes  om  kønne  Piger.  Og 
naar  Kongen  saa  ser  hele  den  lange  Række, 
saa  nejer  jeg  saaledes  og  siger:  Jeg  er  Maggi 
Brandel,  og  det  er  mit  Følge;  og  jeg  maa 
til  Paris,  Deres  Majestæt,  nu  straks  .... 

Fabian  sad  og  saa  paa  hende.  Han  tænkte 
paa  sig  selv  og  paa  sin  egen  Drøm,  og  det 
forekom   ham  ganske   naturligt,    at   det  var 

gaaet,  som  det  var.  Her  var  ogsaa  en  som 
drømte  om  Livet,  som  man  drømmer  om  det, 
naar  det  ligger  foran  en.  Hun  drømte  frem- 
ad, han  bagud.  Han  havde  allerede  kastet 
sit  af  over  Skulderen,  og  nu  vendte  han  sig 
om  og  vilde  tage  det  op  igen  og  se,  om  der 
kunde  gøres  noget  ud  af  det.  Men  det  kan 
der  aldrig. 

Han  glædede  sig  ved  at  se  paa  Maggi. 
Hun  var  uden  Plet  og  Lyde.  Og  han  greb 
sig  selv  i  at  se  hendes  Ansigt  for  sig  paa 
Kontoret  og  hjemme  mellem  Tobaksskyerne. 
Det  var  Sommer  nu,  og  han  kom  oftere  til 
Brandels.  Til  Slut  blev  det  som  en  tavs 
Overenskomst,  at  han  tilbragte  sine  Søndag- 
aftener  hos  dem.  Paa  Væggen  hang  Mandens 
Portræt,  et  underlig  kort  Ansigt  med  tykt 
nedadkæmmet  Haar,  men  Eva  talte  aldrig 
om  ham.  Det  har  været  ulykkeligt,  tænkte 
Fabian,  og  det  smigrede  ham  paa  en  vis 
Maade.  Undertiden  gik  de  ud  til  Kastel- 
holmen om  Aftenen  og  spiste  paa  Blås,  spiste 
Radiser  og  Skinke  med  Spinat,  med  Bølge 
skvulpet  fra  Søen  som  Taffelmusik.  Maggi 
røg  Cigaretter  for  at  blive  en  stor  Kunstner- 
inde og  blæste  Røgen  lige  ind  i  Ansigtet  paa 
Fabian,  Farbror  Fabian. 

Men  naar  Tusmørket  sænkede  sig  over  den 
lille,  mørke  Have  under  de  susende  Trækro- 
ner, sad  Levis  tavs  og  saa  paa  hende.  En 
Gang  rødmede  hun  under  hans  Blik.  Han 
blev  selv  helt  forskrækket,  og  den  Aften  fik 
Fru  Eva  Lov  til  at  føre  Ordet  alene  lige  til 
de  stod  i  Badstugatan  udenfor  Porten. 

For  Resten  laa  Levis  om  Eftermiddagene 
hjemme  og  røg  „den  lille  Engel*.  Han  havde 
ikke  læst  „Le  Figaro"  i  flere  Maaneder,  og 
alt  det  om  le  Bois  og  Moulin  de  la  Galette 
og  Americain  forekom  ham  paa  samme  Tid 
saa  uendelig  naivt  og  saa  uendelig  fjernt. 
Claire  og  Pauline  forduftede  som  en  Smule 
Hovedpine.  Evig  og  altid  saa  han  et  hvidt 
Ansigt,  hvori  Øjnene  lyste  som  to  Kloder, 
en  lille  trodsig  Pande  og  en  stor,  skælvende 
Mund.     Da    det  gik  op   for   ham,    hvordan 


det  var  fat,  tog  han  Antifebrin.  Han  var 
aabenbart  i  Færd  med  at  miste  Forstanden. 
Nu  var  han  jo  inde  paa  en  ny  Galskab, 
værre  end  Paris,  ti  Gange  mere  umulig  end 
den.  Gaa  hen  og  hæng  dig,  Fabian.  Men 
Fabian  vilde  ikke  gaa  hen  og  hænge  sig,  i 
Stedet  for  rettede  han  sig,  børstede  Haaret 
frem  over  Ørene  og  tog  en  ren  Flip  paa. 
Og  saa  saa  han  ikke  saa  gammel  ud.  Han 
var  jo  heller  ikke  mer  end  fire  og  fyrretyve 
Aar,  og  en  Gang  havde  hun  rødmet  under 
hans  Blik. 

Men  han  besluttede  at  holde  sig  borte  fra 
Brandels  i  nogen  Tid.  Han  vilde  først  dres- 
sere sig  selv,  vilde  prøve  at  faa  en  Smule 
Rede  paa  alt  dette  nye,  som  han  var  dum- 
pet ind  i. 

Til  Slut  kom  der  Bud  for  at  spørge,  om 
han  var  syg.  Nej,  det  var  han  ikke,  tvært- 
imod, han  havde  blot  haft  saa  meget  at  be- 
stille, .  men  paa  Mandag,  Maggis  Fødselsdag, 
skulde  han  selvfølgelig  komme. 

Og  han  kom,  med  mange  Blomster  og  et 
Ansigt,  som  han  havde  arrangeret  foran  Spej- 
let i  en  Time,  og  hvori  der,  som  det  fore- 
kom ham,  laa  uendelig  meget  mere  end  den 
farbroderlige  Velvilje.  Men  Maggi  forstod 
sig  ikke  paa  Fysiognomier.  Hun  tog  Blom- 
sterne med  begge  Hænder  og  dukkede  An- 
sigtet ned  i  tøem,  inddrak  deres  Duft,  som 
hun  inddrak  Tonerne,  naar  hun  spillede. 

—  Og  saa  er  der  lidt  til  Hjælp  til  Violi- 
nen, sagde  Fabian. 

De  sad  endnu  ved  Desserten  med  Vin  i 
Glassene,   og   han  rakte  hende  en  Konvolut. 

Hun  rev  den  op;  der  laa  fem  Hundrede- 
kronesedler. Og  et  Øjeblik  efter  følte  Fabian 
et  Par  Arme  om  sin  Hals  og  et  lille  let  Kys 
paa  den  højre  Kind.  Siden  efter  sad  han 
meget  stille,  hørte  Taksigelserne  som  noget, 
der  blev  sagt  langt  borte,  førte  et  Glas  op 
til  Munden  og  mærkede,  at  han  blev  vaad 
om  Læberne,  sad  og  smaalo  indvendig  uden 
at  fortrække  en  Mine,  drak  og  spiste  og  drak 
igen.    Men  inden  i  ham  gjorde  det  ondt.    Han 

følte  det  ganske,  som  da  han  blev  alene  efter 
Fru  Brandels  første  Visit.  Han  saa  et  Laterna- 
magica-Billede  langsomt  blegne  og  viskes  ud. 

—  Det  var  et  dyrt  Kys,  sagde  Fabian 
Levis  med  en  lille  Latter  til  sig  selv,  da  han 
gik  hjem  om  Aftenen.  Han  gik  ind  i  sit 
Værelse,  som  var  opfyldt  af  Nicotinluft,  strøg 
en  Tændstik,  tog  „Bismarck"  ned  og  stop- 
pede den  med  Fingre,  som  dirrede  en  Smule. 

I  Begyndelsen  af  det  nye  Aar  rejste  Maggi 
til  Paris.  Hun  havde  faaet  et  lille  Stipendium, 
og  med  dette,  samt  Levis '  og  nogle  andres 
Hjælp  havde  hun  beregnet  til  at  begynde 
med  at  kunne  opholde  sig  der  et  Aar  og 
tage  Timer.  Siden  vilde  hun  gaa  paa  Kon- 
servatoriet, dersom  der  blev  Raad  til  det.  Hun 
havde  nu  definitivt  besluttet  at  blive  en  Neruda. 

Det  blev  en  lang  Vinter  for  Eva  og  Fabian. 
De  trængte  til  hinandens  Selskab,  og  de  kom 
hinanden  nærmere  i  denne  Tid,  end  mens 
Maggi  var  hjemme.  Om  Aftenen,  naar  de 
sad  og  passiarede  ved  Teen  og  saa  paa  et 
Fotografi  fra  Reutlinger,  tænkte  Fabian  paa, 
om  hun  muligvis  havde  mærket  noget  til  hans 
Tilbøjelighed  for  Maggi.  Hun  havde  begyndt 
at  røre  ved  det  gamle,  ved  sin  egen  og 
Fabians  Ungdom ;  og  hun  fik  ham  baade  til 
at  le  og  til  at  faa  Taarer  i  Øjnene.  Men 
det  var  maaske  netop  den  rette  Maade  at 
minde  ham  om,  at  han  var  fire  og  fyrretyve  Aar. 

Brevene  fra  Paris  blev  altid  læste  højt. 
Maggi  skrev  til  dem  begge  to,  skiftevis.  Og 
det  var  bare  „Ak"  og  „Oh"  og  „Livet  levea. 
Hun  havde  fundet  et  udmærket  Pensionat, 
det  var  en  hel  kosmopolitisk  Koloni ;  der  var 
hende  selv,  den  svenske,  og  saa  en  Skot- 
lænderinde,  en  Russerinde,  en  Amerikanerinde 
og  to  smaa  buttede  Hollænderinder,  som 
kaldtes  Eidammerostene.  Skotlænderinden  hed 
Miss  Hamilton  og  var  altid  i  daarligt  Humør 
i  smukt  Vejr,  men  Regn  og  Taage  elskede 
hun.  Russerinden  —  hendes  Navn  kunde 
hun  ikke  stave  —  havde  gule  Fingerspidser 
af  Cigaretrøgning  og  kemiske  Eksperimenter 
og    fortalte    dem   i   dybeste  Fortrolighed,  at 


hun  ved  Lodtrækning  var  udset  til  at  dræbe 
en  meget  højtstaaende  Mand.  En  Gang  fik 
hun  et  Nerveanfald,  fordi  der  krøb  en  Edder- 
kop paa  Væggen. 

Saa  var  der  Arbejdet.  Hun  fik  to  Timers 
Undervisning  daglig  og  spillede  i  over  fire. 
Hvor  alt  dog  var  anderledes  end  hjemme. 
Dette  her  var  noget  anderledes  [end  Blasie- 
holmen.  Herre  Gud,  naar  hun  tænkte  paa 
gamle  Aggis  og  hans  evindelige:  Fremfor 
alt  rank  i  Ryggen,  Frøken,  Violinen  har 
bedre  af  det.  Her  kunde  man  saamænd 
lægge  sig  selv  dobbelt,  staa  paa  Hovedet, 
om  man  vilde,  bare  det  lød,  som  det  skulde. 
Og  naar  hun  var  færdig,  havde  hun  en  Fø- 
lelse, som  om  hun  var  dukket  lige  op  af  Seinen. 

„Kære  Farbror",  skrev  hun,  tænk  at  det 
kan  være  saa  svært  at  spille.  Jeg  ligger  og 
skærer  Tænder  om  Natten  og  ønsker  mig 
Døden.  Men  om  Morgenen  vil  jeg  igen  leve ; 
Aah,  jer  lille  Maggi  skal  vokse,  blive  stor 
og  berømt.  Jeg  har  ogsaa  saadan  en  gud- 
dommelig Professor.  Ja,  der  staar  Professor 
paa  hans  Visitkort,  men  det  er  ikke  ved 
Konservatoriet  her.  Hans  Professorat  ligger 
vist  i  Vestelommen.  Men  skidt  med  det, 
spille  kan  han.  Og  sikken  nogle  Øjne  han 
har;  det  er  noget  andet  end  Punscheøjnene 
i  det  kgl.  Hof  kapel.  Han  har  en  Maade  at 
bøje  mine  svenske  Træpinde  til  Fingre,  saa  at 
de  bliver  som  Voks,  og  naar  jeg  faar  Ros 
(hvad  han  er  meget  sparsom  med),  bliver  jeg 
saa  glad,  at  jeg  godt  kunde  danse.  En  Gang 
sagde  han:  elle  est  vraiment  drole,  cette 
petite;  det  hørte  jeg,  skønt  jeg  var  langt 
nede  ad  Trappen  .  . .  . M 

Fabian  læste  ikke  dette  Brev  op.  Der  var 
noget  i  det,  som  fik  det  til  at  løbe  ham 
koldt  ned  ad  Ryggen.  En  Maaned  efter 
kom  der  et  nyt,  hvori  hun  bad  ham  laane 
sig  Hundrede  Kroner.  Men  han  skulde  ikke 
nævne  det  for  Eva.  Stakkels  Mor,  hun  havde 
Bekymringer  nok  endda.  —  Ellers  var  der 
ikke  noget  nyt;  hun  arbejdede  meget,  og 
Professor  Tuvet  var  tilfreds  med  hende.   For- 

leden  havde  han  endogsaa  inviteret  hende 
med  i  Operaen,  og  der  var  Tale  om,  at  de  til 
Paaske  skulde  foretage  en  Provinsturné  sam- 
men. Der  var  noget  ved  hende,  som  ikke 
fandtes  hos  franske  Damer,  paastod  han. 

I  de  smaa  Værelser  ved  Badstugatan  gik 
Søndageftermiddagene  som  tidligere.  Der 
kunde  nu  gaa  baade  to  og  tre  Uger,  uden 
at  der  kom  Brev. 

—  Bare  hun  ikke  er  syg,  sagde  Moderen. 

—  Ja,  ja. 

•Tilsidst  ophørte  Brevene  ganske.  I  det 
sidste,  som  var  dateret  d.  16  Maj,  skrev 
hun,  at  hun  var  kommet  tilbage  til  Paris 
efter  Turneen,  som  ikke  var  gaaet  saa  godt, 
og  at  hun  trængte  til  at  hvile  sig  i  nogen 
Tid.  Eva  bad  hende  komme  hjem,  men  der 
kom  intet  Svar.  Ugerne  blev  til  Maaneder. 
Folk  flyttede  paa  Landet,  og  Stockholm  laa 
tom  med  hvide,  solbagte  Gader.  Luften  var 
tung  og  stillestaaende.  Der  var  ogsaa  kom- 
met en  sløv  Stilhed  over  Fabian  og  Eva. 
De  havde  prøvet  alt  for  at  opmuntre  hin- 
anden, havde  søgt  at  finde  en  Forklaring; 
nu  tav  de.  Hun  vil  komme  og  overraske 
os,  havde  de  sagt;  i  Morgen  har  vi  hende. 
En  Aften  ringede  det,  og  de  sad  ganske 
stille,  da  Pigen  kom  ind  med  et  Brev.  Det 
var  en  Meddelelse  om  en  [Realisation.  Da 
brast  Eva  i  Graad. 

Den  Aften  gik  Le  vis  hjem  med  en  Tryk- 
ken i  Underlivet,  som  drev  Sveden  frem  paa 
hans  Krop  og  fik  ham  til  at  snuble  over 
Stenene.  Han  havde  længe  haft  en  Følelse 
af,  at  der  maatte  gøres  noget,  men  det  var 
bedre,  om  det  vilde  komme  af  sig  selv. 
Maaske  laa  der  i  al  Fald  et  Brev  paa  Skrive- 
bordet. Han  lyste  med  en  Tændstik.  Intet. 
Om  Natten  drømte  han,  at  han  gik  over  en 
Bro,  hvorunder  der  løb  noget  tykt,  gult,^  gli- 
dende Vand,  og  ude  midt  paa  Broen  mødte 
han  en  ung  Kvinde,  som  nikkede  til  ham: 
God  Dag,  kender  Farbror  mig  ikke  igen? 
Det  var  jo  Maggi;  men  i  samme  Øjeblik, 
han  saa  det,   satte  hun  med  et  Spring  over 

Broens  Rækværk  og  forsvandt  i  Luften.  Fabian 
vaagnede  med  Hjertet  helt  oppe  i  Halsen. 

Det  er  Mareridt,  sagde  han;  jeg  er  gaaet 
i  Seng  med  en  daarlig  Samvittighed. 

Men  da  han,  som  han  plejede,  begyndte 
at  søge  efter  formildende  Omstændigheder, 
kom  han  i  Tanker  om,  hvad  han  havde  spist 
om  Aftenen.  Det  kunde  saamænd  lige  saa  godt 
være  Krebsene  som  den  onde  Samvittighed. 

Denne  Teori  holdt  han  fast  ved  i  en  Uge, 
saa  kom  Mareridtet  igen,  midt  paa  Dagen. 
Han  blev  greben  af  en  Angst,  der  ligesom 
klemte  hans  Ribben  sammen.  Hvor  var  hun 
henne,  Maggi?  Hvad  foretog  hun  sig?  Var 
hun  død?  Det  var  ham,  som  maatte  han 
skaffe  Rede  paa  det.  Der  var  et  Menneske, 
ja  maaske  to,  som  ventede  det  af  ham. 
Man  kunde  ikke  faa  Lov  til  at  være  alene, 
at  sætte  et  Skillerum  mellem  sig  og  Verden; 
der  kom  altid  en  Haand,  som  rev  det  itu 
—  eller  ogsaa  nødtes  man  til  selv  at  rive 
det  itu.  Den  Sten,  som  man  ikke  vilde 
kaste,  fordi  man  ikke  vidste,  hvilken  Vej  den 
tog,  den  rullede  af  sig  selv  ud  af  ens  Haand, 
og  et  Menneske  snublede  over  den  og  slog 
Hul  i  Panden.  Og  i  alle  Tilfælde  fik  man 
Skylden.  Egentlig  talt  var  at  handle  og  ikke 
handle  det  samme. 

Nu  skulde  han  altsaa  rejse. 

Det  var  begyndt  med,  at  han  havde  skre- 
vet et  Par  Linier  paa  et  Kort  for  at  beklage 
Tabet  af  et  Menneske,  som  han  ikke  kendte. 
Hvem  havde  tvunget  ham  til  det?  Han  selv. 
En  Hjernecelle,  hvori  han  havde  gemt  et 
gammelt  Minde.  Hvorfor  var  han  den,  han 
var?  Det  var  dumt,  at  man  ikke  kunde  for- 
andres, naar  det  behøvedes.  Men  en  Gang 
gaar  det  maaske ;  delvis  gaar  det  jo  allerede, 
maaske  man  en  Gang  bliver  i  Stand  til  at 
bortoperere  en  svag  eller  daarlig  Karakter, 
som  man  nu  skærer  en  Svulst  ud  eller  am- 
puterer et  Ben,  der  er  Koldbrand  i. 

Indtil  videre  maatte  han  imidlertid  finde 
sig  i  at  være  Fabian  Levis,  som  maatte  op- 
tage et  Banklaan  for  at  komme  til  Paris. 

(Sluttes) 


EN  BETYDNINGSFULD  DANSK  OPFINDELSE 

Af  cand.  polyt.  O.  E.  Jørgensen. 

Sindene  i  saa  voldsom  en  Bevægelse,  som 
Tilfældet  er!  Naa,  selv  om  man  ikke  be- 
høver at  tage  Situationen  fuldt  saa  alvorlig, 
som  de  paagældende  Fabrikanter  gør  det, 
saa  spiller  Mælkecentrifugen  dog  saa  stor  en 
Rolle  i  Danmarks  og  Sveriges  økonomiske 
Liv  —  og  som  Salgsobjekt  over  hele  Verden, 
at  det  turde  have  sin  Interesse  nærmere  at 
undersøge  Stridens  Genstand. 

I  Slutningen  af  70'erne  fandt  man,  at 
man  ved  Hjælp  af  Centrifugalkraften  kunde 
skille  Fløden  fra  Mælken,  men  denne  Op- 
dagelse fik  først  rigtig  praktisk  Betydning, 
da  en  dansk  Mand,  nuværende  Konstruktør 
C.  L.  Nielsen,  i  1877—78  opfandt  den 
kontinuerlige  Centrifuge,  —  en  Oprindelse, 
han  udnyttede  sammen  med  Indehaverne  af 
„ Maglekilde  Maskinfabrik"  ved  Roskilde.  Tii 
denne  kontinuerlige  Centrifuge  udkrævedes 
nogle  store  cylinderformige  Beholdere,  der 
skulde  presses  op  af  een  Staalplade,  —  et 
Arbejde,  der  laa  over  den  lille  Provinsfabriks 
Præstationsevne.  I  den  Anledning  hen- 
vendte Fabriken  sig  til  Burmeister  & 
Wain  og  bestilte  dér  en  Del  af  disse  pres- 
sede Cylindre.  Etatsraad  Burmeister  blev 
opmærksom  paa  de  forholdsvis  mange  Ordrer, 
der  indgik,  og  fattede  Interesse  for  Sagen. 
Han  afsluttede  Overenskomst  med  Opfinderen 
og  med  Fabriken  i  Roskilde,  og  Fabrika- 
tionen af  Centrifugerne  overgik  til  Aktie- 
selskabet Burmeister  &  Wains  Maskin-  og 
Skibsbyggeri  i  København.  Nu  kom  der 
System  i  Fabrikationen,  der  anlagdes  i  ret 
stor  Stil,  og  d.  31.  Maj  1881  udgik  den 
første  Mælkecentrifuge  fra  Fabriken.  Efter- 
haanden  vandt  Brugen  af  Centrifugen  Indpas 
paa  Herregaards-  og  Fællesmejerierne,  men 
saa  rejste  der  sig  en  •  Mængde  Røster,  der 
sagde,  at  hvad  man  vandt  ved  en  bedre 
Renskumning  af  Mælken,  det  tabtes  ved, 
at  den  skummede  Mælk   blev '  mindre  værdi- 


Den  ny  Centrifuges  Opfinder,  Direktør  Knudsen. 

Gennem  Fagbladene  herhjemme  gik  der 
for  nogen  Tid  siden  en  Meddelelse 
om,  at  der  var  opfundet  en  nye  Mælkecentri- 
fuge af  en  dansk  Mand,  og  at  denne  danske 
Opfindelse  var  af  indgribende  Betydning  for- 
vort  Lands  Mælkeribrug,  ligesom  vor  Industri 
ved  den  nye  Opfindelse  havde  erhvervet  et 
lønnende  Aktiv,  for  hvilket  der  vilde  kunne 
skabes  Afsætning  over  hele  Verden. 

Meddelelsen  i  Fagbladene  affødte  en  heftig 
Annoncekrig,  der  senere  er  gaaet  over  til 
en  Krig  i  Bladenes  Tekst,  som  atter  har  ud- 
viklet sig  til  en  Strid  —  ikke  mellem  Centri- 
fugefabrikanter indbyrdes,  men  til  en  i  skarpe 
Former  ført  Kamp  mellem  svensk  og  dansk 
Industri,  eller  rettere  mellem  Sverige  og 
Danmark. 

Hvad  er  da  Stridens  Genstand  for  et  be- 
tydningsfuldt Apparat,  vil  man  spørge.  Det 
maa  jo  være  en  Sag,  der  rammer  Nationerne 
i  deres  inderste  Kærne,  siden  den  kan  sætte 

fuld.  Docent  Fjord  anstil- 
lede i  den  Anledning  en 
Række  Forsøg  med  Kalve- 
opdræt med  Centrifugemælk, 
og  han  gjorde  en  saadan 
Propaganda  for  den  nye 
Skummemaskine,  at  denne, 
trods  megen  Modstand,  sejr- 
rigt trængte  igennem  og  i 
Virkeligheden  gav  Stødet  til 
den  overmaade  betydnings- 
fulde Andelsmejeri-Bevægel- 
se. Det  var  jo  nemlig  klart, 
at  den  nye  Kraftcentrifuge 
kun  kunde  have  Betydning, 
hvor  der  var  store  Kvanta 
Mælk  at  behandle;  skulde 
Bønderne  derfor  faa  Gavn 
af  den  nye  Opfindelse,  kunde 
det  kun  ske  gennem  Sam- 
menslutning. 

Saaledes  opstod  Andelsmejerierne. 

Ved  Siden  af  Kraftcentrifugen  fremkom 
senere  Haandcentrifugen.  Det  første  Exem- 
plar  af  denne  Slags  var  ret  kompliceret; 
Ydeevnen  var  kun  ringe;  den  var  tung  at 
trække  og  skummede  langtfra  rent,  og  det 
var  da  ogsaa  kun  mindre  Kvanta,  der  blev 
fabrikeret.  Burmeister  &  Wain  havde  den 
ledende  Stilling,  trods  det,  at  Svenskeren  de 
Laval  mødte  med  en  konkurrerende  Maskine. 
Men  Herligheden  varede  kun  i  faa  Aar. 

En  tysk  Ingeniør  Schmidt  i  Munchen 
fandt,  at  man  ved  at  anbringe  en  Del  tal- 
lerkenformede Plader  i  Centrifugens  Cylinder 
fik  en  Mængde  smaa  Centrifuger  inde  i 
denne,  hvorved  Virkningsgraden  i  høj  Grad 
forøgedes,  saaledes  at  Mælkens  Renskumning 
blev  langt  finere,  end  hvad  man  hidtil  havde 
kendt.  Dette  betød  en  Vinding  af  Millioner, 
og  det  nye  System  slog  ganske  det  gamle 
af  Marken.  Opfinderen  solgte  sin  Opfindelse 
for  en  ringe  Sum  til  en  Friherre  v.  Bechtols- 
heim,  denne  tilbød  den  atter  til  Burmeister 
&   Wain   for    50,000   Mk.   og   en  Afgift  af 


Den  første  Haandcentrifuge. 


hver  Centrifuge.  Etatsraad 
Burmeister  ønskede  at  over- 
veje Sagen,  men  Friherren 
afventede  ikke  Overvejelsens 
Resultat,  rejste  til  Stockholm 
og  solgte  Opfindelsen  til  det 
svenske  Selskab  „Separa- 
tor", der  takket  være  den 
nye  Opfindelse  skabte  sig  en 
Verdensforretning,  der  har 
indbragt  Sverige  Millioner. 
Imidlertid  kunde  den 
gamle  danske  Centrifuge 
ikke  optage  Kampen  med 
den  nye  Konstruktion  og 
gik  mere  og  mere  ud  af 
Spillet,  —  ogsaa  fordi  Fa- 
brikanterne fik  andre  og 
større  Opgaver  at  løse. 

At  opfinde  Centrifuge- 
indsatse  eller  Forbedringer 
ved  Konstruktionen  synes  at  være  en  Sag, 
der  beskæftiger  en  Mængde  Opfinderhjerner. 
Lokkede  af  den  store  Fortjeneste,  Hr. 
v.  Bechtolsheim  havde  paa  den  Schmidt- 
éke  Opfindelse  —  en  Fortjeneste,  der  siges 
at  have  oversteget  Millionen  —  dukker  der 
snart  den  ene  og  snart  den  anden  „epoke- 
gørende" Centrifugeopfindelse  op!  Almen- 
heden er  derved  blevet  noget  skeptisk  overfor 
Meddelelser  om  nye  Centrifugekonstruktioner, 
men  naar  den  nu  synes  at  være  stærkt  vakt 
ved  Offentliggørelsen  af  Maskindirektør  Knud- 
sens Idé,  saa  skyldes  det  sikkert,  at  der  her 
foreligger  noget  virkelig  originalt,  som  vil 
være  af  største  Betydning  for  Centrifugernes 
sikre  Gang  under  Arbejdet.  Nutidens  Skumme- 
maskiner  af  de  bedste  Mærker  („Alpha*, 
„Perfect"  m.  fl.)  har  nu  naaet  en  saa  fin 
Renskumningsgrad,  at  man  ganske  roligt  kan 
gaa  ud  fra,  at  der  paa  dette  Omraade  ikke 
er  mere  at  opnaa.  Naar  man  er  nede  paa 
en  Renhedsgrad  i  den  skummede  Mælk  af 
0,07  °/0  Fedt,  saa  kan  man  sige  sig  selv, 
at  det,    der   endnu   i  denne  Retning  kan  op- 

naas,  er  ubetydeligt  i  Forhold  til,  hvad  der 
kan  indvindes  ved  Reduktion  af  Vedlige- 
holdelsesudgifter og  Forøgelse  af  Driftssikker- 


„Perfect*  Kraftcentrifugen  (nuværende  Model). 

heden.  Tilbage  staar  da  Centrifugens  kon- 
struktive Side.  Saaledes  som  Centrifugerne 
hidtil  har  været  konstruerede,  har  de  været 
yderst  følsomme  for  enhver  lille  Uregel- 
mæssighed. De  har  maattet  afbalanceres 
meget  fint,  —  „Tallerkenerne"  maatte  lægges 
i  Nummerorden,  og  blev  Cylindren  den 
mindste  Smule  sidetung,  maatte  den  ind- 
sendes til  Fabrikanten  for  at  ombalanceres. 
Disse  Ulemper  koster  Mejerierne  i  Danmark 
mellem  50  og  100  Kr.  aarlig  pr.  Centrifuge, 
og  da  der  her  i  Landet  antagelig  findes 
3  a  4000  Kraftcentrifuger,  vil  det  ses,  at 
der  aarlig  medgaar  omkring  x/4  Million 
Kroner  til  Afhjælpning  af  de  paapegede 
Mangler.  Direktør  Knudsens  Opfindelse,  ved 
hvilken  disse  ganske  ophører,  betyder  derfor 
alene  for  danske  Mejerier  en  stor  Kapital- 
Gevinst.  Hans  Opfindelse  gaar  ud  paa  føl- 
gende: Al  Afbalancering  bortfalder.  Cy- 
lindren er  ophængt  over  Tyngdepunktet,  saa 


ledes  at  den  altid  vil  søge  tilbage  til  sin 
naturlige  Stilling,  selv  om  den  gøres  side- 
tung. Halslejet  er  erstattet  af  et  Støtteleje, 
og  der  er  ingen  Dele,  der  er  særlig  udsat 
for  Slid.  Midterrør,  Dæksler  og  Tallerkener 
kunne  anbringes  uden  at  være  afbalancerede, 
for  de  sidstes  Vedkommende  i  ganske  vil- 
kaarlig  Orden!  Smøringen  er  reduceret  til 
et  Minimum,  og  Gangen  er  overraskende  let. 
Den  hele  Konstruktion  forbavser  ved  sin 
enkle  Simpelthed,  saa  man  fristes  til  at  sige : 
er  det  det  hele,  —  Beviset  for  den  gode 
Opfindelse!  Med  den  Knudsenske  Opfindelse 
kan  det  siges,  at  det  betydningsfulde  kon- 
struktive Spørgsmaal  ved  Centrifugerne  er 
blevet  løst  paa  en  saa  genial  Maade,  at 
Vanskelighederne  ved  Driften  er  hævet,  og 
store  Tab  til  Vedligeholdelse  og  Reparationer 
undgaas. 

Det  er  glædeligt,  at  en  dansk  Mand  har 
ydet  sit  vægtige  Bidrag  hertil,  og  forhaabent- 
lig  vil  dansk  Industri  forstaa  at  gøre  Op- 
findelsen   saa    nyttig    og    lukrativ,     at    vort 


»Perfect-  Haandcentrifugen  (nuværende  Model). 

Fædreland  ogsaa  kan  faa  sin  Del  af  de 
mange  Millioner,  der  aarligt  omsættes  i  Centri- 
fuger. 

Af  Docent  Dr.  Kr.  Sandfeld  Jensen. 


De  blodige  begivenheder,  der  i  den  senere 
tid  er  forefaldne  i  Rumænien,  er  saa 
at  sige  en  nødvendig  følge  af  dp  utaalelige 
tilstande,  hvorunder  store  dele  af  den  ru- 
mænske landbefolkning  har  levet  indtil  nu, 
og  som  vi  her  hjemme  knap  nok  formaar  at 
gøre  os  nogen  forestilling  om.  Skønt  varm- 
hjærtede  og  forudseende  rumænske  politikere 
og  skribenter  gang  paa  gang  har  peget  paa 
den  fare,  der  laa  i  at  lade  tingene  gaa  deres 
skæve  gang,  og  med  stor  styrke  har  hævdet, 
at  en  snarlig  ændring  af  forholdene  var  en 
livsbetingelse  for  landet,  er  der  aldrig  bleven 
gjort  det  ringeste  fra  statens  side  for  at  bøde 
paa  de  skrigende  uretfærdigheder,  som  de 
•bestaaende  love  indeholdt  overfor  størstedelen 
af  Rumæniens  indbyggere. 

Skulde  man  karakterisere  den  hidtidige  til- 
stand med  ét  ord,  er  der  ikke  andre  passende 
betegnelser  end  „rendyrket  kapitalistisk  udbyt- 
ning". Det  passer  i  hvert  fald  bogstaveligt 
for  de  egnes  vedkommende,  som  er  bleven 
hjemsøgt  af  oprørsbevægelsen,  lige  fra  det 
nordlige  Moldau,  der  beherskes  (eller  beher- 
skedes) af  den  berygtede  jødiske  forpagter 
Fischer,  til  egnene  mellem  Bukarest  og  Do- 
nau, hvor  optøjerne  antog  de  vildeste  former 
og  gik  ud  over  rumænske  godsejere  og  for- 
pagtere. Overalt  er  det  en  forpint  og  mis- 
handlet befolkning,  der  har  rejst  sig  mod 
sine  økonomiske  undertrykkere,  og  det  er 
kun  højst  uegentligt,  at  man  kan  fremstille 
bevægelsen  som  en  jødeforfølgelse,  selv  om 
maaske  hist  og  her  den  jødefjendtlige  ret- 
ning kan  have   haft  en  finger  med  i  spillet. 

Nu  da  den  nye  regering,  der  blandt  sine 
medlemmer  tæller  en  af  landets  mest  fortjente 
mænd,  Sp.  Håret  (ogsaa  medlem  af  det  for- 
rige liberale  ministerium  indtil  1904),  i  kon- 
gens navn  har  udstedt  en  proklamation,  der 
stiller  vidtgaaende  reformer  i  udsigt,  tør  det 
maaske   haabes,   at   en   ny   og  bedre  tid  vil 


oprinde  for  dette  rige,  men  i  saa  mange 
henseender  vanrøgtede  land.  Men  med  et 
slag  lader  det  sig  næppe  gøre,  dertil  er  on- 
dets rødder  for  mange  og  for  vidt  forgrenede. 

Det  indtryk,  man  som  fremmed  faar  af  de 
rumænske  bønder,  er  temmelig  forskelligt 
efter  de  forskellige  landsdele.  Deres  stilling 
er  aabenbart  bedst  i  bjærgegnene,  særligt  i 
den  nordlige  del  af  Valakiet.  Her  oppe  i 
de  dejlige  dale  mellem  udløberne  fra  de  trans- 
silvanske  alper  har  ogsaa  gammel  sæd  og 
skik  holdt  sig  bedst,  og  her  finder  man 
endnu  de  prægtige  nationaldragter,  der  paa 
en  ganske  særegen  maade  præger  sig  i  den 
fremmedes  erindring  og  faar  ham  til  at  tænke 
tilbage  paa  sit  ophold  der  som  i  et  æventyr- 
land.  Hvem  der  en  søndag  eftermiddag  har 
set  de  festklædte  bønder  danse  deres  hard 
paa  en  aaben  plads  med  Karpaternes  blaa- 
nende  toppe  som  baggrund,  medens  de  hvide 
og  spraglede  dragter  danner  et  farvespil  som 
i  et  kalejdoskop,  har  modtaget  et  indtryk, 
der  aldrig  udviskes,  og  man  oplever  næppe 
ejendommeligere  syn  end  det,  som  landsby- 
kirken frembyder  søndag  formiddag,  naar 
hele  dens  midterskib  er  fuldt  af  hvidklædte 
mænd,  og  alle  kvinderne  i  deres  kunstfærdigt 
broderede  dragter,  de  gifte  med  deres  spæde 
børn  paa  armen  eller  ved  brystet,  danner  en 
broget  klynge  i  baggrunden.  Eiler  tankerne 
gaar  tilbage  til  en  blikstille,  idyllisk  sommer- 
aften tilbragt  med  at  lytte  til  rumænske 
folkeviser,  medens  lysene  efterhaanden  sluk- 
tes  rundt  om  i  landsbyen,  og  stilheden  kun 
af  og  til  afbrødes  af  en  enlig  hyrdefløjtes 
toner — 

Men  det  er  vel  kun  den  fremmede,  paa 
hvem  alt  dette  virker  romantisk,  og  ved  et 
længere  ophold  svinder  ogsaa  for  ham  ad- 
skilligt af  idyllen  og  romantikken  bort.  Man 
føler  sig  ganske  vist  stadigt  langt  borte  fra 
det  virkelige  liv,  men  det  er  paa  den  maade, 

at  man  ligesom  er  sat  langt  tilbage  i  tiden. 
Overalt,  hvor  blikket  fæster  sig,  møder  det 
primitive  tilstande.  Landsbyen  —  ofte  umaa- 
delig  stor  efter  vore  forhold  —  bestaar  ikke 
af  gaarde,  men  af  huse,  hvortil  der  højt 
regnet  hører  et  par  smaaskure,  i  reglen  af 
fletværk,  til  ophold  for  kvæget  om  vinteren. 
Heste  ser  man  kun  faa  af,  køerne  er  magre 
og  skidengraa,  svinene,  der  færdes  frit  paa 
veje  og  i  grøfter,  nogle  mærkelige  sorte,  lang- 
haarede,  smalle  og  højbenede  skabninger. 
Træder  man  ind  i  et  bondehus,  finder  man 
en  tarvelighed,  der  næppe  har  sit  tilsvarende 
i  det  fattigste  danske  daglejerhus.  Dog  er 
der  naturligvis  forskel.  Hos  de  mere  vel- 
havende bønder  er  væggene  og  sengene  i 
den  „fine"  stue  beklædt  med  de  mest  hen- 
rivende hjemmevævede  tæpper  og  duge,  og 
hustruen  eller  datteren  kommer  ind  med  den 
traditionelle  dulceatså,  o :  en  teskefuld  syltetøj 
og  et  glas  koldt  vand.  Men  de  fleste  steder 
møder  man  uhygge  og  urenlighed.  Ved 
maaltiderne  er  knive  og  gafler  en  ukendt 
luxus,  og  spisebordet  ofte  kun  en  lav  hugge- 
bloklignende  indretning.  Bønderne  selv,  der 
altid  modtager  en  med  stor  gæstfrihed,  staar 
ogsaa  paa  meget  forskellige  trin.  Man  træffer 
adskillige  prægtige  skikkelser,  som  man  strax 
kommer  til  at  holde  af,  og  som  det  er  en 
fornøjelse  at  tale  med,  men  endnu  flere,  der 
er  meget  langt  tilbage. 

Saaledes  omtrent  er  tilstanden  i  egne,  der 
endnu  er  forholdsvis  uberørte  af  „kulturen*. 
Kommer  man  derefter  til  bønderne  nede  i 
slettelandet,  træder  det  hele  endnu  grellere 
frem  paa  grund  af  modsætningen  til  de  store 
godser.  Jeg  var  i  sommeren  1905  i  det  til- 
fælde at  kunne  tilbringe  et  par  dage  paa  et 
stort  gods  i  det  nordlige  Moldau.  Det  var 
midt  i  hvedehøsten.  Rundt  om  paa  de  væl- 
dige marker  var  talrige  damptærskeværker  i 
travl  virksomhed,  medens  godsets  bønder  ar- 
bejdede halvnøgne  i  den  frygtelige  hede,  der 
fik  blodet  til  at  springe  ud  af  næsen  paa 
flere  af  dem.     De  levede  saa  godt  som  alle 

af  at  arbejde  paa  gaarden  og  havde  kun  lidt 
jord  ved  siden  af.  Landsbyen  bestod  gen- 
nemgaaende  af  de  usleste  rønner  med  tynde 
vægge  og  utætte  tage,  en  skrigende  modsæt- 
ning til  godsejerens  palads,  der  havde  kostet 
over  en  million  at  opføre  og  var  indrettet 
med  al  tænkelig  luxus. 

Det  almindelige  indtryk  af  den  rumænske 
landbefolknings  daarlige  stilling,  som  man 
saaledes  faar  ved  et  ikke  overdrevent  langt 
besøg  paa  selve  stedet,  bekræftes  nu  mang- 
foldigt, naar  man  søger  nærmere  oplysninger 
om  enkelthederne.  Der  aabner  sig  da  udsigt 
til  frygtelige  afgrunde  af  elendighed. 

Af  den  rumænske  agerjord  er  de  46  pCt. 
mindre  ejendomme  paa  indtil  10  hektarer  og 
ejes  af  920,000  familieoverhoveder;  de  øv- 
54  pCt.  er  ejendomme  paa  100  hektarer  og 
derover  og  er  fordelte  paa  ca.  5000  personer. 
Det  vil  altsaa  med  andre  ord  sige,  at  Ru- 
mænien er  et  godsejerland  i  egentligste  for- 
stand, og  at  en  stor  del  af  bønderne  ikke 
er  bønder  i  vor  forstand,  men  landarbejdere. 
Thi  de  mangfoldige  bønder,  der  kun  ejer  1 
å  2  hektarer,  kan  ikke  leve  deraf,  men  maa 
søge  arbejde  paa  herregaardene  i  sommer- 
tiden, og  dertil  kommer  yderligere,  at  ikke 
mindre  end  400,000  overhovedet  ingen  jord 
har,  men  udelukkende  maa  ernære  sig  og 
deres  ved  daglejerarbejde.  Af  de  store  ejen- 
domme drives  henved  7  5  pCt.  ikke  af  ejerne 
selv,  men  er  bortforpagtede.  Af  forpagterne 
er  de  38  pCt.  grækere  eller  jøder,  for  Mol- 
daus  vedkommende  endogsaa  66  pCt.  I 
denne  landsdel  har  jøderne  efterhaanden  over- 
taget omtrent  alle  de  største  godser  gennem 
formelige  truster,  som  omfatter  umaadelige 
arealer.  Den  tidligere  nævnte  Fischer  har 
saaledes  efterhaanden  faaet  inddraget  300,000 
hektarer  under  sin  myndighed  (i  1903  endnu 
kun  130,000).  At  forpagterne  søger  at  faa 
det  mest  mulige  ud  af  jorden,  er  en  selv- 
følge, og  man  maa  lade  dem,  at  det  lykkes 
dem  godt.  For  saa  vidt  som  de  ikke  ind- 
fører fremmed   arbejdskraft,  faar  de   de   ru- 

mænske  bønders  arbejde  omtrent  for  intet, 
ca.  73  øre  om  dagen  i  sommertiden.  Ved 
siden  deraf  spekulerer  de  i  den  forpagtede 
jord,  idet  de  lejer  en  del  af  den  ud  i  mindre 
lodder  til  de  bønder,  der  ikke  kan  klare  sig 
med  deres  egen  jord,  og  det  paa  en  saadan 
maade,  at  de  tjener  100  og  200  procent  og 
mere  derved.  Som  exempel  skal  blot  an- 
føres følgende: 

En  godsejer  havde  ladet  nogle  bønder  be- 
nytte  et  stykke  jord  mod   en  afgift   af  30 
francs    pr.  hektar.     Saa    skete  det,    at   han 
forpagtede   sin   ejendom   bort,   og   strax  for- 
højede   forpagteren    summen    til    70    francs. 
Bønderne    søgte  da   at  leje    jord  hos  nabo- 
godsejeren, men  forpagteren  kom  dem  i  for- 
købet, idet  han  skyndte  sig  at  forpagte  ogsaa 
dette    gods.     De   gjorde    da    et   forsøg    paa 
at    gøre  strejke  og   nægte   at    tage   arbejde 
hos   ham,    men    han    hentede    arbejdere   fra 
Bukovina,  og  de  maatte  saa  falde  til  føje. 
Eller  en  jødisk   forpagter  i  Moldau   tvang   i 
1904  nogle  bønder  til  at  betale   240  francs 
i  afgift  af  et  stykke  eng,  som  han  selv  kun 
svarede    12    (!)    francs   af.     Ret    almindeligt 
bedrages    bønderne  ved   arealberegningen    af 
den  lejede  jord. 

De  allerfleste  bønder  i  de  rigtige  godsejer- 
egne er  saaledes  ganske  afhængige  af  gods- 
ejerne eller  forpagterne,  og  det  er  ganske 
utroligt,  hvad  disse  tør  byde  dem.  Nogle 
fandt  saaledes  paa  at  betale  bøndernes  ar- 
bejde med  møntlignende  mærker,  der  kun 
var  gangbare  i  det  af  godset  oprettede  værts- 
hus. Det  mest  oprørende  er  dog,  at  en 
særlig  lov  tillader  dem  at  skaffe  sig  bønder- 
nes arbejdskraft  paa  en  ganske  barbarisk 
maade.  Enten  laaner  de  om  vinteren  penge 
til  de  forarmede  bønder  paa  det  vilkaar,  at 
de  skal  afbetale  det  om  sommeren  med  ar- 
bejde, og  de  kan  i  reglen  faa  dem  til  at 
gaa  ind  paa  hvad  som  helst,  saa  det  udførte 
arbejde  ikke  kommer  til  at  staa  i  noget  som 
helst  rimeligt  forhold  til  det  ydede  laan;  ofte 
bliver    resultatet    dette,    at    bønderne    kom- 


mer til  stadigt  at  skylde  arbejde.  Eller 
de  overlader  dem  jord  mod  selv  at  faa  halv- 
delen af  udbyttet  deraf  +  f.  ex.  en  høne  og 
10  æg  samt  en  dags  arbejde  og  en  dags 
kørsel  for  hver  2  hektarer,  eller  mod  at  faa 
pløjet,  saaet  og  høstet  et  areal,  der  svarer 
til  det,  der  overlades  dem,  hvortil  der  saa 
føjes  forskellige  tilgiftsarbejder.  Yder  bon- 
den ikke  sit  arbejde  paa  de  bestemte  dage, 
maa  han  erlægge  et  vederlag  paa  2  å  5 
francs  efter  omstændighederne.  Og  det  for- 
tvivlede er,  at  han  kan  komme  til  at  betale 
denne  bøde  mod  sin  vilje,  hvis  godsejeren 
eller  forpagteren  arrangerer  det  saaledes,  at 
han  ikke  kan  komme  til  at  arbejde  paa  de 
aftalte  dage.  Det  er  sket  engang,  at  der 
kun  var  brug  for  80  arbejdere,  medens  der 
mødte  et  par  hundrede,  og  at  forpagteren 
saa  antog  dem,  der  kom  først  i  et  væddeløb, 
han  paa  staaende  fod  arrangerede,  medens 
resten  maatte  betale  bøde  for  det  arbejde, 
de  ikke  kunde  komme  til  at  udføre  (!). 

Dette  fører  over  til  med  et  par  ord  at 
omtale  den  haan  og  foragt,  der  udvises  mod 
bønderne  fra  rigmændenes  side.  Hvis  nogen 
sinde  ordet  „lønslaver44  har  været  paa  sin 
plads,  saa  er  det  her.  Alle  mulige  overgreb 
maa  de  finde  sig  i.  En  bonde,  der  nægter 
at  arbejde  paa  en  helligdag  og  søger  at 
flygte,  skydes  der  paa  med  revolver.  Hans 
dyr  indtages  strax,  hvis  de  kommer  ind  paa 
herregaardens  jord,  og  gives  kun  fri  mod 
høj  betaling  (10 — 20  francs  har  man  exem- 
pel paa).  Han  tvinges  til  først  at  udføre 
arbejdet  for  herremanden,  før  han  kan  tage 
sig  af  sit  eget,  saa  kornet  ofte  raadner  paa 
marken  for  ham.  At  bønderne  prygles  for 
et  godt  ord,  er  kun  smaating.  De  maa 
ogsaa  tie  stille,  naar  der  begaas  overgreb 
mod  deres  koner  og  døtre  fra  de  høje  herrers 
side.  De  er  næsten  ganske  retsløse,  thi 
administrationen  er  bestikkelig  og  i  lom- 
men paa  de  herskende  rigmænd.  En  jødisk 
forpagter  Rappaport  forførte  i  1906  14 
unge   piger  i  samme    landsby,  uden   at  det 

lykkedes    at     faa     ham     draget    til    ansvar      sidste,    hvad    enten  de  er  grækere  og  jøder 


derfor. 

Ogsaa  paa  andre  maader  er  staten  ubillig 
mod  bønderne.  Skatteforholdene  er  ordnede 
saaledes,  at  de  giver  langt  mere  af  deres 
jord  end  godsejerne.  Der  findes  exempler 
paa,  at  et  stort  gods  kun  svarer  et  par  francs 
pr.  hektar,  medens  bønderne  paa  samme  gods 
maa  give  mellem  9  og   1 1   francs. 

Er  bønderne  saaledes  uheldigt  stillede  med 
hensyn  til  adgang  til  jordens  benyttelse,  er 
de  det  ikke  mindre,  naar  de  skal  afsætte 
deres  produkter.  De  snydes  og  bedrages  da 
paa  alle  kanter  af  en  hærskare  af  spekulan- 
ter, kræmmere  og  opkøbere,  blandt  hvilke  jøder 
og  grækere  findes  i  rigeligt  tal,  uden  at  der- 
med skal  være  sagt,  at  deres  rumænske  fæl- 
ler er  stort  bedre.  Paa  grund  af  daarlige 
veje  og  daarlige  transportmidler  kan  bønderne 
de  fleste  steder  ikke  selv  afsætte  deres  varer 
i  byerne,  hvor  de  for  resten  ogsaa  vilde 
blive  taget  ved  næsen,  og  opkøberne,  der 
drager  rundt  fra  landsby  til  landsby,  har  paa 
grund  af  deres  uvidenhed  ofte  let  spil  med 
dem.  Varerne  betales  med  latterligt  smaa 
priser,  falsk  maal  og  vægt  anvendes  ved 
siden  deraf  i  rig  udstrækning  gennem  snild 
manøvreren  skiftevis  med  gammelt  og  nyt 
system.  Da  man  for  nogle  aar  siden  indførte 
nikkelskillemønter,  var  der  strax  driftige  kræm- 
mere, der  bildte  bønderne  ind,  at  det  var 
nye  francstykker  og  paa  denne  maade  f.  ex. 
købte  en  høne  for  10  centimer.  Regeringen 
var  derfor  nødt  til  at  lade  alle  skillemønter 
forsyne  med  et  hul  i  midten.  Faar  bønderne 
mistanke  og  gør  indvendinger,  hedder  det, 
at  saaledes  er  loven,  og  de  maa  tie  dertil, 
ti  den  kender  de  ikke,  og  klagemaal  til  øvrig- 
heden vil  i  9  af  10  tilfælde  ikke  føre  til 
noget. 

Skal  de  bruge  penge,  lurer  atter  nye  fald- 
gruber paa  dem,  idet  de  uundgaaeligt  falder 
i  hænderne  paa  aagerkarle,  der  tager  blodige 
renter.  Laangiverne  er  enten  forpagterne 
eller  opkøbere  og  værtshusholdere.  Særlig  de 


(de  fleste)  eller  rumænere,  har  mange  synder 
paa  deres  samvittighed,  ti  de  lokker  ogsaa 
bøndernes  penge  til  sig  ved  den  uimodstaaelige 
brændevin.  De  tager  imod  alt  som  betaling, 
og  bønderne   bringer   dem   villigt  alt  muligt. 

Drukkenskaben  er  nemlig  ogsaa  en  meget 
vigtig  faktor  i  de  rumænske  bønders  forar- 
melse, og  en  og  anden  vil  saa  maaske  sige,  at 
den  altsaa  for  en  del  er  selvforskyldt.  Hertil 
maa  dog  bemærkes,  at  det  ofte  netop  er  deres 
usle  kaar  uden  udsigt  til  forbedring,  som 
gør  dem  ligeglade  og  selvopgivende  og  faar 
dem  til  at  søge  trøst  i  brændevinen. 

Men  det  er  sikkert  nok,  at  skylden  for 
deres  nødstilstand  ikke  udelukkende  kan  læg- 
ges paa  deres  udbyttere.  De  bønder,  der 
har  jord,  forstaar  i  reglen  ikke  at  behandle 
den  og  er  temmelig  uimodtagelige  for  vejled- 
ning i  saa  henseende,  hvilket  hænger  sammen 
med  hele  deres  seje  vedhængen  ved  det  over- 
leverede og  deres  tro  paa,  at  det  hele  nu 
en  gang  ikke  kan  være  anderledes.  Husdyrene 
forstaar  de  ikke  at  passe.  De  faar  daarlig 
næring  og  anvendes  til  arbejde  længe  før 
tiden,  saa  at  de  ikke-  paa  langt  nær  yder 
det,  de  kunde.  Af  kornsorter  dyrkes  næsten 
kun  majs,  sjældent  hvede  eller  byg,  og  den 
saas  i  den  samme  jord,  som  har  baaret  majs- 
afgrøde i  de  sidste  10 — 20  aar.  Dyrkning 
af  havesager  er  omtrent  ukendt  blandt  bøn- 
derne. Alt  gartneri  er  saa  at  sige  i  hænderne 
paa  bulgarere,  der  drager  landet  rundt  som 
handelsgartnere.  Man  kan  derfor  roligt  paa- 
staa,  at  den  rumænske  landbefolkning  væsen- 
lig lever  af  majs.  Om  sommeren,  inden  den 
er  moden,  kan  den  nydes  kogt  eller  ristet 
paa  kolben  (for  øvrigt  meget  velsmagende), 
eller  males  den  og  koges  til  en  haard  grød, 
der .  kaldes  mdmåligå  (italiensk  polenta).  Ofte 
maa  bønderne  købe  denne  majs,  idet  høsten 
ofte  slaar  fejl,  og  der  er  selv  i  gode  aar 
ikke  altid  nok  af  den,  idet  udførslen  er  steget 
med  den  voxende  befolkning. 

Foruden  måmåligden  spises  sur  klidsuppe, 

syrer  og  peber,  samt  brændenælder  og  andet 
ukrudt.  Andre  fødevarer  er  der  kun  raad 
til  i  forsvindende  ringe  mængder.  For  hvert 
kilogram  majs  faar  bønderne  i  gennemsnit 
kun  20  gram  brød.  Mælk  er  mange  steder 
aldeles  ukendt.  Kun  de  færreste  har  køer, 
og  disse  giver  ofte  ikke  meget  mælk,  da  de 
anvendes  som  trækdyr.  I  en  landsby  paa 
500  familier  havde  saaledes  kun  de  7  malke- 
køer og  i  det  sydlige  Valakiet  findes  lands- 
byer, hvor  børnene  ikke  aner,  hvad  en  ko 
er.  Medens  befolkningen  i  England  og  Frank- 
rig nyder  henholdsvis  40  og  60  liter  mælk 
aarlig  pr.  individ  (efter  angivelse  af  en  rum. 
læge  dr.  Lupu,  der  har  anstillet  undersøgel- 
ser herover),  bliver  der  i  Rumænien  kun  4 
liter  pr.  individ.  Kød  er  ligeledes  en  sjælden 
vare  i  landsbyerne.  Ikke  de  halve  har  en 
gris  at  slagte  til  julen,  og  der  holdes  kun 
faa  høns,  da  man  ikke  har  noget  at  give  dem. 
Den  rumænske  bonde  er  derfor  overorden- 
lig slet  ernæret  eller  rettere  underernæret,  og 
der  kan  her  konstateres  en  jævn  tilbagegang 
i  de  sidste  20  aar.  Følgen  er  da  ogsaa 
bleven  en  almindelig  svækkelse  af  landbe- 
folkningens helbred.  Flere  og  flere  unge 
bønderkarle  kasseres  ved  sessionerne  paa 
grund  af  snæver  brystkasse  og  andre  svag- 
heder (i  1891  5  pCt.,  og  i  1898  9  pCt.). 
Alderdommen  indtræder  for  tidligt  —  mænd 
paa  30  aar  har  hvidt  haar  og  rynket  ansigt 
—  og  dødeligheden  er  ængstende  stor.  Af 
nyfødte  børn  dør  de  35  °/0  i  det  første  leve- 
aar  paa  grund  af  mødrenes  utilstrækkelige 
ernæring  og  af  mangel  paa  ordenlig  pleje. 
Dr.  Lupu  udtaler  som  sin  overbevisning,  at 
80  pCt.  af  landbefolkningen  er  stedse  syge. 
At  der  ikke  gives  nogen  landsby  uden  tu- 
berkelpatienter, er  en  selvfølge,  men  den 
frygteligste  landeplage  er  dog  pelagraen,  der 
griber  mere  og  mere  om  sig.  Det  er  en  hud- 
sygdom, der  ender  med  idioti  og  hurtig  der- 
paa  følgende  død.  Officielt  opgives  der  til 
stadighed  at  være  40 — 50,000  personer,  der 
er  angrebne  deraf  (mod  6,000  i  1904),  men 


dr.  Lupu  paastaar,  at  der  er  300,000.  Og 
disse  frygtelige  tilstande  forværres  yderligere 
ved  en  følelig  mangel  paa  læger,  idet  der 
kun  er  1  distriktslæge  for  hver  39,000  ind- 
byggere paa  landet! 

De  slette  hygiejniske  forhold  har  ogsaa 
bidraget  deres  paa  dette  punkt.  I  de  mang- 
foldige bønderhuse,  der  kun  bestaar  af  et 
eneste  rum,  er  luften  i  de  lange  vinternætter 
ganske  forpestet.  Hele  familien  sover  i  samme 
seng.  Er  der  ikke  plads,  maa  de  større  børn 
ligge  paa  en  løj  bænk  med  tøjet  paa.  Klæder 
og  sko,  der  i  dagens  løb  er  bleven  gennem- 
trængt af  snesjap  og  snavs,  hænger  til  tør- 
ring ved  den  varme  ovn.  Ofte  findes  hus- 
dyrene i  samme  rum,  og  deres  exkrementer, 
undertiden  menneskenesmed,  faar  lov  at  ligge 
længe.  Der  luftes  aldrig  ud,  thi  vinduerne 
er  i  reglen  spigrede  fast.  De  giver  heller  ikke 
meget  lys,  smaa  som  de  er,  navnlig  ikke, 
naar  ruderne,  hvad  ikke  sjældent  er  tilfældet, 
bestaar  af  oliepapir. 

Bøndernes  klædedragt  er  ogsaa  meget  lidt 
hensigtsmæssig.  Navnlig  kvinder  og  børn 
maa  om  vinteren  nøjes  med  de  samme  tynde 
klæder,  som  de  bærer  om  sommeren,  ja  endog 
gaa  med  bare  ben  i  sneen.  Thi  da  svine- 
holdet er  taget  stærkt  af,  er  der  ikke  raad 
til  at  forsyne  hele  familien  med  de  hjemme- 
lavede svinelædersko.  Omvendt  kan  man  om 
sommeren  i  45  °  Cis.  se  mænd  med  tykke 
faareskinds  huer  og  trøjer!  —  — 

Der  er  altsaa  nok  at  tage  fat  paa  med 
hensyn  til  forbedring  af  de  rumænske  bønders 
kaar.  At  give  dem  mere  jord,  vil  ikke  være 
nok.  Det  er  sket  to  gange  tidligere,  i  1864 
og  1878  (hvor  de  ved  allehaande  omgaaelser 
for  øvrigt  fik  den  daarligste  jord),  men  arv 
og  salg  og  bortforpagtning  har  igen  splittet 
disse  ejendomme,  og  dette  vilde  sikkert  gen- 
tage sig  under  de  forhaandenværende  forhold. 
Der  maa  snarere  arbejdes  hen  til  at  skaffe 
dem  jord  i  statsfæste,  hvilket  ogsaa  er  anbe- 
falet fra  forskellige  sider.  Og  saa  maa  de 
lære  at  dyrke  jorden  ordenligt,  samtidigt  med, 

at  der  sættes  en  stopper  for  den  kapitalistiske 
udbytning  af  dem,  og  der  maa  ruskes  kraf- 
tigt op  i  deres  bevidsthed.  Men  her  er  der 
en  overordentlig  stor  vanskelighed  at  over- 
vinde, nemlig  deres  forfærdelige  uvidenhed. 
Atter  her  kan  tallene  tale  kort  og  tydeligt. 
Af  hver  100  indbyggere  i  Rumænien  kan 
kun  højt  regnet  de  20  læse  og  skrive.  Ved 
de  borgerlige  vielser  i  1897 — 98  var  70  pCt. 
af  mændene  og  94  pCt.  af  kvinderne  ude  af 
stand  til  at  skrive  deres  eget  navn,  og  der 
var  i  1903  ikke  mindre  end  212  sogne- 
fogeder, der  havde  det  paa  samme  maade. 
Uagtet  der  er  gjort  meget  for  at  forbedre 
undervisningsforholdene,  er  der  kun  ringe 
fremgang.  I  femaaret  1897 — 1902  gik  kun 
25  pCt.  af  samtlige  skolepligtige  børn  i  skole, 
idet  forældrene  holdt  dem  hjemme,  navnlig 
pigerne.  Der  er  heller  ikke  skoler  nok, 
skønt  kultusministeriets  budget  i  de  sidste 
20  aar  er  steget  fra  11  til  26  mill.  francs. 
Endnu  mangler  der  3000  skoler  og  5000 
lærere.  De  allerede  existerende  landsbylærere 
er  usselt  lønnede  —  75  —  80  francs  om 
maaneden,  ofte  mindre.  Trods  dette  lindes 
der  blandt  dem  en  mængde  dygtige  kræfter, 
der  med  stor  energi  og  opofrelse  arbejder 
saavel  paa  undervisningens  som  det  sociale 
arbejdes  omraade.  Folkebanker,  væsentlig 
ledede  af  lærere  og  præster,  oprettes  i  stedse 
større  tal:  i  1900  fandtes  80,  i  1904  der- 
imod 1625.  Her  har  altsaa  bønderne  i  no- 
gen tid  haft  et  tilflugtssted.  Men  hvor  under- 
ligt det  end  lyder,  har  det  alligevel  ikke  altid 
været  et  helt  sikkert.  For  at  faa  laan  i  en 
folkebank,  maa  bønderne  nemlig  stille  to  ga- 
ranter, og  de  folk,  de  saa  ser  sig  nødsagede 


til  at  henvende  sig  til,  i  reglen  landsbyens 
kapitalister,  kroejerne,  har  i  mange  tilfælde  be- 
regnet sig  rigelig  provision  for  deres  villighed. 

Af  vigtighed  er  det  ogsaa,  at  bønderne 
hist  og  her  har  begyndt  at  slutte  sig  sammen 
for  at  overtage  større  ejendomme  i  fælles- 
skab. Men  ogsaa  her  møder  dem  vanskelig- 
heder fra  de  styrendes  side,  da  disse  ser  med 
skæve  øjne  til  alt,  hvad  der  kan  bidrage  til 
bøndernes  frigørelse.  Betegnende  er  i  saa 
henseende  følgende,  der  passerede  for  et  aars 
tid  siden.  En  lærer  raadede  nogle  bønder 
til  at  slutte  sig  sammen  for  at  forpagte  en 
større  ejendom.  Uheldigvis  havde  en  græsk 
forpagter  lyst  til  samme.  Han  anklagede 
læreren  for  at  ophidse  bønderne  imod  sig, 
og  læreren  blev  fængslet.  I  et  ganske  lignende 
tilfælde  blev  en  lærer  forflyttet  til  et  daar- 
ligere  embede.  Da  lærerorganisationen  høf- 
ligt henvendte  sig  til  ministeriet  for  at  ud- 
virke hans  „benaadning",  fik  dens  formand 
en  alvorlig  irettesættelse  og  mistede  en  maa- 
neds  gage  til  straf,  medens  de  andre  fik 
skarpt  tilhold  om  ikke  oftere  at  befatte  sig 
med  slige  anarkistiske  bestræbelser! 

Arbejdet  paa  at  rejse  bondestanden  er 
imidlertid  begyndt  og  skal  nok  med  tiden 
sætte  frugt.  Thi  trods  alle  dens  skrøbelig- 
heder og  mangler,  trods  al  underkuelse  og 
fortrykthed  har  den  stærke  kræfter  i  sig.  En 
befolkning,  der  rummer  typer  som  dem,  den 
prægtige  moldauiske  forfatter  Creangå  saa 
levende  har  fremstillet,  kan  ikke  være  viet 
til  undergang.  Det  er  tvært  imod  af  den  og 
ene  og  alene  af  den,  at  det  nye  Rumænien, 
som  er  alle  de  bedste  rumæneres  maal,  skal 
fremstaa. 

Det  var  som  ved  Midvintertid  med  høje 
Snedriver  og  10  Graders  Kulde.  Hel* 
iigdagsstemning  laa  der  i  Luften ;  alt  Arbejde 
var  lagt  til  Side  til  Trods  for  at  Fredag- 
morgenen  indbød  til  Hverdagens  vanlige  Sysler. 
Fra  tidlig  Morgen  bevægede  sig  stille,  høj- 
tidsstemte  Skarer  paa  Gaderne  i  Stæderne, 
paa  Vejene  i  Landsbyerne,  overalt  i  Landet, 
Mænd  og  Kvinder,  unge  og  gamle  —  hvor- 
hen? Mod  de  Steder,  hvor  Valgene  til  Fin- 
lands første  virkelige  folkevalgte  Landdag 
skulde  foregaa.  De  stemmeberettigede  — 
alle  Mænd  og  Kvinder  som  er  fyldt  24  Aar 

—  havde  indfundet  sig  i  et  uventet  Antal, 
nogle  Steder  op  til  80  °/0,  og  overalt  var 
Kvinderne,  som  nu  første  Gang  førte  deres 
Stemmesedler  til  Valgurnerne,  de  fleste.  Valg- 
iveren var  stor.  Gamle,  firsindstyveaarige 
Mænd  og  Kvinder  stod  i  de  ventendes  Ræk- 
ker, og  man  saa  mange  bære  Stole  til  dem 
ud  paa  Gaden,  for  at  de  ikke  skulde  blive 
for  tidlig  trætte.  Et  Sted  blev  en  gammel 
Kone  ført  til  Valget  af  sin  Sønnesøn,  som 
selv  havde  en  stemmeberettiget  Søn. 

Valget  varede  to  Dage,  15  og  16  Marts. 
Saa  kom  da  endelig  Hvilens  Tid,  Blikstillet 
efter  Agitationens  stormfulde  Uger.  Aviserne 
holdt  et  Par  Dages  Ferie  eller  deres  Spalter 
var  fyldt  med  sagte  Efterdønninger  af  de 
vrede  Bølger,  som  under  den  gangne  Tids 
hede  Kamp  mellem  Partierne  om  Magten  i 
Landet  havde  rullet  frem  som  en  Foraarsflod 

—  kan  hænde  hærgende,  men  vel  ogsaa  liv- 
givende. 

Dog  Roen  var  tilsyneladende.  Agitations- 
iveren  var  kun  gaaet  over  i  en  Venten,  hvis 
Spænding  næsten  føltes  uudholdelig  og  som 
ingenlunde  blev  mindre  ved  de  Meddelelser 
om  Valgenes  sandsynlige  Resultater,  som  dag- 
lig sivede  ud,  indtil  det  endelige  Resultat  for 
nogle  Dage  siden  blev  kendt. 


Den  uhyre  Spænding  ved  Valgene  havde 
vel  mange  Aarsager.  Først  i  Rækken  stod 
Spørgsmaalet  om,  hvilken  Sammensætning  det 
Folkenævn  vilde  faa,  som  i  den  nærmeste 
Fremtid  skal  hævde  Finlands  selvstændige 
Stilling  ved  Siden  af  Rusland.  Dette  har 
været  Hovedspørgsmaalet  ved  en  Række  af 
Landdagsvalg,  men  den  gamle  saa  indskræn- 
kede Valgret  gav  temmelig  sikre  Garantier 
for,  at  kendte  Mænd  med  kendte  Meninger 
atter  og  atter  vilde  blive  valgt.  Men  nu! 
Ingen  har  kunnet  profetere  —  og  Reaktionen 
rejser  sit  gyselige  Genfærd  henne  ved  Græn- 
sen og  foreskriver  den  finsk-fjendtlige  Presse 
i  Rusland  hensynsløse  Angreb  paa  hele  den 
nyvundne  Folkefrihed.  —  Og  saa  denne 
Masse  af  vanskeligt  løste  Samfundsspørgs- 
maal,  som  det  sidste  Tiaars  overnaturligt 
hurtige  Udvikling  har  kastet  i  Partipolitik- 
kens Vægtskaal  —  Følger  af  gamle  Synder 
fra  de  gamle  Magthaveres  Side,  af  utaalmo- 
dige  Forhaabninger  om  øjeblikkelig  Iværk- 
sættelse fra  de  nu  under  Folkevældets  Tegn 
Indtrædendes,  af  den  Genfødelsesiver,  som 
gennemtrænger  alle  Folkets  Lag. 

Partierne  har  i  Agitationens  Hede  natur- 
ligvis overbudt  hinanden  i  at  give  store 
Løfter  om  alt  det,  som  de  skulde  virkelig- 
gøre, hvis  de  nu  kunde  komme  til  Magten. 
Heri  har  vel  Socialisterne  gjort  Overbuddet, 
støttet  som  de  har  været  af  en  paa  mange 
væsentlige  Punkter  berettiget  Misfornøjelse 
med  Samfundsforholdene  samt  af  den  ganske 
vist  almindelige  Mening  i  Landet  —  ogsaa 
i  deres  egen  Kres  —  at  de  endnu  en  Tid 
vilde  komme  til  at  staa  i  Oppositionen.  De 
har  ikke  sparet  paa  store  Ord,  hverken  naar 
de  kritiserede  det  Bestaaende  eller  naar  de  i 
de  fagreste  Farver  udmalede  det  Kommende, 
bare  de  Mk  Haanden  ved  Roret.  Men  de 
har  alligevel  næppe  i  Iver  overgaaet  Gammel- 

fennomanerne,  der  som  det  ved  Generalstrejken 
styrtede  Regeringsparti  maatte  have  Hævn  for 
sit  Nederlag.  Med  en  Hensynsløshed  uden 
Grænser  fremstillede  de  sig  som  det  eneste 
finske  Parti  og  rettede  især  deres  Angreb 
paa  Ungfinnerne.  Disse  har  efter  General- 
strejken nærmere  udformet  deres  Program  i 
Modsætning  til  Svekomanerne,  med  hvem  de 
under  Ulykkesaarene  dannede  det  konstitu- 
tionelle passive  Modstands  Parti,  idet  de  saa 
bort  fra  alle  andre  Hensyn  end  dette  ene  af- 
gørende: Forholdet  Jtil  den  russiske  Under- 
trykkelse, og  i  Modsætning  til  Gammelfenno- 
manerne.  Frisindede  i  alle  Ting  har  de 
i  Sprogspørgsmaalet  indtaget  et  maadeholdent 
Standpunkt.  Det  finske  Sprog  paa  den  første 
Plads  i  Finland  —  det  har  været  deres  Lø- 
sen —  men  med  fuld  Ret  for  det  Svenske 
ved  Siden  af.  Stillingen  er  vanskelig  at 
hævde,  endnu  vanskeligere  at  samle  de  store 
Masser  paa,  og  det  kan  ikke  nægtes,  at  de 
stadig  haanlige  Tilraab  fra  Gammelfennoma- 
nerne :  Ungfinnerne  er  Halvfinner !  har  drevet 
til  saa  tilspidsede  Udtryk  mod  det  Svenske 
ogsaa  fra  ungfinsk  Side,  at  dette  Sprogs 
Forsvarere  har  fylket  sig  endnu  fastere  om 
Bevarelsen  af  deres  Modersmsal  med  en 
Brod  i  Hjertet  imod  Vaabenbrødrene  fra  Ulyk- 
kens Aar. 

De  hedeste  Kampe  har  alligevel  staaet 
imellem  de  to  finske  Partier,  da  man  nemlig 
afgjort  antog,  at  et  af  dem  efter  Valgene 
vilde  faa  Førerskabet.  Og  det  skarpeste  Me- 
ningsskifte  i  de  sidste  Uger  før  Valgene 
kom  til  at  falde  om  det  første  Punkt  paa 
Ungfennomanernes  Valgprogram,  som  gik  ud 
paa,  at  ingen  nogensinde  under  nogetsom- 
helst  Forhold  maatte  vige  fra  Loven.  Dette 
Punkt  var  jo  angribeligt,  idet  man  fra  gam- 
melfennomansk  Side  med  Lethed  kunde  paa- 
vise,  at  Afvigelser  fra  Loven  i  enkelte  Fald 
kunde  blive  nødvendige  —  alle  Revolutioner 
var  jo  Afvigelser  af  den  Slags,  og  det  var 
alligevel  gennem  dem,  at  mange  Folk  var 
kommet  et  langt  Stykke  frem  i  Udviklingen. 


Men  paa  den  anden  Side  var  dets  radikale 
Form  forstaaelig,  fremkommet  som  det  var 
imod  den  indenlandske  Regerings  altfor  løs- 
agtige Maade  at  haandhæve  Loven  i  de 
gangne  Aar  og  imod  Gammelfennomanernes 
Iver  nu  under  Valgagitationen  for  at  ret- 
færdiggøre denne  Regerings  Handlemaade. 

Saa  kom  Valgdagene  og  efter  dem  Med- 
delelserne om  Valgenes  Resultater.  Disse 
vakte  Forbavselse  paa  alle  Kanter.  Forbav- 
sede var  ikke  mindst  Socialisterne,  som  nu 
saa  sig  som  Indehavere  af  80  af  Landdagens 
200  Pladser.  Forbavsede  var  de  borgerlige 
Partier  over  denne  uventede  Overmagt.  Sve- 
komanerne over  alligevel  at  være  saa  stærke 
(24),  Ungfinnerne  over  at  lide  et  saa  gen- 
nemgribende Nederlag  \(24  Ungf.,  55  Gam- 
melf.)  Da  den  første  Undren  havde  lagt  sig, 
begyndte  man  naturligvis  at  spørge  sig  selv 
og  andre:  Hvorfor?  At  Socialisterne  havde 
faaet  Overtaget  var  i  og  for  sig  ikke  saa 
mærkeligt.  Hændelserne  i  Finland  har  været 
egnede  til  at  vække  alle  til  Liv  og  Virksom- 
hed, og  det  var  ganske  naturlig,  at  naar 
de  mange,  som  havde  ligget  under  baade  i 
social  og  politisk  Henseende,  fik  Øjnene  op 
for  de  Krav,  som  de  kunde  stille,  vilde  de 
samle  sig  alle  som  een  for  at  faa  disse 
virkeliggjort.  Men  det  ujævne  Forhold  mel- 
lem Gammel-  og  Ungfennomanerne?  Har 
Gammelfennomanerne  et  virkeligt  Overtag  i 
Folket?  Eller  har  de  skaffet  sig  flere  Stem- 
mer end  der  egentlig  tilkommer  dem  ved  en 
hensynsløs  Agitation,  som  de  andre  Partier 
har  beskyldt  dem  for?  Eller  har  Ungfenno- 
manerne været  disse  idealistiske  „Skønsjæle", 
et  af  Gammelfennomanerne  brugt  Navn,  som 
i  Visheden  om  deres  Idéers  og  Idealers  Kraft 
har  forsømt  den  nødvendige  Agitation?  Her- 
til svarer  de  selv  nej;  men  de  har  ikke 
haft  Raadighed  over  de  Midler  som  Gammel- 
fennomanerne, ikke  heller  over  ledige  Kræfter, 
mens  hine  har  haft  en  Stab  af  pensionerede 
Senatorer  fra  deres  Regeringstid  at  sende 
rundt  i  Landet  paa  Agitationsrejser.    Sikkert 

er  det,  at  mens  de  andre  Partier  gennem 
stram  Disciplin  har  sammenholdt  deres  Ræk- 
ker, har  Ungfennomanerne,  blændede  af  For- 
holdstalsvalgmaadens  bedaarende  Løfte  om 
at  skaffe  ogsaa  mindre  Partiafskynginger 
hørt,  splittet  sig  og  tabt  mange  Stemmer. 
Det  alene  er  dog  ikke  nok  til  at  forklare 
deres  Nederlag. 

Fremtiden  staar  fuld  af  Spørgsmaal,  og 
Spændingen  fra  Valgtiden  gaar  over  i  Spæn- 
dingen for,  hvorledes  Landdagen  skal  for- 
løbe. Nu  rykker  der  ganske  nye  Skarer 
frem,  men  det  er  Skarer  af  Rekrutter,  ikke 
een  Høvding  har  de.  Hvem  skal  indtage 
Pladserne  i  Landdagens  Udvalg,  hvor  der 
kræves  Sagkundskab,  hvem  Formandsposterne, 
hvor  der  kræves  Takt?  Socialisterne  har  heller 
ikke,  som  man  maaske  kunde  ventet,  hævet 
et  Jubelraab  over  den  vundne  Sejr,  de  har 
i  Steden  for,  glædeligt  nok,  i  Følelsen  af  An- 
svar hengivet  sig  til  stilfærdige  Betragtninger, 
og  temmelig  uforbeholdent  har  de  ladet  sig 
forstaa  med,  at  de  ikke  vilde  have  haft  no- 
get imod  endnu  at  staa  i  Oppositionen.  Det, 
der  giver  Situationen  endnu  mere  Spænding 
samtidig  med  et  Drag  af  Humor,  er,  at 
begge  de  mandsstærkeste  Partier,  Socialisterne 
og  Gammelfennomanerne,  holder  paa,  at  det 
nuværende  Senat  skal  blive  det  Senat,  der 
er  sammensat  af  ungfennomanské  og  mode- 
rat svekomanske  Elementer,  som  tiltraadte 
sit  Arbejde  efter  den  gammelfennomanske 
Regerings  Fald  under  Generalstrejken,  og 
spm  med  Hensyn  til  Arbejdskraft  har  ydet 
mere  end  maaske  noget  Senat  tidligere  og 
ogsaa  heldigt  har  styret  Finlands  (Statsskib 
gennem  {mange   Brændinger,   og  alligevel   er 


det  til  en  hver  Tid  og  for  enhver  Handling 
bleven  skarpt  kritiseret.  Gammelfennoma- 
nerne stiller  bestemte  Krav  paa  dette  Punkt. 
Socialisternes  Standpunkt  er  forstaaelig.  De 
kan  ikke  besætte  hele  Senatet,  dertil  savner 
de  Mænd,  og  det  strider  imod  deres  Prin- 
cipper at  tage  imod  nogle  Pladser,  hvis  de 
ikke  kan  tage  dem  alle.  Men  Gammelienno- 
manerne?  Er  det  maaske  en  vis  Uvilje  mod 
at  modtage  saa  ansvarsfulde  Poster  nu,  da 
Tiderne  synes  at  skulle  blive  meget  kritiske  ? 

Og  hvad  gør  Senatet?  Fra  ungfennomansk 
Side  opfordres  det  bestemt  til  at  afgaa.  Par- 
tiet har  lidt  et  Nederlag,  lad  saa  Nederlaget 
mærkes  i  alle  dets  Konsekvenser,  lad  saa 
Partiet  atter  blive  et  levende  Mindretal  som 
før  Generalstrejken,  men  et  Mindretal,  som  i 
Fremtiden  skal  lære  af  de  begaaede  Fejlgreb. 
Skal  Finland  endelig  være  et  parlamentarisk 
Land,  lad  det  saa  ses  ogsaa  i  dette  Til- 
fælde. Et  parlamentarisk  Land,  ja!  Men 
det  er  med  denne  Parlamentarisme  som 
med  saa  meget  andet  i  Finland,  at  der  er 
Forhold  og  Hensyn,  som  det  ikke  staar 
i  det  finske  Folks  Magt  at  ændre.  Det 
kan  jo  være,  at  netop  dette  Senat  føler 
det  som  sin  Pligt,  at  blive  netop  fordi  Ti- 
derne kan  blive  overmaade  kritiske.  Man 
kan  da  kun  ønske  det  Mod  og  Kraft  til  at 
varetage  Landets  Tarv  udadtil  mod  russiske 
Angreb  og  indadtil  mod  de  hadske  Snigløb, 
som  ingenlunde  vil  udeblive  fra  de  mægtigste, 
men  ikke  deres  fulde  Ansvar  bærende  Par- 
tiers Side. 

Tiden  er  som  en  Aprildag,  fuld  af  veks- 
lende Lys    og   Mørke.     Skal  Sommeren  nu 

blive    til?  Eva  Mclttun. 

DET  var  hundekoldt  den  7  de  Februar 
1864.  Snestormen  føg  henad  Flens- 
borgs Hovedgade.  Saa  lød  Kl.  8  om  Mor- 
genen Raabet: 

—  Prøjserne  er  der! 

I  en  Fart  ud  af  Sengen  og  hen  til  Vin- 
duet. Langs  Husrækken  vaklede  fremad  en 
saaret  dansk  Infanterist,  støttet  af  en  Kam- 
merat. Nogle  Hundrede  Skridt  længere  mod 
Syd  kom  farende  i  Galop  henover  de  sneglatte 
Brosten  tre*  Uhlaner.  I  Spidsen  en  purung 
Officer  med  Revolveren  i  den  højre,  saa  to 
Menige,  fra  hvis  Lansespidser  den  sorthvide 
Vimpel  flagrede.  De  danske  Soldater  stod 
ikke  til  at  redde.  Men  i  det  samme  snub- 
lede Uhianofficerens  Hest.  En  Port  aabnedes. 
Soldaterne  slap  ind,  og  for  Næsen  af  Prøj- 
serne smækkede  Porten  i.  Uhlanerne  bandte 
og  skældte,  bankede  paa  med  Lanserne. 
Ingen  svarede.  Saa  fo'r  de  videre  i  strakt 
Karriere.  Snart  fyldtes  Gaden  med  tysk 
Kavalleri,  gule  Uhlaner,  røde  Zietenhusarer, 
derimellem  et  Par  højere  Officerer,  som  sag- 
des at  være  den  unge  Storhertug  af  Meck- 
lenburg  og  den  gamle  Prins  Albrecht.  En 
Timestid  efter  vendte  Uhlanerne  tilbage,  dri- 
vende foran  sig  fangne  danske  Soldater. 

Kl.  12  kom  Feltmarskal  Wrangd  i  Spidsen 
for  den  prøjsiske  Garde.  Saa  en  uendelig 
Række  Militær:  Kæmpemæssige  Kyradserer 
og  paa  vævre  Heste  sortsmudsede  Liechten- 
stein-Husarer; stramme,  prøjsiske  Infanteri- 
ster; i  Løb  de  smaa  Tyrolerjægere  med 
Fjeder  i  Hatten,  saa  det  ungarske  Regiment 
»Belgien"  i  hvide  Frakker  og  snevre  blaa 
Benklæder.  —  —  — 

Det  var  et  ynkeligt  Syn  at  se  gamle 
Wrangel  i  Kyradserernes  prunkende  Skrud. 
En  bile  indskrumpen  Mumie,  der  med  synlig 
Møje  holdt  sig  oprejst  i  Sadlen.  Der  var 
ikke  Spor  tilbage  af  den  raske  Ritmester  fra 


den  tyske  Frihedskrig.  Den  Wrangel,  der  i 
1848  havde  sejret  ved  Slesvig  og  senere 
haandhævet  Belejringstilstanden  i  Berlin,  var 
en  Ruin,  der  indbød  til  Latter  eller  Med- 
lidenhed. En  80aarig  Olding,  der  halvt  gik 
i  Barndom.  Han  var  sat  i  Spidsen  for  den 
prøjsisk-østerrigske  Hær,  fordi  Østerrigerne 
kun  vilde  finde  sig  i  prøjsisk  Overkommando, 
naar  denne  beklædtes  af  en  ældre,  krigs- 
erfaren  General.  —   — 

Wrangel  blev  paa  en  Maade  snart  popu- 
lær i  Flensborg.  Naar  han  færdedes  ude, 
indlod  han  sig  nemlig  i  Passiar  med  alle 
og  enhver.  Han  tiltalte  gamle  og  unge 
„mein  Kind",  men  hændtes  det,  at  Ved- 
kommende ikke  straks  forstod  hans  Gammel- 
mandstale,  blev  han  grov  og  kunde  f.  Ex. 
overfuse  en  fattig  Kone  med  Udtryk  som 
gamle  Natugle  eller  lignende.  Dagen  efter 
sin  Ankomst  til  Flensborg  modtog  han 
en  slesvigholstensk  Deputation.  Ordføreren, 
Cand.  theol.  Hansen,  anmodede  i  svulstige 
Ord  om,  at  Wrangel  vilde  virke  for,  at  deres 
elskede  Hertug  Friedrich  VIII  maatte  blive 
Landets  Hersker.  Endvidere  rettede  han  et 
voldsomt  Angreb  paa  de  danske  Embeds- 
mænd, om  hvilke  han  sagde:  „sie  mussen 
alle  weg*.  Wrangel  hørte  roligt  paa  den 
lange  Tirade  og  svarede  saa  meget  diplo- 
matisk : 

—  Børn,  jeg  vil  sige  Jer  noget.  Naar 
Kuglen  er  ude  af  Løbet,  —  flyver  den  — , 
hvorhen?  det  ved  Du  ikke,  det  ved  alene 
Gud,  og  nu  adjé  Børn! 

De  slesvigholstenske  Flensborgere  var  ikke 
synderlig  tilfredse  med  dette  Orakelsprog  og 
værre  blev  det,  da  Wrangel  ikke  vilde  af- 
skedige den  flinke  unge  Politimester  Hamme* 
rich.  Saa  ankom  et  Par  Dage  efter  den 
prøjsiske  Civilkommissær,  Hr.  von  Zedlitz, 
og  Piben  fik  en  anden  Lyd.    Forholdet  mel- 

lem  '  Zedlitz  og  Wrangel  skal  have  været 
højst  humoristisk.  Ofte  gav  Wrangel  Be- 
falinger, som  slet  ikke  kunde  udføres  eller 
stod  i  den  grelleste  Modstrid  med  Zedlitz's 
Instrukser.  Naar  han  saa  gjorde  Indvendin- 
ger, svarede  Wrangel  i  Reglen: 

—  Hr.  Præsident  von  Zedlitz!  Jeg  er 
Feltmarskallen  og  har  erobret  Landet  med 
Sværd  i  Haand.  Det  er  mig,  som  befaler 
her.  Og  Du  skal  lystre,  og  dersom  Du  ikke 
lystrer,  lader  jeg  Dig  skyde. 

Saa  sagde  Zedlitz  smilende:  „Zu  Befehl" 
og  gjorde  alligevel,  hvad  han  vilde  I  Nøds- 
tilfælde telegraferede  han  til  Berlin  og  naar 
der  saa  kom  Ordre  derfra,  sagde  Wrangel 
blot:   „Janz  jut!" 

Denne  Anekdote  om  gamle  Wrangel  er 
hentet  fra  et  fornylig  udkommet  Skrift,  hvis 
Forfatter  er  en  Prins  Hohenlohe.  —  De 
Hohenloher  har  Krav  paa  Anerkendelse  for 
de  Bidrag,  som  de  i  Vinter  har  givet  til 
Tidshistorien.  Fyrst  Chlodwig  zu  Hohen- 
lohe-Schillingsfurst's  Erindringer  er  kendt 
gennem  udførlige  Uddrag  i  Dagspressen,  ved- 
rører kun  i  ringe  Grad  Danmark.  Men 
omtrent  samtidig  er  udgivet  et  Skrift  af 
en  anden  Hohenlohe,  der  overværede  Felt- 
toget i  1864.  Det  er  en  Fætter  til  Fyrsten, 
Prins  Kraft  zu  Hohenlohe-Ingelfingen.  Han 
var  prøjsisk  Artillerigeneral,  udmærkede  sig 
ved  Chlum,  foran  Metz  og  ved  Sedan,  ledede 
Bombardementet  af  Paris.  Tillige  har  han 
et  anset  Navn  som  Forfatter  af  talrige  mili- 
tære Skrifter.  1864  var  han  attacheret 
Wrangels  Stab  med  det  Formaal  at  give 
direkte  Indberetninger  til  Kong  Wilhelm. 
Han  er  en  skarp  og  ret  upartisk  Iagttager, 
kritiserer  skaanselsløst  ikke  alene  den  sølle 
Wrangel,  men  ogsaa  Prins  Friedrich  Karl. 
Særlig  om  Wrangel  indeholder  Hohenlohes 
Bog  en  Række  Smaatræk,  der  giver  et  kuri- 
øst  Billede   af  den    gamle  Konfusionsmager. 

Saalænge    Wrangel    endnu    var    i    Berlin,  ' 
spillede   han   den   elskværdige.      Aldrig   saa- 
snart  var  han  ankommen  til  Hæren,  før  han 


behandlede  alle  med  den  mest  udsøgte  Grov- 
hed. Ikke  mindst  gik  det  ud  over  General- 
stabschefen, General  Falkenstein,  og  General- 
kvartermesteren,  Oberst  Podbielski.  Snart 
stod  begge  paa  den  Fod  med  Wrangel,  at 
han  sagde  „Nej"  til  alt,  hvad  de  foreslog. 
Den  eneste,  som  havde  hans  Fortrolighed, 
var  Major  Stiehle  af  Generalstaben.  Denne 
Officer  var  selvfølgelig  saa  fornuftig  i  For- 
vejen at  konferere  med  Falkenstein  og  Pod- 
bielski. Derefter  forhandlede  han  med  Wran- 
gel i  Henhold  til  disses  Udtalelser.  Indenfor 
Generalstaben  var  det  ogsaa  den  almindelige 
Mening,  at  Feltmarskallen  vilde  berede  Hæ- 
ren langt  flere  Bryderier  end  hele  den  dan- 
ske Armé. 

Den  30te  Januar  var  der  Krigsraad,  som 
overværedes  af  de  kommanderende  Generaler, 
Gablenz  og  Prins  Friedrich  Karl.  Wrangel 
holdt  først  en  konfus  Tale.  Saa  befalede 
han,  at  man  den  1ste  Februar  skulde  for- 
cere Ejderen,  gaa  løs  paa  Fjenden  og  slaa 
ham.  Det  var  hans  faste  Beslutning  om 
Aftenen  den  1ste  Februar  at  sove  i  Slesvig. 
Prins  Friedrich  Karl  og  Gablenz  saa  smilende 
til  hinanden  og  svarede:  „Zu  BefehT.  Men 
aldrig  saasnart  havde  Wrangel  trukket  sig 
tilbage,  før  de  to  Generaler  begav  sig 
til  Falkenstein  for  at  konferere  med  denne. 
Tilfældigvis  erfarede  Wrangel,  at  der  for- 
handledes bag  hans  Ryg,  og  af  Raseri  her- 
over beordrede  han  Falkenstein  til  sig  for  at 
hindre  yderligere  Konference.  Fra  det  Øje- 
blik af  nærede  han  et  glødende  Had  til  sin 
Stabschef  og  benævnede  ham  aldrig  andet 
end  „den  gamle  Rænkesmed*. 

Den  25  de  Februar  inspicerede  Wrangel 
de  prøjsiske  Forposter,  som  stod  Nord  for 
Kolding.  Hans  Blik  falder  paa  et  Bondehus, 
som  ved  Hjælp  af  Bjælker  var  omdannet  til 
et  Blokbus.  Pludselig  faar  han  en  Napo- 
leonsk  Indskydelse  og  raaber: 

—  Ingeniørløjtnant  Scheibert!  Inden  24 
Timer  skal  dette  Blokhus  være  bombefast. 
Ellers   hugger  jeg  Hovedet   af  Dig.     Oberst 

v.  Winterfeld  skal  stille  det  fornødne  Mand- 
skab til  Din  Disposition. 

Scheibert  svarede  ganske  rolig:  „Zu  Be- 
fehla.  Derpaa  vendte  han  sig  om  til  Oberst 
Winterfeld  og  sagde :  „Jeg  forlanger  straks 
1000  Mand,  der  staar  til  min  Raadighed  i 
24  Timer."  Men  saasnart  Wrangel  var 
borte,  rev  han  Taget  af  Huset  og  lagde 
Jernbaneskinner  ovenpaa.  Saa  meldte  han, 
at  Blokhuset  var  bombefast  overfor  Felt- 
skyts. Hermed  var  Wrangel  tilfreds,  idet 
han  bemærkede: 

—  Det  er  helt  godt,  for  Fæstningsskyts 
kan  man  jo  ikke  vente. 

En  anden  Dag  stod  Wrangel  ved  Hotel- 
vinduet i  Kolding.  Der  lød  Hestetrampen 
paa  Gaden.  Det  var  en  engelsk  Hestehand- 
ler, som  havde  indkøbt  en  Del  Heste  for 
engelsk  Regning. 

—  De  Heste  er  mine,  raabte  den  Gamle. 
Og  det  hjalp  ikke,  at  Falkenstein  forestillede 
ham,  at  Hestene  var  engelsk  Ejendom  og 
ikke  kunde  beslaglægges. 

—  „  Løjtnant  Kalnein,"  brølte  Marskallen, 
„straks  ned  paa  Gaden!  De  Heste  kon- 
fiskerer jeg  til  Fordel  for  det  flyvende  Heste- 
lazaret —  saaiedes  kaldte  han  det  flyvende 
Hestedepot,  fordi  der  var  saa  mange  syge 
Heste  — ,  og  De  blaa  Oberst,"  henvendt 
til  Podbielski,  „De  behøver  slet  ikke  at  ryste 
paa  Hovedet." 

Da  Podbielski  meget  bestemt  svarede,  at 
Beslaglæggelsen  vilde  afstedkomme  Forvik- 
linger med  den  engelske  Regering,  og  at 
han  dog  vilde  blive  nødt  til  at  udlevere 
Hestene,  blev  den  Gamle  helt  rasende: 

—  Du  skal  ikke  komme  til  at  udlevere 
dem.  Jeg  har  erobret  Landet  med  Sværdet, 
og  hvad  der  er  der,  er  mit! 

Kort  efter  skred  den  engelske  Regering 
ind.  Ikke  alene  blev  Hestene  tilbageleverede, 
men  der  blev  ogsaa  betalt  en  Pengesum  i 
Erstatning,  —  — 

Da  Kong  Wilhelm  kendte  Wrangels  Sær- 
heder,   lod    han    Kronprins    Friedrich    følge 


med  Staben  uden  dog  at  give  denne  nogen 
militær  Stilling.  Stabsofficererne  holdt  derfor 
altid  i  rette  Tid  Konferencer  med  Kronprin- 
sen saaiedes,  at  denne  var  i  Stand  til  at  af- 
værge Wrangels  Dumheder.  Den  „Gamle"  tog 
nemlig  i  Reglen  Hensyn  til,  hvad  Kronprin- 
sen sagde.  Efterhaanden  opdagede  Wrangel 
dog,  at  der  forhandledes  bag  hans  Ryg, 
og  han  besluttede  at  skaffe  sig  af  med 
Kronprinsen.  Han  meldte  til  Kongen,  at 
Kronprinsen  nu  havde  udlært.  Han  var 
fuldstændig  inde  i  alle  de  Detailler,  som  ud- 
krævedes for  at  føre  en  Hær.  Der  var  der- 
for ingen  Anledning  til  længer  at  udsætte 
Kronprinsens  kostbare  Liv  for  Krigens  Farer. 
Men  Kongen  svarede  med  en  naadig  Haand- 
skrivelse,  i  hvilken  han  takkede  for  den  ud- 
mærkede Undervisning,  som  var  bleven  Kron- 
prinsen til  Del,  og  som  nu  tillod  Kongen  at 
overdrage  Kronprinsen  en  virkelig  Gærning 
ved  Hæren.  Derfor  udnævntes  Kronprinsen 
til  Marskallens  Stedfortræder  og  Adlatus. 
Hermed  var  i  Virkeligheden  Overkomman- 
doen frataget  Wrangel  og  lagt  i  Kronprin- 
sens Hænder. 

Kort  efter  Ankomsten  af  denne  Haand- 
skrivelse,  der  var  af  30te  Marts,  forlod 
Prins  Hohenlohe  Krigsskuepladsen  og  vendte 
tilbage  til  Berlin.  I  en  Samtale  med  Kong 
Wilhelm,  som  fandt  Sted  den  5te  April, 
fremhævede  Hohenlohe,  at  Besiddelsen  af 
Dybbøl  kun  havde  ringe  militær  Betydning. 
Derfor  var  det  langt  lettere  og  vilde  for- 
aarsage  mindre  Blodsudgydelse  at  besætte 
hele  Jylland  og  derved  tvinge  Fjenden  til 
Fred.  Men  nu  blev  Kongen  meget  hæftig  og 
sagde,  at  det  var  ham  ganske  ligegyldigt, 
om  Dybbøl  havde  Betydning  eller  ej.  Der- 
paa kom  det  ham  slet  ikke  an.  Men  han 
var  nødt  til  at  vise  Verden,  at  de  prøjsiske 
Soldater  endnu  var  i  Stand  til  at  storme 
Fæstninger.  Han  var  træt  af  den  sløje 
Krigsførelse;  man  sneg  sig  jo  omkring  Fæst- 
ningen som  Katten  om  den  varme  Grød. 
For  at  hele  Europa  kunde   faa  Respekt   for 

den  prøjsiske  Hær,  dertil  havde  han  Brug 
for  Dybbøl.  Samtidig  slog  han  med  den 
knyttede  Næve  i  Bordet. — 

Sin  Opfattelse  af  den  tyske  Krigsførelse 
sammenfatter  Hohenlohe  i  følgende  Udtalelse: 

—  „Fra  1ste  Februar  til  5te  April  bestod 
Krigsførelsen  fra  vor  Side  i  en  lang  Række 
af  Fejl,  der  kun  undgik  Straf  ved  en  uhørt 
Række  af  heldige  Tilfældigheder  og  ved 
Modstanderens  Fejlgreb.  Disse  Fejl  geraader 
dog  ikke  vor  Hær  til  Skamme,  thi  de  var 
kun  en  Følge  af  den  lange  Fred  og  mang- 
lende Krigserfaring.  Til  alt  Held  var  vor 
Modstander  ikke  bedre  stillet.  Og  heldigvis 
havde  vi  i  Spidsen  for  Staten  og  Hæren  en 
krigserfaren  Soldat,  hvis  energiske  Vilje 
gjorde  en  Ende  paa  den  ungpigeagtige  Til- 

bageholdenhed,  der  særtegnede  vor  Krigs* 
førelse.  Saa  knuste  vi  med  vor  Overmagt 
Fjenden  ved  hurtige  Slag.  I  Virkeligheden 
var  det  som  Helhed  betragtet  ikke  altfor 
stor  en  Heltedaad  med  en  Hær,  der  tilsidst 
talte  70  Batailloner,  at  overvælde  en  Mod- 
stander, der  i  det  højeste  bød  over  42  Ba- 
tailloner, som  ovenikøbet  var  mindre  mands- 
stærke  og  daarligere  bevæbnede  end  vore.41 

Felttogets  største  Betydning  ser  Hohen- 
lohe deri,  at  man  lærte  at  kende  de  Svag- 
heder, den  prøjsiske  Hær  havde  i  Retning  af 
Organisation,  Strategi,  Taktik  og  Forplejning. 
Og  denne  lille  Eksperimentalkrig  virkede  der- 
for som  en  gavnlig  Forskole. 

Kun  Skade,  at  det  var  Danmark,  Kong 
Wilhelm  benyttede  som  Forsøgsobjekt. 

FOTOGRAFIEN  I  ASTRONOMIENS  TJENESTE 

Af  Otto  Asmussen. 


Der  er  vel  næppe  nogen  Opfindelse,  der 
i  Løbet  af  faa  Tiaar  i  den  Grad  har 
udviklet  sig  næsten  til  Fuldkommenhed  som 
Fotograflen,  og  der  er  ikke  den  Gren  af 
den  eksperimentale  Videnskab  og  Teknik,  der 
ikke  forlængst  har  taget  Fotograflen  i  sin 
Tjeneste.  Selvfølgelig  ogsaa  Astronomien. 
Paa  en  Tid,  da  den  fotografiske  Kunst  endnu 
kun  stod  i  sin  Barndom,  og  Konstruktionen 
af  Apparater  og  Forfærdigelsen  af  Plader 
ikke  havde  naaet  det  nuværende  høje  Stand- 
punkt, var  Fotografiens  Anvendelighed  i 
Astronomiens  Tjeneste  straks  taget  under  Drøf- 
telse, men  dens  Anvendelse  var  i  Begyndel- 
sen meget  begrænset.  Efterhaanden  som 
Aarene  gik,  skred  Tekniken  frem  med  Kæmpe- 
skridt, de  optiske  Hjælpemidler  blev  mere 
og  mere  fuldkommengjorte  og  Pladerne  — 
navnlig  efter  at  man  i  1871  indførte  tørre 
Plader  i  Stedet  for  de  tidligere  brugte  vaade 
Kollodiumsplader  —  lettere  at  fremstille  og 
opbevare. 

Om  Fotografiens  Betydning  for  og  For- 
tjeneste af  Astronomien  er  der  sagt  og  skrevet 
mange  Ord,  og  netop  for  denne  Videnskab 
kan  dens  Betydning  ikke  vurderes  tilstrække- 
lig højt.  Hvad  der  ellers  kun  ses  i  Kik- 
kerten i  det  enkelte  Øjeblik,  det  fæstnes  med 
den  fuldeste  Naturtroskab  paa  den  fotografiske 
Plade.  Og  hvad  der  er  det  mest  betyd- 
ningsfulde: Iagttagelsen  er  ikke  indskrænket 
til  det  givne  Øjeblik,  men  den  fotografiske 
Plade,  der  saaledes  er  bleven  et  paalideligt 
Bilag  til  den  paagældende  Iagttagelse,  kan 
ydermere  undersøges  af  hvem  som  helst,  og 
Undersøgelsen  kan  opsættes  til  bedre  Tider 
og  gentages  saa  ofte,  det  skal  være.  Hvad 
dette  betyder  —  at  Astronomen  kan  fore- 
tage Undersøgelsen  i  sit  lune  Arbejdsværelse, 
i  en  Stilling,  han  selv  kan  vælge  —  kan 
alene  den  værdsætte,  som  har  forsøgt  at 
maale  Dobbeltstjerner  en  Januarnat  i  bidende 


Frost,  liggende  vandret  hen  under  Kikkerten, 
naar  denne  pegede  mod  Zenit,  famlende  i 
Mørket  efter  Skruenøglerne  til  Instrumentets 
Finbevægelse  og  ved  det  sparsomme  Lys  af 
en  Blændlygte  aflæsende  Mikrometrets  An- 
givelser. 

Fundamentalforskellen  mellem  Øjet  og  Foto- 
grafipladen   ligger    ikke    i    deres    forskellige 
Følsomhed  overfor  Paavirkning  af  de  Energi- 
straaler,  der  viser  sig  som  Lys,  men  derimod  i 
den    Maade,    hvorpaa    de    reagerer    overfor 
fortsat  Paavirkning    af  Lysstraalen.     Medens 
Øjet   i   ufattelig  kort  Tid   modtager  et  Hel- 
hedsindtryk  af  en  Ting,    kun    paavirket  af 
Lysmængdens  Intensitet,  ikke  af  dens  Varig- 
hed —  vi  ser  ikke  en  Genstand  bedre,  fordi 
vi   vedbliver  at   stirre  — ,    virker   Intensitet 
og  Varighed  i  lige  stærk  Grad  paa  den  foto- 
grafiske   Plade.      Medens    der    saaledes    er 
Grænser  for,  hvad  Øjet  kan  opfatte  og  fast- 
holde, opsummeres  Indtrykkene  af  Lysstraalen 
paa   den   fotografiske   Plade,   og   udstrækkes 
Belysningen  af  denne  tilstrækkelig  længe,   er 
vi    istand  til  at  faa  en   Fremstilling   af  de 
lyssvageste  Genstande  i  Verdensrummet,  som 
Øjet   —    selv   med  Bistand  af  de  stærkeste 
optiske    Hjælpemidler    —    ikke   længer    kan 
iagttage.      For    at    kunne   udstrække  Belys- 
ningen tilstrækkelig  længe,   er   det  imidlertid 
nødvendigt,   at  Lysstraalen  under  hele  Eks- 
poneringen falder  paa  nøjagtig  samme  Punkt 
af  Pladens  Sølvhinde.     Denne  Vanskelighed 
overvindes     derved,      at     Fotografiapparatet 
anbringes    paa    en    almindelig    astronomisk, 
parallaktisk  opstillet  Kikkert.    Forinden  Foto- 
graferingen  kan  tage  sin   Begyndelse,    maa 
den  Stjerne,  man  har  valgt  som  Ledestjerne, 
bringes  i  en  saadan  Stilling  paa  det  i  Objek- 
tivets Brændpunkt  værende  Traadkors,  at  den 
viser  lige  meget   Lys  i  Korsets  fire  Kroge. 
Dette  sker  ved  Finstilling  af  de  Skruer,  hvis 
Haandgreb  findes  ved  Kikkertens  Okularende, 

og  som  Astronomen  kan  naa  uden  at  skulle 
skifte  Plads.  Derefter  aabnes  Kasetten,  og 
Laaget  foran  det  fotografiske  Objektiv  drejes 
ved  Hjælp  af  et  Sving  forsigtigt  til  Side: 
Fotograferingen  er  begyndt.  Samtidig  begynder 
Astronomens  Kvaler  med  stadig  at  holde 
Stjernen  paa  Traadkorset,  og  fra  nu  af  og 
indtil  Laaget  atter  dækker  for  Objektivet  maa 
hans  Øje  ikke 
i  mange  Se- 
kunderad Gan- 
gen vige  fra 
Styrestjernen. 
Ingen  Opstil- 
ling er  saa 
fuldendt  og 
intet  Uhrværk 
saa  nøjagtigt, 
at  Styrestjer- 
nen stadig  hol- 
der sig  paa 
Plads.  Uhr- 
værket  kan 
ganske  vist  re- 
guleres meget 
fint;  man  har 
f.  Eks.  ved 
Elektricitetens 
Hjælp  kunnet 
regulere  Uhr- 
værket    af    et 

astronomisk 

Præcissions- 
uhr,  men  de 
smaa  Sling- 
ringer under  Styringen  hidrører  ikke  alle  fra 
Uhrværket;  ogsaa  andre  Faktorer  —  ikke 
mindst  Luftens  Uro  ogRefraktionsvirkninger  — 
griber  forstyrrende  ind. 

Til  den  astronomiske  Fotografering  kan 
anvendes  alle  Størrelser  af  Apparater,  hver 
med  sin  Begrænsning.  Vi  kunne  sammen- 
fatte dem  i  følgende  fire  Hovedtyper:  smaa 
kortbrændviddede,  større  do.,  smaa  lang- 
brændviddede  og  endelig  de  store  fotografiske 


Fig.  l.    Astrofotografisk  Dobbeltkikkert. 

Denne  Form  og  Størrelse  er  den  vedtagne  til  Brug  ved  Fremstillingen 

af  det  store  fotografiske  Stjerneatlas. 


Kikkerter  med  lang  Brændvidde.  Det  Arbejde, 
der  udføres  med  de  smaa  Kameraer,  er 
naturligvis  meget  begrænset.  Den  Slags 
Apparater  har  et  stort  Synsfelt,  men  kun 
ringe  Spredningsevne;  de  spænde  over  en 
stor  Del  af  Himlen  paa  en  Gang,  men  gen- 
giver den  kun  i  en  lille  Maalestok,  og  det 
er  saaledes  den  mindste  og  mindst  væsent- 
lige Del  af 
Arbejdet,  der 
udføres  med 
Kameraer  af 
disse  Dimen- 
sioner. 

Den  typiske 
Repræsentant 
for  Apparater- 
ne af  den  an- 
den Klasse  er 
Euryskopet. 
Objektivaab- 
ningen  er  ikke 
under  3  Tom- 
mer og  For- 
holdet mellem 
Aabning  og 
Brændvidde  er 
l:4å5.  Med 
disse,  af  Ydre 
ret  massive, 
Apparater  er 
mange  mærke- 
lige Foreteelser 
paa  Stjerne- 
himlen bleven 
afsløret,  særlig  paa  de  lyssvage  Stjernetaa- 
gers  Omraade. 

De  langbrændviddede  astrofotografiske  Kik- 
kerter er  saadanne,  hos  hvilke  Forholdet 
mellem  Objektivaabning  og  Brændvidde  er 
1:  15  å  18  (Fig.  1),  og  Forskellen  mellem 
de  smaa  og  store  af  denne  Type  ligger  kun 
i  den  anvendte  Linses  Størrelse  og  den  der- 
med forbundne  Pladespredning.  Det  er  med 
disse   Kikkerter,    der  tages  Fotografier,    der 

senere  skal  udmaales  i  de  dertil  konstruerede 
Maaleapparater,  især  Fotografier  af  Dobbelt- 
stjerner og  variable  Stjerner.  De  store  foto- 
grafiske Kikkerter  benyttes  tillige  til  Fotogra- 
fering af  Solen  og  Maanen  samt  Stjernespektra. 
Solens  Overflade  er  som  bekendt  under- 
kastet vedvarende  Forandringer,  angaaende 
hvis  Natur  og  Aarsager  vor  Viden  endnu 
kun  er  ringe.  At  samle  saa  meget  Materiale 
som  muligt 
til  Belysning 

af  disse 
Spørgsmaal 
er  derfor  en 
meget  vigtig 
Opgave,     til 
hvis  Losning 

imidlertid 
kun  de  store 
Observato- 
rier  kan    bi- 
drage. I  Eu- 
ropa,   bl.    a. 
paa  Observa- 
torierne i 
Greenwich, 
Potsdam    og 
Meudon     og 

i  Amerika 
paa  Smith- 
sonian  Insti- 
tution og  enkelte  andre  Steder  er  der 
derfor  indrettet  en  særlig  „  Soltjeneste u,  saa- 
ledes  at  Solen  daglig  —  forsaavidt  Vejret 
tillader  det  —  ved  Middagstid,  naar  den 
kommer  højst  over  Horisonten,  bliver  foto- 
graferet. Disse  Fotografier  (Fig.  2)  danner 
derved  en  fortløbende  Protokol  over  Solover- 
fladens Tilstand  og  indeholder  med  al  ønske- 
lig Tydelighed  Oplysning  om  de  Forandringer, 
der  fra  Dag  til  Dag  finder  Sted.  Paa  Grund 
af  det  overordentlig  stærke  Lys,  Solen  udsender, 
maa  der  iagttages  særlige  Forsigtighedsregler, 
for  at  det  fotografiske  Billede  ikke  skal  over- 
eksponeres.   Der  anvendes  saaledes  de  mindst 


Fig.  2.   Solen  med  Solpletter.    Fot.  af  Prof.  Lohse,  Potsdam. 


følsomme  Plader,  og  Eksponeringen  kan  ved 
en  særlig  Mekanisme  drives  ned  til  l/sooo 
Sekund.  ,  Endvidere  fotograferes  ikke  selve 
det  primære  Solbillede,  men  ved  Hjælp  af  et 
indskudt  Forstørrelsessystem  modtager  Pladen 
et  Billede  af  det  forstørrede  Brændpunkts- 
billede.  Foruden  ved  denne  daglige  Foto- 
grafering yder  Fotografien  ogsaa  en  over- 
ordentlig  Nytte   under   totale  Solformørkelser 

til     Fasthol- 
delse af  Sol- 

koronaens 
hastigt  veks- 
lende      Ud- 
seende og  de 
gigantiske 
Protuberan- 
sers  skiftende 
Former  (Fig. 
3).  Ved  Foto- 
grafering   af 
en  totai  Sol- 
formørkelse 
fotograferes 
baade       paa 

almindelig 
Maade  som 
foran  beskre- 
vet for  at  faa 
Billeder  af 
Solkoronaen 
og  Protuberanserne,  men  ogsaa  i  spektralana- 
lytisk  Øjemed,  idet  den  fotografiske  Kikkert  for- 
bindes med  et  Spektroskop.  Ved  en  særlig  — 
af  Hale  opfunden  —  Metode  er  man  istand  til 
at  faa  spektrofotografiske  Optagelser  af  Solen 
i  Spektrets  enkelte  Farver,  de  saakaldte 
monokromatiske  Optagelser,  der  i  høj  Grad 
har  bidraget  til  Oplysning  om  Fotosfærens 
Sammensætning. 

Medens  Solen  kun  kan  fotograferes  ved 
Hjælp  af  et  Forstørrelsessystem,  da  en  direkte 
Optagelse  kun  vilde  give  en  sværtet  Plade 
uden  nogensomhelst  Enkelthed,  er  Maanens 
Lys  —  der  jo  kun  er  tilbagekastet  Sollys  — 

Fig.  3.  Stor  Protuberans  ved  den  ostlige  Rand  af  Solen  under  den  totale  Solformørkelse  den  30.  August  1906. 
(Fot  af  Hamborger-Observatoriets  Ekspedition  til  Algier ) 


tilstrækkelig  svagt  til,  at  det  primære  Billede 
kan  fotograferes  direkte.  Efter  et  saadant 
direkte  Negativ  kan  der  derefter  senere  tages 
Forstørrelser,  der  viser  de  bekendte  Enkelt- 
heder i  Maanens  Topografi  (Fig.  4).  Maane- 
fotografierne  danne  endvidere  Grundlaget  for 
de  eksisterende  fotografiske  Maaneatlas,  af 
hvilke  de  mest  bekjendte  er  det  i  1900 
fuldendte  af  Prof.  Weinek  i  Prag  samt  det 
endnu  ikke  afsluttede,  af  Pariserobservatoriet 
selv  fremstillede.  Ogsaa  Lick-Observatoriet 
har  udsendt  nogle  Blade  af  et  Maaneatlas, 
men  ved  Holdens  Afgang  som  Direktør  i 
1898  ophørte  Udsendelsen  af  dette  smukke 
Værk,  der  altsaa  vedvarende,  og  desværre 
vel  for  bestandig,  venter  paa  sin  Afslut- 
ning. 

Af  Planeterne  har  man  hidtil  kun  faaet 
meget  mangelfulde  Fotografier,  og  det  er  i 
høj  Grad  tvivlsomt,  om  der  overhovedet  ved 
Fotografiens  Hjælp  kan  opnaas  noget  paa 
dette  Omraade,  idet  Planetens  Rotation  i  den 
Tid,  Fotograferingen  varer,  vil  hindre  os  i 
at  faa  et  skarpt  Billede  af  Planetens  Over- 
flade. De  Billeder,  man  hidtil  har  set  af 
Jupiter  og  Saturn,  i  den  senere  Tid  tillige 
af  Mars,  og  som  dog  er  tagne  paa  de 
største     Observatorier     under     de    gunstigst 


mulige  Betingelser,  viser  kun  faa  og  utyde- 
lige Enkeltheder.  Medens  Fotografien  for  de 
store  Planeters  Vedkommende  altsaa  ikke  kan 
staa  Maal  med,  hvad  en  middelstor  Kikkert 
ved  visuel  Iagttagelse  kan  yde,  viser  den 
atter  sin  Overlegenhed,  naar  vi  vender  os 
mod  de  smaa  Planeter  (Planetoiderne).  Medens 
Opdagelsen  af  disse  tidligere  gik  for  sig  paa 
den  Maade,  at  de  i  Kikkertfeltet  værende 
Stjerner  møjsommeligt  en  for  en  blev  sam- 
menholdt med  et  Stjernekort,  viser  et  i  blot 
to  Timer  eksponeret  Fotografi  ved  Under- 
søgelsen efter  Fremkaldelsen  øjeblikkelig  en 
Planetoides  Tilstedeværelse,  idet  den  ved  sin 
Egen- Bevægelse  har  tegnet  en  lille  Streg  paa 
Pladen,  medens  de  øvrige  Stjerner  viser  sig 
som  smaa  runde  Skiver.  Denne  Metode, 
der  er  opfunden  af  Prof.  Max  Wolf  i  Heidel- 
berg, har  bidraget  til  Opdagelsen  af  adskil- 
lige Hundreder,  for  Størstedelen  lyssvage 
Planetoider.  Det  skal  i  denne  Forbindelse 
nævnes,  at  Opdagelsen  af  de  senest  tilkomne 
smaa  og  meget  lyssvage  Jupiter-  og  Saturn- 
maaner  ligeledes  skyldes  Fotografien. 

Fotograferingen  af  Kometer  er  en  Opgave, 
der  ofte  volder  Astronomerne  store  Vanskelig- 
heder, eftersom  Kometerne  er  i  Besiddelse 
af  en    fra   Himmelkuglens   Omdrejning   afvi- 

gende  Egenbevægelse.  Fotografier  af  Kometer 
tages  paa  den  Maade,  at  det  tidligere  omtalte 
Traadkors  bringes  til  at  dække  Kometkernen, 
og  det  gælder  derefter  ved  Hjælp  af  Instru- 
mentets Finbevægelse  at  sørge  for,  at  den 
Del  af  Kometen,  hvorpaa  der  „pointeres", 
under  hele  Ekspositionen  holder  sig  paa  Plads. 
Paa  denne  Maade  faas  et  Billede  af  Kometen 
og  dens  Hale,  medens  derimod  Fiksstjernerne 
viser  sig  som  Streger,  af  hvis  Længde  man 
direkte  kan  se  Kometens  Stedforandring  i 
den  Tid,  Fotograferingen  har  varet  (Fig.  5). 
Det  er  nok  af  og  til  hændet,  at  man 
ad  fotografisk  Vej 
har  opdaget  nye 
Kometer,  men  af 
større  Betydning 
er  det  dog,  at 
den  fotografiske 
Plade  i  en  ganske 
særlig  Grad  er  mod- 
tagelig for  det  af 
Kometerne  udsendte 
Lys  —  der  som  be- 
kendt ikke  udeluk- 
kende skyldes  til- 
bagekastet Sollys 
— ,  og  det  har  der- 
ved vist  sig,  at 
Kometernes  Haler 
ere  af  langt  større 
Udstrækning  end 
man  skulde  tro/ 
naar  man  iagttager 
dem  i  Kikkert. 

Ogsaa  til  Meteor- 
fotografering  kan 
det  fotografiske  Ka- 
mera benyttes,  men 
denne  Opgave  er 
ulige  utaknemlige- 
re, fordi  det  kun 
saa  yderst  sjældent 
lykkes  at  fæstne 
disse  flygtige  Lys- 


pile  paa  Piaden.  Til  denne  Art  Fotografering  be- 
nyttes de  mindre,  men  meget  lysstærke 
Apparater,  hvis  store  Synsvinkel  tillader 
Fotografering  af  en  stor  Del  af  Himlen 
paa  én  Gang,  og  som  Regel  fotograferes  der 
med  flere  Apparater  samtidig  paa  en  fælles 
Opstilling. 

Paa  to  specielle  Omraader  har  Fotografien 
navnlig  i  de  senere  Aar  ydet  noget  over- 
ordentligt, nemlig  paa  Fotometriens  (Stjerner- 
nes Lysstyrke)  og  Spektralanalysens  (deres 
fysiske  og  kemiske  Sammensætning).  For 
de    foranderlige    Stjernes    Vedkommende    er 


Fig.  4. 


En  Del  af  Maaneoverfladen  ved  Lysgrænaen;  aftagende  Maane. 
Det  midterste  Ringbjerg  med  Rillen  er  Petavius. 

man  istand  til  med  meget  stor  Nøjagtighed 
at  fastslaa  ikke  alene  Perioden,  men  ogsaa 
Stjernens  Lysstyrke  til  de  forskellige  Tider, 
idet  den  større  eller  mindre  Skive,  som  Stjer- 
nens Lys  frembringer  paa  Pladen,  kan  gøres 
til  Genstand  for  en  nøjagtig  Udmaaling.  Ved 
Fastsættelse  af  Lysstyrken  maa  der  dog  tages 
Hensyn  til  den  Omstændighed,  at  Fotografi- 
pladen  er  særlig  følsom  for  de  violette  og 
ultraviolette  Straaler,  medens  den  derimod 
kun  i  ringe  Grad  er  modtagelig  for  de  røde 
Straaler.  En  blaa  Stjerne  vil  saaledes  paa 
Pladen  sy- 
nes klarere, 
end  den  i 
Virkelighe- 
den er,  og 
omvendt  vil 

en   rød 
Stjerne  kun 
synes  at  staa  i  Rang 
med  en  3 — 4  Stør- 
relseklasser   svagere 
Stjerne. 

Om  Spektralana- 
lysens Forhold  til 
Astronomien  i  Al- 
mindelighed er  her 
ikke  Tale,  her  skal 
kun  omtales  dens  Forbindelse  med  Foto- 
grafien. Imidlertid  skal  dog  flygtigt  bemær- 
kes, at  Spektralanalysen  som  bekendt  sætter 
os  istand  til  ved  Hjælp  af  det  særlig  dertil 
indrettede  Instrument  —  Spektroskopet  — 
at  drage  visse  Slutninger  med  Hensyn  til 
en  bestemt  iagttaget  Lyskildes  Natur.  Da 
denne  Lyskildes  Afstand  fra  Iagttageren 
aldeles  ingen  Rolle  spiller,  saalænge  Lyset 
blot  er  tilstrækkelig  stærkt  til  at  kunne  iagt- 
tages, har  denne  Videnskab  samme  Betyd- 
ning og  dens  Resultater  samme  Sikkerhed, 
hvad  enten  Lyskilden  er  Gnisten  fra  Leydner- 
batteriet  i  Laboratoriet  eller  Fiksstjernen  paa 
den  mørke  Nathimmel.  Spektrografien  har 
ikke   alene   givet  os  vigtige  Oplysninger  om 


Fig.  5.    Fotografi  af  Borellys  Komet  1903. 
Fot  af  Prot.  Wolf,  Heidelberg. 


de     største 


vort  eget  Solsystems  fysiske  Beskaffenhed,  men 
ogsaa  om  de  andre  fjerne  Stjernesystemer  og 
Taager.  Den  har  gjort  os  det  muligt  at 
sondre  Stjernerne  i  de  forskellige  typiske 
Spektralklasser  (saaledes  som  de  angives  af 
Vogel  i  Potsdam  og  Pickering  i  Cambridge 
(Amerika)),  hvorved  vi  kunne  følge  Udvik- 
lingsgangen  hos  Verdensrummets  forskellige 
Kloder.  Og  endelig  har  de  af  Prof.  Camp- 
bell (Lick)  og  Prof.  Hartmann  (Potsdam) 
foretagne  Undersøgelser  paa  dette  Omraade 
afsløret  Stjernernes  Bevægelse  i  Synsretningen, 

ved  hvilken 
Bevægelse 
Stjernen  jo 
r'  ikke  foran- 
drer sin 
Plads     paa 

Himlen. 
Hos  mange 
af  disse  Stjerner  har 
man  endvidere  op- 
daget Uregelmæssig- 
heder i  denne  Bevæ- 
gelse i  Synsretningen 
(„Visionsradien"); 
det  er  de  saakaldte 
spektroskopiske  Dob- 
beltstjerner, der  selv 
Kikkerter  med  Anvendelse 
af  den  stærkeste  Forstørrelse  kun  vise  sig 
som  udelelige  Stjertieprikker,  men  som  ikke 
desmindre  bestaar  af  tvende  Kloder,  der 
bevæge  sig  omkring  hinanden  i  Løbet  af 
undertiden  kun  faa  Dage.  Hvor  den  ene  af 
disse  Kloder  er  mørk,  vil  en  saadan  spektro- 
skopisk  Dobbeltstjerne  tillige  vise  os  Billedet 
af  en  periodisk  foranderlig  Stjerne. 

Det  skal  sluttelig  nævnes,  at  Fotografien 
har  sat  os  i  Stand  til  i  Stjernetaagernes  Form 
at  skelne  Enkeltheder,  som  tidligere  vare 
ukendte  for  os  (Fig.  6),  og  at  den  endogsaa 
har  gjort  os  det  muligt  at  „se*  Stjerner  og 
Taager,  som  overhovedet  ikke  kunne  ses  selv 
i  de  største  Kikkerter.    Ikke  alene  har  Foto- 

Fig.  6.    Den  store  Oriontaage.    Fot.  af  W.  E.  Wilson. 


grafien  i  ganske  betydelig  Grad  beriget  vort 
Kendskab  til  Himlens  Topografi,  men  vi 
kunne  nu,  takket  være  den  Bistand,  danne 
os  en  langt  rigtigere  Forestilling  om  Fiks- 
stjerners Antal,  Lysstyrke  og  rumlige  Fordeling. 
Siden  Bessels  Dage  —  den  astronomiske 
Guldalders  Tid  —  er  den  praktiske  Astro- 
nomi som  bekendt  undergaaet  en  overvæl- 
dende Udvikling.    Hindring  paa  Hindring  er 


overvundet  og  Rummets  Grænsepæle  flyttede, 
men  siden  Fraunhofer,  Kirckhoff  og  Bunsen 
indførte  Spektralanalysen,  har  intet  direkte 
bidraget  saa  meget  til  Astrofysikens  Udvik- 
ling som  Fotografien,  og  dennes  Anvendelig- 
hed paa  næsten  alle  Omraader  indenfor 
Astronomien  betegner  uimodsagt  det  største 
Fremskridt,  den  astronomiske  Videnskab  i 
en  Aarrække  kan  vente. 

Saa  løb  da  den  trætte  Rigsdagssamling 
omsider  til  Ende  midt  i  April  —  Tors- 
dagen den  18.  Det  blev  altsaa  hverken  til 
det  store  Forlig  eller  den  store  Konflikt. 
Rigsdagen  sendtes  hjem,  ligesom  Underhand- 
lingerne om  den  kommunale  Valglov  syntes 
bedst  i  Gang.  De  forhandlende  Parter,  Rege- 
ringen og  Vestrereformpartiet  paa  den  ene 
Side  og  de  Frikonservative  paa  den  anden 
Side,  var  komne  hinanden  imøde,  var  komne 
overens  paa  Hovedpunkterne:  den  almindelige 
Valgrets  ubestridte  Anerkendelse  i  By-  og 
Sogneraadene  og  den  privilegerede  Valgrets 
Bevarelse  i  Amtsraadene.  Tilbage  stod  kun 
Spørgsmaalet  om  visse  Begrænsninger  i  By- 
raadenes  Myndighed.  Da  brast  Forhandlin- 
gerne. At  de  dog  ikke  brast  for  stedse, 
men  at  Rigsdagen  kun  sendtes  hjem  for  at 
hvile  ud  for  med  friske  Kræfter  og  efter  at 
have  sovet  paa  det  at  kunne  genoptage  For- 
handlingerne til  Efteraaret,  derfor  borger  Ud- 
talelserne fra  Ministerbordet  under  den  afslut- 
tende Debat,  der  lovede  Forslagets  Forelæg- 
gelse og  Forhandlingernes  Genoptagelse  paa 
ny  i  næste  Samling., 

Men  med  den  kommunale  Valglovs  Skib- 
brud strandede  ogsaa  de  store  Forslag,  hvis 
Skæbne  under  Situationens  Højtryk  var  blevne 
kædede  sammen  med  den  kommunale  Valg- 
lov, skønt  de  egentlig  var  ganske  uden  For- 
bindelse med  den,  navnlig  Toldloven  og  de 
dertil  hørende  Kompensationsforslag  samt  det 
store  Jærnbaneforslag.  At  det  i  Aar  fore- 
lagte nye  Retsreformforslag  ikke  heller  gen- 
nemførtes, bør  derimod  ikke  skrives  paa  det 
store  politiske  Skibbruds  Regning;  Retsre- 
formforslaget  forelaa  i  Aar  i  en  saa  ny  Skik- 
kelse, at  det  nødvendigvis  maatte  Underkastes 
en  meget  grundig  Behandling;  af  dets  Ikke- 
Gennemførelse  allerede  i  Aar,  kan  derfor  slet 
intet  sluttes.     At  Ministeransvarlighedsloven 


og  Grundlovsændringen  endnu  engang  stran- 
dede, kunde  heller  ikke  undre  nogen,  og  at 
det  sidste  Forslag  denne  Gang  stedtes  til 
endelig  Hvile  ved,  at  Landstinget  formelig 
forkastede  det,  kan  endog  muligvis  betragtes 
som  et  positivt  Resultat,  idet  der  af  dets  Aske 
maaske  kan  opstaa  et  nyt  Forslag  med  noget 
bedre  Udsigt  til  at  føres  igennem.  Grund- 
lovsændringen, der  jo  gik  ud  paa  at  fastsætte 
Folketingets  Medlemstal  til  132,  hvorved  der 
vilde  kunne  rettes  paa  den  nuværende  ulige 
Fordeling  af  Valgkredsene,  uden  at  Folketin- 
gets Medlemstal  alligevel  svulmede  alt  for 
højt  op,  havde  jo  fra  sin  Fødselsstund  af 
den  Vanskelighed  at  kæmpe  med,  at  der  til 
dens  Gennemførelse  som  Grundlovsbestem- 
melse krævedes  en  Opløsning  af  begge  Rigs- 
dagens Ting,  men  at  Spørgsmaalet  om  de 
kongevalgte  Landstingsmænds  Stilling  i  Til- 
fælde af  Landstingets  Opløsning  var  omtvistet, 
og  at  Konseilspræsidenten  ikke  ønskede  at 
udtale  sig  bestemt  om  dette  Spørgsmaal, 
skønt  det  raadende  Parti  i  Landstinget,  de 
Frikonservative,  strax  stillede  en  bestemt  og 
for  dem  tilfredsstillende  Besvarelse  af  dette 
Spørgsmaal  som  Betingelse  for  at  yde  For- 
slaget Fremme.  Dermed  var  dets  Skæbne 
altsaa  for  saa  vidt  strax  beseglet,  men  at 
Forslaget  nu  iaar  d.  13  April  ved  Navne- 
opraab  formeligt  forkastedes  i  Landstinget 
med  33  mod  29  Stemmer  (Højres  og  de 
Frikonservatives),  havde  dog  det  vigtige  posi- 
tive Resultat,  at  Konseilspræsident  J.  C.  Chri- 
stensen nu  erkendte  den  formelle  Grundlovs- 
ændrings Vej  for  ufarbar  og  lovede  til  næste 
Samling  at  forelægge,  ikke  et  Forslag  om 
Ændring  i  Grundloven,  men  et  Forslag  om 
Opfyldelse  af  Grundlovens  §  32  gennem  en 
Forøgelse  af  Folketingskredsene  til  det  grund- 
lovspaabudte  Antal. 

Heller  ikke  vil  der  med  Føje  kunne  rettes 

Anke  mod  nogen,  fordi  det  saa  vigtige  Lov- 
forslag om  uægte  Børn  og  deres  Mødres 
Retsstilling  ikke  naaede  at  blive  gennemført, 
selv  om  dette  Resultat  kan  beklages.  Æmnet 
er  nemlig  saa  vanskeligt  og  flere  Punkter 
deri,  f.  Ex.  Spørgsmaalet,  om  hvor  vidt  det 
uægte  Barns  Krav  paa  at  lære  sin  Fader  at 
kende  ubetinget  bør  gaa  forud  for  Moderens 
Ønske  om  at  kaste  Slør  over  sin  Fortid,  er 
af  en  saa  tvivlsom  Natur,  at  der  ikke  uden 
en  endnu  grundigere  Overvejelse  end  den, 
Folketinget  har  haft  Tid  til  i  denne  Samling, 
bør  træffes  Bestemmelser,  der  paa  de  tvivl- 
somme Punkter  griber  for  stærkt  ind  i  raa- 
dende  Opfattelser.  At  endelig  Forslaget  om 
Statens  Erhvervelse  af  den  ved  privat  Spe- 
kulation opførte  Telegrafbygning  i  Gammel- 
mønt  faldt  i  Landstinget  ved,  at  dette  lod 
Forslaget  dø  Straadød  i  Udvalget,  vil  vel 
fra  flere  Sider  bl.  a.  af  Trafikministeren 
og  Telegrafvæsenet,  blive  levende  beklaget, 
men  vil  fra  andre  Sider  sikkert  blive  opteg- 
net blandt  Landstingets  gode  Handlinger. 

Maa  denne  Rigsdagssamling  altsaa  som 
forøvrigt  alle  Rigsdagssamlinger  —  og  det 
er  jo  ogsaa  nok  saa  meget  Rigsdagens  Op- 
gave at  slaa  ned  og  standse  hvad  der  ikke 
er  modent  til  at  formes  som  Lov  som  det 
er  at  vedtage  over  en  Bank  alt,  hvad  der 
forelægges  den  —  møde  med  mange  ikke 
vedtagne  Lovforslag,  kan  den  dog  ogsaa  vise 
hen  til  flere  vedtagne  Love  af  virkelig  Be- 
tydning —  og  det  er  jo  endelig  ikke  Tallet, 
det  kommer  an  paa.  Et  Resultat  af  Betyd- 
ning er  det  saaledes,  at  Saltvandsfiskeriloven 
omsider  lykkelig,  førtes  i  Havn  efter  For- 
handling i  Fællesudvalg  —  tolv  Aars  An- 
strengelser kronedes  endelig  med  Held,  ganske 
vist  kun  ved,  at  Rigsdagen  paa  en  Maade 
skød  det  vanskeligste  Spørgsmaal  i  denne  Lov, 
Spørgsmaalet  om  Aalegaardsretten,  fra  sig 
ved  at  overlade  det  til  et  Aalegaardsnævn  i 
hvert  enkelt  Tilfælde  at  dele  Aalegaardsejerne 
og  de  frie  Fiskere  imellem.  Nævnt  er  end- 
videre,  at  den  vigtige  sociale  Lov  om  aner- 


kendte Arbejdsløshedskasser  enstemmigt  førtes 
igennem,  og  ligesaa  enstemmigt  gennemførtes 
en  anden  betydningsfuld  social  Lov,  nemlig 
Loven  om  Hjælpekasser.  —  Endelig  maa  for- 
uden Meterloven  nævnes  som  en  Lov  af  stor 
kulturel  Betydning,  Loven  om  elektriske  Stork- 
slrømsanlag,  hvorved  Muligheden  er  aabnet  for 
Udsendelse  af  den  elektriske  Drivkraft  og  det 
hvide  elektriske  Lys  over  det  ganske  Land,  ind 
i  de  mindste  Landsbyer,  og  som  et  lille  Frem- 
skridt den  lille  frisindede  Lov  om  Begravelser, 
hvorved  borgerlig  Begravelse  kan  foregaa 
uden  Indblanding  og  Sammenstød  med  Præ- 
sten. Og  endelig  lykkedes  det  paa  Samlin- 
gens sidste  Dag  det  nedsatte  Fællesudvalg  at 
opnaa  Enighed  om  og  derved  sikre  Gennem- 
førelsen af  cfet  for  vort  hele  økonomiske  Liv 
saa  vigtige  Forslag  om  Forlængelse  af  Natio- 
nalbankens Oktroi,  hvorved  Eneretten  til  Ud- 
stedelse af  Pengesedler  for  et  Tidsrum  af  30 
Aar  paany  betroes  Nationalbanken. 

Selv  bortset  fra  Hofpensionerne  og  Rotte- 
loven og  den  store  Række  af  Pensions-  og 
Lønningslove,  der  gennemførtes  i  Aai  gaar 
Regeringen  altsaa  ingenlunde  tomhændet  ud 
af  denne  Samling.  Men  ganske  vist,  de  store, 
de  højtspændte  Forventninger,  som  fra  mange 
Hold  var  stillede  til  denne  Samling  om  enten 
et  stort  Forlig  paa  den  kommunale  Valglov 
—  og  paa  Toldloven  eller  Samlingen  til  en 
stor  og  afgørende  Kamp  mod  Landstinget, 
de  blev  unægtelig  skuffede,  og  for  saa  vidt 
vil  Samlingen  kunne  betegnes  som  de  skuf- 
fede Forventningers  Samling.  Men  ogsaa 
politisk  set  bragte  Samlingen  dog  her  for  saa 
vidt  et  Resultat,  som  den  til  Slut  ligesom 
ved  et  elektrisk  Kastelys  klart  viste,  hvor  de 
forskellige  Partier  staar.  Fællesudvalget  om 
de  kommunale  Valg  afsluttede  nemlig  tilsidst 
de  opslidende,  frugtesløse  Forhandlinger  med 
en  Betænkning,  dateret  15  April.  I  dette 
omfangsrige  Aktstykke  findes  trykt  de  for- 
skellige Partiers  Forligst ilbud,  og  skønt  de 
fleste  af  dem  formelt  er  tagne  tilbage  —  det 
gælder  Reformpartiets  og  de  Frikonservatives 

Tilbud  — ,  staar  de  dog  der  med  sort  paa 
hvidt  for  alles  Øjne  og  giver  altsaa  det 
klareste  Indblik  i  Stillingen,  saaledes  som 
den  var  umiddelbart  før  Forhandlingerne 
for  denne  Gang  indstilledes. 

En  kort  Optrækning  af  disse  Partilinjer 
vil  derfor  maaske  være  en  passende  Af- 
slutning af  denne  Samlings  Rigsdagsover- 
sigt. 

Medens  Socialdemokraterne  og  de  Radikale 
uden  at  stille  Ændringsforslag  holder  fast  ved 
Regeringsforslaget  i  dets  oprindelige  Skikkelse, 
foreligger  der  Forligstilbud  i  Form  af  Æn- 
dringsforslag fra  de  øvrige  Partier. 

Højres  Forslag  er  et  udførligt  og  fuld- 
stændigt udformet  Lovforslag  paa  114  Para- 
grafer, og  det  optager  derfor  ogsaa  Løvens 
Part  af  Betænkningen.  Det  gaar  med  til 
Afskaffelse  af  den  tidligere  privilegerede  Valg- 
ret til  By-  og  Sogneraad,  men  indfører  til 
Gengæld  en  ny,  omend  langt  mindre  vidt- 
gaaende  Sondring  mellem  Kommunevælgerne, 
nemlig  ikke  efter  Pengepungen,  men  efter 
Alderen.  Med  Hensyn  til  Valget  deles  nem- 
lig alle  By-  og  Sogneraad,  ligesom  Køben- 
havns Borgerrepræsentation,  i  to  lige  store 
Dele,  og  deraf  skal  den  ene  Halvdel  vælges 
af  alle  valgberettigede  25aarige  Mænd  og 
Kvinder  (Hustru  og  Tyende  deri  indbefattede), 
der  har  boet  en  vis  længere  Tid  i  Kommu- 
nen, mens  den  anden  Halvdel  vælges  alene 
af  dem  blandt  Vælgerne,  der  er  40  Aar 
gamle,  idet  man  i  denne  højere  Alder  vil  se  en 
Borgen  for  større  Modenhed  og  Besindighed. 
Fremdeles  indfører  det  Valgpligt  for  samtlige 
Vælgere  med  Bøder  fra  2  til  20  Kr.  for  den 
Vælger,  der  uden  lovligt  Forfald  undlader  at 
opfylde  sin  Stemmepligt.  Videre  søger  det 
at  værne  det  besiddende  Mindretals  Stilling 
indenfor  Kommunen  ved  at  bestemme,  at 
Udskrivning  af  højere  Skatter  eller  Optagelse 
af  Laan  kræver  Beslutning  af  tre  Fjerdedele 
af  Raadet.  Og  endelig  sikrer  det  paa  Lan- 
det de  større  Ejendomsbesidderes  Indflydelse 
ved    Reglerne    om   Amtsraadets  Sammensæt- 


ning, selvom  Kredsen  af  de  Højstbeskattede 
udvides  meget  nedad,  idet  indenfor  hver 
Amtsraadskreds  tre  af  hvert  Sogneraad  efter 
Forholdstal  valgte  Delegerede  sammen  med 
et  tilsvarende  Antal  af  de  højstbeskattede 
Ejendomsbesiddere  i  Amtet  skal  vælge  Amts- 
raadets Medlemmer. 

Venstrereformpartiets  Forligstilbud  gaar  ud 
paa,  at  Vælgerne  skal  have  boet  en  vis  læn- 
gere Tid  i  Kommunen,  hvorved  de  mere 
ustadige  Elementer  udelukkes,  at  By-  og 
Sogneraadene  skal  fornyes  under  et,  samt  at 
Afstemning  blandt  Vælgerne  (Referendum) 
skal  afholdes,  naar  Skatteprocenten  stiger 
med  mere  end  en  vis  Del  i  Løbet  af  Valg- 
perioden. Og  endelig  gaar  det  ud  paa  Op- 
retholdelse af  den  privilegerede  Valgret  til 
Amtsraadet,  omend  under  en  noget  anden 
Form  end  nu,  idet  hvert  Sogneraad  i  Amts- 
raadskredsen  af  sin  egen  Midte  ved  Forholds- 
talsvalg skal  vælge  to  Valgmænd,  der  til 
Valget  af  Amtsraadsmedlemmer  sammentræder 
med  et  halvt  saa  stort  Antal  højstbeskattede 
Ejendomsbesiddere  i  Amtsraadskredsen.  Mens 
nu  de  højstbeskattede  Vælgeres  Antal  er  ligt 
med  de  sognekommunale  Valgmænd,  vil  det 
efter  dette  Forslag  blive  som  1  til  2,  men 
det  maa  dog  herved  erindres,  at  disse  to 
sognekommunale  Valgmænd  ikke  begge  er 
Udtryk  for  Sogneraadets  Flertal,  men  vælges 
ved  Forholdstalsvalg. 

Til  dette  imødekommende  Forligstilbud  fra 
Venstrereformpartiets  Side  foreligger  endelig 
i  Betænkningen  et  Underændringsforslag  fra 
det  frikonservative  Partis  Side,  der  vel  sub- 
sidiært kræver  Tilladelse  af  Amtsraadet  eller 
Indenrigsministeren  eller  endog  særlig  Lov- 
hjemmel til  Stigning  af  en  Kommunes  Skatte- 
procent udover  en  vis  Grænse,  men  som 
principalt  i  Virkeligheden  ikke  kræver  væsent- 
lig anden  Indrømmelse  udover  det  af  Reform- 
partiet tilbudte  end  at  som  efter  Højres  For- 
slag den  ene  Halvdel  af  By-  og  Sogneraadenes 
Medlemmer  skal  vælges  af  samtlige  Vælgere, 
den  anden  af  Vælgere  over  40  Aar. 

Det  er  altsaa  paa  dette  Skel  efter  Alders- 
grænsen,  at  Forhandlingerne  denne  Gang  —  i 
alt  Fald  tilsyneladende  —  er  strandede.  Da 
dette  Skel  imidlertid,  hvor  besynderligt  det  end 
maaske  kan  tage  sig  ud,  ikke  kan  angribes 
som  udemokratisk  —  thi  Alderen  indhenter  jo 
den  fattigere  ligesaa  vel  som  den  rige,  — 
synes  Udsigterne  til  en  fredelig  Overenskomst 
om  den  kommunale  Valglov,  Toldloven,  Rets- 
reformen  m.  v.  i  den  næste  Samling  —  trods 
dette  Aars  Skibbrud  —  ingenlunde  ringe. 
Hvis  da  ikke  Afgivelsen  af  Forsvarskommis- 
sionens  Betænkning  og  Indblandingen  af  det 
vanskeligste  og  vigtigste  Spørgsmaal  af  alle, 


Forsvarsspørgsmaalet,  i  det  storpolitiske  For- 
lig eller  storpolitiske  Opgør,  som  maa  komme, 
bringer  alle  menneskelige  Beregninger  til  at 
strande ! 

Dog  derom  til  næste  Rigsdagssamling ! 

Imens  hviler  Rigsdagsmændene  ud  efter  de- 
res Rigsdagsmøje.  Men  helt  Vaabenhvile  bliver 
det  dog  næppe:  engang  imellem  maa  de  ud 
til  Sommerens  Møder  for  at  forsvare  Vinte- 
rens Gerning.  Og  i  Juli  sejler  et  større  Ud- 
valg af  Rigsdagen  sammen  med  Kongen  til 
Island  for  paa  festlig  Vis  at  forberede  Løs- 
ningen af  et  andet  stort  og  vanskeligt  Spørgs- 
maal —  det  islandske!  K.  B. 

Novelle  af  Thomas  Hardy. 


Jeg  glemmer  aldrig 
Tonys  Ansigt.  Det 
var  et  lille,  rundt,  fast, 
tæt  Ansigt  med  et  Par 
Kopar  hist  og  her,  men 
ikke  nok  til  at  skæmme 
ham  i  Kvindernes  Øjne, 
skønt  han  havde  haft 
I  det  slemt  som  Dreng. 
Han  saa  saa  alvorlig 
1  og  smilforladt  ud,  den 
unge  Mand,  at  man 
virkelig  skulde  tro,  at 
han  ikke  kunde  le  uden 
svære  Samvittigheds- 
Thomas  Hardy,  skrupler.  Han  saa  En 
fast  ind  i  en  be- 
stemt Plet  i  Øjet,  naar  man  talte  med  ham. 
Og  der  var  ikke  mere  Antydning  til 
Whiskers  eller  Knebelsbart  i  Tony  Kytes 
Ansigt  end  bag  paa  min  Haand.  Han  plejede 
at  synge  „Skrædderens  Bukser"  med  an- 
dægtig Stemme,  som  om  det  kunde  være  en 
Salme:  — 

„Ak,  Skørterne  vandt  Sejre,  og  Bukserne 
belejre  — "  og  hele  det  øvrige  uanstændige 
Indhold.  Han  var  i  høj  Grad  Pigernes  Jens, 
og  til  Gengæld  for  deres  Yndest  elskede 
han  dem  alle,  ligesaa  mange  som  de  var. 

Men  i  Tidens  Løb  fæstede  Tony  sig  særlig 
ved  en,  Milly  Richards,  en  køn  lille  blond 
kærlig  Skabning;  og  snart  efter  fortaltes  det, 
at  de  vilde  gifte  sig  med  hinanden.  En 
Lørdag  havde  han  været  paa  Marked  i  For- 
retninger for  sin  Fader,  og  var  om  Efter- 
middagen paa  Vej  hjem  med  Vognen.  Da 
han  var  naaet  til  Foden  af  den  selvsamme 
Høj,  vi  nu  kommer  til  om  ti  Minutter,  hvem 
ser  han  saa  sidde  paa  Toppen  og  vente  paa 
sig  andre  end  Unity  Sallet,  en  smuk  Pige, 
en  af  de  unge  Kvinder  han  havde  været 
glad  for  inden  han  forlovede  sig  med  Milly. 
Saasnart  Tony  kom  op  paa  Højde  med 
hende,  sagde  hun:  „Kæreste  Tony,  maa  jeg 
køre  med  hjem?" 

„Det  maa  du,  min  Skat,"  sagde  Tony. 
„Du  tror  da  ikke,  at  jeg  kunde  nægte  dig 
noget?" 

Hun  smilede,  og  op  hoppede  hun,  og  videre 
kørte  Tony. 

„Tony",  skænder  hun  kælent,  „hvorfor 
forlod  du  mig  for  hende  den  anden?    Hvor- 


for er  hun  bedre  end  jeg?  Jeg  vilde  være 
blevet  dig  en  flinkere  Kone,  og  ogsaa  holdt 
mere  af  dig  end  hun.  Det  er  ikke  de  bedste 
Piger,  dem  man  vinder  ligestraks.  Tænk, 
hvor  længe  vi  har  kendt  hinanden  —  næsten 
siden  vi  var  Børn  —  ikkesandt  Tony?" 

„Ja,  det  har  vi,"  siger  Tony,  slaaet  af 
Sandheden. 

„Og  du  har  aldrig  haft  noget  at  udsætte 
paa  mig,  har  du  vel,  Tony?  Svar  mig  nu 
ærligt!" 

„Det  har  jeg  aldrig,  saasandt  jeg  lever," 
siger  Tony. 

„Og  —  kan  du  sige,  at  jeg  ikke  er  køn, 
Tony?  Naa,  se  paa  mig!" 

Han  ser  længe  straalende  paa  hende.  „Det 
kan  jeg  rigtignok  ikke,"  siger  han.  „Jeg  har 
virkelig  aldrig  før  vidst  af,  at  du  var  saa 
nydelig!" 

„Kønnere  end  hun?" 

Ingen  ved,  hvad  Tony  vilde  have  svaret 
dertil,  for  før  han  fik  aabnet  Munden,  hvad 
skulde  han  saa  se  forude  over  Hækken  ved 
Omdrejningen  andet  end  en  Fjer,  han  nok 
kendte  —  Fjeren  paa  Millys  Hat  —  hende, 
hvem  han  havde  tænkt  at  spørge,  om  de 
ikke  skulde  lade  lyse  for  sig  endnu  i  denne 
Uge. 

„Unity,"  siger  han  saa  mildt,  han  kan, 
„der  kommer  Milly.  Nu  vil  det  ærgre  mig 
voldsomt,  hvis  hun  ser  dig  køre  med  mig; 
og  hvis  du  staar  af,  saa  drejer  hun  om 
Hjørnet  om  et  Øjeblik,  og  naar  hun  saa  ser 
dig  paa  Vejen,  ved  hun,  at  vi  er  kommen 
sammen.  Kæreste  Unity,  vil  du  ikke,  for  at 
vi  kan  blive  fri  for  alle  de  Ubehageligheder, 
som  jeg  ved,  du  ligesaa  lidt  som  jeg  kan 
udstaa,  nu  lægge  dig  ned  bag  i  Vognen  og 
lade  mig  trække  Pressenningen  over  dig,  ind- 
til Milly  er  kommen  forbi?  Det  er  kun  et 
Øjeblik,  det  drejer  sig  om.  Gør  det;  — 
saa  vil  jeg  tænke  over  det,  som  vi  har  talt 
om;  og  maaske  jeg  saa,  naar  alt  kommer 
til  alt,  kommer  og  be'r  dig  om  noget  isteden- 
for  Milly.  Det  er  ikke  sandt,  at  alt  er  i  Orden 
imellem  hende  og  mig." 

Naa,  Unity  Sallet  samtykkede  og  lagde  sig 
ned  bag  i  Vognen,  og  Tony  dækkede  hende 
til,  saa  at  Vognen  saa  tom  ud,  med  Und- 
tagelse af  den  løse  Pressenning;  og  saa  kørte 
han  videre  for  at  møde  Milly. 

„Kæreste  Tony!"    raaber   Milly    lidt    sur- 

724 


Pigernes  Jens= 


mulende  op  til  ham,  da  han  kommer  nær- 
mere. „Hvor  du  kommer  sent!  Som  om 
jeg  sletikke  boede  i  Upper  Longpuddle!  Og 
jeg  er  gaaet  dig  imøde,  som  du  bad  mig 
om,  for  at  køre  med  tilbage  og  tale  om  vort 
fremtidige  Hjem  —  siden  du  bad  mig  blive 
din  Kone,  og  jeg  lovede  det.  Ellers  var  jeg 
da  heller  ikke  kommen,  Mr.  Tony!" 

„Ja,  kære  Milly,  bad  jeg  dig  —  ja,  det 
gjorde  jeg  jo  ogsaa,  naar  jeg  tænker  mig 
om  —  men  jeg  havde  næsten  glemt  det. 
For  at  køre  tilbage  med  mig,  siger  du,  kære 
Milly?" 

„Ja,  naturligvis!  Hvad  skal  jeg  ellers? 
Du  vil  da  vel  ikke  have,  at  jeg  skal  gaa 
hele  den  lange  Vej  tilbage?" 

„Nej,  nej!  Jeg  tænkte,  at  du  maaske  var 
paa  Vej  til  Byen  for  at  møde  din  Moder. 
Jeg  saa  hende  der  —  og  hun  saa  ud,  som 
om  hun  nok  ventede  dig." 

„Aa,  nej.,  hun  er  lige  kommen  hjem.  Hun 
gik  over  Markerne,  og  kom  derfor  før  du. 

„Naa,  det  vidste  jeg  ikke,"  siger  Tony,  og 
der  var  ikke  andet  at  gøre  end  at  tage  hende 
op  ved  Siden  af  sig. 

De  snakkede  meget  fornøjet  og  saa  paa 
Træerne  og  Kreaturerne,  og  Fuglene,  og  In- 
sekterne og  paa  Bønderkarlene,  som  arbejdede 
i  Marken,  indtil  de  nu  pludselig  skulde  faa 
Øje  paa  en,  der  laa  og  kiggede  ud  af  et  af 
de  øverste  Vinduer  i  et  Hus  ved  Vejen,  hvem 
andre  end  Hannah  Jalliver,  en  anden  ung 
Skønhed  der  paa  Egnen,  og  den  allerførste 
Pige,  Tony  havde  været  forelsket  i  —  unæg- 
telig før  i  Milly  og  før  i  Unity  —  den  ene- 
ste han  næsten  havde  aftalt  Giftermaal  med 
foruden  Milly.  Hun  var  en  meget  fixere 
Pige  end  Milly  Richards,  skønt  han  i  den 
sidste  Tid  ikke  havde  tænkt  videre  paa  hende. 
Huset,  som  Hannah  kiggede  ud  af,  var  hen- 
des Tantes. 

„Kæreste  Milly  —  og  snart  min  lille  Kone, 
tør  jeg  vel  nok  kalde  dig,"  siger  Tony  med 
sin  mest  indsmigrende  Stemme  og  ikke  saa 
højt,  at  Unity  kan  høre  det,  „jeg  ser  der 
en  ung  Pige  kigge  ud  af  Vinduet,  hun  vil 
maaske  snakke  med  mig.  Sagen  er,  Milly, 
at  hun  troede  engang,  at  jeg  gærne  vilde 
gifte  mig  med  hende,  og  siden  hun  nu  har 
faaet  nys  om,  at  jeg  tog  en  anden,  én  der 
er  kønnere  end  hun,  er  jeg  bange  for,  at 
hun  skal  blive  rasende,  naar  hun  ser  os 
sammen.  Hør  Milly,  vil  du  gøre  mig  en 
Tjeneste — minlilleKone,maajegvel  nok  sige?" 


„Ja  gærne,  kæreste  Tony,"  siger  hun. 

„Saa  kryber  du  ned  under  de  tomme 
Sække  her  foran  i  Vognen  og  gemmer  dig 
der,  indtil  vi  er  kørt  forbi  Huset?  Hun  har 
endnu  ikke  set  os.  Du  ved,  at  vi  skal  leve 
i  Fred  og  Godhed  nu  saa  nær  ved  Jule- 
festen, og  det  vil  hindre  onde  Lidenskaber 
og  Strid  og  Fortræd,  og  det  skal  vi 
altid." 

„Jeg  vil  gærne  føje  dig,  Tony,"  sagde 
Milly;  og  skønt  hun  ikke  holdt  meget  af 
det,  kravlede  hun  dog  ned  og  krøb  sammen 
lige  bag  Kuskesædet,  medens  Unity  laa  ube- 
mærket i  den  anden  Ende.  Saa  kørte  de 
videre,  indtil  de  kom  til  Huset.  Hannah 
havde  straks  set  ham  komme  og  ventede  i 
Vinduet,  hvorfra  hun  kiggede  ned  til  ham. 
Hun  knejsede  lidt  med  Nakken  og  smilede 
indladende. 

„Halløj,  du  er  vel  saa  galant  at  bede  mig 
om  at  køre  med  dig  hjem!"  raaber  hun,  da 
hun  ser,  at  han  vil  til  at  køre  forbi  bare 
med  et  Nik  og  et  Smil. 

„Ja  vel!  Jeg  sidder  nok  og  sover!"  sagde 
Tony  forvirret.  „Men  du  skal  vel  blive  hos 
din  Tante?" 

„Nej,  jeg  skal  ikke,"  sagde  hun.  „Kan 
du  ikke  se,  at  jeg  har  Hat  og  Trøje  paa? 
Jeg  har  kun  besøgt  hende  paa  Hjemvejen. 
Hvor  kan  du  dog  være  saa  dum,  Tony?" 

„Nej,  men  —  ja  saa  maa  du  naturligvis 
køre  med  mig",  siger  Tony  og  føler  den 
kolde  Sved  springe  frem  over  hele  Kroppen. 
Og  han  holdt  Hesten  an  og  ventede,  til  hun 
kom  ned  ad  Trappen,  og  hjalp  hende  saa 
op  ved  Siden  af  sig.  Og  han  kørte  videre 
ligesaa  lang  i  Ansigtet,  som  han  med  sit 
runde  Ansigt  kunde  blive. 

Hannah  vendte  sig  og  saa  ham  ind  i  Øjnene. 
„Det  er  morsomt,  dette  her,  ikkesandt  Tony?" 
siger  hun.  „Jeg  kan  godt  lide  at  køre  med  dig." 

Og  Tony  saa  ogsaa  hende  ind  i  Øjnene. 
»Og  jeg  med  dig,"  sagde  han  et  Øjeblik 
efter.  Kort  sagt,  da  han  rigtig  havde  faaet 
betragtet  hende,  tøede  han  op,  og  jo  mer 
han  saa  paa  hende,  jo  bedre  kunde  han 
lide  hende,  til  han  tilsidst  for  sin  Død  ikke 
kunde  begribe,  hvorfor  han  nogensinde  havde 
talt  om  Giftermaal  til  Milly  og  Unity,  naar 
Hannah  Jolliver  var  at  faa.  Saa  satte  de 
sig  tættere  sammen,  med  Fødderne  paa  Vog- 
nens Forsmække  og.  Skuldrene  lænet  mod 
hinanden,  og  Tony  tænkte  Gang  efter  Gang, 
hvor  dog  Hannah  var  en  smuk  Pige.     Han 

blev  ømmere  og  ømmere  og  tflsidst  kaldte 
han  hende  hviskende  „kære  Hannah". 

„Alt  er  vel  klappet  og  klart  nu  mellem 
dig  og  Milly,a  sagde  hun. 

»N —  nej,  ikke  rigtigt." 

„Hvad  siger  du?  hvor  Du  taler  sagte, 
Tony". 

„Ja,  jeg  er  lidt  hæs.  Jeg  sagde,  ikke 
rigtigt." 

„Men  det  bliver  det  vel  snart?" 

„Ja,  hvad  det  angaar  —u  Han  saa  paa 
hende,  og  hun  paa  ham.  Han  undrede  sig 
over,  hvor  han  havde  været  dum  at  lade 
Hannah  løbe.  „Min  søde  Hannah!"  udbry- 
der han  endelig  og  tager  hendes  Haand,  han 
kan  virkelig  ikke  gøre  ved  det,  og  glemmer 
Milly  og  Unity  og  hele  den  øvrige  Verden. 
„Klappet  og  klart!  det  er  det  ikke!" 

„Hvad  var  det?"  siger  Hannah. 

„Hvad  for  noget?"  siger  Tony  og  slipper 
hendes  Haand. 

„Jeg  hørte  tydeligt  noget  skrige  sagte 
under  Sækkene  der!  Du  har  jo  kørt  Korn,  og 
der  er  vel  kommen  Mus  i  Vognen!"  Hun 
begyndte  at  samle  Skørterne  op  om  sig. 

„Aa  nej,  det  er  Akslen",  sagde  Tony  be- 
roligende. „Saadan  siger  den  sommetider  i 
ørt  Vejr." 

„Naa  ja  ...  Men  sig  mig  nu  ærligt, 
kære  Tony,  holder  du  mere  af  hende  end  af 
mig?  For  —  for,  selvom  jeg  har  været 
kold  imod  dig,  saa  vil  jeg  dog  nu  engang 
fortælle  dig  Sandheden,  Tony,  at  jeg  holder 
af  dig;  og  jeg  vilde  ikke  sige  nej,  hvis  du 
spurgte  mig  om  noget  —  du  ved  nok  hvad." 

Tony  var  saa  overvældet  af  Pigens  ind- 
ladende Væsen,  hun  der  ellers  var  det  mod- 
satte (Hannah  kunde  sommetider  være  nok- 
saa  affejende,  husker  De  maaske),  at  han 
hurtigt  saa  sig  om  og  saa  hviskede  meget 
sagte,  „jeg  har  intet  sikkert  lovet  hende,  og 
jeg  tror,  at  jeg  kan  slippe  ud  af  det  og 
spørge  dig  om  det,  du  nok  ved." 

„Du  vil  opgive  Milly?  —  og  gifte  dig 
med  mig!  Det  er  dejligt!"  udbrød  Hannah 
højt  og  klappede  i  Hænderne. 

Derpaa  fulgte  der  et  virkeligt  Skrig,  vredt 
og  trodsigt,  og  saa  en  Stønnen,  som  om 
noget  var  brudt  itu,  og  de  tomme  Sække 
bevægede  sig. 

„Noget  er  der!"  sagde  Hannah  og  rejste 
sig. 

„Der  er  virkelig  ikke  noget,"  siger  Tony 
beroligende  og  beder  sagte  til  Himlen  om  en 


Udvej.  „Jeg  vilde  ikke  sige  dig  det  straks 
for  ikke  at  skræmme  dig.  Men,  Hannah, 
der  ligger  virkelig  et  Par  Væsner  i  en  Sæk 
dernede  til  at  fange  Kaniner  med,  og  de 
kommer  engang  imellem  op  at  slaas.  Jeg 
vil  nødig  have  snakket  om  det,  for  de  kunde 
let  tro,  jeg  var  Krybskytte  for  det.  Du  kan 
være  ganske  rolig,  de  kan  ikke  slippe  ud! 
Og  —  og  sikken  smukt  Vejr  idag,  ikkesandt 
Hannah,  af  denne  Aarstid  at  være?  Skal  du 
til  Marked  næste  Lørdag?  Hvordan  har  din 
Tante  det  nu?"  Og  saadan  snakker  Tony 
væk,  for  at  hun  ikke  skal  tale  mere  om 
Kærlighed,  mens  Milly  hører  paa  det. 

Men  det  var  et  strængt  Arbejde,  og  han 
saa  sig  om  for  at  finde  Anledning  til  at 
slippe  ud  af  den  vanskelige  Stilling.  Ikke 
langt  fra  sit  Hjem  ser  han  sin  Fader  ude  i 
Marken  vinke,  som  om  han  vilde  tale  med 
Tony. 

„Er  du  ked  af  at  holde  Tømmerne  et  Øje- 
blik, Hannah",  sagde  han  lettet,  „mens  jeg 
gaar  ud  og  hører,  hvad  det  er,   Fader  vil?" 

Hun  tog  Tømmerne,  og  han  skyndte  sig 
ud  paa  Marken,  kun  altfor  glad  over  at  faa 
Tid  til  at  trække  Vejret.  Han  mærkede,  at 
hans  Fader  betragtede  han  med  en  mørk 
Mine. 

„Kom  her,  Tony,"  siger  gamle  Mr.  Kytes, 
saasnart  hans  Søn  var  naaet  hen  til  ham, 
„ser  du,  detteher  gaar  ikke." 

„Hvadfornoget?"  siger  Tony. 

„Vil  Du  gifte  dig  med  Milly  Richards, 
saa  gør  det,  og  lad  os  faa  en  Ende  paa 
det.  Men  lad  være  med  at  køre  Landet 
rundt  med  Jollivers  Datter  og  gøre  Skandaler. 
Det  vil  jeg  ikke  vide  noget  af." 

„Jeg  spurgte  hende  bare  —  eller  hun 
spurgte  mig,  om  hun  maatte  køre  med." 

„Hun?  Ja  hvis  det  havde  været  Milly, 
saa  havde  alt  været  i  sin  Orden;  men  du  og 
Hannah  Jolliver  føjte   om  med  hinanden  — " 

„Milly  er  der  ogsaa,  Fader." 

„Milly?  hvor?" 

„Under  Kornsækkene!  Ja,  sandt  at  sige, 
Fader,  jeg  er  bange  for,  at  jeg  er  kommen 
net  op  at  køre!  Unity  Sallet  er  der  ogsaa 
—  ja,  i  den  anden  Ende,  under  Pressen- 
ningen.  De  er  i  Vognen  alle  tre,  og  om 
jeg  saa  bliver  hængt,  ved  jeg  ikke,  hvad 
jeg  skal  gøre  med  dem!  Det  bedste  er, 
skulde  jeg  tro,  at  tale  lige  ud  af  Posen  til 
en  af  dem,  mens  de  andre  hører  paa,  saa 
ordner  det  sig  nok;  selv  om  de  skulde  knurre 


=  726 


Pigernes  Jens^ 


lidt  derved  og  sparke  bagud.  Hvem  vilde 
du  nu  gifte  dig  med,  Fader,  hvis  du  var 
mig  ?" 

„Hvem  af  dem  bad  ikke  om  at  køre 
med?" 

„Det  gjorde  Milly  ikke,  maa  jeg  sige,  for 
hun  var  den  eneste,  der  kom  med  paa  min 
Opfordring.     Men  Milly  — " 

„Saa  hold  dig  til  Milly,  hun  er  den 
bedste  ....  Men  se  der!tt 

Hans  Fader  pegede  paa  Vognen.  „Hun 
kan  ikke  holde  Hesten.  Du  skulde  ikke  have 
givet  Tømmerne  til  hende.  Løb  hen  og  tag 
den  ved  Bidslet,  eller  ogsaa  sker  der  en 
Ulykke  med  Pigebørnene!" 

Tonys  Hest  havde  virkelig  trods  Hannahs 
Ryk  i  Tømmen  sat  afsted  i  muntert  Trav 
for  at  naa  hjem  til  Stalden;  den  havde  en 
lang  Dag  bag  sig.  Uden  videre  Snak 
sprang  Tony  fra  sin  Fader  for  at  standse 
Hesten. 

Nu  var  der  intet  sikrere  Middel  til  at 
fjærne  ham  fra  Milly,  end  at  hans  Fader 
havde  anbefalet  hende.  Nej;  Milly  kunde 
det  aldrig  blive.  Hannah  maatte  det  være, 
siden  han  ikke  kunde  gifte  sig  med  dem 
alle  tre.  Dette  overvejede  han,  mens  han 
løb  efter  Vognen.  Men  inden  i  den  fore- 
gik der  underlige  Ting. 

Det  var  naturligvis  Milly,  som  havde  skreget 
under  Sækkene  for  at  faa  Afløb  for  sin 
bitre  Vrede  og  Skam  ved  Tonys  Ord ;  og  vise 
at  hun  laa  skjult,  turde  hun  ikke  af  bare 
Stolthed  og  Angst  for  at  blive  let  af.  Hun 
blev  mere  og  mere  urolig,  og  som  hun  laa 
og  vred  sig,  hvad  saa  hun  saa  andet  end 
en  anden  Dames  Fødder,  og  hvide  Strømper 
tæt  ved  sig.  Hun  blev  ganske  forfærdet,  da 
hun  jo  ikke  vidste,  at  Unity  Sallet  ogsaa 
laa  gemt  i  Vognen.  Men  efter  at  Frygten 
var  overstaaet,  bestemte  hun,  at  der  maatte 
gøres  en  Ende  paa  det,  og  hun  krøb  og 
krøb  hen  ad  Bunden  af  Vognen,  under 
Pressenningen,  ligesom  en  Snog,  indtil  hun 
tilsidst  laa  Ansigt  til  Ansigt  med  Unity. 

„Naa,  hvis  dette  ikke  er  skammeligt  !" 
hvisker  Milly  rasende  til  Unity. 

„Det  er  det,a  siger  Unity;  „at  se  dig 
gemme  dig  saadan  i  en  ung  Mands  Vogn, 
og  Ære  i  Livet  har  I  da  ikke  meget  af, 
nogen  af  Jer!" 

„Pas  du  din  Mund!"  svarede  Milly  højere. 
„Jeg  er  forlovet  og  skal  giftes  med  ham, 
har  jeg  saa  ikke  Ret  til  at  være  her?  Hvad 


Ret  har  du,  maa  jeg  spørge?  Hvad  har 
han  lovet  dig?  Sludder  for  en  Sladder  an- 
tager jeg!  Men  hvad  Tony  siger  til  andre 
Kvinder,  betyder  ingenting  og  kommer  ikke 
mig  ved!" 

„Du  skal  ikke  være  for  sikker!"  siger 
Unity.  „Han  er  ved  at  tage  Hannah,  og 
hverken  dig  eller  mig;  saa  meget  kunde  jeg 
da  høre." 

Ved  Lyden  af  disse  underlige  Stemmer 
under  Klædet  sad  nu  Hannah  næsten  sanseløs 
som  ramt  af  Lynet;  og  det  var  netop  paa 
dette  Tidspunkt,  at  Hesten  satte  sig  i  Be- 
vægelse. Hannah  vidste  ikke,  hvad  hun 
skulde  gøre,  og  rykkede  vildt  i  Tømmen; 
men  da  Striden  tiltog  i  Styrke,  blev  Hannah 
saa  forskrækket,  at  hun  ganske  slap  Tøm- 
merne. Hesten  løb  nu,  som  den  vilde,  og 
da  den  kom  til  Hjørnet,  hvor  man  drejer 
ned  ad  Bakken  til  Lower  Longpuddle,  vendte 
den  altfor  skarpt,  de  fjermer  Hjul  gik  op  ad 
Vejkanten,  Vognen  hældede,  til  den  næsten 
stod  paa  Kant,  og  ud  paa  Vejen  trillede  de 
tre  Piger  i  en  Klump. 

Da  Tony  ængstelig  og  forpustet  naaede 
hen  til  dem,  trøstede  det  ham  at  se,  at 
ingen  af  hans  Kærester  var  kommen  til  Skade, 
naar  undtages  nogle  Rifter  af  Brombærrene 
ved  Vejkanten.  Men  han  blev  temmelig 
forfærdet  ved  at  høre,  hvordan  de  gik  løs 
paa  hinanden. 

„Hold  op  at  skændes,  Pigebørn  —  hold 
op!"  siger  han  og  tager  ærbødigt  Hatten  af 
for  dem.  Og  saa  vilde  han  have  kysset 
dem  alle  rundt,  saa  ærbart  og  anstændigt 
som  en  Mand  kan  gøre  det,  men  de  var 
saadan  ude  af  sig  selv,  at  de  ikke  lod  ham 
komme  til,  og  skreg  og  græd,  til  de  var 
ganske  udmattede. 

„Nu  er  jeg  nødt  til  at  tale  rent  ud," 
siger  Tony,  saa  snart  han  kunde  faa  Øren- 
lyd. „Og  dette  her  er  den  rene  Sandhed," 
siger  han.  „Jeg  har  bedt  Hannah  være 
min,  og  hun  er  villig,  og  nu  vil  vi  lade 
lyse  næste  — " 

Tony  havde  ikke  bemærket,  at  Hannahs 
Fader  var  kommet  til  og  stod  bagved  ham, 
og  ikke  heller  at  Hannahs  Ansigt  var  be- 
gyndt at  bløde  af  Brombærrifterne.  Hannah 
havde  faaet  Øje  paa  sin  Fader  og  Løb  hen 
til  ham,  mens  hun  tog  paa  at  græde  værre 
end  nogensinde. 

„Min  Datter  er  ikke  villig,  Sir,"  siger 
Mr.    Jolliver    hidsigt    og    strengt.      „Er    du 

villig  Hannah?  Jeg  haaber,  du  har  Mod 
nok  til  at  sige  nej,  hvis  du  ellers  er  en  an- 
stændig Pige,  og  du  ikke  udsætter  dig  for 
noget  !a 

„Hun  er  saa  ren  som  en  Kirkeklokke,  det 
jeg  ved  af,  det  tør  jeg  give  min  Ed  paa!" 
siger  Tony  oplivet.  „Og  de  andre  ligesaa, 
hvad  det  angaar,  om  I  end  kan  synes,  det 
lyder  underligt  nok!a 

„Jeg  er  ikke  bange,  og  jeg  siger  nej!" 
siger  Hannah,  dels  fordi  hendes  Fader  var 
der,  og  dels  i  daarligt  Lune,  som  hun  var, 
over  Opdagelsen  og  Rifterne  i  Ansigtet. 
„Jeg  tænkte  ikke,  da  jeg  før  var  saa  venlig 
imod  ham,  at  jeg  talte  til  saadan  en  skændig 
Bedrager!" 

„Hvad,  vil  du  ikke  have  mig,  Hannah?* 
siger  Tony  og  maaber  paa  hende  med  aaben 
Mund  som  en  død  Mand. 

„Jeg  vilde  før  helt  lade  være  at  gifte  mig 
med  nogen!"  stammede  hun,  skønt  med 
Hjærtet  i  Halsen,  for  hun  vilde  ikke  have 
sagt  nej,  om  Tony  pænt  havde  spurgt  hende, 
og  hvis  hendes  Fader  ikke  havde  været  der, 
eller  hun  ikke  havde  haft  Brombærrifter  i 
Ansigtet.  Og  med  de  Ord  vandrede  hun 
bort  med  sin  Fader  under  Armen,  haabende 
inderligt,  at  han  vilde  fri  en  anden  Gang. 


Tony  vidste  snart  ikke,  hvad  han  skulde 
sige.  Milly  hulkede,  som  om  Hjærtet  skulde 
briste ;  men  da  hans  Fader  saa  bestemt  havde 
anbefalet  hende,  følte  han  ingen  Tilbøjelig- 
heder i  den  Retning.  Saa  vendte  han  sig 
til  Unity. 

„Naa,  kære  Unity,  vil  du  være  min?a 
siger  han. 

„Tage,  hvad  hun  har  vraget?  Nej  tak!* 
siger  Unity.  *Det  skal  jeg  ikke  have  noget 
af  \u  og  væk  vandrer  Unity  Sallet,  skønt  hun 
kiggede  tilbage,  da  hun  havde  gaaet  et  Stykke, 
for  at  se,  om  han  fulgte  efter. 

Saa  stod  da  Milly  og  Tony  der  alene; 
hun  græd  Strømme  af  Taarer,  og  Tony  saa 
ud  som  et  lynslaaet  Træ. 

„Ja  Milly, a  siger  han  tilsidst  og  gaar  hen 
til  hende,  „det  ser  ud,  som  om  Skæbnen 
har  bestemt,  at  det  skal  være  dig  og  mig 
og  ingen  andre.  Og  den  maa  man  vel 
bøje  sig  for.     Hvad  Milly?" 

„Ja,  hvis  du  vil,  Tony.  Du  mente  da 
ikke  alt  det,  du  sagde  til  dem?« 

„Ikke  et  Ord!"  erklærer  Tony. 

Og  saa  kyssede  han  hende,  og  gjorde 
Vognen  istand,  og  de  satte  sig  op  sammen; 
og  første  Søndag  derefter  blev  der  lyst  for 
dem  i  Kirken. 


ANDREY  SATCHAL  OG  PRÆSTEN  OG  DEGNEN 

Novelle  af  Thomas  Hardy. 


DET  hele  kom  naturligvis  af,  at  An- 
drey dengang  holdt  af  at  kigge  for 
dybt  i  Kruset  —  skønt  han,  saa  meget  des- 
bedre  for  ham,  nu  skal  være  sober  nok.  Ser 
I,  Jane,  hans  Brud,  var  noget  ældre  end 
han;  hvormeget,  skal  jeg  ikke  kunne  sige; 
hun  var  ikke  her  fra  Sognet,  men  det  maa 
man  jo  kunne  se  i  Kirkebogen.  I  hvert 
Fald  voldte  hendes  Forspring  i  Alder,  i  For- 
bindelse med  visse  andre  Omstændigheder,  at 
hun  var  meget  ivrig  efter  at  faa  Sagen  ordnet, 
inden  han  betænkte  sig;  og  det  skal  have 
været  med  svært  fornøjet  Ansigt,  at  hun  en 
Novembermorgen,  saasnart  det  var  bleven 
lyst,  vandrede  til  Kirke  med  Andrey,  hans 
Broder  og  hans  Svigerinde  for  at  blive  gjort 
til  Et  med  Andrey  for  Resten  af  Livet.   Han 


var  gaaet  fra  Byen  længe  før  det  blev  lyst, 
og  de  Folk,  der  var  oppe,  svingede  med 
Lygterne  og  tog  Hatten  af  for  ham,  hvor 
han  kom  forbi. 

Hendes  Sognekirke  laa  en  Mils  Vej  eller 
mer  fra  Stedet,  og  da  det  var  et  dejligt  Vejr 
efter  den  Aarstid,  var  det  Meningen,  at  de 
efter  Vielsen  skulde  holde  Fridag  og  køre 
ud  til  Port  Bredy  for  at  se  paa  Skibene  og 
de  fremmede  Mennesker,  istedenfor  at  komme 
tilbage  og  spise  hos  den  fremmede  Slægt- 
ning, hun  boede  hos,  og  drive  rundt  her 
hele  Eftermiddagen. 

Ja,  nu  var  der  jo  nok  dem,  der  havde 
lagt  Mærke  til,  at  Andrey  ikke  gik  saa 
sikkert  paa  Benene  den  Morgen  paa  Vejen 
til  Kirke.    Sagen  var,    at  hans  Nabos  Barn 

-var  bleven  døbt  Dagen  iforvejen,  og  Andrey, 
der  var  Fadder,  var  bleven  der  hele  Natten 
for  at  fejre  Daaben,  for  han  havde  sagt  til 
sig  selv:  „Om  jeg  saa  bliver  tusind  Aar, 
kommer  jeg  aldrig  mer  til  at  være  Fadder 
den  ene  Dag,  og  Brudgom  den  næste,  og 
maaske  Fader  den  tredje,  og  derfor  vil  jeg 
tage  den  fulde  Velsignelse."  Saa  han  havde 
sletikke  været  i  Seng,  da  han  om  Morgenen 
gik  hjemmefra.  Følgen  var,  at  Præsten,  da 
han  og  hans  Brud  gik  op  ad  Kirkegulvet 
for  at  blive  viede,  saa  strængt  paa  ham 
(indenfor  Kirken  var  Velærværdigheden  en 
nøjeregnende  Mand,  hvad  han  saa  end  var 
udenfor)  og  sagde  meget  skarpt: 

„Hvad  er  det,  Mand?  Er  du  beruset.  Og 
saa  aarle  endda.     Jeg  blues,  ved  dig!" 

„Ja,  lidt  er  der  om  det,  Sir,"  siger  An- 
drey. „Men  jeg  kan  da  gaa  støt  nok  paa 
Benene,  hvad  det  angaar.  Jeg  kan  gaa  efter 
en  Streg",  siger  han  (og  det  var  ikke  ment 
som  nogen  Slags  Fornærmelse),  „ligesaavel 
som  visse  andre;  og — "  (han  blev  ivrigere) 
„det  vil  jeg  sige  Dem,  Pastor  Billy  Toogood, 
havde  De  været  til  Daabsgilde  hele  Natten 
saa  grundigt  som  jeg,  saa  vilde  De  slet  ikke 
kunne  støtte  paa  Benene;  det  tør  jeg  bande  paa !" 

Ved  dette  Svar  blev  Pastor  Billy  —  som 
han  kaldtes  —  temmelig  gal,  for  ikke  at 
sige  hidsig,  for  han  var  en  varmblodig  Mand, 
naar  han  blev  tirret,  og  han  sagde  meget 
bestemt :  „Godt,  jeg  kan  ikke  vie  dig  i  den 
Tilstand;  og  jeg  vil  ikkeheller!  Gaa  hjem 
og  bliv  ædru!"  Og  saa  smækkede  han  Bo- 
gen i  som  en  Musefælde. 

Saa  brast  Bruden  i  Graad,  som  om  hen- 
des Hjærte  skulde  briste,  af  Frygt  for  at 
miste  Andrey  efter  al  hendes  Slid  for  at 
vinde  ham,  og  hun  tryglede  og  bad  Præsten 
om  dog  at  fuldende  Ceremonien.    Men  nej. 

„Jeg  vil  ikke  være  med  til  at  fejre  dit 
Bryllup  med  en  fuld  Mand,"  siger  Mr.  Too- 
good. „Det  er  ikke  ret  og  passende.  Det 
gør  mig  ondt  for  dig,  du  unge  Kvinde,  men 
gaa  heller  hjem.  Og  jeg  undrer  mig  over, 
at  du  vilde  komme  med  ham,  drukken  som 
han  er!" 

„Men  —  men  hvis  han  ikke  var  drukken, 
vilde  han  aldrig  være  kommen,  Sir!"  siger 
hun  hulkende. 

„Der  er  intet  derved  at  gøre,"  siger  Præ- 
sten; og  hvor  meget  hun  end  beder,  saa 
rører  det  ham  ikke.  Saa  slog  hun  ind  paa 
en  anden  Gade. 


„Ja,  Sir,  hvis  De  vil  gaa,  og  lade  os 
blive  her,  og  komme  tilbage  til  Kirken  om 
et  Par  Timer,  saa  skal  jeg  love,  at  han  skal 
være  saa  nøgtern  som  en  nyfødt  Gris",  græ- 
der hun.  „Vi  bliver  her,  med  Deres  Til- 
ladelse; for  hvis  han  først  kommer  ugift  ud 
af  Kirken,  saa  faar  jeg  ham  aldrig  tilbage 
med  Djævlens  Vold  og  Magt!" 

„Javel!"  siger  Præsten.  „Jeg  vil  give  Jer 
to  Timer  og  saa  komme  tilbage  igen." 

„Og,  med  Forlov,  Sir,  saa  laas  Døren,  at 
vi  ikke  kan  slippe  ud!"  siger  hun. 

„Ja,"  siger  Præsten. 

„Og  ingen  maa  vide,  at  vi  er  her." 

Saa  tog  Præsten  sin  rene,  hvide  Messe- 
særk af  og  gik  sin  Vej;  og.de  andre  gav 
sig  til  at  drøfte,  hvordan  de  bedst  kunde 
holde  Sagen  hemmelig,  hvilket  ikke  var  saa 
svært  endda,  for  Stedet  var  ensomt,  og  det 
var  jo  tidligt  paa  Dagen.  Vidnerne,  Andreys 
Broder  og  Broderkone,  var  ikke  stærkt  for 
Andreys  Giftermaal  med  Jane  og  var  nær- 
mest kommen  mod  deres  Vilje;  de  sagde 
nu,  at  de  ikke  kunde  blive  der  og  vente  to 
Timer  til  i  det  Hul,  og  de  skulde  da  hjem 
før  Middag.  De  var  idetheletaget  saa  gnavne, 
at  Degnen  sagde,  at  det  gjorde  da  ikke  noget, 
og  de  kunde  godt  gaa,  hvis  de  vilde.  De 
kunde  gaa  hjem,  som  om  Broderens  Bryllup 
virkelig  havde  været,  og  det  nygifte  Par  efter 
Bestemmelsen  var  taget  videre  paa  deres 
Fornøjelsestur  til  Port  Bredy.  Han,  Degnen, 
og  en  eller  anden  tilfældig  vejfarende  kunde 
være  Vidner,  naar  Præsten  kom  tilbage. 

Da  man  saa  var  bleven  enige  om  det, 
var  Andreys  Slægtninge  ikke  sene  til  at 
komme  afsted,  og  Degnen  lukkede  Kirke- 
døren og  skulde  lige  til  at  laase  af  for  Parret. 
Saa  kom  Bruden  hen  til  ham  og  hviskede 
noget,  mens  Taarerne  stadig  strømmede  hende 
ud  af  Øjnene. 

„Kære  rare  Degn",  siger  hun,  „hvis  vi 
bliver  her  i  Kirken,  kan  man  se  os  gennem 
Ruderne  og  tænke  sig  til,  hvordan  det  er 
fat;  og  det  bliver  saadan  Sladder  og  Skan- 
dale, at  jeg  aldrig  vilde  kunne  overleve  det; 
og  maaske  vilde  ogsaa  min  kære  Andrey 
prøve  paa  at  slippe  ud  og  forlade  mig! 
Kan  De  ikke  laase  os  inde  i  Kirketaarnet, 
kære,  rare  Degn?"  siger  hun.  „Jeg  skal 
nok  faa  ham  derind,  hvis  De  vil." 

Degnen  havde  ikke  noget  imod  at  føje 
den  stakkels  Kone  deri,  og  de  fik  Andrey 
ind  i  Taarnet,  og  Degnen  lukkede  rask  i  for 

dem  og  gik  hjem    for    at  vende   tilbage  om 
to  Timer. 

Pastor  Toogood  har  ikke  været  hjemme 
længe  efter  at  have  forladt  Kirken,  før  han 
ser  en  Kavaler  i  rød  Frakke  og  højskaftede 
Støvler  ride  forbi  Vinduet,  og  med  ét 
kommer  han  i  Tanker  om,  at  Jægerne  skal 
mødes  den  Dag  netop  i  Udkanten  af  hans 
Sogn.  Præsten  elskede  Jagten  højt  og  havde 
stor  Lyst  til  at  være  med. 

Kort  sagt,  naar  undtages  Søndagene  og 
andre  Festdage,  var  Pastor  Billy  Jæger  med 
Liv  og  Sjæl.  Fattig  var  han  ganske  vist, 
og  han  sad  paa  Hesten,  saa  Herren  maa 
forbarme  sig,  og  hans  sorte  Mær  var  tynd- 
halet  og  gammelt,  og  Støvlerne  var  endnu 
ældre,  ensfarvede  hvidbrune,  fulde  af  Revner. 
Men  han  havde  været  med  til  at  nedlægge 
tre  Tusind  Ræve.  Og  —  da  han  var  Pe- 
bersvend —  plejede  han,  hver  Aften,  naar 
han  gik  iseng  om  Sommeren,  at  løfte  Tæp- 
pet op  ved  Fodenden  og  krybe  op  mod 
Hovedgærdet  for  at  mindes  den  kommende 
Vinter  og  den  Jagt,  han  havde  haft,  og 
hvordan  Rævene  gaar  i  Jorden.  Og  naar 
der  var  Barnedaab  hos  Herremanden,  og  han 
var  der  til  Middag  bagefter,  som  han  altid 
var,  undlod  han  aldrig  at  døbe  Barnet  endnu 
engang  i  en  Flaske  Portvin. 

Nu  var  Degnen  tillige  Præstens  Staldknægt 
og  Gartner  og  Avisbestyrer  og  var  lige  gaaet 
igang  med  sit  Arbejde  i  Haven,  da  ogsaa 
han  saa  Jægeren  komme  forbi  og  et  Øjeblik 
efter  en  hel  Flok  af  dem,  Adelsmænd  og 
fornemme  Herrer,  og  saa  saa  han  Hundene, 
Herregaardsskytten ,  Jim  Treadhedge,  ham 
der  holder  Hundene,  og  jeg  ved  ikke  hvem 
flere.  Degnen  elskede  Jagten  ligesaa  van- 
vittigt som  Præsten,  ja  i  den  Grad,  at  naar 
han  saa  eller  hørte  Kobbelet,  var  han  ikke 
mere  Herre  over  sine  Følelser  end  over  Him- 
lens Vinde.  Han  kunde  være  paa  Vej  iseng, 
og  han  kunde  være  ved  at  saa  —  alt  glemte 
han.  Saa  kaster  han  da  Spaden  og  farer 
ind  til  Præsten,  der  i  dette  Øjeblik  var  lige- 
saa gal  efter  at  komme  afsted  som  han 
selv. 

„Deres  Hest,  Sir,  trænger  svært  til  at  røre 
sig  nu  til  Morgen  !a  siger  Degnen  skælvende. 
„Tror  De  ikke,  det  var  bedst,  at  jeg  gav 
hende  en  Omgang  paa  -en  Timestid,  Sir?* 

„Ja,  vist  er  det,  at  hun  trænger  svært  til 
at  røre  sig.  Jeg  vil  selv  give  hende  en  Tur,a 
siger  Præsten. 


„Av  —  vil  De  selv  ride  hende?  Men  saa 
er  der  Klepperten,  Sir.  Det  Dyr  er  snart 
ikke  til  at  regere,  som  han  altid  staar  i 
Stald!  Jeg  kunde  maaske  sadle  ham  op  —  * 

„Ja,  tag  du  ham  bare,"  siger  Præsten, 
der  var  lige  glad,  hvad  Degnen  gjorde,  naar 
bare  han  selv  kom  rask  afsted.  Saa  krav- 
lede han  altsaa  i  Ridestøvler  og  Knæbukser, 
saa  hurtig  han  kunde,  og  red  til  Mødet  med 
den  faste  Hensigt  at  komme  tilbage  i  Løbet 
af  en  Time.  Ikke  saasnart  var  han  væk, 
før  Degnen  kom  op  paa  Klepperten  og  red 
efter  ham.  Da  Præsten  kom  til  Mødestedet, 
traf  han  mange  Venner  og  var  straks  i 
straalende  Humør.  Hundene  var  paa  Sporet 
næsten  ligesaa  snart,  de  blev  sluppen  løs,  og 
der  var  stor  Opstandelse.  Saa  glemmer  Præ- 
sten, at  han  vilde  være  vendt  om  straks  og 
rider  ud  til  Jagten  med  de  andre  over 
Brakmarkerne  mellem  Lippet  Wood  og  Greens 
Copse;  og  som  han  galopperer  afsted,  vender 
han  sig  om  et  Øjeblik,  og  der  var  Degnen 
lige  i  Hælene  af  ham. 

„Ha,  ha,  Degn  —  er  du  her?a  siger  han. 

„Ja,  Sir,  her  er  jeg,"  siger  den  anden. 

„God  Motion  for  Hestene!1* 

„Ja,  Sir,  he  he!"  siger  Degnen. 

Saa  gik  det  videre,  ind  gennem  Green 
Copse  og  over  til  Higher  Jirton;  saa  over 
selve  den  afspærrede  Vej  til  Climmerston  Aas 
og  videre  til  Yalbury  Skov:  op  ad  Bakker 
og  ned  i  Dale  som  en  Stormvind,  Degnen 
tæt  efter  Præsten,  og  Præsten  ikke  langt  fra 
Hundene.  De  havde  aldrig  haft  smukkere 
Jagt  med  det  Kobbel,  end  de  havde  den 
Dag;  og  hverken  Præst  eller  Degn  tænkte 
med  en  Tanke  paa  det  ugifte  Par,  der  sad 
indelukket  i  Kirketaarnet  og  ventede  paa  at 
blive  forenet. 

„Dette  her  vil  Hestene  have  godt  af,  Sir!* 
siger  Degnen,  som  de  farer  afsted,  han  lige 
et  Hestehoved  bagved  Præsten.  „Det  var  en 
god  Ide  af  Deres  Velærværdighed  at  faa  dem 
ud  idag.  Det  kan  jo  blive  Frost  baade  idag 
og  imorgen,  og  saa  kan  de  stakkels  Bæster 
ikke  slippe  ud  af  Stalden  for  det  første.  * 

„Det  kan  de  ikke,  det  er  sandt  nok.  Et 
barmhjærtigt  Menneske  har  Barmhjærtighed 
med  sine  Dyr,*  siger  Præsten. 

„He,  he!a  siger  Degnen  og  ser  Præsten 
fiffigt  ind  i  Ansigtet. 

„Ha,  ha!"  siger  Præsten  og  kigger  tilbage 
paa  Degnen.  „Hallo!"  raaber  han,  da  han 
i  det  samme  ser  Ræven  bryde  igennem. 

„Hallo !a  skriger  Degnen.  „Der  er  han! 
Hvad  Satan,  der  er  to  Ræve  — " 

„Ti  stille  Degn,  og  lad  mig  ikke  høre  det 
Ord  igen.     Husk  paa  din  Stand. a 

„Sandt  nok,  Sir.  Men  en  god  Jagt  er  i 
Sandhed  istand  til  at  faa  en  Mand  til  at 
glemme  sit  bedre  Jeg!"  Og  i  næste  Øjeblik 
skeler  Degnen  hen  til  Præsten,  og  Præsten 
tilbage  til  Degnen.    „He,  he!a  siger  Degnen. 

„Ha,  ha!"  siger  Pastor  Toogood. 

„Ak,  Sir!a  siger  Degnen  igen,  „detteher 
er  bedre  end  at  raabe  Amen  til  Jeres  Fra 
Evighed  —  og  til  Evighed  en  Vinter- 
morgen!" 

„Javist,  Degn!  Hver  Dag  har  nok  i  sin 
Plage",  siger  Pastor  Toogood  meget  pas- 
sende, for  han  kunde  være  en  udlært  Kri- 
sten, naar  han  vilde,  og  havde  Kapitel  og 
Vers  paa  Læberne,  som  en  Præst  skal  have. 

Tilsidst,  sent  paa  Dagen,  fik  det  da  en 
Ende  med  Jagten,  da  Ræven  løb  ind  i  Hytten 
hos  en  gammal  Kone,  under  Bordet  og  op 
i  Uhrværket.  Præsten  og  Degnen  var  blandt 
de  første  Forfølgere;  de  kiggede  ind  gennem 
Vinduerne  hos  den  gamle  Kone  og  hørte 
Uhrværket  slaa,  som  det  aldrig  havde  slaaet 
før.  Saa  maatte  de  tænke  paa  at  komme 
hjem. 

Hverken  Præsten  eller  Degnen  vidste,  hvor- 
dan det  skulde  lade  sig  gøre,  for  Dyrene  var 
nok  lige  ved  at  opgive  Aanden.  Men  de 
begav  sig  da  paa  Tilbagevejen,  saa  godt  de 
kunde,  skønt  de  var  saa  udmattede,  at  de 
kun  kunde  gaa  i  Pasgang,  og  det  endda 
kun  et  lille  Stykke  ad  Gangen. 

„Vi  kommer  aldrig,  aldrig  hjem!tt  støn- 
nede Mr.  Toogood  ganske  udaset. 

„Aldrig!"  stønner  Degnen.  „Det  er  den 
retfærdige  Straf  for  vore  Synder!" 

„Ja,  det  er  det,"  mumler  Præsten. 

Det  var  da  ganske  mørkt,  før  de  kom  ind 
ad  Præstegaardsleddet,  efter  at  have  listet 
sig  gennem  Landsbyen  saa  sagte  som  to 
Tyveknægte,  da  de  lidet  skønnede  om,  at 
Menigheden  skulde  vide,  hvad  de  havde  haft 
for  hele  Dagen.  Og  da  de  var  saa  møre 
som  Bankekød,  og  ængstelige  for  Hestene, 
kom  de  da  aldrig  med  en  Stavelse  i  Tanker 
om  det  ugifte  Par.  Saasnart  som  bare  He- 
stene var  kommen  i  Stald  og  havde  faaet 
deres  Foder,  og  Præsten  og  Degnen  selv 
havde  faaet  en  Bid  Mad,  gik  de  iseng. 

Den  næste  Dag  da  Pastor  Toogood  sad 
ved  Morgenbordet  og  tænkte  paa  Gaarsdagens 

glimrende  Jagt,  bankede  Degnen  rask  paa 
Døren  og  bad  om  at  komme  ind. 

„Jeg  kommer  lige  i  Tanker  om,  Sir,  at 
vi  ganske  har  glemt  det  Par,  som  vi  skulde 
have  viet  igaar!" 

Den  halvtyggede  Mad  faldt  Præsten  af 
Munden,  som  var  han  bleven  ramt  af  en 
Kugle.  „Gud  naade  mig,"  siger  han,  „det 
har  vi  jo  ogsaa.  Det  er  pinende  galt  af  os!" 

„Det  er  det,  Sir.  Maaske  vi  har  ødelagt 
en  Kvinde!" 

„Ja,  ja  —  naturligvis  —  nu  husker  jeg 
det!     Hun  skulde  have  været  gift  før." 

„Hvis  der  er  sket  noget  der  i  Taarnet, 
uden  Doktor  eller  Jordemoder  —  det  kan 
blive  fire  Maaneder  for  os  at  sidde  den  af, 
foruden  Kirkens  Unaade!" 

„Du  godeste  Gud,  Degn,  driv  mig  da  ikke 
fra  Forstanden!"  siger  Præsten.  „Hvorfor 
Fanden  giftede  jeg  dem  hellerikke,  drukne 
eller  ædru!"  „Har  du  været  henne  i  Kirken 
at  se,  hvad  der  er  blevet  af  dem,  eller  spurgt 
i  Landsbyen?" 

„Nej,  Sir!  Det  var  først  lige  nu,  jeg  kom 
i  Tanker  om  det,  og  jeg  holder  altid  mest 
af  at  være  Andenmand  i  Kirkens  Anliggen- 
der, naar  Jeres  Velærværdighed  er  med.  I 
kunde  have  slaaet  mig  til  Jorden  med  en 
Spurvefjer  i  det  Øjeblik,  det  kunde  I!" 

Naa,  Præsten  springer  da  op  fra  Bordet, 
og  begge  skynder  sig  over  i  Kirken. 

„Der  er  ikke  megen  Sandsynlighed  for,  at 
de  er  der  nu",  siger  Pastor  Toogood  under- 
vejs, „jeg  haaber  det  virkelig  ikke.  De  er 
sikkerligt  sluppen  ud  og  er  gaaet  deres  Vej." 

Men  da  de  aabnede  Kirkegaardslaagen  og 
kom  ind  paa  Kirkegaarden  og  kiggede  op 
til  Taarnet,  saa  de  et  lille  hvidt  Ansigt  i 
Taarnvinduet  og  en  lille  hvid  Haand  vifte. 
Det  var  Bruden. 

„Gud  naade  mig,  Degn",  siger  Mr.  Too- 
good, „jeg  tør  ikke  se  dem  i  Øjnene!"  Og 
han  sank  om  paa  en  Gravsten.  „Hvor  jeg 
vilde  ønske,  at  jeg  ikke  havde  været  saa 
omstændelig!" 

„Ja  —  Skade  er  det,  at  vi  ikke  gjorde 
en  Ende  paa  det,  da  vi  havde  faaet  begyndt", 
sagde  Degnen.  „Men  naar  Følelsen  af  .Jeres 
hellige  Kald  ikke  tillod  Jer  det,  maa  Parret 
jo  finde  sig  deri." 

„Sandt,  Degn,  sandt!  Ser  hun  ud,  som 
om  der  er  sket  noget?" 

„Jeg  kan  ikke  se  hende  længere  ned  end 
til  Armhulen,  Sir.* 


Andrey  Satchal  og  Præsten  og  Degnen 


„Men  hvordan  ser  hun  ud  i  Ansigtet?" 

„Det  er  mægtig  hvidt!" 

„Ja,  vi  maa  være  belavet  paa  det  værste! 
Aa  Gud  ja,  hvor  Ryggen  værker  efter  Ridtet 
igaar!  .  .  .  Men  til  de  hellige  Forretnin- 
ger!" 

De  gik  videre  ind  i  Kirken  og  laasede  op 
Døren  til  Taarntrappen,  og  straks  for  stak- 
kels Jane  og  Andrey  ud  som  halvdøde  Mus 
fra  et  Skab,  Andrey  myg  og  ædru  nok,  og 
hans  Brud  bleg  og  kold,  men  ellers  ligesom 
i  Gaar. 

„Hvad?"  siger  Præsten  med  et  Lettelsens 
Suk,  „I  har  da  vel  ikke  været  her  fra 
igaar?" 

„Jo,  vi  har,  Sir!"  siger  Bruden  og  syn- 
ker udmattet  om  paa  en  Bænk.  „Ikke  en 
Bid  vaadt  eller  tørt  har  vi  faaet!  Det  var 
umuligt  at  komme  bort  uden  Hjælp,  og  saa 
blev  vi  her!" 

„Men  hvorfor  raabte  I  da  ikke,  kære 
Børn?"   sagde  Præsten. 

„Hun  vilde  ikke  lade  mig  raabe,"  siger 
Andrey. 

„Fordi  vi  skammede  os  over  Anledningen," 
hulker  Jane.  „Vi  tænkte,  at  naar  det  blev 
udbredt,  saa  skulde  vi  høre  for  det  hele 
vort  Liv !  En  og  to  Gange  var  Andrey  nær 
ved  at  ringe  med  Kirkeklokken,  men  saa 
sagde  han:  „Nej,  jeg  vil  før  sulte  ihjel.  Jeg 
vil  ikke  bringe  Skam  over  mit  eget  Navn  og 
over  dit,  kære  Jane".  Og  saa  ventede  og 
ventede  vi,  og  gik  rundt  og  rundt;  men  De 
blev  borte  lige  til  nu!" 


„Desværre!"  siger  Præsten.  „Men  nuskai 
vi  snart  faa  det  gjort." 

„Jeg  —  jeg  kunde  nok  lide  at  faa  en 
Bid  Mad,"  sagde .  Andrey ;  „det  vilde  sætte 
Mod  i  mig,  om  det  saa  kun  var  en  Brød- 
skorpe og  et  Rødløg;  for  jeg  er  saa  tom 
indvendig,  at  jeg  kan  mærke  Maven  skrubbe 
op  ad  Ryggraden". 

„Jeg  synes,  at  vi  helst  maa  være  færdige 
først,"  sagde  Bruden,  lidt  ængsteligt;  „da 
vi  dog  alle  er  samlede!" 

Andrey  opgav  Maden,  og  Degnen  skaffede 
et  Vidne  til,  som  man  kunde  være  vis  paa 
ikke  vilde  sladre  af  Skole,  og  snart  var 
Baandet  knyttet,  og  Bruden  smilede  trygt  og 
Andrey  saa  mygere  ud  end  nogensinde. 

„Nu,"  sagde  Pastor  Toogood,  „maa  I  to 
komme  hjem  til  mig  og  fores  ordentlig  ud 
indvendig,  før  I  gaar  et  Skridt  videre." 

De  var  meget  glade  ved  Tilbuddet  og  gik 
ud  af  Kirkegaarden  ad  den  ene  Sti,  mens 
Præsten  og  Degnen  gik  ud  ad  den  anden, 
og  vakte  saaledes  ingen  Opmærksomhed,  da 
det  tilmed  var  tidligt  paa  Dagen.  De  gik 
ind  i  Præstegaarden,  som  om  de  lige  var 
kommen  hjem  fra  Turen  til  Port  Bredy,  og 
saa  huggede  de  Mad  og  Drikke  i  sig,  til  de 
ikke  kunde  synke  mere. 

Det  varede  længe,  før  Historien  om  alle 
deres  Genvordigheder  blev  bekendt;  men  den 
kom  da  ud  engang,  og  de  ler  selv  af  den 
nu ;  skønt  det  var  alt  i  alt  ikke  store  Sager, 
Jane  vandt  for  sin  Møje.  Men  naturligvis, 
hun  reddede  Navnet. 

Haven  i  Maj. 

I  Slutningen  af  denne  Maaned  falder 
gerne  den  travle  Udplantningstid ;  man  maa 
imidlertid  være  klar  over,  at  det  ikke  er 
Almanakken,  men  de  virkelige  Forhold,  der 
bestemmer,  naar  man  skal  plante.  At  linde 
det  rigtige  Tidspunkt,  naar  Vejret  er  til- 
strækkeligt paalideligt,  og  Jorden  er,  hvad 
Fagfolk  kalder  „bekvem",  kan  ikke  læres 
uden  gennem  Erfaring;  vil  man  endelig  have 
noget  at  rette  sig  efter,  saa  er  der  et  gam- 
melt Ord,  der  siger,  at  naar  Kirsebærtræerne 
blomstrer,  saa  er  det  Plantetid.  Man  staar 
sig  i  Reglen  ved  at  plante  sent  og  mange 
ere  de  Planter,  der  ere  blevne  ødelagte,  fordi 
Folk  synes,  at  Haven  skal  i  Sommertøjet  til 
Pinsen.  Iaar  kan  der  nu  slet  ikke  blive 
fornuftig  Tale  om  at  være  færdig  med  Ud- 
plantning inden  Pinse.  Det  er  naturligvis 
lidt  kedeligt  at  se  paa  den  bare  Muld  i 
Bedene,  men  saa  har  man  jo  det  Mid- 
del, som  ikke  ofte  nok  kan  anbefales, 
nemlig  at  have  de  mere  fremtrædende  Bede 
forsynede  med  Foraarsplantning  af  Tulipaner, 
Gyldenlak,  Forglemmigej  o.  s.  v.;  det  er 
billigt  og  maaske  netop  dette  Havens  første 
Flor  vækker  den  største  Glæde.  Det  kræver 
en  Smule  Forsynlighed,  idet  denne  Udplant- 
ning maa  planlægges  Aaret  forud;  det  er 
forøvrigt  netop  i  Maj,  at  man  saar  disse 
„toaarige"  Planter  som  Gyldenlak  og  For- 
glemmigej. 

Man  bør  ved  Udplantningen  skelne  skarpt 
mellem  de  Grupper,  der  tjener  til  Havens  Ud- 
smykning og  de  Blomsterbede,  hvorfra  Hu- 
sets Vaser  skal  forsynes,  og  man  gør  bedst 
i  at  holde  de  første  lidt  samlede,  saaledes 
opnaar  man  større  Virkning  end  ved  at 
sprede  dem  over  hele  Haven.  Det  ser  ikke 
godt  ud  og  det  vanskeliggør  i  høj  Grad 
Græsslaaningen,  naar  hele  Plænen  er  gennem- 
hullet af  Bede. 

Den  billigste  Udplantning  er  Sommer- 
planterne,  de  koster  gerne  kun  nogle  faa 
Øre  Stykket  og  egner  sig  fortrinligt  til 
friere  Beplantning  af  Rabatter;  men  da  de 
sjældent  ere  ensartede  i  Former  og  Farver 
egner  de  sig  kun  slet  til  større  Sammen- 
stillinger, hvor  der  stilles  Krav  om,  at  de 
enkelte  Planter  skal  virke  sammen  til  en 
Helhed,  man  maa  hertil  hellere  benytte  det 
dyrere,  men  sikrere  Materiale,  som  man  har 


i  de  saakaldte  Udplantningsplanter  d.  v.  s. 
Pelargonier,  Calceolarier,  Heliotropher  o.  s.  v., 
der  ogsaa  har  den  Fordel  at  kunne  yde  en 
uafbrudt  Blomstring  fra  Udplantning  til  Ryd- 
ning. Disse  Planter  koster  gerne  mellem  20 
og  30  Øre  pr.  Stk. 

Jorden,  hvori  de  plantes,  bør  være  dybt 
bearbejdet  og  velgjødet  og  Bedet  bør  ligge 
baade  lunt  og  solet,  for  at  man  kan  faa 
Glæde  af  Blomstringen.  Hvad  der  virker 
særlig  uheldigt,  er,  naar  Planterne  i  den  ene 
Ende  af  Bedet  ere  underkastede  andre  Be- 
tingelser f.  Eks.  med  Hensyn  til  Skygge  end 
de  andre,  idet  Blomstring  og  Vækst  vil  blive 
helt  forskellig  til  stor  Skade  for  Helheds- 
virkningen. 

I  let  Skygge  kan  trives  f.  Eks.  Knold- 
begonier,  de  ere  lidt  dyrere  endnu,  koster 
gerne  omkring  et  halvt  Hundrede  Øre  pr. 
Stk.,  men  dels  kan  Knoldene  gemmes  og 
dels  blomstrer  de  i  Modsætning  til  f.  Eks- 
empel Pelargonier  lige  villigt  i  en  regnfuld 
og  i  en  tør  Sommer.  Der  er  at  iagttage, 
at  man  maa  plante  dem  ud  saa  sent  som 
muligt  og  i  en  særlig  let  og  god  Jord.  Der- 
som en  saadan  Gruppe  Begonier  ikke  rigtig 
vil  tage  Fart,  saa  kan  man  med  Forsigtighed 
tage  dem  op,  grave  Bedet  dybt  endnu  en- 
gang og  derpaa  plante  igen,  idet  man  passer 
at  Jorden  ikke  trykkes  og  trampes  haard, 
men  holdes  let  og  porøs. 

Georginerne  kan  man  plante  ud  ret  tidligt, 
thi  selv  om  Frosten  skulde  svide  Toppen 
lidt,  bryder  de  rask  igen. 

De  største  Krav  til  næringsholdig  Jord 
stiller  Bladplanter  som  Ricinus,  Majs,  Canna 
o.  s.  v.  Det  anvendes  undertiden  at  give 
dem  en  Art  Undervarme,  idet  man  graver 
Bedet  ud  og  fylder  det  med  en  Alen  varm, 
gærende  Gjødning,  der  igen  dækkes  med 
Jorden.  Varmen  vil  straks  fremme  Væksten 
og  senere,  naar  Rødderne  faar  Tag  i  Gjød- 
ningen,  vil  det  vise  sig  i  en  overdaadig 
Bladfylde. 

Udplantningstiden  i  Køkkenhaven  falder 
omtrent  samtidig;  der  plantes  Blomkaal  og 
Tomater,  Selleri,  Porrer,  Hvidkaal,  Grønkaal 
og  Rosenkaal  til  den  kommende  Vinter.  Der 
lægges  Bønner,  og  der  plantes  et  eller  to 
Græskar  paa  Jordbunkerne;  da  de  færreste 
sylter  Græskar,  er  det  ingen  Verdens  Nytte 
til,  men  det  er  nu  saadan   en   gammel  Skik 


Hus  og  Have- 


at  have  et  Græskar  og  det  er  jo  ogsaa  en 
Fornøjelse  at  følge  en  Vegetation  af  en 
Frodighed  og  Fylde,  som  ellers  ikke  ses  i 
vor  egen   besindige  Planteverden. 

Til  alt  dette  meget  Udplantningsarbejde  kom- 
mer, at  Græsset  skal  slaaes  og  Jordbærrene 
luges,  Potteplanterne  fra  Stuen  f.  Eks.  Calla, 
Fuchsia  og  Roser  skal  graves  ud  paa  pas- 
sende Pladser,  de  Blade  paa  Fersken  og 
Apricoser,  der  krølles  sammen  af  Sygdom, 
skal  afpilles,  de  visne  Løgvækster  pudses 
o.  m.  m. ;  næsten  alle  Havens  Planter  kræ- 
ver i  denne  Maaned  Arbejde  og  Tilsyn  og 
medens  deres  Herre  er  beskæftigede  med  dem, 
gror  Ukrudtet  frækkere  og  frodigere  end  paa 
nogen  anden  Tid  af  Aaret. 

Handelsgartner  G.  A.  Brmndt. 

Hønsegaarden. 

Inden  Maanedens  Udgang  bør  man  have 
udruget  det  Antal  Kyllinger,  hvoraf  man  vil 
udvælge  sine  Tillægsdyr.  Skulde  der  melde 
sig  mange  Rugere,  vil  det  sikkert  for  mange 
kunne  betale  sig  at  tilfredsstille  disses  Ruge- 
lyst ved  at  lade  dem  udruge  nogle  Kuld 
Slagtekyllinger,  Ællinger  eller  Kalkunkyllin- 
ger. De  Steder,  hvor  man  har  haft  tidlige 
Kyllinger,  bør  man,  saasnart  disse  have  naaet 
en  passende  Størrelse  frasortere  Hanekyllin- 
gerne og  søge  at  faa  dem  afhændede.  Tid- 
lig paa  Aaret  fordres  ikke  saa  store  Kyllin- 
ger, ligesom  man  maa  erindre,  at  disse  Dag 
for  Dag  falde  i  Pris  og  koste  Foder,  ekstra 
Ulejlighed  samt  optage  Pladsen,  som  der  oftest 
er  mere  end  haardt  Brug  for.  Kan  man  ikke 
afsætte  Kyllingerne  levende,  hvad  der  ube- 
tinget maa  anses  for  at  være  det  heldigste 
i  den  varme  Tid,  da  bør  Kyllingerne  slagtes 
og  behandles  saa  smukt  som  mulig.  Hovedet 
maa  være  vedhængende  Kroppen  alle  Rifter 
undgaaes  og  endelig  maa  Benene  presses  til- 
bage saaledes  at  Brystet  bliver  mere  frem- 
hævet. Nedpakningen  maa  finde  Sted  i  Trem- 
mekasser eller  Vidiekurve,  og  Kyllingerne 
lægges  lagvis.  Forsendelsen  maa  ske  hurtigst 
mulig.  Paa  dette  Omraade  staa  vi  endnu  alt 
for  langt  tilbage  her  i  Landet;  en  ekstra 
Ulejlighed  vil  det  fordre,  men  det  vil  utvivl- 
somt lønne  sig  godt. 

Den  æglæggende  Besætning  er  i  fuld  Virk- 
somhed med  at  skaffe  sin  Ejer  saa  mange 
Æg  som  mulig;  hvor  man  har  haft  en  tid- 
lig tillagt  Besætning  af  svær  Race  eller  Kryds- 
ning, vil  der  i  Løbet  af  Maaneden  melde  sig 


mange  Rugere,  der  kan  være  ret  generende 
navnlig  i  større  Hønsehold.  Flytning  fra  et 
Sted  til  et  andet  eller  Indespærring  paa  saa- 
danne  Steder,  hvor  der  ingen  Reder  findes, 
men  derimod  en  Hane  til  Underholdning,  vil 
ofte  gøre  det  af  med  Rugelysten,  overfor 
mindre  haardnakkede  Individer.  Sine  Steder 
har  man  med  Held  anvendt  Tremmetrækasser, 
der  ophænges  frit  og  som  sættes  i  Bevægelse 
ved  den  mindste  Berøring.  Har  Hønen  op- 
holdt sig  i  Kassen  et  Par  Dage  og  samtidig 
været  paa  Smalkost,  hævder  man,  at  Ruge- 
lysten forsvinder.  At  dyppe  Rugehøns  i  koldt 
Vand  eller  hensætte  dem  flere  Dage  under 
et  Kar  eller  en  Kasse  i  Mørke  uden  Vand 
eller  Rede,  en  Fremgangsmaade,  som  man 
praktiserede  i  gamle  Dage,  maa  nærmest  høre 
ind  under  Betegnelsen  Dyrplageri. 

Sammen  med  Varmen  i  Vejret  kommer 
ogsaa  Utøjet;  det  er  navnlig  i  Sprækker 
og  i  Falserne,  hvor  Siddestængerne  ere  an- 
bragte samt  i  Bunden  af  Rederne,  at  de 
smaa  røde  Midder  holde  til.  En  Over- 
hældning med  Petroleum  er  Døden  for  dem; 
ligeledes  en  Smule  Karbolinium;  sidstnævnte 
bør  kun  anvendes  i  ringe  Mængde.  Hønse- 
huset samt  Kyllingehusene  maa  hvidtes  et 
Par  Gange  om  Sommeren,  ligesom  en  lej- 
lighedsvis Stænkning  med  Karbol,  vil  virke 
forfriskende  og  være  gavnlig  for  Hønsenes 
Sundhed.  Tobaksstøv  og  Svovlblomme  an- 
vendes i  Bunden  af  Rederne;  med  Brug  af 
Naftalin  maa  man  derimod  være  varsom, 
Æggene  faa  let  Afsmag  heraf;  og  man  har 
haft  Eksempler  paa,  hvor  det  har  været  an- 
vendt i  Rugerederne,  at  det  fuldstændigt  har 
ødelagt  Æggene  ja  endog  i  et  Tilfælde  for- 
aarsaget,  at  Rugehønsene  blev  syge. 

Det  har  sin  største  Betydning,  at  Rederne 
holdes  fuldstændig  rene  og  ofte  forsynes  med 
rent  Halm  eller  Hø,  i  modsat  Fald  vil  Hønsene 
de  Steder,  hvor  de  nyde  Frihedens  Glæder, 
selv  opsøge  en  passende  Rede  i  det  Fri  paa 
Loftet  eller  i  Udhuset.  De  lagte  Æg  vil  saa- 
ledes i  mange  Tilfælde  gaa  tabte;  findes  de 
en  Gang  vil  saadanne  „tilfældig  fundne  Æg* 
af  mer  eller  mindre  tvivlsom  Alder,  oftest 
være  værdiløse.  At  se  Rederne  efter  i  Som- 
mertiden et  Par  Gange  om  Dagen  vil  være 
en  god  Vane  at  komme  ind  paa;  fjernes  de 
utidige  Rugere  i  Tide,  vil  Tabet  af  ituslaaede 
Æg  kun  blive  ringe,  og  man  vil  blive  for- 
skaanet  for  at  faa  indførf  Ægspisning  i  sin 
Besætning,  en  Uvane,  som  det  ikke  er  nemt 


Trinidad-,  Surinam-  oy  Caracas-Chocolade  anbefales. 


Hus  og  Have= 


at  faa  udryddet  igen,  hvor  den  først  har 
faaet  Indpas. 

Hvad  enten  man  nu  selv  vil  anvende  Æg- 
gene eller  udbyde  disse  som  Handelsvare, 
da  vil  det  være  rettest  at  efterse  og  sortere 
disse  straks  efter  Indsamlingen.  Smudsige 
Æg  aftørres,  og  hele  Beholdningen  opbevares 
paa  et  tørt  og  køligt  Sted.  At  fremskabe 
et  smukt  rent  frisk  Produkt  maa  være  Maalet 
for  Bestræbelserne. 

For  at  Hønsene  ikke  skal  gøre  Skade  i 
Mark  og  Have  byder  Forholdene  flere  Steder, 
at  Hønsene  fra  Foraar  til  Efteraar  holdes 
indelukkede.  Der  vil  da  være  saa  meget  mere 
Anledning  til  at  give  dem  den  mest  formaals- 
tjenlige  Fodring  og  Pasning ;  navnlig  bør  vege- 
tabilsk og  animalsk  Føde,  som  de  ere  af- 
skaarne  fra  selv  at  skaffe  paa  ingen  Maade  sav- 
nes. Hønsegaarden  maa  frem  for  alt  ikke  være 
for  lille,  og  Dyrene  maa  have  Beskæftigelse 
ellers  finde  de  paa  Uvaner  som  f.  Eks.  Fjer- 
spisning, hvorved  de  komme  til  at  se  yderst 
utiltalende  ud.  De  Steder,  hvor  denne  Vane 
har  faaet  Indpas,  er  den  yderst  vanskelig  at 
faa  udryddet  igen.  En  gentagende  Indgnid- 
ning  paa  de  nøgne  Steder  og  nærmeste  Fjer 
med  karbolsurt  Vaselin  eller  Hjortetaksolie 
kan  ofte  virke  forebyggende  mod  denne  kede- 
lige Vane.  W.  A.  KocAt  Konsulent. 


Hjemmet« 


II. 


En  lille  Lejlighed. 

Man  maa  altsaa  indskrænke  sine  Udgifter 
ved  at  trække  en  snæver  Ramme  om  dem 
—  altsaa  ved  en  lille  Lejlighed,  hvor  man 
bedre  har  Raad  til  at  gøre  sig  det  bekvemt. 
Jo  mindre  Pladsen  er,  jo  mere  tvinges  man 
til  at  indskrænke  sine  daglige  Fornødenheder. 

Et  dagligt  Opholdsværelse,  foruden  to  Sove- 
kamre maa,  naar  det  er  stort  og  rummeligt 
være  nok  til  Familier  med  c.  3000  Kr.s 
Indtægt.  De  fleste  Embedsmænd  har  ikke 
større  Indtægter,  før  de  bliver  ældre. 

Man  anskaffer  sig  en  god  Sofa,  Empire- 
fa9on  med  stærkt  Betræk  i  Læder.  Et  rundt 
eller  firkantet  Bord  saa  stort  at  man  kan 
spise  ved  det.  Et  stort  firkantet  Bord  med 
Klapper  til  at  slaa  op  er  praktisk  og  passer 
i  Stil  til  Sofaen.  Nær  Vinduet  et  lille  Bord 
eller  et  Sybord  med  et  Par  Siddepladser  ved. 
Et  Chatol,  Sekretær  eller  lign.  Møbel  med 
Skuffer,  Skabe  og  Klap  eller  Pult  til  at  skrive 


ved.  Et  Klaver.  Aabne  Bogreoler  er  ikke 
praktiske,  men  har  man  flere  Bøger,  end  det 
smukke  Bogskab  med  Glasdøre,  som  er  en 
Pryd  i  enhver  Stue,  kan  rumme,  saa  kan 
man  købe  en  enkelt  Boghylde,  der  er  lukket 
med  Glas.  Den  kan  stilles  paa  et  Spillebord. 
Køber  man  efterhaanden  flere  af  dem,  kan 
den  ene  stilles  ovenpaa  den  anden,  saa  de 
tilsidst  danner  en  Reol,  hvor  hver  Hylde  er 
dækket  med  Glas. 

Den  traditionelle  Buffet,  som  kun  hører  til 
i  en  Spisestue,  viger  for  et  mindre  Skab  eller 
en  Piedestal  med  Skuffe  til  Dug  og  Servietter 
og  Plads  paa  Hylderne  til  Glas,  Kopper  og 
andet  til  Borddækning  henhørende,  som  man 
ikke  vil  have  i  de  Skabe  med  Glasdøre,  som 
er  indrettet  i  Køkkenet.  Paa  Gulvet  kan 
ligge  et  løst  Tæppe,  som  udbankes  hver  1 4de 
Dag  og  daglig  fejes  med  Tæppemaskinen. 
Det  ferniserede  Gulv  vaskes  hver  Morgen, 
Tæppets  Hjørner  samles  ind  mod  Midten, 
saa  man  kan  vaske  under  det.  Endnu  mere 
praktisk  er  et  smukt  ensfarvet  Linoleums- 
tæppe,  der  harmonerer  med  Møbelbetrækket. 
Tæppet  tager  sig  godt  ud  i  en  mosgrøn 
Farve  med  mørkere  Tegninger.  Læderbe- 
trukne Spisestuestole,  et  Par  Lænestole  og 
en  Skrivebordsstol  fuldender  Udstyrelsen  af 
denne  Stue,  der  baade  er  Spise-,  Daglig-  og 
Herreværelse. 

Det  vilde  være  praktisk,  naar  man  byggede 
Husene  med  lyse  Køkkener  og  til  hvert  Køk- 
ken et  Opvaskerum.  Saa  kunde  man  paa 
amerikansk  Vis  spise  i  Køkkenet,  hvor  et 
hvidskuret  Spisebord  da  maa  staa  midt  paa 
Gulvet.  Opvaskerummet  skulde  da  være  ind- 
rettet med  Vand,  Vask,  Afløb  og  en  fritstaa- 
ende  Vaskekedel,  saa  Pigen  og  Husmoderen 
selv  kunde  besørge  Vasken  oppe  i  Lejligheden, 
naar  den  ikke  var  altfor  overvældende  stor. 
Det  vilde  i  mange  Henseender  være  besparende 
for  Husmødrene  af  den  dannede  Middelstand, 
naar  de  selv  passede  deres  Vask  og  ikke 
overlod  alt  til  „Konen"  i  Kælderen.  Linoleum 
eller  en  Zinkplade  paa  Gulvet  i  Opvaske- 
rummet kan  forhindre,  at  Vand  trænger  igen- 
nem til  Underetagen. 

„Men  Børnene",  vil  man  indvende,  „hvor 
skal  de  være,  naar  der  kun  er  et  Opholds- 
værelse, og  Manden  i  Huset  skal  have  Ro 
om  Aftenen,  naar  han  kommer  hjem? 

Selvfølgelig  i  Sove-  og  Barnekamret.  Er 
de  saa  store,  at  de  skal  læse  Lektier,  kan 
de  da  ogsaa  sidde  i  Stuen.     Der  er  ingen 


•  Hvilken  Hat  raader  Du  mig  til  at  kobc,  Fritz? 
Ja,  her  er  skam  gode  Raad  dyre,  min  Pige  — 


V.  C.  S.  Topsøe 

Samlede  Fortællinger 

Tre  Bind. 
9  Kr.  50  Øre  —  Indb.  13  Kr.  50  Øre 

G.  E.  C.  Gad 

mest  fuldkomne  Klaverspillcapparat  hvorpå* 
enhver  —  med  eget  Foredrag  —  kan  udføre 
alle  Musikens  Mesterværker.  Pianotaen,  hvis 
Pris  er  iooo  Kr..  forevises  beredvilligt  dagligt  i 

Petersen  &  Steenstrop's 

Harmoniums-Magasin, 

St.  Kirkestræde  1,  1.  Sal. 


FERRIN 

mod  Blodmangel 

er  en  kemisk  Forbindelse  af  Mælkens 
Æggehvidestofrer  med  Jern. 

Denne  Forbindelse  afgiver  den  bed- 
ste 'Form  for  et  styrkende  organisk 
Jernpræparat.  Faas  paa  Apothekerne. 

Pris  1  Kr.  50  Øre. 
Kbbvn.8  Lereapotheks  kemiske  Fabirk. 


Nyhed. 

Skuespilleren 
PETER  FOERSOM 

Shakespeares  Tolk 

af 

P.  C.rB.  Bondesen 

Med  16  Billeder 
Indb.  1  Kr.  75  Øre 
Faas  i  alle  Boglader 

G.  E.  C.  GAD. 


Gennem  Bogladerne  faas: 

EDVARD  HOLM 

DANMARK-NORGES  HISTORIE 

FRA  DEN  STORE  NORDISKE  KRIGS  SLUTNING 

TIL  RIGERNES  ADSKILLELSE 

(1720-1814) 

I.  FREDERIK  IV's  sidste  Regeringsaar  (1720— 1730) 9  Kr.  75  Øre 

II.  KRISTIAN  VI  (1730— 1746) 11     -     50    - 

III.  FREDERIK  V  (1746-1766) 13     -      *     - 

IV.  KRISTIAN  VII  (1766 -1808).    I.  Bind 15     -      »     - 

V.  —  -~  —  II.     —   13     -    25     - 

G.  E.  C.  GAD. 


Hus  og  Have 


menneskelig  Grund  —  naar  man  ikke  er  et 
godt  Stykke  nærmere  til  at  være  Millionær 
—  til  at  disse  to  Rum  skal  henstaa  ubenyt- 
tede det  halve  Døgn.  Hygieine?  Frisk  Luft 
kan  man  faa  ved  at  lukke  Vinduerne  op 
derinde  i  5  Minutter  hver  Time  og  et  helt 
Kvarter  før  Børnene  gaar  i  Seng.  I  den 
Tid  maa  de  saa  være  i  Sovekamret  eller  i 
Stuen. 

Sovekamrene  maa  jo  ogsaa  være  lidt  prak- 
tisk indrettede,  saa  de  er  lette  at  holde  rene. 
Træsenge  med  store  Fjedermadratser  maa 
banlyses,  og  Jernsenge  med  Patentbund  og 
derover  en  blødt  stoppet  Krølhaars  Madrats 
træde  i  Stedet  for.  Krølhaarsmadratserne  er 
handlelige  og  kan,  naar  ingen  Sengelad  fore- 
findes, bankes  ud  oppe  i  Værelset,  hvis  man 
ikke  foretrækker  at  lade  alt  Sengetøjet  støv- 
suge. Uldne,  stukne,  samt  Duntæpper  kan 
man  bære  ned  i  Gaarden  og  banke  ud  paa 
Snorene. 

Paa  de  ferniserede  Gulve  er  det  mere  hy- 
giejnisk at  anvende  de  smaa  prisbillige  Straa- 
maatter,  som  da  hver  Dag  kan  bankes  ud 
og  ved  Hovedrengøring  skylles  ud  og  hænges 
til  Tørring  i  Gaarden  eller  paa  Loftet.  I 
det  Hele  taget  er  disse  Maatter  meget  an- 
vendelige i  Huset  f.  Eks.  til  Beklædning  af 
Panelet  under  Vinduerne  for  at  lune  eller  til 
Beklædning  af  en  Ydervæg  og  m.  a.  De 
har  den  Fordel,  ikke  at  indsuge  saa  meget 
Støv  som  Tæpper,  der  gaar  ikke  Møl  i  dem, 
og  de  er  lette  at  bære  op  og  ned  ad  Trap- 
perne ved  Rengøring.  En  stor  Nemhed  vilde 
det  være,  om  man  i  alle  Sovekamre  havde 
Vandhane  og  en  stor  Kumme  med  Afløb. 
Ovenover  og  paa  Siderne  af  Kummen,  der 
maa  være  af  Porcellain   med  en  stor  Porcel- 


lains  Bagvæg,  maa  der  da  være  Hylder  til 
Sæbeskaal,  Tandbørstebæger  etc.  Faste  Skabe 
til  Klæder,  Linned  og  Dækketøj.  Desuden 
Toiletbord  med  Skuffer  eller  Kommode  med 
Toiletspejl. 

Ved  at  bo  i  en  Lejlighed  med  faa  Værel- 
ser sparer  man  paa:  Gardiner,  Gardinvask, 
Brændsel,  Belysning  og  Betjening.  Det  skal 
nok  kunne  mærkes  paa  Budgettet. 

Men  det  er  nødvendigt  at  stille  nogle 
Fordringer  til,  at  den  3  Værelsers  Lejlighed, 
som  man  lejer,  har :  et  godt  Pigekammer  — 
holder  man  ikke  Pige,  vinder  man  jo  et 
Værelse  —  gode  Udenomsbekvemmeligheder, 
faste  Skabe  og  Garderober,  et  Brændsels- 
rum, der  kan  tage  20  Tdr.  Kul  eller  Kokes, 
foruden  Brænde,  saa  man  kan  købe  Brænd- 
sel naar  det  er  billigt.  Lejligheder  med 
Centralvarme  bliver  altid  dyrere  end  hvor 
man  selv  betaler  Brændsel  og  kan  spare 
med  Fyringen,  naar  man  ikke  er  hjemme. 
Desuden  maa  man  lægge  Vægt  paa  at  faa 
et  luftigt  Spisekammer,  der  vender  mod  Nord ; 
mod  Øst  kan  passere,  naar  ellers  Lejligheden 
er  god,  mod  Syd  er  uheldigt,  mod  Vest  al- 
deles umuligt.  I  Spisekammeret  maa  der 
være  et  ordentligt  Vindu,  der  vender  direkte 
ud  til  den  friske  Luft  og  ikke  ud  til  en 
Trappegang,  for  at  man  ikke  skal  tvinges  til 
at  købe  Fødevarerne  i  altfor  smaa  Partier, 
thi  i  Følge  en  Statistik  har  det  vist  sig,  at 
Fødevarer  for  Husholdninger  med  2000 — 
4000  Kroners  Indtægt  i  Løbet  af  de  sidste 
ti  Aar  er  steget  med  4  pCt.,  medens  de  for 
Indtægter  paa  1200  Kr.  aarlig  er  steget  med 
5  pCt.  Hvilket  vil  sige,  at  Indkøb  i  de 
smaa  Portioner  er  dyrere  end  i  lidt  større. 

Vibek*  SaHcatA. 


Nyt 

Lommekort 

over 

København 

i  Kr. 

Faas  i  alle  Boglader 

G.  E.  C.  GAD. 


Kgl.  Hof 
Instrument- 
mager 


CORNELIUS  KNUDSEN 

IB  Købmagergade  IB 


Med  Ennas 

Fotografi- 
Apparater 

kan  enhver  strax  Foto- 
grafere overalt. 
Forlang  Katalog. 

„Amatør-Fotografen" 

Vimmelskaftet  47. 


HOVEDKONTOR  FOR  DANMARK: 
AMALIEGADE  3. 

TELEFON  Nf.  7507. 


Speeial- Atelier  for  alt 
moderne  Haararbejde 

for  Damer  og  Herrer. 
Transformations.    Toupets« 

Parykfabrik  og  Lager. 

8F.  Platan         a 
Hoved vagtsgade O 

Ordret  pr.  Port  ekspederes  prompte 


/  alle  Boglader  faas: 


„Stjernehimlen". 

Stjernekort  med  Drejeskive. 
2  Kr.  G.  E.  C.  GAD. 

BILLEDER  AF 

ORDENS  FLORA 


^  -%,   OVER  500  FARVETRYKTE  TAVLER   -%,  -%, 
MED  TEKST  AF 

A.  MENTZ  og  C.  H.  OSTENFELD. 

Med  Undtagelse  af  det  berømte  > Flora  Danica«,  der  udgør  54  Bind  og  koster  c.  2500 
Kr.,  ejer  den  dansk-norske  Litteratur  ikke  noget  botanisk  Billedværk,  som  kan  sidestilles 
med  »Nordens  Flora«.  Ogsaa  i  Sammenligning  med  Udlandets  almenkendte  Planteat- 
lasser rager  det  højt  op  ved  sine  naturtro  og  med  den  fineste  Teknik  udførte  Afbildinger. 
—  Det  vil  være  til  Nytte  og  Glæde  ikke  blot  for  enhver,  som  interesserer  sig  for  Botanik 
men  ogsaaa  for  den,  som  i  kunstnerisk  Øjemed  søger  Motiver  i  Planteverdenen. 


c.  20  Hefter  å  3  Kr. 


Faas  i  alle  Boglader 


G.  E.  C.  Gad. 

Nyhed I 

FOLKEUDGAVEN 

AF 

GENERALSTABENS  KORT  OVER  DANMARK 


OMFATTER 

Sjælland  med  omliggende  Øer  i  25  Blade. 

deraf  18  Blade  i  Maalestok   1 

og  17  Blade  i  Maalestok  1 

—            —            —                 i    6  Blade  i  Maalestok 1 

Jylland  i  129  Blade.    Maalestok 1 

Pyn  med  omliggende  Øer  i  8  Blade.     Maalestok 1 

—     —            —           —    i  2  Blade.     Maalestok 1 

Bornholm  i  6  Blade.     Maalestok 1 


25  Øre  pr«  Blad« 


80,000 
40,000 

160,000 
40,000 
80,000 

160,000 
40.000 


Faas  i  alle  Boglader. 


/  alle  Boglader  faas: 


J.  JENSSEN: 


HJEMMETS  FLORA  : 


ANDET  OPLAG 
—  PRIS:   1    KR.  50  ØRE 
G.  E.  C.  GAD. 


>  »  V  W  "T  * 

J.  JENSSEN: 

HAVENS  PASNING 

AARET  RUNDT 

ANDET  OPLAG    —    PRIS:  1   KR.  INDB. 

Faas  gennem  Bogladerne. 

G.  B.  O.  GAD. 

KJØBENHAVNS 

LAANEOG 
DISKONTOBANK 

AKTIESELSKAB 

Aktiekapital  Ki\  12.000.000 
Reserver  Kr.  1.920.000 


HOVEDSÆDE:  Amagertorv  24.  —  10-4.    Telf.  6900. 
NØRREBRO  AFD.:  Nørrebrogade  26.  —  9-3  og  6V*-8.  Telf.  4951. 
ØSTRE  AFD.:  Bredgade  77.  —  9-2  og  5-7.    Telf.  H  583. 
HELLERUP  AFD.:  Strandvej  96.  —  10-2  og  6-7.   Telf.  Heil.  119. 


Foretager  alle  Køber  og  sælger 

Bankforretninger.  Obligationer  og  Aktier. 


Modtager  Indlaan  og  Indskud  paa  Folio  og  Bankbog. 

3  Mdrs.  Indlaan  =  5  pCt. 
Rente  paa  Bankbog  =  3*1 »  pCt  +  Bonus. 


Boxer  udlejes  i  Hovedsædet  og  Hellerup  Afdeling: 
15—25—40  Kr.  aarlig. 


Værdipapirer  og  Værdigenstande  opbevares  mod  lfa  °/oo 

aarlig  Afgift. 


Rejse-Akkreditiver  udstedes.    Fremmed  Mønt  købes  og  sælges. 

CH  -   _  rfcr 

TURISTFORENINGENS  REJSEHAANDBOG 

DANMARK 

TREDJE   OMARBEJDEDE  UDGAVE 
Med  30  Kort.    Indb.  4  Kr.   50  Øre. 


Særskilt  laas 

SJÆLLAND 

FYN 

med  omliggende  Øer  og 

og 

BORNHOLM 

JYLLAND 

Med  13  Kort. 

Med  18  Kort. 

Indb.  2  Kr.  50  øre. 

Indb.  2  Kr.  50  Øre 

Det  gjensidige  Forsikringsselskab 

„DANMARK" 

Hovedkontor:  Selskabets  Ejendom, 
V.  Boulevard  34,  Filialkontor:  Amagertorv  3. 

Desuden  har  Brandforsikringsafdelingen 
Agenturer  over  hele  Landet  og  Livsforsikrings- 
afdelingen  har  General- Agentur  i  Aarhus: 
Prip,  Clemensborg,  og  i  Odense:  Schreiner, 
Kongensgade  31. 

Brandfart.       Livsfars. 

Forsikringssum c.  877      MM.        c.  50  MM. 

Formue -       31/*    —  c.  10    — 


jfck  familien  hat  <3tøwfe 
af  m  ajjle 

Grammophon 

med  Sange  af 

TOLSTOJ  CONTRA  SHAKESPEARE 

Af  Georg  Brandes. 


I  halvhundrede  Aar  er  nu  Shakespeare 
blevet  nedsat  med  grove  Ord  som  den, 
der  har  udgivet  sig  for  Ophav  til  Vær- 
ker, af  hvilke  han  ikke  var  i  Stand  til 
at  forfatte  et  eneste,  men  hvis  Mester 
Lord  Bacon  var.  Dramerne  pristes  paa 
hans  Bekostning. 

Tolstoj  lader  Shakespeare  beholde  Æren 
for  de  Dramer,  der  er  komne  til  os  un- 
der hans  Navn.  Men  selve  denne  Ære 
bliver  under  hans  Hænder  til  Skam;  thi 
Shakespeares  Værker  er  daarlig  Kunst  og 
deres  Tendenser  af  den  laveste,  usædelig- 
ste Art.  Naar  Meresjkovski  angriber  Tol- 
stoj, gaar  han  ikke  halvt  saa  vidt  som 
Tolstoj,  naar  han  angriber  Shakespeare. 

Som  Patriarken  i  JasnajaPoljana  i  sin 
Tid  i  sin  Bog  om  Kunsten  begyndte  med 
at  latterliggøre  den  moderne  Kunstbestræ- 
belse ved  en  uforholdsmæssig  lang  sati- 
risk Skildring  af  Prøverne  paa  en  Opera, 
saaledes  begynder  han  her  med  en  utro- 
ligt vidtløftig  Nedrivning  af  Kong  Lear, 
der  i  hans  Genfortælling  bliver  til  et  Uhyre 
af  Urimelighed  og  Unatur. 

Hvad  han  siger  mod  Stykkets  Udgangs- 
punkt, har  Andre  sagt  før  ham ;  men  de 
har  ikke  af  Svaghederne  i  Stykkets  Eks- 
position ladet  sig  Glæden  berøve  over 
dets  Storhed. 

Tolstoj  derimod  indvender  overfor  Lear 
som  overhovedet  overfor  Shakespeares 
Digtning,  at  her  mangler  enhver  Indivi- 
dualisering af  Sproget;  alle  Personerne 
taler  ens.     Han  sigter  herved  ikke  alene 

til  de  Spor  af  Euphuisme,  ingen  Kritiker 
har  ladet  uomtalt;  men  for  ham  er  Spøg 
hos- Shakespeare  altid  uvittig  og  kjed- 
sommelig,  Pathos  altid  hul  og  tom.  Om 
Julia,  Desdemona,  Cordelia,  Imogen  og 
Marina  siger  han,  at  de  alle  taler  det 
samme  kunstlede,  sentimentale  Sprog. 

Hvis  Shakespeare  er  uvittig  —  hvem  er 
da  vittig?  Dersom  Shakespeare  er  hul, 
hvem  er  da  lødig?  Om  Sligt  lader  sig 
ikke  disputere.  Dersom  En  kalder  Raffael 
flov  og  Leonardo  affekteret,  saa  er  det 
ikke  Umagen  værd  at  indlade  sig  i  Ord- 
strid. Men  skal  den  Paastand,  at  hos 
Shakespeare  alle  Personerne  taler  ens, 
have  en  Mening,  saa  maa  det  være  den, 
at  man  kender  Shakespeare  igen  i  dem 
alle.  Men  hvad  vil  dette  sige  andet  end 
at  han  har  sin  Personlighed  og  derfor 
sin  Stil.  Hvilken  sand  Kunstner  kender 
man  ikke  i  hans  Værker,  og  ved  første 
Blik!  Mon  ikke  Rembrandt,  mon  ikke 
Turgeniev,  mon  ikke  Tolstoj? 

Alle  Shakespeares  Hovedskikkelser  be- 
tegnes som  usande,  Hamlet  med  Simplist- 
Bevisgrunde  som  disse:  „I  det  ene  Øjeblik 
nærer  han  Ærefrygt  for  sin  Faders  Aand, 
i  det  næste  kalder  han  Aanden  Gamle 
Muldvarp;  snart  elsker  han  Ofelia,  snart 
piner  han  hende«.  Livssande  skal  kun 
nogle  Bifigurer  være,  Portia  i  Købmanden 
og  Polonius;  af  Hovedfigurerne  en  ene- 
ste, Falstaff,  men  her  ødelægges  Skikkel- 
sens kunstneriske  Virkning  af  dens  mo- 
ralske Mangler:  Fylderi,  Udsvævelser, 
49* 

Fejghed  osv.  Man  skulde  forsværge,  at 
det  var  en  Digter,  endog  en  stor  Digter, 
fra  hvis  Læber  der  lød  den  Kritik.  Rig- 
tignok har  den  Rousseau'ske  Moralist 
snart  dræbt  Digteren  i  Tolstoj. 

Hos  Shakespeare  er  Alt  overdrevet,  hed- 
der det  i  Skriftet;  men  uden  Maadehold 
kan  Ingen  være  Kunstner,  uden  Sans  for 
Maal  og  Maade  har  aldrig  nogen  været 
det.  Lad  Shakespeare  være  hvad  han 
iøvrigt  vil,  blot  ikke  Kunstner. 

Med  Anvendelsen  af  Maadeholdskravet 
vilde  man  kunne  gøre  det  af  med  Mi- 
chelangelo som  med  Rubens;  dog  især 
med  Tolstoj.  Er  det  Maadehold,  at  til- 
lægge Shakespeare  »den  laveste,  mest 
gemene  Livsanskuelse«,  at  paastaa,  hans 
Dramer  ved  deres  Usædelighed  »berøver 
Læseren  Evne  til  at  skelne  mellem  Godt 
og  Ondt«,  at  kalde  ham  »en  ubetydelig, 
ukunstnerisk,  ligefrem  usædelig  Skribent«  ? 

Shakespeares  Værker,  hedder  det,  »har 
intet  at  gøre  med  Kunst  og  Poesi,  laante 
som  de  er.  rent  udvortes  sammenstyk- 
kede som  Mosaiker".  For  fuldt  Alvor 
hævder  Tolstoj  som  forsmædeligt  for 
Shakespeare,  at  han  har  taget  sine  Æm- 
ner  fra  gamle  Fortællinger  og  Skuespil,  ja 
han  skal  have  fordærvet  Stofferne  ved 
at  underkaste  dem  sin  Behandling;  det 
gamle  Drama  Leir  staar  over  hans  Lear, 
Saxos  Amleth  over  hans  Hamlet,  Cin- 
thios  Othello  over  hans  —  lutter  Paa- 
stande, som  svarer  til  et  kunstnerisk  Dan- 
nelsestrin, der  bedrøver  hos  Tolstoj. 

Men  den  store  Russer  skræmmes  nu 
engang  ikke  tilbage  af  noget  nok  saå 
vildt  Paradoks.  I  Kreutzersonaten  fordømte 
han  det  naturlige  Samliv  mellem  Kønnene, 
endog  i  Ægteskabet;  i  sin  Bog  om  Kun- 
sten satte  han  den  bibelske  Fortælling 
om  Joseph  over  al  moderne  Poesi ;  til  Le- 
winsky,  som  besøgte  ham,  udtalte  han  den 
Formodning,  at  Ibsen  i  sine  senere  Dra- 
mer  drev  Gjæk    med  Tilskuerne,    vilde 


prøve  om  der  var  nogen  Galskab,  de 
ikke  godkendte. 

Det  Fnug  af  Sandhed,  der  findes  i  hans 
Shakespeare-Kritik,  Paastanden  at  Shake- 
speare ikke  sjældent  arbejder  med  den 
øjeblikkelige  teatralske  Effekt  for  øje,  er 
for  mangfoldige  Aar  siden  langt  bedre 
hævdet  af  Rumelin. 

Dog  Shakespeares  kunstneriske  Mang- 
ler vilde  maaske  finde  en  mildere  Be- 
dømmelse hos  Tolstoj,  ifald  hans  Værker 
ikke,  som  det  paastaas,  manglede  en- 
hver religiøs  eller  sædelig  Overbevisning. 

Dramet  skal  efter  Tolstojs  Opfattelse 
»meddele  Menneskene  noget  om  deres 
Forhold  til  Gud,  til  Altet,  Evigheden, 
Uendeligheden".  Shakespeares  Dramer 
indeholder  intet  af  den  Art. 

Han  var,  hedder  det,  allerede  glemt, 
da  Tyskerne  i  Slutningen  af  det  18.  Aar- 
hundrede  bragte  ham  paa  Mode.  Dette 
er  tidtnok  sagt,  men  bliver  ikke  et  Gran 
sandere  for  det.  »En  Række  tilfældige  Om- 
stændigheder« fik  Goethe  til  at  prise  ham. 
De  tyske  Kritikere  istemmede  af  Snob- 
beri denne  Ros  og  »alle  Skribenter  be- 
gyndte nu  at  efterligne  Shakespeare  og 
skrive  intetsigende  Dramer;  saaledes 
Goethe,  Schiller,  Hugo,  og  i  Rusland  Pusj- 
kin,  Ostrovski,  Alexis  Tolstoj.«  Naar  og- 
saa  Goethe,  Schiller  og  Hugo  falder  for 
Leen,  saa  tilintetgøres  Shakespeare  i  det 
Mindste  ikke  i  daarligt  Selskab.  Man 
læser  om,  og  prøver  om  man  ikke  har 
misforstaaet:  Goethe  —  intetsigende? 
Schiller  —  intetsigende.  Som  Narren  siger 
i  Aladdin: 

Jeg  gantes  ej.     Det  staar  min  Tro  i  Brevet. 

Alle  disse  Digtere  udtrykker  nemlig  en 
fordærvet  Overklasse-Livsanskuelse,  mær- 
keligt nok  øjensynligt  alle  den  samme, 
endda  der  som  bekendt  er  ret  store  For- 
skelligheder mellem  dem. 

Shakespeares  Hovedsynd  er  hansRinge- 

agt  for  Massernes  Dømmekraft,  som  gøres 
til  Ringeagt  for  Menigmand. 

Tolstoj  priser  Homer  paa  hans  Bekost- 
ning, ligesom  Homer  overhovedet  er  den 
eneste  Digter,  der  hos  ham  undgaar  For- 
dømmelsen. Tolstoj  har  overset,  at  Ho- 
mer er  mindst  ligesaa  aristokratisk  som 
Shakespeare.  Thersites  i  anden  Sang  af 
Iliaden,  der  taler  Folkets  og  Fredens  Sag 

—  Sager,  der  er  Tolstoj  saare  kære  — 
faar  som  bekendt  en  overmaade  daarlig 
Behandling  af  Odysseus,  og  alle  Høv- 
dinge ledsager  de  Prygl,  han  faar,  med 
deres  højrøstede  Bifald. 

Shakespeares  Ry  er  for  Tolstoj  en 
Modesag  som  Interessen  var  for  Dreyfus. 
(Ligheden  mellem  Shakespeares  og  Drey- 
fus' Tilfælde  er  idetmindste  ikke  over- 
vældende.) 

Det  vil  gaa  den  berømte  Englænder 
som  andre  overvurderede  Aander.  I  Fyr- 
rerne pristes  Eugéne  Sue  og  George  Sand 

—  Tolstoj  kan  bringe  det  over  sit  Hjerte 
at  nævne  de  kto  i  ét  Aandedrag  —  nu 
er  de  glemte.  Hegel,  Comte  og  Darwin 
spillede  engang  en  Rolle ;  nu  er  de  glemte 
eller  ved  at  glemmes.  Shakespeare  hol- 
der sig  endnu,  fordi  den  fordærvede  Livs- 
anskuelse i  hans  Skrifter  stemmer  med 
den  fordærvede  Aandsretning  hos  den 
velhavende  Tiendedel  af  Landenes  Be- 
folkning. 

»Jo  triviellere  et  Fænomen  er,  des  hel- 
ligere udgives  det  for  at  være«.  Shake- 
speare minder  i  den  Henseende  Tolstoj 
om  Paven  i  Rom.  Han  ligner  Paven 
omtrent  saa  meget  som  han  ligner  Drey- 
fus. 

Det  er  visselig  ikke  Shakespeare,  som 
her  trænger  til  et  Forsvar.  For  hans 
Ry  i  Fremtiden  er  jeg  ganske  uden 
Sorger. 

Nej,  det  er  de  stakkels  Kritikere,  hvem 
Tolstoj  overøser  med  sin  Ringeagt,  der 
kan  behøve  et;  thi  deres  Fremtidsry  er 


mindre  sikkert;  de  maa  forsvare  sig  i 
Nutiden. 

De  kommer  højligt  tilkort  i  Tolstojs 
Gengivelse  af  dem.  Tolstoj  har  f.  Ex. 
anført  Undertegnede  unøjagtigt  paa  Rus- 
sisk —  maaske  paa  Grund  af  en  Fejl  i 
min  russiske  Shakespeare  —  og  hverken 
den  danske,  engelske  eller  tyske  Over- 
sætter af  hans  Arbejde  har  citeret  mine 
Ord,  som  de  staar  i  min  danske,  engel- 
ske eller  tyske  Tekst.  Hovedstedet  om 
Cymbeline  er  endda  forvansket  indtil  Me- 
ningsløshed. Jeg  har  ikke  talt  om  Van- 
skeligheden ved  at  holde  sit  Liv  rent  for 
andre  Menneskers  Forurettelser,  men  ved 
at  holde  sit  Liv  helt  rent  for  Usandhed, 
Bedrag  og  Overlast  imod  andre  Menne- 
sker. Jeg  har  vist,  at  Shakespeare  paa 
det  Tidspunkt,  da  han  skrev  Cymbeline, 
indsaa,  at  Formaalsmoralen  er  den  eneste 
sande,  eneste  mulige. 

Saa  er  altsaa  ifølge  Brandes,  udraaber 
Tolstoj,  Grundsætningen,  at  Formaalet 
helliger  Midlet,  den  som  Shakespeare 
hylder  —  og  han  udtømmer  nu  sin  For- 
agts Skaaler  over  Shakespeares  Jesuitisme. 

Ifald  disse  Linjer  skulde  komme  Rus- 
lands store  Digter  (men  ak!  ikke  skarpe 
Tænker)  for  øje,  vilde  jeg  bede  ham 
læse  efter  hvad  Eduard  von  Hartmann  i 
sin  Phånomenologie  des  sittlichen  Bewusstseins 
Side  563  ff.  siger  om  Formaalsmoral  og 
Jesuitisme.  Han  vil  deraf  se,  at  Prin- 
cipet:  Formaalet  helliger  Midlet  kun  er 
en  ufuldkommen  Omskrivning  af  For- 
maalsmoralens  utvivlsomt  sande  Princip 
og  at  dette  Princip  selvfølgelig  ikke  ret- 
færdiggør ethvert  Middel,  der  tjener  Maa- 
let,  uden  Hensyn  til  dette  Middels  Side- 
virkninger. At  Shakespeare  skulde  overse 
dette  Hensyn,  kan  visselig  Ingen  udlede 
hverken  af  hans  Cymbeline  eller  af  noget 
andet  Skuespil,  han  har  digtet. 

Forbausende  er  det  at  se,  hvad  Ind- 
tryk Tolstojs  Angreb   paa   Shakespeare 

har  gjort  paa  adskillige  Literatorer  i  og 
udenfor  England.  Mandens  utvivlsomme 
Storhed  paa  andre  Omraader  har  gjort 
dem  usikre  overfor  hans  ikke  mindre 
utvivlsomme  Svaghed  som  Kunstdommer, 
og  der  er  dog  Seeder,  hvor  han  formelig 
minder  om  Nordau. 

Det  kan  ikke  undre,  at  Bernard  Shaw 
applauderer  Tolstoj  med  Voldsomhed.  De 
paradoxale  Aander  tiltrækker  nu  engang 
hinanden  magnetisk.  Men  det  har  for- 
bauset  mig,  at  William  Archer  i  Anledning 


af  disse  Angreb  erklærer  Englænderne  for 
ude  af  Stand  til  uhildet  Gendrivelse,  da 
de  ikke  formaar  at  se  paa  Shakespeare 
med  friske  øjne,  fordi  de  har  lært  ham 
altfor  tidligt  at  kende.  Han  drager  da 
ingen  anden  Slutning  af  Tolstoj  contra 
Shakespeare  end  den,  at  Shakespeare- 
Læsning  bør  forbydes  engelske  Skole- 
børn. 

Det  er  vist  for  sildigt  nu  at  formene 
dem  den  Læsning;  den  omstridte  Drama- 
tiker vil  blive  vanskelig  at  erstatte. 

Udgravningerne  i  Slotsgaarden,  set  fra  Dronningens  Trappe. 

1.  Absalons  Ringmur.  2.  Absalons  Taarn.   3.  Mure  i  Absalons  Bryggers  og  Bagers.  4.  Fundament  tra  Absalons  Kirke- 

flej.    5.  Hvælving  fra  det  i8Je  Aarh.  over  Absalons  Brand.    6.  Murrester  fra  Midten  af  det  13de  Aarh.    7.  Levninger 

af  Borgkapellet.    8.  Bagerovn,  edclagt  1368.    9.  Fundament  af  Riddersalen.    10.  Ydre  Ringmure,  anlagte  samtidig  med 

Riddersalen.    11.  Christian  III's  og  Frederik  IVs  Bygninger.    12.  Fundament  for  Portalen  i  det  ferste  Christiansborg. 

FRA  UDGRAVNINGEN  AF 
ABSALONS  BORG  OG  KØBENHAVNS  SLOT 

Af  Ingeniørkapitain  H.  U.  RAMSING. 


„T^ODEM  anno  deturbandæ  piraticæ  gratia 
-Li  Absalon  insulam  tnaritimam  novo  ca- 
stelli  fundamento  complexus,  exigui  muni- 
menti  beneficio  ingens  patriæ  præsidium  attulit", 
eller  paa  Dansk:  „Samme  Aar  (o:  1167) 
skabte  Absalon  Fædrelandet  et  betydeligt 
Værn  ved  en  ringe  Befæstning,  idet  han  for 
at  hindre  Sørøvertogene  omgav  Strandholmen 
med  en  fra  Grunden  nybygget  Borg". 

Med  disse  Ord  lader  Saxo  for  første  Gang 
den  Borg  træde  frem  paa  Historiens  Blade, 
som  skulde  danne  Hjærtet  i  den  By,  af 
hvilken  Rigets  Hovedstad  skulde  udvikle  sig. 

Hvem  skulde  have  troet,  at  disse  faa  Li- 
nier, hvis  rette  Tydning  for  en  lille  Menne- 
skealder siden  kun  voldte  vore  Historikere 
Hovedbrud,  atter  i  det  Herrens  Aar  1907 
skulde  faa  Aktualitetens  Interesse  i  vide 
Kredse  af  Københavns  Befolkning?  Og  hvor 
forunderligt.  Skønt  Strandholmens  ældste  Navn 
blev  ændret  til  Slotsholmen,  efter  at  den  var 


bleven  Sæde  for  Borgen,  bevaredes  Navnet 
paa  den  Strand,  hvorefter  Holmen  oprindelig 
opkaldtes,  i  trofast  Overlevering  lige  til  vore 
Dage.  Hvilken  Københavner  ved  ikke,  at 
Gaderne  der  nede  siden  Arilds  Tid  hedde 
„Ved  Stranden"  og  „Gammel  Strand"  1  Og- 
saa  Fortsættelsen  af  disse  Gader  var  op- 
rindelig benævnt  derefter,  idet  de  ældste 
Skøder  paa  Grundene  i  Frederiksholms  Ka- 
nal betegne  disse  som  liggende  „ved  Slots- 
stranden." 

Forinden  vi  vende  os  til  de  sidste  Dages 
Udgravninger  i  Christiansborgs  Slotsgaard, 
lad  os  da  kaste  et  hurtigt  Blik  paa  For- 
holdene langs  Havnen,  saaledes  som  de  maa 
have  været  paa  Absalons  Tid.  Det  er  navn- 
lig ved  den  utrættelige  Forsker,  Lærer  Rosen- 
kjars  Arbejde,  at  det  i  de  seneste  Aar  er 
blevet  muligt  at  føre  Beskrivelsen  heraf  fra 
Gisningernes  over  i  Virkelighedens  Land. 

Strandlinien  skød  sig  ind  i  en  Bugt  under 

Raadhuset  og  dens  Retning  kan  derefter  om- 
trent angives  ved  Gaderne  Løngangsstræde, 
Nybrogade,  Gammel  Strand,  Fortunstræde, 
Vingaardsstræde  og  Asylgade,  hvorefter  den 
paa  Landmandsbankens  Grund  bøjede  videre 
mod  Nord.  Langs  Stranden  laa  der  mod 
Vest,  indtil  Højbroplads,  en  lav  og  sid  Eng 
af  lignende  Karakter    som    vi    i    vore    Dage 


Revshalen   frem  under   største    Delen    af   det 
nuværende  Christianshavn. 

Længst  mod  Nord  laa  den  med  Mur  og 
Grav  befæstede  Fogedgaard  Østergaard,  den 
senere  Vingaard,  uden  Tvivl  paa  en  Opfyldning, 
der  hævede  den  over  Høj vandso vers vømmel- 
serne,  og  paa  dens  Jord  langs  Stranden,  paa 
Bremerholmen    og    vel    ogsaa   paa   Revshalen 


Københavns  Slot  i  Forhold  til  Christiansborg. 


kende  den  ved  Kalvebodstrand.  Derefter 
blev  Jordsmonnet  lidt  højere  og  fastere, 
men  dog  saa  lavt,  at  det  kunde  oversvøm- 
mes ved  Højvande.  Foran  Kysten  laa  flere 
Smaaholme,  af  hvilke  Bremerholmen  udfor 
Vingaardsstræde  og  de  tre  Strandholme  udfor 
Gammel  Strand  vare  de  største.  Hinsides 
Farvandet  strakte  Amager  sig  til  den  dæk- 
kede Vej  udenom  Christianshavns  Vold,  og 
herfra  skød  der  sig  atter  en  lav,  fliget  Halvø 


foregik  Handelen  fra  Boder,  som  rejstes  i 
Sildetiden.  Benævnelsen  Gamkbodehavn,  der 
brugtes  om  denne  Del  af  Havnen  allerede 
100  Aar  efter  Absalons  Tid,  vidner  om  Be- 
byggelsens Karakter  og  Ælde.  Til  Højbro- 
plads  naaede  denne  Bebyggelse  ikke,  thi  der 
er  fundet  store  Bøgegrene  og  Masser  af 
Bøgeløv  oven  paa  Englaget  ved  Højbro. 
Hvor  Absalon  nu  knejser  højt  til  Hest,  stod 
der  en  skyggefuld  Bøgelund,   da   han    rejste 

sin  Borg.  Længere  mod  Vest,  paa  det  høje 
Land  bag  Strandengen,  laa  den  gamle  Lands- 
by Havn  med  sin  Trækirke,  helliget  St.  Cle- 
mens, omtrent  midt  i  Frederiksberggade  og 
med  sit  Bystævne  paa  Gammel  Torv,  dens 
Havn  var  i  Katiesund,  et  lavvandet  Sund 
tæt  langs  Løngangsstrædes  Sydside,  der  be- 
skyttedes ud  mod  Stranden  af  en  lav  lang- 
strakt Holm  eller  Revle. 

Strandholmen    eller    Slotsholmen,    hvorpaa 
Borgen  rejstes,  var  tilgroet  med  en  tæt  Skov 


Absalons  Ringmur  (l)  og  Taarn  (2);  i  Baggrunden  Bryggersets  Mure  (3). 

af  Tagrør    paa    den  Side,    som    vendte    ind 
imod  Fastlandet. 

Udgravningerne  have,  sammenholdt  med 
Lærer  Rosenkjærs  Undersøgelser,  givet  over- 
raskende detaillerede  Oplysninger,  ikke  blot 
om  selve  Formen  af  Absalons  Borg,  men  og- 
saa  om  de  Arbejder,  der  vare  forbundne 
med  dens  Opførelse.  Det  er  saaledes  paa- 
vist,  at  der  ligger  en  Transportvej,  dannet 
af  Risknipper,  paa  begge  Sider  af  Højbro 
saavel  paa  den  oprindelige  Strandeng  paa 
Byens  Side  som  ogsaa  paa  Slotsholmens 
Muldoverflade  mellem  Slottet  og  Slotskirken. 
Levningerne  af  de  svære  Egepæle,  som  bar 
den  ældste  Højbro,  staa  netop  i  Linie  med 
de  to  Vejstykker,  og  den  skylder  altsaa  og- 
saa   Absalon    sin    Oprindelse.     Vejen    peger 


dels  henimod  Borgen,  dels  op  imod  det  Sted 
paa  Graabrødretorv,  hvor  der  er  fundet  Rester 
af  gamle  Kalk-  og  Teglovne.  Det  er  da 
rimeligt,  at  Kalken  og  Murstenene  til  Bor- 
gen ere  blevne  brændte  her,  paa  det  den 
Gang  ubebyggede  Mellemrum  mellem  Nørre- 
gade og  Bjørnebrogade  (nuværende  Køb- 
magergade), hvor  senere  de  saa  nøje  til 
Byens  Overgang  til  Bispestolen  knyttede  kirke- 
lige Anlæg,  Frue  Kirke  med  Kannikeboliger, 
Graabrødre  Kloster  og  Helligaands  Huset 
skulde  faa  deres  Plads 
og  danne  Bindeledet 
mellem  Byen  paa  Bak- 
ken og  Boderne  ved 
Havnen. 

Da     [selve      Strand- 
holmen   laa    saa    lavt, 
maatte        Borggaarden 
sikres    mod    Højvande, 
og    vi     se    derfor,    at 
der   paa    hele    Borgens 
Omraade,  og   kun  der, 
er     foretaget     en    Op- 
fyldning med  sort  Eng- 
jord    indtil    ca.   6  Fod 
over      daglig     Vande ; 
formodentlig   er  Fylden 
gravet    i    Strandengen    tæt    ved    Transport- 
vejen,   hvor    der    f.   Ex.    ved    Læderstræde 
fandtes  forskellige  uregelmæssige  Huller  i  Eng- 
laget.    Tæt  udenfor  Borgens  Mur  ligger  der 
paa    et    enkelt   Sted   en   lille  Dynge  af  den 
sorte  Jord,  som  viser,   hvor   den  blev  aflæs- 
set, inden  den  kunde  føres  ind  mellem  Fun- 
damenterne. 

Udgravningen  har  vist,  at  Absalons  Borg 
bestod  af  en  ca.  5  Fod  tyk  tilnærmelsesvis 
cirkulær  Ringmur,  henimod  200  Fod  i  Dia- 
meter og  beklædt  udvendig  og  indvendig 
med  regelmæssig  tilhugne  Limsten,  formede 
efter  Murens  Runding.  Murens  Kampstens- 
fundament  hviler,  ligesom  de  øvrige  absalo- 
niske  Bygninger,  paa  selve  den  oprindelige 
Terrainoverflade   og   vise    derved  tydeligt,  at 

de  ere  anbragte  sam- 
tidig med  den  første 
Opfyldning  paa  Hol- 
men. Der  er  paa  en- 
kelte Steder  bevaret 
Stykker  af  Ringmuren 
paa  hen  imod  10  Fods 
Højde  over  den  uden 
for  liggende  Holm,  men 
selvfølgelig  har  Muren 
oprindelig  været  bety- 
delig højere.  Overalt 
langs  dens  Fod  ligger 
et  Lag  af  Mursten, 
blandet  med  Brud- 
stykker af  flade  Kridt- 
sten,  der  have  tjent 
til    Afdækning    af  en 


Kobenhavns  ældste  Segl,  fra  1296. 


dament,  der   udgrave- 
des mellem  Christians- 
borgs   Hovedport     og 
Frederik  VII's  Statue, 
ligesom    Ringmursfun- 
damentet  laa  umiddel- 
bart paa  det  oprinde- 
i   lige  Terrain,  og    Bor- 
\  gens  Hovedtaarn  maa 
i  derfor     sikkert    søges 
f  her. 

Det  synes  rimeligt, 
at  Byens  ældste  be- 
varede Segl  fra  1296, 
som  viser  et  Hoved- 
taarn, liggende  bagved 
to  Sidetaarne,  for- 
bundne  ved    en   buet 


Murkrone.  Det  synes  at  stamme  fra  Borgens 
første  Ødelæggelse  og  tyder  paa,  at  Muren 
var  kronet  med  Murstenstinder.  Springende 
frem  foran  Muren  har  der  været  anbragt  for- 
skellige Taarne,  byggede  af  røde  Mursten 
paa  Kampstens  Sokkel,  og  et  af  disse  er 
udgravet  omtrent  midt  i  den  nuværende  Slots- 
gaard.  Dette  Taarn  har  efter  al  Sandsyn- 
lighed haft  en  Pendant  i  det  som  i  det  senere 
Slot  erstattedes  med  det  saakaldte  bage- 
ste Taarn,  hvis  Plads  var  omtrent  paa  Chri- 
stiansborgs sydøstlige  Hjørne,  thi  Traditio- 
nen udpegede  dette  Taarn  som  noget  af  det 
ældste  i  Slottet.  Det 
samme  sagdes  om  de 
Bygninger,  der  stod 
over  det  nu  fundne 
Taarn  og  om  Absalons 
Brønd,  og  her  har  Tra- 
ditionen i  begge  Tilfælde 
Ret. 

Desuden  har  Borgen 
sikkert  haft  et  Hoved- 
taarn, en  Don  jon.  Rosen- 
kjærs Undersøgelser  i 
1 902  viste,  at  i  alt  Fald 
Dele  af  Blaataarns  Fun- 


Kvadratstens     Mur     med    Tinder,    forestiller 
selve  Absalons  Borg. 

Indenfor  Ringmuren  fandtes  efter  sæd- 
vanlig middelalderlig  Skik  en  Del  Bygnin- 
ger, anbragte  med  den  ene  Gavl  imod 
Ringmuren  og  den  anden  vendende  ud  til 
Borggaarden.  Ved  Udgravningerne  er  der 
fundet  ret  anselige  Ruiner  af  et  af  disse 
Huse,  som  øjensynlig  har  hørt  til  Økonomi- 
fløjen. Murene  af  Teglsten  ligne  meget 
det  ældste  Murværk  i  Taarnet.  Huset  er 
delt  i  to  Rum,  af  hvilket  det  første,  som 
maaske  har  været  Bryggers,  endnu  tildels  har 


Bagerovn  (1  og  2)  og  Riddersalsfundamentet  (3). 

sit  ældste  Murstensgulv,  lagt  paa  den  sorte 
Fyld,  medens  det  andet  rummer  Levningerne 
af  to  Bagerovne,  en  meget  gammel,  der  lig- 
ger paa  det  sorte  Fyldlag,  og  en  anden  yngre, 
som  stammer  fra  en  Tid,  da  Bygningens  Fa- 
cade mod  Gaarden  var  trukket  tilbage,  saa- 
ledes  at  den  ældste  Ovn  paa  dette  Tidspunkt 
laa  begravet  under  den  udvidede  Borggaard. 

Tæt    ved    denne   Bygning    ligger  Borgens 
Brønd,  der  jo  ogsaa  af  Traditionen  benævne- 
des   som  Absalons.     Udgravningen   har  vist, 
at  Antagelsen  er  rig- 
tig,    thi    den    sorte 
Fyld   ligger  tæt   ind 
imod     den     af    raa 
Kampsten       opsatte 
Brønd  og  er  saa  ren 
og  ublandet,  at  den 
ikke  kan  have  været 
fjærnet  og  atter  paa- 
ført   ved    en    senere 

Brøndgravning. 
Brøndens  Anlæg  er 
samtidig  med  Borg- 
pladsens første  Op- 
fyldning; den  er  ført 
helt  ned  til  Saltholms- 
kalken og  er  ca.  24 
Fod  dyb.  Brønden 
laa  oprindelig  frit  i 
Borggaarden ;  siden 
Christiansborgs  An- 
læg sker  Adgangen  ad  en  underjordisk  Hvæl- 
ving fra  Slotskæl deren.  Paa  den  anden  Side 
Brønden  slutter  et  andet  Kampstensfundament 
for  en  absolonisk  Bygning  sig  til  Ringmuren, 
men  der  er  ikke  bevaret  nogen  Rest  af  det 
Murværk,  som  oprindelig  har  staaet  derpaa  og 
som  dannede  Afslutningen  af  den  Fløj,  hvori 
Borgkapellet  fandtes. 

Det  er  kun  sparsomme  Efterretninger,  som 
Krønikerne  give  os  om  Absalons  Borg,  og 
de  tale  sædvanligvis  kun  om  dens  Brug  i 
Ufreds  Tid.  Saxo  beretter  saaledes  udfør- 
ligt   om,    hvorledes    Absalon   i    1171    var   i 


Absalons  Brend. 


Bad  paa  Borgen,  da  en  vendisk  Sørøver- 
skude  kom  i  Sigte.  Han  iførte  sig  i  Hast 
sine  Klæder,  gik  om  Bord  paa  sit  Skib, 
erobrede  det  fjendtlige  Fartøj  og  rejste  de 
henrettede  Sørøveres  Hoveder  paa  Stage  langs 
Borgens  Ringmur  til  Skræk  og  Advarsel; 
Sjællænderne  havde  allerede  i  Forvejen  an- 
bragt andre  Sørøverhoveder  paa  Muren.  I 
1178  tog  den  gamle  Ærkebisp  Eskil  ind  paa 
Borgen,  da  han  havde  nedlagt  sit  Embede 
og  var  paa  Rejse  til  Clairvaux,  hvor  han 
henlevede  sine  sidste 
Dage,  og  i  1180 
søgte  Absalon  selv 
sin  Tilflugt  til  Bor- 
gen i  Havn,  da  han 
blev  fordrevet  fra 
Skaane  af  de  op- 
rørske Bønder. 

I  Slutningen  af 
Erik  Plovpennings  Re- 
geringstid opstod  der 
en  Strid  mellem  Ros- 
kildebispen Niels  Stig- 
sen og  Kongen,  der 
i  1247  bemægtigede 
sig  Borgen ;  kort  efter 
indvikledes  Kongen  i 
andre  Stridigheder 
med  sin  Broder  Her- 
tug Abel,  som  jo  til- 
sidst  voldte  Kong 
Eriks  Død.  Under  disse  urolige  Forhold 
saa  Lybækkerne  deres  Snit  til  at  udsende 
en  mægtig  Flaade  under  Borgmester  Alex- 
ander von  Soltwedels  Anførsel,  der  plyn- 
drede langs  Sundets  Kyster,  og  som  ogsaa 
fandt  Lejlighed  til  at  erobre  og  ødelægge 
København  og  dens  Borg.  Det  er  ganske 
sikkert  denne  Ødelæggelse,  som  det  ældste 
Brandlag,  der  ved  Udgravningen  laa  som  et 
kvartertykt  Trækuls-  og  Askelag  tæt  over 
de  absaloniske  Bygningsr  ester,  bærer  Vidne 
om.  Navnlig  hen  over  Kampstensfunda- 
mentet      ved      Kirkefløjen     og     over      Mur- 

Kebenhavns  Slot  i  det  17de  Aarh. 


stensgulvet  i  Bryggerset  var  dette  Lag  tyde- 
ligt. 

Ved  Kong  Eriks  Død  fik  Bispestolen  atter 
Borgen  i  Hænde,  og  Borgen  blev  genopført 
i  Hovedtrækkene  vistnok  i  den  gamle  Form; 
Rester  af  to  Smaabygninger  mellem  Brygger- 
set og  Kapellet  samt  et  muret  Afløb  fra  den 
ene  Bygning  ud  for  Brønden  ud  gennem  Ring- 
muren hidrøre  vistnok  fra  Genopførelsen  efter 
Branden  i  1248,  thi  de  vare  ikke  dækkede 
af  det  ældste  Brandlag  og  ere  funderede  i 
den  sorte  Fyld,  ikke  paa  den  oprindelige 
Terrainoverflade.  Derimod  laa  det  næste 
Brandlag  hen  over  dem. 

Det  melder  om  den  næste  Ufredstid  i 
Borgens  Historie. 

Kong  Christoffer  d.  1ste  var  i  Strid  med  den 
mægtige  Ærkebisp  Jakob  Erlandssøny  der 
nægtede  at  krone  hans  Søn  og  Tronfølger 
og  iruede  med  Band  over  den  Bisp,  som 
gjorde  det.  Kongen  lod  Ærkebispen  fængsle 
og   føre   til   Hagenskov   paa   Fy  en,   og   Ros- 


kildebispen Peder  Skælmsøn  (Bang)  lyste 
derfor  fra  Københavns  Borg  Interdikt  over 
sit  Stift  og  satte  Kongen  i  Kirkens  Band. 
Derpaa  flygtede  Bisp  Peder  fra  Sjælland  til 
Rygen,  der  hørte  med  til  Stiftet  og  fik 
Rygerfyrsten  Jarimar  til  at  antage  sig  Kir- 
kens Sag.  Jarimar  bemægtigede  sig  Køben- 
havn d.  18.  April  1259  trods  Borgernes 
Modstand.  Han  trængte  ind  gennem  Befæst- 
ningen ved  Studiestræde  paa  det  Sted,  der 
længe  efter  kaldtes  Jermers  (o:  Jarimars) 
Gab  og  erobrede  og  ødelagde  ogsaa  Borgen, 
næppe  til  synderlig  Tilfredshed  for  Roskilde- 
bispen, hvis  Ærinde  han  gik. 

Det  endnu  bevarede  Pavebrev  paalægger 
Ryboerne  at  -godtgøre  Bispen  den  anrettede 
Skade  og  genopføre  Borgen,  og  man  faar 
ved  Udgravningerne  en  tydelig  Fornemmelse 
af,  at  Bispen  ikke  har  været  dem  naadig. 
Borgen  er  nemlig  bleven  genopført  i  en 
væsentlig  forstærket  Skikkelse,  omend  stadig 
inden    for    Absalons    gamle    Ringmur.      Det 

Brandlag,  der  vidner  om  Borgens  næste  Øde- 
læggelse og  som  altsaa  afslutter  Perioden 
efter  Jarimars  Erobring,  laa  nemlig  paa 
Gaardspladsen  og  udenfor  Bygningernes 
Kælderrum  henved  11  — 12  Fod  over  daglig 
Vande,  med  andre  Ord:  Gaardspladsen  er 
bleven  hævet  5 — 6  Fod,  og  Ringmuren  med 
alle  Borgens  Bygninger  maa  i  det  mindste 
have  faaet  en  tilsvarende  Forhøjelse,  sam- 
tidig med  at  de  tidligere  Stueetager  ere 
blevne  Kælderrum.  Borgen  fik  derved  en 
meget  dominerende  Stilling  paa  den  lave 
Strandholm  og  Adgangen  til  den  højtliggende 
Borggaard  kan  vel  have  været  saaledes,  at 
den  kan  have  givet  Anledning  til  Navnet 
Stejleborg. 

Bispeherredømmet  var  almindeligvis  ikke 
elsket  i  København.  I  1294  eller  95  kom 
det  til  aabent  Oprør  i  Anledning  af  den  nye 
strænge  Stadsret,  og  Borgerne  beskød  Borgen 
med  Blider  opstillede  ved  Stranden  paa  Byens 
Side,  altsaa  formodentlig  ved  Højbro,  hvor 
Afstanden  til  Borgen  var  mindst.  Men  Bi- 
skoppen, Johannes  Krag,  kuede  Oprøret  og 
Borgerne  maatte  bøde  haardt  og  tillige  under- 


kaste   sig    den    forhadte   nye  Stadsret.     Det 
Oprør  blev  vist  sent  glemt  i  København. 

Saa  kom  den  ulykkelige  Tid  efter  brik 
Mandveds  Død,  da  Holstenerne  spillede 
Herrer  i  Danmark.  Københavns  Slot  var  en 
Del  af  Grev  Johans  Pantelen;  han  havde 
faaet  det  ved  Svig,  netop  som  Bispens  Lens- 
mand, Ingvar  Hjort,  var  i  Færd  med  at 
overgive  det  til  Kong  Christoffer  II.  De 
holstenske  Høvedsmænd  havde  Slottet  inde 
endnu  i  Begyndelsen  af  Valdemar  Atterdags 
Regering;  Roskildebispen  havde  ganske  vist 
overdraget  Kongen  sin  Ret  til  det,  og  Køben- 
havns Borgere  havde  med  Begejstring  mod- 
taget Kongen  m  som  Befrieren  fra  Fremmed- 
aaget,  men  denne  havde  endnu  ikke  evnet  at 
indløse  den  pantsatte  Borg,  der  efterhaanden 
gennem  forskellige  Hænder  var  kommen  i 
den  svenske  Kong  Magnus  Smelts  Eje.  I 
1342  søgte  Kong  Valdemar  at  faa  Slottet 
ved  Vaabenmagt.  Kongens  Tropper  tilføjede 
de  Belejrede  et  Nederlag,  da  de  gjorde  Ud- 
fald, men  Slottet  fik  han  ikke  i  sin  Magt, 
førend  ved  Fredsslutningen  det  følgende  Aar. 
Krønikerne  siger,  at  Kampen  mellem  Kongens 


Kebenhavns  Slot,  ombygget  1721—27.    Efter  J.  J.  Bruun. 

Folk  og  Slottets  Forsvarere  stod  i  Køben- 
havn ved  Blidebro;  mon  det  ikke  var  Høj- 
bro, der  bar  det  Navn  som  Minde  fra 
Borgeroprørets  Dage? 

Valdemar  Atterdag  beholdt  Slottet  i  sin 
Besiddelse.  I  1361  synes  det,  at  han  har 
indrettet  et  ny  Slotskapel.  Det  er  maaske 
fra  den  Tid,  at  de  faa  Murrester  ved  Kirke- 
fløjen indenfor  Absalons  Ringmur  stammer; 
de  ere  i  alt  Fald  ældre  end  Slottets  Brand 
i   1368.     D.  9.  April    1363  fejrede  Kongen 


Situationen  var  saa  alvorlig,  at  Kongen, 
der  i  Begyndelsen  spottede  „de  seven  undt 
seventig  Gensen",  snart  fandt  det  raadeligst 
at  flygte  til  Tyskland.  Efter  flere  Ugers 
tappert  Forsvar  kom  København  og  Borgen 
i  Hanseforbundets  Vold  d.  2.  Maj  1368. 
Næste  Aar  i  Eftersommeren  samledes  der 
Stenhuggere  fra  Østersøstæderne,  som  fuld- 
endte Ødelæggelsen  og  jævnede  Borgen  med 
Jorden.  „Solotenus  prostratus  et  funditus 
demolitus,«    o:   „Slottet  er  ødelagt  og  jævnet 


Christiansborg  Slot  i  18de  Aarfa.    Efter  Thurahs  Vitruvius. 


sin  10-aarige  Datter  Margrethes  Bryllup  med 
Kong  Haakon  af  Norge  paa  Københavns  Slot. 
Det  var  vist  den  sidste  store  Glædesfest,  der 
fejredes  indenfor  Absalons  hvide  Mur.  Thi 
nu  trak  Uvejrsskyerne  sammen  over  Køben- 
havn og  dens  Borg. 

Kong  Valdemars  Forhold  til  Hansestaderne 
havde  stadigt  været  spændt,  navnlig  efter 
hans  Togt  til  Gotland  og  Ødelæggelsen  af 
Visby  i  1361.  Der  dannedes  da  i  1368  et 
formelig  Forbund  blandt  Hansestæderne  med 
det  udtrykkelige  Formaal  at  knuse  Keben- 
havn,  deres  farlige  Medbejler  ved  Sundet, 
og   ødelægge   og  nedbryde   dens   faste  Borg. 


med    Jorden,"    klager    Dronning    Margrethe 
endnu  i  1376. 

Udgravningerne  have  vist,  hvor  fuldstændig 
Ødelæggelsen  var.  Naar  Resterne  af  Absa- 
lons Ringmur  ere  saa  sparsomme,  skyldes 
det  i  det  væsentlige  netop  denne  Ødelæg- 
gelse, og  paa  Absalons  Taarn  er  det  kun 
Sokkelen  og  en  ringe  Del  af  Murværket 
derover,  som  stamme  fra  den  oprindelige 
Opførelse.  Ogsaa  Bagersets  og  Bryggersets 
Mure  ere  bevarede  tilnærmelsesvis  i  den 
Højde,  hvori  Hansestæderne  efterlod  dem. 
Men  navnlig  er  Ødelæggelsen  sikkert  gaaet 
ud  over  det  gamle  Hovedtaarn,  det  hvis  Af- 

løser  jo  kaldtes  Blaataarn  o:  det  store  Taarn; 
ved  Nationalmusæets  Udgravninger  i  1902 
viste  det  sig,  at  det  var  kun  lidet  eller  intet 
af  det  over  Kampestensfundamentet  bevarede 
Murværk,  som  kunde  henføres  til  en  saa 
tidlig  Tid,  men  selve  Fundamentet  var  op- 
fyldt af  Kalk  og  Murgrus  fra  det  ældre 
Taarns  Nedbrydning. 

Hanseaternes  Hærgninger  synes  at  have 
tvunget  Byen  i  Knæ  for  en  Aarrække,  men 
henimod  Slutningen  af  det  14de  Aarhundrede 
var  Arbejdet  paa  Slottets  Genopførelse  vist- 
nok i  god  Gang  og  inden  1400  var  Slottet 
atter  beboet  af 

Roskildebis- 
pens Slots- 
foged. For- 
skellige Spor 
tyde  paa,  at 
man  har  be- 
gyndt at  bygge 
de  forskellige 
Bygninger  op 
omtrent  som 
de  stod  før 
Ødelæggelsen, 
men  snart  blev 
dog  denne  Plan 
fraveget.    Ved 


Fundament  for  Erik  af  Pommerns  Ringmur  (i)  og  Profil  af  den  dertil  herende 
Voldskraanlng  (2)  samt  Rest  af  Christian  d.  3.s  og  Frederik  den  4.s  Byg- 
ningsarbejder paa  Københavns  Slot. 


Udgravningen  kunde  man  se,  hvorledes  det 
svære  Fundament,  der  er  en  Rest  af  Slottets 
ældste  Riddersal,  var  gravet  ned  igennem 
Brandlaget  fra  1368,  og  hvorledes  en  Skille- 
rumsmur  i  denne  Bygning  var  opmuret 
umiddelbart  paa  det  tynde  Brandlag  som 
dækkede  Bagerovnens  Lergulv.  Dette  Ar- 
bejde kan  da  næppe  være  fra  en  meget  sen 
Tid  efter  1368.  Der  kunde  maaske  være 
Grund  til  at  henføre  Anlæget  til  Tiden  strax 
efter  1416,  da  Erik  af  Pommern  inddrog 
Slottet  under  Kronen  ved  Bisp  Peder  Jensen 
Lodehats  Død. 

Ved  Opførelsen  af  Riddersalen  skiftede 
Absalons  Borg  Karakter,  idet  Riddersalens 
retlinede  Ydermur    blev    funderet   dels   oven- 


paa  dels  udenfor  den  gamle  krumme 
Ringmur.  I  Fortsættelsen  af  Riddersalens 
ydre  Facade  blev  der  ført  en  Mur  hen  til 
Hjørnet  paa  Absalons  Taarn  og  en  anden 
fra  Taarnets  modsatte  Hjørne  tilbage  til 
Ringmuren  ved  Kirkefløjen.  Disse  nye  Yder- 
mure stod  ikke  som  den  gamle  Ringmur 
stejlt  ned  mod  den  flade  Holm  men  hævede 
sig  over  en  fladt  skraanende  Lervold,  hvis 
Overflade  tydelig  kunde  skelnes  ved  Udgrav- 
ningen som  en  sort  Stribe  i  den  gule  Fyld. 
Hist  og  her,  f.  Ex.  udfor  Midten  af  Ridder- 
salen synes  den  nye  Ringmur  at  have  været 

forsynet    med 

fremsprin- 
gende Rund- 
dele eller  Halv- 
taarne  til  For- 
stærkelse af 
Borgens  For- 
svar. 

Fra  Erik  af 
Pommerns  Tid 
blev  Køben- 
havns Slot  Re- 
geringens og 
Hoffets  Hoved- 
sæde og  alle- 
rede i  sine  før- 
ste Regeringsaar  holdt  Kongen  jævnlige  Møder 
paa  Slottet  med  Rigets  Stormænd  og  med  hanse- 
atiske  Udsendinge,  formodentlig  netop  i  den 
Riddersal,  hvis  Ruiner  atter  ere  komne  for 
Dagens  Lys.  Omtrent  i  1425  indførte  Kongen 
Øresundsiolden,  og  dette  Skridt  førte  snart 
til  Strid  med  Hansestæderne  og  til  Angreb 
paa  Københavns  Slot.  I  1428  forsvarede 
saaledes  hans  Dronni.ig  Philippa  Borgen  mod 
et  voldsomt  Angreb  af  en  mægtig  hanseatisk 
Flaade.  Man  sagde,  at  Fjenden  havde  for- 
beredt sig  paa  store  Plyndringer  og  havde 
Salt  og  tomme  Tønder  i  Lasten,  som  skulde 
fyldes  med  Kød  af  det  Kvæg,  man  haabede 
at  salte.  Spotvis  bragte  Købmændene  en 
Ko  ud   paa  en  Tømmerflaade  og  opfordrede 

Lybækkerne  til  at    tage  den.     200  Kanoner 
tordnede  fra  Slottet  og  fra  de  danske  Skibe, 


og  Fjenden  maatte 
vige  „uden  at  have 
faaet  et  Haar  af 
Koen."  Der  blev 
Jubel  i  Byen,  og 
Dagen  endte  med 
en  stor  Fest  paa 
Slottet,  hvor  Dron- 
ningen og  hendes 
Jomfruer  traadte 
Dansen  i  Ridder- 
salen. 

De  følgende  Kon- 
ger benyttede  alle 
Slottet  som  Residens 
og  de  fleste  foretog 
mere  eller  mindre 
omfattende  Bygge- 
arbejder. Kongerne 
Chris tiern  /og  Hans 
synes  saaledes  at 
have  udvidet  Rid- 
dersalen. Frederik  I 
arbejdede  paa  Slot- 
tets Vold  og  Grav; 
rimeligvis  har  der 
dog  existeret  en 
Slotsgrav  fer  hans 
Tid;  enkelte  Spor 
ved  Udgravninger- 
ne kunne  tyde  paa, 
at  der  har  været 
et  Led  ogsaa  i  det 
ældste  Anlæg.  Chri- 
stian 111  opførte  nye 
Bygninger  paa  Slot- 
tets Sydside,  nem- 
lig Kongefløj,  Dra- 
bant- og  Kirkefløj. 
Ved  disse  Arbejder 
blev  der  rejst  nye 
Ydermure  langs  Fo- 
den af  Erik  af  Pom- 
merns Vold,  og  denne  dækkedes  altsaa  under 
det  nye  Slot    som  efterhaanden,  —  uden  at 

det  dog  i  Detaillerne  kan  udredes  hvorledes  — , 
fik  den  Form,  vi  kende  fra  Afbildningen  fra 
Christian  IVs  Tid  og  fra  Frederik  IVs  Op- 
maalingstegninger.  I  Januar  1717—27 
nedrev  Frederik  IV  Slottet  indtil  Fundamen- 
terne med  Undtagelse  af  det  gamle  Blaataarn 
og  opførte  en  ny,  kun  lidet  imponerende 
Kotigebolig  i  en  Slags  italiensk  Renaissance- 
stil.  Naar  de  Levninger,  der  nu  er  bragte 
frem  ved  de  sidste  Udgravninger  blev  skaa- 
nede  for  Ødelæggelse  den  Gang,  er  Aar- 
sagen,  at  de  for  største  Delen  ikke  vare  be- 
nyttede som  Dele  af  det  senere  Slots  Mure, 


men  laa  begravede  under  Slotsgaardens  Fyld, 
der  efterhaanden  havde  hævet  sig  til  omtrent 
20  Fod  over  daglig  Vande  eller  6 — 7  Fod 
over  den  nuværende  Slotsgaard. 

Frederik  IV's  Slot  afløstes  allerede  i  1731 
af  det  første  Christiansborg,  der  blev  indviet 
i  1740.  Det  Slot  brændte  som  bekendt  i 
1794,  og  dets  Afløser  havde  jo  samme 
Skæbne  i  1884.  Nu  begynder  Arbejdet  paa 
det  syvende  Slot,  der  skal  rejses  paa  Ab- 
salons gamle  Borgholm.  Maatte  det  faa  en 
blidere  Skæbne  og  en  længere  Levetid  end 
dets  mange  Forgængere! 


Det  ny  Christiansborg. 

KOLONIALKONFERENCEN 


Af  Dr.  phil.  R.  Besthorn. 


Den  3.  Marts  om  Morgenen  stansede 
Morgen-Exprestoget  til  London  paa  The 
Great  Western  Railway  mod  Sædvane  ved 
den  lille  Station  Solihull,  der  ligger  6 — 7 
engelske  Mil  udenfor  Birmingham,  for  at  med- 
tage to  Passagerer,  der  havde  ønsket  at  und- 
gaa  Folks  Opmærksomhed :  en  gammel  affæl- 
dig og  syg  Mand  og  hans  Hustru.  Det  var 
Mr.  og  Mrs.  Chamberlain,  der  vilde  begive 
sig  til  Rivieraen,  hvor  den  berømte  Stats- 
mand haabede  at  overvinde  Følgerne  af  de 
haarde  Sygdomme,  der  i  lang  Tid  havde 
fængslet  den  gamle  politiske  Feltherre  til 
Sygelejet. 

Joseph  Chamberlain  maatte  særligt  paa 
dette  Tidspunkt  forlade  sit  Fædreland  med 
bitter  Skuffelse.  Der  var  kun  sex  Uger,  til 
den  store  politiske  Forestilling,  som  skulde 
opføres  efter  hans  Program,  og  i  hvilken 
han  skulde  have  spillet  Hovedrollen,  den 
femte  britiske  Kolonialkonference  (naar  Ottawa- 
Konferencen  medregnes)  skulde  begynde  i 
London;  han  vidste,  at  den  eller  rettere 
de,  der  nu  skulde  spille  hans  Rolle,  vilde 
gøre  alt  for  at  ødelægge  det  imperialistiske 
Rigsstykke. 

De  londonske  Kolonialkonferencer  er  be- 
gyndte som  Jubilæumsforestillinger,  og  de 
tre  første  London-Konferencer  hørte  til  denne 
Kategori. 

Da  Storbritannien  for  tyve  Aar  siden  skulde 
fejre  Dronning  Victorias  50aarige  Regerings- 
jubilæum, søgte  man  selvfølgelig  at  samle 
hele  det  britiske  Verdensrige  indenfor  Fest- 
rammen. De  selvstyrende  engelske  Kolonier 
fik  en  særlig  Plads  paa  Festprogrammet,  og 
den  engelske  Regering  benyttede  Lejligheden 
til  at  drøfte  en  Række  Spørgsmaal,  der  havde 
Interesse  baade  for  Kolonierne  og  Moderlan- 
det, med  disse  Koloniers  Repræsentanter.  Den 
daværende  Statssekretær,  Edward  Stanhope, 
udsendte  Indbydelser  til  en  Konference,  som 


skulde  drøfte  Spørgsmaalene  om  en  Reorganisa- 
tion af  Koloniernes  Forsvar  og  Udviklingen- 
af  Post-  og  Telegrafforbindelserne  mellem 
Moderlandet  og  Kolonierne  samt  overhovedet 
ethvert  Spørgsmaal,  der  kunde  interessere 
England  og  de  engelske  selvstyrende  Kolonier. 
Men  den  engelske  Statssekretær  frabad  sig 
udtrykkeligt  Drøftelsen  af  Spørgsmaal,  der 
vedrørte  Planen  om  „et  politisk  Forbund", 
altsaa  netop  de  Spørgsmaal,  der  nu  er  blevet 
Hovedspørgsmaalene  paa  Kolonialkonferencer- 
nes Program. 

Dronning  Victoria  oplevede  ogsaa  sit  Dia- 
mant-Regeringsjubilæum, og  Hds.  Majestæts 
daværende  Koloniminister,  Joseph  Chamber- 
lain, indbød  atter  de  selvstyrende  engelske 
Koloniers  Premierministre  til  en  Jubilæums- 
konference, der  blev  afholdt  i  London  i 
Sommeren  1897.  „Konferencen"  —  hed  det 
i  Chamberlains  Indbydelse  —  „vilde  faa  en 
værdifuld  Lejlighed  til  informatorisk  at  drøfte 
Spørgsmaal,  der  var  af  stor  Interesse  for 
Riget*.  n Rigstanken "  havde  altsaa  allerede 
den  Gang  begyncft  at  beskæftige  Chamberlain,. 
men  den  spillede  ingen  Rolle  paa  de  fem 
Møder,  som  den  anden  londonske  Kolonial- 
konference  afholdt  for  at  drøfte  Koloniministe- 
rens Forslag,  og  Verden  erfarede  kun  meget 
lidt  om  Konferencens  Forhandlinger. 

Saa  kom  den  tredie  londonske  Kolonialkonfe- 
renu  i  Aaret  1902.  Dronning  Victoria  var 
endelig  den  22.  Januar  1901,  mæt  af  Dage, 
gaaet  til  sine  Fædre,  hendes  Søn,  Edward  VII, 
var  bleven  saa  rask,  at  han  kunde  lade  sig 
krone,  og  Joseph  Chamberlain  kaldte  atter  de 
engelske  selvstyrende  Koloniers  Premiermini- 
stre til  London. 

Den  tredie  London-Konference  blev  i  Mod- 
sætning til  sine  [Forgængere  en  Begivenhed 
af  høj  politisk  Rang.  Den  mærkelige,  lang- 
varige Kamp  for  Hævdelsen  af  det  britiske 
Kolonirige   i  Sydafrika  var  efter  mange  Om- 

vexlinger  endt  med  Englands  fuldstændige 
Sejr,  og  denne  Kamp  havde  i  Joseph  Cham- 
berlains  fortræffelige  politiske  Hjerne  modnet 
en  stor  Plan,  som  han  vilde  gennemføre  ved 
Koloniernes  Hjælp. 

Den  engelske  Nation  har  aldrig  været  i 
Tvivl  om,  at  den  vil  og  maa  forsvare  de 
Flaadestationer,  som  det  har  sikret  sig  rundt 
om  i  Verden,  og  det  i  Verdenshistorien  ene- 
staaende  indiske  Kolonirige,  der  danner  Ho- 
vedgrundlaget for  Englands  Rigdom  og  Ver- 
densmagt, til  det  yderste  og  for  enhver  Pris. 
Men  i  lang  Tid  var  Englænderne  lige  saa 
enige  om,  at  det  vilde  gaa  dem  med  de  rent 
engelske  Udvandringskolonier,  som  det  var 
gaaet  dem  med  de  Kolonier,  hvoraf  de  forenede 
Stater  i  Nordamerika  har  udviklet  sig  —  at 
disse  Kolonier  vilde  løsrive  sig  fra  Moder- 
landet, saa  snart  de  følte  sig  stærke  nok  til 
at  staa  paa  deres  egne  Ben.  Moderlandet 
havde  endog  selv  forberedt  en  saadan  Udvik- 
ling ved  at  give  disse  Kolonier,  Canada  og 
de  australske  Kolonier,  vidtgaaende  Selvstyre, 
der  kun  adskilte  sig  fra  fuldstændig  Uafhæn- 
gighed ved,  at  Kolonierne  maatte  lønne  en 
kongelig  Guvernør,  der  egentlig  kun  spillede 
en  dekorativ  Rolle,  anerkende  et  kongeligt 
Veto  og  overlade  Regeringen  i  London  alt, 
hvad  der  vedrørte  Forsvarsvæsenet  og  Uden- 
rigspolitiken. 

Den  berømte  Frihandels-Cobden  var  ogsaa 
Hovedtalsmanden  for  denne  Resignations-Poli- 
tik, og  han  lærte  endog  sine  Landsmænd,  at 
Kolonier  kun  var  en  Byrde  for  England. 
Lidt  efter  lidt  begyndte  dog  en  ny  politisk 
Opfattelse,  Tanken  om  „et  større  Britannien" 
at  gøre  sig  gældende;  dette  Slagord  blev 
først  udslynget  af  en  af  Englands  mest 
fremsynede  Politikere,  Mr.  Charles  Dilke, 
hvis  politiske  Virksomhed,  vistnok  til  stor 
Skade  for  hans  Fædreland,  tidligt  blev  lam- 
met ved  private  Affærer. 

Tanken  om  „et  større  Britannien",  om 
Dannelsen  af  et  britisk  Rige  ved  Sammen- 
slutning  mellem  Moderlandet  og  de  rent  en- 


gelske eller  væsentlig  engelske  Kolonier  — 
i  Canada  udgør  det  gamle  franske  Element 
endnu  omtrent  en  Trediedel  af  Befolkningen 
—  vandt  mere  og  mere  Fremgang  og  blev 
baaret  frem  af  Forholdene  baade  i  Moder- 
landet og  i  Kolonierne. 

Der  havde  ganske  vist  i  Kolonierne  ud- 
viklet sig  en  stærk  Selvstændighedsfølelse, 
men  paa  den  anden  Side  havde  Udviklingen 
i  „Samkvemmets  Tegn"  fremkaldt  livligere 
Forbindelser,  baade  paa  økonomiske  og  paa 
aandelige  Omraader,  mellem  England  og  de 
udvandrede  Englændere,  og  samtidig  medførte 
Verdenspolitikens  Udvikling  nye  og  haardere 
Vilkaar  for  de  smaa  Stater  og  altsaa  ogsaa 
for  Dannelsen  af  nye  uafhængige  „forenede 
Stater".  Canada  truedes  af  den  store  trans- 
atlantiske Republik;  i  Australien  forudsaa 
man  den  Tid,  som  nu  faktisk  er*  kommen, 
da  den  forhadte  gule  Race  vilde  optræde  med 
overvældende  militær  Overlegenhed.  Hertil 
kom  mægtige  økonomiske  Faktorer.  Det 
rundt  om  herskende  og  voxende  Beskyttelses- 
system rejste  uoverstigelige  Toldmure  for  de 
engelske  Koloniers  Export,  der  væsentlig  be- 
staar  af  Raaprodukter;  denne  Udvikling 
maatte  ganske  naturligt  i  Kolonierne  frem- 
kalde Ønsket  om  en  britisk  Rigs-Toldfore- 
ning, der  ved  gensidig  Begunstigelse  og 
Toldmure  udadtil  sikrede  de  engelske  Rigs- 
dele,  der  tilsammen  saa  nogenlunde  frem- 
bringer alt,  hvad  de  behøver  til  Livets  Op- 
hold og  Industriens  Udvikling,  hverandres 
Markeder. 

De  engelske  Koloniers  Planer  og  Ønsker 
stødte  paa  stor,  efter  manges  vel  begrundede 
Mening  uovervindelig  Modstand  fra  Moder- 
landets Side.  England  har  vundet  sin  ver- 
densbeherskende  Stilling  som  Handels-  og  Sø- 
magt i  Frihandelens  Tegn,  og  „Free  Tråde* 
er  blevet  et  Dogme,  som  den  store  Mængde 
i  England  tror  blindt  paa  uden  Hensyn  til 
en  modsat  Udvikling  i  den  øvrige  Verden. 
Det  nye  tyske  Riges  hurtige,  ligefrem  kæmpe- 
mæssige Udvikling  paa  Industriens  og  Indu- 

stri-Exportens  Omraade,  der  begunstiges  i 
en  forbløffende  Grad  ved  den  tyske  Handels- 
rejsendes hensynsløse  og  overfor  alle  Afvis- 
ninger hærdede  Energi  og  ved  den  engelske 
Handelsstands  næsten  franske  Konservatisme 
paa  dette  Omraade,  begyndte  lidt  efter  lidt 
at  rokke  Troen  paa  Frihandels-Dogmet  i  en- 
gelske Forretningskredse.  Men  Hovedstødet 
til  den  nye  britiske  Rigsbevægelse,  der  uløse- 
ligt er  knyttet  til  Joseph  Chamberlains  Navn 
og  Statsmandsløbebane,  kom  dog  fra  det 
politiske  Omraade.  Englænderne  havde  været 
forberedte  paa  at  ofre  hver  Mand,  hvert  Skib 
og  alle  deres  Penge  i  en  Kamp  for  Indien. 
Boerkrigen  havde  vist  dem,  at  Faren  for  det 
britiske  Verdensrige  ogsaa  kunde  komme  fra 
andre  Steder,  og  Kejser  Wilhelms  berømte 
Telegram  til  Præsident  Kruger  havde  indgivet 
Englænderne  Frygt  for,  at  en  Kolonikrig 
ogsaa  udenfor  Indien  kunde  fremkalde  en 
Verdenskrig,  der  kunde  volde  det  britiske 
Verdensrige  de  største  Farer. 

Disse  Forhold  gav  den  ærgerrige  og  dri- 
stige Chamberlain  Mod  til  at  fremsætte  sin 
store  imperialistiske  Plan,  der  i  Hovedsagen 
gik  ud  paa  at  knytte  de  selvstyrende  Kolo- 
nier fastere  til  Moderlandet  ved  et  fælles 
Toldsystem  og  overhovedet  stramme  de  Baand, 
der  forbandt  Kolonierne  med  gamle  England 
bl.  a.  paa  Forsvarsvæsenets  og  Retssvæsenets 
Omraade.  Det  af  Chamberlain  planlagte  Ver- 
densrige skulde  paa  det  økonomiske  Omraade 
kunne  være  sig  selv  nok;  det  skulde  selv 
drage  hele  Fordelen  af  sine  Produktionsevner. 
Kolonierne  skulde  fortrinsvis  købe  Moderlan- 
dets Industriprodukter;  England  skulde  for- 
trinsvis forsyne  sig  med  Levnedsmidler  fra 
Kolonierne.  Udlandets  Konkurrence  skulde 
umuliggøres  eller  dog  hæmmes  ved  den  gen- 
sidige Toldbeskyttelse,  og  det  Chamberlainske 
Kejserrige  skulde  desuden  bidrage  til  at 
hæmme  den  store  engelske  Udvandring  til 
ikke-engelske  Besiddelser,  særligt  til  de  for- 
enede Stater.  Det  engelske  Verdensrige  skulde 
selv  i  fuldeste    Maal   udnytte  sin  Menneske- 


kraft og  sine  Produktionsevner  til  Gavn  for 
sig  selv,  for  „det  større  Britannien*. 

Den  tredie  londonske  Kolonialkonference 
blev  afholdt  i  Imperialismens  Tegn.  Medens 
Stanhope  i  Indbydelsen  til  den  første  Kon- 
ference havde  frabedt  sig  alle  Drøftelser  om 
„en  politisk  Føderation0,  erklærede  Chamber- 
lain i  Indbydelsen  til  Kolonialkonferencen  1902 
udtrykkeligt,  at  Konferencen  havde  den  Op- 
gave at  forhandle  om  de  kommercielle  og 
politiske  Forbindelser  mellem  det  britiske  Riges 
Stater  og  om  Forsvarsspørgsmaalet.  Den 
engelske  Regering  var  paa  Konferencen  re- 
præsenteret af  flere  Fagministre,  og  Cham- 
berlain ledede  selvfølgeligt  Forhandlingerne  i 
imperialistisk  Retning.  Det  lykkedes  ham  da 
ogsaa  at  faa  Konferencen  til  at  vedtage  føl- 
gende Resolutioner:  Konferencen  erkender, 
at  Principet  om  gensidig  Toldbegunstigelse 
(Preferential  tråde)  mellem  Storbritannien  og 
Hs.  Majestæts  Besiddelser  hinsides  Havene 
vilde  fremme  og  lette  den  gensidige  Handels- 
forbindelse og  styrke  Riget  ved  at  udvikle 
de  engelske  Rigsdeles  Hjælpekilder  og  Industri. 
Konferencen  erklærer,  at  det  under  de  nu- 
værende Forhold  er  umuligt  at  gennemføre 
fuldstændig  Frihandel  mellem  Moderland  og 
de  britiske  Besiddelser  hinsides  Havene; 
men  for  at  fremme  Handelen  og  Nærings- 
vejene inden  for  Riget  er  det  ønskeligt,  at  de 
Kolonier,  som  ikke  allerede  har  gennemført 
en  saadan  Politik,  vil,  saa  vidt  deres  Forhold 
tillader  det,  yde  Produkter  og  Frembringelser 
fra  de  forenede  Kongeriger  klækkelige  Told- 
begunstigelser. 

Dermed  var  Chamberlains  Rigsplan  officielt 
sat  paa  den  storpolitiske  Dagsorden,  og  det 
var  lykkedes  ham  at  vinde  Kolonierne  for 
sin  Plan.  Men  Kolonierne  vejede  kun  lidt  i 
den  britiske  Rigspolitiks  Vægtskaal.  Hoved- 
spørgsmaalet  var,  om  Chamberlain  kunde 
vinde  gamle  England  for  sin  Plan. 

Planen  var  storslaaet,  den  aabnede  store 
Fremtidsudsigter,  dens  Gennemførelse  kunde 
under  de  givne  Forhold  endog  synes  at  være 

en  Nødvendighed  for  det  britiske  Rige,  og 
Planen  blev  ført  frem  af  en  slagfærdig,  ener- 
gisk og  populær  Statsmand.  Men  Chamber- 
lains  Stilling  var  mere  blændende  end  sikker. 
Kan  havde  ikke  noget  enigt  Parti  bagved 
sig,  og  hans  Indflydelse  i  det  Kabinet,  han 
var  Medlem  af,  heroede  paa  de  Sejre,  han 
selv  kunde  tilkæmpe  sig.  Den  altfor  filoso- 
fiske Premierminister,  Arthur  Balfour,  indtog 
en  ofte  ret  tvetydig  Holdning  og  vilde 
paa  ingen  Maade  opgive  Frihandels-Etiketten, 
før  der  var  nogenlunde  Sikkerhed  for  Cham- 
berlains  Sejr.  De  liberale  Unionister  under 
Hertugen  af  Devonshire  indtog  en  afgjort 
fjendtlig  Holdning  overfor  Chamberlain  og 
beskyldte  ham  —  ikke  uden  Grund  og  heller 
ikke  uden  Virkning  —  for  at  sprænge  det 
unionistiske  Parti,  lige  som  han  tidligere  havde 
sprængt  det  liberale  Parti.  Chamberlain  selv 
synes  at  have  savnet  det  rette  strategisk- 
politiske Blik.  Han  indsaa  ikke,  at  en 
Plan  som  hans,  der  brød  med  den  engelske 
Nations  mest  indgroede  politiske  Traditioner, 
kun  kunde  gennemføres  i  et  Stormangreb, 
og  han  forsaa  sig  paa  Gladstones  berømte 
Oldinge-Felttog.  Han  vovede  ikke  at  gøre 
sin  Plan  til  et  Kabinetsspørgsmål;  han  vovede 
heller  ikke  at  bryde  med  sit  Parti  og  dets 
Fører.  Chamberlain  traadte  ud  af  Ministeriet 
Balfour  for  at  faa  frie  Hænder  til  sin  Agita- 
tion ;  men  han  efterlod  sin  Søn  som  et  Slags 
Gidsel  for  sit  politiske  Venskab  med  Balfour. 
Og  da  Chamberlain  saa  aabnede  sit  Agita- 
tionsfelttog,  skuffede  han  sine  egne  Forvent- 
ninger. Den  næsten  70aarige  Chamberlain 
maatte  snart  erkende,  at  han  savnede  „den 
store  gamle  Mands"  historiske  Prestige  og 
uovervindelige  Livskraft,  og  medens  man  for- 
gæves ventede  paa  Gennemførelsen  af  det 
store  Chamberlainske  Felttog,  fik  de  Liberale 
Tid  til  at  samle  deres  Kræfter  og  vandt  i 
Arbejderklassen  Allierede  til  den  forestaa- 
ende  Valgkamp.  Unionisterne  blev  saa  stærkt 
svækkede,  at  de  end  ikke  kunde  over- 
tage   Ledelsen    af  Valgkampen,    og    Balfour 


veg  i  December  1905  Pladsen  for  de  Libe- 
rales Fører,  Campbell-Bannerman.  C.-B.  var 
visselig  ikke  nogen  politisk  Feltherre  af  høj 
Rang;  men  Frygten  for  Chamberlains  Told- 
planer skaffede  de  liberale  en  forbløffende 
stor  Sejr.  De  Liberale  førte  Valgkampen 
under  Løsenet:  „Ikke  dyrere  Brød*,  og  de 
talløse  Faner  og  Plakater,  der  paa  drastisk 
Maade  anskueliggjorde  Lignelsen  om  „Fri- 
handelens store  og  Toldbeskyttelsens  lille 
Brød*,  slog  selv  Unionisternes  bedste  Cham- 
berlainske Argumenter  til  Jorden.  De  Libe- 
rale vandt  i  Frihandelens  Tegn  en  overvæl- 
dende Sejr.  Den  gamle  Chamberlains  Magt 
var  brudt,  hans  Tilhængeres  Mod  og  Tillid  til 
ham  var  svundet,  og  selv  blev  han  kaldt 
bort  fra  den  politiske  Arena  ved  haarde 
Sygdomsanfald. 

Den  fjerde  londonske  Kolonialkonference,  der 
traadte  sammen  den  15.  April  1907,  var  ikke, 
som  dens  Forgængere,  en  tilfældig  Jubilæums- 
Konference.  Chamberlain  havde  søgt  at  gøre 
disse  Konferencer  til  en  fast  Rigsinsti tution, 
og  Tiden  for  Konferencens  Sammentræden 
var  forud  bestemt.  I  modsat  Tilfælde  havde 
Campbell-Bannerman  sikkert  ikke  kaldt  sine 
Koloni-Kolleger  til  London,  thi  Kolonialkon- 
ferencen kunde  under  de  givne  Forhold  kun 
volde  Regeringen  Ubehageligheder.  Ganske 
vist  har  den  imperialistiske  Tanke  vundet 
Borgerret  ogsaa  i  England,  og  de  Liberale 
er  ogsaa  paa  deres  Vis  Imperialister,  for 
saa  vidt  som  ogsaa  de  ønsker  at  knytte  de 
selvstyrende  Kolonier  fastere  til  Moderlandet. 
Det  liberale  Ministerium  vil  gerne  lette  Sam- 
kvemmet mellem  Kolonierne  og  gamle  Eng- 
land, det  vil  gerne  lede  Udvandringsstrømmen 
fra  de  forenede  Kongeriger  til  de  selvstyrende 
engelske  Kolonier,  skabe  ensartede  Retsfor- 
hold og  endog  bane  Vejen  for  et  Slags 
Rigsraad.  Men  C.-B.  og  hans  Kolleger  vidste 
kun  altfor  godt,  at  Koloniernes  Premiermini- 
stre lagde  afgørende  Vægt  paa  det  Spørgs- 
maal,  som  Regeringen  i  London  havde  sat 
sidst  paa  Kolonialkonferencens  Dagsorden  og 

kun  nødigt  havde  optaget  blandt  Forhandlings- 
genstandene:  Spørgsmaalet  om  „Preference"- 
Told,  om  gensidig  Toldbeskyttelse.  Det  var 
givet,  at  Rigsregeringen  hverken  kunde  eller 
vilde  imødekomme  Koloniernes  Ønsker  paa 
dette  Hovedpunkt,  og  at  det  altsaa  vilde 
komme,  til  unyttige  Konflikter.  Koloniernes 
Selvfølelse  var  blevet  stærkt  udviklet  ved 
Chamberlains  Politik.  De  exotiske  britiske 
Premierministre  havde  allerede  i  1897  afvist 
Betegnelsen  Kolonier  og  sagt,  at  den  mindede 
dem  om  „ Straffekolonier"  ;  den  konservative 
Regering  havde  vist  sig  lydhør  og  smigret 
deres  Selvfølelse,  idet  den  til  Dronningens 
Titler  føjede  Ordene  „and  of  the  British  Do- 
minions   beyond    the    seasu.      Siden   den    Tid 

var  Koloniernes  Selvfølelse  voxet  saa  stærkt 

i 

at  de  bittert  beklagede  sig  over,  at  Regerin- 
gen i  London  afgjorde  udenrigske  Spørgs- 
maal  uden  at  spørge  om  deres  Mening. 

Det  liberale  Kabinet  kunde  kun  vente  Kon- 
flikter og  Ubehageligheder  af  Kolonialkonfe- 
rencen. Regeringen  maatte  endog  frygte  for, 
at  disse  Konflikter  skulde  fremkalde  ubehagelige 
Demonstrationer  fra  de  engelske  Arbejdere, 
der  ganske  vist  er  bestemte  Modstandere  af 
Koloniernes  Toldplaner,  men  til  Gengæld  an- 
ser to  af  Koloni-Premierministrene,  det  au- 
stralske Statsforbunds  Ministerpræsident,  Mr. 
Deakin,  og  ganske  særligt  New  Zealands 
Premierminister,  Sir  Joseph  Ward,  for  at  høre 
til  deres  egne.  Den  engelske  Regering  havde 
da  ogsaa  undgaaet  blot  at  berøre  Kolonial- 
konferencen i  Trontalen  ved  Parlamentets 
Aabning.  Men  Kolonialkonferencen  var  nu 
en  Gang  bleven  uundgaaelig,  og  Regeringen 
søgte  da  at  hjælpe  sig  med  at  foranstalte  en 
Række  glimrende  Fester,  der  allerede  paa 
Konferencens  femte  Dag  havde  øvet  saa  stærk 
Indflydelse  paa  flere  af  Deltagernes  Helbreds- 
tilstand, at  de  maatte  sende  Afbud  til  den 
Dags  Festgivere.  Regeringen  havde  desuden 
sørget  for  et  meget  mangelfuldt  og  meget 
ensidigt  Referat  af  Konferencens  Forhandlin- 
ger,   til  hvilke  Pressen  ikke  fik  Adgang.  Da 


man  bebrejdede  Ministeriet  denne  Fremgangs- 
maade,  svarede  den  brave  joviale  Skotte,  Sir 
Campbell-Bannerman,  at  det  maatte  væce 
Konferencens  egen  Skyld;  men  den  Kends- 
gerning, at  Ministrenes  Taler  spiller  Hoved- 
rollen i  de  officielle  Referater,  er  mildest  talt 
noget  mistænkelig.  Der  blev  tilsidst  truffet 
Forholdsregler  til  Udgivelse  af  et  stenografisk 
Referat,  men  det  vil  i  ethvert  Tilfælde  først 
fremkomme  om  længere  Tid. 

Man  har  altsaa  kun  meget  mangelfulde 
Referater  af  Kolonialkonferencens  Forhand- 
linger; men  man  har  dog  faaet  Beviser,  at 
Toldspørgsmaalet,  som  Regeringen  havde  sat 
sidst  paa  Programmet,  og  som  ogsaa  beholdt 
denne  Plads,  har  spillet  Hovedrollen  og  har 
fremkaldt  skarpe  Sammenstød  mellem  Rege- 
ringen og  Repræsentanterne  for  Kolonierne, 
blandt  hvilke  ved  Skæbnens  mærkelige  Til- 
skikkelse den  berømte  Boergeneral,  nu  Trans- 
vaals  Premierminister,  Louis  Botha  havde  Sæde 
paa  Konferencen  sammen  med  Cecil  Rhodes* 
gamle  Næstkommanderende,  Dr.  Jameson, 
der  blev  slaaet  og  fanget  af  Boererne,  og 
som  nu  er  Kaplandets  Premierminister.  New- 
foundland repræsenteredes  af  Sir  Robert  Bond, 
New  Zealand  af  Sir  Joseph  Ward,  Canada 
af  Sir  Wilfrid  Laurier,  der  er  den  mest 
selvbevidste  af  de  engelske  Koloni-Premier- 
ministre og  nærmest  føler  sig  som  et  Slags 
Præsident  for  en  ny  Udgave  af  U.  S.  Natal 
hørte  egentlig  ikke  hjemme  i  det  Selskab, 
da  det  ikke  har  fuldt  Selvstyre,  men  var  dog 
repræsenteret  af  sin  Premierminister  Moor; 
for  Indien,  der  endnu  mindre  hører  til  de 
selvstyrende  Kolonier,  mødte  Sir  James  Ma- 
ckay efter  Bemyndigelse  fra  Koloniministeren. 

Kolonialkonferencen  traadte  sammen  den 
15.  April  og  ofrede  til  Slutningen  af  Maane- 
den  hele  sin  ganske  vist  stærkt  indskrænkede 
Arbejdstid  paa  Spørgsmaal,  om  hvilke  der 
var  Udsigt  til  at  opnaa  Enighed.  Man  op- 
naaede  da  ogsaa  Enighed  om  noget,  bi.  a. 
om  „almindelige  Principer  for  en  Rigs-Militær- 
organisation",  og  navnlig  om   en  fast  Ord- 

ning  for  Kolonialkonferencerne.  Konferencerne 
skal  afholdes  hvert  fjerde  Aar  og  have  Titel 
af  Rigskonferencer ,  den  engelske  Premier- 
minister er  ex  officio  Konferencens  Præsi- 
dent, og  de  selvstyrende  Koloniers  Premier- 
minister er  ligeledes  ex  officio  Medlemmer  af 
Rigskonferencen ;  der  kan  tilkaldes  andre 
Minister,  men  kun  to  Repræsentanter  for 
hver  Stat  kan  deltage  i  Forhandlingerne; 
hver  Stat  har  kun  een  Stemme.  Rigskon- 
ferencens  Stilling  som  en  fast  Rigsinstitu- 
tion  blev  desuden  fastslaaet  ved,  at  der  an- 
sættes Sekretærer,  som  under  Koloniministerens 
Ledelse  skal  samle  Oplysninger  til  Brug  for 
Konferencen  og  vaage  over,  at  deres  Beslut- 
einger  gennemføres. 

Endelig  den  30.  April  kom  saa  Konferencen 
til  det  Spørgsmaal,  der  mest  interesserede 
Koloniernes  Repræsentanter  og  den  offentlige 
Mening  —  udenfor  England:  Toldspørgs- 
maalet. 

De  forenede  Koloniers  Premierminister,  Sir 
Wilfrid  Laurier,  der  udtrykkeligt  havde  er- 
klæret, at  han  ikke  var  kommen  til  England 
„for  at  tigge  om  noget",  var  for  fornem  til 
selv  at  tage  Ledelsen  af  den  haabløse  Koloni- 
aktion. Denne  Ære  overlod  Sir  Wilfrid  til 
Australiens  Premierminister  Mr.  Deakin,  der 
paa  The  Commonwealth  of  Australia's  Vegne 
stillede  Forslag  om  at  gentage  Resolutionerne 
af  1902  og  desuden  tilføje  to  nye  Resolu- 
tioner, cfer  udtalte  Ønskeligheden  af,  at  de  selv- 
styrende Kolonier  gensidigt  tilstod  hverandre 
de  samme  Toldbegunstigelser,  som  de  tilstod 
Moderlandet,  og  Ønsket  om,  at  England  vilde 
tilstaa  Kolonierne  Toldbeskyttelse. 

Mr.  Deakin  motiverede  disse  Resolutioner 
i  et  meget  udførligt  og  grundigt  Foredrag, 
der  fremhævede  alle  de  mange  og  store  For- 
dele, som  England  vilde  have  af  at  akcep- 
tere  hans  Forslag,  og  han  blev  støttet  af 
flere  af  de  andre  Premierministre.  Men  i 
Mødet  den  2.  Maj  tog  Finansminister  Asquith 
Ordet  og  erklærede  paa  egne  og  hele  Rege- 
ringens Vegne,    at  de  ikke  kunde  akceptere 


det  foreslaaede  Begunstigelsessystem,  der  vilde 
medføre  et  System  af  nye  Toldsatser,  som 
vilde  krænke  Frihandelsprincipperne  i  deres 
Grund  —  og  de  engelske  Vælgere  havde 
ved  de  sidste  Valg  med  stort  Flertal  udtalt 
sig  for  disse  Principper.  Ministeren  afviste 
ligeledes  andre  mindre  vidtgaaende  Forslag, 
der  var  stillede  bl.  a.  af  Jameson.  Asquith 
skal  endog  ifølge  Meddelelser,  der  er  sivede 
ud  fra  Konferencen,  brat  have  afbrudt  en 
af  Koloniernes  Ministre  med  de  soleklare 
engelske  Ord:   „We  can  give  you  nothing". 

Asquiths  skarpe  Holdning  havde  vakt  megen 
Forbitrelse  hos  Koloniernes  Repræsentanter,  og 
den  blev  ikke  dæmpet  tilstrækkeligt  ved  den 
store  Flaademanøvre,  som  den  nu  saa  be- 
berømte „Home  Fleeta  afholdt  den  3.  Maj 
ved  Portsmouth  til  Ære  for  de  oversøiske 
engelske  Premierministre.  Gladstones  gamle 
Ven  og  Elev,  Handelsminister  Lloyd-George 
søgte  da  ogsaa  i  Mødet  den  5.  Maj  at  dæmpe 
Misstemningen  over  Asquiths  Tale ;  men  ogsaa 
han  fastholdt  Regeringens  bestemte  Vægring 
ved  at  gaa  med  til  noget,  der  blot  i  mind- 
ste Maade  lignede  Toldbeskyttelse.  Under- 
statssekretæren  i  Koloniministeriet,  Mr.  IVin- 
sion- Churchill  søgte  i  Mødet  den  7.  Maj  at 
løse  den  haabløse  Opgave,  at  overbevise 
Koloniministrene  om,  at  Koloniernes  Affærer 
vilde  lide  ved  at  blive  dragne  med  ind  i  den 
engelske  Partipolitik,  hvad  der  vilde  ske,  hvis 
man  for  Alvor  vilde  drøfte  Begunstigelses- 
systemet.  Til  Gengæld  udtalte  Regeringens 
Medlemmer,  at  den  engelske  Regering  var 
villig  til  at  gøre  alt  for  at  fremme  og  lette 
Samkvemmet  mellem  Kolonierne  og  Moder- 
landet. 

Det  engelske  Kabinet  søgte  ved  denne  Ind- 
rømmelse at  undgaa  et  aabent  Brud,  og  det 
lykkedes.  Konferencen  vedtog  de  foreslaaede 
Resolutioner,  som  Regeringen  erklærede  ikke 
at  kunne  akceptere,  men  til  Slutning  vedtoges 
i  Mødet  den  7.  Maj  et  af  den  engelske  Re- 
gering stillet  Forslag  med  nogle  Ændringer, 
hvorved  det  kom  til  at  lyde  saaledes: 

„Konferencen  erkender  —  uden  at  gøre 
noget  Skaar  i  de  vedtagne  Resolutioner  eller 
de  af  Hs.  Majestæts  Regering  tagne  Forbehold 
—  Vigtigheden  af  at  skabe  større  Frihed  for 
Handels  -Samfærselen  indenfor  Riget  og  give 
den  en  selvstændigere  Udvikling.  Konferencen 
troer,  at  disse  Formaal  bedst  kan  naas  ved, 
at  Rigets  enkelte  Dele  faar  Handlefrihed  med 
Hensyn  til  at  vælge  de  bedste  Midler  til  dette 
Formaals  Opnaaelse." 

Dermed  var  Kolonialkonferencens  Arbejder, 
der  formelt  afsluttedes  den  14.  Maj,  væsen- 
lig endte,  en  tung  Sten  var  lettet  fra  Camp- 
bell-Bannerman's  Hjerte,  og  den  10.  Maj 
var  de  oversøiske  Statsmænds  Damer  ind- 
budte til  Te  hos  Kong  Edward.  Koloni- 
ministrene selv  er  nu  alle  Medlem  af  Privy 
Council  med  tilhørende  Titel  af  Right  honou- 
rable,  Æresborger  i  London  og  Edinburg 
og  Æresdoktor  ved  Edinburgs  Universitet  — 
alle  med  Undtagelse  af  den  gamle  Arbejder- 
repræsentant Mr.  Deakin,  der  har  afslaaet  disse 
Æresbevisninger. 

Den  femte  Koionralkonference  er  endt;  om 
dens  Resultater  og  Betydning  er  Lærde  og 
Ulærde  meget  uenige.  Beskyttelsesmændene 
fejrer  Konferencen  som  en  stor  Begivenhed; 
Frihandelsmændene  frakender  den  næsten  al 
Betydning.  Alt  er  muligt,  og  alle  kan  have 
Ret  —  som  en  fredsommelig  tysk  Handels- 
rejsende plejede  at  sige.  Det  kan  vel  ikke 
med  Grund  nægtes,  at  den  femte  britiske 
Kolonialkonference  trods  de  ugunstige  For- 
hold, hvorunder  den  blev  afholdt,  betyder 
et  Fremskridt  for  den  Chamberlainske  Rigs- 
tanke, der  allerede  før  Konferencen  havde 
faaet   en   betydningsfuld   Støtte  ved  det  lon- 


donske Handelskammers  Resolution  til  Fordel 
for  Toldbeskyttelse.    Det  kan  vel  heller  ikke 
med  Grund  nægtes,  at  Konferencens  Forhand- 
linger  og    Resolutioner  for  Tiden    ikke  har 
nogen  praktisk  Betydning  for  Gennemførelsen 
af   Chamberlains    imperialistiske    Toldpolitik, 
og  om  den  vil  faa  nogen  Betydning  i  den 
Retning    for    Fremtiden,    er  meget  usikkert 
Den    nuværende    engelske   Regering  hverken 
kan  eller  vil  fravige  Frihandelsprincippet.  Og 
vel  har  Balfour  i  Anledning  af  Kolonialkonfe- 
rencen  med  større  Bestemthed  end  tidligere 
udtalt  sig  som  Frihandelsmand;    men  denne 
Bekendelse  skyldes  dog  vel  nærmest  taktiske 
politiske  Grunde  og  Ønsket  om  at  volde  den 
liberale  Regering  Vanskeligheder.     Skulde  et 
konservativt  Kabinet  i  en    ikke    altfor   fjern 
Fremtid  komme  til  Magten  i  England,   vilde 
det  savne  Chamberlain  i  sin  Midte,  og  Mini- 
steriet Balfours  Historie  viser,   hvor  utilbøje- 
lige de  konservative,  naar  de  er  ved  Magten, 
er  til  at  bryde  med  den  traditionelle  engelske 
Toldpolitik.    Det  maa  heller  ikke  overses,  at 
Gamle  England    nu    har    en    langt  tryggere 
verdenspolitisk  Stilling,  end  Tilfældet  var,  da 
Chamberlain   traadte  frem  paa  Arenaen  med 
sine    imperialistiske    Planer.     Og   jo    sikrere 
Englænderne  er  paa  deres  Verdensherredømme, 
desto    mere    utilbøjelige    vil    de   være   til  at 
lade   sig    foreskrive  Betingelser  af  deres  ofte 
ret  overmodige  Kolonier,   desto  mere  tilbøje- 
lige   vil    de   være   til   at   holde   sig    til    den 
gamle  Skotte,  den  nu  bortgangne  Sir  George 
Campbells  i  anatomisk  Henseende  saare  mærke- 
lige, men  dog  meget  forstaaelige  Ord:   „Den 
engelske  Soldats  hvide  Ansigt  er  det  britiske 
Riges  Rygrad". 

Af  Ingeniør  H.  C.  Nielsen. 


Al  vor  Maskinkraft  skyldes  den  Energi, 
-^JL  vi  faar  sendt  fra  Solen  som  Straaler; 
fyres  der  under  en  Dampkedel,  er  det  Sol- 
energi, der  forbruges;  thi  Planternes  Vækst 
sker  kun  under  Solens  Indvirkning;  Træ, 
Tørv  og  Kul  er  lagret  Solenergi  paa  for- 
skellige Lagringstrin,  idet  Tørv  og  Kul  er 
Resterne  af  forlængst  afdøde  Planter.  Enten 
man  bruger  Gasmaskine  eller  Elektromotor 
som  Drivkraft,  er  det  stadig  Solen,  der  er 
Energikilden;  i  det  ene  Tilfælde  er  der  blot 
fabrikeret  Gas  af  Kullene,  og  i  det  andet 
er  Brændselsenergien  omsat  til  elektrisk 
Strøm. 

Elvene  og  Vandfaldene,  som  kan  drive 
Vandhjul  og  Turbiner,  er  ogsaa  i  egentligste 
Forstand  Solenergi,  thi  ved  Solvarmens  Ind- 
flydelse bliver  Vand  i  Oceanerne  til  Damp, 
som  stiger  til  Vejrs  for  at  afkøles  og  falde 
ned  som  Regn  eller  Sne;  den  Del  af  Ned- 
børen, der  falder  paa  højtliggende  Steder, 
danner  Vandløbene,  som  atter  fører  Vandet 
tilbage  til  Oceanerne. 

Det  er  kun  en  ringe  Del  af  den  tilsendte 
Solenergi,  der  nyttiggøres;  det  vilde  være  et 
meget  stort  Fremskridt,  om  vi  kunde  benytte 
Solvarmen  direkte  til  Frembringelse  af  mekanisk 
Kraft:  dette  vilde  navnlig  have  stor  Betyd- 
ning, tor  de 
Lande,  som 
hverken  har 
Kul  eller  Vand- 
fald. Der  er 
gjort  mange 
Forsøg       paa 

Konstruktion 
af  praktiske 
Apparater,som 
kunde  omsætte 
Solvarmen  til 
Bevægkraft;  i 
den  allersidste 


Tesla's  Solstroalemaskineri. 


Tid  er  der  to  Amerikanere,  der  hver  for 
sig  mener  at  have  naaet  et  Resultat.  Den 
ene,  Gotnez  Himalaya,  har  konstrueret  en 
Solstraaleovn,  der  bestaar  af  en  stor  vin- 
kelformet  Jernramme,  hvori  der  er  fast- 
gjort en  Mængde  smaa  Hulspejle  af  en 
saadan  Form,  at  Solstraalerne  ved  Tilbage- 
kastningen samles  i  en  Brændflade,  hvor 
der  kan  anbringes  en  passende  formet  Damp- 
kedel; derved  kan  der  drives  Dampmaskine 
uden  Brændselsforbrug;  Himalaya  kan  opnaa 
høje  Varmegrader  i  sin  Ovn,  han  kan  saa- 
ledes  smelte  Metaller  i  Digler,  der  er  an- 
bragt i  Brændfladen.  Det  vanskelige  ved 
Apparatet  er  dets  store  Kostbarhed  i  For- 
bindelse med  dets  Afhængighed  af  noget 
saa  upaalidellgt  som  Vejret.  Den  anden  af 
de  to  Amerikanere,  Nicola  Tesla,  har  kon- 
strueret et  Apparat,  som  i  Princippet  ligner 
Himalayas  en  Del,  men  Tesla  har  gjort  sig 
mere  Umage  for  at  nyttiggøre  sin  Metode 
paa  en  saadan  Maade,  at  den  kunde  faa 
stor  praktisk  Betydning.  Tesla  samler  Sol- 
straalerne ved  Hjælp  af  Hulspejle  og  Brænd- 
glas og  lader  det  koncentrerede  Straalebundt 
træffe  Glascylindre,  der  er  fyldt  med  Vand; 
den  derved  vundne  Damp  driver  en  Damp- 
maskine, hvortil  der  er  koblet  en  Luftpumpe, 

som  presser 
Luft  ind  i  en 
stor  Beholder; 
den     saaledes 

frembragte 
komprimerede 
LuftladerTesla 
drive  en  elek- 
trisk Dynamo. 
Solenergien  er 
derved  omsat 
til  elektrisk 
Strøm,  men 
for    at    denne 

Kombination  af  Maskiner  skal  kunne  anvendes 
i  Praksis,  maa  der  yderligere  findes  et  stort, 
kraftigt  Akkumulatorbatteri,  saa  at  der  ogsaa 
kan  leveres  Strøm,  naar  Vejret  er  ugunstigt  for 
Solstraaleopfangelsen ;  en  saadan  Akkumulator 
er  endnu  baade  kostbar  og  besværlig  at 
holde  i  Orden.  Tesla's  Anlæg  bliver  derved 
temmelig  kompliceret  og  alt  for  dyrt  til  at 
kunne  faa  vidtrækkende  Betydning. 

Hovedvanskeligheden  ved  at  faa  Kraftanlæg 
med  gratis  men  ujævn  Energitilførsel  (Sol, 
Vind,  Bølgeslag)  til  at  betale  sig  er  netop, 
at  man  de  gunstige  Dage  maa  kunne  op- 
samle sig  Kraft  i  Reserve  for  ikke  at  komme 
tilkort  paa  de  Tider,  hvor  Energitilførslen  er 
ringe.  Saa  godt  som  den  eneste  Maade, 
hvorpaa  dette  hidtil  har  kunnet  gøres,  er 
ved  Opmagasinering  af  elektrisk  Strøm  i 
Akkumulatorer  af  Blyplader,  men  som  ovenfor 
nævnt  bliver  saadanne  Batterier  meget  store, 
saa  snart  de  skal  kunne  opsamle  ret  megen 
Strøm.  Det  har  af  denne  og  flere  andre 
Grunde  været  meget  efterstræbt   at  fremstille 


Ovnrummet  i  Notodden-Salpeterfabrik. 

en  Akkumulator  med  større  Optageevne  (Ka- 
pacitet) end  Blyakkumulatoren.  Opgavens 
Løsning  vil  føre  Tekniken  et  stort  Skridt 
videre,  og  den  heldige  Løser  vil  have 
Chance  for  at  tjene  mange  Penge. 

Det  meddeles  nu  som  ganske .  sikkert,  at 
den  berømteste  nulevende  Amerikaner,  Edison, 
har  konstrueret  en  Akkumulator  med  en 
mange  Gange  større  Kapacitet  end  de  hidtil 
kendte.  Der  foreligger  endnu  ingen  ind- 
gaaende  Beskrivelse  af  Opfindelsen,  men  det 
vides  dog,  at  Edison  i  Stedet  for  Bly  an- 
vender Metallet  Kobolt  til  Akkumulator- 
pladerne;  den  Indvending  mod  Kobolt,  at 
det  er  et  sjældent  og  derfor  kostbart  Metal, 
har  Edison  paa  Forhaand  imødegaaet  ved  at 
finde  overordentlig  rige  Koboltlejer  i  Canada 
og  Wisconsin.  Kapaciteten  af  Koboltakku- 
mulatoren, mener  Edison,  er  saa  stor,  at  et 
saadant  Koboltbatteri  anbragt  i  et  Elektro- 
mobil  kun  behøver  at  lades  med  Aars  Mel- 
lemrum, selv  om  Køretøjet  bruges  daglig.  — 

Efterhaanden  som  Jorden  bliver  tættere  og 

tættere  befolket,  stiger  Kravene  til  Ager- 
bruget med  Hensyn  til  Afgrødens  Kvantum; 
Jordens  Dyrkning  drives  allerede  nu  ganske 
intensivt,  men  der  er  dog  sikkert  et  godt 
Skridt  endnu,  inden  Kulminationen  er  naaet. 
Ved  denne  Dyrkning  berøves  der  Jorden  en 
Mængde  Kvælstof,  som  den  atter  maa  have 
for  at  kunne  give  Afgrøde;  den  naturlige 
Gødning  forslaar  aldeles  ikke,  og  af  kvæl- 
stofholdige  Mineraler  er  der  egentlig  kun 
Chilesalpeteret,  hvis  Lejer  snart  er  ganske 
udtømte;  det  har  derfor  været  en  ret  ube 
hagelig  Gaade,  hvorledes  man  skulde  skaffe 
Jorden  tilstrækkeligt  Kvælstof.  Der  er  jo 
nok  af  dette  Stof  i  Luften,  omtrent  de  4/5 
af  vor  Atmosfære  bestaar  af  frit  Kvælstof, 
men  i  denne  Form  er  der  kun  ganske  faa 
Planter  (Bælgplanter),  der  kan  optage  for- 
svindende smaa  Mængder  deraf;  Kvælstoffet 
skal  være  indgaaet  i  Forbindelse  med  andre 
Stoffer,  for  at  være  nyttigt  for  Planterne; 
navnlig  salpetersure  Salte  optages.  Man  har 
gjort  mange  Forsøg  paa  at  faa  Atmosfærens 
Ilt  og  Kvælstof  til  at  gaa  i  Forbindelse, 
saaledes  at  man  ad  denne  Vej  kunde  fabri- 
kere kunstig  Gødning,  men  det  er  først  i  den 
allernyeste  Tid,  at  det  er  lykkedes  at  naa 
til  praktisk  brugbare  Resultater. 

Den  smukkeste  Metode  til  kunstig  Gød- 
nings Fabrikation  af  Atmosfæren  er  opfundet 
af  Nordmændene  Professor  Birkeland  og  In- 
geniør Eyde;  deres  Fremgangsinaade  har 
efter  alt  at  dømme  en  meget  rig  Fremtid  for 
sig.  Man  vidste,  at  ved  elektriske  Udlad- 
ninger gennem  atmosfærisk  Luft  gaar  dennes 
Bestanddele  delvis  i 
kemisk  Forbindelse, 
men  det  er  kun  yderst 
ringe  Mængder  Kvæl- 
stofilter, der  derved 
dannes,  thi  de  elektri- 
ske Gnister  er  af  meget 
lille  Udstrækning  og 
varer  kun  kort ;  ogsaa 
i  elektriske  Buelamper 
dannes  der  ved  Lys- 
buens Paa  virkning  gan- 
ske lidt  af  disse  For- 
bindelser. 

Birkeland  -  Eyde  s 
Fremgangsmaade     be- 


staar i,  at  de  frembringer  den  samme  Art  Ud- 
ladning som  i  Buelamperne,  men  ved  en  meget 
kraftig  magnetisk  Paavirkning  antager  Ud- 
ladningen Form  af  en  Skive  i  Stedet  for  en 
Bue,  derved  berøres  en  langt  større  Luft- 
mængde; inde  i  et  Ovnrum  fremstilles  saa- 
danne  Lysskiver  ved  Hjælp  af  en  højspændt 
elektrisk  Strøm,  og  Luften,  der  stryger  igen- 
nem Ovnrummet,  bliver  paavirket,  saaledes 
at  kendelige  Mængder  Salpetersyre  dannes; 
Sat  petersyren  lader  de  gaa  i  Forbindelse  med 
Kalk,  og  den  saaledes  vundne  salpetersure 
Kalk  sælges  som  kunstig  Gødning.  Billedet 
viser  Ovnrummet  i  den  første  Fabrik,  der 
anlagdes  efter  Birkeland-Eyde's  Princip  (Not- 
odden); nu  er  der  i  Norge  flere  meget  store 
Fabriker,  dels  lige  sat  i  Drift,  dels  under 
Anlæg;  de  bruger  Vandfald  som  Kraftkilde 
for  at  frembringe  den  stærke  elektriske  Strøm. 
Det  synes,  som  om  der  ogsaa  er  andre 
Maader,  hvorpaa  Jordbruget  kan  forceres; 
der  er  nemlig  i  den  sidste  Tid  forskellige 
Steder  —  Finland,  Schweitz,  Amerika  — 
foretaget  ganske  overordentlig  interessante  For- 
søg for  at  undersøge  Elektricitetens  Indflydelse 
paa  Planternes  Udvikling,  navnlig  deres 
Blomstring  og  Frugtdannelse.  Som  foreløbigt 
Resultat  har  Forsøgene  vist,  at  denne  Ind- 
flydelse kan  være  overraskende  stor  i  heldig 
Retning;  Frugter  modnes  saaledes  langt  hur- 
tigere ;.  Vinstokkene  bærer  langt  bedre  og 
flere  Druer,  medens  farlige  Snyltere  dræbes 
o.  s.  v.  Det  lille  Billede  viser  to  Æbletræer, 
hvoraf  kun  det  ene  har  været  udsat  for  Elek- 
tricitet; man  ser  den  enorme  Forskel,  det  har 
gjort,  at  der  ned  i 
Jorden  ved  det  ene 
Træ  er  stukket  to  Me- 
talplader, mellem  hvilke 
man  har  sendt  elektrisk 
Strøm,  som  altsaa  har 
maattet  berøre  Træets 
Rødder  og  den  om- 
givende Muld.  Der  er 
her  en  Mulighed  for 
en  kommende  Revolu- 
tion i  Have  og  Land- 
brug, en  Revolution, 
som  maa  kaldesheldig, 
fordi  Resultatet  vil  være 
billigere  Ernæring. 

DANSK  Læseverden  synes  at  være  i  Færd 
med  at  opdage  Amerika.  Joh.  V. 
Jensen  har  med  den  største  Energi  taget  sig 
for  at   lede   en  Strøm   af   amerikansk  fri  og 


stærk  Livs-Aabenbed  ind  over  den  danske 
Kulturmark.  Han  har  særlig  slaaet  til  Lyd 
for  Frank  Norris.  Harald  Nielsen  har  paa 
sin  Side  gjort  os  opmærksom  paa  Robert 
Herrick  „en  af  de  klogeste  og  mandigste 
Aander  i  den  unge  Literatur  Verden  overu. 
Han  har  i  sin  værdifulde  Serie  af  fremmede 
Forfattere  „Roman  og  Novelle"  bragt  hans 
Mesterværk  „En  amerikansk  Borgers  Erindrin- 
ger". Selv  gengiver  han  her  hans  ypperste 
Novelle,  som  han  i  et  Essay  i  „Tilskueren* 
kaldte  „et  lille  Kunstværk  af  Rang"  .  .  . 
„Det  er  hele  Kunstens  hemmelighedsfulde  og 
farlige  Guldmageri,  der  er  given  i  den  lille 
Fortælling  med  en  Formels  Knaphed". 

Robert  Herrick  er  født  26.  April  1868, 
af  gammel  puritansk  Familie,  Søn  af  en 
Bostoner  Sagfører.  Han  har  studeret  ved 
Harvard  Universitetet  og  for  Resten  rejst 
meget,  ogsaa  i  Evropa,  hvorfra  han  —  selv- 
følgelig tør  man  endnu  sige  —  har  mod- 
taget overordentlig  stærke  literære  Paavirknin- 
ger.  Han  har  skrevet  en  Del  Fortællinger  og 
fem  Romaner,  der  fængsler  ikke  blot  ved 
deres  Kunstværdi,  som  er  betydelig,  men 
ved  det  livfyldte  Indtryk,  de  bringer  os  fra 
det  nye  og  mægtige  amerikanske  Samfunds 
sociale,  politiske  og  økonomiske  Milieu. 

ET  KUNSTPROBLEM 

Novelle  at  Robert  Herrik. 
Oversat  af  Harald  Nielsen. 


John  Clayton  havde  omtrent  gennemløbet 
hele  Rækken  af  skønne  Kunster.  Som 
Dreng  havde  han  rent  dilettantmæssigt  dyr- 
ket Musik,  og  efter  at  have  røbet  noget 
Talent  i  en  Skitse  af  en  ung  Pige,  han 
traf  i  en  Sommerferie,  havde  han  besluttet 
at  blive  Kunstner.  Hans  mange  Venner 
havde  knyttet  saa  store  Forhaabninger  til 
ham,  at  han  derved  fik  Mod  til  at  bruge 
Resten  af  sin  lille  Fædrenearv  til  at  fuldende 
sin  Uddannelse  ved  en  Udenlandsrejse.  Det 
tog    ham    omtrent    to   Aar    at    finde   ud  af, 


hvad  det  egentlig  vilde  sige  at  være  Kunst- 
ner, og  de  følgende  tre  gik  med  at  tænke 
over,  hvad  det  var,  han  egentlig  vilde  lave. 
I  Paris,  i  Munchen,  og  i  Rom  havde  den 
Rigdom  af  Muligheder,  der  aabenbarede  sig 
for  ham,  forvirret  ham  og  bragt  hans  Planer 
i  Vildrede.  Han  var  saa  dygtig  og  saa  smi- 
dig, at  han  efterhaanden  forsøgte  sig  i  næsten 
alle  Kunstens  Genrer,  og  de  Smaating,  han 
havde  faaet  færdig,  var  tilstrækkelige  til  at 
vække  smukke  Forhaabninger  om,  hvad  han 
engang    i    Fremtiden    vilde   kunne   præstere. 

Blandt  Sværmen  af  amerikanske  Dilettanter 
havde  han  nydt  en  vis  usikker  Anseelse. 
Da  hans  Portemonnaie  var  tom,  vendte  han 
tilbage  til  Amerika  for  at  omsætte  sine 
Fremtidsudsigter  i  Penge. 

Straks  efter  sin  Hjemkomst  udstyrede  han 
sig  med  stor  Omhu  et  Atelier  i  Boston,  men 
da  han  fandt  Atmosfæren  „for  provinsiel* 
flyttede  han  til  New-York.  Der  var  han  en 
meget  feteret  Gæst  ved  en  bestemt  Slags 
„five-o-clocka-Te,er.  Han  var  paa  sin  »lo- 
vende" Ungdoms  Middagshøjde,  men  han 
havde  en  Anelse  om,  at  dette  i  Løbet  af 
faa  Aar  vilde  blive  til  en  Fortid:  „da  han 
var  lovende*1.  Han  trøstede  sig  imidlertid 
med,  at  han  endnu  ikke  havde  fundet  sit 
rette  „milieu*.  Han  var  meget  glad  for 
dette  Ord,  der  saa  rart  omfattede  alt,  hvad 
der  kunde  tænkes  at  stimulere  hans  Energi. 
Han  var  ikke  sikker  paa,  at  der  i  Amerika 
overhovedet  var  noget  „milieu**,  der  var 
gunstigt  for  Udfoldelsen  af  hans  kunstneriske 
Evner.  Imidlertid  blev  Nødvendigheden  af 
at  gøre  en  eller  anden  Anstrengelse  mere  og 
mere  paatrængende.  Han  kunde  ikke  leve 
af  five-o-clock-Te'er. 

Clayton  havde  udstrakte  Familieforbindel- 
ser, som  baade  interesserede  sig  for  ham  og 
havde  Indflydelse.  En  af  disse,  en  langt 
ude  beslægtet  Kusine,  tog  sig  af  hans 
Sager. 

„Jeg  vil  give  Dem  endnu  en  Chance, * 
sagde  hun  i  en  forretningsmæsssig  Tone,  da 
han  modløs  havde  gjort  hende  udførligt 
Rede  for  sin  Stilling  og  discret  havde  an- 
tydet, at  han  var  kommet  til  en  Yderlighed. 
„Besøg  mig  i  Sommer  ved  Bar  Harbor.  De 
skal  faa  det  lille  Skovhus  paa  Pynten  til 
Atelier,  og  De  kan  spise  paa  Hotellet,  der 
ligger  i  Nærheden  —  saa  er  De  uafhængig. 
Der  er  tre  Veje,  der  vil  kunne  føre  Dem  ud 
af  Vanskelighederne,  og  hvis  De  ikke  inden 
Oktober  finder  en,  der  passer  Dem,  overlader 
jeg  Dem  til  Deres  Skæbne." 

Den  unge  Mand  saa  interesseret  ud. 


„De  kan  modellere  et  eller  andet  —  det 
er  jo  Deres  Kunst,  ikke  sandt?" 

Clayton  nikkede  ydmygt.  Under  det  sid- 
ste halve  Aars  Ophold  i  Italien  havde  han 
besluttet  at  ville  være  Billedhugger. 

„Og  altsaa  paa  den  Maade  komme  paa 
Fødderne  —  i  Deres  Fag."  Clayton  suk- 
kede. „Eller  De  kan  finde  en  rig  Beskytter 
eller  Beskytterinde,  der  vil  sende  Dem  over 
til  Europa  endnu  nogle  Aar,  indtil  Mester- 
værket kommer."  Hendes  Tilhører  blev  rød 
i  Hovedet  og  begyndte  at  mumle  noget,  men 
hun  fortsatte  uforstyrret:  „Eller,  hvad  der 
er  det  bedste,  De  kan  gifte  Dem  med  en 
Pige  med  Penge  og  saa  bagefter  gøre  hvad 
De  vil."  Disse  Ord  fik  Clayton  til  brat  at 
rejse  sig. 

„Saa  vidt  er  det  ikke  kommet  med  mig 
endnu,"  sagde  han  brummende. 

„Vær  nu  ikke  dum,*  vedblev  hun.  „De 
er  virkelig  indtagende.  God  Karakter,  ud- 
mærkede Manerer,  behagelige  Vaner,  vellidt 
af  Kvinderne.  De  skal  slet  ikke  føle  Dem 
smigret,  det  er  jo  Deres  Driftskapital.  De 
er  absolut  interessant,  og  de  fleste  af  de  unge 
Piger,  der  hvert  Aar  bliver  sendt  ud  for 
at  blive  anbragt,  vilde  være  glade  for  en 
saadan  Handel.  De  kender  Gud  og  Hver- 
mand, og  De  kunde  skaffe  en  hvilkensomhelst 
ung  Pige  en  smuk  Position  i  Boston  eller 
New-York.  Desuden  er  der  jo  Deres  Geni, 
som  skal  udvikles  —  det  vil  gare  Udslaget. 
Tro  mig,  det  kan  gøres  i  Penge." 

Clayton,  der  var  begyndt  at  føle,  hvor 
ubehagelig  hans  Stilling  var,  eftersom  den 
udsatte  ham  for  den  Slags  Overhalinger, 
endte  med  at  briste  i  Latter  ved  den  aaben- 
hjærtige,  materialistiske  Maade,  paa  hvilken 
hans  Kusine  fremstillede  Situationen.  „Well," 
udbrød  han,  „det  nytter  jo  ikke  at  tale  til 
Dem  om  Kunstens  Krav  og  Idealer,  Kusine 
Della,  men  jeg  tager  imod  Deres  Tilbud,  om 
ikke  for  andet,  saa  for  at  modellere  en  Buste, 
der  skal  hedde:  „Den  energiske  Matrone 
(Amerikansk)." 

„Naa  nej,  jeg  bryder  mig  ikke  meget  om 
Idealer,  Kunsten  og  al  den  Slags,"  svarede 
hans  Kusine,  „men  dette  vil  jeg  „klare"  for 
Dem,  som  Harry  plejer  at  sige.  Kun  en  Ting 
maa  De  love  mig :  ingen  Kurmageri  til  Harriet 
og  Mary.  Henry  har,  som  De  ved,  gjort 
Dumheder  og  tabt  Penge,  og  jeg  kan  ikke 
have  mere  end  en  Tigger  i  Familien." 

II. 

Da  det  lakkede  mod  Slutningen  af  Juli 
Maaned  var  Clayton  kommet  helt  paa  det 
rene  med  to  Ting  —  han  stod  i  sit  lille 
Atelier  og  snoede  Overskæget,  og  saa  snart 
paa  en  halv-fuldendt  Skitse  og  snart  paa 
den  Strime  blaa  Vand,  der  laa  nede  under 
Klippen.  De  to  Resultater  var,  at  han  bestemt 
ikke  vilde  blive  forelsket  i  Harriet  og  i  Mary, 
og  for  det  andet,  at  Mount  Desert  snarere 
gjorde  ham  til  Maler  end  til  Billedhugger. 

„Det  er  et  Sted,  der  kun  egner  sig  for 
Farver  og  Digtning,"  mumlede  han.  „Man 
maatte  jo  lukke  sig  inde  i  en  Kælder  for  at 
slippe  løs  fra  disse  herlige  Højder  og  denne 
Bugt,  hvis  man  vilde  arbejde  paa  min 
„Skønhed".  Han  kastede  et  foragteligt  Blik 
paa  en  raat  skitseret  Buste  af  hans  Kusine 
Della,  det  eneste,  han  var  begyndt  paa.  Som 
en  Løsning  paa  det  haabløse  Problem  greb 
han  en  Pibe  og  gav  sig  til  at  lede  efter 
noget  Tobak  for  at  drive  over  til  Newport, 
da  der  i  det  samme  var  Een,  som  bankede 
frygtsomt  paa  Indgangsdøren. 

„Er  det  Dem,  Miss  Marston?"  sagde 
Clayton  i  en  skuffet  Tone,  da  en  middel- 
aldrende Kvinde  traadte  ind. 

„Alle  Tjenestefolkene  var  ude,"  svarede 
hun,  „og  Della  mente,  at  De  maaske  trængte 
til  lidt  Frokost  ovenpaa  Deres  Arbejde." 
Det  blev  sagt  lidt  spydigt,  da  hun  saa  sig 
om  og  ikke  fandt  noget  paa  Stabelen,  der 
var  værd  at  tale  om. 

„Jeg  tænkte  netop  paa  at  sige  stop  for  i 
Formiddag  og  gaa  mig  en  Tur.  Vil  De 
ikke   med?      Det    er    saadant    et    straalende 


Vejr  og  ingen  Taage,"  tilføjede  han  i  Paren- 
thes  som  for  at  begrunde  sin  Lediggang. 

„Hvordan  kommer  De  paa  den  Ide  at 
bede  mig  med?"  udbrød  Miss  Marston  hef- 
tigt. „Hidtil  har  De  ikke  lagt  mere  Mærke 
til  min  Eksistens  end  om  jeg  havde  været 
Jane,  Tjenestepigen,  der  bringer  Deres  Mad.* 
Hun  snappede  efter  Vejret  af  Forfærdelse 
over  sin  egen  Dristighed.  Det  var  ikke 
Koketteri,  men  aabenbart  noget  ganske  nyt 
og  usædvanligt  hos  hende. 

„Hvorfor!  Jeg  vilde  virkelig  ønske,  De 
vilde  gaa  med,"  sagde  den  unge  Mand, 
hjælpeløs.  „Saa  fik  jeg  Lejlighed  til  at 
lære  Dem  bedre  at  kende." 

„Godt,  jeg  gaar  med."  Hun  syntes  at 
have  taget  en  desperat  Beslutning.  Miss 
Jane  Marston,  Della's  Svigerinde,  havde  altid 
været  et  overflødigt  Medlem  af  sin  Familie. 
Den  Slags  ikkemisundelsesværdige  Opgaver, 
som  at  lege  med  eller  undervise  de  mindre 
Børn,  sy,  eller  være  fjerde  Mand  til  en 
Whist,  var,  som  det  sædvanligt  gaar  netop 
saadanne  Familiemedlemmer,  tilfaldet  hende. 
Alt  dette  hadede  Miss  Marston  paa  en  sløv, 
opsætsig  Maade.  Da  hun  altid  havde  haft 
akkurat  for  faa  Penge  til  at  leve  uafhængigt, 
havde  hun  været  nødt  til  at  modtage  Ind- 
bydelser til  lange  Besøg  paa  Steder,  der 
ikke  interesserede  hende.  Som  ung  Pige 
og  ung  Dame  havde  hun  ejet  en  fin,  til- 
bageholdende Skønhed,  som  vilde  kunne  være 
bleven  feteret  og  til  Trods  for  sit  graa  Haar, 
sine  fem  og  tredive  Aar  og  et  lidt  skarpt 
Blik,  kunde  man  endnu  opdage  tilstrækkelig 
mange  Spor  af  en  svindende  Skønhed  til 
deraf  at  kunne  idealisere  hende.  Hele  Som- 
meren havde  hun  iagttaget  den  raadvilde 
unge  Kunstner,  fyldt  af  levende  Interesse  for 
det  nye  Liv,  han  bragte  ind  i  hendes  flade 
Omgivelser.  Hans  Sprudlen  spredte  hendes 
sædvanlige  Nedtrykthed,  hans  Ivrighed  og 
Livslyst  fik  hendes  Blod  til  sympatisk  at 
rulle  raskere  og  hans  Intelligens'  Livlighed 
forvildede    og    fængslede    hende.      Hun  var 

endnu  med  sine  fem  og  tredive  Aar  en  sky 
Natur,  og  Bevidstheden  om,  hvor  dagligdags 
hun  var,  gjorde  hende  meget  beskeden  og 
forsigtig,  men  til  Tider  kunde  den  oprørske 
Bitterhed,  der  laa  paa  Bunden  af  hendes 
Hjærte,  bryde  frem  i  voldsomme  og  dristige 
Udtalelser.  Hun  var  endnu  i  Stand  til  at 
berede  Overraskelser. 

„Vil  mit  Selskab  ikke  jage  Inspirationen 
paa  Flugt?"  tillod  hun  sig  at  spørge,  efter 
en  længere  Pause. 

„Jage  Inspirationen  paa  Flugt",  sukkede 
Clayton.  „Jeg  vilde  ønske  jeg  var  Grovsmed 
eller  Sømand  eller  drev  et  andet  hæderligt 
Haandværk.  Jeg  føler  mig  fuldstændig  som 
en  Humbugsmager.  Jeg  er  begyndt  i  et 
Tempo,  som  jeg  ikke  kan  fortsætte  i!a 

Miss  Marston  følte  sig  smigret  ved  denne 
tilsyneladende  Fortrolighed.  Hvis  hun  havde 
kendt  noget  til  den  Slags  Naturer,  vilde  hun 
have  forstaaet,  hvor  ligegyldig  hun  personlig 
var  Clayton.  Han  vilde  have  gjort  Fuglene 
den  samme  Tilstaaelse,  hvis  de  havde  paa- 
virket hans  Bevidsthed  paa  samme  Maade. 

„De  siger  jo  allesammen,  at  det,  De  laver, 
er  saa  udmærket",  sagde  hun  trøstende. 

„Aa  for  Pokker,"  udbrød  han,  „gid  man 
vilde  lade  være  at  sige  den  Slags  venlige 
Godtkøbsbehageligheder.  Paa  Kollegiet  roste 
man  mine  Vers,  Teatrene  stjal  min  Musik 
til  Farcer  og  de  unge  Piger  fniste  ad  mine 
Skitser.  Og  nu,  sex  og  tyve  Aar  gammel, 
ved  jeg  ikke,  om  jeg  vil  spille  Violin,  skrive 
et  Epos,  modellere  eller  male.  Jeg  er  Offer 
for  enhver  kunstnerisk  Tilskyndelse." 

„Jeg  ved,  hvad  De  skulde  gøre",  sagde 
hun  kløgtigt,  da  de  havde  naaet  en  skygge- 
fuld Plet  og  standsede  for  at  faa  lidt  Køling. 

„Ryge?"  frittede  Clayton,  drillende. 

„De  skulde  gifte  Dem!" 

„Det  er  alle  Kvinders  store  Udvej  og 
Universalmiddel,"  svarede  han  med  et  Skul- 
dertræk. 

„Det  vilde  give  Dem  Stadighed  og  faa 
Dem  til  at  arbejde." 


„Nej,"  svarede  han  eftertænksomt,  „kun 
hvis  hun  var  fattig  og  i  saa  Fald  vilde  det 
jo  være  fra  Asken  og  i  Ilden!" 

„De  skulde  arbejde,"  fortsatte  hun  mere 
dristig.  „Og  en  Kvinde  vilde  skænke  Dem 
Arbejdslyst  og  Forstaaelse!" 

„Det  sidste  har  jeg  allerede  haft  formeget 
af,"  sukkede  han.  „Og  det  er  alligevel  be- 
hageligere, naar  det  ikke  bliver  af  samme 
Tønde.  I  Løbet  af  kort  Tid  ophører  en 
Kvinde  med  at  frembringe  behagelige  eller 
produktive  Stemninger  i  mit  Sind.  Ja  jeg 
ved  godt,  jeg  er  optaget  af  mig  selv  og  er 
frygtelig  egenkærlig,"  tilføjede  han,  da  han 
saa  hendes  forundrede  Blik.  „Det  er  en- 
hver Kunstner.  Det  eneste,  han  har  at  passe 
paa  er,  at  hans  Omgivelser  ikke  bliver  ud- 
pinte og  fortærskede.  Eller  hvis  De  ønsker 
det  i  mere  menneskelige  Udtryk,  en  Kunst- 
ner dur  ikke  til  at  gifte  sig,  det  er  en  For- 
brydelse af  ham  at  gifte  sig  og  derved  knuse 
et  Kvindehjærte." 

Efter  denne  heroiske  Tilstaaelse,  holdt  han 
en  Pause  for  at  tage  et  Par  Drag  af  Shag- 
piben. „Desuden,  har  jeg  aldrig  kendt  nogen 
Kvinde,  der  virkelig  forstod  sig  paa  Kunst  og 
det  en  Kunstner  stræber  efter.  Hun  har 
Temperament,  en  vis  overfladisk  Forstaaelse 
og  Interesse,  men  ikke  den  ansporende  Evne, 
som  Indsigt  giver.  Hun  har  Nerver,  men 
intet  Hovede." 

„Men  De  sagde  jo  lige  nylig,  at  De  havde 
nok  af  Sympathiseren  og  Kællingeri." 

„Saa — ?  Naa,  ja,  saa  sagde  jeg  fejl,  for 
jeg  behøver  ikke  saalidt  og  jeg  er  ligeglad 
med,  hvor  idiotisk  det  er.  Det  indgyder  mig 
Mod  at  høre  et  Barn  rose  mig.  Det  viser, 
hvor  nært  vi  menneskelige  Dyr  ere  knyttede 
sammen.  Verden,  eller  i  hvert  Fald  en 
lille  Del  af  den,  maa  give  sit  Samtykke, 
hvis  vi  skal  tro  os  selv  paa  den  rigtige  Vej. 
Medens  jeg  spiller  Foregangsmand  behøver 
jeg  et  Kor  af  Beskyttere,  beundrende  Ven- 
ner, opmærksomme  Damer  o.  s.v.,  til  at  for- 
tælle mig,  at  „det  gaar  godt,  og  at  jeg  kan 

fortsætte. *  Tror  De  nogen  Kvinde  kunde 
være  ene  om  det?  Hvor  den  Arm  tager  sig 
storartet  ud!*  Dette  pludselige  Udraab  blev 
fremkaldt  af  den  Stilling,  Miss  Marston  uvil- 
kaarligt  havde  indtaget,  opfyldt  som  hun 
var  af  den  mest  levende  Interesse.  Hun 
greb  med  Haanden  op  til  et  fremspringende 
Klippestykke  og  støttede  sig  let  paa  den. 
Det  hvide  Muselinsærme  var  gledet  tilbage 
og  afslørede  en  smuk,  fint  rundet  Arm,  som 
man  ikke  vilde  have  ventet  sig  efter  hendes 
spinkle  Legemsbygning.  Clayton  skubbede 
sig  hurtig  nærmere  og,  lydende  sit  Kunstner- 
instinkt,  blottede  han  det  hvide  Kød  med  de 
fine  blaa  Aarer  endnu  mere. 

„Flyt  den  ikke.  Den  vil  tage  sig  ud- 
mærket ud  i  Marmor!"  Miss  Marston  rød- 
mede pinligt  berørt. 

„Hvor  De  dog  er  underlig*,  mumlede  hun, 
idet  hun  rejste  sig.  „De  sagde  netop,  at 
De  havde  opgivet  at  modellere  ellers  vilde 
jeg  have  ladet  Dem  modellere  min  Arm  for 
at  give  Dem  noget  at  bestille.  De  skulde 
prøve  at  tage  fat  paa  et  eller  andet. * 

„Sig  nu  ikke  saadanne  kedelige  Ting,  og 
lær  mig  ikke  at  være  udholdende,*  sagde 
Clayton  leende.  „Det  vil  tage  paa  Deres 
Kræfter  hvis  De  prøver  paa  det!" 

„Jeg  ved,  hvad  De  trænger  til,*  vedblev 
hun  ihærdigt  uden  at  tage  Notits  af  hans 
Formaning.  „De  trænger  til  en  Spore*  Det 
kommer  ikke  saa  meget  an  paa,  hvad  De 
laver  —  De  er  dygtig  nok.tt 

„Af  Børn  skal  man  høre  Sandheden  .  .  .* 
„Jeg  er  ikke  noget  Barn,*  sagde  hun, 
i  det  hun  optog  hans  Spøg  i  ramme  Al- 
vor. „Selv  om  jeg  ogsaa  er  dum  og  al- 
mindelig, har  jeg  mine  Anelser  som  andre 
Kvinder.* 

„Og  de  giver  det  Resultat,  at  det  er  lige- 
meget  enten  Raphael  maler  eller  spiller  Piano. 
Naa,  jeg  kan  ikke  sige,  jeg  finder  det  saa 
galt.  Det  er  netop  min  Teori.  En  Kunstner 
er  en  samlet  Sum  af  sammentrængt,  ufor- 
brugt   af  Energi,    for    hvilken   der    staar  en 


Række  Udveje  aabne,  men  af  disse  udvælger 
han  sig  kun  en.  De  fleste  af  os  ere  Kunst- 
nere, men  med  saa  mange  Udløb,  at  Tøn- 
den efterhaanden  løber  tom.  Men  hvad  skal 
det  være.  Skal  vi  kaste  „Plat  og  Krone* 
om  det?* 

„De  skal  være  Maler,*  sagde  Miss  Mar- 
ston afgørende.     „Det  maa  De  blive  ved*. 

„Hvordan  kom  De  til  det  Resultat  —  har 
De  undersøgt  mit  Arbejde?* 

„Nej,  det  skal  De  faa  at  vide  en  anden 
Gang,  men  nu  skal  De  begynde  at  bestille 
noget.  Kom!*  Hun  rejste  sig  op  som  om 
hun  vilde  gaa  ned  til  Skovhuset  med  det 
samme.  Uden  at  mærke  det  vanvittige  i 
Situationen,  rejste  Clayton  sig  føjelig  og 
fulgte  med  hende  ned  ad  Stien  et  lille  Stykke. 
Han  syntes  fuldstændig  behersket  af  den 
pludselige  Begejstring  og  Energi,  som  Skæb- 
nen havde  tilkastet  ham. 

„Naa,  det  har  vel  ikke  saadant  et  Jag,* 
sagde  han  tilsidst,  da  den  første  Opbrusning 
havde  lagt  sig.  Lyset  vil  være  for  ugun- 
stigt til  at  arbejde  ved,  inden  vi  naar  Bar 
Harbor.  Lad  os  blive  her  i  denne  mørke 
Krog  og  drøfte  Sagen.* 

Clayton  var  altid  umaadelig  ivrig  for  at 
drøfte  alting.  Meget  af  hans  kunstneriske 
Energi  var  sivet  bort  i  Udenomssnak.  „Hør 
—  jeg  har  det,*  udbrød  han  begejstret.  „Jeg 
vil  begynde  et  stort  Billede  —  en  moderne 
Magdalene  eller  noget  i  den  Retning.  Vi 
kan  bruge  Dem  netop  i  den  Stilling,  knæ- 
lende foran  en  Klippe  med  udstrakte  Arme 
og  bortvendt  Hovede.  Vi  laver  det  hele  af 
Deres  Arme  og  Hænder!* 

Miss  Marston  rødmede  paa  sin  langsomme 
uøvede  Maade.  I  første  Øjeblik  morede  det 
hende  at  tænke  paa,  at  hun  var  blevet  en 
saa  vigtig  Del  af  den  unge  Mands  Planer, 
men  et  Øjeblik  efter  lo  hun  roligt  ad  den 
Aabenhjærtighed,  hvormed  han  ønskede,  at 
udelade  hendes  Ansigt,  og  ad  den  karakteri- 
stiske Hensynsløshed,  han  viste  ved  at  an- 
tyde sligt  i  en  henkastet  Bemærkning. 

„Godt  —  jeg  er  villig  til  at  være  til  den 
Nytte,  jeg  kan.  Men  det  maa  være  om 
Morgenen,  thi  Kl.  9  læser  jeg  med  Børnene. 

„ Fortræffeligt, "  udbrød  han  med  Tanken 
om  den  nye  Æra  af  upaaklagelig  Livsvandel, 
der  gryede  for  ham.  „Saa  har  vi  baade 
det  friske  Morgenlys  og  nyder  tillige  Dagens 
smukkeste  og  køligste  Timer.  Og  jeg  har 
oven  i  Købet  Masser  af  Tid  til  at  drive  i." 

„Nej,  De  maa  ikke  drive.  Jeg  bliver  en 
stræng  Lærerinde  skal  De  faa  at  se!" 

III. 

Ifølge  Aftalen  bankede  Miss  Marston  paa 
Døren  til  Atelieret  præcis  Kl.  6  næste  Mor- 
gen. Hun  smilede  ængstelig,  og  da  hun 
ikke  fik  noget  Svar,  prøvede  hun  at  kaste 
•Smaasten  paa  Ovenlysvinduerne.  For  at  holde 
Modet  oppe,  gentog  hun  for  sig  selv:  „Han 
vil  ikke  bryde  sig  om  mig  og  i  hvert  Fald 
«r  jeg  for  gammel  til  at  det  kan  gøre  mig 
noget. "  Det  varede  ikke  længe,  inden  et 
Hovede  blev  stukket  frem  og  Clayton  raabte 
med  søvnig  Stemme: 

„Jeg  drømte,  at  det  hele  var  en  Spøg, 
men  vent  et  Øjeblik,  saa  skal  vi  tale  om 
Sagen." 

Miss  Marston  traadte  ind  i  det  uordentligt 
udseende  Atelier,  hvor  Resterne  fra  en  Maa- 
neds  frugtesløse  Anstrengelser  laa  strøet  rundt 
om  paa  Gulvet.  Klumper  af  Ler  og  Model- 
lererværktøj, Lærreder  i  utaalmodig  Forbit- 
relse slængte  med  Bagsiden  opad  og  dækkede 
af  Olieklude,  laa  hulter  tilbulter  imellem  hin- 
anden. Hun  løftede  Kjolen  forsigtigt  og  gik 
paa  Taaspidserne  rundt  og  undersøgte  hver 
Ting,  og  da  hun  endelig  havde  fundet  et 
Spritapparat  og  en  Kaffekande,  gav  hun  sig 
til  at  lave  Kaffe.  Da  Clayton  kom  tilsyne 
—  som  en  noget  ufriseret  Gud  —  fandt 
han  hende  i  Færd  med  at  lede  efter  Kiksene. 

„De  kan  ikke  lave  mig  til  Kunstner  Klok- 
ken sex  om  Morgenen,"  sagde  han  gnavent. 

En  pludselig  Indskydelse  fik  Miss  Mar- 
ston til  at  puffe  den  øverste  Halvdør  op,  saa 

at  man  saa  en  lige  Vej  af  Sollys  ud  over 
Vandet,  der  krusede  sig  under  deres  Fødder. 
Højderne  længere  inde  i  Landet  var  mystisk 
dunkelgrønne  og  friske  af  Himlens  Dug,  og 
fra  Skovens  Hvælvinger  hørte  man  Droslerne 
synge.  Miss  Marston  drog  et  Lettelsens  Suk. 
Det  varme,  stærke  Sollys  gav  hende  Styrke 
og  bragte  Blodet  op  i  hendes  blege  Kinder, 
ligesom  den  Interesse  for  Kunstnerens  Liv, 
der  pludselig  havde  grebet  hende,  syntes  endnu 
engang  at  have  givet  hendes  Følelsesliv  Ung- 
dom og  Styrke. 

Hun  slog  de  tynde  Hænder  sammen  og 
hilste  med  Taknemmelighed  baade  den  legem- 
lige og  den  aandelige  Fornyelse.  Ogsaa 
Clayton  livede  op.  Straks  havde  han  i  Tavs- 
hed lænet  sig  mod  Dørposten,  men  efter- 
haanden  som  han  Minut  efter  Minut  ind- 
sugede Luft,  Skønhed  og  Haab,  fyldtes  hans 
trætte  Skikkelse  af  de  indstrømmende  Følelser. 
„Store  Gud,  hvor  det  er  skønt,"  mumlede 
han,  og  med  ubetinget  Tillid  tog  han  imod 
denne  Kvindes  Indblanding  i  sit  Liv  ligesom 
han  tog  imod  Solskin  og  Længsel. 

„Til  Arbejde,"  sagde  Miss  Marston  endelig. 

„Det  dur  ikke,  det  Emne,  vi  har  valgt, 
sagde  han. 

„Jeg  tror  gerne,  De  ikke  vil  faa  meget  ud 
af  det,  men  det  kan  altid  gøre  samme  Nytte 
som  et  hvilketsomhelst  andet  til  at  prøve 
med  og  øve  sig  paa. 

„Ah,  De  vil  nok  gerne  have  Deres  Arme 
forevigede." 

Den  lille  Kvinde  trak  sig  et  Øjeblik  for- 
færdet ind  i  sin  Skal.  Denne  dovne  Kunst- 
ner kunde  nok  strø  Uforskammetheder  om 
sig  med  en  Skødesløshed  som  om  det  var 
Epigrammer.     Men  saa  udbrød  hun: 

„Mr.  Clayton,  jeg  kom  ikke  for  at  blive 
fornærmet." 

Clayton  blev  yderst  overrasket  og  aabnede 
sine  søvnige  Øjne  ganske  forfærdet. 

„Men  Gud  velsigne  Dem,  kære  Miss  Mar- 
ston, jeg  kan  umulig  saare  nogen.  Jeg  me- 
ner aldrig  noget  med  noget." 

„Det  er  vist  netop  Fejlen,"  svarede  Miss 
Marston  lidt  formildet.  Men  Seancen  blev 
ikke  videre  vellykket.  Clayton  brugte  det 
meste  af  Tiden  til  at  lave  et  Staffeli  og  rense 
sine  Pensler.  Miss  Marston  maatte  forlade 
ham  netop  som  han  var  parat  til  at  be- 
gynde. Han  var  misfornøjet  og,  i  Stedet 
for  at  drage  Nytte  af  det  gode  Lys  og  den 
lange  Dag,  han  havde  for  sig,  tændte  han 
sin  Pibe  og  gik  ud  mellem  Højene.  Næste 
Morgen  var  han  underlig  flov,  da  Miss  Mar- 
ston efter  at  have  betragtet  det  raa  Udkast, 
der  stod  paa  Staffeliet,  sagde: 

„Er  det  det  Hele.a 

Denne  Gang  malede  han,  men  i  et  An- 
fald af  mørk  Misfornøjelse  ødelagde  han  det 
hele.  Paa  den  Maade  gik  det  nogle  Uger. 
Miss  Marston  var  punktlig  som  et  Vækkeur. 
Undertiden  havde  hun  Arbejde  med,  men 
som  oftest  sad  hun  tomhændet  og  saa  den 
unge  Mand  arbejde.  Den  eneste  Maalestok, 
hun  anvendte,  var  Mængden.  En  Gang  da 
Clayton  flittigt  brugte  en  Regnvejrs -Eftermid- 
dag til  at  male  Draperiet,  var  hun  saa  glad 
over,  hvor  meget  han  havde  faaet  udrettet,  at 
hun  muntert  roste  ham.  Clayton,  der  som  sæd- 
vanlig var  i  daarligt  Humør,  tilkastede  hende 
et  yderst  foragteligt  Blik  og  vendte  sig  atter 
til  Staffeliet. 

„De  maa  ikke  se  saaledes  paa  mig,"  sagde 
hun  næsten  angst. 

„Saa  lad  være  at  vrøvle  om  mine  Male- 
rier.1* 

Hendes  Læber  skælvede,  men  hun  tav. 
Hun  begyndte  at  gøre  sig  sin  Stilling  som 
Galej  slave  klar  og  bød  med  en  træt  Glæde 
Foragten  og  Fornærmelserne  velkommen. 

En  skønne  Morgen  var  Clayton  ikke  til 
at  finde.  Han  viste  sig  ikke  den  følgende 
Uge  og  til  sidst  besluttede  Miss  Marston  at 
finde  ham.  Hun  fandt  paa  en  Undskyld- 
ning for  at  rejse  til  Boston,  og  da  hun 
gættede,  hvor  Clayton  var,  sendte  hun  Bud 
til  en  af  hans  Yndlingsklubber,  at  hun 
gerne  vilde  træffe  ham.     Han  opsøgte  hende 


paa  hendes  beskedne  Hotel,  i  en  nedtrykt, 
slap  og  noget  skamfuld  Forfatning.  Han 
fandt  Miss  Marston  rolig  og  dagligdags 
som  sædvanlig.  Men  denne  Ro  hvilede  paa 
en  fortvivlet  Beslutning,  taget  efter  at  hun  i 
pinefulde  Timer  havde  stridt  med  sig  selv,  hvad 
han  kun  lidet  anede.  Det  Instinkt,  hvormed 
hun  havde  knyttet  sig  til  dette  mærkelige, 
uberegnelige  Væsen  og  besluttet  at  gøre  ham 
til  Herre  over  sig  selv,  havde  sejret  over 
hendes  Fordomme.  Hun  ydmygede  sig  med 
Glæde,  da  hun  havde  faaet  Øje  for,  at  der 
var  en  Mission. 

„Della  mente,  at  jeg  kunde  gøre  Regning 
paa,  at  De  vilde  følge  mig  hjem,"  sagde 
hun  tørt,  skælvende  af  Frygt  for  at  faa  et 
affejende  Svar.  Men  noget  af  det,  der  var 
mest  tiltrækkende  ved  Clayton  var  netop,  at 
han  aldrig  gjorde  Regning  paa  det  sædvane- 
mæssige. Det  forekom  ham  aldeles  ikke 
særligt  mærkeligt,  at  denne  Kvinde,  der  var 
ti  Aar  ældre  end  ham,  forfulgte  ham  paa 
denne  Maade.  Han  tog  den  Slags  Eksentri- 
citeter  som  en  selvfølgelig  Sag  og  hvor  mær- 
kelig Omstændighederne  og  deres  Samtaler 
end  var,  fandt  han  det  hele  naturligt  og  for- 
nuftigt. Kvinder  var  derfor  ikke  bange  for 
ham,  men  talte  aabenhjærtigt  til  ham  om  alt 
muligt. 

„Hvad  Nytte  er  det  egentlig  til  at  fort- 
sætte denne  latterlige  Farce?*4  sagde  han 
trist.  Saa  forsøgte  han  at  finde  en  høflig 
Vending.  „Det  er  meget  venligt  af  Dem, 
kære  Miss  Marston,  at  nære  en  saa  uventet 
Interesse  og  Begejstring  for  mine  stakkels 
Forsøg,  men  de  maa  tillade  mig  at  gaa  i 
Hundene  paa  min  egen  Facon.  Det  er  i 
vore  Dage  enhver  frigjort  Sjæls  uafhændelige 
Ret."  Høfligheden  og  Spotten  i  denne  lille 
Tale  saarede  hende. 

„Bliv  nu  ikke  raa  som  De  er  unyttig,* 
sagde  hun  bittert.  „De  er  lige  saa  langt 
nede  som  hvis  De  var  begyndt  at  drikke 
eller  var  grebet  af  en  anden  Last,  og  De 
ved  det  selv.     Jeg  kan  maaske  ikke  goutere 

Deres  fortræffelige  Ideer,  men  jeg  véd,  at  De 
burde  gøre  andet  end  blot  tale.  De  er  for- 
færdelig ærgerrig,  men  De  er  for  svag  til 
at  drive  det  til  mere  end  Snak.  Jeg  giver 
ikke  en  Døjt  for,  hvad  De  mener  om  min 
Indblanding.  Jeg  kan  faa  Dem  til  at  ar- 
bejde, og  jeg  vil  faa  Dem  til  at  udrette  no- 
get. De  ved  selv,  at  De  behøver  Pisken, 
og  hvis  ingen  af  Deres  interessante  Venner 
vil  give  Dem  af  den,  saa  vil  jeg.  Kom 
nu!"  føjede  hun  bønfaldende  til. 

„Død  og  Pine!"  udbrød  den  unge  Mand 
lavmælet.  „De  er  vist  en  ren  Kærnekarl. 
Jeg  følger  med  Dem  tilbage." 

Paa  Hjemvejen  vekslede  de  knapt  ti  Ord 
med  hinanden.  Miss  Marston  anede,  at  hen- 
des Ledsager  var  skamfuld  og  forlegen,  og 
at  den  Begejstring,  han  et  Øjeblik  havde 
følt,  var  forduftet  paa  den  lange  Jærnbane- 
rejse.  Da  de  ventede  paa  Færgen  ved 
Mount  Desert,  sagde  hun,  saa  henkastet  som 
hun  kunde:  „Jeg  har  telegraferet  efter  en 
Vogn,  men  De  maa  vel  gaa  op  til  Dem 
selv." 

Han  nikkede  samtykkende.  „Altsaa  De 
vil  sætte  Vilje  i  Maskineriet,  hvis  jeg  vil 
male  Ideerne.  Men  det  gaar  aldrig,"  føjede 
han  til,  mørk  i  Hu.  „Jeg  er  naturligvis 
meget  forbunden  o.  s.  v.,  og  jeg  skal  holde 
ud  med  det  til  Oktober  for  Deres  Skyld." 
I  Stedet  for  Svar  smilede  hun  med  en  Mine 
som  om  hun  ejede  ham. 

En  Virkning  paa  Clayton  af  denne  Ud- 
flugt var  det,  at  han  begyndte  paa  nogle 
Landskabsbilleder  i  de  Timer,  han  tidligere 
havde  drevet  bort.  Han  fandt  nogle  stille 
Smaadale  med  Vandløb,  og  regelmæssig  hver 
Dag  opstillede  han  sit  Staffeli.  Undertiden 
sad  han  og  drømte  og  læste,  men  han  havde 
en  tidligere  ukendt  Skyldbevidsthed,  hvis  han 
intet  havde  at  vise  fra  den  Dag,  naar  hans 
Mentor  ud  paa  Eftermiddagen  viste  sig  med 
Børnene.  Hun  tillod  sig  aldrig  at  kritisere 
andet  end  Mængden  af  det  Arbejde,  der  var 
udrettet,  og  hun    lærte  snart    ikke  at  maale 


dette  efter  Lærredets  Fladeindhold.  Skønt 
Clayton  havde  opgivet  Magdalene- Motivet  i 
den  yderste  Lede,  holdt  Miss  Marston  fast 
ved  de  tidlige  Morgenseancer.  Hun  gjorde 
sig  nyttig  ved  at  lave  Kaffe  og  sætte 
Lærredet  til  Rette.  De  talte  sjældent  sam- 
men. Undertiden  for  der  en  Djævel  i  Clay- 
ton, saa  han  drillede  sin  Formynderske  med 
det  Forhold,  de  stod  i  til  hinanden,  med 
hende  selv,  eller  hvad  der  var  det  værste, 
han  lod  det  gaa  ud  over  sig  selv  og  sagde 
meget  sande  Ting  om  sine  egne  Ufuldkom- 
menheder. Naar  han  saa  saa'  Taarerne  bryde 
frem  i  sitOfTers  forpinte,  trætte  Øjne  kastede 
han  sig  over  sit  Arbejde. 

Saaledes  gik  Sommeren  og  den  pragtfulde 
September  Maaned  kom.  Den  uindviede 
Hob  forsvandt  til  Bjærgene  eller  til  Byen, 
og  0  og  Vand  fik  atter  det  Præg  af  fri- 
modig Fred,  som  tilkom  dem  med  Rette. 
Clayton  var  endnu  oftere  end  før  ude  og 
malede  Søstykker,  idet  han  forsøgte  at  fange 
den  forvirrede  Straaleglans,  der  overgød  alt. 

„Det  er  ingen  Nytte  til,"  sagde  han  ned- 
slaaet,  da  han  en  Aften  i  Slutningen  af  Sep- 
tember pakkede  sine  Sager  sammen.  „Jeg 
kender  ganske  simpelt  ikke  de  første  Be- 
gyndelsesgrunde med  Hensyn  til  Farverne. 
Jeg  kunde  ikke  udstille  en  eneste  Ting  af, 
hvad  jeg  har  lavet  i  Sommer. 

„Men  hvad  er  der  da  egentlig  i  Vejen?" 
spurgte  Miss  Marston  med  Fortvivlelsens  Ro. 

„Hvad  der  er  i  Vejen?  Jeg  har  tumlet 
med  saa  mange  Ting,  at  jeg  har  glemt 
meget  af,  hvad  jeg  har  lært  derovre  i 
Paris." 

„Hvorfor  tager  De  Dem  ikke  en  —  en 
Lærer  ?" 

Clayton  lo  ironisk.  „Jeg  er  noget  gammel 
til  at  begynde  forfra,  navnlig  da  jeg  ejer 
siger  og  skriver  halvtredsindstyve  Dollars  og 
der  ligger  en  hel  Vinter  foran  mig." 

Samtalen  imellem  dem  gik  i  staa.  Næste 
Morgen  kom  Miss  Marston  paa  den  sædvan- 
lige Tid    og   lavede  Kaffe.     Da  Clayton  var 

færdig  med  sit    tarvelige  Maaltid    satte    hun 
sig  forlegen  og  saa  paa  ham. 

„De  har  aldrig  interesseret  Dem  meget 
for  mine  Fremtidsplaner,  men  nu  vil  jeg  for- 
tælle Dem  noget  om  dem.  Jeg  er  træt  og 
ked  af  at  leve  hos  andre  som  en  herreløs 
Hund,  og  derfor  har  jeg  i  Sinde  at  rejse  til 
Jtew-York  —  og  oprette  —  et  Pensionat. a 
Hun  blev  meget  rød.  „Man  vil  naturligvis 
gøre  Ophævelser  over  det,  men  jeg  er  parat 
til  at  bryde  med  dem  alle." 

„Naa  De  finder  det  altsaa  ogsaa  besvær- 
ligt at  være  afhængig,"  bemærkede  Clayton 
interesseret. 

„De  har  ikke  gjort  Dem  megen  Umage 
for  at  lære  mig  at  kende, *  svarede  hun. 
„Hvis  jeg  var  en  Mand",  fortsatte  hun  med 
dyb  Foragt.  „Vilde  jeg  hellere  dø  end  være 
afhængig." 

„Men  en  Kunstner  er  ikke  en  Mand", 
sagde  Clayton,  og  bakkede  med  Sindsro  paa 
sin  Pibe. 

„Jeg  hader  Dem,  naar  De  er  saadan," 
sagde  Miss  Marston  med  oprørt  Bitterhed. 

„Saa  hader  De  mig  temmelig  ofte.  Men 
lad  mig  høre  mere  om  Deres  Planer.  Lad 
endelig  ikke  vore  smaa  Temperamentsforskel- 
ligheder  gribe  forstyrrende  ind." 

„Naa!  —  ja  jeg  bar  altsaa  skrevet  til 
nogle  Venner,  som  om  Vinteren  bor  i  New- 
York  og  blandt  dem  haaber  jeg  at  finde  til- 
strækkelig mange  Pensionærer  —  nok  til  at 
jeg  kan  klare  mig.  Og  der  er  et  meget 
stort  Rum  ovenpaa,  der  har  Lyset  fra  Nord." 
Hun  tav  og  saa  paa  ham  fra  Siden. 

„Ah,  og  De  mener  altsaa  at  jeg  kunde 
blive  en  god  Lejer",  sagde  Clayton  køligt. 

„Netop,"  svarede  Miss  Marston  lidt  ube- 
hageligt til  Mode. 

„Og  hvem  skaffer  Moneterne;  for  De  tror 
da  ikke  jeg  er  ussel  nok  til  at  leve  paa 
Deres  Pung." 

„Nej,  det  vilde  jeg  ikke  være  gaaet  med 
til,"  svarede  hun  roligt,  „skønt  jeg  ikke  var 
helt    sikker    paa,    at    De    vilde    have    været 


uvillig  til  det.  Men  De  kan  laane  tre  hund- 
rede Dollars  af  Deres  Broder,  og  naar  De  er 
sluppet  op,  maa  De  være  kommet  saa  vidt, 
at  De  selv  kan  fortjene  noget.  De  kan 
melde  Dem  ind  paa  en  Skole.  Huset  ligger 
ikke  langt  fra  det  Kvarter,  hvor  de  findes.** 

Clayton  tog  hende  om  Armene  og 
betragtede  hendes  Ansigt,  grebet  af  en 
Tanke.  Hun  blev  overrumplet  og  blev 
næsten  angst. 

„Jeg  tror",  sagde  han,  men  Ordene  døde 
paa  hans  Læber. 

„Nej  sig  det  ikke.  De  tror,  at  jeg  elsker 
Dem  og  gør  dette  for  at  beholde  Dem  i  min 
Nærhed.  Vær  nu  ikke  saa  raa,  for  De  er 
raa,  —  grisk,  egoistisk,  utaalsomt  raa."  Hun 
smilede  svagt.  „Men  tro  i  det  mindste  ikke, 
at  jeg  er  taabelig  nok  til  ikke  at  forstaa, 
hvor  utænkeligt  sligt  er. 

Clayton  holdt  i  sin  Forbavselse  endnu  fast 
paa  hende.  „Jeg  tror  næsten,  jeg  stod  i  Be- 
greb med  at  sige,  at  jeg  var  forelsket  i 
Dem." 

„Aa  nej,"  sagde  hun  med  en  bedrøvet 
Latter.  „Jeg  er  Kaffe,  Mælk,  Brød  og  Smer 
„det  Stof,  Drømmene  ere  lavede  af".  De  skal 
have  en  fin,  ung  Kvinde  —  en  Gudinde, 
som  kan  omskabe  Dem  til  et  Menneske.  Jeg 
kan  kun  frelse  Dem  fra  Fattiggaarden." 

IV. 

Der  fulgte  to  drøje  Aar  for  dette  mærke- 
lige Par.  Clayton  laante  et  Tusind  Dollars 
—  det  var  lettere  at  huske  end  tre  Hund- 
rede mente  han  —  og  fik  en  fremragende 
Kunstner,  der  „tilfældigvis  kunde  noget"  til 
at  optage  ham  paa  sin  stærkt  søgte  Skole 
for  et  Aar.  Han  begyndte  næsten  glubsk 
at  lære  igen,  hvad  han  havde  glemt,  og  ad- 
skilligt, som  han  aldrig  havde  kunnet. 

Da  Aaret  var  omme,  følte  han,  at  han 
kunde  tage  fat  paa  egen  Haand  og  Mesteren 
indrømmede  det,  idet  han  henkastet  tilføjede : 
„De  kan  blive  til  noget,  men  det  vil  koste 
strængt  Arbejde." 

I  Hjemmet  gik  Dagene  ganske  ensformigt. 
Clayton  havde  opgivet  sine  gamle  Vaner,  da 
han  fandt  det  lidt  svært  at  forene  sin  nuværende 
Levemaade  med  sine  Klubber  og  sine  fashio- 
nable Venner.  Desuden  sparede  han  paa 
hver  Cent  og  ved  Miss  Marston's  Hjælp  fik 
han  de  faa  Dollars  til  at  strække  saa  langt 
som  det  paa  nogen  Maade  var  muligt.  Miss 
Marston's  beskedne  Pensionat  blev  besøgt  af 
enlige,  ældre  Damer.  Det  var  beliggende  i 
en  af  disse  uinteressante  Gader  i  det  østlige 
Kvarter,  i  hvilke  man  kan  gaa  en  Fjerding- 
vej uden  at  kunne  skelne  det  ene  Hus  fra 
det  andet  Middagsbordet  bød  baade  med 
Hensyn  til  Mad  og  til  Samtalemuligheder 
kun  ringe  Afveksling.  Clayton  kunde  van- 
skeligt tænke  sig  et  mere  ydmygt  „milieu"  for 
Udviklingen  af  en  stor  Kunstner. 

Miss  Marston  havde  afpasset  sig  ganske 
efter  hans  Fornødenheder  og  ved  at  bøje 
sig  ind  i  denne  vanskelige  Stilling  følte  hun, 
at  hun  betalte  for  det  nye  Liv,  der  blev 
hende  skænket.  Han  var  saa  mærkelig,  saa 
utvungen,  saa  udenfor  det  sædvanlige,  saa 
optaget  af  Idéer,  saa  underholdende  selv  i 
sine  onde  Luner,  at  han  omskabte  hendes 
interesseløse  Tilværelse.  Gennem  hans  vold- 
somme Optagethed  af  alt  levende  nød  hun, 
paa  anden  Haand.  Til  Gengjæld  lærte  hun 
paa  hvilket  Tidspunkt  hun  kunde  bringe  ham 
en  lækker  Frokost,  og  hvor  hun  skulde 
sætte  den  saaledes,  at  han  lagde  Mærke  til 
den  uden  at  den  fremkaldte  et  Uvejr  af 
Utaalmodighed.  Hun  gjorde  sig  fuldstændig 
husvant  paa  hans  Enemærker  og  fjernede 
enhver  Ting,  der  kunde  hæmme  eller  sinke 
den  unge  Kunstner.  Han  kvitterede  ikke  for 
hendes  Hengivenhed,  men  arbejdede  barskt 
haardnakket  og  med  en  Stædighed,  han 
aldrig  havde  kendt  før.  Engang  i  Begyn- 
delsen af  den  første  Vinter  var  han  nødt  til 
at  vende  tilbage  til  Boston  i  et  Forretnings- 
anliggende og  lod  sig  ved  den  Lejlighed 
fange  af  gamle  Vaner  og  holdt  Ferie  en 
fjorten   Dages  Tid.     Ved  hans  Tilbagekomst 


lagde  Miss  Marston  med  en  stikkende  Be- 
kymring Mærke  til,  at  denne  lille  Udskejelse 
kun  havde  gjort  ham  godt,  at  han  syntes 
at  have  mere  Aand,  mere  Liv,  flere  Ideer 
og  mere  Arbejdsiver.  Derfor  udtænkte  hun 
metodisk  uskadelige  Adspredelser  for  ham.  Hun 
fik  ham  til  at  tage  hende  med  i  Operaen, 
ja  lod  ham  endogsaa  svæve  i  den  Tro,  at  han 
gjorde  det  af  lutter  Medlidenhed  med  hende. 
Søndagsspasereture  i  New-York's  maleriske 
Afkroge  —  af  forskellige  Grunde  undgik  de 
begge  den  femte  Avenue  —  Kirkekoncerter, 
interessante  Bøger,  alt  det  „Brændsel",  som 
Clayton  kaldte  det,  hun  kunde  skaffe  lagde 
hun  paa  Ovnen.  Hun  skaffede  sig  Kend- 
skab til  den  bestemte  Slags  Litteratur,  der 
syntes  at  sætte  hans  Fantast  i  Bevægelse  og 
undertiden  læste  hun  ham  i  Søvn  om  Af- 
tenen for  at  skaane  hans  overanstrængte 
Øjne.  Han  tog  hendes  Hengivenhed  med 
roligt  Alvor  som  en  Verdenslov.  Men  i 
Løbet  af  den  anden  Vinter,  da  hun  var  syg 
en  kort  Tid  paa  Grund  af  Overanstrengelse, 
blev  han  foruroliget  af  en  Tanke.  En  Dag 
kastede  han  utaalmodigt  sin  Palet  og  lagde 
sine  Hænder  paa  hendes  Skuldre. 

„Lille  Kvinde,  hvorfor  vil  De  absolut  slide 
Dem  selv  op  for  min  Skyld." 

„Det  er  Spillelidenskab,"  svarede  hun  und- 
vigende. 

„Hvad  venter  De  at  opnaa,  hvis  De  vinder?" 

„Et  Par  nedladende  Taksigelser,  maaske 
et  Frikort  til  Deres  Udstillinger  og  en  Linie 
i  Deres  Biografi.  Men  alvorligt  talt,  Jack, 
kender  De  ikke  Kvinder  saa  godt,  at  De 
forstaar,  hvor  det  er  en  Nydelse  for  dem  at 
slide  for  den,  der  kan  udrette  noget?" 

„Men  selv  om  jeg  havde  ^Talent,  hvad  De 
ikke  kan  være  sikker  paa,  hvorledes  kom- 
mer De  saa  til  at  nyde  det?  De  kan  jo 
ikke  bedømme  et  Maleri?" 

Hun  smilende.  „Bryd  Dem  blot  ikke  om 
mig.  Jeg  faar  min  Morskab,  som  De  plejer 
at  kalde  det,  ved  at  De  faar  mig  til  at  føle 
Ting,    som   jeg    ellers  ikke  vilde  fornemme. 

Jeg  skulde  næsten  tro,  at  det  er  den  eneste 
Løn,  Kunstnere  giver  dem,  der  træller  for 
dem?" 

Saadanne  Samtaler  var  sjeldne.  De  mær- 
kede, hvorledes  de  smeltede  sammen  til  fysisk 
og  psykisk  Enhed  saaledes  som  dét  gaar  Men- 
nesker, der  lever,  tænker  og  arbejder  i  Fæl- 
lesskab for  samme  Sag.  De  havde  ikke 
været  fra  hinanden  en  eneste  Dag  siden 
hans  første  Besøg  i  Boston.  Om  Sommeren 
havde  de  boet  i  et  billigt  Pensionat  i  Kap 
Ann,  for  at  Clayton  kunde  faa  Lejlighed 
at  gøre  Skitser  under  sin  Lærers  Vejledning. 
Ingen  af  dem  tænkte  paa  det  passende  —  det 
var  for  sent  at  tænke  paa  det. 

Da  det  lakkede  mod  Slutningen  af  det 
andet  Aar  begyndte  de  at  mærke  Fattig- 
dommens Tryk.  Clayton  nægtede  at  gøre 
sig  nogen  Anstrengelse  for  at  faa  sine  Bil- 
leder solgt.  Han  brugte  af  sin  Kapital  og 
fortsatte.  Hans  Tusind  Dollars  slap  omsider 
op.  Han  begyndte  at  holde  sig  selv  med 
Kost  paa  sit  Værelse.  Han  solgte  sine 
Klæder,  sit  Linned,  sit  Ur,  sine  Bøger  og 
tilsidst,  hvad  han  havde  samlet  paa  sine 
Rejser.  „Mere  Brændsel  til  Ilden,"  sagde 
han  bittert. 

„Jeg  vil  laane  Dem  nogle  Penge",  sagde 
Miss  Marston. 

„Nej  ellers  mange  Tak,"  sagde  han  kort 
og  tilføjede  med  den  Brutalitet,  der  var 
ham  ejendommelig.  „Mit  Legeme  er  et 
Hundrede  Dollars  værd.  Det  vil  Stevens 
give  for  det  og  det  vil  klare  Huslejen.  Og 
min  Broder  maa  skyde  en  ;hvid  Pind  efter 
sine  Penge  eller  tage  Valuta  for  dem  i 
Skitser." 

Hun  sagde  intet,  thi  hun  havde  en  Plan 
i  Baghaanden.  Hun  var  imidlertid  godt  til- 
freds med  at  se  ham  i  Klemme,  thi  det 
bragte  de  mere  mandlige  Sider  frem  hos 
ham.  Hendes  egne  Resourcer  var  ikke 
glimrende,  thi  hendes  Pensionat  var  sunket 
i  Anseelse.  Kedelige  Rygter  havde  skilt 
hende  af  med  de  uklanderlige,  middelaldrende 


Damer,  som  hun  var  begyndt  med,  men 
hun  fortsatte  sin  Vej  uforstyrret.  Bebrej- 
delserne fra  hendes  Slægtninge,  der  betragtede 
hende  som  vanæret,  var  en  sød  Husvalelse 
for  hendes  Stolthed. 

Den  haarde  Kamp  havde  sat  sine  Mærker 
paa  dem  begge.  Han  havde  glemt  sine  fine 
Vaner,  sin  Pillenhed  i  Klædedragt.  Et  billigt 
Sæt  hvert  halve  Aar  var  alt,  hvad  han 
kunde  faa  Raad  til.  Hans  Opmærksomhed 
havde  været  saa  fast  rettet  mod  Maalet,  at 
han  ikke  lagde  Mærke  til  den  Forandring,  ' 
der  efterhaanden  fandt  Sted.  Det  var  en 
barsk  Kamp.  Stoffet  var  ubønhørligt,  Dag 
for  Dag  blev  Anstrengelserne  haardere  og 
hans  Kræfter  syntes  ved  at  slippe  op. 
Skønt  han  var  inderlig  misfornøjet  med  sit 
Arbejde,  vovede  han  ikke  at  tænke  paa  at 
det  skulde  ende  med  et  Nederlag,  thi  det 
tog  hans  Arbejdskraft  for  flere  Dage.  Men 
paa  den  anden  Side  irriteredes  han,  naar 
Miss  Marston  roligt  paastod,  at  det  kun 
drejede  sig  om  nogle  Maaneder. 

„Vorherre  maa  have  sat  Dem  den  Idé  i 
Hovedet,  at  jeg  er  et  Geni,"  brummede  han 
vredt.  „Jeg  har  aldrig  gjort  det,  endsige 
noget  af  mine  Billeder.  Naa,  De  kan  jo 
ikke  skelne  mellem  et  godt  og  et  daarligt 
Billede  og  vi  er  formodentlig  lige  tumbede." 
Han  skjulte  sit  Ansigt  i  sine  Hænder,  over- 
vældet af  Nederlagets  Gru.  Hun  lagde  sine 
Arme  om  hans  Hovede. 

„Naa  vi  kan  da  holde  ud  lidt  endnu  og 
saa  — " 

„Og  saa?"  spurgte  han  bittert. 

„Saa,"  —  hun  saa  paa  ham  med  et 
meget  sigende  Blik.  De  forstod  begge. 
„Lieber  Gott,"  mumlede  han,  du  har  jo  en 
Sjæl."  Og  han  kyssede  hende  mildt  som  i 
et  Øjebliks  Anfald  af  Kærlighed.  Hun  gjorde 
ingen  Modstand,  men  de  var  begge  ufølsomme 
overfor  Lidenskaben,  i  den  Grad  var  de  op- 
tagne af  det  Maal,  de  skulde  naa. 

Til  sidst  lod  hun  sig  ikke  rokke  fra,  at 
hun    vilde    prøve    at   sælge    nogle    af  hans 

Marinebilleder  til  Kunsthandlerne.  Hun  kom« 
tilbage  med  fem  og  tyve  Dollars,  og  det 
faldt  ham  ikke  ind,  at  det  var  hende  selv, 
der  var  Mæcenen.  Han  saa  langeligt  til 
Pengene. 

„Jeg  havde  tænkt  mig,  at  vi  skulde  have 
en  lille  Fest,  naar  jeg  tjente  mine  første 
Penge;  men  nu  maa  det  nok  bruges  alt 
sammen  til  at  fyre  med." 

Hun  fik  Taarer  i  Øjnene  ved  dette  Tegn 
paa  menneskelig  Følelse.  „Næste  Gang 
maaske." 

„De  tror  altsaa,  at  det  er  Begyndelsen 
til  en  Formue.  Jeg  har  tabt  —  tabt  om 
De  saa  skaffer  mig  ti  Tusinde  Dollars  for 
hvert  Billede,  der  er  herinde.  De  vil  aldrig 
forstaa  hvorfor.  Maaske  forstaar  jeg  det 
ikke  selv."    Og  saa  gik  han  til  sit  Arbejde. 

Nogle  Uger  senere  kom  han  atter  til 
hende.  Denne  Gang  prøvede  han  paa  at 
vinde  den  eneste  „heldige"  Kunstner,  Clayton 
kendte,  og  gennem  hans  Indflydelse  lykkedes 
det  hende  at  sælge  nogle  Billeder  og  faa 
andre  anbragt  til  Salgs.  Hun  var  saa  lyk- 
kelig, saa  vis  paa,  at  hendes  Sjæls  profetiske 
Instinkt  havde  faaet  Ret,  at  hun  fortalte 
Clayton,  hvorledes  hun.  forrige  Gang  havde 
narret  ham.  Han  hørte  omhyggeligt  paa 
hende.  Det  trak  i  hans  Ansigt  som  om 
han  var  ved  at  vænne  sig  til  nye  Fore- 
stillinger. Først  tog  han  fem  og  tyve  Dol- 
lars af  de  Penge,  hun  havde  bragt,  og 
rakte  hende  dem.  Saa  lagde  han  Armen 
om  hendes  Liv  og  saa  hende  forskende  ind 
i  hendes  Ansigt,  en  Smule  venligere  end 
han  plejede  at  undersøge  sine  Lærreder. 

„Jane."  Hun  lod  ham  kysse  sig  en  og 
to  Gange,  og  saa  skød  hun  ham  væk  og 
bukkede  dybt. 

„Takker  Dem  meget  for  Deres  Taknem- 
melighed. De  bliver  efterhaanden  mere  ci- 
viliseret. Jeg  vilde  blot  have  ønsket,  at  det 
havde  været  noget  mere  end  Pengene,  de 
var  taknemmelig  for.  Er  Penge  maaske  det 
eneste  Offer,  De  forstaar  at  vurdere." 


„De  kan  tage  hvad,  der  tilkommer  Dem  i 
Spydigheder,  hvis  De  vil  det.  Jeg  har 
aldrig  gjort  Fordring  paa  at  være  andet  end 
en  uhyre  og  maaske  produktiv  Polyp.  Jeg 
er  i  hvert  Fald  ærlig  nok  til  ikke  at  dumme 
mig  med  Kærlighedspassiar.  De  burde  vide, 
hvorledes  jeg  føler  for  Dem  —  De  er 
den  bedste  Kvinde,  jeg  nogensinde  har 
kendt." 

„Den,  der  har  vist  Dem  mest  Venlighed, 
mener  De?  Nej  Jack,"  vedblev  hun  med 
Ømhed.  „De  kan  tage  mig  med  Legeme 
og  Sjæl.  Jeg  tilhører  Dem  nu  uløseligt 
nok  —  det,  der  er  tilbage  af  mig  Jeg 
har  givet  Dem  mit  Rygte,  og  alt  det,  der 
hænger  sammen  med  sligt  for  længe  siden 
—  nej,  sig  mig  ikke  mod.  Jeg  ved,  at  De 
foragter  Folk,  der  taler  paa  den  Maade  og 
jeg  siger  ikke  noget  til  det.  Men  forsøg 
ikke  at  skuffe  Dem  selv.  De  er  noget  be- 
væget lige  nu.  Hvis  jeg  havde  set  godt  ud 
som  en  smuk  Model,  kunde  De  have  faaet 
nogen  Hengivenhed  for  mig,  men  Kærlighed, 
det  har  De  aldrig  drømt  om.  Og  efter  at 
jeg  har  iagttaget  Dem  i  disse  to  Aar,  vedblev 
hun  efter  et  Øjebliks  Tøven,  „begynder  jeg 
at  tro,  at  De  aldrig  kommer  til  det.  Derfor 
kanjeg  sige  saa  sikkert,  at  jeg  er  Deres  og  at 
De  kan  gøre  med  mig,  hvad  De  vil.  Jeg 
er  kun  Brændsel.  O,  men  husk  Jack,  at 
hvis  De  knuser  mit  Hjærte,  har  De  brugt 
Deres  sidste  Brændsel.  De  kan  ikke  klare 
Dem  uden  mig." 

Det  lød  helt  underligt  at  tale  om  knuste 
Hjærter  —  en  udkørt,  tavs  Mand  og  en 
Kvinde,  der  var  uelskelig  paa  Grund  af  de 
uskønne  Omgivelser,  paa  Grund  af  sin  Alder 
og  fordi  aldrig  nogen  havde  brudt  sig  om 
hende.  Clayton  skød  det  tunge  Gardin  til 
Side  saa  at  Morgenlyset  kunde  strømme  ind; 
thi  det  var  først  efter  at  de  havde  talt 
sammen  i  Timevis,  at  de  kom  til  Penge- 
spørgsmaalet.  Den  frygtelige,  lidenskabelige 
skærende  Glans  af  Sommeren  brød  ind  over 
Nabohusenes  Tage. 


769  - 


Et  Kunstproblem 


„Hvorfor  forbander  De  ikke  Hamlu 
mumlede  Clayton. 

„Hvorfor  skulde  jeg  det?" 

„Fordi  han  gav  Dem  et  Hjærte  til  at 
elske  med  og  dog  gjorde  Dem  ensom  og 
spildte  Deres  Kærlighed. u 

„Jack,  det  værste  er  ikke  hændet,  den 
er  ikke  helt  gaaet  til  Spilde. u 


Lidt  efter  lidt  blev  Clayton  sig  en  ny 
Følelse  bevidst  overfor  sit  Arbejde.  Han 
var  for  det  første  Herre  over  sine  Midler  og 
han  havde  en  udsøgt  Nydelse  af  selve  Ud- 
førelsen. 

Hans  Penselsstrøgs  Sikkerhed,  det,  at  han 
nøjagtig  vidste,  hvilken  Virkning  han  vilde 
opnaa,  gjorde  hans  Arbejdstimer  til  en  alt- 
opslugende Glæde  i  Stedet  for  til  en  for- 
tvivlende Pine.  Og  paa  Grund  af  det  af- 
sondrende Liv,  han  førte,  med  et  eneste 
Maal  for  Øje,  uden  noget  af  sin  Ungdoms 
sociale  Ærgerrighed  og  udenfor  Livets  Virvar, 
forsvandt  den  Rastløshed  og  Uro,  der  tid- 
ligere havde  klæbet  til  hans  Optagethed  af 
Kunst.  Han  opgav  gerne  at  søge  sig  selv 
—  dette  som  Ynglingen  altid  stræber  efter  — 
naar  han  betragtede  og  nød,  hvad  han 
havde  skabt.  Med  andre  Ord  det  tog 
mindre  paa  hans  Kræfter  at  skabe.  Han 
arbejdede  ubevidst  og  han  kaldte  ikke  som 
en  Høne  paa  hele  Hønsegaarden,  naar  han 
havde  lagt  et  nyt  Æg.  Hun  følte  ogsaa 
den  menneskelige,  behagelige  Træthed  oven- 
paa  Arbejdet,  men  Selvet  forsvinder  bag 
Menneskenes  almindelige  Fornødenheder  — 
Mad  og  Søvn.  Den  Omstændighed,  at 
han  nu  kunde  tjene  tilstrækkelig  til  at  holde 
sig  oven  Vande,  og  at  han  havde  udkæmpet 
en  vis  Kamp  med  Verden  og  aftvunget  den 
Betingelserne  for  sin  Existens,  løste  maaske 
.den  Spænding,  under  hvilken  han  havde 
stønnet. 

Baandet  mellem  dem  knyttedes  tættere. 
Denne  ene  Kvinde  var  for  ham  baade  Moder, 
Søster,  Ven,  Elskerinde  og  Hustru  i  een 
Person.  Pensionatet  fik  efterhaanden  sit 
Klientel  blandt  flygtige  Kunder  og  unge 
Kontorister,  saa  at  hun  tilbragte  al  den  Tid, 
hun  kunde  faa  tilovers  fra  Husholdnings- 
slæbet,  i  hans  Atelier.  Langsomt  blev  han 
modtagelig  for  hendes  stedsenærværende 
Hengivenhed  og  endogsaa  paa  sin  Vis  be- 
tænksom mod  hende. 


Og  hun  var  næsten  lykkelig. 
Afslutningen  kom  paa  følgende  Maade. 
En  Dag  blev  Clayton  set  paa  Gaden  af  en 
god  Ven  fra  Skoledagene.  De  var  pludselig 
løbet  paa  hinanden  og  da  Clayton  havde 
indset,  at  Flugt  under  et  passende  Paaskud 
var  umulig,  indvilligede  han  uden  lang  Nølen 
i  at  lade  sig  bortføre  til  en  af  de  Klubber, 
han  tidligere  havde  besøgt,  til  en  stilfærdig 
Frokost.  Resultatet  blev,  at  han  ikke  vendte 
hjem  den  Nat,  men  sendte  et  Kort  til  Miss 
Marston  om  at  han  var  hos  Lenox  med  en 
gammel  Skolekammerat.  Det  Kort  isnede 
hendes  Hjærte.  Hun  følte,  at  det  var  Be- 
gyndelsen til  Enden  og  den  følgende  Uge 
tilbragte  hun  alene  i  det  lille  Atelier  og  sov 
paa  den  forladte  Løjbænk.  Og  dog  anede 
hun,  at  den  Bevægelse  og  Stimulans,  han 
fik  i  denne  Ferie,  var  det,  som  Clayton  mest 
trængte  til.  Hun  var  bange  for  at  han 
skulde  blive  ufrisk  og  hun  vidste  godt,  at 
han  om  en  Uge,  eller  fjorten  Dage  eller 
maaske  en  Maaned  vilde  vende  tilbage  og 
paany  fordybe  sig  i  sit  Arbejde. 

Han  kom  tilbage.  Han  talte  neppe  til 
hende.  Det  lod  til  at  han  var  optaget  af  de 
første  Planer  til  et  nyt  Værk,  og  da  hun  bragte 
ham  hans  Lunch,  fandt  hun  hans  Dør  lukket  for 
første  Gang  i  mange  Maaneder.  Hun  satte  sig 
ned  paa  Trappen  og  ventede  —  hvor  længe 
vidste  hun  ikke  —  og  stirrede  ned  i  den 
triste  Forstue  med  det  falmede  Tæppe  og 
paa  sig  selv,  der  var  falmet  for  at  passe  til 
Omgivelserne.  Til  sidst  bankede  hun  paa 
og  Clayton  kom  ud.  Han  tog  blot  imod 
Maden  og  sagde  i  en  fraværende  Tone,  at 
han  var  meget  optaget  af  et  nyt  Billede  og 
derfor  ikke  vilde  forstyrres.  Om  hun  vilde 
bringe  ham  hans  Mad  ?  Han  syntes  stiltiende 
at  nægte  hende  Adgang  til  Atelieret.  Paa 
den  Maade  gik  der  en  Uge  og  saa  forsvandt 
Clayton  en  Dag  igen,  idet  han  sagde,  at 
han  rejste  ud  paa  Landet  for  at  hvile  sig. 
Han  gik,  som  han  var  kommet,  ganske  op- 
slugt af  en  eller  anden  Drøm  eller  af  en 
Plan  til  et  stort  Værk.  Stoltheden  afholdt 
hende  fra  at  gaa  ind  paa  hans  Værelser  i 
denne  Uge. 

Imidlertid,  en  Dag  vendte  han  tilbage 
ligesom  forrige  Gang  og  fordybede  sig  atter 
i  sit  Arbejde.  Denne  Gang  stod  Døren  paa 
Klem  og  hun  traadte  ind  paa  den  lydløse 
Maade,  hun  havde  vænnet  sig  til.  Han 
arbejdede    haardt.       Hun     beundrede     hans 

hurtige  Bevægelser,  der  saa  ud  som  om  de 
var  forudberegnede  og  den  Lethed,  hvormed 
Maleriet  foran  ham  voksede.  Ja  —  nu 
havde  han  en  Mands  Evne  til  at  udføre, 
hvad  han  i  Aanden  saa;  og  det  var  øjen- 
synligt, at  den  mekaniske  Anstrengelse  voldte 
ham  stor  Nydelse.  Hans  fuldstændige  Op- 
tagethed tydede  paa  den  stærkeste  ubevidste 
Glæde. 

Maleriet  forbavsede  hende.  Hun  vidste 
godt,  at  hun  var  fuldstændig  blottet  for 
Kunstforstand,  men  hun  vidste  ogsaa,  at  det 
Maleri,  hun  saa  var  det  betydeligste,  Clayton 
havde  lavet.  Der  aandede  Magt  ud  af  det.  Og 
uden  Overraskelse  saa  hun,  at  Emnet  var 
en  ung  Kvinde.  Clayton's  Legeme  skjulte 
Ansigtet,  men  hun  kunde  se  Omridsene  af 
en  Kvinde  ved  Siden  af  en  Baad  paa  en 
Strandbred  i  den  tidlige  Morgen.  Altsaa 
var  det  sket. 

Da  hun  var  ganske  nær  ved  Clayton, 
mærkede  han  hendes  Tilstedeværelse  og 
begge  stod  tavse  og  saa  paa  Billedet.  Det 
var  helt  anlagt  og  næsten  færdigt.  Miss 
Marston  saa  kun  Kvinden.  Hun  var  ung, 
paa  Grænsen  imellem  at  være  ung  Pige  og 
ung  Kvinde,  ubevidst,  stærk  og  handledygtig 
som  den  første,  spirende  gaadefuld  som  den 
sidste.  Kunstneren  havde  grebet  et  af  Livets 
herligste  Øjeblikke,  og  i  den  ikke  helt  ud- 
viklede Skikkelse,  i  Ansigtets  fuldkomne  Ro, 
i  de  smidige  Lemmer,  havde  han  givet  det 
sarte  Mysterium,  der  træffes  af  Morgenens 
Lys.  Det  var  det  nyes  Fødsel  —  hin 
Tingenes  ældgamle,  højtidsfulde,  glade  Be- 
gynden forfra  i  Kvinden  og  i  Dagen. 

Clayton  nærmede  sig  sit  Billede  som  om 
han  forelsket  vilde  skjule  det.  „Er  det  ikke 
storartet?"  mumlede  han.  „Endelig  kom 
det.  Jeg  famler  ikke  mere.  Jeg  kan  se  og 
jeg  kan  male.  Ved  Gud,  det  er  det  Helvede 
værd,  jeg  har  gaaet  igennem.  — " 

Han  standsede,  thi  han  følte  at  hans 
Tilhørerske  havde  forladt  ham. 


„Jane"  sagde  han  og  betragtede  nysger- 
rigt hendes  Ansigt.  „Jane,  hvad  er  der  i  Vejen?a 

„De  ved  det  ikke?a  svarede  hun  og  saa 
ufravendt  paa  ham.  Han  saa  først  paa 
hende  og  saa  paa  Billedet  og  tilbage  igen. 
Pludselig  begreb  hun  de  Kendsgerninger,  det 
drejede  sig  om.  „Jane,"  raabte  han  heftigt 
„det  er  altsammen  Deres  Værk  —  det  var 
Dem,  der  gav  mig  Kraft  og  gjorde  mig  til 
et  Menneske  oven  i  Købet  —  eller  dog  lidt 
mere  i  den  Retning  end  jeg  var  det  i  For- 
vejen. Men  jeg  tager  Livet  af  Dem  ved  at 
leve  paa  denne  Maade.  Hvorfor  gør  De  ikke 
en  Ende  paa  det?a 

Hun  smilede  svagt  af  hans  Alvor.  „Der 
er  kun  en  Afgørelse  mulig,*  hviskede  hun 
og  pegede  paa  hans  Maleri.  Clayton  forstod 
og  greb  en  Olieklud  og  vilde  ødelægge  det, 
men  hun  greb  hans  Haand. 

„Lad   os   ikke  blive  melodramatiske.     Vil 
De   ødelægge,    hvad   vi   har  levet   for  i  alle 
disse    Aar?     Vær    nu    ikke  taab*elig  —  De% 
vilde  angre  det  altid. " 

„Det  er  Deres  Liv  mod  en  Smule  Be- 
rømmelse." 

„Nej  imod  Deres  Liv,"  De  stod  udmattede 
og  betragtede  Billedet. 

„O,  Jack,  Jack,"  skreg  hun  tilsidst  „hvor- 
for skabte  Gud  Mænd  som  Dem.  I  tager 
det  altsammen,  alt  hvad  Livet  skænker, 
Solskin,  Kærlighed,  Haab  og  Muligheder. 
Jeres  Rødder  synes  at  suge,  hvad  de  be- 
høver, fra  den  hele  Jord,  og  i  efterlader 
Jordbunden  udtømt.  Min  Tid  er  forbi.  Jeg 
ved  det,  jeg  ved  det  og  jeg  vidste,  at  den 
vilde  blive  forbi.  Nu  skal  et  andet  Liv 
ofres.  For  De  vil  knuse  hendes  Hjærte 
enten  hun  nu  er  i  Live  eller  De  blot 
drømmer  om  en,  der  skal  komme.  De  vil 
behandle  hende  som  alt  andet.  Det  er  ikke 
nogen  Fejl  —  De  forstaar  ikke."  Ordene 
endte  i  en  Hulken.  Clayton  saa  trodsigt 
ufravendt  paa  sit  Billede.  Men  hans  Hjærte 
nægtede  at  blive  bedrøvet. 

ER  var  for 
en  halv 
Snes  Aar  siden 
en  Udstilling  i 
Berlin  af  mo- 
derne Maleres 
Christus  -  Bille- 
der. Udstil- 
lings-Komiteen 
havde  haft  det 
Indfald  at  frem- 
lægge en  Pro- 
tocol,  hvor  de 

Besøgende 
Selvportræt  t        ,  . 

kunde  ned- 
skrive deres  Tanker.  Mellem  alt 
dette  højstemte  Vaas,  som  na- 
turligvis bredte  sig,  fandtes  her 
denne  Bemærkning:  „Det  er  mu- 
ligt, at  Kunstnerne  har  malet  os 
Christus,  men  det  er  givet,  at 
de  først  og  fremmest  har  malet 
sig  selv.  Det  kan  da  enhver  se". 
Og  da  der  i  Nærheden  af  hver 
Mesters  Billede  var  udstillet  et 
Portræt  af  ham  selv,  kunde  vir- 
kelig enhver  se  Forbindelsen  mel- 
lem Kunstnerens  egen  Type  og 
den  af  ham  malede  guddommeligt-menneskelige 
Ideal-Type. 

Nu  er  det  jo  en  ad- 
skilligt ældre  Iagttagelse  — 
denne  uvilkaarlige  Sam- 
menhæng mellem  Kunsten 
og  Kunstnerens  Person.  Det 
gælder  Tegningen  ikke  min- 
dre end  Maleriet.  Det  iagt- 
tages i  Karikaturen  saavel 
som  i  Ideal-Billedet.  Rasmus 
Christiansen  er  et  mærkeligt 
slaaende   Exempel    herpaa. 

Fru  Emma  Thomsen 

„Heiiigtrekongers  Aftena.  Hver   Streg   er   hans   egen 


Fru  Rosenberg  i 
Trold  kan  tæmmes- 


Fru  Hennings  som  Eliida 
i  „Fruen  fra  Havel". 


saa  sikkert,  at  selv  den  gan- 
ske uerfarne  vil  kende  en 
Tegning  af  ham  mellem  hun- 
drede andre.  Og  hver  Teg- 
ning af  ham  har  dette  klart 
faste,  næsten  kantede,  lige- 
som firskaarne,  der  typisk 
præger  hosstaaende,  udmær- 
ket karakteristiske,  hastigt 
henkastede  Selvportræt. 

Man  vil  ikke  let  tage  fejl 
af  det  Hoved:  det  er  jysk 
Race.  Den  13.  Januar  1853 
fødtes  dets  Indehaver  i  Bjertrup  mellem  Aar- 
hus og  Skanderborg.  Faderen 
var  Gaardejer,  og  hverken  ved 
Slægtstradition  eller  Familie-An- 
læg var  der  nynnet  over  hans 
Vugge,  at  han  skulde  blive  en 
anset  Maler  og  fremragende  Vit- 
tighed stegner,  endda  med  den  ud- 
præget københavnske  Teaterver- 
den som  uovertruffen  Specialitet. 
Men  i  Blodet  maa  det  have  lig- 
get. For  inden  han 
kunde  føre  en  Bly- 
ant, klippede  han 
Figurer  og  siden  tegnede  han 
alt  det,  han  kunde  overkomme. 
Da  han  var  bleven  stor  nok 
til  det,  kom  han  i  Malerlære, 
hvor  han  blev  i  fire  Aar.  Der 
er  ikke  noget  usædvanligt  i 
det:  paa  den  Maade  har  saa 
mange  af  vore  Kunstnere  be- 
gyndt deres  Løbebane.  Men 
medens  de  fleste  af  dem  ang- 
rer disse  Aar  som  spildte,  fin- 
der  Rasmus  Christiansen    selv, 

det  slet  ikke  var  nogen  Skade 

Fru  Nansen 
til  rent  praktisk  at   lære  Taget      i  „Primadonna*. 

Egentlig  angaar  det  os  heller 
ikke  hert  at  Rasmus  Christiansen 
saaledes  blev  en  fortræffelig  Maler, 
Han  har  malet  Portraeter,  Genre- 
billeder og  Naturstudier,  men  især 
karakterfulde  Dyre  male  rier.  Det 
er  ikke  blot  Køerne  paa  Marken, 
dorske  og  tungtgumlcnde,  og 
Hestene  i  deres  skønne  musku- 
løse Styrke,  men  det  er  disse 
bestemte  Koer  og  Heste,  Por- 
træter af  Køer  og  Heste.  Med 
ganske  særegen  Kyndighed  har 
han,  der  fra  Barndommens  Dage 
forstod  at  vurdere  et  godt  Til- 
lægsdyr,  skildret  os  disse  vore 
Tiders  Adelsdyr,  de  bringestærke, 
muskelsvulmende  Munkedalere  og 
de  mægtige,  kraft  s  truttende  Præ- 
mietyre. Han  behandler  dem  med 
den  samme  personlige  Kendskab 


Direktur  Maxtioim  Nielsen  som  .Hamlet" 

og  Arbejdet,  før  han  kom  til  Kunsten ,  i 
Stedet  for  at  drømme  og  drive,  som  det 
ogsaa  undertiden  er  den  begyndende  Kunst-  /\f^f  V 
ners  Skik  her  hjemme.  Og  Respekt  netop  fej* 
for  Arbejdet  har  Christiansen,  Punktlig,  ar* 
bejdssikker,  reel  synes  han  (som  vi  saa  Al- 
fred Schmidt)  at  ville  gøre  al  Tale  om  Kun- 
stens „løse  Fugle"   til  Skamme. 

Efter  Læretiden  sogtc  han  et  Par  Aar 
Kunstakademiet;  det  vil  sige;  om  Som  ren 
maatte  han  jo  blive  ved  med  Malerarbejdet 
for  at  faa  Raad  til  Kunsten,  Derefter  gik 
han  over  til  „de  frie  Malerskoler",  som 
utvivlsomt  ved  den  Tid  virkede  befriende  og 
forfriskende  overfor  Akademiets  stramme 
Hegler  for  Palet  og  Pensler,  saa  vel  som 
Model  og  Perspektiv.  Siden  kommer  jo  nok 
de  Tider,  hvor  de  virkede  som  en  lidt  hastig 
Genvej  udenom  Tugt  og  Lære  —  men  det 
vedkommer  os   nu  ikke  i  denne  Forbindelse. 


Kammersanger  Simonsen  og  Frk.  Krarup-Hansen 
i  „Lohengrin". 

og  Interesse  som  den  statelige 
Landjunker  og  brede  Gaardejer, 
den  svedne  Bonde  og  tørt  lune 
Husmand  omkring  dem.  Der  er 
gemt  et  godt  Stykke  Darwinisme 
i  de  Dyrebilleder. 

Man  skulde  da  dermed  synes 
ham  vel  forvaret  indenfor  Maler- 
kunstens sikre  Rangforordning. 

Men  han  havde  en  egen  Evne, 
som  han  ikke  kunde  komme  uden 
om,  skøndt  han  hidtil  kun  havde 
haft  Ulejlighed  af  den.  Han  ejede 
en  fænomenal  Øjets  Hukommelse, 
en    Sikkerhed    i    at    opfatte    og   gemme   det 
særegne:  et  mærkeligt   Fysiognomi,  et  Mine- 
spil, en  Bevægelse. 
Man  træffer  under- 
tiden paa  andre  Fel- 
ter en  paafaldende 
Hukommelse      hos 
Mænd    af  Landbe- 
folkningen,      hvor 
Slægten    i    mange 
Led     har     bevaret 
Hjærnen  frisk  mod- 
tagelig. Her  er  den 
altsaa       forbundet 
med      den      ogsaa 
folkeligt     ejendom- 
melige    Tilbøjelig- 
hed til  lidt  mistænk- 
somt at  se  en  Mand 
an  og  bide  Mærke 
i  hans  Særheder.  Og 
altsaa  denne   Evne 
udviklet   i    og   an- 
vendt af  et  Kunst- 
nerøje. 

Udviklet  under 
megen  Mistillid.  Ti 
det  var  stræng 
Kunst-  Rettroenhed, 
den  Gang   Rasmus 


Fru  Betty  Nansen 
i  „Livets  Dal". 


skrivning. 


Christiansen    gik    Kunstskolerne 
igennem,   at   alt,  hvad  der  ikke 
var  direkte  og  øjeblikkelig  Iagt- 
tagelse, duede  ikke.  Værre  endnu : 
Det  var  af  det  Onde.  Naar  Mo- 
dellen forlod  sin  Stilling,  maatte 
Blyant  eller  Pensel  samtidig  slippe 
Papir  og   Lærred.    Ellers  „malte 
man   ud    af   Hovedet",   og    det 
kvalificerede    til   en  Røffel.     Nu 
havde  vor  Kunstner  det  brillante, 
stærke  og  trofast  bevarende  Ho- 
ved,   der    saa    udmærket    gemte 
netop  det  væsenlige  uden  at  be- 
høve den  øjeblikkelige  Model-Af- 
Han    kunde    ligefrem    ikke  lade 
være  med  at  arbejde  paa  den  en  Gang  imel- 
lem. Man  trak  mis- 
billigende paa  Skul- 
dren:  hvad  skulde 
dette  dog  blive  til? 
Der  er  i  den  se- 
nere Tid  talt  og  skre- 
vet meget  om  den 
aandeløse   Natural- 
isme (fra  „den  store 
Stils*  Venner)  kon- 
tra det  skabagtige 
Stillaveri  (fra  Natu- 
ralisternes Side).  De 
har  naturligvis  beg- 
ge Ret.  Eller  Uret. 
Men  man  kan  ikke 
helt  lade  være  med 
at  tænke  paa,  hvad 
Betydning  det  kun- 
de have  haft  for  en 
Kunstner  som  den- 
ne,  om   en    Lærer 
eller  dog  ældre  Kam- 
merat,   der     lagde 
Mærke  til  hans  sær- 
egne  Evne,   havde 
opmuntret   ham  til 
at   forlade  sig  paa 


Kammersanger  Cornelius  og  Fru  Johanne  Bruun  i  „Valkyrien". 

den,  havde  ægget 
hans  Fantasi,  hav- 
de drillet  ham  til 
at  sætte  sin   Per- 
sonlighed ind  — 
i  Stedet  for  at  ad- 
vare    og     holde 
nede.  *Nu  blev  det 
først  noget  saa  til- 
fældigt  som  Stu- 
dentersamfundets 
Julegilder,  der  gav 
Rasmus  Christian- 
sen Lyst  til  at  ud- 
nytte sin  Hjernes 
Samling    af   bro- 
gede Billeder.  De 
gik  jo  der  og  skul- 
de lave  karikerede 
og  lystige  „Lærre- 
der* sammen  i  en 
Fart.  Medens  nu 
de  andre,  lidt  be- 
sværligt,  tog   fat 
med   Modeller  o. 
s.v.,  malede  Chri- 
stiansen løs  ud  af 
Hovedet.     Herre- 
gud, her  kunde  det 
vel  ikke  være  saa 
farligt.    Til   hans 
Forbavselse  agte- 
de man  ham  ikke 
ringere     af     den 
Grund;  tværtimod, 
det  „tog  Kegler". 
Det  gav    ham 
Lyst  til  at  tegne 
mere  af  lignende 
Art.    Ogsaa  dette 
gjorde  Lykke.  In- 
den længe  havde 
R.      Christiansen 
vundet  sig  en  sik- 
ker Position  mel- 


i*r3a 


lem    vore    bedste 
Vittighedstegnere. 
I     let    Lystighed 
maalte  —  og  maa- 
ler    —    han    sig 
næppe  ganske  med 
disse  andre.   Han 
har  Vanskelighed 
ved  rigtig  at  slaa 
sig    legende    løs. 
Men  han  har  givet 
os  en  Række  for- 
trinlige,      skarpt 
sete  og  sikre  Ty. 
per  (som  skaarne 
i  Træ)  fra  Provin- 
sernes   Smaabor- 
gerliv    og   endnu 
bedre,    drøje    og 
urokkeligt     over- 
bevisende, fra  det 
gode  jyske  Land : 
Prangere  og  Smaa- 
bønder,  Jorddrot- 
ter   og    Tjeneste- 
karle. Han  er  helt 
sig  selv,  hvor  han 
frit  væk  kan  tage 
til  sin  Ungdoms-, 
siden    naturligvis 
mangfoldigt      be- 
rigede     Forestil- 
lingskreds. Det  er 
Karakter-Kunst,  i 
Grunden   kun  let 
karikerende      det 
særegne.      Ogsaa 
Soldater  har  han 
givet      os      med 
samme        drilske 
Sikkerhed  —  det 
er  jo  Landets  Søn- 
ner i  deres  broge- 
de   Sommerfugle- 
Tilværelse.      Han 


=Råsmus  Christiansen^ 


har  med  et  lunt  Glimt  i  Øjet  spiddet  dem 
paa  sin  hvasse  Pennespids. 
Ogsaa  deres  Overordnede  har 
han  fanget  ind  og  fæstnet  i 
fortræffelige  Typer.  Men 
Bondesoldaten  viser  han  os 
med  den  morsomste  Mang- 
foldighed —  ikke  troskyldig 
og  fiffig  som  Schmidts  „Jens" 
—  før  rask  Fyr,  undertiden 
tykpandet,  undertiden  frækt 
forsoren,  altid  af  en  egen 
sejg,   solid  Virkelighed. 

Nu  maa  man  ingenlunde, 
efter  en  og  anden  Antyd- 
ning i  det  foregaaende,  fore- 
stille  sig    Rasmus  Christian- 


mildt muntre   Kolleger. 


sen  som  Bonde- 
kunstner (med  dette 
friske  Præg,  der 
f.  Eks.  stadig  ger 
Forfatteren  Aakjær 
saa  tiltrækkende). 
Han  har  personlig 
hastig  strøget  dette 
af  sig  og  kén  be- 
holdt Fastheden  og 
den  sikre  Ro:  han 
har  hverken  det 
landlige  i  sit  Væsen 
eller  dets  —  lige- 
saa  hyppige— Mod- 
stykke det  anstrengt 

Hovedstadsmæs- 
sige.  Han  er  tilbage- 
trukket, stilfærdig, 
klog  og  kultiveret, 
med  bevidst  og  sik- 
ker Smag:  han  er 
f.  Eks.  en  Kender 
af  Boghaandværk 
og  har  som  kunst- 
nerisk Raadgiver 
været  en  udmærket 
Støtte  bl.  a.  for 
„Juleroser". 

Der  er  netop  saa 
megen  Kløgt  og 
usødet  Satire  i  hans 
bedste  Vittigheds- 
tegning, at  han  kan 
virke  helt  ram  ved 
Siden  af  sine  mere 
Ogsaa   i   en  Række 

Køberen:  „No  a  haar  kevt  æ  Ku,  sei  mæ  saa,  æ  der 
noued  i  Vej  mæ'en?* 

Sælgeren:  „Næi,  it  aant  end  te  de  jen  Huen  æ  les" 
(tager  det  ene  Horn  af  Koen). 

Køberen:  „Det  var  grouw;  men  dessem  no  æ  Ku  ka* 
sig  elles  a'  noue  fli'e  Stæjer,  saa  ka'  Do  val  sej  mæ  de  osse." 

næppe  tilstrækkelig  kendte  Malerier  af  ham 
har  dette  skarpe  Smil  fundet  et  ejendom- 
meligt Udtryk.  I  „Et  Dyrskue",  hvor 
Prinsen  med  Følge  drager  en  paatrængende 
Opmærksomhed  efrer  sig,  i  „Herskaberne 
ventes",  hvis  tomme  Pragtstole  og  slunkent 
ærbødige  ventende  Komité  i  den  øde  Sal 
virker  med  kold  og  klar  Fynd,  saa  vel 
som  i  „Kongemiddagen"  har  han  langet  ud 
efter  Hofdyrkelsen.  I  „Invalidefesten"  har 
han  taget  den  lille  Bys  kummerligt  uægte 
Invalid efestbegejstring  paa  Kornet,  hvad  der 
forøvrigt  flere  Steder  blev  taget  ham  ilde 
op,  idet  man  oversaa  Pointet,  der  netop  var, 
al  Invaliderne  var  forlorne:  de  rigtige  In- 
valider var  jo  borte  til  de  store  Fester  — 
selv  Krøblingen  paa  Billedet  skyldte  en 
Hakkelsemaskine  sin  Malør.  Disse  Malerier 
(som  maa  nævnes  her  for  deres  nære  For- 
bindelse med  hans  Vittighedstegning)  har 
været  fremme  ved  halv  private  Udstillinger, 
hvor  de  straks  solgtes.  Ved  Repræsentations- 
Udstillingerne  af  dansk  Kunst  i  Chicago  og 
Miinchen  blev  det  imidlertid  dem  der  valgtes 
frem  for  hans  anderledes  grundigt  gennem- 
førte Heste  og  Kør. 

Sin    største    Berømmelse     vandt    Rasmus 


Christiansen  alligevel  med  sine  Teater-Masker. 
Nu  maa  man  vel  studse  over,  at  netop 
han  skabte  sig  en  Mester-Specialitet  i  disse 
flygtigt  skarpe  Rids  af  den  lunefuldt  levende, 
den  mest  københavnske  Kunst.  Der  sidder 
denne  Maler,  hvis  Specialitet  vort  sværeste 
Racekvæg  er,  og  ser  paa  Komedie  en  Akt 
eller  to.  Han  tegner  ikke  en  Streg,  kradser 
ikke  en  Skitse.  Saa  gaar  han  hjem  og  tegner 
Masker  og  Scener,  saa  næppe  nogen  har 
naaet  ham  deri  ....  Og  dog  er  det  ikke 
saa  underligt.  Først  og  fremmest  har  han 
sin  fænomenale  Tegnerhukommelse  og  sin 
enorme,  ikke  just  lette,  men  virtuosmæssig 
sikre  Tegning.  Men  dernæst  er  det,  mere 
personligt  set,  netop  rigtigt,  at  det  blev  en 
Kunstner  i  sin  medfødte  Følelse  saa  nær  som 
muligt  ved  det  jævnt  naturlige,  der  kom  til 
at  gennemføre  sit  vittige  Maskesyn  paa  vor 
Komedie,  der  forestiller  Livet,  men  ikke  altid 
ligner  Livet.  Ingen  har  jo  som  vor  Land- 
befolkning en  drøj  Latter  tilrede  for  dem, 
der  „skaver  sig". 

Mere  udvendigt  set  gik  det  for  Resten 
saadan  til,  at  Ove  Rode  havde  skrevet  en 
drastisk    Slutningsakt    til    „Lille    Eyolf",    og 


Rivaler. 


^Rasmus  Christiansen^ 


Fra  Skitsebogen:  Romernes  Mælkeforsyning, 


da  den  skulde 
illustreres,  hu- 
skede han  Stu- 
dentergildernes 
skarpest  mun- 
tre Blyant.  Bil- 
lederne blev 
overdaadige. 
Og  da  nu  „Po- 
litiken" efter 
fremmed  Møn- 
ster vilde  be- 
gynde med  Te- 
atertegninger, 
foreslog  Rode 
felgelig  ham. 
Der  blev  gjort  Prøve  med  et  Ekstraoplag 
af  Bladet.  Og  se  det  gik.  Ikke  blot  gik  det, 
men  Maskerne  gjorde  stormende  Lykke.  Und- 
tagen maaske  hos  Scenens  Kunstnere. 

—  Jeg  selv  brød  mig  længe  meget  lidt 
om  de  Avisnarrestreger,  ytrede  Christiansen 
en  Gang.  Jeg  skammede  mig  næsten  over 
at  give  mig  af  med  den  Slags.  Og  da  for- 
standige Folk  som  Pietro  Krohn  kom  og 
sagde,  det  duede,  og 
udmærkede  Kunstnere 
roste  dem  i  alt  for 
venlige  Ord,  mente  jeg 
i  Grunden,  de  maatte 
fejle  noget! 

Ikke  blot  duede  de, 
men  de  bedste  af  dem 
er  simpelthen  bedaa- 
rende.  Det  erjo  ej  alene 
de  markerede  Træk, 
det  drastiske  Gøgl,  den 
stærkt  bevægede  Skab- 
agtighed, som  Kunst- 
neren her  ved  at  faa 
Ram  paa.  Det  er  Rol- 
lens Karakter  greben  i 
et  flygtigt  Nu,  saa 
man  atter  lyslevende 
ser  Scenen  for  sig.  Selv 
noget  saa  flygtigt  som 
Kvindevæsen  og  Dame- 
ejendommeligheder er 
det  lykkedes  ham  at 
fæstne  i  disse  enkle 
Streger,  tit  trykt  itu 
paa  tarveligt  Avispapir, 
men  naturligvis  bedre 
i  illustrerede  Ugehefter 

Fra  Skitsebogen:  Foran  Forum  Romanum: 
—  Undskyld,  hvad  er  i  Grunden  det  for  noget? 


og  Vittigheds- 
blade, hvorhen 
hans  Tegninger 
hurtig  fandt 
Vej. 

Det  var  ikke 
blot  Karikatur 
og  Maskeka- 
rakteristik. Der 
blevundertiden 
den  underfun- 
digste Kritik. 
Ske  kunde  det 
jo,  at  Anmel- 
delsens alt  for 
venlige  Ord 
sagde  ét,  og  Tegningen  skaanselsløst  viste 
og  beviste  noget  ganske  andet.  Undertiden 
blev  det  af  en  egen  ufrivillig  Komik. 

Adskillige  Roller  har  igennem  hans  Kunst 
fundet  et  helt  klassisk  Udtryk,  som  vil  blive 
staaende  til  evindelig  Fryd  for  vor  Teater- 
historie. Naar  den  f.  Eks.  en  Gang  skal 
notere  Martinius  Nielsens  berømte  Hamlet- 
fremstilling, vil  ingen  Kritik  og  ingen  vidt- 
løftig Beskrivelse  naa 
en  saa  udtømmende  og 
fuldstændig  Redegørel- 
se for  denne  Karakter- 
Komedie  som  Rasmus 
Christiansens  her  gen- 
givne  Pennetegninger. 

Saa  mangesidig,  som 
denne  Kunstner  er,  saa 
flittig  og  fremragende 
dygtig,  har  hans  Efter- 
mæle jo  flere  Par  Fød- 
der at  gaa  paa.  Ikke 
den  korteste  Vej  vilde 
hans  Ry  dog  naa,  om 
han  udvalgte  og  i  Sam- 
ling gav  os  et  Udvalg 
af  de  „Masker",  som 
ved  Kunstnernes  Be- 
tydning og  ved  Rol- 
lernes Værd  kan  have 
Interesse  ogsaa  for 
kommende  Slægter. 

Tit  gemmer  Efter- 
tiden med  den  kærlig- 
ste Omhu  den  Slags 
flygtige  „AviS-Narre- 
Streger*.        7*.  Munck. 


DEN  FREDERIKSBERGSKE  SKOLESAG  OG  KIRKEN 


Af  Sognepræst  Harald  Ostenfeld. 


UNDER  Forhandlingerne  i  det  kirkelige 
Udvalg  hændte  det  af  og  til,  at  der 
—  medens  man  talte  om  at  indrette  Folke- 
kirkens Sager  paa  det  bedste  —  faldt  et  Ord 
om,  at  Folkekirken  jo  ikke  vilde  staa  be- 
standig, men  at  man  ogsaa  skulde  være  be- 
tænkt paa  den  Tid,  da  Folkekirken  maatte 
fortsætte  sit  Liv  som  Frikirke.  Ufravigelig 
optraadte  saa  kort  efter  en  Taler,  som  for- 
manede til  ikke  at  give  sig  af  med  fjerne 
Spekulationer,  som  jo  ikke  havde  nogen 
praktisk  Betydning  i  Øjeblikket,  da  vi  alle 
var  saa  vel  fornøjede  med  Folkekirken.  Jeg 
har  prøvet  paa  at  se  efter,  hvor  de  forskel- 
lige Talere  hørte  hjemme,  og  har  fundet,  at 
blev  der  slaaet  paa  Frikirketanken,  var  det 
altid  en  Taler  fra  Byen,  medens  det  altid  var 
en  Taler  fra  Landet,  som  forsøgte  at  tale  det 
beroligende  Ord.  Og  det  er  vist  et  paalideligt 
Udtryk  for  de  to  Slags  Aandskaar,  som  fin- 
des i  vort  Land  for  Tiden.  Kirkeligt  og 
kristeligt  set  er  Forskellen  mellem  Land  og 
By  vist  ikke  denne,  at  den  bevidst  troende 
og  bekjendende  Del  er  synderlig  større  det 
ene  Sted  end  det  andet ;  nej  Forskellen  frem- 
kommer i  den  store  ukirkelige  Mængdes  Stil- 
ling, som  paa  Landet  ej  væsentlig  bestemt 
af  Pietet  overfor  det  kirkelig  overleverede, 
medens  det  ikke  kan  siges  at  være  Tilfældet 
i  Byen,  hvor  Kritik  for  ikke  at  sige  Opposi- 
tion mod  det  overleverede  er  et  fremtrædende 
Træk.  Men  her  vil  vel  ingen  kunne  nægte, 
at  Udviklingen  i  Byerne  er  den,  som  peger 
fremad;  der  er  vel  ingen,  som  for  Alvor 
mener,  at  Tilstanden,  som  den  findes  paa 
Landet,  ogsaa  vil  blive  raadende  i  Bybefolk- 
ningen ;  men  saa  synes  det  mig,  at  man  maa 
tage  Kjending  af  Udviklingen,  som  den  fore- 
gaar  navnlig  i  vor  Hovedstad. 

Nu  er  det  ganske  sandt,  at  selv  de  mest 
konservativt  sindede  Kristne  nok  vil  gøre 
noget   for   at   sikre   Kirken  for  det  Tilfælde, 

at  det  skulde  komme  til  et  Brud  mellem  Sta- 
ten og  Kirken;  Bestræbelserne  for  at  gjøre 
Kirkerne  selvejende,  som  ved  Tiendeafløs- 
ningen har  faaet  Fart,  peger  utvivlsomt  i  den 
Retning,  men  Maalet  for  disse  Bestræbelser 
bliver  dog  et  officielt  Kirkevæsen,  som  staar 
i  Pagt  med  Folkets  Aand,  men  ogsaa  styres 
af  Folkets  Regering  gennem  Kultusministeriet 
Hvilke  Aandskaar  kan  da  en  saadan  af  Kul 
tusministeriet  styret  Kirke  byde?  Der  er  altid 
konservativt  sindede  Mennesker  som  siger: 
alt  er  jo  hidtil  gaaet  meget  godt,  hvorfor 
skulde  det  ikke  ogsaa  blive  ved  med  at  gaa 
godt?  Det  er  da  gavnligt  for  Klarheds  Skyld, 
at  enkelte  Begivenheder  kaster  Lys  over  Situa- 
tionen, saa  den  kommer  til  at  ligge  i  stærk 
Belysning  og  ikke  i  Halvmørke.  En  saadan 
Begivenhed  foreligger  i  cand.  mag.  Vilh.  Ras- 
mussens Udnævnelse  til  Leder  af  den  kom- 
munale Mellemskole  paa  Frederiksberg.  Det 
er,  om  jeg  saa  maa  sige,  et  rendyrket  Til- 
fælde. Manden  har  Attest  for  at  være  en 
meget  dygtig  Faglærer,  der  som  saadan  har 
gjort  god  Fyldest  i  tidligere  Stillinger.  Men 
han  er  tillige  optraadt  som  Agitator  mod  og 
Spotter  af  Kristendommen.  Hans  Præstatio- 
ner paa  disse  Omraader,  har  Mænd,  som 
aabent  vedkjendte  sig,  at  de  ikke  var  Kristne, 
taget  stærk  Afstand  fra.  Det  „tyranniske 
Frisind",  som  Dr.  Vedel  har  kaldet  det,  har 
baaret  en  Sejer  hjem. 

Det  har  imidlertid  ikke  alene  været  en 
enkelt  Kommunalbestyrelse,  som  jo  vælges 
med  adskillige  andre  Hensyn  for  Øje,  som 
har  haft  med  Sagen  at  gjøre,  men  den  har 
ogsaa  været  forelagt  i  et  af  sine  Stadier 
for  Ministeriet  for  Kirke-  og  Undervisnings- 
væsnet.  Til  dette  var  indkommet  en  Protest 
mod  Kand.  Rasmussens  Ansættelse  fra  de 
samlede  Menighedsraad  paa  Frederiksberg  — 
en  lignende  fra  en  Del  Beboere  i  Kom- 
munen; Skolekommissionens  Mindretal  og 

Skoledirektionen    havde    nedlagt    Indsigelse, 
ligesom   Ministeriet  har  haft   for   sig  Birke- 
dommerens Paategning  i  Sagen:   „Den  nævnte 
Skole    danner   jo    et    Led  i  den  almindelige 
Kommuneskole    og    til  at  beklæde  Stillingen 
som   dens  Leder  kan  der  kun  udnævnes  en 
Mand,    der  hører  til  Folkekirken,   hvad  An- 
søgeren   ikke   gjør.     Om  han  formaliter  har 
udmeldt  sig  af  denne,  savner  jeg  Kjendskab 
til,  men  i  ethvert  Tilfælde  er  han  realiter  ud- 
traadt    af    denne   ved   offentlig  at  fremsætte 
Lærdomme,    der   paa   det  bestemteste  strider 
mod     Folkekirkens     Fundamentalsætninger u. 
Altsaa   Sagens  Realitet    har  ikke  kunnet  und- 
gaa    Ministeriets    Opmærksomhed;    men    man 
har  valgt  at  gaa  uden  om  Realiteten,  og  har 
givet  ham  den  formelle  Dispensation,  hvorom 
der  blev  ansøgt,  og  hvorved  det  blev  mulig- 
gjort, at  han  blev  udnævnt  til  Leder  af  Mel- 
lemskolen.    Jeg    har    her  ingen  Interesse  i, 
hverken  at  bifalde  eller  at  kritisere  Ministeriets 
Afgj øreise  —  den  kunde  maaske  ikke  falde 
anderledes  —  min   Interesse   her  er  udeluk- 
kende at  konstatere   Faktum,    den  Tilstand, 
vi  befinder   os   i:    Den    Kirke,    som    til   sin 
øverste  Autoritet  har  Ministeriet  for  Kirke-  og 
Undervisningsvasnety  staar  saa  forsvarsløs,  at 
Ministeriet   ikke    kan    hindre,    at  en  aabenbar 
Spotter  ansattes  som  Leder  af  Undervisningen 
for  døbte  Børn.    Og  saa  maa  man  huske,  at 
denne  Afgjørelse  er  falden  under  en  Minister, 
om    hvem    man    ikke    har  Grund  til  at  tro 
andet,    end    at    han    er   venligsindet  overfor 
Kirken.     Det  forekommer  mig,    at  man  ikke 
kan    forlange  et  klarere   Bevis   for,    at   den 
folkekirkelige  Situation    mildest  talt  er  noget 
uklar  for  ikke  at  bruge  et  kraftigere  Udtryk. 
Det  folkekirkelige   har  sin   ubetingede  Beret- 
tigelse, saalænge    Forholdet   er   naivt  o:  der 
er  ikke   nogen   bevidst   Modsætning   imellem 
Folket  og  Kirken,  men  naar  der  kommer  en 
Spænding  mellem  den  folkelige  Frihed  og  det 
for   Kirken    hellige,    saa   er  det  virkelig  paa 
Tide,    at    man    forsøger   at   afgrænse   de  to 
Parters  Interesseomraade.     En  saadan  Spæn- 


ding kan  kun  indtræde  ved  Overgreb  fra  en 
af  Siderne  —  og  her  er  nu  Overgrebet  sket 
med  en  prisværdig  Hensynsløshed,  hvorfor  der 
er  al  mulig  Grund  til  at  tænke  over,  hvad 
denne  Sag  maa  lære  os. 

Det,   som  er  sket  i  denne   Sag,    er  jo  at 
Kirken  som  Institution   har  lidt  et  Nederlag. 
Den,    som   ser  sig   om  efter  en  beskyttende 
Autoritet   for  den  officielle  Kirke,  vil  forgæ- 
ves se  hen  til  Kirkeministeriet,    og  forsøger 
man  at  spejde  andet  Steds  hen  efter  en  be- 
skyttende   Autoritet  —  ja  saa    spilder  man 
ganske  Tiden  —  thi  en   saadan  gives  ikke, 
og  det  er  vist  meget  heldigt.     Men  hvordan 
kan  da  Kirken   forsvare  og  hævde  sig,  saa 
den    ikke    kommer   i  Foragt  i  -  Spørgsmaalet 
er    naturligvis    ikke:    hvordan    kan    Kirken 
hævde  sig  som  hierarkisk  Magt,  som  aande- 
lig  Formynder,   nej  jo  mindre  der  er  af  det 
des  bedre!    Spørgsmaalet  er  alene:  hvorledes 
kan  Kirken,  Menigheden,  komme  til  at  virke 
som  Aandsmagt  —  for  sit  eget  Livs  Skyld. 
Ja  der  synes  kun   et.Raad  —  det  maa  den 
selv  gjøre;  giv  den  Frihed !    Det  fortælles,  at 
en  bekymret  Mand  en  Gang  spurgte  den  store 
Prædikant  Spurgeon,  hvad  man  skulde  gjøre 
for  at  forsvare  Biblen  mod  de  mange  Angreb, 
som  rettedes  mod   den.     Spurgeon   svarede: 
„Hvorledes  vilde    De  bære   Dem  ad  med  at 
forsvare  en  Løve  i  Bur!*    Da  Manden  stod 
lidt   tvivlraadig,    føjede    han   selv   til:    „Slip 
den    løs.a     Det    mener   jeg  har  Anvendelse 
ogsaa  her:  Giv  Kirken,  Menigheden,  Frihed, 
saa  at  de  folkekirkelige  Tremmer  ikke  bliver 
et  Fængsel,  og  den  skal  nok  forsvare  sig  selv. 
—  At  slaa  ind   paa  den  anden  Udvej,  som 
ganske  vist  logisk   og  maaske  juridisk  frem- 
byder sig  som  den  første,  nemlig  at  faa  be- 
stemte Fornægtere   til  at  træde  ud  af  Folke- 
kirken  enten  ved   en   Appel   til  deres  Æres- 
følelse  eller   ved   en   Udøvelse  af  Kirketugt, 
vil  ikke  føre  til  noget  aandeligt  Udbytte  for 
Kirken,  hvad  man  jo  let  kan  se  af  den  Om- 
stændighed, at  deres  Forbliven   ikke  vækker 
almindelig  Indignation  —  saa  uklar  og  aandc- 

lig  svag  er  den  folkekirkelige  Situation 
blevet. 

Det  Sted,  hvor  for  Kirken  Spørgsmaalet 
om  Frihed  til  at  arbejde  er  brændende,  er 
Religionsundervisningens  Stilling  i  Skolen. 
Jeg  synes,  det  var  paa  Tide,  at  der  her 
skete  en  Henvendelse  til  Regering  og  Rigs- 
dag, om  Tilladelse  til,  at  dette  Fag  fik  en 
Undtagelsesstilling  i  Skolen,  saa  det  blev 
overladt  til  Kirken,  Menigheden,  at  sørge  for 
denne,  —  eller  det  kom  til  at  foregaa  under 
Kirkens  Ledelse  og  Ansvar  —  men  udenfor 
den  almindelige  Fagramme;  —  der  kunde 
jo  blive  afsat  et  Par  Begyndelsestimer  om 
Ugen,  hvor  denne  Undervisning  kunde  med- 
deles, medmindre  man  vilde  kunne  løse 
Vanskeligheden  ad  den  Vej,  som  Talsmændene 
for  den  'frie  Skole  anviser,  hvor  de  frit  op- 
rettede Skoler  fik  Understøttelse  af  Stat  og 
Kommune,  men  det  blev  Forældrenes  Sag  at 
vælge  en  saadan  Skole,  i  hvis  Aand  de 
gjorne  vilde  have  deres  Børn  opdragne.  Det 
vilde  være  naturligt,  om  dette  Krav  blev 
rejst  fra  Biskopperne,  det  kirkelige  Udvalg 
eller  dem,  der  kan  optræde  som  Ordførere 
for  Menigheden  i  vore  Dage.  Det  er  et 
Krav  ikke  om  at  komme  til  at  herske,  men 
om  at  komme  til  at  bruge  sine  Kræfter  uden 
en  hæmmende  Spændetrøje. 

Der  er  et  andet  Punkt,  hvor  den  frederiks- 
bergske Skolesag  har  bragt  Klarhed,  naar 
man  deraf  ser,    hvor  lidet  en  endog  Kirken 


venligsindet  Autoritet  formaar;  det  er  i  den 
kjøbenhavnske  Kirkesag.  Denne  bæres  jo 
frem  —  ikke  af  det  ganske  Folk  eller  den 
hele  folkekirkelige  Menighed  —  men  af  den 
bekjendende,  arbejdende,  missionerende  (hvil- 
ket ikke  er  det  samme  som  missionske)  Me- 
nighed i  Danmark;  det  er  den,  som  har  op- 
ført de  mange  Kirkehuse  i  de  sidste  15 — 16 
Aar  gennem  sin  Repræsentation  —  Kirke- 
fondet. Men  nu  er  det  en  given  Sag,  at 
denne  Menighed  ikke  kan  have  nogen  dybt 
rodfæstet  Tillid  til  en  officiel  Kirke,  hvis 
Magtesløshed  træder  saa  stærkt  frem.  Føl- 
gen vil  blive,,  at  Arbejdet  i  denne  Form  maa 
ophøre  af  Mangel  paa  Tilslutning,  og  saa 
tages  op  under  langt  friere  Former,  der  dri- 
ver Mission  uden  at  være  besværet  af  de 
folkekirkelige  Myndigheder  —  med  mindre 
der  indrømmes  betydelig  Frihed  for  Menig- 
heden til  at  røre  sig,  hævde  sin  Ejendomsret 
til  de  Bygninger,  som  den  med  betydelige 
Ofre  har  skaffet  til  Veje.  Atter  her  er  det 
ikke  et  Krav  om  et  dominere,  som  er  fremme, 
men  det  er  et  Krav,  hvis  Opfyldelse  er  en 
Livsbetingelse  for  Kirken,  fordi  det  er  Kravet 
om  Ret  til  at  arbejde  og  røre  sig. 

Kunde  den  frederiksbergske  Skolesag  hjælpe 
til,  at  der  kom  noget  mere  Klarhed  over 
Kirkens  Aandskaar,  og  at  nogle  af  de  Taager 
lettede,  som  hviler  over  Forbindelsen  mellem 
Stat  og  Kirke,  saa  vilde  meget  være  vun- 
det. 

MÆRKEDE  TRÆKFUGLE 


Af  Adjunkt  H.Chr.  C.  Mortensen. 


Fra  de  ældste  Ti- 
der har  Menne- 
sker lagt  Mærke  til 
Fuglenes  Træk,  til 
deres  massevise  Til- 
synekomst eller  For- 
svinden paa  bestemte 
Tider  af  Aaret.  Her 
i  Danmark  er  der  hvert  Foraar  og  Efteraar 
stærkt  Træk  f.  Eks.  i  Egnen  ved  København, 
men  man  vil  for  øvrigt  i  næsten  enhver  Krog 
af  Landet,  selv  midt  inde  i  Jylland,  som  f.  Eks. 
ved  Viborg,  nu  og  da  kunne  faa  Lejlighed 
til  at  iagttage  Fugle  paa  Rejse.  En  Dag 
ser  man  saaledes  Kragerne  drage  af  Sted, 
mest  enkeltvis,  den  ene  et  langt  Stykke  efter 
den  anden,  i  en  milelang  Linie;  en  anden 
Gang  tegner  der  sig  i  Luften  to  fortil  sam- 
menstødende Rækker  af  Vildgas.  Eller  Haven 
er  en  Morgen  fuld  af  smaa  Sangere,  der 
vimser  af  Sted  fra  Busk  til  Busk.  Men  det 
er  dog  mest  om  Natten,  at  et  Fugletræk  gør 
Indtryk  paa  Sindet.  Man  kan  maaske  faa 
det  at  se  om  Dagen,  naar  man  er  heldig 
og  opmærksom,  men  naar  det  er  mørkt, 
trænger  det  sig  saadan  paa,  at  man  studser, 
staar  stille  og  tænker:  „Hvad  er  dog  dette 
her?" 

Jeg  erindrer  saaledes  en  Aften  midt  i 
April  for  et  Par  Aar  siden,  da  jeg  fulgte 
nogle  Gæster  til  Dørs.  Det  havde  været  en 
efter  Aarstiden  usædvanlig  varm  Dag,  og  vi 
vidste,  at  det  var  meget  mørkt  og  at  det 
regnede.  Men  da  jeg  lukkede  Gangdøren 
op,  var  det,  ligesom  jeg  lukkede  op  for  en 
fremmed  og  rent  ud  eventyrlig  Verden.  Ikke 
en  Vind  rørte  sig,  og  Regnen  dryssede  mildt 
og  stille  ned,  ustandseligt.  Men  hvad  var 
det  for  en  Regn !  Den  var  varm  /  Draaberne 
føltes  halvlunkne,  naar  de  faldt  paa  ens 
Haand,  og  man  fik  en  underlig,  halv  uhygge- 
lig Forestilling   om  noget  stort   og   mægtigt 


og  lavahedt,  som  var  deroppe,  hvor  Regnen 
kom  fra.  Og  det  var,  som  om  dette  vid- 
underlig frugtbare  Vand  havde  gjort  hele 
Luften  levende!  Det  knurrede  dæmpet  over 
vore  Hoveder ;  nu  kom  der  et  vildt  skingrende 
Trompetstød,  og  saa  stønnede  og  jamrede  det, 
som  om  en  dødssyg  blev  baaret  bort  og  for- 
svandt i  Mørket.  Der  lød  bløde  og  klagende 
Fløjt  saa  nær,  som  om  man  kunde  række 
ud  og  tage  dem,  og  der  var  fjern  Haan- 
latter  højt  oppe  fra.  Det  var  Gas  og  Brok- 
fugle og  Hattemaager,  der  fløj  forvildede 
omkring  over  Byens  Lygter.  Der  var  ogsaa 
Viber  og  de  Fugle,  som  hvisker  »Gyv\  — 
Gyvt  —  Gyvf*  Det  hele  var  saa  sælsomt, 
at  jeg  maatte  ud  midt  i  det;  det  var,  som 
om  alt  Landet  mod  Vest  var  sunket,  og 
som  om  Havet,  naar  det  blev  lyst,  vilde 
vise  sig  at  ligge  og  gynge  omme  bag  Huset. 
En  Gang  imellem  hørte  jeg  et  Par  rappe 
Vingeslag  skræppe  tæt  ved  mig,  saadan  som 
det  lyder,  naar  en  Fugl  i  Flugten  ryster  det 
vaade  af  sig ;  undertiden  hvinede  det  af  forbi- 
farende Ænder.  Men  der  var  ingen  Ting  at 
se,  ikke  en  Gang  i  den  oplyste  Dis  omkring 
Lygterne,  og  det  forøgede  Følelsen  af  det 
vidunderlige  og  aandeagtige  ved  Begiven- 
heden. Det  vilde  ikke  have  været  mærke- 
ligt, om  en  Vejfarende  i  gamle  Dage,  hvis 
dette  var  hændet  ham,  havde  søgt  Hus,  for- 
færdet over  at  høre  den  vilde  Jagt!  Men  nu 
vil  Vandringsmanden  staa  stille  og  lade  den 
varme  Regn  strømme  ned  over  sig,  og  det 
vil  juble  i  ham,  naar  han  hører  de  usynlige 
Fugle  mylre  rundt  omkring,  og  han  vil  rive 
sin  Hat  af  og  raabe  ud  i  Natten:  „Jeg  hil- 
ser dig,  Foraar,  som  flyver  mod  Nord!u 

Hver  Gang  der  indtræffer  en  diset  eller 
regnfuld  Nat  i  Træktiden,  omkommer  der 
mange  Fugle,  som  under  gunstigere  Vejr- 
forhold ubemærket  vilde  have  strøget  over 
Egnen.     Det  er  en  bekendt  Sag,   at  der  ret 

ofte  langs  Telefon-  og  Telegrafledninger  findes 
Trækfugle,  der  om  Natten  er  fløjet  mod 
Metaltraadene  og  har  slaaet  sig  ihjel,  eller 
som  har  knækket  en  Vinge  og  nu  løber 
ynkeligt  om  nede  i  Vejgrøften.  Men  hvor 
der  navnlig  er  et  stort  Fuglefald,  det  er  ved 
Fyrtaarnene.  Fuglene  lokkes  af  Lyset,  og 
adskillige  flyver  mod  Lanternens  Ruder  og 
falder  skamferede  eller  dræbte  ned. 

Hvad  er  det  nu  alle  sammen  for  Fugle, 
der  drager  hen  over  Lande  og  Have?  Hvor 
kommer  de  fra,  og  hvor  flyver  de  hen? 
Hvorledes  finder  de  Vej?  Hvor  højt  er  de 
oppe  i  Luften?  Hvor  mange  Mile  lægger  de 
bag  sig  hver  Time?  Hvad  bevæger  dem  til 
at  bryde  op?  Forlader  de  unge  eller  gamle 
først  Egnen,  eller  følges  de  ad?  O.  s.  v.f 
o.  s.  v.  Der  er  Spørgsmaal  nok,  som  man 
kunde  ønske  besvarede,  og  Tusinder  af  Øjne 
og  Øren  er  i  vore  Dage  paa  Vagt  hele 
Jorden  over  for  at  iagttage  vore  vingede 
Søskende  og  mulig  komme  til  Forstaaelse  af 
deres  Færd. 

Et  af  de  betydeligste  Forsøg  paa  at  ud- 
granske Fugletræk  udføres  i  England.  Der 
har  man  i  mange  Aar  benyttet  Fyrtaarnene 
som  kæmpemæssige  Instrumenter  til  Under- 
søgelse af  Begivenhederne  oppe  i  Luften; 
Eagle-Clarke  har  i  Maanedsvis  boet  paa  Eddy- 
stone  og  i  Fyrskib  for  at  gøre  Studier  over 
Fugletrækket;  han  har,  om  Bord  paa  en 
Damper,  hvis  Hastighed  var  bekendt,  sejlet 
om  Kap  med  Fugleflokkene,  der  strøg  hen 
over  Vandet,  og  han,  Barrington  og  flere 
andre  Videnskabsmænd  har  foretaget  ind- 
gaaende  Undersøgelser  af  Fugle,  der  er  fal- 
det ved  Fyrene. 

Paa  Helgoland,  hvor  der  er  et  overordent- 
lig stærkt  Fugletræk,  arbejdede  i  sin  Tid 
(indtil  1897)  den  gamle,  prægtige  Frilufts. 
mand  Gåtke,  og  Angivelser  af  ham  (f.  Eks. 
om  Trækkets  Højde  og  Hastighed)  har  givet 
Stødet  til  en  Række  Forsøg  andet  Steds  i 
lyskland.  Lucanus  har  saaledes  meddelt  Iagt- 
tagelser over  Fugle,  der  er  set  fra  Luftballon, 


Helm  har  sendt  udstoppede  Fugle  til  Vejrs 
med  Drager  for  at  se,  hvor  højt  oppe  i 
Luften  man  i  Grunden  kan  se  dem,  o.  s.  v.  — 
I  Amerika  har  to  Iagttagere,  hver  fra  sit 
Sted,  holdt  Øje  med  de  Fugle,  der  om  Nat- 
ten viste  sig  mod  den  klare  Maaneskive.  — 
I  Ungarn  har  Foreningen  „Ungarische  orni- 
thologische  Centrale1*  under  Ledelse  af  Otto 
Herman  inddelt  Landet  i  en  Mængde  Fir- 
kanter, og  i  hver  af  dem  har  man  skaftet 
sig  Medarbejdere  mellem  Folk,  der  har  Lej- 
lighed til  at  færdes  i  det  fri,  og  som  har 
Interesse  for  Fugle.  Disse  Mænd  indsender 
deres  Iagttagelser  over  forskellige  Begiven- 
heder, Fugletræk  vedrørende,  f.  Eks.  over 
Landsvalens  Ankomst  og  Afrejse  i  deres  Fir- 
kant, til  Foreningen  i  Budapest,  og  de  ind- 
komne Hundreder  af  Meddelelser  behandles 
derefter  videnskabeligt  af  Herman  og  andre 
Ornitologer. 

Disse  Angivelser  er  meddelt  ganske  an- 
tydningsvis, blot  for  at  give  en  lille  Fore- 
stilling om,  hvorledes  man  arbejder. 

Her  hjemme  er  der,  paa  Foranledning  af 
Professor  Chr.  Lutken  og  Cand.  mag.  Oluf 
Winge,  siden  1886  foretaget  systematiske 
Undersøgelser  over  Fugletræk  paa  den  Maade, 
at  Fugle,  der  falder  ved  danske  Fyr,  ind- 
sendes (sammen  med  meteorologiske  Iagt- 
tagelser fra  Fyrene)  til  Zoologisk  Museum  i 
København ;  i  intet  andet  Land  har  man  det 
saa  godt  og  praktisk  indrettet!  Viceinspek- 
tør ved  Zool.  Museum  K  Winge,  der  efter 
de  to  nævnte  Mænds  Død  leder  disse  Under- 
søgelser, offentliggør  hvert  Aar  i  „Viden- 
skabelige Meddelelser  fra  Naturhistorisk  For- 
ening i  København"  de  indvundne  Resul- 
tater, og  meget  videværdigt  er  efterhaanden 
kommet  for  Dagens  Lys;  der  er  endog  ind- 
sendt Fugle,  som  man  ellers  ikke  har  set  i 
Danmark.  Der  falder  navnlig  mange  Lærker 
ved  Fyrene  (i  1905  saaledes  op  mod  fem 
hundrede)  men  ogsaa  andre  Fugle,  som  Rød- 
kælke, Drosler  og  Stære  omkommer  i  mangt 
et  Aar  i  Hundredvis. 

Paa  de  efterfølgende  Sider  skal  nu  med- 
deles lidt  om  et  nyere  Forsøg  paa  at  faa 
noget  at  vide  om  forskellige  Fugles  Rejser, 
nemlig  ved  at  mærke  de  rejsende  med  en 
Ring  om  den  ene  Fod.  Intet  er  jo  nyt 
under  Solen,  saaledes  heller  ikke  dette  For- 
søg, (som  Forfatteren  af  disse  Linier  be- 
gyndte i  1899):  man  har  tidligere  nu  og 
da  mærket  Fugle  og  sluppet  dem  løs  i  en 
eller  anden  Hensigt.  Men  det  er  —  saa 
vidt  mig  bekendt  —  første  Gang,  at  der  er 
mærket  saa  mange  Fugle,  nemlig  hidtil  et 
Par  Hundrede  om  Aaret. 

Nogen  Tid  efter  at  mit  Forsøg  var  an- 
meldt i  udenlandske  Tidsskrifter,  begyndte 
/.  Thienemann  et  ganske  lignende  i  Rossitten 
ved  det  kuriske  Hav,  hvor  en  tysk  ornito- 
logisk Forening  har  indrettet  en  „Vogel- 
warte",  d.  v.  s.  en  Anstalt,  hvor  alt  ved- 
rørende Fugletræk  bliver  iagttaget.  Thiene- 
mann har  hovedsagelig  mærket  Krager,  der 
fanges  levende  i  Næt  af  Fiskerne,  men  ogsaa 
Maager  og  andre  Fugle,  og  Meddelelser  om 
indfangede  Ringfugle  har  været  offentliggjort 
i  forskellige  tyske  Fagskrifter,  f.  Eks.  i 
„  Ornithologische  Monatsberichte  " . 

Det  Forsøg,  der  kommer  disse  nærmest, 
er  anstillet  i  Begyndelsen  af  forrige  Aar- 
hundrede  i  Holland  af  Baron  van  der  Heyden 
paa  Huis  te  Book  i  Gelderland.  Han  holdt  to 
Snese  Vildgæs  i  Fangenskab  og  gav  i  en 
Aarrække  dem  af  deres  Unger,  som  naaede 
at  blive  flyvefærdige,  en  Ring  med  Indskrift 
om  Halsen  og  lod  dem  saa  flyve.  Det  med- 
deles i  Kjærbøllings  Skandinaviens  Fugle,  at 
en  af  dem,  en  Blisgaas,  er  bleven  skudt  ved 
Danzig  i  Aaret  1835,  —  29  Aar  gammel 
(den  har  vist  været  noget  sejg  at  sætte  Tand 
i!),  men  ellers  har  man  ikke  hørt  noget  til 
dem. 

Baron  v.  der  Heyden  brugte  Messinghals- 
baand;  jeg  har,  efter  at  man  havde  op- 
fundet en  Maade,  hvorpaa  Aluminium  kunde 
fremstilles  til  teknisk  Brug,  kunnet  benytte 
mig  af  dette  Metal,   der  jo    har   den  Fordel 


at  være  meget  let,  og  jeg  har  naturligvis 
ikke  sluppet  vilde  Fugle  ud  med  Ring  paa, 
før  jeg  ved  Forsøg  paa  fangne  havde  for- 
visset mig  om,  at  Ringen  ikke  nemmede 
Flugten  eller  gjorde  Foden  Fortræd. 

Jeg  har  ofte  haft  Lejlighed  til  at  se  paa 
„Ringstære"  i  det  fri,  umiddelbart  efter  at 
de  var  mærkede.  Naar  en  Stær  har  faaet 
Ring  paa  og  slippes  ud  af  Vinduet,  kan  det 
hænde,  at  den  nogle  Øjeblikke  lader  den 
mærkede  Fod  hænge  for  at  ryste  dette  be- 
synderlige af,  som  er  kommet  til  at  sidde 
fast  paa  den;  det  kan  ogsaa  ske,  at  den, 
efter  at  have  sat  sig  paa  en  Gren,  forsøger 
at  pille  Ringen  af  med  Næbbet.  Men  nogle 
Minutter  efter  ser  man  den  saa  flyve  ned 
paa  Jorden  og  løbe  om  der  for  at  søge  Føde, 
uden  at  bryde  sig  det  mindste  om  Ringen. 
Og  jeg  har  set  Hundreder  af  nymærkede 
Stære  flyve  fra  min  Haand,  uden  at  der  har 
været  noget  paafaldende  i  deres  Opførsel, 
ligesom  jeg  har  haft  Ringstære  ynglende  paa 
vort  Hus  det  ene  Aar  efter  det  andet  og 
daglig  siddet  og  set  paa  dem  uden  at  be- 
mærke, at  de  har  været  kede  af  Ringen. 
Dog  frembringer  den  efterhaanden  et  lille 
Mærke  paa  Foden,  idet  et  Par  af  de  store 
Hornplader,  som  Ringen  idelig  glider  op  og 
ned  ad,  bliver  noget  tyndslidte.  Men  dette 
kan  naturligvis  ikke  gøre  Fuglen  nogen 
Skade,  (et  lignende  Mærke  kan  ses  paa  et 
Menneskes  Ringfinger,  hvor  en  noget  rumme- 
lig Guldring  sidder). 

Nu  flyver  den  mærkede  Fugl  altsaa  af 
Sted,  og  hvad  saa?  Ja,  talrige  Farer  lurer 
paa  den;  foruden  Vejr  og  Vind,  der  kan 
gøre  det  af  med  den,  om  det  end  sjældent 
sker,  er  der  mange  Dyr  og  Mennesker,  der 
kan  faa  i  Sinde  at  efterstræbe  den.  Kom- 
mer Fuglen  i  Menneskehaand,  og  denne 
Haand  tilhører  en,  der  interesserer  sig  for 
Fugle,  da  sender  han  mig  et  Par  Ord  om 
Fangsten,  og  kommer  der  mange  af  den 
Slags  Meddelelser,  kan  de  efterhaanden  give 
en  eller   anden  Oplysning  om   Fuglenes   Op- 

holdssted  paa  forskellige  Tider  af  Aaret 
Undertiden  har  man  været  saa  venlig  at 
sende  mig  hele  Fuglen;  Dele  af  den,  Skind 
og  Skelet  f.  Eks.,  kan  da  opbevares  og  en 
Gang  i  Tiden,  naar  en  hel  Række  af  dem 
foreligger,  komme  til  Nytte,  naar  Talen  bliver 
om  at  finde  Alders-  eller  Aarstidsforskellig- 
heder  o.  s.  v.  I  mange  Tilfælde  kan  Ma- 
vens Indhold  undersøges,  og  dette  kan  blive 
af  Betydning,  naar  det  praktiske  Spørgsmaal 
melder  sig:  Hvad  lever  denne  Fugl  af? 
Gør  den  Mennesker  Gavn  eller  Skade? 

Men  der  skal  naturligvis  mange  Med- 
delelser til,  før  man  tør  udtale  sig  med 
nogen  Sikkerhed  paa  et  eller  andet  Punkt; 
det  vil  altsaa  sige:  der  maa  mærkes  mange 
Fugle  hvert  Aar,  og  man  maa  blive  ved 
med  det  i  en  længere  Aarrække,  før  man 
kan  vente  noget  paalideligt  Resultat  af  Under- 
søgelserne. Det  er  dog  ikke  alene  Resultatet, 
der  har  sin  Interesse;  ogsaa  Arbejdet  selv, 
dets  Metode  og  Gang,  kan  ellers  udenfor- 
staaende  have  deres  Fornøjelse  af  at  tilse  en 
Gang  imellem.  Og  idet  jeg  da  nu  gaar 
over  til  at  fortælle  nogle  af  de  mærkede 
Fugles  Rejseeventyr,  (uden  at  jeg  endnu 
vover  at  udlede  noget  sikkert  Resultat  af 
dem),  vil  jeg  udtale  det  Haab,  at  ærede 
Læsere  mulig  maa  faa  Lyst  til  selv  at  bi- 
drage til  Løsningen  af  de  omhandlede  Spørgs- 
maal, hvis  en  Ringfugl  en  Gang  skulde 
falde  ned  i  deres  Kreds;  at  de  da  vil  være 
saa  venlige  at  indsende  saa  fyldige  Oplys- 
ninger som  mulig  om  den! 

Rejsende  Storke, 

Den  første. 
I  Slutningen  af  Juli  1901  fløj  en  ung 
viborgensisk  Stork  for  tidlig  af  Reden.  Den 
var,  saa  vidt  vides,  bleven  bange  for  nogle 
Haandværkere,  der  begyndte  at  arbejde  paa 
Husets  Gavl;  var  de  ikke  kommen,  vilde 
den,  i  Overensstemmelse  med  Skik  og  Brug 
i  Storkeverdenen,  være  bleven  siddende  rolig 
paa  den  Bunke  Kvas,  hvor  den  første  Gang 


havde  set  Da- 
gens Lys,  ind- 
til dens  Vinger 
fuldt  ud  kunde 
gøre  Tjeneste, 
men  nu  hav- 
nede den,  efter 

nogle    store 

Slag  i  Luften, 

i  Haven  til  „ Preislers  Hotel".     Hr.  Preisler , 

der  er  en  stor  Fugleven,  indfangede  den,  og 

h*11  °g  j^  Sav   den   i  Fællig  en  Ring  om 

Foden    og    satte    den    op    paa    et    Halvtag, 

hvorfra  den  saa  selv    skulde  arbejde  sig  op 

til  Tagrygningen  af  det  nærmeste  Hus.    Fyren 

kunde  imidlertid  ikke  klare  sig  paa  de  skraat- 

iiggende   Teglsten  —   en  Storks   Tæer  duer 

ikke    til    at    faa    Fodfæste    paa    et  saadant 

Sted  —  og  efter  en   Del  Flagren  og  Gliden 

dumpede    den    ned    i    Nabohaven.      Derfra 

blev  den    senere   besørget  ind   i    den   næste 

Have,  fra  den   videre  til   den   ved  Siden  af, 

og    saaledes    naaede    den    i    Løbet  af  nogle 

Dage,    forsulten,    forpjusket  og   forslaaet  — 

den  var  bl.  a.   kommen   lidt   til   Skade  med 

det   ene  Ben  —   til    n Hotel   Phoenix".     En 

Fiskehandler,     der    havde    Forbindelse    med 

Hotellet,  tog  sig  saa  af  den   og  kørte   hjem 

med  den  til  Mammen,  en  Landsby,  der  ligger 

ca.    ls/4    Mil    0.  S.  0.    for    Viborg.     Her 

kom  den  efterhaanden   til  Kræfter.     Den  fik 

godt  med  Fiskemad,    og  det  var  noget,  den 

kunde  bruge!      Og  den  fik   Lov  til  at  gaa 

omkring,  som  den  vilde,   og  blev  snart   helt 

tam,  saaledes,  at  den   af  sig   selv    søgte   til 

Kostalden  om  Aftenen. 

Hele  Vinteren  gik  paa  den  Maade  og 
Aaret  1902  ligeledes.  I  Sommeren  1903 
saas  den  jævnlig  sammen  med  andre  Storke 
ude  paa  Marken;  den  haltede  nu  ikke  kende- 
ligt og  fløj  godt.  Og  i  August  Maaned 
var  den  en  skønne  Dag  borte;  det  var  lige 
i  den  Tid,  da  Egnens  andre  Storke  forsvandt, 
og  der  var  derfor  Sandsynlighed  for,  at  den 
var  fulgt  med  dem  ad  fjerne  Lande  til. 

Der  gik  nu  et  Par  Maaneder,  og  saa  fik 
man  at  vide,  hvor  den  var  bleven  af.  Med- 
delelsen kom  fra  Godsejer  Schulz- Wulkow  y 
Rittergut  Wulkow  (Post  Boossen,  Bezirk  Frank- 
furt Oder),  og  han  meddelte  følgende*) :  I 
Slutningen  af  Oktober  indfandt  Storken  sig 
paa  Avlsgaarden  og  var  straks  meget  tillids- 
fuld af  sig,  saa  man  kunde  se,  at  den  havde 
været  mellem  Mennesker  før,  hvad  da  ogsaa 
Ringen  om  dens  Fod  beviste.  Den  blev  sat 
ind  paa  en  hegnet  Plads  til  Hønsene  og  gik 
hos  dem  en  fjorten  Dages  Tid,  men  saa 
blev  den  ked  af  det  og  fløj  ud  paa  Marken 
igen.  Imidlertid  indtraf  der  koldt  og  barsk 
Vejr,  og  da  den  havde  opholdt  sig  et  Par 
rigtig  ubehagelige  Døgn  i  det  fri,  saa  den 
elendig  og  syg  ud.  Hr.  Schulz- Wulkow  lod 
den  da  indfange  og  sætte  ned  i  Faarestalden, 
hvor  der  var  lunt  og  godt.  Der  blev  den 
trakteret  med  døde  Mus  og  plejet  paa  det 
bedste,  men  det  var  for  sent ;  noget  var  der 
i  Vejen  med  den,  hvad  det  saa  var  — 
mulig  havde  den  forkølet  sig  i  det  raa 
Vejr  —  og  et  Par  Dage  efter  laa  den  død 
i  Stalden. 

Kan  man  nu  tage  noget  Hensyn  til,  hvor 
det  har  behaget  saadan  en  nogenlunde  tam 
Stork  at  flyve  hen?  Det  er:  kan  man  af 
dens  Flugtretning  slutte  sig  til,  i  hvilken 
Retning  Storkene  fra  Viborgegnen  er  fløjet  i 
Aug.  1903?  Ja,  uden  Tvivl.  Thi  Ring- 
storken har  temmelig  sikkert  ikke  forladt 
Mammen  ganske  alene;  der  er  overvejende 
Sandsynlighed  for,  at  den  har  fulgt  med 
Kammeraterne;  Storke  trækker  jo  i  Flok  og 
ikke  enkeltvis.  Sandsynligheden  taler  end- 
videre for,  at  Ringstorken,  hvis  Flyveevne 
naturligvis  ikke  har  kunnet  staa  Maal  med 
Kammeraternes,  er  bleven  træt  under  Vejs 
og  har  maattet  hvile  sig,  medens  de  andre 
er  fløjet  videre.  Der  var  maaske  endog  ikke 
noget    i    Vejen    for    at    antage,    at  der    er 


*)    En    udførligere    Beretning    findes    i     „Frems 
Vor  Jord"  for  14.  Februar  1904. 


kommet  et  andet  Hold  Storke,  som  har  taget 
Efternøleren  med  paa  Vej  igen,  efter  at  den 
har  udhvilet  sig  første  Gang.  Maaske  endda 
det  ene  Hold  efter  det  andet.  Men  til  sidst 
er  der  ikke  kommet  flere,  og  saa  har  vor 
Stork  staaet  ensom  tilbage  og  grubliseret  i 
Engene  ved  Frankfurt  Oder,  indtil  den  ende- 
lig, da  det  begyndte  at  knibe  med  Frøerne, 
af  gammel  Vane  har  søgt  Hus. 

Imidlertid:  een  Svale  gør  ingen  Sommer, 
og  det  er  selvfølgelig  heller  ikke  nok,  at  vi 
een  Gang  har  faaet  en  Ringstork  til  at  røbe 
noget  om  Slægtens  hemmelighedsfulde  Rejse. 
Lad  os  derfor  høre,  hvad  en  anden  Udsen- 
ding, der  blev  standset  paa  Vejen,  har  at 
fortælle. 

Stork  Nr.  ?. 

Haivtredie  Mil  Øst  for  Viborg  ligger,  ved 
et  udstrakt  Engdrag,  det  lille  idylliske  Løv- 
skal, der  er  bekendt  for  sine  gode  Kirsebær. 
Da  jeg  en  Dag  fortalte  Læge  Rossen  i  Bjer- 
ringbro om  mine  Mærkningsforsøg,  gjorde 
han  mig  opmærksom  paa,  at  der  i  Løvskal 
foruden  Kirsebærtræer  ogsaa  var  mange  Storke. 
Det  var  ikke  saa  ualmindeligt  at  se  to,  tre 
Reder  paa  en  og  samme  Gaard,  ja  syv  var 
der  endog  et  Sted,  om  de  end  ikke  var  be- 
boede allesammen.  Der  maatte  aabenbart 
være  noget  at  gøre,  hvis  man  da  kunde  faa 
Storkeejerne  interesseret  for  Forsøget,  hvad 
der  ganske  vist  var  nødvendigt;  her  i  Vi- 
borg var  det  hændt  mig,  at  Folk  ikke  vilde 
have  deres  Storkeunger  mærkede,  fordi  de 
var  bange  for,  at  de  gamle  Fugle  ikke  vilde 
kendes  ved  Ungerne,  naar  et  Menneske  havde 
rørt  dem  og  givet  dem  Ring  paa.  Læge 
Rossen  paatog  sig  elskværdigt  at  forberede 
Stemningen  i  Løvskal,  og  i  Juli  1905  tog 
jeg  saa  en  Dag  derud  og  mødte  megen  Vel- 
villie  baade  hos  Gaardejerne  og  hos  Stedets 
Skolelærer,  Hr.  Lund,  der  endog  en  halv  Dag 
igennem  gik  rundt  og  hjalp  mig  med  at  sætte 
Stiger  op  til  Storkerederne;  Høhøsten  var 
nemlig  i  fuld  Gang  og  en  Arbejdsmand  i  den 
Anledning  ikke  til  at  opdrive. 

To  mærkede  Storkeunger  paa  deres 

Rede.    Ringen  skimtes  paa  den  lef- 

tede  Fod. 


Hos  Gaard- 
ejer  Søren  Ve- 
stergaard var 
der  to  beboede 

Storkereder, 
hver  med  to 
Unger.  Der 
havde  været 
en  Del  Slags- 
maal  mellem 
Fuglene      om 

var    kommet 
i    denne 


Foraaret,  saa  det  ene  Par 
noget  sent  til  at  ruge;  Ungerne 
Rede  var  kendelig  mindre  end  i  den  anden, 
og  navnlig  den  ene  af  dem  var  paafal- 
dende  langt  tilbage  i  Udvikling.  Det  var 
denne  Unge,  som  Skæbnen  valgte  til  Bud- 
bringer. Hr.  Lund,  der  velvilligst  paatog  sig 
at  holde  Øje  med  de  mærkede  Storke,  har 
meddelt  mig,  at  han  kunde  blive  ved  at  kende 
den  mellem  dens  Kammerater,  selv  efter  at 
de  var  bleven  flyvefærdige,  og  han  opgiver, 
at  den  forlod  Løvskal,  sammen  med  det 
sidste  Hold  Storke,  den  26de  August  1905. 
Da  var  dens  Livstraad  omtrent  udspunden, 
og  den  fløj  nu  rask  ned  mod  det  Med,  hvor 
Traaden  skulde  klippes  over. 

Den  28de  August  om  Eftermiddagen  var 
den  sammen  med  en  halvhundrede  Kamme- 
rater ankommen  til  Dieckow  i  Provins  Bran- 
denburg. Storkene  gik  omkring  paa  Marken 
og  fik  sig  lidt  at  leve  af,  og  hen  imod  Af- 
ten fløj  de  ind  i  et  Fasaneri  og  satte  sig  i 
nogle  Fyrretræer,  som  stod  der.  Man  jog 
dem  op  og  skød  efter  dem,  og  Hr.  Bodo 
von  Klitzing  hentede  Nr.  9  ned.  Ringen 
blev  nu  opdaget,  og  Skovrider  Zarnott  i 
Dieckow  meddelte  mig  Begivenheden,  medens 
Hr.  Klitzing  skar  den  mærkede  Fod  af  Fug- 
len for  at  opbevare  den  som  Trofæ. 

Dieckow  ligger  c.  12  Mil  N.  0.  f.  Frank- 
furt Oder ;  det  vil  altsaa  sige,  at  de  to  Ring- 
storke, Mammenstorken  og  Nr.  9,  er  rejst 
nogenlunde  i  samme  Retning,  nemlig  mod 
S.  0.   fra  Viborgegnen.      Men   naturligvis   er 


disse  to  Tilfælde  ikke  tilstrækkelige  for  at 
bevise,  at  danske  Storke  altid  flyver  mod 
S.  0.    Lad  os  høre  et  Vidne  til ! 

Stork  Nr.  34. 
Det  næste  vingede  Bud,  som  Loddet  faldt 
paa,  er  ligesom  Nr.  9  født  i  Løvskal,  men 
paa  Gaarden  lige  over  for  S.  Vestergaards, 
nemlig  hos  Anders  Pallesen,  og  Aaret  efter, 
i  1906.  Det  vides  ikke,  naar  den  har  for- 
ladt sin  Fædrenegaard,  men  den  8de  August 
1906  lagde  Høstfolk,  der  arbejdede  ved  en 
Tærskemaskine  ude  paa  Marken  ved  Petrouritz 
pr.  Freistadt  i  østerrigsk  Schlesien,  Mærke  til 
den.  Det  sølle  Dyr  var  anskudt;  et  Hagl 
var  gaaet  igennem  Musklerne  paa  den  ene 
Arm,  men  Knoglerne  var  heldigvis  ikke  be- 
skadigede. Den  gik  et  Par  Dage  og  hang 
med  Vingen,  og  da  den  saa  forpint  ud,  fan- 
gede man  den  ind  for  at  se,  om  man  ikke 
kunde  hjælpe  den.  Skudsaaret  blev  vadsket 
og  renset,  og  i  Løbet  af  kort  Tid  heledes 
det,  endog  saa  godt,  at  Fuglen  kunde  flyve. 
Den  var  imidlertid  bleven  helt  tam,  havde 
sluttet  et  nært  Venskab  med  en  Ged,  som  den 
stod  i  Stald  med  om  Natten,  og  satte  saa 
megen  Pris  paa  det  Køkkenaffald  og  de 
Smaafisk,  som  man  trakterede  den  med,  at 
den  efter  sine  Flyveture  stadig  vendte  tilbage 
til  Gaarden  og  overnattede  der*).     Hr.  Bruno 

*)  Det  er  noget,  man  oftere  har  lagt  Mærke 
til,  at  naar  Trækfugle  af  en  eller  anden  Grund 
er  bleven  opholdt  et  Sted  saa  længe,  at  Træk- 
tiden er  forbi,  saa  bliver  de  paa  Stedet;  det  vil 
altsaa  sige:  det  er  kun  paa  bestemte  Tider  af 
Aaret,  at  Vandrelysten  er  over  dem.  Fugleven- 
ner, hvem  det  kunde  interessere  at  læse  om  et 
andet  Tilfælde 
af  samme  Art, 
henvises  til  en 
lille  Artikel  om 
efteraarsforsin- 
kede  Munkefugle 
af  H.  Chr.  C. 
Mortensen,  i 
Dansk  ornitho- 
logisk  Foren.s 
Tidsskrift  1907. 

Schlotter,  Direktør  ved  Sodafabrikken  i  Petro- 
witz,  har  været  saa  god  at  meddele  mig  det 
her  fortalte  Rejseeventyr,  som  Nr.  34  har 
haft  i  Østerrig,  og  han  tilføjer,  at  Forvalter 
Absolon  i  Marclowitz  vil  forsøge  at  overvintre 
Fuglen  og  se,  om  den  ikke,  naar  dens  Kam- 
merater i  Foraaret  1907  kommer  fra  det  syd- 
lige Udland  vil  rejse  med  dem  Nord  paa. 

En  tysk  Stork. 

Vi  har  nu  set  tre  Storke  i  tre  forskellige 
Aar  flyve  fra  Viborgegnen  mod  Sydøst  og 
kan  nu  ikke  frigøre  os  for  den  Tanke,  at  det 
ikke  kan  være  helt  ualmindeligt,  at  vore  lang- 
benede Venner  rejser  den  Vej. 

Interessant  er  i  denne  Sammenhæng  en 
Iagttagelse,  som  omtales  bl.  a.  i  Ornitholo- 
gische  Monatsberichte  1902  p.  159.  Frøken 
Maria  Pauli,  Præstens  Datter  i  Weseram  (en 
lille  By  i  Nærheden  af  Brandenburg)  havde 
i  Aug.  1902  taget  sig  af  en  Storkeunge,  der 
var  fløjet  for  tidlig  af  Reden  paa  Præste- 
gaarden,  og  bundet  et  sammenfoldet  Brev 
med  sin  Adresse  om  dens  ene  Overarm.  Den 
holdt  sig  til  Præstegaarden  i  nogen  Tid,  men 
en  skønne  Dag  var  den  forsvunden.  Kort 
efter  blev  den  skudt  ved  Hermannstadt  i  Un- 
garn; den  havde  aitsaa  ogsaa  taget  Vejen 
mod  S.  0. 

Længere  mod  Syd  har  man  hidtil  ikke  fulgt 
mærkede  Storke  paa  deres  Efteraarsrejse,  og 
hvor  Stork  Langeben  ellers  „er  saa  længe", 
det  ved  man  ikke  mere  om  nu  end  paa  Inge- 
manns Tid.  I  Ungarn,  hvor  man  ved  Hjælp 
af  de  mange  Iagttagere  har  kunnet  vise,  at 
Storkene  om  Foraaret  kommer  tilbage  fra  S.  0., 
er  man  for  Øjeblikket  tilbøjelig  til  at  sætte 
disse  Foraarsbebudere  i  Forbindelse  med  de 
Skarer,  som  man  ved  forsamler  sig  ved 
Mersina  paa  Lilleasiens  Sydkyst  (Nord  for 
Cyperns  Østende).  Her  i  Danmark  har  Me- 
nigmand som  bekendt  fra  gammel  Tid  tænkt 
sig  Storkene  holde  Jul  i  Ægypten,  gaa  paa 
deres  røde  Hoser  i  Nilstrømmens  Enge  og  se 
paa  Kong  Faraos  høje  Sten.     Ja,  Dyndkon- 


gens Datter  har  endog  mærket  en  dansk 
Stork  dernede  med  en  Guldring  (det  havde 
hun  Raad  til!),  hvorpaa  hun  havde  ridset 
sit  Navn.  Men  hvad  der  ligger  til  Grund 
for  denne  Antagelse,  er  mig  ubekendt.  Storke 
overvintrer  i  Afrika  saa  langt  mod  Syd  som 
i  Transvaal,  det  er  sikkert,  og  de  forekommer 
i  Asien  helt  over  til  Forindien,  saa  der  er  jo 
Land  nok  at  lede  om  dem  paa.  Det  var 
morsomt,  om  nogle  Ringstorke  en  Gang  vilde 
bringe  Klarhed  paa  dette  Punkt! 


En  flyvefærdig  Rovfugleunge  paa  sin  Rede  (den  store, 
merke  Kvasbunke  op  til  Træstammen  til  venstre). 


Rovfugle  paa  Eventyr. 

I  vore  Dage  er  det  en  tarvelig  Bestilling 
at  være  Rovfugl.  For  halvtredsindstyve  Aar 
siden  kunde  en  ærlig  Musevaage  endnu  kredse 
i  Ro  over  sin  Eng  inde  i  den  fredelige  Skov, 
hvor  de  unge  Mus  endog  ved  højlys  Dag 
piler  om  i  Græsset;  den  Gang  viste  den 
prægtige  Flyver,  Glenten,  sin  lange,  kløftede 
Hale  over  Trætoppene,  og  Hønsehøgen  lod  sit 
forbitrede  højt  gjaldende  Skrig  skære  gennem 
Skovens  Tavshed,  naar  man  nærmede  sig 
dens  Rede.  Men  nu  er  Rovfuglene  i  Færd 
med  at  udryddes  her  i  Landet  (ligesom  for 
øvrigt  flere   Steder   i   Europa);    det   vil    vel 

snart  gaa  dem,  som  det  er  gaaet  Ulven  og 
Bjørnen  her  hjemme:  de  vil  høre  Fortiden 
til  —  med  mindre  da  Skovejere,  der  sætter 
Pris  paa  den  Poesi,  som  disse  Fugles  Vild- 
skab og  Skønhed  forlener  Skovene  med, 
kommer  i  Flertal.  Som  det  er  for  Tiden, 
vil  en  Rovfugl,  der  glider  gennem  Luften 
hen  over  Danmark,  overalt,  hvor  den  kom- 
mer hen,  se  Bøssepiber  rejse  sig  op  imod 
den ;  faa  vil  glæde  sig  over  dens  smukt  ud- 
bredte Vinger  og  dens  fornemt  rolige  Bevæ- 
gelser eller  over  den  ubændige  Kraft,  hvor- 
med Svingfjerene  pisker  Luften,  naar  Fuglen 
farer  frem  som  en  udskudt  Pil ;  de  fleste  vil 
gøre,  hvad  de  kan  for  at  dræbe  den.  Bliver 
Fuglen  træt  og  sætter  sig  paa  en  Pæl  for  at 
hvile  sig,  smækker  to  frygtelig  hungrige  Jærn- 
kæber  sammen  om  dens  Fødder  og  holder 
den  fast  i  de  brækkede  Ben.  Er  den  sulten 
og  finder  sig  en  død  Graaspurv,  saa  er  der 
puttet  Gift  i  den.  Kommer  den  ind  til  en 
Gaard  og  vil  tage  en  af  Bondens  smækfede 
Spurve  eller  Mus  —  straks  faar  den  til  Vel- 
komst en  Haandfuld  Bly  klumper  pibende 
gennem  Vingerne.  Ser  den  en  stor  Ugle 
sidde  paa  en  Pind,  og  slaar  den  ned  efter 
den,  saaledes  som  det  er  Skik  og  Brug 
mellem  Dagrovfugle  (ligesom  en  Hund  daarlig 
kan  lade  være  med  at  springe  efter  en  Kat). 
saa  sidder  der  en  Jægersmand  gemt  i  en 
Hytte  med  sin  Bøsse,  og  Rovfuglens  sidste 
Time  er  kommen.  Sætter  den  sig  i  Skum- 
ringen paa  en  udgaaet  Gren  i  Toppen  af  et 
Træ  for  at  sove,  farer  der  en  Ildstribe  ud  af 
Krattet  nedenunder  og  henter  den  ned.  Fred- 
løs er  den,  hvor  den  kommer  hen,  og  det 
blot,  fordi  den  har  faaet  det  Næb  og  de 
Kløer  og  gør,  hvad  alle  de  andre  gør,  lige 
op  til  Mennesket  selv :  fanger  og  dræber  sine 
Medskabninger.  Og  disse  Medskabninger  er, 
vel  at  mærke,  ofte  saadanne,  som  Mennesker 
selv  vil  bruge  —  eller  blot  selv  dræbe.  Det 
er  paa  Tide,  at  Rovfuglenes  Saga  skrives 
færdig,  og  derfor  er  det  af  Interesse  at  høre, 
hvad  de  selv  kan  meddele  om  de  Rejseruter, 


som   de  har  benyttet  i  A årtusinder   og  som 
nu  befares  af  færre  og  færre. 

Musevaage  A/r.  8. 
De  var  tre  Søskende,  der  i  Juni  1905  sad 
i  deres  Rede  i  en  Skov  i  Nærheden  af  Vi- 
borg. Saadan  en  Musevaagerede  er  en  stor 
og  tyk  Bunke  tørre  Grene,  der  er  samlet  i 
en  Gren  vinkel,  gerne  op  til  Stammen,  et  godt 
Stykke  oppe,  og  Træet  maa  helst  ikke  have 
Grene  i  Nærheden  af  Jorden,  som  ubudne 
Gæster  kan  finde  paa  at  benytte  for  at  komme 
til  at  aflægge  et  Besøg  i  Reden.  Den  Rede, 
som  her  er  Tale  om,  var  elliptisk  af  Form, 
omtrent  en  Alen  paa  den  ene  Led  og  fem 
Kvarter  paa  den  anden,  samt  en  halv  Alen 
tyk.  Ovenpaa  udjævnes  den  ringe  Fordyb- 
ning, der  fra  først  af  er  i  saadan  en  Rede, 
ved  Ungernes  Bevægelser ;  den  trædes  efterhaan- 
den  næsten  flad  og  er  altsaa  at  sammenligne 
med  en  Hylde,  der  er  slaaet  op  i  Træet  til 
Siddested  for  Ungerne.  Den  bliver  stadig 
belagt  med  friske,  bladbærende  Grene  af  Bøg, 
Gran  o.  s.  v. ;  Bøgebladene  tørrer  snart,  men 
beholder  deres  grønne  Farve  og  danner  et 
baade  blødt,  varmt  og  behagelig  duftende 
Underlag.  Haar  af  de  Mus,  som  de  gamle 
Fugle  bringer  Ungerne,  gylpes  op  igen  som 
ufordøjelige  Klumper;  de  trædes  ned  i  de 
tørre  Blade  og  bidrager  til  at  gøre  Under- 
laget tæt  og  varmt  at  sidde  paa.  I  dette 
Lag  findes  smaa  Fluer  og  Biller,  der  lever 
af  hvad  der  kan  falde  af  ved  Ungernes 
Maaltider,  men  det  er  ellers  rent  og  pænt  at 
se  til.  Ungerne  kaster  nemlig  —  saa  snart 
de  er  store  nok  dertil  —  ikke  deres  Skarn 
i  Reden,  men  sprøjter  det  fra  sig,  udenbords, 
saaledes  at  man  altid  ser  de  visne  Blade, 
der  ligger  paa  Skovbunden  under  en  beboet 
Rede,  ligesom  overstænkede  med  Kalk.  Da 
det  meste  af  Træets  Krone  er  oven  over  Reden, 
kan  Ungerne  klare  sig  nogenlunde  i  Regn- 
vejr, og  Moder  Natur  har  givet  dem  en  varm 
Pels  af  bløde,  hvide  Dun,  saa  de  kan  holde 
Varmen  i  Timevis,   mens  Forældrene  er  ude 

paa  Jagt ;  i  koldt  Vejr  kryber  de  tæt  sammen 
til  en  Klump  midt  i  Reden. 

Det    er   naturligvis   ikke   enhvers    Sag    at 
kravle   en  Snes  Alen   til  Vejrs   op  ad  glatte 


Hoved  og  Forkrop  af  en  stærkt  dunet  Musevaageunge,  der 

ligger  i  det  tørre  Lov  ved  Foden  af  Redetræet.    Den  er 

noget  bange  og  ligger  derfor  med  aabent  Gab,  saa  man 

kan  se  dens  Tunge. 

og  haarde  Træstammer;  jeg  havde  været  saa 
heldig  at  faa  Tilbud  om  Hjælp  dertil  af  nogle 
unge,  smidige  Mennesker,  der  var  vant  til 
at  bestige  Træer.  Da  den  Gymnastiker,  der 
gik  op  til  denne  Rede,  naaede  op  og  stak 
Hovedet  over  Grenbunken,  rejste  den  ene  af 
Ungerne  sig  op  og  slog  med  Vingerne  for 
at  skræmme  det  Uhyre  bort,  der  pludselig 
viste  sig  ved  dens  Hjem,  samtidig  med  at 
den  skreg  „Gi-æh" !  som  en  gammel  Muse- 
vaage,  skønt  den  endnu  var  helt  hvid  af 
Dun  paa  Hovedet,  og  Fjerene  paa  Ryggen 
først  lige  havde  begyndt  at  vise  sig  under 
Dunene.  Den  satte  sig  ogsaa  til  Modværge, 
slog  med  Fødderne  og  hvæsede,  da  den 
skulde  puttes  i  Kurven  og  hejses  ned,  og 
det  kan  man  jo  ikke  andet  end  respektere 
saadan  en  lille  en  for.  Hvordan  vilde  tre 
Menneskebørn  være  til  Mode,  naar  de  var 
ene  hjemme,  og  der  pludselig  kom  en  Bjørn 
eller  et  andet  stort  Udyr  og  kravlede  ind  ad 
Vinduet  til  dem ! 

Da  de  smaa  Musevaager  omsider  var  kom- 
men ned  i  det  tørre  Løv  ved  Foden  af  Træet 
og  saa  alt  det  uvante  omkring  sig,  var  de 
lettere  at  have  at  gøre  med  —  det  ser  man 
saa  tit,  at  Dyr  er  mindre  dristige  paa  ukendt 
Grund,  end  naar  de  er  hjemme  hos  sig  selv; 


—  den  ene  pippede  endog  helt  ynkelig  som 
en  Kylling  o:  den  følte  sig  hjælpeløs  under 
disse  Omstændigheder,  medens  den  oppe  i 
Reden  ikke  havde  været  bange  af  sig  og  der 
brugte  de  voksne  Fugles  Mæle. 

Medens  jeg  gav  Ungerne  Ring  paa,  sam- 
lede min  Hjælper,  der  sad  ved  Reden,  det 
Gylp,  der  laa  deroppe,  til  mig;  —  ved  at 
pille  saadanne  Klumper  fra  hinanden  og  se 
efter,  hvad  der  er  i  dem,  faar  man  naturlig- 
vis et  godt  Begreb  om,  hvilke  Dyr  Rovfuglene 
jager  —  og  han  gjorde  ved  den  Lejlighed 
et  mærkeligt  Fund.  Der  var  noget  levende  i 
Reden,  sagde  han,  som  gravede  sig  dybere 
og  dybere  ned  imellem  de  tørrede  Bøgeblade. 
Til  sidst  fik  han  fat  paa  det,  og  det  viste 
sig  at  være  en  Skruptudse,  en  af  de  ganske 
almindelige  brune,  som  enhver  kender,  og 
som  Musevaagen  altsaa  har  taget  med  hjem 
til  Føde  for  Ungerne.  Den  var  tilsyneladende 
uskadt,  og  da  den  var  bragt  ned  af  Træet 
og  sat  i  Løvet  paa  Jorden,  alkede  den  sig 
straks  baglæns  ned  i  det. 

De  gamle  Musevaager  saa  vi  ikke  noget 
til,  før  Ungerne  var  hejsede  op  igen  og  atter 
havde  skreget  „Gi-æh"  et  Par  Gange;  saa 
kom  den  ene  af  Forældrene,  der  mulig  havde 
hørt  Skrigene,  lavt  under  Trækronerne,  sty- 
rende lige  mod 
Reden,  men  da 
den  saa  os,  for- 
svandt       den 

skyndsomst 
igen. 

Nu  maa  det 
antages,  at  Un- 
gerne er  vokset 
op  uden  flere 
Forstyrrelser 
end  den,  jeg 
her  har  fortalt 
om,  og  at  de 
hen  paa  Efter- 
aaret  har  forladt  Danmark.  Nok  er  det:  den 
1 6de  Februar  næste  Aar  var  den  yngste  af  Sø- 


En  noget  dunet  Rovfugleunge,  der 
sidder  paa  Jorden.  Den  læner  sig 
tilbage,  parat  til  at  forsvare  sig  med 
Kløerne.  Ringen  ses  paa  hejre  Fod. 

skendene  nede  i  Holland  ved  's  Gravezande, 
S.  V.  for  Haag,  c.  80  Mil  i  lige  Linie  fra 
Viborg.  Der  finder  den  i  et  Fasaneri  nogle 
Indvolde  af  en  Kanin  liggende  paa  Jorden 
under  et  Poppeltræ;  den  slaar  ned  paa  dem 
for  at  gøre  sig  til  gode  med  dem  og  —  er 
i  samme  Øjeblik  fanget  i  den  Rævesaks,  som 
Indmaden  dækkede.  Jagtopsynsmand  Jzn 
Dekker,  der  røg- 
tede Fælderne, 
var  derefter  saa 
venlig  at  under- 
rette mig  om 
Fangsten  og 
sende  mig  Rin- 
gen og  Foden 
af  den  dræbte 
Fugl.  Og  der- 
med havde  dette 
Sendebud  udført 
sit  Hverv! 

Musevaage 

Nr.  /. 
Ligesom  i  den 
nys  omtalte  Fa- 
milie var  her 
ogsaa  tre  smaa 
at  begynde  med. 
Men  den  ene  af 
Ungerne  døde 
allerede  som  lille, 
uden  at  det  kan 
oplyses  hvorfor, 
og  blev  liggende 
indtørret  paa  Randen  af  Reden.  Og  da  vor 
Træbestiger  stak  Hovedet  op  foran  de  to, 
der  var  bleven  tilbage,  fløj  den  største  af  dem 
bort;  den  var  imidlertid  ikke  flyvefærdig 
endnu  og  maatte  derfor  dale  ned  paa  Jorden 
en  70  Alen  fra  Træet.  Vi  løb  efter  den  og 
vilde  tage  den,  men  den  værgede  sig  mande- 
lig. Først  gjorde  den  sig  saa  stor  og  frygt- 
indgydende som  mulig  ved  at  sprede  Vingerne 
ud   og  slaa  med  dem,   saa  lænede   den   sig 


Musevaage  Nr.  1,  udstoppet. 
(Tilhorer  Fabrikejer  Ernst  Kniffler  i  Crefeld.) 


bagover  og  slog  efter  os  med  sine  krumme 
og  spidse  Kløer,  alt  imens  den  snøftede 
ustandselig,  for  at  skræmme  os,  og  den  bi- 
bragte os  da  ogsaa  Indtrykket  af  at  have 
med  en  lille,  rigtig  vild  Skovtrold  at  gøre. 
Den  maatte  imidlertid  bøje  sig  for  Over- 
magten og  have  sit  Nummer,  men  blev  sid- 
dende i  Forsvarsstilling  i  Reden,  da  den  var 

hejset  op  igen 
og  anbragt  ved 
Siden  af  sin  ikke 
saa  stridslystne 
Med-Unge. 

Dette  skete  i 
Juni  1905,  og 
det  maa  formo 
des,  at  Nr.  1 
har  gjort  sin 
lange  Rejse  om 
Efteraaret  uden 
særlige  Eventyr, 
derefter  —  kraf- 
tig og  sky  som 
den  har  været  — 
lykkelig  har  und- 
gaaet  Fælder  og 
Skytter  paa  sin 
Rejse  hjem  til 
Danmark  igen, 
har  boet  her  om 
Sommeren  og 
derefter  atter  er 

draget    paa 
Langfart  i  Efter- 
aaret 1906. 


Men   saa   kom   Skæbnen   over   den. 

Den  19de  September  1906  var  den  naaet 
til  en  lille  Lund  i  Nærheden  af  Crefeld,  hvor 
Fabrikejer  Ernst  Kniffler  opdrætter  Kaniner 
til  Jagtbrug,  og  her  blev  den  skudt  af  Jagt- 
opsynsmanden,  IVilh,  Frankeny  der  var  saa 
god  at  melde  mig  det.  Hr.  Kniffler  lod 
Fuglen  stoppe  ud,  og  dette  Sendebud  vil  saa- 
ledes  blive  mindet  i  Jagtkredse  ved  Crefeld 
i  lange  Tider. 

Andre  Musevaager. 

Begge  disse  Musevaager  er  altsaa  fløjet 
mod  S.  V.,  medens  Storkene  drog  mod  S.  0. 
Men  deres  Vej  har  sikkert  ikke  været  snor- 
lige. Der  er  i  alt  Fald  indløbet  Efterretnin- 
ger om  andre  Musevaager,  som  har  villet  se 
sig  lidt  om  i  Danmark  først,  inden  de  tog 
til  Udlandet  —  og  det  maa  jo  ogsaa  være 
herligt  at  kunne  strejfe  om  i  nogle  Maaneder 
fra  den  ene  Skov  til  den  anden  i  den  lyse 
Sommertid,  hvor  der  er  dækket  rigt  Bord  alle 
Vegne,  hvor  man  kommer  hen!  Lad  os  høre 
lidt  om  disse  Skovstrejfere ! 

I  Efteraaret  1905  var  en  Medunge  til 
's  Gravezande-Musevaagen  (det  var  den,  der 
pippede  ynkeligt  under  Mærkningen)  taget  en 
lille  Tur  op  til  Hem  ved  Skive;  der  er  kun 
en  fire/  »fem  Mil  derop,  saa  det  var  mulig 
kun  en  rask  lille  Eftermiddagstur,  Ved  Hem 
er  der  en  Plantage;  der  stod  en  Jæger,  og 
da  Musevaagen  vilde  flyve  til  Side  for  ham, 
lød  der  et  Knald,  og  hvordan  det  -nu  var 
eller  ikke:  med  det  samme  vilde  Musklerne 
til  den  ene  Vinge  ikke  lystre,  og  Musevaagen 
hvirvlede  ned  paa  Jorden.  Der  blev  den 
indfanget  af  Skytten,  Landpost  /.  Chr.  Peter- 
sen, og  da  han  havde  opdaget  Ringen  og 
set,  at  det  ikke  var  en  ganske  almindelig 
Musevaage,  han  havde  faaet  fat  paa,  blev 
den  foreløbig  sat  ind  i  en  Hønseindhegning, 
medens  der  gik  Bud  ned  til  mig.  Fuglen 
var  kun  ganske  let  anskudt,  Saaret  heledes 
fra  Dag  til  Dag,  og  da  Fangenskabet  havde 
varet  en  Uge,  var  Patienten  rask.  Hr.  Peder- 
sen gav  den  saa  sin  Frihed  igen;  den  steg 
meget  højt  til  Vejrs  og  styrede  i  lige  Retning 
mod  Viborg ;  den  har  naturligvis  med  Lethed 
kunnet  se  den  kendte  Egn,  saa  højt  den  var 
oppe,  og  har  mulig  været  hjemme  igen  paa 
en  halv  Times  Tid.  Og  saa  har  en  lille  Mark- 
mus smagt  godt!  I  den  Uge,  Musevaagen 
sad  fangen,  hverken  aad  eller  drak  den  (ja, 
Hr.  Pedersen  meddeler,  at  den  mulig  har 
spist  en  død  Graaspurv,  som  han  lagde  ind 
til    den,    men    han    ved    det   ikke   bestemt). 


Det   er  forbavsende  længe,    en   Rovfugl   kan 
undvære  Mad! 

Et  ganske  lignende  Eventyr  oplevede  en 
Ringmusevaage  i  Sommerferien  1906;  den 
var  paa  en  eller  anden  Maade  kommen  lidt 
til  Skade  og  blev  i  Følge  Meddelelse  fra 
Hr.  C.  E.  Lindegaard  fanget  i  en  Fyrreplan- 
tage  ved  Gaardbogaard  pr.  Aalbæk,  sad  nogen 
Tid  i  Fangenskab,  aad  ret  godt  og  blev, 
efter  at  være  kommen  til  Kræfter  igen,  sat 
tilbage  i  Plantagen,  hvor  den  jævnlig  saas  i 
de  nærmest  paafølgende  Dage.  En  Uges  Tid 
efter  var  den  forsvunden,  og  da  der  ikke  er 
indløbet  nogen  senere  Meddelelse  om  den 
andenstedsfra,  er  det  at  haabe,  at  den  har 
klaret  sig. 

Paa  denne  Maade  gaar  Sommeren  vel 
sagtens  for  Rovfuglene;  de  drager  om  fra 
Sted  til  Sted  og  nyder  Livet,  som  de  kan 
faa  Lov  til  det.  Men  et  Stykke  ind  i  Sep- 
tember Maaned,  naar  der  er  begyndt  at  blive 
lidt  tyndt  med  Blade  i  Udkanten  af  Skoven, 
naar  Solen  vel  endnu  kan  skinne  varmt  og 
godt  om  Dagen  fra  sin  høje  Efteraarshimmel, 
men  Nætterne  allerede  er  noget  kølige,  — 
saa  strækker  Musevaagen  sine  Vinger  og 
drager  af  Landet.  Og  ned  gennem  Skovene 
og  Plantagerne  og  Fasanenerne,  som  den 
passerer,  efterlader  den  døde  og  saarede 
Kammerater.  Ved  velvillig  Meddelelse  fra 
Skytte  A.  J.  Holm  er  det  oplyst,  at  en  Ring- 
musevaage er  skudt  den  16de  Sept.  1906 
ved  Vilhelmsborg  pr.  Maarslet  (c.  l'/s  Mil 
S.  f.  Aarhus),  og  Fasanjæger  E.  Clausen 
melder,  at  en  anden  omtrent  samtidig  er 
dræbt  ved  Boller  pr.  Horsens.  Da  har  altsaa 
en  Del  jydske  Musevaager  sandsynligvis 
været  for  Sydgaaende;  tre  Dage  efter  var  — 
som  man  vil  erindre   —  Nr.   1  ved  Crefeld. 

Undertiden  bliver  nogle  Musevaager  her  i 
Landet  om  Vinteren ;  den  18de  Januar  1906 
blev  saaledes  en  med  Ring  paa  funden  død 
(det  viste  sig  ved  nærmere  Undersøgelse,  at 
den  var  saaret)  i  StensbaUegaard  Skov,   l  Mil 

0.  f.  Horsens,  af  Skovrider  TaulWegge.  Da 
Musevaager  i  Føige  ældre  Optegnelser  først 
plejer  at  indfinde  sig  her  i  Landet  ved  Be- 
gyndelsen af  Marts,  er  der  ikke  megen  Sand- 
synlighed for,  at  denne  Fugl  var  i  Færd 
med  at  rejse  hjem;  den  har  nok  været  her 
hele  Vinteren. 

Glenter. 

I  min  Bog  „Stæ- 
ren, Myreløven  og 
andre  Skitser  fra 
Dyrelivet"  har  jeg 
under        Kapitlet 

„Glentereden" 
fortalt  om  et  Kuld 
Glenteunger,  som 
jeg  mærkede  i 
Sommeren  1905. 
En  af  disse  Un- 
ger er  bleven  den, 
som  til  Dato  har 
bragt  Bud  længst 
borte  fra,  nemlig 
fra  det  sydlige 
Spanien.  Her  lig- 
ger Byen  Puente 
Genil  ved  Jærn- 
vejen  omtrent  midtvejs  mellem  Cordova  og 
Malaga,  ved  en  Biflod  til  Guadalquivir,  som 
hedder  Genil  (Puente  betyder  Bro).  Byen 
er  omgivet  af  Olivenlunde  —  enhver,  der 
har  været  lidt  ude  at  rejse,  vil  spidse 
Øren  ved  at  høre  saadan  et  Orr*  og  mærke 
ligesom  en  varm  Luftning  fra 
Sydens  Eventyrlande  slaa  sam- 
men om  sig;  men  Glenten  har 
vel  nok  med  lige  saa  stor  Sinds- 
ro sat  sig  til  Rette  mellem  de 
glinsende,  graagrønne  Blade  der 
som  i  et  gammelt  Piletræ  her. 

De  var,  efter  Meddelelse  fra 
Don  Galvez,  to  Glenter  i  Følge 
dernede  i  Andalusien,  mulig  to 
Søskende,  og  da  Nr.  5  blev  skudt 


Udstoppet  Glente. 

Fra  H.  Chr.  C.  Morteosen :  „Stæren 

o.  s.  v."  (Tillge  1905) 


ned  ude  paa  en  Eng  i  Nærheden  af  Byen, 
kredsede  dens  Kammerat  i  nogen  Tid  over 
Stedet,  hvor  den  var  falden,  men  flygtede, 
da  den  saa,  det  gik  galt,  og  at  der  kqm 
Mennesker  til.  Nr.  5  var  vingeskudt;  den 
forsøgte  ikke  at  forsvare  sig  mod  Skytten, 
der  tog  den,  og  da  Ringen  var  opdaget,  lod 
den  sig  ogsaa  uden  Modstand  føre  til  Puente 
Genil,  hvor  den  blev  anbragt  frit  paa  en 
Gaardsplads  hos  Don  Galvez  —  flyve  kunde 
Staklen  jo  ikke.  Den  aad,  hvad  man  lagde 
for  den,  ja  tog  endog  Kød  af  Haanden  paa 
Folk  og  var  aldeles  ikke  vild.  Rygtet  om 
den  sjældne  Budbringer  fra  det  kolde  Nord 
lokkede  nysgerrige  til,  og  Glenten  blev  foto- 
graferet og  beset  og  omtalt  i  Ayjserne.  Men 
hvad  hjalp  det?  Imens  sad  den  sørgmodig 
paa  en  Træbul  i  den  fremmede  Gaard  og  hang 
med  den  syge*  rystende  Vinge ;  til  Trods  for, 
at  man  gerne  vilde  være  god  mod  den,  blev 
den  svagere  og  svagere,  og  otte  Dage  efter 
var  den. død.  Don  Galvez  lod  den  da  ud- 
stoppe, og  han  har  senere  vist  mig  den  Ven- 
lighed at  forære  mig  den  interessante  Flyver, 
der  døde  tre  Hundrede  danske  Mil  fra  den 
Skov,  hvor  den  første  Gang  mærkede,  at 
dens  Vinger  kunde  bære. 

At  de  unge  Glenter  ligesom  de  unge  Muse- 
vaager strejfer  omkring  paa  Egnen  ved  deres 
Fødested  i  nogen  Tid,  inden  de  om  Efter- 
aaret  begiver  sig  paa  deres  lange  Rejse, 
synes  at  fremgaa  af  en  Meddelelse,  der  er 
indløbet  fra  det  sydligste  Norge,  nemlig  fra 
Hr.  Jensens  fotografiske  Forretning  i  Mandal. 


En  omtrent  flyvefærdig  Glenteunge,  med  kun  faa  Dunender  paa  Fjerene, 

f  Eks.  paa  Ryggen;  Halen  er  endnu  ikke  kløftet.    Den  ligger  forskræmt 

hen  med  aabent  Gab,  glasagtig  stirrende  Øjne  og  rejste  Fjer. 

I  Følge  denne  blev  en  Ringglenle  skudt  der 
den  2den  August  1906.  Der  er  smaa 
tredive  Mil  i  nordvestlig  Retning  fra  Viborg 
op  til  Man  dal,  men  det  er  jo  ikke  meget 
for  en  Glente;  den  flyver  med  Lethed  et 
saadant  Stykke  paa  en  Dag,  hvis  den  vil. 
Det  er  vel  imidlertid  nok  rimeligere  at  an- 
tage, at  Glenten  har  strejfet  om  i  det  nord- 
lige Jylland  og  saa  har  moret  sig  med  at 
flyve  over  Skagerak,  der  er  ca.  15  Mil 
bredt,  for  at  se,  hvordan  der  saa  ud  paa 
den  anden  Side  —  Glenter  kan  godt  lide  at 
være  paa  Steder,  hvor  de  kan  se  Vand.  Paa 
en  to,  tre  Timer  har  den  kunnet  være  derovre. 
Fjorten  Dage  efter  blev,  i  Følge  Meddelelse 
fra  Fasanjæger  Christensen,  en  Medunge  af 
den  dræbt  ved  Søbygaard  Sø>  pr.  Hammel, 
4  Mil  S.  0.  f.  Viborg.  Den  har  været  lidt 
ude  at  se  sig  om  til  den  anden  Side;  det 
menes,  at  den  har  opholdt  sig  nogle  Dage 
paa  Stedet  og  den  har  vel  altsaa  endnu  ikke 
været  paa  Træk;  i  Kjærbøllings  „Skandi- 
naviens Fugle"  opgives  det,  at  Glenterne 
forlader  Danmark  i  Oktober. 

Tre  Stæres  Oplevelser. 

Vi  kommer  nu  til 
Slut  til  „vor  Ven 
Stæren".  Hvem  har 
ikke  i  den  allertidlig- 
ste Begyndelse  til  en 
Smule  Foraar  felt  sig 
oplivet  ved  at  se  den 
lille  sorte  Kammerat 
sidde  paa  nøgne,  svaj- 
ende Grene  og  fløjte 
løs,  som  om  der  ikke 
var  noget,  der  hed 
Kulde  og  Blæst  og 
Ubehageligheder  i  det 
hele  taget  i'  denne 
Verden !  Og  hvor 
mange  har  ikke  haft 
Fornøjelse  af  at  se 
Stæren   vipse   ind  og 


En  Ringstær  bringer  Regn- 
orme til  sine  smaa.  For- 
uden med  Ring  (der  kun 
meget  utydelig  ses  paa  Bil- 
ledet) er  denne  Stær  mærket 
med  et  Klip  i  Halen.  Der  sid- 
der tre  sultne  Unger  med 
Hovedet  fremme,  men  de  to 
af  dem  (og  navnlig  den  ne- 
derste) bliver  klemt  stærkt 
af  den,  der  trænger  sig  mest 
frem.  Kassen  er  nummereret ; 
dens  Laag  er  skruet  paa. 


ud  af  sit  Hul  med  Straa  til  Reden  eller 
Mad  til  Ungerne!  Selv  den  fattigste  og 
ensomste  Hytte  ude  i  Heden  har  sin  Stær- 
kasse  slaaet  op,  maaske  vind  og  skæv 
og  brøstfældig.  Men  lige  meget!  Den 
farende  Svend  tager  gladelig  imod  det  til- 
budte Husly  og  sidder  straks  tillidsfuld  paa 
Pinden  og  kvidrer  og  snadrer  og  fløjter, 
saa  Struben  poser  ud  og  man  rigtig  ser, 
hvor  lange  og  spidse  Fjer,  den  har  der,  alt 
imens  den  aarvaagen  vender  og  drejer  Hove- 
det og  slaar  med  Vingerne  og  kigger  ned 
til  Husfolkene,  der  gaar  og  sysler  med  deres 
Gerning  faa  Alen  borte.  Det  var  at  vente, 
at  det  let  maatte  opdages,  naar  saadan  en 
Stær  havde  Ring  om  Benet,  og  det  var  da 
endelig  heller  ikke  saa  svært  at  faa  den 
fanget  og  Nummeret  efterset,  uden  at  Fuglen 
kom  noget  til.  Denne  Betragtning  gjorde 
det  i  sin  Tid  ønskeligt  for  mig  at  faa  mær- 
ket nogle  Hundrede  Stære.  Men  hvorledes 
skulde  jeg  faa  fat  i  saa  mange  i  Løbet  af 
en  Sommer? 

Det  nemmeste  var  at  mærke  Ungerne  i 
Stærkasserne.  Der  er  i  Reglen  en  tre,  fire 
Stykker  i  hver  Kasse  og  undertiden  endda 
flere;  allerede  i  en  halvhundrede  Kasser  kunde 
altsaa  gøres  en  god  Fangst.  Men  det  vilde 
saa  først  være  nødvendigt  at  henvende  sig 
til  en  hel  Del  Stærejere  for  at  faa  Tilladelse 
til  at  lukke  deres  Stærkasser  op,  og  det  er 
ret  omstændeligt.  For  ikke  at  gøre  de  fod- 
rende Stære  bange,  var  det  dernæst  ikke  af 
Vejen,  om  Mærkningen  foregik  om  Aftenen, 
naar  Ungerne  var  omtrent  udvoksede,  og  de 
gamle  Stære  sad  og  sov  langt  borte  og  ikke 
anede  Uraad.  Men  da  Byens  Stærunger  føl- 
ger nogenlunde  Trit  i  deres  Udvikling,  vilde 
det  altsaa  sige,  at  Mærkningsarbejdet  skulde 
sammentrænges  til  nogle  faa  Aftener,  —  hvad 
der  vilde  være  ret  besværligt!  Og  endelig 
omkommer  der  et  betydeligt  Antal  nys  ud- 
fløjne  Stærunger,  i  Regnvejr,  i  Katteklør  eller 
ved  Drenge  o.  s.  v.,  ikke  at  tale  om,  at 
mange  skydes   eller   skamferes    af  Søndags- 

En  fremmed  Stær  aflægger 

Beseg.  Den  bringer  ikke  Æde 

til  de  to  Unger,  der  ses  i 

Indgangshullet. 


jægere,  der  tankeløst  fyrer  ind  i  de  store 
Stærflokke.  Det  var  meget  bedre,  hvis  man 
om  Efteraaret  kunde  fange  en  Del  gamle 
Stære  ind  og  faa  dem 
sendt  af  Sted  med  det 
samme ! 

Det  er  nu  en  be- 
kendt Sag,  at  Stære 
holder  meget  af  at 
sidde  og  sove  sam- 
men i  Rørene  langs 
en  Søbred,  og  det 
var  jo  muligt,  at  det 
kunde  lykkes  at  faa 
trukket  et  Net  hen 
over  saadan  en  so- 
vende Stærflok.  Det 
vilde  imidlertid  kræve 
et  temmelig  kostbart 
Apparat  af  Redskaber 
og  Menneskehjælp,  og 
fik  man  saa  endelig  fat  i  et  Hundrede 
Fugle,  saa  var  de  maaske  vaade  og  kom- 
men til  Skade  med  Vingerne  eller  paa 
anden  Maade,  saa  de  ikke  egnede  sig  saa 
godt  til  at  sendes  ud  i  Verden  og  virke  for 
at  udbrede  Kendskab  til  Rejseruter  m.  m. 
Endelig  vilde  Mærkningen  af  et  større  Antal 
saa  livlige  Fugle  ved  Nattetid  være  ret  træt- 
tende, og  der  vilde  ikke  blive  Tid  til  at  se 
nøjere  paa  de  enkelte  Dyr,  der  maaske 
kunde  være  interessante  i  en  eller  anden  Ret- 
ning. Jeg  opgav  derfor  ogsaa  denne  Plan 
og  overvejede  en  tredie. 

Jeg  havde  lagt  Mærke  til,  at  Stærene  be- 
søger hinandens  Reder:  den  rugende  Stær 
faar  Visit  som  Konen  i  „Barselstuen";  Un- 
gerne besøges  af  fremmede,  der  vil  se,  hvor- 
dan det  gaar,  og  om  Efteraaret  kommer  den 
ene  efter  den  anden,  rejseklædt  og  for  øvrig 
parat  til  at  tage  af  Sted,  og  titter  ind  i  saa 
den  ene,  saa  den  anden  Kasse,  ja  plumper 
ogsaa  derind  og  rumsterer  med  hvad  der 
ligger  —  jeg  har  omtalt  det  udførligere  i 
min  før  nævnte  Bog  „Stæren  o.  s.  v.a.    Det 


var  nu  værd  at  prøve,  hvor  mange  nys- 
gerrige Stære,  der  kunde  nappes  i  Besøg  i 
mine  egne  Kasser;  jeg  var  da  ikke  afhængig 
af  den  Velvillie,  Naboer  og  Genboer  vilde 
vise  mit  Forsøg,  og  der  vilde  desuden  paa 
den  Maade  vindes,  at  jeg  kunde  faa  Tid  til 
at  se  lidt  paa  de  enkelte  Stære,  jeg  fik  fat 
paa,  og  at  Undersøgelsen  af  dem  kunde 
henlægges  til  en  Tid,  der  kunde  passe  mig; 
der  er  nemlig  i  Reglen  ikke  noget  i  Vejen 
for  at  faa  selv  nylig  indfangede  Stære  til  at 
æde  i  Bur ;  modne  Hyldebær  piller  de  f.  Eks. 
gerne  i  sig.  Jeg  satte  altsaa  en  lumsk  lille 
Falddør  ind  i  et  Par  af  mine  Kasser  og  af- 
ventede spændt  Resultatet.  Der  kom  en 
Stær,  hagede  sig  fast  ved  Indgangshullet, 
kiggede  ind,  dybere  og  dybere,  til  sidst  stak 
kun  Halen  ud,  saa  man  havde  inderlig  Lyst 
til  at  gaa  hen  og  give  den  et  lille  Puf;  — 
endnu  en  Gang  kom  den  forsigtige  lille  Rad 
ud  for  at  forsikre  sig  om,  at  alting  var, 
som  det  skulde  være;  saa  kiggede  den  atter 
ind,  forsvandt  mer  og  mer  og  —  hoppede 
endelig  ned  i  Kassen.  Falddøren  smækkede, 
Stæren  flagrede  derinde,  men  nu  var  det  for 
sent;  den  var  ubarmhjertig  fangen!  Paa 
den  Maade  ftk  jeg  ved  Hjælp  af  8  Fangst- 
kasser i  Løbet  af  en  Maanedstid  af  Efter- 
aaret 1899  fat  paa  160  besøgende  Stære, 
et  Resultat,  der  langt  oversteg  mine  dristigste 
Forventninger. 

Men,  hvor  spæn- 
dende end  Fangsten 
af  en  Stær  var  i  Be- 
gyndelsen, saa  blev 
det  efterhaanden  træt- 
tende at  se  den  samme 
Scene  —  de  bærer  sig 
allesammen  ens  ad  — 
ikke  at  tale  om,  at 
det  tog  megen  Tid 
at  staa  og  passe  paa 
for  at  tømme  Fangstkasserne  og  hænge 
dem  op  igen.  Jeg  indrettede  derfor  nogle 
„Nappere",   som    var    selvvirkende    o:    som 

selv  besørgede  Tømning  og  derpaa  aab- 
nede  sig  igen.  De  var  hængt  op  paa  Gav- 
len uden  for  et  Loftsværelse  og  saa  udven- 
dig ud  som  almindelige  Stærkasser;  men 
naar  en  Stær  gik  ind  i  en  af  dem,  hoppede 
den  ned  i  en  Hisse  eller  Elevator,  der  ved 
Stærens  Vægt  blidelig  sank  og  førte  Fuglen 
til  et  Bur,  der  stod  inde  paa  Loftsværelset. 
Stæren  steg  saa  ud 
af  Hissen  og  gik  ind 
i  Buret  —  jeg  tæn- 
ker, med  en  lignende 
Følelse  at  at  opleve 
noget  vidunderligt, 
som  Soldaten  maa 
have  haft,  da  Heksen 
havde  hejst  ham  ned 
gennem  Piletræet,  og 
han  kom  til  Kamrene 
En  stær  kommer  ud  af  en     med  Pengekasserne— 

Kasse  og  sidder  et  Øjeblik 

Daa  Pinden,  med  Halen  støt-  Og  derefter  gik    His- 

tende  oppe  i  Indgangshullet.  sen     til    yejrs    j„en 
Ned  ad  Kassens  Sider  tes  j  o     » 

hvide  Striber  af  Skarn,  der  parat  til   at   modtage 

er  kastet  ned  af  en  forbi-  den    næste    gtæn     j 
flyvende  Stær. 

et  heldigt  Tilfælde 
kunde  der  saa  sidde  en  fire,  fem  Stykker 
og  vente  paa  mig,  naar  jeg  kom  hjem  fra 
min  daglige  Gerning,  ja  en  enkelt  stor  Dag 
sad  der  endog  en  halv  Snes  Stykker,  og  saa 
var  der  Liv  i  Kludene !  Saa  skændtes  og 
smaahakkedes  Flokken,  især  om  Siddeplad- 
serne, saa  man  kunde  høre  det  langt  ud 
paa  Loftet;  der,  hvor  den  ene  havde  sat 
sig,  der  vilde  den  anden  netop  ogsaa  være  — 
ganske  som  om  det  havde  været  Menneske- 
børn !  Men  det  lød  altid  af  mere  end  det 
egentlig  var;  Fuglene  sloges  aldrig  rigtig  for 
Alvor  og  gjorde  ikke  hinanden  nogen  Fortræd. 
Vi  skal  nu  høre,  hvor  tre  af  disse  „nap- 
pede" Stære  dukkede  op  igen  efter  at  være 
forsvundne  fra  Viborg. 

Stær  AV.   iiji. 

Det   var   en  Oktober  Eftermiddag  i    1904, 
henad    Skumringen,     at     „Napperen"s    Døre 


befriende  aabnede  sig;  Fuglen  for  med  et 
glad  „Væ— væ!a  ud  over  Havens  Træer, 
og  derefter  styrede  den  lige  mod  nogle  store 
Rørstrækninger  i  Viborg  Sø,  hvor  dens 
Kammerater  var  i  Færd  med  at  samle  sig 
for  at  holde  Nattehvile. 

Den  2den  November  1904  hang  den  død 
i  en  Done  paa  den  lille  0  Texel,  tæt  ved 
Provins  Nordhollands  Kyst.  Den  blev  ikke 
udstoppet  eller  paa  anden  Maade  opbevaret, 
men  —  det  gyser  i  mig  ved  at  skrive 
Ordet :  —  plukket!  Og  derefter  gik  den  i  en 
eller  anden  brav  Texelboer,  hvem  den  for- 
haabentlig  har  styrket.  Men  alligevel!  Det 
havde  været  morsommere,  om  man  dog  i 
alt  Fald  havde  haft  Skindet  af  den  inter- 
essante Fugl  gemt  hen!  Ringen  blev  af- 
leveret til  en  af  Skolelærerne  paa  Texel,  Hr. 
/.  Daalder,  der,  som  saa  mange  Lærere  her 
hjemme,  interesserer  sig  levende  for  Naturen 
og  gør  Iagttagelser  over  Fuglenes  Træk  hen 
over  Øen.  Da  Ringen  var  saa  lille,  stod 
min  Adresse  ikke  paa  den,  men  kun  Løbe- 
nummer og  „Danmark**.  Hr.  Daalder  sendte 
da  Ringen  til  Præsidenten  for  den  neder- 
landske ornitologiske  Forening,  Baron  R. 
Snouckaert  van  Schou- 
burg,  der  atter  lod 
Meddelelse  derom  gaa 
til  Viceinspektør  H. 
Winge  i  København, 
og  saaledes  naaede 
den  interessante  Efter- 
retning endelig  til  mig. 

Der  er  en  60  Mil 
i  lige  Linie  mod  S.  V. 
ned  til  Texel  fra  Vi- 
borg, og  da  en  Stær, 
efter  hvad  man  ved, 
med  Lethed  flyver 
8—10  Mil  i  Timen, 
er  der  i  og  for  sig 
ikke  noget  i  Vejen  for, 
at  1151  kan  have  gjort  Turen  paa  en  Dag. 
Men  den  har  vel  nok   givet   sig   nogen   Tid 


En  Stær  i  Færd  med  at  gaa 
ind  i  en  Kasse.  Den  kigger  i 
øjeblikket  derind,  men  vil 
raaaske  i  næste  Nu  trække 
Hovedet  ud  igen  og  støtte 
Halen  mod  Kassens  Forside, 
hvor  der  efter  mange  Beseg 
dannes  en  merk  Smudsplet 

under  Vejs;  ingen  ved 
det  desværre,  og  det 
vil  blive  vanskeligt  at 
skaffe  nøjagtig  Kund- 
skab paa  et  saadant 
Punkt ;  om  en  Ringstork 
som  Nr.  9  kan  man 
sige:  den  er  sidste 
Gang  set  paa  Reden 
den  og  den  Dag,  men 
en  Stær  vil  det  ikke 
blive  saa  let  at  udtale 
sig  om. 

Star  Nr.  ioji. 

Denne   lille   Udsen- 
ding   er    født   i    1904  ^  stær  bærer  til  Rede. 
Og   havde   endnu   graa     (Billedet  laant  fra  H.  Chr.  C.  Mortensen:  „Stæren,  o.  s.  v.") 

Ungefjer  i  sin  Dragt,  da  den  gik  i  „Nap- 
peren"  den  15de  September  1904.  Den 
undgik  lykkelig  Katte,  Maare,  Hunde,  Høge, 
Drenge,  Søndagsjægere  og  hvad  andet  der 
efterstræber  en  Stærs  Liv,  foretog  uden 
Tvivl  sin  første  Udenlandsrejse  i  Vinteren 
1904 — 1905  og  var  hjemme  i  Danmark 
igen  for  at  stifte  Familie  i  Sommeren  1905; 
der  er  ganske  vist  ingen,  der  har  set  den, 
men  det  er  tilstrækkelig  bevist,  at  Ringstære 
vender  tilbage  til  Viborg  igen,  efter  at  de 
har  været  borte  om  Vinteren,  saa  Sandsyn- 
ligheden taler  for,  at  ogsaa  den  har  været 
her.  Saa  tiltræder  den  sin  anden  store 
Efteraarsrejse  i  Oktober  1905  og  er  derpaa 
forsvunden  med  samt  sine  Kammerater  — 
borte,  som  en  Regndraabe,  der  er  falden  i 
Søen. 

Men  saa  i  Marts  1906  sætter  to  Mænd 
sig  ved  deres  Skriveborde,  hundrede  Mile  fra 
hinanden  og  brevveksler  om  den;  de  store 
Valser  gaar,  og  britisk  Sværte  meddeler 
Tusinder  og  atter  Tusinder  dens  Historie  i 
Bladene;  det  er  gaaet  som  i  Digtet,  vi  lærte 
i  vor  Barndom:  Draaben  er  bleven  til  en 
Perle! 

Ovre  i  Skotland,  en  fem,  seks  Mil  0.  for 

Edinburgh  og  en  Mils 
Vej  fra  Nordsøen,  lig- 
ger Herresædet  Biel  i 
en  prægtig  Park.   Fra 
Hovedbygningen  vajer 
Flaget  stolt  over  Mur- 
tinder og  Skydeskaar; 
ud     mod    Haven    ses 
fornemme      Buegange 
og  Loggiaer ;  en  mæg- 
tig Terrasse    med  sir- 
lig    klippede     Hække 
breder    sig    foran    og 
holder  de  ranke,  rigt- 
løvede    Træer    i    ær- 
bødig     Afstand      fra 
Herskabet    —    Herre- 
gud, en  fattig  viborgen- 
sisk  Stær,  der  er  vant  til  at  sidde  paa  Skor- 
stenen  til   en   Smule  Udhus,  kan   man   ikke 
fortænke  i  at  dvæle  lidt  her  og  føle  sig  be- 
hagelig tilpas  i  de  store  Forhold !    Men  ogsaa 
saadan  et  Sted  er  -der  tankeløse  Drenge,  der 
skyder  paa  smaa  Stære!     Nr.   1031    fik  det 
at  føle;    den    kom    imidlertid    ikke    mer    til 
Skade,  end  at  den  kunde  redde  sig  hen  paa 
Terrassen,  og  her  blev  den  fanget  og  Ringen 
opdaget.      Herresædets    Ejer,    H.    Hamilton 
Ogilvy  Esq.    satte   den   saa   i   Bur,  og  efter- 
som  1031   var   en   intelligent  Stær,  der  ikke 
lod    sig    gaa   paa    af  noget,    saa    blev  den, 
efterhaanden    som    Vingen    kom    sig,    alles 
Yndling  og  endte   med   at  blive  ganske  tam. 
Se,  at  en  viborgensisk  Stær  flyver  ned  til 
Hollands    Strandbredder,    Enge    og    Kanaler 
om  Efteraaret,  det  er  ikke  mere  end  rimeligt. 
Men  hvordan  gaar  det  til,   at   vi   træffer   en 
af  dens  Kammerater   100  Mile  Vest   for  Vi- 
borg i  Begyndelsen  af  Marts?    Lad  os  høre, 
om    den     næste    Stær    kan    forklare    noget 

om  det! 

Star  Nr.  193. 

Medens  de  to  først  omtalte  Stære  er  mær- 
kede om  Efteraaret,  erhvervede  Nr.  193  sin 
Ring  ved  et  Besøg   i   en   af  mine  Kasser  en 

Foraarsdag,  nemlig  den  5te  April  1900,  efter 
at  Stærenes  Redebygning  var  begyndt  rundt 
omkring  i  Byen.  Saa  sent,  paa  Aaret  har 
den  lille  besøgende  vist  ikke  været  paa 
Træk;  den  har  nok  boet  her  i  Viborg  i 
Sommeren   1 900. 

Den  2den  Marts  1901  blev  den  imidlertid 
indfanget  i  det  sydligste  Norge,  tæt  ved 
Lister  Fyr,  pr.  Farsund.  En  ung  Mand, 
Julius  Emanuelsen  Tjørve  havde  sat  nogle 
Fuglesnarer,  og  der  var  193  gaaet  i  en  af 
dem  og  var  bleven  hildet  med  den  ene  Fod. 
Det  var  en  forrygende  Snestorm  den  Dag, 
og  Tjørve  tog  derfor  Stæren  med  hjem  og 
satte  den  i  Stuen,  hvor  den  fløj  rundt  „og 
spiste  og  var  saa  fornøjet",  som  han  med- 
deler. Da  Vejret  havde  bedret  sig,  blev 
den  sluppen  igen,  men  den  havde  endnu 
ikke  lært  at  tage  sig  i  Agt  for  de  Løbe- 
doner :  næste  Dag  sad  den  i  en  af  dem  igen ; 
den  blev  imidlertid  atter  befriet  og  sluppen 
løs,  og  siden  har  man  ikke  hørt  noget  til  den. 


Hvorledes  er  nu  det  at  forstaa,  at  to  Stære 
fanges  i  Begyndelsen  af  Marts,  altsaa  i  Træk- 
tiden, den  ene  i  Øst-Skotland,  den  anden  i 
det  sydlige  Norge,  samtidig  med  at  mange  af 
deres  Kammerater  paa  den  Tid  er  ankomne 
tilViborg  og  er  i  fuld  Virksomhed  med  at  gøre 
i  Stand  til  Redebygning?  Tilfældet  er  ikke 
tydeligt  og  kan  forklares  paa  flere  Maader. 
Dog  synes  følgende  at  have  nogen  Sandsyn- 


lighed for  sig:  Nr.  1031  har  paa  Foraars- 
trækket  fulgt  Østkysten  af  Storbritannien  Nord 
paa,  og  den  vilde,  hvis  den  ikke  var  bleven 
standset  ved  Biel,  være  fløjet  Øst  paa  til 
Danmark.  Havet  er  omtrent  90  Mil  bredt; 
med  heldig  Vind  kunde  Rejsen  gøres  paa  9 
til  10  Timer.  Hvilken  Fornøjelse  at  have  Musk- 
ler, der  kan  gøre  saadan  et  Stykke  Arbejde ! 
Hvis  denne  Antagelse  er  rigtig,  saa  kunde 
det  tænkes,  at  Nr.  193  ogsaa  havde  fulgt 
Englands  og  Skotlands  Østkyst  Nord  paa, 
at  den  var  kommen  til  Nordenden  af  Skot- 
land og  saa  derfra  var  fløjet  mod  Øst;  det 
vilde  saa  passe  med,  at  den  har  naaet  det 
sydlige  Norge  og  ikke  Danmark. 


Hermed  slutter  disse  smaa  brogede  Billeder. 
Af  de  indkomne  Beretninger  er  det  altsaa 
fremgaaet,  at  tre  danske  Storke  ved  Efttraars- 
tid  er  rejst  mod  S.  0.,  medens  tre  Rovfugle 
og  en  Star  har  valgt  Retningen  mod  S.  V. 
Fremtiden  vil  forhaabentlig  lære  os,  om  det 
er  noget  tilfældigt  eller  almindeligt. ' —  Skulde 
det  sidste  vise  sig,  bliver  næste  Spørgsmaal: 
Hvorfor  drager  nogle  den  ene  Vej,  andre  den 
anden?  Og  skulde  denne  Gaade  en  Gang 
blive  løst,  saa  vil  ny  dukke  op  og  ægge 
den,  der  kan  blive  varm  ved  at  se  Livs- 
ytringer, og  som  søger  at  forstaa  dem.  Der 
er  noget  betagende  ved  dette,  at  man  kan  stille 
et  Spørgsmaal  til  Naturen  og  faa  det  besvaret  — 
hvis  man  har  spurgt  paa  rette  Maade! 


Steder,  hvor  mærkede  Fugle  er  iagttaget  B  Biel  (Stær).  C  Crefeld  (Musevaage).  D  Dieckow  (Stork). 

G  's  Gravezande  (Musevaage).  H  Hermannstadt  (tysk  Stork).  L  Lister  (Stær).  M  Marclowitz  (Stork).  P  Puente  Genil 

(Glente).  T  Texel  (Stær).  IV  Weserara  (tysk  Stork).  Wulkow  (Stork)  er  mellem  W  og  D. 

Af  Bo  Bergmann. 


III. 


Drosken  rullede  ind  over  Boulevarderne. 

Det  var  Regn  og  Blæst,  Novembervejr.  I 
Vandpytterne  paa  Asfalten  svømmede  der 
visne  Blade,  Røgen  slog  ned  mellem  Husene. 
Fabian  bøjede  sig  frem  under  Kaleschen  for 
at  se,  og  han  saa  lange  Rækker  af  Huse 
byggede  i  fuldstændig  samme  Stil,  nøgne 
Facader  i  cementgraat  eller  smudsiggult.  Med 
deres  Vinduesskodder  og  nedrullede  Persien- 
ner lignede  Husene  Rækker   af  Hotel  garnis. 

Han  standsede  udenfor  et  lille  Hotel,  som 
han  havde  faaet  Anvisning  paa,  fordi  det 
var  billigt.  Der  stod  to  ormædte  Laurbær- 
trær  udenfor  Porten  og  en  lige  saa  brøstfæl- 
dig Portier  midt  i  den.  Værelset  havde 
ingen  Vinduer  og  lugtede  af  harsk  Olie 
blandet  med  Løg  og  daarlig  Parfume,  men 
Fabian  var  for  træt  til  at  se  sig  om  efter 
noget  nyt.  Det  blev  imidlertid  Aften  inden 
han  kunde  faa  vasket  Rejsestøvet  af  sig,  og  han 
maatte  opsætte  sine  Efterforskninger  til  næste 
Dag.  Han  var  tidlig  ude,  drak  Kaffe  paa 
et  Konditori  og  begyndte  sin  Vandring.  Det 
var  holdt  op  med  at  regne,  og  Himlen  be- 
gyndte at  klare  op.  Et  Dagslys,  koldt  som 
Staal,  brød  frem  gennem  Skyerne  og  kaste- 
des dødt  tilbage  fra  Vandpytterne  paa  For- 
tovet og  fra  de  store,  blanke  Butiksruder. 
Gadelivet  var  allerede  begyndt  at  røre  sig, 
men  endnu  var  det  mest  Smaafolk,  som  var 
paa  Benene,  lavere  Embedsmænd,  Kontorister, 
Handelskommisser  og  Arbejdsfolk.  De  for 
forbi  ham,  skælvende  i  Morgenkulden,  med 
Cigarretten  eller  Snadden  i  Mundvigen.  En 
lille  Butikspige  kom  gaaende,  vuggende  i 
Hofterne,  med  sin  gule  Papæske  paa  Armen, 
Halsen  tynd,  Figuren  kantet,  sorte  Rotte- 
øjne i  det  blaafrosne,  magre  Ansigt.  Kjolen 
saa  ud,  som  om  den  havde  slæbt  i  alle 
Quartier    Latins    Rendestene.      Søvnige    Op- 


Aut.  Oversættelse  fra  Svensk  af  E.  Aaris. 
(Sluttet.) 

vartere  stod  og  døsede  i  Kafeernes  Døre  for 
at  faa  en  Dosis  Morgenluft;  deres  voksgule 
Panoptikonsansigter  udtrykte  kun  Ondskab 
og  den  yderste  Fordærvelse.  Paa  et  Gade- 
hjørne sad  en  ambulant  Kludehandler  og 
hostede  paa  sin  Kærre. 

Fabian  Levis  gik  med  sin  Bædecker  i 
Haanden.  Han  saa  lange  Avenuer  aabne 
sig,  kom  forbi  Parker,  bagom  Gallerier,  over 
Torve  med  Monumenter  og  Statuer,  der 
endnu  glinsede  efter  Natteregnen,  ind  i  Stræ- 
der, hvor  Butikkernes  Ejere  stod  og  konver- 
serede hinanden  fra  Tærskel  til  Tærskel,  og 
befandt  sig  til  Slut  i  en  lille  kort  og  mørk 
Gade,  som  syntes  at  sove  endnu.  Husene 
var  sorte,  som  om  de  havde  staaet  i  en 
Jernbanetunnel.  En  lille  Beværtning  var  den 
eneste,  som  var  vaagen.  Værten  gik  og 
vaskede  Fortovet,  og  inde  i  Rummet  foran 
Disken,  le  Zinque,  stod  et  Par  Arbejdere  og 
drak  deres  Absinth. 

Straks  efter  fandt  han  det  Nr.,  han  søgte. 
Han  ringede.  Portnersken  kom  ud  af  sit 
Hul  som  en  stor,  fed  Rotte.  I  det  oppustede, 
usunde  Ansigt,  der  saa  ud,  som  om  hun 
levede  af  alt  muligt  Affald,  sad  et  Par 
Griseøjne,  der  ikke  indeholdt  andet  end  en 
vis  opblæst  Arrigskab  over,  at  de  var  nødte 
til  at  aabne  sig. 

—  Madame  Boudins  Pensionat? 

—  Tredje  Sal. 

Levis  blev  staaende,  støttet  mod  Ræk- 
værket. Atter  mærkede  han  den  samme 
kvalmende  Lugt  af  Løg  og  Olie  som  i  Ho- 
tellet, og  alt  svimlede  et  Øjeblik  for  ham. 
Hans  Hjerte  hamrede  voldsomt.  Han  skulde 
træffe  Maggi;  efter  saa  mange  Maaneders 
Forløb  skulde  han  igen  se  det  lille  straalende 
Ansigt  med  de  store,  lysfyldte  Øjne  og 
Munden,  der  var  tung  og  rød.  Hvorfor 
havde  hun  ikke  skrevet?      Hun  havde  gjort 

dem  meget  ondt  dermed,  men  nu  vilde  han 
jo  faa  Forklaringen.  Og  han  vidste  med 
sig  selv,  at  alle  Bebrejdelser  vilde  blive  ham 
siddende  i  Halsen,  naar  han  blot  fik  hende  at  se. 

—  Træffer  jeg  Frk.  Brandel? 

Han  bestræbte  sig  for  at  udtale  Navnet 
saa  fransk  som  muligt.  Men  den  lille,  smud- 
sige Skabning,  som  lukkede  op,  stod  blot 
og  gabede. 

—  Frk.  Maggi  Brandel,  en  svensk  Dame  ? 
gentog  Levis  sit  Spørgsmaal.  Pigen  for- 
svandt. Et  Øjeblik  efter  kom  Madame  selv 
ud.  Hun  var  i  en  sort,  plettet  Silkekjole 
og  havde  et  eddikesurt  Smil,  som  blottede 
to  gule  Fortænder. 

—  Aah,  Svenskeren,  den  lille  lyse.  Ja, 
hun  er  ikke  her  mere,  det  er  længe  siden, 
hun  flyttede,  to,  tre  Maaneder. 

—  Flyttede? 

—  Ja,  Herren  var  oppe  at  hente  hende, 
og  de  rejste  over  Hals  og  Hoved.  Den 
Herre,  som  hun  var  her  med. 

—  Flyttede  —  rejste  —  den  Herre,  som 
hun  var  her  med.  Alt  løb  rundt  for  Levis. 
Han  følte  den  kolde  Sved  springe  frem  under 
Hattens  Kant,  og  Benene  skælvede  under  ham. 

—  Professor  Tuvet?  Ikke  sandt,  han 
hed  Tuvet? 

—  Ved  det  ikke. 

—  Men  Adressen,  stammede  Fabian.  Hun 
efterlod  dog  vel  sin  Adresse  —  opgav,  hvor 
hun  flyttede  hen  ....  Jeg  beder  Dem 
undskylde,  at  jeg  .  .  .  .  Men  det  er  om 
en  meget  vigtig  Sag,  en  Arv,  ja  det  er  det, 
en  stor  Arv. 

Han  glemte  nu  alle  franske  Gloser  og  be- 
gyndte at  tale  svensk.  Han  begreb  ikke, 
hvorfra  han  i  den  Fart  havde  foaet  Historien 
om  Arven,  men  det  var  for  at  holde  hende 
fast,  det  sorte,  eddikesure  Menneske  dér,  for 
at  hindre  hende  i  at  lukke  Døren.  Det  fore- 
kom ham,  at  alt  afhang  af,  at  den  Dør  ikke 
blev  smækket  i. 

Men  Madame  vidste  ingen  Adresse,  og 
Fabian  maatte  gaa. 


Han  kom  ud  aldeles  fortumlet,  og  til  at 
begynde  med  tænkte  han  slet  ikke  paa, 
hvilken  Vej  han  tog.  Han  gik  og  gik.  Til 
sidst  satte  han  sig  paa  en  Bænk  for  at 
komme  til  sig  selv  igen.  Paa  den  anden 
Ende  af  Bænken  sad  en  ung  Præst,  saa 
mager  som  et  Skelet  under  den  sorte  Kjole. 
Det  blege,  gode  Ansigt  med  mørke  Ringe 
under  Øjnene  og  en  Antydning  af  blaasort 
Skæg  indgød  den  dybeste  Sympati.  Han 
var  øjensynlig  Lærer.  En  Flok  Drenge 
legede  bag  ved  ham,  og  nogle  af  de  mest 
foretagsomme  fyldte  hans  Lommer  med  Sten. 
Han  tømte  dem  uden  at  fortrække  en  Mine 
og  fortsatte  sin  Læsning. 

Fabian  for  op  igen,  han  var  kommen  i 
Tanker  om  et  Navn.  I  en  Boghandel  fik 
han  fat  i  en  Vejviser,  men  deri  fandt  han 
kun  fire,  som  hed  Tuvet,  en  Embedsmand  i 
Marineministeriet,  en  Konditor,  en  Enkefrue 
og  en  Panoramadirektør.  Da  forstod  Fabian, 
at  alt  var  forbi,  og  han  blev  ligesom  kold 
indeni.  Der  var  ikke  mere  at  gøre.  Han 
kunde  lige  saa  godt  rejse.  Han  gik  imidler- 
tid op  i  Konsulatet  for  at  gøre  Anmeldelse 
om  Sagen,  men  da  han  skulde  opgive  Mag- 
gis  Signalement,  blev  han  forbavset  over,  at 
hendes  Ansigt  ikke  merestod  rigtig  klart  for  ham. 

Det  blev  Middag,  og  de  store  Færdsels- 
aarer  fyldtes.  Automobiler,  Coupeer,  Cabs, 
Mail-coaches,  Bicycletter  susede  forbi  i  en 
endeløs  Strøm.  Trompetstød,  Klokkekimen 
og  Varskoraab  krydsede  hverandre,  her  en 
rødklædt  Negergroom,  der  en  Clubman  med 
Pukkel  og  Fugleprofil.  I  et  Øjeblik  fik 
Fabian  et  Glimt  af  Paris,  saadan  som  han 
havde  tænkt  sig  det,  men  dette  Glimt  sluk- 
kedes straks,  og  det  bevægede  sig  altsammen 
forbi  ham  som  presset  frem  af  et  Lufttryk, 
optoges  paa  hans  Øjes  Nethinde,  men  efter- 
lod intet  Indtryk  i  Hjernen.  Det  vedkom 
ham  ikke,  han  havde  kun  én  Tanke :  Maggi. 
Aah,  Gud,  hvad  var  der  blevet  af  hende? 
Var  hun  skyllet  bort,  druknet  i  dette  Men- 
neskehav?    Maaske  et  Nødraab,   som  ingen 

hørte.  Og  han  stod  her  med  bagbundne 
Hænder  uden  at  kunne  gøre  det  allermindste. 
Pludselig  kom  han  i  Tanker  om  en  lille 
Kafé,  som  hun  havde  omtalt  i  sine  Breve, 
og  hvor  hun  plejede  at  spise  Frokost  af  og  til. 
Maaske  han  kunde  faa  nogle  Oplysninger  der. 

Han  sprang  op  i  en  Droske  og  kørte 
omkring  i  en  Time;  men  da  han  naaede 
derhen,  var  han  lige  klog.  Der  var  ingen, 
som  vidste  noget.  Sulten  og  fortvivlet  gik  han 
ind  paa  en  Duval-Restaurant  og  spiste  til  Mid- 
dag, indeklemt  mellem  to  Albuer,  som  stadig 
puffede  hans  Service  frem  og  tilbage.  Det 
var  blevet  Aften.  Da  han  igen  stod  paa 
Asfalten,  var  der  tændt  Lys  overalt.  Husene 
straalede  af  Blus,  og  højt  oppe  paa  Tag- 
ryggene tændtes  og  sluktes  de  elektriske 
Skilte  for  et  Livsforsikringsselskab,  en  Haar- 
tinktur,  en  Aperitif.  Vognlygternes  Blink 
mødtes  som  Stjerneskud.  Levis  drev  om, 
Gade  op  og  Gade  ned.  Hvad  skal  jeg  sige 
til  Eva,  naar  jeg  kommer  hjem?  tænkte  han. 
Der  kom  et  Par  Damer  bagfra  og  tog  ham 
en  under  hver  Arm;  han  rev  sig  løs  og 
hørte  et  Par  Skældsord,  som  han  ikke  en 
Gang  gad  prøve  paa  at  forstaa. 

Og  det  var  her,  jeg  længtes  hen,  vedblev 
han  at  tale  med  sig  selv.  Jeg  gaar  jo  midt 
i  min  Drøm,  og  saa  længes  jeg  tilbage  til 
to  smaa  Værelser  ved  Badstugatan.  Du  er 
en  utaknemmelig  Mand,  Fabian  Levis. 

Men  hun  var  jo  ikke  mere  i  de  to  smaa 
Værelser,  kom  han  i  Tanker  om.  Hun  var 
maaske  et  eller  andet  Sted  i  alt  dette  sorte 
eller  lysfyldte  rundt  om  ham,  der  var  maaske 
nogen,  som  havde  slæbt  hende  med  sig,  og 
hun  var  fortabt,  fortabt  —  og  han  mærkede, 
at  han  græd.  Pludselig  dukkede  Tuvet  op 
for  ham  igen.  Han  fik  et  Anfald  af  Raseri, 
saa  at  han  skar  Tænder.  Om  den  Mand 
nu  stod  der,  midt  paa  Fortovet,  saa  skulde 
han  gaa  hen  og  give  ham  et  Stokkeslag 
tværs  over  Ansigtet,  saa  Blodet  sprang  frem, 
skulde  sparke  ham  omkuld,  trampe  paa  ham. 
Og  næste  Morgen  skulde  de  duellere  i  Fon- 


tainebleau-Skoven. Han,  Fabian,  skulde  skyde 
den  anden  ned  som  en  Hund,  men  skulde 
selv  blive  saaret  i  Skulderen  og  ført  til 
Lazarettet,  og  der  skulde  han  træffe  Maggi  — 
som  Sygeplejerske.  Og  hun  skulde  pleje 
ham  med  sine  bløde  Spiilefingre  og  elske 
ham.  Og  naar  han  blev  rask,  skulde  de 
rejse  hjem  og  gifte  sig.  —  Eller  han  skulde 
falde  i  Duellen  og  blive  bragt  til  La  Mor- 
gue  —  men  hvor  skulde  han  saa  træffe  Maggi  ? 
Det  gav  et  Sæt  i  ham  ved  et  Vindstød, 
som  blæste  de  sidste  Blade  fra  et  af  Boule- 
vardens Træer  ind  i  Ansigtet  paa  ham.  Jeg 
bliver  mig  selv  lig,  tænkte  han  bittert. 
Uden  at  vide  det,  var  han  kommen  op  til 
Montmartre,  og  da  han  saa  Lys  i  en  lille 
Knejpe,  gik  han  derind.  Der  var  fuldt  af 
Folk  derinde,  og  Luften  var  tyk  af  Mados 
og  Tobaksrøg.  En  Trop  Artister  i  luvslidte 
Fløjelsbluser  med  Haaret  hængende  helt  ned 
paa  Kraven  og  Florkravattenes  Snipper 
kastede  tilbage  paa  Skulderen,  var  midt  i 
et  Kunststykke,  og  Skyggerne  fra  deres 
svingende  Arme  saa  ud  som  Møllevinger  i 
Ildskæret  paa  Væggen.  I  et  Hjørne  sad  to 
Studenter  med  lange  Kridtpiber  i  Munden 
og  spillede  Domino.  En  lille  hvidsminket 
Kvinde  med  en  Caporal-Cigaret  mellem  Fin- 
grene satte  sig  ned  og  saa  til,  stille  og  ved- 
holdende. Da  Fabian  tog  Plads,  flyttede 
hun  sig  uden  videre  over  til  ham.. 

—  De  ser  saa  gnaven  ud,  sagde  hun. 
Fabian  bestilte  to  Glas*  01,  og  de  klinkede 

med  hinanden.  Han  var  glad  ved,  at  hun 
sad  der,  og  greben  af  en  Trang  til  at  tale, 
til  at  have  nogen,  som  hørte  efter,  og  som 
i  al  Fald  saa,  at  han  led,  begyndte  han  at 
fremstamme  det  altsammen,  hvorfor  han  var 
her,  hvordan  han  havde  søgt,  hvor  ulykke- 
lig han  var.  Hun  sad  og  nikkede  tavs 
mellem  de  flammende  Lys. 

—  Og  jeg  elskede  hende,  men  hun  elskede 
ikke  mig.  Nej,  hun  elskede  ikke  mig.  Hun 
var  saa  hvid.  Hun  havde  et  brunt  Tegn, 
et  Modermærke,  under  det  højre  Øre  « —  han 

søgte  efter  Ord  og  fandt  nogle  forkerte.  Og 
nu  er  jeg  alene  og  ingen  bryder  sig  om 
mig.  Jo,  hun  brød  sig  ikke  om  mig,  men 
fordi  jeg  elskede  hende,  var  det  ligesom  om 
nogen  brød  sig  om  mig. 

Han  tav  pludselig;  den  lille  Kvinde  sov 
med  underlig  visne  Øj  en  la  ag  under  Sminken. 
Saa  gik  Fabian  Levis.  Han  gik  lige  ud  i 
Mørket  og  gav  sig  til  at  spekulere  over  sig 
selv.  Folkestrømmen  var  borte,  der  var 
slukket  i  Butikkerne.  Nattelivet  begyndte. 
De  enkelte  Typer  blev  mere  udprægede,  og 
alle  Nødens  og  Forbrydelsens  Menneskekarika- 
turer gled  forbi  barn  som  et  hæsligt  Skygge- 
spil. En  menneskelig  Skabning,  der  mest 
lignede  en  Bunke  Klude,  sad  og  faldt  sam- 
men paa  en  Bænk.  En  Latter  skar  som  et 
Knivsblad  gennem  Fabian.  En  Stump  af  en 
Vise  lød  ud  fra  en  Natkafé.  Han  kaldte 
paa  en  Droske,  der  saa  ud,  som  om  den 
gik  i  Søvne,  og  gennem  Baggader,  hvor 
Rendestenslugten  hang  i  Luften  mellem]  Bage- 
rier og  smaa  stængte  Haandværkerbutikker, 
rullede  han  hjem  til  sit  Hotel. 

Næste  Morgen  sad  han  i  Toget.  Han 
rejste  fra  sin  Drøm,  som  egentlig  var  to 
Drømme,  og  det  forekom  ham,  som  om  han 
hele  sit  Liv  ikke  havde  bestilt  andet  end  at 
rejse  fra  den  ene  Drøm  ind  i  den  anden. 
Han  forstod,  at  hans  Raab  paa  Liv  kun  var 
et  Raab  paa  Fantasi.  Den  ydre  Virkelighed 
havde  for  ham  kun  Betydning  som  Stof  til 
Tanker  og  Indbildninger  og  vilde  aldrig  faa 
nogen  anden  Betydning.  Saa  snart  hans 
indre  Bevægelse  truede  med  at  standse,  greb 
han  efter  nyt  Materiale,  Mennesker  eller 
Bøger,  og  naar  de  havde  givet  ham,  hvad 
han  behøvede,  smed  han  dem  væk.  Deraf 
kom  den  Overgang  fra  Varme  til  Kulde  i 
hans  Væsen,  som  kunde  skræmme  ham  selv. 
Han  var  ikke  noget  rigtigt  Menneske,  der 
var  vist  blevet  fusket  med  ham  fra  først  af. 
Undertiden  følte  han  det,  som  om  han  ogsaa 
gik  og  bar  paa  en  indvendig  Vanskabthed, 
som  han  maatte  skamme  sig  over. 

Nu  var  Maggi  snart  forbrugt  som  alt  det 


andet.  Han  havde  ejet  hende  i  Tanken,  saa 
kunde  han  ogsaa  tænke  sig  fri  af  hende 
igen.  Et  nyt  Ansigt,  opdigtet  eller  virkeligt 
vilde  dukke  op  og  fængsle  ham  for  en  Tid, 
maaske  endnu  et,  men  de  vilde  blive  blegere 
og  blegere,  udviskes  hastigere  og  hastigere, 
og  sagte  vilde  han  glide  ind  i  den  Skum- 
ring, som  Alderdommen  sender  som  Fortrop 
for  Mørket.  Men  dermed  maatte  ogsaa  alle 
de  Skældsord,  han  havde  ofret  paa  sig  selv, 
blive  meningsløse.  Han  havde  jo  levet  sit 
Liv  paa  den  eneste  Maade,  hvorpaa  han 
overhovedet  kunde  leve  det. 

Fabian  længtes  efter  at  blive  gammel  paa 
samme  Tid,  som  han  frygtede  for  det. 

Togets  Bulder  kunde  ikke  overdøve  hans 
triste  Tanker,  og  Landskabet  udenfor  Kupé- 
vinduet var  kun  lidet  egnet  til  at  gøre  dem 
bedre,  Westphalens  Fabriksskorstene,  Branden- 
borgs  Hedestrækninger  med  en  Farve  som 
vaad  Snus.  Paa  Sjælland  saa  han  den 
første  Sne,  og  det  livede  ham  lidt  op.  Han 
tænkte  ikke  mere  paa,  hvad  han  skulde  sige 
til  Eva.  Han  behøvede  saamænd  slet  ikke  at 
sige  noget ;  hun  vilde  forstaa  det  hele,  saasnart 
han  traadte  ind  ad  Døren.  Og  hun  forstod  det. 

I  Skumringen,  som  faldt  tidlig  paa  i  den 
trange  Gade,  sad  han  et  Par  Dage  efter  i 
det  lille  Værelse  som  han  havde  længtes  imod, 
da  han  stod  paa  Paris'  Boulevarder.  Eva 
havde  spurgt,  og  han  havde  svaret,  og  saa 
blev  der  Tavshed.  I  Huset  ligcoverfor  spil- 
lede et  Par  Barnehænder  en  Melodi  af 
„Geisha",  og  en  Sporvogn  klemtede  henne 
paa  Hjørnet  af  Tegnérgaden. 

Fru  Brandel  tændte  Lampen,  og  Fabian 
saa  paa  Maggis  Billede  og  kunde  ligesom 
fornemme  hendes  Ord  i  sit  Øre,  Tonefald  og 
det  hele.  Naar  jeg  bliver  en  berømt  Kunst- 
nerinde, en  hvis  Navn  man  trykker  med  saa 
store  Bogstaver,  saa  rejser  vi  til  Italien 

—  Men  Professor  Tuvet?  spurgte  Eva 
pludselig,  ham  havde  hun  helt  glemt. 

Fabian  saa  til  den  anden  Side. 

—  Der  fandtes  ingen  Professor  Tuvet, 
sagde  han  og  rejste  sig  for  at  gaa. 

GRUNDLOVSFORANDRING 

Af  H.  Waage. 


I. 

EFTKRAT  Forslaget  om  en  Forandring  af 
Grundlovens  §  32,  der  gik  ud  paa  at 
fastsætte  Folketingets  Medlemstal  til  et  be- 
stemt Tal,  i  sidste  Rigsdagssamling  er  blevet 
forkastet  af  Landstinget,  har  Regeringen  be- 
budet i  næste  Samling  at  ville  fremsætte  et 
Lovforslag,  der  gaar  ud  paa  en  bogstavelig 
Opfyldelse  af  den  nævnte  Grundlovsbestem- 
melse. Hvor  stor  en  Tro  Regeringen  har 
paa  Gennemførligheden  af  et  saadant  Lovfor- 
slag, maa  staa  hen.  Sikkert  er  det  imidlertid, 
at  den  største  Del  af  Rigsdagens  Medlemmer 
vil  modtage  Forslaget  med  stor  Modvilje,  og 
at  selv  den  skrappeste  Partidisciplin  ikke  vil 
forslaa  til  at  skjule  denne  Stemning.  Og 
kunde  man  gennem  en  Afstemning  æske  de 
menige  Vælgeres  Svar  paa  det  Spørgsmaal, 
om  der  er  nogen  Trang  til  at  forøge  Folke- 
tingets Medlemstal  fra  114  til  162,  vilde 
Flertallet  sikkert  besvare  Spørgsmaalet  med  nej. 
Naar  Regeringen  desuagtet  har  bestemt  sig 
til  at  fremsætte  et  Lovforslag  om  en  For- 
øgelse af  Folketingets  Medlemstal,  maa  Grun- 
den være  den,  at  den  føler  sig  forpligtet 
overfor  den  paagældende  Grundlovsbestemmel- 
ses Ordlyd.  Der  findes  hos  ikke  faa  Poli- 
tikere en  Opfattelse,  der  gaar  ud  paa,  at  Grund- 
lovens Bestemmelser  om,  at  et  vist  Forhold  skal 
ordnes  paa  en  bestemt  Maade,  har  en  særlig 
forpligtende  Karakter,  og  at  Lovgivnings- 
magten derfor  er  nødt  til  at  ordne  Forholdet 
i  Overensstemmelse  med,  hvad  Grundlovens 
Givere  har  ønsket.  Denne  Opfattelse  er  i 
Virkeligheden  urimelig.  Enhver  Tid  maa 
forme  sin  Lovgivning  efter  den  i  Samfundet 
herskende  Opfattelse  af,  hvad  der  er  rigtigt 
og  hensigtsmæssigt,  og  kan  ikke  være  bunden 
ved  tidligere  Tiders  Anskuelser  herom.  Har 
man  f.  Ex.  den  Opfattelse,  at  Nævningedom- 
stole er  en  uhensigtsmæssig  Indretning,  vilde 
det  dog  være  en  urimelig  Tanke,  at  vi  des- 


uagtet skulde  være  forpligtede  til  at  indføre 
dem,  blot  fordi  Grundlovens  Givere  har  anset 
deres  Indførelse  for  ønskelig.  Og  paa  samme 
Maade  forholder  det  sig  med  Bestemmelsen 
i  Grundlovens  §  32  om  Folketingets  Med- 
lemstal. Denne  Bestemmelse  har  nu  i  over 
en  Menneskealder  været  et  dødt  Bogstav  af 
den  simple  Grund,  at  den  er  ganske  uprak- 
tisk. Det  er  det  levende  Livs  Krav,  det  som 
Monrad  har  kaldt  den  stille  Magt,  der  har 
forhindret,  at  Bestemmelsen  er  blevet  virke- 
liggjort, og  efter  al  Sandsynlighed  vil  den 
samme  Magt  ogsaa  i  Fremtiden  være  stærk 
nok  til  at  sørge  for,  at  Bestemmelsen  ved- 
bliver at  være  et  dødt  Bogstav. 

Hvad  der  ligger  bag  ved  Kravet  om  en 
bogstavelig  Opfyldelse  af  Grundlovens  Be- 
stemmelse om,  at  der  omtrent  skal  være  én 
Folketingsmand  for  hver  1 6,000  Indbyggere, 
er  jo  ogsaa  noget  ganske  andet  end  Tanken 
om,  at  en  Forøgelse  af  Folketingets  Med- 
lemstal fra  114  til  162  vilde  være  en  for 
vort  politiske  Liv  gavnlig  Foranstaltning. 
Det  er  nemlig  Kravet  om  lige  Valgret  til 
Folketinget  for  alle  dem,  der  opfylder  Grund- 
lovens Betingelser  for  Valgret.  Thi  saa 
mærkeligt  det  end  kan  lyde,  saa  rindes  der 
en  Del  tankeløse  Mennesker,  der  tror,  at 
man  kan  skaffe  lige  Valgret  til  Folketinget 
ved  at  indføre  nogenlunde  lige  store  Enkelt- 
mandskredse. Og  foruden  dem,  der  virkelig 
tror  dette,  findes  der  en  Del,  der  lader  som 
de  tror  det,  og  som  holder  Liv  i  den  nævnte 
falske  Forestilling,  fordi  de  mener,  at  det 
politiske  Parti,  de  tilhører,  vil  vinde  ved  en 
Forøgelse  af  de  nuværende  Kredses  Antal. 

Kravet  om  lige  Valgret  til  Folketinget  for 
alle,  der  opfylder  de  grundlovsmæssige  Be- 
tingelser for  Valgret,  vil  umulig  kunne  af- 
vises i  Længden,  men  dette  Krav  kan,  som 
saa  ofte  paavist,  ikke  imødekommes,  saalænge 
man  beholder  Enkeltmandskredsene,  men  kun 

ved  Afskaffelsen  af  alle  Valgkredse  og  Ind- 
førelsen af  Forholdstalsvalg.  Vil  man  be- 
holde Enkeltmandskredsene,  er  Spørgsmaalet 
om  deres  Antal  et  rent  Hensigtsmæssigheds- 
spørgsmaal,  og  Ulighed  i  Kredsenes  Størrelse 
er  intet  Vidnesbyrd  om  ulige  Valgret.  Thi 
Valgret  bestaar  i  Retten  til  at  faa  sin  Stemme 
taget  i  Betragtning  paa  Valgdagen,  og  Ud- 
sigten til  under  den  gældende  Valgmaade  at 
kunne  opnaa  denne  Ret  vil  jævnlig  være 
bedre  i  de  større  end  i  de  mindre  Kredse.  I 
de  store  københavnske  Kredse,  hvor  Social- 
demokratiet har  et  sikkert  Flertal,  har  en 
langt  større  Procentdel  af  Vælgerne  Valgret 
end  i  mange  mindre  Kredse,  hvor  Vælger- 
korpset er  splittet  i  3  å  4  Partier,  og  hvor 
den  sejrende  Kandidat  som  Følge  heraf  kan 
opnaa  Valg  med  et  latterlig  lille  Stemmetal. 
Den,  der  vil  skaffe  lige  Valgret  til  Folketin- 
get ved  at  indføre  lige  store  Enkeltmands- 
kredse bærer  sig  derfor  ligesaa  taabeligt  ad 
som  den,  der  vil  hidføre  en  lige  Fordeling 
af  Skattebyrden  ved  at  paalægge  en  Kop- 
skat. I  begge  Tilfælde  opnaas  en  ydre  for- 
mel Lighed,  men  en  Lighed,  der  ikke  har 
det  mindste  med  Retfærdigheden  at  gøre. 

Den  nuværende  slette  Valgmaade  til  Folke- 
tinget, der  ved  Valget  den  29  Maj  1906 
gav  det  Resultat,  at  Flertallet  af  de  stemme- 
berettigede ingen  Indflydelse  fik  paa  Valgets 
Udfald,  vil  selvfølgelig  virke  endnu  slettere, 
naar  Kredsenes  Antal  forøges.  Thi  jo  flere 
Kredse,  vi  faar,  des  større  bliver  Udsigten 
til,  at  Stemmerne  bliver  endnu  mere  splittede 
end  nu,  og  Tallet  paa  de  Vælgere,  der  ingen 
Valgret  vil  faa,  vil  sandsynligvis  blive  betydelig 
større  end  under  den  nuværende  Kredsdeling. 
Og  naar  Kredsenes  Antal  forøges,  voxer  ogsaa 
Antallet  af  de  usikre  Kredse,  og  den  Svag- 
heds! ilstand,  hvori  det  nuværende  Folketing 
befinder  sig,  og  som  for  en  væsentlig  Del 
hidrører  fra,  at  en  stor  Del  af  Mandaterne 
er  saa  usikre,  vil  stige  i  en  saadan  Grad, 
at  Folketinget  udsættes  for  at  blive  en  tem- 
melig betydningsløs  Faktor  i  Statslivet.   Hvis 


Formaalet  var  at  ødelægge  den  almindelige 
Valgret  og  Folkets  Selvstyre,  kunde  man 
ikke  finde  paa  noget  bedre  Middel  end  at 
inddele  Landet  i  162  Folketingskredse. 

Hvorledes  det  nu  end  vil  gaa  med  det 
bebudede  Regeringsforslag  om  en  ny  Valg- 
kredsordning, vil  Kravet  om  Indførelsen 
af  Forholdstalsvalgmaaden  som  det  eneste 
Middel  til  at  gøre  Folketinget  til  en  virke- 
lig Repræsentation  for  Folket  og  derigen- 
nem sikre  det  Overvægten  i  vort  politiske 
Liv  derfor  stadig  være  lige  brændende,  og 
Forholdstalsvalgmaadens  Venner  har  ingen 
Grund  til  at  opgive  Ævret,  fordi  Højrepartiets 
Forslag  om  Forholdstalsvalg  er  blevet  for- 
kastet af  begge  Rigsdagens  Ting.  Forholds- 
talsvalgmaadens Tilhængere  bør  dog  gere  sig 
fortrolige  med  den  Tanke,  at  der,  som  For* 
holdene  ligger  for,  ikke  er  synderlig  Udsigt 
til  at  faa  indført  Forholdstalsvalg  tU  Folke- 
tinget uden  nogensomhelst  anden  Forfatnings- 
forandring.  Om  det  skal  lykkes  i  en  nær- 
mere Fremtid  at  faa  indført  Forholdstalsvalg 
til  Folketinget,  vil  jo  nemlig  for  en  væsent- 
lig Del  bero  paa,  om  Folketingets  Flertals- 
partier,  Reformpartiet  og  det  moderate  Ven- 
stre, kan  vindes  for  denne  Tanke.  De  nævnte 
Partier  har  som  bekendt  hidtil  været  Mod- 
standere af  Forholdstalsvalgmaadens  Indførelse 
ved  Folketingsvalgene,  og  skønt  der  vistnok 
hos  en  Del  af  Partiernes  Rigsdagsmænd  her- 
sker Tvivl,  om  dette  Standpunkt  virkelig  er 
forsvarligt  og  stemmende  med  Partiernes 
Interesser,  er  det  dog  klart,  at  det  ikke 
vil  være  let  for  Partierne  at  skifte  Stand- 
punkt i  denne  Sag,  saa  længe  der  kun  er 
Tale  om  Indførelse  af  Forholdstalsvalg  til 
Folketinget  som  en .  isoleret  Foranstaltning. 
Anderledes  vilde  Sagen  derimod  stille  sig, 
hvis  Tidspunktet  maatte  være  kommet  til  at 
rejse  Krav  om  mere  omfattende  Grundlovs- 
forandringer,  hvori  Forholdstalsvalgmaadens 
Indførelse  ved  Folketingsvalgene  kunde  ind- 
gaa  som  et  Led.  Formaalet  med  denne  Ar- 
tikel er  at  undersøge,  om  ikke  den  Situation, 

der  er  kommen  til  at  foreligge  efter  sidste 
Rigsdagssamling,  har  rykket  det  Tidspunkt 
nærmere,  da  man  med  Udsigt  til  Held  kan 
rejse  Krav  om  tidssvarende  Forandringer  i 
Grundlovens  Bestemmelser  om  Rigsdagens 
Sammensætning. 

II. 

Det  Lovforslag,  der  i  særlig  Grad  har  be- 
hersket Sindene  i  Rigsdagssamlingen  1906 — 
07,  er  Lovforslaget  om  den  kommunale  Valg- 
rets Udvidelse.  For  første  Gang  siden  dets 
Fremsættelse  har  Forslaget  været  Genstand 
for  en  indgaaende  Realitetsbehandling.  Og 
efterat  det  frikonservative  Parti  har  erklæret 
sig  villig  til  at  opgive  den  nuværende  pri- 
vilegerede Valgret]  til  Byraad  og  Sogne- 
raad,  og  Folketingets  Flertalspartier  til  Gen- 
gæld har  tilbudt  en  Ordning  af  Valgene  til 
Amtsraadene,  der  deler  Magten  i  disse  Raad 
mellem  den  privilegerede  og  den  almindelige 
Valgret  paa  den  Maade,  at  den  privilegerede 
Valgret  bliver  i  Stand  til  at  besætte  l/s»  den 
almindelige  Valgret  8/5  af  Pladserne  i  Amts 
raadet,  er  Sagens  Løsning  uden  Tvivl  rykket 
meget  nær.  Hvad  der  endnu  ligger  Parterne 
imellem,  maa  man  med  god  Vilje  kunne 
komme  over.  Ganske  vist  kan  Folketingets 
Flertalspartier  umulig  gaa  med  til  den  af  de 
frikonservative  foreslaaede  Deling  af  de  kom- 
munale Vælgere  efter  Alder,  thi  Demokratiet 
kan  ikke  uden  at  fornægte  sin  Idé  indlade 
sig  paa  at  indføre  nye  Valgretspri vilegier. 
Hvad  demokratiske  Partier  derimod  med  rolig 
Samvittighed  kan  gøre  og  efter  Omstændig- 
hederne ogsaa  bør  gøre,  er  at  tage  et  vist  Hen- 
syn til  bestaaende  Valgretsprivilegier,  saaledes 
at  man  ganske  koldblodig  overvejer,  om  ikke 
de  Fremskridt,  der  kan  opnaas  selv  med  Be- 
varelsen af  bestaaende  Privilegier,  er  saa  be- 
tydelige, at  det  vilde  være  uforsvarligt  at 
lade  Sagen  strande  paa  Spørgsmaalet  om 
Privilegiets  Ophævelse.  Det  er  kun  den  rent 
dogmatiske  Radikalisme,  som  lader  haant  om 
det  virkelige  Livs  Krav,  der  kan  tage  For- 
argelse heraf.    Folketingets  Flertalspartier  har 


derfor  handlet  meget  klogt  ved  at  tilbyde 
delvis  Bevarelse  af  den  privilegerede  Valgret 
til  Amtsraadene,  og  at  det  frikonservative 
Parti  har  forstaaet  at  vurdere  denne  Indrøm- 
melse, viser  sig  ogsaa  deri,  at  Partiet  ikke 
ubetinget  har  fastholdt  Kravet  om  de  kom- 
munale Vælgeres  Deling  efter  Alder,  men 
alternativt  stillet  Forslag  om  visse  Begræns- 
ninger med  Hensyn  til  Kommunalraadenes 
Adgang  til  Skatteudskrivning.  De  fortsatte 
Forhandlinger  vil  antagelig  for  en  væsentlig 
Del  komme  til  a't  dreje  sig  om  dette  Spørgs- 
maal. 

Det  havde  unægtelig  været  heldigst,  om 
Sagen  var  blevet  løst  i  sidste  Rigsdagssam- 
ling. Ganske  vist  er  det  ikke  sandsynligt, 
at  det  radikale  Venstres  og  Socialdemokratiets 
Agitation  mod  Regeringens  Kompromisforslag 
vil  gøre  Indtryk  paa  ret  mange  af  Reform- 
partiets og  det  moderate  Venstres  Vælgere, 
men  Ulykken  er  jo,  at  en  Del  af  Regerings- 
partiernes Folketingsmandater  er  saa  usikre, 
at  selv  et  lille  Frafald  blandt  Vælgerne  vil 
kunne  berøve  Partierne  flere  Mandater  ved 
næste  Valg.  Denne  Udsigt  er  unægtelig 
egnet  til  at  bringe  nogen  Vaklen  i  Regerings- 
partiernes Rækker  og  kunde  derfor  tænkes  at 
vanskeliggøre  en  Løsning  i  næste  Samling. 
Paa  den  anden  Side  maa  det  staa  Regerings- 
partierne klart,  at  det,  efterat  de  har  gjort 
den  Indrømmelse  at  gaa  ind  paa  Bibeholdel- 
sen af  privilegeret  Valgret  til  Amtsraadene, 
vil  være  et  Livsspørgsmaal  for  dem  at  faa 
Sagen  i  Orden  inden  næste  Valg.  Ellers  vil 
Partiernes  Udsigter  paa  Valgdagen  1909  være 
meget  slette.  Der  er  derfor  næppe  nogen 
Grund  til  at  tvivle  om,  at  Sagen  vil  blive 
løst  inden  næste  Valg  i  alt  væsentligt  paa 
Grundlag  af  det  Kompromisforslag,  som  Re- 
geringspartierne har  fremsat. 

Det  er  ganske  interessant  at  lægge  Mærke 
til,  hvorledes  Lovforslaget  om  den  kommu- 
nale Valgrets  Udvidelse  til  en  vis  Grad  har 
skiftet  Karakter  under  dets  Behandling  paa 
Rigsdagen.     I    det    oprindelige   Forslag,    der 

blev  fremsat  under  Ministeriet  Deuntzer  i 
Rigsdagssamlingen  1903 — 04,  bestod  den  til- 
sigtede Valgretsudvidelse  væsentlig  kun  i  Op- 
hævelsen af  den  privilegerede  Vælgerklasse. 
Ved  Siden  heraf  havde  det  mindre  Betyd- 
ning, at  Lovforslaget  ogsaa  indrømmede  selv- 
stændig skatteydende  Kvinder  Valgret.  Nu 
er  der  mellem  alle  Partier  opnaaet  Enighed 
om,  at  enhver  gift  Kvinde  faar  Valgret,  naar 
blot  hendes  Mand  svarer  kommunal  Skat,  og 
den  nugældende  lidet  tidssvarende  Regel,  der 
udelukker  Tyender  fra  Valgret,  skal  ligeledes 
falde  bort.  Herved  vil  det  nuværende  kom- 
munale Vælgerkorps  blive  mere  end  fordoblet^ 
og  medens  den  nu  foreskrevne  Valgmaade, 
Listevalg  uden  Anvendelse  af  Forholdstal, 
der  vel  nok  maa  betegnes  som  den  sletteste 
af  alle  Valgmaader,  udelukker  en  større  eller 
mindre  Kreds  af  de  stemmeberettigede  fra  at 
faa  deres  Stemmer  tagne  i  Betragtning  paa 
Valgdagen,  vil  Indførelsen  af  Forholdstals- 
valgmaaden  fremtidig  skaffe  de  stemmeberet- 
tigede en  virkelig  Valgret.  Ogsaa  i  sidst- 
nævnte Henseende  er  Regeringens  Kompromis- 
forslag langt  at  foretrække  for  det  ældre  For- 
slag. Det  oprindelige  Forslag  indførte  ganske 
vist  Forholdstalsvalg,  men  da  det  samtidig 
paabød  delvis  Fornyelse  af  Kommunalraadene 
hvert  3dje  Aar,  medens  Regeringens  Kompro- 
misforslag indfører  Valg  af  hele  Kommunal- 
raadet  paa  én  Gang  hvert  4de  Aar,  kunde 
Forhold  ståls  valgmaaden  ikke  fuldt  ud  komme 
til  at  virke  efter  det  ældre  Forslag.  Rege- 
ringens Kompromisforslag  maa  derfor,  uagtet 
det  bevarer  en  begrænset  privilegeret  Valgret, 
betragtes  som  en  langt  mere  omfattende  Re- 
form end  det  Forslag,  der  blev  fremsat  af 
Ministeriet  Deuntzer  i  Efteraaret  1903.  Den 
partipolitiske  Tendens,  der  laa  bag  ved  det 
sidstnævnte  Forslag  ligesom  bag  ved  de  af 
Venstrepartiet  under  Højres  Regeringer  frem- 
satte tilsvarende  Forslag,  Ønsket  om  gennem 
Ophævelsen  af  de  2  Vælgerklasser  ved  kom- 
munale Valg  at  holde  Husmændene  samlede 
under  Venstres   Fane,    er   under   Sagens  Be- 


handling paa  Rigsdagen  blevet  trængt  en  Del 
i  Baggrunden.  Hvad  der  nu  er  Udsigt  til 
at  faa  gennemført,  maa  betegnes  som  en 
fuldtud  moderne,  ægte  folkelig  Reform. 

Men  naar  vi  nu  forhaabentlig  i  næste 
Rigsdagssamling  faar  gennemført  en  kommu- 
nal Valgordning  paa  Grundlag  af  Regeringens 
Kompromisforslag,  saa  rejser  sig  med  tvin- 
gende Nødvendighed  det  Spørgsmaal,  om  der 
er  nogen  Mening  i  at  gennemføre  en  rationel 
Valgordning  paa  det  kommunale  Omraade 
og  samtidig  beholde  den  nuværende  i  saa 
mange  Henseender  forældede  og  irrationelle 
Valgordning  til  Rigsdagen.  Er  en  Demokrati- 
sering af  Rigsdagen,  en  Udvidelse  af  Valg- 
retten til  de  lovgivende  Forsamlinger  ikke 
nok  saa  betydningsfuld  for  den  store  Befolk- 
ning som  den  kommunale  Valgretsreform? 
Er  der  nogen  Mening  i  at  nægte  Kvinderne 
Valgret  og  Valgbarhed  til  Rigsdagen,  naar 
man  indrømmer  dem  Valgret  og  Valgbarhed 
til  Kommunalraadene?  Er  der  fremdeles  no- 
gen Mening  i  at  beholde  den  for  Valg  til 
Rigsdagen  gældende  Aldersbetingelse  af  30 
Aar,  en  Aldersgrænse,  der  vistnok  ikke  har 
sit  tilsvarende  i  noget  andet  konstitutionelt 
Land?  Og  vilde  det  ikke  være  højst  be- 
synderligt vedblivende  at  opretholde  den  gæl- 
dende Valgmaade  til  Folketinget,  som  vi 
næsten  alle  er  enige  om  at  erklære  for  util- 
fredsstillende, naar  vi  først  har  faaet  For 
holdstalsvalgmaaden  indført  ved  alle  Valg  til 
de  kommunale  Raad? 

Svaret  paa  disse  Spørgsmaal  kan  ikke  være 
tvivlsomt.  Bliver  den  kommunale  Valglov 
først  gennemført  paa  Grundlag  af  Regerin- 
gens Kompromisforslag,  følger  heraf  med 
logisk  Nødvendighed,  at  den  for  Valg  til 
Rigsdagen  gældende  Ordning  maa  omdannes 
efter  de  samme  Grundsætninger.  Efterat 
Folketingets  Flertalspartier  har  erklæret  sig 
villige  til  at  indføre  Forholdstalsvalg  til 
Sogneraadene  og  dog  samtidig  at  bevare  en 
begrænset  privilegeret  Valgret  til  Amtsraadene, 
kan   de  vanskelig   nægte  at   gaa  med  til  at 


=  806 


Gmndlovsforandring  ^--=^---~ 


indføre  Forholdstalsvalg  til  Folketinget,  selv 
om  der  bevares  en  begrænset  privilegeret 
Valgret  til  Landstinget.  Og  der  er  næppe 
nogen  Grund  til  at  tvivle  om,  at  Landstin- 
gets konservative  Grupper  vil  vise  saa  meget 
Fremsyn,  at  de,  naar  der  indføres  Forholds- 
talsvalg til  Folketinget,  til  Gengæld  vil  gaa 
ind  paa  en  Begrænsning  af  den  privilegerede 
Landstingsvalgret  efter  de  Grundsætninger, 
der  indeholdes  i  Regeringens  Kompromisfor- 
slag angaaende  den  kommunale  Valglov. 

Under  Folketingets  Forhandlinger  om  Ind- 
stillingen fra  det  om  den  kommunale  Valg- 
lov nedsatte  Fællesudvalg  udtalte  Indenrigs- 
minister Berg,  at  der  ikke  vilde  være  en 
eneste  virkelig  Fremskridtsmand  her  i  Landet, 
som  ikke  vilde  stemme  for  en  Ordning  af 
Valgretten  til  Landstinget,  der  var  i  Over- 
ensstemmelse med  den  Amtsraadsordning, 
som  er  foreslaaet  i  Regeringens  Kompromis- 
forslag med  Hensyn  til  den  kommunale  Valg- 
lov. Denne  Udtalelse  bør  Forholdstalsvalg- 
maadens  Venner  lægge  sig  paa  Sinde,  da 
den  aabner  en  Udsigt  til,  at  deres  Ønsker 
om  Indførelsen  af  Forholdstalsvalg  til  Folke- 
tinget kan  blive  opfyldte,  naar  den  privile- 
gerede Valgret  til  Landstinget  kan  blive  be- 
grænset paa  samme  Maade  som  den  privile- 
gerede Valgret  til  Amtsraadene  begrænses  i 
Regeringens  Kompromisforslag  angaaende  den 
kommunale  Valglov.  Indenrigsministeren  har 
ganske  vist  intet  udtalt  om,  at  Regeringen 
under  den  nævnte  Forudsætning  vilde  gaa 
ind  paa  at  indføre  Forholdstalsvalg  til  Folke- 
tinget, men  hertil  var  der  jo  heller  ingen 
Anledning  i  den  Sammenhæng,  hvori  Mini- 
sterens Udtalelse  faldt.  Forholdene  er  vist- 
nok saaledes,  at  der  næppe  skal  saa  over- 
ordentlig meget  til  for  at  bryde  Regerings- 
partiernes Modstand  mod  Indførelsen  af  For- 
holdstalsvalg til  Folketinget,  thi  de  mere  ind- 
sigtsfulde og  fremsynte  Politikere  indenfor 
Regeringspartierne  begynder  uden  Tvivl  at 
indse,  at  Bevarelsen  af  den  nuværende  Valg- 
maade    rummer    store    Farer    for    Partiernes 


Fremtid.  At  Partierne  opnaaede  Flertal  i 
Folketinget  ved  Valget  den  29  Maj  1906, 
skyldes  jo  kun  et  exceptionelt  Held,  som 
man  ikke  fremtidig  kan  gøre  Regning  paa. 
Og  de  mange  usikre  Mandater,  hvoraf  nogle 
kun  er  vundne  ved  Støtte  fra  Højre  eller 
frikonservative,  andre  kun  ved  Stemmer  fra 
Vælgere,  som  nærmest  hører  hjemme  i  det 
radikale  Venstres  Rækker,  hidsætter  Partierne 
i  en  saadan  Svaghedstilstand,  at  deres  Flertal 
i  Folketinget  kun  er  lidet  værd.  De  kloge 
Mænd  indenfor  Partierne  vil  derfor  ræsonnere 
saaledes:  Hellere  et  mindre  Antal  tilnærmel- 
sesvis sikre  Folketingsmandater  end  et  Flertal, 
vundet  i  Kraft  af  den  nuværende  Valgmaades 
Tilfældigheder. 

Er  Regeringspartierne  altsaa  stærkt  inter- 
esserede i  at  faa  Forholdstalsvalgmaaden  ind- 
ført ved  Folketingsvalgene,  er  de  ikke  min- 
dre interesserede  i  at  faa  den  indført  ved 
Valgmandsvalgene  til  Landstinget.  De  Lands- 
tingsmandater,  hvormed  Regeringspartierne  sid- 
der inde,  skyldes  aldeles  overvejende  de  af  den 
almindelige  Vælgerklasse  i  Landsognene  valgte 
Valgmænd.  De  af  Købstadvælgerne  valgte 
Valgmænd  tilhører  saa  godt  som  altid  enten 
Højre  eller  Socialdemokratiet.  Af  de  umid- 
delbare Vælgere  har  der  ganske  vist  altid 
været  nogle,  som  har  tilhørt  Venstre,  men 
deres  Tal  har  aldrig  været  stort  og  det  vil 
efter  al  Sandsynlighed  blive  mindre  i  Frem- 
tiden, thi  de  nye  Skattelove  har  medført,  at 
den  umiddelbare  Valgret  til  Landstinget  ikke 
længere  er  et  Privilegium  for  Besiddere  af 
Landejendomme.  I  alle  Landstingskredse 
er  efter  de  nye  Skatteloves  Indførelse  en 
Del  af  de  lavest  beskattede  blandt  de  hid- 
tilværende umiddelbare  Vælgere  blevne  ud- 
skudte af  Vælgerlisten  til  Fordel  for  højere 
beskattede  Kapitalister,  og  denne  Ombytning 
vil  ikke  være  til  Fordel  for  Venstre.  I  Frem- 
tiden vil  Regeringspartiernes  Repræsentation 
i  Landstinget  derfor  saa  godt  som  udeluk- 
kende komme  til  at  hvile  paa  den  alminde- 
lige  Vælgerklasse    paa    Landet,    og    efterat 

Socialdemokratiet  har  faaet  et  ret  stærkt  Tag 
i  Landbefolkningen,  er  dette  Grundlag  blevet 
meget  usikrere  end  hidtil.  De  i  Efteraaret 
1906  stedfundne  Landstingsvalg,  ved  hvilke 
Reformpartiet  tabte  et  Par  Mandater  til  Social- 
demokratiet, medens  det  lykkedes  Højrepar- 
u>rne  at  holde  Stillingen,  afgiver  et  tydeligt 
Fingerpeg  om,  i  hvilken  Retning  Udviklingen 
vil  gaa. 

Alt  i  alt  turde  det  derfor  næppe  blive  saa 
vanskeligt  at  bevæge  Regeringspartierne  til  at 
gaa  ind  paa  en  ny  Valgordning  til  Rigsda- 
gen, hvorved  Forholdstalsvalgmaaden  indføres 
saavel  ved  Folketingsvalgene  som  ved  Valg- 
mandsvalgene  til  Landstinget.  Regeringspar- 
tiernes Interesse  i  Indførelsen  af  en  saadan 
Ordning  er  i  Virkeligheden  saa  stor,  at  Til- 
hængerne af  den  privilegerede  Landstings- 
valgret  kunde  fristes  til  at  ræsonnere  saale- 
des:  Der  er  ingen  Grund  for  os  til  at  gaa 
med  til  en  Begrænsning  af  den  privilegerede 
Landstingsvalgret  for  at  faa  Forholdstalsvalg- 
maaden indført  ved  Folketingsvalgene  og  ved 
Valgmandsvalgene  til  Landstinget,  thi  Selvop- 
holdelsesdriften vil  om  ikke  ret  lang  Tid  tvinge 
Folketingets  Flertalspartier  til  at  kræve  en 
saadan  Ordning  indført  for  enhver  Pris. 
Men  der  er  dog  næppe  nogen  Fare  for,  at 
de  ledende  konservative  Politikere  i  Lands- 
tinget vil  stille  sig  paa  et  saa  yderliggaaende 
Standpunkt.  De  Landstingsmænd,  som  skylder 
den  privilegerede  Valgret  deres  Mandater, 
har  nemlig  en  ikke  ringe  Interesse  i,  at  Mod- 
sætningen mellem  dem  og  de  af  den  alminde- 
lige Valgret  udgaaede  Rigsdagsmænd  ikke 
bliver  altfor  stærk,  og  Forholdstalsvalgmaa- 
dens  Indførelse  vil  i  nogen  Grad  være  egnet 
til  at  udjævne  denne  Modsætning.  Og  Højres 
Kærlighed  til  Forholdstalsvalgmaadens  Ind- 
førelse ved  Folketingsvalgene  vilde  unægtelig 
være  en  Smule  uægte,  hvis  Partiet  vilde 
vægre  sig  ved  gennem  en  Begrænsning  af 
den  privilegerede  Landstingsvalgret  at  lette 
Regeringspartierne  Tilbagetoget  fra  den  i  og 
for  sig  uholdbare  Stilling,  de  hidtil  har  ind- 


taget, naar  de  har  gjort  den  privilegerede 
Landstingsvalgrets  Ophævelse  til  en  Betingelse 
for  at  gaa  med  til  at  indføre  Forholdstals- 
valg til  Folketinget. 

Spørgsmaalet  om  en  Gru  ndlovsie vision  har 
hidtil    været    væsentlig    akademisk.      Skønt 
der  i  vide  Kredse  hersker  en  klar  Forstaaelse 
af,   at  den   gældende   Valgordning   til   Rigs- 
dagen trænger  til  en  gennemgribende  Reform, 
har  det  været  haabløst  at  rejse  Spørgsmaalet 
i  den  praktiske   Politik,    saalænge    det   rege- 
rende Venstreparti  har  indtaget  det  Standpunkt, 
der  betegnes  ved  Udtrykket  „Junigrundlovens 
Genindførelse".     Men  efterat  Regeringen  har 
tilbudt  at  gaa  med  til  at  bevare  en  begræn- 
set privilegeret  Valgret  til  Amtsraadene,  kan 
dette    Standpunkt    ikke    længere    fastholdes. 
Nu  er  det  Tidspunkt  kommet,    da  man  med 
Udsigt  til  et  heldigt  Resultat  kan  arbejde  paa 
Indførelse   af  en   ny  Valgordning  til  Rigsda- 
gen, der  ved  Indførelsen  af  Forholdstalsvalg 
til  Folketinget  gør  dette  Ting  til  en  virkelig 
Folkerepræsentation  og  derigennem  sikrer  det 
Overvægten  i  vort  politiske  Liv,  men  samti- 
dig tager  de  Hensyn  til  den  bestaaende  pri- 
vilegerede Landstingsvalgret,  som  dels  histori- 
ske Grunde  dels   de  forhaandenværende  poli- 
tiske  Magtforhold   gør  nødvendige.     Og  Re- 
geringen   vil   ikke   have   nogen  Grund  til  at 
udskyde  dette  Spørgsmaal  om  en  Reform  af 
Valgordningen   til   Rigsdagen.     Kunde  Rege- 
ringen  opnaa  i  Løbet    af   de  to   Samlinger, 
der  er  tilbage  inden  næste  Folketingsvalg,  at 
faa  vedtaget  baade  en  ny  kommunal  Valglov 
paa  Grundlag  af  Regeringens  Kompromisfor- 
slag og  et  Forslag  til  en  Grundlovsændring, 
der    ordner   Valgene  til   Rigsdagen  efter  lig- 
nende Grundsætninger,    vil  dens  Stilling  paa 
næste  Valgdag  være  meget  stærk.     Den  Op- 
position, som  Socialdemokratiet  og  det  radi- 
kale Venstre    maatte    rejse  mod   en    saadan 
Grundlovsforandring,    vil    ikke    finde    nogen 
stærk  Genklang  hos  Befolkningen.     Dertil  er 
Misfornøjelsen   med   den  bestaaende  Tilstand 
altfor  udbredt. 

m. 

Til  vore  aktive  Politikeres  Overvejelse  hen- 
stiller jeg  derfor  følgende  Grundregler  for  en 
ny  Valgordning  til  Rigsdagen: 

1)  Valgret  og  [Valgbarhed  til  Folketinget 
tilkommer  enhver  uberygtet  Mand  og  Kvinde, 
der  har  Indfødsret,  er  fyldt  25  Aar,  ikke 
har  modtaget  urefunderet  Fattigunderstøttelse 
og  ikke  er  ude  af  Raadighed  over  sit  Bo. 

2)  Folketingets  Medlemstal  sættes  til  et 
bestemt  Tal. 

3)  Valgene  til  Folketinget  foretages  efter 
Forholdstalsvalgmaaden  uden  nogen  Deling  af 
Landet  i  Kredse. 

4)  Landstingets  Medlemstal,  Bestemmel- 
serne om  de  af  Kongen  udnævnte  Medlemmer 
og  de  nuværende  Landstingskredse  forblive 
uforandrede. 

5)  Valgene  af  Landstingsmænd  for  Køben- 
havn foretages  efter  Forholdstalsvalgmaaden 
af  en  Valg  forsamling,  bestaaende  af  et  nær- 
mere fastsat  Antal  Valgmænd,  valgte  af  alle, 
der  har  Valgret  til  Folketinget,  og  et  halvt 
saa  stort  Antal  Valgmænd,  valgte  af  de 
Vælgere,  der  i  det  sidste  Skatteaar  har  været 
ansatte  til  en  Skatteindtægt  af  mindst  4000 
Kr.  ,Ved  begge  Valgmandsvalg,  der  fore- 
tages under  et  for  hele  Staden,  anvendes 
Forholdstalsvalgmaaden. 

6)  Udenfor  København  vælges  Landstings- 
mændene i  hver  Kreds  efter  Forholdstalsvalg- 
maaden af  en  Valgforsamling,  bestaaende  dels 
af  Valgmænd,  valgte  af  alle,  der  har  Valgret 
til  Folketinget,  dels  af  Valgmænd,  valgte  af 
de  højstbeskattede  Vælgere  i  Landstingskred- 
sens  Købstæder  (o:  de  Vælgere,  der  i  det 
sidste  Skatteaar  har  været  ansatte  til  en 
Skatteindtægt  af  mindst  2000  Kr.),  dels  (for 
Landets  Vedkommende)  af  umiddelbare 
Vælgere. 

Tallet  af  umiddelbare  Vælgere  og  Tallet 
af  Valgmænd,  valgte  af  de  højstbeskattede 
Købstadvælgere,  fastsættes  paa  samme  Maade 
som  nu  foreskrevet  i  Grundloven.  For  hele 
Landet  bliver  der  altsaa  ligesaa  mange  umid- 


delbare Vælgere  som  der  er  Sognekommuner, 
og  Valgmænd,  valgte  af  de  højstbeskattede 
Købstadvælgere,  i  et  Antal,  svarende  til  1jl 
af  de  umiddelbare  Vælgeres  Antal.  Tallet 
af  Valgmænd,  valgte  af  den  almindelige 
Vælgerklasse,  skal  i  hver  Landstingskreds 
udgøre  det  dobbelte  Antal  af  Tallet  af  Kred- 
sens umiddelbare  Vælgere  og  højstbeskattede 
Købstadvalgmænd  tilsammen. 

De  af  den  almindelige  Vælgerklasse  valgte 
Valgmænd  vælges  for  hele  Landstingskredsen 
—  Købstæder  og  Landsogne  under  ét  — 
efter  Forholdstalsvalgmaaden.  De  af  de  højst- 
beskattede Købstadvælgere  valgte  Valgmænd 
vælges  under  ét  for  alle  Landstingskredsens 
Købstæder,  ligeledes  med  Anvendelse  af  For- 
holdstals valgmaaden . 

7)  Reglen  i  Grundlovens  §  95  ændres  der- 
hen, at  et  af  Rigsdagen  vedtaget  Forslag  til 
Grundlovsændring  skal  forelægges  Folke- 
tingsvælgerne til  Afstemning  og  først  blive 
Grundlov,  naar  det  er  billiget  ved  en  saadan 
Afstemning.  Der  indføres  endvidere  efter 
schweizisk  Mønster  Adgang  for  et  vist  Antal 
Folketingsvælgere  til  at  kræve  en  tilsvarende 
Afstemning  over  almindelige  Love. 


En  Grundlovsrevision  i  Overensstemmelse 
med  de  her  foreslaaede  Regler  vilde  gøre  vor 
Forfatning  langt  mere  demokratisk  end  den 
var  efter  Junigrundloven,  uagtet  den  privile- 
gerede Landstingsvalgret  delvis  er  bevaret. 
Om  Enkelthederne  kan  der  naturligvis  altid 
være  delte  Meninger,  men  Pladshensyn  tilla- 
der mig  ikke  at  gaa  nærmere  ind  herpaa. 

IV. 
Naar  man  vil  drøfte  Udsigterne  til  at  faa 
en  Grundlovsforandring  gennemført,  er  der 
endnu  et  Spørgsmaal,  som  kræver  en  særlig 
Undersøgelse.  En  Grundlovsforandring  kan 
som  bekendt  først  tilvejebringes,  naar  For- 
slaget herom  er  blevet  vedtaget  af  2  paa 
hinanden  følgende  Rigsdage  efter  en  mellem- 
liggende Opløsning  af  begge  Ting.    Her  rej- 

ser  sig  da  det  jævnlig  omstridte  Spørgsmaal 
om  de  af  Kongen  udnævnte  Landstingsmænds 
Stilling  i  Tilfælde  af  Tingets  Opløsning.  Om 
dette  Spørgsmaal  har  den  nuværende  Rege- 
rings Chef  ikke  ønsket  at  udtale  sig  under 
Forhandlingerne  om  det  i  sidste  Rigsdagssam- 
ling  forkastede  Forslag  om  en  Forandring  af 
Grundlovens  §  32.  Det  er  imidlertid  ikke 
sandsynligt,  at  vi  nogensinde  vil  faa  et  Lands- 
ting, der  vil  vedtage  en  Grundlovs  forandring 
uden  at  være  paa  det  rene  med  Rækkevidden 
af  en  Landstingsopløsning.  Og  da  vi  jo  dog 
ikke  for  Tid  og  Evighed  kan  være  afskaarne 
fra  at  søge  Grundloven  ændret,  fordi  der  er 
en  Uklarhed  til  Stede  med  Hensyn  til  de  ud- 
nævnte Landstingsmænds  Stilling  i  Tilfælde 
af  Landstingets  Opløsning,  maa  en  Regering, 
der  vil  arbejde  for  Gennemførelsen  af  en 
Grundlovsændring,  nødvendigvis  paaForhaand 
tage  Stilling  til  Spørgsmaalet. 

Blandt  Jurister  er  Spørgsmaalet  som  be- 
kendt omstridt,  men  Diskussionen  om  dette 
som  om  andre  statsretlige  Spørgsmaal  farves 
naturligvis  ofte  af  Vedkommendes  politiske 
Syn.  Hvad  der  juridisk  altid  vil  tynge  stær- 
kest i  Vægtskaalen,  er  imidlertid  den  Om- 
stændighed, at  den  umiddelbare  Retsfølelse 
umulig  vil  kunne  forsone  sig  med  den  Fore- 
stilling, at  en  Udnævnelse  „paa  Livstid"  skal 
kunne  betyde,  at  de  udnævnte  Landstings- 
mænd dog  skal  miste  deres  Mandater,  saa- 
fremt  Tinget  opløses.  Og  vil  man  herimod 
indvende,  at  man  ved  at  undtage  de  ud- 
nævnte Landstingsmænd  fra  en  Opløsning 
indskrænker  Bestemmelsen  i  Grundlovens  §  22 
om  Opløsning  af  Rigsdagen  eller  de  enkelte 
Ting,  saa  skal  det  ganske  vist  indrømmes, 
at  Formuleringen  af  Grundlovens  Bestemmelser 
kunde  have  været  heldigere,  men  Bestemmel- 
sen i  Grundlovens  §  22  om  Kongens  Ret  til 
at  opløse  Landstinget  bliver  dog  ikke  betyd 
ningsløs,  selv  om  de  udnævnte  Landstings 
mænd  undtages  fra  Opløsningen,  hvorimod 
Bestemmelsen  „paa  Livstid"  i  Grundlovens 
§  39  bliver  meningsløs,    hvis   man   antager, 


at  de  rammes  af  Opløsningen.  Efter  alminde- 
lige juridiske  Fortolkningsregler  maa  derfor 
Bestemmelsen  om  Opløsning  i  Grundlovens 
§  22  fortolkes  indskrænkende  under  Hensyn 
til  Bestemmelsen  i  §  39  om,  at  Kongens  Ud- 
nævnelse af  Landstingsmænd  sker  paa  Livs- 
tid. At  det  heller  aldrig  har  været  Menin- 
gen at  give  de  paa  Livstid  udnævnte  Lands- 
tingsmænd ren  saa  prekær  Stilling  som  de 
vilde  faa,  hvis  Mandaterne  bortfaldt  i  Tilfælde 
af  Tingets  Opløsning,  er  trods  al  prokurator- 
mæssig  Granskning  af  Forhandlingerne  om 
den  reviderede  Grundlov  hævet  over  enhver 
Tvivl. 

Spørgsmaalet  om  de  udnævnte  Landstings- 
mænds Stilling  i  Tilfælde  af  Tingets  Opløs- 
ning er  imidlertid,  som  saa  ofte  fremhævet, 
ikke  blot  et  juridisk,  men  væsentlig  et  poli- 
tisk Spørgsmaal,  og  naar  det  en  Gang  skal 
afgøres  i  Praxis,  vil  den  politiske  Situation, 
som  da  foreligger,  altid  faa  en  vis  Betydning 
for  Afgørelsen.  Tænker  man  sig,  at  Spørgs- 
maalet kommer  til  at  foreligge  til  Afgørelse 
under  en  af  et  Folketingsflertal  rejst  Forfat- 
ningskamp mod  Landstinget,  er  det  ikke 
usandsynligt,  at  Folketingsflertallet  vil  kræve 
Landstinget  opløst  til  Bunds,  og  man  vil 
ikke  paa  Forhaand  kunne  bestride,  at  de 
foreliggende  Forhold  politisk  kan  retfærdig- 
gøre en  saadan  Holdning  fra  Regeringens 
Side.  Nød  bryder  jo  som  bekendt  alle  Love, 
men  det  er  rigtignok  ikke  meget  sandsynligt, 
at  en  saadan  Nødstilstand  nogensinde  vil 
komme  til  at  foreligge,  thi  Landstinget  vil 
sikkert  altid  ved  en  klog  Eftergiven  i  Tide 
sørge  for,  at  Forholdene  ikke  bliver  saa  til- 
spidsede, at  Folketinget  rejser  en  Forfatnings- 
kamp imod  det.  Imidlertid  er  det  jo  netop 
en  saadan  Situation,  man  i  Reglen  har  tænkt 
sig,  naar  man  har  behandlet  Spørgsmaalet, 
og  der  er  mange  Venstremænd,  der  med  J. 
A.  Hansen  har  hævdet,  at  Retten  til  ved  en 
Opløsning  af  Landstinget  at  udnævne  12  nye 
Medlemmer  af  Tinget  er  en  uundværlig  Be- 
standdel af  vor  Forfatning,  og  at  Forfatnin- 

gen  er  ubrugelig,  hvis  denne  Ret  ikke  til- 
kommer Regeringen.  Det  J.  A.  Hansenske 
Standpunkt  i  denne  Sag  nyder  jævnlig  den 
Ære  at  blive  betegnet  som  „Venstres  gamle 
Standpunkt*,  men  dette  er  dog  ganske  fejl- 
agtigt, thi  Venstrepartiet  som  saadant  har 
aldrig  taget  Standpunkt  i  Sagen.  Det  er 
ogsaa  tilstrækkelig  bekendt,  at  en  af  Venstres 
tidligere  Førere,  Grev  Holstein-Ledreborg,  for 
faa  Aar  siden  bestemt  har  advaret  imod  at 
afgøre  Spørgsmaalet  ud  fra  et  Synspunkt, 
der  til  en  vis  Grad  kunde  være  naturligt 
under  den  langvarige  Konflikt  mellem  Højre 
og  Venstre,  men  som  ikke  behøver  at  have 
nogen  som  helst  Berettigelse  under  andre 
Forhold. 

Naar  Spørgsmaalet  om  de  udnævnte  Lands- 
tingsmænds Stilling  i  Tilfælde  af  Tingets  Op- 
løsning kommer  til  at  foreligge  som  Følge 
af,  at  Landstinget  og  Folketinget  i  al  Fredelig- 
hed enes  om  at  vedtage  en  Grundlovsændring, 
ses  det  nemlig  let,  at  Spørgsmaalet  faar  en 
hel  anden  Karakter  end  naar  det  foreligger 
som  Følge  af  en  af  Regeringen  aabnet  For- 
fatningskamp mod  et  oppositionelt  Landstings- 
flertal.  En  Grundlovsforandring  kommer  ikke 
i  Stand  paa  denne  Maade,  medmindre  der 
hos  begge  Ting  hersker  en  stærk  Overbevis- 
ning om  dens  Nødvendighed,  og  den  vil  kun 
blive  vedtaget,  naar  den  kræves  af  den  offent- 
lige Mening,  og  der  som  Følge  heraf  ikke 
er  nogen  Udsigt  til,  at  den  nyvalgte  Rigsdag 
vil  forkaste  den.  Under  saadanne  Omstæn- 
digheder vil  Kravet  om  Grundlovsændringens 
Gennemførelse  være  saa  stærkt,  at  andre 
Hensyn  maa  træde  i  Baggrunden.  Regerin- 
gen maa  derfor  under  disse  Omstændigheder 
være  i  høj  Grad  interesseret  i  at  fjærne  alt, 
hvad  der  kan  hindre  den  ønskede  Grund- 
lovsændrings Gennemførelse.  Selv  om  Rege- 
ringen derfor  nærmest  maatte  hælde  til  den 
Anskuelse,  at  den  ved  en  Opløsning  af  Lands- 
tinget er  berettiget  til  at  udnævne  12  nye 
Medlemmer  af  Tinget,  saa  vil  den  under 
saadanne  Forhold   blive  nødt  til  at  bøje  sig 

for  det  Tryk,  som  Ønsket  om  at  faa  Grund- 
lovsændringen gennemført  lægger  paa  den. 
Regeringen  maa  derfor  med  Hensyn  til  Spørgs- 
maalet om  de  udnævnte  Landstingsmænds 
Stilling  i  Tilfælde  af  Tingets  Opløsning  træffe 
den  Afgørelse,  der  medfører  de  færreste  prak- 
tiske Vanskeligheder,  hvad  der  er  ensbety- 
dende med,  at  den  maa  lade  dem  beholde 
deres  Mandater. 

I  al  Fald  er  det  klart,  at  hvis  den  nuvæ- 
rende Regering  vil  søge  Grundloven  ændret 
i  den  Retning,  jeg  her  har  foreslaaet,  maa 
den  lade  de  udnævnte  Landstingmænd  blive 
uberørte  af  en  Landstingsoptøsning.  Lands- 
tingets konservative  Grupper  betragter  en 
Opløsning  af  de  udnævnte  Landstingsmænd 
som  et  Grundlovsbrud,  og  denne  Opfattelse 
deles  uden  Tvivl  af  ikke  faa  Venstremænd. 
Og  af  de  Venstremænd,  der  nærer  en  mod- 
sat Anskuelse,  vil  de  fleste  sikkert  indrømme, 
at  Spørgsmaalet  i  al  Fald  er  tvivlsomt,  og 
at  en  hensigtsmæssig  Grundlovsforandring  i 
demokratisk  Retning  derfor  ikke  bør  strande 
paa  dette  Spørgsmaal.  Det  vilde  jo  dog 
være  en  stor  Misforstaaelse  at  tro,  at  det 
folkelige  Selvstyres  Fremtid  her  i  Landet 
afhænger  af,  om  Regeringen  ved  en  Lands- 
tingsopløsning  har  Ret  til  at  udnævne  12 
nye  Medlemmer  af  Tinget.  En  sund  Gennem- 
førelse af  det  parlamentariske  System  beror 
kun  paa,  om  man  gennem  en  Udvidelse  af 
Valgretten  til  Folketinget  og  Indførelse  af 
Forholdstalsvalgmaaden  gør  Folketinget  til  et 
kraftigt  Organ  for,  hvad  der  rører  sig  i 
Folket. 

V. 

Tanken  om  at  gennemføre  en  Grundlovs- 
revision  ved  en  fredelig  Forhandling  mellem 
Folketinget  og  Landstinget  vil  sikkert  fore- 
komme mange  fremmed,  og  Politikere  af  Fag 
vil  muligvis  betegne  den  som  Kandestøberier. 
Dansk  Politik  præges  endnu  af  den  langva- 
rige Kamp  mellem  Venstre  og  Højre,  og  fra 
hin  Tid  stammer  Forestillingen  om  Lands- 
tingets   Underkastelse  eller  Udryddelse  som 

et  Maal,  Demokratiet  nødvendigvis  maa  stræbe 
henimod.  Feltraabet  „Mod  Landstinget"  har 
i  manges  Øren  en  udmærket  Klang,  og  den, 
der  ikke  vil  istemme  dette  Raab,  risikerer  let 
at  blive  sat  udenfor  Demokratiets  Rækker. 

Spørgsmaalet  om  en  Forfatningskamp  mod 
Landstinget  er  jo  særlig  kommet  frem,  efterat 
Forslaget  om  den  kommunale  Valgretsreform 
ikke  er  bleven  gennemført  i  sidste  Rigsdags- 
samling.  Men  den,  der  nøgternt  overvejer, 
om  de  nuværende  demokratiske  Partier  er  i 
Stand  til  med  Held  at  optage  en  saadan 
Kamp,  maa  nødvendigvis  komme  til  et  nega- 
tivt Resultat,  og  de  Kampsignaler,  som  Re- 
formpartiet har  udstødt  efter  Rigsdagssamlin- 
gens  Slutning,  har  heller  ikke  haft  nogen 
synderlig  ægte  Klang.  Efterat  Reformpartiet 
har  fremsat  sit  Kompromisforslag  med  Hen- 
syn til  den  kommunale  Valgreform,  er  det 
saa  at  sige  umuligt  for  Partiet  at  begynde 
en  Kamp  mod  Landstingets  Flertal  paa  Grund- 
lag af  de  Spørgsmaal,  der  endnu  ligger  Par- 
terne imellem.  Men  selv  om  dette  Kompro- 
misforslag ikke  var  fremkommet,  vilde  det 
ikke  have  forandret  Sagen.  Det  Vælgerkorps, 
hvorover  Reformpartiet  raader,  er  jo  ikke  saa 
overvældende  stort,  og  dets  Beskaffenhed  til- 
med noget  blandet.  Hvis  Reformpartiet  der- 
for paa  egen  Haand  vilde  optage  Kampen  i 
Tillid  til,  at  det  radikale  Venstre  og  Social- 
demokratiet nok  vilde  yde  det  Støtte,  vilde 
det  være  et  halsbrækkende  Foretagende,  thi 
Partiet  vilde  uden  Tvivl  støde  en  Del  af  sine 
egne  Vælgere  bort,  medens  den  „Støtte",  det 
vilde  faa  fra  radikal  og  socialdemokratisk 
Side,  sandsynligvis  vilde  blive  af  temmelig 
tvivlsom  Art.  Skulde  de  nuværende  demo- 
kratiske Partier  optage  en  Forfatningskamp 
mod  Landstinget,  kunde  dette  kun  ske  ved 
Dannelsen  af  en  Koalitionsregering  af  Reform- 
partiet, det  radikale  Venstre  og  Socialdemo- 
kratiet, thi  Reformpartiet  maatte  for  at  være 
paa  den  sikre  Side  kræve,  at  nogle  radikale 
Venstremænd  og  Socialdemokrater  traadte  ind 
i  Ministeriet   som  Gidsler  for  de  radikale  og 


socialdemokratiske  Vælgeres  Troskab.  Men 
Tanken  om  en  saadan  Koalitionsregering  lig- 
ger sikkert  alle  de  paagældende  Partier  gan- 
ske fjærn,  og  dens  Realisation  vilde  jo  ogsaa 
støde  paa  uhyre  Vanskeligheder,  thi  selv  om 
Partierne  i  Spørgsmaal  om  kommunal  og 
politisk  Valgret  er  væsentlig  enige,  saa  er 
Uoverensstemmelsen  imellem  dem  i  de  fleste 
andre  større  Spørgsmaal  saa  stor,  at  det 
vilde  blive  umuligt  for  dem  i  Forening  at 
danne  en  handledygtig  Regering,  og  en  kraf- 
tig Regering  er  selvfølgelig  den  første  Be- 
tingelse for,  at  en  Kamp  mod  Landstinget  kan 
have  Udsigt  til  at  føre  til  et  heldigt  Resultat 

Men  naar  Reformpartiet  altsaa  ikke  alene 
kan  begynde  Kamp  mod  Landstinget  og  en 
i  dette  Øjemed  dannet  Koalition  mellem  Folke- 
tingets demokratiske  Partier  maa  anses  for 
udelukket,  saa  er  der  selvfølgelig  ikke  nogen 
anden  Udvej  end  at  søge  svævende  Spørgs- 
maal løste  ved  at  forhandle  med  Landstinget 
paa  fredelig  Vis.  Det  er  denne  Vej,  Reform- 
partiet og  Regeringen  har  betraadt  under  For- 
handlingerne om  den  kommunale  Valglov,  og 
disse  Forhandlinger  vil  sikkert  kunne  føre 
til  et  Resultat  i  næste  Samling.  Men  Re- 
formpartiet kan  ikke  blive  staaende  ved  en 
Reform  af  den  kommunale  Valglov.  Partiet 
har  en  moralsk  Forpligtelse  til  at  gøre  sit  til, 
at  Rigsdagens  Sammensætning  kan  blive 
ordnet  paa  en  saadan  Maade,  at  den  Folke- 
tingsparlamentarisme,  for  hvilken  Venstre  har 
kæmpet  i  en  Menneskealder,  kan  komme  til 
at  hvile  paa  et  tidssvarende  Grundlag.  Og 
hvis  Reformpartiet  alvorlig  vil  erkende  denne 
Forpligtelse,  vil  det  ogsaa  blive  klar  over,  at 
der  under  de  nuværende  politiske  Forhold  kun 
kan  være  Tale  om  at  gennemføre  en  Grund- 
lovsrevision  ved  en  fredelig  Forhandling  mel- 
lem Folketinget  og  Landstinget. 

Tanken  om  i  en  nærmere  Fremtid  at  søge 
en  Gmndlovsforandring  gennemført  ad  den 
fredelige  Forhandlings  Vej  er  derfor  ikke 
nogen  Utopi.  Om  Forsøget  skal  gøres,  beror 
udelukkende  paa  Reformpartiet  og  dets  Ledere. 

Haven  i  Juni. 

Balkonplantninger  og  tilplantede  udvendige 
Vindueskasser  ere  ved  at  bryde  sig  Vej  i 
vore  Byer,  og  de  smaa  blomstrende  Pletter 
paa  de  uendelige  Stenflader  breder  sig 
efterhaanden  mere  og  mere  til  Oplivelse  for 
dem,  der  færdes  i  Gaderne.  Der  er  jo  nem- 
lig den  Ting  at  bemærke  ved  disse  Vindues- 
kasser,  at  det  egentligt  mest  er  udefra  set, 
at  de  virker  saa  smukt.  Man  pryder  sin 
By  og  sin  Gade,  Qg  man  glæder  Genboerne 
og  den  forbipasserende  egentlig  mere  end 
sig  selv;  den  klassiske  Glæde  ved  at  se  sine 
„egne  Vindver*  øges  naturligvis  ogsaa,  men 
ellers  vil  i  Byerne  kun  de  færreste  selv  have 
Fornøjelse  af  at  pryde  det  Hus,  hvori  de 
bor  til  Leje;  det  er  vist  sjældent0  at  nogen 
er  stærkt  interesseret  i,  hvordan  det  ser  ud 
udvendigt  fra.  Anderledes  med  Villaerne  og 
paa  Landet,  hvor  Hus  og  Have  og  Beboere 
danner,  eller  burde  danne  en  harmonisk  En- 
hed. Der  kan  Ejeren  faa  den  fulde  Glæde 
af  at  smykke  sine  Mure  med  Plantninger 
under  Vinduerne,  paa  Verandaer,  Altaner  og 
andre  passende  Steder.  Man  kan  indvende, 
at  Trangen  til  den  Art  Udsmykning  er  min- 
dre her  end  paa  de  store  Kasserner  i  By- 
erne; det  er  for  saa  vidt  rigtigt,  men  det 
maa  dog  anføres,  at  for  det  første  er  Chan- 
cerne for  at  faa  Planterne  til  at  gro  og  der- 
med skabe  noget  smukt  betydeligt  større  ved 
en  Villa,  og  for  det  andet  vil  en  saadan 
Beplantning  være  et  af  de  virksomste  Mid- 
ler i  Bestræbelserne  for,  at  faa  Hus  og  Have 
til  at  smelte  sammen.  Dersom  Huset  staar 
som  en  kold,  kantet  Stenmasse  midt  i  Haven, 
men  uden  Forbindelse  dermed,  faar  Ejendom- 
men aldrig  den  Ynde  og  det  tiltalende  Ud- 
seende,  som  en  saadan  Bolig  kan  og  bør 
have.  Man  skal  derfor  med  alle  Midler  søge 
at  forene  Hus  og  Have,  ved  Slyngplanter  og 
Espalietræer  opad  Murerne,  ved  Rabatter  med 
højtvoksende  Planter  som  Stokroser  og  lig- 
nende langs  Husets  Sokkel  og  endelig  ved 
Blomster  i  Kasser  under  Vinduerne  paa  Bal- 
koner og  Fremspring,  hvor  der  findes  dertil 
egnede  Pladser. 

Det  er  i  Juni  Maaned  den  rette  Tid  at 
anbringe  denne  Art  Dekoration.  Den  kan 
bestaa  af  mange  Arter  Blomster,  men  det  er 


at  foretrække,  at  det  bliver  Planter,  der  kan 
taale  at*  blive  forsømte  med  Vand  en  Dags 
Tid  eller  to  —  hvis  det  skulde  ske  — , 
Planter,  der  ere  nogenlunde  vindføre,  der 
kunne  virke  i  Afstand  og  endelig  —  hvor 
det  kræves,  at  Beholderen  skjules  —  Plan- 
ter af  en  noget  hængende  eller  slyngende 
Vækst.  Der  ere  adskillige  at  vælge  imel- 
lem :  Petunier,  hængende  Lobelier,  Tropæolum, 
Lysimachia  og.  endelig  Pelargonier.  Det  er 
hævet  over  enhver  Tvivl,  at  man  til  dette 
Brug  vil  faa  mest  Glæde  af  Pelargonierne  og 
da  navnlig  af  de  slyngede  Pelargonium  pel- 
tatum  eller  af  de  nye  saakaldte  Achievement- 
Pelargonier,  der  ere  Krydsninger  mellem  den 
nævnte  og  de  almindelige  gammeldags  rund- 
bladede.  Denne  Forms  Vækst  er  saaledes, 
at  nogle  Grene  falder  ned,  medens  andre 
staar  rankt  i  Vejret;  den  egner  sig  udmær- 
ket til  dette  Brug. 

I  Køkkenhaven  kan  man  nu  lægge  sidste 
Hold  Ærter,  og  hvis  man  efter  et  Hold  tid- 
lige Grønsager  i  Løbet  af  Maaneden  faar  en 
Plet  Jord  ledig,  kan  man  udnytte  den  ved 
at  plante  den  til  med  Grønkaalsplanter  for 
Vinteren.  Efter  St.  Hansdagstide  bør  man 
ikke  mere  stikke  Asparges;  Jorden  rages  fra 
Planterne,  men  for  ikke  at  skade  disse  for 
meget  bør  Arbejdet  gøres  lidt  efter  lidt;  thi 
det  store  Stængelparti,  der  har  været  dækket 
af  Jordvolden  vil,  hvis  den  pludselig  ud- 
sættes for  Solens  og  Vindens  udtørrende 
Virkninger,  skrumpe  ind,  og  derved  lider 
Planterne  en  Del.  Man  maa  se  at  skaffe 
Bedene  Gødning,  om  ikke  andet,  kan  man 
anvende  Chilisalpeter.  1  Pd.  pr.  10  Planter 
vil  omtrent  passe.  Paa  gamle  Bede  findes 
Rødderne  ude  i  Gangene,  og  derfor  vil  man 
gøre  vel  ved  at  tilføre  Næring  her.  Ligeledes 
bør  man  fra  St.  Hans  lade  sine  Rhabarber  i 
Fred,  for  at  de  kan  samle  Kræfter  til  næste 
Aar.  Planterne  vil  skyde  de  kendte  store 
Blomsterstængler,  der  imidlertid  bør  skæres 
ned.  Det  samme  gælder  om  Syrer,  en  Plante 
der  vist  kun  dyrkes  meget  lidt  i  de  senere 
Aar,  men  som  er  nem  at  have  med  at  gøre. 
Man  bør  ogsaa  forhindre  sine  nyplantede 
Jordbær  i  at  bære  Frugt,  det  vil  tage  for 
meget  paa  Kræfterne.  De  gamle  Stykker 
skulde    nu    helst    være    rene   for  Ukrudt  og 

nrnn  maa  paase,  at  Jorden  mellem  Planterne 
er  vel  dækket  af  Gødning  eller  i  det  mind- 
ste af  Tang  eller  andet  lignende  Materiale, 
idet  Regnen  i  Jordbærsæsonen  ellers  vil  til- 
stænke Bærrene.  Denne  Dækning  har  ellers 
til  Opgave  at  holde  paa  Fugtigheden.  At 
indlade  sig  paa  at  vande  sine  Jordbær 
er  ikke  tilraadeligt ,  medmindre  man  er  i 
Stand  til  at  gøre  det  meget  grundigt.  Det 
gælder  om  al  Vanding,  at  den  overfladisk 
udført  er  mere  til  Skade  end  Gavn.  Græs- 
set, der  slaas  af  Plænerne,  vil  med  Fordel 
kunne  anvendes  paa  Jordbærstykket. 

Handelsgartner  G.  N.  Brandt. 

Hønsegaarden. 

I  Løbet  af  denne  Maaned  indtræffer  der 
som  Regel  en  Hviletid  med  Hensyn  til  Æg- 
lægningen, særlig  indenfor  de  Besætninger, 
der  bestaar  af  tidlig  tillagte  ikke  rugende 
Racer,  som  have  været  gode  Vinter-  og  For- 
aarslæggere.  For  rugende  Racer  indtræffer 
denne  naturlige  Hviletid,  naar  Rugelysten  mel- 
der sig.  Medens  Udrugning  af  Kyllinger  til 
Tillæg  nu  praktisk  set  bør  være  afsluttet, 
kan  det  rigelige  Rugemateriale,  som  sikkert 
vil  melde  sig  i  denne  og  følgende  Maaned 
finde  god  Anvendelse  til  at  udruge  Slagte- 
kyllinger helst  af  gode  kødfulde  Racer,  Æl- 
linger og  Kalkunkyllinger  samt  eventuelt 
Gæslinger,  de  Steder,  hvor  nogle  af  Avisgæs- 
sene lægge  Æggene  i  to  eller  flere  Lægnin- 
ger og  af  den  Grund  lægge  de  sidste  Æg 
noget  sent  paa  Aaret. 

Tiden  er  nu  ogsaa  inde  for  Udrugning  af 
Dværghønseæg,  idet  sidstnævnte  ikke  maa 
udruges  for  tidlig  paa  Aaret  grundet  paa  at 
Dværghønerne  da  ellers  let  blive  for  store. 
Dværghøns,  der  bør  være  saa  smaa  og  fikse 
som  mulig,  have  særlig  Krav  paa  Opmærk- 
somhed saadanne  Steder,  hvor  Pladsfor- 
holdene ere  indskrænkede.  Flere  af  de  al- 
mindelige Racer  lægge  ofte  ret  flittigt. 
Æggene  have  en  forholdsvis  stor  Blomme, 
og  kan  meget  vel  anvendes  i  Husholdningen. 
Særlig  for  Børn  vil  en  Stamme  Dværghøns, 
der  iøvrigt  kan  blive  udsædvanlig  tamme, 
være  en  fornøjelig  Adspredelse. 

Med  Hensyn  til  Pasningen  af  de  gamle 
Høns,  da  kan  det  ikke  ofte  nok  gentages, 
at  man  hele  den  varme  Sommertid  bør  have 
et  vaagent  Øje  overfor  Utøjet,  og  da  navn- 
lig Hønsehusets  Renholdelse.  God  Ventila- 
tion   frembringes    ved    at   Ruderne    erstattes 


med  Staaltraadsrammer.  Drikkevandet,  hvori 
er  lagt  et  Stykke  rustent  Jærn,  maa  ofte 
fornyes  og  anbringes  saaledes,  at  det  er  vel 
beskyttet  mod  Solen.  Solvarmt  Vand  er  i 
højeste  Grad  skadeligt  for  Hønsenes  Sund- 
hed; overfor  Kyllingerne  virker  det  omtrent- 
lig som  Gift.  Saavel  Drikkekar  som  Blød- 
fodertrug,  der  let  i  Sommertiden  blive  sli- 
mede og  sure,  maa  afvaskes  Tid  efter  anden 
i  kogende  Vand.  Hverken  Høns  eller  Kyl- 
linger maa  faa  et  større  Kvantum  Blødfoder, 
end  de  kan  æde  op  med  det  samme.  Der- 
imod maa  man  være  saa  rundhaandet  som 
mulig  med  Grøntfodringen.  Frisk  slaaet  og 
fint  skaaret  Plainegræs  kan  gøre  god  Fyldest. 
Er  Græsset  for  langt  og  gammelt  vil  det  let 
have  til  Følge,  at  dette  ikke  kan  fordøjes, 
men  filtrer  sig  sammen  i  Kroen,  og  foraar- 
sager  derved  en  Sygdom,  den  saakaldte 
„haarde  Kro*,  der  oftest  har  Døden  tilfølge, 
ifald  en  Operation,  som  gaiar  ud  paa  at 
tømme  Kroen  for  dens  Indhold,  ikke  snarest 
foretages. 

Animalsk  Føde  kniber  det  at  skaffe  til- 
veje, og  da  navnlig  i  Sommertiden,  hvor 
dette  daarlig  kan  holde  sig.  Dog  maa  Høn- 
sene, særlig  hvor  de  ere  indespærrede,  paa 
ingen  Maade  mangle  dette.  Bovblade  fra 
Slagterierne  ere  fortrinlige,  idet  der  paa  disse 
Ben  sidder  en  Del  Kød,  der  først  kan  af- 
pilles af  Kyllingerne  og  senere  kan  Benene, 
der  iøvrigt  kan  holde  sig  i  lange  Tider, 
males  paa  Benknuser  til  Hønsene.  Angaa- 
ende  Kornfoderet  skal  kun  anføres,  at  Havre 
og  Byg  sikkert  vil  være  mest  formaalstjen- 
lig  at  anvende  nu  da  stærk  Fodring  med 
Maisen  særlig  paa  denne  Tid  let  vil  have  et 
stort  Procentantal  Rugere  tilfølge. 

Med  Hensyn  til  Kyllingerne,  da  maa  disse, 
selv  om  de  ere  store,  stadig  opdrættes  for 
sig  og  gives  saa  megen  Frihed  som  mulig, 
eller  Pladsen  maa  ofte  skiftes,  dog  saaledes, 
at  de  ere  beskyttede  navnlig  mod  Krager, 
Rotter  og  Katte;  førstnævnte  ere  særlig 
slemme  i  Mai  og  Juni  Maaned,  den  Tid 
Ungerne  skal  opfodres. 

Enhver  skævtaaet  og  misdannet  Hønekyl- 
ling maa  dele  Skæbne  med  Slagtehanekyl- 
lingerne snarest  mulig  for  at  give  Plads  for 
andre.  Hvert  Hold  bør  saavidt  mulig  be- 
staa  af  ensaldrende  Kyllinger  af  samme  Ud- 
vikling og  Størrelse.  Som  Tilfældet  nu  er, 
udruges  der  sikkert  for  mange  Steder  10 
Sæt  Kyllinger,  hvor  der  i  Virkeligheden  kun 


Trinidad-,  Surinam-  og  Caracas-Chocolade  anbefales. 

er  Plads  til  ét.  Her  som  i  alt  vil  det  sikkert 
løp.ne  sig  bedst  at  holde  sig  et  mindre  Antal 
Kyllinger  passende  til  Pladsforholdene;  naar 
disse  da  samtidig  gives  den  mest  formaais- 
tjenlige  Fodring  og  Pleje,  vil  man  utvivl- 
somt naa  et  langt  mere  tilfredsstillende  Re- 
sultat. Noget  lignende  have  vi  saa  ofte  om- 
talt, naar  Talen  gælder  Hønseholdet  i  Al- 
mindelighed, der  holdes  ikke  alene  gennem- 
gaaende  for  mange  Racer  paa  et  Sted,  men 
ogsaa  i  Forhold  til  Pladsforholdene.  Det 
samme  er  Tilfældet  med  det  Antal  Haner, 
der  sættes  til  en  Hønseflok.  Nu  da  Avls- 
perioden  er  afsluttet,  kan  man  rolig  slagte 
væk  paa  dem  saa  meget  mere,  da  Høns 
lægge  lige  mange  Æg  med  eller  uden  Hane. 
Sidstnævnte  kan  derimod  have  sin  Betydning, 
hvor  Hønsene  gaa  frit,  idet  denne  føre  dem 
rundt  i  Terrainet  og  advare  dem  for  Fjen- 
derne. 

Hvor  Løbepladsen  ikke  er  beplantet  med 
Frugttræer,  Buske  eller  lignende,  og  hvor 
der  savnes  den  fornødne  Læ  og  Skygge  for 
Solens  stærke  Straaler,  kunde  man  med  For- 
del, som  Tilfældet  nu  er  i  flere  Hønsegaarde, 
plante  nogle  Slyngplanter,  saaledes  at  dekan 
naa  at  slynge  sig  op  ad  Hønsegaardsnættet. 
Paa  dette  Omraade  have  vi  set  nydelige 
Arrangementer  med   vild  Vin,  Clematis  osv. 

W,  A.  Kock,  Konsulent. 

Om  Vask  af  Sommerkjoler. 

Man  køber  ikke  saa  sjældent  et  smukt 
Sommerstof  for  vaskeægte,  og  opdager  til 
sin  Ærgrelse,  at  det  alligevel  ikke  har  holdt 
sig  ganske  i  Farven,  naar  det  har  gennem- 
gaaet  den  første  Vask.  Det  er  dog  i  mange 
Tilfælde  fordi  man  ikke  har  anvendt  den 
rette  Fremgangsmaade. 

Vask  af  kulørte  Mouselinskjoler. 
Naar  en  lys  klar  Kjole  første  Gang  skal 
vaskes,  lægger  man  den  forinden  i  Blød  i 
koldt  Saltvand  for  at  fæstne  Farven.  Den 
ligger  heri  et  Par  Timer.  En  Spiseskefuld 
Køkkensalt  til  l1/^  Pot  Vand.  Kjolen  tages 
op  og  trykkes  let  af  —  den  maa  hverken 
vrides  i  Haanden  eller  paa  Maskine.  Man 
efterser  nu,  om  der  er  Pletter  paa  den,  som 
maaske  ikke  vil  vige  for  koldt  eller  lunkent 
Sæbevand.  Pletstedet  anbringes  derfor  over 
en  Skaal,  og  der  skænkes  kogende  Vand 
lige  paa  Pletten.  Herved  opløses  Appreturen 
i  Tøjet,  og  Traadene  løsnes  saaledest  at  det 


er  lettere  at  gnide  Pletten  af.  Det  lykkes 
trods  denne  Fremgangsmaade  ikke  altid  at 
fjerne  den,  men  Behandlingen  vil  bidrage  til, 
at  den  langt  lettere  gaar  af,  naar  Kjolen 
vaskes.  Dog  maa  man  altid  være  meget 
varsom  ved  Pletaftagning  paa  kulørt  Stof, 
thi  dels  kan  kan  Tøjet  let  blive  skørt  deraf, 
dels  kan  Farven  lide. 

Ægte  Marseillesæbe,  eller  hvad  der  er 
er  endnu  bedre  „Babbits  Soapa  rives  eller 
skrabes  ganske  fint  og  smeltes  fuldstændigt 
i  kogende  Vand.  Man  lader  denne  Opløs- 
ning staa,  indtil  den  er  kold  og  danner  en 
geléagtig  Masse.  Heraf  piskes  saameget  i 
2  Baller  Vand,  der  holder  24  a  26  Grader 
Réamur,  som  man  mener  er  passende  til  de 
Stykker  Tøj,  der  skal  vaskes. 

1  første  Hold  Vand  vaskes  Tøjet  saavidt 
som  muligt  rent.  Det  trykkes  let  af,  men 
altid  paa  langs  af  Stoffet.  Paa  en  Nederdel 
fra  Livet  og  nedefter,  paa  et  Bluseliv  fra 
Halslinningen  og  nedefter.  Derpaa  lægges 
det  over  i  2det  Hold  Sæbevand,  hvor  det 
klares  godt  uden  synderlig  Gnidning,  men 
ved  at  trykke  Tøjet  let  mellem  Hænderne. 
Vil  man  benytte  Vaskebrædt,  maa  det  ske 
med  den  yderste  Varsomhed,  at  ikke  Stoffet 
gaar  itu.  Men  det  er  vel  overflødigt  at  sige, 
at  Vaskebrædtet  til  tynde  Stoffer  saavel  som 
til  Gardiner  helst  maa  undgaaes.  Naar  Tøjet 
er  klaret  i  det  2 det  Hold  Sæbevand,  trykkes 
det  ligeledes  let  af  og  skylles  derpaa  i  3 
Hold  rent  Vand  af  samme  Temperatur,  som 
Sæbevandet.  At  Vandets  Varmegrad  er 
ganske  ens  er  nødvendigt,  derfor  maa  man 
helst  grade  det  med  Thermometer,  thi  derpaa 
beror  det  for  Størstedelen,  at  Farven  holder 
sig  smukt. 

Naar  Tøjet  er  skyllet,  hænges  det  op  paa 
et  luftigt  men  skyggefuldt  Sted,  thi  alle 
Stoffer  falmer  lettere  for  Sol  end  for  Vask. 
Et  Loft  eller  Værelse  mod  Nord,  hvor  der 
er  rigelig  Gennemtræk,  er  det  bedste,  thi 
klart  Tøj  maa  helst  tørre  hurtigst  muligt.  — 


God  Stivning  er  meget  vigtig,  nærmest  at 
regne  som  Forberedelse  til  en  god  Strygning. 
Er  en  Kjole  daarlig  stivet,  saa  bøder  selv 
den  bedste  Strygning  ikke  derpaa. 

At  stive  Kjoler  i  raa  Stivelse. 
Naar    Tøjet    er    parat    til  at  stives,  rører 
man  en  Spiseskefuld  Ris-  eller  Hvedestivelse 

ud  i  lidt  koldt  Vand,  saa  det  bliver  som  en 
jævn  Grød.  Denne  spædes  nu  op  med  2  a 
3  Pægle  koldt  Vand,  hvortil  sættes  en  Spise- 
skefuld pulv.  Borax,  der  røres  godt  sammen 
med  Stivelsen  som,  naar  den  er  færdig,  maa 
ligne  Mælk.  Derpaa  tillaves  Blaanelsesvandet, 
hvis  Farve  man  bedst  prøver  ved  at  tage 
noget  af  Vandet  i  en  Ske.  Naar  det  i 
Skeen  viser  sig  let  blaat,  er  det  tilpas.  Klare 
Stoffer  taaler  hverken  megen  Blaanelse  eller 
tyk  Stivelse. 

Tøjes  dyppes  2  a  3  Gange  godt  op  og 
ned  i  Blaanelsesvandet,  trykkes  godt  af  og 
skylles  derefter  i  Stivelsen,  som  man  lempe- 
ligt med  Haanden  gnider  rundt  i  Tøjet,  for 
at  Stivelsen  kan  fordeles  jævnt.  Naar  dette 
er  gjort,  trilles  Kjolen  fast  sammen  i  et  rent 
Klæde,  hvori  den  ligger  i  et  Par  Timers  Tid, 
indtil  den  skal  stryges. 

At  stive  klare  Kjoler  i  kogt  Stivelse. 
Mens  Kjolen  endnu  er  vaad  efter  Vasken, 


stives  den.  I  en  ren  emailleret  Gryde  udreres 
Stivelsen  med  lidt  koldt  Vand.  Gryden 
sættes  paa  Ilden,  kogende  Vand  spædes  lidt 
efter  lidt  derpaa,  mens  man  stadig  rører  det 
godt  om,  og  lader  det  koge  i  10  Minutter. 
En  stor  Spiseskefuld  Køkkensalt  røres  deri. 
Stivelsen  maa  til  en  klar  Kjole  være  af  Tyk- 
kelse som  en  meget  tynd  Vælling.  Man 
lader  den  varme  Stivelse  staa  1  Kvarterstid 
tildækket  med  Laag  ved  Varmen  paa  Kom- 
furet. Naar  den  er  afkølet  saameget,  at  man 
kan  stikkn  Hænderne  deri,  gnider  man  Kjolen 
godt  ind  med  Stivelsen,  saaledes  at  ikke  en 
Traad  af  Stoffet  undgaar  Stivelsen,  men  til- 
lige saaledes  at  denne  hverken  sidder  i 
Klumper  eller  driver  af  Tøjet. 

Derefter  hænges  Kjolen  op  (ikke  hvor 
der  kommer  Sol)  og  tages  først  ned,  naar 
den  er  knastør,  stænkes  og  trilles  i  et  rent 
Klæde  for  at  trække  et  Par  Timer  før 
Strygningen. 

(Sluttes.)  Vibeke  SalieatA. 

Sjælland  med  omliggende  Øer  i  25  Blade. 

deraf  18  Blade  i  Maalestok  1 

og     7  Blade  i  Maalestok  1 

—  —  —  i     6  Blade  i  Maalestok 1 

Jylland  i  129  Blade.    Maalestok 1 

Fyn  med  omliggende  Øer  i  8  Blade.     Maalestok 1 

—      —  —  —    i  2  Blade.     Maalestok 1 

Bornholm  i  6  Blade.     Maalestok 1 

ISLAND  OG  DANMARK 

Af  Dr.  juris  Knud  Berlin. 


Dét  er  utvivlsomt,  at  det  tidligere  kø- 
ligere Forhold  mellem  Island  og  Dan- 
mark er  blevet  afløst  af  en  tiltagende  Hjærte- 
lighed.  Den  ny  islandske  Forfatningslov  af 
1903,  hvorved  Islænderne  fik  en  egen  paa 
Island  bosat  Minister,  og  dermed  Opfyldelse 
af  et  gammelt  Forfatningskrav,  samt  den  saa 
længe  attraaede  Islandstelegraf,  der  ligesom 
har  trukket  den  fjærne  0  nærmere,  er  sik- 
kert væsentlig  Skyld  deri.  Men  ogsaa  det 
islandske  Altings  Besøg  her  i  Landet  forrige 
Sommer  har  bidraget  sit  dertil.  Og  nu  i 
Juli  vil  Kongen  og  en  Delegation  af  den 
danske  Rigsdag  som  Altingets  Gæster  stævne 
mod  Island  for  yderligere  at  befæste  Ven- 
skabsbaandet.  Alligevel  lyder  der  endnu  lige- 
som fordum  Krav  fra  Island  om  Forfatnings- 
opgør  med  Danmark.  Og  det  forventes,  at 
der  4^  den  nærmeste  Fremtid  af  Regeringen 
—  efter  Opfordring  fra  de  islandske  Altings- 
mænds  Side  —  vil  blive  nedsat  en  Kommis- 
sion af  danske  og  islandske  Politikere  for 
at  tage  det  dansk-islandske  Forfatningsspørgs- 
mål under  fælles  Overvejelse. 

Der  er  da  altsaa  endnu  trods  alt  et  ikke 
fuldt  udredet  dansk-islandsk  Forfatningsmel- 
lemværende  tilbage.  Og  selv  om  der  for- 
haabentlig  nu  vil  være  god  Vilje  paa  begge 
Sider  til  at  komme  hinanden  imøde,  er  der 
aitsaa  dog  en  lille  mørk  Sky  i  Horisonten.  Det 
er  da  rimeligt,  at  den  danske  Offentlighed  med 
de  kommende  Forhandlinger  for  Øje  saa  fuld- 
stændigt som  muligt  faar  Rede  paa,  hvad  dette 
Spørgsmaal  egentlig  drejer  sig  om. 

Den  islandske  Forfatningsstrid,  hvis  sene 
Dønninger  endnu  har  haft  Kraft  til  at  rulle 
en  Forfatningskommission  ned  mod  vore  Ky- 
ster, begyndte  for  Alvor  først  i  Halvtreserne, 
altsaa  samtidig  med  den  første  danske  Grund- 
lovs Indtog  herhjemme.  Det  vilde  føre  for 
langt  her  at  gaa  dybere  ind  paa  hele  denne 
langttrukne  Strids   mange    forskellige   Faser. 


Det  er  bekendt,  at  mens  den  i  Danmark 
ikke  vakte  alt  for  stor  Opmærksomhed,  fordi 
det  danske  Folks  politiske  Kraft  lige  fra 
vor  første  Grundlovs  Dage  og  til  Hertug- 
dømmernes Afstaaelse  forblødtes  under  det 
haabløse  Forsøg  paa  at  løse  det  større  og 
langt  mere  skæbnesvangre  slesvigske  Spørgs- 
maal  og  senere  fortæredes  af  den  bitre  indre- 
politiske Forfatningskamp,  affødte  den  længe 
megen  Bitterhed  oppe  paa  Island.  Det  er 
ligeledes  bekendt,  at  denne  Strid  fra  begge 
Sider  altfor  ofte  tilspidsedes  til  en  skarp  og 
for  udenforstaaende  meget  indviklet  statsret- 
lig og  historisk  Debat  om  Islands  statsretlige 
Stilling  under  Enevælden  og  helt  op  under 
de  gamle  norske  Konger.  Fra  dansk  Side 
hævdedes  det,  at  Island  i  hvert  Fald  siden 
Enevældens  Indførelse  laa  helt  under  dansk 
Regeringsstyres  Vælde  og  derfor  som  et  blot 
Biland  ikke  retlig  havde  Krav  paa  anden 
Stilling  i  det  danske  Rige  end  den,  dansk 
Lovgivningsmagt  fandt  det  rigtigt  og  stem- 
mende med  hele  Statens  Tarv  at  give  det. 
Fra  islandsk  Side  fastholdtes  det  derimod 
med  samme  Styrke,  at  Island  fra  ældgammel 
Tid  —  siden  Foreningsakten  med  Norges 
Konge  af  1262  —  var  et  frit  Forbundsland 
af  Norge,  senere  Danmark — Norge,  og  som 
saadant  retligt  havde  Krav  paa  Selvstyre  i 
alle  særlige  islandske  Anliggender  samt  Stemme 
med  ved  Afgørelsen  af>  hvilke  Anliggender 
der  skulde  være  særlige,  ja  endog  i  hvert 
Fald  raadgivende  Stemme  med  ved  Vedtagel- 
sen af  selve  Rigets  Grundlov,  for  saa  vidt 
den  skulde  udstrække  sine  Virkninger  ogsaa 
til  Island.  Det  forment  retlige  synes  at  ligge 
saare  vel  for  det  danske  Naturel,  —  vor 
lange  Strid  med  Tyskland  vidnede  jo,  til 
liden  Baade  for  os,  mere  om  denne  formelle 
Evne  end  om  praktisk  Statsmandsblik,  —  og 
Islænderne  har  jo,  som  bl.  a.  Njals  Saga  vid- 
ner  om,    fra   Oldtiden   af  været    uovertrufne 

Dyrkere  af  den  rent  formelle  Ret.  Intet  Un- 
der derfor,  at  der  fra  begge  Sider  udfoldedes 
en  Skarpsindighed  i  Argumentationen,  der 
har  gjort  det  islandske  Spørgsmaal  næsten 
ligesaa  vanskeligt  at  finde  Rede  i  som  i  sin 
Tid  det  slesvigske,  med  hvilket  det  jo  ogsaa 
har  ikke  faa  Berøringspunkter. 

Der  skal  derfor  ikke  her  rippes  op  i  dette 
saa  lidenskabeligt  omtvistede  Retsspørgsmaal, 
og  dette  saa  meget  mindre,  som  Spørgmaalet 
om  en  Nations  eller  Nationalitets  Ret  til  selv- 
stændig politisk  Stilling  jo  ikke  er  noget  blot 
formeltretligt   eller  endog  blot  historisk,   men 
tillige    i    høj   Grad   et   nationalt  og   politisk 
Spørgsmaal.      Rent    formelt -retligt    set    har 
nemlig  enhver  i   længere  Tid   uanfægtet  be- 
staaende  Retstilstand,    altsaa    ogsaa   en  rent 
absolutistisk,     alle    moderne    konstitutionelle 
Grundsætninger  og  alle   særnationale  Rettig- 
heder spottende  Retstilstand,  altid  retligt  Krav 
paa  at  respekteres  som  gældende  Ret,    indtil 
den  paa  formelt  gyldig  Maade   ændres   eller 
en  ny  Retstilstand  faktisk  har  afløst  den.   Og 
dette  ganske  uanset   dens   Oprindelse,,  enten 
den  er  blevet  til   ved  Lov  eller  Praxis,   ved 
fri    Anerkendelse    fra  Folkets  Side  eller    fra 
først   af  ved  Vold  eller  Svig  —  ellers  vilde 
næsten  enhver  moderne   Forfatnings  Retsgyl- 
dighed   kunne    omtvistes.      Men    dette    ude- 
lukker ikke,   at  der   fra  en   i  Øjeblikket  un- 
dertrykt eller  ringere  stillet  Nations  Side  un- 
der Henvisning  maaske  til  en  endnu  tidligere 
historisk  Retstilstand    med    fuld    national   og 
politisk  Ret  kan   stilles  Krav   om  Ændring  i 
denne    formelt    bestaaende  maaske  blot   ved 
Tidernes    Ugunst    indførte    Retstilstand.     Og 
føres  dette  Krav  frem   med  tilstrækkelig  Ud- 
holdenhed og  Styrke,    saa   at   det   ikke   kan 
afvises,     da    lader    den    tidligere    bestaaende 
ikke   længer   Anerkendelse   mødende  Ret   sig 
ikke  uforandret  opretholde    blot   ved   Henvis- 
ning til   den  tidligere  formelt  bestaaende  og 
tidligere   uden  Kære   taalte  Retstilstand.    Ret- 
ten er  med  andre   Ord   ikke   blot   noget   en- 
gang for  alle  stivnet  fortidshistorisk,  som  det 


alene    er  Retshistorikerens   Sag    at  granske, 
men  en  stadig  Udvikling  underkastet  levende 
Retsbevidsthed,    der    derfor    bestandig  stiller 
ny  Opgaver  for  Statsmændene*).    Utvivlsomt 
var  nu  Island  under  Enevælden  om  end  med 
Bevarelse  af  sin  Særstilling  som  et  eget  Lov- 
givningsomraade  blevet   styret  som    et    blot 
Lydland   under  Danmark  af  den   enevældige 
danske  Konges  dansk«  Regeringskollegier,  — 
ligesom  ogsaa  Norge,   selvom  dets   Karakter 
som   særligt  Kongerige  aldrig  helt  tabtes  af 
Syne,  baade  før  og  under  Enevælden  faktisk 
styredes   under   et  med,  Danmark  uden   sær- 
lige øverste   Rigsorganer  — ,    og    en   fortsat 
Behandling    af  Island    som   et   blot   Lydland 
under    Danmark,    kunde    derfor   ogsaa   efter 
Grundlovens  Indførelse  formelt  retlig  begrun- 
des   ved  Henvisning    til  Enevældens   Praxis 
og    den    derved    skabte    Retstilstand.     Men 
foruden    at    dette    formelle  Spørgsmaal    dog 
heller    ikke    var    aldeles    klart,    maatte    det 
aabenbart  synes  et  uholdbart  Standpunkt  for 
Halvtresernes  danske  Frihedsmænd,   der  selv 
for  Kongerigets  Vedkommende  havde  brudt 
med   Enevældens  Retstilstand   og   indført   en 
ny  paa  Folkets  Selvbestemmelsesret  hvilende, 
at  de  dog  samtidigt  overfor  Islændernes  na- 
tionale Krav  henviste  til  og   paaberaabte  sig 
—  Absolutismens  Retstilstand!     Og  ligesom 
Normændene  utvivlsomt,  om  Norge  endnu  i 
Fyrrerne  havde  hørt  sammen  med  Danmark, 
overfor    Danmark    vilde    have   krævet    deres 
nationale  Ret,   som  de  i    1814  krævede  det 
overfor   Sverige    uagtet   Kielertraktatens    for- 
melt gyldige  Afstaaelse   af  Norge   til  Sverig, 
saaledes  kan  man  billigvis  ikke   fortænke  Is- 
lænderne i  at  de,    naar   de  følte  sig  stærke 
nok    som    Nation    dertil,    efter    Enevældens 
Ophør  krævede  ikke   at   behandles   som  blot 
Lydland,  selvom  man  kan  finde  adskillige  af 


*)  Det  ejendommelige  næsten  proteusagtige 
i  Rettens  Udvikling  er  bl.  a.  nylig  klart  udviklet 
af  den  fremragende  norske  Retslærde  Hagerup 
I  Afhandlingen  „Det  psykologiske  Grundlag  for 
Retten*  i  Tidsskrift  for  Retsvidenskab  1907  S.  1  fg. 

deres  Fordringer  og  historiske  Paastande  over- 
drevne og  ikke  holdende  for  en  nøjere  Prø- 
velse. 

Hvad  Resultatet  angaar,   maa   det   i  hvert 
Fald  anerkendes,  at  det  islandske  Folk  trods 
dets  Faatallighed  og   i   mange  Aarhundreder 
forsømte  Tilstand  med  stor  Udholdenhed  har 
formaaet  at  opretholde  Kampen  for   dets  po- 
litiske Selvstændighed,   og   lidt  efter  lidt  ad 
fuldstændig   fredelig  Vej   har  evnet   i  Reali- 
teten at  føre  næsten  alle  dets  Krav  igennem. 
Og  man  kan  nu  kun    ønske,    at  Islænderne 
tilfredse  med   det    praktiske  vundne  Resultat 
ikke  for  teoretisk  vil  blive  ved  at  dyrke  de 
Doktriner,    der   har  tjent  dem   som    politisk 
Løftestang  til  at  naa  dette  Maal.    Ikke  heller 
er   der    overfor    den    nu  faktisk    anerkendte 
Retstilstand  Anledning    til  at   søge   at  kaste 
Skylden  paa  den  ene  eller  anden  af  Parterne, 
fordi    dette    Resultat    saa    sent    er    opnaaet. 
Kun  kan  man  ikke   for  begge  Parters  Skyld 
undertrykke  en  Beklagelse  over,    at  det  ikke 
strax  efter  1864  lykkedes  at  samle  Resterne 
af  Danmarks   Rige   ved    fuldud   venskabelige 
Baand,   og  at  Island  ikke  blot  maatte  vente 
indtil  Jubelaaret  1874  med  at   faa   sin  egen 
Forfatning  for  sine  særlige  Anliggender,  men 
ogsaa  lige  til  1903  med  at  faa  den  Styrelse 
i  Landet  selv,   som   det  lige   fra  1851  ved- 
holdende  havde    krævet,    og    som    det  dog 
altsaa  alligevel   nu   til   sidst   har  faaet.     Om 
der  allerede  tidligere  var  grebet   til  f.  Ex.  i 
1867,   da  Enighed   havde  syntes   ikke  altfor 
vanskelig  at  opnaa,   vilde   muligvis  meget  af 
den  Sæd   af  Mistro  til  Danmark   ikke    være 
voxet    op    paa    Island,    der   nu   saa    frodigt 
groede  frem  i  de  lange  Aar  lige  til   1903,  og 
som   desværre    endnu   synes    at    have   altfor 
let  ved  at  faa  Spirekraft  igen. 


Islands  nuværende  særlige  Forfatning  hvi- 
ler paa  tre  Hovedpiller:  Loven  om  Islands 
forfatningsmæssige  Stilling  i  Riget  af  2  Ja- 
nuar 1871,  Forfatningsloven  for  Islands  sær- 


lige Anliggender  af  5   Januar    1874  og  nu 
Forfatningsloven  om  Ændring  i  den  islandske 
Forfatningslov  af  3  Oktober  1903.    Af  disse 
fastlaar    den   første  Islands  Stilling  som  en 
uadskillelig  Del  af  den  danske  Stat  med  sær* 
lige    Landsrettigheder    og    opregner    derefter, 
hvilke  Islands  særlige  Anliggender   er,   hvor- 
hos den,  hvad  der  var  den  første  Betingelse 
for  Islands  Selvstyre,  afvikler  alt  tidligere  fi- 
nansielt Mellemværende  mellem  Island  og  Stats- 
kassen ved  Fastsættelsen  af  et  midlertidigt  (nu 
ophørt)  og  et  vedvarende  Tilskud  af  Statskassen 
paa  60,000  Kr.  til  Islands  særlige  Fornødenhe- 
der. Den  anden  Lov,  Forfatningsloven  af  1874, 
gav   det   tidligere   blot   raadgivende  Alting   i 
Forening  med  Kongen  fuld  lovgivende  Myn- 
dighed i  alle  Islands  særlige  Anliggender  og 
indsatte  en  øverste  lokal  Styrelse,  Landshøv- 
dingen,   der  dog  stod  under  den  danske  Mi- 
nister for  Island,  hvis  Portefølje  faktisk  altid 
var  forbundet  med  den  danske  Justitsministers. 
Den   tredje  Lov   endelig,    Forfatningloven  af 
1903    har    skænket    Island    en    selvstændig 
Islandsk  talende  Minister,   der  bor  i  Reykja- 
vik og  møder  i  Altinget  og  kun  med  Mel- 
lemrum   rejser    til   Kjøbenhavn    for  i   Stats- 
raadet  at  forelægge  Kongen  de  islandske  Re- 
geringsakter. 

Disse  tre  islandske  Hovedloves  Tilblivelse 
har  imidlertid  været  af  meget  forskellig  Art. 
Loven  af  1871  blev,  da  man  fra  dansk 
Side  efter  de  mange  frugtesløse  Forhandlinger 
med  Island  havde  opgivet  at  naa  til  Enighed 
med  dette  Land,  og  en  Løsning  af  Spørgs- 
maalet  dog  blev  mer  og  mere  paatrængende, 
givet  som  ensidig  dansk  Lov  alene  af  Kon- 
gen og  den  danske  Rigsdag,  uden  at  Al- 
tingets Raad  paany  blev  indhentet  og  imod 
Altingets  Ønsker.  Forfatningsloven  af  1874 
er  givet  af  Kongen  alene  ligesom  den  første 
danske  Grundlov  „af  fri  Magtfuldkommenhed a 
og  „som  en  endelig  Forfatningslov"  (Kund- 
gørelse af  14.  Februar  1874),  skænket  Island 
ved  dets  Tusindaarsfest  efter  Altingets  Op- 
fordring   omend    ingenlunde    helt    efter    dets 

Ønsker.  Og  endelig  Forfatningsændringen  af 
1903  er  efter  Regeringens  Forslag  vedtaget 
saa  godt  som  fuldkommen  enstemmig  af 
Altinget  i  Overensstemmelse  med  den  island- 
ske Forfatningslovs  Regler  for  Forfatnings- 
ændringer. De  to  sidste  Loves  Retsgyldighed 
har  aldrig  været  omtvistet  og  har  aldrig  kunnet 
blive  det.  Derimod  har  Retsgyldigheden  af 
Ix>ven  af  1871  som  givet  alene  af  dansk 
Lovgivningsmyndighed  i  alt  Fald  tidligere 
været  bestridt  fra  islandsk  Side,  saaledes  al- 
lerede af  Altinget  i  1871.  Om  Anfægtelse 
af  denne  Lovs  Retsgyldighed  kan  der  imid- 
lertid i  alt  Fald  ikke  længer  vel  være  Tale. 
Thi  ikke  alene  hviler  Udviklingen  af  hele 
Islands  Forfatningsliv  efter  1871  paa  denne 
Lovs  Adskillelse  mellem  Rigets  almindelige 
og  Islands  særlige  Anliggender,  men  Forfat- 
ningsloven af  1874,  hvorpaa  hele  Altingets 
lovgivende  Myndighed  beror,  henviser  i  dens 
§  l  udtrykkeligt  til  Loven  af  1871  og  for- 
udsætter altsaa  nødvendigt  denne  Lovs  Gyl- 
dighed, og  den  i  1903  af  Altinget  og  Is- 
lænderne selv  vedtagne  Forfatningsændring 
ikke  blot  stadfæster  ved  paa  visse  Punkter 
at  ændre  Forfatningsloven  af  1874  denne 
Forfatningslovs  øvrige  Indhold,  men  den  hen- 
viser ogsaa  selv  i  den  ny  §  8  udtrykkeligt 
til  Loven  af  1871  og  anerkender  saaledes 
endnu  engang  dens  Gyldighed  som  Retsfun- 
dament  for  Island.  Herefter  turde  da  en  yder- 
ligere Drøftelse  af  Spørgsmaalet  om  denne 
Lovbestemmelses  Gyldighed  sikkert  være  ør- 
kesløs. 

Alligevel  maa  det  i  høj  Grad  beklages,  at 
Loven  af  1871  paa  Grund  af  Tidernes  Ugunst 
—  hvem  der  nu  end  historisk  bærer  Skyl- 
den —  blev  til  ved  ensidig  dansk  Lovgiv- 
givningsakt  uden  foregaaende  Overenskomst 
med  Island,  en  Tilblivelsesmaade,  der,  ganske 
bortset  fra  Spørgsmaalet  om  det  rent  formelt 
retmæssige  ,unægtelig  maatte  synes  saa  meget 
mere  ubillig,  som  Loven  tillige  ensidigt  af- 
gjorde det  i  saa  høj  Grad  omtvistede  finan- 
sielle Mellemværende  mellem  den  danske  Stats- 


kasse og  Island,  altsaa  afgjorde  dette  dog 
utvivlsomt  to  Parter  berørende  Spørgsmaal 
uden  Hensyn  til  den  anden  Parts  Protest. 
Thi  det  er  navnlig  paa  denne  Lovens  en- 
sidige Vedtagelse  fra  dansk  Side,  at  Islæn- 
derne endnu  i  Aaret  1907  støtter  Ønsket 
om  en  Revision  af  denne  Lov  og  dermed 
Kravet  om  en  ny  Overvejelse  og  Opgørelse 
af  det  statsretslige  Forhold  mellem  Island  og 
Danmark. 


Det  har  sine  Vanskeligheder  efter  de  spredte 
Antydninger,  der  foreligger,  at  blive  fuldt 
klar  over  Rækkevidden  af  de  islandske  Kære- 
maal  og  Ønsker.  Naar  man  bortser  fra  de 
videstgaaende,  der  mer  eller  mindre  aabenlyst 
tenderer  imod  en  ligefrem  Løsrivelse  fra  Dan- 
mark, men  som  sikkert  endnu  kun  har  ringe 
Kurs  paa  Island  —  om  de  overhovedet  der 
tages  for  Alvor  — ,  turde  de  islandske  Øn- 
sker nærmest  gaa  ud  paa  en  Revision  af 
Loven  af  1871,  hvorved  flere  af  dens  en- 
kelte Bestemmelser  noget  ændres,  men  hvor- 
ved navnlig  hele  Forholdet  til  Danmark  grund- 
lægges fra  nyt  af  som  bygget  paa  fri  Over- 
enskomst og  sikres  mod  ensidig  Ændring  fra 
dansk  Side,  hvad  der  nu  formenes  at  mangle 
retlig  betryggende  Garantier  imod.  Og  der- 
næst høres  der  ogsaa  ofte  Klage  over,  at 
den  islandske  Ministers  Stilling  i  det  danske 
Statsraad  ikke  er  fuldt  klar,  idet  man  navn- 
lig finder  det  imod  den  sidste  Forfatnings- 
ændrings Forudsætninger,  at  den  islandske 
Ministers  Udnævnelse  kontrasigneres  af  den 
danske  alene  for  Rigsdagen  ansvarlige  Kon- 
sejlpræsident.  Yderligere  Ønsker,  f.  Ex.  om 
Optagelsen  af  Islands  Navn  i  Kongens  Titel, 
eller  om  en  vis  Medbestemmelsesret  ved  de 
fælles  Rigsanliggenders  Afgørelse,  hvilke  jo 
nu  henligger  under  Kongen  og  Rigsdagen 
alene  —  til  Gengæld  yder  saalænge  Is- 
land heller  ikke  noget  som  helst  Bidrag  til 
Rigets  almindelige  Fornødenheder  — ,  er  vel 
ogsaa    komne    frem,    men    de  foran   nævnte 

turde  sikkert  være  de  principale*).  Da  en 
rolig  Drøftelse  af  disse  Spørgsmaal  kun 
kan  tjene  til  Opnaaelse  af  den  venskabe- 
lige indbyrdes  Forstaaelse  om  det  dansk-is- 
landske Mellemværende,  som  ønskes  ikke  blot 
fra  dansk,  men  sikkert  ogsaa  overvejende 
fra  islandsk  Side,  skal  jeg  knytte  nogle  Be- 
mærkninger hertil,  som  i  hvert  Fald  dikteres 
af  en  oprigtig  Bestræbelse  for  at  se  muligst 
uhildet  paa  dette  lige  saa  kildne  som  ind- 
viklede Forhold. 


Der  er,  som  allerede  tidligere  udtalt,  sik- 
kert nu  kun  Grund  til  at  beklage,  at  Loven 
af  1871,  der  ved  at  skille  mellem  særligt  og 
fælles  i  Virkeligheden  danner  Grundvolden 
for  hele  Islands  nuværende  forfatningsretlige 
Stilling,  ikke  i  sin  Tid  blev  til  ved  lykkelig 
Overenskomst  mellem  den  danske  Rigsdag  og 
Altinget,  der,  skønt  det  da  retligt  kun  havde 
raadgivende  Stemme,  maatte  siges  at  repræ- 
sentere det  islandske  Folks  Ønsker.  Sket  er 
imidlertid  sket,  og  nu,  da  saa  lang  Tid  er 
henrundet  og  denne  Lov  trods  dens  ensidige 
Udspring  har  vist  sig  i  Stand  til  at  bære  en 
Udvikling  af  Islands  Selvstyre,  som  sikkert 
ingen  vilde  ønske  skruet  tilbage,  og  da  Lo- 
vens Retsgyldighed  som  anført  i  alt  Fald 
ikke  længer  praktisk  kan  anfægtes,  maa  man 
dog  uvilkaarlig  spørge,  om  en  Revision  af 
denne  Lov  virkelig  skulde  være  nødvendig 
alene  fordi  den  i  sin  Tid  blev  til  paa  en 
Maade,  man  utvivlsomt  nu  ikke  vilde  slaa 
ind  paa  overfor  Island?  For  en  praktisk 
Betragtning  synes  det  i  hvert  Fald  først  og 
fremmest  at  maatte  være  det  afgørende  ved 
Spørgsmaalet  om  en  Lovs  Revision,  om  Lo- 
ven har  virket  og  virker  heldigt  og  om  dens 
Gyldighed  er  anerkendt,  men  ikke  om  Loven 


oprindelig  blev  til  paa  en  mere  eller  mindre 
formelt-heldig  Maade.  Skulde  alle  Europas 
nugældende  Forfatninger  tages  op  til  Revision 
og  omgøres,  mod  hvis  fulde  formeltgyldige 
Tilblivelse  der  kunde  rejses  grundet  Tvivl, 
hvilke  Forfatninger  blev  da  tilbage? 

Nu  gøres  der  ganske  vist  gældende,  og 
dette  synes  en  vægtigere  Anke,  at  da  Loven 
af  1871  ikke  er  givet  som  en  fri  Forbunds- 
lov ved  Akter  baade  af  islandsk  og  dansk 
Lovgivningsmagt,  yder  dens  Tilblivelse  ingen 
Garantier  mod  ensidig  Tilbagetagelse  fra  dansk 
Side,  og  det  henvises  her  til,  at  det  ogsaa 
virkelig  er  hævdet  i  danske  Statsretsfremstil- 
linger,  at  ligesom  denne  Lov,  paa  hvilken 
hele  Islands  Forfatning  hviler,  er  givet  som 
ensidig  dansk  Lov,  saaledes  kan  den  retligt 
ogsaa  naarsomhelst  ændres  eller  ophæves  ved 
en  ensidig  dansk  Lov,  uden  at  Altingets 
Samtykke  kræves.  Unægtelig  er  denne  Lære 
opstillet  og  forsvares  af  ansete  danske  Rets- 
lærde*). Men  for  det  første  er  hele  denne 
Lære  i  sig  selv  næppe  uangribelig.  Det  kan 
nemlig  vel  ved  første  Øjekast  synes  en  Selv- 
følge, at  den  Magt,  der  har  givet  Loven,  og- 
saa igen  naarsomhelst  kan  forandre  og  op- 
hæve den.  Men  ogsaa  kun  ved  første  Øje- 
kast. At  Tro  og  Love  bør  holdes,  gælder 
nemlig  ogsaa  Stater.  Og  ligesom  Staten 
utvivlsomt  overfor  andre  Stater  kan  binde 
sig  til  ikke  ensidigt  at  ændre  visse  af  sine 
Love,  hvorfor  skulde  Staten  ikke  ogsaa  over- 
for en  særlig  Statsdel,  der  indtager  en  selv- 
stændig Stilling  i  Riget,  kunne  binde  sig 
ved  forfatningsmæssige  Tilsagn,  der  udelukker 
Staten  fra  ensidig  Ændring  af  den  det  sær- 
lige Land  skænkede  Forfatning**)?  Og  kunde 
den  suveræne   enevældige  Konge  utvivlsomt 


*)  Disse  Krav  er  særlig  klart  fremførte  i  to 
Artikler:  „Hvad  vi  vil"  i  „Politiken*  for  26—27 
Juli  1906  af  Altingsmand,  Redakter  Skuli  Tho- 
roddsen,  der  dog  vel  her  taler  nærmest  paa  den 
islandske  Oppositions  Vegne. 


*)  Saaledes  baade  af  Matzen  og  Goos,  se  Mat- 
zen, Statsforfatningsret  IS.  241  og  Goos  og  Han- 
sen, Statsret  S.  308. 

*")  Dette  sidste  antages  saaledes  f.  Ex.  af  Jel- 
linek  med  Hensyn  til  Finland  og  Kroatien,  skent 
han  ikke  betragter  disse  Lande  som  Stater,  jvlr. 
ogsaa  Getz  og  nu  nylig  Kohler. 

binde  sig  ved  den  af  ham  i  Lovsform  givne 
Forfatning,  f.  Ex.  Junigrundloven,  hvorfor 
da  ikke  ogsaa  Arvetageren  af  hans  Suve- 
rænitet, Kongen  og  Rigsdagen?  Men  at  nu 
den  danske  Lovgivningsmagt  trods  Loven  af 
1871,  hvorved  Island  blev  anerkendt  som 
en  Statedel  med  „særlige  Landsrettigheder", 
og  hvorved  disse  Anliggender  blev  slaaet 
fast  som  Islands  særlige  Anliggender,  allige- 
vel skulde  have  forbeholdt  sig  at  kunne  og- 
saa fremtidigt  lovgive  paa  egen  Haand  om 
disse  Islands  særlige  Landsrettigheder,  det 
turde  dog  paa  Forhaand  have  Formodningen 
imod  sig.  Og  naar  man  endog  —  med 
stræng  logisk  Konsekvens  forøvrigt  —  har 
hævdet  selv  med  Hensyn  til  Bestemmelsen  i 
Lovens  §  2,  der  udtaler,  at  der  ikke  vil 
blive  stillet  noget  Krav  til  Island  om  Bidrag 
til  Rigets  almindelige  Fornødenheder,  saa- 
længe  Island  ikke  er  repræsenteret  i  Rigs- 
dagen, samt  at  Spørgsmaalet  om  Islands  Re- 
præsentation i  Rigsdagen  kun  kan  afgøres 
ved  en  baade  af  Rigets  almindelige  og  Is- 
lands særlige  Lovgivningsmagt  vedtagen  Lov, 

—  naar  man  endogsaa  her  har  hævdet,  at 
selv  dette  saa  formeligt  givne  Tilsagn  til  Is- 
land kan  tages  tilbage  ved  en  ny,  ensidig 
dansk  Lov*),  —  hvorved  jo  hele  Bestem- 
melsen synes  at  blive  enten  meningsløs  eller 
en  utænkelig  Tvetvungethed   fra  dansk  Side, 

—  saa  viser  det  kun,  paa  hvilke  svage  Fød- 
der hele  Teorien  staar. 

Men  selvom  denne  Teori  var  mere  uan- 
gribelig end  den  er,  vilde  den  dog  kun  være 
en  saadan  blot  og  bar  formel  Teori,  som 
hin  engelske,  hvorefter  det  britiske  Rigs- 
parlament  formelt  retligt  set  naarsomhelst 
kan  tilbagetage  de  ved  ensidige  engelske 
Love  givne  Forfatninger  for  Kanada  og  Au- 
stralien.    Men  ikke   desto   mindre  falder  det 


*)  Saaledes  Matzen,  anf.  St.  S.  241-  Senere 
hen,  S.  242,  synes  Forf.  selv  dog  at  nære  Tvivl, 
om  ikke  alligevel  i  alt  Fald  §  2,  andet  Stykke, 
maa  have  begrænset  den  danske  Lovgivningsmagts 
fri  Ændringsret. 


ikke  de  praktiske  og  selvfølende  Kanadiere 
eller  Australiere  ind  af  den  Grund  at  forlange 
en  ny  Forbundspagt  oprettet,  thi  de  ved,  at 
en  slig  Tilbagetagelse  eller  Ændring  af  deres 
Forfatning  imod  deres  Ønsker  ligger  ganske 
udenfor  de  praktiske  Muligheders  Verden. 
Og  hvorfor  skulde  da  ikke  ogsaa  Islænderne 
kunne  hæve  sig  til  en  lignende  praktisk  og 
selvtillidsfuld  Betragtning,  da  det  dog  i  mindst 
lige  saa  høj  Grad  ligger  udenfor  det  tænke- 
lige, at  Danmarks  Konge  eller  Rigsdag  skulde 
kunne  tænke  paa  uden  Islands  Minde  at  af- 
korte Island  mindste  Gran  af  dets  en  Gang 
tilstaaede  særlige  Landsrettigheder?  Men  des- 
uden, hvis  man  ikke  har  Tro  til  at  et  Folk 
vil  føle  sig  bundet  ved  dets  ensidige  Løfter, 
hvorfor  skulde  da  et  Løfte  i  Overenskomstens 
Form  binde  stærkere  ?  —  At  Overenskomster 
ogsaa  de  højtideligste  statsretlige  og  folke- 
retlige lige  saa  vel  som  ensidige  Løfter  kan 
brydes,  hvor  Viljen  og  Magten  er  dertil,  og 
at  da  selv  de  utvetydigste  Ord  kan  fortolkes 
efter  Ønske,  derpaa  behøver  der  næppe  at 
anføres  Exempler. 

Men  naar  saaledes  ingen  i  Danmark  tæn- 
ker paa  Ændring  i  Islands  statsretslige  Stil- 
ling uden  Islands  fri  Samtykke,  da  er  Island 
jo  faktisk,  hvad  dets  særlige  Landsrettigheder 
angaar,  anerkendt  som  frit  Forbundsland  i 
den  Betydning,  som  praktisk  alene  har  In- 
teresse, nemlig  med  Henblik  paa  en  fremtidig 
Ændring  i  Islands  Stilling.  Men  hvorfor  da 
af  blot  teoretiske  Grunde  kræve  en  Gentagelse 
eller  mulig  Omskrivning  af  §  1  i  Loven  af 
1871,  hvorefter  Island  er  en  uadskillelig  Del 
af  den  danske  Stat  med  særlige  Landsrettig- 
heder? Thi  naar  man  synes  at  have  taget 
Anstød  af  Ordene  „uadskillelig  Del  af  den 
danske  Stat"  og  deri  fundet  noget  mod  Is- 
lands Karakter  af  „frit  Forbundsland"  stri- 
dende, da  er  dette,  —  naar  Forbund  da 
ikke  i  separatistisk  Forstand  forstaas  som  lig 
Personalunion  —  slet  ikke  Tilfældet.  Thi 
frivilligt  indgaaede  Overenskomster  og  Forbund 
skulde  jo  netop  holdes,   og  de   enkelte  Dele 

af  en  Skat  kun  derfor  ikke  frit  ensidigt  skille 
sig  ud  af  Statshelheden,  selvom  Statsforbin- 
delsen  oprindelig  er  blevet  til  ved  frit  For- 
bund, —  hvilket  paa  uforglemmelig  Maade 
historisk  blev  slaaet  fast  ved  den  blodige 
nordamerikanske  Secessionskrig,  ligesom  jo 
ogsaa  nylig  Norge  i  1905  nødtes  til  i  alt 
Fald  formelt  at  indhente  Sveriges  Samtykke 
til  Udtrædelse  af  Unionen.  Og  at  Ordet 
„  uadskillelig a  udelukker  at  betragte  Island 
som  saa  løst  knyttet  til  den  danske  Stat  som 
f.  Ex.  Kolonierne  og  Grønland,  kan  dog 
ikke  være  nedsættende  for  Island.  Ogsaa 
Ordene  „Del  af  den  danske  Stat*  er  valgte 
med  den  videste  Rummelighed,  idet  de  en- 
kelte Dele  af  en  Stat  jo  kan  indtage  en  me- 
get forskellig  statsretlig  Stilling,  og  der  jo  som 
bekendt  endog  gives  Stater,  Forbundsstaterne, 
hvis  enkelte  Dele  selv  er  Stater.  Men  da 
Ordene  i  §  1  saaledes  er  valgte  med  lykke- 
lig Takt,  hvorfor  da  ikke  blive  ved  den  en- 
gang saa  heldigt  fundne  Formulering  af  Is- 
lands Stilling  i  Riget  —  en  Formulering,  der 
tilmed  ikke  blot  delvis  er  foreslaaet  fra  is- 
landsk JSide,  men  ogsaa  gentagne  Gange 
faktisk  er  vedtagen  af  Altinget*). 


Derimod  maa  det  naturligvis  erkendes,  at 
flere  af  de  enkelte  Bestemmelser  i  Loven  af 
1871  mulig  med  Føje  bør  tages  op  til  Revision, 
men  dette  vilde  utvivlsomt  kunne  ske  uden 
at  hele  Islands  statsretslige  Stilling  blev  reelt 
taget  op  til  fuldstændig  ny  Overvejelse.  Naar 
saaledes  det  faste  aarlige  Tilskud  af  Stats- 
kassen fra  islandsk  Side  ønskes  konverteret 
til  et  Beløb  udbetalt  engang  for   alle   i  uop- 


*)  Saaledes  baade  i  1867  og  1869.  Ordene 
„med  særlige  Landsrettigheder"  tilfejedes  i  1867 
af  Altinget,  der  ievrigt  kun  i  den  islandske  Over- 
sættelse rettede  det  Ord,  hvormed  „den  danske 
Stat*  var  oversat  (Danmerkur  riki)  til  ,,Danavelditf 
for  at  antyde,  at  Island  ikke  var  en  Del  af  Konge- 
riget (Danmarks  Rige)  men  af  den  danske  Stat  i 
videre  Forstand,  der  for  1864  ogsaa  omfattede 
Hertugdømmerne. 


sigelige  Statsobligationer,  fordi  Formen  af 
aarligt  Tilskud  synes  stødende  for  Islænderne, 
der  betragter  Tilskudet  som  en  simpel  Er- 
statning for  de  i  sin  Tid  fra  islandske  Kilder 
i  den  danske  Statskasse  indgaaede  Midler, 
da  vilde  dette  Ønske  jo  eventuelt  kunne 
imødekommes  ved  en  blot  partiel  Ændring  af 
Loven  af  1871.  Det  samme  gælder  sikkert 
ogsaa  Spørgsmaalet  om  Reglen  i  §  3,  hvor- 
efter alene  Islands  særlige  Anliggender  op- 
regnes, —  og  som  iøvrigt  oprindeligt  netop 
skyldes  et  Ønske  fra  islandsk  Side  *)  —  bør 
erstattes  af  en  Opregning  af  de  fælles  Stats- 
anliggender, saa  at  de  ikke  nævnte  bliver 
særlige.  Af  synderlig  praktisk  Betydning  er 
dette  sidste  Spørgsmaal  dog  næppe.  Thi 
paa  den  ene  Side  har  den  nuværende  Op- 
regning næppe  voldet  væsentlige  Tvivl,  og 
paa  den  anden  Side  vil  man  ved  ingen  Op- 
regning helt  kunne  afskære  al  Tvivl,  da  ny 
Forhold  altid  i  Tidens  Løb  vil  kunne  op- 
komme, som  Lovgiverne  i  Øjeblikket  ikke 
drømme  om,  jvfr.  f.  Ex.  nylig  Telegrafsagen 
hvor  Praxis  dog  let  kom  over  Vanskelig- 
heden, thi  da  det  ny  Forhold  krævede  Be- 
villing baade  af  Rigsdagen  og  Altinget,  var 
det  en  Selvfølge,  at  dette  maatte  ordnes  ved 
fælles  Overenskomst.  Iøvrigt  maa  det  heller 
ikke  glemmes,  at  selv  et  principielt  fuld- 
kommen særlig  islandsk  Forhold  f.  Ex.  Fiske- 
riet paa  Island  kan  have  Sider,  der  berører 
fælles  Statsinteresser,  forsaavidt  nemlig  Dan- 
mark, der  har  Ansvaret  for  Søpolitiet  og 
Forholdet  til  Udlandet  naturligt  maa  kunne 
kræve,  at  danske  Indfødtes  lige  Ret  til  Fi- 
skeri paa  Island  og  fremmedes  traktatmæs- 
sige Rettigheder    ikke   krænkes.     Ogsaa  Øn- 


*)  Det  danske  Regeringsudkast  af  1867  op- 
regnede nemlig  i  §  3  kun  de  fælles  Anliggender. 
Dette  kritiseredes  imidlertid  som  uheldigt  af  Al- 
tinget, der  derfor  fejede  en  Opregning  af  de  sær- 
lige Anliggender  til,  og  Regeringen  viste  sig  da 
fejelig  overfor  Altinget  ved  i  1869  at  opgive  Op- 
regningen af  de  fælles  Anliggender.  Nu  enskes 
altsaa  dette  igen   først  tilbage  fra  Islandsk  Side. 

skerne  om  Islands  Nævnelse  i  Kongens  Titel, 
om  en  særlig  lokal  Indfødsret,  der  naturlig- 
vis ikke  tildelte  eller  mindskede  Rigets  al- 
mindelige Indfødsret  m.  m.,  vil  kunne  være 
Genstand  for  særlig  Ordning.  Ja,  selv  saa- 
danne  videregaaende  Ønsker,  som  det,  der 
dog  sikkert  i  Øjeblikket  kun  er  Fremtids- 
musik, om  Islands  Deltagelse  i  de  fælles 
Anliggenders  Afgørelse  —  og,  hvad  natur- 
ligvis nødvendigt  maa  følge  dermed,  Islands 
Deltagelse  i  de  fælles  Statsbyrder,  —  vilde, 
da  dette  Forhold  netop  i  Loven  at  1871  er 
udskudt  til  Afgørelse  ved  særlig  Lov,  i  og 
for  sig  kunne  drøftes  uden  en  Revision  fra 
Roden  af  og  Ændring  af  hele  Retsgrundlaget 
for  Islands  Stilling  i  det  danske  Rige. 

Thi  hvad  der  bør  gøre  varsom  med  uden 
aldeles  tvingende  Grund  at  gaa  til  en  slig 
fuldstændig  Revision,  er  de  mange  vanske- 
lige statsretlige  Spørgsmaal,  der  da  uund- 
gaaelig  strax  vil  melde  sig,  navnlig  med 
Hensyn  til  den  øverste  islandske  Regerings- 
leders eller  Ministers  Ansvarlighed,  og  som 
i  samme  Grad  er  kildne  og  vanskelige  at 
røre  ved,  som  de  overvejende  er  af  rent 
teoretisk  Betydning.  Spørgsmaalet  om  flere 
Nationers  eller  selvstændige  Statsdeles  For- 
bindelse til  et  statsretligt  Hele,  saaledes  at 
de  enkelte  Deles  Selvstændighed  kommer  til 
deres  Ret,  hører  til  Statskunstens  allervan- 
skeligste Problemer,  særligt,  hvor  den  ene 
Statsdel  er  væsentlig  mægtigere  end  den 
anden  og  derfor  kræver  Hegemoniet.  Man 
behøver  blot  at  nævne  Navnene:  Finland- 
Rusland,  Norge-S verig ,  Østrig-Ungarn,  Kro- 
atien-Ungarn og  Irland-England  for  at  frem- 
mane Spørgsmaalet  i  dets  fulde  Alvor, 
Danmark,  som  har  maattet  lide  nok  for 
Spørgsmaalet  Slesvig-Danmark,  bør  derfor 
ikke  igen  letsindigt  kaste  sig  ud  i  Spørgs- 
maalet Island-Danmark,  selv  dette  ikke  i 
Øjeblikket  synes  at  frembyde  lignende  Farer- 
Thi  dette  Spørgsmaal  synes  jo  nu  omsider 
efter  saa  mange  Anstrængelser  ført  til  en 
næsten   endelig   og   i  alt  Fald  tilsyneladende 


lykkelig  Løsning:  en  islandsk  Forfatningslov 
vedtaget  saa  godt  som  enstemmigt  paa  Is- 
land. For  den,  der  tilbunds  har  gransket 
den  mer  end  halvhundrede  Aar  lange  islandske 
Forfatningskamp,  vilde  det  derfor  let  synes 
et  virkeligt  Sisyfosarbejde  nu  at  lade  Stenen 
ligesom  den  efter  flere  Menneskealdres  An- 
strængelser omsider  er  ført  op  næsten  lige 
til  Bjærgets  Top,  igen  rulle  tilbage  for  at 
begynde  forfra  ved  Bjærgets  Fod. 


Sandt  nok  at  Toppen:  fuld  Tilfredshed 
fra  Islændernes  Side,  endnu  ikke  helt  er 
naaet  —  om  den  overhovedet  kan  naas! 
Man  har  saaledes  fra  Island  hørt  Klage  — 
saa  besynderligt  det  lyder  —  over,  at  Islæn- 
derne i  nogen  Maade  skulde  være  ført  bag 
Lyset  ved  Forfatningsændringen  i  1903, 
fordi  denne  bestemmer  i  sin  ny  §  1,  at  den 
Islandske  Minister  skal  møde  i  det  danske 
Statsraad,  og  det  er  sagt,  at  Justitsminister 
Alberti  som  Minister  for  Island  her  har  øvet 
et  Pres  paa  eller  endog  „løbet  om  Hjør- 
net" med  Islænderne.  Rigtigt  er  det,  at 
Spørgsmaalet  om  den  islandske  Ministers 
Stilling  til  det  danske  Statsraad  har  været 
et  af  de  gamle  Stridspunkter  lige  siden 
Forfaningen  af  1874,  hvorom  den  danske 
Regering  og  Altinget  tidligere  aldrig  har 
kunnet  blive  enige.  Men  nu  i  1903  opnaa- 
edes  virkelig  denne  Enighed,  som  det  oftest 
gaar,  ved  et  Kompromis:  Islænderne  fik  den 
i  Reykjavik  bosatte,  alene  for  Altinget,  ikke 
for  Rigsdagen  mødende  islandske  Minister, 
mod  til  Gengæld  at  give  efter  for  den  dan- 
ske Regerings  Fordring  om  Ministerens  Møde 
med  Mellemrum  i  Rigets  fælles  Statsraad. 
Det  hedder  med  rene  Ord  i  den  nye  Forfat- 
ningslov i  dens  allerførste  Paragraf  om  den 
ny  islandske  Minister,  at  han  skal  være  bo- 
sat i  Reykjavik,  men,  saa  ofte  det  er  nød- 
vendigt, begive  sig  til  Kjøbenhavn  for  i 
Statsraadet*)   at   forelægge   Kongen  Love  og 


*)  Udhævet  her. 

vigtige  Regeringsforanstaltninger" .  Denne 
Forfatningslov,  der  indeholder  denne  utvety- 
dige Bestemmelse,  og  som  iøvrigt  er  ganske 
kort,  blev  i  1902  paa  Island  vedtaget  en- 
stemmigt af  begge  Altingets  Afdelinger,  og 
efter  at  yderligere  Vælgernes  *  Mening  var 
æsket  ved  Opløsning  af  Altinget,  blev  den  i 
1903  paany  uforandret  vedtaget  af  Altinget 
med  alle  Stemmer  mod  en,  hvis  afvigende 
Afstemning  netop  motiveredes  ved  Misnøje 
med  Bestemmelsen  om  Statsraadet.  Paa 
mere  bindende  Maade  kan  dog  en  Bestem- 
melse næppe  blive  vedtaget!  At  der  derefter 
—  endog  kun  et  Par  Aar  efter!  —  fra  Is- 
lands Side  skulde  kunne  rejses  nogen  Ind- 
sigelse imod  eller  rokkes  ved  den  Islandske 
Ministers  Stilling  i  det  danske  Statsraad,  er 
derfor  en  ganske  umulig  Tanke,  der  i  Virke- 
ligheden vilde  indeholde  en  Fornærmelse  saa- 
vel  mod  Islændernes  Intelligens  som  mod 
deres  Ordholdenhed.  Og  der  er  da  sikkert 
ogsaa  her  kun  Tale  om  et  Angrebsvaaben, 
som  den  islandske  Opposition  har  ment  at 
kunne  bruge  ikke  just  overfor  Danmark,  men 
muligt  overfor  det  hjemlige  islandske  Rege- 
ringsparti. 

Almindeligere  Misnøje  synes  det  derimod 
at  have  vakt  paa  Island,  at  den  nuværende 
islandske  Minister  Hannes  Hafsteins  Udnæv- 
nelse i  1 904  skete  under  Kontrasignatur  ikke  af 
den  tidligere  islandske  Minister,  Justitsmini- 
ster Alberti,  men  af  Konsejlpræsidenten, 
Deuntzer.  Men  heller  ikke  dette  dog  væ- 
sentlig [blot  formelle  Spørgsmaal  synes  der 
at  kunne  tillægges  megen  Vægt.  Thi  efter 
at  Kongen  i  Statsraadet  den  24.  Maj  1905 
har  afgivet  det  højtidelige  Tilsagn,  at  For- 
handlingerne paa  Rigsdagen  ikke  længer 
er  medbestemmende  ved  Spørgsmaalet  om  et 
Skifte  af  Islands  Minister  bør  finde  Sted, 
synes  Spørgsmaalet  om  Kontrasignaturen  ved 
Ministerens  første  Udnævnelse  at  synke  ned 
til  en  mere  underordnet  Form.  Thi  alt  i  Fald, 
saasnart  den  undertegnende  Konsejlspræsi- 
dent  er  afgaaet  —  hvad  jo  allerede  har  væ- 


ret Tilfældet  med  Konsejlspræsident  Deuntzer. 
—  kan  han  dog  utvivlsomt  i  alt  Fald  ikke 
mere  bære  noget  Ansvar  for  den  island- 
ske Ministers  Politik,  og  synderlig  politisk 
Garanti  afgiver  derfor  hans  Kontrasignatur 
ikke.  Og  omvendt,  selvom  Konseilspræsi- 
denten som  Symbol  paa  Rigsenheden  under- 
skriver den  islandske  Ministers  Udnævnelse, 
bærer  dog  denne  sidste  selv  strax  fra  sin 
Udnævnelse  det  fulde  politiske  Ansvar  over- 
for Altinget  —  ogsaa  for  sin  Udnævnelse, 
thi  Ansvaret  er  jo  aldeles  ikke  knyttet  alene 
til  den  formelle  Kontrasignatur.  Nogen  større 
Realitet  er  det  derfor  ikke  let  at  øjne  i  hele 
dette  paa  Island  saa  lidenskabeligt  drøftede 
Kontrasignaturspørgsmaal. 


Men  selv  om  saaledes  —  trods  Forfat- 
ningsloven af  1903  —  endnu  ikke  fuld 
Enighed  er  opnaaet,  er  det  dog  noget  ganske 
andet  i  Stedet  for  at  søge  at  enes  om  en 
Udjævning  af  de  endnu  bestaaende  mindre 
Divergenser  at  kaste  det  hele  saa  møjsom- 
meligt vundne  Retsgrundlag  til  Side  og  slaa 
alle  Døre  op  paa  vid  Gab  for  hvilkesomhelst 
ny  Muligheder.  Thi  skal  der  først  paa  helt 
bar  Bund  aabnes  Forhandlinger  om  en  helt 
ny  Forbundspagt,  og  skal  ingen  af  Parterne 
være  bundne  engang  ved  enstemmige  Vedta- 
gelser for  kun  et  Par  Aar  tilbage,  da  melder  sig 
strax  blandt  maaske  mange  andre  ny  Mulig- 
heder f.  Ex.  Tanken  om  Indførelsen  af  et 
helt  nyt  Jarlestyre  i  Stedet  for  det  nu- 
værende Ministerstyre.  Tanken  om  en  af 
Kongen  udnævnt  dansk  Jarl,  der  boende 
paa  Island  skulde  udøve  den  danske  Kon- 
ges Prærogativer  under  Medvirkning  alene 
af  islandske  Ministre,  ansvarlige  alene  for 
Altinget,  har  fra  gammel  Tid  været  en 
yndet  Tanke  paa  Island  og  dukker  stadig 
op   paany*).     Og   nylig  synes  denne  Tanke 


*)  Saaledes  ogsaa  i  Skuli  Thoroddsens  Artikel 
„Politiken"  for  27  Juli  1906. 

ogsaa  at  have  vundet  Proselyter  hernede, 
idet  den  islandske  Ministers  Stilling  i  Stats- 
raadet  ogsaa  fra  dansk  Side  har  vakt 
Betænkeligheder  som  formentlig  ikke  fuldt 
grundlovsmæssig,  hvorfor  man  har  forment, 
at  det  baade  fra  dansk  og  islandsk  Side 
maatte  foretrækkes  som  en  klarere  Ordning 
at  gaa  til  et  Guvernørstyre  efter  engelsk 
Mønster*). 

Spørgsmaalet  om  det  grundlovsmæssige 
eller  grundlovsstridige  i  den  i  Kraft  af  den 
islandske  Forfatningsændring  af  1903  ind- 
førte Praxis,  hvorefter  den  islandske  Minister 
vel  møder  i  Statsraadet  men  ikke  for  Rigs- 
dagen saaledes  som  de  øvrige  Ministre,  idet 
han,  naar  han  er  tilstede  i  Rigsdagen,  tager 
Plads  ikke  i  Salen  men  i  Diplomatlogen,  lige- 
som hans  Egenskab  af  særlig  islandsk,  ikke 
dansk  Kabinetsminister  i  Praxis  viser  sig  i, 
at  han  ikke  deltager  i  det  danske  Ministe- 
riums forberedende  Ministerkonferencer,  men 
alene  møder  i  selve  Statsraadet  **),  hele  dette 
interessante  Spørgsmaal  turde  være  for  subtilt 
til  her  at  blive  nærmere  drøftet***).  Det  skal 
blot  lige  antydes,  at  ligesom  den  danske 
Grundlovs  §  2,  hvorefter  den  lovgivende 
Magt  er  hos  Kongen  og  Rigsdagen  i  For- 
ening, af  ingen  antages  at  være  til  Hinder 
for,  at  den  lovgivende  Magt  i  Islands  sær- 
lige Anliggender  nu  siden  1874  er  hos 
Kongen  og  Altinget,  men  ikke  hos  Rigs- 
dagen,  saaledes  behøver  Grundlovens  Regler 


*)  Se  navnlig  to  Artikler  „Islands  Forfatning* 
af  Folketingsmand  Dr.  polit  Laurits  Birck  i  Natio- 
naltidende for  16—17  Juli  1906,  jvfr.  ogsaa  „Poli- 
tiken« for  27.  Juli  1906. 

**)  Fra  islandsk  Side  lægger  man  i  sidst- 
nævnte Henseende  megen  Vægt  paa,  at  det  i  For- 
fatningsloven af  3.  Okt.  1903  blot  hedder,  at  de 
islandske  Sager  skal  „forelægges0  Kongen  i  Stats- 
raadet, ikke  at  de  skal  „behandles0  der,  saaledes 
som  det  hedder  i  Grundlovens  §  16. 

***)  Dette  ligesom  de  andre  i  det  foregaaende 
blot  antydede  Tvivlsspergsmaal  agter  jeg  udfør- 
ligere at  behandle  i  et  senere  større  Arbejde  om 
Islands  nuværende  statsretlige  Stilling. 


om  Statsraadet  og  Ministrenes  Ansvar  for 
Rigsdagen  og  Rigsretten  sikkert  heller  ikke 
antages  at  være  til  Hinder  for,  at  den  is- 
landske Ministers  Stilling  ordnes  paa  den 
for  Staten  og  Island  heldigste  Maade,  selv 
om  den  derved  kommer  til  at  afvige  fra  de 
andre  Ministres  Stilling.  Og  dette  ganske 
simpelt  fordi  ifølge  Kongeløftet  i  Reskriptet 
af  23.  September  1848  „de  Grundbestem- 
melser, der  med  Hensyn  til  Islands  særegne 
Forhold  maatte  være  nødvendige  for  at  ord- 
ne denne  Landsdels  forfatningsmæssige  Stil- 
ling i  Riget"  netop  udskødes  af  den  grund- 
lovgivende Rigsforsamlings  Forhandlinger,  og 
Grundloven  derfor  i  sine  Bestemmelser  om 
Ministrenes  Ansvar  for  Rigsdagen  og  Rigs- 
retten slet  ikke  har  haft  en  særlig  islandsk 
Minister  for  Øje  og  følgelig  ikke  kan  antages 
at  have  fastsat  noget  herom,  der  hindrer  en 
særlig  Ordning  ad  anden  Vej  end  ved  for- 
melig Grundlovsforandring.  Men  selvom  den 
formelle  Grundlovsmæssighed  af  den  nuvæ- 
rende Praxis  maatte  kunne  omtvistes,  har 
den  i  alt  Fald  hidtil  virket  uden  alvorlig 
Kære  fra  nogen  Side,  og  da  alene  af  rent 
teoretiske  Tvivl  at  forlade  et  heldigt  vundet 
Grundlag,  der  forsoner  modstaaende  Forfat- 
ningskrav,  synes  lidet  stemmende  med  prak- 
tisk Statsmandskunst*).  Men  dertil  kommer 
endelig,  at  man  ingenlunde  ved  at  gaa  over 
til  et  helt  nyt  Guvernørstyre,  vilde  slippe 
ud  over  de  statsretlige  Vanskeligheder,  men 
de  vilde  tvertimod  melde  sig  igen  og  endda 
med  forøget  Styrke. 

Man   svæver   nemlig  ganske   sikkert  i   en 
stor  Misforstaaelse,   hvis   man  hernede  tror, 


*)  Paa  den  sidste  britiske  Kolonikonference  i 
1907  blev  det  bestemt,  se  dette  Tidsskrift  for  d. 
A.  S.  154,  at  samtlige  Koloniers  Premierministre 
fremtidig  skal  være  Medlemmer  af  det  engelske 
Riges  Statsraad  (Privy  council).  Ingen  vil  dog 
derfor  nu  i  England  opkaste  det  subtile  Spørgs- 
maal, om  Kolonimistrene  fremtidigt  ligesom  de 
engelske  Kabinetsministre  bliver  ansvarlige  tillige 
for  Rigsparlamentet  og  Rigets  Rigsret,  det  engelske 
Overhus. 

at  man  fra  islandsk  Side  vilde  være  tilfreds 
med  den  Form  for  Guvernørstyre,  som  hol- 
der de  britiske  Kolonier  til  den  engelske 
iw  nges  Haand.  De  britiske  Kolonier  bindes 
foruden  af  økonomiske  tillige  af  den  fælles 
Nationalitets  stærke  Baand  til  Moderlandet,  og 
deres  Beboere  har  sammen  med  Moderlandets 
Common  Law,  der  væsentlig  hviler  ikke  paa 
skreven,  men  paa  uskreven  Ret,  taget  med 
sig  til  de  ny  Lande  en  angelsachsisk  com- 
mon sense,  der  gør  det  let  for  dem,  naar 
deres  Selvstyre  ikke  reelt  beskæres,  ikke  at 
opholde  sig  videre  ved,  at  den  engelske  alene 
for  Storbritanniens  Parlament  ansvarlige  Kolo- 
niminister ikke  blot  underskriver  de  engelske 
Guvernørers  Udnævnelser  men  ogsaa  kontra- 
signerer de  Kolonilove,  der  forbeholdes  Kro- 
nens Stadfæstelse.  Islænderne  derimod  ud- 
gør en  anden  Nationalitet  end  den  danske, 
og  Spørgsmaalet  om  Kontrasignaturen  har  jo 
saa  længe  spillet  en  stor,  sikkert  altfor  stor 
Rolle  i  den  islandske  Politik.  Men  skulde 
den  øverste  Regeringsmagt  paa  Island  over- 
drages til  en  af  Kongen  udsendt  Jari,  der 
selv  valgte  sig  sine,  for  Altinget  alene  an- 
svarlige Ministre,  maatte  det  utvivlsomt  kræ- 
ves fra  dansk  Side,  at  ikke  blot  Jarlen  ud- 
nævntes og  tilbagekaldtes  samt  instrueredes 
under  dansk  Ministeransvar,  men  at  ogsaa  i 
hvert  Fald  vigtigere  islandske  Love  og  Be- 
slutninger forbeholdtes  Kongens  Stadfæstelse 
under  dansk  Ministerkontrasignatur.  Men 
herved  vilde  Kontrasignaturspørgsmaalets 
Vanskeligheder  altsaa  vinde  tilbage  saa  at 
sige  i  anden  Potens,  og  der  vilde  altsaa 
intet  være  vundet  ved  at  forlade  det  af  Er- 
faringen prøvede  og  nu  1903  af  Islænderne 
selv  til  Grundlov  ophøjede  Grundlag*).     At 


*)  1  de  tidligere  islandske  Forfatningsforslag, 
der  opstillede  et  Jarlcttyre,  og  hvor  dette  Spergs- 
maal  var  holdt  aabent,  gik  man  sikkert  ud  fra,  at 
hele  Forholdet  skulde  henhore  alene  under  islandsk 
Ministeransvar,  jvfr.  ogsaa  Skuli  Thoroddsen  i 
„Politiken"  for  27.  Juli  1906,  der  mener,  at  hele 
dette   Spergsmaal  ber  være  „den  danske  Lovgiv- 


Islænderne  skulde  føle  sig  mere  smigrede  ved 
at  styres  som  Koloni  af  en  paa  Aaremaal 
udsendt  dansk  Guvernør  i  Stedet  for  at  sty- 
res som  „Kongens  Land  Island"  af  Kongen  selv 
ved  en  i  Rigets  fælles  Statsraad  mødende  is- 
landsk Minister,  synes  heller  ikke  let  tænke- 
ligt. At  et  Guvernørstyre  med  en  væsentlig 
blot  dekorativ  Guvernør  tillige  vilde  medføre 
betydeligt  forøgede  Udgifter  og  ogsaa  afføde 
andre  praktiske  Vanskeligheder,  er  det  derfor 
neppe  nødvendigt  at  tilføje. 


Men  selv  med  fuld  Forstaaelse  af  Opga- 
vens Vanskelighed  kan  det  alligevel  kun 
hilses  med  Tilfredshed,  at  en  Kommission  af 
danske  og  islandske  Mænd  som  bebudet  vil 
træde  sammen  til  en  dansk  islandsk  Kon- 
ference. Unægtelig  vilde  det  fra  et  dansk. 
Synspunkt  have  været  mere  glædeligt,  om 
Drivfjederen  til  denne  danske  Rigskonferences 
Sammenkaldelse  havde  været  som  Tilfældet 
var  med  den  nylig  afholdte  britiske  Rigskonfe- 
rence  —  sans  comparaison  forøvrigt!  — 
Ønsket  om  nøjere  statsretlig  og  økonomisk 
Sammenslutning  af  Rigets  vidt  adskilte  Dele 
og  ikke  just  alene  islandske  Krav  om  mere 
og  skarpere  statsretlig  Adskillelse!  Men  det 
er  maaske  at  haabe,  at  Ønsket  om  baade 
en  fastere  økonomisk  Bro  mellem  det  danske 
Riges  Dele  og  om  Bortseen  fra  blotte  teore- 
tiske Tvistemaal  vil  vokse  under  en  saadan 
Konference,  hvor  praktiske  danske  og  island- 
ske Mænd  for  første  Gang  faar  hinanden 
venskabeligt  og  alvorligt  i  Tale.  Thi  det  er 
jo  i  første  Række  ikke  rent  formeltretlige, 
Baand  men  politiske,  aandelige  og  økonomiske 
Saminteresser, der  binder  Nationer  og  Lande  sam- 
men. Nationalt  set  er  nu  Islænderne  og  de 
Danske  to  forskellige  Nationer  —  en  dansk  og 
en  islandsk  Bonde  forstaar  jo  hinanden  omtrent 
ligesaa  lidt  som  en  dansk  og  en  russisk  — 


ningsmagt  uvedkommende" ,  hvad  dog  „Politiken* 
med  Feje  tager  Afstand  fra. 

og  dette  er  Stats  forbindelsens  svageste  Punkt, 
saa  sandt  som  den  engelske  Historiker  Lord 
Seelby  har  ikke  ringe  Ret  i,  at  en  Stat,  der 
udstrækker  sit  Herredømme  ud  over  sin  Na- 
tionalitets Grænser,  altid  faar  noget  kunstigt 
og  farefuldt  ved  sig.  Saa  meget  mere  gæl- 
det  da,  hvis  de  retlige  Baand  ikke  skal  blive 
saa  strammende,  at  de  før  eller  senere  spræn- 
ges, om  at  styrke  de  aandelige  og  økono- 
miske Baand,  der  endnu  binder  og  som  yder- 
ligere kan  knyttes.  Utvivlsomt  har  Island 
endnu  Brug  for  Danmarks  Værn,  fordansk  Ka- 
pital og  dansk  Foretagsomhed,  og  sikkert  vil 
ogsaa  Danske  i  Samarbejde  med  Islænderne 
ligesaa  godt  som  Fremmede  kunne  hente 
Rigdomme  fra  Islands  Land  og  Hav,  ligesom 
der  maaske  engang  i  Fremtiden  paa  det  vidt- 
strakte Island  kan  blive  Plads  for  dansk 
Overbefolkning.  Og  den  lange  Tid,  hvori 
moderne  aandelig  Kultur  blev  hentet  til  Is- 
land gennem  Danmark,  vil  ogsaa  i  Fremtiden 
gøre  det  naturligt  for  Island  at  søge  sin 
nærmeste  Tilknytning  i  dansk  Kultur.  Ved 
at  stræbe  videre  ad  denne  Vej  snarere  end 
ved  Fordybelse  i  indviklede  og  i  Virkelig- 
heden golde  statsretlige  Tvistemaal  turde 
en  virkelig  bærende  „Islandsbro"  være  at 
bygge. 

Vilde  en  saadan  praktisk  Tankegang  kom- 
me til  at  præge  den  tilstundende  Kommis- 
sions Gerning,  —  og  denne  altsaa  blive 
mere  en  Rigs-  end  en  blot  Islandskonfe- 
rence  — ,  da  vilde  den  ikke  være  nedsat 
forgæves,  selvom  den  den  kun  blev  enig  om 
mindre  konstitutionelle  Ændringer  og  iøv- 
rigt  i  Endrægtighed  besluttede  at  lade  Ud- 
viklingen selv  roligt  fortsætte  sin  engang 
indslagne  Kurs.  Thi  paa  den  ene  Side  vilde 
selv   en   Overenskomst  om   en   helt   ny  For- 


bundspagt, hvis  den  da  ikke  blev  vedtaget 
næsten  ganske  enstemmigt  —  i  hvert  Fald 
fra  islandsk  Side  —  ikke  borge  for  endelig 
Afslutning  af  Forfatningsmellem  væren  det,  naar 
selv  den  i  1903  af  to  forskellige  Alting 
næsten  fuldkomment  enstemmigt  vedtagne 
Forfatningslov  ikke  har  undgaaet  at  blive 
angrebet  af  den  islandske  Opposition,  skønt 
denne  selv  har  stemt  for  den.  Og  paa  den 
anden  Side  er  der  jo  ikke  Tvivl  om,  hvad 
der  heller  ikke  fra  islandsk  Side  er  bestridt,  at 
den  islandske  Forfatning  allerede  som  den 
foreligger,  reelt  set  giver  Island  det  fuldeste 
Selvstyre  i  alle  dets  særlige  Anliggender. 
Naar  en  af  Islands  varmeste  Venner  og  For- 
kæmpere, hvis  Navn  er  æret  og  kært  overalt- 
paa  Island,  den  afdøde  udmærkede  tyske  Rets- 
forsker  Konrad  Maurer,  allerede  efter  Udste- 
delsen af  Forfatningsloven  af  1874  roed 
Sandhed  kunde  udtale,  at  det  nu  for  Frem- 
tiden maatte  komme  an  paa  Islænderne  selv, 
hvis  de  ikke  gjorde  den  rigtige  Brug  af  de 
dem  tilstaaede  Rettigheder  og  ophjalp  deres 
Lands  endnu  paa  mange  Punkter  forsømte 
Tilstand,  hvor  meget  mere  maa  det  da 
ikke  gælde  nu,  da  Islænderne  har  faaet 
deres  egen  i  Island  boende  for  Altinget  an- 
svarlige Minister?  Endnu  er  der  jo  for  en 
rum  Tid  nok  af  nærliggende  praktiske  Op- 
gaver, der  kalder  paa  de  bedste  Kræfter  i 
det  islandske  Folk.  Man  tager  næppe  heller 
Fejl  i,  at  der  ogsaa  paa  Island  maa  være 
Ønsker  fremme  om  i  hvert  Fald  foreløbig 
Afslutning  af  den  lange  Forfatningskamp. 
Og  nu  da  Islænderne  jo  faktisk  reelt  har  op- 
naaet  næsten  alt,  hvad  der  i  et  snart  Aar- 
hundrede  var  Kampens  Maal,  synes  de  jo 
ogsaa  uden  Frygt  for  Vanhæder  i  alt  Fald 
for  en  Stund  at  kunne  lade  Vaabnene  hvile. 

DEN  menneskelige  Higen  helmer  ikke. 
Mennesket  søgte  stadig  nye  Veje 
over  Land  og  Hav,  droges  mod  Polens  Is- 
dronning  og  op  mod  Ætheren,  —  excelsior! 
Men  det  har  ikke  været  nok  at  „gøre  Jordklo- 
den lille*  ved  Iltog  og  Hurtigdampere  eller  at 
lade  sig  bære  gennem  Luften  i  Ballon  eller 
ved  motordrevne  Luftskibe;  ogsaa  gennem 
Jordens  Skød  maa  Menne- 
sket bore  sig  Vej 
Livet  er  kort,  det 
gælder  at  skynde 
sig! 

Ogsaa  tid- 
ligere, min- 
dre travle 
Slægter  end 
vor  har 
stræbt  ind 
gennem 
Bjærgene, 
ned  under  Jor 
dens  Overflade.  Ol d 
tidskongerne  var  ikke 
ringe  Tunnelbyggere.  De 
havde  ikke  vor  Tids  sindrigt 
udtænkte  Værktøj,  ingen  meka- 
nisk Drivkraft  eller  Eksplosionsstoffer  med 
26,000  Atmossfærers  Tryk  som  vore  Dages 
Nitroglycerin.  Men  de  havde  god  Tid  og 
ingen  Mangel  paa  menneskelig  Arbejds- 
kraft. Naar  en  Konge  i  ægyptisk  Theben 
besteg  Tronen,  tog  han  fat  paa  at  grave 
den  lange  Gang  ind  gennem  Klippen  til 
det  Sted,  hvor  hans  Legem  kunde  hvile  ufor- 
styrret; nogle  af  disse  Gravkammer- Gange 
er  over  700  Fod  lange;  der  er  Sidestykker 
hertil  hos  Nubierne,  Indierne  og  Aztekerne. 
Den  ældste  Tunnel,  gennem  blødt  Jordsmon 
og  beklædt  med  Murværk  indvendig,  er  Gan- 
gen under  Nimruds  Palads,  udført  under  As- 
syrerkongen   Shalmaneser    II    (860 — 824    f. 


En  skarp  Kurve  i  en  Tunnel 


Chr.),  og  da  den  er  ført  ind  under  Eufrat- 
floden, kommer  den  tillige  til  at  indtage  Hæ- 
derspladsen som  den  ældste  undervands  Tun- 
nel. At  den  foretagsomme  Monark  hjalp  sig 
ved  at  lede  Flodens  Vande  bort,  medens  Ar- 
bejdet stod  paa,  gør  ikke  Værket  mindre 
ærefuldt. 

Romerne  var  dog  Oldtidens  største  Tun- 
nelbyggere.  De  tog  Ilden 
til  Hjælp,  idet  de  tændte 
mægtige  Baal  foran 
den  Klippe,  der 
skulde  an- 
gribes, og 
skørnede 
den  ved  at 
paahælde 
Vand,  naar 
den  var 
stærkt  op- 
hedet ;  var 
det  kalkholdig 
Klippemasse,  der 
skolde*  gennembores, 
hældte  de  Eddike  paa. 
De  kendte  ogsaa  den  Ar- 
bejdsmetode at  bore  Skakter  lod- 
ret ned,  saa  at  der,  med  Skakterne  som 
Udgangspunkt,  kunde  arbejdes  flere  Ste- 
der samtidig  paa  samme  Tunnel;  Plinius 
fortæller,  at  der  ved  Anlægget  af  Tun- 
nellen til  Tørlægning  af  Funcino-Søen  blev 
anvendt  40  saadanne  Skakter,  af  hvilke 
nogle  var  400  Fod  dybe.  Det  var  intet 
ringe  Arbejde,  Tunnellens  Længde  var  31/* 
eng.  Mil,  og  i  11  Aar  sled  her  30,000 
Mennesker.  Et  andet  pragtfuldt  Stykke  ro- 
mersk Tunnelarbejde  er  det  3000  Fod  lange 
Galleri,  der  fører  Vejen  mellem  Neapel  og 
Pozzuoli  gennem  PosilipoHøjen. 

Middelalderen  havde  Forkærlighed  nok  for 
„underjordiske    Gange u ;     dens    Folk     havde 

Brug  for  dem  i  fortiflcatorisk  Øjemed,  Kloster-     lagte    eller    allerede   paabegyndte,    vil    nogle 


løndom  og  Elskov  tog  dem  gerne  i  Tjeneste. 
Men  de  egentlig  „kulturmæssige  FormaaT  in- 
teresserede mindre,  og  Tekniken  bliver  gen- 
nem Aarhundreder  staaende  paa  omtrent 
samme  Standpunkt  som  i  Romernes  Tid. 
Først  da  man  lærer  at  behandle  Krudtet  med 
nogen  Sikkerhed,  og  da  de  monarkiske  Op- 
hjælpningsbestræbelser  —  Anlæg  af  Veje  og 
Kanaler  —  omkring  Aar  1700  fremstaar, 
først  da  viser  der  sig  Opsving  og  Udvikling 
paa  Tunnelbygningens  Omraade.  Det  er  dog 
altsammen  Passage  gennem  Klipper  eller  haard 
Grund,  først  ved  Begyndelsen  af  det  19de 
Aarhundrede  har  Ingeniørvidenskaben  vokset 
sig  stærk  nok  til  at  vove  sig  i  Kast  med 
Tunnelarbejdet  i  blød  Grund  —  den  Opgave, 
der,  som  Helhed  taget,  er  den  vanskeligste, 
der  kan  melde  sig  for  Tunnelbyggeren. 

Med  Jærnbanernes  Sejersgang  tager  Tun- 
nelbygningen Fart;  den  første  Jærnbanetunnel 
anlægges  i  England  i  1820  (paa  Liverpool- 
Manchester-Banelinjen)  og  i  Nordamerika  i 
1831,  Men  Anlæget  af  Tunnellen  gennem 
Mont  Cenis  (1857—1870)  og  af  Hoosac 
Tunnellen  (fuldendt  1875)  i  Amerika  ind- 
varsler dog  først  ret  den  nye,  den  store  Æra 
i  Tunnelkonstruktionens  Historie.  Ved  disse 
Arbejder  tager  man  først  ret  de  mekaniske 
Boreapparater,  den  moderne  Drivkraft  og  de 
stærke  Eksplosionsstoffer  i  Anvendelse  (Krudt 
var  iøvrigt  benyttet  i  betydelig  Udstrækning 
ved  Tunnelarbejdet  ved  Anlæget  af  Langue- 
doc-Kanalen  1679—81).  Efter  disse  Be- 
drifter følger  Gennemboringen  af  St.  Gothard 
(fuldendt  1880)  og  af  Simplon  (fuldendt  Ja- 
nuar 1906)  samtidig  med  de  store  subma- 
rine Tunnelanlæg  under  Themsen,  under  Mun- 
dingen af  Severn,  under  East  River  i  New 
York  o.  m.  a.  —  Sejre  for  den  moderne 
Ingeniørvidenskab,  som  aabner  et  uendeligl 
Perspektiv  for  yderligere  Triumfer. 

—  Inden  vi  gaar  over  til  en  Omtale  af 
de  største  af  de  Arbejder,  der  —  ude  og 
hjemme  —  staar  paa  Dagsordenen  som  plan- 

Linjer  om  de  ovenfor  nævnte  heldigt  fuldførte 
Anlæg  være  paa  Plads. 

DE  STORE  JÆRNBANETUNNELLER. 

Tunnellen  under  Mont  Cenis  —  eller  rettere 
gennem  Col  di  Fréjus  —  blev  anlagt  for  at 
tilvejebringe  en  hurtigere  og  bekvemmere 
Forbindelse  mellem  Italien  og  Frankrig;  Paris 
kom  Turin  nogle  Timer  nærmere,  Lyon  fik 
et  mægtigt  Opsving,  og  Virkningen  sporedes 
naturligvis  paa  de  fleste  evropæiske  Hoved- 
ruter samt  i  hele  det  midtfranske  Industriliv. 
Værket  blev  paabegyndt  med  gammeldags, 
primitive  Remedier,  Haandbor,  Hakker  og 
Løftestænger,  men  inden  man  naaede  langt 
frem  paa  den  71/2  (eng.)  Miles  Vej  gennem 
Bjærget,  udviklede  Tekniken  sig  med  Kæmpe- 
skridt. I  6  Aar  blev  der  ved  Haandkraft 
udboret  ca.  ^  af  Længden;  men  saa  be- 
gyndte man  at  anvende  Boremaskiner  drevne 
ved  sammenpresset  Luft;  ved  Udtømningen, 
af  denne  til  Drivning  af  Boreapparaterne  an- 
vendte Luft  samt  ved  store  Sugeapparater 
ved  Indgangene  fik  man  tilvejebragt  Ven- 
tilation; fra  hver  Side  kom  man  1 — 13/4 
Meter  frem  daglig.  Hele  Anlæget,  der  kostede 
ca.  53  Mill.  Kroner  eller  4400  Kr.  pr.  Me- 
ter, blev  en  praktisk  Skole  og  en  Forberedelse 
til  den  næste  Kamp. 

Denne  valgte  Gennemboringen  af  St.  Got- 
hard som  Maal.  Tyskland  saa  med  Skin- 
syge Frankrig  høste  Fordele  af  Mont  Cenis- 
Anlæget,  og  Sveits  var  misfornøjet  med,  at 
Turiststrømmen  for  en  Del  blev  ledet  uden 
om  dets  Grænser.  Det  gjaldt  da  om  at  finde 
en  ny  Rute  mellem  Nord-  og  Sydevropa,  og 
man  valgte  Vejen  gennem  St.  Gothard,  der 
vilde  flytte  Berlin  nærmere  ned  mod  Milano. 
I  Februar  1880  var  man  naaet  den  9 7* 
(eng.)  Mil  lange  Vej  gennem  Bjærget,  men 
Tunnellen  var  ført  gennem  et  vanskeligt  Sted 
med  upaalidelige  Jordlag,  og  først  efter  mange 
Anstrængelser   og  Vanskeligheder  —  Chefen 

for  Entreprenørfirmaet  døde  af  Sindsbevægelse 
—  fik  man  Arbejdet  fuldført. 

Disse  to  Passager  gennem  Alperne  var 
dog  ikke  nok.  Det  blev  fundet  ønskeligt  at 
skabe  endnu  en  direkte  Forbindelse,  og  som 
Stedet  for  denne  valgtes  Simplon,  omtrent 
midtvejs  mellem  Mont  Cenis  og  St.  Gothardt. 
Vejlængden  for  en  Tunnel  her  vilde  blive 
121/«  (eng.)  Mil,  og  man  anslog,  at  Arbej- 
det kunde  udføres  paa  58/4  Aar  og  for  ca. 
55  Mill.  Kr.  Det  tog  imidlertid  63/4  Aar 
samt  ca.  31/*  Mill.  Kr.  mere  at  bringe  det 
til  Ende.  Under  Arbejdet  fik  man  mægtig 
Hjælp  af  en  af  Ingeniør  Brandt  nylig  opfun- 
det hydraulisk  Boremaskine  samt  ved  at  ud- 
nytte 2000  Hestes  Vandkraft  fra  Rhonen  til 
Drivning  af  Pumper  og  Frembringelse  af 
Elektricitet,  men  en  Række  af  Hindringer  og 
Farer  mødte  de  dristige  Angribere.  Først 
ramte  man  en  Vandaare,  en  underjordisk 
Flod,  der  strømmede  ind  i  Anlæget  med  en 
Masse  af  12  Millioner  Gallons  i  Minuttet. 
Da  man  efter  et  halvt  Aars  Forløb  havde 
besejret  denne  Vanskelighed,  stødte  man  paa 
en  Række  varme  Kilder,  der  gjorde  Klippe- 
massen brændende  hed  og  fyldte  Luften  med 
giftige  Gasarter;  mægtige  roterende  Vifter 
blev  da  anbragte  ved  Mundingerne  af  Tun- 
nelen, og  Luft  og  Klippemasse  blev  kølet 
ved  Strømme  af  koldt  Vand  fra  den  oven- 
nævnte underjordiske  Flod.  Skønt  Holdene 
jævnlig  maatte  arbejde  i  fuldkommen  tropisk 
Temperatur,  lykkedes  det  dog  at  fuldføre 
Værket  —  omend  ikke  uden  betydeligt  Tab 
af  Menneskeliv.  Den  25.  Januar  1906  før- 
tes det  første  Tog  gennem  Tunnellen ;  da  det 
viste  sig,  at  Damp  og  Røg  fra  Lokomotivet 
gjorde  Opholdet  i  den  lange,  hede  Tunnel 
yderst  ubehageligt,  er  der  nu  installeret  elek- 
trisk Drivkraft  paa  Tunnellinjen. 

UNDERVANDS-TUNNELLER  OG  DET 

HYDRAULISKE  SKJOLD. 
Den    første   Tunnel    under    Themsen    blev 
anlagt  af  den    franskfødte   engelsk-amerikan- 


ske Ingeniør  Isambard  Brunei  i  Begyndelsen 
af  1840'erne.  Ved  Arbejdet  anvendtes  det 
saakaldte  „Skjold",  i  sin  første  Form  op- 
fundet af  Brunei  og  senere  ændret  og  for- 
bedret af  Beach,  Barlow  og  Greathtad.  Kor- 
test skildret  er  „Skjoldet"  en  Jærncylinder, 
som  indeholder  et  Arbejdskammer,  hvorfra 
Arbejderne  gennem  Aabninger  i  Forvæggen 
graver  Jorden  bort;  gennem  Bagvæggen  slu- 
ses den  løsgravede  Jordmasse  ud  i  den  fær- 
dige Del  af  Tunnellen,  hvorfra  den  saa  trans- 


indgangen  til  Siraplon-Tunnellen. 

porteres  videre.  Skjoldet  omfatter  den  fær- 
dige Del  af  Tunnellen,  som  et  stort  Kikkert- 
rør omfatter  et  mindre,  og  kan,  naar  der  er 
gravet  tilstrækkeligt  Materiale  bort  foran  det, 
skydes  frem  ved  en  Kreds  af  hydrauliske 
Presser,  som  er  anbragt  mellem  Enden  af 
den  færdige  Tunnel  og  en  fremspringende, 
rundløbende  Konsol  i  Skjoldet.  Naar  dette 
er  ført  et  passende  Stykke  frem,  fjærnes  de 
hydrauliske  Presser,  og  Tunnellen  forlænges 
med  saa  stort  et  Stykke,  som  Skjoldet  blev 
trykket  frem. 

Indgangen  til  Arbejdsrummet  er  i  Reglen 
gennem  et  lille  Kammer  —  en  „Sluse".  1 
dette   Kammer    maa  Arbejderne  opholde  sig, 

indtil  de  langsomt  og  gradvis  er  vænnede  til 
den  sammenpressede  Luft  i  Arbejdsrummet 
(her  er  sammenpresset  Luft  for  at  sætte 
Modtryk  mod  det  indtrængende  Vand),  og 
den  omvendte  Tilvænningsproces  —  fra 
fortættet  Luft  til  det  almindelig  atmosfæriske 
Lufttryk  —  maa  de  gennemgaa,  naar  de 
forlader  Arbejdsrummet.  Forsømmes  dette, 
bliver  den  paagældende  ramt  af  et  ubehage- 
ligt, ofte  dødbringende  Ildebefindende,  „Cais- 
son-Sygena,  der  ytrer  sig  ved  Krampetræk- 
ninger, Bevidstløshed  og  ved  en  sygelig  Til- 
stand af  Blodet,  idet  der  er  trængt  Luft  ind 
i  Blodkarrene. 

Ved  Hjælp  af  „Skjoldet*  i  dets  forskel- 
lige Former,  hvortil  yderligere  er  kommen 
andre  sindrige  Apparater  og  Sikkerhedsfor- 
anstaltninger (saaledes  en  Indretning  svaren- 
de til  Jærntæppet  paa  Teatrene),  er  de  fleste 
betydelige  undervands  Tunnelanlæg  —  og  i 
det  Hele  Anlæg  gennem  bløde  Jordlag  —  i 
de  senere  Aar  udført.  Nævnes  bør  da  og- 
saa  her  den  saakaldte  Frysemetode,  som  med 


Held  er  anvendt  ved  Tunnelbygning  i  vand- 
holdigt Jordsmon ;  den  gaar  ud  paa  ved  Ind- 
blæsning  af  Luft,  afkølet  i  en  Frysemaskine, 
eller  ved  Paasprøjtning  af  en  Kuldeblanding 
at  afkøle  Jorden,  hvorigennem  Tunnellen 
skal  graves,  saa  stærkt,  at  den  vandholdige 
Jord  fryser,  hvorefter  man  kan  arbejde  i  den 
som  i  tør  og  fast  Grund, 

Ved  disse  o.  a.  sindrige  Arbejdsmetoder 
og  Maskiner,  som  den  moderne  Teknik  og 
Ingeniørvidenskab  har  til  sin  Raadighed,  er 
der  nu  udført  storslaaede  underjordiske  Jærn- 
baneanlæg  under  flere  europæiske  og  ameri- 
kanske Storbyer.  Tunnel  er  lagt  ved  Tun- 
nel under  Themsen;  under  Mundingen  af 
Severn  føres  Great  Western  Banelinjen  gen- 
nem en  41/j  (eng.)  Mil  lang  Tunnel,  og 
blandt  kendte  og  storslaaede  Anlæg  af  denne 
Art  kan  iøvrigt  nævnes  Tunnellen  under 
Seinen,  Jærnbanetunnellen  under  St.  Clair- 
Floden,  under  Dorchesbugten  ved  Boston 
(til  Kloakledninger),  de  store  Vandværksan- 
læg  ved  Chicago,  Cleveland  og  Milwaukee  i 


Det  indvendige  af  det  hydrauliske  „Skjold",  et  Arbejdskaromer  af  Staal; 
anvendes  særlig  ved  Anlæg  af  Undervandstunnéller. 

Tværsnit  af  Tunneller  under  Hudsonfloden.  Snittet  viser  Banevognene  paa  de  underjordiske  Jærnbanelinjer. 
Paa  begge  Sider  af  Banelinjen  er  anbragt  Fodstier  til  Anvendelse  i  Nødsfald. 


Amerika  samt  de  med  uhyre  Besvær  anlagte 
Tunneller  under  Hudsonfloden  og  dens  for- 
skellige Arme  gennem  New- York.  Under 
East  River,  hvor  der  i  flere  Aar  har  været 
Tunnelanlæg  til  Rørledninger,  er  i  denne 
Forsommer  fuldført  en  ca.  3000  Fod  lang 
Tunnel  til  elektrisk  Sporvejsforbindelse  mellem 
New- York  og  Long  Island  City,  og  et  lig- 
nende Anlæg  under  samme  Flod  vil  forven- 
telig blive  færdig  i  Løbet  af  Sommeren;  ved 

disse  Anlæg,  der  netop  er  typiske  for  Ar- 
bejdet med  „Skjold",  har  en  Nordmand 
Hans  Rude  Jakobsen  haft  en  ledende  Stilling. 
Et  af  de  besværligste  og  kostbareste  An- 
læg er  den  i  1874  paabegyndte  Tunnel  un- 
der Hudsonfloden  mellem  New- York  og  Jer- 
sey City  —  et  Arbejde,  til  hvilket  har  væ- 
ret knyttet  en  Række  tragiske  Optrin,  bittre 
Skuffelser  og  kæmpemæssige  Anstrængelser. 
Da    man    første   Gang   var   naaet   godt  frem 

med  Arbejdet,  viste  Jordlagene  under  Flodens 
Bund  sig  saa  løse  og  upaalidelige,  at  man 
opgav  Forsøget,  efter  at  Vandet  var  trængt 
ind  og  havde  fyldt  Anlægget,  hvorved  en 
Mængde  Arbejdere  omkom.  Nogle  Aar  efter 
blev  Arbejdet  paabegyndt  igen  men  paany 
opgivet,  og  i  en  Snes  Aar  henlaa  det  ufuld- 
førte Anlæg,  der  allerede  havde  kostet  Mil- 
boner,  som  en  sørgelig  Ruin,  indtil  et  tredie 
Forsøg  blev  gjort  i   1902.     Og  denne  Gang 


Floden  med  Boblen  og  Brusen ;  Flodvandet  er 
jævnlig  sivet  ned  i  Anlæggene,  ja,  man  har 
endog  i  Arbejdskamret  faaet  Besøg  af  gam- 
melt Fodtøj,  Blikæsker  og  andet  Affald  fra 
Flodbunden.  Gang  efter  Gang  har  Folkene 
i  yderste  Øjeblik  reddet  sig  ud  gennem  den 
lille  Dør  i  Skjoldet,  naar  Vandet  kom  fos- 
sende ned;  mangt  et  gribende  Drama  er  ud- 
spillet her  i  de  mørke  Skakter  dybt  under 
Flodsengen. 


6  Lag  Færdselslinjer.   l)  Bro  for  Fodgængere.   3)  Manhattan  Elevated  Railway. 
3)  Gaden.   4)  Underjordisk  Station  paa  N.  Y.  og  N.  J.-Banen.   5)  Projekteret  Anlæg  for  lokale  Hurtigtog. 

6)  Pensylvania  Jæmbanetunnellen. 


lykkedes  det;  man  arbejdede  fra  begge  Flod- 
bredder og  naaede  i  Løbet  af  to  Aar  at  faa 
Arbejdet  ført  til  Ende.  En  sand  Lidenskab 
for  Tunneller  har  iøvrigt  i  de  senere  Aar 
grebet  New-York,  mange  store  Anlæg  er 
blevet  fuldførte  og  endnu  flere  projekterede; 
og  endda  har  Arbejdet  faa  Steder  været  saa 
farligt  og  besværligt  som  netop  her.  Jords- 
monnet under  Flodsengen,  er  paa  mange 
Steder  forvittret  Substans  eller  blødt  og  fed- 
tet Slam;  saa  upaalideligt  har  Dækket  over 
Tunnellerne  været,  at  den  sammenpressede 
Luft  fra  Arbejdsstedet  er  trængt  op  igennem 


—  Ogsaa  herhjemme  er  udført  smukke  An- 
læg af  noget  lignende  Art,  om  end  ikke  be- 
regnede til  Persontrafik  og  i  betydelig  min- 
dre Maalestok  end  de  ovenfor  nævnte.  Der 
kan  saaledes  nævnes  Tunnellerne,  gennem 
hvilke  Kloakledningerne  føres  under  Køben- 
havns Havn;  et  af  disse  Anlæg  —  mellem 
Havnegade  og  Gammel  Dok  paa  Christians- 
havn —  blev  udført  allerede  i  1856  —  58 
og  var  forbundet  med  mange  Vanskeligheder. 
Tunnellen  blev  udhugget  gennem  den  faste 
Saltholmskalk,  der  danner  Underlaget  under 
København,   men  der  var   betydelige  Vand- 

tilstrømninger  gennem  Revner  og  gennem  de 
øvre  løse  Lag  ved  Nedgangsbrøndene  ved 
Tunnellens  Endepunkter,  og  navnlig  besvær- 
liggjordes Arbejdet  i  selve  Tunnellem  ved,  at 
der  i  Kalken  udvikledes  forskellige  giftige 
Luftarter,  som  angreb  Folkenes  Øjne  saa 
stærkt,  at  de  kun  kunde  arbejde  kort  Tid 
ad  Gangen.  Anlægget  var  da  ogsaa  forbun- 
det med  stort  pekuniært  Tab  for  de  engelske 
Ingeniører,  der  havde  det  i  Entreprise,  Tun- 
nellen ligger  ca.  60  Fod  under  daglig  Vand- 
stand, har  en  indvendig  Høide  af  12  Fod 
og  en  Bredde  af  10  Fod;  Afstanden  mellem 
Bolværket  paa 

Københavns- 
og  Christians; 
havnssiden  er 
herc.310Fod. 
Da  denne  Tun- 
nel   imidlertid 

efterhaanden 
blev  stærkt  op- 
taget af  Vand-, 
Gas- og  Kloak- 
ledninger,    og 

tillige  Ned- 
gangsbrøndene 
var  for  snevre 
til,  at  de  nye 
og  større  Kloakledninger  kunde  føres  der- 
igennem, anlagdes  for  nogle  Aar  siden  (af 
Ingeniørfirmaet  Fr.  Johannsen  &  J.  Saabye) 
en  ny  Tunnel  i  Forbindelse  med  nye  Ned- 
gangsbrønde  lidt  nord  for  den  gamle  Tun- 
nel. Ved  dette  Arbejde  blev  i  stor  Ud- 
strækning anvendt  Sprængning  med  Dynamit- 
patroner (indtil  200  Sprængninger  i  Døgnet) 
for  at  løsne  Kalken,  saa  at  den  kunde  bear- 
bejdes med  Hakke  og  Skovl.  Ogsaa  under 
Arbejdet  i  denne  Tunnel  bleve  Folkene 
angrebne  af  Øjensygdomme,  men  dog 
ikke  i  saa  høj  Grad  som  ved  Arbejdet  i 
1850'erne,  da  der  nu  ved  elektrisk  drevet 
Centrifugalblæser  vedligeholdtes  en  kraftig 
Ventilation. 


Den  gamle  Tunnel  under  Københavns  Havn. 
(Efter  „Københavns  nyere  Kloakanlæg".) 


STORE  TUNNEL-PROJEKTER 
I  UDLANDET 
Som  de  mest  omtalte  og  de  mest  stor- 
slaaede  Tunnel-Projekter  i  Udlandet  kan  næv- 
nes Planer  om  Anlæg  af  en  Tunnel  under 
den  engelske  Kanal  mellem  England  og  Frank- 
rig, under  den  irske  Kanal,  under  Gibraltar- 
strædet  og  gennem  Montblanc. 

Sidstnævnte  Projekt  er  vel  nok  det  af  de 
her  nævnte,  der  har  mest  Udsigt  til  i  en 
overskuelig  Fremtid  at  blive  ført  ud  i  Virke- 
ligheden. Storslaaet  som  den  Tanke  er  at 
gennembore    selve    Alpekædens    og    Evropas 

mægtigste 
Bjærg,      vilde 

Anlægget 
utvivlsomt  faa 
overordentlig 
stor  Betydning 
for  den  evro- 
pæiske  Trafik 
og  blive  skæb- 
nesvanger for 
de  sveitsiske 
Jærnbaner.  Det 
vilde  forkorte 
Vejen  mellem 
Genf  og  Turin 
med  166  eng. 
Mil  og  blive  Hovedruten  —  udenom  Sveits 
—  for  hele  Trafikken  fra  England  og  den 
nordvestlige  Del  af  Fastlandet  til  Brindisi. 

Tunnellen  under  den  irske  Kanal,  som  jo 
bl.  a.  vilde  faa  Betydning  ved  at  gøre  Sø- 
rejsen til  Amerika  kortere,  tænkes  lagt  fra 
et  Sted  i  Wigtonshire  paa  den  skotske  Kyst 
til  et  Sted  i  Nærheden  af  Belfast  paa  irsk 
Side.  Farvandet  er  her  23  eng.  Mil  bredt, 
men  for  at  faa  passende  Heldning  maatte 
man,  da  Vanddybden  er  indtil  900  Fod, 
gaa  nogle  Mil  ind  i  Landet  paa  begge  Sider, 
saa  at  Tunnellens  Længde  vilde  blive  34 
Mil,  hvoraf  de  25  vilde  komme  til  at  ligge 
150  Fod  under  Havbunden.  Man  har  kal- 
kuleret Arbejdets  Udstrækning  til   12  Aar  og 

Bekostningen  til  henimod  180  Millioner 
Kroner. 

Omtrent  af  samme  Længde  —  men  af 
endnu  langt  større  Betydnig  —  vilde  en  Tunnel 
mellem  England  og  Frankrig  blive.  Spørgs- 
maalet  er  ikke  nyt,  det  blev  rejst  for  over 
hundrede  Aar  siden  af  en  Ingeniør  Mathieu, 
som  foreslog  Napoleon  at  tage  det  under 
nøje  Overvejelse.  At  det  en  Gang  vil  blive 
løst,  er  utvivlsomt,  og  det  er  for  saa  vidt 
aktuelt,  som  det  vil  blive  taget  op  til  Be- 
handling åf  det  engelske  Parlament  endnu  i 
Aar.  Men  selvfølgelig  har  man  ført  mili- 
tære og  politiske  Betænkeligheder  i  Marken 
mod  Planen,  idet  man  gør  gældende;  at  den 
vilde  svække  det  naturlige  Værn  og  Værge, 
som  Havet  er  for  England.  Om  disse  Be- 
tænkeligheder vil  vedblive  at  være  stærkere 
end  Hensynet  til  den  uhyre  Vinding,  Gen- 
nemførelsen vilde  betyde  for  Erhvervslivet  — 
ja,  det  vil  den,  der  lever,  faa  at  se.  Rent 
teknisk  betragtet  er  Planen  udførlig,  nøje 
overvejet  og  delvist  allerede  forberedt. 

Paa  Initiativ  af  Thomé  de  Camond  blev 
nemlig  Projektet  i  Aaret  1867  taget  under 
Overvejelse  af  saavel  den  engelske  som  den 
franske  Regering,  og  en  Protokol  herom  blev 
9  Aar  senere  udarbejdet  af  en  international 
Kommission.  Der  blev  ogsaa  dannet  et  en- 
gelsk og  et  fransk  Tunnelselskab,  som  fik 
99  Aars  Koncession  paa  Foretagendet,  men 
Sagen  blev  saa  upopulær  i  England,  at  det 
engelske  Selskab  opløstes,  og  kun  en  eller  to 
af  Medlemmerne  fortsatte,  underhaanden  og 
uden  synderlig  Fremgang,  Arbejdet  for  Pla- 
nens Virkeliggørelse.  Paa  Frankrigs  Side 
blev  imidlertid  Forarbejderne  drevne  med 
mere  Kraft,  og  skulde  det  nu  virkelig  blive 
til  Alvor,  vil  disse  Forarbejder  være  af  stor 
Betydning.  Tunnellens  Udgangspunkt  paa 
engelsk  Side  skulde  være  ved  Eastern  Rail- 
ways  Krydsningsstation  ved  Folkstone;  paa 
fransk  Side  skulde  Mundingen  være  ved  San- 
gatte  (nogle  Mil  fra  Caiais),  hvorfra  Bane- 
linien skulde  føres  ad  en  Viadukt  langs  Ky- 


sten uden  om  den  stejle  Brink  til  Wissant, 
hvor  der  skulde  være  Toldstation,  Ved 
Stationen  Marquise  skulde  Banen  have  Til- 
slutning til  Chemin  de  fer  du  Nord  og  tQ 
Banen  til  Boulogne.  Turen  gennem  den  341/i 
eng.  Mile  lange  Tunnel  vil  kunne  gøres  paa 
45 — 50  Minutter;  Drivkraften  gennem  Tun- 
nellen skulde  naturligvis  være  Elektricitet. 

Allerede  for  mere  end  en  Snes  Aar  siden 
blev  der  ved  Sangatte  boret  to  Skakter  ned 
til  288  Fod  Dybde,  hvorfra  to  Gallerier  blev 
ført  ud  under  Havbunden  i  omtrent  1 1/4  eng. 
Mils  Længde ;  disse  Forarbejder  med  tilhørende 
Maskinanlæg  er  endnu  i  brugelig  Stand,  me- 
dens de  mindre  Anlæg  paa  engelsk  Side  er 
fuldstændig  forfaldne  og  vistnok  uanvende- 
lige i  Forbindelse  med  et  nyt  Anlæg.  Saa 
vældigt  et  Arbejde  det  end  vilde  være  at 
føre  en  Tunnel  under  Kanalen,  mener  man, 
at  det  i  og  for  sig  ikke  vilde  medføre  sær- 
lige Vanskeligheder  —  der  kræves  blot  Tid, 
Penge  og  mellemfolkelig  Overenskomst.  De 
Jordlag,  gennem  hvilken  Tunnellen  tænkes 
ført,  er  af  fast,  leragtig  Beskaffenhed,  saa  at 
der  næppe  vil  være  Fare  for  Sammenstyrt- 
ninger eller  Indstrømning  af  Vand.  Anlæg- 
get er  projekteret  i  Form  af  to  cylinderfor- 
mede Gange  i  en  indbyrdes  Afstand  af  50 
Fod  og  forbundne  ved  flere  Tværgallerier. 
Fra  begge  Endepunkter  skulde  Tunnellerne 
sænke  sig  indtil  henimod  Midten,  hvor  de 
atter  løfter  sig  lidt;  Afledningen  af  Vand 
tænkes  arrangeret  ved  særlige  Ledninger,  der 
ved  Enderne  af  Tunnellen  udmunder  i  meget 
dybe  Skakter,  hvorfra  Vandet  igen  pumpes 
op.  Man  har  anslaaet  6  Aar  som  et  til- 
strækkelig langt  Tidsrum  til  Fuldførelsen  af 
Anlægget,  hvis  vanskeligste  Punkt  maaske 
bliver  Ventilationsspørgsmaalet. 

Overfor  de  militære  Betænkeligheder,  Pla- 
nerne om  et  saadant  Tunnelanlæg  har  mødt, 
har  man  gjort  gældende,  at  Nøglen  hertil 
jo  vilde  være  Kystviadukten  mellem  Sangatte 
og  Wissant  paa  fransk  Side,  og  at  denne 
Nøgle  let    vilde    kunne  drejes  i  Baglaas  — 

baade  af  England  og  Frankrig  —  idet  nogle 
faa  velrettede  Granater  vilde  være  nok  til  at 
ødelægge  Adgangen  til  Tunnellen.  Men  rent 
bortset  fra  den  militære  Side  af  Sagen  vilde 
der  være*  Forhold  nok  at  tage  i  Betragtning 
—  Tunnellen  vil  jo  ogsaa  i  rent  kommerciel 
Henseende  blive  en  „strategisk  Nøgle",  en 
af  de  vigtigste  Pulsaarer  i  det  evropæiske 
Erhvervslivs  Organisme.  Den  vil,  for  blot 
at  nævne  et  enkelt  Punkt,  optage  en  meget 
stor  Del  af  den  Trafik,  der  gaar  over  Nord- 
søen, f.  Eks.  Hovedparten  af  Emigranttra- 
fikken over  Liverpool.  Den  vil  endvidere 
i  første  Række  revolutionere  hele  Trafikken 
mellem  selve  England  og  hele  Fastlandet ;  de 
besværlige  Omladninger  vil  undgaas,  Risi- 
koen vil  blive  mindre.  De  ca.  290  Milli- 
oner Kroner,  som  Anlægget  er  kalkuleret  til, 
vilde  nok  give  gode  Renter. 

DANSKE  TUNNEL-PROJEKTER. 

Saavidt  de  store  Anlæg  og  Projekter  i  Ud- 
landet; her  skal  nu  kort  omtales  de  hjem- 
lige Planer  paa  Tunnellernes  Omraade. 

I  et  Ø-Rige  som  vort  melder  Tunnellen 
sig  som  det  naturlige  moderne  Middel  til 
Etableringen  af  hurtige  Ruter,  særlig  da  for- 
saavidt  disse  er  internationale.  Saa  udmær- 
ket Fyldest  end  Dampfærgerne  har  gjort 
gennem  en  lang  Aarrække,  vil  man,  hvor 
det  er  muligt,  ønske  dem  afløst  af  andre, 
faste,  af  vis  major  og  Havari  mere  uaf- 
hængige Forbindelser.  Over  flere  af  vore 
mindre  Havarme  er  som  bekendt  Forbindel- 
sen tilvejebragt  ved  Broer,  og  for  en  af  Ho- 
vedruternes Vedkommende  —  Lillebelt-For- 
bindelsen  —  har  Planen  om  en  Bro  været 
saa  vidt  fremme,  at  Statsbanernerne  (i  1898- 
99)  lod  udarbejde  to  Sæt  detaillerede  Teg- 
ninger til  en  Bro,  et  Foretagende,  der  fore- 
løbig blev  anslaaet  til  en  Udgift  paa  ca. 
151/«  Millioner  Kroner.  Der  rejste  sig  over- 
for Planen  forskellige  Indvendinger  —  der- 
iblandt   ogsaa    militære    —   og  den  synes  i 


i  Øjeblikket  at  være  skrinlagt.  Der  klæber 
ved  en  Broforbindelse  da  ogsaa  visse  Ulæm- 
per,  som  navnlig  i  et  stærkt  trafikeret  Far- 
vand med  rivende  Strøm  og  Isgang  springer 
stærkt  i  Øjnene.  Enten  maa  Broen  bygges 
saa  højt  over  Vandfladen,  at  al  Skibsfart 
kan  foregaa  uhindret  under  Brobuen,  eller 
man  maa  regne  med  Kollisioner,  Beskadigel- 
ser af  Svingmekanismen  o.  a.  m. 

Disse  Gener  undgaas  selvsagt  ved  en 
Tunnel,  gennem  hvilken  Færdselen  til  enhver 
Tid  kan  foregaa  uden  at  forulæmpe  og  uden 
at  forulæmpes. 

Tre  Tunnelprojekter  paa  dansk  Omraade 
har  været  Genstand  for  alvorlige  Overvejelser 
og  har  i  den  senere  Tid  været  fremme  i  den 
offentlige  Diskussion,  men  det  største  af  disse 
—  Planen  om  en  Tunnel  under  Øresund  — 
ligger  endnu  saa  langt  ude  i  den  taagede 
Fremtid  og  har  saa  uklar  Form,  at  det  her 
vil  være  nok  lige  at  nævne  det.  Det  kan 
dog  bemærkes,  at  Charles  Prelini  i  sin  Prac- 
tical  Treatise  om  Tunnelling  (fra  hvilket  Værk 
adskillige  af  de  her  fremsatte  Oplysninger  er 
hentede)  anfører  en  Øresunds-Tunnel  som  et 
af  de  Projekter,  der  i  særlig  Grad  har  Krav 
paa  Opmærksomhed. 

Det  andet  danske  Projekt,  en  Tunnel  un- 
der Lillebælt,  har  været  taget  op  til  nærmere 
Overvejelse,  bl.  a.  af  Landsthingsmand  Schultz, 
hvis  Forslag  *)  har  i  Hovedtrækkene  følgende 
Udseende:  Tunnellen  tænkes  bygget  i  to 
Halvdele  (to  Længder)  af  Jærn,  Staal  og 
Cementbeton,  saaledes,  at  den  ydre  Omkreds 
eller  Skal  bestaar  af  svære  Staalplader  sam- 
mennittede  paa  T-Jærn,  ved  Afbinding  for- 
bundne med  T-Jærn  i  den  indre  Omkreds  og 
herimellem  Beton  med  indstøbt  Jærnfletværk. 
Tunnellen  bygges  paa  Land  (en  Halvdel  paa 
hver  sin  Side  udfor  det  Sted,  hvor  den  skal 
anbringes)  paa  Banevogne,  der  staar  paa 
Spor  paa  et  dertil  indrettet  Skraaplan.  Efter- 
haanden  som   der   bygges  til,    bringes    hver 


*)  „111.  Tidende«,  Februar  1907. 

Projekteret  Tunnel  under  Lillebælt. 


Halvdel  til  at  glide  i  skraa  Retning  ud  i 
Bæltet,  og  naar  de  to  Halvdele  mødes,  sam- 
les de  først  udvendig  af  Dykkere  og  der- 
efter yderligere  udvendig.  Indtil  Samlingen 
er  udført,  maa  hver  Halvdel  være  lukket  for 
begge  Ender,  og  den  sidste  Del  af  Materi- 
alet bringes  ned  gennem  en  Skakt;  sluttelig 
tilvejebringes  Forbindelsen.  Tunnellens  sam- 
lede Vægt  er  beregnet  til  194,724,296  Pund, 
og  hele  Anlægget,  indbefattet  Banestræk- 
ningerne mellem  Middelfart  og  Fredericia,  er 
anslaaet  til  at  koste  ca.  8  Millioner  Kroner. 
—  Det  kan  vistnok  siges,  at  Projektet  i  den 
foreliggende  Form  vilde  være  overordentlig 
vanskelig  realisabelt. 

Det  tredje  danske  Tunnelprojekt  gælder 
Tilvejebringel- 
sen af  en  Jærn- 
baneforbindelse 
under  Farvandet 
mellem  Masnedø 
og  Falster. 

Det  er  vel  nok 
det  af  de  tre  Pro- 
jekter, der  har 
nærmest  Udsigt 
til  at  blive  vir- 
keliggjort, og 
dets  Betydning 
for  den  store 
internationale 
Rute  mellem 
Skandinavien  og 
det  øvrige  Ev- 
ropa  via  Dan- 
mark er  umid- 
delbart indlysen- 
de. Betimelighe- 
den af  at  søge 
denne  Rute  gjort 


saa  hurtig  og  sikker  som  muligt  under- 
streges stærkt  af  de  svenske  Bestræbelser 
for  at  drage  Trafikken  fra  Gedser — War- 
nemiinderuten  over  til  den  svensk-tyske  Linje 
Trelleborg  —  Sassnitz.  Og  da  Forbindelsen 
ved  Dampfærge  som  ovenfor  nævnt  medfører 
Forsinkelse,  forskellige  Ulæmper  og  Usikker- 
hed —  sidste  Vinter  var  Forbindelsen  her 
som  bekendt  i  flere  Dage  afbrudt  ved  Is- 
gang,  og  en  Færge  kom  i  Besæt  under  meget 
vanskelige  Forhold  —  har  man  optaget  Pla- 
nerne om  en  fast  Forbindelse. 

Medens  Statsbanerne  har  projekteret  en 
Bro  (ført  over  Holmen  Masnedø  Kalv),  har 
Ingeniørfirmaet  /.  Saabye  og  O.  Lerche  ud- 
arbejdet   et   interessant  Forslag  til  Anlæg  af 

en  Tunnel. 

Denne  tænkes 
bygget  af  Beton 
med  Indlæg  af 
Jærn  i  Sider, 
Loft  og  Bund, 
udført  i  Styk- 
ker, der  hviler 
paa  Fundamen- 
ter, forsænkede 
i  og  nedstøbte 
i  Havbunden. 
Udvendig  be- 
skyttes Tunnel- 
len ved  Jord- 
fyld og  Sten- 
kastning, saa 
at  den  ikke  kan 
lide  Overlast  af 
passerende  Skibe 
eller  ved  Strøm 
og  Isdrift.  Læng- 
den af  den  luk- 
kede Del  af  Tun- 

neilen  bliver  omtrent  lj%  dansk  Mil,  hvor- 
til ved  begge  Ender  kommer  aabne  Afslut- 
ninger til  Forbindelse  med  de  nuværende 
Baner,  saa  at  den  samlede  Længde  mellem 
begge  Endepunkter  (paa  hosstaaende  Kort- 
skitse Strækningen  A — B)  bliver  ca.  16,000 
Fod.  Paa  Midten  er  Tunnellen  vandret  med 
en  fri  Vanddybde  af  30  Fod  over,  ved  begge 
Ender  stiger  den  op  mod  Land.  Den  er 
projekteret  enkeltsporet  og  har  i  sit  Indre 
Plads  til  —  foruden  Sporet  og  Banevognen 
—  Ledninger  til  Ventilation,  til  Oppumpning 
af  Vand  og  til  elektriske  Ledninger  for  Be- 
lysning. 

Bekostningen  er  anslaaet  til  ca.  en  halv 
Snes  Millioner  Kroner. 

EN  SVIMLENDE  PLAN. 

Det  20de  Aarhundredes  Menneske  er  i 
den  Grad  vænnet  til  „det  vidunderlige",  at 
intet  mere  forbavser  ham;  han  fødes  uim- 
poneret. Og  som  han  nu  med  Sindsro  ruller 
gennem  Simplon,  finder  denne  Genvej  ganske 
selvfølgelig,  vil  næste  Generation  —  eller  Ge- 
nerationen efter  den  —  sagtens  finde  en  Tur 
over  den  engelske  Kanal  med  Skib  en  pud- 
sig gammeldags  Rejsemaade  eller  en  Sports- 


præstation. Jules  Vernes  Fantasi  har  kun 
plumpe  Hønsevinger,  der  ikke  evner  at  bære 
op  mod  Virkelighedens  Tinder;  al  Fortids 
brogede  Eventyr  blegner  mod  dem,  Nutid 
og  Fremtid  skriver  i  Kul  og  Sod  og 
Staal. 

Men  som  Slutning  paa  denne  lille  Oversigt 
over  Tunnelanlæg  skal  staa  Omtalen  af  et 
Projekt,  som  alligevel  er  egnet  til  at  frem- 
kalde en  Smule  Svimmelhed;  et  „wild  cat- 
Projekt"  maaske,  men  ikke  desmindre  hyppigt 
drøftet  og  indgaaende  overvejet.  Det  er  An- 
lægget af  en  Tunnel  under  Beringsstrædet,  en 
60  eng.  Miles  Jærnbanepassage  under  det 
dybe  Vand,  der  skiller  den  nye  og  den  gamle 
Verden.  Anlæget  anslaas  til  at  ville  koste 
smaa  1010  Millioner  Kroner  og  vilde  som 
nødvendigt  Tillæg  kræve  5000  Mil  ny  Jærn- 
bane  anlagt  gennem  uvejsomme,  arktiske  Egne. 
Om  Nytten  af  Anlægget  vilde  komme  til  at 
staa  i  nogenlunde  rimeligt  Forhold  til  Ofret 
af  Kapital  og  Menneskeliv,  faar  staa  hen 
—  men  det  vilde  gøre  det  muligt  at  fore- 
tage Rejsen  fra  Paris  til  New  York  i  samme 
Waggon  og  uden  at  udsætte  sig  for  Sø- 
sygens Kvaler.  Gør  ikke  alene  dette  Planen 
fortjent  til  Overvejelse? 


Viadukten  ved  Sangatte  paa  den  franske  Side  af  Kanalen. 
Endepunkt  for  den  projekterede  Tunnel  under  Strædet  ved  Caiais. 

IMPRESSIONISTEN 

Af  Karl  A.  Tavastjerna. 


Naar  man  nu  til  Dags  taler  om  Impres- 
sionister, forstaar  man  derved  gærne  en 
Del  franske  Malere,  som  stræbte  efter  i  deres 
Kunst  saa  nøje  som  muligt  at  gengive  de 
Indtryk,  de  modtog  ved  Synet  af  et  Land- 
skab, en  Person  o.  s.  v. ,  mere  end  selve 
Landskabet  og  Personen.  Længe  førend  Im- 
pressionismen existerede  som  Skole,  havde 
følsomme  Nervesystemer  deres  heftige  For- 
nemmelser og  har  det  endnu  uden  at 
forsøge  at  opstille  Regler,  efter  hvilke  an- 
dre, mindre  forfinede  Nervestrænge  skal  lære 
at  føle  som  de. 

Inden  Impressionismen  var  kommen  paa 
Moden  som  Kunstskole,  boede  vi  en  Som- 
mer tre  unge  Mænd  sammen  ved  et  Bade- 
sted og  lod  som  om  vi  plejede  vort  Hel- 
bred. Sjælen  i  vort  lille  Samfund  var  Søl- 
vermarck,  kendt  under  det  forkortede  Navn 
Marck  af  alle  sine  Venner,  og  det  var  egent- 
lig dem,  der  udgjorde  hans  Verden.  Den 
øvrige  Menneskehed  laa  ham  temmelig  lidt 
paa  Sinde.  Han  vat*  den  gladeste  blandt 
den  Tids  glade  Studenter,  et  rent  Vidunder 
af  Sorgløshed ,  godt  Humør  og  Sygelighed, 
Galgenhumorist  ex  professo,  sysselsat  med 
de  frie  Videnskaber  og  sit  farlige  Hjerte- 
onde ,  som  helt  pludselig  lod  hans  frisk 
strømmende  Lune  stilne  af,  just  naar  det 
flød  allermuntrest.  De  andre  Badekamme- 
rater var  Hesten,  saa  kaldet  først  af  Marck 
og  siden  af  alle  andre  Kammerater,  desfor- 
medelst han  lignede  en  Hest  baade  af  Ud- 
seende og  Karakter ;  den  tredje  var  jeg  selv. 

Selv  et  aldeles  fantasiløst  Menneske  maatte 
efterhaanden  i  Mareks  Selskab  være  begyndt 
at  tænke  paa,  at  der  maaske  alligevel  fandtes 
noget  mere  mellem  Himmel  og  Jord  end 
Frokost,  Middag  og  Aftensmad,  plus  god 
Søvn  om  Natten.  Ti  han  ejede  i  høj  Grad 
den  Nervernes  og  Forstaaelsens  Følsomhed, 
der  siden  lig  en  Epidemi  har  grebet  om  sig 


i  vide  Kredse  og  avlet  Impressionismen  som 
Kunst,  Spiritismen  som  Religion,  Mystiken 
og  Symbolismen  som  Literatur. 

Marck  havde  gennem  Anlæg  og  Øvelse 
naaet  en  formelig  Virtuositet  i  at  fange  et 
Indtryk  i  Flugten,  han  grublede  selv  stille 
over  sine  Iagttagelser  og  meddelte  os  an- 
dre i  Reglen  kun  Slutresultatet  af  sine  Spe- 
kulationer. Da  han  en  Mængde  Gange  havde 
konstateret,  at  hans  Instinkt  ikke  bedrog 
ham,  stolede  han  snart  blindt  paa  det  før- 
ste skarpe  Indtryk  af  Mennesker  og  det  selv 
af  Folk,  han  aldrig  havde  talt  et  Ord  med. 

Hans  specielle  Kunst  var  at  slutte  fra  et 
Menneskes  ydre,  dyrelignende  Ejendommelig- 
heder til  hans  Sjælsegenskaber,  og  han  redu- 
cerede alle  Mennesker,  som  kom  indenfor 
hans  Synskreds,  kort  og  sikkert  til  det  eller 
det  Dyr.  Hans  Karakteristik  var  altid  træf- 
fende, naar  han  afgav  den,  og  selv  om  det 
skete  i  den  allermest  barokke  og  overdrevne 
Form,  laa  der  Alvor  i  hans  Blik  og  paa 
Bunden  af  hans  Skjæmt.  Hans  største  In- 
teresse var  at  „lege  Menageri"  med  Men- 
neskeheden, og  hans  Uvilje  overfor  visse  Ar- 
ter indenfor  Zoologien  var  saa  stor,  at  han 
aldrig  kunde  vise  Venskab  mod  en  Svine- 
type eller  en,  der  bar  Ulvens  og  Schakalens 
fejge,  lumske  og  grusomme  Linjer  i  sit 
Ansigt. 

Vi  havde  nu  og  da  skarpe  Disputer  om 
hans  Methode,  jeg  modsagde  ham  af  Prin- 
cip og  kaldte  det  naragtigt  at  lade  sit  sunde 
Omdømme  forblindes  af  et  dunkelt  Indtryk, 
som  man  knapt  nok  kunde  gøre  rede  for 
og  som  umuligt  kunde  være  ufejlbarligt. 
Han  saa  da  paa  mig  med  et  sælsomt, 
tankefuldt  Blik  uden  Skygge  af  et  Smil  og 
sagde: 

—  Dumme  Dyr,  som  har  mistet  dit  In- 
stinkt! 

Jeg  tog  Handsken  op  og  svarede,  at  min 

forstandige    Overvejelse    erstattede   Instinktet 
hundredefold. 

—  Forstandige  Overvejelse!  sagde  han. 
Den  kommer  først  bagefter,  som  det  ligger 
i  selve  Begrebet.  Vist  er  man  et  dumt  Dyr, 
om  man  giver  Afkald  paa  sine  naturlige, 
medfødte  Evner  til  strax  at  skelne  mellem 
stærke  og  svage.  Mennesket  er  Skabningens 
Krone,  Summen  af  Udviklingen,  —  skulde 
det  da  ikke  rumme  Dele  af  alt  ondt  og  godt, 
som  det  har  arvet  fra  sine  forhistoriske 
Stammefædre  indenfor  Dyreverdenen,  og  skulde 
det  da  ikke  ogsaa  ligesom  de  lavere  Dyr 
eje  en  Sjælsevne,  der  øjeblikkelig  siger  det, 
naar  det  skal  beskytte  sig  mod  en  Fjende? 
Dumme  Dyr,  siger  jeg!  Livet  er  ikke  blot 
en  flad  Forstandsproces  som  du  tror,  —  i 
det  mindste  ikke  endnu!  —  Se  bare  paa 
Hesten!  fortsatte  Marck.  Han  gaar  nu  her 
og  vrinsker  stolt  og  ser  prægtig  ud  paa  vor 
sommerlige  Eng.  Har  du  set  en  mere  uom- 
tvistelig Hest  i  menneskelig  Skikkelser  Og 
han  er  i  Færd  med  at  blive  forelsket.  Du 
skal  se,  han  bliver  den  allermest  ridderlige 
Mand  mod  sin  Hustru.  Han  vil  komme  til 
at  bære  hende  gennem  Livet,  kærlig  og  no- 
bel og  stærk  paa  en  Gang.  Kan  du  ikke 
se,  at  han  pruster  af  Livslyst,  naar  han  vej- 
rer sin  Elskede  paa  Afstand  med  sin  store 
Hestemule?  Var  jeg  Kvinde,  skulde  jeg  tage 
ham  bare  af  Instinkt,  for  en  lettere  ledet  og 
kækkere  Karl  kunde  jeg  aldrig  faa.  Jeg  ken- 
der ham  jo  som  Ven,  og  jeg  kender  ogsaa 
mere  end  en  virkelig  Hest  og  kan  sammen- 
ligne de  to  Parter.  Men  jeg  kan  ikke  be- 
gribe, hvor  Folk  har  deres  Øjne,  naar  de 
ikke  for  længe  siden  har  udgivet  en  Lære- 
bog i  anvendt  Zoologi. 

—  Du  er  gal,  sagde  jeg  i  al  Alminde- 
lighed. 

Marck  svarede  med  underfundig  Munter- 
hed og  Øjne,  der  gnistrede  af  bitter  Spot. 

—  Ja,  javist!  Hvem  er  ikke  det?  I  Sær- 
deleshed naar  man  har  saakaldte  Ideer!  I 
Munden    paa    Middelmaadighederne    og    de 


sunde  Forstandshjerner  har  jo  selve  Ordet 
Idé  faaet  en  Biklang  af  Galskab.  At  have 
Ideer  betyder  jo  for  det  brave  Borgerskab 
det  samme  som  at  være  forrykt.  Men  jeg 
for  min  Del  vil  hellere  være  forrykt  og  lege 
Menageri  med  hele  Redeligheden,  end  jeg  vil 
høre  med  til  den.  Ti  de  er  en  Kvægdrift 
alle  tilsammen,  tamme,  ufarlige  Husdyr,  som 
drives  i  Folden  af  Ejerens  Karle  for  at  mal- 
kes og  saa  igen  drives  ud  paa  Markerne  for 
at  faa  fyldt  sine  Yvere  til  næste  Malkning. 
Det  er  hele  den  saakaldte  Statshusholdning. 
Og  den  er  til  deres  eget  Bedste. 

Han  var  oprørt  og  kneb  sine  smalle  Læber 
saa  energisk  sammen,  at  der  blev  Gruber  i 
Kinderne,  og  Munden  tegnede  sig  kun  som 
en  smal  Streg  med  en  spodsk  Bøjning  i  Vi- 
gerne.  Galgenhumoristen  var  komplet  for- 
svunden, og  hans  skarpe,  graa  Øjne  viste 
et  Par  Pupiller,  som  fik  En  til  at  tænke 
paa  Peberkorn. 

Jeg  vilde  til  at  sige  noget  formildende 
om,  at  jeg  ikke  mente  mine  Ord  akkurat 
som  de  faldt,  da  han  gættede  min  Hensigt 
og  igen  fik  sit  spodske  Smil: 

—  Nu  skal  du  ikke  prøve  paa  at  blive 
en  beskeden  Skødehund,  som  slikker  det 
Saar,  den  lige  har  bidt.  Du  har  forresten 
ikke  Stuekøterens  Karakter  men  snarere  Dog- 
gens.  Og  naar  Doggen  bides  er  det  for 
Alvor.  Den  faar  Krampe  i  Kæberne,  ser 
du,  og  du  faar  ogsaa  Krampe  i  hele  dit 
Væsen,  naar  du  bliver  vred,  det  ved  jeg. 
Du  er  modig  som  en  Buldog  og  regner  ikke 
saa  nøje  med  at  gaa  løs  paa  en  Fjende, 
der  er  tre  Gange  saa  stærk  som  du.  Er  du 
saa  tilfreds. 

—  Tak  skal  du  ha' !  sagde  jeg.  Og  saa 
gik  vi  ud  og  glemte  vor  Disput. 

II. 
Et  Par   Dage    senere    stod    vi    nede    ved 
Dampskibs-Broen    og    tog    imod    nye    Bade- 
gæster.    Hesten  kastede,  smaa vrinskende  og 
utaalmodig,  søgende  Blikke  efter  sin  Skjønne 

uden  at  finde  hende,  medens  Marck  og  jeg  møn- 
strede de  Ankommende.  Damperen  var  netop 
i  Færd  med  at  lægge  til,  Passagererne  stod 
paa  Dækket  og  gabede  ganske  uintelligent 
ud  over  Badestedet,  ti  enten  var  de  Tu- 
rister, hvem  Stedet  var  ganske  ligegyldigt, 
eller  de  skulde  i  Land  her,  og  da  lagde 
tusinde  Ting,  de  just  skulde  have  besørget, 
Beslag  paa  deres  Tanker  og  Udseende. 

—  Dumme  Dyr  allesammen,  var  Mareks 
summariske  Slutningsbemærkning,  efter  at  han 
ransagende  var  faret  gentagne  Gange  med 
Blikket  hen  over  Skibet. 

Da  bøjede  i  det  samme  en  skulderbred 
og  tæt  middelalderlig  Mand  sig  ud  over 
Rælingen  for  at  se  efter,  om  Landgangen 
ikke.  snart  blev  sat  til.  Jeg  havde  næppe 
lagt  videre  Mærke  til  ham,  om  jeg  ikke 
havde  set,  hvor  stærkt  et  Indtryk  han  gjorde 
paa  Marck.  Saa  snart  denne  fik  Øje  paa 
den  kraftige  Skikkelse  med  Rovdyrhovedet 
mellem  de  brede  Skuldre,  hagede  hans  Blik 
sig  saa  energisk  fast  ved  den,  at  ogsaa  jeg 
begyndte  at  interessere  mig  for  den  Rejsende. 

Han  vendte  sig  strax  efter  om  mod  os 
og  viste  forfra  sit  brutale  Ansigt  og  de  væl- 
dige Kæber,  den  underste  skydende  sig  frem 
over  den  anden,  sluttende  tæt  sammen  som 
om  en  Hemmelighed.  I  det  samme  følte  han 
sig  iagttaget,  og  hans  Blik  droges  magnetisk 
mod  os  uden  Tvivl  om,  at  det  var  os,  som 
iagttog  ham.  I  Begyndelsen  var  det  stik- 
kende af  en  uvilkaarlig,  uklar  Mistænksom- 
hed ,  som  han  dog  ligestrax  fik  Magt  over, 
hvorpaa  han  vendte  Øjnene  bort,  for  strax 
efter  at  sende  os  et  nyt  Blik,  i  hvilket  det 
tidligere  Udtryk  var  forandret  til  en  saa  ta- 
lende Haan,  at  jeg  maatte  spørge  Marck, 
om  han  gav  Agt  paa  det. 

—  Tror  du,  jeg  er  blind,  eller  hvorfor 
spørger  du?  Skulde  jeg  ikke  lægge  Mærke 
til  et  saadant  Monstrum !  Et  Menneske,  som 
halvvejs  er  en  Gedde,  halvt  en  Hyæne!  Alt 
det  brutaleste  og  lumskeste,  som  findes  i 
Dyreriget.     Eller   har  du    set  Magen  til  den 


Slags  farlige  Kæber  hos  andre  end  Gedden? 
Og  saa  Øjnene!  Det  Blik  er  Tyvens,  den 
fejge  Tyvs  og  Ligrøvers!  Var  jeg  Byfoged 
her  paa  Pladsen,  lod  jeg  ham  snarest  mulig 
sætte  fast.     Han  kan  umulig  være  uskyldig. 

—  Naa  naa,  indvendte  jeg  smilende,  det 
er  dog  uden  Lov  og  Dom  at  berøve  Folk 
Ære  og  Anseelse. 

—  Han  ejer  ikke  Ære  og  fortjener  ingen 
Anseelse,  indvendte  Marck  meget  bestemt 

—  Det  skulde  du  ikke  sige  for  højt  — 
du  kunde  i  en  Haandevending  blive  ankla- 
get for  Æresfornærmelse. 

—  Jeg  vilde  vinde  Processen,  svarede 
Marck  kort  og  nærmede  sig  Landgangen, 
hvor  den  Fremmede  gjorde  sig  i  Stand  til 
at  gaa  i  Land.  Hesten  sluttede  sig  til  os, 
og  vi  modtog  alle  tre  et  særdeles  ubehage- 
ligt Indtryk,  da  den  Rejsende  gik  forbi  os 
med  udfordrende  tilbagekastet  Hoved  og  et 
spodsk  Træk  om  Læberne.  Han  sendte  os 
ikke  et  Blik,  men  jeg  kunde  se,  at  det  si- 
trede og  skjalv  i  hans  Øjenkroge,  som  om 
han  maatte  beherske  sig  for  ikke  at  vise 
os  det  gærende  Fjendskab  i  sit  ubehagelige 
Blik. 

Da  han  var  gaaet  op  imod  Staden,  saa 
Marck  i  Tanker  efter  ham  og  sagde  ganske 
højt,  saa  at  alle  omkringstaaende  kunde  høre 
det: 

—  Hvem  vil  vædde  med  mig?  Han  sid- 
der i  Tugthuset  inden  Aaret  er  omme! 

—  Hvem?  spurgte  Hesten  nysgerrig. 

—  Han,  Ligrøveren  naturligvis,  som  lige 
nu  gik  op  mod  Byen. 

Tys  for  Fanden !  Det  er  jo  Bestyreren  paa 
Kumlinge,  en  almindelig  agtet  Mand,  faldt 
Hesten  ham  i  Talen. 

Den  Oplysning  bevægede  ikke  Marck  det 
aller  bitterste. 

—  I  kan  jo  gærne  ære  og  agte  ham  ind- 
til videre,  sagde  han  roligt.  —  Jeg  vogter 
mig  for  ham,  gør  jeg.  Og  saa  meget  er 
vist,  at  han  aldrig  skal  bestyre  en  Femøre, 
som  jeg  kan  kalde  min. 

—  Saa  saa,  hold  nu  op  med  at  spille 
Orakel,  sagde  Hesten  halvvejs  forarget  over 
hans  sikre  og  overlegne  Tone.  ' —  Du  er 
paa  gal  Vej  med  dit  fuldt  færdige  Om- 
dømme. 

—  Det  skal  vi  siden  faa  at  se,  gav 
Marck  til  Svar  og  smaafløjtede  ubekymret 
og  ligegyldigt  ind  i  Ansigtet  paa  Hesten. 

—  Du  burde  være  Opdagelsesbetjent,  fore- 
slog jeg. 

—  Der  findes  daarligere  Opdagere  end 
jeg.  Og  husk  nu  paa,  hvad  jeg  har  sagt 
om  ham. 

Marck  hyllede  sig  i  sin  Orakelværdighed 
og  imponerede  os  næsten  med  sin  urokke- 
lige Sikkerhed.  Han  mødte  vor  Tvivl  og 
vor  Spot  med  sit  ejendommelige,  skarpe  og 
drillende  Blik  og  slog  saa  til  Slut  det  hele 
hen  med  et  ironisk:  Ja,  hvad  Pokker  kom- 
mer det  egentlig  os  ved  —  vi  har  jo  ikke 
Penge  i  Kumlinge  Fabrik  —  og  heller  ikke 
andetsteds  da! 

Men  han  blev  hele  den  Dag  ved  med  at 
være  ordknap  og  alvorlig,  og  hans  Blik  var 
indadvendt  som  en  Visionærs,  med  et  for- 
underlig fjærntstirrende  Udtryk.  Om  Aftenen 
skulde  vi  ned  og  spise  i  Badehotellets  Sal, 
men  Marck  tav  med  sin  Skæmt  og  stansede 
brat,  da  han  paa  Verandaen  udenfor  An- 
stalten opdagede  Kumlinge  Bestyreren,  der  nu 
med  brede,  overbevisende  Gebærder  forkla- 
rede et  eller  andet  for  et  Selskab  Herrer. 
Vi  forsøgte  uden  Nytte  at  faa  Marck  med 
til  vort  vanlige  Aftensbord.  Han  vendte  om 
med  den  Bemærkning,  at  han  hellere  vilde 
spise  alene,  end  han  vilde  gøre  sig  gemen 
med  et  Naboskab  som  det  paa  Verandaen. 
Tilsidst  lod  vi  leende  ham  gaa  sin  Vej;  vi 
kendte  hans  Særheder  og  havde  en  vis  Re- 
spekt for  dem. 

Men  ved  Aftensbordet  diskuterede  vi  iv- 
rigt hans  Besynderligheder  og  betragtede  den 
skulderbrede  Bestyrer  saa  nærgaaende ,  at 
han  tilsidst,  besværet  af  vor  Opmærksomhed 
fortrak   indenfor  med  sit  Selskab.      Da    gik 


det  løs  med  Bemærkninger  om  den  forjagne, 
og  vort  enstemmige  Omdømme  var,  at  han 
forekom  os  at  være  en  i  det  Ydre  meget 
ubehagelig  Person,  men  ingen  af  os  sluttede 
os  til  Mareks  Anskuelse.  Tværtimod  hæv- 
dede en  af  Lægerne  med  megen  Vægt,  at 
Marck  led  af  Idiosynkrasi  og  Hallucinationer 
og  hellere  maatte"  slaa  sig  ned  paa  en  rolig 
Nervekuranstalt  end  ved  et  Badested  med  en 
livlig  Strøm  af  Mennesker  og  de  for  ham 
farlige  Typer. 

III. 
Marck  gennemgik  trolig  sin  Badekur,  uden 
at  den  gjorde  hans  Helbred  synderlig  bedre. 
Hvad  Humøret  angik,  behøvede  det  ikke  at 
blive  bedre,  —  lod  det  til  —  snarere  det 
modsatte,  ti  hans  glade  Kammeratsind  fri- 
stede hans  Venner  til  at  faa  ham  med  paa 
Vidtløftigheder.  Dog  at  begaa  saakaldte 
Dumheder  var  Mareks  største  Glæde  baade 
ved  Badestedet  og  senere  i  Helsingfors,  hvor 
han  skulde  passe  sine  Studier.  Der  blev 
dog  ikke  noget  alvorligt  Arbejde  af.  Bade- 
kuren og  det  sunde  Liv  udendørs  havde 
faaet  ham  til  at  glemme  sin  Hjertefejl,  saa 
at  han  ved  Semestrets  Begyndelse  tog  en 
Smule  for  heftigt  fat  paa  Studenterlivets  Glæ- 
der og  fik  en  alvorlig  Mindelse  om  sin  Syg- 
dom. Den  holdt  ham  siden  indestængt  næ- 
sten hele  Vinteren,  og  tillod  ham  kun  nu 
og  da  at  tage  Del  i  Kammeratlivet,  som  for 
ham  beholdt  hele  sin  Poesi  og  en  desto 
større  Tillokkelse  jo  strængere  det  var  for- 
budt. Lykkeligvis  for  Marck  var  han  af 
formuende  og  fremragende  Familie  og  be- 
høvede ikke  at  blive  Melankoliker  paa  Grund 
af  Pengesorger.  Han  var  uanfægtelig  mun- 
ter og  slagfærdig  sin  Sygdom  til  Trods,  og 
slap  han  ikke  ud  blandt  Vennerne,  saa  kom 
de  til  ham.  Men  saa  vennesæl  og  god  en 
Kammerat  han  end  var  ,  kendte  ingen  ham 
ret  til  Bunds.  Hans  drastiske  Lune  gjorde 
en  elegisk  Selvbekendelse  fra  hans  Side  al- 
deles umulig.     Og  maaske  var  det  blot  den 

uhelbredelige  Melankolikers  overgivne  Lystig- 
hed, fordi  han  saa  den  beredte  andre  en 
saa  stor  Fornøjelse,  og  fordi  han  ved  dens 
Hjælp  bedst  skjulte  -og  glemte  sine  egne 
mørke  Tanker.  Det  var  min  Tro  om 
ham. 

Oppe  i  hans  Ungkarlehjem  ved  Alexander- 
gaden samledes  Vennerne  som  oftest  for  at 
fordrive  hans  ensomme  Rekonvalescentstun- 
der —  helt  rask  var  han  aldrig,  saa  længe 
jeg  kendte  ham  —  og  det  blev  i  de  fleste 
Tilfælde  ikke  dem,  der  fordrev  Tiden  for 
ham,  men  derimod  han  for  dem.  Han 
slæbte  sig  hen  til  Pianoet,  og  havde  han 
ikke  lavet  en  ny  Vise  siden  sidst,  saa  sang 
han  sine  gamle,,  saa  det  ekkoede  ud  gen- 
nem Dobbeltvinduerne  ud  over  Gadens  Sten- 
bro, og  Pigerne  saa  kende  op  til  hans  Vindu, 
naar  de  gik. forbi,  undrende  sig  over,  hvem 
den  glade  Magister  var,  som  holdt  saa  mun- 
ter Gratis-Koncert  for  alle  dem,  der  boede  i 
Gaarden. 

Naar  de  sommetider  bagefter  saa  en  ind- 
pakket, skægget  Mand  af  ældet  Ydre  og 
med  bøjet  Ryg  slæbe  sig  møjsommeligt  op  i 
en  ventende  Droske,  kunde  de  aldrig  rigtig 
tro  paa.  at  det  var  ham,  som  sang  de  over- 
stadige og  kaade  Viser  med  saa  friskt  et 
Liv  og  saa  overstrømmende  Humør. 

Der  fandtes  mere  end  en  blandt  Mareks 
Bekendte,  som  med  en  foragtende  Surhed 
talte  om  ham  som  en  halvt  utilregnelig  Per- 
son. Deres  Omdømme  om  ham  støttede  sig 
mindre  paa  Kendskab  til  ham  selv  end  paa 
Frasagn  om  hans  gale  Streger,  inden  han 
blev  alvorligt  syg.  Desuden  havde  Marck 
et  overlegent  og  udfordrende  Væsen  til  Raa- 
digded  overfor  enhver,  som  ikke  behagede 
ham  ved  første  Indtryk  —  og  det  var  ikke 
faa.  De  existerede  rent  ud  ikke  for  ham, 
og  kom  de  paa  hans  Vej,  var  de  Luft  for 
ham.  Han  kunde  se  paa  et  Menneske  som 
stirrede  han  paa  et  eller  andet  tværs  igen- 
nem ham.  Og  en  aldrig*  saa  lidt  udviklet 
Selvfølelse    maatte    dog    blive  ubehagelig  til 


Mode   og    saaret    af  denne  raffinerede   Lige- 
gyldighed. 

For  sine  mange  Venner  var  han  en  helt 
anden.  Hans  Elskværdighed  og  Venskab 
var  lige  saa  udsøgt  som  hans  Ligegyldig- 
hed. Et  ubetydeligt  Løfte,  afgivet  i  løftet 
Stemning  for  lange  Tider  siden,  indløste  han 
helt  uventet  en  skønne  Dag  som  ved  en  Til- 
fældighed, men  under  Bagatellen  laa  et  Flet- 
værk af  det  mest  fintfølende  Venskabs  dir- 
rende Strenge,  for  fine  til  at  vises  i  fuldt, 
nøgternt  Dagslys  og  til  at  tage  og  føle  paa. 

Min  fulde  Hengivenhed  vandt  han  ved 
følgende  djærvt  fantasifulde  Sympatibevis. 
Jeg  havde  i  et  muntert  Selskab  opført  mig 
dumt  over  for  en  Person,  som  var  mig  ube- 
hagelig, og  overfor  hvilket  lavpandede  Indi- 
vid jeg  aldrig  burde  have  forløbet  mig.  Vi 
var  kommen  i  Ordstrid  om  en  Bagatel,  det 
ene  Ord  tog  det  andet,  jeg  blev  heftigere 
og  heftigere,  men  min  Modpart  stedse  ro- 
ligere og  skarpere,  indtil  min  Hidsighed  til- 
sidst  røg  mig  ud  i  Fingerspidserne,  og  jeg 
umulig  kunde  beherske  mig  men  strøg  ham 
med  min  flade  Haand  nærgaaende  fornærme- 
ligt over  Ansigtet. 

Vor  lille  Kammeratkreds  havde  den  gode 
Egenhed  at  holde  paa  god  Tone  overfor 
mere  Fremmede,  og  min  Opførsel  blev  be- 
svaret med  en  almindelig  og  tydelig  Mis- 
billigelse fra  alle  mine  Venner.  Den  For- 
ulempede drejede'  rolig  sin  Mustache  tilrette 
med  en  vis  Skadefryd  i  sit  ubehagelige  An- 
sigt og  belavede  sig  paa  naadigt  og  ydmy- 
gende at  tilgive  mig,  naar  jeg  af  Kamme- 
raterne skulde  blive  tvungen  til  at  bede  ham 
om  det. 

Man  sad  just  og  diskuterede,  paa  hvad 
Maade  jeg  skulde  gøre  ham  min  Afbigt,  og 
i  al  Almindelighed  var  Stemningen  ganske 
udelt  imod  mig.  Jeg  havde  naturligvis  øje- 
blikkelig angret  min  Heftighed  men  blev  ilde 
berørt  over  den  strenge  Bod,  Kammeraterne 
foreskrev  mig.  Jeg  stod  netop  i  haard  Strid 
med    min    Stolthed,    da  Marck,    som    hidtil 

havde  siddet  ganske  stille  uden  at  blande 
sig  i  Diskussionen,  pludselig  rejste  sig,  nær- 
mede sig  min  Modpart  og  gav  ham  to  kraf- 
tige Strøg  med  flad  Haand  over  Ansigtet, 
alt  med  den  roligste  Mine  af  Verden,  al- 
deles som  om  han  opfyldte  en  naturlig  Pligt. 
Der  blev  et  Øjeblik  musestille  i  Selskabet. 
Den  Forulempede  tabte  sin  Sikkerhed  ved 
Mareks  Manøvre,  og  saa  komisk  var  den 
ved  hans  urokkelige  Overbevisning,  at  selv 
de  alvorligste  Øjeblikket  efter  brast  i  Latter. 
Jeg  var  frelst  for  Ydmygelsen  derved  at 
Marck  med  fuldt  Overlæg,  af  Venskab  for 
mig,  havde  begaaet  samme  dumme  Handling, 
som  jeg  i  Vrede  nys  havde  gjort  mig  skyl- 
dig i.  Det  var  fuldt  ud  at  redde  Situa- 
tionen for  mig! 

—  En  Fyr,  som  er  glad  over,  at  man 
forløber  sig  imod  ham,  fortjener  ikke  bedre, 
sagde  Marck  og  satte  sig  igen. 

Siden  den  Stund  elskede  jeg  ham. 

IV. 

En  Dag  i  Marts  fandt  jeg  Marck  alene 
hjemme,  halvt  liggende  i  sin  store  Stol  med 
et  Toiletspejl  foran  sig  paa  Bordet.  Jeg 
traadte  ind  i  Værelset,  og  Marck  kastede  et 
Velkomstblik  op  over  Spejlet  men  faldt  saa 
snart  tilbage  i  Betragtningen  af  sig  selv. 
Han  var  ualmindeligt  alvorlig,  og  Samtalen, 
som  jeg  forsøgte  at  holde  gaaende,  gled  ud 
i  den  ene  Pavse  længere  end  den  anden, 
medens  Marck  uafbrudt  strøg  sig  om  Skæg- 
get med  Blikket  fæstet  ved  Spejlet. 

—  Skal  du  optræde  paa  Scenen,  eller 
øver  du  dig  allerede  til  næste  Rigsdagssam- 
ling? 

—  Nej  —  jeg  beundrer  bare  mig  selv. 
Igen  en  lang  Pavse. 

—  Forstyrrer  jeg  dig? 

—  Nej. 

—  Naa,  saa  bliver  jeg  rolig  siddende. 

—  Ja  gør  det.  Har  Du  læst  Aviserne  i 
Dag? 


—  Jeg  har  kigget  i  dem. 

—  Naa. 

—  Staar  der  noget  vigtigt  i  dem? 

—  Ne — ej  —  egentlig  ikke.  Det  vil 
sige,  der  staar,  at  jeg  havde  Ret. 

—  I  hvilken  Henseende? 

—  Der  staar  at  Bestyreren  af  Kumlinge 
Fabrik  er  bleven  arresteret  for  falsk  Bog- 
føring og  Bedrageri  .  .  . 

—  Hvad  siger  du?! 

Jeg  snappede  Avisen,  som  laa  der  paa 
Gulvet  ved  Siden  af  Marck,  og  læste  den 
kortfattede  Notits  om  Direktørens  Fængs- 
ling, medens  Marck  undersøgte  sine  Tænder 
i  Spejlet. 

—  Det  var  da  højst  mærkværdigt,  ud- 
brød jeg. 

—  Aa  nej,  det  er  aldeles  naturligt,  at 
det  maatte  gaa  saaledes,  sagde  Marck  uden 
den  mindste  Klang  af  Triumf  i  Stemmen. 

Jeg  kunde  ikke  andet  end  betragte  Marck 
med  stille  Undren. 

—  Og  nu  stiller  jeg  mit  eget  Horoskop 
for  halvfjerdsindstyvende  Gang,  sagde  han 
træt  og  saa  sig  igen  i  Spejlet. 

Hans  Tone  lød  saa  højtidelig  og  alvorlig, 
at  jeg  ansaa  det  for  rigtigst  at  forsøge  en 
lille  Spøg. 

—  Du  undslipper  vel  i  det  mindste  Ret- 
færdighedens Arme,  og  naar  uskadt  Amerika 
med  en  halv  Million  i  Lommen? 

—  Nej,  jeg  undslipper  ikke  Retfærdig- 
heden, svarede  han  og  slap  Spejlet.  Han 
sank  tilbage  i  sin  Stol  og  saa  paa  mig  med 
sit  underlige  Visionærblik. 

—  Du  fantaserer! 

—  Ak  ja!  —  han  forsøgte  at  slippe  den 
alvorlige  Tone.  —  Det  er  bare  Narrestreger. 
Ingen  af  os  undgaar  jo  den  sidste  Retfær- 
dighed. I  Dag  jeg,  i  Morgen  du!  Det  kom- 
mer ud  paa  et. 

Det  ringede  paa  Entrédøren  og  ind  kom 
en  munter  Skare  Venner,  som  havde  læst 
Notitsen  i  Aviserne  og  vilde  gratulere  den 
dygtige  Spaamand.      Men    han   var    ikke    i 

Humør  til  at  tage  det  Hele  saa  let  som  de. 
Begivenheden  havde  tydeligt  nok  gjort  mere 
Indtryk  paa  ham  end  paa  dem,  og  han  an- 
saa  det  nok  for  noget  mere  end  blot  et 
Skæbnens  Spil.  Han  tilbed  at  vise,  hvor 
naturlig  og  selvfølgelig  Sammenhængen  var, 
men  hans  stirrende ,  sælsomme  Blik  talte 
højt  om  et  helt  System  af  alvorlige  Tanker 
bagved  den  spøgende  Tone. 

—  Det  var  Skade,  at  ingen  tog  mod 
Væddemaalet  med  mig  i  Sommer,  sagde 
Marck,  —  nu  vilde  det  have  indbragt  mig 
en  munter  lille  Festmiddag  — ! 

—  Det  er  nok  bedst,  at  du  holder  dig 
borte  fra  hvilkensomhelst  Festmiddag,  saa 
længe  du  er  saa  daarlig,  var  der  en  som 
sagde. 

Da  glimtede  det  op  i  Mareks  stirrende 
Drømmeblik.  Han  holdt  ikke  af  Forskrifter, 
ikke  en  Gang  af  Lægens. 

—  Mon  jeg  dog  ikke  skulde  fejre  min 
Triumf  med  en  lille  Middag  — ?  henkastede 
han. 

Forslaget  mødtes  med  enstemmig,  stærk 
Opposition.  Det  gik  umulig  an  at  slippe 
Marck  løs  til  Fest,  saa  syg  han  var.  Des- 
uden havde  man  ikke  Tid.  De  ældste  og 
fornuftigste  nærmede  sig  Døren  for  at  afbryde 
al  videre  Mulighed  for  Diskussion.  Men  da 
sprang  Marck  op  med  usædvanlig  Spænd- 
stighed, laaste  Udgangsdøren  og  stak  Nøglen 
til  sig. 

—  Ja,  værsgo  og  sid  ned,  sagde  han, 
—  for  ud  kommer  I  ikke,  uden  at  I  gaar 
med  til  Middagen. 

Det  var  Mareks  store  Hemmelighed,  at 
han  kunde  foretage  sig  næsten  hvad  som 
helst  med  Folk,  uden  at  det  mislykkedes.  Han 
afvæbnede  enhver  allerede  ved  sine  uberegne- 
lige Paafund,  som  han  altid  satte  snarest 
mulig  i  Værk,  uden  Vankelmod  og  med  en 
imponerende  Bestemthed.  Men  især  tilgav 
man  ham  for  den  uforlignelignelige  komiske 
Alvor,  med  hvilken  han  drev  Spasen  ud  til 
dens    yderste  Spids,    uden  at   bryde  sig  en 


Gnist  om  hvad  man  tænkte  om  ham.  Hans 
Slagfærdighed  gjorde  Resten,  og  den  havde 
reddet  ham  ud  af  utallige  brydsomme  Van- 
skeligheder overfor  Fremmede. 

Blandt  Vennerne  kendte  man  hans  kaade 
Lune,  som  atter  begyndte  at  gro  nu  ved 
Vaarens  Frembrud. 

—  Kom  nu  med  Nøglen,  kommanderede 
de  Fornuftige,  som  vilde  bort  og  unddrage 
sig  det  moralske  Ansvar  for  en  Festmiddag 
med  Patienten. 

Marck  havde  pludselig  faaet  hele  sin  glade 
Energi  tilbage,  han  nærmede  sig  Vinduet, 
aabnede  Ruden  og  stod  med  Nøglen  i  Haan- 
den,  parat  til  at  kaste  den  ud. 

—  Hvis  I  ikke  gaar  med  til  min  Afskeds- 
middag i  Dag,  saa  kaster  jeg  Nøglen  ud  og 
lukker  os  inde  her,  til  vi  faar  en  Smed  her- 
hen, som  kan  bryde  Døren  op! 

—  Nej  hør  —  lad  nu  være  med  de  Narre- 
streger! Vi  har  ikke  Tid! 

—  Har  I  ikke  Tid  til  at  tage  Afsked 
med  mig?  Det  er  mig,  som  giver  Mid- 
dagen. 

—  Hvad  er  det  for  en  Afsked?  Det  er 
jo  Dumheder?     Lad  os  saa  komme  ud! 

—  Nej!  Gaar  I  med,  eller  gør  I  ikke? 
Ja  eller  nej? 

—  Nej,  lød  det  energisk. 

—  Saa  kommer  I  til  at  vente! 

I  det  samme  fløj  Nøglen  ud  gennem  Vin- 
duet. Marck  fik  Overbalance  og  faldt  om 
paa  en  Stol.  Nøglen  havde  saadan  en  Fart, 
at  den  beskrev  en  Bue  over  hele  den  lille 
Gaardsplads  og  slog  klingrende  ned  mod  et 
Udhustag  i  Nabogaarden.  Der  laa  den  og 
skinnede  i  Solen,  —  vi  var  indespærrede. 

—  Hvad  Pokker  skal  det  betyde  .  .  .  .? 
faldt  man  over  ham. 

—  Hvorfor  hørte  I  ikke  paa  mig?  Det  er 
Jeres  egen  Fejl.  Jeg  vilde  invitere  Jer  til 
Middag,  fordi  jeg  gættede  rigtig  med  Kum- 
lingermanden  allerede  for  et  Aar  siden,  og 
fordi  jeg  har  afgjort  med  min  Far,  at  jeg 
skal  følge  udenlands   med  ham   allerede  om 

en  Uge.  Jeg  skal  pleje  mit  Helbred.  Der- 
for vilde  jeg  tage  Afsked  med  mine  Venner 
ved  en  lille  Middag,  for  vi  ses  maaske  ikke 
saa  snart  igen  .  .  . 

—  Aa,  bild  os  bare  ikke  det  ind!  Der 
er  vist  ikke  afgjort  noget  om  den  Rejse 
endnu  .  .  .! 

—  Er  der  ikke,  raabte  Marck  og  trak  en 
Anvisning  paa  en  Wienerbank  frem.  —  Plejer 
jeg  at  lyve? 

Almindelig  og  stum  Overraskelse. 

—  Hvorfor  har  du  ikke  før  talt  om  det 
til  nogen? 

—  Jeg  har  jo  hele  Vinteren  talt  om,  at 
jeg  til  Foraaret  skulde  sydpaa,  men  I  tror, 
jeg  taler  hen  i  Vejret,  aldeles  som  den  Gang 
jeg  spaaede  rigtig  om  Kumlingeren. 

Marck  var  Herre  over  Situationen  og  nød 
den  stille  hvilende  i  sin  Liggestol  med  An- 
visningen mellem  sine  magre  Fingre. 

—  Ja,  lad  os  nu  komme  ud,  begyndte 
Oppositionen  igen  efter  en  Pavse. 

—  Det  kan  jeg  ikke.  Raab  om  Hjælp 
ud  af  Vinduet! 

—  Du  har  en  anden  Nøgle. 

—  Nej!  Men  hvis  I  gaar  med  til  Mid- 
dagen, saa  skal  jeg  trolde  Jer  ud  herfra. 
Det  er  jo  ikke  saa  morsomt,  naar  fremmede 
Mennesker  skal  komme  og  lukke  op  og  finde 
Jer  allesammen  her,  fangne  som  Rotter  i  en 
Fælde  —  eller  hvad  mener  I? 

Man  vilde  ikke  give  sig.  De,  som  var 
mest  forbitrede,  forsøgte  at  bryde  Forstue- 
døren  op  eller  rodede  i  alle  Hjørner  og 
Kroge  efter  den  anden  Nøgle.  Forstuedøren 
forblev  urokkelig  aflaast,  og  ingen  Nøgle  var 
der  at  finde,  som  passede.  Ikke  heller  var 
var  der  nogen  at  øjne  i  Gaarden. 

Der  fulgte  en  lummer  Stemning  med  op- 
trækkende Uvejr.  Den  eneste,  som  ikke 
syntes  at  føle  Indflydelsen  af  Elektriciteten  i 
Luften,  var  Marck.  Hans  Minespil  blev 
stedse  kaadere,  og  tilsidst  sagde  han. 

—  Ak,  Herregud!  Er  det  nu  noget  at 
være  vrede  for,   at  jeg  ber  Jer  til  Afskeds- 

middag?  Jeg  kan  jo  love  at  gaa  hjem  efter 
Kaffen,  saa  har  I  ingenting  paa  eders  Sam- 
vittighed. Det  vil  tværtimod  gøre  mig  godt 
at  komme  lidt  ud. 

Man  begyndte  at  blive  træt  af  at  være 
fornærmede.  Selskabets  Samvittighed,  vor 
ældste  Ven  Doktoren,  gjorde  de  første  Tilløb 
til  Forsoning,  men  Marck  erklærede  stædig, 
at  han  kun  mod  Alles  fælles  Løfte  om  at 
gaa  med  til  Middagen  vilde  trolde   dem  ud. 

—  Ellers  maa  I  blive  her  til  Klokken 
fire,  naar  Konen  kommer  med  Middags- 
maden ! 

Klokken  var  tolv  nu,  og  de  fire  Timers 
Ventetid  forekom  os  alle  ganske  sandsynlig 
med  vort  Kendskab  til  Marck  og  hans  af- 
sides liggende  Ungkarlelejlighed,  hvor  ingen, 
der  ikke  just  havde  Ærinde  til  ham,  kom 
forbi.  Gennem  Vinduet  kunde  man  heller 
ikke  komme  ud;  det  var  i  anden  Etage. 

Man  forsøgte  endnu  en  Gang  at  formaa 
Marck  til  at  komme  med  Nøglen,  da  han  jo 
havde  en  anden,  men  han  paastod  troværdigt 
og  bestemt,  at  han  ingen  ejede. 

Saa  begyndte  Underhandlingerne,  alvorligt 
i  Begyndelsen,  men  lidt  efter  lidt  under 
muntrere  Former.  Vi  var  saa  smaat  nys- 
gerrige efter  at  se,  paa  hvad  Maade  Marck 
vilde  slippe  os  ud,  og  de  fleste  havde  des- 
uden ikke  noget  imod  selve  Middagen,  selv 
om  de  var  principfaste  saa  længe  som  mu- 
lig. Tilsidst  kunde  vi  ikke  holde  Stillingen 
mod  Mareks  Stædighed.  Man  enedes  om  at 
samles  paa  Operakælderen  Klokken  fire,  men 
det  skulde  være  en  meget  stilfærdig  Middag, 
og  Marck  forpligtede  sig  højtidelig  til  at  for- 
føje sig  hjem  efter  Kaffen  og  ikke  at  bryde 
Overenskomsten. 

Da  det  var  ordnet  som  en  formelig  Kon- 
trakt, gjorde  Marck  nogle  Hokespokus,  rejste 
sig  op  i  sin  Liggestol  og  galede  i  højeste 
Falset: 

—  Kykeliky — iiky! 

Vi  saa  forundrede  og   hovedrystende  paa 
hverandre,   uvisse   om    hvor  vidt  han  frem- 

deles  drev  Løjer  med  os  eller  var  bleven 
forrykt. 

Han  galede  højt  og  klart  et  Par  Gange 
til  med  den  urokkeligste  Alvor,  og  en  Stund 
efter  hørtes  en  Nøgle  klirre  i  Entrelaasen, 
medens  Marck  med  stor  Højtidelighed  pegede 
hen  imod  den. 

Et  Øjeblik  efter  traadte  hans  Madam  gan- 
ske fredeligt  ind  og  spurgte,  hvad  det  var, 
Magisteren  ønskede.  Det  var  deres  aftalte 
Signal,  som  Madammen  tydeligt  kunde  høre 
gennem  Gulvet  i  Etagen  nedenunder,  hvor 
hun  boede. 

Marck  triumferede,  og  vi  gik  hyer  til 
vort. 


En  Vaardag  med  Martssol  og  smeltende 
Sne  kan  blive  stemningsfuld  midt  i  det  ba- 
naleste Helsingfors,  naar  blot  man  er  lidt 
Digter  selv  og  ikke  har  altfor  meget  andet 
at  tænke  paa.  Naar  vi  slog  os  løs,  blev  vi 
i  Reglen  en  Flok  glade  Digtersjæle  allesam- 
men, som  gærne  gav  os  hen  i  Øjeblikket 
uden  just  at  trykkes  af  overflødig  Reflexion. 
Vi  levede  ud  i  Stemningen,  og  den  var  ikke 
overdrevent  sværmerisk  og  æterisk,  men  gan- 
ske haandgribelig,   livskraftig   og   fuldblodig. 

I  Operakælderens  Sal,  hvis  Værtshus-Ele- 
gance tog  sig  lidt  kant-slidt  ud  i  det  skarpe 
Dagslys,  sang  vi  for  „helana  og  „halvan"  i 
det  allerbedste  Foraarshumør,  efter  at  Værten 
havde  slæbt  sig  op  af  Trapperne  og  skænket 
bredfuldt  Maal  for  alle  andre  end  sig  selv. 
Han  skulde  efter  Løfte  være  Afholdsmand  i 
Dag.  Ved  Kuverterne  var  der  sat  smaa  Bu- 
ketter —  en  uvant  Luxus,  som  gav  det 
Hele  et  vist  Festpræg  —  og  paa  Bordet  stod 
fire  eller  fem  prægtige,  blomstrende  Roser. 

Marck  var  saa  ganske  sig  selv,  saadan 
som  vi  kendte  ham  fra  mange  andre  glade 
Lag,  dog  maaske  en  lille  Smule  alvorligere. 
Hans  trætte  Væsen  fik  efterhaanden  sin  Spænd- 
stighed igen  i  det  glade  Selskab,  og  hans 
Sygelighed,  som  egentlig  aldrig  tyngede  ham 


føleligt,  var  inden  kort  Tid  ligesom  blæst 
bort.  Han  havde  faaet  sit  Ønske  opfyldt  og 
syntes  tilfreds.  Vi  andre  holdt  ikke  saa  for- 
færdelig strængt  paa  Maadeholdsprincipperne, 
da  vi  var  naaet  et  Stykke  frem  paa  Spise- 
sedlen, og  Vinene  hentede  os  Duften  hjem 
fra  Rhinborge  med  fjærn  Loreleymusik  eller 
gav  os  Fornemmelser  af  en  Siesta  blandt 
Bourgognes  solfyldte  Vigner.  Det  er  saa- 
mænd  meget  muligt  det  kun  var  Kulsyre  og 
Alkohol!  Os  gav  det  ægte  Stemning,  og  an- 
det søgte  vi  ikke  i  Øjeblikket. 

Mareks  Middag  blev  overstrømmende  mun- 
ter, som  han  havde  ønsket  det.  Den  lette 
Misstemning  under  Indespærringen  om  For- 
middagen havde  veget  Pladsen  for  en  over- 
given og  hjertelig  kammeratlig  Stemning,  som 
ikke  den  flygtigste  Sky  formørkede.  Det  reg- 
nede ned  med  Indfald,  og  imellem  glimtede 
Vittighederne.  Da  Glæden  nærmede  sig  Kul- 
minationen, begyndte  Marck  hyppigere  og 
hyppigere  at  se  henad  Indgangsdøren  til. 
Han  syntes  optagen  af  en  Tanke,  som  han, 
trods  vore  Spørgsmaal,  ikke  vilde  meddele 
nogen. 

Endelig  viste  en  Dreng  sig  i  Døren  med 
en  hel  Mængde  smaa  Pakker.  Marck  rejste 
sig  og  gik  hen  imod  ham  og  uddelte  dem 
til  Selskabet  uden  et  Ord  til  Forklaring.  Da 
vi  viklede  Omslagspapiret  op,  fandt  vi  hver 
et  Kabinetsfotografi  'af  Marck  med  hans  Navn 
paa  og  Dagens  Datum. 

Vi  saa  spørgende  paa  hinanden  og  forstod 
ikke  ret  Meningen  med  at  uddele  dem  midt 
under  Middagen.  Marck  sad  atter  paa  sin 
Plads  og  blev  roligt  ved  med  at  spise. 

Da  han  saa  de  mange  spørgende  Blikke, 
tog  han  sit  Glas,  drak  Selskabet  til  og  sagde 
muntert : 

—  Det  er  blot  en  Erindring  —  til  Jer 
—  om  denne  Dag. 

Midt  i  Sætningen  slog  hans  klare  Stemme 
over,  han  rømmede  sig,  men  Tonefaldet  blev 
underlig  tvungent  og  skurrende  til  sidst. 

Marck  var  bleven  bleg,  og  da  vi  saa,  at 

han  vilde  undgaa  Forklaringer,  slap  han  for 
dem.  Men  den  lille  Afbrydelse  efterlod  en 
egen  besynderlig  Beklemmelse,  en  Følelse, 
som  af  noget  skæbnesvangert.  Aldeles  uvil- 
kaarligt  sank  Stemningen  til  Nulpunktet,  og 
Mareks  glade  Galgenhumor  var  heller  ikke 
længer  parat  til  at  bringe  den  i  Vejret.  Selv 
Champagnen  perlede  forgæves  i  Glassene, 
den  havde  ikke  Magt  til  at  bortskylle  det 
underlige  Indtryk  fra  Fotografierne,  Mareks 
Mindegave,  og  hans  ejendommelige  Tonefald, 
hans  Bleghed  og  dunkle  Blik. 

Ikke  en  Gang  ved  Kaffen  fik  Munterheden 
sin  tidligere  Ytringsfrihed  igen.  Marck  sang 
sine  Viser,  smukkere  end  nogensinde,  men 
ikke  de  gladeste  af  dem.  Vi  andre  sad  her 
og  der  og  stirrede  ud  over  Esplanaden  gen- 
nem de  store,  til  Gulvet  naaende  Vinduer, 
betagne  af  uklare,  halve  Anelser,  som  ingen 
vilde  meddele  de  andre.  Udsigten  over  Es- 
planadens nøgne,  smaa  Lønnetræer  havde  for 
første  Gang  i  Aar  denne  fugtige,  vaarblaa 
Tone,  som  tyder  paa,  at  Farverne  i  Naturen 
begynder  at  vaagne  efter  deres  blege  Vinter- 
dvale. I  den  nedgaaende  Eftermiddagssol 
laa  Helsingfors  med  sorte  og  røde  Tegltag 
og  tog  sig  sin  Eftermiddagslur  for  atter  om 
en  Time,  naar  Gassen  tændes,  at  vaagne  til 
Aftenens  Glæder.  I  Baggrunden  rejste  Uspen- 
sky  Kathedralen  —  den  russiske  Kirke  — 
sin  smukke,  let  røde  Murstensbygning,  der 
nu  paa  Afstand  fortonedes  i  luftigt  blaat, 
som  paa  en  idealiseret  Akvarel.  Solen  lyste 
paa  dens  hvide  Tag,  hvor  Sneen  aldrig  smel- 
tede, —  et  skønt  Symbol  paa  Religionens 
ophøjede  Fred.  Løgkuglen  hvilede  saa  let 
over  det  Hele,  som  om  den  hængte  ved  en 
usynlig  Traad,  løbende  i  Vejret  fra  dens 
Spids  og  fæstet  etsteds  højt  oppe  i  Himmel- 
hvælvingen. 

Midt  imellem  os  og  Kirken  skinnede  Rune- 
bergstatuens  brede  Kobberryg,  som  han  staar 
der  tillidsfuld  og  tryg  med  blottet  Isse  og 
Ansigtet  mod  Overmagten,  ventende  paa  Sol- 
opgangen i  Morgen  ...  og  atter  i  Morgen. 


845 


Marck  sang  Kjerulf  med  dyb  Inderlighed, 
og  i  den  vemodige  Vaarskumring  steg  mine 
Tanker  til  Sæters  med  Bjældeklang  og  Lokke- 
sang  .  .  .  men  egentlig  beklemte  og  tung- 
sindige. 

De  andre  havde  heller  ikke  den  rette 
Kaffestemning  efter  en  god  Middag.  De 
stirrede  ogsaa  ud  over  Esplanaden,  og  ingen 
Vits  afbrød  Marck,  som  han  ellers  var 
vant  til. 

Da  Sangen  var  forbi,  hørte  jeg  hans  slæ- 
bende Skridt  bag  ved  mig,  og  han  slog  sig 
ned  hos  os  ved  Vinduet.  Det  var  ikke  Skik 
hos  os  at  takke  for  en  Nydelse,  mindst  naar 
den  var  noget  værd.  I  Almindelighed  sky- 
ede vi  Følelses- Ytringer,  maaske  kun  fordi 
vi  havde  virkelige  Følelser,  som  let  strøm- 
mede over.  Derfor  saa  vi  blot  op  paa  Marck, 
og  han  nikkede  med  det  venligste  og  vakreste 
Smil,  som  nogensinde  havde  listet  sig  frem 
af  hans  Skæg,  naar  han  var  i  Søndagsstem- 
ning. 

—  Naa,  —  var  der  en  som  spurgte,  da 
Stilheden  blev  ved,  —  naar  rejser  du? 

—  I  Morgen,  svarede  han. 

—  Og  hvorhen  saa? 

—  Først  ud  paa  Landet  efter  min  Fader 
og  siden  over  St.  Petersborg  til  Wien  og 
Tyrol. 

—  Hvem  der  kunde  være  med  der? 

—  Hm  — ! 

—  Du  er  just  ikke  videre  glad  for  at 
komme  ud  at  rejse? 

—  Aa  —  jo,  —  i  det  Hele  taget  er 
jeg  det. 

—  Og  naar  kommer  du  tilbage? 

I  Stedet  for  at  svare  smækkede  Marck 
med  Tungen,  efterlignede  en  Raket  som  steg 
til  Vejrs,  snurrede  sin  Stol  hen  til  Bordet 
med  Likør  og  raabte: 

—  Naada  Drenge!  Hvad  er  det  for  en 
Stemning  ved  min  Afskedsmiddag,  eller  tror 
I  maaske,  I  er  til  Begravelse! 

I  det  samme  hørtes  nogle  dumpe,  tunge 
Klokkeklemt,    som    bragte    en  Rude   i  Side- 

værelset  til  at  klirre.  Det  gav  et  Ryk  i 
Marck,  og  han  spildte  af  sit  Glas,  men  i 
næste  Øjeblik  extemporerede  han: 

—  Det  er  ikke  mig,  som  har  bestilt  den 
Musik ! 

Klokkeringningen  i  Nikolajkirken  blev  ved 
som  en  fjærn  Metaltorden,  og  Marck  takkede 
os  alle,  fordi  vi  havde  villet  gøre  ham  den 
Glæde  at  spise  hans  Afskedsmiddag,  i  Ste- 
det for  at  vi  skulde  have  takket  ham.  Han 
takkede  os  i  sin  hjerteligste  Tone,  følelses- 
fuldt og  muntert,  med  en  lille  Dirren  i  Stem- 
men, men  vi  to,  som  sad  nærmest,  mærkede, 
at  han  daarligt  nok  kunde  holde  sit  Glas, 
ligesom  han  strax  derefter  tilfældigvis  for 
med  Lommetørklædet  hen  over  Ansigtet.  Men 
det  var  naturligvis  umuligt,  at  Marck  kunde 
have  grædt,  ti  under  hele  sin  stærkt  bevægede 
Ungdomstid  havde  han  aldrig  fældet  en  Taare 
i  Kammeraternes  Paasyn. 

Der  blev  endnu  en  liden  Gennemgang  af 
de  mange  glade  Minder,  vi  havde  sammen 
med  Marck.  En  kom  et  i  Hu,  de  andre 
et  andet.  Og  over  dem  alle  hvilede  Sorg- 
løshedens Poesi  med  mange  noble,  behjertede, 
overmodige  og  glade  Træk.  Men  det  faldt 
egentlig  ingen  ind,  at  det  Hele  formede  sig 
som  et  Resumé,  et  Slutningskapitel  paa  alle 
de  Glæder  og  Daarskaber,  som  Livet  øser 
ud  af  sit  Overflødigshorn,  naar  man  tæller 
mellem  de  tyve  og  femogtyve  Aar.  Det  var 
Ungdomsvenskabet,  som  begyndte  at  blive 
ældre  og  se  tilbage  paa  sine  barnlige  Indfald. 

En  Stund  efter  trykkede  vi  Marsks  Haand 
til  Afsked  og  til  Tak.  Han  havde  staaet 
ved  sit  Maadeholdsløfte  og  gjorde  derfor  in- 
gen Vanskeligheder,  men  skyndte  sig  selv  at 
komme  bort  fra  Selskabet,  inden  det  splitte- 
des en  for  en. 

Jeg  fulgte  Marck  hjem  og  fandt  der  hans 
Madam  i  Færd  med  at  pakke.  Da  vi  var 
kommen  ind  i  Værelset,  faldt  Marck  ned  i 
sin  store  Stol,  aldeles  sønderbrudt  og  lukkede 
Øjnene.  I  hans  Ansigt  fandtes  noget  af  en 
stum  Fortvivlelse,    som  aldeles   ikke  svarede 


til  dets  sædvanlige  Udtryk,  og  jeg  tog  ham 
stille  i  Haanden  som  for  at  trøste  ham. 

—  Skal  du  allerede  gaa,  spurgte  han  og 
saa  op,  medens  hans  Ansigtsmuskler  ar- 
bejde for  at  komme  i  Orden. 

Det  var  ikke  min  Mening,  men  jeg  tog 
det  som  en  Antydning  af,  at  jeg  helst  maatte 
gøre  det,  og  svarede  ja. 

Marck  saa  op  med  et  halvt  Smil  og  nik- 
kede uden  et  Ord.  Det  Afskedsnik  fulgte 
mig  siden  i  lange  Tider  som  en  smertelig 
Medviden.  Jeg  kan  endnu  i  Dag  se  for 
mig  hans  hemmelighedsfulde  Smaasmilen,  og 
halvaabne  Blik,  medens  han  nikkede  som  i 
en  uendelig  Afstand,  stedse  længere  og  læn- 
gere borte,  vemodigt  og  venligt,  bedende  om 
Tilgivelse  fordi  han  ingenting  sagde,  ti  han 
han  havde  en  saa  uovervindelig  Modvilje 
mod  at  vise  sig  rørt.  .  . 

Fem  Dage  efter  fik  hans  Venner  Telegram 
om,  at  han  var  død  i  St.  Petersborg  paa 
Vej  udenlands. 

VI. 

Om  Somren  blev  Mareks  Breve  og  Pa- 
pirer mig  tilsendte,  for  at  jeg  skulde  gen- 
nemgaa  dem.  Han  havde  skrevet  en  Del 
Vers  og  forskellige  skønliterære  Ting,  som 
muligvis  havde  Værd  for  flere  end  de  nær- 
meste Venner. 

Hans  lille  skønliterære  Produktion  kendte 
jeg  for  største  Delen  i  Forvejen;  derimellem 
fandtes  flere  Stykker  duftende  Naturpoesi, 
men  slet  intet  som  nærmere  kunde  have  an- 
tydet hans  Sjælstilstand  i  de  senere  Tider, 
som  interesserede  mig  dybere  end  noget  an- 
det, nu  da  det  var  for  sent  at  staa  ham  bi. 

Endelig  fandt  jeg  frem  et  temmelig  langt, 
ufuldendt  Brev  til  en  eller  anden  af  Ven- 
nerne, umuligt  at  afgøre  hvem,  da  det  ude- 
lukkende drejede  sig  om  ham  selv  og  kun 
havde  til  Overskrift:  Kære  Ven.  Det  var 
dateret  Marts,  omtrent  en  Uge  før  hans  Død. 
Da  jeg  tænkte  efter,   fandt  jeg,   at  det  var 

skreven    Dagen    før    Mareks    mærkelige   Af- 
skedsmiddag. 

Brevet  lyder  saaledes: 

Kære  Ven. 

Det  kunde  egentlig  være  morsomt  at  have 
en  fortrolig,  men  jeg  har  kun  haft  Venner 
hidtil,  og  mellem  dem  er  du  maaske  den 
bedste.  Tyd  ikke  mit  Ønske,  som  om  jeg 
derfor  skulde  være  utilfreds  med  Venskabet. 
Vennerne  har  jo  endda  siden  Skolen  været 
min  store  og  eneste  Passion,  naar  netop  und- 
tages gode  Cigarer,  men  selv  dem  har  jeg 
kun  kunnet  nyde  sammen  med  andre,  aldrig 
ene.  Og  for  det  meste  har  jeg  hidtil  været 
saa  opfyldt  af  selve  den  Glæde,  som  jeg 
fandt  mellem  Vennerne,  at  jeg  sjælden  be- 
høvede mere  end  det  blotte  Samvær  med 
dem. 

I  den  senere  Tid  har  jeg  dog  ofte  følt 
Lyst  til  at  indvi  en  eller  anden  i  det,  der 
tungt  ligger  mig  paa  Sinde,  men  dels  falder 
det  mig  urimeligt  at  gøre  saa  megen  Væsen 
af  mine  Bekymringer,  som  I  desuden  sikkert 
vilde  ånde  barokke,  dels  er  det  mig  mod- 
bydeligt at  krænge  ud  og  ind  paa  mig  selv 
for  En  anden,  han  være  sig  aldrig  saa  god 
en  Ven.  Ti  der  findes  Egenheder  hos  det 
ene  Menneske,  som  det  andet  aldrig  fuldt  ud 
kan  begribe,  selv  om  han  lytter  til  med  det 
mest  deltagende  Venskab. 

Jeg  er  saadan  det  ene  Menneske  og  du 
det  andet.  Ligefuldt  skriver  jeg  til  dig,  men 
befrygter,  at  dette  Brev  som  saa  mange  an- 
dre, jeg  har  skrevet  af  samme  Slags,  hav- 
ner i  Kakkelovnen,  og  glæder  mig  stille  til 
at  se  det  flamme  op  i  Lue  og  strø  mine 
Bekymringer  ud  for  Vinden,  der  vil  splitte 
dem  som  de  maaske  fortjener. 

I  Dag  har  jeg  faaet  en  særlig  Tilskyndelse 
til  at  udtale  mig,  idet  jeg  fra  sikker  Kilde 
har  hørt,  at  Kumlingebestyreren  er  bleven 
arresteret  for  Bedrageri,  hvad  jeg  forudsaa 
allerede  i  Sommer.  Min  Teori  og  mine  Ind- 
tryk er  ikke   at  spotte   med;   jeg  vidste,    at 


det  vilde  gaa  saaledes,  og  det  undrer  mig 
ikke  synderlig,  at  jeg  har  faaet  Ret. 

Nu  er  det  det  ulykkelige  med  mig,  at  jeg 
ikke  blot  anvender  min  Teori  paa  andre, 
men  ogsaa  paa  mig  selv.  Og  naar  den  saa 
sikkert  slaar  til  overfor  andre,  vil  den  ogsaa 
nok  slaa  til  overfor  mig   selv,  —  ret  snart. 

Du  ved,  jeg  har  plejet  at  spøge  med  Dar- 
wins Teori  og  paastaa,  at  en  af  mine  For- 
fædre har  været  Sporhund  en  eller  anden 
Gang  i  Kridtperioden.  Dermed  faar  det  nu 
være,  som  det  vil,  sikkert  er  det,  at  jeg  har 
en  Del  af  Sporhundens  Instinkter,  maaske 
ogsaa  af  dens  Dyder,  og  at  jeg  ligner  en 
bedre  Racehund  kan  ingen  nægte.  Der  fin- 
des ingen  Dyr,  jeg  nærer  en  saadan  Sym- 
pati for  som  Hundene,  og  de  besvarer  den. 
Jeg  kan  tale  med  dem  og  være  sammen  med 
dem  som  med  Mennesker.  Og  rindes  der  en 
Sjælevandring,  ved  jeg  nok,  hvad  jeg  bliver 
efter  Døden. 

Jeg  havde  i  mine  sidste  Skoleaar,  inden 
vi  gjorde  hinandens  Selskab,  paa  Landet  en 
prægtig  Støver,  som  hed  Pan.  Da  jeg  fik  den, 
var  den  en  lige  udvokset  Hvalp,  og  jeg  havde 
den  stadig  hos  mig  Somren  igennem  for  at 
opfostre  den  til  Mønsterjagthund.  Det  blev 
den  ogsaa,  og  efter  et  Par  Jagter  sammen 
med  mine  ældre  Hunde  var  den  paa  Højde 
med  hvilken  som  helst  af  vore  sædvanlige 
Støvere. 

Jeg  knyttede  mig  til  Hunden  som  til  en 
Ven,  og  vi  delte  baade  Værelse  og  Seng. 
Men  det  mærkeligste  af  det  altsammen  var, 
at  Pan  begyndte  at  ligne  mig.  Den  efter- 
lignede mit  Væsen,  den  var  overgiven  som 
Jeg»  °g  fremfor  alt,  den  havde  aldeles  de 
samme  Øjne.  Ikke  blot  i  Farve,  men  ogsaa 
i  Udtryk.  Det  lagde  de  derhjemme  ogsaa 
Mærke  til. 

En  skønne  Dag  i  September,  da  jeg  lykke- 
lig og  vel  havde  faaet  fri  fra  Skolen  og 
skyndte  mig  hjem  for  at  gaa  paa  Jagt,  var 
Pan  syg.  Der  blev  intet  af  Jagten  den 
Gang;   jeg    slog    mig    paa    Sygepleje.     Der 

var  slet  ikke  Tale  om  tage  til  Skolen  igen, 
saa  længe  Pans  Liv  var  i  Fare.  Han  laa  i 
min  Seng  og  saa  ikke  videre  daarlig  ud, 
medens  jeg  madede  ham  og  puslede  om  ham. 
Jeg  mindes  nu,  hvoriedes  hans  Udseende  og 
Blik  forandrede  sig  Dag  for  Dag,  og  hvor- 
ledes der  kom  noget  mystisk  og  sjælfuldt  i 
hans  graa  Øjne.  Men  han  var  munter  midt 
under  Sygdommen  og  glammede  fornøjet  som 
før,  naar  jeg  kom  ind  til  ham.  Tilsidst  en 
Dag  strakte  han  Benene  fra  sig,  kradsede 
med  Poten  paa  min  Haand,  slikkede  den  og 
døde. 

Siden  den  Tid  har  jeg  aldrig  haft  nogen 
Yndlingshund  blandt  mine  Jagthunde.  Jeg 
har  lige  til  nu  været  Pan  tro. 

Nu  kan  du  naturligvis  ikke  lade  være 
med  at  smaasmile,  naar  jeg  siger,  at  Pan 
har  udøvet  en  formelig  Indflydelse  paa  mig. 
Det  er  barokt,  selvfølgelig.  Hvad  vil  du  saa 
sige  om,  at  jeg  en  Dag  sidste  Høst,  da  jeg 
var  temmelig  daarlig,  og  mit  Hjerte  slog  Re- 
veille i  Stedet  for  at  dunke  jævnt,  hvad  vil 
du  tro  om  det,  at  jeg,  da  jeg  saa  mig  i 
Spejlet,  var  lige  ved  at  tabe  det,  fordi  jeg 
genkendte  Pans  ejendommelige,  mystiske  Blik 
fra  hans  Dødsleje,  skønt  det  næsten  er  otte 
Aar  siden  —  —  — ?? 

Nu  har  jeg  i  snart  et  halvt  Aar  opdaget 
den  syge  Pan  i  mit  Ansigt  saa  mange  Gange, 
at  jeg  ganske  har  vænnet  mig  til  Tanken 
om  at  forlade  jer,  længe  før  I  tror  det.  Jeg 
Jeg  har  i  mit  Ansigt  set  alle  Dødens  Symp- 
tomer, et  for  et,  og  efterhaanden  føler  jeg 
næsten  Glæde  ved  at  give  Agt  paa,  hvor- 
ledes de  udvikler  sig.  Jeg  genkender  det 
dunkle  og  mørke  inderst  i  mit  Blik  fra  Pans 
Blik:  det  samme  findes  som  Spire  hos  alle 
Mennesker;  selv  om  det  er  mere  udviklet 
hos  dem,  som  staar  deres  Ende  nær.  Jeg 
har  tidligere  mere  anet  end  iagttaget  det  hos 
andre,  men  nu  er  jeg  paa  det  rene  med  det 


hos  mig  selv.  Dette  mørke  noget  skræmte 
mig  i  Begyndelsen,  naar  jeg  saa  mig  selv 
ind  i  Øjnene,  og  jeg  kunde  ikke  uden 
Skælven  udholde  mit  eget  Blik  i  Spejlet. 
Men  jo  mere  jeg  fik  Interesse  for  den  Frem- 
mede i  mig  selv,  desto  mere  er  jeg  bleven 
Ven  med  ham.  Og  jeg  tror  nu,  jeg  ved, 
hvem  han  er,  og  hvorfor  han  stedse  tyde- 
ligere stiger  frem  hos  mig. 

Vil  du  under  Indtrykket  af  mit  Ord  tage 
tage  et  Spejl  frem  og  se  dig  en  Stund  ind 
i  Pupillerne,  da  vil  du  sikkert  dybt  inde  i 
dem  fornemme  et  vist  dunkelt  noget,  som  er 
dig  overlegent,  som  er  noget  stort,  dunkelt 
og  frygteligt,  du  føler,  at  du  ikke  er  det 
mægtig,  men  at  det  behersker  dig  og  din 
Skæbne  inde  fra  som  et  andet,  mægtigere 
Væsen  end  dig  selv,  hvilket  du  har  baaret  i 
dig  hele  dit  Liv,  uden  at  have  haft  Blik  for 
det  før  nu,  skønt  du  altid  har  anet  og  ofte 
tydelig  følt  dets  Existens. 

Denne  ubekendte,  mystiske  Nogen  i  dig, 
som  er  stærkere  end  dig,  som  du  kan  for- 
sømme og  glemme,  men  som  du  aldrig  kan 
gøre  dig  fri  for,  det  er  Døden  —  eller  maa- 
ske  snarere  dit  eget  evige,  egentlige,  skøndt 
ubevidste  og  dunkle  Jeg,  som  tager  Magten 
over  dig  i  Døden  og  lever  videre  efter  den. 

Hvis  du  kan  føle  dette,  saa  forstaar  du 
mig,  og  saa  forstaar  du  ogsaa,  at  jeg  ikke 
er  bange  for  dette  mit  andet,  større  Jegs 
Fremtræden  og  begyndende  Herskermagt,  ti 
han  er  bedre  og  mægtigere  end  det  vaagne 
lille  Jeg,  som  gaar  i  Middagsselskab  og  gør 
Kur,  som  sover  og  vegeterer,  morer  sig  selv 
og  morer  andre  .  .  . 

Og  jeg  føler  allerede  tydelig  den  store 
Fremmede  tage  Magten  i  mig,  og  snart 
sprænger  han  de  sidste  Baand,  som  holder 
mig  fast  til  Livet  .  .  .a 

Her  var  Brevet  afbrudt. 

FREDSKONFERENCERNE  I  HAAG. 

Af  Dr.  phil.  R.  Besthorn. 


DEN  18.  Maj  1899  om  Eftermiddagen 
henad  Totiden  herskede  der  et  ual- 
mindeligt Liv  i  Haags  Tiergarten,  Het 
Bosch,  der  ikke  saa  lidt  minder  om  Fre- 
deriksberg Have.  Elegante  Ekvipager  med 
dekorerede  og  uniformerede  Herrer,  Drosker 
og  Skarer  af  Fodgængere  og  Cyclister  fyldte 
de  skyggefulde  Alleer,  og  de  havde  aaben- 
bart  alle  eet  Maal.  Maalet  var  Dronning 
Wilhelminas  Sommerslot  *t  Huis  ten  Bosch, 
i  hvis  ottekantede  Oranjesal  med  de  vældige 
Malerier  fra  den  Rubens'ske  Skole  Repræsen- 
tanterne for  26  Stater  Kl.  2  skulde  træde 
sammen  til  den  første  Fredskonference. 

Der  var  mange,  som  med  Nysgerrighed 
betragtede  Diplomaterne  og  deres  martialske 
eller  dog  som  Marssønner  uniformerede  Led- 
sagere, da  de  kørte  over  den  lille  Bro,  der 
fører  ind  til  Slottet,  og  fulgte  dem  med  væbnet 
eller  uvæbnet  Øje,  til  de  forsvandt  for  de 
profane  Blikke  oppe  paa  den  med  Lakajer 
smykkede  Slotstrappe;  men  den  største  Del 
af  de  Nysgerrige  var  ankomne  med  de  tal- 
rige Jernbanetog.  Beboerne  af  „Europas 
største  Landsby"  viste  kun  ringe  Interesse 
for  den  interessante  Skare,  der  i  Fredstankens 
Navn  havde  taget  Bolig  i  de  for  deres  Kost- 
barhed   berømte   Haagske  Nabob-Hoteller   og 


bragte  usædvanligt  Liv  i  Mauritshuis'  herlige 
Rembrandt-  og  Potter-Sale.  Haagensernc  var 
ikke  ene  om  at  vise  denne  Ligegyldighed  for 
Fredskonferencen  og  Fredsapostlene,  hvis 
mest  energiske  Fører,  Baronesse  Suttner 
havde  opslaaet  sin  Residens  nede  ved  Vijver- 
berg  og  her  holdt  aaben  Salon  baade  for 
dem,  der  troede,  og  for  dem,  der  ikke  troede 
paa  hendes  og  Fredskorstogs-Impresarioen 
Mr.  Steads  Evangelium.  Haags  Ligegyldig- 
hed deltes  af  hele  den  civiliserede  Verden, 
og  sjældent  har  en  mægtig  Potentat  havt  en 
saa  daarlig  Presse,  som  Czaren  over  alle 
Ruslande,  Kejser  Nicolaus  II,  da  han 
kaldte  Verden  til  det  store  Fredsstævrie  i 
Haag. 

Tanken  om  at  gøre  Ende  paa  denne  Ver- 
dens Krigsdaarskab  og  paa  Krigen  med  dens 
frygtelige  Ulykker  var  ikke  ny.  De  moderne 
Fredsvenners  Penneførere  plejer  med  en  vis  Høj- 
tidelighed at  henvise  til  Forkyndelsen  af  Treuga 
dei  paa  Kirkeforsamlingen  i  Clermont  1095 ; 
de  kunde  for  den  Sags  Skyld  gerne  gaa  adskillige 
Aarhundreder  længer  tilbage  og  henvise  til  de 
hellige  Freds-Maaneder,  som  de  gamle  Arabere 
havde  indført  for  dog  at  yde  deres  Karavan- 
handel  nogen  Dækning  mod  deres  egne  røveriske 
Tendenser.   Men  den  store  Profet  fra  Mekka 

viste  ikke  stor  Respekt  for  de  hellige  Maa- 
neder,  Krigshaandværket  florerede  storartet 
trods  den  Clermontske  „Gudsfred",  og  den 
lange  Række  Freds-Diplomatmøder,  der  anføres 
paa  Fredsvennernes  Liste  lige  fra  1648  til 
1906,  var  alle  sammenkaldte  for  at  gøre 
Ende  paa  Krige  eller  for  at  hindre  Krige, 
alene  med  Undtagelse  af  Haag-Konferencen. 
Fredstanken  havde  ganske  vist  siden  Elihu 
Barrits  Ankomst  til  Europa  for  60  Aar  siden 
vundet  Terræn,  ganske  særligt  efter  det 
frygtelige  Aar  1870—  71,  og  Mr.  Stead  og 
hans  Venner  havde  ikke  talt  og  skrevet  helt 
forgæves  paa  og  om  de  mange  Fredsmøder 
og  Fredskongresser,  der  afholdtes  rundt  om 
i  Verden.  Mr.  Stead  havde  endog  betroet 
Verden,  at  selve  Kejser  Wilhelm  II  i  1889 
var  bleven  stærkt  bevæget  ved  en  fortrolig 
Skrivelse  fra  Marquis  Salisbury,  der  paaviste, 
at  Frankrig,  Tyskland,  Østerrig-Ungarn,  Eng- 
land, Rusland,  Spanien  og  Italien  i  Aarene 
1881—^88  havde  anvendt  19  Milliarder  Mark 
alene  til  Hær  og  Flaade,  og  at  Kejseren 
allerede  den  Gang  havde  talt  om  at  sam- 
menkalde en  europæisk  Kongres  „for  at 
træffe  praktiske  Forholdsregler  til  at  sikre 
Freden."  Sikkert  er  det,  at  mange  havde 
ventet,  at  Kejseren  under  sit  Besøg  i  Palæ- 
stina i  Efteraaret  1898  vilde  proklamere 
Verdensfreden  paa  selve  Oliebjerget.  Men 
hvor  megen  Fremgang  end  Fredstanken 
havde  vakt,  slog  de  fleste  sig  til  Ro  med 
den  dog  lidt  vel  flotte,  om  end  i  sin  Op- 
havsmands Mund  ret  forstaaelige  Moltkeske 
Erklæring:  „Den  evige  Fred  er  kun  en  Drøm 
og  ikke  en  Gang  en  skøn  Drøm".  Den  of- 
fentlige Mening  viste  udpræget  Ligegyldighed 
overfor  den  Haag'ske  Fredskonference.  Den 
ledende  europæiske  Presse  havde  modtaget 
Czarens  Fredskonference  ikke  blot  med 
Kulde  og  Ligegyldighed,  men  endog  med 
fjendtlige  Følelser,  der  tildels  havde  deres 
Grund  i  ikke  helt  umotiverede  Bekymringer 
for,  at  Fredskonferencen  skulde  føre  til  en 
stor  Krig! 


Disse  Følelser  og  Bekymringer  kom  strax 
til  Orde,  da  Kejser  Nicolaus  overraskede  sin 
Samtid  —  ogsaa  den  franske  Regering  —  med 
den  Note,  som  den  russiske  Udenrigsminister, 
Grev  Murawjeff  den  24.  August  1898  over- 
rakte de  fremmede  Magters  Repræsentanter  i 
St.  Petersborg,  og  som  lød  saaledes: 

„Opretholdelsen  af  Verdensfreden  og  en 
mulig  Formindskelse  af  de  overdrevne  Rust- 
ninger, som  tynger  alle  Nationer,  er  under 
den  for  Tiden  i  hele  Verden  herskende  Si- 
tuation et  Ideal,  mod  hvilket  alle  Regeringers 
Anstrengelser  burde  være  rettede. 

„Min  ophøjede  Herre,  Hs.  Majestæt  Kej- 
serens menneskekærlige  og  højhjertede  Stræ- 
ben er  ganske  helliget  denne  Opgave.  I 
Overbevisningen  om,  at  dette  ophøjede  Maal 
stemmer  med  alle  Magters  væsentligste  In- 
teresser og  berettigede  Ønsker,  mener  den 
kejserlige  Regering,  at  det  nuværende  Øjeblik 
vilde  være  meget  gunstigt  til,  ved  en  inter- 
national Drøftelse,  at  søge  de  virksomste 
Midler  til  at  sikre  alle  Nationer  en  virkelig 
og  varig  Freds  Velgerninger  og  fremfor  Alt 
at  sætte  en  Gratist  for  de  nuværende  Rust- 
ningers  vedvarende  Udvikling. 

„I  Løbet  af  de  sidste  tyve  Aar  har  Øn- 
skerne om  en  almindelig  Beroligelse  særlig 
vundet  Fodfæste  i  de  civiliserede  Nationers 
Bevidsthed.  Fredens  Bevarelse  er  bleven  op- 
stillet som  Maalet  for  den  internationale  Po- 
litik; i  dens  Navn  har  flere  Stater  sluttet 
mægtige  Alliancer  med  hinanden;  for  bedre 
at  sikre  Freden  har  de  efter  hidtil  ukendt 
Maalestok  udviklet  deres  militære  Kræfter  og 
vedbliver  stadig  at  forøge  dem  uden  at  vige 
tilbage  for  noget  Offer. 

„Alle  disse  Anstrengelser  har  dog  endnu 
ikke  kunnet  hidføre  den  attraaede  Pacifika- 
tion.  De  stadig  stigende  finansielle  Byrder 
angriber  selve  den  almindelige  Velfærds  Rød- 
der; Nationernes  intellektuelle  og  fysiske 
Kræfter  bliver  for  en  stor  Del  unddragne 
deres  naturlige  Bestemmelse  og  opbrugte  paa 
uproduktiv  Maade.     Hundreder    af  Millioner 

Den  lerste  Fredskonference. 


anvendes  til  at  anskaffe  frygtelige  Ødelæg- 
gelsesmaskiner, der  idag  betragtes  som  Vi- 
denskabens sidste  Ord,  men  er  bestemte  til 
imorgen  at  miste  deres  Værdi  som  Felge  af 
en  eller  anden  ny  Opfindelse  paa  dette  Om- 
raade.  Den  nationale  Kultur,  det  økono- 
miske Fremskridt,  Frembringelsen  af  Rig- 
domme lammes  eller  føres  paa  Afveje  i  deres 
Udvikling. 

„Som  Følge  heraf  svarer  enhver  Magts 
Rustninger,  efterhaanden  som  de  vokser, 
mindre  og  mindre  til  det  Haab,  som  Rege- 
ringerne havde  stillet  sig.  De  økonomiske 
Kriser,  der  for  en  stor  Del  skyldes  de  yder- 
liggaaende  Rustninger,  og  den  stadige  Fare, 
der  ligger  i  denne  Ophobning  af  Krigs- 
materiel,  forvandler  vor  Tids  væbnede  Fred 
til  en  truende  Byrde,  som  det  bliver  stadig 
vanskeligere  for  Nationerne  at  bære.  Det 
synes  at  være  indlysende,  at  denne  Situation, 
naar  den  vedvarer,  med  skæbnesvanger  Nød- 
vendighed maa  føre  til  selve  den  Katastrofe, 
som  man  søger  at  undgaa,  og  hvis  Rædsler 
paa  Forhaand  maa  faa  ethvert  tænkende 
Menneske  til  at  gyse. 


„At  sætte  en  Grænse  for  disse  uophørlige 
Rustninger  og  søge  Midlerne  til  at  hindre 
de  Ulykker,  der  truer  hele  Verden  —  det  er 
den  højeste  Pligt,  der  nu  paatvinger  sig  alle 
Stater.  Gennemtrængt  af  denne  Følelse  har 
Hs.  Majestæt  Kejseren  behaget  at  befale  mig 
at  foreslaa  alle  de  Magter,  der  har  Re- 
præsentanter ved  det  kejserlige  Hof,  en  Kon- 
ference, som  skulde  have  den  Opgave,  at 
beskæftige  sig  med  dette  alvorlige  Spørgs- 
maal. 

„Denne  Konference  skulde,  med  Guds 
Hjælp,  være  et  lykkeligt  Varsel  for  det  Aar- 
hundrede,  der  snart  vil  begynde.  Den  skulde 
i  en  mægtig  Forening  samle  Bestræbelserne 
fra  alle  de  Stater,  der  oprigtig  søger  at  sikre 
den  store  Tanke  om  den  almindelige  Fred 
Sejren  over  Ufredens  og  Tvedragtens  Ele- 
menter. Den  vilde  desuden  besegle  deres 
Enighed  ved  en  fælles  Indvielse  af  de  Billig- 
hedens og  Rettens  Principer,  paa  hvilke 
Staternes  Sikkerhed  og  Nationernes  Velvære 
beror.  Grev  Murawjeflf." 

Siden  Alexander  III  afviste  sin  Udenrigs- 
minister    Giers'    Afskedsbegæring     med     de 

udprægede  Selvhersker-Ord:  „Man  er  min 
Minister  saa  længe,  jeg  vil,"  var  russiske 
Udenrigsministre,  lige  som  deres  Kolleger  og 
hele  den  øvrige  Verden,  paa  det  rene  med, 
at  Czaren  var  den  russiske  Regerings  eneste 
virkelige  Leder,  og  dette  Forhold  har  ikke 
forandret  sig  under  Nicolaus  II,  hvor  lidt 
han  end  ligner  sin  selvbevidste,  ikke-nervøse 
Fader.  Grev  Murawjeff  var  desuden  en  alt- 
for stor  Skeptiker  til  ikke  at  overlade  sin 
Hersker  hele  „Æren"  for  en  Aktion,  der 
efter  den  almindelige  Mening  ikke  kunde  føre 
til  noget  Resultat,  og  han  sørgede  i  sin  Note 
med  al  Omhu  for  at  fastslaa,  at  Ideen  til 
Fredskonferencen  skyldtes  ikke  ham  selv, 
men  Kejser  Nicolaus. 

Hvorledes  havde  da  Czaren  faaet  den  Ide, 
at  sammenkalde  en  Fredskonference,  tilmed 
paa  en  Tid,  da  Rusland  vitterligt  foretog 
store,  om  end,  som  Tiden  viste,  ikke  til- 
strækkeligt store  Rustninger  i  Asien?  En 
østerrigsk  Fredsven  med  det  saare  passende  Navn 
Alfred  Fried  paastaar  i  sin  nyligt  udkomne, 
meget  lærerige  Bog:  „Die  moderne  Friedens- 
bewegung",  at  Kejser  Nicolaus  havde  læst  Ba- 
ronesse Suttners  Romaa.„Die  Waffen  nieder" 
og  den  russiske  Forretningsmand,  Millionær 
og  Statsraad  Johann  von  Blochs  bindstærke 
Værk  om  Krigen,  at  Czaren  i  lange  Audienser 
havde  drøftet  Fredsspørgmaalet  med  „Krigens" 
Forfatter,  og  at  han  derefter  havde  fattet 
Ideen  til  det  historiske  Manifest  af  24.  Au- 
gust 1898.  Det  er  meget  muligt,  at  Fried 
har  Ret.  Det  er  sikkert,  at  Murawjeffs 
Note  var  en  stor  Overraskelse  for  alle,  ikke 
mindst  for  de  russiske  Autoriteter,  der  først 
efter  Offentliggørelsen  af  August-Manifestet 
begyndte  at  beskæftige  sig  med  Spørgs- 
maalene  om,  hvorledes  Selvherskerens  Tanker 
skulde  omsættes  i  praktiske  Forslag.  Men 
de  maatte  søge  at  løse  Opgaven,  og  Grev 
Murawjeff  selv  udfoldede  de  største  Anstræn- 
gelser  for  at  hindre,  at  der  udbrød  Krig 
om  Fashoda-Spørgsmaalet  mellem  Frankrig 
og    England    og    om    de    kinesiske    Forhold 


mellem  selve  Rusksdi  og  England,  før  Freds- 
konferencea  traadte  sammen.  Det  lykkedes 
at  fremkalde  en  i  det  mindste  nogenlunde 
fredelig  Situation,  og  endelig  den  11.  Ja- 
nuar 1899  kunde  den  russiske  Udenrigs- 
minister udsende  en  ny  Rundskrivelse,  hvori 
han  foreslog  Magterne,  at  Fredskonferencen 
skulde  afholdes  i  Haag  med  følgende  Program: 

1.  Forstaaelse  om  ikke  at  forøge  Land-  og 
Søstridskræfternes  nuværende  Effektivstyrke  og 
Fastsættelse  af  Krigsbudgetterne  for  et  Tidsrum, 
der  narmere  skal  bestemmes,  samt  en  foreløbig 
Undersøgelse  af  Midlerne  til  for  Fremtiden  at 
gennemføre  en  Nedsættelse  i  Effektivstyrken  og 
af  de  nævnte  Budgetter. 

2.  Forbud  mod  saavel  i  Hæren  som  i 
Flaaden  at  indføre  nye  Skydevaaben  og  nye 
eksploderende  Stoffer. 

3.  Indskrænkning  i  Anvendelsen  af  de 
allerede  brugelige  eksploderende  Stoffer  med 
frygtelig  Virkning  i  Landkrige  og  Forbud 
mod  at  anvende  Projektiler  eller  exploderende 
Stoffer  af  hvilken  som  helst  Art  fra  en  Bal- 
lon eller  paa  lignende  Maade. 

4.  Forbud  mod  i  Søkrige  at  anvende 
undersøiske  Torpedobaade,  Dykkere  eller 
lignende  Ødelæggelsesmaskiner  og  Forplig- 
telse til  for  Fremtiden  ikke  mere  at  bygge 
Vædderskibe. . 

5.  Passende  Anvendelse  af  Bestemmelserne 
i  Genfkonventionen  af  Aaret  1864  paa  Sø- 
krige paa  Grundlag  af  Tillægsartiklen  af 
Aaret   1868. 

6.  Erklæring  om,  at  de  Skibe  og  Cha- 
lupper, der  under  eller  efter  Søslagene  be- 
skæftiger sig  med  at  bjerge  de  Skibbrudne, 
skulde  være  neutrale. 

7.  Revision  af  den  paa  Brysselkonferencen 
1874  udarbejdede,  men  hidtil  ikke  ratifice- 
rede Erklæring  angaaende  Love  og  Sædvaner 
i  Krig. 

8.  Principiel  Antagelse  af  Anvendelsen  af 
Bona  officia  til  Mægling  saa  vel  som  Op- 
rettelse af  en  fakultativ  Voldgiftsret  i  de  der- 
til    skikkede     Tilfælde     foi     at     forebygge 

væbnede  Konflikter  mellem  Nationerne; 
Forstaaelse  om  Anvendelsen  og  Fastsættelse 
af  en  ensartet  Praksis  i  den  Henseende. 

28  Magter  —  af  hvilke  Montenegro  lod 
sig  repræsentere  af  Rusland  —  akcepterede 
dette  Program,  men  Czaren  maatte  for  ikke 
at  fornærme  Italien  og  England  afvise  Pavens 
og  Transvaals  Fordringer  om  at  deltage  i 
Kongressen,  og  der  blev  af  Hensyn  til  Sul- 
tanen truffet  en  særlig  Ordning  med  Hensyn 
til  Bulgarien.  Derefter  udsendte  den  hol- 
landske Regering  den  6.  April  1899  Ind- 
bydelse til  Fredskonferencen,  der  traadte 
sammen  den  18.  Maj  Kl.  2  Eftermiddag. 

Det  af  den  russiske  Regering  opstillede 
Program  viste  tydeligt  nok,  hvor  lidt  den 
troede  paa  „evig  Fred".  Den  største  Del 
af  dette  Program  gik  ud  paa  at  mildne 
Krigens  Rædsler. 

Hovedspørgsmaalet  var:  Hvorledes  vil  det 
vaabenvældige  tyske  Rige  stille  sig  paa  Freds- 
konferencen ? 

Den  tyske  Kejsers  og  den  tyske  Regerings 
officielle  Holdning  var  meget  uklar.  Det 
officiøse  berlinske  Organ  „Norddeutsche  All- 
gemeine  Zeitung"  roste,  i  udpræget  Modsæt- 
ning til  næsten  hele  den  øvrige  tyske  Presse, 
i  stærke  Udtryk  Kejser  Nicolaus  ITs  Plan, 
og  der  gik  i  indviede  tyske  Kredse  Rygter 
om,  at  denne  Plan  var  fremkommet  efter  en 
livlig  Meningsudveksling  mellem  Nicolaus  II 
og  Wilhelm  II.  Den  tyske  Kejser  holdt  paa 
Fredskonferencens  Aabningsdag  i  Wiesbaden 
en  Tale  for  Czaren,  der  samme  Dag  fejrede 
sin  Fødselsdag.  Wilhelm  II  erklærede,  at 
han  og  Nicolaus  II  havde  sendt  deres  to 
prøvede  Statsmænd,  Grev  Miinster  og  Baron 
Staal  enslydende  Befalinger,  og  udtalte 
Haabet  om,  at  Resultatet  af  Konferencen 
maatte  svare  til  Czarens  Ønsker.  Men 
senere  erfarede  man,  at  der  ogsaa  var  blevet 
udvekslet  Telegrammer  mellem  de  to  Herskere 
straks  efter  Offentliggørelsen  af  Murawjeffs 
Note.  Kejser  Wilhelm  havde  telegraferet  til 
Czaren:    „Er   det  Meningen,   at  vi  skal  pen- 


sionere vore  Officerer  og  Underofficerer  og 
sælge  vore  Kanoner  som  gammelt  Metal?" 
Czaren  havde  svaret:  „Nej,  men  der  maa 
kunne  findes  Midler  til  at  indskrænke  Rust- 
ningerne." Den  tyske  Kejsers  Telegram 
tydede  ikke  paa  nogen  stor  Begejstring  for 
Czarens  Plan,  og  i  samme  Retning  pegede 
Valget  af  en  af  den  tyske  Repræsentant, 
Grev  Munsters  Medhjælpere  paa  Fredskon- 
ferencen, den  munchenske  Professor  i  Statsret, 
Friherre  v.  Stengel.  Stengel  havde  umiddel- 
bart før  Konferencen  udgivet  en  Afhandling: 
„Der  ewige  Friede",  hvori  han  betegnede 
Tanken  om  Afskaffelse  af  Krig  som  forfejlet 
og  uberettiget  —  og  som  en  national  Fare 
for  Tyskland.  Der  er  Grund  til  at  tro,  at 
de  tyske  Delegeredes  Instruktioner  svarede 
til  denne  Opfattelse,  og  at  de  Delegerede 
blev  overraskede  ved  Kejserens  Tale  i  Wies- 
baden den  18.  Maj.  Det  hed  sig  da  ogsaa, 
at  den  gamle  Grev  Miinster  vilde  nedlægge 
sit  Mandat,  men  disse  Rygter  blev  ikke  be- 
kræftede. Grev  Miinster  har  vistnok  faaet 
Underretning  om,  at  Kejserens  Tale  ikke 
vilde  fremkalde  nogen  Forandring  i  Tysklands 
Holdning  paa  Konferencen,  og  de  tyske  De- 
legerede afviste  da  ogsaa  bestemt  Afrust- 
ningsforslaget.  Resultatet  blev,  at  Konferencen 
vedtog  følgende  ganske  intetsigende  Resolu- 
tion: „Konferencen  mener,  at  det  af  Hensyn 
til  Menneskehedens  materielle  og  moralske 
Fremskridt  vilde  være  højst  ønskeligt  at  for- 
mindske Militærbudgetterne,  der  hviler  saa 
trykkende  paa  Verden." 

Fredskonferencens  egentlige  Hovedopgave 
blev  ikke  løst,  men  Konferencen  fik  alligevel 
større  Betydning,  end  man  havde  ventet. 
Den  første  Haag-Konference  indviede  en 
ny  og  ikke  ufrugtbar  Ære  paa  de  inter- 
nationale Voldgiftskendelsers  Omraade  ved 
følgende  Beslutninger: 

1.  I  den  Hensigt  saa  meget  som  muligt 
at  forebygge  Anvendelse  af  Magt  i  Staternes 
indbyrdes  Forhold  er  Magterne  blevne  enige 
om   at   opbyde  alle  deres  Anstrængelser  for 

at  sikre  fredelig  Bilæggelse   af  internationale 
Stridigheder. 

2.  I  Tilfælde  af  alvorlig  Uenighed  eller 
Strid  vil  Magterne,  før  de  griber  til  Vaaben, 
anmode  om  en  venskabelig  Magts  Bona  officia 
eller  Mægling. 

3.  Magterne  erkender,  at  Mæglingstilbud 
er  nyttigt,  „saa  vidt  det  passer  til  Forholdene/ 
og  fastslaar,  at  neutrale  Stater  ogsaa  under 
Fjendtlighederne  har  Ret  til  at  tilbyde  deres 
Bona  officia  og  Mægling,  uden  at  Udøvelsen 
af  denne  Ret  kan  betragtes  som  en  uvenlig 
Handling  af  nogen  af  de  stridende  Parter. 

Konferencen  „ anbefalede"  en  af  den  ameri- 
kanske Delegerede  Holls  foreslaaet  Mægling 
efter  Duel-Mønster.  Ifølge  dette  Forslag 
skulde  i  Tilfælde  af  en  for  Freden  truende 
Strid  vedkommende  Magter  vælge  en  neu- 
tral Magt,  der  skulde  have  det  Hverv,  at 
sætte  sig  i  Forbindelse  med  en  af  Modparten 
valgt  Magt  for  at  hindre  Fjendtligheder. 

Konferencen  „anbefalede"  ligeledes,  at 
Magter,  mellem  hvilke  der  var  opstaaet  Stri- 
digheder, som  hverken  berørte  disse  Magters 
Ære  eller  væsentlige  Interesser,  men  kun  hid- 
rørte fra  forskellig  Opfattelse  af  en  bestemt 
Handling,  naar  de  ikke  kunde  opnaa  For- 
staaelse  ad  Diplomatiets  Vej,  „for  saa  vidt 
Omstændighederne  tillod  det",  skulde  ned- 
sætte en  international  Undersøgelseskommis- 
sion. 

Endelig  blev  der  paa  den  første  Haag- 
konference  taget  Bestemmelse  om  Nedsættelsen 
af  en  permant  Voldgiftsret,  men  paa  Grund 
af  Tysklands  Modstand  blev  dens  Benyttelse 
ikke  obligatorisk.  Magterne  forbeholdt  sig 
kun  Ret  til  at  affatte  særlige  Overenskomster 
om  obligatorisk  Anvendelse  af  Voldgifts- 
bestemmelser, løvrigt  erkendte  Magterne,  at 
det  var  deres  Pligt,  hvis  der  udbrød  Strid 
mellem  to  eller  flere  af  dem,  at  minde  disse 
om,  at  de  kunde  henvende  sig  til  den  per- 
manente Voldgiftsret,  hvis  Medlemmer  vælges 
paa  sex  Aar  —  indtil  fire  af  hver  Stat. 

Den   29.   Juli   1899    sluttedes    den   første 


Haag-Konference;  den  4.  September  ratifice- 
rede, med  Undtagelse  af  Tyrkiet  og  Kina, 
alle  paa  Konferencen  repræsenterede  Stater  — 
dog  med  nogle  Forbehold — Haag-Konventionen. 

Skæbnen  vilde,  at  den  første  Fredskon- 
ference kom  til  at  danne  Indledningen  til  to 
blodige  Krige,  Boer-Krigen  og  den  japansk- 
russiske  Krig.  Til  Gengæld  gav  netop  en 
Episode  i  denne  sidste  Krig,  Hull-Affæren, 
Anledning  til  at  benytte  Bestemmelsen  om 
internationale  Undersøgelseskommissioner,  og 
det  lykkedes  derved  i  det  mindste  at  løse 
een  meget  betænkelig  international  Konflikt 
uden  Krig.  Og  Voldgiftsret  -Principet  har 
efter  Konferencen  i  Haag  faaet  en  ganske 
uventet  Betydning.  Der  er  siden  1899  af- 
sluttet over  60  Voldgifts-Traktater  mellem 
forskellige  Magter.  Danmark  indtager  her 
en  fremtrædende  Plads.  Det  har  afsluttet  to 
Traktater— med  Holland  der.  12. Februar  1904 
og  med  Italien  den  16.  December  1906  — 
der  anerkender  Haag- Voldgiftsrettens  Kom- 
petence i  alle  Tilfælde. 

Trods  al  Modgang  kunde  Resultatet  af 
den  første  Haag-Konference  saaledes  vel  op- 
muntre Fredsvennerne  til  at  arbejde  paa  en 
ny  Konference.  Præsident  Roosevelt  kom  dem 
til  Hjælp.  Allerede  i  Aaret  1904  fremsatte 
han  Tanken  om  den  2.  Fredskonference. 
Efter  Portsmouth-Freden  anmodede  Kejser 
Nicolaus  II  de  forenede  Staters  Præstdent 
om  at  overlade  ham  Initiativet,  og  i  April 
1906  udsendte  det  russiske  Udenrigsmini- 
sterium Indbydelser  til  et  nyt  internationalt 
Fredsstævne. 

Den  russiske  Indbydelse  til  den  anden 
Fredskonference  indeholdt  Forslag  til  et  Pro- 
gram for  Forhandlingerne;  men  dette  Forslag 
var  holdt  i  meget  svævende  Udtryk,  og 
Hovedpunktet  paa  Programmet  fra  den  første 
Fredskonference  var  ikke  medtaget  i  den 
russiske  Note  af  1906.  Selvfølgelig  foreslog 
Czaren  Magterne  at  drøfte  Voldgiftsret-Spørgs- 
maalene,  og  lige  saa  selvfølgeligt  foreslog 
han  en  indgaaende  Drøftelse  af  nye  Søkrigs- 

regler.  Den  russisk-japanske  Krig  havde  atter 
vist,  hvor  haardt  man  savnede  nøjere  Be- 
stemmelser til  Beskyttelse  af  de  neutrale 
Magters  Søfart  og  navnlig  faste  Bestemmelser 
om  Krigskontrabande,  og  Spørgsmaalet  om 
Udligning  af  svømmende  Miner  var  blevet 
i  højeste  Grad  aktuelt.  Man  kunde  ogsaa 
med  Grund  have  ventet,  at  Czaren  paany 
havde  sat  Afrustningsspørgsmaalet  paa  Dags- 
ordenen, men  det  fandtes  der  ikke  et  Ord 
om  i  den  russiske  Note.  Man  kunde  saa 
meget  mere  have  ventet  et  russisk  Forslag  i 
den  Retning,  fordi  Czarens  Afrustningsplaner 
nylig  havde  fundet  en  mægtig  Støtte  hos 
det  nye  liberale  engelske  Kabinet,  ganske 
særlig  hos  dets  Chef,  Premierminister  Camp- 
bell-Bannerman ;  paa  den  anden  Side  forelaa 
der  ganske  vist  overmaade  gode  Grunde  for 
Rusland  til  at  stryge  Afrustningsspørgsmaalet 
af  sit  Program. 

Den  russiske  Indbydelse  til  en  ny  Freds- 
konference blev  udsendt  paa  et  saare  kritisk 
Tidspunkt.  Efter  lange  og  farlige  Kriser, 
der  var  fremkaldte  ved  den  fransk-engelske 
Forstaaelse  af  8.  April  1904  og  Tysklands 
Forsøg  paa  at  hindre  Kong  Edwards  Forsøg 
paa  at  isolere  Tyskland,  havde  Magterne 
gjort  et  Forsøg  paa  at  hindre  en  stor  Krig 
og  løse  Marokko-Spørgsmaalet,  der  truede 
med  at  fremkalde  Krigen,  ved  Hjælp  af  en 
Konference,  som  var  traadt  sammen  i  den 
lille  spanske  By  med  det  arabiske  Navn  Al- 
geciras.  Konferencen  var  traadt  sammen  den 
16.  Januar  1906,  men  endnu  i  Midten  af 
Marts  havde  den  ikke  ført  til  noget  Re- 
sultat; der  var  Fare  for,  at  den  vilde  blive 
sprængt,  og  der  herskede  i  Tyskland  stor 
Forbitrelse  mod  England.  Denne  Forbitrelse 
gav  sig  ogsaa  Udslag  i  stærke  Udfald  mod 
den  engelske  Regerings  Planer  om  at  sætte 
Afrustningsspørgsmaalet  paa  Dagsordenen. 
Man  gjorde  i  Tyskland  gældende,  at  denne 
Plan  kun  gik  ud  paa  at  sikre  England  dets 
Overmagt  paa  Søen  for  en  billigere  Pris  og 
hindre    den  tyske    Marines    Udvikling.     Det 


var  aabenbart  disse  Forhold,  der  havde  be- 
væget Rusland  til  at  fjerne  Afrustnings- 
spørgsmaalet fra  sit  Program;  men  man 
kunde  hertil  i  England  med  Grund  gøre 
gældende,  at  Rusland  ikke  havde  vist  den 
samme  Hensynsfuldhed  overfor  England,  der 
paa  den  første  Fredskonference  bestemt  havde 
modsat  sig  nye  Bestemmelser,  som  kunde 
hindre  dets  Krigsførelse  til  Søs. 

I  Slutningen  af  Marts  lykkedes  det  ganske 
vist  Konferencen  i  Algeciras  at  opnaa  en 
fredelig  Løsning  paa  Marokko-Krisen,  men 
Spændingen  mellem  Tyskland  og  England- 
Frankrig  vedvarede,  og  Europa  levede  stadig 
i  Mars'  Tegn.  Man  havde  under  disse  For- 
hold udenfor  Fredsapostlene  Steads  og 
Suttners  Kredse  næsten  glemt  den  bebudede 
anden  Fredskonference,  da  St.  Petersborgs 
Telegram-Bureau  den  3.  April  1907  meddelte 
Verden,  at  Ruslands  Gesandter  var  blevet 
anmodede  om  at  overrække  Magterne  et 
Cirkulære  angaaende  den  anden  Fredskon- 
ference, og  gav  en  kort  Oversigt  over  dets 
Indhold.  Denne  Meddelelse  vakte  stor  Op- 
sigt, og  man  udtalte  fra  alle  Sider  Ønsket 
om  at  lære  Ordlyden  af  det  russiske  Cirku- 
lære at  kende.  Dette  Ønske  blev  hurtigt 
opfyldt.  Den  6.  April  om  Morgenen  offent- 
liggjorde „Neue  Freie  Presse"  den  russiske 
Note,  der  er  dateret  21.  Marts  —  3.  April  — 
og  lyder  saaledes: 

„Hr.  Minister! 

„Før  Indkaldelsen  af  den  anden  Freds- 
konference anser  den  kejserlige  Regering  det 
for  sin  Pligt,  at  fremstille  den  nuværende 
Situation  for  de  Magter,  der  har  modtaget 
dens  Indbydelse.  Alle  Magter,  hvem  den 
kejserlige  Regering  i  April  1906  har  fore- 
lagt sit  Program- Udkast  for  den  nye  Kon- 
ferences Arbejder,  har  tiltraadt  dette;  men 
der  er  dog  med  Hensyn  til  dette  Program 
fremsat  følgende  Bemærkninger: 

nDe  forenede  Staters  Regering  har  forbe- 
holdt sig  Frihed  til  at  forelægge  den  anden 

Konference  to  supplerende  Spørgsmaal:  an- 
gaaende  Indskrænkning  eller  Begrænsning  af 
Armeerne  og  angaaende  en  Forpligtelse  til  at 
holde  Anvendelse  af  Magt  til  at.  inddrive 
almindelige,  offentlige  Gældskrav,  der  stammer 
fra  Traktater,  indenfor  visse  Grænser.  (Den 
saakaldte  Drago- Doktrin,  der  gaar  ud  paa  at 
hindre  europæiske  Stater  i  med  Vaabenmagt 
at  inddrive  Gældskrav  hos  de  smaa  ameri- 
kanske Republiker). 

„Den  spanske  Regering  har  udtalt  Ønsket 
om  at  drøfte  Spørgsmaalet  angaaende  Rust- 
ningernes Begrænsning,  idet  den  har  forbe- 
holdt sig  at  behandle  dette  Spørgsmaal  paa 
det  næste  Møde  i  Haag. 

„Den  britiske  Regering  har  givet  Meddelelse 
om,  at  den  lægger  stor  Vægt  paa,  at  Spørgs- 
maalet om  \Rustningsudgifter  bliver  drøftet  paa 
Konferencen,  og  den  har  forbeholdt  sig  at 
fremsætte  dette  Spørgsmaal;  den  har  lige- 
ledes forbeholdt  sig  ikke  at  deltage  i  Drøf- 
telsen af  alle  i  det  russiske  Program  angivne 
Punkter,  som  efter  dens  Mening  ikke  vilde 
føre  til  et  nyttigt  Resultat, 

Japan  mener,  at  visse  Spørgsmaal,  der 
ikke  særligt  er  anførte  i  Programmet,  med 
Nytte  vilde  kunne  medtages  blandt  de  Gen- 
stande, der  skal  undersøges,  og  Japan  kar 
forbeholdt  sig  at  afholde  sig  fra  eller  trakke 
sig  tilbage  fra  enhver  Drøftelse,  der  maatte 
tage  eller  give  Udsigt  til  eti  Vending,  som 
efter  Japans  Skøn  ikke  vilde  bidrage  til  at  give 
et  nyttigt  Resultat. 

» Bolivias,  Danmarks,  Grækenlands  og  Hol- 
lands Regeringer  har  ligeledes  i  al  Alminde- 
lighed forbeholdt  sig  at  henstille  til  Konfe- 
rencens Bedømmelse  andre  Genstande,  som 
frembyder  en  Analogi  med  de  Genstande, 
der  udtrykkeligt  er  opførte  paa  det  russiske 
Program. 

„Den  kejserlige  Regering  anser  det  for  sin 
Pligt  at  erklære,  at  Rusland  for  sit  Vedkom- 
mende opretholder  sit  Program  af  April  1906 
som  Basis  for  Kotiferencens  Raadslagninger, 
og   at    Rusland  paa   sin   Side  forbeholder  sig 


Ret  til,  hvis  Konferencen  skulde  indlade  sig 
paa  en  Diskussion,  der  ikke  forekommer  det  at 
føre  til  et  praktisk  Resultat,  at  afholde  sig  fra 
en  saadan  Diskussion. 

„Lignende  Bemærkninger  er  fremsatte  af 
den  tyske  og  af  den  østerrigskungarske  Rege- 
gering,  der  ligeledes  har  forbeholdt  sig  Ret  til 
paa  Konferencen  at  afholde  sig  fra  Drøftelsen 
af  ethvert  Spørgsmaal,  som  ikke  forekommer 
dem  at  føre  til  et  praktisk  Resultat. 

„Idet  den  kejserlige  Regering  bringer  disse 
Forbehold  til  Magternes  Kundskab  og  udtaler 
Haabet  om,  at  den  anden  Fredskonferences 
Arbejder  vil  skabe  nye  Garantier  for  god 
Forstaaelse  mellem  den  civiliserede  Verdens 
Nationer,  har  den  samtidig  bedt  den  hol- 
landske Regering  om  at  sammenkalde  Kon- 
ferencen til  de  første  Dage  i  Juni.u 

Hr.  d'Iswolskys  Note  er  et  sandt  diplo- 
matisk Mesterstykke  i  Retning  af  politisk- 
alvorsfuld Ironi,  og  dens  Ophavsmand  har 
sikkert  med  et  fint  Smil  skrevet  den  for- 
haabningsfulde  Sætning,  der  staar  i  en  saa 
skærende  Modsætning  til  Meddelelserne  an- 
gaaende Magternes  Forbehold  om  ikke  at 
ville  drøfte  Hovedspørgsmaalene.  Thi  ingen 
kunde  være  i  Tvivl  om,  at  Englands  For- 
behold galdt  Drøftelsen  af  Søkrigsret-Spørgs- 
maalene,  og  at  Tyskland,  Østerrig-Ungarn 
og  Rusland  forbeholdt  sig  Ret  til  at  afholde 
sig  fra  Drøftelser  angaaende  det  engelske 
Afrustningsforslag.  Man  kunde  efter  denne 
endelige  Indbydelse  til  den  anden  Fredskonfe- 
rence med  god  Grund  vente,  at  den  vilde 
blive  en  Freds-Fiasko  af  allerførste  Rang 
—  hvis  den  nogensinde  traadte  sammen. 

Foreløbigt  var  Udsigterne  for  en  ny 
Fredskonferences  Sammentræden  ikke  lyse, 
og  de  blev  i  Løbet  af  April  meget  mørke. 

Offentliggørelsen  af  den  russiske  Note 
henledte  atter  Opmærksomheden  paa  det 
Besøg,  som  den  italienske  Udenrigsminister 
Tittoni  havde  aflagt  den  tyske  Rigskansler, 
Fyrst  v.  Bulow  i  Rapallo  den  30.  Marts. 
Det  var  bebudet,  at  Besøget  vilde  finde  Sted 

den  27.  Marts.  Hvorfor  var  Tittoni  da  ikke 
kommet  til  den  bestemte  Tid  ?  Svaret  maatte 
aabenbart  serges  i  det  engelske  Afrustnings- 
forslag.  Tittoni  havde  i  en  Tale  i  det  ita- 
lienske Deputeretkammer  den  14.  Juni  1906 
udtalt  sin  Sympati  med  det  bebudede  en- 
gelske Afrustningsforslag,  og  denne  Tale 
havde  vakt  megen  Forbitrelse  i  Tyskland. 
Det  maatte  være  Tyskland  magtpaaliggende 
at  sikre  sig  mod  en  lignende  italiensk  „Ex- 
tratur",  som  den,  Italien  paa  Algeciras-Kon- 
ferencen  havde  opført  til  saa  stor  Ærgrelse 
for  sin  „Allierede",  og  der  var  al  god  Grund 
til  at  tro,  at  Biilow  ønskede  at  faa  Klarhed 
over  Italiens  Holdning  overfor  Afrustnings- 
spørgsmaalet  paa  Haag-Konferencen.  Italien 
vil  nødigt  sprænge  Triplealliancen,  der  sikrer 
det  mod  et  østerrigsk  Angreb  og  forøger  dets 
storpolitiske  Prestige;  men  paa  den  anden 
Side  er  Italien  nødt  til  at  tage  afgørende 
Hensyn  til  England,  der  i  Krigstilfælde  vilde 
kunne  dække  eller  beherske  Italiens  Kyster. 
Da  man  erfarede,  at  den  engelske  Gesandt 
i  St.  Petersborg  den  26.  Marts  havde  givet 
den  russiske  Udenrigsminister  Meddelelse  om, 
at  England  fastholdt  sin  Plan  om  at  bringe 
Afrustnings-Spørgsmaalet  frem  paa  Haag- 
konferencen,  forstod  man,  at  Tittoni  havde 
maattet  udsætte  sit  Besøg  i  Rapallo  for  først 
at  konferere  med  Sir  Edward  Grey. 

Det  fremgik  af  de  om  Rapallo-Mødet  ud- 
sendte officiøse  Meddelelser  og  af  andre 
Tegn,  at  det  var  lykkedes  Tittoni  og  Biilow 
og  altsaa  ogsaa  Tittoni  og  Sir  Edward  Grey 
at  komme  til  en  Forstaaelse;  Italien  skal 
have  forbeholdt  sig  en  mæglende  Rolle  i 
Afrustnings-Spørgsmaalet.  Men  derefter  kom 
der  nye  Farer  for  Freden  og  Fredskonfe- 
rencen. Kong  Edwards  Sammenkomster  med 
Kong  Alfons  XIII  i  Kartagena  (8—10 
April)  og  med  Kong  Vittorio  Emanuele  III 
i  Gaéta  (18.  April)  vakte  stor  Bestyrtelse  i 
Tyskland,  og  man  talte  endog  om,  at  Kong 
Edward  havde  dannet  en  engelsk-fransk-ita- 
liensk- spansk  Quadruple-  Alliance  mod  Tyskland . 


Krigsgudens  Damoklessværd  svævede  atter 
over  Europa.  Men  Kejser  Wilhelm  II  vilde 
for  enhver  Pris  undgaa  en  Krig,  der  selv  i 
det  for  Tyskland  heldigste  Tilfælde  vilde 
gøre  Ende  paa  Kejserens  Flaadeplaner  og 
Verdenspolitik,  cg  hans  Holdning  fremkaldte 
en  beroligende  Vending  i  den  europæiske 
Storpolitik.  Den  25.  April  dementerede 
den  engelske  Regering  Efterretningerne 
om  „Quadruple-Ententerne",  og  den  30. 
Maj  holdt  Fyrst  v.  Buloiu  i  den  tyske 
Rigsdag  en  Fredstale,  der  ogsaa  beroligede 
de  tyske  Rustningsvenner.  Den  tyske  Rigs- 
kansler erklærede,  „at  man  hidtil  ikke  havde 
fundet  nogen  Formel,  der  var  i  Stand  til 
at  føre  Indskrænkning  i  Rustningerne  ud  i 
Livet",  at  allerede  Udsigten  til,  at  Afrust- 
ningsspørgsmaalet  vilde  blive  drøftet  i  Haag, 
havde  'øvet  en  foruroligende  Indflydelse  paa 
den  internationale  Situation,  og  at  Tyskland 
ikke  vilde  lade  sig  tvinge  til  at  deltage  i  en 
upraktisk  Diskussion,  men  lade  de  Magter, 
der  ventede  sig  nogen  Udbytte  af  en  Dis- 
kussion, føre  denne  Diskussion  alene."  Men 
derefter  gjorde  Biilow  et  diplomatisk  Buk 
for  England  ved  at  tilføje:  „Skulde  der 
komme  noget  praktisk  Udbytte  af  Diskussion, 
vil  vi  underkaste  det  en  samvittighedsfuld 
Prøvelse.1* 

Det  tyske  Buk  blev  besvaret  fra  engelsk 
Side  i  flere  Ministres  Taler.  Drøftelserne  af 
de  faretruende  Ententer  var  blevet  afløst  af 
en  Detente,  den  europæiske  Politik  bevægede 
sig  ikke  mere  i  Mars',  men  i  Wilhelm 
den  Fredsæles  Tegn,  og  47  Magter  akcep- 
terede  den  hollandske  Regerings  Indbydelse 
til  at  sende  Repræsentanter  til  den  anden 
Fredskonference,  der  skulde  aabnes  i  Haag 
den  15.  Juni  1907  KL  3  Eftermiddag.  Før 
Konferencens  Aabning  skulde  Repræsentanter 
fra  de  Stater,  der  ikke  havde  deltaget  i  den 
første  Konference,  underskrive  Konventionen 
af  1899. 

Det  skete,  og  den  anden  Fredskonference 
blev    aabnet    til    den    bestemte  Tid,    denne 

Gang  ikke  i  det  afsides  liggende  Sommer- 
slot t'  Huis  ten  Bosch,  men  i  den  historiske 
Riddersal  i  den  ældgamle  „Binnenhof  ved 
Vijver.  Salen  er  bleven  restaureret  i  Anledning 
af  Konferencen,  og  den  er  navnlig  bleven  for- 
synet med  Buffeter.  Skulde  Diplomaterne  ellers 
trænge  til  noget,  kan  de  ty  til  de  store  Re- 
staurationer i  Nærheden,  først  og  fremmest 
til  „Hotel  des  Indes",  der  for  mange  og 
gode  Gylden  stiller  alt,  hvad  selv  den 
mest  forvænte  Gane  kan  ønske,  til  Raadig- 
hed. 

Man  venter,  at  der  vil  blive  ført  mange 
og  lange  Forhandlinger  om  ikke  just  i  Kon- 
ferencens Plenarmøder,  saa  dog  i  Udvalgs- 
salene,  og  Konferencen  ventes  ikke  sluttet 
før  September.  Haags  Hoteller,  der  er  fuldt 
optagne  for  hele  Sommeren,  og  Scheveningen, 
hvor    der  træffes  storartede  Forberedelser  til 


at  underholde  det  forvænte  internationale 
Selskab,  er  sikre  paa  at  gøre  glimrende  For- 
retninger. For  Mr.  Stead  og  Baronesse 
Suttner,  der  allerede  før  Konferencen  havde 
opslaaet  deres  Residens  i  den  prægtigt  ud- 
styrede „Cercle  internationale1*  ved  Prinsesse- 
grachten,  og  de  andre  troende  Fredsvenner 
er  Udsigterne  ikke  saa  lyse.  De  maa  for 
en  væsenlig  Del  trøste  sig  med  Nedlæggelsen 
af  Grundstenen  til  det  nye  „Fredspalads*, 
der  skal  rejses  i  Haag.  Man  tør  dog 
nu  haabe,  at  Fredskonferencen  ikke  vil  blive 
sprængt,  at  Voldgiftsrets-Sagen  vil  blive  yder- 
ligere fremmet,  og  maaske  endog,  at  Dan- 
marks og  andre  Staters  Bestræbelser  for  at 
faa  de  neutrale  Magters  Stilling  under  en 
Krig  ordnet  paa  en  mere  betryggende  Maade 
vil  berige  Folkeretten  med  et  Par  nye  Be- 
stemmelser. 


1  i  «i  P 

f 

ii)r  ?J  'MT 


Fredspaladset  efter  Cordonniers  Udkast. 

»OM  BIBELEN  AT  LÆSE  OG  LÆRE« 

I  Anledning  af  Dr.  Edv.  Lehmanns  Skrift. 
Af  N.  Zahle. 


Jeg  troede,  da  jeg  var  lille, 

det  Onde  var  ikke  til, 

det  var  kun  gamle  Dages 

truende  Skyggespil: 

Kain  var  ond  og  Judas  ond 

og  alle  Hedninghunde  — 

men  lukked  jeg  blot  min  Bibel  i, 

saa  lukked  jeg  for  det  Onde. 

Nu  véd  jeg,  nu  jeg  er  gammel 
og  ikke  saa  merkeræd, 
ser  jeg  mig  selv  i  Spejlet, 
saa  ser  jeg  det  Onde  med. 
Kain  er  jeg  og  Judas  jeg 
i  Sjælens  dybe  Grunde  — 
bedst  at  lukke  min  Bibel  op, 
det  hjælper  mod  det  Onde. 

Ckr.  Richardt. 

Hvad  Dr.  Edv.  Lehmann  i  sit  Skrift 
med  ovenstaaende  Titel  har  udtalt, 
er  et  Ord  i  rette  Tid  til  os  Danske,  som 
vi  maa  være  ham  oprigtig  taknemmelige 
for.  Men  den  Slutning,  som  han  kom- 
mer til  for  at  bøde  paa  Manglen,  kan  jeg  ikke 
være  enig  med  ham  i.  Det  vil  gøre  mig 
ondt,  om  Hjem  og  Skoler  vil  lade  sig  nøje 
med  et,  om  end  temmelig  rigt,  Udvalg  af 
Bibelen.  Det  er  den  hele  store,  gamle  Bibel, 
som  vi  skal  vænnes  til  at  læse,  som  vi  skal 
blive  fortrolige  med.  Øjet  skal  netop  have 
den  for  sig  og  intet  andet.  Sørgeligt  er 
det,  at  Danmark  er  et  af  de  Lande,  om  ikke 
det  Land,  hvor  Biblen  læses  mindst  og 
kendes  mindst.  Men  den  Omstændighed  vil 
ikke  afhjælpes  paa  en  virkelig  indgaaende 
Maade  ved,  at  der  udkommer  et  Udvalg, 
som  man  saapas  kan  nøjes  med.  At  det 
vilde  give  Anledning  til  Overgang  til  den 
hele,  fulde  Bibel,  tror  jeg  i  al  Almindelighed 
ikke.  Meget  mere  vilde  det  berolige  Sin- 
dene. „Man  har  dog  altid  dette,  dette  over- 
kommelige, dette  forstaaelige.  Det  Mere  er 
ikke  for  os.  Vi  kan  godt  nøjes  med  dette.1* 
Saaledes  vil  der  let  komme  til  at  ræsonneres. 

Jeg  kender  ikke  til  de  smaa  engelske  for 
de  forskellige  Børnealdre  afpassede  Bibeler, 
har  ikke  kunnet  faa  fat  paa  dem,  men  tror 
heller  ikke,  at  jeg  vilde  kunne  glæde  mig 
over  dem. 

Men  hvorledes  da  bøde  paa  den  sørgelige 
Kendsgerning  ? 

Lad  os  først  se  paa  5/fokvejledningen. 
Den  begynder  med  Fortælling  —  senere  hen 
med  smaa  Bibelhistorier  og  større  —  netop 
affattede  efter  Børnenes  Evner.  De  mange 
forskellige  Angreb,  der  i  senere  Aar  er  rejste 
mod  deres  Sprog,  kan  jeg  ikke  rigtig  forstaa. 
Brandts  og  Bredsdorffs  meget  smaa,  for  at 
nævne  et  Par  Stykker,  er  barnligt  og  jævnt 
fortalte.  Men  —  vil  man  overhovedet  bruge 
disse  „smaa"  Bibelhistorier?  Er  ikke  For- 
tællingen til  et  endog  temmelig  højt  Stade  — 
det  Ilte,  ja  12te  Aar  —  det  allerbedste? 
Og  saa  senere  kommer  de  i  mine  Tanker 
fortræffeligt  fortalte  Bibelhistorier  af  L.  Chr. 
Muller  m.  fl. 

Men  Fortællingen  og  Bibelhistorierne,  valgte 
efter  hver  Skoles  eller  Lærers  Smag,  er  kun 
Stedfortrædere  for  selve  Bibelen  og  bør  kun 
benyttes  som  saadanne.  Hvert  Barn,  ogsaa 
af  en  hel  Søskendekreds,  bør  eje  sin  egen 
Bibel  og  have  denne  liggende  i  sit  Pultrum. 
Meget  tidligt  kan  et  lille  Barn  vænnes 
til  at  slaa  op  i  og  læse  i  sin  Bibel.  Tidligt 
skal  Skrifternes  Rækkefølge  være  det  saa 
naturligt  som  Bogstavernes  Rækkefølge.  Naar 
saa  det  fortalte  eller  senere  det  læste  er 
blevet  det  kært,  slaas  der  op  i  Bibelen,  og 
det  bliver  fortroligt  med  flere  og  store  Dele, 
som  yderligere  fæstnes  ved  Understregninger 
Det  givne  Stykke  eller  Kapitel  læses  op  af 
forskellige  Elever  —  maaske  først  af  Lært- 
ren  selv  —  og  Bibelen  henlægges  efter  Timen, 
tages  ikke  hjem  med.  Sker  dette  stadigt, 
tvinges  ingen  Genfortællen    frem,   og  fordres 

der  ingen  Hjemme-  Udenadslæsning,  bliver  det 
en  fri  Sag,  hvorvidt  et  Barn  har  Lyst  til 
selv  at  fortælle,  lære  noget  udenad  eller 
ikke  — ,  skal  det  nok  vise  sig,  at  Bibelen 
bliver  kendt  og  Barnet  fortrolig,  og  Lysten 
til  at  læse  paa  egen  Haand  ægges  mer  og 
mere.  Og  har  Barnet  saa  frit  Lov  til  at 
spørge  —  og  her  vilde  det  jo  gælde  ikke  at 
afvise  noget  alvorligt  Spørgsmaal,  det  være 
nok  saa  „  dristigt u  eller  indgaaende  eller 
„  anstødeligt  *  —  baade  om,  hvad  det  er 
blevet  henvist  til  af  Læreren,  og  om,  hvad 
det  paa  egen  Haand  har  opsøgt  eller  til- 
fældigt er  faldet  over,  skal  det  befrugtende 
ved  slig  Læsning  nok  vise  sig. 

Men  det  skal  være  den  store  Bog.  Det 
skal  være  den,  som  Barnet  mer  og  mere 
kommer  til  at  kende  —  stykkevis  —  men 
med  sit  store  mægtige  Indhold  in  mente. 
Bibelen  bliver  kær,  bliver  indholdsrig,  bliver 
betydningsfuld.  Et  Uddrag,  bliver  aldrig 
det  samme  og  ansporer  næppe  til  at  søge 
den  store  Bog. 

Jeg  tror  og  véd,  at  en  saadan  Bibellæsning 
i  Skolen  kan  føre  en  virkelig  Udvikling 
med  sig  straks  og  ud  i  Livet.  Og  naar  Præ- 
sten saa  ved  Konfirmationsforberedelsen  min- 
dre vilde  stille  sig  som  prøvende,  som  eksami- 
nerende, men  mere  som  den  opmærksomme 
Iagttager  af  de  forskellige  Børns  Modtage- 
lighed for  hans  egen  videregaaende  Under- 
visning og  for  den  Modenhed,  de  viste  ved 
Svar  og  Spørgsmaal,  vilde  en  saadan  fore- 
gaaende  Vejledning  sikkert  lidt  efter  lidt 
blive  mer  og  mer  almindelig. 

At  Religionstimerne  skulde  være  ledsagede 
af,  for  ej  at  sige  fyldte  med,  aandelige  Sange, 
afpassede  efter  Alderen,  og  af  Læsning  og 
Syngen  af  Grundtvigs  skønne  Bibeldigtning, 
behøver  vel  næppe  at  nævnes. 

Gaar  vi  saa  til  Hjemmets  Bibellæsning,  da 
er  der  jo  intet  Spørgsmaal  om,  at  denne  for 
Barnet  vilde  være  den  allerbetydningsfuldeste, 
naar  den  blev  ledet  ret.     Her  kunde  der  (til 


en  Begyndelse)  snarere  være  Tale  om  „Ud- 
drag" i  de  Hjem,  der  uden  Forberedelse  eller 
Uddannelse  modigt  gik  til  det.  Men  hvor 
mange  „Uddrag"  vilde  der  ikke  snart  blive 
at  vælge  imellem!  og  saa  Barnet  —  hvor- 
ledes skulde  der  egentlig  gaas  frem  lige  over 
for  det,  hvis  det  havde  Skolens  gode  oven- 
antydede  Vejledning  som  Forudsætning? 

Andagt,  Opbyggelse  rinder  vel  Sted  i 
mange  Hjem  for  Øjeblikket.  Og  hist  og  her 
knytter  der  sig  vel  ogsaa  nogen  Bibellæs- 
ning dertil  —  men  i  en  forsvindende  Grad. 
Det  er  vist  sandt,  at  Grundtvigianerne  i  dette 
Stykke  har  deres  Skyld. 

Englændernes  og  Skotternes  Maade  at 
læse  Bibelen  paa  fra  Ende  til  anden  ved 
daglig  Læsning  efter  hvert  Hjems  Husorden, 
virker  ved  første  Øjekast,  ved  første  Beret- 
ning og  de  første  Gange,  man  som  fremmed 
kommer  til  at  deltageren,  baade  usmagelig 
og  ensformig,  trættende,  ja  aandløs,  snarere 
nedbrydende  end  opbyggende.  Men  i  Tidens 
Løb,  og  naar  man  hører  en  alvorlig  Hus- 
fader eller  Husmoder*)  tale  derom,  stiller  det 
sig  noget  anderledes.  Jeg  har  paa  en  Rejse 
haft  nogle  for  mig  meget  betydningsfulde  Sam- 
taler med  en  højkirkelig,  højtstillet  Englænder. 
Han  mente,  der  hang  mere  ved,  end  man  i 
Almindelighed  troede,  og  naar  man,  som  han 
sagde,  ikke  blot  holdt  sig  til  visse  foreskrevne 
Bønner,  men  lod  disse  tage  Sigte  paa  det  i 
det  gamle  og  nye  Testamente  læste,  drev  det 
Tanker  frem  og  bragte  Medlemmerne,  voksne, 
Børn  og  Tjenestefolk,  til  at  gøre  Spørgsmaal 
bagefter  og  banede  Vej  til  Samtaler,  som  ofte 
kunde  have  Velsignelse  med  sig.  Han  for- 
talte mig  saaledes  eksempelvis,  at  han  en 
Gang  efter  Læsningen  af  1.  Moseb.  38.  Kap. 
havde  faaet  Spørgsmaal  og  var  kommen  ind 
i  en  Samtale  med  en   14—15  Aars  Søn,  og 


*)  Muligt  er  det,  som  Tiden  er  nu,  netop  hende, 
der  maa  kaldes  paa,  hun,  som  er  tilbage,  naar 
Husfaderen  tvinges  til  for  sine  Forretningers  Skyld 
tidligt  at  forlade  Hjemmet;  hun  kan  bedst  vælge 
og  afpasse  Tiden. 

denne  Samtale  havde  ligefrem,  saa  vidt  han 
kunde  se,  hjulpet  Sønnen  ej  alene  til  større 
Klarhed,  men  hjulpet  ham  ud  „over  det 
Onde".  Noget  lignende  havde  han  oplevet 
med  Børn  og  Tjenestefolk  efter  Læsning  af 
forskellige  af  det  gamle  Testamentes  historiske 
Bøger  eller  af  Pauli  Breve  m.  m.  „Men,a 
sagde  han,  »det  forudsætter  jo  et  vist  Liv 
med  Bibelen  Dagen  igennem;  men  dette  Liv 
har  igen  for  en  Del  sin  Forudsætning  i  Bibel- 
læsningen. u 

Det  gamle  Testamente  vil  paa  denne  Maade, 
naar  man  regelmæssig  og  daglig  læser  Ka- 
pitel efter  Kapitel  baade  i  det  og  det  nye 
Testamente,  naturligvis  ikke  blive  læst  saa 
meget  og  saa  tidt  som  det  nye;  men  det  er 
i  sin  Orden.  Dr.  Lehmann  fortæller  om 
Byron,  at  han  har  sagt:  det  gamle  Testa- 
mente var  ham  en  Gave,  det  nye  en  Op- 
gave. Saaledes  skulde  det  blive  for  os  alle. 
At  man  paa  Helligdage,  Søndage  eller  andre 
for  den  enkelte  Familie  betydningsfuldere 
Dage  kunde  tilføje  noget  eller  foi  andre  ved 
den  sædvanlige  Orden,  behøver  kun  at  an- 
tydes. 

En  saadan  daglig  Indøvelse  i  Kendskab  til 
Bibelen  vilde  ogsaa  finde  sin  Mand  —  eller 
Kvinde  —  rustet  til  at  tage  imod  de  videre 
og  videre  gaaende  bibelske  Kritiker.  Man 
vilde  være  modnere  til  at  møde  dem,  veje, 
fastslaa  eller  afvise  dem.  Man  vilde  føle  det 
naturligt  selv  at  tage  Bibelen  i  Haand  og 
sammenligne,  vælge  og  vrage.  Og  under  al 
denne  Syslen,  den  selvstændige  og  personlige, 
med  Bibelen  og  bibelske  Skrifter  kunde  det 
hænde,  at  den  i  sin  Enfoldighed  kom  til  at 
tale  et  vægtigere  Sprog  til  os  end  de  viden- 
skabelige Undersøgelser,  eller  at  den  bragte 
os  til  at  se  disse  i  deres  rette  Lys,  bragte  os 
til  at  forstaa,  hvilke  virkelige,  værdifulde 
Oplysninger  Forskningen  kan  bringe,  men 
ogsaa  Grænsen  for  al  menneskelig  Forsk- 
ning. 

Men  til  alt  det  behøves  hele  den  store 
Bog  selv  —   og  til  den  fører  kun  en  Ind- 

øven  fra  Barndommen  af  i  Hjemmet  og  i 
Skolen,  hvert  Sted  paa  sin  Maade.  Men 
hvor  vilde  noget  saadan;  ikke  efterhaanden 
blive  af  Betydning  for  Hjemmet,  for  Sam- 
fundet, og  i  det  hele  store! 

Man  kommer  bestandig  til  at  høre  om 
det  umulige  i  at  læse  det  gebrokne  Dansk, 
det  for  os  ulærde  malabariske  Sprog,  som 
Bibelen  er  oversat  paa.  Jeg  véd  ikke,  om 
det  virkelig  er  saa  slemt.  Under  alle  Om- 
stændigheder er  det  min  Erfaring  om  mig 
selv  og  andre,  unge  og  gamle,  at  naar  der 
først  læses  med  Glæde  og  Begærlighed,  saa 
gør  dette  gammeldags  Sprog  med  sine  kede- 
lige tyske  Gloser  og  Vendinger  ikke  saa 
meget  Det  er  dog  Aanden  deri,  hvorpaa 
det  kommer  an,  og  den  skal  nok  rindes, 
naar  der  læses  med  ærlig  Hu.  Men  vist  er 
det,  at  Sproget  kunde  forbedres,  kunde  gøres 
lettere  tilgængeligt,  kunde  være  naturligere. 
Nu  velan  —  saa  arbejd  da  med  Flid  paa 
4enne  Forbedring!  Lad  der  fremkomme 
lettere  og  lettere  læselige  Stykker !  Tag,  hvad 
der  findes  enkeltvis  oversat,  saml  det  bedste 
og  udgiv  stedse  bedre  og  bedre  Bibler!  Men 
imens  —  lad  os  ikke  vrage,  hvad  vi  har.  Rør- 
dams og  den  sidste  af  Videnskabsmænd  fore- 
tagne Prøveoversættelse  af  det  nye  Testamente 
er  dog  ikke  at  forsmaa!  og  Lindbergs  gamle 
Testamente  er  —  med  eller  trods  sine  en- 
kelte Pletter  eller  Snurrigheder  —  dog  ikke 
at  kimse  ad,  tværtimod!  Men,  som  sagt: 
lad  os  nu  straks  tage,  hvad  vi  har,  om  det 
er  lykkedes  Dr.  Lehmann  rigtig  at  ruske  op 
i  os  og  gøre  os  vaagne  paa  dette  vigtige 
Punkt!  Og  lad  os  saa  bruge,  hvad  vi  har, 
paa  bedste  Maade!  Jeg  har  med  Lethed 
faaet  Børn  til  at  tage  efter,  naar  jeg  under 
Oplæsningen  har  forandret  paa  noget  af  det 
mest  underlige  eller  tyskagtige,  og  denne 
Læsning  har  fæstnet  sig  i  deres  Tanker;  de 
læste,  uden  selv  at  vide  det,  op  paa  samme 
Maade.  Derfor  —  intet  Uddrag/  men  flit- 
tigt Arbejde  paa  billigere  og  billigere  fulde 
Bibeludgaver.     Det  er  Sagen! 

Jeg  er  glad  ved,  at  Dr.  Lehmann  ikke 
ganske  har  kastet  Vrag  paa  Katekismen  eller 
Lærebogen.  Jeg  tror,  den  maa  helst  ved- 
blive at  have  sin  Plads  under  Vejledningen 
af  de  unge  —  men  hvor?  Maaske  vilde 
det  være  det  naturligste,  saa  længe  vi  har 
Konfirmationen,  at  denne  Vejledning  var 
Præstens.  Men  heller  ikke  i  Barneskolen 
mener  jeg  dog,  den  ganske  skulde  slettes. 
Bliver  Lærebogen  brugt  mere  som  Lasebog, 
ikke  som  Lærebog,  som  Grundlag  for  almen- 
nyttige Samtaler,  saa  vil  Skriftstederne  idelig 
gøre  Brugen  af  Bibelen  nødvendig.  Skrift- 
stedet skal  ses  i  sin  Sammenhæng  —  og 
det  er  til  stor  Glæde  for  Børnene  saaledes 
at  søge  nyt  og  gammelt  frem.  „  Kærlig- 
hedens Lovsang*  i  Korintherbrevet  vil  blandt 
andet  dukke  op  paa  ny  og  paa  ny,  til  den 
aldeles  ubevidst  ligger  Ynglingen  og  den 
unge  Pige  som  en  Skat  i  fjertet. 

Jeg  skriver  ikke  dette  uden  med  den 
Frygt,  at  disse  mine  Ord  vil  blive  som  en 
Røst  i  Ørkenen;  men  de  skal  dog  siges, 
Dr.  Lehmanns  Forslag  er  i  første  Øjeblik 
saa  „slaaende*,  saa  bedaarende,  saa  forjæt- 
tende, og  jeg  kender  mange,  som  imødeser 
hans  „Uddrag  eller  Udvalg*  med  Forvent- 
ning og  Glæde.  Men  —  holder  dette  Stik 
for  en  længere  Overvejelse,  en  dybere  Be- 
tragtning? og  vil  dets  Virkeliggørelse  blive 
til  Udbytte  for  de  enkelte  paa  „Kulturens 
og  Saliggørelsens  Vej"? 

Dr.  Lehmann  er  bange  for  „denne  store 
tykke  Bog  med  dens  besværlige  fremmede 
Sprog,  med  dens  vanskelige  Tanker  og  med 
de  mærkelige,  tidt  anstødelige  Ting,  den 
taler  om".  Jeg  elsker  denne  store  tykke 
Bog  med  alt  dens  Indhold.  Elsker  den  med 
alle  dens  tilsyneladende  Modsigelser  og  Sørge- 
ligheder, med  dens  „Hævndrab*  og  Blods- 
udgydelser, dens  Grusomheder  —  —  af 
Herren!  Netop  som  den  er,  giver  den 
hver  alvorlig   Læser    og  den   alvorlige   Hus- 


fader eller  Husmoder  Anledning  til  de  dybe- 
ste Overvejeiser  og  bedste  Samtaler  i  Ver- 
den. Han  (hun)  vil  efter  som  han  har 
nemmet  og  nu  tænker  og  tror  —  efter  sin 
Kundskabs  Søgen  og  sit  Kendskab  til  Viden- 
skabens Kritik  og  Indsigelser  —  give  sine 
Forklaringer  om  denne  „Folkenes  enestaaende 
Folkebog*  til  dem,  der  søger  hans  Raad. 
Eller,  om  han  (hun)  mest  har  „forstaaet 
med  Hjertet*,  ud  af  hvad  han  har  skønnet 
og  skimtet  af  „den  dybe  Sammenhæng*  og 
den  „bundløse  Kærlighed*,  bringe  sit  stille 
Vidnesbyrd.  Og  Bogen  vil  svulme  op  i 
Storhed  for  de  unge,  som  Hjerter  kan  svulme 
under  hvert  Glimt  af  det  største. 

Mange,  mange  Ting  vil  Børnene,  de  smaa 
og  større,  ikke  lægge  Mærke  til  ved  første, 
anden  eller  tredie  Gennemlæsning.  Som  det 
drives  i  England  og  Skotland  er  selv  ganske 
smaa  Børn  —  i  6,  7  Aars  Alderen  —  til 
Stede  ved  disse  Bibellæsninger.  Falder  de  i 
Søvn  derunder,  er  det  ikke  værre;  de  væn- 
nes dog  til  at  have  Agt  og  Agtelse  for 
denne  Dagens  stille  halve  Time.  Men  efter- 
haanden  og  paa  sine  Punkter  kommer  de 
mer  og  mere  med.  Og  véd  Dr.  Lehmann 
noget  om,  hvor  tidligt  selv  den  mest  anstøde- 
lige Synd  kommer  ind  over  vore  Drengebørns 
—  og  Pigebørns  Liv,  saa  vil  han  forstaa, 
at  jeg  ingen  Frygt  nærer  for,  at  Synden 
bliver  nævnet  og  omtalt,  giver  Anledning 
til  Spørgsmaal  og  Drøftelser.  Saa  mange 
Forældre  kan  man  høre  sige  i  disse  Tider, 
da  Spørgsmaalene  er  saa  stærkt  oppe  om 
Forældres  og  Læreres  Oplysningspligt  paa 
det  kønslige  Omraade:  „Hvor  skal  vi  faa 
Anledningen?*  Nu  vel,  her  er  Lejlighed  til 
Anledning  —  og  Held  den,  som  ikke  gaar 
uden  om  den,  men  modigt  tager  fat  paa 
den  og  benytter  den  i  Herrens  Tjeneste! 
Pet  skal  nok  vise  sig,  at  det  „hjælper  mod 
det  Onde*. 

15.  April  1907. 

HENRIK  VIII  OG  ANNE  BOLEYN 

Af  cand.  theol.  &  mag.  Niels  Hansen. 


HENRIK  VIII  hører  til  de  mest  udprægede 
Skikkelser  i  Historien.  Det  er  ikke 
med  Sympathi,  man  tænker  paa  ham  og  paa 
den  Række  af  Voldsgerninger,  der  er  knyttet 
til  hans  Navn.  Dog  gælder  det  jo  ham 
som  vel  ethvert  Menneske,  at  han  ikke  kan 
skildres  fuldt  ud  med  et  Par  skarpe  og  kraf- 
tige Ord,  og  man  maa  paa  Forhaand  antage, 
at  han  ved  Siden  af  det,  der  med  Rette  er 
saa  oprørende  for  den  almindelige  Bevidst- 
hed, dog  ogsaa  maa  have  besiddet  en  Del 
Egenskaber,  der  kan  forklare  den  Indflydelse, 
han  udøvede,  og  den  fremragende  Plads,  han 
indtager  blandt  de  engelske  Regenter.  —  Me- 
ningen med  de  sidste  Ord  er  dog  paa  ingen 
Maade  at  ville  forsøge  paa  at  rense  Mindet 
om  Henrik,  den  overleverede  Bedømmelse  af 
ham  er  i  alt  Fald  væsentlig  rigtig,  og  Hi- 
storikeren Froude's  Forsøg  herpaa  saa  vel 
som  paa  at  retfærdiggøre  eller  i  hvert  FaJd 
undskylde  endog  hans  mest  oprørende  Hand- 
linger maa  betragtes  som  fuldstændig  mis- 
lykket. Alle  de  mange  Statsdokumenter, 
Breve  og  Aktstykker,  der  i  Aarhundreder 
har   ligget   hen,    uordnede   og   vanskelige   at 


komme  til  i  de  engelske  Arkiver,  er  blevet 
katalogiseret,  saa  vidt  mulig  dateret  og  ud- 
givet i  store,  fortløbende  Bind,  og  intet  er 
fremkommet,  uden  at  det  bekræfter  den  tra- 
ditionelle Dom  om  Henrik  VIII.  Noget  andet 
er,  at  Henrik  jo  hverken  fra  sin  Fødsel  eller 
sin  Tronbestigelse  af  straks  er  den  fuld- 
modne Hykler  og  udprægede  Tyran,  han  se- 
nere viste  sig  at  være,  og  det  vil  derfor 
sikkert  være  heldigt,  om  vi  begynder  med 
en  Skildring  af  Henrik  VIITs  Udvikling  og 
Personlighed. 

Hans  Fader,  Henrik  VII,  havde  været 
baade  frygtet  og  hadet  af  sine  Undersaatter, 
og  der  gik  et  Befrielsens  Pust  hen  over  Eng- 
land, da  han  døde,  og  det  var  med  store 
Forventninger,  man  saa  Henrik  VIII  bestige 
sin  Faders  Trone  og  aabne  det  Skatkammer, 
som  dennes  Gerrighed  havde  fyldt  med  store 
Rigdomme.  Det  er  næsten  umuligt  at  over- 
drive den  Popularitet,  Henrik  VIII  var  i  Be- 
siddelse af  paa  den  Tid,  han  besteg  Tronen, 
og  den  Fortryllelse,  han  udøvede  over  sine 
Undersaatter.  Han  var,  hvad  man  døjer 
med  at   tro,   naar   man  ser  Billeder   af  ham 

paa  hans  ældre  Dage,  da  han  var  bleven 
saa  overordentlig  svær,  en  smuk  Mand,  stærk 
og  modig,  udmærket  begavet  og  vel  oplært; 
han  talte  foruden  sit  Modersmaal  baade 
Fransk  og  Spansk  og  var  ogsaa  vel  hjemme 
i  Latin;  desuden  var  han  musikalsk  og 
kendte  endog  Musiktheorien.  Hans  Opfat- 
telse af  Pligt  og  Ære  var  ridderlig  og  ideel. 
Han  var  ogsaa  meget  flittig,  og,  naar  Kardi- 
nal Wolsey  undtages,  var  han  den  af  alle, 
der  —  i  alt  Fald  i  de  første  Regeringsaar  — 
tog  sig  mest  af  Statens  Sager.  Han  yndede 
i  hej  Grad  Pragt,  store  Fester  og  Fornøjel- 
ser, Ting,  det  altid  glæder  det  brede  Lag 
endog  blot  paa  Frastand  at  være  Vidne  til, 
naar  ellers  Forholdene  i  Landet  er  nogen- 
lunde fredelige  og  lykkelige.  Rent  personligt 
kunde  Henrik  VIII  udvise  en  saare  vindende 
Elskværdighed.  Thomas  More  beskriver  hans 
Maade  at  være  paa  i  et  Brev  til  Biskoppen 
af  Rochester,  den  senere  Kardinal  Fisher, 
paa  følgende  karakteristiske  Maade:  „Han  er 
saa  venlig  og  elskværdig  mod  alle  Menne- 
sker, saa  enhver  tror,  han  er  hans  særlige 
Yndling,  ganske  ligesom  Konerne  tror,  at 
vor  Frues  Billede  smiler  til  dem,  naar  de 
beder  foran  det.a  Og  da  Henrik  VIII  gav 
samme  Thomas  More  hans  første  Ansættelse, 
paalagde  han  denne  først  at  se  hen  til,  hvad 
der  var  Guds  Vilje,  og  derefter  til,  hvad  der 
var  Kongens,  en  Formaning,  Thomas  More 
jo  som  bekendt  lagde  sig  paa  Hjerte  som 
kun  de  færreste.  Og  denne  Evne  til  at  vinde 
og  fortrylle  sine  Omgivelser  mistede  Henrik 
VIII  —  trods  alt  —  aldrig  ganske.  Sjæl- 
den har  nogen  Hersker  havt  Ministre,  der 
saaledes  med  Legeme  og  Sjæl,  uforbeholdent 
og  med  alle  Kræfter  gav  sig  hen  i  hans  Tje- 
neste, som  f.  Ex.  Wolsey,  Thomas  More, 
Thomas  Cromwell,  Gardiner  o.  s.  v.  Naar 
hans  Lidenskaber  ikke  var  i  Bevægelse,  var 
han  upartisk,  han  hørte  med  stor  Opmærk- 
somhed paa  sine  Raadgivere  og  paaskønnede 
deres  Iver.  Han  havde  stor  Intelligens,  var 
energisk  og  kraftig,  og  derfor  satte  man  stor 


Pris  paa  hans  Ros,  som  han  tildelte  med 
skarp  Bedømmelse  af  de  enkeltes  Egenska- 
ber. —  Fra  den  Tid  af,  da  Frants  I  af  Frank- 
rig ikke  mere  var  Henrik  en  farlig  Mod- 
stander, og  han  saaledes  ikke  havde  Krigene 
mod  Frankrig  at  anvende  sin  overstrømmende 
Energi  paa,  begynder  hans  Nedgangsperiode. 
Omtrent  fra  1525,  da  Henrik  var  36  Aar 
gammel,  begyndte  Statens  Anliggender  at 
interessere  ham  mindre.  Han  trak  sig  stedse 
mere  tilbage  fra  Hovedstaden  og  tilbragte  sin 
meste  Tid  med  at  gaa  paa  Jagt.  Han  fjer- 
nedes derved  mere  end  nogensinde  fra  Kar- 
dinal Wolsey *s  personlige  Paavirkning  og 
omgaves  i  Stedet  for  af  Yndlinge,  som  delte 
hans  Adspredelser  og  Udskejelser  og  nærede 
hans  Lyst  til  Ødselhed,  som  jagede  med  ham 
om  Dagene  og  spillede  med  ham  om  Næt- 
terne, og  det  var  somme  Tider  store  Sum- 
mer, Henrik  tabte.  Og  den  Sanselighed,  som 
altid  havde  ligget  til  Henrik  og  allerede  før 
givet  sig  adskillige  Udslag,  begyndte  nu  at 
blive  en  alt  beherskende  Lidenskab,  den  tog 
Magten  baade  fra  hans  Forstand  og  hans 
Dømmekraft  og  gjorde  ham  alle  Midler  lige 
gode,  naar  han  kun  derved  kunde  naa  sit 
Maal.  Vovede  nogen  at  krydse  hans  Planer, 
var  han  hævngerrig  uden  Hensyn,  og  Tak- 
nemmelighed var  en  Egenskab,  han  ikke 
kendte,  hvad  saa  mange  fremragende  og  ud- 
mærkede Mænd  under  hans  Regering  afgiver 
den  mest  levende  Illustration  til.  Hans  Egen- 
kærlighed, Gerrighed  og  Grusomhed  voksede 
stærkt  med  Aarene,  især  fra  den  Tid  af,  da 
hans  mangeaarige  Ven  og  Englands  bedste 
Mand  Thomas  More  samt  hans  faderlige  Raad- 
giver  Kardinal  Fisher  faldt  som  Ofre  for  hans 
Lidenskab  og  deres  egen  Trofasthed  mod 
deres  Overbevisning.  Og  til  den  Hensynsløs- 
hed og  Grusomhed,  hvormed  han  behandlede 
enhver,  som  stod  ham  i  Vejen,  f.  Ex*  sine 
Hustruer,  skal  man  lede  længe  for  at  linde 
Magen.  Og  rent  ud  forbløffende  er  den  Fær- 
dighed i  Hykleri,  han  er  i  Besiddelse  af,  naar 
det  gælder  om  at  besmykke  endog  sine  smud- 

sigste  Handlinger.  —  Dog  selv  til  det  sidste 
kunde  der  glimtvis  komme  Træk  frem,  der 
røbede,  at  han  en  Gang  havde  været  en  dyg- 
tig Theolog  og  betydelig  Statsmand,  og  Rester 
vise  sig  af  en  Fromhed,  som  sikkert  en  Gang 
havde  været  oprigtig  ment.  Saaledes  omtrent 
tog  den  Mand  sig  ud,  der  kom  til  at  spille 
saa  stor  en  Rolle  i  Englands  saavel  politiske 
som  kirkelige  Historie. 

Kort  efter,  at  Henrik  VIII  i  1509  havde 
besteget  Tronen,  blev  han  endnu  samme  Aar 
gift  med  Catherine  af  Aragonien,  en  Datter 
af  Ferdinand  den  Katholske  og  Isabella. 
Hun  havde  tidligere  været  gift  med  Henriks 
Broder  Arthur,  men  denne  var  syg  lige  fra 
før  Brylluppet,  og  der  blev  aldrig  noget 
ægteskabeligt  Samliv  mellem  dem.  Da  Kir- 
ken forbyder  en  Mand  at  ægte  sin  Broders 
Enke,  kunde  Henrik  ikke  uden  pavelig  Dis- 
pens indgaa  Ægteskab  med  Catherine,  en 
Dispens,  det  i  foreliggende  Tilfælde  ikke  var 
vanskeligt  at  opnaa,  hvor  Bruden,  skønt  Enke, 
indgik  som  Jomfru  i  Ægteskabet.  Pave  Julius 
II  udstedte  baade  en  Bulle  og  for  større  Sik- 
kerheds Skyld  noget  efter  et  Breve,  hvorved 
alle  kirkelige  Forbud,  der  paa  nogen  Maade 
kunde  træde  hindrende  i  Vejen  for  Henriks 
Ægteskab  med  Catherine,  blev  kendt  ganske 
døde  og  magtesløse.  Som  alt  nævnt,  var  de 
første  Aar  af  Henriks  Regering  en  lykkelig 
Tid,  —  baade  ved  Hoffet  og  Landet  over 
var  der  Liv  og  Munterhed,  og  Henrik  og 
Catherine  levede  ogsaa  i  lang  Tid  i  skøn 
Harmoni  ved  hinandens  Side.  Vel  var  hun 
halvsjette  Aar  ældre  end  han,  men  det  gjorde 
intet  Skaar  i  det  gode  Forhold  mellem  dem, 
han  elskede  hende,  og  hun  tilbad  ham.  Cathe- 
rine viste  sig  sin  høje  Stilling  fuldkommen 
voksen,  og  hun  lagde  ved  flere  Lejligheder 
stor  Regeringsdygtighed  og  Raadsnarhed  for 
Dagen.  Hun  var  from  og  rettænkende,  af 
strenge  og  solide  Principer.  Den  eneste  Sorg 
i  disse  Aar  var  en  nyfødt  Prinses  Død,  hvad 
der  i  og  for  sig  ogsaa  maatte  kaldes  en 
Ulykke    af  Hensyn  til  Successionen,  da  der 


ellers  kun  var  født  en-  Datter  i  Ægteskabet, 
den  senere  Dronning  Mary.  Ved  Siden  af 
disse  fortræffelige  Egenskaber  havde  Cathe- 
rine visse  —  ikke  Fejl,  men  Mangler,  som 
ofte  gjorde  hendes  svære  Stilling  endnu  van- 
skeligere, da  Henriks  Tilbøjelighed  for  hende 
begyndte  at  formindskes.  Naar  hun  var  mis- 
fornøjet med  noget,  lagde  hun  ikke  Dølgs- 
maal  herpaa,  men  sagde  det  lige  ud;  hun 
forstod  slet  ikke  at  smigre  for  Henrik,  at  be- 
nytte hans  svage  Sider  til  derigennem  at  ud- 
øve heldig  Indflydelse,  hvor  det  kunde  gøres 
Behov,  og  paa  den  Maade  lede  ham  ind  paa 
heldigere  Veje,  og  kunde  daarligt  se  en  Sag 
fra  mer  end  een  Side  eller  fra  et  andet  Syns- 
punkt end  hendes  eget,  der  maaske  nok  un- 
dertiden var  noget  snævert. 

Det  var  i  Aaret  1522,  at  den  unge  og 
indtagende,  20-aarige  Anne  Boleyn  vendte  til- 
bage til  England  efter  et  seksaarigt  Ophold 
ved  det  franske  Hof  og  begyndte  sin  Op- 
træden ved  det  engelske  Hof.  At  Henrik, 
før  han  havde  lært  Anne  Boleyn  at  kende, 
havde  været  en  mønsterværdig  Ægtemand, 
kan  ingen  paastaa,  tværtimod  havde  han 
indladt  sig  i  flere  ulovlige  Forbindelser,  bl. 
a.  med  Anne  Boleyns  yngre  Søster  Mary. 
Anne  Boleyn  bliver  derved  paa  en  Maade 
langt  mere  Henriks  Svigerinde,  end  Catherine 
nogensinde  havde  været  det.  At  Anne  der- 
imod var  selve  Henrik  VIlTs  Datter,  som 
man  undertiden  kan  høre  det  paastaaet,  er 
dog  ikke  sandt.  Anne  var  ikke  nogen  egentlig 
Skønhed,  men  elegant  og  yndefuld,  med  sorte 
Øjne,  sort  Haar  og  velskabte  Hænder.  Hun 
var  vittig,  livlig  og  underholdende  og  havde 
jo  forøvrigt  i  den  Henseende  gaaet  i  en  god 
Skole  i  Frankrig.  Desuden  var  hun  meget 
forlystelsessyg  og  satte  i  høj  Grad  Pris  paa 
at  blive  beundret.  Det  maa  være  omtrent 
midt  i  Tyverne,  at  Henrik  begyndte  at  in- 
teressere sig  for  Anne.  Hun  var  den  Gang 
nogle  og  tyve  Aar  gammel  og  ivrig  optaget 
af  at  gøre  et  godt  Parti.  Men  hun  var  og- 
saa en  klog  Kvinde  og  fast  bestemt  paa  ikke 

uden  videre  at  give  efter  for  Henriks  Ønsker 
og  blive  hans  Elskerinde,  som  hendes  Søster 
havde  været.  Det  var  ikke  uden  god  Grund, 
thi  overfor  sine  Elskerinder  viste  Henrik  det 
samme  simple  Sindelag  som  overfor  snart 
sagt  alle  andre,  som  han  kunde  synes  at 
staa  i  en  eller  anden  Taknemmelighedsgæld 
til.  I  den  Henseende  var  hans  Samtidige, 
Frants  I  af  Frankrig,  en  Modsætning  til  ham, 
han  sørgede  kongeligt  for  sine  mange  Elsker- 
inder, medens  derimod  Henrik  ingen  Erkendt- 
lighed viste,  naar  hans  sanselige  Lyst  var 
tilfredsstillede.  Heller  ikke  Anne's  Søster 
Mary  eller  dennes  Mand  havde  havt  nogen 
Fordel  af  Forholdet  til  Henrik  VIII;  derimod 
havde  Marys  og  Annes  Fader,  Sir  Thomas 
Boleyn,  faaet  store  Embeder  og  rige  Indtæg- 
ter og  var  bleven  udnævnt  til  Lord  Roch- 
ford. 

Derfor  kan  man  vist  næppe  betragte  det 
som  en  Dyd  fra  Anne  Boleyns  Side,  at 
hun  saa  længe  nølede  med  at  imødekomme 
Henriks  Ønsker.  Desuden  var  paa  den  Tid 
det  Rygte  ved  at  udbrede  sig,  at  Henrik  var 
ked  af  Catherine,  især  fordi  hun  intet  mand- 
ligt Afkom  havde  og  i  Følge  sin  Alder  heller 
ikke  kunde  vente  at  faa  noget,  og  at  han 
derfor  saa  sig  om  efter  en  yngre  Brud.  De 
sædelige  Forhold  stod  da  som  saa  ofte  se- 
nere ikke  videre  højt  i  fornemme  Kredse,  og 
Anne  havde  sikkert  mere  end  een  Gang  været 
Vidne  til,  at  en  højbaaren  Mand,  som  var 
bleven  ked  af  sin  Hustru,  under  et  eller  an- 
det Paaskud  fik  sit  Ægteskab  erklæret  ugyl- 
digt for  at  kunne  indgaa  et  nyt.  Da  Ud- 
sigten til  at  blive  Dronning  først  havde  frem- 
stillet sig  for  Anne,  besluttede  hun  at  sætte 
alt  ind  paa  at  naa  dette  store  Maal,  og  det 
var  med  mesterlig  Dygtighed,  hun  adskillige 
Aar  igennem  spillede  det  vanskelige  Spil, 
stadig  at  holde  Henrik  i  Aande,  saaledes  at 
hun  hverken  føjede  sig  efter  hans  Lidenskab 
og  ej  heller  stødte  ham  saa  meget  fra  sig, 
at  han  blev  ked  af  hende  og  træt  af  at  bryde 
Vej   gennem  de  utallige  Vanskeligheder,  der 


optaarnede  sig  for  hende  paa  hendes  Vej  til 
den  engelske  Dronningetrone. 

Omkring  7  Aar  varede  det,  inden  Anne 
Boleyn  naaede  sine  Ønskers  Maal.  Om  alle 
de  Stridigheder,  der  opstod,  Intriger,  der 
spandtes,  Gesandtskaber,  der  afsendtes  og 
Forhandlinger,  der  førtes  o.  s.  v.  i  disse  Aar, 
er  der  skrevet  mange  Bøger,  og  stadig  væk 
dukker  der  snart  et,  snart  et  andet  op,  som 
kaster  nyt  Lys  over  gamle  Sager  eller  frem- 
drager nye  Synspunkter.  At  give  en  endog 
blot  kortfattet,  sammenhængende  Skildring  af 
disse  Aars  Begivenheder,  er  paa  dette  Sted 
ikke  gørligt,  jeg  skal  blot  kortelig  dvæle  ved 
særlig  interessante  eller  gribende  Træk  af  de 
mange  Aars  forøvrigt  meget  underholdende 
Historie.  Det  var  i  Foraaret  1527,  da  Hen- 
rik allerede  længe  havde  sukket  for  Annes 
Fødder,  at  han  sammenkaldte  sine  paalide- 
ligste  Raadgivere  og  betroede  dem,  i  hvilken 
Samvittighedsnød  han  befandt  sig.  Den  Til- 
ladelse, han  for  mange  Aar  siden  havde  faaet 
af  Paven  til  at  ægte  sin  Broders  Enke,  fryg- 
tede han  for  var  ganske  ugyldig,  og  han 
havde  altsaa  i  mange  Aar  levet  i  Dødssynd. 
Hans  Raadgivere  forstod  straks,  hvad  Vej 
Vinden  blæste,  og  følte  ogsaa  alvorlige  Be- 
tænkeligheder. Kardinal  Wolsey,  en  af  Eng- 
lands største  Statsmænd,  men  ofte  afmalet 
med  langt  sortere  Farver,  end  han  fortjener, 
var  straks  rede  til  at  tjene  Kongen  i  denne 
Sag  som  i  saa  mange  andre,  tilmed  da  den 
Tanke  ikke  faldt  ham  ind,  at  der  kunde  være 
Tale  om,  at  Anne  kunde  blive  Dronning; 
han  troede,  at  hun  allerede  var  Henriks  El- 
skerinde, og  han  vidste  da  af  Erfaring,  at 
denne  sandsynligvis  efter  nogle  Maaneders 
Forløb  vilde  være  ked  af  hende,  længe  før 
der  vilde  kunne  være  Tale  om,  at  nogen  Skils- 
misse kunde  komme  i  Stand.  I  Følge  Aftale 
med  Kongen  blev  denne  selv  stævnet  til  at 
møde  for  sit  Riges  to  Ærkebiskopper,  af  hvilke 
Wolsey,  der  beklædte  Yorks  Ærkebispesæde, 
var  den  ene,  og  disse  bebrejdede  Kongen,  at 
han  havde  levet  18  Aar  i  Ukyskhed,  medens 

denne  forsvarede  sig  og  forlangte  en  Theolog 
beskikket  som  sin  Defensor.  For  at  faa  starre 
Sikkerhed  foreslog  Wolsey,  at  man  skulde 
stille  den  Forespørgsel  til  alle  Rigets  Biskop- 
per, om  det 
var  en  Mand 
tilladt  at  ægte 
sin  Broders 
Enke.  Man 
havde  ventet, 
at  Biskopperne 
skulde  have 
forstaaet,  hvad 
Svar  man  øn- 
skede, men 
enten  forstod 
de  det  ikke 
eller  var  for 
ærlige  Mænd; 
de  fleste  er- 
klærede nem- 
lig, at  med 
pavelig  Dis- 
pens   vilde 

et  saadant 
Ægteskab  være 
fuldgyldigt. 

Des  værre 
for  Henrik  fik 
Catherine  hur- 
tigt Nys  om 
Sagen,  hvor- 
for han  prø- 
vede paa  at 
gøre  Indtryk 
paa  hende.  Han 
bad  hende  ind- 
trængende om 
at    flytte   bort 

fra  Hoffet,  da  de  levede  i  Dødssynd  med 
hinanden,  men  hun  svarede  med  at  udbryde 
i  Taarer  og  erklære,  at  hun  ikke  vilde  rejse 
bort  eller  opgive  det  mindste  af  sin  Ret,  og 
derefter  lod  Henrik  hende  foreløbig  i  Fred. 

Paven,  Klemens  VII,  var  den  Gang  i  stor 


Nød.  Kejser  Karls  Tropper  hærgede  og  plyn- 
drede Rom  paa  den  utroligste  Maade,  (værre 
end  Hedningene  nogensinde  havde  gjort  det) 
og  han  var  selv  i  Fangenskab.    Uden  Wol- 

seys  Vidende 
blev  der  sendt 
en  Gesandt  til 
Rom,   Henriks 

Sekretær 
Knight,  som 
ogsaa  efter  ad- 
skillige Van- 
skeligheder fik 
Paven  i  Tale; 
han  skulde 
stille  flere  An- 
modninger til 
Paven,  alle 
højst  urime- 
lige, f.  Eks. 
om  Tilladelse 
for  Henrik  til 
at  leve  i  Bi- 
gami, om  Over- 
dragelsen af  al 
Pavens  aande- 
lige  Myndig- 
hed til  Wol- 
sey, saa  længe 
Paven  var  i 
Fangenskab, 
o.  s.  v.,  men 
han  skilte  sig 
yderst  uhel- 
digt fra  sit 
Hverv ;     han, 

der  skulde 
have  optraadt 
yderst  diskret, 
især  hvad  Anne  Boleyn  angik,  snakkede  løst 
og  fast  til  alle  Sider,  saa  alle  ved  Pavens  Hof 
blev  sat  grundig  ind  i  hele  Skandalehistorien. 
Knight  lod  sig  fuldstændig  bedaare  af  Paven, 
der  altid  forhandlede  med  ham  i  den  største 
Venskabelighed,  og  det  var  med  Stolthed,  han 

vendte  hjem  til  England  med  to  pavelige  Doku- 
menter, der  indeholdt  store  Løfter  og  Tilladel- 
ser. Henrik  blev  ogsaa  meget  glad,  da  han  læste 
Skrivelserne,  og  viste  dem  med  stor  Selvfø- 
lelse til  Wolsey,  som  straks  i  Slutningen  af 
det  hele  opdagede  en  tilsyneladende  ligegyldig 
Sætning,  som  dog  for  hans  snedige  Diplo- 
matblik straks  viste  sig  fuldstændig  at  op- 
hæve alle  de  gjorte  Indrømmelser,  og  saaledes 
var  man  ved  Begyndelsen  af  Aaret  1528 
endnu  ikke  naaet  et  eneste  Skridt  videre, 
medens  Paven  havde  naaet,  hvad  han  vilde, 
en  Udsættelse  af  denne  ubehagelige  Sag,  som 
han  vilde  give  meget  til  kunde  dø  hen  ganske 
af  sig  selv,  uden  at  han  skulde  fælde  nogen 
afgørende  Dom. 

Kort  efter  sendte  Henrik  og  Wolsey  to 
Gesandter  til  Rom  igen,  og  de  var  for  saa 
vidt  heldigere  end  den  første,  som  Klemens 
tillod  Nedsættelsen  af  en  Kommission  i  Eng- 
land til  at  behandle  Skilsmissesagen,  nemlig 
de  to  Kardinaler  Campeggio  og  Wolsey,  ihvor- 
vel Paven  forbeholdt  sig  selv  den  endelige 
Afgørelse  af  Sagen.  Rigtignok  medgav  Paven, 

—  og  det  var  ved  denne  Lejlighed,  han  gav 
efter  mere  end  nogensinde  baade  før  og  siden, 

—  Kardinal  Campeggio  en  Skrivelse,  der  i 
Grunden  erklærede  Henriks  Ægteskab  ugyl- 
digt, men  han  maatte  blot  vise  den  til  Hen- 
rik og  Wolsey  og  under  ingen  Betingelser 
lade  den  komme  sig  af  Hænde,  og  senere 
fik  han  endog  streng  Befaling  til  at  brænde 
den,  en  Befaling,  han  syned -øjeblikkelig  at 
have  fulgt.  Desuden  fandt  man  —  til  Hen- 
riks usigelige  Ærgrelse  —  i  Spanien  det  Breve, 
som  Julius  II  havde  udstedt  for  yderligere  at 
bekræfte  den  Bulle,  ved  hvilken  han  havde 
tilladt  Henriks  og  Catherines  Ægteskab,  om 
et  eller  andet  Udtryk  i  denne  ikke  skulde 
være  klart  eller  utvetydigt  nok.  Dette  sidste 
Fund  gjorde  Henriks  Sag  endnu  vanskeligere, 
og  det  var  ikke  med  lyse  Forhaabninger  for 
denne,  at  Forhandlingerne  for  de  to  Kardi- 
nalers Tribunal  begyndte  i  Maj  Maaned  1529. 
Campeggio    havde    lige   fra  først  et  Formaal 


fremfor  alle    andre,    nemlig    at    trække    Sa- 
gen i  Langdrag,   men  det  synes   for  øvrigt, 
som  om  han  mere  og  mere  fik  Øjnene  aabnet 
for  den  store  Uretfærdighed  i  Kravet  fra  Hen- 
riks Side.     Hertil  kan  maaske  ogsaa  et  Par 
Begivenheder    have    bidraget,    der    forefaldt 
under   selve  Sagens  Behandling.     I  et  af  de 
første  Møder  kommer  Catherine  ind,    kaster 
sig   paa  Knæ  for  Henrik  og  besværger  ham 
med    gribende   Ord    ikke   at   forstøde  hende, 
men  vise   hende   Barmhjertighed    for  hendes 
Kærligheds  Skyld,  og  indskyder  sig  og  hele 
sin  Sag  for  Pavens  Domstol.     Og  dette  var 
den  eneste  Gang,  Catherine  viste  sig  for  Kar- 
dinalerne.    Et  andet  Møde,    d.  28.  Juni,  er 
bleven  berømt  ved  Fishers,  Biskoppen  af  Ro- 
chesters Optræden.     Denne  overgiver  et  lille 
Skrift,   han  har  forfattet  om  Sagen,  i  Kardi- 
nalernes  Hænder,    og    holder   en  flammende 
Tale   til  disse,   hvori  han  siger  om  sig  selv, 
at  han  ligesom  Johannes  den  Døber  har  Kald 
fra  Gud  til  at  værne  om  Ægteskabets  Hellig- 
hed,   og   at  kun  Gud  ved  Døden  kan  løse 
Henriks  og    Catherines     Forbindelse.     Cam- 
peggio   blev    mere   og  mere  ilde   tilpas  ved 
at   have  noget  med  Sagen  at  gøre,   han  led 
meget   af  Sygdom,   og  i  Juli  udsætter   han 
hele    Sagens    videre    Behandling    til   den    1. 
Oktober.    Dog  allerede  længe  forinden  havde 
Pave.  Klemens  taget  sine  Legaters  Myndighed 
tilbage,    og   Campeggio    forlod    da    England 
Oktober  Maaned    1529.     I  Dover   blev  han 
overfaldet  af  Røvere,  som  gennemrodede  alle 
hans  Sager,  vistnok  udsendte  af  Henrik  VIII 
for    at  finde  den    før  omtalte  Skrivelse  fra 
Paven,  hvilken  dog,  som  vi  hørte,  forlængst 
var  bleven  tilintetgjort  af  Campeggio. 

Paa  samme  Tid  bliver  al  Magt  og  Myn- 
dighed taget  fra  Kardinal  Wolsey,  og  Eng- 
lands store  Segl  gaar  fra  hans  Hænder  over 
i  Sir  Thomas  Mores,  som  i  over  to  Aar  var 
Englands  Storkansler.  Man  har  ofte  undret 
sig  over,  at  en  Mand  'som  han  vilde  mod- 
tage denne  Stilling  under  slige  Omstændig- 
heder.    At    det    ikke    var   nogen    Form    af 

Forfængelighed,  der  drev  Thomas  More  ind 
i  denne  høje  Stilling,  er  hævet  over  al  Tvivl; 
at  adskillige  Grunde  har  bevæget  ham,  er 
rimeligt,  blandt  andet  haabede  han  sikkert, 
at  Kongen  vilde  opgive  sine  Skilsmisseplaner, 
da  han  udtrykkelig  havde  tilkendegivet  denne, 
at  deri  kunde  han  ikke  tjene  ham,  ligesom 
han  med  god  Grund  maatte  antage,  at  skulde 
nogen  af  Kon- 
gens Raad- 
givere  kunne 
lede  Udvik- 
lingen ind  i 
et  heldigere 
Spor,  vilde 
det  alene  væ- 
re ham.  Men 
alt  skulde  gaa 
helt  anderle- 
des, end  Tho- 
mas More 
havde  —  vel 
ikke  ventet, 
mendogmaa- 
ske  havt  et 
svagt  Haab 
om.  Wolseys 
Indflydelse 
var,  som 
sagt,  ganske 
forbi,  og  han 
døde  paa  Vej- 
en til  Fæng- 
slet 27.  Novb. 
1530,  me- 
dens Anne 
Boleyn   og    hendes  Venner   triumferede; 


Thomas  More. 
Efter  Holbeins  Maleri. 


thi 


skøndt  han  efter  Henriks  udtrykkelige  Ønske 
trolig  havde  arbejdet  for  Skilsmisseplanen, 
holdt  de  ham  —  og  med  Rette  for  deres 
dygtigste  Modstander.  Medens  Kardinalerne 
sad  til  Doms,  havde  Anne  opført  sig  med 
lidt  mere  Beskedenhed  end  ellers  og  af 
og  til  fjernet  sig  fra  Hoffet,  men  nu  be- 
gyndte  hun    igen   at   lægge  større   Frækhed 


for  Dagen  og  aabent  lade  sig  forlyde  med, 
at  hun  ansaa  Catherine  hverken  for  Dron- 
ning eller  Henriks  Hustru.  Dog  var  hendes 
Sag  langt  fra  vunden  endnu,  af  Venner 
havde  hun  udenfor  sin  egen  Families  Kreds 
saa  godt  som  ingen,  da  hendes  tidligere 
Venner  var  bleven  spredt,  efterat  den  fælles 
Fjende  Wolsey  var  død.  Henrik  var  endogsaa 

selv,  i  Be- 
gyndelsen af 
Aaret  1531, 
ved  at  være 
led  og  ked 
af  hele  Sa- 
gen, han  ind- 
saa,  at  Paven 
aldrig  vilde 
give  efter  for 
hans  Forlan- 
gende, og 
Annes  Hef- 
tighed      og 

komman- 
derende  Op- 
træden havde 

undertiden 
været      ham 
ubehagelig. 

Da  optræ- 
der der  en 
ny  Person 
paa  Skue- 
pladsen, en 
af  de  mest 
fordærvelige 
Skikkelser 
og  energiske 
bliver    snart 


under  Henrik   VIII,   den    snu 

Thomas    Cromwell,    og     han 

Annes  gode  Ven  og  trofaste  allierede.  Siden 

blev   han  Henriks  ypperste   Haandlanger  ved 

de  bekendte  Klosterplyndringer;  —  han  endte 

som   saa   mange   af  Henriks  trofaste  Tjenere 

med  at  miste  Hovedet  paa  Skafottet. 

Det,  som  nu    først   var   at   gøre   i  Annes 
Sag,  var  at  faa  Catherine  fjernet  fra  Hoffet. 

Skønt  Anne  gjorde,  hvad  hun  evnede,  for  at 
drage  Henrik  fra  hans  Hustru,  ved  at  for- 
anstalte Fester,  Jagter,  Rejser  o.  desl.,  kunde 
det  dog  ikke  undgaas,  at  Henrik  og  Ca- 
therine af  og  til  traf  sammen;  vel  skændtes 
de  ofte  om,  hvor  vidt  Catherine  var  Dron- 
ning, men  Henrik  trak  gerne  det  korteste 
Straa  i  disse  Stridigheder,  til  Annes  store 
Forbitrelse,  I  Maj  1531  kom  der  til  Ca- 
therine en  stor  Deputation  fra  Henrik,  be- 
staaende  af  Hertuger  og  Biskopper,  for  at 
overtale  hende  til  at  opgive  al  videre  Mod- 
stand, men  hun  svarede  dem  saa  energisk, 
at  de  vendte  om  med  uforrettet  Sag.  Da 
saaledes  Forestillinger  viste  sig  ganske  over- 
flødige, brugte  Henrik  sin  kongelige  Myn- 
dighed og  befalede  August  1531  Catherine 
at  forlade  Hoffet  og  tage  Ophold  et  nærmere 
betegnet  Sted,  hvorefter  Anne  nu  ganske 
aabenlyst  optraadte  som  den  tilkommende 
Dronning. 

Det  følgende  Aar,  1532,  hengik  med  en 
Del  frugtesløse  Forhandlinger,  de  Mænd, 
Anne  fik  anbragt  paa  Bispestolene,  viste  sig 
gerne  mindre  servile,  naar  de  skulde  bedømme 
Sagen  fra  deres  nye  Embedes  Standpunkt, 
end  de  før  havde  syntes  at  være,  og  heller 
ikke  de  verdslige  Herrer  var  føjelige,  de 
vilde  intet  have  at  gøre  med  Ægteskabs- 
sager, og  Rom  stod  stadig  paa  samme  uvil- 
lige, undersøgende  Standpunkt.  Thomas 
Mores  Modstand  var  ganske  forgæves,  han 
blev  i  stedse  højere  Grad  Genstand  for 
Kongens  Mistanke,  og  ethvert  af  hans  Skridt 
blev  nøje  bevogtet.  Han  forsøgte  saa  længe 
som  muligt  at  hævde  Biskoppernes  Frihed 
og  Rettigheder,  men  da  tilsidst  al  Modstand 
var  unyttig,  nedlagde  han  sit  Embede  som 
Storkansler  16.  Maj  1532,  og  en  paalidelig 
Ven  af  Cromwell  blev  hans  Efterfølger. 

Et  Aar  efter  Catherines  Fjernelse  fra 
Hoffet,  August  1532,  døde  den  gamle  Ærke- 
biskop af  Canterbury.  Han  havde  ikke 
været  nogen  principfast  Mand,  men  paa  sine 
gamle  Dage,  med  Døden  for  Øje,  havde  han 


dog  optraadt  som  en  bestemt  Modstander  af 
Skilsmissen.  Men  nu,  da  han  var  borte, 
kunde  Anne  haabe  at  faa  en  føjeligere  Mand 
paa  Ærkebispestolen  i  Canterbury.  En  saadan 
fandt  hun  i  Thomas  Cranmer,  forhenværende 
Huskapellan  hos  hendes  Fader,  der  hurtigt 
var  stegen  i  Værdighed,  da  han  viste  sig 
som  et  brugbart  Redskab  for  Kongen  og 
Cromwell.  Han  var  ret  lærd,  begavet  og 
vittig  og  en  dygtig  Kontroversialist,  med  en 
enestaaende  Evne  til  at  belægge  de  afskye- 
ligste Ting  med  de  skønneste  Ord.  Han  var 
en  Mester  i  Hykleriets  og  Bedragets  Kunst, 
og  Paven  anede  ikke  hans  sande  Karakter, 
da  han  blev  udnævnt  til  Ærkebiskop  i  Can- 
terbury. Før  han  svor  Lydighedseden  til 
Paven,  havde  han  hemmeligt  erklæret,  at 
den  Ed,  han  kort  efter  vilde  sværge  til 
Paven,  ingen  Betydning  skulde  have  —  en 
ejendommelig  Maade  at  berolige,  sin  Sam- 
vittighed paa.  Henrik  havde  en  speciel  Grund 
til  gerne  at  ville  have  Cranmer.  Denne 
havde  nemlig  i  Tyskland  indgaaet  et  hem- 
meligt Ægteskab,  og  ved  at  true  med  Of- 
fentliggørelse heraf  vilde  han  have  et  stadigt 
Middel  til  at  tvinge  ham  til  at  gøre  sin 
Vilje.  Januar  1533  blev  han  indsat  i  sin 
nye  Værdighed. 

Men  Anne  havde  heller  ikke  i  andre  Hen- 
seender været  ledig.  Ved  en  stor  Hofcere- 
moni blev  hun  højtidelig  udnævnt  til  Mar- 
kise af  Pembroke  med  samme  Rang  for  alle 
sine  mandlige  Efterkommere.  Der  blev  ikke 
nævnet,  som  ellers  Regelen  var,  at  disse 
skulde  være  ægtefødte.  Samtidig  fik  hun 
Gavebrev  paa  flere  Godser  og  erholdt  ad- 
skillige af  Dronningens  Juveler  udleveret. 
Grunden  til  alt  dette  var,  at  Anne  havde 
forandret  sin  hidtil  fulgte  Politik  overfor 
Kongen.  Tidligere  havde  hun,  som  alt  nævnt, 
til  en  vis  Grad  været  tilbageholdende  over- 
for Henrik,  men  nu,  da  hun  haabede  at  faa 
en  Ærkebiskop,  der  vilde  være  villig  til  at 
arbejde  paa  den  kongelige  Skilsmisse,  gav 
hun    efter  for  Henriks  Krav  og  blev,    som 

han  længe  havde  villet  det,  virkelig  hans 
Elskerinde.  Men,  forsigtig  som  hun  var, 
belavede  hun  sig  paa  alle  Eventualiteter,  og 
selv  om  hun  end  ikke  skulde  naa  sine  Ønskers 
høje  Maal,  var  hun  og  eventuelle  Børn  i 
hvert  Fald  nu  godt  forsørget, 

Hun  har  uden  Tvivl  i  sit  stille  Sind  glædet 
sig  over  sin  Forsigtighed,  da  hun  i  Januar 
1533,  samme  Aar  Cranmer  blev  Ærkebiskop, 
meddelte  Kongen,  at  hun  var  med  Barn. 
Stor  var  Henriks  Glæde,  det  vilde  naturlig- 
vis blive  en  Søn,  mente  han,  men  —  vilde 
det  ogsaa  blive  den  saa  længselsfuldt  ventede 
Prins  af  Wales,  hvis  han  og  Anne  ikke  var 
ægteviet  ved  Barnets  Fødsel?  Offentlig  ægte 
hende  turde  han  endnu  ikke,  saa  vilde  Paven 
ikke  bekræfte  Cranmer  som  Ærkebiskop,  og 
derfor  var  der  ingen  anden  Udvej  end  et 
hemmeligt  Ægteskab,  hvilket  blev  indgaaet 
den  25.  Januar  1533,  i  Overværelse  af 
nogle  ganske  faa  fortrolige. 

Nogle  faa  Uger  blev  Hemmeligheden  ud- 
mærket bevaret,  selv  den  pavelige  Nuntius  i 
England,  med  hvem  Henrik  stod  paa  den 
venligste  Fod,  anede  ikke,  hvad  der  var 
sket.  Men  lidt  efter  lidt  begyndte  Sagen 
dog  at  blive  bekendt,  og  Henrik  bestemte, 
at  nu  skulde  alt  klart  frem  for  Dagen. 
Cranmer  skrev  derfor  efter  Henriks  Befaling 
April  1533  et  ydmygt  Brev  til  denne,  hvori 
han  bad  om  Tilladelse  til  at  lade  en  Dom- 
stol nedsætte  til  Undersøgelse  af  Sagen  mel- 
lem ham  og  Cather<ne.  Maaneder  i  For- 
vejen var  der  bleven  presset  en  Lov  igennem 
i  Parlamentet,  som  gik  ud  paa,  at  øverste 
Domstol  i  Ægteskabssager  skulde  ikke  længere 
Paven  være,  men  Ærkebiskoppen  af  Canter- 
bury og  Biskoppernes  Forsamling  Saaledes 
var  alt  lagt  til  Rette  med  omhyggelig  Be- 
tænksomhed. Catherine  blev  stævnet  til  at 
møde  for  Cranmer,  men  hun  svarede  blot, 
at  hun  stod  ikke  under  Jurisdiktion  af  Annes 
Faders  gamle  Tjener,  og  at  det  ikke  kunde 
falde  hende  ind  at  give  Møde.  Cranmer  er- 
klærede da,  at  Catherine  viste  en  „forkastelig 


Opsætsighed,"  og  at  hendes  og  Henriks 
Ægteskab  havde  været  ugyldigt  fra  dets 
første  Begyndelse  af.  Nogle  Dage  efter  af- 
holdt han  et  nyt  Retsmøde,  i  hvilket  han 
erklærede  Henriks  og  Annes  Ægteskab  for 
godt  og  fuldgyldigt.  Og  nu  stod  Anne  da 
ved  sine  Ønskers  Maal,  nu  kunde  hun  blive 
Englands  Dronning,  og  som  saadan  blev  hun 
kronet  den  1.  Juni  1533  under  stor  Pragt 
og  Herlighed.  To  Personer  manglede  ved 
denne  Lejlighed,  Biskop  Fisher,  som  sad  i 
Fængsel,  og  Sir  Thomas  More,  som  ingen 
trods  de  største  Anstrengelser  havde  kunnet 
bevæge  til  at  gaa  med  til  Festen. 

Nu  stod  Anne  paa  sit  Livs  Højdepunkt, 
med  det  gode  eller  det  onde  havde  alle 
Landets  mægtigste  Mænd,  paa  enkelte  Und- 
tagelser nær,  hyldet  hende  som  Dronning, 
og  Henrik  var  saare  omhyggelig  for  hende, 
hun  var  jo  Moder  til  Prinsen  af  Wales, 
hvis  Fødsel  der  nu  kun  var  nogle  faa 
Maaneder  til.  Henrik  var  paa  den  Tid  i 
udmærket  Humør,  baade  Læger,  Astrologer, 
Troldmænd  og  Hekse,  som  han  havde  raad- 
spurgt,  havde  alle  sammen  erklæret,  at  det 
vilde  blive  en  Dreng,  men  det  havde  heller 
ikke  været  raadeligt  at  spaa  andet.  Endelig, 
den  7.  Septbr.  1533,  indtraf  den  store  Be- 
givenhed, Anne  fødte  en  —  Datter.  Havde 
Henrik  kunnet  se  England  under  den  store 
Elisabeth,  havde  han  maaske  slaaet  sig  til 
Taals  med  Datteren,  men  nu  var  han  na- 
turligvis rasende.  Jubelen  om  ham  var  stor, 
Fyrværkeri  og  Illumination  saas  alle  Vegne, 
men  Henrik  forstod  godt,  at  Skadefryd  var 
en  ikke  uvæsentlig  Part  af  manges  Glæde. 
Sagen  var  i  og  for  sig  alvorlig  nok  for 
Henrik,  thi  skulde  noget  have  forsonet  det 
engelske  Folk  med  Anne  som  Dronning, 
skulde  det  have  været,  om  hun  havde  skænket 
Landet  en  Tronarving.  Saa  forbitret  Henrik 
end  var,  lykkedes  det  dog  Anne  at  faa  ham 
formildet,  Barnet,  hun  havde  født,  var  sundt 
og  trivedes  godt,  og  det  var  meget  vel 
muligt,  at  der  endnu  kunde  komme  en  Søn. 

Trods  alle  hemmelige  Intriger  lykkedes  det 
hende  igen  -  at  vinde  Henriks  Hjerte  og  be- 
vare sin  Indflydelse  og  Magt. 

Trods  alt,  hvad  der  havde  tildraget  sig  i 
England,  havde  Henrik  endnu  ikke  officielt 
brudt  med  Paven,  og  det  var  derfor  med 
stor  Forbitrelse,  Pave  Klemens  hørte  om, 
hvad  der  var  sket.  Selve  Skilsmissesagen 
verserede  endnu  for  Pavens  Domstol,  saa 
der  maatte  nu,  efter  Cranmers  egenmægtige 
Afgørelse,  gribes  alvorligt  ind.  Efter  lange, 
intrigante  Forhandlinger  mellem  Konger,  Kar- 
dinaler og  Kejseren  erklærede  Paven  endelig 
den  11.  Juli  1533  i  et  offentligt  Konsisto- 
rium, at  han  annullerede  alt,  hvad  Cranmer 
havde  gjort,  og  .  erklærede,  at  hvis  ikke 
Henrik,  Anne  og  Cranmer  inden  6  Uger 
havde .  ladet  talt,  hvad  der  var  sket,  gaa  til- 
bage, skulde  de  alle  være  ekskommunicerede. 
De  Forhandlinger,  som  fulgte  herefter,  er  det 
umuligt  at  dvæle  nøjere  ved,  de  ere  over- 
ordentlig interessante,  ikke  mindst  paa  Grand 
af  den  Mængde  Rænker  og  diplomatiske 
Kunstgreb,  de  aabner  os  Indblik  i,  men 
alene  Hensynet  til  Pladsen  forbyder  os  mere 
end  at  berøre  dem.  I  Slutningen  af  Aaret 
1533  sendte  Henrik  Paven  den  afgørende 
Besked,  at  hvis  han  vilde  tilbagekalde  sin 
Erklæring  fra  samme  Aars  Sommer,  erklære 
hans  Ægteskab  med  Catherine  for  ugyldigt 
og  med  Anne  for  godt  og  gyldigt,  saa  vilde 
England  ikke,  trods  alt,  hvad  der  var  sket, 
forlade  hans  Jurisdiktion,  i  modsat  Fald 
vilde  der  indenfor  et  nærmere  betegnet  Tids- 
punkt komme  et  Skisma.  Hvad  Resultatet 
vilde  og  maatte  blive,  var  ikke  svært  at 
forudsige.  Den  23.  Marts  1534  samledes 
Pave  Klemens  VII  med  nogle  og  tyve  Kar- 
dinaler i  et  hemmeligt  Konsistorium,  hvilke 
efter  7  Timers  Forløb  kom  til  det  samme 
Resultat,  at  Henriks  Ægteskab  med  Catherine 
var  gyldigt  og  uopløseligt.  Ved  et  underligt 
Træf  blev  der  samme  23.  Marts  1534  i 
Overhuset  vedtaget  en  Lov,  der  erklærede 
Henriks  og  Annes  Ægteskab  for  gyldigt. 


At  det  har  været  tunge  Aar  for  Catherine 
og  hendes  Datter  Mary,  de  Aar,  vi  her  har 
betragtet,  er  det  overflødigt  at  gøre  op- 
mærksom paa.  Dog  bøjede  de  aldrig  i  For- 
sagthed Nakken,  hvad  de  saa  end  maatte 
lide,  Catherine  hævdede  til  det  sidste,  at 
hun  og  ingen  anden  var  Henriks  Dronning, 
og  Mary  lod  sig  aldrig,  hverken  ved  Trusler 
eller  ved  fagre  Løfter,  bevæge  til  at  erkende 
Anne  som  Dronning  eller  opgive  sin  Ret 
som  Kongens  ældste,  ægtefødte  Datter.  Som 
Tiden  gik,  blev  Anne  derfor  mere  og  mere 
forbitret  paa  dem,  og  Henrik  udstødte  ogsaa 
alvorlige  Trusler  mod  dem,  saa  deres  Venner 
begyndte  at  frygte  for  deres  Liv,  hvad  enten 
de  skulde  hemmeligt  ryddes  af  Vejen  eller 
stævnes  for  en  kongelig  Domstol.  I  Vinteren 
i535  — 1536  blev  Catherine  temmelig  syg, 
havde  stærke  Mavesmerter  og  Opkastninger, 
hvorfor  hun,  der  havde  været  afspærret  fra 
Omverdenen  i  et  Aars  Tid,  fik  Lov  til  at 
modtage  Besøg  af  Kejser  Karls  Gesandt, 
som  var  hende  meget  hengiven,  og  af  en  af 
sine  gamle  Veninder.  Hun  syntes  i  Begyndelsen 
af  Januar  at  komme  til  Kræfter  igen,  men 
Natten  før  den  7.  Januar  blev  hun  hæftig 
syg,  og  tidlig  om  Morgenen  blev  en  Biskop 
hentet,  der  gav  hende  Sakramenterne.  Hun 
skrev  om  Morgenen  et  Brev  til  Henrik, 
undertegnet:  „Catherine,  Dronning  af  Eng- 
land/ Kl.  10  forlangte  hun  den  sidste 
Salvelse,  som  hun  modtog  i  sine  Tjeneres 
Nærværelse,  medens  hun  havde  Kraft  nok 
til  selv  at  give  de  foreskrevne  Svar  paa  de 
liturgiske  Bønner.  Kl.  2  samme  Dag  ud- 
aandede  hun,  modig  til  det  sidste,  med 
fromme  Bønner  paa  sine  Læber.  Da  Bud- 
skabet kom  til  Henrik  og  Anne,  blev  det 
modtaget  med  ufordulgt  Glæde.  Næste  Dag 
viste  Henrik  sig  ved  Hoffet  i  hel  gul  Dragt, 
med  en  hvid  Fjer  i  Hatten.  Om  Aftenen 
var  der  Bal,  hvori  Henrik  deltog  i  det  mest 
straalende  Humør,  og  han  bar  den  lille 
Elizabeth  rundt  i  sine  Arme.  I  de  følgende 
14   Dage  afløste   Baller  og  Fester  hinanden. 

Hvor  vidt  Catherine  døde  en  naturlig  Død, 
kan  ikke  bestemt  afgøres,  dog  synes  meget 
at  pege  hen  paa,  at  hun  blev  forgivet,  saa- 
ledes  hendes  Sygdoms  Art,  den  Omstændig- 
hed, at  hendes  Lig  straks  blev  balsameret, 
uden  at  hendes  trofaste  Læge  maatte  se  det 
o.  s.  v.  At  det  siden  var  et  af  Anklage- 
punkterne mod  Anne  Boleyn,  at  hun  havde 
forgivet  hende,  siger  kun  lidet,  thi  det  gjaldt 
jo  om  at  faa  hende  skyldt  for  saa  meget 
som  muligt;  har  hun  havt  Skyld  heri,  har 
dog  Henrik  havt  det  endnu  mere. 

Henriks  Glæde  over  Anne  varede  ikke 
længe.  Hun  havde  født  ham  en  Datter  i 
Stedet  for  en  Søn,  det  var  slemt,  men  han 
havde  dog  tilgivet  hende  det;  men  at  hun 
aborterede,  da  hun  for  anden  Gang  var 
frugtsommelig,  det  var  mere,  end  han  kunde 
finde  sig  i.  Forresten  skete  det  —  ved  et 
underligt  Træf  —  samme  Dag,  som  hendes 
ulykkelige  Offer  Catherine  blev  begravet.  Da 
hun  laa  syg  og  svag  i  Sengen  efter  sin 
Ulykke,  kom  Henrik  til  hende  og  sagde,  at 
han  saa  grant,  at  Gud  ikke  vilde  skænke 
ham  nogen  Søn,  og  at  han  vilde  tale 
nærmere  med  hende,  naar  hun  blev  rask 
igen.  Hvad  der  ogsaa  medvirkede  stærkt 
til  Annes  Fald  var,  at  hun  ikke  formaaede 
at  beherske  sig  overfor  Kongen,  at  hun  lod 
ham  føle  sit  daarlige  Lune  og  hidsige  Vrede, 
og  fik  hun  end  mangen  Gang  Henrik  god 
igen,  naar  hun  havde  opbragt  ham,  var  han 
dog  ikke  en  Karakter,  der  glemte,  naar 
nogen  ikke  havde  vist  ham  den  skyldige 
Ærbødighed.  Dog  allerværst  for  Anne  var, 
at  hun  ikke  roligt  kunde  finde  sig  i,  at 
Henrik  havde  fattet  en  ny  og  brændende 
Kærlighed  til  en  ung  Dame  ved  Hoffet,  Jane 
Seymour.  Hun,  der  understøttedes  af  Annes 
mange  og  mægtige  Fjender,  bar  sig  lige  saa 
klogt  ad,  som  Anne  i  sin  Tid  havde  gjort. 
Hun  lagde  høje  Principer  om  Dyd  og  Ær- 
barhed for  Dagen,  hvad  Henrik  satte  stor 
Pris  paa,  man  instruerede  hende  nøje  om, 
hvad  hun  skulde  gøre,  og  lærte  hende  Taler 


udenad,  hun  skulde  holde  for  Kongen,  og 
da  denne  en  Gang  tilbød  hende  en  Pung 
med  Guldstykker,  afviste  hun  den  til  hans 
store  Opbyggelse. 

Endnu  stod  Anne  vel  som  Dronning,  men 
alle  ved  Hoffet  mærkede,  hvorledes  Vinden 
havde  drejet  sig.  Allerede  nogle  faa  Dage 
efter  Catherines  Død  sagde  Henrik  i  stor 
Fortrolighed  til  en  af  sine  nærmeste  Venner, 
at  han  ved  Trolddom  var  bleven  bevæget 
til  at  ægte  Anne,  og  at  han  ikke  troede,  at 
sligt  Ægteskab  kunde  være  gyldigt,  hvad 
Gud  ogsaa  tydeligt  viste  ved  ikke  at  give 
ham  noget  mandligt  Afkom.  Og  Annes 
gamle  Venner,  selv  Cromwell,  begyndte  ogsaa 
at  ønske,  at  Kongen  var  fri  for  hende. 
Cranmer  er  det  ikke  værd  at  omtale,  han 
stod  altid  paa  dens  Side,  der  havde  Magten, 
og  da  det  var  Kongen,  gjorde  han  altid, 
hvad  denne  vilde.  I  denne  Sag,,  der  rummer 
saa  meget  modbydeligt,  er  det  næsten  mest 
stødende  at  bemærke  den  Samvittighedsløs- 
hed, hvormed  Annes  Venner  "falder  fra  hende, 
da  Vinden  vender  sig:  ikke  et  advarende 
Ord  havde  de  havt  til  hende  paa  hendes 
farlige  Bane,  da  hun  besad  sin  store  Magt, 
ikke  et  medlidende  Ord  har  de  tilovers  for 
hende,  da  hun  styrtes  saa  dybt. 

I  April  1536  nedsættes  der  en  stor  Kom- 
mission til  at  opspore  og  straffe  Højforræderi 
mod  Kongens  Person.  Dens  Hovedopgave 
var  at  styrte  Anne,  men  derom  var  der 
ikke  vekslet  et  Ord  mellem  Henrik  og  Tho- 
mas Cromwell,  paa  den  Maade  led  Henrik 
bedst,  at  man  gik  frem.  Paa  alle  Kanter 
satte  man  Spioner  ud  paa  Anne,  og  det  var 
ikke  svært  at  finde  saarbare  Punkter  hos 
hende.  Som  sin  Datter,  den  senere  Dron- 
ning Elizabeth,  var  hun  uendelig  forfængelig 
og  satte  megen  Pris  paa  at  opvække  Be- 
undring og  Kærlighed  hos  Mænd.  Dagen 
efter  at  Kongen  og  Anne  havde  vist  sig 
offentlig  sammen  ved  en  Turnering  og  skiltes 
ad  i  stor  Venlighed,  blev  Anne  arresteret 
og   ført  til  Tower,   beskyldt  for  Ægteskabs- 

brud  med  tre  Mænd,  af  hvilke  de  to  allerede 
havde  tilstaaet.  Hvor  vidt  hun  var  uskyldig 
eller  ej,  er  ikke  let  at  afgøre,  dog  synes  det 
snarest,  som  hun  blot  har  været  uforsigtig 
og  rask  i  sin  Mund.  At  drage  Paralleler 
mellem  hendes  og  Henriks  Opførsel  faldt 
ikke  nogen  ind,  hvor  nær  det  end  synes  at 
ligge  for  os,  i  hvert  Fald  var  det,  som 
rimeligt  er,  ikke  Tanker,  man  vovede  sig 
frem  med.  Forhøret  over  Anne  frembyder 
ikke  meget  af  Interesse,  thi  hendes  Skæbne 
var  jo  paa  Forhaand  afgjort,  hun  skulde 
dø,  nogle  af  hendes  Venner  ogsaa,  og  ikke 
en  eneste  af  de  mange  gamle,  falske  Venner 
løftede  en  Haand  for  at  hjælpe  hende.  Naar 
undtages  den  første  Forskrækkelse,  var  Anne 
rolig  og  fortrøstningsfuld,  hun  mente  i  sin 
Blindhed,  at  #  hun  var  godt  lidt  af  Folket,  og 
havde  ikke  hørt  noget  om  Cranmers  for- 
agtelige Fejghed.  Først  da  hun  kom  i  For- 
hør den  15.  Maj,  forstod  hun,  hvilken  Fare 
hun  svævede  i.  Til  de  nævnte  Beskyldninger 
føjedes  der  nye,  hun  skulde  have  arbejdet 
paa  Kongens  Død,  have  forgivet  Catherine 
og  prøvet  paa  det  samme  overfor  Mary  og 
andet  mere,  hvortil  Anne  rolig  svarede,  at 
hun  var  ganske  uskyldig  i  alle  disse  Ting. 
Skøndt  hun  ikke  kunde  overbevises  om  Skyld, 
var  hendes  Undergang  dog  uundgaaelig,  og 
hun  blev  dømt  til  Døden  tilligemed  tre — fire 
Herrer  fra  Hoffet,  deriblandt  hendes  Broder. 
Allerede  den  17.  Maj  blev  disse  henrettede, 
maaske  helt  uskyldige,  men  i  hvert  Fald 
ikke  saa  skyldige,  at  de  fortjente  saa  streng 
en  Straf  som  den,  der  kom  over  dem. 

Ogsaa  Annes  Time  skulde  slaa  ganske 
kort  efter  deres,  dog  først  var  der  en  lille 
Ceremoni,  som  maatte  foretages:  hendes 
Ægteskab  med  Henrik  skulde  erklæres  ugyl- 
digt, for  at  Elisabeth  derved  kunde  blive  et 
uægte  Barn  og  ikke  staa  i  Vejen  for  en 
tilkommende  Prins.  Det  simpleste  havde 
været  at  erklære  Henriks  Ægteskab  med 
Catherine  for  gyldigt,  men  det  gik  jo  af 
mange    Grunde    ikke    an,    det    vilde    saare 


Kongens  Stolthed  for  meget,  og  saa  vilde 
Prinsesse  Mary  blive  ægtefødt.  Man  forsøgte 
at  bevæge  en  Adelsmand  til  at  erklære,  at 
han  havde  været  gift  med  Anne,  da  Kongen 
ægtede  hende,  men  vedkommende  protesterede 
paa  det  kraftigste  herimod.  Der  var  saa 
ingen  anden  Udvej  end  at  bygge  Ugyldig- 
heden paa  for  nært  Slægtskab,  idet  jo,  som 
tidligere  nævnt,  Henrik  havde  staaet  i  et 
utugtigt  Forhold  til  Annes  yngre  Søster 
Mary,  og  da  selv  en  illegitim  Forbindeise 
medfører  den  saakaldte  Svogerskabshindring 
for  Ægteskab,  erklærede  Cranmer  Henriks 
Ægteskab  med  Anne  ugyldigt  fra  dets  første 
Begyndelse  af. 

Nu  kunde  Anne  faa  Lov  til  at  dø.  De 
Forhaabninger,  Cranmer  tidligere  ved  et  Be- 
søg hos  hende  i  Fængslet  havde  vakt,  at 
hun  nok  skulde  slippe  derfra  med  Livet, 
viste  sig  at  være  falske,  og  hun  maatte  nu 
efter  ringe  Evne  forberede  sig  til  Døden. 
Man  meldte  hende,  at  hun  skulde  dø  den 
18.  Maj,  og  hun  sov  kun  lidt  den  Nat.  Fra 
Kl.  2  om  Morgenen  bad  hun  med  en  Præst, 
og  da  hun  modtog  Alterets  Sakramente, 
erklærede  hun  højtidelig,  at  hun  aldrig  havde 
været  Kongen  utro.  Derefter  ventede  hun 
rolig  nogen  Tid,  men  saa  blev  hun  utaal- 
modig  og  spurgte,  om  de  ikke  snart  kom 
og  hentede  hende.  Man  svarede  hende,  at 
hun  skulde  ikke  dø  før  Middag,  skønt  hendes 
Henrettelse  i  Virkeligheden  var  bleven  opsat 
til  den  næste  Dag,  vistnok  for  at  faa  de 
mange  Tilskuere,  der  den  Dag  havde  samlet 
sig  i  Tower,  dreven  af  Vejen.  Hun  klagede 
til  Kommandanten  over,  at  hun  skulde  vente 
saa  længe,  og  talte  om  Skarpretterens  Dyg- 
tighed og  sin  lille,  smalle  Nakke.  Nogle 
Gange  havde  hun  stærke  Anfald  af  hysterisk 
Latter,  hvilket  gjorde  et  meget  uhyggeligt 
Indtryk  paa  de  tilstedeværende.  Hvad  Resten 
af  Dagen  angaar,  saa  bad  hun  en  Del,  til 
andre  Tider  pjankede  hun  med  dem,  der 
passede  hende,  talte  om  sit  forbigangne  Liv 
og  tilkommende  Ry  i  Verden.     Hun  udbrød 

med  stærk  Latter,  at  hun  vilde  nok  komme 
til  at  hedde  Dronning  Hovedløs.  Der  var 
kun  eet,  hun  angrede,  sin  Opførsel  mod 
Prinsesse  Mary,  og  hun  troede,  hun  fik 
denne  sørgelige  Død,  fordi  hun  havde  været 
saa  ond  imod  hende  og  prøvet  paa  at  dræbe 
hende.  Om  Natten  kunde  hun  heller  ikke 
sove,  men  talte  og  bad  mest  med  Præsten. 
Den  næste  Dag  blev  hun  ført  ned  til  det 
lave  Skaffot,  som  var  rejst  i  Towers  Gaard. 
Der  var  ikke  saa  faa  til  Stede,  bl.  a.  hendes 
gamle  Ven  Thomas  Cromwell.  Efterat  have 
sagt  nogle  faa  Ord  til  de  tilstedeværende  og 
rost  Kongens  store  Godhed  og  Naade  knælede 
hun   ned,   idet    hun  tilsidst  udbrød:    „Gud, 


forbarm  dig  over  min  Sjæl!"  Saa  susede 
det  tveæggede,  brede  Sværd  gennem  Luften, 
og  Annes  lille,  fine  Hoved  rullede  hen  ad 
Jorden  i  Savsmulet.  Krop  og  Hovede  blev 
straks  begravet,  og  først  i  vore  Dage  har 
man  fundet  Stedet.  Men  Henrik,  hvor  var 
han  i  disse  Dage?  I  Lystighed  og  Fester, 
stadig  kredsende  om  sin  nye  Kærlighed.  Og 
da  han  den  19.  Maj  fik  Budskab  om  Annes 
Død,  lod  han  allerede  næste  Dag,  den  20. 
Maj  1536,  Kl.  6  om  Morgenen,  sig  hem- 
meligt trolove  med  Jane  Seymour  i  Hampton 
Court,  Kardinal  Wolseys  dejlige  Slot  og  konge- 
lige Gave  til  sin  troløse  Herre.  Og  allerede 
10  Dage  efter  holdt  han  og  Jane  Bryllup. 


Henrik  Vin. 


Anne  Boleyn. 

OM  DANSK  SKUESPILKUNST 


Et  Par  Betragtninger  af  Herman  Bang. 


En  omdragende  Kunstner  kommer  under- 
tiden paa  sin  slyngede  Vej  gennem 
Lande  og  Samfund  til  en  lille  eller  halvlille 
By,  som  overrasker  ham.  Dens  Mennesker 
har  Holdning  og  Pli.  Dens  Former  er  baade 
mere  tvangfri  og  mere  fornemme.  Deres 
Forstaaelse  er  fintmærkende.  Deres  hele 
Præg  af  Overlevering  og  Kultur  er  sikkert  og 
umiskendeligt.  Det  kan  hænde  den  dragende 
Kunstner,  at  han  bliver  saa  indtagen  af  denne 
sælsomme  Krog,  at  han  vender  tilbage  til 
den  for  en  Tid  lang  at  slaa  sig  ned  der. 
Han  burde  dog  næppe  nogensinde  gøre  det. 
Thi  fæster  han  Bo  i  den  rare  By  en  længere 
Stund,  vil  han  ufravigeligt  opdage,  at  den 
dog  er  en  Krog  —  en  kultiveret  Krog,  en 
dannet  Krog,  en  net  Krog,  men  dog  en  Krog, 
hvor  Interesserne  er  uden  Vingefang;  hvor 
Øjnene  maaler  med  smaa  Maal  og  ser  gen- 
nem smaa  Vaners  Glas;  hvor  den  aandelige 
Tilførsel  sker  ad  en  Sidebane;  hvor  Frem- 
driften tager  smaa  Skridt  og  Ordene  er 
mange,  thi  der  er  jo  god  Tid;  og  Handlin- 
gerne er  faa,  ti  der  er  ligesom  ikke  Plads 
til  at  handle. 

Den  kønne,  den  kultiverede,  den  formrige 
Stad  er  og  bliver  Krogen  og  minder  om  hele 
vort  eget  Samfund,  som  ligner  Staden  totalt. 

Ogsaa  i  den  lille  fine  Bys  Selvglæde,  om 
hvilken  man,  om  man  bliver  i  Byen,  opdager, 
at  den  er  ren  tud  eventyrlig. 

Saa  fantastisk  denne  Smaabyens  Selvglæde 
end  er,  kan  den  i  og  for  sig  forklares.  Det 
lille  Stadsamfund  har  i  Virkeligheden  Grund 
til  at  være  stolt.  Dets  Institutioner  er  vel- 
ordnede. Dets  kommunale  Maskineri  virker 
ganske  vist  noget  langsomt,  men  til  Gengæld 
ret  paalideligt.  Dets  Skoler  er  muligvis  en 
Smule  forældede  og  ikke  uden  Ensidighed, 
men  de  spreder  nogenlunde  en  ligelig  Op- 
lysning blandt  Byens  Børn.  Staden  har  haft 
offervillige    Mænd,    som    har    skænket    den 


Samlinger,  der  gør  den  Ære  efter  Forholdene. 
Den  har  i  A århundredernes  Løb  fostret  frem 
eller  set  Mænd,  hvis  Navn  tæller  med  i  den 
ganske  Verden.  Den  ene  kiggede  Stjerner 
og  blev  vist  udenfor  Byvolden.  Den  har 
Sværme  af  Lokaldigtere,  hvis  Vers  ikke  er 
mere  ilde  end  andre  Versmageres,  selv  om 
deres  Emner  —  det  kommer  af  »Pladsens* 
Lidenhed  —  unægtelig  er  spinklere.  Alle  Byens 
Bladskrivere  kan  skrive  smidigt  om  hvad  de 
ved,  maaske.  Skade  kun,  at  en  og  anden 
ved  lidt  lidt.  Befolkningens  Karakter  er  god- 
modig, og  hvis  den  ene  til  Tider  pletter  den 
anden  med  en  Smule  Sladder,  glemmes  det 
hurtigt  eller  allerede  den  næste  Dag  for  ny 
Sladder.  Bymarkerne  drives  efter  de  bedste 
Metoder  og  deres  Mejerier  afhænder  Mælk 
pr.  Jernbane  og  usaltet  Smør  til  Hovedstæ- 
der. 

Der  er  da  al  Grund  til,  at  Stadens  Ind- 
vaanere  er  glade  ved  sig  selv. 

Men  denne  naturlige  eller  forklarlige  Følelse 
vokser  ud  over  sit  rimelige  Maal,  fordi  Sta- 
den er  en  Krog,  og  fordi  den  i  det  lange 
Løb  hindrer  Indbyggerne  i  at  søge  ud  fra 
Krogen  og  udvikle  sig  videre.  Staden  ligger 
afsides,  og  den  store  Verden  er  den  fjern. 
Allerede  Fjernheden  isolerer  Lyden,  Bevægel- 
sen. Udviklingens  Dønninger  naar  kun  her- 
hen som  Sus  fra  langt  borte.  Og  naar  Selv- 
glæden træder  til,  bliver  det  fjerne  Brus  til- 
lige til  Bruset  af  det  Ligegyldige  og  det,  hvor- 
om vor  Stads  Beboere  kun  lidet  bekymrer  sig. 
Under  den  højt  opdrevne  selvglade  Bypatri- 
otisme  bliver  alt  det  der  udenfor  og  Paavirk- 
ning  udefra  endogsaa  fra  noget  Uvedkom- 
mende til  noget  næsten  fjendtligt.  Fra  noget, 
man  ikke  behøver,  bliver  det  til  noget,  fra 
hvilket  man  vil  holde  sig  fri  eller  saagar  vil 
væbne  sig  imod.  Der,  hvor  allerede  Fjern- 
heden spærrer,  fordobler  Selvglædens  Patri- 
otisme   Afspærringen,    der    atter,    i    Aarenes 

Løb  —  fordi  man  bliver  uden  Sammenlig- 
ningspunkter  og  uden  frisk  tilstrømmende 
Nyviden  —  fordobler  Selvglæden,  der  lader 
stivne,  forstørre  og  staa  stille  —  alt  i  den 
ganske  By. 

Ligesom  i  vort  Samfund. 

I  hele  vort  aandelige  Liv  lider  vi  af  Selv- 
glæde og  Afspærring. 

Hvorhen  vi  sér  over  Kunstens  forskellige 
Marker,  møder  vi  en  hjemmevævet  Ensighed, 
der  holder  sig  fjern  fra  alle  fremmede  Impul- 
ser, og  som  endog  er  uvidende  om  de  Ny- 
baner,  der  brydes  andetsteds.  Først  i  det 
allersidste  Aar  har  vort  største  Forlag  gjort 
et  energisk  Forsøg  paa  at  forny  det  Kend- 
skab til  Fremmedliteratur,  vi  i  altfor  lange 
Tider  har  ladet  sove.  Vore  Malere  borer  sig 
Foraar  efter  Foraar  med  enøjet  Stædighed 
ind  i  de  samme  Motiver,  som  de  uden  at 
aflade  har  penslet  kedsommelige  for  et  Tiaar 
siden.  Men  paa  intet  Punkt  er  dog  Afspær- 
ringen og  Ensidigheden  saa  komplet  som  paa 
vort  Teater.  Ikke  blot  selve  Scenens  Kunst, 
men  alt  dens  Tilbehør,  dens  Dekorationer, 
dens  Udstyr  —  dens  Alt  er  saa  upaavirket 
af  Fremmedlands  sidste  Erfaringer,  Forsøg, 
Stilbestræbelser,  at  vort  Teater  for  Øjeblik- 
ket virker  som  selve  Torneroses  Slot. 

Vi  behøver  kun  at  komme  i  den  korteste 
Berøring  med  et  andet  Lands  Kunst,  for  at 
alle  skal  sé  det  eller  i  det  meste  fornemme 
det. 

II. 

Blot  saa  meget  behøvedes  som  „det  Fahl- 
strømske  Gæstespil",  der  varede  fire  Dage  og 
som  ovenikøbet  kun  delvis  bragte  færdig  norsk 
Kunst. 

Men  alligevel,  til  hvor  mange  Betragtninger 
kunde  det  ikke  give  os  Anledning,  og  hvor 
stærkt  Lys  kastede  det  ikke  over  vor  egen 
Scenekunst  og  over  de  Farer,  som  vil 
kunne  true  den,  hvis  vi  ikke  gør  os  klart,  at 
de  Strenge,  paa  hvilke  vi  alle  —  Scenein- 
struktører,   ogsaa  og    først  og  fremmest  jeg 

selv,  og  Fremstillere  —  spiller,  ikke  er  de 
eneste. 

Det  Fahlstrømske  Gæstespil  begyndte  med 
„Et  Dukkehjem". 

Mod  Slutningen  af  anden  Akt  begyndte 
jeg  at  spidse  Øren  og  sé  med  alle  ti  Øjne. 
Oprigtigt  sagt,  der  skal  noget  til,  naar  det 
gælder  „Dukkehjemmet",  som  man  har  set 
paa  alle  Kultursprog  og  med  alle  en  Ver- 
densdels rejsende  Førstekunstnerinder.  Men 
der,  hvor  Nora-Ragna  Wettergreen  skulde  til 
at  danse,  løftede  jeg  paa  én  Gang  Øjnene 
og  anspændte  mine  Øren.  Ti  meget  pludse- 
lig fik  Spillet  en  anden,  en  stærkere  Farve 
end  mine  Synsnerver  var  vant  til;  der  brød 
ind  over  Scenen  en  mere  ru,  en  mere  vold- 
som Tone  end  den,  der  plejede  at  ramme 
mine  Øren.  Brattere,  ogsaa  raaere,  om 
man  vil,  kom  Ordene,  kom  Bevægelserne; 
hvassere  var  Blikkene.  Stejlt  blev  det  Hele  — 
stejlt  som  Fjeld  mod  Fjeld. 

Og  denne  nye  Tone  blev  fastholdt  i  alt 
følgende  Nora  og  Helmer  imellem. 

Bankchefen  blev  spillet  af  en  helt  •  ung 
Skuespiller.  Hvis  han  en  Gang  skulde  naa 
til  det  Betydelige,  maa  man  for  Øjeblikket 
i  alle  Fald  have  Lov  til  at  sige,  at  han 
endnu  var  meget  kunstnerisk  ufærdig.  Allige- 
vel virkede  han,  fdrdi  Helmers  Harm  mod 
Nora  i  hans  Spil  blev  en  Mands  Raseri. 
Sanseløst  brød  hans  Person,  dirrende,  som 
en  Eksplosion,  frem  og  skyllede,  sydende, 
hensynsløst,  mandfolkebrutalt  ned  over  den 
skrækslagne,  stivnede,  tilsidst  til  Sten  frosne 
Hustru.  Helmers  Hænder  skjalv,  hans  Skridt 
blev  smaa,  trippende  næsten  —  hvad  ægte  er  — 
mens  han  skreg,  iaug,  skreg  igen,  helt  i 
Vold  paa  sit  eget  „Sind"  og  Sinne  —  helt 
en  Mand,  der  helt  har  tabt  Fornuften . .  . 
Othello  paa  vore  Scener  er  ikke  saa  „stærk" 
der,  hvor  han  kvæler  Desdemona,  som  Hel- 
mer her  var,  mens  han  skridtede  op  og  ned 
foran  Nora  og  hendes  Klaver. 

Men  ogsaa  Stemningens  og  Spillets  mod- 
satte  Pol,    der   snart   naaedes,    virkede    paa 

vore  spagfærdigere  Sind  som  en  halv  Vold- 
tægt. Noras  Opgør  var  stemt  ind  til  en 
dump  Højtidelighed,  bag  hvilken  alle  Livets 
Pulse  bankede.  Kraterets  Udbrud  var  forbi. 
Men  Lavaen,  paa  hvilken  man  færdedes,  var 
endnu  næppe  størknet,  og  denne  Talens  Ro 
brændte  Ens  Nerver  som  den  hede  Sten 
Fødderne.  Dette  var  kun  Voldsomheden 
stivnet  og  blev  af  et  aandeløst  Hus  fornum- 
met saadan.    . 

Og  der,  hvor  Gæstespillet  talte  tydeligst, 
modtog  man  overalt  det  samme  Indtryk. 

Disse  Skuespillere  vég  ikke  ud.  De  følte 
stærkt  og  gav  stærkt.  Man  saa  det  selv 
hos  de  Yngste.  En  ganske  ung  Mand  spil- 
lede i  Slutningsoptrinet  af  „Claudes  Hustru" 
ud  med  en  magtfuld,  rent  fysisk  Energi,  der 
minder  om  Jern  og  Staal  og  Malm. 

Og  Fru  Wettergren 

Det  er  mig  umuligt  at  sige,  at  denne  Pri- 
madonna, som  i  sit  Hjemland  nyder  et  stort 
Ry,  synes  mig  at  være  nogen  overordentlig 
Fremstillerinde.  Det  yderste,  som  siges  kan, 
turde  være,  at  Fruen  raader  over  en  næsten 
ubegrænset  Teknik.  Desværre  anvender  hun 
den  ikke  altid  i  den  bedste  Kunsts  Tjeneste. 
Boltret  rundt  i  et  fremmed  Primadonna -Re- 
pertoire har  hun  desuden  været  alt  for  udsat 
for  at  følge  store  Forbilleder,  hvilke  hun  til 
Tider  nærmer  sig  lige  indtil  den  værdiløse 
Efterligning.  Et  Publikum,  der  ikke  netop 
synes  at  ønske  Kunsten  ind  med  Theskéer, 
har  yderligere  skærpet  Fru  Wettergrens  Hang 
til  de  gloende  Virkninger. 

Alligevel  —  i  sine  bedste  Øjeblikke  greb 
hun.  Hendes  Spil  var  som  Brandgult  og 
Sort.  Men  trods  alt  „tog"  det,  fordi  det  til 
Tider  gik  tilbunds.  Det  rodede  helt  op  i 
Sjælen.  Fru  Wettergren  vovede  at  mindes 
ogsaa  det  Afskyelige  og  de  Øjeblikke  i  os, 
hvor  alt  er  glemt.  Ligesom  sine  Kunstfæller 
førte  hun  os  til  det  brændende  Land,  hvor 
Formerne  brænder  op  og  Selvbeherskelsen 
brænder  op  og  Pligterne  brænder  op  og 
Høfligheden   og   Hensynene    brænder   op    — 


derhen,  hvor  vor  Fremstillingskunst  saa  saare 
sjældent  fører  os. 

Men,  vil  man  sige,  naar  vor  Kunst  blot 
saa  sparsomt  leder  os  ind  i  dette  luende 
Land,  da  er  det,  fordi  denne  Følelsernes 
Voldsomhed  er  selve  vort  Temperament  og 
vor  Karakter  fremmed. 

Dette  siger  man. 

Og  netop  her  er  det,  jeg  vil  fæste  Fing- 
ren og  prænte  et  „Mon"? 

Mon  nemlig  dette  saa  ofte  sagte  er 
sandt? 

Mon  den  voldsomme,  den  hensynsløse, 
den  skrankebrydende ,  den  nedtrampende 
Voldsomhed  virkelig  skulde  være  vort  Liv 
saa  fremmed? 

Den,  der  sér  og  tænker  og  læser,  skulde 
nu  egentlig  ikke  tro  det. 

Eller  antager  man,  at  alle  vore  Skilsmisser 
gaar  af  i  lutter  Lempelighed?  At  slet  ingen 
„stærke"  Optrin  er  deres  Forløber?  At  der 
aldrig  fra  Ægtefællernes  danske  og  dannede 
Læber  falder  skingre  og  ret  „oprigtige"  Ord, 
inden  de  skilles  for  Livet?  Eller  vore  Mord ? 
De  sidste  Aar  har  bragt  Mord  i  vort  Sam- 
fund saa  grufulde,  at  vi  stivnede  ved  In- 
stinktets forfærdende  og  af  al  vor  „Opdra- 
gelse" ukuede  Vælde.  Eller  Selvmordene, 
for  hvilke  vi  er  sørgeligen  berømte?  Næppe 
er  de  vel  alle  Udslag  af  en  vag  Selvopgiven. 
Der  er  sikkert  dem,  som  kun  tager  deres 
eget  Liv  efter  stormfyldte  Rystelser,  hvor 
de  vildt  har  gennemilet  alle  Fortvivlelsens 
Stier. 

De  har  vel  talt  højt,  nogle  af  disse  Menne- 
sker, inden  de  naaede  til  det  grumme  Vand 
eller  den  graa  Strikke  eller  de  hvide  Pul- 
vere. 

Men  vor  Fremstillingskunst  taler  sjældent 
højt. 

Ikke  fordi  vort  Liv  ikke  ejer  det,  men 
fordi  vor  Kunst  arbejder  i  en  Stil,  som  ikke 
tillader  det. 

Her  er  vi  ved  det  og  her  er  Rhodos. 

Vi  har  gennem  mange   Aar  paa  Scenen 

opdrevet  en  Stil,  der  bilder  os  ind,  at  vi 
meget  Dannede  altid  er  lige  dannede  og 
„dannede".  Vi  ejer  en  Sky  for  Overdrivel- 
sen, der  efterhaanden  har  ladet  os  glemme, 
at  Tilværelsens  største  Øjeblikke  er  Over 
maalets  og  Overdrivelsens  Øjeblikke.  Gen- 
givelsen af  Overdrivelsernes  Valg  er  derfor 
Kunstens  sidste  Maal,  som  den  ikke  maa 
lade  i  Stikken. 

Og  til  denne  Gengivelse  slaar  Afdæmpet- 
hed  og  Afdæmpning  og  Stilfærdighed  ikke 
til. 

De  Største  blandt  vore  Fremstillere  —  som 
er  blandt  Samtidens  Store  —  virker  indenfor 
denne  Stil  ved  at  inderliggøre.  De  fyldes 
med  Sjæl,  der  sitrer  paa  deres  Ansigt  og  i 
deres  Ord. 

Men  kan  det  nægtes,  at  vor  Skuespilkunst 
under  denne  Udvikling  alt  mer  og  mer  tvin- 
ger alting  ind  efter,  der,  hvor  dog  selve 
Skuespilkunstens  Væsen  er  den  mangfoldige 
ydre  Tilkendegivelse.  Ikke,  hvad  vi  tvinger 
tilbage  og  ind  i  os,  men  hvad  vi  lader 
strømme  stærkt  ud  fra  vort  Væsen  i  levende 
Udtryk  —  giver  Fremstillingskunsten  Vælde 
og  Magt. 

Den  Dæmpethed,  der  er  blevet  vor  Stil, 
snører  Halsen  om  paa  Styrken  og  paa  selve 
Sandheden.  Som  al  „Stil"  er  den  bleven 
glemsom  overfor  Livet,  og  den  forvansker  de 
Værdier,  som  Kunsten  skal  forvalte. 

De  Største  forbliver  rige  trods  denne  Stil. 
Men  deres  Rigdom  vil  øges  den  Dag,  de 
bryder  den. 

Allerede  de  Næststørste  forarmes  i  denne 
Kunstskole,  som  vi  alle  har  været  med  til 
at  gøre  netop  til  en  Skole,  og  som  vi  alle 
nu  maa  anspænde  os  for  at  —  bryde  og 
forlade. 

Det  Fahlstromske  Gæstespil,  saa  ufuld- 
komment det  paa  mange  Kanter  var,  viste 
os  den  nye  Vej,  vi  maa  opsøge.  Vi  maa  i 
vor  Kunst  erindre  ogsaa  de  Dage,  hvor  vi 
er  en  Kende,  ogsaa  vi  er  en  Kende  mindre 
velopdragne  og  mere  oprindelige. 


III 

Ogsaa  paa  selve  Sceneledelsens  Omraade 
var  der  mærkelige  Ting  at  se  ved  de  Fahl- 
stromske Forestillinger. 

Siden  jeg  har  foresat  mig  at  være  fuldt 
oprigtig,  vil  jeg  ikke  skjule,  at  Fru  Fahl- 
stroms  kloge  og  klare  Sceneførelse  unægteligt 
ogsaa  dyrkede  Ejendommeligheder,  der  paa- 
virkede mig  med  noget  Ubehag.  Med 
haarde  Hænder  førtes  alt  Spil  og  alle  Virk- 
ninger ned  mod  Rampen.  Scenen  fik  kun 
ét  Plan,  Forgrundens.  Man  syntes  at  ar- 
bejde kun  under  ét  Pres:  Angsten  for,  at 
nogetsomhelst  skulde  undgaa  os,  ikke  blive 
tydeligt  nok,  ikke  komme  os  nær  nok.  Man 
førte  alle  Scener  lige  under  vor  Næse.  Over- 
for vort  Publikum  er  dette  ikke  nødvendigt. 
Og  hvis  en  saadan  Sceneledelse  er  en  Nød- 
vendighed i  Norge,  maa  det  være  mig  tilladt 
at  sige,  at  Scenebilledet  under  denne  Pla- 
cering mister  malerisk  Perspektiv.  Ved  kun 
at  benytte  et  Plan  paa  Scenen,  Forgrunden, 
og  lade  Mellemgrund  og  Baggrund  saa  godt 
som  ude  af  Brug,  forringer  man  desuden 
selve  Rummets  Evne  til  at  skabe  Virk- 
ninger. 

Men  saadanne  kunstfærdige  Virkninger 
synes  Fru  Fahlstrom  iøvrigt  bevidst  at  ville 
undgaa. 

Det  var  tydeligt,  at  Bestræbelsen  i  Virke- 
ligheden var:  saa  godt  som  med  ét  Slag  at 
føre  Sceneledelsen  næsten  tilbage  til  dens 
Urform. 

Det  Hele  tilbage  til  sin  Urform.  Ikke  én 
Stol  paa  Scenen  udover  dem,  paa  hvilke  der 
skulde  siddes.  Ikke  ét  Rekvisit  udover  dem, 
for  hvilke  der  var  paabudt  Brug.  Dette  var 
Mise-en-scénens  Sparta.  Og  i  dette  Sparta 
to,  tre  fire  Mennesker,  som  stod  eller  sad  ti 
Minutter  ad  Gangen,  overfor  hinanden  paa 
samme  Plet,  i  samme  Stol.  Af  Pladsforan- 
dring lidet,  af  Rekvisitspil  intet. 

Dette  var  øjensynlig  selve  Sceneledelsens 
Idé,  og  denne  afgjorte  Venden  tilbage  til  For- 
tiden er  paa  norsk  Grund   maaske  opstaaet 

som  en  Reaktfon  mod  den  moderne  Iscene- 
sættelses Overdrivelser.  Bjørn  Bjørnson  er 
en  Iscenesættelsens  Virtuos,  og  intet  Middel 
og  intet  Rekvisit  og  intet  Lys  og  ingen 
Pladsforandring  lader  han  ubenyttet.  Han 
er  en  Salondramaets  Meininger. 

Fru  Fahlstroms  Iscenesættelse  føles  som 
en  Opposition  imod  Bjørn  Bjørnson  og  — 
os  andre. 

Oppositionen  er  rejst  i  Norge.  Men,  op- 
rigtigt talt,  forudser  jeg  den  Aften,  hvor  den 
vil  melde  sig  ogsaa  hos  os.  Den  vil  maaske 
ikhe  sejre,  men  den  vil  melde  sig.  Og  det 
er  forstaaeligt.  Ti  vore  Sceneinstruktører  er 
naaet  langt  i  Raffinement.  Vi  er  snart 
blevet  uopnaaelige  i  snedige  Pladsforandrin- 
ger mellem  overraskende  Møbelopstillinger. 
Vi  lader  intet  Optrin  gaa  til  Ende,  uden  at 
de  Spillende  har  leget  med  en  halv  Snes 
Rekvisiter.  Vi  udnytter  Pauser  og  Tempi. 
Vi  inddeler  i  et  Konversationsstykke  Scenen 
i  to  Etager.  Vi  anbringer  Skuespillerne  i 
Baggrund,  Forgrund,  Mellemgrund  og  paa 
Trapper,  og  vi  blænder  ved  en  virtuosmæs- 
sig  Livagtighed. 

Jeg  tvivler  om,  at  vi  ad  denne  glorvær- 
dige Vej,  hvor  vi  alle  har  kappedes,  kommer 
meget  videre,  med  mindre  vi  vil  ophænge 
Elskerparret  i  en  Trapez. 

Og  det  er  maaske  heller  ikke  værdt  at 
gaa  videre. 

Ti  undertiden  spørger  jeg  mig  selv,  om 
den  rentud  bravourmæssige  Livagtighed,  vi 
under  alle  disse  Anstrengelser  naar,  ikke 
købes  —  paa  Livets  Bekostning. 

Pladsforandring,  Rekvisit,  flatterende  Op- 
stilling understøtter  Begynderne  og  de  Mid- 
delmaadige,  saa  de  „gaar  igennem a.  Hvis 
en  Skuespiller  er  uden  Mimik,  lader  man  i 
et  afgørende  Nu  Manden  tale  bortvendt  fra 
Publikum.  Hvis  han  ikke  magter  at  sige  en 
Sætning,  hjælper  man  ham  ved  en  brat 
Pladsforandring.  Men  Spørgsmaalet  bliver, 
om   al  den  ydre  Hjælp  —  som  fører  Publi- 


kum bag  Lyset  og  redder  Forestillingen  — 
ikke  er  altfor  farlig,  i  det  den  altfor  ofte 
fritager  Skuespilleren,  selv  den  betydeligste, 
for  at  gøre  det  sidste  indre  Greb  i  sig  selv 

—  det  Greb,  som  ene  skaber  Kunst,  fordi 
det  aabenbarer  Sjælen.  Vi  danske  Scene- 
instruktører gør  maaske  selv  de  sande  Frem- 
stillere deres  Hverv  saa  let,  at  de  sløves,  og, 
gaaende  i  den  Faldkurv,  som  vi  skaber  dem, 
udsætter  de  sig  ikke  for  den  yderste  og 
smærtefyldte  Anstrængelse  som  det  er  at 
føle  og  forme  helt  selvstændigt  .  .  . 

Fru  Alma  Fahlstroms  Iscenesættelse  ud- 
satte ikke  hendes  Skuespillere  for  denne  Fri- 
stelse. Disse  Skuespillere  forsvinder  ikke  i 
Paillet-Trikot.  Iscenesættelsen  henstillede  dem 
i  deres  Nøgenhed. 

De  maatte  udtrykke  deres  Sjæls  Bevægel- 
ser blot  ved  Stemme,  Blik,  Tale  —  hvis 
de  havde  nogen  Sjæl  .  .  . 

Ikke,  at  jeg  anser  denne  Sceneledejse  for 
ideal.  Den  gyldne  Middelvej  er  gylden  — 
ogsaa  her.  Men  alligevel  tror  jeg,  at  den 
strenge  Puritanisme,  som  i  Sceneførelsen  her- 
sker paa  det  Fahlstromske  Teater,  havde 
Bud  til  danske  Scanelecjere. 

Det  brede  Publikum,  der  ikke  anstiller 
Fagovervejelser,  vil  af  Gæstespillet  længst 
mindes  selve  Hr.  Fahlstrom.  Han  er  som 
Kunstner  ejendommelig,  hel  og  stærk.  Hans 
Skikkelser  er  af  Tømmer  og  af  ét  Tømmer. 
Hans  Krogstad  —  og  hans  Hustrus  Fru  Lind 

—  blev  næsten  til  en  Retfærdiggørelse  for 
Henrik  Ibsen.  Ti  vi  saa  for  første  Gang, 
at  der  er  intet  Melodrama  i  de  Skikkelser, 
kun  Drama  og  Liv  .  .   . 

De,  som  vil  lære,  kunde  da  allerede  paa 
disse  Par  Aftner  lære  meget. 

Og  fremfor  alt  dette  kunde  vi  sé,  at  en 
hyppig,  en  bestandig  Berøring  med  Fremmed- 
kunst  er  os  nødvendig,  hvis  vi  ikke  skal 
stivne  og  tørres  ud  i  vort  evige  og  upaa- 
virkede  Eget. 

LIBERALISMENS  Dage  var  tilsyneladende 
talte.  Manchesterskolen  havde  udspillet 
sin  Rolle.  Fysiokraternes  høje  Frihedsmaal 
var  fladet  ud  i  Liberalismens  beregnende 
Kapløb.  Quesnays  stolte  Frihedskrav  var 
ombyttet  med  Cobdenmændenes  beskedne 
Frihandelsønsker,  som  kun  betød  Frihandel 
og  Frikonkurrence  for  dem,  der  havde  noget 
at  konkurrere  med.  Laissez  faire,  laissez  alkr! 
Det  var  en  god  Lov  for  dem  der  kunde  trække 
sig  ud  af  Kampen  med  et  godt  Udbytte, 
men  det  var  en  brutal  Lov  for  de  Tusinder, 
som  Loven  kun  levnede  Ret  til  at  underbyde 
hinanden  i  indbyrdes  Konkurrence  om  Sulte- 
løn. Fysiokraternes  Krav  om  Frihed  ind- 
skrænkedes af  Liberalismen  til  kun  at  være 
et  Krav  om  Frihed  for  Teknikens  Udvikling 
og  4ov  Varernes  Udveksling.  Haandværks- 
og  Handelsmonopolerne  blev  stormet;  de 
gamle  Lavsskranker  og  Toldmure  faldt,  men 
det  frygteligste  af  alle  Monopoler  —  Jord- 
monopolet  —  det  som  Fysiokraterne  først  og 
fremmest  havde  vendt  sig*  imod,  det  oversaa 
den  liberale  Skole  fuldstændigt;  det  Monopol 
lod  man  staa.  Blændet  af  Industriens  op- 
gaaende  Sol,  saa  Liberalismen  ikke,  at  Fri- 
handel paa  en  monopoliseret  Jord  ikke  er 
det  samme  som  Handlefrihed. 

Men  med  Friheden  gaar  man  ikke  ustraffet 
paa  Akkord.  En  social  Elendighed,  som 
Historien  ikke  kender  Mage  til,  fulgte  i  Fri- 
konkurrencens Spor.  For  Arbejderne  under 
Jordmonopolets  Aag  betød  Frikonkurrence 
intet  andet  end  Frihed  til  at  konkurrere 
indbyrdes,  om  hvem  der  kunde  nøjes  med 
mindst.  Korntoldens  Ophævelse  betød  ganske 
vist  billigere  Brød,  men  samtidigt  ogsaa 
større  Konkurrencedygtighed  blandt  Masserne 
indbyrdes  —  og  Lønnen  sank.  Man  havde, 
ved  at  bevare  Jordmonopolet,  afskaaret  fjerde 
Stand  fra  Adgangen  til  Jorden,  og  Adgangen 
til  Frikonkurrence  om  Arbejde  paa  Jorden, 

maatte  da  for  Arbejderen  faa  det  Udfald, 
den  fik.  Kvinder  og  Børn,  der  kunde  nøjes 
med  mindre  end  voksne  Mænd,  fortrængte 
Mændene.  I  England  gav  Konkurrencen  om 
Arbejde  sig  Udslag  i,  at  Børn  ligefrem 
solgtes  til  Fabrikerne.  De  voksne  sultede, 
medens  Lagrene  bugnede  af  Levnedsmidler. 
—  Laissez  faire,  laissez  aller! 

Faa  Fastlandet  fejrede  Liberalismen  lignende 
Triumfer.  Arbejderne,  der  i  Teknikens  ra- 
sende Udvikling  saa  Aarsagen  til  Ondet, 
rottede  sig  sammen;  stormede  Fabrikerne 
og  sønderslog  Maskinerne.  Bevægelsen  var 
paa  en  Gang  baade  revolutionær  og  reak- 
tionær. I  en  saadan  Jordbund  maatte  So- 
cialismen spire  frem.  Julirevolutionen,  Char- 
tistbevægelsen  og  den  væbnede  Arbejder- 
opstand  i  Tyskland  var  Stormvarslerne  om 
den  nye  Tid;  og  paa  den  anden  Side  var 
Industriens  voksende  Krav  om  Toldbeskyttelse 
en  Falliterklæring  for  Liberalismen.  Protek- 
tionismen og  Socialismen  var  om  ikke  af 
samme  Kød  og  Blod  saa  dog  stærkt  aands- 
beslægtede. 

—  Og  dog  —  selv  Liberalismens  halvt 
løftede  Frihedsfane  —  Frihed  for  Handel  — 
Frihed  for  Industrien,  hvilken  vældig  Udvik- 
ling for  Produktionen  kunde  den  ikke  vise 
tilbage  paa.  Liberalismens  praktiske,  tek- 
niske Sejrsgang  havde  overvundet  Malthu- 
sianismens trøstesløse  Overbefolkningsteori.  Pro- 
duktionsspørgsmaalet  blev  løst  af  Frihed.  For 
hver  Mund,  der  fødtes  til  Verden,  fødtes 
ikke  alene  nu  to  Arme,  men  to  Arme,  der 
ved  Teknikens  Hjælp  kunde  frembringe  det 
ti,  ja  hundreddobbelte  af,  hvad  Munden 
krævede  —  selv  om  Armene  var  et  Barns. 

Dog  hvad  hjalp  det  hele  for  Underklasserne. 
Hvad  nyttede  det,  at  de  frembragte  ud  over 
alle  Grænser,  naar  Fordelingen  foregik  efter 
omvendt  Proportion.  Jo  mere  de  tilvirkede, 
desto   mindre  fik  de  selv.     Lagrene  var  til- 

stoppede.  Fabrikerne  blev  overfyldte;  saa 
standsedes  Maskinerne  og  Arbejderne  joges 
ud  i  en  Sultetilværelse,  fordi  der  var  Overflod 
paa  alt.  En  saadan  Meningsløshed  maatte  af- 
føde Socialismen.  Tilvirkningsspørgsmaalet  var 
løst,  nu  kom  Turen  til  Fordelingsspørgsmaalet. 

Ud  af  Saint  Simons,  Fouriers,  Owens  og 
Weitlings  teoretiske  Taager  kærnede  sig  saa 
den  praktiske  Socialisme.  Man  ræsonnerede, 
at  havde  Friheden,  Frikonkurrencen,  kun  ført 
til  saadanne  Meningsløsheder,  at  Folket 
sultede  midt  i  Overfloden,  saa  var  det  galt 
bevendt  med  Friheden.  Men  istedetfor  at 
undersøge,  om  Aarsagen  ikke  var  den,  at 
Friheden  kun  var  halvt  gennemført,  saa  gik 
man  ud  fra  som  noget  givet,  at  Udviklingen 
havde  faaet  for  frie  Tøjler;  man  maatte  igen 
vende  tilbage  til  Staten  som  den  store  Ordner. 
Der  skulde  igen  rejses  Skranker  for  den  re- 
belske Frihed.  Maalet  blev  at  Staten  skulde 
overtage  Produktionen    og  lede  Fordelingen. 

Til  at  begynde  med  var  Socialismen,  i 
Handlingen  nærmest  revolutionær.  Spændingen 
havde  været  for  høj :  Udslaget  maatte  blive  der- 
efter. Men  det  varede  ikke  ret  længe  før  So- 
cialismen blev  „praktisk".  Kravet  om  Statens 
Overtagelse  af  Produktionsmidlerne  blev  skudt 
længere  og  længere  ud  i  Fremtiden,  og  sam- 
tidig udpindedes  Socialismens,  i  sig  selv 
ophøjede  Ide,  i  en  Række  smaa  Reformkrav. 
Mange  af  dem  var  alt  andet  end  radikale, 
og  de,  der  var  radikalest,  var  som  Regel  alt 
andet  end  socialistiske.  Socialdemokratiet 
blev  et  godt  og  stærkt  borgerligt  Parti,  hvis 
store  Opgave  det  blev  at  ruske  op  i  Sam- 
vittighederne og  ved  en  sønderlemmende 
Kritik  at  blotlægge  det  kapitalistiske  Sam- 
funds Skavanker.  Det  store  Maal  blev  aldrig 
opgivet,  men  det  tages  nu  kun  frem  til 
Beskuelse  ved  højtidelige  Lejligheder.  Den 
socialistiske  Flodbølge  ebbede  ud  i  co-opera- 
tive  Foretagender  og  i  Fagforeningsbevægelsen. 
Som  selvopdragende  Middel  skal  disse  Fore- 
tagender heller  ikke  underkendes,  men  rent 
økonomisk    set    betød    de   lidet    eller    intet. 


Ved  de  co-operative  Foretagender  opnaaede 
man,  ligesom  i  sin  Tid  med  Korntoldens 
Ophævelse,  at  gøre  Lhrsfornødenhedeme  bil- 
ligere, men  det  førte  kun  til,  at  Arbejds- 
lønnen ogsaa  faldt.  Paa  den  anden  Side 
formaaede  Fagforeningerne  ganske  vist  at 
sætte  den  nominelle  Løn  op,  men  kunde  ikke 
hindre,  at  Prisen  paa  Livsfornødenhederne 
samtidig  steg.  Og  hvor  Fagforeninger  og 
Andelsselskaber  har  arbejdet  Haand  i  Haand, 
hvad  dog  sjældent  har  været  Tilfældet,  der 
er  dette  Samarbejdets  Kulturgode  opslugt  af 
Jordmonopolet,  i  Form  af  stigende  Jordværdi 
d.  v.  s.  højere  Pris  paa  Jord  og  Husleje. 

Gennem  Pengelønkampen,  ofte  ført  med 
mageløs  Enighed  og  personlig  Opofrelse,  er 
man  naaet  tilbage  til  sit  Udgangspunkt. 
Ringen  er  sluttet,  og  Fremtiden  vil  sikkert 
give  Nyfysiokraten  Ernst  Frankfurt  Ret, 
naar  han  siger:  at  de  Streiker,  Arbejderne 
har   vundet   mest   ved,  er  dem  de  har  tabt! 

Den  socialistiske  Bevægelse  havde  dog 
endnu  den  politiske  Face  at  gennemløbe. 
Der  gik  Døgnpolitik  i  Socialismen.  „Lad  os 
tilkæmpe  os  politisk  Frihed*  blev  Parolen 
„Vi  lever  i  Stemmesedlens  Tegn."  Og  de 
socialdemokratiske  Førere  gav  sig  til  at 
mundhugges  med  de  andre  borgerlige  Parti- 
førere i  Parlamenterne  om  en  smaatskaaren 
Hjælpe-  og  Understøttelsespolitik.  Ideernes 
lysende  Fakkel  brændte  ned  til  en  osende 
Brand.  Friheden  blev  til  Partidisciplin. 
Menneskerettighedernes  Løsen:  Frihed!  Lig- 
hed! Broderskab!  ombyttedes  med  Kamp- 
organisationernes: Tavshed,  Trit  og  Retning! 
—  Hvem  tror  nu  ærligt  talt  mere  paa  den 
lige  og  almindelige  Valgrets  Stemmeseddel? 
Ak,  kun  de,  der  endnu  ikke  har  opdaget, 
at  den  blot  er  den  Slavekontrakt,  hvormed 
man  udleverer  sig  til  en  anden.  Valgret  er 
alt  andet  end  Medbestemmelsesret.  Valgret 
er  ikke  Styreret*). 


*)  Det    skulde  blive  vor  Tid  forbeholdt  at  tage 
Selvstyrespergsmaalet  op  til  fornyet  Undersøgelse, 

Men  Friheden  kalder  paa  ny!  Medens 
Liberalismen  og  senere  Socialismen  —  Syg- 
domssymptomerne  paa  Samfundsorganet  søger 
at  drage  Frihedsbevægelsen,  den  naturlige 
frie  Udvikling,  ud  af  sit  Spor,  saa  vedlige- 
holdes og  næres  Tanken  om  den  absolute 
Frihedstilværelse,  fra  den  første  Frihedsskoles, 
Fysiokraternes,  Dage  op  til  vor  Tid,  af  en 
Række  ædle  Tænkere.  Mænd  som  Spencer, 
Proudhon,  Colins  og  Wallach  ere  Banner- 
førerne for  den  kommende  Tids  Friheds- 
bevægelse. Henry  George  skriver  Forspillet 
til  den  gryende  Frihedstid  i  sit  Hovedværk: 
„Fremskridt  og  Fattigdom".  Han  og  hans 
Skole  er  det  første  absolute  Brud  med  den 
socialistiske  Tænkning  og  den  gamle  social- 
økonomiske Lære.  —  Kun  hvor  den  absolute 
Frihed  hævdes,  gaar  Vejen  til  en  højere 
Samfundsordning,  siger  Henry  George.  Det 
er  rigtigt,  at  vi  skal  have  løst  det  sociale 
Brødspørgsmaal  og  have  løst  det  først,  men 
kan  vi  ikke  løse  Fordelingsspørgsmaalet  uden 
samtidigt  at  binde  Individet  i  den  socialistiske 
Stats  Spændetrøje,  saa  er  Spørgsmaalet  kun 
halvt  løst.  Opgaven  maa  være:  baade  at 
ordne  Fordelingen,  saa  enhver  faar  det  fulde 
Udbytte  af  sit  Arbejde,  og  samtidigt  at  be- 
vare den  personlige  Frihed.  For  at  løse 
dette  Spørgsmaal  behøver  vi  ikke  at  gaa 
Socialismens  Veje.  Frihedens  Veje  er  far- 
bare nok.  Lad  kun  den  individuelle  Frihed 
bestaa,  lad  den  enkelte  kun,  om  han  har  Lyst, 
hobe  sig  Liggendefæ  op;  vi  skal  blot  sørge 
for,  at  han  ikke  gør  det  paa  andres  Be- 
kostning, og  at  Kapitalen  ikke  bruges  til 
at  udbytte  andre  med.  Kan  vi  naa  en  Sam- 
fundsordning, hvori  det  er  umuliggjort  den 
ene  at  tilegne  sig  Frugten  af  den  andens 
Arbejde,  samtidigt  med  at  enhver  bevare  sin 
personlige  Frihed,  da  er  det  sociale  Brød- 
spørgsmaal løst.  —  Men  hvorledes  opnaa 
det?     Jo,   siger  Henry  George,   ved   igen  at 


og  paavise  at  „lige  og  almindelig  Valgret"   ikke 
er  nok.  —  Se  Dansk  Tidsskrift  1905  Side  295. 


optage  den  fysiokratiske  Tanke,  at  gennem- 
føre den  fuldeste  Frihed,  ved  at  ophæve 
Jordmonopolet  og  dermed  alle  Monopoler, 
thi  den  private  Ejendomsret  til  Jorden  er 
Grundaarsagen  til  den  sociale  Nød. 

Saalænge  Fællesretten  til  Jorden  eksiste- 
rede var  den  Mulighed  udelukket,  at  det 
ene  Menneske  kunde  udbytte  det  andet. 
Hvor  Jorden  er  Hvermands  Eje,  kan  der 
kun  eksistere  Trællekaar  under  den  primitive 
Form  for  Slaveri,  d.  v.  s.  at  det  ene  Men- 
neske ejer  det  andet.  Der  har  ganske  vist 
kunnet  opstaa  Nød  og  Elendighed  i  Sam- 
fund, hvor  Mennesket  var  frit,  og  Jorden 
var  fælles  Ejendom,  men  Åarsagen  var  da 
en  ydre,  f.  Ex.  fejlslagen  Høst,  og  Ulykken 
ramte  da  hele  Samfundet.  Åarsagen  stam- 
mede fra  Tilvirkningen,  ikke  fra  Fordelingen. 
Med  andre  Ord,  Ondet  var  ikke  socialt. 
Men  efter  Haanden  som  den  private  Ejen- 
domsret til  Jorden  udviklede  sig,  flpaitedes 
Samfundet  i  en  besiddende  og  en  besiddelses- 
løs Klasse.  Den  Klasse,  der  tiltog  sig  Ejen- 
domsretten til  Jorden,  fik  ogsaa  faktisk  Ejen- 
domsret til  de  Mennesker,  der  opholdt  sig 
paa  den,  thi  Mennesket  er  jordbundet. 
Hvis  derfor  den  ene  Part  af  Menneskeheden 
udelukkes  fra  sin  naturlige  Ejendomsret  til 
Jorden,  saa  har  samtidigt  den  anden  Part 
faaet  det  i  sin  Magt  at  diktere  de  besid- 
delsesløse Betingelsen  for  at  opholde  sig 
paa  denne  Jord.  Eller  som  Schopenhauer 
siger:  „Om  jeg  ejer  Fuglen  eller  dens  Føde, 
kommer  væsentligt  ud  paa  et  —  jeg  er  da 
altid  Herre  over  dens  Liv.* 

Man  forstaar  bedst  det  sagte  ved  at  tænke 
sig  en  lille  0,  hvorpaa  der  opholder  sig  fem 
Mennesker.  For  de  fire  Menneskers  Ved- 
kommende bliver  nu  Resultatet  det  samme, 
enten  den  femte  ejer  deres  Person,  eller  han 
ejer  Øen.  Ejer  han  deres  Personer,  kan 
han  befale  dem  at  bearbejde  Øens  Jord  for 
sig.  Dette  er  den  primitive  Form  for  Sla- 
veri. Ejer  han  derimod  Øen,  kan  han  ud- 
leje   den   til   de    fire,    men    bestemmer   selv 

Jordlejen.  Derved  bevarer  de  fire,  tilsyne- 
ladende, deres  Stilling  som  frie  Mænd,  men 
er  lige  fuldt  afhængige  af  den  femte.  — 
Dette  er  den  moderne  Form  for  Slaveri. 
Man  kunde  nu  fortsætte  Tankegangen  og 
forestille  sig  et  sjette,  et  syvende,  et  ottende 
Menneske  komme  til.  For  hver  ny,  der  kom 
til  og  fandt  Jorden  optaget,  vilde  Konkur- 
rencen blandt  de  jordsøgende  blive  haardere. 
For  at  faa  Lov  til  at  arbejde,  vilde  de  af 
sig  selv  drive  Jordlejen  op,  og  derved, 
samtidigt  med  at  de  selv  maatte  nøjes  med 
mindre  og  mindre,  berige  Øens  Ejer  mere 
og  mere.  Selv  Opfindelsen  af  et  arbejds- 
besparende  Redskab  vilde  i  det  lange  Løb 
kun  berige  Jordejeren,  thi  det  arbejdsbespa- 
rende  Redskab  vilde  kun  forøge  de  arbejds- 
søgendes indbyrdes  Konkurrencedygtighed. 

Ethvert  Kulturgode  bundfælder  sig  i  Jorden, 
og  driver  dens  Pris  i  Vejret.  Derfor  er  det, 
at.  Jorden  i  vort  moderne  Samfund  er  dyrest 
inde  under  de  store  Byer  og  billigst  ude 
i  det  aabne  Land.  Ude  paa  Dyrknings- 
grænsen  er  Jordens  Handelsværdi  altid  lig 
Nul.  Det  er  kun  Efterspørgslen  efter  Jord, 
der  giver  denne  en  Handelsværdi.  Jo  stærkere 
Befolkningen  tiltager,  desto  stærkere  stiger 
Jordværdien.  Arbejderne,  der  er  berøvet  den 
direkte  Adgang  til  Jorden,  flokkes  saa  i 
indbyrdes  Konkurrence  om  Fabriksportene, 
og  gør  det  derved  muligt  for  Arbejdskøberne 
at  faa  Arbejde  udført  for  mindre  end  det 
er  værd,  thi  „hvor  to  Arbejdere  løber 
efter  en  Arbejdsgiver,  der  synker  Arbejds- 
lønnen." 

Arbejdslønnens  Højde  afhænger  altsaa  af 
hvad  Arbejderen  kan  tjene  ved  at  arbejde 
for  sig  selv,  d.  v.  s.  til  hvilken  Pris  han 
kan  faa  Jord.  Jo  højere  Jordlejen  (Grund- 
renten) derfor  er,  desto  lavere  bliver  Arbejds- 
lønnen. 

Naar  den  socialistiske  Skole  angriber  „  Ka- 
pitalen", og  forlanger  at  Staten  skal  over- 
tage Jorden  og  Produktionsmidlerne,  beror 
dette   paa   en    Begrebsforvirring    om    „Kapi- 


talens" Natur*).  Man. -skelner  ikke  mellem 
de  to  Former  for  „Kapital".  Den  Kapital, 
der  fremtræder  i  Form  af  Produktionsmidler 
(Redskaber,  Maskiner  etc.)  er  synlig  den  er 
Arbejde,  der  er  udført  i  Fortiden;  den  for- 
gaar  hurtig  og  maa  stadig  fornyes,  og  kan 
derfor,  hvor  Jorden  ikke  er  monopoliseret, 
ikke  fremkalde  nogen  Udbytningsproces. 
Modsat  er  den  Del  af  Kapitalen,  vi  kun  for- 
nemmer som  Værdi  paa  den  nøgne  Jord, 
usynlig  (imaginær),  den  er  ikke  arbejdsskabt, 
men  skal  først  skabes  i  Fremtiden.  Den  er 
altsaa  kun  kapitaliserede  Fremtidsmuligheder, 
men  er  i  Forhold  til  den  synlige  Kapital, 
langt  den  største,  og  faar  stadig  mere  og 
mere  Monopolets  Karakter.  Hvor  Adgangen 
til  Raastoffet  er  frit,  kan  derfor  Produktions- 
midlet aldrig  blive  et  Monopol;  det  kan 
først  ske,  naar  selve  Raastoffet,  Jorden,  er 
monopoliseret,  d.  v.  s.  er  blevet  privat  Ejen- 
dom. 

Vil  vi  derfor  løse  det  sociale  Spørgsmaal, 
maa  vi  ophæve  Jordmonopolet.  Jorden  er 
jo  heller  ikke  skabt  for  nogle  enkelte,  men 
for  alle.  Det  ene  Menneske  har  ikke  mere 
naturlig  Ejendomsret  til  Jordens  Overflade 
end  det  andet.  Det  eneste,  et  Menneske  har 
Ret  til,  er  det  fulde  Udbytte  af  sit  Arbejde. 
Men  derfor  behøver  vi  ikke  at  dele  Jorden 
imellem  os.  Det  vilde  ogsaa  være  en  Me- 
ningsløshed i  vort  moderne  Samfund  med 
sin    stærkt    fremskredne    Arbejdsdeling.      Vi 


*)  Her  ses  i  denne  Forbindelse  bort  fra  at 
vort  forældede  Pengesystem  med  en  Møntfod, 
der  selv  er  en  Vare  lige  saa  fuldt  som  de  Varer 
den  skal  tjene  som  Byttemiddel  for,  drager  Pen- 
gene ud  af  Omsætningen,  naar  der  er  mest  Brug 
for  dem,  og  derved  fremskynder  Kriserne.  — 
Nyfysiokraten  Silvio  Geseli  siger  ret  træffende: 
„Vi  har  en  Guldmønt/bi,  og  dog  har  Varepriserne 
ikke  noget  at  staa  paa*! 

Mangel  paa  Byttemiddel  (Pengeknaphed!!) 
kan  derfor  fremkalde  en  Slags  „Kapitalrente*, 
men  denne  har  en  helt  anden  Oprindelse  end  den 
de  ældre  Socialøkonomer  (f.  Ex.  Marx)  tillægger 
den,  og  den  kan  let  fjernes. 

behøver  kun  at .  sikne  enhver  sin  medfødte 
Ejendomsret  til  den  nøgne  :  Jords  Værdi, 
d.  v.  s.  den  Del  af  Jordens  Værdi,  som 
ikke  den  enkelte  ved  sit  Arbejde  har  skabt, 
men  den  Værdi,  som  Samfundet  har  skabt 
og  vedligeholder  ved  sin  stadige  Udvikling. 
Og  dette  kan  gøres  ved  at  gennemføre  en 
ganske  simpel  Skattereform. 

Staten  maa  for  at  kunne  bestride  'sine 
Udgifter  ogsaa  have  visse  Indtægter.  For 
Tiden  skaffer  Staten  sig  disse  Indtægter  ved 
direkte  at  beskatte  Indbyggerne  i  Forhold 
til  deres  Formue  eller  Indtægter  eller  ved 
indirekte  at  beskatte  deres  Forbrugsartikler. 
Men  dette  er  en  Rovbeskatning  og  hviler 
ikke  paa  nogen  som  helst  moralsk  Ret. 
Staten  beskatter  i  Flæng.  Ved  Fastsættelsen 
af  Formue-  og  Indkomstskatten  tager  Staten 
ikke  Hensyn  til,  om  det  beskattede  Beløb 
er  tjent  ved  eget,  ærligt  Arbejde,  eller  det 
er  fremkommet  ved  at  udbytte  andre.  Med 
de  indirekte  Skatter  —  Toldskatterne  ram- 
mer den  altid  haardest  nedefter.  Skønt 
Staten  er  interesseret  i  at  Befolkningsmæng- 
den vedligeholdes,  saa  hæmmer  den  dog 
Børnefødslerne  og  Børneopdragelsen  ved  at 
fordyre  Livsfornødenhederne.  Jo  flere  Børn 
en  Familieforsørger  har,  desto  haardere  be- 
skattes, d.  v.  s.  straffes  han  af  Staten  ved 
den  indirekte  Beskatning. 

Henry  George  foreslaar  nu  at  ophave  alle 
disse  Skatter  og  lægge  hele  Skatten  over  paa 
den  nøgne  Jords  Værdi.  Dermed  er  vor  Tids 
vanskelige  Skattespørgsmaal  løst,  og  sam- 
tidigt er  det  sociale  Brødspørgsmaal  ude  af 
Verden,  thi  Skat  paa  Jorden  gør  Jorden 
billigere  i  Modsætning  til  Skat  paa  Varer, 
der  altid  gør  Varen  dyrere.  Jorden  kan 
jo  ikke  som  disse  fjernes,  øges  eller  for- 
mindskes. Efterhaanden  som  man  da  lader 
Grundværdiskatten  stige,  til  den  opsluger  hele 
Grundrenten,  synker  Jordens  Handelsværdi. 
Ingen  vil  da  have  Raad  til  at  ligge  inde 
med  mere  Jord,  end  han  selv  kan  udnytte. 
Spekulationsjorden,  de  nøgne  Byggegrunde  i 


og  omkring  Byerne,  vil  blive  kastet  ud  paa 
Markedet  til  vigende  Priser.  Byerne,  som 
nu,  takket  være  de  >kostbare  Byggegrunde, 
er  klemt  op  i  høje  lysfattige  Karreer,  vil 
flade  sig  ud  over  det  aabne  Land.  De 
store  Godser  og  lidet  udnyttede  Herre- 
gaardsjorder  vil  blive  taget  ind  til  inten- 
siv Drift.  De  arbejdsløse  Skarer  vil  vende 
sig  mod  den  genaabnede  Jord.  Konkur- 
rencen mellem  Arbejderne  indbyrdes  om  Ar- 
bejde vil  ophøre  og  forvandle  sig  til  ædel 
Kappestrid  om  hvem  der  kan  frembringe 
det  bedste.  Lønnen  vil  stige  i  samme  For- 
hold som  Renten  vil  synke.  Huslejen  i 
Byerne,  der  for  mindst  den  halve  Lejes 
Vedkommende  er  Jordleje,  vil  fra  at  være 
en  Udgift  til  Jordejerne  (mest  udenlandske 
Prioritetshavere)  blive  en  Indtægt  for  Sam- 
fundets Fælleskasse.  For  Landbrugets  Ved- 
kommende vil  Grundværdiskatten  omdanne 
den  private  Prioritetsgæld  til  en  Statsprioritet, 
hvis  Rente  igen  vil  komme  det  arbejdende 
Landbrug  til  Gode.  Og  da  vil  man  ikke 
mere  støde  paa  saadanne  Urimeligheder,  som 
den,  at  naar  Staten  anlægger  en  Jernbane 
ind  over  Landet,  saa  høster  de  tilfældige 
Ejere  af  Jorden  ved  Stationerne  hele  Fordelen 
ved  Anlæget  i  Form  af  stigende  Værdi  paa 
deres  Jord. 


Uforstaaende  Modstandere  af  Jordreformen 
har  fremført  mod  den,  at  Grundværdiskatten 
lod  sig  vælte  over  paa  Brugerne.  Men  det 
lader  sig  selvfølgelig  ikke  gøre,  thi  Grund- 
ejerne tager  altid  saa  megen  Rente  af  Jor- 
den, de  kan  faa,  og  da  Jorden  jo  ikke  faar 
større  Værdi,  fordi  den  bliver  beskattet,  saa 
bliver  det  Grundejeren,  der  kommer  til  at 
betale  Skatten,  d.  v.  s.  han  kommer  nu  til 
at  aflevere  til  Staten,  den  Del  af  Lejen,  som 
ikke  er  Leje  af  Hus  eller  Forbedringer.  —  Det 
er  egentlig  den  samme  Indvending,  der  kom- 
mer frem,  naar  man  har  sagt,  at  man  aldrig 
fik    Landboerne    med   til  Jordreformen.     Thi 

Landboerne  er  jo  for  Størstedelen  ikke  Jord- 
ejere, men  kun  Jordbrugere.  De  maa  hvert 
Aar  aflevere  Førstegrøden  til  de  faktiske 
Jordejere  —  Prioritetshaverne.  Grundværdi- 
skatten  er  derfor  en  Afgift,  som  de  under 
ingen  Omstændigheder  selv  faar  Lov  til  at 
beholde. 

Jordreformen  giver  altsaa  enhver  sit:  Sam- 
fundet hvad  Samfundet  er,  nemlig  den  sam- 
fundsskabte Jordværdi,  og  den  giver  den 
enkelte  hvad  hans  er;  nemlig  det  fulde  Ud- 
bytte af  hans  Arbejde.  Jordreformen  er  den 
videnskabelige  Anarkisme,  praktisk  gennem- 
ført. Den  personlige  Frihed  er  bevaret  sam- 
tidig med  at  det  er  umuliggjort  den  ene  at 
udbytte  den  anden. 

Dette  er  Maalet,  og  Midlet  er  først  og 
fremmest  en  delt  Vurdering  af  alle  faste  Ejen- 
domme, saaledes  at  den  nøgne  Jords  Værdi, 
fremtræder  for  sig.  Dette  er  let  at  gennem- 
føre og  »foretages  i  det  daglige  Liv  praktisk 
ved  enhver  Ejendomsoverdragelse.  Dernæst 
behøves  en  Lov,  der  bestemmer  at  inden- 
for en  vis  Aarrække  skal  alle  nuværende 
Skatter  gradvis  ophæves  —  de  værste  først 
og  hele  Skatten,  ligeledes  gradvis,  lægges 
over  paa  den  nøgne  Jords  Værdi,  indtil  den 
ved  en  3  å  4  Procent  p.  A.  har  inddraget 
hele  Grundrenten.  Ved  at  omvurdere  Jorden, 
f.  Ex.  hvert  femte  Aar,  kan  man  dernæst 
sikre  sig  Værdistigningen,  og  ligeledes  kan 
de  Grunde  blive  sat  ned  i  Skat,  som  mulig- 
vis er  faldet  i  Værdi.  Skatten  vil  da  nøj- 
agtigt stige  og  falde  med  de  Værdier,  som 
Samfundet  tilfører  Jorden.  Den  vil  give 
enhver  sit,  og  derved  forædle  Sindene,  og 
højne  Moralen.  Den  private  Grundrentes  Af- 
skaffelse vil  gøre  Politiken  til  en  Videnskab 


—  den  Politik,  der  nu  faktisk  kun  er  en 
Kastebold  i  de  private  Grundrenteejeres 
Hænder.  Gennem  økonomisk  Frihed  gaar 
Vejen  til  aandelig  Frihed. 


Den  nærmeste  Tid  vil  sikkert  bringe  denne 
Sag  stærkt  i  Forgrunden.  I  Udlandet  vokser 
Bevægelsen  Dag  for  Dag.  Paa  Ny  Zeeland 
har  man,  saa  smaat,  begyndt  at  prøve  sig 
frem  med  Grundværdibeskatningen.  Og  den 
har  straks  vist  sin  gode  Virkning  i  dalende 
Jordpriser,  stigende  Arbejdsløn  og  aflagende 
Udvandring.  I  England  staar  Jordreformen 
paa  det  nuværende  Ministeriums  Program.  I 
Norge,  Sverrig  og  Tyskland  har  Bevægelsen 
slaaet  dybe  Rødder.  For  Danmarks  Ved- 
kommende faar  man  et  Begreb  om  Bevæ- 
gelsens Omfang,  naar  man  hører,  at  der 
alene  det  sidste  Aar  er  afholdt  op  mod  300 
Møder  og  Foredrag  om  denne  Sag. 

Muligheden  for  at  faa  Jordreformen  gen- 
nemført stiller  sig  saa  gunstigt  som  vel 
muligt:  Fagpolitikerne  af  alle  Farver  —  ere 
kørt  uhjælpelig  fast  i  Skatteuføret  —  baade 
her  og  andetsteds. 

Men  det  bedste  Varsel  for  Jordreformen 
er  dog,  at  den  er  i  nøjeste  Forbindelse  med 
selve  Udviklingen.  Vor  Nutidsbevægelse  er 
en  udpræget  Natur-  og  Frihedsbevægelse.  Vi 
ser  og  fornemmer  det  i  og  om  os.  Frilufts- 
sporten  er  paa  Mode.  Klædedragten  forenkles. 
Ernæringsspørgsmaalet  staar  paa  Dagsordenen. 
Opfinderne  af  naturlige  „Systemer"  gør  Lykke, 
Kunsten  og  Litteraturen  følger  med  Kort 
sagt,  Udviklingen  gaar  fra  det  kunstige  og 
sammensatte,  hen  mod  den  enkle  og  natur- 
lige —  mod  Friheden  —  mod  Fysiokratiet. 

STUDENTER 


Ret  stille  er  noget  Nyt  forsagt:  Studen- 
ter paa  Høstarbejde.  Efter  Gymnastik- 
direktør Rasmussens  Paafund  og  under  kraf- 
tig Medvirkning  af  Studenterforeningens  da- 
værende Leder,  Læge  E.  Bacher,  begyndte 
et  Udvalg  i  Fjor  at  sende  Studenter  ud  paa 
Landet:  de  skulde  hjælpe  med  ved  Ar- 
bejdet og  til  Gengjæld  have  Opholdet  frit. 
Nu  foreligger  en  lille  Bog  om  Sagen,  der 
har  sin  Interesse.  Nogle  har  fundet  det  hele 
højst  rørende:  blegnæbbede  Studenter,  der 
faar  røde  Kinder  under  Landets  friske  Sol 
—  Samfølelsen  mellem  By  og  Land  osv. 
Andre  har  trukket  paa  Skuldrene:  Usmage- 
lig Studenter -Vaudeville!  Bogen  giver  det 
Indtryk,  at  ingen  af  Parterne  har  Uret. 

Disse  Studenter  -  Høstarbejdere  virker  her 
som  en  ældre  og  finere  Klasse  af  køben- 
havnske Feriebørn.  De  fleste  Steder  har 
Studenten  nok  haft  den  Opgave  at  være  en 
mandlig  Frilufts •  Udgave  af  Begrebet:  ung 
Pige  i  Huset.  (Derfor  har  det  ogsaa  i  et 
enkelt  Tilfælde  gjort  et  pinligt  Indtryk,  at 
Studenterne  var  saa  „slemme  til  at  bandea). 
En  ønskede  en  Studentmagersvend  til  at 
„diskutere  Politik,  Literatur  osv.  til  lidt  Af- 
vexling".  En  anden  forlangte  en  Klint  „mu- 
sikalsk og  af  godt  Humør".  En  tredje  ud- 
vexlede  Tanker  med  sin  Sommergæst.  Alt 
dette  minder  temmelig  fjærnt  om  Høst- 
arbejde. Et  Stykke  Vej  fra  dettes  egentlige 
Begreb  er  det  jo  endnu,  naar  en  elskværdig 
Vært  ser  Hovedsagen  i,  at  Studenterne  skal 
„adle  Arbejdet  og  ved  deres  Lune  og  Vid 
ligesom  aabne  en  ny  Verden  for  Folkene". 
Uden  Omsvøb  sættes  da  ogsaa  i  et  af  de 
gengivne  Breve  en  Students  Arbejde  „næppe 
lig  Udgiften  til  Føde  osv.",  og  en  anden 
Brevskriver  erklærer  aabenhjertigt,  at  hans 
egentlige  Hensigt  er  „at  gøre  lidt  godt  mod 
Vedkommende".  Det  er  herefter  saa  logisk 
som  rigtigt,  naar  en  Tredje  foreslaar  Titlen 
forandret  til  „Studenter  paa  Sommerophold 
•eller  Høstferie". 

Nu  kan  det  tilsyneladende  være  ligegyl- 
digt, naar  blot  begge  Parter  har  moret  sig 
godt  ved  Forsøget.  Og  det  har  de.  Dette 
med  Studenternes  Banden  er  kun  en  enkelt 
Mislyd.  Ellers  er  der  bleven  diskuteret  Po- 
litik,  Literatur  osv.,   udvexlet  Tanker,   luftet 


blegnæbbede  Studenter  og  adlet  Arbejde  med 
Velbehag  saa  godt  som  over  hele  Linjen. 
Den  Rolle,  Musiken  og  det  gode  Humør  har 
spillet  —  især  ved  Fyraften  og  hvor  der 
var  unge,  helst  giftefærdige  Damer  i  Huset 
—  paavises  ikke  indgaaende.  Men  for  at 
det  ikke  skal  glemmes,  faar  vi  Beretningen 
om  en  Høstfest  siden  i  Studenterforeningen, 
hvorom  Bogen  oplyser,  at  der  blev  sunget 
herlige  svenske  Bondeviser,  Hr.  Maglekilde 
Petersen  fik  Gang  paa  Gang  Lattermusklerne 
hos  Publikum  i  livlig  Bevægelse,  og  en 
„Høstspøg"  opførtes:  „Denne  ganske  impro- 
viserede ,Komedie  i  en  Akt'  —  dej  foregik 
i  et  københavnsk  Pensionat,  hvis  Bestyrer- 
inde havde  gjort  sig  store  Forhaabninger  om 
at  se  sin  Datter  som  Ægteviv  for  den  i 
Pensionatet  værende  Student,  men  som,  efter 
at  denne,  forlovet  med  Gaardmandens  Dat- 
ter, vendte  hjem  fra  Høstferien,  lider  en  stor 
Skuffelse  —  gjorde  megen  Lykke  ..." 
Velbekomme! 

Nu  vil  man  maaske,  med  større  eller 
mindre  Velvilje,  sige:  Hostrupske  Toner! 
Men  det  er  ganske  forkert.  For  den  friske 
og  oprindelige  Ungdom  hos  Hostrup  faar  vi 
her  de  allermest  udvandede  Studenterløjer. 
Det  klinger  saa  sandt  ikke  efter  Klint,,  men 
kan  pæticer  minde  om  Fru  Heibergs  Abehatten. 

Dog  dertil  var  Ideen  meget  for  god.  Der 
er  nemlig  noget  sandt  og  sundt  i  Tanken 
om  at  lære  vore  Studenter  det  legemlige  Ar 
bejdes  Værdi.  Deres  Muskler  og  Lunger 
kan  have  saa  udmærket  af  det,  og  deres 
hele  Bevidsthedsliv  mindst  lige  saa  godt. 
Maaske  vil  det  ogsaa  være  nogen  Nytte  til, 
at  Landbefolkningen  gør  nærmere  Bekendt- 
skab med  disse  unge  Mennesker  inde  fra 
Hovedstaden.  Stor  Vægt  ligger  der  dog  ikke 
paa  denne  Side  af  Sagen.  Er  Studenterne 
friske  og  flinke,  vil  deres  Værter  næppe  føle 
dem  som  rette  Repræsentanter  for  det  Køben- 
havneri, de  lider  ilde.  Og  de  er  jo  heller 
ikke  Repræsentanter  for  det  —  ganske  afset 
fra,  at  Flertallet  af  dem  slet  ikke  er  Køben- 
havnere. 

Men  for  at  den  ene  Side  som  den  anden 
skal  have  nogen  Værdi,  maa  der  paa  en 
ganske  anden  Maade  end  hidtil  sættes  en 
Streg  under  Arbejdet.     Studenterne  skal  ikke 

synge  Sange,  politisere  og  diskutere.  De 
skal  gøre  Høstarbejde. 

Nu  kommer  imidlertid  hin  Mand  og  siger: 
de  kan  saamænd  ikke  gøre  Nytte  for  Føden, 
Men  dette  er  ganske  falsk.  Husk  nu  først 
paa  alle  dem,  der  kommer  ude  fra  Landet 
selv.  En  Del  af  dem  vender  maaske  i  Fe- 
rierne tilbage  til  den  hjemlige  Gaard;  der  er 
andre,  som  ikke  kan  eller  ikke  vil.  Saa  har 
vi  de  mange,  der  har  faaet  deres  Legemer 
uddannede  og  udviklede  ved  Roning  og  Fod- 
bold, ved  Marschture  og  Gymnastik.  Skulde 
de  ikke  snart  faa  lært  at  haandtere  en  Greb 
eller  en  Le,  muge  en  Stald  eller  køre  en 
Vogn  ?  Her  er  jo  dog  Tale  om  unge  Menne- 
sker paa  en  Snes  Aar  eller  der  omkring. 
Tilbage  bliver  naturligvis  en  Del,  der  ikke 
dur  meget.  Selv  de  vil  dog  med  lidt  god 
Vilje  kunne  anvendes  til  den  lettere  Gerning 
—  maaske  kan  de  ogsaa  læse  et  Par  Timer 
med  Børnene  —  eller  de  maa  overgaa  til  de 
almindelige  Feriebørn,  som  gode  Mennesker 
tager  sig  af. 

Nuvel  —  ingen  vil  jo  forlange  af  Vore 
Studenter  en  udlært  Høstarbejders  Dagsslid. 
Alligevel  er  de  mere  end  Føden  værd,  hvis 
de  selv  for  Alvor  vil.  (Saa  dyr  er  Føden 
jo  dog  heller  ikke  og  ikke  saa  billigt  Arbej- 
det.) Derfor  skulde  Forsøget  gøres  i  Alvor. 
Helst  saadan,  at  der  betaltes  noget  for  deres 
Arbejde,  om  ikke  andet  saa  Jærnbanebil- 
letten. 

Først  paa  denne  Maade  bliver  dette  Nye 
helt  sundt  og  nyttigt.  Her  skulde  nemlig 
nødig  skabes  nogen  yderligere  Pengeindsam- 
ling og  gode  Menneskers  Velvilje  og  Fattig- 
hjælp. Der  skulde  gøres  en  Gerning  for  at 
forøge  nogle  unge  Menneskers  Sikkerhed  og 
Selvbevidsthed.  Det  er  ikke  blot  de  spænd- 
stige Muskler  det  gælder  —  men  meget 
mere  de  ranke  Rygge. 

Vor  Studenterverden  lider  fra  ældgammel 
Tid  af  Fattigdom  og  Velgørenhed,  Største- 
parten af  vore  unge  Herrer  i  Aandernes  Rige 
maa  i  Realiteten  bukke  sig  tit  og  dybt  for 
at  faa  Lov  til  at  sulte  sig  igennem.  Sulten 
er  saa  sikkert  ikke  det  værste,  ikke  heller 
de  slidte  Albuer.  Men  den  uomgængelige 
Ydmyghed.  Tigge  sig  frem  gennem  Stipen- 
dier og  usselt  betalte  Timer,  gennem  Gratis- 
spisning  rundt  i  Familierne,    lidt  Hjælp   hist 


og  lidt  Almisse  her    —    det    er    de    mange 
danske  Studenters  Skæbne. 

De   føler    det  sikkert  langtfra  allesammen. 
Der  findes  rene  Sind   og  selvbevidste  Karak- 
terer, som  af  et  godt  Hjerte  tager,  hvad  der 
bydes  dem  i  en  god  Mening,  eller  lader  sig 
give,  hvad  de  føler  er  deres  Ret.    Men  hvor 
megen   stille  Bitterhed    og    underdanig  Fejg- 
hed     der  fødes  under  disse   Kaar,    det  ved 
saa  mange  af  os,  og  det  er  jo  ikke  vanske- 
ligt heller  at  begribe.     Nu  ja.     Saaledes  op- 
voxer  i  den  vigtigste  og  farligste  Udviklings- 
alder Landets  Ledere  og  Lærere,  dets  Dom- 
mere og  Videnskabsdyrkere.      Er  det  saa  at 
undres    over,    at    den    danske   Embedsstand 
til    Tider    har    vist    vege    Sind    og    slappe 
Viljer? 

Derfor  skylder  vi  saa  megen  Tak  for  det 
nye  og  storsindede  Forsøg,  som  Direktør 
Hagemann  har  gjort  med  sit  Studenterkol- 
legium, der  giver  rundhaandet  i  Æres-Laan. 
Hvem  der  kan,  betaler  det  siden  tilbage. 
Og  derfor  skal  vi  ikke  saa  gærne  have  en 
Studenter  -  Sommervelgørenhed :  den  har  vi 
snarest  for  meget  (omend  for  mager)  af  om 
Vinteren.  Men  kunde  der  skabes  raske  Stu- 
denter Lejlighed  til,  om  de  selv  vil,  ved  Høst- 
arbejde at  tjene  lidt  Penge  til  Hjælp:  saa 
bravo!  Der  er  intet  saa  sundt  og  sikkert 
som  det  selverhvervede.  Nogen  skadelig  Kon- 
kurrence til  vore  egne  for  faa  og  under- 
tiden vanskelige  Landarbejdere  bliver  de  saa- 
mænd aldrig.    Ikke  en  Gang  til  Polakkerne. 

„Genboerne"  er  et  meget  indtagende  Lyst- 
spil og  „Æventyr  paa  Fodrejsen"  er  det. 
De  hører  hjemme  nu  paa  Teatret.  De  Ho- 
strupske Studenter  kunde  drive  med  saa 
godt  Humør,  fordi  de  var  uskyldige  nok  til 
ikke  at  vide,  de  gjorde  det.  Uskyldigheds- 
tilstanden er  forbi:  nyere  Tider  har  for- 
længst opdaget,  at  Klints  magelige  Kultur- 
rolle  er  udspillet.  Men  han  vil  gøre  en  god 
Figur  i  Arbejdstøjet  —  om  end  ikke  netop 
strax  til  at  digte  om  eller  fotografere  yndigt 
som  her  i  Bogen. 

Den  moderne  danske  Student  vil  gøre 
mange  værdifulde  Erfaringer,  naar  han  i 
sin  Ferietid  prøver  det  suade,  sejge  Ar- 
bejde. Det  skulde  kun  ikke  være  en  Høst- 
Spøg  —  ingen  ny  Salgs  Abekat. 

Jensen. 

Haven  i  Juli. 

I  Begyndelsen  af  Juli  Calder  nogle  af  den 
private  Haveejers  store  Dage,  nemlig  Jord- 
bærtiden, hvor  han  i  allerbogstaveligste  For- 
stand høster  Frugten  af  Arbejde  og  Ud- 
gifter; han  kan  i  denne  Tid  glæde  sig  ved 
at  konstatere  Forskellen  mellem  sine  egne 
friske,  aromatiske  Bær  og  de  matte,  sammen- 
rystede Jordbær,  der  efter  en  omtumlet  Til- 
værelse som  letfordærvelig  Handelsvare  ender 
paa  Tallerkenen  hos  Folk,  det  ikke  er  be- 
skaaret  selv  at  holde  Have.  Mange  Steder  har 
de  tidligste  Jordbærblomster,  der  allerede  vare 
udviklede  i  Begyndelsen  af  Juni,  taget  Skade 
af  den  stærke  Nattefrost,  vi  da  havde,  og 
der  er  derfor  Sandsynlighed  for,  at  Høsten 
iaar  mange  Steder  bliver  baade  sparsom  og 
vist  ogsaa  ret  sildig.  I  Slutningen  af  Juli 
vil  det  være  en  passende  Tid  at  formere 
Jordbær;  det  foregaar,  som  almindelig  be- 
kendt, paa  den  Maade,  at  man  prikler  de 
unge,  rodfæstede  Planter,  der  have  dannet 
sig  paa  Udløberne  fra  de  gamle  Rækker, 
hen  paa  et  Bed  for  saa  senere,  f.  Eks.  det 
følgende  Foraar,  at  plante  dem  paa  Plads. 
Denne  Formering  bringer  naturligt  Spørgs- 
maalet  om  de  forskellige  Jordbærsorter  paa 
Bane.  Det  er  lidt  vanskeligt  at  give  Raad 
med  Hensyn  til  Valget  af  disse,  for  det  før- 
ste, fordi  det  delvis  er  en  Smagssag  og  en 
Skønssag,  og  for  det  andet,  fordi  de  for- 
skellige Sorter  paavirkes  saa  højst  forskelligt 
af  de  samme  ydre  Forhold,  d.  v.  s.  Jord- 
bund, Fugtighed  o.  s.  v.  Der  er  i  Tidernes 
Løb  bragt  en  fast  utrolig  Mængde  Sorter  i 
Handelen,  overdaadigt  rigtbærende,  storfrug- 
tede  eller  smukke,  men  hvad  egentlig  ren 
Jordbærsmag  og  Aroma  angaar,  staar  stadig. 
„Vicomtesse  Héricart  de  Thury"  højst,  sam- 
tidig med,  at  Sorten  maa  kaldes  god  i  alle 
andre  Retninger.  I  omtrent  i  et  halvt  Aar- 
hundrede  har  denne  Sort,  der  her  i  Landet 
almindeligvis  gaar  under  Navnet  „Vicom- 
tesse" (i  Udlandet  og  navnlig  i  Sortens 
Hjem,  Frankrig,  hvor  den  nyder  særlig  Yn- 
dest, kaldes  den  „Ricart"),  holdt  sig  højst  i 
Gunst  hos  Folk,  for  hvem  Bærrets  Kvalitet 
er  Hovedsagen.  Hvis  man  anskaffer  sig  unge 
Planter  af  den,  maa  man,  saa  vidt  gørligt, 
sikre    sig,    at   de  ere   „sortsrene*,  d.   v.    s. 


ægte.  Det  er  kun  en  meget  ringe  Part  af 
de  Bær,  der  forhandles,  der  ere  „Vicom- 
tesse", idet  andre  Sorter  og  da  navnlig 
„Abondance"  give  et  ganske  anderledes 
kvantitativt  Udbytte.  Dersom  man  altsaa 
ønsker  at  have  to  Sorter  i  sin  Have,  et  tint 
Bær  og  et  rigtbærende,  gør  man  bedst  i  at 
vælge  de  to  nævnte.  Den  sidste  Sort,  der 
er  den,  der  almindeligst  sælges  navnlig  i 
København,  tilfredsstiller  dog  ikke,  hvem  der 
rigtigt  har  faaet  Smag  paa  andre  Bær,  og 
kan  egentlig  kun  spises  med  rigeligt  Sukker, 
men  Sorten  er,  som  tidligere  anført,  ganske 
utroligt  rigtbærende,  og  det  har  vist  sig,  at 
den  ved  god  Kultur,  d.  v.  s.  med'  rigelig 
Næring  og  Fugtighed,  kan  forbedres  betyde- 
ligt. Hvem  der  har  Plads  og  Lejlighed,  kan 
endvidere  dyrke  et  Par  andre  Sorter,  en 
særlig  tidlig  Sort  og  en  af  de  saakaldte  re- 
monterende Sorter,  og  derved  udstrække 
Jordbærsæsonen  ikke  saa  lidt.  Som  et  godt 
tidligt  Bær  kan  nævnes  „Laxtons  Noble"  og 
som  det  bedste  remonterende  „Saint- Antoine 
de  Padue",  der,  naar  ellers  Vejret  er  nogen- 
lunde tørt  og  solrigt,  giver  gode  Bær,  lige 
til  Frosten  kommer. 

Paa  denne  Tid  af  Aaret  viser  der  sig  hyp- 
pigt, særlig  under  lidt  fugtige  Forhold,  Syg- 
dom paa  Kartoflerne.  Lige  siden  1843  har 
denne  Sygdom  raset  overalt  i  Europa,  hvor 
der  drives  Kartoffelavl.  Det  er  et  Svampe- 
angreb, der  almindeligvis  begynder  paa  Bla- 
dene; for  at  hindre  Sygdommen  i  ogsaa  at 
angribe  Knoldene  foretager  man  saa  den  saa- 
kaldte Sikkerhedshypning.  Det  vil  sige,  man 
hypper  Jorden  særlig  højt  op  ad  Planten. 
Det  har  nemlig  vist  sig  ved  Forsøg,  at 
Svampen  vanskeligt  trænger  ned  til  Kar- 
toflerne, naar  disse  ere  dækkede  af  et  tykt 
Jordlag. 

Haven  kræver  ud  over  Renholdelse  og 
mulig  Vanding  ikke  særligt  meget  Arbejde  i 
denne  Maaned.  Man  bør  klippe  sine  Hække, 
og  hvis  man  finder  f.  Eks.  Roserne  angrebne 
af  Meldug,  et  let  kendelig  Svampeangreb, 
bør  man  bestrø  dem  med  fint,  pulveriseret 
Svovl.  Larver,  der  tit  sidder  i  Rosernes 
sammenrullede  Blade,  maa  man  se  at  fjerne. 
Græsset  skal  slaas,  efter  som  det  gror  til, 
og    Blomsterløg,    der    ikke    skal    blive    paa 


^Hus  og  Haoe^ 


samme  Sted  til  næste  Aar,  maa  nu  opgraves 
og  lægges  et  Sted,  hvor  de  tørrer  jævnt  og 
godt  for  at  kunne  modnes.  Man  kan,  hvis 
man  har  tomme  Stykker  i  sin  Køkkenhave, 
endnu  faa  en  Høst  af  Radiser,  Salat,  Spinat 
og  andre  hurtige  Kulturer. 

Handelsgartner  G.  N.  Brandt. 

Hønsegaarden. 

Da  Juli  Maaned  ikke  bringer  særligt  nyt 
Arbejde,  der  skal  udføres  i  Hønsegaarden, 
men  væsentlig  en  Gentagelse  af  det,  som 
fandtes  anført  for  forrige  Maaned,  vil  der 
være  Anledning  til,  naar  Tid  og  Lejlighed 
gives,  da  Rugningen  nu  er  overstaaet,  at 
give  det  til  Rugning  anvendte  Materiale, 
Kurve,  Kasser  o.  1.,  en  grundig  Rensning. 
Alt  Træværket  burde  rettest  i  Krogene  vaskes 
med  Sæbelud,  og  derefter  tages  fat  paa 
Hvidtningen,  for  at  alt  Rugematerialet  kan 
være  i  Orden  til  næste  Rugesæson,  ikke  alene 
rent,  men  ogsaa  fuldstændig  renset  for  Utøj. 

Indtræffer  der  en  tør  Periode,  vil  der  blive 
fortrinlig  Anledning  til  at  bjerge  et  større 
Kvantum  tørt  Vejstøv,  som  anbringes  paa 
et  absolut  tørt  Sted.  Denne  Forsyning  af 
Landevejsstøv  er  det  Meningen  at  anvende 
i  Løbet  af  Vinteren,  dels  til  at  anbringe  i 
Læskuret  navnlig  til  Askebad,  og  dels  som 
Strøelse  i  Soverummet.  Tiden  er  ligeledes 
inde  for  Forsyningen  af  Brændenælder,  der 
efter  Slaaningen  vejres  i  Skyggen  for  senere 
at  anbringes  paa  et  tørt  Loft.  I  Løbet  af 
Vinteren  anvendes  dette  Foder,  der  praktisk 
talt  intet  koster  uden  Ulejligheden  med  at 
bjerge  det,  i  hakket  Tilstand  som  en  værdi- 
fuld Tilsætning  til  Blødfoderet.  Luzernen  og 
Kløveren  afgiver  ligeledes,  behandlet  paa  lig- 
nende Vis,  et  fortrinligt,  vegetabilsk  Foder  i 
Vintertiden,  der  efter  gradvis  Forsøg  kan 
naa  op  til  at  udgøre  indtil  en  Tredjedel  af 
den  samlede  Blød  fodermasse,  mer  eller  min- 
dre, alt  efter  som  Hønsene  ere  vel  fede  eller 
det  modsatte;  man  staar  saaledes  paa  en 
Maade  overfor  et  Reguleringsfoder,  der  burde 
anvendes  i  ethvert  økonomisk  Fjerkræhold. 

I  denne  og  næste  Maaned  er  der  særlig 
Anledning  til  at  være  paa  Post  overfor  den 
saakaldte  røde  Midde,  der  navnlig  i  den 
varme  Tid  formerer  sig  stærkt.  I  mindre 
propre  holdte  Hønsehuse  kan  denne  Midde 
træffes  i  store  Mængder,  navnlig  i  Falserne, 
der  holde  Siddestængerne.  Om  Natten  ere 
disse  Midder  til  stor  Plage  for  Hønsene,  det 


gælder  derfor  om  at  træffe  sine  Forholds- 
regler i  Tide  og  ved  en  grundig  Overhæld- 
ning med  Petroleum  eller  Indgnidning  med 
Karbolinium  at  gøre  det  af  med  disse  højst 
ubehagelige  Gæster. 

En  anden  Plage  for  Hønsene  i  den  varme 
Tid  er  den  almindelige  Hønseloppe,  der  særlig 
holder  til  i  Bunden  af  Rederne,  navnlig  naar 
disse  er  snavsede,  og  Redehalmen  sjældent 
fornyes.  Ogsaa  her  er  en  Overhældning  med 
Petroleum  et  godt  Middel.  Insektpulveret 
kan  som  Regel  ikke  gøre  det  af  med  disse 
Skadedyr.  Karbolinium  og  Kamfer  vil  være 
for  stærkt  og  let  have  til  Følge,  at  Æggene 
vil  faa  Afsmag;  derimod  kan  det  anbefales 
at  komme  Tobaksstøv  i  Rederne  nogle  Gange 
i  Løbet  af  Sommeren. 

Skal  man  have  noget  ud  af  sit  Fjerkræ- 
hold,  maa  og  bør  man  til  Stadighed  have 
sin  Opmærksomhed  henvendt  paa  Utøjet  saa 
vel  i  Hus  som  paa  Hønsene  og  Kyllingerne, 
og  da  navnlig  i  de  varme  Sommermaaneder. 

W.  A.  Kock,  Konsulent. 

Om  Vask  af  Sommerkjoler.         (Suttet) 

Vask  af  hvidt  uldne  Kjoler. 

Hvide  Uldstoffer  behandles  ganske  ens  i 
Vask,  hvad  enten  det  kaldes  Flonel,  Serge, 
Cheviot,  Uldmousselin  eller  andet,  og  for- 
udsat at  det  er  heluldent  holder  det  sig  altid 
smukt,  naar  det  er  vasket. 

Det  væsentlige  ved  Vask  af  Uldstoffer  be- 
staar  i,  at  de  forskellige  Hold  Vand,  hvori 
Tøjet  behandles,  har  den  samme  Varmegrad. 
Sædvanligvis  benyttes  Vand  paa  25  a  28 
Grader  Reamur.  Men  hvis  Vandet  er  lidt 
koldere,  gør  det  ingen  Fortræd,  naar  blot  de 
forskellige  Hold  Vand  har  ens  Temperatur. 

En  anden  Regel  er,  at  Uldtøj  aldrig  som 
Linnedstoffer  maa  koges.  Af  den  Grund  er 
det  upraktisk  at  gaa  med  en  hvid  ulden 
Kjole  saa  længe,  at  den  bliver  altfor  snavset, 
da  det  derved  bliver  vanskeligt  at  faa  den 
ren  i  det  lunkne  Vand. 

„Salmiaksæbe"  skrabes  fint  og  smeltes 
fuldstændigt  i  kogende  Vand.  Man  lader 
denne  Opløsning  staa,  indtil  den  er  kold  og 
og  danner  en  geléagtig  Masse.  Heraf  piskes 
saa  meget  i  en  Balle  lunkent  Vand  (26  a 
28  Grader),  som  man  antager  vil  være  nok 
til  Kjolen.  I  dette  Vand  lægges  den  i  12 
Timer.  Næste  Dag  tillaves  2  Baller  Vand 
paa    26 — 28    Grader,    og    heri    piskes    saa 

DISKONTOBANK 

AKTIESELSKAB 

Aktiekapital  Kr.  16.000.000 
Reserver  Kr.  2.560.000 


HOVEDSÆDE:  Amagertorv  24.  —  10-4.   Telf.  6900. 
NØRREBRO  AFD.:  Nørrebrogade  26.  —  9-3  og  6V*-8.  Telf.  4951. 
ØSTRE  AFD.:  Bredgade  77.  —  9-2  og  5-7.   Telf.  H  583. 
HELLERUP  AFD.:  Strandvej  96.  —  10-2  og  6-7.  Telf.  Heil.  119. 


Foretager  alle  Køber  og  sælger 

Bankforretninger.  Obligationer  og  Aktier. 


Modtager  Indlaan  og  Indskud  paa  Folio  og  Bankbog. 

3  Mdrs.  Indlaan  =  5  pCt. 
Rente  paa  Bankbog  =  3*la  pCt  +  Bonus. 


Boxer  udlejes  i  Hovedsædet  og  Hellerup  Afdeling: 
15—25—40  Kr.  aarlig. 


Værdipapirer  og  Værdigenstande  opbevares  mod  1/2  °/oo 

aarlig  Afgift. 


Rejse-Akkreditiver  udstedes.   Fremmed  Mønt  købes  og  sælges. 

TURISTFORENINGENS  REJSEHAANDBOG 

DANMARK 

TREDJE   OMARBEJDEDE   UDGAVE 
Med  30  Kort.    Indb.  4  Kr.   50  Øre. 


Særskilt  faas 


SJÆLLAND 

med  omliggende  Øer  og 

BORNHOLM 

Med  13  Kort. 
Indb.  1  Kr.  50  Øre. 


FYN 

og 

JYLLAND 

Med  18  Kort. 
Indb.  2  Kr.  50  Øre. 


Faas  i  alle  Boglader. 

Det  gjensidige  Forsikringsselskab 

„DAN.UA  i(  \" 

Hovedkontor:  Selskabets  Ejendom, 
V.  Boulevard  34,  Filialkontor:  Amagertorv  3. 

Desuden  har  Braiiriforsikriugsufdelingen 
Agenturer  over  hele  Lan  let  -g  Livsforsiki  ings- 
afdelingen  hat*  General  Agentur  i  Aarhus: 
Prip,  Clemensborg,  og  i  Odense:  Schreiner. 
Kongensgade  31. 

Brandfos         Llvsfors. 


Forsikringssum 
Formue.  ..... 


i.  .»()    Mil. 
c.    10 


^Hck&milien  har  Øtøde 
af  en  agle 

Grammophon 

med  Sange  af 

—  Herold  —  Cornelius  -  Nissen  — 

Simonsen  f  og  mange  andre. 

Musikstvkker  af  den  kgl.  Livgardes  og 
Husar  Regim.  Orkestre. 

Ægte  Grammophon  Apparater  lige- 

fra  Kr.  30.00 

Ægte  Grammophon  Plader  Kr.  2,30  og  Kr.  5 

Nye  Zonophon  Plader,  euestaa 
ende  rene  og  kraftige,  enkelt  bespillede  Kr. 
1,00  og  Kr.  2,00,  dobbelt  bespillede,  2  Melo- 
dier paa  en  Plade,  Kr.  1,50  og  Kr.  3,00. 

Skandinavisk  Grammophon  Aktieselskab 

Frederiksberggade  27,  i-Sii.  København. 


J.  Sonne :  Syge  ved  Helenes  Grav  St.  Hans  Nat. 


HELENE-KILDE  OG  HELENES  GRAV 

Af  Hans  Olrik. 


Da  Adam  af  Bremen  i  Kong  Sven 
Estridsøns  Dage  gæstede  Danmark, 
forekom  Nordsjælland  ham  at  være  et 
næsten  ugennemtrængeligt  Skovede. 
Dette  Indtryk  har  han  faaet  ved  at  lære 
Strækningen  langs  Øresund  at  kende. 
Her  har  været  tætte,  sammenhængende 
Skove,  og  forst  sent  ryddedes  Træerne 
hist  og  her  for  at  give  Plads  til  Smaa- 
byer.  Fra  Hulerød  og  Horserød  oppe  i 
Helsingørs-Egnen  og  ned  til  øverød  og 
Søllerød  hen  imod  København  er  der  en 
Vrimmel  af  Byer,  der  ender  paa  -rød  og 
bekræfter  den  gamle  Beretning  om  de 
store  Skovstrækninger,  der  voldte,  at 
Landet  endnu  i  Middelalderens  Begyn- 
delse var  næsten  ubebygget.  Men  læn- 
gere vest  paa  har  Nordsjælland  endog 
meget  tidlig  været  befolket  og  opdyrket. 
Og  det  gælder  ikke  mindst  Tisvildeegnen, 
hvor  Sandflugten  først  langt  senere  lagde 


store  Strækninger  .af  Kulturland  øde.  I 
Egnen  mellem  Helsinge  og  Tisvilde  er 
der  optalt  saa  stort  et  Tal  af  Oldtids- 
grave som  næppe  noget  andet  Sted  i 
Landet.  Her  er  der  heller  ingen  Lands- 
byer paa  -rød,  der  vidner  om  sen  Ryd- 
ning af  Skovene,  men  store  Landsbyer, 
der  ender  paa  -um  (Maarum,  egl.  Maar- 
hjem),  -inge,  -løse  og  -by  og  dermed 
har  Navne,  der  fører  os  tilbage  til  den 
graa  Oldtid.  For  mere  end  3000  Aar 
siden  har  Bebyggelsen  gjort  lyst  og  ven- 
ligt imellem  denne  Egns  Skove. 

Det  mærkeligste  Oldtidsminde,  som 
Stedsnavnene  giver  os,  er  dog  Tisvilde 
og  Tibirke,  der  vidner  om  Dyrkelsen  af 
Guden  Ti  eller  Tyr,  paa  lignende  Maade 
som  Tisbæk,  Tislund  og  Tisved  (nu 
Tiset)  andensteds  i  Danmark.  Den  mær- 
kelige Kilde  i  Klinten  ud  mod  Kattegat 
har  været  Guden  helliget  (Tis  Væld),  og 

Helene-Kilde  og  Helenes  Grao 


ikke  langt  derfra  var  Tis  Birkelund  (Ti- 
birke). 

Det  er  en  underlig  krank  Skæbne, 
Guden  Tyr  har  haft.  Fra  vor  Børne- 
lærdom kender  vi  ham  som  en  meget 
underordnet  Gud,  der  oven  i  Købet  maa 
sætte  sin  højre  Arm  til  i  Fenrisulvens 
Gab,  som  Bod  for  Asernes  Troløshed 
overfor  Udyret.  Men  der  har  været  den 
Tid,  hvor  han  indtog  Førstepladsen  blandt 
Guderne.  Nordboernes  Ti,  Germanernes 
Tiu  eller  Ziu,  er  nemlig  sproglig  beslæg- 
tet med  de  gamle  Inders  Diåus,  Helle- 
nernes Zeus  og  Romernes  Ju-piter  (pater 
=  Fader),  den  straalende  Himmelgud. 
Og  vel  gjorde  de  germanske  Folk  ham 
i  Kraft  af  deres  hele  krigerske  Tankesæt 
tidlig  til  Krigsgud;  men  endnu  beholdt 
han  længe  sin  Forrang.  Hos  Goterne 
var  han  den  øverste  Guddom,  og  man 
bragte  ham  Menneskeofre.  Schwaberne 
kaldtes  ligefrem  Tiu-Tilbederne.  Sværdet 
var  hans  Symbol,  og  de  germanske 
Sværddanse  opførtes  til  hans  Ære.  Og 
Prokopios  vidner  i  6.  Aarhundred,  at 
Nordboerne  dyrkede  ham  som  øverste 
Gud  og  ofrede  Mennesker  til  hans  Ære. 
Saa  har  der  altsaa  været  den  Tid,  hvor 
den  hellige  Kilde  i  Strandklinten  var  et 
højt  anset  Kultussted,  og  i  Tis  Birkelund 
har  mange  Mennesker  maattet  bløde,  el- 
ler de  er  bleven  hængte  som  Offer  til 
Guden. 

4 — 5  Aarhundreder  efter  den  Tid,  da 
Prokopios  skrev  om  Germanerne,  blev 
Kristendommen  raadende  i  Danmark,  og 
den  blodige  Gru  i  Tibirkes  Offerlund 
hørte  op  for  stedse.  Men  rundt  omkring, 
hvor  Kristendommen  trængte  frem,  ved- 
blev Folket  dog  at  vise  Ærefrygt  for 
Hedendommens  hellige  Steder  og  slap 
ikke  i  Aarhundreder  sin  Overtro.  Det 
fejler  da  heller  ikke,  at  mangt  et  kristnet 
Menneske  har  sneget  sig  til  Tis  gamle 
Væld  og  har  ofret  et  Smykke,    en  Pen- 


ning eller  hvad  han  nu  havde  til  den 
hellige  Kilde.  Saaledes  holdt  den  gamle 
hedenske  Helligdom  sig  gennem  Aarhun- 
dreder. Indtil  det  umærkelig  skete,  at 
den  forvandledes  til  en  kristen  Helligdom: 
Tis  Væld  blev  til  Helenes  Kilde.  Og  en 
Stenalders  eller  Broncealders  Gravhøj  der 
i  Nærheden  blev  til  Helenes  Grav. 

Den  Helene,  der  her  er  opkaldt,  er  en 
historisk  Person,  men  mærkeligt  nok  ikke 
i  mindste  Maade  dansk,  derimod  svensk. 
Helene  levede  i  Vestergøtland  i  1ste 
Halvdel  af  12.  Aarhundred,  paa  en  Tid, 
da  Kristendommen  endnu  var  lidet  be- 
fæstet i  Sverige.  Som  Enke  skal  hun 
have  været  ivrig  for  Opførelsen  af  en 
Kirke  i  Skofde  —  hun  kaldes  derfor  og- 
saa  som  Helgeninde  „Helene  fra  Skof- 
de" — ,  men  en  Søndag,  da  hun  var 
paa  Vej  til  Gothene  Kirke,  blev  hun 
slaaet  ihjel  af  sine  egne  Folk,  og  tæt  ved 
hendes  Grav  i  Gothene  Kirke  fremsprang 
en  hellig  Kilde,  hvortil  der  valfartedes. 
Til  Forklaring  af  hendes  Martyrdød  for- 
taltes det,  at  hun  mistænktes  for  at  have 
Del  i  Drabet  paa  sin  Svigersøn,  som  var 
ond  mod  hendes  Datter.  Maaske  var 
hun  en  ublid  Frue;  men  det  var  i  alt 
Fald  paa  Kirkevej,  at  hun  var  bleven 
dræbt,  og  dermed  var  hun  Martyr.  Fol- 
ket kaarede  hende  til  Helgen,  og  Paven 
stadfæstede  det  (1164). 

Det  er  denne  svenske  Helgeninde  som 
paa  gaadefuld  Maade  er  bleven  omplan- 
tet til  Tisvilde.  Folkesagnet  har  grebet 
og  anvendt  forskellige  vel  kendte  Sagn- 
motiver, hvoraf  det  vigtigste  er  Stenenr 
der  bærer  den  forfulgte  Kvinde  over  Ha- 
vet, og  Kilden,  som  fremvælder  dér,  hvor 
den  lander.  Men  for  øvrigt  antager  Sag- 
net vidt  forskellige  Former.  Nogle  har 
fortalt,  at  Helene  var  en  ung  Pige,  hvem 
hendes  Fader  vilde  tvinge  til  Giftermaal 
med  en  forhadt  Mand;  hun  kastede  sig 
da  i  Havet,  men  en  Sten  hævede  sig  fra 

Bunden  og  bar  hende  til  Tisvilde  Strand. 
Hvor  hun  gik  i  Land,  fremsprang  Kilden, 
og  hun  levede  længe  dér  paa  Stedet, 
godgørende  og  from.  Mere  Hævd  fik 
dog  en  anden  Form  for  Sagnet:  Den 
fromme  Helene  forfølges  og  kastes  i  Ha- 
vet; en  stor  Sten  bærer  da  hendes  af- 
sjælede Legeme  til  Tisvilde,  hvor  man 
finder  Liget  og  bærer  det  hen  imod  Ti- 
birke  Kirke  for  at  jorde  det.  Klinten 
spaltedes, 


-J 


hvor  Liget 
skulde  føres 
op  —  der  er 
paa  Stedet  en 
skarpt  skaa- 
ren  Strand- 
kløft  — ,   og 

det  første 
Sted,  man 
satte  Baaren, 
fremsprang 
Helenes  Kil- 
de. Nu  gik 
Vejen  hen  ad 
Kirken  til ; 
men  da  Bæ- 
rerne      talte 

uhøviske 
Ord,  sank 
Liget  dybt  i 
Mulde.  Det 
var  „Helenes 
Grav".  Nede  ved  Stranden  ligger  en 
stor  Sten,  synlig  ved  Lavvande;  det  er 
den,  paa  hvilken  Helle-Lene  (o:  den  hel- 
lige Helene)  er  sejlet  over  Kattegat,  og 
endnu  ser  man  paa  den  Aftryk  af  Hel- 
genindens Hænder,  Fødder  og  Hoved- 
haar.  Og  Gravhøjen  angiver  Stedet, 
hvor  Liget  sank  i  Jorden. 

En  mærkelig  Lighed  er  der  mellem 
dette  Folkesagn  og  Sagnet  fra  Arildsleje 
ved  Kullen.  Helene  (Ellen)  er  her  Mo- 
deren,   Arild    er   hendes   Søn    af  første 

Helenes  Grav.  Efter  en  Tegning  af  Lundbye  1843. 


Ægteskab.  Hun  gifter  sig  med  David, 
der  hader  Arild  og  lader  ham  gaa  til 
Bunds  med  et  Skib,  som  der  sættes  Ild 
paa.  En  stor  Sten  hæver  sig  og  fører 
Arilds  Lig  ind  til  Stranden,  hvor  Mo- 
deren finder  det  og  bygger  et  Kapel  til 
„Sankt  Arilds"  Minde.  Og  dér  findes 
ogsaa  et  Væld,  der  bærer  hans  Navn. 
Denne  Strandkilde  tæt  ved  Bølgerne  har 
her  som  dér  været  afgørende  for  Sagn- 

dannelsen. 

Ved      Havet 
nedenfor 
Klipperne 
ved  Rø   paa 
Bornholm  er 
der  ogsaa  en 

Vandsam- 
ling, der  fra 
gammel  Tid 
er  betegnet 
som  „Hellig- 
dommen". 

Hvorledes 
er  det  nu  gaa- 
et  til,  at  den 
svenske  He- 
lene af  Folke- 
sagnet er 
stedfæstet 
til  Tisvilde 
Klint? 

Nutildags 


er  det  sket,  at  Linnæa  bortalis  og  for- 
skellige Pyrø/ø-Arter  ligesom  ogsaa  et 
Par  Træbukke-Arter  og  andre  Insekter, 
der  ellers  hører  hjemme  i  Sverige,  har 
bredt  sig  i  Tisvilde  Hegn.  Men  her  har 
man  dog  den  Forklaring,  at  Frem- 
komsten af  den  tætte  Naaleskov  til- 
vejebragte saadanne  Livsbetingelser  for 
den  skandinaviske  Halvøs  Naaleskovs- 
planter  og  -insekter,  saa  de  kunde  trives 
her.  Ulige  vanskeligere  er  det  at  forklare 
en  svensk  Helgenindes  Omplantning. 

Men  Gaaden  maa  løses. 

Det  ligger  nær  først  at  minde  om  den 
Indflydelse,  som  Klostrene  har  haft  i  denne 
Egn;  thi  Munkene  fremmede  Helgen- 
paakaldelsen  overalt,  hvor  de  kom.  Fra 
gammel  Tid  er  da  ogsaa  netop  Kloster- 
bredrenes  Færden  taget  som  Forklaring. 
I  Nærheden  laa  Asserbo,  som  en  kort 
Tid  var  Kartojserkloster,  dernæst  Lade- 
gaard for  Cistercienserne  i  Sorø.  En 
Overlevering  vil  da  ogsaa  vide,  at  Munke, 
som  kom  dertil  fra  Sverige,  havde  for- 
anstaltet et  fromt  Bedrag  og  derved  ind- 
ført Paakaldelsen  af  Hel  le- Lene,  og  hvor- 
dan det  saa  gik  til,  vidste  man  at  hen- 
føre Begivenheden  til  et  bestemt  Aar 
(1251).  For  de  rationalistiske  Tider  var 
denne  Forklaring  god  nok,  og  Suhm  ind- 
førte den  da  ogsaa  mellem  de  historiske 
Kendsgerninger.  Men  med  fuld  Føje 
vrager  vor  Tid  denne  Mistanke  om  et 
haandgribeligt  og  plumpt  Bedrag.  Ikke 
des  mindre  kan  det  vel  være  Munke, 
der  har  befordret  Paakaldelsen  af  den 
svenske  Helgeninde.  Og  her  maa  da 
det  især  fremhæves,  at  ikke  blot  hele 
Tisvilde,  men  ogsaa  Nabobyerne  Holløse 
og  Vejby  tilligemed  saa  meget  andet 
Jordegods  i  disse  Egne  kom  under  Es- 
rom Kloster  og  stadig  gæstedes  af  Ci- 
stercienserne i  deres  hvidgraa  Kutter. 

Dernæst  maa  der  mindes  om,  at  disse 
Egne  havde  udstrakt  Forbindelse  med 
Skaane  og  Halland,  der  atter  modtog 
Paavirkning  fra  Sverige.  Vejby  og  Valby 
Kirker  (foruden  et  Par  af  de  fjernere 
Landsbykirker)  er  helt  eller  delvis  byg- 
gede af  skaanske  Sandsten,  og  baade 
Esrom  og  Æbelholt  Klostre  havde  Gods 
i  Skaane  og  Halland.  Og  hvor  tidlig 
den  svenske  Helene  var  æret  paa  skaansk 
Grund,  ser  man  deraf,  at  da  Absalon  i 
1191  indviede  Gumløse  Kirke,  nedlag- 
des der  ikke  blot  Helgenlevninger  af 
den    berømte    Helene,    Kejser    Constan- 


tins  Moder,  men  ogsaa  af  Helene  fra 
Skofde. 

Hermed  er  dog  endnu  kun  givet  Støtte- 
punkter for  Muligheden  af  Folkesagnets 
Opstaaen.  Det  er  antydet,  hvorfra  man 
overhovedet  havde  Kundskab  om  den 
svenske  Helgeninde,  men  selve  Omplant- 
ningen er  ikke  forklaret.  For  at  naa  til 
Forstaaelse  af  selve  denne  paafaldende 
Kendsgerning  maa  vi  ty  til  et  rent  sprog- 
ligt Forhold  og  forudsætte  en  sproglig 
Misforstaaelse.  Naar  Ords  oprindelige 
Betydning  glemmes,  bliver  der  altid  et 
Spillerum  for  urigtige  Tydninger  eller 
Omdannelser.  Der  er  som  bekendt  en 
lille  Gade  i  København,  der  hedder  Skou- 
bogade.  Den  hed  oprindelig  Skoboderne, 
men  Navnet  forvanskedes,  og  dernæst 
brød  man  sin  Hjerne  med,  hvad  det  var 
for  en  Skoubo,  der  var  opkaldt.  Noget 
lignende  er  sket  med  Helle-Lenes  Kilde. 
Som  flere  andre  hellige  Kilder  er  Tis 
gamle  Væld  bleven  betegnet  svm  Helle- 
Kilde.  Folk  glemte,  at  dette  Navn  blot 
betegnede  „Hellig-Kilden1*,  og  opfattede 
det  som  sammensat  med  Kvindenavnet 
Helle.  Men  denne  Helle  kendte  ingen. 
Alle  kendte  derimod  Helle-Lene.  Og  fra 
Helle  til  Helle-Lene  var  der  ikke  langt. 
Saa  opstod  da  Sagnet.  Strandkilden  var 
helliget  den  svenske  Helgeninde,  og  en 
Oldtidsgrav  tæt  derved  blev  til  „Helenes 
Grav". 

Saa  tog  Valfarterne  deres  Begyndelse. 
Om  vi  end  først  fra  nyere  Tid  har  Be- 
retning om  det  ejendommelige  Kildeliv, 
som  udfoldede  sig,  saa  tør  vi  dog  med 
Sikkerhed  sige,  at  det  allerede  har  ud- 
viklet sig  i  Middelalderen,  hvor  det  efter 
sin  Art  hører  hjemme.  Kun  de  rige  Ga- 
ver, som  Kildegæsterne  nedlagde  i  Blok- 
ken, gør  os  det  forklarligt,  at  den  lille 
Tibirke  Kirke  Gang  paa  Gang  udvidedes 
og  fik  sit  uforholdsmæssig  store  Kor  og 
sin  kostbare  udskaaren  Altertavle   (nu  i 

J.  Sonne:  Kildemarked  i  Tisvilde  St.  Hans  Dag. 


Nationalmusæet),  og  at  Vejby  Kirke  mod- 
tog de  Forlængelser,  der  gør  den  til  en 
af  de  anseligste  af  vore  Landsbykirker, 
og  opførtes  af  de  dyre  skaanske  Sand- 
sten. Det  er  nemlig  sikkert,  at  den  rige 
Kildeskat  fra  gammel  Tid  kom  de  nær- 
meste Kirker  til  gode.  Allerede  i  Middel- 
alderen kan  Tusinde  Mennesker  aarlig 
have  gæstet  Kilden  St.  Hans  Aften  eller 
selve  Helle-Lenes  Dag,  31.  Juli.  Allerede 
da  har  der  udviklet  sig  bestemte  Skikke, 
som  at  man  skulde  kaste  en  Slat  Kilde- 
vand bagover  sit  Hoved,  før  man  drak 
af  Kruset,  og  at  den  syge  skulde  til- 
bringe Natten  ved  „Graven".  Kors  og 
Krykker  ved  Kilden  og  Graven  har  vid- 
net om  syges  Taknemmelighed  for  un- 
derfuld Helbredelse,  og  ved  Graven  har 
der  været  rejst  et  større  Trækrucifiks 
som  det  paa  Hellig  Anders'  „ Hvilehøj u 
ved  Slagelse. 

Reformationen  holdt  sit  Indtog  i  Dan- 
mark og  afskaffede  al  Helgenpaakaldelse; 


men  Valfarterne  til  Helenes  Kilde  og  Grav 
tog  ikke  af,  og  der  holdtes  hele  Kilde- 
markeder. Hvad  sagde  da  Præstestanden 
til  hele  dette  Liv,  der  smagte  af  Katoli- 
cisme? Ja,  det  kunde  ganske  vist  ske, 
at  Landemoderne  (saaledes  1617  og  1639) 
udtalte  sig  skarpt  mod  den  gamle  Over- 
tro, og  ved  samme  Tid  anklagedes  en 
Mand  for  at  have  sat  en  papistisk  Ind- 
skrift paa  et  Kors  ved  Helenes  Grav. 
Men  konsekvente  var  de  lutherske  Præ- 
ster dog  ikke.  Ved  samme  Tid  sad  Hr. 
Erich  Hansen  som  Sognepræst  for  de 
nærliggende  Sogne  Maarum  og  Græsted. 
Han  udgav  i  1650  et  lille  Skrift,  Fon- 
tinalia  sacra,  der  vel  hævder,  at  man  skal 
give  Gud  Æren  for  Vandets  underfulde 
Kraft,  men  tillige  opregner  en  Række  af 
Sygdomstilfælde,  for  hvilke  Kilden  kunde 
helbrede,  og  hans  Kaldsfæller  paa  Egnen 
forsynede  Bogen  med  Vers  til  Lægekil- 
dens Ære. 

Man  overhørte  derfor  Landemodernes 

Bud  og  valfartede  til  Kilden  som  fordum. 
Og  det  var  ikke  alene  Almuen.  Ogsaa 
Kong  Kristian  IV  gæstede  de  mærkelige 
Steder  og  lod  indrette  en  Badstue  dér  i 
Nærheden.  Kongen  lod  ogsaa  det  me- 
dicinske Fakultet  afgive  en  Erklæring  om 
Kildevandet,  og  den  blev  det  berømte 
Væld  gunstig.  Bartholinerne  og  andre 
store  Læger  har  troet  paa  dets  Kraft. 
Ole  Worm  siger  forsigtigere,  at  han  ikke 
med  Sikkerhed  tør  pege  paa  noget  Til- 
fælde, hvor  Kildevandet  har  skaffet  Hel- 
bredelse. Men  selve  Kildens  uformind- 
skede Ry  og  de  mange  Kors  og  Krykker 
ved  „Graven"  vidnede  noksom  om,  at 
Helbredelser  virkelig  fandt  Sted.  Har 
Vandet  ikke  magtet  at  udrette  saa  store 
Ting,  saa  har  Troen  her  som  ellers  kun- 
net gøre  Undere. 

Saaledes  holdt  Kildelivet  sig  til  midt  i 
19.  Aarhundred.  Endnu  da  kunde  man 
i  Københavns  Adresseavis  se  Avertisse- 
menter om  Selskab  til  Kilderejser  til  Tis- 
vilde. Og  fra  samme  Tid  er  Sonnes 
bekendte  Malerier:  det  stille,  stemnings- 
fulde Sommernatsbilledé  med  de  syge, 
der  overnatter  ved  Graven,  og  det  myl- 
rende  og  glade  Solskinsbillede  med  de 
unge  Bondepiger,  der  holder  hinanden  i 
Hænderne  og  gantes  med  Karlene.  For- 
uden deres  kunstneriske  Værdi  har  disse 
Billeder  en  stor  kulturhistorisk  Værdi,  der 
vokser  alt  som  Aarene  gaar  og  vi  kom- 
mer længere  bort 
fra  det  tusindaarige 
KildelivsTraditioner. 

I  sidste  Halvdel  af 
1 9.  Aarhundred  er 
Valfarterne  nemlig 
omsider  svundne 
hen.  For  knap  en 
Menneskealder  siden 
kunde  en  enkelt 
Krykke  eller  et  pri- 
mitivt Trækors  ved 


Helenes  Grav  i  vore  Dage. 


Graven  endnu  minde  om  den  gamle 
Folketro.  Nu  ses  den  Slags  Minder  al- 
drig mere.  Men  en  og  anden  henter 
endnu  en  Krukke  Kildevand  og  bringer 
det  hjem  til  en  syg. 

I  det  ydre  er  det  kun  uanselige  Steder, 
der  er  knyttede  til  Helenes  berømte  Navn. 
Ude  paa  Klinten  er  der  ikke  noget  sprud- 
lende Kildevæld,  men  et  stensat,  firkan- 
tet Hul  med  tilsyneladende  stillestaaende 
Vand,  der  just  ikke  holdes  rent,  og  paa 
Marken  indenfor  er  der  en  forstyrret 
Oldtidsgrav,  hvor  nogle  Stene  endnu  an- 
giver Resterne  af  et  Gravkammer,  som 
for  60  Aar  siden,  da  Professor  Magnus 
Petersen  første  Gang  gæstede  Graven  og 
tegnede  den,  var  ret  vel  bevaret,  og 
hvor  en  Halvkreds  af  vindhærgede  Bjerg- 
fyr giver  lidt  Læ  mod  Stormen.  Begge 
Steder  er  nu  ved  at  blive  fredlyste;  men 
de  bliver  ikke  anseligere  Mindesmærker 
for  det  og  bør  heller  ikke  blive  det. 

Hvad  der  giver  de  gamle  Valfarts- 
steder Betydning,  det  er  de  usynlige 
Minder,  der  svæver  om  Stedet.  I  Hun- 
dreder af  Aar  har  de  syge  tilbragt  Som- 
mernatten ved  Graven  for  at  blive  ai 
med  den  Sot,  som  der  ellers  ikke  var 
Raad  for;  den  gamle  Oldtidshøj  er  ble- 
ven Vidne  til  deres  angstfyldte  Haab  og 
til  manges  Glæde  over  Helbredelsen.  Og 
her  og  ved  Kilden  har  de  unge  og  sunde 
Mennesker  leget  og  sværmet  og  forelsket 
sig  i  den  berusende 
Sommernat,  naar 
Aftenrøde  og  Mor- 
genrøde gaar  i  eet 
ud  over  Havet,  mens 
St.  Hans  Blussene 
lyser  og  Bølgeskvul- 
pet nynner  sine  Me- 
lodier. Faa  Steder 
har  man  som  her 
kunnet  mærke  Li- 
vets Pulsslag. 

VOR  AANDELIGE  BESPISNING  FØR  OG  NU 

En  gammel  Nisses  Nyaarsbetragtninger  over  Honning  og  Salt,  Smer  og  Margarine  m.  m. 

Af  Einar  Munk. 


I. 

SOM  Nisse  med  historisk  Interesse  har  jeg 
sat  mig  for,  nu  da  Sagen  oven  i  Købet 
er  aktuel,  at  give  et  Par  Bidrag  til  vor  Be- 
spisnings Historie  og  omtale  nogle  af  Na- 
turens og  Kulturens  Næringsprodukter  i  For- 
tid og  Nutid.  — 

I  de  ældste  Tider,  i  Menneskehedens  Barn- 
dom : 

„Da  dryppede  den  gule  Honning  fra  den 

grønne  Steneg*.       (Ovid:  Menneskealdrene). 

Det  var  Guldalderens  lykkelige  Mennesker, 
der  nød  denne  fast  guddommelige  Spise,  Na- 
turens fineste  Blomsteressens,  der  af  Bierne 
blev  omsat  til  Menneskeføde  —  vel  den 
fineste,  der  findes.  — 

Men  efterhaanden  som  Menneskene  blev 
mange  og  fandt  paa  at  klumpe  sig  sammen 
i  -de  kunstige  Byer,  saa  søgte  de  ogsaa, 
naar  det  gjaldt  at  tilfredsstille  deres  legem- 
lige Behov,  bort  fra  den  enkle  Natur  og 
tyede  til  Kunstens  Bistand,  og  de  gik  bort 
fra  Honningen  og  efterhaanden  over  til  alskens 
indviklede  og  raffinerede  Madsammensætnin- 
ger, hvorom  jeg  kun  skal  bemærke,  at  man 
i  Saltet  fandt  en  Ingrediens, .  der  var  nødven- 
dig for  at  holde  disse  Retter  friske  og  mod- 
virke Vammelheden  ved  alt  det  raffinerede. 
Dog  var  det  kun  hos  det  højere  Borgerskab, 
at  disse  Retter  med  deres  udsøgte  Sammen- 
sætning naaede  en  høj  Udvikling.  Flertallet, 
de  fattige,  maatte  suge  paa  Labben. 

Men  i  vor  Tid,  med  dens  Forkærlighed  for 
det  naturlige  og  det  demokratiske,  har  sær- 
lig vi  Danske  taget  os  for  at  opdyrke  og 
producere  et  Næringsprodukt,  som  baade  med 
Hensyn  til  sin  Natur  og  sin  Anvendelse  kan 
sidestilles  med  Guldalderens  Honning  —  jeg 
mener  det  gule  Smør,  der  ikke  drypper  fra 
den  grønne  Steneg,  men  driver  fra  den 
danske  Ko.    Med  Hensyn  til  Natur;  thi  Smør- 


ret er  dog  som  Honningen  et  Naturprodukt  — 
det  er  Markens  Vækster,  der  er  forarbejdet 
i  Koens  Mave;  dog  saaledes  at  forstaa,  at 
Mennesket  er  traadt  til  med  sin  hjælpende 
Kunst  og  sin  Tilsætning  af  Salt.  Smørret  er 
altsaa  bearbejdet,  kultiveret  Natur,  og  det 
skal  jo  være  det  allerfineste  og  særlig  dansk ; 
thi  Naturen,  forædlet  ved  Kunst,  det  er  „Græn- 
sen mellem  Stad  og  Land",  hvor  alt  det 
bedste  i  Danmark  hører  hjemme,  den  yndige 
Grænseegn,  hvorom  Øhlenschlæger  siger: 
„Den  blomstrer  mig  skønnest".  —  Og  som 
Smørret  saa  Koen,  den  danske  Ko  —  et 
Naturbarn,  men  forædlet  ved  Kunst.  Det  er 
tillige  en  køn  Tanke,  at  paa  den  samme 
Mark,  hvor  Guldalderens  Bier  hentede  deres 
Blomsterhonning,  der  staar  Nutidens  Køer  i 
Græs  til  Knæerne  og  omsætter  Markens  Urter 
til  kvægende  Smør.  —  Og  nu  dets  Anven- 
delse. Kan  der  tænkes  en  ædlere?  Thi  det 
er  jo  Smørret,  der  liver  op  i  vort  jævne 
danske  Rim :  Brød  og  Grød.  Brød  og  Grød 
udgør  Folkets  daglige  Brød;  Smørret  har 
altsaa  den  Gerning,  den  skønneste  af  alle,  at 
sætte  Smag  paa  Folkets  daglige  Brød,  saa  vi 
kan  nyde  det  med  Velbehag,  alt  mens  det 
selv  nærer  os  med  sin  Fedme.  —  I  hin 
skønne  Grænseegn,  mellem  Stad  og  Land, 
finder  vi  derimod  ikke  Margarinen;  den  til- 
hører ganske  Staden  og  „Kunsten"  —  deraf 
Navnet  Kunstsmør.  Det  mangler  Smørrets 
Naturaroma.  Men  i  Folkeernæringens  Tjeneste 
spiller  det  fuldt  saa  stor  en  Rolle  som  Smør- 
ret, fordi  det  er  billigt;  det  har  fuldt  ud 
Smørrets  Næringsværdi  og  har  den  samme 
lykkelige  Indvirkning  paa  Fattigmands  dag- 
lige Brød  som  Smørret   paa  de  velhavendes. 

II. 
Inden  jeg  nu  gaar  over  til  „Udlægningen", 
vil  jeg  først  bemærke,  at  jeg  meget  vel  ved, 

at  Madlignelser  er  ilde  estimerte,  og  jeg  vil 
ikke  gribe  til  den  tarvelige  Udflugt,  at  „  Smørre- 
brød er  ikke  Mad",  men  derimod  bede  den 
velvillige  Læser  godhedsfuldt  huske  paa,  at 
jeg  kun  er  en  gammel  Nisse  og  derfor  maa 
betragte  den  store  Verden,  ogsaa  Aandens, 
ud  fra  min  egen  lille  Verden,  som  er  Ko- 
stalden og  Spækhøkerbutiken.  Og  saa  haaber 
jeg  ved  denne  Forbemærkning  at  tage  den 
ubehagelige  Madlugt  fra  Læserne  —  som  den 
kloge  Husmoder  lukker  Munden  paa  Bord- 
fællerne ved  straks  selv  at  beklage,  at  Maden 
er  sveden. 

Saa  gaar  jeg  da  over  til  at  give  disse 
Madbilleder  Anvendelse  paa  den  forbigangne 
og  nærværende  Tids  aandelige  Vilkaar. 

I  vort  lille  Land,  der  er  og  i  lange  Tider 
har  været  saa  vel  indrettet  for  Køer  og  Menne- 
sker, men  derfor  mindre  vel  indrettet  for 
Stenege  og  vild  Honning,  her  kender  vi  kun 
lidt  til  den  Aandsføde,  der  kan  finde  sit  Ud- 
tryk ved,  at  den  gule  Honning  dryppede  fra 
den  grønne  Steneg.  Ja  maaske  i  Oldtidens 
og  Folkevisens  Dage;  men  i  de  følgende  alt 
mere  og  mere  kultiverede  Tider  har  denne 
Vare  været  lidet  efterspurgt  og  sparsomt  pro- 
duceret—  indtil  saa  for  godt  hundrede  Aar 
siden  det  vidunderlige  skete,  at  Guldalderen 
kom  til  os  igen,  den  literære  da.  Steffens 
forvandlede  jo  virkelig  for  en  lille  Tid  Øhlen- 
schlæger til  det  forunderlige  vingede  Væsen, 
man  kalder  den  vilde  Bi,  der  overalt  i  disse 
Aar  —  paa  sin  Flugt  til  Langeland  og  med 
Jesus  i  Naturen  gennem  Aarets  Gang,  til  Høj- 
norden og  til  Østerland  —  forelskede  sig  i 
alle  Jordens  vilde  Blomster,  sugede  deres 
Sødme  og  afsatte  sin  Honning  rundt  omkring 
i  den  frie  Natur.  Saa  sælsom  ny,  saa  fin 
og  dog  stærk  var  denne  blomsterduftende 
Honning,  at  den  kun  „blev  nydt  af  faa  og 
yndet  af  færre".  —  Men  snart  blev  Øhlen- 
schlæger med  sin  Forkærlighed  for  Grænsen 
mellem  Stad  og  Land  til  den  „tamme"  Bi, 
der  hentede  sin  Honning  og  bragte  den  i  Ly 
i  sin  lunt  indrettede  Kube  i  hin  Grænseegn, 


der  blomstrer  ham  skønnest.  Og  her  staar 
ikke  alene  hans  men  saa  godt  som  alle  vor 
literære  Guldalders  Bistader  Rad  ved  Rad, 
lige  ned  til  Sildefødningen  Kaalunds,  der  som 
den  sidste  har  givet  os  Egnens  Geografi  med 
sit  „paa  Grænsen  mellem  Stad  og  Land"  (Kaa- 
lund staar  forresten,  ligesom  Hostrup  og  Ri- 
chardt, ogsaa  som  Naturvæsen  paa  Grænsen 
mellem  to  Verdener,  hvorom  senere).  Og  at 
al  denne  Honning  findes  her  og  i  disse  pynte- 
lige Stader,  er  i  sin  Orden.  Det  var  saa 
Biernes  Natur,  disse  Præstegaardshavens  Børn, 
og  længere  bort  fra  Staden  kunde  man  heller 
ikke  faa  de  adstadige  Borgere  ud  paa  deres 
Søndagsture  efter  Honning.  Blichers  Skæbne 
viser  os  det.  Tak  faa  da  baade  Øhlenschlæger, 
Ingemann,  Chr.  Winther  og  alle  de  andre 
Bier,  der  i  vor  Guldalder  sugede  alle  Rosers 
og  Liliers  og  Kløverblomsters  Sødme  og 
bragte  Honning  i  Kube  —  den  Honning, 
hvis  Sødme  endnu  fryder  enkelte  af  os! 

Naar  vi  skal  undersøge  Fortidens  aande- 
lige Bespisning  herhjemme,  maa  vi  imidlertid 
huske  paa,  at  det  Publikum,  den  blev  budt, 
var  den  højere  Borgerstand,  vel  især  Embeds- 
borgerstanden.  Bidragsyderne  til  denne  borger- 
lige Madlavning  var  ikke  væsentlig  Bierne  — 
Honning  er  jo  noget  for  sig,  for  Liebhavere, 
og  hører  daarligt  nok  med  til  et  borgerligt 
Maaltid  —  men  andre.  Deres  første  Mand 
er  Holberg,  der  baade  bragte  det  meste,  og 
tillige  det  vigtigste,  nemlig  Saltet.  Thi  den 
Saltvandsbølge,  han  sendte  ind  over  Landet, 
var  vel  ikke  Mad,  derimod  et  forfriskende 
og  styrkende  Bad;  men  salt  som  den  var 
efterlod  den  det  Salt,  der  indgik  som  en 
nødvendig  Bestanddel  i  al  vor  aandelige  Føde 
her  hjemme,  baade  i  den,  Holberg  selv  ydede, 
og  i  de  andres,  der  kom  efter,  Snedorff  og 
Rahbek,  Wessel  og  Baggesen,  den  gamle 
Heiberg,  og  hvad  de  alle  hedder  lige  ned  til 
den  unge  Heiberg.  Denne  ydede  vel  ikke 
selv  særlig  værdifulde  Bidrag  (lidt  Salt,  ikke 
grovkornet  som  Holbergs,  men  fineste  Taffel- 
salt,   nogle    franske    Saucer,    lidt    Honning, 

rigelig  kultiveret  med  Tilsætning  af  Sukker), 
men  han  faar  sin  store  Betydning  derved,  at 
han  som  den  sidste  har  de  andres  Ydelser 
til  sin  Raadighed  —  han  bliver  da  den  store 
Kekkenmester,  der  smager  til  Pas  paa  Maden, 
Embedsborgerstandens  Overkok,  der  baade 
tilbereder  og  sammensætter  Festmaaltidet  og 
ordner  hele  Festarrangementet;  han  bestemmer, 
hvad  der  maa  komme  paa  Bordet  og  hvem 
der  skal  inviteres  —  Manden  med  den  fine 
Næse  og  den  sikre  Smag,  og  med  den  kjole- 
klædte  Festarrangørs  hele  Vigtighed  og  Over- 
legenhed (han  kunde  ikke  lide  mig  simple 
Nisse,  derfor  kan  jeg  ikke  lide  ham).  Hans 
gamle  Mor,  hun  gav  —  i  sine  Noveller  — 
Deserten,  disse  herlige  Æbler,  Poul  Møller 
priser  i  sin  Anmeldelse  af  Extremerne.  Disse 
soldrukne  Æbler  fra  den  gamle,  næsten  af- 
løvede Abild,  de  er  Deserten  til  det  Aandens 
Festmaaltid,  som  Holberg  skænkede  sit  Salt 
til  og  J.  L.  Heiberg  arrangerede.  —  Men 
med  Deserten  er  man  jo  færdig,  og  med  De- 
serten er  ogsaa  dette  Embedsborgerstandens 
Festmaaltid  forbi.  Nu  lever  den  af  Minderne, 
der  den  Dag  i  Dag  staar  som  en  Lavendelduft 
ud  fra  Mahogniskabene  i  de  gode  gamle 
Embedsmandshjems  stille  Stuer.  Lavendel- 
duft  er  det  egentlig  ikke,  det  er  den  sidste 
Duft  fra  Fru  Heibergs  sidste  Vinteræbler. 
Hvor  er  'disse  gamle  Stuer  nu  stille,  næsten 
som  uddøde;  en  egen  Seneftermiddagsfred 
hviler  over  dem;  men  netop  derfor  taler 
Minderne,  Mindelserne  i  Lavendelduften,  saa 
hørligt  ud  fra  dem. 

III. 
Men  hin  Tid  er  forbi.  Vi  Nutidsmennesker 
lever  fuldtud  i  den  Tid,  hvis  første  Mærken 
paa  sig  berørte  Heibergs  fine  Smagsnerver 
saa  pinligt,  den  Tid,  hvori  man  „paa  del 
reale  tror"  og  ikke  bryder  sig  om  den 
Benrad,  man  kalder  Ide  (o:  Ideen  som  en 
hegelsk  Benrad  uden  Kød  og  Blod),  men 
spiser  sig  mæt  som  en  tyk  Forpagter  i  Rea- 
litet, indtil  man  revner  („En  Sjæl  efter  Døden"). 


Vi  lever  i  Realismens  og  Demokratiets,  i 
Folkelighedens  og  Bondestandens  —  og  i 
Smørrets  Tid.  Thi  vi  vil  virkelig  spise  os 
mætte,  og  vi  er  Folket ;  men  Folkets  daglige 
Føde  er  Brød  og  Grød,  og  til  at  sætte  Smag 
paa  det  bruger  man  ikke  Honning  eller  heiberg- 
ske Finesser,  men  Smør;  Leverandøren  til  vort 
folkelige  Bord  er  da  ikke  Bien  eller  den 
gamle  Abild,  men  den  danske  Ko. 

Det  daglige  Brød  er  jo  her  at  forstaa  i  den 
udvidede  Betydning,  Luther  har  lært  os: 
Mad  og  Klæder,  Hus  og  Hjem,  Naboer  og 
Paarørende,  kort  alt  det,  vi  til  daglig  gaar  i 
og  med;  og  Smørret  dertil  er  altsaa  det, 
der  faar  dette  daglige  Brød  til  at  glide  vil- 
ligt ned. 

Hvad  er  da  Smørret  i  Aandens  Verden? 
Det  er  Foredraget.  Foredraget  og  Talen  er 
vor'  Tids  Aandsnydelse.  Thi  alle  disse  til- 
syneladende forskellige  Aandsfrembringelser, 
ikke  alene  det  egentlige  Foredrag,  men  ogsaa 
Et-Bindsbogen  og  Tre-Bindsbogen,  Afhand- 
lingen og  Indledningen,  ja  tit  Romanen  og 
Digtet  —  og  Prædikenen  med,  det  er  dog 
altsammen  Foredraget  og  Festtalen  —  og 
Smørret  paa  Folkets  daglige  Brød. 

Vel  har  vi  jo  Aandsydere  af  den  gamle  Slags, 
de  saakaldte  Digtere,  men  —  hvem  bryder  sig 
om  dem?  Nogle  af  dem  er  Saltydere,  men 
deres  Salt  er  saa  ramt,  at  det  baade  i  Smag 
og  Virkning  minder  levende  om  det,  vi  ind- 
forskriver fra  Carlsbad  (helt  uden  Betydning 
er  denne  Ingrediens  vel  endelig  ikke  i  vor 
næsten  overernærede  Tid).  —  Andre  er  Hon- 
ningydere, men  de  flestes  Honning  er  ufrisk 
i  Smagen;  ikke  at  den  er  sukkerblandet, 
men  den  mangler  den  gammeldags  Honnings 
Duft  og  har  i  Stedet  en  vis  fremmedartet 
Odeur  —  den  gør  ikke  Indtryk  af  at  være 
hentet  fra  de  gamle  pæne  danske  Roser  og 
Lilier,  men  fra  Absinthen  og  hvad  nu  alle 
de  usunde  franske  Kunstblomster  hedder. 
Og  ærlig  talt  —  der  er  neppe  ret  mange  af 
os  sunde  Medborgere,  der  faar  deres  Maver 
ødelagt   af  disse  Lækkerier.  —  Endelig  har 

vi  ogsaa  nogle  faa  af  dem,  der  indfanger 
deres  gamle  Stuers  Lavendelduft  og  fæstner 
den  paa  Bogens  Blade.  Denne  Duft  —  fra 
en  gammel  Filologstue  i  Aarhus  eller  fra  en 
theologisk  Professorstue  i  København  eller  en 
Skoledirektørstue  sammesteds  —  passer  godt 
ind  i  Julens  Hygge.  Disse  harmløse  Menne- 
sker nænner  ingen  at  sige  et  ondt  Ord  om. 
(Hvad  de  siger  om  vore  Stuer  kan  man  vist 
godt  springe  over). 

Nu  maa  man  ikke  i  denne  Oversigt  savne 
visse  nutidssvarende ,  folkenærende  Digtere. 
Trods  den  digteriske  Form  —  enten  det  nu 
er  Digtets  eller  Romanens  —  tilhører  de  dog 
de  smørydendes  Kreds.  Vel  findes  der  og 
fandtes  der  især  i  Begyndelsen  Honning  rundt 
omkring  i  deres  Værker;  men  under  Tidens 
mægtige  Tryk  —  „for  Livets  Skyld "  —  er 
der  gaaet  Smør  i  dem,  saa  de  nu  driver  af 
Smør,  Afhandlingssmør  eller  stærkt  farvet 
Patriotsmør.  Men  derfor  bør  man  ikke  fra- 
kende disse  Smørydere  Digternavnet.  Ganske 
vist  hedder  det  hos  en  gammel  Honningbi  af 
en  Digter:  „ Vi  Skjalde  er  af  Fugleart";  men 
der  er  ogsaa  et  gammelt  Ord,  der  taler  om 
„den  Fugl  man  kalder  Koen*.  Efter  Natur- 
historien staar  Koen  jo  ogsaa  Fuglen  nær- 
mere, end  Bien  gør  det;  det  er  bare  den 
enfoldige  Digter  der  (ligesom  Børnene)  mener, 
at  Vingerne  og  Flyveevnen  er  det  afgørende. 
Endnu  kun  den  Bemærkning  om  disse  sidste 
Ydelser,  at  hvad  de  ikke  er  Smør  i  sig  selv, 
bliver  de  gjort  til  det  af  de  fuldblods  Smør- 
ydere („Foredragsholderne"). 

IV. 

Vor  Tids  folkelige  Aandsnydelse  er  da 
Foredraget,  det  frie  Foredrag,  vor  nuværende 
literære  Kulturs  mægtigste,  alt  overskyggende 
Blomst. 

Dette  frie  Foredrag  skal  første  Gang  have 
lydt  fra  Steffens  Læber  i  1802.  Men  dog 
har  vist  hverken  hans  de  vilde  tyske  Syner, 
eller  Grundtvigs  de  mægtige  danske  (først  i 
Foredragene  1838)  rigtig  været  Smør  til  det 


daglige   Brød,    skønt    de    havde    en  Fælles- 
egenskab,  der  er  gaaet   over  paa   vor  Tids 
Foredrag,    det   frie  o:    det  frie  Forhold    til 
Stoffet :  enten  der  paa  Spisesedlen  stod  Apollon 
og    Laokoon    eller  Thor   og  Stavnsbaandets 
Løsning,    var    Maden    omtrent  den   samme: 
Tysk  Romantik  og  Grundtvigs  folkelige  An- 
skuelse.    Men  Smør  var  dette  dog  ikke,  og 
Yderne  heller  ikke  Køer,    dertil  var  der  for 
megen  Flugt  over  dem  og  for  mange  Spring. 
Men  ellers  strækker  Smørbespisningen  i  det 
danske  Foredrag  sig  over  længere  Tid  og  et 
større  Omraade,    end    de  fleste   tænker    sig. 
I  mange  af  Hostrups,  Richardts  og  Kaalunds 
Sange    skænkes    os  det  folkelige    Foredrags 
eller  Festtalens  Smør.     Hostrups    „Julebudet 
til  dem  der  bygge"    og  Richardts  Høstsang 
er  kristelig- folkelige  Foredrag,  Risbøgen  f.  Eks. 
(af  Hostrup)    et   patriotisk-folkeligt   Foredrag 
(ligesom  „Bøgen",  der  tillige  har  Foredragets 
Form).    „Paa  det  jævne",  „Til  Virkeligheden* 
o.  m.  a.  er  almen-folkelige  Foredrag.     I  disse 
Sange  findes  ikke  hin  Blomsterduft,  der  hører 
Honningen  til,   men  fint,  kvægende  Smør  til 
det  daglige  Brød.      Tag   f.   Eks.    Richardts 
„Lær    mig    Nattens  Stjerne".      Over    denne 
Nattens  Stjerne  er  der  ikke  hin  Duft  af  den 
anden  Verden,  der  er  over  den  virkelige  Nat- 
tens Stjerne,   ej  heller  over  den  golde  Hede, 
Solen    i    Aftensvale,    Havets  Bølgehære,    de 
grønne  Lunde  og  Markens  Blommer  —  fordi 
de  skal   lære  mig  at   lyde,    at  spire   under 
Vintersne,   at  huse  Sangen,    bære   mit  Aag. 
og  dale  o:  jde  laves  om  og  til  efter  Menne- 
skenes Behov,  de  skal  give  det  daglige  Livs 
lidt  tørre  Brød  og  Grød  Velsmag:   de  bliver 
til  Smørret  paa  det  daglige  Brød.    Ja,  disse 
Markens  Blommer  har  tabt  den  Honningens 
Blomsterduft,  der  er  over  de  virkelige  Mark- 
blomster, som  f.  Eks.  dem  Skjalden  fører  sin 
Morgenpassiar  med  i  Morgenvandring:  „Vel- 
kommen atter  igen  i  Aar  —  paa  lunen  Jord ! 
—  Hvor  lifligt  I   op   i   den  unge  Vaar  — 
i   Kornet  gror!    —   Som  Stjerner  I  bunker, 
blaat  og  rødt  —  blandt  gule  Lyn  —  O,  hvor 

fortryller  mig  barnligsødt  —  Jert  Sommer- 
syn!  Øhlenschlægers  Digt  er  Honning  med 
Blomsterduft  i,  —  fordi  hans  Blomster  ikke 
skal  laves  om  til  Smør;  ja  de  er  saa  langt 
fra  det,  at  de  s'taar  og  beskadiger  det  Korn, 
der  engang  skal  bruges  til  Brød  og  Grød, 
og  er  derfor  Bonden  en  Forargelse.  I  Ho- 
strups kønne  Sang  „Lærken*  („Hvad  synger 
Du  om")  daler  denne  ogsaa  i  de  sidste  Vers, 
mens  den  foregiver  at  stige,  ved  at  synge 
vel  direkte  om  vore  egne  lokale  Forhold  (vort 
Forhold  til  Tyskerne  og  vor  Fremtidsskole), 
dens  Sang  bliver  menneskelig,  bliver  til  det 
fineste  kvægende  Smør.  Sml.  hermed  Chr. 
Winthers:  Den  sommerglade  Lærke,  hun 
kvidrer  højt  i  Sky*,  „og  højt  i  Luften  hang 
den  usynlige  Lærke  som  en  Klokke  og  klang" . 
Her  mærker  vi  hin  Duft  af  den  anden  Ver- 
den. (Hostrups  Lærke  kommer  i  Virkelig- 
heden Jorden  nærmere  end  de  fattige  graa 
Spurve,  der  kvidrede  for  Grundtvig  saa  sent 
i  Kongens  Have  (Nyaarsaften  1838),  maaske 
fordi  disse  kun  talte  til  ham,  der  selv  var 
af  Fugleart).  —  I  disse  folkelige  Sange  gen- 
finder vi  ogsaa  stadig  Foredragets  faste, 
regelrette  Disposition ;  vi  har  for  os  et  Væsen 
i  en  rolig,  retliniet  Pasgang,  som  vi  lidt 
tunge  Mennesker  uden  Vanskelighed  kan  følge, 
og  det  er  maaske  mest  denne  Gangart  der 
gør,  at  Grundtvig  ikke  kan  indordnes  blandt 
disse  Væsener.  I  hans  Ydelser,  baade  i  San- 
gen og  Foredraget,  er  der  denne  urolige, 
regelløse  Fart  og  Flugt  —  snart  er  han  nede 
hos  os  og  snart  saa  højt  oppe,  at  vi  knap 
kan  øjne  ham,  endsige  følge  ham.  Det  er 
i  den  Henseende  lærerigt  med  den  førnævnte : 
„Lær  mig  Nattens  Stjerne",  at  sammenligne: 
„Som  Dug  paa  slagne  Enge".  For  den 
uskønsomme  Nyder  ligner  de  maaske  hin- 
anden —  nogle  Naturbilleder,  der  sættes  i 
Forbindelse  med  Menneskelivet.  Men  for  det 
første :  Hvilken  Honningens  Blomsterduft, 
hin  Duft  af  den  anden  Verden,  er  der  ikke 
over  Grundtvigs:  „(Som)  Dug  paa  slagne 
Enge,   og  over   den  Sol,   der   gaar   ned  bag 


Lunden  i  Havet  lyseblaat„.  Men  dernæst  — 
og  det  er  det  afgørende  i  denne  Forbindelse : 
mens  Grundtvig  dog  her  ligesom  er  nede 
blandt  os  andre,  i  det  han  anskuer  den 
kristnes  Livsaften  ved  to  Aftenbilleder,  hvor 
er  han  saa  ikke  kommen  uendelig  langt  bort 
og  uendelig  højt  op  i  det  følgende  Morgen- 
billede:  „Som  let  vort  Legem  gyser  i  Sommer- 
morgengry .  .  .,  saa  er  med  Livets  Lys  vort 
sidste  Kuldegys".  Der  gaar  som  en  skæl- 
vende, næsten  svimlende  Fornemmelse  gennem 
os  —  ja  han  er  af  Fugleart;  det  er  den 
vingede  Sjæl,  der  af  By  over  Stjernerne  for.  — 
Det  var  det  versificerede  Foredrag  paa 
Hostrups  Tid;  men  ogsaa  Festtalen;  et 
Eksempel  herpaa  er  „En  Skaal  for  det  blin- 
kende Søernes  Baand".  Det  er  baade  lære- 
rigt og  fornøjeligt  at  sammenligne  denne 
Sang  af  Chr.  Richardt,  en  Skaaltale  ved  et 
skandinavisk  Studentergilde  i  1860,  med 
Vilh.  Andersens  Festtale  i  Sommeren  1906 
ved  et  Slags  skandinavisk  Politiker-  og 
Landmandsgilde  (Afskedsgildet  for  Islæn- 
derne). Chr.  Richardt  er  lettere,  finere;  men 
selv  den,  der  maatte  sidde  hjemme  og  nyde 
Vilh.  Andersen  ganske  nøgtern  i  sin  fattige 
Stue,  fik  dog  en  Anelse  om  en  Præstation 
af  en  mægtig  komisk  Virkning.  Det  var 
ikke  blot  Smør,  det  var  Præmiedyret  selv, 
der  —  festberust  —  gjorde  de  kosteligste 
Honnørspring  for  den  fremmedartede  islandske 
Klipfisk,  en  Skikkelse  af  en  egen  hornmægtig 
Ynde;  og  saa  for  et  Publikum,  der,  efter  de 
sidste  Dage  ligefrem  at  have  vadet  i  Smør, 
maa  have  nydt  dette  Festskue,  henrykket  til 
den  tredje  Himmel.  Ja,  Vilh.  Andersen  er 
vægtigere  end  Chr.  Richardt,  somAlberti  og 
J.  C.  Christensen  er  vægtigere  end  de  gamle 
Studenterførere,  de  danske  og  islandske  Po- 
litikere end  de  skandinaviske  Studenter,  Land- 
mandsgreben  end  Studenternes  Gaffel  —  vi 
er  næsten  naaet  den  lange  Vej  fra  Ungdom- 
mens Bord  til  Fyrsternes  kongelige  Taffel.  — 
Og  her  samme  Slutningsbemærkning  som  en- 
Gang  før :  Hvad  disse  Ydelser  af  Richardt  og 

de  andre  ikke  er  Smør  i  sig  selv,  bliver  de 
gjort  til  det  af  de  fuldblods  Smørydere  (eller 
anvendt  af  Margarinefabrikanterne  til  Smør- 
blanding  i  Margarinen). 

V. 

Mens  vi  saaledes  tidligt  sporer  Smørret 
baade  i  Prosa-  og  i  Versfored  raget ,  er  det 
først  i  vor  Tid,  at  det  har  bredt  sig  over  al 
Landet,  at  der  ligesom  er  gaaet  Smør  i 
næsten  alt,  hvad  der  duer  her  hjemme. 

Alt  hvad  Midas  rørte  ved  blev  til  Guld  — 
alt  hvad  vore  moderne  Aandsydere  rører  ved 
bliver  til  Smør:  Kirkeklokken  og  Aftenluften, 
Morgiane  og  Chr.  Winther,  Virkeligheden  og 
Arveligheden,  „Kongedatteren"  og  Cromwell, 
Alma  og  Øhlenschlæger,  Smilet  og  Troldene, 
Aladdin  og  Sokrates.  Det  forvandles  alt- 
sammen —  under  Foredragsholderens  Bear- 
bejdelse —  til  Smør,  det  gaar  nemlig  over 
fra  at  være  det,  det  er  i  sig  selv,  Tingene 
maa  opgive  deres  Natur,  den  Tingene  („Blom- 
sterne") iboende  Blomsterhonning  laves  om  til 
at  være  Smørret  paa  „vort  daglige  Brød" 
(i  Luthers  Betydning)  —  det  bliver  til  Smør. 
Ja  alt  det,  disse  Køer  i  Aandens  Verden 
fylder  i  deres  Mave,  Blomsterne  med  deres 
Honning  og  de  andre  Markens  Vækster, 
Roerne  og  Kagerne,  det  indgaar  en  Forbin- 
delse og  forvandles  —  idet  Kunsten  træder 
hjælpende  og  forædlende  til  —  forvandles  til 
Smør.  Honningbierne  derimod  gjorde  ikke 
andet  end  optage  i  sig  Blomsternes  Honning 
og  omsætte  den  til  en  Slags  Honning,  der 
var  til  at  nyde  for  Mennesker,  Bihonning. 
I  deres  Honning  nød  man  derfor  —  tilberedt 
til  menneskelig  Brug  —  Naturens  virkelige 
o:  Tingenes  egen  Blomsterhonning;  saaledes 
som  f.  Eks.  Skjaldebien  i  „Morgen vandring" 
indsuger  Mark  blomsternes  Honning,  der  er 
vanskelig  at  faa  fat  i  tor  almindelige  Menne- 
sker, og  (i  Ordene:  som  Stjerner  I  blinke 
o.  s.  v.)  omsætter  den  til  en  Honning  vi  kan 
nyde,  Bihonningen.  Ligeledes  Chr.  Winther 
med  Hensyn  til  Lærken.  Denne  Forskel  mellem 


Fortidens  og  Nutidens  Ydelser  genfinder  vi 
ogsaa  i  Forskellen  mellem  gammeldags  spinkle 
Prækeners  Himmelhonning  og  mange  af  de 
moderne  »dygtige**  Prækeners  rige  Foredrags- 
smør;  i  hine  kan  man,  i  det  Prædikanten 
stiller  sig  tjenende  overfor  Evangeliet,  faa  et 
Glimt  at  se  af  Vorherre  selv;  i  disse  lader 
Prædikanten  Evangeliet  tjene  sig  som  Tekst 
til  hans  befrugtende  Tanker  om  Kristendom- 
mens Forhold  til  og  Betydning  for  Tidens 
forskellige  „Spørgsmaai".  —  Det  er  Digter- 
nes vidunderlige  Gave  at  kunne  omsætte 
Blomsterhonning  til  Bihonning.  Men  hvad 
vejer  dog  den  Smule  Honning  med  al  dens 
Himmelduft,  naar  det  gælder  den  folkelige 
Bespisning,  mod  Smørrets  Mængde  og  dets 
mageløse  Gave:  at  give  vort  daglige  Brød 
Velsmag,    saa  vi   nyder  det  med  Glæde.  — 

VI. 
Vor  Tids  aandelige  Bespisning  naar  sit 
Højdepunkt  i  FæUtsmaaltidet.  Dette  betegner 
et  stort  Fremskridt  i  folkelig  Henseende. 
Honningen,  der  synes  saa  tilgængelig,  er  kun 
for  de  faa,  og  der  skal  Stilhed  og  Andagt 
til,  mens  man  lader  den  smelte  paa  Tungen 
—  ellers  gaar  man  Glip  af  Blomsterduften  — 
en  Stilhed  og  Andagt,  som  kun  faa  raader  over 
og  som  neppe  kommer  over  en,  hvor  mange 
er  forsamlede.  Og  til  de  heibergske  Middags- 
selskaber var  det  jo  kun  en  meget  lille  ud- 
søgt Kreds  der  Mk  Indbydelse,  han  var  en 
sand  Mester  i  at  holde  Dørene  lukkede  for 
Mængden,  ikke  ringere  end  hans  himmelske 
Dørvogtere,  Set.  Peder  og  Aristofanes.  — 
Vejen  til  det  folkelige  Fællesmaaltid  er  der- 
imod bred,  og  Salen  staar  aaben  for  enhver, 
der  vil  betale  den  moderate  Indgangspris  — 
især  efter  at  vor  Tids  store  Tanke,  den  af 
Heiberg  haanede  Foreningstanke,  ogsaa  har 
faaet  Anvendelse  her.  Thi  vel  er  Smør- 
bespisningen  begyndt  længe  før,  men  det  er 
dog  først  i  Firserne,  at  der  ret  er  kommen 
Skub  i  den,  ved  de  dengang  stiftede  Andels- 
indkøbsforeninger  af  aandeligt  Smør,  de  saa- 

kaldte  Foredragsforeninger  og  —  betegnende 
for  vor,  Bondestandens  Tid  —  først  paa  Lan- 
det, efterhaanden  dog  ogsaa  i  Byerne. 

—  Hvor  flokker  Folket  sig  tykt  og  tæt  til 
dette  folkelige  Fællesmaaltid.  Man  møder  selv 
med  det  daglige  Brød  (i  Luthers  Betydning) 
og  faar  det  belagt  med  glinsende  Smør.  Den 
Sang,  der  hyppigt  synges  til  Indledning  — 
for  at  man  ikke  skal  fare  i  Maden  som  Svin 

—  er  sandelig  ikke  taget  af  Aristokraternes 
Katekismus,  men  af  den  folkelige  Sangbog. 
Enhver  kan  synge  med,  og  enhver  der  har 
normale  Smagsnerver,  kan  nyde  og  tage  rige- 
ligt til  sig  af  Smørret.  Hvilken  festlig,  og 
dog  hyggelig,  ægte  dansk  Stemning  hersker 
der  ikke  her,  hvilket  fortroligt  Sammenspil 
mellem  Yder  og  Nydere !  Og  hvilken  Frejdig- 
hed og  Tryghedsfølelse  —  her  er  godt  at 
være  og  ingen  Fare  for  at  Maden  skal  slippe 
op.  —  Hersker  der  et  Øjeblik  fugtig,  taare- 
vædet  Rørelse,  betyder  det  ikke  noget  slemt, 
men  hidrører  blot  fra  Smørrets  vel  rigelige 
Paa-smørelse.  Og  det  er  snart  ovre,  om  et 
Øjeblik  genlyder  Salen  af  den  friskeste  Latter. 

—  Ikke  sandt,   en  frejdig  og  tryg  Stemning 

—  og  det  skønt  det  ikke  kan  nægtes,  at  her 
foregaar  et  lille  n  fromt  Bedrag" ,  men  saa 
meget  mere  undskyldeligt,  som  ogsaa  Yderne 
er  det  underkastet.  Sagen  er  den:  anset  og 
godt  som  Smørret  er,  kaldes  det  dog  her 
noget  andet.  Af  en  eller  anden  Grund  har 
Folket  nemlig  den  Forestilling,  at  Honning 
og  Havbølgens  Salt  (i  Aandens  Verden)  er 
finere  end  Smør,  og  saa  gør  disse  Smørrets 
Ydere  følgende  Kunststykke,  eller  rettere,  der 
sker  et  helt  lille  Mirakkel :  mens  Folk  sidder 
ved  dette  solide  Maaltid,  bilder  de  sig  ind, 
snart  at  de  skyller  sig  i  de  havsalte  Bølger 
(naar  der  f.  Eks.  paa  Spisesedlen  staar :  Hol- 
berg) og  snart  at  de  nyder  den  fineste  Hon- 
ning (naar  Maden  f.  Eks.  hedder  Aladdin), 
ja  de  sidder  ligefrem  og  smækker  med  Tun- 
gen efter  denne  indbildte  Honning  —  og  saa 
behøvedes  der  dog  bare  H.  C.  Andersens  lille 
Barn    (eller   en   gammel  Nisse)   for   at   sige: 


„Men  det  er  jo  Smør  alt  sammen*.  Men 
ingen  aner  noget  Bedrag,  Helhedsbilledet  er 
derfor  en  egen  hyggelig,  velnæret  Munterhed. 
—  Og  nu  kan  vi  definere  det  folkelige  Fore- 
drag: det  er  det  Fællesmaaltid,  hvor  danske 
Mænd  og  Kvinder  faar  det  daglige  Brød  be- 
lagt med  rigeligt  Smør.  — 

Foruden  denne  øjeblikkelige  Nydelse,  „tager 
de  noget  med  sig  hjem",  til  den  daglige  Mad, 
og  de  faar  daglig  deraf  ind  ad  Døren,  i  Avis- 
papir, i  Uge-  og  Maanedsskriftspapir  og  i 
Bogpakker,  herligt  gult  Smør  til  det  daglige 
Brød,  til  „Dagen  og  Aaret". 

Denne  Smørbespisning  er  saa  meget  mere 
demokratisk  end  den  gamle,  som  et  moderat 
Pengearistokrati  er  mere  demokratisk  end  et 
eksklusivt  Aandsaristokrati ;  thi  her  kan  hele 
den  jævnt  velstillede  Middelstand  være  med. 
Og  saa  har  vi  endda  for  de  fattige,  der 
ikke  har  Raad  til  det  fine  Natursmør,  et  Surro- 
gat som  er  ganske  antageligt,  nemlig  Marga- 
rinen (Kunstsmørret).  Og  den  har  alle  Raad 
at  faa,  ved  Margarinebordet  kan  selv  den 
fattigste  være  med.  Den  naar  vel  aldrig 
Græssmørrets  linde  —  skære  Substans,  og 
Naturaromaen  mangler,  i  dens  Sted  kan  den 
finere  Gane  mærke  en  tællet  Smag ;  men  var 
der  ingen  Forskel,  var  det  jo  Smør,  som  nu 
en  Gang  er  for  dyrt  for  Fattigfolk.  —  Mens 
Smørret  som  Regel  serveres  under  Byernes 
mere  velhavende  Forhold  i  de  flot  oplyste 
Sale,  indtages  Margarinemaaltidet  under  de 
mere  beskedne  Forhold  i  Landsbyernes  For- 
samlingshuse; men  bortset  fra  at  her  ogsaa 
ofte  serveres  Natursmør  (til  Margarinepris), 
nydes  Fællesmaaltidet  her  ude  sikkert  med 
samme  Velbehag  og  fordøjes  endda  bedre  af 
de  misundelsesværdige  Fordøjelsesorganer,  Folk 
paa  Landet  raader  over.  Sangen  før  og  efter 
vidner  om  Kraft  og  Sundhed.  Ogsaa  her 
sker  det  lille  Mirakkel.  Ogsaa  her  tager  man 
meget  med  hjem  og  faar  daglig  tilsendt  mere 
—  omtrent  i  samme  Indpakning  som  By- 
folkene, til  den  daglige  Grød  og  det  daglige 
Brød,  til  Dagen  og  Aaret. 

Margarinefabrikanterne  fortjener  da  mindst 
samme  Ros  som  Smørrets  Ydere  —  det  er 
dog  en  ædel  Gerning  at  bespise  de  fattige 
for  en  billig  Penge.  Ganske  vist  faar  de 
selv  en  forholdsvis  stor  Fortjeneste,  fordi  jo 
Margarinen,  efter  sin  fabriksmæssige  Tillav- 
ning, kan  fremstilles  billigere  og  i  langt 
større  Mængde  —  men  hvad  kommer  det 
egentlig  os  ved.  —  Margarinen  leveres  for 
øvrigt  i  forskellige  Kvaliteter,  mer  eller  mindre 
smørblandede  —  ja  de  allertarveligste  er  der 
maaske  slet  ikke  Smør  i,  men  saa  er  de  og- 
saa  billige,  og  ved  større  Indkøb  faar  man 
Rabat,  de  saakaldte  „Rabatmærker",  hvilket 
System  her  i  Aandens  Verden  man  faar  et 
levende  Billede  af  ved  Avertissementer  som 
følgende:  „N.  N.  tilbyder  sig  med  Foredrag 
i  Ungdomsforeninger.  Prisen  er  10  Kr.  pr. 
Foredrag,  men  naar  flere  Foreninger  slaar  sig 
sammen  og  sørger  for  Befordring,  7*^  Kr.a 
(altsaa:  naar  Køberne  paatager  sig  Trans- 
porten, et  Rabatmærke  paa  21/2  Kr.);  og  saa 
kan  der  maaske  endda  være  en  lille  diskret 
Smørblanding  i  den  Margarine  ogsaa. 


Saa  rigelig  og  rundelig  er  da  vort  lille 
aandssultne  Folks  aandelige  Bespisning  —  i 
Sandhed  et  lyst  Billede.  Og  for  at  man 
ikke  skal  tro,  jeg  taler  ironisk  — ,  skønt 
hvem  kan  tvivle  om,  at  en  gammel  Nisse 
taler  alvorligt,  naar  han  priser  Smørret  — 
skal  jeg  ikke  undlade  at  bemærke,  at  ikke 
alt,  hvad  der  smykker  sig  med  Foredragets 
Navn,  er  nærende  Smør  og  Margarine.  Bort- 
set fra  en  Aandsføde,  der  gives  os  af  lidt 
mere  gammeldags  Foredragsholdere,  Folk  som 
Rosendal,  Høffding  og  Schrøder  —  jeg  kan 
ikke  bestemme  den  nøjere  end  ved  at  sige, 
det  er  en  kraftig  Kendsgærningernes  Kødret, 
hvori  der  dog  (som  altid  i  de  uforfalskede 
Kendsgærninger)  ogsaa  er  Ben  at  gnave,  af 
hvilken  Grund  nogle  —  nemlig  de  mageligt 
anlagte  —  daarlig  nok  gider  ha*  den  (Smør 
og  Margarine  er  der  jo  ingen  Ben  i),  bortset 
fra  denne  sunde   og   kraftige  Kost,    serveres 


der  ogsaa,  baade  i  By  og  paa  Land,  mindre 
nærende  og  delvis  skadelige  Sager,  der  kan 
ødelægge  Fordøjelsen  og  give  Afsmag  for  det 
daglige  Brød  (i  Luthers  Betydning).  Der  er 
saaledes  den  Begtrupske  Sødsuppe  eller,  for 
ikke  at  være  tvetydig,  den  af  Begtrup  be- 
nævnte Sødsuppe. 

Meget  værre  er  dog  den  danske  Fusel,  thi 
naar  vi  —  som  jeg  mener,  det  er  vor  Pligt 
—  med  Indignation  vil  tilbagevise  Brandes' 
haanlige  Sammenstilling  af  Alkoholens  og 
Troens  Virkninger  i  os  Mennesker,  saa  gør 
vi  dog  bedst  i  at  indrømme,  at  der  virkelig 
kan  lyde  en  Slags  folkelig  Tale,  der  nærmest 
er  Fusel,  vel  dog  hyppigere  patriotisk  Fusel 
end  kristelig  Fusel.  Og  hører  disse  Produk- 
ter nærmest  Landet  til,  da  serveres  der  sik- 
kert tit  i  Byerne  Varer,  der  ikke  er  bedre; 
maaske  ikke  ligefrem  den  vandfarvede  Fusel, 
men  et  dermed  nær  beslægtet  Fluidum,  der 
minder  mig  om,  hvad  jeg  har  hørt  fortælle 
om  vort  meste  Cognak :  at  det  er  dansk  Fusel, 
der  sendes  til  Frankrig  og  fortoldes  samt  til- 
sættes en  gul  Farve  og  lidt  Parfume,  og  der- 
næst sendes  til  Danmark  igen,  fortoldes  og 
sælges  som  fin  fransk  Cognak.  Men  under 
disse  Omskiftelser  er  denne  Fusel  i  Aandens 
Verden  fra  kristelig  bleven  antikristelig. 

Og  saa  den  forbistrede  Løvetandskaffe  med 
Bagerbrød  til,  der  ødelægger  Maven  paa  saa 
mange  fattige  Storstadsbørn  og  giver  dem 
Afsmag  for  den  ærlige  danske  Mad  :  Grød  og 
Brød.  Naar  man  læser  G.  Bangs  Kultur- 
historie for  Folket,  eller  C.  C.  Clausen:  „ Store 
Mænd  udgaaede  fra  smaa  Hjem"  (der  er  tænkt 
som  Foredrag  for  Arbejdere),  da  faar  man  et 
stærkt  Indtryk  af,  at  en  af  Farerne  for  de 
fremtidige  store  Mænd  fra  smaa  Hjem  er 
Løvetandskaffen  med  Bagerbrød.  (Baade 
C.  C.  Clausen  og  især  G.  Bang  har  leveret 
andre  meget  solide  Produkter,  men  neppe  be- 
regnet paa  „Folket"). 

Men  alligevel  —  trods  disse  mindre  hel- 
dige Sager  —  hvilket  lyst  Helhedsbillede  l 
Og    lad    os    saa  ikke  glemme,    at  alt  dette 

aandelige  Velvære  skylder  vi  Margarinefabri- 
kanterne og  vore  Smørydere,  de  ædle  Køer. 

VIL 

Hvem  er  da  den  danske  Præmieko  i  Aan- 
dens  Verden?  Det  er  baade  én  og  mange, 
vel  mange,  men  især  én,  det  er:  Dr.  phil. 
Vilh.  Andersen.  Han  er  Nr.  1  og,  som 
Førstepræmiedyret  bør  være,  tillige  Type. 
Han  giver  os  det  fineste  Smør  —  thi  alle 
disse  Literaturbilleder,  baade  de  smaa  og  de 
bindstærke,  disse  Billedtexter  og  aandfulde 
Foredrag,  disse  straalende  eller  rettere  skin- 
nende Festtaler  —  thi  de  skinner  og  glinser 
med  Smørrets  fede  men  dog  friske  Glans  — , 
det  er  altsammen  Smør  til  den  danske  Mands 
Brød  og  Grød,  til  Dagen  og  Aaret.  Og  til- 
lige serveret  under  en  saa  skuffende  Form  — 
thi  ogsaa  i  det  Stykke  er  han  Nr.  1  —  at 
enhver  maa  tro,  det  er  den  gule  Honning, 
der  drypper  fra  den  grønne  Steneg,  mens  det 
dog  er  det  gule  Smør,  der  driver  fra  den 
danske  Præmieko. 

Hvilke  enestaaende  Forudsætninger  har 
denne  Ko  ikke  for  at  udføre  dette  „fromme 
Bedrag14.  Er  den  ikke  født  i  Præstegaardens 
Stald,  er  det  ikke  den  samme  Luft  de  har 
indaandet  og  omtrent  den  samme  Føde,  der 
har  næret  dem,  Præstegaardshavens  Bier  og 
Koen,  der  har  leget  sin  Barndom  hen  i  den 
til  Haven  stødende  Toft  og  tilbragt  sin  Ung- 
dom i  Engene  og  ude  ved  Skoven,  og  nu  i 
Manddomstiden  staar  i  Græs  til  Knæerne  i 
den  samme  Kløvermark,  hvor  Guldalderens 
Bier  hentede  deres  Honning. 

Og  saa  vil  vi  da  samle  os  om  det  dejlige, 
det  danske  Nutidsbillede  af  Præmiekoen  og  de 
andre  Køer  derude  paa  Præstens  Mark.  Se 
engang  rigtig  paa  disse  stolte  Dyr,  eller  bedre : 
med  de  rette  Øjne  —  for  det  gør  Folk  ikke. 
Det  har  tidt  undret  mig,  saa  lidt  Syn  vore 
Digtere  har  for  Koens  Skønhed ;  Bierne  priser 
de  alle  fra  de  ældste  til  de  yngste,  men  Koen 
faar  Lov  at  gaa  i  Fred,  maaske  fordi  den  er 
saa  nyttig.    Det  er  en  Skam,  saadan  et  skønt 

og  ædelt  Dyr  Koen  er,  og  vil  vore  Digtere 
ikke  prise  den  i  Sang,  saa  vil  jeg  rose  den 
paa  min  netteste  Prosa;  men  idet  jeg  føler 
min  ringe  Evne,  vil  jeg  støtte  mig  til  en 
Autoritet,  Folk  antagelig  vil  bøje  sig  for, 
den  gamle  Homer.  Han  elsker  Koen,  og 
hvilket  Blik  har  han  ikke  for  dens  Adel  og 
Skønhed;  atter  og  atter  tager  han  Træk  fra 
Koens  Liv  for  at  fremstille  de  sublimeste 
menneskelige  Optrin.  Hvor  tidt  fremfører  han 
ikke  for  os  de  bøvede,  fodslæbende,  krum- 
hornede Køer,  der  skrider  hjem  fra  Marken. 
Naar  han  vil  anskue  Himmeldronningen  Hera 
for  os  gennem  Øjets  Majestæt,  siger  han: 
den  ko-øjede  Hera;  ja  Zevs  selv  undser  sig 
ikke  for  at  omskabe  sig  til  Koens  Lige,  en 
mægtig  Tyr,  med  gyldne  Horn  for  at  markere 
det  olympiske.  Efter  at  du  nu  har  hørt  disse 
Lovtaler  over  de  gamle,  græske  Køer,  se  saa 
engang  paa  vort  det  stolte  Præmiedyr.  Hvil- 
ken sommerfrodig  Skønhed  er  der  ikke  over 
det  —  det  karakteristiske,  hornmægtige  Hoved 
med  de  dunkle  Øjne,  den  korte,  muskelfaste 
Hals,  den  blanke,  bøvede  Krop,  og  alt  dette 
hvilende  paa  de  korte,  stærke  Ben,  der  træder 
fast  i  den  fædrene  Jord  derude  paa  Præstens 
Mark.  —  Og  hvilket  rigt  Gemytsliv  rører  der 
sig  ikke  i  dette  Dyr,  lige  fra  den  første  Op- 
vaagnen  i  Stalden  tidlig  om  Morgenen,  som 
den  forkynder  ved  et  eget  knurrende  Brøl, 
og,  naar  den  er  ført  ud  af  Stalden:  den 
muntre,  næsten  kaade  Vejren  af  Morgenluftens 
Friskhed,  der  faar  den  til  at  løfie  Hovedet 
og  slikke  med  den  mægtige  Tunge  op  mod 
de  udspilede  Næsebor;  saa  den  vidunderlige, 
næsten  elektriske  Kilder,  der  gaar  igennem 
hele  dens  Krop  ved  de  første  Mundfulde  af 
det  dugvaade  Græs ; . —  til  den  indadvendte, 
i  sig  selv  hvilende  Melankoli,  naar  den  ligger 
under  Middagssolens  Glød  og  tygger  Drøv, 
med  hint  uudgrundelige  Blink  i  Øjet,  —  og 
til  den  ved  Aftenstid  skrider  hjem,  bøvet  og 
fodslæbende,  græsmættet  og  fyldt  af  Aftenens 
stille  Vemod.  Og  til  dette  —  Hverdagens 
Gemytsliv   —  kommer  saa  dets  rigeste  Ud- 

foldelse  under  Dyrskuernes  Festberusning  og 
dets  dybeste  Rørelser  ved  den  aarlige  Kalve- 
fødsel. —  Og  hvilket  dansk,  sjællandsk  Lune 
raader  den  ikke  over,  hvad  enten  den  smiler 
stille  forstaaende  ad  de  unges,   Kalvenes  og 
Kviernes  muntre,  men  unyttige  Spring,  eller 
den  ler  smørret  til  den  gamle  Røgter,  der  vil 
kaste  Løkken  over  den  for  at  føre  den  til- 
bage    til    de    andre    Køers    Række.     Dette 
„ejegode  Gemyt"  og  det  Lune,  som  vi  alle- 
rede træffer  glimtvis  hos  den  forhutlede  Jeppe, 
der    levede    paa  saa  kammeratlig  Fod   med 
dette  Pragtdyrs  skindmagre,  maveslunkne  For- 
fædre. —  Flyve  kan  Koen  ganske  vist  ikke, 
og  det  vilde  næppe  klæde  den;  lige  saa  lidt 
som  det  klæ'r  den  at  sætte  i  Galop,  naar  den 
om  Efteraaret  stikker  fra  de  magre  Stubmar- 
ker  hen  til  Roerne,   eller  naar  Bremserne  er 
efter   den   i  Sommerheden.     En   Hest  i  fuld 
Karriere  er  skøn,  ligesom  en  Rovfugl  i  pilsnar 
Flugt;    thi  deres  Natur   er  at   være  i  Fart. 
Men  en  Ko  i  Galop  er  uskøn,  ja  en  natur- 
stridig Ting,   for   den   smider  jo  Mælken  og 
dermed  Smørret.     Den  er  bragt  ud  over  sig 
selv.     Thi  Koens  Natur  er  at  udfolde  et  rigt 
Gemytsliv,   og  dette    udfolder  sig  i  adstadig 
Ro,  mens  Karakteren  dannes  i  Livets  Storme 
og  ved  at  være  i  Fart.    Men  Stof  til  Karak- 
ter og  Handlevilje  findes  ikke  hos  Koen ;  thi 
jo  rigere  Gemyt  des  mindre  Handling.   (Koens 
Smør    taler    jo   ogsaa   udelukkende    til  vort 
Gemytsliv:    det  optør  det  frosne,   linder  det 
stramme,  blødgør  det  haarde  og  smelter  det 
stivnede,  med  et  Ord :  det  kvæger  Gemyttet). 

Og  dette  rige  Gemytsliv  og  Lune  er  det, 
der  indgaar  Forbindelse  med  alle  Markvæksters 
Saft  og  Kraft  og  danner  den  Bouquet  og  den 
Fedme,  vi  kvæges  af  i  Smørret. 

Skulde  jeg  unge  Medlem  af  Lauget  —  jeg 
driver  en  lille  beskeden  Forretning  med  Varer, 
der  just  ikke  gaar  strygende  af,  men  dog 
ogsaa  uden  at  gribe  til  Rabatmærkerne  — 
skulde  jeg  vove  at  fremhæve  din  skønneste 
Pynt,  Du  Skabningens  ypperste,  da  er  det 
dit  olympiske  Mærke,    de  gyldne  Horn,   der 


vinkede  dig  i  Møde  fra  vor  Guldalders 
Adams  første  Paradisdag  („Guldhornene*), 
og  som  du  kastede  ny  Glans  over  i  det 
Værk.  der  bragte  dig  det  autoriserede  Stem- 
pel. Der  fandt  du  og  der  vandt  du  dine 
egne  gyldne  Horn.  Kun  hin  Opponent  saa 
dem  ikke,  han  der  vilde  gøre  sig  vittig  ved 
at  bemærke:  „I  mine  Øjne  har  den  ærede 
Doktorand  just  ikke  fundet  nye  Guldhorn, 
om  end  nok  nogle  Guldkorn".  Jo,  den  ærede 
Doktorand  fandt  der  nye  Guldhorn,  nemlig 
sine  egne. 

At  du  har  disse  gyldne  Horn,  er  sikkert, 
jeg  har  jo  selv  set  dem.  Men  desuden  har 
jeg  ogsaa  set,  hvor  de  har  skaaret  de  andre 
gode  Køer  i  Øjnene,  naar  Solen  har  kastet 
sine  Straaler  paa  dem.  For  Solens  Glans 
over  anden  Mands  Guld,  det  skær*  .Folk  (og 
Køer)  i  Øjnene,  ja  sætter  sig  ligefrem  fast  i 
dem  og  bliver  til  den  gule  Misundelse,  og 
den  har  jeg  ærlig  talt  set  i  flere  gode  Smør- 
yderes  Øjne,  Misundelsen  over  dit  rige  Gemyt 
og  din  Sommerfrodighed,  men  især  over  dine 
gyldne  Horn.   — 

En  og  anden  kunde  maaske  undres  over, 
at  Georg  Brandes  ikke  optræder  blandt  Præmie- 
køerne, endda  med  særlig  Udmærkelse ;  men 
han  er  i  Virkeligheden  for  gammeldags  til  at 
træffes  her.  Selv  en  stor  Elsker  af  de  gammel- 
dags Nydelser,  Honning  og  holbergsk  Salt, 
har  han  lært  os  andre  at  nyde  dem,  ja  han 
har  selv  meget  baade  af  Saltbølgens  og  Hon- 
ningbiens Natur  i  sig.  Men  foruden  meget 
andet,  der  efter  min  Mening  kan  indvendes 
imod  ham  —  især  hans  Forkærlighed  for  de 
franske  Produkter,  baade  den  franske  Honning 
og  den  franske  (E)sprit,  og  i  Forbindelse 
hermed  hans  Afsmag  og  Ringeagt  for  meget 
af  den  bedste  danske  Honning  —  bortset  fra 
dette  saa  takker  i  hvert  Fald  vi  Danske  ikke 
for  et  ufrivilligt  Saltvandsbad  lige  straks 
efter ;  og  sin  Binatur  har  han  jo,  især  i  sine 
unge  Dage,  lagt  vel  meget  for  Dagen  ved  at 
give  os  Brodden.  Og  dog  synes  jeg  næsten 
bedre   om  denne  ungdommelige  Brandes  end 

om  den  gamle  Brandes,  der  nu  —  skal  jeg 
sige:  maa  skatte  til,  eller:  vil  profitere  af 
Folkelighedens  Tid  ved  at  lade  sig  trække 
rundt  som  en  anden  Ko  og  lade  sig  be- 
klappe af  et  festklædt  Publikum.  Naar  Fol- 
ket nu  sidder  der  i  andagtsfuld  Stilhed  og 
bilder  sig  ind  at  nyde  det  allerfineste,  da  be- 
høvedes blot  H.  C.  Andersens  lille  Barn  igen 
for  at  sige:  „Ja,  men  vi  faar  jo  ingenting 
paa"  —  Smør  nemlig  paa  Brødet ;  for  Smør 
kan  det  Dyr  ikke  præstere.  — 

Og  nu,  1  elskte  Køer,  god  rolig  Nat! 

VIII. 

Endnu  kun  et  Blik  paa  Fremtiden.  Ikke 
saa  meget  for  Margarinefabrikanterne,  thi  gaar 
det  ikke  længer  med  Margarinen,  kan  de  jo 
fremstille  et  andet  Surrogat.  Heller  ikke  for 
Køerne,  thi  jeg  har  af  en  kyndig  Landmand 
faaet  min  Bekymring  for  Koens  Fremtid  helt 
fjernet.  Men  Folkets  Fremtid!  For  at  faa 
Klarhed  over  denne  vigtige  Sag  spurgte  jeg 
for  nylig  nogle  af  mine  Medborgere,  hvad  de 
mente  om  os  og  Smørret,  d.  v.  s.  Smørret  og 
dets  Virkning  i  vore  Maver.  Og  de  var 
næsten  alle  enige  med  mig  i,  at  Smørret  var 
noget  af  det  herligste  paa  Jorden,  idet  det 
hjalp  os  til  at  nyde  vort  daglige  Brød  med 
Glæde  og  Velbehag.  Men  derhos  bemærkede 
dog  en  af  de  unge  —  han  var  endnu  saa 
mager  som  næsten  ingen  af  os  lidt  ældre  her  i 
Landet  —  denne  unge  bemærkede,  at  han  ikke 
rigtig  fandt  Smag  i  Smørret,  eller  rettere: 
han  var. bange  for  det  rigelige  Smør,  at  der 
boede  en  Mave-Djævel  i  det,  som  vilde  be- 
røve ham  hans  letbenede  Magerhed.  (Idet 
han  sagde  dette,  saa  han  vist  paa  os,  som 
om  han  dermed  vilde  sige,  at  han  saa  denne 
Smørrets  Virkning  i  vore  Legemers  Svulmen). 
Nej,  hvad  han  især  holdt  af,  var  Saltvands- 
bade,  de  gav  ikke  Svulmen,  men  snærpede 
Legemet  ind.  Og  saa  længtes  han  efter  noget, 
han  ikke  vidste  hvad  var,  men  dog  drømte 
om,   noget  let  og  fint  og  duftende  og  sødt; 


det  vilde  han  godt  løbe  Landet  rundt  for  at 
finde.  Ved  disse  Ord  kom  jeg  et  Øjeblik  til 
at  tænke  paa  den  gule  Honning,  der  engang 
dryppede  fra  den  grønne  Steneg,  men  jeg 
sagde  intet  derom;  hvorimod  vi  ældre  Med- 
borgere priste  Smørret,  den  Glans,  det  kaster 
over  vort  Bord,  og  den  adle  Svulmen,  det 
bevirker  i  vore  Legemer  —  for  den  danske 
Mands  Skønhedslinie  er  sikkert  Mavens  blide 
Bølgelinie  —  ja  adle  Svulmen,  thi  den  er 
det  mere  end  noget  andet,  der  faar  os  til  at 
se  mildt  paa  os  selv  og  overbærende  paa  vor 
Nabo.  Men  da  jeg  saa  havde  fjernet  mig 
fra  disse  Medborgere,  mærkede  jeg,  at  Ordet 
„Mave-Djævel"  havde  bidt  sig  fast  i  mit 
Sind  lig  en  nagende  Orm,  og  jeg  har  siden 
ikke  helt  kunnet  frigøre  mig  for  den  Tanke, 
om  ikke  alligevel  denne  ædle  Svulmen  kan 
blive  betænkelig;  thi  det  svulmende  søger 
stadig  det  kvægende  og  bliver  derved  endnu 
mere  svulmende;  og  mon  der  ikke  langt  ude 
i  Fremtiden  dæmrer  en  Fare  for,  at  denne 
Mavedjævel  kan  vokse  saadan,  at  det  ædle 
danske  Smør  snarere  skal  tynge  Nyderne  end 
Yderne  til  Jorden.  Og  det  vilde  dog  være 
en  skammelig  Ulykke,  da  Køerne  jo  netop 
skulde  være  til  for  at  holde  os  menneskeligt 
paa  Benene. 

Og  saa  tænkte  jeg  igen  med  Medlidenhed 
paa  det  „unge  Menneske*  —  som  Vilh. 
Andersen  har  givet  mig  saadan  Forstaaelse 
af  —  ham  med  de  sære  Passioner  og  de 
underlige  Honninglængsler.  Og  jeg  tænkte 
saa  videre:  Er  vort  Land  ikke  ved  at  blive 
for  kultiveret,  og  dyrkes  det  ikke  for  meget 
med  udelukkende  Hensyn  paa  den  danske 
Ko?  Burde  der  ikke  bevares  et  lille  Fristed, 
hvor  de  vilde  Bier  kunde  suge  Honning  i 
Lyngens  Blomster?  Der  er  jo  dog,  før  bleven 
yndig  Honning  til  derovre  i  Lyngens  Land. 
Tanken  er  vel  for  gammeldags.  Den  vilde 
Honnings  Liebhavere  er  jo  kun  faa  og  bliver 
maaske  stadig  færre  —  men  hvad,  om  der 
saa  kun  var  50  eller  10,  eller  endog  blot  5  ?  — 

Hvis  ikke  det,  vilde  jeg  lægge  et  godt  Ord 

ind  for  en  livligere  Samfærdsel  med  vore 
nordlige  Nabolande.  Deroppe  i  de  ukultiverede 
Egne  kunde  de  vist  endnu  have  meget  at 
lære  af  os,  hvordan  man  kultiverer  sit  Land, 
sine  Husdyr  og  sine  Naturprodukter;  men 
saa  skulde  de  enkelte  unge  Liebhavere  her- 
nede fra  have  Lov  at  slippe  med  derop  og 
gaa  paa  Honningjagt.  Thi  deroppe,  i  Ibsens 
og  Garborgs,  i  Frødings  og  Selma  Lagerløfs 
barbariske  Lande,  der  kan  man  vist  endnu 
faa  at  se  det,  som  dog  —  trods  min  Nisse- 
smag og  alle  danske  Foredrags  drivende  Smør 
og  nærende  Margarine  —  er  et  forunderlig 
kønt  Billede  fra  Skabningens  Morgen' 

„Da  dryppede  den  gule  Honning   fra    den 
grønne  Steneg". 


Men  hvem  er  da  jeg,  der  har  dristet  mig 
til  denne  Færd  ind  i  Literaturens  Have.  Jeg 
er  Nissen  —  den  lille  skikkelige  Nisse,  der 
kun  lever  og  virker  Jule-  og  Nytaarsaften  — ; 


den  hyggelige  Gaardnisse,  der  selv  prosaisk 
og  materialistisk  dog  hører  Poesien  til.  Jeg 
er  Gaardnissen,  der  Nytaarsaften  er  kom- 
men i  Humør  af  Nytaarsgrøden  med  den 
frydelige  Smørklat  i  Midten,  og  som  saa  til 
Tak  for  Mad  har  sat  mig  op  paa  Ryggen 
af  Staldens  bedste  Ko  og  reden  den  en  mode- 
rat Motionstur  Gaarden  rundt,  holdende  mig 
fast  i  dens  gyldne  Horn.  Og  derfor  kan 
ingen  faa  fat  i  mig ;  thi  det  er  kun  Jule-  og 
Nytaarsaften  jeg  er  Nisse.  Til  daglig  er  jeg 
—  bortset  fra  den  lille  Forretning  jeg  driver  — 
en  agtet  Borger  i  Samfundet,  nemlig  Seminarie- 
lærer her  i  Vordingborg,  og  hans  Navn  er 
Einar  Munk. 

E.  S.  (af  Seminarielæreren):  Paa  Nissens 
Opfordring  har  jeg  taget  mig  af  dette  Manu- 
skript, hvis  Indhold  og  Form  selvfølgelig 
maa  staa  for  Nissens  Regning.  Kun  beklager 
jeg,  at  den  flere  Gange  skriver  „jeg*  og 
„mig",  hvor  den  faktisk  ikke  mener  sig  selv 
(Nissen),  men  mig,  Seminarielæreren. 

DE  NORSKE  VIKINGESKIBE 

Af  OSCAR  NANDRUP.  Kristiania,  Juli  1907. 


Kjender  du  ei  Kongen, 

som  altid  har  Ber, 

Nordmændenes  Drot? 

Han  raader  over  dybe  Kjole, 

redfarvede  Rande, 

rede  Skjolde, 

tjærede  Aarer, 

skumspreitede  Telte. 

Ude  vil  Jul  drikke, 

om  han  skal  ene  raade, 

den  fremdjerve  Fyrste, 

og  friste  Freis  Leg. 

Ung  blev  alt  af  Uden  han  kjed 

og  af  inde  at  sidde, 

af  varme  Stuer 

og  dunforede  Votter. 

SAA  kvæder  i  Edda  Thorbjørn  Hornklove 
sit  Seierskvad  til  Harald  Haarfagers 
Pris,  —  den  Norges  Konge  og  Samler,  som 
vel  er  en  af  de  mest  lysende  Skikkelser  fra 
den  gamle  Vikingetid:  Høvdingen,  som  i 
kampglad,  udfærdslysten-  Ungdom  gaar  i  Le- 
ding, herjer  og  plyndrer,  men  siden  bliver 
den  kloge  Hersker,  der  søger  at  bygge 
sit   Rige   med   gode  Love. 

Og  som  Skalden  hyl- 
der den  store  Type  fra 
hine  Aarhundreder,  da 
de  nordiske  Folk  fra 
Forhistoriens  Dunkel- 
hed træder  frem  i  Hi- 
storiens Lys,  saa  giver 
han     i     malende     Ord 

Vikingehøvdingens  Vaa-  Helleristning:  Skib 


benkjærhed,  hans  Lyst  og  Glæde  paa  den 
tidlige  Vaardag,  da  han  kan  sætte  sine 
Langskibe  og  Drager  paa  Vandet  og  fare 
ud  paa  det  friske  Hav  til  de  fjerne  Lande, 
der  lokker  med  rigt  Bytte  og  fagre  Kvin- 
der. „Han  raader  over  dybe  Kjølea  —  som 
et  Eventyr  var  Sagaens  Fortælling  om 
disse  store  aabne  Skibe  med  høireiste  guld- 
lysende  Dragestevne,  brogede  Skjolde,  der 
kransede  Æsingen,  og  brede  Seil  i  røde, 
blaa  og  grønne  Striber.  Hvor  stolt  og  skønt 
et  Syn  maatte  det  ikke  være,  naar  Seilene 
sattes,  og  en  Flaade  af  disse  Skibe  stod  ud 
den  fagre  norske  Fjord  for  at  pløje  det  blaa 
Hav  derude. 

Men  saa  hænder  det  en  Dag,  at  Høvdinge- 
skibet glider  ind  den  samme  Fjord.  Bud- 
skabet er  gaaet  forud,  og  paa  Stranden  staar 
mange  Kvinder  og  Mænd  med  Sorgens  Præg 
over  Miner  og  over  Dragt.  Vikingen  har 
fundet  sin  Bane:  hans  Lig  føres  hjem 
for  at  haugsættes  efter  gammel  Sæd.  Der  er 
stor  Sorg  over  Tabet,  men  Døden  har  været 

hæderfuld,og  enhver  ved, 

at  det  sømmer  sig  ikke 
en  Viking  fra  Sotteseng 
at  fare  over  de  sorte 
Vande  til  Hels  Bolig. 
Medens  Kvinderne  steller 
over  Liget  og  ifører  det 
prægtige  Klædebon  ,træk- 
fra  Jæmaideren.  ker    Mændene   Høvdin- 

gens  stolte  Skib  paa  Land  det  Sted,  hvor 
hans  Haug  skal  reises.  Langskibet  staar  paa 
sin  dybe  Kjøi,  og  midt  i  Skibet  reises  Grav- 
kammeret. Over  en  Tagbjelke  i  Fartøjets 
Længderetning  lægges  tæt  med  Stokker  fra 
Æsingen,  saa  der  dannes  et  teltformet  Hus. 
Og  i  Huset  bringes  ind  Høvdingens  Vaaben 
og  kostbare  Klæder  og  mange  kunstfærdig 
smedede  Ting,  Sølv  og  Guld,  Kobber  og 
Jern.  Naar  saa  Høvdingens  Lig  er  bragt  til 
Hvile  derinde  i  sit  Kammer,  sker  det  store 
Blot.  Hans  Heste  og  hans  Hunde  ofres  un- 
der Gravøllet,  og  de  maa  følge  sin  Herre  i 
Graven,  som  nu  bliver  lukket.  Jord,  Sten  og 
Lere  kastes  ind  over  Ski- 
bet, det  lægger  sig  Lag 
for  Lag,  dækker  det  til- 
slut fuldstændig,  og  over 
det  stolte  Skib  hvælver 
sig  den  store  Haug,  som 
skal  fortælle  Efterslægten 
om,  at  her  var  en  Høv- 
ding jordet . 

Der  ligger  mange  Grav- 
hauger  fra  hine  Tider  rundt 
i  Norges  Land,  og  mangt 
og  meget  har  de  vist  sig 
at  indeholde,  som  kan  tyde 
Sagas  Mening  og  Ord.  Men 
ingen  Jordfund  har  havt  større  Værdi  end  de, 
som  det  sagnrige  Vestfold  har  givet  i  sit 
Skød.  Fra  Kongsnaugen  ved  Gokstad  og 
fra  Dronninggraven  ved  Oseberg  kommer 
Vikingernes  Skibe  seilende  lige  ud  af  Sagas 
fjerne  Aarhundreder  ind  i  Norges  Nytid. 
Fuldlastet  er  disse  Skibe  med  Minder  og 
Frasagn  fra  Hedenold.  En  stoltere  Bekræf- 
telse kunde  ikke  gives  paa  Sagnene  om 
Fædrenes  Udfærd  og  Daad  end  disse  Far- 
tøjer, saa  skjønne  i  Form  og  Linjespil, 
saa  dygtige  til  at  pløie  Hav  og  Bølge.  Disse 
Skibe  bar  de  Gamle  til  Austerled,  hvor 
Svearne  grundede  Gardarike,  de  fløi  som 
Ørne  mod  Vesterled,  til  Englands,  Irlands  og 
Frankriges  Kyster,  hvor  Daner  og  Nordmænd 


erobrede  Lande  og  grundede  Kongeriger. 
De  bar  vore  Fædre  til  Island  og  Grønland r 
og  med  dem  gjorde  Amerikas  første  Opdager, 
Leif  Eriksøn,  sin  Vinlandsfærd.  Og  med  en 
Flaade  af  de  samme  Skibe  drog  Kong  Sigurd 
til  J  or  sal,  saa  eventyrlig  og  glansfuld  en 
Færd  som  noget  Folks  Historie  melder  om. 
Og  til  Langskibe  og  Drager  af  Vikingetidens 
fuldkomne  Form  er  knyttet  Frasagn  om  saa 
mangen  vældig  Kamp  inden  Nordens  Lande. 
Men  Vikingeskibene  fortæller  ikke  bare 
om  Kampe  og  Ledingsfærd.  Naar  de  vendte 
hjem  fra  de  fremmede  Kyster,  var  de  ladet 
med    frodigt    Smaakorn,    som    i    Hjemlandet 


Gokstadskibet,  fra  Stevnen. 

skulde  bære  herlig  Frugt:  Vesterlandenes 
Kultur,  som  fandt  villig  Gromuld  hos  de 
evnerige  Nordens  Folk,  og  senere  Kristen- 
dommens nye  revolterende  Tanker. 

Sammen  med  de  prægtige  Skibsskrog  fra 
Gokstad  og  Oseberg  Kunde  de  norske  Ar- 
kæologer hæve  af  Jordens  Skjød  en  rig  Skat 
af  daglige  Brugsgenstande  fra  hine  Tider, 
skjønne  Smykker  og  kunstfærdige  Udskærin- 
ger. Med  merkelig  receptiv  Evne  tog  Vi- 
kingerne med  sig  hjem,  hvad  de  oplevede, 
saa  og  hørte  derude  i  det  Fremmede,  og 
deres  Fantasi  og  digtende  Trang  gav  det 
altsammen  ud  igjen  i  ny  ejendommelig  Form, 
i  formsterke  Kvad  og  kunstfærdigt  Virke. 

De  fundne  Vikingeskibe,  hvis  Alder  sættes 

til  1000  og  1100  Aar,  er  ikke  de  ældste 
Vidnesbyrd,  som  er  levnet  om  Forfædrenes 
Skibsbygningskunst.  Den  ældste  Forestilling 
om  Farkosternes  Form  og  Indretning  i  Norge 
giver  de  saakaldte  Helleristninger  fra  Nordens 
Broncealder,  det  Aartusen,  som  ligger  nær- 
mest foran  Kristi  Fødsel.  Ristningerne  er  for 
det  meste  udført  i  fast  Fjeld,  undertiden 
paa  større  Stene.  Især  er  Smaalenenes  Amt 
rigt  paa  disse  urgamle  Tegninger  i  Fjeldet. 
De  gengiver  Menneskeskikkelser  og  forskel- 
lig formede  Figurer,    og  som  oftest  ser  man 


Gokstadskibet,  Agterstævnen. 


Tegninger  af  Skibe.  Disse  kan  være  lige 
til  et  Par  Meter  lange.  Skibsstevnerne  er 
noget  krumme  og  løfter  sig  højt  som  paa 
Vikingeskibene.  Langs  efter  Æsingen  sees 
gjerne  Rækker  af  lodrette  Streger,  som  an- 
tagelig skal  vise  Mandskabet.  Helleristnin- 
gerne med  sine  Fremstillinger  maa  antages 
at  have  havt  sin  Sammenhæng  med  Tidens 
religiøse  Kultus. 

Fra  den  ældre  Jernalder,  de  syv  første 
Aarhundreder  af  vor  Tidsregning,  kjendes 
derimod  ingen  billedlige  Fremstillinger  af 
Skibe  eller  Baade  i  Norge.  Om  Fartøier 
fra  denne  Tid  faar  vi  derimod  Besked  gjen- 
nem  de  Baade,  som  i  1863  blev  fundet  i 
Nydam  Mose  i  Slesvig,  og  som  har  adskillig 

Lighed  med  Nutidens  Baade  i  Bergens  Stift, 
særlig  i  Nordfjord.  Men  fra  Vikingetiden 
eier  Norge  en  Mængde  Vidnesbyrd  om  Skibs- 
bygningskunsten,  hvilket  skyldes  den  Skik, 
som  i  den  yngre  Jernalders  Aarhundreder, 
700—1000  e.  Kr.,  var  udbredt  over  det 
hele  Land,  at  lade  Skib  eller  Baad  følge  den 
Døde  i  Graven.  I  de  nordlige  Landsdele 
var  det  meget  almindeligt  at  hvælve  Baaden 
over  det  døde  Legeme,  men  ellers  dannede 
Fartøiet  gjerne  den  Dødes  Leie.  De  fleste 
Skibsbegravelser  fandt  Sted  i  Forbindelse 
med  Ligbrænding,  Fartøiet 
selv  dannede  Brændemate- 
rialet.  Efter  saadanne 
brændte  Baade  er  der 
fundet  Spor  i  mange  Grav- 
hauge. I  Regelen  er  det 
kun  Bordgangenes  Klink- 
nagler, som  ligger  tilbage. 
Men  i  Graven  tegner  Jern- 
naglerne undertiden  Far- 
tøjets Linjer  saa  nøie,  at 
man  kan  danne  sig  Fore- 
stillinger om  Størrelse  og 
Form.  Men  saa  er  der 
de  andre  Gravhauge,  hvor 
der  ingen  Brænding  er  fore- 
gaaet.  Haug  er  bygget  over 
saaledes  som  det  er  truk- 


det  uskadte  Skib, 

ket  op  af  Fjorden  og  fyldt  med  den  Dødes 
Vaaben,  Pragtklæder,  Smykker  og  Brugsting. 
Det  første  mere  fuldstændige  Minde  om 
Vikingetidens  Fartøisbygning  kom  for  Dagens 
Lys  i  1867,  da  Tunebaaden  under  Professor 
Rygh's  Tilsyn  i  1867  hentedes  frem  af  en 
Gravhaug  paa  Gaarden  Haugen  i  Tune, 
Smaalenene.  Som  det  synes  at  have  været 
Sædvane,  laa  Baaden  i  Haugen  nær  Vandet 
og  med  Forstevnen  mod  dette,  ligesom  fær- 
dig til  at  føres  ud  paa  det  Element,  hvor 
den  egentlig  hørte  hjemme.  Fra  gammel 
Tid  tænkte  vore  Forfædre  sig  —  ligesom 
Grækerne  —  Dødsriget  omgivet  af  kolde 
mørke  Vande:  For  at  naa   did   maatte   man 

Osebergskibet  udgraves. 


ride  over  Helbroen,  ro  eller  seile.  Begra- 
velsen i  Skib  eller  Baad  betegner  derfor  ikke 
altid  nogen  særlig  Hædersbevisning,  som  ude- 
lukkende blev  Høvdinger  til  Del;  ogsaa  Folk 
af  smaa  Kaar  og  Kvinder  er  blevet  udstyret 
med  Fartøi  til  at  sætte  over  Dødsrigets 
Vande. 

Tunebaadens  Kjøl  er  13,65  Meter  lang 
eller  1 ,70  M.  kortere  end  i  Nydamsbaaden,  men 
Tunebaaden  er  højere  og  bredere  end  denne, 
og  den  er  udstyret  med  Seilmast. 

I  1880  var  det  saa,  at  Gokstadshibet  blev 
fundet  og  gravet  frem  af  Jordens  Skjød,  og 
med  det  fik  vi  det  sikreste  Vidnesbyrd  om 
Vikingernes  Mesterskab  i  Skibsbygning.  Ved 
Gaarden  Gokstad  nær  Sandefjord  laa  en 
gammel  Gravhaug.  I  Aarhundreder  havde 
den  hedt  „Kongshaugen",  fordi,  som  det  for- 
taltes, en  Konge  med  alle  sine  Skatte  var 
begravet  der.  Sønnerne  af  Stedets  Ejer  be- 
gyndte ved  Nytaar  1880  at  grave  i  Haugen, 
men  Mindesmærkeforeningen  tog  sig  af  Sagen, 
og  det  lykkedes  Antikvar  Nicolaysen  at  ud- 
føre det  eventyrlige  Kunststykke  at  tage  det 
24  Meter  lange  Skib  op  af  Jorden  og  bringe 


det  i  sin  Helhed  til  Kristiania.  I  Skibets 
Midte,  fra  Masten  og  agterover,  var  der 
for  den  døde  Høvding  bygget  et  særligt  Grav- 
kammer med  højt  Skraatag  af  Stokker.  Des- 
værre havde  Haugen  i  gammel  Tid  været 
plyndret,  saa  Gravkammerets  Anordning  var 
stærkt  forstyrret.  Der  laa  alene  Benrester  af 
den  Døde  og  en  Del  smukke  Beslag.  Men 
rundt  omkring  i  Skibet  var  der  en  Mængde 
Sager  af  stor  Interesse  og  Værdi:  mange 
Aarer,  Landgangsplanker,  Vindskier  med 
smukt  udskaarne  og  malede  Dyrehoveder  til 
Skibsteltene,  Skjolde  i  sorte  og  gule  Farver, 
nogle  lave,  grovt  arbeidede  Senge,  en  stor 
Kobberkjedel  med  Runeindskrift,  Bøtter  og 
vakre  Drikkekar  af  Træ,  Tallerkener,  en 
Slæde,  et  Spillebret  og  meget  andet.  En  hel 
Del  Dyr,  mindst  12  Heste  og  6  Hunde,  var 
blevet  ofret  ved  Gravlæggelsen,  og  under 
Tiljerne  fandtes  Rester  af  en  Paafugl.  En 
mærkelig  Del  af  Fundet  var  ogsaa  Levnin- 
gerne af  tre  mindre  Robaade.  Gokstadskibet 
er,  hvad  de  Gamle  forstod  ved  et  Lang- 
skib, et  Krigsskib.  Det  roedes  med  sexten 
Par     Aarer     og     kunde    selvfølgelig    ogsaa 

Osebergskibets  Stevn. 

sejle.    Besætningen    har   været    omkring    70  Oldsagssamling.     Historien    om    Skibets   Op- 

Mand.  dagelse  er  en  hel  Novelle.    Allerede  omkring 

Den  skjønneste   Fuldstændiggjørelse   af  de  1860  fortaltes  det   med  Bestemthed,  at  Ose- 

kostelige   Gravfund    fra   Vikingetiden   danner  berghaugen  mellem    Tønsberg  og   Sandefjord 

Osebergskibet,   som   nu   staar    reist   af  Mulde  skulde  indeholde  værdifulde  Oldtidslevninger, 

og   er  indlemmet   i    Kristiania   Universitetets  Men  der  blev  endnu  ikke  gravet.    Aar  efter 

Aar  kjørtes  Plogen  over  Haugen,  som  stadig 
blev  lavere  og  ubetydeligere.  Saa  begyndte 
der  i  Jordskorpen  at  vise  sig  blaaagtige  Ege- 
stykker  af  en  raerkelig  Seighed.  Eieren  be- 
gyndte nu  at  grave,  men  opgav  det  snart 
igjen.  Stedets  næste  Eier  var  sikker  paa, 
at  Haugen  rummede  Skatte.  Han  var  meget 
optaget  af  dette,  og  da  han  i  Aaret  1900  kom 
hjem  fra  en   Amerikareise,   paastod    han,    at 


Haugen  bygget  af  Tørv,  som  dannede  et 
næsten  hermetisk  Lag  over  det  Hele,  var 
alle  Oldsager  af  Træ  og  andet  forgjængeligt 
Materiale  godt  bevaret.  Allerede  de  første 
Dages  Udgravningsarbeide  bragte  den  Over- 
raskelse, at  Skibets  Stevner  var  udstyret  med 
pragtfulde  Udskjæringer,  og  hver  Dag  bragte 
glædelige  Fund  i  Form  af  interessante  og 
smukke  Oldsager,  tildels  af  hidtil  ukjendt  Slags 


Osebergskibet,  restaureret  af  Prof.  Gustafson. 


han  af  en  Taterkvinde  derovre  var  bleven 
varslet  om  Haugens  kostelige  Hemmelighed. 
Han  gravede  nu  saavel  i  denne  Gravhaug 
som  et  Sted  i  Nærheden,  men  uden  at 
komme  Sagen  nærmere.  I  1903  kjøbte  en 
Nabo  Oseberg  og  begyndte  en  mere  syste- 
matisk Gravning.  Der  blev  snart  opdaget 
Stokker  og  andet  svært  Tømmer.  Bestyreren 
af  Oldsagssamlingen ,  Professor  Gustafson, 
som  fik  Melding  herom,  foretog  nu  Under- 
søgelser, og  det  kunde  snart  fastslaaes,  at 
man  havde  paatruffet  et  Skib.  Det  vil  føre 
for  vidt  her  nøiere  at  beskrive  det  saare 
vanskelige  Udgravningsarbeide,  som  blev  ud- 
ført med  beundringsværdig  Omhu  og  Dygtig- 
hed.    Da  Skibet   var   nedsat   i    Blaalere   og 


og  med  uventet  pragtfuldt  Udstyr.  I  det  hele 
gav  Oseberghaugen  et  enestaaende  rigt  Fund. 
Et  Gravkammer  var  ligesom  paa  Gokstads- 
skibet  bygget  fra  Masten  og  agterover,  men 
ogsaa  her  var  Kammeret  plyndret  i  gammel 
Tid,  og  meget  var  forstyrret.  Røverne  har 
brudt  sig  ind  over  Skibets  Forstevn,  hvis 
Overkant  bærer  Spor  af  deres  Øksehug.  I 
Gravkammeret  blev  fundet  Skeletdele  af  to 
Kvinder,  —  den  rige  fornemme  Kvinde,  over 
hvem  Graven  er  lagt,  og  sandsynligvis  en 
Trælkvinde,  som  har  maattet  følge  sin  Her- 
skerinde i  Døden.  Som  hos  de  fleste  ger- 
manske Stammer,  har  det  ogsaa  hos  Nord- 
mænd, Dansker  og  Svensker  fra  urgammel 
Tid   været  Sædvane  at  søge  Gudernes  Gunst 

ved  Menneskeofringer,  og  lige  ind  i  Vi- 
kingetiden har  Nordboerne  ofret  Mennesker 
ved  sine  Høvdingers  Ligfærd.  Den  Afdødes 
Kvinder  eller  hans  Trælle  maatte  følge  ham 
i  Graven.  Eddakvadet  fortæller  om  Brynhild, 
som  følger  sin  elskede  Sigurd  paa  Baalet, 
og  som  det  sømmer  sig  en  Kongedatter  led- 
sages hun  paa  Baalet  af  sine  Træller  og 
Trælkvinder.     Med  Sigurd  selv  følger 

„fem  Trælkvinder, 
otte  Tjenere 
af  god  Æt 
og  min  Fostertræl 
og  Fædrenearv, 
hvem  Budle  gav 
til  sit  Barn". 

Blandt  Gravgodset 
fra  Oseberg  er  der 
ogsaa  en  hel  Del 
kvindelige  Redskaber, 
ligefraVæve-  og  Spinde- 
redskaber til  Traad- 
nøster  og  Voks.  Der 
er  en   firhjulet  Vogn, 

fire  prægtig  smykkede  Slæder,  Senge,  en 
Møllesten,  Kjøkkenredskaber,  Egekister,  Tøi- 
rester,  en  Stang  med  indsnittede  Runer,  meget 
Skibsinventar,  og  en  hel  Del  Skeletter  af 
Heste,  Okser  og  Hunde.  Der  var  en  Rig- 
dom paa  ornamenterede  Ting,  flere  Pragt- 
stykker med  den  rigeste  Dyreornamentik  i  Relief - 
skjæring.  Medens  Vikingeskibene  helt  er  byg- 
get af  Eg,  er  Mesteparten  af  de  mindre  Sager 
arbeidet  af  Bøgetræ  og  andre  blødere  Træsorter. 

Osebergskibet  har  ikke  været  et  Kampskib, 
langt  snarere  en  fornem  Høvdinghustrus  Lyst- 
fartøj, hvormed  hun  seilede  med  sine  Gjæster 
og  Tjenere  inde  paa  Fjorden,  som  nu  Lyst- 
yachterne spænder  sin  hvide  Dug  og  som 
Maager  flyver  over  Søen  i  den  friske  Bris.  Ski- 
bets største  Længde  er  2 1  */»  Meter  og  største 
Bredde  5  Meter.  Det  har  været  roet  med 
15  Par  Aarer.  Efter  Ornamenternes  Form 
er  Skibets  Alder  sat  til  1100  Aar  —  100 
Aar  ældre  end  Gokstadskibet. 


Osebergskibet  staar  nu  reist  af  Mulde.  Af 
flere  Tusind  smaa  Stykker  er  Skibet  sat 
sammen.  Fra  Kjølen  af  er  det  bygget  op 
fra  Nyt,  Bord  for  Bord  og  Spant  for  Spant. 
Alle  de  Tusind  Stykker  er  føiet  sammen  til 
et  Hele,  der  kun  mangler  de  øverste  Stevne. 
Ved  dette  Skib  er  Norge  blevet  en  ene- 
staaende  Skat  rigere,  og  vor  Tids  arkæolo- 
giske Forskning  er  bleven  tilført  et  Materiale, 
som  ingen  moderne 
Arkæolog  vil  kunne 
gaa  forbi.  End  mere 
vil  dette  være  Tilfæl- 
det, naar  den  rige  Sam- 
ling afløse  Gjenstande, 
som  Oseberghaugen 
gjemte,  om  et  Aars 
Tid  fylder  sin  egen 
Sal  i  Kristianias  hi- 
storiske Museum.  Fo- 
reløbig staar  Oseberg- 
skibet i  et  prunkløst 
Skur  og  fortæller  sit 
eget  nye  og  prægtige 
Kapitel  i  den  rige  Saga  om  vore  Forfædres 
Liv. 


I  denne  Omtale  af  de  norske  Vikingeskibe 
og  de  gamle  Vikingers  Skibsbygningskunst 
fortjener  at  nævnes  den  Færd,  som  en  Flok 
dristige  Nordmænd  i  1893  foretog  fra  Kri- 
stiania  til  Chicago  med  „Viking44,  en  nøj- 
agtig Rekonstruktion  af  Gokstadskibet.  I  det 
aabne  Fartøj  gjordes  Reisen  over  Atlanter- 
havet. Skibets  fortrinlige  Sjødygtighed  blev 
fuldt  ud  fastslaaet,  og  den  dristige  Reise  lyk- 
kedes fuldstændig. 


For  Norge  danner  Vikingeskibene  en  ene- 
staaende  Nationalskat  af  ganske  uerstatteligt 
Værd.  Desværre  kan  det  ikke  siges,  at  dette 
kostelige  Eie  har  faaet  den  bedste  Behand- 
ling.  I  snart  en  Menneskealder  har  nu  Tune- 


Den  sidste  „Viking-. 

baaden  og  Gokstadskibet  været  bortgjemt  i 
nogle  smaa  Træskure  bag  Universitetets  Byg- 
ninger. Det  var  først,  da  en  Kristianiaavis 
for  et  Par  Aar  siden  gjennem  en  Skildring 
af  Skibenes  Brand,  vækkede  Samvittighederne 
at  der  blev  ofret  paa  Skurene  en  Overdrag- 
ning med  Asbest,  for  at  ikke  hvilkensom- 
helst  ondskabsfuld   Skøier   skal   kunne  sætte 


(fhJÅ  h 


En  Gravhal  for  Vikingeskibene. 

Ud  paa  det  Hele  med  en  Fyrstik.  Men 
fremdeles  staar  de  to  Skibe  i  sine  Skur,  og 
nu  er  Osebergskibet  udstillet  i  et  lignende 
Hus.  Der  er  for  Tiden  forskjellige  Planer 
oppe  om  Bygning  af  et  Hus,  som  kan  danne 
et  værdigere,  et  for  den  besøgende  Almen- 
hed mere  tilfredsstillende  og  fremforalt  et 
sikrere  Opbevaringssted.  Den  bedste  Plan, 
den  som  træffer  alle  disse  Hensyn,  og  som 
tillige  vil  give  det  eiendommeligste,  med  de 
jordfundne  Oldtidsskibe  mest  forbundne  Hus, 
skyldes  den  unge  Arkitekt  Holland.  Han 
foreslaar,  at  der  i  den  bratte  Høi  i  Slots- 
parken ved  Universitetet  skal  indbygges  en 
stor    hvælvet    Gravhal    for    Vikingeskibene. 


Der  hidsættes  to  af  Arkitektens  Tegninger  til 
denne  Plan.  Den  ene  viser  Indgangen  fra 
den  forbiløbende  Gade,  den  anden  gjengiver 
Interiøret,  hvor  man  ser  et  af  Skibene  op- 
stillet. Hallen  henter  sin  Belysning  gjennem 
Overlysschakter.  Det  Hele  vil  paa  en  slaa- 
ende  Maade  træffe  den  sagnfulde  Stemning, 
som  lever  omkring  disse  Skibsfund.  Tek- 
niske Autoriteter  har  erklæret  Planen  for  let 
gjennemførlig.  Den  vil  ikke  falde  kostbar 
—  vil  ikke  kræve  flere  Penge  end  et  andet 
værdigt  Hus  for  Vikingeskibene.  Og  man 
sparer  en  kostbar  Tomt  i  Byens  værdi- 
fuldeste Strøg.  Thi  Vikingehallen  bruger 
ingen  Tomt  —  den  ligger  under  Bakken, 
og  Parkens  Plæner  og  Bed  vil  gruppere  sig 
om  de  enkle  Lysaabninger. 

Og  hvorfor  ikke  tage  en  saa  praktisk 
Side  med:  Hvilket  fortrinligt  Tiltræknings- 
punkt  for  alle  Fremmede,  som   besøger   Kri- 


Vikingehallens  Indre. 

stiania,  vil  ikke  denne  Vikingebaad  være! 
Bedre  og  interessantere  end  ethvert  Foredrag 
og  enhver  „Fører"  vil  her  selve  Skibenes 
Anbringelse  i  Jordens  Skød  fortælle. 

DE  stenede  Hqje,  der  lukker  om  Vigen 
og  klædes  med  blødt  Gronsvær,  alt  som 
de  stiger  opefter  mod  Bjergskrænterne  —  de 
vanddrukne  Klipper  i  Strandkanten,  der  også 
er  gronne,  men  sådan,  at  de  mest  af  alt  ser 
ud  som  Slagger  fra  et  Glasværk  —  alt  det 
minder  saa  slaaende  i  den  kolde  friske  Mor- 
genbrise om  en  Våg  et  Steds  på  Færøerne; 
hvis  ikke  Fyret  der  yderst  mod  Havet  var 
muret  ind  i  Ruinerne  af  et  gammelt  vene- 
tiansk Kastel,  og  Vandet  i  Havvigen  under 
de  gronne  Klipper  ikke  var  saa  dybt,  dybt 
blåt,  og  om  ikke  just  nu  Morgenstilheden 
blev  sønderreven  af  Mulæslernes  hjerte- 
skærende Klageskryden  mod  Solen,  hvis  før- 
ste Stråler  nu  skinner  ind  mellem  Højene  og  be- 
buder en  ny  Dags  Arbejde. 

Vor  Damper  er  gået  ind  for  at  tage  Kul 
på  den  lille  græske  0  Zea. 

Om  jeg  lader  Båden  sætte  mig  i  Land  på 
Stranden  et  Stenkast  borte  og  kravler  op  ad 
Stien  til  Fyrtårns-Kastellet,  da  ligger  det 
aabne  Hav  foran  mig  og  på  den  anden  Side 
Euboeas  høje  rødligfarvede  Fjeldkyst.  Det 
blæser  frisk  derude,  men  inde  i  den  luk- 
kede Havn  mærkes  det  næppe ;  og  ved  Bred- 
den i  Vigens  inderste  Krog  spejler  en  lille 
By  sine  hvide  og  gule  Huse  i  det  dybblå 
Vand  —  San  Nicolo  hedder  den  —  natur- 
ligvis San  Nicolo,  opkaldt  efter  den  Helgen, 
som  er  bleven  den  afmægtige  Hersker  over 
Neptuns  Element.  Her  fra  Kastellet  kan  jeg 
følge  Højenes  Linjer  længere  ind  over  Land 
—  deroppe  på  Bjergskrænten,  højt  tilvejrs, 
sådan  som  alle  Byer  på  disse  Øer  blev  byg- 
gede til  Værn  mod  Soroverne,  ser  jeg  Ho- 
vedstaden på  Zea  skinne  i  Morgensolen,  ly- 
sende hvid  mod  de  gronne  Hoje. 

Endnu  for  tre  Dage  siden  kendte  næppe 
nogen  af  os  Zeas  Navn,  først  igår  ved  vort 
Besøg  oppe  i  den  lille  By  mellem  Bjergene 
fik  vi  at  vide,  hvad  historisk  Grund  vi  træ- 


der på  og  ser  ud  over:  i  denne  Vig  har 
græske  Helte  søgt  ind  på  deres  Vej  hjem 
fra  Troja,  og  i  Grækenlands  Stortid  var  der 
bygget  fire  Byer  på  denne  lille  0  —  her  i 
denne  sikre  Havn  har  Pompejus  ligget  med 
sine  Skibe,  og  da  var  allerede  de  Byer 
sunkne  i  Grus  —  mer  end  tusind  Åar  se- 
nere har  disse  Høje  genlydt  af  Bulderet  fra- 
tyrkiske  og  venetianske  Flåders  grove  Ka- 
noner. — 

Og  uvilkårlig  lægger  de  gamle  Tiders  Sagn 
deres  eget  underlige  Slor  over  den  stenede 
Muldyrsvej,  vi  red  igår  op  over  Højderne,, 
til  vi  nåede  op  mellem  frisklovet  Egepur  og 
Mandeltræer  i  Blomst  og  graa  Oliventræer,, 
der  ser  ud,  som  om  de  aldrig  blev  helt  på- 
klædte, og  -små  Stykker  Bygmark  og  små 
Vinhaver,  hvert  Stykke  bygget  op  med  en 
Kant  af  hugne  Sten  —  til  Randen  af  en 
Bjergkløft,  hvor  Bygstråene  stod  solbelyste 
mod  den  blånende  Skygge  over  Svælget,  og 
på  den  modsatte  Bjergkam  hang  Byen  ud 
over  den  stejle  Skrænt. 

Vore  Muldyr  havde  skubbet  sig  ind  gen- 
nem den  smalle  Byport  og  videre  gennem 
Smøger  og  Porte  til  vi  nåede  en  åben  Plads, 
hvor  vi  med  ét  havde  alle  Byens  gule  og 
hvide  Huse  i  en  Halvring  om  os.  Ud  mod 
den  dybe  Kløft  var  Ringen  åben,  og  der  var 
Udsigten  fri  ud  over  Havet  —  den  smalle 
Vig  var  skjult,  og  kun  Kastellet  lå  som  et 
Legetøj  ved  Højenes  Fod  ude  i  det  blå  Hav. 
Her  ved  det  gamle  Vagttårn,  der  staar  med 
Oldtids  Marmor  i  sit  Murværk,  her  var  det, 
Byens  høje  Øvrighed  forlod  sit  Regerings- 
sæde  og  kom  ud  til  os. 

Og  her  i  dette  Centrum  for  en  lille  Af- 
krogs-Verden, i  det  klare  varme  Solskin, 
med  Zeas  tykflydende  vammelsøde  Vin  foran 
os,  her  sad  vi  og  talte  om  de  fjerne  Tider, 
da  denne  lille  Verden  var  en  Midtpunkts- 
verden,  om  de  fire  Byers  Tid  på  Zea  —  og 

om  Zeas  Love,  der  endnu  ligger  ude  på 
den  åbne  Mark,  som  det  eneste  Vidnesbyrd 
om,  at  disse  fjerne  Tiders  Storhed  virkelig 
var  til. 

Og  Zeas  høje  Øvrighed  rejser  sig  og  by- 
der os  indenfor  —  han  vil  vise  os  en  Bog, 
her  vares  om  som  et  kosteligt  Klenodie  — 
Bogen  om  Zea,  skreven  af  en  fremmed  Che- 
valier,  en  vidtberømt  Chevalier,  som  for 
snart    hundrede    Åar  siden    bragte    al   Zeas      stangen  over  et  af  de  gule  Huse  inde  i  San 


Vi  vendte  Bladene  i  Folianten  og  så  Bil- 
ledet af  Zeas  Løve  —  et  velment,  grovt 
skåret  Træsnit:  der  ligger  Loven,  bredflabet, 
med  Hovedet  halvt  rejst  som  en  glubsk  Port- 
hund  —  nu,  på  Rejser  bliver  man  så  respekt- 
løs —  vi  smilede  ad  det  —  vi  syntes,  det 
var  en  Løve  i  Frederik  den  Sjettes  Stil.  — 

Nu   bliver  der  hejst  en  Vimpel  på  Flag- 


Herlighed  frem  af  Tidernes  Glemsel  —  som 
fandt,  hvor  de  gamle  Byers  Rester  lå  og 
smulrede  under  vildt  Egepur  mellem  de 
grønne  Klipper  —  og  Zeas  Lflve  på  den 
vilde  Mark  henne  hvor  nu  den  hellige  Chri- 
stophoros'  nye  Kapel  står. 

Le  Chevalier  Bronstedt!  Det  var  Bron- 
steds  Rejse  i  Grækenland,  tilegnet  H.  M. 
Frederik  den  Sjette  —  den  indtog  Hæders- 
pladsen inde  i  den  lille  Stads  Rådhus.  Med 
Andagt  slog  den  høje  Øvrighed  op  i  den 
store  Foliant  og  lod  os  læse  om  Zeas  Løve : 

„Helt  udenfor  de  Steder,  hvor  nogen  Bys 
Tilværelse  har  kunnet  påvises,  på  et  isoleret 
Sted  i  en.  Mark  under  Bjergskrænten  nord- 
vest for  Indlandsbyen,  findes  en  uhyre  Love 
udhuggen  i  Sten,  liggende  på  venstre  Side 
med  Hovedet  hævet.  Det  er  indlysende,  at 
denne  enorme  Sten  ikke  kan  have  været 
flyttet  andet  Steds  fra  til  det  Sted,  hvor 
den  nu  findes,  også  det,  at  den  er  udhuggen 
i  den  samme  grå  Gnejs,  hvoraf  det  omlig- 
gende Fjeld  består,  viser  sikkert,  at  den  har 
været  udhugget  i  Sten  på  selve  Stedet.  Vær- 
ket er  udført  med  stor  Kraft  og  såvel  Lo- 
vens Hvilestilling  som  alle  dens  Proportioner 
vidner  om  stor  Kunst  og  Naturtroskab.  Må- 
let fra  Gabet  over  Manken  til  Haleroden  er 
28  Fod  og  det  er  åbenbart,  at  denne  mæg- 
tige Love  har  været  bestemt  til  at  ses  fra 
betydelig  Afstand. 

Om  dette  Kunstværks  Historie  findes  in- 
gensomhelst  Kilde  til  Oplysning,  kun  dette 
ved  man,  at  i  Oldtiden  kaldtes  Øens  For- 
bjerg mod  Nordvest  Lovebjerget  — u 


Nicolo  til  Tegn  på,  at  vore  Muldyr  er  sad- 
lede. Idag  gælder  Turen  Zeas  Love.  Ja, 
ja,  lad  os  tage  os  Tid  at  spise  Frokost  først 

Så  rider  vi  da  atter  op  ad  Muldyrsstien, 
vi  møder  de  samme  Piger  ved  Kilden  nede 
i  Dalen  og  de  samme  gamle  Mænd  oppe  i 
de  små  Vinhaver,  vi  holder  igen  Siesta  på 
Byens  Torv  og  lader  siden  vore  Muldyr  en- 
tre op  ad  den  stejle,  stenede  Vej  Nord  ud 
over  Bygrænsen. 

Langt  henne  skinner  den  hellige  Chri- 
stophoros'  ny  Kapel  hvidkalket  i  Bakke- 
hældet,  nedenfor  Kapellet  brede  Bygmarker 
ned  mod  de  stejle  Skrænter,  og  i  Eftermid- 
dagens klare  Lys  ligger  det  blå  Hav  dybt 
nede,  mange  Mil  bredt  over,  mod  Euboeas 
røde  Fjeldkyst.  Der  ligger  et  spraglet  Fir- 
ben med  knust  Hoved  på  den  stenede  Sti. 
Den  fromme  Gedehyrde,  som  lige  har  slået 
det  ihjel,  står  med  sine  Geder  henne  foran 
Kapellet  og  slår  Kors  for  sig.  Og  den  hel- 
lige Christophoros'  hvidskæggede  Billede  ser 
mildt  på  ham  i  Eftermiddagens  milde  Solskin. 

Men  lige  nedenfor  det  hvidkalkede  Kapel, 
i  den  brede  Bygmark,  under  nogle  sparsomt 
lovede  Oliventræers  karrige  Skygge,  bryder 
den  nogne  Klippe  frem  af  Marken.  Og  alt 
som  vi  kommer  den  nærmere,  får  den  Skik- 
kelse og  Form  —  vældig,  hugget  ud  i  selve 
Klippegrunden,  ligger  Zeas  Love  højt  over 
det  tyrdstråede  Korn,  dens  Hoved  er  bøjet 
over  dens  uhyre  Forlabber,  som  rager  ud 
over  Stenkanten,  dens  Øjne  er  udslukte  og 
det  mægtige  Gabs  Fuger  er  halvt  slettede  ud 
af  Mos  og  graat  Lav,   som   gror  ud  af  alle 

Rifter  i  den  forvitrede  Sten.  Men  ældgamle 
Tiders  Storhed  er  over  den,  dens  udslukte 
Blik  bærer  Vidne  om  de  Slægtleds  Kræfter, 
der  er  nedlagt  i  dens  Vælde  —  et  Oldtids 
Vidunder  i  Bygmarken  —  alt  andet  end 
Frederik  den  Sjettes  Stil! 

Nu  synker  Solen  lavere  ned  mod  Euboeas 
Bjerglinje,  Skyggerne  flytter  sig  hen  over 
den  hellige  Christophoros,  Kapel,  men  Lovens 
ludende  Hoved  ligger  i  Lys.  Og  medens  jeg 
langsomt  rider  Vejen  tilbage  og  lader  mit 
Muldyr  gå  sin  rolige  Pasgang,  føler  jeg  Sten- 
løvens udslukte  Blik  følge  mig  uafbrudt. 
Da  jeg  red  fremefter,  fik  jeg  ikke  Øje  på 
den,  før  længe  efter  at  jeg.  havde  taget  Pej- 
ling af  San  Christophoros  Kapel  —  nu,  i  Af- 
tensolens Lys,  ser  jeg  kun  den  alene,  som 
den  ligger  på  Vagt,  uforgængeligere  end  alt 
andet  Menneskeværk,  i  ensom  Storhed  på 
Bjergskrænten  over  Havet. 

Oppe  fra  det  lille  Kapel  ringer  Aftenklok- 
ken, med  en  noget  sprukken  Lyd,  som  det 
sømmer  sig  en  Klokke,  der  er  indviet  til  en 
gammel  from  Hvidskæg  som  den  hellige 
Christophoros.  Al  Ære  være  den  hellige  Chri- 
stophoros —  han  var  den,  som  vilde  tjene 
den  største.  Og  de,  som  nu  og  alle  andre 
Aftener  korser  sig  foran  hans  Billede,   også 


de  tror  fuldt  og  fast,  at  de  tjener  den  stør- 
ste. Og  smulrer  hans  Helligdom  og  falder 
det  gamle  Kapel  sammen  af  Ælde,  så  byg- 
ger de  det  op  påny  og  hvidter  det  med  ny 
Kalk,  og  forgylder  påny '  Glorien  om  den 
gamle  Hvidskægs  Hoved. 

Tre  Gange  er  den  hellige  Christophoro's 
Kapel  smulret  hen  og  faldet  ned  og  bygget 
op  igen.  Og  mange  Gange  endnu  vil  det 
samme  hænde,  medens  Zeas  Love  ligger  ufor- 
gængeligere end  andet  Menneskeværk  på 
Bjergskrænten. 

Zeas  Love  ligger  i  evig  Tavshed,  med 
udslukte  Øjne.  Men  den,  som  en  Gang  har 
set  den  ind  i  dens  usdlukte  Øjne,  hører  den  tale: 

„Jeg,  Zeas  Love,  blev  til  for  at  lære  Men- 
neskene at  ære  det  største.  Jeg,  Zeas  Love, 
blev  til  for  at  ære  Livets  Skonhed  og  lære 
Menneskene  at  tjene  den  Magt,  som  evig 
bliver  den  største.0 

Hallo  —  mit  Muldyr  sporer,  at  Vejen 
gaar  hjemad  —  da  gælder  det  at  holde  fast 
og  ikke  drømme  om  Ting,  som  ikke  er  — 
nu  falder  Skumringen  ned  over  Skrænterne, 
og  Dalen  dybt  nede  genlyder  af  de  andre 
Muldyrs  hjerteskærende  Klageskryden  over 
den  endte  Dags  Møje  og  Besvær. 

Af  Joh.  Bittmann. 


Madras,  Foraaret  1907. 


N' 


En  indisk  Taler. 


land 


FÆPPE  har 
England 
faaet  ordnet  In- 
diens ydre  poli- 
tiske Forhold, 
før  det  staar 
overfor  alvor- 
lige politiske 
Uroligheder  her- 
ude. Fjenden 
mod  Nord,  Rus- 
land, vil  vel  for 
lange  Tider  have 
nok  i  sig  selv 
og  vil  ikke 
strække  Armene 
ud  efter  Indien. 
Tilmed  har  Eng- 
jo  nu  knyttet  Emiren  af  Afghanistan 
nærmere  til  sig  ved  den  Triumphtur,  han  i 
Fjor  foretog  sig  gennem  Indien,  og  ved  at 
anerkende  ham  som  selvstændig  Konge  med 
Titelen  „Majestæt"  —  tidligere  var  han  kun 
„kongelig  Højhed".  Han  har  vist  indset, 
at  han  staar  sig  bedst  ved  at  holde  sig  til 
sin  sydlige  Nabo,  hellere  end  til  den  rus- 
siske Bjørn  imod  Nord.  Tibet,  det  andet 
Sted,  hvorfra  der  kunde  ventes  Ubehagelig- 
heder, idet  Rusland  ogsaa  her  havde  sine 
diplomatiske  Garn  ude,  er  ogsaa  bleven  knyttet 
fastere  til  Indien.  Saa  udadtil  ser  det  lysere 
ud  end  nogensinde  før.  Nu  og  da  vil  der 
vel  nok  som  hidtil  blive  Uroligheder  ved  den 
nordlige  Grænse,  da  de  derboende  halvvilde 
krigerske  Stammer  ikke  godt  kan  holde  sig 
i  Ro ;  men  saadanne  Uroligheder  undertrykkes 
forholdsvis  let. 

Anderledes  er  det  med  de  indre  Urolig- 
heder. 

Det  nytter  ikke  at  nægte,  at  det  for  Tiden 
ser  uroligt  ud.  Selv  om  det  er  for  meget 
sagt,   at   vi   staar  overfor  et  nyt  Oprør  som 


det  i  57,  saa  nytter  det  dog  heller  ikke  — 
som  nogle  Englændere  gør  —  at  trække  paa 
Skuldrene  og  erklære  det  hele  for  en  Storm 
i  et  Glas  Vand. 

Sikkert  er  det,  at  der  er  en  voldsom  Bevæ- 
gelse iblandt  de  dannede  Klasser  herude  fra 
Kap  Komorin  til  Himalaya.  Værst  er  det 
oppe  i  Nordindien ;  men  ogsaa  hernede  i  Syden 
er  Sindene  i  lidenskabelig  Bevægelse. 

Sagen  er  jo  den,  at  Inderne .  intet  har  at 
sige  i  Styrelsen  af  deres  eget  Land.  De  har 
vel  hidtil  heller  ikke  været  modne  dertil.  De 
fleste  herude  vil  dog  vistnok  indrømme,  at 
hvad  de  end  ellers  maatte  have  at  indvende 
imod  den  engelske  Regering,  et  Gode  har 
Englænderne  bragt,  nemlig  Ro  og  ordnede 
Forhold.  Naar  der  raabes  saa  højt  om  de 
mange  (ofte  kun  tænkte)  Uretfærdigheder, 
der  begaas  i  Styrelsen  af  Landet,  da  glem- 
mer man  tit,  at  aldrig  før  har  der  hersket 
den  Fred  og  Sikkerhed  herude  som  nu  under 
engelsk  Herredømme.  Man  husker  ikke  paa 
de  evindelige  Krige  den  Gang,  da  Landet 
var  splittet  ad  i  forskellige  Kongeriger,  og 
man  glemmer  de  muhamedanske  og  hindu- 
iske Kongers  Despotisme  og  Undertrykkelser. 

Men  paa  den  anden  Side  kan  man  jo 
ikke  undres  over,  at  Folket  begynder  at 
kræve  som  sin  Ret  at  faa  mere  Del  i  Lan- 
dets Administration.  Hvor  kunde  man  vente 
andet?  Aarligt  udgaar  der  fra  Universiteterne 
herude  Tusinder  af  dannede  Mænd,  der  i 
Intelligens  og  Dygtighed  i  mange  Henseen- 
der staar  paa  Højde  med  Englænderne.  Det 
er  jo  da  saa  kun  naturligt,  om  disse  fordrer 
at  have  en  Stemme  med  i  Regeringen. 

Der  har  i  mange  Aar  existeret  herude  en 
Slags  uofficiel  Folkeforsamling  ejler  Rigsdag 
kaldet  „The  National  Congress*.  Delegerede 
fra  hele  Landet  mødes  en  Gang  aarlig  efter 
Tur  i  de  forskellige  større  Byer  for  at  dis- 
kutere Landets  Styrelse  og  andre  Anliggender 

Indien  vedrørende.  Men  de  ved  disse  Møder 
vedtagne  Resolutioner  har  ingen  officiel  Be- 
tydning —  ikke  en  Gang  en  raadgivende, 
da  Regeringen  aldeles  ikke  behøver  at  tage 
Hensyn  til  dem.  En  anden  Sag  er  natur- 
ligvis, at  Regeringen  herigennem  ligesom  kan 
føle  Folkets  politiske  Puls.  Og  man  maa 
lade  den  engelske  Regering,  at  ogsaa  her 
kommer  dens  Frisind  frem,  idet  den  har  gi- 
vet Folkets  Repræsentanter  Lov  til  frit  at 
udtale  sig  —  saa  frit,  at  vistnok  intet  andet 
Land  vilde  have  tilladt  det. 

Men  med  alt  dette  har  der  jo  dog  hidtil 
været  Ro  og  Fred;  der  var  nok  Misfornøjel- 
ser; men  det  gik  alt  af  i  Stilhed. 

Saa  kom  Delingen  af  Bengalen  i  to  Pro- 
vinser. Populær  var  Lord  Curzon,  den  da- 
værende Vicekonge,  ikke.  Og  jeg  fortænker 
ikke  Inderne  i,  at  de  ikke  syntes  om,  at 
han  offentligt  udtalte  om  dem  i  al  Alminde- 
lighed, at  de  var  et  Folk  af  Løgnere  — 
dette  var  i  alt  Fald  Meningen  af  en  af  hans 
Udtalelser.  Men  da  Lord  Curzon  til  Trods 
for  alle  Protesterne  fra  Bengalernes  Side  ved 
et  Magtsprog  fik  sat  igennem,  at  Provinsen 
skulde  deles,  rejste  der  sig  en  mægtig  Storm 
imod  ham  og  Regeringen.  Hvorvidt  denne 
Deling  var  politisk  set  rigtig  og  klog,  skal 
jeg  ikke  udtale  mig  om.  Et  er  klart  —  det 
var  imod  Folkets  Ønske,  og  hele  Bengalen 
vendte  sig  enstemmig  imod  Regeringen.  De- 
lingen fandt  imidlertid  Sted,  og  Ministeren  i 
England  for  Indien,  Mr.  Morley  har  i  Under- 
huset erklæret  den  for  „a  settled  facta. 

Hele  den  nuværende  Rejsning  herude  stam- 
mer herfra. 

Da  man  ikke  kunde  faa,  hvad  man  mente 
kun  var  simpel  Retfærdighed,  ved  Ansøgnin- 
ger og  Protester,  greb  man  til  andre  Midler. 
„Swadésia  og  „Boycot"  blev  nu  Løsenet. 
„Swadési"  betyder  ordret  „eget  Land",  og 
Inderne  udtrykker  med  dette  Ord  Begejst- 
ringen og  Kærligheden  til  deres  gamle  Moder- 
land. Hidtil  har  de  set  til  Europa  som  det 
forjættede  Land.     Herfra  hentede  og  indførte 

de  alt  det  nye,  som  de  saa,  de  ikke  selv 
havde.  Nu  skal  det  være  anderledes.  In- 
dien ejer  alt,  hvad  Inderne  trænger  til,  baade 
aandeligt  og  materielt,  hvorfor  saa  hente  det 
fra  England  og  derved  berige  det  Folk,  der 
ikke  vil  tage  de  skyldige  Hensyn  til  dem? 
Saaledes  ræsonnerer  Lederne,  og  et  fuldstæn- 
digt Boycotsystem  er  sat  i  Gang  i  mange 
af  de  større  Byer  særligt  oppe  imod  Nord. 
Samtidig  blev  der  i  alle  Bengalens  vigtigste 
Byer  afholdt  det  ene  Møde  efter  det  andet, 
hvor  man,  ofte  i  de  voldsomste  Udtryk,  for- 
dømte Regeringens  Fremgangsmaade.  Felt- 
raabet,  der  for  Tiden  lyder  over  hele  Indien 
er  „Bande  Måtaram".  Det  er  to  Sanskrit 
Ord,  der  betyder:  „Hil  Dig  Moder  Jord". 
Ved  alle  politiske  Møder  hilses  Foredrags- 
holderen med  Raabet  „Bande  Måtaram"  fra 
Forsamlingen. 

Men  saa  kom  der  Splittelse  indenfor  Ræk- 
kerne. Dette  viste  sig  klart  ved  sidste  Aars 
„National  Congress*.  Flere  af  de  mere  be- 
sindige kunde  ikke  gaa  med  til  de  vold- 
somme Udtalelser  og  Forholdsregler,  som 
flere  af  Lederne  kom  med  eller  anbefalede, 
da  det  stod  dem  klart,  at  paa  den  Maade 
opnaaedes  intet.  Der  skete  saa  en  Splittelse 
i  to  Partier  —  de  moderate  og  det  extreme 
Parti.  Medens  „Extremisternea  bliver  mere 
og  mere  voldsomme  og  prædiker  aabenbart 
Oprør,  prøver  de  Moderate  paa  kun  at  gaa 
ad  tilladte  Veje.  De  forstaar  ogsaa  godt  til 
Trods  for  Extremisternes  Paastand  om  det 
modsatte,  —  at  Indien  endnu  ikke  kan  und- 
være England,  ja,  at  der  vil  gaa  lang  Tid, 
før  det  vil  blive  Tilfældet. 

Det  siger  sig  selv,  at  denne  Splittelse  har 
ikke  styrket  selve  Sagen.  Hertil  kom- 
mer en  Ting  endnu,  og  det  er,  at  Muha- 
medanerne og  Hinduerne  ikke  staar  sam- 
men. 

Muhamedanerne  —  eller  i  alt  Fald  de 
fleste  af  dem  —  er  meget  loyale  mod  den 
engelske  Regering.  Der  er  paa  mange  Steder 
herude  et  spændt  Forhold   imellem   dem   og 

Hinduerne,  og  nu  benytter  man  Lejligheden 
til  at  udjævne  gamle  Stridigheder.  Muha- 
medanerne klager  desuden  over,  at  Boycot- 
Systemet  skader  deres  Handel,  og  paa  den 
anden  Side  lider  de  ofte  Overlast  fra  Hin- 
duerne, hvis  de  ikke  gaar  med  til  at  boy- 
cotte  engelske  Varer. 

Som  Aviserne  alt  har  meldt,  har  der  i  den 
sidste  Tid  været  ret  alvorlige  Uroligheder 
imellem  Muhamedanerne  og  Hinduerne  i  flere 
af  Byerne  i  Nord-Indien,  som  Raivalpendi, 
Comilla,  Jamalpeer  og  Mymensingh.  Stridig- 
hederne er  dog  blevne  kvalte  i  Fødselen, 
idet  Regeringen  har  taget  med  forholdsvis 
fast  Haand  paa  dem;  men  det  ligger  stadigt 
og  ulmer,  og  ingen  kan  sige,  naar  det  vil 
bryde  ud  igjen. 

Regeringen  har  i  al  Almindelighed  i  lang 
Tid  forholdt  sig  rolig  overfor  de  oprørske 
Agitatorer  —  for  rolig  efter  de  engelske 
Avisers  Mening  herude.  Men  saa  for  ca.  3 
Uger  siden  foretog  den  et  Skridt,  der  har 
vakt  stort  Røre  overalt.  Blandt  Agitatorerne 
oppe  i  Nord-Indien  havde  særligt  fire  Mænd 
gjort  sig  bemærkede  ved  deres  voldsomme 
Optræden.  Pludselig  kom  der  Ordre  fra  Re- 
geringen —  efter  forudgaaet  Forhandling  med 
Sekretæren  for  Indien,  Mr.  Morley  —  til  at 
disse  fire  Mænd  skulde  arresteres.  Der  fin- 
des en  gammel  Bestemmelse,  der  giver  Re- 
geringen Lov  til,  naar  den  anser  det  for 
nødvendigt,  at  deportere  politiske  Oprørere 
uden  forudgaaende  Undersøgelse  og  Dom- 
fældelse. Denne  gamle  Bestemmelse  har  ligget 
hen  i  mange  Aar;  men  nu  blev  den  plud- 
selig draget  frem.  De  tre  af  Agitatorerne 
lugtede  imidlertid  Lunten  og  forsvandt,  men 
den  fjerde,  Mr.  Lala  Lajpat  Rai,  en  meget 
anset  Sagfører  blev  arresteret  og  deporteret 
til  Birma,  hvor  han  nu  sidder  som  Statsfange. 
At  Regeringen  har  Ret  til  at  foretage  et 
saadant  Skridt,  er  vist;  en  anJen  Sa^  er  det, 
om  det  var  klogt.  Telegrafen  f>r  i^te  snart  Bud- 
skabet om  Deportatio  ien  uJ  o/e-  iule  Indien. 
og   hvad  Sindene   ikke   var  ophidsede  i   For- 


vejen, blev  de  det  nu.  De  Moderate  og 
Extremisterne  stod  sammen  i  at  fordømme 
dette  Skridt  som  uværdigt  for  en  Nation 
som  England.  „Vi  er  nu  kommet  ind  under 
russiske  Forhold  og  kan  risikere  at  blive 
deporterede  uden  Lov  og  Dom",  lød  det 
atter  og  atter  paa  de  Hundreder  af  Protest- 
møder, der  blev  afholdt  Indien  over.  Ex- 
tremisterne mener,  at  nu  er  Maalet  fuldt,  og 
at  der  nu  maa  gribes  til  andre  Forholds- 
regler. De  spørger  haanligt  de  Moderate, 
om  de  endnu  mener,  at  det  kan  nytte  at 
komme  med  Ansøgninger  og  Protester.  „Nej, 
lad  os  vise  Englænderne,  at  selv  om  vi  ikke 
har  Skydevaaben  (de  Indfødte  maa  ikke  eje 
Skydevaaben  uden  særlig  Tilladelse),  saa  har 
vi  Knipler,  og  den  bengalske  Havbugt  er  stor 
nok  til  at  drukne  alle  Englændere  i",  sagde 
en  af  dem  forleden  Dag  i  en  Samtale. 

For  en  Maanedstid  siden  kom  Mr.  Bipin 
Chandra  Pal,  en  af  Extremisternes  Ledere, 
eller  rettere  Lederen  herned  til  Madras  fra 
Calcutta  for  at  opflamme  de  mere  rolige 
Madrasfolk.  Bipin  Chandra  Pal  har  været 
hernede  før;  men  det  var,  inden  han  var 
bleven  politisk  Agitator.  Han  kom  den  Gang 
som  Afholdstaler  og  Bramo  Samaj  Prædi- 
kant. Der  var  stort  Røre  særligt  iblandt 
Studenterne,  nu  da  det  rygtedes,  at  selve 
Sjælen  i  hele  den  nuværende  politiske  Agita- 
tion vilde  komme.  Hernede  i  Madras  er  det 
særligt  Studenterne,  der  er  grebet  af  de  nye 
Ideer,  og  i  Dagene  før  Mr.  Pal  skulde  komme 
kunde  man  høre  deres  „Bande  MålarenT 
rundt  om  fra  Husene,  hvor  de  boede. 

Han  kom  saa  og  blev  modtaget  med  stor 
Begejstring.  Han  blev  ført  i  Triumftog  fra 
Jærnbanestationen  til  Huset,  hvor  han  skulde 
bo.  Jeg  stod  oppe  i  K.  F.  U.  M.s  store 
Bygning  og  saa  Toget  passere  forbi.  Da 
Studenterne  saa  os  deroppe,  hilste  de  os  med 
øredøvende  Raab  af  n Bande  Måtaram". 

Bipin  Chandra  Pal  holdt  Foredrag  hver 
Aften  nede  i  Sandet  ved  Strandbredden.  Det 
var  imponerende  at  se  den  Skare,   der  sam- 

ledes  Aften  efter  Aften  for  at  høre  ham. 
Der  var  imellem  10  og  15  Tusinde  Menne- 
sker hver  Aften.  Men  det  maa  jo  indrøm- 
mes, at  den  største  Del  bestod  af  Studenter 
og  unge  Mennesker;  meget  faa  af  de  ældre, 
dannede  Hinduer  og  saa  godt  som  ingen  af 
Lederne  her  i  Madras  var  til  Stede. 

Man  kunde  ikke  klage  over,  at  Mr.  Pal 
ikke  sagde  sin  Mening  med  tilstrækkelig 
Tydelighed.  Jeg  tror  ikke,  at  Udtalelser, 
som  dem,  han  kom  med,  vilde  være  bleven 
taalt  af  nogen  anden  Regering. 

„Da  jeg  var  her  i  97,  sagde  jeg,  at  jeg 
var  loyal  mod  den  engelske  Regering,  og  det 
var  jeg  —  men  det  var  i  97!" 

„Jeg  siger  Gud  velsigne  Lord  Curzon! 
(Raab  fra  Forsamlingen  af  indignerede  shame, 
shame).  Nej  raab  ikke  „shame" ;  thi  han 
er  den  bedste  Vicekonge,  vi  har  haft.  Vi 
taler  om  Lord  Ripon  som  den  bedste.  Ja 
han  var  en  god  Mand;  men  han  var  som 
Barnepigen,  der  værner  om  Smaabørnene. 
Lord  Curzon  derimod  har  ved  hele  sin  Po- 
litik vækket  os  op,  saa  vi  er  kommen  til  at 

kende  os  selv  og  vor  egen  Magt.  Og  der- 
for siger  jeg:  Gud  lade  ham  leve  længe  nok 
til  at  blive  Englands  Førsteminister,  indtil  den 
Dag,  da  vi  præsenterer  England  vort  Ulti- 
matum!" 

Alle  disse  Udtalelser,  der  blev  udslynget 
med  en  forbavsende  Veltalenhed,  blev  jo  mod- 
taget med  vældig  Begejstring  og  „Bande 
Måtaram"   Raab. 

Bipin  Chandra  Pal  erklærede  rent  ud,  at 
det  de  ønskede  var  „Swaraj"  o:  Selvstyre. 
„Vi  bryder  os  ikke  om  nye  Privilegier  eller 
om  at  faa  lidt  Del  i  Landets  Styrelse  — 
nej,  Englænderne  maa  gaa,  vi  kan  og  vil  selv 
styre  vor  Land." 

Det  var  i  de  Aftener  ikke  helt  behageligt 
for  en  Europæer  at  være  ude  efter  Solned- 
gang. Jeg  er  i  mit  Arbejde  kommen  i  For- 
bindelse med  en  Del  af  Studenterne  og  er 
gode  Venner  med  mange  af  dem,  saa  de  var 
yderst  elskværdige  imod  mig,  da  jeg  stod 
nede  i  Sandet  og  hørte  paa  Foredragene. 
Tilmed  er  jeg  jo  Dansker  og  ikke  Englæn- 
der,   det    hjalp   ogsaa,    men   en    Aften    trak 

Foredraget  længere  ud  end  sædvanlig,  og  det 
var  bleven  mørkt,  fer  vi  kom  af  Sted.  Da 
jeg  cyclede  hjem,  kom  jeg  forbi  Smaaflokke 
af  Studenter.  De  vidste  ikke,  hvem  det  var, 
men  kunde  se,  at  det  var  en  Europæer.  Det 
var  nok  til  for  dem  at  se  en  Fjende  i  mig, 
og  de  hylede  deres  „Bande  Måtaram"  efter 
mig.  En  anden  Flok  raabte:  „Hvad  er  det 
for  en  evropæisk  Slubbert,  hug  ham  ned!* 
Men  da  jeg  saa  tilraabte  dem  et  venligt: 
„God  Aften,"  svarede  de  strax  tilbage  med 
den  Inderne  medfødte  Høflighed. 

En  anden  Aften  stod  jeg  dernede  med  en 
engelsk  Missionær.  Flere  af  de  yngre  Med- 
lemmer af  Forsamlingen  var  ret  nærgaaende 
og  smed  Sand  og  Smaasten  paa  os.  Nogle 
af  de  ældre,  som  saa  det,  skammede  dem  ud 
og  sagde  bl.  a. :  „Det  er  Mr.  Bittmann, 
han  er  Dansker,  ham  maa  I  ikke  for- 
ulempe." 

Midt  under  Møderne  kom  Budskabet  om 
Deportationen,  og  da  Politiet  i  de  sidste 
Dage  havde  udvist  en  livlig  Interesse  for  Bipin 
Chandra  Pals  Person  og  Bevægelser,  opgav 
han  pludselig  Møderne  og  den  paatænkte 
Tur  til  de  sydlige  ByCr  og  rejste  tilbage  til 
Calcutta. 

Spørger  man,  om  Regeringen  er  uden  Skyld 
i  alt  dette,  da  synes  det  mig,  at  man  kan 
ikke  fralægge  den  al  Skyld.  England  har 
ofte  glemt,  at  der  raader  andre  Forhold  nu 
end  i  57.  Det  er  England  selv,  der  ved 
Skolerne  og  Universiteterne  har  opdraget  og 
uddannet  Hinduerne  til  tænkende  og  dygtige 
Mennesker;  men  saa  burde  de  sikkert  ogsaa 
samtidig  gradvis  have  givet  dem  mere 
Del  i  Landets  Styrelse.  Men  mere  end  selve 
Regeringen  er  det  sikkert  den  overlegne  Be- 
handling, flere  af  de  engelske  Embedsmænd 
giver  Hinduerne,  der  er  Skyld  i  det  daar- 
lige  Forhold  mellem  Hinduerne  og  dem. 
Det  kan  vist  ikke  nægtes,  at  her  er  en  af 
de  store  Skavanker  ved  den  engelske  Admi- 
nistration. Og  det  er  paa  dette  Punkt,  at 
der    er    stor    Misfornøjelse.     Atter    og   atter 


hører  man  de  dannede  Hinduer  tale  om  den 
Overlegenhed  og  Foragt,  de  til  Tider  be- 
handles med.  Jeg  rejste  en  Dag  i  Toget 
sammen  med  en  af  Madras'  mest  ansete 
Højesteretssagførere.  Vi  kom  til  at  tale  om 
de  nuværende  politiske  Forhold,  og  da  han 
rigtig  fik  udtalt  sig,  mærkede  man  den  Bit- 
terhed, der  laa  paa  Bunden  af  hans  Hjærte 
imod  det,  han  kaldte  Englændernes  „haughti- 
ness".  Og  som  det  var  med  ham,  saa  er 
det  med  utallige  andre  af  de  dannede  Hin- 
duer. Man  anerkender  paa  den  ene  Side  alt 
det  gode  England  har  gjort  imod  Indien, 
medens  man  samtidig  føler  sig  saaret  over 
den  Maade,  hvorpaa  flere  af  de  engelske 
behandler  de  dannede  Indfødte. 

Men  skal  der  dømmes  retfærdigt,  maa  det 
dog  ikke  glemmes,  at  Hinduerne  ikke  har 
meget  at  lade  Englænderne  høre  paa  dette 
Punkt.  Saa  længe  store  Dele  af  Folket  (Pa- 
riaerne) endnu  holdes  nede  i,  hvad  praktisk 
er  Slaveri,  og  anses  for  mere  urene  end  Dyr, 
saalænge  maa  Hinduerne  helst  tale  saa  sagte 
om  Englænderne.  Og  Hinduerne  er  heller 
ikke  for  venlige  i  deres  Behandling  af  deres 
undergivne.  •  Og  det  er  et  Factum,  at  de 
fleste  Indfødte  hellere  vil  tjene  under  en  Eu- 
ropæer end  under  en  af  deres  egne,  da  de 
ved,  at  Europæeren  altid  vil  behandle  dem 
retfærdigt. 

Hvorledes  Forholdene  vil  udvikle  sig  i  den 
nærmeste  Fremtid  er  ikke  let  at  sige.  En 
Gang  i  Tiden  vil  Indien  vel  nok  opnaa  sine 
Længslers  Maal  —  Swaraj ;  men  det  vil  tage 
lang  Tid.  Alle  besindige  Hinduer  er  enige 
om,  at  Indien  langtfra  er  moden  hertil  endnu. 
Og  man  ser  ogsaa  klart,  at  under  ingen  an- 
den Magt  vil  de  faa  det  saa  godt  som  under 
England. 

Men  et  er  vist  —  skal  Oprøret  ikke  bryde 
ud,  da  maa  Englænderne  herude  erindre  og 
efterfølge  Prinsen  af  Wales's  Ord,  da  han  var 
herude  i  Fjor,  om  at  komme  Folket  i  Møde 
med  Sympathi  og  Forstaaelse.  Og  det  bliver 
vist  ogsaa  nødvendigt  i  den  nærmeste  Frem- 

tid  at  give  Folket  mere  Del  i  Styrelsen. 
Dette  sidste  er,  saavidt  jeg  ved,  ogsaa  under 
Overvejelse  baade  i  England  og  herude. 

De  Moderate  har  opfordret  Regeringen  i 
England  til  at  sende  en  uafhængig  Commis- 
sion  herud  for  at  undersøge  Forholdene  og 
indgive  Beretning  til  Parlamentet.     Om  Mr. 


Morley  vil  gaa  ind  herpaa,  er  vist  usikkert; 
det  vilde  dog  vist  være  klogt,  om  han 
gjorde  det. 

Et  nyt  1857  faar  vi  sikkert  ikke;  men  al- 
vorligt ser  det  ud,  og  der  maa  staa  en  dygtig 
Styrmand  ved  Roret,  hvis  Indien  skal  ledes 
sikkert  gennem  Skærene. 


Gamle  Templer  ved  Floden  ved  Kalkutta. 

Nogle  Bemærkninger  til  Fremstillingen  af  Krigen   1864  i  Danmarks  Riges  Historie. 

Af  Axel  Liuefalk 


De  sidste,  afsluttende  Hefter  af  Danmarks 
Riges  Historie  bringer  Fremstillingen  af 
Tildragelserne  i  Krigen  1864.  Det  er  en 
selvfølgelig  Sag,  at  jo  nærmere  vi  kommer 
vor  egen  Tid,  desto  vanskeligere  bliver  det 
at  skrive  Historie;  men  desto  forsigtigere  bør 
ogsaa  Fremstillingen  og  Dommene  være. 
Dette  har  Forfatteren  ikke  altid  haft  til- 
strækkeligt for  Øje,  og  det  forekommer  der- 
for stundom,  at  Meninger  og  Anskuelser 
fremstilles  som  Historiens  endelige  Dom, 
medens  de  i  Virkeligheden  endnu  hører  til 
de  omtvistede  Spørgsmaal. 

Allerede  i  Indledningen  burde  den  ufor- 
svarlige Behandling  af  Rigets  Værn  i  Tiden 
efter  Treaarskrigen  være  stærkere  fremdraget, 
de  dyre  Lærepenge,  vi  den  Gang  maatte 
betale,  bør  ikke  være  spildt;  men  det  er 
dog  særlig  Tildragelserne  ved  Danevirke 
og  Omtalen  af  de  der  ledende  Person- 
ligheder, som  giver  Anledning  til  Mod- 
sigelse. General  de  Meza  karakteriseres  Side 
224  saaledes:  „Han  var  den  eneste,  som 
var  tilbage  af  Treaarskrigens  fremragende 
Førere,  og  den  koldblodige  Energi  og  per- 
sonlige Tapperhed,  han  under  farefulde  Situa- 
tioner havde  vist,  og  den  væsentlige  Andel, 
han  havde  haft  i  Sejrene  ved  Fredericia  og 
Isted,  havde  skabt  ham  et  stort  Navn  i 
Folket  og  Hæren.*  De  Mezas  Koldblodighed 
og  personlige  Tapperhed  er  vel  hævet  over 
al  Tvivl,  men  nogen  særlig  Energi  havde 
han  selv  i  yngre  Dage  ikke  haft  Lejlighed 
til  at  vise,  og  han  havde  ingen  væsentlig 
Andel  hverken  i  Sejren  ved  Fredericia  eller 
Isted.  Ved  Fredericia  vilde  Biilow  helst 
have  været  fri  for  ham;  det  var  efter  Krigs- 
minister Hansens  særlige  Ønske,  han  deltog 
i  Slaget  som  Kommandør  for  Avantgarden; 
men    denne  ^bestod    kun    af    sjette    Brigade 


under  Oberst  Ræder,  saa  nogen  egentlig  di- 
rekte Kommando  og  derved  Lejlighed  til  at 
øve  Indflydelse  paa  Slagets  Gang  havde  de 
Meza  ikke;  Æren  for  Slagets  Ledelse  til- 
kommer ene  Biilow.  De  Mezas  nedslaaende 
Meldinger  fra  Vejgrøften  Nord  for  Isted  den 
25de  Juli  1850  bidrog  ikke  til  at  berolige 
Overkommandoen  efter  de  rystende  Bud- 
skaber om  Schleppegrells  Fald  og  Over- 
rumplingen i  Øvre  Stolk,  da  de  Meza  naaede 
frem  til  Stillingen  bag  Passet  mellem  Søerne, 
havde  Henckel  alt  jaget  Slesvigholstenerne 
ud  åf  Øvre  Stolk,  og  fuldstændig  genoprettet 
Ordenen  ved  2den  Division,  det  besværligste 
Arbejde  var  saaledes  gjort,  og  de  Mezas 
Betydning  var  væsentlig  den,  at  hans  urokke- 
lige Koldblodighed  og  Sindsro  i  Kugleregnen 
bidrog  meget  til  at  berolige  de  af  den  stærkt 
skiftende  Kamp  lidt  nervøse  Soldater;  men 
en  væsentlig  Andel  i  Sejren  havde  han  ikke. 
Slagets  Slutning  havde  formet  sig  paa  samme 
Maade  ogsaa  uden  ham.  Den  senere  Om- 
tale af  de  Mezas  personlige  Egenskaber  er 
træffende,  men  det  er  næppe  rigtigt,  at  han 
nød  en  betydelig  Anseelse  i  Hæren,  særlig 
blandt  dennes  overordnede  Førere.  Hans 
Anseelse  var  ved  Krigens  Begyndelse  sikkert 
størst  nedefter  blandt  Mandskabet,  for  hvem 
han  næsten  var  bleven  en  Sagnhelt  fra  Tre- 
aarskrigen; de  højere  Førere,  som  havde 
Lejlighed  til  at  se  ham  paa  nært  Hold, 
delte  ikke  i  nær  saa  høj  Grad  denne  An- 
skuelse. Johannes  Helms  fortæller  saaledes, 
at  Oberst  W.  Neergaard,  Kommandøren  for 
9de  Brigade,  som  laa  i  Kvarter  hos  ham  i 
Slesvig  By,  en  Dag  ved  sin  Hjemkomst  fra 
et  Ridt  fortalte,  at  hans  ellers  saa  fromme 
og  rolige  Hest  paa  engang  var  bleven  sky 
og  uregerlig,  og  da  han  saa  sig  om  for  at 
opdage  Grunden  hertil,   fik   han  Øje  paa  de 

Meza,  som  kom  gaaende  imod  ham.  Der- 
med var  Aarsagen  til  Hestens  Uro  forklaret, 
men  nogen  særlig  Agtelse  for  de  Meza  fra 
Oberst  Neergaards  Side  udtrykkes  just  ikke 
ved  denne  lille  Historie. 

Stabschefen,  Oberst  Kauffmann,  var  fra 
første  Begyndelse  af  kun  lidet  tilfreds  med 
Valget  af  Overgeneralen.  Efter  at  han  var 
bleven  kaldet  til  København  fra  Frankfurt, 
hvor  han  var  Militærbefuldmægtiget  ved  For- 
bundsdagen, fortæller  han  selv  (Kaptajn  Daniel 
Bruun,  „ Fyrretyve  Aar  efter",  Pag.  10)  saa- 
ledes  om  sin  første  Samtale  med  Krigs- 
ministeren. „Strax  efter  min  Ankomst 
meldte  jeg  mig  hos  Krigsminister  Lundbye 
og  fik  af  ham  at  vide,  at  han  havde  udset 
mig  til  Stabschef  hos  General  de  Meza, 
som  skulde  have  Overbefalingen  over  en  sig 
i  Slesvig  samlende  Armé.  I  min  Krigstjene- 
ste, som  havde  ført  mig  i  nærmere  Berøring 
med  alle  andre  Generaler,  havde  jeg  ikke 
staaet  de  Meza  nær.  Han  var  mig  dog 
som  min  Lærer  fra  Højskolen  og  fra  en 
senere  Tid,  da  jeg  kom  i  hans  og  hans 
elskværdige  Hustrus  Hus,  velbekendt  med 
alle  sine  Fortrin  og  Særheder,  men  jeg  turde 
ikke  love  mig  at  finde  en  Feltherres  Egen- 
skaber hos  ham.  Jeg  drøftede  derfor,  i 
Haab  om  at  finde  Gehør  for  mine  Indven- 
dinger, Spørgsmaalet  mdgaaende  med  Mi- 
nisteren, men  utvivlsomt  en  stærkere  Villie 
end  hans  havde  sat  dette  Punkt  udenfor  et- 
hvert Angreb,  og  de  mere  for  den  Højst- 
befalende  fornødne  Sider,  jeg  fremhævede 
hos  du  Plat  og  Hegermann-Lindencrone,  op- 
vejede ikke  de  Mezas  formentlige  Kvalifika- 
tioner, om  hvilke  jeg  med  Sikkerhed  kun 
kendte  hans  yderst  stærke  Nationalitetsfølelse 
og  det  personlige  Mod,  han  i  1848 — 50 
havde  vist  i  den  fjendtlige  Ild.  Jeg  fryg- 
tede stærkt  for,  at  hans  Prestige  hos  Trop- 
perne vilde  gaa  under  i  hans  utvivlsomt  til 
det  Ridicule  grænsende  Væsen  og  Paaklæd- 
ning  og  hans  med  et  Vinterfelttog  uforenelige 
Sensibilitet   for  Træk    og   Kulde.      Naar  jeg 


saa  mig  nødsaget  til  at  acceptere  Over- 
generalen   u 

Det  fremgaar  heraf,  at  Oberst  Kauffmann 
ikke  vurderede  de  Meza  synderlig  højt  som 
Hærfører,  en  anden  Gang  ytrer  han  dog 
mere  rosende  om  ham  „Meza  var  med  en 
vis  Grad  af  Maniert  hed,  som  kunde  grænse 
til  det  Ridicule,  altid  en  distingveret  Person- 
lighed ved  sin  sikre  Optræden  og  de  frem- 
mede Sprog,  han  var  Herre  over". 

Til  Fremstillingen  i  Danmarks  Riges  Hi- 
storie af  Kampene  foran  Danevirke  er  intet 
væsentligt  at  bemærke;  dog  kan  Kampen 
ved  Mysunde  den  2den  Februar  ikke  karak- 
teriseres som  en  blot  og  bar  Artillerikamp, 
næsten  alle  vore  141  døde  og  saarede  var 
ramt  af  Riffelkugler,  og  det  samme  var  Til- 
fældet hos  Preusserne;  derimod  kan  der 
indvendes  en  Del  mod  Skildringen  af  Til 
bagetogets  Historie.  Det  siges  herom  (Side 
228)  „Da  General  de  Meza,  som  hidtil 
væsentlig  havde  truffet  sine  Anordninger  paa 
Grundlag  af  Divisionsgeneralernes  og  sin  Stabs- 
chef, Oberst  Kauffmanns,  Rapporter,  om 
Formiddagen  den  4de  Februar  foretog  sin 
første  egentlige  Inspektion  af  Centrumsstillin- 
gen,  fandt  han  Forholdene  saaledes,  at  han 
ikke  mente  at  kunne  forsvare  længere  at 
fortsætte  Kampen  ved  Danevirke,  hvor 
meget  end  Tanken  om  et  Tilbagetog  person- 
lig var  ham  imod".  Om  disse  Stabschefs- 
Rapporter  og  det  paafølgende  Inspektionsridt 
ytrer  Oberst  Kauffmann  sig  saaledes  (Fyrre- 
tyve Aar  efter  Pag.   180): 

„Da  vi  nu  var  mødtes  i  Slesvig,  genfandt 
jeg  de  Meza  med  alle  ydre  Særheder  i  Vane 
og  Paaklædning,  der  bekræftede,  at  hans 
Frygt  for  Træk  og  Afkøling  var  den  samme. 
Han  bar  i  Stuen  den  mig  alt  tidligere  anbe- 
falede „Modeste",  som  han  efter  de  Skiftende 
Omstændigheder  bar  om  Hoften  eller  Skulde- 
ren. Han  sad  tit,  naar  jeg  kom  til  Referat, 
ved  Klaveret.  Den  Dag  de  fjendtlige  Gra- 
nater begyndte  at  falde  i  Slien  (den  3die), 
var    han    ifærd    med   at   komponere,   vendte 

sig  halvt  om  til  mig  og  sagde:  „hør  nu  efter 
—  Folk  taler  saa  meget  om  Beethoven.  — 
Dette  er  ligesaa  kønt  som  hans  Musik. u  Jeg 
erklærede,  at  jeg  var  inkompetent  til  at 
dømme,  men  at  jeg  trængte  til  at  forelægge 
ham  Dagens  Spørgsmaal.  Da  jeg  senere 
foreslog  Generalen  at  ride  med  ud  i  Stillin- 
gen-, bifaldt  han  det  og  mødte  til  den  fast- 
satte Tid  (den  4de  om  Formiddagen),  men 
under  hele  Ridtet  langs  Stillingen  i  Centrum, 
hvor  Steinmann  red  ved  hans  Side  og  talte, 
aabnede  Meza  ikke  Munden  paa  Grund  af 
Blæsten  og  Kulden.  Vi  kom  saaledes  til 
General  du  Plats  Opstilling  ved  Store  Dane- 
virke.  Medens  denne  General  talte,  vendte 
Meza  pludselig  sin  Hest  og  red  ene  afsted 
ad  Slesvig  til.  Den  Officeer  jeg  sendte  efter 
ham  for  at  sige  ham,  at  Inspiceringen  ikke 
var  endt,  kom  tilbage  med  uforrettet  Sag. 
Det  var  derefter  øjensynligt,  at  Kulde  og 
Blæst  ganske  havde  udtømt  Mezas  Mod- 
standskraft, og  jeg  maatte  fortsætte  Inspice- 
ceringen —  — " 

Det  var  efter  Krigsraadsprotokollen  an- 
gaaende  Tilbagetoget  netop  Forholdene  paa 
Fløjene,  der  fandtes  saa  lidet  tilfredsstillende, 
det  siges  derom  i  Protokollens  Punkt  1 :  I 
Betragtning  af  at  Dåne virkestil Ungens  Hold- 
barhed er  bygget  paa  den  Hindring,  Slien 
Eideren  og  Inondationen  frembyder,  at  denne 
Hindring  bestaar  i,  hvad  Slien  angaar,  en 
Rende,  som  ved  indtrædende  Frost  kan  til- 
fryse i  2  X  24  Timer,  og  hvad  Reidedalen 
angaar  i  12  Timer,  og  at  Isning,  som  hid- 
til er  anvendt,  i  Fjendens  umiddelbare  Nær- 
hed ikke  længer  kan  udføres. 

Men  netop  Fløjene  bag  Slien  og  Reide- 
dalen havde  General  de  Meza  aldrig  under- 
søgt ved  Selvsyn.  Det  var  ogsaa  kun  Cen- 
trums østlige  Del,  3  die  Divisions  Omraade, 
som  Overgeneralen  gennemred,  og  der  var 
Forholdene  bedst,  da  Afdelingerne  var  under- 
bragt  i  Slesvig  By.  Det  var  2den  Division, 
du  Plat,  som  mest  savnede  de  Barakker, 
der  burde  have  været  byggede  snarest  muligt 


og  navnlig  forud  for  Barakkestaldene  til 
Rytteriet;  men  saalangt  naaede  Overgene- 
ralens Inspektion  ikke. 

Det  var  ikke  i  Kraft  af  en  ved  Selvsyn 
vundet  Overbevisning,  men  i  Henhold  til  de 
af  Stabschefen  fremsatte  Grund  at  Tilbage- 
toget blev  besluttet.  n  General  de  Meza  gik 
strax  ind  derpaa,  da  jeg  foreslog  del,B  ud- 
talte Oberst  Kauffmann  senere,  „og  han  tog 
det  fulde  Ansvar  derfor  paa  sig.  Havde 
jeg  foreslaaet  ham  at  blive  staaende  ved 
Dannevirke  og  kæmpe  til  sidste  Mand,  var 
han  ogsaa  gaaet  ind  derpaa,  og  havde  taget  ' 
Ansvaret  derfor  paa  sig." 

Da  hver  af  de  højere  Førere  kun  kendte 
Forholdene  indenfor  sit  Omraade,  var  det 
naturligvis  vanskeligt  for  dem  at  imødegaa 
de  af  Stabschefen  fremsatte  Grunde;  men 
dermed  er  ingenlunde  bevist  det  rigtige  i 
den  Beslutning,  som  den  Gang  blev  fattet 
Var  Hæren  bleven  staaende  ved  Dannevirke, 
var  Overgangen  over  Slien  ved  Arnæs  uden 
al  Tvivl  mislykket  for  Prins  Friedrich  Karls 
Korps;  selv  da  den  nordlige  Bred  var  fuld- 
stændig blottet  for  Forsvarere  og  Indbyg- 
gerne dér  efter  Evne  hjalp  til  ved  Over- 
gangen, var  denne  saa  vanskelig  og  besværlig, 
at  den  sikkert  ikke  havde  været  udførlig, 
naar  den  havde  mødt  Modstand.  Var  For- 
søget paa  at  komme  over  Slien  ved  Arnæs 
den  6te  Februar  mislykket,  havde  Prins 
Friedrich  Karls  Korps  maattet  søge  roligere 
Kvarterer  længere  tilbage  tor  at  komme  til 
Kræfter  efter  de  dermed  forbundne  Anstren- 
strengelser.  Fjenden  var  da  efter  de  ved 
Krigsraadet  i  Hahnenkrug  udtalte  Anskuelser 
gaaet  over  til  en  formelig  Belejring  og 
havde  udsat  alt  videre  Angreb  til  der  var 
fremskaffet  Belejringsskyts  fra  Magdeburg. 
Hvilke  Følger  dette  havde  haft  for  os,  kan 
der  vel  være  forskellige  Meninger  om;  men 
Tid  var  der  ihvert  Fald  vunden,  og  Stem- 
ningen i  Hæren  havde  ikke  faaet  det  frygte- 
lige Knæk,  som  det  uventede  Tilbagetog 
voldte. 

De  Meza  kan  som  Overgeneral  1864  kun 
betegnes  som  en  Olding,  der  havde  overlevet 
sig  selv  og  var  ude  af  Stand  til  at  røgte 
det  ansvarsfulde  Kald,  der  var  lagt  paa  ham ; 
hans  endnu  ældre  Modstander  gamle  Wran- 
gel,  var  vel  ogsaa  kun  til  Ulejlighed  for  sin 
Stab  ved  Ledelsen,  men  han  kunde  dog 
færdes  til  Hest  mellem  sine  Soldater  og  op- 
muntre dem  ved  kraftig  Tiltale;  dertil  var 
de  Meza  fuldstændig  uskikket. 

Oberst  Kauffmann  og  Kaptajn  Rosen,  paa 
hvem  det  egentlige  Ansvar  for  Beslutningen 
om  Rømningen  kommer  til  at  hvile,  var 
højtbegavede  Mænd,  fuldtud  tro  mod  den 
Sag  de  tjente  og  Mænd,  hvis  personlige 
Tapperhed  vår  hævet  over  enhver  Tvivl; 
men  Kauffmann  kendte  lidet  til  Dannevirke- 
stillingen  og  til  Tilstande  og  Stemninger  i 
den  Hær,  der  havde  besat  den.  Han  var 
ligesom  Rosen,  du  Plat  og  adskillige  andre 
af  Hærens  højere  Officerer  Helstatsmand, 
Dannevirkestillingen  var  for  dem  Udtrykket 
i  Marken  for  den  efter  deres  Mening  for- 
kastelige Tanke,  Ejderdanskheden.  Dermed 
være  ikke  sagt,  at  denne  politiske  Mening 
bevidst  har  øvet  Indflydelse  paa  Beslutningen 
om  Stillingens  Rømning ;  men  efter  det  gamle 
Ord  „Den  har  aldrig  levet,  som  klog  paa 
det  er  blevet,  han  først  ej  havde  kjæra, 
manglede  der  en  væsentlig  Betingelse  til  ret 
at  forstaa,  hvad  Stillingens  Forsvar  betød  for 
det  danske  Folk. 

Kauffmann  veg  ikke  tilbage  for  det  fulde 
klare  Ansvar  for  Handlingen,  ogsaa  i  den 
Henseende  stod  han  som  en  helstøbt  Mand, 
og  han  vidste,  at  de  Meza  ikke  svigtede  sit 
Ord;  men  ingen  kan  fortænke  Krigsministe- 
ren i,  at  han  blev  meget  forbitret  over 
Maaden,  hvorpaa  Beslutningen  om  Rømnin- 
gen blev  fattet  og  bragt  til  Udførelse,  og 
ogsaa  ligeoverfor  Hans  Majestæt  Kongen  var 
den  mindre  hensynsfuld.  Efter  Overkom- 
mandoens Ønske  og  efter  dennes,  det  vil  sige 
Kauffmanns,  Foranledning  forlader  Kongen 
og   Ministeren    Slesvigby    den    4de    Februar 


om  Morgenen,  uden  fjerneste  Anelse  om,  at 
en  i  militær  og  politisk  Henseende  saa  vidt 
rækkende  Handling,  som  Stillingens  fuld- 
stændige, frivillige  Rømning  vilde  blive  ved- 
taget ikke  12  Timer  efter.  Havde  For- 
holdene ikke  i  saa  mange  Henseender  været 
vanskelige  for  Hans  Majestæt  ved  Regerings- 
tiltrædelsen  havde  han  heller  næppe  .ladet 
dette  gaa  upaatalt  hen.  Der  er  vel  næppe 
nogen  Minister  med  nogen  Agtelse  for  sin 
Stillings  Betydning,  som  vilde  finde  sig  i  en 
saadan  Behandling. 

Som  yderligere  Bevis  paa  de  Mezas  bri- 
stende Evne  til  at  udfylde  sin  Plads,  skal 
nævnes  hans  Adfærd  efter  Ankomsten  til 
Flensborg;  herom  fortæller  Oberst  Kauffmann 
saaledes  (Fyrretyve  Aar  efter,  Pag.  245): 
„Da  jeg  meldte  mig  hos  ham  (de  Meza)  om 
Formiddagen  i  Flensborg  den  6te  i  Rasch 
Hotel,  hvor  han  efter  mit  Skøn  var  godt 
installeret,  udtalte  han  sin  yderste  Utilfreds- 
hed med  Opholdet  der  og  erklærede,  „at 
han  altid  havde  hadet  dette  Hotel",  og  at 
han  agtede  strax  at  køre  videre.  Mod 
denne  Hensigt  protesterede  jeg  paa  det  be- 
stemteste, og  med  Muligheden  for  Øje,  at 
vi  her  kom  til  at  bestaa  en  Hovedkamp,  be- 
vægede jeg  ham  til  at  opsætte  sin  Beslut- 
ning. Der  gik  dog  ikke  mange  Timer,  og 
Middagstimen  var  næppe  passeret,  da  hans 
personlige  Adjutant,  Giese,  kom  til  mig  med 
den  Melding,  at  nu  var  Generalen  kørt. 
Jeg  sendte  en  Opfordring  til  ham,  hvori  jeg 
motiverede  Nødvendigheden  af,  at  Armeens 
Højstbefalende  ikke  var  fraværende.  Den 
med  Skrivelsen  afsendte  Ordonnants  kom  til- 
bage med  en  Billet,  dateret  Graasten,  af 
hvilken  jeg  tilligemed  et  Afslag  erfarede,  at 
ogsaa  Artilleriets  Højstbefalende  allerede  var 
ankommen  dertil.  Under  disse  Omstændig- 
heder maatte  jeg  paatage  mig  det  Ansvar, 
at  handle  som  om  Generalen  var  nærværende 
og  kom  heldigvis  ikke  til  at  lide  under 
Følgerne   af  denne  Abnormitet   — .u 

En   Overgeneral,  som  simpelthen   forlader 

den  Hær,  han  er  sat  til  at  føre,  og  som 
staar  ligeoverfor  Fjenden,  og  kører  bort, 
fordi  han  ikke  er  tilfreds  med  Opholdet  paa 
Hotellet,  i  Stedet  for  til  Hest  at  færdes  mel- 
lem sine  Soldater,  gøre  sig  bekendt  med 
Forholdene  blandt  dem  og  opmuntre  dem 
til  at  bære  de  store  Anstrængelser  og  Savn 
som  trofaste  Krigsmænd,  en  saadan  Over- 
general er  for  at  bruge  et  mildt  Udtryk  ikke 
sin  Plads  voxen.  For  de  Mezas  egen  Skyld 
var  det  at  ønske,  at  han  havde  faaet  Lov 
til  at  hvile  paa  sine  Lavrbær  fra  Treaars- 
krigen,  hans  Færd  under  Krigen  1864  var 
præget  af  Alderen  og  Alderdommens  Sær- 
heder, den  fortjener  ingen  Ros  og  allermindst 
en  Lovsang,  som  den  Valdemar  Rørdam 
synger  ham  i  „Den  gamle  Kaptajn". 

Ved  Fremstillingen  af  Dybbøls  Forsvar 
ydes  der  det  sejge  passive  Mod  al  mulig 
Anerkendelse,  og  Kampen  den  18de  April 
skildres  som  den  er,  en  Hædersdag  for  de 
danske  Soldater.  Kun  ligger  der  i  den 
første  Omtale  af  Dybbølstillingen  en  indirekte 
Bebrejdelse  for,  at  Broagerland  ikke  var  ind- 
draget under  Forsvaret.  Hvor  ønskeligt 
dette  end  var,  saa  var  Stillingen  dog  derved 
bleven  for  udstrakt  og  paa  mange  Maader 
vanskelig  at  forsvare.  Betegnende  i  den 
Henseende  er  det,  at  da  Preusserne  senere  be- 


fæstede Dybbølstillingen  paany,  inddrog  de 
heller  ikke  Broagerland  i  Forsvaret,  skønt 
ingen  bedre  end  de  maatte  kende  Halvøens 
Betydning. 

Det  er  mindre  heldigt,  naar  det  Side  243 
siges,  at  „de  preussiske  Kanonbaades  større 
Hurtighed  havde  tilladt  dem  at  slippe  uskadt 
fra  en  lille  Træfning,  som  i  Marts  havde 
fundet  Sted  under  Rugen".  I  Træfningen 
ved  Rugen  den  17  de  Marts  deltog  nemlig 
ikke  en  eneste  preussisk  Kanonbaad,  men 
den  lukkede  Korvet  „Arcona"  paa  28  Ka- 
noner, den  aabne  Korvet  „Nymphe"  paa  17 
Kanoner  og  Dampskibet  „Loreley".  Kanon- 
baadene  holdt  sig  under  Land  udenfor  Skud- 
vidde. 

De  sørgelige  Tildragelser  paa  Als  efter 
Vaabenhvilens  Slutning  er  skildrede  med  den 
forstaaende  Sympathi,  som  de  der  stred  hin 
Ulykkesdag  fortjener.  Hr.  Neergaard  har  i 
det  hele  ved  sin  Fremstilling  vist  sikker 
Forstaaelse  og  kritisk  Klarhed  parret  med 
Kjærlighed  til  den  Sag,  hvis  Udvikling 
skildres,  kun  forekommer  det  mig,  at  han 
med  Hensyn  til  Dommen  over  Tildragelserne 
ved  Dannevirke  for  ensidigt  har  holdt  sig 
til  en  kun  'i  visse  Kredse  godkendt  Dom, 
om  hvilken  Historien  endnu  ikke  har  sagt 
sit  sidste  Ord. 

I  stigende  Grad  fængsler  Spørgsmaalet: 
Islands  Stilling  i  Staten  den  offentlige 
Opmærksomhed  her  som  paa  Island.  Øjen- 
synlig er  Sagen  heller  ikke  afklaret  i  den 
offentlige  Mening  herhjemme:  de  mest  mod- 
stridende Opfattelser  gør  sig  gældende  Mand 


og  Mand  imellem.  Som  udprægede  Repræ- 
sentanter for  modsatte  Opfattelser  vil  føl- 
gende to  Artikler  have  Krav  paa  Inter- 
esse —  ogsaa  efter  Dr.  Knud  Berlins  in- 
struktive Artikel  i  vort  Juli-Hefte. 


ISLANDS  STILLING  I  RIGET 

Af  cand.  "mag.  Fr.  Orluf. 


Siden  Altingets  Danmarksbesøg  ifjor  Som- 
mer har  Spørgsmaalet   om   Islands  Stil- 
ling  i  Riget   beskæftiget  ikke   faa  baade  Is- 
lændere og  Danske,  især  fordi   der  forestaar 
Kommissionsforhand linger  om   Forandringer  i 
denne  Stilling.    Af  de  Betragtninger,  Forslag 
og    saglige  Fremstillinger,  der    i    denne  An- 
ledning   er    fremkomne,  har    adskilligt    nød- 
vendigvis været  ensidigt,  selv  om  Objektivitet 
var  tilsigtet,  og  hvis  man  fra  begge  Sider 
havde  i  samme  Grad  ombæltet  sig  med  En- 
sidighedens Styrke,  vilde  et  objektivt  Indlæg 
nu    være    mindre    nødvendigt.     Men  Almen- 
heden har  vistnok  modtaget  et  stærkere  Ind- 
tryk   af   Islænderes  Oprømthed    i    at    kræve 
end  af  dansk  Vilje  til  at  undgaa  overdreven 
Selvfornægtelse.     Muligvis  vil    det    vise    sig 
paa    et    senere    og    afgørende  Trin,  at  For- 
varslerne har   skuffet;    men   noget  kan  tyde 
paa,  at   der  er  virkelig  Trang  til  en    orien- 
terende   Fremstilling    fra    dansk    Side.      Det 
ligger  i  denne  Situation,  at  en  saadan  Frem- 
stilling   maa    have    en  defensiv  Karakter  og 
altsaa    holde    sig   til    de    Paastande,  der    er 
gjort  offentlig  gældende  af  den  anden  Part. 
Ved  denne  anden  Part   forstaas   intetsteds 
i   denne    Artikel    Islænderne    under   ét   eller 
noget  ansvarligt  islandsk  Organ  som  saadant* 
men  alene  de  Islændere,   der  søger   at  paa- 
virke den  offentlige  Mening  paa  Island  og  i 
Danmark    paa    den    Maade,  der    hvert  Sted 
omtales.     Det  er  et  Hovedpunkt  i  Forholdet 


mellem  Island  og  Danmark,  at  de  videst 
krævende  Islændere  har  færrest  Menings- 
fæller; men  den  barnlige  Ærbødighed  for 
yderliggaaende  Fordringer,  som  mange  blandt 
os  Danske  hengiver  sig  i,  kunde  maaske  be- 
virke Villighed  hos  Danske  til  at  gaa  ind  paa 
saadanne  islandske  Fordringer,  hvis  man  ikke 
huskede  noget  at  indvende  mod  deres  saglige 
Begrundelse. 

I 

En  historisk  Adkomst  for  Island  til  fuld 
statlig  Selvstændighed  søger  islandske  Sepa- 
ratister i  de  Omstændigheder,  hvorunder  Is- 
lands oprindelige  Frihed  opgaves  i  det  13de 
Aarhundrede.  De  gør  nemlig  gældende,  at 
Islænderne  ved  frivillig  at  give  sig  ind  under 
Norges  Konge  etablerede  Island  som  særligt, 
uafhængigt  Kongerige.  Men  det  Dokument, 
der  opsattes  ved  denne  Lejlighed,  støtter  ikke 
denne  Paastand.  Dokumentet  forudsætter 
nemlig  overalt,  at  Kongen  hersker  over  Is- 
land som  Norges  Konge,  ikke  som  Indehaver 
af  en  særlig  islandsk  Kongemagt;  bl.  a.  be- 
stemmes, at  Island  skal  styres  af  en  Jarl, 
men  at  denne  skal  have  sin  Stilling  forbrudt, 
naar  han  bryder  Troskaben  mod  Norges 
Konge;  herved  etableres  ikke  nogen  særlig 
islandsk  Kongemagt.  Naar  det  da  hedder  i 
samme  Dokument:  nVi  vil  betale  Kongen 
Skat",  haves  her  en  Tilkendegivelse  af  Is- 
lands Underkastelse  under  Norge  i  aldeles 
utvivlsom   Form,  ja   i   saadan   bedste   Form, 

som  er  sjælden  at  træffe  i  Historien,  thi  det 
er  den  Slags  Ting,  som  et  Folk  længst 
undgaar  at  sige  med  rene  Ord.  Paa- 
standen  om  Islands  politiske  Uafhængighed 
af  Norge  har  altsaa  ingen  Hjemmel. 

Heller  ikke  er  det  rigtigt  at  paastaa,  at 
Island  i  den  følgende  Tid  stod  økonomisk 
paa  egne  Ben  uden  nævneværdig  Støtte  fra 
Norge,  thi  det  blev  fastsat  i  Underkastelses- 
brevet,  at  Kongen  skulde  lade  Island  besejle 
af  mindst  seks  Skibe  aarlig,  og  denne  Be- 
stemmelse maa  man  idetmindste  fra  islandsk 
Side  have  tillagt  væsentlig  Betydning,  thi 
det  var  den  eneste  Opnaaelse,  Islænderne  fik 
til  Gengæld  for  deres  Underkastelse.  Men 
selv  i  denne  Opnaaelse  ligger  en  ny  Under- 
kastelse. Her  haves  nemlig  Spiren  til  det 
meget  omtalte  Handelsmonopol,  hvis  Nerve 
var  Monopolhaverens  Forpligtelse  til  at  for- 
syne Landet,  men  som  til  Gengæld  med- 
førte en  Tvang,  der  i  senere  Tid  føltes  af 
Islænderne  som  et  stort  Ufrihedsmoment. 

Underkastelsesbrevet  betyder  altsaa  Opgi- 
velsen af  Islands  Selvstændighed  baade  i  po- 
litisk og  i  økonomisk  Henseende.  Saaledes 
endte  Fristatstiden,  og  saaledes  maatte  den 
ende.  At  denne  Periode  nutildags  hæves  til 
Skyerne,  strider  i  høj  Grad  imod  Tidens  al- 
mindelige Aand.  Det  er  som  om  de  Tidsrum 
af  de  sydevropæiske  Oldtidsstaters  Historie, 
der  sædvanlig  anses  for  de  mørkeste,  de 
hvor  Landene  hensygnede  under  et  brutalt 
og  splidagtigt  Oligarki,  pludselig  skulde 
gælde  for  lykkelige  Epoker.  Lad  os  se  paa 
den  islandske  Friheds  Magtforhold.  Hvorledes 
skulde  Rigsdagen  omordnes  for  at  ligne  Fri- 
hedstidens  Lovgivningsmagt?  Først  maatte  hele 
Folketinget  falde  bort,  dernæst  den  Del  af 
Landstinget,  der  er  udgaaet  af  den  almindelige 
Valgret,  dernæst  den  Del,  der  er  valgt  af  de 
højstbeskattede,  og  endelig  forsvinder  ogsaa 
den  Del,  der  vælges  af  de  umiddelbare  Væl- 
gere; derimod  indtræder  disse  selv,  eller 
rettest  den  Brøkdel  blandt  dem,  der  er  Lens- 
grever eller  Lensbaroner,  i  Tinget  uden  Valg, 


i  Kraft    af   deres  Stilling    og    i  Reglen  Søn 
efter  Fader.  Det  eneste  i  Rigsdagen,  der  har 
Sidestykke  i  det  gamle  Altings  Lovgivnings- 
organ   „Lovretten",    er    de    udnævnte    Med- 
lemmer, men  medens  disse   hos  os    kan    re- 
præsentere et  Princip,  der  er  Tingets  Hoved- 
bestanddel modsat,  blev  de  paa  Island  udmeldte 
af  Lovrettens  eneste  anden  Bestanddel,  de  før- 
nævnte umiddelbare  Stormænd,  og  indskrænke- 
des desuden  meget  snart  til  kun  at  være  raad- 
givende.     Den    lovgivende    Myndighed    blev 
saaledes  i  den  Grad   ensartet  sammensat  og 
de  Bestemmendes  Antal  saa  ringe,  at  Viljes- 
brydningerne  altfor  let  blev   rent   personlige. 
Det  var  netop  ogsaa  dette  Faatals  Splidag- 
tighed, der    skilte    Islænderne  ved    Friheden. 
Der  kom   den   Tid,  da  det  blev  Politik  for 
den  ene  af  de  stridende  Parter  at  bringe  Is- 
land   ind    under  Norge,  og    derfor    blev  det 
gjort  tilgavns.  Underkastelsesbrevet  med  dets 
afgørende  Udtryk  staar  i  Historien  som  denne 
Politiks     Sejrsmonument.     Dette     Aktstykke 
egner  sig  altsaa  ikke  til  Støtte  for  den  mod- 
satte Bestræbelse,  den  separatistiske. 

Underkastelsesakten  af  1262  havde  den 
vigtige  Følge,  at  selve  Organet  for  Islands 
Selvstyre  bortfaldt,  idet  Altingets  politiske 
Funktion  ophørte.  Om  end  dette  først  skete 
nogle  Aar  senere,  ses  det  at  være  forudsat 
i  Underkastelsesbrevet  derved,  at  der  ikke  er 
taget  Forbehold  om,  at  Altingets  politiske 
Myndighed  skulde  vedblive  at  bestaa  indenfoi 
visse  Grænser,  thi  uden  Begrænsning  kunde 
Altinget  naturligvis  ikke  bevare  sin  Stilling 
som  Landets  øverste  Myndighed,  naar  Landet 
kom  under  fremmed  Overhøjhed.  Da  nu 
denne  sidstes  Begreb  er  klart  udtrykt  i  Under- 
kastelsesbrevet, bl.  a.  derved  at  der  gives 
Norges  Konge  Ret  til  at  gøre  9alU  under- 
saatlige  Pligter*  gældende  overfor  Islænderne, 
bliver  det  af  væsentlig  Betydning,  at  Altinget 
kun  nævnes  i  Underkastelsesbrevet  som  døm- 
mende Oigan,  og  at  Lovretten  slet  ikke 
nævnes.  At  denne  Undladelse  ikke  kan  være 
uforsætlig,  ses  deraf,  at  Benævnelserne  „Lag- 

mandtf  og  „Sysselmand",  der  hidtil  var 
ukendte  paa  Island,  men  hørte  til  den  ny 
Ordning,  der  i  1271 — 73  endelig  gennem- 
førtes, allerede  findes  i  Underkastelsesakten 
af  1262,  saa  at  Omordningen  —  ogsaa  af 
Lovretten  (o :  dennes  faktiske  Ophør)  —  alt- 
saa  ved  denne  Akt  er  forudsat  og  i  Prin- 
cipet  vedtaget 

Separatistiske  Islændere  overspringer  gerne 
dette  og  paastaar,  at  Lovretten  ogsaa  i  den 
følgende  Tid  beholdt  sin  Lovgivningsmyn- 
dighed. Men  Lovretten,  hvis  Sammensætning 
ganske  forandredes  ved  Omordningen,  var  i 
hele  den  følgende  Tid  ikke  Lovgivningsorgan, 
men  Domstol;  Medlemmerne  udnævnedes  alle 
af  Lagmanden  og  Sysselmændene,  der  alle 
var  Kongens  Embedsmænd,  og  havde  med 
Hensyn  til  Lovgivningen  kun  en  vis  formel, 
af  Kongen  overdragen  Funktion  med  Over- 
sættelse og  Tilpasning  efter  Stedforholdene 
af  de  Love,  Kongen  oversendte  (samme 
Funktion  med  Tilpasning  af  Lovene  —  ikke 
Lovforslag,  men  de  for  Riget  udfærdigede 
Love  —  havde  paa  Færøerne  Underdommeren 
i  Forbindelse  med  de  andre  Embedsmænd); 
saaledes  allerede  ved  Jonsbogen,  der  en  Snes 
Aar  efter  Underkastelsen  indførte  norsk  Lov- 
codex  paa  Island,  og  senest  udøvedes  denne 
Funktion  efter  Altingets  Ophævelse  1800  af 
den  nyoprettede  Landsoverret  for  Island.  Et 
Lovgivningsorgan  maatte  have  haft  en  ganske 
anden  Indretning,  foruden  at  selve  Tanken 
om  et  Lovgivningsorgan  paa  Island  under 
Enevælden  jo  er  kaotisk.  At  Altingsdomme 
var  lige  saa  gode  som  Love,  som  nogle  ud- 
trykker sig,  betyder  intet  andet,  end  at 
Højesterets  Lovfortolkninger  er  inappellable; 
Altinget  fungerede  en  Tidlang  som  Højesteret 
for  Island,  idet  først  Lovretten,  senere  en 
indenfor  Altinget  oprettet  Overret  havde  denne 
Funktion.  En  autonomisk  Virksomhed  lige- 
som Købstædernes  i  Middelalderen,  som  Al- 
tinget udøvede  i  Sager,  der  ikke  betragtedes 
som  Statssager,  kan  saa  meget  mindre  gælde 
som  Udtryk   for  islandsk  Selvhævdelse  over- 


for den  fremmede  Konge,  som  dennes  Sam- 
tykke indhentedes  i  de  vigtigere  Tilfælde. 

Formen  for  Enevældens  Indførelse  oplyses 
af  Altingsprotokollen  1662:  „Lagmænd, 
Sysselmænd  og  Lovrettesmænd,  tillige  med 
de  valgte  Bønder,  vare  samlede  paa  Øxaraa- 
Thing,  for  at  fuldbyrde  kgl.  Majts-  Bud  og 
Befalinger  om  Arvehyldingsed ,  efter  Hans 
Mai*8-  Brev;4*  paa  Grund  af  Lensmandens 
forsinkede  Ankomst  til  Øen  foregik  Hyl- 
dingen og  Underskriften  af  Suverænitetsakten 
paa  et  i  s  Nærheden  af  hans  Residens  Besse- 
stad  liggende  gammelt  Tingsted  Kopavog, 
ved  at  de  i  Protokollen  nævnte  Mænd,  der 
var  dragne  hjem,  paany  samledes  dér. 

Nogen  historisk  Adkomst  for  Island  til 
statlig  Selvstændighed  lader  sig  altsaa  ikke 
begrunde.  Island  har  ikke  haft  statlig  Selv- 
stændighed siden  den  triste  Fristatstid  og 
opgav  den  dengang  frivillig,  af  gode  Grunde 
og  med  fuld  Konsekvens. 

II 

En  retlig  Adkomst  til  at  kræve  ubegrænset 
Selvstyre  mener  alle  separatistiske  Islændere  at 
have  vundet  i  det  19de  Aarhundrede  ved  et 
kongeligt  Tilsagn,  der  afgaves  forinden  Grund- 
lovens Givelse;  støttende  sig  til  dette  Til- 
sagn, som  de  betragter  som  uopfyldt,  be- 
nægter de  Junigrundlovens  Gyldighed  for  Is- 
land, ligeledes  den  reviderede  Grundlovs  — 
„  siden  den  ikke  er  revideret  hera,  som  en 
Altingsmand  sagde  i- 1869  —  og  benægter 
overhovedet,  at  nogensomhelst  Lovgivning  om 
nogetsomhelst  Anliggende,  der  særligt  eller 
implicite  angaar  Island,  kan  finde  Sted  i 
Rigsdagen. 

Til  Oplysning  om  dette  Spørgsmaals  reelle 
Betydning  hidsættes  nogle  Eksempler  paa 
Sager  angaaende  Island,  der  ifølge  den  fak- 
tisk bestaaende  Tilstand  behandles  af  Rigs- 
dagen. Som  Sager,  der  særligt  angaar  Is- 
land, kan  nævnes  Bevillingssager  vedrørende 
Fiskeritilsynet  ved  Island,  Opmaalingsarbejder 
paa  Land  og  Sø,  Understøttelser  til  Islænderes 

literære  Arbejder  o.  desl. ;  Love,  der  implicite 
angaar  Island  —  d.  e.  som  angaar  Island 
derved  at  Island  er  indbefattet  i  et  større 
Hele,  som  Loven  angaar  —  er  Tronfølgeloven 
af  1853,  hvorved  Tronfølgen  overgik  til  det 
gliicksborgske  Hus,  Loven  af  1873  om 
Kronemønt,  Indfødsretsloven  af  l9/3  1898 
o.  s.  v. 

Separatisterne  paastaar  altsaa,  at  hele  denne 
Lovgivning  savner  Retsgrund,  forsaavidt  den 
angaar  Island,  idet  de  nemlig  opfatter  den 
kongelige  Udtalelse  som  et  Tilsagn  om,  at 
Kongen  ved  Opgivelsen  af  Enevælden  vilde 
nedlægge  sin  Magt  for  Islands  Vedkommende 
i  Islændernes  egne  Hænder  og  derfor,  skønt 
der  i  den  grundlovgivende  Rigsdag  sad  5 
Repræsentanter  for  Island,  ikke  vilde  lade 
den  af  denne  Forsamling  vedtagne  Grundlov 
gælde  ogsaa  for  Island,  medmindre  en  islandsk 
Forsamling  paa  Island  selv  vedtog  den  for 
Islands  Vedkommende,  hvori  jo  maatte  inde- 
holdes, at  denne  Forsamling  havde  Beføjelse 
til  ogsaa,  hvis  den  foretrak  dette,  selv  at 
skrive  sig  en  islandsk  Statsforfatning  efter 
sit  eget  Tykke,  og  at  søge  denne  stadfæstet 
af  Kongen  uden  nogen  dansk  Mands  Med- 
virkning. Med  andre  Ord:  der  skulde  ved 
hint  Tilsagn  være  givet  Islænderne  frit  Valg 
mellem  den  hidtidige  Slatstnheds  Bevarelse 
under  falles  Parlament  eller  dens  Opløsning  i 
to  adskilte  Stater  hver  med  sit  Parlament  og 
kun  med  falles  Konge. 

Disse  Paastandes  aktuelle  Betydning  som 
Grundlag  for  islandsk  Partiopfattelse  vil  man 
kunne  forestille  sig  ved  f.  Eks.  at  erindre, 
med  hvilken  Autoritet  det  Krav  er  opstillet  fra 
islandsk  Side,  at  den  islandske  Ministers  Ud- 
nævnelse ikke  skal  kontrasigneres  af  Kon- 
sejlspræsidenten,  men  af  den  foregaaende  is- 
landske Minister,  altsaa  at  ingen  dansk  Mand 
maa  staa  imellem  den  islandske  Regering  og 
Kongens  Person. 

Vi  skal  nu  se,  om  disse  Paastande  er  be- 
grundede. I  Forhold  til  Sagens  Vigtighed 
maa  vi  her  gaa  i  større  Detail. 


Forud  for  Rigsdagen,  der  indstiftedes  ved 
Junigrundloven,eksisteredeProvinsialstænderne, 
der   havde   raadgivende  Kompetence    i    visse 
Sager.    Der  var  i  Monarkiet  ialt  5   Stænder- 
forsamlinger,   deraf   én    for    Island    (oprettet 
ved   Forordn.    8/3   1843   under   Navnet   9 AI- 
tinget").     Chr.  VIII  paatænkte  at  overbygge 
disse  med  et  besluttende  Fællesparlament,  til 
hvilket  en  Del  Sager,  de  »falks1*  Anliggender, 
skulde  overføres   dels   fra  Stænderne,  forsaa- 
vidt disse  hidtil  havde  haft  dem  (f.  Eks.  Be- 
villing af  nye  Skatter),  dels   fra  Kollegierne 
(f.  Eks.  Budgettet),  medens  andre  Sager,  de 
nsaregneu    Anliggender,    skulde    vedblive    at 
være    hos  Stænderne    og    efter    disses    raad- 
givende Behandling  afgøres  suverænt  af  Kol- 
legierne. Denne  Ordning  bebudedes  ved  For- 
fatningsreskriptet    28/1    1848,    hvori    de    ud- 
hævede   Udtryk  bruges  (jfr.  „Hertugdømmet 
Slesvigs  saregne  Anliggender*    i  Forfatnings- 
udkast    for    Slesvig    af   80/4   1849,  Thorsee 
„Fr.  VIFs  Regering*    I  474);    at  henlægge 
alle   Sager    under    Fællesparlamentet  var    en 
politisk  Umulighed  paa  Grund  af  Hertugdøm- 
mernes partikularistiske  Krav,  som  de  danske 
Slesvigere  dengang  istemte  lige   saa  vel  som 
de  tysksindede.     Principet   i   denne   Ordning 
kunde  Ministeriet  derfor  ikke  tænke   paa   at 
rokke    ved;    derimod    ønskede    det    at    give 
ogsaa     de     „særegne*     Organer     besluttende 
Myndighed.       Opgaven     for     den     Rigsdag, 
Martsministeriet    straks   efter  sin   Tiltrædelse 
besluttede  at   indkalde,  maatte  altsaa   endnu 
paa    dette    Tidspunkt    antages    at  være    den 
at  tilvejebringe  dels  et  Fællesparlament,  dds  en 
Omordning    af   Provinsialstander-lnstilutionen, 
og  saaledes    betegnedes    dens  Opgave   i    det 
kgl.  Patent   af  4.  April,  hvorved  Provinsial- 
stænderne  indkaldtes    for    at  afgive   Betænk- 
ning over  Sammenkaldelsen  af  denne  Rigsdag 
og  over  Udkastet  til  Valglov  for  den*). 


*)  Da  Stænderspergsmaalets  Stilling  paa  den 
grundlovgivende  Rigsdag  i  Almindelighed  er  lidet 
paaagtet  og  navnlig  saa  godt  som  ganske  forbi« 
gaaet  i  Thorsees    og  Neergaards   Specialværker. 

Under  denne  Situation  fremkom  fra  Island 
en  privat  Petition  om,  at  en  lignende  For- 
samling som  denne  Rigsdag  maatte  blive 
sammenkaldt  paa  Island  for  at  drøfte  For- 
fatningsspørgsmaalet  for  Islands  Vedkommende. 
Regeringen  svarede  da  —  og  det  er  dette 
Svar,  indeholdt  i  Reskript  af  23.  Sept.  1848 
til  Stiftamtmanden  over  Island,  som  de  is- 
landske Separatister  opfatter  som  et  Tilsagn 
om,  at  Rigsgrundloven  med  Bestemmelserne 
om  Fallesparlamentet  skulde  forelægges  den 
islandske  Forsamling  til  Vedtagelse  for  Islands 
Vedkommende  — : 

„at  de  Grundbestemmelser,  der  med  Hensyn 
„til  Islands  saregne  Stilling   maatte  være 
„nødvendige  for  at  ordne  denne  Landsdels 
„forfatningsmæssige   Stilling  i   Riget,  ikke 
„skulle  vedtages,  førend  efter  at  Islænderne 
„i    en    egen  Forsamling    i   Landet    derom 
„ere  hørte" , 
og    dette    præciseredes    yderligere    ved    den 
grundlovgivende  Rigsdags  Aabning,  idet  Pre- 
mierministeren efter    at    have    bebudet  Fore- 
læggelsen af  Fællesgrundloven  tilføjede  bl.  a. : 
„De    til    Islands    ejendommelige    Forhold 
„svarende,  for  samme  saregne,  Indretninger 
„kunne   først   ordnes,  efterat    en    islandsk 
„Forsamling  derom  er  bleven  hørt". 
Det  kan    ikke    med  Fornuft    bestrides,  at 
der  her  er  skelnet  mellem  det   fælles  og  det 
„ særegne u  i    samme   Betydning,  hvori    disse 
Ord    ellers    anvendtes    i    Datidens    politiske 
Talebrug.    Særlig  klart  fremtræder  Forholdet, 
hvor    Premierministeren    forelægger    den    af 


ligesom  Registret  til  Tidenden  for  den  grundlov- 
givende Rigsdag  ikke  har  de  to  vigtigste  Henvis- 
ninger, skal  her  tilfejes,  at  Krieger  nævnte  dette 
Punkt  i  Motiveringen  af  sit  bekendte  Udsættelses- 
forslag,  og  at  A.  W.  Moltke,  efter  at  Martsmini- 
steriet  var  faldet  paa  Spergsmaalet  om  Slesvigs 
Deling,  paany  optog  Stænderspørgsmaalet  i  sin 
Programtale  som  Novemberministeriets  Premier- 
minister. Der  blev  dog  ikke  udarbejdet  Forslag 
herom ;  at  saadanne  Forslag  ikke  var  udarbejdede 
tidligere,  skyldes  den  indgribende  Betydning  af 
Spergsmaalet  om  Slesvigs  Deling. 


Danske  og  Islændere  bestaaende  Rigsdag  Ud- 
kastet til  en  Rigsgrundlov  med  Bestemmel- 
serne om  det  nye  Fællesparlament,  tilføjende, 
at  Rigsdagen  ikke  kan  faa  Udkastet  til  Ord- 
ningen af  Islands  saregne  Lovgivningsorgan  til 
Behandling,  forinden  en  paa  Island  sammen- 
kaldt Forsamlings  raadgivende  Behandling  af 
dette  Udkast  har  fundet  Sted.  Her  haves 
den  legale  Betydning  af  det  kgl.  Tiisagn  af 
*s/9  1848.  Det  ses,  at  den  separatistiske 
Fortolkning  fjærner  sig  overordentlig  vidt 
fra  det  virkelige  Forhold.  Der  er  ikke  tillagt 
den  paatænkte  islandske  Forsamling  nogen- 
somhelst  Stemme  om  Statsenhedens  Bevarelse 
eller  Opløsning,  og  selv  med  Hensyn  til  Or- 
ganet for  de  særegne  Anliggender  er  der  kun 
tillagt    Forsamlingen    raadgivende  Stemme*)! 

Tilsagnet  blev,  efter  denne  sin  virkelige 
Betydning,  ogsaa  fuldtud  opfyldt.  Den  lovede 
islandske  Forsamling  valgtes  (paa  bredere 
Valgretsgrundlag  end  Altinget)  1850  og  sam- 
mentraadte  1851;  til  Betænkning  forelagdes 
det  bebudede  Udkast  til  Ordningen  af  Or- 
ganet for  Islands  særegne  Anliggender;  til- 
lige indeholdt  Udkastet  Forslag  til  Valgkreds- 
ordningen ved  de  islandske  Rigsdagsvalg. 
Grundloven  medfulgte  dette  Udkast  som  Bilag 
til  Efterretning  for  Forsamlingen,  og  i  Ud- 
kastets Motiver  udtaltes  det  udtrykkeligt,  at 
Islands  Stilling  i  Riget  ikke  kunde  gøres  til 
Genstand  for  Forhandling  i  denne  Forsamling. 

Dermed  var  Tilsagnet  af  23/9  1848  fuld- 
stændigt opfyldt.  Det  lovede,  hvad  man 
mente  at  kunne  love  et  Biland,  og  hvad  det 
lovede,  blev  holdt.  At  Forhandlingerne  i 
Forsamlingen  1851  ikke  gav  Resultat,  skyl- 
des Obstruktion  fra  Forsamlingens  Side  under 
Indflydelse  af  en  enkelt  Mand,  fon  Sigurds- 
son,  som  formodentlig  fandt  Tiden  ugunstig 
for  denne  Sags  Afgørelse  efter  hans  Ønsker. 


*)  Denne  islandske  Forsamling  kunde  naturlig- 
vis ikke  have  sterre  Myndighed  end  selve  den 
grundlovgivende  Rigsdag;  det  var  Samtidens  Op- 
fattelse, at  denne  ikke  havde  besluttende  Myn- 
dighed. 

En  moralsk  Adkomst  til  større  Isolation, 
end  Island  allerede  har  opnaaet  ved  Loven 
af  8/1  1871  om  Islands  forfatningsmæssige 
Stilling  i  Riget,  søger  Separatisterne  at  be- 
grunde paa  forskellig  Maade,  mest  naturlig- 
ligvis med  rent  subjektive  Betragtninger,  der 
ikke  med  Nytte  kan  diskuteres.  Selve  Viljes- 
indsatsen  i  de  separatistiske  Bestræbelser 
lader  sig  ikke  bestemme  som  moralsk  Værdi, 
før  man  véd,  hvormeget  deri  er  Idé,  hvor- 
meget  Kruditet  af  den  velkendte  provinsielle 
Art,  og  hvormeget  Spekulation.  Den  Om- 
stændighed, at  de  separatistiske  Ordførere 
overvejende  er  Mænd  af  akademisk  Dannelse, 
kan  let  bestemme  danske  Akademikere  til 
fortrinsvis  at  spørge  efter  Separatismens  aande- 
lige  Side,  men  Mænd  af  praktisk  Blik  vil 
tillige  være  opmærksomme  paa,  at  ethvert 
islandsk  Krav  om  separatistisk  Fremgang  er 
bilagt  med  Forslag  til  Udvidelse  opefter  af 
Embedsetaten  paa  Island.  Saadanne  Krav 
kan  forfægtes  med  megen  Viljestyrke  uden 
at  udspringe  af  den  omfattende  Velfærdssans, 
der  er  Moralens  Rettesnor. 

Henviser  man  til  det  islandske  Sprogs 
selvstændige  Stilling  overfor  de  andre  nordi- 
ske Sprog,  og  vil  man  herpaa  begrunde  Krav 
om  politisk  Isolation,  maa  det  bevises,  at 
den  islandske  literære  Republik  vil  faa  bedre 
Livsbetingelser,  naar  den  udelukkes  fra  Kom- 
munitetet og  danske  Statsembeder,  fra  Dan- 
marks Finanslov  og  danske  Fonds  ad  usus 
publicos.  Men  ingen  islandsk  Separatist  synes 
at  tænke  saa  langt;  og  dog  vilde  disse  Føl- 
ger være  uundgaaelige.  Islandsk  Kultur 
taaler  dem  næppe.  Det  nyislandske  Sprogs 
Stilling  som  Kulturbærer  er  allerede  nu, 
trods  Danmarks  mangesidige  Støtte,  ringe 
nok;  dette  Sprog,  hvori  der  ikke  engang 
rindes  en  islandsk-dansk  Ordbog,  har  vistnok 
allerede  faaet  sin  fulde  Ret,  naar  det  er  offi- 
cielt Lovsprog  for  hele  Altingets  Lovgivning, 
saa  at  Danske  i  Retstvist  med  Islændere 
skal    dømmes   ved    alle   islandske   Retter  og 


Højesteret  efter  Love  i  et  Sprog,  de  ikke 
forstaar  og  ikke  har  noget  Middel  til  at  for- 
staa  uden  at  spørge  en  islandskfødt  Mand 
eller  opsøge  en  danskfødt,  der  forstaar  Islandsk. 

Separatisterne  paastaar,  at  Isolationen  har 
været  gavnlig  for  Islands  Udvikling  og  maa 
antages  i  Fremtiden  at  ville  fremme  Islands 
Udvikling  endog  mere  end  Danmarks.  Men 
Statistiken  tyder  i  modsat  Retning. 

Ved  Althingets  Oprettelse  1843  var  Tal- 
forholdet mellem  Islændere  og  Danske  som 
1  til  22,  nu  er  det  som  1  til  33.  Islæn- 
derne er  altsaa  gaaet  relativt  tilbage,  endda 
meget  stærkt,  og  stærkest  efter  Isolationen 
1871.  Fra  1840  til  1870  steg  Islands  Be- 
folkning med  13,000  Mennesker,  Danmarks 
med  500,000;  fra  1870  til  1901  steg  Is- 
lands Folketal  kun  med  8000  Mennesker, 
Danmarks  derimod  med  670,000. 

Undersøger  vi  Handelsomsætningen  i  om- 
trent den  samme  Periode,  kommer  vi  til  det 
bemærkelsesværdige  Resultat,  at  medens  Vær- 
dien af  Islands  Handelsomsætning  før  Han- 
delsfrihedens  Indførelse  (1855)  og  Isola- 
tionen var  endog  større  pr.  Hoved  end  Dan- 
marks, staar  Island  nu  langt  tilbage  fer 
Danmark  i  denne  Henseende.  I  1849  ud- 
gjorde Værdien  af  Islands  Handelsomsætning 
3,340,000  Kr.,  57  Kr.  pr.  Hoved  af  Be- 
folkningen ved  sidste  Folketælling  (1845: 
58,500  Mennesker),  medens  Danmarks  Han- 
delsomsætning i  1847  (sidste  Normalaar  før 
Krigen)  udgjorde  74  MUL  Kr.,  kun  jj  Kr 
pr.  Hoved  af  Befolkningen  (1845:  1,350,000 
Mennesker).  I  1905  derimod  var  Danmarks 
Handelsomsætning  steget  til  1156  Mill.  Kr., 
446  Kr.  pr.  Hoved  (1905:  2,588,000  Men- 
nesker) medens  Islands  kun  var  naaet  til 
22  MiU.  Kr.,  275  Kr.  pr.  Hoved  (1905: 
ca.  80,000  Mennesker).  Islands  relative 
Velstand  i  Forhold  til  Danmarks  er  altsaa, 
maalt  paa  Handelsomsætningen,  sunket  under 
det  nye  Handelssystem  og  den  politiske  Isola- 
tion fra  104  pCt.  til  kun  62  pCt.,  en  Til- 
bagegang paa  42  pCt. 

Islands  Udbytte  af  Jon  Sigurdssons  Ar- 
bejde paa  Islands  politiske  Isolation  er  altsaa 
blevet  Tilbagegang  i  Folketilvækst  og  i  rela- 
tiv Velstand.  Der  synes  ikke  at  være  Grund 
til  at  antage,  at  fortsat  eller  forøget  Isolation 
vil  have  den  modsatte  Følge.  Naar  imidler- 
tid Separatisterne  antager  dette,  kan  de  ikke 
have  Grund  til  netop  i  Forbindelse  med  Kravet 
om  politisk  Udsondring  at  fremsætte  Fordring 
om  Udbetaling  af  1V2  Mill.  Kroner  af  Stats- 
kassen som  Kapitalisering  af  det  Tilskud  paa 
60,000  Kr.  aarlig,  som  Statskassen  siden 
1871  betaler  Islands  Landskasse.  Ogsaa  i 
sig  selv  synes  denne  Fordring  højst  mærkelig; 
thi  det  maatte  dog  være  den  første  Virk- 
ning af  Statsforbindelsens  Ophør,  at  Dan- 
marks pekuniære  Ydelser  til  Island  bortfaldt. 

Men  dette  Tilskud  har  en  Forhistorie. 

Skatter  har  Island  aldrig  haft  mange  af, 
og  jo  længere  Tiden  skred  frem  op  mod  vor 
Tid  med  dens  mange  Krav,  der  maatte  til- 
fredsstilles, des  daarligere  forslog  de  island- 
ske Indtægter.  Men  Regeringen  greb  aldrig 
til  nye  Skattepaalæg.  Selv  paa  den  Tid,  da 
Islands  Handelsomsætning  var  endog  større 
end  Danmarks,  lykkedes  det  Islændere  i  dansk 
Statstjeneste  at  fremstille  Island  overfor  Re- 
geringen som  saa  fattigt  og  hjælpeløst,  at 
det  ikke  kunde  bære  den  ringeste  Forhøjelse 
af  de  bestaaende  ubetydelige  og  ældgamle 
Skatter,  saa  at  de  endog  under  Krigene,  da 
vi  dog  havde  extraordinære  Udgifter  nok, 
krævede  Penge  til  Islands  ordinære  Budget- 
udgifter.   Først  efter  1864,  da  det  var  nød- 


vendigt at  bringe  Finanserne  paa  Fode, 
mente  Regeringen  at  maatte  fordre,  at  Is- 
lænderne ved  en  Forhøjelse  af  nogle  be- 
staaende Skatter  tilvejebragte  tilstrækkeligt 
til  at  dække  Islands  ordinære  Udgifter,  der 
paa  den  Tid  var  i  stærk  Stigen  paa  Grund 
af  indførte  Reformer.  Men  Jon  Sigurdsson, 
der  beherskede  Altinget,  vilde  ikke  komme 
os  til  Hjælp  i  vore  Vanskeligheder;  han  lod 
Altinget  nægte  de  foreslaaede  Skatter.  Her- 
ved steg  Budgetunderskudet  —  og  altsaa 
Statskassens  Tilskud  —  til  en  saadan  Højde, 
at  Rigsdagen  tilsidst  bad  sig  fritaget  for  at 
have  med  de  islandske  Finanser  at  gøre, 
hvilket  netop  var,  hvad  Jon  Sigurdsson  havde 
tilsigtet.  Det  var  efter  den  Størrelse,  Tilskudet 
af  denne  Aarsag  havde  i  disse  sidste  Aar, 
at  Rigsdagen  ved  Finansadskillelsen  (der  skete 
ved  Loven  af  %jx  1871)  beregnede  Tilskudet 
til  6o,ooo  Kr.  aarlig;  men  skønt  Tilskudet 
kun  var  fremkommet  paa  denne  Maade,  der 
ikke  kunde  statuere  nogen  vedvarende  Ret 
for  Island  til  disse  Penge,  forlangte  Jon 
Sigurdsson  det  ovenikøbet  kapitaliseret,  uden 
at  lægge  synderlig  Skjul  paa,  at  dette  ønske- 
des, for  at  Islænderne  i  Fremtiden  kunde  staa 
frit  overfor  Danmark. 

Her  ligger  Forklaringen  til  Separatisternes 
Kapitaliseringsfordring.  Det  er,  saa  at  sige, 
separatistisk  Tradition  at  yde  Jon  Sigurdssons 
Minde  den  Dyrkelse  at  holde  hans  dristige 
Kapitaliseringsidé  i  Live. 

Men  moralsk  lader  dette  Krav  sig  næppe 
begrunde. 


DET  ISLANDSKE  SPØRGSMAAL 

Af  Mag.  art.  HOLGER  WiEHE. 


MÅ  det  være  mig  tilladt  at  knytte  nogle 
bemærkninger   til    dr.    Knud    Berlins 
artikkei  „Island  og  Danmark"  i  julihæftet. 

Det  vilde,  hvad  også  mange  på  Island 
har  ment,  sikkert  have  været  klogt  af  Is- 
lænderne foreløbig  at  arbejde,  arbejde  på  at 

bygge  det  ny  Island,  istedet  for  påny  at 
kaste  sig  ud  i  storpolitiske  kampe.  Det  er 
rigtigt  nok,  at  Islænderne  er  tilbojelige  til  at 
hænge  sig  i  formen,  og  at  de  gærne  kunde 
fæste  mere  lid  til  „tro  og  love*  fra  vor 
side.     Imidlertid   turde   vi  dog  selv  bære  en 

del  af  skylden  for  denne  islandske  mistænk- 
somhed. 

Sikkert  er  det  i  alt  fald,  at  landeværns- 
partiet,  det  eneste  parti  på  Island,  der  stemte 
imod,  at  den  islandske  minister  skulde  forelægge 
de  islandske  love  i  statsrådet,  synes  at  vinde 
mere  og  mere  terræn,  i  det  mindste  blandt 
ungdommen.  Og  ungdommen  er  jo  frem- 
tiden, som  man  virkelig  må  regne  med.  Des- 
uden har  den  meget  omtalte  „kontrasignatur" 
sammen  med  visse  udtalelser  fra  dansk  side 
virket  så  opskræmmende,  at  der  næppe  er 
nogen  på  Island,  som  er  henrykt  for  denne 
bestemmelse  om  statsrådet,  som  man 
kun  er  gået  ind  på  af  opportunistiske 
grunde.  løvrigt  hævdes  det  fra  den  side, 
som  ikke  i  ojeblikket  ønsker,  at  der  skal 
røres  ved  denne  bestemmelse,  at  den  ,kan 
ændres  af  Altinget  og  kongen  alene  uden 
indblanding  fra  rigsdagens  side;  medens 
oppositionspartierne  mener,  at  det  er  en  sag, 
som  angår  hele  grundlaget,  det  statsretlige 
forhold  imellem  Danmark  og  Island,  og  dær- 
for  må  afgores  nu  af  kommissionen  sammen 
med  ordningen  af  forholdet  mellem  Danmark 
og  Island.  —  Man  vil  også  have  ondt  ved 
at  forstå,  hvorfor  konseilspræsident  Deuntzer 
absolut,  imod  Islændernes  bestemte  ønske, 
skulde  kontrasignere  hr.  Hannes  Hafsteins 
ministerudnævnelse,  når  denne  underskrift 
har  så  lidt  at  sige,  som  det  påstås.  Man 
kan  heller  ikke  benægte  muligheden  af,  at 
denne  underskrift  kunde  misbruges.  „Tro 
og  lovea  kan  nemlig  brydes.  Blev  ikke  lo- 
ven af  1871  påtvunget  Island  trods  givne 
udsagn?  En  traktat  vilde  et  lille  land  som 
Danmark  dærimod  nok  vogte  sig  for  at 
bryde. 

Man  kan  dærfor  ikke  uden  videre  slå  den 
islandske  misfornøjelse  hen  ved  at  sige,  at 
Islænderne  aldrig  blir  tilfredse,  eller  skubbe 
hele  skylden  over  på  indrepolitiske  isl.  stri- 
digheder. 

Hvad  nu  retsspørgsmålet  vedrører,  synes 
jeg,    at    den    danske    opfattelse,    at   Island 


under  enevælden  skulde  være  indlemmet  i 
det  danske  rige,  hviler  på  meget  svage  fød- 
der. Hvor  kan  det  da  være,  at  opfattelsen 
af  Islands  stilling  er  så  vaklende  og  uklar? 
At  Island  uden  videre  betragtes  som  provins, 
modbevises  bl.  a.  af  et  dokument  af  7.  Marts 
1787,  der  ligefrem  kalder  Island  en  stat 
(„Island  elier  vore  andre  Stater  i  Europa* ). 
Danske  love  gjaldt  heller  ikke  på  Island,  for 
de  var  offentlig  bekendtgjorte  der.  Således 
blev  den  danske  grundlov  ikke  kundgjort 
på  Island  og  kom  ikke  til  at  gælde  dær, 
skont  man  søgte  at  „udstrække*  den  også 
til  Island.  Hvis  Island  havde  været  blot  en 
provins  af  Danmark,  havde  man  ikke  be- 
høvet at  „indføre*  den,  den  havde  da  eo 
ipso  gældt  der. 

Men  den  nationale  side  af  sporgsmålet  er 
den  vigtigste.  Islænderne  føler  sig  ikke  blot 
som  en  befolkning,  der  taler  et  andet  språg 
end  Dansk,  de  føler  sig  som  en  nation,  der 
har  samme  ret  som  Svenske,  Nordmænd  og 
Danske.  Desuden  går  der  for  tiden  en  stærk 
national  vækkelse  gennem  det  islandske  folk, 
og  denne  vækkelse  vil  kræve  de  nationale 
rettigheder  respekterede  også  i  det  ydre. 
Islænderne  vil  næppe  gå  med  til  blot  at  ved- 
tage loven  af  1871  med  nogle  få  ændringer, 
de  vil  kræve  en  Ordning,  der  også  udadtil 
tydelig  fremhæver  Island  som  „et  frit  for- 
bundsland*.  Dette  mål  er  i  virkeligheden 
alle  Islænderes,  selvom  ikke  alle  fremsætter 
det  lige  skarpt  eller  lige  utålmodigt.  Bladet 
„Reykjavik* ,  der  på  Island  anses  for 
meget  Danskervenligt  har  engang  sagt,  at 
det  endelige  mål  måtte  være  Islands  fulde 
selvstændighed,  enten  i  personalunion  med 
Danmark  eller  helt  alene,  men  at  det 
gjorde  mindre  til  sagen,  om  det  tog  nogen 
tid,  blot  man  holdt  sig  på  den  rette  vej. 
Fra  anden  side  kræves  det  imidlertid,  at 
Island  allerede  nu  anerkendes  som  frit  for 
bundsland.  „Frit  forbundsland.  Det  er  intet 
forhandlingspunkt  længer.  Det  er  grundlaget 
for  alle  forhandlinger*,   hedder  det.     På  ad- 

skillige  vælgermøder  landet  over  er  der  i  den 
sidste  tid  vedtaget  resolutioner,  hvis  ord- 
lyd er  omtrent  den  samme  som  ovennævntes. 

Dærfor  behøver  vi  ikke  at  blive  hysteriske. 
Resolutioner  kan  se  meget  drabelige  ud,  uden 
at  de  dærfor  behøver  af  betyde  saa  meget. 
Lad  os  blot  være  rolige  og  lad  os  høre, 
hvad  Islænderne  har  paa  hjærte.  Det  kan 
jo  være,  at  de  når  det  kommer  til  styk- 
ket, vil  nojes  med  "mindre  ændringer  —  i" 
ojebiikket.  Ti  jeg  er  overbevist  om,  at 
kravet  frit  forbundsland  vil  komme  igen  ad 
åre,  hvis  det  ikke  opfyldes  nu. 

Jeg  tror  dærfor,  at  det  vil  være  kortsynet 
politik  at  skubbe  sagen  fud.  Lad  os  for 
bægge  parters  skyld  få  en  klar  og  helt  til- 
fredsstillende ordning  lige  så  godt  forst  som 
sidst. 

Dærfor  bor  ikke  alt,  hvad  der  indtil  nu 
er  bygget  op,  kasseres.  Loven  af  1903  er 
i  det  væsentlige  god  nok  og  for  Islands  ved- 
kommende langt  at  foretrække  for  et  jarle- 
styre, der  både  er  for  dyrt  og  vilde  give 
Islænderne  langt  mindre  frihed,  som  dr.  Berlin 
rigtig  nok  påpeger.  Når  man  fra  dansk  side 
opgav  kontrasignaturen,  og  bestemmelsen  om 
forelæggelsen  af  de  islandske  love  i  stats- 
rådet fjærnedes,  eller  der  i  den  ny  forbunds- 
lov optoges  en  bestemmelse,  der  fjærnede 
alle  tvivl  om  den  islandske  ministers  uaf- 
hængighed af  rigsdagen,  vilde  denne  lov 
kunne  virke  fuldtud  tilfredsstillende. 

Endnu  dyrere  end  jarlestyret  vilde  en 
personalunion  blive  for  Island  i  ojebiikket. 
Men  der  vil  jo  nok  komme  den  tid,  da  den 
blir  nødvendig,  og  det  vilde  dærfor  være  hel- 
digt, om  den  ny  forbundslov  blev  således 
indrettet,  at  personalunionen  kunde  vokse 
naturligt  ud  af  den,  så  at  der  ikke  behøvedes 
kævl  og  lange  forhandlinger,  når  tiden  dær- 
til  engang  er  moden. 

Men  en  ny  forbundslov  må  der  til  eller 
i  alt  fald  en  væsentlig  ændring  af  loven  af 
1871.  Kongen  må  optage  Island  i  sin  titel, 
og  Island  helst  selv  have  en  titel,  der  stem- 


mer bedre  med  den  islaridske  nationalfølelse 
end  „biland"  og  „uadskillelig  del*.  Lige- 
ledes maa  der  ikke  lægges  Islænderne  hin- 
dringer i  vejen  for  at  få  et  eget  flag,  'som 
et  symbol  såvel  på  den  islandske  nation -som 
den  islandske  stat*).  Dærfor  kan  Dannebrog 
godt  vedblive  at  være  r/^flaget,  som  island- 
ske skibe  vedblivende  må  søge  beskyttelse 
under,  i  det  mindste,  sålænge  Islænderne  ikke 
selv  har  noget  værn.  Det  samme  gælder 
kongeflaget.  Kapitaliseringen  af  „tilskuddet" 
dærnæst  er  vel  omtrent  en  given  "sag.  Og 
Islændernes  .indflydelse  på  de  fælles  anlig- 
gender kunde  jo  også  komme  lidt  efter  lidt, 
alt  efter  tid  og  lejlighed,  når  ævnerne  var 
dærtil. 

Jeg  tror,  som  sagt  ikke,  det  vil  være 
Danmarks  interesse  at  søge  at  slippe  med 
mindre.  Lad  os  kaste  alle  dogmer  om  „ri- 
gets enhed"  og  alle  „stordanske"  drømme 
overbord.  Hvad  nytter  en  rigsenhed,  som 
er  den  ene  af  de  to  parter  forhadt?  Hvad 
glæde  kan  vi  have  at  svejse  så  uensartede 
landsdele  sammen.  Lad  os  mindes  den 
norsk-svenske  unionskrise  og  høste  gavnlig 
lære  dæraf.  Det  var  jo  ikke  konsulatsagen, 
der  var  den  egentlige  årsag  til  bruddet;  det 
var  den  norske  selvstændighedsfølelse,  der 
måtte  skaffe  sig  luft.  Derfor  opfattede  vi 
Danske  unionsopløsningen  som  et  mindre 
onde,  som  betingelsen  for  fremtidige  fredelige 
forhold  i  Skandinavien.  Og  nu  hører  man 
lignende  udtalelser  fra  svensk  og  norsk  side 
angående  det  dansk-islandske  mellemværende. 

Det  islandske  sporgsmål  må  ses  langt 
mere  fra  et  nordisk  end  et  dansk  synspunkt ; 
det  bor  ikke  være  et  sporgsmål  om  dansk 
rigsenhed  eller  danske  økonomiske  interesser. 
Danmarks  sande  interesse  i  denne  sag  er 
Islands   bevarelse    for  nordisk   kultur.     For- 

*)  Det  vilde  være  heldigt,  om  man  vilde  bruge 
udtrykket  rige  i  den  omfattende  betydning  og  stat 
i  den  snævrere.  Riget  består  alså  af  staterne 
kongeriget  Danmark  (med  Færøerne)  og  Island, 
samt  kolonierne  Grenland  og  Vestindiske  øer. 

håbentlig  vågner  skandinavismen  igen  i  en 
ny  og  bedre  skikkelse,  og  så  må  vi  ikke 
glemme  Island.  Og  Island  med  sine  rige 
fremtidsmuligheder  vil  vi  ikke  kunne  undvære 
i  den  nordiske  sammenslutning,  hvad  art 
denne  så  får.  Men  skal  Island  vedblivende 
være  et  arnested  for  nordisk  kultur,  må  is- 
landsk språg  og  sæd  få  lov  til  at  udfolde 
sig  i  fuld  frihed.  Danmark  må  ikke  give 
slip  på  Island,  dertil  er  Island  endnu  for 
svagt  — om  det  nogen  sinde  vilde  være  tjænt  med 
helt  at  stå  på  egne  ben.  Nu  vilde  det  i  alt 
fald  straks  blive  et  bytte  for  stormagterne. 
På  den  anden  side  må  vi  ikke  knytte  Island 
til  os  med  bånd,  som  føles  snærende;  vi 
må  ikke  pukke  på  vore  rettigheder  på  Island. 
Det   er  jo   ikke  os,    der   i   århundreder   har 


kæmpet  og  stridt  i  dette  land.  Sandt  nok, 
der  er  god  plads  på  Island,  så  god  plads, 
at  dtt  vilde  være  kortsynet  af  Islænderne  at 
holde  deres  land  afspærret  for  indvandring. 
Og  den  århundreder  gamle  forbindelse  med 
Danmark  og  frændskabet  mellem  de  to  folk 
gor  det  billigt,  at  vi  Danske  fik  en  mest- 
begunstigelsesret  —  efter  landets  egne  bom. 
Men  de  Danske,  som  kunde  ønske  at  slå 
sig  ned  på  Island,  må  se  at  blive  Islændere 
eller  i  det  mindste  lade  deres  bom  blive  det. 
Island  må  ikke  blive  en  slags  Ny-Danmark. 
Og  vi  maa  heller  ikke  tillade,  at  dansk  ka- 
pitalisme åbenlyst  eller  i  det  skjulte  tilriver 
sig  magten  på  Island. 

Kun  landets   egne   bom   kan  bære  Island 
frem  til  ny  storhed  og  ære. 

Litra  P. 

Af  Ingeniør,  cand.  polyt.  J.  Falck. 


Medens  et  fireakslet  Lokomotiv  under  de  nu- 
værende Trafikforhold  ger  udmærket  Nytte 
ved  Fremførelsen  af  almindelige  Persontog,  stiller 
de  hurtigtlebende  Iltog  for  store  Fordringer  til 
dets  Ydeævne.  Det  gælder  jo  ikke  blot  om  at 
føre  Togene  igennem  med  de  i  Køreplanen  fore- 
skrevne Hastigheder,  men  eventuelle  Forsinkelser 
skal  kunne  indvindes.  Og  da  Exprestogene  ikke 
standser  ved  Stationerne,  eller  kun  ved  meget 
faa,  kan  det  udelukkende  ved  en  forøget  An- 
spændelse af  Maskinen  naas  at  bringe  Toget  ret- 
tidigt ind. 

I  et  Øland  som  Danmark,  hvor  Togforbindelser 
for  en  væsentlig  Del  opnaas  ved  Færgeoverfar- 
terne, kan  saadanne  Forsinkelser  let  opstaa,  naar 
stærk  Modvind,  Taage,  Drivis  o.  1.  har  vanskelig- 
gjort Sejladsen. 

Tilmed  vokser  Togvægten  stadigt  Efterhaan- 
den  som  de  moderne  bekvemme  Boggievogne  af- 
løser de  gamle,  toakslede  Personvogne,  forøges 
den  døde  Vægt  ganske  betydeligt.  Dertil  kommer, 
at  der  navnlig  paa  de  enkeltsporede  Baner  køres 
med  ret  lange  Tog,  bl.  a.  fordi  en  Togdeling  vilde 
skabe  tættere  Toggang  og  dermed  vanskeligere, 
undertiden  umulige,  Forhold  for  Ledelsen. 

Man  har  da  været  henvist  til  at  lade  Togene 
fremføre  ved  to  Maskiner.  Den  særligt  lange 
Berlinerexpres  føres  saaledes  gennem  Sjælland 
med  Forspand.  At  opretholde  den  fartplanmæs- 
sige Forbindelse  vilde  ellers  være  en  Umulighed; 
nu  kan  der  under  Kørslen  vindes  25 — 30  Mi- 
nutter. 

Da  en  saadan  Samarbejden  af  to  Maskiner  er 
uheldig,  idet  der  tabes  omtrent  1IA  af  den  samlede 
Arbejdsevne  og  tilmed  maa  anvendes  dobbelt 
Mandskab,  har  det  længe  været  ønsket  at  indføre 
en  sværere  Lokomotivtype  som  Udlandets  nyere. 
Hidtil  har  det  været  en  Hindring,  at  Akseltrykket 
af  Hensyn  til  Sporet  ikke  maatte  overskride  13 
is.  hvilende   Vægt.     Men  samtidigt  med   Indlæg- 


ningen af  nye  Skinner  paa  Fyen  har  man  forøget 
Skinnevægten  med  omtrent  40.7  °/0  og  derved 
skabt  Mulighed  for  Indførelsen  af  sværere  Ma- 
teriel. —  Den  enorme  Tiltagen  af  Trafikken  maales 
maaske  bedst  ved  de  i  de  senere  Aar  foretagne 
Forstærkninger  af  Baneoverbygningen  paa  Hoved- 
linierne.  I  1899 — 1900  udveksledes  paa  Vest- 
banen  de  tidligere  32  kg.  Skinner  (o:  Vægt  pr. 
m.:  32  kg.)  med  37  kg.'s  samtidigt  med  Anlæget 
af  Dobbeltsporet  Roskilde  —  Korsør.  I  Aarene 
1899—1904  indlagdes  37  kg.  Skinner  paa  Syd- 
banen  og  over  Falster  (Berlinerruten),  da  Færge- 
farten Gedser-Warnemunde  oprettedes.  Og  den 
Tid  er  vel  ikke  saa  fjærn,  da  det  fynske  45  kg,s 
Spor  indføres  paa  de  sjællandske  Hovedbaner. 

Hvor  stor  en  Ydeevne  de  nye  Lokomotiver  — 
Litra  P  —  har  i  Forhold  til  de  sidst  anskaffede, 
C-Lokomotiver  af  1903,  der  dog  blot  viser  en 
mindre  Omændring  af  den  ældre  Type,  K- Maski- 
nerne, kan  ses  af  hosstaaende  tabellariske  Sam- 
menligning, hvor  de  vigtigste  Tal  er  opgivne. 
Det  vil  ses,  at  for  de  mest  betydende  Størrelsers 
Vedkommende,  saaledes  f.  Eks.  Vandfordampning 
pr.  Time,  er  Tallene  omtrent  dobbelt  saa  store 
som  ved  de  ældre  Lokomotiver. 

De  Krav,  der  stilles  til  det  nye  Lokomotiv, 
gjorde  det  umuligt  at  blive  ved  den  gamle  8- 
hjulede  Type.  Den  valgte  nye  Type  —  Atlantic 
—  stammer  fra  Amerika  og  er  derfra  indført  paa 
de  europæiske  Baner.  Den  har  forrest  to  Løbe- 
hjulsaksler,  lejrede  i  en  Truckramme,  mod  hvis 
Midte  Kedlens  Forpart  støtter  med  en  Bæretap. 
Bagved  kommer  de  to  Drivhjulsaksler,  og  endelig 
under  Maskinens  bageste  Del  atter  et  Løbe- 
hjulssæt 

Typen  har  udviklet  sig  af  en  ældre,  der  kun 
havde  8  Hjul,  nemlig  to  midterste  Drivhjulsaksler 
og  en  forreste  og  en  bageste  Løbehjulsaksel.  Men 
medens  denne  Ordning,  hvad  Kedelkonstruktionen 
angaar,    frembyder    flere   Fordele,    har    den    den 

Mangel,  at  den  ikke  giver  nogen  sikker  Faring  af 
Lokomotivet  i  Sporet.  Af  Hensyn  til  Kurverne 
kan  nemlig  saa  langt  et  Lokomotiv  ikke  have 
alle  Aksler  faste;  der  maa  skaffes  en  vis  Bevæge- 
lighed, og  denne  lægges  mest  hensigtsmæssigt 
ved  det  forreste  Lebehjulssæt.  Men  hvad  enten 
man  ger  dette  frit  bevægeligt  eller  lader  det 
tvangmæssigt  indstilles  af  Maskinen,  bliver  Resul- 
tatet lige  uheldigt.  I  ferste  Tilfælde  vil  Hjulparret 


F  Fyrkassen,  /  Fyrhullet,  J  Rogrerene,  R  Reg- 
kammeret,  S  Skorstenen. 

følge  alle  Uregelmæssigheder  i  Sporet  og  derved 
indvirke  forstyrrende  paa  Maskinens  Lab,  i  andet 
Tilfælde  vil  de  navnlig  i  Kurverne  uundgaaelige 
Svingninger  af  Lokomotivets  Forpart  forandre 
Løbehjulenes  Stilling  og  dermed  gere  Feringen 
usikker.  Disse  Ulæmper  undgaas  ved  at  samle 
de  to  Lebehjulsaksler  i  en  Lebevogn  —  Trucken 
— ,  som  lægges  under  Lokomotivets  Forpart,  og 
som  kan  dreje  frit  i  Sporets  Kurver  og  yderligere 
kan  modtage  en  vis  Sideforskydning  i  Forhold  til 
Lokomotivets  faste  Del.  Den  her  anvendte  Form 
stammer  fra  Amerika  og  har  hurtigt  vundet  Indpas 
overalt,-  paa  de  danske  Statsbaner  saaledes  ved 
de  allerede  omtalte  C-  og  K- Maskiner,  der  endnu 
anvendes  ved  alle  Iltog.  Fordelen  ved  Lebevognen 
ligger  i,  at  den  har  tilstrækkelig  Stivhed  til  uaf- 
hængigt af  Lokomotivets  evrige  Del  at  indtage  en 
bestemt  Stilling  i  Sporet  og  saaledes  give  sikker 
Faring  og  dog  samtidigt  er  bevægelig  nok  til  at 
foretage  de  uundgaaelige  Smaaslingringer  uden  at 
overfere  dem  til  Hoveddelene.  I  Trucken  er  an- 
bragt en  Skaal,  hvori  Lokomotivets  Bæretap  hviler. 
Skaalen  findes  over  Midten,  skent  det  efter  ud- 
ferte  Beregninger  vilde  give  lettere  Leb,  om  Tap- 
pen lagdes  længere  tilbage.  Denne  Ordning  vilde 
dog  skabe  visse  konstruktive  Vanskeligheder  og 
er  kun  undtagelsesvis  bragt  til  Udførelse. 

Anvendelsen  af  et  bageste  Lebehjulssæt  giver 
store  Fordele  ved  Ordningen  af  Kedlens  Hoved- 
dele. En  Lokomotivkedel  er  skematisk  vist  i 
hosstaaende  Figur.  At  mærke  er:  Fyrkassen  i 
Kedlens  Bagende,  hvor  Indfyringen  sker  gennem 
Fyrhullet,  Røgrørene  —  Ildkanalerne  — ,  der  ferer 
Forbrændingsprodukterne  til  Skorstenen  og  samti- 
digt overferer  den  i  dem  indeholdte  Varme  til  Kedel- 

vandet,  endelig  forrest  Røgkammeret  med  Skor- 
stenen og  en  Indretning  til  at  frembringe  kunstigt 
Træk  ved  Hjælp  af  Spildedampen. 

Det  volder  allid  Vanskelighed  at  skaffe 
Plads  for  en  tilstrækkelig  rummelig  Fyrkasse  og 
dermed  tilstrækkeligt  stort  Ristareal,  hvoraf  igen 
Fordampningsevnen  afhænger.  Ildkassen  kommer 
nemlig  til  at  ligge  ved  de  bageste  Drivhjul,  og 
Drivhjulsakslen  indskrænker  Konstruktionshejden. 
Ferst  ved  Anbringelse  af  en  bageste  Lebehjuls- 
aksel  skabes  Mulighed  for  en  stor,  bred  Fyr- 
kasse. En  saadan  herer  med  til  Atlantic-Typens 
Ejendommeligheder,  og  da  den  kan  indferes  med 
Bibeholdelse  af  den  forreste  Løbevogn,  giver  det 
denne  Type  en  næsten  ideal  Konstruktion.  — 
Udefra  set  viser  Fyrkassen  sig  i  Lokomotivets 
store  Bredde  over  Baghjulene. 

En  ligeledes  fra  Amerika  hentet  Ejendommelig- 
hed frembyder  den  saakaldte  Stangramme.  Ram- 
men er  den  Konstruktionsdel,  hvorpaa  Kedlen 
hviler,  og  hvortil  Maskindelene  er  fastgjorte.  Fra 
Rammen  overferes  Vægtmassernes  Tryk  gennem 
Fjederophængningen  til  Hjulene  og  Skinnerne. 
Medens  Rammen  1  Europa  med  en  vis  traditions- 
bunden Konservatisme  fremstilles  som  en  sammen- 
nittet  Pladejærnskonstruktion,  der  skjuler  de  in- 
denfor liggende  Dele,  har  den  nye  Verdens  Kon- 
struktører vist  deres  oprindelige  Syn  paa  Sagen 
ved  at  omdanne  den  til  en  luftig  Stangkonstruk- 
tion, der  letter  Eftersyn  og  Reparation  af  Lokomotivet. 

Vore  Dages  sterre  Fordringer  til  Lokomoti- 
vets Trækkekraft  har  paa  det  europæiske  Fast- 
land og  i  Amerika  haft  forskellige  Felger.  Ame- 
rikanerne har  med  deres  dristige  Tilbejelighed  for 
det  kolossale  oprindelig  stadigt  foreget  Vægten  og 
naar  derfor  ellers  ganske  uherte  Skinnetryk.  I  Eu- 
ropa har  Teknikerne  forsegt  sig  frem  med  Forbed- 
ringer af  Konstruktionen.  Senere  har  ogsaa  Arne- 
kanerne  indfert  Forbedringerne.  Det  største  Frem- 
skridt er  gjort  med  Overferelse  af  Hej-  og  Lav- 
tryksprincipet  paa  Lokomotivets  Maskine. 

Som  bekendt  virker  Dampen  i  Cylindrene  ved, 
at  et  vist  tilfort  Maal  udvider  sig  og  presser 
Stemplet  frem.  Ved  de  oprindelige  Hejtryks- 
maskiner  —  nu  kaldet  Tvillingsmaskiner  —  sker 
denne  Udvidelse  —  Expansionen  [ —  i  Stemplet  i 
eet  Slag,  men  hvor  Hej-  og  Lavtryksprincipet  er 
indfert,  deles  Expansionen,  saaledes  at  den  drives 
til  en  vis  Grad  af  Udvidelse  i  eet  Stempel,  og 
Dampen  derefter  ledes  over  i  et  andet  Stempel, 
hvor  Expausionen  fuldferes.  At  der  paa  denne 
Maade  teoretisk  set  ikke  kan  udvindes  mere  Ar- 
bejde af  Dampen  end  ved  en  enkelt  Expansion, 
er  indlysende,   men  praktisk  viser  det  sig  ander- 


ledes, idet  nemlig  de  uundgaaelige  Kraftspild  i 
Maskinen,  fornemlig  ved  Dampens  Berøring  med 
de  koldere  Cylindervægge,  formindskes  paa  denne 
Maade.  For  samme  Arbejdsydelse  kommer  der  i 
Virkeligheden  ca.  18  pCt.  Kulbesparelse.  Dog 
kræver  Princippet  en  ikke  altfor  varierende  An- 
strængelse  af  Maskinen.  Medens  det  altsaa  ikke 
kan  anvendes  ved  Rangerlokomotiver,  er  det  i  hej 
Grad  paa  sin  Plads  ved  Utogsmaskiner. 

Med  de  nye  P-Maskiner  indferes  dette  Princip 
paa  de  danske  Statsbaner,  og  Lokomotivtypens 
Fremkomst  danner  derfor  et  betydningsfuldt 
Mærkepunkt  for  Udviklingen.  —  Kedelspændingen 
er  efter  Udlandets  Erfaringer  sat  til  15  kg./cm.* 
(o:  15  Atmosfæres  Tryk).  Der  anvendes  fire 
Cylindre,  hvorved  det  bliver  muligt  at  bygge 
Lokomotivet  symetrisk  om  Spormidten,  en  Om- 
stændighed, der  er  af  Vigtighed  for  den  rolige 
Gang.  For  ikke  at  være  nedt  til  at  løfte  Kedlen 
for  hejt  ligger  de%  mindre  Hejtrykscylindre  inden«, 
for  Rammen  og  de  sterre  Lavtrykscylmdre  uden- 
for Rammen,  en  paa  hver  Side  af  Maskinen. 
Dampfordelingen  sker  for  hvert  Cylinderpar  ved  en 
enkelt  Stempelglider  af  amerikansk  Konstruktion. 
I  Europa  har  Hej-  og  Lavtryksprincipet  fundet  An- 
vendelse paa  Lokomotiver  af  denne  Type  siden  1900 
(Pariserudstillingen).  Det  ferste  europæiske  Lokomo- 
tiv af  Atlantictypen  er  en  Tvillingsmaskine  (1898). 

Ved  en  særlig  Indretning  er  det  muligt  fra 
Fererhuset  at  sætte  Lavtrykscylinderen  i  direkte 
Forbindelse  med  det  heje  Kedeltryk  og  dermed 
lette  Igangsættelsen  af  Toget. 

Som  det  ses  af  Tabellen  kan  der  ved  en  Hastig- 
hed paa  90  km.  i  Timen  udvikles  1040  Heste- 
kræfter. Den  sterste  Fordampning  i  Timen  er 
9.890  ts.  Vand  (1182  Cbm.  Damp  ved  15  Atsm.'s 
Tryk).  Kedlen  rummer  6.700  ts.  Vand  ved  normal 
Vandstand,  Tenderen  2 1 .00  ts.  Kersclen  over  Fyen 
varer  ca.  2  Timer,  Opholdene  ved  Stationerne  ibe- 
regnet, Gennemsnitshastigheden  ligger  betydeligt 
under  de  90  km. 

Det  nye  Lokomotivs  Anskaffelse  betyder  ikke 
nogen  Foregelse  af  Togenes  maximale  Hastighed, 
der  for  Tiden  her  som  i  Tyskland  er  100  km. 
Men  ved  sin  store  Ydeevne  vil  det  blive  en  ud- 
mærket Hjælp  for  Ledelsen  af  Driften. 

Lokomotivet  er  konstrueret  under  Ledelse  af 
Direkteren  for  Statsbanernes  Maskinafdeling,  O. 
Busse,  der  bl.  a.  ved  en  Studierejse  i  Amerika 
har  skaffet  sig  personlige  Erfaringer  angaaende 
de  forskellige  Typers  Fordele  og  Mangler.  —  Paa 
Hannoversche  Maschinenbau's  Værksteder 
bygges  for  Tiden  5  Lokomotiver  af  den  nye  Type 
for  de  danske  Statsbaner. 

Af  Læge  Chr.  Schierbeck,  Reykjavik. 
Med  Billeder  af  E.  Krause. 


,T  Tajer!"  —  sagde  Skipperen  paa  „Gey- 
JLJL  sira,  en  Fiskeskonnert,  der  laa  inde 
i  en  af  de  snævre  islandske  Fjorde  paa  Øst- 
landet mellem  de  høje  stejle  Trapfjælde.  — 
„Hajer!"  sagde  han,  „ja  lad  os  faa  os  en 
lille  Sludder  om  dem!a  Hans  Ar.sigt  smi- 
lede som  en  rødmusset  Eidammerost. 
„Værs'go',  sid  ned!  Nu  skal  jeg  hente  lidt 
Whisky.  Der  er  jo  ikke  saa  stor  Plads 
her!a  —  Hele  Kahytten  var  ikke  meget 
større  end  en  Sukkerfustage;  den  var  saa 
lav,  at  vi  ikke  kunde  staa  oprejst  i  den;  en 
skævbenet,  rusten  Kakkelovn  og  et  Par  grøn- 
malede Kister  optog  al  den  Plads  der  ikke 
var    Køjer.    —    „Men   et    Glas    kan    De   da 


altid  drikke  med  mig.  Det  koster  ikke  Spor 
af  det  alier  fjærneste!"  —  Vi  blandede  os 
noget  Whisky  og  Vand  i  et  Par  hankeløse 
Kopper;  Skipperen  satte  Albuerne  i  det  lille 
Bord,  strøg  Sydvesten  lidt  mere  bag  i  Nak- 
ken, sparkede  til  3  langskaftede  Træsko- 
Fedtlædersstøvler,  tog  sig  en  ringertyk  Skraa, 
og  sagde  med  dyb  Bas:   „ Hajer lu 

„Se  nu!a  —  begyndte  han  —  „jeg  saa 
forleden  ham  Sigurd  fra  Øfjord  ligge  og  ro 
omkring  her  med  sin  Oldefaders  gamle  For- 
lader ude  ved  Skærene.    I  hvert  andet  Skud 

—  og  det  rullede  for  hvert  Skud,  ligesom 
naar  Kongen  havde  faaet  en  Sen  derhjemme 

—  traf    han   en    Fugl   saa    stor    som    min 

knyttede  Nævea  —  Skipperen  viste  nu  en 
Næve,  der  mere  udmærkede  sig  ved  sin 
Mandighed  end  ved  sin  Lidenhed.  —  „Se, 
det  skulde  jeg  aldrig  være  med  til!  Det 
ligner  ingen  Ting,  at  en  rask  ung  Mand 
under  de  50  ligger  og  skyder  Spurve  med 
en  Kanon.  —  Saadan  er  det  ogsaa  med 
en  anden  Fisker:  sidde  og  pilke  Aborrer  med 
en  Orm,  det  skulde  ingen  Fa'en  faa  mig 
til!  —  men,  fiske  Hajer  fem  Gange  saa 
lange  som  en  selv  og  meget  tykkere,  en 
raakold  Foraarsnat  100  Mile  fra  Land  paa 
en  raadden  Skude:  se,  det  skal  der  Salt- 
vandsmatroser  til!" 

Han  tog  en  Slurk  af  sin  Kop  og  erklæ- 
rede med  dyb  og  langsom  Stemme:  „Der  er 
ingen  vildere  Bæster  til  i  hele  Verdens- 
rummet end  som  en  islandsk  20-Fods-Haj!a 

Saa  kom  Skibsdrengen  ned  med  en  Be- 
sked; og  lidt  efter  begyndte  han  igen. 

„Saadan  laa  vi  en  Aprilsnat  i  70-erne 
med  „Olga"  for  Dræganker  en  halvhundrede 
Mile  nord  for  Langenæs  her  paa  Island.  Det 
var  saa  bælgmørkt,  at  vi  knap  kunde  se 
Ilden  i  vore  egne  Piber;  og  vi  slingrede 
noget  ganske  forskrækkeligt,  saa  Sejlene  kla- 
skede mod  Bommene,  skønt  der  ikke  var  saa 
megen  Vind  som  her  i  dette  Hundehus;  — 
bare  sorte,  langsomme  Dønninger  om  os.  — 
Saa  satte  vi  2  Lanterner  ude  paa  Siden  af 
„Olga",  for  Lysskæret  lokker  jo  Bæsterne 
til.  Vi  havde  to  Snører  ude;  og  Ole  holdt 
i  det  ene.  Henimod  Kl.  1  mærkede  han, 
at  det  nappede;  og  saa  begyndte  Ole  jo  at 
hale  ind  og  fire  —  fire,  hver  Gang  Fyren 
gjorde  sig  krasbørstig,  og  hale,  naar  den 
ikke  slog  Skæve.  Tilsidst  fik  han  den  op  i 
Vandskorpen;  og  vi  saa'  ved  Skæret  fra 
Lanternerne,  at  det  var  et  vældigt  Dyr. 
Rundt  om  den  skjød  lange,  sorte  Djævle 
gennem  Søen  og  kastede  sig  paa  Ryggen 
for  at  faa  Tænderne  i  Maven  paa  Oles.  Det 
var  ligefrem  væmmeligt  at  se  paa,  siger  jeg 
Dem:  hver  Gang  de  vendte  sig,  glimtede 
det  i  Vandet,   som  naar  en  Spaniol  vender 


sin  Kniv.  —  Saa  harpunerede  vi  to  af 
„Vennerne*,  satte  en  Harpun  i  Oles  og  ha- 
lede dem  alle  3  lidt  over  Vandet  paa  Bag- 
bordssiden, hvor  begge  Lanternerne  hang.  — 
Jeg  kom  med  „Dræberen"  —  De  kender 
nok  den:  det  er  saadan  en  bred  tveægget 
Kniv  paa  et  langt  Træskaft  —  og  huggede 
den  i  Nakken  paa  Dyret,  saa  Rygmarven 
drev  ud.  Den  skabede  sig  jo  helt  grueligt 
i  Bølgerne,  smadrede  den  ene  Lanterne  med 
sin  skæve  Hale  og  hvæsede,  saa  det  var 
forskrækkeligt  at  høre  paa.  Saa  skar  Ole 
Underlivet  op  paa  dem,  lige  fra  Flaben  til 
til  Gattet;  og  vi  øsede  Leveren  ind.  Der 
var  3  Tønder  Lever  i  den ;  og  det  var  i  de 
Tider,  vi  fik  50  Kroner  for  Tønden  hos  Køb- 
mændene her  i  Landet.  —  Da  Bæstet  var 
saa  umanerligt  stort,  halede  vi  den  helt  om- 
bord for  at  se  paa  den.  Den  var  25  Fod 
lang.  Da  den  laa  paa  Dækket,  mente  Ole, 
den  var  død;  han  tog  Lanternen  og  stillede 
ved  Siden  af  den  og  vilde  til  at  skære  Krog 
og  Kætting  ud  af  den.  —  De  ved  nok"  — 
afbrød  Skipperen  sig  selv  —  „man  kan 
ikke  have  Line  nærmest  Krogen,  for  selv  det 
tykkeste  Tov  „klipper*  Hajen  over,  lige  saa 
nydeligt  som  om  det  havde  været  med  den  skar- 
peste Sax.  Ja  her  kan  De  for  Resten  se  Snøret !" 

Og  han  viste  mig  en  stor  Jernkrog,  der 
var  fastgjort  til  en  3  Alen  lang  tynd  Jern- 
kæde. I  den  anden  Ende  af  Kæden  var  der 
et  kort  Tov,  som  var  splejset  om  et  10® 's 
Blylod.  Tovet  endte  i  en  Jernring,  og  deri 
bandtes  Linen,  der  ofte  kan  være  ca.  200 
Favne  lang,  for  Hajerne  fanges  paa  store  Dybder. 

—  „Men,  det  var  det,  jeg  vilde  sagta  — 
fortsatte  Skipperen  paa  „Geysir"  —  „Ole 
kommer  jo  hen  og  vil  skære  Krogen  og 
Kættingen  ud  af  Bæstet.  —  Svnp!  —  der 
laa  Ole,  lige  saa  nydeligt  paa  Dækket.  Hans 
højre  Haand  var  i  Hajens  Gab,  klippet  fra 
Armen,  ligesom  en  Læge  kunde  have  gjort 
det.  Hajen  plirrede  til  ham  med  sine  grønne 
Øjne;  og  Ole  laa  besvimet  med  den  blodige 
Armstump  i  Hajtranen.  —  Den   Haj   havde 

vi  skaaret  Rygmarven  over  paa,  sprættet 
Bugen  op  paa  og  taget  3  Tønder  Lever  ud 
af!  —  Saa  hev  vi  den  overbord;  og  Gud 
hjælpe  mig,  om  den  ikke  strax  vendte  Snu-, 
den  ned  mod  Bunden  og  svømmede  med 
Oles  Haand,  akkurat  som  om  den  havde 
været  inde  paa  en  Kro  og  bare  [faaet  sig 
en  lille  Forfriskning a.  — 

—  „Ole?!  —  ja,  han  døde  begribeligvis ! 
Jeg  skal  sige  Dem ;  vi  Mennesker  er  nu  ikke 
saa  sejglivede  som  saadan  en  Herre.  Jeg 
forbandt  hans  Armstump  med  en  hel  Rulle 
af  den  bedste  Skraatobak  —  men,  der  gik 
Raaddenskab  i  ham.  To  Uger  efter  begra- 
vede vi  ham  i  Land".  — 

„Om  Hajerne  æder  hinanden?"  sagde  Skip- 
peren efter  en  lille  Pavse,  der  udfyldtes  af 
et  langt  Suk  til  Minde  over  Ole  —  „ja, 
kom  De  bare  ud  paa  Sæley;  De  véd  Øen 
her,  lige  ud  for  Reg5arfjord!  Der  fisker  de 
Hajer  paa  faste  Snører,  som  de  kun  efterser 
en  Gang  i  Døgnet.  Saa  skal  De  se:  mange 
Gange  sidder  der  kun  Hovederne  af  dem 
paa  Krogene  —  Kroppene  har  deres  Kam- 
merater ædt  levende  op.  —  Og  saa  er  de 
kræsne!  Det  første,  de  andre  bider  efter, 
naar  en  Kammerat  er  gaaet  paa  Krogen,  det 
er  jo  Leveren,  det  eneste,  der  har  nogen 
Pengeværd  paa  hele  Dyret.  Og  de  ved  saa 
nøjagtigt,  hvor  den  sidder.  —  Jeg  har  selv 
fisket  Hajer,  som  foruden  deres  egen  Lever 
havde  en  Tønde  Vennelever  i  Kroppen.  De 
er  meget  værre  end  som  Menneskeæderne 
nede  ved  Kongofloden.  —  Sjælden  haler  vi 
en  Haj  op,  uden  der  følger  en  3  å  4  Kam- 
merater med  for  at  faa  sig  lidt  Leverpostej. 
Dem  kan  vi  ofte  harpunere.  Saa  kommer 
der  flere  endnu  —  og  tit  bliver  der  helt 
sort  og  tykt  med  Hajer  rundt  om  Skuden. 
Vi  lader  jo  strax  Hajerne  gaa,  naar  vi  har 
taget  Leveren  af  dem;  og  det  svækker  dem 
jo  lidt  forstaar  sig.  Resten  æder  saa  Vennerne11. 

„Nej,  det  er  nogle  forbandede  Bæster,  og 
det  er  vores  Pligt  at  sprætte  dem  levende 
op    og    udrydde   dem   paa   det    grusomste!1* 


sagde  Skipperen,  medens  han  sad  og  legede 
med  Hajkrogen. 

Jeg  spurgte  ham,  hvorledes  Maddingen 
sartes  paa  Krogen.  Han  forklarede  mig,  at 
man  afvexlende  sætter  et  Stykke  Hestekød 
og  et  Stykke  Hvalspæk,  til  den  hele  er 
dækket.     Yderst  paa  Spidsen    sættes   Spæk 

—  dette  mistes  hver  Gang,  der  er  „Bid"; 
de  andre  Stykker  er  bundne  saaledes,  at  de 
kan  sidde  til  flere  Gange.  Bedre  end  det  al- 
mindeligt brugte  Hestekød  er  dog  Sælhundekød. 

„Hør  nu!"  —  sagde  han  saa  —  „en 
Gang  for  20  Aar  siden,  fiskede  jeg  hernede 
i  Medalandsbugten  paa  Sydsiden  af  Island, 
hvor  der  som  Regel  er  de  største  Hajer. 
Henad  Morgenstunden  fik  vi  én  med  en  hel 
Sælhund  i  Maven.  Sælhunden  var  saa  stor 
som  deres  Hund  dera.  —  han  pegede  paa 
min  islandske  Hund  —  „Den  skar  vi  op, 
og  satte  den  paa  Kroge  —  */*  Sælhnnd  paa 
hver  —  og  da  kan  De  bande  paa  vi  fik 
Hajer !  —  Da  Klokken  var  saadan  henad  8, 
.  havde  vi  hele  Skuden  fuld  af  den  dejligste 
Hajlevertran.  Men  de  vrimlede  omkring 
Skibet  og  jeg  kunde  ikke  faa  det  over  mit 
Hjærte  at  holde  op.  —  Saa  flyttede  vi  Køje- 
tøj og  Pakkenelliker  ud  af  Kahytten  og 
fyldte  ogsaa  den  med  Tran;  og  Kl.  12  sej- 
lede vi  Øst  om  Landet  til  Berufjord  med 
hele  Skuden  fyldt,  fra  Køl  til  Dæk,  og  lidt 
til  paa  Dækket".    — 

—  „Om  det  ikke  var  noget  forbandet 
Svineri  med  det  Tran  i  Kahytten?!  siger  De. 

—  Tværtimod,  unge  Mand !  Da  vi  kom 
ind  til  Handelsstedet  i  Berufjord  og  havde 
losset  Tranen,  saa  fik  vi  jo  grøn  Sæbe,  Soda, 
varmt  Vand,  Skurekoner  og  saadan  noget 
Pilleri  ombord.  Og  saa  blev  Kahytten  saa 
ren,  som  den  aldrig  havde  været  før.  For- 
staar sig,  det  var  første  Gang  i  Skudens 
Levetid,  den  var  blevet  lidt  vadsket  ind- 
vendigt ;  og  den  var  ingen  Aarsunge,  kan 
De  forlade  Dem  paa!" 

Saa  skænkede  Skipperen  atter  lidt  Whisky 
og    Vand    op    i   de    hankeløse,    tændte  den 

dinglende  Lampe  og  begyndte  at  fortælle  om 
noget  andet.  Men  jeg  vilde  holde  ham  til 
Ilden;  for  Hajerne  —  eller  nHavkarkne", 
som  de  almindeligt  kaldes  heroppe  —  var 
begyndt  at  interessere  mig.  Jeg  gav  ham 
saa  den  gamle  Historie  om  Skibsdrengen, 
der  gik  udenbords  i  den  spanske  Sø  og  blev 
slugt  af  en  Haj,  som  en  af  Matroserne  paa 
samme  Skib  fangede  Dagen  efter,  da  de  fik 
Vindstille ;  det  hele,  de  fandt  af  Skibsdrengen 
i  Maven  paa  Dyret,  var  hans  Konfirmations- 
uhr, og  det  gik  endnu.  — 

„Det  er  det,  jeg  sagde  før"  —  bemær- 
kede Skipperen,  da  han  havde  faaet  tændt 
sin  brækkede  Kridtpibe  —  „det  er  graadige 
Bæster.  Har  De  aldrig  hørt  Historien  om 
ham  Franskmanden  i  Faskrudsfjord  ?  Naa, 
ikke  det!  —  Jo  —  ser  De,  der  laa  jo  en 
af  disse  Dunkerque-Mænd  fuldt  lastet  med 
den  yndigste  Torsk  derinde  i  Fjorden.  De 
ved  jo  nok,  at  naar  disse  For-and-after- 
Skonnerter  ligger  for  Anker  i  tørt  Vejr,  har 
de  franske  Fiskere  altid  saa  travlt  med  at 
vadske  og  tørre  deres  røde  Flonelskjoler.  — 
Naa,  de  bandt  saa  Skjorterne  op  til  en  af 
Bardunerne,  og  da  de  hev  dem  op,  dinglede 
en  af  Mændene  i  Søen.  —  Det  var  nu  en 
stille  lun  Sommersøndag,  og  Vandet  var  jo 
forholdsvis  lunkent,  saa  de  andre  stod  bare 
og  kiggede  over  Rælingen  og  grinede  af 
Fyren,  der  laa  og  pladskede;  for  de  vidste 
begribeligvis,  at  han  kunde  svømme;  —  jo 
mere  han  i  Søen  vrælede,  jo  mere  grinede 
alle  Rødhuerne  paa  Dunkerque-Manden.  — 
Tilsidst  tog  de  og  hev  en  Trosse  ud  til  ham ; 
og  de  syntes  jo  nok,  han  famlede  saa  be- 
synderligt efter  den.  Han  fik  dog  fat;  og 
de  andre  halede  til.  Men,  da  de  fik  ham 
ind  til  Skibssiden,  slap  han,  og  sagde  (paa 
Fransk  forstaar  sig):  „Nu  kan  den  s'gu 
gerne  beholde  Resten  med"-  Og  saa  lod 
han  sig  gaa  bag  over  i  Vandet.  —  Saa  op- 
dagede de  jo,  at  der  løb  en  20  Fods  Haj 
og  legede  med  ham.  Begge  hans  Ben  var 
allerede  „klippede  afa  midt  paa  Laarene ;  og 


i  det  blodige  Vand  under  ham  for  Hajen 
frem  og  tilbage,  og  vendte  sig  hver  Gang 
den  „klippede*  i  ham  igen.  De  saa'  aldrig 
mere  en  Trævl  af  hama.  — 

Lidt  efter  fortsatte  han:  „I  gamle  Dage 
fik  vi  50,  ja  endda  80  Kroner  for  en  Tønde 
Hajtran.  Nu  er  Prisen  kun  26  Kr.  pr. 
Tønde.  —  Tranen  er  jo  det  eneste,  vi  tager 
af  Hajen.  Leveren  i  en  Haj  er  næsten  kun 
Tran.  Og  det  er  en  stor  Lever,  de  har: 
den  gaar  lige  fra  Hovedet  til  Halen.  Mange 
Gange  har  de  ikke  stort  andet  end  Lever  i 
sig.     Resten  af  Dyret  lader  vi  gaa  igen*. 

„Hvad  den  Tran  bruges  til?  —  Jo,  i 
gamle  Dage  brugte  de  den  til  Gadelygter. 
Nu,  siden,  de  skyder  Hvalerne  med  explo- 
derende  Granater,  og  siden  de  har  fundet 
paa  Gas,  Elektricitet  og  al  den  Djævelskab, 
saa  bruger  de  den  næsten  kun  i  Garverierne". 

—  Han  tog  et  Par  lange  Drag  af  Kridt- 
piben. —  »Og*,  sagde  Skipperen,  „saa  er 
der  ingen  bedre  Bølgedæmper  i  hele  Verdens- 
rummet end  som  Hajievertran,  det  siger  jeg. 

—  Kender  de  den  gamle  Jon  Jonsson  fra 
Seydisfjord?  —  Naa,  ikke  det;  han  er  nu 
ellers  ogsaa  et  Fjols;  men  hans  Rheder, 
Peter  Hansen,  han  er  en  Gut,  kan  De  stole 
paa!  —  Se,  Jon  førte  en  Skonnert,  der  hed 
„Ger8aa ;  og  den  var  netop,  paa  den  Tur, 
jeg  sidder  her  og  taler  om,  paa  Rejse  fra 
Eskifjord  til  Norge  med  Hajtran  i  Lasten  og 
Peter  Hansen  med  ombord.  De  havde 
daarlig  Rejse;  —  bare  Storm  og  Taage  — 
og  da  de  er  tæt  inde  under  Norges  Kyst, 
render  „Geroa"  mod  et  Undervandsskær  og 
faar  en  urimelig  stor  Læk  midtskibs.  Jon 
bliver  jo  helt  perplex;  for  jo  mere  de  pum- 
pede, jo  værre  rendte  Søen  ind  i  hende. 
Forude  i  Land  var  bare  kogende  Brænding, 
og  det  var  ikke  til  at  tænke  paa  at  sætte 
hende  gennem  den.  Redningsbaaden  ?  siger 
De  —  ja  se,  der  var  jo  nok  en  gammel 
fladbundet  raadden  Baad,  men  den  var  fuld 
af  Stykgods,  og  der  var  ingen  Aarer  i  den. 

—  Naa   „Ger8a*    sank    og    sank,    og    Jon 

græd  og  bad.  Saå  hikkede  Peter  Hansen 
ham  inde  i  Kahytten,  tog  hans  Pistol  fra 
ham  og  sagde  til  ham,  at  han  vilde  skyde 
ham,  Jon,  saa  død  som  en  3-Aars-gammel- 
Klipfisk,  hvis  han  satte  sine  smaa  Fødder 
paa  hans,  Peter  Hansens  Dæk,  før  han  fik 
Lov.  Saa  gik  Hansen  op  paa  Dækket  og 
kommanderede  4  Tønder  Tran  op,  af  den 
bedste,  —  to  ved  hver  Side  forude;  og  dem 
lod  han  Bunden  slaa  ud  paa.  Saa  satte 
han  en  Mand  ved  hver  Tønde  og  sagde,  at 
de  skulde  sparke  dem  udenbords  lige  i 
samme  Nu,  han  brølede  „Ud!" — men  ikke 
et  Suk  før.  Da  det  var  i  Orden,  satte  han 
alle  Klude  til  paa  „Ger8aa,  tog  selv  Roret 
og  satte  Kursen  ret  mod  den  vældige  Bræn- 
ding. Skuden  krængede  og  for  som  en  Pil 
mod  gamle   Norges   haarde   Kyst  —  „Ud!a 


brølede  Peter 
Hansen ;  ud 
fløj  Tønder- 
ne, væk  var 

Brændingen  om  „Gerda44 :  og  hun  fløj  med 
10  Mils  Fart  gennem  de  blanke  Vover, 
helt  op  paa  tørt  Land,  uden  at  nogen 
mærkede  noget.  Bunden  var  rigtignok 
slaaet  ind  i  hende,  saa  voldsomt  hun  stødte 
mod  Land  —  men  dér  laa  den,  paa  fast 
Grund;  og  nu  kunde  Jon  og  hans  Folk 
gaa  i  Land,  lige  saa  galt  de  vilde.  —  Ja, 
det  er  helt  mærkværdigt,  saa  Hajtran  kan 
sætte  den  værste  Brænding!"   — 

„Ved  De  for  Resten,  naar  vi  ligger  paa 
Hajfiskeri  100  Mile  fra  Island  i  Storm?44  — 
Nej,    det    vidste   jeg  jo   ikke.    —    „Ja,  jeg 

mener,  naar  nu  Bølgerne  bliver  ved  at  splintre 
ind  over  Dækket  fra  Styrbordssiden,  og  der 
er  godt  med  Hajer  om  os?!  —  Saa  vilde 
der  jo  ikke  være  nogensomhelst  rimelig  Me- 
ning i  at  lette  Anker  og  sejle  fra  Bæsterne. 
Nej,  saa  tager  vi  ganske  roligt  og  gelinde 
og  hænger  et  Par  rigtig  fede  Sælhundesider 
ud  paa  Styrbordssiden.  Naar  Søerne  brækker 
mod  dem,  vadsker  de  Spækket  ud;  og  saa 
bliver  der  lige  saa  stille  om  os,  som  om  vi 
laa  i  Limfjorden  en  Sommersøndag  ved 
Kirketid.  Saa  fisker  vi  videre  —  og  naar 
Søen  er  størst  er  Hajerne  flest,  hedder  det  joa.  — 

—  Saa  skulde  Skipperen  op  og  kigge 
lidt  paa  Vejret.  Da  han  kom  ned  igen, 
sagde  han; 

„De  spurgte  før  om,  hvad  man  brugte 
af  Hajerne?  —  jo,  Leveren  har  jeg  jo  for- 
talt Dem,  er  det  værdifuldeste.  Men  her- 
oppe paa  Island  spiser  de  jo  ogsaa  Kødet. 
Det  er  giftigt,  naar  det  er  friskt,  derfor  er 
det  jo,  at  de  graver  det  ned  i  Sandjord,  til 
det  er  gennemraaddent ;  saa  vadsker  de  det 
ud  og  tørrer  det;  og  saa  er  det  slet  ikke 
saa  tosset  til  en  Aalborgakvavit. 

—  Sikken  et  Ansigt,  De  sidder  der  og 
laver ;  ligesom  de  ikke  har  spist  raadne  Raa- 


dyr  og  raadne  islandske  Ryper  hjemme:  dem 
spiser  de  da  friske  her  paa  Øen!"  —  „De 
smaa  Hajer  flaar  de  Skindet  af,  det  er 
meget  bedre  end  som  Sandpapir". 

Da  jeg  vilde  til  at  gaa,  fortalte  han  mig 
en  Historie  fra  sin  Ungdomstid,  da  han  var 
Skibsdreng  paa  en  engelsk  Bark.  Det  var 
om  en  Nordmand,  der  havde  sprunget  fra 
Barken  i  Søen  med  sin  Tollekniv  i  Haanden 
en  Maaneskinsnat  udfor  Portugals  Kyst,  for 
at  myrde  den  Haj,  der  havde  ædt  hans 
bedste  Kammerat  og  Ven.  —  Og  kort  efter 
den  anden  Historie  om  en  Engelskmand, 
der  badede  i  det  røde  Hav  og  nær  var 
bleven  ædt  af  en  40-Fods-Haj,  der  skød 
op  af  Vandet  efter  ham :  men  hans  Ven,  en 
anden  Englænder,  sprang  fra  Rælingen  af 
Skibet,  med  tunge  Fedtlædersstøvler  paa  lige 
ned  paa  Hajen,  hvad  der  imponerede  den, 
saa  de  begge  slap  op  ad  Faldrebsstigen.  — 
Og  han,  der  sprang  i  Hovedet  paa  Hajen, 
fik  Redningsmedaille  af  Dronning  Victoria. 

Saa  kravlede  jeg  op  ad  Stigen  fra  Kahytten 
og  lovede  Skipperen  at  komme  igen,  for 
naar  Skipperen  først  begynder  at  fortælle  de 
Historier,  han  har  hørt  af  andre,  skal  der 
Haj- Appetit  til  at  sluge  dem. 

Af  Kommunelærer,  Mag.  art.  P.  Lundbye. 


FRA  ældgammel  Tid  har  Nordboerne  med 
Lyst  drevet  alskens  Idræt  saa  vel  hen- 
hørende til  Krigens  som  til  Fredens  Sysler. 
Det  kan  derfor  siges  at  være  i  god  Over- 
ensstemmelse med  det  fra  Fædrene  nedar- 
vede, at  Skyttebevægelsen  i  Nutiden  har  bredt 
sig  ud  over  Landets  fjerneste  Egne.  Denne 
Bevægelse,  under  hvis  Faner  Ungdommen 
flokkes  i  Skarer,  giver  grundet  Haab  om,  at 
det  danske  Folk  ikke  har  opgivet  Troen  paa 
sig  selv  og  sin  Fremtid.  Fik  de  ledende 
Mænd  i  vort  Samfund  Syn  for,  hvilken  Be- 
tydning Skytteforeningerne  allerede  paa  deres 
nuværende  Udviklingstrin  har  som  Arnested 
for  en  folkelig  Vækkelse,  vilde  de  vist  yde 
dem  deres  mægtige  Støtte  i  langt  højere  Grad, 
end  de  hidtil  har  gjort.  Her  er  nemlig  Be- 
tingelser til  Stede,  som  er  gunstige  for  Frem- 
væksten af  en  bevidst,  offervillig  Fædrelands- 
kærlighed. 

Der  klages  hyppigt  over,  at  vi  Danske 
kun  er  lunkne  Fædrelandsvenner.  For  en 
overfladisk  Iagttager  kommer  det  let  til  at 
se  ud,  som  om  vort  Folk  savner  Evnen  til 
at  ofre,  lide  og  taale  for  Fædrelandet.  Den 
Begejstring,  der  kan  gribe  Repræsentanter  for 
fremmede  Nationer,  naar  deres  nationale  Fø- 
lelser kommer  i  Bevægelse,  er  saa  godt  som 
ukendt  her  hjemme.  Det  synes,  som  om  vi 
er  for  koldblodede  til  at  komme  i  Glød.  Vort 
Hjerte  har  kun  Plads  for  os  selv,  vore  Børn, 
vor  Familie  og  vore  nærmeste  Venner.  Over- 
for det  øvrige  staar  vi  udeltagende.  Naar 
det  gaar  vore  godt,  er  alt  vel;  Land  og  Rige 
faar  de  andre  tage  sig  af! 

Man  anstiller  Sammenligninger,  der  ikke 
falder  ud  til  vor  Fordel,  mellem  de  Byrder, 
der  bæres  for  Fædrelandet  af  os  og  af  andre 
Nationer,  hvis  Borgere  yder  langt  større  Ofre. 
Kritikken  er  undertiden  ret  skarp.  Det  kan 
imidlertid  ikke  nægtes,  at  den  indeholder 
megen  Sandhed.    Det  danske  Folk  har  i  den 


nyere  Tid  været  saa  stærkt  optaget  af  sine 
økonomiske  Interesser,  at  Tanken  om  Lan- 
dets Forsvar  er  blevet  skubbet  til  Side,  Det 
vil  imidlertid  være  at  gaa  for  vidt,  hvis  man 
paastaar,  at  Fædrelandskærligheden  er  ud- 
slukt. Følelsen  for  vort  Hjem,  vor  Føde- 
egn, vore  Landsmænd,  for  gamle  Danmark 
med  dets  gule,  bølgende  Kornmarker  og 
grønne  Skove,  hele  det  herlige  Landskab, 
hvor  vort  Sprog  tales,  og  hvor  vi  føler  os 
som  Herrer,  —  denne  Følelse  findes  i  en- 
hver Dansk,  —  i  Mænd  og  Kvinder,  i  Stor- 
borger og  Socialdemokrat  — ,  den  dør  aldrig. 
Den  slaar  ud  i  lyse  Flammer  i  kritiske  Øje- 
blikke, hvor  Nationens  Tilværelse  staar  paa 
Spil.  Men  det  er  sjældent,  den  kommer  for 
Dagen.  For  Tiden  synes  den  unægtelig  at 
slumre  under  et  Tæppe,  vævet  af  Modig- 
hed, Velvære,  Tankeløshed  og  Letsindighed, 
dysset  i  Søvn  af  Materialismens  sødt  klin- 
gende Sirenesang. 

Det  gælder  imidlertid  om,  at  Søvnen  ikke 
varer  for  længe.  Det  er  af  største  Betyd- 
ning for  Danmarks  Fremtid  som  selvstændig 
Stat,  at  Folket  vækkes  af  sin  Ligegyldighed. 
Hertil  udkræves  en  Røst,  der  formaar  at 
bringe  Hjerterne  til  at  slaa  i  Takt.  Indtil 
en  Folkevækker,  som  er  i  Besiddelse  af 
denne  Gave,  kommer,  maa  vi  nøjes  med  at 
søge  Harmonien,  hvor  den  opstaar  af  sig  selv. 

At  Skytteforeningerne  er  et  Arnested  for 
spirende  Fædrelandsfølelse,  ved  enhver,  som 
har  været  med  som  Deltager.  Det  er  hævet 
over  enhver  Tvivl,  at  Ungdommen  i  disse 
Foreninger  paavirkes  paa  den  sundeste  Maade. 
Det  er  lige  saa  sikkert,  at  Skytterne  selv  om- 
fatter deres  Øvelser  med  Kærlighed.  Ud- 
førelsen af  disse  staar  i  en  behagelig,  for 
Legeme  og  Sjæl  lige  velgørende  Modsætning 
til  det  daglige,  sløvende  og  ensformige  Liv. 
Marchen  til  Skydepladsen  gaar  for  sig  under 
Skæmt    og    lystig    Sang.     Selve  Skydningen 

tager  alles  Interesse  fangen,  giver  sikkert  Blik, 
rolig  Haand  og  fast  Villie.  Kappelysten  væk- 
ker de  sløve  og  træge  til  Anspændelse  af 
Kræfterne.  Skyttens  Glæde  over  at  ramme 
Centrum  med  sit  Skud  kan  staa  Maal  med 
Matematikerens,  naar  denne  har  fundet  Løs- 
ningen paa  en  vanskelig  Opgave.  Bortgan- 
gen fra  Skydepladsen  foregaar  i  sluttet 
Række  til  Takten  af  Fædrelandssange.  Saa- 
ledes  gik  det  i  hvert  Fald  for  sig,  da  jeg 
var  med,  og  jeg  er  sikker  paa,  at  vi  paa 
disse  Udflugter  alle  følte  os  paa  Tilværelsens 
Solside  og  glødede  af  Glæde  over  gamle 
Danmark. 

Der  kunde  vel  derfor  være  Grund  til  at 
lægge  alle  Danske  paa  Sinde:  Ønsker  1,  at 
Fædrelandskærligheden  skal  udfolde  sig  friere 
og  videre  i  Folket,  tænk  da  paa  Skyttefor- 
eningerne! Der  er  Jordbunden  gunstig  for 
dens  Vækst.  Der  vil  man  finde  Lyst  til 
Daad,  og  denne  Lyst  vil  kunne  blive  til  Of- 
fervillighed. Det  vanskelige  Spørgsmaal  om, 
paa  hvilken  Maade  Landets  Forsvar  bedst 
skal  indrettes,  vilde  bringes  betydelig  nær- 
mere til  sin  Løsning,  hvis  Skytterne  en  skønne 
Dag  kommer  i  Tanker  om,  at  de  er  talrige 
nok  til  at  tage  Kampen  op  med  Fjenden. 

Her  kommer  vi  til  det  ømme  Punkt  under 
den  hele  Forsvarsbevægelse.  En  Hovedgrund 
til,  at  Folkets  store  Flertal  hidtil  har  staaet 
enten  lunkne  eller  ligefrem  fjendtlige  overfor 
Arbejdet  paa  en  ny  Forsvarsordning,  er  en 
overvældende  Følelse  af  vor  Lidenhed.  Over- 
for Stormagternes  Millionhære  er  der  intet  at 
stille  op  for  en  Lilleputstat  som  Danmark,  — 
ræsonnerer  man.  Vi  kan  kun  møde  med  1 
Mand,  hver  Gang  Fjenden  mobiliserer  100. 
Det  er  derfor  haabløst  at  kæmpe.  Det  er 
altsaa  i  Grunden  ligegyldigt,  hvorledes  For- 
svaret er  indrettet.  Resultatet  bliver  dog  i 
det  lange  Løb  det  samme :  vort  Nederlag.  — 
Imod  hele  denne  Betragtningsmaade  kan  der 
med  Grund  rejses  vægtige  Indvendinger;  men 
det  vil  sjælden  lykkes  at  opmande  de  klein- 
modige.    Argumenter    mødes    som  oftest  til 


Slutning  med  det  spagfærdige:  vi  er  saa 
faa! 

Kunde  det  lykkes  at  overvinde  denne  over- 
4pvne  Svaghedsfølelse,  var  meget  vundet. 
Et  stort  [Skridt  i  denne  Retning  var  gjort, 
om  Skytterne  saa,  at  de  var  mange.  Kan 
Skytternes  Antal  blive  saa  stort,  at  denne 
Følelse  nogen  Sinde  vil  besjæle  dem?  Kaster 
vi  Blikket  ud  i  Verden  og  betragter,  hvad 
der  er  foregaaet  om  os,  maavi  sige,  at  den 
Dag  vel  kunde  komme.  Svaret  kan  hentes 
fra  Boernes  heltemodige  Kamp.  Dette  Folk, 
der  med  Kvinder  og  Børn  næppe  udgør  stort 
over  100,000  Sjæle,  stillede  30,000  Krigere 
i  Marken  mod  Englændernes  Hærskarer.  Det 
danske  Folk  tæller  2x/2  Million.  Vi  behøver 
ikke  at  anstrenge  os  halvt  saa  meget  som 
Boerne  for  at  rejse  mere  end  det  tidobbelte 
Antal.  En  Hær  paa  3  —  400,000  Mand! 
Det  er  en  imponerende  Styrke.  Kom  en  saa- 
dan  Hær  paa  Benene,  vilde  det  ikke  falde 
den,  der  gaar  i  Rækken,  ind,  at  vi  er  for  faa. 

Boerne  tog  alt  med  i  Kampen  lige  fra  15 
Aars  Drenge  til  70  Aars  Mænd.  Saa  langt 
behøver  vi  ikke  at  gaa;  vi  kan  blive  nok 
endda.  Der  vil  blive  Mænd  i  tilstrækkeligt 
Antal  mellem   18  og  50  Aar. 

Ja,  det  er  en  smuk  Drøm  om  denne  impo- 
nerende Folkehær,  men  er  dog  kun  en  Drøm ! 
—  vil  Skeptikerne  indvende.  Tanken  lader 
sig  jo  aldrig  udføre  i  Praksis;  der  vil  rejse 
sig  alt  for  mange  Hindringer.  Vi  kan  f. 
Eks.  ikke  tvinge  de  unge  til  at  melde  sig 
ind  i  Skytteforeningerne;  vi  kan  endnu  min- 
dre kræve,  at  de  gamle  skal  give  Møde. 

Maaske  vil  det  dog  ikke  være  saa  umu- 
ligt, som  det  synes.  Tvang  lyder  ikke  godt 
i  denne  Forbindelse;  men  kunde  vi  ikke  om- 
bytte Ordet  med  Mødepligt.  Det  har  i  for- 
dums Tider  været  lovlig  Skik  hos  os,  at 
hver  voksen  Mand  skulde  tage  sine  Vaaben 
og  gaa  i  Leding  for  at  forsvare  Landet,  naar 
Fjenden  faldt  ind  over  Grænsen.  Ingen  tog 
i  sin  Tid  Forargelse  af  denne  Ordning,  der 
forekom    enhver  ganske  naturlig,    fordi  den 

var    opstaaet    af   Folkets    frie    Villie.     Man 
skulde  tro,  at   den  samme  Pligt  ikke  kunde 
tynge  haardere  i  Nutiden.    Lysten  til  Vaaben- 
øvelser    er  vel   nok  mindre  nu  end  i  gamle 
Dage;    men    man    kunde    vel    linde    Midler, 
hvorved  Lysten  kunde  stige.     Hvad  om  det 
blev   gjort  til  Lov,   at  Opnaaelsen  af  et  vist 
Antal    Points   i  Skydning  fritog  Skytten  for 
en  forholdsmæssig  Del  af  hans  Tjenestetid  i 
den  staaende  Hær?  En  Afkortning  af  f.  Eks. 
1/3  vilde  betyde  særdeles  meget  for  den  værne- 
pligtige.    Jeg  tvivler  ikke  om,  at  Skyttefor- 
eningernes Medlemstal  vilde  stige  stærkt,  hvis 
en    saa   betydelig   Lettelse   i  Forsvarspligten 
kunde  opnaas  ved  Deltagelse.    I  samme  Ret- 
ning vilde  det  sikkert  virke,  om  Foreningerne 
kom   til  at  raade  over  større  Midler  til  Ud- 
deling af  Vaaben  som  Præmier.     Udmærkel- 
sestegn   for  fremragende  Skydning  vilde  vist 
ogsaa    virke    kraftigt.     Afholdelse    af  større 
Skyttestævner  med  Kapskydning  mellem  Skyt- 
telag fra  forskellige  Egne  af  Landet  lige  saa. 
Ved  Anvendelsen  af  slige  opmuntrende  Mid- 
ler vilde  maaske  Antallet  af   aktive  Skytter 
stige  saa  stærkt,   at  yderligere  Foranstaltnin- 
ger for  at  opnaa  en  tilstrækkelig  Tilgang  blev 
overflødige.     Men   skulde   det  blive  nødven- 
digt   at   ty  til  den  lovgivende  Magts  Hjælp 
for    at   faa  Antallet  bragt  op,    kan  jeg  ikke 
se  nogen  Ulykke  deri.    Det  er  ikke  min  Me- 
ning, at  samtlige  Mænd  i  Alderen  fra  18  til 
50  skulde  møde  paa  Skydepladsen  Aar  efter 
Aar.    Det  forbyder  sig  af  sig  selv  af  mange 
Grunde.     Men    jeg    kan    ikke   se  noget  for- 
kasteligt   i,    at    Rigsdagen    vedtog    en  Lov, 
ifølge  enhver  vaabenfør  Ungersvend,  der  har 
fyldt  18  Aar,  skal  være  Medlem  af  Sognets 
Skytteforening    og    være   pligtig  til  at  møde 
og    afgive    et    vist   Antal  Skud   hver   Gang, 
medmindre    han   har  lovlig   Forfald.     Møde- 
pligten   kunde   være  obligatorisk   nogle  Aar. 
—  Ordnedes  Sagen  saaledes,  vilde  hvert  Aar 
foruden   de  ældre  Skytter  40  —  50,000  unge 
Mænd  møde  frem  paa  Skydepladsen.     I  Lø- 
bet af  en  halv  Snes  Aar  vilde  de  i  Skydning 


uddannede  Mænd  beløbe  sig  til  o.  400,000. 
Det  har  i  denne  Forbindelse  sin  Interesse  for 
os,  at  Nordmændene  er  i  Færd  med  i  Sko- 
lerne at  indføre  Øvelse  i  Skydning. 

Men  en  Mand  er  ikke  Soldat,  fordi  han 
kan  skyde! 

Ganske  sandt,  men  det  maa  dog  hævdes, 
at  Færdighed  i  Skydning  er  noget  af  det  vig- 
tigste, der  maa  kræves  af  en  Nutidssoldat, 
eftersom  Kampen  jo  i  Reglen  føres  paa  lang 
Afctand.  Det  var  Boernes  store  Øvelse  heri, 
der  bragte  dem  Sejren  over  Englænderne  ved 
Tugela  og  Modder  River.  Naturligvis  har 
det  sine  betænkelige  Sider  at  bygge  Forsva- 
ret paa  en  Folkehær,  en  Milits  uden  syn- 
derlig militær  Uddannelse.  Disciplinen  vil 
ikke  kunne  blive  synderlig  stram;  den  rent 
militære  Uddannelse  vil  ogsaa  blive  mangel- 
fuld i  flere  Henseender,  det  kan  ikke  nægtes. 
Der  kan  sikkert  fra  de  sagkyndiges  Side 
fremføres  mange  Indvendinger  mod  at  gaa 
over  til  en  Folkevæbning.  Ikke  des  mindre 
er  Tanken  om  en  saadan  af  forskellige  Grunde 
meget  tiltrækkende  for  mig.  Af  afgørende 
Betydning  for  vort  Standpunkt  hertil  bliver 
dog  til  syvende  og  sidst  Folkets  Villie.  Viser 
det  sig,  at  der  i  Befolkningen  er  overvejende 
Stemning  for  at  vælge  den  almindelige,  mand- 
stærke Folkevæbning  fremfor  den  faatallige 
Hær  med  længere  Uddannelse,  vil  det  vist 
være  uklogt  at  ordne  Sagen  paa  anden  Maade. 

Det  maa  nemlig  tages  nøje  i  Betragtning, 
at  en  væsentlig  medvirkende  Grund  til  den 
ringe  Interesse,  der  af  Folket  og  dets  Re- 
præsentanter i  Rigsdagen  vises  Hæren,  er  en 
dybt  indgroet  Tvivl  om,  at  den  i  paakom- 
mende  Tilfælde  med  Udsigt  til  Sejr  formaar 
at  tage  Kampen  op  med  Angriberen.  Menig- 
mand nærer  i  Almindelighed  den  Anskuelse, 
at  Kampen  i  en  Haandevending  vil  være  endt 
med  vort  Nederlag,  hvorpaa  Landets  Erob- 
ring vil  følge  umiddelbart  efter.  Spørger 
vi  om  Grunden  til  denne  Pessimisme,  hen- 
vises til  Erfaringerne,  indhøstede  i  vore  Krige 
i    det  19.  Aarhundrede.     Ingen   tvivler   om, 

at  vor  Hær  i  et  kommende  Slag  vil  kæmpe 
tappert ;  man  er  tværtimod  overbevist  om,  at 
alle,  lige  fra  den  højeste  Befalingsmand  til 
den  simpleste  Kriger,  vil  gere  sin  Pligt  til 
det  yderste  og  kæmpe  som  Helte;  men  man 
fastholder,  at  Resultatet  er  paaForhaand  givet: 
vi  maa  ligge  under,  fordi  vi  er  for  faa.  Man 
hævder  med  nogen  Ret,  at  dette  jo  i  Grun- 
den ogsaa  indrømmes  af  cte  sagkyndige,  naar 
de  opstiller  Forsvaret  af  Sjælland  og  Køben- 
havn som  Grundlaget  for  vor  Forsvarsord- 
ning.  Jylland  og  Fyn  skal  altsaa  uden  al- 
vorlig Kamp  overlades  Fjenden,  saa  snart 
han  kommer. 

Det  kan  forklares  og  til  en  vis  Grad  und- 
skyldes, at  særlig  Jyderne  ikke  føler  synderlig 
Begejstring  for  en  Forsvarsordning,  ved  hvil- 
ken deres  Land  bliver  liggende  som  et  vær- 
geløst Bytte  for  Fjenden.  Af  egen  bitter 
Erfaring  ved  de,  hvad  der  venter  dem  under 
en  fjendtlig  Okkupation,  medens  Modstanden 
fortsættes  paa  Øerne.  Overfor  Kampen  paa 
Sjælland  maa  de  nødtvungne  staa  som  ørkes- 
løse Tilskuere.  Spørgsmaalet  —  om  Danmark 
skal  gaa  ud  af  Kampen  som  selvstændig  Stat 
eller  opsluges  af  een  eller  to  Stormagter  —  bli- 
ver løst  uden  deres  Medvirkning.  Der  er 
ikke  alene  for  Jyderne  men  for  enhver  anden 
dansk  Mand  noget  i  høj  Grad  nedtrykkende 
i  den  Tanke,  at  Bevarelsen  af  Rigets  Eksi- 
stens udelukkende  kommer  til  at  bero  paa 
Modstandskraften  hos  den  østlige  Halvdel  af 
Nationen,  hvorimod  den  vestlige  Halvdel  ikke 
spiller  med,  skønt  Spillet  gælder  lige  meget 
for  begge  Dele.  Vi  kar.  ikke  undre  os  over, 
at  Jyderne  viser  kølig  Tilbageholdenhed  over- 
for Udsigten  til  denne  Ordning.  Der  maa 
nødvendigvis  være  noget  langt  mere  tiltalende 
for  Jyderne  i  en  Forsvarsplan,  som  ikke  op- 
giver Jylland. 

En  nødvendig  Betingelse  for  at  tage  Jyl- 
land med  i  Forsvaret  er  imidlertid  en  meget 
stærk  Forøgelse  af  Troppernes  Antal.  En 
Fordobling  at  dette  vilde  vel  knap  nok  slaa 
til.     Og  hvorfra  skal  vi  skaffe  Penge  til  en 

Fordobling  af  Militærudgifterne?  De  kunde  vel 
nok  skaffes  til  Veje.  Sverige  anvender  for 
Tiden  ca.  100  Mill.  Kr.  o:  50  °/0  af  Sta- 
tens Indtægter  til  sit  Forsvar;  efter  samme 
Forhold  kunde  Danmark  forsvare  at  anvende 
ca.  50  Mill.  Kr.  til  dette  Formaal.  Men  vil 
Folket  og  Rigsdagen  strække  sig  saa  vidt? 
Ganske  sikkert  ikke,  —  i  hvert  Fald  ikke 
saa  længe  Udsigterne  til  et  heldigt  Forsvar 
forekommer  Lægmanden  saa  ringe.  Men  kom- 
mer den  Dag  engang,  da  Stemningen  i  saa 
Henseende  slaar  om,  tror  jeg  fuldt  og  fast, 
at  Folket  villigt  paatager  sig  den  forøgede 
økonomiske  Byrde.  Et  saadant  Omslag  i  et 
Folks  Sindelag  kan  komme;  vi  har  Tor  faa 
Aar  siden  set  det  foregaa  i  Norge.  Er  der 
nogen  Sandsynlighed  for,  at  noget  lignende 
vil  ske  hos  os?  Det  kommer  an  paa,  om 
Forsvarsplanen  vinder  Folkets  Tillid. 

Det  turde  være  den  almindelige  Mening 
—  i  alt  Fald  blandt  Lægfolk  — ,  at  i  en 
kommende  Krig  vil  det  være  absolut  haab- 
løst  for  vor  Hær  at  optage  en  Kamp  med 
Fjenden  i  aaben  Mark.  Vi  maa  nøjes  med 
at  føre  en  Forsvarskamp  i  dertil  indrettede 
faste  Stillinger.  Under  denne  Forudsætning 
skulde  man  synes,  at  Hærens  Sammensæt- 
ning og  Uddannelse  kunde  undergaa  For- 
andringer; Rytteriet  blev  i  saa  Fald  ret  over- 
flødigt, og  Fodfolkets  Uddannelsestid  lod  sig 
maaske  nedsætte  betydeligt  f.  Eks  til  3  Maa- 
neder.  Anvendte  man  de  Penge,  der  spa- 
redes ved  disse  Reduktioner,  til  Skyttesagens 
Udvikling,  naaede  vi  et  stort  Skridt  fremad 
i  Retning  af  at  skabe  den  store  Folkehær, 
der  kunde  tage  Kampen  op  med  den  ind- 
trængende Fjende.  Officerer  og  Underoffice- 
rer blev  selvfølgelig  ikke  overflødige;  deres 
Antal  maatte  vel  endogsaa  forøges;  men  de 
kunde  beskæftiges  paa  anden  Maade  i  Freds- 
tid  end  under  den  nugældende  Hærordning. 

Gik  man  over  til  at  bygge  Forsvaret  paa 
den  talrige  Folkehær,  maatte  Uddannelsen 
blive  mere  kortvarig.  Jeg  kunde  tænke  mig 
den  iværksat  under  følgende  Form:  I  Skoler 

og  Skytteforeninger  gøres  det  til  Pligt  for 
samtlige  normale  Elever  og  unge  Mennesker 
at  tilegne  sig  den  størst  mulige  Øvelse  i  at 
bruge  Hærens  Skydevaaben.  Aarets  fulde 
Kontingent  af  værnepligtige  indkaldes  til  Tje- 
neste i  4  lige  store  Hold,  af  hvilke  hvert 
fuldender  sin  Uddannelse  i  3  Maaneder.  De 
Befalingsmænd,  der  ikke  har  Mandskab  inde 
til  Uddannelse  ved  deres  Afdelinger,  sendes 
ud  i  Landet  som  Instruktører  og  Ledere  af 
Øvelserne  i  Skytteforeningerne.  Herved  op- 
naas  at  give  samtlige  vaabenføre  Mænd  en 
nogenlunde  soldatermæssig  Uddannelse,  der 
vil  sætte  dem  i  Stand  til  at  gøre  Fyldest, 
hvor  det  drejer  sig  om  at  føre  en  Forsvars- 
kamp i  dækkede  Stillinger. 

Udtales  der  Tvivl  om,  at  3  Maaneders 
Uddannelse  vil  være  tilstrækkelig  til  dette 
Formaal,  skal  jeg  tillade  mig  at  minde  ved- 
kommende om  Boerne.  Deres  egentlige  mi- 
litære Uddannelse  var  næppe  saa  lang;  en 
stor  Del  af  dem  havde  overhovedet  ingen 
som  helst  modtaget;  og  dog  forbavsede  de 
Verden  ved  deres  heltemodige  og  haardnak- 
kede  Modstand  mod  den  knusende  Overmagt. 
Fra  selve  Prøjsens  egen  Historie  kan  vi  for- 
øvrigt finde  Beviser  for,  at  Nedsættelse  af 
Uddannelsestiden  ikke  ødelægger  Hærens  mi- 
litære Kraft.  Efter  Tilsitfreden  gik  man  som 
bekendt  ned  til  6  Maaneders  Tjeneste;  allige- 
vel formaaede  denne  Hær  7  Aar  senere  at 
kæmpe  og  besejre  Europas  bedste  Soldater  i 
aaben  Mark. 

En  Indvending  mod  den  foreslaaede  Kom- 
bination af  staaende  Hær  og  Folkevæbning, 
som  jeg  tænker  mig  muliggjort  gennem  Skytte- 
sagens kraftige  Udvikling,  maa  ikke  forbi- 
gaas  i  Tavshed:  Det  vil  blive  umuligt  for  os 
at  skaffe  Befalingsmænd  til  en  Styrke  paa 
o.  400.000- Mand!  Maaske  Vanskeligheden 
paa  dette  Punkt  dog  ikke  er  større,  end  at 
den  kan  overvindes.  Erfaringerne  fra  Kri- 
gen mellem  Rusland  og  Japan  taler  i  hvert 
Fald  for  det.  Det  var  jo  før  denne  Krigs 
Udbrud  almindelig  bekendt,  at  den  japanske 


Hærs  Rammer  (o:  Befalingsmændene)  ikke 
tillod  Opstillingen  af  en  Hær  paa  mere  end 
120—130.000  Mand.  Til  almindelig  For- 
bavselse for  alle  mødte  Japanerne  imidkrtii 
paa  Krigsskuepladsen  med  op  imod  1/9  Mil- 
lion Soldater.  Dette  kan  kun  være  blevet  dem 
muligt  ved,  at  Soldater  fra  Geledet  er  blevet 
tagne  til  Befalingsmænd.  Hvad  man  med 
saa  fortrinligt  et  Resultat  vovede  i  Japan, 
kan  vi  vel  ogsaa  driste  os  til,  saafiremt  det 
skulde  blive  nødvendigt. 

Lad  os  antage,  at  Krigen  først  kommer 
over  os  en  halv  Snes  Aar  efter,  at  den  i 
det  foregaaende  antydede  Nyordning  er  ført 
ud  i  Livet.  Hvorledes  vil  denne  da  virke? 
Faa  Timer  efter  Mobiliseringsordrens  Udste- 
delse bryder  de  indkaldte  Krigsmænd  op  fra 
Hjemmet  og  iler  ad  alle  Veje  til  de  Steder, 
der  i  Fredens  Dage  er  indrettede  til  For- 
svaret. Jydernes  Skarer  samles  i  deres  Stil- 
ling i  Midtjylland,  Fynboerne  besætter  deres 
Volde  og  Skyttegrave,  Sjællænderne  søger 
indenfor  Københavns  Forter.  I  hver  af  Lan- 
dets tre  Hoveddele  staar  i  Løbet  af  et  Døgn 
en  anselig  Hær  rede  til  at  kæmpe  for  Fædre- 
landet; ingen  Del  af  Danmark  vil  Angriberen 
kunne  bemægtige  sig  i  en  Hast  uden  Kamp. 

Hvor  skal  Forsvarsstillingerne  indrettes? 
De  sagkyndige  maa  anvise  os  dertil  egnede 
Pladser  paa  Fyn  og  i  Jylland.  Paa  Sjælland 
er  Kamppladsen  forud  givet;  det  vil  blive 
Egnen  omkring  Hovedstaden,  som  det  har 
været  saa  ofte  tidligere.  Det  er  jo  en  be- 
kendt Sag,  at  Besiddelsen  af  København 
spiller  en  Rolle  i  den  tyske  Generalstabs 
Dispositioner  for  en  fremtidig  Krig.  Det  si- 
ges aabenlyst,  at  kan  vi  selv  hævde  Besid- 
delsen af  vor  Hovedstad,  vil  Tyskland  lade 
os  i  Ro.  Træffer  vi  derimod  ikke  de  dertil 
fornødne  Foranstaltninger,  sender  Tyskerne 
øjeblikkelig  ved  Krigens  Udbrud  et  Hærkorps 
til  København,  besætter  Byen  ug  tager  straks 
fat  paa  at  anlægge  de  Forter  og  Forsvars- 
værker omkring  den,  som  vi  ikke  har  skabt 
Det  vil  være  meget  naivt  at  tro,  at  General- 

stabschefen  over  den  tyske  Hær  lader  sine 
Hænder  binde  af  Traktater,  Neutralitetser- 
klæringer og  lignende.  Krigens  Udbrud  sæt- 
ter  med  eet  Slag  alle  den  Slags  skrøbelige 
Sikringsmidler  ud  af  Kraft.  Københavns  Be- 
liggenhed, Størrelse  og  Hjælpekilder  har  nu 
engang  henledet  Magternes  Opmærksomhed 
paa  Byen,  hvor  besynderligt  og  ufatteligt  det 
end  kan  forekomme  enkelte  iblandt  os.  Og 
denne  Opmærksomhed  er  saa  stor,  at  vi  ikke 
kan  slippe  for  Invitation  til  at  deltage  i  Dan- 
sen, medmindre  vi  laaser  vor  Port  saa  for- 
svarligt,  at  det  kan  ses  af  alle. 

En  Supplering  af  Hovedstadens  Befæstning 
ved  nogle  nye  Forter  vil  vel  ikke  være  os 
uoverkommelig,  men  hvorledes  skal  det  gaa 
med  Stillingerne  i  Jylland  og  Fyn?  Her  fin- 
des intet  brugbart  Grundlag  at  bygge  videre 
paa;  her  maa  alt  opføres  paa  bar  Bund. 
Har  vi  Raad  til  det?  Kan  Landet  virkelig 
udrede  Midler  til  et  Par  nye  Fæstninger  ? 
Næppe!  Vi  faar  lade  os  nøje  med  mindre. 
Vi  maa  komme  i  Hu,  at  liggende  bag  Dyb- 
bøls skrøbelige  Jordvolde  standsede  vor  Hær 
Tyskernes  Fremmarch  i  næsten  3  Maaneder. 
Den  allernyeste  Krigshistorie  viser  os  andre 
Eksempler  paa  Feltbefæstningers  Modstands- 
kraft: Boerne  holdt  ved  simple  Løbegrave 
Englændernes  overlegne  Hær  i  Skak  gennem 
Maaneder.  I  Manchuriet  gjorde  Japanerne 
og  Russerne  dyrekøbte  Erfaringer  angaaende 
i  Hast  opførte  Forsvarsværkers  Styrke.  Disse 
Erfaringer  maa  vi  benytte  os  af.  Det  kan 
ikke  udkræve  store  Summer  at  indrette  felt- 
befæstede  Lejre,  omgivne  af  slige  Værker. 

Men  selv  om  vi  ogsaa  —  tvungne  af 
Nødvendigheden  —  maa  undlade  at  gøre 
Støttepunkterne  i  Jylland  og  Fyn  saa  faste, 
som  det  var  muligt,  ifald  tilstrækkelige  Penge- 
summer var  til  Stede,  er  der  eet  Punkt,  paa 
hvilket  der  ikke  kan  spares:  Anskaffelsen  af 
Vaaben.  Det  vilde  være  aldeles  uforsvarligt 
ikke  at  anskaffe,  de  allerbedste  Kanoner  og 
Geværer.  Dertil  udkræves  imidlertid  Penge 
og  atter  Penge.     Det  er  vel  højst  tvivlsomt, 


om  Opstillingen  af  en  Folkehær,  som  her 
tænkt,  vil  kunne  gøres  for  de  Midler,  der 
nu  gaar  med  til  Forsvaret  Det  er  imidler- 
tid et  stort  Spørgsmaal,  om  det  ikke  i  Læng- 
den bliver  os  dyrere,  hvis  vi  lader  Forsvaret 
blive,  som  det  er,  —  saaledes  som  mange 
vil  — ,  eller  endog  helt  afvæbner,  —  som 
Forsvarsnihilisterne  vil. 

De,  der  kræver  Forsvaret  opgivet,  begrun- 
der denne  Fordring  med  den  besynderlige 
Paastand,  at  ingen  af  Magterne  har  Interesse 
af  at  tage  København,  saafremt  Byens  Fæst- 
ningsværker sløjfes.  Faren  for  Angrebet  skal 
netop  ligge  i,  at  Byen  har  Fæstningsværker, 
thi  dem  ønsker  Magterne  at  faa  Fingre  i. 
Det  er  i  allerhøjeste  Grad  mærkværdigt,  at 
denne  Anskuelse  nogen  Sinde  er  kommet 
frem,  og  det  er  aldeles  ubegribeligt,  at  den 
fra  en  vis  Side  endnu  kan  fremsættes  i  god 
Tro.  For  almindelig  menneskelig  Forstand 
staar  det  ellers  som  selvindlysende,  at  værdi- 
fulde Ting  opbevares  mere  sikkert  bag  Laas 
og  Lukke  end  henlagt  ved  alfar  Vej.  Dette 
vil  man  vel  heller  ikke  nægte,  men  man 
skyder  dog  Fæstningsværkerne  i  Forgrunden, 
som  det  særlig  attraaværdige  for  Fjenden. 
Enhver,  der  vil  se  uhildet  paa  Sagen,  vil 
imidlertid  være  paa  det  rene  med,  at  en 
saadan  Betragtningsmaade  stiller  Sagen  paa 
Hovedet.  Fæstningsværkernes  Besiddelse  har 
i  sig  selv  ingen  Betydning  for  Sømagterne, 
der  ene  og  alene  fristes  af  Hovedstadens 
mangfoldige  Forraad  og  Hjælpekilder;  ved 
disse  faar  København  Betydning  som  Støtte- 
punkt for  den  Magt,  der  vil  gøre  sig  til 
Herre  over  Østersøen.  Er  Kbh.  ikke  be- 
fæstet, kan  Byen  øjeblikkelig  besættes  og 
hurtigt  feltbefæstes  af  den  Sømagt,  der  kom 
mer  først.  Er  Byen  derimod  befæstet  paa 
tidssvarende  Maade,  tager  det  Tid  at  indtage 
den,  og  Belejrerne  udsætter  sig  for  et  An- 
greb i  Ryggen;  der  er  derfor  god  Udsigt 
til,  at  han  lader  os  i  Ro,  saafremt  Forsvars- 
værkerne er  i  Orden. 

Den  Tro,  at  vi,   naar  alt  kommer  til  alt, 

dog  intet  kan  udrette  mod  Fjendens  Over- 
magt og  derfor  lige  saa  godt  straks  kan  op- 
give Ævret,  oplese  Hæren,  aftakle  Skibene, 
nedlægge  Fæstningsværkerne  og  med  Hæn- 
-derne  i  Skødet  afvente,  hvad  der  vil  ske, 
har  desværre  mange  Tilhængere  i  Folket. 
Uaar  vi  højt  og  tydeligt  erklærer  os  neutrale 
under  alle  fremtidige  Krige,  faar  vi  nok  Lov 
1il  at  være  i  Fred,  mener  man.  Ja,  var  det 
saa  vel!  men  kun  Daarer  tør  slaa  sig  til  Ro 
med  den  Tanke.  Fra  Historien  kan  intet 
Bevis  føres  for  Rigtigheden  at  denne  An- 
skuelse men  derimod  for  det  modsatte.  Der 
er  noget  højst  besynderligt  i  den  Tanke,  at 
vi  Danske  paa  dette  Omraade  skulde  være 
klogere  end  alle  andre  Nationer.  Hvor  vi 
ser  hen  i  Verden,  møder  vort  Øje  stadig 
voksende  Skarer  af  Soldater  og  stedse  mæg- 
tigere og  talrigere  Forsvarsværker.  Den,  der 
paastaar,  at  alle  disse  Folkeslag  bærer  sig 
taabeligt  ad,  er  selv  en  Taabe. 

Fra  Jyderne  maa  vi  vente  den  største 
Uvilje  mod  Københavns  Befæstning.  Men 
Jyderne  bør  betænke,  at  Danmarks  Rige  staar 
eller  falder  med  København.  Er  København 
først  i  Fjendehaand,  saa  er  Danmarks  Saga 
ude,  og  der  bliver  ingen  Plads  for  et  selv- 
stændigt Jylland.  Kommer  Krigen  over  os, 
før  vi  har  forberedt  os  paa  dens  Udbrud, 
vil  Sjælland  efter  alle  Solemærker  at  dømme 
komme    under   engelsk  Herredømme  og  faar 


som  alle  engelske  Kolonier  en  ret  fri  Stilling. 
Jylland  derimod  gaar  under  Prøjsens  Aag  og 
vil  til  Gavns  faa  Kærligheden  at  føle:  tysk 
Værnepligt,  høje  tyske  Skatter,  tysk  Embeds- 
mandsvælde,  Militarisme  i  dens  ægte  Skik- 
kelse, tysk  Sprog  i  Kirke,  Skole  og  Forvalt- 
ning m.  m.  Gaar  det  saaledes,  hvad  Gud 
forbyde,  vil  den  Dag  komme,  da  Jyderne 
græder  Blod  over,  at  de  ikke  stod  Last  og 
Brast  med  Øboerne,  mens  det  var  Tid.  Der 
er  overordentlig  stor  Udsigt  til,  at  Udgiften 
til  og  Trykket  af  Forsvaret  vil  tynge  langt 
haardere,  hvis  vi  kommer  under  Prøjsen,  end 
hvis  vi  vedbliver  at  være  selvstændige,  selv 
om  en  ny  Forsvarsordning  ogsaa  skulde 
bringe  Udgifterne  til  at  stige  betydeligt 

Danmarks  Uafhængighed  kan  ikke  sikres 
ved  Udstedelse  af  en  Neutralitetserklæring. 
Vi  faar  ikke  Lov  til  at  blive  udenfor  en  eu- 
ropæisk Krig,  dersom  vi  ikke  forbereder  os 
paa  at  gøre  kraftig  Modstand  mod  Volds- 
daad.  Jo  flere  Soldater  vi  kan  møde  med, 
og  jo  flere  Kanonmundinger  vi  kan  vende 
mod  Angriberen,  des  større  Udsigt  er  der 
til,  at  man  lader  os  være  i  Fred.  En  Folke- 
hær paa  400,000  Mand,  med  400  Kanoner, 
støttet  til  det  permanent  befæstede  København 
og  feltbefæstede  Lejre  i  Jylland  og  Fyn,  yder 
os  større  Garanti  for  Bevarelsen  af  Fred  og 
fri  Fremtid  end  en  hvilken  som  helst  Er- 
klæring om  Neutralitet. 

UNDER  Titlen  „Religiøse  Erfaringer"  er 
der  nylig  udkommen  en  Oversættelse 
af  en  amerikansk  Bog:  The  varieties  of  reli- 
gions experience  af  W.  James,  Professor  i  Filo- 
sofi ved  Harvard  Universitet.  Den  er  et  af 
de  vigtigste  Arbejder  paa  et  ret  nyt  Omraade, 
den  Videnskab  nemlig,  der  betegnes  som 
Religionspsykologi.  Ja,  adskillige  betragter 
den  som  et  epokegørende  Værk,  som  en  Pa- 
rallel til  Schleiermachers  berømte  Taler  om 
Religionen  til  de  dannede  blandt  dens  For- 
agtere. Hvorfor  blev  Schleiermachers  Bog  til 
saa  stor  en  Bedrift?  Blandt  andet,  fordi  han 
ikke  talte  om  Teologi,  ja  ikke  en  Gang  om 
Kristendom,  men  kun  om  Religion.  Tiden 
var  blevet  træt,  religiøst  træt  og  ligegyldig; 
teologiske  og  filosofiske  Dogmer  havde  svæk- 
ket dens  Sands  for,  hvad  ægte  Fromhed  er, 
og  den  var  løben  tør  i  en  tarvelig  og  gold 
Rationalisme.  Da  kom  Schleiermacher,  ikke 
med  den  stærke,  vækkende,  profetiske  Tale 
—  der  kom  andre  efter  ham,  der  slog  de 
Toner  an  —  det  eneste,  han  gjorde,  var  at 
kalde  til  Stilhed  og  lade  Folk  lytte,  og  saa 
hørte  de  atter  gennem  hans  Bogs  Blade  en 
Rislen  af  levende  Kildevæld.  Hvad  sagde 
Schleiermachers  Bog  til  det  svindende  18de 
Aarhundrede?  Den  sagde:  det  værste  er 
ikke  dette,  at  du  faar  en  uren,  en  mangel- 
fuld Religion,  men  det  værste  er  dette,  at 
du,  maaske  af  Frygt  herfor,  dræber  den  Side 
af  dit  Væsen,  som  vender  mod  Religionen. 
Du  aner  ikke  selv,  hvilke  fine  Hjærtestrænge 
du  her  ødelægger.  Hør  en  Gang,  lyt  rigtig 
efter,  saa  skal  du  fornemme,  hvilke  herlige 
Toner  der  kan  spilles  paa  disse  Strenge.  — 
Og  saa  spillede  han,  som  den  Mester  han 
var,  paa  disse  fine  skjulte  Strenge,  og  det 
gav  sitrende  Genlyd  i  mange  Sjæle,  som  naar 
Vinden  i  en  mørk  Nat  faar  Æolusharper  til 
at  klinge. 


Hundrede  Aar  efter  Schkiermacker  kommer 
altsaa  William  James.  Stillingen  er  nu  ganske 
forandret.  Schleiermacher  stod  i  en  religiøst 
set  vissen  og  indskrumpet  Tid.  Nu  er  der 
den  stærkeste  Bevægelse,  og  Modsætningen 
mellem  religiøs  og  ikke-reiigiøs  er  skærpet 
indtil  Fanatisme.  Schleiermacher  var  den  store 
Tænker,  men  tillige  den  idealistiske  Drømmer, 
hørte  til  den  store  filosofiske  Digter-Skole, 
som  konstruerede  Virkeligheden  mere  end  de 
kritisk  undersøgte  den.  Men  nu  kommer 
den  eksakte,  i  empirisk  Forskning  opøvede 
Videnskabsmand,  Psykolog  af  Fag,  og  giver 
sig  til  at  undersøge  alt  det,  der  med  et  Ord 
kan  betegnes  som  religiøse  Erfaringer.  Han 
samler  sammen  alle  de  Meddelelser  om  saa- 
danne  Oplevelser,  han  kan  faa  fat  paa,  ja, 
han  skaffer  sig  saadanne  ved  at  udsende 
Spørgeskemaer,  bearbejder  Materialet  statistisk 
og  undersøger  det  ud  fra  sit  Kendskab  til 
Sjælelivets  Love.  Men  hermed  nøjes  James 
ikke.  Han  spørger  tillige  dybt  interesseret: 
Hvad  betyder  alt  dette,  ligger  der  nogen 
Virkelighed  bag  dette  forunderlig  brogede 
Virvar  af  sjælelige  Oplevelser,  eller  er  det 
kun  forvirrede  Drømme,  som  man  i  al  ægte 
Videnskabs  Navn  maa  ud  over  og  som  Men- 
neskeslægten efterhaanden  maa  renses  for? 
Det  er  dette  Spørgsmaal,  som  dirrer  gennem 
hele  Bogen,  og  det  er  netop  dette,  at  der 
bag  ved  al  den  eksakte  videnskabelige  For- 
sken, som  Bogen  bærer  Vidne  om,  ligger 
dette  dybt  alvorlige  Spørgsmaal  —  det  er 
dette,  der  giver  Bogen  dens  store  Interesse 
og  høje  Værd.  Og  det  Svar,  han  giver,  er 
af  samme  Art  som  Schleiermachers:  der  er  en 
Virkelighed  i  Religionen.  Der  strømmer  gen- 
nem den  religiøse  Oplevelse  virkelig  Kræfter 
ind  i  Menneskelivet  fra  en  Verden,  der  er 
af  en  anden  Orden  end  denne.  Saaledes 
siger  James  det   samme   som   Schleiermacher: 

gaa  ikke  foragtelig  Religionen  forbi.  Her 
gemmer  sig  store  Værdier,  men  de  hører 
ganske  vist  til  en  Verden,  som  ikke  kan 
sanses ;  udslet  dem  ikke  ved  brutal  Uforstand, 
fordærv  dem  ikke  ved  Hykleri  og  Formalisme 
—  han  siger  det  samme  som  Schleier macher, 
men  paa  en  anden  Maade,  med  andre  Midler 
og  til  en  anden  Slægt. 

Hos  den  store  tyske  Tænker  er  det  i 
Grunden  kun  en  eneste  Tone,  man  hører: 
den  fromme  Følelse,  som  frigjort  fra  alle 
denne  Verden9  enkelte,  skiftende  Skikkelser, 
smælter  sammen  med  det  store,  uendelige 
Univers.  Men  hos  J.  hører  vi  et  mange- 
stemmigt, brusende  Kor.  Fra  alle  Verdens 
Hjørner  kommer  de  fromme  og  taler  til  os 
om  deres  lønligste  Sjæleliv,  om  deres  dybe- 
ste Oplevelser.  Men  de  føres  ikke  frem  for 
at  overvælde  os.  Bagved  det  altsammen 
staar  den  prøvende  Videnskabsmand.  Sam- 
tidig med,  at  de  aabner  deres  inderste  Hjærte 
for  os,  er  de  Forskerens  Forsøgsobjekter. 
Men  det  er  skønt  at  se,  hvorledes  Forskerens 
nøgterne  Undersøgelse  kan  være  forenet  med 
den  dybeste  Interesse  for  det  Livsindhold, 
som  her  aabenbarer  sig,  for  de  Livsskæbner, 
som  her  kommer  til  Afgørelse.  Her  arbejdes 
med  psykologiske  Bestemmelser,  her  opstilles 
fysiologiske  Formler  for  de  religiøse  Sjæle- 
processers Forløb.  Men  med  Opstillingen  af 
saadanne  Teorier  og  Formler  er  Sagen  ikke 
klaret.  Deri  bestaar  netop  Overfladiskheden 
i  den  sædvanlige  materialistisk-videnskabelige 
Tankegang,  at  naar  man  har  klaret  den  psy- 
kologiske og  fysiologiske  Side  af  de  religiøse 
Bevidsthedstilstande,  saa  mener  man,  at  der- 
med er  Sagen  selv  fuldstændig  færdig;  at 
Mennesket  i  sine  religiøse  Erfaringer  virkelig 
skulde  opleve  noget,  skulde  komme  i  For- 
bindelse med  objektive,  eksisterende  Magter, 
det  kan  der  slet  ikke  være  Tale  om.  Denne 
Overfladiskhed  har  J.  grundig  gennemskuet. 
Bagved  alle  hans  Bestræbelser  for  at  paavise 
disse  Tilstandes  sjælelige  Forløb  og  deres 
Forbindelse  med  Menneskets  Nerveliv  mælder 


sig  for  ham  stadig  det  Spørgsmaal  som  uaf- 
gjort: er  der  nu  Virkelighed  deri  eller  er 
det  blot  Illusion? 

Hvad  har  vi  ikke  herhjemme  maattet  døje 
af  letfærdige  Religionsforklaringer !  Lutter 
Sygelighed,  har  man  sagt.  Jesus  og  Paulus 
var  Epileptikere,  dermed  er  den  Sag  klaret 
Alle  disse  skandaløse  Sensationsprodukter 
burde  være  taget  ganske  anderledes  under 
Behandling  ogsaa  fra  filosofisk  Side  her- 
hjemme, thi  de  var  forældede,  før  de  blev 
fremsatte.  J.  har  et  samlende  Udtryk  for 
alle  disse  Forklaringsforsøg ;  han  kalder  dem 
for  „Læge-Materialismen",  og  han  er  ikke 
naadig  mod  dem.  Lægematerialismen  er  den 
Tankegang,  der  affærdiger  Apostelen  Paulus 
ved  at  kalde  hans  Syn  paa  Vejen  til  Da- 
maskus en  befriende  Læsion  af  Hjærnebarken, 
da  han  nemlig  var  Epileptiker.  Den  gør  det 
af  med  St.  Teresa  ved  at  erklære  hende  for 
hysterisk  og  med  Frants  af  Assisi  ved  at 
kalde  ham  arvelig  degenereret.  George  Fox's 
Lede  ved  Tidsalderens  Skinvæsen1)  og  hans 
Hunger  og  Tørst  efter  aandelig  Sandhed  be- 
handler man  som  Symptomer  paa  en  For- 
styrrelse i  Tyktarmens  Virksomhed.  CarlyUs 
orgeltonende  Klageraab  bliver  rask  væk 
skrevne  paa  Tarmkatarrhens  Regning.  Alle 
saadanne  Former  af  aandelig  Overspænding 
er  simpelthen  Tilfælde  af  Diatese  (rimeligvis 
fremkaldte  ved  Selvforgiftning),  der  skyldes 
en  forstyrret  Virksomhed  af  forskellige  Kirt- 
ler, som  Fysiologien  ikke  har  opdaget.  Og 
dermed  mener  Lægematerialismen,  at  det  er 
lykkedes  at  undergrave  alle  saadanne  Menne- 
skers aandelige  Autoritet!" 

Ja,  men  er  disse  Prøver  ikke  forfærdelige 
Vidnesbyrd  om  Tankeløshed?  Det  er  jo  en 
Selvfølge,  at  hele  vort  aandelige  Liv  staar  i 
Forbindelse  med  den  fysiologiske  Side  af  vor 
Natur.  Men  netop  derfor  kan  man  af  den 
Omstændighed    intet   slutte  med   Hensyn    til 


*)  Ikke   dens   „ Skændsler",   som  Oversætterne 
ganske  forkert  siger. 

Værdien  af  de  enkelte  aandelige  Fænomener. 
Saa  kan  en  udpræget  Ateisme,  et  kraftigt 
Religionshad,  som  vi  jo  ser  det  blusse  hos 
adskillige  ærede  samtidige,  lige  saa  godt  for- 
klares som  et  Udslag  af  Leversyge  eller  an- 
den Daarlighed.  Ja  i  Grunden  har  allerede 
Paludan  Muller  i  Adam  Homo  grundig  per- 
siffleret  denne  Betragtning,  naar  han  lader  de 
medicinske  Autoriteter  betegne  Bogens  Helt, 
der  har  spildt  sit  Liv  og  sat  sin  Sjæl  til, 
som  „en  Mand  i  hver  Henseende  normal". 
Særlig  vender  /.  sig  mod  dem,  der  har  den 
fikse  Ide  —  vi  kender  ogsaa  dem  herhjemme- 
fra —  at  Religionen  skulde  være  et  Udslag 
af  forvildet  Kønsdrift.  I  en  herlig  Note,  som 
desværre  ikke  er  bleven  oversat,  gør  han 
det  grundig  af  med  denne  Teori.  Den  min- 
der ham  om  den  katolske  Forklaring  af  Re- 
formationen: at  Luther  blev  forelsket  i  en 
Nonne.  Naturligvis  er  der  ogsaa  de  religiøse 
Fænomener,  hvor  Menneskets  Elskovstrang 
blander  sig  ind,  naturligvis  henter  det  reli- 
giøse Billedsprog  ogsaa  Billeder  herfra  som 
fra  Livets  andre  Omraader.  Men  man  kunde 
akkurat  lige  saa  godt  bevise,  at  Religionen 
beroede  paa  en  Forvildelse  af  Fordøjelses- 
funktionerne.  Dyrkes  ikke  Baccjius  og  Ceres} 
nydes  ikke  den  hellige  Nadver,  tales  der  ikke 
om  at  „hungre  og  tørste  efter  Retfærdighed", 
om  at  „smage  og  se,  at  Herren  er  god". 
Der  naas  aldeles  ingen  Forklaring  med  alle 
disse  fysiologiske  Fantasier. 

Men  —  selv  om  det  er  bornert  og  fana- 
tisk at  ville  gøre  et  Fænomen  som  Religionen 
til  et  sygeligt  Udslag  af  en  forvildet  Køns- 
drift, saa  skal  det  ikke  nægtes,  at  hele  denne 
Bestræbelse  efter  saa  at  sige  at  efterspore 
og  aftegne  det  indre  Maskineri,  som  virker 
i  de  religiøse  Erfaringer,  kan  virke  nedslaa- 
ende  og  foruroligende  paa  den,  der  i  sin 
Religion  mener  at  eje  en  uvurderlig  Virkelig- 
hed. Alt  dette  med  Hjærnecentrer,  som 
trættes  i  de  frugtesløse  Omvendelseskampe, 
indtil  Omslaget  sker  og  man  overgiver  sig 
til  Gud  og    faar   den    Fred,    man  forgæves 


vilde  tilkæmpe  sig,  som  en  Gave  —  o :  gen- 
nem en  Reaktion  af  Nervesystemet;  eller  at 
Kræfter,  der  er  holdte  tilbage  under  Bevidst- 
hedens Tærskel,  naar  det  Punkt,  da  de  over- 
mægtigt bryder  ind  —  eller  hvorledes  man 
nu  vil  formulere  den  psykologisk-fysiologiske 
Proces.  Er  det  Nerver  og  Hjærnecentrer  og 
det  hele  sjælelig-legemlige  Maskineri,  der 
virker  saaledes  rent  mekanisk,  saa  er  det  jo 
hverken  mig  eller  Gud.  Er  det  ikke  mig, 
der  omvender  mig,  og  Gud,  der  udfrier  mig, 
men  er  det  hele  et  bestemt  Forløb  af  sjælelig- 
legemlige Processer,  der  afvikler  sig  paa  en 
bestemt  Maade,  saa  er  det  jo  ikke  det,  jeg 
tror  det  er;  saa  er  det,  jeg  kalder  Sjæl,  og 
det,  jeg  kalder  Gud,  kun  Navne,  hvormed 
jeg  misforstaar,  hvad  der  virkelig  sker.  Men 
det  er  klart,  at  den,  der  kommer  paa  de 
Tanker  og  sætter  sig  fast  i  dem,  han  vil 
ikke  mere  ulejlige  sig  med  at  sætte  det  Ma- 
skineri i  Bevægelse.  Det  er  jo  nemlig  det 
mærkelige  ved  Sagen,  at  hele  det  religiøst- 
psykologiske  Maskineri  kun  kan  komme  i 
Bevægelse,  naar  man  virkelig  tror,  at  Sjælen 
og  Gud  (eller  hvorledes  man  nu  vil  betegne 
den  oversanselige  Magt)  er  ret  betydnings- 
fulde Virkeligheder.  Man  har  som  Barnet 
ganske  vist  set,  hvordan  Legetøjet  var  lavet, 
men  det  er  saa  ogsaa  gaaet  i  Stykker  med 
det  samme  og  kan  ikke  bruges  mere.  Hvem 
vil  vel  trække  i  Snoren,  naar  Sprællemanden 
ikke  mer  vil  sprælle?  Man  har  faaet  en 
Kundskab  —  men  en  saadan,  der  myrdede 
det  Liv,  man  derved  lærte  at  kende. 

Mangfoldige  er  de  Mennesker,  hvem  det 
er  gaaet  saaledes.  Videnskaben  har  dræbt 
deres  religiøse  Liv.  Naar  de  har  faaet  de 
religiøse  Erfaringer  videnskabeligt  forklarede, 
saa  kan  de  ikke  gøre  dem  mere.  Naar  det 
gaar  op  for  dem,  at  Omvendelsen  kun  er 
Ydersiden  af  et  indviklet  sjælelig-legemligt 
Maskineri,  saa  kan  de  ikke  mere  omvende 
sig.  Hvorfor  skulde  man  dog  ulejlige  sig 
med  gennem  Anger  og  Sjælekamp  at  gøre 
visse    Nervecentrer    saa    trætte,   at  der  maa 

komme  et  Tilbageslag,  som  saa  opfattes  som 
Sejr  og  virker  en  Tilstand,  som  kaldes  Fred ! 
Ja  det  er  jo  ikke  blot  unødvendigt,  men  det 
er  ganske  simpelt  moralsk  umuligt.  Saaledes 
gaar  hele  deres  religiøse  Liv  i  Stykker.  En 
Maskine  kan  være  god  og  nyttig,  men  den 
kan  ikke  være  from.  Jeg  er  ganske  vis  paa, 
at  det  maa  bero  paa  et  Selvbedrag,  naar 
Mennesker  saaledes  af  videnskabelige  Grunde 
mener  at  maatte  fornægte  det  bedste  i  sig 
som  beroende  paa  smukke  Illusioner.  Men 
der  er  næppe  noget  vigtigere  i  vore  Dage 
end  at  føre  Mennesker  ud  over  dette  døde 
Punkt.  J.  har  ogsaa  skarpt  Blik  herfor. 
Han  taler  om  Mennesker,  hvis-  religiøse  Evner 
er  bleven  stansede  i  deres  naturlige  Vækst 
af  Livsanskuelser,  der  har  haft  en  dødbrin- 
gende Virkning,  saasom  den  pessimistiske 
eller  materialistiske,  under  hvis  Indflydelse 
saa  mange  ærlige  Sjæle  i  vore  Dage  har 
maattet  fryse  ihjel,  som  i  ældre  Tider  vilde 
have  givet  deres  religiøse  Hang  frit  Løb.  I 
England  og  Amerika  er  det  aabenbart  særlig 
den  saakaldte  Agnosticisme  (den  Opfattelse, 
der  sætter  en  forsvarlig  Slaa  for  hele  det 
religiøse  Omraade,  som  noget  vi  aldrig  kan 
vide  det  mindste  om),  der  stænger. Mennesker 
ude  fra  al  Religion.  Troen  betragtes  som 
en  Svaghed,  man  bør  skamme  sig  over,  og 
—  siger  J.  —  mange  blandt  os  tør  ikke 
tage  denne  Dom  paa  sig  og  vover  ikke  at 
bruge  deres  Instinkter.  Der  gives  Mennesker, 
som  aldrig  kommer  ud  over  disse  Hindringer. 
Til  deres  Dødsdag  fornægter  de  Troen;  deres 
personlige  Energi  naar  aldrig  ind  i  sit  reli- 
giøse Centrum,  og  dette  bliver  ved  at  ligge 
ledigt. 

Hvorfor  gaar  det  saa  ofte  Videnskabs- 
manden saaledes?  Det  maa  paa  en  eller 
anden  Maade  hænge  sammen  med  Viden- 
skabeligheden som  saadan.  Mange  Aarsager 
kan  naturligvis  her  medvirke;  ofte  kan  det 
for  Eks.  gaa  saaledes,  at  han  i  sin  Forsken 
kommer  til  Resultater,  som  ikke  kan  forliges 
med  gængse  religiøse  Meninger,  og  saa  bryder 


han,  altfor  hurtigt,  Staven  over  det  hele. 
Men  det  er  ikke  saadanne  Tilfælde,  der  in- 
teresserer os  her.  Her  spørger  vi  ikke  om 
de  Konflikter,  der  opstaar,  naar  formentlig 
videnskabelige  Resultater  kommer  i  Strid  med 
religiøse  Fordomme.  Her  spørger  vi  ikke 
om  Resultater,  men  om  Metoden,  om  der 
virkelig  i  selve  den  videnskabelige  Metode 
ligger  en  Hindring  for  Udvikling  af  religiøst 
Liv  hos  Videnskabsdyrkeren.  Det  synes  ofte 
at  være  saa.  Og  det  er  heller  ikke  svært 
at  vinde  en  psykologisk  Forstaaelse  af,  at 
det  kan  gaa  saaledes. 

Thi  den  egentlige,  den  forudsætningsløse 
Videnskab,  den  som  gennem  nøjagtige  Un- 
dersøgelser og  Eksperimenter  forvisser  sig  om 
Faktum  og  påaviser  den  faste  aarsagsmæs- 
sige  Sammenhæng  mellem  Fænomenerne,  den 
har  jo  ikke  Brug  for  nogen  Gud.  Gud  er 
ikke  nogen  videnskabelig  Hypotese.  Han 
lader  sig  ikke  finde  med  nogen  Kikkert,  lige 
saa  lidt  som  man  ved  at  dissekere  Legemet 
finder  Sjælen.  Der  ér  ingen  Overgang  fra 
den  enkelte  videnskabelige  Undersøgelse  til 
Gud.  Og  derfor :  jo  mere  Videnskabsmanden 
med  Liv  og  Sjæl  gaar  op  i  sin  Videnskab, 
desto  mere  vil  han  fristes  til  at  lukke  sig 
ude  fra  det  religiøse  Liv.  Han  har  ingen 
Brug  for  Gud  i  sin  Videnskab,  og  det  er 
hans  Stolthed;  derfor  tror  han,  at  han  ogsaa 
maa  undvære  Gud  i  sit  Liv,  ja  sætter  sin 
Stolthed  deri.  Man  kan  forstaa  den  Tanke- 
gang —  om  end  jeg  tror,  at  den  oftest  gør 
sig  halvt  ubevidst  gældende,  thi  i  sig  selv 
er  den  her  foreliggende  Slutning  dog  altfor 
ulogisk  til  at  kunne  fastholdes  med  klar  Be- 
vidsthed. Den  kan  jo  dog  kun  gælde  for 
den,  der  gør  sig  selv  til  en  Slags  levende 
Inkarnation  af  Aarsagssætningen.  Eller  kunde 
det  da  slet  ikke  tænkes,  at  hele  den  Ordning 
af  Tilværelsen,  der  gør  en  sammenhængende 
videnskabelig  Forskning  mulig,  netop  var 
villet  af  Gud  selv?  Har  man  virkelig  Ret 
til  at  slutte,  at  fordi  Gud  er  Ordenens  Gud, 
derfor  er  han  ikke  til?    Eller  gaar  hele  Men- 

neskets  Aandsliv  op  i  videnskabelig  Forsken? 
Kunde  der  ikke  indenfor  Aandslivet  tænkes 
andre  Veje,  der  ikke  —  som  den  videnskabe- 
lige —  var  lukkede,  religiøst  set,  men  som 
kunde  føre  til  Gud?  Den,  der  har  gjort 
religiøse  Erfaringer,  han  vil  ogsaa  kunne 
indse,  hvorfor  den  videnskabelige  Vej  er 
udelukket.  Grunden  er  simpelthen  den,  at 
al  eksakt  videnskabelig  Undersøgelse  bevæger 
sig  fra  den  ene  enkelte  Ting  til  den  anden. 
Men  paa  den  Linje  ligger  Gud  ikke.  Han 
er  ganske  vist  ingen  Ting,  men  derfor  er 
han  ikke  ingenting.  Hvis  Videnskabsmanden 
ikke  vil  ophøre  med  at  være  Menneske,  er 
der  intet  i  selve  hans  Videnskabelighed,  der 
behøver  at  stænge  ham  ude  fra  Religionens 
Verden. 

Men  naar  nu  Videnskaben  nærmer  sig 
selve  Religionen  og  søger  ligesom  at  om- 
klamre de  religiøse  Erfaringer  med  sine  psy- 
kologiske og  fysiologiske  Arme,  vil  den  saa 
dog  ikke  ende  med  at  kvæle  den?  Jeg  tror 
ganske  vist,  at  det  gaar  saadan  i  mange 
enkelte  Tilfælde,  men  det  behøver  ikke  at 
gaa  saadan.  Kun  hvis  man  lader  sig  synke 
ned  i  den  materialistiske  Livsanskuelse,  den, 
der  gaar  ud  paa,  at  det  sjælelige  Liv  blot 
er  en  uvirkelig  Skyggeside  af  det  legemlige, 
blot  en  foreløbig  og  forgængelig  Ytringsform 
af  Stoffet,  kun  da  maa  Religionen  nødven- 
digvis forsvinde.  Da  kan  kun  det  fastholdes, 
som  selv  blot  er  Skygge,  eller  som  i  al  Fald 
kan  friste  en  Skyggetilværelse,  —  jeg  tænker 
særlig  paa  Kunsten  —  men  Religionen  kan 
ikke  trives  mellem  Skygger;  den  vil  gælde 
for  Virkelighed.  Hvis  Sjælen  stadig  skal 
stirre  paa  det  døde  Stof  som  det,  der  er 
Livsgaadens  Løsning,  saa  forstenes  den.  Re- 
ligion kan  kun  fødes  der,  hvor  Sjælen  kan 
vende  Ryggen  til  Stoffet  og  skue  ind  i  en 
Verden,  hvorom  den  —  selv  om  dens  Syn 
maaske  er  dunkelt  nok  —  dog  kan  sige,  at 
den  er  virkelig,  og  af  en  anden  Art  end 
Stoffets. 

Og  vender   vi  tilbage  til   Eksemplet  med 


Omvendelsen,  saa  bør  den  Omstændighed,  at 
Videnskaben  søger  at  finde  de  psykologiske 
og  fysiologiske  Formler  for  dens  Tilblivelse, 
ikke  forlede  os  til  sygelige  Tvivl  om  dens 
Virkelighed.  Vi  véd  jo  dog  godt  i  al  Al- 
mindelighed, at  vort  hele  Sjæleliv  hænger 
nøje  sammen  med  legemlige  Funktioner,  sær- 
lig i  Nerver  og  Hjærne.  Men  deraf  følger 
dog  ikke,  at  Sjælelivet  ikke  er  andet  end 
Bevægelser  i  Nerve  og  Hjærne.  Derfor  bør 
det  heller  ikke  forstyrre  os,  at  den  sjælelige 
Proces,  som  kaldes  Omvendelse,  staar  i  For- 
bindelse med  bestemte  psykologiske  Love  og 
fysiologiske  Foreteelser,  der  til  en  vis  Grad 
kan  bringes  til  bestemt  Formulering.  Der- 
med er  der  aldeles  intet  sagt,  som  kunde 
rokke  ved  den  Tro,  at  jeg  i  Omvendelsen 
kommer  i  Berøring  med  en  oversanselig 
Virkelighed.  Jeg  kan  jo  dog  ikke  bringe 
en  Omvendelse  i  Stand  ved  at  beslutte  at 
hidse  mine  Nerver  op  til  et  saadant  Højde- 
punkt af  Spænding,  at  en  Reaktion  maa  ind- 
træde. Kun  naar  det  er  aandelige  Faktorer, 
der  griber  ind  i  Sjælelivet,  kommer  den 
Nerveproces  i  Stand,  som  er  knyttet  til  disse 
aandelige  Faktorer  og  bestemt  af  deres  Art. 
Kun  hvis  man  blander  det  aandelige  og  det 
fysiologiske  sammen  til  et  haabløst  Kaos,  vil 
den  Skepsis  indtræde,  som  betyder  det  reli- 
giøse Sjælelivs  Død. 

Derfor  er  det  ogsaa  saa  velgørende  at  se, 
hvorledes  Videnskabsmanden  James,  der  selv 
tumler  med  den  videnskabelige  Behandling 
af  det  religiøse  Sjæleliv,  ikke  lader  sig  im- 
ponere det  bitterste  af  den  suveræne  Ringe- 
agt, hvormed  Flertallet  af  Nutidens  Viden- 
skabsmænd ser  ned  paa  Religionen.  Fordi 
Videnskaben  ganske  vist  maa  gaa  ganske 
upersonligt  frem,  er  han  ikke  til  Sinds  at 
lade  sig  berøve  Retten  til  at  udfolde  og  ud- 
dybe sit  personlige  Liv.  Det  kan  han  ganske 
vist  ikke  gøre  uden  paa  flere  Punkter  at 
danne  sig  Overbevisninger,  som  han  ikke 
kan  bevise  med  upersonlige  Grunde.  Men, 
som   han   siger,    det   interessante    og   værdi- 

fulde  ved  et  Menneske  er  dog  ikke  det,  som 
han  deler  med  alle  andre  fornuftige  Menne- 
sker, fordi  det  lader  sig  bevise  med  udvortes 
tvingende  Grunde,  men  det  er  hans  „Over- 
Tro*  o:  det  som  hans  eget  personlige  Livs 
Udfoldelse  driver  ham  til  at  gribe  som  Sand- 
hed, selv  om  det  ikke  kan  godtgøres  strin- 
gent. Thi  her  nødes  han  til  at  sætte  sig 
selv  ind.  Og  deri  bestaar  Livets  Rigdom. 
Men  dette:  at  forvandle  den  videnskabelige 
Forskningsmetode  til  et  Slags  upersonligt 
Livssyn,  det  er  overfladisk,  hult  og  uvirke- 
ligt. James  har  følt  Sandheden  i  det  Ord 
af  Herren:  Hvad  gavnede  det,  om  du  vandt 
(o:  i  dette  Tilfælde:  med  den  videnskabelige 
Tanke  trængte  ind  i  og  vandt  Indsigt  i)  den 
ganske  Verden,  naar  du  maatte  bøde  med 
din  Sjæl,  med  dig  selv,  med  dit  bankende 
Hjærte,  som  dog  er  dig  en  langt  nærmere 
og  langt  umiskendeligere  Virkelighed  end  alt 
det,  du  kan  sanse,  alle  de  Billeder  af  en  Om- 
verden, om  hvis  Virkelighed  du  i  Grunden, 
naar  det  kommer  til  Stykket,  intet  sikkert  ved. 
Derfor  er  det  en  Fryd,  ogsaa  for  den  po- 
sitivt troende,  at  følge  J.s  Undersøgelser, 
selv  om  man  i  mange  Maader  aldeles  ikke 
deler  hans  Syn.  Der  er  saamænd  Religions- 
filosoffer nok,  ogsaa  herhjemme,  som  stiller 
sig  højt  op  paa  den  skeptiske  Piedestal  og 


derfra  ser  ned   paa  Religionens  Verden   med 
et    umaadelig    overlegent   og   blaseret    Smil. 
James  har  en  ubændig  Lyst  til  at  pirre  saa- 
danne  Personer  ned  fra  deres  indbildte  Høj- 
der.    Han  har  Respekt  for  Religionen,  trods 
alle  dens   Forvildelser   og   al    den    Misbrug, 
den  har  været    Genstand    for.     Derfor    kan 
ogsaa  den  kristne  glæde  sig  over  hans  Bog, 
selv  om  den  aldeles  ikke  prædiker   Kristen- 
dom,   men    tværtimod  principielt  stiller    alle 
andre  Religioner   paa  lige  Fod   med  Kristen- 
dommen.    Schleiermachtr  talte  jo  heller  ikke 
om  Kristendom,  kun  om  Religion  —  og  dog 
blev  hans  Bog  en  Banebryder  for  Kristendom. 
Paa  samme  Maade  kan  det  gaa  med  James. 
Thi  Sagen  er  jo  den,  at  Kristendommen  kan 
ikke    blive  Virkelighed    for    den,    for    hvem 
Religionen  overhovedet  ikke  er  en  Mulighed. 
Mange  er  de,  der  i  vore  Dage  har  ladet  sig 
hypnotisere    bort  fra  al    Religion  af  en  vis 
ubestemt  Frygt  for  „Videnskaben*.    Men  at 
løse  denne  Fortryllelse,  det  er   den    største 
Tjeneste,    som  Videnskaben    kan    gøre   Reli- 
gionen.     Og    den    tjener    sig    selv    dermed. 
Thi  det  var  dog  altfor  komisk,    om  Viden- 
skaben skulde  drage  i  Leding  mod  al   Reli- 
gion   for  saa  til    sidst    at    opdage,    at   den 
imidlertid  selv   var   bleven  Genstand   for  — 
Afgudsdyrkelse. 

Ædelsten. 

I  Virkeligheden  bunder  overordentlig  meget 
—  langt  mere  end  man  til  dagligt  Brug 
tænker  sig  —  i  Menneskenes  rent  ydre  For- 
fængelighed ;  denne  Egenskab  kan  ikke  siges 
kun  at  have  uheldige  Virkninger,  tværtimod 
udvikler  den  tildels  baade  Skønhedssans  og 
Hygiejne,  men  mange  af  dens  Udslag  er 
latterlige. 

Naar  vi  ser  Indianernes  Tatovering  og  de 
avstralske  Kannibalers  Benpind  gennem  Næsen, 
smiler  vi  medlidende,  men  der  er  mange 
meget  nærmere  liggende  Forfængelighedsud- 
slag,  som  i  mindst  ligesaa  høj  Grad  burde 
frastøde  os,  men  som  ikke  gør  det.  For  nu 
ikke  at  tale  om  noget  saa  meningsløst  som 
den  stærkt  snørte  Taille,  der  næsten  er  værre 
end  Kinesernes  Fodklemmer,  er  det  mon  saa 
ikke  yderst  sjældent,  at  der  opstaar  Med- 
lidenhed, naar  et  „  civiliseret a ,  maskulint 
Eksemplar  af  homo  sapiens  betragter  en 
mørkøjet  Skønhed,  i  hvis  Øren  der  hænger 
Ringe  med  Brillanter  (af  Størrelse  som  Hassel- 
nødder), som  lyner  omkap  med  Damens 
Øjne;  og  hvis  der  undtagelsesvis  i  saadanne 
Tilfælde  fremkommer  nogensomhelst  Med- 
lidenhed, mon  det  saa  ikke  i  de  99  af  100 
Gange  er  hos  Damen?  — 

Ædelstens  høje  Værdi  er  udelukkende 
baseret  paa  Forfængeligheden,  som  stadig 
bevirker,  at  Efterspørgslen  efter  disse  spar- 
somt forekommende  Mineraler  er  stor  i  For- 
hold til  Tilbudet;  vel  at  mærke  kun  naar 
der  er  Tale  om  ægte  Ædelsten,  thi  Forfalsk- 
ninger og  Efterligninger  er  altid  livligt  ud- 
budt („før  6  Kr.  nu  kun  25  Øre"). 

Amerikanerne  er  de  største  Forbrugere  af 
Smykkesten;  der  indføres  i  Nordamerika  hvert 
Aar  for  kolossale  Summer  navnlig  af  Dia- 
manter; men  dette  Land  producerer  jo  ogsaa 
et  stort  Antal  Parvenuer,  hvis  Pralesyge  ofte 
stiger  til  det  fabelagtige.  — 

At  en  saadan  lille  Sten  som  f.  Ex.  en 
Brillant  er  saa  værdifuld,  har  naturligt  nok 
bevirket,  at  der  er  gjort  mange  Forsøg  paa 
ad  kunstig  Vej  at  fremstille  „ægte"  Diaman- 
ter; med  ægte  menes,  at  Stenene  med  Hensyn 
til  kemiske  og  fysiske  Egenskaber  skal  være 
identiske   med   de   i   Naturen  forekommende. 

Diamant  er  en  krystallinsk  Form  af  rent 
Kulstof;    den    udmærker    sig    ved    at    være 


gennemsigtig,  stærkt  lysbrydende  og  ganske 
overordentlig  haard,  det  haardeste  Legeme, 
man  kender;  i  stærk  Modsætning  til  Kul- 
stoffets anden  Krystalform,  Grafit,  feom  er 
uigennemsigtig  og  blød.  Smeltet  Jern  kan 
opløse  ikke  saa  lidt  Kulstof;  det  ligger  nær 
at  forsøge,  om  man  ikke  kan  faa  en  Del  af 
dette  Kulstof  adskilt  i  Diamantform,  naar 
det  smeltede  Jern  størkner.  Efter  det  store 
Antal  Fremgangsmaader,  der  i  denne  Hen- 
seende var  forsøgt,  men  som  altid  højst 
havde  givet  Grafit  som  Resultat,  havde  man 
næsten  Lov  til  at  tro,  at  Sagen  var  haabløs ; 
det  var  den  imidlertid  ikke,  thi  det  lykkedes 
for  den  berømte  franske  Kemiker  Moissan 
(død  Februar  1907)  at  faa  lidt  af  Jernets 
Kulstof  udskilt  som  Diamanter;  disse  var 
rigtignok  ganske  smaa,  højst  maalte  de  */a 
Millimeter  i  deres  største  Udstrækning;  an- 
vendes til  Fremstilling  af  Smykkesten  kan 
Moissan's  Metode  saaledes  ikke,  men  det  er 
alligevel  meget  interessant  at  se,  hvorledes 
han  fik  Diamanterne. 

I  det  Jern,  som  Meteorsten  indeholder, 
har  man  ofte  fundet  ganske  smaa,  tildels 
mikroskopiske  Diamanter;  ved  Spekulation^ 
over,  hvorfor  Kullet  i  disse  Tilfælde  var* 
udkrystalliseret  som  Diamant,  kom  Moissan 
til  det  Resultat,  at  det  kunde  være,  fordi 
Jernet  under  Kullets  Krystallisation  havde 
været  udsat  for  et  overordentlig  kraftigt 
Tryk  hidrørende  fra  Luften,  der  sammen- 
pressedes meget  stærkt  foran  Meteoret  under 
dettes  rasende  Fart  gennem  Jordens  Atmo- 
sfære. Moissan  forsøgte  derefter  kunstigt  at 
bringe  kulstofholdigt  Jern  under  lignende  Be- 
tingelser, og  dette  opnaaede  han  paa  en 
meget  sindrig  og  genial  Maade.  1  den  af 
Moissan  selv  konstruerede  elektriske  Ovn  op- 
hedede han  i  en  Digel  smeltet  kulstofholdigt 
Jern  til  saa  høj  en  Temperatur  som  muligt; 
Diglen  med  Jernet  udtoges,  og  ved  Dyk- 
ning i  Kviksølv  afkøledes  Diglen  og  en  Del 
af  Jernet  meget  hurtigt;  en  ydre  Skal  stiv- 
nede derved,  medens  den  indre  Kerne  endnu 
var  flydende;  under  den  fortsatte  Afkøling 
stivnede  ogsaa  Kernen,  men  da  Jernet  ud- 
vider sig  en  lille  Smule  ved  Størkningen, 
opstod  der  indenfor  Skallen  et  enormt  Tryk, 
fordi  denne  Udvidelse  forhindredes  af  den 
faste  Skal;    det    Kul,    der    udkrystalliserede 

under  Kernens  Størkning  paavirkedes  derfor 
af  et  meget  højt  Tryk,  og  det  viste  sig  og- 
saa,  at  der  var  dannet  smaa  Diamanter.  — 
Medens  det  saaledes  hidtil  har  været  umu- 
ligt at  fabrikere  Smykkediamanter ,  er  For- 
holdet ganske  anderledes  for  Rubinernes  Ved- 
kommende. Disse  kostbare  Ædelsten  har  i 
Virkeligheden  gennem  flere  Aar  været  Gen- 
stand for  en  heldig  og  meget  indbringende 
Fabrikation,  der  foregaar  i  Paris.  Først  for 
nylig  har  den  franske  Kemiker  Verneuil 
offentliggjort,  baade  at  han  er  Opfinder  af 
Fabrikationsmaaden ,  og  hvorledes  denne  er 
i  alle  Enkelthederne. 

I  Hovedsagen  er  VerneuiTs  Metode  meget 
simpel,  den  bestaar  i  at  smelte  de  Bestand- 
dele, Rubinerne  er  sammensat  af  —  nemlig 
Aluminiumilte  blandet  med  c.  2  °/0  Kromilte  — 
og  dernæst  lade  denne  smeltede  Masse  kry- 
stallisere; det  er  rigtignok  i  Princippet  den 
samme  Fremgangsmaade ,  man  stadig  for- 
gæves har  forsøgt;  det  er  ikke  tidligere 
lykkedes  at  faa  Massen  klar  krystallinsk. 
Verneuil  fandt  ud  af,  at  Krystallisationen 
skal  foregaa  langsomt  og  ved  en  bestemt 
høj  Temperatur,  som  nøje  maa  overholdes, 
hvis  man  vil  være  sikker  paa  at  faa  klare, 
gennemsigtige  Rubiner;  denne  Temperatur 
opnaar  Verneuil  paa  en  meget  snild  og  ejen- 
dommelig Maade.  Han  har  konstrueret  en 
lille  Knaldgasovn  (Knaldgas-Brint  og  Ilt)  med 
vandret  Flamme;  op  i  Flammen  rager  neden- 
fra en  Stift,  som  bestaar  af  ren  Aluminium- 
ilte ;  Stiftens  Spids  smelter  i  den  hede  Flamme, 
og  Stiften  maa  efterhaanden  skydes  lidt  til- 
vejrs for  stadig  at  holde  sig  paa  samme 
Sted  i  Flammen ;  nu  lader  Verneuil  en  Blan- 
ding af  fint  pulveriseret  Rubinmasse  drysse 
ovenfra  lige  ned  imod  Stiftens  smeltende 
Spids;  det  fine  Pulver  ophedes  saa  stærkt 
i  Flammen,  at  det  smelter  sammen  paa 
Stiftens  Spids  til  en  langsomt  voksende 
Kugle;  den  smeltende  Spids  har  netop  den 
rigtige  Temperatur  til  Rubinmassens  klare 
Krystallisation,  og  naar  den  voksende  Rubin- 
kugle har  naaet  en  passende  Størrelse,  tages 
den  ud,  afkøles  forsigtig  og  er  færdig  til 
Slibning. 

Det  angives,  at  disse  fabrikerede  Rubiner 
i  ingen  Henseende  staar  tilbage  for  de  natur- 
lige; de  er  ligesaa  klare,  har  en  overordent- 
lig smuk  Farve,  samme  Haardhed,  lader  sig 
ligesaa  godt  slibe,  lyser  i  Mørke,  kort  sagt 
er  i  enhver  Retning  „ægte*. 


Nu  er  det  foreløbig  saaledes  med  Rubiner, 
men  det  er  rimeligvis  kun  et  Tidsspørgsmaal, 
naar  det  bliver  paa  samme  Maade  med  Sa- 
firer, Smaragder  og  andre  Ædelsten,  at  de 
kan  fremstilles  kunstigt,  saa  at  de  umuligt 
kan  skelnes  fra  de  naturlige  Sten.  Man  skal 
nu  være  forsigtig  med  at  sige:  umuligt,  thi 
der  er  en  lille  Chance  for,  at  man  maaske 
alligevel  kan  komme  til  at  afgøre,  om  en 
foreliggende  Sten  er  naturlig  eller  ej.  Den 
Chance  er  opstaaet  ved  Resultaterne  af  nogle 
meget  interessante  Undersøgelser  af  A.  Miethe 
over  Radiumsstraalernes  Indvirkning  paa  Ædel- 
sten. Det  har  ved  disse  ganske  nye  Under- 
søgelser vist  sig,  at  en  ikke  for  kortvarig 
Paavirkning  med  disse  mærkelige  Straaler  næsten 
altid  foraarsager  en  Forandring  i  Stenenes 
Farve  og  Evne  til  at  lyse  i  Mørke;  og 
Karakteren  af  denne  Forandring  veksler  med 
Stenenes  Findested.  Det  vilde  blive  for 
vidtløftigt  at  gaa  i  Detailler,  .men  eksempel- 
vis skal  nævnes,  at  14  Dages  Bestraaling 
fik  en  farveløs  Borneodiamant  til  at  antage 
en  lysende,  citrongul  Farve,  medens  en  lige- 
ledes farveløs,  brasiliansk  Diamant  ikke  viste 
nogen  Forandring  efter  4  Ugers  Bestraaling; 
Safirer  fra  Ceylon  blev  efter  2  Timers  Be- 
straaling først  grønlige  saa  gule,  tilsidst 
guldgule,  medens  Safirer  fra  Siam  ikke  for- 
andredes kendeligt. 

Der  er  saaledes  noget,  der  taler  for,  at, 
hvis  man  absolut  vil  være  sikkert  paa,  at 
en  Ædelsten  er  naturlig,  kan  man  maaske 
ogsaa  blive  det,  naar  disse  Bestraalingsfor- 
søgs  Fortsættelse  har  givet  tilstrækkelig  stor 
Resultattabel.  En  ganske  anden  Ting  er,  at 
Radiumsstraalernes  Indvirkning  maaske  kan 
give  Anledning  til  endnu  yderligere  Efter- 
spørgsel efter  Ædelsten,  fordi  der  stilles 
Variationer  i  Udsigt,  hvorom  man  hidtil 
ingen  Anelse  har  haft;  hvis  man  bliver  ked 
af  sin  Safir,  kan  den  i  en  Fart  blive  af 
Farve  som  en  Smaragd,  derefter  som  Topas 
o.  s.  v. ;  ja,  der  er  maaske  slet  ingen  Grænse 
for  Variationernes  Antal,  thi  man  kender  jo 
flere  straalegivende  Stoffer  end  Radium,  og 
de  giver  nok  alle  forskellige  Virkninger. 

h.  c.  £?. 

Stjernernes  Punklen. 

At  visse  Stjerner  „ funkler",  ved  vistnok 
alle.  Seer  man  op  til  den  stjernefyldte 
Himmel,  lægger  man  Mærke  til,  at  nogle 
Stjerner  lyser   En  i   Møde   med   roligt   Lys, 

medens  andre  pludselig  synes  at  være  paa 
Veje  til  at  slukkes  eller  virkelig  helt  slukkes 
for  derefter  i  næste  Øjeblik  at  blusse  kraf- 
tigt op  igen.  Disse  er  det,  man  kalder  Fix- 
stjerner,  og  fra  de  ældste  Tider  har  man 
søgt  at  forklare  sig  Grunden  til  deres  uro* 
lige  Funklen,  uden  at  man  til  Dato  har 
fundet  en  absolut  tilfredsstillende  Forklaring. 
Visse  Forhold  kan  man  imidlertid  nok  opnaa 
Enighed  om. 

Afgjort  er  det  saaledes,  at  før  en  Regn- 
periodes Indtræden  funkler  Stjærnerne  liv- 
ligere end  ellers,  noget  man  iøvrigt  ikke  her- 
hjemme kan  iagttage  nær  saa  tydeligt  som 
i  de  Egne,  hvis  Aarstider  deles  i  en  Tørtid 
og  en  Regntid. 

Ligeledes  synes  det  ubestrideligt,  at  de 
Sy ærner,  som  har  hvidt  Lys,  funkler  stær- 
kere end  de,  der  har  rødt;  men  iøvrig  er 
der  tydelige  Farvenuancer  i  de  funklende 
Stjerner. 

Rimeligt  er  det  at  antage,  at  Professor 
Carl  Exner  i  Wien  har  Ret,  naar  han  gør 
gældende,  at  Fænomenet  har  sin  Grund  i, 
at  varme  og  kolde,  fugtige  og  tørre  Luft- 
strømme vexler  med  hverandre,  og  at  de  paa 
forshjellige  Maader  bryder  Lysstraalerne,  som 
derved,  naar  de  i  de  paa  hinanden  følgende 
Øjeblikke  naar  ned  til  os  med  forskellig 
Virkning,  fremkalder  en  Fornemmelse  af 
større  eller  mindre  Opblussen  og  øjebliksvis 
Slukning. 

Radium. 

Det  synes  som  om  hele  Jordkuglens  faste 
Skorpe  indeholder  Radium,  hvilket  Stof  man 
vil  have  fundet  i  den  overalt,  hvor  det  er 
eftersøgt.  Man  tør  mene,  at  der  i  et  Gram 
Substans  gennemsnitlig  er  7  Billiontedele  Ra- 
dium. Da  den  faste  Jordskorpe  tør  antages 
at  være  12  Kilometer  tyk,  og  da  Radium  er 
varmeudviklende,  bliver  Radiummassen  saa 
stor,  at  den  Varme,  den  udvikler,  kan  dække 
hele  Jordkuglens  Varmeudstraaling.  Maanen 
maa,  idet  den  er  en  fra  Jordkloden  løsreven 
Masse,  have  samme  Stofindhold  som  Jorden, 
følgelig  indeholder  den  procentvis  en  lignende 
Radiummængde. 

Fortidsdyr. 

Enhver  har  hørt  Tale  om  uddøde  Dyr  og 
tænkt  paa  hvor  mærkeligt  det  i  Grunden  er, 
at  en  skønne  Dag  dør  et  Dyr  som  det  sid- 
ste i  sin  Art.    Den  ene  Menneskeslægt  efter 


den  anden  henlever  sit  hele  Liv,  uden  at 
nogen  aner  det  mindste  om,  at  paa  det 
Sted,  han  nu  gaar,  færdedes  forhen  Væsener, 
om  hvis  Skikkelse  ingen  nu  har  den  fjer- 
neste Forestilling.  Saa  finder  man  engang 
tilfældigvis  Dyret  eller  en  Del  af  det  f.  Ex. 
i  Form  af  en  Forstening,  man  undres  over 
dets  Udseende,  men,  bunden  som  man  er  af 
det  daglige  Arbejdes  Krav,  vinder  man  ikke 
derved  nogen  nævneværdig  Forstaaelse  af  de 
Forhold,  der  var  herskende  paa  det  uddøde 
Dyrs  Tid.  Mange  af  de  Mennesker,  som 
det  gaar  saaledes,  bevarer  ikke  desmindre 
stor  Interesse  for  de  forbigangne  Jordperioder, 
men  hvor  skralt  det  staar  til  med  Forstaael- 
sen,  ser  man  f.  Ex.  ofte  hos  Folk,  der  med 
en  vis  Ærefrygt  opbevarer  Stene,  der  kun 
tilfældigvis  ligner  Dyr,  men  hvis  Værdi  san- 
delig ikke  staar  i  Forhold  til  Eiermandens 
Begeistring  for  dem.  For  en  Del  Aar  siden 
levede  der  herhjemme  en  Mand,  som  havde 
samlet  sig  en  Mængde  Stene,  om  hvilke  han 
troede,  at  de  var  Dele  af  menneskelige  Le- 
gemer, blot  fordi  de  tilfældigvis  kunde  siges 
at  have  Lighed  dermed,  ganske  som  f.  Ex. 
Skyer  nu  og  da  kan  have  en  Skikkelse,  som 
minder  om  Mennesker  eller  Dyr. 

Som  en  Modsætning  til  en  saadan  Mands 
for  al  Værdi  blottede  Syslen  med  Forstenin- 
ger staar  Videnskabsmændenes  Bestræbelser 
efter  at  sammenstille,  hvad  man  finder  af 
utvivlsomme  Dyrelevninger.  Vort  zoologiske 
Musæum  i  København  har,  ligesaavel  som 
ogsaa  flere  Provinsmusæer,  gode  Prøver  paa, 
hvad  man  saaledes  kan  finde,  og  alt  i  alt 
er  det  ikke  saa  ganske  ringe,  hvad  man  paa 
Grundlag  heraf  efterhaanden  kan  slutte  sig 
til  angaaende  Jordens  Udseende  i  fjernt- 
liggende, henrundne  Tider.  Danskeren  P.  W. 
Lund,  der  i  mange  Aar  opholdt  sig  i  Syd- 
amerika, er  en  af  dem,  der  har  gjort  de 
rigeste  og  bedste  Fund  af  Fortidens  Dyre- 
levninger, og  Fundenes  Resultater,  fremstil- 
lede af  Herluf  Winge,  har  stor  Interesse; 
men  naturligvis  arbeides  der  ogsaa  i  andre 
Lande  paa  at  kaste  nyt  Lys  hen  over  de 
gamle  Tiders  Historie.  Saaledes  udsendte 
Naturhistoriemuseet  i  New  York  ifjor  hele 
tre  store  Expeditioner,  hvis  Formaal  det  var 
at  eftersøge  Levninger  af  Fortidsdyr,  og  de 
har  alle  tre  saare  ejendommelige  Resultater 
at  opvise.  Man  fandt  saaledes  fuldstændige 
Skeletter  af  nogle  mærkværdige  Kæmpedyr; 
det  ene  lignende  et  vældigt  Firben ,  men  var 

udstyret  med  et  Hoved,  der  ligner  en  Ands. 
Af  Lemmernes  Bygning  kan  man  se,  at  Dy- 
ret  har  brugt  Bagbenene  som  Gangredskaber, 
medens  det  med  Forbenene  har  plukket 
Blade  og  Frugter,  der  sad  mange  Alen  oppe 
i  Træerne.  De  Lærde  regner  med  store  Tal, 
naar  man  spørger  dem,  hvor  længe  det  kan 
være  siden,  at  saadanne  Dyr  levede.  For 
tre  Millioner  Aar  siden,  siger  de,  løb  den 
Slags  Firben  endnu  om  i  Skovene,-  men  i 
de  sidste  to  Miilioner  Aar  har  der  ikke  levet 
nogen  af  dem. 

Ogsaa  et  elefantagtigt  Dyr  med  6  Horn 
har  man  nu  efter  Expeditionen  bedre  Lev- 
ninger af  end  forhen.  Det  har  ikke  været 
morsomt  at  komme  paa  Kant  med  saadan 
en  Fyr,  thi  foruden  de  6  Horn  havde  han 
to  vældige  Stødtænder.  I  det  hele  har  Ex- 
peditionerne  Interesse  derved,  at  de  har 
fuldstændiggjort  talrige  Iagttagelser,  og  i  New 
York  venter  man  nu  med  Spænding  paa, 
hvilke  Resultater  Undersøgelsen  af  de  her 
nævnede  og  mange  andre  Skeletter  vil  bringe 
for  Dagen. 

Husholdningsundervisningen. 

Husholdningsundervisningen  har  vundet  en 
stor  Seir:  Fru  Berg  Nielsen  er  bleven  ansat 
som  Statskonsulent  i  Husholdningsundervis- 
ningssager.  Det  var  i  1885,  at  hun  paa  et 
af  „Dansk  K vindesamfund " s  Møder  udtalte, 
at  Tjenestepigeforholdene  maatte  kunne  brin- 
ges et  stort  Skridt  fremad,  ja  vel  helt  refor- 
meres, hvis  der  blev  oprettet  Husholdnings- 
skoler, i  hvilke  saavel  Fruer  som  Tyende 
kunde  oplæres.  Siden  den  Tid  har  man  be- 
standig hørt  fra  hende;  det  syntes  at  ligge 
klart  for  Dagen,  at  hun  i  Løsningen  af 
Spørgsmaalet  om  Husholdningsundervisningen 
saa  sit  offentlige  Livs  Hovedopgave,  og  med 
en  sjælden  Energi  har  hun  ført  Kampen  for 
en  lykkelig  Tilendebringelse  af  sin  Sag. 
Exempelvis  skal  det  nævnes,  at  hun,  hvis 
Tanke  det  var,  at  Husholdningslærerinde-Ud- 
dannelsen burde  knyttes  til  Landbohøjskolen, 
resolut  lod  sig  optage  som  Elev  paa  denne 
Skole,  hvor  hun  1903 — 06  gennemgik  et 
Kursus  i  Chemi,  Fysik,  Botanik,  Plantefysio- 
logi og  Pattedyrenes  Anatomi.  I  Efteraaret 
1905  aabnede  hun  i  Forhaabningsholms 
Allé  sin  „Fagskole  for  Husholdning",  og  her 


har  hun  siden  uddannet  saavel  Husmødre 
som  Lærerinder,  hvorved  dog  er  at  bemærke, 
at  hun  ikke  opererer  aldeles  selvstændigt, 
men  lader  Elever  modtage  en  Del  af  Under- 
visningen paa  Landbohøjskolen.  Har  man 
overværet  Afgangsexamen  og  derved  dannet 
sig  et  Begreb  om,  hvor  energisk  Eleverne 
har  arbeidet  og  hvor  praktisk  tilrettelagt 
Undervisningen  har  væiet,  føler  man  sig 
overbevist  om,  at  Examinanderne  gaar  ud  i 
Livet  med  de  bedste  Forudsætninger  for  at 
kunne  reformere  paa  Husholdningsvæsenets 
Omraade.  At  de  herhen  hørende  Skoler  nu 
i  Fru  Berg  Nielsen  har  faaet  en  Tilsyns- 
havende, der  staar  som  Ministeriets  Konsu- 
lent, er  en  Faktor  af  vidtrækkende  Betyd- 
ning. Da  jeg  engang  for  27  Aar  siden 
havde  god  Grund  til  at  korse  mig  over  en 
Dames  grufulde  Madlavningstheorier  udbrød 
jeg:  Den  Tid  kommer  nok,  da  Ingen  faar 
Lov  til  at  lave  Mad,  medmindre  hun  er  noget 
lignende  som  nu  de  polytekniske  eller  phar- 
maceutiske  Candidater!  Det  var  en  bevidst 
noget  tilspidset  Udtalelse,  men  at  den  havde 
et  Gran  af  Berettigelse  mener  jeg  den  Dag 
i  Dag.  Jeg  havde  den  Gang  ved  at  passere 
hen  ad  3  Veie  faaet  en  Mening  derom; 
Dels  havde  jeg  seet  de  mest  haarreisende 
Resultater  af  Madlavnings- „ Kunsten ",  dels 
havde  jeg  gennem  „Postel:  Kleine  Chemie 
insbesondere  fur  Seminaristen"  faaet  den 
Mening,  at  der  paa  de  danske  Seminarier 
burde  undervises  i  Chemi,  og  endelig  havde 
„Asbjørnsen:  Fornuftig  Madlavning"  vist  mig, 
at  der  ogsaa  for  Husmødre  maatte  kunne 
gives  en  speciel  Undervisning. 

Lidet  anede  jeg  den  Gang,  hvilken  Fart 
der  skulde  komme  i  Husholdningsundervis- 
ningen, at  Chemien  virkelig  skulde  blive  Fag 
paa  Husmoderskoler,  og  at  der  paa  Almue- 
skolerne —  saavelsom  i  andre  Skoler  — 
skulde  blive  givet  rationel  Køkkenundervis- 
ning. Mange  har  staaet  betænkelige  overfor 
denne  Under visningsgren,  men  der  er  ingen 
Tvivl  om,  at  den  allerede  nu  har  gjort  stor 
Nytte  trindtomkring,  ikke  mindst  i  de  køben- 
havnske Skoler,  hvor  mange  af  de  højere 
Samfundsklassers  Børn  lige  saavel  som  de 
lavest  stilledes  trænger  til  at  faa  deres  Be- 
greber om  Husmoderens  Nytte  og  hendes  store 
Samfundsrolle  klarede.  *.  C  Af. 

Haven  i  August. 

For  Haveejere  er  August  er  i  flere  Ret- 
ninger en  udmærket  Tid.  Planterne  gengæl- 
der i  rigeligt  Maal  den  Pleje  Qg  Omhu,  der  er 
anvendt  paa  dem  i  de  foregaaende  Maaneder 
og  Haven  kræver  kun  lidet  Arbejde  for  at 
holdes  vedlige;  Ukrudtet  gror  nu  ikke  stærkt 
og  Blomsterfloret  er  paa  sit  højeste,  navn- 
lig naar  de  mange  eetaarige  Sommervækster, 
som  Asters  og  lignende,  deres  højeste  Ud- 
vikling og  største  Parten  af  Stauder  og 
Knold  vækster  blomstrer  ogsaa  nu.  De  store 
og  besværlige  Arbejder  hører  ikke  denne  Maa- 
ned  til,  derimod  er  der  en  Del  Smaaarbejder, 
saaledes  bør  man  stadig  pille  de  visne  Blom- 
ster af,  ikke  [mindst  af  de  remonterede  Ro- 
ser, dels  ser  de  visne  Blomster  ikke  godt 
ud  og  dels  vil  det  svække  Planterne,  at  lade 
dem  sidde.  I  Slutningen  af  Maaneden  kan 
man  indplante  Gyldenlak  i  Potte  og  ligeledes 
Calla,  som .  har  været  udplantede.  Det  er 
gavnligt  for  dem  at  faa  lidt  fat  med  Rød- 
derne, inden  de  skal  flyttes  ind  i  Stuen.  De 
Stauder,  der  har  blomstret  i  Forsommeren, 
kan  udmærket  deles  og  omplantes  paa  denne 
A årstid,  ligeledes  kan  man  lægge  Kejser- 
kroner og  foraarsblomstrende  Lilier  om.  I 
Begyndelsen  af  Maaneden  er  det  Tid  at  af- 
aflægge  Nellikerne.  Denne  Formerigsmaade 
er  længst  gaaet  af  Brug  i  Gartnerierne,  men 
er  stadig  for  Amatøren,  der  kun  har  Brug 
for  faa  Planter,  den  bedste,  og  er  ogsaa  den 
Maade,  som  har  været  anvendt  i  Aarhundreder. 
Nelliken,  d.  v.  s.  Havenelliken  er  nemlig  en 
af  de  Blomsterplanter,  der  tidligst  har  været 
dyrket;  den  har  fulgt  vor  Kultur  lige  saa 
længe  som  Rosen,  og  den  har  i  den  Grad 
været  knyttet  til  Menneskene,  at  man  slet 
ikke  kender  dens  vilde  Form  eller  dens 
egentlige  Hjemstavn,  og  naar  Botanikerne 
søger  et  ægte  uforfalsket  Eksemplar  af  Di- 
anthus  caryophyllus,  som  dens  botaniske  Navn 
er,  søger  de  det  fortrinsvis  ved  gamle  Borg- 
ruiner eller  lignende  Steder  f.  Eks.  i  Pro- 
vence. Nellikens  Farve  var  oprindelig  kun  blod- 
rød —  FalstafT  kunde  ikke  lide  Nelliker,  de 
mindede  ham  om  Blod  —  men  nu  findes 
de  i  alle  Farver  og  Nuancer,  undtagen  rent 
blaat.  Der  findes  Fortegnelser,  hvori  over 
to  Tusind  Sorter  Nelliker  er  beskrevne  og 
klassificerede,    og    man    har    opfundet    flere 


sindrige  Systemer,  ved  hvis  Hjælp  det  er 
muligt  at  holde  Rede  paa  en  saadan  Over- 
flod af  Former  og  Farver.  Nelliken  har  altid 
været  blandt  de  mest  dyrkede  Haveplanter, 
dog  var  der  en  Periode  omkring  Midten  af 
forrige  Aarhundrede,  hvor  den  blev  delvis  for- 
trængt af  de  mange  nye  Blomsterplanter,  som 
Georginer,  Fuchsier,  Pelargonier  o.  s.  v.,  der 
da  kom  frem.  Kulturen  gik  noget  af  Mode, 
og  mange  af  de  bedste  Sorter  fra  det  fore- 
gaaende Aarhundrede  forsvandt.  Nu  har 
den  igen  indtaget  sin  gamle  Hædersplads, 
ved  dens  Dyrkning  er  nu  anbragt  mere  Ka- 
pital end  ved    nogen   anden  Blomsterkultur, 


Den  rige  dyrker  hele  Drivhuse  fulde  af  den, 
og  et  Par  Nelliker  hører  navnlig  i  Vesteuropa 
næsten  uundværligt  med  til  et  Hjem  —  om 
ikke  andet  saa  som  Potteplante  i  Vindues- 
karmen. Aflægningen  —  der  tænkes  stadig 
kun  paa  den  almindelige  Havenellike,  der 
bedst  overvintrer  i  Potte  j  Stuen  —  gaar 
for  sig  paa  den  Maade,  at  der  uden  om  den 
frit  udplantede  Moderplante  lægges  lidt  fin 
Jord,  hvori  anbringes  et  eller  flere  af  Plan- 
tens Skud,  saaledes  at  en  Del  af  Skuddet 
er  dækket  af  Jorden,  medens  dets  Top  rager 
op.  Det  er  hensigtsmæssigt  at  fæste  Skuddet 
ved  en  lille  Trækrog  og  at  skære  et  Snit 
halvt  ind  og  paa  langs  gennem  et  af  de  Led, 
der  dækkes  af  Jorden.  Aflæggerne  passes 
med  Vand,  hvis  det  gøres  nødigt,  og  efter 
en  fem  å  seks  Ugers  Forløb,  vil  man  kunne 
overskære  Forbindelsen  med  Moderplanten  og 
kunne  sætte  den  unge  Plante  i  Potte.  Nel- 
likerne er  egentlig  fleraarige,  men  det  er  en 
gammel   Erfaring,    at  de   bør  fornyes  hvert 

andet  Aar  —  „alle  slags  Neglicker  holder 
sig  vel  de  to  første  Aar,  mens  icke  længere" 
skriver  Christian  Gartner  i  sin  i  1634  ud- 
givne Havebog. 

Det  er  ret  taknemligt  at  formere  Pelar- 
gonier. Stiklingerne  bør  tages  i  denne  Maa- 
ned  og  bør  være  to  å  tre  Tommer  lange. 
De  skæres  med  en  skarp  Kniv  glat  af  umid- 
delbart under  et  Led,  og  dersom  de  er  saft- 
fulde bør  de  ligge  en  halv  Dagstid  inden  de 
stikkes  fast  ned  1  sandblandet  Jord  i  en 
Potte,  de  skygges  og  overbruses,  men  ellers 
holdes  de  temmelig  tørre. 

Køkken-  og  Frugthaven  kræver  i  Reglen 
kun  almindelig  Renholdelse.  Dersom  Blom- 
kaalen  er  saa  aaben,  at  Solen  kan  skinne 
ned  i  det  unge  Hoved,  bør  man  knække  et 
Blad  indad  saaledes  at  det  ligger  og  skygger 
lidt.  Det  vil  være  heldigt  allerede  i  denne 
Mnaned  at  afskære  de  afbaarne  Grene  paa 
Hindbær-  og  Brombærbuskene. 

Handelsgartner  G.  N.  Brandt. 

Hønsegaarden. 

Allerede  i  Løbet  af  denne  Maaned  vil  en- 
kelte Høns  paabegynde  Fældning,  og  der  vil 
da  være  Anledning  til  at  skænke  Besætningen 
særlig  Opmærksomhed  i  den  Tid,  Fjerskiftet 
staar  paa.  Nogle  Høns  særlig  blandt  de 
unge  fælde  regelmæssig  og  tabe  nu  og  da 
en  Fjer,  andre,  navnlig  de  ældre  Høns,  kan 
gaa  i  meget  lang  Tid  og  være  omtrent  halv- 
nøgne, et  ret  uheldigt  Forhold,  naar  Vejret 
falder  ind  med  Kulde  og  Regn.  Hovedsagen 
er,  at  Fældningen  fremskyndes  saa  meget 
som  mulig,  inden  det  ublide  Vejr  indtræffer, 
dette  sker  sikkert  bedst  ved  at  tilbageholde 
ægdrivende  Foder  eller  indføre  en  sparsom 
Fodring  hermed,  men  fremfor  alt  bør  Foder- 
sammensætningen være  saaledes,  at  denne 
bidrager  til  at  styrke  Dyrene  og  fremme 
Fjerenes  Dannelse.  Særlig  uundværlig  i  den 
Tid  er  friske  knuste  Ben,  Blod,  Slagteri- 
affald, Mælk  o.  s.  v.,  animalsk  Føde  kan 
og  maa  ikke  undværes  under  Fældningen. 
Kvælstofholdige  Stoffer  er,  hvad  der  særlig 
tiltrænges  ved  Frembringelsen  af  de  nye 
Fjer,  ligeledes  forskellige  mineralske  Bestand- 
dele og  Salte:  For  Høns,  der  ere  i  Fjertab, 
kan  ligeledes  nævnes  saa  værdifulde  Stoffer 
som  Hør  og  Hampefrø  samt  Solsikkekager, 
der  i  opblødt  Stand  blandes  i  Blødfoderet, 
ikke  at  glemme  vegetabilske  Stoffer  som  tør- 
rede Brændenælder  og  Kløverhø.  Endelig 
vil  lidt  Jernvitriol  i  Drikkevandet  samt  Svovl- 


blomme i  Blødfoderet  være  i  højeste  Grad 
gavnligt,  og  hvad  det  særlig  drejer  sig  om 
er,  at  Fjerkræet  og  da  særlig  i  Fældetiden 
faar  et  rigeligt  Foder,  for  at  de  kan  have 
saa  meget  som  mulig  at  staa  imod  med. 
At  Hønsene  i  Fældetiden  og  da  navnlig, 
naar  denne  indtræffer  sent  paa  Aaret,  maa 
være  beskyttede  saa  meget  som  muligt  mod 
Søle  og  Sjap  samt  Blæst  og  Regn  er  en 
Selvfølge  og  i  saa  Tilfælde  er  et  lyst  og 
luftigt  Læskur  med  et  rigeligt  Lag  tørre 
Avner  og  Blade  paa  sin  Plads. 

For  mange,  og  da  især,  naar  Talen  gælder 
større  Hold,  vil  det  sikkert  kunne  betale  sig 
at  paabegynde  Udsættertiden  i  Hønsebesæt- 
ningen  allerede  i  Slutningen  af  Maaneden, 
idet  en  Del  Individer  alt  ere  ophørte  med 
Lægningen  og  skal  paabegynde  Fældningen, 
ligesom  Priserne  endnu  ere  temmelig  gode, 
da  Vildtet  ikke  er  begyndt  at  oversvømme 
Markedet  og  trykke  Priserne. 

Som  Tilfældet  nu  er,  paabegyndes  Udran- 
geringen for  en  stor  Del  alt  for  sent  paa 
Aaret;  flere  af  Hønsene  have  maaske  alt 
overstaaet  Fældningen,  forinden  denne  finder 
Sted.  I  større  Hold  vilde  det  sikkert  være 
den  mest  praktiske  Fremgangsmaade  hen  paa 
Efteraaret  at  gaa  Besætningen  igennem  en 
Gang  om  Ugen  og  da  fjerne  eller  udtage 
de  Individer  indenfor  Flokken,  som  have 
paabegyndt  Fældningen.  Ved  en  saadan 
Fremgangsmaade  sparer  man  de  Individer, 
der  ere  i  Lægning,  ligesom  en  eventuel 
tidlig  Udlægning  har  til  Følge,  at  der  bliver 
saa  meget  desto  bedre  Plads  til  Ungdyrene, 
saaledes  at  disse  kan  blive  saa  veludviklede 
som  mulig. 

Resten  af  Besætningen,  der  skal  finde  An- 
vendelse til  Avl  det  næste  Aar,  bør  da  i 
Løbet  af  Efteraaret  og  Vinteren  skænkes  en 
ikke  ringe  Opmærksomhed,  for  at  de  kan 
være  i  saa  god  en  Kondition  som  mulig, 
naar  Avisperioden  indtræffer. 

Saafremt  Udsætterhønsene  skal  bringes 
paa  Markedet  i  slagtet  Tilstand,  da  gælder 
det  om,  at  disse  komme  til  at  præsentere 
sig  i  saa  smuk  en  Stand  som  mulig  i  Kø- 
bernes Øjne.  En  velbehandlet  smukt  op- 
bunden, men  mager  Fjerkrækrop  vil  sikkert 
bringe  lige  saa  meget  ja  maaske  mere  hjem 
end  en  kødfuld  Høne,  der  er  slet  og  util- 
talende behandlet.  Ved  Slagtningen  bør 
Hovedet  være  vedhængende  Kroppen;  sidst- 
nævnte bør  være   fri   for  Rifter,   og  endelig 

maa  Benene  være  opbundne  eller  pressede 
tæt  ind  til  Kroppen.  De  grimme  strittende 
og  snavsede  Ben  maa  fremfor  alt  undgaas; 
det  bidrager  til  at  gøre  Varen  langt  mere 
tiltalende.  Saafremt  Dyrene  bleve  anbragte 
i  Presser  (Vformede),  vilde  disse  faa  en  langt 
mere  kompakt  Udseende. 

Først  naar  Dyrene  ere  blevne  kolde,  bør 
Forsendelsen  finde  Sted.  I  dette  Øjemed  er 
særlig  Tremmekasser  og  Kurve  at  anbefale. 
Hønsene  indpakkes  i  rent  Papir  og  lægges  i 
Rækker  med  Papir  mellem  hvert  Lag,  og  er 
da  klar  til  at  afsendes. 

Sluttelig  er  der  en  Sag,  der  fortjener  Op- 
mærksomhed, nemlig  Anbringelsen  af  trans- 
portable Hønsehuse  rundt  paa  Stubmarkerne. 
Hønsene  vil  kunne  opsamle  det  tiloversblevne 
Korn  og  samtidig  gøre  sig  tilgode  med 
Larver  og]  Insekter,  saa  Foderudgifterne  vil, 
grundet  herpaa,  kunne   indskrænkes   en   Del. 

A.  V.  Kock,  Konsulent. 

Børnesengklæders  Vedligeholdelse. 

Ligesaalidt  som  Bohave  og  Linned  maa 
forfalde,  gaar  det  an  at  lade  Sengetøjet 
forfalde.  Ganske  vist  er  det  i  mange  Hjem 
i  Byerne  vanskeiigt  at  foretage  Reparation 
og  Omstopning  af  Sengetøjet,  fordi  man  ikke 
har  Plads,  men  forsaavidt  som  man  har 
Plads,  kan  det  betale  sig  selv  at  udføre 
dette  Arbejde,  i  alt  Fald  for  Vugge-  og 
Børnesengklædernes  Vedkommende. 


Krølhaarsmadratser. 
Først  udbankes  Madratsen  nede  i  Gaarden 
eller  foran  de  aabne  Vinduer,  eller  man 
spenderer  at  lade  den  støvsuge.  Den  lægges 
derefter  paa  et  stort  Bord  —  kan  man  sidde 
paa  et  Kvistkammer  med  dette  Arbejde, 
sidder  man  jo  mest  i  Fred  —  og  de  fast- 
stukne Næst  paa  Madratsen  løsnes.  Naar 
dette  er  gjort,  aabnes  den  i  Sømmen  paa 
den  ene  af  de  lange  Sider.  Aabningen  maa 
være  ca.  */2  Alen  bred  eller  netop  saa  stor, 
at  man  med  Lethed  kan  tage.  Krølhaarene 
ud.  De  lægges  i  en  tom  Balle.  Vaaret 
vendes  og  børstes,  efterses  og  lappes,  hvor- 
efter det  vaskes  og  rulles.  —  Krølhaarene 
lægges  i  Vaskerkedlen  i  rent  Vand,  der 
bringes  i  Kog.  Mens  Vandet  ophedes,  rører 
man  rundt  i  Krølhaarene  med  Vaskestangen. 
Naar  det  akkurat  koger,  trækkes  Krølhaarene 
op.  Rent  Vand  hældes  i  Kedlen,  og  Krøl- 
haarene  faar   atter   et   Opkog,    hvorefter   de 


trækkes  op  og  skylles  i  en  Balle  koldt  Vand, 
tages  op  og  spredes  paa  et  Klæde  enten 
paa  en  Plæne,  hvor  Sol  og  Luft  kan  gennem- 
tørre  dem  eller  paa  et  Loft,  hvor  der  er 
Gennemtræk.  Krølhaarene  vendes  et  Par 
Gange  om  Dagen,  indtil  de  er  fuldstændig 
tørre.  Da  pilles  de  omhyggeligt  fra  hin- 
anden, saaledes  at  der  ingen  Klumper  findes. 
Jo  bedre  Sort  Krølhaar  der  er  i  Madratsen, 
jo  lettere  er  de  at  rense  og  pille  samt  stoppe 
med.  —  Efter  at  Krølhaarene  er  pillede, 
tager  man  fat  paa  at  stoppe  Madratsen, 
hvortil  der  udfordres  megen  Akkuratesse. 
(At  kantstikke  Madratser,  saaledes  som  Saddel- 
mageren gør  det,  er  ikke  nødvendigt  til 
Børnemadratser,  og  da  det  tillige  er  meget 
vanskeligt  for  uøvede,  er  det  ikke  værd  at 
forsøge  paa  det).  Man  lægger  Vaaret  paa 
et  Bord  med  Vrangen  vendt  ud.  I  hver  af 
Vaarets  fire  hjørner  næster  man  en  god 
Haandfuld  Krølhaar  fast.  Nu  vender  man 
Vaaret  og  begynder  at  stoppe  i,  men  kun 
lidt  ad  Gangen.  Først  fylder  man  de  fire 
Hjørner,  dernæst  de  to  smalle  Ender  af 
Madratsen.  Ved  Sting,  der  er  ca.  6  Tom- 
mer fra  hinanden,  stikker  man  ved  Hjælp 
af  en  lang  Sadelmagernaal  tvert  igennem 
Madratsen  Krølhaarene  fast  ca.  4  Tommer 
fra  Kanten  af  Vaaret.  Disse  Næst  gennem 
Krølhaarene  udføres  saaledes:  Træd  Naalen 
med  den  sværeste  ublegede  Saddelmagertraad. 
Slaa  en  Knude  paa  Enden  af  Garnet.  Træk 
en  lillebitte  firkantet  Klædeslap  eller  en  lille 
Ulddusk  paa  Traaden.  Stik  Naalen  gennem 
Madratsen,  etik  atter  en  lille  Lap  paa  Naa- 
len. Træk  Naalen  igennem  og  stik  den  til- 
bage igennem  Lapperne  paa  begge  Sider. 
Stram  Garnet  til  og  bind  det  fast  med  den 
knyttede  Ende,  saa  fast  at  Næstet  og  Lap- 
perne paa  hver  Side  af  Madratsen  kommer 
til  at  sidde  i  en  lille  Fordybning.  Lapperne 
anbringes,  for  at  ikke  Næstet  skal  rive  Hul 
i  Bolstret.  —  Nu  stopper  man  den  lange 
Side  modsat  Hullet  færdig,  og  næster  for 
Krølhaarene  som  før  beskrevet.  Tilsidst 
stopper  man  Midten  af  Madratsen,  og  fra 
Midten  efterhaanden  ud  mod  Hullet.  Man 
sørger  for,  at  Krølhaarene  kommer  til  at 
ligge  jævnt  over  hele  Madratsen,  og  man 
stopper,  saa  den  bliver  meget  fast  og  tyk, 
da  den  ellers  snart  mister  Faconen  og  bliver 
nedligget  i  Midten.  Naar  man  synes,  at  Stop- 
ningen er  jævn,  sørger  man  for,  at  Krøl- 
haarene kan  ligge  fast,  ved  over  hele  Madrat- 

sen  at  anbringe  de  før  beskrevne  Næst  med 
ca.  6  Tommers  Mellemrum.  Naar  Madratsen 
er    færdig  stoppet,  kastes  Hullet  til. 

Hvad  man  vil  give  mere  af  Anvisning 
paa  dette  Arbejde,  vil  let  kunne  forvirre  den 
Husmoder,  som  ikke  har  set  det  blive  ud- 
fort. Kun  én  Ting  kan  yderligere  tilføjes: 
man  maa  give  sig  god  Tid  til  Arbejdet. 
Det  er  ikke  noget,  der  er  gjort  i  en  Haande- 
vending.  Ej  heller  maa  man  tabe  Modet, 
hvis  det  ikke  straks  lykkes,  og  hellere  tage 
Krølhaarene  ud  og  stoppe  om  igen  end 
nøjes  med  at  de  ligger  mindre  godt.  Har 
man  først  én  Gang  stoppet  en  Madrats,  saa 
er  det  ikke  svært  næste  Gang  at  gøre  del 
tilfredsstillende. 

Dyner  og  Puder. 
Naar  disse  trænger  til  at  stoppes  om,  er 
det  fordi  Fjerene  eller  Dunene  efterhaanden 
har  klumpet  sig.  —  Vaaret  sprættes  op  i  en 
af  Sidesømmene.  Fjerene  eller  Dunene  tages 
ud  (Edderdun  omtales  ikke  her,  da  de  er 
meget  vanskelige  at  behandle,  og  man  yderst 
sjældent  anvender  dem  i  Børnesengklæder;  ved 
at  hældes  lige  fra  Puden  over  i  en  stor 
Pose  af  tyndt  og  let  Tøj.  Vaaret  lappes 
og  vaskes.  —  Posen  med  Dunene  anbringes 
i  Solen  paa  et  Kvistkammer  eller  paa  et 
Loft,  hvor  der  ingen  Gennemtræk  er.  Her 
ligger  den  nogle  Dage,  indtil  Solen  har 
gennembagt  den.  Man  kan  ogsaa  gennem- 
bage Dunene  i  en  halvvarm  Ovn,   eller  man 


kan  sende  dem  til  et  Fjerrenseri.  Men  da 
der  i  en  almindelig  Ovn  kun  kan  være  faa  Fjer 
eller  Dun  ad  Gangen,  er  det  nemmere  at 
nøjes  med  Solvarmen.  Dunene  vil  ved  Var- 
men svulme  op  og  blive  ligesom  mere  levende 
igen.  Man  maa  af  og  til  vende  og  ryste 
Posen  med  Dunene.  —  Er  det  Halvdun  eller 
Fjer,  man  har  med  M  gøre,  maa  man  for- 
sigtigt pille  de  Ribber  bort,  hvor  Fanen  er 
slidt  af.  Forinden  man  tager  fat  paa  Om- 
fyldning  af  Fjer,  maa  man  klæde  sig  i  Bom- 
uldskjole og  binde  sit  Hoved  ind  i  et  linned 
Klæde,  da  man  ellers  næppe  kan  faa  Dunene 
af  igen. 

Naar  Dunene  er  godt  solede  —  det  tager 
gerne  et  Par  Dages  Tid  —  fylder  man  dem 
atter  i  Vaaret,  og  syer  til  for  Hullet  med 
meget  tætte  Sting. 

Stukne  Tapper 
med  Sirtses  Betræk.  Tæppet  lægges  et  Øje- 
blik i  koldt  Vand,  trækkes  derefter  op  og 
lægges  paa  et  stort  Bord  eller  en  Bænk. 
Man  gennembørster  Tæppet  paa  begge  Sider 
med  tyndt  Sæbevand  ved  Hjælp  af  en  blød 
Børste.  Derefter  skylles  det  i  koldt  Vand 
og  hænges  til  Tørring  i  Solen.  Der  med- 
gaar  flere  Dage  før  Tæppet  er  tørt.  Naar 
det  er  godt  tørt  bankes  og  trækkes  det,  for 
at  Vattet  saa  vidt  muligt  kan  rejse  sig  igen. 

Stukne    Tæpper 
med   uldent  eller  Silkebetræk    maa  kun  ud- 
bankes  eller  børstes  godt.     Man  kan  ogsaa 
lade  dem  støvsuge. 


—  Unge 

—  Tak  - 


Mand,  De  har  reddet  min  Datters  Liv.    Jeg  vil  give  Dem  hendes  Haand. 
-  roen  undskyld,  kunde  jeg  ikke  faa  det  kontant  .  .  .? 


FERRIN 

mod  Blodmangel 

er  en  kemisk  Forbindelse  nf  Mælkens 
Æggehvidestoffer  med  Jern. 

Denne  Forbindelse  afgiver  den  bed- 
ste Form  for  et  styrkende  organisk 
Jornpræparat.  Faas  paa  Apothekerne. 

Pris  1  Kr.  50  Øre. 
Kbhm.i  Ltreapotneks  kemiske  Fabirk. 

?\axvo\aexv 


mest  fuldkomne  Klaverspilleapparat  hvorpå« 
enhver  —  med  eget  Foredrag  —  kan  udføre 
alle  Musikens  Mesterværker.  Planolaen.  hvis 
Pris  er  IOOO  Kr..  forevises  beredvilligt  dagligt 

Petersen  &  Steenstrup's 

Harmoniums-Magasin, 

St.  Kirkestræde  1,1.  Sal. 

Krølhaar. 
De  bedste  Krølhaar  er  sorte  eller  graa  Heste- 
haar,  hvor  hvert  enkelt  Haar  ved  Pilningen 
ses  at  være  langt  og  reelt.  Men  der  gives 
ogsaa  mindre  fine  Sorter,  som  er  blandede 
med  tyndere  og  kortere  Haar,  samt  den 
tarveligste  Sort,  hvori  der  er  blandet  Fæhaar- 
eller  andre  Surrogater  for  Krølhaar  og  hvor 
imellem  man  undertiden  kan  finde  Totter,  som 
minder  om  Enden  af  en  Kohale.  Den  fine 
Krølhaar  er  dyr,  3  å  4  Kr.  Pundet,  men 
det  betaler  sig  i  Længden  at  anskaffe  den 
til  sine  Sengklæder,  da  den  i  Aaringer  kan 
udholde  at  pilles  og  stoppes  om.  Dog  maa 
man  ved  Omstopningen  altid  regne,  at  Krøl- 
haarene  er  svundet  noget  ved  Rensning  og 
Pilning,  og  at  ny  maa  lægges  til.  De  tarve- 
ligere Sorter  Krølhaar  svinder  stærkest. 

Kapok 
er  et  Plantestof,  som  saavel  kan  anvendes 
til  at  stoppe  Børnemadratser  som  Puder  og 
Vuggedyner  med.  Men  skøndt  Kapok  kun 
koster  omkring  1  Kr.  10  Øre  Pundet,  saa 
er  det  ikke  billigt  at  anvende  til  Børneseng- 
klæder, thi  Kapok  kan  ikke  stoppes  om, 
men  maa  kastes  bort,  saasnart  den  er  klum- 
pet sammen  eller  nedligget.  —  Navnlig  til 
Stopning  af  Madratser  kan  det  ikke  i  Læng- 
den svare  Regning  at  bruge  Kapok.  Til 
Puder  og  Dyner  kan  det  bedre  anvendes.  — 


Til  en  Vugge- Overdyne  medgaar  der  3  Alen 
engelsk  Dunlærred,  som  deles  i  to  Bredder. 
Til  Fyld  bruges  knap  l1/*  <&  af  de  fineste 
hvide  Dun.  Disse  koster  c.  5  Kr.  f ;  man 
kan  ogsaa  nøjes  med  Halvdun,  der  er 
betydeligt  billigere  men  ikke  gør  Dynen  nær 
saa  blød  og  let. 

Fylder  man  med  Kapok  regner  man  ls/4 
18  til  Fyld;  man  behøver  dertil  da  ikke  at 
bruge  Dunlærred,  men  kan  nøjes  med  Shir- 
ting. Hvad  enten  man  har  en  Dun-  eller 
Kapokdyne  til  Vuggen,  sætter  man  et  hvidt 
eller  kulørt  Betræk  udenom. 


Til  en  Vuggemadrats  med  rundede  Hjørner 
medgaar  1 1  Kvarter  Bolster  å  28  Tommers 
Bredde.  Til  Stopningen  21/*  &  Krølhaar. 
Anvender  man  Kapok,  da  3  fø.  Den  under- 
ste Madrats  er  som  Regel  en  Hømadrats 
med  Sækkelærred,  som  man  køber  færdig 
med  Vuggen. 

Til  Hovedpude  laver  man  enten  en  flad, 
blødt  stoppet  Krølhaars-  eller  Kapokpude, 
eller  man  giver  Barnet  en  almindelig  firkantet 
Dunpude  under  Hovedet.  Til  den  første 
laver  man  et  Vaar  af  Bolster  ca.  20  Tom- 
mer paa  den  ene  og  ca.  14  Tommer  paa 
den  anden  Led.  Foretrækker  man  at  give 
Barnet  en  Dunpude,  da  syes  Vaaret  i  samme 
Størrelse  af  fjertæt  Nanking  og  fyldes  med 
Vi  Pund  Dun.  ViMe  s*iu*t\. 


Nyt 

Lommekort 

over 

København 

i  Kr. 

Faas  i  alle  Boglader 

G.  E.  C.  GAD. 


Kgl.  Hof 
Instrument- 
mager 


CORNELIUS  KNUDSEN 

18  Købmagergade  18 


Med  Ennas 

Fotografi- 
Apparater 

kan  enhver  strax  foto- 
grafere overalt. 
Forlang  Katalog. 

„Amatør-Fotografen" 

Vimmelskaftet  47. 


HOVEDKONTOR  FOR  DANMARK: 
AMALIEGADE  3. 

TELBFON  Nr.  7607. 


Speoial- Atelier  for  alt 
moderne  Haararbejde 

•for  Damer  og  Herrer. 
Triasformations.    Toapots* 

Parykfabrik  og  Lager. 

F.  Platan         a 

Hovedvagtsgade O 

Ordres  pr.  Port  ekspederes  prompte 


I  alle  Boglader  faas: 


„Stjernehimlen" 


Stjernekort  med  Drejeskive. 
2  Kr.  G.  E.  C.  GAD. 


cflJ ~m 

rro  did 


KJØBENHAVNS 
LAANEOG 

DISKONTOBANK 


AKTIESELSKAB 

Aktiekapital  Kr.  16.000.000 
Reserver  Kr.  2.560.000 


HOVEDSÆDE:  Amagertorv  24.  —  10-4.   Telf.  6900. 
NØRREBRO  AFD.:  Nørrebrogade  26.  —  9-3  og  6V8.  Telf.  4951. 
ØSTRE  AFD.:  Bredgade  77.  —  9-2  og  5-7.   Telf.  H  583. 
HELLERUP  AFD.:  Strandvej  96.  —  10-2  og  6-7.   Telf.  Heil.  119. 


Foretager  alle  Køber  og  sælger 

Bankforretninger.  Obligationer  og  Aktier. 


Modtager  Indlaan  og  Indskud  paa  Folio  og  Bankbog. 

3  Mdrs.  Indlaan  =  5  pCt. 
Rente  paa  Bankbog  =  3*/9  pCt  +  Bonus. 


Boxer  udlejes  i  Hovedsædet  og  Hellerup  Afdeling: 
15—25—40  Kr.  aarlig. 


Værdipapirer  og  Værdigenstande  opbevares  mod  Va  %o 

aarlig  Afgift. 


□ 


Rejse-Akkreditiver  udstedes.   Fremmed  Mønt  købes  og  sælges. 

n  :cl 

rb 

TURISTFORENINGENS  REJSEHAANDBOG 

DANMARK 

TREDJE   OMARBEJDEDE  UDGAVE 
Med  30  Kort.    Indb.  4  Kr.   50  Øre. 


Særskilt  faas 


SJÆLLAND 

med  omliggende  Øer  og 

BORNHOLM 


FYN 

og 

JYLLAND 


Med  13  Kort. 
Indb.  2  Kr.  50  Øre. 


Med  18  Kort 
Indb.  2  Kr.  50  Øre. 


Faas  i  alle  Boglader. 

Det  gjensidige  Forsikringsselskab 

„DANMARK" 

Hovedkontor:  Selskabets  Ejendom, 
V.  Boulevard  34,  Filialkontor:  Amagertorv  3. 

Desuden  har  Brandforsikringsafdelingen 
Agenturer  over  hele  Landet  og  Livsforsikrings- 
afdelingen  har  General- Agentur  i  Aarhus: 
Prip,  Clemensborg,  og  i  Odense:  Schreiner, 
Kongensgade  31. 

Brandfors  Livsfars. 
Forsikringssum  .....  c.  877  Mill.  c.  50  Mill. 
Formue -       3i|4    —  c.  10    — 

Grørnrropbon 

med  Sange  af 

—  Herold  —  Cornelius  —  Nissen  — 

Simonsen  f  og  mange  andre. 

Musikstykker  af  den  kgl.  Livgardes  og 
Husar  Regim.  Orkestre. 

Ægte  Grammophion  Apparater  lige- 
fra  Kr.  30.00 

Ægte  Grammophon  Plader  Kr.  2,50  og  Kr.  5. 

Nye  Zonophon  Plader,  enestaa- 
ende  rene  og  kraftige,  enkelt  bespillede  Kr. 
1,00  og  Kr.  2,00,  dobbelt  bespillede,  2  Melo- 
dier paa  en  Plade,  Kr.  1,50  og  Kr.  3,00. 

Skandinavisk  Grammophon  Aktieselskab 

Frederiksberggade  27,  i.w.  København. 


KUNSTINDTRYK   1907 

I  LONDON— PARIS  — KØBENHAVN 
Af  Kunstmaler  Johannes  Kragh 


Den,  der 
Livet 
gennem  arbej- 
der med  Kunst, 
vil  mere  end 
en  Gang  have 
spurgt  sig  selv: 
Hvad  er  Menin- 
gen? Hvad  be- 
tyder Kunst  for 
Nutidsmenne- 
sker? 

Den  var  for 
Oldtidens  Græ- 
kere som  for 
Renæssancens 
Italienere  en 
Livsbetingelse; 
er  den  det  for 
os  ?  Har  Kun- 
sten Del  i  vort 
Liv,  eller  er  det 
er  Luksus,  en 

Overklasse- 
behagelighed  ? 
Er  vi  i  Stand 
til  at  modtage, 
er  vi  i  Stand 
tilatfrembringe 
Kunst? 

Det  kunde 
godt  se  ud, 
som     Slægten 

var    bleven 
gammel       og 
uformuende 
paa    dette 
Punkt.  Som  det 
enkelte  Menne- 
ske normalt 
sætter  sine 
Børn  i  Verden 


i  sine  unge 
Aar,  saaledes 
gaar  det  ogsaa 
Folkene  —  og 
Kunsten  er  som 
Barnet  et  Over- 
skud af  Livs- 
kraft; er  den 
ikke  det,  er 
den  heller  ikke 
Navnet  værd. 
Tager  vi  nu 
Folkene,  de 
gamle  Kultur- 
folk, ja,  da  er 
det  jo  ganske 
vist  hverken 
Grækere  eller 
Italienere,  der 
vejer  til  i  Nu- 
tidens Kunst; 
men  de  Folk, 
der  er  kultur- 
historisk yng- 
re, synes  at 
have  Mulighe- 
der for  at  frem- 
bringe noget 
paa  Kunstens 
Omraade ;  det 
er  de  enkelte 
Folkestammer, 
der  ældes,  ikke 
Menneskeslæg- 
ten. 


Watts:  Kærlighed  og  Dod. 

Den,  der  dra- 
ger ud  for  at 
faa  et  Indtryk 
af,  hvad  Nu- 
tidskunst duer 
til,  og  som  — 

naturligt  nok  —  først 
vil  vende  sig  til  Paris, 
hvor  Kunstnere  fra 
alle  Egne  af  Jorden 
udstiller,  vil  faa  det 
paafaldende  Indtryk : 
det  er  de  fremmede, 
der  —  kvalitativt  — 
dominerer  Salonerne. 
Den  franske  Kunst  gør, 
paa  disse  officielle  Ud- 
stillinger, et  selvover- 
levet,  stillestaaende  Ind- 
tryk —  til  Trods  for 
de  mange  udspilede 
Fingre,  de  sprællende 
Arme  og  Ben.  Ære  for 
Undtagelserne!  De  er 
gode  nok  til  —  navn- 
lig rent  artistisk  —  at 
betegne  Højdepunkter- 
ne i  moderne  Kunst. 

Men    det  er  allige-  Rodin:  *°rtræt  af 

vel  mest  de  fremmede,  man  ser  paa,  navnlig 
Englændere  og  Amerikanere  —  ogsaa  Spa- 
niere, de  har  mere  Friskhed,  mere  Blod,  de 
er  ved  at  erobre  de  Saloner,  som  kaldes 
henholdsvis  „Société  des  artistes  francais " 
og  „Société  nationale tt. 

Hvad  der  ganske  vist  gør  Sammenligningen 
noget  ulige,  er  den  Omstændighed,  at  flere 
betydelige  franske  Kunstnere  slet  ikke  ud- 
stiller, Degas  f.  Eks.,  eller  i  alt  Fald  kun  paa 
smaa  Privatsaloner,  f.  Ex.  Roussel,  Vuillard, 
der  ligefrem  er  engagerede  af  en  Kunst- 
handler. 

I  London  er  Forholdene  ret  lignende,  ikke 
mindst  for  de  yngre  Kunstneres  Vedkom- 
mende. En  begavet  Kunstner  som  Nicholson 
f.  Eks.  vil  man  finde  i  en  lille  bitte  Kunst- 
handel ude  i  Chelsea,  hvor  de  to  smaa  Rum 
dog  ofte  er  fyldte   af  de  eleganteste  Damer. 

I  København  er  noget  af  det  samme  Til- 
fældet, om  end  de  smaa  Forhold  vel  nok  ger 
Oversigten  lettere.    En  af  de  for  Tiden  mest 


kendte  danske  Kunst- 
nere, Vilh.  Hammers- 
høj, vil  man  vanske- 
lig kunne  faa  noget 
Indtryk  af  paa  Udstil- 
lingen ;  han  sender 
intet  selv,  og  det  vil 
i  Regelen  være  Udstil- 
lingsstyrelsen,  der  maa 
forsøge  at  skaffe  et 
eller  andet  Billede  til- 
veje som  Laan  fra 
Ejeren. 

Dette  Træk  —  Ulyst 
til  at  udstille  —  vil 
man  genfii  ide  overalt — 
mest  hos  de  fornemste 
Kunstnere  —  de  fore- 
trækker at  indbyde 
nogle  faa  til  et  „pri- 
vate showa,  eller  at 
lade  ordne  en  lille  Se- 
Jean  Paul  Laurens.  paratudstilling.  Fælles 
er  Afsmag  ved  de  store  officielle  Udstillinger. 
Mest  frugtbart  var  det  maaske  at  holde  sig 
til  de  smaa  og  saa  engang  imellem  deltage 
i  Verdensudstillinger,  hvor  hvert  Land  har 
sin  egen  lille  Samling.  Dette  kan  være  meget 
instruktivt  paa  Grund  af  de  rige  Muligheder 
for  Sammenligning.  Man  ser,  hvad  Hjem- 
landets Kunst  savner,  og  kan  ogsaa  blive 
stolt  over  en  virkelig  Værdi,  som  mindre 
føles  paa  hjemlig  Grund  end  i  det  fremmede. 


Ved  en  Undersøgelse  af,  hvad  Kunst  be- 
tyder for  moderne  Mennesker,  for  vor  Tid, 
vil  det  falde  naturligt  at  mærke  sig:  hvad 
bliver  mest  set;  hvilke  Ting  sés  mest? 
hvilke  Ting  sælges  mest?  Det  maa  være 
muligt  at  drage  nogle  Slutninger  herfra,  idet 
Sensationskunst  naturligvis  maa  fradrages  — 
som  ofte  vil  faa  sit  Tilløb,  sin  Berømmelse 
fra  andre  Værdier  end  de  kunstneriske  eller 
naturligt  menneskelige. 

En  Kunstart,  som  baade  ses  og  købes,  er 
Portrætkunsten.  Dens  Udøvere  —  de  berømte 
naturligvis  i  Særdeleshed  —  er  i  Sandhed 
Lykkens  og  Publikums  Skødebørn.  Deres 
Ting  bliver  set,  diskuterede  og  —  godt  be- 
talte: alt  i  stor  Maalestok  i  Verdensstæderne, 
en  miniature  hos  os. 

Da  Kunsten  altid  vokser  i  Forhold  til  de 
Krav,  der  udefra  stilles  til  den,  de  Opgaver, 
der  bydes  den,  saa  er  det  kun  naturligt,  at 
Portrættet  er  det  Omraade,  hvori  moderne 
Kunst  naar  videst.  Hertil  kommer  desuden 
det  moderne  Menneskes  lidt  nøgterne  For- 
stand paa  og  Sans  for  Realiteter.  Det  gamle 
Roms  eneste  Kunst  var  Portrætbilleder ;  netop 
ud  fra  samme  Egenskaber  skabtes  dengang 
og  øves  nu  en  præcis,  virkelighedstro  Por- 
trætkunst. 

Paa  Udstillingerne  i  Paris  og  navnlig  i  Lon- 
don findes  for- 
bløffende Prø- 
ver paa,  hvad 
for  Tiden  kan 
naas  af  Over- 
legenhed — 
ægte  og  for- 
loren —  over- 
for Opgaven. 
Nævnes  maa 
den  i  Florens 
fødte,  i  Lon- 
don      bosatte 

Amerikaner 
(med      fransk 

Uddannelse) 
John  S.Sargent. 
I  Retning  af 
sikker,  hastig 
og  dog  for- 
mende Pensel- 
føring er  han 
vel   endnu 

uovertruffet. 
Hans         egne 

Landsmænd  r0U:  Frihed. 


haler  ganske  vist  godt  ind  paa  ham,  Englæn- 
derne med  for  den  Sags  Skyld,  og  Kapløbet 
bliver  for  Konkurrenterne  lettet  derved,  at 
han  —  som  saa  mange  andre  Portrætister  — 
bliver  overbenyttet.  Han  udstillede  i  Aar  syv 
Portrætter,  alle  i  Legemsstørrelse  og  et  Par  af 
dem  meget  store.  De  seks  var  Dameportrætter 
og  flere  af  dem  var  unægtelig  noget  afjaskede; 
det  bedste  af  dem,  Lady  Sarsoon,  var  et  Vid- 
under af  Elegance.  Denne  smukke,  ikke  helt 
unge  Dame.  selv  udøvende  Malerinde,  synes 
med  sine  subtilt  elegante  Haandbevægelser 
at  have  inspireret  ham  til  en  veritabel  tour 
de  force. 

Engelsk  Skulptur  er  gennemgaaende  ret 
ubetydelig.  „Skulptur  maa  De  rejse  over 
Kanalen  for  at  se",  sagde  en  Englænder  til 
mig.  Som  et  af  de  smukkeste  Eksempler  paa 
engelsk  Portrætskulptur,  jeg  fandt,   gengives 

her  —  ved 
Kunstnerens 
Elskværdighed 
—  Harold  Par- 
kers meget  le- 
vende Marmor- 
buste af  Mrs. 
Stirling. 

Som  Portræ- 
tister i  Skulp- 
tur       hævder 
Franskmæn- 
dene endnu  af- 
gjort       deres 
Overlegenhed. 
De  er   nu  en- 
gang fødte  med 
plastisk   Sans. 
Vender  vi  os 
-  til   de   danske 
Udstillinger, 
kan   det    ikke 
siges,   at  Por- 
trættet    domi- 
nerede ved  sin 
Mængde,       ej 

heller  ved  sin  Værdi.  —  Det  saa  —  sandt 
at  sige  —  temmelig  tyndt  ud  i  Aar.  Jern- 
dorff  savnes.  Han  har  haft  en  ganske  særlig 
Stilling  i  dansk  Kunst,  mest  Portrætkunst; 
et  betydeligt,  fint  Menneske  og  en  betyde- 
lig, fin  Kunstner  var  her  forenet  i  sjalden 
Grad. 

Og  det  maa  slaas  fast  som  en  Hoved- 
egenskab hos  en  Portrætmaler:  at  han  bør 
være  en  udviklet,  be- 
tydelig Person,  som 
med  Ligemandens  Ret 
forstaar  og  værdsætter 
sin  Samtids  storeMænd, 
om  der  gives  ham  Lej- 
lighed til  at  skildre 
dem;  dernæst  som  en 
ikke  meget  mindre  vig- 
tig Ejendommelighed, 
et  bevægeligt,  smidigt 
Naturel,  som  let  faar 
Interesse  for  Menne- 
sker, kan  sætte  sig  ind 
i  deres  Tankegang,  se, 
hvad  der  er  betegnende 
for  dem  af  Holdning 
og  Bevægelser. 

Den  Kunstner,  som 
ejer  disse  Egenskaber, 
og  til  hvem  Opgaver 
af  Betydning  bliver  be- 
troet, har  virkelig    en 

Særstilling  i  Samtidens  Kunst:  han  vil  komme 
i  Berøring  med  meget  af,  hvad  der  har  Be- 
tydning, baade  af  mandlig  Begavelse  og 
kvindelig  Skønhed. 

God  Portrætkunst  er  en  Form  for  Historie- 
skrivning, som,  ikke  mindst  for  Efterslægten, 
vil  have  Værdi.  Det  er  —  ubevidst  i  Rege- 
len —  ogsaa  denne  Omstændighed,  der  gør 
det  naturligt,  at  Portrætkunstnere  kommer  til 
at  indtage  fremskudte  Stillinger  i  Samfundet 
rent  socialt  set. 

Desværre  er  det  jo  ingenlunde  givet,  at 
den  Portrætist,   som   er   meget   søgt    og   be- 


undret,   netop   er    den    bedste;    man    kunde 
næsten  sige,  at  det  er  farligt  for  hans  Værdi 
som  Kunstner  at  være    alt  for    meget    paa 
Mode.     Hvor   er   det   næsten   muligt,    at   en 
Mand  skulde   kunne   holde  en  virkelig  frisk, 
vaagen  Interesse  vedlige,  naar  han  bogstave- 
ligt skal  styrte  fra  den  ene  Seance  til    den 
anden.    Vi  har  allerede  nævnt  John  Sargent 
som   et  Eksempel  paa,    hvorledes   en   Mand 
kan  blive  overbenyttet. 
Vi  finder  hos  os  selv 
Julius  Paulsen  som  et 
tilsvarende    Eksempel. 
Det  ses  paa  disse  højt- 
begavede    Kunstneres 
senere  Arbejde,  at  de 
slet   ikke   faar  Tid  til 
at  beskæftige  sig  ind- 
gaaende     med     deres 
Arbejdes  Genstand,  der 
kommer  noget  profes- 
sionelt,   overfladisk    i 
det  A  rbejde,  som  skulde 
være  noget  indtrængen- 
de, specielt. 

Som  et  i  sin  Tyde- 
lighed oplysende  Eks- 
empel fra  Jul.  Paulsens 
Portrætter  kan  nævnes : 
en  ung,  elegant  Dame 
af  en   sart  og  meget 

Harold  Parker :  Portræt.  Mrs.  Stirling.  forfinet  Type,    anbrag 

i  Selskab  med  et  tungt  og  klodset  og  udfly- 
dende malt  Egebord,  vist  af  hollandsk  Oprin- 
delse. Det  modvirkede  paafaldende  Karakter- 
givningen og  subtraherede  en  Del  af  den 
Skikkelsens  skrøbelige  Elegance  som  et  fint, 
moderne  engelsk  Møbel  vilde  have  forhøjet. 
Dette  som  et  rent  udvendigt  Eksempel. 

Værre  endnu  er  det,  hvis  Portrætmalerne 
forfalder  til  at  gøre  Grin  med  Modellen,  idet 
de  betragter  Belysningen  som  Opgaven  i 
Stedet  for  Personen ;  det  er  —  synes  mig  — 
at  fornærme  sin  Model  paa  en  ret  raffineret 
Maade.     Det   kan   ikke   nægtes,    at   flere   af 

vore    bekendteste  Portrætmalere    har  Synder 
paa  denne  Konto. 

Opgaven  er  i  Virkeligheden  netop  saa  be- 
daarende  en- 
kel :  at  skil- 
dre dette  ene 
Menneske  ;at 
fremhæve  og 
medtage  alt, 
hvad  der  kan 
forklare  Per- 
sonen, Per- 
sonligheden : 
ved  at  ude- 
lade —  eller 
underordne 
—  alt,  hvad 
der  er  betyd- 
ningsløst for 

Hovedsa- 
gen :  Menne- 
sket. 


Vi  kom- 
mer her  til 
at  røre  ved 
noget  væsen- 
ligt i  vort 
Forhold  til 
Kunst:  For- 
holdet      til 

Kunstvær- 
kets      rent 

menneske- 
lige Indhold 
og    til    dets 

kunstneri- 
ske,   artisti- 
ske Side. 

Det  før- 
ste, som  ger- 
ne maa  blive 


Carnére :  Christus  paa  Korset. 


et  bevidst  Forhold,  angaar  alle,  der  har 
Øje  for  Kunst;  det  andet  maa  for  Læg- 
folk   gerne    være    ubevidst,     og    skulde    for 


de    første  som   for  de  sidste   være  i    andet 
Plan. 

Af  Englænderne  kan  vi  lære  meget  af  deres 

Krav  til  vir- 
keligt    Ind- 
hold    —    i 
Kunst  som  i 
alt  andet.  En 
Englænder 
forlanger,  at 
alt  skal  kun- 
ne frembrin- 
ge et  Resul- 
tat, ellers  er 
det  betyd- 
ningsløst for 
ham.  —  Der 
er   heri   no- 
get,  der    er 
vor  Op- 
mærksom- 
hed     værd, 
selv  om  det 
ikke  er  øn- 
skeligt      at 
tage  det  alt 
for      konse- 
kvent.     — 
Han  spørger 
ikke  først  — 
eller  udeluk- 
kende     — , 
hvor     godt, 
hvor   kunst- 
nerisk er  det 
udført,  men : 
Hvad     siget 
det  til  mig? 
Kan  det  be- 
rige mig,  ud- 
vikle   noget 
hos  mig? 

Vi  har  som  Modsætning  hertil  den  mere 
artistiske  —  snarest  franske  —  Opfattelse : 
det  kommer  ikke   an   paa,    hvad  man   siger, 

men  hvorledes 
det  er  sagt. 
De  bedste  mo- 
derne franske 
Kunstnere  er 
for  længst  bor- 
te fra  denne 
Grundsætning, 
men  det  kan 
ikke  nægtes, 
at  den  endnu 
er  godt  Latin 
her  paa  Bjer- 
get. 

I  Læ  af 
denne  Betragt- 
ningsmaade  er 
der  i  Danmark 
opblomstret  en 
ny  Slags  Hus- 
flid :  Interiør- 
maleriet,    ofte 

en  ganske 
aandløs      Ud- 
stillen af  større 
eller      mindre 

Evner  til  male-  Haloa:  Drengebuste. 

risk  Fremstilling,   som   kulminerer   i   vel   an-      Kunst,    selv 

bragte   Glanslys.  —  Det   hele   er   en   Smaa- 

haandværkets  Kultur,  for  ikke  at  sige  Kultus, 

som    har    trukket  Maleriets    Niveau    usigelig 

langt  ned   her  i  Landet:    dette   tør  vel   nok 

siges  nu,  da  der  sikkert  er  en  Opgang  mod 

noget  bedre. 

Det  er,  som  sagt,  hos  Englænderne  vi  kan 
lære  mest  i  modsat  Retning:  den  absolute 
Fordring  til  Indhold  i  Kunsten.  Vi  maa  da 
først  og  fremmest  vende  os  mod  den  for  faa 
Aar  siden  afdøde  George  Frederick  Watts ',  en 
af  de  ædleste  Skikkelser  i  de  senere  Tiders 
Kunst. 

For  Watts  var  Indholdet  saa  godt  som 
alt:  Udtryksmaaden,  det  formelle  var  for  ham 
kun  til  for  at  tjene. 

Dette  kan  vanskeligt  fremhæves  for  stærkt 


i  en  Tid  som 
vor,  i  hvilken 
det  formelle 
har  været  — 
og  endnu  for 
adskillige  — 
er  alt. 

For  den,  der 
egentlig     intet 
har  at  udtryk- 
ke, falder  dette 
jo  ganske  na- 
turligt :      hele 
den  disponible 
Kapital  anbrin- 
ges i  Udførel- 
sen,  og    selv- 
følgelig     kan 
denne  Bestræ- 
belse —  som 
enhver    anden 
gennemført 
Anstrengelse 
—  føre   til  et 
relativt  smukt 
Resultat,    kun 
er     det     ikke 
om    det    ganske     vist    gavner 
denne  indirekte,  ved  at  højne  dens  tekniske 
Niveau.     Dog   er   der  noget   næsten   tragisk 
i    at    se     Mennesker     arbejde     Livet     igen- 
nem for  at  fuldkommengøre  en  Form,   uden 
nogensinde   at   besinde   sig  paa,   hvad  den  i 
Grunden  skal  bruges  til  —  derfor  ogsaa  uden 
at  opnaa  noget  virkeligt  Maal.     Det  er  som 
Officeren,  der  arbejder  paa  at  dygtiggøre  sig 
selv  og  Mandskab  til  Krigen  —  og  som  gaar 
i  Graven  uden  at  have  set  Fjenden. 

En  talentfuld  fransk  Skribent,  Robert  de 
la  Sizeranne,  lader  Watts  sige  til  en  Ven: 
„Jeg  maler  ikke  Genstandene,  men  Ideerne1*. 
Man  kan  godt  regne  dette  for  en  Definition 
paa  hans  Livsværk. 

Hans  allerførste,  ret  ubehjælpsomt  gjorte 
Ting,  er  saadanne  som :  Hungersnød  i  Irland ; 

den  druknede  under  Brobuen  ved  Flodens 
Rand;  den  fattige  Kvinde,  der  søger  sit 
Natteskjul  —  Leje  kan  man  ikke  kalde  det  — 
under  en  anden  Brobue;  altsammen  meget 
daarligt  gjort,  men  tydelig  nok  udsprunget 
af  Forfærdelse  over,  Medlidenhed  med  al 
denne  usigelige  Nød.  —  Han  indsaa  forøvrigt 
hurtigt  og  praktisk,  at  han  maatte  skaffe  sig 
Penge  for  uafhængigt,  paa  en  værdig  Maade 
at  udtrykke,  hvad  der  brændte  i  ham;  ka- 
stede sig  saa  resolut  over  Portrætmaleriet  — 
blev  en  søgt  Portrætmaler,  tjente  Penge,  for 
saa,  saa  snart  han  kunde,  at  sige:  Stop! 
Nu  til  Hovedsagen! 

Og  nu  er  det  forbi  med  de  bestilte  Por- 
trætter; han  kaster  sig  over  de  store  ideelle 
Opgaver,  som  giver  ham  en  enestaaende  Stil- 
ling i  engelsk  som  europæisk  moderne  Kunst. 

Karlighed  og  Død.  Karlighed  og  Liv.  Tidm, 


Døden  og  Dommen.  Karligheden  styrer  Men- 
neskehedens Baad.  Sic  transit  gloria  mundi. 
Af  den  Art  er  Klangen  i  Opgaverne,  han 
stiller  sig.  Det  er  de  størst  mulige,  og  han 
kaster  sig  over  dem  i  sit  lange,  rastløse  Liv ; 
aldrig  tænker  han  paa  at  vise  sin  Færdighed 
i  Kunsten,  altid  paa  at  fremstille  for  Menne- 
skene noget  frygtelig  sandt,  noget  ophøjet 
skønt.  Paavirke  dem,  tale  til  dem,  løfte 
dem,  løfte  deres  Øjne  fra  den  Jord,  de  krav- 
ler paa,  skaffe  dem  Luft  under  de  hængende 
Vinger,  det  var,  hvad  han  vilde;  denne  Mand, 
som  afslog  enhver  Æresbevisning  af  den  Art, 
som  den  engelske  Stat  byder  sine  betydelige 
Mænd  med  en  Storsindethed,  som  dog  blev 
overgaaet  af  Watts  endnu  mere  stortslagne 
Valgsprog:  Intet  for  mig  selv,  alt  for  Folket. 
Som  for  at  give  disse  Ord  Vægt,  malede 
han   efterhaanden   en  lang  Række  Portrætter 


Carriére :  Moderkærlighed. 

af  snart  sagt  alle  Englands  store  Mænd  paa 
den  Tid*).  Af  disse  skænkede  han  de  aller- 
fleste, omkring  et  halvt  Hundrede,  til  det 
offentlige.  De  opbevares  i  „National  Portrait 
Gallery".  —  Hans  Atelier  i  Kensington  stod 
aabent  for  alle  og  enhver  Søndag  Eftermid- 
dag. Han  opbevarede  nemlig  mange  af  sine 
Billeder  selv,  netop  af  dem,  som  han  fandt 
havde  Bud  til  de  mange;  da  han  i  de  sidste 
Aar  af  sit  Liv  flyttede  ud  paa  Landet,  be- 
gyndte han  at  bygge  et  Slags  Musæum,  som 
var  tilgængeligt  for  alle,  og  hvori  han  op- 
hængte sine  Prædikener.  —  Hans  Enke  har 
efter  hans  Død  fortsat  Værket,  bygget  videre, 
og  det  er  nu  en  anselig  Bygning  af  en  sim- 
pel, landlig  Skønhed,  som  den  ligger  der, 
omgivet  af  grønne  Træer  og  Skov,  tæt  ved 
det  Teglværk,  som  Fru  Watts  selv  driver, 
og  som  har  leveret 
Husets  Materialier,  saa 
vel  som  de  kunstfær- 
dige Kakler,  hvoraf  hun 
udførte  det  lille  Kapel, 
paa  Compton  Kirke- 
gaard, en  ottekantet 
Bygning  med  Lys  højt 
oppe  fra,  som  minder 
svagt  om  et  byzantinsk 
Baptisterium,  over  det 
lille  Alter  et  smukt 
Billed  af  Watts:  The 
dweller  in  the  Inner- 
most.  Tæt  ved  dette, 
paa  en  grøn  Skrænt, 
er  Watts  begravet  un- 
der en  simpel,  flad 
Sten,  hvorpaa  Ordet: 
Wellbeloved. 

Paa  en  smuk  Søn- 
dag i  Juni  tog  jeg  til 
Guilford  Station  og 
havde  derfra  en  smuk 


*)    Halvtredserne 
Tredserne. 


og 


Spadseretur  ad  Landevejen  højt  over  et  grønt 
engelsk  Landskab,  indtil  en  Bivej,  som  skraa- 
nede  stærkt  nedad,  førte  til  den  lille  fredelige 
Plet,  hvor  denne  Watts  Mindebygning  laa  til 
venstre,  Fru  Watts  Villa  til  højre  for  Vejen. 
Det  gjorde  straks  et  morsomt  engelsk  Ind- 
tryk, at  man  ingen  Kataloger  kunde  faa  til 
Købs,  fordi  det  var  Helligdag.  Derimod  stil- 
lede den  gamle,  hvidskæggede  Bonde,  der 
fungerede  som  Opsynsmand,  straks  et  til  vor 
Raadighed  som  Laan. 

Hvad  der  giver  Samlingen  sin  særlige  Til- 
trækning var  ganske  vist  tildels  dens  Indhold, 
ved  Siden  af  en  Del  Hovedværker,  Paolo  og 
Francisca*),  f.  Eks.  en  Del  Skitser  til  de 
kendte  store  Billeder  i  Tate  gallery  —  men 
det  er  ogsaa  i  meget  høj  Grad  de  fortryllende 
landlige  Omgivelser,  der  helt  anderledes  stem- 
mer Sindet,  end  By- 
forholdene,  som  sna- 
rest forstemmer.  For- 
uden hans  tidligste  Ar- 
bejder —  de  før  om- 
talte —  findes  der  en- 
del  Portrætter  af  kendte 
Personer :  Billedet  af 
Swinburne  er  et  Me- 
sterværk i  malerisk 
Henseende.  Desuden 
Gibsmodeller  til  de  ko- 
lossale Skulpturværker, 
som  Watts  fik  Lejlighed 
til  at  gøre :  Mindesmær- 
ket for  Tennyson,  dob- 
belt naturlig  Størrelse, 
og  Rytterbilledet  kal- 
det „Physical  energy". 
Begge  Dele  er  model- 
lerede helt  og  holdent 
i  Gibs,   har    forøvrigt 


Viggo  Jarl:  La  pensee  raauvaise. 


*)  Indholdet  af  dette 
Billede :  Kærligheden  va- 
rer ud  over  Deden,  er 
betegnende  for  hele 
Watts'  Tankegang. 

lige  saa  mange 
Fejl  som  bety- 
delige Egen- 
skaber. 

Den  unge  Ma- 
ler, der  er  Kon- 
servator ved 
Musæet,  var  saa 
elskværdig  at 
skaffe  mig  Til- 
ladelse hos  Mrs. 
Watts  til  at  se 
en  Del  af  hen- 
des afdøde 
Mands  Skitse- 
bøger. For  den, 
der  kun  kendte 
denne  som  Ma- 
ler og  fra  Bil- 
lederne havde  i 
Erindring  den 
noget  vage  Form 
med  de  uldne, 
løse  Omrids,  var  watts :  Paoio 

det  meget  mærkeligt  at  se  disse  Blyantsskit- 
ser,  gjorte  med  den  størst  tænkelige  Finhed 
og  Akkuratesse  i  Linieføringen. 

Dette  beviser,  at  den  ligesom  tilslørede 
Form  —  som  hos  Millet  —  blev  behandlet 
saaledes,  for  at  den  ikke  skulde  tiltage  en 
Opmærksomhed,  som  den  ikke  havde  fortjent. 
I  et  Land  som  Danmark,  hvor  den  vig- 
tigste Regel  for  en  Kunstner  er,  at  han  skal 
vælge  sit  Motiv  saa  dagligdags  og  ubetyde- 
ligt som  muligt,  for  saa  —  med  Redelighed, 
Troskab  og  de  andre  Nationaldyder,  hvortil 
først  og  sidst,  og  sidst  og  først  hører  Be- 
skedenhed —  at  gengive  dette  Emne  !saa 
iagttaget  som  muligt :  i  dette  vort  kære,  lille 
i  al  Beskedenhed  selvglade  Land,  er  det  for- 
underligt at  tænke  paa  en  Kunstner  som 
Watts,  der  hellere  vilde  knække  sin  kunst- 
neriske Hals  paa  de  største  Opgaver,  som 
gerne  risikerede,  at  artistiske  Feinschmeckere 
sagde  —  og  siger  — ,  at  han  slet  ikke  var 


Kunstner,  end 
at  indlade  sig 
paa  hensigtsløst 
at  kopiere  Na- 
turen. 


De  store  en- 
gelske Kunstne- 
re har  sigtet 
mod  saa  høje 
Maal,  at  de  faar 
os  til  at  glemme 
deres  kunstneri- 
ske Mangler. 
Kommer  man  i 
Lag  med  de 
mindre  betyde- 
lige, falder  det 
vanskeligere  at 
glemme  de  ret 
iøjnespringende 
Fejl  som  den 
engelske  Skole 
og  Francisca.  har.    De  tegner 

gennemgaaende  godt  —  det  er  jo  ogsaa  en 
kunstnerisk  Virksomhed,  der  ligger  praktiske 
Folk  nær  —  det  er  navnlig  paa  Farve, 
det  skorter  dem  —  til  Trods  for  de  mange 
Kulører  —  og  som  sætter  de  engelske 
Malere  saa  langt  efter  deres  franske  Kolleger. 
Det  var  næsten  lidt  flovt  at  se,  hvilken 
Ravage  Billeder  af  den  i  London  bosatte 
franske  Kunstner  Blanche  —  en  rutineret, 
ikke  videre  fin  Kunstner,  som  kan  alle  de 
store  Mestres  Stil  —  gjorde  mellem  sine 
engelske  Omgivelser.  Men  al  den  medfødte 
kunstneriske  Evne,  som  findes  hos  næsten 
alle  franske  Kunstnere,  forhindrer  ikke,  at 
det  nærmest  var  et  Slags  Ørkenvandring  at 
slæbe  sig  gennem  Parisersalonerne.  De  faa 
Oaser,  man  støder  paa,  viser  sig  næsten  altid 
at  være  signerede  med  angelsachsiske  Navne. 
Her  skal  dog  nævnes  et  Stykke  Friskhed, 
som  for  en  Gangs  Skyld  er  fransk,  det  her 
gengivne  Billede   „Liberté".    Det  er  forøvrigt 

i  Frankrig  som  i  England,  som  om  de  store 
Kunstneres  Tid  var  forbi.  —  En  Mand  som 
Rodin  rager  i  Virkeligheden  op  over  de  alier 
fleste  af  hans  samtidige.  Han  udstillede  i 
Aar  —  efter  sin  Vane  —  nogle  ufærdige 
Ting,  hvoraf  tre  Kvindebilleder  i  Busteform, 
uden  Titel,  uden  Katalognummer  særlig  frem- 
hævede sig.  Alle  tre  var  ens  anlagte:  et 
ungdommeligt  Hoved  med  en  stor  brusende 
Haarsætning  hæver  sig  op  af  Marmorblokken, 
hvis  firkantede  Form  i  det  nederste  Parti  slet 
ikke  er  brudt.  Drømmefine,  lidende,  extatisk 
fjærntskuende,  som  de  var,  disse  tre  Bille- 
der —  denne  ene  Kvinde  —  syntes  de  Bud- 
skab fra  et  Skønhedens  lukkede  Land,  hvortil 
deres  Mester  snart  er  ene  om  at  kende  Vejen. 


En  Kunstner,  som  det  dog  falder  naturligt 
at  nævne  sammen  med  Rodin,  er  den  for 
ikke    mange   Maaneder  siden   afdøde   Eughne 


Viggo  Jarl:  Afgrunden. 


Catriére.  Ikke  blot  stod  de  hinanden  per- 
sonligt nær,  men  der  er  megen  Lighed  mel- 
lem deres  Værker,  til  Trods  for  store  For- 
skelligheder. 

Carriére  vil  være  kendt  af  mange,  der  har 
besøgt  Paris  i  de  senere  Aar.  Luxembourg 
har  tre  Billeder,  Kommunens  Samling  i  „Petit 
Palais"  ligeledes  tre  store,  halvfærdige  Bille- 
der bestemte  til  Ophængning  i  en  kommunal 
Bygning. 

Han  er  en  af  de  Malere,  der  mest  foragter 
Farver  —  Kulører,  og  man  forstaar  det, 
efterhaanden  som  man  forstaar  hans  Kunst. 
Den  er  som  Strygemusik,  endda  uden  Violi- 
ner, Bratchen  som  Overstemme,  oftest  spilles 
der  con  sordino :  Livets  Korthed,  Livets  Sorg, 
den  Kærlighed,  der  bærer  det  oppe,  —  om 
disse  store,  simple  Ting  kunde  han  kun  tale 
i  dette  dæmpede  Farvesprog.  Alt  er  tyst  i 
hans  Verden,  Menneskene  er  mest  som  Skyg- 
ger i  et  dunkelt  Hades.  Men  hvilken  Ømhed, 
hvilken  Kærlighed  er  der  ikke  i  denne  Moder, 
disse  Mødre,  der  kysser  Barnet,  som  vilde 
de  suge  det  til  sig,  atter  blive  til  et  med 
det.  —  Dette  Motiv:  Moderen  med  Barnet, 
har  han  behandlet  atter  og  atter;  oftest  var 
det  sine  egne,  han  malede,  og  den  Ømhed,  der 
binder  Sjælene  sammen,  er  ligesom  Under- 
strømmen i  hans  skønne  Kunst. 

Det  er  lærerigt  at  sammenligne  Carriére 
med  en  Maler  som  Vilh.  Hammershøj. 

Ligheden  —  den  næsten  absolute  Afhol- 
denhed fra  „Kulører"  er  let  at  se  —  Carriére 
var  endnu  mere  sober  i  den  Henseende  end 
den  danske  Kunstner.  Men  —  der  er  den 
store  Forskel  imellem  dem,  at  den  ene  har 
søgt  en  Form,  som  egnede  sig  til  at  udtrykke, 
hvad  han  havde  paa  Hjerte,  saa  den  søgte 
Form  efterhaanden  ganske  glemmes  over  det 
Væld  af  dyb  Følelse,  som  den  udtrykker, 
medens  den  anden  synes  ligesom  stivnet  i 
en  smuk  Form,  som  —  fordi  den  egentlig 
ikke  tjener  til  Udtryk  for  noget  —  bliver 
overkultiveret  og  —  i  enkelte  af  de  seneste 
Arbejder  —  tom. 


974 


Kunstindtryk  1907 


En  anden  af  de  virkelig  store,  som  endnu 
er  tilbage  i  Frankrig,  er  den  sære  og  men- 
neskesky, aldrig  udstillende  Degas,  Danser- 
indernes Maler  og  Forsvarer.  Jeg  havde  den 
Lykke  at  se  et  Hovedværk  af  ham  hos  den 
elskværdige  Kunsthandler  og  Kunstmæcen 
Durand-Ruel.  Billedet  —  le  viol  —  var  fyldt 
med  en  gribende  tragisk  Uhyggestemning,  som 
gjorde  Synet  af  det  til  en  Begivenhed,  der 
for  mig  revolutionerede  Begreberne  om,  hvad 
stor  Kunst  vil  sige:  Med  tilsyneladende  dag- 
ligdags Midler  var  her  udtrykt  en  Modsæt- 
ning af  Brutalitet  og  lidelsesfuld,  hjælpeløs 
Angst:  Menneskelivets  dybeste  Tragedie  var 
her  givet  i  muligst  fortættet  Form:  i  et 
Mesterværk.  Et  andet  udmærket  Arbejde: 
en  Balletscene  af  „Orfeus",  lange  lysegraa- 
grønne  Gevandter  over  det  sortklædte  Orke- 
ster, findes  i  den  nyligt  i  Kensington  Musæet 
indlemmede  lonides  Samling. 


Skulpturen  er  jo  ubetinget  den  af  de  bil- 
dende Kunstner,  der  staar  højest  i  Frankrig. 
Ellers  kan  det  ikke  nægtes,  at  ogsaa  paa 
dette  Omraade  begynder  de  fremmede  Bar- 
barer at  lægge  Beslag  paa  Opmærksomheden. 
Midt  i  den  uhyre  Skulpturhals  talløse  Hær 
af  Rutinearbejder  —  „machines  de  salon", 
som  de  træffende  kaldes  —  kan  de  fremme- 
des større  Alvor  gøre  sig  gældende,  skønt 
de  naturligvis  er  meget  færre  i  Tal. 

En  Amerikaner,  WConnor,  vækker  Op- 
mærksomheden ved  en  stor,  tungt  draperet 
Kvindeskikkelse;  Statuen  kalder  han  —  med 
et  Ord,  der  udsiger,  hvad  vor  Tid  trænger 
til:  Reuuillement  -=  det  samlede  Sind.  Der 
var  noget  i  denne  store,  tungt  alvorlige, 
mandige  Kvindes  svagt  ludende  Grublen,  som 
huskes. 

Den  danske  Billedhugger  Viggo  Jarl  udstil- 
lede en  meget  ejendommelig,  meget  instinkt 
gennemført  Figur  „la  pensée  mauvaise":  En 
ung  Mand  —  næsten  lidt  uudviklet  —  har 
faaet  fat  i  nogle  Giftslanger  —  symbolsk 
mente  naturligvis  —  de  truer  med  at  krybe 


Siegfried  Wagner:  Marmorhoved. 

op  ad  hans  Arme  for  at  naa  hans  Hjerte, 
endnu  tvinger  han  dem  ved  en  energisk 
Sammentrækning  af  Hænderne,  men  —  en 
vis  Nølen  i  hans  halvt  fremadskridende  Stil- 
ling og  noget  opsuget  i  hans  Blik  lader  ane, 
at  han  ikke  længe  vil  beholde  Herredømmet 
over  de  giftfyldte  Væsner,  som  ringler  sig 
om  hans  krampagtigt  knyttede  Hænder. 

Det  tragiske  —  en  af  Hovednerverne  i  al 
Kunst  —  er  ved  at  faa  et  smukt  Udtryk  i 
Viggo  Jarl  Kunst.  —  Han  udstillede  samti- 
digt paa  „den  frie  Udstilling"  i  København 
en  Gruppe  —  „Afgrunden"  — ,  hvor  en  be- 
slægtet Side  af  Menneskesindets  Dybder  har 
fundet  Udtryk:  Manden  og  Kvinden,  der 
begge  har  set  ned  i  den  Afgrund  deres  egen 
Lidenskab  aabner  for  deres  Fod.  Han  er 
ved  at  frigøre  sig  og  har  i  Grunden  over- 
vundet sig  selv;  hun  lukker  Øjnene  i  søvn- 
gængeragtig Fortvivlelse:  hun  vil  aldrig  mere 
kunne  drage  ham  tilbage  til  sig,  —  Afgrunden 
skiller  dem  allerede. 

Jarl  har  den  virkelige  plastiske  Evne,  der 
udtrykker  ved  Bevægelsen.  Hans  Hoveder  er 
ofte  ret  udtryksløse.  Vi  kan  i  hvert  Fald 
med  nogen  Tilfredshed  konstatere,  at  vi  er 
ved  at  faa  en  betydelig  dansk  Billedhugger; 
med  noget  mindre  Tilfredshed,  at  han  kun 
finder  det  muligt  at  arbejde  udenfor  Danmark. 

Deri  stemmer  han  jo  forøvrigt  overens 
med  de  bedste  Forbilleder:  Thorvaldsen  og 
Freund  følte  det  samme. 

En  anden  virkelig  plastisk  Kunstner,  som 
oven  i  Købet  kan  arbejde  i  Danmark,  er 
Siegfried  Wagner.  Bevægelsen  er  ikke  hans 
Sag;  han  forstaar  den  gaadefuldt,  hvilende 
Skønhed,  som  dølger  sig  i  det  haarde  Stof, 
i  de  mægtige,  rolige  Former.  Han  har  lært 
det  hos  Ægyptere  og  Assyrere  —  der  er 
noget  orientalsk  i  Wagners  Kunst,  men  hans 
bedste  Ting  er  ægte  nok.  Det  er  usigelig 
opmuntrende  —  fortvivlende,  at  se  en  ung 
Kraft  saaledes  løbe  Storm  mod  et  Ugegyldigt 
Publikum,  som  ledes  af  en  uforstaaende 
Kunstforstand.  At  Arbejde  som  det  i  Aar 
udstillede  kolossale  Ungpigehoved,  udført  i 
Løbet  af  en  lille  halv  Snes  Aar,  vilde  om- 
trent alle  andre  Steder  end  Danmark  gøre 
Opsigt,  blive  opstillet  i  en  Park  over  en  stor 
monumental  Siddeplads  —  men  her:  i  Dan- 
mark! 

Skulptur,  det  er  noget,  man  gaar  langt 
uden  om,  højst  fremviser  for  tilrejsende  Be- 
kendte i  det  dertil  særlig  indrettede  Thor- 
valdsens Musæum. 

Guderne  —  de  gamle  græske  —  véd,  at 
det  ikke  er  for  kønt,  det  meste  af,  hvad  der 
her  skal  gælde  for  Skulptur,  men  hvordan 
skulde  det  blive  meget  anderledes.  Intet 
Under,  at  de,  der  kan,  foretrækker  at  leve  i 
et  Land,  hvor  der  maaske  udføres  megen 
Daarligdom,  men  hvor  man  dog  ved,  hvad 
god  Kunst  —  ikke  mindst,  hvad  god  Skulp- 
tur —  vil  sige.  Overfor  Billedhuggerkunst 
er  vi  decideret  endnu  et  Folk  af  Bønder  og 
halvdannede:  Kør  Parthenonskulpturerne  ud 
paa  Bondelandet;  de  vil  kun  have  en  betin- 


get Succes  (det  vil  maaske  gaa  dem  som 
Rembrandts  Tegning,  der  blev  kasseret  paa 
en  dansk  Foraarsudstilling). 

Den,  der  skal  dyrke  Billedhuggerkunsten 
i  Danmark,  maa  være  gjort  af  et  mindst  lige 
saa  godt  Materiale  som  det  Mannor  og  den 
Bronce,  han  helst  vilde  arbejde  med,  men 
sjældent  ser,  uden  i  nogle  faa  —  af  Bestil- 
linger struttende  —  Kollegers  Buksemænd  og 
bovlamme  Heste,  nej,  om  Forladelse,  Rytter- 
billeder. Er  han  haard  som  Marmor  og  sejg 
som  Bronce  kan  det  maaske  lykkes  ham  at 
holde  ud  —  ellers  var  det  vist  bedre  at  søge 
„lysere  Kyster". 

Nej,  nej,  i  Danmark  véd  vi  bedre,  hvad 
Kunst  er  end  som  saa.  Det  er  smaa,  fine 
Ting,  det  gælder.  Ingen  Opblæsthed,  om 
jeg  maa  bede,  ingen  Vigtighed  i  Retning  af 
store  Emner.  Nej,  ned  paa  Knæene  foran 
et  lille  Stykke  Lærred,  og  mal  saa  derpaa 
med  Troskab  o.  s.  v.,  saaledes  som  de  gamle 
har  gjort,  se  flittigt  paa  Naturen,  endnu  flit- 
tigere paa  de  gamle  Hollændere, 'vær  saa  be- 
skeden engang  endnu,  og  fuldend  saa  de  smaa 
maleriske  Mesterværker,  som  slet  intet  fore- 
stiller —  eller  i  alt  Fald  saa  lidt  som  mu- 
ligt —  som  derfor  er  Caviar  for  Hoben,  men 
desto  mere  uforstyrret  Nydelse  for  de  faa, 
der  forstaar  at  bevare  Illusionen:  »at  Kejse- 
ren alligevel  har  noget  paa".  Men  forhaaben- 
lig  vil  det  ske  inden  alt  for  længe,  at  Bar- 
net i  Folket,  det  barnlige,  friske  Sind,  ud 
fra  hvilket  al  Kunst  opstaar,  og  som  ogsaa 
er  det  eneste,  der  kan  modtage  Kunst,  at 
det  tager  Mod  til  sig  og  siger:  Han  har  jo 
ingen  Ting  paa. 

Dette  vilde  vel  forøvrigt  komme  til  at 
lyde:   „Der  er  jo  ingen  Ting  inden  i.* 

Alle  disse  maleriske  Øvelser  kan  være 
gode  —  de  har,  som  sagt,  deres  overordent- 
lig store  Betydning  —  blot  der  var  en  Hen- 
sigt deri,  et  Formaal  dermed.  Uden  dette, 
uden  nogen  Higen  efter  et  Maal,  er  og  bliver 
det  altsammen  uhjælpelig  Bjældedingel,  hvor 
der  skulde  være  Klokkeklang. 

I  Danmark  stykkes  al  Ting  ud:  Jorden  i 
Husmandslodder  og  Kunsten  i  Smaabidder, 
Smaating,  smaa  Opgaver,  passende  for  dette 
magelige  lille  Folk,  hvor  alle  kender  hinan- 
den og  en  Kunstner  let  bliver  —  saadan  til 
en  vis  Grad  —  kendt  og  saa  nogenlunde 
kan  hugge  sig  igennem  paa  Basis  af  sin  Be- 
kendtskabskreds. Her  er  saa  lidt,  der  inspi- 
rerer til  de  store  Anstrengelser,  fordi  det  er 
relativt  let  at  opnaa  en  nogenlunde  Position; 
den  Fordel  er  der  i  alt  Fald  ved  Udlandets 
store  Forhold,  at  det  gælder  store  Anspæn- 
delser for  overhovedet  at  komme  med,  end- 
sige da  at  blive  set.  Derfor  er  det  Lavmaal 
af  Dygtighed,  som  der  er  den  selvfølgelige 
Forudsætning,  saa  særdeles  meget  højere  end 
hos  os;  vi  har  i  saa  lang  Tid  kultiveret  det 
maleriske  i  Kunsten,  saa  det  staar  temmelig 
sløjt  til  med  Tegningen  —  Retskaffenheden  i 
Kunsten :  Ingres — og  Formgivningen  i  det  hele. 

Men  hvad  det  dog  først  og  sidst  skorter 
paa  er  det  store  Syn  paa  Kunsten,  Forstaael- 
sen  af,  at  det  er  Sejlads  paa  dybt  Vand, 
det  gælder,  ikke  en  Smule  Listen-rundt  langs 
Kysterne,  for  saa  at  vende  Næsen  hjemad 
ved  den  første  Byge,  hvor  Fartøjet  skal 
vise,  hvad  det  duer. 


den  for  vor  Fod,  give  hurtigere  Takt  i  Pul- 
sen, forhøje  og  højne  Livet.  Kan  den  noget 
af  dette,  fører  den  menneskelig  Tale,  da  er 
den  noget  for  os,  da  er  den  ikke  overflødig, 
men  en  Livsværdi, 


Kunstens  Indhold,  dens  Betydning  for  os 
Mennesker  ligger  i  dette:  kan  den  aabne 
Udsigter  for  os,  gøre  Himmelen  højere  over 
os,  Horizonten  videre,   lade  os   ane  Afgrun- 


Watts,  Rodin,  Carriére:  disse  tre  har  hver 
paa  sin  meget  særlige  Maade  følt  det  samme : 
i  Kunsten  som  i  Livet  ligger  Spændingen 
mellem  de  to  Poler:  Kærlighed  —  Død.  Og 
naar  Spændingen  udløses,  da  er  en  af  de 
skønneste  elektriske  Gnister  —  Lyn,  som 
kan  oplyse  Verdensrummet  —  netop  den 
store  Kunst. 

Se  Watts  lille  Kærlighedsgud,  der  fortviv- 
let kæmper  med  Døden ;  se  Rodins  to  elskende 
anelsesfuldt  omslyngende;  se  Carriéres  Moder, 
der  kysser  sit  Barn,  medens  Mørket  vælder 
ind  paa  dem:  hos  dem  alle  føles  den  om- 
givende Død;  den  lurer  ude  i  Mørket,  og 
Kærlighedens  Flamme  slaar  spragende  til  Vejrs, 
stænket,  som  den  er,  af  Graad.  —  Carriéres 
sidste  Ord  til  sine  kære,  faa  Øjeblikke  før 
Døden:  Aimez-vous  avec  frénésie!  var  det 
samme  som  han  —  ikke  i  Ord  —  men  i  Far- 
ver —  Livet  igennem  havde  udtrykt  i  sin 
Kunst.  Grundtvig  —  eller  Kaalund  —  er 
det  vist,  der  et  Sted  i  et  Digt  taler  om  at 
illade  Døden,  elske  Livet*.  Den  Kunst,  hvori 
der  føles  noget  af  dette  Pulsslag,  vil  altid 
være  god  Kunst. 

Ogsaa  naar  den  er  beskeden. 


Watts.  Sic  transit  gloria  mundi. 


MÆND  OG  KVINDER 

Af  Harald  Kidde. 


Fjærnt  borte  kørte  der  en  Vogn,  dens 
Hjuls  Hvæsen  i  Stenene  ømmede  sig 
herover.  Og,  gentagende,  en  Vibes  unøj- 
somme Skrigen.  Solen  luede  dybt  i  Vest, 
og  Skyggerne  fra  Tørvestakkenes  Flokke 
mørknede  langt.  Sivgræsset  blinkede  som 
Rim,  men  Mosejorden  glødede  dunkelbrun. 
Ellelundene  bag  Sumpvidderne  tegnede 
sig  violette  langs  den  blegblaa  Himmel. 

Han  sad  foran  det  milevide  Aften- 
solskin og  ødets  klare  Blikstilhed,  paa 
Lyngkanten  ved  Vejen,  med  Stokken 
mellem  Hænderne. 

De  mumiebrune  Tørvefolkeslag  der- 
ude stirrede  med  Ryggen  mod  ham  tavse 
ud  mod  Skovene. 

Ja,  et  Folkeslag  var  de,  længst  skjult 
under  Grønsværsdækket,  nu  atter,  i  denne 
Aften,  dukkede  frem  paa  Jorden,  her 
hvor  deres  Levetids  Stenhjem  stod. 

Han  vendte  Hovedet. 

Ni  i  Række  ludede  Husene  dér,  Gavl 
ved  Gavl,  mod  Mosen,  sunkne  under  de- 
res græsduskede  Tage,  stirrende  ensomt 
og  urokkeligt  mod  Horizonten. 

Lig  en  Rest  af  en  Oldtidens  Landsby 
paa  Heden,  et  tungt  og  kummerligt  Skjul 
for  de  længst  forsvundne  Slægter,  truede  de 
endnu  dér  ved  Sandvejen  med  sorte  og 
harmfulde  øjne  mod  Kimmingen,  hvor 
aldrig  noget  nyt  viste  sig.  Ved  det  sid- 
stes Gavl  taarnede  sig  et  Bjærg  af  graa 
Blokke,  en  Kegle  af  Sten,  som  en  sam- 
menstablet  Dynge  af  Dødningehoveder. 

Og  lig  Husene  stirrede  bestandig  Tør- 
venes Mumieflokke  derude  mod  Elle- 
skovene, som  anede  de  bag  dem,  under 
Solens  gyldne  Dalen,  fjærnt  borte,  grønne 
og  frodige  Kaar. 

Han  rejste  sig  og  gik  hen  ad  Sand- 
vejen, frem  foran  det  første  Tørvehus'es 
stenknudrede,  blinde  Ansigt  —  de  andres 


itufrønnede  eller  halvlukte  Lemmeøjne 
stirrede  ved  Siden  af  det  ret  frem  for  sig, 
forbi  ham. 

En  muggen  og  kold  Lugt  af  Tørve- 
smuld og  Stenkulde  stivnede  om  ham. 

Han  standsede,  som  fæstnet  i  det  døde 
Sand. 

Hvad  betød  han  her,  ung  og  ledig, 
foran  disse  Arbejdets  og  Alderdommens 
Ansigter?  Intet  mer  end  den  Koleraflue, 
der  krøb  i  den  sortgrønne  Lyng . . . 

Ja  Arbejde  —  hvilket  Slægternes  Ar- 
bejde denne  opbrudte,  gennemgravede 
Hedemose,  disse  Ligkamre  af  Huse,  lang- 
sommeligt opstablede  af  Kampesten, 
denne  Stendynge,  hvor  alle  den  ynke- 
lige, gustne  Agers  Stene  dér  bag  det 
sidste  Hus'es  Hjørne  var  dynget  over 
hverandre  i  Et,  op  til  et  Alter ! 

Alle  disse  graa,  ubevægelige  og  stumme 
Stene  —  de  Mænd,  som  havde  slæbt  dem 
sammen  til  Værn  for  deres  Kvinder  og 
Børn,  sat  Hjem  her  midt  i  det  ubarm- 
hjærtige  Øde,  ene  med  tomme  Hænder, 
Landets  Fattigste,  havde  brudt  Tørven 
løs  derude  og  drættet  den  gustne  Rug 
op,  dér  hvor  før  Stendyngernes  Vam- 
pyrer laa  —  de  Mænd,  for  dem  var  Al- 
tret rejst,  tungt  og  graat  over  Heden  — 
men  hvo  kom  vel  og  knælede  for  det? 

Han  gik  langsomt  hen  til  det,  forbi  de 
ni  Huses  barske  Ansigter,  gennem  den 
mugne  og  kolde  Lugt  af  Tørvesmuld  og 
Stenkulde. 

Ja,  som  Dødningehoveder  knejste  det, 
Blok  over  Blok  og  Blok  ved  Blok.  Det 
røde  Aftenskær  laa  i  et  Bælte  over  Bjær- 
gets  Top,  Stenene  deroppe  saa  ud  som 
øjne,  sørgmodige,  ensomme  øjne.  Tæt, 
højt  var  Bjærget  stablet,  at  dets  Fod 
ikke  skulde  røve  én  Tomme  af  den  Jord, 
hvori  et  halvtomt  Ax  kunde  gro. 

Han  støttede  Haanden  ind  mod  de 
raa,  kantede  Kugler  —  hvilke  Suk,  hvilke 
Gigtsmærter,  hvilken  tidlig  Alderdom  laa 
der  ikke  i  dem,  i  hver  og  en  —  hvilket 
Alter  over  disse  Mænd,  rejst  over  dem 
ikke  af  andre,  men  af  dem  selv. 

Med  Haanden  støttet  mod  Stenene  saa 
han  ud  over  Hedemosen.  De  stumme 
Mumieflokke  derude  stirrede  mod  Solen 
som  efter  Løn. 

Pludselig  mærkede  han  det  uldent, 
strygende  over  sin  Haand,  et  blødt,  lod- 
dent Kærtegn. 

Han  saa  ned. 

En  hæklet  Krave,  halvfærdig,  i  graat 
Grovgarn  flagrede  frem  over  Stenene, 
bundet  ved  sin  Bennaal  i  en  Kløft. 

Han  blev  staaende  ubevægelig. 

Hækletøjet  fløj  op  i  det  sagte  Aften- 
træk, en  lille,  graa  Fane,  daskede  saa 
ned  i  ny  Læ  og  svøbte  sig  ulden,  blød 
om  Blokkene. 

En  Kvindekrave,  en  lille,  forfængelig 
Pynt  her  paa  Mændenes  Arbejdsalter . . . 
Ja,  en  Kvindeprydelse  her  i  Sten- 
husene, paabegyndt  i  Hast,  i  et  Ledig- 


hedens øjeblik  og  hastigt  stukket  ind 
her,  da  Arbejdet  i  Moserne  paany  kaldte 
eller  Børnenes  Graad  fra  den  nye  Gaard 
deromme  bag  Agren. 

Hans  Haand  famlede  langsomt  hen- 
over det  tykke,  graa  Garn. 

Derfor  altsaa,  I  Mænd,  derfor  kunde 
I  arbejde,  som  jeg  ser,  bryde  Moser  og 
slæbe  Stenene  af  Marken  og  rejse  Hu- 
sene og  endelig  hobe  dette  Bjærg,  fordi 
Eders  Kvinder  ikke  glemte  i  Ledighedens 
eneste  øjeblik  at  hækle  deres  fattige 
Krave,  fordi  de  her  blandt  Sten-  og 
Børneflokke  ikke  glemte  at  være  Kvin- 
der. 

Han  strøg  klappende  henover  den  vif- 
tende, uldne  Klud,  Stenen  føltes  ikke  saa 
haard  igennem  den.  Solnedgangens  og 
ødemarkens  uendelige  Tien  laa  i  hans 
øren,  han  mærkede  den  mugne  og  kolde 
Lugt  om  sig  af  Tørvesmuld  og  Sten- 
kulde, men  han  vidste  det  ikke  mere, 
mens  hans  Haand  som  i  Tanker  ved- 
blev at  klappe  dette  Alter,  for  hvem  det 
egentlig  var  rejst  —  for  disse  Mænd 
eller  for  disse  Kvinder. 

Af  cand.  theol.  &  mag.  Jakob  Alsted. 


Det  er  i  Aar  Hundredaaret  for  det  eng- 
elske Angreb  paa  Danmark,  som  havde 
til  Følge  den  danske  Flaades  Bortførelse, 
hovedstadens  delvise  Ødelæggelse,  flere  Hun- 
drede danske  Handelsskibes  Opbringeise,  en 
syvaarig  Krig,  en  syvaarig  Standsning  af 
hele  den  danske  Kolonialhandel  og  Fragtfart, 
og  endelig  Norges  Tab.  Naar  man  nu  i 
Samtiden  var  sikker  paa,  at  Danmark  i  sin 
Udenrigspolitik  havde  fulgt  en  ret  og  klar 
Linje,  den  strenge  Neutralitet,  havde  den  be- 
stemteste Vilje  til  at  fortsætte  denne  Politik 
og,  hvis  dette  i  Længden  viste  sig  ugørligt, 
da  at  slutte  sig  til  dem,  der  nu  fik  hele 
Herligheden  til  at  ramle  sammen  —  ja,  saa 
kan  man  ikke  undre  sig  over,  at  der  rejste 
sig  en  Bølge  af  Harme  mod  dette  Folk, 
denne  Regering,  som  paa  Trods  af  de  fakti- 
ske Forhold  og  paa  Trods  af  vor  Regerings 
Forsikringer  tvang  os  ud  i  al  denne  Ulykke. 
Og  det  er  heller  ikke  underligt,  at  denne 
Harme  blev  til  en  indestængt  Bitterhed,  som 
ved  given  Lejlighed  stiger  frem  i  Sindene  og 
farver  Opfattelsen  af  Englænderne  og  engelsk 
Politik.  Naturligvis  er  det  urigtigt  nu  efter 
hundrede  Aars  Forløb  at  lade  vore  Følelser 
overfor  Nutidens  Englændere  paavirke  af 
denne  Begivenhed ;  men  nogen  sjælelig  Mærk- 
værdighed er  denne  Gemmen  paa  gammelt 
Nag  jo  ingenlunde,  og  der  var  —  psykolo- 
gisk set  —  god  Mening  i,  hvad  en  Eng- 
lænder under  en  Parlamentsdebat  i  Anledning 
af  disse  Begivender  udtalte:  „Vi  har  vundet 
en  Flaade,  men  vi  har  tabt  en  Nation.  Al- 
drig mere  kan  vi  vente  os  andet  hos  de 
danske  end  det  dybest  rodfæstede  Nag,  det 
hidsigste  og  bitreste  Fjendskab." 

Spørger  vi  nu  om  deres  Mening,  som  har 
undersøgt  Sagen  grundigere  og  ikke  lader 
deres  Bedømmelse  paavirke  af  det  sørgelige  i 
Begivenhedernes  Følger,  træffer  vi  —  ogsaa 
hos   Udlandets  Forfattere    —    meget    skarpe 


Domme  over  Englændernes  Færd.  De  to 
Historikere,  som  herhjemme  har  behandlet 
den  politiske  Krise  i  1807  grundigst,  er  sik- 
kert Prof.  E.  Holm  (i  sin  Danmarks-Norges 
Udenrigske  Historie  1791— 1807  en  ved  sin 
Grundighed,  Ædruelighed  og  Klarhed  lige 
fortrinlig  Behandling)  og  Kaptajn  C.  Th.  Sø- 
rensen (i  Hist.  Tidsskr.  6  R.  1  B.).  Af 
dem  gentager  og  præciserer  den  første  sin 
Dom  i  5te  Bd.  af  „Danmarks  Riges  Histo- 
rie" (S.  590):  „Deres  Tog  var  .  .  .  — 
det  kan  der  ingen  Tvivl  være  om  —  ikke 
blot  en  Forbrydelse,  men  ogsaa  en  grov  po- 
litisk Fejl,  og  det  var  ikke  uden  Grund, 
naar  Schimmelmann  udtalte,  at  man  aldrig 
havde  set  noget  paa  een  Gang  nederdrægti- 
gere og  dummere.  Intet  har  været  taabeli- 
gere,  end  naar  det  baade  dengang  og  senere 
er  blevet  sagt  —  ja  vistnok  siges  den  Dag 
i  Dag  —  at  det  var  et  nødvendigt  Skridt* 
Et  andet  Sted  siger  han,  at  Toryministeriet 
tog  denne  Sag  ganske  „letfærdigt".  Kaptajn 
C.  Th.  Sørensen  kalder  det  „et  kolossalt 
Misgreb",  „den  brutaleste  og  hensynsløseste 
Voldshandling,  Historien  kender".  I  sin  se- 
nere Bog  „Bernadotte  i  Norden",  hvor  disse 
Begivenheder  omtales  i  Forbigaaende,  synes 
Kaptajn  S.  at  se  mildere  paa  den  engelske 
Politiks  Mening  overfor  Danmark,  om  end 
ikke  paa  Udførelsen  af  den. 

Som  et  kuriøst  Modstykke  til  disse  Be- 
dømmelser kan  anføres  et  Citat  fra  en  engelsk 
Forfatter  (R.  Bell:  Life  of  Canning):  „Be- 
mægtigelsen af  den  danske  Flaade  var  en 
Handling,  dikteret  af  den  bydende  Nødven- 
dighed, et  af  disse  politiske  Mester-Træk, 
som  ikke  bør  forsvares  —  thi  derved  anty- 
des Muligheden  af  Tvivl  —  men  foreviges 
ved  Æresstøtter  og  Statuer". 

Imellem  de  ovenanførte  Domme  ligger  saa 
naturligvis  en  Række  forskellige  Bedømmelser, 
mer   eller  mindre  undskyldende,    forsvarende 

eller  fordømmende.  Undertegnede  har  ved 
at  sysle  med  disse  Begivenheder  faaet 
den  Opfattelse,  at  den  engelske  Regerings 
Optræden  overfor  Danmark  er  forstaaelig  og 
forsvarlig  ud  fra  de  Forestillinger,  den  maatte 
danne  sig  om  Situationen;  at  dens  Aktion 
overfor  Danmark  fik  et  andet  Forløb  og  et 
andet  Udfald  end  paatænkt  —  og  det  ikke 
udelukkende  ved  Danmarks  Skyld  —  bliver 
en  Sag  for  sig.  Der  findes  (omtalt  i  den 
anførte  Bog  af  Prof.  £.  Holm)  ogsaa  tidligere 
Danske,  som  uden  at  savne  Følelse  for  deres 
Fædreland  har  undskyldt  eller  forsvaret  Eng- 
lænderne, bl.  a.  Grundtvig  og  Sibbern. 

I. 
I  Aaret  1805  samlede  England  et  vældigt 
Forbund  mod  Kejser  Napoleon,  bestaaende  af 
Østrig,  Rusland,  Sverig  og  England.  Men 
inden  Aaret  var  omme,  var  Østrig  tvunget 
til  Fred.  Preussen  traadte  derefter  ind  i  For- 
bundet i  1806,  men  gik  snart  ud  af  Spillet 
efter  et  Par  store  Nederlag  og  dets  Fæst- 
ningers Fald.  Den  8de  Februar  1807  stod 
der  et  stort  Slag  mellem  Russere  og  Fransk- 
mænd ved  Eylau ;  det  blev  ikke  nogen  egent- 
lig Sejr  for  Napoleon,  og  i  den  følgende 
Tid  søgte  de  forenede  Magter  ivrigt  at  til- 
føre Forbundet  ny  Kraft  ved  at  drage  Østrig 
og  Danmark-Norge  ind  i  Koalitionen;  et 
samtidigt  Angreb  syd  fra  og  fra  den  jyske 
Halvø  vilde  uden  Tvivl  have  kunnet  genere 
Napoleon  stærkt.  Men  forgæves;  ingen  af 
de  to  Stater  gik  med,  et  Flankeangreb  af 
Englænderne  og  Svenskerne  fra  Rygen  blev 
heller  ikke  til  noget,  før  det  var  for  sent, 
og  d.  14.  Juni  1807  slog  Napoleon  Russerne 
afgørende  ved  Friedland.  D.  25de  Juni 
mødtes  de  to  Kejsere  ved  Tilsit,  og  Alexan- 
der d.  1ste,  som  hidtil  ikke  havde  haft  onde 
Ord  nok  om  Napoleon,  blev  straks  ved  den 
første  Sammenkomst  bedaaret  af  sin  ældre, 
erfarnere,  klogere,  klarere  og  mere  energiske 
Modstander.  D.  7de  Juli  sluttedes  saa  Fre- 
den   i  Tilsit,    ved   hvilken  Alexander,    inden 


Krigen  endnu  havde  naaet  hans  Lands 
Grænser,  gik  med  til  at  halvere  sin  ene 
Forbundsfælle,  Preussen,  opgav  at  støtte  sin 
anden  Forbundsfælle,  Sverig  (der  var  endog 
straks  Planer  fremme  om  at  rive  Finland  fra 
Sverig),  og  slog  sig  sammen  med  Napoleon 
mod  sin  tredje  Forbundsfælle,  England! 

Hvad  der  forøvrigt  blev  aftalt  og  bestemt  i 
Tilsit,  fik  ingen  uvedkommende  at  vide;  de 
„hemmelige  Artikler"  er  først  i  den  nyeste 
Tid  blevne  bekendte  i  deres  fulde  Ordlyd 
(aftrykt  i  Vandal:  Napoleon  et  Alexandre). 
Men  det  var  heller  ikke  paa  Grundlag  af 
disse  Artikler,  at  den  engelske  Regering  tog 
sin  Beslutning,  men  paa  Grundlag  af  hele 
den  politiske  Situation,  saaledes  som  den 
syntes  at  ville  udvikle  sig*). 

Der  findes  i  det  engelske  Udenrigsministe- 
riums Archiv  et  Udtog  af  et  Brev  fra  Memel, 
dateret  d.  26.  Juni,  altsaa  allerede  Dagen 
efter  det  første  Møde  mellem  de  to  Kejsere, 
paa  et  Tidspunkt,  da  der  kun  kan  have  været 
gjort  de  allerførste  Begyndelser  til  Forhand- 
lingerne: det  meddeler  kun,  at  de  to  Kejsere 
efter  Mødet  Dagen  før  „skiltes  paa  den  ven- 
skabeligste Maade*.  Dette  Brev  ankom  til 
London  d.  16.  Juli,  og  sammen  med  det 
kom  der  et  Brev  fra  en  engelsk  Agent, 
Mackenzie,  dateret  23de  Juni,  altsaa  to  Dage 
før  Sammenkomsten,  hvori  han  fortæller,  at 
man  i  det  russiske  Hovedkvarter  ønskede 
Fred.  Disse  to  Breve  dannede  —  sammen- 
holdt med  Napoleons  hele  hidtidige  Politik 
overfor  England  —  efter  alt  hidtil  fore- 
liggende det  Grundlag,  ud  fra  hvilket  den 
engelske  Udenrigsminister  Canning  og  hans 
Kolleger  sluttede  sig  til,  at  der  nu  vilde 
blive  sluttet  et  Forbund  mellem  Napoleon  og 
Alexander    med   det  Formaal  at  tvinge  Eng- 


*)  Den  følgende  Fremstilling  er  for  en  stor 
Del  grundet*  paa  de  nye  Oplysninger,  som  er 
fremkomne  dels  i  en  Artikel  i  Edinburgh  Review, 
Apr.  1906  (gengivet  ret  udferligt  af  Generalmajor 
Arendrup  i  hans  Piece  „Forsvarssagen-)  dels  i 
J.  H.  Rose:  Napoleonic  Studies.  Lond.  1904. 


981  =: 


England— Danmark  i  1807 


land  til  Fred  (der  var  allerede  nogen  Mis- 
stemning til  Stede  mellem  England  og  Rus- 
land) og  som  et  af  Midlerne  hertil  at  tvinge 
de  neutrale  Stater  (Danmark-Norge  og  Por- 
tugal) samt  Sverig  til  at  slutte  sig  til  Fast- 
landsspæringen,  lukke  Østersøen  for  Englænd- 
erne og  erklære  England  Krig.  Det  er  ikke 
uden  Berettigelse,  at  Forfatteren  af  Artiklen 
i  Edinb.  Rev.  siger,  at  den  Viden,  paa  hvil- 
ken Canning  fra  først  af  grundede  sin  Be- 
slutning om  at  sende  Flaaden  til  Kjøbenhavn, 
var  „overordentlig  mager".  Men  sikkert  er 
det  paa  den  anden  Side,  at  Canning  og  hans 
Kolleger  gættede  rigtigt,  hvad  Resultatet  af  For- 
handlingerne i  Tilsit  angik,  saa  rigtigt,  som 
om  de  havde  haft  den  endelige  Fredstraktat 
liggende  renskreven  foran'  sig.  Desværre  for 
Danmark-Norge  gættede  de  galt  med  Hensyn 
til  denne  Stats  virkelige  Stilling  overfor  den 
nye  politiske  Situation. 


.11. 

I  Aarene  efter  1801  havde  den  dansk- 
norske Regering  holdt  sig  neutral  og  derved 
skaffet  Rigernes  Handelsstand  en  fortræffelig 
Forretningsperiode.  Der  tjentes  gode  Penge, 
selv  om  der  ofte  ledes  Tab,  og  selv  om  de 
Undersøgelser  efter  Krigsfornødenheder  og 
fjendtlig  Ejendom,  som  Englænderne  foretog 
om  Bord  paa  de  danske  Skibe,  var  til  stort 
Besvær;  ofte  indbragtes  der  til  engelske 
Havne  danske  eller  norske  Skibe,  som  ansaas 
for  mistænkelige,  og  selv  naar  Priserettens 
Kendelse  faldt  ud  til  saadanne  Skibes  Fordel, 
saa  de  frigaves,  medførte  en  saadan  Ind- 
bringelse som  Regel  stort  Tidsspild  og  bety- 
delige Udgifter.  Ikke  desto  mindre  var  For- 
tjenesten saa  god  og  Handelen  saa  livlig,  at 
der  i  Sommeren  1807  menes  at  have  været 
alene  paa  engelsk  Søterritorium  ikke  mindre 
end  300  danske  og  norske  Skibe  med  Lad- 
ninger til  Værdi  af  ca.  36  Mill.  Kr.;  og  paa 
dette  Tidspunkt  havde  endda  Handelsvanske- 
lighederne  i  nogen  Tid  været  større  end  forhen. 


Den  21de  Nov.  1806  havde  Napoleon 
nemlig  udstedt  sit  berygtede  Berlinerdekret, 
som  forbød  al  Handel  med  England,  erklæ- 
rede al  engelsk  Ejendom  for  god  Prise  og 
forbød  ethvert  Skib,  som  kom  fra  en  engelsk 
Havn,  at  løbe  ind  i  en  fransk  eller  af  Frank- 
rig afhængig  Havn.  Foreløbig  blev  denne 
„Fastlandsspærring"  kun  udstrakt  til  Frankrig 
og  dets  Forbundsfæller;  men  man  meddelte 
f.  Ex.  Danmark-Norge  Dekretet  med  en  in- 
direkte, men  ret  tydelig  Opfordring  til  denne 
Stat  om  at  give  det  sin  Tilslutning.  Dette 
skete  dog  ikke;  den  dansk-norske  Regering 
protesterede  principielt  mod  en  Fastlands- 
spærring  og  udtalte  overfor  England,  at  hel- 
lere end  at  gaa  med  til  en  saadan  vilde  man 
slutte  sig  til  dette  Land.  Hoved  formaalet 
var  dog  at  bevare  Neutraliteten. 

Det  kan  ikke  forundre,  at  der  kom  et 
Modtræk  fra  engelsk  Side  i  Anledning  af 
Frankrigs  Forholdsregler.  Ved  den  engelske 
Kabinetsordre  af  4de  Jan.  1807  befales  det, 
„at  intet  Skib  maa  handle  fra  en  Havn  til 
anden,  saafremt  bemeldte  to  Havne  tilhører 
eller  beherskes  af  Frankrig  eller  dettes  For- 
bundsfæller eller  er  saa  vidt  under  deres  Ind- 
flydelse, at  britiske  Skibe  ikke  frit  maa 
handle  i  samme".  Det  forbydes  ikke  herved 
at  handle  med  Frankrig  og  dets  Forbunds- 
fæller, og  den  Import,  der  kunde  foregaa  til 
disse  Lande  fra  Nord  Amerika  og  de  neu- 
trale europæiske  Stater,  og  som  dog  i  nogen 
Maade  maatte  kunne  erstatte  den  engelske 
Import,  forbydes  ikke;  derimod  standses  den 
vistnok  ganske  livlige  Kystfart,  som  for  en 
stor  Del  førtes  af  de  neutrale,  bl.  a.  danske, 
Skibe.  En  af  Grundene  hertil  var  den  Om- 
stændighed, at  disse  Skibe  i  Virkeligheden 
undertiden  —  den  engelske  Regering  sagde 
„i  talløse  Tilfælde*  —  var  franske  eller 
hollandske,  o :  tilhørte  fremmede  Redere,  men 
sejlede  under  det  danske  Flag,  og  dette  For- 
hold kunde  maaske  nok  give  den  omtalte 
Kabinetsordre  en  vis  Berettigelse;  men  den 
stred  mod  udtrykkelige  Bestemmelser  i  Peters- 

borgtraktaten  af  1801,  som  netop  tillod  de 
neutrales  Kystfart  i  fuld  Udstrækning. 

Den  dansk-norske  Regering  protesterede  da 
ogsaa  mod  denne  „  Order  in  Council"  (som 
den  for  øvrigt  synes  delvis  at  have  fortolket 
galt);  i  den  Note  af  9.  Marts  1807,  hvori 
dette  sker,  findes  der  en  Bemærkning,  som 
synes  mig  at  fortjene  nogen  mere  Opmærk- 
somhed, end  der,  mig  bevidst,  hidtil  er  bleven 
den  til  Del:  „Den  danske  Regering  kan  ikke 
skjule,  at  den  frygter,  at  den  franske  Rege- 
ring vil  regne  det  blandt  sine  Triumfer  at 
have  faaet  England  til  at  tage  Forholdsregler, 
som,  samtidig  med  at  de  retfærdiggør  dens 
egen  Optræden,  nødvendigvis  maa  svække  de 
Venskabsbaand,  som  har  knyttet  de  neutrale 
Stater  til  Storbritannien".  Disse  Ord  kan 
næppe  forstaas  anderledes  end  som  en  An- 
tydning af,  at  den  danske  Regering  ikke  vil 
være  utilbøjelig  til  at  nærme  sig  Englands 
Fjender,    dersom  Kabinetsordren  opretholdes. 

I  den  engelske  Regerings  rolige,  men  meget 
bestemte  Svar  paa  denne  danske  Note  gøres 
der  opmærksom  paa,  hvorledes  Kabinetsordren 
af  4/i  07  delvis  er  fejlagtigt  opfattet  af  den 
dansk-norske  Regering,  og  hvorledes  den  efter 
den  engelske  Regerings  Opfattelse  vil  kunne 
blive  til  Gavn  for  den  danske  „bona  flde" 
Handel  —  desværre  forhindrer  den  følgende 
Tidsudvikling  os  fra  at  afgøre,  om  den  en- 
gelske Regering  havde  Ret  i  sin  Opfattelse  — 
og  ender  med,  at  hvis  Danmark  virkelig  vil 
holde  sig  neutralt,  er  der  ikke  noget  i  Vejen 
fra  Englands  Side;  hvis  derimod  Danmarks 
Neutralitet  skal  bestaa  i  blotte  Paastande  („is 
mere  assertion"),  vil  England  tage  sine  For- 
holdsregler. 

Det  trak,  som  man  ser,  op  til  en  ret  alvorlig 
Konflikt,  og  efter  den  daværende  danske  Ge- 
sandt i  London  Rists  Mening  vilde  Afgørelsen 
maaske  allerede  være  kommen  tidligere,  end 
den  gjorde,  hvis  ikke  det  engelske  Ministe- 
rium i  Marts  1807  var  bleven  styrtet  og 
afløst  af  det  mere  energiske  Toryministerium 
Perceval-Portland,  i  hvilket  den  unge,  handle- 


lystne  Canning  blev  Udenrigsminister.  Det 
vilde  have  givet  Krisen  en  anden  Karakter, 
om  den  var  kommet  i  Foraaret  1807;  det 
vilde  da  have  drejet  sig  om  Danmarks  kom- 
mercielle Optræden  ud  fra  Neutraliteten  som 
Grundlag,  og  det  Moment  vilde  ikke  have 
været  med,  som  senere  gjorde  Krisen  saa 
akut  og  saa  hurtig  i  sit  Forløb:  Muligheden 
for  Danmark-Norges  Tilslutning  til  Englands 
paa  dette  Tidspunkt  helt  sejrrige  Fjende  med 
et  Angreb  paa  England  -  Sverig  og  Øster- 
søens Lukning  som  Formaal. 


III. 

Som  ovenfor  anført,  kom  de  første  Med- 
delelser om  Mødet  i  Tilsit  til  England  d.  16. 
Juli,  og  det  synes  fra  dette  Øjeblik  at  have 
staaet  den  engelske  Regering  klart,  at  Frank- 
rig og  Rusland  vilde  lægge  Pres  paa  Sverig 
og  Danmark-Norge  for  at  drage  disse  Lande 
ind  i  Forbundet  mod  England.  Den  18de 
Juli  blev  den  første  Befaling  til  Udrustningen 
af  Expeditionen  til  København  givet,  og  de 
tre  Spørgsmaal,  der  i  .disse  2  Dage  maa  an- 
tages at  være  bleven  stillede  og  besvarede 
af  den  engelske  Regering  —  desværre  har 
man  ingen  Meddelelser  om  Kabinettets  For- 
handlinger og  maa  nøjes  med  Gisninger  — 
er  følgende:  1)  Har  Danmarks  Tilslutning 
eller  Ikke-Tilslutning  til  Napoleon  nogen  større 
Interesse  for  England?  2)  Kan  Danmark 
værge  sig  imod  et  fransk  Angreb?  3)  Vil 
Danmark  værge  sig  mod  Napoleon  eller  fri- 
villig slutte  sig  til  ham?  Hvad  det  første 
Spørgsmaal  angaar,  er  der  ingen  Tvivl  om, 
at  det  havde  noget  at  sige  for  England,  om 
Danmark  var  med  det  eller  imod  det;  at 
Neutraliteten  ikke  kunde  opretholdes,  var 
klart  for  Canning.  Det  var  saaledes  ikke 
ligegyldigt,  om  den  dansk-norske  Flaade  var 
fjendtlig  Flaade  eller  ej.  Ganske  vist  var 
England  overordentlig  overlegent  til  Søs; 
men  dersom  den  dansk-norske,  den  svenske 
og    den   russiske   Flaade  forenede  sig,    vilde 

det  dog  blive  til  ca.  40  Linjeskibe,  til  Dels 
bemandede  med  øvede  Folk,  og  denne  Flaade 
vilde  i  det  mindste  kunne  binde  en  betydelig 
Del  af  den  engelske  Flaade,  ligesom  den 
dannede  i  hvert  Fald  Begyndelsen  til  en 
Flaade,  der  med  Tiden  kunde  blive  farlig  for 
England.*)  Ganske  vist  var  i  Øjeblikket 
Sverig  Englands  Forbundsfælle  og  kunde  ikke 
mistænkes  for  Tilbøjelighed  til  at  falde  fra; 
men  dersom  Danmark-Norge  blev  Sverigs 
Fjende,  var  dette  Land  udsat  for  Angreb  fra 
alle  Sider,  og  det  skulde  da  være  sært,  om 
det  ikke  kunde  lokkes,  trues  eller  tvinges  ind 
i  det  franske  Forbund;  saa  vilde  det  blive 
svært  for  England  at  hindre  Østersøens  Luk- 
ning, og  i  hvert  Fald  vilde  Fastlandsspærrin- 
gens  Omraade  blive  stærkt  udvidet.  Var 
Danmark-Norge  og  Sverig  Englands  Forbunds- 
fæller, holdtes  [i  alt  Fald  det  nordiske 
Marked  aabent  for  Englænderne,  og  Angre- 
bet paa  Sverig  kunde  kun  foregaa  gennem 
Finland  og  vilde  derved  blive  mindre  farligt. 
Allerede  den  Ting  maatte  anbefale  at  søge  op- 
naaet  et  Forbund  med  Danmark-Norge,  at 
Sverigs  og  Danmark-Norges  Tilslutning  til 
Frankrig  vilde  kunne  have  en  stærkt  ned- 
trykkende Virkning  paa  det  engelske  Folk, 
som  hidtil  ikke  havde  haft  Grund  til  Glæde 
i  Anledning  af  Krigen  1805-1807. 

Om  Danmarks  Evne  til  at  modstaa  det 
forudsete  Tryk  fra  Frankrig  var  Meningerne 
paa  den  Tid  meget  delte.  At  Halvøen  ikke 
kunde  forsvares,  var  en  Selvfølge ;  her  kunde 
der  kun  være  Tale  om  at  „konstatere  Neu- 
traliteten". Men  hvis  man  saa  forudsatte, 
at  Danmark  foreløbig  overlod  Halvøen  til  sin 
Skæbne  og  koncentrerede  Forsvaret  om  Øerne, 
særligt    om    Sjælland    med    Hovedstaden   og 


*)  I  det  berømte  Slag  ved  Trafalgar  i  1805  var 
der  27  engelske  Linjeskibe  mod  33  fransk-spanske; 
naar  man  betænker,  hvor  vigtig  en  Sejr  for  Eng- 
lænderne denne  Kamp  ansaas  for  at  være,  kan 
man  vel  tænke  sig,  at  de  ca.  20  danske  Linjeskibe 
ikke  kan  have  været  anset  for  ganske  betydnings- 
løse. 


Flaadens  Leje?  —  Der  blev  talt  en  hel  Del 
om  den  Ting  i  de  berømmelige  Parlaments- 
møder i  Vinteren  1808,  da  Oppositionen  med 
stor  Kraft  og  Klogskab  angreb  Regeringen 
for  dens  Politik  overfor  Danmark. 

Dersom  Bælterne  frøs  til  som  i  Karl 
Gustavs  Tid,  vilde  det  hele  atter  være 
blevet  en  Landkrig,  og  saa  havde  Forsvarets 
Umulighed  atter  været  indlysende.  Muligheden 
for  en  saadan  Tilfrysning  existerede  unægte- 
lig, og  Tanken  om  den  har  faktisk  spillet 
en  Rolle  baade  hos  adskillige  Englændere 
(andre  trøstede  sig  med,  at  det  ikke  skulde 
være  sket  i  de  sidste  150  Aar)  og  hos  Na- 
poleon, som  ikke  havde  megen  Forstand  paa 
det  danske  Klima,  samt  tilsyneladende  mærk- 
værdigt nok  hos  Kronprins  Frederik. 

En  anden  Sag  var  det,  naar  Bælterne  var 
nogenlunde  aabne,  saa  Flaaden  kunde  for- 
svare Sjælland;  i  saa  Tilfælde  mente  Jarlen 
af  St.  Vincent,  Datidens  højeste  Autoritet  i 
England  paa  Søkrigens  Omraade,  at  det  var 
lettere  at  gøre  Landgang  i  England  fra 
Boulogne  end  paa  Sjælland  fra  Holsten, 
medens  Lord  Gambier,  den  øverstbefalende 
paa  de  Krigsskibe,  der  sendtes  til  Kjøben- 
havn,  i  en  Rapport  af  15.  Oktober  1807 
erklærer,  at  det  med  de  Midler,  der  stod  til 
hans  og  Lord  Cathcarts  Raadighed  (ca. 
30,000  Mand  og  ca.  65  Krigsskibe)  var 
vanskeligt,  om  ikke  umuligt,  at  holde  Sjæl- 
land mod  et  fransk  Angreb  (man  erindre, 
at  Frankrig  var  blottet  for  Flaade),  og  i 
Parlamentet  f.  Ex.  Lord  Wellesley  (ældre 
Broder  til  den  berømte  Lord  Wellington) 
hyldede  samme  Anskuelse,  Uden  at  ville 
dømme  saa  fremragende  sagkyndige  imellem 
skal  jeg  henlede  Opmærksomheden  paa,  at 
der  faktisk,  medens  Englænderne  endnu  be- 
fandt sig  paa  Sjælland  og  vogtede  Bælt  og 
Kyster,  overførtes  ca.  9000  Mand  danske 
Tropper  til  Sjælland.  Spørgsmaalet  er  aaben- 
bart  meget  svært  at  afgøre,  og  at  den  en- 
gelske Regering  i  sine  Overvejelser  gik  ud 
fra,  at  det  i  det  mindste  var  tvivlsomt,   om 

Sjælland  kunde   forsvares,    forekommer    mig 
ret  forstaaeligt. 

Endelig  var  der  Spørgsmaalet  om  Dan- 
marks Vilje  til  at  holde  sig  udenfor  det 
franske  Forbund  og  gaa  ind  i  et  engelsk- 
svensk Forbund.  Hvad  den  dansk-norske 
Stat  kunde  miste  ved  en  Krig  med  Frankrig 
var  først  og  fremmest  Hertugdømmerne  og 
Nørrejylland;  ved  en  Krig  med  England 
kunde  man  forudse,  at  det  vilde  miste  alt, 
hvad  det  senere  faktisk  mistede.  Dette  gjaldt 
imidlertid  vel  at  mærke  kun  under  den  Forud- 
sætning, at  England  sejrede  i  det  lange  Løb. 
Hvis  derimod  Napoleon,  som  havde  betvunget 
hele  Fastlandet,  sejrrigt  kunde  gennemføre  sin 
Fastlandsspærring,  kunde  udvide  sit  For- 
bundsomraade  til  de  nordiske  Stater  og  til 
Amerika,  kunde  bygge  Flaader  og  øve  Sø- 
mænd i  den  med  de  nordiske  Staters  Hjælp 
lukkede  Østersø,  kunde  bemande  sine  Flaader 
med  danske,  norske  og  hollandske  Sømænd, 
saa  var  der  dog  vel  nogen  Udsigt  til,  at 
England  til  sidst  maatte  bøje  sig  og  da 
ogsaa  give  tilbage,  hvad  det  indtil  da  maatte 
have  taget  fra  Danmark.  Det  maa  huskes, 
at  hidtil  var  Napoleon  den  sejrende,  England 
den  tabende,  og  man  kan  næppe  paastaa, 
at  man  paa  Forhaand  kunde  vide,  hvem  der 
tilsidst  vilde  vinde.  Danmark  havde  hele  Tiden 
holdt  sig  saa  vidt  muligt  lige  langt  fra  de 
stridende  Parter;  utænkeligt  var  det  ikke, 
rent  objektivt  set,  at  Danmark  kunde  se  det 
som  sin  Fordel  at  gaa  med  Frankrig  for  at 
hjælpe  med  til  at  knække  det  engelske  Herre- 
dømme paa  Havet,  som  havde  været  Dan- 
mark saa  ubehageligt  i  de  sidste  25  Aar. 
En  anden  Ting  var  det  naturligvis,  hvad 
den  dansk-norske  Regering  mente  om  Sagen. 
Den  Kilde,  hvorfra  den  engelske  Regering 
først  og  fremmest  maatte  øse  sin  Viden  om 
Stemningen  i  Danmark  og  hos  den  dansk- 
norske Regering,  var  Gesandten  i  Kjøben- 
havn,  Mr.  Garlike.  Han  var  en  hæderlig 
og  velsindet  Mand,  saa  omhyggelig  for  at 
lade   dansk   Politik   vederfares   Retfærdighed, 


at  man  —  efter  Rists  Beretning  —  allerede 
før  Cannings  Tid  havde  tabt  noget  af  Til- 
liden til  ham  som  upartisk  Dommer;  da 
Canning  blev  Minister  „gad  man  knapt  læse 
hans  Indberetninger,  saa  partiske  ansaa  man 
dem  for  at  være."  Denne  Mand  skriver 
hjem  til  sin  Regering  i  November  1806: 
„Flere  af  de  vigtigste  Kontorer  („departments") 
—  jeg  undtager  Statsraadet  og  Udenrigs- 
ministeriet —  samt  mange  af  de  lavere  og 
laveste  er  besatte  med  Personer,  som  befinder 
sig  i  en  Tilstand  af  Forblændelse  og  blind 
Hengivenhed  for  Frankrigs  Interesser.  Det 
eneste,  der  hindrer,  at  disse  Følelser  lægges 
mere  aabent  for  Dagen,  er  Kronprinsens 
Karakter.  N.  N.,  som  i  meget  stærke  Ud- 
tryk erklærer,  at  han  stoler  paa  hans  kon- 
gelige Højheds  Fasthed,  sagde  igaar  til  mig, 
at  man  kunde  have  den  mest  ubetingede 
Tillid  til,  at  han  ikke  vilde  give  efter  for 
de  Forslag,  som  Frankrig  kan  antages 
at  ville  gøre.  Men  der  kan  neppe  tages 
for  mange  Forsigtighedsregler  mod  for- 
blændede eller  ildesindede  Personers  For- 
søg paa  at  forvirre  eller  vildlede  Rege- 
ringen under  eventuelle  kritiske  Forhold ".  I 
en  anden  Depesche  af  samme  Maaned  siger 
han,  at  denne  engelskfjendtlige  og  fransk- 
venlige Følelse  findes  hos  „Personer  i  høje, 
om  end  ikke  de  højeste,  Stillinger,  Personer 
som  man  i  Farens  Stund  vil  have  megen 
Tillid  til."  Disse  „kritiske  Forhold",  denne 
„Farens  Stund"  indtraadte  netop  i  Juli  1807. 
Naar  man  med  disse  advarende  Udtalelser 
sammenholder  den  maaske  ikke  meget  al- 
vorligt mente,  men  derfor  ikke  mindre  uhel- 
dige Trusel  i  den  ovenanførte  danske  Note 
af  9/3  07,  kan  man  tænke  sig,  hvilket  Ind- 
tryk det  maa  have  gjort  paa  den  engelske 
Regering,  da  den  d.  16de  Juli  —  samme 
Dag  som  den  fik  de  foruroligende  Meddelelser 
om  Mødet  i  Tilsit  —  fik  en  Depesche  fra 
Mr.  Garlike,  i  hvilken  denne  beretter,  at  han 
har  gjort  Forespørgsler  hos  det  danske 
Udenrigsministeriums  Repræsentant  i  Kjøben- 

havn*),  Grev  J.  Bernstorff,  i  Anledning  af 
nogle  Rygter  om,  at  Frankrig  forlangte  Ret 
til  at  besætte  den  danske  By  Altona.  Paa 
denne  Forespørgsel  havde  Bernstorff  givet  et 
utilfredsstillende,  ikke  officiøst  Svar.  I  samme 
Depesche  meddeler  Garlike,  at  man  i  Dan- 
mark nærede  stor  Frygt  for  Frankrigs  Ind- 
blanding („intervention"),  og  anbefaler  at 
træffe  Forsigtighedsregler  i  den  Anledning. 
Og  en  Ugestid  i  Forvejen  havde  Canning 
faaet  et  Brev  fra  Jarlen  af  Pembroke,  der 
paa  Vejen  til  Wien,  hvor  han  skulde  være 
Gesandt,  havde  passeret  Kjøbenhavn  og  her 
havde  hørt  Rygter  om  Travlhed  paa  Skibs- 
værfterne, hvilke  Rygter  han  straks  meddelte 
Canning**), 

Jeg  ser  ikke  rettere,  end  at  alt  det  an- 
førte maatte  vække  en  Formodning  hos  den 
engelske  Regering  om,  at  Danmark-Norges  Stil- 
ling trods  alle  Erklæringer  om  det  modsatte  var 
i  det  mindste  tvivlsom,  og  at  der  kunde 
være  al  Grund  til  saa  hurtigt  som  muligt 
at  tvinge  det  til  at  bekende  Kulør;  skulde 
det  saa  ville  slutte  sig  til  Frankrig,  var  det 
naturligvis  rigtigst  at  gøre  Staten  saa  vidt 
muligt  uskadelig  ved  at  rette  Slaget  imod 
den,  inden  der  kom  Hjælp  fra  Rusland  og 
Frankrig;  hvor  hurtigt  disse  to  Stater  vilde 
tage  Affære,  kunde  man  intet  ane  om,  og 
Napoleon  plejede  ikke  at  spilde  Tiden.  En 
ligefrem  Forespørgsel  til  den  danske  Regering 
var  ikke  tilstrækkelig  betryggende;  Danmark 
kunde  svare  undvigende  og  trække  Tiden  ud, 
og  selv  om  det  svarede  klart,  vilde  det  tage 
Tid,   inden   Svaret   kunde  komme  tilbage  til 


*)  Selve  Udenrigsministeren,  Kr.  Bernstorff, 
opholdt  sig  hos  Kronprinsen  i  Kiel,  hvorhen  denne 
var  rejst  for  at  være  nær  ved  Hæren  i  Holsten; 
det  var  herovre,  man  nærmest  ventede  udenrigs- 
politiske Vanskeligheder. 

**)  Rygtet  var  fuldstændig  falsk,  men  dette  faar 
den  engelske  Regering  ferst  Besked  om  fra  Gar- 
like d.  10  Aug.  som  Svar  paa  et  skarpt  Brev, 
som  Canning  havde  sendt  Garlike,  fordi  han 
mentes  at  have  forsømt  sin  Pligt  ved  ikke  at  give 
Indberetning  om  disse  Krigsforberedelser. 


England,  og  inden  England  —  hvis  Svaret 
blev  utilfredsstillende  —  kunde  faa  Fiaaden 
til  Kjøbenhavn;  der  vilde  gaa  i  alt  mindst 
3  Uger  af  den  maaske  meget  kostbare  Tid. 

IV. 

Den  engelske  Regering  handlede  hurtigt. 
D.  18de  Juli  gives  der  Ordre  til  Admirali- 
tetet om  at  udruste  51  Krigsskibe  under 
Lord  Gambiers  Kommando,  og  samme  Dag 
sendtes  der  Bud  efter  en  engelsk  Diplomat, 
Jackson,  som  skulde  sendes  til  Kronprinsen 
i  Kiel.  D.  19de  Juli  afrejser  den  Diplomat, 
Mr.  Brook-Tailor,  som  i  Kjøbenhavn  skal 
afløse  Mr.  Garlike  paa  Grund  af  dennes  for- 
modede Forsømmelighed;  han  ankom  til 
Kjøbenhavn  d.  1ste  Aug.,  endnu  inden  de 
første  Skibe  af  Expeditionen  kom  der,  og 
fordrer  d.  2den  Besked  af  J.  Bernstorff,  om 
Danmark,  som  det  sagdes,  var  traadt  i  For- 
bund med  Frankrig  og  Rusland  mod  Eng- 
land. Forespørgselen  fremsattes  paa  en 
noget  stødende  Maade,  og  Bernstorff  af- 
viste den  som  krænkende  og  ganske  uberet- 
tiget. Den  3de  Aug.  ankom  de  første 
engelske  Skibe  til  Sundet,  og  d.  8de  var 
der  til  de  danske  Farvande  ankommet  65 
Krigsskibe  og  377  Førselsskibe  med  Tropper 
om  Bord. 

D.  8.  Aug.  landede  Jackson  i  Kiel,  og 
han  skulde  ikke  blot  —  som  Brook-Tailor 
havde  gjort  —  fordre  ren  Besked  om  Stil- 
lingen, men  opfordre  Danmark  til  Forbund 
og  forlange  Fiaaden  deponeret  hos  Englæn- 
derne som  Pant  paa  dette  Forbunds  Paa- 
lideiighed. 

Det  har  sin  Interesse  at  se  den  Instrux, 
som  Canning  gav  Jackson  efter  d.  23de  Juli 
at  have  faaet  nye  Efterretninger  fra  Rusland, 
som  bestyrkede  Indtrykket  af  de  Meddelelser 
fra  Tilsit,  som  han  havde  faaetd.  16de  Juli.  Der 
findes  to  Instruxer,  fra  28de  og  29de  Juli*; 


*)  Delvis    aftrykt  i   J.   H.    Rose:    Napoleonic 
Studies. 

den  første,  som  for  Resten  ikke  er  videre 
klart  og  overskueligt  affattet,  indeholder 
bl.  a.  to  forskellige  Forbundsudkast,  efter 
hvilke  England  vilde  støtte  Danmark  med 
Penge  og  Skibe;  den  anden  Instrux  slutter 
sig  nøje  til  den  første  og  synes  at  skyldes 
en  Frygt  hos  Canning  for,  at  Jackson  skal 
fortabe  sig  i  Forbunds  forhandlinger  og  til- 
lade, at  Tiden  trækkes  ud.  Det  hedder  i 
denne  sidste:  „De  maa  endelig  erindre,  at 
Besiddelsen  af  den  danske  Flaade  er  det 
vigtigste  og  uomgængelige  Maal  (,the  one 
main  and  indispensable  object")  mod  hvilket 
alle  Deres  Forhandlinger  maa  rettes,  og  uden 
hvilket  ingen  anden  Aftale  eller  Indrømmelse 
kan  anses  for  at  have  nogen  som  helst 
Værdi  eller  Vigtighed.  Selv  om  derfor  den 
danske  Regering  endog  samtykker  i  at  gaa 
ind  paa  Forbunds  traktaten,  saaledes  som  den 
er  foreslaaet  i  det  Udkast,  hvormed  De  er 
forsynet,  vil  det  være  nødvendigt,  at  der  til 
denne  Traktat  føjes  en  hemmelig  Artikel,  i 
hvilken  Overgivelsen  af  den  danske  Flaade 
stipuleres  at  finde  Sted  straks  og  uden  at 
oppebie  Formaliteterne  ved  Traktatens  Rati- 
fikation". 

At  skildre,  hvorledes  Forhandlingerne  i 
Kiel  og  Kjøbenhavn  forløb  *),  ligger  udenfor 
denne  lille  Skildrings  Ramme;  Hensigten  er 
her  kun  at  søge  at  vise,  hvad  den  engelske 
Regering  har  villet,  og  hvorfor  den  har  villet 
det.  Resultatet  af  disse  Forhandlinger  blev 
som  bekendt  ikke  noget  Forbund,  og  det 
maa  siges,  at  Jackson  under  Forhandlingerne 
synes  at  være  gaaet  ud  fra,  at  .Forbundet 
med  Danmark-Norge  var  af  underordnet  Be- 
tydning i  Forhold  til  Statens  Uskadeliggørelse 
ved  Bemægtigelsen  af  dens  Flaade.  At 
Canning  selv  paa  dette  Punkt  kan  have 
nogen  Skyld  ved  i  sine  mundtlige  Udtalelser 


*)  Angaaende  disse  Forhandlinger  skal  jeg 
henvise  dels  til  5te  Bd.  af  „Danmarks  Riges  Hi- 
storie", dels  —  for  dem  der  ønsker  udførlig  Be- 
sked —  til  Kapt.  Sørensens  ovennævnte  Afhand- 
ling i  Hist.  Tidsskr. 


til  Jackson  ligesom  i  sin  skriftlige  Instrux 
stærkt  at  fremhæve  Betydningen  af  Flaadens 
Overlevering,  er  ikke  umuligt,  men  kan 
neppe  afgøres  ud  fra  det  hidtil  foreliggende. 
At  Canning  har  ventet  at  faa  et  Forbund 
med  Danmark-Norge  i  Stand  med  det  gode 
eller  med  det  onde,  synes  bl.  a.  at  fremgaa 
af,  at  der  aabenbart  ikke  er  givet  Gambier 
eller  Jackson  Instruxer  med  Hensyn  til  at 
holde  Sjælland  besat  og  at  ødelægge  Fæst- 
ningsværker og  Værfter  ved  Kjøbenhavn.  Der 
gøres  med  Rette  gældende  fra  Oppositionens 
Side,  at  Arbejdet  ved  Kjøbenhavn  kun  var 
halvgjort,  og  Canning  indrømmer  egentlig 
selv  dette,  ganske  vist  ikke  i  Parlaments- 
debatten, men  paa  anden  Maade.  Dels  gør 
han  sig  senere  Anstrengelser  for  trods  alt  at 
faa  et  Forbund  med  Danmark-Norge  i  -Stand 
eller  dog  i  det  mindste  at  faa  ophævet  den 
Bestemmelse,  at  Englænderne  skulde  rømme 
Sjælland  inden  6  Uger  efter  Kjøbenhavns 
Kapitulation,  dels  findes  der  en  Opsats  fra 
hans  Haand  fra  Efteraaret  („about  Septem- 
ber") 1807,  i  hvilken  han  klager  over,  at 
man  ved  alene  at  berøve  Danmark  dets  Flaade 
og  derved  fratage  det  enhver  Mulighed  for 
et  eventuelt  Forsvar  overfor  Napoleon  snarest 
har  gjort  Stillingen  værre;  saa  snart  den 
engelske  Hær  har  forladt  Sjælland,  vil  denne 
0  utvivlsomt  „blive  besat  af  hele  den  danske 
Hær  og  sandsynligvis  af  de  franske  Hære, 
og  Kongeriget  Sverig,  truet  af  Frankrig  paa 
den  ene  Side  og  angrebet  af  Rusland  paa 
den  anden,  vil  enten  blive  undertvunget  og 
nødsaget  til  at  slutte  sig  til  det  hele  System 
af  Forholdsregler  mod  England,  eller  vil  blive 
skræmmet  eller  lokket  dertil.11  Det  er  heraf 
tydeligt,  at  Canning  forudser  højst  ubehage- 
lige Følger  af  den  nu  udbrudte  Krig  for 
Sverig  og  derigennem  for  England  —  han 
omtaler  som  overordentlig  sandsynligt,  at 
England  til  Foraaret  vil  blive  nødt  til  at 
sende  en  ny  Expedition  til  Sjælland  under 
meget  ugunstige  Vilkaar  —  og  der  er  ikke 
Grund  til  at  tro,  at  den  Mand,  som   havde 

bedømt  den  fransk-russiske  Tilnærmelses  Be- 
tydning saa  rigtigt  og  forudseende,  ikke  i 
Tide  skulde  have  betænkt  Følgerne  af  en 
Krig  med  Danmark-Norge. 

At  det  var  Meningen  at  tilbyde  Danmark- 
Norge  et  Forsvarsforbund,  staar  fast,  og  det 
synes,  som  om  Canning  slet  ikke  havde  tænkt 
sig  Muligheden  af,  at  Danmark-Norges  Rege- 
ring overfor  en  saadan  Magtudfoldelse  som 
den  engelske  og  med  en  saa  ødelæggende 
Krig  for  Øje  som  den,  der  paafulgte,  skulde 
ville  vægre  sig  ved  at  gaa  ind  paa  de  en- 
gelske Fordringer. 

Selve  Fordringen  om  Overleveringen  af  den 
danske  Flaade  som  Depositum  samtidig  med 
Afsluttelsen  af  et  Forsvarsforbund  var  ganske 
vist  ikke  nogen  Tillidserklæring  overfor  Dan- 
mark; men  noget  rent  enestaaende  er  det 
dog  ikke;  da  Napoleon  i  1812  faldt  ind  i 
Rusland,  deponerede  Rusland  sin  Flaade  hos 
Englænderne  paa  denne  Maade.*) 

For  kort  at  sammenfatte  det  hele:  Eng- 
land ønskede  et  Forbund  med  Danmark- 
Norge  med  Deponering  af  den  dansk-norske 
Flaade  som  Pant;  Danmark  havde  overfor 
England  klart  og  utvetydigt  erklæret,  at  det, 
hvis  Neutraliteten  ikke  kunde  bevares,  ønskede 
et  Forbund  med  England  og  Krig  med  Frank- 
rig fremfor  et  Forbund  med  Frankrig  og 
Krig  med  England,  og  disse  Erklæringer 
stemmede  fuldt  ud  med  de  faktiske  Forhold. 
Man  skulde  synes,  at  her  var  et  godt,  reelt 
Grundlag  for  en  Forhandling.  Og  dog  blev 
det  til  Krig,  tilsyneladende  blot  fordi  det  Par 
Mennesker,  som  skulde  forhandle  med  hin- 
anden, gjorde  deres  Sager  daarligt:  gu  te 
Leute,  aber  schlechte  Musikanten. 


Opklaringen  af  disse  Forhold  har  natur- 
ligvis først  og  fremst  Værdi  for  den,  der 
har  Interesse  for  Historien.  Men  foruden  en 
vis  teoretisk,   historisk  Interesse   har  Spørgs- 


maalet  ogsaa  i  Virkelighed  nogen  Betydning 
for  dem,  for  hvem  det  er  ligegyldigt,  om 
Canning  var  slet  eller  dum  eller  begge  Dele 
eller  ingen  af  Delene.  Hvis  han  nemlig  var 
optraadt  som  en  gemen  Røver,  der  blot 
ønskede  at  benytte  en  gunstig  Lejlighed  til 
at  røve  en  lille  Stats  rare  .Flaade  og  ede; 
lægge  dens  blomstrende  Handel*),  dens  Hoved- 
stad og  dens  økonomiske  Stilling,  saa  kunde 
Folk  maaske  trøste  sig  med,  at  nu  til  Dags 
var  Civilisationen  bleven  saa  stor,  at  sligt 
ikke  kunde  tænkes.  Har  han  derimod  alt  i 
alt  været  en  hæderlig  og  velsindet  Politiker, 
hvis  Handlingers  Hensigt  der  ikke  er  væsent- 
ligt at  indvende  imod,  saa  faar  man  en  gan- 
ske anderledes  utryg  Følelse  af,  at  det  samme 
maaske  kunde  ske  igen.     Det  er  i  det  hele 


*)  jrf.  C.  Th.  Sørensen:   Bernadotte  i  Norden. 


*)  Undertiden  meder  man  den  Opfattelse,  at 
England  iværksatte  Expeditionen  for  at  faa  Krig 
med  Danmark-Norge  og  derigennem  faa  Lejlighed 
til  at  edelægge  den  dansk-norske  Sehandel  og 
Handelsflaade.  Det  forekommer  mig  ikke  klart, 
hvorfor  England  skulde  ønske  at  edelægge  den 
dansk-norske  Sehandel,  da  England  dels  ikke  selv 
kunde  overtage  denne  Handel,  saa  længe  der  var 
Krig,  dels  vilde  formindske  sit  eget  Marked  ved 
at  drive  Danmark-Norge  over  i  Fjendens  Rækker. 
Men  i  hvert  Fald  synes  felgende  afgerende  med 
Hensyn  til  dette  Synspunkt:  i  de  store  Parlaments- 
debatter, som  fulgte  efter  Expeditionen,  angriber 
Oppositionen  ikke  Regeringen,  fordi  den  under 
falsk  Paaskud  skulde  have  edelagt  en  fredelig 
Stats  Handel,  og  Regeringen  forsvarer  ikke  Expe- 
ditionen med,  at  den  har  edelagt  en  Konkurrent 
og  derved  eget  den  engelske  Handel;  og  dog  feres 
baade  Angreb  og  Forsvar  i  Parlamentet  paa  den 
skarpsindigste  og  hensynsleseste  Maade,  og  ingen 
af  Parterne  undser  sig  ved  at  paadutte  Modparten 
de  simpleste  Motiver.  Det  er  ganske  vist,  at 
naar  nu  til  Dags  Englands  Handelsflaade  'næsten 
er  lige  saa  stor  som  hele  den  øvrige  Verdens 
(Forholdet  er  omtrent  som  9  til  10)  skyldes  det 
blandt  meget  andet  ogsaa  for  en  Del  Englands 
Kampe  i  det  19de  Aarhundredes  Begyndelse,  og 
det  er  ogsaa  ganske  vist,  at  Danmarks  Sehandel 
netop  under  disse  Kampe  blev  knækket  for  først  sent 
at  rejse  sig  igen;  men  fra  disse  Krigens  Virknin- 
ger har  man  ikke  uden  videre  Lov  at  slutte,  at 
Krigens  Formaal  har  været  netop  at  fremkalde  dem. 

mere  lærerigt  end  egentlig  opløftende  at  se, 
hvorledes  Krige  kan  komme  i  Gang  selv  i 
den  nyeste  Tid.  Krigen  i  1807  var  ganske 
meningsløs,  men  kom  dog.  Krigen  i  1870 — 7 1 
mellem  Frankrig  og  Tyskland  var  i  og  for 
sig  dybere  begrundet,  hvad  Følelser  angaar; 
men  Anledningen?  Et  Spørgsmaal  om  et 
Kongevalg  i  Spanien,  som  allerede  havde 
fundet  sin  Løsning. 

Danmark  vilde  Fred  og  Neutralitet  i  1807 
og  fik  Krig;  Danmark  vilde  særlig  gerne 
have  Fred  med  England  (som  særlig  gerne 
vilde  have  Forbund  med  Danmark)  og  fik 
Krig  med  England ;  Danmark  havde  en  Flaade, 
som  laa  roligt  i  Havnen  men  eventuelt  kunde 
gøres    klar    og    blive  af  Betydning,    og    vi 


mistede  den;  Danmark  havde  en  svagt  be- 
fæstet Hovedstad  og  Flaadehavn,  og  den 
blev  delvis  ødelagt  og  maatte  kapitulere  — 
altsammen  tilsyneladende  ikke,  fordi  der  egent- 
lig var  nogen  reel  Grund  til  det,  men  fordi 
Canning  og  hans  Kolleger  var  mere  ener- 
giske end  hensynsfulde,  Kronprinsen  hæderlig, 
men  hidsig  og  stivsindet,  Bernstorfferne  ud- 
mærket dannede,  men  doktrinære,  og  den 
engelske  Afsending,  Jackson,  som  kom  til 
at  føre  de  afgørende  Forhandlinger,  ubehæn- 
dig. At  saa  store  Ulykker  virkelig  kan  skyl- 
des een  eller  enkelte  Personers  Fejl  —  det 
er  harmeligt,  men  lærerigt  i  en  Tid,  hvor  man 
regner  Sagerne,  de  „faktiske  Forhold",  for  saa 
meget  og  Personerne  sikkert  for  altfor  lidt. 

KURVEMAGERNE  I  BELGIEN 

Af  Erik  Givskov. 


AF  alle  de  mange  Husindustrier,  der  ud- 
Løves  i  Belgien  er  der  kun  faa,  som 
egner  sig  saa  vel  til  at  finde  Sted  under 
Husmandstaget  som  Kurvefletningen.  Smaa- 
brugeren  kan  paa  sin  egen  Jord  avle  de  for- 
nødne Vidjer,  som  hans  Hustru  og  Børn  i 
deres  ledige  Timer  kan  afbarke  og  blege, 
hvorpaa  de  af  Husfaderen  og  de  voksne  Børn 
flettes  til  Kurve,  Vugger,  Stole  og  Borde. 
Hele  Produktionen  —  fra  den  første  Udplant- 
ning af  de  spæde  Pilekviste  til  Afleveringen 
af  de  færdige  Varer  til  Mellemhandleren  — 
kan  saaledes  foregaa  paa  Smaabrugernes  eget 
Sted  og  kan  give  ham  og  hans  Fami- 
lie et  lønnende  Arbejde.  Ved  en  saadan 
naturlig  Forlængelse  af  Landbrugsproduktio- 
nen er  Smaabrugeren  bleven  sat  i  Stand  til 
at  beskæftige  alle  de  til  hans  Husstand  hø- 
rende Personer  i  Hjemmet;  —  Trangen  til 
at  søge  Arbejde  i  Byen  eller  i  anden  Pro- 
duktion end  Landbruget  er  ophævet. 

Saadan  burde  det  være  overalt,  og  saa- 
dan er  det  endnu  i  visse  Egne  af  Belgien; 
men  det  er  ingenlunde  den  almindelige  Regel. 
Ti  Jordbesiddelsesforholdene,  særlig  i  det  tæt- 
befolkede Flandern  er  saa  uheldige,  at  de 
forlængst  har  forhindret  en  saadan  naturlig 
Forlængelse  af  Produktionen.  — 

Det  er  oppe  i  det  nordvestligste  Hjørne 
af  Flandern,  i  den  lille  By  Tamise  i  Aron- 
dissementet  Termonde,  at  de  flemiske  Kurve- 
magere findes.  Jorden  er  af  den  ringest 
mulige  Beskaffenhed;  det  meste  af  den  be- 
staar  af  det  strideste  Sand,  hvorfra  det  for 
Planterødder  uigennemtrængelige  Al-Underlag 
er  blevet  fjærnet.  Men  Arrondissementet 
hører  til  de  tættest  befolkede  i  hele  Belgien, 
—  det  har  379  Indbyggere  pr.  Kvadratkilo- 
meter imod  287  for  hele  Kongeriget  —  og 
Indbyggernes  Talrighed  og  Flid  har  forvand- 
let denne  Alhede  til  en  Have.  Op  af  Jor- 
den   vælder     i    broget    Yppighed    Ærter    og 


Asparges,  Kaal  og  Kartofler,  Bønner  og 
Suppeurter;  og  grønne  Enge,  rislende  Bække 
og  skyggefulde  Smaaplantninger  giver  Land- 
skabet fjærnt  og  nær  et  Præg  af  Velvære, 
der  er  langt  fra  at  svare  til  de  arbejdende 
Klassers  virkelige  Tilstand. 

Ti  Befolkningens  store  Tæthed  har  drevet 
Jordpriserne  i  Vejret  i  en  saadan  Grad,  at 
det  er  blevet  umuligt  for  de  fattige  Bønder 
at  eje  Jord.  Allerede  i  1895  —  og  Jord- 
priserne ere  stegne  stærkt  siden  da  —  kostede 
en  Hektar  Agerland  i  Arrondiss.  Termonde 
i  Gennemsnit  3,837  Fr.  og  en  Ha.  Eng  4700 
Fr. ;  men  da  dette  er  en  Gennemsnitspris  for 
alle  Jordbrug  i  Arrondissementet,  siger  det 
sig  selv,  at  Smaabrugeren  maatte  betale  endnu 
mere.  Samtidig  var  Gennemsnitslejen  for 
Ager  og  Eng  pr.  Ha.  henholdsvis  123  Fr. 
og  154  Fr. 

Naar  Prisen  paa  Jord  stiger  til  en  saadan 
Højde,  vil  som  sagt  Smaabrugeren  ikke  læn- 
gere finde  Midler  til  at  købe  den.  Jorden  ejes 
saa  ikke  mere  af  dem,  der  dyrker  den,  men 
af  Rigmænd,  der  har  anbragt  deres  Midler  i 
den  for  at  leve  af  andres  Arbejde.  Derfor 
er  i  hele  Provinsen  Østflandern  i  Henhold  til 
„Le  Recensement  general*  af  1895  ikke 
mindre  end  84,68  °/0  af  Jorden  dyrket  af 
Forpagtere,  og  næsten  alt  i  Smaabrug.  I 
Arondissementet  Termonde  er  f.  Eks.  hele 
84,52  °/0  af  Jorden  udstykket  i  Smaabrug 
af  under  5  Ha. 

Men  naar  en  Smaabonde  maa  betale  en 
Forpagtningsafgift  af  fra  123  til  154  Fr.  pr. 
Ha.  —  og  i  Dag  vil  han  tilmed  ikke  finde 
megen  Jord  i  Arrondissementet,  som  han  kan 
faa  saa  billigt,  saa  er  det  indlysende,  at 
selv  en  intensiv  Kultur  kan  ikke  yde  ham 
et  tilstrækkeligt  Udbytte  af  hans  Arbejde, 
efter  at  han  har  betalt  sine  Afgifter.  Thi 
det  er  jo  ikke  alene  saa,  at  saadanne  Af- 
gifter i  sig  selv  sluger  Størstedelen  af  Netto- 

udbyttet ;  men,  hvad  der  er  endnu  værre,  de 
holder  Jordbrugeren  i  en  Tilstand  af  perma- 
nent Armod  og  forhindrer  ham  saaledes  fra 
at  benytte  den  moderne  Kulturs  Hjælpemidler, 
ved  hvis  Hjælp  han  kunde  have  forøget  Ud- 
byttet af  sit  Arbejde.  I  alt  for  mange  Til- 
fælde arbejder  Bonden  derfor  den  Dag  i  Dag, 
som  hans  Forfædre  gjorde  det  for  Hundrede 
Aar  siden,  uden  Samvirken  med  sine  Fæller, 
uden  Anvendelse  af  Kunstgødning,  udsøgt 
Saasæd  eller  Maskiner.  Smaabonden  i  Flan- 
dern er  en  jordløs  Proletar  fuldt  saa  godt 
som  nogen  Storbys  Slumbeboer,  og  som 
denne  maa  han  bestandig  leve  i  en  Kamp 
paa    Liv   og   Død   om  Adgang  til  Arbejde. 

Det  var  i  et  Distrikt  en  Smule  sønden  for 
Arrondissementet  Termonde,  at  jeg  en  Dag 
spurgte  en  Bonde,  der  drev  ca.  3  Hektar  Land 
om,  hvad  han  betalte  i  Afgift.  300  Fr.  pr. 
Hekt.  svarede  han.  Senere  hen,  da  jeg  var 
bleven  bedre  bekendt  med  Manden,  spurgte 
jeg  igen  for  at  faa  korrigeret  denne  lidt 
usandsynlige  Angivelse.  „Ah,  jeg  betaler 
kun  150  Fr. ;  men  det  er  jo  billigt,  og  jeg 
var  bange  for,  at  De  skulde  gaa  til  Ejeren 
af  Jorden  og  byde  mig  over". 

Dette  er  de  Vilkaar,  hvorpaa  Bondebefolk- 
ningen i  Flandern  kan  faa  Adgang  til  den 
Jord,  som  de  i  Ordets  aller  egentligste  For- 
stand har  frugtbargjort  ved  deres  Sved.  Og 
der  er  ikke  Tale  om  Forpagtning  paa  langt 
Aaremaal ;  næsten  uden  Undtagelse  sidder  de 
Aars  Forpagtning  og  kan  jages  bort,  naar  Aaret 
er  omme,  uden  at  de  kan  forlange  Erstat- 
ning for  udførte  Forbedringer.  Følgelig  ud- 
fører de  ingen,  og  Dræning,  Mærgling  og 
lignende  Arbejder,  der  ikke  straks  giver  et 
fuldt  Vederlag  for  Arbejde  og  Udgift,  fore- 
tages naturligvis  yderligt  sjældent.  Men  alt 
dette  bidrager  til  at  formindske  Bondens 
Nettoudbytte,  og  naar  Aaret  er  omme,  er 
det  maaske  lykkedes  ham  at  leve,  for- 
udsat at  hele  Familien  hjælper  til  —  enten 
i  Landbruget  eller  i  en  eller  anden  Hjem- 
meindustri;   —   men   han   er  lige  saa  fattig, 


som  da  Aaret  begyndte,  og,  naar  lidt  senere 
hen  hans  Ernæring  er  beskrevet,  turde  det 
være  ret  tvivlsomt,  om  ret  mange  vil  finde, 
at  han  i  det  hele  taget  har  levet.  —  Halv- 
sultet  sig  gennem  Livet  vil  maaske  forment- 
lig forekomme  de  fleste  en  mere  træffende 
Betegnelse. 

Men  naar  Bonden  ikke  kan  vinde  et  an- 
stændigt Udbytte  ved  at  arbejde  paa  Jorden 
for  sig  selv,  saa  kan  han  heller  ikke  opnaa 
dette  ved  Landarbejde  for  andre.  Det  er  jo 
kun,  hvor  Landarbejderen  har  Adgang  til 
fri  eller  i  hvert  Fald  billig  Jord,  at  han  kan 
haabe  at  opnaa  nogenlunde,  hvad  hans  Ar- 
bejde er  værd.  Skal  han  betale  saadanne 
Afgifter  for  Adgangen  til  Jord  som  den  fle- 
miske  Bonde,  saa  kan  han  kun  tjene  en 
Sulteløn  ved  at  arbejde  for  sig  selv,  og  saa 
kan  han  lige  saa  godt  arbejde  for  andre  for 
en  tilsvarende  Løn.  Saa  løber  han  i  hvert 
Fald  ingen  Risiko  for  fejlslagen  Høst  eller 
Uheld  med  Besætning.  Følgelig  er  Lønnen 
for  Landarbejde  rent  ud  forfærdende  lav  i 
Flandern,  og  jo  tættere  befolket  og  bedre 
dyrket  et  Distrikt  er,  des  lavere  er  Lønnen; 
thi  jo  skarpere  er  Konkurrencen  mellem 
de  landløse  om  Adgang  til  Arbejde.  Vi 
finder  derfor,  at  i  Arrondiss.  Termonde  faar 
—  i  henh.  til  det  ovennævnte  Recensement. 
general  —  en  mandlig  Landarbejder  en  Dag- 
løn af  Fr.  1,61  paa  egen  Kost  og  Fr.  1,03 
paa  Husbondens  Kost,  medens  en  Kvinde 
maa  nøjes  med  henholdsvis  Fr.  0,84  og  Fr. 
0,53  pr.  Dag. 

Men  nu  er  det  jo  saaledes,  at  det  er  den 
Løn,  som  Landarbejderen  faar,  der  bestem- 
mer Lønnen  i  alle  andre  Produktionsgrene 
og  da  ganske  særligt  i  saadanne  Hjemme- 
industrier,  der  drives  under  Husmandstaget. 
Thi  dersom  Lønnen  i  en  saadan  Industri  i 
nogen  væsentlig  Grad  overstiger,  hvad  Land- 
arbejderne kan  fortjene,  vil  disse  vende  sig 
bort  fra  Landbruget  og  i  Skarer  strømme  til 
Hjemmeindustrien,  i  hvilken  deres  Konkur- 
rence   hurtigt    vil   nedtrykke   Lønnen  til  det 

almindelige  lave  Niveau.  Vi  maa  derfor 
ikke  gøre  os  store  Forestillinger  om,  hvad 
de  flanderske  Kurvemagere  fortjener. 

Det  er  en  Sjældenhed  at  finde  nogen  imel- 
lem dem,  der  selv  dyrker  sine  Pile;  de  er 
altfor  fattige  til  at  have  Jordbrug;  en  Stump 
Jord  til  Kartofler,  det  er  omtrent  det  højeste, 
de  kan  haabe  at  naa.  Rundt  omkring  er 
Jorden  bevokset  med  frodige  Pileplantager; 
men  Jorden  tilhører  en  eller  anden  Penge- 
mand i  Antwerpen,  Bryssel  eller  Gent,  og 
Plantagen  er  dyrket  af  en  eller  anden  Smaa- 
bonde,  som  be- 
taler fra  150 
til  200  Fr.  i 
Leje  pr.  Ha. 
Kurvemagerne 
har  intet  der- 
med at  gøre: 
de  maa  have 
deres  Materiale 
leveret  dem  af 
Fabrikanterne 

eller  disses 

Stedfortræ- 
dere, de  uund- 
gaaelige  Mellemmænd,  der  udsuger  de  under- 
trykte forsvarsløse  Arbejdere. 

I  et  Antal  af  3 — 400  bor  disse  r  Tamise 
og  lige  saa  mange  rundt  om  Byen.  Hvis 
man  tør  tro  Socialisterne,  saa  har  disse  i 
ret  høj  Grad  bidraget  til  at  forbedre  deres 
Kaar.  I  saa  Tilfælde  skyldes  Forbedringen 
rigtignok  ikke  Oprettelse  af  Fagforeninger 
med  de  dertil  hørende  Striker;  men  det  me- 
get bedre  Middel,  at  Socialisterne  gennem 
Dannelsen  af  et  Par  Andelsselskaber  har  be- 
tydelig hævet  den  Løn,  Arbejderne  kan  op- 
naa  indenfor  disse,  og  saa  er  Lønnen  i  de 
privatledede  Forretninger  i  nogen  Grad  fulgt 
med  i  den  opadgaaende  Bevægelse. 

Dette  kunde  ogsaa  nok  gøres  nødigt.  Tid- 
ligere var  2  Fr.  pr.  Dag  et  næsten  uopnaae- 
ligt  Maksimum,  for  hvilket  der  skulde  arbej- 
des  haardt   og   længe.      Ugens   Arbejde   be- 


Kooperative  Kurvemagere  i  Tamise. 


gyndte  —  og  begynder  endnu  —  med  Tirs- 
dag. Saa  sættes  der  i  med  fuld  Kraft  om 
Onsdagen,  en  14 — 16  Timer  og  fortsættes 
med  denne  Arbejdstid  til  Fredag.  Men  til 
at  overkomme  det  udleverede  Arbejde  er 
denne  Arbejdstid  utilstrækkelig;  Kurvemage- 
ren maa  arbejde  næsten  hele  Fredag  Nat  og 
hele  Lørdag  Nat  for  Søndag  Morgen  at  kunne 
aflevere  sit  Gods  til  Fabrikanten  eller  til  Mel- 
lemmanden, om  Fabrikanten  ikke  staar  i  di- 
rekte Forbindelse  med  sine  Arbejdere.  Saa 
faar  Arbejderen  opgjort  sit  Regnskab,  og  det 

vil  vise  sig,  at 
han  har  for- 
tjent en  13  — 
1 5  Fr.  imod 
de  2  Fr.  pr. 
Dag  fra  før 
Andelsselska- 
bernes Stiftel- 
se. Men  man 
maa  ikke  tro, 
at  denne  Sum 
udbetales  ham 
i  Kontanter. 
Som  Regel  ser 
kan  kun  den  ringeste  Del  af  den.  Thi 
baade  Fabrikanter  og  Mellemmænd  holder 
Butiker,  hvorfra  de  forventer,  at  deres  Ar- 
bejdere skal  forsyne  sig  med  deres  fattige 
Livsfornødenheder,  og,  hvad  der  er  endnu 
værre,  de  holder  ogsaa  en  „Estaminet"  (Kro). 
De  Arbejdere,  som  er  de  flittigste  Gaster  i  Esta- 
mineten  faar  naturligvis  det  bedste  Arbejde, 
og  den  er  jo  let  at  lokke,  som  efter  vil 
hoppe,  saa  Søndag  Eftermiddag  ser  Kurve- 
magerne flokkes  til  Kroen,  hvor  de  hos 
deres  altfor  patroniserende  „  Patron  *  tager 
saa  rigeligt  til  sig  af  de  vaade  Varer,  at 
det  er  absolut  nødvendigt  at  holde  „Blaa 
Mandag".  Tirsdag  Formiddag  ligger  man  i 
Sengen  for  at  komme  til  Kræfter,  og  saa 
begynder  atter  Ugens  Slid  kun  afbrudt  af 
Indtagelsen  af  de  fornødne  Maaltider.  De 
fornødne  Maaltider!   nej:  dette  er  en  blasfe- 

misk  Betegnelse  for  den  Næring,  som  Kurve- 
magerne maa  lade  sig  nøje  med.  Faar  de 
end  Maaltiderne,  saa  faar  de  i  hvert  Fald 
ikke,  hvad  der  er  nødvendigt  til  en  forsvar- 
lig Ernæring;  Kartofler  faar  de,  Kartofler  til 
Morgen,  Middag  og  Aften.  Gaa  gennem 
Gaderne  i  Tamise.  Lige  udenfor  Byen  ligger 
der  en  større  Fabrik,  hvor  De  vil  se  Arbej- 
derne staa  og  læsse  alle  de  færdige  Læne- 
stole paa  Vognene,  der  skal  tage  dem  til 
Stationen.  Paa  Afstand  vil  De  maaske  tro, 
at  disse  Arbejdere  er  vel  nærede,  saa  tykke 
og  trivelige  de  ser  ud.  Men  kom  nærmere 
og  betragt  dem  ret.  De  er  saa  hvide  i 
Ansigtet  som  de  mest  omhyggeligt  blegede 
Vidier  og  saa  oppustede  som  Svampe  af  al 
denne  Kartoffelspisning.  Den  eneste  Farve- 
nuance, man  kan  opdage,  er  i  deres  Tænder; 
de  er  sorte  og  ormædte  som  Følge  af  den 
usunde  og  utilstrækkelige  Ernæring. 

I  Sammenligning  med  dem  lever  de  soci- 
alistiske Andelskurvemagere  som  smaa  Herre- 
mænd. Ikke  at  deres  Liv  er  paa  nogen  Maade 
misundels  vær  digt;  men  alt  i  denne  Verden 
er  jo  relativt.  Selvfølgelig  er  deres  Arbejds- 
fortjeneste ikke  saa  ret  meget  højere,  end 
hvad  der  kan  tjenes  hos  en  privat  Arbejds- 
giver; men  de  er  alle  mellem  de  dygtigste 
og  intelligenteste  af  Kurvemagerne,  og]  de 
kan  derfor  gennemsnitligt  drive  det  til  en 
18 — 20  Fr.  pr.  Uge.  En  ligesaa  dygtig 
Arbejder  kan  tjene  omtrent  det  samme  uden- 
for Andelsselskaberne;  men  der  er  kun  faa 
saadanne  Arbejdere,  og  hertil  kommer,  at  i 
Andelsselskaberne  er  der  ingen  „ Patron*  til 
at  stikke  Arbejdernes  surt  fortjente  Penge  i 
sin  Lomme  som  Afdrag  paa  den  evige  Gæld 
i  Butiken  og  Estaminet'en.  Yderligere  er 
det  vel  værd  at  fremhæve,  at  for  at  fortjene 
denne  relativt  høje  Løn  maa  Andelskurve- 
magerne  kun  arbejde  11  Timer  pr.  Dag. 

Det  er  ikke  saa  daarligt  for  Flandern  endda, 
og  Andelsbevægelsen  har  her  vist,  hvor  stort 
et  Fremskridt  den  betyder  for  Arbejderne. 
Men  disse  er  ikke  i  Stand  til  i  Længden  at 


hævde  for  sig  selv  Nydelsen  af  de  Fordele, 
som  noget  som  helst  Produktionsfremskridt 
medfører,  saa  længe  Besiddelsesforholdet  til 
Jorden  tillader  Grundejerne  at  forøge  Lejeaf- 
gifterne med  hvert  saadan  Fremskridt.  Ikke 
alene  stiger  saa  den  Leje,  Arbejderne  maa 
betale  for  deres  Bolig  og  deres  Stump  Kar- 
toffeljord,  men  med  den  forøgede  Løn  i  en 
saadan  speciel  Industri  vil  ogsaa  Tilløbet  til 
Industrien  af  sletlønnede  Landarbejdere  stige, 
og  Lønnen  vil  igen  synke.  En  saadan  Til- 
strømning af  Arbejdere  er  allerede  begyndt, 
og,  skønt  Produktionen  er  stærkt  stigende, 
er  der  en  umiskendelig  Tendens  hos  Lønnen 
til  at  falde.  Thi  Arbejderne  staar  jo  gan- 
ske forsvarsløse  overfor  Arbejdsgiverne,  naar 
de  arbejdsløses  Skarer  kommer  til  disse  og 
tilbyder  sig  til  en  lavere  Løn.  De  af  Soci- 
alisterne for  saadanne  Tilfælde  foreskrevne 
Lægemidler:  Striker  og  Indskrænkning  af 
Arbejdstiden  er  altid  selvmorderiske  og  over- 
for en  Industri  som  Kurvemageri,  hvor  liden 
eller  ingen  Fordannelse  er  udkrævet,  er  de 
tilmed  ganske  virkningsløse.  Det  eneste 
sande  Forsvar  for  Arbejderens  Ret  til  sit  Ar- 
bejdes Udbytte  findes  i  hans  Adgang  til  Jor- 
den. Kan  han  ved  at  arbejde  paa  egen  Jord 
erhverve  sig  et  anstændigt  Livsophold,  saa 
vil  ingen  Magt  i  Verden  kunne  faa  ham  til 
at  arbejde  for  andre  for  en  ringere  Løn  end 
den,  han  saaledes  kan  fortjene  ved  at  ar- 
bejde for  sig  selv.  Har  han  ingen  saadan 
Adgang  til  Jorden,  saa  kan  paa  den  anden 
Side  ingen  Love  skabte  af  Menneskeaand, 
saa  kan  ingen  Sammenslutninger,  ingen  Strejker 
beskytte  ham  imod  Eksploitering.  Og  i  Flan- 
dern har  han  forlængst  tabt  sin  Adgang  til 
Jorden.  Derfor  sulter  de  flanderske  Arbej- 
dere, til  Trods  for  deres  Flid  i  Evropas  ri- 
geste Egne,  i  et  Land,  hvor  Befolkningens 
Talrighed  og  Arbejdsomhed  har  skabt  en 
Produktion  —  trods  alle  lovskabte  Hindringer 
rigere  end  noget  Sted. 

Hvor  ganske  anderledes  er  Arbejderen  ikke 
stillet  i  det  andet  Distrikt  i  Belgien,  hvor 
Kurvemageriet  blomstrer,  i  St.  Mard  i  Arron- 
dissementet  Virton.  Vi  befinder  os  her  paa 
det  sydlige 'Affald  af  Ardennerne,  som  skraa- 
ner  jævnt  ned  i  den  lothringske  Slette.  Men 
Klimat  og  Natur  synes  ikke  desto  mindre  at 
have  sammensvoret  sig  om  at  tilintetgøre 
Resultatet  af  Menneskets  Arbejde.  Vinteren 
kommer  tidligt,  og  endnu  ind  i  Maj  ligger 
Sneen  paa  Skrænterne.  Sommeren  er  kort 
og  varm,  og  Solens  hede  Straaler  lokker 
Sæden  frem  af 
Jorden,  som 
var  det  In- 
diens Fakirer, 

der  havde 

fremtryllet 
den.    Men  op 
af   de    uhyre, 

udrænede 
Sumpe  sniger 
Taagen  sig  ved 
Nat,  isnende 
og  vaad,  og 
Nattefrosten 
følger  den  paa 
dens  lumske 
Stimandsfærd. 
Naar    Bonden 

om  Morgenen  træder  ud  af  sin  Stue,  ser 
han  Sæden  visnet  og  sine  Haab  lagt  øde, 
Der  er  langt  fra  Landsby  til  Landsby,  og 
udenfor  disse  ses  saa  at  sige  aldrig  et  Hus. 
Alt  er  saare  gammeldags  i  denne  vel  bort- 
gemte  Afkrog  af  Verden;  Andelsmejerier, 
Landbrugsmaskiner  og  Kunstgødning  er 
først  i  de  allerseneste  Aar  begyndt  at 
vinde  en  Smule  Fodfæste  i  Egnen,  og  i 
isoleret  Kamp  mod  en  umild  Natur  søger 
Bonden  at  bjærge  Føden  under  Forhold, 
der  i  ingen  Henseende  yder  ham  nogen  af 
de  Fordele,  som  Bonden  i  Flandern  besidder 
i  sin  veldrevne  Jord  og  i  sin  Talrighed. 

Men  Bonden  i  Ardennerne   har  et  —  det 


Kommunal  Skov  fældet  til  Brændsel. 

Skoven  inddeles  som  Regel  i  21  Parceller,  af  hvilke  én  fældes  hvert  Aar. 

Nogle  faa  Trær  lades  tilbage  til  Frekastning. 


eneste  fornødne  —  han  har-  Adgang  til  Jorden. 
Det  er  kun  lidt  han  producerer;  hans  Kør 
er  magre  og  lidet  mælkegivende,  hans  Svin 
er  ikke  egnede  til  Fedning,  hans  Høns  og 
Ænder  og  Gæs  er  heller  ikke  af  nogen  god 
Race  og  giver  ikke  mange  Æg,  hans  Marker 
giver  ham  kun  faa  Fold  til  Løn  for  hans 
Møje.  Men,  hvad  han  producerer,  er  for 
Størstedelen  hans  eget  Jorden  har  kun 
ringe  Værdi,  saa  han  kan  komme  i  Besid- 
delse af  den  uden  at  betale  alt,  hvad  han 
kan  skrabe  sammen  i  Leje  af  den  og  uden 

at  blive  gæld- 
bunden for 
Livstid  ved 
Købet  af  den. 
I   Henhold   til 

den  oven- 
nævnte Recen- 
sement  general 
var  Gennem- 
snitsprisen for 
Agerland  i  Ar- 
rondissementet 
Virton  i  1895 
kun  1070  Fr. 
og  for  Eng 
1974  Fr.  pr. 
Ha.  medens 
Forpagtnings- 
afgifterne var  henholds  vist  40  Fr.  og  66 
Fr.  pr.  Ha.  Arbejderen  har  her  endnu  en 
nogenlunde  fri  Adgang  til  Jorden,  og  skøndt 
som  sagt  Produktionen  er  lige  saa  fattig 
i  dette  tyndt  befolkede  Land  —  (der  er 
kun  80  Mennesker  pr.  Kvadratkilometer 
i  Kanton  Virton)  — ,  som  den  er  rig  i 
Flandern,  saa  faar  paa  Grund  af  denne 
Adgang  til  Jorden  Arbejderen  Lov  til  at 
beholde  en  langt  større  Del  af  sit  Ar- 
bejdsudbytte  end  dér.  I  Flandern  pro- 
ducerer Arbejderen  i  myldrende  Mængde  al 
Aarets  Førstegrøde  af  dyre  Grøntsager,  som 
udføres  til  England  og  indbringer  Strømme 
af  gyldne  Sovereigns,   og  —  alt,   han  faar 

for  det  er  Fr.  1,61  pr.  Dag.  —  I  Luxem- 
bourg er  Udbyttet  af  hans  Arbejde  uendeligt 
meget  ringere;  men  her  kan  han  faa  Jord 
saa  billigt,  at  han  trods  sin  gammeldags  og 
fattige  Produktion  kan  tjene  et  anstændigt 
Udkomme  som  Smaabruger.  Følgelig  vil  han 
ikke  arbejde  for  andre,  just  for  hvad  de 
finder  paa  at  byde  ham,  og  Le  Recensement 
general  giver  derfor  Lønnen  paa  Landet  til 
Fr.  2,41  paa  egen  Kost  og  1,58  paa  Hus- 
bondens Kost  for  Mænd  og  Fr.  1,58  og  0,97 
henholdsvist  for  Kvinder,  hvilken  Løn  maa 
forøges  med  omtrent  en  Fr.  Penge,  hvis  man 
vil  angive  hvad  Landarbejderen  tjener  i  Dag 
i  Arrondiss. . 
Virton. 

Naar  Jorden 
er  saa  billig  i 
dette  Arron- 
dissement, saa 
skyldes  det 
imidlertid  ikke 
alene  det,  at 
dens  Produkti- 
vitet er  saa 
langt  mindre 
end  den  flan- 
derske.  Der  «r 
et  andet  Mo- 
ment, som  i 
ganske  overordentlig  Grad  bidrager  hertil. 
Det  er  de  udstrakte  kommunale  Besiddel- 
ser, som  under  de  forældede  Produktions- 
forhold er  blevne  bevarede  til  Gavn  og 
Glæde  for  den  fattige  Del  af  Befolkningen. 
Medens  i  Flandern  Fællesjordeme  forlængst 
er  overgaaede  i  privat  Besiddelse  under 
den  almindelige  Landhunger,  saa  er  i  Ar- 
dennerne endnu  meget  betydelige  Arealer 
ialt  c.  160,000  Ha.  Skov  og  c.  60,000  Ha. 
udyrket  Jord  —  i  kommunal  Besiddelse.  Ikke 
alene  faar  Smaabonden  tildelt  en  Jordlod 
til  Dyrkning,  som  Regel  nok  til  at  forsyne 
ham  med  Brødkorn  og  Føde  til  en  Ko  og 
et    Par    Grise,    men   han    har  i  de  udstrakte 


Brændehuggere  i  Skoven.   I  disse  Hytter  opferte  af  Kviste  og  Ris  og  tæk- 
kede med  Græstorv  lever  Brændehuggeren  hyppigt  hele  Aaret  rundt. 


Stats-  og  Kommuneskove  Adgang  til  stadigt 
og  nogenlunde  vellønnet  Arbejde  —  4  Fr. 
pr.  Dag  —  netop  i  den  Tid,  hvor  han  intet 
Arbejde  kan  finde  ved  Landbruget,  om  Vin- 
teren. Og  hver  Sommer  faar  han  sin  Andel 
af  Kommunens  Brænde;  trænger  han  til 
Penge,  kan  han  sælge  dette  og  saa  sende 
sine  Børn  ud  i  Skoven  om  Vinteren  for  at 
samle  vindfældet  Træ  til  Brændsel  og  Løv 
til  Strøelse  for  Koen.  Langs  alle  Vejkanter 
vokser  Græsset  frodigt  og  yder  fri  Græsning 
for  Arbejderens  Ko  og  Geder,  medens  han 
sender  sine  Grise  til  Skovs  for  at  æde  Olden. 
Og  Bjergstrømmene    byder    ham    deres    rige 

Overflod  af 
Foreller  gan- 
ske gratis,  hvis 
han  kan  fange 
dem,  og  Ma- 
dame paa  Ho- 
tellet er  altid 
villig  til  at 
betale  ham  en 
god  Pris  for 
dem,  saa  han 
behøver  ikke 
at  mangle  kon- 
tante Penge 
mere  end  Mad 
og  Drikke. 

Kom  med  mig  til  den  diminutive  Købstad 
Virton,  som  ligger  gemt  bort  i  Ly  af  de 
mørke  Skove  i  det  sydøstligste  Hjørne  af 
Landet,  kom  med  og  se,  hvorledes  Befolk- 
ningen lever  der  paa  Egnen. 

Medens  der  i  Arrondissementet  findes  4406 
Hekt.  Land  Skov  tilhørende  Staten,  har  Kom- 
munerne et  Areal  af  15261  Ha.  Skov  og 
484  ha.  udyrket  Jord.  Og  medens  i  Hen- 
hold til  le  Recensement  general,  Tom  IV, 
Statens  Indtægt  af  dens  Skov  i  Arrondisse- 
mentet var  c.  140,000,  saa  havde  Kommu- 
nerne af  deres  ikke  mindre  end  Fr.  700,000. 
Den  udyrkede  Jord  udloddes  til  Fattigfolk, 
som    saaledes    faar   fri    Jord,   undtagen  i  de 

faa  Tilfælde,  hvor  Kommunerne  beregner  sig 
en  vis  ringe  Lejeafgift.  De  700,000  Fr.,  som 
disse  Kommuner  har  ind  fra  deres  Skove, 
betyder  naturligvis  i  første  Række,  at  Skat- 
terne er  saa  meget  des  lavere,  og  der  er  da 
heller  næppe  noget  Land  i  Europa,  hvor 
Skatterne  tynger  Befolkningen  saa  lidt  som 
i  de  belgiske  Provinser  i  Ardennerne.  Men 
de  kommunale  Jorder  har  en  anden  og 
større  Betydning  i  Samfundets  Liv,  —  den 
nemlig  at  højne  Løn-Linjen.  Ti  naar  en 
Mand  kan  tjene  4  Fr.  om  Dagen  i  Kom- 
munens Skove,  saa  er  det  ikke  sandsynligt, 
at  han  vil  modtage  synderligt  mindre  for 
Landarbejde,  om  end  dette  maaske  er  lidt 
mindre  haardt, 
og  naar  han 
kan  erholde  fri 
Jord  af  Kom- 
munen eller  leje 
det  af  Kom- 
munen for  en 
Ubetydelighed, 
samtidigt  med 
at  frit  Brænd- 
sel og  Strøelse, 
frit  Fiskeri  og 
til  en  vis  Grad 
fri  Jagt  giver  ham  nogen  Stivelse  i  Ryg- 
raden, saa  kan  man  være  ganske  for- 
visset om,  at  han  ikke  modtager  en  halv- 
anden Frank  for  en  hel  lang  Dags  Slid 
i  Marken.  Vil  Bønderne  i  Ardennerne  have 
hans  Arbejde,  saa  maa  de  ogsaa  smukt 
betale  ham  lige  saa  meget,  som  han  kunde 
tjene  ved  Arbejde  for  sig  selv.  Dette  er  paa 
Grund  af  Agerbrugets  forældede  Tilstand 
ikke  saa  forfærdeligt  meget;  men  det  er 
under  alle  Omstændigheder  tilstrækkeligt  til 
at  sikre  Arbejderen  mod  Nød  og  Sult,  i 
Modsætning  til  hvad  Tilfældet  er  i  Flandern. 
For  Næringsmidler  er  billige,  og,  som  vi  har 
set,  det  meste  producerer  de  jo  selv. 

Kom  med  til  Virton!     Eller  bedre  endnu, 
kom   med    til  St.  Mard,   hvor  Kurvemagerne 


Udenfor  St.  Mard. 


bor.  Og  lad  os  paa  Vejen  gennem  Virton 
kaste  et  Blik  ind  i  Arbejdernes  Hjem.  Tro 
ikke,  at  De  finder  ideale  Tilstande,  langt  fra 
det;  thi  de  smaa  daarligt  byggede  Huse  er 
baade  smudsige  og  mørke  og  fugtige,  og 
udenfor  Stuens  eneste  Vindue  ligger  midt 
paa  Fortovet  Stedets  Mødding  opvarmet  til 
en  for  alle  Baciller  højst  tiltrækkende  Tem- 
peratur af  Junisolens  Straaler.  Og  ned  ad 
Gaden  flyder  i  Strømme  Ajlen  fra  alle  disse 
Møddinger  —  altsammen  saare  vellugtende 
og  appetitligt.  Men  bag  ved  Møddingen 
staar  Brændet  opstablet  i  favnevis,  og  Hus- 
moderen og  maaske  Fader  selv  er  i  travl 
Beskæftigelse    med    at    save    og    kløve    det. 

Kig  saa  ind 
ad  den  aaben- 
staaende  Dør, 
ind  i  Stuen, 
hvor  Børn  og 
Svin  og  Høns 
roder  i  skøn 
Endrægtighed. 
Smudsigt  og 
sodet  og  fattigt 
er  det  hele;  men 
under  Loftet 
hænger  Skin- 
ker og  dejlig  fede  Flæskesider  i  Overflødig- 
hed, og  paa  Hylden  over  Sengen  ligger 
de  runde  Hvedebrød  saa  store  som  Slibe- 
sten. Vinteren  er  lang  og  kold,  Somme- 
ren kort  i  Ardennerne,  arbejdes  maa  der 
for  at  erhverve  det  daglige  Brød  fra  en 
gerrig  Natur.  Livet  er  trangt  og  fattigt; 
men  alle  har  nok  baade  at  bide  og  at 
brænde. 

Vi  kommer  ud  paa  Landevejen,  der  følger 
Dalen,  i  hvilken  Bækken  slynger  sig  mellem 
saftiggrønne  Enge.  Langs  begge  Bredder 
gaar  Arbejdere  med  Fiskestænger  og  fanger 
de  lækre  Foreller,  og  i  Pileplantagerne,  som 
her  tilhører  Smaabrugeren  selv,  er  man 
travlt  beskæftiget  med  at  bortføre  Græsset. 
Vi    nærmer   os   St.    Mard,    og   saa   snart  vi 

har  passeret  et  Par  af  de  i  Belgien  uund- 
gaaelige  talløse  Klostre,  møder  os  igen  det 
samme  Syn  som  i  Virton.  Overalt  Møddinger 
med  Smaafloder  af  Ajle,  overalt  hushøje 
Opstablinger  af  Brænde.  Men  der  er  et  nyt 
Moment  i  Billedet;  ti  overalt  ser  vi  de  af- 
barkede Pilekviste  udlagte  til  Blegning,  paa 
Møddinger  og  Brændestabler  og  op  ad  Hus- 
væggen  ser  vi  dem,  og  udenfor  Huset  sidder 
paa  Fortovet  Husmoderen  med  en  tre  fire 
Rollinger,  alle  travlt  beskæftigede  med  at 
afbarke  de  nys  skaarne  Vidjer.  Det  er  jo 
ikke  saa  forskrækkeligt,  det  de  kan  tjene 
ved  dette  Arbejde,  kun  en  c.  15  Centimes 
pr.  Time,  men 
man  er  flittig 
i  St.  Mard, 
og  naar  man 
slider  i  det  for 
tolv  lange  Ti- 
mer, kan  man 
dog  alligevel 
have  sine  Fr. 
1,80.  Og  selv 
en  lille  Unge 
paa  en  halv 
Snes  Aar  kan 
tjene  dette,  alt 
medens  den 
sidder  i  Moders  trygge  Varetægt  i  frisk 
sund  Luft,  og  naar  alt  kommer  til  alt  er 
det  jo  rene  Herrekaar  i  Sammenligning  med 
de  stakkels  84  Centimes,  en  voksen  Kvinde 
tjener  i  Flandern.  Og  ofte  kommer  Fader 
selv  ud  og  sætter  sig  til  at  binde  Kurve 
ved  Siden  af  de  andre.  Det  er  ikke  fine 
Sager,  han  laver,  almindelige  Klædekurve  og 
lignende ;  men  han  bor  ikke  i  Flandern,  han 
har  selv  sit  lille  Sted  og  en  lille  Lod  af 
Kommunens  Jord  oven  i  Købet.  Som  Regel 
skylder  han  intet  paa  sit  Sted ;  ti  vi  lever  her 
endnu  i  de  paradisiske  Tilstande,  hvorunder 
Pantegæld  er  saa  at  sige  ukendt,  og  alt 
i  alt  er  han  en  Mand,  hvis  Ryg  er  lige 
saa  rank  som  Fabrikantens.  Det  er  jo  rigtig- 


Kurveraagere  ved  Arbejdet  i  St.  Mard. 


nok  sandt,  at  ogsaa  her  holder  Fabrikanten 
eller  rettere  Mellemmanden  en  Kro,  at 
ogsaa  her  ses  det  gerne,  at  Arbejderen 
lægger  noget  af  sin  Fortjeneste  paa  Værts- 
husets Bord.  Men  her  er  ingen  Tvang  til 
at  gøre  det;  vil  Arbejderen  ikke,  saa  kan 
han  være  fri;  ti  Mellemmanden  kan  daarligere 
undvære  Arbejderen,  end  denne  kan  undvære 
hin.  Arbejderen  har  jo  altid  sin  lille  Bedrift 
at  falde  tilbage  paa.  Han  har  Rug  og  Kar- 
tofler, han  har  Grise  og  Geder,  Høns  og 
Ænder,  han  har  Forellerne  i  Bækken,  og 
han  har  altid  Skovarbejdet  at  kunne  tage 
sin   Tilflugt  til.     Derfor   kan  Mellemmanden 

ikke  heller 
skambyde  sine 
Folk ;  han  maa 
betale  det  sam- 
me, som  de 
x  kan  tjene  ved 
alle  disse  andre 
Midler,  og  der- 
for er  det  en 
daarlig  Kurve- 
mager, som 
ikke  tjener  sine 
tre  en  halv 
Frank  pr.  Dag, 
medens  fire 
Frank  forekommer  ret  hyppigt.  —  Livet  er 
haardt  i  Ardennerne.  Civilisationen  farer  det 
forbi  pr.  Jernbane  fra  Bruxeles  til  Luxembourg, 
og  Tyskland  og  Turisthotellerne  i  de  schwejzi- 
ske  Bjærge;  men  den  kommer  kun  langsomt 
til  denne  afsides  Afkrog  af  Verden.  Her  lever 
man  endnu  i  simple  Sæder  det  simple  Liv 
fra  vore  Bedsteforældres  Ungdom;  ældes 
man  end  tidligt  af  det  haarde  Arbejde  i  en 
umild  Natur,  saa  dør  man  i  hvert  Fald  ikke 
af  Sult.  Og  kommer  der  smitsomme  Syg- 
domme, saa  slaar  man  Kors  for  sig  og  dør 
med  rolig  Samvittighed  uden  smaaligt  at  give 
Sumpene  og  Møddingerne  og  Stuens  Grise 
og  Høns  Skyld  for,  hvad  der  saa  øjensynlig 
er  vor  Herres  Tilskikkelse. 


997 


Kurvemagerne  i  Belgien 


Naar  de  sociale  Forhold  i  de  ufrugtbare 
folketomme  Ardenner  staar  saa  uendelig  højt 
over  Forholdene  i  Flandern,  saa  skyldes 
dette,  at  der  her  endnu  er  nogen  Adgang 
til  Jorden.  Og  naar  disse  samme  sociale 
Forhold  i  mange  Maader  lader  saa  saare 
meget  tilbage  at  ønske,  da  er  Grunden 
hovedsagentlig  den,  at  man  for  at  opnaa 
denne  Adgang  til  Jorden  har  fastholdt  et 
saa  forældet  Middel  som  kommunal  Fælles- 
besiddelse  med  Udlodning  af  Fællesjorden 
til  de  fattigere  Familier  paa  kort  Aaremaal. 
Det  er  jo  klart,  at  naar  en  Smaabruger  har 
et  Stykke  Land  i  privat  Besiddelse  og  et 
andet  Stykke  udlaant  til  sig  af  Kommunen, 
saa  maa  han  være  mere  end  et  Menneske, 
om  han  ikke  søger  ved  Rovdrift  at  bringe 
det  mest  mulige  ud  af  Kommunejorden  til 
Fordel  for  sin  egen  Jord,  der  faar  al  Gød- 
ningen. Yderligere  er  jo  næsten  al  den 
dyrkelige  Jord  optaget  om  end  langt  fra 
dyrket.  Der  findes  imidlertid  et  Middel  — 
langt  simplere  end  kommunal  Besiddelse  af 
Jorden  med  den  deraf  følgende  daarlige  Ud- 
nyttelse —  og  tillige  langt  mere  virknings- 
fuldt, ved  hvilket  fri  Adgang  til  Jorden  kan 
hævdes,  uden  at  Brugeren  i  mindste  Maade 
anspores  til  slet  Dyrkning,  saaledes  som 
Tilfældet  er  ved  Udlodning  af  Kommune- 
jorden. Dette  Middel  findes  i  Beskatning  af 
Grundværdierne.  Herved  hævdes  alle  Sam- 
fundsborgernes lige  Ret  —  ikke  til  nogle 
faa  Stumper  af  den  mest  afsides  beliggende 
og  daarligste  Jord  —  men  til  al  Jord, 
hvilken  lige  Ret  finder  sit  Udtryk  gennem 
Opkrævelse  af  en  Skat,  hvis  Størrelse  staar 
i  nøjagtigt  Forhold  til  de  Fordele,  hver 
enkelt  Borger  nyder  gennem  Besiddelse  af 
Jord.  Da  saaledes  ingen  kan  besidde 
Jord  uden  at  bruge  den  paa  bedst  mulige 
Maade,  vil  der  altid  være  et  tilstrækkeligt 
Tilbud    af  god   Jord   til    en   Pris,  som    selv 


den  fattigste  kan  betate;  ti  alle  de,  som  ikke 
selv  kan  bringe  tilstrækkeligt  ud  af  Jorden, 
maa  da  enten  sælge  den  eller  bortforpagte 
den  til  dens  sande  Værdi,  d.  v.  s.  til  den 
Værdi,  som  den  har,  naar  al  den  af  Speku- 
lanter optagne,  men  ubrugte  Jord  kastes 
paa  Markedet.  Og  netop  fordi  ingen  kan 
besidde  Jord  uden  at  bruge  den  saa  godt, 
som  det  er  muligt,  vil  alle  de  til  det  nu- 
værende System  af  kommunal  Besiddelse  af 
Jorden  knyttede  Ulemper  i  Henseende  til 
daarlig  Udnyttelse  bortfalde. 

Selv  den  fattigste  maa  dyrke  sin  Jord 
saaledes,  at  han  med  Fordel  kan  betale 
Skatten. 

Men  der  vil  ikke  blive  ret  mange  fattige 
tilbage,  naar  først  Grundværdibeskatningen 
har  aabnet  Adgang  til  Jorden.  Ti  Adgang 
til  Jord  betyder  som  foran  udviklet,  at 
enhver  kan  med  Fordel  arbejde  for  sig  selv, 
dersom  han  ikke  kan  opnaa  tilfredsstillende 
Betingelser  ved  at  arbejde  for  andre.  Saa  vil 
Lønnen  stige,  ikke  som  i  Ardennerne  med 
deres  forældede  System  af  Fællesbesiddelse 
af  Jorden  til  en  stakkels  tre  fire  Frank,  og 
ikke  engang  som  paa  New  Zealand,  hvor 
Indførelse  af  en  meget  lav  Grund værdibeskat- 
ning  øjeblikkeligt  medførte  en  Stigning  fra 
c.  4  Shilling  til  10—14  Shilling  pr.  Dag, 
men  til  den  fulde  Værdi  af  det  ydede  Ar- 
bejde. Og  i  et  økonomisk  frit  og  lykkeligt 
Samfund  vil  Sygdom  og  Nød,  Drukkenskab 
og  Forbrydelser  blive  lige  saa  sjældne,  som 
de  nu  er  almindelige.  Ti  som  den  gamle 
kinesiske  Vismand  sagde:  Forbrydelser  be- 
gynder i  Armod;  Armod  er  utilstrækkelige 
Levnetsmidler;  utilstrækkelige  Levnetsmidler 
er  Forsømmelse  af  Landbruget.  Den  gamle 
Kineser  har  Ret  endnu;  men  vi  af  den  højt 
priste  moderne  Civilisation  er  blot  endnu 
ikke  naaede  saa  vidt,  at  vi  praktiserer  hans 
Visdom. 

GENERAL  DE  MEZA  I  1864 

Af  Oberst  N.  P.  Jensen. 


I  augustheftet  af  „Dansk  Tidsskrift"  har 
Oberst.  Liljefalk  fremsat  nogle  Bemærk- 
ninger mod  den  Maade,  hvorpaa  Krigstil- 
dragelserne  i  1864  er  skildrede  i  Slutnings- 
hefterne  af  „Danmarks  Riges  Historie".  Disse 
Bemærkninger  former  sig  som  et  meget  stærkt 
Angreb  paa  General  de  Meza.  Forfatteren 
til  de  nævnte  Hefter  omtaler  de  Grunde,  der 
i  1864  foranledigede,  at  de  Meza  blev  ud- 
nævnt til  Overgeneral,  og  derved  henviser  han 
tillige  til  de  Mezas  Virksomhed  ved  Fredericia 
og  Isted.  Hvad  deri  er  sagt,  er  fuldstæn- 
dig rigtigt.  Saaledes  stod  de  Meza  den  Gang 
for  den  almindelige  Bevidsthed,  og  saaledes 
vil  han  ogsaa  komme  til  at  staa  for  Efter- 
verdenen. Naar  Oberst  Liljefalk  desuagtet 
vilde  søge  at  gøre  en  anden  Opfattelse  gæl- 
dende gennem  sit  Angreb,  saa  maatte  dette 
støttes  paa  en  afgørende  Maade.  Men  det 
er  ikke  sket.  Man  faar  enten  Oberstens  egen 
subjektive  Opfattelse,  der  jo  ikke  har  objektiv 
Gyldighed  for  andre,  eller  Beviser,  der  er 
støttede  til  et  Materiale  af  megen  tvivlsom 
Værdi. 

En  Officers  virkelige  Dygtighed  viser  sig 
først  under  en  Krig.  De  Meza  havde  faaet 
Lejlighed  til  at  vise  den  i  1848  som  højst- 
kommanderende  Årtilleriofficer,  i  Begyndelsen 
af  Felttoget  1849  som  Kommandør  for  6.  In- 
fanteribrigade og  fra  midt  i  April  s.  A.  som 
Højstkommanderende  over  Kommandoen  paa 
Als.  Det  var  herfra,  at  han  af  Krigsmini- 
steren blev  beordret  til  at  tage  Kommandoen 
over  en  Del  af  den  Styrke,  der  skulde  gøre 
Udfaldet  ved  Fredericia  den  6.  Juli  1849. 

Oberst  Liljefalk  siger  derom:  „Ved  Fre- 
dericia vilde  Bulow  helst  være  fri  for  ham; 
det  var  efter  Krigsminister  Hansens  særlige 
Ønske,  han  deltog  i  Slaget  som  Kommandør 
for  Avantgarden,  men  denne  bestod  kun  af 
6.  Brigade  under  Oberst  Ræder,  saa  nogen 
egentlig   Kommando   og  derved  Lejlighed  til 


at  øve  Indflydelse  paa  Slagets  Gang  havde 
de  Meza  ikke.  Æren  for  Ledelsen  tilkommer 
ene  Bulow." 

Man  vil  sikkert  indrømme,  at  det  ikke  er 
muligt  at  fremsætte  en  mere  affejende  Dom 
med  større  Selvsikkerhed.     Men  er  den  rigtig? 

De  Meza  havde  gentagne  Gange  indstæn- 
digt anmodet  Krigsministeren  om  ikke  at 
komme  til  at  deltage  i  Slaget  Hvad  der 
har  været  Grunden  til,  at  han  kom  med, 
skal  ikke  gøres  til  Genstand  for  nærmere 
Undersøgelse  her,  hvor  Hovedspørgsmaalet 
drejer  sig  om,  hvorvidt  de  Meza  har  øvet 
nogen  Indflydelse  paa  Slagets  Gang. 

Ved  et  natligt  Angreb  kommer  alt  an  paa, 
at  det  sættes  rigtigt  an.  Dette  var  ved  denne 
Lejlighed  en  saa  meget  større  Nødvendighed, 
som  6.  Brigade  kom  fra*  Als,  Ryes  Brigade 
—  1.  Reservejægerkorps  undtaget  —  fra  Jyl- 
land, og  disse  Tropper  overførtes  først  fra 
Fyn  til  Fredericia  den  5.  Juli  sent  paa  Af- 
tenen. De  manglede  saaledes  fuldstændigt 
Kendskab  til  Terrænforholdene  og  de  fjendt- 
lige Værkers  Beliggenhed.  Den  eneste  Hjælp, 
der  blev  ydet  General  de  Meza,  var,  at  Pre- 
mierløjtnant F.  V.  Lund,  der  var  Adjutant 
ved  Overkommandoen,  blev  attacheret  hans 
Stab. 

Avantgarden  og  Ryes  Brigade  skulde  danne 
Teten,  efterfulgte  henholdsvis  af  Schleppegrells 
og  Moltkes  Brigader,  og  for  dem  lød  Befa- 
lingen. 

„Kl.  1  deboucherer  Avantgarden  igennem 
Kongens  Port  og  Poternen  (Udfaldsporten) 
ved  Dronningens  Bastion.  Samtidig  rykker 
Ryes  Brigade  med  sit  Batteri  forbi  Forhuget 
ved  Stranden  ud  af  Fæstningen.  Medens 
Avantgarden  rykker  frem  og  omgaar  Løbe- 
gravene N.V.  for  Fæstningen  (ved  Igumvejen) 
samt  søger  at  bemægtige  sig  Fjendens  Vær- 
ker her,  bevæger  Ryes  Brigade  sig  saa  hur- 
tigt som  muligt  imod  Kristinebjerg  (en  Gaard, 


r.-,  999 


General  de  Meza  i  1864 


der  ligger  1/a  Mil  N.  for  Fæstningen)  ad 
Vejen  nærmest  Stranden/ 

Da  Fjendens  Forposter  stod  tæt  foran  Fæst- 
ningen, maatte  Fremrykningen  strax  blive  op- 
daget, og  den  slesvigholstenske  Hær  alarme- 
ret. Vore  Tropper  kunde  derfor  ikke  foretage 
nogen  Opmarch  forinden  Fremrykningen,  men 
maatte  søge  at  naa  fremad  saa  hurtigt  som 
muligt. 

Det  var  dette,  Overkommandoen  vilde;  men 
Befalingen  var  affattet  højst  uheldigt.  Fulgte 
Avantgarden  Ordlyden  ved  at  „omgaa",  kom 
dens  og  Ryes  Bevægelser  til  at  divergere, 
medens  Hensigten  var,  at  de  skulde  rykke 
samlet  frem  i  samme  Retning.  Fejlen  laa 
hos  Befalingens  Koncipist,  der  havde  skrevet 
„omgaa",  medens  Meningen  netop  var,  at 
Avantgarden  skulde  „gaa  forbi"  Løbegravene. 
Men  der  var  en  anden  Fejl,  der  var  endnu 
værre.  Hvis  Rye  stødte  paa  Hindringer  i 
Form  af  Værker,  kunde  Avantgarden  ikke 
hjælpe  ham  frem,  men  hele  Fremrykningen 
maatte  gaa  istaa.  Befalingen  talte  ikke  om 
Hindringer,  og  en  n tilfældig"  Meddelelse,  Rye 
fik,  noget  før  Udfaldet  skulde  finde  Sted,  til- 
lagde han  ingen  alvorligere  Betydning,  fordi 
Befalingen  end  ikke  indeholdt  Antydninger  af, 
at  der  paa  hans  Vej  var  Skanser  og  Løbegrave. 

Disse  2  Fejl  i  Befalingen  maatte  Tropperne 
betale  med  deres  Blod,  og  det  saa  meget 
mere  som  Oberst  Ræder  misforstod  den  vir- 
kelige Opgave.  Han  siger  nemlig  i  sin  Rap- 
port, at  „den  specielle  Disposition  for  Bri- 
gaden, baseret  paa  den  almindelige  Disposi- 
tion (o:  en  Omgaaen  af  Løbegravene)  blev 
aftalt  med  samtlige  Bataillonskommandører." 

Fremrykningen  fandt  Sted  som  befalet 
Kl.  1. 

Avantgardens  højre  Fløjbataillon,  1ste  lette, 
rykkede  gennem  Kongens  Port.  Her  havde 
de  Meza  posteret  Premierløjtnant  F.V.  Lund, 
og  det  er  hans  Fortjeneste,  at  1ste  lette  blev 
dirigeret  i  den  rigtige  Retning  med  nøjre  Fløj 
paa  Treldevejen.  Det  kom  strax  til  Kamp 
med   Fjendens   Forposter,   der   blev   kastede, 


og  idet  Bataillonen  under  uafbrudt  Bevægelse 
udviklede  sig  til  Venstre,  forfulgte  den  Fjen- 
den, indtil  den  naaede  frem  c.  1600  Alen 
foran  Kongens  Port.  General  de  Meza  med 
Stab  var  fulgt  umiddelbart  efter  Bataillonen. 
Her  var  det  vigtigste  Punkt,  thi  her  skulde 
Forbindelsen  holdes  med  Ryes  Brigade,  og 
derfor  vilde  Generalen  lede  sine  Tropper  her- 
fra. Men  det  varede  ikke  længe,  før  der 
udspandt  sig  en  heftig  Kamp  bagud  til  Ven- 
stre; det  var  Ryes  Brigade,  der  var  bleven 
standset  af  Løbegravene  og  Treldeskansen. 
Aarsagen  vidste  de  Meza  ikke,  men  foreløbig 
var  hele  Fremrykningen  gaaet  istaa.  Da 
2.  lette  Bataillon,  der  var  gaaet  gennem  Po- 
ternen,  endnu  ikke  var  kommen  op  paa  ven- 
stre Fløj  af  1 .  lette,  sendte  de  Meza  sin  Or- 
donnansofficer,  svensk  Løjtnant  Grev  Lovven, 
til  den  med  Ordre  til  at  rykke  hurtigt  frem. 
Det  skete,  men  Bataillonskommandøren  holdt 
sig  til  Brigadens  Instrux  og  Overkomman- 
doens Disposition  og  omgik  Løbegravene. 
2.  Jægerkorps,  som  fulgte  umiddelbart  efter 
2.  lette,  og  som  efter  Ordren  skulde  blive 
bag  denne  i  2.  Træfning,  gik,  ved  en  aldrig 
opklaret  Misforstaaelse,  strax  frem  paa  2.  let- 
tes venstre  Fløj  og  kom  derved  til  at  gaa 
lige  imod  Løbegravene  og  Skanserne  ved 
Igumvejen,  om  hvilke  der  udspandt  sig  en 
heftig  og  blodig  Kamp. 

Da  Mørket  kun  tillod  at  se  20—30  Skridt 
foran  sig,  og  alle  Bevægelser  skete  i  uafbrudt 
Løb,  havde  det  ikke  været  de  Meza  muligt 
at  forhindre  det  Skete.  Han  stod  nu  saa- 
ledes,  at  Rye  førte  en  heftig  Kamp  bagud 
til  Højre,  og  en  ligesaa  heftig  Kamp  førtes 
af  de  Mezas  venstre  Fløj,  bagud  til  Venstre. 
Desuagtet  blev  Generalen  staaende  og  afven- 
tede sine  øvrige  Tropper.  De  kom  efterhaan- 
den.  1.  Forstærkningsjægerkorps  stilledes  bag 
Midten  og  3.  Forstærkningsbataillon  bag  ud 
til  Venstre  af  1.  lette,  saa  at  den  dækkede 
Aabningen  mellem  1.  og  2.  lette.  Batteriet 
Wegener  og  */«  Espingolbatteri  stod  bag 
Fodfolket. 

Fjenden  sendte  fra  Kristinebjerg  Tropper 
frem  til  Undsætning  for  Treldeskansen  og 
placerede  2  Kanoner,  der  fra  deres  Stilling 
enfilerede  1.  lette.  For  at  dække  dennes  højre 
Flanke  sendte  de  Meza  Kompagniet  Klingsey 
og  det  halve  Espingolbatteri  frem  paa  højre 
Fløj. 

Paa  venstre  Fløj  lykkedes  det  2.  Jæger- 
korps at  erobre  Redoute  Nr.  IV,  og  det  ryk- 
kede derpaa  frem  mod  Redoute  Nr.  III,  der 
blev  angreben  i  Forening  med  Kompagniet 
Schøning  af  2.  lette.  Men  Skansen  blev 
tappert  forsvaret,  saa  at  alle  Stormforsøg 
splintrede  og  derfor  maatte  ogsaa  2.  lette 
standse  sin  Fremrykning. 

Nu  rykkede  den  slesvigholstenske  Brigade 
Zastrow  frem  tillige  med  et  Batteri.  Den 
Styrke,  vi  havde  omkring  Redoute  'Nr.  III, 
blev  sprængt  og  maatte  søge  Frelse  ved  at 
gaa  tilbage  over  Kløften.  2.  lette  Bataillon, 
der  ogsaa  blev  angreben,  blev  ligeledes  tvun- 
gen til  at  gaa  tilbage. 

Hvis  de  Meza  under  disse  Forhold  havde 
trukket  sig  tilbage  for  at  samle  sin  slagne 
venstre  Fløj,  vilde  han  have  handlet  fuldt 
forsvarligt.  Men  netop  derfor  er  det  hans 
store  Fortjeneste,  at  han  blev  staaende,  og 
det  uagtet  1.  lette  nu  ogsaa  blev  angreben  i 
venstre  Flanke  af  den  Bataillon,  der  havde 
kastet  2.  lette.  1.  lette  havde  ladet  sit  ven- 
stre Fløjkompagni  bøje  tilbage,  men  det 
kunde  ikke  standse  Fjenden.  De  Meza  be- 
falede derfor  3.  Forstærkningsbataillon  at  gaa 
frem,  og  nu  maatte  Fjenden  vige.  Kort 
efter  belønnedes  de  Mezas  Udholdenhed. 
Schleppegrells  Brigade  var  deboucheret.  Da 
Schleppegrell  saa  den  Fare,  hvori  de  Meza 
var,  thi  nu  var  det  bleven  lyst,  lod  han  sine 
forreste  Afdelinger  gaa  frem  mod  Kløften. 
Men  her  blev  de  standsede  af  Fjendens  Ar- 
tilleri. Først,  da  Schleppegrell  fik  sit  Batteri 
frem,  og  dettes  Ild  havde  virket,  gik  han 
frem  paany.  Naar  Fjenden  nu  gik  tilbage, 
var  det  ikke  alene  paa  Grund  af  Angrebet, 
men   tillige  fordi  den  slesvigholstenske  Over- 


general, Bonin,  havde  givet  Befaling  til  al- 
mindelig Tilbagegang  blandt  andet,  fordi  han 
slet  ikke  vidste,  hvad  der  foregik  paa  hans 
venstre  Fløj,  altsaa  overfor  Rye.  Schleppe- 
grells Brigade  forfulgte  saa  under  uafbrudt 
Kamp  i  Forbindelse  med  3.  Forstærknings- 
bataillon og  de  Mezas  venstre  Fløj.  Klokken 
var  den  Gang  3x/a. 

De  Meza  var  bleven  staaende.  Hidtil 
havde  1.  lette  kun  tirailleret  let  i  Fronten 
mod  de  tilbagekastede  Forposter;  men  nu 
forandredes  Forholdene. 

En  Del  af  Ryes  Tropper  var  langs  Stranden 
naaede  op  til  Kristinebjerg.  De  Undsætnings- 
forsøg,  den  slesvigholstenske  Brigade  Stuckradt, 
der  kæmpede  overfor  Rye,  havde  gjort,  var  stran- 
dede, og  begge  disse  Omstændigheder  havde 
i  Forening  bragt  Stuckradt  til  at  trække  sig 
tilbage  mod  Ryttergrøften.  Her  fik  han  Be- 
falingen om  den  almindelige  Tilbagegang.  For 
at  faa  større  Frihed  under  Tilbagegangen  vilde 
han  indlede  denne  med  et  Angreb  mod  1.  lette 
Bataillon,  der  maatte  blive  ham  farligst.  Han 
tog  derfor  Stilling  ved  Ryttergrøften,  dæk- 
kende sin  venstre  Flanke  mod  Kristinebjerg 
og  befalede  derpaa,  at  1  Eskadron  skulde 
attakere  1.  lettes  højre  Fløj,  1  Eskadron  og 
en  Bataillon  skulde  omgaa  dens  venstre  Fløj, 
og,  naar  den  omgaaende  Bevægelse  var  ud- 
ført, skulde  en  Bataillon  ryKke  frem  i  Fronten. 

Kampen  indlededes  med  en  heftig  Infanteri- 
ild, og  samtidigt  blev  1.  lette  overdænget  med 
Kardætsker  fra  4  Kanoner. 

Forholdene  tvang  1.  lette  til  at  trække  Re- 
serverne ind  i  Skyttelinjen.  Saa  kom  An- 
grebet. Fjendens  Rytterattaker  paa  Fløjene 
blev  afslaaede  ved  Skytteild ;  men  den  fjendt- 
lige Bataillon,  der  omgik  venstre  Fløj,  havde 
Fremgang,  saa  at  Fløjen  maatte  trækkes  til- 
bage. Da  skred  de  Meza  ind.  Han  sendte 
Batteriet  Wegener  frem  bag  Bataillonens  højre 
Fløj,  hvor  det  aabnede  Ilden  paa  900  Alen, 
og  lod  de  3  Kompagnier  af  1 .  Forstærknings- 
jægerkorps  rykke  frem  og  flankere  Bataillonen, 
der  omgik.     Da   denne  Bevægelse  var  tykke- 

des,  lod  de  Meza  Korpset  forlænge  1.  lettes 
Fægtningslinje  til  Venstre,  og  derpaa  gav  han 
Befaling  til  at  gaa  frem  med  Bajonetten. 
Ryttergrøfterne  blev  stormet  under  Hurra,  og 
Fjenden  maatte  vige  i  den  største  Uorden. 
De  Tropper,  der  af  Ryes  Brigade  var  naaede 
frem  til  Kristinebjerg,  og  Skytter,  der  var 
naaede  op  i  Højde  med  1.  lette,  deltog  i 
dette  Angreb. 

Klokken  var  omtrent  S1^.  Hovedkampen 
var  endt,  og  om  det  end  under  Forfølgelsen 
paa  flere  Steder  kom  til  meget  alvorlige  Sam- 
menstød, saa  har  dette  ingen  Betydning  for 
det  foreliggende  Spørgsmaal. 

Slaget  ved  Fredericia  er  den  Kamp,  hvori 
alle  de  Mezas  fremragende  Egenskaber  træder 
frem  i  det  fulde  Lys,  og  i  ingen  Kamp  har 
han  indlagt  sig  større  Fortjeneste.  Men  in- 
gen er  villigere  til  i  sin  Rapport  at  erkende, 
hvor  megen  Tak  han  skylder  sine  brave  Trop- 
pers og  ikke  mindst  1.  lette  Bataillons  Mod 
og  Pligtopfyldelse  end  han. 

Jeg  har  hermed  vist,  at  det  var  de  Meza, 
der  førte  Kommandoen  over  Avantgarden  og 
den  store  Indflydelse,  han  havde  paa  Slagets 
Gang.  Men  Oberst  Liljefalk  har  tillige  paa- 
staaet:  „Æren  for  Ledelsen  tilkommer  ene 
Biilow«. 

Jeg  skal  være  den  Sidste,  der  vil  rokke 
ved  den  Ære,  der  med  Rette  tilkommer  Ge- 
neral Bulow.  Det  var  ham,  der  havde  Mod 
til  at  paatage  sig  det  store  Ansvar  for  det 
meget  vovelige  Foretagende.  Hvis  det  var 
mislykkedes,  havde  han  maattet  bære  Skam- 
men og  Følgerne  deraf.  Det  lykkedes,  og 
derfor  skal  ogsaa  han  have  Æren.  Men  det 
forhindrer  jo  ikke,  at  andre  ogsaa  kan  have 
en  større  eller  mindre  Andel  deri.  Jeg  har 
paa  vist  de  store  Fortjenester,  de  Meza  havde 
under  Kampen,  men  han  øvede  ogsaa  Ind- 
flydelse paa  Ledelsen  under  denne. 

Da  Overkommandoen  slet  ikke  underrettede 
de  Meza  om  Aarsagerne  til  Ryes  Standsning, 
sendte  han  sin  Stabschef,  Major  Worishoffer, 
over  for  at  undersøge  Forholdene,  og  da  Ma- 


joren kom  tilbage,  sendte  de  Meza  Premier- 
løjtnant F.  V.  Lund  til  Overkommandoen  for 
at  henlede  Opmærksomheden  paa,  at  Ryes 
Brigade  trængte  til  Hjælp.  Klokken  har  den 
Gang  været  mellem  3  og  31/*-  Nu  fik  Bri- 
gaden Moltke  Befaling  til  at  understøtte 
Rye.  Moltke  sendte  8.  Bataillon  frem,  og 
den  stormede  i  Forening  med  Ryes  efterladte 
Afdelinger  Treldeskansen,  som  blev  erobret. 
Klokken  var  den  Gang  4.  Her  var  det  alt- 
saa  de  Mezas  Initiativ,  der  fremkaldte  en 
Befaling,  som  Overkommandoen  forlængst 
burde  have  givet  af  sig  selv.  Noget  Lignende 
skete  under  Forfølgelsen.  Da  de  Meza  naaede 
frem  mod  Elboafsnittet,  rettede  han  en  skrift- 
lig Forespørgsel  til  Overkommandoen  om,  hvor 
langt  Forfølgelsen  maatte  fortsættes.  Sam- 
tidigt tilføjede  han,  at  han  ansaa  det  rettest 
at  standse  ved  det  nævnte  Afsnit,  for  at  ikke 
de  tyske  Rigstropper,  der  var  under  Frem- 
rykning, skulde  berøve  Hæren  de  vundne 
Palmer.  Bulow  fandt  sig  heraf  foranlediget 
til  at  befale,  at  Hæren  ikke  maatte  rykke  ud 
over  Elboafsnittet. 

Hvad  angaar  Oberst  Liljefalks  Omtale  af 
de  Mezas  Optræden  i  Slaget  ved  Isted  den 
25.  Juli  1850,  vil  det  heldigvis  ikke  være 
nødvendigt  at  fremsætte  et  saa  udførligt  Be- 
vis. At  Obersten  ikke  kan  se  de  Mezas  For- 
tjenester ved  denne  Lejlighed,  ligger  i,  at 
han  ikke  søger  dem  dér,  hvor  de  findes. 

Som  bekendt  var  det  Oberst  Baggesens 
forstyrrede  Meldinger  om,  hvad  der  var  sket 
ved  Stolk,  og'  at  General  Schleppegrell  var 
falden,  der  var  Aarsag  i,  at  de  Meza  fik 
Befaling  til  at  overtage  Schleppegrells  Divi- 
sion og  samle  den  ved  Isted.  Overkomman- 
doen afsendte  kort  efter  den  Befaling,  hvor- 
ved Oberst  Schepelern  fik  Ordre  til  med 
sin  Brigade  „som  snarest  at  søge  at  forene 
sig  bag  om  med  Hovedstyrken  over  Egge- 
bæk".  Vel  hedder  det  i  den  officielle  Rap- 
port, at  Overkommandoen  den  Gang  var  fast 
besluttet  paa  at  forny  Angrebet,  men  Kends- 
gerningerne  vidner   derimod.      Overkomman- 

doen  vilde  gaa  tilbage.  Men  den  maatte 
vente;  thi  der  maatte  gives  Oberst  Schepe- 
lern,  der  samme  Morgen  var  gaaet  frem  over 
Solbro,  Tid  til  at  repassere  dette  Defilé,  for- 
inden den  almindelige  Tilbagegang  blev  til- 
traadt,  thi  ellers  var  hans  Brigade  afskaaret. 
Havde  det,  som  det  hedder  i  Rapporten, 
været  Hensigten  at  angribe,  saa  maatte  Or- 
dren til  Schepelern  have  lydt  paa,  at  han 
hurtigt  skulde  fortsætte  Fremrykningen  for 
ved  energisk  at  angribe  Fjenden  i  venstre 
Flanke  og  Ryg  at  støtte  Hærens  Hovedangreb. 
Dette  er  taktiske  Principer,  som  ikke  lader 
sig  bortræsonnere. 

De  Meza  var  bleven  sendt  frem  kun  led- 
saget af  6  Ordonnanser,  og  de  kunde  kun 
bruges  til  Meldingstjeneste.  Han  red  derfor 
frem  til  et  Sted  paa  Vejen,  der  fra  Isted 
fører  mod  Nord  over  Rømek,  og  som  alle 
Adjutanter  og  Ordonnantser,  der  vilde  til 
Hovedkvarteret,  maatte  passere,  for  hos  dem 
at  søge  Oplysninger.  I  Isteds  nordlige  Del 
stod  et  meget  svækket  Jægerkorps,  og  der 
manglede  Orden  og  Kommando.  Oberst  The- 
strup, der  af  Overkommandoen  var  sendt 
frem  til  Isted  med  3  Batailloner,  passerede 
Generalen.  Men  om  Brigaden  Krabbe  kunde 
han  intet  faa  at  vide;  om  Baggesen  hed  det, 
at  han  var  i  Nærheden,  men  skilt  fra  sin 
Brigade,  og  om  Brigaden  Ræder,  at  den  var 
i  Nærheden.  Det  var  disse  3  Brigader,  Krabbe, 
Baggesen  og  Ræder,  de  Meza  havde  faaet 
Kommandoen  over.  Som  Følge  af  disse  For- 
hold afsendte  han  Kl.  81/*  en  Melding,  hvori 
han,  efter  at  have  fortalt,  hvad  ovenfor  er 
nævnt,  tilføjede:  „At  overtage  Kommandoen 
over  den  2.  Division  tror  jeg  saaledes,  der 
ingen  Kvæstion  kan  være  om.  Mit  Raad  er, 
at  1 .  Division  og  Reserven  rykker  strax  frem 
og  forcerer  Passet.  Ellers  er  vi  blamerede." 
Med  andre  Ord,  han  tilraadede  Overkomman- 
doen at  samle,  hvad  den  kunde,  for  at  an- 
gribe. Denne  Melding  foranledigede,  at  Over- 
kommandoen Kl.  9  befalede,  at  det  nævnte 
Angreb   skulde   finde   Sted   Kl.  101/*-     I  en 


ny  Melding  af  Kl.  91/*,  gentog  de  Meza  det 
samme  Raad,  og  kort  efter  Afsendelsen  af 
denne  Melding  fik  han  Overkommandoens 
Befaling  om  Angrebet.  At  dette  senere  blev 
opsat  til  Kl.  121/!*  vedkommer  ikke  Sagen. 
De  Mezas  Fortjeneste  under  Slaget  ved  Isted 
bestod  derfor  i,  at  han  i  et  Øjeblik,  da  Over- 
kommandoen, stod  modløs,  gav  den  det  ene- 
ste Raad,  der  kunde  føre  til  Frelse.  Derfor 
udtaler  han  ogsaa  med  fuld  Føje  i  sin  Rap- 
port, efterat  have  beskrevet  hvorledes  For- 
holdene var,  da  han  kom  frem  mod  Isted: 
„Jeg  bad  derfor  meget  mere  indstændigt  i 
en  strax  indsendt  Meldeseddel  Overkomman- 
doen om  ej  at  regne  paa  nogen  saadan  (o: 
Hjælp  fra  2.  Division)  men  snarest  muligt 
med  hele  Hovedreservens  Styrke  at  gaa  lige 
løs  paa  en  Stilling,  af  hvis  Indtagelse  Ar- 
meens Ære  og  Krigens  Fremgang  efter  min 
Mening  var  afhængig.  Ogsaa  blev  denne 
Nødvendighed  indrømmet  i  et  snart  paaføl- 
gende Svar,  hvori  af  Overkommandoen  et 
almindeligt  Angreb,  mest  med  Bajonetten, 
fastsattes  til  Kl.  lO1/*."  Det  er  alt,  hvad 
de  Meza  siger  om  sig  selv,  og  ingen  har 
været  villigere  end  han  til  at  fremhæve  Oberst- 
løjtnant Henckells  store  Fortjenester.  De  Meza 
var  overhovedet  for  stolt  til  at  pryde  sig  med 
laante  Fjer,  og  jeg  er  tilbøjelig  til  at  tro,  at 
hos  ham  var  [Følelsen  af  den  Lykke  at  have 
udrettet  noget  større  end  Forfængeligheden 
over  det  Udrettede. 

Oberst  Liljefalk  benegter,  at  de  Meza  nød 
en  betydelig  Anseelse  i  Hæren  og  mener,  at 
Hærens  højere  Officerer  ikke  delte  denne  An- 
skuelse i  saa  høj  Grad  som  Underklasserne. 
Da  han  personlig  slet  ikke  kan  vide  noget 
herom,  har  han  anset  det  nødvendigt  at  føre 
et  Bevis.  Han  anfører,  at  Brigadekomman- 
døren, Oberst  Neergaard,  har  fortalt,  at  hans 
ellers  rolige  Hest  en  Dag  blev  sky  ved  at 
se  Generalen.  Naar  man  har  set  det  Uhyre 
af  en  Felthue,  de  Meza  bar,  og  den  Masse 
af  Klædningsstykker  af  særligt  Snit,  hvori 
han    indsvøbte    sig    for  at  værne    sig    mod 

Vinterens  Kulde,  saa  undres  man  ikke  over, 
at  en  Hest  kunde  blive  sky  for  ham.  Men 
naar  Oberst  Liljefalk  tilføjer,  at  „nogen  sær- 
lig Agtelse  for  de  Meza  fra  Oberst  Neergaards 
Side  udtrykkes  just  ikke  ved  denne  Historie", 
saa  skal  jeg  ikke  forsøge  paa  at  karakterisere 
en  saadan  Bevisførelse. 

Da  de  Meza  i  December  1863.  blev  udnævnt 
til  kommanderende  General,  betragtedes  han 
fra  alle  Sider  som  selvskreven  til  denne  Post, 
dels  paa  Grund  af  den  store  Anseelse,  han 
nød  for  sin  Virksomhed  under  den  første  Krig, 
men  tillige  fordi  man  troede,  at  han  havde 
Lykken  med  sig,  og  en  saadan  Mand  kunde 
behøves  under  de  vanskelige  Forhold.  At 
hans  Særheder  ikke  var  blevne  mindre,  og 
at  hans  Svagelighed  var  bleven  forøget  med 
hans  72  Aar,  blev  der  ikke  taget  noget  Hen- 
syn til.  Havde  han  faaet  Lov  til  at  beholde 
sin  Post,  er  der  ingen  Tvivl  om,  at  han  ved 
Forsvaret  af  Dybbølstillingen  vilde  have  for- 
staaet  at  anvende  Offensiven  i  Defensiven, 
thi  det  laa  i  hans  Natur. 

Der  er  talt  og  skrevet  saa  meget  om  Krigs- 
begivenhederne i  1864,  at  man  skulde  tro, 
at  Dommen  over  disse  og  Personerne  havde 
fæstnet  sig.  General  de  Meza  stod  som  en 
Personlighed,  der  med  Værdighed  havde  svaret 
Wrangel  paa  hans  Forlangende  om,  at  vi 
skulde  rømme  Slesvig,  som  havde  paataget 
sig  Ansvaret  for  og  havde  Fortjenesten  af 
at  have  rømmet  Dannevirkestillingen,  medens 
det  endnu  var  Tid,  og  som  uretfærdigt  og 
mod  Hærens  Ønske  var  bleven  afsat  fra  sin 
Post  som  Overgeneral.  Men  nu  træder  Oberst 
Liljefalk  op  og  fortæller,  at  det  er  ikke  den 
endelige  Dom;  han  kan  oplyse  om,  at  General 
de  Meza  maa  ses  paa  en  helt  anden  Maade. 
Som  Bevis  anfører  han  Brudstykker  af  en 
Memoire,  som  de  Mezas  Stabschef,  den  senere 
Generalløjtnant  Kauffmann,  har  affattet,  og 
som  findes  gengivne  i  „Fyrretyve  Aar  efter", 
der  udkom  i   1904. 

Da  disse  Afsløringer  fremkom,  vakte  de 
en  almindelig  Misbilligelse.     At  en  Stabschef 


skriver  Memoirer,  hvori  han  omtaler  sin  kom- 
manderende General,  er  ikke  noget  nyt.  Men 
netop,  fordi  Forholdet  imellem  dem  er  af 
diskret  Natur,  maa  Memoirerne  være  prægede 
af  Diskretion.  Der  ligger  Grænsen,  som  ikke 
maa  overskrides.  Men  General  Kauffmann 
havde  overskredet  den  i  utilbørlig  Grad,  og 
det  bevirkede,  at  den  Veneration,  som  hans 
ældre  og  yngre  Kammerater  havde  overfor 
ham,  led  et  meget  alvorligt  Knæk.  Naar 
der  ikke  blev  tagen  til  Genmæle,  var  det, 
fordi  man  ikke  gennem  Omtale  vilde  skaffe  Af- 
sløringerne Udbredelse.  Men  man  havde  gjort 
Regning  uden  Oberst  Liljefalk ;  han  har  draget 
dem  frem  paany,  og  derfor  maa  de  iraødegaas. 

Gengivelsen  af  Kauffmanns  Samtale  med 
Krigsministeren  om  Valget  af  de  Meza  slutter 
med,  at  Kauffmann  udtaler,  at  „han  saa  sig 
nødsaget  til  at  akceptere  Overgeneralen". 
Kauffmann  synes  her  at  ville  give  det  Ud- 
seende af,  at  man  stod  overfor  en  Gentagelse 
af,  hvad  der  skete  med  Læssøe  i  1848;  men 
det  er  en  Misforstaaelse.  Kauffmann  var 
ingen  Læssøe,  og  General  de  Meza  mindst 
af  alt  en  Straamand.  Det  erkender  Kauff- 
mann ogsaa  paa  et  andet  Sted,  thi  trods  alle 
sine  Angreb  maa  han  dog  indrømme,  at  de 
Meza  var  „en  destingeret  Personlighed  ved 
sin  Optræden". 

At  Kauffmann,  naar  han  søgte  Generalen, 
traf  ham  ved  Klaveret,  var  ligesaa  naturligt 
for  de  Meza,  som  det  vilde  have  været,  om 
Kau  fimann  havde  truffet  en  anden  Overgeneral 
læsende  i  en  Bog.  Selvfølgelig  maatte  Gene- 
ralen i  det  ene  Tilfælde  holde  op  med  at 
spille,  i  det  andet  lægge  Bogen  fra  sig.  At 
Generalens  Beskæftigelse  fandt  Sted  under 
Akkompagnement  af  Granater  var  uden  Be- 
tydning for  de  Meza,  fordi  han  var  Artillerist. 
Havde  han  hørt  Geværild,  vilde  han  af  samme 
Grund  straks  være  sprunget  op. 

Til  Trods  for  Afsløringerne  vil  jeg  paa- 
staa,  at  da  de  Meza  og  Kauffmann  den 
4.  Februar  om  Morgenen  red  ud  i  Stil- 
lingen,  var   der   ingen   af  dem,   der   tænkte 

paa,  at  der  samme  Aften  vilde  blive  holdt 
Krigsraad  om  at  forlade  Dannevirkestillingen. 
Det  var  de  bestemte  Erklæringer,  Kauffmann 
fik  af  General  du  Plat  og  Kommandøren  for 
Infanterireserven,  General  Caroc,  om  det  Umu- 
lige for  Tropperne  i  at  udholde  de  Anstræn- 
gelser,  der  blev  forlangte  af  dem,  den  affødte 
Tanken  om  Tilbagetoget  hos  Kauffmann.  Beviset 
ligger  i  Befalinger,  der  blev  givne  Infanterireser- 
ven, ved  hvilken  jeg  var  Kompagnikommandør. 

Da  Kauffmann  foreslog  de  Meza  at  gaa 
tilbage,  gik  Generalen  ind  derpaa  og  paatog 
sig  det  fulde  Ansvar.  Saaledes  fortæller 
Kauffmann,  men  han  tilføjer,  at  havde  han 
foreslaaet  at  blive  staaende  og  slaas  til  sidste 
Mand,  var  de  Meza  ogsaa  gaaet  ind  derpaa 
under  sit  Ansvar.  Her  foreligger  en  Insinua- 
tion af  den  utilladeligste  Art,  thi  det  er  at  re- 
ducere de  Meza  til  Manden  uden  Mening,  en 
Pjalt,  og  det  vil  enhver  protestere  imod,  der 
har  kendt  Generalen.  Han  var  sig  fuldt  be- 
vidst, da  han  gik  ind  paa  Tilbagegangen,  og 
at  han  og  alene  han  vilde  have  det  fulde  An- 
svar, fremgaar  af  hans  værdige  og  selvbevidste 
Skrivelse  til  Krigsministeren  efter  Tilbage- 
kaldelsen til  Kjøbenhavn.  Disse  Skrivelser 
har  Kauffmann  ikke  sat  i  Pennen. 

Som  et  Bevis  paa  de  Mezas  „bristende 
Evne"  til  at  udfylde  sin  Plads,  anfører  Oberst 
Liljefalk  en  Fortælling  af  Kauffmann  om  de 
Mezas  Adfærd  i  Flensborg.  Generalen  vilde 
ikke  blive  boende  paa  Raschs  Hotel,  men 
straks  køre  videre.  Naar  man  ved,  at  stærk 
Støj  og  Spektakkel  var  Generalen  imod,  og 
selv  har  været  Vidne  til  det  Rykind,  der 
den  Dag  var  paa  Hotellet,  saa  finder  man 
Generalens  Adfærd  ganske  naturlig.  Og,  hvad 
skulde  han  blive  efter?  Kauffmann  sagde  til 
de  Meza,  „at  vi  rimeligvis  her  o:  i  Flensborg 
vilde  komme  til  at  bestaa  en  Hovedkamp". 
Havde  da  Kauffmann  intet  selv  lært  af  1848. 
Da  Hæren  gik  tilbage  fra  Slesvig,  vilde  Læs- 
søe  lade  den  kantonnere  V.  for  Flensborg. 
Et  Brev,  han  modtog  i  Oversø  fra  Krigs- 
ministeren   om,    at    Fjenden,    selv    om    han 


havde  angrebet,  vilde  enten  gaa  tilbage  eller 
ikke  forfølge,  fik  Læssøe  til  at  lade  Hæren 
gaa  til  Flensborg  og  udstille  Forposter  ved 
Oversø.  Fjenden  forfulgte,  og  det  gik  ud 
over  Forposterne;  men  den  ridderlige  Læssøe 
paatog  sig  hele  Ansvaret  for  de  begaaede 
Fejl.  Da  Hæren  gik  tilbage  i  1864,  maatte 
den  gøre  sikker  Regning  paa  at  blive  for- 
fulgt. Derfor  burde  der  ikke  have  været  sendt  en 
eneste  Mand  til  Flensborg,  og  endnu  mindre 
burde  der  være  udstillet  Forposter  ved  Oversø. 
Men  alle  de  Fejl,  der  blev  begaaet  af  Over- 
kommandoen i  1864,  søgte  den  at  vælte  over 
paa  Tropperne.  At  slaas  ved  Flensborg  vilde 
have  haft  Hærens  Ødelæggelse  til  Følge,  fordi 
Vejen  til  Als  fører  langs  Stranden.  De  Meza 
handlede  rigtigt  ved  at  begive  sig  til  Graa- 
sten,  og  havde  Stabschefen  handlet  i  Over- 
ensstemmelse hermed,  vilde  Kampen  ved  San- 
kelmark  være  blevet  undgaaet. 

Til  Oberst  Liljefalks  Bemærkninger  om,  at 
vi  skulde  være  blevet  staaende  i  Dannevirke- 
stillingen  under  Henvisning  til  de  Vanskelig- 
heder, som  Prins  Friedrich  Carl  traf  paa,  da 
han  den  6.  om  Morgenen  vilde  gaa  over 
Slien,  skal  jeg  nøjes  med  at  svare:  En  Over- 
kommando kan  kun  handle  paa  Grundlag  af, 
hvad  den  véd,  og  hvad  den  med  Sikkerhed 
kan  forudse.  Men  det  er  for  meget  forlangt, 
at  Overkommandoen,  da  den  den  4.  om  Af- 
tenen tog  Beslutningen  om  Tilbagetoget,  skulde 
kunne  have  nogen  Mening  om  Isforholdene 
paa  Slien  den  6  om  Morgenen. 

Overfor  Oberst  Liljefalks  Opfattelse  skal  jeg  i 
øvrigt  minde  om,  at  Generalen  Moltke,  der 
kunde  tale  med  om  Krig,  fordi  han  kendte 
Krig,  har  udtalt:  „Det  maa  i  høj  Grad 
billiges,  at  den  tapre  General  de  Meza 
har  valgt  det  Rette,  uden  at  bryde  sig 
om  Ramaskriget  fra  den  offentlige  Mening, 
hvis  Offer  han  forøvrigt  snart  skulde  blive". 

Er  det  lykkedes  mig  at  overbevise  om, 
at  General  de  Meza  hører  til  de  fremragende 
Mænd,  som  Fædrelandet  skylder  Tak,  og  hvis 
Minde  skal  holdes  i  Ære,  er  min  Hensigt  naaet. 

Den  danske  Handelsstands  Skoleskib  „Viking". 

SEJLSKIBE 

APROPOS   „VIKING" 

Af  H.    BOESGAARD. 


En  fin  og  varm  Morgen  laa  den  der  ude 
paa  Strømmen  mellem  Prikkerne,  der 
havde  Hovederne  fulde  af  Tang  og  nejede 
sig  for  det  stærkt  udgaaende  Vande  —  den 
lille  Fregat  „Georg  Stage ",  hvis  Ankomst  Avi- 
sen den  foregaaende  Aften  havde  bebudet. 

Saadan  et  lille  Skidt.  Den  var  ikke  en- 
gang saa  stor  som  Bark  „Alida",  der  i 
Fjor  var  kommen  herind  og  havde  imponeret 
hele  Havnen  ved  Haj  fiskehalen  paa  Kly  ver- 
bommen.  Sagtens  heller  ikke  saa  velsejlende. 
Det  var  Religion  i  Byen,  at  „Alida"  for- 
gangent Aar  havde  mødt  den  hjemgaaende 
Postdamper  udfor  Montevideos  „Revier"  og 
havde  givet  den  sin  Post  og  sine  Papirer 
ombord,  for  at  de  skulde  komme  hurtigere 
hjem. 

Men  da  Damperen  kom  ind  til  Baumvall 
paa  Elben,  da  laa  „Alida"  der. 

—  Heller  ikke  videre  køn  eller  elegant. 
Det  kunde  da  enhver  se,  at  Tremastskonnert 
„Ceres"  —  den,  der  var  strandet  sidste 
Vinter  ovre  paa  Vestkysten,  men  i  Kraft  af 
det  gode  Taasing-Tømmer  og  det  solide 
Haandværk,  der  var  sat  i  den,  var  kommen 
hel  af  Stranden  igen  —  at  den  maatte  være 
en  anderledes  Hartloper. 


Men  naturligvis  var  der  noget  orlogs- 
mæssigt over  den,  de  tre  fuldriggede  Rejs- 
ninger, Tøjet,  der  var  hængt  op  til  Tørring, 
Giggen,  der  blev  roet  ind  af  8  Lærlinge  i 
Uniform  —  og  saa  det  Skær  af  Tragedie, 
af  Minder  om  Rædsel,  bitter  Sorg  og  lysende 
Heltemod,  der  laa  over  den  fra  hin  Nat,  da 
den  blev  sejlet  ned  af  en  morderisk  skødes- 
løs Tramp.  Det  blev  alligevel  en  Begiven- 
hed, at  det  lille  Øvelsesskib  kom  paa  Rheden ; 
de  to  lokale  „Forenagtere"  var  ikke  meget 
bevendt  i  Dagene  derefter,  men  Marryat  og 
P.  P.  blev  efterspurgt  paa  Lejebibliotheket. 
Selv  Jonas  Lie  blev  taget  for  god,  efter  at 
man  i  Salve  Christiansens  Breve  til  For- 
ældrene og  i  Beretningen  om  Reier  Jansen 
Juhls  første  Dage  ombord  paa  „Alert"  havde 
fundet  et  og  andet,  der  virkelig  smagte  af 
Sømandsskab. 

Resultatet  —  det  direkte  paavisdige  —  af 
det  lille  Øvelsesskibs  Besøg  i  Fjordby  blev 
to  Indmeldelser  til  Skoleskibet  „Viking"s 
Rederi,  og  det  er  maaske  gaaet  ligedan  paa 
andre  Kanter.  Den  bedste  Samvirken  op- 
naaes  undertiden  uden  Hensigt. 

Saa,    en    stormende    Foraarsdag,    væltede 

det  stolte  Skoleskib,  Danmarks  største  og 
mest  moderne  Sejlskib,  dygtige  og  offervillige 
Mænds  Haab,  et  nyt  Led  i  det  danske 
Landvindings-Arbejde  —  det  20de  Aar- 
h undrede  er  jo  Realiteternes,  Arbejdets  og 
Naturalismens  Tidsalder,  ved  vi  allesammen  — 
Midtpunktet  for  80  Drenges  Længsler  og 
Drømme   og    mange  Mødres  hemmelige  Gru. 

Hvorfor  det  væltede,  kommer  ikke  denne 
Historie  ved.  Saa  meget  er  vist:  Det  var 
paa  én  Gang  et  harmeligt,  sørgeligt  og  lat- 
lerligt  Syn  at  se  denne  Firemastbark  paa 
henved  4000  Tons  Lasteevne  ligge  væltet 
dér  som  et  Barns  Legetøjsskib.  Det  var  en 
skidt  Annonce.  Det  var  ingen  Blamage  for 
Rhederi,  Konstruktør,  endsige  for  Planen, 
Tanken.  Den  var  god  nok,  som  Skibet  var 
godt  nok.  Men  i  et  Land,  hvor  vi  bare 
allesammen  lever  paa  at  være  solide,  hæder- 
lige, grundige  o.  s.  v.  og  alt  andet  til  mg-f , 
skulde  man  undgaa  den  Slags  Ting.  I  an- 
dre Lande,  hvor  man  har  Hastværk,  Bestik- 
kelser, Fordærvelse,  Humbug  og  meget  andet 
stort,  gør  det  mindre. 

Fornuftigvis  kom  ^. 
den  Vælterejse  ikke  til 
at  gøre  Skade,  sund 
Sans  sejrer  undertiden 
i  Livet,  selv  om  Snus- 
fornuft og  Taabelighed 
(ak  hint  officielle  „De- 
menti4*  af Væltningen !) 
gør  hvad  de  kan  for 
at  slaa  den  for  Pan- 
den. En  Julidag  var 
„Viking"  sejlklar,  de 
fire  Snese  Drenge  om- 
bord og  „Blaa  Peter" 
—  det  mest  stemnings- 
vækkende  Flag  i  den 
hele  Codex  —  hejst 
til  Tegn  paa,  at  nu 
skulde  det  være  Alvor. 


Søhelte  —  ja,    det 


—  Bog  lov  mig  saa  at  skrive  . 


var  de  da  allesammen  endnu,  alle  80,  af 
hvilke  de,  der  allerede  havde  været  ude 
at  sejle  og  smagt  et  og  andet,  der  ikke 
faldt  saa  sødt  paa  Tungen,  ikke  helt  ube- 
tinget var  de  største.  Naturligvis  var  det 
et  Plus  at  kunne  ryge  Shagpiben  helt 
ud,  at  kunne  gaa  .til  Vejrs  uden  at  blive 
svimmel  og  sige  Storestængstagsejl  uden 
at  faa  det  galt  i  Halsen:  Men  Minderne 
om  den  kvalme  Luft  i  Lukafet,  om  Sjo- 
vet  med  den  haarde,  stive  Sejldug,  der 
skulde  rives  i  og  kæmpes  med,  mens  Søen 
laa  dernede  som  en  mørkegraa,  grønlig  Af- 
grund, der  kørte  rundt  og  rundt  og  trak 
nedad  —  Minderne  ogsaa  om  lange,  sure 
Vagter  ved  Rattet  og  Opvadsk,  mens  de 
fede  brune  Bønner  kom  stedse  højere  op  i 
Halsen,  alt  det  meldte  sig  jo  alligevel  som 
Erfaringer,  der  ikke  alene  paabød,  men  og- 
saa gav  Raad  til  at  slaa  lidt  af  paa  Stor- 
heden. Saa  var  Peter,  der  kun  havde  lært 
sit  Pælestik  paa  Sejlmagerens  Loft,  i  Grun- 
den anderledes  sikker  i  sin  Positur. 

Bestemmelsen,  Tog- 
tet, der  havde  ligget 
og  blinket  langt  ude 
i  det  fjærne,  var  efter 
haanden  kommen  nær- 
mere og  havde  opløst 
sig  i  en  Bredde  af  En- 
keltheder med  Ud- 
rustning, Uniform,  Olie- 
tøj, Køjeklæder  og  til- 
sidst  med  en  ubestemt 
Følelse  af  Hjærteklem- 
sel  og  Utryghed.  Men 
Forhalingen,  Opholdet 
ombord  de  første  Dage 
ved  Kajen  havde  maa- 
ske  nok  igen  forfly  g - 
tigetdette  lidt.  — Hvad, 
det  hele  var  jo  i  Grun- 
den ikke  andet  end  „fri- 
villigt Drengeforbund 
til  Søs"    —   end  ikke 

John  Weitzraanp,  fot.  Gruppe  ved  Rattet. 

Afskedsgudstjenesten  ombord  med  de  lige- 
fremme Ord  og  de  gamle  Salmer  var  andet  end, 
hvad  man  havde  været  ude  for  før ;  —  det  er 
baade  mere  sammensat  og  nemmere  at  være 
Dreng  i  vor  Tid,  end  dengang  vi  gamle  var 
det!  Og  nu  kom  det  jo  —  nu  havde  man  jo 
faaet  sagt  Farvel,  Klumpen  var  sunken  ned 
fra  Halsen  igen,  om  et  Øjeblik  var  man 
midt  ude  i  det,  —  det  var  kun  som  et 
Spring  fra  Vippen,  og  Søhelt  var  man,  den 
Sag  var  da  sikker:  „Callao,  Drenge  —  det 
er  dog  noget  af  et  tripa ! 

Op  igennem  Sundet,  hvor  Sejlskibenes 
Træk  dog  gaar  endnu.  Ikke  blot  de  usym- 
metriske Husflids-Finlapper,  der  er  byggede 
pr.  Alen  og  kappede  af,  de  kølsprængte 
Brigger  og  de  ludfattige  tyske  Barker,  men 
rigtige  Langvejstradere  med  malet  Kanon- 
gang, Klyds,  hvis  Rust  har  været  uforstyrret 
i  Maaneder,  og  Røjler  paa  alle  Toppe.  Op 
forbi  de  vigende  Kyster  —  Sundet  ud! 

Det  er  slet  ikke  andet  end  Marschturene 
eller  Skolen  paa  en  anden  Maade  endnu. 
Der  er  Hurra  for  Kagerne  til  Kaffen,  Hurra 
for  Kaptajnen  og  morderlig  med  Søhelt  i 
paa  Kommandoen  at  løbe  op  ad  de  mage- 
lige Vanter,  ud  paa  de  brede  Merseræer  og 
bakse    med    Dugen,    som    er    særdeles    med- 


gørlig, fordi   den  er  tør, 
og  fordi  de  befarne  Folk 
og  Styrmændenes  kyndige 
*  Hænder   tager   det  afgø- 
rende  Tag   med   i.      Der 
er  Grinebideri   paa    Ban- 
jerne,  og  alle  Sagerne  med 
hjemmefra   de  maa  efter- 
ses, og  dem  maa  der  pra- 
les lidt  med.  Shagpiben  — 
„ægte  Kærnespids"!    En 
Bid     Chokolade,     Minna 
Hansens   Billede,    der    er 
gemt   nede  under  Salme- 
bogen ;  Tante  Bines  Fem- 
kroneseddel, som  vel  alle- 
rede maa  springe  i  Hamborg.    Og  Olietøjet. 
Man  burde  da  egentlig  være  fotograferet  og- 
saa  i  den  Mundering! 

Men  Aftenen  falder  paa,  der  piber  en  lille 
sørgelig  Vind  i  Vant  og  Stag,  og  Officerer- 
nes Kommandoer  og  Paalæg,  som  man  har 
taget  med  et  glad  Sind  Dagen  igennem,  for- 
nemmes nu  barske  og  uvenlige.  En  rødlig 
Røgdis  ligger  over  Vandet  i  Vest,  hvor  So- 
len er  sunket;  Sverigs  Kyst  ligger  kold  og 
barsk  til  den  anden  Side,  og  Dækket  er 
blevet  saa  underlig  løst  og  vaklevornt  at 
gaa  paa.  nVar  det  mon  ikke  et  lidt  for 
kort  Farvel,  Mo'r  fik  —  og  sikken  væmme- 
lig haard  og  kold  Hængekøje,  man  skal 
ligge  Uu 

Naar  saa  endda  Køjerne  snart  blev  givet 
ud!  Men  der  er  en  Tand,  der  gør  ondt, 
og  det  værker  i  Hovedet.  —  Det  var  da 
ogsaa  noget  af  Skoleofficeren  at  give  ondt 
af  sig  over,  at  man  gik  med  Dobbeltkikkerten 
i  Rem  over  Skulderen!  Som  om  ikke  en 
Kikkert  var  sømandsmæssigt  Udstyr  —  og 
det  er  da  vel  heller  ikke  noget  Slaveskib, 
man  er  ombord  i! 

Styrmanden,  der  har  et  aabent  Øje  for 
alle    Sølivets   Foreteelser    og    et   meddelsomt 

Sind,  fortæller  mig  om  Hajerne  paa  Land- 
jorden, Tøjhajerne,  der  tager  30  Dollars  for 
et  Sæt  Tøj,  som  ikke  er  30  Kroner  værd  i 
Gammellandspenge,  og  Forhyringshajerne,  Bo- 
ardingshushajerne  og  andre  Hajer: 
„There's  pirates  on  the  ocean  —  there's  ladies 

on  the  land, 
Who  like  to  meet  poor  sailors  and  take  them  by 

the  hånd ; 
With  the  dollars  in  your  pocket  you'  re  welcome 

on  the  quay, 
But  when  once  your  purse  is  empty  then  off  you 

go  to  sea  .  .  .  .a 

Han  har  ogsaa  et  vaagent  Øje  for  Dren- 
gene: Gutten  med  Tandpinen  derhenne  har 
været  hos  Doktoren,  men  turde  ikke  lade 
ham  hale  Tanden  ud.  Nu  sidder  han  henne 
i  Læ  af  et  af  Dækshusene  og  piller  nervøst 
i  en  Stump  Skibmandsgarn  og  ligner  meget 
mere  en  lille  syg  og  forpjusket  Kylling  end 
en  saaret  Søhelt.  „Ja  det  er  sg'utte  saa 
nemt",  siger  Styrmanden  paa  venligt  Øbo- 
maal:  „man  har  Tandpine,  og  man  har  lidt 
Søsyge  og  lidt  Hjemve,  og  det  er  saamænd 
en  slem  cocktail  —  en  anden  En  har  jo 
været  ude  for  noget  af  det  samme  i  sin  Tid. 
Og  naar  saa  Kærligheden  kommer  til  —  ja, 
det  vil  sige,  saa  er  man  jo  da  i  Reglen  fær- 
dig med  Søsygen.  Men  naar  den  ellers 
spiller  denne  her  i  Takkel  og  Tov,  som  man 
siger:  „Night  comes,  I  long  for  my  dearie  ..." 
ved  De  hvad,  saa  er  den  ikke  gunstig." 

Vinden  har  frisket,  men  er  endnu  saa 
forlig,  at  kun  Skraasejlene  kan  trække.  For- 
ude svulmer  Jagerens  brede  Vinge  og  rusker 
i  Kly verbommen ;  mellem  Masterne  hæver 
sig  Stagsejl  over  Stagsejl,  og  agter  støtter 
Mesan  og  Gaffeltopsejl  for  Styringen.  Det 
er  kun  god  og  magelig  Sejlads;  og  det  er 
slet  ikke  saa  galt  at  ligge  nede  i  „Drone- 
hullet" mellem  Bak  og  Overbygning  og  lege 
Storvadsk,  selv  om  Skoleofficeren,  der  inspi- 
cerer Arbejdet  oppe  fra  Kobryggen,  sætter 
Stikpillerne  sikkert  og  ikke  helt  blidt  ind  i 
Flokken.    Drengehænder  er  ikke  saa  følsomme 


for  grøn  Sæbe  og  Skrubbørste,  og  Drenge- 
sind kan  —  i  al  Fald  om  Morgenen  og 
inden  Hjemve  og  Søsyge  endnu  har  banket 
paa  Døren  —  helt  godt  staa  for  lidt  „Skæld- 
ud". 

Men  nede  om  Læ  i  Skolestuen  er  det  lidt 
anderledes. 

Drengene  er  klumpede  sammen  paa  de 
forreste  Bænke;  foran  den  sorte  Tavle  staar 
en  af  de  unge  Styrmænd  og  forsøger  —  støt- 
tende sit  Foredrag  til  prunkløse  Tegninger  — 
at  indgive  Holdet  Begyndelsesgrundene  i 
Sømandsskab  og  Styrmandskunst : 

„En  Raasejler  ligger  omtrent  6  Streger  fra 
Vinden,  naar  Skibet  ligger  bidevind  —  alt- 
saa  Skibets  Midterlinje  danner  en  Vinkel  med 
Vindens  Retning  af  .   .  .  af  .  .   .  ?" 

Fnisen  i  de  bagerste  Rækker  og  et  under- 
trykt Smærtenshyl:  —  „lad  være  at  stikke 
med  Stoppenaale  for  S — "  ! 

„Jeg  troede,  vi  var  voksne  Mennesker  * 
siger  Styrmanden  og  forsøger  at  se  bistert 
med  sit  skikkelige  Hundeblik.  „Hvørmange 
Streger  var  det  saa  Lindgren?" 


Fra  „Viking's  Agterdæk. 

Ak,  Lindgren  er  langt  ude  over  alle  Kom- 
passets Streger.  Han  har  allerede  i  Morges 
tidlig  ydet  den  lidet  paaskønnede  Præstation 
at  brække  sig  lige  ned  i  Hovedet  paa  en 
Kammerat,  der  stod  paa  det  underste  Trin 
af  Trappen  ned  til  Banjerne,  og  nu  udtøm- 
mer han  hele  sin  Sjæls  og  sin  Mavesæks 
Indhold  over  sin  Formands  Drejlsryg.  Disci- 
plinen er  afgjort  i  Opløsning,  og  de  unge 
Heltesjæle  afgiver  i  Øjeblikket  kun  en  gold 
Jordbund  for  Navigationens  gyldne  Sædekorn. 
Bag  Lindgrens  Gisp 
opfattes  denne  Be- 
mærkning fra  nederste 
Bænk :  „Hvor  nær  kan 
man  ligge  til  Vinden 
med  en  firemastet  Hø- 
stak"? 

Heller  ikke  i  andre 
af  Skibets  Regioner 
fejrer  Uddannelsen  i 
dette  Øjeblik  Triumfer 
—  ingen  direkte  vel 
at  mærke.  Vilhelm 
Borch,  der  er  Hovme- 
sterens Math  efter  Tur, 
ligger  paa  Fajancegul- 
vet og  sukker,  medens 
han  med  et  ikke  helt 
ulasteligt  Viskestykke 
tørrer  Angstens  Sved 
af  sin  Pande.  Og  han 
har  endda  været  med  „  Georg  Stage".  Gaar 
det  saaledes  med  det  tørre  Træ,  hvorledes 
da  med  det  grønne! 

Blandt  Holdet,  der  har  Tjenesle  paa  Dæk- 
ket, har  der  været  Mandefald  paa  anden  Vis: 
Ved  Bjærgningen  af  Mesanen  tog  Skødet 
Rous,  og  medens  19  af  Eleverne,  der  var 
kommanderet  til  Skødet,  gav  Slip,  holdt  den 
20de  ved  som  en  lille  Igle  og  blev  revet 
med  ned  i  Læ,  hvor  han  fik  nogle  Knubs 
mod  det  opstaaende.  Det  var  ham  med 
Tandpinen  i  Aftes. 

En  kort  Besvimelse,  en  opbunden  Arm  — 


„Hal  væk!" 


og   en   kraftigt  spirende  Følelse   af  at   være 
Sømand. 

Efterhaanden  vil  vi  se  denne  Følelse  spire 
„Helte "-Fornemmelserne  helt  over  Hovedet, 
og  samtidig  kan  Skoleskibet  begynde  at  hejse 
sine  Præmieflag.  Det  er  Sømænd,  vi  skal 
have  frem,  fordi  der  endnu  er  Brug  for  Sø- 
mænd. Som  for  Mandfolk  i  det  hele  taget. 
Stadig  har  Vinden  øget,  samtidig  med  at 
den  har  rummet,  og  det  blæser  en  lille  halv 
Storm  nu.  Over-  og  Undermerssejl  er  sat, 
og  Skibet  har  lagt  sin 
lange  Side  til,  mens 
den  lille  Klokkestemme 
i  Patentloggen  med 
stedse  kortere  Mellem- 
rum forkynder,  at  end- 
nu en  Mil  er  lagt  til 
de  allerede  udsejlede. 
Nordsøen  viser  atter 
sit  sædvanlige  gnavne 
Ansigt  med  korte,  uro- 
lige, hvidtoppede  Seer 
under  den  mørke  Byge- 
vej rshimmel,  som  kun 
i  Ny  og  Næ  oplives 
af  et  blegt  og  sygt 
Solsmil.  Med  Vinden 
omtrent  tværs  lægger 
Skuden  Øret  godt  i, 
men  kun  til  et  vist 
Punkt,  saa  bliver  den 
liggende  støt  og  bærer  sine  Sejl  godt.  Stær- 
kere og  dybere  lyder  Bruset  fra  Rigningen  og 
de  trækkende  Sejl,  denne  Tusinder  Kvadratfods 
spændte  Sejldugsflade,  et  Brus  som  fra  de  øde 
Skove  eller  fra  et  Vandfald ;  man  kan  næppe 
tale  sammen  paa  Dækket.  Fartøjet  styrer  — 
det  styrer  villigt  og  godt,  og  de  fire  Mand 
ved  Rattet  har  ikke  mere  at  gøre,  end  de 
vel  kan  overkomme.  Men  man  har  alligevel 
Følelsen  af,  at  nu  har  Bæstet  taget  Bidslet 
mellem  Tænderne,  og  at  her  maa  helst  alting 
holde,  om  det  skal  gaa  godt,  for  det  er  et 
mægtigt,    et    uhyre    Apparat,    der    er    sat   i 

Gang  —  det  er  en  Masse  paa  Tusinder  af 
Tons  Vægt  og  Drøn,  der  bevæges. 

„Det  er  Sejlads,  hva,a,  raaber  Styrmanden 
ind  i  Øret  paa  mig,  idet  han  gaar  forbi. 
„Djisos  Chreist",  siger  han  med  Yankee- 
Snøvl,  det  er  dog  noget  for  Mandfolk,  saa 
glemmer  man  Pigerne  i  Land" ! 

Og  Baadsmanden,  som  ogsaa  er  halvt 
Yankee,  fordi  han  har  sejlet  med  en  gloende 
hed,  blue-nosed  son-ofa-bitch  fra  Portland, 
Maine  i  to  Aar,  griner  bistert  i  sit  unge 
skarpe  Ansigt,  mens  han  lægger  en  Kvejl 
Tov  op  over 
en  Kofilnagle. 
Saa  spytter  han 
sin  „Plug44  ud 
o  ver  Røstet  ned 
i  den  sydende 

hvide  Mal- 
strøm     langs 
Siden  og  føler 
efter      Kæden 

til  Baads- 
mandspiben, 
som  han  paa 
denne  Tur  bæ- 
rer for  første 
Gang.  — Dette 
Ansigt  fortæl- 
ler om  noget 
af  hvert  fra 
disse  svømmende  Idyller,  hvor  det  hjærte- 
lige  Forhold  mellem  „the  afterguard44  og  dem 
forude  ofte  hviler  paa  de  nemme  smaa  Brow- 
ning-Pistoler. 

Jo  vist  kan  Søen  lave  Folk  om  til  Mand- 
folk! 

Men  nu,  mens  mine  Øren  og  min  Sjæl  er 
fyldt  af  Vindbruset  i  de  trækkende  Sejl,  maa 
jeg  ud  med  den  Kærlighedserklæring,  der  vil  frem, 
og  det  Hjærtesuk,  der  maa  have  Luft  —  Hym- 
nen til  „de  hvide  Vinger44,  til  den  Form  for 
Søfart,  der  øves  og  opelskes  med  „Opdra- 
gelsesmateriel"   netop  som   „Viking44. 


Storsejlet  beslaas. 

Jeg  forudsætter,  at  hele  Planen  og  Sy- 
stemet er  rigtigt  og  uangribeligt  —  jeg  har 
kun  sét  det,  der.  tyder  derpaa  —  men  det, 
der  mest  optager  mig,  er  selve  Skibet,  Sejl- 
skibet, det,  der  desværre  truer  med  at  blive 
„a  thing  of  the  past." 

Forbi  er  Niels  Juels,  Ruyters  og  Nelsons 
Dage,  forbi  ogsaa  den  Tid,  der  frembød  ikke 
meget  ringere  „Idræt"  og  Opvisning  af 
Mandsmod,  Clippernes,  de  med  vild  Energi 
gennemførte  Ocean  Kapsejladsers  Æra.  Det 
var  dengang  „Sir  Lancelot44,  „Thermopylæ", 

„Taitsing"  el- 
ler hvad  de  alle 
hed,  uhyre  Sejl- 
yachter an- 
vendte i  en 
voldsom  Kon- 
kurrences Tje- 
neste for  fra 
Verdensdel  til 
Verdensdel  un- 
der Pres  af  Sejl, 

fuldførende 
Rejserne  mel- 
lem Kolonierne 
og  England  el- 
ler rundt  Kap 
Horn  med  sam- 
me Hurtighed 
og  næsten  med 
samme  Nøjagtighed  som  en  moderne  Fragt- 
damper. Ja,  lad  os  blot  tage  vore  egne 
smaa  Frugt-Clippere  med.  Her  blev  pran- 
get med  Sejl  og  spillet  højt  med  Liv  og 
Gods.  Nytten  heraf  —  ja,  Nytte  er  altid 
et  skrøbeligt  Ord  at  haandtere.  Det  var 
i  al  Fald  Gærning  for  Mænd,  og  den  skabte 
Mænd  og  Sømænd.  Det  var  Digte  af  den 
højeste  Pathos,  —  her  kommer  ingen  nok 
saa  hæsblæsende  Kilometeræder  af  en  Auto- 
mobilmand med! 

Det  kan  se  ud  nu,  som  om  de  hvide 
Vingers  Tid  er  ude,  som  om  „de  ranke 
Sejl44    et    efter  et  skal  forsvinde  over  Havet. 

Dog  ikke  helt, — 
der  er  ogsaa 
Tegn,  der  kan 
udlægges,  som 
om  der  gryer 
en  „Sejlskibe- 
ne" s  Renæs- 
sance. Tysker- 
ne har  her  væ- 
ret Banebry- 
derne, idet  de 
med  deres 
pragtfulde 
8000       Tons 

Femmastere  Let  og  simPelt»  naar  man  ferst 

har  sat  Rekorderne  for  den  groveste  Stump 
Sejlads,  der  findes,  Rejsen  rundt  Kap  Horn. 
Franskmændene  har  fulgt  efter;  Englænderne  — 
„ Verdens  største  Søfartsnation" ,  som  nu 
mangler  Søfolk  mere  end  nogen  anden  Na- 
tion —  maa  vel  følge  med.  Amerikanerne, 
som  synes  at  have  faaet  udryddet  deres  Sø- 
folk næsten  lige  saa  grundigt  som  Rødhu- 
derne, driver  en  Kystfart  med  Fore-and-afters, 
som  teknisk  set  er  interessant  men  forholds- 
vis lidet  betydende  for  Nationen,  økonomisk 
eller  moralsk  set.  Normændene  er  endnu 
en  Nation  af  Søfolk,  og  de  naturlige  For- 
hold vil  her  endnu  i  lange  Tider  bevare  en 
Stamme  af  Søfarere,  selv  om  Motoren  mere 
og  mere  vil  omskabe  Fiskerbefolkningen. 

Nu  har  vi,  paa  et  Tidspunkt  da %  vor 
indenrigske  og  udenrigske  Sejlskibsfart  ganske 
afgjort  er  i  Hensygning,  medens  ellers  vor 
5/or-Handel  gaar  frem,  taget  fat  med  „Vi- 
king", hvis  Mission  helst  ikke  alene  skulde 
være  at  uddanne  unge  Søfolk,  men  ogsaa 
at  være  Banebryder  for  Søhandel  ved  Hjælp 
af  store  Sejlskibe,  vi  kan  godt  sige  af  „Vi- 
king"-Typen,  for  Typen  er  god  nok. 

Gid  dette  maatte  ske! 

Kyndige  Folk  siger,  at  de  erhvervsmæssige 
Betingelser  er  der,  de  moralske,  de  menne- 
skelige kan  dog  vel  næppe  heller  savnes? 
Vi  maa  dog  i  dette  havomflydte  Land  være 


mange,  der  el- 
sker Havet,  alle 
vi,  der  har  le- 
vet vor  Barn- 
dom sammen 
med  Sø  og  Sø- 
folk og  Skibe 
og  herigennem 
sanket  en  Kær- 
lighed, som 
ikke  kan  glem- 
mes, netop  for- 
di den  er  et  at 
Barndomsind- 
forataar  det  -  Moderne  Grejer.  trykkene.  Som 

Landmanden  bindes  af  sit  Boel,  af  Mulden, 
af  de  bølgende  Agre,  bindes  vi  af  Søen  og 
Skibene,  af  den  Duft  af  Træ  og  Tjære,  vi 
inddrak  som  Børn,  af  vor  Leg  paa  Takkel- 
lofter og  Værfter,  af  Fortællingerne  om  „Thetisfc, 
„Alida"s  og  „Karen  Elisabeth"s  Rejser  og 
Bedrifter. 

Vi  er  de  „fødte"  Tilbedere  af  Hav  og 
Sejlads  —  i  de  store  Sejlskibes  Inkarnation, 
lad  os  blot  fremdeles  sige  „Viking "-Typen 
—  som  de  Drenge,  der  ved  Fjordbys  Havn 
gennem  alle  Barndomsoplevelser,  sidst  gen- 
nem den  lille  Lærlinge-Fregats  Besøg,  droges 
til  Søen,  maa  blive  den  rigtige  „Vikinge- 
stamme". 

Udtalt  eller  uudtalt  bliver  Kærligheden  til 
og  Interessen  for  Skibe  altid  af  sværmerisk 
Art. 

Den  gamle  højt  kultiverede  Søofficer,  der 
i  Dagene  før  „Viking" s  Afrejse  frydede  sit 
Øje  ved  denne  Konstellation:  Den  store, 
helt  moderne  Langvejsfarer  med  den  lidt 
ensformige,  rationelt  konstruerede  Rig  —  det 
fremmede  Orlogsfartøj  „Charlotte"  med  det 
19  de  A  århundredes  slanke,  højst  male- 
riske Fregatrejsning  —  og,  endelig,  den 
100-aarige  Grønlandsfarer  „Hvalfisken*  s 
klodsede  Skrog  med  den  karakteristiske, 
ligesom  naive  Brigrigning. 

Denne  Mand  saa  vel  som  den  benede 
„wind  jammer"  fra  Nova  Scotia,  som  kun 
synes  at  vejre  Fragter  og  Kaplak,  og  Jagt- 
skipperen „fra  Svendborg  av",  der  i  vege- 
tativ Tilfredshed  klemmer  sin  Harmonika  paa 
Lønningen  en  blank  Sommeraften  ved  Køb- 
stadens Bolværk  —  de  er  alle  ubevidst,  helt 
bagomme  i  Sjælens  gemte  Lomme,  tagne  af 
Havet  og  af  Sejlskibenes  Poesi. 

Det  er  muligt,  at  Sejlskibenes  Tid  engang 
vil  være  omme,  det  er  sandsynligt,  selv  om 
Antwerpens,  Liverpools,  Hamborgs  mægtige 
Havne,  hvor  Fuldskibe,  Firemastere,  Fem- 
mastere  ligger  i  Rad  og  Række,  vidner,  at 
Sejlskibet  ingenlunde  endnu  er  slaaet  af  Mar- 
ken af  „Trampen"  med  de  røgsværtede,  kul- 
lede Lossemaster,  og  at  Passat  og  Monsun 
fremdeles,  Slægtled  efter  Slægtled,  vil  bære 
„de  hvide  Vinger"  over  Oceanerne. 

Men  kommer  det  da  engang,  det  Tids- 
punkt, da  Sejlene,  som  prydede  Havene,  som 
førte  Columbus  mod  den  ny  Verden,  og  som 
bar  Niels  Juels  og  Nelsons  Navne  „mod 
Stjærnerne",  kun  er  overflødigt  og  unyttigt 
Skrammel,  da  sér  jeg  det  —  som  et  Drømme- 
syn, hvis  Tynge  man  ikke  kan  ryste  af  sig  — 
saaledes: 

En  Gang,  naar  vi,  der  læser  dette,  længst 
er  tørnede   ind  for  den  store  Frivagt  —  en 


Aften,  naar  Havet  ligger,  stort  og  tavst 
med  lange  Dønninger  rullende  ind  fra  det 
Fjærne,  vil  en  Mand  staa  oppe  paa  et  eller 
andet  Forlands  Brink  fortabt  i  Tanker  om 
det,  der  var,  og  det,  der  aldrig  kommer 
tilbage. 

Med  Et  vil  da  hans  Blik,  medens  det  van- 
drer ud  over  Havfladen,  blive  fanget  af  et 
lille  hvidt  Punkt  helt  ude  i  Kimmingen  — 
et  Skib,  der  stævner  udad,  og  som  langsomt 
synker  under  den  Linje,  der  skiller  Himmel 
fra  Hav. 

Det  sidste  Sejl  —  det  sidste  af  den  Flaade, 
der  gennem  Tusinder  af  Aar  har  taget  de 
fire  Vinde  i  sin  Tjeneste,  som  har  pløjet  alle 
Have,  gæstet  hver  Bugt  og  Fjord,  brudt  hvert 
Vandspejl  med  Billedet  af  slanke  Master  og 
svulmende  Sejldug. 

Mens  han  stirrer  ud  mod  denne  lille  hvide 
Plet,  vil  den  blive  stedse  svagere,  mere  aande- 
agtig,  og  tilsidst  vil  den  kun  findes  paa  hans 
Øjes  Nethinde  og  som  et  smærtende  Minde 
i  hans  Sjæl.  For  stedse  vil  der  være  taget 
bort  fra  Verden  og  fra  Menneskenes  Børn, 
som  har  saa  daarligt  Raad  til  at  miste  noget, 
en  Del  af  det  skønne,  af  det,  der  „løfter  og 
bærer". 

Det  sidste  Sejlskib.     Aldrig  mere! 

—  Men  ingen  af  os  vil  komme  til  at  op- 
leve det. 

VEJEN  TIL  CASTELLAR 

Af  Henning  Berger. 


EN  Aften  sagde  den  knipsende  Englænder 
i  Café  Posada  ved  Avenue  Felix  Faure 
i  Menton: 

„Hvor  er  Monsieur  Schmied?  Han  maa 
være  gaaet  til  Castellar  —  og  saa  kommer 
han  ikke  mer  tilbage." 

Det  var  et  underligt  Selskab,  der  hver 
Aften,  Vorherre  lod  skabe,  samledes  i  den 
store  Sal  i  Café  Posada.  Ikke  saadan  at 
forstaa,  at  det  ikke  paa  sin  Vis  var  et  meget 
repræsentativt  Selskab  —  paa  ingen  Maade; 
alle  Herrerne  mødte  efter  Klokken  fem  i  Smo- 
king, som  det  sig  en  Herre  hør  og  bør,  og 
Damernes  Juveler  var  baade  kostbare  og 
diskrete.  Der  var  tilsyneladende  ingen,  der 
havde  det  smaat  med  den  smukke  Mynt, 
der  har  faaet  Kælenavnet  Louisdorer  —  uaf- 
hængigt af,  hvordan  Lykkens  Hjul  rullede  i 
Monte  Carlo.  Nej,  det  var  noget  andet,  og 
det  er  lidt  svært  at  sige,  hvad  det  egentlig 
var.  Men  jeg  kan  maaske  udtrykke  det  saa- 
dan, at  hver  enkelt  af  Selskabet  i  Posada 
hver  paa  sin  Maade  var  kommen  lidt  paa 
Kant  med  Livet,  lidt  paa  Siden  af  det.  Stod 
lidt  udenfor  og  lod  sig  nøje  med  at  se  til 
—  tog  ikke  videre  Del  i  det  længer.  Men 
som  sagt,  ikke  økonomisk  —  kun  aandeligt. 
Mere  sjæleligt,  forstaar  De.  Det  var  maaske 
en  Hjertesag  eller  en  Hjernesag  eller  endog 
en  Samvittighedssag  —  ja,  maaske  begge 
Dele  eller  dem  alle  tre,  men  det  økonomiske 
var  i  Orden  og  alt  det  udvortes  altsaa  sundt 
og  korrekt.  Blikkene  kunde  stundom  blive 
trætte  'og  angstfulde  og  hjælpeløst  søgende 
eller  bedende,  bønfaldende,  fortvivlede.  Men 
Ordene  aldrig.     Aldrig! 

Den  knipsende  Englænder  sagde  altsaa  — 
men  det  er  sandt.  Hvem  var  den  knipsende 
Englænder?  De  kaldte  ham  saadan,  fordi 
han  havde  den  Vane  at  knipse  med  Fingrene 
som  Kastagnetter  i  Takt  med  Musiken.   Høj, 


statelig,  med  kridhvidt  Haar  i  en  Krans  om 
Issens  skaldede,  skinnende  Runding,  med 
Pibe  i  Munden,  ulastelig  Aftendragt,  sad  han 
der  og  knipsede  La  Mattchiche  og  La  Cro- 
quette.  Ligeoverfor  ham  sad  hans  Hustru, 
graahaaret,  i  stort  Toilette,  med  et  Halsbaand 
til  fyrretyvetusend  Francs  om  den  gamle 
Hals,  og  hun  var  stokdøv  og  havde  en  Gang 
været  meget  smuk.  Hun  kunde  ikke  høre 
Musiken,  men  paa  Mandens  Knipsen  kunde 
hun  se,  hvad  der  blev  spillet  og  slog  rigtig 
Takt  til  det  med  Viften.  Selv  naar  den 
amerikanske  Gesandt  fra  Wien  blev  vild, 
naar  han  havde  drukket  et  Glas,  og  i  Spid- 
sen for  Orkestret  stormede  gennem  Lokalerne 
i  en  Slags  cake-walk,  fortrak  hun  ikke  en 
Mine,  ligesaalidt  som  han  holdt  inde  med 
sin  Knipsen.  Først  ved  det  sidste  Buestrøg 
stoppede  han  sig  en  ny  Pibe  og  begyndte 
igen  en  Konversation.  Stedets  Stamgæster, 
Udlændinge  allesammen,  holdt  til  i  det  Hjørne, 
og  man  talte  om  alt  muligt  undtagen  per- 
sonlige Emner. 

„Hvor  er  Monsieur  Schmied  ?a  og  saa 
videre. 

Schmied  var  Posadas  Vært,  en  Østerriger. 
Han  ejede  Hoteller  og  Kaféer  langs  hele 
Rivieraen  og  var  snart  her  snart  der  ligefra 
Nizza  til  San  Remo. 

„Ja,  hvor  er  Schmied?"  sagde  Gesandten. 
„Maaske  han  har  givet  sig  til  at  spille.* 

„Ikke  Tale  om  det,"  sagde  en. 

En  anden  spurgte: 

„Hvad  er  Castellar?" 

Oplysninger  kom  strømmende  fra  alle  Sider: 

„Castellar  er  en  Bjergby  nærved  den  ita- 
lienske Grænse.  —  Gammel,  romantisk,  ma- 
lerisk —  vidunderlig  Udsigt  —  man  kan 
køre  derop  —  at  gaa  er  smukkere  —  for- 
færdelig højt  —  flere  Timer  —  Værtshus 
med  Terrasse  ..." 

„De  sagde  —  ?" 

„Aa,  det  er  en  Slags  Talemaade  her, 
imellem  Turister:  Han  er  gaaet  til  Castellar 
—  saa  kommer  han  aldrig  tilbage.  Den  er 
opstaaet  for  at  betegne,  hvor  lang  den  an- 
strengende Vej  er  ved  det  første  Forsøg. 
Men  det  er  egentlig  uegentlig.  Tredje  Gang 
gaar  De  uden  Anstrengelse  derop  paa  noget 
over  en  Time." 

Og  Gæsterne  beskrev  detailleret  den  spør- 
gende Vejen  til  Castellar. 

„Man  gaar  saa  langt  som  til  Posthuset  — 
og  saa  trl  højre  til  Rue  Castellar. " 

Saa  kom  der  et  Selskab  Tyskere  med  det 
sidste  Monte  Carlotog.  Og  Samtalen  sprang 
som  Roulettens  Elfenbenskugle  om  imellem 
røde  og  sorte  Numre,  lige  og  ulige  Tal. 


Senere,  da  Damerne  var  gaaet,  og  Herrerne 
sad  udenfor  Huset  i  Automobilpelse  og  saa 
paa  Maanen  over  Alperne,  fortalte  en  Frem- 
med en  Historie.  Egentlig  var  det  Mister 
Pollard  fra  Skadereden,  der  gav  Anledning  til 
det.  Han  sagde  nemlig  til  den  knipsende 
Englænder : 

„Schmied  kan  ikke  forsvinde.  Naaer  han 
op  til  Castellar,  bygger  han  straks  et  Hotel 
der  med  Elevator  ned  til  Menton." 

Da  sagde  en  Stemme: 

„Jeg  har  kendt  et  Menneske,  der  forsvandt 
paa  Vejen  til  Castellar." 

Og  efter  den  sædvanlige  Snakken  frem  og 
tilbage  forklarede  den  Fremmede  sig.  Det 
havde  ikke  været  hans  Mening  at  fortælle 
noget.  Han  var  meget  træt  —  var  de  andre 
Herrer  ikke  trætte?  Naa  -  de  var  alle 
trætte,  men  ikke  søvnige.  Nej,  det  er  rigtigt, 
Trætheden  kommer  med  Aarene,  altsom  Søvnen 
gaar. 

Maanen  skinnede  paa  de  hvide  Huse,  der 
laa  strøet  som  Snefnug  paa  Bjærgkædernes 
Sider.  Bruset  fra  Middelhavet  steg  og  faldt 
som  dybe  Sukke.      Den  Fremmedes  Stemme 


var    dæmpet   og  lidenskabsløs    —    Stemmen 
hos  et  Menneske,  der  har  resigneret. 


„I  fjorten  Dage  havde  Gæsterne  i  vor 
Villa  ikke  talt  om  andet  end  hende.  Det 
var  ikke  saa  underligt,  for  hele  Strandpro- 
menaden gjorde  ligesaa. 

En  Dag  sagde  min  bedste  Ven:  „Nu  har 
jeg  talt  med  hende  i  fjorten  Dage,  snakket, 
leet.     Otte  Dage  til,  og  jeg  er  fortabt." 

Jeg  sagde: 

„Hvad  mener  du?   Hvad  har  du  at  tabe?" 

Saadan  talte  jeg  tit  til  min  bedste  Ven. 
Jeg  mente  ikke,  hvad  jeg  sagde,  men  der 
var  som  et  hemmeligt  Ønske  om  —  at 
bringe  ham  i  Fortabelse. 

„Det  er  sandt,"  svarede  han,  „hvad  har 
jeg  at  tabe!" 

Og  endnu  i  otte  Dage  var  han  hendes 
stadige  Ledsager. 

Da  kom  der  et  Telegram,  og  hun  skulde 
rejse.  Der  er  langt  til  Australien,  men  nu 
til  Dags  overvindes  Afstanden,  formindskes, 
skydes  sammen  ligesom  Kikkerten,  hvis  Cy- 
lindrer  skydes  ind  i  hinanden,  saa  Haanden 
med  Lethed  spænder  over  de  to  Glas,  mellem 
hvilke  den  umaadelige  Afstand  dog  ligger. 
Næste  Vinter  vilde  hun  igen  komme  til  Ri- 
vieraen. 

Den  sidste  Dag  besluttede  de  at  gaa  op 
til  Castellar. 

Det  var  en  straalende  Februardag.  Træerne 
i  Citronhaverne  bugnede  under  de  gyldne 
Frugter,  og  Roser  i  tre  Farver  slyngede  sig 
opad  Murene.  Mimosaens  svaje  Grene  hang 
ned  over  deres  Hoveder,  og  Palmernes  lange 
Blade  snoede  sig  om  Fødderne  paa  dem,  da 
de  gik  op  ad  de  nederste  Terrasser.  Gen- 
nem en  sølvgraa  Olivenlund  kom  de  ind  paa 
den  kalkhvide  Vej,  der  fører  til  Castellar. 
Langt  nede  i  Dalen  saa  de  de  smaa  Æsler 
med  Kurve  og  Turister  paa  Ryggen  klatre 
op    til    Udsigtspunkterne    ved    Kirkegaarden. 

I  Havnen  flagede  Lystjagterne,  og  udenfor 
stod  Havet  som  en  skinnende  Mur,  højere 
og  mere  blaa,  jo  højere  de  selv  steg.  De 
tilbagelagde  den  ene  Terrasse  efter  den  anden, 
og  snart  kunde  de  ikke  skelne  Strandkaktusen 
fra  de  nedblæste  Kastanier,  og  Aloens  tynde 
Grene  forsvandt  ved  Siden  af  Brændingens 
Skumstriber.  Den  bugtede  Vej  førte  stadig 
videre,  opad  mod  Højderne,  Solen  og  den 
renere  Luft. 

De  ved,  hvordan  Belysningerne  er  i  Alpe- 
landskaber. Skønnere  gives  der  ikke,  for 
om  end  Lys  og  Skygge  stadig  skifter,  for- 
svinder Solen  aldrig,  som  naar  vi  gaar  nede 
paa  Jorden.  Nu  laa  den  anden  Side  af 
Dalen,  det  vil  sige  Bjergskraaningerne  paa 
den  italienske  Side,  i  Halvskygge,  mens  den 
øverste  Del  var  blændende  Lys,  og  paa  Vejen, 
hvor  de  gik,  faldt  Skyggerne  som  blaa  Drue- 
klaser. Ved  en  Bugtning  af  Vejen  oven  over 
en  Kløft  stod  en  Bænk  under  et  Krucifix. 
En  rusten  Gitterport  mellem  to  forvitrede 
Stensøjler  førte  ind  til  en  foraarsgrøn  Vin- 
have. Stenformationerne  rundt  om  lignede 
stivnede  Bølger. 

„Kom,  lad  os  sidde  ned,a  sagde  hun. 

De  satte  sig.  Hun  lagde  sin  Arm  paa 
hans  Skulder  for  at  støtte  sig,  og  saa  sad 
de  stille  og  stirrede  lige  ud  over  Havet.  I 
et  Kloster  nedenunder  begyndte  Klokkerne  at 
ringe. 

„Hør,"  sagde  hun,  „det  er  Afskedsklok- 
ken.a 

Og  i  det  samme  saa  han,  at  hun  græd. 

Han  tænkte: 

„Hvorfor  græder  hun?  Hun  ved,  at  jeg 
elsker  hende,  og  jeg  føler,  at  jeg  er  mere 
for  hende  end  nogen  anden  Mand.  Men 
noget  er  der  i  Vejen.  Hvad  kan  det  være? 
Ikke  hendes  Vilje,  for  hun  er  saa  fri,  som 
kun  det  Lands  Døtre  kan  være.  Hendes 
gamle  Rejsetante  nede  i  Villaen  vilde  velsigne 
os  med  et  saligt  Smil,  saasnart  vi  Haand  i 
Haand  traadte  frem  for  hende,  for  saa  var 
hun  for  Fremtiden  fri  for  at  rejse  til  Europas 


berømte  Hjørne,  som  hun  har  kendt  i  fyrre- 
tyve Aar.  Og  Kvægkongen  —  eller  hvad 
han  nu  er  —  derovre  vilde  sandsynlig- 
vis være  taknemlig  for  at  der  ingen  stor 
adelig  Gæld  var  at  dække.  —  Hvad  a 
det?" 

Han  lod,  som  om  han  ikke  lagde  Mærke 
til,  at  hun  vendte  sig  bort.  I  Dalen  var  der 
atter  stille.  Fra  de  uregelmæssige  Tage  i 
den  tætte  Husklynge  paa  Bugtens  højre  Bred 
hævede  blaa  Røgskyer  sig  op  om  den  højt 
liggende  Kirke.  Det  var  som  et  Offeralter, 
og  Cypresserne  paa  Gravhøjene  forstærkede 
dette  Indtryk. 

Pludselig  lød  hendes  Stemme,  klar, .  ren, 
munter : 

„Paa  den  Maner  kummer  vi  aldrig  til  Ca- 
stellar  —  op,  op!" 

Og  hun  fløj  op  som  en  hvid  Fugl,  der 
løfter  Vingerne,  og  ilede  videre  forbi  Vinha- 
ven og  den  gamle  Port.  Saa  gav  hun  sig 
til  at  løbe.  Ved  en  Omdrejning,  hvor  der 
laa  nogle  store  Klippeblokke,  vendte  hun  sig 
om.  Han  stod  endnu  ved  Korset  med  Ma- 
riabilledet. 

Hun  satte  Haanden  for  Munden  som  en 
Raaber  og  raabte: 

»Jeg  løber  til  Castellar.  —  Kom!  —  Den, 
der  kommer  først,  faar  hvad  han  ønsker.* 

Han  raabte  derop: 

„Nej!  Naaer  jeg  Dem  i  Castellar,  faar 
jeg,  hvad  jeg  ønsker." 

Solen  skinnede  paa  hendes  Ansigt,  saa 
man  ikke  kunde  skelne  de  enkelte  Træk. 
Haaret  stod  om  hendes  Hoved  som  en  rød 
Glorie.  Fra  denne  gyldne  Prik  i  Stenland- 
skabet kom  Svaret: 

„Ja.  Træffer  De  mig  i  Værtshuset  ved 
Castellar,  faar  De,  hvad  De  ønsker.« 

Hun  kastede  et  Fingerkys  til  ham  ud  over 
Vejens  murede  Terrasser,  med  deres  vilde 
Vin.  Og  var  forsvunden.  Saadan  forsvin- 
der Solstraaler.  De  trækker  sig  pludselig  til- 
bage fra  den  fattige  Flade,  de  nylig  har 
skinnet  paa,  og  man  kan  ikke  forstaa,   hvor 

de  er  blevet  af,  og  tror  tilsidst,  at  de  aldrig 
har  været  der. 

Han  ventede  nogle  Minutter  paa  Terrassen 
ved  Kløften.  Det  var,  som  om  Cypresserne, 
hvis  Toppe  bevægedes  af  en  blid  Vind,  til- 
vinkede ham  en  lokkende  Hilsen. 

Men  saa  gik  han  videre  ad  Vejen  op  til 
Castellar. 

Den  steg  i  aflange,  svagt  skraanende  Ter- 
rasser. Snart  gik  den  langsmed  en  Mur  eller 
klemtes  ind  mellem  tunnellignende  Bjervægge, 
snart  gik  den  over  en  stenet,  mosgroet  Flade 
eller  gennem  en  lysomflydt  Olivenskov,  hvor 
Lyset  sivede  ned  som  i  et  Akvarium.  Men 
for  det  meste  gik  den  stejlt  opad  —  en 
smal  Bjergsti,  hvor  Kiselsten  i  tusendvis  med 
grænseløs  Taalmodighed  var  hamret  ind,  for 
at  de  vejfarende  kunde  finde  Fodfæste.  Og 
som  brede  Trappetrin  førte  Terrasserne  op  til 
Højderne. 

Det  blev  køligere.  Luften  var  let,  ren  og 
vandigklar. 

Men  han  saa  ikke  den  hvide  Skikkelse. 
En  Gang  saa  han  et  Glimt  af  den  imod  en 
gul  Brudflade  ved  en  Viadukt.  Ved  Siden 
af  laa  der  en  Bygning  med  en  lav  Loggia, 
et  Tempel,  der  egentlig  var  en  Vandcisterne 
af  Granit.  —  Han  gik  hurtig  forbi.  Lidt 
efter  mundede  Stien  ud  paa  den  brede  Køre- 
vej til  Castellar. 

Og  omsider  naaede  han  den  lille  Bjergby. 
Tillige  med  tre  Munke  og  fem  tærnede  Eng- 
lændere traadte  han  ind  i  det  sorte  og  snav- 
sede Hul,  der  var  Byens  Café  og  Udsigts- 
taarn. 

Udenfor  laa  det  lille  Haveanlæg  med  Borde 
og  Løvhytter.  Nedenunder  styrtede  Bjergets 
lodrette  Væg  ned  mod  den  grønne  Dal  og 
det  blinkende  Hav. 

Men  den  hvide  Pige  var  der  ikke. 

Han  ventede  i  to  Timer.  Skønt  han  straks 
forstod  alt,  ventede  han.  Det  blev  koldt, 
altsom  Solen  sank.  Men  han  frøs  mere  ind- 
vendig. 

Det    var,    som   om  noget  frøs  væk.      Det 


var,  som  om  noget  stivnede  og  blev  til  Is> 
og  som  om  det  længe  havde  ventet,  og  for- 
beredt sig  paa,  at  stivne  saadan.  I  denne 
Kulde,  midt  i  den  nedgaaende  Sol,  blev  min 
bedste  Ven  ganske  rolig  og  vidste  bestemt, 
hvad  han  havde  at  gøre. 

Han  rejste  sig  derfor  og  gik  ned  imod 
Byen  ved  Havet. 

Da  han  kom  til  Korset  ved  Gitterporten, 
blev  han  staaende  og  saa  op  imod  Klippe- 
blokkene, der  hvor  Vejen  drejede  op  til  Ca- 
stellar. De  laa  i  Skygge,  som  om  der  aldrig 
havde  været  nogen  Sol  til.  —  „Jeg  har  ikke 
mere  at  tabe,"  sagde  han. 

Og  han  gik  hen  til  Kløftens  Rand. 

„Og  —  og  saa  styrtede  jeg  mig  ned  i 
Afgrunden."  — 


Her  afbrød  Mister  Poltard: 

„Undskyld  —  men  —  ja,  jeg  har  hele 
Tiden  spekuleret  paa,  om  De  var  med  paa 
den  Tur  —  De  fortæller  saa  personligt  .  .  . 
Og  naar  nu  Deres  stakkels  Ven  styrtede  sig 
ned,  soti  De  siger  — ?  For  Resten  sagde 
De  fejl  i  Skyndingen:  De  sagde:  jeg  styr- 
tede mig!a 

Den  Fremmede  fortsatte. 


„Han  kastede  sig  ned.  Ja,  han  kastede 
et  helt  Menneske  bort.  Han  var  helt  gen- 
nemfrossen,  der  var  ikke  andet  tilbage  end 
noget  frosset.  Det  lyder  lidt  forvirret,  men 
saadan  var  det.  Det  er  et  Faktum,  at  min 
bedste  Ven  forsvandt  paa  Vejen  til  Castellar. 
Ingen  har  set  ham  siden.  Han  er  ikke  mere 
til.     Han  blev  borte. 

Jeg  har  selv  undret  mig  over,  hvorfor 
han  maatte  bort.  Jeg  tror,  det  var  en  lang- 
som Proces,  der  fandt  sin  Afslutning  i  et 
givet  Øjeblik,  ikke  saa  meget  foraarsaget  af 
Øjeblikkets    Motiv    som    af   svundne    Dages 

Oplevelser.  Naar  Æblet  er. modent  ...  En 
Draabe  bringer  det  fulde  Glas  ...  Og  saa 
videre,  ved  De." 

„Hvad  var  det,  Mister  Pollard  sagde?  — 
Rig?  Nej  tværtimod.  Han  ejede  ikke  det 
mindste.  Maaske,  maaske!  Jeg  tror  ikke, 
han  selv  vilde  troet  det  —  at  det  var  Grun- 
den, men  jeg  tror  alligevel,  han  troede  det 
tilsidst." 


Et  juvelbesat  Cigaretetui  blinkede  i  Maane- 
skinnet,  og  Røgen  af  en  Morris  duftede  i 
Natteluften.  Den  knipsende  Englænder  ban- 
kede sin  Pibe  ud. 


Vejen  Hl  Castellar^ 


„hvem  er  ikke  gaaet 
Og  aldrig  kommet 


„Bah,"    sagde  han, 
Vejen   til  Castellar.    — 
tilbage." 

„Mister  Pollard,  der  engang  havde  været 
Spillehusvært  i  Khartum  og  nu  boede  højt 
oppe  i  Bjergene  i  en  lille  hvid  Villa,  der  hed 
Skadereden,  sagde: 

„Det  er  underligt  i  denne  Verden.  Men- 
nesker forsvinder  ligesom  Penge." 

Og  for  nærmere  at  forklare  Lignelsen,  der 
maaske  forekom  ham  selv  dristig,  tilføjede 
han: 

„De  bliver  byttede  —  givet  ud.  Forsvin- 
der." 

„Det  er  Sengetid,14  sagde  den  knipsende 
Englænder  og  rejste  sig. 

Af  L.  Moltesen. 

aar  de  store  først  begynder  at  æde  de 
smaa,  er  der  ingen,  der  véd,  hvor 
den  Leg  ender",  siger  Moser  i  Zolas  „ Penge" 
i  Anledning  af  Krigen  om  Sønderjylland  i 
1864,  og  det  har  han  saa  inderlig  Ret  i. 
Naar  man  kender  lidt  til  Stemningen  i  Prøjsen- 
Tyskland,  ogsaa  udenfor  de  „altyske"  Krese, 
undres  man  ikke  over  den  Tysker,  der  i 
Turistbogen  paa  Himmelbjerget  lige  saa  takt- 
fuldt som  aandrigt  skrev:  „Deutschland  muss 
immer  grosser  sein,  Himmelberg  muss  auch 
da  hinein",  og  i  tyske  Skoler  læres  der  støt- 
tet til  tysk  Videnskab,  at  Jylland  er  et  »ur- 
gammelt" tysk  Land.  Naar  „den  tyske  For- 
ening" i  Sønderjylland  vil  forsvare  sin  Frem- 
færd ogsaa  med,  at  den  vil  aandeligt  gen- 
erobre tysk  Land,  saa  kan  den  med  samme 
Ret  gaa  til  Skagen  og  videre  ud  i  Kattegatet. 
Hvis  Prøjsen-Tyskland  engang  skulde  finde 
det  opportunt  at  udvide  sine  Grænser  mod 
Nord,  vil  det  have  den  af  Skolen  og  Lit- 
teraturen skabte  Folkestemning  med  sig 
ligesom  i  1864,  og  den  Folkestemning,  der 
gaar  i  Retning  af  politisk-national  Udvidelse 
har  meget  mere  at  sige  i  Prøjsen  end  den, 
der  gaar  i  Retning  af  social-national  Retfær- 
dighed, hvad  vi  jo  har  faaet  et  klart  Bevis 
paa  i  Nordslesvig  i  denne  Sommer.  Det  er 
ikke  Danmarks  Erobring,  man  hører  Tale  om 
i  de  „altyske"  Krese,  det  er  kun  Jylland 
maaske  med  Fyen  i  Tilgift,  det  gælder,  og 
Grænsen  sættes  ved  Store  Belt.  Det,  der 
ligger  øst  derfor,  kan  blive  en  tysk  Admiral- 
stat eller  en  svensk  Provins,  eller  hvad  man 
nu  behager  at  bestemme. 

Politiske  Kandestøberier,  ja  vel,  men  saa- 
dant  tales  og  skrives  aabenlyst,  og  dumt  er 
det  at  lukke  Øjnene  for  det.  Fremtidsf an- 
taster kalder  man  Kandestøberier,  indtil  de  er 
blevne  til  Virkelighed,  saa  kalder  man  dem 
for  Fremsyn,  og  vi  danske  kan  ikke  roligt 
se  paa,  hvordan  vor  Nabos  Børn  leger  med 


Ilden  lige  opad  vor  Hølade.  Det  er  paa  Tide, 
at  der  ude  blandt  Befolkningen  vaagner  en  For- 
staaelse  for,  at  vi  har  en  Udenrigspolitik,  som 
den  ogsaa  er  ansvarlig  for.  Vi  har  ikke  haft 
en  indfødt  dansk  Statsmand  af  virkelig  Vægt 
siden  Absalons,  Valdemar  Atterdags  og  Dron- 
ning Margretes  Dage.  Nu  er  vor  udeprigs- 
politiske  Stilling  en  anden  end  den  har  været 
i  Hundreder  af  Aar.  Danmarks  Rige  er  udeluk- 
kende af  dansk  og  islandsk  Nationalitet,  og 
vi  har  ikke  paa  Slæbetov  det  tyske  Hertug- 
dømme Holstein,  der  gjorde  vort  Kongehus 
og  vor  Politik  mere  tysk  end  dansk;  vi  kan 
nu  afgøre  vore  Sager  i  eget  Raad,  som  er 
sammensat  efter  en  dansk  Konges  og  et 
dansk  Folks  Vilje,  og  det  vil  altid  mindes 
og  med  Eftertryk  gentage  vor  største  Mands 
Hilsen  til  den  tyske  Kejsers  Sendebud:  „Sig 
Deres  Kejser,  at  min  Konge  er  lige  saa  godt 
Herre  i  sit  Land  som  han  i  sit."  Et  mandigt 
Svar  vil  altid  forstaaes  og  paaskønnes  af  en 
mandig  Kejser  og  et  mandigt  Folk.*) 

Vi  maa  imidlertid  som  de  normanniske 
Fiskere  bede:  „Gud  bevar  min  Baad  —  den 
er  saa  lille  og  Havet  er  saa  stort",  samtidig 
med  at  vi  sætter  den  i  bedst  mulig  Stand, 
styrer  og  ror  med  Takt  og  Fasthed,  og  slaar 
os  i  Lag  med  andre  smaa  Baade,  ti  at  hænge 
os  ved  de  moderne  Hav-  eller  Landuhyrer, 
hvad  enten  de  hedder  „Dreadnought"  eller 
„Furchte  Gott",  er  Dødssejlads.  I-ænge  har 
vi  arbejdet  for,  haabet  og  troet  det  muligt 
at  slaa  Følge  med  den  norske  og  svenske 
Baad,  men  i  Stormen  hytter  enhver  sig.   Af- 


*)  Den  store  Kurfyrste  skrev  i  sit  „Politiske 
Testamente"  1667:  „Durch  gar  z\x  grosse  hoflich- 
keit  vndt  belebtigkcit  kan  otters  auch  einer  Sein 
hahendes  Recht  verliehren;  wie  dan  solcher  exem- 
pell  genugsamb  vorhanden  sein . . .  Stehet  alzeitt  in 
gutter  postur,  damit  Ihr  nachdruck  håbet.  Solches 
håbe  Ich  alzeitt  gethan,  vndt  durch  Gottes  gnade 
viell  Vngliicks  damit  abgewandt 

døde  Redaktør  J.  Jessen  havde  en  meget  fin 
national  Lugtesans.  Han  advarede  i  gode 
Dage  for  den  Stemning,  som  nu  har  rejst 
sig  i  Sverige  mod  Danmark.  Det  er  en  saa 
uhyggelig  Stemning,  uhyggelig  fordi  vi  slet 
ikke  fatter  den.  Vi  troede,  den  hurtigt  skulde 
gaa  over,  men  i  Steden  for  vokser  den.  Man 
tilgiver  Norge,  men  raser  mod  Danmark,  og 
der  er  svenske  glade,  der  fører  et  lignende 
Sprog,  som  man  i  sin  Tid  traf  i  den  prøj- 
siske Reptiliepresse. 

Man  begynder  hernede  at  sunde  sig.  Man 
spørger  om  Sveriges  Stilling  under  en  euro- 
pæisk Krig,  man  følger  dets  Rustninger,  og 
man  begynder  saa  smaat  at  gaa  i  den  gamle 
Marchtakt:  Højre — venster,  Tysker — Sven- 
sker. Uden  helt  at  opgive  Tanken  om  bedre 
Tider  ogsaa  for  Skandinavismen  indretter  vi' 
vore  Sager  paa  vor  egen  Vis,  rede  til  at  for- 
svare vort  Riges  Selvstændighed  og  Sam- 
hørighed under  alle  Forhold;  de  aandelige 
og  økonomiske  Baand,  som  de  nordiske  Riger 
hver  for  sig  har  Gavn  af  at  fastholde  og 
knytte,  de  brister  ikke  og  dem  knytter  vi 
videre,  men  vor  Udenrigspolitik  og  vort  For- 
svarsvæsen  maa  vi  indrette  med  Blikket  ene 
fæstet  paa  os  selv.  Det  hindrer  ikke,  ja  op- 
fordrer meget  mere  til  at  lære  af  dem,  som 
trods  alt  er  vore  Brødrefolk,  lære  national 
Stolthed  og  Selvhævdelse. 

I  flere  Højskolekredse  samler  man  sig  om 
tre  Flag  i  Steden  for  om  ét  og  man  afsliber  i 
den  Grad  Kanterne  paa  det  danske  for  at  passe 
det  ind  i  Skandinavismen,  saa  baade  norske 
og  svenske  faar  Kvalme  derved.  Danske 
Højskolefolk  har  i  denne  Maaned  gjort  ny 
Erfaringer.  De  finske  Højskoler  indbød  til 
et  nordisk  Højskolemøde  i  Finland  i  August 
Maaned.  Der  mødte  140  danske,  100  finske, 
2  norske  og  —  ingen  svensk.  Danskerne  maa 
saaledes  holde  Møde  med  deres  finske  Fæller, 
det  bliver  ikke  et  skandinavisk  Møde,  men 
et  finsk- dansk,  et  Møde  mellem  to  Folk,  der 
racemæssig  set  er  hinanden  saa  forskellig 
som   muligt.     Det   er   ikke  Blodet,    der    her 


binder  sammen,  men  det  er  den  fælles  Fare, 
den  fælles  Kamp  og  det  fælles  Haab. 

Det  er  den  fælles  Fare,  der  sammenbinder 
de  smaa  Nationer,  langt  mere  end  Raceslægt- 
skabet. Det  er  den  fælles  Kamp  for  national 
Retfærdighed,  der  binder  de  smaa  Folk  sam- 
men, ligesom  det  er  den  fælles  Kamp  for  social 
Retfærdighed,  der  binder  Proletariatet  i  alle 
Lande  sammen.  Derfor  har  den  bøhmiske 
Professor,  Dr.  Ernst  Kraus,  ogsaa  Ret,  naar 
han  efter  en  Omtale  af  Bjørnstjerne  Bjørn- 
sons Tale  paa  Skamlingsbanken  i  Forfjor  om 
Pangermanismen  udbryder:    Det  store  Barn! 

Professor  Kraus  fremsætter  et  Forslag  til  de 
smaa  Nationers  Sammenslutning  i  „Cechische 
Revueas  Julihæfte,  et  Forslag,  som  han  haaber, 
at  alle  de  smaa  Folks  Tidsskrifter  vil  drøfte. 
Han  skriver:  „De  smaa  Folk  har  saare  faa 
Interesser  fælles.  Den  kolonistyrende  Hollæn- 
der, den  smørlavende  Dansker,  den  industridri- 
vende Svensker,  den  underkuede  Letter,  den 
agerdyrkende  Rumæner,  Kroateren,  Ladineren 
og  Portugiseren,  de  har  hver  deres  ganske 
særegne  Kummer,  hver  har  sit  store  Folk, 
der  vil  opbygge  sig  paa  det  —  men  ét  er 
fælles  for  alle:  at  de  er  smaa  Folk,  at  deres 
Sprog  kun  tales  af  faa,  og  at  denne  Ind- 
skrænkning i  Hundreder  af  Tilfælde  er  til 
Hinder  for  dem,  men  at  de  alligevel  ikke 
har  noget  inderligere  Ønske  end  at  turde 
tale  dette  deres  Sprog  og  efterlade  det  til 
deres  Efterkommere,  at  de  ikke,  selv  om  de 
kunde  tilhøre  det  mægtigste  Rige,  vilde  op- 
give deres  Selvstændighed,  og  om  de  har 
mistet  den,  vil  de  tilkæmpe  sig  den  paany  . . . 
og  netop  dette,  det  fælles,  tør  de  aldrig  regne 
paa  vil  blive  forstaaet  af  de  store  Folk! 
Masaryk  har  i  „Frankfurter  Zeitung"  sam- 
menlignet Stræbet  for  at  faa  en  Tysker  — 
men  det  gælder  alle  store  Folk  —  til  at  for- 
staa  denne  Kamp  med  den  Præsts,  der  for- 
klarede sin  Menighed  et  Lokomotiv :  „ Ja,  det 
er  altsammen  meget  rigtigt  og  kønt,  Hr. 
Pastor,  men  hvor  er  Hesten?* 

I   det   berlinske  Blad    „Tag"    for    7.  Juni 

1907  paaduttes  det  Franskmændene,  at  de 
undertrykker  Bretagnerne,  men  kun  —  for 
at  frabede  sig  enhver  Indblanding  af  Fransk- 
mændene i  det  polske  Spørgsmaal!  De  hol- 
der sig  selv  til  Bedste  uden  at  vide  det. 
Hvilket  stort  Folk  har  overhovedet  Ret  til 
at  bebrejde  de  andre  noget?  Kun  de  smaa, 
som  ikke  kan  beraabe  sig  paa  den  Stærkes 
gruelige  Ret,  er  Menneskelighedens  kaldede 
Fortalere  og  heller  ikke  alle  de:  der  er  smaa 
Folk,  som  tænker  og  handler  som  de  store, 
men  de  er  drukne,  de  vil  engang  vaagne  af 
deres  Rus  med  frygtelige  Tømmermænd,  og 
saa  vil  de  med  Tak  modtage  den  naturlige 
Plads  i  de  smaa  Folks  kulturelle  Sammen- 
slutning. 

Netop  for  de  egenlige  Smaafolksspørgsmaal 
vil  vi  altsaa  kun  kunne  finde  Interesse  hos 
de  andre  smaa  Folk.  Men  er  en  Deltagelse 
nok,  der  i  det  højeste  mander  sig  op  til 
Læsning  af  Artikler  paa  et  Verdenssprog? 
Jeg  tror  det  ikke;  vi  maa  da  altid  nøjes 
med,  hvad  der  falder  fra  Verdenssprogenes 
Bord,  vi  hører  om,  hvad  der  sker  hos  de 
smaa  Folk  kun  saa  meget  som  interesserer 
de  store,  og  vor  Interesse  gaar  dog  langt 
dybere.  Finnernes  Frihedskamp  har  grebet 
hele  Europa,  men  hvor  langt  dybere  Strenge 
maa  den  ikke  røre  i  et  Folk,  der  ser  sig 
selv  som  en  lille  David  mod  en  stor  Goliath! 
Optantspørgsmaalets  Løsning  —  hvad  er  det 
for  Franskmænd  og  Englændere!  Men  Smaa- 
staternes  Borgere  ser  med  helt  anden  Inter- 
esse Retfærdigheden  vinde  en  Sejr,  naar  det 
kun  er  en  lille  Stats  Diplomati,  der  staar 
bag  den!  Spørgsmaalet  om  ^Maalstrævet", 
om  Dannelsen  af  nye  Skriftsprog,  om  Ord- 
ningen af  videnskabeligt  Arbejde,  om  økono- 
misk Sammenslutning  udenfor  de  store  Stats- 
forbund, selv  Sædeligheds-  og  Kvindespørgs- 
maalet,  hvor  mange  Synspunkter  frembyder 
ikke  de,  som  kun  er  fælles  for  dem,  der 
hører  til  de  smaa  Folk.14 

Efter    at    have   omtalt   B.  Bjørnsons   Tale 
paa  Skamlingsbanke  fortsætter  Professor  Kraus: 


„Naar  et  saa  barnligt  Indfald  kunde  frem- 
føres, er  det  kun  et  Tegn  paa,  at  Hjælp  til- 
trænges, og  derfor  haaber  jeg,  at  ogsaa  det 
følgende  Forslag  maa  finde  en  velvillig  Mod- 
tagelse :  Jeg  stemmer  ligeledes  for  smaa  Grup- 
per af  Venner,  spredt  udover  Land  og  By, 
som  skal  gøre  et  stort  forberedende  Arbejde  — 
ikke  for  at  forsone  de  store  Folk,  af  hvem 
der  nu  engang  intet  er  at  haabe  og  vente, 
men  for  at  bringe  de  smaa  Folk  nærmere  til 
hverandre. 

Ethvert  Folk,  selv  det  mindste,  har  nu  til 
Dags  et  saa  stort  Overskud  i  Intelligens,  at 
det  godt  kan  ofre  et  Hundrede  oplyste  Mænds 
og  Kvinders '  Fritid  til  at  sætte  sig  ind  i 
andre  Folks  Liv  uden  at  den  almindelige 
kulturelle  Stræben  og  Studiet  af  Verdensspro- 
gene tager  Skade.  Denne  Garde  burde  dele  Jor- 
dens Sprog  imellem  sig.  En  fem  til  seks  Styk- 
ker burde  grundigt  studere  et  Sprog  og  —  i 
Forhold  til  deres  Kald  og  Dannelse  — :  alle 
Kulturytringer  i  et  af  Europas  smaa  Folk. 
Dette  Studium  vil  visselig  i  mange  Fald  synes 
helt  kulturelt  ufrugtbart,  men  maa  alligevel 
gøres.  Forøvrigt  er  det  paa  Forhaand  slet 
ikke  sikkert.  For  et  Aarti  siden  syntes  det 
at  lære  Dansk  den  brødløseste  af  alle  Kun- 
ster; nu  véd  enhver  intelligent  Landmand, 
at  en  Smule  Dansk  er  ham  langt  nyttigere 
end  hele  Esperanto-  og  Volapuklitteraturen 
tilsammen.  Et  af  Folkene  gentager  jeg,  ti 
den  vanlige  Sammenfatning  i  slavisk,  skan- 
dinavisk, romansk  osv.  er  helt  utilstedelig.0 

Disse  hundrede  Mennesker  vil  Dr.  Kraus 
skal  meddele  deres  Erfaringer  til  et  Tids- 
skrift i  deres  eget  Sprog,  og  dette  Tidsskrift 
vil  da  læses  i  de  interesserede  Krese  bland 
de  andre  smaa  Folk.  Fremfor  alt  vil  man 
holde  Øje  med  det  videnskabelige,  økono- 
miske og  politiske  Arbejde,  vække  Interesse 
for  vedkommende  Landes  Historie  og  Natur, 
knytte  Forretningsforbindelser  og  hjælpe  til 
ved  Rejser  osv.  Tidsskrifter  i  Verdensspro- 
gene skal  da  udnytte  disse  Tidsskrifters  Re- 
sultater,   saaledes    kunde    de    skandinavisk- 

nederlandske  Folk  have  et  Tidsskrift  paa  En- 
gelsk, de  polske  et  paa  Fransk,  Cecherne  et  paa 
Tysk,  Finnerne,  Serberne,  Portugiserne  paa  Rus- 
sisk, Italiensk,  Spansk  eller  i  et  andet  Sprog. 

Prof.  Kraus  har  allerede  virkeliggjort  denne 
sin  Tanke  for  Cechernes  Vedkommende.  Det 
af  ham  paa  Tysk  redigerede  Tidsskrift  „Cechi- 
sche  Revuea,  der  begyndte  at  udkomme  sidste 
Nytaar,  fortæller  derom,  og  enhver  der  har 
nogen  Interesse  for  sit  Lands  og  de  smaa 
Nationers  Kamp  bør  gøre  sig  kendt  med 
det.  At  oprette  et  nyt  dansk  Tidsskrift,  der 
udelukkende  skulde  følge  med  de  smaa 
Nationers  Færd  er  umuligt,  men  nærværende 
Tidsskrift  har  altid  med  Forkærlighed  fulgt 
den,  og  hvis  en  Kres  af  Mænd  og  Kvinder 
vilde  slutte  sig  sammen  i  en  „Hundredfor- 
ening" med  det  af  Prof.  Kraus  stillede  For- 
maal,  vil  den  kunne  gøre  Regning  paa  hjærtelig 
Sympati  hos  Redaktionen  af  dette  Tidsskrift. 
Der  er  her  i  Danmark  flere,  som  har  arbej- 
det saaledes  som  den  bøhmiske  Professor  og 
Danmarks  varme  Ven  ønsker,  og  deres  Ar- 
bejde har  sat  Spor  baade  i  Bøger  og  i 
Blade  og  i  Foredragssale.  Der  er  ogsaa 
kommen  nærmere  Forbindelse  mellem  de  nor- 
diske Folk  og  Nederlænderne,  og  denne  For- 
bindelse er  sket  over  England.  Et  fælles  Tids- 
skrift paa  Engelsk  for  disse  Folk  har  ogsaa 
været  under  Overvejelse,  saa  det  kan  maaske 
komme;  men  foreløbig  er  et  Fællestag  af 
den  Art  ikke  muligt.  Sverige  synes  ikke 
om  at  jævnstilles  med  Danmark,  naar  Talen 
er  om  smaa  Nationer.  Det  er  jo  meget  større 
end  Danmark,  og  det  har  i  Norrland  Mulighed 
for  at  blive  endnu  større.  Danmark  har  kun 
sine  Heder,  ja  og  sine  Husmandslodder,  men 
et  „Husmandsland"  aflokker  ikke  mange  i 
Sverige  Beundring. 

Ja  vist  er  der  kvantitativt  stor  Forskel 
paa  Sverige  og  Danmark,  og  det  er  ikke  saa 
længe    siden,    at  Sverige  var    en    europæisk 


Stormagt,  at  det  er  glemt,  og  det  er  endnu 
kortere  Tid  siden,  at  Stamfaderen  til  dets 
Kongehus  var  med  til  at  kaste  Tærninger 
om  Europas  Skæbne.  I  Sverige  er  den  uden- 
rigspolitiske Sans  i  en  hel  anden  Grad  levende 
end  i  Danmark,  hvor  den  Frase  har  daaret 
mange,  at  vor  Udenrigspolitik  er  den,  ingen 
Udenrigspolitik  at  have,  hvilket  svarer  „til  at 
ligge  død"  paa  det  militære  Forsvars  Omraade, 
og  hvor  der  er  en  almindelig  Stemning  for 
at  omdanne  vore  Gesandtskaber  til  Konsulater. 
Om  noget  Land  har  Trang  til  Udenrigspolitikere 
baade  hjemme  og  ude,  er  det  Danmark,  og 
om  noget  Land  trænger  til  udenrigspolitisk 
Forstaaelse,  er  det  Danmark.  Det  maa  ikke 
afskrække  os,  at  vi  hidtil  har  været  ringe 
betjent  i  den  Henseende,  det  maa  ægge  os  saa 
meget  desto  mere. 

For  at  raade  Bod  paa  den  indenrigspoli- 
tiske Uvidenhed  er  Samfundslære  indført  som 
et  Fag  i  Skolen.  Samtidig  hermed  er  Historie- 
undervisningen bleven  til  en  Undervisning  i 
Kulturhistorie,  saa  man  faar  Besked  om 
hvordan  Adelsborgene  og  Borgerhusene  var 
indrettede,  Bønderne  var  klædte  og  Kornet 
blev  saaet,  mens  Statskunst  og  Krigskunst 
kun  nævnes  i  Forbigaaende ;  man  faar  en 
Række  kulturhistoriske  Billeder,  hvori  de  hand- 
lende Personligheder  knap  skimtes.  Det  er 
en  daarlig  Forskole  til  Forstaaelse  af  vore  mel- 
lemfolkelige Stilling.  Og  nu  vore  Aviser.  De 
er  let  talte,  som  giver  os  nogen  nævneværdig 
Vejledning  her.  Uddrag  af  udenlandske  Blade> 
„Exprestelegrammer"  af  tvivlsom  Værdi,  med 
det  maa  vi  nøjes.  Hellere  giver  de  store 
Summer  ud  til  en  Medarbejder,  der  kan 
skrive  pikante  Kauserier,  end  til  en  Mand, 
der  er  Udenrigspolitiker  af  Fag,  og  som  har 
baade  Hoved  og  Hjærte  til  at  vejlede  Folket, 
saa  det  faar  Evne  til  nøgtern  Vurdering  af 
enhver  foreliggende  Situation. 

En  gammel  islandsk  Bondegaard. 

ISLANDSREJSEN 

Af  Kristian  Dahl. 

(Billederne  efter  Forfatterens  Araaterfotografier.) 


Vistnok  gaar  det  de  fleste  af  dem,  der 
har  deltaget  i  den  nu  afsluttede  minde- 
rige Islandsrejse  saadan,  at  naar  de  efter 
Hjemkomsten  sidder  i  deres  stille  Stuer  og 
vil  forsøge  at  samle  og  fæstne  alt  det,  de 
har  set  og  oplevet  og  erkendt,  føler  de  sig' 
som  under  et  Fossefald  af  skiftende  Indtryk 
og  Stemninger. 

Og  hvert  af  disse  Indtryk,  hvad  enten 
det  skyldes  Naturen  eller  Menneskene,  deres 
Levevilkaar  og  Synsmaader,  har  virket  paa 
ens  Sanser  og  Nerver  med  al  den  Vælde, 
det  helt  nye  og  ejendommelige  besidder; 
her  er  ikke  Spørgsmaal  om  at  huske  dette 
eller  hint,  Indtrykkene  ristede  sig  ind  i  Ens 
Sind  som  Runer,  der  hugges  i  Sten.  Men 
den  i  sin  Voldsomhed  paa  samme  Tid  pir- 
rende og  næsten  smertelige  Paavirkning 
skyldtes  vel  i  første  Række  den  undrende 
Følelse  af  Hjemlighed  i  dette  saa  ganske 
fremmede  Land  —  Synet  af  danske  Flag, 
Lyden  af  dansk  Tale  blandt  dem,  der  lever 
i  denne  Lavaørken,  hvor  de  kogende  Kilders 
Damp  lejrer  sig  under  Bjergene,  hvis  Tinder 
skinner  under  den  evige  Sne. 

Island  er  Modsætningernes  Land. 

Man  skønner  det  faa  Timer  efter,  at  man 
har  sat  Foden  paa  islandsk  Grund*  og  efter- 


haanden,   som  man   ser  og  forstaar  mere  af 
Landet,  styrkes  Indtrykket  heraf. 

Reykjavik  er  af  Størrelse  som  en  middel- 
stor dansk  Købstad.  Men  intet  kan  være 
en  Provinsby  i  Danmark  mere  uligt  end  Is- 
lands Hovedstad.  Reykjavik  staar  langt  til- 
bage for  Ringsted  og  den  er  langt  forud  for 
den.  De  lave  Bølgeblikhuse  er  uanselige, 
men  de  bedste  af  dem  kan  i  Linjer  og  Far- 
ver eje  en  fin  og  fornem  Ynde.  Der  hersker 
en  forunderlig  Stilhed  i  de  ubrolagte  Gader 
med  de  skarptskaarne  R  endes  ten  sgreft  er,  in- 
gen Vognrullen  høres,  ingen  Klapren  og 
Snurren  af  Maskiner,  intet  Dampfløjt,  man 
kan  synes,  at  Livet  er  gaaet  i  Staa  i  denne 
By  eller  endnu  ikke  er  kommen  i  Gang;  og 
dog  opdager  man  hurtigt,  at  i  Arbejdets 
Centra  arbejdes  der  med  en  sikrere  Sansning 
af  moderne  Liv  end  i  de  fleste  danske  Køb- 
stæder. Byen  ligger  afsondret  som  faa  ci- 
viliserede Byer  i  Verden,  men  i  dens  Han- 
delsliv spores  der  Pust  fra  den  store  Verden, 
og  dens  Købmænd  taler  tre  — fire  Sprog. 
Aviserne  er  ikke  Dagblade,  de  giver  sig  god 
Tid  og  kommer  kun  et  Par  Gange  om 
Ugen;  alligevel  er  det  gennem  dem,  at  de 
nye  og  stærke  Tanker  baner  sig  Vej  ud  i 
Folket. 

Jeg  læste  i  en  dansk  Avis,  at  Dagen  før 
Kongen  skulde  komme  til  Reykjavik,  her- 
skede der  Febertravlhed  i  Byen.  Det  er  saa- 
dan  en  fast  Reportervending  fra  kjøbenhavn- 
ske  Festforberedelsesreferater;  her  passede 
den  saa  ilde  som  vel  muligt.  Nej,  paa  Is- 
land har  man  ikke  travlt,  end  ikke  i  Lan- 
dets Hovedstad,  selv  om  den  laver  til  Konge- 
modtagelse. Alting  glider  saa  sindigt,  den 
elektriske  Gnist  har  endnu  ikke  fænget  i 
disse  Egne,  det  hastigste,  man  hører  og  ser 
i  Reykjavik,  er  de  smaa  Hestes  trippende 
Hove.  Her,  hvor  man  maa  vente  to — tre 
Uger  paa  sin  Post,  og  hvor  et  Brev  kommer 
lige  tidlig  til  sit  Bestemmelsessted,  om  man 
skriver  det  den  1ste  eller  den  15  de  i  Maa- 
neden,  her  vænner  man  sig  nok  til  at  tage 
Begivenhederne  med  Ro. 

De  kronede  Æreporte  var  rejste,  og  de 
spraglede  og  raslende  Papirguirlander  (Rosen 
blusser  ej  i  Islands  Have)  var  hængte  paa 
Husene,  Dage  før  Kongen  ventedes,  saaledes 
at  Byens  Folk  kunde  give  sig  gode  Stunder 
til  forud  at  bedømme  Stadsen.  De  gjorde 
det  langsomt  vandrende  og  uden  Tegn  paa 
Overraskelse  eller  spændt  Forventning.  Men 
da  saa  endelig  det  store  Øjeblik  kom,  og 
Kongen  under  Kanontorden  steg  i  Land  — 
ja,  da  hvilede  der  den  samme  beherskede 
Ro  over  Byen.  De,  der  skulde  tage  imod, 
var,  hvor  de  skulde  være,  alle  de  andre 
holdt  sig  i  værdig  Beskedenhed  tilbage. 
Byens  ganske  faa  Politibetjente  havde  ikke 
mindste  Besvær  ved  at  holde  Orden. 

Billedet  af  Kongens  Modtagelse  blev  der- 
ved nyt  og  ejendommeligt.  Og  hurtigt  for- 
stod man,  at  saadan  som  Islænderne  er, 
kunde  det  ikke  forme  sig  anderledes.  Denne 
Tilbageholdenhed,  der  i  første  Øjeblik  kunde 
se  ud  som  Ligegyldighed  eller  Kulde,  hæn- 
ger nøje  sammen  med  et  fremtrædende  Træk 
i  Islændernes  Nationalkarakter. 

Atter  og  atter  mærkede  man,  navnlig  i 
Folkets  brede  Lag,  denne  Ulyst  til  at  trænge 
sig  paa,  en  Frygt  for  at  blive  betragtet  som 


ubuden  Gæst,  der  vistnok  bunder  mere  i  en 
naturlig  og  umiddelbar  Stolthedsfølelse  end  i 
en  vis  Skyhed,  der  mest  spores  blandt  Al- 
muen ude  paa  Landet,  og  som  er  saare  for- 
staaelig  hos  Mennesker,  der  lever  saa  stærkt 
isolerede. 

Sikkert  har  dog  det  islandske  Folks  Hold- 
ning —  her  tales  ikke  om  Altings-  og  Em- 
bedsmænd —  i  første  Øjeblik  forbavset 
Kongen.  Da  han  en  Time  efter  sin  Ankomst 
ganske  alene  spaserede  en  Tur  gennem  Ga- 
derne, var  der  mange,  der,  skøndt  de  øjen- 
synlig kendte  Kongen,  undlod  at  hilse.  Og 
senere  under  Ridtet  ind  gennem  Landet 
kunde  man  se  Bønderne  staa  stive  og  tavse 
udenfor  deres  Gaarde  i  en  100  Alens  Af- 
stand fra  Vejen  og  betragte  Toget.  De  ilede 
ikke  frem  for  at  se  Konungar  vor  og  den 
hele  Stads,  end  ikke  Børnene  fik  Lov  at 
løbe  frem  til  Vejen.  Bonden  og  hans  Slægt 
blev  paa  sit  eget.  Hellere  end  at  nogen 
skulde  kunne  sige  om  ham,  at  han  trængte 
sig  paa  og  var  utidig  nysgerrig,  vilde  han 
undvære  at  se  paa  nært  Hold  dette  konge- 
lige Optog,  om  hvilket  man  i  Uger  og  Maa- 
neder  havde  talt  i  alle  Islands  Egne. 

Men  vi  lærte  paa  denne  Rejse  ogsaa  an- 
dre Sider  af  Islænderens  Væsen  at  kende  end 
den,  der  giver  sig  Udtryk  i  stolt  og  selv- 
følende Tilbageholdenhed.  Vi  opdagede  hos 
den  islandske  Bonde  en  stærkt  udviklet  Lyst 
til  at  lære  og  forstaa  det  nye,  som  kan 
give  Fremgang  i  hans  Bedrift,  samtidig  med 
at  han  aabenbarede  en  Viden  og  en  Intelli- 
gens, som  maa  forbavse,  naar  man  ved,  at 
han  paa  sin  lille  Oase  i  den  milevide  Sten- 
ørken er  saa  godt  som  uden  Samkvem  med 
andre  Mennesker.  Han  kender  Lov  og  Ret 
og  følger  den  —  der  forefalder  yderst  faa 
Forbrydelser  paa  Island  — ,  men  han  kræver 
ogsaa  sin  Ret  haardnakket.  Her  spejler 
Fjeldnaturen  sig  i  hans  stejle  Holdning,  og 
dette  Karaktertræk  forklarer  maaske  et  og 
andet  i  den  nye  islandske  Politik. 

Islænderen   er   stolt  af  sit  Land,    og  han 

elsker  det  med  en  Patriotisme,  der  bæres  af 
en  egen  højtidsfuld  Stemning,  uendelig  for- 
skellig fra  den  bløde,  noget  lade  Fædrelands- 
kærlighedj  der  finder  sit  rammende  Udtryk 
i  Melodien  til  „Der  er  et  yndigt  Land". 
Da  Kongen  holdt  sit  Indtog  paa  Tingvold, 
og  de  hundrede  danske  og  islandske  Ting- 
mænd  sad  til  Hest  i  Række  og  Geled  langs 
Vejen  under  den  stejle  Klippevæg,  da  var 
det  paafaldende  saa  ranke  Islænderne  blev  i 
Ryggen,  og  saa  de  løftede  Hovedet  højt. 
Dagen  efter  omsatte  en  af  deres  bedste  Mænd 
i  sin  Tale  paa  Lovbjærget  deres  Holdning  i 
veltalende  Ord:  Her  er  vore  Fædres  old- 
hellige  Tinghal.  Saa 
mægtig  og  stolt  er 
den,  at  Gud  og  Ild 
og  intet  andet  evned 
sligt  et  Mesterværk. 
Hallens  Gulv  udgør 
den  ældgamle  stivnede 
Lavastrøm,  dens  Søj- 
ler er  snehvide  Jøkler, 
dens  Høienloftssvale 
de  knejsende  Klippe- 
rande, dens  Tag  det 
blaanende  Himmel- 
hvælv. Højt  er  der  til 

Loftet  og  Luften  er  sund.  Her  aander  is- 
landsk Bjærgvind  om  alles  Kinder,  og  her 
har  Islænderne  mangen  en  Gang  lært  at  rette 
Ryggen-  Her  gaves  og  vedtoges  de  Love, 
som  gjorde  vore  Fædre  til  et  frit  og  navn- 
kundigt Folk.  Her  groede  det  islandske 
Folks  Livsurter. 

I  saa  højtstemte  Ord  taler  Islænderne  om 
deres  Land,  og  man  ser  paa  dem,  at  det 
for  dem  ikke  er  Ordbulder  og  Ordpragt. 
Den  ringeste  Bonde  synes  at  kende  sit  Lands 
Historie  og  dets  Sagadigtning,  og  hans  Sans 
for  Skønheden  i  den  Natur,  hvori  han  altid 
har  levet,  er  forbleven  mærkelig  vaagen. 
Naar  han  rider  gennem  de  brusende  Elve, 
naar  Langjøklens  milelange  hvide  Ryg  skin- 
ner i  det  Fjærne,  naar  Hekla  løfter  sin  Kegle 


Fra  Geysirsietten :  „Fate" 
staar  i  boblende 


over  de  sorte  Bjerge  i  Horisonten,  saa  søger 
Bondens  lysende  Blik  den  Fremmede  for  at 
paakalde  hans  Beundring;  og  under  Ridtet 
til  Geysir  mærker  man,  at  han  glæder  sig 
som  et  Barn  til  at  høre,  hvad  nu  de  Dan- 
ske vil  sige  om  alle  disse  kogende  og  sprin- 
gende Kilder. 

Maaske  blev  han  skuffet.  For  det  var 
mest  Vittigheder,  der  blev  sagt,  og  han 
forstod  dem  ikke  —  hvilket  maaske  ikke 
gjorde  saa  meget.  Skulde  en  Kjøbenhavner 
eller  en  dansk  Rigsdagsmand  lade  sig  im- 
ponere af  en  Smule  Geysir!  Hellere  be- 
handle den  som  et  muntert  Naturens  Legetøj. 
Dog,  det  rene  Lege- 
værk var  det  jo  ikke. 
Det  kunde  være  fornøje- 
ligt nok  at  se  Spanden 
koge  og  boble  og  skum- 
me som  rasende  over 
ikke  at  kunne  slynge 
sit  sydende  Indhold 
op  mod  Skyerne,  eller 
faa  det  snavsede  Øje 
til  at  lege  Himmelspræt 
med    alt,    hvad    man 

eller  »Spanden",  der  altid 

Kog  til  Randen.  proppede  i   det,   eller 

gaa  omkring  og  lytte 
til  den  underjordiske  Snorken  her  og  dér, 
hvor  kun  et  rustenrødt  Næsebor  var  stukket 
op  i  Jordens  Overflade,  ligesom  for  at  Trol- 
den dernede  kunde  faa  Luft.  Men  da  den 
store  Geysir  majestætisk  steg  op  og  hilste 
paa  Solen,  gik  alligevel  den  danske  Rigsdag 
en  Smule  baglæns.  Og  underligt  var  det 
jo  ogsaa,  at  man  ikke  kunde  gaa  sig  en 
Aftentur,  fordi  man  risikerede  at  træde  igen- 
nem Jordskorpen  og  tage  Bad  i  en  kogende 

Gryde  uden  Bund 

Ved  Tingvold  var  det  Historien,  som  tog 
Sindene  fangen;  ved  Geysir  og  foran  Gullfos' 
vældige  Vande  tvang  den  overmægtige  Natur 
alle  andre  Indtryk  til  Side.  Men  under  Ridtet 
videre  frem  i  Landet  og  tilbage  mod  Reykjavik 
fængsledes  man  af  det  arbejdende  Nutidsisland. 

Vi  havde  redet  gennem  svuppende  Sumpe 
og  Skove  af  knapt  mandshøje  Birkeris,  over 
haarde  Lavamarker  og  ud  gennem  et  Vildnis 
af  de  forunderlig  smalle  og  dybe  Ridestier, 
banede  og  uddybede  i  en  graa  Fortid  — 
Islænderne  kalder  dem  uden  at  smile  Gader 
nu  —  blev  de  grønne,  frodige  Enge  hyppigere, 
i  Stedet  for  de  store  Faarehjorder  saa'  man 
Køer  græsse,  og  hist  og  her  blev  Høet  sat 
i  Stak.     Der   præsenteredes   et  Dyrskue,   og 


Luft  fra  et  lille  Hul  i  Græstørvtaget.  Men 
ved  Siden  af  disse  yderst  fattige  Rum  rindes 
der  nu  i  de  fleste  Bøndergaarde  et,  som  er 
lysere  og  renere,  og  her  staar  Haandcentri- 
fugen  paa  det  renskurede  Bord  ved  Siden 
af  Fadene  med  den  fede  Fløde  og  Oste- 
pressen. 

Islandske  Bønder  er  godt  i  Færd  med  at 
komme  ind  paa  en  rationel  Mejeridrift.  Flere 
Steder  er  der  oprettet  Andelsmejerier.     Men 


Kongen  med  den  islandske  Ridepisk  i  Haanden  foran  Gullfos. 


vi    høstede    Kundskab     om     det     islandske 
Landbrug. 

Naturligvis  staar  det,  sammenlignet  med 
det  danske,  paa  et  lavt  Trin.  Men  det  er 
i  stærk  Fremgang.  Den  islandske  Bonde  er 
uendelig  nøjsom  med  Hensyn  til  alt,  hvad 
der  angaar  hans  egen  Person  og  den  daglige 
Levevis.  Ofte  er  hans  Bolig  en  Jordhytte 
med  en  Stump  Trægavl,  vanskelig  at  skelne 
fra  de  græsklædte  Jordhøje,  der  er  Faarene 
forbeholdte.  Der  bor  han  med  sin  Familie 
og  sine  Tjenestefolk,  alle  sovende  i  ét  Rum ; 
mange  Steder  er  Væggene  dannede  af  raa 
Lavablokke,  og  Lyset  trænger  sparsomt  ind 
fra  en  enkelt  Rude  i  Gavlen;  i  Køkkenet, 
hvor  et  Komfur  er  en  ukendt  Luksus,  staar 
Røgen  tyk  og  tæt  fra  Ildstedet,  der  kun  faar 


Vanskelighederne  er  store.  Kun  nogle  faa 
Sommermaaneder  kan  Mejerierne  holdes  i 
Gang,  og  det  koster  uhyre  Besvær  at  faa 
Fløden  transporteret  de  milelange  Veje  paa 
Hesteryg,  efter  at  Bonden  hjemme  i  sin 
Gaard  har  centrifiguret  Mælken.  Dog  er 
Smørproduktionen  paa  Island  siden  1900 
vokset  fra  3000  til  300,000  Pund. 

Husdyrbestanden  anses  af  danske  Sag- 
kyndige for  at  være  mindre  god,  og  som 
en  af  de  nærmestliggende  Opgaver,  de  is- 
landske Bønder  maa  tage  fat  paa,  nævnes 
Oprettelsen  af  Avlsforeninger.  Men  selve 
Jorden  trænger  jo  næsten  overalt  til  en 
bedre  Opdyrkning.  Der  er  Planer  fremme 
om  Overrisling  og  Vandafledning  i  Egne 
paa    Sydlandet,    men   dette   som   saa  meget 

andet  synes  foreløbig  at  skulle  strande  paa 
manglende  Arbejdskraft  og  manglende  Trans- 
portmidler. Islands  Befolkning  øges  kun 
smaat,  om  end  tidligere  Aars  Udvandring  er 
noget  i  Aftagen ;  og  et  meget  omtalt  Projekt 
om  den  første  Jernbane,  der  skulde  gaa  fra 
Reykjavik  ned  forbi  Thingvallavandet  og 
videre  ind  over  opdyrkede  Egne,  vil  des- 
værre vistnok  endnu  en  Tidlang  kun  være 
at  finde  paa  Papiret. 


Færd  med  at  hjælpe  de  islandske  Fiskere 
frem  paa  dette  Omraade. 

Der  er  næppe  Tvivl  om,  at  i  Henseende 
til  Ophjælpning  af  Islands  Næringsveje  vil 
den  afsluttede  Rejse  blive  af  Betydning.  Men 
spørger  man,  hvorledes  den  vil  virke  politisk, 
bliver  Svaret  vanskeligere. 

Vil  man  dømme  efter  de  Taler,  der  holdtes 
af  Islændere  som  af  Danske,  kommer  man 
naturligvis   til   et   ganske    fejlagtigt  Resultat. 


Rigsdagsmænd  omkring  Vaskeriet  ved  de  varme  Kilder  udenfor  Reykjavik. 


Er  der  saaledes  store  Hindringer  for  en 
hurtig  Fremgang  i  Landbruget,  maa  det 
ogsaa  siges,  at  Islands  anden  Hovednærings- 
vej, Fiskeriet,  arbejder  under  haarde  Vil- 
kaar. 

Fiskerne,  der  bor  ved  Kysterne,  er  be- 
gyndt at  slutte  sig  sammen  og  anskaffe 
Motorbaade  til  Afløsning  af  de  aabne  Ro- 
både* men  mange  Steder  er  de  afskaarne 
herfra,  fordi  der  savnes  Havne,  hvor  de  kan 
gaa  ind  med  deres  Fangst.  Heller  ikke  er 
deres  Fiskeredskaber  endnu  af  den  Beskaffen- 
hed, at  de  kan  have  Udsigt  til  det  rige 
Bytte,  som  Havet  vilde  kunne  yde  dem. 
Dog  er   man  jo  nu  fra  dansk  Side  stærkt  i 

Altingets  og  Rigsdagens  Mænd  mødtes  i 
festlig  Stemning,  og  Kongen  var  altid  nær- 
værende. Det  siger  da  sig  selv,  at  der  blev 
ikke  talt  frit  ud  fra  Islændernes  Side.  De 
var  Værter  og  udmærkede  Værter,  der  vidste, 
hvad  Værtskabet  krævede  aandeligt  som 
materielt. 

Men  talte  man  paa  Tomandshaand  med  dem 
—  og  det  var  der  rig  Lejlighed  til  paa 
de  daglange  Rideture  — ,  modtog  man  et 
stærkt  Indtryk  af,  at  Selvstændighedstrangen 
bunder  dybt  i  det  islandske  Folk.  Det  tør 
vistnok  uden  Overdrivelse  siges,  at  der  findes 
ikke  en  Islænder,  som  ikke  ønsker  en  i  alt 
Fald    noget    større    Uafhængighed    af   Dan- 

mark  end  den  nu  gældende.  Uenigheden  begyn- 
der først  ved  Spørgsmaalet :  hvor  megen? 

Ingen  véd  i  dette  Øjeblik,  hvor  stærk 
Tilslutning  Kravet  om  Island  som  frit  For- 
bundsland  har  ude  i  Befolkningen;  det  vil 
først  vise  sig  ved  Valgene  næste  Aar.  Taler 
man  med  Mænd  af  den  yderste  Opposition, 
modtager  man  Forsikringen  om,  at  den  langt 
overvejende  Del  af  det  islandske  Folk  er 
besluttet  paa  at  rejse  dette  Krav.  Regerings- 
partiets Mænd  udtaler  sig  stærkt  tvivlende 
derom,  men  synes  dog  ikke  helt  trygge. 
Noget  egentligt  Løsrivningsparti  findes  der 
næppe  paa  Island,  hvis  man  ved  et  Parti 
forstaar  en  Kres  af  Mænd,  der  har  organi- 
seret sig,  og  som  har  Talsmænd  —  eller 
blot  en  enkelt  Talsmand  —  paa  Tinge. 

Ogsaa  Flagsagen  er  maaske  bleven  pustet 
noget  større  op,  end  den  i  Virkeligheden 
er.  Oppositionens  ansvarlige  Ledere  tillægger 
den  ikke  saa  overvættes  megen  Vægt.  Men 
at  Islændernes  Kærlighed  til  de  blaa  og 
hvide  Farver  gennemgaaende  er  stærkere 
end  til  de  røde  og  hvide,  kunde  man  selv 
paa  Kongerejsen,  hvor  Dannebrog  vajede  fra 


alle  Stænger,  ikke  undgaa  at  lægge  Mærke 
til.  I  Drapperier  og  Blomsterudsmykning,  i 
Menuer  og  Balkort,  overalt  hvor  der  ikke 
netop  skulde  hejses  et  Flag,  mødte  man 
Sneens  og  Havets  Farver. 

De  islandske  Dage  var  Festdage,  og  man 
havde  Indtrykket  af,  at  mange  Alvorsord 
blev  der .  ikke  talt  mellem  Islændere  og 
Danske.  Men  de  lærte  hinanden  at  kende, 
maaske  fik  de  ogsaa  i  Ny  og  Næ  Lejlighed 
til  at  lade  et  lille  fornuftigt  Ord  falde,  og  i 
alt  Fald  har  de  danske  Gæster,  som  er 
nogenlunde  fintmærkende,  baaret  med  sig 
hjem  et  Indtryk  af  visse  Stemninger,  der 
vel  ikke  kan  være  afgørende,  men  som  bør 
paaagtes  til  Vejledning. 

Allerede  dette  er  et  Resultat. 

Hertil  ,kommer  saa,  at  Kongen  ved  sir* 
kloge  og  hjærtevindende  Optræden  sikkert 
har  gjort  det  bedste  Indtryk  paa  Alle,  han 
kom  i  Berøring  med  —  noget,  man  overfor 
et  saa  stemningsbevæget  Folk  som  det  is- 
landske vel  tør  regne  med  som  en  Gevinst 
af  virkelig  Værdi. 


Vadestedet  over  Dalen  med  de  varme  Kilder, 

paa  Vej  til  Geysir. 
I  Forgrunden  Landstingsmand  Nordby  til  Hest. 

Af  Herman  Bang. 


Julie  Møller  er  død. 
Budskabet  derom  kommer  til  mig  saa 
brat,  uanet,  i  en  fremmed  By.  Og  jeg  føler 
endnu  en  Gang  en  dyb  Medfølelse  (ikke 
Smerte  over  hendes  Død  —  hvem  vil  vel 
overhovedet  have  Mod  til  at  beklage  dem, 
der  endelig  er  døde)  men  Medfølelse  med 
hendes  Liv,  der  levedes  i  de  ensomme  og 
forborgne  Lidelser.  Og  jeg  ser  endnu  en 
Gang  den  hele  Række  af  gennemskuede  og 
aabenbarede,  levende  Mennesker,  der  skabtes 
gennem  og  skyldtes  disse  Lidelser. 

Ti  saaledes  var  det. 

Som  Julie  Møllers  Liv  var  det  allerstilfærdig* 
ste,  saaledes  var  hendes  Kunst  den  stilfærdigste. 
Med  de  allermindste  Midler  virkede  hun  og 
skabte  hun,  med  en  Troskab,  der  var  urokkelig. 
Sé,  der  gaaer  mange  Tider  og  mange  Slags 
Veje  hen  over  saadant  et  Teater.  Der  er 
ogsaa  Dage,  hvor  det  bliver  Skik,  at  der 
brøles  højt  og  males  med  Kridt  og  Klow- 
nerne  komme  i  Højsæde  eller  endogsaa  Knock- 
about'erne.  Og  den  Slags  smitter:  hvor  En 
begynder  at  brøle,  brøler  en  skøn  Aften  ogsaa 
alle  de  andre  omkaps.  Men  Julie  Møller  lod 
sig  aldrig  smitte.  Hvorhen  og  hvorfra  end 
Vinden  blæste,  hun  forblev  den  samme  og 
talte  det  samme  Sprog.  Og  hvor  sagte  hun 
end  talte,  man  hørte  hende;  ti  hun  talte 
tydeligt. 

Hendes  Kunsts  Mærke  var  netop  Tydelig- 
heden, med  hvilken  hun  tvang  sig  til  at  sé, 
saa  vi  atter  saå  ....  for  ikke  mere  at 
glemme. 

Foretag  en  Prøve.  Tænk  paa  nogle  af 
Julie  Møllers  Skikkelser.  Og  de  vil  træde 
Dem  i  Møde  som  Portrætter,  der  skrider  ned 
fra  deres  Ramme  og  bevæger  sig  med  deres 
egne  Bevægelser  og  taler  som  den  Ene  taler 
og  færdes  ved  Siden  af  Dem  —  som  et 
andet  Menneske.    Saa  tydeligt  sér  De  endnu 


alle  disse  Skikkelser  fra  for  Aar  tilbage,  at 
De  uvilkaarligt  rækker  dem  Haanden. 

Og  tænk  saa  paa  andres,  selv  de  Betyde- 
liges  Skuespillerydelser.  Hvor  blege  de  er 
blevet,  hvor  deres  Omrids  glider  ud  for  Dem 
og  De  kan  ikke  holde  dem  fast.  De  piner 
Deres  Erindring  for  at  genkalde  Dem  noget 
Helt  og  Sammenhængende,  og  De  faar  kun 
fat  i  noget,  der  løber  bort  og  fra  Dem.  De 
sér  maaske  et  Ansigt,  men  Kroppen  er  blevet 
væk  for  Dem.  De  hører  maaske  en  Stemme, 
men  de  ser  ikke  mere  den,  der  talte. 

Hvorpaa  beror  da  denne  Forskel  mellem 
de  Skikkelser,  Julie  Møller  skabte  og  som  vi 
nu  aldrig  mere  skal  sé  —  og  saa  de  andres. 

De  andres  Rids  var,  fra  Begyndelsen,  over- 
fladiske og  flygtige.  Hun  saå  og  skabte  med 
den  Tydelighed,  der  lader  forblive. 

Men  den  Tydelighed  koster  for  den,  som 
vil  naa  den. 

Dage,  Timer  ad  Gangen,  Maaneder  maa 
den  Romanforfatter  eller  den  Fremstiller,  der 
efterstræber  den  —  være  sammen  med  sine 
Mennesker.  Han  maa  tale  med  dem,  høre 
paa  dem,  sé  dem,  belure  dem,  give  dem 
Haanden  og  bede  dem  tage  Plads  som  virke- 
lige Mennesker  —  disse  uvirkelige. 

Men  dette  strenge  Spil,  der  gør  det  Uvirke- 
lige virkeligt,  er  farligt.  Det  overanstrenger 
og  kan  forvirre  Hjernen. 

Det  gør  det  saa  meget  lettere,  som  den, 
der  driver  Spillet,  altid  bliver  en  Ensom. 
For  kun  i  en  lang  og  bestandig  Ensomhed 
er  det  nøje  og  uafbrudte  Samvær  med  Tan- 
kens Skikkelser  muligt.  Men  Ensomheden 
er  farlig.  Den  føder  let  Vrangforestillinger, 
der  yderligere  udvidsker  det  glidende  Skjel 
mellem  Virkeligt  og  Uvirkeligt.  Og  naar  den 
fortsættes  og  bliver  Livsvane,  gør  den  sky 
og  uskikket  til  Menneskers  Selskab  og  angst 
for  Virkeligheden  og  mistroisk.  —  — 

Den   fører  ind  i  den  Tilstand,  hvori  Julie 
Møller,    under    forborgne    Lidelser,    tilbragte, 
lange  Aar  af  sit  Liv. 

De  kostede  hende,  alle  disse  levende,  alle 
disse  tydelige  Skikkelser.  Behøver  jeg  at 
nævne  dem?  De  lever  omkring  hendes  Navn, 
og  mer  end  nogensinde  lever  de  nu,  hun 
selv  er  død.  Hvem  mindes  ikke  det  giftigt 
grønne  Billede  af  Ondskab  og  Sladder  i  „  El- 
sk o  vsleg"?  Eller  Moderen  i  „Jægerne",  saa 
husmoderlig,  saa  hjerteforstandig,  saa  helt  den 
gode  Hustru,  Madmoder,  Husets  stille  Magt, 
Mandens  Dæmper  og  Grydens  Vogter,  den 
Eftergivende  og  den  Stærkeste.  Saa  helt  og 
med  saa  uendelige  Fibrer  indsugede  Julie 
Møller  sin  Rolle,  at  hun  i  det  tyske  Stykke, 
hun  og  hun  alene  af  alle  de  udmærkede 
Spillende,  endogsaa  blev  helt  tysk,  Paa  tyske 
Malerisamlinger  stanser  man  foran  gamle 
Portrætter  og  siger  til  sig  selv:  at  dette  er 
Forstmesterens  Hustru.  Eller  Stine  i  „Første 
Violin".  Vi  havde  i  min  Barndom  en  gammel 
Kokkepige,  der  fulgte  os  fra  Als  til  Horsens. 
Mandfolke-Marie  blev  hun  kaldt  og  Navnet 
passede.  Naar  jeg  saa  Julie  Møller  som 
Stine,  sagde  jeg  til  mig  selv,  at  Fru  Møller 
matte  havde  kendt  Marie.  Ti  netop  saa 
knoklet  og  benet,  saa  lidet  Kvinde  og  dog 
i  Seng  med  Niels,  saa  bittert  vidende  og  saa 
let  at  lokke  som  Mandfolkemarie  var  Stine. 
Det  var  min  Barndoms  ruhændede  Veninde, 
der  gik  igen. 

Eller  hendes  bratte  Modsætning  den  gamle 
Frøken  i  „De  Gamles  Juleaften"  ?  Hvem,  der 
saa  hende,  sér  hende  ikke  nu  ?  Som  et  gammelt 
Familjebillede  fra  Stiftsgaarden  i  Chris tianssand, 
der  var  steget  ned  fra  en  Væg  for  at  leve 
nogle  Timer  og  dø  en  Gang  endnu  —  saadan 


virkede  hun,  og  en  hel  Tid,  der  er  forsvunden, 
levede  om  hende  og  ved  hende. 

Kun  Hr.  Orlamundt  kommer,  i  „Karakter- 
faget",  paa  vore  Scener  sine  Skikkelser  saa 
nær,  at  de  kan  virke  med  samme  nøje 
Magt. 

Ja,  og  En  til,  naturligvis :  Hr.  Olaf  Poulsen. 
Man  vil  i  allerførste  Øjeblik  smile  ved,  at 
Julie  Møller  og  Olaf  Poulsen  skulde  nævnes 
i  samme  Aandedrag.  Ti  de  er  vel  vor  Kunsts 
største  Modsætninger.  Men  prøv  dem  paa 
Erindringsvægten,  og  De  vil  undres  over,  at 
De   erindrer   begges  Skikkelser  lige  tydeligt 

fordi  disse  Skikkelser  levede   lige 

tydeligt. 

Kun  hos  den  ene  springer  frem,  brede  og 
svulmende,  af  Geniets  sejrrige  Uvilkaarlighed. 
Hos  den  anden  tvungen  til  Verden,  spidse 
og  klare,  under  det  overordentlige  og  slidende 
Talents  smerterige  Anstrengelser. 

Ja,  ja,  det  kostede  Julie  Møller,  det  kostede 
hende  Helsen  og  Lykken  og  selv  Glæden 
ved,  hvad  hun  gav. 

Men  hvis  det  kostede,  naaede  hun  ogsaa 
det  Ypperlige. 

Saasnart  ikke  Rollen  var  hende  for  stor 
og  vid.  Her  var  hendes  Begrænsning.  Ti 
da  overkom  hendes  Hjerne  ikke  Arbejdet. 
Netop  overkom  det  ikke.  Hun  omfattede 
ikke  længere  og  „gik  istaa". 

Maaske  har  det  været  et  sorgrigt  Livs 
bitreste  Sorg. 

Nu  er  hun  død,  og  al  hendes  Sorg  er 
endt.  Hendes  angstfulde  øjne  stirrer  ikke 
mere,  men  er  lukkede. 

Paa  hendes  Grav  vil  vi  lægge  en  Krands 
af  Kristtorn.  Men  mellem  den  haarde  Blade 
er  Laurbær  fæstet. 

Ahmed  Midhat. 

I  den  moderne  tyrkiske  Litteratur  er  Ahmed 
Midhat  Efendi  en  af  de  betydeligste.  Han 
er  Repræsentant  for  noget  det  bedste  i  den 
osmaniske  Nation,  for  dens  djærve  Nøgtern- 
hed i  Forbindelse  med  et  klart  Blik  for 
Virkelighedslivets  Smaatræk  og  aaben  Sans 
for  det  humoristiske,  men  han  har  tillige  den 
ægte  Tyrks  Hovedmangler,  Bristen  paa  selv- 
stændig Opfindsomhed  og  paa  Evnen  til 
kunstnerisk  at  begrænse  sig. 

Ahmed  Midhat  er  født  1841.  I  sin  Ung- 
dom sluttede  han  sig  til  den  ungtyrkiske 
Bevægelse,  men  hans  tidlig  vaagne  Virkelig- 
hedssans lod  ham  hurtig  se  tværs  igennem 
dennes  Fraserigdom  og  Mangel  paa  Forbin- 
delse med  de  faktiske  Forhold.  Han  blev 
efter  at  være  vendt  hjem  fra  Landflygtighed 
en  loyal  Embedsmand  i  det  bestaaende  Sy- 
stems Tjeneste,  og  idet  han  tillige  traadte  i 
personligt  Venskabsforhold  til  den  nu  regerende 
Sultan,   er   han   steget  til    de    højeste  Æres- 


poster som  Excellence,  Storkors  af  Osmanie- 
ordenen  osv.  osv. 

I  litterær  Henseende  har  Ahmed  Midhat 
virket  baade  som  Bladudgiver,  som  Lærer  og 
Vejleder  for  den  yngre  Slægt  og  som  selv- 
stændig Forfatter.  I  denne  sidste  Egenskab 
har  han  udfoldet  en  rent  ud  forbausende 
Frugtbarhed.  Hans  Formaal  har  været  at 
aabne  sine  Landsmænd  Adgang  til  at  tilegne 
sig  Hovedresultaterne  af  den  europæiske  Dan- 
nelse paa  alle  Omraader,  og  han  har  søgt 
at  opnaa  dette  gennem  en  Række  populære 
Fremstillinger  af  alle  mulige  Æmner,  histo- 
riske%  naturvidenskabelige  og  litteraturhisto- 
riske. Han  har  her  ikke  altid  været  lige 
heldig  i  Valget  af  sine  Kilder,  men  ved  sin 
Evne  til  klar  og  fyldig  Fremstilling  i  For- 
bindelse med  Bestræbelsen  for  at  skabe  et 
ukunstlet  og  for  alle  tilgængeligt  Skriftsprog 
har  han  alligevel  for  sine  Landsmænd  haft 
umiskendelig  Betydning. 

Ogsaa  som  original  Skribent  har  Ahmed 
Midhat  arbejdet  paa  alle  mulige  Felter. 
Videst  er  han  naaet  i  Romanen  eller  snarere 
i  dennes  kortere  Sideform,  Novellen.  Idet 
han  her  i  sin  Form  støtter  sig  til  de  folke- 
lige Eventyrfortællere,  giver  han  med  meget 
Lune  virkelighedstro  Skildringer  af  det  mo- 
derne daglige  Liv,  navnlig  som  det  leves  eller 
for  en  Menneskealder  levedes  i  de  øvre  Be- 
folkningslag i  Konstantinopel,  og  hans  Ar- 
bejder har  derfor  ikke  mindst  Værdi  som 
kulturhistoriske  Kildeskrifter.  Oprivende  Scener 
eller  indviklede  Intriger  vil  man  derimod  lede 
efter  forgæves. 

Typisk  i  den  her  fremhævede  Retning  er 
den  Novelle,  som  her  gengives  i  delvis  for- 
kortet Oversættelse;  den  stammer  fra  1887 
og  bærer  Titlen  „Gendjliku  (Ungdom). 

Tyrkisk  Novelle  af  Ahmed  Midhat. 
Oversat  af*J.  Østbup. 


Følgende  Historie  har  jeg  hørt  af  Hoved- 
personens egen  Mund.  Den  lyder  saa- 
ledes: 

Jeg  er  Søn  af  en  Mand,  der  havde  en 
ret  bevæget  Fortid  bagved  sig  og  som  havde 
forstaaet  at  indrette  sig  under  alle  Livets 
Forhold.  I  min  Opdragelse  lagde  min  Fader 
ikke  saa  meget  Vind  paa  Undervisningen  i 
Skolefag  som  paa,  at  jeg  ikke  modnedes  for 
tidlig,  og  at  jeg  ikke  skulde  faa  Lyst  til  at 
smøge  Buxeme  op,  førend  jeg  virkelig  stod 
ved  Bækkens  Bred.  Derfor  fik  jeg  .aldrig 
Lov  til  at  gaa  ud  alene,  ja,  knap  nok  kaste 
et  Blik  udenfor  vor  Dør.  Saa'  vidt  gik  min 
Faders  Ængstelighed,  at  han  hverken  vilde 
sende  mig  i  Skole  eller  holde  Huslærer  til 
mig,  men  selv  hver  Morgen  og  Aften  gav 
mig  mine  Lektioner. 

Paa  denne  Maade  hengik  min  Barndom. 
Men  derefter  kom  der  en  Tid,  hvor  det  nye 
Skud  begyndte  at  strække  sig  og  stræbe 
opad  mod  Lyset.  Foraaret  sendte  sine  Safter 
gennem  Grenene  og  udspredte  sin  blom- 
strende Duft.  Men  mine  Forældre  var  bange 
for,  at  jeg  skulde  sætte  min  Ungdomskraft 
over  Styr,  og  de  begyndte  derfor  allerede 
at  tale  om,  at  jeg  skulde  gifte  mig.  Jeg 
havde  imidlertid  allerede  lært  at  stille  For- 
dringer til  Livet,  og  var  først  for  nylig 
bleven  ansat  som  Assistent  i  et  Kontor  med 
en  meget  beskeden  Gage.  De  Lommepenge, 
min  Fader  gav  mig,  tog  jeg  kun  saare 
uvillig  imod.  Jeg  ønskede  først  og  fremmest 
at  være  selvstændig,  men  vilde  det  med  et 
saadant  Ønske  have  været  fornuftig  at  gifte 
sig  og  stifte  Familje  og  derved  blive  yder- 
ligere afhængig  af  min  Fader? 

Jeg  fulgte  derfor  ikke  mine  Forældres 
Henstilling,  men  min  egen  Drift  og  giftede 
mig  ikke.  Til  Gengæld  blev  jeg  en  sikker 
Gæst   ved   alle  Forlystelser  om  Fredagen  og 


Søndagen,  og  hver  Aften,  naar  der  var  il- 
lumineret, var  jeg  paa  Torvet  ved  Sultan 
Bajesids  Moske.  Paa  denne  Maade  holdt  jeg 
det  gaaende  til  mit  23de  Aar,  og  det  med 
en  Stadighed,  der  havde  været  en  bedre 
Opgave  værdig.  ' 

Men  saa  var  det,  at  en  Onsdag  Aften  i 
en  af  Gaderne  i  den  store  Bazar  mit  Øje 
faldt  paa  en  lysegraa  Ekvipage.  Dens  Farve 
og  smukke  Udstyrelse,  saa  vel  som  den  fine 
Hest  og  Kusk  tiltrak  sig  min  Opmærksom- 
hed, og  jeg  tænkte  ved  mig  selv,  at  til  en 
saa  smuk  Vogn  maatte  der  svare  et  lignende 
Indhold.  Og  dermed  tog  jeg  Plads  paa 
Bænken  foran  den  Butik,  hvor  Vognen  holdt, 
for  at  anstille  nøjere  Iagttagelser.  Jeg  havde 
da  heller  ikke  taget  Fejl,  og  blev  helt  stolt 
af  min  Gætteevne.  I  Vognen  sad,  indhyllet 
i  et  tæt  Slør  og  en  mørk  Overklædning,  en 
Dame,  og  paa  Forsædet  to  unge  kvindelige 
Væsner,  rimeligvis  Slavinder;  de  var  ogsaa 
tæt  tilslørede,  men  deres  lyse  Overklædninger 
lod  formode,  at  det  ikke  var  lutter  Utilgæn- 
gelighed, der  skjultes  under  Sløret. 

Nu  ved  man. jo  nok,  hvorledes  unge  Men- 
nesker af  min  Slags  plejer  at  te  sig  ved  en 
saadan  Lejlighed.  Jeg  begyndte  altsaa  at 
smile  hen  til  Vognen,  medens  jeg  sad  og 
snoede  mit  Overskæg.  Jeg  saa  jo  nok,  at 
mine  Smil  besvaredes  af  de  to  unge  Slav- 
inder, men  da  der  ikke  fulgte  nogen  videre 
Tilnærmelse,  begyndte  det  at  blive  noget 
trættende;  da  bemærkede  jeg,  at  de  bøjede 
sig  over  imod  Damen  og  hviskede  noget  til 
hende.  Utvivlsomt  var  det  mig,  de  henledte 
hendes  Opmærksomhed  paa,  thi  Damen,  der 
havde  siddet  dækket  bagved  Vinduesper- 
siennen,  lettede  denne  lidt  i  Vejret  og  be- 
gyndte at  betragte  mig  med  stor  Opmærk- 
somhed. 

bkønt  det   tætte  Slør  gjorde  det  umuligt 

at  skaffe  sig  Vished  for,  hvem  Damen  var, 
kunde. man  dog  af  hendes  Skikkelses  Omrids 
skønne,  at  hun  var  ung  og  vel  ogsaa  smuk. 
Jeg  blev  mere  og  mere  ivrig  og  prøvede 
med  alle  Slags  Tilnærmelser,  men  forgæves; 
der  fulgte  intet  Svar,  kun  vedblev  hun  at 
stirre  paa  mig.  Paa  en  Gang  satte  Vognen  sig 
i  Gang.  Nu  først  gjorde  hun  en  Bevægelse, 
som  om  hun  vilde  nikke  Farvel  til  mig, 
men  var  dette  nu  virkelig  ment,  eller  blot 
en  vilkaarlig  Følge  af  Rykket  i  Vognen? 
Det  var  ikke  let  at  afgøre,  og  jeg  tænkte 
derfor  ved  mig  selv:  „Hvis  Vognen  holder 
igen  et  Stykke  længere,  saa  kan  jeg  jo 
endnu  en  Gang  vise  mig  for  Damen.  *  Jeg 
løb  derfor  bag  efter  Vognen,  som  drejede 
ud  paa  Torvet  ved  Sultan  Bajesids  Moske 
og  derfra  hen  til  Papirhandlernes  Bazar, 
hvor  den  gjorde  Holdt.  Kusken  bandt  Hestene 
til  en  Lygtepæl  og  gik  ind  i  en  af  Butikerne, 
vel  for  at  udrette  et  eller  andet  Indkøb. 
Imidlertid  gik  jeg  then  ved  den  højre  Side 
af  Vognen  og  søgte  for  anden  Gang  at  gøre 
mig  bemærket,  og,  da  Damen  fik  Øje  paa 
mig,  brød  hun  ud  i  en  høj  Latter.  Lidt 
efter  saa  jeg,  at  hun  tog  en  Sølvstift  frem 
og  jeg  tænkte,  at  hun  vilde  forære  mig  den 
til  Erindring,  men  jeg  blev  meget  forbavset, 
da  hun  rev  noget  af  Indpakningspapiret  paa 
en  af  sine  Pakker  af  og  begyndte  at  skrive: 
„Tænk,  hun  kan  ogsaa  skrive!"  Da  hun 
var  færdig  hermed,  kom  Kusken  ud  af  Bu- 
tiken  med  en  Pakke  Varer,  og  da  hun  gav 
ham  den  lille  Lap  og  pegede  paa  mig,  blev 
jeg  først  næsten  vanvittig  af  Glæde,  men 
samtidig  begyndte  jeg  at  ryste  af  Angst. 
Det  kunde  jo  være  en  venlig  Opmuntring, 
men  det  kunde  lige  saa  godt  være  en  dad- 
lende Afvisning.  Vognen  kørte  bort,  og 
ivrig  gav  jeg  mig  i  Færd  med  Billetten, 
som  indeholdt  følgende:  „Du  kender  ikke 
mig,  men  jeg  har  allerede  tidligere  gjort  dit 
Bekendtskab.  Søg  foreløbig  ikke  at  mødes 
med  mig,  jeg  skal  nok  vide  at  finde  dig.* 
Jeg  var  jo  holdt  op  med  at  følge  efter 


Vognen,  og  for  saa  vidt  var  Sagen  i  Orden, 
saaledes  som  Damen  ønskede  det.  Men 
skulde  jeg  nu  opfatte  dette  Ønske  som  et 
gunstigt  Tegn  eller  som  en  Tilbagevisning: 
Hun  siger,  at  hun  har  gjort  mit  Bekendt- 
skab! hvor  kan  hun  vel  have  set  mig?  det 
er  højst  gaadefuldt.  Og  saa  dette  Udtryk: 
„Søg  foreløbig  ikke  at  mødes  med  mig." 
Hvad  skal  det  nu  betyde?  er  det  en  Kurv? 
nej,  det  kan  det  ikke  være.  „Jeg  skal  nok 
vide  at  finde  dig",  siger  hun  tilsidst.  Ja, 
men  hvordan  vil  hun  bære  sig  ad  dermed? 
Nej,  nu  forstaar  jeg  det;  det  er  en  Tilrette- 
visning, hun  giver  mig,  en  ordenlig  Røffel! 
Og  det  med  god  Grund;  thi  havde  hun  ikke 
gjort  det,  vilde  jeg  have  fulgt  efter  hende 
lige  til  hendes  Bolig,  og  det  havde  været 
meget  ubehageligt  for  hende.  Jeg  vilde 
heller  ikke  have  holdt  af  det  selv;  thi  jeg 
hader  Folk,  som  lægger  deres  Kærlighed  for 
Dagen  paa  den  Maade.  Efter  min  Mening 
skal  en  Kærlighedserklæring  kun  bestaa  af 
et  Blink  med  Øjet,  en  diskret  Hilsen,  en 
Drej  paa  Overskæget,  en  bønlig  Hvisken. 
Det  havde  jo  været  en  ren  Skandale  at  ville 
kompromittere  en  Dame  saaledes,  ja,  en  Raa- 
hed  kunde  man  kalde  det.  Men  hvorledes 
skal  jeg  da  nu  gaa  videre  med  mine  Er- 
klæringer? Hvis  jeg  skriver  et  Brev,  har 
hun  maaske  ikke  Lejlighed  til  at  læse  det, 
og  selv  om  hun  faar  det  læst,  kan  hun 
maaske  ikke  faa  sendt  Svar  derpaa.  Ved 
Hjælp  af  en  af  de  sædvanlige  Bissekræm- 
mersker kunde  jeg  maaske  gøre  nogle  Frem- 
skridt; men  selv  det  vilde  ikke  blive  let. 
Men  frisk  Mod!  det  ordner  sig  nok  alt- 
sammen; hun  maa  dog  have  ment  noget 
med  dette:  „Jeg  skal  nok  vide  at  finde  dig!tf 
Under  disse  Betragtninger  naaede  jeg  hjem, 
og  Damen  kom  ikke  ud  af  mine  Tanker,  til 
jeg  gik  til  Sengs.  Det  var  en  afgjort  Sag, 
at  hun  var  henrivende.  Naar  hendes  Skøn- 
hed kunde  skinne  saaledes  gennem  det  tykke 
Slør,  hvorledes  maatte  hun  saa  ikke  være 
uden  dette.  Saa  optaget  var  jeg  af,  hvad  jeg 

havde  oplevet,  at  det  forfulgte  mig  ogsaa  i 
Søvnen.  Jeg  drømte,  at  jeg  var  i  Kiathane*), 
men  det  var  ikke  det  rigtige  Kiathane,  men 
en  vild  Skovtykning.  Medens  jeg  gik  her 
mellem  Træerne,  kom  den. samme  Kusk  hen 
til  mig  og  overbragte  mig  en  Hilsen  og  et 
Brev  fra  sin  Frue.  Hun  befalede  mig  deri 
at  opsøge  hende,  idet  jeg  fulgte  Kusken  i 
tn  Snes  Skridts.  Afstand.  Det  gjorde  jeg 
og  naaede  tilsidst  hen  til  et  af  Træer  om- 
givet Sted,  hvor  jeg  fik  Øje  ^  paa  den  be- 
kendte lysegraa  Vogn  og  de  to  Slavinder. 
Stedet  var  ganske  ensomt  og  Lejligheden 
gunstig,  og  jeg  nærmede  mig  derfor  Vognen 
og  begyndte  en  Samtale  med  Damen.  Men 
hvad  jeg  sagde  og  hvad  hun  svarede,  det 
har  jeg  fuldstændig  glemt.  Kun  saa  meget 
kan  jeg  huske,  at  da  jeg  fortalte  hende, 
hvorledes  jeg  havde  fortolket  den  modtagne 
Billet  og  hvilke  Drømmerier  den  havde  givet 
Anledning  til,  svarede  hun  smilende:  „Aa, 
det  er  lige  meget!  Jeg  er  meget  glad,  som 
det  er;  thi  jeg  ser  klart,  at  vor  Møde  har 
gjort  et  stærkt  Indtryk  paa  dig."  Og  sam- 
tidig med  disse  Ord  gav  hun  mig  ogsaa 
andre  Beviser  paa  sin  Tilbøjelighed. 

Men  dermed  vaagnede  jeg  — •  det  var  en 
Drøm.  Men  allerede  den  gjorde  mig  lykkelig. 
Blot  jeg  dog  havde  kunnet  drømme  saaledes 
hver  Nat!  Men  deraf  blev  der  intet.  Fra 
hint  Øjeblik  af  saa  jeg  hende  hverken  om 
Dagen  eller  i  Drømme.  Derover  blev  jeg 
meget  bedrøvet  og  bestandig  tænkte  jeg  paa 
hende.  Jeg  var  jo  forelsket  —  men  i  hvem  ? 
det  vidste  jeg  ikke  selv.  Jeg  ønskede  at 
vinde  hende.  Men  jeg  forstod  jo  godt,  at 
hvis  hun  var  gift,  vilde  al  Elskov  være  for- 
gæves, og  hvis  det  ogsaa  lykkedes  mig  at 
forføre  hende,  saa  kunde  det  blive  en  meget 
betænkelig  Sag.  Jeg  søgte  derfor  at  bilde 
mig  selv  ind^  at  mit  Hjærtes  Udkaarede 
endnu  var  ung  Pige.  Men  om  saa  var,  og 
om    det    ogsaa    lykkedes    mig    at    kaste   en 


*)  Et  yndet  Udflugtssted  udenfor  Konstantinopel. 


Gnist  fra  Flammen  i  mit  Bryst  over  i  hendes 
Hjærte,  saa  at  hun  ogsaa  blev  forelsket  i 
mig,  hvad  kunde  det  saa  føre  til?  Hos  os 
faar  Pigerne  ikke  den  Mand,  de  vil  have, 
men  deres  Fædre  vælger  sig  Svigersønner, 
som  de  selv  synes,  og  ve  det  Pigebarn,  som 
har  givet  en  ung  Mand  sin  Kærlighed  til 
Kende. 

Saaledes  dømmer  Folk,  og  saaledes  kan 
jeg  ogsaa  selv  tale  paa  mit  nuværende 
Standpunkt,  men.  den  Gang  tænkte  jeg  i  min 
Ungdommelighed  ikke  paa  sligt.  Det  maatte 
gaa,  som  det  kunde  —  jeg  havde  kun  en 
Attraa,  at  faa  Damen  at  se  og  gøre  mig 
behagelig  for  hende,  og  hver  Morgen  og 
Aften,  ja,  ofte  tre  Gange  om  Dagen  var  jeg 
derfor  i  den  Gade,  hvor  jeg  først  havde 
truffet  hende,  og  hver  Gang,  naar  jeg  igen 
var  gaaet  forgæves,  vendte  jeg  fortvivlet 
hjem.  Det  mærkelige  var,  at  denne  For- 
elskelse ligefrem  gjorde  mig  til  et  bedre 
Menneske.  Medens  jeg  tidligere  ved  hvert 
Skørt  jeg  saa,  strax  var  der  med  Øjnene 
og  med  Fingeren  ved  Overskæget,  saa  gik 
jeg  nu  altid  i  den  Frygt,  at  hvis  jeg  blin- 
kede forelsket  til  en  Vogn,  saa  skulde  min 
Udkaarede  sidde  i  den  næste  og  tage  An- 
stød af  min  Flygtighed.  Og  hun  var  dog 
den  dejligste  af  alle.  Hendes  Skønhed  var 
i  min  Indbildning  blevet  noget,  der  overgik 
alt,  saa  at  jeg  ikke  kunde  finde  Behag  i 
nogen  som  helst  anden. 

Imidlertid  gik  der  omtrent  otte  Uger,  og 
da  Damen  ikke  lod  høre  det  mindste  fra 
sig,  begyndte  jeg  at  fatte  Mistanke  om,  at 
hendes  Løfte  om  at  ville  opsøge  mig 
kun  var  bleven  givet  for  at  komme  af  med 
mig  paa  en  pæn  Maade.  Alligevel  kunde 
jeg  ikke  rigtig  tro  dette,  og  jeg  søgte  med 
tusinde  Grunde  at  gendrive  min  Mistanke. 
Hvorfor  havde  hun  behøvet  at  lade  Vognen 
holde  og  skrive  til  mig,  •  naar  hun  havde 
villet  afvise  mig?  Det  kunde  hun  jo  efter- 
trykkelig nok  have  gjort  med  det  samme. 
Nej,  det  maatte  hænge  saaledes  sammen,  at 

hun  nok  havde  set  mig  og  lært  mig  at 
kende  et  eller  andet  Sted,  men  ikke  vidste, 
hvor  jeg  boede,  eller  hvem  der  var  min 
Familje.  Ellers  vilde  hun  sikkert  for  længe 
siden  have  holdt  sit  Løfte. 

Paa  den  Maade  forløb  ialt  et  Fjerdingaar, 
og  jeg  hørte  stadig  ingen  Ting.  Hver  Dag 
færdedes  jeg  paa  det  omtalte  Sted  i  Bazaren 
og  hver  Dag  gik  jeg  fortvivlet  derfra.  Da, 
en  skønne  Dag,  saa  jeg  paa  en  Gang  den 
kendte  lysegraa  Vogn  —  eller  rettere  sagt, 
jeg  havde  slet  ikke  Øje  for  den,  thi  jeg 
mente  strax  at  kunne  se  Damen,  der  sad 
derinde.  Beruset  af  Glæde,  skyndte  jeg  mig 
hen  til  den  Butik,  udenfor  hvilken  den  holdt, 
og  tog  Plads  der.  Men  —  der  var  ingen 
Dame.  I  Stedet  for  de  to  Slavinder  var 
der  kun  en  i  Følge  med  en  gammel  Kone. 
Jeg  var  lige  ved  at  græde  over  mit  bristede 
Haab,  men  da  Pigebarnet  fik  Øje  paa  mig, 
smilte  hun  og  hviskede  noget  til  den  gamle, 
som  ogsaa  begyndte  at  betragte  mig  ved- 
holdende. Glad  blev  jeg;  thi  Slavinden 
kunde  jo  kun  have  hvisket  noget  om,  at 
det  var  den  unge  Herre,  som  tavde  set  og 
forelsket  sig  i  deres  Frue.  Pigen  blev  ved 
at  smile  til  mig,  men  jeg  svarede  ikke,  for 
at  vise,  at  min  Kærlighed  kun  tilhørte  hendes 
Frue.  Under  andre  Forhold  vilde  jeg  næppe 
have  ladet  Lejligheden  gaa  fra  mig,  men 
nu  bad  jeg  Butikens  Ejer  om  Pen  og  Papir, 
og  i  en  Fart  skrev  jeg  følgende  Brev: 

Højtærede,  naadige  Frue!*) 
Det  er  mig  umuligt  at  beskrive,  i  hvilken 
Tilstand  jeg  befinder  mig,  siden  jeg  første 
Gang  saa  Dem  i  Bazaren  og  navnlig  siden 
De  sendte  mig  et  skriftligt  Tilsagn.  Verden 
er  siden  da  bleven  mig  et  Fængsel,  en 
Ørken,  og  da  jeg  ved,  at  Deres  Barmhjær- 
tighed  og  Højmod  ikke  vil  lade  mig  forblive 
i  den  Tilstand,    er  det  mit  Haab,    at  De  vil 


*)  Paa   Tyrkisk   er   Tiltalen  Frue  og  Freken 
enslydende. 


indfri  Deres  Løfte.  Jeg  er  overbevist  om, 
at  naar  dette  ikke  alt  er  sket,  er  Grunden 
kun  den,  at  min  Adresse  har  været  Dem 
ubekendt.  Den  er  Nr.  12  i  Gaden  ved 
Sultan  Ahmeds  Moske.  Et  Brev  under  denne 
Adresse  vil  sikkert  naa  Deres  ærbødige 
Tjener.  Jeg  gentager,  at  jeg  næppe  vil 
kunne  udholderen  længere  Ventetid  og  an- 
raaber  Dem  om  ikke  at  tøve  med  Beviset 
paa  Deres  Barmhjærtighed. 

Dette  Brev  lagde  jeg  i  en  Konvolut,  for- 
seglede det  og  gav  det  til  Kræmmeren,  som 
bar  det  ud  til  Vognen  sammen  med  en 
Pakke  og  tog  det  Løfte  af  Slavinden,  at 
levere  det  til  hendes  Frue.  Og  nu  begyndte 
min  Fantasi  at  tage  Fart:  Nu  er  Brevet 
gaaet  af,  om  et  Par  Timer  har  hun  det, 
svarer  hun  strax,  kan  jeg  faa  Svar  inden 
Aften.  Nej,  i  Aften,  det  gaar  dog  ikke. 
Jeg  maa  først  ordentlig  pynte  mig.  Ja,  saa 
maa  vi  vente  til  i  Morgen.  Men  kan  jeg 
holde  ud  at  vente  saa  længe.  Nej  —  ja, 
men  —  nej    —   dog  —  " 

Under  disse  modstridende  Betragtninger 
naaede  jeg  hjem.  Hjemme  hang  mit  Øre 
ved  Dørhammeren.  Smæk!  sagde  det;  ha, 
der  er  Posten!  Men  for  Guds  Skyld,  lad 
Brevet  dog  ikke  komme  i  forkerte  Hænder! 
tænkte  jeg  og  styrtede  selv  ned  for  at  lukke 
op.  —  Det  var  Mælkemanden!  Jeg  bandede 
og  tordnede  indvendig,  men  hvad  hjalp  det? 
Jeg  turde  jo  ikke  røbe  mig,  og  altsaa  tog 
jeg  mod  Mælken  og  bar  den  ind.  Min 
Moder  lagde  Mærke  dertil  og  tænkte,  Gud 
maa  vide  hvad,  om  den  Maade,  hvorpaa  jeg 
stadig  vimsede  om  ved  Døren.  Det  blev 
jeg  ved  med  til  omtrent  en  Time  efter  Sol- 
nedgang. Saa  maatte  jeg  opgive  Haabet  om, 
at  der  kom  noget  Brev  den  Aften,  og  holdt 
op  med  at  staa  Vagt  ved  Døren.  Og  Timerne 
gik.  Jeg  gik  til  Ro,  og  hvor  herlige  var  ikke 
de  Fantasiforestillinger,  der  opfyldte  mig! 
havde  blot  den  mindste  Del  deraf  været 
Virkelighed,  vilde  der  aldrig  have  været 
større  Lyksalighed  til.     Saaledes  laa  jeg  til 

henad  Morgenstunden  uden  at  faa  Søvn  i 
mine  Øjne.  Jeg  stod  op  og  tændte  en  Ci- 
garet; jeg  fik  Lyst  til  at  sætte  mig  ved  det 
aabne  Vindu,  men  hvordan  kan  det  lade  sig 
gøre  i  Stambul,  hvor  Gaderne  kun  er  fire 
Alen  brede,  og  Balkonerne  rager  frem  i 
Gadens  halve  Bredde?  en  Mand,  der  saa- 
ledes  midt  om  Natten  sad  ved  Vinduet,  vilde 
man  vistnok  faa  kønne  Tanker  om. 

Den  næste  Morgen  gik  jeg  til  sædvanlig 
Tid  paa  Kontoret.  Jeg  havde  ikke  mindste 
Sans  for  Arbejdet,  men  sad  min  sædvanlige 
Tid  til  Klokken  halvni*).  Derefter  gik  jeg 
min  Vej,  og  da  Vejret  var  daarligt,  og  jeg 
vidste,  at  jeg  ikke  vilde  træffe  en  levende 
Sjæl  i  den  bekendte  Gade,  gik  jeg  lige  hjem. 
Netop  som  jeg  skulde  løfte  Dørhammeren, 
var  der  en,  der  sagde  bagved  mig:  Er  dette 
Brev  til  Dem,  min  Herre?  Da  jeg  jo  ikke 
tænkte  paa  andet  end  Brev,  vendte  jeg  mig 
lynsnart  om,  og  saa  ogsaa  mit  Navn  paa 
Udskriften:  „Ja,  det  er  til  mig.a  „Afsen- 
deren venter  Dem  histhenne.**     Det  svimlede 


for  mig:     „Hvor?" 


„Hist.44  —  „Naa,  i 


Vognen?"  —  „Nej,  der  er  ingen  Vogn.* 
Jeg  ilede  af  Sted  og  medens  jeg  løb  forsøgte 
jeg  at  læse  Brevet,  men  lod  det  være;  jeg 
vidste  jo,  at  der  ikke  stod  andet,  end  at 
hun  ventede  paa  mig.  Jeg  løb  alt  hvad  jeg 
kunde,  idet  jeg  tænkte:  „Se,  det  er  Trofast- 
hed! Paa  sine  egne  smaa  Fødder  er  hun 
kommet  herhen.  Nu  kan* jeg  da  en  Stund 
glæde  mig  over  hendes  søde  Ansigt  og  fore- 
bringe hende  mine  Ønsker  og  Bønner." 
Knøsen,  der  ikke  begreb  min  Ophidselse, 
sagde:  „Undskyld,  kære  Herre,  men  jeg  kan 
ikke  følge  med;  hvad  løber  De  ogsaa  saa- 
dan  for?*4  „Det  forstaar  Du  ikke,  min 
Ven,"  svarede  jeg,  og  ved  mig  selv  tænkte 
jeg:    „Aa,   din  Stakkel!   har  nogen  maaske 


*)  I  Tyrkiet  beregnes  Klokkeslettet  fra  Solned- 
gang til  Solnedgang  med  to  Gange  tolv  Timer; 
Klokken  halvni  kommer  altså  a  ved  Jævndegn  til 
at  svare  til  europæisk  Klokken  halvtre. 


nogen  Sinde  ventet  i  tre  Maaneder  paa  dig!8 
Tilsidst  naaede  vi  hen  til  „den  brændte 
Søjle*4,*)  og  jeg  spurgte:  „Hvor  er  det  da?44 
.  —  Der  i  Kaffehuset.**  I  samme  Øjeblik  kom 
en  Person  ud  herfra,  og  hvem  var  det  — 
min  Skrædder !  Jeg  stod  som  ramt  af  Lynet. 
Nu  lukkede  jeg  Brevet  op  —  det  var  et 
Rykkerbrev. 

Jeg  blev  saa  rasende,  at  jeg  blev  helt 
blaa  i  Ansigtet.  „Kunde  Du  ikke  finde  et 
andet  Tidspunkt  til  den  Slags  end  netop 
nu?*4  og  dermed  lod  jeg  en  ordenlig  Skylle 
af  Skældsord  regne  ned  over  ham,  inden 
jeg  atter  begav  mig  paa  Hjemvejen.  Jeg 
følte  mig  helt  elendig,  thi  min  Ophidselse 
havde  været  saa  stor,  at  jeg  var  bleven 
næsten  syg  deraf. 

Saaledes  gik  atter  nogle  Dage,  indtil  en 
Dag  min  gamle  Amme  Fedaji  kom  ind  til 
mig.  „Her,  kære  Herre,  er  et  Brev  til  dig.* 
Jeg  saa,  at  Konvoluten  var  rosenrød:  „Gud 
ske  Lov,  det  er  fra  hende.*4  Jeg  behøvede 
slet  ikke  at  spørge  Slavinden,  thi  ved  at 
føle  paa  Brevet  kunde  jeg  mærke,  at  der 
laa  et  Fotografi  indeni.  Og  Brevets  Indhold 
var  følgende: 

Højtærede  Herre! 
Deres  Brev  er  kommen  mig  rigtig  i 
Hænde.  Jeg  er  helt  forbauset  over  Deres 
Gætteevne,  Min  hidtidige  Sendrægtighed  i 
Besvarelsen  skyldes  ganske  rigtig  den  Om- 
stændighed, at  jeg  ikke  kunde  huske  Deres 
Adresse.  Nu  ved  jeg  den.  Da  jeg  imidlertid 
er  meget  optaget  og  omgivet  af  forskellige 
Hindringer,  maa  jeg  bede  Dem  have  Taal- 
modighed  endnu  en  lille  Tid.  Jeg  sender 
Dem  i  Dag  et  Billede  af  mig,  i  det  Haab, 
at  gøre  Dem  en  lille  Fornøjelse  hermed. 

Den  bekendte. 

Naa,  ser  man  det!  Saa  var  det  dog  ikke 
helt  hen  i  Vejret,  hvad  hun  den  Gang  havde 


*)  Et  af  Lynet  halvt  edelagt  byzantinskM  in- 
desmærke  midt  paa  Hovedgaden  i  Stambul. 

skrevet  Havde  jeg  lige  strax  ladet  hende 
vide  min  Adresse,  saa  kunde  mange  Sorger 
været  sparte.  Men  hvad  gør  det?  Den 
Slags  er  kun  til  for  at  gyde  Olje  i  Kærlig- 
hedens Ild.  Og  hvor  forsigtig  er  ikke  hendes 
Underskrift  for  det  Tilfælde,  at  Brevet  kom 
i  urette  Hænder !  Og  Billedet  —  ja,  det 
forekommer  mig  rigtig  nok,  at  Damen  ikke 
var  saa  slank.  Smuk  er  hun  jo,  og  An- 
sigtet meget  ungdommeligt,  men  —  naa, 
ja,  den  Gang  sad  hun  i  Vognen,  indhyllet 
i  den  side  Overkjole,  og  maaske  havde  hun 
Pelsværk  eller  lignende  under.  Det  tykke 
Slør  og  Halvmørket  inde  i  Bazaren,  der 
kunde  hendes  slanke  Former  ikke  gøre  sig 
gældende.  Ganske  ung  er  hun  jo  ogsaa, 
ung  af  Aar,  men  gammel  af  Forstand!  Og 
hvor  smuk  er  hun  ikke !  det  er  vel  værd  at 
agte  paa,  at  hun  ikke  som  saa  mange  taa- 
belige  Kvinder  smører  Ansigt  og  Øjne  over 
med  Sminke.  Ja,  hun  er  rigtig  nok  en 
sjælden  Fangst,  et  Bytte  af  den  Slags,  som 
man  sjælden  faar  i  sin  Fælde!  Og  med 
disse  Betragtninger  satte  jeg  mig  hen  og 
skrev  følgende  Svar: 

Højtærede,  naadige  Frue! 
Deres  ærede  Skrivelse  saa  vel  som  det 
henrivende  Billede  har  jeg  rigtig  modtaget. 
Brevet  har  jeg  læst  med  skyldig  Ærefrygt, 
og  Billedet  har  i  den  Grad  betaget  mig,  at 
der  i  en  fuldstændig  Billeddyrkelse  kun 
manglede,  at  jeg  skulde  knæle.  Men  jo 
større  Længsel  der  herved  er  vakt  hos  mig, 
desto  mere  trænger  den  til  at  stilles,  og  jeg 
paakalder  derfor  Deres  Godhed.  Vidste  De, 
hvorledes  jeg  Dag  og  Nat  græder  af  Længsel, 
vilde  De  ikke  tøve  med  at  forunde  mig  et 
Møde.  Mere  har  jeg  ikke  at  sige ;  af  Deres 
Barmhjærtighed  afhænger  alt.  Deres  ærbødige 
Tjener  vedlægger  et  Billede  af  sig,  som  De 
maaske  vil  værdige  et' Blik. 

Dette  Brev  gav  jeg  næste  Morgen  Fedaji 
til    videre    Besørgelse    og    gik    dermed    paa 


Kontoret.  Men  da  jeg  havde  Fotografiet 
hos  mig,  maatte  jeg  hvert  Øjeblik  ud  i  Af- 
trædelsesværelset for  at  se  paa  det.  Det 
stemmede  jo  slet  ikke  overens  med  det  Bil- 
lede, jeg  selv  havde  dannet  mig  i  min  Fan- 
tasi, og  det  kunde  jo  heller  ikke  være  ander- 
ledes. Jeg  samlede  alle  mine  Tanker  om 
det  rigtige  Billede  og  lærte  det  .saa  at  sige 
udenad,  saa  at  jeg  tilsidst  var  sikker  paa 
at  kunne  finde  Originalen  blandt  en  hel 
Million  Mennesker. 

Imidlertid  gik  der  igen  en  Uges  Tid,  uden 
at  jeg  hørte  noget,  og  jeg  begyndte  atter  at 
blive  urolig.  Fotografiet  havde  jeg  altid  hos 
mig,  men  det  kunde  jo  ikke  dæmpe  min 
Uro.  Jeg  var  imidlertid  ganske  raadvild, 
hvad  jeg  skulde  gribe  til,  og  besluttede  at 
lade  Tingene  gaa  sin  Gang.  Endelig  den 
tyvende  Dag  bragte  Fedaji  mig  om  Aftenen 
et  Brev.  Damen  bad  mig  samme  Aften  møde 
ved  den  brændte  Søjle,  der  skulde  en  Mand 
afhente  mig  og  føre  mig  til  hende.  Hvilket 
Lykketræf,  at  min  Moder  og  øvrige  Familje 
netop  var  bortrejste  og  ikke  kom  tilbage  før 
om  nogle  Dage.  Henrykt  skyndte  jeg  mig 
at  tage  al  min  Stads  paa;  heldigvis  var  jeg 
netop  bleven  barberet  samme  Morgen,  ellers 
havde  jeg  maattet  løbe  med  Stubbene.  I  en 
Fart  slugte  jeg  noget  Mad,  og  da  det  var 
raakoldt  og  fugtigt,  tog  jeg  for  alle  Tilfældes 
Skyld  min  tykke  Overfrakke  med,  idet  jeg 
paa  europæisk  Maner  bar  den  over  Armen; 
i  den  anden  Haand  havde  jeg  en  Paraply 
og  desuden  havde  jeg  et  Par  store  Vand- 
støvler paa,  som  jeg  lige  havde  købt  mig. 
Dermed  stormede  jeg  af  Sted  til  den  brændte 
Søjle ;  det  var  silde,  og  der  var  næsten  ingen 
Mennesker  paa  Gaden.  Trods  Kulden  svedte 
jeg  af  Ophidselse,  og  min  tynde  Frakke  tog 
jeg  derfor  ogsaa  af  og  lagde  paa  Armen. 
Der  gik  en  Time,  halvanden,  syv  Kvarter, 
endnu  lod  ingen  sig  se.  Mine  to  Øjne  spej- 
dede for  fire  i  alle  Retninger,  men  der  var 
stadig  ingen.  „Du  milde  Gud,  skulde  man 
drive  Gæk  med  mig.      Nej,    det  er  umuligt. 

Ja,  noget  maa  der  være,  et  eller  andet  maa 
være  kommen  i  Vejen.  < 

Under  denne  Enetale  dukkede  en  Lygte 
frem  og  kom  hen  til  mig.  Det  var  en  Tje- 
ner, jeg  ikke  kendte.  Men  han  kendte  mig 
og  sagde:  „Hvis  det  behager  Herren,  lad  os 
saa  komme  af  Sted."  —  „Hvorfor  er  Du 
kommen  saa  sent?a  —  „Herren  maa  und- 
skylde, men  der  kom  noget  i  Vejen. "  — 
„Hvem  er  der  hjemme?"  —  „Alt  er  parat, 
Herre." 

Bravo,  tænkte  jeg,  hvis  Damen  ikke  havde 
været  hjemme,  saa  vilde  Fyren  have  sagt  det ; 
naar  han  siger,  at  alt  er  parat,  saa  betyder 
det,  at  hun  er  der.  Det  kan  ogsaa  betyde, 
at  der  venter  et  godt  Glas  eller  maaske  nogen 
uiusikalsk  Underholdning.  Skønt,  det  vilde 
være  for  farligt.  Men  lige  meget,  alt  er  i 
Orden,  og  derfor  af  Sted.  Men  det  er  dog 
en  farlig  Vej!  —  Allerede  var  vi  komne 
bort  fra  Hovedgaden  og  ind  i  nogle  Side- 
gader, og  langt  om  længe  gjorde  vi  Holdt 
foran  en  Dør  i  en  lille  Gyde.  Uden  at  jeg 
rørte  Dørhammeren,  gik  Døren  op.  Naa, 
saadan  hører  det  sig  jo  ogsaa  til  ved  den 
Slags  Lejligheder.  Jeg  gik  ind,  og  Lygte- 
bæreren  blev  tilbage.  Oppe  paa  Trappen 
kom  en  gammel  Kone  mig  i  Møde.  Jeg  var 
gennemsvedt  og  helt  udgaaet;  med  mine  to 
Overfrakker,  hvoraf  den  ene  var  pelsforet, 
med  min  store  Paraply  og  vældige  Vand- 
støvler var  jeg  stormet  af  Sted  i  Ilmarsch 
og  var  nu  fuldstændig  udmattet.  Dog  det 
kunde  snart  genoprettes,  bare  dristig  fremad ! 
Den  gamle  Kone,  der  kom  med  et  Lys  i 
Haanden,  sagde:  „Nej,  Sønneke,  tag  dog 
Støvlerne  af,  de  er  saa  snavsede."  —  „Ja, 
det  kan  jeg  nok  se,"  brummede  jeg  og 
tænkte:  Lade  Støvlerne  blive  staaende  her 
ved  Foden  af  Trappen,  da  jeg  dog  lige  har 
givet  halvtredje  Pund  for  dem,  Vor  Herre 
bevares !  tilmed  paa  saadan  et  Nattetogt,  hvor 
man  aldrig  ved,  hvad  der  kan  hænde.  Saa 
tog  jeg  da  begge  Overfrakkerne  paa  Armene 
og  Paraplyen  i  den  ene  Haand  og  Støvlerne 


i  den  anden.  „Det  er  det  Værelse  der!4* 
hviskede  den  gamle«  Naa,  tænkte  jeg,  da 
jeg  saa,  at  der  brændte  Lys  derinde,  Forbe- 
redelserne er  nok  trufne.  Den  gamle  bad 
mig  være  ganske  stille,  og  jeg  listede  saa 
sagte  af  Sted,  at  jeg  havde  kunnet  træde 
paa  en  Myre  uden  at  gøre  den  noget. 

Sagte  gik  Døren  op.  Bagved  hang  et 
Forhæng,  som  jeg  løftede  op  og  traadte  ind. 
—  Men  Gud,  hvor  var  jeg  dog  kommet  hen! 
Jeg  stod  saa  stiv  som  en  Støtte,  medens  det 
sortnede  for  mine  Øjne  og  Knæerne  begyndte 
at  vakle  under  mig.  Det  var,  som  om  jeg 
skulde  synke  i  Jorden,  ja,  jeg  kunde  ønske, 
at  det  virkelig  var  sket.  Thi  her  var  rigtig 
nok  „alt  parat"  !  Her  sad  min  Moder,  mine 
Søstre,  min  Tante  og  hendes  Svigermoder! 
Min  Moder  tog  først  Ordene:  „Hvor  kom- 
mer du  her,  min  Søn?"  — Jeg  svarede  ikke. 
„Og  i  dette  Optog?  ligesom  en  Sjakkerjede! 
hvorfor  har  Du  i  det  mindste  ikke  ladet 
dine  Støvler  blive  staaende  udenfor?"  — 
Mine  Søstre  og  de  andre  Damer  begyndte 
at  le,  og  min  Tante  sagde  ligesom  for  at 
hjælpe  mig:  „Kære,  det  er  mig,  der  har 
sendt  Bud  efter  ham,  fordi  han  har  skrevet 
dette  Brev  til  mig?"  Og  tog  hun  ikke  med 
det  samme  mit  Brev  frem  og  gav  mig  til 
Pris:  Det  forekom  mig,  at  mine  Søstre  be- 
gyndte at  læse  det  højt,  men  jeg  ved  det 
ikke  rigtig,  thi  i  samme  Øjeblik  besvimede 
jeg. 

Nu  saa  de,  at  de  havde  drevet  Spøgen 
vel  vidt,  og  forskrækkede  sprang  de  op. 
Den  ene  hældte  Vand  paa  mig,  den  anden 
holdt  mig  en  brændt  Uldtot  under  Næsen, 
og  derpaa  løftede  de  mig  op  og  bar  mig 
ind  paa  en  Seng  i  et  tilstødende  Værelse. 
Lidt  efter  slog  jeg  Øjnene  op ;  ved  min  Side 
sad  alene  min  Tante,  men  jeg  turde  ikke  se 
paa  hende.  Heldigvis  er  hun  en  meget  for- 
standig Kone,  og  hun  begyndte  ogsaa  strax 
at  trøste  mig:  „Naa  min  Dreng,  det  var  jo 
kun  Ungdomsstreger;  saadan  er  jo  de  unge 
Mennesker,    og   der  er  saamænd  ingen,    der 

vil  sige  dig  et  ondt  Ord  for  det."  Efter- 
haanden  som  hun  talte  og  søgte  at  slaa  Sa- 
gen hen,  blev  jeg  ogsaa  selv  roligere,  saa 
at  jeg  kunde  tale  med  hende: 

„Ja,  men  kære  Tante,  hvordan  er  det 
hele  egentlig  gaaet  til?* 

„Ja,  det  var  jo  kun  en  Spøg,  min  Dreng." 

„En  Spøg?  hvem  har  da  været  Mester 
for  den?" 

„Ja,  det  var  jo  mig!" 

„Hvordan  bar  Du  dig  ad  med  det?" 

„Hvordan  jeg  bar  mig  ad?  ganske  sim- 
pelt. Damen,  som  Du  saa  i  den  lysegraa 
Vogn,  det  var  mig,  og  det  var  mig,  der 
skrev  den  lille  Billet  ved  Papirhandlerens 
Butik.  Du  kendte  mig  ikke  paa  Grund  af 
det  tykke  Slør,  og  jeg  fordrejede  min  Skrift, 
for  at  Du  heller  ikke  skulde  kende  den." 

„Ja,  men  hvis  var  da  Vognen?" 

„Den  tilhører  Vognmanden  Christo;  ham 
under  jeg  altid  min  Søgning  for  hans  smukke 
Køretøjers  Skyld." 

„Men  hvor  har  Du  da  Slavinderne  og 
navnlig  det  Pigebarn,  som  den  Gang  bragte 
dig  Brevet." 

„Det  var  ingen  Slavinder.  Hvem  de  var, 
skal  Du  nok  faa  at  vide  bagefter.  Det  var 
ogsaa  mig,  som  besvarede  Brevet;  ja,  jeg 
besørgede  det  selv  og  gav  Fedaji  de  fornødne 
Anvisninger.     Saa  var  det  — " 

„Ja,  men  hvad  var  Meningen  med  alt  det"  ? 

„Ser  Du,  saadan  er  de  unge  Mennesker! 
De  kender  ikke  deres  egen  Tante  og  gør 
hende  Kærlighedserklæringer  oven  i  Købet. 
Jeg  vilde  nu  benytte  Lejligheden  til  at  vise 
dig,  at  det  gaar  ikke  paa  den  Maner, 
og  at  man  ikke  kan  leve  Livet  i  lutter  Ung- 
dommelighed, men  maa  bruge  sin  sunde  For- 
nuft. Der  gives  Gud  ske  Lov  unge  Menne- 
sker,  som  trods  deres  Ungdom  har  Forstand 
nok  til  at  handle  modent  og  med  Overlæg, 
6g  kaare  sig  en  ung  Pige,  som  kan  passe 
for  dem.  Men  saa  vidt  er  Du  ikke  kommen. 
Tror  Du,  at  naar  Du  bestandig  paa  Gade- 
drengevis   driver  om  paa    Bazaren   og    snor 


dit  Overskæg  og  gør  Øjne  til  enhver  Dame, 
Du  møder,  og  ikke  en  Gang  lader  din  egen 
Familie  gaa  i  Fred,  tror  Du  saa,  siger  jeg, 
at  Damerne  virkelig  føler  sig  tiltalte  af  en 
saadan  Opførsel?  De,  der  gør  det,  er  sikkert 
ikke  meget  værd". 

„Ja  det  er  meget  rigtigt  altsammen.  Men 
hvorfor  sendte  Du  mig  det  Billede.  Alt  det 
andet  vil  jeg  lade  gaa  for  en  Spøg,  men 
Billedet,  hørte  det  med  til  Spøgen?  Det  har 
Du  gjort  mig  meget  ulykkelig  med". 

„Hvordan  det  da"? 

^Jo  det  skal  jeg  forklare  dig.  Damen  i 
den  graa  Vogn,  hun  var  ikke  voxet  saa  fast 
i  mit  Hjærte,  at  hun  havde  kunnet  faa  mig 
herhen.  Nej,  det  som  har  draget  mig  hid 
og  bragt  mig  denne  Skandale,  det  er  Billedet". 

„Ja,  det  kan  godt  være,  at  jeg  skulde  have 
ladet  det  være.  Det  tænkte  jeg  ikke  rigtig 
paa.  Men  hvad  gør  det?  Slaa  det  af  dine 
Tanker  og  glem  det". 

„Den  Slags  kan  man  dog  ikke  glemme; 
før  kunde  jeg  glemme  mig  selv,  før  jeg  vil 
glemme  det". 

„Ja,  hvad  skal  vi  gøre?  Billedet  saa  jeg 
i  Bazaren  og  købte  det.  Gud  maa  vide, 
hvem  det  forestiller.  Ser  det  virkelig  ud  som 
en,  der  vilde  aftale  Stævnemøde  med  dig 
gennem  Trediemand!  Se  en  Gang  nøje  paa 
det". 

„Netop  fordi  jeg  har  set  saa  meget  paa 
det,  er  det,  at  jeg  er  kommen  i  denne 
Suppedas". 

„For  Resten  vilde  Du  heller  ikke  fortjene 
en  saadan  Lykke;  Du  er  jo  en  Fjende  af 
Ægteskabet  og  foretrækker  det  løse  Liv". 

„Hvis  jeg  bare  vidste,  Tante"  —  sagde 
jeg  efter  en  Pause,  „hvor  Originalen  til  dette 
Billede  findes  — " 

„Naa  ja,  hvad  vilde  Du  saa?" 

„Ja",  svarede  jeg  lidt  forlegen,  „saa  vilJe 
jeg  gifte  mig  med  hende". 

Min  Tante  smilede.  „Hvorfor  smiler  Du, 
Tante"  ? 

„Jeg   smiler  over  dig.     Nu  har  dine  For- 

ældre  i  Aarevis  plaget  dig/,  for  at  Du  skulde 
gifte  cflg;  hvorfor  har  Du  ikke  gjort  det*: 

„Jeg  vilde  ikke  vælge  i  Blinde". 

„Ja,  hvordan  vil  Du  da  gøre  nu"? 

„Jo,  nu  har  jeg  jo  Billedet  her". 

„Det  vil  altsaa  sige  saa  meget  som,  at 
Du  kun  gaar  efter  et  kønt  Ydre". 

„Maa  jeg  spørge,  Tante,  er  hun  her  da 
alene  smuk*  ? 

„Ja,  ved  Du  noget  om,  hvordan  hun  er, 
hvorledes  hendes  Opdragelse  er,  og  om  hendes 
Karakter  passer  med  din". 

„Aa,  alt  det  bryder  jeg  mig  ikke  om". 

„Naa  ja,  det  vil  altsaa  sige,  at  Du  slet 
ikke  har  sluppet  dine  gamle  Meninger". 

„Jeg  ved,  ved  Gud,  hverken  ud  eller  ind. 
Her  er  dog  forfærdeligt  varmt.  Kan  Du  ikke 
skaffe  mig  lidt  Vand"? 

„Nu,  skal  Du  faa,  min  Dreng.  Giil-peiker*), 
bring  os  lidt  Vand". 

Pigen  kom  med  Vand,  og  jeg  drak  det. 
Men  saa  genert  var  jeg,  at  jeg  ikke  vovede 
at  se  paa  hende.  Jeg  turde  jo  næppe  se  paa 
nogen  som  helst.  Tante  lod  ogsaa  hente 
Vand  til  sig,  og  paa  en  Gang  opdagede  jeg 
at  denne  Giil-peiker  jo  var  den  samme  som 
det  Feansigt,  jeg  bar  hos  mig.  „Hør,  Tante"  — 
men  mere  kunde  jeg  ikke  faa  sagt. 

„Ja,  hvad  er  der,  min  Dreng"? 

„Hvem  er  hun  her"  ?  Pigebarnet  var  imid- 
lertid forsvundet  igen. 

„Ja,  det  ved  jeg  ikke". 

„Ved  Du  det  ikke?  Det  er  jo  netop  Ori- 
ginalen til  Fotografiet". 

„Jeg  er  bange,  Du  tager  Fejl". 

„Aa,  lad  dog  være  med  saadant  noget, 
Tante,  løs  mig  nu  af  min  Fortryllelse". 

»Nej,  jeg  tør  ikke  stole  paa  dig.  Du  er 
for  flygtig  og  Du  vil  ikke  indlade  dig  paa 
Ægteskab". 

Jeg  for  op  og  greb  hendes  Haand;  nu 
var  al  Ængsteligheden  veget  ira  mig,  og  jeg 
bad  og  besvor  hende  om  at  sige  mig,  hvem 
Pigen  var  og  om  hun  virkelig  var  en  Slav- 
inde. „Ja,  hun  er;  hun  var  den  ene  af  de 
to,  som  du  den  Gang  saa  i  min  Vogn.  Det 
var  ogsaa  hende,  som  Du  den  Gang  gav 
Brevet".  Jeg  bad  nu  min  Tante  om  at  lade 
hende  komme  ind  en  Gang  til  med  en  Cigaret 
til  mig,  men  jeg  var  saa  forvildet,  at  den 
faldt    ud    af  Fingrene   paa  mig.     Pigebarnet 

*)  Rosen-ansigt  (persisk  Navn).  Blomstrende 
Navne  var  i  ældre  Tid  hyppige  for  Slavinderne  i 
fornemme  Familier. 


smilede.  Jeg  var  ude  af  mig  selv  af  Hen* 
rykkelse. 

Næste  Dag  tog  vi  hjem.  Jeg  forelagde 
Sagen  for  min  Moder,  der  aabenbart  var 
meget  henrykt  over,  at  jeg  saaledes  havde 
ladet  mig  fange;  sandsynligvis  havde  hun 
nok  vidst  lidt  Besked  med  hele  Historien  i 
Forvejen.  Vi  lod  Tante  ordne  hele  Sagen, 
og  hun  kom  da  den  følgende  Dag  og  er- 
klærede, at  hun  var  villig  til  at  overlade  os 
Slavinden,  dog  kun  paa  en  Betingelse.  I  et 
halvt  Aar  maatte  Pigen  ikke  betræde  mit 
Værelse,  hvis  jeg  inden  den  Tid  ikke  op- 
dagede nogen  Fejl  i  hendes  Karakter,  hendes 
Opførsel  og  Opdragelse,  saa  skulde  hun  være 
min,  og  saa  maatte  jeg  sværge,  at  jeg  aldrig 
vilde  forlade  hende  eller  se  mig  om  efter  andre. 

„Det  er  haarde  Betingelser,  Tante.  Men 
lad  gaa  med  det,  men  kan  vi  ikke  slaa  lidt 
af  paa  Prøvetiden"?  Ved  mine  indstændige 
Bønner  fik  jeg  denne  nedsat  til  fire  Maaneder. 
Min  Tantes  Betingelser  var  i  øvrigt  kloge 
nok,  thi  kun  derved  foranledigedes  jeg  til  at 
anstille  en  saa  nøje  Prøvelse.  Det  var  jo 
ingen  Bagatel,  at  jeg  skulde  love  aldrig  at 
forlade  Pigebarnet,  naar  jeg  først  en  Gang 
havde  ægtet  hende.  Loven  er  ærlig,  men 
Holden  besværlig! 

Men  Pigen  viste  sig  i  alle  Maader  fuld- 
kommen, og  endelig  var  da  de  fire  Maaneder 
forbi.  En  Dag  kom  min  Fader,  Moder  og 
Tante  og  min  Tantes  Svigermoder  sammen, 
og  Giil-peiker  blev  kaldt  ind.  Min  Fader 
overrakte  hende  et  Frigivelsesdokument  og 
min  Tante  holdt  følgende  lille  Tale:  „Mit 
kære  Barn,  fra  første  Gang  Du  kom  i  mit 
Hus,  havde  jeg  bestemt  at  frigive  dig,  men 
for  ikke  at  bringe  Uro  i  din  Udvikling,  sagde 
jeg  ikke  noget  derom.  Nu  er  din  Opdragelse 
fuldendt,  og  vi  vil  nu  gøre  dig  til  vor  Sviger- 
datter og  Svigerinde.  Derfor  skal  Du  nu 
være  i  fuld  Besiddelse  af  alle  Rettigheder 
overfor  din  Ægtemand  og  Familie". 

Ved  Middagstid  blev  en  Imam  tilkaldt 
samt  et  Par  af  Naboerne  som  Vidne,  og  vi 
sluttede  et  fuldgyldigt  Ægteskab.  Siden  da 
gik  jeg  i  mig  selv  og  blev  et  korrekt  og 
dygtig*  Menneske. 

Ja,  saaledes  gaar  det;  løber  en  Mand  først 
en  Gang  mod  en  Anstødssten,  saa  søger  han 
af  sig  selv  Tilflugt  i  Ægteskabet.  Jeg  kan 
kun  ønske  enhver,  at  hans  Anstødssten  ikke 
maa  være  haardere  end  den,  som  jeg  kom  i 
Berøring  med. 


1040 


ÉMi<«qil:IiIfl»JiOaKtti*tll 


Flydende  Luft. 

Sammenpresses  en  Luftart  meget  stærkt, 
kan  den  lige  med  Eet  skifte  Form,  idet  den 
bliver  et  flydende  Stof,  der  ved  meget  lav 
Temperatur  kan  bevares  som  saadant.  Mange 
har  brudt  deres  Hoved  med  at  udfinde,  hvor- 
ledes man  skulde  kunne  opbevare  og  benytte 
de  flydende  Luftarter,  hvilket  i  flere  Hen- 
seender kan  frembyde  Vanskeligheder;  blandt 
andet  vil  en  Temperaturstigning  let  blive 
skæbnesvanger.  Man  har  da  konstrueret  Glas- 
beholdere med  hule  Vægge  og  saaledés  ind- 
rettede, at  Hulhederne  er  lufttomme.  Væggene 
garderes  udadtil  af  et  Staaltraadsnet  og 
Polstre,  desuden  af  et  Filtovertræk  med 
mere  og  endelig  anbringes  Beholderen  inde 
i  en  Blikbeholder.  Ved  alle  disse  Forholds- 
regler opnaar  man,  at  Stoffet  omgives  af  de 
slettest  mulige  Varmeledere,  altsaa  saadanne, 
som  den  atmosfæriske  Lufts  Temperatur  saa 
at  sige  ikke  kan  gennemtrænge,  men  som 
yder  Garanti  for,  at  Stoffets  lave  Temperatur 
bibeholdes. 

Den  flydende  Luft  er  et  letbevægeligt  Stof 
af  en  svagt  blaa  Farve  og  har  højst  mærke- 
lige Egenskaber.  Dypper  man  f.  Ex.  Kvæg- 
sølv derned  i,  forvandler  den  Kvægsølvet  til 
et  fast  Stof,  saa  fast,  at  man  kan  bruge  det 
som  en  Hammer;  det  er  jo  ganske  og  alde- 
les som  Trolderi,  og  lige  saa  vidunderligt  er 
det,  at  hvis  man  fugter  en  Metalfjeder  med 
flydende  Luft,  kan  Fjederen  bære  dobbelt 
saa  stor  en  Vægt  som  før;  men  allermærke- 
ligst tager  det  sig  ud,  som  man  kan  præstere 
ved  at  dyppe  Blomster  ned  i  flydende  Luft: 
Øjeblikkelig  forvandler  de  sig  og  ser  ud, 
som  om  de  var  lavede  af  det  klareste  Por- 
celæn, men  berører  man  dem  blot  fjerlet  med 
Fingerspidsen,  knækker  de  over,  og  slaar 
man  paa  dem  med  en  Hammer,  bliver  de  til 
Støv  med  det  samme.  Næsten  lige  saa  skør 
bliver  en  Hat,  naar  man  har  udsat  den  for 
Stoffets  Paavirkning. 

Alt  Sligt  har  i  længere  Tid  været  Lækker- 
biskener for  Taskenspillere;  men  Andre  har 
grundet  over,  hvorvidt  man  skulde  kunne 
gøre  den  flydende  Luft  til  en  nyttig  og  lydig 
Tjener  for  Menneskeheden.  Et  og  andet  Re- 
sultat har  man  da  ogsaa  naaet,  dels  i  Læge- 
videnskabens, dels  i  Ingeniørvidenskabens  Tje- 
neste,   men   i   det   Store   og  Hele   maa   man 


sige,  at  vi  endnu  ikke  har  formaaet  at  ud- 
nytte den  flydende  Lufts  mærkværdige  Egen- 
skaber. 

Banestrækningen  Kap-Kairo. 

Planen  om  at  etablere  en  Jernbaneforbin- 
delse fra  Kap  til  Kairo  forekom  i  Begyndel- 
sen mange  som  uigennemførlig;  ikke  des- 
mindre skrider  Arbeiderne  Aar  for  Aar  deres 
Fuldendelse  i  Møde.  Nylig  har  Banelegemet 
overskredet  Zambesifloden,  og  der  har  dér 
dannet  sig  en  ny  By,  som  man  har  givet 
Navnet  Livingstone.  Det  vil  ikke  vare  mere 
end  et  Par  Aar,  før  man  pr.  Jernbane  kan 
bese  Egnene  om  Tanganjika-Søen. 

Vasketei. 

Mange  har  haft  Anledning  til  at  harmes- 
over  Vaskeriernes  Brug  af  Chlor,  hvilket 
Stof  med  forbavsende  Hurtighed  ødelægger 
Linnedet.  Det  var  værd  at  prøve,  om  det 
har  noget  paa  sig,  hvad  man  flere  Steder 
mener,  at  Petroleum  er  et  ypperligt  Rens- 
ningsmiddel,  naar  det  bruges  paa  følgende 
Maade:  Naar  man  skal  koge  Tøiet,  kommer 
man  foruden  Sæbe  og  Soda  saa  mange 
Gram  Petroleum  i,  som  man  i  Gryden  har 
Liter  Vand,  altsaa  til  f.  Ex.  100  Liter  Vand 
svarer  100  Gram  Petroleum.  Derved  opnaar 
man  ikke  alene,  at  man  sparer  Tøiet  for 
meget  Slid,  men  ogsaa,  at  man  faar  det 
særdeles  rent  og  smukt;  desuden  kan  maa 
nøies  med  ikke  saa  lidt  mindre  Sæbe  end 
ellers.  Lagener  vil  man  have  faaet  over- 
ordentlig smukt  hvide  ved  den  her  angivne 
Fremgangsmaade ;  hvorledes  det  forholder  sig 
med  finere  Ting  maa  vi  overlade  til  Forsøg 
at  afgøre. 

Varmt  Hønsehus  eller  koldt. 

Landvæsensforsøgsstationen  i  Vestvirginien 
har  gjort  et  ganske  interessant  Forsøg.  Det 
forrykker  ikke  forud  indvundne  Resultaters 
Gyldighed,  men  det  bekræfter  dem  med  gode 
Tal.  Man  byggede  to  lige  store  Hønsehuse 
tæt  ved  hinanden  og  lod  alle  Forhold,  ogsaa 
dem,  der  angik  Hønsenes  Fodring,  være  ens, 
men  dét  ene  Hus  gjorde  man  varmere  end 
det  andet,  idet  Væggene  fik  en  indvendig 
Beklædning  af  Pap  og  derover  igen  en  For- 
skalning  af  sammenpløjede  Brædder.    I  hvert 

Hus  holdt  mån  1 2  unge  Høner,  og  efter  5 
Maaneders  Forløb  havde  de,  der  boede  i  det 
varmest  byggede  Hus  lagt  629  Æg,  medens 
de  andre  12  havde  lagt  486.  Forskellen 
var  altsaa  143  Æg.  Nogen-  overvældende 
Overvægt  er  der  ganske  vist  ikke,  men  godt 
og  vel  7  Snese  er  jo  dog  alligevel  værd  at 
tage  med,  og  i  det  lange  Løb  vil  det  lune 
Hus  derfor  betale  sig  bedst.  *.  c.  m. 

Amerikansk  Jærnbanefart. 

Naar  man  lejlighedsvis  hører  om  de  enorme 
Toghastigheder,  der  naaes  i  Amerika,  faar 
man  let  det  Indtryk,  at  Trafikken  dér  er  af 
en  langt  voldsommere  Art  end  den,  der  ken- 
des fra  de  europæiske  Baner.  Skønt  Amerika 
for  Øjeblikket  fører  Verdens  hurtigste  Tog, 
er  dette  alligevel  ikke  Tilfældet,  idet  den 
gennemsnitlige  Rejsehastighed  er  ret  ens  for 
alle  Stater  paa  denne  og  hin  Side  Atlanter- 
havet. Og  den  franske  Sydexpres  gennem- , 
førtes  en  Sommer  efter  en  Køreplan  med  Normal- 
hastigheder,  der  endnu  ikke  er  naaet  af  noget 
andet  regelmæssigt  løbende  Tog.  Men  den 
store  Ulykke  i  1900  viste  dog  ogsaa,  at 
Banedriften  havde  paataget  sig  en  større  Op- 
gave, end  den  kunde  magte,  og  Kørchastig- 
heden  blev  derfor  igen  nedsat. 

Den  amerikanske  Sans  for  det  dristige  har 
naturligvis  ikke  fornægtet  sig  paa  et  saa  be- 
tydende Felt  som  dette,  og  de  store  konkur- 
rerende private  Jærnbaneselskaber  har  ogsaa 
vidst  at  forstaa  et  Hurtigtogs  Reklameværdi. 
De  store  Hastigheder  naaes  dog  kun  af  gan- 
ske enkelte  Tog.  I  det  følgende  skal  The 
empire  state  express  anføres  som  Exempel. 
Det  gennemløber  en  Strækning  paa  703  km 
med  en  Rejsehastighed  paa  85,22  km/Ti,  det 
vil  sige,  at  Gennemsnitshastigheden,  Ophol- 
dene paa  Stationerne  iberegnet,  er  85,21  km 
i  Timen.  Køreplanens  Tider  var  i  1964: 
Station  Afstand      Ankomst      Afgang 

New- York  0  km        —  880 

Albany.  .  .  .  229  — 

Utica 380  — 

Syrakuse  ...  465  — 
Rochester.  .  .  594  — - 
Buffalo  ....  703  — 
Toget    trækkes   af  et   * 

koblet   Atlantic- 

der  har  været  For- 

tatsbaners  nye  Iltogs- 

erV  Tenderen    indbefattet, 

itaar  af  en  sammenbyg- 

lygesalon,  3   1ste  Klasses 


Personvogne  og  l  særlig  Salonvogn  med  en 
samlet  Vægt  paa  26  5, 8  ts  og  Plads  for  248 
rejsende. 

Der  skiftes  Maskine  to  Gange  urider  Far- 
ten, nemlig  i  Albany  og  Syrakuse.  Og  der 
er  paa  Strækningen  11  Steder  mellem  Skin- 
nerne anbragt  Kanaler,  hvorfra  Lokomotiverne 
kan  tage  Vand  under  Kørslen.  Dog  benyttes 
ikke  alle  paa  hver  Tur.  Et  bestemt  Tog  i 
1904  vides  saaledes  at  have  taget  Vand  5 
Gange.  Saalænge  Tenderen  fyldes  maa  Hastig- 
heden holdes  nede  paa  60  til  70  km/Ti. 

Banen  stiger  sammenlagt  62  7, t  m  paa  294 
km  og  falder  4 55, 7  m  paa  221  km.  Buffalo 
ligger  171.4  m  højere  end  New- York.  Den 
stejleste  Stigning  hæver  sig  l  m  for  hver 
65,6  der  gennemløbes  i  vandret  Retning,  hvad 
der  i  Europa  er  ganske  ukendt  paa  en  be- 
tydende Hovedbane.  —  Her  synker  Hastig- 
heden til  60  km. 

Den  skarpeste  Kurve  har  230  m's  Radius 
og  passeres  dristigt  med  90  km  Fart.  I 
Europa  turde  man  her  næppe  køre  med  mere 
end  ca.  54  km,  men  da  Expressen  har  løbet 
dagligt  i  en  Aarrække,  kan  man  nok  anse 
Forsøgstiden  for  at  være  omme  og  anerkende 
Resultatet. 

Under  normale  Forhold  naar  Toget  ikke 
120  km/Ti,  men  naar  en  Forsinkelse  skal 
indvindes  kan  Hastigheden  komme  betydeligt 
højere  op.  Saaledes  tilbagelagdes  Stræknin- 
gen mellem  Albany  og  Buffalo  i  1903  med 
en  Rejsehastighed  paa  96,5  km/Ti  og  en 
største  Hastighed  paa  174,M  km/Ti. 

Hvormeget  end  disse  store  Resultater  maa 
beundres,  saa  er  Fremskridtet  i  Amerika  dog 
fremtvunget  saa  voldsomt,  at  ikke  alt  har 
kunnet  følge  med.  En  tysk  Jærnbanemand 
omtaler  saaledes  det  latterlige  Indtryk  det 
gør  at  se  Indkørslen  til  Syrakuse  foregaa  ad 
Hovedgaderne  uden  Hegn  mod  Færdslen  og 
derfor  med  langsom  Fart  som  en  Lokalbane 
i  Europa. 

Det  er  ogsaa  en  amerikansk  Besynderlig- 
hed og  Sparsommelighed,  at  man  paa  fler- 
sporet  Bane  ikke  bygger  Broerne  brede  nok 
til  at  føre  alle  Sporene  over,  men  foran 
Broen  trækker  Sporene  sammen  ved  Skifter. 
Selv  om  det  er  muligt  at  skaffe  tilstrækkeligt 
paaltdelige  Sikringsanlæg,  vil  en  saadan  Ord- 
ning være  hæmmende  tor  Driften.  Men  desto 
mere  maa  man  unægtelig  beundre  det  dyg- 
tige Administrationsarbejde,  der  er  Forudsæt- 
ningen for,  at  Toget  kan  føres  igennem. 

This  book  should  be  returned  to 
the  Library  on  or  before  the  last  date 
stamped  below. 

A  fine  of  five  cents  a  day  is  incurred 
by  retaining  it  beyond  the  spec^ed 
time. 

Please  return  promptly.  » 

